Olubereberye 


1:1 Olubereberye Katonda yatonda eggulu n'ensi. 2 Ensi yali njereere nga 
yeetabuddetabudde; n'ekizikiza kyali kungulu ku buziba: omwoyo gwa 
Katonda ne gumaamira kungulu ku mazzi. 3 Katonda n'ayogera nti, 
Wabeewo obutangaavu. Ne wabaawo obutangaavu. 4 Katonda n'alaba nga 
kirungi: Katonda n'ayawula wakati mu butangaavu n'ekizikizza. 5 Katonda 
obutangaavu n'abuyita emisana, n'ekizikiza n'akiyita ekiro. Nebuba 
akawungeezi, ne buba enkya, olwo lwe lunaku olumu. 6 Katonda 
n'ayogera nti, Wabeewo abbanga wakati mu mazzi, lyawulenga amazzi 
n'amazzi. 7 Katonda n'assaawo ebbanga n'ayawula amazzi agali wansi 
w'ebbanga n'amazzi agali waggulu mu bbanga: bwe kityo bwe kyali. 8 
Katonda ebbanga n'aliyita eggulu. Ne buba akawungeezi, ne buba enkya, 
olwo lwe lunaku olw'okubiri. 9 Katonda n'ayogera nti, Amazzi agali wansi 
w'ggulu gakungaanire mu kifo kimu, olukalu lulabike: bwe kityo bwe 
kyali. 10 Katonda olukalu n'aluyita ensi; n'ekkungaaniro ly'amazi n'aliyita 
ennyanja: Katonda n'alaba nga kirungi. 11 Katonda n'ayogera nti, ensi 
emere ebimeera, omuddo ogubala ensigo, omuti gw'ebibala, ogubala 
ebibala mu ngeri yaagwo, ogulimu ensigo yaagwo, ku nsi: bwe kityo bwe 
kyali. 12 Ensi n'emera ebimera, omuddo ogubala ensigo mu ngeri yaagwo, 
n'omuti ogubala ebibala, ogulimu ensigo yaagwo, mungeri yaagwo: 
Katonda n'akiraba nga kirungi. 13 Ne buba akawungeezi, ne buba enkya, 
olwo lwe lunaku olw'okusatu. 14 Katonda n'ayogera nti, Wabeewo ebyaka 
mu bbanga ery'eggulu; byawulenga emisana n'ekiro, bibenga ng'obubonero, 
n'ebiro, n'ennaku n'emyaka: 15 Bibenga ng'ettabaaza mu bbanga ery'eggulu 
bakenga ku nsi: bwe kityo be kyali. 16 Katonda n'akola ebyaka bibiri 
ebinene; ekyaka ekisinga obunene okufuganga emisana, n'ekyaka ekitono 
okufuganga ekiro: era n'emmunyeenye. 17 Katonda n'abiteeka mu bbanga 
ery'eggulu byakenga ku nsi, 18 bifugenga emisana n'ekiro, era byawulenga 
obutangaavu n'elizikiza: Katonda n'akiraba nga kirungi. 19 Ne buba 
akawungeezi, ne buba enkya, olwo lwe lunaku olw'okuna. 20 Katonda 
n'ayogera nti, Amazzi gazaale ebyewalula bingi ebirina obulamu, era 
n'ebibuuka bibuuke ku nsi mu bbanga ery'eggulu. 21 Katonda n'atonda 


balukwata abanene, na buli ekirina obulamu ekyewalula, amazzi kye 
gaazaala mu ngeri zaabyo, na buli ekibuuka ekirina ebyona mu ngeri 
yaakyo: Katonda n'akiraba nga kirungi. 22 Katonda n'abiwa omukisa 
n'ayongera nti, Mweyongere mwale, mujjuze amazzi ag'omu nnyanja, era 
n'ebibuuka byeyongere mu nsi. 23 Ne buba akawungeezi, ne buba enkya, 
olwo lwe lunaku olw'okutaano. 24 Katonda n'ayogera nti, Ensi ereete 
ekirina obulamu mu ngeri yaakyo, ente, n'ekyewalula, n'ensolo y'ensi mu 
ngeri yaayo: bwe kityo bwe kyali. 25 Katonda n'akola ensolo y'ensi mu 
ngeri yaazo, n'ente mu ngeri yaazo, na buli ekyewalula ku nsi mu ngeri 
yaakyo: Katonda n'akiraba nga kirungi. 26 Katonda n'ayogera nti, Tukole 
omuntu mu ngeri yaffe, mu kifaananyi kyaffe: bafugenga eby'omu nnyanja 
n'ebibuuka waggulu, n'ente, n'ensi yonna, na buli ekyewalula ku nsi. 27 
Katonda n'atonda omuntu mu ngeri ye, mu ngeri ya Katonda mwe 
yamutondera; omusajja n'omukazi bwe yabaonda. 28 Katonda n'abawa 
omukisa, Katonda n'abangamba nti, Mweyongerenga, mwalenga, mujjuze 
ensi, mugirye: mufugenga eby'omu nnyanja, n'ebibuuka waggulu, nabuli 
ekirina obulamu ekitambula ku nsi. 29 Katonda n'ayogera nti, Laba, 
mbawadde omuddo gwonna ogubala ensigo, oguli ku nsi yonna, na buli 
muti ogulimu, ekibala ky'omuti ogubala ensigo eri mmwe; gunaabanga 
mmere. 30 n'eri buli enolo ey'oku nsi, na buli ekibuuka waggulu, na buli 
ekyewalula ku nsi, ekirimu mukka omulamu, ngiwadde omuddo gwonna 
omubisi okubeeranga emmere: bwe kityo bwe kyali. 31 Katonda n'alaba 
buli ky'akoze; era, laba, nga kirungi. Ne buba akawungeezi ne buba, enkya, 
olwo lwe lunaku olw'omukaaga. 


2:1 Ne biggwa okukola eggulu n'ensi n'eggye lyabyo lyonna. 2 Katonda 
n'amalira ku lunaku olw'omusanvu mu mirimu gye gye yakola; 
nawummulira ku lunaku olw'omusanvu mu mirimu gye gyonna gye 
yakola. 3 Katona nawa omukisa olunaku olw'omusanvu n'alutukuza: 
kubanga olwo lwe yawummuliramu mu mirimu gye gyonna Katonda gye 
yatonda gye yakola. 4 Bwe lityo ezzadde ery'eggulu n'ensi bwe 
lyatondebwa, ku lunaku Mukama Katonda lwe yakoleako ensi n'ggulu. 5 
Na buli muti ogw'omu nsiko nga tegunnaba kubeerawo mu nsi, na buli 


muddo ogw'omu nsiko nga tegunnaba kumera: kubanga Mukama Katonda 
yali nga tannaba kutonnesa nkuba ku nsi, nga tewali muntu alima ensi; 6 
naye olufu ne lulinnya okuva mu nsi, ne lutonnya amazzi ku nsi yonna. 7 
Mukama Katonda n'abumba omuntu, n'efuufu y'ensi, n'amufuuwamu mu 
nnyindo omukka ogw'obulamu; omuntu n'afuuka omukka omulamu. 8 
Mukama Katonda n'asimba olusuku mu Aden ku luuyi olw'ebuvanjuba; 
n'ateeka omwo omuntu gwe yabumba. 9 Mukama Katonda n'ameza mu nsi 
buli muti ogusanyusa amaaso omulungi okulya; n'omuti ogw'obulamu 
wakati mu lusuku, n'omuti ogw'okumanya obulungi n'obubi. 10 Omugga ne 
gusibuka mu Adeni okufukiriranga amazzi mu lusuku; ne gwawukanamu 
ne gufuuka emitwe ena. 11 Ogw'olubereberye erinnya lyagwo Pisoni; 
ogwo gwe gwetooloola ensi yonna eya Kavina, erimu zaabu; 12 ne zaabu 
ey'omu nsi eri nnungi: mulimu bedola n'amayinja sokamu. 13 N'erinnya 
ly'omugga ogw'okubiri Gikoni: ogwo gwe gwetooloola ensi yonna eya 
Kkuusi. 14 N'erinnya ly'omugga ogw'okusatu Kidekeri: ogwo gwe guyita 
ku mabbali g'e Bwasuli. N'omugga ogw'okuna Fulaati. 15 Mukama 
Katonda n'atwala omuntu, n'amuteeka mu lusuku Adeni alulimenga 
alukuumenga. 16 Mukama Katonda n'alagira lomuntu n'amugamba nti Buli 
muti ogw'omu lusuku olyangako nga bw'onooyagalanga: 17 naye omuti 
ogw'okumanya obulungi n'obubi togulyangako: kubanga olunaku 
lw'oligulyako tolirema kufa. 18 Mukama Katonda n'ayogera nti Si kirungi 
omuntu okubeeranga yekka; n'amukolera omubeezi amusaanira. 19 
Mukama Katonda n'akola n'ettaka buli nsolo ey'omu nsiko, na buli 
ekibuuka waggulu; n'abireetera omuntu, okulaba bw'anaabiyita: n'omuntu 
buli lye yayita ekitonde kyonna ekiramu eryo lye linnya lyakyo. 20 Omuntu 
n'abituuma amannya buli nsolo n'ekibuuka waggulu na buli nsolo ey'omu 
nsiko; naye omuntu nga tannalaba mubeezi amusaanira. 21 Mukama 
Katonda n'aleetera omuntu otulo tungi, ne yeebaka; n'amuggyamu olubiriizi 
lumu, n'azzaawo ennyama mu kifo kyalwo. 22 Mukama Katonda n'azimba 
olubiriizi, lw'aggye mu muntu, okuba omukazi, n'amuleeta eri omuntu. 23 
Omuntu n'ayogera nti Ono nno lye ggumba erivudde mu magumba gange, 
ye nnyama ewdde mu nnyama yange: naye anaayitibwanga mukazi, 
kubanga aggiddwa mu musajja. 24 Omusajja ky'anaavanga aleka kitaawe 


ne nnyina, ne yeetaba ne mukazi we: nabo banaabanga omubiri gumu. 25 
Bombi baali bwereere, omusajja ne mukazi we, so tebaakwatibwa nsonyi. 


3:1 N'omusota gwali mukalabakalaba okusinga ensolo zonna ez'omu nsiko, 
ze yakola Mukama Katonda. Ne gugamba omukazi nti Bw'atyo bwe 
yayogera Katonda nti Temulyanga ku miti gyonna egy'omu lusuku? 2 
Omukazi n'agamba omusota nti Ebibala by'emiti egy'omu lusuku tutya; 3 
Wabula ebibala by'omuti oguli wakati mu lusuku, Katonda yayogera nti Te 
mugulyangako newakubadde okugu kwatangako muleme okufa. 4 
Omusota ne gugamba omukazi nti Okufa temulifa: 5 Kubanga Katonda 
amanyi nti olunaku lw muligulyako mmwe, amaaso gammwe lwe 
galizibuka, nammwe muliba nga Katonda okumanyang obulungi n'obubi. 6 
Omukazi bwe yalaba ng'omuti mulungi okulya, era nga gusaayusa amaaso 
n'omuti nga gwa kwegombebw, okuleeta amagezi, n'anoga ku bibala 
byagwo n'alya, nawa era ne ku musajja we naye n'alya. 7 Amaaso gaabwe 
bombi ne gazibuka ne beetegeera nga baali bwereere; ne batunga 
amalagala g'emiti ne beekolera ebyokwambala. 8 Ne bawulira eddoboozi 
lya Mukama Katonda ng'atambula mu lusuku mu kiseen eky'empewo: 
omusajja ne mukaz we ne beekweka mu maaso ga, Mukama Katonda 
wakati mu mit egy'omu lusuku. 9 Mukama Katonda n'ayita omusajja 
namugamba: nti Oli luuyi wa? 10 N'ayogera nti, Mpulidde eddoboozi lyo 
mu lusuku, n'entya, kubanga mbadde bwereere; ne nneekweka. 11 
N'ayogera ati Ani eyakubuulira nti obadde bwereere? Olidde ku mut gwe 
nnakulagira obutagulyangako' 12 Omusajja n'ayogera nti Omu kazi, gwe 
wampa okubeeranga nange ye ampadde ku muti, ne ndya 13 Mukama 
Katonda n'agamba omukazi nti Kiki kino ky'okoze: Omukazi n'ayogera nti 
Omusota gunsenzesenze, ne adya. 14 Mukama Katonda n'agamba omusota 
nti, Kubanga okoze kino, okolimiddwa ggwe okusinga ensolo ez'omu 
nnyumba zonna, n'okusinga buli nsolo ey'omu nsiko; onootambuzanga 
olubuto, onoolyauga enfuufu ennaku zonoa ez'obulamu bwo: 15 nange 
obulabe n'abuteekanga wakati wo n'omukazi, era ne wakati w'ezzadde lyo 
n'ezzadde ly'omukazi: (ezzadde ly'omukazi) lirikubetenta omutwe, naawe 
oliribetenta ekisinziiro 16 16 N'agamba omukazi nti Okwongera 


naakwongerangako obulumi bwo n'okubeeranga kwo olubuto; mu bulumi 
mw'onoozaaliranga abaana; n'okwegomba kwo kunaabanga eri musajja 
wo, naye anaakufuganga. 17 N'agamba Adamu nti Kubanga owulidde 
eddoboozi lya mukazi wo, n'olya ku muti gwe naakulagira nga njogera nti 
Togulyangako: ensi ekolimiddwa ku lulwo; mu kutegana mw'onoggyanga 
ebyokulya enaaku zonna ez'obulamu bwo; 18 amaggwa n'amatovu 
g'eneekuzaaliranga; naawe onoolyanga omuddo ogw'omu nnimiro. 19 Mu 
ntuuyo ez'omu maaso go mw'onooliiranga emmere,-okutuusa lw'olidda mu 
ttaka; kubanga omwo mwe waggibwa; kubanga oli nfuufu ggwe, ne mu 
nfuufu mw'olidda. 20 Omusajja n'atuuma mukazi we erinnya lye Kaawa; 
kubanga ono ye nnyina w'abo bonna abalamu. 21 Mukama Katonda 
n'akolera Adamu ae mukazi we ebyambalo by'amaliba, n'abambaza. 22 
Mukama Katonda n'ayogera nti Laba, omuntu afuuse ng'omu ku ffe, 
okumanyanga obulungi n'obubi; kaakano, aleme okugolola omukono gwe 
okunoga ku muti ogw'obulamu, okulya okuwangaalanga emirembe 
n'emirembe; 23 Mukama Katonda kyeyava amuggya mu lusuku Adeni, 
alimenga ettaka mwe yaggibwa. 24 Bw'atyo n'agoba omuntu; n'azzaamu 
ebuvanjuba mu lusuku Adeni bakerubi, era n'ekitala ekimyansa 
ekikyukakyuka okukuumanga ekkubo ery'omuti ogw'obulamu. 


4:1 Adamu namanya Kaawa mukazi we; n'abeera olubuto, n'azaala Kayini, 
n'ayogera nti Mpeereddwa omusajja eri Mukama. 2 Era nate n'azaala 
muganda we Abiri. Abiri naba musumba wa ndiga, naye Kayini n'aba 
mulimi wa ttaka. 3 Awo ennaku bwe zaayitawo Kayini n'alyoka aleeta 
cbibala by'ettaka okubiwaayo eri Katonda. 4 Abiri naye n'aleeta ku baana 
b'endiga zeababereberye n'amasavu gaazo. Mukama n'akkiriza Abiri ne 
ky'awaddeyo: 5 Naye Kayini ne ky'awaddeyo teyamukkiriza. Kayini 
n'asunguwala nnyo, amaaso ge ne goonooneka. 6 Mukama n'agamba 
Kayini, nti Kiki ekikusunguwaza? era kiki ekikwonoonesa amaaso go? 7 
Bw'onookolanga obulungi, tokkirizibwenga? Bw'otokola bulungi, ekibi 
kituula ku luggi: nokwegomba kwe kunaabanga eri ggwe, naawe onoo 
mufuganga. 8 Kayini nayogera ne Abiri mugaana we. Awo bwe baali nga 
bali mu animiro, Kayini n'alyoka agolokokera ku Abiri muganda we 


n'amutta. 9 Mukama n'agamba Kayini nti, Aluwa Abiri muganda wo? 
N'ayogera nti Simanyi: nze mukuumi wa muganda wange? 10 N'ayogera 
nti Okoze ki? Eddoboozi ly'omusaayi gwa muganda wo linkaabirira mu 
nsi. 11 Kale kaakano okolimiddwa mu nsi, eyasamizza akamwa kaayo 
okuweebwa omusaayi gwa muganda wo mu mukono gwo; 12 
bw'onoolimanga ensi, okuva kaakano teekuwenga maanyi gaayo; mu nsi 
onoobanga mmomboze era omutambuze. 13 Kayini n'agamba Mukama nti 
Okubonerezebwa kwange, tekuyinzika kugumiikirizibwa. 14 Laba, 
ongobye leero mu maaso g'ensi; era mu maaso go mwe nneekwekanga; 
era naabanga momboze era omutambuze mu nsi; awo olulituuka buli 
alindaba, alinzita. 15 Mukama n'amugamba nti Buli alitta Kayini kyaliva 
awalanwa eggwanga emirundi omusanvu. Mukama n'ateeka ku Kayini 
akabonero buli amulaba alemenga okumutta. 16 Kayini n'ava mu maaso ga 
Mukama, n'atuula mu nsi ya Enodi mu maaso ga Aden. 17 Kayini 
n'amanya mukazi we; n'abeera olubuto, n'azaala Enoka: n'azimba ekibuga, 
n'akituuma Enoka ng'eri nnya ly'omwana we. 18 Ne Enoka n'azaala Iradi: 
Iradi n'azaala Mekuyaeri: Mekuyaeri n'azaala Mesusaeri: 19 Lameka 
n'awasa abakazi babiri; ow'olubereberye erinnya lye Ada, n'ow'okubiri 
erinnya lye Zira 20 Ada n'azaala Yabali: oyo ye kitaabwe w'abo abatuula 
mu weema nga balunda. 21 N'erinnya lya muganda we Yubali; oyo ye 
kitaabwe w'abo abakuba ennanga n'omulere. 22 Nate Zira n'azaala 
Tubalukayini, omuweesi wa buli ekisaala eky'ekikomo n'eky'ekyuma: ne 
mwannyina Tubalukayini ye Naama. 23 Lameka n'agamba bakazi be nti 
Ada ne Zira, muwulire eddoboozilyange: Mmwe abakazi ba Lameka, 
muwulire ekigambo kyange: Kubanga natta omusajja ku' banga yanfumita 
nze, Era omuvubuka kubanga yambetenta nze: 24 Ohanga Kayini 
aliwalaturwa eggwanga emirundi musanvu, Lameka walanirwa emirundi 
mu musanvu. 25 Adamu n'amanya nate mukazi we; n'azaala omwana 
ow'obulenzi, n'amutuuma erinnya lye Seezi: Kubanga Katonda 
yandagiririra ezzadde eddala okudda mu kifo kya Abiri; kubanga Kayini 
yamutta. 26 Seezi naye n'azaala omwana ow'obulenzi; n'amutuuma erinnya 
lye Enosi: mu biro ebyo mwe baasookera okusabanga erianya lya 
Mukama. 


5:1 Kino kye kitabo eky'okuzaalibwa kwa Adamu. Olunaku Katonda lwe 
yatonderamu omuntu, mu kifaananyi kya Katonda mwe yamukolera; 2 
omusajja n'omukazi bwe yabatonda; n'abawa omukisa, n'abatuuma erinnya 
lyabwe Adamu ku lunaku lwe baatonderwamu. 3 Adamu n'amala emyaka 
kikumi mu asatu, n'azaala omwana ow'obulenzi mu kifaananyi kye, mu 
ngeri ye; n'amutuuma erinnya lye Seezi: 4 eanaku za Adamu bwe yamala 
okuzaala Seezi emyaka lunaana, n'azaala abaana ab'obulenzi n'ab'obuwala. 
5 Ennaku zonna eza Adamu ze yamala ne ziba emyaka lwenda mu asatu; 
n'afa. 6 Seezi n'amala emyaka kikumi mu ataano, n'azaala Enosi. 7 Seezi 
n'awangaala bwe yamala okuzaala Enosi emyaka lunaana mu musanvu 
n'azaala abaana ab'obulenzi n'ab'obuwala; 8 ennaku zonna eza Seezi ne ziba 
emyaka lwenda mu kkumi n'ebiri; n'afa. 9 Enosi n'amala emyaka kyenda, 
n'azaala Kenani: 10 Enosi n'awangaala bwe yamala okuzaala Kenani 
emyaka lunaana mu kkumi n'etaano, n'azaala abaana ab'obulenzi 
n'ab'obuwala: 11 ennaku zonna eza Enosi ne ziba emyaka Iwenda mu 
etaano; n'afa. 12 Kenani n'amala emyaka nsanvu, n'azaala Makalaleri: 13 
Kenani n'awangaala bwe yamala okuzaala Makalaleri myaka lunaana mu 
ana, n'azaala abaana ab'obulenzi n'ab'obuwala: 14 ennaku zonna eza 
Kenani ne ziba emyaka lwenda mu kkumi; n'afa. 15 Makalaleri n'amala 
emyaka nkaaga mu etaano, n'azaala Yakedi: 16 Makalaleri nawangaala 
bwe yamala okuzaala Yaledi emyaka lunaana mu asatu, n'azaala abaana 
ab'obulenzi n'ab'obuwala: 17 ennaku zonna eza Makalaleri ne ziba emyaka 
lunaana mu kyenda mu etaano; n'afa. 18 Yaledi n'amala emyaka kikumi mu 
nkaaga mu ebiri, nazaala Enoka; 19 Yaledi n'awangaala bwe yamala 
okuzaala Enoka emyaka lunaana, n'azaala abaana ab'obulenzi n'ab'obuwala: 
20 ennaku zonna eza Yaledi ne ziba emyaka |wenda mu, nkaaga mu ebiri; 
n'afa. 21 Enoka n'amala emyaka nkaaga! mu etaano, n'azaala Mesuseera: 
22 Enoka n'atambulira wamu ne Katonda bwe yamala okuzaala Mesuseera 
emyaka bisatu, n'azaala abaana' ab'obulenzi n'ab'obuwala: 23 eunaku zonna 
eza Enoka ne ziba emyaka bisatu mu nkaaga mu etaano: 24 Enoka 
n'atambulira wamu ne Katonda: so n'atabeerawo; kubanga Katonda 
yamutwala. 25 Mestueera n'amala emyaka kikumi mu kinaana mu 
musanvu, n'azaala Lameka: 26 Mesuseera n'awangaala bwe yamala 


okuzaala Lameka emyaka lusaavu mu kinaana mu ebiri, n'azaala abaana 
ab'obulelizi n'ab'obuwala: 27 ennaku zonna eza Mesuseera ne ziba emyaka 
Iwenda mu nkaaga mu mwenda; n'afa. 28 Lameka n'amala emyaka kikumi 
mu kinaana mu ebiri, n'azaala omwana ow'obulenzi: 29 n'amutuuma 
erinnya lye Nuuwa, ng'ayogera nti Ono ye alitusanyusa mu mulimu gyaffe 
ne mu kutegana okw’emikono gyaffe olw”ensi Mukama gye yakolimira. 
30 Lameka n'awangaala bwe yamala okuzaala Nuuwa emyaka bitaano mu 
kyenda mu etaano, n'azaala abaana ab'obulenzi n'ab'obuwala: 31 ennaku 
zonna eza Lameka ne ziba emyaka lusanvu mu nsanvu mu musanvu; n'afa. 
32 Nuuwa yali nga yaakamala emyaka bitaano: Nuuwa n'azaala Seemu, 
Kaamu, ne Yafeesi. 


6:1 Awo abantu bwe baasooka okweyongera ku nsi, ne bazaala abaana 
ab'obuwala, 2 abaana ba Katonda ne balaba abawala b'abantu nga balungi; 
ne bawasanga abakazi mu bonna be baalonda. 3 Mukama n'ayogera nti 
Omwoyo gwange teguuwakanenga na muntu emirembe n'emirembe, 
kubanga naye gwe mubiri: naye ennaku ze ziriba emyaka kikumi mu abiri. 
4 Mubiro ebyo waaliwo Abanefuli mu nsi, era oluvannyuma, abaana ba 
Katonda bwe baayingiranga eri abawala b'abantu, ne babazaalira abaana: 
bano be b'amaanyi abaasooka edda, abantu abaayatiikirira. 5 Mukama 
n'alaba obubi bw'omuntu nga bungi mu nsi, na buli kufumiitiriza 
kw'ebirowoozo eby'omu mutima gwe nga kubi kwereere bulijjo. 6 
Mukama ne yejjusa kubanga yakola omuntu mu nsi, n'anakuwala mu 
mutima gwe. 7 Mukama n'ayogera nti Ndisangula omuntu gwe nnatonda, 
okuva mu nsi; okusookera ku muntu, n'ensolo, n'eky'ewalula n'ekibuuka 
waggulu; kubanga nejjusizza kubanga nabikola. 8 Naye Nuuwa n'alaba 
ekisa mu maaso ga Mukama. 9 Kuno kwe kuzaala kwa Nuuwa. Nuuwa 
yali mutuukirivu, nga talina kabi mu mirembe gye: Nuuwa n'atambulira 
wamu ne Katonda. 10 Nuuwa n'azaala abaana basatu, Seemu, Kaamu, ne 
Yafeesi. 11 Ensi n'eyonooneka mu maaso ga Katonda, ensi n'ejjula eddalu. 
12 Katonda n'alaba ensi, ng'eyonoonese; kubanga ekirina omubiri kyonna 
kyali nga kimaze okwonoona ekkubo lyakyo ku nsi. 13 Katonda n'agamba 
Nuuwa nti Enkomerero ya buli ekirina omubiri etuuse mu maaso gange, 


kubanga ensi ejjudde eddalu ku Iwabwe; kale, laba, ndibazikiriza wamu 
n'ensi. 14 Weekolere eryato n'omuti goferi; osalangamu ennyumba mu 
lyato, osiige munda ae kungulu envumbo. 15 Bw'otyo bw'okolanga: 
emikono ebikumi bisatu obuwanvu bw'eryato, n'emikono ataano obugazi 
bwalyo, n'emikono asatu obuguluauvu bwalyo. 16 Osalangako ekituli ku 
lyato, era ng'omukono gumu bw'olimala waggulu; n'omulyango gw'eryato 
oguteekanga mu mbiriizi zaalyo okolanga eryato nga lirina eanyumba eya 
wansi, n'ey'okubiri, n'ey'okusatu. 17 Nange, laba, nze ndireeta amataba 
ag'amazzi ku nsi, okuzikiriza ekirina omubiri kyonna ekirimu omukka 
ogw'obulamu wansi w'eggulu; buli ekiri mu nsi kirifa. 18 Naye ndiragaana 
endagaano yange naawe; oliyingira mu lyato, ggwe n'abaana bo, ne mukazi 
wo, n'abakazi b'abaana bo wamu naawe. 19 Ne mu buli kiramu mu birina 
omubiri byoana, bibiri bibiri mu buli ngeri by'olireeta mu lyato, biryoke 
bibeere ebiramu awamu naawe; biriba ekisajja n'ekikazi. 20 Mu bibuuka 
mu ngeri yaabyo, mu nte mu ngeri yaazo, mu buli ekyewalula eky'omu nsi 
mu ngeri yaakyo, mu buli ngeri babiri bibiri birijja gy'oli, bibe ebiramu. 21 
Naawe weetwalire ku mmere yonna eriibwa, ogyekunpaanyize; eriba 
mmere gy'oli ggwe nabyo. 22 Nuuwa n'akola bw'atyo; nga byonna 
Katonda bye yamulagira bw'atyo bwe yakola. 


7:1 Mukama n'agamba Nuuwa nti Yingira ggwe n'ennyumba yo yonna mu 
lyato, kubanga nkulabye ng'oli mutuukirivu mu maaso gange mu mirembe 
gino. 2 Mu buli nsolo ennongoofu twala musanvu musanvu ensajja n'enkazi 
yaayo; era ne mu nsolo ezitali nongoofu bbiri, ensajja n'enkazi yaayo; 3 era 
ne mu bibuuka waggulu, musanvu musanvu, ekisajja n'ekikazi: ezzadde 
liryoke libe eddamu ku nsi yonna. 4 Kubanga oluvannyuma Iw'ennaku 
omusanvu nze nditonnyesa enkuba ku nsi ennaku amakumi ana emisana 
n'ekiro; nange ndisangula buli kintu ekiramu kye nnakola okuva mu ttaka. 
5 Nuuwa byonna n'abikola nga Katonda bwe yamulagira. 6 Naye Nuuwa 
yali nga yaakamala emyaka lukaaga, amataba ag'amazzi bwe gaabeera ku 
nsi. 7 Nuuwa n'ayingira n’abaana be: awamu naye mu lyato olw”amazzi 
g'amataba: 8 Mu nsolo ennongoofu, ne mu nsolo ezitali nongoofu, ne mu 
bibuuka, ne mu buli ekyewalula ku nsi, 9 bibiri bibiri ne biyingira eri 


Nuuwa mu lyato, ekisajja n'ekikazi nga Katonda bwe yalagira Nuuwa. 10 
Awo olwatuuka oluvannyuma lw'ennaku omusanvu ziri, amazzi 
ag'amataba ae gaba ku nsi. 11 Mu mwaka ogw'olukaaga og'wobulamu 
bwa Nuuwa, mu mwezi ogw'okubiri, ku lunaku olw'ekkumi n'omusanvu 
olw'omwezi, ku lunaku olwo ne zizibukuka ensulo zonna, ez'omu nnyanja 
ennene, n'ebituli eby'omu ggnlu ne bigguka. 12 Enkuba n'etonnyera ku nsi 
ennaku amakumïi'ana emisana n'ekiro. 13 Ku lunaku olwo Nuuwa 
n'ayingira ne Seemu ne Kaamu ne Yafeesi, abaana ba Nuuwa, ae mukazi 
wa Nuuwa n'abakazi abasatu ab'abaana be awamu nabo, mu lyato; 14 Abo 
na buli nsolo mu ngeri yaayo, n'ente zonna mu ngeri yaazo, na buli 
ekyewalula ku nsi mu ngeri yaakyo, na buli ekibuuka mu ngeri yaakyo, 
buli nayonyi eya 'buli kiwaawaatiro. 15 Ne biyingira eri Nuuwa mu lyato 
bibiri bibiri mu buli nnyama yonna erimu omukka ogw'obulamu. 16 
Ebyayingira ne biyingira ekisajja n'ekikazi mu buli nnyama, nga Katonda 
bwe yamulagira: Mukama n'amuggalira munda. 17 Amataba ne gabeera ku 
nsi, ennaku: amakumi, ana; amazzi ne geeyongera ne gasitula eryato; ne 
liwanikibwa waggulu w'ensi. 18 Amazzi ne gafuga, ne geeyongera nnyo 
ku nsi; eryato ne liseeyeeya kungulu ku mazzi. 19 Amazzi ne gayinza nnyo 
ku nsi; ensozi zonna empanvu ne zisaanikirwa ezaali wansi w'eggulu 
lyonna. 20 Emikono kkumi n'etaa no okugenda waggulu amazzi bwe 
gaayinza; ensozi ne zisaanikirwa. 21 Buli nyama etambula ku nsi n'efa, 
ekibuuka, n'ente, n'ensolo na buli ekyewalula ku nsi, na buli muntu yenna: 
22 byonna ebyalimu omukka ogw'omwoyo ogw'obulamu mu nnyindo 
zaabyo, mu byonna ebyali mu lukalu ne bifa. 23 N'asangula buli kintu 
kiramu ekyali kungulu ku ttaka, omuntu, n'ente, n'ekyewalula, n'ekibuuka 
waggulu; ne bisangulibwa ku nsi: Nuuwa n'asigalawo yekka, n'abo abaali 
awamu naye mu lyato. 24 Amazzi ne gayinza ku nsi ennaku kikumi mu 
ataano. 


8:1 Katonda n'ajjukira Nuuwa na buli kiramu na buli nte eyali; awamu aaye 
mu lyato: Katonda n'aleeta empewo ziyite ku nsi, amazzi ne gaweebuuka; 
2 era n'ensulo ez'ennyanja n'ebituli eby'omu ggulu ne biggalirwa, enkuba 
ey'omu ggulu n'eziyizibwa; 3 amazzi ne gadda okuva ku nsi obutayosa: ne 


gaweebuuka amazzi oluvannyuma ennaku ekikumi mu ataano bwe, 
zaayitawo. 4 Mu mwezi ogw'omusanvu, ku lunaku olw'ekkumi 
n'omusanvu olw'omwezi eryato ne lituula ku nsozi za Alalati. 5 Amazzi ne 
gaweebuuka obutayosa okutuusa kul mwezi ogw'ekkumi: mu mwezi' 
ogw'ekkumi, ku lunaku olw'olubereberye olw'omwezi entikko z'ensozi ae 
zirabika. 6 Awo oluvannyuma lw'ennaku amakumi ana Nuuwa n’asumulula 
ekituli eky'eryato kye yakola: 7 natuma namungoona n'afuluma 
n'addinyananga okutuusa amazzi lwe gaakalira ku nsi. 8 N'atuma ejjiba 
okuva w'ali alyoke alabe ng'amazzi gaweebuuse kungulu ku nsi; 9 naye 
ejjiba teryalaba bbanga wa kuwummuza ekigere kyalyo, ne likomawo Wal 
mu lyato, kubanga amazzi gaali kungulu ku nsi yonna: n'afulumya 
omukono gwe, n'alikwata n'aliyingiza mw'ali mu lyato. 10 N'ayosaawo 
ennaku musanvu nate; nate n'atuma ejjiba okuva mu lyato; 11 ejjiba ne 
likomawo olw'eggulo mw'ali; laba, mu kamwa kaalyo ne muba akalagala 
akabisi ak'omuzeeyituuni: Nuuwa n'alyoka amanya nti amazzi gaweebuuse 
okuva ku nsi. 12 N'ayosaawo ennaku musanvu nate; n'atuma ejjiba; awo 
oluvannyuma teryakomawo nate gy'ali. 13 Awo mu mwaka ogw'olukaaga 
mu gumu, mu mwezi ogw'olubereberye, ku lunaku olw'olubereberye 
olw'omwezi, amazzi ne gakalira ku nsi; Nuuwa n'aggyako ekyasaanikira 
eryato, n'atunuulira, laba, kungulu ku nsi nga kukalidde. 14 Mu mwezi 
ogw'okubiri, ku lunaku olw'amakumi abiri mu musanvu olw'omwezi, ensi 
n'ekalira. 15 Katonda n'agamba Nuuwa nti 16 Va mu lyato, ggwe, ne 
mukazi wo, n'abaana bo, n'abakazi b'abaana bo, awamu naawe. 17 
Ofulumye wamu naawe buli kiramu ekiri awamu naawe mu buli nnyama 
yonna, ekibuuka n'ente na buli ekyewalula ku nsi; bizaalenga bibune mu 
nsi, byalenga byeyongerenga ku nsi. 18 Nuuwa n'afuluma, n'abaana be ne 
mukazi we n'abakazi b'abaana be awamu naye 19 buli nsolo, buli 
ekyewalula, na buli ekibuuka, buli ekitambula kyonna ku nsi, mu bika 
byabyo, ne bifuluma mu lyato. 20 Nuuwa n'azimbira Mukama ekyoto; 
n'alonda ku nsolo zonna ennongoofu, ne ku bibuuka byonna ebirongoofu, 
n'aweerayo ebiweebwayo ebyokebwa ku kyoto. 21 Mukama n'awulira 
evvumbe eddungi; Mukama n'ayogera mu mutima gwe nti Ensi 
sikyagikolimira nate oluvannyuma ku |w'omuntu; kubanga okulowooza 


okw'omu mutima gw'omuntu kubi okuva mu buto bwe; so sikyakuba nate 
oluvannyuma buli kiramu, nga bwe nkoze. 22 Ensi ng'ekyaliwo, okusiga 
n'okukungula, era empewo n'ebbugumu, era ekyeya ne ttoggo, era emisana 
n'ekiro tebiggwengawo. 


9:1 Katonda n'awa Nuuwa n'abaana be omukisa, n'abagamba nti Mwalenga 
mweyongerenga, mujjule ensi. 2 N'ekitiibwa kyammwe n'entiisa yammwe 
binaabanga ku buli nsolo ey'ensi, ne ku buli nnyonyi eya waggulu; era ne 
byonna ebijjuza olukalu, n'ebyennyanja byonna, biweereddwayo mu 
mukono gwammwe. 3 Buli kiramu ekitambula kinaabanga kya kulya gye 
muli; ng'omuddo ogumera byonna mbibawadde. 4 Naye ennyama awamu 
n'obulamu bwayo, gwe musaayi gwayo, temugiryanga. 5 Era omusaayi 
gwammwe, ogw'obulamu bwammwe, siiremenga kuguvunaana; eri buli 
nsolo n'aguvunaananga :n'eri omuntu, eri buli muganda w'omuntu, 
n'avunaananga obulamu bw'omuntu. 6 Buli muntu anaayiwanga omusaayi 
gw'omuntu, omusaayi gwe guyiyibwznga abantu: kubanga mu kifaananyi 
kya Katonda mwe yakolera abantu. 7 Nammwe mwalenga, 
mweyongerenga; muzaalenga nnyo ku nsi, mweyongerenga omwo. 8 
Katonda n'agamba Nuuwa n'abaana be awamu naye, 9 nti Nange, laba, 
nnywezezza endagaano yange nammwe era n'ezzadde lyammwe 
erinaddangawo; 10 era na buli kiramu ekiri awamu nammwe, ennyonyi, 
ente, na buli nsolo ey'ensi awamu nammwe; byonna ebiva mu lyato, buli 
nsolo ey'ensi. 11 Nange naanywezanga endagaano, yange nammwe; so 
ebirina omubirt byonna tebikyazikirizibwa nate mulundi gwa kubiri 
n'amazzi ag'amataba; so tewakyabaawo mataba nate mulundi gwa kubiri 
oOkuzikiriza ensi. 12 Katonda n'ayogera nti Kano ke kabonero ak'endagaano 
gye ndagaana nze namniwe na buli kitonde kiramu ekiri nammwe, 
okutuusa emirembe egitaliggwaawo: 13 nteeka musoke wange ku kire, era 
anaabanga kabonero ak'endagaano gye ndagaanye n'ensi. 14 Kale 
olunaatuukanga, bwe nnaaleetanga ekire ku nsi, musoke anaalabikiranga 
ku kire, 15 nange najjukiranga endagaano yange, gye ndagaanye nze 
nammwe na buli kitonde kiramu ekirina omubiri kyonna; n'amazzi 
tegaafuukenga nate mataba okuzikiriza omubiri gwonna. 16 Ne musoke 


anaabanga ku kire; nange naamutunuuliranga, njijukire endagaano eteridiba 
Katonda gy'alagaanye na buli kitonde ekiramu' ekirina omubiri kyonna 
ekiri mu nsi. 17 Katonda n'agamba Nuuwa nti Ako ke kabonero 
ak'endagaano gye, nnywezezza nze na buli ekirina omubiri ekiri mu nsi. 18 
N'abaana ba Nuuwa, abaava mu lyato, Seemu, ne Kaamu, ne Yafeesi: ne 
Kaamu ye yazaala Kanani. 19 Abo bonsatule Nuuwa be yazaala: 
n'abazzukulu b'abo be baabuna ensi zonna. 20 Nuuwa n'atanula okuba 
omulimi, n'asimba olusuku olw'emizabbibu: 21 nanywa ku mwenge 
gwalwo, n'atamiira: n'akunamira mu weema ye. 22 Kaamu, ye yazaala 
Kanani, n'alaba ensonyi za kitaawe, n'abuulira baganda be ababiri abaali 
ebweru. 23 Seemu ne Yafeesi ne batoola ekyambalo, ne bakiteeka ku 
bibegabega byabwe bombi, ne batambula ekyennyumannyuma, ne babikka 
ku nsonyi za kitaabwe; era amaaso gaabwe nga gatunuulira nnyuma, ne 
batalaba nsonyi za kitaabwe. 24 Nuuwa n'atamiirukuka mu mwenge gwe, 
n'amanya omwana we omuto bwe yamukola. 25 N'ayogera nti, Kanani 
akolimirwe; Anaabanga muddu w'abaddu eri baganda be. 26 Era yayogera 
nti Mukama yeebazibwe, Katonda wa Seemu; Era Kanani abeerenga 
muddu we. 27 Katonda agaziye Yafeesi, Era atuulenga mu weema za 
Seemu; Era Kanani abeerenga muddu we. 28 Nuuwa n'awangaala amataba 
nga gamaze okubaawo emyaka bisatu mu ataano. 29 N'ennaku zonna eza 
Nuuwa zaali myaka lwenda mu ataano: n'afa. 


10:1 Ne kuno kwe kuzaala kw'abaana ba Nuuwa, Seemu, Kaamu ne 
Yafeesi: abaana ne babazaalirwa amataba nga gamaze okubaawo. 2 
Abaana ba Yafeesi: Gomeri, ne Magogi, ne Madayi, ne Yivani, ne Tubali, 
ne Meseki, ne Tirasi. 3 N'abaana ba Gomeri: Asukenaazi, ne Lifasi, ne 
Togaluma. 4 N'abaana ba Yavani: Erisa, ne Talusiisi, Kitimu, ne 
Dodanimu. 5 Abo be baagabirwa ebizinga eby'amawanga mu nsi zaabwe, 
buli muntu ng'olulimi Iwe bwe lwali; ng'ebika byabwe bwe byali, mu 
mawanga gaabwe. 6 N'abaana ba Kaamu: Kuusi, ne Mizulayimu, ne Puuti, 
ne Kanani. 7 N'abaana ba Kuusi: Seeba, ne Kavira, ne Sabuta, ne Laama, 
ne Sabuteka: n'abaana ba Laama: Seeba, ne Dedaai. 8 Kuusi n'azaala 
Nimuloodi; n'atanula okuba ow'amaanyi mu nsi. 9 Yali muyizzi wa maanyi 


mu maaso ga Mukama: kyekiva kyogerwa nti Nga Nimuloodi omuyizzi 
ow'amaanyi mu maaso ga Mukama. 10 N'okusooka kw'obwakabaka bwe 
kwali Baberi, ne Ereki, ne Akudi, ne Kalune, mu nsi Sinali. 11 N'ava mu 
nsi omwo n'agenda mu Bwasuli, n’azimba Nineeve, ne Lekobosiyira, ne 
Kala, 12 ne Leseni ekiri wakati wa Nineeve ne Kala (ekyo kye kibuga 
ekinene). 13 Mizulayimu n'azaala Ludimu, ne Anamimu, ne Lekabimu, ne 
Nafutukimu, 14 ne Pasulusimu, ne Kasulukimu (omwava Abafirisuuti), ne 
Kafutolimu. 15 Kanani n'azaala Zidoni omubereberye we, ne Keesi, 16 
n'Omuyebusi, n'Omwamoli, n'Omugirugaasi; 17 An'Omukiivi, n'Omwaluki, 
n'Omusiini; 18 n'Omwaluvada, n'Omuzemali, n'Omukamasi; n'ebika 
eby'Omukanani ne biddirira abo okubuna. 19 N'ensalo ey'Omukanani yava 
mu Zidoai, ng'ogenda e Gerali, n'etuuka ku Gaza; era yatuuka ku Lasa, 
ng'ogenda e Sodoma ne Ggomola ne Aduma ne Zeboyimu. 20 Abo be 
baana ba Kaamu, ebika byabwe nga bwe byali, n'ennimi zaabwe, mu nsi 
zaabwe, mu mawanga gaabwe. 21 Era ne Seemu, jjajja w'abaana bonna 
aba Eberi, muganda wa Yafeesi omukulu, naye n'azaalirwa abaana. 22 
Abaana ba Seemu: Eramu, ae Asuli, ne Alupakusaadi ne Ludi, ne Alamu. 
23 N'abaana ba Alamu: Uzi, ne Kuuli, ne Ggeseri, ne Masi. 24 Ne 
Alupakusaadi n'azaala Seera; Seera n'azaala Eberi. 25 Eberi n'azaalirwa 
abaana babiri: erinnya ly'omu Peregi; kubanga mu nnaku ze ensi zonna 
mwe zaagabirwa; n'erinnya lya muganda we Yokutaani. 26 Yokutaani 
n'azaala Alumodaadi, ne Serefu, ne Kazalumaveesi, ne Yera; 27 ne 
Kadolaamu, ne Uzali, ne Dikula; 28 Ane Obali, ne Abima yeeri, ne Seeba; 
29 ne Ofiri, ne Kavira, ne Yobabu: abo bonna baana ba Yokutaani. 30 
N'ensi gye baatuulamu yava ku Mesa, ng'ogenda e Serali, olusozi 
olw'ebuvanjuba. 31 Abo be baana ba Seemu, ebika byabwe nga bwe byali, 
n'ennimi zaabwe, mu nsi zaabwe, amawanga gaabwe nga bwe gaali. 32 
Ebyo bye bika eby'abaana ba Nuuwa, ng'okuzaalibwa kwabwe bwe kwali, 
mu mawanga gaabwe: era mu abo mwe gaava amawanga okwawulirwa 
mu nsi amataba nga gamaze okubaawo. 


11:1 N'ensi zona zaalina olulimi lumu n'enjogera emu. 2 Awo, bwe baali 
batambula ebuvanjuba, ne balaba olusenyi mu nsi Sinali; ne batuula omwo. 


3 Ne bagambagana nti Kale nno, tukole amatoffaali, tugookere ddala. 
Awo ne baba n'amatoffaali mu kifo ky'amayinja, n'ebitosi mu kifo 
ky'ennoni. 4 Ne boogera nti Kale nno, twezimbire ekibuga, n'ekigo, 
(ekirituusa) entikko yaakyo mu ggulu, era twefimire erinnya; tuleme 
oku'saasaanira ddala ewala mu nsi zonna. 5 Mukama n'akka okulaba 
ebibuga n'ekigo, abaana b'abantu bye bazimba. 6 Mukama n'ayogera ati 
Laba, abo lye ggwanga limu, era bonna baalina olulimi lumu; era kino kye 
batanula okukola: ne kaakano tewali ekigenda okubalema, kye baagala 
okukola. 7 Kale nno, tukke, tutabuliretabulire eyo olulimi Iwabwe, baleme 
okutegeera eajogera yaabwe bokka na bokka 8 Bw'atyo Mukama 
n'abasaasaanyiza ddala okuva eyo okubuna ensi zonna: ne baleka 
okuzimba ekibuga. 9 Erinnya lyakyo kye lyava lituumibwa Baberi; 
kubanga eyo Mukama gye yatabuliratabulira olulimi lw'ensi zonna: n'okuva 
eyo Mukama n'abasaasaanyiza ddala okubuna ensi zonna. 10 Kuno kwe 
kuzaala kwa Seemu. Seemu yali yaakamaze emyaka kikumi, n'azaala 
Alupakusaadi amataba nga gaakamaze emyaka ebiri okubaawo: 11 Seemu 
n'awangaala bwe yamala okuzaala Alupakusaadi emyaka bitaano, n'azaala 
abaana ab'obulenzi n'ab'obuwala. 12 Alupakusaadi n'amala emyaka asatu 
mu etaano, n'azaala Seera: 13 Alupakusaadi n'awangaala bwel yamala 
okuzaala Seera emyaka bina' mu esatu, n'azaala abaana ab'obulenzi 
n'ab'obuwala. 14 Seera n'amala emyaka asatu, n'azaala Eberi: 15 Seera 
n'awangaala bwe yamala okuzaala Eberi emyaka bina mu esatu, n'azaala 
abaana ab'obulenzi n'ab'obuwala. 16 Eberi n'amala emvaka asatu mu ena, 
n'azaala Peregi: 17 Ebezi n'awangaala bwe yamala okuzaala Peregi 
emyaka bina mu asatu, n'azaala abaana ab'obulenzi n'ab'o, buwala. 18 
Peregi namala emyaka asatu, n'azaala Leewo: 19 Peregi nawangala a bwe 
yamala oknzaala Leewo emyaka bibiri mu mwenda, n'azaala, abaana 
ab'obulenzi n'ab'obuwala. 20 Leewo n'amala emyaka asatu mu ebiri, 
n'azaala Serugi; 21 Leewo n'awangaala bwe yamala okuzaala Serugi 
emyaka bibiri mu musanvu, n'azaala abaana ab'obulenzi n'ab'obuwala. 22 
Serugi n'amala emyaka asatu, n'azaala Nakoli: 23 Serugi n'awangaala bwe 
yamala okuzaala Nakoli, emyaka bibiri, n'azaala abaana ab'obulenzi 
n'ab'obuwala. 24 Nakoli n'amala emyaka abiri mu mwenda, n'azaala Teera 


25 Nakoli n'awangaala bwe yamala okuzaala Teera emyaka kikumi mu 
kkumi mu mwenda, n'azaala abaana ab'obulenzi n'ab'obuwala. 26 Teera 
n'amala emyaka nsanvu, n'azaala Ibulaamu, Nakoli ne Kalaru. 27 Era kuno 
kwe kuzaala kwa Teera. Teera yazaala Ibulaamu, Nakoli, ne Kalani; 
Kalani n'azaala Lutti. 28 Kalani n'afiira awali kitaawe mu nsi mwe 
yazaalirwa, mu Uli, y'ensi ey'Abakaludaaya. 29 Ne Ibulaamu ne Nakoli ne 
beewasiza abakazi: omukazi wa Ibulaamu erinnya lye Salaayi; n'omukazi 
wa Nakoli erinnya lye Mirika, omwana wa Kalani, ye kitaawe wa Mirika, 
era kitaawe wa Isilta. 30 Era Salaayi yali mugumba; teyalina mwana. 31 
Teera n'atwala Ibulaamu omwana we, ne Lutti, omwana wa Kalani, 
omuzzu kulu we, ne Salaayi muka mwana we, omukazi w'omwana we 
Ibulaamu; ne bavaayo nabo mu Uli, ye ensi ey'Abakaludaaya, okuyingira 
mu nsi ya Kanani; ne batuuka e Kalani, ne batuula eyo. 32 N'ennaku za 
Teera zaali emyaka bibiri mu etaano: Tera n'afiira mu Kalani. 


12:1 Awo Mukama n'agamba Ibulaamu nti Va mu nsi ya nnyo, era awali 
ekika kyo, n'ennyumba ya kitaawo, oyingire mu nsi gye ndikulaga: 2 nange 
ndikufuula eggwanga eddene, era naakuwanga omukisa, era naakuzanga 
erinnya lyo; era beeranga mukisa ggwe: 3 nange naabawanga omukisa 
abanaakusabiranga ggwe omukisa, n'oyo anaakukolimiranga 
naamukolimiranga nze; ne mu ggwe ebika byonna eby'omu nsi mwe 
biriweerwa omukisa. 4 Bw'atyo Ibulaamu n'agenda, nga Mukama bwe 
yamugamba; ne Lutti n'agenda naye: Ibulaamu yali yaakamaze emyaka 
nsanvu mu etaano bwe yava mu Kalani. 5 Ibulaamu n'atwala Salaayi 
mukazi we, ne Lutti omwana wa muganda we, n'ebintu byabwe byonna 
bye baali bakuanyaanyizza; n'abantu be baafuniramu Kalaani; ne bavaayo 
Okuyingira mu nsi ya Kanani; ne bayingira mu nsi ya Kanani. 6 Ibulaamu 
n'ayita mu nsi n'atuuka mu kifo kya Sekemu, awali omuvule gwa Mmoole. 
Era Omukanaani yali mu nsi mu biro ebyo. 7 Mukama n'alabikira 
Ibulaamu, n'ayogera nti Ezzadde lyo ndiriwa ensi eno: n'azimbira eyo 
ekyoto eri Mukama eyamulabikira. 8 N'avaayo n'agenda awali olusozi ku 
luuyi olw'ebuvanjuba olw'e Beseri, nasimba eweema ye, e Beseri nga kiri 
ku luuyi olw'ebugwanjuba, ne Ayi ku luuyi olw'ebuvanjuba: n'azimbira eyo 


ekyoto eri Mukama, n'akaabira erinnya lya Mukama. 9 Ibulaamu 
n'atambula, ng'akyakwata ekkubo ery'obukiika obwa ddyo. 10 Ne wagwa 
enjala mu nsi: Ibulaamu n'aserengeta mu Misiri, okutuula omwo; kubanga 
enjala yali nnyingi mu nsi. 11 Awo, bwe yali ng'anaatera okuyingira mu 
Misiri, n'alyoka agamba Salaayi mukazi we nti Laba, mmanyi nga gw'oli 
mukazi mulungi okutunuulira: 12 kale, Abamisiri bwe balikulaba, 
kyebaliva boogera nti Oyo ye mukazi we: era balinzita, nze, naye ggwe 
balikuwonya mulamu. 13 Oyogeranga, nkwegayiridde, nga gw'oli 
mwannyinaze: ndyoke ndabe ebirungi ku bubwo, n'obulamu bwange 
buwone ku lulwo. 14 Awo Ibulaamu bwe yamala okuyingira mu Misiri, 
Abamisiri ne balaba omukazi nga mulungi nayo. 15 N'abakungu ba 
Falaawo ne bamulaba, ne bamutendereza eri Falaawo; ne batwala omukazi 
mu nnyumba ya Falaawo. 16 N'akola bulungi Ibulaamu ku bubwe: n'aba 
n'endiga, n'ente, n'endogoyi ensajja, n'abaddu, n'abazaana, n'endogoyi 
enkazi, n'enyamira. 17 Mukama n'abonyaabonya Falaawo n'ennyumba ye 
n'ebibonoobono ebikulu olwa Salaayi mukazi, wa Ibulaamu. 18 Falaawo 
n'ayita Ibulaamu, n'ayogera nti Kino kiki ky'onkoze? kiki ekyakulobera 
okumbuulira nga ye mukazi wo? 19 Kiki ekyakwogeza nti Ye 
mwannyinaze, nange n'okutwala ne mmutwala okuba mukazi wange: kale 
kaakano laba mukazi wo, omutwale, weegendere: 20 Falaawo 
n'amulagiririza abasajja: ne bamuwerekerako ye ne mukazi we nce byonna 
bye yalina. 


13:1 Ibulaamu n'alinnya n'ava mu Misiri, ye ne mukazi we ne byonna bye 
yalina, ne Lutti wamu naye, ne bagenda mu bukiika obwa ddyo. 2 Era 
Ibulaamu yalina obugagga bungi, ente, ne ffeeza, ne zaabu. 3 N'agenda 
ng'atambula n'ava mu bukiika obwa ddyo n'atuuka e Beseri, mu kifo 
eweema ye mwe yasooka okubeera, wakati w'e Beseri ne Ayi; 4 mu kifo 
eky'ekyoto kye yakola eyo olubereberye: Ibulaamu n'akaabira eyo erinnya 
lya Mukama. 5 Era ne Lutti, eyagenda ne Ibulaamu, yalina embuzi n'ente 
n'eweema. 6 Ensi n'etebayinza bombi okutuula awamu: kubanga ebintu 
byabwe byali bingi, n'okuyinza ne batayinza kutuula wamu. 7 Ne wabaawo 
empaka eri abasumba b'ente za Ibulaamu n'abasumba b'ente za Lutti: era 


Omukanani n'Omuperizi baatuula mu nsi mu maku ezo. 8 Ibulaamu 
n'agamba Lutti nti Waleme okubaawo empaka, nkwegayiridde eri nze 
naawe, n'eri abasumba bange n'abasumba bo; kubanga tuli ba luganda. 9 
Ensi yonna teri mu maaso go? Yawukana nange nkwegayiridde: obanga 
oneeroboza omukono ogwa kkono, nange naagenda ku mukono ogwa 
ddyo; naawe bw'oneeroboza omukono ogwa ddyo, naage naagenda ku 
mukono ogwa kkono. 10 Lutti n'ayimusa amaaso ge, n'alaba olusenyi olwa 
Yoludaani Iwonna, nga mulimu amazzi mangi wonna wonna, Mukama nga 
tannazikiriza Sodoma ne Ggomola, nga lufaanana ng'olusuku Iwa 
Mukama, ng'ensi y'e Misiri, ng'ogenda mu Zowaali. 11 Awo Lutti ne 
yeeroboza olusenyi wonna olwa Yoludaani; Lutti n'atambula ebuvanjuba: 
ne baawukana bokka na bokka. 12 Ibulaamu n'atuula mu nsi ya Kanani, ne 
Lutti n'atuula mu bibuga eby'omu lusenyi, n'ajjulula eweema ye n'agituusa e 
Sodoma. 13 N'abantu ab'omu Sodoma baali babi era boonoonyi nnyini mu 
maaso ga Mukama. 14 Mukama n'agamba Ibulaamu, Lutti bwe yamala 
okwawukana naye, nti Yimusa kaakano amaaso go, otunule ng'oyima mu 
kifo mw'oli, obukiika obwa kkono n'obwa ddyo n'ebuvanjuba 
n'ebugwanjuba: 15 kubanga ensi yonna gy'olabye, ndigiwa ggwe, 
n'ezzadde lyo emirembe gyonna. 16 Era ndifuula n'ezzadde lyo ng'enfuufu 
ey'oku nsi: era omuntu bw'ayinza okubala enfuufu ey'oku nsi, era n'ezzadde 
lya liribalika. 17 Golokoka, otambule obune ensi obuwanvu bwayo 
n'obugazi bwayo; kubanga ndigiwa ggwe. 18 Ibulaamu n'ajjulula eweema 
ye, n'ajja n'atuula awali emivule gya Mamule, egiri mu Kebbulooni, 
n'azimbira eyo ekyoto eri Mukama. 


14:1 Awo mu mirembe gya Amulaferi kabaka w'e Sinali, Aliyoki, kabaka 
w'e Erasali, Kedolawomeeri, kabaka w'e Eramu, n'egya Tidali, kabaka w'e 
Goyiyimu, 2 ne balwana ne Bbeera, kabaka w'eSodoma, ne Bbiruusa, 
kabaka w 'e Ggomola, Sinaabu, kabaka w'e Aduma, ne Semebeeri, kabaka 
w'e Zeboyiyimu, ne kabaka w'e Bera (ye Zowaali). 3 Abo bonna ne 
beegattira mu kiwonvu Sidimu (eyo ye nnyanja ey'omunnyo): 4 Ne 
baweerereza Kedolawomeeri emyaka kkumi n'ebiri, ne mu mwaka 
ogw'ekkumi n'esatu ne bajeema. 5 Ne mu mwaka ogw'ekkumi n'ena 


Kedolawomeeri n'ajja, ne bakabaka abaali awamu naye, ne bakubira 
Abaleefa mu Asuterosikalumayimu, n'Abazuuzi mu Kaamu, n'Abemi mu 
Savekiriyasayimu, 6 n'Abakooli ku lusozi Iwabwe Seyiri, ne babagoba 
okutuusa Erupalaani ekiri okumpi n'eddungu. 7 Ne baddayo ne batuuka e 
Nuumisupaati (ye Kadesi), ne bakuba ensi! yonna eya Abameleki, era 
n'eya Abamoli, abaatuula mu Kazazonutamali. 8 Ne watabaala. kabaka w'e 
Sodoma, ne kabaka w'e Ggomola, ne kabaka w'e Aduma, ne kabaka w'e 
Zeboyiyimu, ne kabaka w'e Bera (ye Zowaali); ne bategeka olutalo 
okulwanira nabo mu kiwonvu Sidimu; 9 okulwana ne Kedolawomeeri, 
kabaka w'e Eramu, ne Tidali, kabaka w'e Goyiyimu, ne Amulafeeri, 
kabaka w'e Sinali, ne Aliyooki kabaka w'e Erasali : bakabaka abana nga 
balwana n'abataano. 10 Era ekiwonvu Sidimu kyali kijudde obunnya 
obw'ebitosi; ne bakabaka w’e Sodoma ne Ggomola ne badduka, ne bagwa 
omwo, n'abo abaasigalawo ne baddukira ku lusozi. 11 Ne banyaga abintu 
byonna eby'omu Sodoma ne Ggomola, n'ebyokulya byabwe byonna, ne 
beegendera. 12 Ne banyaga Lutti, omwana wa muganda wa Ibulaamu, 
eyatuulanga mu Sodoma, n'ebintu bye, ne bagenda. 13 Ne wajja omu 
eyawonawo, n'abuulira Ibulaamu Omwebbulaniya: oyo yatuulanga awali 
emivule gya Mamule Omwamoli, muganda wa Esukoli, era muganda wa 
Aneri; nabo baali nga balagaanye ne Ibulaamu. 14 Ibulaamu bwe yawulira 
nga baanyaga muganda we, n'age babagoberera okutuusa ku Ddaani. 15 
Ne baawukanamu okubalumba ekiro, ye n'abaddu be, ne babakuba, ne 
babagoberera okutuusa ku Kkoba, ekiri ku mukono ogwa kkono ogw'e 
Ddamasiko. 16 N'akomyawo ebintu byonna, era n'akomyawo ne muganda 
we Lutti, n'ebintu bye, era n'abakazi, n'abantu. 17 Ne kabaka w'e Sodoma 
n'afuluma okumusisinkana, bwe yamala okukomawo ng'asse 
Kedolawomeeri ne bakabaka abaali naye, mu kiwonvu Save (kye kiwonw 
kya kabaka). 18 Ne Merukizeddeeki kabaka w'e Ssaalemi n'aleta emmere 
n'omwenge: era ye yali kabona wa Katonda ali waggulu ennyo. 19 
N'amusabira omukisa, n'ayogera nti Ibulaamu aweebwe omukisa, Katonda 
ali waggulu ennyo, nannyini ggulu n'ensi: 20 era Katonda ali waggulu 
ennyo atenderezebwe akugabidde abalabe bo mu mukono gwo. N'amuwa 
ekitundu eky'ekkumi ekya byonna. 21 Kabaka w'e Sodoma n'agamba 


Ibulaamu nti Mpa nze abantu, ebintu obyetwalire ggwe. 22 Ibulaamu 
n'agamba kabaka w'e Sodoma nti Nnyimusizza omukono gwange eri 
Mukama Katonda ali waggulu ennyo, nannymi ggulu n'ensi, 23 nga ndayira 
nti siritwala kaggwa newakubadde akakoba k'engatto newakubadde 
akantu konna k'olina, oleme okwogera nti Mmugaggawazizza Ibulaamu: 
24 wabula ebyo abavubuka bye balidde, n'omugabo gw'abasajja abaagenda 
nange; Aneri, Esukoli; ne Mamule abo batwale omugabo gwabwe. 


15:1 Oluvannyuma lw'ebyo ekigambo kya Mukama ne kijjira Ibulaamu mu 
kwolesebwa, nga kyogera nti Totya, Ibulaamu: nze ngabo yo, n'empeera 
yo ennene ennyo. 2 Ibulaamu n'ayogera nti Ai Mukama Katonda, onompa 
ki, kubanga ntambula nga sirina mwana, naye alirya ennyumba yange ye 
Ddamesiko Erieza? 3 Ibulaamu n'ayogera nti Laba, nze tompadde zadde: 
era, laba, eyazaalirwa mu nnyumba yange ye musika wange. 4 Era, laba, 
ekigambo kya Mukama ne kimujjira, nga kyogera nti Omuntu oyo taliba 
musika wo; naye aliva mu ntumbwe zo ggwe ye aliba omusika wo. 5 
N'amufulumya ebweru, n'ayogera nti Tunuulira eggulu kaakano, obale 
emmunyeenye, bw'onooyinza okuzibala: namugamba nti Ezzadde lyo bwe 
liriba bwe lityo. 6 N'akkiriza Mukama; n'akumubalira okuba obutuukirivu. 
7 N'amugamba nti Nze, Mukama eyakuggya mu Uli eya Abakaludaaya, 
okukuwa ensi eno okugisikira. 8 N'ayogera nti Ai Mukama Katonda, kiki 
ekinantegeeza nga ndigisikira? 9 N'amugamba nti Ontwalire ente enkazi 
eyaakamaze emyaka esatu, n'embuzi enkazi eyaakamaze emyaka esatu, 
n'endiga ensajja eyaakamaze emyaka esatu, ne kaamukuukulu, n'ejjiba etto. 
10 Ne yeetwalira ebyo byonna, n'abyasaamu wakati, n'ateeka ebitundu 
bibiri bibiri nga birabagana: naye ebinyonyi n'atabyaasaamu. 11 N'amasega 
ne gagwa ku mirambo, Ibulaamu n'agagoba. 12 Awo enjuba bwe yali 
ng'egwa, otulo otungi ne rugwa ku Ibulaamu; era, laba, entiisa ey'ekizikiza 
ekikutte n'emugwako. 13 N'agamba Ibulaamu nti Tegeerera ddala 
ng'ezzadde lyo liriba ggenyi mu nsi eteri yaabwe, era balibaweereza; era 
balibabonyezabonyeza emyaka bina; 14 era n'eggwanga eryo, lye 
baliweereza, ndirisalira omusango: ne balyoka bavaamu nga balina ebintu 
bingi. 15 Naye ggwe oligenda awali bajjajja bo n'emirembe; oliziikibwa 


bw'olimala okuwangaala obulungi. 16 Ne mu mirembe egy'okuna 
balikomawo nate wano: kubanga obutali butuukirivu obw'Omwamoli 
tebunnatuukirira. 17 Awo, enjuba bwe yamala okugwa, ekizikiza nga 
kikutte, laba, ekikoomi ekinyooka n'omumuli ogwaka ne biyita wakati 
awali ebitundu ebyo. 18 Ku lunaku olwo Mukama n'alagaana ne Ibulaamu, 
ng'ayogera nti Ezzadde lyo ndiwadde ensi eno, okuva ku mugga ogw'e 
Misiri okutuuka kw mugga omunene, omugga Fulaati 19 Omukeeni, 
n'Omukenizi, n'Omukadumooni, 20 n'Omukiiti, n'Omuperizi, n'Abaleefa, 
21 n'Omwamoli, n'Omukanani, n'Omugirugaasi, n'Omuyebusi. 


16:1 Salaayi, mukazi wa Ibulaamu, n'atamuzaalira baana: era yalina 
omuzaana, Omumisiri, erinnya lye Agali. 2 Salaayi n'agamba Ibulaamu : nti 
Laba nno, Mukama anziyizza okuzaalanga; nkwegayiridde, yingira eri 
omuzaana wange, mpozzi ndifuna abaana mu ye. Ibulaamu n'awulira 
eddoboozi lya Salaayi. 3 Salaayi, mukazi wa Ibulaamu, n'atwala Agali, 
Omumisiri, muzaana we, Ibulaamu bwe yali yaakamaze emyaka ekkumi 
okutuula mu nsi ya Kanani, n'amuwa Ibulaamu musajja we okuba mukazi 
we. 4 N'ayingira eri Agali, naye n'aba olubuto: awo bwe yalaba ng'ali 
lubuto, mugole we n'anyoomebwa mu maaso ge. 5 Salaayi n'agamba 
Ibulaamu nti Okwonoona kwange kube ku ggwe: nakuwa omuzaana 
wange mu kifuba kyo; kale bwe yalaba ng'ali lubuto, ne nnyoomebwa mu 
maaso ge: Mukama atusalire omusango nze naawe. 6 Naye Ibulaamu 
n'agamba Salaayi nti Laba, omuzaana wo ali mu mukono gwo; mukolere 
ekifaanana ekirungi mu maaso go. Salaayi, namujoganga, n'adduka mu 
maaso ge. 7 Ne malayika wa Mukama n'amulabira awali oluzzi 
olw'amazzi mu ddungu, oluzzi oluli mu kkubo ng'ogenda e Ssuuli. 8 
N'ayogera nti Agali, muzaana wa Salaayi, ova wa? era ogenda wa? Naye 
n'ayogera nti Nziruka mu maaso ga mugole wange Salaayi. 9 Ne malayika 
wa Mukama n'amugamba nti Ddayo eri mugole wo, ogonde wansi 
w'emikono gye. 10 Era malayika wa Mukama n'amugamba nti Ndyongera 
nnyo ezzadde lyo, n'okubala ne litabalika olw'obungi. 11 Era malayika wa 
Mukama n'amugamba nti Laba, oli lubuto, era olizaala omwana wa 
bulenzi; era olimutuuma erinnya Isimaeri, kubanga Mukama awulidde 


okubonyabonyezebwa kwo. 12 Era aliba ng'entulege mu bantu; omukono 
gwe gunaalwananga na buli muntu, n'omukono gwa buli muntu 
gunaalwananga naye; era anaatuulanga awali baganda be boma. 13 N'ayita 
erinnya lya Mukama eyayogera naye, ati Ggwe Katonda alaba: kubanga 
yayogera nti N'okutunula ntunuu lidde oyo andaba? 14 Oluzzi kyerwava 
luyitibwa Beerirakairo: laba, luli wakati wa Kadesi ne Beredi. 15 Agali 
n'azaalira Ibulaamu omwana; Ibulaamu n'atuuma omwana we, Agali gwe 
yazaala, erinnya lye Isimaeri. 16 Ibulaamu yali yaakamaze emyaka kinaana 
mu mukaaga, Agali bwe yazaalira Ibulaamu Isimaeri. 


17:1 Awo Ibulaamu bwe yali yaakamaze emyaka kyenda mu mwenda, 
Mukama n'alabikira Ibulaamu, n'amugamba nti Nze Katonda Omuyinza 
w'ebintu byonna; tambuliranga mu maaso gange, obeerenga mutuukirivu. 2 
Nange ndiragaana endagaano yange nze naawe, era ndikwaza nnyo. 3 
Ibulaamu n'avuunama amaaso ge: Katonda n'ayogera naye nti 4 Nze, laba, 
endagaano yange eri naawe, naawe oliba kitaawe w'amawanga amangi. 5 
So tokyayitibwanga nate erinnya lyo Ibulaamu, naye erinnya lyo linaabanga 
Ibulayimu; kubanga nkufudde kitaawe w'amawanga amangi. 6 Era 
ndikwaza nnyo, era ndikufuula amawanga, ne bakabaka baliva mu ggwe. 7 
Era ndinyweza endagaano yange nze naawe n'ezzadde lyo eririddawo 
okutuusa emirembe gyabwe gyonna okuba endagaano eteridiba, okuba 
Katonda eri ggwe n'eri ezzadde lyo eririddawo. 8 Era ndikuwa ggwe 
n'ezzadde lyo eririddawo ensi gye watambulirangamu, ensi yonna eya 
Kanani, okugirya emirembe gyonna; era nze, naabeeranga Katonda 
waabwe. 9 Katonda n'agamba Ibulayimu nti Naawe, gw'olikwata 
endagaano yange, ggwe n'ezzadde lyo eririddawo okutuusa emirembe 
gyabwe gyonna. 10 Eno ye ndagaano yange, gye munaakwatanga, eri nze 
namatwe n'ezzadde lyo eririddawo; buli musajja mummwe 
anaakomolwanga. 11 Era munaakomolwanga omubiri gw'ekikuta 
kyammwe; era kunaabanga kabonero ak'endagaano eri nze nammwe. 12 
Anaamalanga ennaku omunaana anaakomolwanga mu mmwe, buli musajja 
mu mirembe gyammwe gyonna, anaazaalirwangamu nnyumba, era 
n'oyomunnaggwanga yenna gw'anaa'baguzanga n'ebintu, atali wa ku 


zzadde lyammwe. 13 Anaazaalirwanga mu nnyumba yo, n'oyo 
anaagulibwanga n'ebintu byo, kibagwarura okumukomolanga: n'endagaano 
yange eneebanga mu mubiri gwammwe okuba endagaano eteridiba. 14 
N'omusajja atali mukomole atakomolwanga mu mubiri gw'ekikuta kye, 
obulamu obwo bunaazikirizibwanga mu bantu be; ng'amenye endagaano 
yange. 15 Katonda n'agamba Ibulayimu nti Salaayi mukazi we, 
tokyamuyita erinnya lye Salaayi, naye Saala lye linaabanga ermnya lye. 16 
Nange ndimuwa omukisa, era nate ndikuwa omwana mu ye: weewaawo, 
ndimuwa omukisa, naye aliba nnyina w'amawanga; bakabaka b'abantu 
baliva mu ye. 17 Ibulayimu n'alyoka avuunama amaaso ge, n'aseka, 
n'ayogera mu mutima gwe nti Omwana alizaalirwa oyo eyaakamaze 
emyaka ekikumi? era ne Saala, eyaakamaze emyaka ekyenda, alizaala? 18 
Ibulayimu n'agamba Katonda nti Singa Isimaeri anaabanga mulamu mu 
maaso go! 19 Katonda n'ayogera nti Nedda, naye Saala mukazi wo 
alikuzaalira omwana; naawe olimutuuma erinnya lye Isaaka: naage 
naanywezanga endagaano yange naye okuba endagaano eteridiba eri 
ezzadde lye eririddawo. 20 N'ebya Isimaeri, akuwulidde: laba, mmuwadde 
omukisa, era ndimwaza, era ndimwongera nnyo; alizaala abakungu kkumi 
na babiri, era ndimufuula eggwanga eddene. 21 Naye endagaano yange 
naaginywezanga eri Isaaka, Saala gw'alikuzaalira mu biro ebyo 
ebyateekebwawo mu mwaka ogugenda okujja. 22 N'aleka okwogera naye, 
Katonda n'alinnya n'ava eri Ibulayimu. 23 Ibulayimu n'atwala Isimaeri 
omwana we, ne bonna abaazaalirwa mu nnyumba ye, ne bonna 
abaagulibwa n'ebintu bye, buli musajja mu bantu ab'omu nnyumba ya 
Ibulayimu, n'abakomolera ku lunaku olwo omubiri gw'ekikuta kyabwe, nga 
Katonda bwe yamugamba. 24 Ibulayimu yali yaakamaze emyaka kyenda 
mu mwenda, bwe yakomolwa omubiri gw'ekikuta kye. 25 Ne Isimaeri 
omwana we yalij yaakamaze emyaka kkumi n'esatu, bwe yakomolwa 
omubiri gw'ekikuta kye. 26 Ku lunaku lumu Ibulayimu n'akomolebwa ne 
Isimaeri omwana we. 27 N'abasajja bonna ab'omu nnyumba ye, abo 
abaazaalirwa mu nnyumba, n'abo munnaggwanga yenna be yamuguza 
n'ebintu, ne bakomolwa wamu naye. 


18:1 Mukama n'amulabikira awali emivule gya Mamule, bwe yali 
ng'atudde mu mulyango mu ttuntu; 2 n'ayimusa amaaso ge n'atunula, era, 
laba, abasajja basatu nga bayimiridde mu maaso ge: awo bwe yabalaba, 
n'ava mu mulyango gw'eweema n'adduka mbiro okubasisinkana, 
n'avuunama, 3 n'ayogera nti Mukama wange, oba nga kaakano ndabye 
ekisa mu maaso go, tova wali muddu wo, nkwegayiridde: 4 kale nno 
baleete otuzzi, munaabe ebigere, muwummulire wansi w'omuti: 5 nange 
naaleeta akamere, musanyuke emitima gyammwe; ne mulyoka mugenda: 
kubanga mutuuse eri omuddu wammwe. Ne boogera nti Kola bw'otyo, nga 
bw'oyogedde. 6 Ibulayimu n'ayanguwa n'ayingira mu weema eri Saala 
n'ayogera nti Teekateeka mangu ebigero bisatu eby'obutta, obugoye, 
ofumbe emmere. 7 Ibulayimu n'adduka mbiro eri ekisibo, nakima ennyana 
ennonvu ennungi, n'agiwa omuddu; n'ayanguwa okugifumba. 8 N'addira 
omuzigo, n'amata, n'ennyana gy'afumbye, n'abiteeka mu maaso gaabwe; 
n'ayimirira ku mabbali gaabwe wansi w'omuti, ne balya. 9 Ne bamugamba 
nti Ali ludda wa Saala mukazi wo? N'ayogera nti Laba, ali mu weema. 10 
N'ayogera nti Sirirema kukomawo w'oli ekiseera bwe kiridda; era, laba, 
Saala mukazi wo alizaala omwana ow'obulenzi. Saala n'awulira mu 
mulyango gw'eweema, eyali ennyuma we. 11 Ibulayimu ne Saala baali 
bakaddiye, era nga bayitiridde obukadde; so nga Saala takyabeera 
ng'empisa ey'abakazi bw'eri. 12 Saala n'aseka munda ye, ag'ayogera nti 
Nga mmaze okukaddiwa ndisanyuka, era ne mukama wange ng'akaddiye? 
13 Mukama n'agamba Ibulayimu nti Kiki ekimusesezza Saala, ng'ayogera 
nti Mazima ndizaala omwana nga nkaddiye? 14 Waliwo ekirema 
Mukama? Mubiro ebyateekebwawo ndikomawo w'oli, ekiseera bwe 
kiridda, ne Saala alizaala omwana ow'obulenzi. 15 Saala n'alyoka 
yeegaana, ng'ayogera nti Sisese: kubanga yatya: N'ayogera nti Nedda; naye 
okuseka osese. 16 Abasajja ne bagolokoka okuva eyo, ne batunuulira e 
Sodoma: Ibulayimu n'agenda nabo okubawerekerako. 17 Mukama 
n'ayogera nti Ibulayimu naamukisa kye nkola 18 kubanga Ibulayimu 
talirema kufuuka ggwanga ddene ery'amaanyi, era amawanga gonna 
ag'omu nsi galiweerwa omukisa mu ye. 19 Kubanga kyennava mmumanya, 
alyoke abalagire abaana be n'ennyumba ye eriddawo, okukwatanga ekkubo 


lya Mukama, okukolanga eby'obutuukirivu n'eby'ensonga; Mukama alyoke 
aleete ku Ibulayimu bye yamwogerako. 20 Mukama n'ayogera nti Kubanga 
okukaaba okw'e Sodoma ne Ggomola kunene, era kubanga okwonoona 
kwabwe kwa kitalo: 21 nnakka kaakano ndabe nga bakolera ddala 
ng'okukaaba kwayo bwe kuli, okwatuuka eri nze; era obanga tekyali bwe 
kityo, naamanya. 22 Abasajja ne bava eyo, ne bagenda e Sodoma: naye 
Ibulayimu ng'akyayimiridde mu maaso ga Mukama. 23 Ibulayimu 
n'asembera, n'ayogera nti Olizikiriza abatuukitivu awamu n'ababi? 24 
Mpozzi mu kibuga mulimu abatuukirivu ataano: olizikiriza ekifo 
n'otokisonyiwa ku bwa batuukirivu ataano abakirimu? 25 Kitalo okole 
bw'otyo, okutta abatuukirivu awamu n'ababi, n'okwenkana abatuukirivu ne 
benkana n'ababi; kitalo ekyo: Omulamuzi w'ensi zonna talikola bya 
butuukirivu? 26 Mukama n'ayogera nti Bwe nnaalaba mu Sodoma 
abatuukirivu ataano munda mu kibuga, ne ndyoka nsonyiwa ekifo kyonna 
ku bwabwe. 27 Ibulayimu n'addamu n'ayogera nti Laba nno, ngezezza nze 
okwogera ne Mukama newakubadde nga ndi nfuufu bu fuufu n'evvu: 28 
mpozzi ku batuukirivu ataano kunaabulako abataano: olizikiriza ekibuga 
kyonna kubanga abataano babulako? N'ayogera nti Sirikizikiriza bwe 
nnaalabayo ana mu abataano. 29 N'ayogera naye nate era nti Mpozzi 
munaalabikamu ana. N'ayogera nti Sirikola bwe ntyo ku bw'ana. 30 
N'ayogera nti Nkwegayiridde, Mukama tasunguwala, nange kanjogere: 
mpozzi munaalabikamu asatu. N'ayogera nti Sirikola bwe ntyo, bwe 
nnaalabayo asatu. 31 N'ayogera nti Laba nno, ngezezza nze okwogera ne 
Mukama: mpozzi munaalabikamu abiri. N'ayogera nti Sirikizikiriza, ku 
bw'abiri abo. 32 N'ayogera nti Nkwegayiridde, Mukama tasunguwala, 
nange ka njogere nate omulundi guno ogumu gwokka : mpozzi 
munaalabikamu ekkumi. N'ayogera nti Sirikizikiriza ku bw'ekkumi abo. 33 
Mukama ne yeegendera, bwe yamala okwogera ne Ibulayimu: Ibulayimu 
n'addayo mu kifo kye. 


19:1 Ne Bamalayika babiri ne batuuka e Sodomu akawungeezi; ne Lutti 
yali atudde mu mulyango ogw'e Sodoma: Lutti n'abalaba, n'agolokoka 
okubasisinkana; n'avuunama amaaso ge 2 n'ayogera nti Laba nno, bakama 


bange, mwekooloobye, mbegayiridde, mu nnyumba ey'omuddu wammwe, 
musule okukeesa obudde, munaabe ebigere, mukeere enkya okugolokoka, 
mwegendere. Ne boogera nti Nedda; naye tunaasula mu luguudo okukeesa 
obudde. 3 N'abawaliriza nnyo; ne beekooloobya ewuwe, ne bayingira mu 
nyumba ye; n'abafumbira embaga, n'ayokya omugaati ogutazimbulukuswa, 
ne, balya. 4 Naye nga tebanneebaka, abasajja ab'omu kibuga, ab'e Sodoma, 
ne bazingiza ennyumba, abato era n'abakulu, abantu bonna nga bavudde mu 
bifo byonna: 5 ne bayita Lutti, ne bamugamba nti Abasajja bali ludda wa 
abayingidde ewuwo ekiro kino? obafulumye gye tuli, tubamanye. 6 Lutti 
n'afuluma gye bali mu mulyango, n'aggalawo oluggi ennyuma we. 7 
N'ayogera nti Mbeegayiridde, baganda bange, temukola bubi 
obwenkanidde wano. 8 Laba nno, nnina abaana abawala babiri, 
abatamanyanga musajja; ka mbafulumye labo gye muli, mbeegayiridde, 
nammwe mubakole nga bwe kiri ekirungi mu maaso gammwe: naye 
abasajja abo temubakola kigambo; kubanga batuuse wansi w'ekisiikirize 
eky'akasolya kange. 9 Ne boogera nti Vaawo. Ne boogera nti Olusajja 
luno lwayingira okuba omugenyi, naye kirugwanira okuba omulamuzi: 
kaakano tunakukola ggwe bubi okusinga abo. Ne bamunyigiriza nnyo 
omusajja, ye Lutti, ne basembera okumenya oluggi. 10 Naye abasajja ne 
bagolola emikono, ne bayingiza Lutti mu nnyumba mwe baali, ne 
baggalawo oluggi. 11 Ne bazibya amaaso g'abasajja abaali ku luggi, abato 
era n'abakulu: nokwekooya ne beekooya nga banoonya oluggi. 12 
Abasajja ne bagamba Lutti nti Olina nate wano abalala? mukoddomi wo, 
n'abaana bo, ab'obulenzi n'ab'obuwala, ne bonna b'olina mu kibuga; 
bafulumye mu kifo muno: 13 kubanga tunaazikiriza ekifo kino, kubanga 
okukaaba kwabwe kweyongedde nnyo mu maaso ga Mukama; era 
Mukama yatutumye okukizikiriza. 14 Lutti n'afuluma n'ayogera ne 
bakoddomi be, abaawasa abawala be, n'agamba nti Mugolokoke, muve mu 
kifo kino; kubanga Mukama anaazikiriza ekibuga. Naye yalinyanga asaaga 
eri bakoddomi be. 15 Awo bwe bwakya enkya, bamalayika ne 
bamwanguyiriza Lutti, nga boogera nti Golokoka, otwale mukazi wo, 
n'abaana bo abawala bombi abali wano: oleme okuzikirizibwa mu butali 
butuukirivu obw'ekibuga. 16 Naye n'alwa; abasajja ne bamukwata ku 


mukono gwe, ne ku mukono gwa mukazi we, ne ku mukono gw'abaana be 
abawala bombi; Mukama ng'atusaasira: ne bamuggyamu, ne bamuleeta 
ebweru w'ekibuga. 17 Awo bwe baamala okubaggiramu ddala, n'ayogera 
nti Dduka oleme okufa; totunula nnyuma wo, so tolwa mu lusenyi Iwonna; 
ddukira ku lusozi, oleme okuzikirizibwa. 18 Lutti n'abagamba nti Nedda, 
mukama wange, nkwegayiridde: 19 laba nno, omuddu wo alabye ekisa mu 
maaso go, era ogulumizizza okusaasira kwo, kw'ondaze ng'omponya 
nneme okufa; ne siyinza kuddukira ku lusozi luno, akabi kaleme 
okuntuukako ne nfa: 20 laba nno, ekibuga ekyo kwe kumpi 
okukiddukiramu, era kye kibuga ekitono: nkwegayiridde, nzirukire omwo, 
(si kitono?), n'obulamu bwange buliwona. 21 N'amugamba nti Era 
nkukkirizza ne mu kigambo ekyo, obutasuula kibuga ky'oyogeddeko. 22 
Yanguwako, oddukire omwo; kubanga siyinza kukola kigambo, nga 
tonnatuuka omwo. Erinnya ly'ekibuga kyeryava liyitibwa Zowaali. 23 
Emjuba yali ng'emaze okuvaayo ku nsi Lutti bwe yatuuka mu Zowaali. 24 
Mukama n'alyoka atonnyesa ku Sodoma ne ku Ggomola omuliro 
n'ekibiriiti nga biva mu ggulu; 25 n'asuula ebibuga ebyo, n'olusenyi Iwonna, 
n'abo bonna abaatuulanga mu bibuga, n'ebyo ebyamera ku ttaka. 26 Naye 
mukazi we n'atunula ennyuma we ng'amuvaako ennyuma, n'afuuka empagi 
ey'omunnyo. 27 Ibulayimu n'agolokoka enkya mu makya n'agenda mu kifo 
mwe yayimirira mu maaso ga, Mukama: 28 n'atunuulira e Sodoma n'e 
Ggomola, n'eri ensi yonna ey'olusenyi, n'alengera, era, laba, omukka 
ogw'ensi ne gunyooka ng'omukka ogw'ekikoomi. 29 Awo, Katonda bwe 
yazikiriza ebibuga eby'omu lusenyi, Katonda n'ajjukira Ibulayimu 
n'asindika Lutti ave wakati mu bibuga ebyasuulibwa, bwe yasuula ebibuga 
Lutti mwe yali atuula. 30 Lutti n'alinnya n'ava mu Zowaali, n'atuula ku 
lusozi, n'abaana be abawala bombi naye; kubanga n'atya okutuula mu 
Zowaali: n'atuula mu mpuku, n'abaana be abawala bombi. 31 
N'omubereberye n'agamba omuto nti Kitaffe akaddiye, so tewali musajja 
mu nsi aliyingira gye tuli ng'empisa y'ensi zonna bw'eri: 32 kale, tunywese 
kitaffe omwenge, naffe tunaasula naye, tukuume ezzadde lya kitaffe. 33 
Ne banywesa kitaabwe omwenge ekiro ekyo; n'omubereberye n'ayingira, 
n'asula ne kitaawe; n'atamanya bwe yagalamira, newakubadde bwe 


yagolokoka. 34 Awo ku lunaku olwaddako, omubereberye n'agamba 
omuto nti Laba, ekiro nasuze ne kitange: era tumunywese omwenge 
n'ekiro kino; naawe n'oyingira, n'osula naye, tukuume ezzadde lya kitaffe. 
35 Era ne banywesa kitaabwe omwenge n'ekiro ekyo: omuto n'agolokoka, 
n'asula naye; n'atamanya bwe yagalamira, newakubadde bwe yagolokoka. 
36 Bwe batyo abaana ba Lutti bombi abawala ne baba embuto za 
kitaabwe. 37 Omubereberye n'azaala omwana ow'obulenzi, n'amutuuma 
erinnya Moabu: oyo ye jjajja w'Abamoabu ne kaakano. 38 Era n'omuto 
naye n'azaala omwana ow'obulenzi, n'amutuuma erinnya Benami: oyo ye 
jjajja w'abaana ba Amoni ne kaakano. 


20:1 Ibulayimu n'ava eyo n'atambula okugenda mu nsi ey'obukiika obwa 
ddyo, n'atuula wakati wa Kadesi ne Ssuuli; nabeera mu Gerali. 2 
Ibulayimu n'ayogera ku Saala mukazi we nti Ye mwanayinaze: ne 
Abimereki kabaka w'e Gerali natuma, n'atwala Saala. 3 Naye Katonda 
n'ajjira Abimereki mu kirooto eky'ekiro, n'amugamba nti Laba, ggwe oli 
mufu bufu, olw'omukazi gwe watwala; kubanga alina bba. 4 Era 
Abimereki yali nga tannamusemberera: n'ayogera nti Mukama, olitta 
eggwanga newakubadde nga ttuukirivu? 5 Teyanyamba ye yennyini nti Ye 
mwannyinaze? naye omukazi, omukazi yennyini nayogera nti Ye 
mwannyinaze: nga nnina omutima omutuukirivu n'engalo ezitaliiko kabi 
bwe nnakola ekyo. 6 Katonda n'amugamba mu kirooto nti Weewaawo, 
mmanyi nga wakola ekyo ng'olina omutima omutuukirivu, era nange ne 
nkuziyiza okunnyonoona: kyennava nnema okukuganya okumukwatako. 7 
Kale nno zzaayo mukazi w'omusajja; kubanga ye nnabbi, naye alikusabira, 
naawe oliba mulamu: era bw'otoomuzzeeyo, tegeera nga tolirema kufa, 
ggwe, n'ababo bonna. 8 Abimereki n'agolokoka enkya mu makya, n'ayita 
abaddu be bonna, n'abuulira ebyo byonna mu matu gaabwe: abasajja tre 
batya nayo. 9 Abimereki n'alyoka ayita Ibulayimu, n'amugamba nti 
Onkoze ki? nange nnakwonoona ntya, ggwe okundeetera nze 
n'obwakabaka bwange okwonoona okunene? Onkoze ebikolwa 
ebitagwana kukola. 10 Abimereki n'agamba Ibulayimu nti Walaba kiki, 
ekyakukoza ekyo? 11 Ibulayimu n'ayogera nti Kubanga nalowooza nti 


Mazima okutya Katonda tekuli mu kifo kino; nange balinzita olwa mukazi 
wange. 12 Era naye mazima ye mwanayinaze, mwana wa kitange, naye si 
mwana wa mmange; n'afuuka mukazi wange: 13 kale, Katonda bwe 
yantambuzatambuza okuva mu nnyumba ya kitange, ne ndyoka 
mmugamba nti Kino kye kisa kyo ky'ononjolesanga; mu buli kifo mwe 
tunaatuukanga, oyogeranga ku nze nti Ye mwannyinaze. 14 Ne Abimereki 
n'atwala endiga n'ente, n'abaddu n'abazaana, n'abiwa Ibulayimu, n'amuddiza 
Saala mukazi we. 15 Abimereki n'ayogera nti Ensi yange eri mu maaso go: 
tuula gy'onooyagala. 16 N'agamba Saala nti Laba, mpadde mwannyoko 
ebitundu lukumi ebya ffeeza: laba, ky'eky'okubikka ku maaso gy'oli eri abo 
bonna abali naawe; ne mu bigambo byonna ogattiddwa. 17 Ibulayimu 
n'asaba Katonda: Katonda n'awonya Abimereki, ne mukazi we, n'a bazaana 
be; ne bazaala abaana. 18 Kubanga Mukama yali asibidde ddala embuto 
zonna ez'omu nnyumba ya Abimereki, alwa Saala mukazi wa Ibulayimu. 


21:1 Mukama n'ajjira Saala nga bwe yayogera, era Mukama n'akola Saala 
nga bwe yagamba. 2 Saala n'aba olubuto, n'azaalira Ibulayimu omwana 
ow'obulenzi ng'akaddiye, mu biro ebyo ebyateekebwawo Katonda bye 
yamugambako. 3 Ibulayimu n'atuuma omwana we eyamuzaalirwa, Saala 
gwe yamuzaalira, erinnya lye Isaaka. 4 Ibulayimu n'akomola omwana we 
Isaaka nga yaakamaze ennaku munaana, nga Katonda bwe yamulagira. 5 
Era Ibulayimu yali yaakamaze emyaka kikumi, omwana we Isaaka bwe 
yamuzaalirwa. 6 Katonda n'ayogera nti, Wabeewo abbanga wakati mu 
mazzi, lyawulenga amazzi n'amazzi. 7 N'ayogera nti Aluwa oyo 
eyandigambye Ibulayimu nga Saala aliyonsa abaana be? kubanga 
mmuzaalidde omwana ow'obulenzi ng'akaddiye. 8 Omwana nakula, n'ava 
ku mabeere: Ibulayimu n'afumba embaga ennene ku lunaku Isaaka lwe 
yaviirako ku mabeere. 9 Saala n'alaba omwana wa Agali Omumisiri, gwe 
yazaalira Ibulayimu, ng'aduula. 10 Kyeyava agamba Ibulayimu nti Goba 
omuzaana ono n'omwana we: kubanga omwana w'omuzaana ono tajja 
kubeera musika wamu n'omwana wange, ye Isaaka. 11 N'ekigambo ekyo 
ne kiba kizibu nnyo mu maaso ga Ibulayimu olw'omwana we. 12 Katonda 
nagamba Ibulayimu nti Kireme okuba ekizibu mu maaso go olw'omulenzi, 


n'olw'omuzaana wo; mu byonna Saala by'anaakubuuliranga, owuliranga 
eddoboozi lye; kubanga mu Isaaka ezzadde lyo mwe linaayitirwanga. 13 
Era ne mu mwana w'omuzaana ndimuviisaamu eggwanga, kubanga ye lye 
zzadde lyo. 14 Ibulayimu n'agolokoka eakya mu makya, n'addira emmere 
n'ensawo ey'eddiba ey'amazzi, n'abiwa Agali, ng'abissa ku kibegabega kye, 
n'omwana, n'amusindika: n'agenda, n'atambuliratambulira mu ddungu ery'e 
Beeruseba; 15 N'amazzi ag'omu ddiba ne gaggwaamu, n’asazika omwana 
wansi w'ekisaka ekimu. 16 N'agenda, n'atuula wansi ng'amutunuulira 
walako, ug'ebbanga akasaale we kagwa: kubanga yayogera nti Nneme 
okulaba omwana ng'afa. N'atuula ng'amutunuulira, n'ayimusa eddoboozi 
lye, nakaaba. era nemmunyeenye. 17 Katonda n'awulira eddoboozi 
ly'omulenzi; ne malayika wa Katonda n'ayita Agali ng'ayima mu ggulu, 
n'amugamba nti Obadde otya, Agali? totya; kubanga Katonda awulidde 
eddoboozi ly'omulenzi w'ali. 18 Golokoka, oyimuse omulenzi, omukwate 
mu ngalo zo; kubanga ndimufuula eggwanga eddene. 19 Katonda n'azibula 
amaaso ge, n'alaba oluzzi lw'amazzi n'agenda, n'ajjuza eddiba amazzi, 
n'anywesa omulenzi. 20 Katonda n'aba wamu n'omulenzi, n'akula; 
n'atuulanga mu ddungu, n'afuuka omulasi w'obusaale. 21 N'atuulanga mu 
ddungu ery'e Palani: ne nnyina n'amuwasiza omukazi mu nsi y'e Misiri. 22 
Awo mu biro ebyo Abimereki ne Fikoli omukulu w'eggye ne bagamba 
Ibulayimu nti Katonda ali wamu naawe mu byonna by'okola: 23 kale nno, 
ndayirira wano Katonda nga tonkuusekuusenga nze; newakubadde 
omwana wange, newakubadde omwana w'omwana wange: naye ng'ekisa 
bwe kiri kye nkukoze, naawe ononkolanga bw'otyo nze, n'ensi gye 
watuulamu. 24 Ibulayimu n'ayogera nti Nnaalayira. 25 Ibulayimu n'anenya 
Abimereki olw'oluzzi lw'amazzi abaddu ba Abimereki Iwe baamuggyako 
olw'amaanyi. 26 Abimereki n'ayogera nti Simumanyi bw'ali eyakola 
bw'atyo; so tombuulirangako, so siwulirangako era, wabula leero. 27 
Ibulayimu n'addira endiga n'ente, n'abiwa Abimereki, ne balagaana 
endagaano bombi. 28 Ibulayimu n'ateeka endiga enduusi musanvu ez'omu 
kisibo wamu zokka. 29 Abimereki n'agamba Ibulayimu nti Endiga ezo 
enduusi omusanw z'otadde awamu zokka amakulu gaazo ki? 30 N'ayogera 
nti Endiga ezo eaduusi omusanvu onooziweebwa mu mukono gwange, 


ekyo kibeere omujulirwa gye ndi, nga nze nnasima oluzzi olwo. 31 
Kyeyava ayita ekifo ekyo Beeruseba; kubanga eyo gye baalayirira bombi. 
32 Bwe batyo ne balagaanira endagaano mu Beeruseba: Abimereki 
n'agolokoka ne Fikoli omukulu w'eggye lye, ne baddayo mu nsi eya 
Abafirisuuti. 33 (Ibulayimu) n'asimba omumyulira mu Beeruseba, 
n'akoowoolera eyo erinaya lya Mukama, Katonda ataggwaawo. 34 
Ibulayimu n'amala ennaku nnyiagi mu nsi eya Abafisuuti. 


22:1 Awo oluvannyuma lw'ebyo, Katonda n'akema Ibulayimu, n'amugainba 
nti Ibulayimu; n'ayogera nti Nze nzuuno. 2 N'ayogera nti Twala kaakano 
omwana wo, omwana wo omu, gw'oyagala, ye Isaaka, ogende mu nsi 
Moliya; omuweere eyo okuba ekiweebwayo ekyokebwa ku lumu ku nsozi 
lwe ndikugambako. 3 Ibulayimu n'agolokoka enkya mu makya, n'assa 
amatandiiko ku ndogoyi ye, n'atwala babiri ku bavubuka be, ne Isaaka 
omwana we; n'ayasa enku ez'ekiweebwayo ekyokebwa, n'agolokoka, 
n'agenda mu kifo Katonda kye yamugambako. 4 Ku lunaku olw'okusatu 
Ibulayimu n'ayimusa amaaso ge, n'alengera ekifo. 5 Ibulayimu n'agamba 
abawbuka be nti Mubeere mmwe wano n'endogoyi; nange n'omulenzi 
tunaagenda wali; ne tusinza, ne tudda gye muli. 6 Ibulayimu n'atwala enku 
ez'ekiweebwayo ekyokebwa, n'azitikka Isaaka omwana we; n'atwala 
omuliro n'akambe mu ngalo ze; ne bagenda bombi wamu. 7 Isaaka 
n'agamba Ibulayimu kitaawe nti Kitange: n'ayogera nti Nze nzuuno; mwana 
wange. N'ayogera nti Laba, omuliro n'enku (biibino): naye guluwa omwana 
gw'endiga ogw'ekiweebwayo ekyokebwa? 8 Ibulayimu n'ayogera nti 
Katonda aneefunira omwana gw'endiga ogw'ekiweebwayo ekyokebwa, 
mwana wange: kale ne bagenda bombi. 9 Ne batuuka mu kifo Katonda we 
yamugamba; Ibulayimu n'azimbira eyo ekyoto, n'atindikira enku, n'asiba 
Isaaka omwana we, namugalamiza ku Kyoto, ku nku. 10 Ibulayimu 
n'agolola omukono gwe, n'addira akambe okutta omwana we. 11 Ne 
malayika wa Mukama n'amukoowoola ng'ayima mu ggulu, n'ayogera nti 
Ibulayimu, Ibulayimu: n'ayogera nti Nze nzuuno. 12 N'ayogera nti Tossa 
mukono gwo ku mulenzi, so tomukolako kantu: kubanga kaakano 
ntegedde ng'otya Katonda, kubanga tonnyimye mwana wo, omwana wo 


omu. 13 Ibulayimu n'ayimusa amaaso ge, n'atunula, era, laba, ennyuma we 
endiga ensajja, ng'ekwatiddwa mu kisaka n'amayembe gaayo: Ibulayimu 
n'agenda n'atwala endiga, n'agiwaayo okuba ekiweebwayo ekyokebwa mu 
kifo ky'omwana we. 14 Ibulayimu n'atuuma ekifo kiri erinnya lyakyo 
Yakuwayire: nga bwe kyogerwa ne leero nti ku lusozi lwa Mukama 
kirirabwa. 15 Ne malayika wa Mukama n'ayita Ibulayimu omulundi 
ogw'okubiri ng'ayima mu ggulu, 16 n'ayogera nti Nneerayidde nzekka, 
bw'ayogera Mukama, kubanga okoze bw'otyo, n'otonnyima mwana wo, 
omwana wo omu: 17 okukuwa omukisa naakuwanga omukisa, 
n'okwongera naakwongerangako ezzadde lyo ng'emmunyeenye ez'omu 
ggulu, ng'omusenyu oguli ku ttale ly'ennyanja; era ezzadde lyo balirya 
omulyango ogw'abalabe baabwe; 18 era mu zzadde lyo amawanga gonna 
ag'omu nsi mwe galiweerwa omukisa; kubanga owulidde eddoboozi 
lyange. 19 Awo Ibulayimu n'addayo eri abavubuka be, ne bagolokoka ne 
bagenda bonna wamu e Beeruseba; Ibulayimu n'atuulanga mu Beeruseba. 
20 Awo olwatuuka oluvannyuma lw'ebyo ne babuulira Ibulayimu nga 
boogera nti Laba, era Mirika naye yazaalira abaana muganda wo Nakoli; 
21 Uzi, omubereberye we, ne Buzi, muganda we, ne Kemweri, kitaawe 
wa Alamu; 22 ne Kesedi, ne Kaazo, ne Pirudaasi, ne Yidulaafu, ne 
Bessweri. 23 Bessweri n'azaala Lebbeeka: abo omunaana Mirika 
yabazaalira Nakoli, muganda wa Ibulayimu. 24 N'omuzaana we, erinnya 
lye Lewuma, era naye n'azaala Teba, ne Gakamu, ne Takasi, ne Maaka. 


23:1 Saala n'awangaala emyaka kikumi mu abiri mu musanvu: egyo gye 
myaka Saala gye yawangaala. 2 Saala n'afiira mu Kiriasualaba (ye 
Kebbulooni), mu nsi ya Kanani: Ibulayimu n'ajja okukungubagira Saala, 
n'okumukaabira, amaziga. 3 Ibulayimu n'agolokokai n'ava eri omulambo 
gwe, n'agamba abaana ba Keesi nti 4 Nze ndi mugenyi era mutambuze gye 
muli: mumpe ekifo eky'okuziikangamu okuba obutaka mu nsi yammwe, 
nziike omulambo gwange obutagulabangako. 5 N'abaana ba Keesi ne 
baddamu Ibulayimu, nga bamu gamba nti 6 Otuwulire, mukama wange: 
ggwe oli mukungu mukulu mu ffe: ziika omulambo gwo mu ntaana yaffe 
gy'oneeroboza mu zonna; tewali mu ffe agenda okukumma entaana ye, 


obutaaiika omulambo gwo. 7 Ibulayimu n'agolokoka, n'awunamira abantu 
ab'omu nsi, be baana ba Keesi. 8 N'ayogera nabo, ng'agamba nti Bwe 
mwagala nze okuziika omulambo gwange obutagulabangako, mumpulire, 
munneegayiririre Efulooni omwana wa Zokali, 9 ampe empuku eya 
Mnkupeera, gy'alina, ekomerera mu lusuku lwe; aginguze omuwendo 
gwayo omulamba wakati mu mmwe okuba obutaka okuba entaana. 10 
Efulooni yali atudde wakati mu baana ba Keesi; Efulooni Omukiiti 
n'addamu Ibulayimu abaana ba Keesi nga bamuwulira, be bonna 
abaayingira mu mulyango gw'ekibuga, ng'ayogera nti 11 Nedda, mukama 
wange, ompulire: olusuku ndukuwadde, n'empuku erulimu ngikuwadde; 
mu maaso g`abaana b'abantu bange ngikuwadde: ziika omulambo gwo. 12 
Ibulayimu n'avuunama mu maaso g'abantu ab'omu nsi. 13 N'agamba 
Efuloon abantu ab'oImu nsi nga bamuwulira, ng'ayogera Inti Naye 
bw'onooyagala, nkwegayilrira, ompulire: nnaasasula omuwendo 
gw'olusuku; gukkirize nkuwe, nange naaziika omwo omulambo gwange. 
14 Efulooni n'addamu Ibulayimu, ng'amugamba nti 15 Mukama wange, 
ompulire: akasuku omuwendo gwako essekeri eza ffeeza ebina kintu ki eri 
nze naawe? kale ziika omulambo gwo. 16 Ibulayimu n'awulira Efulooni; 
Ibulayimu n'agerera Efulooni effeeza gye yali agambye abaana ba Keesi 
nga bamuwulira, essekeri eza ffeeza bina, nga effeeza eya bulijjo 
ey'omuguzi bwe yali. 17 Awo olusuku lwa Efulooni, olwali mu 
Makupeera, etunuulira Mamule, olusuku n'empuku eyalimu, n'emiti gyonna 
egyali mu lusuku, egyali mu nsalo yaalwo yonna okwetooloola, 18 
byanywezebwa eri Ibulayimu okuba obutaka bwe mu maaso g'abaana ba 
Keesi, mu maaso ga bonna abaayingira mu mulyango gw'ekibuga kye. 19 
Oluvannyuma lw'ebyo Ibulayimu n'aziika Saala mukazi we mu mpuku 
ey'omu lusuku olwa Makupeera etunuulira Mamule (ye Kebbulooni), mu 
nsi y'e Kanani. 20 N'olusuku n'empuku erulimu ne binywezebwa abaana ba 
Keesi eri Ibulayimu okuba obutaka bwe okuba ekifo eky'okuziikangamu. 


24:1 Ibulayimu yali akaddiye, ng'ayitiridde obukadde: era Mukama 
yawanga Ibulayimu omukisa mu bigambo byonna. 2 Ibulayimu n'agamba 
omuddu we, omukulu w'ennyumba ye, eyafuganga byonna bye yalina, nti 


Nkwegayiridde, ssa omukono gwo wansi w'ekisambi kyange; 3 nange 
naakulayiza Mukama, Katonda w'eggulu era Katonda w'ensi, nga 
toliwasiza mwana wange mukazi aliva mu bawala aba Bakanani, be 
ntuulamu: 4 naye oligenda mu nsi yange, era eri baganda bange, 
omuwasize omwana wange Isaaka omukazi. 5 Omuddu n'amugamba nti 
Mpozzi omukazi talikkiriza kujja nange okutuuka mu nsi eno: kirignwanira 
okuzza omwana wo mu asi gye wavaamu? 6 Ibulayimu n'amugamba nti 
Tozzangayo mwana wange n'akatono. 7 Mukama, Katonda w'eggulu, 
eyanziya mu nnyumba ya kitange, ne mu nsi mwe nnazaalirwa, era 
eyayogera nange, nandayirira, ng'agamba nti Ezzadde lyo ndiriwa ensi eno; 
oyo alituma malayika we okukukulembera, naawe oliwasiza omwana 
wange omukazi aliva eyo. 8 N'omukazi bw'aliba nga takkirizza kujja 
naawe, kale nga toliiko musango olw'ekirayiro kyange kino; kino kyokka, 
obutamuzzaayo mwana wange. 9 Omuddu n'assa omukono gwe wansi 
w'ekisambi kya Ibulayimu mukama we, n'amulayirira mu kigambo ekyo. 
10 Omuddu n'atwala enyamira kkumi, ez'omu nyamira za mukama we, ne 
yeegendera; ng'alina ebintu byonna ebirungi ebya mukama we mu ngalo ze: 
n'agolokoka, n'agenda mu Mesopotamiya, mu kibuga kya Nakoli. 11 
N'afukamiza engamira ebweru w'ekibuga awali oluzzi Iw'amazzi obudde 
nga buwungeera, obudde nga butuuse abakazi we baafulumi ranga okusena 
amazzi. 12 N'ayogera nti Ai Mukama, Katonda wa mukama wange 
Ibulayimu, ompe, nkwegayiridde, omukisa leero, olage ekisa mukama 
wange Ibulayimu. 13 Laba, nnyimiridde ku nsulo z'amazzi; n'abaana 
abawala b'ab'omu kibuga bafuluma okusena amazzi: 14 kale kibeere bwe 
kiti; omuwala gwe nnaagamba nti Sena ensuwa yo, nkwegayiridde, nnywe; 
naye anaagamba nti Nnywa, nange nnaanywesa n'enhamira zo: oyo abeere 
oyo gwe walagirira omuddu wo Isaaka; era bwe ntyo bwe maategeera 
ng'olaze ekisa mukama wange. 15 Kale olwatuuka, bwe yali 
ng'akyayogera, laba, Lebbeeka n'afuluma, eyazaalirwa Bessweri omwana 
wa Mirika; mukazi wa Nakoli, muganda wa Ibulayimu, ng'alina ensuwa ye 
ku kibegabega kye. 16 N'omuwala yali mulungi nnyo okulaba, omuwala 
omuto, so nga tewali musajja eyamumanya: n'aserengeta ku nsulo, n'ajjuza 
ensuwa ye, n'ayambuka. 17 Omuddu n'addukana mbiro okumusisinkana, 


n'ayogera nti Onnywese, nkwegayiridde, otuzzi mu nsuwa yo. 18 
N'ayogera nti Nywa, mukama wange: n'ayanguwa n'assa ensuwa ye ku 
mukono gwe, n’amunywesa. 19 Awo bwe yamala okumunywesa, 
n'ayogera nti Nnaasenera n'enyamira zo zinywe zikkute. 20 N'ayanguwa 
n'afuka ensuwa ye mu kyesero, n'addukana nate ku luzzi okusena, 
n'asenera enyamira ze zonna. 21 Omusajja n'amwekaliriza amaaso, 
ng'asirise, okutegeera nga Mukama awadde olugendo Iwe omukisa oba 
nga tawadde. 22 Awo olwatuuka, enyamira bwe zaamala okunywa, 
omusajja n’addira empeta eya zaabu obuzito bwayo kitundu kya sekeri, 
n'emisagga egy'okubanga ku mikono gye obuzito bwagyo sekeri kkumi 
eza zaabu; 23 n'ayogera nti Ggwe oli mwana w'ani? mbuulira, 
nkwegayiridde. Mu nnyumba ya kitaawo mulimu ebbanga ffe okusula 
omwo? 24 N'amugamba nti Nze ndi mwana wa Bessweri omwana wa 
Mirika, gwe yazaalira Nakoli. 25 Era nate n'amugamba nti Tulina essubi 
era n'ebyokulya ebinaazimala, era n'ebbanga ery'okusulamu 26 Omusajja 
n'akutama, n'asinza Mukama. 27 N'ayogera nti Mukama yeebazibwe, 
Katonda wa mukama wange Ibulayimu, ataleka kusaasira kwe n'amazima 
ge eri mukama wange: nze, Mukama annunyamizza mu kkubo eri 
ennyumba ya baganda ba mukama wange. 28 Omuwala n'addukana, 
n'abuulira ab'omu nnyumba ya nnyina ng'ebigambo ebyo bwe biri. 29 Era 
Lebbeeka yalina mwannyina, erinnya lye Labbaani: Labbaani, n'afuluma 
n'adduka okusisinkana omusajja awali oluzzi. 30 Awo olwatuuka, bwe 
yalaba empeta, n'emisagga egyali ku mikono gya mwannyina, era bwe 
yawulira ebigambo bya Lebbeeka mwaanyina, ng'ayogera nti Bw'atyo 
omusajja bw'anyambye; n'ajja eri omusajja; era, laba, yali ng'ayimiridde 
mu mbiriizi z'eņgamira awali ensulo. 31 N'ayogera nti Yingira ggwe 
Mukama gw'awadde omukisa; kiki ekikuyimirizza ebweru? kubanga 
nteeseteese ennyumba, n'ekifo eky'eņnyamira. 32 Omusajja n'ayingira mu 
nnyumba, n'asumulula ennamira; n'awa essubi n'ebyokulya eby'ennamira, 
n'amazzi okunaaza ebigere bye n'ebigere by'abasajja abaali naye. 33 Ne 
bateeka emmere mu maaso ge alye: naye n'ayogera nti Siirye nga 
sinnayogera bye nnatumibwa. N'ayogera nti Yogera. 34 N'ayogera nti Nze 
ndi muddu wa Ibulayimu 35 Era Mukama yawanga mukama wange 


omukisa mungi; era afuuse omukulu: era yamuwa embuzi n'ente, ne ffeeza 
ne zaabu, n'abaddu n'abazaana, n'enyamira n'endogoyi. 36 Ne Saala 
mukazi wa mukama wange n'azaalira! mukama wange omwana bwe yali 
ng'akaddiye: era oyo n'amuwa. byonna by'alina. 37 Ne mukama wange 
n'andayiza, ag'ayogera nti Toliwasiza mwana wange mukazi aliva mu 
bawala aba Abakanani, be ntuulira mu nsi yaabwe: 38 naye oligenda eri 
ennyumba ya kitange, n'eri baganda bange, owasize omwana wange 
omukazi. 39 Ne nyamba mukama wange nti Mpozzi omukazi talikkiriza 
kujja nange. 40 N'anyamba nti Mukama, gwe ntambulira, mu maaso ge, 
alituma malayika we wamu naawe, aliwa olugendo lwo omukisa; naawe 
oliwasiza omwana wange omukazi aliva mu baganda bange, ne mu 
nnyumba ya kitange: 41 bw'otyo tolibaako musango olw'ekirayiro kyange, 
bw'olituuka mu baganda bange; nabo bwe batalikuwa mukazi, ggwe nga 
toliiko musango olw'ekirayiro kyange. 42 Leero ne njija awali oluzzi, ne 
njogera nti Ai Mukama, Katonda wa mukama wange Ibulayimu, 
bw'onoowa kaakano omukisa olugendo lwange lwe pyenda: 43 laba, 
nnyimiridde awali ensulo y'amazzi; kale kibeere bwe kiti; omuwala 
anaafuluma okusena, gwe nnaagamba nti Ompe, nkwegapiridde, otuzzi mu 
nsuwa yo nnywe: 44 naye ananynamba nti nywa ggwe, era nze naasenera 
n'enyamira zo: oyo abeere oyo Mukama gwe yalagirira omwana wa 
mukama wange. 45 Bwe mbadde nga nkyayogera mu mutima gwange, 
laba, Lebbeeka n'afuluma ng'alina ensuwa ye ku kibegabega kye: 
n'aserengeta ku nsulo, n’asena: ne mmugamba nti Nnywe, nkwegayiridde. 
46 N'ayanguwa, n'assa ensuwa ye okuva ku kibegabega kye, n'ayogera nti 
Nywa, nange naanywesa n'ennamira zo: ne nnywa, naye n'anywesa 
nennamira. 47 Ne mmubuuza ne njogera nti Ggwe oli mwana w'ani? 
N'ayogera nti Mwana wa Bessweri, omwana wa Nakoli, Mirika gwe 
yamuzaalira: ne nnaanika empeta mu nnyindo ye, n'emisagga ku mikono 
gye. 48 Ne nkutama, ne nsinza Mukama, ne nneebaza Mukama, Katonda 
wa mukama wange Ibulayimu, eyannuynyamya mu kkubo lyeanyini 
okuwasiza omwana we omwana wa mwannyina mukama wange. 49 Ne 
kaakaano bwe munakkiriza okukolera mukama wange eby'ekisa 
n'eby'amazima, mumbuulire; era bwe mutakkirize, mumbuulire; ndyoke 


nkyukire ku mukono ogwa ddyo, oba ku gwa kkono. 50 Labbaani ne 
Bessweri ne balyoka baddamu ne boogera nti Ekigambo ekyo kivudde eri 
Mukama: tetuyinza kukubuulira bibi newakubadde ebirungi. 51 Laba, 
Lebbeeka ali mu maaso go, mutwale, ogende, abeere mukazi w'omwana 
wa mukama wo, Mukama aga bw'ayogedde. 52 Awo olwatuuka, omuddu 
wa Ibulayimu bwe yawuiira ebigambo ebyo, n'avuunama eri Mukama, 53 
Omuddu n'aleeta amakula aga ffeeza n'amakula aga zaabu n'ebyambalo, 
n'abiwa Lenbeeka: era n'awa ne mwannyina ne nayina ebintu 
eby'omuwendo omungi. 54 Ne balya ne banywa; ye n'abasajja abaali naye, 
ne basula ne bakeesa obudde; ne bagolokoka enkya, n'ayogera nti 
Munsiibute yende eri mukama wange. 55 Ne mwannyina ne nnyina ne 
boogera nti Omuwala abeere naffe amale eanaku si nnyingi, ekkumi oba 
kusingawo; alyoke agende. 56 N'abagamba nti Tondwisa, kubanga 
Mukama awadde omukisa olugendo lwange; munsubule nyende eri 
mukama wange. 57 Ne boogera nti Tunaayita omuwala, tumubuuze mu 
kamwa ke. 58 Ne ayita Lebbeeka, ne bamugamba Onoogenda n'omusajja 
ono? N'ayogera nti Nnaagenda. 59 Ne basiibula Lebbeeka 
mwannyinaabwe, n'omulenzi we, n'omuddu wa Ibulayimu, n'abasajja be. 60 
Ne basabira Lebbeeka omukisa, ne bamugamba nti Mwannyinaffe, 
beeranga nnyina w’abantu obukumi enkumi n'ezzadde lyo liryenga 
omulyango gw’abo ababakyawa. 61 Lebbeeka n'agolokoka n’abazaana 
be, ne beebagala ku nyamirane bagenda n’omusajja: omuddu n'atwala 
Lebeeka ne yeegendera. 62 Isaaka najja ng'ava mu kkubo ery’e 
Beerirakairoi: kubanga yali atuula mu nsi ey’obukiika obwa ddyo. 63 
Isaaka n'afuluma okufumiitiriza mu nnimiro akawungeezi : n'ayimusa 
amaaso ge, n'atula, era, laba, enyamira nga zijja. 64 Lebbeeka n'ayimusa 
amaaso ge, era bwe yalaba Isaaka, nava kupyamira. 65 N'agamba omuddu 
nti Musajja ki oyo atambulira mu ninniro okutusisinkaana? Omuddu 
n'ayogera nti Ye mukama wange: n'addira olugoye lwe olubikka mu 
maaso ne yeebikkako. 66 Omuddu n'abuulira Isaaka byonna bye yakola 67 
Isaaka n'amuleeta mu nnyumba nnyina Saala, nawasa Lebbeeka, n'aba 
mukazi we; namwagala: Isaaka n'asanyusibwa nnyina bwe yamala okufa. 


25:1 Awo Ibulayimu n'awasa omukazi amulala, erinnya lye Ketula. 2 Naye 
n'amuzaalira Zimulaani, ne Yokusaani, ne Medani, ne Midiyaani, ne 
Isubaki, ne Suwa. 3 Yokusaani n'azaala Seeba, ne Dedan. N'abaana ba 
Dedani abasajja baali Asulimu, ne Letusimu, ne Leumimu. 4 N'abaana ba 
Midiyaani abasajja; Efa, ne Eferi, ne Kanoki, ne Abida, ne Erudaa. Abo 
bonna baana ba Ketula. 5 Ibulayimu n'awa Isaaka byonna bye yalina. 6 
Naye abaana abasajja ab'abazaana, Ibulayimu be yalina, Ibulayimu n'abawa 
bo ebirabo; n'abasindika okuva eri Isaaka omwana we, bwe yali ng'akyali 
mulamu, bagende ebuvanjuba, mu nsi ey'ebuvanjuba. 7 N'ennaku 
ez'emyaka ez'obulamu bwa Ibulayimu bwe yamala ze zino, emyaka kikumi 
mu nsanvu mu etaano. 8 Ibulayimu n'ata omukka n'afa ng'amaze 
okuwangaala obulungi, nga mukadde emyaka gye nga gituukiridde: 
n'atwalibwa eri abantu be. 9 Isaaka ne Isimaeri batabani be ne bamuziika 
mu mpuku ya Makupeera, mu Iusuku Iwa Efulooni omwana wa Zokali 
Omukiiti, olutunuulira Mamule; 10 olusuku abaana ba Keesi lwe baaguza 
Ibulayimu: Ibulayimu mwe baamuziika omwo ne Saala mukazi we. 11 
Awo olwatuuka Ibulayimu ng'amaze okufa Katonda n'awa Isaaka omwana 
we omukisa; Isaaka n'atuulanga ku Beerirakairoi. 12 Era okuzaala kwa 
ĮIsimaeri, omwana wa Ibulayimu Agali Omamisiri, omuzaana wa Saala, 
gwe yazaalira Ibulayimu, kwe kuno: 13 n'abaana ba Isimarei, amannya 
gaabwe nga bwe gaali, nga bwe baazaalibwa, amannya gaabwe ge gano: 
omubereberye wa Isimaeri, Nebayoosi; ne Kedali, ne Adubeeri, ne 
Mibusamu, 14 ne Misuma, ne Duma, ne Masa; 15 Kadadi ne Teenna, 
Yettili, Nafisi, ne Kedema: 16 abo be baana ba Isimaeri, era ago ge 
mannya gaabwe, ng'ebyalo byabwe bwe byali, era nga bwe baakuba 
eweema zaabwe; abalangira kkumi na babiri ng'amawanga gaabwe bwe 
gaali. 17 N'emyaka gya Isimaeri gye yamala, emyaka kikumi mu asatu mu 
musanvu: n'ata omukka n'afa; n'atwalibwa eri abantu be. 18 Ne batuula 
okuva ku Kavira okutuuka ku Ssuuli ekitunuulira Misiri, ng'ogenda e 
Bwasuli: yatuulanga mu maaso ga baganda be bonna. 19 N'okuzaala kwa 
Isaaka, omwa-i na wa Ibulayimu, kwe kuno: Ibulayimu yazaala Isaaka: 20 
era Isaaka yali yaakamaze emyaka ana bwe, yawasa Lebbeeka, omwana 
wa, Bessweri Omusuuli ow'e Padanalaamu, mwannyina Labbaani 


Omusuuli, okuba mukazi we. 21 Isaaka ne yeegayiririra Mukama mukazi 
we, kubanga yali mugumba: Mukama n'awulira okwegayirira kwe, ne 
Lebbeeka mukazi we n'aba olubuto. 22 Abaana ne bawakanira mu nda ye; 
n'ayogera nti Bwe kiri bwe kityo, kyenva mbeera, omulamu kiki? 
N'agenda okubuuza Mukama. 23 Mukama n'amugamba nti Amawanga 
abiri gali mu lubuto Iwo. N'ebika ebibiri biryawukana n'okuva mu byenda 
byo: N'eggwanga erimu linaasinganga eggwanga eddala amaanyi; 
N'omukulu anaaweerezanga omuto. 24 Awo ennaku ze bwe zaatuukirira 
okuzaala, laba ne baba abalongo mu lubuto Iwe. 25 N'omubereberye 
n'avaamu nga mumyufu, omubiri gwe gwonna nga gufaanana ekyambalo 
eky'ebyoya: ne bamutuuma erinnya lye Esawu. 26 Muganda we 
n'amuddirira n'avaamu, omukono gwe nga gukutte ekisinziiro kya Esawu; 
n'erinnya lye ne bamutuuma Yakobo: era Isaaka yali yaakamaze emyaka 
nkaaga, mukazi we bwe yabazaala. 27 Abalenzi ne bakula: Esawu 
n'abanga omuyizzi ow'amagezi, omusajja ow'omu nsiko; ne Yakobo yali 
musajja muteefu, eyatuulanga mu weema. 28 Era Isaaka n'ayagala Esawu, 
kubanga yalyanga ku muyiggo gwe: ne Lebbeeka n'ayagala Yakobo. 29 
Yakobo n'afumba omugoyo: Esawu n'ayingira ng'a vudde mu nsiko, 
ng'akooye nga talina maanyi: 30 Esawu n'agamba Yakobo nti Ndiisa, 
nkwegayirira, omugoyo ogwo omumyufu; kubanga sirina maanyi: erinnya 
lye kye lyava liyitibwa Edomu. 31 Yakobo n'ayogera nti Nguza leero 
eby'obukulu bwo. 32 Esawu n'ayogera nti Laba, mbulako katono iokufa: 
n'eby'obukulu biringasa bitya? 33 Yakobo n'amugamba nti Ndayirira leero; 
n'amulayirira: n'aguza Yakobo eby'obukulu bwe. 34 Yakobo n'awa Esawu 
emmere n'omugoyo gw'ebijanjaalo; n'alya, n'anywa, n'agolokoka, ne 
yeegendera: bw'atyo Esawu n'anyooma eby'obukulu bwe. 


26:1 Ne wagwa enjala mu nsi, endala so si eyo ey'olubereberye eyagwa 
mu maku za Ibulayimu. Isaaka n'agenda eri Abimereki kabaka wa 
Abafirisuuti mu Gerali. 2 Mukama n'amulabikira, n'ayogera nti 
Toserengeta mu Misiri; tuula mu nsi gye nnakugambako: 3 beera mu nsi 
eno, nange naabeeranga wamu naawe, era naakuwanga omukisa; kubanga 
ggwe n'ezzadde lyo ndibawa mmwe ensi zino zonna, era naanywezanga 


ekirayiro kye nnalayirira Ibulayimu kitaawo; 4 era naayazanga ezzadde lyo 
ng'emmunyeenye ez'omu ggulu, era ndiwa ezzadde lyo ensi zino zonna; ne 
mu zzadde lyo amawanga gonna ag'omu nsi mwe galiweerwa omukisa; 5 
kubanga Ibulayimu yawuliranga eddoboozi lyange, ne yeekuumanga bye 
nnamukuutiranga, ebigambo byange, amateeka gange, n'ebiragiro byange. 
6 Isaaka n'atuula mu Gerali: 7 abasajja baayo ne bamubuuza ku mukazi 
we; n'ayogera nti Ye mwannyinaze: kubanga yatya okwogera nti Mukazi 
wange; abasajja baawo baleme okunzita olwa Lebbeeka: kubanga yali 
mulungi okulaba. 8 Awo olwatuuka, bwe yali yaakamalayo ebiro bingi, 
Abimereki kabaka wa Abafirisuuti n'atunuulira mu ddirisa, n'alaba, era 
laba, Isaaka yali ng'azannya ne Lebbeeka mukazi we. 9 Abimereki n'ayita 
Isaaka n'amugamba nti Laba mazima ye mukazi wo: naawe wayogera otyo 
nti ye mwannyinaze? Isaaka n’amugamba nti Kubanga nali njogera nti 
Nneme okufa ku bubwe. 10 Abimereki n'ayogera nti Kino kiki ky'otukoze? 
omu ku bantu yaadisuze ne mukazi wo nga talowoozezza, naawe 
wandituleeseeko omusango. 11 Abimereki n'akuutira abantu bonna, 
ng'ayogera Buli anaakwatanga ku musajja oyo oba mukazi we talirema 
kuttibwa. 12 Isaaka n'asiga mu nsi eyo, n'afuna mu mwaka ogwo emirundi 
kikumi: Mukama n'amuwa omukisa. 13 Omusajja n'akula ne 
yeeyongerayongeranga okutuusa bwe yali omukulu ennyo: 14 era yaluna 
embuzi ze n'ente ze, n'abaddu baagi: nakwasa Abafirisuuti obuggya. 15 
Awo enzizi zonna abaddu ba kitaawe ze baasimira mu nnaku za Ibulayimu 
kitaawe, Abafirisuuti baali nga bazizibye era nga bazijjuzizza ettaka. 16 
Abimereki nagamba Isaaka nti genda tuveeko; kubanga otusinga nnyo 
amaanyi. 17 Isaaka n'avaayo, n'asimba eweema ze mu kiwonvu eky'e 
Gerali, n'atuula omwo. 18 Isaaka n'ayerula enzizi z'amazzi, ze baasimira 
mu nnaku za Ibulayimu kitaawe; kubanga Abafrrisuuti baaziziba Ibulayimu 
bwe yamala okufa: n'aziyita amannya gaazo ag'amannya bwe gaali kitaawe 
ge yazituuma. 19 Abaddu ba Isaaka ne basima mu kiwonvu, ne balaba 
omwo oluzzi Iw'amazzi amalamu. 20 N'abasumba ab'e Gerali ne 
bawakanya abasumba ba Isaaka, nga boogera nti' Amazzi gaffe: n'atuuma 
oluzzi erinnya lyalwo Eseki; kubanga baawakana naye. 21 Ne basima 
oluzzi olulala, era a'olwo ne baluwakaaira: n'alutuuma erinnya lyalwo 


Situna. 22 N'ajjulukuka okuvaayo, n'asima oluzzi olulala; n'olwo ne 
bataluwakanira; n'alutuuma erinnya lyalwo Lekobosi; n'ayogera nti 
Kubanga kaakano Mukama atugaziyizza, naffe tulyalira mu nsi. 23 
N'avaayo n'aYambuka e Beeruseba. 24 Mukama n'amulabikira ekiro ekyo, 
n'ayogera nti Nze Katonda wa Ibulayimu kitaawo: totya, kubanga nze ndi 
wamu naawe era naakuwanga omukisa, era naayongeranga ezzadde lyo ku 
bw'omuddu wange Ibulayimu. 25 N'azimba ekyoto eyo, n'akoowoola 
erinnya lya Mukama, n'asimba eyo eweema ye: n'eyo abaddu ba Isaaka ne 
basimayo oluzzi. 26 Abimereki n'alyoka ava mu Gerali n'agenda gy'ali, ne 
Akuzasi mukwano gwe, ne Fikoli omukulu w'eggye lye. 27 Isaaka 
n'abagamba ati Kiki ekibaleese gye ndi, bwe muba nga munkyawa, era 
mwangoba gye muli? 28 Ne boogera nti Twalabira ddala nga Mukama ali 
naawe: ne twogera nti Wabeere nno ekirayiro gye tuli, wakati waffe 
naawe, era tulagaane endagaano naawe; 29 obutatukolerangako kabi, nga 
ffe bwe tutakukwatangako, era nga bwe tutakukoleranga kantu wabula 
ebirungi, era ne tukusindika n'emirembe; kaakano ggwe oyo Mukama 
gw'awa omukisa. 30 N'abafumbira embaga, ne balya ne banywa. 31 Ne 
bagolokoka enkya mu makya, ne balayiragana: Isaaka n'abasiibula, ne 
bamuvaako n'emirembe. 32 Awo olwatuuka ku lunaku olwo, abaddu ba 
Isaaka ne bajja, ne bamubuulira ku luzzi lwe baali basimye, ne bamugamba 
ati Tulabye amazzi. 33 N'alutuuma Siba; erinnya ly'ekibuga kyeriva libeera 
Beeruseba ne leero. 34 Esawu bwe yali nga yaakamaze emyaka ana 
nawasa Yudisi omwana wa Beeri Omukiiti, ne Basimansi omwana wa 
Eromi Omukiiti: 35 ne banakuwaza Isaaka ne Lebbeeka emmeeme 
zaabwe. 


27:1 Awo olwatuuka Isaaka bwe yamala okukaddiwa, n'amaaso ge nga 
gayimbadde n'okuyinza nga takyayinza kulaba, n'ayita Esawu omwana we 
omubereberye, n'amugamba nti Mwana wange: n'amugamba nti Nze 
nzuuno. 2 N'ayogera nti Laba nno, nze nkaddiye, simanyi lunaku lwe 
ndifurako. 3 Kale kaakano nkwegayirira, ddira by'oyizza, omufuko gwo 
n'omutego gwo, ogende mu nsiko, onjiggire omuyiggo; 4 era 
onnongooseze ennyama ey'akawoowo, nga bwe njagala, ogindeetere, 


ndye; obulamu bwange bukusabire omukisa nga sinnafa. 5 Lebbeeka 
n'awulira Isaaka bwe yayogera ne Esawu omwana we. Esawu n'agenda mu 
nsiko okuyigga omuyiggo, n'okuguleeta. 6 Lebbeeka n'agamba Yakobo 
omwana we nti Laba, mpulidde kitaawo ng'agamba Esawu muganda wo 
nti 7 Ndeetera omuyiggo, onnongooseze ennyama ey'akawoowo, ndye, 
nkusabire omukisa mu maaso ga Mukama nga sinnafa. 8 Kale kaakano, 
mwana wange, wulira eddoboozi lyange ng'ebyo bwe biri bye nkulagira. 9 
Genda kaakano eri embuzi, onkimireyo abaana b'embuzi abalungi babiri; 
nange naazirongooseza kitaawo okuba ennyama ey'akawoowo, nga 
bw'ayagala: 10 naawe onoogitwalira kitaawo, alye, alyoke akusabire 
omukisa nga tannafa. 11 Yakobo n'agamba Lebbeeka nnyina nti Laba, 
Esawu muganda wange ye musajja ow'obwoya, nange omubiri gwange 
guseerera. 12 Mpozzi kitange anampeeweetako, nange naafaanana gyali 
ng'omulimba; era neereetako okukolimirwa, so si mukisa. 13 Nnyina 
namugamba nti Okukolimirwa kwo kubeere ku nze, mwana wange: kino 
kyokka, wulira eddoboozi lyange, ogende obinkimire. 14 N'agenda, 
n'abikima, n'abireetera nnyina : nnyina n'alongoosa ennyama ey'akawoowo, 
nga kitaawe bwe yayagala. 15 Lebbeeka n'addira ebyambalo ebirungi ebya 
Esawu omwana we omubereberye, ebyali naye mu nnyumba, n'ayambaza 
ebyo Yakobo omwana we omuto: 16 n'ateeka amaliba g'abaana b'embuzi 
ku ngalo ze, ne ku nsiago awaseerera: 17 nawa omwana we Yakobo mu 
ngalo ze ennyama ey'akawoowo n'emmere bye yali aloagoosezza. 18 
N'ajja eri kitaawe, n'ayogera nti Kitange: n'ayogera nti Nze nzuuno; ggwe 
ani, mwana wange? 19 Yakobo n'agamba kitaawe nti Nze Esawu omwana 
wo omubereberye; era nkoze nga bw'ondagidde: golokoka, nkwegayirira, 
otuule olye ku muyiggo gwange, obulamu bwo bunsabire omukisa. 20 
Isaaka n'agamba omwana we nti Kiki ekikugulabisizza amangu bwe kityo, 
mwana wange? N'ayogera nti Kubanga Mukama Katonda wo ambedde. 21 
Isaaka n'agamba Yakobo nti Sembera, nkwegayiridde, nkuweeweeteko, 
mwana wange, oba ggwe mwana wange Esawu ddala ddala nantiki si ye 
wuuyo. 22 Yakobo n'asemberera Isaaka kitaawe; n'amuweeweetako, 
n'ayogera nti Eddoboozi ly'eddoboozi lya Yakobo, naye engalo z'engalo za 
Esawu. 23 N'atamwekkaanya, kubanga engalo ze zaaliko obwoya, 


ng'engalo za muganda we Esawu: kale n'amusabira omukisa. 24 N'ayogera 
nti gwe mwana wange Esawu ddala ddala? N'ayogera nti Nze nzuuyo. 25 
N'ayogera nti Gunsembereze, nange n'alya ku muyiggo ogw'omwana 
wange, obulamu bwange bukusabire omukisa. N'agusembeza gy'ali, n'alya; 
n'amuleetera omwenge, n'anywa. 26 Kitaawe Isaaka n'amugamba nti 
Sembera kaakanoonnywegere, mwana wange 27 N’asembera, 
n'amunywegera n'awulira akaloosa ek'ebyambalo bye, n'amusabira 
omukisa, n'ayogera nti Laba, akaloosa ak'omwana wange Kalintlanga 
akaloosa ak'ennimiro Mukama gy'awadde omukisa: 28 Era Katonda 
akuwenga ku musulo oguva mu ggulu, Ne ku bugimu obw'ensi, N'entlaano 
nnyingi a'omwenge mungi: 29 Abantu bakuweerezenga N'amawaanga 
gakuvuunamirenga: Ofugenga baganda bo, N'abaana ba nayoko 
bakuvuunamrrenga: Akolimirwenga buli akukolimira, Era aweebwenga 
omukisa buli akusabira omukisa. 30 Awo olwatuuka, Isaaka bwe yali nga 
kyajje amale okusabira Yakobo omukisa, ne Yakobo ng'akyaliwo 
tannaviira ddala eri Isaaka kitaawe, Esawu muganda we n'alyoka ayingira 
ng'avudde okuyigga. 31 Era naye n'alongoosa ennyama ey'akawoowo, 
n'agireetera kitaawe; n'agamba kitaawe nti Kitange agolokoke, alye ku 
muyiggo ogw'omwana we, obulamu bwo bunsabire omukisa. 32 Isaaka 
kitaawe n'amugamba nti Ggwe ani? N'ayogera nti Nze mwana wo, 
omubereberye wo, Esawu. 33 Isaaka n'akankana nnyo nayini, n'ayogera nti 
Kale ani oyo eyayizze omuyiggo n’agundeetera, nange ndidde ku byonna 
nga tonnajja, ne mmusabira omukisa? era naye n'okuweebwa aliweebwa 
omukisa. 34 Esawu bwe yawulira ebigambo bya kitaawe, n'akaaba 
okukaaba okunene ennyo era okw'ennaku enayingi, n'agamba kitaawe nti 
Nsabira nze, era nange, ai kitange. 35 N'ayogera nti Muganda wo azze 
ng'alimba, era akuggyeko omukisa gwo. 36 N'ayogera nti Teyatuumibwa 
bulungi erinnya lye Yakobo? kubanga annyingiriridde mu byange emirundi 
gino gyombi: yanziyako eby'obukulu bwange; ne kaakano, laba anziyeeko 
omukisa gwange. N'ayogera nti Tonterekedde nange mukisa? 37 Isaaka 
n'addama n'agamba Esawu nti Laba, mmuwadde okukufuganga ggwe, ne 
baganda be bonna mbawadde eri ye okumuweerezanga; era mmujjaajabye 
n'enyaano n'omwenge: kale kiki kye nnaakukolera ggwe, mwana wange? 


38 Esawu n'agamba kitaawe nti Olina omukisa gumu gwokka, kitange? 
nsabira nze, era nange, ai kitange. Esawu n'ayimusa eddoboozi lye, 
n'akaaba. 39 Isaaka kitaawe n'addamu n'amugamba nti Laba, ennyumba yo 
eneebanga ya bugimu bwa nsi, Era ya musulo oguva mu ggulu waggulu; 
40 N'ekitala kyo kye kinaakuwanga obulamu, era onooweerezanga 
muganda wo; Era olulituuka bw'olyesumattula, Olikunkumula ekikoligo 
kye okuva mu bulago bwo. 41 Esawu n'akyawa Yakobo olw'omukisa 
kitaawe gwe yamusabira: Esawu n'ayogera mu mutima gwe nti Ennaku 
ez'okukaabira kitange ziriteta okutuuka; ne ndyoka nzita muganda wange 
Yakobo. 42 Ne babuulira Lebbeeka ebigambo bya Esawu omwana we 
omubereberye; n'atuma n'ayita Yakobo omwana we omuto, n'amugamba 
nti Laba, muganda wo Esawu, mu bigambo byo, yeesanyusa, ng'ateesa 
okukutta. 43 Kale kaakano, mwana wange, wulira eddoboozi lyange; 
ogolokoke, oddukire eri Labbaani mwannyinaze mu Kalani: 44 omaleyo 
naye ennaku si nnyingi, okutuusa obukambwe bwa muganda wo lwe 
bulyekooloobya; 45 obusungu bwa muganda wo lwe bulyekooloobya 
gy'oli, naye lw'alyerabira kye wamukolera: ne ndyoka ntuma, ne 
nkuggyayo: kiki ekyandinfusizzaako mmwe mmwembi ku lunaku olumu? 
46 Lebbeeka n'agamba Isaaka nti Obulamu bwange bunkooyesezza 
olw'abawala ba Keesi: Yakobo bw'aliwasa omukazi ku bawala ba Keesi, 
abali nga abo, ku bawala ab'omu nsi eno, obulamu bwange bulingasa 
butya? 


28:1 Isaaka n'ayita Yakobo, namusabira omukisa, namukuutira, 
n'amugamba nti Towasanga mukazi ku bawala ba Kanani. 2 Golokoka, 
ogende e Padanalaamu, eri ennyumba ya Bessweri kitaawe wa nnyoko; 
weewasize omukazi alivaayo ku bawala ba Labbaani mwannyina wa 
nnyoko. 3 Era Katonda Omuyinza w'ebintu byonna akwongerenga, ofuuke 
ekibiina ky'amawanga; 4 era akuwe omukisa gwa Ibulayimu, ggwe 
n'ezzadde lyo awamu naawe; osikire easi gye watambuliramu, Katonda 
gye yawa Ibulayimu. 5 Isaaka n'asindika Yakobo: n'agenda e Padanalaamu 
eri Labbaani, omwana wa Bessweri Omusuuli, mwannyina Lebbeeka, 
nnyina wa Yakobo ne Esawu. 6 Era Esawu n'alaba nga Isaaka yasabira 


Yakobo omukisa n'amusiadika okugenda e Padanalaamu, okwewasizaayo 
omukazi; era bwe yamusabira omukisa n'amukuutira ng'ayogera nti 
Towasanga mukazi ku bawala ba Kanani; 7 era nga Yakobo n'awulira 
kitaawe ne nnyina, era ng'agenze e Padanalaamu: 8 Esawu n'alaba 
ng'abawala ba Kanani tebaasanyusa Isaaka kitaawe; 9 Esawu n'agenda eri 
Isimaeri, nawasa wamu n'abakazi be yalina Makalasi muwala wa Isimaeri 
omwana wa Ibulayimu, mwannyina Nebayoosi, okuba mukazi we. 10 
Yakobo n'ava mu Beeruseba n'agenda eri Kalani. 11 N'atuuka mu kifo, 
n'asulawo n'akeesa obudde, kubanga enjuba yali egudde; n'atwala erimu ku 
mayinja ag'omu kifo, n'alyezizika wansi w'omutwe gwe, n'agalamira mu 
kifo ekyo okwebaka. 12 N'aloota ekirooto, era, laba, amadaala 
agaasimbibwa ku ttaka, n'entikko yaago ng'etuuse muggulu: era laba 
bamalayika ba Katonda nga balinnya era nga bakka ku go. 13 Era, laba, 
Mukama ng'ayimiridde waggulu waago, n'ayogera nti Nze Mukama, 
Katonda wa Ibulayimu jjajjaawo, era Katonda wa Isaaka: ensi 
gy'ogalamiddeko, ndigikuwa ggwe n'ezzadde lyo; 14 n'ezzadde lyo 
linaabanga ng'enfuufu ey'oku nsi, era olibuna ebugwanjuba, n'ebuvanjuba, 
n'obukiika obwa kkono, n'obwa ddyo: ne mu ggwe ne mu zzadde lyo ebika 
byonna eby'omu nsi mwe biriweerwa omukisa. 15 Era, laba, nze ndi wamu 
naawe, era naakukuumanga gy'onoogendanga yonna, era ndikukomyawo 
mu nsi eno; kubanga sirikuleka okutuusa lwe ndimala okukola bye 
nkugambyeko. 16 Yakobo n'azuukuka mu tulo, n'ayogera nti Mazima 
Mukama ali mu kifo kino; nange mbadde simanyi. 17 N'atya, n'ayogera nti 
Ekifo kino nga kya ntiisa (ekifo) kino ye nnyumba ya Katonda ddala 
mazima, era gwe mulyango gw'eggulu. 18 Yakobo n'agolokoka enkya mu 
makya, n'addira ejjinja lye yeezizise wansi w'omutwe gwe, n'alisimba 
okuba empagi, n'alifukako amafuta ku ntikko yaalyo. 19 N'atuuma ekifo 
ekyo erinnya lyakyo Beseri naye erinnya ly'ekibuga olubereberye lyali 
Luzi. 20 Yakobo ne yeeyama obweyamo, ng'ayogera nti Katonda 
bw'anaabanga awamu nange era bw'anankuumiranga mu kkubo lino lye 
gyengendamu, era bw'anampanga emmere ey'okulya, n'engoye 
ez'okwambala, 21 n'okudda ne nzira mu nnyumba ya kitange n'emirembe, 
Mukama n'alyoka abeera Katonda wange, 22 n'ejjinja lino, lye nsimbye 


okuba empagi, liriba ennyumba ya Katonda: era ku byonna by'onompanga 
siiremenga kukuwa ggwe ekitundu eky'ekkumi. 


29:1 Yakobo n'alyoka agenda ng'a tambula, n'ajja mu nsi ey'abaana 
ab'ebuvanjuba. 2 N'atunu la, era, laba, oluzzi mu nnimiro, era, laba, ebisibo 
bisatu eby'endiga nga zigalamidde awo awali oluzzi: kubanga mu luzzi 
omwo mwe baanywesanga ebisibo: n'ejjinja eryali ku kamwa k'oluzzi lyali 
ddene. 3 N'ebisibo byonsatule ne bikungaanira awo: ne bayiringisa ejjinja 
okuliggya ku kamwa k'oluzzi, ne banywesa endiga, ne bazza ejjinja ku 
kamwa k'oluzzi, mu kifo kyalyo. 4 Yakobo n'abagamba nti Baganda 
bange, muva wa? Ne boogera nti Tuli ba Kalani. 5 N'abagamba nti 
Mumanyi Labbaani omwana wa Nakoli? Ne boogera nti Tumumanyi. 6 
N'abagamba nti Mulamu? Ne boogera nti Mulamu: era, laba, Laakeeri 
muwala we ajja n'endiga. 7 N'ayogera nti Laba, enjuba ekyali mu luggya; 
so obudde tebunnatuuka ensolo okukunyaanyizibwa: munywese endiga, 
mugende muziriise. 8 Ne boogera nti Tetuyinza, ebisibo byonsatule nga 
tebinnakunyaanyizibwa, ne bayiringisa ejjinja okuliggya ku kamwa 
k'oluzzi: ne tulyoka tunywesa endiga. 9 Bwe yali akyayogera nabo, 
Laakeeri n'ajja n'endiga za kitaawe; kubanga yeyazirundanga. 10 Awo 
olwatuuka Yakobo bwe yalaba Laakeeri muwala wa Labbaani mwannyina 
nnyina n'endiga za Labbaani mwannyina nnyiaa, Yakobo n'asembera, 
n'ayiringisa ejjinja n'aliggya ku kamwa k'oluzzi, n’anywesa ekisibo kya 
Labbaani mwannyina nnyina. 11 Yakobo n'anywegera Laakeeri, n'ayimusa 
eddoboozi lye, nakaaba. 12 Yakobo n'abuulira Laakeeri nga ye muganda 
wa kitaawe, era nga ye mwana wa Lebbeeka: n'addukena mbiro n'abuulira 
kitaawe. 13 Awo olwatuuka Labbaani bwe yawulira ebigambo bya 
Yakobo omwana wa mwannyina n'addukana okumusisinkana, n'amugwa 
mu kifuba, n'amunywegera, n'amuyingiza mu nnyumba ye. N'abuulira 
Labbaani ebigambo ebyo byonna. 14 Labbaani n'amugamba nti Mazima 
ggwe oli ggumba lyange era omubiri gwange. N'atuula naye n'amalayo 
omwezi gumu. 15 Labbaani n'agamba Yakobo nti Kubanga oli muganda 
wange kyekiva kikugwanira okumpeererezanga obwereere? mbuulira, 
empeera yo eneebanga ki? 16 Era Labbaani yalina abawala babiri: erinnya 


ly'omukulu Leeya, n'erinnya ly'omuto Laakeeri. 17 Ne Leeya amaaso ge 
gaali magonvu; naye Laakeeri yali mulungi n'amaaso ge ga kusanyusa. 18 
Yakobo n'ayagala Laakeeri; n'ayogera nti Naakuweererezanga emyaka 
musanvu mpeebwe Laakee ri omwana wo omuto. 19 Labbaani n'ayogera 
nti Waakiri mmukuwe ggwe okusinga okumuwa omusajja omulala; beera 
nange. 20 Yakobo n'aweerereza emyaka musanvu aweebwe Laakeeri; ne 
gifaanana ng'ennaku si nnyingi olw'okwagala kwe yamwagala. 21 Yakobo 
n'agamba Labbaani nti Mpa omukazi wange, kubanga ennaku zange 
zituukiridde, nnyingire gy'ali. 22 Labbaani n'akunyaanya abasajja bonna 
ab'omu kifo, nafumba embaga. 23 Awo olwatuuka akawungeezi n'addira 
Leeya omwana we, n'amumuleetera; n'ayingira gy'ali. 24 Labbaani 
namuwa Zirupa omuzaana we eri omwana we Leeya okuba omuzaana. 25 
Awo olwatuuka enkya n'alaba nga ye Leeya: n'agamba Labbaani' nti Kino 
kiki ky'onkoze? saakuweereza lwa Laakeeri? kale kiki ekikuanimbizza? 
26 Labbaani n'ayogera nti Tebakola bwe batyo mu kifo kyaffe okuwa 
omuto okusooka omubereberye. 27 Mala ennaku musanvu ez'oyo, tulyoke 
tukuwe n'omulala olw'okuweereza kw'onompeerezanga nate emyaka 
omusanw emirala. 28 Yakobo n'akola bw'atyo, n'amala ennaku ze 
musanvu: n'amuwa Laakeeri omwana we okumuwasa. 29 Labbaani n'awa 
Laakeeri omwana we Bira omuzaana we okuba omuzaana we. 30 Era 
n'ayingira n'eri Laakeeri, era n'ayagala Laakeeri okusinga Leeya, 
namuweerereza nate emyaka musanvu emirala. 31 Mukama n'alaaba nga 
Leeya yakyibwa, n'asumula olubuto lwe naye Laakeeri yali mugumba. 32 
Leeya n'aba olubuto, n'azaala omwana ow'ohulenzi n’amutuuma erinnya 
lye Lewubeni: kubanga yayogera nti Kubanga Mukama atunuulidde 
ekibonoobono kyange; kubanga kaakaao baze ananjagala. 33 N'aba 
olubuto nate n'azaala omwana ow'obulenzi; n'ayogera nti Kubanga 
Mukama yawulira nga nkyayibwa kyavudde ampa n'omwana ono era: 
n'amuruuma erinnya lye Simyoni. 34 N'aba olubuto nate, n'azaala omwana 
ow'obulenzi; n'ayogera nti Kale nno omulundi guno baze aneegatta nange, 
kubanga mmuzaalidde abaana ab'obulenzi basatu: erinnya lye kyeryava liba 
Leevi. 35 N'aba olubuto nate, n'azaala omwana ow'obulenzi: n'ayogera nti 
Omulundi guno naamutendereza Mukama: kyeyava amutuuma erinnya lye 


Yuda; n'aleekera awo okuzaala. 


30:1 Laakeeri bwe yalaba nga tazaalira Yakobo baana, Laakeeri 
n'akwatirwa obuggya muganda we; n'agamba Yakobo nti Mpa abaana, oba 
tompe, n'afa. 2 N'obusungu bwa Yakobo ne bubuubuukira Laakeeri: 
n'ayogera nti Nze ndi mu kifo kya Katonda, eyakumma ebibala 
eby'olubuto? 3 N'ayogera nti Laba omuzaana iwange Bira, yingira gy'ali; 
alyoke azaalire ku maviivi gange, era nange nfune abaana mu ye. 4 
N'amuwa 'Bira omuzaana we okumuwasa: Yakobo n'ayingira gy'ali. 5 Bira 
n'aba olubuto, n'azaalira Yakobo omwana ow'obulenzi. 6 Laakeeri 
n'ayogera nti Katonda ansalidde omusango, era ampulidde eddoboozi 
lyange, era ampadde omwana ow'obulenzi: kyeyava amutuuma erinnya lye 
Ddaani. 7 Bira omuzaana wa Laakeeri n'aba olubuto nate, n'azaalira 
Yakobo omwana ow'obulenzi ow'okubiri. 8 Laakeeri nayogera nti 
Mmegganye ne muganda wange okumeggana okw'amaanyi, era mmezze: 
n'amutuuma erinnya lye Nafutaali. 9 Leeya bwe yalaba ng'alekedde awo 
okuzaala, n'addira Zirupa omuzaana we, namuwa Yakobo okumuwasa. 10 
Zirupa omuzaana wa Leeya n'azaalira Yakobo omwana ow'obulenzi. 11 
Leeya n'ayogera nti Kirungi! n'amutuuma erinnya lye Gaadi. 12 Zirupa 
omuzaana wa Leeya n'azaalira Yakobo omwana ow'obulenzi ow'okubiri. 
13 Leeya n'ayogera nti Ndabye omukisa! kubanga abawala banampitanga 
wa mukisa: n'amutuumal erinnya lye Asezi. 14 Lewubeeni n'agenda mu 
nnaku mwe baali bakungulira ennaano, n'alaba amadudayimu mu nnimiro, 
n'agaleetera nnyina Leeya. Awo Laakeeri namugamba Leeya nti Mpa, 
nkwegayiridde, ku madudayimu ag'omwana wo. 15 N'amugamba ye nti 
Kigambo kitono okunziyako baze? era oyagala okunziyako 
n'amadudayimu ag'omwana wange? Laakeeri n'amugamba nti Kyanaava 
asula naawe ekiro kino olw'amadudayimu ag'omwana wo. 16 Yakobo 
n'ava mu nnimiro akawungeezi, Leeya n'afuluma okumusisinkana, 
n'ayogera ad Kikugwanira okuyingira gye ndi; kubanga mazima 
nkuweeredde amadudayimu ag'omwana wange. N'asula naye ekiro ekyo. 
17 Katonda n'awulira Leeya, n'aba olubuto, n'azaalira Yakobo omwana 
ow'obulenzi ow'okutaano. 18 Leeya n'ayogera nti Katonda ampadde 


empeera yange, kubanga nawa baze omuzaana wange: n'amutuuma erinnya 
lye Isakaali. 19 Leeya n'aba olubuto nate, n'azaalira Yakobo omwana 
ow'obulenzi ow'omukaaga. 20 Leeya n'ayogera nti Katonda ampadde 
ekirabo eky'obugole ekirungi; kaakano baze anaatuulanga nange kubanga 
mmuzaalidde abaana ab'obulenzi mukaaga: n'amutuuma erinnya lye 
Zebbuloon. 21 Oluvannyuma n'azaala omwana ow'obuwala, n'amutuuma 
arinnya Dina. 22 Katonda n'ajjukira Laakeeri, Katonda n'amuwulira, 
n'aggula olubuto lwe. 23 N'aba olubuto, n'azaala omwana ow'obulenzi: 
n'ayogera nti Katonda anziyeeko okuvumibwa kwange: 24 n'amutuuma 
erinnya lye Yusufu, ng'ayogera nti Mukama annyongereko omwana 
omulala ow'obulenzi. 25 Awo olwatuuka, Laakeeri bwe yamala okuzaala 
Yusufu, Yakobo n'agamba Labbaani nti Nsindika nyende mu kifo 
ky'ewaffe, era mu nsi ey'ewaffe. 26 Mpa bakazi bange n'abaana bange be 
nnakuweererezanga, nneegendeze: kubanga omanyi okuweereza kwange 
kwe nnakuweerezanga. 27 Labbaani n'amugamba nti Kaakano obanga 
ndabye ekisa mu maaso go, beera wano: kubanga nfumiitirizza nga 
Mukama yampa, omukisa ku bubwo. 28 N'ayogera nti Nsalira empeera 
yo, nange naagiwanga. 29 N'amugamba nti Omanyi bwe 
nnakuweerezanga, era ebisibo byo bwe byali nange. 30 Kubanga bye 
walina nga sinnajja bitono, era byeyongedde okuba ebingi; era Mukama 
akuwadde omukisa gye nnakyukiranga yonna: ne kaakano ndifuna ddi 
eby'enayumba yange nze era? 31 N'ayogera nti Naakuwa ki? Yakobo 
n'ayogera nti Toliiko ky'onompa: bw'olinkolera kino, naalundanga nate 
ekisibo kyo, naakikuumanga. 32 Naayita leero mu kisibo kyo kyonna, nga 
nziyamu buli eya bujagijagi n'eya bitaaga, na buli nzirugavu mu ndiga, 
n'eza bitanga n'eza bujagijagi mu mbuzi: era y'eneebanga empeera yange. 
33 Bwe butyo obutuukirivu bwange bulimpolereza oluvannyuma, bw'olijja 
olw'empeera yange eri mu maaso go: buli eteri ya bujagijagi oba eya 
bitanga mu mbuzi, oba nzirugavu mu ndiga, eyo bw'erirabika nange 
eribalibwa nga nzibe. 34 Labbaani n'ayogera nti Laba, nandyagadde 
kibeere ng'ekigambo kyo bwe kiri. 35 N'aggyamu ku lunaku olwo embuzi 
ennume eza biwuuga n'eza bitanga n'embuzi enkazi zonna eza bujagijagi 
n'eza bitanga, buli eyaliko ebbala ejjeru, n'enzirugaw zonna mu ndiga, 


n'aziwa mu mukono gw'abaana be; 36 n'assaawo olugendo lwa maku ssatu 
wakati we ne Yakobo; Yakobo n'alunda ebisibo bya Labbaani 
ebyasigalawo. 37 Yakobo n'addira obuti bw'omulibine omubisi, 
n'obw'omusakedi n'obw'omwalamoni; n'abusasambulako enguudo 
ezitukula, n'alabisa obutukuvu obwali ku buti. 38 N'asimba obuti 
bw'asasambudde mu maaso g'ebisibo ku mmanvu mu byesero 
eby'okunywesezaamu ebisibo we byajja okunywa; ne ziwaka amawako 
bwe zajja okunywa. 39 Ebisibo ne biwakira mu maaso g'obuti, ebisibo ne 
bizaala eza biwuuga n'ezabujagijagi n'ezabitanga. 40 Yakobo n'ayawula 
mu baana, n'atunuza amaaso g'ekisibo eri aba biwuuga, n'eri abaddugavu 
bonna ab'omu kisibo kya Labbaani; nayawulako ebisibo bye, n'atabigatta 
n'ekisibo kya Labbaani. 41 Awo olwatuuka ezaalina amaanyi mu kisibo 
bwe zaawakanga, Yakobo n'ateeka obuti mu maaso g'ekisibo mu byesero, 
ziwakire awali obuti; 42 naye ekisibo bwe kyabanga ekibi, 
n'atabussangawo; bwe zityo embi ze zaabanga eza Labbaani, n'ez'amaanyi 
nga ze za Yakobo. 43 Omusajja ne yeeyongera nnyo, n'aba n'ebisibo 
binene, n'abazaana n'abaddu, n'enyamira n'endogoyi. 


31:1 N'awulira ebigambo by'abatabani ba Labbaani, nga boogera nti 
Yakobo byonna ebyali ebya kitaffe abimuggyeeko; era mu ebyo ebyali 
ebya kitaffe mw'afunidde ekitiibwa ekyo kyonna. 2 Yakobo n'alaba 
amaaso ga Labbaani, era laba, nga tegakyafaanana gy'ali ng'olubereberye. 
3 Mukama n'agamba Yakobo nti Ddayo mu nsi ya bajjajja bo, era eri 
baganda bo; nange naabeeranga wamu naawe. 4 Yakobo n'atuma n'ayita 
Laakeeri ne Leeya bajje mu ddundiro awali ekisibo kye, 5 nabagamba nti 
Ndabye amaaso ga kitammwe nga tegakyafaanana gye ndi 
ng'olubereberye; naye Katonda wa kitange yabeeranga nange. 6 Era 
mumanyi nga naweerezanga kitammwe n'amaanyi gange gonna. 7 Era 
kitammwe yannimba, n'awaanyisanga empeera yange emirundi kkumi; 
naye Katonda teyamuganya kunkola bubi. 8 Bwe yayogeranga bw'ati nti 
Eza bujagijagi ze zinaabanga empeera yo; ekisibo kyonna ne kizaala eza 
bujagijagi: era bwe yayogeranga bw'ati nti Eza biwuuga ze zinaabanga 
empeera yo; ekisibo kyonna ne kizaala eza biwuuga. 9 Bw'atyo Katonda 


ensolo za kitammwe yazimuggyako n'aziwa nze. 10 Awo olwatuuka mu 
biro ekisibo bwe kyawaka amawako, ne nnyimusa amaaso gange, ne 
ndabira mu kirooto, era, laba, embuzi ennume ezaalinnyira ekisibo zaali za 
biwuuga, n'eza bujagijagi, n'eza kiweewoweewo. 11 Malayika wa Katonda 
n'anyambira mlt kirooto nti Yakobo: ne njogera nti Nze nzuuno. 12 
N'ayogera nti Yimusa kaakaao amaaso go, olabe, embuzi zonna ennume 
ezirinnyira ekisibo za biwuuga, n'eza bujagijagi, n'eza kiweewoweewo: 
kubanga ndabye byonna Labbaani by'akukolera. 13 Nze Katonda w'e 
Beseri, gye wafukira amafuta ku mpagi, gye wanneeyamira obweyamo: 
kaakano golokoka, ove mu nsi eno, oddeyo mu nsi gye wazaalirwamu. 14 
Laakeeri ne Leeya ne baddamu ne bamugamba nti Tukyalina omugabo oba 
busika mu anyumba ya kitaffe? 15 Tetubalibwa nga bannaggwanga gy'ali? 
kubanga yatutunda, era n'ebintu byaffe abiriiridde ddala. 16 Kubanga 
obugagga bwonna Katonda bw'aggye ku kitaffe, bwe bwaffe era bwa 
baana baffe: kale kaakano, kyonna Katonda ky'akugambye, kikole. 17 
Yakobo n'alyoka agolokoka, ne yeebagaza abaana be ne bakazi be ku 
Nyamira; 18 n'atwala naye ebisibo bye byonna, n'ebintu byonna bye yali 
akunyaanyizza, ebisibo bye yali afunye, bye yakunyaanyiza mu 
Padanalaamu, agende eri Isaaka kitaawe mu nsi ya Kanani. 19 Labbaani 
yali agenze okusala ebyoya by'endiga ze: Laakeeri n'abba baterafi ba 
kitaawe. 20 Yakobo n'agenda mu kyama Labbaani Omusuuli nga tamanyi, 
kubanga teyamubuulira ng'adduka. 21 Bw'atyo n'adduka ne byonna bye 
yalina; n'agolokoka n'awunguka omugga, n'akyusa amaaso ge eri olusozi 
olwa Gireyaadi. 22 Ne babuulira Labbaani ku lunaku olw'okusatu nga 
Yakobo yadduka. 23 N'atwala naye baganda be, n’amugoberera olugendo 
lwa nnaku musaavu; n'amutuukako ku lusozi Gireyaadi. 24 Katonda n'ajjira 
Labbaani Omusuuli mu kirooto eky'ekiro, n'amugamba nti Weekuume 
oleme okwogera ne Yakobo newakubadde ebirungi newakubadde ebibi. 
25 Labbaani n'atuuka ku Yakobo. Yakobo yali asimbye eweema ye ku 
lusozi; ne Labbaani ne baganda be ne basimba ku lusozi Gireyaadi. 26 
Labbaani nagamba Yakobo nti Wakola ki, okugenda ekyama nga simanyi, 
n'otwalira ddala abaana bange ng'abaanyagibwa n'ekitala? 27 Kiki 
ekyakuddusa ekyama ng'onkisa ng'ogenda; n'otombuulira, ndyoke 


nkusiibule n'ekinyumu n'ennyimba, n'ebitaasa n'ennanga; 28 n'otonyanya 
kunywegera batabani bange ne bawala bange? kaakano okoze kya 
busirusiru. 29 Kiri mu buyinza bw'omukono gwange okukukola obubi: 
naye Katonda wa kitammwe yayogedde nange ekiro, nti Weekuume oleme 
okwogera ne Yakobo newakubadde ebirungi newakubadde ebibi. 30 Ne 
kaakano oyagala nnyo okugenda, kubanga olumirwa nnyo ennyumba ya 
kitaawo, (naye) kyewava obba bakatonda bange kiki? 31 Yakobo 
n'addamu n'agamba Labbaani nti Kubanga natya: kubanga nayogera nti 
Oleme okunziyako bawala bo olw'empaka. 32 Buli gw'onoolaba ng'alina 
bakatoada bo, taabe mulamu: mu maaso ga baganda baffe yawulamu 
ebibyo ebiri ewange, obyetwalire. Kubanga Yakobo yali tamanyi nga 
Laakeeri ye yababba. 33 Labbaani n'ayingira mu weema ya Yakobo, ne 
mu weema ya Leeya, ne mu weema ey'abazaana bombi; naye n'atabalaba. 
N'ava mu weema ya Leeya, n'ayingira mu weema ya Laakeeri. 34 
Laakeeri yali atutte baterafi, n'abassa mu matandiiko g'ennamira, 
n'abatuulako. Labbaani n'ayaza mu weema yonna, naye n'atabalaba. 35 
N'agamba kitaawe nti Mukama wange aleme okusunguwala kubanga 
siyinza kukuyimirira w'oli kubanga ndi mu mpisa, y'abakazi. N'anoonya, 
naye n'atalaba baterafi. 36 Yakobo n'asunguwala, n'ayomba ne Labbaani: 
Yakobo n'addamun'agambaLabbaani nti Nsobezza ki? Nkoze kibi' ki 
ekikungoberesezza embiro? 37 Kubanga oyazizza ebintu byange byonna, 
kiki ky'olabye kul bintu byonna eby'omu nnyumba yo? Kiteeke wano mu 
maaso ga baganda bange ne baganda bo, batusalire omusango fembi. 38 
Emyaka egyo abiri nabeeranga naawe; endiga zo n'embuzi zo enkazi 
tezisowolanga, n'ennume ez'omu kisibo kyo siziryanga. 39 
Eyataagulwanga ensolo saakuleeteranga; nze nnafiirwanga eyo; wagivunaa 
nanga mu mukono gwange, obanga yabbibwanga misana oba yabhibwanga 
kiro. 40 Bwe nnaabeeranga bwe ntyo; emisana omusana 
gwanzigwerangako, n'ekiro empewo; n'otulo twambulanga mu maaso 
gange. 41 Emyaka egyo abiri nabeeranga mu nnyumba yo; 
nakuweererezanga emyaka kkumi n'ena olwa bawala bo bombi, n'emyaka 
mukaaga olw'ekisibo kyo; nawe wawaanyisanga empeera yange emirundi 
kkumi. 42 Singa Katonda wa kitange, Katonda wa Ibulayimu, era Entiisa 


ya Isaaka, teyabeeranga nange, kaakano tewandiremye kunsindika 
bwereere. Katonda alabye okubonaabona kwange n'okutegana kw'emikono 
g yange, n'akujunga ekiro. 43 Labbaani n'addamu n'agamba Yakobo nti 
Abawala be bawala bange, n'abaana be baana bange, n'ebisibo by'ebisibo 
byange, ne byonna by'olaba bye byange: ne leero nnyinza kukolera ki 
bawala bange bano, oba baana baabwe be baazaala? 44 Kale nno kaakano, 
tulagaane endagaano, nze naawe; ebeerenga omujulirwa eri nze naawe. 45 
Yakobo n'addira ejjinja, n'alisimba okuba empagi. 46 Yakobo n'agamba 
baganda be nti Mukunyaanye amayinja; ne baddira amayinja, ne 
bagatuuma entuumu: ne baliira awo awali entuumu. 47 Labbaani 
n'agituuma erinnya Y egalusakadusa: naye Yakobo n'agituuma Galeedi. 48 
Labbaani n'ayogera nti Entuumu eno ye mujulirwa eri nze naawe leero. 
Erinnya lyayo kyeryava libeera Galeedi: 49 era Mizupa, kubanga yayogera 
nti Mukama atunulenga wakati wange naawe, bwe tuliba aga 
tetukyalabagana. 50 Bw'onoobonyaabonyanga abaana bange, era 
bw'onoowasanga abalala awali abaana bange, tewali muntu ali naffe; laba, 
Katonda ye muiulirwa wakati wange naawe. 51 Labbaani n'agamba 
Yakobo nti Laba entuumu eno, era laba n'empagi eno, gye nsimbye wakati 
wange naawe. 52 Entuumu eno eneebeeranga omujulirwa, n'empagi 
ebeerenga omujulirwa, nga nze siriyita ku ntuumu eno okugenda gy'oli, era 
nga naawe toliyita ku ntuumu eno n'empagi eno okujja gye ndi, okukola 
obubi. 53 Katonda wa Ibulayimu, era Katonda wa Nakoli, Katonda wa 
kitaabwe, alamule wakati waffe. Yakobo n'alayira Entiisa ya kitaawe 
Isaaka. 54 Yakobo n'aweerayo saddaaka ku lusozi, n'ayita baganda be 
okulya emmere: ne balya emmere, ne babeera ku lusozi ne bakeesa 
obudde. 55 Awo enkya mu makya Labbaani n'agolokoka, nanywegera 
batabani be ne bawala be n'abasabira omukisa: Labbaani n'agenda, 
n'addayo mu kifo ye. 


32:1 Yakobo ne yeegendera, ne bamalayika ba Katonda ne bamusisinkana. 
2 Yakobo bwe yabalaba n'ayogera nti Lino lye ggye lya Katonda: n'atuuma 
ekifo ekyo erinnya lyakyo Makanayimu. 3 Yakobo n'atuma ababaka 
okumukulembera eri Esawu muganda! we mu nsi ya Seyiri, ye nnimiro ya 


Edomu. 4 N'abalagira ng'ayogera nti Bwe muti bwe muligamba mukama 
wange Esawu; nti Bw'ati bw'ayogera omuddu wo Yakobo nti Natuulanga 
ne Labbaani, ne mbeerayo okutuusa kaakano: 5 era mina ente n'endogoyi, 
n'ebisibo, n'abaddu n'abazaana: era ntumye okubuulira mukama wange, 
ndabe ekisa mu maaso go. 6 Ababaka ne bakomawo eri Yakobo nga 
boogera nti Twatuuka eri muganda wo Esawu, era ajja okukusisinkana, 
n'abasajja bina wamu naye. 7 Yakobo n'alyoka atya nnyo ne yeeraliikirira: 
n'ayawulamu abantu abaali naye, n'ebisibo, n'ente, n'enyamira, okuba 
ebibiina bibiri; 8 n'ayogera nti Esawu bw'anaatuukira ku kibiina ekimu 
n'akikuba, ekibiina ekinaasigalawo kinaawona. 9 Yakobo n'ayogera nti Ai 
Katonda wa jjajja wange Ibulayimu, era Katonda wa kitange Isaaka, ai 
Mukama, eyannamba nti Ddayo mu nsi y'ewammwe era eri baganda bo, 
nange naakukolanga bulungi: 10 sisaanira (newakubadde) akatono mu 
kusaasira kwonna, namazima gonna, bye wagiriranga omuddu wo; 
kubanga nawunguka Yoludaani guno nga nnina muggo gwokka; ne 
kaakano nfuuse ebibiina bibiri. 11 Nkwegayirira, mponya mu mukono gwa 
muganda wange, mu mukono gwa Esawu: kubanga mmutya, aleme okujja 
okunzita, ne bannyaabwe n'abaana baabwe. 12 Naawe wayogera nti 
Siiremenga kukukola buluagi, era naafuulanga ezzadde lyo ng'omusenyu 
ogw'oku nnyanja, ogutabalika olw'obungi. 13 N'asula awo ekiro ekyo: 
n'atoola ku ebyo bye yali aabyo okuba ekirabo kya Esawu muganda we; 
14 embuzi enkazi bibiri n'enaume abiri; endiga enkazi bibiri n'ennume abiri; 
15 engyamira eziramulwa asatu n'abaana baazo; ente enkazi ana n'eza 
seddume kkumi, endogoyi enkazi abiri n'abaana baazo kkumi. 16 N'abiwa 
mu mukono gw'abbadu be, buli kisibo kyokka; n'agamba abaddu be nti 
Munkulembere musomoke, musseewo ebbanga wakati w'ekisibo n'ekisibo. 
17 N'alagira eyakulembera ng'ayogera nti Esawu muganda wange 
bw'anaakusisinkana, n'akubuuza nti Oli w'ani? era ogenda wa? n'ebyo ebiri 
mu maaso go by'ani? 18 n'olyoka ogamba nti Bya muddu wo Yakobo; kye 
kirabo ekiweerezebbwa mukama wange Esawu; era, laba, naye ali nnyuma 
waffe. 19 Era n'alagira n'ow'okubiri n'ow'okusatu ne bonna abaagoba 
ebisibo, ng'ayogera nti Bwe muti bwe munaagamba Esawu, bwe 
munaamulaba. 20 Era munaayogera nti Era, laba, omuddu wo Yakobo ali 


nnyuma waffe: Kubaaga yayogera nti Naamuwooyawooya n'ekirabo 
ekinankulembera ne ndyoka mmulaba amaaso ge; mpozzi anannyaniriza. 
21 Awo ekirabo ne kimukulembera ne kisomoka: naye ye yennyini n'asula 
ekiro ekyo wamu n'ekibiina. 22 N'agolokoka ekiro ekyo, n’addira bakazi 
be bombi, n'abazanra be bombi, n'abaana be ekkumi n'omu, n'asomokera 
mu musomoko gw'e Yaboki. 23 N'abatwala, n'abasomosa omugga, 
n'asomosa byonna bye yalina. 24 Yakobo n'asigalayo yekka; omusajja 
n'ameggana naye okutuusa emambya bwe yasala. 25 Era bwe yalaba nga 
tajja kumumegga, n'akoma ku mbalakaso ye; embalakaso ya Yakobo ne 
yeereega, ng'ameggana naye. 26 N'ayogera nti Nta, kubanga emmambya 
esala. N'ayogera atil Sija kukuta, wabula ag'ompadde omukisa. 27 
N'amugamba nti Erinnya lyo ggwe ani? N'ayogera nti Yakobo. 28 
N'ayogera nti Erinnya lyo terikyayitibwanga Yakobo, wabula Isiraeri: 
kubanga owakanye ne Katonda era n’abantu, era osinze. 29 Yakobo 
n'amubuuza n'ayogera nti Nkwegayiridde, mbuulira erinnya lyo. N'ayogera 
nti Kiki ekikumbuuzisa erinnya lyange? N'amuweera eyo omukisa. 30 
Yakobo n'atuuma ekifo erianya lyakyo Penieri: kubanga ndabagaaye ne 
Katonda mu maaso, n'obulamu bwaage buwonye. 31 Enjuba n'evaayo 
n'emwakako ng'awuunuka Penueri, n'awenyera olw'ekisambi kye: 32 
Abaana ba Isiraeri kyebava balema okulya ekinywa ky'ekisambi ekiri ku 
mbalakaso, okutuusa leero: kubanga yakoma ku mbalakaso ya Yakobo mu 
kinywa ky'ekisambi. 


33:1 Yakobo n'ayimusa amaaso ge, n'atunula, era, laba, Esawu ng'ajja, 
n'abasajja bina wamu naye. N'agabira abaana Leeya ne Laakeeri 
n'abazaana bombi. 2 N'ateeka abazaana n'abaana baabwe mu maaso, 
n'abaddiriza Leeya n'abaana be, n'aviisaako ennyuma Laakeeri ne Yusufu. 
3 Naye ye yennyini n'akulembera mu maaso gaabwe, n'avuunama emirundi 
musanvu, okutuusa bwe yasemberera muganda we. 4 Esawu n'addukana 
mbiro okumusisinkana, namukwata mu agalo, namugwa mu kifuba, 
n'amunywegera: ne bakaaba amaziga. 5 N'ayimusa amaaso ge, n'alaba 
abakazi n'abaana; n'ayogera nti Baani bano abali naawe? N'ayogera nti 
Abo be baana Katonda be yawa omuddu wo olw'ekisa. 6 Abazaana ne 


balyoka basembera, bo n'abaana baabwe, ne bawunama. 7 Era ne Leeya 
n'abaana be ne basembera, ne bavuunaama: Yusufu ne Laakeeri ne balyoka 
basembera, ne bawunama. 8 N'ayogera nti Ekibiina elryo kyonna kye 
nsisinkanye amakulu gaakyo kiki N'ayogera nti Okulaba ekisa mu maaso 
ga mukama wange. 9 Esawu n'ayogera nti Bye nnina bimmala; muganda 
wange, by'olina bibe bibyo. 10 Yakobo n'ayogera nti Nedda, 
nkwegayiridde, kaakano oba nga ndabye ekisa mu maaso go, kkiriza 
ekirabo kyange mu mukono gwange: kubanga ndabye amaaso go, 
ng'omuntu bw'alaba amaaso ga Katonda, n'onsanyukira. 11 
Nkwegayiridde, toola ekirabo kyange kye bakuleetedde; kubanga Katonda 
ankoledde eby'ekisa, era kubanga bye nnina bimmala. N'amwegayirira, 
n'akitwala. 12 N'ayogera nti Tukwate ekkubo tugende, nange 
naakukulembera. 13 N'amugamba nti Mukama wange amanyi ng'abaana 
tebalina maanyi, era ng'endiga n'ente eziri nange ziyonsa: era bwe 
balibigoba ennyo ku lunaku olumu, ebisibo byotuia birifa. 14 
Nkwegayiridde, mukama wange akulembere omuddu we: nange naagenda 
mpola, ng'okutambula kw'ensolo eziri mu maaso gange era ng'okutambula 
kw'abaana bwe kuli, ntuuke awali mukama wange mu Seyiri. 15 Esawu 
n'ayogera nti Ka nkulekere kaakano ku bantu abali nange. N'ayogera nti Si 
nsonga: ndabe ekisa mu maaso ga mukama wange. 16 Awo Esawu 
n'addayo ku lunaku olwo ng'agenda e Seyiri. 17 Yakobo n'atambula 
n'agenda e Sukkosi, ne yeezimbira ennyumba, n'akolera ensolo ze engo; 
erinnya ly'ekifo kyeriva liyitibwa Sukkosi. 18 Yakobo n'atuuka mirembe 
mu kibuga kya Sekemu, ekiri mu nsi ya Kanani, bwe yava mu 
Padanalaamu; n'asiisira mu maaso g'ekibuga. 19 N'agula ekibanja, gye 
yasimba eweema ye, mu mukoao gw'abaana ba Kamoli, kitaawe wa 
Sekemu, n'ebitundu by'effeeza kikumi. 20 N'asimbayo ekyoto, n'akituuma 
erinnya lyakyo Ererokeyisiraeri. 


34:1 Dina omwana wa Leeya, gwe yazaalira Yakobo, n'afuluma n'agenda 
okulaba abawala ab'omu nsi. 2 Sekemu omwana wa Kamoli Omukiivi, 
omukulu w'ensi, n'amulaba; n'amutwala, n'asula naye, n'amwata. 3 
N’obulamu bwe ne bwegatta ne Dina omwana wa Yakobo, n'ayagala 


omuwala oyo, n'ayogera n'omuawala nekisa. 4 Sekemu n'agamba 
kitaawe Kamoli nti Mpasiza omuwala oyo. 5 Yakobo n'awulira nga 
yagwagwaza Dina omwana we; n'abaana be baali n'ensolo ze mu ddundiro: 
Yakobo n'asirika okutuusa lwe badda. 6 Kamoli kitaawe wa Sekemu 
n'afuluma eri Yakobo okuteesa naye. 7 Abaana ba Yakobo ne bava mu 
ddundiro ne bayingira bwe baakiwulira: abasajja ne banakuwala, ne 
basunguwala nnyo, kubanga yali akoze eky'omuzizo mu Isiraeri bwe 
yasula n'omwana wa Yakobo; ekitagwanira kukola. 8 Kamoli n'ateesa 
nabo ng'ayogera nti Obulamu bw'omwana wange Sekemu bulumirwa 
omuwala wammwe: mbeegayirira mumumuwe okumuwasa. 9 Era 
mufumbiriganwenga naffe: mutuwenga ffe abawala battunwe, era 
muwasenga mmwe abawala baffe. 10 Era munaatuulanga wamu naffe: 
n'ensi eneebanga mu maaso gammwe; mutuulenga omwo mugulenga 
mwefunirenga ebintu omwo. 11 Sekemu n'agamba kitaawe ne baganda be 
nti Ndabe ekisa mu maaso gammwe, era kye munansalira kye nnaabawa. 
12 Ebyobuko n'ekirabo bye munansaba bwe binenkana wonna, nange 
naabawa bwe atyo nga bwe munannamba: naye mumpe omuwala 
okumuwasa. 13 Abaana ba Yakobo ne baddamu Sekemu ne Kamoli 
kitaawe nga bakuusa ne boogera, kubanga yali agwagwawazizza Dina 
mwannyinaabwe, 14 ne babagamba nti Tetuyinza kukola kino, okumuwa 
mwannyinaffe atali mukomole;' kubanga ekyo kyandibadde nsonyi gye tuli: 
15 endagaano eno yokka ye ejja okubatukkirizisa: bwe munakkiriza okuba 
nga ffe, buli musajja mummwe okukomolebwanga; 16 ne tulyoka 
tubawanga abawala baffe, naffe tunaawasanga abawala bammwe, naffe 
tunaatuulanga wamu nammwe, era tulifuuka ggwanga limu. 17 Naye bwe 
mutaatuwulire, okukomolebwa; olwo tunaatwala omuwala waffe, ne 
tugenda. 18 Ebigambo byabwe ne bisanyusa Kamoli, ne Sekemu omwana 
wa Kamoli. 19 Omuvubuka n'atalwawo kukola ekyo, kubanga yasanyukira 
omuwala wa Yakobo: era yalina ekitiibwa okusinga ennyumba yonna eya 
kitaawe. 20 Kamoli ne Sekemu omwana we ne bajja mu wankaaki 
w'ekibuga kyabwe, ne bateesa n'abasajja ab'omu kibuga kyabwe, nga 
boogera 21 nti Abasajja abo tebaagala kulwana naffe; kale batuulenga mu 
nsi bagulenga omwo; kubanga, laba, ensi ngazi, eribamala; ffe tuwasenga 


abawala baabwe, era tubawenga bo abawala baffe, 22 Endagaano eao 
yokka ye ejja okubakkirizisa abasajja abo ffe okutuula nabo, okufuuka 
eggwanga erimu, buli musajja muffe bw'alikomolebwa, nga bo bwe 
bakomolebwa. 23 Ente zaabwe n'ebintu byabwe n'ensolo zaabwe zonna 
tebiriba byaffe? naye kyokka tubakkirize, nabo banaatuulanga naffe. 24 Ne 
Kamoli ne Sekemu omwana we bonna abaavanga mu wankaaki w'ekibuga 
kye ne babawulira; buli musajja n'akomolebwa, buli eyavanga mu 
wankaaki w'ekibuga. 25 Awo olwatuuka ku lunaku olw'okusatu, bwe baali 
nga balumwa, abaana ba Yakobo ababiri, Simyoni ne Leevi, bannyina 
Dina, ne baddira buli muntu ekitala kye, ne bazinduukiriza ekibuga, ne 
batta abasajja bonna. 26 Ne batta Kamoli ne Sekemu omwana we n'ekitata, 
ne baggya Dina mu nnyumba ya Sekemu, ne bavaayo. 27 Abaana ba 
Yakobo ne babasanga nga babasse, ne banyaga ekibuga, kubanga 
baagwagwawaza mwannyinaabwe. 28 Baanyaga endiga zaabwe n'embuzi 
zaabwe n'endogoyi zaabwe, n'ebyo ebyali mu kibuga, n'ebyo ebyali mu 
nnimiro: 29 n'obugagga bwabwe bwonaa, n'abaana baabwe bonna abato 
n'abakazi baabwe, ne babasiba ne babanyaga, byonna ddala ebyali mu 
nayumba. 30 Yakobo n'agamba Simyoni ne Leevi ati Munneeraliikirizza, 
okumpunyisa mu abo abatuula mu nsi, mu Bakanani ne mu Baperizi: 
naage, kubanga omuwendo gwange mutono, balikuņnnaana bonna 
okunnumba, balinkuba: nange ndizikirizibwa, nze n'ennyumba yange. 31 
Ne boogera nti Kirungi akole mwannyinaffe ng'omwenzi? 


35:1 Katonda n'agamba Yakobo nti Golokoka, oyambuke e Beseri, otuule 
eyo: ozimbire eyo ekyoto eri Katonda, eyakulabikira bwe wadduka 
amaaso ga Esawu mugaada wo. 2 Yakobo n'alyoka agamba ab'omu 
nnyumba ye n'abo bonna abaali naye nti Muggyeewo bakatonda abalala 
abali mu mmwe, mwetukuze, muwaanyise ebyambalo byammwe: 3 
tugolokoke, twambuke e Beseri: nange ndizimbira. eyo ekyoto eri 
Katonda, eyanziramu ku luaaku olw'okweraliikirira kwange, era eyabanga 
nange mu kkubo lye nnatambuliramu. 4 Ne bawa Yakobo bakatonda 
abalala bonna abaali mu mukono gwabwe, n'empeta ezaali mu matu 
gaabwe; Yakobo n'abikweka wansi w'omwera ogwali mu Sekemu. 5 Ne 


batambula: n'entiisa ennyingi n'egwa ku bibuga ebyabeetooloola, ne 
batagoberera baana ba Yakobo. 6 Awo Yakobo n'atuuka e Luzi, ekiri mu 
nsi ya Kanani (ye Beseri), ye n'abantu bonna abaali naye. 7 N'azimbira tyo 
ekyoto, n'ayita ekifo Erubeseri: kubanga eyo Katonda gye 
yamubikkulirwa, bwe yadduka amaaso ga muganda we. 8 Debola, 
omulezi wa Lebbeeka, n'afa, ne bamuziika emmanga wa Beseri wansi 
w'omwera: ne bagutuuma erinnya Alooninakusi. 9 Katonda n'alabikira nate 
Yakobo, bwe yava mu Padanalaamu, n’amuwa omukisa. 10 Katonda 
n'amugamba nti Erinnya lyo Yakobo: erinnya lyo tokyayitibwa nate 
Yakobo, naye Isiraeri lye linaabanga erinnya lyo: namutuuma erinnya 
Isiraeri. 11 Katonda n'amugamba nti Nze Katonda Omuyinza w'ebintu 
byonna: oyale weeyongerenga; eggwanga n'ekibiina eky'amawanga biriva 
mu ggwe, ne bakabaka baliva mu ntumbwe zo; 12 n'ensi gye nnawa 
Ibulayimu ne Isaaka, ndigikuwa ggwe, n'ezzadde lyo eririddawo ndiriwa 
ensi, 13 Katonda n'ava gy'ali n'alinnya, mu kifo mwe yayogerera naye. 14 
Yakobo n'asimba empagi mul kifo mwe yayogerera naye, empagi 
ey'amayinja: n'agifukako ekiweebwayo ekyokunywa, n'agifukako amafuta. 
15 Yakobo n'atuuma ekifo Katonda mwe yayogerera naye erinnya lyakyo 
Beseri. 16 Ne bava mu Beseri ne batambula; baali babulako ekiseera 
batuuke e Efulasi: Laakeeri nayagala okuzaala, n'alumwa nnyo. 17 Awo 
olwatuuka, bwe yali alumwa nnyo, omuzaalisa n'amugamba nti Torya; 
kubanga kaakano onoozaala omwana ow'obulenzi omulala. 18 Awo 
olwatuuka, obulamu bwe: bwali nga bunaatera okugenda (kubanga yafa), 
n'amutuuma erinnya Benoni: naye kitaawe n'amutuuma Benyamini. 19 
Laakeeri n'afa, ne bamuziika mu kkubo erigenda e Efulasi (ye 
Besirekemu). 20 Yakobo n'asimba empagi ku malaalo ge: eyo ye mgapi 
ey'amalaalo ga Laakeeri ne leero. 21 Isiraeri natambula, n’asimba eweema 
ye ng'ayise ku kigo kya Ederi. 22 Awo olwatuuka, Isiraeri bwe yali 
ng'atudde mu nsi eyo, Lewubeeni n'agenda n'asula ne Bira omuzaana wa 
kitaawe: Isiraeri n'akiwulirako. Batabani ba Yakobo baali kkumi na babiri: 
23 abaana ba Leeya; Lewubeeni, omubereberye wa Yakobo, ne Simyoni, 
ne Leevi, ne Yuda, ne Isakaali, ne Zebbulooni: 24 abaana ba Laakeeri; 
Yusufu, ne Benyamini: 25 n'abaana ba Bira, omuzaana wa Laakeeri; 


Ddaani ne Nafutaali: 26 n'abaana ba Zirupa, omuzaana wa Leeya; Gaadi 
ne Aseri: abo be batabani ba Yakobo, abaamuzaalirwa mu Padanalaamu. 
27 Yakobo n'ajja eri Isaaka kitaawe mu Mamule, mu Kiriasualaba (ye 
Kebbulooni), Ibulayimu ne Isaaka mwe baatuulanga. 28 N'ennaku za 
Isaaka zaali myaka kikumi mu kinaana. 29 Isaaka n'ata omukka, n'afa, 
n'atwalibwa eri abantu be, ng'akaddiye, ng'awezezza ennaku nnyingi: 
Esawu ne Yakobo abaana be ne bamuziika. 


36:1 N'okuzaala kwa Esawu (ye Edomu) kwe kuno. 2 Esawu yawasa ku 
bawala ba Kanani; Ada muwala wa Eroni Omukiiti, ne Okolibama muwala 
wa Ana, omuwala wa Zibyoni Omukiivi; 3 ne Basimansi omuwala wa 
Isimaeri, muganda wa Nebayoosi. 4 Ada n'azaalira Esawu Erifaazi; ne 
Basimansi n'azaala Leweri: 5 ne Okolibama n'azaala Yewusi, ne Yalamu, 
ne Koola: abo be batabani ba Esawu, abaamuzaalirwa mu nsi ya Kanani. 6 
Esawu n'addira bakazi be ne batabani be ne bawala be, n'abantu bonna 
abaali mu nnyumba ye, n'ebisibo bye n'ensolo ze zonna, n'ebintu bye 
byonna, bye yakunyaanyiza mu nsi ya Kanani; n'agenda mu nsi endala 
n'abeera wala ne muganda we Yakobo. 7 Kubanga ebintu byabwe byali 
bingi bwe biti n'okuyinza tebaayinza kutuula wamu; n'ensi gye baatuulamu 
teyabayinza olw'ebisibo byabwe. 8 Esawu n'atuula ku lusozi Seyiri: Esawu 
ye Edomu. 9 N'olulyo lwa Esawu jjajja wa Abaedomu abaali ku lusozi 
Seyiri Iwe luno: 10 batabani ba Esawu amannya gaabwe ge gano: Erifaazi 
omwana wa Ada omukazi wa Esawu, Leweri omwana wa Basimansi 
omukazi wa Esawu. 11 Ne batabani ba Erifaazi Temani, Omali, Zefo, ne 
Gatamu, ne Kenazi. 12 Ne Timuna yali muzaana wa Erifaazi omwana wa 
Esawu; n'azaalira Erifaazi Amaleki; abo be baana ba Ada omukazi wa 
Esawu. 13 N'abaana ba Leweri baabano; Nakasi, ne Zeera, Samna, ne 
Mizza: abo be baali abaana ba Basimansi omukazi wa Esawu. 14 N'abaana 
ba Okolibama omwana wa Ana, omwana wa Zibyoni, omukazi wa Esawu: 
n'azaalira Esawu Yewusi, ne Yalamu, ne Koola. 15 Abaana ba Esawu 
abaalya obwami baabano: abaana ba Erifaazi omubereberye wa Esawu; 
omukungu Temani, omukungu Omali, omukungu Zefo, omukungu Kenazi, 
16 omukungu Koola, omukungu Gatamu, omukungu Amaleki: abo be 


bakungu abaava mu Erifaazi mu nsi ya Edomu; abo be baana ba Ada. 17 
N'abaana ba Leweri omukungu wa Esawu baabano; omukungu Nakasi, 
omukungu Zecra, omukungu Samma, omukungu Mizza: abo be bakungu 
abaava mu Leweri mu nsi ya Edomu; abo be baana ba Basimansi omukazi 
wa Esawu. 18 N'abaana ba Okolibama omukazi wa Esawu baabano; 
omukungu Yewusi, omukungu Yalamu, omukungu Koola: abo be bakungu 
abaava mu Okolibama omuwala wa Ana, mukazi wa Esawu. 19 Abo be 
baana ba Esawu, n'abo be bakungu baabwe: oyo ye Edomu. 20 Abaana ba 
Seyiri Omukooli, be baatuulanga mu nsi, baabano; Lotani ne Sobali ne 
Zibyoni ne Ana, 21 ne Dison ne Ezeri ne Disani: abo be baami abaava mu 
Bakoli, be baana ba Seyiri mu nsi ya Edomu. 22 N'abaana ba Lotani be 
bano Koli ne Kemamu; ne mwannyina Lotani ye Timuna. 23 N'abaana ba 
Sobali baabano; Aluvani ne Manakasi ne Ebali, Sefo ne Onamu. 24 
N'abaana be Zibyoni baabano; Aya ne Ana: Ana ye oyo eyalaba enzizi 
z'amazzi agabuguma mu ddungu, bwe yali alunda endogoyi za Zibyoni 
kitaawe. 25 N'abaana ba Ana baabano; Disoni ne Okolibama omuwala wa 
Ana. 26 N'abaana ba Disoni baabano; Kemudaani ne Esubani ne Isulani ne 
Kerani. 27 Abaana ba Ezeribaabano; Birani ne Zaavani ne Akani. 28 
Abaana ba Disani baabano; Uzi ne Alani. 29 Abaami abaava mu Bakooli 
baabana; omwami Lotani, omwami Sobali omwami Zibyoni, omwami 
Ana, 30 omwami Disoni, omwami Ezeri, omwami Disani: abo be baami 
abaava mu Bakoli, ng'abaami baabwe bwe baali mu nsi ya Seyiri. 31 Ne 
bassekabaka abaafuga mu nsi ya Edomu, nga tewannafuga kabaka yenna 
abaana ba Isiraeri, baabano. 32 Bera omwana wa Byoli n'afuga mu 
Edomu; n'ekibuga kye erinnya lyakyo Dinukaba. 33 Bera n'afa, Yobabu 
omwana wa Zeera ow'e Bozula n'alya obwakabaka mu kifo kye. 34 
Yobabu n'afa, Kusamu ow'ensi ya Abatemami n'alya obwakabaka mu kifo 
kye. 35 Kusamu n'afa, Kadadi omwana wa Bedadi, eyakuba Midiyaani mu 
nnimiro ya Mowaabu, n'alya obwakabaka mu kifo kye: n'ekibuga kye 
erinnya lyakyo Avisi. 36 Kadadi n'afa, Samula ow'e Masuleka n'alya 
obwakabaka mu kifo kye. 37 Samula n'afa, Sawuli ow'e Lekobosi 
ekiriraana a'omugga n'alya obwakabaka mu kifo kye. 38 Sawuli n'afa, 
Baalukanani omwana wa Akubooli n'alya obwakabaka mu kifo kye. 39 


Baalukanani omwana wa Akubooli n'afa, Kadali nalya obwakabaka mu 
kifo kye: n'ekibuga kye erinnya lyakyo Pawu; ne mukazi we erinnya lye 
Meketaberi, omwana wa Matuledi, omwana wa Mezakabu. 40 N'amannya 
g'abaami abaava mu Esawu, ng'ebika byabwe, n'ebifo byabwe, n'amannya 
gaabwe bwe biri, gaagano; omwami Timuna, omwami Aluva, omwami 
Yesesi; 41 omwami Okolibama, omwami Era, omwami Pinoni; 42 
omwami Kenazi, omwami Temani, omwami Mibuzali; 43 omwami 
Magudyeri, omwami Iramu: abo be baami ba Edomu, nga bwe 
baatuulanga mu nsi ey'obutaka bwabwe. Oyo ye Esawu jjajja wa 
Abaedomu. 


37:1 Yakobo n'abeeranga mu nsi kitaawe mwe yatuulanga mu nsi ya 
Kanani. 2 Okuzaala kwa Yakobo kuukuno. Yusufu bwe yali yaakamaze 
emyaka kkumi na musanvu, yali alunda ekisibo awamu ne baganda be: 
omulenzi n'abanga wamu n'abaana ba Bira, n'abaana ba Zirupa, abakazi ba 
kitaawe: Yusufu n'abuuliranga lutaabwe ebigambo byabwe ebibi. 3 Era 
Isiraeri yayagala Yusufu okusinga abaana be boma, kubanga gwe yazaala 
ng'akaddiye: n'amutungira ekizibawo eky'amabala amangi. 4 Baganda be 
ne balaba nga kitaawe yamwagala okusinga baganda be bonna; ne 
bamukyawa, ne batayinza kwogera naye wabula eby'okuyomba. 5 Yusufu 
n'aloota ekirooto, n'akibuulira baganda be: ne beeyongera nate 
okumukyawa. 6 N'abagamba nti Mbeegayiridde, muwulire ekirooto kino 
kye ndoose: 7 kubanga, laba, twali tusiba ebinywa mu mimrro, era laba, 
ekinywa kyange ne kiyimirira, era ne kyesimba; era, laba, ebinywa 
bwammwe ne bijja ne bikyetooloola, ne bivuunamira ekinywa kyange. 8 
Baganda be ne bamugamba nti Okufuga olitufuga ggwe? oba kutwala. 
olitutwala ggwe? Ne beeyongera aate okumukyawa olw'ebirooto bye 
n'olw'ebigambo bye. 9 N'aloota nate ekirooto ekirala, n'akibuulira baganda 
be n'ayogera nti Laba, ndoose n'ekirooto ekirala; era, laba, enjuba 
n'omwezi n'emmunnyeenye ekkumi n'emu ne binvuunamira. 10 
N'akibuulira kitaawe ne baganda be; kitaawe n'amunenya, n'amugamba nti 
Kirooto ki kino ky'oloose? Nze ne nnyoko ne Ibaganda bo okujja tulijja 
okukuvuunamira? 11 Baganda be ne bamukwatirwa obuggya; naye 


kitaawe n'ajjukira ebyo bye yayogera. 12 Baganda be ne bagenda okulunda 
ekisibo kya kitaabwe mu Sekemu. 13 Isiraeri n'agamba Yusufu nti 
Baganda bo tebalunda kisibo mu Sekemu? jjangu nkutume gye bali. 
N'amugamba nti Nze nzuuno. 14 N'amugamba nti Genda kaakano olabe 
nga baganda bo gyebali balungi, era n'ekisibo nga gyekiri kirungi; 
okomewo ombuulire. Awo n'amutuma okuva mu kiwonvu eky'e 
Kebbulooni, n'atuuka e Sekemu. 15 Omusajja n'amulaba, era, laba, yali 
akyamidde mu nsiko: omusajja n'amubuuza nti Onoonya ki? 16 N'ayogera 
nti Nnoonya baganda bange: mbuulira, nkwegayiridde, gye balundidde 
ekisibo. 17 Omusajja n'ayogera nti Baagenda: kubaaga nabawulira nga 
boogera nti Tugende e Dosani. Yusufu n'agoberera baganda be, n'abasanga 
mu Dosani. 18 Ne bamuleagera ng'akyali wala, ne bamwekobaana nga 
tannabasemberera okumutta. 19 Ne bagambagana nti Laba, sekalootera 
wuuyo ajja. 20 Kale nno mujje tumutte, tumusuule mu bumu ku bunnya, 
tulyogera nti Ensolo enkambwe ye yamulya: ne tulyoka tulaba ebirooto 
bye bwe biriba. 21 Lewubeeni n'awulira ekyo, n'amuwonya mu mukono 
gwabwe; n'ayogera nti Tuleme okumuttira ddala. 22 Lewubeeni 
n'abagamba ati Temuyiwa musaayi; mumusuule mu bunnya buno obuli mu 
ddungu, naye temumussaako mukono: alyoke amuwonye mu mukono 
gwabwe, okumuddiza kitaawe. 23 Awo olwatuuka, Yusufu bwe yatuuka 
eri baganda be, ne bambula Yusufu ekizibawo kye, ekizibawo eky'amabala 
amangi kye yali ayambadde; 24 ne bamutwala ne bamusuula mu bunnya: 
n'obunnya bwali bukalu nga temuli mazzi. 25 Ne batuula okulya emmere: 
ne bayimusa amaaso gaabwe ne batunula, era, laba, ekibiina 
ky'Abaisimaeri abaava mu Gireyaadi nga batambula, nga balina enyamira 
ezeetisse eby'akaloosa n'envumbo ne moli, nga babitwala mu Misiri. 26 
Yuda n'agamba baganda be nti Kiritugasa kitya okutta muganda waffe 
n'okukisa omusaayi gwe? 27 Kale ttumuguze Abaisimaeri, so omukono 
gwaffe guleme okumubaako; kubanga ye muganda waffe, gwe mubiri 
gwaffe. Baganda be ne bamuwulira. 28 Abamidiyaani, ab'obuguzi, ne 
bayitawo; ne bawalula Yusufu ne bamuggya mu bunnya, ne baguza 
Abaisimaeri Yusufu ebitundu by'effeeza amakubi abiri. Ne batwala Yusufu 
mu Misiri: 29 Lewubeeni n'addayo eri obunnya; era, laba, Yusufu teyali 


mu bunnya; n'ayuzaayuza engoye ze. 30 N'addayo eri baganda be, 
n'ayogera nti Omwana taliyo; nange ndigenda wa? 31 Ne baddira 
ekizibawo kya Yusufu, ne batta embuzi ennume, ne bannyika ekizibawo 
mu musaayi; 32 ne baweereza ekizibawo eky'amabala amangi, ne 
bakireetera kitaabwe; ne boogera nti Twalaba kino: kaakano tegeera 
obanga kye kizibawo eky'omwana wo nantiki si kyo. 33 N'akitegeera, 
n'ayogera nti Kye kizibawo eky'omwana wange; ensolo embi yamulya; 
Yusufu yataagulwataagulwa awatali kubuusabuusa. 34 Yakobo 
n'ayuzaayuza engoye ze, ne yeesiba ebibukutu mu kiwato, n'akungubagira 
omwana we ennaku nnyingi. 35 Batabani be bonna ne bawala be bonna ne 
bagolokoka okumusanyusa; naye n'agaana okusanyusibwa; n'ayogera nti 
Kubanga ndikka emagombe awali omwana wange nga nkyakaaba. 
Kitaawe n'amulirira amaziga. 36 Abamidiyaani ne bamuguza Potifali mu 
Misiri, ye mwami wa Falaawo, omukulu w'abambowa. 


38:1 Awo olwatuuka mu biro ebyo Yuda n'ava mu baganda be 
n'aserengeta, n'ayineira mu nnyumba ey'omu Adulamu, erinnya lye Kira. 2 
Yuda n'alabayo omukazi omwana w'Omukanani erinnya lye Suwa; 
n'amutwala, n'ayingira gy'ali. 3 N'aba olubuto, n'azaala omwana 
ow'obulenzi; Yuda n'amutuuma erinnya Eri. 4 N'aba olubuto nate, n'azaala 
omwana ow'obulenzi; namutuuma erinnya Onani. 5 Era nate n'azaala 
omwana ow'obulenzi, namutuuma erinnya Seera: ne Yuda yali mu Kezibi, 
bwe yamuzaala. 6 Yuda n'awasiza Eri omwana we omubereberye 
omukazi, erinnya lye Tamali. 7 Ne Eri, omubereberye wa Yuda, yali mubi 
mu maaso ga Mukama; Mukama n'amutta. 8 Yuda n'agamba Onani nti 
Yingira eri omukazi wa muganda wo, omuwase nga bwe kigwanira 
muganda wa bba, oddizeewo muganda wo ezzadde. 9 Onani n'ategeera 
ng'ezzadde teririba lirye; awo olwatuuka bwe yayingira eri omukazi wa 
muganda we, n'agafuka wansi, aleme okuwa muganda we ezzadde. 10 
N'ekigambo kye yakola kyali kibi mu maaso ga Mukama: n'oyo n'amutta. 
11 Yuda n'alyoka agamba Tamali muka mwana we nti Beerera awo 
nnamwandu mu nnyumba ya kitaawo, okutuusa Seera omwana wange 
lw'alimala okukula: kubanga yayogera nti N'oyo aleme okufa nga baganda 


be. Tamali n'ageada n’abeera mu nnyumba ya kitaawe. 12 Ebiro ne 
biyitawo omuwala wa Suwa, omukazi wa Yuda, n'afa; Yuda n'ayabya 
olumbe, nayambuka, ye ne mukwano gwe Kira Omwadulamu, e Timuna 
eri basajja be abaasala endiga ebyoya. 13 Ne babuulira Tamali nti Laba, 
ssezaala wo ayambuka e Timuna okusala eadiga ze ebyoya. 14 
N'ayambulamu ebyambalo eby'obwannamwandu bwe, ne yeebikka 
olugoye olw'oku mutwe, ne yeewumba, n'atuula mu mulyango gwa 
Enayimu, ekiri ku kkubo erigenda e Timuna; kubanga yalaba nga Seera 
amaze okukula, ne batamumuwa okumuwasa. 15 Yuda bwe yamulaba, 
n'alowooza nga mwenzi; kubanga yali yeebisse mu maaso. 16 N'akyamira 
gy'ali okuva mu kkubo n'ayogera nti Kale nno, nkwegayiridde, nnyingire 
gy'oli: kubanga teyamanya nga se muka mwana we. N'ayogera nti Onompa 
ki bw'onooyingira gye ndi? 17 N'ayogera nti Ndikuweereza omwana 
gw'embuzi ogw'omu kisibo. N'ayogera ati Onompa omusingo, okutuusa 
lw'oliguweereza? 18 N'ayogera nti Musingo ki gwe nnaakuwa? N'ayogera 
nti akabonero ko n'akajegere ko, n'omuggo gwo oguli mu mukono gwo. 
N'abimuwa, n'ayingira gy'ali, naye n'aba olubuto olulwe. 19 N'agolokoka, 
ne yeegendera, n'ayambulamu olw'okubikka ku mutwe, n'ayambala 
ebyambalo eby'obunnamwandu bwe. 20 Yuda n'aweereza omwana 
gw'embuzi mu mukono gwa mukwano gwe Omwadulamu, okuweebwa, 
omusingo mu mukono gw'omukazi: | nayo n'atamulaba. 21 N'alyoka 
abuuza abasajja ab'ekifo kye nti Omwenzi ali ludda wa eyali e Nayimu ku 
mabbali g'ekkubo? Ne boogera nti Tewabanga wano mwenzi. 22 N'addayo 
eri Yuda, n'ayogera nti Simulabye; era n'abasajja ab'ekifo boogedde nti 
Tewabanga wano mwenzi. 23 Yuda n'ayogera nti Agyetwalire, tuleme 
okukwatibwa ensonyi: laba, naweerezza omwana ogwo ogw'embuzi, 
naawe n'otomulaba. 24 Awo olwatuuka emyezi ng'esatu bwe gyayitawo ne 
babuulira Yuda nti Tamali muka mwana wo yayenda; era nate, laba, ali 
lubuto lwa bwenzi. Yuda n'ayogera nti Mumufulumye, bamwokye. 25 
Bwe baamufulumya, n'atumira ssezaala we, ng'ayogera nti Omusajja 
nannyini bino ye yangira olubuto: n'ayogera nti Tegeera, nkwegayiridde, 
bino by'ani, akabonero n'obujegere n'omuggo. 26 Yuda n'abikkiriza, 
n'ayogera nti Ansinze nze okuba omutuukirivu; kubanga saamuwa Seera 


omwana wange. N'atamumanya nate lwa kubiri. 27 Awo olwatuuka 
entuuko ze bwe zaatuuka okuzaala, laba, abalongo ne baba mu lubuto lwe. 
28 Awo bwe yali anaatera okuzaala, omu n'afulumya engalo ze: 
omuzaalisa n'azikwata n'asiba akagoye akamyufu ku ngalo ze, ng'ayogera 
nti Ono ye asoose okufuluma. 29 Awo olwatuuka, bwe yazzaayo engalo, 
laba, muganda we n'afuluma; n'ayogera ati Kiki ekikuwaguza wekka? 
erinnya lye kyeryava lituumibwa Pereezi. 30 Oluvannyuma muganda we 
n'afuluma, eyalina akagoye akamyufu ku ngalo ze: n'atuumwa erinnya 
Zeera. 


39:1 Yusufu ne bamuserengesa mu Misiri; Potifali, omwami wa Falaawo, 
omukulu w'abambowa, Omumisiri, n'amugula mu mukono gw'Abaisimaeri, 
abaamuserengesa eyo. 2 Mukama n'aba wamu ne Yusufu, n'aba n'omukisa; 
n'abeera mu nnyumba ya mukama we Omumisiri. 3 Mukama we n'alaba 
nga Mukama ali naye, era nga Mukama amuwa buli kye yakola okuba 
n'omukisa mu mukono gwe. 4 AYusufu n'alaba ekisa mu maaso ge, 
n'amuweereza: n'amufuula omulabirizi w'ennyumba ye, ne bye yali nabyo 
byonna n'abiteeka mu mukono gwe. 5 Awo olwatuuka bwe yamala 
okumufuula omulabirizi w'ennyumba ye, era owa byotma bye yalina, 
Mukama n'alyoka agiwa ennyumba ey'Omumisiri omukisa ku bwa Yusufu: 
omukisa gwa Mukama ne guba ku byonna bye ya lina, eby'omu nnyumba 
n'eby'omu nnimiro. 6 N'aleka byonna bye yalina mu mukono gwa Yusufu; 
n'atamanya kintu ekyali naye wabula emmere gye yalyanga. Era Yusufu 
yali mulungi, n'amaaso ge ga kusanyusa. 7 Awo olwatuuka oluvannyuma 
Iw'ebyo, omukazi wa mukama we n'atunuulira Yusufu; n'ayogera nti Sula 
nange. 8 Naye n'agaana, n'agamba omukazi wa mukama we nti Laba, 
mukama wange tamanyi ebiri nange mu nnyumba, era yateeka byonna 
by'alina mu mukono gwange; 9 tewali ansinga nze obukulu mu anyumba 
muno; so teyasigaza kintu obutakimpa nze wabula ggwe, kubanga oli 
mukazi we: kale anyinza ntya okwonoona, okwenkanidde wano, 
n'okusobya ku Katonda? 10 Awo olwatuuka bwe yayogera ne Yusufu buli 
lunaku, n'atamuwuliranga, okusula naye, oba kubeera naye. 11 Awo 
olwatuuka mu biro ebyo n'ayingira mu nnyumba okukola emirimu gye; so 


nga siwali basajja ba mu nnyumba muli munda. 12 N'amukwatako 
ekyambalo kye ng'ayogera ati Sula nange: n'aleka ekyambalo kye mu 
mukono gwe. n'adduka, n'avaayo. 13 Awo olwatuuka, bwe yalaba ng'alese 
ekyambalo kye mu mukono gwe n'adduka n'avaayo, 14 n'alyoka ayita 
abasajja ab'omu nnyumba ye, n'abagamba nti Laba, yayingiza 
Omwebbulaniya okutuduulira; ayingidde gye ndi okusula nange, ne 
nkoowoola n'eddoboozi ddene: 15 awo olwaruuse, bw'swulidde nga 
nnyimusa eddoboozi lyange ne nkoowoola, n'alyoka aleka ekyambalo kye 
gye ndi n'adduka n'avaayo. 16 N'atereka ekyambalo kye ewuwe, okutuusa 
mukama we bwe yakomawo eka. 17 N'amugamba ng'ebigambo bino bwe 
biri nti Omuddu Omwebbulaniya gwe watuleetera yayingira gye ndi 
okunduulira: 18 awo olwatuuka, bwe nnayimusa eddoboozi lyange ne 
nkoowoola, n'alyoka aleka ekyambalo kye gye ndi, n'adduka n'avaayo. 19 
Awo olwatuuka, mukama we bwe yawulira ebigambo bya mukazi we bye 
yamugamba nti Bw'atyo omuddu wo bwe yankolera; obusungu bwe ne 
bubuubuuka. 20 Mukama wa Yusufu n'amutwala, n’amussa mu kkomera, 
ekifo abasibe ba kabaka mwe baasibirwa: n'abeera omwo mu kkomera. 21 
Naye Mukama n'aba wamu ne Yusufu, n'amulaga ebirungi, n'amuwa ekisa 
mu maaso g'omukuumi w'ekkomera. 22 Omukuumi w'ekkomera n'ateresa 
Yusufu mu mukono gwe abasibe bonna abaali mu kkomera; ne byonna bye 
baakola eyo, oyo ye yabikola. 23 Omukuumi w'ekkomera teyatunuulira 
kintu ekyali wansi w'omukono gwe, kubanga Mukama yali wamu naye; 
n'ebyo bye yakola, Mukama n'abiwa omukisa. 


40:1 Awo olwatuuka oluvannyuma lw'ebyo, omusenero wa kabaka w'e 
Misiri n'omufumbiro we ne banyiiza mukama waabwe kabaka w'e Misiri. 
2 Falaawo n'asunguwalira abaami be bombi, omukulu w'abasenero, 
n'omukulu w'abafumbiro. 3 n'abasiba mu nnynunba ey'omukulu 
w'abambowa, mu kkomera, mu kifo Yusufu mwe yasibirwa. 4 Omukulu 
w'abambowa n'a bateresa Yusufu, n'abaweereza: ne bamalayo ekiseera nga 
basibiddwa. 5 Ne baloota ekirooto bombi, buli muntu ekirooto kye mu 
kiro kimu, buli muntu ng'amakulu g'ekirooto kye bwe gali, omusenero 
n'omufumbiro wa kabaka w'e Misiri, abaasibibwa mu kkomera. 6 Yusufu 


n'ayingira gye baali enkya, n'abalaba, era, laba, baali banakuwadde. 7 
N'abuuza abaami ba Falaawo abaasibirwa awamu naye mu nnyumba ya 
mukama we, ng'ayogera nti Kiki ekinakuwazizza bwe kityo amaaso 
gammwe leero? 8 Ne bamugamba nti Tuloose ekirooto, so siwali ayinza 
okutegeeza amakulu gaakyo. Yusufu n'abagamba nti Okutegeeza amakulu 
si kwa Katonda? mukimbuulire, mbeegayiridde. 9 Omusenero omukulu 
n'abuulira Yusufu ekirooto kye, namugamba nti Mu kirooto kyange, laba, 
omuzabbibu gubadde mu maaso gange; 10 ne ku muzabbibu kubaddeko 
amatabi asatu: ne guba ng'ogwanya, ne gusansula ebimuli; n'ebirimba 
byagwo ne bibala ezabbibu ennyengevu: 11 n'ekikompe kya Falaawo 
kibadde mu mukono gwange; ne nzirira ezabbibu, ne nzikamulira mu 
kikompe kya Falaawo, ne mpaayo ekikompe mu mukono gwa Falaawo. 
12 Yusufu n'amugamba nti Gano ge makulu gaakyo: amatabi asatu ze 
nnaku essatu; 13 walibaawo nate ennaku ssatu Falaawo n'alyoka 
agulumiza omutwe gwo n'akukomyawo mu bwami bwo: era onoowangayo 
ekikompe mu mukono gwa Falaawo, ng'empisa bwe yali edda bwe wali 
omusenero we. 14 Naye onjijukiranga nze bw'oliraba ebirungi, ondage nze 
ekisa, nkwegayiridde, onjogerangako eri Falaawo, onziye mu nnyumba 
muno: 15 kubanga amazima nanyagibwa mu nsi ey'Abaebbulaniya: era ne 
kuno sikolanga kigambo ekyandibanteesezza mu kkomera. 16 
Omufumbiro omukulu bwe yalaba ng'amakulu malungi, n'agamba Yusufu 
ati Nange mbadde mu kirooto kyange, era, laba, ebibbo ebisatu 
ebibaddemu emmere enjeru ne ba ku mutwe gwange: 17 ne mu kibbo ekya 
waggulu mubaddemu engeri zonna ez”emmere enjokye eza Falaawo; 
ennyonyi ne ziziriira mu kibbo ku mutwe gwange. 18 Yusufu n'addamu 
n'ayogera nti Gano ge makulu gaakyo: ebibbo ebisatu ze nnaku essatu; 19 
walibaawo nate emaku ssatu Falaawo n'alyoka agulumiza omutwe gwo 
okuva ku ggwe, era alikuwanika ltu mhti; n'ennyonyi zirirya ennyama yo 
okugiggya ku ggwe. 20 Awo olwatuuka ku lunaku olw'okusatu, Iwe 
lunaku Falaawo lwe yazaalibwako, n'afumbira abaddu be bonaa embaga; 
n'agulumiza omutwe gw'omusenero omukulu n'omutwe gw'omufumbiro 
omukulu mu baddu be. 21 N'akomyawo nate omusenero omukulu mu 
busenero bwe; n'awangayo ekikompe mu mukono gwa Falaawo: 22 naye 


n'awanika omufumbiro omukulu: nga Yusufu bwe yabategeeza amakulu. 
23 Naye omusenero omukulu n'atajjukira Yusufu, naye n'amwerabira. 


41:1 Awo olwatuuka emyaka ebiri emirambirira bwe gyayitawo, Falaawo 
n'aloota: era, laba, yali ayimiridde ku mugga. 2 Era, laba, ne muva mu 
mugga ente musanvu ennungi eza ssava; ne ziriira mu lusa. 3 Era, laba, 
ente eadala omusanvu ne ziziddirira ne ziva mu mugga, embi enkovvu; ne 
zipimirira ku mabbali g'omugga awali ente endala. 4 N'ente embi enkovvu 
ne zirya ente omusanvu ennungi eza ssava. Kale Falaawo n'azuukuka. 5 Ne 
yeebaka n'aloota omulundi ogw'okubiri: era, laba, ebirimba by'ennaano 
musanvu ne bimera ku kiti kimu, ebigimu ebirungi. 6 Era, laba, ebirimba 
musanvu ebitono ebikaze n'empewo ez'ebuvanjuba ne bibiddirira ne 
bimera. 7 Ebirimba ebitono ne bimira ebirimba omusanvu ebigimu ebinene. 
Falaawo n'azuukuka, era, laba, kibadde kirooto. 8 Awo olwatuuka enkya 
omwoyo gwe ne gweraliikirira: natuma n'ayita abasawo bonna ab'omu 
Misiri, n'abagezigezi bonna abaamu: Falaawo n'ababuulira ekirooto kye; 
naye tewaali ayinia okutegeeza Falaawo amakulu gaakyo. 9 Omusenero 
omukulu n’alyoka agamba Falaawo nti Njijukidde leero okwonoona 
kwange: 10 Falaawo yasuaguwalira abaddu be, n'ansibira mu unyumba 
ey'omukulu w'abambowa, nze n'omufumbiro omukulu: 11 ne tuloota 
ekirooto mu kiro kimu nze naye; twaloota buli muntu ng'amakulu 
g'ekirooto kye bwe gali. 12 Era yaliyo wamu naffe omulenzi, 
Omwebbulaniya, omuddu ow'omukulu w'abambowa; ne tumubuulira, 
n'atutegeeza amakulu g'e,birooto byaffe; yategeeza buli muntu ag'ekirooto 
kye bwe kyali. 13 Awo olwatuuka, nga bwe yatutegeeza, ne kiba bwe 
kityo; nze yanziza mu bwami, n'oyo yamuwanika. 14 Falaawo n'alyoka 
atuma n'ayita Yusufu, ne bamuggya mangu mu kkomera: n'amwa, 
n'awaanyisa ebyambalo bye, n'ayingira eri Falaawo. 15 Falaawo n'agamba 
Yusufu nti Naloota ekirooto, so siwali ayinza okutegeeza amakulu 
gaakyo: era mpulidde nga boogera ku ggwe ng'oyinza okutegeeza 
amakulu g'ekirooto bw'okiwulira. 16 Yusufu n'addamu Falaawo, 
ng'ayogera ati Si mu nze: Katonda y'anaawa Falaawo okuddamu 
okw'emirembe 17 Falaawo n'agamba Yusufu nti Mu kirooto kyaage, laba, 


nga nnyimiridde ku mabbali g'omugga: 18 era, laba, ne muva mu mugga 
ente musanvu, eza ssava ennungi; ne ziriira mu lusa: 19 era, laba, ente 
musanvu eadala ne ziziddirira ne zirinnya, ennafu embi ennyo enkovvu, ze 
ssirabangako mu nsi yonna ey'e Misiri obubi: 20 ente enkovvu embi ne 
zirya ente omusaavu eza ssava ezisoose: 21 awo bwe zaamala okuzirya ne 
kitategeerekeka nga ziziridde; naye nga zikyali mbi ng'olubereberye. Awo 
ne azuukuka. 22 Ne ndabira mu kirooto kyange, era, laba, ebirimba 
musaavu ne bimera ku kiti kimu, ebinene ebirungi: 23 era, laba, ebirimba 
musaavu, ebiwotose, ebitono, ebikaze n'empewo ez'ebuvanjuba, ne 
bibiddirira ne bimera 24 ebirimba ebitono ne bimira ebirimba ebizungi 
omusanvu: ne nkibuulira abasawo; naye siwali ayinza okukintegeeza. 25 
Yusufu n'agamba Falaawo ati Ekirooto kya Falaawo kiri kimu: Katoada 
by'ageada okukola, yabibuulira Falaawo. 26 Ente omusanvu ennungi 
gy”emyka omusaavu; n'ebirimba omusanvu ebirungi gye myaka omusanvu: 
ekirooto kiri kimu. 27 N'ente omusanvu enkovvu embi ezaaziddirira gye 
myaka omusanvu, era n'ebirimba omusanvu ebitaliimu ebikaze n'empewo 
ez'ebuvanjuba; egyo giriba myaka omusanvu egy'enjala. 28 Ekyo kye 
kigambo kye mbuulidde Falaawo: Katonda by'agenda okukola, yabiraga 
Falaawo. 29 Laba, girijja emyaka musanvu egy'ekyengera ekingi mu nsi 
yonna ey'e Misiri: 30 oluvannyuma lw'egyo giribaawo emyska musanvu 
egy'enjala; n'ekyengera kyonna kiryerabirwa mu nsi ey'e Misiri; n'eajala 
erizikiriza ensi; 31 n'ekyengera tekirimanyibwa mu nsi olw'enjala 
erikiddirira; kubanga eriba nnyingi nnyo. 32 Era kubanga ekirooto 
kyayongererwa Falaawo emirundi ebiri, kyekyava kyongerwa kubanga 
ekigambo kinywezebwa Katonda, era Katonda alikituukiriza mangu. 33 
Kale nno kaakano Falaawo anoonye omusajja omukabakaba ow'amagezi, 
amuwe okufuga easi ey'e Misiri. 34 Falaawo akole bw'atyo, era asseewo 
abalabirizi ku nsi, atereke ekitundu eky'ekkumi eky'ensi ey'e Misiri mu 
myaka omusanvu egy'ekyengera. 35 Era bakunyaanye emmere yonna 
ey'emyaka gino emirungi egijja, baterekere enyaano mu bibuga mu 
mukono gwa Falaawo, bagikuume. 36 N'emmera eyo eriba eggwanika 
ery'ensi olw'emyaka omusanvu egy'enjala, egiribaawo mu nai ey'e Misiri; 
ensi ereme okufa enjala. 37 N'ekigambo ekyo kyali kirungi mu maaso ga 


Faiaawo, ne mu maaso g'abaddu be bonna. 38 Falaawo n'agamba abaddu 
be nti Tuliyinza ohulaba omusajja afaanana ng'oyo, omusajja omuli 
omwoyo gwa Katonda 39 Falaawo n'agamba Yusufu nti Kubanga Katonda 
akulaze cbyo byonaa, tewali mukabakaba era ow'amagezi nga ggwe: 40 
gw'olifuga ennyumba yange, era ng'ekigambo kyo bwe kiri abanntu bange 
bonna banaafugibwanga: naye kyokka mu ntebe yange nze naakusinganga 
ggwe obukulu. 41 Falaawo n'agamba Yusufu nti Laba, nkuwadde okufuga 
ensi yonna ey'e Misiri. 42 Falaawo ne yeenaanula empeta ye ey'akabonero 
ku ngalo ye, n'anaanika Yusufu ku ngalo ye, n'amwambaza ebyambalo 
ebya bafuta ennungi, n'ateeka omukuufu ogwa zaabu mu bulago bwe. 43 
N'amutambuliza mu ggaali ery'okubiri lye yalina; ne balangira mu maaso 
ge nti Mufukamire: namuwa okufuga ensi yonna ey'e Misiri. 44 Falaawo 
nagamba Yusufu nti Nze adi Falaawo, era awatali nze tewali muntu 
aligolola omukono gwe newakubadde ekigere kye mu nsi yonna eye 
Misiri. 45 Falaawo n'atuuma Yusufu erianya Zafenasipaneya; n'amuwa 
Asenaasi omwana wa Potiferi kabona ow'e Oni okumuwasa. Yusufu 
n'atambula n'abunya ensi ey'e Misiri. 46 Era Yusufu yali yaakamaze 
emyaka asatu bwe yayimirira mu maaso ga Falaawo kabaka we Misiri. 
Yusufu n'ava eri Falaawo, n'atambula n'abunya ensi ey'e Misiri. 47 Ne mu 
myaka omusanvu egy'ekyengera ensi n'ebala emmere mu bungi. 48 
N'akuņņnaaayanga emmere yonna ey'emyaka omusanvu egyabaawo mu nsi 
ey'e Misiri, naterekeranga emmere mu bibuga: emmere ey'omu nnuniro 
ezaali zeetoolodde buli kibuga, yagiterekeranga mu ekyo. 49 Yusufu 
n'atereka enyaano ag'omusenyu ogw'ennyanja, nnyingi nnyo, okutuusa lwe 
yaleka okubala; kubanga teyabalikika. 50 Abaana babiri ne bazaalirwa 
Yusufu omwaka ogw'enjala nga tegunnatuuka, Asenaansi omwana wa 
Potiferi kabona owe Oni be yamuzaalira. 51 Yusufu n'atuuma 
omubereberye erinaya Manase: nti Kubaaga Katonda anneerabizza 
okutegana kwange n'ennyumba ya kitange yonna. 52 N'ow'okubiri 
n'amutuuma erinnya Efulayimu: nti Kubanga Katonda yanjaliza mu nsi 
ey'okubonaabona kwange. 53 Emyaka omusanvu egy'ekyengera 
egyabaawo mu nsi ey'e Misiri ne giggwaako. 54 Emyaka omusanvu 
egy'enjala ne gitanula okujja, nga Yusufu bwe yayogera; enjala n'egwa mu 


nsi zonna; naye mu nsi yonna ey'e Misiri emmere nga mweri. 55 Era ensi 
yonna ey'e Misiri bwe yalumwa enjala, abantu ne bakaabira Falaawo 
olw'emmere: Falaawo n'agamba Abamisiri bonna nti Mugendenga eri 
Yusufu; by'anaabagambanga mukolenga bwe mutyo. 56 Enjala n'ebuna 
ensi zonna: Yusufu n'aggulawo amawanika gonna, n'aguzanga Abamisiri; 
enjala n'eba nnyingi mu nsi ey'e Misiri. 57 N'ab'ensi zonna ne bajjira 
Yusufu mu Misiri okugula enyaano; kubanga enjala yali nnyingi mu nsi 
zonna. 


42:1 Era Yakobo n'alaba nga mu Misiri enyaano mweri, Yakobo n'agamba 
abaana be nti Kiki ekibatunuulizaganya mwekka na mwekka? 2 N'ayogera 
nti Laba, mpulidde nga mu Misiri enyaano mweri: muserengete, 
mugendeyo, mutugulire eyo; tubeere abalamu, tuleme okufa. 3 Ne 
baganda ba Yusufu ekkumi ne baserengeta okugula ennyaano mu Misiri. 4 
Naye Benyamini, muganda wa Yusufu, Yakobo n'atamutuma wamu ne 
baganda be; kubanga yayogera nti Mpozzi akabi kaleme okumubaako. 5 
N'abaana ba Isiraeri ne bajja okugula mu abo abajja: kubanga enjala yali 
mu nsi ya Kanani. 6 Era Yusufu ye yali omukulu w'ensi; oyo ye yaguzanga 
abantu bonna ab'omu nsi: baganda ba Yusufu ne bajja, ne bamuvuunamira 
nga bawunzise amaaso wansi. 7 Yusufu n'alaba baganda be, n'abekkaanya, 
naye ne yeefuula nga munnaggwanga gye bali, n'ayogera nabo n'ebboggo; 
n'abagamba nti Muva wa? Ne boogera nti Mu nsi ya Kanani okugula 
emmere. 8 Yusufu ne yekkaanya baganda be, naye bo ne 
batamwekkaanya. 9 Yusufu n'ajjukira ebirooto bye yaloota ku bo, 
n'abagamba nti Muli bakessi; muzze okulaba ensi bw'eteriimu. 10 Ne 
bamugamba nti Nedda, mukama wange, naye abaddu bo bazze okugula 
emmere. 11 Fenna tuli baana b'omu; tuli ba mazima, abaddu bo si bakessi 
n'akatono. 12 N'abagamba nti Nedda, naye muzze okulaba ensi 
bw'eteriimu. 13 Ne boogera nti Ffe abaddu bo tuli ba luganda kkumi na 
babiri, abaana b'omu mu nsi ya Kanani; era, laba, omwana wa boffe ali 
wamu re kitaffe leero, n'omu taliiwo. 14 Yusufu n'abagamba nti Kye 
kukyo kye mbagambye nti Muli bakessi: 15 bwe mulikemebwa bwe muti: 
ndayidde obulamu bwa Falaawo, temugenda kuva wano, wabula omwana 


wa bommwe ng'azze wano. 16 Mutume munnammwe omu, akime 
muganda wammwe, nammwe mmunaasibibwa, ebigambo byammwe 
bikemebwe, oba nga amazima mwegali mu mmwe: oba bwe mutaakole 
bwe mutyo, ndayidde obulamu bwa Falaawo, mazima muli bakessi. 17 
N'abateeka bonna wamu mu kkomera emaku ssatu. 18 Yusufu 
n'abagamba ku lunaku olw'okusatu nti Mukole bwe muti, mubeere 
abalamu; kubanga ntya Katonda: 19 oba nga muli ba mazima, omu ku 
baganda bammwe asibibwe mu nnyumba ey'ekkomera lyammwe; naye 
mmwe mugende, mutwale ennaano olw'enjala ey'omu nnyumba zammwe; 
20 era mundeetere omwana wa bommwe; ebigambo byammwe bwe 
biritegeezebwa nga bya mazima bwe bityo, nammwe temulifa. Ne bakola 
bwe batyo. 21 Ne bagambagana nti Mazima tuliko omusango olwa 
muganda waffe, kubanga twalaba emmeeme ye bwe yanakuwala, bwe 
yatwegayirira, naffe ne tugaana okuwulira; ennaku zino kye zivudde 
zitutuukako. 22 Lewubeeni n'abaddamu ng'ayogera nti Saababuulira nti 
Temusobya ku mwana; nammwe ne mugaana okuwulira? era omusaayi 
gwe kyeguva gutuvunaanyizibwa. 23 Ne batamanya nga Yusufu ategedde 
ebigambo byabwe; kubanga omutegeeza . yabanga wakati we nabo. 24 
N'abakuba enkoona, n'akaaba amaziga; n'addayo gye bali, n'ayogera nabo, 
nabaggyamu Simyoni, namusibira mu maaso gaabwe. 25 Awo Yusufu 
n'alagira okujjuza ebintu byabwe eņyaano, n'okuddiza buli muntu effeeza 
ye mu nsawo ye, n'okubawa entanda ey'omu kkubo: ne babakolera bwe 
batyo. 26 Ne bateeka enyaano yaabwe ku ndogoyi zaabwe, ne bagenda ne 
bavaayo. 27 Munnaabwe omu bwe yasumulula ensawo ye okuliisa 
endogoyi ye mu kifo kye baasulamu, n'alaba effeeza ye; era, laba, yali mu 
kamwa k'ensawo ye. 28 N'agamba baganda be nti Effeeza yange 
enkomezebbwawo; era, laba, eri mu nsawo yange; omwoyo gwabwe ne 
gubatyemuka, ne bakyukiragana nga bakankana nga boogera nti Kino kiki 
Katonda ky'atukoze? 29 Ne bajjira Yakobo kitaabwe mu nsi ya Kanani, ne 
bamubuulira byonna ebyababaako; nga boogera nti 30 Omusajja, omukulu 
w'ensi, yayogera naffe n'ebboggo, n'atulowooza ng'abakessi b'ensi. 31 Ne 
tumugamba nti Tuli ba mazima; tetuli bakessi: 32 tuli ba luganda kkumi na 
babiri, abaana ba kitaffe; omu taliiwo, n'omwana wa boffe ali wamu ne 


kitaffe leero mu nsi ya Kanani. 33 Omusajja, omukulu w'ensi, n'atugamba 
nti Bwe nti bwe nditegeera nga muli basajja ba mazima: muleke wamu 
nange omu ku baganda bammwe, mutwale enngaano olw'enjala ey'omu 
nnyumba zammwe, mwegendere: 34 mundeetere omwana wa bommwe: 
awo maategeera nga temuli bakessi n'akatono; naye nga muli basajja ba 
mazima: bwe ntyo ndibawa muganda wammwe, nammwe munaagulanga 
mu nsi. 35 Awo olwatuuka bwe baggya ebintu mu nsawo zaabwe, laba, 
omutwalo gw'effeeza ogwa buli muntu gwali mu nsawo ye: bo ne 
kitaabwe bwe baalaba emitwalo gyabwe egy'effeeza, ne batya. 36 Yakobo 
kitaabwe n'abagamba nti Nze munziyeeko abaana bange: Yusufu taliiwo, 
era ne Simyoni taliiwo, era mwagala okunziyaako ne Benyamini: ebyo 
byonna binzitoowerera. 37 Lewubeeni n'agamba kitaawe nti Obattanga 
batabani bange bombi, bwe sirimukomyawo gy'oli: mumpe mu mukono 
gwange, nange ndimukomyawo gy'oli nate. 38 N'ayogera nti Omwana 
wange taliserengeta nammwe; kubanga muganda we yafa, naye 
asigaddewo yekka: akabi bwe kalimubaako mu kkubo lye muliyitamu, 
muliserengesa envi zange mu magombe olw'okunakuwala. 


43:1 Enjala n'eba nnyingi mu nsi. 2 Awo olwatuuka, bwe baamala okulya 
enyaano yonna gye baggya mu Misiri, kitaabwe n'abagamba nti Mugende 
nate, mutugulire akamere. 3 Yuda namugamba nti Omusajja yatulayiririra 
ddala ng'ayogera nti Temuliraba maaso gange, wabula muganda wammwe 
ng'ali wamu nammwe. 4 Bw'onoosindika muganda waffe awamu naffe, 
tunaaserengeta tulikugulira emmere: 5 naye bw'otoomusindike, tetugenda 
kuserengeta: kubanga omusajja yatugamba nti Temuliraba maaso gange, 
wabula muganda wammwe ng'ali nammwe. 6 Isiraeri n'ayogera nti Kiki 
ekyabankoza obubi obwenkanidde awo okubuulira omusajja nga mulina 
ow'oluganda omulala? 7 Ne boogera nti Omusajja yatubuuza bubuuza bwe 
twali ne baganda baffe bwe baali, ng'ayogera nti Kitammwe akyali 
mulamu? mulina ow'oluganda omulala? ne ttunubuulira ng'ebigambo ebyo 
bwe biri: twandiyinzizza n'akatono okutegeera ng'anaagamba nti 
Muserengese muganda wammwe? 8 Yuda n'agamba Isiraeri kitaawe nti 
Sindika omulenzi awamu nange, naffe tunaagolokoka ne tugenda; tube 


abalamu, tuleme okufa, ffe; naawe, era n'abaana baffe abato. 9 Nze 
naabeera omuyima we; olimuvunaana nze mu mukono gwange: bwe 
sirimuleeta gy'oli, ne mmuteeka mu maaso go, omusango gube ku nze 
ennaku zonna: 10 kuba singa tetuludde, mazima kaakano twandibadde nga 
tukomyewo omulundi ogw'okubiri. 11 Kitaabwe Isiraeri n'abagamba nti 
Oba nga kaakano kiri bwe kityo, mukole bwe muti; mutwale ku bibala 
eby'omu nsi ebisinga obuhmgi mu bintu byammwe, mutwalire omusajja 
ekirabo, enwmbo si nnyingi, n'omubisi gw'enjuki, omugaw n'obubaane, 
ebinywebwa n'endoozi: 12 era mutwale effeeza ebigero bibiri mu ngalo 
zammwe; n'effeeza eyakomezebwawo mu bumwa bw'ensawo zammwe 
gitwale nate mu ngalo zammwe; mpozzi baagizza nga tebamanyiridde: 13 
era mutwale ne muganda wammwe, mugolokoke, muddeyo eri omusajja: 
14 era Katonda omuyinza w'ebintu byonna abawe okusaasirwa mu maaso 
g'omusajja abasumulurire muganda wammwe omulala ne Benyamini. 
Nange bwe ndifiirwa abaana bange, ndifurwa. 15 Abasajja ne batwala 
ekirabo ekyo, ne batwala effeeza ebigero bibiri mu ngalo zaabwe, ne 
Benyamini; ne bagolokoka, ne baserengeta mu Misiri, ne bayimirira mu 
maaso ga Yusufu. 16 Yusufu bwe yalaba Benyamini ng'ali wamu nabo 
n'agamba omuwanika w'ennyumba ye nti Twala abasajja mu nnyumba, 
obabaagire, oteeketeeke; kubanga abasajja banaaliira wamu nange mu 
ttuntu. 17 Omusajja n'akola nga Yusufu bwe yalagira; omusajja n'atwala 
abasajja mu nnyumba ya Yusufu. 18 Abasajja ne batya, kubanga babaleese 
mu nnyumba ya Yusufu; ne boogera nti Olw'effeeza eyakomezebwawo mu 
nsawo zaffe olubereberye kyebavudde batuleeta muno; atulabireko 
ensonga, atuwamatukireko, atunyage okuba abaddu, n'endogoyi zaffe. 19 
Ne basemberera omuwanika w'ennyumba ya Yusufu, ne boogerera naye 
ku mulyango gw'ennyumba, 20 ne bagamba nti Ai mukama wange, 
mazima twaserengeta olubereberye okugula emmere: 21 awo olwatuuka, 
bwe twatuuka mu kifo ekyokusulamu, ne tusumulula ensawo zaffe, era, 
laba, effeeza ya buli muntu yali mu kamwa k'ensawo ye, effeeza yaffe 
ekigero kyayo kituufu: era tugikomezzaawo mu ngalo zaffe. 22 Era 
tuleese n'effeeza endala mu ngalo zaffe okugula emmere: tetumanyi bw'ali 
eyateeka effeeza yaffe mu nsawo zaffe. 23 N'ayogera nti Emirembe gibe 


gye muli, temutya: Katonda wammwe, era Katonda wa kitammwe, ye 
yabawa obugagga mu nsawo zammwe: nnaweebwa effeeza yammwe. 
N'abafulumiza Simyoni. 24 Omusajja n'atwala abasajja mu nnyumba ya 
Yusufu, n'abawa amazzi, ne banaaba ebigere byabwe; n'awa endogoyi 
zaabwe ebyokulya. 25 Ne bateekateeka ekirabo Yusufu ng'ajja kujja mu, 
ttutttu: kubanga bawulidde nga banaaliira eyo emmere. 26 Awo, Yusufu 
bwe yadda eka, ne bamuleetera mu nnyumba ekirabo ekyali mu ngalo 
zaabwe, ne bamuvuunamira. 27 N'ababuuza bwe baali, n'ayogera nti 
Kitammwe gyali omukadde gwe mwayogerako? Akyali mulamu? 28 Ne 
boogera nti Omuddu wo kitaffe gyali, akyali mulamu. Ne bakutama, ne 
bavuunama. 29 N'ayimusa amaaso ge n'alaba Benyamini muganda we, 
omwana wa nnyina, n'ayogera nti Oyo ye mwana wa bommwe, gwe 
mwanyambako? N'ayogera nti Katonda akulage ekisa, mwana wange. 30 
Yusufu n'ayanguwa; kubanga emmeeme ye yalumirwa muganda we: 
n'anoonya w'anaakaabira amaziga; n'ayingira mu kisenge kye, n'akaabira 
omwo. 31 N'anaaba mu maaso, n'afuluma; n'azibiikiriza n'ayogera nti 
Mujjule emmere. 32 Ne bamusoosootolera ye yekka, nabo bokka, 
n'Abamisiri, abaaliiranga awamu naye, nabo bokka: kubanga Abamisiri 
tebayinza kuliira mmere wamu n'Abaebbulaniya; kubanga ekyo kya 
muzizo eri Abamisiri. 33 Ne batuula mu maaso ge, omubereberye 
ng'obukulu bwe bwe bwali, n'omuto ng'obuto bwe bwe bwali: abasajja ne 
beewuunya bokka na bokka. 34 N'ababegerako ebitole (ku mmere) eyali 
mu maaso ge: naye ekitole kya Benyamini kyasinga ebyabwe byonna 
emirundi etaano. Ne banywa, ne basanyukira wamu naye. 


44:1 N'alagira omuwanika w'ennyumba ye, ng'ayogera nti jjuza ensawo 
ez'abasajja emmere, nga bwe bayinza okwetikka, era teeka effeeza eya 
buli muntu mu kamwa k'ensawo ye. 2 Era teeka ekikompe kyange, 
ekikompe ekya ffeeza, mu kamwa k'ensawo ey'omuto, n'effeeza ye 
ey'ennaano. N'akola ng'ekigambo bwe kibadde Yusufu ky'ayogedde. 3 
Awo bwe bwakya enkya, abasajja ne basiibulwa, bo n'endogoyi zaabwe. 4 
Bwe baamala okuva mu kibuga, nga bakyali kumpimpi, Yusufu n'agamba 
omuwanika we nti Golokoka, ogoberere abasajja; bw'onoobatuukako, 


bagambe nti Kiki ekibawalanyizza ebibi olw'obulungi? 5 Kino si kye 
kukyo mukama wange ky'anywesa, era n'okulagula ky'alaguza? mwakoze 
bubi bwe mwakoze bwe mutyo. 6 N'abatuukako, n'abagamba ebigambo 
ebyo. 7 Ne bamugamba nti Kiki ekyogezezza mukama wange ebigambo 
ebiriņnanga ebyo? Kitalo abaddu bo okukola ekigambo ekyenkanidde 
awo. 8 Laba, effeeza gye twalaba mu bumwa bw'easawo zaffe, twagizza 
gy'oli okuva mu nsi ya Kanani: kale twandibbye tutya effeeza oba zaabu 
mu nnyumba ya mukama wo? 9 Buli anaalabika ku baddu bo ng'ali nakyo, 
afe, era naffe; tunaaba abaddu ba mukama wange. 10 N'ayogera nti Kale 
nno kaakano kibe ng'ebigambo byammwe bwe biri: anaalabika ng'gli nakyo 
ye aaaaba omuddu wange; nammwe temuubeeko musango. 11 Awo ne 
banguwa, ne beetikkula buli mimtu ensawo ye, ne bazissa wansi, buli omu 
n'asumulula ensawo ye. 12 N'anoonya, ag'asookera ku mubereberye 
n'amalira ku muto: ekikompe ne kirabikira mu nsawo ya Benyamini. 13 Ne 
balyoka bayuza engoye zaabwe, ne bateeka ebintu buli muntu ku ndogoyi 
ye ne baddayo mu kibuga. 14 Yuda ne baganda be ne batuuka mu 
nnyumba ya Yusufu; ne bamusanga ng'akyaliyo: ne bavuunama mu maaso 
ge. 15 Yusufu n'abagamba nti Kikolwa ki kino kye mukoze? temumanyi 
nti omusajja eyenkana nange obukulu ayinza okulagulira ddala? 16 Yuda 
n'ayogera nti Tunaagamba tutya mukama wange? tunaayogera tutya? oba 
tunaawoza tutya? Katonda akebedde obutali butuukirivu bw'abaddu bo: 
laba, tuli baddu ba mukama wange, ffe era n'oyo alabise ng'alina ekikompe 
mu mukono gwe. 17 N'ayogera nti Kitalo nze okukola bwe ntyo: omusajja 
alabise ng'alina ekikompe mu mukoao gwe ye anaaba omuddu wange; 
naye mmwe, mwambuke mugende eri kitammwe n'emirembe. 18 Yuda 
n'alyoka amusemberera n'ayogera nti Ai mukama wange, nkwegayiridde, 
omuddu wo ayogere ekigambo mu matu ga mukama wange, so obusungu 
bwo buleme okubuubuukira omuddu wo: kubanga olinyanga, Falaawo 
ddala. 19 Mukama wange yabuuza abaddu be ng'ayogera nti Mulina 
kitammwe, oba muganda wammwe? 20 Naffe ne tugamba mukama wange 
nti Tulina kitaffe, mukadde, n'omwana gwe yazaala ng'akaddiye, omwana 
omuto; ne muganda we yafa, naye asigaddewo yekka ku baana ba nnyina, 
era kitaawe amwagala. 21 Naawe n'ogamba abaddu bo nti Mumundeetere, 


mmukubeko amaaso. 22 Ne tugamba mukama wange nti Omulenzi tayinza 
kuleka kitaawe: kuba bw'alireka kitaawe, kitaawe alifa. 23 N'ogamba 
abaddu bo nti Mwana wa bommwe bw'ataliserengeta nammwe, temuliraba 
nate maaso gange. 24 Awo olwatuuka bwe twayambuka ne tujja eri 
omuddu wo kitange, ne tumubuulira ebigambo bya mukama wange. 25 
Kitaffe n'ayogera nti Muddeeyo nate, mutugulire akamere. 26 Naffe ne 
twogera nti Tetuyinza kuserengeta: omwana wa boffe bw'anaabeera 
awamu naffe, tuliserengeta: kubanga tetuyinza kulaba maaso ga musajja, 
omwana wa boffe wabula ng'ali wamu naffe. 27 Omuddu wo kitange 
n'atugamba nti Mumanyi nti mukazi wange yanzaalira abaana ab'obulenzi 
babiri: 28 omu n'ava gye ndi, ne njogera nti Mazima yataagulwataagulwa; 
nange sikyamulabako: 29 era bwe munanziyako a'oyo, akabi ne 
kamubaako, muliserengesa envi zange mu magombe olw'okunakuwala. 30 
Kale kaakano bwe ndijja eri omuddu wo kitange, n'omulenzi nga tali wamu 
naffe; kubanga obulamu bwe busibiddwa n'obulamu bw'omulenzi; 31 
olulituuka bw'aliraba ng'omulenzi taliiwo, alifa: n'abaddu bo baliserengesa 
envi z'omuddu wo kitaabwe mu magombe olw'okunakuwala. 32 Kubanga 
omuddu wo ye yeeyimirira omulenzi eri kitange nga njogera nti Bwe 
sirimuleeta gy'oli, nze ndiba n'omusango eri kitange ennaku zonna. 33 Kale 
nno, nkwegayiridde, omuddu wo abeere wano mu kifo ky'omulenzi okuba 
omuddu wa mukama wange; n'omulenzi ayambukire wamu ne baganda be. 
34 Kubanga ndyambuka ntya eri kitange, n'omulenzi nga tali wamu nange? 
nneme okulaba akabi akalituuka ku kitange. 


45:1 Awo Yusufu n'alemwa okuzibiikiririza mu maaso g'abo bonna 
abayimiridde okumpi naye; n'ayogerera waggulu nti Mufulumye buli 
muntu bave gye ndi. Ne wataba muntu ayimiridde naye, Yusufu bwe yali 
yeeyoleka eri baganda be. 2 N'akaaba n'eddoboozi ddene: Abamisiri ne 
bawulira, n'ennyumba ya Falaawo n'ewulira. 3 Yusufu n'agamba baganda 
be nti Nze Yusufu; kitange akyali mulamu? Baganda be ne batayinza 
kumuddamu; kubanga beeraliikirira mu maaso ge. 4 Yusufu n'agamba 
baganda be nti Munsemberere, mbeegayiridde. Ne basembera. N'ayogera 
nti Nze Yusufu muganda wammwe, gwe mwatunda e Misiri. 5 Ne 


kaakano temunakuwala, so temwesunguwalira, kubanga mwantunda 
muno: kubanga Katonda ye yankulembeza mmwe okuwonya mu kufa. 6 
Enjala yaakamaze mu nsi emyaka ebiri: era ekyasigaddeyo etaano, gye 
batagenda kulimiramu newakubadde okukungula. 7 Era Katonda ye 
yankulembeza mmwe okubawonyeza abalisigala ku mmwe mu nsi, 
n'okubalokola muleme okufa mu kuwonya okw'ekitalo. 8 Kale nno si 
mmwe mwansindika muno, wabula Katonda: era yanfuula kitaawe wa 
Falaawo, era omwami w'ennyumba ye yonna, era omukulu afuga ensi 
yona ey'e Misiri: 9 Mwanguwe, mwambuke mugende eri kitange, 
mumugambe nti Omwana wo Yusufu bw'ayogera bw'ati nti Katonda 
yanfuula omwami w'e Misiri yonna : oserengete ojje gye ndi, tolwawo: 10 
era onootuulanga mu nsi ey'e Goseni, naawe onoobeeranga kumpi nange, 
ggwe n'abaana bo, n'abaana b'abaana bo, n'endiga zo n'ente zo, ne byonna 
by'olina: 11 era naakuliisizanga eyo; kubanga ekyasigaddeyo emyaka 
etaano egy'enjala; oleme okwawwala, ggwe n'ennyumba yo ne byonna 
by'olina. 12 Era, laba, amaaso gammwe galaba, era n'amaaso ga muganda 
wange Benyamini, ng'akamwa kange ke koogera nammwe. 13 Era 
mulibuulira kitange ekitiibwa kyange kyonna mu Misiri bwe kiri, ne 
byonna bye, mulabye; era mwanguwe muserengese kitange mumuleete 
wano. 14 N'agwa muganda we Benyamini mu bulago n'akaaba amaziga; 
Benya mini n'akaabira mu bulago bwe. 15 N'anywegera baganda be 
bonna, n'akaabira ku bo: oluvannyuma baganda be ne banyumya naye. 16 
N'ebigambo ebyo ne biwulirwa mu nnyumba ya Falaawo, nti Baganda ba 
Yusufu bazze : ne bisanyusa nnyo Falaawo n’abaddu be. 17 Falaawo 
n'agamba Yusufu nti Gamba baganda bo nti Mukole bwe muti; muteeke 
ebintu ku nsolo zammwe, mugende muserengete mu nsi ya Kanani; 18 
mutwale kitammwe n'ennyumba zammwe, mujje ewange: nange ndibawa 
ebirungi eby'omu nsi y'e Misiri, era munaalyanga obugimu obw'ensi. 19 
Kaakano olagiddwa, mukole bwe muti: mutwalire abaana bammwe abato 
ne bakazi bammwe amagaali mu nsi y'e Misiri, muleete kitammwe mujje. 
20 Era temulowooza bintu byammwe; kubanga ebirungi eby'omu nsi y'e 
Misiri byammwe. 21 Abaana ba Isiraeri ne bakola bwe batyo: Yusufu 
n'abawa amagaali, nga Falaawo bwe yalagira, n'abawa n'entanda ey'omu 


kkubo. 22 Bonna n'abawa buli muntu ebyambalo eby'okukyusizaamu; naye 
n'awa Benyamini ebitundu eby'effeeza ebikumi bisavu n'ebyambalo 
eby'okukyusizaamu engeri ttaano. 23 Ne kitaawe n'amuweereza bw'ati; 
endogoyi kkumi ezeetisse ebirungi eby'omu Misiri, n'endogoyi enkazi 
kkumi ezeetisse enyaano n'emmere n'ebyokulya kitaawe by'aliriira mu 
kkubo. 24 Bw'atyo n'asiibula baganda be 'ne bageada: n’abagamba nti 
Mwekuume muleme okuyombera mu kkubo. 25 Ne bayambuka ne bava 
mu Misiri, ne bajja mu nsi ya Kanani eri Yakobo kitaabwe. 26 Ne 
bamugamba ati Yusufu akyali mulamu, era ye mukulu afuga ensi yonna 
ey'e Misiri. Omutima gwe ne guzirika kubanga teyabakkiriza. 27 Ne 
bamugamba ebigambo byonna ebya Yusufu, bye yababuulira: kale bwe 
yalaba amagaali Yusufu ge yaweereza okumusitula, omwoyo gwa Yakobo 
kitaabwe ne guddamu amannyi: 28 Isiraeri n'ayogera nti Kinaamala; 
Yusufu omwaaa wange akyali mulamu: ndigenda okumulaba nga sinnafa. 


46:1 Isiraeri n'atambula ng'atwala byonna bye yalina, n'ajja e Beeruseba, 
n'awaayo saddaaka eri Katonda wa kitaawe Isaaka. 2 Katonda n'ayogera 
ne Isiraeri mu kwolesebwa okw'ekiro, nti Yakobo, Yakobo. N'ayogera nti 
Nze nzuuno. 3 N'ayogera nti Nze Katonda, Katonda wa kitaawo: totya 
kuserengeta mu Misiri; kubanga ndikufuulira eyo eggwanga eddene: 4 
ndiserengeta naawe mu Misiri; era sirirema kukuggyamu nate: era Yusufu 
aliteeka engalo ze ku maaso go. 5 Yakobo n'agolokoka n'ava mu 
Beeruseba: abaana ba Isiraerii ne basitulira Yakobo kitaabwe, n'abaana 
baabwe abato n'abakazi baabwe, mu magaali Falaawo ge yaweereza 
okumusitula. 6 Ne batwala ensolo zaabwe n'ebintu byabwe bye baafuna 
mu nsi ya Kanani, ne bajja mu Misiri, Yakobo n'ezzadde lye lyonna awamu 
naye: 7 batabani be n'abaana ba batabani be wamu naye, bawala be 
n'abawala ba batabani be, n'ezzadde lye lyonna be yatwala naye bwe 
yageada mu Misiri. 8 N'amaanya g'abaana ba Isiraeri, abajja mu Misiri, 
Yakobo ne batabani be, ge gano: Lewubeeni, omubereberye wa Yakobo. 9 
Ne batabani ba Lewubeeni: Kanoki, ne Palu, ne Kezulooni; ne Kalumi. 10 
N'abaana ba Simyoni abasajja; Yemweri, ne Yamini, ne Okadi, ne Yakini, 
ne Zokali, ne Sawuli omwana w'omukazi Omukanani. 11 Ne batabani ba 


Leevi; Gerusoni, Kokasi, ne Merali. 12 Ne batabani ba Yuda; Eri, ne 
Onani, ne Seera, ne Pereezi, ne Zeera: naye Eri ne Onani baafiira mu nsi ya 
Kanani. Ne batabani ba Pereezi baali Kezulooni ne Kamuli. 13 Ne batabani 
ba Isakaali; Tola, ne Puva, ne Yobu, ne Simulooni. 14 Ne batabani ba 
Zebbulooni; Seredi, ne Eroni, ne Yaleeri. 15 Abo be batabani ba Leeya, be 
yazaalira Yakobo mu Padanalaamu, awamu n'omuwala we Dina: abaana 
be bonna abasajja n'abakazi baali obulamu asatu mu busatu. 16 Ne 
batabani ba Gaadi: Zifiyooni, ne Kagi, Suni, ne Ezeboni, Eri, ne Alodi, ne 
Aleri 17 Ne batabani ba Aseri; Imuna, ne Isuva, ne Isuvi, ne Beriya, ne 
Seera mwannyinaabwe: ne batabani ba Beriya; Keberi, ne Malukiyeeri. 18 
Abo be batabani ba Zirupa, Labbaani gwe yawa Leeya omwana we, era 
abo be yazaalira Yakobo, bwe bulamu ekkumi n'omukaaga. 19 Batabani 
ba Laakeeri mukazi wa Yakobo; Yusufu ne Benyamini. 20 Era Yusufu 
n'azaalirwa mu nsi y'e Misiri Manase ne Efulayimu, Asenaasi omwana wa 
Potiferi kabona ow'e Oni be yamuzaalira. 21 Ne batabani ba Benyamini; 
Bera, ne Bekeri, ne Asuberi, ne Gera, ne Naamani, Eki, ne Losi, Mupimu, 
ne Kupimu, ne Aludi. 22 Abo be batabani ba Laakeeri, abaazaalirwa 
Yakobo: obulamu bwonna bwali kkumi na buna. 23 Ne batabani ba 
Ddaani; Kusimu. 24 Ne batabani ba Nafutaali; Yazeeri, ne Guni, ne 
Yezeri, ne Siremu. 25 Abo be batabani ba Bira, Labbaani gwe yawa 
Laakeeri omwana we, era abo be yazaalira Yakobo: obulamu bwonna 
bwali musanvu. 26 Obulamu bwonna obwayingira mu Misiri awamu ne 
Yakobo, obwava mu ntumbwe ze, obutassaako bakazi b'abaana ba 
Yakobo, obulamu bwonna bwali nkaaga mu mukaaga; 27 ne batabani ba 
Yusufu, abaamuzaalirwa mu Misiri, baali bulamu bubiri: obulamu bwonna 
obw'ennyumba ya Yakobo, obwayingira mu Misiri, bwali nsanvu. 28 
N'atuma Yuda okumukulembera eri Yusufu, okulaga ekkubo mu maaso ge 
erigenda mu Goseni; ne batuuka mu nsi y'e Goseni. 29 Yusufu 
n'ateekateeka eggaalilye, n'ayambuka okusisinkana Isiraeri kitaawe, mu 
Goseni; ne yeeraga gy'ali, n'amugwa mu bulago, n'akaaba amaziga mu 
bulago bwe ekiseera ekinene. 30 Isiraeri nagamba Yusufu nti Kaakano ka 
nfe, kubanga ndabye amaaso go, ng'okyali mulamu. 31 Yusufu n'agamba 
baganda be n'ennyumba ya kitaawe nti N'ayambuka ne mbuulira Falaawo 


ne mmugamba nti Baganda bange n'ennyumba ya kitange, abaali mu nsi 
Kanani, bazze ewange: 32 era abasajja be basumba, kubanga baalundanga 
nte; era baleese endiga zaabwe n'ente zaabwe ne byonna bye balina. 33 
Awo olulituuka Falaawo bw'alibayita bw'alyoger nti Emirimu gyammwe 
ki? 34 Mwogeranga nti Abaddu bo baalundanga nte okuva mu buto bwaffe 
okutuusa leero, ffe era ne bajjajja baffe: mulyoke mutuule mu nsi y'e 
Goseni: kubanga buli musumba kya muzizo eri Abamisiri. 


47:1 Yusufu n'alyoka ayingira n'abuulira Falaawo n'ayogera nti Kitange ne 
baganda baage, endiga zaabwe, n'ente zaabwe ne byonna bye balina, 
batuuse bavudde mu nsi ya Kanani; era, laba, bali mu nsi y'e Goseni. 2 
N'alonda ku bagaada be abasajja bataano, n'abaleetera Falaawo. 3 Falaawo 
n'agamba baganda be nti Emirimu gyammwe ki? Ne bagamba Falaawo nti 
Abaddu bo basumba, ffe era ne bajjajja baffe. 4 Ne bagamba Falaawo ati 
Tuzze okuruula mu nsi; kubanga tewali muddo gwa bisibo bya baddu bo; 
kubanga enjala nayingi mu nsi ya Kanani: kale tmo kaakano, 
tukwegayiridde, abaddu bo batuule mu asi y'e Goseni 5 Falaawo n'agamba 
Yusufu nti Kitaawo ne baganda bo bazze ewuwo: 6 ensi y'e Misiri eri mu 
maaso go; awasinga obulungi mu nsi ruuza awo kitaawo ne baganda bo; 
batuule mu nsi y'e Goseni: era oba nga omanyi ku bo ab'amagezi, kale 
bafuule abakulu b'ente zange. 7 Yusufu n'ayingiza Yakobo kitaawe, 
n'amuteeka mu maaso ga Falaawo: Yakobo n'asabira Falaawo omukisa. 8 
Falaawo n'agamba Yakobo nti Ennaku ez'emyaka egy'obulamu bwo ziri 
mmeka? 9 Yakobo n'agamba Falaawo nti Ennaku ez'emyaka 
egy'okutambula kwange ziri myaka kikumi mu asatu: ennaku ez'emyaka 
egy'obulamu bwange ziri ntono era mbi, so teziwera nnaku za myaka gya 
bulamu bwa bajjajja bange mu nnaku ez'okutambula kwabwe. 10 Yakobo 
n'asabira Falaawo omukisa, n'ava mu maaso ga Falaawo. 11 Yusufu 
n'atuuza kitaawe ne, baganda be, n'abawa obutaka mu nsi y'e Misiri, 
awasinga obulungi mu nsi, mu nsi ya Lamesesi, nga Falaawo bwe yalagira. 
12 Yusufu n'aliisa kiiaawe ne baganda be n'ekika kyonna ekya kitaawe 
nemmere, ng'ennyumba zaabwe bwe zaali. 13 Ne wataba mmere mu nsi 
yonna: kubanga enjala yali nnyingi nnyo, ensi y'e Misiri n'ensi ya Kanani 


n'okuzirika ne zizirika olw'enjala. 14 Yusufu n'akunyaaaya effeeza yonna 
eyalabikira mu nsi y'e Misiri ne mu nsi ya Kanani, ag'abaguza ennaano: 
Yusufu n'aleeta effeeza mu anyumba ya Falaawo. 15 Effeeza yonna bwe 
yaggwa mu nsi y'e Misiri ne mu nsi ya Kanani, Abamisiri bonna ne bajjira 
Yusufu ne boogera nti Tuwe emmere: kubanga kyetunaava tufiira mu 
maaso go kiki? kubanga effeeza etubuze. 16 Yusufu n'ayogera nti 
Muweceeyo ensolo zammwe; nange n'abaweeranga ensolo zammwe, effeeza 
bw'eribabula. 17 Ne baleetera Yusufu ensolo zaabwe Yusufu 
n'abawaanyisa emmere n'embalaasi n'eadiga n'ente n'endogoyi: n'abaliisiza 
emmere omwaka ogwo ng'abawaanyisiza ensolo zaabwe zonna. 18 
Omwaka ogwo bwe gwaggwaako, ne bamujjira mu mwaka ogw'okubiri, 
ne bamugamba ati Tetuukise mukama wange ng'effeeza yaffe yoana 
yaggwaawo; n'ebisibo by'ensolo bya mukama wange: tewali ekisigaddewo 
mu maasa ga mukama wange, wabula emibiri gyaffe n'ebyalo byaffe: 19 
kyetunaava tufiira mu maaso go kiki, ffe n'ensi yaffe era? tugule ffe n'ensi 
yaffe nemmere, naffe n'ensi yaffe tuliba baddu ba Falaawo: tuwe ensigo, 
tube abalamu tuleme okufa, ensi ereme okuzika. 20 Awo Yusufu n'agulira 
Falaawo ensi yonua ey'e Misiri; kubanga Abamisiri baatunda buli muatu 
ennimiro ye, kubanga enjala yabayingirira: ensi n'efuuka ya Falaawo. 21 
N'abantu n’abajjulula n'abassa mu bibuga okuva ku nsalo y'e Misiri 
weekoma okutuusa ku nkomerero yaayo endala. 22 Ensi ya bakabona 
yokka gy'ataagula: kubanga bakabona baali balina omugabo gwabwe gwe 
baaweebwanga Falaawo, ne balyanga omugabo gwabwe Falaawo gwe 
yabawanga; kyebaava balema okutunda ensi yaabwe. 23 Yusufu n'alyoka 
agamba abantu nti Laba, ngulidde leero Falaawo mmwe n'ensi yammwe: 
laba, easigo zammwe ziizino, munaasiga ensi. 24 Era olulituuka bwe 
munaakungulanga, munaawanga Falaawo ekitundu eky'okutaano, 
n'ebitundu ebina bye binaabanga ebyammwe, okuba eby'okusiga eanimiro 
n'okuba emmere yammwe era n'ab'omu nnyumba zammwe n'okuba 
emmere ey'abaana bammwe abato. 25 Ne boogera nti Otuwonyezza mu 
kufa: tulabe ekisa mu maaso ga mukama wange, era tuliba baddu ba 
Falaawo. 26 Yusufu n'ateeka etteeka eryo ery'ensi y'e Misiri ne leero, 
Falaawo okuweebwanga ekitundu eky'okutaano; naye ensi ya bakabona 


yokka ye etaafuuka ya Falaawo. 27 Isiraeri n'atuula mu asi y'e Misiri, mu 
nsi y'e Goseni; ne bafunira omwo ebintu, ne baala, ne beeyongera nnyo. 28 
Yakobo n'amala emyaka. kkumi na musanvu mu asi y'e Misiri: bwe zityo 
ennaku za Yakobo, emyaka egy'obulamu bwe, zaali myaka kikumi mu ana 
mu musanvu. 29 Ebiro ne bitera okutuuka Isiraeri by'agenda okufiiramu: 
n'ayita omwana we Yusufu, n'amugamba nti Obanga kaakano ndabye ekisa 
mu maaso go, nkwegayiridde, teeka omukono gwo wansi w'ekisambi 
kyange, onkolere eby'ekisa n'eby'amazima; tonziikanga, nkwegayiridde, 
mu Misiri: 30 naye bwe ndyebakira awamu ne bajjajja bange, onsitule 
onziye mu Misiri, onziike mu kifo kyabwe eky'okuziikangamu. N'ayogera 
nti Ndikola nga bw'oyogedde. 31 N'ayogera nti Ndayirira: n'amulayirira. 
Isiraeri n'avuunama emitwetwe. 


48:1 Awo olwatuuka oluvannyuma lw'ebyo ne bagamba Yusufu nti Laba, 
kitaawo alwadde: n'atwala naye abaana be abasajja bombi, Manase ne 
Efulayimu. 2 Ne bagamba Yakobo nti Laba, omwana wo Yusufu ajja 
gy'oli: Isiraeri ne yeekakaabiriza, n'atuula ku kitanda. 3 Yakobo n'agamba 
Yusufu nti Katonda Omuyinza w'ebintu byonna yandabikira e Luzi munsi 
ya Kanani, nampa omukisa, 4 n'anyamba nti Laba, ndikwaza, 
ndikwongera, ndikufuula ekibiina ky'amawanga; era ndiwa ezzadde lyo 
eririddawo ensi eno okuba obutaka obw'emirembe n'emirembe. 5 Ne 
kaakano abaana bo abasajja bombi, abaakuzaalirwa mu nsi y'e Misiri nga 
sinnakujjira mu Misiri, bange; Efulayimu ne Manase banaabanga bange, 
nga Lewubeeni se Simyoni. 6 N'ezzadde lyo, ly'onoozaalanga 
oluvannyuma lw'abo, linaabanga liryo: banaatuumibwanga erinnya lya 
baganda baabwe mu busika bwabwe. 7 Nange, bwe nnava mu Padani, 
Laakeeri n'anfaako mu nsi ya Kanani mu kkubo, nga wakyaliyo ebbanga 
ddeneko okutuuka ku Efulasi: ne mmuziika evo mu kkubo erigenda e 
Efulasi (ye Besirekemu). 8 Isiraeri n'alaba abaana ba Yusufu, n'ayogera nti 
Bano be baani? 9 Yusufu n'agamba kitaawe nti Be baana bange Katonda 
be yampeera wano. N'ayogera nti Baleete, nkwegayiridde, nange 
naabasabira omukisa. 10 Era amaaso ga Isiraeri gaali gazibye 
olw'obukadde, n'okuyinza teyayinza kulaba. N'abamusembereza; 


n'abanywegera n'abawambaatira. 11 Isiraeri n'agamba Yusufu nti Nali 
sirowooza kulaba maaso go: era, laba, Katonda andabisizza n'ezzadde lyo. 
12 Yusufu n'abaggya mu maviivi ge wakati; n'avuunama amaaso ge. 13 
Yusufu n'abakwata bombi, Efulayimu n'omukono gwe ogwa ddyo awali 
omukono ogwa kkono ogwa Isiareri, ne Manase n'omukono gwe ogwa 
kkono awali omukono ogwa ddyo ogwa Isiraeri, n'abasembeza gy'ali. 14 
Isiraeri n'agolola omukono gwe ogwa ddyo, n'agussa ku mutwe gwa 
Efulayimu, ye muto, a'omukono gwe ogwa kkono ku mutwe gwa Manase, 
ng'atereeza emikono gye ng'amanyi; kubanga Manase ye yali 
omubereberye. 15 Nasabira Yusufu omukisa n'ayogera nti Katonda wa 
bajjajja bange Ibulayimu ne Isaaka gwe baatambuliranga mu maaso ge, 
Katonda eyandiisanga ennaku zange zonna okutuusa leero, 16 malayika 
eyannunula mu bubi bwonna, awe omukisa abalenzi; n'erinnya lyange 
lituumibwenga ku bo, n'erinnya lya bajjajja bange Ibulayimu ne Isaaka; era 
bafuuke ekibiina ekinene wakati mu nsi. 17 Yusufu bwe yalaba nga 
kitaawe assizza omukono gwe ogwa ddyo ku mutwe gwa Efulayimu, 
n'anyiiga: n'asitula omukono gwa kitaawe okuguggya ku mutwe gwa 
Efulayimu okugussa ku mutwe gwa Manase. 18 Yusufu n'agamba kitaawe 
nti Nedda, kitange: kubanga oyo ye mubereberye; ssa omukono;gwo ogwa 
ddyo ku mutwe gwe. 19 Kitaawe n'agaana n'ayogera nti Mmanyi, mwana 
wange, mmanyi: era naye alifuuka ggwariga, era naye aliba mukulu: naye 
omwana waabo ye alimusinga obukulu, n'ezzadde lye liriba mawanga 
mangi. 20 N'abasabira omukisa ku lunaku olwo, ng'ayogera nti Mu ggwe 
Isiraeri anaasabanga omukisa, ng'ayogera nti Katonda akufuule nga 
Efulayimu ne Manase: Efulayimu n'amusoosa Manase. 21 Isiraeri 
nagamba Yusufu nti Laba, nfa: naye Katonda anaabanga wamu nammwe, 
alibazza nate mu nsi ya bajjajja bammwe. 22 Era nkuwadde ggwe 
omugabo gumu okusinga baganda bo, gwe nnaggya mu mukono gw'omu 
Amoli n'ekitala kyange n'omutego gwange. 


49:1 Yakobo n'ayita abaana be abasajja, n'ayogera nti Mukutltlaane ndyoke 
mbabuulire ebiribabaako mu nnaku ez'enkomerero. 2 Mukungaane, 
muwulire, mmwe abaana ba Yakobo; Muwulire Isiraeri kitammwe. 3 


Lewubeeni, ggwe oli mubereberye wange, buyinza bwange, era amaanyi 
gange mwe gasookera; Ekitiibwa ekisinga, n'obuyinza obusinga. 4 
Omulebevu ng'amazzi tolisinga; Kubanga walinnya ku kitanda kya 
kitaawo: N'okigwagwawaza: yalinnya ku kiriri kyange. 5 Simyoni ne 
Leevi baauganda; Ebitala byabwe bya kulwanyisa bya maanyi. 6 Ggwe 
emmeeme yange, tojjanga mu lukiiko Iwabwe; Ggwe ekitiib,wa. kyange, 
teweegattanga n'ekibiina kyabwe; Kubanga olw'obusuagu bwabwe batta 
omusajja, N'olw'eddalu lyabwe baatema ente olunywa. 7 Obusungu 
bwabwe bukolimirwe, kubanga bungi; N'obukambwe bwabwe, kubanga 
bwa ttima: Ndibaawula mu Yakobo, Ndibasaasaanya mu Isiraeri. 8 Yuda, 
ggwe baganda bo banaakutenderezanga: Omukono gwo gunaabanga ku 
bulago bw'abalabe bo; Abaana ba kitaawo banaakutamaaga mu maaso go. 
9 Yuda ye mwana w'empologoma; Olinnye mwana wange, ng'ovudde ku 
muyiggo: Yakutama, yabwama ng'empologoma, Era ng'empologoma 
enkazi; ani anaamubuusa? 10 Effumu lya kabaka teriivenga ku Yuda, 
Newakubadde omuggo gw'oyo afuga teguuvenga wakati mu bigere bye, 
Okutuusa Siiro lw'alijja; N'oyo abantu gwe banaawuliranga. 11 Ng'asiba 
omwana w'ensolo ye ku muzabbibu, N'omwana w'endogoyi ye ku 
muzabbibu ogusinga obulungi; Yayoza ebyambalo bye n'omwenge, 
N'engoye ze n'omusaayi gw'ezzabbibu: 12 Amaaso ge ganaamyukanga 
n'omwenge, N'amannyo ge ganaatukulanga n'amata. 13 Zebbulooni 
anaatuulanga ku ttale ly'ennyanja: Anaabanga omwalo ogw'amaato; 
N'ensalo ye eneebanga ku Sidoni. 14 Isakaali ye ndogoyi erina amaanyi, 
Egalamira awali ebisibo by'endiga: 15 N'alaba okuwummula nga kulungi, 
N'ensi nga ya kwesiima; N'akutamya ekibegabega kye okusitula, N'afuuka 
omuddu alagirwa emirimu. 16 Ddaani anaasaliranga abantu be emisango, 
Ye nga kye kika mu bika bya Isiraeri. 17 Ddaani anaabanga omusota mu 
luguudo, Embalasaasa mu kkubo, Eruma embalaasi ebiauulo, 
N'okugalanjuka ey'ebagadde n'agalanjuka. 18 Nindiridde obulokozi bwo, 
ai Mukama. 19 Gaadi, ekibiina kirimunyigiriza: Naye alinyigiriza 
ekisinziiro kyabwe. 20 Mu Aseri emmere ye eneebanga I ngimu, 
Anaaleetanga enva ennungi eza kabaka. 21 Nafutaali ye mpeewo. 
esumuluddwa: Ayogera ebigambo ebirungi. 22 Yusufu lye ttabi eribala 


ennyo. Ettabi eribala ennyo awali oluzzi; Abaana be babuna bbugwe. 23 
Abalasa obusaale baamunakuwaza nnyo, Baamulasa, baamuyigganya: 24 
Naye omutego gwe ne gunywera n'amaanyi, N'emikono gy'engalo ze ne 
giweebwa amaanyi, Eri emikono gy'Omuyinza wa Yakobo, (Omuva 
omusumba, ejjinja lya Isiraeri,) 25 Ye Katonda wa kitaawo, 
anaakubeeranga, Ye Muyinza w'ebintu byonna, anaakuwanga omukisa, 
Omukisa oguva mu ggulu waggulu, N'omukisa oguva mu nnyanja 
egalamira wansi, N'omukisa oguva mu mabeere, n'oguva mu lubuto. 26 
Omukisa gwa kitaawo Gusingidde ddala omukisa gwa bajjajja bange 
Okutuusa ku nsalo ey'enkomerero: ey'ensozi ezitaliggwaawo: Gunaabanga 
ku mutwe gwa Yusufu. 27 Benyamini gwe musege ogunyaga: Enkya 
anaalyanga omuyiggo, Era akawungeezi anaagabanga omunyago. 28 Ebyo 
byonna bye bika bya Isiraeri ekkumi n'ebibiri: n'ebyo kitaabwe bye 
yababuulira n'abasabira omukisa; buli muntu ng'omukisa gwe bwe gwali 
bwe yabasabira bw'atyo omukisa. 29 N'abakuutira, n’abagamba nti nyenda 
okutwalibwa awali abantu bange: munziikanga wamu ne bajjajja bange mu 
mpuku eri mu nnimiro ya Efulooni Omukiiti, 30 mu mpuku eri mu nnimiro 
ya Makupeera, eri mu maaso ga Mamule, mu nsi ya Kanani, Efulooni 
Omukiiti gye yaguza Ibulayimu awamu n'ennimiro okuba obutaka 
obw'okuziikangamu: 31 eyo gye baaziika Ibulayimu ne Saala mukazi we; 
eyo gye baaziika Isaaka ne Lebbeeka mukazi we; era eyo gye nnaziika 
Leeya: 32 ennimiro n'empuku egirimu, abaana ba Keesi gye baabaguza. 33 
Awo Yakobo bwe yamala okukuutira abaana be, n'afunya amagulu ge ku 
kitanda, n'ata obulamu, n'atwalibwa eri abantu be. 


50:1 Yusufu nagwa ku maaso ga kitaawe, n'amukaabirako, 
n'amunywegera: 2 Yusufu n'alagira abaddu be abasawo okukalirira 
kitaawe: abasawo ne bakalirira Isiraeri. 3 Ne bamala ennaku ana nga 
bamukalirira; kubanga bwe zityo ennaku ez'okukaliriramu bwe zenkana 
okuzimala: Abamisiri ne bamala ennaku nsanvu nga bakumye olumbe ku 
bubwe. 4 Awo ennaku ez'okumukaabira bwe zaggwa, Yusufu n'agamba 
ennyumba ya Falaawo nti Oba nga kaakano ndabye ekisa mu maaso 
gammwe, mbeegayiridde, mwogerere mu matu ga Falaawo nti 5 Kitange 


yandayiza ng'ayogera nti Laba, nfa: mu ntaana gye nneesimira mu nsi ya 
Kanani mw'olinziika. Kale kaakano nkwegayiridde, nnyambuke, nziike 
kitange, era ndikomawo. 6 Falaawo n'ayogera nti Yambuka oziike kitaawo 
nga bwe yakulayiza. 7 Yusufu n'ayambuka okuziika kitaawe: ne wagenda 
naye abaddu bona aba Falaawo, abakadde ab'ennyumba ye n'abakadde 
boma ab'ensi y'e Misiri, 8 n'ennyumba yonna eya Yusufu, ne baganda be 
n'ennyumba ya kitaawe: abaana baabwe abato, n'endiga zaabwe n'ente 
zaabwe ebyo byokka bye baaleka mu nsi y'e Goseni. 9 Ne wayambuka 
naye amagaali era n'abeebagadde ku mbalaasi: ne kiba ekibiina ekinene 
ennyo. 10 Ne batuuka ku gguliro lya Atadi, eriri emitala wa Yoludaani, ne 
bakubira eyo ebiwoobe bingi binene nayo: n'amala eanaku musanvu, 
ng'akaabira kitaawe. 11 N'abo abaatuulanga mu nsi, Abakanani, bwe 
baalaba nga bakaabira mu gguliro lya Atadi, ne boogera nti Okukaaba 
kuno kungi eri Abamisiri: kyeryava lituumibwa erinnya Aberumiziraimu, 
ekiri emitala wa Yoludaani. 12 Abaana be ne bamukolera nga bwe 
yabalagira: 13 bwe kityo abaana be ne bamusitula ne bamutwala mu asi ya 
Kanani, ae bamuziika mu mpuku ey'omu tmimiro ya Makupeera, 
Ibulayimu gye yagula awamu n'ennimiro, okuba obutaka okuziikangamu, 
eri Efulooni Omukiiti, eri mu maaso ga Mamule. 14 Yusufu n'addayo mu 
Misiri ye ne baganda be ne bonna abaagenda naye okuziika kitaawe, bwe 
yamala okuziika kitaawe. 15 Baganda ba Yusufu bwe baalaba nga 
kitaabwe yafa, ne boogera nti Mpozzi Yusufu agenda okutukyawa, 
n'okutuwalanirako ddala obubi bwonna bwe twamukola. 16 Ne batumira 
Yusufu nga boogera nti Kitaatvo yalagira bwe yali nga tannafa ng'ayogera 
nti 17 Bwe mutyo bwe muligamba Yusufu nti Nkwegayiridde kaakano, 
sonyiwa okwonoona kwa baganda bo n'ekibi kyabwe, kubanga baakukola 
bubi: ne kaakano, tukwegayiridde, sonyiwa okwonoona kw'abaddu ba 
Katonda wa kitaawo. Yusufu n'akaaba amaziga bwe baayogera naye. 18 
Ne baganda be n'okugenda ne bagenda ne bavuunama mu maaso ge; ne 
boogera nti Laba, tuli baddu bo. 19 Yusufu n'abagamba nti Temutya: nze 
ndi mu kifo kya Katonda? 20 Nammwe, mwali mwagala okundeetako 
ebibi; naye Katonda yali ayagala okundeetako 'ebirungi, nga era bwe 
kibadde, okuwonya abantu abangi baleme okufa. 21 Kale kaakano 


temutya: nnaabaliisanga mmwe n'abaana bammwe abato. Naaabasanyusa, 
nnaabagamba eby'ekisa. 22 Yusufu n'atuulanga mu Misiri ye n'ennyumba 
ya kitaawe: Yusufu n'awangaala emyaka kikumi mu kkumi. 23 Yusufu 
n'alaba abaana ba Efulayimu bannakabirye: era n'abaana ba Makiri 
omwana wa Manase baazaalirwa ku maviivi ga Yusufu. 24 Yusufu 
n'agamba baganda be nti Nfa: naye Katonda telirema kubajjira 
n'okubaggya mu nsi eno okubatwala mu nsi gye yalayirira Ibulayimu, 
Isaaka, ne Yakobo. 25 Yusufu n'alayiza abaana ba Isiraeri ng'ayogera nti 
Katonda talirema kubajjira, nammwe mulitwala amagumba gange nga 
mugaggya muno. 26 Bw'atyo Yusufu n'afa, nga yaakamaze emyaka 
kikumi mu kkumi: ae bamukalirira; ne bamuteeka mu ssanduuko 
ey'okuziikamu mu Misiri. 


Okuva 


1:1 Gano ge mannya g'abaana ba Isiraeri abaatuuka mu Misiri; buli muntu 
n'ennyumba ye n'ajja awamu ne Yakobo. 2 Lewubeeni, Simyoni, Leevi, ne 
Yuda; 3 Isakaali, Zebbulooni, ne Benyamini; 4 Ddaani ne Nafutaali, Gaadi 
ne Aseri. 5 Abantu bonna abaava mu ntumbwe za Yakobo ne baba emyoyo 
nsanvu: naye Yusufu yali ng'amaze okubeera mu Misiri. 6 Yusufu n'afa, ne 
baganda be bonna, n'emirembe giri gyonna. 7 Abaana ba Isiraeri ne 
bazaala, ne beeyongera nnyo, ne baba bangi, ne baba ba maanyi nnyo; ensi 
n'ejjula abo. 8 Awo ne walya kabaka omuggya mu Misiri ataamanya 
Yusufu. 9 N'abagamba abantu be nti Laba, abantu b'abaana ba Isiraeri 
bangi ba maanyi okusinga ffe: 10 kale tubasalire amagezi; baleme okuba 
abangi, olutalo bwe lulijja baleme okwegatta n'abalabe baffe, okulwana 
aaffe, okugolokoka okuva mu nsi. 11 Kyebaava babateekako abakoza 
okubabonyaabonya n'emigugu. Ne bamuzimbiia Falaawo ebibuga 
eby'amaterekero, Pisomu ne Lamusesi. 12 Naye nga bwe beeyongera 
okubabonyaabonya, bwe batyo bo bwe beeyongera obungi n'okubuna. Ne 
banakuwala olw'abaana ba Isiraeri. 13 Abamisiri ne babakoza emirimu 
abaana ba Isiraeri n'amaanyi: 14 ne bakaayisa obulamu bwabwe mu buddu 
obuzibu, okutegana n'ebbumba n'amatoffaali, era n'obuddu bwonna 


obw'omu nsuku, obuddu bwonna bwe baabakoza n'amaanyi. 15 Kabaka 
we Misiri n'abagamba abazaalisa Abaebbulaniya, erinnya ly'omu Sifira, 
erinnya ly'ow'okubiri Puwa: 16 n'ayogera nti Bwe mubakolanga abakazi 
Abaebbulaniya emirimu egy'obuzaalisa, bwe mubalabanga nga bali ku 
ntebe; omwana bw'abanga ow'obulenzi, mumuttanga; naye bw'abanga 
ow'obuwala, abeeranga mulamu. 17 Naye aba zaalisa ne bamutya 
Katonda, so kebaakola nga bwe baalagirwa kabaka We Misiri, naye 
baabakuuma labaaaa ab'obulenzi nga balamu. 18 Kabaka w'e Misiri 
n'abayita abazaalisa, n'abagamba nti Kiki ekibakoza ekigambo ekyo, ne 
mubakuuma abaana ab'obulenzi nga balamu? 19 Abazaalisa ne 
bamugamba Falaawo nti Kubanga abakazi Abaebbulaniya tebali ng'abakazi 
Abamisiri; kubanga balamu, abazaalisa we bagenda okubatuukirako nga 
bamaze okuzaala. 20 Katonda n'akola bulungi abazaalisa: abantu ne baba 
bangi, ne baba ba maaayi nnyo. 21 Awo kubanga abazaalisa baatya 
Katonda, nabawa abaana. 22 Falaawo n'alagira abantu be bonna n'ayogera 
nti Buli mulenzi alizaalibwa mumusuulanga mu mugga, buli muwala 
mumulekanga. 


2:1 Omuntu ow'omu nnyumba a Levi n'agenda n'awasa muwala wa Levi. 2 
Omukazi n'aba olubuto n'azaala omawana wa bulenzi: naye bwe yamulaba 
nga mulungi, n'amukwekera emyezi esatu. 3 Awo bw'ataayinza kwongera 
kumukweka, namukolera ekibaya eky’ebitoogo, n'akisiiga ebitosi 
n'”envumbo; omwana n'amuteeka munda; n'akiteeka mu kitoogo ku 
lubalama lw'omugga. 4 Mwannyinna n’ayimirira wala amanye 
ekinaamubeerako. 5 Muwala wa Falaawo n'aserengeta okunaaba ku 
mugga; abazaana be ne batambula ku lubalama lw’°omugga; n'alaba 
ekibaya mu kitoogo, natuma omuzaana we okukireeta. 6 n'akisumulula, 
n'alaba omwana: laba, omwana n'akaaba. n'amusaasira, n'ayogera nti Ono 
ye munne w'abaana ba Baebbulaniya. 7 Awo mwanyina n'amugamba 
omuwala wa Falaawo nti nyende nkuyitire omulezi mu bakazi 
Abaebbulaniya akuyonseze omwana? 8 Muwala wa Falaawo n'amugamba 
nti Kale. Omuwala n'agenda n'amuyita nnyina w'omwana. 9 Muwala wa 
Falaawo n'amugamba nti Twala omwana ono omunnyonseze, nange 


ndikuwa empeera yo. Omukazi n'atwala omwana, n'amuyonsa. 10 
Omwana n'akula, n'amuleetera muwala wa Falaawo, n'afuuka omwana we. 
N'amutuuma erinnya lye Musa, n'ayogera nti Kubanga namuggya mu 
mazzi. 11 Awo olwatuuka mu nnaku ziri, ng'amaze okukula Musa, 
n'abajjira baganda be n'alaba emigugu gyabwe: n'alaba omuntu Omumisiri 
ng'akuba omuntu Omwebbulaniya, ow'omu baganda be. 12 N'amagamaga 
eruuyi n'eruuyi n'alaba nga tewali muntu, n'alyoka amukuba Omumisiri, 
n'amukweka mu musenyu. 13 Awo ku lunaku olw'okubiri n'avaayo, laba, 
abasajja babiri ab'omu Baebbulaniya ne balwana: n'amugamba oli eyakola 
obubi nti Kiki ekikubizza mumo. 14 N'ayogera nti Ani eyakuwa obukulu 
n'okutulamula ffe? Oyagala kunzita nze nga bwe watta Omumisiri? Musa 
n'atya n'ayogera nti Mazima ekigambo kino kimanyise. 15 Awo Falaawo 
bwe yawulira ekigambo ekyo, n'ayagala okumutta Musa. Naye Musa 
n'adduka mu maaso ga Falaawo, n'atuula mu nsi ya Midiyaani: n'atuula 
wansi okumpi n'oluzzi. 16 Ne kabona ow'e Midiyaani yalina abawala 
musanvu: ne bajja ne basena ammazi, ne bajjuza ebyesero ne bazinywesa 
endiga za kitaabwe. 17 Abasumba ne bajja ne babagoba: naye Musa 
n'agolokoka n'abayamba, n'anywesa ekisibo kyabwe. 18 Bwe bajja eri 
Leweri kitaabwe, n'ayogera nti Nga muzze mangu leero? 19 Ne boogera 
nti Omuntu Omumisiri yatuwonyezza mu mikono gy'abasumba, nate 
n'atusenera amazzi, n'anywesa ekisibo. 20 N'abagamba bawala be nti Ali 
luuyi wa? Kiki ekibalesezza omuntu oyo? Mumuyite alye emmere. 21 
Musa n'akkiriza okutuula n'omuntu oyo: n'amuwa Musa muwala we 
Zipola. 22 N'azaala omwana ow'obulenzi, n'amutuuma erinnya lye 
Gerusomu: kubanga yagamba nti Nali mugenyi mu nsi etali yange. 23 Awo 
ennaku ziri bwe zaayitawo, ennyingi, kabaka w'e Misiri n'afa: abaana ba 
Isiraeri ne basinda ku lw'obuddu bwabwe, ne bakaaba, n'okukaaba 
kwabwe ne kulinnya eri Katonda ku lw'obuddu bwabwe. 24 Katonda 
n'awulira okusinda kwabwe, Katonda n'ajjukira endagaano ye gye 
yalagaana ne Ibulayimu ne Isaaka ne Yakobo. 25 Katonda n'alaba abaana 
ba Isiraeri, Katonda n'abalowooza. 


3:1 Awo Musa yali ng'alunda ekisibo kya Yesero mukoddomi we, kabona 


w'e Midiyaani: n'atwala ekisibo ennyuma w'eddungu n'atuuka ku lusozi 
lwa Katonda Kolebu. 2 Malayika wa Mukama n'amulabikira mu lulimi 
lw'omuliro okuva wakati w'ekisaka: n'atunuulira, laba, ekisaka ekyo ne 
kyaka omuliro ekisaka ne kitasirira. 3 Musa n'ayogera nti Ka 
nneekooloobye kaaka'ti, ndabe ekigambo kino ekikulu, ekisaka 
kyekivudde kirema okusiriira. 4 Mukama bwe yalaba nga yeekooloobezza 
okulaba, Katonda n'amuyita ng'ayima wakati w'ekisaka n'ayogera nti 
Musa, Musa. N'ayitaba nti Nze nzuuno. 5 N'ayogera nti Tosembera wano: 
ggyamu engatto zo mu bigere byo, kubanga ekifo ky'oyimiriddemu ye ensi 
entukuvu. 6 N'ayogera nate nti Nze ndi Katonda wa kitaawo, Katonda wa 
Ibulayimu, Katonda wa Isaaka, era Katonda wa Yakobo. Musa n'akweka 
amaaso ge: kubanga yatya okumutunuulira Katonda. 7 Mukama n'ayogera 
nti Ndabidde ddala okubonaabona okw'abantu bange abali mu Misiri, ne 
mpulira okukaaba kwabwe ku Iw'abo ababakoza; kubanga mmanyi ennaku 
zaabwe; 8 era nzise okubawonya mu mukono ogw'Abamisiri, 
okubalinnyisa okuva mu nsi eri bayingire mu nsi ennungi engazi, mu nsi 
ejjudde amata n'omubisi gw'enjuki; mu kifo eky'omu Kanani, n'eky'omu 
Kiiti, n'eky'omu Amoli, n'eky'omu Perizi, n'eky'omu Kiivi, n'eky'omu 
Yebusi. 9 Kale laba, okukaaba okw'abaana ba Isiraeri kutuuse gye ndi: 
nate ndabye okubonaabona kwe baababonyaabonya Abamisiri. 10 Kale 
nno jjangu, naakutuma eri Falaawo. obaggyeyo abantu bange abaana ba 
Isiraeri mu Misiri. 11 Musa n'agamba Katonda nti Nze ani agenda eri 
Falaawo mbaggyeyo abaana ba Isiraeri mu Misiri? 12 N'ayogera nti 
Mazima ndibeera wamu naawe; era kano kalikubeerera akabonero, nga 
nze nkurumye: bw'olimala okuggya abantu abo mu Misiri, muliweerereza 
Katonda ku lusozi luno. 13 Musa n'agamba Katonda nti Laba, bwe 
ndigenda nze eri abaana ba Isiraeri, ne mbagamba nti Katonda wa bajjajja 
bammwe yantumye eri mmwe; nabo balyogera nti Erinnya lye ye ani? 
ndibagamba ntya? 14 Katonda n'agamba Musa nti NINGA BWE NDI: 
n'ayogera nti Bw'otyo bw'olibagamba abaana ba Isiraeri nti NDI ye 
antumye eri mmwe. 15 Katonda n'agamba nate Musa nti Bw'otyo 
bw'olibagamba abaana ba Isiraeri nti Mukama Katonda wa bajjajja 
bammwe, Katonda wa Ibulayimu, Katonda wa Isaaka, era Katonda wa 


Yakobo ye antumye eri mmwe: eryo lye linnya lyange ebiro 
ebitaggwaawo, n'ekyo kye kijjukizo kyange emirembe gyonna. 16 Genda 
okunyaanye abakadde ba Isiraeri awamu, obagambe nti Mukama Katonda 
wa bajjajja bammwe, Katonda wa Ibulayimu, owa Isaaka, era owa 
Yakobo, yandabikidde ng'ayogera nti Mbajjiridde ddala, ndabye bye 
mukolebwa mu Misiri: 17 ne njogera nti Ndibalinnyisa okubaggya mu 
kibonoobono eky'e Misiri okuyingira mu nsi ey'Omukanani, n'Omukiiti 
n'Omwamoli, n'Omuperizi, n'Omukiivi, n'Omuyebusi, mu nsi ejjudde amata 
n'omubisi gw'enjuki. 18 Balikuwulira eddoboozi lyo: olijja, ggwe 
n'abakadde ba Isiraeri, eri kabaka w'e Misiri, mulimugamba nti Mukama, 
Katonda wa Baebbulaniya, yatujjira: kale nno, otulagire, tukwegayiridde, 
tugende olugendo olw'ennaku ssatu mu ddungu, tuweeyo saddaaka eri 
Mukama Katonda waffe. 19 Era mmanyi nti kabaka w'e Misiri talibalagira 
kugenda, weewaawoeran'omukono ogw'amaanyi. 20 Nange ndigolola 
omukono gwange, ne nkuba Misiri n'amagero gange gonna ge ndikola 
wakati waayo: oluvannyuma lwago balagira. 21 Era ndibawa abantu abo 
okwagalibwa mu maaso g'Abamisiri: awo Iwe mulivaayo, temulivaayo 
bwereere: 22 naye buli mukazi alisaba muliraanwa we n'oli abeera mu 
nnyumba ye, ebintu ebya ffeeza n'ebintu ebya zaabu n'engoye: mulibiteeka 
ku batabani bammwe n'abawala bammwe; mulinyaga Abamisiri. 


4:1 Musa n'addamu n'ayogera nti Naye, laba, tebalinzikiriza so tebaliwulira 
ddoboozi lyange: kubanga balyogera nti Mukama teyakulabikira. 2 
Mukama n'amugamba ati Kiki ekiri mu mukono gwo? N'ayogera ati 
Muggo. 3 N'ayogera nti Gusuule wansi. N'agusuula wansi, ne gufuuka 
omusota: Musa n'adduka mu maaso gaagwo. 4 Mukama n'agamba Musa 
nti Golola omukono gwo, ogukwate akawuuwo: (n'agolola omukono gwe, 
n'agukwata, ne gufuuka omuggo mu mukono gwe:) 5 Balyoke bakkirize 
nti Mukama Katonda wa bajjajja baabwe, Katonda wa Ibulayimu, Katonda 
wa Isaaka, era Katonda wa Yakobo, nti akulabikidde. 6 Mukama 
namugamba nate nti Teeka omukono mu kifuba kyo. N'ateeka omukono 
gwe mu kifuba kye: bwe yaguggyaamu, laba, omukono gwe nga gulina 
ebigenge ng'omuzira. 7 N'ayogera nti Guzze omukono gwo mu kifuba kyo. 


(N'aguzza omukono gwe mu kifuba kye; bwe yaguggya mu kifuba kye, 
laba, nga gufuuse ng'omubiri (gwonna). 8 Awo olulituuka bwe 
batalikukkiriza era bwe bataliwulira ddoboozi lya kabonero 
ak'olubereberye, balikkiriza eddoboozi ery'akabonero ak'okubiri. 9 Awo 
bwe batalikkiriza bubonero buno bwombiriri era bwe bataliwulira 
ddoboozi lyo, olisena ku mazzi g'omugga n'ofuka ku lukalu: amazzi 
g'olisena mu mugga galifuuka omu saayi ku lukalu. 10 Musa n'agamba 
Mukama nti Ai Mukama, nze siri muntu wa bigambo okuva ddi na ddi, 
newakubadde okuva lw'oyogedde n'omuddu wo: kubanga soogera mangu, 
n'olulimi, lwange luzito. 11 Mukama n'amugamba nti Ani eyakola 
akamwa; k'omuntu? Oba ani akola kasiru oba omuzibe w'amatu oba 
atunula oba muzibe w'amaaso? Si nze Mukama? 12 Kale, kaakano genda, 
nange ndibeera wamu n'akamwa ko, ndikuyigiriza by'olyogera. 13 
N'ayogera nti Ai Mukama, tuma nno, nkwegayiridde, mu mukono gw'oyo 
gw'oyagala okutuma. 14 Obusungu bwa Mukama ne bubuubuukira Musa, 
n'ayogera nti Alooni Omuleevi muganda wo taliiwo? Mmanyi nti ayinza 
okwogera obulungi. Era, laba, ajja okukusisinkana: bw'alikulaba, 
alisanyuka mu mutima gwe. 15 Naawe olimugamba, era oliteeka 
ebigambo mu kamwa ke: nange ndibeera wamu n'akamwa ko, n'akamwa 
ke, ndibayigiriza bye mulikola. 16 Naye alibeera mutegeeza wo eri abantu: 
awo alikubeerera kamwa, naawe olimubeerera nga Katonda. 17 Naawe 
olitwala omuggo guno mu mukono gwo, gw'olikoza obubonero. 18 Musa 
n'agenda n'addayo eri Yesero mukoddomi we, n'amugamba nti Ka nyende, 
nkwegayiridde, nzireyo eri baganda bange abali mu Misiri, ndabe nga 
bakyali balamu. Yesero n'agamba Musa nti Genda n'emirembe. 19 
Mukama n'agamba Musa mu Midiyaani nti Genda, oddeyo mu Misiri: 
kubanga abantu bonna abaali bakunoonya obulamu bwo bafudde. 20 Musa 
n'atwala mukazi we n'abaana be, n'abeebagaza ku ndogoyi, n'addayo mu 
nsi y'e. Misiri: Musa n'atwala omuggo gwa Katonda mu mukono gwe. 21 
Mukama n'agamba Musa nti Bw'oliddayo mu Misiri, tolemanga kukola mu 
maaso ga Falaawo amagero gonna ge nteese mu mukono gwo: naye 
ndikakanyaza omutima gwe, talibaleka abantu okugenda. 22 Naawe 
oligamba Falaawo nti Bw'ati bw'ayogera Mukama nti Isiraeri ye mwana 


wange, omubereberye wange: 23 nange nkugambye nti Leka omwana 
wange ampeereze; naawe ogaaayi okumuleka: laba, nditta omwaaa wo, 
omubereberye wo. 24 Awo (bwe baali nga bakyali) mu kkubo mu kisulo, 
Mukama n'amusisinkana n'ayagala okumutta. 25 Awo Zipola n'atwala 
ejjinja ly'obwogi, n'asalako ekikuta ky'omwana we, n'akisuula ku 
bigerebye; n'ayogera nti Oli baze wa musaayi era omwami w'obugole 
bw'omusaayi. 26 N'amuleka. N'alyoka ayogera nti Oli baze wa musaayi 
olw'oku Komolebwa. 27 Mukama n'agamba Alooni nti Genda mu ddungu 
omusisiakane Musa. N'agenda n'amulaba ku lusozi Iwa Katonda, 
n'amunywegera. 28 Musa n'agamba Alooni ebigambo byonna ebya 
Mukama bye yamutuma, n'obubonero bwonna bwe yamulagira. 29 Musa 
ne Alooni ne bagenda ne bakunyaanya abakadde bonna ab'abaana ba 
Isiraeri: 30 Alooni n'ayogera ebigambo byonna Mukama bye yamugamba 
Musa, n'akola obubonero mu maaso g'abantu. 31 Abantu ne bakkiriza: bwe 
baawulira nti Mukama yabajjira abaana ba Isiraeri n'alaba okubonaabona 
kwabwe, ne Ibavuunama emitwe gyabwe, ne basinza. 


5:1 Awo oluvannyuma ne bajja Musa ne Alooni ne bagamba Falaawo nti 
Bw'ati bw'ayogera Mukama, Katonda wa Isiraeri, nti Leka abantu bange 
bankolere embaga mu ddungu. 2 Falaawo n'ayogera nti Mukama ye ani, 
mmuwulire eddoboozi lye okuleka Isiraeri? Simanyi nze Mukama, era nate 
sirireka Isiraeri. 3 Ne boogera nti Katonda wa Baebbulaniya yatusisinkana: 
tukwegayiridde, leka tugende olugendo lwa nnaku ssatu mu ddungu, 
tuweeyo saddaaka eri Mukama Katonda waffe; aleme okutukuba ne 
kawumpuli oba n'ekitala. 4 Kabaka We Misiri n'abagamba nti Lwaki 
mmwe, Musa ne Alooni, okubalesaayo abantu emirimu gyabwe? Mugende 
eri emi gugu gyammwe. 5 Falaawo n'ayogera nti Laba, abantu ab'omu nsi 
bangi kaakano, nammwe mubawummuza mu migugu gyabwe. 6 Ku 
lunaku luli Falaawo n'alagira abakoza b'abantu n'abaami baabwe, 
ng'ayogera nti 7 Temuwanga nate abantu essuubi ery'okukoza amatoffaali 
ng'edda: bagende beekulnnaanyize essubi. 8 N'omuwendo 
'ogw'amatoffaali, gwe baakola edda, mugubasalire; muleme 
okugukendeezaako n'akatono: kubanga bagayaala; kyebava bakaaba nga 


boogera nti Leka tugende tuweeyo saddaaka eri Katonda waffe. 9 
Emirimu emizibu gisalirwe abasajja bagikole; baleme okuwulira ebigambo 
eby'obulimba. 10 Abakoza b'abantu ne bavaayo n'abaami baabwe, ne 
bagamba abantu nga boogera nti Bw'ati bw'ayogera Falaawo nti Siribawa 
ssubi. 11 Mugende mwekka, mwereetere essubi gye muyinza okuliraba: 
kubanga emirimu gyammwe tegirisalibwako n'akatono. 12 Awo abantu ne 
basaasaanira mu nsi yonna ey'e Misiri okukunyaanya ebisasiro nga tewali 
ssubi. 13 Abakoza baabwe ne babakubiriza, nga boogera nti Mutuukirize 
emirimu g yammwe, emirimu egya buli lunaku, nga bwe mwakola essubi 
bwe lyabangawo. 14 Abaami b'abaana ba Isiraeri, abakoza ba Falaawo be 
baakuza ku bo, ne bakubibwa, nga boogera nti Lwaki obutatuukiriza 
mulimu gwammwe jjo ne leero okukola amatoffaali ng'edda? 15 Awo ne 
bajja abaami b'abaanal ba Isiraeri ne bakaabira Falaawo, nga boogera nti 
Kiki ekikukoza bw'otyo abaddu bo? 16 Abaddu bo tetuweebwa ssubi, ne 
batugamba nti Mukole amatoffaali: era, laba, abaddu bo tukubibwa; naye 
omusango guli ku bantu bo. 17 Naye n'ayogera nti Mugayaala, mugayaala: 
kyemuva mwogera nti Leka tugende tuweeyo saddaaka eri Mukama. 18 
Kale kaakati mugende mukole emirimu; kubanga temuliweebwa 
ssubi,naye nammwe munaaleetanga omuwendo gw'amatoffaali. 19 
Abaami b'abaana ba Isiraeri ne balaba nga balabye obubi bwe bayogera nti 
Temulikendeeza ku matoffaali gammwe n'akatono, emirimu egya buli 
lunaku. 20 Ne basisinkana Musa ne Alooni, abaali bayimiridde mu kkubo, 
nga bava eri Falaawo: 21 ne babagamba nti Mukama abatunuulire asale 
omusango; kubanga mukyayisizza okuwunya kwaffe mu maaso ga 
Falaawo,, ne mu maaso g'abaddu be, okubawa' ekitala mu mukono 
gwabwe okututta. 22 Musa n'addayo eri Mukama n'ayogera nti Ai 
Mukama, kiki ekikukozezza obubi abantu bano? Kiki ekikuntumizza nze? 
23 Kubanga kasookedde njija eri Falaawo okwogera mu linnya lyo, akoze 
bubi abantu bano; so tewabawonya abantu bo n'akatono. 


6:1 Mukama n'amugamba Musa nti Kaakano bw'oliraba bye ndimukola 
Falaawo: kubanga n'omukono ogw'amaanyi alibaleka, era n'omukono 
ogw'amaanyi alibagoba mu nsi ye. 2 Katonda n'ayogera ne Musa, 


n'amugamba nti NZE YAKUWA: 3 nalabikira Ibulayimu, ne Isaaka, ne 
Yakobo, nga Katonda Omuyinza w'ebintu byonna, naye mu linnya lyange 
YAKUWA saamanyibwa nabo. 4 Ne nnyweza nate endagaano yange nabo, 
okubawa ensi ya Kanani, ensi ey'okutambula kwabwe, gye baatambulamu. 
5 Nate ne mpulira okusinda kw'abaana ba Isiraeri, Abamisiri be baafuula 
abaddu; ne njijukira endagaano yange. 6 Kyova obabuulira abaana ba 
Isiraeri nti Nze Yakuwa, nange ndibaggyako emigugu egy'Abamisiri, 
ndibaggirawo obuddu bwabwe, ndibanunula n'omukono gwe ndigolola 
n'emisango eminene: 7 era ndibeetwalira okubeera eggwanga, nange 
ndibabeerera Katonda: nammwe mulimanya nga nze Yakuwa Katonda 
wammwe, abaggya mu; migugu egy'Abamisiri. 8 Era ndibayingiza mu nsi 
eri, gye nnayimusiza omukono gwange okugiwa Ibulayimu ne Isaaka ne 
Yakobo; ndigiwa mmwe okubeera obutaka: nze Yakuwa. 9 Musa 
n'agamba bw'atyo abaana ba Isiraeri: naye ne batawulira Musa ku 
Iw'obunaku obw'omwoyo, era ne ku Iw'obuddu obukambwe. 10 Mukama 
n'agamba Musa ng'ayogera nti 11 Yingira, ogambe Falaawo kabaka We 
Misiri abaleke abaana ba Isiraeri bave mu nsi ye. 12 Musa n'ayogera mu 
maaso ga Mukama ng'agamba nti Laba, abaana ba Isiraeri tebampulidde; 
Falaawo anampulira atya nze atakomolebwa mimwa? 13 Mukama 
n'agamba Musa ne Alooni, n'abai lagira eri abaana ba Isiraeri n'eri Falaawo 
kabaka We Misiri, okuggya abaana ba Isiraeri mu nsi y'e Misiri. 14 Abo 
gye mitwe gy'ennyumba za bajjajja baabwe: abaana ba' Lewubeeni 
omubereberye wa Isiraeri: Kanoki, ne Palu, Kezuiooni, ne Kalumi: abo bye 
bika bya Lewubeeni. 15 N'abaana ba Simyoni; Yemweri, ne Yamini, ne 
Okadi, ne Yakini, ne Zokali, ne Sawuli omwana w'omukazi Omukanani: 
abo bye bika bya Simyoni. 16 Ne gano ge mannya g'abaana ba Leevi mu 
mirembe gyabwe; Gerusoni, ne Kokasi, ne Merali: n'emyaka egy'obulamu 
bwa Leevi emyaka kikumi mu asatu mu musanvu. 17 Abaana ba Gerusoni: 
Libuni ne Simeeyi, mu bika bya bwe. 18 N'abaana ba Kokasi: Amulaamu 
ne Izukali, ne Kebbulooni, ne Wuziyeeri: n'emyaka egy'obulamu bwa 
Kokasi emyaka kikumi mu asatu mu esatu. 19 N'abaana ba Merali; Makuli 
nei Musi. Abo bye bika by'Abaleevi mu mirembe gyabwe. 20 Amulaamu 
n'awasa Yokebedi mugandai wa kitaawe; n'amuzaalira Alooni, ne Musa: 


n'emyaka egy'obulamu! bwa Amulaamu emyaka kikumi mu asatu mu 
musanvu. 21 N'abaana ba Izukali: Koola, ne Nefega, ne Zikiri. 22 
N'abaana ba Wuziyeeri; Misaeri, ne Erizafani, ne Sisiri. 23 Alooni n'awasa 
Eriseba, muwala wa Aminadaabu, muganda wa Nakaisoni; n'amuzaalira 
Nadabu ne Abiku, Eriyazaali ne Isamaali. 24 N'abaana ba Koola: Asira, ne 
Erukaana, ne Abiyasaafu; abo bye bika by'Abakoola. 25 Eriyazaali 
omwana wa Alooni, n'awasa mu' bawala ba Putiyeeru; n'amuzaalira 
Finekaasi. Abo gye mitwe gy'ennyumba za bajjajja b'Abaleevi mu bika 
byabwe. 26 Abo ye Alooni ne Musa bali Mukama be yagamba nti 
Muggyceyo abaana ba Isiraeri mu nsi y'e Misiri mu ggye lyabwe. 27 Abo 
be baagamba Falaawo kabaka w‘e Misiri okuggya abaana ba Isiraeri mu 
Misiri: abo ye Musa ne Alooni bali. 28 Awo ku lunaku Mukama lwe 
yagamba Musa mu nsi y'e Misiri. 29 Mukama n'agamba Musa ng'ayogera 
nti Nze Mukama: ogambe Falaawo kabaka w'e Misiri buli kye nkugamba. 
30 Musa n'ayogera mu maaso ga Mukama nti Laba sikomolebwanga 
mimwa, Falaawo anampulira atya? 


7:1 Mukama n'agamba nti Laba, nkufudde Kato: Falaawo: era Alooni 
mugandawo alibeera nabbi wo. 2 Olyogera kye nkulagira: ne Alooni 
mugandawo aligamba Falaawo, aleke ba Isiraeri bave mu Misiri 3 Nange 
ndikakanyaza gwa Falaawo, ne nnyongeza obubonero bwange n'amagero 
mu nsi y'e Misiri. 4 Naye Falaawo talibawulira, nange nditeekako 
omukono gwange ku Misiri ne nfulumya eggye lyange, abantu abaana ba 
Isiraeri, mu nsi y'e Misiri, n'emisango eminene. 5 N’abo Abamisiri 
balimanya nga nze Mukama, bwe ndigolola omukono gwange ku Misiri, 
ne mbaggyayo abaana ba Isiraeri mu bo. 6 Musa ne Alooni ne bakola bwe 
batyo; Mukama nga bwe yabalagira: batyo bwe baakola. 7 Ne Musa yali 
nga yaakamala emyaka: ne Alooni nga yaakamala kinaana mu esatu, bwe 
banne Falaawo. 8 Mukama nagamba Musa ne Alooni ngayogera nti 9 
Falaawo bwalibagamba ng’ayogera nti Mwerotera ekitalo: nolyoka 
ogamba Aloni nti Twala omuggo gwo ogusuule wansi mu maaso ga 
Falaawo, gube omusota. 10 Musa ne Alooni nebayingira ewa Falaawo, ne 
bakola bwe batyo nga Mukama, bweyalagira: Aloni n’asuula omuggo gwe 


wansi mu maaso go Falaawo no mu maso g’abaddube, ne guba omusota. 
11 Falaawo naye nalyoka ayita abagezi n'abalogo: era nabo abasawo 
Abamisiri nebakola bwe batya n’amagezi gaabwe ag'ekyama. 12 Kubanga 
basuula buli muntu omuggo gwe negiba emisota naye omuggo gwa Alooni 
negumira emiggo gyabwe. 13 Falaawo omutima gwe negukakanyala, 
natabawulira; nga Mukama bweyayogera. 14 Mukama managamba Mnsa 
nti Falaawo omutima gwe guzitowa, agana okubaleka abantu, 15 Ogenda 
eri Falaawo enkya; laba, afuluma okugenda ku mugga; naawe oliyimirira 
ku mabbali g omugga okumusisiukana; n’omuggo ogwafuuka omusota 
oligutwala mu mukono gwo. 16 Nomagamba nti Mukama, Katonda wa 
Beebulaniya, y'antumye gy’oli ng'ayogera nti Leka abantu bange, 
bampeerereze mn ddungu: era, laba, okutuusa kaakano towulira. 17 
Bw'atyo Mukama bwayogera nti Ku kino kw'olimannyira nga nze 
Mukama: laba, ndikuba n’omuggo oguli mu mukono gwange ku mazzi 
agali mu mugga, galifuka omusaayi. 18 N’eby’omu mugga birifa, omugga 
guliwunya: Abamisiri amazzi ag’omu mugga galibatama okunywako. 19 
Mukama n'agamba Musa nti Gamba Alooni nti Twaala omuggo gwo 
ogolole omnkono gwo ku mazzi g’e Misiri, ku migga gyabwe, kn 
nsalosalo zaabwe, ne ku bidiba byabwe, ne kn nnyanja zaabwe zonna 
ez'amazzi, gafuke omusaayi; era mulibeera omusaayi mu nsi yonna ey’e 
Misiri, mu ntiba ez’omuti ne mu nsuwn ez’amayinja. 20 Musa ne Alooni 
ne bakola bwe batyo nga Mukama bweyalagira; n’ayimusa omuggo, 
n'akuba amazzi agali mu migga, ma maaso ga Falaawo ne mu maaso 

g abaddu be amazzi gonna agali ma mugga negafuuka omusaayi. 21 
N’eby’omu muagga ne bifa; omugga ne guwunya. Abamisiri ne batayinza 
kunywa amazzi mu mugga; omusaayi ne gubeera mu nsi yonna ey’e 
Misiri. 22 Ne bakola bwe batyo abasawo Abamisiri mu magezi gaabwe 
ag”ekyama; Falaawo omutima gwe ne gukakanyala, natabawulira; nga 
Mukama bweyayogera. 23 Falaawo n'akyuka n’agenda mu nnyumba ye. 
24 Abamisiri bonna ne basima, kumpi n’omugga bafune amazzi 
ag”okunywa; kubanga amazzi ag’omu mugga nga tebayinza ku ganywako. 
25 Ennaku musanvu ne zituukirira, Mukama ng’amaze okukuba amugga 


8:1 Mukama n'agamba Musa nti yingira eri Falaawo, omugambe nti 
Bw'atyo Mukama bwayogera nti Leka abantu bange, bampeereze. 2 Era 
bw’onoogaana ggwe okubaleka, laba, ndikuba ensalo zo zonna n'ebikere: 
3 nomugga gulijula ebikere, ebiririnnya ne biyiingira mu nnyumba yo ne 
mu kisenge kyo mw'osula, ne ku kitanda kyo, ne mu nnyumba z'abaddu bo, 
ne ku bantu bo, ne mu ntamu zo, ne mu bibbo eby'okugoyeramu: 4 
n'ebikere biririnnya ku ggwe, era ne ku bantu bo, ne ku baddu bo bonna. 5 
Mukama n'agamba Musa nti Gamba Alooni nti Golola omukono gwo 
namuggo gwo ku migga, ku nsalosalo, ne ku bidiba, olinnyise ebikere ku 
nsi ey'e Misiri. 6 Alooni n'agolola omukano gwe ku mazzi g'e Misiri; 
ebikere ne birinnya ne bisaanikira ensi ey'e Misiri. 7 N'abasawo ne bakola 
bwe batyo n'amagezi gaabwe ag'ekyama, ne balinnyisa ebikere ku nsi y'e 
Misiri. 8 Falaawo n'alyoka abayita Musa ne Alooni, n'ayogera nti Musabe 
Mukama anziyeko ebikere nze n'abantu bange: nange naabaleka abantu, 
baweeyo saddaaka eri Mukama. 9 Musa n'agamba Falaawo nti Olw'ekyo 
weenyumiriza ku nze: mu biro ki mwe mba nkusabira ggwe n'abaddu ba 
n'abantu bo ebikere bizikirizibwe kuggwe ne ku nnyumba zo, bisigale mu 
mugga mwakka? 10 N'ayogera nti Ku lwa jjo. N'ayogera nti Kibe 
ng'ekigambo kyo: olyakeemanye nga tewali afaanana nga Mukama 
Katonda waffe. 11 N'ebikere biri kuleka ggwe n'ennyumba zo n'abaddu bo 
n'abantu bo; birisigala mu mugga mwokka. 12 Musa ne Alooni ne bava eri 
Falaawo: Musa n'akaabira Mukama ku Iw'ebikere bye yamuleetera 
Falaawo. 13 Mukama n'akola ng'ekigambo kya Musa: ebikere ne bifiira 
mu nnyumba, mu mpya, ne mu nsuku, 14 Ne babikuņyaanya entuumo 
n'entuuma: ensi n'ewunya. 15 Naye Falaawo bwe yalaba ng'ebbanga 
weeriri ery'okuwummuliramu, n'akakanyaza omutima gwe n'atabawulira; 
nga Mukama bwe yayogera. 16 Mukama n'agamba Musa nti Gamba 
Alooni nti Golola omuggo gwo okube enfuufu y'ensi, ebe ensekere mu nsi 
yonna ey’e Misiri. 17 Ne bakola bwe batyo; Alooni n'agolola omukono 
gwe n'omuggo nakuba enfuufu y’ensi, ne waba ensekere ku muntu ne ku 
nsolo; enfuufu yonna ey'ensi n'eba ensekere mu nsi yonna ey'e Misiri. 18 
N'abasawo ne bakola bwe batyo n'amagezi gaabwe ag'ekyama balyoke 
baleete ensekere, naye ne batayinza; ne waba ensekere ku muntu ne ku 


nsolo. 19 Abasawo ne balyoka bagamba Falaawo nti Eno ye ngalo ya 
Katonda: Falaawo n'akakanyala omutima gwe, n'atabawulira; nga Mukama 
bwe yayogera. 20 Mukama n'agamba Musa nti Golokoka ku nkya mu 
matututulu oyimirire mu maaso ga Falaawo; laba, afitluma okugenda ku 
mazzi; omugambe nti Bw'atyo Mukama bw'ayogera nti Leka abantu 
bange, bampeereze. 21 Naye bw'otoobaleke, laba, ndikuleetera 
ebikuukuulu by'ensowera ggwe n'abaddu bo n'abantu bo ne mu nnyumba 
zo: n'ennyumba ez'Abamisiri zirijjula ebikuukuulu by'ensowera, era 
n'ebibanja mwe ziri. 22 Nange ndigyawulako ku lunaku luli ensi ey'e 
Goseni, abantu bange mwebasula, ebikuukuulu by'ensowera bireme 
okubeerayo; olyoke omanye nga nze Mukama ali wakati w'ensi. 23 Nange 
nditeekawo okununula wakati mu bantu bange n'abantu bo: jjo Iwe 
kalibeerawo akabonero kano. 24 Mukama n'akola bw'atyo; ebikuukuulu. 
by'ensowera ne bijja ebizibu mu nnyumba ya Falaawo ne mu nayumba 
z'abaddu be : ne mu ngi yona ey'e Misiri ensi n'efa ebikuukuulu 
by'ensowera. 25 Falaawo n'ayita Musa ne Alooni, n'ayogera nti Mugende 
muweeyo saddaaka eri Katonda wammwe mu nsi eno. 26 Musa n'ayogera 
nti Si kirungi okukola bwe kityo; kubanga tuliwa eky'omuzizo 
eky'Abamisiri Mukama Katonda waffe: laba, bwe tulimuwa eky'omuzizo 
eky'Abamisiri mu maaso gaabwe, tebalitukuba amayinja? 27 Ka tugende 
olugendo olw'ennaku essatu mu ddungu, tuweeyo saddaaka eri Mukama 
Katonda waffe, nga bw'alitulagira. 28 Falaawo n'ayogera nti Naabaleka; 
muweeyo saddaaka eri Mukama Katonda wammwe mu ddungu: wabula 
kino kyokka, temugenda wala nnyo: munsabire. 29 Musa n'ayogera nti 
Laba nva mu maaso go, ndimusaba Mukama ebikuukuulu by'ensowera 
biggibwewo eri Falaawo, eri abaddu be, n'eri abantu be, jjo: wabula kino 
kyokka, Falaawo aleme okweyongera nate okulimba obutaleka bantu, 
baweeyo saddaaka eri Mukama 30 Musa n'ava mu maaso ga Falaawo, 
n'asaba Mukama. 31 Mukama n'akola ng'ekigambo kya Musa; 
n'amuggirawo ebikuukuulu by'ensowera Falaawo, abaddu be, n'abantu be; 
ne watasigala n'emu. 32 Falaawo n'akakanyaza omutima gwe omulundi 
ogwo nate, n'atabaleka abantu. 


9:1 Mukama n'alyoka agamba Musa nti Yingira eri Falaawo, omugambe 
nti Bw'atyo bw'ayogera Mukama, Katonda w'Abaebbulaniya nti Baleke 
abantu bange bampeereze. 2 Kubanga bw'onoogaana okubaleka 
n'oyongera okubakwata, 3 laba, omukono gwa Mukama guti ku; magana 
go agali mu ttale, ku mbalaasi, ku ndogoyi, ku nyamira, ku nte, ne ku 
ndiga: nsotoka omuzibu ennyo. 4 Era Mukama alyawula amagana 
g'Abaisiraeri n'amagana ag'e Misiri; so tewalifa n'emu mu ago ag'abaana ba 
Isiraeri gonna. 5 Mukama n'assaawo ekiseera kye yayagala, ng'ayogera nti 
Jjo Mukama bw'alikola ekyo mu nsi. 6 Mukama n'akola kiri bwe bwakya 
enkya, amagana gonna ag'e Misiri ne gafa: naye mu magana g'abaana ba 
Isiraeri tewaafa n'emu. 7 Falaawo n'atuma, laba, mu magana g'Abaisiraeri 
tewaali newakubadde n'emu efudde. Naye Falaawo omutima ne 
gukakanyala, n'atabaleka abantu. 8 Mukama n'agamba Musa ne Aloon nti 
Mwetwalire embatu ez'evvu ery'omu kyoto, Musa alijmansize waggulu mu 
maaso ga Falaawo. 9 Era liriba nfuufu ku nsi yonna ey'e Misiri, liriba jjute 
eriyulika mu mabwa ku muntu ne iku nsolo, mu nsi yonna ey'e Misiri. 10 
Ne batwala evvu ery'omu kyoto, ne bayimirira mu maaso ga Falaawo; 
Musa n'alimansa waggulu; ne liba ejjute eriyulika mu mabwa ku muntu ne 
ku nsolo. 11 Abasawo ne batayinza kuyiaurira mu maaso ga Musa ku 
lw'amayute; kubanga, amayute gaali ku basawo, ne ku Bamisiri bonna. 12 
Mukama n'akakanyaza omutima gwa Falaawo, n'atabawulira; nga 
Mukama bwe yagamba Musa. 13 Mukama n'agamba Musa nti Ogolokoka 
enkya mu makya, n'oyimirira mu maaso ga Falaawo, n'omugamba nti 
Bw'atyo bw'ayogera Mukama, Katonda w'Abaebbulaniya, nti Leka abantu 
bange, bampeereze. 14 Kubanga omulundi guno naakuleetera ebibonobono 
byange byonna omutima gwo n'abaddu bo n'abantu bo; olyoke omanye nga 
tewali mu nsi yonna afaanana nga nze. 15 Kubanga kaakano nandigolodde 
omukono gwange, na ndikukubye ggwe n'abantu bo ne kawumpuli, 
wandizikiridde mu nsi: 16 naye ddala mazima kyenvudde nkuyimiriza 
okukulaga amaanyi gange ggwe, era erinnya lyange okubuulirwa mu nsi 
zonna. 17 Okutuusa kaakano weegulumizizza ku bantu bange, 
obutabaleka? 18 Laba, jjo nga mu kiseera kino nditonnyesa omuzira 
omuzito ennyo, ogutalabikanga mu Misiri kasookedde esooka okubaawo 


okutuusa kaakano. 19 Kale, kaakano, tuma, oyanguye okuyingiza 
amagana go ne byonna by'olina mu ttale; buli muntu n'ensolo abanaalabika 
mu ttale abataaleetebwe mu nnyumba, omuzira gulibakuba, balifa 20 
Eyatya ekigambo kya Mukama mu baddu ba Falaawo n'abaddusiza 
abaddu be n'amagana ge mu nnyumba: 21 ataakitya ekigambo kya 
Mukama n'abaleka abaddu be n'amagana ge mu ttale. 22 Mukama 
n'agamba Musa nti Golola omukono gwo eri eggulu, omuaira gubeere mu 
nsi yonna ey'e Misiri, ku muntu, ne ku nsolo, ne ku muddo gwonna 
ogw'omu nsuku, mu nsi yonna ey'e Misiri. 23 Musa n'agolola omuggo gwe 
eri eggulu: Mukama n'aleeta okubwatuka n'omuzira, omuliro ne gukka ku 
nsi; Mukama n'atonnyesa omuzira ku nsi ey'e Misiri. 24 Awo ne waba 
omuzira, nomuliro ne gwaka wakati w'omuzira, omuzito ennyo, 
ogutabangawo mu nsi yonna ey'e Misiri kasookedde ebeera eggwanga. 25 
Omuzira ne gukuba mu nsi yonna ey'e Misiri buli ekyali mu ttale, omuntu 
era n'ensolo; omuzira ne gukuba buli muddo ogw'omu nsuku, ne gumenya 
buli mud ogw'omu nsuku. 26 Mu nsi ey'e Goseni yokka, mwe baali abaana 
ba Isiraeri, mwe mutaali muzira. 27 Falaawo n'atuma, n'ayita Musa ne 
Alooni, n'abagamba nti Nnyonoonye omulundi guno: Mukama ye 
mutuukirivu, nange n'abantu bange tuli babi. 28 Musabe Mukama; kubanga 
okubwatuka okw'amaanyi n'omuzira bimmaze; nange ndibaleka, muleme 
okulwawo nate. 29 Musa n'amugamba nti Bwe ndimala okuva mu kibuga, 
ne ndyoka mwanjululiza Mukama ebibatu byange; okubwatuka 
kuliggwaawo, so tewalibeera muzira nate; olyoke omanye ng'ensi ya 
Mukama. 30 Naye ggwe n'abaddu bo, mmanyi nga temulitya kaakano 
Mukama Katonda: 31 Obugoogwa ne sayiri ne bikubibwa: kubanga sayiri 
yali etanula okubala, nobugoogwa bwali busansudde. 32 Naye ennaano ne 
kusemesi tebyakubibwa: kubanga byali nga tebinnamera. 33 Musa n'ava 
mu kibuga eri Falaawo, n'ayanjululiza Mukama ebibatu bye: okubwatuka 
n'omuzira ne biggwaawo, so enkuba n'etetonnya ku nsi. 34 Falaawo bwe 
yalaba ng'enkuba n'omuzira n'okubwatuka nga biweddewo, ne yeeyongera 
okwonoona, n'akakanyaza omutima gwe, ye n'abaddu be. 35 Falaawo 
omutima gwe ne gukakanyala, n'atabaleka abaana ba Isiraeri; nga bwe 
yayogerera Mukama mu Musa. 


10:1 Mukama n'agamba Musa nti Yingira eri Falaawo; kubanga 
nkakanyazizza omutima gwe n'omutima gw'abaddu be, ndyoke ndage 
obubonero bwange buno wakati waabwe: 2 era olyoke obuulire mu matu 
g'omwana wo ne mu g'omwana w'omwana wo, bye nkoze ku Misiri, 
n'obubonero bwange bwe nkoze wakati waabwe; mulyoke mumanye nga 
nze Mukama. 3 Musa ne Alooni ne bayingira eri Falaawo, ne bamugamba 
nti Bw'atyo bw'ayogera Mukama Katonda w'Abaebbulaniya nti Olituusa 
wa oku gaana okwetoowaza mu masso gaage? Leka abantu bange, 
bampeereze. 4 4 Naye, bw'onoogaana okubaleka abantu bange, laba, jjo 
ndireeta enzige mu nsalo yo: 5 zirisaanikira kungulu ku nsi, ensi ereme 
okulabika: zirirya ebisigadde ebpawonawo, omuzira bye gwabalekera, ne 
zirya buli muti ogubamerera mu nsuku: 6 era ennyumba zo zirijjula, 
n'ennyumba z'abaddu bo bonna n'ennyumba z'Abamisiri bonna: nga 
bakitaawo bwe bataalaba newakubadde bakitaabwe ba kitaawo, okuva 
lwe baabeerawo ku nsi okutuusa leero. N'akyuka, n'ava eri Falaawo. 7 
Abaddu ba Falaawo ne bamugamba nti Alituusa wa ono okutubeerera 
omutego? Leka abantu, baweereze Mukama Katonda waabwe: 
tonnamanya nga Misiri efudde? 8 Ne bazzibwa Musa ne Alooni eri 
Falaawo: n'abagamba nti Mugende, muweereze Mukama Katonda 
wammwe: naye b'ani abaligenda? 9 Musa n'ayogera nti Tuligenda n'abaana 
baffe abato era n'abakadde baffe, n'abaana baffe ab'obulenzi era n'abaana 
baffe ab'obuwala, n'endiga zaffe era n'ente zaffe bwe tuligenda; kubanga 
obubi buli mu maaso gammwe kubanga kirugwanidde ffe okukolera 
Mukama embaga. 10 N'abagamba nti Mukama abe nammwe nga bwe 
ndibaleka mmwe n'abaana bammwe abawere: mulabe; 11 Nedda mmwe 
abasajja abakulu mugende kaakano, mumuweereze Mukama; kubanga 
ekyo kye mwagala. Ne bagobebwa mu maaso ga Falaawo. 12 Mukama 
n'agamba Musa nti Golola omukono gwo ku nsi ey'e Misiri wabe enzige, 
zirinnye ku nsi ey'e Misiri, zirye buli muddo ogw'ensi, byonna byonna 
omuzira bye gwalekawo. 13 Musa n'agolola omuggo gwe ku nsi ey'e 
Misiri, Mukama n'aleeta embuyaga ku nsi ezaava ebuvanjuba ku lunaku 
luli obudde okuziba n'okukya; bwe bwakya enkya, embuyaga ezaava 
ebuvanjuba ne zireeta enzige. 14 Enzige ne zirinnya ku nsi yoana ey'e 


Misiri, ne zigwa mu nsalo zonna ez'e Misiri: zaali nzibu nnyo; edda n'edda 
tewabanga nzige nga ezo, newakubadde enayuma waazo tewalibeera nga 
ezo. 15 Kubanga zaasaanikira kungulu ku nsi yonna, ensi n'efuusibwa 
ekizikiza; ne zirya buli muddo gwonna ogw'ensi n'ebibala byonna 
eby'emiti, omuzira bye gwalekawo: ne watasigala kintu kibisi, 
newakubadde omuti newakubadde omuddo ogw'omu nsuku, mu nsi yonna 
ey'e Misiri. 16 Falaawo n'alyoka ayita mangu Musa ne Alooni; n'ayogera 
nti Nnyonoonye Mukama Katonda wammwe, nammwe. 17 Kale kaakano 
nkwegayiridde, munsonyiwe okwonoona kwange omulundi guno gwokka, 
mumusabe Mukama Katonda wammwe, anziyeko olumbe luno Iwokka. 18 
N'ava eri Falaawo, n'asaba Mukama. 19 Mukama n'aleeta embuyaga 
ez'amaanyi ennyo ezaava ebugwanjuba, ne zitwala enzige ne zizisuula mu 
Nnyanja Emmyufu; tewaasigala nzige n'emu mu nsalo yonna ey'e Misiri. 
20 Naye Mukama n'akakanyaza omutima gwa Falaawo, n'ataleka abaana 
ba Isiraeri. 21 Mukama n'agamba Musa nti Golola omukono gwo eri 
eggulu, ekizikiza kibeere ku nsi ey'e Misiri, ekizikiza ekiwulikika. 22 
Musa n'agolola omukono gwe eri eggulu; ekizikiza ekikutte ne kiba mu nsi 
yonna ey'e Misiri ennaku ssatu; 23 tebaalabagana, newakubadde omuntu 
yenna teyagolokoka mu kifo kye ennaku ssatu: naye abaana ba Isiraeri 
bonna baalina omusana mu nju zaabwe. 24 Falaawo n'ayita Musa n'ayogera 
nti Mugende muweereze Mukama; endiga zammwe n'ente zammwe ze 
zibazisigala zokka: abaana abawere nabo bagende nammwe. 25 Musa 
n'ayogera nti Kikugwanidde nate okutuwa mu mikono gyaffe saddaaka 
n'ebiweebwayo ebyokebwa, tuweeyo saddaaka eri Mukama Katonda 
waffe. 26 Era namagana gaffe galigenda naffe; tewalisigala kinuulo 
n'ekimu; kubanga kitugwanidde okuzitwalako, tuweereze Mukama, 
Katonda waffe; era tetumanyi bye tulimuweerezesa Mukama, okutuusa 
lwe tulituuka eyo. 27 Naye Mukama n'akakanyaza omutima gwa Falaawo, 
n'atayagala kubaleka. 28 Falaawo n'amugamba nti Vaawo wendi, 
weekuume, oleme okulaba amaaso gange nate; kubanga ku lunaku 
lw'olirabiramu amaaso gange, olifa. 29 Musa n'ayogera nti Oyogedde 
bulungi; siriraba nate maaso go. 


11:1 Mukama n'amugamba Musa nti Ekibonoobono kimu nate kye 
ndimuleetera Falaawo ne Misiri; oluvannyuma alibaleka okuvaamu: 
bw'alibaleka, mazima alibagobera ddala muno. 2 Yogera kaakano mu 
matu g'abantu, basabe buli musajja eri muliraanwa we na buli mukazi eri 
muliraanwa we ebintu ebya ffeeza n'ebintu ebya zaabu. 3 Mukama n'abawa 
abantu okwagalibwa mu maaso g'Abamisiri. Nate omuntu Musa yali 
mukulu nnyo mu nsi ey'e Misiri, mu maaso g'abaddu ba Falaawo, ne mu 
maaso g'abantu. 4 Musa n'ayogera nti Bw'atyo Mukama bw'ayogera nti 
Nga mu ttumbi ndifuluma wakati w'e Misiri: 5 n'ababereberye bonna 
ab'omu nsi ey'e Misiri balifa, okuva ku mubereberye wa Falaawo atuula ku 
ntebe ey'obwakabaka okutuuka ku mubereberye w'omuzaana ali ennyuma 
w'olubengo; n'ebibereberye byonna eby'ebisibo. 6 Era walibeera okukaaba 
okungi mu nsi yona ey'e Misiri, okutabangawo newakubadde tekulibaawo 
nate nga kuno. 7 Naye ku omu mu baana ba Isiraeri embwa 
terimuwagalako lulimi, ku muntu newakubadde ensolo : mulyoke 
mumanye Mukama bw'ayawula wakati w'Abamisiri ne Isiraeri. 8 Era 
abaddu bo bano bonna baliserengeta gye ndi balivuunamira nze, nga 
boogera nti Genda n'abantu bo bonna abakugoberera: oluvannyuma 
ndigenda. N'ava eri Falaawo n'obusungu bungi. 9 Mukama n'amugamba 
Musa nti Falaawo talibawulira: eby'amagero byange biryoke byeyongere 
mu nsi ey'e Misiri. 10 Musa ne Aloon ne bakola eby'amagero bino byonna 
mu maaso ga Falaawo: Mukama n'akakanyaza omutima gwa Falaawo, 
n'atabaleka abaana ba Isiraeri okuva mu nsi ye. 


12:1 Mukama n'abagamba Musa ne Aloon mu nsi ey'e Misiri, ng'ayogera 
nti Omwezi guno gulibabeerera ogw'olubereberye mu myezi: 
gulibabeerera omwezi ogw'olubereberye ogw'omwaka. 2 Omwezi guno 
gulibabeerera ogw'olubereberye mu myezi: gulibabeerera omwezi 
ogw'olubereberye ogw'omwaka. 3 Mugambe ekibiina kyonna ekya 
Isiraeri, nga mwogera nti Ku lunaku olw'ekkumi olw'omwezi guno 
balyetwalira buli muntu omwana gw'endiga, ng'ennyumba za bajjajja 
baabwe bwe ziri, omwana gw'endiga buli nnyumba: 4 era ennyumba 
bw'ebanga entono nga teemaleewo mwana gw'endiga, kale abeere ne 


muliraanwa we ali okumpi n'ennyumba ye bamutwale ng'omuwendo 
gw'emyoyo gy'abantu bwe guli; buli muntu nga bw'alya, mulibalibwa ku 
mwana gw'endiga. 5 Omwana gw'endiga gwammwe tegulibaako bulema, 
omusajja ogwakamala omwaka: muliguggya mu ndiga oba mu mbuzi: 6 
muligutereka okutuusa olunaku olw'ekkumi n'ennya olw'omwezi guno: 
ekkurpnaaniro lyonna ery'ekibuna kya Isiraeri baligutta Iwaggulo. 7 Era 
balitwala ku musaayi, baguteeke kumifuubeeto gyombi ne ku kabuno, mu 
nnyumba mwe baliguliira. 8 Awo balirya ennyama mu kiro kiri, 
ng'eyokebwa n'omuliro, n'emigaati egitali mizimbulukuse; baligiriira ku 
nva ezi,kaawa. 9 Temugiryangako mbisi, newakubadde enfumbe n'amazzi 
walbula enjokye n'omuliro; omutwe gwayo n'ebigere byayo n'eby'omunda 
byayo. 10 Nammwe temugiirekangawo okutuusa enkya; naye erekebwako 
okutuusa enkya muligyokya n'omuliro. Era bwe mutyo bwe muligirya; nga 
mwesibye ebimyu, n'engatto nga ziri mu bigere byammwe, n'omuggo nga 
guli mu mukono gwammwe: mugiryanga mangu: eyo kwe kuyitako kwa 
Mukama. 11 Era bwe mutyo bwe muligirya; nga mwesibye ebimyu, 
n'engatto nga ziri mu bigere byammwe, n'omuggo nga guli mu mukono 
gwammwe: mugiryanga mangu: eyo kwe kuyitako kwa Mukama. 12 
Kubanga ndiyita mu nsi ey'e Misiri mu kiro kiri, ndikuba ababereberye 
bonna mu nsi ey'e Misiri, omuntu era n'ensolo; era ku bakatonda bonna ab'e 
Misiri ndisala emisango: nze Mukama. 13 Awo omusaayi gulibabeerera 
akabonero ku nnyumba ze mulimu: nange bwe ndiraba omusaayi, 
ndibayitako, so tewalibeera lumbe ku mmwe okubazikiriza, bwe ndikuba 
ensi ey'e Misiri. 14 Era olunaku luno lulibabeerera ekijjukizo, na mmwe 
munaalwekuumanga embaga ya Mukama: mu mirembe gyammwe gyonna 
munaalwekuumanga embaga mu tteeka eritaggwaawo. 15 Ennaku 
musanvu mulirya emigaati egitazimbulukuswa; era ne ku lunaku 
olw'olubereberye munaggyangamu ekizimbulukusa mu nnyumba zammwe: 
kubanga buli alya emigaati egizimbulukuswa okuva ku lunaku 
olw'olubereberye okutuusa olunaku olw'omusanvu, omwoyo ogwo 
gulisalibwa ku Isiraeri. 16 Era ku lunaku olw'olubereberye walibabeerera 
okukuņņaana okutukuvu, era ku lunaku olw'omusanvu okukunyaana 
okutukuvu; emirimu gyonna gyonna gireme ol:ukolebwa mu nnaku ezo, 


wabula gye yeetaaga buli muntu okulya, egg'o gyokka kye kirungi 
okukolebwa mmwe. 17 Mulyekuuma embaga ey'emigaati 
egitazimbulukuswa; kubanga ku lunaku luno Iwennyini Iwe nziyiddemu 
eggye lyammwe mu nsi ey'e Misiri: kye munaavanga mulwekuuma 
olunaku luno mu mirembe gyammwe gyonna mu tteeka eritaggwaawo. 18 
Mu mwezi ogw'olubereberye ku lunaku olw'ekkumi n'ennya olw'omwezi 
olweggulo, mulirya emigaati egitazimbulul:uswa, okutuusa olunaku 
olw'amakumi abiri mu lumu olweggulo. 19 Ennaku musanvu 
ekizimbulukusa tekirirabika mu nnyumba zammwe: kubanga buli alya 
ekizimbulukuse, omwoyo ogwo gulisalibwa ku kibiina kya Isiraeri, 
bw'aliba munnaggwanga oba nga nzaalwa. 20 Temulyanga 
ekizimbulukuse; mu bifo byaminwe byonna mulyanga emigaati 
egitazimbulukuswa. 21 Musa n'alyoka abayita abakadde bonna aba 
Isiraeri, n'abagamba nti Mulonde mwetwalire abaana b'endiga ng'ennyumba 
zammwe bwe ziri, mutte okuyitako. 22 Nammwe mulitwala omuvumbo 
gwa ezobu ne munnyika mu musaayi ogw'omu kibya, ne mumansulira ku 
kabuno n'emifuubeeto gyombi n'omusaayi ogw'omu kibya; temufuluma 
omuntu yenna mu mulyango ogw'ennyumba ye okutuusa enkya. 23 
Kubanga Mukama aliyita okukuba Abamisiri; awo bw'aliraba omusaayi ku 
kabuno ne ku mifuu beeto gyombi, Mukama aliyita ku mulyango, so 
talireka muzikiriza okuyingira mu nnyumba zammwe okubakuba. 24 Era 
mulyekuuma ekigambo ekyo ng'etteeka eri ggwe n'eri abaana bo 
eritaggwaawo. 23 Awo bwe muliba mutuuse mu nsi Mukama gy'alibawa, 
nga bwe yasuubiza, muneekuumanga okuweereza kuna. 26 Awo 
olulituuka abaana bammwe bwe balibagamba nti Okuweereza kwammwe 
kuno amakulu ki? 27 mulyogera nti Ye ssaddaaka ey'okuyitako kwa 
Mukama eyayita ku nnyumba z'abaana ba Isiraeri mu Misiri bwe yakuba 
Abamisiri n'awonya ennyumba zaffe. Abantu ne bahutama ne basinza. 28 
Abaana ba Isiraeri ne bagenda ne bakola bwe batyo; Mukama nga bwe 
yalagira Musa ne Alooni, bwe batyo bwe baakola. 29 Awo olwatuuka mu 
ttumbi Mukama n'akuba abaana ababereberye bonna ab'omu nsi ey'e 
Misiri, okuva ku mubereberye wa Falaawo eyatuula ku ntebe 
ey'obwakabaka, okutuuka ku mubereberye ow'omusibe eyali mu kkomera; 


n'embereberye zonna ez'ebisibo. 30 Falaawo n'agolokoka ekiro, ye 
n'abaddu be bonna n'Abamisiri bonna; ne waba okukaaba okunene mu 
Misiri; kubanga tewaali nnyumba etaafaamu muntu. 31 N'abayita Musa ne 
Alooni ekiro, n'ayogera nti Mugolokoke muve mu bantu bange, mmwe era 
n'abaana ba Isiraeri; mugende, mumuweereze Mukama nga bwe 
mwayogera 32 Mutwale endiga era n'ente zammwe, nga bwe mwayogera, 
mugende; mumpe omukisa nange. 33 N'Abamisiri ne babakubiriza abantu, 
okubanguyiriza okuva mu nsi; kubanga baayogera nti Tufudde fenna. 34 
Abantu ne batwala obutta bwabwe nga tebunnaba kuzimbulukusibwa, 
ebibbo byabwe eby'okugoyeramu nga bisibiddwa mu ngoye zaabwe ku 
bibegabega byabwe. 35 Abaana ba Isiraeri ne bakola ng'ekigambo kya 
Musa; ne basaba Abamisiri ebintu ebya ffeeza n'ebintu ebya zaabu, 
n'engoye: 36 Mukama n'abawa abantu okwagalibwa mu maaso 
g'Abamisiri, ne babawa bye baasaba. Ne banyaga Abamisiri. 37 Abaana ba 
Isiraeri ne batambula okuva mu Lameseesi okutuuka mu Sukkosi, 
ng'obusiriivu mukaaga abaatambula n'ebigere abasajja, era n'abaana. 38 
Era n'ekibiina ekya bannaggwanga ne balinnya wamu nabo; n'endiga n'ente, 
ebisibo bingi nnyo. 39 Ne bookya emigaati egitazimbulukuswa n'obutta 
bwe baggya mu Misiri, kubanga bwali nga tebunnassibwamu 
ekizimbulukusa; kubanga baagobebwa mu Misiri nga tebayinza kulwa, so 
baali tebannaba kwefumbira mmere yonna: 40 N'okutuula kw'abaana ba 
Isiraeri, kwe baatuula mu Misiri, gyali emyaka ebikumi bina . mu asatu. 41 
Awo olwatuuka emyaka ebikumi ebina mu asatu nga giyise, ku lunaku luli 
eggye lyonna erya Mukama ne liryoka liva mu Misiri. 41 Awo olwatuuka 
emyaka ebikumi ebina mu asatu nga giyise, ku lunaku luli eggye lyonna 
erya Mukama re liryoka liva mu Misiri. 42 Kye kiro ekisaanira 
okukyekuuma ennyo eri Mukama okubafulumya mu nsi ey'e Misiri: ekyo 
kye kiro kiri ekya Mukaxna ekisaanira abaana bonna aba Isiraeri 
okukyekuumanga ennyo mu mirembe gyabwe gyonna. 43 Mukama 
n'abagamba Musa ne Aloon nti Lino lye tteeka ery'okuyitako: 
munnaggwanga yenna talyangako: 44 naye buli muddu w'omuntu agulibwa 
n'ebintu, bw'anaamalanga okumukomola, n'alyoka alyako. 45 Omugenyi 
n'omuwereeza aweebwa empeera tebalyangako. 46 Mu nnyumba emu 


mw'eneeriirwanga; totwalanga bweru wa nnyumba ku nnyama yaayo; so 
temumenyanga ggumba lyayo. 47 Ekibiina kyonna ekya Isiraeri 
balikukwata. 48 Era munnaggwanga bw'anaasulanga ewuwo, ng'ayagala 
okwekuuma okuyitako eri Mukama, abasajja be bonna bakomolebwenga, 
alyoke asembere akwekuume; anaabeeranga ng'enzaalwa: naye 
ataakomolebwenga yenna talyangako. 49 Walimubeerera etteeka limu 
enzaalwa n'omugenyi asula omumwe. 50 Bwe batyo bwe baakola abaana 
ba Isiraeri bonna; nga Mukama bwe yabalagira Musa ne Alooni, bwe batyo 
bwe baakola. 51 Awo ku lunaku luli Mukama n'alyoka aggya abaana ba 
Isiraeri mu nsi ey'e Misiri mu ggye lyabwe. 


13:1 Mukama n'amugamba Musa, ng'ayogera nti 2 Onterekeranga abaana 
ababereberye bonna, buli aggula enda mu baana ba Isiraeri, oba wa muntu 
oba wa nsolo: ye wange. 3 Musa n'abagamba abantu nti Mujjukiranga 
olunaku luno, Iwe mwaviiramu mu Misiri, mu nnyumba ey'obuddu: 
kubanga mu maanyi g'omukono Mukama mwe yabaggya mu kifo ekyo: 
tebalyanga ku migaati egizimbulukuswa. 4 Ku lunaku luno bwe 
munaavaamu mu mwezi ogwa Abibu. 5 Awo olulituuka Mukama 
bw'alikuleeta mu nsi y'omu Kanani n'ey'Omukiiti n'ey'omu Amoli, 
n'ey'Omukiivi, n'ey'omu Yebusi, gye yalayirira bajjajja bo okugikuwa, ensi 
ejjudde amata n'omubisi gw'enjuki, oneekuumanga okuweereza kuno mu 
mwezi guno. 6 Ennaku musanvu onoolyanga emigaati egitazimbulukuswa, 
era ku lunaku olw'omusanvu wanaabanga embaga eri Mukama. 7 Emigaati 
egitazimbulukuswa giriibwe mu nnaku ezo omusanvu; so tegiirabikenga 
gy'oli emigaati egizimbulukuswa, so tekirirabika ekizimbulukusa gy'oli, 
mu nsalo zo zonna. 8 Era onoomugambanga omwana wo olunaku luli, 
ng'oyogera nti Olw'ebigambo Mukama bye yankolera bwe nnava mu 
Misiri. 9 Era ginaakubeereranga akabonero ku mukonb gwo, era 
ekijjukizo wakati w'amaaso go, amateeka ga Mukama galyoke gabeere 
mu kamwa ko : kubanga mu mukono ogw'amaanyi Mukama mwe y 
akuggira mu Misiri. 10 Kyonoovanga weekuuma etteeka lino mu biro 
byalyo buli mwaka, buli mwaka. 11 Awo olulituuka Mukama 
bw'alikuleeta mu nsi ey'omu Kanani, nga bwe yakulayirira ggwe ne 


bajjajjaabo, bw'aligikuwa, 12 onoomuterekeranga Mukama buli 
kiggulanda, na buli kibereberye ky'olina ekiva mu nsolo; abasajja 
banaabanga ba Mukama. 13 Era onoonunulanga buli mbereberye 
y'endogoyi nomwana gw'endiga; era oba nga tooyagalenga kuginunula, 
onoogimenyanga obulago: era ababereberye bonna mu baana bo 
onoobanunulanga. 14 Awo omwana wo bw'anaakubuuzanga mu biro 
ebirijja ng'ayogera nti Kiki kino? onoomugambanga nti Mu maanyi 
ag'omukono gwe Mukama mwe yatuggira mu Misiri, mu nnyumba 
ey'obuddu: 15 awo alwatuuka Falaawo bw'ataatuleka wabula olw'empaka, 
Mukama n'atta ababereberye bonna ab'omu nsi ey'e Misiri, ababereberye 
ab'abantu, era n'embereberye ez'ensolo: kyenva mmuwa Mukama buli 
kiggulanda ekisajja, okuba ssaddaaka; naye ababereberye boma ab'abaana 
bange mbanunula. 16 N'ekyo kinaabanga akabonero ku mukono gwo, 
n'ebiteekebwa wakati w'amaaso go: kubanga mu maanyi ag'omukono gwe 
Mukama mwe yatuggira mu Misiri. 17 Awo Falaawo ng'amaze okubaleka 
abantu, Katonda n'atabatwala mu kkubo ery'ensi ery'Abafirisuuti 
newakubadde nga lye lyali okumpi; kubanga Katonda yayogera nti Wozzi 
abantu baleme okwejjusa bwe baliraba okulwana, baleme okudda e Misiri: 
18 naye Katonda n'abeetoolooza abantu mu kkubo ery'eddungu ku mabbali 
g'Ennyanja Emmyufu: abaana ba Isiraeri ne balinnya nga balina 
ebyokulwanyisa okuva mu nsi ey'e Misiri. 19 Musa n'atwala amagumba ga 
Yusufu wamu naye: kubanga yabalayiza ddala abaana ba Isiraeri, 
ng'ayogera nti Katonda talirema kubajjira; nammwe mulitwala amagumba 
gange okuva wano wamu nammwe: 20 Ne bava mu Sukkosi okutambula, 
ne basula mu Yesamu ku nsalo y'eddungu. 21 Mukama n'agenda mu 
maaso gaabwe emisana mu mpagi ey'ekire okubakulembera, mu kkuba; 
era ekiro mu mpagi ey'omuliro, okubaakira: balyoke batambule emisana 
n'ekiro; 22 empagi ey'ekire emisana, n'empagi ey'omuliro ekiro, 
tezaggwaawo mu maaso g'abantu. 


14:1 Mukama n'amugamba Musa, ng'ayogera nti 2 Bagambe abaana ba 
Isiraeri badde ennyuma basule mu maaso ga Pikakirosi, wakati wa 
Migudooli n'ennyanja, mu maaso ga Baalizefoni: emitala w'eri mulisula ku 


mabbali g'ennyanja. 3 Falaayo aliboagerako abaana ba Isiraeri nti 
Bazingiziddwa mu nsi, eddungu libasibye. 4 Nange Falaawo 
ndimukakanyaza omutima, alibagoberera ennyuma waabwe; nange 
ndyefunira ekitiibwa ku Falaawo ne ku ggye lye lyonna; n'Abamisiri 
balimanya nga nze Mukama. Bwe batyo bwe baakola. 5 Ne bamugamba 
kabaka w'e Misiri nti Abantu badduse: omutima gwa Falaawo 
n'ogw'abaddu be ne gukyukira ku bantu, ne boogera nti Kiki kino kye 
tukoze, okuleka Isiraeri obutatuweereza? 6 N'ateekateeka eggaali lye, 
n'atwala abantu be wamu naye: 7 n'atwala amagaali lukaaga amalonde, 
n'amagaali gonna ag'e Misiri, n'abaami okubeera ku go gonna. 8 Mukama 
n'akakanyaza omutima gwa Falaawo kabaka We Misiri, n'agoberera 
abaana ba Isiraeri: kubanga abaana ba Isiraeri baafuluma n'okwewaana. 9 
Abamisiri ne babagoberera ennyuma, embalaasi zonna n'amagaali gonna 
aga Falaawo, n'ababe abeebagala embalaasi n'eggye lye, ne babatuukako 
nga basuze kumpi n'ennyanja, ku mabbali ga Pikakirosi, mu maaso ga 
Baalizefoni. 10 Falaawo bwe yasembera, abaana ba Isiraeri ne bayimusa 
amaaso gaabwe, laba, Abaimisiri nga babagoberera ennyuxria lwaabwe: ne 
batya nnyo: abaana ba Isiraeri ne bakaabira Mukama. 11 Ne bagamba 
Musa nti Kubanga tewali ntaana mu Misiri kyovudde otuleeta tufiire mu 
ddungu? Kiki ekikutukozezza bw'oti, okutuggya mu Misiri? 12 Kino si 
ky'ekigambo kye twakugambira mu Misiri, nga twogera nti Tuleke 
tuweereze Abamisiri? Kubanga kirungi okubaweereza Abamisiri okusinga 
okufiira mu ddungu. 13 Musa n'abagamba abantu nti Temutya, muyimirire 
buyimirizi, mulyoke mulabe obulokozi bwa Mukama bw'anaabakolera 
leero : kubanga Abamisiri be mulabye leero, temulibalaba nate emirembe 
gyonna. 14 Mukama anaabalwanirira, nammwe munaasirika. 15 Mukama 
n'agamba Musa nti Kiki ekikunkaabizza? Bagambe abaana ba Isiraeri 
bagende mu maaso. 16 Era yimusa omuggo gwo, ogolole omukono gwo 
ku nnyanja, ogyawulemu: n'abaana ba Isiraeri banaagenda wakati 
w'ennyanja ku lukalu. 17 Nange, laba, nze ndibakakanyaza emitima 
Abamisiri, baliyingira okubagoberera: nange ndyefunira ekitiibwa ku 
Falaawo, ne ku ggye lye lyonna, ku magaali ge, ne ku bantu be abeebagala. 
18 Abamisiri balimanya nga nze Mukama bwe ndimala okwefunira 


ekitiibwa ku Falaawo, ku magaali ge, ne ku bantu be abeebagala. 19 
Malayika wa Katonda, eyakulembera eggye lya Isiraeri, n'avaayo n'adda 
ennyuma waabwe; empagi ey'ekire n'eva mu maaso gaabwe, n'eyimirira 
ennyuma waabwe; 20 n'ejja n'ebeera wakati w'eggye ly'e Misiri n'eggye lya 
Isiraeri; ne waba ekire n'ekizikiza, naye n'ereeta omusana ekiro : abo ne 
batabasemberera bali ekiro kyonna. 21 Musa n'agolola omukono gwe ku 
nnyanja; Mukama n'asindika ennyanja n'omuyaga ogw'amaanyi 
ogw'ebuvanjuba obudde okukya, ennyanja n'agifuula olukalu, amazzi ne 
geeyawulamu. 22 Abaana ba Isiraeri ne bayingira wakati w'ennyanja ku 
lukalu: amazzi ne gababeerera ekisenge ku mukono ogwa ddyo ne ku gwa 
kkono. 23 Abamisiri ne bagoberera, ne bayingira ennyuma waabwe wakati 
w'ennyanja, embalaasi zonna eza Falaawo, amagaali ge, n'abautu be 
abeebagala. 24 Awo olwatuuka mu kisisimuka eky'enkya Mukama 
n'atunuulira eggye ery'Abamisiri mu mpagi ey'omuliro n'ekire, ne 
yeeraliikiriza eggye ery'Abamisiri. 25 N'aggyako bannamuziga 
ab'amagaali gaabwe, ne bagagoba nga gazitowa: Abamisiri ne boogera nti 
Tudduke mu maaso ga Isiraeri; kubanga Mukama abalwanirira ku 
Bamisiri. 26 Mukama n'agamba Musa nti Golola omukono gwo ku 
nnyanja, amazzi gadde ku Bamisiri, ku magaali gaabwe ne ku beebagazi 
baabwe. 27 Musa n'agolola omukono gwe ku nnyanja, ennyanja n'edda mu 
maanyi gaayo nga bukedde; Abamisiri ne bagidduka; Mukama Abamisiri 
n'abakunkumulira wakati mu nnyanja. 28 Amazzi ne gadda, ne gasaanikira 
amagaali, nabeebagazi, era n'eggye lya Falaawo lyonna abaavingira mu 
nnyanja ennyuma waabwe; tewaasigala n'omu mu bo. 29 Naye abaana ba 
Isiraeri ne batambula ku lukalu wakati mu nnyanja; amazzi ne gababeerera 
ekisenge ku mukono ogwa ddyo, n'ogwa kkono. 30 Bw'atyo Mukama 
n'alokola Isiraeri ku lunaku luli mu mukono gw'Abamisiri; Isiraeri ne 
balaba Abamisiri nga bafudde ku mabbali g'ennyanja. 31 Isiraeri ne balaba 
omulimu omunene Mukama gwe yakola Abamisiri, abantu ne bamutya 
Mukama; ne bamukkiriza Mukama n'omuddu we Musa. 


15:1 Musa n'abaana ba Isiraeri ne balyoka bamuyimbira Mukama oluyimba 
luno ne boogera nti Ndimuyimbira Mukama, kubanga yawangulidde ddala: 


Embalaasi n'omwebagazi waayo yabisudde mu nnyanga. 2 Mukama ge 
maanyi gange, era Iwe luyimba Iwange, Anfuukidde obulokozi bwange: 
Ono ye Katonda wange, nange ndimutendereza; Ye Katonda wa kitange, 
nange ndimugulumiza. 3 Mukama ye muzira okulwana: Mukama lye 
linnya lye, 4 Amagaali ga Falaawo n'eggye lye yabisudde mu nnyanja: 
N'abakungu be be yalonda basaanyeewo mu Nnyanja Emmyufu. 5 Obuziba 
bubasaanikidde: Basse mu buziba ng'ejjinja. 6 Omukono gwo ogwa ddyo, 
Mukama, gulina ekitiibwa mu maanyi, Omukono gwo ogwa ddyo, 
Mukama, gubetenta omulabe. 7 Era mu bukulu obw'okusinga kwo 
obasuula abakulumba: Otuma obusuugu bwo, ne bubasiriza ng'ebisasiro. 8 
Era n'omukka ogw'omu nnyindo zo amazzi gaalinnyisibwa. Ebitaba ne 
biyimirira entuumo; Obuziba ne bukwata mu mutima ogw'ennyanja. 9 
Omulabe n'ayogera nti Naagoberera, naatuuka, naagerel:a omunyago: 
Okwegom.ba kwange kunakkusibsva kti bo; Naasowola ekitala kyange, 
omukono gwange gulibazikiriza. 10 Wakunsa omuyaga gwo, ennyanja 
n'ebasaanikira: Baasaanawo nga lisasi mu mazzi ag'amaanyi. 11 Am 
afaanana nga ggwe, Mukama, mu bakatonda? Ani afaanana nga ggwe 
alina ekitiibwa mu butukuw, Ow'entiisa mu kutenderezebwa, akola 
amagero? 12 Wagolola omukono gwo ogwa ddyo, Ensi n'ebamira. 13 
Ggwe mu kisa kyo wabakulembera abantu be wanunula: N'obaleeta mu 
maanyi go okutuuka mu kifo kyo ekitukuvu. 14 Amawaaga gaawulira, ne 
gakankana: Obulumi bwabakwata abatuula mu Bufirisuuti. 15 Abakungu 
ab'omu Edomu ne balyoka beewuunya; Ab'amaanyi ab'omu Mowaabu, 
okukankana kubakwata: Abatuula mu Bukanani bonna bayenjebuka. 16 
Okutekemuka n'entiisa bibaguddeko; Mu bukulu obw'omukono gwo 
batudde ng'ejjinja; Okutuusa abantu bo lwe balisomoka, Mukama, 
Okutuusa abantu lwe balisomoka be weefunira. 17 Olibayingiza, 
olibasimba ku lusozi olw'obusika bwo, Ekifo kye weerongooseza, 
Mukama, okutuula omwo, Awatukuvu wo, Mukama, emikono gyo we 
gyanyweza. 18 Mukama alifuga emirembe n'emirembe. 19 Kubanga 
embalaasi za Falaawo ne ziyingira wamu n'amagaali ge n'abeebagala mu 
nnyanja, Mukama n'azzaawo amazzi ag'omu nnyanja ku bo; naye abaana 
ba Isiraeri ne batambula ku lukalu wakati mu nnyanja. 20 Miryamu, nabbi, 


mwannyina Alooni, n'atwala ensaasi mu mukono gwe; abakazi bonna ne 
bafuluma ne bamugoberera nga balina ensaasi nga bazina. 21 Miryamu 
n'abaddamu nti Mumuyimbire Mukama, kubanga yawangulidde ddala; 
Embalaasi n'omwebagazi waayo yabisudde mu nnyanja. 22 Musa 
n'atambuza Isiraeri okuva ku Nnyanja Emmyufu, ne bavaamu ne batuuka 
mu ddungu lya Ssuuli; ne bagenda ennaku ssatu mu ddungu ne batalaba 
mazzi. 23 Bwe baatuuka e Mala, ne batayinza kunywa ku mazzi ge Mala, 
kubanga gaali gakaawa : kyekyava kiyitibwa erinnya lyakyo Mala. 24 
Abantu ne bamwemulugunyiza Musa, nga boogera nti Tunaanywa ki? 25 
N'akaabira Mukama; Mukama n'amulaga omuti, n'agusuula mu mazzi, 
amazzi ne gafuuka amalungi. Awo we yabalagirira etteeka n'e mpisa, 
n'abakemera awo; 26 n'ayogera nti Oba nga oliwulira nnyo eddoboozi lya 
Mukama Katonda wo, n'okola obutuukirivu mu maaso ge, n'owulira 
amateeka ge, n'okwata by'alagira byonna, sirikuteekako ggwe endwadde 
zonna ze nnateeka ku Bamisiri: kubanga nze Mukama akuwonya. 27 Ne 
batuuka Erimu, awali ensulo z'amazzi ekkumi n'ebbiri, n'enkindu ensanvu: 
ne basula awo awali amazzi. 


16:1 Ne bava Erimu nga batambula, ekibiina kyonna eky'abaana ba Isiraeri 
ne batuuka mu ddungu lya Sini, eriri wakati wa Erimu ne Sinaayi, ku 
lunaku olw'ekkumi n'ettaano olw'omwezi ogw'okubiri nga bamaze okuva 
mu nsi ey'e Misiri. 2 Ekibiina kyonna eky'abaana ba Isiraeri ne 
beemulugunyiza Musa ne Alooni mu ddungu: 3 abaana ba Isiraeri ne 
babagamba nti Waakiri twandifiiridde olw'omukono gwa Mukama mu nsi 
ey'e Misiri, bwe twali tutudde awali entamu ez'ennyama, bwe twali tulya 
emmere nga tukkuta; kubanga mwatufulumya mu ddungu lino, okutta 
ekibiina kino kyonna n'enjala. 4 Mukama n'alyoka agamba Musa nti Laba, 
nditonnyesa emmere okuva mu ggulu ku lwammwe; n'abantu balifuluma 
okukur3riaanya ekitundu eky'olunaku buli lunaku, ndyoke mbakeme nga 
banaatambuliranga mu mateeka gange oba tebaatambulirengamu. 5 Awo 
olunaatuukangs ku lunaku olw'omukaaga hanaateekateekanga gye 
baliyingiza, era eneesinganga emirundi ebiri gye bakiMrpanya buli lunaku. 
6 Musa ne Aloon ne bagamba abaana ba Isiraeri bonna nti Olweggulo Iwe 


mulimanya nga Mukama ye yabaggya mu nsi ey'e Misiri: 7 era enkya Iwe 
muliraba ekitiibwa kya Mukama; kubanga awulidde okwemulugunya 
kwammwe ku Mukama: naffe ffe baani, n'okwemuluguaya ne 
mwemulugunyiza ffe? 8 Musa n'ayogera nti Kino kinaabaawo, Mukama 
bw'anaabawa olweggulo ennyama okulya, n'enkya eznmere okukkuta; 
kubanga Mukama awulidde okwemulugunya kwammwe kwe 
mumwemulugunyiza: naffe ffe baani? Temwemulugunyiza ffe, wabula 
Mukama. 9 Musa n'agamba Alooni nti Bagambe ekibiina kyonna 
eky'abaana ba Isiraeri nti Musembere mu maaso ga Mukazna: kubanga 
awulidde okwemulugunya kwammwe. 10 Awo, Alooni bwe yali 
ng'ayogera n'ekibiina kyonna eky'abaana ba Isiraeri, ne batunuulira mu 
ddungu; laba, ekitiibwa kya Mu kama ne kirabika mu kire. 11 Mukama 
n'amugamba Musa, ng'ayogera nti 12 Mpulidde okwemulugunlra 
kw'abaaaa ba Isiraeri: obagambe, ng'oyogera nti Olweggulo munaalya 
ennyama, n'eakya munakkuta emmere; nammwe munaamanya nga nze 
Mukama Katonda wammwe. 13 Awo olweggulo obugubi ne bulyoka 
bulinnya ne busaanikira olusiisira: enkya olufu ne lugwa ne |wetooloola 
olusiisira. 14 Olufu olwagwa bwe lwaggwaako, laba, ne wabaawo 
kungulu w'eddungu akantu akatono akeekulungirivu, akatono ng'omusulo 
omukwafu oguba ku nsi, 15 Abaana ba Isiraeri bwe haakiraba ne 
bagambagana bokka na bokka nti Kiki kino? kubanga tebaamanya bwe 
kyali. Musa n'abagamba nti Eyo ye mmere Mukama gy'abawadde okulya. 
16 Ekyo kye kigambo ky'alagidde Mukama nti Mukunyaanyeeko buli 
muntu nga bw'alya; buli muntu kkomero emu, ng'omuwendo gw'abantu 
bammwe bwe guli, mulikitwala, buli muntu alibatwalira ab'omu weema ye. 
17 Abaana ba Isiraeri ne bakola bwe batyo, ne bakunyaanya abalala 
nnyingi, abalala ntono. 18 Awo bwe baageranga mu kkomero, 
eyakurjnaanya ennyingi n'atafissaawo, era eyakunrlaanya entono 
n'ateetaaga; baakunyaanya buli muntu nga bw'alya. 19 Musa n'abagamba 
nti Omuntu talekaawo okutuusa enkya. 20 Naye Musa ne batamuwulira; 
naye abamu mu bo ne balekawo okutuusa enkya, n'ezaala envunyu, 
n'ewunya: Musa n'abakwatirwa obusungu. 21 Ne bakunnaanya buli nkya, 
buli muntu nga bw'alya: era omusana bwe gwayai kanga n'ekereketa: 22 


Awo olunaku olw'omukaaga bwe lwatuukanga, ne bakunyaanya emirundi 
eri emmere, buli muntu kkomeri bbiri: abakulu bonna ab'ekibiina ne bajja 
ne bamugamba Musa 23 N'abagamba nti Ekyo Mukama kye yayogera nti 
Enkya kye kiwummulo ekikulu, ssabiiti entukuvu eri Mukama: mwokye 
bye mwagala mufumbe bye mwagala okufumba; yonna esigalawo 
mweterekere ensibo okutuusa enkya. 24 Ne beeterekera okutuusa enkya, 
Musa nga bwe yalagira: n'etewunya, 'so ne mutaba na nvuayu. 25 Musa 
n'ayogera nti Mulye eno leero; kubanga leero ye ssabbiiti eri Mukama; 
leero temuugirabe mu ttale. 26 Mukunyaanye mu nnaku mukaaga; naye ku 
lunaku olw'omusa nvu ye ssabbiiti, okwo teribeerawo. 27 Awo ku lunaku 
olw'omusanvu ne bagenda abamu ku bantu oku kunyaanya, ne batagiraba. 
28 Mukama n'amugamba Musa nti Mulituusa wa okugaana okukwata 
amateeka gange n'ebiragiro byange? 29 Mulabe, kubanga Mukama 
abawadde ssabbiiti, kyava abawa ku lunaku olw'omukaaga emmere nnaku 
ey’ennaku ebbiri; mutuule buli muntu mu kifo kye, tavanga omuntu yenna 
mu kifo kye ku lunaku olw'omusa nvu. 30 Ne bawummulanga abantu ku 
lunaku olw'omusanvu. 31 Ennyumba ya Isiraeri ne bagiyita erinnya lyayo 
Manu: n'efaanana ng'ensigo za jada, enjeru; n'obuwoomerevu bwayo 
bufaanana ng'emigaati egy'omubisi gw'enjuki.Musa n'ayogera nti Ekyo kye 
kigambo Mukama kye yalagira nti Kkomero ejjudde eterekerwe emirembe 
gyammwe; balyoke balabe emmere gye nnabaliisa mu ddungu bwe 
nnabaggya mu nsi eye Misiri. 32 Musa n'ayogera nti Ekyo kye kigambo 
Mukama kye yalagira nti Kkomero ejjudde eterekerwe emirembe 
gyammwe; balyoke balabe emmere gye nnabaliisa mu ddungu bwe 
nnabaggya mu nsi eye Misiri. 33 Musa n'amugamba Alooni nti Twala 
ekibya osse munda kkomero ejjudde manu, okiteeke mu maaso ga 
Mukama, ensibo y'emirembe gyammwe. 34 Nga Mukama bwe yalagira 
Musa, bw'atyo Alooni n'akiteeka mu maaso g'obujulirwa, okubeera ensibo. 
35 Abaana ba Isiraeri ne baliira manu emyaka amakumi ana, okutuusa lwe 
baatuuka mu nsi ey'abantu; ne balya manu okutuuka mu nsalo ez'ensi ya 
Kanani. 36 Era kkomero kye kitundu eky'ekkumi ekya efa. 


17:1 Ekibiina kyonna eky'abaana ba Isiraeri ne batambula okuva mu 


ddungu lya Sini, mu bisulo byabwe, mu kiragiro kya Mukama, ne basula 
mu Lefidimu; so nga tewali mazzi abantu banywe. 2 Abantu kyebaava 
bamuyombesa Musa, ne boogera nti Tuwe amazzi tunywe. Musa 
n'abagamba nti Lwaki okunnyombesa nze? Lwaki okumukema Mukama? 
3 Abantu ne baba n'ennyonta eyo ey'amazzi, abantu ne bamwemulugunyiza 
Musa, ne boogera nti Lwaki watuggya e Misiri, okututta ffe n'abaana baffe 
n'ebisibo byaffe n'ennyonta? 4 Musa n'amukaabirira Mukama ng'ayogera 
nti Naabakola ntya abantu bano? babulako katono bankube amayinja. 5 
Mukama n'amugamba Musa nti Yita mu maaso g'abantu, otwale wamu 
naawe ku bakadde ba Isiraeri; n'omuggo gwo, gwe wakubya omugga, 
ogukwate mu mukono gwo, ogende. 6 Laba nze naayimirira mu maaso go 
eyo ku lwazi ku Kolebu; naawe onookuba olwazi, amazzi ganaavaamu, 
abantu banywe. N'akola bw'atyo Musa mu maaso g'abakadde ba Isiraeri. 7 
N'atuuma ekifo erinnya lyakya Masa ne Meriba, olw'okuyomba kw'abaana 
ba Isiraeri, nokuba nga baakema Mukama, nga boogera nti Mukama ali 
mu ffe nantiki? 8 Abamaleki ne bajja, ne balwanyisa; Isiraeri mu Lefidimu. 
9 Musa n'agamba Yoswa nti Otulondere abantu, ogende, olwane 
n'Abamaleki: enkya naayimirira ku ntikko y'olusozi, omuggo gwa Katonda 
nga guli mu mukono gwange. 10 N'akola bw'atyo Yoswa nga bwe 
yamulagira Musa, n'alwana n'Abamaleki : Musa ne Alooni ne Kuli ne 
balinnya; ku ntikko y'olusozi. 11 Awo olwatuuka Musa bwe yayimusa 
omukono gwe, Isiraeri n'agoba: bwe yagussa omukono gwe, Abamaleki ne 
bagoba. 12 Naye emikono gya Musa ne gitendewererwa; ne batwala 
ejjinja ne baliteeka wansi we, n'alituulako; Aloon ne Kuli ne bawanirira 
emikomo gye, omu eruuyi n'omu eruuyi; emikono gye ne ginywera 
okutuusa enjuba okugwa. 13 Yoswa n'asuula Amaleki n'abantu be 
n'obwogi bw'elutala. 14 Mukama n'agamba Musa nti Wandiika ekyo mu 
kitabo okubeera ekijjuluzo okibuulire Yoswa mu matu ge: nga ndisangulira 
ddala okujjukirwa kwa Amaleki wansi w'eggulu. 15 Musa n'azimba 
ekyoto, n'akituuma erinnya lyakyo Yakuwa bendera yange: 16 
n'ayogera.nti Mukama alayidde: Mukama alirwana ne Amaleki emirembe 
n'emirembe. 


18:1 Yesero, kabona wa Midiyaani, mukoddomi wa Musa, n'awulira 
byonna Katonda bye yakolera Musa ne Isiraeri abantu be, nti Mukama 
yaggyamu Isiraeri mu Misiri. 2 Yesero, mukoddomi wa Musa, n'atwala 
Zipola, mukazi wa Musa, bwe yamugoba, 3 ye n'abaana be babiri; erinnya 
ly'omu mu bo Gerusomu; kubanga yayogera nti Nali mugenyi mu nsi etali 
yange: 4 n'erinnya ery'omulala Eryeza; kubanga yayogera nti Katonda wa 
kitange yali mubeezi wange n'amponya mu kitala kya Falaawo: 5 Yesero, 
mukoddomi wa Musa, n'ajja n'abaana be ne mukazi we eri Musa mu 
ddungu eryo gye yasula ku lusozi Iwa Katonda: 6 n'agamba Musa nti Nze 
mukoddomi wo Yesero nzize gy'oli ne mukazi wo n'abaana be bombi 
wamu naye. 7 Musa n'avaayo okusisinkana mukoddomi we, n'akutama, 
n'amunywegera; ne babuuzagana nti Otyanno? ne bayingira mu weema. 8 
Musa n'abuuiira mukoddomi we byonna Mukama bye yakola Falaawo 
n'Abamisiri ku lwa Isiraeri, ebizibu byonna ebyababeerako mu kkubo, era 
Mukama bwe yabawonya. 9 Yesero n'asanyuka ku lw'obulungi bwonna 
Mukama bwe yakola Isiraeri, kubanga yabalokola mu mukono 
gw'Abamisiri. 10 Yesero n'ayogera nti Y eebazibwe Mukama eyabalokola 
mu mukono gw'Abamisiri, ne mu mukono gwa Falaawo; eyalokoia abantu 
mu mukono gw'A bamisiri. 11 11 Kaakano ntegedde nti Mukama ye 
mukulu okusinga bakatonda bonna: weeiwaawo mu kigambo mwe 
beenyumiririza ku ba. 12 Yesero mukoddomi wa Musa, n'atwala 
ekiweebwayo ekyokebwa ne ssaddaaka eri Katonda: Alooni n'ajja, 
n'abakadde bonna aba Isiraeri, balye emmere awamu ne mukoddomi wa 
Musa mu maaso ga Katonda. 13 Awo olwatuuka enkya Musa n'atuula 
okubalamula abantu: abantu- ne bayimirira nga beetoolodde Musa 
okusoolca enkya okutuusa olweggulo. 14 Mukoddomi wa Musa bwe 
yalaba byonna bye yakolera abantu, n'ayogera nti Kiki kino ky'okolera 
abantu? Lwaki ggwe wehka ggwe otudde, abantu ne baba nga bayimiridde 
okukwebungulula, okuva enkya okuzibya obudde. 15 Musa n'agamba 
mukoddomi we nti Kubanga abantu bajja gye ndi okubuuza Katonda: 16 
bwe baba n'eldgambo, ne bajja gye ndi; nange mbasaalira omusango 
omuntu ne munne, ne mbategeeza amateeka ga Katonda, n'ebiragiro bye. 
17 Mukoddomi wa Musa n'amugamba nti Ekigambo ky'okola si kirungi. 


18 Tolirema kusiriira ggwe n'abantu bano abali awamu naawe: kubanga 
ekigambo kizitowa okusinga bw'oyinza ggwe: toyinza kukituuluriza 
wekka. 19 Kaakano wulira eddoboozi lyange, naakuteeseza ebigambo, 
Katonda abe naawe: obabeerere abantu eri Katonda, oleete ensonga eri 
Katonda 20 naawe olibayigiriza amateeka n'ebiragiro, era olibalaga 
ekkubo eribagwanidde okuyitamu, n'emirimu egibagwanidde okukola. 21 
Nate olonde mu bantu bonna abasajja abasaana, abatya Katonda, 
ab'amazima, abakyawa amagoba agatali ga butuukirivu; obakuze ku bo, 
babe abakulu b'enkumi, n'abakulu b'ebikumi, n'abakulu b'amakumi ataano, 
n'abakulu b'amakumi: 22 babasalire abantu omusango ebi seera byonna: 
kale buli nsonga nnene banaagikuleeteranga ggwe, naye buli nsonga ntono 
banaagiramulanga bokka: bwe kityo kinaabeeranga kyangu ku ggwe, nabo 
baneetikkanga wamu naawe. 23 Bw'olikola ekigambo ekyo, era Katonda 
bw'alikulagira bw'atyo, n'olyoka oyinza okugumiikiriza ggwe, n'abantu abo 
bonna baligenda mu kifo kyabwe mu mirembe. 24 Awo Musa n'awulira 
eddoboozi lya mukoddomi we, n'akola byonna bye yayogera. 25 Musa 
n'alonda abasajja abasaanye mu Isiraeri yenna, n'abakuza ku bantu, abakulu 
ab'enkumi, abakulu b'ebikumi, abakulu b'amakumi ataano, n'abakulu 
b'amakumi. 26 Ne balamulanga abantu ebiseera byonna; ensonga enzibu 
baazireeteranga Musa, naye buli nsonga ntono baagiramulanga bokka. 27 
Musa n'asiibula mukoddomi we; n'agenda mu nsi ye ye. 


19:1 Mu mwezi ogw'okusatu oluvannyuma abaana ba Isiraeri nga bamaze 
okuva mu nsi ey'e Misiri, ku lunaku luli ne batuuka mu ddungu lya Sinaayi. 
2 Bwe baava mu Lefidimu ne batuuka mu ddungu lya Sinaayi, ne bakuba 
eweema mu ddungu; Isiraeri n'asiisira wali mu maaso g'olusozi. 3 Musa 
n'alinnya eri Katonda, Mukama n'amuyita ng'ayima ku lusozi, ng'ayogera 
nti Bw'otyo bw'olibagamba ennyumba ya Yakobo, n'obabuulira abaana ba 
Isiraeri 4 nti Mwalaba bye nnakola Abamisiri, era bwe nnasitula mmwe 
n'ebiwaawaatiro by'empungu era bwe nnabaleeta gye ndi 5 Kale, kaakano, 
bwe munaawuliranga eddoboozi lyange ddala, ne mukwata endagaano 
yange, bwe mutyo munaabanga ekintu kyange ekiganzi mmwe mu 
mawanga gonna kubanga ensi yonna yange: 6 nammwe mulimbeerera 


okwakabaka ; bwa bakabona, n'eggwanga ettulkuvu. Bino bye bigambo 
by'oliba buulira abaana ba Isiraeri. 7 Musa n'ajja n'ayita abakadde 
ab'abantu, n'ateeka mu maaso gaabwe ebigambo bino byonna Mukama bye 
yamulagira. 8 Abantu bonna ne baddamu awamu ne boogera nti Byonna 
bye yayogera Mukama tulibikola. Musa n'aleeta nate ebigambo by'abantu 
eri Mukama. 9 Mukama n'amugamba Musa nti Laba, njija gy'oli mu kire 
ekizimbye, abantu bawulire bwe njogera naawe, era bakukkirize ennaku 
zonna. Musa n'abuulira Mukama ebigambo eby'abantu. 10 Mukama 
n'agamba Musa nti Genda eri abantu, obatukuze leero ne jjo, era bayoze 
engoye zaabwe, 11 beeteketeeke okutuusa olunaku olw'okusatu: kubanga 
ku lunaku olw'okusatu Mukama alikka mu maaso g'abantu bonna ku lusozi 
Sinaayi. 12 Naawe olibateekera abantu ensalo enjuyi zonna, ng'oyogera nti 
Mwekuume, muleme okulinnya ku lusozi newakubadde okukwata ku 
nsalo yaalwo: buli alikwata ku lusozi, talirema kuttibwa: 13 omukono 
gwonna guleme okumukwatako, naye talirema kukubibwa mayinja oba 
kufumitwa; oba ensolo, aba muntu, taliba mulamu: exlrjombe bw'erivuga 
ennyo, balisemberera olusozi. 14 Musa n'akka ng'ava mu lusozi ng'ajja eri 
abantu, n'atukuza abantu; ne bayoza engoye zaabwe 15 15 N'agamba 
abantu nti Mweteekereteekere alunaku olw'okusatu: temusemberera 
mukazi. 16 Awo ku lunaku olw'okusatu, bwe bwakya enkya, ne waba 
okubwatuka n'okumyansa, n'ekire ekizimbye ku lusozi,n'eddoboozi 
ery'enyombe eddene ennyo; awo abantu bonna abaali mu lusiisira ne 
bakankana. 17 Musa n'aleeta abantu okuva mu lusiisira basisinkane 
Katonda; ne bayimirira wansi w'olusozi. 18 Olusozi Sinaayi Iwonna ne 
lunyooka omukka, kubanga Mukama yalukkirako mu muliro: omukka 
gwalwo ne gunyooka ng'omukka gw'ekikoomi, olusozi Iwonna ne 
lukankana nnyo. 19 Eddoboozi ly'erJnombe bwe lyavuga ne lyeyongera 
nnyo, Musa n'ayogera, Katonda n'amuddamu n'eddoboozi. 20 Mukama 
n'akka ku lusozi Sinaayi, ku ntikko y'olusozi; Mukama n'ayita Musa 
okulinnya ku ntikko y'oiusozi: Musa n'alinnya 21 Mukama n'agamba Musa 
nti Serengeta, olagire abantu, baleme okuwaguza eri Mukama 
okwekaliriza namaaso, abantu bangi baleme okubula mu bo. 22 Era ne 
bakabona abasemberera Mukama, beetukuze, Mukama aleme okugwa ku 


bo. 23 Musa n'agamba Mukama nti Abantu tebayinza kulinnya ku lusozi 
Sinaayi: kubanga watulagira, ng'oyogera nti Teeka ensalo okwetooloola 
olusozi, era olutukuze. 24 Mukama n'amugamba nti Genda, oserengete; 
naawe olirinnya, ggwe ne Alooni wamu naawe; naye bakabona n'abantu 
baleme okuwaguza okulinnya eri Mukama, aleme okugwa ku bo. 25 Awo 
Musa n'aserengeta eri abantu, n'ababuulira. 


20:1 Katonda n'ayogera ebigambo bino byonna, ng'ayogera nti 2 Nze 
Mukama Katonda wo, eyakuggya mu nsi ey'e Misiri, mu nnyumba 
ey'obuddu. 3 Tobanga na bakatonda balala we ndi. 4 Teweekoleranga 
ekifaananyi ekyole, newakubadde ekifaananyi eky'ekintu kyonna kyonna, 
ekiri waggulu mu ggulu, newakubadde ekiri wansi ku ttaka, newakubadde 
ekiri mu mazzi agali wansi w'ettaka: 5 tobivuunamiranga ebyo, so 
tobiweerezanga: kubanga nze Mukama Katonda wo ndi Katonda wa 
buggya, abiwalana ku baana ebibi bya bajjajja baabwe okutuusa ku 
mirembe egy'oku bannakasatwe ne ku bannakana, egy'abantu abankyawa; 
6 era addiramu abantu nga nkumi na nkumi abanjagala, abakwata 
amateeka gange: 7 Tolayiriranga bwereere erinnya lya Mukama Katonda 
wo: kubanga mu maaso ga Mukama omusango gulimusinga omuntu 
alayirira obwereere erinnya lye. 8 Jjukira olunaku olwa ssabbiiti, 
okulutukuzanga. 9 Ennaku omukaaga okolanga emirimu gyo gyonna: 10 
naye olunaku olw'omusanvu ye ssabbiiti eri Mukama Katonda wo: olunaku 
olwo tolukolerangamu mirimu gyonna gyonna; so naawe wekka, 
newakubadde omwana wo omulenzi, newakubadde muwala wo, 
newakubadde omuddu wo, newakubadde omuzaana wo, newakubadde 
ebisolo byo, newakubadde munnaggwanga ali omumwo: 11 kubanga mu 
nnaku omukaaga Mukama mwe yakolera eggulu n'ensi, ennyanja, n'ebintu 
byonna ebirimu, n'awummulira ku lunaku olw'omusanvu: Mukama kyeyava 
aluwa omukisa olunaku olwa ssabbiiti, n'alutukuza. 12 Kitaawo ne nnyoko 
obassangamu ekitiibwa: enaku zo zibe nnyingi ku nsi gy'akuwadde 
Mukama Katonda wo. 13 Tottanga. 14 Toyendanga. 15 Tobbanga. 16 
Towaayirizanga muntu munno: 17 Teweegombanga ennyumba ya muntu 
munno, teweegombanga mukazi wa muntu munno, newakubadde omuddu 


we, newakubadde omuzaana we, newakubadde ente ye, newakubadde 
endogoyi ye, newakubadde buli kintu ekya muntu mumo. 18 Abantu bonna 
ne balaba okubwatuka, n'enjota, n'eddoboozi ly'enyombe, n'olusozi nga 
lunyooka omukka: abantu bwe baalaba ne bakankana, ne bayimirira wala, 
19 Ne bagamba Musa nti Ggwe yogera naffe, Iwe tunaawulira: naye 
Katonda aleme okwogera naffe, tuleme okufa. 20 Musa n'agamba abantu 
nti Temutya: kubanga Katonda azze okubakema, era entiisa ye ebeere mu 
maaso gammwe, muleme okwonoona. 21 Abantu ne bayimirira wala, 
Musa n'asemberera ekizikiza ekikutte Katonda gy'ali. 22 Mukama 
n'agamba Musa nti Bw'otyo bw'ogamba abaana ba Isiraeri nti Mmwe 
mulabye nga nnyimye mu ggulu okwogera nammwe. 23 Temukolanga 
bakatonda balala we ndi, bakatonda b'effeeza, newakubadde bakatonda 
b'ezzaabu, temubeekoleranga. 24 Ekyoto eky'ettaka onkolere, osseeko 
ebyo by'owaayo ebyokebwa n'ebyo by'owaayo olw'emirembe, endiga zo 
n'ente zo: buli wantu we njijukirizanga erinnya lyange ndijja gy'oli nange 
ndikuwa omukisa. 25 Era bw'olinkolera ekyoto eky'amayinja, 
tokizimbyanga mayinja agatemebwa: kubanga bw'olikiyimusaako ekyuma 
kyo, ng'okireetedde obugwagwa. 26 So tolinnyanga ku kyoto kyange ku 
madaala, oleme okukunamirako. 


21:1 Egyo gye misango gy'oliteeka mu maaso gaabwe. 2 Bw'ogulanga 
omuddu Omwebbulaniya, aweererezanga emyaka mukaaga: awo 
ogw'omusanvu aligenda n'eddembe bwereere. 3 Oba nga yajja omu, 
agendanga omu: oba nga alina omukazi, mukazi we agendanga naye. 4 
Mukama we bw'amuwanga omukazi n'amuzaalira abaana ab'obulenzi oba 
abaana ab'obuwala; omukazi n'abaana be balibeera ba mukama we, naye 
agendanga omu. 5 Naye omuddu bw'ayogereranga ddala nti Njagala 
mukama wange; mukazi wange; n'abaana bange; saagala kugenda 
n'eddembe: 6 Awo mukama we amuleetanga eri Katonda, amuleetanga ku 
luggi oba ku mufuubeeto; ne mukama we amuwummulanga okutu 
n'olukato; anaamuweerezanga ennaku zonna. 7 Omuntu bw'atundanga 
muwala we okubeera omuzaana, tagendanga ng'abaddu bwe bagenda. 8 
Oba nga tasanyusa mukama we, eyamuwasa, amulekanga okununulibwa: 


okumuguza bannaggwanga taliragirwa, kubanga amulimbye. 9 Oba nga 
amugabira omwana we, amukolanga ng'abawala. 10 Oba ng'awasa 
omulala; emmere ye, n'engoye ze n'ebigambo bye eby'obu gole 
tabikendeezangako. 11 Era bw'atamukoleranga ebyo byonsatule, aligenda 
bwereere, awatali bintu. 12 Akubanga omuntu okumutta, talemanga 
kuttibwa. 13 Era omuntu bw'atateeganga, naye Katonda n'amuteeka mu 
mukono gwe; oyo ndikulagirira ekifo ky'aliddukiramu. 14 Omuntu 
bw'ajjanga ng'agira ekyejo ku munne, okumutta n'olukwe; omuggyanga ku 
kyoto kyange, afe. 15 Akubanga kitaawe oba nnyina, talemanga kuttibwa. 
16 Abbanga omuntu n'amutunda, Abbanga omuntu n'amutunda, oba 
bw'alabikanga mu mulcono gwe, talemanga kuttibwa. 17 Akolimiranga 
kitaawe oba nnyina, talemanga kuttibwa. 18 Era abantu bwe balwananga, 
omuntu omu n'akuba munne ejjinja oba kikonde, n'atafa naye n'amala 
agalamizibwa ku kitanda: 19 bw'agolokolcanga n'avaayo n'asenvulira ku 
muggo, eyamukuba nga tazzizza musango: naye amugattanga olw'ebiseera 
bye bye yamwonoonera, era alimuwonyeza ddala. 20 Era omuntu 
bw'akubanga omuddu we oba muzaana we n'omuggo bw'afanga ng'akyali 
wansi w'omukono gwe; talemanga kubo nerezebwa. 21 Naye 
bw'alwangawo ng'ennaku ebbiri, tabonerezebwanga: kubanga oli bye bintu 
bye. 22 Era abantu bwe balwanalwananga, ne balcola obubi omukazi alina 
olubuto; olubuto ne luvaamu, naye akabi konna ne katabaawo: talemanga 
kuliwa, nga bba w'omukazi bw'alimusalira; aliriwa ng'abalamuzi bwe 
balagiranga. 23 Naye akabi bwe kabangawo, owangayo obulamu 
olw'obulamu, 24 eriiso olw'eriiso, erinnyo olw'erinnyo, omukono 
olw'omukono, ekigere olw'ekigere, 25 okwokebwa olw'okwokebwa, 
ekiwundu olw'ekiwundu, okukubibwa olw'okukubibwa. 26 Era omuntu 
bw'akubanga eriiso ly'omuddu we, oba eriiso ly'omuzaana we n'aliziba; 
amuwanga eddembe olw'eriiso lye. 27 Omuntu bw'akubanga erinnyo 
Iy'omuddu we oba erinnya ly'omuzaana we, amuwanga eddembe 
olw'erinnyo lye. 28 Era ente bw'etomeranga omusajja oba mukazi 
okubatta, ente teremariga kukubibwa mayinja, so n'ennyama yaayo 
teriibwanga; naye nannyini nte nga taliiko musango. 29 Naye ente nga 
yamanyiira okuzomeza amayembe edda, nannyiniyo n'abuulirwa so 


n'atagisiba, naye 'ow'ettanga amusajja oba mukazi; ente ekubibwanga 
amayinja, era ne nannyiniyo attibwanga. 30 Bwe bamusaliranga 
olufuubanja, awangayo ebintu bye bamusalidde byonna okununula obulamu 
bwe. 31 Bw'etomeranga omwana ow'obulenzi oba omwana ow'obuwala, 
nnyiniyo ateekebwangalco omusango gwe gumu. 32 Ente bw'etomeranga 
omuddu oba muzaana; awangayo eri mukama waabwe ebitundu 
eby'effeeza amakumi asatu, era n'ente ekubibwanga amayinja. 33 Era 
omuntu bw'abikkulanga obunnya oba omuntu bw'asimanga obiunnya 
n'atabubikkako, ente oba endogoyi n'egwamu, 34 nannyini bunnya 
amuliyiranga omuwendo gw'ente; awangayo effeeza eri nannyinizo, 
n'ekisolo elufudde kibeeranga kikye. 35 Era ente y'omuntu bw'etomeranga 
ente ey'omulala n'emala egitta; batundanga ente ekyali ennamu, ne 
bagabana omuwendo gwayo; era n'efudde bagigabananga. 36 Oba bwe 
kimanyibwanga nti ente yamanyiira okutomeza amayembe edda, 
nannyiniyo n'atagisiba; talemanga kuliwa ente olw'ente, n'ekisolo ekifudde 
kibeezanga kikye. 


22:1 Omuntu bw'abbanga ente, oba endiga, n'amala agitta oba kugitunda; 
azzangawo ente ttaano olw'ente, n'endiga nnya olw'endiga. 2 Omubbi 
bw'alabibwanga ng'asima n'akubibwa n'amala afa, tewabanga musango 
gwa musaayi ku lulwe. 3 Oba enjuba bw'eba ng'evuddeyo ku ye, wabanga 
omusango ogw'omusaayi ku lulwe: kimugwanidde okuliwa; oba nga talina 
kintu, atundibwanga olw'okubba kwe. 4 Kye yabba bwe kirabikanga mu 
mukono gwe nga kikyali kiramu, oba nte, oba ndogoyi, oba ndiga; 
azzangawo bbiri. 5 Omuntu bw'aliisanga olusuku oba nnimiro 
y'emizabbibu, bw'agirelanga ensolo ye n'erya ku lusuku olw'omuntu 
omulala; aliwanga ku by'olusuku lwe ebisinga, ne ku by'ennimiro ye 
ey'emizabbibu ebisinga. 6 Omuliro bwe gwakanga ne gulinnya mu 
maggwa, emitwalo gy'eņnnaano oba enņnaano ng'ekyamera oba nnimiro ne 
bimala bisiriira; akumanga omuliro, talemanga kuliwa. 7 Omuntu 
bw'ateresanga munne effeeza oba bintu, ne bamala babi bbiramu nnyumba 
ye; omubbi bw'anaalabikanga aliwanga emirundi ebiri. 8 Omubbi 
bw'atalabikanga, nannyini nnyumba asembereranga Katonda, okulaba oba 


nga teyateeka mukono gwe ku bintu bya munne. 9 Kubanga buli kigambo 
eky'okwonoona, oba olw'ente, oba olw'endogoyi, oba olw'endiga, oba 
olw'engoye, oba olwa buli kibuze, omuntu ky'ayogerako nti Kye kino, 
ensonga ey'abo bombi ereetwanga eri Katonda; oli Katonda gw'asaliranga 
omusango aliwanga emirundi ebiri. 10 Omuntu bw'ateresanga munne 
endogoyi, oba nte, ndiga, oba nsolo yonna; nayo n'emala efa, oba 
kufaafaagana, oba okugobebwa nga tewali muntu alaba: 11 ekirayiro kya 
Mukama kibeeranga wakati waabwe bombi, nga teyateeka mukono gwe 
ku bintu bya munne; nannyiniyo akikkirizanga, so tali wanga. 12 Naye 
bw'ebbibwanga ku ye, amuliyiranga nannyiniyo. 13 
Bw'etaagulwataagulwanga, agireetanga ebe omujulirwa; tamuliyiranga 
olw'etaaguddwa. 14 Era omuntu bw'asabanga ekintu eri munne, ne 
kyonooneka, oba ne kifa, nga taliiwo nannyinikyo, talemanga kumuliyira. 
15 Nannyinikyo bw'abangawo, tamuliyiranga: bwe kibanga eky'empeera, 
nga kyajja lwa mpeera yaakyo olw'okupangisa. 16 Era omuntu 
bw'asendasendanga omuwala omuto atannayogerezebwa n'amala 
amwonoona, talemanga kuliwa bintu eby'obuko ku lulwe alyoke abeere 
mukazi we. 17 Kitaawe bw'agaaniranga ddala okumumuwa, aliwanga ku 
muwendo ogw'okwogereza abawala abato. 18 Omukazi omulogo 
tomulekanga mulamu. 19 Buli asulanga n'ensolo, talemanga kuttibwa. 20 
Awangayo ssaddaaka eri katonda yenna, wabula eri Mukama yekka, 
azikirizibwanga ddala. 21 Era munnaggwanga tomwonoonanga, so 
tomukolanga bubi: kubanga mwali bannaggwanga mu nsi ey'e Misiri. 22 
Buli nnamwandu ne mulekwa temubabonyaabonyanga. 23 
Bw'onoobabonyaabonya nga n'akatono, bwe banankaabiranga nze, 
siiremenga kuwy,lira kukaba a kwabwe; 24 era obusungu bwange bulyaka 
nnyo, nange naabattanga n'ekitala; ne bakazi bammwe baliba 
bannamwandu, n'abaana bammwe bamulekwa. 25 Bw'owolanga buli omu 
mu bantu bange ali naawe effeeza nga mwavu, tomubeereranga 
ng'omubanzi, so tomusaliranga magoba. 26 Bw'osingirwanga ekyambalo 
kya munno, omuddizangayo enjuba nga tennagwa: 27 kubanga ekyo kye 
kimubikka kyokka, kye kyambalo kye eky'omubiri gwe: aneebikka ki? 
awo, bw'anankaabiranga, naawuliranga; kubanga nnina ekisa. 28 


Tovumanga Katonda, so tokolimiranga omukulu w'abantu bo. 29 
Tolwanga kuwaayo ku bungi obw'ebibala byo n'envinnyo yo. 
Omubereberye mu baana bo omumpanga. 30 Bw'otyo bw'onoolcolanga 
era n'ente zo, n'endiga zo: ennaku musanvu ebeeranga ne nnyina waayo; ku 
lunaku olw'omunaana ogimpanga nze. 31 Era munaabanga abantu 
abatukuvu gye ndi: kyemunaavanga mulema okulya ku nnyama ensolo gye 
zisse mu nsiko; mugisuuliranga embwa. 


23:1 Tokkirizanga kigambo kya bulimba: toteekanga mukono gwo awamu 
n'abatali batuukirivu okubeera omujulirwa ow'obulimba. 2 Togobereranga 
bangi okukola obubi; so toyogeranga mu nsonga okyame eri abangu 
okukyusa omusango: 3 so tomusalirizanga omwavu mu nsonga ye. 4 
Bw'osanganga ente ey'omulabe wo oba ndogoyi ye ng'ekyama, tolemanga 
kugimuleetera nate. 5 Bw'olabanga endogoyi y'oyo aku kyaye 
ng'egalamizibbwa wansi w'o;mugugu gwayo, bw'oyagalanga 
obuitamuyamba, tolemanga kumuyamba. 6 Tokyusanga musango gwa 
mwavu wo mu nsonga ye. 7 Weebalamanga mu kigambo eky'obulimba; so 
tomuttanga atalina kabi n'omutuukirivu: kubanga sirifuula omubi okubeera 
omutuukirivu. 8 Era toweebwanga kirabo : kubanga ekirabo kibaziba 
amaaso abatunula, ikikyusa ebigamno by'abatuukirivu. 9 Tokolanga bubi 
munnaggwanga: kubanga mmwe mumanyi omutima gw'omunnaggwanga, 
kubanga mwali bannaggwanga mu nsi ey'e Misiri. 10 Era emyaka 
mukaaga osiganga ensi yo, n'okumaanyanga ebibala byayo: 11 naye 
omwaka ogw'omusanvu ogiwummuzanga ereme okubeera n'emirimu; 
abaavu ab'omu bantu bo balyoke balye : gye balekangawo ensolo ey'omu 
nsiko egiryanga. Bw'otyo bw'onookolanga olusuku lwo olw'emizabbibu, 
n'olw'emizeeyituuni. 12 Ennaku omukaaga kolanga emirimu gyo, ne ku 
lunaku olw'omusanvu wummulanga: ente yo n'endogoyi yo ziryoke 
ziwummule, n'omwana ow'omuzaana wo, ne munnaggwanga bafune 
amaanyi. 13 Era mu bigambo byonna bye nnabagamba, mwekuumanga: so 
toyogeranga n'akatono erinnya lya bakatonda abalala newakubadde 
okuwulikika mu kamwa ko. 14 Buli mwaka emirundi esatu 
oneekuumiranga embaga. 15 Embaga ey'emigaati egitazimbulukuswa 


og yekuumanga: ennaku musanvu olyanga egitazimbulukuswa, nga bwe 
nnakulagira, mu biro ebyateekebwawo mu mwezi gwa Abibu (kubanga mu 
ogwo mwe mwaviira mu Misiri); so temulabikanga busa mu maasa gange 
n'omu: 16 era embaga ey'okunoga ebibala ebibereberye eby'emirimu gyo, 
bye wasiga mu nnimiro: era embaga ey'okukungula ku nkomerero 
y'omwaka, bw'okungulanga emirimu gyo mu nnimiro. 17 Buli mwaka 
emirundi esatu abasajja bo bonna balabikanga mu maasa ga Mukama 
Katonda. 18 Towangayo musaayi gwa ssaddaaka yange wamu n'emigaati 
egizimbulukuswa; so n'amasavu ag'embaga yange tegasigalangawo ekiro 
kyonna okutuuka enkya. 19 Ebibereberye eby'ebisaoka okubala eby'ensi yo 
obireetanga mu nnyumba ya Mukama Katonda wo. Tofumbiranga omwana 
gw'embuzi mu mata ga nnyina gwayo. 20 Laba, ntuma malayika mu maaso 
go, akukuume mu kkubo, akuleete mu kifo kye mateekateeka. 21 
Mumutunuulire, mumuwutire eddoboozi lye; temumusunguwaza; kubanga 
talibasonyiwa okwonoona kwammwe; kubanga erinnya lyange liri mu nda 
ye. 22 Naye bw'onoowuliriranga ddala eddoboozi lye, n'okolanga byonna 
bye njogera; bwe kityo naababeereranga omulabe abalabe bo, ndibaziyiza 
abakuziyiza. 23 Kubanga malayika wange alikulembera mu maaso go, 
alikuyingiza eri Omwamoli, n'eri Omukiiti, n'eri Omuperizi, n'eri 
Omukanani, n'eri Omukiivi, n'eri Omuyebusi: nange ndibazikiriza. 24 
Tovuunamiranga bakatonda baabwe, so tobaweerezanga, so tokolanga 
ng'ebikolwa byabwe: naye olibasuulira ddala, era olimenyaamenya empagi 
zaabwe. 25 Era munaaweerezanga Mukama Katonda wammwe, naye 
aligiwa omukisa emmere yo n'amazzi go; nange ndiggyawo endwadde 
wakati wammwe. 26 Tewaliba kirivaamu olubuto, newakubadde 
ekigumba, mu nsi yo: omuwendo gw'ennaku zo ndigutuukiriza. 27 
Ndisindika entiisa yange mu maaso go, ndibateganya abantu bonna 
b'olituukako, ndikukyusiza amabega gaabwe abalabe bo bonna. 28 Era 
ndisindika; ennumba mu maaso go, eribagoba Omukiivi, n'Omukanani, 
n'Omukiiti, mu maaso go. 29 Siribagoba mu maaso go mu mwaka ogumu; 
ensi creme okuzika, so n'ensolo ey'omu nsiko ereme okweyongera ku 
ggwe. 30 Katono katono ndibagoba mu maaso go, okutuusa 
lw'olyeyongera, n'osikira ensi. 31 Era ndissaawo ensalo yo okuva ku 


Nnyanja Emmyufu okutuuka ku nnyanja ey'Abafirisuuti, n'okuva Imu 
ddungu okutuuka ku Mugga: kubanga ndiwaayo mu mukono gwammwe 
ahatudde mu nsi; naawe olibagoba mu maaso go. 32 Tolagaananga 
ndagaano nabo, so ne bakatonda baabwe. 33 Tebatuulanga mu nsi yo, 
baleme okukwonoonya ku nze: kubanga bw'oliweereza bakatonda baabwe, 
tekirirema kukubeerera kyambika. 


24:1 N'agamba Musa nti Linnya eri Mukama, ggwe ne Alooni, Nadabu, ne 
Abiku, n'ensanvu ey'abakadde ba Isiraeri; era musinzize wala: 2 Musa 
yekka asemberere Mukama; naye bo baleme okuse mbera so abantu 
baleme okulinnya awamu naye. 3 Musa n'ajja n'agamba abantu ebigambo 
byonna ebya Mukama, n'emisango gyonna: abantu bonna ne baddamu 
n'eddoboozi limu, ne boogera nti Ebigambo byonna Mukama by'ayogedde 
tulibikoia. 4 Musa n'awandiika ebigambo byonna ebya Mukama, 
n'agolokoka enkya mu makya, n'azimba ekyoto wansi w'olusozi, n'empagi 
kkumi na bbiri, ng'ebika ekkumi n'ebibiri ebya Isiraeri. 5 N'atuma 
abavubuka ab'abaana ba Isiraeri, ne bookya ebyokwokya, ne bawaayo 
ebiweebwayo olw'emirembe eby'ente eri Mukama. 6 Musa n'atwala 
ekitundu ky'omusaayi, n'akifuka mu bibya; n'ekitundu ky'omusaayi, 
n'akimansira ku kyoto. 7 N'atoola ekitabo eky'endagaano, n'asoma mu 
matu g'abantu: ne boogera nti Byonna Mukama by'ayogedde tulibikola, era 
tuliwulira. 8 Musa n'atoolomusaayi, n'agumansira ku bantu, n'ayogera nti 
Laba omusaayi ogw'endagaano, Mukama gy'alagaanye nammwe mu 
bigambo bino byonna. 9 Musa n'alyoka alinnya, ne Alooni, Nadabu, ne 
Abiku, n'ensanvu ey'abakadde ba Isiraeri: 10 ne balaba Katonda wa 
Isiraeri; ne wansi w'ebigere bye ne waba ng'omulimu ogw'amayinja 
amaaliire aga safiro, agafaanana ng'eggulu lyennyini okutangaala. 11 So ku 
bakungu b'abaana ba Isiraeri n'atateekako mukono gwe: ne bamulaba 
Katonda, ne balya ne banywa: 12 Mukama n'agamba Musa nti Linnya gye 
ndi ku lusozi, obeereyo : nange ndikuwa ebipande by'amayinja, n'amateeka 
n'ekiragiro, bye mpandiise, obiyigirize. 13 Musa n'agolokoka ne Yoswa 
omuweereza we: Musa n'alinnya ku lusozi Iwa Katonda. 14 N'agamba 
abakadde nti Mutulindirire wano, okutuusa lwe tulibajjira nate: ne Alooni 


ne Kuuli, laba, bali wamu nammwe: buli alina ensonga, asemberere bo. 15 
Musa n'alinnya ku lusozi, ekire ne kibikka olusozi. 16 Ekitiibwa kya 
Mukama re kibeera ku lusozi Sinaayi, ekire ne kirubikkira ennaku 
mukaaga: ku lunaku olw'omusanvu n'ayita Musa ng'ayima wakati w'ekire. 
17 Ekifaananyi ky'ekitubwa kya Mukama ne kiba ng'omuliro ogwaka ku 
ntikko y'olusozi mu maaso g'abaana ba Isiraeri. 18 Musa n'ayingira wakati 
mu kire, n'alinnya ku lusozi: Musa n'amala ku lusozi ennaku amakumi ana 
emisana n'ekiro. 


25:1 Mukama n'agamba Musa nti 2 Babuulire abaana ba Isiraeri bantwalire 
ekiweebwayo: eri buli muntu omutima gwe gwagaza mulitwala 
ekiweebwayo kyange. 3 Kino kye kiweebwayo kye mulibatwalako: zaabu, 
n'effeeza, n'ekikomo; 4 n'olugoye lwa kaniki, n'olw'effulungu, n'olumyufu, 
ne bafuta, n'ebyoya by'embuzi; 5 n'amaliba g'endiga amannyike amamyufu, 
n'amaliba g'erlijonge, n'omuti gwa sita; 6 amafuta g'ettabaaza, 
n'eby'akaloosa eby'okunyoo keza; 7 amayinja aga onuku, n'amayinja 
ag'okutona, okubeera ku kkanzu ne ku kyomukifuba. 8 Era Ba olere 
awatukuvu; ndyoke ntuule wakati waabwe. 9 Nga byonna bye nkulaga, 
engeri ey'eweema, n'engeri ey'ebintu byayo byonna, bwe mutyo bwe 
mulikola. 10 Era balikola essanduuko ey'omuti gwa sita: emikono ebiri 
n'ekitundu obuwanvu bwayo, era omukono n'ekitundu obugazi bwayo, era 
omukono n'ekitundu obugulumivu bwayo. 11 Era oligibikkako zaabu 
ennungi, munda ne kungulu oligibikkako, era olikola ku yo engule eya 
zaabu okwetooloola. 12 Era oligifumbira empeta nnya eza zaabu, n'oteeka 
mu magulu gaayo ana; n'empeta bbiri ziriba ku lubīiriizi lumu, n'empeta 
bbiri ziriba ku lubiriizi olw'okubiri. 13 Era olikola emisituliro egy'omuti 
gwa sita, oligibikako zaabu. 14 Era oligiyingiza emisituliro mu mpeta ku 
mbiriizi ez'essanduuko, esituli bwenga n'egyo. 15 Emisituliro giribeera mu 
mpeta ez'essanduuko: tegiggibwangamu. 16 Era oliteeka mu ssanduuko 
obujulirwa bwe ndikuwa. 17 Era olikola entebe ey'okusaasira ne zaabu 
ennungi: emiikono ebiri n'ekitundu obuwanvu bwayo, era omukono 
n'ekitundu obugazi bwayo. 18 Era olikola ba kerubi babiri aba zaabu; mu 
zaabu empeese mw'olibakola, ku nsonda bbiri ez'entebe ey'okusaasira. 19 


Era kola kerubi omu ku nsonda eyo, ne kerubi ow'okubiri ku nsonda eyo: 
ba zaabu emu n'entebe ey'okusaasira bwe mulikola bakerubi babiri ku 
nsonda zaayo ebbiri. 20 Era bakerubi baligolola ebiwaawaatiro byabwe 
waggulu, nga bayanjaaza ku ntebe ey'okusaasira ebiwaawaatiro byabwe, 
nga balabagana amaaso gaabwe; amaaso ga bakerubi galitunuulira entebe 
ey'okusaasira. 21 Era oliteeka entebe ey'okusaasira waggulu ku sanduuko; 
era mu sanduuko mw'oliteeka obujulirwa bwe ndikuwa. 22 Era okwo kwe 
nnaalabaganiranga naawe, nange naanyumyanga naawe okuyima waggulu 
ku ntebe ey'okusaasira, wakati wa bakerubi ababiri abali ku ssanduuko 
ey'obujulirwa, ku byonna bye nnaakulagiranga eri abaana ba Isiraeri. 23 
Era olikola emmeeza ey'omuti gwa sita: emikono ebiri obuwanvu bwayo, 
n'omukono obugazi bwayo, n'omukono n'ekitundu obugulumivu bwayo. 24 
Era oligibikkako zaabu ennungi, era oligikolera engule eya zaabu 
okwetooloola. 25 Era oligikolako olukugiro olw'oluta okwetooloola, era 
olirukolako olukugiro lwayo engule eya zaabu okwetooloola. 26 Era 
oligikolera empeta nnya eza zaabu, n'oziteeka empeta ku nsonda ennya 
eziri ku magulu gaayo ana. 27 Kumpi n'olukugira we ziriba empeta, 
zibeere ebifo by'emisituliro egy'okusitula emmee za. 28 Era olikola 
emisituliro n'omuti gwa sita, era oligibikkako zaabu, emmeeza 
esitulibwenga n'egyo. 29 Era olikola essowaani zaayo, n'ebijiiko byayo, 
n'ensuwa zaayo, n'ebibya byayo okufuka: ne zaabu ennungi olibikola. 30 
Era oliwaayo ku mmeeza emigaati egy'okulaga mu maaso gange bulijjo. 
31 Era olikola ekikondo ne zaabu ennungi: ekikondo kiriweesebwa, entobo 
yaakyo, n'omukonda gwakyo; ebikompe byakyo, n'emitwe gyakyo, 
n'ebimuli byakyo, biribeera bya zaabu emu nakyo: 32 n'amatabi mukaaga 
galiva mu mbiriizi zaakyo; amatabi asatu ag'ekikondo mu lubiruzi Iwakyo 
lumu, n'amatabi asatu ag'ekikondo mu lubiriizi Iwakyo olw'okubiri: 33 
ebikompe bisatu ebifaanana ng'ebimuli bya kaluwa mu ttabi limu, omutwe 
n'ekimuli; n'ebikompe bisaru ebifaanana ng'ebimuli bya kaluwa mu ttabi 
ery'okubiri, omutwe n'ekimuli; bwe kityo mu matabi mukaaga agava ku 
kikondo; 34 ne mu kikondo ebikompe bina ebifaanana ng'ebimuli bya 
kaluwa, emitwe gyakyo n'ebimuli byakyo: 35 n'omutwe gube wansi 
w'amatabi abiri aga zaabu emu nagwo, n'omutwe wansi w'amatabi abiri 


aga zaabu emu nagwo, n'omutwe wansi w'amatabi abiri aga zaabu emu 
nagwo, mu matabi omukaaga agava ku kikondo. 36 Emitwe gyago 
n'amatabi gaago biribeera bya zaabu emu nakyo: kyonna kiribeera 
ekyaweesebwa ekya zaabu ennungi ekimu. 37 Era olikola eby'ettabaaza 
byakyo, omusanvu: era banaakoleezanga eby'ettabaaza byakyo, okwakira 
mu maaso gaakyo. 38 Ne makaasi waakyo, ne ssowaani zaakyo 
ez'ebisiriiza, biribeera bya zaabu ennungi. 39 Ne ttalanta eya zaabu ennungi 
bwe kirikolebwa, n'ebintu ebyo byonna. 40 Era weekuume obikole mu 
ngeri yaabyo gye walagibwa ku lusozi. 


26:1 Era olikola eweema n'emitanda kkumi; ne bafuta erangiddwa, ne 
kaniki, n'olugoye olw'effulungu, n'olumyufu, ne bakerubi omulimu 
ogw'omukozi ow'amagezi oligikola. 2 Obuwanvu bwa buli mutanda 
bulibeera emikono amakumi abiri mu munaana, n'obugazi bwa buli 
mutanda emikono ena: emitanda gyonna giribeera gya kigero kimu. 3 
Emitanda etaano girigattibwa gyokka na gyokka; n'emitanda etaano 
girigattibwa gyokka na gyokka. 4 Era olikola enyango eza kaniki ku 
lukugiro |w'omutanda ogumu okuva mu nsonda ey'emigatte; era bw'otyo 
bw'olikola ku lukugiro Iw'omutanda ogw'oku mabbali g'emigatte 
egy'okubiri. 5 Olikola enyango amakumi ataano ku mutanda gumu, era 
olikola enyango amakumi ataano ku lukugiro Ilw'omutaada ogw'omu 
migatte egy'okubiri; ennango zirirabagana zokka na zokka. 6 Era olikola 
ebikwaso amakumi ataano ebya zaabu, ogatte emitanda gyokka na gyokka 
n'ebikwaso: eweema eribeera emu. 7 Era olikola emitanda egy'ebyoya 
by'embuzi okubeera eweema ku weema: oligikola emi tanda kkumi na 
gumu. 8 Obuwanvu bwa buli mutanda bulibeera emikono amakumi asatu, 
n'obugazi bwa buli mutanda emikono ena: emitanda kkumi na gumu 
giribeera gya kigero kimu. 9 Era oligatta emitanda etaano gyokka, 
n'emitanda omukaaga gyokka, era olifunyamu mu mutanda ogw'omukaaga 
mu maaso g'eweema. 10 Era olikola enyango amakumi ataano ku lukugiro 
Iw'omutanda gumu ogw'oku mabbali g'emigatte, nennango amakumi 
ataano ku lukugiro lw'omutanda ogw'oku mabbali g'emigatte egy'okubiri. 
11 Era olikola ebikwaso amakumi ataano eby'ebikomo, oliteekamu 


ebikwaso mu imango, oligatta eweema, ebeere emu. 12 N'ekitundu 
eky'emitanda gy'eweema ekifikkawo ekireebeeta, ekitundu kimu 
eky'omutanda ekifikkawo, kirireebeeta ku mabega g'eweema. 13 
N'omukono ogw'okuluuyi luno, n'omukono ogw'oku luuyi luli, ogufikkawo 
mu buwanvu bw'emitanda gy'eweema, gulireebeeta ku mbiriizi z'eweema 
eruuyi n'eruuyi, Okugibikka. 14 Era olikola ku weema n'amaliba g'endiga 
eza seddume amannyike amamyufu, ne kungulu ekyokugibikkako 
eky'amaliba g'ennonge. 15 Era olikola embaawo ez'eweema ez'omuti gwa 
sita, ziyimirire. 16 Emikono kkumi bwe bulibeera obuwanwu 
bw'olubaawo, n'omukono n'ekitundu bwe bulibeera obugazi bwa buli 
lubaawo. 17 Mu buli lubaawo mulibeera ennimi bbiri, ezigattibwa zokka 
na zokka: bw'otyo bw'olikola ku mbaawo zonna ez'eweema. 18 Era olikola 
embaawo ez'eweema, embaawo amakumi abiri ez'oluuyi lw'obukiika obwa 
ddyo mu bukiika obwa ddyo. 19 Era olikola ebinnya ebya ffeeza amakumi 
ana wansi w'embaawo amakumi abiri; ebinnya bibiri wansi w'olubaawo 
lumu eby'ennimi zaalwo ebbiri, n'ebinnya bibiri wansi w'olubaawo olulala 
eby'ennimi zaalwo ebbiri: 20 era ez'oluuyi olw'okubiri olw'eweema, ku 
luuyi |w'obukuka obwa kkono, embaawo amakumi abiri: 21 n'ebinnya 
byazo ebya ffeeza amakumi ana; ebinnya bibiri wansi w'olubaawo lumu; 
n'ebinnya bibiri wansi w'olubaawo olulala. 22 N'ez'oluuyi lw'eweema 
olw'emabega mu bugwanjuba, olikola embaawo mukaaga. 23 Era olikola 
embaawo bbiri ez'ensonda ez'eweema ku luuyi olw'emabega. 24 Ziriba 
bbiri bbiri wansi, bwe zityo bwe ziriba ennamba waggulu waazo okutuuka 
empeta emu: bwe zityo bwe ziriba zombi; ziribeera ez'enso nda ebbiri. 25 
Era waliba embaawo munaana, n'ebinnya byazo ebya ffeeza, ebinnya 
kkumi na mukaaga; ebinnya ebibiri wansi w'olubaawo lumu, n'ebinnya 
bibiri wansi w'olubaawo olulala. 26 Era olikola emiti egy'omuti gwa sita; 
etaano egy'embaawo ez'oluuyi olumu olw'eweema, 27 n'emiti etaano 
egy'embaawo ez'oluuyi olw'okubiri olw'eweema, n'emiti etaano 
egy'embaawo ez'oluuyi olw'eweema, ku luuyi olw'emabega, 
olw'ebugwanjuba. 28 N'omuti ogwa wakati w'embaawo guyitemu eruuyi 
n'eruuyi. 29 N'embaawo olizibikkako zaabu, era olikola empeta zaazo za 
zaabu omwokuteekera emiti: n'emiti oligibikkako zaabu. 30 Era olizimba 


eweema mu ngeri yaayo gye walagibwa ku lusozi. 31 Era olikola eggigi 
erya kaniki, n'ery'olugoye olw'effulungu, n'ery'olumyufu, n'erya bafuta 
ennungi erangiddwa: ne bakerubi omulimu ogw'abakozi ab'amagezi bwe 
lirikolebwa: 32 era oliriwanika ku mpagi nnya ez'omuti gwa sita 
ezibikkiddwako zaabu, ebikwaso byazo biribeera bya zaabu, ku binnya 
bina ebya ffeeza. 33 Era oliwanika eggigi wansi w'ebikwaso, n'essanduuko 
ey'obujulirwa oligiyingiza eri munda w'eggigi: n'eggigi liryawulamu eri 
mmwe awatukuvu n'awasinga obutukuvu. 34 Era oliteeka entebe 
ey'okusaasira ku ssanduuko ey'obujulirwa mu wasinga obutukuvu. 35 
N'emmeeza oligiteeka ebweru w'eggigi, n'ekikondo mu maaso g'emmeeza 
ku luuyi olw'eweema olw'obukiika obwa ddyo: n'emmeeza oligiteeka ku 
luuyi olw'obukuka obwa kkono. 36 Era olikola oluggi olw'omulyango 
ogw'eweema, olwa kaniki, n'olw'effulungu, n'olumyufu, ne bafuta 
erangiddwa, omulimu ogw'omudaliza. 37 Era olikola empagi ttaano 
ez'omuti gwa sita ez'oluggi, olizibikkako zaabu; ebikwaso byazo biribeera 
bya zaabu: era olizifumbira ebinnya bitaano eby'ekikomo. 


27:1 Era olikola ekyoto n'omuti gwa sita, emikono etaano obuwanvu, 
n'emikono etaano obugazi; ekyoto kiryenkanankana: n'obugulumivu 
bulibeera emikono esatu. 2 Era olikola amayembe gaakyo ku nsonda za 
„kyo ennya: amayembe gaakyo galibeera ga muti gumu nakyo; era 
olikibikkako ekikomo. 3 Era olikola entamu zaakyo ez'okutwaliramu evvu 
lyakyo, n'ebijiiko byakyo, n'ebibya byakyo, n'eby'olzukwasa ennyama 
byakyo, n'emmumbiro zaakyo: ebintu byakyo byonna olibikola bya 
bikomo. 4 Era olikikolera ekitindiro eky'ekikomo ekirukibwa; ne ku 
kirukiddwa olikolako empeta nnya ez'ebikomo ku nsonda zaakyo ennya. 5 
Era olikiteeka wansi w'omuziziko ogwetooloola ekyoto wansi, 
ekirukiddwa kituuke wakati mu bugulumivu obw'ekyoto. 6 Era olikola 
emisituliro egy'ekyoto, emisituliro gy'omuti gwa sita, oligibikkako 
ebikomo. 7 N'emisituliro gyakyo giriyingizibwa mu mpeta, n'emisituliro 
giribeera ku mbiruzi z'ekyoto zombi, okukisitula. 8 Olikikola n'embaawo 
nga kirina ebbanga munda: nga bwe walagirirwa ku lusozi, bwe batyo bwe 
balilukola. 9 Era olikola oluggya lw'eweema: eby'oluuyi olw'obukiika 


obwa ddyo mu bukiika obwa ddyo walibeera ebitimbibwa eby'oluggya 
ebya bafuta erangiddwa emikono kikiuni obuwanvu oluuyi olumu: 10 
n'empagi zaalwo ziribeera amakusni abiri, n'ebinnya byazo amakumi abiri, 
eby'ebikomo; ebikwaso by'empagi n'emiziziko gyazo bya ffeeza. 11 Era 
bwe bityo eby'oluuyi olw'obukiika obwa kkono walibeera ebitimbibwa 
emikono kikumi obuwanvu, n'empagi zaalwo amakumi abiri, n'ebinnya 
byazo amakumi abiri, eby'ebikomo; ebikwaso by'empagi n'emiziziko 

g yazo bya ffeeza. 12 Era eby'obugazi bw'oluggya ku luuyi 
olw'ebugwanjuba walibeera ebitimbibwa eby'emikono amakumi ataano: 
empagi zaabyo kkumi, n'ebinnya byazo kkumi. 13 N'obugazi bw'oluggya 
ku luuyi olw'ebuvanjuba mu buvanjuba bulibeera emikono amakumi 
ataano. 14 Ebitimbibwa eby'oluuyi olumu olw'omulyango biribeera 
emikono kkumi n'etaano: empagi zaabyo ssatu, n'ebinnya byazo bisatu. 15 
Era eby'oluuyi olw'okubiri walibeera ebitimbibwa eby'emikono kkumi 
n'etaano: empagi zaabyo ssatu, n'ebinnya byazo bisatu. 16 Era 
olw'omulyango ogw'oluggya walibeera oluggi olw'emikono amakumi abiri, 
olwa kaniki, n'olugoye olw'effulungu, n'olumyufu, ne bafuta erangiddwa, 
omulimu gw'omudaliza: empagi zaazo nnya, n'ebinnya byazo bina. 17 
Empagi zonna ez'oluggya ezeetooloode ziribeerako emiziziko egya ffeeza: 
ebikwaso byazo bya ffeeza, n'ebinnya byazo bya bikomo. 18 Obuwanvu 
obw'oluggya bulibeera emikono kikumi, n'obugazi amakumi ataano wonna 
wonna, n'obugulumivu emikono etaano, obwa bafuta ennungi erangiddwa, 
n'ebinnya byazo bya bikomo. 19 Ebintu byonna eby'omu weema mu 
mulimu gwayo gwonna, n'enninga zaayo zonna, n'enninga zonna 
ez'oluggya, biribeera bya bikomo. 20 Era oliragira abaana ba Isiraeri 
bakuleetere amafuta amalungi ag'omuzeeyituuni agakubibwa ag'ettabaaza, 
okwasa ettabaaza bulijo. 21 Mu weema ey'okusisinkanira ngamu, ebweru 
w'eggigi eriri mu maaso g'obujulirwa, Alooni n'abaana be 
banaagirongoosanga okuva lolweggulo okutuusa enkya mu maaso ga 
Mukama: linaabanga tteeka ennaku zonna mu mirembe gyabwe gyonna ku 
lw'abaana ba Isiraeri. 


28:1 Era weesembereze gy'oli Alooni muganda wo, n'abaana be wamu 


naye, mu baana ba Isiraeri, ampeereze mu bwakabona, Alooni, Nadabu, ne 
Abiku, Eriyazaali ne Isamaali, abaana ba Alooni. 2 Era olimukolera Alooni 
muganda wo ebyambalo ebitukuw olw'ekitiibwa n'olw'obulungi. 3 Era 
olibagamba bonna abalina omutima ogw'amagezi, be nnajjuza omwoyo 
ogw'amagezi, bakole ebyambalo ebya Alooni okumutukuza, ampeereze 
mu bwa kabona. 4 Bino bye byambalo bye balikola; eky'omu kifuba, 
n'ekkanzu, n'omunagiro, n'ekizibawo eky'akatimba, ekiremba, n'olukoba: 
era balibakolera ebyambalo ebitukuvu Alooni muganda wo, n'abaana be, 
ampeereze mu bwakabona. 5 Era balitwala ezaabu eyo, ne kaniki, 
n'olugoye olw'effulungu,n'olumyufu,nebafuta. 6 Era balikola ekkanzu ne 
zaabu, ne kaniki, n'olugoye olw'effulungu, n'olumyufu, ne bafuta 
erangiddwa, omulimu gw'omukozi ow'amagezi. 7 Eribeerako eby'oku 
bibegabega bibiri ebigattiddwa ku nkomerero zaayo ebbiri; egattibwe 
wamu. 8 N'olukoba olulangiddwa n'amagezi, oluli ku yo okugisiba, 
lulyenkanankana n'omulimu gwayo, lwa lugoye lumu; olwa zaabu, olwa 
kaniki, n'olugoye olw'effulungu, n'olumyufu, ne bafuta erangiddwa. 9 Era 
olitwala amayinja abiri aga onuku, n'oyolako amannya g'abaana ba Isiraeri: 
10 amannya gaabwe mukaaga ku jjinja erimu, n'amannya gaabwe mukaaga 
abasigaddeyo ku jjinja ery'okubiri, nga bwe bazaaiibwa. 11 Mu mulimu 
gw'omusazi w'amayinja, ng'okuyola okw'oku kabonero, bw'olyola 
amayinja abiri, ng'amannya g'abaana ba Isiraeri: oligeetoolooza amapeesa 
aga zaabu. 12 Era oliteeka amayinja abiri ku by'oku bibegabega 
eby'ekkanzu, okuba amayinja ag'okujjukiza eri abaana ba Isiraeri: era 
Alooni alisitula amannya gaabwe mu maaso ga Mukama ku bibegabega 
bye ebibiri ng'ekijjukizo. 13 Era olikola amapeesa aga zaabu: 14 
n'emikuufu ebiri egya zaabu ennungi; ng'emigwa bw'oligikola, mu mulimu 
ogulangibwa: era olisiba emikuufu egirangiddwa ku mapeesa. 15 Era 
olikola eky'omu kifuba eky'omusango, omulimu ogw'omukozi 
ow'amagezi: ng'omulimu ogw'ekkanzu bw'olikikola; ekya zaabu, ekya 
kaniki, n'olugoye olw'effulungu, n'olumyufu, ne bafuta erangiddwa, 
bw'olikikola. 16 Kiryenkanankana enjuyi zonna, ekifunyemu; kiribeera luta 
obuwanvu bwakyo, n'oluta obugazi bwakyo. 17 Era olikitonamu amayinja 
ag'okutona, ennyiriri nnya ez'amayinja: olunnyiriri olwa sadio, topazi, ne 


kabunkulo lwe lulibeera olunnyiriri olw'olubereberye; 18 n'olunnyiriri 
olw'okubiri lya nawandagala, safiro, ne alimasi; 19 n'olunnyiriri 
olw'okusatu yakinso, ne sebu, ne amesusito; 20 n'olunnyiriri olw'okuna 
berulo, ne onuku, ne yasipero: galyetooloozebwa zaabu we gaato nebwa. 
21 N'amayinja galibeera ng'amannya g'abaana ba Isiraeri; ekkumi n'abiri, 
ng'amannya gaabwe; ng'okuyola okw'oku kabonero, buli muntu ng'erinnya 
lye, galibibeerera ebika ekkumi n'ebibiri. 22 Era olikola ku kyomukifuba 
emikuufu ng'emigwa, egy'omulimu ogulangibwa ogwa zaabu ennungi. 23 
Era olikola ku kyomukifuba empeta bbiri eza zaabu, n'oziteeka empeeta 
ebbiri ku nsonda ebbiri ez'ekyomukifuba. 24 Era oliteeka emikuufu ebiri 
egirangibwa egya zaabu ku mpeta ebbiri ku nsonda ez'ekyomukifuba. 25 
N'enkomerero ebbiri endala ez'emikuufu egirangibwa ebbiri oliziteeka ku 
mapeesa abiri, n'ogateeka ku by'okubibegabega eby'ekkanzu, ku luuyi 
lwayo olw'omu maaso. 26 Era olikola empeta bbiri eza zaabu, n'oziteeka 
ku nsonda zombi ez'ekyomukifuba; ku mabbali gaakyo agali ku luuyi 
olw'ekkanzu inunda. 27 Era olikola empeta bbiri eza zaabu, noziteeka ku 
by'oku bibegabega ebibiri eby'ekkanzu wansinsi, ku luuyi Iwayo olw'omu 
maaso, kumpi n'olukindo lwayo, waggulu w'olukoba olw'ekkanzu 
olulangibwa n'amagezi. 28 Era balisiba eky'omukifuba n'empeta zaakyo 
n'empeta ez'ekkanzu n'akagoye aka kaniki, kibeere ku lukoba olw'ekkanzu 
olulangibwa n'amagezi, era ekyomukifuba kireme okusumululwanga ku 
kkanzu. 29 Era Alooni anaasituliranga amannya g'abaana ba Isiraeri mu 
kyomuikifuba eky'omusango ku mutima gwe, bw'anaayingiranga mu 
watukuvu, olw'okujjukiza mu maaso ga Mukama ennaku zonna. 30 Era 
oliteeka mu kyomukifuba eky'omusango limu ne Suminu; era binaabanga 
ku mutima gwa Alooni, bw'anaayingiranga mu maaso ga Mukama: ne 
Alooni anaasituliranga omusango gw'abaana ba Isiraeri ku mutima gwe mu 
maaso ga Mukama ennaku zonna. 31 Era olikola omunagiro ogw'omu 
kkanzu gwonna gwa kaniki. 32 Era gulibeera n'ekituli wakati waagwo 
eky'omutwe: gulibeera n'olukugiro olw'omulimu ogulangibwa 
okwetooloola ekituli kyagwo, ng'ekituii eky'ekizibawo eky'ekyuma, 
guleme okuyuzibwa. 33 Era ku birenge byagwo olikolako 
amakomamawanga aga kaniki, n'ag'effulungu, n'ag'olumyufu, 


okwetooloola ebirenge byagwo; n'endege eza zaabu wakati waago 
okwetooloola: 34 endege eya zaabu n'ekkomamawanga, endege eya zaabu 
n'ekkomamawanga, ku birenge eby'omunagiro okwetooloola. 35 Era 
gunaabanga ku Alooni okuweererezaamu: n'eddoboozi lyagwo 
linaawulirwanga bw'anaayingiranga mu watukuvu mu maaso ga Mukama, 
era bw'anaafulumanga, aleme okufa. 36 Era olikola akapande aka zaabu 
ennungi, n'oyolako, ng'enjola ez'akabonero, nti OMUTUKUVU ERI 
MUKAMA. 37 N'okateeka ku kagoye aka kaniki, era kanaabeeranga ku 
kiremba; ku luuyi olw'omu maaso olw'ekiremba kwe kanaabeeranga. 38 
Era kanaabeeranga ku kyenyi kya Alooni, ne Alooni anaasitulanga obubi 
bw'ebitukuvu, abaana ba Isiraeri bye banaatukuzanga mu birabo byabwe 
byonna ebitukuvu; era kanaabeeranga ku kyenyi kye ennaku zonna, 
balyoke bakkirizibwe mu maaso ga Mukama. 39 Era oliruka ekizibawo 
eky'akatimba ekya bafuta ennungi, era olikola ekiremba ekya bafuta 
ennungi, era olikola olukoba, omulimu ogw'omudaliza. 40 Era abaana ba 
Alooni olibakolera ebizibawo, era olibakolera enkoba, n'obakolera 
n'enkufiira, olw'ekitiibwa n'olw'obulungi. 41 N'obiteeka ku Alooni 
muganda wo, ne ku baana be awamu naye; n'obafukako amafuta, n'ojjuza 
emikono gyabwe, n'obatukuza, balyoke bampeerezenga mu bwakabona. 
42 Fra olibakolera seruwale za lugoye okubikka ku mubiri ogw'obwereere 
bwabwe; ziriva mu kiwato okukoma mu bisambi: 43 era zinaabeeranga ku 
Alooni, ne ku baana be, bwe banaayingiranga mu weema 
ey'okusisinkanirangamu, oba bwe banaasembereranga ekyoto okuweereza 
mu watukuvu; baleme okusitula obubi, nokufa: kinaabeeranga kiragiro 
emirembe gyonna eri ye n'eri ezzadde lye eririmuddirira. 


29:1 Era bw'olibakola bw'otyo okubatukuza, bampeereze mu bwakabona: 
otwale ente ennume ento n'endiga ennume bbiri ezitaliiko bulema 2 
n'emigaati egitazimbulukuswa, n'obugaati obutazimbtilukuswa 
obutabuddwamu amafuta, n'emigaati egy'empewere egitazimbulukuswa 
egisiigiddwako amafuta: oligikola n'obutta obulungi obw'ennaano. 3 Era 
oligiteeka mu kabbo kamu, oligireetera mu kabbo, awamu n'ente n'endiga 
ebbiri. 4 Ne Alooni n'abaana be olibaleeta ku mulyango ogw'eweema 


ey'okusisinkanirangamu, olibanaaza n'amazzi. 5 Era oliddira ebyambalo 
n'oyambaza Alooni ekizibawo, n'omunagiro ogw'ekkanzu, n'ekkanzu, 
n'ekyomukifuba, n'omusiba olukoba olw'ekkanzu olulukibwa n'a magezi: 6 
era olissa ekiremba ku mutwe gwe, n'oteeka engule entukuvu ku kiremba. 
7 N'olyoka otwala amafuta ag'okufukibwako, n'ogafuka ku mutwe gwe, 
n'omufu kira amafuta. 8 Era olireeta abaana be, n'obambaza ebizibawo. 9 
Era olibasiba enkoba, Alooni n'abaana be, n'obassaako enkuvfiira: era 
banaabeeranga n'obwakabona mu kiragiro ekitaliggwaawo: era olijjuza 
emikono gya Alooni n'abaana be 10 Era olireeta ente mu maaso g'eweema 
ey'okusisinkanirangamu: ne Alooni n'abaana be ne bassa engalo zaabwe ku 
mutwe gw'ente. 11 Era olisala ente mu maaso ga Mukama, ku mulyango 
gw'eweema ey'okusisinkanirangamu. 12 N'otwala ku musaayi gw'ente 
n'oguteeka ku mayembe g'ekyoto n'olunwe lwo; n'oyiwa omusaayi gwonna 
mu ntobo y'ekyoto. 13 Era olitwala amasavu gonna agabikka ebyenda, 
n'ekisenge ekiri ku kibumba, n'ensigo zombi, namasavu agaziriko, 
n'obyokera ku kyoto. 14 Naye ennyama y'ente, n'eddiba Iyayo, n'obusa 
bwayo, n'obyokera n'omuliro ebweru w'olusiisira: kye kiweebwayo 
olw'ebibi. 15 Era olitwala endiga emu; ne Alooni n'abaana be ne bassa 
engalo zaabwe ku mutwe gw'endiga. 16 Era olisala endiga, n'otwala 
omusaayi gwayo, n'ogumansira ku kyoto okukyetooloola. 17 Era 
olitemaatema endiga mu bitundu byayo, n'onaaza ebyenda byayo, 
n'amagulu gaayo, n'obiteeka wamu'n'ebitundu byayo n'omutwe gwayo. 18 
Era olyokera ku kyoto endiga ennamba: kye kiweebwayo ekyokebwa eri 
Mukama: lye wumbe eddungi, ekiweebwayo ekikolebwa n'omuliro eri 
Mukama. 19 Era olitwala endiga ey'okubiri; ne Alooni n'abaana be ne 
bassa engalo zaabwe ku mutwe gw'endiga. 20 N'olyoka osala endiga, 
n'otwala ku musaayi gwayo, n'oguteeka ku nsonda y'okutu okwa ddyo 
okwa Alooni, ne ku nsonda z'amatu aga ddyo ag'abaana be, ne ku binkumu 
eby'oku mikono gyabwe egya ddyo, ne ku bisajja eby'oku bigere byabwe 
ebya ddyo, n'omansira omusaayi ku kyoto okukyetooloola. 21 Era olitwala 
ku musaayi oguli ku kyoto, ne ku mafuta ag'okufukibwako, n'obimansira 
ku Alooni, ne ku byambalo bye, ne ku baana be, ne ku byambalo by'abaana 
be wamu naye : naye alitukuzibwa, n'ebyambalo bye, n'abaana be, 


b'ebyambalo by'abaana be wamu naye. 22 Era olitwala ku ndiga amasavu, 
n'omukira ogw'amasavu, n'amasavu agabikka ku byenda, n'ekisenge 
eky'aku kibumba, n'ensigo zombi, n'amasavu agaziriko, n'ekisambi ekya 
ddyo; kubanga ye adiga ey'okutukuza: 23 n'omugaati gumu, n'akagaati 
akasiigibwako amafuta kamu, n'omugaati ogw'oluwewere gumu, ng'oggya 
mu kabbo ak'emigaati egitazimbulukuswa akali mu maaso ga Mukama: 24 
era olibissa byonna mu ngalo za Alooni, ne mu ngalo z'abaana be; 
n'obiwuuba okuba ekiweebwayo ekiwuubibwa mu maaso ga Mukama. 25 
Era olibiggya mu ngalo zaabwe, n'obyokera ku kyoto ku kiweebwayo 
ekyokebwa, okuba ewumbe eddungi mu maaso ga Mukama: kye 
kiweebwayo ekikolebwa n'omuliro eri Mukama. 26 Era olitwala ekifuba 
ky'endiga ya Alooni ey'okutukuza, n'okiwuuba okuba ekiweebwayo 
ekiwuubibwa mu maaso ga Mukama : era ekyo kinaabanga mugabo gwo. 
27 Era olitukuza ekifuba eky'ekiweebwayo ekiwuubibwa, n'ekisambi 
eky'ekiweebwayo ekisitulibwa, ekiwuubibwa era ekisitulibwa, eky'endiga 
ey'okutukuza, ye eyo eya Alooni, n'eyo ey'abaana be: 28 era eneebeeranga 
ya Alooni n'abaana be ng'ekinaagwaniranga abaana ba Isiraeri emirembe 
gyonna: kubanga kye kiweebwayo ekisitulibwa: era eneebeeranga 
ekiweebwayo ekisitulibwa abaana ba Isiraeri gye bawa mu ssaddaaka 
zaabwe ez'ebiweebwayo olw'emirembe, kye kiweebwayo kyabwe 
ekisitulibwa eri Mukama. 29 N'ebyambalo ebitukuvu ebya Alooni 
binaabeeranga bya baana be abalimuddirira, okubifukirwangamu amafuta, 
n'okubitukulizibwangamu. 30 Omwana alimuddirira okuba kabona 
anaabyambaliranga ennaku musanvu, bw'anaayingiranga mu weema 
ey'okusisinkanirangamu okuweereza mu kifo ekitukuvu. 31 Era olitwala 
endiga ey'okutukuza, n'ofumbira ennyama yaayo mu kifo ekitukuvu. 32 Ne 
Alooni n'abaana be balirya ennyama y'endiga n'emigaati egiri mu kabbo, 
mu mulyango gw'eweema ey'okusisinkanirangamu. 33 Era balirya 
ebiweereddwayo olw'okutangirira, okubatukuza n'okubalongoosa: naye 
munnaggwanga tabiryangako, kubanga bitukuvu. 34 Era bwe walisigalawo 
ku nnyama ey'okutukuza oba ku migaati okutuusa enkya, n'obyokya 
ebirisigalawo n'omuliro: tebiririibwa, kubanga bitukuvu. 35 Bw'olikola 
bw'otyo Alooni n'abaana be, nga byonna bye nkulagidde: olibatukuliza 


ennaku musanvu. 36 Era onoowangayo buli lunaku ente ey'ekiweebwayo 
olw'ekibi olw'okutangirira: era onoolongoosanga ekyoto, 
bw'onookikoleranga eky'okutangirira; era onookifukangako amafuta, 
okukitukuza. 37 Onookikoleranga ekyoto eky'okutangirira ennaku 
musanvu, n'okitukuzanga: era ekyoto kiribeera kitukuvu nnyo; buli 
ekinaakomanga ku kyoto kinaabanga kitukuvu. 38 Kale by'onoowangayo 
ku kyoto bye bino; abaana b'endiga babiri abaakamala omwaka ogumu buli 
lunaku obutayosa. 39 Enkya onoowangayo omwana gw'endiga ogumu; 
n'akawungeezi onoowangayo omwana gw'endiga ogw'okubiri: 40 era 
awamu n'omwana gw'endiga omulala onoowangayo ekitundu eky'ekkumi 
ekya efa eky'obutta obulungi obutabuddwamu ekitundu eky'okuna ekya 
yini eky'amafuta amakube; n'ekitundu eky'okuna ekya yini eky'envinnyo 
okuba ekiweebwayo eky'okunywa. 41 N'omwana gw'endiga omulala 
onoomuwangayo akawungeezi, era onoogukolanga nga bwe wakola 
ekiweebwayo eky'obutta eky'enkya, n'ekiweebwayo eky'okunywa 
eky'enkya, okuba ewumbe eddungi, ekiweebwayo ekikolebwa n'omutiro 
eri Mukama. 42 Kinaabeeranga ekiweebwayo ekyokebwa ekitaliggwaawo 
mu mirembe gyammwe gyonna mu mulyango gw'eweema 
ey'okusisinkanirangamu mu maaso ga Mukama: awo we 
nnaasisinkaniranga nammwe, okwogerera awo naawe. 43 Era awo we 
nnaasisinkaniranga n'abaana ba Isiraeri; n'eweema eritukuzibwa n'ekitiibwa 
kyange. 44 Era nditukuza eweema ey'okusisinkanirangamu, n'ekyoto: ne 
Alooni n'abaana be ndibatukuza, okumpeererezanga mu bwakabona. 45 
Era naatuulanga mu baana ba Isiraeri, era naabeeranga Katonda waabwe. 
46 Nabo banaategeeranga nga nze Mukama Katonda waabwe, eyabaggya 
mu nsi y'e Misiri, ndyoke ntuule mu bo: nze Mukama Katonda waabwe. 


30:1 Era olikola ekyoto eky’okwoterezangako obubaane: olikikola 
n'omuti ogwa sita. 2 Obuwanvu bwakyo mukono, n'obugazi bwakyo 
mukono; kiryenkanankana enjuyi zonna: n'obuguiumivu bwakyo mikono 
ebiri: amayembe gaakyo galiba ga muti gumu nakyo. 3 Era olikibikkako 
zaabu ennungi, waggulu waakyo, n'enjuyi zaakyo okwetooloola, 
n'amayembe gaakyo; era olikikolako engule eya zaabu okwetooloola. 4 


Era olikikolako empeta bbiri eza zaabu wansi w'engule yaakyo, mu 
mbiruzi zaakyo zombi, ku njuyi zaakyo zombi kw'olizikolera; era ziribeera 
bifo bya misituliro okukisitulirangako. 5 Era olikola emisituliro n'omuti 
ogwa sita, n'ogibikkako zaabu. 6 Era olikiteeka mu maaso g'eggigi eriri 
okumpi n'essahduuko ey'obujulirwa, mu maaso g'entebe ey'okusaasira eri 
ku bujulirwa, kwe nnaasisinkaniranga naawe. 7 Ne Alooni 
anaayoterezanga okwo obubaane obw'ebiwunya akaloosa: buli nkya, 
bw'anaazirongoosanga ettabaaza, anaabwotezanga. 8 Era Alooni 
bw'anaakoleezanga ettabaaza akawungeezi, anaabwotezanga okuba 
obubaane obutaliggwaawo mu maaso ga Mukama mu mirembe gyammwe 
gyonna. 9 Temukyoterezangako obubaane obulala, newakubadde 
ekiweebwayo eky'okwokya, newakul badde ekiweebwayo eky'obutta: so 
temukifukirangako ekiweebwayo eky'okunywa. 10 Era Alooni 
anaakolanga eky'okutangirira ku mayembe gaakyo omulundi gumu buli 
mwaka: nomusaayi ogw'ekiweebwayo olw'ebibi eky'okutangirira 
bw'anaakikoleranga eky'okutangirira omulundi gumu buli mwaka mu 
mirembe gyammwe gyonna: kye kitukuvu ennyo eri Mukama. 11 Mukama 
n'agamba Musa nti 12 Bw'onoobalanga omuwendo gw'abaana ba Isiraeri, 
ababalibwa mu bo bwe benkana, ne balyoka bawanga buli muntu 
eky'okununula emmeeme ye eri Mukama, bw'onoobabalanga; kawumpuli 
aleme okubakwata, bw'onoobabalanga. 13 Kino kye banaawanga, buli 
anaayitanga mu abo ababaliddwa anaawanga ekitundu kya sekeri, nga 
sekeri ey'omu watukuvu bw'eri: (sekeri emu ye 'nkana ne gera amakumi 
abiri :) ekitundu kya sekeri okuba ekiweebwayo eri Mukama. 14 Buli 
anaayitanga mu abo ababaliddwa, bonna abaakamala emyaka amakumi 
abiri oba kusingawo anaawanga ekiweebwayo ekya Mukama. 15 
Abagagga tebasukkirizangawo newakubadde abaavu tebakendeezanga Im 
kitundu kya sekeri, bwe banaawanga ekiweebwayo ekya Mukama 
olw'okutangirira emmeeme zammwe. 16 Era onootwalaaga ffeeza 
ey'okutangirira ku baana ba Isiraeri, n'ogikoza emirimu egy'omu weema 
ey'okusisinkanirangamu; ebeere ekijjukizo eri abaana ba Isiraeri mu maaso 
ga Mukama, okutangirira emmeeme zammwe. 17 Mukama n'agamba 
Musa nti 18 Era olikola ekinaabirwamu kya kikomo, n'entoba yaakyo ya 


kikomo, okuaaabirangamu: n'okiteeka wakati w'eweema 
ey'okusisinkanirangamu n'ekyoto, n'okufukangamu amazzi. 19 Ne Alooni 
n'abaana be banaanaabirangamu engalo zaabwe n'ebigere byabwe: 20 bwe 
banaayingiranga mu weema ey'okusisinkanirangamu, banaanaabanga 
n'amazzi, baleme okufa; newakubadde bwe banaasembereranga ekyoto 
okuweereza, okwokya ekiweebwayo ekikolebwa n'omuliro eri Mukama: 
21 banaanaabanga bwe baryo engalo zaabwe n'ebigere byabwe, baleme 
okufa: era kinaabeeranga kiragiro ennaku zonna eri bo, eri ye n'eri ezzadde 
lye mu mirembe gyabwe gyonna. 22 Nate Mukama n'agamba Musa nti 23 
Era weetwalire ku bpakaloosa ebimanyibwa, muulo ekulukuta sekeri 
bitaano, ne kinamomo sekeri bibiri mu ataano, kye kitundu ky'omuwendo 
gwa muulo, ne kalamo empoomerevu sekeri bibiri mu ataano, 24 ne kasia 
sekeri bitaano, nga sekeri ey'omu watukuvu bw'eri, n'amafuta 
ag'omuzeyituuni emu: 25 era olibikoza amafuta amatukuvu 
ag'okufukibwangako, omugavu ogutabuddwa n'amagezi ag'omukozi 
w'omugavu: galiba mafuta amatukuvu ag'okufukibwangako. 26 Era 
oligafuka ku weema ey'okusisinkanirangamu, ne ku ssanduuko 
ey'obujulirwa, 27 ne ku mmeeza ne ku bintu byayo byonna, n'ekikondo ne 
ku bintu byakyo, ne ku kyoto eky'okwoterezangako, 28 ne ku kyoto 
eky'okwokerangako ne ku bintu byakyo byonna, ne ku kinaabirwamu ne ku 
ntobo yaakyo. 29 Era olibitukuza okubeera ebirukuvu ennyo: buli 
ekinaabikomangako kiriba kitukuvu: 30 Era Alooni n'abaana be 
olibafukako amafuta, n'obatukuza okumpeereza mu bwakabona. 31 Era 
oligamba abaana ba Isiraeri nti Gano ganaabeeranga mafuta matukuvu 
ag'okufukibwangako eri nze mu mirembe gyammwe gyonna. 32 
Tegafukibwanga ku mubiri gwa muntu, so temukolanga agafaanana nago, 
nga bwe gatabulwa: ge matukuvu, galibeera matukuvu gye muli. 33 Buli 
alitabula agafaanana nago, na buli aligafukako ku munnaggwanga, 
alizikirizibwa okuva mu bantu be. 34 Mukama n'agamba Musa nti 
Weetwalire ebyakawoowo ebiwoomerevu, sitakite, ne onuka, ne galabano; 
ebyakaloosa ebiwoomerevu n'omugavu omulongoofu: byonna byenkane 
obuzito; 35 era olibikoza eky'okwoteza, akaloosa akakolebwa n'amagezi 
ag'omukozi w'akaloosa, akatabuddwamu omunnyo, akalongoofu, 


akatukuvu: 36 era olikatwalako n'okasekulasekula nnyo, n'okateeka mu 
maaso g'obujulirwa mu weema ey'okusisinkanirangamu, we 
nnaasisinkaniranga naawe: kanaabeeranga katukuvu nnyo gye muli. 37 
N'eky'okwoteza ky'olikola temukyekoleranga mmwe mwekka nga bwe 
kitabulwa: kinaabeeranga kitukuvu gy'oli eri Mukama. 38 Buli 
anaakolanga agafaanana nago, okuwunyako, alizikirizibwa okuva mu 
bantu be. 


31:1 Mukama n'agamba Musa nti 2 Laba, mpise erinnya Bezaaleeri 
omwana wa Uli, omwana wa Kuuli, ow'omu kika kya Yuda: 3 era 
mmujjuzizza omwoyo gwa Katonda, mu magezi, ne mu kutegeera, ne mu 
kumanya, ne mu buli ngeri ya kukola, 4 okulowooza emirimu egy'amagezi, 
okukola ne zaabu, ne ffeeza, n'ekikomo, 5 ne mu kusala amayinja 
ag'okussaamu, ne mu kwola emiti, okukola mu buli ngeri ya kukola. 6 
Nange, laba, nteeseewo wamu naye Okoliyaabu, omwana wa Akisamaki, 
ow'omu kika kya Ddaani; ne mu mitima gyabwe bonna abalina emitima 
egy'amagezi ngitaddemu amagezi bakole byonna bye nkulagidde: 7 
eweema ey'okusisinkanirangamu, ne ssanduuko ey'obujulirwa, n'entebe 
ey'okusaasira egiriko, n'ebintu byonna eby'omu weema; 8 n'emmeeza 
n'ebintu byayo, n'ekikondo ekirungi n'ebintu byakyo byonna, n'ekyoto 
eky'okwoterezangako; 9 n'ekyoto eky'okwokerangako n'ebintu byakyo 
byonna, n'ekinaabirwamu n'entobo yaakyo; 10 n'ebyambalo ebikolebwa 
obulungi, n'ebyambalo ebitukuvu ebya Alooni kabona, n'ebyambalo 
eby'abaana be, okuweerereza mu bwakabona; 11 n'amafuta 
ag'okufukibwangako, n'ekyokwoteza eky'ebyakaloosa ebiwoomerevu ekya 
watukuvu: nga byonna bye nkulagidde, bwe balikola bwe batyo. 12 
Mukama n'agamba Musa nti 13 Era buulira abaana ba Isiraeri nti Mazima 
mukwatanga ssabbiiti zange: kubanga ke kabonero wakati wange nammwe 
mu mirembe gyammwe gyonna; mulyoke mumanye nga nze Mukama 
abatukuza. 14 Kyemunaavanga mukwata ssabbiti; kubanga lwe lutukuvu 
gye muli: buli anaalusobyanga talemanga kuttibwa: kubanga buli 
anaalukolerangako emirimu gyonna, omwoyo ogwo gunaazikirizibwanga 
mu bantu be. 15 Ennaku mukaaga emirimu gikolebwenga; naye ku lunaku 


olw'omusanvu wabangawo ssabbiiti olw'okuwummula okutukuvu, eri 
Mukama: buli anaakoleranga emirimu gyonna ku ssabbiiti, talemanga 
kuttibwa. 16 Abaana ba Isiraeri kyebanaavanga bakwata ssabbiiti, 
okwekuumanga ssabbiiti mu mirembe gyabwe gyonna, okuba endagaano 
etaliggwaawo. 17 Ke kabonero wakati wange n'abaana ba Isiraeri ennaku 
zonna: kubanga mu nnaku mukaaga Mukama yakola eggulu n'ensi, ne ku 
lunaku olw'omusanvu n'awummula, n'aweera. 18 Bwe yamala okwogera 
naye ku lusozi, Sinaayi, nawa Musa ebipande bibiri eby'obujulirwa, 
ebipande eby'amayinja, ebyawandiikibwako n'engalo ya Katonda. 


32:1 Awo abantu bwe baalaba nga Musa aludde okukka okuva ku lusozi, 
ne bakunyaana eri Alooni, ne bamugamba nti Golokoka, otukolere 
bakatonda, abanaatukulemberanga; kubanga Musa oyo, ye yatuggya mu 
nsi y'e Misiri, tetumanyi ky'abadde. 2 Alooni n'abagamba nti Mumenye ku 
mpeta eza zaabu, eziri mu matu g'abakazi bammwe, n'ag'abaana bammwe 
ab'obulenzi n'ab'obuwala, muzindeetere. 3 Abantu bonna ne bamenya ku 
mpeta eza zaabu ezaali mu matu gaabwe, ne bazireetera Alooni. 4 
N'agitoola mu ngalo zaabwe, n'agiwumba n'ekyuma ekisala, n'agifuula 
ennyana ensaanuuse: ne boogera nti Bano be bakatonda bo, ggwe Isiraeri, 
abaakuggya mu nsi y'e Misiri 5 Alooni bwe yalaba, n'azimba; ekyoto mu 
maaso gaayo; Alooni n'alangirira n'ayogera nti Enkya wanaabeera embaga 
eri Mukama. 6 Ne bagolokoka enkya mu makya, ne bawaayo 
ebiweebwayo eby'okwokya, ne baleeta ebiweebwayo olw'emirembe; 
abantu ne batuula okulya n'okunywa, ne bagolokoka okuzannya. 7 
Mukama n'agamba Musa nti Genda oserengete; kubanga abantu bo be 
waggya mu nsi y'e Misiri beeyonoonyesezza: 8 balyamye mangu ne bava 
mu kkubo lye nnabalagira: beekoledde ennyana ensaanuuse, ne bagisinza, 
ne bagiwa ssaddaaka, ne boogera nti Bano be bakatonda bo, ggwe Isiraeri, 
abaaku ggya mu nsi y'e Misiri: 9 Mukama n'agamba Musa nti Abantu bano 
era, laba, be bantu abalina ensingo enkakanyavu: 10 kale kaakano ndeka, 
obusungu bwange bwake nnyo ku bo, era mbazikirize: era ndikufuula 
ggwe eggwanga eddene. 11 Musa ne yeegayirira Mukama Katonda we, 
n'ayogera nti Mukama, ldki ekyasizza ennyo obusungu bwo ku bantu bo, 


be waggya mu nsi y'e Misiri n'amaanyi amangi n'omukono ogw'obuyinza? 
12 Lwaki okwogeza Abamisiri nti Yabaggiramu obubi, okubattira ku 
nsozi, n'okubazikiriza okuva ku maaso g'ensi? Oleke obusungu bwo 
obukambwe, ojjulukuke oleke obubi obwo eri abantu bo. 13 Ojjukire 
Ibulayimu, Isaaka, ne Isiraeri, abaweereza bo, be weerayiririra wekka 
n'obagamba nti Ndyongera ezzadde lyammwe ng'emmunyeenye ez'omu 
ggulu, n'ensi eyo yonna gye njogeddeko ndigiwa ezzadde lyammwe, nabo 
baligisikira emirembe gyonna. 14 Mukama n'ajjulukuka n'aleka obubi 
bw'abadde ayogedde okubakola abantu be. 15 Musa n'akyuka, 
n'aserengeta okuva ku lusozi, ng'alina ebipande bibiri eby'obujulirwa mu 
ngalo ze; ebipande ebyawandiikibwako ku njuyi zaabyo zombi; 
byawandiikibwako eruuyi n'eruuyi. 16 N'ebipande byali mulimu gwa 
Katonda, n'okuwandiuka kwali kuwandiika kwa Katonda, okwayolebwa ku 
bipande. 17 Yoswa bwe yawulira eddoboozi ly'abantu nga boogerera 
waggulu, n'agamba Musa nti Waliwo eddoboozi ery'okulwana mu lusiisira. 
18 N'ayogera nti Eryo si ddoboozi lyabo aboogerera waggulu 
olw'okuwangula, so si ddoboozi lyabo abakaaba olw'okugobebwa: naye 
eddoboozi lyabo abayimba lye mpulira. 19 Awo olwaruuka bwe 
yasemberera olusiisira, n'alyoka alaba ennyana n'abazina: obusungu bwa 
Musa ne bwaka nnyo, n'akasuka ebipande mu ngalo ze, n'abimenyera 
wansi w'olusozi, 20 N'atwala ennyana gye baali bakoze, n'agyokya 
n'omuliro, n'agisekulasekula, n'agimansira ku mazzi, n'aganywesaako 
abaana ba Isiraeri. 21 Musa n'agamba Alooni nti Abantu bano baakukola 
ki, ggwe n'okuleeta n'obaleetako okwonoona okunene? 22 Alooni 
n'ayogera nti Obusungu bwa mukama wange buleme okubuubuuka ennyo: 
gw'omanyi abantu bano, nga bagobererera ddala obubi. 23 Kubanga 
banyamba nti Tukolere bakatonda, abanaatukulemberanga: kubanga Musa 
oyo, ye yatuggya mu nsi y'e Misiri, tetumanyi ky'abadde. 24 Ne 
mbagamba nti Buli alina zaabu yonna yonna, bagimenyeko; awo ne 
bagimpa: ne ngiteeka mu muliro, n'ennyana eno n'evaamu. 25 Awo Musa 
bwe yalaba ng'abantu bajeemye; kubanga Alooni yabajeemya 
okusekererwa abalabe baabwe: 26 Musa n'alyoka ayimirira mu wankaaki 
w'olusiisira, n'ayogera nti Buli muntu ali ku Ilwa Mukama, ajje gye ndi. 


Abaana bonna aba Leevi ne bakunyaana gy'ali. 27 N'abagamba nti Bw'ati 
bw'ayogera Mukama, Katonda wa Isiraeri, nti Muteeke buli muntu ekitala 
kye ku kisambi kye, muddimyane mu miryango gyonna mu lusiisira 
lwonna, mutte buli muntu muganda we, na buli muntu munne, na buli 
muntu muliraanwa we. 28 Abaana ba Leevi ne bakola ng'ekigambo kya 
Musa: ne bafa ku bantu ku lunaku luli abasajja nga nkumi ssatu. 29 Musa 
n'ayogera nti Mwetukuze leero eri Mukama, newakubadde olsulwana buli 
muntu n'omwana we, era ne muganda we; alyoke abawe leero omukisa. 30 
Awo olwatuuka enkya Musa n'agamba abantu nti Mwayonoonye 
ekyonoono ekinene: ne kaakano naalinnya eri Mukama; mpozzi naakola 
ekinaatangirira olw'ekyonoono kyammwe. 31 Musa n'addayo eri Mukama, 
n'ayogera nti Woo, abantu abo bayonoonye ekyonoono ekinene, ne 
beekolera bakatonda aba zaabu. 32 Naye kaakano, bw'onoosonyiwa 
ekyonoono kyabwe; naye bw'otoobasonyiwe, onsangule nze, 
nkwegayiridde, mu kitabo kyo kye wawandiika. 33 Mukama n'agamba 
Musa nti Buli eyannyonoonye nze, oyo gwe nnaasangula mu kitabo 
kyange. 34 Ne kaakano genda, otwale abantu mu kifo kye nnakugambako: 
laba, malayika wange anaakukulemberanga: era naye ku lunaku luli lwe 
ndiwalana, ndibawalanako ekibi kyabwe. 35 Mukama n'abonyaabonya 
abantu, kubanga baakola ennyana, Alooni gye yakola. 


33:1 Mukama n'agamba Musa nti Mugende mulinnye okuva wano, ggwe 
n'abantu be waggya mu nsi y'e Misiri, muyingire mu nsi gye nnalayirira 
Ibulayimu, Isaaka, ne Yakobo, nga njogera nti Ndigiwa ezzadde lyo: 2 era 
ndituma malayika mu maaso go; era ndigobamu Omukanani, Omwamoli, 
n'Omukiiti, n'Omuperizi, Omukiivi, n'Omuyebusi: 3 mu nsi ekulukuta 
namata n'omubisi gw'enjuki: kubanga nze siririnnya wakati mu mumwe; 
kubanga oli ggwanga eririna; ensingo enkakanyavu: nneme okukulzikiriza 
mu kkubo. 4 Abantu bwe baawulira ebigambo ebyo ebibi, ne banakuwala: 
ne wataba muntu ayambala eby'obuyonjo bye. 5 Mukama n'agamba Musa 
nti Gamba abaana ba Isiraeri nti Muli ggwanga eririna ensingo 
enkakanyavu: mbeera kulinnya wakati mu ggwe newakubadde akaseera 
akatono, nandikuzikirizza: kale kaakano yambula eby'obuyonjo byo, 


ndyoke ntegeere bwe nnaakukola. 6 Abaana ba Isiraeri ne beeyambula 
eby'obuyonjo byabwe okuva ku lusozi Kolebu n'okweyongerayo. 7 Musa 
yatwalanga eweema n'agisimba ebweru w'olusiisira, walako n'olusiisira; 
n'agiyita Eweema ey'okusisinkanirangamu. Era buli eyanoonyanga 
Mukama n'afulumanga n'ager.da mu weema ey'okusisinkanirangamu, eyali 
ebweru w'olusiisira. 8 Era Musa bwe yafulumanga n'agendanga mu 
Weema, abantu bonna ne bagolokokanga ne bayimirira, buli muntu mu 
mulyango gw'eweema ye, n'atunuulira Musa, okutuusa bwe yamalanga 
okuyingira mu Weema. 9 Awo Musa bwe yayingiranga mu Weema, 
empagi ey'ekire n'ekka n'eyimirira ku mulyango gw'Eweema: Mukama 
n'ayogera ne Musa. 10 Abantu bonna ne balaba empagi ey'ekire 
ng'eyimiridde ku mulyango gw'Eweema: abantu bonna ne bayimuka ne 
basinza, buli muntu mu mulyango gw'eweema ye. 11 Mukama 
n'ayogeranga ne Musa nga balabagana mu maaso, ng'omuntu bw'ayogera 
ne mukwano gwe. N'addangayo mu lusiisira nate: naye omuweereza we, 
Yoswa, omwana wa Nuni, omuvubuka, teyavanga mu Weema. 12 Musa 
n'agamba Mukama nti Laba, ondagira nti Twala abantu bano: n'otonnanya 
kumanya gw'onoottuna awamu nange. Naye wayogera nti Nkumanyi 
erinnya, era walaba ekisa mu maaso gange. 13 Kale kaakano, 
nkwegayiridde, bwe mba nga nalaba ekisa mu maaso go, ondage amakubo 
go, nkumanye, ndyoke ndabe ekisa mu maaso go: era lowooza 
ng'eggwanga lino bantu bo. 14 N'ayogera nti Amaaso gange galigenda 
naawe, nange ndikuwa okuwummula. 15 N'amugamba nti Amaaso go bwe 
gataagendenga nange, totutwala okuva wano. 16 Kubanga kiritegeerebwa 
kitya nga nze nalaba ekisa mu maaso go, nze n'abantu bo? si kyekiriva 
kitegeerebwa kubanga ogenda naffe, n'okwawulwa ne twawulibwa, nze 
n'abantu bo, mu bantu bonna abali ku maaso g'ensi? 17 Mukama n'agamba 
Musa nti Era n'ekyo ky'oyogedde ndikikola: kubanga walaba ekisa mu 
maaso gange, nange nkumanyi erinnya. 18 N'ayogera nti Nkwegayiridde, 
ondage ekitiibwa kyo. 19 N'ayogera nti Naayisa obulungi bwange bwonna 
mu maaso go, era naatendera erinnya lya Mukama mu maaso go; era 
naamukwatiravanga ekisa gwe naakwatirwanga ekisa, era 
naamusaasiranga gwe naasaasiranga. 20 N'ayogera nti Toyinza kundaba 


maaso: kubanga omuntu talindabako n'aba omulamu. 21 Mukama 
n'ayogera nti Laba, waliwo ekifo ekiri okumpi nange, naawe onooyimirira 
ku ijinja: 22 awo olunaatuuka ekitiibwa kyange bwe kinaaba nga kiyita, 
naakuteeka mu lwatika |w'omu jjinja, ne nkubikkako n'omukono gwange 
okutuusa bwe nnaaba nga mpiseewo: 23 ne nziyako omukono gwange, 
naawe n'olaba amabega gange: naye amaaso gange tegaalabike. 


34:1 Mukama n'agamba Musa nti Weebajjire ebipande bibiri eby'amayinja 
ebifaanana ng'eby'olubereberye: nange ndiwandiika ku bipande ebigambo 
ebyali ku bipande eby'olubereberye, bye wamenya. 2 Era enkya obe nga 
weeteeseteese, olinnye enkya ku lusozi Sinaayi, weeragire okwo gye ndi 
ku ntikko y'olusozi. 3 So tewaabe muntu alinnya naawe, so n'omuntu yenna 
aleme okulabikira ku lusozi Iwonna Iwonna; newakubadde endiga 
newakubadde ente bireme okuliira mu maaso g'olusozi olwo. 4 N'abajja 
ebipande bibiri ebifaanana ng'eby'olubereberye; Musa n'agolokoira enkya 
mu makya, n'alinnya ku lusozi Sinaayi, Mukama nga bwe yamulagidde, 
n'atwala mu ngalo ze ebipande bibiri eby'amayinja. 5 Mukama n'akkira mu 
kire, nayimirira eyo wamu naye, n'atendera erinnya lya Mukama. 6 
Mukama n'ayita mu maaso ge, n'atendera nti Mukama, Mukama, Katonda 
ajjudde okusaasira era ow'ekisa, alwawo okusunguwala, era alina 
okusaasira okungi namazima amangi; 7 ajjukira okusaasira eri abantu 
enkumi n'enkumi, asonyiwa obutali butuukirivu n'okwonoona n'ekibi: era 
atalimuggyako omusango n'akatono oyo aligubaako; awalana obutali 
butuukirivu bwa bakitaabwe ku baana baabwe, ne ku baana b'abaana 
baabwe, ku mirembe egya bannakasatwe n'egya bannakana. 8 Musa 
n'ayanguwa, n'avuunamya omutwe, n'asinza. 9 N'ayogera nti Bwe mba 
kaakano nga naalaba ekisa mu maaso go, ai Mukama, Mukama; 
atambulenga wakati mu ffe, nkwegayiridde; kubanga lye ggwanga eririna 
ensingo enkakanyavu; era otusonyiwe obutali butuukirivu bwaffe 
n'okwonoona kwaffe, era otutwale okuba obusika bwo. 10 N'ayogera nti 
Laba, ndagaana endagaano: mu maaso g'abantu bo bonna naakolanga 
eby'amagero, ebitakolebwanga mu nsi zonna, newakubadde mu ggwanga 
lyonna lyonna: n'abantu bonna b'olimu banaalabanga omulimu gwa 


Mukama, kubanga kye ndikukoza kya ntiisa. 11 Lowooza kino kye 
nkulagira leero: laba, ngoba mu maaso go Omwamoli, n'Omukanani, 
n'Omukiiti, n'Omuperizi, n'Omukiivi, n'Omuyebusi. 12 Weekuume wekka, 
tolagaananga ndagaano n'abo abali mu nsi gy'ogenda, ereme okuba 
ng'ekyambika wakati mu ggwe: 13 naye mulimenyaamenya ebyoto 
byabwe, era mulyasayasa empagi zaabwe, era mulitemaatema Baasera 
baabwe: 14 kubanga toosinzenga Katonda mulala yenna: kubanga 
Mukama, erinnya lye Waabuggya, ye Katonda ow'obuggya: 15 
tolagaananga ndagaano n'abo abali mu nsi, baleme okwenda nga 
bagoberera bakatonda baabwe, ne babawa ssaddaaka bakatonda baabwe, 
ne wabaawo akuyita n'olya ku ssaddaaka ye; 16 n'otwalira abaana bo 
abasajja ku bawala baabwe, abawala baabwe ne bayenda nga bagoberera 
bakatonda baabwe, ne babayenza abaana bo nga bagoberera bakatonda 
baabwe, 17 Teweekoleranga bakatonda abasaanuuse. 18 Oneekuumanga 
embaga ey'emigaati egitazimbulukuswa. Ennaku musanvu onoolyanga 
emigaati egitazimbulukuswa, nga bwe nnakulagira, mu kiseera 
ekyalagirwa mu mwezi Abibu: kubanga mu mwezi Abibu mwe waviira mu 
Misiri. 19 Buli ekinaggulanga enda kyange; n'ensolo zo zonna ennume, 
eby'olubereberye eby'ente n'eby'endiga. 20 N'omwana omubereberye 
ogw'endogoyi onoomununu langa n'omwana gw'endiga: era bw'onoobanga 
toyagala kumununula, onoomenyanga obulago bwayo. Onoonunulanga 
ababereberye bonna mu baana bo. So tewaabenga eyeeraga eri nze nga 
taleese kintu. 21 Ennaku omukaaga onookolerangamu emirimu, naye ku 
lunaku olw'omusanvu onoowummulanga: mu nnaku ze balimirangamu ne 
mu maku ze bakungulirangamu onoowummulanga. 22 Era oneekuumanga 
embaga eya ssabbiiti, ye y'omwaka omubereberye ogw'engaano, n'embaga 
ey'okutereka omwaka nga guweddeko. 23 Emirundi esatu buli mwaka 
abasajja bo bonna baneeraganga mu maaso ga Mukama Katonda, Katonda 
wa Isiraeri. 24 Kubanga ndigobamu amawanga mu maaso go, ne ngaziya 
ensalo zo: so tewaabenga muntu alyegomba ensi yo, bw'onoogendanga 
okulabika mu maaso ga Mukama Katonda wo emirundi esatu buli mwaka. 
25 Towangayo musaayi gwa ssaddaaka yange wamu n'omugaati 
oguzimbulukuswa; newakubadde ssaddaaka ey'embaga ey'Okuyitako 


tesigalangako okutuusa enkya. 26 Eby'olubereberye eby'ensi yo ebisooka 
onoobireetanga mu nnyumba ya Mukama Katonda wo. Tofumbiranga 
omwana gw'embuzi mu mata ga nnyina waagwo. 27 Mukama n'agamba 
Musa nti Ggwe wandiika ebigambo ebyo: kuba ebigambo ebyo nga bwe 
biri bwe ndagaanye bwe ntyo endagaano naawe ne Isiraeri. 28 N'amala eyo 
wamu ne Mukama ennaku amakumi ana emisana n'ekiro; nga talya mmere 
so nga tanywa mazzi. N'awandiika ku bipande ebigambo eby'endagaano, 
amateeka ekkumi. 29 Awo olwatuuka Musa bwe yakka okuva ku lusozi 
Sinaayi, ebipande bibiri eby'obujulirwa nga biri mu ngalo za Musa, bwe 
yakka okuva ku lusozi, Musa n'atamanya ng'omubiri ogw'amaaso ge 
gumasamasa olw'okwogera naye. 30 Alooni n'abaana bonna aba Isiraeri 
bwe baalaba Musa, laba, omubiri ogw'amaaso ge ne gumasamasa; ne 
batya okumusemberera. 31 Musa n'abayıita; Alooni n'abakulu bonna 
ab'ekibiina ne badda gy'ali: Musa n'ayogera nabo. 32 Oluvannyuma abaana 
bonna aba Isiraeri ne basembera: n'abalagira byonna Mukama 
by'ayogeredde na ye ku lusozi Sinaayi. 33 Musa bwe yamala okwogera 
nabo, n'ateeka eky'okubikka ku maaso ge: 34 Naye Musa bwe 
yayingiranga mu maaso ga Mukama okwogera naye, n'agg yako 
eky'okubikka, okutuusa Iwe yafulumanga; n'afulumanga n'ayogera n'abaana 
ba Isiraeri bwe yalagirwanga; 35 abaana ba Isiraeri ne balaba amaaso ga 
Musa, omubiri ogw'amaaso ge nga gumasamasa : Musa n'azzanga 
eky'okubikka ku maaso ge, okutuusa lwe yayingiranga okwogera naye: 


35:1 Musa n'akurjnaanya ekibiina kyonna eky'abaana ba Isiraeri, 
n'abagamba nti Bino bye bigambo Mukama by'alagidde, mmwe okubikola. 
2 Ennaku omukaaga emirimu gikolerwengamu, naye ku lunaku 
olw'omusanvu wabenga olunaku olutukuvu gye muli, ssabbiiti 
ey'okuwtunmula okutukuvu eri Mukama: buli anaakolerangako omulimu 
gwonna anattibwanga. 3 Temukumanga muliro gwonna mu nnyumba 
zammwe zonna ku lunaku olwa ssabbiiti. 4 Musa n'abuulira ekibiina 
kyonna eky'abaana ba Isiraeri nti Kino kye kigambo Mukama ky'alagidde, 
ng'ayogera nti 5 Muggye ku bannanunwe ekiweebwayo eri Mukama: buli 
alina omutima ogukkiriza, akireete, kye kiweebwayo ekya Mukama; 


zaabu, ne ffeeza, n'ekikomo; 6 ne kaniki, n'olugoye olw'effulungu, 
n'olumyufu, ne bafuta, n'ebyoya by'embuzi; 7 n'amaliba g'endiga amannyike 
amamyufu, n'amaliba g'ennonge, nomuti gwa sita; 8 namafuta g'ettabaaza, 
n'eby'akaloosa eby'amafuta ag'okufukako, n'eby'akaloosa 
eby'okunyookeza; 9 n'amayinja aga onuku, n'amayinja ag'okutona, 
okubeera ku kkanzu ne ku kyomukifuba. 10 Era buli muntu mu mmwe 
alina omutima ogw'amagezi ajje akole byonna Mukama by'alagidde; 11 
ennyumba, eweema yaayo n'eky'okugibikkako, ebikwaso byayo, 
n'embaawo zaayo, n'emiti gyayo, n'empagi zaayo, n'ebinnya byayo; 12 
essanduuko, n'emisituliro gyayo, entebe ey'okusaasira, n'eggigi 
eryawulamu; 13 emmeeza n'emisituliro gyayo, n'ebintu byayo byonna, 
n'emigaati egy'okulaga; 14 era n'ekikondo eky'ettabaaza, n'ebintu byakyo, 
n'ettabaaza zaakyo, n'amafuta ag'ettabaaza; 15 n'ekyoto 
eky'okwoterezangako, n'emisituliro gyakyo, n'amafuta ag'okufukako, 
n'obubaane obuwoomerevu, n'akatimba ak'oluggi olw'omu mulyango 
ogw'eweema; 16 ekyoto eky'okwokerangako ekiweebwayo, era 
n'ekitindiro kyakyo eky'ekikomo, emisituliro gyakyo, n'ebintu byakyo 
byonna, ekinaabirwamu n'entobo yaakyo; 17 ebitimbibwa eby'oluggya, 
empagi zaalwo, n'ebinnya byazo, n'akatimba ak'oluggi olw'oluggya; 18 
enninga ez'eweema, n'enninga ez'oluggya, n'emigwa gyabyo; 19 
n'ebyambalo ebikolebwa obulungi, eby'okuweererezangamu mu watukuvu, 
ebyambalo ebitukuvu ebya Alooni kabona, n'ebyambalo eby'abaana be, 
eby'okuweererezangamu mu bwakabona. 20 Ekibiina kyonna eky'abaana 
ba Isiraeri ne bagenda ne bava mu maaso ga Musa. 21 Ne bajja buli muntu 
omutima gwe gwe gwakubiriza, era na buli muntu omwoya gwe gwe 
gwakkirizisa, ne baleeta ekiweebwayo ekya Mukama, olw'omulimu 
ogw'eweema ey'okusisinkanirangamu, n'olw'okuweereza kwayo kwonna, 
n'olw'ebyambalo ebitukuvu. 22 Ne bajja, abasajja era n'abakazi, bonna 
abaalina emitima egikkiriza, ne baleeta amapeesa, n'empeta ez'omu matu, 
n'eziriko obubonero, n'amagemu, amakula gonna aga zaabu; buli muntu 
eyawa ekiweebwayo ekya zaabu eri Mukama. 23 Na buli muntu eyala 
bika ng'alina kaniki n'olugoye olw'effulungu, n'olumyufu, ne bafuta 
ennungi, n'ebyoya by'embuzi, n'amaliba g'endiga amannyike amamyufu, 


n'amaliba g'ennoonge, n'abireeta. 24 Buli muntu eyawaayo ekiweebwayo 
ekya ffeeza n'ekikomo yaleeta ekiweebwayo ekya Mukama: na buli muntu 
eyalabika ng'alina omuti gwa sita olw'omulimu gwonna gwonna 
ogw'okuweereza, n'aguleeta. 25 N'abakazi bonna abaalina emitima 
egy'amagezi ne balanga n'engalo zaabwe, ne baleeta bye baalanga, kaniki, 
n'olugoye olw'effulungu, n'olumyufu, ne bafuta ennungi. 26 N'abakazi 
bonna emitima gyabwe be gyakubiriza mu magezi ne balanga ebyoya 
by'embuzi. 27 N'abakulu ne baleeta amayinja aga onuku, n'ag'okutona, 
okubeera ku kkanzu ne ku kyomukifuba; 28 n'eby'akaloosa, n'amafuta; 
olw'ettabaaza, n'olw'amafuta ag'okufukako, n'olw'obubaane 
obuwoomerevu. 29 Abaana ba Isiraeri baaleeta ekiweebwayo eky'emyoyo 
egy'eddembe eri Mukama; buli musajja n'omukazi, emitima gyabwe be 
gyakkirizisa okuleetera omulimu gwonna Mukama gwe yalagira okukola 
mu mukono gwa Musa. 30 Musa n'agamba abaana ba Isiraeri nti Laba, 
Mukama ayise erinnya Bezaaleeri omwana wa Uli, omwana wa Kuuli, 
ow'ekika kya Yuda; 31 era amujjuzizza omwoyo gwa Katonda, mu 
magezi, mu kutegeera, ne mu kumanya, ne mu buli ngeri y'okukola: 32 
n'okuyiiya emirimu egy'amagezi, n'okukola omulimu gwa zaabu, nogwa 
ffeeza, n'ogw'ekikomo, 33 n'ogw'okusala amayinja ag'okutona, 
n'ogw'okwola emiti, okukola buli ngeri y'emirimu egy'amagezi. 34 Era 
ateese mu mutima gwe okuyigiriza, ye era ne Okoliyaabu, omwana wa 
Akisamaki, ow'ekika kya Ddaani. 35 Abo abajjuzizza emitima gyabwe 
amagezi, okukola buLi ngeri y'emirimu, egy'omusazi w'amayinja, 
n'egy'omukozi ow'amagezi, n'egy'omudaliza, egya kaniki, n'egy'olugoye 
olw'effulungu n'egy'olumyufu, n'egya bafuta ennungi, n'egy'omulusi egya 
bonna abakola emirimu gyonna gyonna, n'abo abayiiya emirimu 
egy'amagezi. 


36:1 Ne Bezaaleeri ne Okoliyaabu banaakolanga emirimu, na buli muntu 
alina omutima ogw'amagezi, Mukama gw'ateeseemu amagezi 
n'okutegeera amanye okukola omulimu gwonna ogw'okuweereza okw'omu 
watukuvu, nga byonna Mukama bye yalagira. 2 Musa n'ayita Bezaaleeri ne 
Okoliyaabu, na buli muntu eyalina , omutima ogw'amagezi, Mukama gwe 


yateekamu amagezi mu mutima gwe, buli muntu omutima gwe gwe 
gwakubiriza okujja ku mulimu okugukola: 3 Musa n'abawa ekiweebwayo 
kyonna abaana ba Isiraeri kye baaleeta olw'emirimu egy'okuweereza 
okw'omu watukuvu, okugikola. Era ne bamuleeteranga ebiweebwayo 
n'emyoyo egy'eddembe buli nkya. 4 N'ab'amagezi bonna, abaakola 
emirimu gyonna egy'omu watukuvu, ne bava buli muntu ku mulimu gwe, 
gwe baali bakola; 5 ne bagamba Musa nti Abantu baleeta bingi 
ebi'sukkiridde ennyo okumala okukola emirimu, Mukama gye yalagira 
okukola. 6 Musa n'alagira, ne balangirira mu lusiisira lwonna, nti Omusaja 
era n'omukazi alekere awo okukola nate omulimu gwonna 
ogw'ekiweebwayo eky'awatukuvu. Abantu ne baziyizibwa okuleeta. 7 
Kubanga ebintu bye baali nabyo byamala emirimu gyonna okugikola, era 
byasukkirirawo. 8 Na buli muntu eyalina omutima ogw'amagezi eyakola 
omulimu ogwo n'akola eweema n'emitanda kkumi; egya bafuta ennungi 
erangiddwa, ne kaniki, n'olugoye olw'effulungu, n'olumyufu, ne bakerubi 
omulimu ogw'omukozi ow'amagezi bwe yagukola. 9 Obuwanvu bwa buli 
mutanda bwali emikono amakumi abiri mu munaana, n'obugazi bwa buli 
mutanda emikono ena: eautanda gyonna gyali gya kigero kimu. 10 
N'agatta emitanda etaano gyokka na gyokka: era n'emitanda etaano 
emirala n'agigatta gyokka na gyokka. 11 N'akola erl0ango eza kaaiki ku 
lukugiro |w'omutanda ogumu okuva mu nsonda ey'emigatte: era bw'atyo 
n'akola ku lukugiro lw'omutanda ogw'oku mabbali g'emigatte egy'okubiri. 
12 Yakola enyango amakumi ataano ku mutanda gumu, n'ennango 
amakumi ataano ku luku giro lw'omutanda ogw'omu migatte egy'okubiri: 
enyango zaalabagana zokka na zokka. 13 Era n'akola ebikwaso ebya 
zaabu amakumi ataano, n'agatta emitanda gyokka m gyokka n'ebikwaso: 
eweema n'ebeera emu. 14 Era n'akala emitanda egy'ebyoya by'embuzi 
okubeera eweema ku weema: yakola emitanda kkumi na gumu. 15 
Obuwanvu bwa buli mutanda bwali emikono amakumi asatu, n'obugazi 
bwa buli mutanda emikono ena: emitanda kkumi na gumu gyali gya kigero 
kimu. 16 N'agatta emitanda etaano gyokka, n'emitanda omukaaga gyokka. 
17 N'akola enyango amakumi ataano ku lukugiro Iw'omutanda ogw'oku 
mabbali g'emigatte, n'enyango amakumi ataano n'azikola ku lukugiro 


lw'omutanda ogw'oku mabbali g'emigatte egy'okubiri. 18 Era n'akola 
ebikwaso amakumi ataano eby'ebikomo oku gatta eweema, ebeere emu. 
19 Era n'agikolera eweema eky'okugibikkako eky'amaliba g'endiga 
amannyike amamyufu, ne kungulu eky'okugibikkako eky'amaliba 
g'ennonge. 20 Era n'akola embaawo ez'eweema ez'omuti gwa sita, 
okuyimirira. 21 Emikono kkumi bwe bwali obuwanvu bw'olubaawo, 
n'omukono n'ekitundu obugazi bwa buli lubaawo. 22 Ku buli lubaawo 
kwaliko ennimi bbiri, ezaagattibwa zokka na zokka: bw'atyo bwe yakola 
ku mbaawo zonna ez'eweema. 23 N'akola embaawo ez'eweema; embaawo 
amakumi abiri ez'oluuyi Iw'obukiika obwa ddyo mu bukiika obwa ddyo: 
24 era n'akola ebinnya ebya ffeeza amakumi ana wansi w'embaawo 
amakumi abiri; ebinnya bibiri wansi w'olubaawo lumu eby'ennimi zaalwo 
ebbiri, n'ebinnya bibiri wansi w'olubaawo olulala eby'ennimi zaalwo ebbiri. 
25 Era ez'oluuyi olw'okubiri olw'eweema, ku luuyi olw'obukiika obwa 
kkono, n'akola embaawo amakumi abiri, 26 n'ebinnya byazo ebya ffeeza 
amakumi ana; ebinnya bibiri wansi w'olubaawo lumu, n'ebinnya bibiri 
wansi w'olubaawo olulala. 27 Era ez'oluuyi olw'eweema olw'emabega mu 
bugwanjuba n'akola embaawomukaaga. 28 Era n'akola embaawo bbiri 
ez'ensonda ez'eweema ku luuyi olw'emabega. 29 Zaali bbiri bbiri wansi, 
era bwe zityo bwe zaali ennamba waggulu waazo okutuuka ku mpeta emu: 
bw'atyo bwe yazikola zombi mu nsonda zombi. 30 Zaali embaawo 
munaana, n'ebinnya byazo ebya ffeeza, ebinnya kkumi na mukaaga; 
ebinnya ebibiri wansi wa buli lubaawo. 31 Era n'akola emiti egy'omuti gwa 
sita; etaano egy'embaawo ez'oluuyi lumu olw'eweema, 32 n'emiti etaano 
egy'embaawo ez'oluuyi olulala olw'eweema, n'emiti etaano egy'embaawo 
ez'eweema ez'oluuyi olw'emabega olw'ebugwanjuba. 33 N'omuti ogwa 
wakati n'aguyisa wakati mu mbaawo eruuyi n'eruuyi. 34 N'embaawo 
n'azibikkako zaabu, n'akola empeta zaazo eza zaabu omw'okuteekera 
emiti, n'emiti n'agibikkako zaabu. 35 N'akola eggigi erya kaniki, n'olugoye 
olw'effulungu, n'olumyu. fu, ne bafuta ennungi erangiddwa; ne bakerubi 
omulimu ogw'omukozi ow'amagezi bwe yalikola. 36 N'alikolera empagi 
nnya ez'omuti gwa sita, n'azibikkako zaabu: n'ebikwaso byazo byali bya 
zaabu; n'azifumbira ebinnya bina ebya ffeeza. 37 N'alukolera akatimba 


oluggi olw'eweema, aka kaniki, n'olugoye olw'effulungu, n'olumyufu, ne 
bafuta ennungi erangiddwa, omulimu ogw'omudaliza; 38 n'empagi zaako 
ttaano n'ebikwaso byazo: n'emitwe gyazo n'emiziziko gyazo n'abibikkako 
zaabu: n'ebinnya byazo bitaano byali bya bikomo. 


37:1 Bezaaleeri n'akola essanduuko ey'omuti gwa sita: obuwanw bwayo 
bwali emikono ebizi n'ekitundu, n'obugazi bwayo omukono gumu 
n'ekitundu, n'obugulumiw bwayo omukono gumu n'ekitundu: 2 
n'agibikkako zaabu ennungi munda ne kungulu, n'agikolera engule eya 
zaabu okwetooloola. 3 N'agifumbiza empeta nnya eza zaabu, mu magulu 
gaayo ana; empeta bW ku lubiriizi lwayo olumu, n'empeta bbiri kulubiriizi 
lwayo olw'okubiri. 4 N'akola emisituliro egy'a muti gwa sita, n'agibikkako 
zaabu 5 N'ayingiza emisituliro mu mpeta ku mbiriizi ez'essanduuko, 
okusitula essanduuko. 6 N'akola entebe ey'okusaasira eya zaabu ennungi: 
obuwanvu bwayo emikono ebiri n'ekitundu, n'obugazi bwayo omukono 
gumu n'ekitundu. 7 N'akola bakerubi babiri aba zaabu; yabakola 
n'eyaweesebwa, ku nsonda bbiri ez'entebe ey'okusaasira; 8 kerubi omu ku 
nsonda eyo, ne kerubi omu ku nsonda eyo: yakola bakerubi mu kitundu 
eky'entebe ey'okusaasira ku nsonda zaayo ebbiri. 9 Ne bakerubi baagolola 
ebiwaawaatiro byabwe waggulu, nga bayanjaaza ku ntebe ey'okusaasira 
ebiwaawaatiro byabwe, nga balabagana amaaso gaabwe; amaaso ga 
bakerubi baatunuulira entebe ey'okusaasira. 10 N'akola emmeeza ey'omuti 
gwa sita: obuwanvu bwayo emikono ebiri, n'obugazi bwayo omukono 
gumu, n'obugulumivu bwayo omukono gumu n'ekitundu: 11 n'agibikkako 
zaabu ennurrgi, n'agikolako engule eya zaabu okwetooloola. 12 
N'agikolako olukugiro olw'oluta okwetooloola, n'alukolera olukugiro 
lwayo engule eya zaabu okwetooloola. 13 N'agifumbira empeta nnya eza 
zaabu, n'ateeka empeta ku nsonda ennya eziri ku magulu gaayo ana. 14 
Kumpi n'olukugiro we zaali empeta, ebifo eby'emisituliro gisitulenga 
emmeeza. 15 N'akola emisituliro egy'omuti gwa sita, n'agibikkako zaabu, 
okusitulanga emmeeza. 16 N'akola ebintu ebyabeeranga ku mmeeza, 
essowaani zaayo, n'ebijiiko byayo, n'ebibya byayo, n'ensuwa zaayo, 
okufuka nabyo, ne zaabu ennungi. 17 N'akola ekikondo ekya zaabu 


ennungi: yakola ekikondo n'eyaweesebwa, entobo yaakyo, n'omukonda 
gwakyo; ebikompe byakyo, n'emitwe gyakyo, n'ebimuli byakyo byali bya 
zaabu emu nakyo: 18 era amatabi mukaaga gaava ku mbiruzi zaakyo; 
amatabi asatu ag'ekikondo gaava ku lubīiriizi Iwakyo olumu, n'amatabi 
asatu eg'ekikondo gaava ku lubiriizi Iwakyo olw'okubiri: 19 ebikompe 
bisatu ebifaanana ng'ebimuli bya kaluwa mu ttabi limu, omutwe nekimuli; 
n'ebikompe bisatu ebifaanana ng'ebimuli bya kaluwa mu ttabi ery'okubiri, 
omutwe n'ekimuli: bwe kityo mu matabi mukaaga agaava ku kikondo. 20 
Ne mu kikondo mwalimu ebikompe bina ebifaanana ng'ebimuli bya 
kaluwa, emitwe gyabyo n'ebimuli byabyo: 21 n'omutwe gwali wansi 
w'amatabi abiri aga zaabu emu nagwo, n'omutwe wansi w'amatabi abiri 
aga zaabu emu nagwo, n'omutwe wansi w'amatabi abiri aga zaabu emu 
nagwo, mu matabi omukaaga agaakivaako. 22 Emitwe gyabyo n'amatabi 
gaabyo byali bya zaabu emu nakyo: kyonna kyali mulimu muweese ogumu 
ogwa zaabu ennungi. 23 N'akola eby'ettabaaza byakyo, omusanvu, ne 
makansi waakyo, n'essowaani zaakyo ez'ebisiriiza, ne zaabu ennungi. 24 
Yakikola ne ttalanta eya zaabu ennungi, n'ebintu byakyo byonna. 25 
N'akola ekyoto eky'okwoterezangako obubaane eky'omuti gwa sita : 
obuwanvu bwakyo bwali mukono, n'obugazi bwakyo mukono, 
okwenkanankana enjuyi zonna; n'obugulumivu bwakyo bwali emikono 
ebiri; amayembe gaakyo gaali ga muti gumu nakyo. 26 N'akibikkako 
zaabu ennungi, waggulu waakyo, n'enjuyi zaakyo okwetooloola, 
n'amayembe gaakyo: n'akikolako engule eya zaabu okwetooloola. 27 
N'akikolako empeta bbiri eza zaabu wansi w'engule yaakyo, mu mbiruzi 
zaakyo zombi, ku njuyi zaakyo zombi, okuba ebifo eby'emisituliro 
okukisitulirangako. 28 N'akola emisituliro n'omuti gwa sita, n'agibikkako 
zaabu. 29 N'akola amafuta amatukuvu ag'okufukangako, n'obubaane 
obulongoofu obw'ebyakaloosa ebiwoomerevu, ng'amagezi ag'omukozi 
w'omugavu bwe gali. 


38:1 N'akola ekyoto eky'okwokerangako ebiweebwayo eky'omuti gwa 
sita: obuwanvu bwakyo bwali emikono etaano, n'obugazi bwakyo emikono 
etaano, okwenkanankana enjuyi zonna; n'obugulumivu bwakyo emikono 


esatu. 2 N'akola amayembe gaakyo ku nsonda zaakyo ennya; amayembe 
gaakyo gaali ga mulimu gumu nakyo: n'akibikkako ekikomo. 3 N'akola I 
ebintu byonna eby'ekyoto, entamu, n'ebijiiko, n'ebibya, n'eby'okukwasa 
ennyama, nemmumbiro: ebintu byakyo byonna yabikola n'ebikomo. 4 
N'akikolera ekyoto ekitindiro eky'ekikomo ekirukibwa, wansi w'omuziziko 
ogukyetooloola wansi, n'akituusa wakati mu bugulumivu obw'ekyoto. 5 
N'afumbira empeta nnya ensonda ennya ez'ekitindiro eky'ekikomo, okuba 
ebifo eby'e misituliro. 6 N'akola emisituliro egy'omuti gwa sita, 
n'agibikkako ebikomo. 7 N'ayingiza emisituliro mu mpeta ez'oku mbiriizi 
ez'ekyoto, okukisitulirangako; yakikola n'embaawo nga kirina ebbanga 
munda. 8 N'akola eky'okunaabirangamu eky'ekikomo, n'entobo yaakyo ya 
kikomo, n'endabirwamu ez'abakazi abaweereza abaaweerezanga ku 
mulyango ogw'eweema ey'okusisinkanirangamu. 9 N'akola oluggya: 
ebyatimbibwa eby'oluggya eby'oluuyi olw'obukiika obwa ddyo obukiika 
obwa ddyo byali bya bafuta ennungi erangiddwa, emikono kikumi: 10 
empagi zaabyo zaali amakumi abiri, n'ebinnya byazo amakumi abiri, 
eby'ebikomo; ebikwaso eby'empagi n'emiziziko gyazo byali bya ffeeza. 11 
N'eby'oluuyi olw'obukiika obwa kkono emikono kikumi, empagi zaabyo 
amakumi abiri, n'ebianya byazo amakumi abiri, eby'ebikomo; ebikwaso 
eby'empagi a'emiziziko gyazo bya ffeeza. 12 N'ebyatimbibwa eby'oluuyi 
olw'ebugwanjuba bya mikono ataano, empagi zaabyo kkumi, n'ebinnya 
byazo kkumi; ebikwaso eby'empagi n'emiziziko gyazo bya ffeeza. 13 
N'eby'oluuyi olw'ebuvanjuba ku buvanjuba emikono ataano. 14 
Ebyatimbibwa eby'oku luuyi olumu oluliko omulyango byali bya mikono 
kkumi n'etaa.no; empagi zaabyo ssatu, n'ebinnya byazo bisatu; 15 n'oluuyi 
olulala bwe lutyo; eruuyi n'eruuyi ku mulyango ogw'oluggya waaliwo 
ebyatimbibwa eby'emikono kkumi n'etaano; empagi zaabyo ssatu, 
n'ebinnya byazo bisatu. 16 Ebyatimbibwa byonna eby'oluggya eby'enjuyi 
zonna byali bya bafuta ennungi erangiddwa. 17 N'ebinnya eby'empagi byali 
bya bikomo; ebikwaso eby'empagi n'emiziziko gyazo bya ffeeza; nemitwe 
gyazo gyabikkibwako ffeeza; n'empagi zonna ez'oluggya zaateekebwako 
emiziziko gya ffeeza. 18 N'akatimba ak'oluggi olw'oluggya kaali mulimu 
gwa mudaliza, ka kaniki, n'olugoye olw'effulungu, n'olumyufu, ne bafuta 


ennungi erangiddwa : n'obuwanvu bwako bwali emikono abiri, 
n'obugulumivu mu bugazi bwako bwali emikono etaano, okwenkanankana 
n'ebyatimbibwa eby'oluggya. 19 N'empagi zaabyo zaali nnya, n'ebinnya 
byazo bina, eby'ebikomo; ebikwaso byazo bya fl'eeza, n'eby'okubikka ku 
mitwe gyazo n'emiziziko gyazo bya ffeeza. 20 N'enninga zonna 
ez'eweema, n'ez'oluggya okwetooloola, byali bya bikomo. 21 Guno gwe 
muwendo ogwebintu eby'eweema, ye weema ey'obujulirwa, nga bwe 
byabalibwa nga Musa bwe yalagira, olw'okuweereza kw'Abaleevi, mu 
mukono gwa Isamaali, omwana wa Alooni kabona. 22 Ne Bezaaleeri, 
omwana wa Uli, omwana wa Kuuli, ow'ekika kya Yuda, ye yakola byonna 
Mukama bye yalagira Musa. 23 Era wamu naye waaliwo Okoliyaabu, 
omwana wa Akisamaki, ow'ekika kya Ddaani, omusazi w'amayinja, era 
omukozi ow'amagezi, era omudaliza wa kaniki, n'olugoye olw'effulungu, 
n'olumyufu, ne bafuta ennungi. 24 Zaabu yonna gye baakoza omulimu mu 
mulimu gwonna ogw'awatukuvu, ye zaabu ey'ekiweebwayo, yali ttalanta 
abiri mu mwenda, ne sekeri lusanvu mu amakumi asatu, nga sekeri 
ey'awatukuvu bw'eri. 25 Ne ffeeza ez'abo abaabalibwa ab'ekibiina yali 
ttalanta kikumi, ne sekeri lukumi mu lusanvu mu nsanw mu ttaano, nga 
sekeri ey'awatukuvu bw'eri: 26 buli muntu beka emu, kye kitundu kya 
sekeri, nga sekeri ey'awatukuvu bw'eri, buli muntu eyayita okugenda mu 
abo abaabaliddwa, abaakamala emyaka abiri oba kusukkawo, abantu 
obusiriivu mukaaga mu enkumi ssatu mu bitaano mu ataano. 27 Ne ttalanta 
kikumi eza ffeeza zaali za kufumba ebinnya eby'awatukuvu, n'ebinnya 
eby'eggigi; ebinnya kikumi byava mu ttalanta kikumi, buli kinnya ttalanta. 
28 Ne sekeri lukumi mu lusanvu mu nsanvu mu ttaano n'azikoza ebikwaso 
eby'empagi, n'abikka ku mitwe gyazo, n'azikolako emiziziko. 29 
N'ebikomo eby'ekiweebwayo; byali ettalanta nsunw, ne sekeri enkumi bbiri 
mu bina. 30 Nabyo, n'abikoza ebinnya eby'oluggi olw'eweema 
ey'okusisinkanirangamu, n'ekyoto eky'ekikomo, n'ekitindiro kyakyo 
eky'ekikomo, n'ebintu byonna eby'ekyoto, 31 n'ebinnya eby'oluggya 
okwetooloola n'ebinnya eby'oluggi olw'oluggya, n'enninga zonna 
ez'eweema, n'enninga zonna ez'oluggya okwetooloola. 


39:1 Ne kaniki n'olugoye olw'effulungu, n'olumyufu, ne babikoza 
ebyambalo ebyalangibwa obulungi, eby'okuweererezangamu mu 
watukuvu, ne bakolera Alooni ebyambalo ebitukuvu Mukama nga bwe 
yalagira Musa: 2 N'akola ekkanzu eya zaabu, ne kaniki, n'olugoye 
olw'effulungu, n'olumyufu, ne bafuta ennungi, erangiddwa. 3 Ne baweesa 
zaabu, ne bagifuula ebipaapi, ne bagikomolamu obunyere, okugirunga mu 
kaniki, ne mu lugoye olw'effulungu, ne mu lumyufu, ne mu bafuta ennungi, 
omulimu ogw'omukozi ow'amagezi. 4 Ne bagikolako eby'okubibegabega 
ebyagattibwa yagattibwa ku nsonda zaayo zombi. 5 N'olukoba 
olw'alangibwa n'amagezi, olwagiriko, okugisibyanga, lwali Iwa lugoye 
lumu nayo era omulimu gwalwo gwafaanaaa nga yo; lwa zaabu, ne kaniki, 
n'olugoye olw'effulungu, a'olumyufu, ne bafuta ennungi erangiddwa; nga 
Mukama bwe yalagira Musa. 6 Ne balongoosa amayinja aga onuku, ne 
gayingizibwa mu mapeesa aga zaabu, ne gasalibwako ng'akabonero bwe 
kasalibwa, ng'amannya g'abaana ba Isiraeri bwe gaali. 7 N'agateeka ku 
by'okubibegabega eby'ekkanzu, okuba amayinja ag'okujjukizanga eri 
abaana ba Isiraeri; nga Mukama bwe yalagira Musa. 8 N'akola 
ekyomukifuba, omulimu ogw'omukozi ow'amagezi oku faanana 
ag'omulimu ogw'ekkanzu; kya zaabu, ne kaniki, n'olugoye olw'effulungu, 
n'olumyufu, ne bafuta ennungi erangiddwa. 9 Kyenkanankana enjuyi zonna; 
ekyomukifuba baakifunyamu: obuwanvu bwakyo luta, n'obugazi bwakyo 
luta, nga kifunyiddwamu. 10 Ne bakiteekamu ennyiziri nnya ez'amayinja: 
olunnyiriri olwa sadio, ne topazi, ne kabunkulo lwe Iwali olunnyiriri 
olw'olubereberye. 11 N'olunnyiriri olw'okubiri ejjinja erya nnawa ndagala, 
safiro, ne alimasi. 12 N'olunnyiriri olw'okusatu yakinso, sebu, ne 
amesusito. 13 N'olunnyiriri olw'okuna berulo, oauku, ne yasipero: 
geetooloozebwa zaabu we gatonebwa. 14 Amayinja ne gaba ng'amannya 
g'abaana ba Isiraeri, ekkumi n'abiri, ag'amannya gaabwe; ng'akabonero 
bwe kasalibwa, buli muntu ng'erinnya lye, ebika ekkumi n'ebibiri. 15 Ne 
bakola ku kyomukifuba emikuufu ng'emigwa, obw'omulimu ogulangibwa 
ogwa zaabu ennungi. 16 Ne bakola amapeesa abiri aga zaabu, n'empeta 
bbiri eza zaabu; ne bateeka empeta ebbiri ku nsonda zombi 
ez'ekyomukifuba. 17 Ne bateeka emikuufu gyombi obwa zaabu 


obulangibwa ku mpeta zombi ku nkomerero ez'ekyomukifuba. 18 
N'enkomerero zombi endala ez'emikuufu gyombi egirangibwa ne baziteeka 
ku mapeesa gombi, ne bagateeka ku by'okubibegabega eby'ekkanzu, ku 
luuyi Iwayo olw'omu maaso. 19 Ne bakola empeta bbiri eza zaabu, ne 
baziteekaku nsonda zombi ez'ekyomukifuba, ku mabbali gaakyo agali ku 
luuyi olw'ekkanzu munda. 20 Ne bakola empeta bbiri eza zaabu, ne 
baziteeka ku by'okubibegabega byombi eby'ekkanzu wansinsi, ku luuyi 
lwayo olw'omu maaso, kumpi n'olukindo lwayo, waggulu w'olukoba 
olw'ekkanzu olulukibwa n'amagezi. 21 Ne basiba eky'omukifuba n'empeta 
zaakyo n'empeta ez'ekkanzu n'akagoye aka kaniki, kibeere ku lukoba 
olw'ekkanzu olulangibwa n'amagezi, era ekyomukifuba kireme 
okusumululwanga ku kkanzu; nga Mukama bwe yalagira Musa. 22 
N'akola omunagiro ogw'omu kkanzu gwa mulimu ogulangibwa, gwa 
kaniki gwonna; 23 n'ekituli eky'omunagiro wakati mu gwo, ng'ekituli 
eky'ekizibawo eky'ekyuma, nga guliko olukugiro okwetooloola ekituli 
kyagwo, guleme okuyuzibwa. 24 Ne bakola ku birenge by'omunagiro 
amakomamawanga aga kaniki n'ag'effulungu, n'ag'olumyufu, n'aga bafuta 
erangiddwa. 25 Ne bakola endege eza zaabu ennungi, ne bateeka endege 
wakati w'amakomamawanga ku birenge by'omunagiro okwetooloola, 
wakati w'amakomamawanga; 26 endege n'ekkomamawanga, endege 
n'ekkomamawanga, ku bireage by'omunagiro okwetooloola, 
okuweererezangamu; nga Mukama bwe yalagira Musa. 27 Ne bakolera 
Alooni ebizibawo ebya bafuta ennungi eby'omulimu ogulangibwa, n'abaana 
be, 28 n'ekiremba ekya bafuta ennungi, n'enkuufiira ennungi eza bafuta 
ennungi, ne seruwale eza bafuta ennungi erangiddwa, 29 n'olukoba olwa 
bafuta ennungi erangiddwa, ne kaniki, n'olugoye olw'effulungu, 
n'olumyufu, omulimu ogw'omudaliza; nga Mukama bwe yalagira Musa. 30 
Ne bakola akapande ak'oku ngule entukuvu aka zaabu ennungi, ne 
bakawandiikako abigambo, ng'ebiwandiikibwa ku kabonero, nti 
OMUTUKUVU ERI MUKAMA. 31 Ne bakasibako akagoye aka kaniki, 
okukasiba ku kiremba waggulu; nga Mukama bwe yalagira Musa. 32 Bwe 
gutyo omulimu gwonna ogw'ennyumba ey'eweema 
ey'okusisinkanirangamu ne guggwa: era abaana ba Isiraeri baakola nga 


byonna Mukama bye yalagira Musa, bwe baakola bwe batyo. 33 Ne 
bagireetera Musa ennyumba, Eweema, n'ebintu byayo byonna, ebikwaso 
byayo, n'embaawo zaayo, n'emiti g yayo, n'empagi zaayo, n'ebinnya byayo; 
34 n'eky'okubikkako eky'amaliba g'endiga eza seddume amannyike 
amamyufu, n'eky'okubikkako eky'amaliba g'ennonge, n'eggigi eryawulamu; 
35 essanduuko ey'obujulirwa, n'emisituliro gyayo, n'entebe ey'okusaasira; 
36 emmeeza, n'ebintu byayo byonna, n'emigaati egy'okulaga; 37 ekikondo 
ekirongoofu, eby'ettabaaza byakyo, bye by'ettabaaza 
eby'okulongoosebwanga, n'ebintu byakyo byonna, n'amafuta ag'ettabaaza; 
38 n'ekyoto ekya zaabu, n'amafuta ag'okufukangako, n'obubaane 
obuwoomerevu, n'akatimba ak'oluggi olw'eweema; 39 ekyoto 
eky'ekikomo, n'ekitindiro kyakyo eky'ekikomo, emisituliro gyakyo, 
n'ebintu byakyo byonna, ekinaabirwamu n'entobo yaakyo; 40 eby'okutimba 
eby'oluggya, empagi zaalwo, n'ebinnya byalwo, n'akatimba ak'oluggi 
olw'oluggya, emigwa gyalwo, n'enninga zaalwo, n'ebintu byonna 
eby'okuweereza okw'omu nnyumba, eby'eweema ey'okusisinkanirangamu; 
41 ebyambalo ebyakolebwa obulungi eby'okuweererezangamu mu 
watukuvu, n'ebyambalo ebitukuvu ebya Alooni kabona, n'ebyambalo 
eby'abaana be, okuweererezangamu mu bwakabona. 42 Nga byonna 
Mukama bye yalagira Musa, bwe batyo abaana ba Isiraeri bwe baakola 
omulimu gwonna. 43 Musa n'alaba omulimu gwonna, era, laba, baali nga 
bagumaze; nga Mukama bwe yalagira, bwe batyo bwe baali bagukoledde 
ddala: Musa n'abasabira omukisa. 


40:1 Mukama n'agamba Musa nti 2 Ku lunaku olw'olubereberye 
olw'omwezi.ogwolubereberye olisimba ennyumba ey'eweema 
ey'okusisinkanirangamu. 3 Era oligiteekamu essanduuko ey'obujulirwa, era 
olitimba eggigi ku ssanduuko. 4 Era oliyingiza emmeeza, n'oteekateeka 
ebintu ebigiriko; n'oyingiza ekikondo, n'okoleeza ettabaaza zaakyo. 5 Era 
oliteeka ekyoto ekya zaabu eky'okwoterezangako obubaane mu maaso 
g'essanduuko ey'obujulirwa, n'oteekawo akatimba ak'oluggi olw'eweema. 6 
Era oliteeka ekyoto eky'okwokerangako ebiweebwayo mu maaso 
g'omulyango ogw'ennyumba y'eweema ey'okusisinkanirangamu. 7 Era 


oliteeka ekinaabirevamu wakati w'eweema ey'okusisinkazurangamu 
n'ekyoto, n'okifukamu amazzi. 8 Era olisimba oluggya okwetooloola, 
n'oti,mba akatimba ak'oluggi olw'oluggya. 9 Era olitwala amafuta 
ag'okufukangako, n'ofuka ku weema, ne ku byonna ebirimu, n'ogitukuza, 
n'ebintu byayo byonna: era eribeera entukuvu. 10 Era oligafukako ku kyoto 
eky'okwokerangako ebiweebwayo, n'ebintu byakyo byonna, n'otukuza 
ekyoto: n'ekyoto kiribeera kitukuvu nnyo. 11 Era oligafukako ku 
kinaabirwamu n'entobo yaakyo, n'okitukuza. 12 Era olireeta Alooni 
n'abaana be ku mulyango ogw'eweema ey'okusisinkanirangamu, 
n'obanaaza n'amazzi. 13 Era oliyambaza Alooni ebyambalo ebitukuw; 
n'omufukako amafuta, n'omutukuza, ampeerereze mu bwakabona. 14 Era 
olireeta abaana be, n'obambaza ebizibawo: 15 n'obafukako amafuta, nga 
bw'ofuse ku kitaabwe, bampeerereze mu bwakabona: era bwe 
balifukibwako amafuta, kiribabeerera obwakabona obutalibavaako mu 
mirembe gyabwe gyonna. 16 Musa n'akola bw'atyo: nga byonna Mukama 
bye yamulagira, bwe yakola bw'atyo. 17 Awo olwatuuka mu mwezi 
ogw'olubereberye ogw'omwaka ogw'okubiri, ku lunaku olw'olubereberye 
olw'omwezi, eweema n'esimbibwa. 18 Musa n'asimba eweema, 
n'ateekawo ebinnya byayo, n'ayimiriza embaawo zaayo, n'ayingiza emiti 
gyayo; n'awangiza empa gi zaayo. 19 N'atimba eweema ku nnyumba, 
n'agiteekako kungulu ekyokubikka ku weema; nga Mukama bwe yalagira 
Musa. 20 N'atwala obujulirwa n'abuteeka mussanduuko, n'assa emisituliro 
kui ssanduuko, n'ateeka entebe ey'okusaasira kungulu ku ssanduuko: 21 
n'ayingiza ssanduuko mu weema, n'atimba eggigi eryawulamu, n'akisa 
essanduuko ey'obujulirwa; nga Mukama bye yalagira Musa. 22 N'ateeka 
emmeeza mu weema ey'okusisinkanirangamu, ku luuyi olw'eweema 
olw'obukiika obwa kkono, ebweru w'eggigi. 23 N'agiteekateekako 
emigaati mu maaso ga Mukama: nga Mukama bwe yalagira Musa. 24 
N'ateeka ekikondo mu weema ey'okusisinkanirangamu, mu maaso 
g'emmeeza, ku luuyi olw'eweema olw'obukiika obwa ddyo. 25 N'akoleeza 
ettabaaza mu maaso ga Mukama; nga Mukama bwe yalagira Musa. 26 
N'ateeka ekyoto ekya zaabu mu weema ey'okusisinkanirangamu mu maaso 
g'eggigi: 27 n'akyoterezaako obubaane obw'ebyakaloosa ebiwoomerevu; 


nga Mukama bwe yalagira Musa. 28 N'ateekawo akatimba ak'oluggi 
olw'eweema. 29 N'ateeka ekyoto eky'okwokerangako ebiweebwayo ku 
mulyango ogw'ennyumba ey'eweema ey'okusisinkanirangamu, n'akiwaako 
ekiweebwayo ekyokebwa n'ekiweebwayo eky'obutta; nga Mukama bwe 
yalagira Musa. 30 N'ateeka ekinaabirwamu wakati w'eweema 
ey'okusisinkanirangamu n'ekyoto, n'akifukamu amazzi, okunaabiramu. 31 
Musa rie Alooni n'abaana be ne bakinaabirangamu engalo zaabwe n'ebigere 
byabwe; 32 bwe baayingiranga mu weema ey'okusisinkanirangamu, era 
bwe baasembereranga ekyoto, baanaabanga: nga Mukama bwe yalagira 
Musa. 33 N'asimba oluggya okwetooloola eweema n'ekyoto, n'atimba 
akatimba ak'oluggi olw'oluggya. Bw'atyo Musa n'amala omulimu. 34 Ekire 
ne kiryoka kibikka ku weema ey'okusisinkanirangamu, n'ekitiibwa kya 
Mukama ne kijjuza ennyumba. 35 Musa n'atayinza kuyingira mu weema 
ey'okusisinkanirangamu, kubanga ekire kyagituulako, n'ekitiibwa kya 
Mukama ne kijjuza ennyumba. 36 Era ekire bwe kyaggibwanga ku 
weema, abaana ba Isiraeri ne batambulanga, mu lugendo Iwabwe Iwonna: 
37 naye ekire bwe kitaggibwangako, ne batatambulanga okutuusa ku 
lunaku Iwe kyaggibwangako. 38 Kubanga ekire kya Mukama kyabeeranga 
ku weema emisana, n'ekiro ne mubangamu omuliro, mu maaso g'ennyumba 
ya Isiraeri yonna, mu lugendo lwabwe Iwonna. 


Ebyabaleevi 


1:1 Awo Mukama n'akoowoola Musa n'ayogera naye mu weema 
ey'okusisinkanirangamu ng'agamba nti 2 Yogera n'abaana ba Isiraeri 
obagambe nti Omuntu yenna ku mmwe bw'awangayo ekitone eri Mukama, 
munaakiwangayo okukiggya ku nsolo, ku nte ne ku mbuzi. 3 Oba 
ng'awaayo ekiweebwayo ekyokebwa ku nte, anaawangayo nnume eteriiko 
bulema: anaagiweerangayo ku mulyango gw'eweema 
ey'okusisinkanirangamu, alyoke akkirizibwenga mu maaso ga Mukama. 4 
Era anaateekanga engalo ze ku mutwe gw'ekiweebwayo ekyokebwa; awo 
eneemukkiririzibwanga okumutangirira. 5 Awo anattiranga ente mu maaso 
ga Mukama: n'abaana ba Alooni, bakabona, banaaleetanga omusaayi, era 


banaamansiranga omusaayi ku kyoto enjuyi zonna ekiri ku mulyango 
gw'eweema ey'okusisinkanirangamu. 6 Awo anaabaaganga ekiweebwayo 
ekyokebwa era anaakisalangamu ebitundu byakyo. 7 Awo abaana ba 
Alooni kabona banaateekanga omuliro ku kyoto, ne batindikira enku ku 
muliro: 8 awo abaana ba Alooni, bakabona, banaateekateekanga ebifi, 
omutwe n'amasavu, ku nku eziri ku muliro oguli ku kyoto: 9 naye ebyenda 
byayo n'amagulu gaayo anaabinaazanga n'amazzi: awo kabona 
anaayokeranga byonna ku kyoto, okuba ekiweebwayo ekyokebwa 
ekiweebwayo ekikolebwa n'omuliro, eky'ewumbe edduagi eri Mukama. 10 
Era oba ng'awaayo ku kisibo, kwe kugamba nti ku ndiga oba ku mbuzi, 
okuba ekiweebwayo ekyokebwa; anaawangayo nnume eteriiko bulema. 11 
Era anaagittiranga ku luuyi Iw'ekyoto olw'obukiika obwa kkono mu maaso 
ga Mukama: n'abaana ba Alooni, bakabona, banaamansiranga omusaayi 
gwayo ku kyoto enjuyi zonna. 12 Awo anaagisalangamu ebifi byayo, 
awamu n'omutwe gwayo n'amasavu gaayo: awo kabona 
anaabiteekateekanga ku nku eziri ku muliro oguli ku kyoto: 13 naye 
ebyenda n'amagulu anaabinaazanga n'amazzi: awo kabona anaawangayo 
yonna, anaagyokeranga ku kyoto: kye kiweebwayo ekyokebwa 
ekiweebwayo ekikolebwa n'omuliro, eky'evvumbe eddungi eri Mukama. 
14 Era oba ng'awaayo eri Mukama ekiweebwayo ekyokebwa 
eky'ennyonyi, anaawangayo bukaamukuukulu oba amayiba amato. 15 Awo 
kabona anaakaleetanga eri ekyoto, n'akanyoola omutwe n'agumenyako, 
n'akookera ku kyoto; n'omusaayi gwako gunaatonnyeranga ku mabbali 
g'ekyoto: 16 awo anaggyangamu ekisakiro kyako awamu n'empitambi 
yaakyo, n'akisuula ku mabbali g'ekyoto ku luuyi olw'ebuvanjuba, mu kifo 
eky'evvu: 17 era anaakayuzanga n'ebiwaawaatiro byako, takasalangamu: 
awo kabona anaakookeranga ku kyoto, ku nku eziri ku muliro: kye 
kiweebwayo ekyokebwa, ekiweebwayo ekikolebwa n'omuliro, 
eky'evvumbe eddungi eri Mukama. 


2:1 Era omuntu yenna bw'awangaya ekitone eky'obutta obuweebwayo eri 
Mukama ekitone kye kinaabanga kya butta bulungi: era anaabufukangako 
amafuta n'abuteekako omugavu: 2 awo anaakireeteranga abaana ba Alooni 


hakabona: naye anaakiggyangamu olubatu lwe olw'obutta obulungi 
bwakyo n'olw'amafuta gaakyo, awamu n'omugavu gwakyo gwonna; awo 
kabona anaabwokyanga okuba ekijjukizo kyakyo ku kyoto, ekiweebwayo 
ekikolebwa n'omuliro, eky'ewumbe eddungi eri Mukama: 3 n'ekyo 
ekifikkawo ku kiweebwayo eky'ohutta kinaabanga kya Alooni n'abaana be: 
kye kintu ekitukuvu ennyo ku biweebwayo ebya Mukama ebikolebwa 
n'omuliro. 4 Era bw'owangayo ekitone eky'obutta obuweebwayo 
obwokeddwa mu kabiga, kinaabanga emigaati egitazimbulukuswa 
egy'obutta obulungi obutabuddwamu amafuta, oba egy'empewere 
egitazimbulukuswa egisiigibwako amafuta. 5 Era oba ng'owaayo ekitone 
eky'obutta eky'omu kikalango, kinaabanga kya butta bulungi 
obutazimbulukuswa obutabuddwamu amafuta. 6 Onookyawulangamu 
ebitundu, obufukeko amafuta: kye kiweebwayo eky'obutta. 7 Era oba 
ng'owaayo ekitone eky'obutta elry'omu kikalango, kinaakolebwanga 
n'obutta obulungi wamu n'amafuta. 8 Awo onooleetanga ekiweebwayo 
eky'obutta ekikolebwa n'ebyo eri Mukama: awo kinaaleeterwanga kabona, 
naye anaakitwalanga eri ekyoto. 9 Awo kabona anaalobolanga ku 
kiweebwayo eky'obutta ekijjukizo kyakyo, anaakyokeranga ku kyoto: 
ekiweebwayo ekikolebwa n'omuliro, eky'evvumbe eddungi eri Mukama. 
10 N'ekyo ekinaafikkangawo ku kiweebwayo eky'obutta kinaabanga kya 
Alooni n'abaana be: kye kintu ekitukuvu ennyo ku biweebwayo ebya 
Mukama ebikolebwa n'omuliro. 11 Tewabangawo kiweebwayo kya butta, 
kye munaawangayo eri Mukama, ekikolebwa n'ekizimbulukusa: kubanga 
temwokyanga ekizimbulukusa kyonna, newakubadde omubisi gw'enjuki 
gwonna, okuba ekiweebwayo ekikolebwa n'omuliro eri Mukama. 12 Ebyo 
munaabiwangayo eri Mukama okuba ekitone eky'ebibereberye: naye 
tebirinnyisibwanga ku kyoto okuba ewunibe eddungi. 13 Era buli kitone 
eky'obutta bw'onoowangayo onookirungangamu omunnyo; so tokkirizanga 
ky'owaayo eky'obutta okubulwa omunnyo ogw'endagaano ya Katonda wo: 
awamu n'ebitone byo byonna onoowangayo omunnyo. 14 Era oba 
ng'owaayo ekiweebwayo eky'obutta eky'ebibereberye eri Mukama, 
onoowangayo okuba ekiweebwayo eky'obutta eky'ebibereberye byo 
enyaano ng'ekyali ku birimba eyokebwa n'omuliro, ennaano embetentere 


ku birimba ebibisi. 15 Awo onoogifukangako amafuta, era 
onoogiteekangako omugavu: ekyo kye kiweebwayo eky'obutta. 16 Era 
kabona anaayokyanga eki kyoto: ekyokulya eky'ekiweebwayo ekikolebwa 
n'omuliro eri Mukama. 


3:1 Era oba ng'awaayo ssaddaaka ey'ebiweebwayo olw'emirembe; 
bw'anaawangayo ku nte, oba nnume oba nkazi, anaawangayo eteriiko 
bulema mu maaso ga Mukama. 2 Awo anaateekanga engalo ze ku mutwe 
gwayo gy'awaayo, n'agittira ku mulyango gw'eweema 
ey'okusisinkanirangamu: awo abaana ba Alooni bakabona 
banaamansiranga omusaayi ku kyoto enjuyi zonna. 3 Era anaawangayo ku 
ssaddaaka ey'ebiweebwayo olw'emirembe ekiweebwayo ekikolebwa 
n'omuliro eri Mukama; amasavu agabikka ku byenda n'amasavu gonna 
agali ku byenda, 4 n'ensigo zombi, n'amasavu agaziriko, agaliraana 
ekiwato, n'ekiserige ekiri ku kibumba, awa mu n'ensigo, anaabiggyangako. 
5 Awo abaana ba Alooni banaagookeranga ku kyoto ku kiweebwaya 
ekyokebwa ekiri ku nku eziri ku muliro: kye kiweebwayo ekikolebwa 
n'omuliro, eky'evvumbe eddungi eri Mukama. 6 Era oba ng'awaayo 
ssaddaaka ey'ebiweebwayo olw'emirembe eri Mukama ku mbuzi; oba 
nnume oba nkazi, anaagiwangayo nga teriiko bulema: 7 Bw'anaawangayo 
omwana gw'endiga okuba ekitone kye, anaaguweerangayo mu maaso ga 
Mukama: 8 awo anaateekanga engalo ze ku mutwe gw'ekitone kye, 
n'agittiranga mu maaso g'eweema ey'okusisinkanirangamu: awo abaana ba 
Alooni banaamansiranga omusaayi gwayo ku kyoto enjuyi zonna: 9 Era 
anaawangayo ku ssaddaaka ey'ebiweebwayo olw'emirembe ekiweebwayo 
ekikolebwa n'omuliro eri Mukama; amasavu gaayo, omukira ogwa ssava 
omulamba, anaagusaliranga kumpi n'omugongo; n'amasavu agabikka ku 
byenda, n'amasavu gonna agali ku byenda, 10 10 n'ensigo zombi, 
namasavu agaziriko, agaliraana ekiwato, n'ekisenge ekiri ku kibumba, 
awamu n'ensigo, anaabiggyangako. 11 Awo kabona anaagookeranga ku 
kyoto: ekyokulya eky'ekiweebwayo ekikolebwa n'omuliro eri Mukama. 12 
Era oba ng'awaayo embuzi, anaagiweerangayo mu maaso ga Mukama: 13 
awo anaateekanga engalo ze ku mutwe gwayo, n'agittira mu maaso 


g'eweema ey'okusisinkanirangamu: awo abaana ba Alooni 
banaamansiranga omusaayi gwayo ku kyoto enjuyi zonna. 14 Awo 
anaawangayo ku yo ekitone kye, ekiweebwayo ekikolebwa n'omuliro eri 
Mukama; amasavu agabikka ku byenda, n'amasavu gonna agali ku byenda, 
15 n'ensigo zombi, n'amasavu agaziriko, agaliraana ekiwato, n'ekisenge 
ekiri ku kibumba, awamu n'ensigo, anaabiggyangako. 16 Awo kabona 
anaabyokeranga ku kyoto: kye kyokulya eky'ekiweebwayo ekikolebwa 
n'omuliro olw'ewumbe eddungi: amasavu gonna ga Mukama. 17 Lino 
linaabanga etteeka eritajjulukuka emirembe gyammwe gyonna mu 
nnyumba zammwe zonna, obutalyanga ku masavu newakubadde 
omusaayi. 


4:1 Mukama n'agamba Musa ng'ayogera nti 2 Buulira abaana ba Isiraeri 
ng'oyogera nti Omuntu yenna bw'anaayonoonanga nga tamanyiridde, mu 
kigambo kyonna ku ebyo Mukama bye yalagira obutabikolanga, n'amala 
akola kyonna ku ebyo: 3 kabona eyafukibwako amafuta 
bw'anaayonoonanga n'okuleeta n'aleetera abantu omusango; awo awengayo 
olw'ekibi kye ky'ayonoonye ente ennume envubuka eteriiko bulema eri 
Mukama okuba ekiweebwayo olw'ekibi. 4 Awo anaaleetanga ente eri 
omulyango gw'eweema ey'okusisinkanirangamu mu maaso ga Mukama; 
awo anaateekanga engalo ze ku mutwe gw'ente, n'attira ente mu maaso ga 
Mukama. 5 Awo kabona eyafukibwako amafuta anaatoolanga ku musaayi 
gw'ente, n'aguleeta eri eweema ey'okusisinkanirangamu: 6 awo kabona 
anannyikanga engalo ye mu musaayi, n'amansira ku musaayi emirundi 
musanvu mu maaso ga Mukama, mu maaso g'eggigi ly'awatukuvu. 7 Awo 
kabona anaasiiganga ku musaayi ku mayembe g'ekyoto eky'okwotere 
zangako eby'akaloosa mu maaso ga Mukama, ekiri mu weema 
ey'okusisinkanirangamu; n'omusaayi gwonna ogw'ente anaaguyiwanga ku 
ntobo y'ekyoto ekiweerwako ebyokebwa ekiri ku mulyango gw'eweema 
ey'okusisinkanirangamu. 8 N'amasavu gonna ag'ente ey'ekiweebwayo 
olw'ekibi anagiggyangako; amasavu agabikka ku byenda, n'amasavu gonna 
agali ku byenda, 9 n'ensigo zombi, n'amasavu agaziriko, agaliraana 
ekiwato, n'ekisenge ekiri ku kibumba, awamu n'ensigo, anabiggyaagako, 


10 aga bwe gaggibwa ku nte eya ssaddaaka ey'ebiweebwayo 
olw'emirembe: awo kabona anaabyokeranga ku kyoto ekiweerwako 
ebyokebwa. 11 N'eddiba ly'ente, n'ennyama yaayo yonna, wamu n'omutwe 
gwayo, n'amagulu gaayo, n'ebyenda byayo, n'obusa bwayo, 12 ente yonna 
anaagitwalanga ebweru w'olusiisira eri ekifo ekirongoofu, ewu we 
lifukwa, agyokyenga n'omuliro ku nku: ewu we lifukwa eyo 
gy'eneeyokerwanga. 13 Era oba ng'ekibiina kyonna ekya Isiraeri 
kinaasobyaaga, ekigambo ne kikwekebwa mu maaso g'ekibiina, era nga 
bakoze ekigambo kyonna ku ebyo Mukama bye yalagira obutabikolanga, 
era nga bazzizza omusango; 14 ekibi kye boonoonye bwe 
kinaamanyibwanga, awo ekibiina kinaawangayo ente ennume envubuka 
okuba ekiweebwayo olw'ekibi, ne bagireetanga mu maaso g'eweema 
ey'okusisinkanirangamu. 15 Awo abakadde b'ekibiina banaateekanga 
engalo zaabwe ku mutwe gw'ente mu maaso ga Mukama: ne battira ente 
mu maaso ga Mukama. 16 Awo kabona eyafukibwako amafuta 
anaaleetanga ku musaayi gw'ente eri eweema ey'okusisinkanirangamu: 17 
awo kabona anannyikanga engalo ye mu musaayi, n'agumansira em+rundi 
musaavu mu maaso ga Mukama, mu maaso g'eggigi. 18 Awo 
anaasiiganga ku musaayi ku mayembe g'ekyoto ekiri mu maaso ga 
Mukama, ekiri mu weema ey'okusisinkanirangamu, n'omusaayi gwonna 
anaaguyiwanga ku ntobo y'ekyoto ekiweerwako ebyokebwa, ekiri ku 
mulyango gw'eweema ey'okusisinkanirangamu. 19 N'amasavu gaayo 
gonna anaagagiggyangako, n'agookera ku kyoto. 20 Bw'atyo 
bw'anaakolanga ente; nga bwe yakola ente ey'ekiweebwayo olw'ekibi, 
bw'atyo bw'anaakolanga eno: ne kabona anaabatangiriranga, bo ne 
basonyiyibwa. 21 Awo anaatwalanga ente ebweru w'olusiisira, n'agyokya 
nga bwe yayokya ente ey'olubereberye: kye kiweebwayo olw'ekibi 
olw'ekibiina. 22 Omukulu yenna bw'ayonoonanga, n'akola nga 
tamanyiridde ekigambo kyonna kyonna ku ebyo byonna Mukama Katonda 
we bye yalagira obutabikolanga, era ng'azzizza omusango; 23 ekibi 
ky'ayonoonye bw'anaakitegeezebwanga, anaaleetanga embuzi okuba 
ekitone kye, ennume eteriiko bulema; 24 awo anaateekanga engalo ze ku 
mutwe gw'embuzi, n'agittira mu kifo mwe battira ekiweebwayo 


ekyokebwa mu maaso ga Mukama: kye kiweebwayo olw'ekibi. 25 Awo 
kabona anaatoolanga n'engalo ye ku musaayi ogw'ekiweebwayo olw'ekibi, 
n'agusiiga ku mayembe g'ekyoto ekiweerwako ebyokebwa, n'omusaayi 
gwayo anaaguyiwanga ku ntobo y'ekyoto ekiweerwako ebyokebwa. 26 
N'amasavu gaayo gonna anaagookeranga ku kyoto, ng'amasavu aga 
ssaddaaka ey'ebiweebwayo olw'emirembe: awo kabona 
anaamutangiriranga olw'ekibi kye, naye anaasoyiyibwanga. 27 Era oba 
ng'omuntu yenaa ku bantu ab'omu nsi ayonoona nga tamanyiridde, ng'akola 
ekigambo kyonna ku ebyo Mukama bye yalagira obutabikolanga, era 
ng'azzizza omusango; 28 ekibi kye ky'ayonoonye 
bw'anaakitegeezebwanga, awo anaaleetanga embuzi okuba ekitone kye, 
enkazi eteriiko bulema, olw'ekibi ky'ayonoonye. 29 Awo anaateekanga 
engalo ze ku mutwe gw'ekiweebwayo olw'ekibi, n'attira ekiweebwayo 
olw'ekibi mu kifo eky'ekiweebwayo ekyokebwa. 30 Awo kabona 
anaatoolanga n'engalo ye ku musaayi gwayo, n'agusiiga ku mayembe 
g'ekyoto ekiweerwako ebyokebwa, n'omusaayi gwayo gwonna 
anaaguyiwanga ku ntobo y'ekyoto. 31 N'amasavu gaayo gonna 
anaagaggyangako, ng'amasavu bwe gaggibwa ku ssaddaaka 
ey'ebiweebwayo olw'emirembe; awo kabona anaagookeranga ku kyoto 
okuba ewumbe eddungi eri Mukama; era kabona anaamutangiriranga, naye 
anaasonyiyibwanga. 32 Era oba ng'aleeta omwana gw'endiga okuguwaayo 
okuba ekiweebwayo olw'ekibi, anaaleetanga enkazi eteriiko bulema. 33 
Awo anaateekanga engalo ze ku mutwe gw'ekiweebwayo olw'ekibi, 
n'agitta okuba ekiweebwayo olw'ekibi mu kifo mwe battiza eluweebwayo 
ekyokebwa. 34 Awo kabona anaatoolanga n'engalo ye ku musaayi 
gw'ekiweebwayo olw'ekibi, n'aguteeka ku mayembe g'ekyoto 
ekiweerwako ebyokebwa, n'omusaayi gwayo gwonna anaaguyiwanga ku 
ntobo y'ekyoto: 35 n'amasavu gaayo gonna anaagaggyangako, ng'amasavu 
g'omwana gw'endiga bwe gaggibwa ku ssaddaaka ey'ebiweebwayo 
olw'emirembe; awo kabona annabyokeranga ku kyoto, ku biweebwayo 
ebya Mukama ebikolebwa n'omuliro: awo kabona anaamutangiriranga 
olw'ekibi ky'ayonoonye, aaye anaasonyiyibwanga. 


5:1 Era oba ng'omuntu yenna ayonoona, ng'awulira eddoboozi 
ery'okulayiza, oba nga mujulirwa, oba nga yalaba oba nga yamanya, 
bw'ataakyogereaga, kale anaabangako obubi bwe: 2 era oba ng'omuntu 
yenna akoma ku kintu ekitali kirongoofu, oba mulambo gw'ensolo ey'omu 
nsiko eteri nnongoofu, oba mulambo gw'ensolo ey'omu nnyumba eteri 
nnongoofu, oba mulambo gw'ebyewalula ebitali birongoofu, naye 
ng'akwekeddwa; n'aba atali mulongoofu, kale ng'aliko omusango: 3 era 
oba ng'akoma ku butali bulongoofu bw'omuntu bwonna bwonna 
obumufuula atali mulongoofu, naye ng'akwekeddwa; bw'anaakimanyanga, 
kale ng'aliko omusango: 4 era oba ng'omuntu yenna alayira mangu 
nemimwa gye okukola obubi, oba okukola obulungi, ekintu kyonna 
omuntu ky'anaayogeranga amangu n'ekirayiro, naye ng'akwekeddwa; 
bw'anaakimanyanga, kale ng'aliko omusango mu kimu ku bigambo ebyo: 5 
awo olulituuka bw'anaabangako omu sango m u kimu ku ebyo, kale 
anaayatulanga ekigambo kye yayonoona: 6 awo anaaleetanga ekyo 
ky'awaayo olw'omusango eri Mukama olw'ekibi ky'ayonoonye, enkazi 
ey'omu kisibo, omwana gw'endiga oba mbuzi, okuba ekiweebwayo 
olw'ekibi: ne kabona anaamutangiriranga olw'ekibi kye. 7 Era oba ng'ebintu 
bye bitono n'okuyinza n'atayinza mwana gwa ndiga, kale anaaleetanga eri 
Mukama okuba ekyo ky'awaayo olw'omusango olw'ekigambo 
ky'ayonooaye, bukamukuukulu bubiri, oba amayiba amato abiri; akamu ka 
kiweebwayo kya kibi, ak'okubiri ka kiweebwayo ekyokebwa. 8 Awo 
anaabuleetanga eri kabona, naye anaasookanga okuwaayo 
ak'ekiweebwayo olw'ekibi, n'anyoola omutwe gwako ku bulago bwako, 
naye n'atakasalamu: 9 awo anaamansiranga ku musaayi gw'ekiweebwayo 
olw'ekibi ku mabbali g'ekyoto; n'omusaayi gwonna ogusigaddewo 
gunaatonnyezebwanga ku ntobo y'ekyoto: kye kiweebwayo olw'ekibi. 10 
Era anaawangayo ak'okubiri okuba ekiweebwayo ekyokebwa, ng'ekiragiro 
bwe kiri: ne kabona anaamutangiriranga olw'ekibi ky'ayonoonye, naye 
anaasonyiyibwanga. 11 Naye oba ng'ebintu bye bitono n'okuyiaza 
n'atayinza bukaamukuukulu bubiri, newakubadde amayiba amato abiri, 
kale anaaleetanga okuba ekitone kye olw'ekigambo ky'ayonoonye, 
ekitundu eky'ekkumi ekya efa y'obutta obulungi, okuba ekiweebwayo 


olw'ekibi; tateekangako mafuta, so tateekangako mugavu: kubanga kye 
kiweebwayo olw'ekibi. 12 Awo anaabuleetanga eri kabona, kabona 
n'abutoolako olubatu lwe okuba ekijjukizo kyabwo, n'abwokera ku kyoto, 
ku biweebwayo ebya Mukama ebikolebwa n'omuliro: kye kiweebwayo 
olw'ekibi. 13 Ne kabona anaamutangiriranga olw'ekibi ky'ayonoonye mu 
bigambo ebyo byonna, naye anaasonyiyibwanga: n'ekitundu 
ekinaafikkangawo kinaabanga kya kabona, ng'ekiweehwayo eky'ohutta. 14 
Mukama n'agamba Musa nti 15 Omuntu yena bw'asobyanga, n'ayonoona 
nga tamanyiridde mu bigambo ebitukuvu ebya Mukama; kale anaaleetanga 
eri Mukama ekyo ky'awaayo olw'omusango, endiga !ennume eteriiko 
bulema ey'omu kisibo, nga bw'onoosaliranga ffeeza mu sekeri, nga sekeri 
ey'omu warukuvu bw'eri, okuba ekiweebwayo, olw'omusango: 16 era 
anaagattal,nga olw'ekigambo ky'asobezza mu 'kigambo ekitukuw, era 
anaakyongerangako ekitundu eky'ekkumi, n'akiwa kabona: ne kabona 
anaamutangiriranga n'endiga ennume ey'ekiweebwayo olw'omusaago, naye 
anaasonyiyibwanga. 17 Era omuntu yenna bw'anaayonoonanga, ng'akola 
ekigambo kyonna ku ebyo Mukama bye yalagira obutabikolanga; 
newakubadde nga yali .takimanyi, naye ng'aliko omusango, era 
anaabangako obubi bwe. 18 Awo anaatoolanga endiga ennume eteriiko 
bulema ng'agiggya mu ndiga ze, nga bw'onoosalanga, okuba ekiweebwayo 
olw'omusango n'agireeta eri kabona: ne kabona anaamutangiriranga 
olw'ekigambo kye yasobya nga tamanyiridde n'atakitegeera, naye 
anaasonyiyibwanga. 19 Kye kiweebwayo olw'omusango: mazima ng'aliko 
omusango mu maaso ga Mukama. 


6:1 Mukama n'agamba Musa nti 2 Omuntu yenna bw'ayonoonanga, 
n'asobya ku Mukama, n'alyazaamaanya muliraanwa we mu higambo 
eby'okuteresa, oba mu by'okulamulagana, oba mu by'okunyaga, oba 
bw'abanga ajooze muliraanwa we; 3 oba bw'aba ng'azudde ekyazaawa, 
n'akiryazaamaanya, n'alayira eby'obulimba; mu kigambo kyonna ku ebyo 
byonna omuntu ky'akola ng'ayonoona bw'atyo; 4 kale olunaatuukanga 
bw'aba ng'ayonoonye era ng'aliko omusango, anazzangayo ekyo kye 
yanyaga, oba kye yafuna olw'okujooga, oba ekyateresebwa kye 


baamukwasa, oba ekyazaawa kye yazuula 5 oba ekintu kyonna kye 
yalayirira ng'alimba; anaakizzangayo kyonna, era anaakyongerangako 
ekitundu kyakyo eky'okutaano: nannyini kyo gw'alikiwa ku lunaku 
lw'alirabika ng'aliko omusango. 6 Era anaaleetanga ekyo ky'awaayo 
olw'omusango eri Mukama, endiga ennume eteriiko bulema ey'omu kisibo, 
aga bw'onoosalanga okuba ekiweebwayo olw'omusaago, eri kabona: 7 ne 
kabona anaamutaagiriranga mu maaso ga Mukama, naye 
anaasonyiyibwanga; mu bigambo byonna bye yali akoze ebimuleetako 
omusango. 8 Mukama n'agamba Musa nti 9 Lagira Alooni a'abaana be ati 
Lino lye tteeka ery'ekiweebwayo ekyokebwa: ekiweebwayo ekyokebwa 
kinaabanga ku nktl zaakyo kyoto, kinaasulangako okukeesa obudde; era 
omuiiro ogw'omu kyoto gunaakumibwanga omwo obutazikiranga. 10 Era 
kabona anaaya mbalaaga ekyambalo kye ekya ba futa, ne seruwale ye eya 
bafu anaagyambalanga ku mubiri gwe; kale anaasitulanga ewu erivudde 
mu kiweebwayo ekyokebwa omuliro kye gwokezza ku kyoto, era 
anaaliteekanga ku mabbali g'ekyoto. 11 Awo anaayambulanga ebyambalo 
bye, n'ayambala ebyambalo ebirala, natwala, ewu ebweru w'olusiisira eri 
ekifo ekirongoofu. 12 Era omuliro oguli ku kyoto gunaakumibwanga 
omwo obutazikiranga; era kabona anaayokerangako enku buli nkya: era 
anaakiteekerateekerangako ekiweebwayo ekyokebwa, era 
anaakyokerangako amasavu ag'ebiweebwayo olw'emirembe. 13 Omuliro 
gunaakumibwanga mu kyoto lutata; teguzikiranga. 14 Era lino lye tteeka 
ery'ekiwee bwayo eky'obutta: abaana ba Alooni banaakiwecrangayo mu 
maaso ga Mukama mu maaso g'ekyoto. 15 Era anaakitoolangako olubatu, 
lwe, ku butta obulungi obw'ekiweebwayo eky'obutta, ne ku mafuta 
gaakyo, nomugavu gwonna oguli ku kiweebwayo eky'obutta, nakyokera 
ku kyoto okuba ewumbe eddungi, okuba ekijjukizo kyakyo eri Mukama. 
16 N'ekyo ekinaafikkangawo Alooni n'abaana be banaakiryanga: 
kinaaliirwanga awatali kizimbulukusa mu kifo ekitukuw; mu luggya 
lw'eweema ey'okusisinkaniraagamu mwe banaakiriiranga. 17 
Tekyokebwanga n'ekibulukusa. Nkibawadde okuba ugabo gwabwe ku 
byange ebieebwayo ebikolebwa n'omuliro; kye kitukuvu ennyo, 
ng'ekiweebwayo olw'ekibi, era ng'ekiweebwayo olw'omusango. 18 Buli 


musajja ku baana ba Aloon banaakiryangako, okuba ebbanja ennaku zonna 
mu mirembe gyammwe gyonna, ku biweebwayo ebya Mukama 
ebikolebwa n'omuliro; buli anaabikomangako anaabanga mutukuvu. 19 
Mukama n'agamba Musa nti 20 Kino kye kitone kya Aloon n'abaana be, 
kye banaawangayo eri Mukama ku lunaku |w'alifukirwako amafuta; 
ekitundu eky'ekkumi ekya efa y'obutta obulungi okuba ekiweebwayo 
eky'obutta ennaku zonna, ekitundu kyabwo enkya, n'ekituadu kyabwo 
akawungeezi. 21 Ku kikalango kwe bunaafumbirwanga n'amafuta; bwe 
bumalaaga okunnyikira, n'olyoka obuyingiza: onoowangayo ekiweebwayo 
eky'obutta mu bitole ebyokye okuba ewumbe eddungi eri Mukama. 22 Era 
kabona eyafukibwako amafuta anaabanga mu kifo kye ow'oku baana be ye 
anaakiwangayo: kinaayokebwanga kyonaa eri Mukama olw'etteeka 
eritalijjulukuka ennaku zonna. 23 Era buli ekiweebwayo eky'obutta ekya 
kabona kinaayokebwanga kyonna: tekiriibwanga. 24 Mukama n'agamba 
Musa nti 25 Gamba Alooni n'abaana be nti Lino lye tteeka 
ery'ekiweebwayo olw'ekibi: mu kifo ekiweebwayo ekyokebwa mwe 
kittirwa n'ekiweebwayo olw'ekibi mwe kinattirwanga mu maaso ga 
Mukama: kye kitukuvu ennyo. 26 Kabona akiwaayo olw'ekibi 
y'aaaakiryanga: kinaaliirwanga mu kifo ekitukuvu, mu luggya Iw'eweema 
ey'okusisinkanirangamu. 27 Buli ekinaakomanga ku nnyama yaakyo 
kinaabanga kitukuvu: era bwe kunaamansirwanga ku musaayi gwakyo ku 
kyambalo kyonna, onooyolezanga ekyo ekimansiddwako mu kifo 
ekitukuvu. 28 Naye ekintu ekibumbe mwe kifumbirwa kinaayasibwanga: 
era oba nga kifumbiddwa mu kintu eky'ekikomo, kinaasiimuulwanga era 
kinaayozebwanga n'amazzi. 29 Buli musajja ku bakabona anaakiryangako: 
kye kitukuvu ennyo. 30 So tewabanga kiweebwayo lwa kibi, kye 
batoolako ku musaayi gwakyo ne baguyingiza mu weema 
ec'okusisinkanirangamu okutangirira mu watukuvu, kye balyako; 
kinaayokebwanga n'omuliro. 


7:1 Era lino lye tteeka ery'ekiwee' bwayo olw'omusango: kye kitukuvu 
ennyo. 2 Mu kifo mwe battira ekiweebwayo ekyokebwa mwe banattiranga 
ekiweebwayo olw'omusango: n'omusaayi gwakyo anaagumansiranga ku 


kyoto enjuyi zonna. 3 Era anaawangayo ku kyo amasavu gaakyo gonna; 
omukira ogwa ssava, n'amasavu agali ku byenda 4 n'ensigo zombi, 
n'amasavu agaziriko, agaliraana n'ekiwato, n'ekisenge ekiri ku kibumba, 
awamu n'ensigo, anaabiggyangako: 5 awo kabona anaabyokeranga ku 
kyoto okuba ekiweebwayo ekikolebwa n'omuliro eri Mukama: kye 
kiweebwayo olw'omusango. 6 Buli musajja ku bakabona anaakiryangako: 
kinaaliirwanga mu kifo ekitukuvu: kye kitukuvu ennyo. 7 Ng'ekiweebwayo 
olw'ekibi bwe kiri, n'ekiweebwayo olw'omusango bwe kiri bwe kiti: 
etteeka lyabyo limu: kabona annakitangirizanga y'anaabanga nakyo. 8 Era 
kabona awaayo ekiweebwayo ekyokebwa eky'omuntu yenna, kabona oyo 
y'aneetwaliranga eddiba ery'ekiweebwayo ekyokebwa ky'awaddeyo. 9 Era 
buli ekiweebwayo eky'obutta ekyokerwa mu kabiga, ne byotma 
ebirongoosebwa mu kikalango, ne ku kikalango eky'omu kabiga, 
binaabanga bya kabona abiwaayo. 10 Era buli ekiweebwayo eky'obutta 
ekitabulwamu amafuta oba kikalu, abaana ba Alooni bonna banaabanga 
nakyo, buli muntu okwenkana ne munne. 11 Era lino lye tteeka erya 
ssaddaaka ey'ebiweebwayo olw'emirembe omuntu by'anaawangayo eri 
Mukama 12 Oba ng'agiwaayo olw'okwebaza, kale anaaweerangayo wa 
mu ne ssaddaaka ey'okwebaza emigaati egitazimbulukuswa 
egitabuddwamu amafuta, n'egy'emFewe: egitazimbulukuswa 
egisiigiddwako amafuta, n'emigaati egitabudwamu amafuta, egy'obutta 
obulungi nnyikidde. 13 Awamu n'emigaati egizimbulukuswa 
bw'anaawangayo ky'awaayo wamu ne ssaddaaka ey'ebiweebwayo 
olw'emirembe olw'okwebaza. 14 Era ku yo anaawangayo gumu ku buli 
kitone okuba ekiweebwayo ekisitulibwa eri Mukama; gunaabanga gwa 
kabona oyo amansira omusaayi ogw'ebiweebwayo olw'emirembe. 15 Era 
ennyama eya ssaddaaka y'ebyo by'awaayo olw'emirembe olw'okwebaza 
eneeriibwanga ku lunaku lw'agiweerako; tafissangako okutuusa enkya. 16 
Naye oba nga ssaddaaka gy'awaayo bweyamo, oba gy'awaayo ku bubwe, 
enerriibwanga ku lunaku Iw'aweerako saddaaka ye: n'enkya 
ekinaafikkangako kinaaliibwanga; 17 naye ekinaafikkanga ku nnyama eya 
ssaddaaka ku lunaku olw'okusatu kinaayokebwanga n'omuliro. 18 Era oba 
ng'ennyama yonna eya ssaddaaka y'ebyo by'awaayo olw'emirembe 


eneerubwanga ku lunakn olw'okusatu, tekkirizibwenga, so 
teemubalirwenga cyo agiwaayo: eneebanga ya muzizo, n'omwoyo 
ogunaagiryangako gunaabangako obubi bwe. 19 Era ennyama ekoma ku 
kintu kyonna ekitali kirongoofu teriibwanga; eneeyokebwanga n'omuliro. 
N'ennyama eyo, buli mulongoofu anaagiryangako: 20 naye omwoyo 
ogunaalyanga ku nnyama eya ssaddaaka ey'ebiweebwayo olw'emirembe, 
Mukama ye nannyini byo, ng'aliko obutali bulongoofu bwe, omwoyo ogwo 
gunaazikirizibwanga mu bantu be. 21 Era omuntu yenna bw'anaakomanga 
ku kintu ekitali kirongoofu, obutali bulongoofu bw'omuntu, oba ensolo 
eteri nnongoofu, oba eky'omuzizo kyonna ekitali kirongoofu, n'alya ku 
nnyama eya ssaddaaka ey'ebiweebwayo olw'emirembe, Mukama ye 
nannyini byo, omwoyo ogwo gunaazikirizibwanga mu bantu be. 22 
Mukama n'agamba Musa nti 23 Gamba abaana ba Isiraeri nti Temulyanga 
ku masavu, ag'ente, newakubadde ag'endiga, newakubadde ag'embuzi. 24 
N'amasavu g'eyo efa yokka n'amasavu g'eyo etaagulwa ensolo ganaabanga 
ga mirimu mirala gyonna: naye okulya temugalyangako n'akatono, 25 
Kubanga buli alya ku masavu g'ensolo, abantu gye bawaayo okuba 
ekiweebwayo ekikolebwa n'omuliro eri Mukama, omwoyo ogwo 
ogunaagalyangako gunaazikirizibwanga mu bantu be. 26 So temulyanga 
ku musaayi ogw'engeri yonna, bwe guba ogw'ennyonyi newakubadde 
ogw'ensolo, mu nnyumba zammwe zonna. 27 Buli muntu yenna anaalyanga 
ku musaayi gwonna, omwoyo ogwo gunaazikirizibwanga mu bantu be. 28 
Mukama n'agamba Musa nti 29 Gamba abaana ba Isiraeri nti Awaayo 
ssaddaaka y'ebyo by'awaayo olw'emirembe eri Mukama anaaleetanga 
ekitone kye eri Mukama ssaddaaka y'ebyo by'awaayo olw'emirembe: 30 
engalo ze yennyini zinaaleetanga ebiweebwayo ebya Mukama ebikolebwa 
n'omuliro; amasavu n'ekifuba anaabireetanga, ekifuba 
kiwuubibwewuubibwenga okuba ekiweebwayo ekiwuubibwa mu maaso 
ga Mukama. 31 Era kabona anaayokeranga amasavu ku kyoto: naye 
ekifuba kinaabanga kya Alooni n'abaana be. 32 N'ekisambi ekya ddyo 
munaakiwanga kabona okuba ekiweebwayo ekisitu libwa ku ssaddaaka 
z'ebyo bye mu waayo olw'emirembe 33 Oyo ku baana ba Alooni awaayo 
omusaayi gw'ebiweebwayo olw'emirembe, a'amasavu, y'anaabanga 


n'ekisambi ekya ddyo okuba omugabo gwe. 34 Kubanga ekifuba 
ekiwuubibwawuubibwa n'ekisambi ekisitulibwa bye nziye ku baana ba 
Isiraeri ku ssaddaaka z'ebyo bye bawaayo olw'emirembe, n'embiwa Alooni 
kabona n'abaana be, okuba ebbanja emirembe gyonna eri abaana ba 
Isiraeri. 35 Ogwo gwe mugabo ogw'okufukibwako amafuta ogwa Alooni, 
n'omugabo ogw'okufukibwako amafuta ogw'abaana be, oguggibwa ku 
biweebwayo ebya Mukama ebikolebwa n'omuliro, ku lunaku Iwe 
yabaleeterako okuweereza Mukama mu bwakabona; 36 Mukama gwe 
yalagira okubawanga abaana ba Isiraeri; ku lunaku lwe yabafukirako 
amafuta. Linaabanga bbanja ennaku zonna mu mirembe gyabwe gyorma. 
37 Eryo lye tteeka ery'ekiweebwayo ekyokebwa, ery'ekiweebwayo eky'o 
butta, n'ery'ekiweebwayo eky'ekibi, a'ery'ekiweebwayo olw'omusango; 
n'ery'okwawula, n'erya ssaddaaka ey'ebiweebwayo olw'emirembe; 38 
Mukama lye yalagira Musa ku lusozi Sinaayi ku lunaku kwe yalagirira 
abaana ba Isiraeri okuwangayo ebitone byabwe eri Mukama mu ddungu 
lya Sinaayi. 


8:1 Mukama n'agamba Musa nti 2 Twala Alooni n'abaana be awamu naye, 
n'ebyambalo, namafuta ag'okufukako, n'ente ey'ekiweebwayo olw'ekibi, 
n'endiga ennume zombi, n'ekibbo ekirimu amigaati egitazimbulukuswa; 3 
okunnaanyize ekibiina kyonna ku mulyango gw'eweema 
ey'okusisinkanirangamu. 4 Awo Musa n'akola nga Mukama bwe 
yamulagira; ekibiina ne kikuņņaanyizibwa ku mulyango gw'eweema 
ey'okusisinkanirangamu. 5 Musa n'agamba ekibiina nti Kino kye kigambo 
Mukama kye yalagira okukola. 6 Musa n'aleeta Alooni n'abaaaa be, 
n'abanaaza n'amazzi. 7 N'amwambaza ekizibawo, n'amusiba olukoba, 
namwambaza omunagiro, namussaako ekkanzu, n'amusiba olukoba 
olw'ekkanzu olwalukibwa n'amagezi, n'aginyweza n'olwo 8 N'amussaako 
ekyokukifuba: ne mu kyokukifuba yateeka Ulimu ne Sumimu. 9 
N'amutikkira enkuufiira ku mutwe; ne ku nkuufiira, mu maaso gaayo, 
n'assaako ekipande ekya zaabu, engule entukuvu; nga Mukama bwe 
yalagira Musa. 10 Musa n'addira amafuta ag'okufukako, n'agafuka ku 
weema ne ku byonna ebyagirimu, n'abitukuza: 11 N'amansirako ku kyoto 


emirundi musanvu, n'afuka ku kyoto n'ebintu byakyo byonna, 
n'eky'okunaabirangamu n'entobo yaakyo, okubitukuza. 12 N'afuka ku 
mafuta ag'okufukako ku mutwe gwa Alooni, n'amufukako amafuta, 
okumutukuza. 13 Musa n'aleeta abaana ba Alooni, n'abambaza ebizibawo, 
n'abasiba enkoba, n'abasibako ebiremba; nga Mukama bwe yalagira Musa. 
14 N'aleeta ente ey'ekiweebwayo olw'ekibi: Alooni n'abaana be ne bateeka 
engalo zaabwe ku mutwe gw'ente ey'ekiweebwayo olw'ekibi. 15 N'agitta: 
Musa n'addira omusaayi, n'agusiiga ku mayembe g'ekyoto enjuyi zonna 
n'engalo ye, n'alongoosa ekyoto, n'ayiwa omusaayi ku ntobo y'ekyoto, 
n'akitukuza, okukitangirira. 16 N'addira amasavu gonna agaali ku byenda, 
n'ekisenge eky'okuki bumba, n'ensigo zombi, namasavu gaazo, Musa 
n'agookera ku kyoto 17 Naye ente n'eddiba lyayo n'ennyama yaayo n'obusa 
bwayo n'abyokera n'omuliro ebweru w'olusiisira; nga Mukama bwe 
yalagira Musa. 18 N'aleeta endiga ennume ey'ekiweebwayo ekyokebwa: 
Alooni n'abaana be ne bateeka engalo zaabwe ku mutwe gw'endiga. 19 
N'agitta: Musa n'amansira omusaayi ku kyoto enjuyi zonna. 20 N'asala mu 
ndiga ebitundu, byayo; Musa n'ayokya omutwe, n'ebitundu, n'amasavu. 21 
N'anaaza ebyenda n'amagulu n'amazzi Musa n'ayokera endiga yonna ku 
kyoto: yali kiweebwayo ekyokebwa' olw'evvumbe eddungi: yali 
kiweebwayo ekikolebwa n'omuliro eri Mukama; nga Mukama bwe 
yalagira Musa: 22 N'aleeta endiga ennume ey'okubiri, endiga 
ey'okwawula: Alooni n'abaana be ne bateeka engalo zaabwe ku mutwe 
gw'endiga. 23 N'agitta; Musa n'atoola ku musaayi gwayo, n'agusiiga ku 
nsonda y'okutu kwa Alooni okwa ddyo, ne ku kinkumu ky'omukono gwe 
ogwa ddyo, ne ku kigere ekisajja eky'okugulu kwabwe okwa ddyo, 24 
N'aleeta abaana ba Alooni, Musa n'asiiga ku musaayi ku nsonda y'okutu 
kwabwe okwa ddyo, ne ku kinkumu eky'omukono gwabwe I ogwa ddyo, 
ne ku kigere ekisajja eky'okugulu kwabwe okwa ddyo:' Musa n'amansira 
omusaayi ku kyoto enjuyi zonna. 25 N'addira amasavu, n'omukira ogwa 
ssava, n'amasavu gonna agali ku byenda, n'ekisenge eky'oku kibumba, 
n'ensigo zombi, n'amasavu gaazo, n'ekisambi ekya ddyo: 26 ne mu kibbo 
ekyalimu emigaati egitazimbulukuswa elryali mu maaso ga Mukama 
naggyamu omugaati gumu ogutazimbulukuswa, n'omugaati gumu 


ogwasiigibwako amafuta, n'ogw'oluwewere gumu, n'agiteeka ku masavu, 
ne ku kisambi ekya ddyo: 27 n'ateeka byonna mu ngalo za Alooni ne mu 
ngalo z'abaana be, n'abiwuubawuuba okuba ekiweebwayo ekiwuubibwa 
mu maaso ga Mukama. 28 Musa n'abiggya mu ngalo zaabwe, n'abyokera 
ku kyoto ku kiweebwayo ekyokebwa: byali bya kwawula olw'ewumbe 
eddungi: yali kiweebwayo ekikolebwa n'omuliro eri Mukama. 29 Musa 
n'addira ekifuba, n'akiwuubawuuba okuba ekiweebwayo ekiwuubibwa mu 
maaso ga Mukama: gwali mugabo gwa Musa ku ndiga ey'okwawula; nga 
Mukama bwe yalagira Musa. 30 Musa n'atoola ku mafuta ag'akufukako, 
ne ku musaayi ogwali ku kyoto, n'agumansira ku Alooni, ku byambalo bye, 
ne ku baana be, ne ku byambalo by'abaana be awamu naye; n'atukuza 
Alooni, ebyambalo bye, n'abaana be, n'ebyambalo by'abaana be awamu 
naye. 31 Musa n'agamba Alooni n'abaana be nti Mufumbire ennyama ku 
mulyango gw'eweema ey'okusisinkanirangamu: mugiriire eyo n'emigaati 
egiri mu kibbo eky'okwawula, nga bwe nnalagira nga njogera nti Alooni 
n'abaana be banaabiryanga. 32 Era ekinafikkawo ku nnyama ne ku migaati 
munaakyokya n'omuliro. So temufulumanga mu mulyango gw'eweema 
ey'okusisinkanirangamu ennaku musanvu, okutuusa ennaku ez'okwawula 
kwammwe lwe zirituukirira: kubanga alibaawulira ennaku musanvu. 33 So 
temufulumanga mu mulyango gw'eweema ey'okusisinkanirangamu ennaku 
musanvu, okutuusa ennaku ez'okwawula kwammwe lwe zirituukirira: 
kubanga alibaawulira ennaku musanvu. 34 Nga bwe kikoleddwa leero, 
bw'aryo Mukama bwe yalagira okukola, okubatangirira. 35 Era ku 
mulyango gw'eweema ey'okusisinkanirangamu gye mulimalira ennaku 
musanw emisana n'ekiro, mwekuume ekiragiro kya Mukama muleme 
okufa: kubanga bwe ntyo bwe nnalagirwa. 36 Alooni n'abaana be ne 
bakola byonna Mukama bye yalagira mu mukono gwa Musa. 


9:1 Awo olwatuuka ku lunaku olw'omunaana Musa n'ayita Alooni n'abaana 
be n'abakadde ba Isiraeri; 2 n'agamba Aloon nti Weetwalire ennyana 
ennume okuba ekiweebwayo olw'ekibi, a'endiga ennume okuba 
ekiweebwayo ekyokebwa, ezitaliiko bulema, oziweereyo mu maaso ga 
Mukama. 3 Era abaana ba Isiraeri onoobagamba nti mwetwalire embuzi 


ennume okuba ekiweebwayo olw'ekibi; n'ennyana n'omwana gw'endiga, 
ezaakamaze omwaka ogumu zombi, ezitaliiko bulema, okuba 
ekiweebwayo ekyokebwa; 4 n'ente n'endiga ennume okuba ebiweebwayo 
olw'emirembe, okuziwaayo mu maaso ga Mukama; n'ekiweebwayo 
eky'obutta ekitabuddwamu amafuta: kubanga leero Mukama 
anaabalabikira. 5 Ne baleeta ebyo Musa by'alagidde mu maaso g'eweema 
ey'okusisinkanirangamu: ekibiina kyonna ne kisembera ne kiyimirira mu 
maaso ga Mukama. 6 Musa n'ayogera nti Kino kye kigambo Mukama kye 
yalagira mukikole: n'ekitubwa kya Mukama kinaabalabikira. 7 Musa 
n'agamba Alooni nti Semberen. ekyoto, oweeyo ekyo ky'owaayo olw'ekibi 
n'ekyo ky'owaayo ekyekebwa, weetangirire wekka n'abantu: oweeyo 
ekitone eky'abantu obatangirire; nga Mukama bwe yalagira. 8 Awo Alooni 
n'asemberera ekyoto, n'atta ennyana ey'ekiweebwayo olw'ekibi, ekikye ku 
bubwe. 9 Abaana ba Alooni ne bamuleetera omusaayi: n'annyika engalo ye 
mu musaayi, n'agusiiga ku mayembe g'ekyoto, n'ayiwa omusaayi ku ntobo 
y'ekyoto, 10 naye amasavu n'ensigo n'ekisenge eky'okukibumba 
eky'ekiweebwayo olw'ekibi, n'abyokera kn kyoto; nga Mukama bwe 
yalagira Musa. 11 N'ennyama n'eddiba n ahyolzera n'omuliro ebweru 
w'olusiisira. 12 N'atta ekiweebwayo ekyokebwa; abaana ba Alooni ne 
bamuleetera omusaayi, n'agumansira ku kyoto enjuyi zonna. 13 lee 
bamuleetera ekiweebwayo ekyokebwa, eBitundu ebitundu kinnakimu, 
nomutwe: n'abyokera ku kyoto: 13 Ne bamuleetera ekiweebwayo 
ekyokebwa, ebitundu ebitundu kinnakimu, n'omutwe: n'abyokera ku kyoto: 
14 N'anaaza ebyenda n'amagulu, n'abyokera ku kiweebwayo ekyokebwa 
ku kyoto. 15 N'aleeta ekitone eky'abantu, n'addira embuzi ey'ekiweebwayo 
olw'ekibi ekyali, ku bw'abantu, n'agitta, n'agiwaayo olw'ekibi, nga 
n'eyolubereberye. 16 N'aleeta ekiweebwayo ekyokebwa, n'akiwaayo 
ng'ekiragiro bwe kyali. 17 N'aleeta ekiweebwayo eky'obutta, n'akitoolako 
okujjuza olubatu lwe, nagyokera ku kyoto, era n'ekiweebwayo ekyokebwa 
eky'enkya. 18 Era n'atta ente n'endiga ennume, ssaddaaka ey'ebiweebwayo 
olw'emirembe, eyali ku bw'abantu: abaana ba Alooni ne bamuleetera 
omusaayi, n'agumansira ku kyoto enjuyi zonna, 19 n'amasavu g'ente: ne ku 
ndiga omukira ogwa ssava, n'agabikka ku byenda, n'ensigo n'ekisenge 


eky'oku kibumba: 20 amasavu ne Ibagateeka ku bifuba n'ayokera amaisavu 
ku kyoto: 21 n'ebifuba n'ekisambi ekya ddyo Alooni n'abiwuulbawuuba 
okuba ekiweebwayo ekiwuubibwa mu maaso ga Mukama; nga Musa 
bw'alagidde 22 Awo Alooni n'ayimusa emikono gye eri abantu, n'abasabira 
omukisa; n'aserengeta ng'amaze okuwaayo ekil weebwayo olw'ekibi 
n'ekiweebwayo ekyokebwa n'ebiweebwayo olw'emirembe. 23 Awo Musa 
ne Alooni ne bayingira mu weema ey'okusisinkanirangamu, ne bafuluma, 
ne basabira abantu omukisa: awo ekitiibwa kya Mukama ne kirabikira 
abantu bonna. 24 Omuliro ne guva eri Mukasna mu maaso ge, ne gwokera 
ku kyoto ekiweebwayo ekyokebwa n'amasavu: awo abantu bonna bwe 
baagulaba ne boogerera waggulu ne: bavuunama amaaso gaabwe. 


10:1 Awo Nadabu ne Abiku, abaana ba Alooni ne baddira ebyoterezo buli 
muntu ekikye, n'ateeka omwo omuliro, n'assaako eby'okwoteza, n'awaayo 
omuliro omulala mu maaso ga Mukama, gw'atalagiranga. 2 Omuliro ne 
guva eri Mukama mu maaso ge, ne gubookya, ne bafiira mu maaso ga 
Mukama. 3 Awo Musa n'alyoka agamba Alooni nti Kino kye kiikyo 
Mukama kye yayogera nti Naatukulizibwanga mu abo abansemberera, era 
mu maaso g'abantu bonna naagulumizibwanga. Alooni ne yeesirikira. 4 
Musa n'ayita Misaeri ne Erizafani, abaana ba Wuziyeeri kojja wa Alooni, 
n'abagamba nti Musembere, musitule baganda bammwe okubaggya mu 
maaso g'awatukuvu mubatwale ebweru w'olusiisira. 5 Awo ne basembera, 
ne babasitula nga bambadde ebizibawo, byabwe ne babatwala ebweru 
w'olusiisira; nga Musa bw'ayogedde. 6 Musa n'agamba Alooni ne 
Eriyazaali ne Isamaali, batabani be, nti Temusumulula nviiri za ku mitwe 
gyammwe, so temuyuza byambalo byammwe; muleme okufa, era aleme 
okusunguwalira ekibiina kyonna: naye baganda bammwe, ennyumba ya 
Isiraeri yonna, bakaabire okwokya Mukama kw'ayokezza. 7 So 
temufuluma mu mulyango gw'eweema ey'okusisinkanirangamu, muleme 
okufa: kubanga amafuta ga, Mukama ag'okufukako gali ku mmwe. Ne 
bakola ng'ekigambo kya Musa bwe kyali. 8 Mukama n'agamba Alooni nti 
9 Tonywanga ku mwenge newankubadde ekitamiiza, ggwe newakubadde 
abaana bo awamu naawe, bwe munaayingiranga mu weema 


ey'okusisinkanirangamu, muleme okufa: linaabanga tteeka eritajjulukuka 
mu mirembe gyammwe gyonna 10 era mulyoke mwawulengamu 
ebitukuvu n'ebitali bitukuvu, n'ebirongoofu n'ebitali birongoofu; 11 era 
mulyoke muyigirize abaana ba Isiraeri amateeka gonna Mukama ge 
yababuulirira mu mukono gwa Musa. 12 Musa n'agamba Aloon ne 
Eriyazaali ne Isamaali abaana be abaasigalawo nti Mutwale ekiweebwayo 
eky'obutta ekisigaddewo ku biweebwayo ebya Mukama ebikolebwa 
n'omuliro, mugiriire awatali kizimbulukusa ku mabbali g'ekyoto: kubanga 
kye kitukuvu ennyo: 13 era munaagiriira mu kifo ekirukuvu, kubanga lye 
bbannja lyo, era bbanja lya baana bo, ku biweebwayo ebya Mukama 
ebikolebwa n'omuliro: kubanga bwe ntyo bwe nnalagirwa. 14 N'ekifuba 
ekiwuubibwawuubibwa n'ekisambi ekisitulibwa munaabiriira mu kifo 
ekirongoofu; ggwe ne batabani bo ne bawala bo awamu naawe: kubanga 
biweebwa gy'oli okuba ebbanja lyo, era ebbanja ly'abaana bo, ku 
ssaddaaka z'ebyo abaana ba Isiraeri bye bawaayo olw'emirembe. 15 
Ekisambi ekisitulibwa n'ekifuba ekiwuubibwawuubibwa banaabireeteranga 
wamu n'ebiweebwayo ebikolebwa n'omuliro eby'amasavu, 
okubiwuubawuuba okuba ekiweebwayo eki wuubibwa mu maaso ga 
Mukama: era binaabanga bibyo, era bya baana bo awamu naawe, okuba 
ebbanja emirembe gyonna; nga Mukama bwe yalagira. 16 Musa 
n'anoonyeza ddala embuzi ey'ekiweebwayo olw'ekibi, era, laba, 
ng'eyokeddwa: n'asunguwalira Eriyazaali ne Isamaali abaana ba Alooni 
abaasigalawo ng'ayogera nti 17 Ekibalobedde okuliira ekiweebwayo 
olw'ekibi mu kifo eky'awatukuvu kiki, kubanga kitukuvu nnyo, era 
yakibawa okusitula obubi bw'ekibiina, okubatangirira mu manso ga 
Mukama? 18 Laba, omusaayi gwakyo teguleeteddwa mu watukuvu 
munda; temwandiremye kugiriira mu watukuvu, nga bwe ndagidde. 19 
Awo Alooni n'agamba Musa nti Laba, leero bawaddeyo ekyo kye 
bawaayo olw'ekibi n'ekyo kye bawaayo ekyokebwa mu maaso ga 
Mukama; era bimbaddeko ebigambo ebyenkanidde wano: era singa ndidde 
ekiweebwayo olw'ekibi leero, kyandibadde kiruagi nnyo mu maaso ga 
Mukama? 20 Kale Musa bwe yawulira, n'ekiba kirungi nnyo mu maaso ge. 


11:1 Mukama n'ayogera ne Musa ne Aloon ng'abagamba nti 2 Mugambe 
abaana ba Isiraeri nti Bino bye biramu bye munaalyanga ku nsolo zonna 
eziri ku nsi. 3 Buli ekyawulamu ekinuulo, era ekirina ekigere ekyaseemu, 
era, ekirina ekigere ekyaseemu, era ekizza obwenkulumu, mu nsolo, ekyo 
kye kye munalyanga. 4 Naye bino bye mutalyanga ku ebyo ebizza 
obwenkulumu oba ku ebyo ebyawulamu ekinuulo: ennyamira, kubanga ezza 
obwenkulumu naye teyawulamu kinuulo, eyo si nnongoofu gye muli. 5 
N'omusu kubanga guzza obwenkulumu nayetegwawulamu kinuulo, ogwo 
si mulongoofu gye muli. 6 N'akamyu, kubanga kazza obwenkulumu naye 
tekaawulamu kinuulo, ako si kalongoofu gye muli. 7 N'embizzi kubanga 
eyawulamu ekinuulo era erina ekigere ekyaseemu, naye tezza 
bwenkulumu, eyo si nnongoofu gye muli. 8 Ku nnyama yaazo 
temulyangako, so n'emirambo gyazo temugikomangako; si nnongoofu gye 
muli. 9 Bino bye munaalyanga ku byonna ebiri mu mazzi: buli ekirina 
amaggwa n'amagamba mu mazzi, mu nnyanja ne mu migga, ebyo bye 
munaalyanga. 10 Era buli ekitalina maggwa na magamba mu nnyanja ne 
mu migga, ku byonna ebitambulira mu mazzi ne ku biramu byonna ebiri 
mu mazzi, bya muzizo gye muli, 11 era binaabanga bya muzizo gye muli; 
temulyanga ku nnyama yaabyo, n'emirambo gyabyo munaagiyitanga gya 
muzizo. 12 Buli ekitalina maggwa newakubadde amagamba mu mazzi, 
ekyo kya muzizo gye muli. 13 Na bino bye munaayitanga eby'omuzuo ku 
nnyonyi; tebiriibwanga, bya muzizo: ennunda, n'empungu, ne makwanzi; 14 
ne kamunye, n'eddiirawamu n'engeri yaalyo; 15 buli nıīmuņygoona n'engeri 
yaabo; 16 ne maaya, n'olubugabuga, n'olusove, n'enkambo n'engeri yaayo; 
17 n'ekiwuugulu, n'enkobyokkoobyo, n'ekkufufu; 18 n'ekiwuugulu 
eky'amatu, ne kimbala, n'ensega; 19 ne kasida, ne mpaabaana n'engeri ye, 
n'ekkookootezi, n'ekinyira. 20 Ebyewalula byonna ebirina ebiwaawaatiro 
ebitambuza amagulu ana bya muzizo gye muli. 21 Naye bino bye muyinza 
okulya ku byonna ebyewalula ebirina ebiwaawaatiro ebitambuza amagulu 
ana, ebirina amagulu waggulu ku bigere byabyo, okugabuusa ku nsi; 22 
bino bye muyinza okulya ku ebyo enzige n'engeri yaayo, n'enseenene 
n'engeri yaayo, n'akanyeenkule n'engeri yaako, n'ejjanzi n'engeri yaalyo. 23 
Naye ebyewalula byonna ebirina ebiwaawaatiro, ebirina amagulu ana, bya 


muzizo gye muli. 24 Na bino bye binaabafuulanga abatali balongoofu: buli 
anaakomanga ku mulambo gwabyo anaabanga atali mulongoofu okutuusa 
akawungeezi 25 era buli asitula ku mulambo gwabyo anaayozanga engoye 
ze, era anaabanga atali mulongoofu okutuusa akawungeezi. 26 Buli nsolo 
eyawulamu ekinuulo, so nga terina kigere kyaseemu, so tezza 
bwenkulumu, si noongoofu gye muli: buli anaazikomangako anaabanga 
atali mulongoofu. 27 Era buli etambuza ebibatu byayo ku nsolo zonna 
ezitambuza amagulu ana, ezo si nnongoofu gye muli: buli anaakomanga ku 
mulambo gwazo anaabanga atali mulongoofu okutuusa akawungeezi. 28 
Era oyo asitula omulambo gwazo anaayozanga engoye ze, era anaabanga 
atali mulongoofu okutuusa akawungeezi: ezo si nnongoofu gye muli. 29 
Na bino bye bitali birongoofu gye muli ku byewalula ebyewalula ku nsi; 
eggunju, n'emmese, n'ekkonkomi eddene n'engeri yaalyo, 30 ne anaka, 
n'enswaswa, n'omunya, n'ekkonkomi, ne nnawolovu. 31 Ebyo bye bitali 
birongoofu gye muli ku ebyo byonna ebyewalula: buli anaabikomangako, 
nga bifudde, anaabanga atali mulongoofu okutuusa akawungeezi. 32 Era 
ekintu kyonna ekinaagwibwangako kyonna kyonna ku byo, nga bifudde, 
kinaal banga ekitali kirongoofu; bwe kibanga ekintu kyonna eky'omuti, oba 
kyambalo, oba ddiba, oba nsawo, oba kintu kyonna kyonna, ekikoza 
omulimu gwonna, kikigwaniranga okuteekebwa mu mazzi, era kinaabanga 
ekitali kirongoofu okutuusa akawungeezi; ne kiryoka kiba ekirongoofu. 33 
Na buli kintu eky'e'bbumba, ekinaagwibwangamu kyonna kyonna ku byo, 
ekibanga mu kyo kyonna kinaabanga ekitali kirongoofu, nakyo 
munaakyasanga. 34 Eky'okulya kyonna ekirimu ekiriika, ekiyinza 
okufukibwako amazzi, kinaabanga ekitali kirongoofu : na buli kya kunywa 
ekinaaywebwanga mu buli kintu (ekiri bwe kityo) kinaabanga ekitali 
kirongoofu. 35 Era buli kintu ekinaagwibwangako ekitundu kyonna 
eky'omulambo gwabyo kinaabanga ekitali kirongoofu; oba kabiga, oba 
amasiga g'entamu, kinaamenyebwamenyebwanga: si birongoofu, era 
binaabanga ebitali birongoofu gye muli. 36 Naye oluzzi oba obunnya omuli 
amazzi agakuinaanyizibwa kinaabanga ekirongoofu: naye ekinaakomanga 
ku mulambo gwabyo kinaabanga ekitali kirongoofu. 37 Era oba nga ku 
mulambo gwabyo kugwa ku nsigo yonna ey'okusiga egenda okusigibwa, 


yo eneebanga nnongoofu. 38 Naye oba ng'amazzi gafukibwa ku nsigo, ne 
ku mulambo gwabyo ne kugwa okwo, nga si nnongoofu gye muli. 39 Era 
oba ng'ensolo yonna, gye muyinza okulyako, efa; akoma ku mulambo 

g wayo anaabanga atali mulongoofu okutuusa akawungeezi. 40 N'oyo 
anaalyanga ku mulambo gwayo anaayozanga engoye ze era anaabanga 
atali mulongoofu okutuusa akawungeezi: era n'oyo anaasitulanga 
omulambo gwayo anaayozanga engoye ze era anaabanga atali mulongoofu 
okutuusa akawungeezi, 41 Na buli ekyewalula ekyewalula ku nsi kya 
muzizo; tekiriibwanga. 42 Buli ekitambuza olubuto, na buli ekitambuza 
amagulu ana, oba bud ekirina amagulu amangi, buli ebyewalula ku nsi, 
ebyo temubiryanga; kubanga bya muzizo. 43 Temwegwagwawazanga na 
kyewalula kyonna, so temwefuulanga nabyo abatali balongoofu, mubeere 
n'empitambi bwe mutyo. 44 Kubanga nze Mukama Katonda wammwe: 
kale mwetukuzenga, mubeerenga abatukuvu; kubanga nze ndi mutukuvu: 
so temwereeteranga mpitambi olw'engeri yonna ey'ekyewalula ekitambula 
ku nsi. 45 45 Kubanga nze ndi Mukama eyabalinnyisa okuva mu nsi y'e 
Misiri, okuba Katonda wammwe, kale mmwe munaabanga abatukuvu: 
kubanga nze ndi mutukuvu. 46 Eryo lye tteeka ery'ensolo n'ery'ennyonyi 
n'erya buli kitonde ekiramu ekitambula mu mazzi, n'erya buli kitonde 
ekyewalula ku nsi: 47 okwawulamu ebitali birongoofu n'ebirongoofu, 
n'ekiramu ekiriika n'ekiramu ekitalika. 


12:1 Mukama n'agamba Musa nti 2 Gamba abaana ba Isiraeri nti Omukazi 
bw'anaabanga olubuto n'azaala omwana ow'obulenzi, kale omukazi oyo 
anaabanga atali mulongoofu ennaku musanvu; nga bw'abeera mu nnaku 
ez'okweyawula kw'endwadde ye, bw'atyo bw'anaabanga atali mulongoofu. 
3 Awo ku lunaku olw'omunaana omubiri gw'ekikuta kye 
gunaakomolwanga. 4 Era omukazi anaamalanga ennaku asatu mu ssatu 
mu ez'okutukuzibwa kwe lwe ziriggwa. 5 Naye bw'anaazaalanga omwana 
ow'obuwala, kale anaabanga atali mulongoofu ssabbiiti bbiri, nga 
bw'abeera mu kweyawula kwe; era anaamalanga ennaku nkaaga mu 
mukaaga mu musaayi ogw'okutukuzibwa kwe. 6 Awo ennaku 
ez'okutukuzibwa kwe bwe ziggwanga; ez'ow'obulenzi, oba za wa buwala, 


anaaleetanga omwana gw'endiga ogw'omwaka ogw'olubereberye okuba 
ekiweebwayo ekyokebwa, n'ejjiba etto, oba kaamukuukulu, okuba 
ekiweebwayo olw'ekibi, ku mulyango gw'eweema 
ey'okusisinkanirangamu, eri kabona: 7 kale anaagiwangayo mu maaso ga 
Mukama, n'amutangirira; kale anaalongoosebwanga mu nsulo y'omusaayi 
gwe. Eryo lye tteeka ly'omukazi azaala, oba wa bulenzi oba wa buwala. 8 
Era mu bintu bye bw'ataayinzenga kuleeta mwana gwa ndiga, kale 
anaatwalanga bakaamukuukulu babiri, oba amayiba amato abiri; erimu 
okuba ekiweebwayo ekyokebwa, n'eddala okuba ekiweebwayo olw'ekibi: 
era kabona anaamutangiriranga era anaabanga mulongoofu. 


13:1 Era Mukama n'agamba Musa ne Aloon nti 2 Omuntu bw'anaabAnga 
n'ekizimba oba kikuta oba mbalabe etvngudde ku ddiba ly'omubiri gwe, ne 
kifuuka endwadde y'ebigenge ku ddiba ly'omubiri gwe, kale 
anaaleetebwanga eri Alooni kabona, oba eri omu ku baana be bakabona: 3 
kale kabona anaakeberanga endwadde eri ku ddiba ly'omubiri: era obwoya 
obuli awali endwadde bwe buba nga bufuuse obweru, ne kifaananyi 
ky'endwadde nga kifulumye wansi w'eddiba ly'omubiri gwe, nga ye 
ndwadde y'ebigenge: awo kabona anaamukeberanga, n'amwatulira nga si 
mulongoofu. 4 Era embalabe erungudde bw'ebanga enjeru ku ddiba 
ly'omubiri gwe, n'ekifaananyi kyayo nga tekifulumye wansi w'eddiba, 
n'obwoya bwawo nga tebufuuse bweru, kale kabona snaasibiranga 
ow'endwadde ennaku musanvu: 5 awo kabona alimukebera ku lunaku 
olw'omusanvu: kale, laba, bw'anaalabanga ng'endwadde ekomye awo; 
n'endwadde nga tebunye ku ddiba, awo kabona anaamusibiranga ennaku 
musanvu endala: 6 awo kabona alimukebera nate ku lunaku olw'omusanvu: 
kale, laba, endwadde bw'eba nga tekyalabika nnyo, n'endwadde nga 
tebunye ku ddiba, kale kabona anaamwatuliranga nga mulongoofu: nga 
kye kikuta: kale anaayozanga engoye ze, n'aba mulongoofu 7 Naye 
ekikuta bwe kinaabunanga ku ddiba, ag'amaze okweraga eri kabona 
olw'okulongoosebwa kwe, aneeraganga nate eri kabona: 8 kale kabona 
anaakeberanga, era, laba, ekikuta bwe kinaabanga kibunye ku ddiba, awo 
kabona anaamwatuliranga nga si mulongaofu: nga bye bigenge. 9 


Endwadde y'ebigenge bw'ebanga ekutte omuntu, awo anaaleetebwanga eri 
kabona; 10 kabona n'akebera, kale, laba, ekizimba ekyeru bwe kinaabanga 
ku ddiba, era nga kifudde obwoya okuba obweru, era ennyama enjere 
ennamu ng'eri awali ekizimba, 11 nga bye bigenge eby'edda ku ddiba 
ly'omubiri gwe, era kabona anaamwatuliranga nga si mulongoofu: 
tamusibanga; kubanga oyo si mulongoofu. 12 Era ebigenge bwe 
bifuutuukanga ku ddiba, ebigenge ne bibuna eddiba lyonna ery'omulwadde 
okuva ku mutwe okutuusa ku bigere, okulaba kwonna kabona 
kw'anaalabanga; 13 kale kabona anaakeberanga: awo, laba, ebigenge bwe 
binaabanga bibunye omubiri gwe gwonaa, anaamwatuliranga omulwadde 
nga mulongoofu: byonna bifuuse okuba ebyeru: oyo mulongoofu. 14 Naye 
ennyama enjere bw'eneerabikanga ku yc, anaabanga atali mulongoofu. 15 
Awo kabona anaakebeianga ennyama enjere, n'amwatulira nga si 
mulongoofu: ennyama enjere si nnongoofu: bye bigenge. 16 Oba ennyama 
enjere bw'ekyukanga nata n'efuuka okuba enjeru, kale anajjanga eri 
kabona, 17 kabona n'amukebera: era, laba, endwadde bw'ebanga efuuse 
okuba onjeru, kale kabona anaamwatulirangs onnulwadde nga 
mulongoofu: oyo mulongoofu. 18 Era omubiri bwe gunaabangako ejjute 
ku ddiba lyagwo, nalyo nga lyawona, 19 n'awaali ejjute ne wabaawo 
ekizimba ekyeru, oba mbalabe erungudde, enjeruyeru era emmyufumyufu, 
kale kinaalagibwanga kabona; 20 awo kabona anaakeberanga, era, laba, 
ekifaananyi kyakyo bwe kinaabanga nga kifulumye wansi w'eddiba, 
a'obwoya bwawo nga bufuuse okuba obweru, hale kabona 
anamwatuliranga nga si mulongoofu: ye ndwadde y'ebigenge, efulumye 
mu jjute. 21 Naye kabona bw'anaakikeberanga, era, laba, nga temuli 
bwoya bweru, so nga tekifulumye wansi w'eddiba, naye nga tekirabika 
bulungi, awo kabona anaamusibiranga ennaku musanvu: 22 awo bwe 
kinaabunanga ku ddiba, awo kabona anaamwatuliranga nga si mulongoofu: 
eyo ye ndwadde: 23 Naye embalabe erungudde bw'eneekomanga 'awo, era 
nga tebunye, eyo nga ye enkovu ey'ejjute; awo kabona anaamwatuliranga 
nga mulongoofu. 24 Oba omubiri bwe gunaabangako okwokebwa 
n'omuliro ku ddiba lyagwo, ennyama ennamu eyokeddwa n'efuuka okuba 
embalabe erungudde, enjeruyeru era lemmyufumyufu, oba njeru; 25 awo 


kabona anaagikeberanga: era, laba, obwoya obw'omu mbalabe erungudde 
bwe bunaabanga bufuuse okuba obweru, n'ekifaananyi kyayo nga 
kifulumye wansi w'eddiba; bino bye bigenge, byafuluma awaayokebwa: 
kale kabona anaamwatuliranga nga si mulongoofu: nga ye ndwadde 
y'ebigenge. 26 Naye kabona bw'anaagikeberanga, era, laba, nga tewali 
bwoya bweru awali embalabe erungudde, so nga tefulumye wansi 
w'eddiba, naye nga terabika bulungi; kale kabona anaamusibiranga ennaku 
musanvu: 27 kale kabona alimukebera ku lunaku olw'omusaavu: 
bw'eneebunanga ku ddiba, kale kabona anaamwatuliranga nga si 
mulongoofu: nga ye ndwadde y'ebigenge. 28 Era embalabe erungudde 
bw'eneekomanga awo, nga tebunye ku ddiba, era nga terabika bulungi; nga 
kye kizimba eky'okwo kebwa, era kabona anaamwatuliranga nga 
mulongoofu: kubanga eyo ye nkovu ey'okwokebwa. 29 Era omusajja oba 
mukazi bw'anaabanga n'endwadde ku mutwe oba ku kirevu, 30 kale 
kabona anaakeberanga endwadde: awo, laba, ekifaananyi kyayo bwe 
kinaabanga nga kifulumye wansi w'eddiba, era nga mulimu enviiri eza 
kyenvu ez'entalaaga, kale kabona anaamwatuliranga nga si mulongoofu: 
ekyo kye kikakampa, bye bigenge eby'oku mutwe oba eby'oku kirevu. 31 
Era kabona bw'anaakeberanga endwadde ey'ekikakampa, era, laba, 
ekifaananyi kyayo nga tekifulumye wansi w'eddiba, so nga tewali nviiri 
nzirugavu, kale kabona anaamusibiranga omulwadde w'ekikakampa 
ennaku musanvu: 32 awo ku lunaku olw'omusanvu kabona alikebera 
endwadde: era laba, ekikakampa bwe kinaabanga nga tekibunye, so nga 
tewali nviiri za kyenvu, n'ekifaananyi ky'ekikakampa nga tekifulumye 
wansi w'eddiba, 33 kale anaamwebwanga, naye ekikakampa takimwanga; 
era kabona anaasibiranga omulwadde w'ekikakampa ennaku musanvu 
endala: 34 awo ku lunaku olw'omusanvu kabona alikebera ekikakampa: 
kale, laba, ekikakampa bwe kinaabanga nga tekibunye ku ddiba, 
n'ekifaananyi kyakyo nga tekifulumye wansi w'eddiba; awo kabona 
anaamwatuliranga nga mulongoofu: kale anaayozanga engoye ze, n'aba 
mulongoofu. 35 Naye ekikakampa bwe kinaabunanga ku ddiba ng'amaze 
okulongoosebwa; 36 awo kabona anaamukeberanga: era, laba, 
ekikakampa bwe kinaabanga kibunye ku ddiba, kabona tanoonyanga nviiri 


za kyenvu; oyo si mulongoofu. 37 Naye bw'anaalabanga ng'ekikakampa 
kikomye awo, n'enviiri enzirugavu nga zimezeewo; ekikakampa nga 
kiwonye, oyo mulongoofu: kale kabona anaamwatuliranga nga 
mulongoofu. 38 Era omusajja oba mukazi bw'anaabanga n'embalabe 
ezirungudde ku ddiba ly'omubiri gwabwe, ze mbalabe ezirungudde enjeru; 
39 kale kabona anaakeberanga: awo, laba, embalabe ezi rungudde eziri ku 
ddiba ly'omubiri gwabwe bwe zinaabanga enjeruyeru; nga bwe butulututtu, 
nga bufulumye mu ddiba; oyo mulongoofu. 40 Era omusajja bw'anaabanga 
akuunyuuse enviiri ez'oku mutwe gwe, oyo nga wa kiwalaata; (naye) 
mulongoofu. 41 Era bw'anaabanga akuunyuuse enviiri ez'omu kawumpo, 
nga wa kiwalaata kya mu kawumpo; naye nga mulongoofu. 42 Naye 
endwadde enjeruyeru era emmyafumyufu bw'eneebanga ku mutwe 
ogw'ekiwalaata oba mu kawumpo ak'ekiwalaata; ebyo bye bigenge 
ebifuluma mu mutwe gwe ogw'ekiwalaata oba mu kawumpo ke 
ak'ekiwalaata. 43 Awo kabona anaamukeberanga: kale, laba, ekizimba 
eky'endwadde bwe kinaabanga ekyeruyeru era ekimyufumyufu ku mutwe 
gwe ogw'ekiwalaata, oba mu kawumpo ke ak'ekiwalaata, ng'ekifaananyi 
ky'ebigenge bwe kiri ku ddiba ly'omubiri; 44 oyo nga wa bigenge, si 
mulongoofu: kabona talemanga kumwatulira nga si mulongoofu; 
endwadde ng'eri ku mutwe gwe. 45 Era omugenge alina endwadde, 
engoye ze zinaabanga enjulifuyulifu, n'enviiri ez'oku mutwe gwe 
tazisibangako, era anaabikkanga ku mumwa gwe ogw'engulu, era 
anaayagereranga waggulu nti Siri mulongoofu, siri mulongoofu. 46 
Ennaku zonna eadwadde ng'ekyali ku ye anaabanga atali mulongoofu; si 
mulongoofu: anaabeeranga yekka; ennyumba ye eneebanga bweru wa 
lusiisira. 47 Era n'ekyambalo ekiriko endwadde y'ebigenge, oba kyambalo 
kya byoya bya ndiga oba kyambalo kya bafuta; 48 bwe bibanga ku wuuzi 
ez'obusimba oba ku z'obukiika; oba kya bafuta oba kya byoya; bwe 
bibanga ku ddiba oba ku kintu ekikolebwa n'eddiba; 48 endwadde 
bw'eneebanga eya nnawandagala oba emmyufumyufu ku kyambalo, oba 
ku ddiba, oba ku wuuzi ez'obusimba, oba ku z'obukiika, oba ku kintu 
kyonna eky'eddiba; eyo nga ndwai dde ya bigenge, era eneeragibwanga 
kabona: 49 awo kabona anaakeiberanga endwadde, n'asibira eki kyambalo, 


oba ku wuuzi ez'obusimba, oba ku z'obukiika, oba ku ddiba, omulimu 
gwonna eddiba gwe likola; endwadde nga bigenge ebirya; nga si 
kirongoofu. 50 Awo anaayokyanga ekyambalo, oba wuuzi za busimba, 
oba za bukiika, oba ng'eri mu byoya oba mu bafuta, oba mu kintu kyonna 
eky'eddiba, omuli endwadde: kubanga ebyo bye bigenge ebirya; 
kinaayokebwanga mu muliro. 51 Era kabona bw'anaakeberanga, kale, 
laba, endwadde nga tebunye mu kyambalo, newakubadde mu wuuzi 
ez'obusimba, newakubadde mu z'obukiika, newakubadde mu kintu kyonna 
eky'eddiba; 52 kale kabona anaalagiranga booze ekintu ekirimu endwadde, 
n'akisibira ennaku musanvu endala: 53 awo kabona anaakeberanga, 
endwadde ng'emaze okwozebwa: kale, laba, endwadde bw'eneebanga 
tekyusizza bbala lyayo, era endwadde nga tebunye, ekyo nga si 
kirongoofu; onookyokyanga mu muliro: eyo ye ndwadde erya, 
okukuubuuka bwe kunaabanga munda oba kungulu. 54 kale kabona 
anaalagiranga booze ekintu ekirimu endwadde, n'akisibira ennaku musanvu 
endala: 55 awo kabona anaakeberanga, endwadde ng'emaze okwozebwa: 
kale, laba, endwadde bw'eneebanga tekyusizza bbala lyayo, era endwadde 
nga tebunye, ekyo nga si kirongoofu; onookyokyanga mu muliro: eyo ye 
ndwadde erya, okukuubuuka bwe kunaabanga munda oba kungulu. 56 Era 
kabona bw'anaakeberanga, era, laba, endwadde nga terabika bulungi 
ng'emaze okwozebwa, kale anaagiyuzanga okugiggya mu kyambalo oba 
mu ddiba, oba mu wuuzi ez'obusimba, oba mu z'obukiika: 57 era 
bw'eneebanga ekyalabika mu kyambalo, oba mu wuuzi ez'obusimba, oba 
mu z'obukiika, oba mu kintu kyonna eky'eddiba, ng'efuutuuka: 
onooyokyanga n'omuliro ekyo ekirimu endwadde. 58 N'ekyambalo oba 
wuuzi ez'obusimba, obali ez'obukiika, oba kintu kyonna eky'eddiba nga 
bwe kinaabanga, ky'onooyozanga, endwadde bw'eneebanga, ebivuddemu, 
kale ne kiryoka kyozebwanga omulundi ogw'okubiri, ne kiba kirongoofu. 
59 Eryo lye tteeka ery'endwadde y'ebigenge mu kyambalo eky'ebyoya oba 
mu kyall bafuta, oba muwuuzi ez'obusimba, oba mu z'obuliika, oba mu 
kintu kyonna eky'eddiba, okukyatuliranga nga kirongoofu, oba 
okukyatuliranga nga si kirongoofu. 


14:1 Mukama n'agamba Musa nti 2 Lino lye linaabanga etteeka 
ly'omugenge ku lunaku olw'okulongoosebwa kwe: anaaleetebwanga eri 
kabona: 3 awo kabona anaafulumanga mu lusiisira; kabona n'akebera, kale, 
laba, endwadde y'ebigenge bw'eneebanga ewonye ku mugenge; 4 kale 
kabona anaalagiranga okutwalira oyo agenda okulongoosebwa ennyonyi 
bbiri ennongoofu ennamu, n'omuti omwerezi, n'olugoye olumyufu, n'ezobu: 
5 awo kabona anaalagiranga okuttako emu ku nnyonyi mu kintu 
ky'ebbumba ku mazzi agakulukuta: 6 n'ennyonyi ennamu anaagiddiranga 
n'omuti omwerezi n'olugoye olumyufu n'ezobu, n'annyika ebyo n'ennyonyi 
ennamu mu musaayi gw'ennyonyi ettiddwa ku mazzi agakulukuta: 7 awo 
anaamansiranga ku oyo agenda okulongoosebwako ebigenge emirundi 
musanvu, n'amwatulira nga mulongoofu, n'ateera ennyonyi ennamu mu 
ttale mu bbanga. 8 N'oyo agenda okulongoosebwa anaayozanga engoye 
ze, n'amwa enviiri ze zonna, n'anaaba mu mazzi, kale anaabanga 
mulongoofu: oluvannyuma n'alyoka ayingira mu lusiisira, naye 
anaamalanga ennaku musanvu ng'ali bweru w'eweema ye. 9 Awo 
olunaaruukanga ku lunaku olw'omusanvu, anaamwanga enviiri ze zonna 
okuziggya ku mutwe gwe n'ebirevu bye n'ebisige bye, enviiri ze zonna 
anaazimwanga: era anaayozanga engoye ze, n'anaaba omubiri gwe mu 
mazzi, kale anaabanga mulongoofu. 10 Awo ku lunaku olw'omunaana 
anaddiranga abaana b'endiga abalume babiri abataliiko bulema, n'omwana 
gw'endiga omuluusi ogiunu ogwakamaze omwaka ogumu ogutaliiko 
bulema, n'ebitundu bisatu eby'ekkumi eby'obutta obulungi okuba 
ekiweebwayo eky'obutta, obutabuddwamu amafuta, n'ekibya kimu 
eky'amafuta. 11 Ne kabona amulongoosa anaateekanga omuntu: agenda 
okulongoosebwa n'ebintu ebyo mu maaso ga Mukama, ku mulyango 
gw'eweeina ey'okusisinkanirangamu: 12 awo kabona anaddirangako gumu 
ku baana b'endiga omulume, n'aguwaayo okuba ekiweebwayo 
olw'omusango n'ekibya eky’amafuta, n’abiwuuba okuba ekiweebwayo 
ekiwuubibwa mu maaso ga Mukama. 13 anattirwanga omwana gw'endiga 
omulume mu kifo mwe battira ekiweebwayo olw'ekibi n'ekiweebwayo 
ekyokebwa, mu kifo ekiri mu kifo ekitukuvu: kubanga ekiweebwayo 
olw'ekibi nga bwe kiri ekya kabona, ekiweebwayo olw'omusango bwe kiri 


bwe kiti: ekyo kitukuvu nnyo; 14 kale kabona anaddiranga ku musaayi 
gw'ekiweebwayo olw'omusango, kabona n'aguteeka ku nsonda y'okutu 
okwa ddyo okw'oyo agenda okulongoosebwa, ne ku kinkumu eky'oku 
mukono gwe ogwa ddyo, ne ku kisajja eky'okukigere kye ekya ddyo: 15 
kale kabona anaddiranga ku kibya ky'amafuta, n'agafuka mu kibatu 
eky'omukono gwe ye ogwa kkono: 16 awo kabona anannyikanga olunwe 
Iwe olwa ddyo mu mafuta agali mu mukono gwe ogwa kkono, n'amansira 
ku mafuta n'olunwe lwe emirundi musanvu mu maaso ga Mukama: 17 ne 
ku mafuta agasigalawo agali mu mukono gwe kabona anaagateekanga ku 
nsonda y'okutu okwa ddyo okw'oyo agenda okulongoosebwa, ne ku 
kinkumu eky'oku mukono gwe ogwa ddyo, ne ku kisajja eky'okukigere 
kye ekya ddyo, ku musaayi gw'ekiweebwayo olw'omusango: 18 n'amafuta 
agasigalawo agali mu mukono gwa kabona anaagateekanga ku mutwe 
gw'oyo agenda okulongoosebwa: era kabona anaamutangiriranga mu 
maaso ga Mukama. 19 Era kabona anaawangayo ekiweebwayo olw'ekibi, 
n'atangirira oyo agenda okulongoosebwa olw'obutali bulongoofu bwe: 
oluvannyuma n'alyoka atta ekiweebwayo ekyokebwa: 20 era kabona 
anaawangayo ekiweebwayo ekyokebwa n'ekiweebwayo eky'obutta ku 
kyoto: era kabona anaamutangiriranga, kale anaabanga mulongoofu. 21 
Era bw'anaabanga omwavu n'atayinza kufuna ebyenkana awo, kale 
anaddiranga omwana gw'endiga ogumu omulume okuba ekiweebwayo 
olw'omusango okuwuubibwa, okumutangirira, n'ekitundu kimu eky'ekkumi 
eky'obutta obulungi obutabuddwamu amafuta okuba ekiweebwayo 
eky'obutta, n'ekibya ky'amafuta; 22 ne bakaamukuukulu babiri oba 
amayiba amato abiri, nga bw'anaayinzanga okufuna; erimu linaabanga 
ekiweebwayo olw'ekibi n'eddala ekiweebwayo ekyokebwa. 23 Ne ku 
lunaku olw'omunaana anaagaleeteranga kabona olw'okulongoosebwa kwe, 
ku mulyango gw'eweema ey'okusisinkanirangamu, mu maaso ga Mukama. 
24 Awo kabona anaddiranga omwana gw'endiga ogw'ekiweebwayo 
olw'omusango, n'ekibya ky'amafuta, kabona n'abiwuuba mu maaso ga 
Mukama okuba ekiweebwayo ekiwuubibwa: 25 n'atta omwana gw'endiga 
ogw'ekiweebwayo olw'omusango, kabona n'atoala ku musaayi 
ogw'ekiwee,bwayo olw'omusango, n'aguteekaku nsonda y'okuru okwa 


ddyo okw'oyo agenda okulongoosebwa, ne ku kinkumu eky'omukono gwe 
ogwa ddyo, ne ku kisajja eky'oku kigere kye ekya ddyo: 26 awo kabona 
anaafukanga ku mafuta mu kibatu ky'omukono gwe ye ogwa kkono: 27 
kabona n'amansira n'olunwe lwe olwa ddyo ku mafuta lagali mu mukono 
gwe ogwa kl:ono emirundi musanw mu maaso ga Mukama: 28 kabona 
n'atoola ku mafuta agali mu mukono gwe n'agateeka ku nsonda y'okutu 
okwa ddyo okw'oyo agenda okulongoosebwa, ne ku kinkumu 
eky'omukono gwe ogwa ddyo, ne ku kisajja eky'oku kigere kye ekya 
ddyo, mu kifo eky'omusaayi ogw'ekiweebwayo olw'omusango: 29 
n'amafuta agasigalawo agali mu mukono gwa kabona anaagateekanga ku 
mutwe gw'oyo agenda okulongoosebwa, akumutangirira mu maaso ga 
Mukama. 30 Era anaawangayo ku bakaamukuukulu omu, oba ku mayiba 
amato limu, nga bw'anaayinzanga okufuna; 31 nga bw'anaayinzanga 
okufuna, erimu lya kiweebwayo otw'ekibi, n'eddala lya kiweebwayo 
ekyokebwa, awamu n'ekiweebwayo eky'obutta: era kabana 
anaatangiriranga oyo agenda okulongoosebwa mu maaso ga Mukama. 32 
Eryo lye tteeka ly'oya aliko endwadde y'ebigenge, atayin2a kufuna bya 
kulongoosebwa kwe. 33 Era Mukama n'agamba Musa ne Alooni nti 34 
Bwe muliba nga muruuse mu nsi ya Kanani, gye mbawa okuba obutaka, 
bwe nnaateekanga endwadde y'ebigeage mu nnyumba ey'omu nsi 
ey'obutaka bwammwe; 35 awo nannyini nnyumba anajjanga n'abuulira 
kabona nti Ennyumba efaanana gye ndi okubaamu endwadde: 36 kale 
kabona anaalagiranga okumalamu ebintu mu nnyumba, kabona nga tannaba 
kuyingira kulaba ndwadde, byonna ebiri mu nnyumba bireme okufuuka 
ebitali birongoofu: oluvannyuma kabona n'alyoka ayingira okulaba 
ennyumba: 37 kale anaakeberanga endwadde, era, laba, endwadde 
bw'eneebanga ku bisenge by'ennyumba nga byewummuddewummudde, 
enguudo oba nga za nnawaadagala oba mmyufumyufu, n'ekifaananyi 
kyayo nga kifulumye munda w'ekisenge; 38 awo kabona anaafulumanga 
mu nnyumba n'agenda ku mulyango gw'ennyumba, n'aggalira ennyumba 
ennaku musanvu: 39 kale kabona anaakomangawo ku lunaku 
olw'omusanvu, n'akebera: era, laba, endwadde bw'eneebanga ebunye ku 
bisenge by'ennyumba; 40 kale kabona anaalagiranga okuggyamu amayinja 


agaliko endwadde, n'okugasuula mu kifo ekitali kirongoofu ebweru 
w'ekibuga: 41 era anaalagiranga ennyumba okugikolokota munda enjuyi 
zonna, era banaafukanga ennoai gye bakolokota ebweru w'ekibuga mu 
kifo ekitali kirongoofu; 42 ne baddira amayinja amalala, ne bagateeka mu 
kifo ky'amayinja ago; n'addira ennonii endala, n'agisiiga ku nnyumba. 43 
Awo endwadde bw'eneekoma-' ngawo n'efuutuuka ku nnyumba, ng'amaze 
okuggyamu amayinja, era ng'amaze okukolokota ennyumba, era ng'emaze 
okusiigibwako; 44 kale kabona anaayingiranga n'akebera, era, laba, 
endwadde bw'eneebanga ebunye ku nnyumba, ebyo nga bye bigenge ebirya 
mu nnyumba: nga si nnongoofu. 45 Awo anaayabyanga ennyumba, 
amayinja gaayo, n'emiti gyayo, n'ennoni yonna ey'ennyumba; era 
anaabisitulanga n'abiggya mu kibuga n'abitwala mu kifo ekitali kirongoofu. 
46 Era nate buli anaayingiranga mu nnyumba ekiseera kyonna ng'ekyali 
nzigale anaabanga atali mulongoofu okutuusa akawungeezi. 47 Era buli 
anaasulanga mu nnyumba eyo anaayozanga engoye ze; n'oyo anaaliiranga 
mu nnyumba eyo anaayozanga engoye ze. 48 Era kabona 
bw'anaayingiranga, n'akebera, era, laba, endwadde nga tebunye ku 
nnyumba, ennyuxnba ng'emaze okusiigibwako; kale kabona 
anaayatuliranga ennyumba nga nnongoofu, kubanga endwadde ng'e wonye. 
49 Awo anaddiranga olw'okulongoosa ennyumba ennyoayi bbiri, n'omuti 
omwerezi, n'olugoye olumyufu, n'ezobu: 50 n'attako emu ku nnyonyi mu 
kintu ky'ebbumba ku mazzi agakulukuta: 51 n'addira omuti omwerezi 
n'ezobu n'olugoye olumyufu n'ennyonyi ,ennamu, n'abinnyika mu musaayi 
!gw'ennyonyi ettiddwa, ne mu mazzi ago agakulukuta, . n'amansira ku 
nnyumba emirundi musanvu: 52 era anaalongoosanga ennyumba 
n'omusaayi gw'ennyonyi, n'amazzi ago agakulukuta, n'ennyonyi ennamu, 
n'omuti omwerezi, n'ezobu, n'olugoye olumyufu: 53 naye anaateeranga 
ennyonyi ennamu mu ttale mu bbanga okuva mu kibuga: bw'atyo 
bw'anaatangiriranga ennyumba: awo eneebanga nnongoofu. 54 Eryo lye 
tteeka ly'engeri yonna ey'endwadde y'ebigenge, era ery'ekikakampa; 55 era 
ery'ebigenge eby'okukyambalo, era ery'ennyumba; 56 era ery'ekizimba, era 
ery'ekikuta, era ery'embalabe erungudde: 57 okuyigirizanga bwe 
kinaabanga ekitali kirongoofu, era bwe kinaabanga ekirongoofu: eryo lye 


tteeka ly'ebigenge. 


15:1 Era Mukama n'agamba Musa ne Alooni nti 2 Mugambe abaalna ba 
Isiraeri mubabuulire nti Omusajja yenna bw’abaabanga n’enziku eva mu 
mubiri gwe; nga simulongoofu olw'enziku ye. 3 Era buino bwe bunaabanga 
obutali bulongoofu bwe obw'enziku ye: oba ng'atonnya enziku mu mubiri 
gwe, oba nga yaziyizibwa enziku mu mubiri gwe, buno bwe butali bu 
longoofu bwe. 4 Buli kitanda omuziku ky'anaasulangako kinaabanga kitali 
kirongoofu: era buli kintu ky'anaatuulangako kinaabanga kitali kirongoofu. 
5 Era buli anaakomanga ku kitanda kye anaayozanga engoye ze, n'anaaba 
mu mazzi, n'aba atali mulongoofu okutuusa akawungeezi. 6 N'oyo 
anaatuulanga ku kintu kyonna omuziku ky'atuddeko anaayozanga engoye 
ze, n'anaaba mu mazzi, n'aba atali mulongoofu okutuusa akawungeezi. 7 
N'oyo anaakomanga ku mubiri gw'omuziku anaayozanga engoye ze, 
n'anaaba mu mazzi, n'aba atali mulongoofu okutuusa akawungeezi. 8 Era 
omuziku bw'anaawandanga amalusu ku mulongoofu; kale anaayozanga 
engoye ze, n'anaaba mu mazzi, n'aba atali mulongoofu okutuusa 
akawungeezi. 9 N'amatandiiko gonna omuziku g'aneebagalirangako 
ganaabanga agatali malongoofu. 10 Ne buli anaakomanga ku kintu kyonna 
ekibadde wansi we anaabanga atali mulongoofu okutuusa akawungeezi: 
n'oyo anaasitulanga ebyo' anaayozanga engoye ze, n'anaaba mw mazzi, 
n'aba atali mulongoofu okutuusa akawungeezi. 11 Na buli omuziku 
gw'anaakomangako, nga tannanaaba ngalo mu mazzi, anaayozanga engoye 
ze, n'anaaba mu mazzi, n'aba atali mulongoofn okutuusa akawungeezi. 12 
Na buli omuziku gw'anaakomangako, nga tannanaaba ngalo mu mazzi, 
anaayozanga engoye ze, n'anaaba mu mazzi, n'aba atali mulongoofu 
okutuusa akawungeezi. 13 N'ekintu ky'ebbumba omuziku 
ky'anaakomangako kinaayasibwanga: na buli kintu ky'omuti 
kinaayozebwanga mu mazzi. 14 Era omuziku bw'anaalongoosebwangako 
enziku ye, kale aneebaliranga ennaku musanvu olw'okulongoosebwa kwe, 
n'ayoza engoye ze; n'anaaba omubiri gwe mu mazzi agakulukuta, n'aba 
mulongoofu. 15 kale kabona anaagawangayo, erimu lya kiweebwayo 
olw'ekibi, n'eddala lya kiweebwayo ekyokebwa; era kabona 


anaamutangiriranga mu maaso ga Mukama olw'enziku ye. 16 Era omusajja 
yenna bw'anaavangamu amaanyi, kale anaanaabanga omubiri gwe gwonna 
mu mazzi, n'aba atali mulongoofu oku tuusa akawungeezi. 17 Na buli 
kyambalo, na buli ddiba, omuli amaanyi, kinaayozebwanga n'amazzi, ne 
kiba ekitali kirongoofu okutuusa akawungeezi. 18 Era n'omukazi omusajja 
gw'anaasulanga naye n'amaanyi, bombi banaanaabanga mu mazzi, ne baba 
abatali balongoofu okutuusa akawungeezi. 19 Era omukazi bw'anaabanga 
n'enziku, n'enziku ye mu mubiri gwe nga ya musaayi, anaamalanga ennaku 
musanvu ez'okweyawula kwe: na buli anaamukomangako anaabanga atali 
mulongoofu okutuusa akawungeezi. 20 Na buli kintu ky'anaasulangako mu 
biro by'okweyawula kwe kinaabanga ekitali kirongoofu: era buli kintu 
ky'anaatuulangako kinaabanga ekitali kirongoofu. 21 Na buli anaakomanga 
ku kitanda kye anaayozanga engoye ze, n'anaaba mu mazzi n'aba atali 
mulongoofu okutuusa akawungeezi. 22 Na buli anaakomanga ku kintu 
kyonna ky'atuddeko anaayozanga engoye ze, n'anaaba mu mazzi, n'aba 
atali mulongoofu okutuusa akawungeezi. 23 Era bwe kinaabanga ku 
kitanda, oba ku kintu kyonna ky'atuddeko, bw'anaakikomangako, 
anaabanga atali mulongoofu okutuusa akawungeezi. 24 Era omusajja 
yenna bw'anaasulanga naye, n'obutali bulongoofu bwe ne buba ku ye, kale 
anaabanga latali mulongoofu ennaku musanvu; na buli kitanda 
ky'anaasulangako kinaabanga ekitali kirongoofu. 25 Era omukazi 
bw'anaavangamu omusaayi gwe ennaku nnyingi so nga si bye biro 
eby'okweyawula kwe, oba bw'anaavangamu omusaayi okusukkirira ebiro 
eby'okweyawula kwe; ennaku zonna z'anaaviirangamu omusaayi 
ogw'obutali bulongoofu bwe anaabanga nga bw'aba mu nnaku 
ez'okweyawula kwe: oyo nga si mulongoofu. 26 Buli kitanda 
ky'anaasulangako ennaku zonna z'anaaviirangamu omusaayi kinaabanga 
gy'ali ng'ekitanda eky'okweyawula kwe: era buli ky'anaatuulangako 
kinaabanga ekitali kirongoofu, ng'obutali bulongoofu obw'okweyawula 
kwe. 27 Era buli anaakomanga ku ebyo anaabanga atali mulongoofu, 
n'ayoza engoye ze, n'anaaba mu mazzi, n'aba atali mulongoofu okutuusa 
akawungeezi. 28 Naye bw'anaalongoosebwanga olw'omusaayi 
okumuvaamu, kale aneebaliranga ennaku musanvu, oluvannyuma n'alyoka 


aba omulongoofu. 29 Awo ku lunaku olw'omunaana aneetwaliranga 
bakaamukuukulu babiri, oba amayiba amato abiri, n'agatwalira kabona, ku 
mulyango gw'eweema ey'okusisinkanirangamu. 30 Awo kabona 
anaawangayo erimu okuba ekiweebwayo olw'ekibi, n'eddala okuba 
ekiweebwayo ekyokebwa; era kabona anaamutangiriranga mu maaso ga 
Mukama olw'okuvaamu omusaayi ogw'obutali bulongoofu bwe. 31 Bwe 
mutyo bwe munaayawulanga abaana ba Isiraeri n'obutali bulongoofu 
bwabwe; baleme okufiira mu butali bulongoofu bwabwe, bwe 
banaayonoonanga eweema yange eri wakati mu bo. 32 Eryo lye tteeka 
ly'omuziku n'oyo avaamu amaanyi, n'okufuula ne gamufuula atali 
mulongoofu; 33 era ery'omukazi alwadde olw'okweyawula kwe, era 
ery'omuziku, omusaja, era ery'omukazi, era ery'oyo asula n'omukazi atali 
mulongoofu. 


16:1 Mukama n'ayogera ne Musa, batabani ba Alooni bombi nga bamaze 
okufa, bwe baasembera mu maaso ga Mukama ne bafa; 2 Mukama 
n'agamba Musa nti Gamba Alooni muganda wo obutamalanga gajja mu 
watukuvu munda w'eggigi buli biro, mu maaso g'entebe ey'okusaasira eri 
ku sanduuko; aleme okufa: kubanga naalabikiranga mu kire ku ntebe 
ey'okusaasira. 3 Bino Alooni by'anajjanga nabyo mu watukuvu: ng'alina 
ente ennume envubuka okuba ekiweebwayo olw'ekibi, n'endiga enaume 
okuba ekiweebwayo ekyokebwa. 4 Anaayambalanga ekizibawo ekyo ekya 
bafuta ekitukuvu, era anaabanga ne seruwale eyo eya bafuta ku mubiri 
gwe, era nga yeesibye olukoba olwo olwa bafuta, era ng'atikkidde 
enkufbira eyo eya bafuta; ebyo bye byambalo ebitukuvu; era anaanaabanga 
omubiri gwe mu mazzi, n'abyambala. 5 Awo anaatwalanga ku kibiina 
ky'abaana ba Isiraeri embuzi ennu 'me bbiri okuba ekiweebwayo olw'ekibi, 
n'endiga ennume emu okuba ekiweebwayo ekyokebwa. 6 Awo Alooni 
anaayanjulanga ente ennume ey'ekiweebwayo olw'ekibi, eyiye ku bubwe, 
ne yeetangirira ye n'ennyu mba ye. 7 Awo anaatwalanga embuzi zombi, 
n'aziteeka mu maaso ga Mukama ku mulyango gw'eweema 
ey'okusisinkanirangamu. 8 Awo Alooni anaazikubiranga obululu embuzi 
zombi; akalulu akamu ka Mukama, n'akalulu ak'okubiri ka Azazeri. 9 Awo 


Aloon anaayanjulanga embuzi egwiriddwako akalulu ka Mukama, 
n'agiwaayo okuba ekiweebwayo olw'ekibi. 10 Naye embuzi egwiriddwako 
akalulu ka Azazeri, eneetekebwanga mu maaso ga Mukama nga nnamu, 
okumutangirira, okugisindiikiriza eri Azazeri mu ddungu: 11 Awo Alooni 
anaayanjulanga ente ennume ey'ekiweebwayo olw'ekibi, eyiye ku bubwe, 
ne yeetangirira ye n'ennyumba ye, n'atta ente ennume ey'ekiweebwayo 
olw'ekibi, eyiye ku bubwe: 12 awo anaddiranga ekyoterezo ekijjudde 
amanda ag'omuliro ng'agaggya ku kyoto mu maaso ga Mukama, n'embatu 
ze nga zijjudde obubaane obw'akaloosa obusekuddwa ennyo, n'abuleeta 
munda w'eggigi: 13 awo anaateekaaga obubaane ku muliro mu maaso ga 
Mukama, omukka ogw'obubaane 'gubikke ku atebe ey'okusaasira eri ku 
bujulirwa, aleme okufa: 14 awo anaatoolanga ku musaayi gw'ente ennume, 
n'agumansira n'engalo ye ku ntebe ey'okusaasira ebuvanjuba; era 
anaamansiranga ku musaayi mu maaso g'entebe ey'okusaasira n'elngalo ye 
emirundi musanvu. 15 Awo anattanga embuzi ey'ekiweebwayo olw'ekibi, 
ey'abantu, n'aleeta omusaayi gwayo munda w'eggigi, n'akola omusaayi 
gwayo nga bw'akoze omusaayi gw'ente ennume, n'agumansira ku ntebe 
ey'okusaasira, ne mu maaso g'entebe ey'okusaasira: 16 era 
anaatangiriranga awatukuvu, olw'obutali bulongoofu bw'abaana ba Isiraeri, 
n'olw'ebyonoono byabwe, ebibi byabwe byonna: era bw'atyo 
bw'anaakolanga eweema ey'okusisinkanirangamu, ebeera nabo wakati mu 
butali bulongoofu bwabwe. 17 So temubanga muntu mu eveema 
ey'okusisinkanirangamu, bw'anaayingiranga okutangirira mu watukuvu, 
okutuusa lw'anaafulumanga, ng'amaze okwetangirira ye n'ennyumba ye 
n'eki biina kyonna ekya Isiraeri. 18 Awo anaafulumanga eri ekyoto ekiri 
mu maaso ga Mukama, n'akitangirira: n'atoola ku musaayi gw'ente 
ennume, ne ku musaayi gw'embuzi, n'agusiiga ku mayembe g'ekyoto enjuyi 
zonna. 19 N'akimansirako omusaayi n'engalo ye emirundi musanvu, 
n'akirongoosa, n'akitukuza okukigg yako obutali bulongoofu bw'abaana ba 
Isiraeri. 20 Awo bw'anaamaliranga ddala okutangirira awatukuw, 
neweema ey'okusisinkanirangamu, n'ekyoto, anaayanjulanga embuzi 
ennamu: 21 awo Alooni anaateekanga emikono gye gyombi ku mutwe 
gw'embuzi ennamu, n'ayatulira ku yo obutali buruukirivu bwonna 


obw'abaana ba Isiraeri, n'ebyonoono byabwe byonna, ebibi byabwe byonna; 
n'abiteeka ku mutwe gw'embuzi, n'agisindiikiriza mu ddungu mu mukono 
gw'omuntu eyeeteeseteese: 22 era embuzi eneesituliranga ku yo obutali 
butuukirivu bwabwe bwonna n'ebutwala mu nsi eteriimu bantu: kale 
embuzi anaagiteeranga mu ddungu. 23 Awo Aiooni anaayingiranga mu 
weema ey'okusisinkanirangamu, n'ayambula ebyambalo ebya bafuta, 
by'abadde ayambadde ng'ayingidde mu watukuvu, n'abireka eyo: 24 awo 
anaanaabiranga omubiri gwe n'amazzi mu kifo ekitukuvu, n'ayambala 
ebyambalo bye, n'afuluma, n'awaayo ekiweebwayo ekyokebwa ekikye 
n'ekiweebwayo ekyokebwa eky'abantu, ne yeetangirira ye n'abantu. 25 
N'amasanvu ag'ekiweebwayo olw'ekibi anaagookeranga ku kyoto. 26 
N'oyo ateera embuzi eri Azazeri anaayozanga ebyambalo bye, n'anaaba 
omubiri gwe mu mazzi, oluvannyuma n'alyoka ayingira mu lusiisira. 27 
N'ente ennume ey'ekiweebwayo olw'ekibi, n'embuzi ey'ekiweebwayo 
olw'ekibi, omusaayi gwayo oguyingizibwa okutangirira mu watukuw, 
zinaafulumizibwanga ebweru w'olusiisira; ne bookera mu muliro amaliba 
gaazo, n'ennyama yaazo, n'obusa bwazo. 28 N'oyo abyokya amaayozanga 
ebyambalo bye n'anaaba omubiri gwe mu mazzi, oluvannyuma n'alyoka 
ayingira mulusiisira. 29 Era lino linaabanga tteeka gye muli emirembe 
gyonna: mu mwezi ogw'omusanvu, ku lunaku olw'omwezi olw'ekkumi, 
munaabonerezanga emmeeme zammwe, so temukolanga mulimu gwonna, 
enzaalwa I newakubadde omugenyi atuula mu mmwe: 30 kubanga ku 
lunaku olwo kwe banaabatangiririranga, okubalongoosa; munaabanga 
balongoofu mu bibi byammwe byonna mu maaso ga Mukama. 31 Olwo ye 
ssabbiiti ey'okuwummula ey'okwewombeekerako gye muli, era 
munaabonerezanga emmeeme zammwe: lye tteeka ery'emirembe gyonna. 
32 Era kabona, anaafukibwangako amafuta era anaayawulibwanga okuba 
kabona mu lufo kya kitaawe, anaatangiriranga era anaayambalanga 
ebyambalo ebya bafuta, ebyambalo ebitukuvu: 33 era anaatangiriranga 
awatukuvu awaayawulibwa, era anaatangiriranga eweema 
ey'okusisinkanirangamu n'ekyoto; era anaatangiriranga bakabona n'abantu 
bonna ab'ekibiina. 34 Era lino linaabanga tteeka gye muli eritajjulukuka 
emirembe gyonna, okutangiriranga abaana ba Isiraeri olw'ebibi byabwe 


byonna omulundi gumu buli mwaka. N'akola nga Mukama bwe yalagira 
Musa. 


17:1 Mukama n'agamba Musa nti 2 Yogera ne Alooni ne batabani be 
n'abaana ba Isiraeri bonna, obagambe nti Ekigambo kino Mukama 
ky'alagidde, ag'ayogera nti 3 Bwe wabangawo omuntu yenna ow'omu 
nnyumba ya Isiraeri, anattiranga ente, oba omwana gw'endiga, oba embuzi, 
mu lusiisira, oba anaagittiranga ebweru w'olusiisira, 4 n'atagiretta ku 
mulyango gw'eweema ey'okusisinkanirangamu, okugiwaayo okuba ekitone 
eri Mukama mu maaso g'ennyumba ya Mukama: omusaayi 
gunaamubalirwanga omuntu oyo; ng'ayiye omusaayi; era omuntu oyo 
anaazikirizibwanga mu bantu be: 5 abaana ba Isiraeri balyoke baleetenga 
ssaddaaka zaabwe, ze baweerayo mu ttale mu bbanga bazireetenga eri 
Mukama, ku mulyango gw'eweema ey'okusisinkanirangamu, eri kabona, 
ne baziwaayo okuba ssaddaaka ez'ebiweebwayo olw'emirembe eri 
Mukama. 6 Awo kabona anaamansiranga omusaayi ku kyoto kya Mukama 
ku mulyango gw'eweema ey'okusisinkanirangamu, n'ayokya amasavu 
okuba evvumbe eddungi eri Mukama. 7 So tebakyawangayo ssaddaaka 
zaabwe eri embuzi ennume, ze bagoberera okwenda nazo. Eryo linaabanga 
tteeka gye ball ennaku zonna mu mirembe gyabwe gyonna. 8 Era 
onoobagamba nti Bwe wanaabangawo omuntu yenna ow'omu nnyumba ya 
Isiraeri oba ku bagenyi abanaatuulanga mu bo, anaawangayo ekiweebwayo 
ekyokebwa oba ssaddaaka, 9 n'atakireeta ku mulyango gw'eweema 
ey'okusisinkanirangamu, okukiwaayo eri Mukama; omuntu oyo 
anaazikirizibwanga mu bantu be. 10 Era bwe wanaabangawo omuntu 
yenna ow'omu nnyumba ya Isiraeri, oba ku bagenyi abanaatuulanga mu bo, 
anaalyanga ku musaayi gwonna gwonna; n'ateekanga amaaso gange 
okwolekera omuntu oyo alya ku musaayi, ne mmuzikiriza mu bantu be. 11 
Kubanga obulamu bw'ennyama buba mu musaayi: era ngubawadde ku 
kyoto okutangiriranga obulamu bwammwe: kubanga omusaayi gwe 
gutangirira olw'obulamu. 12 Kyennava nnamba abaana ba Isiraeri nti 
Tewabanga ku mmwe muntu anaalyanga ku musaayi, so n'omugenyi yenna 
anaatuulanga mu mmwe talyanga ku musaayi: 13 Era bwe wanaabangawo 


omuntu yenna ku baana ba Isiraeri, oba ku bagenyi abanaatuulanga mu bo, 
anaakwatanga ensolo yonna oba nnyonyi yonna eriika ng'ayigga; 
anaayiwanga omusaayi gwayo, n'agubikkako n'enfuufu. 14 Kubanga 
obulamu bw'ennyama yonna, omusaayi gwayo guba gumu n'obulamu 
bwayo: kyennava nyamba abaana ba Isiraeri nti Temulyanga ku musaayi 
gwa nnyama yonna yonna: kubanga obulamu bw'ennyama yonna gwe 
musaayi gwayo: buli anaagulyangako anaazikirizibwanga. 15 Era buli 
muntu anaalyanga ku eyo efa yokka, oba etaaguddwa ensolo, oba nzaalwa 
oba mugenyi, anaayozanga ebyambalo bye, n'anaaba mu mazzi, n'aba atali 
mulongoofu okutuusa akawungeezi: n'alyoka aba mulo ngoofu. 16 Naye 
bw'ataabyozenga, n'atanaaba mubiri gwe, kale anaabangako obutali 
butuukizivu bwe. 


18:1 Mukama n'agamba Musa nti 2 Yogera n'abaana ba Isiraeri, obagambe 
nti Nze Mukama Katonda wammwe. 3 Ng'ebikolwa bwe biri eby'omu nsi 
y'e Misiri, gye mwatuulangamu, temukolanga bwe mutyo: era ng'ebikolwa 
bwe biri eby'omu nsi ya Kanani, gye ndibatuusaamu, temukolanga bwe 
mutyo: so temutambuliranga mu mateeka gaabwe. 4 Emisango gyange gye 
muba mukolanga, n'amateeka gange ge muba mwekuumanga, 
okubitambulirangamu: nze Mukama Katonda wammwe. 5 Kale 
mwekuumenga amateeka gange n'emisango gyange; ebyo omuntu 
bw'anaabikolanga, anaabanga mulamu olw'ebyo: nze Mukama. 6 
Tewabanga ku mmwe anaasembereranga ow'obuko yenna, okubikkula ku 
nsonyi ze: nze Mukama. 7 Ensonyi za kitaawo, ze nsonyi za nnyoko, 
tozibikkulangako: ye nnyoko; tobikkulanga ku nsonyi ze. 8 Tobikkulanga 
ku nsonyi za musika wa nnyoko: ze nsonyi za kitaawo. 9 Ensonyi za 
mwannyoko azaalibwa kitaawo, azaalibwa nnyoko, oba yazaalibwa waka, 
yazaalibwa walala, ensonyi zaabwe tozibikkulangako. 10 Ensonyi za 
muwala wa mutabani wo, oba muwala wa muwala wo, ensonyi zaabwe 
tozibikkulangako: kubanga ensonyi zaabwe ze zizo ggwe. 11 Ensonyi za 
muwala wa mukazi wa kitaawo, kitaawo gw'azaala, oyo mwannyoko, 
tobikkulanga ku nsonyi ze. 12 Tobikkulanga ku nsonyi za ssenga wo: oyo 
wa buko ne kitaawo. 13 Tobikkulanga ku nsonyi za muganda wa nnyoko: 


oyo wa buko ne nnyoko. 14 Tobikkulanga ku nsonyi za muganda wa 
kitaawo, tose mbereranga mukazi we: oyo ssenga wo. 15 Tobikkulanga ku 
nsonyi za muka mwana wo: oyo muka, mutabani wo; tobikkulanga ku 
nsoayi ze. 16 Tobikkulanga ku nsonyi, za muka muganda wo: ze nsonyi 
zamuganda wo. 17 Tobikkulanga ku nsonyi z'omukazi n'eza muwala we; 
totwalanga muwala wa mutabani we, newakubadde muwala wa muwala 
we, Okubikkula ku nsonyi ze; abo ba buko: ekyo kibi. 18 So totwalanga 
mukazi wamu ne muganda we, okuba muggya we, okubikkula ku nsonyi 
ze, wamu ne munne, ye ng'akyali mulamu. 19 So tosembereranga mukazi 
okubikkula ku nsonyi ze, ng'akyayawulibwa olw'obutali bulongoofu bwe. 
20 So tosulanga na muka muliraanwa wo, okweyonoona naye. 21 So 
towangayo ku zzadde lyo okubayisa mu muliro en Moleki, so tovumisanga 
lianya lya Katonda wo: nze Mukama. 22 Tosulanga aa basajja, nga bwe 
basula n'abakazi: ekyo kya muzizo. 23 So tosulanga na nsolo yonna, 
okweyonoona nayo: so n'omukazi yenna tayimiriranga mu maaso g'ensolo, 
okugalamira aayo: okwo kwe kutabula. 24 Temweyonoonanga n'ebyo 
byonna byonna: kubanga olw'ebyo byonna amawanga goonoonese ge 
ngoba mu maaso gammwe: 25 nensi eyonoonese: kyenva ngiwalanako 
obutali butuukirivu bwayo, n'ensi esesemera ddala abagituulamu. 26 Kale 
mmwe mwekuumenga amateeka gange n'emisango gyange, so 
temukolaagako ku by'emizzo ebyo byonna byonna; aewakubadde 
enzaalwa, newakubadde omugenyi atuula mu mmwe: 27 (kubanga 
eby'emizizo ebyo byonna abasajja, ab'omu nsi baabikolanga, abaabasooka, 
mensi eyonoonese;) 28 ensi ereme okubasesemera ddala nammwe, bwe 
mugyonoonanga, nga bwe yasesemera ddala eggwaaga eryabasooka. 29 
Kubanga omuntu yenna bw'anaakolanga kyonna ku by'emizizo ebyo, 
abantu abo abaabikola banasibwanga okubaggya mu bantu baabwe. 30 
Kyemunaavanga mwekuuma bye mbakuutira, obutakolanga yonna ku 
mpisa ezo ez'emizizo, ezaakolebwanga okusooka mmwe, 
n'obuteeyonoonsnga n'ezo: nze Mukama Katonda wammwe. 


19:1 Mukama n'ayogera ae Musa nti 2 Yogera n'ekibiina kyonna 
eky'abaana ba Isiraeri, oba gambe nti Munaabanga batukuvu: kubanga nze 


Mukama Katonda wammwe ndi mutukuvu. 3 Mutyenga buli muntu nnyina 
ne kitaawe, era mwekuumenga ssabbiiti zange: nze Mukama Katonda 
wammwe. 4 Temukyukiranga bifaanaayi, so temwekoleranga bakatonda 
basaanuuse: nze Mukama Katonda wammwe. 5 Era bwe munaawangayo 
ssaddaaka ey'ebiweebwayo olw'emirembe eri Mukama, munaagiwangayo 
era mukkirizibwe. 6 Ku lunaku olwo Iwe munaagiweeraagako kwe 
munaagiriiranga, ne ku lw'enkya: era ekintu kyonna bwe kinaafikkangako 
okutuusa ku lunaku olw'okusatu, kinaayokebwanga omuliro. 7 Era bwe 
kinaaliibwangako n'akatono ku lunaku olw'okusatu, kiba kya muzizo; 
tekikkirizibwenga: 8 naye buli anaakiryangako anaabangako obutali 
butuukirivu bwe, kubanga avumisizza ekintu ekitukuvu ekya Mukama: era 
omuntu oyo anaazikirizibwanga mu bantu be. 9 Era bwe munaakungulanga 
ebikungulwa by'ensi yammwe, tomaliranga ddala kukungula asonda za 
nnimiro yo, so tokunyaaayanga ebyerebwa ku bikungulwa byo. 10 So 
toyeraaga mu lusuku lwo olw'emizabbibu, so tokunyaaayanga bibala 
ebikunkumuka mu lusuku lwo olw'emizabbibu; onoobirekeranga omwavu 
n'omugenyi: nze Mukama Katonda wammwe. 11 Temubbanga; so 
temulyazaamaanyanga, so temulimbagananga mwekka na mwekka. 12 
temulayiriranga bwereere linnya lyange, n'okuvumisa n'ovumisa erinnya lya 
Katonda wo: nze Mukama. 13 Tojooganga muliraanwa wo, so 
tomunyaganga: empeera y'omusenze akolera empeera tosulanga ng'oli 
nayo okukeesa obudde. 14 Tokolimiranga muggavu wa matu, so 
tomutetkerangawo nkonge omuzibe w'amaaso, naye onootyanga Katonda 
wo: nze Mukama. 15 Temusalanga misango egitali gya nsonga: 
tolowoozanga maaso ga mwavu, so tossangamu kitiibwa maaso ga wa 
maanyi: naye onoosaliranga muliraanwa wo emi sango gya nsonga. 16 
Tobanga wa nnimi ng'otambulatambula mu bantu bo; so toyimiriranga 
kulumba musaayi gwa muliraanwa wo: nze Mukama. 17 Tokyawanga 
muganda wo mu mutima gwo: tolemanga kunenya muliraanwa wo, oleme 
okubaako ekibi ku lulwe. 18 Towalanangaggwanga, so tobanga na nge 
yona eri abaana b'abantu bo, naye onooyagalanga muliraanwa wo nga 
bwe weeyagala wekka: nze Mukama. 19 Mwekuumenga amateeka gange. 
Tozaalisanga nsolo zo ngeri ezitafaanana bumu: tosiganga mu nnimiro yo 


nsigo ey'engeri ebbiri: ekyambalo tekikubikkangako eky'engeri ebbiri 
ez'olugoye ezitabuddwa awamu. 20 Era buli anaasulanga n'omukazi, naye 
nga muzaana, ng'aliko bba amwogereza, era nga tanunulwanga n'akatono, 
so nga taweebwanga ddembe; banaabonerezebwanga, tebattibwanga, 
kubanga teyali wa busa. 21 Awo anaaleetanga ekyo ky'awaayo 
olw'omusango eri Mukama, ku mulyango gw'eweema 
ey'okusisinkanirangamu, embuzi ennume okuba ekiweebwayo 
olw'omusango. 22 Awo kabona anaamutangirizanga endiga ennume 
ey'ekiweebwayo olw'omusango mu maaso ga Mukama olw'ekibi kye 
yakola; kale anaasonyiyibwanga ekibi kye yakola. 23 Era bwe mubanga 
muyingidde mu nsi eyo, era nga mumaze okusimba emiti egy'engeri zonna 
egiriibwako, ne mulyoka muyita ebibala byagyo obutakomolwa bwagyo: 
emyaka esatu binaabanga gye muli ng'ebitali bikomole tebiriibwangako. 24 
Naye mu mwaka, ogw'okuna ebibala byayo byonna biriba bitukuvu, 
olw'okutendereza Mukama. 25 Ne mu mwaka ogw'okutaano mulirya ku 
bibala byayo, ebawe ekyengera kyayo: nze Mukama Katonda wammwe. 
26 Temulyanga kintu kyonna wamu n'omusaayi, so temuwanga ddogo, so 
temulagulanga. 27 Temumwanga nkiiya, so toyonoonanga nsonda za 
kirevu kyo. 28 Temwesalanga ku mubiri gwammwe olw'abafu, so 
temwesalangako bya buyonjo byonna: nze Mukama. 29 Tovumisanga 
muwala wo, okumufuula omwenzi; ensi creme okugoberera obwenzi, ensi 
n'ejjula ekibi. 30 Mwekuumenga ssabbiiti zange, era mutyenga awatukuvu 
wange: nze Mukama. 31 Temukyukiranga abo abasamira emizimu, 
newakubadde abalogo; temubanoonyanga, okwonooneka olw'abo: nze 
Mukama Katonda wammwe. 32 Oseguliranga alina envi, era ossangamu 
ekitiibwa amaaso g'omukadde, era otyanga Katonda wo: nze Mukama. 33 
Era omugenyi bw'anaatuulanga naawe mu nsi yammwe, temumukolanga 
bubi. 34 Omugenyi anaatuulanga nammwe anaabanga gye muli 
ng'enzaalwa mummwe, era omwagalanga nga bwe weeyagala wekka, 
kubanga mwali bagenyi mu nsi y'e Misiri: nze Mukama Katonda 
wammwe. 35 Temukolanga ebitali bya butuukirivu okusala emisango, 
okupima emikono, okupimira mu minzaani, newakubadde okugera. 36 
Munaabanga ne minzaani ntuufu, n'ebigera bituufu, efa ntuufu, ne ini 


ntuufu: nze Mukama Katonda wammwe, eyabaggya mu nsi y'e Misiri. 37 
Era mukwatenga amateeka gange gonna, n'emisango gyange gyonna, ne 
mubikolanga: nze Mukama. 


20:1 Mukama n'agamba Musa nti 2 Era nate gamba abaana ba IIsiraeri nti 
Bwe wanaabangawo omuntu yenna ku baana ba Isiraeri, oba ku bagenyi 
abatuula mu Isiraeri, anaawangayo ku zzadde lye eri Moleki: talemanga 
kuttibwa: abantu 'ab'omu nsi banaamukubanga amayinja. 3 Era nange 
naamwolekezanga amaaso gange omuntu oyo, ne mmuzikiriza okumuggya 
mu bantu be; kubanga awaddeyo ku zzadde lye eri Moleki, okwonoona 
awatukuvu wange, n'okuvumisa erinnya lyange ettukuvu. 4 Era abantu 
ab'omu nsi bwe banaakisanga n'akatono amaaso gaabwe omuntu oyo, 
bw'anaawangayo ku zzadde lye eri Moleki, ne batamutta: 5 awo 
naamwolekezanga obwenyi bwange omuntu oyo ne baganda be, ae 
mmuzikiriza ye n'abo bonna abamugoberera okwenda, okwenda ne 
Moleki, okubaggya mu bantu baabwe. 6 N'omuntu anaakyukiranga abo 
abasamira emizimu, n'abalogo, okubagoberera okwenda, 
naamwolekezanga obwenyi bwange omuntu oyo ne mmuzikiriza 
okumuggya mu bantu be. 7 Kale mwetukuzenga mubeereaga abatukuvu: 
kubanga nze Mukama Katonda wammwe. 8 Era mwekuumenga amateeka 
gange, mugakoleaga: nze Mukama abatukuza. 9 Kubanga buli 
anaakolimiranga kitaawe oba nnyina talemanga kuttibwa: ng'akolimidde 
kitaawe oba nnyina; omusaayi gwe gunaabanga ku ye. 10 N'omuntu 
anaayendanga ku mukazi w'omusajja omulala, anaayendanga ku mukazi 
wa muliraanwa we, omwenzi omusajja n'omwenzi omukazi tebalemanga 
kuttibwa. 11 N'omusajja anaasulanga ne mukazi wa kitaawe, ng'abikudde 
ku nsonyi za kitaawe: bombi tebalemanga kuttibwa; omusaayi gwabwe 
gunaabanga ku bo. 12 Era omusajja bw'anaasulanga ne muka mwana we, 
bombi tebalemanga kuttibwa: nga bakoze okutabula; omusaayi gwabwe 
gunaabanga ku bo. 13 Era omusajja bw'anaasulanga n'omusajja, nga bwe 
yandyebase n'abakazi, bombi nga bakoze eky'omuzizo: tebalemanga 
kuttibwa; omusaayi gwabwe gunaabanga ku bo. 14 Era omusajja 
bw'anaawasanga omukazi ne nnyina, ekyo kibi: banaayokebwanga omuliro 


ye nabo; muleme okuba ekibi mu mmwe. 15 Era omusajja bw'anaasulanga 
n'ensolo, talemanga kuttibwa: era munattanga ensolo eyo. 16 Era omukazi 
bw'anaasembereranga ensolo yonna, n'agalamira nayo, omuttanga omukazi 
oyo n'ensolo: tebiremanga kuttibwa; omusaayi gwabyo gunaabanga ku 
byo. 17 Era omusajja bw'anaawasanga mwannyina, muwala wa kitaawe, 
oba muwala wa nnyina, n'alaba ensonyi ze, naye n'alaba ensonyi ze; kye 
kigambo eky'obuwemu; era banaazikirizibwanga mu maaso g'abaana 
b'abantu baabwe: ng'abikudde ku nsonyi za mwannyina; anaabangako 
obutali butuukirivubwe. 18 Era omusajja bw'anaasulanga n'omukazi aliko 
endwadde ye, n'abikkula ku nsonyi ze; ng'afudde obwereere ensulo ye, 
naye ng'abikudde ku nsulo y'omusaayi gwe: awo bombi 
banaazikirizibwanga okuggibwa mu bantu baabwe. 19 So tobikkulanga ku 
nsonyi za muganda wa nnyoko; newakubadde eza mwannyina kitaawo: 
kubanga afudde obwereere ow'obuko: banaabangako obutali butuukirivu 
bwabwe. 20 Era omusajja bw'anaasulanga ne mukazi wa kojja we, 
ng'abikudde ku nsonyi za kojja we: banaabangako ekibi kyabwe; balifa nga 
tebalina baana. 21 Era omusajja bw'anaawasanga mukazi wa muganda we, 
bwe butali bulongoofu: ng'abikudde ku nsonyi za muganda we; tebaliba na 
baana. 22 Kyemunaavanga mwekuuma amateeka gaage gonna, n'emisango 
g yange gyonna, ne mubikolanga: ensi, gye mbayingizaamu okutuula 
omwo, eremenga okubasesemera ddala. 23 So temutambuliranga mu 
mpisa z'eggwanga, lye ngoba mu maaso gammwe: kubanga baakolanga 
ebyo byonna, era kyenvudde mbakyawa. 24 Naye nabagamba mmwe nti 
Mulisikira ensi yaabwe, nange ndigibawa okugirya, ensi ekulukuta n'amata 
n'omubisi gw'enjuki; nze Mukama Katonda wammwe, eyabaawula mu 
mawanga. 25 Kyemunaavanga mwawula ensolo ennongoofu 
n'eterinnongoofu, n'ennyonyi eteri nnongoofu n'ennongoofu: so 
temufuulanga mmeeme zammwe za mizizo olw'ensolo, oba olw'ennyonyi, 
oba olw'ekintu kyonna eky'ekulula ku nsi, bye nnayawula gye muli obutaba 
birongoofu: 26 Era munaabanga batukuvu gye ndi: kubanga nze Mukama 
ndi mutukuvu, era nabaawula mu mawanga mubeere abange. 27 Era 
omusajja oba omukazi asamira omuzimu, oba omulogo, talemanga 
kuttibwa; banaabakubanga amayinja: omusaayi gwabwe gunaabanga ku 


bo. 


21:1 Mukama n'agamba Musa nti Yogera ne bakabona batabani ba Alooni, 
obagambe nti Tewabamgawo muatu eyeeyoaoona olw'abo absafa ku baatu 
be; 2 wabula olwa baganda be, abamuli okumpi mu luganda, nnyina ne 
kitaawe ne mutabani we ne muwala we ne muganda we; 3 n'olwa 
mwannyina atamanyanga musajja, amuli okumpi mu luganda, atalina bba, 
olw'oyo ayinza okweyonoona. 4 Tayonoonanga, bw'aba omukulu mu bantu 
be, okwevumisa. 5 Tebamwanga kiwalaata ku mutwe gwabwe, so e 
amwanga nsonda za kirevu kyabwe, so tebeesalanga n'akatono ku mubiri 
gwabwe. 6 Banaabanga batukuvu eri Katonda waabwe, so tebavumisanga 
linnya lya Katonda waabwe: kubanga bawaayo ebiweebwayo ebya 
Mukama ebikolebwa n'omuliro, gwe mugaati gwa Katonda waabwe: 
kyebanaavanga babeera abatukuvu. 7 
Tebawasangamukazimwenzi,obaaliko empitambi; so tebawasanga mukazi 
eyagobebwa bba: kubanga mutukuw eri Katonda we. 8 Kyonoovanga 
omutukuza; kubanga awaayo omugaati gwa Katonda wo: anaabanga 
mutukuvu gy'oli: kubanga nze Mukama abatukuza ndi mutukuvu. 9 Era 
muwala wa kabona yenna, bw'aneevumisanga nga yeefuula omwenzi, 
ng'awmisa kitaawe: anaayokebwaaga omuliro. 10 N'oyo anaabanga 
kabona asinga obukulu mu baganda be, afukibwako ku mutwe amafuta 
agafukibwako, era ayawulibwa okwambala ebyambalo ebyo, 
tasumululanga nviiri za ku mutwe gwe, so tayuzanga ngoye ze; 11 so 
tayingiranga eri omulambo gwonna, so teyeeyonoosanga olwa kitaawe, 
newakubadde olwa nnyina; 12 so tafulumanga mu watukuvu, so 
tavumisanga watukuvu wa Katonda we; kubanga engule ey'amafuta 
agafukibwako aga Katonda wegali ku ye: nze Mukama. 13 Era 
anaawasanga omukazi nga tannamanya musajja. 14 Nnamwandu oba 
eyagobebwa oba aliko empitambi, omwenzi, abo tabawasanga: naye 
emuwala atamanyaaga musajja ow'oku bantu be gw'anaawasanga. 15 So 
tavumisanga zzadde lye mu bantu be: kubanga nze ndi Mukama 
amutukuza. 16 Mukama n'agamba Musa nti 17 Gamba Alooni nti Buli 
muntu yenna ow'oku zzadde lyo mu mirembe gyabwe gyonna 


anaabangako obulema, tasemberaaga okuwaayo omugaati gwa Katonda 
we. 18 Kubanga buli muatu yeana anobulema tasemberanga: omuzibe 
w'amaaso oba awenyera oba eyayonooneka ennyindo, oba aliko ekintu 
kyonna ekisukkirira, 19 oba eyamenyeka okugulu, oba eyamenyeka 
omukono, 20 oba alina ebbango, oba mututuuli, oba aliko obulema ku liiso 
lye, oba alina obuwere, oba mubootongo, oba eyayatika enjagi; 21 
tewabangawo muntu wa ku zzadde lya Alooni kabona, aliko obulema, 
anaasemberanga okuwaayo ebiweebwayo ebya Mukama ebikolebwa 
n'omuliro: ng'aliko obulema; tasemberanga okuwaayo omugaati gwa 
Katonda we. 22 Anaalyanga ku mugaati gwa Katonda we, ku mugaati 
omutukuvu ennyo, era ne ku mutukuvu. 23 Kyokka tayingiranga awali 
eggigi, so. tasembereranga kyoto, kubanga aliko obulema; alemenga 
okuvumisa awatukuvu wange: kubanga nze ndi Mukama atukuzaawo. 24 
Awo Musa n'agamba Alooni bw'atyo ne batabani be n'abaana bonna aba 
Isiraeri. 


22:1 Mukama n'agamba Musa nti 2 Gamba Aloon ne batabani be, 
beewalenga ebintu ebitukuvu eby'abaana ba Isiraeri, bye batukuza gye ndi, 
era balemenga okuvumisa erinnya lyange ettukuvu: nze Mukama. 3 
Bagambe nti Buli muntu yenna ow'oku zzadde lyammwe lyoaaa mu 
mirembe gyammwe gyonna, anaasembereranga ebintu ebitukuvu, abaana 
ba Isiraeri bye batukuza eri Mukama, ng'aliko obutali bulongoofu bwe, 
obulamu obwo bunaazikirizibwanga mu maaso gange: nze Mukama. 4 
Buli muntu yenna ow'oku zzadde lya Aloon aliko ebigenge oba alina 
enziku, talyanga ku bintu ebitukuw okutuusa lw'aliba omuloagoofu. Era 
buli anaakomanga ku kintu kyonna ekitali kirongoofu olw'abafu, oba 
omuntu avaamu amaanyi; 5 oba buli anaakomanga ku kyewalula kyonna 
ekiyinza okumufuula atali mulongoofu, oba ku muatu syiaza okumusiiga 
obutali bulongoofu, obutali bulongoofu bwonna bwaliko; 6 obulamu obwo 
obunaakomanga ku ebyo byonna anaabanga atali mulongoofu okutuusa 
akawungeezi, so talyanga ku bintu ebitukuvu, wabula ng'anaabye omubiri 
gwe mu mazzi. 7 Awo enjuba ng'egudde, anaabanga mulongoofu; 
oluvannyuma anaalyanga ku bintu ebitukuw, kubanga gwe mugaati gwe. 8 


Ekinaafanga kyokka, oba ekinaataagulwateagulwanga ensolo, talyangako 
okweyonoona nakyo: nze Mukama. 9 Kyebanaavanga beekuuma 
kyennabateresa, balemenga okubaako ekibi olw'ekyo, ne bafiira mu kyo 
bwe banaakivumisanga: nze ndi Mukama abatukuza. 10 Tewabangawo 
mugenyi anaalyanga ku kintu; ekitukuvu: omuyise ali ne kabona, oba 
omusenze akolera empeera, talyanga ku kintu ekitukuvu. 11 Naye kabona 
bw'anaagulanga obulamu bwonna, agulibwa n'ebintul bye, oyo 
anaalyangako; n'abo abazaalirwa mu nnyumba ye, abo banaalyanga ku 
mugaati gwe. 12 Era muwala wa kabona bw'anaafumbirwanga omugenyi, 
talyanga ku kiweebwayo ekisitulibwa ku bintu ebitukuvu. 13 Naye muwala 
wa kabona bw'abanga nnamwandu, oba eyagobebwa, era nga talina 
mwana, era ng'akomyewo mu nnyumba ya kitaawe, nga mu buto bwe, 
anaalyanga ku mugaati.gwa kitaawe: naye tewabaagawo mugenyi 
anaalyanga ku gwo. 14 Era omuntu bw'anaalyanga ku kintu ekitukuvu nga 
tamanyiridde, kale anaakigattangako ekitundu kyakyo eky'okutaano, n'awa 
kabona ekintu ekitukuvu. 15 So tebavumisanga bintu bitukuvu bya baana 
ba Isiraeri, bye bawaayo eri Mukama; 16 ne babaleetako (bwe batyo) 
obutali butuukiriw obuleeta omusango, bwe balya ku bintu byabwe 
ebitukuvu: kubanga nze ndi Mukama abatukuza. 17 Mukama n'agamba 
Musa nti 18 Yogera ne Alooni ne batabani be n'abaana boma aba Isiraeri, 
obagambe nti Buli muntu yenna ow'oku nnyumba ya Isiraeri, oba ku 
bageayi abali mu Isiraeri, anaawangayo ekitone lye, bwe kinaabanga 
obweyamo bwabwe bwonna, oba ekiweebwayo kyonna kye bawaayo ku 
bwabwe, kye bawaayo eri Mukama okuba ekiweebwayo ekyokebwa; 19 
(munaawangayo) ennume eteriiko bulema ku nte, ku ndiga, oba ku mbuzi, 
mulyoke mukkirizibwe. 20 Naye ekintu kyonna ekiriko obulema, ekyo 
temukiwangayo: kubanga tekiibenga kya kukkirizibwa ku Iwammwe. 21 
Era buli anaawangayo ssaddaaka ey'ebiweebwayo olw'emirembe eri 
Mukama okutuukiriza obweyamo, oba okuba ky'awaayo ku bubwe, ku nte 
oba ku mbuzi, eneebanga ntuukirivu eryoke ekkirizibwe; tebangako 
bulema. 22 Enzibe y'amaaso, oba emmenyefu, oba ennema, oba eriko 
amabwa oba obuwere oba kabootongo, ezo ltemuziwangayo eri Mukama, 
so temubifuulanga ekiweebwayo n'omuliro eri Mukama ku kyoto. 23 Oba 


ente oba omwana gw'endiga eriko ekintu kyonna ekisukkirira oba 
ekitatuuka mu bitundu byayo, eyo oyinza okuwaayo okulia ky'owaayo ku 
bubwo: naye okuba obweyamo tekkirizibwenga. 24 Eyabetentebwa enjagi 
zaayo, oba eyanyigibwa, oba eyayatika, oba eyasalibwako ezo, 
temugiwangayo eri Mukama; so temukolanga bwe mutyo mu nsi 
yammwe. 25 So ne mu mukono gwa munnaggwanga temuwangayo 
mugaati gwa Katonda wammwe ogugendera ku ezo zonna; kubanga 
okwonooneka kwazo kuli mu zo, ziriko obulema: tezikkirizibwenga ku 
lwammwe. 26 Mukama n'agamba Musa nti 27 Ente oba tidiga oba mbuzi 
bw'eneezaalibwanga, eneemalanga ennaku musanvu ng'eyonka nnyina 
waayo; awo okuva ku lunaku olw'omunaana n'okukirawo 
enekkirizibwanga okuba ekitone ekiweebwayo ekikolebwa n'omuliro eri 
Mukama. 28 Era bw'eba ente oba ndiga, temugittanga yo n'omwana waayo 
byombi ku lunaku lumu. 29 Era bwe munaawangayo ssaddaaka 
ey'okwebaza eri Mukama, munaagiwangayo mulyoke mukkirizibwe: 30 
Eneeriirwanga ku lunaku olwo; temugisigazangako okutuusa enkya: nze 
Mukama. 31 Kyemunaavanga mwekuuma ebiragiro byange, ne mubikola: 
nze Mukama. 32 So temuvumisanga linnya lyange ttukuvu; naye njagala 
okutukuzibwanga mu baana ba Isiraeri: nze Mukama abatukuza, 33 
eyabaggya mu nsi y'e Misiri okuba Katonda wammwe: nze Mukama. 


23:1 Mukama n'agamba Musa nti 2 Yogera n'abaana ba Isiraeri, obagambe 
nti Embaga endagire eza Mukama, ze munaalangiranga okuba 
okukunyaana okutukuvu, zino ze mbaga zange endagire. 3 Ennaku 
omukaaga zinaakolerwangako omulimu: naye ku lunaku otw'omusanvu ye 
ssabbiiti ey'okuwummula ey'okwewombekerako, okukunyaana okutukuvu; 
temukolangamulimu gwonna: olwo ssabbiiti eri Mukama mu nnyumba 
zammwe zonna. 4 Zino ze mbaga endagire eza Mukama, kwe kukuņņnaana 
okutukuvu, ze munaalangiranga mu ntuuko zaazo endagire. 3 Mu mwezi 
ogw'olubereberye, ku lunaku olw'ekkumi n'ennya akawungeezi, kwe 
Kuyitako kwa Mukama 6 Ne ku lunaku olw'ekkumi n'ettaano olw'omwezi 
ogwo ye mbaga ey'emigaati egitazimbulukuswa eri Mukama: 
munaaliiranga ennaku musanvu emigaati egitazimbulukuswa. 7 Ku lunaku 


olw'olubereberye munaabanga n'okukunyaana okutukuvu: temukolanga 
mulimu gwonna ogw'emikono. 8 Naye munaaweerangayo ennaku musanvu 
ekiweebwayo ekikolebwa n'omutiro eri Mukama: ku lunaku olw'omusanvu 
wanaabangawo okukunyaana okutukuvu; te mukolanga mulimu gwa 
mikono. 9 Mukama n'agamba Musa; nti 10 Yogera n'abaana ba Isiraeri, 
obagambe nti Bwe mulimala okuyingira mu nsi gye mbawa, ne mukungula 
ebikungulwa byayo, ne mulyokanga muleeta ekinywa eky'ebibereberye 
eby'ebikungulwa byammwe eri kabona: 11 naye anaawuubawuubanga 
ekinywa mu maaso ga Mukama, okukkirizibwa ku lwammwe: ku Iw'enkya 
oluddirira ssabbiiti kabona kw'anaakiwuubirawuubiranga. 12 Era ku 
lunaku kwe munaawuubirawuubiranga ekinywa, munaawangayo omwana 
gw'endiga omulume ogutaliiko bulema ogutannamala mwaka gumu okuba 
ekiweebwayo ekyokebwa eri Mukama. 13 N'ekiweebwayo kyako 
eky'obutta kinaabanga ebitundu bibiri eby'ekkumi ebya efa eby'obu'tta 
obulungi obutabuddwamu amafuta, ekiweebwayo ekikolebwa n'omuliro 
eri Mukama okuba evvumbe eddungi: n'ekiweebwayo kyako eky'okunywa 
kinaabanga kya nvinnyo, ekitundu eky'okuna ekya ini. 14 So temulyanga 
mugaati newakubadde enynaano ensiike newakubadde ebirimba ebibisi, 
okutuusa olunaku olwo, okutuusa Iwe munaamalanga okuleeta ekitone kya 
Katonda wammwe: lye tteeka eritaliggwaawo mu mirembe gyammwe 
gyonna mu nnyumba zammwe zonna. 15 Era muneebaliranga okuva ku 
lw'enkya oluddirira ssabbiīiti, okuva ku lunaku kwe mwaleetera ekinywa 
eky'ekiweebwayo ekiwuubibwawuubibwa; wanaabangawo ssabbuti 
musanvu ennamba: 16 okutuusa olw'enkya oluddirira ssabbiiti 
ey'omusanvu munaabalanga ennaku ataano: awo munaawangayo 
ekiweebwayo eky'obutta obuggya eri Mukama. 17 Munaafulumyanga mu 
nnyumba zammwe emigaati ebiri egiwuubibwawuubibwa egy'ebitundu 
ebibiri eby'ekkumi ebya efa: ginaabanga gya butta bulungi, 
ginaayokebwanga n'ekizimbulukusa, okuba ebibereberye eri Mukama. 18 
Era munaaleetanga wamu n'emigaati abaana b'endiga musanvu abataliiko 
bulema abatannamala mwaka gumu, n'ente ento emu, n'endiga ennume 
bbiri: zinaabanga ekiweebwayo ekyokebwa eri Mukama, wamu 
n'ekiweebwayo kyako eky'obutta, n'ebiweebwayo byako eby'okunywa, kye 


kiweebwayo ekikolebwa n'omuliro, eky'evvumbe eddungi eri Mukama. 19 
Era munaawangayo embuzi ennume emu okuba ekiweebwayo olw'ekibi, 
n'abaana b'endiga abalume babiri abatannamala mwaka gumu okuba 
ssaddaaka ey'ebiweebwayo olw'emirembe. 20 Kale kabona 
anaaziwuubanga wamu n'emigaati egy'ebibereberye okuba ekiweebwayo 
ekiwuubibwawuubibwa mu maaso ga Mukama, wamu n'abaana b'endiga 
bombi: binaabanga bitukuvu eri Mukama bya kabona. 21 Era 
munaalangiranga ku lunaku olwo; wanaabangawo okukunyana okutukuvu 
gye muli: temukolanga mulimu gwonna ogw'emikono: lye tteeka 
eritaliggwaawo mu nnyumba zammwe zonna mu mirembe gyammwe 
gyonna. 22 Era bwe munaakungulanga ebikungulwa eby'ensi yammwe, 
tomaliranga ddala kukungula nsonda za nnimiro yo, so tolondanga 
ebyerebwa eby'ebikungulwa byo: onoobirekeranga omwavu n'omugenyi: 
nze Mukama Katonda wammwe. 23 Mukama n'agamba Musa nti 24 
Gamba abaana ba Isiraeri ati Mu mwezi ogw'omusanvu, ku lunaku 
olw'olubereberye olw'omwezi, wanaabangawo okuwummula 
okw'okwewombeeka gye muli, ekijjukizo eky'okufuuwa amakondeere, 
okukunyaana okutukuvu. 25 Temukolanga mulimu gwonna ogw'emikono: 
era munaawangayo ekiweebwayo ekikolebwa n'omuliro eri Mukama. 26 
Mukama n'agamba Musa nti 27 Naye ku lunaku olw'ekkumi olw'omwezi 
ogwo ogw'omusanvu lwe lunaku olw'okutangiririrako: lunaabanga 
kukunnaana kutukuvu gye muli, nammwe munaabonerezanga obulamu 
bammwe; era munaawangayo ekiweebwayo elukolebwa n'omuliro eri 
Mukama. 28 So temukolanga mulimu gwonna ku luaaku olwo: kubanga 
Iwe lunaku olw'okutangiririrako, okubatangirira mu maaso ga Mukama 
Katonda wammwe. 29 Kubanga buli bulamu bwonna 
obutaabonerezebwenga ku lunaku olwo, anaazikirizibwanga mu bantu be. 
30 Era buli bulamu bwonna obunaakolanga omulimu gwonna ku lunaku 
olwo, obulamu obwo naabuzikirizanga mu bantu be. 31 Temukolanga 
mulimu gwonna: lye tteeka eritaliggwaawo mu mirembe gyammwe 
gyonna mu nnyumba zammwe zonna. 32 Lunaabanga gye muli ssabbiiti 
ey'okuwummula ey'okwewombeekerako, nammwe munaabonerezanga 
obulamu bwammwe: ku lunaku olw'omwenda olw'omwezi akawungeezi, 


okusooka akawungeezi okutuusa akawungeezi, muneekuumanga ssabbiiti 
yammwe. 33 Mukama n'agamba Musa nti 34 Gamba abaana ba Isiraeri nti 
Ku lunaku olw'ekkumi n'ettaano olw'omwezi guno ogw'omusanvu 
wanaabangawo embaga ey'ensiisira okumala ennaku musanvu eri 
Mukama. 35 Ku lunaku olw'olubereberye wanaabangawo okukuņņnaana 
okutukuvu: temukolanga mulimu gwonna ogw'emikono. 36 
Munaaweerangayo ennaku musanvu ekiweebwayo ekikolebwa n'omuliro 
eri Mukama: ku lunaku olw'omunaana wanaabangawo okukunyaana 
okutukuvu gye muli; nammwe munaawangayo ekiweebwayo ekikolebwa 
n'omuliro eri Mukama: kwe kukunyaana okukulu; temukolanga mulimu 
gwonna ogw'emikono. 37 Ezo ze mbaga endagire eza Mukama, ze 
munaalangiranga okuba okukunyaana okutukuvu okuwangayo 
ekiweebwayo ekikolebwa n'omuliro eri Mukama, ekiweebwayo 
ekyokebwa, n'ekiweebwayo eky'obutta, ssaddaaka, n'ebiweebwayo 
eby'okunywa, kinnakimu ku lunaku lwakyo: 38 obutassaako ssabbiiti za 
Mukama, n'ebirabo byammwe, n'obweyamo bwammwe bwonna, n'ebyo 
byonna bye muwaayo ku bwammwe, bye muwa Mukama. 39 Naye ku 
lunaku olw'ekkumi n'ettaano olw'omwezi ogw'omusanvu, bwe 
munaamalanga ok'ukungula ebibala by'ensi, muneekuumiranga embaga ya 
Mukama ennaku musanvu: ku lunaku olw'olubereberye wanaabangawo 
okuwuinmula okw'okwewombeeka, ne ku lunaku olw'omunaana 
wanaabangawo okuwummula okw'okwewombeeka. 40 Era ku lunaku 
olw'olubereberye muneetwaliranga ebibala by'emiti emirungi, amatabi 
g'enkindu, n'amatabi g'emiti emiziyivu, n'emiti egy'oku migga; era 
munaasanyukiranga ennaku musanw mu maaso ga Mukama Katonda 
wammwe. 41 Era munaagyekuumiranga okuba embaga eri Mukama 
ennaku musanw buli mwaka: lye tteka eritaliggwaawo mu mirembe 
gyammwe: munaagyekuumiranga mu mwezi ogw'omusanvu. 42 
Munaamalanga ennaku musanvu mu nsiisira: enzaalwa bonna ab'omu 
Isiraeri banaatuulanga mu nsiisira: 43 emirembe gyammwe giryoke 
gimanyenga nga natuuza abaana ba ISiraeri mu nsiisira, bwe nnabaggya mu 
nsi y'e Misiri: nze Mukama Katonda wammwe. 44 Awo Musa n'abuulira 
abaana ba Isiraeri embaga endagire eza Mukama. 


24:1 Mukama n'agamba Musa nti 2 Lagira abaana ba Isiraeri, bakuleetere 
amafuta amalungi aga zeyituuni amakube olw'ettabaaza, okwasanga 
ettabaaza olutata. 3 Ebweru w'eggigi ery'obujulirwa, mu weema 
ey'okusisinkanirangamu, Alooni w'anaagirongooserezanga okusooka 
akawungeezi okutuusa enkya mu maaso ga Mukama olutata: linaabanga 
tteeka eritaliggwaawo mu mirembe gyammwe gyonna. 4 Ettabaaza 
anaazirongooserezanga ku kikondo ekirongoofu mu maaso ga Mukama 
olutata. 5 Era onoddiranga obutta obulungi, n'oggyamu emigaati Izkumi 
n'ebiri emyokye: ebitundu bibiri eby'ekkumi ebya efa binaabanga mu 
mugaati gumu. 6 Era onoogitegekanga embu bbiri, buli lubu mukaaga, ku 
mmeeza ennongoofu mu maaso ga Mukama. 7 Era onooteekanga 
omugavu omulongoofu ku bull lubu, gubeerenga ekijjukizo eri emigaati, 
ekiweebwayo ekikolebwa a'omuliro eri Mukama. 8 Buli ssabbiiti 
anaagitegekanga mu maaso ga Mukama olutata; ye ndagaano 
eteriggwaawo ku lw'abaana ba Isiraeri. 9 Era ginaabanga gya Aloon ne 
batabani be; era banaagiriiranga mu kifo ekitukuvu: kubanga mitukuvu 
nnyo gyali ku biweebwayo ebya Mukama ebikolebwa n'omuliro 
olw'etteeka eritaliggwaawo. 10 Awo mutabani w'omukazi Omuisiraeri, 
kitaawe Mumisiri, n'afuluma n'agenda mu baana ba Isiraeri: mutabani 
w'omukazi Omuisiraeri nomusajja wa Isiraeri ne bawakanira mu lusiisira; 
11 mutabani w'omukazi Omuisiraeri nawoola Erinnya n'akolima; ne 
bamuleetera Musa. Ne nnyina erinnya lye Seromisi, muwala wa Dibuli, 
ow'omu kika kya Ddaani. 12 Ne bamusiba belyoke babuulirwe mu kamwa 
ka Mukama. 13 Mukama n'agamba Musa nti 14 Oyo akolimye 
mumufulumye ebweru w'olusiisira; n'abo bonna abamuwulidde bateeke 
emikono gyabwe ku mutwe gwe, ekibiina kyonna kimukube amayinja. 15 
Era onoogamba abaana ba Isiraeri nti Buli anaakolimiranga Katonda we 
anaabangako ekibi kye. 16 N'oyo anawoolanga erinnya lya Mukama 
talemanga kuttibwa; ekibiina kyonna tekiremanga kumukuba mayinja: 
omugeayi naye era n'enzaalwa, bw'anawoolanga erinnya lya Mukama, 
anattibwanga. 17 N'oyo anaakubanga omuntu yenna n'amutta talemanga 
kuttibwa; 18 n'oyo anaakubanga ensolo n'agitta anaagiriwanga: obulamu 
olw'obulamu. 19 Era omuntu bw'anaalemazanga muliraanwa we; nga 


bw'akoze, bw'anaakolebwanga bw'atyo; 20 ekinuubule olw'ekinuubule, 
eriiso olw'eriiso, erinnyo olw'erinnyo: nga bw'alemazizza omuntu, 
bw'anaasasulibwanga bw'atyo. 21 N'oyo anattanga ensolo anaagiriwanga: 
n'oyo anattanga omuntu anattibwanga. 22 Munaabanga n'etteeka limu eri 
omugenyi era n'enzaalwa: kubanga nze Mukama Katonda wammwe. 23 
Awo Musa n'agamba abaana ba Isiraeri, oyo eyakolima ne bamufulumya 
ebweru w'olusiisira; ne bamukuba amayinja. Abaana ba Isiraeri ne bakola 
nga Mukama bwe yalagira Musa. 


25:1 Mukama n'agambira Musa ku lusozi Sinaayi nti 2 Yogera n'abaana ba 
Isiraeri, obagambe nti Bwe muliyingira mu nsi gye mbawa, ensi 
n'eryokanga yeekuuma ssabbiiti eri Mukama. 3 Ennimiro yo 
onoogisigiranga emyaka mukaaga, n'olusuku lwo olw'emizabbibu 
onoolusaliriranga emyaka mukaaga, n'okungula ebibala byalwo; 4 naye mu 
mwaka ogw'omusanvu wanaabangawo ssabbiiti ey'okuwummula 
ey'okwewombeekerako eri ensi, ssabbiiti eri Mukama: tosiganga nnimiro 
yo, so tosaliranga lusu ku lwo. 5 Ekyo ekimera kyokka ku bikungulwa byo 
tokikungulanga, ne zabbibu ez'oku muzabbibu gwo ogutali musalire 
tozinoganga: gunaabanga mwaka gwa kuwummula okw'okwewombeeka 
eri ensi. 6 Era ssabbiiti ey'ensi eneebanga kya kulya gye muli; eri ggwe 
n'eri omuddu wo n'omuzaana wo, n'omusenze wo akolera empeera 
n'omugenyi wo atuula naawe; 7 n'eri ebisibo byo n'ensolo eziri mu nsi yo, 
ekyengera kyayo kyonna kinaabanga kya kulya. 8 Era oneebaliranga 
ssabbiiti musanvu ez'emyaka, emyaka musanvui emirundi musanvu; era 
wanaabangawo gy'oli ennaku eza ssabbiiti musanvu ez'emyaka, gye myaka 
ana mu mwenda. 9 Awo n'olyokanga otambuza ekkondeere ery'eddoboozi 
eddene ku lunaku olw'ekkumi olw'omwezi ogw'omusanvu ku lunaku 
olw'okutangiririrako kwe munaatambulizanga ekkondeere okubunya ensi 
yammwe yonna. 10 Era munaatukuzanga omwaka ogw'ataano, ne 
mulangira eddembe mu nsi yonna eri abo banna abagituulamu: gunaabanga 
jjubiri gye muli; era munaakomangawo buli muntu mu butaka bwe, era 
munaakomangawo buli muntu mu nda ze. 11 Omwaka ogwo ogw'ataano 
gunaabanga jjuhiri gye muli: temusigaaga, so temukungulanga ekyo 


ekimera kyokka mu gwo so temunoganga mu gwo ku mizabbibu egitali 
misalire. 12 Kubanga jjubiri; gunaabanga mutukuvu gye muli: 
munaalyanga ekyengera kyagwo nga mukiggya mu nnimiro 13 Mu mwaka 
ogwo ogwa jjubiri mwe munaakomerangawo buli muntu mu butaka bwe. 
14 Era bw'onooguzanga muliraanwa wo ekintu kyonna, oba 
by'onoogulanga mu mukono gwa muliraanwa wo, 
temulyazaamaanyagananga: 15 ng'omuwendo gw'emyaka bwe guli 
egiddiridde jjubiri, bw'onoogulaananga ne muliraanwa wo, era 
ng'omuwendo gw'emyaka egy'ebikungulwa bwe guli bw'anaakuguzanga. 
16 Ng'emyaka bwe ginenkananga obungi bw'onooyongera bw'otyo ku 
muwendo gwakyo, era ng'emyaka bwe ginenkananga obutono 
bw'onoosalanga bw'otyo ku muwendo gwakyo; kubanga omuwendo 
gw'ebikungulwa gw'akuguza. 17 So temulyazaamaanyagananga; naye 
otyanga Katonda wo: kubanga nze Mukama Katonda wammwe. 18 Kye 
munaavanga mukola ama teeka gange, ne mwekuumanga emisango 
gyange ne mugikola; era munaatuulanga mu nsi mirembe. 19 Era ensi 
eneebalanga ebibala byayo, nammwe munaalyanga okukkuta, ne mutuula 
omwo mirembe. 20 Era bwe munaayogeranga nti Tulirya ki mu mwaka 
ogw'omusanvu? laba, tetulisiga, so tetulikungula kyeagera kyaffe: 21 kale 
naalagiranga omukisa gwange okubeera ku mmwe mu mwaka 
ogw'omukaaga, era gunaabalanga ebibala eby'emyaka gyonsatule. 22 Era 
munaasiganga mu mwaka gw'omunaana, ne mulya ku bibala 
ebyaterekebwa edda; okutuusa ku mwaka ogw'omwenda, ebibala byayo 
lwe birituuka, munaalyanga ku byaterekebwa edda. 23 So ensi 
tetundibwanga okugiviiramu ddala ennaku zonna; kubanga ensi yange: 
kubanga muli bagenyi era abayise gye ndi. 24 Ne mu nsi yonna ey'obutaka 
bwammwe munakkirizanga ensi okununulibwa. 25 Muganda wo bw'aba 
ng'ayavuwadde, n'atunda ku butaka bwe, kale muganda we asinga 
okumuba okumpi mu luganda anajjanga, n'anunula ekyo muganda we 
ky'atunze. 26 Era omuntu bw'atabangako anaakinunula, era 
ng'agaggawadde n'alaba ebinaamala okukinunula; 27 awo abalenga 
emyaka gye kyatundi rwamu n'addiza ebisukkiriddemu amuntu gwe 
yakiguza; naye anaddanga mu butaka bwe. 28 Naye bw'aba nga tayinza 


kukyeddiza, kale ekyo kye yatunda kinaabeeranga mu mukono gw'oyo 
eyakigula bkutuusa ku mwaka gwa jjubiri: awo kinaagenderanga mu 
jjubiri, naye anaddanga mu butaka bwe. 29 Era omuntu bw'atundanga 
ennyumba ey'okutuulamu mu kibuga ekiriko bbugwe, kale anaayinzanga 
okuginunula omwaka omulamba nga tegunnaggwaako kasookedde 
etundibwa; anaamalanga omwaka omulamba ng'alina obuyinza 
obw'okununula. 30 Era bw'eteenunulirwenga mu bbanga ery'omwaka 
omulamba, kale ennyumba eri mu kibuga ekiriko bbugwe eneefuukiranga 
ddala y'oyo eyagigula okuba eyiye ennaku zonna, mu mirembe gye 
gyonna: tegenderanga mu jjubiri. 31 Naye ennyumba ez'omu byalo 
ebitaliiko bbugwe okubyetooloola zinaabalirwanga wamu n'ennimiro 
ez'omu byalo: zinaayinzikanga okununulibwa, era zinaagenderanga mu 
jjubiri. 32 Naye ebibuga eby'Abaleevi, ennyumba ez'omu bibuga 
eby'obutaka bwabwe, Abaleevi banaayinzanga okuzinunula mu biro 
byonna. 33 Era omu ku Baleevi bw'anaanunulanga, kale ennyumba 
eyatundibwa, n'ekibuga eky'obutaka bwe, binaagenderanga mu jjubiri: 
kubanga ennyumba ez'omu bibuga eby'Abaleevi bwe butaka bwabwe mu 
baana ba Isiraeri. 34 Naye ennimiro ey'omu byalo ebiriraanye ebibuga 
byabwe tetundibwanga; kubanga bwe butaka bwabwe olw'ennaku zonna. 
35 Era muganda wo bw'aba ng'ayavuwadde, omukono gwe ne 
guggwaamu amaanyi gy'oli; kale onoomuyambanga: anaatuulanga naawe 
ng'omugenyi era ng'omuwannanguse. 36 Tomutwalangako magoba 
newakubadde ebisukkirira; naye otyanga Katonda wo: muganda wo alyoke 
atuulenga naawe. 37 Tomuwolanga bintu byo Iwa magoba, so tomuwanga 
byakulya byo olw'ebisukkirira. 38 Nze Mukama Katonda wammwe, 
eyabaggya mu nsi y'e Misiri, okubawa ensi ya Kanani, okuba Katonda 
wammwe. 39 Era muganda wo bw'aba ng'ayavuwalidde gy'oli, ne 
yeetunda gy'oli; tomufuulanga muddu okukuweerezanga: 40 anaabeeranga 
name ng'omusenze akolera empeera era ng'omuwannanguse; 
anaakuweerezanga okutuusa ku mwaka gwa jjubiri: 41 n'alyokanga 
akuvaako, ye n'abaana be awamu naye, n'adda mu nda ze ye, ne mu butaka 
bwa bakitaawe mw'anaddiranga. 42 Kubanga baddu barige, be nnaggya 
mu nsi y'e Misiri: tebatundibwanga okuba abaddu. 43 Tomufuganga lwa 


maanyi; naye otyanga Katonda wo. 44 N'abaddu bo, n'abazaana bo, 
b'onoobanga nabo; ku mawanga agabeetoolodde, ku abo kwe 
munaagulanga abaddu n'abazaana. 45 Era ku baana b'abagenyi abatuula mu 
mmwe, ku abo kwe munaagulanga ne ku nyanda zaabwe eziri nammwe, 
be baazaalira mu asi yammwe: nabo banaabanga nwma zammwe. 46 Era 
munaabafuulanga obusika eri abaana bammwe abanaabaddiriranga okuba 
nabo okuba envuma; ku abo kwe munaatwalanga abaddu bammwe ennaku 
zonna: naye baganda bammwe abaana ba Isiraeri temubafuganga mwekka 
na mwekka lwa maanyi. 47 Era omugenyi oba muwanyanguse ali naawe 
bw'aba ng'agaggawadde, ne muganda wo ng'ayavuwalidde gy'ali, ne 
yeetunda eri omugenyi oba muwagganguse ali naawe, oba eri olukolo 
Iw'enda z'omuwanganguse: 48 bw'anaamalanga okutundibwa anaayinzanga 
okununulibwa; omu ku baganda be anaayinzanga okumununula: 49 oba 
kojja we, oba mutabani wa kojja we, anaayinzanga okumununula; oba 
muntu yenna ku nda ze amuli okumpi mu luganda anaayinzanga 
okumununula oba bw'aba ng'agaggawadde, anaayinzanga okwenunula 
yekka. 50 Era anaabaliranga oyo eyamugula okuva ku mwaka mwe 
yeetundira gy'ali okutuusa ku mwaka gwa jjubiri: n'omuwendo 
ogw'okutundibwa kwe gunaabanga ng'omuwendo gw'emyaka bwe 
gunaabanga; ng'ebiro eby'omusenze akolera empeera bwe biri bw'atyo 
bw'anaabanga naye. 51 Oba ng'ekyasigaddeyo emyaka mingi, ng'egyo bwe 
giri bw'anazzanga bw'atyo ku muwendo ogw'okununulibwa kwe 
ng'aguggya ku bintu ebyamugula. 52 Era oba ng'ekyasigaddeyo emyaka 
mitono okutuusa ku mwaka gwa jjubiri, kale anaamubaliranga; ng'emyaka 
gye bwe giri bw'anazzanga bw'atyo omuwendo ogw'okununulibwa kwe. 
53 Anaabanga naye ng'omusenze akolera empeera buli mwaka: 
tamufuganga lwa maanyi mu maaso go. 54 Era bw'ataanunulibwenga 
bw'atyo, kale anaagenderanga mu mwaka gwa jjubiri, ye n'abaana be 
awamu naye. 55 Kubanga abaana ba Isiraeri baddu gye ndi; be baddu 
bange be nnaggya mu nsi y'e Misiri: nze Mukama Katonda wammwe. 


26:1 Temwekoleranga bifaananyi, so temwesimbiranga kifaananyi kyole, 
newakubadde empagi, so temuteekanga mu nsi yammwe jjinja lyonna 


eririko enjola, okulivuunamiranga: kubanga nze Mukama Katonda 
wammwe. 2 Mwekuumanga ssabbiiti zange, ne mussangamu ekitiibwa 
awatukuvu wange: nze Mukama. 3 Bwe munaatambuliranga mu mateeka 
gange ne mwekuumanga ebiragiro byange ne mubikola; 4 kale naawanga 
enkuba yammwe mu ntuuko zaayo, n'ensi eneebalanga ekyengera kyayo, 
n'emiti egy'omu nnimiro ginaabalanga ebibala byagyo. 5 N'okuwuula 
kwammwe kunaatuukanga ku kunoga zabbibu, n'okunoga kunaatuukanga 
ku biro eby'okusigiramu: era munaalyanga emigaati gyammwe okukkuta, 
ne mutuula mu nsi yammwe mirembe. 6 Nange naawanga emirembe mu 
nsi, era munaagalamiranga so tewaabenga anaabatiisanga: era ndimalawo 
ensolo embi mu nsi, so n'ekitala tekityitenga mu nsi yammwe. 7 Nammwe 
munaagobanga abalabe bammwe, era banaagwanga mu maaso gammwe 
n'ekitala. 8 Era abataano ku mmwe banaagobanga ekikumi, n'ekikumi ku 
mmwe banaagobanga akakumi: n'abalabe bammwe banaagwanga mu 
maaso gammwe n'ekitala. 9 Era naabassangako omwoyo, ne mbazaalisa, 
ne mbaaza; era naanywezanga endagaano yange nammwe. 10 Era 
munaalyanga ku byaterekebwa edda ebyaludde, era munaafulumyanga 
eby'edda olw'e biggya. 11 Era naateekanga ennyumba yange mu mmwe: 
n'obulamu bwange tebuubakyawenga. 12 Era naatambuliraaga mu mmwe 
ne mbeera Katonda wammwe, nammwe munaabanga bantu bange. 13 Nze 
Mukama Katonda wammwe eyabaggya mu nsi y'e Misiri, muleme okuba 
abaddu baabwe; era mmenye ebisiba eby'ekikoligo kyammwe, ne 
mbatambuza nga mwesimbye. 14 Naye bwe mutampulirenga ne mutakola 
biragiro bino byonna: 15 era bwe munaagaananga amateeka gange, 
n'obulamu bwammwe bwe bunaakyawanga emisango gyange, n'obutakola 
ne mutakolznga biragiro byange byonna, naye ne muleka endagaano yange: 
16 nange naabakolanga bwe nti; naalagiranga entiisa okubeera ku mmwe, 
akakono n'omusujja, ebinaamalangamu amaaso, ne bikoozimbya obulamu: 
era munaasigiranga busa ensigo zammwe, kubanga abalabe bammwe 
banaaziryanga. 17 Era naaboolekezanga amaaso gange, nammwe 
munaakubibwanga mu maaso g'abalabe bammwe: ababakyawa be 
banaabafuganga; era munaddukanga nga tewali agoba. 18 Era n'ebyo 
byonna bwe binaalemwanga okubatapuliza, kale ndyeyongera emirundi 


musanvu okubabonereza olw'ebibi byammwe. 19 Era naamenyanga 
amalala ag'obuyinza bwammwe; era naafuulanga eggulu lyammwe okuba 
ng'ekyuma, n'ettaka lyammwe okuba ng'ekikomo: 20 n'amaanyi gammwe 
ganaagenderanga busa: kubanga ensi yammwe teebalenga kyengera kyayo, 
so n'emiti egy'omu nsi tegiibalenga bibala byagyo. 21 Era bwe 
munaatambuliranga mu kuyomba nange, ne mutampulira; ndyeyongeranga 
emirundi musanvu okubaleetako ebibonyoobonyo ng'ebibi byammwe bwe 
binaabanga. 22 Era naasindikanga mu mmwe ensolo ey'omu nsiko, 
eneebanyagangako abaana bammwe, era eneezikirizanga ebisibo 
byammwe, era eneebakendeezanga; n'amakubo gammwe ganaazikanga: 
23 Era n'ebyo bwe binaalemwanga okubakomyawo gye ndi, naye ne 
mutambuliranga mu kuyomba nange; 24 kale nange naatambuliranga mu 
kuyomba nammwe; era naabakubanga emirundi musanvu, nze mwene, 
olw'ebibi byammwe. 25 Era naabaleetangako ekitala, ekinaawalananga 
eggwanga ery'endagaano; era munaakunyaanyizibwanga wamu mu bibuga 
byammwe: era naasindikanga kawumpuli ku mmwe; era 
munaagabulwanga mu mukono gw'omulabe. 26 Bwe nnaamenyanga 
omuggo gwammwe ogw'omugaati, abakazi kkumi banaayokeranga 
emigaati gyammwe mu kabiga kamu, era banazzanga nate emigaati 
gya,mmwe nga bagipimye mu minrzani: lera munaalyanga ne mutakutta. 
27 Era n'ebyo byonna bwe binaalemwanga okubampuliza, naye ne 
mutambuliranga mu kuyomba nange; 28 kale naatambuliranga mu 
kuyomba nammwe mu kiruyi; era naababonerezanga emirundi musanvu 
olw'ebibi byammwe. 29 Era munaalyanga ennyama ya batabani bammwe, 
n'ennyama ya bawala bammwe gye munaalyanga. 30 Era naazikirizanga 
ebifo byammwe ebigulumivu ne nsuulira ddala ebifaananyi byammwe 
eby'enjuba, ne nsuula emirambo gyammwe ku mirambo gy'ebifaananyi 
byammwe; n'obulamu bwange bunaabakyawanga. 31 Era naazisanga 
ebibuga byammwe, era naafuulanga awatukuvu wammwe malungu, so 
siiwulirenga lusu |w'akaloosa kammwe. 32 Era naafuulanga ensi ddungu: 
n'abalabe bammwe abagituulamu banaagyewuunyanga. 33 Nammwe 
naabasaasaanyanga mu mawanga, ne nsowola ekitala okubagoberera: 
n'ensi yammwe eneebanga ddungu, n'ebibuga byammwe binaazikanga. 34 


Awo ensi n'eryokanga esanyukira ssabbiiti zaayo, ennaku zonna 
z'eneezikiranga nammwe nga muli mu nsi y'abalabe bammwe; awo ensi 
n'eryokanga ewummula n'esanyukira ssabbiiti zaayo. 35 Ennaku zonna 
z'eneezikiranga eneewummulanga; okuwummula okwo kw'etabanga 
nakwo ku ssabbiiti zammwe nga mukyalimu. 36 N'abo abanaasigalangawo 
ku mmwe, naasindikanga obutabaamu mwoyo mu mutima gwabwe mu nsi 
z'abalabe baabwe: n'eddoboozi ly'akasubi akamenyeka linaabagobanga; era 
banaddukanga ng'omuntu bw'adduka ekitala; era banaagwanga nga tewali 
agoba. 37 Era banaalinnyagananga bokka na bokka, ng'abadduka ekitala, 
nga tewali agoba: so temuubenga na maanyi okuyimirira mu maaso 
g'abalabe bammwe. 38 Era munaazikiriranga mu mawanga, n'ensi 
y'abalabe bammwe eneebalyanga. 39 N'abo abanaasigalangawo ku mmwe 
banaakoozimbiranga mu butali butuukirivu bwabwe mu nsi z'abalabe 
bammwe; era ne mu butali butuukirivu bwa bajjajja baabwe mwe 
banaakoozimbiranga wamu nabo. 40 Era banaayatulanga obutali 
butuukirivu bwabwe, n'obutali bu tuukirivu bwa bajjajja baabwe, mu 
kusobya kwabwe kwe bansobyako, era nga tebaatambula nange, 41 era 
nga kyennaava ntambulira nange mu kuyomba nabo ne mbaleeta mu nsi 
y'abalabe baabwe, kubanga baatambulira mu kuyomba nange: kale 
omutima gwabwe ogutali mukomole bwe gunaatoowazibwanga, kale ne 
bakkiriza okubonerezebwa kw'obutali butuukirivu bwabwe; 42 awo ne 
ndyoka njijukira endagaano yange gye nnalagaana ne Yakobo; era 
n'endagaano gye nnalagaana ne Isaaka, era n'endagaano yange gye 
nnalagaana ne Ibulayimu naagijjukiranga: era najjukiranga ensi. 43 Era ensi 
banaagirekanga, n'esanyuldra ssabbiiti zaayo, ng'ekyazise bo nga tebaliimu; 
era banakkirizanga okubonerezebwa kw'obutali butuukirivu bwabwe: 
kubanea baagaana emisango gyange, eyo ye nsonga, n'obulamu bwabwe ne 
bukyawa amateeka gange. 44 Era naye ebyo byonna nga bimaze 
okubaawo, bwe banaabanga nga bali mu nsi y'abalabe baabwe, 
siibagaanenga, so siibakyawenga, okubazikiririza ddala, n'okuleka 
endagaano yange gye nnalagaana nabo: kubanga nze Mukama Katonda 
waabwe: 45 naye najjukiranga ku Iwabwe endagaano ya bajjajja baabwe, 
be nnaggya mu nsi y'e Misiri mu maaso g'amawanga, ndyoke mbeerenga 


Katonda waabwe: nze Mukama. 46 Ago ge mateeka n'emisango 
n'ebiragiro Mukama bye yassaawo wakati we n'abaana ba Isiraeri ku 
Ilusozi Sinaayi n'omukono gwa Musa. 


27:1 Mukama n'agamba Musa nti 2 Yogera n'abaana ba Isiraeri, obagambe 
nti Omuntu bw'anaatuukirizanga obweyamo, emibiri ginaabanga gya 
Mukama ng'okubala kwo bwe kunaabanga. 3 N'okubala kwo 
okw'omusajja eyaakamaze emyaka abiri okutuusa ku myaka enkaaga, 
okubala kwo kunaabanga sekeri za ffeeza ataano, nga sekeri 
ey'omuwatukuvu bw'eri. 4 Era bw'anaabanga ow'obuwala, kale okubala 
kwo kunaabanga sekeri asatu. 5 Era bw'anaabanga yaaka maze emyaka 
etaano okutuusa ku myaka abiri, kale okubala kwo okw'ow'obulenzi 
kunaabanga sekeri abiri, n'okw'ow'obuwala sekeri kkumi. 6 Era 
bw'anaabanga yaakamaze mwezi gumu okutuusa ku myaka etaano, kale 
okubala kwo okw'ow'obulenzi kunaabanga sekeri za ffeeza ttaano, 
n'okubala kwo okw'ow'obuwala kunaabanga sekeri za ffeeza ssatu. 7 Era 
bw'anaabanga yaakamaze emyaka enkaaga n'okukirawo; bw'anaabanga 
omusajja, kale okubala kwo kunaabanga sekeri kkumi na ttaano, 
n'okw'omukazi sekeri kkumi. 8 Naye bw'anaabanga omwavu okusinga 
okubala kwo, kale anaayimirizibwanga mu maaso ga kabona, kabona 
n'amusalira omuwendo; ng'obuyinza bw'oyo eyeeyama bwe bunaabanga, 
bw'atyo kabona bw'anaamusaliranga. 9 Era bw'eneebanga ensolo, abantu 
gye bawaayo okuba ekirabo eri Mukama, byonna omuntu yenna 
by'anaawangayo ku ezo eri Mukama binaabanga bitukuvu 10 
Tagikyusanga so tagiwaanyisanga, ekirungi mu kifo ky'ekibi, oba ekibi mu 
kifo ky'ekirungi: n'okuwaanyisa bw'anaawaanyisanga ensolo n'ensolo, kale 
eyo era n'eri ezze mu kifo kyayo zombi zinaabanga ntukuvu. 11 Era 
bw'eneebanga ensolo yonna eteri nnongoofu, gye batawaayo okuba ekitone 
eri Mukama, awo anaayimirizanga ensolo mu maaso ga kabona: 12 kale 
kabona anaagiramulanga, oba nga nnungi oba nga mbi: nga ggwe kabona 
bw'onoogiramulanga, bw'eneebanga bw'etyo. 13 Naye okununula 
bw'anaayagalanga okuginunula, kale anaagattangako ekitundu kyayo 
eky'okutaano ku bintu by'olamudde. 14 Era omuntu bw'anaattikuzanga 


ennyumba ye okuba entukuvu eri Mukama, kale kabona anaagiramulanga, 
oba nga nnungi oba nga mbi: nga kabona bw'anaagiramulanga, 
bw'eneebanga bw'etyo. 15 Era oyo eyagitukuza bw'anaayagalanga 
okununula ennyumba ye, kale anaagattangako ekittmdu eky'okutaano 
eky'ebintu by'olamudde, n'eba yiye. 16 Era omuntu bw'anaatukuzanga eri 
Mukama ekitundu ky'ennimiro y'obutaka bwe, kale okulamula kwo 
kunaabanga ng'okusigibwa kwayo bwe kunaabanga okusiga kwa komeri 
ogwa sayiri kunaalamulwanga sekeri eza ffeeza ataano 17 
Bw'anaatukuzanga ennimiro ye okuva ku mwaka gwa jjubiri, eneebanga 
ng'okulamula kwo bwe kunaabanga. 18 Naye bw'anaatukuzanga ennimiro 
ye jjubiri nga guweddeko, kale kabona anaamubaliranga ebintu ng'emyaka 
bwe giri egikyasigaddeyo okutuusa ku mwaka gwa jjubiri, ne bakendeeza 
ku bintu bye walamula. 19 N'okununula oyo eyatukuza ennimiro 
bw'anaayagalanga okuginunula, kale anaagattangako ekitundu 
eky'okutaano eky'ebintu bye walamula, n'efuukira ddala yiye. 20 Era 
bw'ataayagalenga kununula nnimiro, oba bw'aba ng'aguzizza ennimiro 
omulala, tekyanunulibwanga nate; 21 naye ennimiro bw'eneegenderanga 
mu jjubiri, eneebanga ntukuvu eri Mukama, ng'ennimiro eyawongebwa; 
eneebanga ya kabona ya nvuma. 22 Era bw'anaatukuzanga eri Mukama 
ennimiro gye yagula, eteri ya mu nnimiro ya butaka bwe; 23 kale kabona 
anaamubaliranga omuwendo gw'ebintu bye walamula okutuusa ku mwaka 
gwa jjubiri: era anaawanga ebintu bye walamula ku lunaku olwo, ng'ekintu 
ekitukuvu eri Mukama. 24 Mu mwaka gwa jjubiri ennimiro eneddanga eri 
oyo eyagitunda, ye nannyini butaka obw'ennimiro. 25 N'okuiamula kwo 
kwonna kunaabanga nga sekeri bw'eri ey'omu watukuvu: gera amakumi 
abiri zinaabanga sekeri. 26 Wabula eggula enda mu nsolo, ebeera eya 
Mukama eggula enda, tewabangawo anaagitukuzanga; oba nga nte, oba 
nga ndiga, eba ya Mukama. 27 Era bw'eneebanga ya ku nsolo eteri 
nnongoofu, kale anaaginunulanga ng'okulamula kwo bwe kunaabanga, 
n'agattako ekitundu kyako eky'okutaano: oba bw'eteenunulibwenga, kale 
eneetundibwanga ng'okulamula kwo bwe kunaabanga. 28 Naye tewabaaga 
kiatu ekyawongebwa, omuntu ky'anaawongeranga Mukama ku byonna 
by'alina, oba nga muntu oba nga nsolo, oba nga nnimiro ya butaka bwe, 


ekinaatundibwanga oba ekinaanunulibwanga: buli kintu ekyawongebwa 
kiba kitukuvu nnyo eri Mukama. 29 Tewabanga eyawongebwa, 
anaawongebwanga ku bantu, anaanunulibwanga; talemanga kuttibwa. 30 
Era ekitundu byonna eby'ekkumi eby'ensi, oba nga bya nsigo za nsi, oba 
nga bya bibala bya muti, bya Mukama: biba bitukuvu eri Mukama. 31 Era 
omuntu bw'anaayagalanga okununula ku bitundu bye eby'ekkumi, 
anaagattangako ekitundu kyabyo eky'okutaano. 32 Era ebitundu byonna 
eby'ekkumi eby'ente oba eby'endiga, buli eyita wansi w'omuggo, ebitundu 
eby'ekkumi binaabanga bitukuvu eri Mukama. 33 Takeberanga oba nga 
nnungi oba nga mbi so tagiwaanyisanga: n'okuwaanyisa 
bw'anaagiwaanyisanga, kale eyo era n'eri ezze mu kifo kyayo zombi 
zinaabanga ntukuvu: tenunulibwanga. 34 Ebyo bye biragiro, Mukama bye 
yalagira Musa olw'abaana ba Isiraeri ku lusozi Sinaayi. 


Okubala 


1:1 Awo Mukama n'ayogerera ne Musa mu ddungu lya Sinaayi, mu 
weema ey'okusisinkanirangamu, ku lunaku olw'olubereberye olw'omwezi 
ogw'okubiri, mu mwaka ogw'okubiri nga bamaze okuva mu nsi y'e Misiri, 
ng'ayogera nti 2 Mubale omuwendo gw'ekibiina kyonna eky'abaana ba 
Isiraeri, ng'enda zaabwe bwe ziri, ng'ennyumba za bakitaabwe bwe ziri, 
ng'omuwendo gw'amannya bwe guli, buli, musajja, ng'emitwe gyabwe bwe 
giri; 3 abaakamaze emyaka abiri nokukirawo, bonna abayinza okutabaala 
mu Isiraeri, ggwe ne Alooni mulibabala ng'eggye lyabwe bwe liri. 4 Era 
waliba wamu nammwe omusajja ow'omu buli kika; buli muatu omutwe 
gw'ennyumba ya bakitaawe. 5 Era gano ge mannya g'abasajja abaliyimirira 
awamu nammwe: ku Lewubeeni; Erizuuli mutabani wa Sedewuli. 6 Ku 
Simyoni; Serumiyeeri mutabani wa Zulisadaayi. 7 Ku Yuda; Nakusoni 
mutabani wa Amminadaabu. 8 Ku Isakaali; Nesaneri mutabani wa 
Zuwaali. 9 Ku Zebbulooni; Eriyaabu mutabani wa Keron. 10 Ku baana ba 
Yusufu: ku Efulayimu; Erisaama mutabani wa Ammikudi: ku Manase; 
Gamalyeri mutabani wa Pedazuuli. 11 Ku Benyamini: Abidaani mutabani 
wa Gidiyooni. 12 Ku Ddaani; Akiyezeeri mutabani wa Amisadaayi. 13 Ku 


Aseri; Pagiyeeri mutabaai wa Okulaani. 14 Ku Gaadi; Eriyasaafu 
'mutabani wa Deweri. 15 Ku Nafutaali; Akira mutabani wa Enani. 16 Abo 
be baayitibwa ku kibiina, abakulu b'ebika bya bakitaabwe; gye gyali 
emitwe gy'enkumi za Isiraeri. 17 Awo Musa ne Alooni ne batwala abasajja 
abo abaatuddwa amannya: 18 ne bakunyaanya ekibiina kyonna ku lunaku 
olw'olubereberye olw'omwezi ogw'okubiri, ne baatula okuzaalibwa 
kwabwe ng'enda zaabwe bwe zaali, ng'ennyumba za bakitaabwe bwe zaali, 
ng'omuwendo gw'amannya bwe gwali, abaakamaze emyaka abiri 
n'okukirawo, ng'emitwe gyabwe bwe gyali. 19 Nga Mukama bwe yalagira 
Musa, bw'atyo bwe yababalira mu ddungu lya Sinaayi. 20 N'abaana ba 
Lewubeeni, omubereberye wa Isiraeri, okuzaalibwa kwabwe, ng'enda 
zaabwe bwe zaali, ng'ennyumba za bakitaabwe bwe zaali, ng'omuwendo 
gw'amannya bwe gwali, ng'emitwe gyabwe bwe gyali, buli musajja 
eyaakamaze emyaka abiri n'okukirawo, bonna abaayinza okutabaala; 21 
abaabalibwa ku bo, ku kika kya Lewubeeni, baali obukumi buna mu 
kakaaga mu bitaano. 22 Ku baana ba Simyoni, okuzaalibwa kwabwe, 
ng'enda zaabwe bwe zaali, ng'ennyumba za bakitaabwe bwe zaali, 
abaabalibwa ku bo, ng'omuwendo gw'amannya bwe gwali, ng'emitwe 
gyabwe bwe gyali, buli musajja eyaakamaze emyaka abiri n'okukirawo, 
bonna abaayinza, okutabaala; 23 abaabalibwa ku bo, ku kika kya Simyoni, 
baali obukumi' butaano mu kenda mu bisatu. 24 Ku baana ba Gaadi, 
okuzaalibwa kwabwe, ng'enda zaabwe bwe zaali, ng'ennyumba za 
bakitaabwe bwe zaali, ng'omuwendo gw'amannya bwe gwali, abaakamaze 
emyaka abiri n'okukirawo, bonna abaayinza okutabaala; 25 abaabalibwa 
ku bo, ku kika kya Gaadi, baali obukumi buna mu enkumi ttaano mu 
lukaaga mu ataano. 26 Ku baana ba Yuda, okuzaalibwa kwabwe, ng'enda 
zaabwe bwe zaali, ng'ennyumba za bakitaabwe bwe zaali, ng'omuwendo 
gw'amannya bwe gwali, abaakamaze emyaka abiri n'okukirawo, bonna 
abaayinza okutabaala; 27 abaabalibwa ku bo, ku kika kya Yuda, baali 
obukumi musanvu mu enkumi nnya mu lukaaga. 28 Ku baana ba Isakaali, 
okuzaalibwa kwabwe, ng'enda zaabwe bwe zaali, ng'ennyumba za 
bakitaabwe bwe zaali, ng'omuwendo gw'amannya bwe gwali, abaakamaze 
emyalca abiri n'okukirawo, boma abaayinza okutabaala; 29 abaabalibwa 


ku bo, ku kika kya Isakaali, baali obukumi butaano mu enkumi nnya mu 
bina. 30 Ku baana ba Zebbulooni, okuzaalibwa kwabwe, ng'enda zaabwe 
bwe zaali, ng'ennyumba za bakitaabwe bwe zaali, ng'omuwendo 
gw'amannya bwe gwali, abaakamaze emyaka abiri n'okukirawo, bonna 
abaayinza okutabaala; 31 abaabalibwa ku bo, ku kika kya Zebbulooni, 
baali obukumi butaano mu kasanvu mu bina. 32 Ku baana ba Yusufu, ku 
baana ba Efulayimu, okuzaalibwa kwabwe, ng'enda zaabwe bwe zaali, 
ng'ennyumba za bakitaabwe bwe zaali, ng'omuwendo gw'amannya bwe 
gwali, abaakamaze emyaka abiri n'okukirawo, bonna abaayinza 
okutabaala; 33 abaabalibwa ku bo, ku kika kya Efulayimu, baali obukumi 
buna mu bitaano. 34 Ku baana ba Manase, okuzaalibwa kwabwe, ng'enda 
zaabwe bwe zaali, ng'etmyumna za bakitaabwe bwe zaali, ng'omuwendo 
gw'amannya bwe gwali, abaakamaze emyaka abiri n'okukirawo, bonna 
abaayinza okutabaala; 35 abaabalibwa ku bo, ku kika kya Manase, baali 
obukumi busatu mu enkumi bbiri mu bibiri. 36 Ku baana ba Benyamini, 
okuzaalibwa kwabwe, ng'enda zaabwe bwe zaali, ng'ennyumba za 
bakitaabwe bwe zaali, ng'omuwendo gw'amannya bwe gwali, abaakamaze 
emyaka abiri n'okukirawo, bonna abaayinza okutabaala; 37 37 
abaabalibwa ku bo, ku kika kya Benyamini, baali obukumi busatu mu 
enkumi ttaano mu bina. 38 Ku baana ba Ddaani, okuzaalibwa kwabwe, 
ng'enda zaabwe bwe zaali, ng'ennyumba za bakitaabwe bwe zaali, 
ng'omuwendo gw'amannya bwe gwali, abaakamaze emyaka abiri 
n'okukirawo, bonna abaayinza okutabaala; 39 abaabalibwa ku bo, ku kika 
kya Ddaani, baali obukumi mukaaga mu enkumi bbiri mu lusanvu. 40 Ku 
baana ba Aseri, okuzaalibwa kwabwe, ng'enda zaabwe bwe zaali, 
ng'etmyumba za bakitaabwe bwe zaali, ng'omuwendo gw'amannya bwe 
gwali, abaakamaze emyaka abiri n'okukirawo, bonna abaayinza 
okutabaala; 41 abaabalibwa ku bo, ku kika kya Aseri, baali obukumi buna 
mu lukumi mu bitaano. 42 Ku baana ba Nafutaali, okuzaalibwa kwabwe, 
ng'enda zaabwe bwe zaali, ng'ennyumba za bakitaabwe bwe zaali, 
ng'omuwendo gw'amannya bwe gwali, abaakamaze emyaka abiri 
n'okukirawo, bonna abaayinza okutabaala; 43 abaabalibwa ku bo, ku kika 
kya Nafutaali, baali obukumi butaano mu enkumi ssatu mu bina. 44 Abo 


be baabalibwa, Musa ne Alooni be baabala, n'abakulu ba Isiraeri, abasajja 
kkumi na babiri: buli muntu wa mu nnyumba ya bakitaawe. 45 Bwe batyo 
bonna abaabalibwa ku baana ha Isiraeri; ng'ennyumba za bakitaabwe bwe 
zaali, abaakamaze emyaka abiri n'okukirawo, bonna abaayinza okutabaala 
mu Isiraeri; 46 bonna abaabalibwa baali obusiriivu mukaaga mu enkumi 
ssatu mu bitaano mu ataano. 47 Naye Abaleevi ng'ekika kya bakitaabwe 
bwe kyali tebaabalibwa mu bo. 48 Kubanga Mukama yagamba Musa 49 
nti Kyokka ekika kya Leevi tolikibala, so tolinoonya muwendo gwabwe 
mu baana ba Isiraeri: 50 naye Abaleevi obafuule abakulu b'ennyumba 
ey'obujulirwa, era ab'ebintu byayo byonna, era ab'ebintu byonna 
ebigenderako: banaasitulanga ennyumba, n'ebintu byayo byonna; era 
banaagiweerezanga, era baanasiisiranga okwetoo loola ennyumba. 51 Era 
ennyumba bw'eneebanga etambula, Abaleevi be banaagisimbulanga: era 
ennyumba bw'eneebanga esimbibwa, Abaleevi be banaagisimbanga: era 
munnaggwanga anaasemberanga anattibwanga. 52 Era abaana ba Isiraeri 
banaasimbanga eweema zaabwe; buli muntu okuliraana n'olususira lwe ye, 
era buli muntu okuliraana n'ebendera ye ye, ng'eggye lyabwe bwe liri. 53 
Naye Abaleevi banaasiisiranga okwetooloola ennyumba ey'obujulirwa, 
walemenga okuba obusungu ku kibiina ky'abaana ba Isiraeri: era Abaleevi 
banaabanga n'omulimu ogw'okukuuma ennyumba ey'obujulirwa. 54 Bwe 
batyo bwe baakola abaana ba Isiraeri; nga byonna bwe byali Mukama bye 
yalagira Musa, ne bakola bwe batyo. 


2:1 Awo Mukama n'agamba Musa ne Aloon nti 2 Abaana ba Isiraeri 
banaasiisiranga buli muntu okuliraana n'ebendera ye, awali obubonero 
bw'ennyumba za bakitaabwe: banaasiisiranga okwolekera eweema 
ey'okusisinkanirangamu enjuyi zonna. 3 Era abo abasiisira ku luuyi 
olw'ebuvanjuba okutunuulira enjuba gy'eva banaabanga ba bendera ya 
lusiisira lwa Yuda, ng'eggye lyabwe bwe liri: era Nakusoni mutabani wa 
Amminadaabu ye anaabanga omukulu w'abaana ba Yuda. 4 Era eggye lye 
n'abo abaabalibwa ku bo baali obukumi musanvu mu lukaaga. 5 N'ekika 
kya Isakaali be banaasiisiranga okumuliraana: era Nesaneeri mutabani wa 
Zuwaali ye anaabanga omukulu w'abaana ba Isakaali: 6 n'eggye lye n'abo 


abaabalibwa ku lyo baali obukumi butaano mu enkumi nnya mu bina: 7 
n'ekika kya Zebbulooni: era Eriyaabu mutabani wa Keron ye anaabanga 
omukulu w'abaana ba Zebbulooni: 8 n'eggye lye n'abo abaabalibwa ku lyo 
baali obukumi butaano mu kasanvu mu bina. 9 Bonna abaabalibwa ku 
lusiisira lwa Yuda baali kasiriivu mu obukumi munaana mu lukaaga mu 
bina, ng'eggye lyabwe bwe lyali. Be banaasookanga okusitula. 10 Ku luuyi 
olw'obukiika obwa ddyo we wanaabanga ebendera ey'olususira Iwa 
Lewubeeni ng'eggye lyabwe bwe liri: era Erizuuli mutabani wa Sedewuli 
ye anaabanga omukulu w'abaana ba Lewubeeni. 11 N'eggye lye n'abo 
abaabalibwa ku lyo baali obukumi buna mu kakaaga mu bitaano. 12 
N'ekika kya Simyoni be banaasiisiranga okumuliraana: era Serumyeri 
mutabani wa Zulisadaayi ye anaabanga omukulu w'abaana ba Simyoni: 13 
n'eggye lye n'abo abaabalibwa ku bo baali obukumi butaano mu kenda mu 
bisatu: 14 n'ekika kya Gaadi: era Eriyasaafu mutabani wa Leweri ye 
anaabanga omukulu w'abaana ba Gaadi: 15 n'eggye lye n'abo abaabalibwa 
ku bo baali obuktuni buna mu enkumi ttaano mu lukaaga mu ataano. 16 
Bonna abaabalibwa ku lusiisira lwa Lewubeeni baali kasiriivu mu obukumi 
butaano mu lukumi mu bina mu ataano, ng'eggye lyabwe bwe lyali. Be 
banaddiriranga bali okusitula. 17 Eweema ey'okusisinkanirangamu 
n'eryoka etambulanga, wamu n'olusiisira lw'Abaleevi wakati mu nsiisira; 
nga bwe basiisira, bwe banaasitulanga bwe batyo, buli muntu mu kifo kye, 
awali ebendera zaabwe. 18 Ku luuyi olw'ebugwanjuba we wanaabanga 
ebendera ey'olusiisira lwa Efulayimu ng'eggye lyabwe bwe lizi: era 
Erisaama mutabani wa Amaiikudi ye anaabanga omukulu w'abaana ba 
Efulayimu. 19 N'eggye lye n'abo abaabalibwa ku bo, baali obukumi buna 
mu bitaano. 20 N'ekika kya Manase kye kinaamuddiriranga: era Gamalyeri 
mutabani wa Pedazuuli ye anaabanga omukulu w'abaana ba Manase; 21 
n'eggye lye n'abo abaabalibwa ku bo baali obukumi busatu mu enkumi bbiri 
mu bibiri: 22 n'ekika kya Benyamini: era Abidaani mutabani wa Gidiyooni 
ye anaabanga omukulu w'abaana ba Benyamini: 23 n'eggye lye n'abo 
abaabalibwa ku bo baali abukumi busaru mu enkumi ttaano mu bina. 24 
Bonna abaabalibwa ku lusiisira Iwa Efulayimu baali kasiriivu mu kanaana 
mu kikumi, ng'eggye lyabwe bwe lyali. Be banaddiriranga bali nate 


okusitula. 25 Ku luuyi olw'obukiika obwa kkono we wanaabanga ebendera 
ey'olusiisira lwa Ddaani ng'eggyel lyabwe bwe liri: era Akiyezeeri 
mutabani wa Amisadaayi ye anaabanga omukulu w'abaana ba Ddaani. 26 
N'eggye lye n'abo abaabalibwa ku bo baali obukumi mukaaga mu enkumi 
bbiri mu lusanvu. 27 N'ekika kya Aseri be banaasiisiranga okumuliraana: 
era Pagiyeeri mutabani wa Okulaani ye anaabanga omukulu w'abaana ba 
Aseri: 28 n'eggye lye n'abo abaabalibwa ku bo baali obukumi buna mu' 
lukumi mu bitaano: 29 n'eluka kya Nafutaali: era Akira mutabani wa Enani 
ye anaabanga omukulu w'abaana ba Nafutaali: 30 n'eggye lye n'abo 
abaabalibwa ku bo baali obukumi butaano mu enkumi ssatu mu bina. 31 
Bonna abaabalibwa ku lusiisira lwa Ddaani baali kasiriivu mu obukumi 
butaano mu kasanvu mu lukaaga. Be banaasembanga ng'ebendera bwe ziri. 
32 Abo be baabalibwa ku baana ba Isiraeri ng'ennyumba za bakitaabwe 
bwe zaali: bonna abaabalibwa ku nsiisira ng'eggye lyabwe bwe lyali baali 
obusiriivu mukaaga mu enkumi ssatu mu bitaano mu ataano. 33 Naye 
Abaleevi tebaabalibwa mu baana ba Isiraeri; nga Mukama bwe yalagira 
Musa. 34 Abaana ba Isiraeri bwe baakola bwe batyo; nga byonna bwe 
byali Mukama bye yalagira Musa, bwe baasiisiranga bwe batyo awali 
ebendera zaabwe, era bwe batyo bwe baasitulanga, buli muntu ag'enda 
zaabwe bwe zaali, ng'ennyumba ya bakitaabwe bwe zaali. 


3:1 Era kuno kwe kuzaala kwa Alooni ne Musa ku lunaku Mukama lwe 
yayogereramu ne Musa ku lusozi Sinaayi. 2 Era gano ge mannya 8'abaana 
ba Alooni; Nada, bu, omubereberye, ne Abiku, Eriyazaali, ne Isamaali. 3 
Ago ge mannya g'abaana ba Alooni, bakabona abaafukibwako amafuta, be 
yayawula okuweererezanga mu bwakabona. 4 Era Nadabu ne Abiku ne 
bafiira mu maaso ga Mukama, bwe baawaayo omuliro ogutali gugwe mu 
maaso ga Mukama, mu dduagu lya Sinaayi, ne bataba na baana: awo 
Eriyazaali ne Isamaali ne ba,weererezanga mu bwakabona mu maaso ga 
Alooni kitaabwe. 5 Mukama n'agamba Musa nti 6 Sembeza ekika kya 
Leevi, obateeke mu maaso ga Alooni kabona, bamuweerezanga. 7 Era 
banaakuumanga ebyo ye bye yalagirwa, n'ebyo ekibiina kyonna bye 
kyalagirwa, mu maaso g'eweema ey'okusisinkanirangamu, okukolanga 


okuweereza okw'omu nnyumba. 8 Era banaakuumanga ebintu byonna 
eby'omu weema ey'okusisinkanirangamu, n'ebyo abaana ba Isiraeri bye 
baalagirwa, okukolanga okuweereza okw'omu nnyumba. 9 Era onoowa 
Alooni n'abaana be Atialeevi: baweereddwa ddala ye ku bw'abaana ba 
Isiraeri. 10 Era onossaawo Alooni n'abaana be, era banaakuumanga 
obwakabona bwabwe: ne munnaggwanga anaasemberanga anattibwanga. 
11 Awo Mukama n'agamba Musa nti 12 Nange, laba, nze nziye Abaleevi 
mu baana ba Isiraeri mu kifo ky'ababereberye abaggulanda mu baana ba 
Isiraeri; n'Abaleevi banaabanga bange: 13 kubanga ababereberye bonna 
bange; ku lunaku lwe nnattiramu ababereberye bonna mu nsi y'e Misiri 
nneetukuliza ababereberye bonna mu Isiraeri, abantu era n'ensolo: 
banaabanga bange; nze ndi Mukama. 14 Awo Mukama n'agambira Musa 
mu ddungu lya Sinaayi nti 15 bala abaana ba Leevi ng'ennyumba za 
bakitaabwe bwe ziri, ng'enda zaabwe bwe ziri: buli mwana mulenzi 
eyaakamaze omwezi ogumu n'okukirawo onoobabala. 16 Musa n'ababala 
ng'ekigambo kya Mukama bwe kyali, nga bwe yalagirwa. 17 Era bano be 
baana ba Leevi ng'amannya gaabwe bwe gali; Gerusoni ne Kokasi ne 
Merali. 18 Era gano ge mannya g'abaana ba Gerusoni ng'enda zaabwe bwe 
zaali; Libuni ne Simeeyi. 19 N'abaana ba Kokasi ng'enda zaabwe bwel 
zaali; Amulaamu ne Izukali, Kebbulooni ne Wuziyeeri. 20 20 N'abaana ba 
Merali ng'enda zaabwe bwe zaali; Makuli ne Musi. Ezo ze nda z'Abaleevi 
ng'enayumba za bakitaabwe bwe zaali. 21 Mu Gerusoni mwe mwava enda 
y'Abalibuni, n'enda y'Abasimeeyi: ezo ze nda z'Abagerusoni. 22 Abo 
abaabalibwa ku bo ng'omuwendo gw'abasajja bonna bwe gwali, 
abaakamaze omwezi ogumu n'okukirawo, abo abaabalibwa ku bo baali 
kasanvu mu bitaano. 23 Enda z'Abagerusoni banaassiisiranga nnyuma 
w'ennyumba ku luuyi olw'ebugwanjuba. 24 N'omukulu w'ennyumba ya 
bakitaabwe ey',Sbagerusoni anaabanga Eriyasaafu mutabani wa Laeri. 25 
Era abaana ba Gerusoni kye baalagirwa mu weema 
ey'okusisinkanirangamu kinaabanga ennyumba n'Eweema, elugibikkako, 
a'eggigi ery'omulyango gw'eweema ey'okusisinkanirangamu, 26 
n'ezitimbibwa ez'oluggya, n'eggigi ery'omulyango gw'oluggya oluli ku 
nnyumba era olwetooloola ekyoto, nemigwa gyalwo olw'pkuweereza 


kwalwo kwonna. 27 Ne mu Kokasi mwe mwava enda y'Abamulaamu, 
nenda y'Abaizukaali, n'enda y'Abakebbulooni, n'enda y'Abawuziyeeri: ezo 
ze nda z'Abakokasi. 28 Ng'omuwendo gw'abasajja bonna bwe gwali 
abaakamaze omwezi ogumu n'okukirawo baali kanaana mu lukaaga 
abaakuumanga awatukuvu we baalagirwa. 29 Enda z'abaana ba Kokasi 
banaasiisiranga ku luuyi olw'eweema olw'obukiika obwa ddyo. 30 Era 
omukulu w'ennyumba ya bakitaabwe ey'Abakokasi anaabanga Erizafani 
mutabaani wa Wuziyeeri. 31 Era kye balagirwa kinaabanga sanduuko, 
n'emmeeza, n'ekikondo, n'ebyoto, n'ebintu eby'omu watukuvu bye 
baweerezesa, n'eggigi n'okuweereza kwalyo kwonna. 32 Ne Eriyazaali 
mutabaani wa Alooni kabona ye anaabanga omukulu w'abakulu b'Abaleevi, 
ng'alabirira abo abakuuma awatukuvu we balagirwa. 33 Mu Merali mwe 
mwava ceada y'Abamakuli, n'enda y'Abamusi: ezo ze nda za Merali. 34 Era 
abo abaabalibwa ku bo, ng'omuwendo gw'abasajja bonna bwe gwali, 
abaakamaze omwezi ogumu n'okukirawo, baali kakaaga mu bibiri. 35 Era 
omukulu w'ennyumba ya bakitaabwe ey'enda za Merali yali Zuliyeeri 
mutabani wa Abikayiri: abo banaasiisiranga ku luuyi Iw'ennyumba 
olw'obukiika obwa kkono. 36 N'omulimu ogulagirwa ogw'abaana ba 
Merali gunaabanga embaawo ez'ennyumba, n'emisituliro gyayo, n'empagi 
zaayo, n'ebinnya byayo, n'ebintu byayo byonna, n'okuweereza kwayo 
kwonna; 37 n'empagi ez'oluggya olwetooloola, n'ebinnya byazo, n'enninga 
zaazo, n'emigwa gyazo. 38 N'abo abanaasiisiranga mu maaso g'ennyumba 
ku luuyi olw'ebuvanjuba, mu maaso g'eweema ey'okusisinkanirangamu 
okwolekera enjuba ng'evaayo, banaabanga Musa, ne Alooni ne batabani 
be, nga bakuuma awatukuvu we balagirwa, olw'okulagirwa kw'abaana ba 
Isiraeri; ne munnaggwanga anaasembe ranga anattibwanga. 39 Bonaa 
abaabalibwa ku Baleevi, Musa ne Aloon be baabala olw'ekiragiro kya 
Mukama ng'enda zaabwe bwe zaali, abasajja bonna abaakamaze omwezi 
ogumu n'okukirawo, baali obukumi bubiri mu enkumi bbiri. 40 Mukama 
n'agamba Musa nti Bala abasajja ababereberye bonna ku baana ba Isiraeri 
abaakamaze omwezi ogumu n'okukirawo, otwale omuwendo gw'amannya 
gaabwe. 41 Era olintwalira nze Abaleevi nze Mukama mu kifo 
ky'ababereberye bonna ku baana ba Isiraeri; n'ebisibo by'Abaleevi mu kifo 


ky'embereberye zonna ku bisibo by'abaana ba Isiraeri. 42 Awo Musa 
n'abala, nga Mukama bwe yamulagira, ababereberye bonna ku baana ba 
Isiraeri. 43 N'abasajja bonna ababereberye, ng'omuwendo gw'amannya 
bwe gwali, abaakamaze omwezi ogumu n'okukirawo, abo abaabalibwa ku 
bo, baali obukumi bubiri mu enkumi bbiri mu bibiri mu nsanvu mu basatu. 
44 Mukama n'agamba Musa nti 45 Twala Abaleevi mu kifo 
ky'ababereberye bonna ku baana ba Isiraeri n'ebisibo by'Abaleevi mu kifo 
ky'ebisibo byabwe: era Abaleevi banaabanga bange; nze Mu kama. 46 
N'olw'okununula ababereberye b'abaana ba Isiraeri bibiri mu nsanvu mu 
basatu, abafikkawo ku muwendo gw'Abaleevi, 47 onoosoloozanga sekeri 
ttaano bulimuntu ng'emitwe bwe giri; onoozitwalanga nga sekeri ey'omu 
watukuvu bw'eri sekeri ze gera abiri: 48 era onoowanga effeeza enunulal 
omuwendo gwabwe ogufikkawo Alooni ne batabani be. 49 Musa 
n'abasoloozaako etFeeza enunula abo abafikkawo ku abo abaanunulibwa 
n'Abaleevi: 50 ababereberye b'abaana ba Isiraeri be yasoloozaako effeeza; 
sekeri lukumi mu bisatu mu nkaaga mu ssatu, nga sekeri ey'omu watukuvu 
bw'eri: 51 awo Musa n'awa Alooni ne batabani be effeeza enunula, 
ng'ekigambo kya Mukama bwe kyali nga Mukama bwe yalagira Musa. 


4:1 Mukama n'agamba Musa ne Alooni nti 2 Mubale omuwendo 
gw'abaana ba Kokasi ku baana ba Leevi, ng'enda zaabwe bwe ziri, 
ng'ennyumba za bakitaabwe bwe ziri, 3 abaakamaze emyaka asatu 
n'okukirawo okutuusa ku myaka ataano, bonna abayingira mu kuweereza 
okwo, okukolanga omulimu mu weema ey'okusisinkanirangamu. 4 Guno 
gwe mulimu gw'abaana ba Kokasi mu weema ey'okusisinkanirangamu, 
ogw'ebintu ebitukuvu ennyo: 5 olusiisira bwe lunaasitulanga, Alooni 
anaayingiranga n'abaana be ne batimbulula eggigi eritimbibwa, ne balibikka 
ku sanduuko ey'obujulirwa: 6 ne bateeka okwo amaliba g'ensionge 
okubikkako, ne baaliirira okwo olugoye olwa kaniki Iwonna, ne bayingiza 
emisituliro gyayo. 7 Ne ku mmeeza ey'emigaati egy'okulaga 
banaayaliirangako olugoye olwa kaniki ne bateeka okwo essowaani, 
n'ebijiiko, n'ebibya, n'ebikompe eby'okufukanga nabyo: n'emigaati 
egitavangawo ginaabanga okwo: 8 era banaayaliiranga ku byo olugoye 


olumyufu, ne balusabikako olwo n'amaliba 'g'ennonge agasabika, ne 
bayingiza emisituliro gyayo. 9 Ne baddira olugoye olwa kaniki, ne 
basabika ku kikondo ky'ettabaaza, n'eby'ettabaaza byakyo, ne makansi 
yaakyo, n'essowaani zaakyo ez'ebisiriiza, n'ebintu byakyo byonna 
eby'amafuta, bye bakiweerezesa: 10 ne bakisiba kyo n'ebintu byakyo 
byonna mu maliba g'ennyonge agasabika, ne bakiteeka ku muti. 11 Ne ku 
kyoto ekya zaabu banaayaliirangako olugoye olwa kaniki, ne balusabikako 
amaliba g'ennonge agasabika, ne bayingiza emisituliro gyakyo: 12 ne 
baddira ebintu byonna eby'okuweereza, bye baweerezesa mu watukuvu, ne 
babisiba mu lugoye olwa kaniki, ne babisabikako amaliba g'ennonge 
agasabika, ne babiteeka ku muti. 13 Ne baggya evvu mu kyoto, ne 
bakyaliirako olugoye olw'effulungu: 14 ne bakiteekako ebintu byakyo 
byonna, bye baweerezesa emirimu gyakyo, emmumbiro, n'eby'okukwasa 
ennyama, n'ebijiiko, n'ebibya, ebintu byonna eby'ekyoto; ne bakyaliirako 
amaliba g'enyonge agasabika, ne bayingiza emisituliro gyakyo. 15 Awo 
Alooni ne batabani be bwe banaamaliranga ddala okusabika ku watukuvu, 
n'ebintu byonna eby'omu watukuvu, olusiisira nga lunaatera okusitula; 
oluvannyuma batabani ba Kokasi ne balyoka bajja okubisitula: naye 
tebakomanga ku watukuvu, baleme okufa. Ebyo gwe mugugu gwa 
batabani ba Kokasi mu weema ey'okusisinkanirangamu. 16 Ne Eriyazaali 
mutabani wa Alooni kabona by'anaateresebwa binaabanga mafuta ga 
ttabaaza n'obubaane obw'akaloosa, n'ekiweebwayo eky'obutta ekitavaawo, 
n'amafuta ag'okufukako, anaateresebwanga eweema yonna, n'ebigirimu 
byonna, awatukuvu n'ebintu byawo. 17 Mukama n'agamba Musa ne Alooni 
nti 18 Ekika eky'ennyumba z'Abakokasi temukisalako okukiggya mu 
Baleevi: 19 naye mubakole bwe mutyo, babenga abalamu, balemenga 
okufa, ag'abasemberera ebintu ebitukuvu ennyo: Alooni ne batabani be 
banaayingiranga, ne balagira buli muntu okuweereza kwe n'omugugu gwe: 
20 naye tebayingiranga n'akamu kokka kulaba watukuvu, baleme okufa. 
21 Mukama n'agamba Musa nti 22 Bala omuwendo gw'abaana ba 
Gerusoni nabo, ng'ennyumba za bakitaabwe bwe ziri, ng'enda zaabwe bwe 
ziri; 23 abaakamaze emyaka asatu n'okukirawo okutuusa ku myaka ataano 
b'oba obala; bonna abayingira okulwana olutalo olwo, okukola omulimu 


mu weema ey'o kusisinkanirangamu. 24 Kuno kwe kuweereza kw'enda 
ez'Abagerusoni, mu kuweereza ne mu kusitula emigugu: 25 banaasitulanga 
amagigi ag'ennyumba, n'eweema ey'okusisinkanirangamu, ebisabika ku yo, 
n'amaliba g'erjgonge agagisabikako waggulu, n'eggigi ery'oluggi 
lw'eweema ey'okusisinkanirangamu; 26 n'ezitimbibwa ez'oluggya, n'eggigi 
ery'oluggi lwa wankaaki w'oluggya, oluli ku weema ne ku kyoto eajuyi 
zonna, n'emigwa gyabyo, a'ebintu byonna eby'okuweereza kwabyo, 
n'emirimu gyonna gye binaakolanga, ebyo bye banaaweerezanga. 27 
Alooni ne batabani be be banaalagiranga okuweereza kwonna okwa 
batabani ba Gerusoni, mu kusitula kwabwe kwonna ne mu kuweereza 
kwabwe kwonna: era mmwe munaabagabiranga okusinila kwabwe 
kwonna okubakukwasa. 28 Okwo kwe kuweereza kw'enda za batabaai ba 
Gerusoni mu weema ey'okusisinkanirangamu: n'okulagirwa kwabwe 
kunaabanga wansi w'omukono gwa Isamaali mutabani wa Alooni kabona. 
29 Batabani ba Merali, onoobabala ng'enda zaabwe bwe ziri, ng'ennyumba 
za bakitaabwe bwe ziri; 30 abaakamaze emyaka asatu n'okukirawo 
okutuusa emyaka ataano b'oba obala, buli ayingira mu kuweereza, 
okukolanga omulimu ogw'ewcema ey'okusisinkanirangamu. 31 Era kino 
kye kiragiro eky'okusitula kwabwe, ng'okuweereza kwabwe kwonna bwe 
kuli mu weema ey'okusisinkanirangamu; embaawo ez'ennyumba, 
n'emisituliro gyayo, n'empagi zaayo, n'ebinnya byayo; 32 n'empagi 
ez'oluggya olwetooloola, n'ebinnya byazo, n'enninga zaazo, n'emigwa 
gyazo, wamu n'ebintu byazo byonna, n'okuweereza kwazo kwonna: era 
munaabagabiranga ng'amannya gaabwe bwe gali ebintu bye 
banaalagirwanga bye banaasitulanga. 33 Okwo kwe kuweereza kw'enda 
za batabani ba Merali, ng'okuweereza kwabwe kwo'nna bwe kuli, mu 
weema ey'okul sisinkanirangamu, wansi w'omukono gwa- Isamaali 
mutabani wa Alooni kabona. 34 Awo Musa ne Alooni n'abakulu b'ekibiina 
ne babala batabani b'Abakokasi, ng'enda zaabwe bwe zaali, era 
ng'ennyumba za bakitaabwe bwe zaali, 35 abaali baakamaze emyaka asatu 
n'okukirawo ,okutuusa emyaka ataano, buli eyalyingira mu kuweereza, 
okukolanga omulimu mu weema ey'okusisinka'nirangamu: 36 era abo 
abaabalibwa ku bo ng'enda zaabwe bwe zaali baali enkumi bbiri mu 


lusanvu mu ataano. 37 Abo be baabalibwa ku nda ez'Abakokasi, bonna 
abaaweerezanga mu weema ey'okusisinkanirangamu, Musa ne Alooni be 
baabala ng'ekiragiro kya Mukama bwe kyali mu mukono gwa Musa. 38 
N'abo abaabalibwa ku batabani ba Gerusoni, ng'enda zaabwe bwe zaali, 
era ng'ennyumba za bakitaabwe bwe zaali, 39 abaali baakamaze emyaka 
asatu n'okukirawo okutuusa emyaka ataano, buli eyayingira mu 
kuweereza, okukolanga omulimu mu weema ey'okusisinkanirangamu, 40 
abo abaabalibwa ku I bo, ng'enda zaabwe bwe zaali, ng'ennyumba za 
bakitaabwe bwe zaali, baali enkumi bbili mu lu sanvu mu asatu. 41 Abo be 
baabalibwa ku nda za batabani ba Gerusoni, bonna abaaweerezanga mu 
'weema ey'okusisinkanirangamu, Musa ne Alooni be baabala ng'ekiragiro 
kya Mukama bwe kyali. 42 N'abo abaabalibwa ku nda za batabani ba 
Merali, ng'enda zaabwe bwe zaali, ng'ennyumba za bakitaabwe bwe zaali, 
43 abaakamaze emyaka asatu n'okukirawo okutuusa emyaka ataano, buli 
eyayingira mu kuweereza, okukolanga omulimu mu weema 
ey'okusisinkanirangamu, 44 abo abaabalibwa ku bo ng'enda zaabwe bwe 
zaali, baali enkumi bbiri mu bibiri. 45 Abo be baabalibwa ku nda za 
batabani ba Merali Musa ne Alooni be baabalal ng'ekiragiro kya Mukama 
bwe kyali mu mukono gwa Musa. 46 Abo bonna abaabalibwa ku Baleevi, 
Musa ne Aloon n'abakulu ba Isiraeri be baabala, ng'enda zaabwe bwe 
zaali, era ng'ennyumba za bakitaabwe bwe zaali, 47 abaali baakamaze 
emyaka asatu a'okukirawo okutuusa emyaka ataano, buli' eyayingira 
okukolanga omulimu ogw'okuweereza, n'omulimu ogw'okusitula emigugu 
mu weema ey'okusisinkanirangamu, 48 abo abaabalibwa ku bo baali 
kanaana mu bitaano mu kinaana. 49 Ng'ekiragiro kya Mukama bwe kyali, 
baabalibwa n'omukono gwa Musa buli muntu ng'okuweereza kwe bwe 
kwali, era ng'okusitula kwe bwe kwali: bw'atyo bwe yababala, nga 
Mukama bwe yalagira Musa. 


5:1 Mukama n'agamba Musa nti 2 Lagira abaana ba Isiraeri, baggye mu 
lusiisira buli mugenge, na buli muziku, na buli atali mulongoofu 
olw'omufu: 3 abasajja era n'abakazi munaabaggyangamu, 
munaabafulumyanga ebweru w'olusiisira; balemenga okwonoona olusiisira 


lwabwe, lwe ntuulamu wakati 4 Abaana ba Isiraeri ne bakola bwe batyo, 
ne babafulumya ebweru w'olusiisira: nga Mukama bwe yagamba Musa, 
abaana ba Isiraeri bwe baakola bwe batyo. 5 Mukama n'agamba Musa nti 
6 Gamba abaana ba Isiraeri nti Omusajja oba omukazi bw'anaakolanga 
ekibi kyonna abantu kye bakola, okusobya Mukama, omuntu oyo n'abaako 
omusango; 7 kale banaayatulanga ekibi kye bakoze: era anaaliyiranga 
ddala byonna olw'omusango gwe, n'assaako n'ekitundu kyabyo 
eky'okutaano, n'abiwa oyo gw'azzizzaako omusango. 8 Naye omuntu oyo 
bw'aba nga talina muganda we gwe bayinza okuliyira olw'omusango, ebyo 
bye baliwa olw'omusango bye baliyira Mukama binaabanga bya kabona; 
era n'endiga ennume ey'okutangirira, gye banaamutangirizanga. 9 Na buli 
kiweebwayo ekisitulibwa ku bintu byonna ebitukuw eby'abaana ba Isiraeri, 
bye baleetera kabona, kinaabanga kikye. 10 N'ebintu ebya buli muntu 
ebitukuzibwa, binaabanga bibye: ekintu kyonna omuntu yenna 
ky'anaawanga kabona, kinaabanga kikye. 11 Mukama n'ayogera ne Musa 
nti 12 Yogera n'abaana ba Isiraeri, obagambe nti Omukazi w'omuntu yenna 
bw'anaakyamanga, n'amusobyako, 13 omusajja n'asula naye, ne 
kikwekebwa amaaso ga bbaawe, ne kikisibwa, ye n'ayonooneka, ne 
wataba mujulirwa amulumiriza, era nga tebamusisinkanirizza; 14 omwoyo 
ogw'obuggya ne gumujjira, n'akwatirwa mukazi we obuggya, naye 
ng'ayonoonese: oba omwoyo ogw'obuggya bwe gunaamujjiranga, 
n'akwatirwa mukazi we obuggya, so naye nga tayonoonese: 15 kale 
omusajja anaaleetanga mukazi we eri kabona, n'amuleetera ekitone kye, 
ekitundu eky'ekkumi ekya efa eky'obutta obwa sayiri; tafukangako mafuta 
gonna, so tateekangako mugaw; kubanga kye kiweebwayo eky'obutta 
olw'obuggya, ekiweebwayo eky'obutta eky'okujjukiza, ekijjukiza obutali 
butuukirivu. 16 Awo kabona anaamusembezanga, n'amuteeka mu maaso 
ga Mukama: 17 kabona n'addira amazzi amatukuvu mu kintu eky'r 
bbumba; ne ku nfuufu eri wansi mu weema kabona anaatolangako, 
n'agiteeka mu mazzi: 18 kabona n'ateeka omukazi mu maaso ga Mukama 
n'abikkula ku nviiri ez'oku mutwe gw'omukazi, n'amukwasa mu ngalo 
ekiweebwayo eky'obutta eky'a kujjukiza, kye kiweebwayo eky'obutta 
eky'obuggya: era kabona anaakwatanga mu mukono gwe amazti 


agakaawa agaleeta ekikolimo: 19 awo kabona anaamulayizanga, n'agamba 
omukazi nti Oba up Itewali musajja eyasula naawe, so tokyamanga eri 
obutali bulongoofu, ng'ofugibwa balo, amazzi gano agakaawa agaleeta 
ekikolimo tegakubeerako: 20 naye oba nga wakyama, ng'ofugibwa balo, 
era ng'oyonoonese, era omusajja omulala oba nga yasula naawe atali balo: 
21 awo kabona anaalayizanga omukazi ekirayiro eky'okukolima, kabona 
nagamba omukazi nti Mukama akufuule ekikolimo n'ekirayiro mu bantu 
bo, Mukama bw'akoozimbyanga ekisambi kyo, n'atumbiiza olubuto lwo; 
22 namazzi gano agaleeta ekikolimo ganaagenda mu byenda byo, ne 
gatumbiiza olubuto lwo, ne gakoozimbya ekisambi kyo; omukazi 
n'ayogera nti Amina, Amina. 23 Awo kabona anaawandiikanga ebikolimo 
ebyo mu kitabo, n'abyozaako n'amazzi agakaawa: 24 n’anywesa omukazi 
amazzi agakaawa agaleeta ekikolimo: amazzi agaleeta ekikolimo ne 
gayingira mu ye ne gakaawa. 25 Awo kabona anaggyanga ekiweebwayo 
eky'obutta eky'obuggya mu mukono gw'omul kazi, n'awuuba 
ekiweebwayo eky'obutta mu maaso ga Mukama, n'akireeta eri ekyoto: 26 
kabona n'addira olubatu olw'obutta obuweebwayo, okuba ek:jjukizo 
kyabwo, n'abwokera ku kyoto, oluvannyuma n'anywesa omukazi amazzi 
ago. 27 Awo bw'anaamalanga okumunywesa amazzi, kale 
olunaatuukanga, bw'anaabanga ayonoonese, era ng'asobezza ku bbaawe, 
amazzi agaleeta ekikolimo ganaayingirangamu ye ne gakaawa, n'olubuto 
lwe ne lutumbiira, n'ekisambi kye ne kikoozimba: n'omukazi anaabanga 
kikolimo mu bantu be. 28 Era omukazi bw'anaabanga tayonoonese, naye 
nga mulongoofu; kale taabengako kigambo, n'okuba aliba lubuto. 29 Eryo 
lye tteeka ery'obuggya, omukazi ng'afugibwa bbaawe 
bw'anaakyamangan'ayonooneka: 30 oba omwoyo ogw'obuggya bwe 
gunajjiranga omusajja, n'akwatirwa mukazi we obuggya; awo 
anaateekanga omukazi mu maaso ga Mukama, ne kabona 
anaamukoleranga etteeka eryo lyonna: 31 Omusajja n'atabaako butali 
butuukirivu, n'omukazi oyo anaabangako obutali butuukirivu bwe. 


6:1 Mukama n'ayogera ne Musa nti 2 Yogera n'abaana ba Isiraeri, 
obagambe nti Omusajja oba omukazi bw'aneey amanga obweyamo ku 


bubwe yekka, obweyamo obw'omuwonge, okwewonga eri Mukama: 3 
aneeyawulanga n'omwenge n'ekitamiiza; tanywanga ku mwenge 
omukaaruufu, n'ewakubadde ekitamiiza ekikaatuufu, so tanywanga ku 
mazzi g'ezzabbibu, so talyanga zabbibu mbisi newakubadde enkalu. 4 
Ennaku zonna ez'okwewonga kwe talyanga kintu ekiva ku muzabbibu, 
newakubadde ensigo newakubadde ebikuta. 5 Ennaku zonna ez'obweyamo 
bwe obw'okwewonga akamwano tekayitanga ku mutwe gwe: okutuusa 
ennaku lwe zinaatuukiriranga, ze yeewongeramu eri Mukama, anaabanga 
mutukuvu, anaalekanga emivunibo gy'enviiri ez'oku mutwe gwe okukula. 6 
Ennaku zonna ze yeewongeramu eri Mukama, tasembereranga mulambo. 
7 Teyeefuulanga atali mulongoofu lwa kitaawe, newakubadde lwa nnyina, 
newakubadde Iwa muganda we, newakubadde Iwa mwannyina, bwe 
banaafanga: kubanga okwewonga kwe eri Katonda kuli ku mutwe gwe. 8 
Ennaku zonna ez'okwewonga kwe aba mutukuvu eri Mukama. 9 Era 
omuntu yenna bw'anaafanga amangu ennyo ng'amuliraanye naye 
n'ayonoona omutwe ogw'okwewonga kwe; kale anaamwanga omutwe 
gwe ku lunaku olw'okulongoosebwa kwe ku lunaku olw'omusanvu 
kw'anaagumweranga. 10 Ne ku lunaku olw'omunaana anaaleetanga 
bukaamukuukulu bubiri, oba amayiba amato abiri, eri kabona, ku 
mulyango gw'eweema ey'okusisinkanirangamu: 11 awo kabona 
anaawangayo akamu okuba ekiweebwayo olw'ekibi, n'ak'okubiri okuba 
ekiweebwayo ekyokebwa, n'amutangirira, kubanga yayonoona olw'abafu, 
n'atukuza omutwe gwe ku lunaku olwo. 12 Era anaawonganga eri 
Mukama ennaku ez'okwewonga kwe, n'aleeta omwana gw'endiga 
omulume ogutannamala mwaka gumu okuba ekiweebwayo olw'omusango: 
naye emaku ezisoose zinaabanga zifudde, kubanga okwewonga kwe 
kwayonooneka. 13 Era lino lye tteeka ery'omuwonge, ennaku 
ez'okwewonga kwe bwe zinaatuukiriranga: anaaleetebwanga ku mulyango 
gw'eweema ey'okusisinkanirangamu: 14 n'awaayo ekitone kye eri 
Mukama, omwana gw'endiga omulume gumu ogutannamala mwaka gumu 
ogutaliiko bulema okuba ekiweebwayo ekyokebwa, n'omwana gw'endiga 
omuluusi gumu ogutannamala mwaka gumu ogutaliiko bulema okuba 
ekiweebwayo olw'ekibi, n'endiga ennume emu eteriiko bulema okuba 


ebiweebwayo olw'emirembe, 15 n'ekibbo eky'emigaati egitazimbulukuswa, 
ebitole eby'obutta obulungi obutabuddwamu amafuta, n'emigaati 
egy'empewere egitazimbulukuswa egisiigibbwako amafuta, n'obutta 
bwako obuweebwayo, n'ebyokunywa byako ebiweebwayo. 16 Awo 
kabona anaabyanjulanga mu maaso ga Mukama, n'awaayo ky'awaayo 
olw'ekibi, n'ekyo ky'a waayo ekyokebwa: 17 n'awaayo endiga ennume 
okuba ssaddaaka ey'ebiweebwayo olw'emirembe eri Mukama, awamu 
n'ekibbo eky'emigaati egitazimbulukuswa: era kabona anaawangayo 
n'obutta obuweebwayo bwako, n'ebyokunywa byako ebiweebwayo. 18 Era 
omuwonge anaamweranga omutwe ogw'okwewonga kwe ku mulyango 
gw'eweema ey'okusisinkanirangamu, n'addira enviiri ez'oku mutwe 
ogw'okwewonga kwe, n'aziteeka mu muliro oguli wansi wa ssaddaaka 
ey'ebiweebwayo olw'emirembe. 19 Awo kabona anaatwalanga omukono 
omufumbe ogw'endiga ennume, n'ekitole kimu ekitazimbulukuswa 
ng'akiggya mu kibbo, n'omugaati ogw'empewere gumu 
ogutazimbulukuswa, n'abiteeka mu ngalo z'omuwonge, ng'amaze okumwa 
omutwe ogw'okwewonga kwe 20 awo kabona anaabiwuubawuubanga 
okuba ekiweebwayo ekiwuubibwawuubibwa mu maaso ga Mukama; ebyo 
byayawulirwa kabona, awamu n'ekifuba ekiwuubibwawuubibwa 
n'ekisambi ekisitulibwa: oluvannyuma omuwonge n'alyoka ayinza okunywa 
omwenge. 21 Eryo lye tteeka ery'omuwonge eyeeyama obweyamo, 
n'ekitone kye ky'awa Mukama olw'okwewonga kwe, obutassaako ebyo 
by'ayinza okufiuia: ng'obweyamo bwe bw'aneeyamanga bwe bunaabanga, 
bwe kityo bwe kimugwanira okukola ng'etteeka ery'okwewonga kwe bwe 
liri. 22 Mukama n'ayogera ne Musa nti 23 Yogera ne Aloon ne batabani 
be nti Bwe mutyo bwe munaasabiranga omukisa abaana ba Isiraeri: 
munaabagambanga nti 24 Mukama akuwe omukisa, akukuume: 25 
Mukama akwakize amaaso ge, akukwatirwe ekisa: 26 Mukama 
akuyimusize amaaso ge, akuwe emirembe. 27 Bwe batyo bwe 
banaateekanga erinnya lyange ku baana ba Isiraeri; nange n'abawanga 
omukisa. 


7:1 Awo olwatuuka ku lunaku Musa lwe yamalirako okusimba ennyumba, 


era ng'amaze okugifukako amafuta n'okugitukuza, n'ebintu byayo byonna, 
n'ekyoto n'ebintu byakyo byonna, era ng'amaze okubifukako amafuta 
n'okubitukuza; 2 awo abakulu ba Isiraeri, emitwe gy'ennyumba za 
bakitaabwe, ne bawaayo; abo be baali abakulu b'ebika, abo be baafuganga 
abo abaabalibwa: 3 ne baleeta ekitone kyabwe mu maaso ga Mukama, 
amagaali amabikkeko mukaaga, n'ente kkumi na bbiri; eggaali erunu lya 
bakulu kinnababirye era kinoomu ente: ne babyanjula mu maaso 
g'ennyumba. 4 Mukama n'agamba Musa nti 5 Kitoole gye bali, bibeerenga 
bya kukola omulimu ogw'okuweereza ogw'omu weema 
ey'okusisinkanirangamu; era onoobiwa Abaleevi, buli muntu 
ng'okuweereza kwe bwe kuli. 6 Musa n'atoola amagaali n'ente, n'abiwa 
Abaleevi: 7 Amagaali abiri n'ente nnya bye yawa batabani ba Gerusoni, 
ng'okuweereza kwabwe bwe kwali: 8 n'amagaali ana n'ente munaana bye 
yawa batabani ba Merali, ng'okuweereza kwabwe bwe kwali, wansi 
w'omukono gwa Isamaali mutabani wa Alooni kabona. 9 Naye batabani ba 
Kokasi teyabawaako: kubanga okuweereza okw'omu watukuvu kwali 
kwabwe; baakusituliranga ku bibegabega bya bwe. 10 Awo abakulu ne 
bawaayo olw'okuwonga ekyoto ku lunaku lwe, kyafukirwako amafuta, 
abakulu ne bawaayo ekirabo kyabwe mu maaso g'ekyoto. 11 Mukama 
n'agamba Musa nti Banaawangayo ekitone kyabwe, buli mukulu ku lunaku 
lwe, olw'okutukuza ekyoto. 12 N'oyo eyawaayo ekitone kye ku lunaku 
olw'olubereberye yali Nakusoni mutabani wa Aauninadaabu ow'omu kika 
kya Yuda: 13 n'ekitone kye kyali ssowaani emu ya ffeeza, obuzito bwayo 
sekeri kikumi mu asatu, ekibya kimu ekya ffeeza ekya sekeri nsanvu, nga 
sekeri ey'omu watukuvu bw'eri; byombi nga bijjudde obutta obulungi 
obutabuddwamu amafuta okuba ekiweebwayo eky'obutta; 14 ekijiiko 
kimu ekya zaabu ekya sekeri kkumi, ekijjudde obubaane; 15 ente ennume 
envubuka emu, endiga ennume emu, omwana gw'endiga omulume gumu 
ogutannamala mwaka gumu, okuba ekiwee bwayo ekyokebwa; 16 embuzi 
ennume emu okuba ekiweebwayo olw'ekibi; 17 era okuba ssaddaaka 
ey'ebiweebwayo olw'emirembe, ente bbiri, eadiga ennume ttaano, embuzi 
ennume ttaano, abaana b'endiga abalume bataano abatannamala mwaka 
gumu: ekyo kye kyali ekitone kya Nakusoni mutabani wa Amminadaabu: 


18 Ku lunaku olw'okubiri Nesaneri mutabani wa Zuwaali, omukulu wa 
Isakaali, n'awaayo: 19 yawaayo okuba ekitone kye essowaani emu eya 
ffeeza, obuzito bwayo sekeri kikumi mu asatu, ekibya kimu ekya ffeeza 
ekya sekeri ensanvu, nga sekeri ey'omu watukuvu bw'eri; byombi nga 
bijjudde obutta obulungi obutabuddwamu amafuta okuba ekiweebwayo 
eky'obutta; 20 ekijiiko kimu ekya zaabu ekya sekeri kkumi, ekijjudde 
obubaane; 21 ente ennume envubuka emu, endiga ennume emu, omwaaa 
gw'endiga omulume gumu ogutannamala mwaka gumu, okuba 
ekiweebwayo ekyokebwa; 22 embuzi ennume emu okuba ekiweebwayo 
olw'ekibi; 23 era okuba ssaddaaka ey'ebiweebwayo olw'emirembe, ente 
bbiri, endiga ennume ttaano, embuzi ennu me ttaano, abaana b'endiga 
abalume bataano abataanamala mwaka gumu: ekyo kye kyali ekitone kya 
Nesaneri mutabani wa Zuwaali. 24 Ku lunaku olw'okusatu Eriyaabu 
mutabani wa Keroni, omukulu w'abaana ba Zebbulooni nawaayo: 25 
ekitone kye kyali ssowaani emu eya ffeeza, obuzito bwayo sekeri kikumi 
mu asatu, ekibya kimu ekya ffeeza ekya sekeri ensanvu, nga sekeri ey'omu 
watukuvu bw'eri; byombi nga bijjudde obutta obulungi obutabuddwamu 
amafuta okuba ekiweebwayo eky'obutta; 26 ekijiiko kimu ekya zaabu 
ekya sekeri kkumi, ekijjudde obubaane; 27 ente envubuka emu, endiga 
ennume emu, omwana gw'endiga omulume gumu ogutannamala mwaka 
gumu, okuba ekiweebwayo ekyokebwa; 28 embuzi ennume emu okuba 
ekiweebwayo olw'ekibi; 29 era okuba ssaddaaka ey'ebiweebwayo 
olw'emirembe, ente bbiri, endiga ennume ttaano, embuzi ennume ttaano, 
abaana b'endiga abalume bataano abatannamala mwaka gumu: ekyo kye 
kyali ekitone kya Eriyaabu mutabani wa Keroni. 30 Ku lunaku olw'okuna 
Erizuuli mutabani wa Sedewuli, omukulu w'abaana ba Lewubeeni, 
n'awaayo: 31 ekitone kye kyali ssowaani emu eya ffeeza, obuzito bwayo 
sekeri lcikumi mu asatu, ekibya kimu ekya ffeeza ekya sekeri ensanvu, 
nga sekeri ey'omu watukuvu bw'eri: byombi nga bijjudde obutta obulungi 
obutabuddwamu amafuta okuba ekiweebwayo eky'obutta; 32 ekijiiko 
kimu ekya zaabu ekya sekeri kkumi, ekijjudde obubaane; 33 ente evubuka 
emu, endiga ennume emu, omwaaa gw'endiga omulume gumu 
ogutannamala mwaka gumu, okuba ekiweebwayo ekyokebwa; 34 embuzi 


ennume emu okuba ekiweebwayo olw'ekibi; 35 era okuba ssaddaaka 
ey'ebiweebwayo olw'emirembe, ente bbiri, endiga ennume ttaano, embuzi 
ennume ttaano, abaana b'endiga abalume bataano abatannamala mwaka 
gtunu: ekyo kye kyali ekitone kya Erizuuli mutabaani wa Sedewuli. 36 Ku 
lunaku olw'okutaano Serujmiyeeri mutabani wa Zulisadaayi, omukulu 
w'abaana ba Simyoni n'awaayo: 37 ekitone kye kyali ssowaani emu eya 
ffeeza, obuzito bwayo sekeri kikumi mu asatu, ekibya kimu ekya ffeeza 
ekya sekeri nsavu, nga sekeri ey'omu watukuvu bw'eri: byombi nga 
bijjudde obutta obulungi obutabuddwamu amafuta okuba ekiweebwayo 
eky'obutta; 38 ekijiiko kimu ekya zaabu ekya sekeri kkumi, ekijjudde 
obubaane; 39 ente envubuka emu, endiga ennume emu, omwana gw'endiga 
omulume gumu ogutannamala mwaka gumu, okuba ekiweebwayo 
ekyokebwa; 40 embuzi ennume emu okuba ekiweebwayo olw'ekibi; 41 
n'okuba ssaddaaka ey'ebiweebwayo olw'emirembe, ente bbiri, endiga 
ennume ttaano, embuzi ennume ttaano, abaana b'endiga abalume bataano 
abatannamala mwaka gumu: ekyo kye kyali ekitone kya Senuniyeeri 
mutabani wa Zulisadaayi. 42 Ku lunaku olw'omukaaga Eriyasaafu 
mutabani wa Deweri, omukulu w'abaana ba Gaadi, n'awaayo: 43 ekitone 
kye kyali ssowaani emu eya ffeeza, obuzito bwayo sekeri kikumi mu 
asatu, ekibya kimu ekya ffeeza ekya sekeri nsavu, nga sekeri eyomu 
watukuvu bw'eri; byombi, nga bijjudde obutta obulungi obutabuddwamu 
amafuta okuba ekiweebwayo eky'obutta; 44 ekijiiko kimu ekya zaabu 
ekya sekeri kkumi, ekijjudde obubaane; 45 ente envubuka emu, endiga 
ennume emu, omwana gw'endiga omulume gumu ogutannamala mwaka 
gumu, okuba ekiweebwayo ekyokebwa; 46 embuzi ennume emu okuba 
ekiweebwayo olw'ekibi; 47 n'okuba ssaddaaka ey'ebiweebwayo 
olw'emirembe, ente bbiri, endiga ennume ttaano, embuzi ennume ttaano, 
abaana b'endiga abalume bacaano abatannamala mwaka gumu: ekyo kye 
kyali ekitone kya Eriyasaafu mutabani wa Deweri. 48 Ku lunaku 
olw'omusanvu Erisaama mutabani wa Amm.ikudi omukulu w'abaana ba 
Efulayimu, n'awaayo; 49 ekitone kye kyali ssowaani emu eya ffeeza, 
obuzito bwayo sekeri kikumi mu asatu, ekibya kimu ekya ffeeza ekya 
sekeri nsanvu, nga sekeri ey'omu watukuwbw'eri; byombi nga bijjudde 


obutta obulungi obutabuddwamu amafuta okuba ekiweebwayo eky'obutta; 
50 ekijiiko kimu ekya zaabu ekya sekeri kkumi ekijjudde obubaane; 51 
ente envubuka emu, endiga ennume emu, omwana gw'endiga omulume 
gumu ogutannamala mwaka gumu, okuba ekiweebwayo ekyokebwa; 52 
embuzi ennume emu okuba ekiweebwayo olw'ekibi; 53 n'okuba ssaddaaka 
ey'ebiwee bwayo olw'emirembe, ente bbiri, endiga ennume ttaano, embuzi 
ennume ttaano, abaana b'endiga abalume bataano abatannamala mwaka 
gumu: ekyo kye kyali ekitone kya Erisaama mutabani wa Ammikudi. 54 
Ku lunaku olw'omunaana Gamalyeri mutabani wa Pedazuuli, omukulu 
w'abaana ba Manase, n'awaayo: 55 ekitone kye kyali ssowaani emu eya 
ffeeza, obuzito bwayo sekeri kikumi mu asatu, ekibya kimu ekya ffeeza 
ekya sekeri nsanvu, nga sekeri ey'omu watukuvu bw'eri; byombi nga 
bijjudde obutta obulungi obutabuddwamu amafuta okuba ekiweebwayo 
eky'obutta; 56 ekijiiko kimu ekya zaabu ekya sekeri kkumi, ekijjudde 
obubaane; 57 ente envubuka emu, endiga ennume emu, omwana gw'endiga 
omulume gumu ogutannamala mwaka gumu, okuba ekiweebwayo 
ekyakebwa; 58 embuzi ennume emu okuba ekiweebwayo olw'ekibi; 59 
n'okuba ssaddaaka ey'ebiweebwayo olw'emirembe, ente bbiri, endiga 
ennume ttaano, embuzi ennume ttaano, abaana b'endiga abalume bataano 
abatannamala mwaka gumu: ekyo kye kyali ekitone kya Gamalyeri, 
mutabani wa Pedazuuli. 60 Ku lunaku olw'omwenda Abidaani mutabani 
wa Gidiyooni, omukulu w'abaana ba Benyamini, n'awaayo: 61 ekitone kye 
kyali ssowaani emu eya ffeeza, obuzito bwayo sekeri kikumi mu asatu, 
ekibys kimu ekya ffeeza ekya sekeri nsavu, nga sekeri ey'omu watukuvu 
bw'eti; byombi nga bijjudde obutta obulungi obutabuddwamu amafuta 
okuba ekiweebwayo eky'obutta; 62 ekijiiko kimu ekya zaabu ekya seketi 
kkumi, ekijjudde obubaane; 63 ente envubuka emu, endiga ennume emu, 
omwana gw'endiga omulume gumu ogutannamala mwaka gumu, okuba 
ekiweebwayo ekyokebwa; 64 embuzi ennume emu okuba ekiweebwayo 
olw'ekibi; 65 n'okuba ssaddaaka ey'ebiweebwayo olw'emirembe, ente 
bbiri, endiga ennume ttaano, embuzi ennume ttaaao, abaana b'endiga 
abalume bataano abatannamala mwaka gumu; ekyo kye kyali ekitone kya 
Abidaani mutabani wa Gidiyooni. 66 Ku luaaku olw'ekkumi Akiyezeeri 


mutabani wa Amisadaayi, omukulu w'abaana ba Ddaani, n'awaayo: 67 
ekitone kye kyali ssowaani emu eya ffeeza, obuzito bwayo sekeri kikumi 
mu asatu, ekibya kimu ekya ffeeza ekya sekeri nsanvu, nga sekeri ey'omu 
watukuw bw'eri; byombi nga bijjudde obutta obulungi obutabuddwamu 
amafuta okuba ekiweebwayo eky'obutta; 68 ekijiiko kimu ekya zaabu 
ekya sekeri kkumi, ekijjudde obubaane; 69 ente envubuka emu, endiga 
ennume emu, omwana gw'endiga omulume gumu ogutannamala mwaka 
gumu, okuba ekiweebwayo ekyokebwa; 70 embuzi ennume emu okuba 
ekiweebwayo olw'ekibi; 71 n'okuba ssaddaaka ey'ebiweebwayo 
olw'emirembe, ente bbiri, endiga ennume ttaano, embuzi ennttme ttaano, 
abaana b'endiga abalume bataano abatannamala mwaka gumu: ekyo kye 
kyali ekitone kya Akiyezeeri mutabani wa Amisadaayi. 72 Ku lunaku 
olw'ekkumi n'olumu Pagiyeeri mutabani wa Okulaani, omukulu w'abaana 
ba Aseri, n'awaayo: 73 ekitone kye kyali ssowaani emu eya ffeeza, obuzito 
bwayo sekeri kikumi mu asatu, ekibya kimu ekya ffeeza ekya sekeri 
nsavu, nga sekeri ey'omu watukuvu bw'eri; byombi nga bijjudde obutta 
obulungi obutabuddwamu amafuta okuba ekiweebwayo eky'obutta; 74 
ekijiiko kimu ekya zaabu ekya sekeri kkumi, ekijjudde obubaane; 75 ente 
evubuka emu, endiga ennume emu, omwana gw'endiga omulume gumu 
ogutannamala mwaka gumu, okuba ekiweebwayo ekyokebwa; 76 embuzi 
ennume emuokuba ekiweebwayo olw'ekibi; 77 n'okuba ssaddaaka 
ey'ebiweebwayo olw'emirembe, ente bbiri, endiga ennume ttaano, embuzi 
ennume ttaano, abaana b'endiga abalume bataano abatannamala mwaka 
gumu: ekyo kye kyali ekitone kya Pagiyeeri mutabani wa Okulaani. 78 Ku 
lunaku olw'ekkumi n'ebbiri Akira mutabani wa Enani, omukulu w'abaana 
ba Nafutaali, n'awaayo: 79 ekitone kye kyali ssowaani emu eya ffeeza, 
obuzito bwayo sekeri kikumi mu asatu, ekibya kimu ekya ffeeza ekya 
sekeri nsanvu, nga sekeri ey'omu watukuvu bw'eri; byombi nga bijjudde 
obutta obulungi obutabuddwamu amafuta, okuba ekiweebwayo eky'obutta; 
80 ekijiiko kimu ekya zaabu ekya Isekeri kkumi ekijjudde obubaane; 81 
ente envubuka emu, endiga ennume emu, omwana gw'endiga iomulume 
gumu ogutannamala mwaka gumu, okuba ekiweebwayo ekyokebwa; 82 
embuzi enntune emu okuba ekiweebwayo olw'ekibi; 83 n'okuba ssaddaaka 


ey'ebiweebwayo olw'emirembe, ente bbiri, lendiga ennume ttaano, embuzi 
ennume ttaano, abaana b'endiga labalume bataano abatannamala mwaka 
gumu: ekyo kye kyali ekitone kya Akira mutabani wa Enani. 84 Kuno kwe 
kwali okutukuza ekyoto, ku lunaku kwe kyafukirwako amafuta mu 
mikono gy'abakulu ba Isiraeri: essowaani kkumi na bbiri eza ffeeza, ebibya 
kkumi na bibiri ebya ffeeza, ebijiiko kkumi na bibiri ebya zaabu: 85 buli 
ssowaani eya ffeeza sekeri kikumi mu asatu, na buli kibya sekeri nsanvu: 
effeeza yonna ey'ebintu sekeri enkumi bbiri mu bina, nga sekeri ey'omu 
watukuvu bw'eri; 86 ebijiiko ebya zaabu kkumi na bibiri, ebijjudde 
obubaane, buli kijiiko sekeri kkumi, nga sekeri ey'omu watukuvu bw'eri: 
zaabu yonna ey'omu bijiiko sekeri kikumi mu abiri: 87 ente zonna okuba 
ekiweebwayo ekyokebwa kkumi na bibiri, endiga ennume kkumi na bbiri, 
abaana b'endiga abalume abatannamala mwaka gumu kkumi na babiri, 
n'obutta bwabyo obuweebwayo: n'embuzi ennume okuba ekiweebwayo 
olw'ekibi kkumi na bbiri: 88 n'ente zonna okuba ssaddaaka 
ey'ebiweebwayo olw'emirembe ente abiri mu nnya, endiga ennume nkaaga, 
embuzi ennume nkaaga, abaana b'endiga abalume abatannamala mwaka 
gumu nkaaga. Okwo kwe kwali okutukuza ekyoto, bwe kyamala 
okufukibwako amafuta. 89 Awo Musa bwe yayingira mu weema 
ey'okusisinkanirangamu okwogera naye, n'alyoka awulira Eddoboozi eryo 
nga lyogera naye nga liyima waggulu ku ntebe ey'okusaasira eyali ku 
sanduuko ey'obujulirwa, wakati wa bakerubi bombi: n'ayogera naye. 


8:1 Mukama n'ayogera ne Musa nti 2 Yogera ne Alooni omugambe nti 
Bw'onookoleezanga ettabaaza, ettabaaza omusavu zinaayakiranga mu 
maaso g'ekikondo. 3 Alooni n'akola bw'atyo; yakoleeza ettabaaza zaakyo 
okwakiranga mu maaso g'ekikondo, nga Mukama bwe yalagira Musa. 4 
Era guno gwe gwali omulimu ogw'ekikondo, mulimu gwa zaabu mpeese; 
okutuuka ku ntobo yaakyo, n'okutuuka ku bimuli byakyo, kyali mulimu 
muweese: ng'ekyokulabirako bwe kyali Mukama kye yalaga Musa, 
bw'atyo bwe yakola. 5 Mukama n'agamba Musa nti 6 Yawula Abaleevi mu 
baana ba Isiraeri, obalongoose. 7 Era bw'onoobakola bw'oti 
okubalongoosa: mansira ku bo amazzi ag'okutangirira, era akamwano 


bakayise ku mubiri gwabwe gwonna, booze engoye zaabwe, beerongoose. 
8 Kale batwale ente envubuka, n'ekiweebwayo kyako eky'obutta, obutta 
obulungi obutabuddwamu amafuta, n'ente envubuka ey'okubiri gitwale 
okuba ekiweebwayo olw'ekibi. 9 Awo onooyanjula Abaleevi mu maaso 
g'eweeuta ey'okusisinkanirangamu: n'okunyaanya ekibiina kyonna 
eky'abaana ba Isiraeri: 10 n'oyanjula Abaleevi mu maaso ga Mukama: 
abaana ba Isiraeri ne balyoka bateeka emikono gyabwe ku Baleevi: 11 
Alooni n'awaayo Abaleevi mu maaso ga Mukama okuba ekiweebwayo 
ekiwuubibwawuubibwa, ku bw'abaana ba Isiraeri, babeerenga ab'okukola 
okuweereza kwa Mukama 12 Abaleevi ne bateeka emikono gyabwe ku 
mitwe gy'ente; naawe oweeyo emu okuba ekiweebwayo ,olw'ekibi, 
n'ey'okubiri okuba ekiweebwayo ekyokebwa, eri Mukama, okutangirira 
Abaleevi. 13 N'oteeka Abaleevi mu maaso ga Alooni ne mu maaso ga 
batabani be, n'obawaayo okuba ekiweebwayo ekiwuubibwawuubibwa eri 
Mukama. 14 Bw'otyo bw'onooyawula Abaleevi mu baana ba Isiraeri: 
n'Abaleevi banaabanga bange. 15 Oluvannyuma Abaleevi ne balyoka 
bayingira okukolanga okuweereza okw'omu weema 
ey'okusisinkanirangamu; naawe oaoobalongoosa, n'obawaayo okuba 
ekiweebwayo ekiwuubibwawuubibwa. 16 Kubanga baweereddwayo ddala 
gye ndi mu baana ba Isiraeri; naabeetwalira mu kifo ky'abo bonna abaggula 
nda, be ,babereberye ku baana ba Isiraeri bonna. 17 Kubanga ababereberye 
bonna mu baana ba Isiraeri bange, oba nga muntu oba nga nsolo: ku lunaku 
kwe nnakubira ababereberye bonna mu nsi y'e Misiri nabeetukuliza. 18 Era 
ntutte Abaleevi mu kifo ky'ababereberye bonna mu baana ba Isiraeri. 19 
Era mpadde Abaleevi okuba ekirabo eri Alooni n'eri batabani be nga 
mbaggYa mu baana ba Isiraeri, okukolanga okuweereza kw'abaana ba 
Isiraeri mu weema ey'okusisinkanirangamu, n'okutangiriranga abaana ba 
Isiraeri: walemenga okuba ekibonyoobonyo kyonna mu baana ba Isiraeri, 
abaana ba Isiraeri nga basembera mu watukuvu. 20 Bw'atyo Musa bwe 
yakola Abaleevi ne Alooni, n'ekibiina kyonna eky'abaana ba Isiraeri: nga 
byonna bwe byali Mukama bye yalagira Musa ku Baleevi, bwe batyo 
abaana ba Isiraeri bwe baabakola. 21 Abaleevi ne beerongoosa mu kibi, ne 
booza engoye zaabwe; Alooni n'abawaayo okuba ekiweebwayo 


ekiwunbibwawuubibwa mu maaso ga Mukama; Alooni n'abataugirira 
okubalongoosa. 22 Awo oluvannyuma Abaleevi ne balyoka bayingira 
okukolanga okuweereza kwabwe mu weema ey'okusisinkaniranganiu mu 
maaso ga Alooni, ne mu maaso ga batabani be: nga Mukama bwe yali 
alagidde Musa ku Baleevi, bwe batyo bwe baabakola. 23 Mukama 
nagamba Musa nti 24 Bino bye by'Abaleevi: abaakamaze emyaka abiri mu 
etaano n'okukirawo banaayingiranga okulwanira olutalo mu mulimu 
ogw'omu weema ey'okusisinkanirangamu: 25 era bwe banaawezanga 
emyaka ataano, banaalekeranga awo okulwanira mu mulimu, aga 
tebakyaweereza; 26 naye banaakoleranga wamu ne baganda baabwe mu 
weema ey'okusisinkanirangamu, okukuuma bye baateresebwa, nga 
tebaweereza kuweereza kwonna. Bw'otyo bw'onookola Abaleevi mu ebyo 
bye baateresebwa. 


9:1 Mukama n'agambira Musa mu ddungu lya Sinaayi, mu mwezi 
ogw'olubereberye ogw'omwaka ogw'okubiri nga bamaze okuva mu nsi y'e 
Misiri, nti 2 Era abaana ba Isiraeri bakwatenga Okuyitako mu atuuko 
zaakwo ezaalagirwa. 3 Ku lunaku olw'ekkumi n'ennya olw'omwezi guno, 
akawungeezi, kwe munaakukwatiranga mu ntuuko zaakwo ezaalagirwa: 
ng'amateeka gaakwo gonna n'obulombolombo bwakwo bwonna bwe buli, 
bwe munaakukwatanga bwe mutyo. 4 Musa n'agamba abaana ba Isiraeri 
bakwatenga Okuyiīitako. 5 Ne bakwatira Okuyitako mu mwezi 
ogw'olubereberye, ku lunaku olw'ekkumi n'ennya olw'omwezi, 
akawungeezi, mu ddungu lya Sinaayi: nga byonna bwe byali Mukama bye 
yalagira Musa, bwe batyo bwe baakola abaana ba Isiraeri. 6 Awo ne 
wabaawo abantu abaali nga si balongoofu olw'omulambo gw'omuntu, 
n'obutayinza ne batayinza kukwatira Kuyitako ku lunaku olwo: ne bajja mu 
maaso ga Musa ne Aloon ku lunaku olwo: 7 abantu abo ne bamugamba nti 
Tetuli balongoofu olw'omulambo gw'omuntu: ekituziyiza kiki okuwaayo 
ekitone kya Mukama mu ntuuko zaakyo mu baana ba Isiraeri? 8 Musa 
n'abagamba nti Musooke muleke; ndyoke mpulire Mukama ky'anaalagira 
ku mmwe. 9 Mukama n'agamba Musa nti 10 Gamba abaana ba Isiraeri nti 
Omuntu yenna ku mmwe oba ku mirembe gyammwe bw'anaabanga si 


mulongoofu olw'omulambo, oba bw'anaabanga ali mu lugendo ewala, naye 
anaakwatanga Okuyitako eri Mukama: 11 mu mwezi ogw'okubiri ku 
lunaku olw'ekkumi n'ennya akawungeezi kwe banaaku kwatiranga; 
banaakulyanga n'emigaati egitazimbulukuswa n'enva ezikaawa: 12 
tebasigazangako okutuusa enkya, so tebamenyanga ggumba lyakwo: 
ng'etteeka lyonna ery'Okuyitako bwe liri bwe banaakukwatanga bwe 
batyo. 13 Naye omuntu omulongoofu so atali mu lugendo, n'aleka 
okukwata Okuyitako, obulamu obwo bunaazikirizibwanga mu bantu be: 
kubanga tawaddeeyo kitone kya Mukama mu ntuuko zaakyo ezaalagirwa, 
omuntu oyo anaabangako ekibi kye. 14 Era omugenyi bw'anaatuulanga mu 
mmwe, n'ayagala okukwata Okuyitako eri Mukama; ng'etteeka 
ery'Okuyitako n'obulombolombo bwakwo bwe buli, bw'anaakolanga 
bw'atyo: munaabanga n'etteeka limu eri omugenyi era n'eri oyo 
eyazaalirwa mu nsi. 15 Awo ku lunaku enayumba kwe yasimbirwa ekire 
ne kibikka ku nnyumba y'eweema ey'obujulirwa: era akawungeezi ne kiba 
ku nnyumba ng'ekifaananyi ky'omuliro, okutuusa enkya. 16 Bwe kyabanga 
bwe kityo ennaku zonna: ekire kyagibikkangako, n'ekifaananyi ky'omuliro 
ekiro. 17 Era buli ekire Iwe kyaggibwangako ku Weema, awo abaana ba 
Isiraeri ne balyoka batambula: ne mu kifo ekire mwe kyabeeranga, awo 
abaana ba Isiraeri we baasiisiranga. 18 Abaana ba Isiraeri baatambulanga 
lwa kiragiro kya Mukama, era baasiisiranga lwa kiragiro kya Mukama: 
ekiseera kyonna ekire kye kyamalanga ku nnyumba baatuulanga mu 
lusiisira. 19 Era ekire bwe kyalwanga ennaku nnyingi ku nnyumba, awo 
abaana ba Isiraeri ne bakwatanga ekiragiro kya Mukama, ne batatambula. 
20 Era oluusi ekire kyamalanga ennaku ntono ku nnyumba; awo 
ng'ekiragiro kya Mukama bwe kyali ne batuulanga mu lusiisira, era 
ng'ekiragiro kya Mukama bwe kyali baatambulanga. 21 Era oluusi ekire 
kyabangako okusooka akawungeezi okutuusa enkya; era ekire bwe 
kyaggibwangako enkya ne batambula: oba bwe kyabangako emisana 
n'ekiro, ekire bwe kyaggibwangako, ne batambula. 22 Oba nga nnaku bbiri 
oba nga mwezi oba nga mwaka, ekire bwe kyalwanga ku nnyumba, nga 
kibeera okwo, abaana ba Isiraeri ne batuulanga mu lusiisira, ne 
batatambula: naye bwe kyaggibwangako, ne batambulanga. 23 


Baasiisiranga lwa kiragiro kya Mukama, era baatambulanga lwa kiragiro 
kya Mukama: baakwatanga ebyo Mukama bye yakuutira, olw'ekiragiro 
kya Mukama mu mukono gwa Musa. 


10:1 Mukama n'agamba Musa nti 2 Weekolere amakondeere abiri ga 
ffeeza; onoogakola n'omulimu omuweese: era ganaabanga gy'oli ga kuyita 
kibiina, era ga kutambuza nsiisira. 3 Era bwe banaagafuuwanga, ekibiina 
kyonna kinakuņņaaniranga gy'oli ku mulyango gw'eweema 
ey'okusisinkanirangamu. 4 Era bwe banaafuuwanga erimu lyokka, kale 
abakulu, emitwe gy'enkumi za Isiraeri, ba naakuņņaaniranga gy'oli. 5 Era 
bwe munaagafunwanga okugalaya, ensiisira eziri ku luuyi 
olw'ebugwanjuba zinaatambulanga. 6 Era bwe munaagafuuwanga 
okugalaya omulundi ogw'okubiri, ensiisira eziri ku luuyi olw'obukiika 
obwa ddyo zinaatambulanga: banaagafuuwanga okugalaya 
olw'okutambula kwabwe. 7 Naye ekibiina bwe kinaabanga kya 
kukunyaanyizibwa, munaafuuwanga, naye temugalayanga. 8 Ne batabani 
ba Alooni, bakabona, banaafuuwanga amakondeere; era ganaabanga gye 
muli tteeka eritaliggwaawo mu mirembe gyammwe gyonna. 9 Era bwe 
munastabaalanga mu nsi yammwe omulabe abajooga, kale 
munaafuuwanga amakondeere okugalaya; era munajjukirwanga mu maaso 
ga Mukama Katonda wammwe, era munaalokokanga mu balabe bammwe. 
10 Era ku lunaku olw'essanyu lyammwe, ne ku mbaga zammwe 
ezaalagirwa, n'emyezi gyammwe we ginaasooke ranga, munaafuuwanga 
amakondeere ago ku biweebwayo byammwe ebyokebwa ne ku ssaddaaka 
ez'ebyammwe ebiweebwayo olw'emirembe; era ganaabanga gye muli 
kijjukizo mu maaso ga Katonda wammwe: nze Mukama Katonda 
wammwe. 11 Awo olwatuuka mu mwaka ogw'okubiri, mu mwezi 
ogw'okubiri, ku lunaku olw'abiri olw'omwezi, ekire ne kiggibwa kungulu 
ku weema ey'obujulirwa. 12 Abaana ba Isiraeri ne basitula ng'ebiramago 
byabwe bwe byali ne bava mu ddungu lya Sinaayi; ekire ne kiyimirira mu 
ddungu lya Palani. 13 Ne basooka okusitula ng'ekiragiro kya Mukama 
bwe kyali mu mukono gwa Musa. 14 Ebendera ey'olusiisira olw'abaana ba 
Yuda n'ekulembera n'esitula ng'eggye lyabwe bwe lyali: n'omuhulu 


w'eggye lye yali Nakusoni mutabani wa Amminadaabu. 15 N'omukulu 
w'eggye ly'ekika ky'abaana ba Isakaali yali Nesaneri mutabani wa Zuwaali. 
16 N'omukulu w'eggye ly'ekilta ky'abaana ba Zebbulooni yali Erryaabu 
mutabani wa Keroni. 17 Enayumba n'esimbulibwa; batabani ba Gerusoni ne 
batabani ba Merali, abeetikkanga ennyumba, ne basitula. 18 Ebendera 
y'olusiisira lwa Lewubeeni n'etambula ng'eggye lyabwe bwe ,lyali: 
n'omukulu w'eggye lye yali 'Erizuuli mutabani wa Sedewuli. 19 N'omukulu 
w'eggye ly'ekika ky'abaana ba Simyoni yali Serumiyeeri mutabani wa 
Zulisadaayi. 20 N'omukulu w'eggye ly'ekika ky'abaana ba Gaadi yali 
Eriyasaafu mutabani wa Deweri. 21 Abakokasi ne beetikka nga basitudde 
awatukuvu: ball ne basimbanga ennyu mba bo nga tebannatuuka. 22 
Ebendera ey'olusiisira Iw'abaana ba Efulayimu n'esitula ng'eggye lyabwe 
bwe lyali: n'omukutu w'eggye lye yali Erisaama mutabani wa Ammikudi, 
23 N'omukulu w'eggye ly'ekika ky'abaana ba Manase yali Gamalyeri 
mutabatu wa Pedazuuli. 24 N'omukulu w'eggye ly'ekika ky'abaana ba 
Benyamini yati Abidaani mutabani wa Gidiyooni. 25 Ebendera y'olusiisira 
Iw'abaana ba Ddaani, eyasembanga easiisira zonna, n'esitula ng'eggye 
lyabwe bwe lyali: nomukulu w'eggye lye yali Akiyezeeri mutabani wa 
Amisadaayi. 26 N'omukulu w'eggye ly'ekika ky'abaana ba Aseri yali 
Pagiyeeri mutabani wa Okulaani. 27 N'omukulu w'eggye ly'ekika 
ky'abaana ba Nafutaali yali Akira mutabani wa Enani. 28 Okwo kwe kwali 
okutambula kw'abaana ba Isiraeri ng'eggye lyabwe bwe lyali; ne basitula. 
29 Awo Musa n'agamba Kobabu mutabani wa Leweri Omumidiyaani, 
mukoddomi wa Musa, nti Tutambula okugenda mu kifo Mukama kye 
yayogerako nti Ndikibawa: jjangu ggwe ogende naffe, naffe 
tunaakukolanga bulungi: kubanga Mukama yayogera ebirungi ku Isiraeri. 
30 N'amugamba nti Sijja kugenda: naye naddayo mu nsi y'ewaffe n'eri 
enda zange. 31 N'agamba nti Totuleka, nkwegayiridde; kubanga ggwe 
omanyi bwe tuba tusiisiranga mu ddungu, era onoobanga gye tuli 
rig'amaaso. 32 Kale olunaatuukanga, bw'onoogenda aaffe, weewaawo, 
olunaatukanga buli birungi byonna Mukama by'anaatukolanga ffe, ebyo 
tunaakukolanga naawe, 33 Ne basitula ne bava ku lusozi lwa Mukama 
okutambula olugendo olw'ennaku essatu; n'essanduuko ey'endagaano ya 


Mukama n'ebakulembera olugendo olw'ennaku essatu okubanoonyeza 
ekifo eky'okuwummuliramu 34 N'ekire kya Mukama kyabanga ku bo 
emisana, bwe baasitulanga okuva mu Insiisira. 35 Awo olwatuukanga 
essanduuko bwe yasitulwanga Musa n'ayogera nti Golokoka, ai Mukama, 
abalabe bo basaasaanyizibwe; n'abo abakukyaye badduke mu maaso go 36 
Era bwe yayimiriranga n'ayogera nti Komawo, ai Mukama, eri obukumi 
obw'enkumi za Isiraeri. 


11:1 Abantu ne baba nga beemuugunya, nga boogera bubi mu matu ga 
Mukama: Mukama bwe yabawulira obusungu bwe ne bubuubuuka; 
omuliro gwa hiukama ne gwokya mu bo, ne gulya ku nkomerero 
y'olusiisira. 2 Abantu ne bakaabira Musa; Musa n'asaba Mukama, omulim 
ne gukkakkana. 3 Ekifo ekyo ne kiruumibwa erinnya Tabera: kubanga 
omuliro gwa Mukama gwayokya mu bo. 4 Awo ekibiina eky'abasenze 
ekyali mu bo ne batanula okwegomba: n'abaana ba Isiraeri nabo ne 
bakaaba amaziga nate, ne bagamba nti Ani anaatuwa ennyama okulya? 5 
Tujjukira ebyennyanja bye twaliiranga obwereere mu Niisiri; wujju 
n'ensujju n'enva n'obutungulu n'ebyokuliira: 6 naye kaakano obulanu bwaffe 
bukalidde ddala; tewali kintu n'akatono: terulina kintu kye tuba twesiga 
wabula emmaanu eno. 7 Era emmaanu yalinyanga ensigo za jaada, 
n'ekifaananyi kyayo ng'ekifaananyi kya bedola. 8 Abantu ne 
batambulatambula, ne bagikunyaanya ne bagiseera ku mmengo, oba ne 
bagisekulira mu binu, ne bagifumba mu ntamu, ne bagiggyamu emigaati: 
n'okuwooma kwayo kwalinyanga okuwooma kw'amafuta amaggya. 9 Era 
omusulo bwe gwagwanga ku lusiisira ekiro, emmaanu n'egwanga ku gwo. 
10 Musa n'awulira abantu nga bakaaba amaziga mu nda zaabwe zonna, 
buli muntu ku mulyango gw'eweema ye: obusungu bwa Mukama ne 
bubuubuuka nnyo: Musa n'anyiiga. 11 Awo Musa n'agamba Mukama nti 
Kiki ekikukozezza obubi omuddu wo? era kiki ekindobedde okulaba ekisa 
mu maaso go, n'okussaako n'onzisaako omugugu gw'abantu bano bonna? 
12 Nze nnali olubuto Iw'abantu bano bonna? nze nabazaala, n'okugamba 
n'onyamba nti Basitule mu kifuba kyo nga kitaawe w'omwana omulezi 
bw'asitula omwana ayonka, okubatwala mu nsi gye walayirira bajjajja 


baabwe? 13 Nandiggye wa nze ennyama okugabira abantu bano bonna? 
kubanga bankaabira nga boogera nti Tuwe ennyama tulye. 14 Nze siyinza 
kusitula bantu bano bonna nzekka, kubanga bayinze okunzitoowerera. 15 
Era bw'ononkola bw'otyo, nzitira ddala mangu ago, nkwegayiridde, oba 
nga ndabye ekisa mu maaso go; nneme okulaba ennaku zange. 16 Mukama 
n'agamba Musa nti Nkunyaanyiza abasajja nsanvu ab'oku bakadde ba 
Isiraeri, b'omanyi okuba abakadde b'abantu n'abakulu abanaabafuganga; 
obaleete ku weema eyokusisinkanirangamu, bayimirire eyo wamu naawe. 
17 Nange nakka ne njogerera naawe eyo: era naatoola ku mwoyo oguli ku 
ggwe, ne nguteeka ku bo; nabo banaasitulanga omugugu gw'abantu wamu 
naawe, olemenga okugusitula ggwe wekka. 18 Era gamba abantu nti 
Mwetukulize olunaku olw'enkya, era mulirya ennyama: kubanga 
mukaabidde amaziga mu matu ga Mukama nga mwogera nti Ani alituwa 
ennyama okulya? kubanga twali bulungi mu Misiri: Mukama kyaliva 
abawa ennyama, ne mulya. 19 Temuliriirako lunaku lumu, newakubadde 
ennaku ebbiri, newakubadde ennaku ettaano, newakubadde ennaku 
ekkumi, newakubadde ennaku abiri; 20 naye mwezi mulamba, okutuusa 
lw'erifulumira mu nnyindo zammwe, ne muginyiwa: kubanga mugaanyi 
Mukama ali mu mmwe, ne mukaabira amaziga mu maaso ge nga 
mwogera nti Ekyatuggya ki mu Misiri? 21 Musa n'agamba nti Abantu be 
ndimu wakati, be basajja abatambula n'ebigere obusiriivu mukaaga: naye 
ogambye nti Ndibawa ennyama baliireko omwezi omulamba. 22 
Banaabattiranga endiga n'ente okubamalanga? oba balibakunyaanyiza 
ebyennyanja byonna eby'omu nnyanja okubamalanga? 23 Mukama 
n'agamba Musa nti Omukono gwa Mukama guyimpawadde? kaakano 
onoolaba oba ng'ekigambo kyange kinaatuukirira gy'oli nantiki si 
weewaawo. 24 Musa n'afuluma n'abuulira abantu ebigambo bya Mukama: 
n'akunyaanya abasajja nsanvu ab'oku bakadde b'abantu, n'abassaawo 
okwetooloola Eweema. 25 Mukama n'akkira mu kire n'ayogera naye, 
n'atoola ku mwoyo ogwali ku ye, n'aguteeka ku bakadde ensanvu: awo 
olwatuuka omwoyo bwe gwatuula ku bo ne balagula, naye ne bakomya 
awo. 26 Naye ne musigala mu lusiisira abasajja babiri, erinnya ly'omu 
Eridaadi, n'erinnya ly'omulala Medadi: omwoyo ne gutuula ku bo; era baali 


ku muwendo gw'abo abaawandiikibwa, naye baali tebafulumye okugenda 
ku Weema: ne balagulira mu lusiisira. 27 Omulenzi n'adduka n'abuulira 
Musa n'agamba nti Eridaadi ne Medadi balagulira mu lusiisira. 28 Yoswa 
mutabani wa Nuuni, omuweereza wa Musa, omu ku basajja be abalonde, 
n'addamu n'agamba nti Mukama wange Musa, bagaane. 29 Musa n'agamba 
nti Obuggya bukukutte ku lwange? abaatu bonna aba Mukama singa 
bannabbi, Mukama singa abateekako omwoyo gwe! 30 Musa ne 
yeddirayo mu lusiisira, ye n'abakadde ba Isiraeri. 31 Empewo n'efuluma 
eri Mukama, n'ereeta obugubi okuva ku nnyanja, n'ebugwisa mu lusiisira, 
ng'olugendo olw'olunaku olumu ku luuyi luno, n'olugendo olw'olunaku 
olumu ku luuyi luli, okwetooloola olusiisira, ng'emikono ebiri okutuuka ku 
ttaka we bwali. 32 Abantu ne bagolokoka ne bazibya olunaku olwo, ne 
bakeesa obudde, ne bazibya obudde obw'enkya, ne bakuņnaanya obugubi: 
eyaku#331;ņaanya obutono, yakuqgaanya komeri kkumi: ne 
babweyanikira wonna wonna okwetooloola olusiisira. 33 Ennyama bwe 
yali ng'ekyali wakati mu mannyo gaabwe, nga tebannaba kugigaaya, 
obusungu bwa Mukama ne bubuubuuka ku bantu, Mukama n'akuba abaatu 
ekibonyoo bonyo kinene nnyo. 34 Ekifo ekyo ne kiruumibwa erinnya 
Kibezosukataava: kubaaga we baaziika abantu abeegomba. 35 Abantu ne 
basitula e Kiberosukataava ne batambula ne bagenda e Kazerosi; ne 
batuula e Kazerosi. 


12:1 Awo Miryamu ne Alooni ne boogera obubi ku Musa olw'omukazi 
Omukuusi gwe yali awasizza: kubanga yali awasizza omukazi Omukuusi. 
2 Ne boogera nti Mazima Mukama yayogera ne Musa yekka? era 
teyayogera naffe? Mukama n'abiwulira. 3 Era omusajja Musa yali 
muwombeefn nnyo, okusinga abantu bonna abaali ku nsi yonna. 4 Mukama 
n'ayogera mangu ago ne Musa ne Alooai ne Miryamu nti Mufulume 
mwensatule mujje ku weema ey'okusisinkanirangamu. Abo bonsatule ne 
bafuluma. 5 Mukama n'akkira mu mpagi ey'ekire, n'ayimirira ku mulyango 
gw'Eweema, n'ayita Alooni ne Miryamu: bombi ne bafuluma. 6 N'ayogera 
nti Muwulire nno ebigambo byange: oba nga munaabanga mummwe nabbi, 
nze Mukama neetegeezanga gy'ali mu kwolesebwa, naayogerereranga 


naye mu kirooto. 7 Omuddu wange Musa si bw'ali bw'atyo; oyo 
mwesigwa mu nnyuniba yange yonna: 8 oyo naayogeranga naye akamwa 
n'akamwa, mu lwatu, so si mu bigambo bya ngero; n'okufaanana kwa 
Mukama anaakulabanga: kale ekyabalobera ki okutya okwogera obubi ku 
muddu wange, ku Musa? 9 Obusungu bwa Mukama ne bubuubuuka ku bo; 
ne yeeviirawo. 10 Ekire ne kiva waggulu ku Weema; era laba, Miryamu 
n'abaako ebigenge, ng'omuzira: Alooni n'atunuulira Miryamu, era, laba, 
ng'aliko ebigenge. 11 Alooni nagamba Musa nti Ai mukama wange, 
nkwegayiridde, totuteekako kibi, kubanga tukoze eby'obusirusiru era nga 
tukoze ekibi. 12 Nkwegayiridde aleme okuba ng'omufu, omubiri gwe nga 
gwonooneseeko ekitundu ng'ava mu lubuto lwa nnyina, 13 Musa n'akaabira 
Mukama ag'ayogera nti Muwonye, ai Katonda, nkwegayiridde. 14 
Mukama n'agamba Musa nti Kitaawe singa amuwandidde amalusu obulusu 
mu maaso, ensonyi tezandimukwatidde eanaku musanvu? asibirwe ebweru 
w'olusiisira ennaku musanvu, kale oluvannyuma alyoke ayiagizibwe nate. 
15 Miryamu n'asibirwa ebweru w'olusiisira ennaku musanvu: abantu ne 
batatambula okutuusa Miryamu lwe yayingizibwa nate. 16 Awo 
oluvannyuma abantu ne basitula e Kazerosi ne batambula ne basiisira mu 
ddungu lya Palani. 


13:1 Awo Mukama n'agamba Musa nti 2 Tuma abantu bakette ensi ya 
Kanani, gye mpa abaana ba Isiraeri: munaggya omuntu ku buli kiha kya 
bakitaabwe ne mumutuma, buli muntu omukuiu mu bo. 3 Awo Musa 
n'abatuma ag'ayima mu ddungu lya Palani ng'ekiragiro kya Mukama bwe 
kyali: bonna abasajja abaali emitwe gy'abaana ba Isiraeri. 4 N'amannya 
gaabwe ge gano: ku kika kya Lewubeeni, Semuwa mutabani wa Zakula. 5 
Ku kika kya Simyoni, Safati mutabani wa Koli. 6 Ku kika kya Yuda, 
Kalebu mutabani wa Yefune. 7 Ku kika kya Isakaali, Igali mutabani wa 
Yusufu. 8 Ku kika kya Efulayimu, Koseya mutabani wa Nuuni. 9 Ku kika 
kya Benyamini, Paluti mutabani wa Lafu. 10 Ku ikika kya Zebbulooni, 
Gadyeri mutabani wa Sodi. 11 Ku kika kya Yusufu, kye kika kya Manase, 
Gaadi mutabani wa Susi. 12 Ku kika kya Ddaani, Ammiyeri mutabani wa 
Gemali. 13 13 Ku kika kya Aseri, Sesula mutabani wa Mikaeri. 14 Ku 


kika kya Nafutaali, Nakabi mutabani wa Vofesi. 15 Ku kika kya Gaadi, 
Geweri mutabani wa Maki. 16 Ago ge mannya g'abantu Musa be yatuma 
okuketta ensi. Musa n'atuuma Koseya mutabani wa Nuuni Yoswa. 17 
Musa n'abatuma okuketta ensi ya Kanani, n'abagamba nti Mwambukire mu 
kkubo lino ery'obukiika obwa ddyo, mulinnye ku nsozi 18 mulengere ensi 
bw'eri; n'abantu abagituulamu oba nga ba maanyi oba nga banafu, oba nga 
batono oba nga bangi; 19 era ensi bw'eri gye batuulamu, oba nga nnungi 
oba nga mbi; n'ebibuga bwe biri bye batuulamu, oba nga nsiisira, oba nga 
mu bigo; 20 era ensi bw'eri, oba nga ngimu oba nga nkalu, oba nga mulimu 
emiti oba nga temuli. Era mugume omwoyo, muleete ku bibala byamu. Era 
ebiro byali biro bya zabbibu ezisooka okweagera. 21 Awo ne bambuka, ne 
baketta ensi okuva ku ddungu lya Zini okutuuka e Lekobu, okucuusa 
w'oyingirira e Kamasi 22 Ne bambukira obukiika obwa ddyo, ne batuuka e 
Kebbulooni; era Akimaani, Sesayi, ne Talumaayi, abaana ba Anaki, baali 
bali eyo. (Era Kebbulooni kyali kyakamaze emyaka musaavu 
okuzimbibwa, ne balyoka bazimba Zowani ekiri mu Misiri 23 Ne batuuka 
mu kiwonvu e Esukoli, ne batemayo ettabi eryaliko ekirimba kimu ekya 
zabbibu, ne bakisitulira ku musituliro abantu babiri; era baaleeta ne ku 
makomamawanga, ne ku ttiini. 24 Ekifo ekyo ne kiyitibwa ekiwonvu 
Esukoli, olw'ekirimba abaana ba Isiraeri kye baatemayo. 25 Awo ne 
bakomawo nga bamaze okuketta ensi ennaku ana nga ziyiseewo. 26 Ne 
batuuka ne bajja eri Musa n'eri Alooni n'eri ekibiina kyonna eky'abaana ba 
Isiraeri, mu ddungu lya Palani, e Kadesi; ne babaddiza ebigambo bo 
n'ekibiina kyonna, ne babalaga ebibala by'ensi. 27 Ne bamubuulira ne 
bagamba nti Twatuuka mu nsi gye watutuma, era mazima ekulukuta 
n'amata n'omubisi gw'enjuki; era bino bye bibala byayo. 28 Naye abantu 
abatuula mu nsi ba maanyi, n'ebibuga biriko enkomera, binene nnyo: era 
nate twalabayo abaana ba Anaki. 29 Amaleki atuula mu nsi ey'obukiika 
obwa ddyo: n'Omukiiti, n'Omuyebusi, n'Omwamoli, batuula ku nsozi: 
n'Omukanani atuula kumpi n'ennyanja, era ku lubalama Iwa Yoludaani. 30 
Kalebu n'asirisa abantu mu maaso ga Musa, n'agamba nti Twambuke 
mangu ago, tugirye; kubanga tuyinziza ddala okugiwangula. 31 Naye 
abantu abaayambukira awamu naye ne bagamba nti Tetuyinza kwambuka 


ku bantu abo; kubanga batukiza amaanyi. 32 Ne baleeta ebigambo ebibi 
eby'ensi gye baali bakesse eri abaana ba Isiraeri nga boogera nti Ensi gye 
twayitamu okugiketta, nsi eriira ddala abagituulamu; n'abantu bonna be 
twalaba omwo basajja bawanvu nnyo. 33 Era twalabayo Banefiri, abaana 
ba Anaki, abaava ku Banefiri: naffe ne tuba mu maaso gaffe 
ng'obwacaaka, era bwe twali mu maaso gaabwe. 


14:1 Awo ekibiina kyonna ne bayimusa eddoboozi lyabwe, ne balira; 
abantu ne bakaaba amaziga ekiro ekyo. 2 Abaana ba Isiraeri bonna ne 
beemulugunyiza Musa ne Alooni: ekibiina kyonna ne babagamba nti Singa 
rwafiira mu nsi y'e Misiri! oba singa twafiira mu ddungu muno! 3 Era 
Mukama atuleetera ki mu nsi muno, okugwa n'ekitala? Bakazi baffe 
n'abaana baffe abato baliba munyago: si kye kisinga obulungi gye tuli 
okuddayo mu Misiri? 4 Ne bagambagana nti Tweteekerewo omugabe, 
tuddeyo mu Misiri. 5 Awo Musa ne Alooni ne bavuunama amaso gaabwe 
mu maaso g'ekibiina kyonna eky'abaana ba Isiraeri. 6 Yoswa mutabani wa 
Nuuni ne Kalebu mutabani wa Yefune, abaali ku muwendo gw'abo 
abaaketta ensi, ne bayuza !eagoye zaabwe: 7 ne babuulira ekibiina kyonna 
eky'abaana ba Isiraeri nga boogera nti Ensi gye twayitamu okugiketta nsi 
nnungi nnyo. 8 Mukama oba ag'atusanyukira, kale alituyingiza mu nsi 
omwo, n'agituwa; ensi ekulukuta n'amata n'omu'bisi gw'enjuki. 9 Kyokka 
temujeemera Mukama, so temutya bantu ba mu nsi; kubanga kya kulya 
gye tuli: ekisiikirize kyabwe kiggiddwa waggulu ku bo, era Mukama ali 
wamu naffe: temubatya. 10 Naye 'ekibiina kyonna ne balagira okubakuba 
amayinja. Ekitubwa kya Mukama ne kirabikira mu weema 
ey'okusisinkanirangamu eri abaana ba Isiraeri bonna. 11 Mukama 
n'agamba Musa nti Abantu bano balituusa wa okutmyooma? era balituusa 
wa obutanzikiriza olw'obubonero bwonna bwe nnakolera mu bo 12 
N'abakuba ne kawumpuli, ne mbaggyako obusika bwabwe, ne nkuggyamu 
eggwanga eribasinga bo obunene n'amaanyi. 13 Musa n'agamba Mukama 
nti Kale Abamisiri balikiwulira; kubanga waggya abantu bano mu bo 
n'amaanyi go n'obalinnyisa; 14 ne bakibuulira abatuula mu nsi muno: 
baawulira nga ggwe Mukama oli wakati mu bantu bano; kubanga ggwe 


Mukama olabika amaaso n'amaaso, n'ekire kyo kiyimirira ku bo, 
n'obakulembera, mu mpagi ey'ekire emisana, ne mu mpagi ey'omuliro 
ekiro. 15 Kale bw'onotta abantu bano ng'omuntu omu, kale amawanga 
agaawulira ettutumu lyo balyogera 16 nti Kubanga Mukama teyayinza 
kuyingiza bantu bano mu nsi gye yabalayirira, kyeyava abattira mu 
ddungu. 17 Kale kaakano, nkwegayiridde obuyinza bwa Mukama bubeere 
bungi, nga bwe wayogera 18 nti Mukama alwawo okusunguwala, era 
ow'okusaasira kungi, asonyiwa obutali butuukirivu n'okusobya, era 
atalimuggyako musaago n'akatono aguliko; awalana obutali butuukirivu 
bwa bajjajja baabwe ku baana, ku mirembe egy'okusatu n'egy'okuna. 19 
Nkwegayiridde, sonyiwa, obutali butuukirivu bw'abantu bano 
ng'okusaasira kwo bwe kuli okungi, era nga bwe wasonyiwanga abantu 
bano okuva mu Misiri na guno gujwa. 20 Mukama n'agamba nti Nsonyiye 
ng'ekigambo kyo bwe kibadde: 21 naye mazima ddala, nga bwe ndi 
omulamu, era ng'ensi zonna bwe zirijjula ekitiibwa kya Mukama; 22 
kubanga abasajja abo botma abaalaba ekitiibwa kya nge n'obubonero 
bwange bwe tmakolera mu Misiri ne mu ddungu, naye ne bankema 
emirundi gino ekkumi, ne batawulira ddoboozi lyange; 23 mazima 
tebaliraba nsi gye nnalayirira bajjajja baabwe, so tewaliba ku abo 
abannyooma n'omu aligiraba: 24 naye omuddu wange, Kalebu, kubanga ye 
alina omwoyo omulala mu ye, era ye angobererera ddala, oyo ndimuleeta 
mu nsi gye yagendamu; n'ezzadde lye lirigirya. 25 Kale Omwamaleki 
n'Omukanani batuula mu kiwonvu: enkya mukyu ke, mwegendere mu 
ddungu mu kkubo ery'Ennyaaja Emmyufu. 26 Mukama n'agamba Musa ne 
Alooni nti 27 Ndiruusa wa okugumiikiriza ekibiina kino ekibi, 
abanneemulugunyiza? Mpulidde okwemulugunya kw'abaana ba Isiraeri 
kwe banneemulugunyiza. 28 Bagambe nti Nga bwe ndi omulamu, 
bw'ayogera Mukama, mazima nga bwe mwogedde mu matu gange, bwe 
ntyo bwe nnaabakolanga: 29 emirambo gyammwe girigwa mu ddungu 
muno; n'abo bonna abaabalibwa ku mmwe, ng'omuwendo gwammwe 
gwonna bwe gwali, abaali baakamaze emyaka abiri n'okukirawo, 
abanneemulugunyiza, 30 mazima temulituuka mu asi, gye nnayimusiriza 
omukono gwange okubatuuza omwo, wabula Kalebu mutabani wa 


Yefune, ye Yoswa mutabani wa Nuuni. 31 Naye abaana bammwe abato, 
be mugambye okuba omunyago, abo ndibayingiza, aabo balimanya ensi 
gye mugaanyi. 32 Naye mmwe, emirambo gyammwe girigwa mu ddungu 
muno. 33 N'abaana bammwe banaabanga batambuze mu ddungu okumala 
emyaka ana, era banaabangako obwenzi bwammwe, okutuusa emirambo 
gyammwe lwe girizikiririra mu ddungu. 34 Ng'omuwendo gw'ennaku bwe 
gwali ze mwaketteramu ensi, ze nnaku ana, buli lunaku mwaka, bwe 
munaabangako bwe mutyo obutali butuukirivu bwammwe, gye myaka ana, 
era munaamanyanga bwe nnabaabulira. 35 Nze Mukama njogedde, 
mazima ndikola kino ekibiina kino kyonna ekibi, abankunyaaniddeko: mu 
ddungu muno mwe balizikiririra, era mwe balifiira. 36 N'abantu Musa be 
yatuma okuketta easi, abaakomawo ne bamwemulugunyizisa ekibiina 
kyonna, nga baleeta ebigambo ebibi ku nsi, 37 abantu abo abaaleeta 
ebigambo ebibi eby'ensi ne bafa kawumpuli mu maaso ga Mukama. 38 
Naye Yoswa mutabani wa Nuuni ne Kalebu mutabani wa Yefune ne 
basigalawo nga balamu ku bantu abo abaagenda okuketta ensi. 39 Awo 
Musa n'abuulira abaana ba Isiraeri bonna ebigambo ebyo: abantu ne 
bawuubaala nnyo. 40 Ne bagolokoka enkya mu makya, ne beegendera ku 
ntikko y'olusozi nga boogera nti Laba, tutuuno, era tunaayambuka mu kifo 
Mukama kye yasubiza: kubaaga twayonoona. 41 Musa n'agamba nti 
Kaakano musobeza ki ekiragiro kya Mukama, kubanga tekube na mukisa? 
42 Temwambuka, kubanga Mukama tali mu mmwe; muleme okukubirwa 
ddala mu maaso g'abalabe bammwe. 43 Kubanga eyo Omwamaleki 
n'Omukanani bali mu maaso gammwe, era munaagwa n'ekitala: kubanga 
mwadda ennyuma obutagoberera Mukama, Mukama kyanaava alema 
okubeera nammwe. 44 Naye ne beeyinula okulinnya ku ntikko y'olusozi: 
naye ssanduuko ey'endagaano ya Mukama ne Musa tebaava mulusiisira. 
45 Awo Omwamaleki n'aserengeta, n'Omukanani eyatuula ku lusozi okwo, 
ne babakuba ne babaseera ddala okutuusa e Koluma. 


15:1 Mukama n'agamba Musa nti 2 Yogera n'abaana ba Isiraeri obagambe 
nti Bwe mulimala okutuuka mu nsi gye munaatuulangamu, gye mbawa, 3 
era nga mwagadde okuwaayo ekiweebwayo n'omuliro eri Mukama, 


ekiweebwayo elryokebwa oba ssaddaaka, okutuukiriza obweyamo, oba 
okuba kye muwaayo ku bwammwe, oba ku mbaga zammwe ezaalagirwa, 
okunyookereza Mukama evvumbe eddungi, ku nte oba ku ndiga: 4 kale 
oyo anaawangayo ekitone kye anaawangayo eri Mukama ekiweebwayo 
eky'obutta eky'ekitundu eky'ekkumi ekya efa ey'obutta obulungi 
obutabuddwamu ekitundu eky'okuna ekya ini ey'amafuta: 5 n'envinnyo 
okuba ekiweebwayo ekyokunywa, ekitundu eky'okuna ekya ini, 
onootegekanga wamu n'ekiweebwayo ekyokebwa oba olwa ssaddaaka, 
olwa buli mwana gw'endiga. 6 Oba olw'endiga ennume onootegekanga 
okuba ekiweebwayo eky'obutta ebitundu bibiri eby'ekkumi ebya efa 
ey'obutta obulungi obutabuddwamu ekitundu eky'okusatu ekya ini 
ey'amafuta: 7 era okuba ekiweebwayo ekyokunywa onoowangayo 
ekitundu eky'okusatu ekya ini ey'envinnyo, ey'akawoowo eri Mukama. 8 
Era bw'onootegekanga ente okuba ekiweebwayo ekyokebwa oba okuba 
ssaddaaka, okutuukiriza obweyamo, oba okuba ebiweebwayo 
olw'emirembe eri Mukama: 9 kale anaawangayo wamu n'ente 
ekiweebwayo eky'obutta eky'ebitundu bisatu eby'ekkumi ebya efa 
ey'obutta obulungi obutabuddwamu ekitundu kya ini ey'amafuta. 10 Era 
onoowangayo okuba ekiweebwayo ekyokunywa kitundu kya ini 
ey'envinnyo, okuba ekiweebwayo ekikolebwa n'omuliro, eky'akawoowo 
eri Mukama. 11 Bwe kityo bwe kinaakolebwanga olwa buli nte, oba olwa 
buli ndiga ennume, oba olwa buli mwana gw'endiga omulume, oba abaana 
b'embuzi. 12 Ng'omuwendo gwe munaateekanga bwe gunaabanga, bwe 
munaakolanga bwe mutyo kinneemu ng'omuwendo gwazo bwe 
gunaabanga. 13 Enzaalwa bonna banaakolanga ebyo bwe batyo, bwe 
banaawangayo ekiweebwayo ekiko lebwa n'omuliro, eky'ewumbe eddungi 
eri Mukama: 14 Era omugenyi bw'anaatuulanga nammwe, oba buli 
anaabanga mu mmwe mu mirembe gyammwe gyonna, era ng'ayagadde 
okuwaayo ekiweebwayo ekikolebwa n'omuliro, eky'ewumbe eddungi eri 
Mukama; nga mmwe bwe mukola, naye bw'anaakolanga bw'atyo. 15 Mu 
kibiina, wanaabangawo etteeka limu gye mull n'eri omugenyi anaatuulanga 
mu mmwe, etteeka eritaliggwaawo mu mirembe gyammwe gyonna: nga 
mmwe bwe muli, n'omugenyi bw'anaabanga bw'atyo mu maaso ga 


Mukama. 16 Etteeka limu n'a bulombolombo bumu binaabanga gye muli 
n'eri omugenyi anaatuulanga nammwe. 17 Mukama n'agamba Musa nti 18 
Yogera n'abaana ba Isiraeri obagambe nti Bwe multituuka mu nsi gye 
mbatwala, awo olunaatuu kanga, 19 bwe munaalyanga ku mugaati 
ogw'ensi, munaawangayo ekiweebwayo ekisitulibwa eri Mukama. 20 Ku 
mugoyo gwammwe ogw'olubereberye kwe munaggyanga omugaati ne 
muguwaayo okuba ekiweebwayo ekisitulibwa: nga bwe mukola 
ekiweebwayo ekisitulibwa eky'omu guuliro, bwe munaakisitulanga bwe 
mutyo. 21 Ku mugoyo gwammwe ogw'olubereberye kwe munaggyanga 
okuwa Mukama ekiweebwayo ekisitulibwa mu mirembe gyammwe 
gyonna. 22 Era bwe munaasobyanga ne mutakwata biragiro bino byonna, 
Mukama bye yabuulira Musa, 23 byonna Mukama bye yabalagira 
n'omukono gwa Musa, okuva ku lunaku Mukama lwe yalagirirako, 
n'oluvannyuma lwonna mu mirembe gyammwe gyonna; 24 awo 
olunaatuukanga, bwe munaabanga mukikoze nga temumanyiridde, ekibiina 
nga tekimanyi, ekibiina kyonna banaawangayo ente emu envubuka okuba 
ekiweebwayo ekyokebwa, olw'evvumbe eddungi eri Mukama, wamu 
n'ekiweebwayo kyako eky'obutta n'ekiweebwayo kyako eky'okunywa, 
ng'etteeka bwe liri, n'embuzi emu ennume okuba ekiweebwayo olw'ekibi. 
25 Era kabona anaatangiriranga ekibiina kyonna eky'abaana ba Isiraeri, era 
banaasonyiyibwanga; kubanga kubadde kusobya, era nga baleese ekitone 
kyabwe, ekiweebwayo ekikolebwa n'omuliro eri Mukama, n'ekyabwe 
ekiweebwayo olw'ekibi mu maaso ga Mukama, olw'okusobya kwabwe: 26 
n'ekibiina kyonna eky'abaana ba Isiraeri banaasonyiyibwanga, n'omugenyi 
atuula mu bo; kubanga kyakolebwa nga tebamanyiridde eri abantu bonna. 
27 Era omuntu bw'anaaydnoonanga nga tamanyiridde, kale anaawangayo 
embuzi enduusi etennamala mwaka gumu okuba ekiweebwayo olw'ekibi. 
28 Era kabona anaatangiriranga obulamu obusobya, bw'anaayonoonanga 
nga tamanyiridde, mu maaso ga Mukama, okumutangirira; kale 
anaasonyiyibwanga. 29 Munaabanga n'etteeka limu eri oyo anaakolanga 
ekikolwa kyonna nga tamanyiridde, eri enzaalwa mu baana ba Isiraeri, n'eri 
omugenyi aruula mu bo. 30 Naye obulamu obunaakolanga ekikolwa 
kyonna n'ekyejo, oba nga nzaalwa oba nga mugenyi, oyo ng'awodde 


Mukama; n'obulamu obwo bunaazikirizibwanga mu bantu be. 31 Kubanga 
anyoomye ekigambo kya Mukama era ng'amenye ekiragiro kye; obulamu 
obwo bunaazikiririzibwanga ddala, obutali butuukirivu bwe bunaabanga ku 
ye. 32 Awo abaana ba Isiraeri bwe baali nga bakyali mu ddungu, ne 
basanga omuntu ng'alondera enku ku lunaku Iwa ssabbiiti. 33 N'abo 
abaamusanga ng'alonda enku ne bamuleetera Musa ne Alooni n'ekibiina 
kyonna. 34 Ne bamusiba, kubanga kyali tekinnategeezebwa 
bw'anaakolebwa. 35 Mukama n'agamba Musa nti Omuntu oyo taaleme 
kuttibwa: ekibiina kyonna kinaamukubira amayinja ebweru w'olusiisira. 36 
Ekibiina kyonna ne bamutwala ebweru w'olusiisira, ne bamukuba 
amayinja, n'afa; nga Mukama bwe yalagira Musa. 37 Mukama n'agamba 
Musa nti 38 Yogera n'abaana ba Isiraeri obalagire okwekolera 
amatanvuwa ku nkugiro z'ebyambalo byabwe mu mirembe gyabwe 
gyonna, era bateeke omugwa ogwa kaniki ku matanvuwa agali ku buli 
lukugiro: 39 era ganaabanga gye muli amatanvuuwa, mugalabenga 
mujjukire ebiragiro byonna ebya Mukama, mubikolenga; muleme 
okutambulatambula okugoberera omutima gwammwe mmwe n'amaaso 
gammwe mmwe, bye muyisa okugoberera okwenda nabyo: 40 mujjukire 
ebiragiro byange byonna mubikole, mube batukuvu eri Katonda wammwe. 
41 Nze Mukama Katonda wammwe, eyabaggya mu nsi y'e Misiri, okuba 
Katonda wammwe: nze Mukama Katonda wammwe. 


16:1 Awo Koola, mutabani wa Izukali, mutabani wa Kokasi, mutabani wa 
Leevi, ne Dasani ne Abiraamu, batabani ba Eriyaabu, ne Oni, mutabani wa 
Peresi, batabani ba Lewubeeni, ne batwala abantu: 2 ne bagolokoka mu 
maaso ga Musa, wamu n'abalala ab'oku baana ba Isiraeri, abakulu 
b'ekibiina bibiri mu ataano, abaayitibwa mu kkuņņaaniro, abasajja 
abaayatiikirira: 3 ne beekunnaanyiza ku Musa ne ku Alooni ne babagamba 
nti Muyinga okwekuza, kubanga ekibiina kyonna kitukuvu, buli muntu ku 
bo, era Mukama ali mu bo: kale mwegulumiriza ki okusinga ekibiina kya 
Mukama? 4 Awo Musa bwe yakiwulira n'avuunama amaaso ge 5 
n'agamba Koola ne banne bonna nti Enkya Mukama anaalaga ababe bwe 
bali, n'omutukuvu bw'ali, era anaamusembeza gy'ali: oyo gw'anaalonda 


anaamusembeza gy'ali. 6 Mukole bwe muti; muddire ebyoterezo, Koola ne 
banne boma; 7 muteeke omwo omuliro, mubiteekeko obubaane mu maaso 
ga Mukama enkya: kale olunaatuuka omvntu Mukama gw'anaalonda ye 
anaaba omutukuvu: muyinga okwekuza, mmwe batabani ba Leevi. 8 Musa 
n'agamba Koola nti Muwulire nno, mmwe batabani ba Leevi: 9 kyali 
kitono gye muli Katonda wa Isiraeri okubaawula mu kibiina kya Isiraeri, 
okubasembeza gy'ali; okukolanga okuweereza okw'omu nnyumba ya 
Mukama, n'okuyimiriranga mu maaso g'ekibiina okubaweereza: 10 
n'okusembeza ggwe ne bagandabo bonna batabani ba Leevi wamu naawe? 
era munoonya n'obwakabona? 11 Kyemuvudde mukunyaanira ku Mukama 
ggwe ne banno boma: ne Aloon ye ani mmwe okumwemulugunyiza? 12 
Musa n'atuma okuyita Dasani ne Abiraamu, batabani ba Eriyaabu: ne 
bagamba nti Tetujja kwambuka: 13 kyali kitono ggwe okutuggya mu nsi 
ekulukuta n'amata n'omubisi gw'enjuki n'otulinnyisa, okututtira mu ddungu, 
era naye n'okugwanira ne kikugwanira okwefuula omulangira ku ffe? 14 
Era nate totuleese mu nsi ekulukuta n'amata n'omubisi gw'enjuki, so 
totuwadde busika bwa animiro n'ensuku ez'emizabbibu: oyagala 
okuggyamu amaaso abantu abo? tetujja kwambuka. 15 Awo Musa 
n'asunguwala nnyo, n'agamba Mukama nti Tossaayo; mwoyo eri ekyabwe 
ekiweebwayo: sibaggyangako na ndogoyi emu, so sikolaaga bubi n'omu ku 
bo. 16 Musa n'agamba Koola nti Ggwe n'ekibiina kyo, kyonna mubeere mu 
maaso ga Mukama, ggwe nabo ne Alooni, enkya: 17 muddire buli muntu 
ekyoterezo kye, mubiteekeko obubaane, muleete mu maaso ga Mukama 
buli muntu ekyoterezo kye, ebyoterezo ebikunu bibiri mu ataano; naawe ne 
Alooni, buli muntu ekyoterezo kye. 18 Ne baddira buli muntu ekyoterezo 
kye, ne babiteekamu omuliro, ne bassaakol obubaane, ne bayimirira ku 
mulyango gw'eweema ey'okusisinkanirangamu wamu ne Musa ne Alooni. 
19 Koola n'akuņņnaanyiza ku bo ekibiina kyonna ku mulyango gw'eweema 
ey'okusisinkanirangamu: ekitiibwa kya Mukama ne kirabikira ekibiina 
kyonna. 20 Mukama n'agamba Musa ne Alooni nti 21 Mweyawule wakati 
mu kibiina kino ndyoke mbazikirize mangu ago. 22 Ne bavuunama amaaso 
gaabwe ne bagamba nti Ai Katonda, Katonda w'emyoyo gya bonna abalina 
emibiri, omuntu omu ng'ayonoonye onoosunguwalira ekibiina kyonna? 23 


Mukama n'agamba Musa nti 24 Gamba ekibiina nti Mugolokoke muve ku 
weema ya Koola, Dasani, ne Abiraamu. 25 Musa n'agolokoka n'agenda eri 
Dasani ne Abiraamu; abakadde ba Isiraeri ne bamugoberera. 26 N'agamba 
eki,biina nti Mbeegayiridde, muve ku weema ez'abantu bano ababi, so 
temukoma ku kintu kyonna ku byabwe, muleme okuzikirizibwa mu bibi 
byabwe byonna. 27 Awo ne bagolokoka okuva ku nnyumba ya Koola, 
Dasani, ne Abiraamu, enjuyi zonna: Dasani ne Abiraamu ne bafuluma, ne 
bayimirira ku mulyango gw'eweema zaabwe, ne bakazi baabwe, ne 
batabani baabwe, n'abaana baabwe abato. 28 Musa n'agamba nti Ku kino 
kwe munaategeerera nga Mukama yantuma okukola emirimu gino gyonna; 
kubanga saayima mu magezi gange nze okugikola. 29 Abantu bano bwe 
balifa ng'abantu bonna bwe bafa bulijjo, oba bwe balijjirwa ng'abantu; 
bonna bwe bajjirwa; kale Mukama nga teyantuma. 30 Naye Mukama 
bw'anaakola ekigambo ekiggya, ettaka ne lyasama akamwa kaalyo, ne 
libamira, wamu n'ebyabwe byonna, ne bakka nga balamu mu bunnya; kale 
munaategeera ng'abaatu bano banyoomye Mukama. 31 Awo olwatuvka, 
bwe yali ng'agenda okumala okwogera ebigambo ebyo byonna, ettaka ne 
lyatika eryali wansi weabwe: 32 ensi n'eyasama akamwa kaayo, n'ebamira, 
n'ennyumba zaabwe, n’abantu bonna aba Koola, n'ebintu byabwe byonna 
33 Bwe batyo bo n'ebyabwe byonna ne bakka nga balamu mu bunnya: ensi 
n'ebasaanikira, ne bazikirira mu kibiina. 34 Isiraeri yonna abaali 
babeetoolodde ne badduka olw'okulira kwabwe: kubanga baagamba nti 
Ensi ereme okurumira ffe. 35 Omuliro ne guva eri Mukama, ne gwokya 
abasajja ebibiri mu ataano abaawaayo obubaane. 36 Mukama n'agamba 
Musa nti 37 Gamba Eriyazaali mutabaani wa Alooni kabona, aggye 
ebyoterezo mu muliro, naawe ofuke eyo omuliro; kubaaga bitukuvu; 38 
ebyoterezo bya baao abaayonoona ku bulamu bwabwe bo, babifuule 
essowaani eziweesebwa okubikka ku kyoto: kubanga babiwaddeyo mu 
maaso ga Mukama, kye bibeeredde ebitukuvu: era binaabanga kabonero 
eri abaana ba Isiraeri. 39 Eriyazaal; kabona n'atwala ebyoterezo 
eby'ebikomo, abo abookeddwa bye bawaddeyo; ne babiweesa okuba 
ekibikka ku kyoto: 40 okuba ekijjukizo eri abaana ba Isiraeri, 
munnaggwanga yenna, atali wa zzadde lya Alooni, alemenga okusembera 


okunyookeza obubaane mu maaso ga Mukama; alemenga okuba nga 
Koola, era nga banae: Mukama nga bwe yamugamba n'omukono gwa 
Musa. 41 Naye ku lw'enkya ekibiina kyonna eky'abaana ba Isiraeri ne 
beemiilugunyiza Musa ne Aloon nga boogera nti Mwasse abantu ba 
Mukama. 42 Awo olwatuuka, ekibiina bwe kyali kikunyaanidde ku Musa 
ne ku Alooni, ne batunuulira eweema ey'okusisinkanirangamu: era, laba, 
ekire nga kigibisseeko, ekitiibwa kya Mukama ne kirabika. 43 Musa ne 
Alooni ne bajja mu bwenyi bw'eweema ey'okusisinkanirangamu. 44 
Mukama n'agamba Musa nti 45 Mugolokoke muve wakati mu kibiina 
kino, mbazikirize mangu ago. Ne bavuunama amaaso gaabwe. 46 Musa 
n'agamba Alooni nti Ddira ekyoterezo kyo, oggye omuliro ku kyoto 
oguteeke omwo, osseeko obubaane, okitwale mangu eri ekibiina, 
obatangirire: kubanga obusungu bufulumye eri Mukama: kawumpuli 
atanudde. 47 Alooni n'addira nga Musa bwe yayogera, n'adduka n'agenda 
wakati mu kibiina; era, laba, kawumpuli ng'atanudde mu bantu. 48 
N'ayimirira wakati w'abafu n'abalamu; kawumpuli n'aziyizibwa. 49 N'abo 
abaafa kawumpuli baali kakumi mu enkumi nnya mu lusanvu, obutassaako 
abo abaafa olw'ebigambo bya Koola. 50 Aloon n'addayo eri Musa ku 
mulyango gw'eweema ey'okusisinkanirangamu: kawumpuli n'aziyizibwa. 


17:1 Mukama n'agamba Musa nti 2 Gamba abaana ba Isiraeri, obaggyeko 
emiggo, buli nnyumba ya bakitaabwe gumu, ku bakulu baabwe bonna 
ng'ennyumba za bakitaabwe bwe ziri, emiggo kkumi n'ebiri: waadiika 
erinnya lya buli muntu ku muggo gwe. 3 Eraonoowandiika erinnya lya 
Alooni ku muggo gwa Leevi: kubanga buli; mutwe gw'ennyumba za 
bakitaabwe omuggo gunaaba gumu. 4 Era onoogitereka mu weema 
ey'okusisinkanirangamu mu maaso g'obujulirwa, we nsisinkanira nammwe. 
5 Kale olunaatuuka, omuntu gwe nnaalonda omuggo gwe gunaaloka: 
nange naamalawo gye ndi okwemulugunya kw'abaana ba Isiraeri, kwe 
babeemulugunyiza. 6 Musa n'agamba abaana ba Isiraeri, abakulu baabwe 
bonna ne bamuwa emiggo, buli mukulu gumu, ng'ennyumba za bakitaabwe 
bwe ziri, gy'emiggo kkumi n'ebiri: n'omuggo gwa Alooni gwali mu miggo 
gyabwe. 7 Musa n'atereka emiggo mu maaso ga Mukama mu weema 


ey'obujulirwa. 8 Awo olwatuuka enkya Musa n'ayiagira mu weema 
ey'obujulirwa; era, laba, omuggo gwa Alooni ogw'omu nnyumba ya Leevi 
nga gumeze ne guloka ne gusansula ne gubala amaloozi amengevu. 9 
Musa n'afwumya emiggo gyonna eri abaana ba Isiraeri bonna ng'agiggya 
mu maaso ga Mukama: ne balaba, ne baddira buli muntu omuggo gwe. 10 
Mukama n'agamba Musa nti Zzaayo omuggo gwa Alooai mu manso 
g'obujulirwa, okukuumibwanga okuba akobonero eri abaana b'obujeemu; 
omalewo okwemulugunya kwabwe ku nze, baleme okufa. 11 Musa bwe 
yakola bw'atyo: nga Mukama bwe yamulagira, bwe yakola. 12 Abaana ba 
Isiraeri ae bagamba Musa nti Laba, tuzikirira, tufudde, fenna tufudde. 13 
Buli anaasemberanga, anaasemberanga ku nnyumba ya Mukama, 
anaafanga: fenna tulizikirira 


18:1 Mukama n'agamba Alooni nti Ggwe ne batabani bo n'ennyumba ya 
bakitamwe wamu naawe munaabangako obutali butuukirivu 
bw'awatukuvu: era ggwe ne batabani bo wamu naawe munaabangako 
obutali butuukirivu bw'obwakabona bwammwe. 2 Ne baganda bo nabo, 
ekika kya Leevi, ekika kya kitaawo, basembeze wamu naawe, bagattibwe 
naawe bakuweerezenga: naye ggwe ne batabani bo wamu naawe 
munaabanga mu maaso g'eweema ey'obujulirwa. 3 Era banaakuumanga 
bye wateresebwa, n'ebiteresebwa eby'Eweema yonna: kyokka 
tebasembereranga bintu bya mu watukuvu n'ekyoto, baleme okufa, bo 
newakubadde mmwe. 4 Era baligattibwa naawe ne bakuuma eweema 
ey'okusisinkanirangamu nga bwe baateresebwa, olw'okuweereza kwonna 
okw'omu Weema: ne munnaggwanga tabasembereranga. 5 Era 
munaakuumanga awatukuvu nga bwe mwateresebwa, n'ekyoto nga bwe 
mwateresebwa: walemenga okuba obusungu nate ku baana ba Isiraeri. 6 
Naage, laba, nze nziye baganda bammwe Abaleevi mu baana ba Isiraeri: 
bo kirabo gye muli, ekiweereddwa eri Mukama, okukolanga okuweereza 
okw'omu weema ey'okusisinkanirangamu. 7 Naawe ne batabani bo wamu 
naawe munaakuumiranga obwakabona bwammwe buli kintu eky'ekyoto 
n'ebyo ebiri munda w'egglgi; era munaaweerezanga: mbawa obwakabona 
okuba okuweereza kwe muweereddwa: ne munnaggwanga 


anaasemberanga anattibwanga. 8 Mukama n'agamba Alooni nti Nange, 
laba, nze nkuteresezza ebiweebwayo gye ndi ebisitulibwa, ebintu byonna 
eby'abaana ba Isiraeri ebitukuzibwa, ggwe mbiwadde olw'okufukibwako 
amafuta, ne batabani bo, okuba ebbanja ennaku zonna. 9 Bino bye 
binaabanga ebibyo ku bintu ebitukuvu ennyo, ebinaafikkangawo ku muliro: 
but kitone kyabwe, buli kye bawaayo eky'obutta, na buli kye bawaayo 
olw'ekibi, na buli kye bawaayo olw'omusango, bye banansasulanga, 
binaabanga bitukuvu nnyo, bibyo era bya batabani bo. 10 Onoolyangako 
ng'ebintu ebitukuvu ennyo; buli musajja anaalyangako: binaabanga 
bitukuvu gy'oli. 11 Era bino bibyo: ekirabo kyabwe kye bawaa. yo 
ekisitulibwa, byonna abaana ba Isiraeri bye bawaayo 
ebiwuubibwawuubibwa: mbikuwadde ggwe ne batabani bo ne bawala bo 
wami naawe, okuba ebbanja ennaku zonna: buli muntu omulongoofu mu 
nnyumba yo anaalyangako 12 Amafuta gonna agasinga obu lungi ne 
zabbibu zonna ezisinga obulungi, ne ku nyaano, ebiberebezye ku byo bye 
banaawanga Mukama, ggwe mbiwadde. 13 Ebibala ebinaasookanga 
okwengera ku byonna ebiri mu nsi yaabwe, bye banaaleeteranga Mukama, 
binaabanga bibyo; buli muntu omulongoofu ali mu nnyumba yo 
anaalyangako. 14 Buli kintu ekinaawongebwanga mu Isiraeri kinaabanga 
kikyo. 15 Buli ekinaggulanga enda, ku byonna ebirina omubiri bye 
bawaayo eri Mukama, oba nga muntu oba nga nsolo, binaabanga bibyo: 
naye omubereberye w'omuntu tolemanga kununula, n'embereberye z'ensolo 
ezitali nnongoofu onoonunulanga. 16 N'ebyo ebinaabanga 
eby'okununulibwa ku byo ebyakamaze omwezi ogumu onoonunulanga, 
ng'okubala kwo bwe kunaabanga, n'omuwendo ogwa sekeri ttaano, nga 
sekeri ey'omu watukuvu bw'eri eyo ze gera abiri. 17 Naye embereberye 
y'ente, oba embereberye y'endiga, oba embereberye y'embuzi, tonunulanga; 
ezo ntukuvu: onoomansiranga omusaayi gwazo ku kyoto, n'oyokya 
amasavu gaazo okuba ekiweebwayo ekikolebwa n'omuliro, okuba 
evvumbe eddungi eri Mukama. 18 N'ennyama yaazo eneebanga yiyo, 
ng'ekifuba ekiwuubibwawuubibwa era ng'ekisambi ekya ddyo, eneebanga 
yiyo. 19 Byonna ebisitulibwa ebiweebwayo ku bintu ebitukuvu, abaana ba 
Isiraeri bye bawaayo eri Mukama, nkubiwadde ggwe ne batabani bo ne 


bawala bo wamu naawe, okuba ebbanja ennaku zonna: ye ndagaano 
ey'omunnyo eteriggwaawo mu maaso ga Mukama eri ggwe n'eri ezzadde 
lyo awamu naawe. 20 Mukama n'agamba Aloon nti Toobenga na busika 
mu nsi yaabwe, so toobeaga na mugabo gwonna mu bo: nze mugabo gwo 
n'obusika bwo mu baana ba Isiraeri. 21 Era abaana ba Leevi, laba, 
mbawadde ebitundu byonna eby'ekkumi eby'omu Isiraeri okuba obusika, 
okuba empeera y'okuweereza kwabwe kwe baweereza, kwe kuweereza 
okw'omu weema ey'okusisinkanirangamu. 22 N'okuva leero abaana ba 
Isiraeri tebaasembererenga weema ya kusisinkaiurangamu, balemenga 
okubaako ekibi ne bafa. 23 Naye Abaleevi banaakolanga okuweereza 
okw'omu weema ey'okusisinkanirangamu, nabo banaabangako obutali 
butuukirivu bwabwe: lino linaabanga tteeka eritaliggwaawo mu mirembe 
gyammwe gyonna, era mu baana ba Isiraeri tebabanga na busika. 24 
Kubanga ebitundu eby'ekkumi eby'abaana ba Isiraeri, bye bawaayo okuba 
ekiweebwayo ekisitulibwa eri Mukama, bye mbawadde Abaleevi okuba 
obusika: kyenvudde mbagamba nti Mu baana ba Isiraeri tebabanga na 
busika. 25 Mukama n'agamba Musa nti 26 Era nate onooyogera n'Abaleevi 
n'obagamba nti Bwe munaasoloozanga ku baana ba Isiraeri ebitundu 
eby'ekkumi bye mbawadde ku bc okuba obusika bwammwe, kale 
munaawangayo ku byo ekiweebwaye ekisitulibwa eri Mukama, ekitundu 
eky'ekkumi eky'ebitundu eby'ekkumi. 27 Era kye muwaayo ekisitulibwa 
kinaabalibwanga gye muli, ng'emmere enkalu ey'omuguuliro, era 
ng'ebikula mu ssogolero. 28 Bwe mutyo nammwe munaggyanga ku 
bitundu byammwe byonna eby'ekkumi abaana ba Isiraeri bye babawa, 
okuwaayo ekiweebwayo ekisitulibwa eri Mukama; era munaggyanga ku 
byo okuwa Alooni kabona ekiweebwayo ekya Muksma ekisitulibwa. 29 
Ku birabo byammwe byonna kwe munaggyanga buli ekiweebwayo ekya 
Multama ekisitulibwa, ku ebyo byonna ebisinga obulungi, kye kitundu 
kyabyo ekitukuzibwa kye muggya ku byo. 30 Kyonoova obagamba nti 
Bwe munaasitulanga ebisinga obulungi ku byo, kale binaabalibwanga eri 
Abaleevi ng'ekyengera eky'omu gguuliro, era ng'ekyengera eky'omu 
ssogolero. 31 Era munaabiriiranga mu buli kifo, mmwe n'ennyumba 
zammwe: kubanga y'empeera yammwe olw'okuweereza kwammwe 


okw'omu weema ey'okusisinkanirangamu. 32 So temuubengako kibi 
olw'ebyo, bwe munaamalanga okusitula ku byo ebisinga obulungi ku byo: 
so temuvumisanga bintu bitukuvu by'abaana ba Isiraeri; mulemenga okivfa. 


19:1 Mukama n'agamba Musa ne Alooni nti 2 Lino lye tteeka ery'ekiragiro 
Mukama kye yalagira ng'agamba nti Gamba abaana ba Isiraeri bakuleetere 
ente enduusi eya lukunyu eteriiko bbala, eteriiko bulema, 
eteteekebwangako kikoligo: 3 era munaagiwanga Eriyazaali kabona, naye 
anaagifulumyanga ebweru w'olusiisira, ne bagittira mu maaso ge: 4 awo 
Eriyazaali kabona anaatoolanga ku musaayi gwayo n'engalo ye, n'amansira 
ku musaayi gwayo okwolekera obwenyi bw'eweema 
ey'okusisinkanirangamu emirundi musanvu 5 ne bookera ente mu maaso 
ge; eddiba lyayo n'ennyama yaayo n'omusaayi gwayo wamu n'obusa 
bwayo anaabyokyanga: 6 kabona n'addira omuti omwerezi n'ezobu 
a'olugoye olumyttfu, n'abissuula wakati ente w'eyokerwa. 7 Awo kabona 
anaayozanga engoye ze, n'anaaba omubiri gwe mu mazzi, n'alyoka ayingira 
mu lusiisira, kabona n'aba atali mulongoofu okutuusa akawungeezi. 8 
N'oyo anaagyokyanga anaayozanga engoye ze mu mazzi, n'anaaba omubiri 
gwe mu mazzi, n'aba atali mulongoofu okutuusa akawungeezi. 9 N'omuntu 
omulongoofu anaayoolanga ewu ly'ente, n'alitereka ebweru w'olususira mu 
kifo ekirongoofu, era linaakuumirwanga ekibiina ky'abaana ba Isiraeri 
okuba amazzi ag'okwawula: ekyo kye kiweebwayo olw'ekibi. 10 N'oyo 
anaayoolanga ewu ly'ente anaayozanga engoye ze, n'aba atali mulongoofu 
okuruusa akawungeezi: era linaabanga eri abaana ba Isiraeri n'eri 
omugenyi atuula mu bo etteeka eritaliggwaawo. 11 Anaakomanga ku 
mulambo gw'omuntu yenna anaabanga atali mulongoofu ennaku musanvu: 
12 oyo aneerongoosanga nago ku lunaku olw'okusatu, ne ku lunaku 
olw'omusanvu anaabanga mulongoofu: naye bw'anaalemanga 
okwerongoosa ku lunaku olw'okusatu, kale ku lunaku olw'omusanvu 
taabenga mulongoofu. 13 Buli anaakomanga ku mulambo gw'omuntu 
yenna afudde, n'ateerongoosa, ng'ayonoona ennyumba ya Mukama; 
n'obulamu obwo bunaazikirizibwanga mu Isiraeri: kubanga 
teyamansirwako mazzi ga kwawula, anaabanga atali mulongoofu; obutali 


bulongoofu bwe nga bukyali ku ye. 14 Lino lye tteeka omuntu 
bw'aaaafiiranga mu weema: buli anaayingiranga mu weema na buli 
anaabanga mu weema, anaabanga atali mulongoofu ennaku musanvu. 15 
Na buli kintu kyasaan,iridde, ekitaliiko kisaanikizo ekisibibwa ku kyo, si 
kirongoofu. 16 Na buli anaakomanga ku ttale ebweru ku muntu eyattibwa 
n'ekitala oba ku mulambo oba ku ggumba ly'omuntu oba ku malaalo 
anaabanga atali mulongoofu ennaku musanvu. 17 N'olw'atali mulongoofu 
banaatoolanga ku wu ery'ekiweebwayo olw'ekibi ekyokebwa, ne bafultako 
amazzi agakulukuta mu kibya: 18 n'omuntu omulongoofu anaddiranga 
ezobu, n'aginnyilta mu mazzi, nagamansira ku weema, ne ku bintu byonna, 
ne ku bantu abaalimu, ne ku oyo eyakoma ku ggumba oba ku oyo 
eyattibwa oba ku mufu oba ku malaalo: 19 n'omulongoofu oyo 
anaamansiranga ku atali mulongoofu ku lunaku olw'okusatu ne ku lunaku 
olw'omusanvu: ne ku lunaku olw'omusanvu anaamulongoosanga; awo 
anaayozanga engoye ze, n'anaaba mu mazzi, n'aba mulongoofu 
akawungeezi. 20 Naye omuntu anaabanga atali mulongoofu 
n'ateerongoosa, obulamu obwo bunaazikirizibwanga wakati mu kibiina, 
kubanga ayonoonye awatukuvu wa Mukama: amazzi ag'okwawula 
tegamansiddwa ku ye; si mulongoofu. 21 Era linaabanga tteeka gye bali 
eritaliggwaawo: n'oyo anaamansiranga amazzi ag'okwawula anaayozanga 
engoye ze; n'oyo anaakomanga ku mazzi ag'okwawula anaabanga atali 
mulongoofu okutuusa akawungeezi. 22 Na buli kintu atali mulongoofu 
ky'anaakomangako kinaabanga ekitali kiroagoofu: n'obulamu 
obunaakikomangako bunaabanga obutali bulongoofu 


20:1 Awo abaana ba Isiraeri, ekibiina kyonna, ne batuuka mu ddungu lya 
Zini mu mwezi ogw'olu bereberye: abantu ne batuula mu Kadesi; Miryamu 
n'afiira eyo n'aziikibwa eyo. 2 Ne wataba mazzi ga kibiina: ne 
beekunygaanyiza ku Musa ne ku Alooni. 3 Abantu ne bawakana ne Musa ne 
boogera nti Singa twafa baganda baffe bwe baafiira mu maaso ga 
Mukama! 4 Era mw'aleetera ki ekibiina kya Mukama mu ddungu muno, 
tufiire omwo, ffe n'ebisibo byaffe? 5 Era mwatuggira ki mu Misiri 
okutulinnyisa okutuyingiza mu kifo kino ekibi? si kifo kya nsigo, so si kya 


ttiini, so si kya mizabbibu, so si kya mikomamawanga; so tewali mazzi ga 
kunywa. 6 Musa ne Aloon ne bava mu maaso g'ekibiina ne bagenda ku 
mulyango gw'eweema ey'okusisinkanirangamu, ne bavuunama amaaso 
gaabwe: ekitiibwa kya Mukama ne kibalabikira. 7 Mukama n'agamba 
Musa nti 8 Ddira omuggo ogwo, okuņņnaanye ekibiina, ggwe ne Alooni 
muganda wo, mugambire olwazi mu maaso gaabwe, luleete amazzi 
gaalwo; onobaggira amazzi mu lwazi: bw'otyo bw'onoonywesa ekibiina 
n'ebisibo byabwe. 9 Musa n'addira omuggo ng'aguggya mu maaso ga 
Mukama, nga bwe yamulagira. 10 Musa ne Alooni ne bakunyaanyiza 
ekibiina mu maaso g'olwazi, n'abagamba nti Muwulire nno, mmwe 
abajeemu; ffe tunaabaggira amaizi mu lwazi muno? 11 Musa n'ayimusa 
omukono gwe, n'akuba olwazi n'omuggo gwe emirundi ebiri: amazzi 
mangi ne gavaamu, ekibiina ne banywa n'ebisibo byabwe. 12 Mukama 
n'agamba Musa ne Alooni nti Kubanga temunzikirizza, okuntukuza mu 
maaso g'abaana ba Isiraeri, kyemuliva mulema okuyingiza ekibiina kino 
mu nsi gye mbawadde. 13 Ago ge mazzi ag'e Meriba; kubanga abaana ba 
Isiraeri baawakana ne Mukama, n'atukuzibwa mu bo. 14 Musa n'aiuma 
ababaka ng'ayima e Kadesi eri Kabaka w’e Edomu, nti Bw'atyo 
bw'ayogera Isiraeri muganda wo, nti Omanyi ennaku zonna ezaatubaako: 
15 bakitaffe bwe baaserengeta mu Misiri, ne tumala mu Misiri ebiro bingi 
Abamisiri ne batukola bubi ne bakitaffe: 16 awo bwe twakaabira Mukama, 
n'awulira eddoboozi lyaffe, natuma malayika, n'atuggya mu Misiri: era, 
laba, tuli mu Kadesi; ekibuga ekiri ku nsalo yo enkomerero: 17 ka tuyite, 
nkwegayiridde, mu nsi yo: tetuliyita mu nnimiro newakubadde mu lusuku 
lw'emizabbibu, so tetulinywa ku mazzi ag'omu nzizi: tunaatambuliranga 
mu luguudo lwa kabaka, tetulikyamira ku mukono ogwa ddyo, 
newakubadde ogwa kkono, okutuusa lwe tuliyita ku nsalo yo. 18 Edomu 
namugamba nti Toliyita mu nze, nneme okukutabaala n'ekitala. 19 Abaana 
ba Isiraeri ne bamugamba nti Tulirinnyira mu luguudo: bwe tunaanywanga 
ku mazzi go, nze n'ebisibo byange, kale n'awanga omuweado gwago: ka 
mpitemu buyisi n'ebigere. 20 N'agamba nti Toli yitamu. Edomu 
n'amutabaala n'eggye lingi, n'omukono ogw'amaanyi. 21 Bw'atyo Edomu 
n'agaana okuyisa Isiraeri mu nsalo ye Isiraeri kyeyava akyuka okuva gy'ali. 


22 Ne basitula e Kadesi ne batambula: abaana ba Isiraeri, ekibiiaa kyonna, 
ne batuuka ku lusozi Koola. 23 Mukama n'agambira Musa ne Aloon ku 
lusozi Koola, ku nsalo yensi ya Edomu, ng'ayogera 24 nti Alooni 
anaakunyaanyizibwa eri abantu be: kubanga taliyingira mu nsi gye mpadde 
abaana ba Isiraeri, kubaaga mwajeemera ekigambo kyange ku mazzi ag'e 
Meriba. 25 Twala Aloon ne Eriyazaali mutabaai we, obalinnyise ku lusozi 
Koola: 26 Alooni omwambuleko ebyambalo bye, obimwambaze 
Eriyazaali mutabani we: kale Alooni anaakuņņnaanyizibwa eri abantu be, 
era aaaafiira eyo. 27 Musa n'akola nga Mukama bwe yalagira: ne balinnya 
ku lusozi Koola mu maaso g'ekibiina kyonna. 28 Musa n'ayambula Alooni 
ebyambalo bye, n'abyambaza Eriyazaali mutabani we; Alooni n’afiira eyo 
ku ntikko y'olusozi: Musa ne Eriyazaali ne baserengeta ne bava ku lusozi. 
29 Awo ekibiina kyonna bwe baalaba nga Alooni afudde, ne bamala 
ennaku asatu nga bakaabira Alooni, ennyumba ya Isiraeri yonna. 


21:1 N'Omukanani, kabaka w'e Yaladi, eyatuulanga mu bukiika obwa 
ddyo, n'awulira nga Isiraeri ajja mu kkubo lya Asalimu; n'alwanane Isiraeri 
nawamba abamu ku bo. 2 Isiraeri ne yeeyama obweyamo eri Mukama, 
n'agamba nti Bw'onoogabulira ddala abantu bano mu mukono gwange, 
ndizikiririza ddala ebibuga byabwe. 3 Mukama n'awulira eddoboozi lya 
Isiraeri, n'agabula Abakanani; ne babazikiririza ddala bo n'ebibuga byabwe: 
ekifo ne kituumibwa erinnya lyakyo Kolutna. 4 Ne basitula okuva ku 
lusozi Koola ne bagenda mu kkubo ery'Ennyanja Emmyufu, okwetooloola 
ensi ya Edomu: obulamu bw'abantu ae buketlgentererwa nnyo 
olw'olugendo. 5 Abantu ne boogera bubi ku Katonda ne ku Musa, nti 
Mwatuggira ki mu Misiri okutulinnyisa okufiira mu ddungu? kubanga 
tewali kyakulya, so tewali mazzi; n'obulamu bwaffe butamiddwa 
ekyokulya kino ekyangu. 6 Mukama n'asindikira abantu emisota 
egy'omuliro, ne giruma abantu; abantu bangi ne bafa ku Isiraeri. 7 Abantu 
ne bajja eri Musa ne bagamba nti Twonoonye kubanga twayogera obubi ku 
Mukama ne ku ggwe; saba Mukama atuggyeko emisota. Musa n'asabira 
abantu. 8 Mukama n'agamba Musa nti Weekolere omusota ogw'omuliro, 
oguteeke ku mulongooti: awo olunaatuuka, buli alumiddwa 


bw'anaagulaba, anaaba mulamu. 9 Musa n'akola omusota ogw'ekikomo, 
n'aguteeka ku mu, longooti: awo olwatuuka amusota bwe gwabanga 
gulumye omuntu yenna, bwe yatunuulira omusota ogw'ekikomo, n'aba 
mulamu. 10 Abaana ba Isiraeri ne batambula ne basiisira mu Obosi. 11 Ne 
basitula e Obosi ne batambula ne basiisira mu Iyeabalimu, mu ddungu 
eryolekera Mowaabu, ku luuyi olw'ebuvanjuba. 12 Ne bavaayo, ne 
batambula, ne basiisira mu kiwonvu kya Zeredi. 13 Ne bavaayo ne 
batambula ne basusira emitala wa Alunoni, oguli mu ddungu, ogusibuka 
mu nsalo y'Abamooli: kubanga Alunoni ye nsalo ya Mowaabu, wakati wa 
Mowaabu n'Aba mooli. 14 Kyekyava kyogerwa mu kitabo eky'Entalo za 
Mukama nti Vakebu mu Sufa N'ebiwonvu bya Alunoni, 15 N'ebikko 
eby'ebiwonvu Ebiserengetera eri eanyumba za Ali, Era ebyesigama ku 
nsalo ya Mowaabu. 16 Ne bavaayo ne batambula ne bagenda e Beeri: 
olwo lwe luzzi Mukama lwe yabuulirako Musa nti Kutltlaanya abantu, 
nange naabawaamazzi. 17 Isiraeri n'alyoka ayimba oluyimba luno: 
Weesere, ggwe oluzzi; muluyimbire; 18 Oluzzi abakulu Iwe baasima, 
Abakungu b'abaatu lwe baayerula, N'omuggo ogw'obwakabaka, n'emiggo 
gyabwe. Ne bava mu ddungu ne batambula ne bagenda e Matana: 19 ne 
basitula e Matana ne bagenda e Nakalieri: ne basitula e Nakalieri ne 
bagenda e Bamosi: 20 ne basitula e Bamosi ne bagenda mu kiwonvu ekiri 
ku ttale lya Mowaabu, ku ntikko ya Pisuga, kw'oyima okulengera 
eddungu. 21 Isiraeri natuma ababaka eri Sikoni kabaka w'Abamoli 
ng'ayogera nti 22 Ka mpite mu nsi yo: tetulikyamira mu nnimiro 
newakubadde mu lusuku Iw'emizabbibu; tetulinywa ku mazzi ga nzizi: 
tulitambulira mu luguudo lwa kabaka, okutuusa lwe tuliyita mu nsalo yo. 
23 Sikoni n'ataganya Isiraeri kuyita mu nsalo ye naye Sikoni nakuņņnaanya 
abantu be boana, n'atabaala Isiraeri mu ddungu, n'atuuka e Yakazi: 
n'alwana ne Isiraeri. 24 Isiraeri n'amukuba n'obwogi bw'ekitala, n'alya ensi 
ye okuva ku Alunoni okutuuka ku Yaboki, okutuuka ku baana ba Amotu: 
kubanga ensalo ey'abaana ba Amoni yali ya maanyi. 25 Isiraeri n'alya 
ebibuga ebyo byonna: Isiraeri n'atuula mu bibuga byonna eby'Abamoli, mu 
Kesuboni ne mu bibuga byakyo byonna. 26 Kubanga Kesuboni kyali 
kibuga kya Sikoiu kabaka w'Abamoli, eyalwana ne kabaka wa Mowaabu 


eyasooka, n'aggya mu mukono gwe ensi yanna, okutuuka ku Alunoni. 27 
Aboogerera mu ngero kyebaava boogera nti Mujje e Kesuboni, Ekibuga 
kya Sikono kizimbibwe kinywezebwe: 28 Kubanga omuliro gufulumye mu 
Kesuboni, Ennimi z'omuliro mu kibuga kya Sikoni: Gwokezza Ali ekya 
Mowaabu, Abakungu ab'ebifo ebigulumivu ebya Alunoni. 29 Zikusanze, 
Mowaabu! Mufudde, mmwe abantu ba Kemosi : Agabudde batabani be 
okuba abadduse, Ne bawala be okuba abasibe, Eri Sikoni kabaka 
w'Abamoli. 30 Twabasimbako; Kesuboni kyazikirira okutuuka ku Diboni, 
Era twazisa okutuuka ku Nofa, Ekituuka ku Medeba. 31 Isiraeri n'atuula 
bw'atyo mu nsi y'Abamoli. 32 Musa n'atuma okuketta Yazeri, ne balya 
ebibuga byayo, ne bagobamu Abamoli abaali eyo. 33 Ne bakyuka ne 
bambukira mu kkubo ly'e Basani: Ogi kabaka We Basani n'abatabaala, ye 
n'abantu be bonna okulwanira nabo e Derei. 34 Mukama n'agamba Musa 
nti Tomutya: kubaaga mmugabudde mu mukono gwo, n'abantu be bonna, 
n'ensi ye; era olimukola nga bwe wakola Sikoni kabaka w'Abamoli, 
eyatuulanga e Kesuboni. 35 Awo ne bamutta ne batabani be, n'abantu be 
boana, ne watamusigalirawo n'omu: ne balya ensi ye. 


22:1 Abaana ba Isiraeri ne batambula ne basiisira mu nsenyi za Mowaabu 
emitala wa Yoludaani e Yeriko. 2 Awo Balaki mutabani wa Zipoli n'alaba 
byonna Isiraeri bye yali akoze Abamoli. 3 Mowaabu n'atya nnyo abantu, 
kubanga bangi: Mo. waabu n'akennentererwa olw'abaana ba Isiraeri. 4 
Mowaabu n'agamba abakadde ba Midiyaani nti Kaakano ekibiina kino 
kigenda kukombera ddala byonna ebitwetoolodde, ng'ente bw'ekomba 
omuddo ogw'oku ttale. Era Balaki mutabani wa Zipoli ye yali kabaka wa 
Mowaabu mu biro ebyo 5 N’atuma ababaka eri Balamu mutabani wa 
Byoli, e Pesoli, ekiri ku lubalama |w'Omugga, mu nsi y'abaana b'abantu be, 
okumuyita ng'ayogera nti Laba, waliwo abantu abaava mu Misiri: laba, 
basaanikidde ku maaso g'ensi, era batudde okunjolekera: 6 kale nno jjangu, 
nkwegayiridde, onkolimirire abantu bano: kubanga bannyinze amaanyi: 
mpozzi ndiwangula, tubatte, mbagobe mu nsi: kubanga mmanyi nga 
gw'osabira ggwe omukisa aweebwa omukisa, ne gw'okolimira 
akolimirwa. 7 Abakadde ba Mowaabu n'abakadde ba Midiyaani ne 


bagenda nga balina omukemba mu agalo zaabwe; ne bajja eri Balamu, ne 
bamubuulira ebigambo bya Balaki. 8 N'abagamba nti Musule waao ekiro 
kino, nange ndibaddiza ebigambo nga Mukama bw'nagriamba: abakulu ba 
Mowaabu ne babeera ewa Balamu. 9 Katonda n'ajja eri Balamu n'agamba 
nti Bantu ki bano abali naawe? 10 Balamu n'agamba Katonda nti Balaki 
mutabani wa Zipoli kabaka wa Mowaabu, yaatumira ng'ayogera nti 11 
Laba, abantu abaava mu Misiri basaanikidde ku maaso g'ensi: Jjangu nno, 
obankolimirire; mpozzi ndiyinza okulwana aabo, ne mbagoba. 12 Katonda 
a'agamba Balamu nti Togenda nabo; tokolimira bantu abo: kubanga 
baweereddwa omukisa. 13 Balamu n'agolokoka enkya, n'agamba abakulu 
ba Balaki nti Mwegeadere mu nsi yammwe: kubanga Mukama agaanyi 
okundagira okugenda nammwe. 14 Abakulu ba Mowaabu ne bagolokoka, 
ne baddayo eri Balaki, ne bagamba nti Balamu agaanyi okujja naffe. 15 
Balaki ne yeeyongera nate okutuma abakulu, abaasinga abo obungi era 
abaabasinga n'ekitiibwa. 16 Ne bajja eri Balamu ne bamugamba nti 
Bw'atyo bw'ayogera Balaki mutabani wa Zipoli nti Waleme okubaawo 
ekintu, nkwegayiridde, ekinaakuziyiza okujja gye ndi: 17 kubanga 
ndikukuza n'obeera n'ekitiibwa kinene nnyo, na buli ky'olingamba 
ndikikola: kale jjangu, egayiridde, onkolimirire abantu bano 18 Balamu 
n'addamu n’agamba abaddu ba Balaki nti Balaki bw’alimpa ennyumba ye 
ng’ejjudde effeeza ne zaabu, siyinza kuyita ku kigambo kya Mukama 
Katonda wange, okukendeezaako oba okusukkiriza. 19 Kale nno, 
mbeegayiridde nammwe musule wano ekiro kino, ndyoke mmanye 
Mukama ky'aneeyongera okumbuulira. 20 Katonda n’ajja eri Balamu 
ekiro, n'amugamba nti Abantu abo oba nga bazze okukuyita, golokoka 
ogende nabo; naye ekigambo kyokka kye nkubuulira ky'oba okola. 21 
Balamu n'agolokoka enkya n'ateeka amatandiiko ku ndogoyi ye, n'agenda 
n'abakulu ba Mowaabu. 22 Obusungu bwa Katonda ne bubuubuuka 
kubanga yagenda: malayika wa Mukama n'ayimirira mu kkubo 
okumuziyiza. Era yali yeebagadde ku ndogoyi ye, n'abaddu be bombi baali 
naye. 23 Endogoyi n'eraba malayika wa Mukama ng'ayimiridde mu kkubo, 
ekitala kye nga kisowoddwa nga kiri mu ngalo ze: endogoyi n'ekyama 
okuva mu kkubo, n'egenda ku nsiko: Balamu n'akuba endogoyi okugizza 


mu kkubo. 24 Malayika wa Mukama n'alyoka ayimirira mu kkubo ery'omu 
kiwonvu eriri wakati w'ensuku z'emizabbibu olukomera nga luli ku luuyi, 
n'olukomera ku luuyi. 25 Endogoyi n'eraba malayika wa Mukama, ne 
yeenyigiriza ku lukomera, a'ebetenta ekigere kya Balamu ku lukomera: 
n'agikuba nate. 26 Malayika wa Mukama ne yeeyongera okusembera eyo, 
n'ayimirira mu kkubo ery'akanyigo, awataali bbanga lya kukyukira ku 
mukono ogwa ddyo newakubadde ogwa kkono. 27 Endogoyi n'eraba 
malayika wa Mukama, n'egalamira wansi wa Balamu: obusungu bwa 
Balamu ne bubuubuuka, n'akuba endogoyi n'omuggo gwe. 28 Mukama 
n'ayasamya akamwa k'endogoyi, n'egamba Balamu nti Nkukoze ki ggwe 
okunkuba emirundi gino gyonsatule? 29 Balamu n'agamba endogoyi nti 
Kubanga onduulidde: singa mbadde n'ekitala mu ngalo zange, kaakano 
nandikusse. 30 Endogoyi n'egamba Balamu nti Siri ndogoyi yo, gye 
weebagalako obulamu bwo bwonna okutuusa leero? nali mpisizza 
okukukola bwe ntyo? N'agamba nti Nedda. 31 Awo Mukama n'alvoka 
azibula amaaso ga Balamu, n'alaba malayika wa Mukama ng'ayimiridde 
mu kkubo, ekitala kye nga kisowoddwa nga kiri mu ngalo ze: n'akutama 
omutwe gwe, n'avuunama amaaso ge. 32 Malayika wa Mukama 
n'amugamba nti Okubidde ki endogoyi yo emirundi gino gyonsatule? laba, 
nfulumye okukuziyiza, kubanga okutambula kwo kukakanyavu mu maaso 
gange. 33 Endogoyi n'endaba n'ekyuka mu maaso gange emirundi gino 
gyonsatule: singa tekyuse mu maaso gange, kaakano sandiremye kukutta 
ggwe, nayo ne ngiwonya okufa. 34 Balamu n'agamba malayika wa 
Mukama nti Nnyonoonye; kubanga saamanye ng'oyimiridde mu kkubo 
okunziyiza: kale kaakano, oba nga kikunyiiza, naddayo nate. 35 Malayika 
wa Mukama n'agamba Balamu nti Genda n'abantu abo: naye ekigambo 
kyokka kye naaakubuulira ky'oba oyogera. Awo Balamu n'agenda 
n'abakulu ba Balaki. 36 Awo Balaki bwe yawulira nga Balamu azze, 
n'afuluma okumusisinkana mu Kibuga kya Mowaabu, ekiri ku nsalo ya 
Alunoni, oguli ku nkomerero y'ensalo. 37 Balaki n'agamba Balamu nti 
Saakutumira okukuyita ne nkutayirira? ekyakulobera okujja gye ndi ki? 
siyinza ddala kukukuza n'obeera n'ekitiibwa? 38 Balamu n'agamba Balaki 
nti Laba, nzize gy'oli: kaakano naina obuyinza bwonna okwogera 


ekigambo Iryonna? ekigambo Katonda ky'anaateeka mu kamwa kange, 
ekyo kye nnaayogera. 39 Balamu n'agenda ne Balaki, ne bajja e 
Kiriasikuzosi 40 Balaki nawaayo ente n'endiga, n'atumiza Balamu 
n'abakulu abaali naye. 41 Awo olwatuuka enkya, Balaki n'atwala Balamu, 
n'amulinnyisa ku bifo ebigulumivu ebya Baali, n'ayima eyo okulengera 
enkomerero y'abantu. 


23:1 Balamu n'agamba Balaki nti 2 Balaki n'akola nga Balamu bwe 
yayogera; Balaki ne Balamu ne baweerayo ku buli kyoto ente n'endiga 
ennume. 3 Balamu n'agamba Balaki nti Yimirira awaliekyo kebwa 
kw'owaayo nange naagenda; mpozzi Mukama anajja okusisinkana: era buli 
ky'anandaga naakikubuulira. N'agenda ku lusozi aweeru 4 Katonda 
n'asisinkana ne Balamu: n’amugamba nti Ntegese ebyoto omusanvu, era 
mpeereddeyo ente n'endiga ennume ku buli kyoto. 5 Mukama n'ateeka 
ekigambo mu kamwa ka Balamu, n'agamba nti Ddayo eri Balaki, era 
bw'otyo bw'onooyogera. 6 Na’ddayo eri ye, era yali ayimiridde awali 
ekyokebwa kye yawaayo, ye n'abakulu bonna aba Mowaabu. 7 N'agera 
olugero lwe, n'ayogera nti Balaki yanziya mu Alamu Kabaka wa Mowaabu 
yanziya mu nsozi ez'Ebuvanjuba: Jjangu okolimirire Yakobo, Era jjangul 
osoomoze Isiraeri. 8 Naakolimira ntya oyo Katonda gw'atakolimiranga 
Naasoomoza ntya oyo Katonda gw'atasoora ozanga? 9 Kubanga nnyima 
ku ntikko y'amayinja okumulaba, Ne ku nsozi okumulengera: Laba, be 
bantu ababeera bokka, So tebalibalibwa mu mawanga. 10 Ani ayinza 
okubala enfuufa ya Yakobo, Oba okubala ekitundu eky'okuna ekya 
Isiraeri? Nfe ng'omutuukirivu bw'afa, N’enkomerero yange 
ey'oluvannyuma ebe ng'eyiye! 11 Balaki n'agamba Balamu nti Onkoze ki? 
Nkututte okukolimira abalabe bange, era, laba, obasabiridde ddala 
omukisa 12 N'addamu n'agamba nti Tekinywanira kwekuuma kwogera 
ekyo Mukama kyateeka kamwa kange? 13 Balaki n'amugamba nti Jjangu 
nange, nkwegayiridde, mu kifo ekirala, w'"oyinza okuyima okubalengera; 
onoolaba ekitundu kyabwe eky’enkomerero kyokka, n'otolaba bonna: 
n'oyima awo okubaokubakolimira 14 N'amutwala mu ttale lya Zofimu, ku 
ntikko ya Pisuga, n'azimba ebyoto musanvu, n’aweerayo ente n'endiga 


ennune ku buli Kyoto. 15 N'agamba Balaki nti Yimirira wano awali 
ekyokebwa ky'owaayo, nze nga bwe nnaasisinkana ne Mukama eyo. 16 
Mukama n'asisinkana ne Balamu, n'ateeka ekigambo mu kamwa ke, 
n'agamba nti Ddayo eri Balaki, era bw'onooyogera bw'otyo. 17 N'ajja 
gy'ali, era, laba, yali ayimiridde awali ekyokebwa kye yawaayo, n'abakulu 
ba Mowaabu wamu naye. Balaki n'amugamba nti Mukama ayogedde ki? 
18 N'agera olugero lwe n'ayogera nti Golokoka, Balaki, owulire; Ntegera 
okutu, ggwe mutabani wa Zipoli: 19 Katoada si muntu, okulimba; So si 
mwana wa muntu, okwejjusa: Ayogedde, n'okukola talikikola? Oba 
agambye, n'okutuusa talikituusa? 20 Laba, ndagiddwa okuwa omukisa: 
Naye awadde omukisa, nange siyinza kugujjulula. 21 Talabye butali 
buruukirivu ku Yakobo, So talabye bubambaavu ku Isiraeri: Mukama 
Katonda we ali naye, N'okwogerera waggulu okwa kabaka kuli mu bo. 22 
Katonda abaggya mu Misiri; Alina amaanyi ag'ag'embogo. 23 Mazima 
tewali ddogo awali Yakobo, So tewali bulaguzi awali Isiraeri: Kaakano 
kinaayogerwanga ku Yakobo ne ku Isiraeri, Nti Katonda ng'akoze! 24 
Laba, abantu bagolokoka ng'empologoma enkazi Era beeyimusa 
ag'empologoma ennume: Taagalamire okutuusa lw'anaalya ku muyiggo, 
N'anywa omusaayi gw'abo abattiddwa. 25 Awo Balaki nagamba Balamu 
nti Tobakolimiranga n'akatono, so n'omukisa tobasabiranga mukisa 
n'akatono. 26 Naye Balamu n'addamu n'agamba Balaki nti Saakubuulira nti 
Byonna Mukama by'ayogera, ebyo kinywanira okubikola? 27 Balaki 
nagamba Balamu nti Jjangu nno, aaakutwala awalala; mpozzi Katonda 
anaasiima ggwe okuyima eyo okubankolimirira. 28 Awo Balaki n'alinnyisa 
Balamu ku ntikko ya Peoli, kw'oyima okulengera eddungu. 29 Balamu 
n'agamba Balaki nti Nzimbira wano ebyoto musanvu, ontegekere waao 
ente musanvu n'endiga ennume musanvu. 30 Balaki n'akola nga Balamu 
bwe yayogera, n'aweerayo ku buli kyoto ente n'endiga ennume. 


24:1 Awo Balamu bwe yalaba nga Mukama asiimye okuwa Isiraeri 
omukisa, n'atageada, ng'olulala, okunoonya eddogo, naye n'ayolekeza 
amaaso ge olukoola. 2 Balamu n'alyimusa amaaso ge, n'alaba Isiraeri nga 
batudde ag'ebika byabwe bwe byali; omwoyo gwa Katonda ne gumujjako. 


3 N'agera olugero lwe, n'ayogera nti Balamu, mutabani wa Byoli, ayogera, 
Era omusajja eyazibwa amaaso ayogera: 4 Ayogera oyo awulira ebigambo 
bya Katonda, Alaba okwolesebwa kw'Omuyinza w'ebintu byonna, 
Ng'agwa wansi, n’amaaso ge nga gatunula: 5 Nti Eweema zo nga naungi, 
ggwe Yakobo, Ennyuniba zo, ggwe Isiraeri 6 Zeeyaliiridde ng'ebiwoavu, 
Ng'ensuku eziri ku lubalama lw'omugga, Ng'emiti egy'omugavu Mukama 
gye yasimba, Ng'emiti emyerezi egiri ku lubalama lw'amazzi. 7 Amazzi 
ganaakulukutanga okuva mu nsuwa ze. N'ensigo ze zinaabanga awali 
amazzi amangi, Ne kabaka we anaasinganga Agagi obugulumivu, 
N'obwakabaka bwe bunaagulumizibwanga. 8 Katonda amuggya mu 
Misiri; Alina amaanyi ng'ag'embogo. Aliriira ddala amawanga abalabe be, 
Era alimenyamenya amagumba gaabwe, N'abakuba okubafumita 
n'obusaale bwe. 9 Yabwama, yagalamira ng'empologoma ennume, Era 
ng'empologoma enkazi; ani anaamusaggula? Aweebwenga omukisa buli 
anaakusabiranga omukisa, Era akolimirwenga buli anaakukolimiranga. 10 
Awo obusungu bwa Balaki ne bubuubuukira Balamu, n'akuba mu ngalo: 
Balaki n'agamba Balamu nti Nakuyita okukolimira abalabe bange, era, 
laba, obasabiridde ddala omukisa emirundi gino gyonsatule. 11 Kale nno 
dduka oddeyo ewuwo: mbadde njagala okukukuza obeere n'ekitiibwa 
kingi nnyo; naye, laba, Mukama akuziyizizza okuba n'ekitubwa. 12 
Balamu n'agamba Balaki nti Era saagamba n'ababaka bo be wantumira 13 
nti Balaki bw'alyagala okumpa ennyumba ye ng'ejjudde effeeza n'ezaabu, 
siyinza kuyita ku kigambo kya Mukama, okukola ebirungi newakubadde 
ebibi, nga nnyima mu magezi gange nze; Mukama ky'anaayogera nange 
kye nnaayogera? 14 Era kaakano, laba, nyenda eri abantu bange: jjangu 
nkutegeeze abantu bano bye balikola abantu bo mu maku ez'oluvannyuma. 
15 N'agera olugero lwe, n'ayogera nti Balamu mutabani wa Byoli ayogera, 
Era omusajja eyazibwa amaaso ayogera: 16 Oyo ayogera awulira 
ebigambo bya Katonda. Era amanyi okumanya kw'oyo ali waggulu ennyo, 
Alaba okwolesebwa kw'Omuyinza w'ebintu byonna, Ng'agwa wansi, 
n'amaaso ge nga gatunula: 17 Nti Mmulaba, naye si kaakano: 
Mmutunuulira, naye tandi kumpi: Muliva emmunyeenye mu Yakobo, 
N'omuggo ogw'obwakabaka guliyimuka mu Isiraeri, Gulikubira ddala 


ensonda za Mowaabu, Gulimenyera ddala abaana bonna ab'oluyoogaano. 
18 Kale Edomu aliba butaka, Era ne Seyiri aliba butaka, abaali abalabe be; 
Isiraeri ng'akola eby'obuzira. 19 Era muliva mu Yakobo omu aliba 
n'okufuga, Alizikiriza abalifikkawo mu kibuga. 20 N'atunuulira Amaleki, 
n'agera olugero lwe n'ayogera nti Amaleki yali wa lubereberye mu 
mawanga; Naye enkomerero ye ey'oluvannyuma erituuka mu kuzikirira. 
21 N'atunuulira Omukeeni, n'agera olugero lwe n'ayogera nti Ekifo kyo 
eky'okutuulamu kya maanyi, N'ekisu kyo kyateekebwa ku lwazi. 22 Naye 
Kayini alinyagibwa, Okutuusa Asuli Iw'alikutwala mu busibe. 23 N'agera 
olugero lwe, n'ayogera nti Zitusanze, ani aliba omulamu Katonda 
bw'alikola kino? 24 Naye ebyombo biriva ku ttale ly'e Kittimu, 
Biribonereza Asuli, biribonereza ne Eberi, Era naye alituuka mu kuzikirira. 
25 Balamu n'agolokoka, n'agenda n'addayo ulu kifo kye: ne Balaki 
n'addayo. 


25:1 Isiraeri n'abeera e Sitimu, abantu ne batanula okwenda ku bawala ba 
Mowaabu: 2 kubanga baayitanga abantu okujja ku ssaddaaka za bakatonda 
baabwe; abantu ne balya ne bavuunamira bakatonda baabwe. 3 Isiiaeri ne 
yeegatta ne Baalipyoli: obusungu bwa Niukama ne bubuubuuka ku Isiraer 
4 Mukama n'agamba Musa nti Twala abakulu b'abantu bonna, obawanikire 
Mukama mu maaso g'enjuba ekiruyi kya Mukama kikyuke kive ku Isiraeri. 
5 Musa n'agamba abalamuzi ba Isiraeri nti Mutte muntu abasajja be 
abeegasse ne Baalipyoli. 6 Era, laba, omu ku baana ba Isiraeri n'ajja 
n'aleetera baganda be emukazi Omumidiyaani mu maaso ga Musa ne mu 
maaso g'ekibiina kyonna eky’abaana ba Isiraeri, bwe baali nga bakaabira 
amaziga ku mulyango gw”eweema ey'okusisinkanirangamu. 7 Awo 
Finekaasi mutabani Eriyazaali mutabani wa Alooni kabona bwe yakiraba, 
n'agolokoka wakati mu kibiina, n'addira effumu mu mukono gwe; 8 
n'agoberera omusajja Omuisiraeri mu kayumba, n'abafumitira ddala bombi, 
omusajja Omuisiraeri n'omukazi mu lubuto lwe. Awo kawumpuli 
n'aziyizibwa bw'atyo ku baana ba Isiraeri. 9 N'abo abaafa kawumpuli baali 
obukumi bubiri mu enkumi nnya. 10 Mukama n'agamba Musa nti 11 
Finekaasi mutabani wa Eriyazaali mutabani wa Alooai kabona akyusizza 


obusungu bwange okuva ku baana ba Isiraeri, kubanga akwatiddwa 
obuggya bwange mu bo, n'okuzikiriza ne sizikiriza baana ba Isiraeri mu 
buggya bwange. 12 Kyoaoova ogamba nti Laba, mmuwa endagaano yange 
ey'emirembe: 13 era eneebanga gy'ali, n'eri ezzadde lye 
erinaamuddiriranga, endagaano ey'obwakabona obutaliggwaawo; kubanga 
yakwatibwa obuggya olwa Katonda we, n'atangirira abaana ba Isiraeri. 14 
Era omusajja Omuisiraeri eyattibwa, eyattirwa awamu n'omukazi 
Omumidiyaani, erinnya lye Zimuli, mutabani wa Salu, omukulu 
w'ennyumba ya bakitaabwe mu Basimyoni. 15 N'omukazi Omumidiyaani 
eyattibwa, erinnya lye Kozebi muwala wa Zuuli; oyo yali mutwe 
gw'abantu ab'omu nnyumba ya bakitaabwe mu Midiyaani. 16 Mukama 
n'agamba Musa nti 17 Beeraliikirize Abamidiyaani obatte: 18 kubanga 
babeeraliikiriza n'enkwe zaabwe, ze baasala ne babasendasenda mu 
bigambo bya Pyoli ne mu bigambo bya Kozebi, muwala w'omukulu wa 
Midiyaani, mwannyinaabwe, eyattibwa ku lunaku olwa kawumpuli 
olw'ebigambo bya Pyoli. 


26:1 Awo olwatuuka kawumpuli ng'awedde, Mukama n'agamba Musa ne 
Eriyazaali mutabani wa Alooni kabona nti 2 Bala omuwendo gw'ekibiina 
kyonna eky'abaana ba Isiraeri, abaakamaze emyaka abiri n'okukirawo, 
ng'ennyumba za bakitaabwe bwe ziri, bonna abayinza okutabaala mu 
Isiraeri. 3 Musa ne Eriyazaali kabona ne babagambira mu nsenyi za 
Mowaabu ku Yoludaani e Yeriko nti 4 Mubale omuwendo gw'abantu, 
abaakamaze emyaka abiri n'okukirawo; nga Mukama bwe yalagira Musa 
n'abaana ba Isiraeri, abaava mu nsi y'e Misiri. 5 Lewubeeni omubereberye 
wa Isiraeri: batabani ba Lewubeeai; okuva ku Kanoki, enda ey'Abakanoki: 
okuva ku Palu, enda eya Abapalu: 6 okuva ku Kezulooni, enda eya 
Bakezulooni: okuva ku Kalumi, enda eya Bakalumi. 7 Ezo ze nda eza 
Balewubeen: n'abo abaabalibwa ku bo baali obukumi buna mu enkumi 
ssatu mu lusanvu mu asatu. 8 Ne batabani ba Palu; Eriyaabu. 8 Ne 
batabani ba Palu; Eriyaabu. 9 Ne batabani ba Eriyaabu; Nemweri ne 
Dasani ne Abiraamu. Abo be Dasani ne Abiraamu abo, abaalondebwa 
ekibiina, abaawakana ne Musa ne Aloon mu kibiina kya Koola, bwe 


baawakana ne Mukama: 10 ensi n'eyasama akamwa kaayo, n'ebamira 
wamu ne Koola, ekibiina ekyo bwe kyafa; mu biro ebyo omuliro bwe 
gwayokya abasajja ebikumi bibiri mu ataano, ne bafuuka kabonero. 11 
Naye batabani ba Koola tebaafa. 12 Batabani ba Simyoai ag'enda zaabwe 
bwe zaali: okuva ku Nemweri, enda eya Banemweri: okuva ku Yamini, 
enda eya Bayamini: okuva ku Yakini, enda eya Bayakini: 13 okuva ku 
Zeera, enda eya Bazeera: okuva ku Sawuli, enda eya Basawuli. 14 Ezo ze 
nda eza Basimyoni, obukumi bubiri mu enkumi bbiri mu bibiri. 15 
Batabani ba Gaadi ng'enda zaabwe bwe zaali: okuva ku Zefoni, enda eya 
Bazefoni: okuva ku Kagi, enda eya Bakagi: okuva ku Suni, enda eya 
Basuni: 16 okuva ku Ozeni, enda eya Baozeni: okuva ku Eri, enda eya 
Baeri: 17 okuva ku Alodi, enda eya Baalodi: okuva ku Aleri, enda eya 
Baaleri: 18 ezo ze nda eza batibani ba Gaadi ng'abo abaabalibwa ku bo 
bwe baali, obukumi buna mu bitaano. 19 Batabani ba Yuda, Eri ne Onani: 
Eri ne Onani ne bafiira mu nsi ya Kanani. 20 Ne batabani ba Yuda ng'enda 
zaabwe bwe zaali bano; okuva ku Seera, enda eya Baseera: okuva ku 
Pereezi, enda eya Bapereezi: okuva ku Zeera, enda eya Bazeera. 21 Ne 
batabani ba Pereezi bano; okuva ku Kezulooni, enda eya Bakezulooni 
okuva ku Kamuli, enda eya Bakamuli. 22 Ezo ze nda za Yuda ng'abo 
abaabalibwa ku bo bwe baali, obukumi musanvu mu kakaaga mu bitaano. 
23 Batabani ba Isakaali ng'enda zaabwe bwe zaali: okuva ku Tola, enda 
eya Batola: okuva ku Puva, enda eya Bapuva: 24 okuva ku Yasubu, enda 
eya Bayasubu: okuva ku Simuloni, enda eya Basimuloni. 25 Ezo ze nda za 
Isakaali ng'abo abaabalibwa ku bo bwe baali, obukumi mukaaga mu 
enkumi nnya mu bisatu. 26 Batabani ba Zebbulooni ng'enda zaabwe bwe 
zaali: okuva ku Seredi, enda eya Baseredi: okuva ku Eroni, enda eya 
Baeroni: okuva ku Yaleeti, enda eya Bayaleeri. 27 Ezo ze nda eza 
Bazebbulooni ng'abo abaabalibwa ku bo bwe baali, obukumi mukaaga mu 
bitaaao. 28 Batabani ba Yusufu ng'enda zaabwe bwe zaali: Manase ne 
Efulayimu 29 Batabani ba Manase: okuva ku Makiri, enda eya Bamakiri: 
Makiri n'azaala Gireyaadi: okuva ku Gireyasdi, enda eya Bagireyaadi. 30 
Bano be batabaru ba Gireyaadi: okuva ku Yezeeri, enda eya Bayezeeri: 
okuva ku Kereki, enda eya Bakereki: 31 n'okuva ku Asuliyeri, enda eya 


Basuliyeri: n'okuva ku Sekemu, enda eya Basekemu: 32 n'okuva ku 
Semida, enda eya Basemida: n'okuva ku Keferi, enda eya Bakeferi. 33 Ne 
Zerofekadi mutabani wa Keferi teyazaala baana ba bulenzi, wabula 
ab'obuwala: ne bawala ba Zerofekadi amannya gaabwe Maala ne Toowa, 
Kogula, Mirika, ne Tiruza. 34 Ezo ze nda za Manase: n'abo abaabalibwa 
ku bo baali obukumi butaano mu enkumi bbiri mu lusanvu. 35 Bano be 
batabani ba Efulayimu ng'enda zaabwe bwe zaali: okuva ku Susera, enda 
eya Basusera: okuva ku Bekeri, enda eya Babekeri: okuva ku Takani, enda 
eya Batakani. 36 Ne bano be batabani ba Susera: okuva ku Erani, enda eya 
Baerani. 37 Ezo ze nda za batabani ba Efulayimu ng'abo abaabalibwa ku 
bo bwe baali, obukumi busatu mu enkumi bbiri mu bitaano. Abo be 
batabani ba Yusufu ng'enda zaabwe bwe zaali. 38 Batabani ba Benyamiai 
ng'enda zaabwe bwe zaali: okuva ku Bera, enda eya Babera: okuva ku 
Asuberi, enda eya Basuberi: okuva ku Akiramu, enda eya Bakiramu: 39 
okuva ku Sufamu, enda eya Basufamu: okuva ku Kufamu, enda eya 
Bakufamu. 40 Ne batabani ba Bera baali Aluda ne Naamani: oknva ku 
Aluda, enda eya Baluda: okuva ku Naamaai, enda eya Banaamani. 41 Abo 
be batabani ba Benyamini ng'enda zaabwe bwe zaali: n'abo abaabalibwa ku 
bo baali obukumi buna mu enkumi ttaano mu lukaaga. 42 Bano be batabani 
ba Ddaani ng'enda zaabwe bwe zaali: okuva ku Sukamu, enda eya 
Basukamu. Ezo ze nda za Ddaani ng'enda zaabwe bwe zaali. 43 Enda 
zonna eza Basukamu, ng'abo abaabalibwa ku bo bwe baali, baali obukumi 
mukaaga mu enkumi nnya mu bina. 44 Batabani ba Aseri ng'enda zaabwe 
bwe zaali: okuva ku Imuna, enda eya Baimuna: okuva ku Isuvi, enda eya 
Baisuvi: okuva ku Beriya, enda eya Baberiya. 45 Okuva ku batabani ba 
Beriya: okuva ku Keberi, enda eya Bakeberi: okuva ku Malutciyeeri, enda 
eya Bamalukiyeeri. 46 Ne muwala wa Aseri erinnya lye Seera. 47 Ezo ze 
nda eza batabani ba Aseri ag'abo abaabalibwa ku bo bwe baali, obukumi 
butaano mu enkumi ssatu mu bina. 48 Batabani ba Nafutaali ng'enda 
zaabwe bwe zaali: okuva ku Yazeeri, enda eya Bayazeeri: okuva ku Guni, 
enda eya Baguni: 49 okuva ku Yezeeri, enda eya Bayezeeri: okuva ku 
Siremu, enda eya Basiremu. 50 Ezo ze nda za Nafutaali ng'enda zaabwe 
bwe zaali: n'abo abaabalibwa ku bo baali obukumi buna mu enkumi ttaano 


mu bina. 51 Abo be baabalibwa ku baaaa iba Isiraeri, obusiriivu mukaaga 
mu lukumi mu lusanvu mu asatu. 52 Mukama n'agamba Musa nti 53 nti 
Abo be baligabirwa ensi okuba obusika ng'omuwendo gw'amannya bwe 
guli. 54 Abayinga obungi olibawa obusika okusukkiriza, n’abatono 
olibawa obusika okukendeezaako: buli muntu ng'abo abaabalibwa ku ye 
bwe baali, bw'aliweebwa bw'atyo obusika bwe. 55 Era naye ensi 
erigabibwa aa bululu: ng'amannya g'ebika bya bakitaabwe bwe gali bwe 
balisika. 56 Ng'obululu bwe buliba obusika bwabwe bwe buligabirwa abo 
abayinga obungi n'abatono. 57 Ne bano be baabalibwa ku Baleevi ng'enda 
zaabwe bwe zaali: okuva ku Gerusoni, enda eya Bagerusoni: okuva ku 
Kokasi, enda eya Bakokasi: okuva ku Merali, enda eya Bamerali. 58 Zino 
ze nda za Leevi: enda eya Balibuni, enda eya Bakebbulooni, enda eya 
Bamakuli, enda eya Bamusi, enda eya Bakoola. Kokasi n'azaala 
Amulaamu. 59 Ne mukazi wa Amulaamu erinnya lye Yokebedi, muwala 
wa Leevi, eyazaalirwa Leevi mu Misiri: n'azaalira Amulaamu Alooni ne 
Musa ne Miryamu mwanayinaabwe. 60 Alooni n'azaalirwa Nadabu ne 
Abiku, Eriyazaali ne Isamaali. 61 Nadabu ne Abiku ne bafa, bwe 
baawaayo omuliro omulala mu maaso ga Mukama. 62 N'abo abaabalibwa 
ku bo baali obukumi bubiri mu enkumi ssatu, buli musajja eyaakamala 
omwezi ogumu n'okukirawo: kubanga tebaabalibwa mu baana ba Isiraeri, 
kubanga tebaaweebwa busika mu baana ba Isiraeri. 63 Abo be baabalibwa 
Musa ne Eriyazaali kabona; abaabalira abaana ba Isiraeri mu nsenyi za 
Mowaabu ku Yoludaani e Yeriko. 64 Naye mu abo temwali a'omu ku abo 
abaabalibwa Musa ne Alooni kabona; abaabalira abaana ba Isiraeri mu 
ddungu lya Sinaayi. 65 Kubanga Mukama yali ayogedde ku bo nti 
Tebalirema kufiira mu ddungu. So tewaasigalawo ku bo n'omu wabula 
Kalebu mutabani wa Yefune ne Yoswa mutabani wa Nuni. 


27:1 Awo ne wasembera bawala ba Zerofekadi, mutabani wa Keferi, 
mutabani wa Gireyaadi, mutabani wa Makiri, mutabani wa Manase, ab'oku 
nda za Manase mutabani wa Yusufu: ne gano ge mannya ga bawala be; 
Maala, Noowa ne Kogula ne Mirika ne Tiruza. 2 Ne bayimirira mu maaso 
ga Musa ne mu maaso ga Eriyazaali kabona ne mu maaso g'abakulu 


a'ekibiina kyonna, ku mulyango gw'eweema ey'okusisinkanirangamu, nga 
boogera nti 3 Kitaffe yafiira mu ddungu, so teyali mu kibiina ky'abo 
abeekunyaanyiza ku Mukama mu kibiina kya Koola: naye yafura mu kibi 
kye ye; so teyazaala baana ba bulenzi. 4 Ekinaaba kiggisaawo ki erinnya 
lya kitaffe ku nda ye, kubanga teyazaala mwana wa bulenzi? Mutuwe 
obutaka mu baganda ba kitaffe. 5 Musa n'atwala ensonga yaabwe mu 
maaso ga Mukama. 6 Mukama n'agamba Musa nti 7 Bawala ba 
Zerofekadi boogera bya nsonga: tolirema kubawa butaka bwa busika mu 
baganda ba kitaabwe; era olibasisa obusika bwa kitaabwe. 8 Era 
onoogamba abaana ba Isiraeri nti Omusajja bw'anaafanga nga tazadde 
mwana wa bulenzi, kale muwala we munaamusisanga obusika bwe. 9 Era 
bw'anaabanga talina mwana wa buwala, kale munaawanga baganda be 
obusika bwe. 10 Era bw'anaabanga talina ba luganda, kale munaawanga 
baganda ba kitaawe obusika. 11 Era kitaawe bw'anaabanga talina ba 
luganda, kale munaawanga obutaka bwe oyo amuli okumpi mu luganda ku 
nda ye, naye anaabulyanga: era linaabanga eri abaana ba Isiraeri tteeka lya 
musango, nga Mukama bwe yalagira Musa. 12 Awo Mukama n'agamba 
Musa nti Linnya ku lusozi luno Abalimu, olengere ensi gye mpadde abaana 
ba Isiraeri. 13 Kale bw'onoomala okugirengera, naawe olikutlgaanyizibwa 
eri abantu bo, nga Alooni muganda wo bwe yakutl0aanyizibwa: 14 
kubanga mwajeemera ekigambo kyange mu ddungu Zini, mu kuwakana 
kw'ekibiina, okuntukuliza ku mazzi mu maaso gaabwe. (Ago ge mazzi 
ag'e Meriba e Kadesi mu dduagu Zini.) 15 Musa n'agamba Mukama nti 16 
Mukama, Katonda w'emyoyo gya bonna abalina emibiri, alonde omusajja 
okufuga ekibiina, 17 anaafulumanga mu maaso gaabwe, era 
anaayingiranga mu maaso gaabwe, era anaabafulumyanga, era 
anaabayingizanga; ekibiinal kya Mukama kireme okuba ng'endiga ezitalina 
musumba. 18 Mukama n'agamba Musa nti Twala Yoswa mutabani wa 
Nuni, omusajja alina omwoyo, omuteekeko omukono gwo; 19 
omuyimirize mu maaso ga Eriyazaali kabona ne mu maaso g'ekibiina 
kyonna; omukuutirire mu maaso gaabwe. 20 Era onoomuteekako ku 
kitiibwa kyo, ekibiina kyonna eky'abaana ba Isiraeri bawulirenga. 21 Era 
anaayimiriranga mu maaso ga Eriyazaali kabona, anaamubuulizanga 


olw'omusango gwa Ulimu mu maaso ga Mukama: banaafulumanga Iwa 
kigambo kye, era banaayingiranga lwa kigambo kye, ye n'abaana ba 
Isiraeri bonna wamu naye, ekibiina kyonna. 22 Musa n'akola nga Mukama 
bwe yamulagira: n'atwala Yoswa, n'amuyimiriza mu maaso ga Eriyazaali 
kabona, ne mu maaso g'ekibiina kyonna: 23 n'amuteekako emikono, 
n'amukuutira, nga Mukama bwe yayogera n'omukono gwa Musa. 


28:1 Mukama n'agamba Musa nti 2 Lagira abaana ba Isiraeri obagambe nti 
Ekirabo kyange, ebyange ebyokulya olw'ebyange ebiweebwayo 
ebikolebwa n'omuliro, eby'ewumbe eddungi gye ndi, munaakwatanga 
okubiwaayo gye ndi mu ntuuko zaabyo. 3 Era onoobagamba nti Kino kye 
kiweebwayo ekikolebwa n'omuliro kye munaawangayo eri Mukama; 
abaana b'endiga abalume abatannamala mwaka gumu abataliiko bulema, 
buli lunaku babiri, okuba ekiweebwayo ekyokebwa ekitaliggwaawo. 4 
Omwana gw'endiga ogumu onoowangayo enkya, n'omwana gw'endiga 
omulala onoowangayo akawungeezi; 5 n'ekitundu eky'ekkumi ekya efa 
ey'obutta obulungi okuba ekiweebwayo eky'obutta, ekitabuddwamu 
ekitundu eky'okuna ekya ini ey'amafuta amakube. 6 Ekyo kye kiweebwayo 
ekyokebwa ekitaliggwaawo, ekyalagirwa ku lusozi Sinaayi okuba 
ewumbe eddungi, ekiweebwayo ekikolebwa n'omuliro eri Mukama. 7 
N'ekiweebwayo ekyokunywa ekyako kinaabanga kitundu kya kuna kya ini 
olw'omwana gw'endiga ogumu: mu watukuvu mw'onoofukiranga 
ekiweebwayo ekyokunywa ekika eri Mukama. 8 N'omwana gw'endiga 
ogw'okubiri onoowangayo akawungeezi: ng'ekiweebwayo ekyokunywa 
ekyako bwe biri, bw'onoogiwangayo bw'otyo, okuba ekiweebwayo 
ekikolebwa n'omuliro, eky'evvumbe eddungi eri Mukama. 9 Ne ku 
ssabbiiti abaana b'endiga babiri abalume abatannasnala mwaka gumu 
abataliiko bulema, n'ebitundu eby'ekkumi bibiri ebya efa ey'obutta obulungi 
okuba ekiweebwayo eky'obutta, obutabuddwamu amafuta, n'ekiweebwayo 
ekyokunywa ekyako: 10 ekyo kye kiweebwayo ekya buli ssabbiiti, 
obutassaako ekiweebwayo ekyokebwa ekitaliggwaawo, n'ekiweebwayo 
ekyokunywa ekyako. 11 Era emyezi gyammwe we ginaasookeranga 
munaawangayo ekiweebwayo ekyokebwa eri Mukama, ente envubuka 


bbiri, n'endiga ennume emu, abaana b'endiga abalume musanvu 
abatannamala mwaka gumu abataliiko bulema; 12 n'ebitundu eby'ekkumi 
bisaru ebya efa ey'obutta obulungi okuba ekiweebwayo eky'obutta, 
obutabuddwamu amafuta, olwa buli nte; n'ebitundu eby'ekkumi bibiri 
eby'obutta obulungi obutabuddwamu amafuta olw'endiga emu; 13 
n'ekitundu ekirala eky'ekkumi eky'obutta obulungi obutabuddwamu 
amafuta okuba ekiweebwayo eky'obutta olwa buli mwana gw'endiga; 
okuba ekiweebwayo ekyokebwa eky'ewumbe eddungi, ekiweebwayo 
ekikolebwa n'omuliro eri Mukama. 14 N'ebiweebwayo ebyokunywa 
ebyako binaabanga kitundu kya ini ey'envinnyo olw'ente, n'ekitundu 
eky'okusatu eky'ekibya olw'endiga etmume, n'ekitundu eky'okuna ekya ini 
olw'omwana gw'endiga: ekyo kye kiweebwayo ekyokebwa ekya buli 
mwezi okumalako emyezi egy'omwaka. 15 N'embuzi ennume emu okuba 
ekiweebwayo olw'ekibi eri Mukama; eneeweebwangayo era 
n'ekiweebwayo ekyokebwa ekitaliggwaawo, n'ekiweebwayo ekyokunywa 
ekyako. 16 Era mu mwezi ogw'olubereberye, ku lunaku olw'omwezi 
olw'ekkumi n'ennya, wanaabangawo Okuyitako kwa Mukama. 17 Ne ku 
lunaku olw'ekkumi n'ettaano olw'omwezi ogwo wanaabangawo embaga: 
emigaati egitazimbulukuswa ginaaliirwanga ennaku musanvu. 18 Ku 
lunaku olw'olubereberye wanaabangawo okukuznaana okutukuvu; 
temukolanga mulimu gwonna ogw'emikono: 19 naye munaawangayo 
ekiweebwayo ekikolebwa n'omuliro, ekiweebwayo ekyokebwa eri 
Mukama; ente envubuka bbiri, n'endiga ennume emu, n'abaana b'endiga 
abalume musanvu abatannamala mwaka gumu: banaabanga gye muli 
abataliiko bulema: 20 n'ekiweebwayo eky'obutta ekyako, obutta obulungi 
obutabuddwamu amafuta: munaawangayo ebitundu eby'ekkumi bisatu 
olw'ente, n'ebituadu eby'ekkumi bibiri olw'endiga ennume; 21 
onoowangaye ekitundu ekirala eky'ekkumi olwa buli mwana gw'endiga ku 
baana b'endiga omusanvu; 22 n'embuzi ennume emu okuba ekiweebwayo 
olw'ekibi, okubatangirira. 23 Munaawangayo ebyo era n'ekiweebwayo 
ekyokebwa eky'enkya, ekinaabanga ekiweebwayo ekyokebwa ekitali 
ggwaawo. 24 Bwe mutyo bwe munaawangayo buli lunaku, okumalako 
ennaku musanvu, ekyokulya eky'ekiweebwayo ekikolebwa n'omuliro, 


eky'evvumbe eddungi eri Mukama: kinaaweebwangayo era 
n'ekiweebwayo ekyokebwa ekitaliggwaawo, n ekiweebwayo ekyokunywa 
ekyako. 25 Ne ku lunaku olw'omusanvu mutiaabanga n'okukunyaana 
okutukuvu; tmukolanga mulimu gwonna ogw'emikono. 26 Era ne ku 
lunaku olw'ebibala ebibereberye, bwe munaawangayo ekiweebwayo 
eky'obutta 'obuggya eri Mukama mu mbaga yammwe eya ssabbiiti, kale 
munaabanga n'okukunyaana okutukuvu; temukolanga mulimu gwonna 
ogw'emikono: 27 naye munaawangayo ekiweebwayo ekyokebwa okuba 
ewumbe eddungi eri Mukama; ente envubuka bbiri, endiga ennume emu, 
abaana b'endiga abalume musanvu abatannamala mwaka gumu; 28 
n'ekiweebwayo eky'obutta ekyako, obutta obulungi obutabuddwamu 
amafuta, ebitundu eby'ekkumi bisatu olwa buli nte, ebitundu eby'ekkumi 
bibiri olw'endiga ennume emu, 29 ekitundu ekirala eky'ekkumi olwa buli 
mwana gw'endiga ku baana b'endiga omusanvu; 30 embuzi ennume emu 
okubatangirira. 31 Obutassaako ekiweebwayo ekyokebwa 
ekitaliggwaawo, n'ekiweebwayo ekyokunywa ekyako, munaawangayo 
n'ebyo (binaabanga gye muli ebitaliiko bulema), n'ebiweebwayo 
ebyokunywa ebyako. 


29:1 Ne mu mwezi ogw'omusanvu ku lunaku olw'olubereberye 
olw'omwezi, munaabanga n'okukuggaana okutukuvu; temukolanga mulimu 
gwonna ogw'emikono: lwe lunaku olw'okufuuyirako amakondeere gye 
muli. 2 Era munaawangayo ekiweebwayo ekyokebwa okuba ewumbe 
eddungi eri Mukama; ente envubuka emu, endiga ennume emu, abaana 
b'endiga abalume omusanvu abatannamala mwaka gumu abataliiko 
bulema: 3 n'ekiweebwayo eky'obutta ekyako, obutta obulungi 
obutabuddwamu amaifuta, ebitundu eby'ekkumi bisatu olw'ente, ebitundu 
eby'ekkumi bibiri olw'endiga ennume, 4 n'ekitundu eky'ekkumi kimu olwa 
buli mwana gw'endiga ku baana b'endiga omusanvu: 5 n'embuzi ennume 
emu okuba ekiweebwayo olw'ekibi, okubatangirira: 5 n'embuzi ennume 
emu okuba ekiweebwayo olw'ekibi, okubatangirira: 6 obutassaako 
ekiweebwayo ekyokebwa eky'omwezi ogwakajja guboneke, 
n'ekiweebwayo eky'obutta ekyako, n'ekiweebwayo ekyokebwa 


ekitaliggwaawo n'ekiweebwayo eky'obutta ekyako, n'ebiweebwayo 
ebyokunywa ebyako, ng'etteeka lyabyo bwe liri, okuba evvumbe eddungi, 
ekiweebwayo ekikolebwa n'omuliro eri Mukama. 7 Ne ku lunaku 
olw'ekkumi olw'omwezi ogwo ogw'omusanvu munaabanga n'okukunyaana 
okutuikuvu; era munaabonerezanga obulamu bwammwe; temukolanga 
mulimu gwonna: 8 naye munaawangayo ekiweebwayo ekyokebwa eri 
Mukama okuba evvumbe eddungi; ente envubuka emu, endiga ennume 
emu, abaana b'endiga abalume musanvu abatannamala mwaka gumu; 
banaabanga gye muli abataliiko bulema: 9 n'ekiweebwayo eky'obutta 
ekyako, obutta obulungi obutabuddwamu amafuta, ebitundu eby'ekkumi 
bisatu olw'ente, ebitundu eby'ekkumi bibiri olw'endiga ennume emu, 10 
ekitundu ekirala eky'ekkumi olwa buli mwana gw'endiga ku baana b'endiga 
omusanvu: 11 embuzi ennume emu okuba ekiweebwayo olw'ekibi; 
obutassaako ekiweebwayo olw'ekibi eky'okutangirira, n'ekiweebwayo 
ekyokebwa ekitaliggwaawo, n'ekiweebwayo eky'obutta ekyako, 
n'ebiweebwayo ebyokuaywa ebyako. 12 Ne ku lunaku olw'ekkumi 
n'ettaano olw'omwezi ogw'omusanvu munaabanga n'okukunnaana 
okutukuvu; temukolanga mulimu gwonna ogw'emikono, era 
munaakwatiranga embaga ennaku musanvu eri Mukama: 13 era 
munaawangayo ekiweebwayo ekyokebwa, ekiweebwayo ekikolebwa 
n'omuliro, eky'ewunibe eddungi eri Mukama; ente envubuka kkumi na 
ssatu, endiga ennume bbiri, abaana b'endiga abalume kkumi na bana 
abatannamala mwaka gumu; banaabanga abataliiko bulema: 14 
n'ekiweebwayo eky'obutta ekyako, obutta obulungi obutabuddwamu 
amafuta, ebitundu eby'ekkumi bisatu olwa buli nte ku nte ekkumi n'essatu, 
ebituadu eby'ekkumi bibiri olwa buli ndiga ennume ku ndiga ennume 
zombi, 15 n'ekitundu ekirala eky'ekkumi olwa buli mwana gw'endiga ku 
baana b'endiga ekkumi n'abana: 16 n'embuzi ennume emu okuba 
ekiweebwayo olw'ekibi; obutassaako' ekiweebwayo ekyokebwa 
ekitaliggwaawo, ekiweebwayo eky'obutta ekyako, n'ekiweebwayo 
ekyokunywa ekyako. 17 Ne ku lunaku olw'okubiri munaawangayo ente 
envubuka kkumi na bbiri, endiga ennume bbiri, abaana b'endiga abalume 
kkumi na bana abatannamala mwaka gumu abataliiko bulema: 18 


n'ekiweebwayo eky'obutta ekyako n'ebiweebwayo ebyokunywa ebyako 
olw'ente, olw'endiga ennume, n'olw'abaana b'endiga, ng'omuwendo gwabyo 
bwe gunaabanga, ng'etteeka bwe liri: 19 n'embuzi ennume emu okuba 
ekiweebwayo olw'ekibi; obutassaako ekiweebwayo ekyokebwa 
ekitaliggwaawo, n'ekiweebwayo eky'obutta ekyako, n'ebiweebwayo 
ebyokunywa ebyako. 20 Ne ku lunaku olw'okusatu ente kkumi n'emu, 
endiga enntune bbiri, abaana Wendiga abalume kkumi aa bana 
abatannamala mwaka gumu abataliiko bulema; 21 n'ekiweebwayo 
eky'obutta ekyako, n'ebiweebwayo ebyokunywa ebyako olw'ente, 
olw'endiga ennume, n'olw'abaana b'endiga, ng'omuweado gwabyo bwe 
gunaabanga, ng'etteeka bwe liri: 22 n'embuzi ennume emu okuba 
ekiweebwayo olw'ekibi; obutassaako ekiweebwayo ekyokebwa 
ekitaliggwaawo, n'ekiweebwayo eky'obutta ekyako, n'ekiweebwayo 
ekyokunywa ekyako. 23 Ne ku lunaku olw'okuna ente kkumi, endiga 
ennume bbiri, abaana Wendiga abalume kkumi na bana abatannamala 
mwaka gumu abataliiko bulema: 24 ekiweebwayo eky'obutta ekyako 
a'ebiweebwayo ebyokunywa ebyako olw'ente, olw'endiga ennume, 
n'olw'abaana b'endiga, ng'omuwendo gwabyo bwe gunaabanga, ng'etteeka 
bwe liri: 25 n'embuzi ennume emu okuba ekiweebwayo olw'ekibi; 
obutassaako ekiweebwayo ekyokebwa ekitaliggwaawo, ekiweebwayo 
eky'obutta ekyako, n'ekiweebwayo ekyokunywa ekyako. 26 Ne ku lunaku, 
olw'okutaano ente mwenda, endiga ennume bbiri, abaana b'endiga abalume 
kkumi na bana abatannamala mwaka gumu abataliiko bulema: 27 
n'ekiweebwayo eky'obutta ekyako n'ebiweebwayo ebyokunywa ebyako 
olw'ente, olw'endiga ennume, n'olw'abaana b'endiga, ng'omuwendo gwabyo 
bwe gunaabanga, ng'etteeka bwe liri: 28 n'embuzi ennume emu okuba 
ekiweebwayo olw'ekibi; obutassaako ekiweebwayo ekyokebwa 
ekitaliggwaawo, n'ekiweebwayo eky'obutta ekyako, n'ekiweebwayo 
ekyokunywa ekyako. 29 Ne ku lunaku olw'omukaaga ente munaaaa, 
endiga ennume bbiri, abaana Wendiga abalume kkumi na bana 
abatannamala mwaka gumu abataliiko bulema: 30 n'eluweebwayo 
eky'obutta ekyako n'ebiweebwayo ebyokunywa ebyako olw'ente, 
olw'endiga enaume, n'olw'abaana b'endiga, ng'omuwendo gwabyo bwe 


gunaabanga, ng'etteeka bwe liri: 31 n'embuzi ennume emu okuba 
ekiweebwayo olw'ekibi; obutassaako eluweebwayo ekyokebwa 
ekitaliggwaawo, ekiweebwayo eky'obutta ekyako, n'ebiweebwayo 
ebyokunywa ebyako. 32 Ne ku lunaku olw'omusanvu ente musanvu, 
endiga enaume bbiri, abaana Wendiga abalume kkumi na bana 
abatannamala mwaka gumu abataliiko bulema: 33 n'ekiweebwayo 
eky'obutta ekyako n'ebiweebwayo ebyokunywa ebyako olw'ente, 
olw'endiga eanume, n'olw'abaana b'endiga, ng'omuwendo gwabyo bwe 
gunaabanga, ng'etteeka bwe liri: 34 nembuzi enaume emu okuba 
ekiweebwayo olw'ekibi; obutassaako ekiweebwayo ekyokebwa 
ekitaliggwaawo, eldwcebwayo eky'obutta ekyaho, n'ekiweebwayo 
ekyokunywa ekyako. 35 Ku lunaku olw'omunaana munaabanga 
n'okukunyaana okw'okwewombeeka: temukolanga mulimu gwonna 
ogw'emikono: 36 naye munaawangayo ekiweebwayo ekyokebwa, 
ekiweebwayo ekikolebwa n'omuliro, elry'ewumbe eddungi en Mukama: 
ente emu, endiga ennume emu, abaana Wendiga abalume musanvu 
abatannamala mwaka gumu abataliiko bulema: 37 ekiweebwayo 
eky'obutta ekyako n'ebiweebwayo ebyokunywa ebyako olw'ente, 
olw'endiga ennume, n'olw'abaana b'eadiga, binaabanga ag'omuwendo 
gwabyo, ng'etteeka bwe liri: 38 n'embuzi ennume emu okuba 
ekiweebwayo olw'ekibi: obutassaako ekiweebwayo ekyokebwa 
elutaliggwaawo, n'eluweebwayo eky'obutta ekyako, a'ekiweebwayo 
ekyokunywa ekyako. 39 Ebyo bye munaawangayo eri Mukama mu mbaga 
zammwe ezaalagirwa, obutassaako bweyamo bwammwe, n'ebyo bye 
muwaayo ku bwammwe, okuba bye muwaayo ebyokebwa, ne bye 
muwaayo eby'obutta, ne bye muwaayo ebyokunywa, ne bye muwaayo 
olw'emirembe. 40 Musa n'abuulira abaana ba Isiraeri nga byonna bwe 
byali Mukama bye yalagira Musa. 


30:1 Musa n'agamba emitwe gy'ebika by'abaana ba Isiraeri nti Kino kye 
kigambo Mukama ky'alagidde. 2 Omusajja bw'aneeyamanga obweyamo 
eri Mukama, oba bw'anaalayiranga ekirayiro okulagaanya obulamu bwe 
n'endagaano, tavumisanga kigambo kye; anaakolanga nga byonna bwe biri 


ebifuluma mu kamwa ke. 3 Era omukazi bw'aneeyamanga obweyamo eri 
Mukama, ne yeeragaanya n'endagaano, ng'ali mu anyumba ya kitaawe, mu 
buto bwe; 4 kitaawe n'awulira obweyamo bwe n'endagaano 
gy'alagaanyizza obulamu bwe, kitaawe n'amusirikira: kale obweyamo bwe 
bwonna bunaanyweranga, na buli ndagaano gy'alagaanyizza obulamu bwe 
eneenyweranga. 5 Naye kitaawe bw'anaamugaananga ku lunaku 
lw'awulirirako; tewabangawo ku bweyamo bwe newakubadde ku 
ndagaano ze, ze yalagaanya obulamu bwe, eneenyweranga: era Mukama 
anaamusonyiwanga kubanga lutaawe yamugaana. 6 Era bw'anaabanga 
alina bba, obweyamo bwe nga buli ku ye, oba emimwa gye bye gyogera 
ng'aYanguyiriza, by'alagaanyizza obulamu bwe; 7 bba n'awulira 
n'amusirikira ku lunaku lw'akiwulirirako : kale obweyamo bwe 
bunaanyweranga, n'endagaano z'alagaanyizza obulamu bwe 
zinaayweranga. 8 Naye bba bw'anaamugaananga ku lunaku 
lw'akiwulirirako; kale anajjululanga obweyamo bwe obuli ku ye, n'emimwa 
gye bye gyogedde ng'ayanguyirizza, by'alagaanyizza obulamu bwe: era 
Mukama anaa musonyiwanga. 9 Naye obweyamo bwa nnamwandu oba 
bw'oyo eyagobebwa bba, buli kye yalagaanya obulamu bwe, 
kinaanyweranga ku ye. 10 Era oba nga yeeyamira obweyamo mu nnyumba 
ya bba, oba yalagaanya obulamu bwe n'endagaano ng'alayira, 11 bba 
n'akiwulira n'amusirikira natamugaana; kale obweyamo bwe bwonna 
bunaanyweranga, na buli ndagaano gye yalagaanya obulamu bwe 
eneenyweranga. 12 Naye bba oba nga yabidibya ku lunaku Iwe 
yabiwulirirako; kale buli ekyafuluma mu mimwa gye mu bigambo 
by'obweyamo bwe oba mu bigambo by'endagaano y'obulamu bwe 
tekinyweranga: bba ng'abijjuludde; era Mukama auaamusonyiwanga. 13 
Buli bweyamo na buli kirayiro eky'endagaano eky'okwebonereza obulamu 
bwe, bba ayinza okukinyweza, oba bba ayinza okukijjulula. 14 Naye bba 
bw'anaamusirikiriranga ddala bulijjo bulijjo; kale anaanywezanga 
obweyamo bwe bwonna, oba endagaano ze zonna eziri ku ye: 
ng'abinywezezza, kubanga yamusirikira ku lunaku lwe yabiwulirirako. 15 
Naye bw'anaabidibyanga n'gamaze okubiwulira; kale ye anaabangako 
obutali butuukirivu bw'omukazi. 16 Ago ge mateeka Mukama ge yalagira 


Musa, wakati w'omusajja ne mukazi we, wakati wa kitaawe w'omuwala ne 
muwala we, ng'akyali mu buto bwe, mu nnyumba ya kitaawe. 


31:1 Mukama n'agamba Musa nti 2 Woolera eggwanga ly'abaana ba 
Isiraeri ku Bamidiyaani; oluvannyuma olyoke okuņņaanyizibwe eri abantu 
bo. 3 Musa n'agamba abantu nti Muggye mu mmwe abasajja mubawe 
eby'okulwanyisa olw'entalo, batabaale Midiyaani, okuwoolera eggwanga 
lya Mukama ku Midiyaaai. 4 Munaggya ku buli kika lukumi okubunya 
ebika byonna ebya Isiraeri, ne mubatuma okutabaala. 5 Awo ne baleeta ku 
nkumi za Isiraeri, ku buli kika lukumi, kakumi mu enkumi bbiri nga balina 
ebyokulwanyisa olw'entalo. 6 Musa n'abasindika okutabaala, ku buli kika 
lukumi, bo ne Finekaasi mutabani wa Eriyazaali kabona, okutabaala, 
awamu n'ebintu eby'omu watukuvu n'amakondeere agalawa mu mukono 
gwe. 7 Ne balwana ne Midiyaani, nga Mukama bwe yalagira Musa; ne 
batta buli musajja. 8 Ne batta bakabaka ba Midiyaani wamu n'abalala 
abattibwa; Evi ne Lekemu, ne Zuuli, ne Kuula, ne Leeba, bakabaka ba 
Midiyaani abataano: ne Balamu mutabani wa Byoli baamutta n'ekitala. 9 
Abaana ba Isiraeri ne banyaga abakazi ba Midiyaaai n'abaana baabwe 
abato; n'ebisibo byabwe byonna, n'embuzi zaabwe zonna, n'ebintu byabwe 
byonna ne babitwala okuba omunyago. 10 N'ebibuga byabwe byonna mu 
bifo mwe baasulanga, n'ensiisira zaabwe zonna, ne babyokya omuliro. 11 
Ne batwala omunyago gwonna ne bye baafuna byonna, oba nga bantu oba 
nga nsolo. 12 Ne baleeta omwandu ne bye baafuna n'omunyago eri Musa 
n'eri Eriyazaali kabona a'eri ekibiina ky'abaana ba Isiraeri, eri olusiisira 
olwali mu nsenyi za Mowaabu, eziri ku Yoludaani e Yeriko. 13 Awo 
Musa ne Eriyazaali kabona n'abakulu bonna ab'ekibiina ne bafuluma 
okubasisinkana ebweru w'olusiisira. 14 Musa n'asuguwalira abaami 
b'eggye, abaami b'enkumi n'abaami b'ebikumi, abaava mu kuweereza mu 
lutabaalo. 15 Musa n'abagamba nti Abakazi bonna mubawonyezza okufa? 
16 Laba, bano be baasobesa abaana ba Isiraeri ku Mukama, olw'okuteesa 
kwa Balamu, mu bigambo bya Peoli, bw'atyo kawumpuli n'aba mu kibiina 
kya Mukama. 17 Kale ano kaakano mutte buli musajja ku baana abato, era 
mutte buli mukazi eyamanya omusajja ng'asula naye. 18 Naye abaana 


abato ab'obuwala, abatamanyanga musajja nga basula naye, 
mubeewonyeze obutafa. 19 Era musiisire ebweru w'olusiisira ennaku 
musanvu: buli eyatta omuntu yenna, era buli eyakoma ku muntu yenna 
eyattibwa, mwerongoose ku lunaku olw'okusatu ne ku lunaku 
olw'omusanvu, mmwe n'omwandu gwammwe. 20 Na buli kyambalo na 
buli kintu eky'eddiba, n'omulimu gwonna ogw'ebikuzzi by'embuzi, n'ebintu 
byonna eby'emiti, muneerongoosa. 21 Eriyazaali kabona n'agamba abasajja 
abatabaazi abaatabaala nti Lino lye tteeka ery'ekiragiro Mukama 
ky'alagidde Musa: 22 naye zaabu ne ffeeza, ekikomo, ekyuma, ebbaati, 
n'erisasi, 23 buli kintu ekiyinza omuliro, munaakiyisa mu muliro, ne kiba 
kirongoofu; naye kinaalongoosebwa n'amazzi ag'okwawula: n'ebyo byonna 
ebitayinza muliro munaabiyisa mu mazzi. 24 Era mulyoza engoye 
zammwe ku lunaku olw'omusanvu, ne muba balongoofu, oluvannyuma ne 
mulyoka muyingira mu lusiisira. 25 Mukama n'agamba Musa nti 26 Bala 
omuwendo gw'omunyago ogwanyagibwa, abantu ' era n'ensolo, ggwe ne 
Eriyazaali kabona n'emitwe gy'ennyumba za bakitaabwe ez'ekibiina: 27 
mwawulemu omunyago ebitundu bibiri; eky'abasajja abamanyi entalo 
abaatabaala, n'eky'ekibiina kyonna: 28 omusolooleze Mukama omusolo ku 
basajja abatabaazi abaatabaala: buli bitaano obulamu bumu, ku bantu ne ku 
nte ne ku ndogoyi ne ku mbuzi: 29 omusolooleze Mukama omusolo ku 
basajja abatabaazi abaatabaala: buli bitaano obulamu bumu, ku bantu ne ku 
nte ne ku ndogoyi ne ku mbuzi: 30 Ne ku kitundu eky'abaana ba Isiraeri 
onoggyako obumu obuggibwa ku buli ataano, ku bantu, ku nte, ku 
ndogoyi, ne ku mbuzi, ku nsolo zonna, n'obuwa Abaleevi, abakuuma 
ennyumba ya Mukama gye baateresebwa. 31 Musa ne Eriyazaali kabona 
ne bakola nga Mukama bwe yalagira Musa. 32 N'eby'okugereka 
ebyafikkawo ku munyago abasajja abatabaazi gwe baanyaga, byali endiga 
obusiriivu mukaaga mu obukumi musanvu mu enkumi ttaano, 33 n'ente 
obukumi musanvu mu enkumi bbiri, 34 n'endogoyi obukumi mukaaga mu 
lukumi, 35 n'abantu obukumi busatu mu enkumi bbiri okugatta bonna, ku 
bakazi abatamanyanga musajja nga basula naye. 36 abatamanyanga 
musajja nga basula naye. 36 N'ekitundu ekyali eky'abo abaatabaala, 
omuwendo gwakyo kyali endiga obusiriivu busatu mu obukumi busatu mu 


kasanvu mu bitaano: 37 n'omusolo gwa Mukama ogw'oku ndiga gwali 
lukaaga mu nsanvu mu ttaano. 38 N'ente zaali obukumi busatu mu 
kakaaga; ku ezo omusolo gwa Mukama gwali nsanvu mu bbiri. 39 
N'endogoyi zaali obukumi busatu mu bitaano; ku ezo omusolo gwa 
Mukama gwali nkaaga mu emu. 40 N'abantu baali kakumi mu kakaaga; ku 
abo omusolo gwa Mukama gwali abantu asatu mu babiri. 41 Musa n'awa 
Eriyazaali kabona omusolo, kye kyali ekiweebwayo ekisitulibwa ekya 
Mukama, nga Mukama bwe yalagira Musa. 42 Musa n'aggya ku kitundu 
eky'abaana ba Isiraeri, Musa kye yayawula ng'akiggya ku basajja 
abaatabaala, 43 (era ekitundu eky'ekibiina kyali endiga obusiriivu busatu 
mu obukumi busatu mu kasanvu mu bitaano, 44 n'ente obukumi busatu mu 
kakaaga, 45 n'endogoyi obukumi busatu mu bitaano, 46 n'abantu kakumi 
mu kakaaga;) 47 ku kitundu eky'abaana ba Isiraeri Musa n'aggya obulamu 
bumu obnggibwa ku buli ataano, ku bantu era ne ku nsolo, n'abiwa 
Abaleevi abaakuumanga. ennyumba ya Mukama gye baateresebwa; nga 
Mukama bwe yalagira Musa. 48 N'abaami abaatwala enkumi ez'omu 
ggye, abaami b'enkumi n'abaami b'ebikumi, ne basemberera Musa: 49 ne 
bagamba Musa nti Abaddu bo babaze omuwendo gw'abasajja abatabaazi 
be tutwala, so tekubuzeeko muntu n'omu ku ffe. 50 Era tuleese ekirabo 
kya Mukama, buli muntu ky'afunye, ebyobuyonjo ebya zaabu, emikuufu 
egy'oku magulu, nemisagga, empeta eziriko obubonero n'ez'omu matu, 
n'ebikomo, okutangirira obulamu bwaffe mu maaso ga Mukama 51 Musa 
ne Eriyazaali kabona ne babaggyako ezaabu, ebyobuyonjo 'byonna 
ebiweese. 52 Ne zaabu yonna ey'ekiweebwayo ekisitulibwa kye baawaayo 
eri Mukama; nga bagiggya ku baami b'enkumi ne ku baami b'ebikumi, yali 
sekeri kakumi mu kakaaga mu lusanvu mu ataano. 53 (Kubanga abasajja 
abatabaazi; baali beenyagidde ebintu, buli mu'ntu ebibye.) 54 Musa ne 
Eriyazaali kabona ne batwala ezaabu ey'abaami b'enkumi n'ab'ebikumi, ne 
bagireeta mu weema ey'okusisinkanirangamu, okuba nga ekijjukizo eri 
abaana ba Isiraeri mu maaso ga Mukama. 


32:1 Abaana ba Lewubeeni n'abaana ba Gaadi baalina ensolo nnyingi nnyo 
nnyini: awo bwe baalaba ensi ya Yazeri, n'ensi ye Gireyaadi, nga, laba, 


ekifo ekyo kifo kya nsolo; 2 abaana ba Gaadi n'abaaaa ba Lewubeeai ne 
bajja ne bagamba Musa ne Eriyazaali kabona n'abakulu ab'ekibiina nti 3 
Atalisi ne Diboni ne Yazeri ne Nimula ne Kesuboni ne Ereale ne Sebamu 
ne Nebo ne Beoni, 4 ensi Mukama gye yakuba mu maaso g'ekibiina kya 
Isiraeri, ensi ya asolo, n'abaddu bo balina ensolo. 5 Ne boogera nti Oba 
nga tulabye ekisa mu maaso go, ensi eao eweebwe abaddu bo okuba 
obutaka; totusomosa Yoludaani. 6 Musa n'agamba abaana ba Gaadi 
n'abaana ba Lewubeeni nti Baganda bammwe banaatabaala, mmwe nga 
mutudde wano? 7 Era kiki ekibakenygenterezesa omwoyo gw'abaana ba 
Isiraeri obutasomoka okuyingira mu nsi Mukama gye yabawa? 8 
Bakitammwe bwe baakola bwe batyo bwe nnabatuma nga nnyima e 
Kadesubanea okulaba ensi. 9 Kubanga bwe baayambuka mu kiwonvu e 
Esukoli, ne balaba ensi, ne bakenyentereza omwoyo gw'abaana ba Isiraeri, 
baleme okuyingira mu nsi Mukama gye yali abawadde. 10 Obusungu bwa 
Mukama ne bubuubuuka ku lunaku luli, n'alayira ng'agunba nti 11 Mazima 
tewaliba ku basajja abaalinnya okuva mu Misiri, abaakamaze emyaka abiri 
n'okukirawo, abaliraba ensi gye nnalayirira Ibulayimu, Isaaka ne Yakobo; 
kubanga tebangobere redde ddala: 12 wabula Kalebu mutabani wa Y efune 
Omukenizi ne Yoswa mutabani wa Nuni: kubanga abo bagobereredde 
ddala Mukama. 13 Obusungu bwa Mukama ne bubuubuuka ku Isiraeri, 
n'abatambulizatambuliza eyo n'eyo mu ddungu emyaka ana, okutuusa 
ezzadde lyonna abaali bakoze obubi mu maaso ga Mukama lwe 
baazikirira. 14 Era, laba, mmwe muyimiridde mu kifo kya bakitammwe, 
okwala okw'abantu abalina ebibi, okwongera nate ekiruyi kya Mukama eri 
Isiraeri. 15 Kubanga bwe munaakyuka obutamugoberera, anaabaleka nate 
omulundi ogw'okubiri mu ddungu nammwe munaazikiriza abantu bano 
bona. 16 Ne bamusemberera ne bagamba nti Tunaazimbira ensolo zaffe 
ebiraalo wano, n'ebibuga olw'abaana baffe abato: 17 naye ffe bennyini 
tuliba nga tweteeseteese nga tukutte ebyokulwanyisa okukulembera 
abaana ba Isiraeri okutuusa lwe tulimala okubayingiza mu kifo kyabwe: 
n'abaana baffe abato balituula mu bibuga ebiriko enkomera olw'abo 
abatuula mu nsi. 18 Tetulikomawo mu nnyumba zaffe, okutuusa abaana ba 
Isiraeri Iwe balimala okusikira buli muntu obusika bwe. 19 Kubanga 


tetulisikira wamu nabo emitala wa Yoludaani n'okweyongerayo; kubanga 
obusika bwaffe butugwiridde emitala w'eno ewa Yoludaani ebuvanjuba. 
20 Musa n'abagamba nti Bwe munaakola ekigambo ekyo; bwe 
munaakwata ebyokulwanyisa okukulembera Mukama okutabaala, 21 na 
buli musajja ku mmwe alina ebyokulwanyisa bw'anaasomoka Yoludaani 
mu maaso ga Mukama, okutuusa lw'aligobera ddala abalabe be mu maaso 
ge, 22 ensi n'ewangulwa mu maaso ga Mukama: awo oluvaanyuma ne 
mulyoka mukomawo, ne mutabaako musango eri Mukama n'eri Isiraeri; 
n'ensi eno eneebanga butaka gye muli mu maaso ga Mukama. 23 Naye 
bwe mutaakole bwe mutyo, laba, nga mwonoonye Mukama: era 
mute,geerere ddala ng'okwonoona kwammwe kulibayigga. 24 Muzimbire 
abaana bammwe abato ebibuga, n'ebiraalo olw'endiga zammwe; era 
mukole elcyo ekifulwnye mu kammwa kammwe. 25 Abaana ba Gaadi 
n'abaaaa ba Lewubeeni ne bagamba Musa nti Abaddu bo banaakola nga 
mukama wange bw'alagidde. 26 Abubaffe abato, bakazi baffe, embuzi 
zaffe, n'ensolo zaffe zonaa binaabeera eyo mu bibuga eby'e Gireyaadi: 27 
naye abaddu bo banaasomoka, buli musajja alina ebyokulwanyisa 
olw'entalo, mu maaso ga Mukama okutabaala, mukama wange 
bw'ayogedde. 28 Awo Musa n'alagira Eriyazaali kabona ebigambo 
byabwe ne Yoswa mutabani wa Nuni n'emitwe gy'ennyumba za 
bakitaabwe ez'ebika by'abaana ba Isiraeri. 29 Musa n'abagamba nti Abaana 
ba Gaadi n'abaana ba Lewubeeni bwe balisomoka Yoludaani awamu 
nammwe, buli musajja alina ebyokulwanyisa olw'entalo, mu maaso ga 
ivtukama, ensi n'ewangulwa mu maaso gammwe; kale mulibawa ensi y'e 
Gireyaadi okuba obutaka: 30 naye, bwe batalikkiriza kusomoka wamu 
nammwe nga bakutte ebyokulwanyisa, baliba n'obutaka mu mmwe mu nsi 
ya Kanani. 31 Abaana ba Gaadi n'abaana ba Lewubeeni ne baddamu nti 
Nga Mukama bw'agambye abaddu bo, bwe tutyo bwe tunaakola. 32 
Tunaasomoka nga tukutte ebyokulwanyisa mu maaso ga Mukama 
okuyingira mu nsi ya Kanani, era obutaka obw'obusika bwaffe bulibeera 
naffe emitala wa Yoludaani. 33 Musa n'abawa bo, abaana ba Gaadi 
n'abaana ba Lewubeeni, n'ekitundu ky'ekika kya Manase mutabani wa 
Yusufu, obwakabaka bwa Sikoni kabaka w'Abamoli n'obwakabaka bwa 


Ogi kabaka w'e Basani, ensi ng'ebibuga byayo bwe byali wamu n'ensalo 
zaabyo, bye bibuga eby'omu nsi eriraanyeewo. 34 Abaana ba Gaadi ne 
bazimba Diboni ne Atalosi ne Aloweri; 35 ne Aterosisofani ne Yazeri ne 
Yogubeka; 36 ne Besunimira ne Besukalaani: ebibuga ebiriko enkomera 
n'ebisibo by'endiga. 37 Abaana ba Lewubeeni ne bazimba Kesuboni ne 
Ereale ne Kiriyasayimu; 38 ne Nebo ne Baalumyoni, (nga bawaanyisizza 
amannya gaabyo), ne Sibima: ne babituuma amannya amalala ebibuga bye 
baazimba. 39 Abaana ba Makiri mutabani wa Manase ne bagenda e 
Gireyaadi, ne bakirya, ne bagobamu Abamoli abaali omwo. 40 Musa 
nawa Makiri mutabani wa Manase Gireyaadi; n'abeera omwo. 41 Yayiri 
mutabani wa Manase n'agenda n'alya ebibuga byayo, n'abiyita 
Kavosuyayiri. 42 Noba n'agenda n'alya Kenasi, n'ebyalo byakyo, 
n'akituuma Noba, ng'erinnya lye ye bwe lyali. 


33:1 Bino bye biramago eby'abaana ba Isiraeri, bwa baava mu nsi y'e 
Misiri ng'eggye lyabwe bwe lyali wansi w'omukono gwa Musa ne Alooni. 
2 Musa n'awandiika okusitula kwabwe ng'ebiramago byabwe bwe byali 
olw'ekiragiro kya Mukama: era bino bye biramago byabwe ng'okusitula 
kwabwe bwe kwali. 3 Ne basitula e Lamesesi mu mwezi 
ogw'olubereberye, ku lunaku olw'eklcumi a'ettaano olw'omwezi 
ogw'olubereberye; ku Iw'enkya Okuyitako nga kuwedde abaana ba Isiraeri 
ne bavaayo n'omukono ogwagulumizibwa mu maaso g'Abamisiri bonna, 4 
Abamisiri bwe baali nga bakyaziika ababereberye baabwe bonna Mukama 
be yakuba mu bo: ne ku bakatonda baabwe Mukama n'awalana emisango. 
5 Abaana ba Isiraeri ne basitula e Lamesesi, ne basiisira e Sukkosi. 6 Ne 
basitula e Sukkosi, ne basiisira e Yesamu, ekiri ku mabbali g'eddungu. 7 
Ne basitula e Yesamu ne badda ennyuma okntuuka e Pikakirosi, 
ekyolekera Baalizefoni: ne basiisira okwolekera Migudooli. 8 Ne basitula 
e Kakirosi, ne bayita wakati mu nnyanja ne bayingira mu ddungu: ne 
batambula olugendo olw'ennaku ssatu mu ddungu ery'e Yesamu, ne 
basiisira mu Mala. 9 Ne basitula e Mala ne batuuka e Erimu: era mu Erimu 
waaliwo ensulo z'amazzi kkumi na bbiri, n'enkindu nsanvu; ne basiisira eyo 
10 Ne basitula e Erimu, ne basiisira ku Nnyanja Emmyufu. 11 Ne basitula 


okuva ku Nnyanja Emmyufu, ne basiisira mu ddungu Sini. 12 Ne basitula 
okuva mu ddungu Sini, ne basiisira e Dofuka. 13 Ne basitula e Dofuka, ne 
basiisira e Yalusi. 14 Ne basitula e Yalusi, ne basiisira e Lefidimu, 
awataali mazzi abantu okunywa. 15 Ne basitula e Lefidimu, ne basiisira 
mu ddungu lya Sinaayi. 16 Ne basitula okuva mu ddungu lya Sinaayi, ne 
basiisira e Kiberosukataava. 17 Ne basitula e Kiberosukataava, ne basiisira 
e Kazerosi. 18 Ne basitula e Kazerosi, ne basiisira e Lisuma. 19 Ne 
basitula e Lisuma, ne basiisira e Limoniperezi. 20 Ne basitula e 
Limoniperezi, ne basiisira e Libuna. 21 Ne basitula e Libuna, ne basiisira e 
Lisa. 22 Ne basitula e Lisa, ne basiisira e Kekerasa. 23 Ne basitula e 
Kekerasa, ne basiisira ku lusozi Seferi. 24 Ne basitula okuva ku lusozi 
Seferi, ne basiisira e Kalada. 25 Ne basirula e Kalada, ne basiisira e 
Makerosi. 26 Ne basitula e Makerosi, ne basiisira e Takasi. 27 Ne basirula 
e Takasi, ne basiisira e Tera. 28 Ne basitula e Tera, ne basiisira e Misuka. 
29 Ne basitula e Misuka, ne basiisira e Kasumona. 30 Ne basitula e 
Kasumona, ne basiisira e Moserosi. 31 Ne basitula e Moserosi, ne basiisira 
e Beneyakani. 32 Ne basitula e Beneyakani, ne basiisira e 
Kolukagidugada. 33 Ne basitula e Kolukagidugada, ne basiirisa e 
Yorubasa. 34 Ne basitula e Yotubasa, ne basiisira e Yabulona. 35 Ne 
basitula e Yabulona, ne basiisira e Ezyonigeba. 36 Ne basirula e 
Ezyonigeba, ne basiisira mu ddungu Zini (ye Kadesi): 37 Ne basitula e 
Kadesi, ne basiisira ku lusozi Koola, ku mabbali g'ensi ya Edomu. 38 
Alooni kabona n'alinnya ku lusozi Koola olw'ekiragiro kya Mukama, 
n'afiira okwo, abaana ba Isiraeri nga baakamaze emyaka ana okuva mu nsi 
y'e Misiri, mu mwezi ogw'okutaano, ku lunaku olw'olubereberye 
olw'omwezi. 39 Era Alooni yali yaakamaze emyaka kikumi mu abiri mu 
esatu bwe yafiira ku lusozi Koola. 40 N'Omukanani, kabaka w'e Yaladi, 
eyatuulanga ebukiika obwa ddyo mu nsi ya Kanani, n'awulira abaana ba 
Isiraeri nga bajja. 41 Ne basitula okuva ku lusozi Koola, ne basiisira e 
Zalumona. 42 Ne basitula e Zalumona, ne basiisira e Punoni. 43 Ne 
basitula e Punoni, ne basiisira e Yobosi. 44 Ne basitula e Yobosi, ne 
basiisira e Iyeabalimu, ku mabbali ga Mowaabu. 45 Ne basitula e Iyimu, 
ne basiisira e Dibonugadi. 46 Ne basirula e Dibonugadi, ne basiisira e 


Yalumonudibulasaimu. 47 Ne basitula e Yalumonudibulasaimu, ne 
basiisira ku nsozi Abalimu, okwolekera Nebo. 48 Ne basitula okuva ku 
nsozi Abalimu, ne basiisira mu nsenyi za Mowaabu ku Yoludaani e 
Yeriko. 49 Ne basiisira ku Yoludaani, okuva e Besuyesimosi okutuuka e 
Yaberisitimu mu nsenyi za Mowaabu. 50 Mukama n'agambira Musa mu 
nsenyi za Mowaabu ku Yoludaani e Yeriko nti 51 Yogera n'abaana ba 
Isiraeri obagambe nti Bwe mulisoImoka Yoludaani ne muyingira mu nsi ya 
Kanani, 52 kale muligobamu bonna abatuula mu nsi mu maaso gammwe, 
ne muzikiriza amayinja gaabwe gonna agaliko ebifaananyi, ne muzikiriza 
ebifaananyi byabwe byonna ebifumbe, ne musuulasuula ebifo byabwe 
byonna ebigulumivu: 53 era mulirya ensi ne mutuula omwo: kubanga 
mmwe ngiwadde ensi okugirya. 54 Era mulisikira ensi n'obululu ng'enda 
zammwe bwe ziri; abayinga obungi mulibawa obusika okusukkiriza, 
n'abatono olibawa obusika okukendeezaako: wonna wonna akalulu we 
kaligwirira omuntu, kale we waliba awawe; ng'ebika bya bakitammwe 
bwe biri bwe mulisika bwe mutyo. 55 Naye bwe mutalikkiriza kugobamu 
abo abatuula mu nsi mu maaso gammwe; kale abo be mulisigaza ku bo 
banaabanga ng'ebifumita mu maaso gammwe era ng'amaggwa mu mbiriizi 
zammwe, era banaabateganyanga Imu nsi gye mulituulamu. 56 Awo 
olulituuka, nga bwe nnali ndowooza okubakola bo, bwe ntyo bwe 
ndibakola mmwe. 


34:1 Mukama n'agamba Musa nti 2 Lagira abaana ba Isiraeri obagambe nti 
Bwe muliyingira mu nsi ya Kanani, (eyo ye nsi eribagwira okuba obusika, 
ensi ya Kanani ng'ensalo zaayo bwe ziri,) 3 kale oluuyi lwammwe 
olw'obukiika obwa ddyo luliva ku ddungu Zini ne luyita ku mabbali ga 
Edomu, n'ensalo yammwe ey'obukiika obwa ddyo eriva ku nkomerero 
y'Ennyanja Eyomunnyo ebuvanjuba: 4 n'ensalo yammwe erikyukira ku 
luuyi olw'obukiika obwa ddyo olw'ekkubo eririnnya ku Akulabbimu, 
n'eyita n'etuuka Ezini: nenkomerero yaayo eriba ku luuyi olw'obukiika 
olwa ddyo olw'e Kadesubanea; era erifuluma okutuuka e Kazaladali, 
n'eyita n'etuuka e Yazimoni: 5 era ensalo erikyukira okuva e Yazimoni 
okutuuka ku mugga ogw'e Misiri, n'enkomerero yaayo eriba ku nnyanja. 6 


N'okuba ensalo ey'ebugwanjuba, muliba n'ennyanja ennene n'ensalo yaayo: 
eyo y'eriba ensalo yammwe ey'ebugwanjuba. 7 N'eno y'eriba ensalo 
yammwe ey'obukiika obwa kkono: okuva ku nnyaaja ennene mulyerambira 
olusozi Koola: 8 okuva ku lusozi Koola muliramba okutuuka w'oyingirira 
e Kamasi; n'enkomerero y'ensalo eriba ku Zedada: 9 era easalo erifuluma 
okuruuka e Zifuloni, n'enkomerero yaayo eriba ku Kazalenaani: eyo y'eriba 
ensalo yammwe ey'obukiika obwa kkono. 10 Era muliramba ensalo 
yammwe ey'ebuvanjuba okuva e Kazalenaani okuruuka e Sefamu: 11 era 
ensalo eriva e Sefamu n'ekka e Libula ku luuyi olw'ebuvanjuba olw'e Yaini; 
era ensalo erikka, n'etuuka ku lubalama lw'ennyanja ey'e Kianeresi 
ebuvanjuba: 12 era ensalo erikka n'etuuka ku Yoludaani, n'enkomerero 
yaayo eriba ku Nnyanja Eyomunnyo: eyo y'e riba ensi yammwe ng'easalo 
zaayo bwe ziriba enjuyi zonna. 13 Musa n'alagira abaana ba Isiraeri 
ng'ayogera nti Eyo ye nsi gye mulisikira n'obululu, Mukama gy'alagidde 
okuwa ebika omwenda n'ekika eky'ekitundu: 14 kubanga ekika ky'abaana' 
ba Lewubeeni ng'ennyumba za bakitaabwe bwe ziri, n'ekika ky'abaana ba 
Gaadi ng'ennyumba za bakitaabwe bwe ziri, baamala okuweebwa obusika 
bwabwe n'ekika eky'ekitundu ekya Manase baamala okubuweebwa: 15 
ebika ebibiri n'ekika eky'ekitundu baamala okuweebwa obusika bwabwe 
emitala wa Yoludaani e Yeriko ebuvanjuba enjuba gy'eva. 16 Mukama 
n'agamba Musa nti 17 Gano ge mannya g'abasajja abalibagabira ensi okuba 
obusika: Eriyazaali kabona ne Yoswa mutabani wa Nuni. 18 Era mulitwala 
omukulu omu ku buli kika, okugaba ensi okuba obusika. 19 Era gano ge 
manaya g'abasajja: ku kika kya Yuda Kalebu mutabani wa Yefune. 20 Ne 
ku kika ky'abaaaa ba Simyoni Semweri mutabani wa Ammikudi. 21 Ku 
kika kya Benyamiai, Eridaadi mutabani wa Kisuloni. 22 Ne ku kika 
ky'abaana ba Ddaani, omukulu omu Buki mutabani wa Yoguli. 23 Ku 
baana ba Yusufu: ku kika ky'abaana ba Manase, omukulu omu Kanieri 
mutabani wa Efodi; 24 ne ku kika ky'abaana ba Efulayimu omukulu omu 
Kamueri mutabani wa Sifutani. 25 Ne ku kika ky'abaana ba Zebbulooni, 
omukulu omu Erizafani mutabani wa Palunaki. 26 Ne ku kika ky'abaana ba 
Isakaali, omukulu omu Palutieri mutabani wa Azani. 27 Ne ku kika 
ky'abaana ba Aseri, omukulu omu Akikuda mutabaai wa Seromi. 28 Ne ku 


kika ky'abaana ba Nafutaali, omukulu omu Pedakeri mutabani wa 
Ammikudi. 29 Abo be baabo Mukama be yalagira okugabira abaana ba 
Isiraeri obusika mu nsi ya Kanaani. 


35:1 Mukama n'agambira Musa mu nsenyi za Mowaabu ku Yoludaani e 
Yeriko nti 2 Lagira abaana ba Isiraeri okuwa Abaleevi ebibuga 
eby'okutuulamu nga babiggya ku busika obw'obutaka bwabwe; era 
n'amalundiro ag'oku bibuga agabyetoolodde muligawa Abaleevi 3 
N'ebibuga banaabanga nabyo okusulamu: n'amalundiro gaako ganaabanga 
ga bisibo byabwe era ga bintu byabwe era ga nsolo zaabwe zonna. 4 
N'amalundiro ag'oku bibuga, ge muliwa Abaleevi, galiva ku bbugwe 
w'ekibuga n'okweyongerayo emikono lukumi enjuyi zonna. 5 Era muligera 
ebweru w'ekibuga ku luuyi olw'ebuvanjuba emikono enkumi bbiri, ne ku 
luuyi olw'obukiika obwa ddyo emikono enkumi bbiri, ne ku luuyi 
olw'ebugwanjuba emikono enkumi bbiri, ne ku luuyi olw'obukiika obwa 
kkono emikono enkumi bbiri, ekibuga nga kiri wakati. Ago ge galiba gye 
bali amalundiro ag'oku bibuga. 6 N'ebibuga bye muliwa Abaleevi, biriba 
ebibuga mukaaga eby'okuddukiramu, bye muliwa omussi w'omuntu 
okuddukira omwo: era mulyongera ku ebyo ebibuga ana mu bibiri. 7 
Ebibuga byonna bye muliwa Abaleevi biriba ebibuga ana mu munaana; byo 
n'amalundiro gaabyo. 8 N'ebibuga bye muliggya ku butaka obw'abaana ba 
Isiraeri okubigaba, ku bangi muliggyako bingi; ne ku batono muliggyako 
bitono: buli muntu ng'obusika bwe bwe buliba bw'alisikira, bw'atyo 
bw'aligabira Abaleevi ku bibuga bye. 9 Mukama n'agamba Musa nti 10 
Yogera n'abaana ba Isiraeri obagambe nti Bwe mulisomoka Yoludaani ne 
muyingira mu nsi ya Kanani, 11 kale mulyeroadera ebibuga okuba ebibuga 
eby'okuddukiramu gye muli; omussi w'omuntu anattanga omuntu yenna 
ng'ataniddwa addukire omwo. 12 N'ebibuga biaaabanga gye muli bya 
kuddukirangamu eri omuwoolezi w'eggwanga; omussi w'omuntu alemenga 
okufa nga tannayimirira mu maaso g'ekibiina okusalirwa omusango. 13 
N'ebibuga bye muliwa biriba gye muli ebibuga mukaaga bya kuddukiramu. 
14 Muliwa ebibuga bisaru emitala wa Yoludaani, era muliwa ebibuga 
bisatu mu nsi ya Kanani; binaabanga bibuga bya kuddukirangamu. 15 Eri 


abaana ba Isiraeri n'eri omugenyi n'eri oyo atuula mu bo, ebibuga ebyo 
omukaaga binaabanga bya kuddukirangamu: buli anattanga omuntu yenna 
ng'ataniddwa addukirenga omwo. 16 Naye oba nga yamukuba n'ekintu 
eky'ekyuma n'okufa n'afa, oyo nga mussi wa muntu: omussi w'omuntu 
talemanga kuttibwa. 17 Era oba nga yamukuba n'ejjinja ng'alihutte mu 
ngalo, eriyinza okutta omuntu, n'afa, oyo nga mussi wa muntu: omussi 
w'omuntu talemanga kuttibwa. 18 Oba nga yamukuba n'ekintu eky'omuti 
ng'akikutte mu ngalo, ekiyinza okutta omuntu, n'afa, oyo nga mussi wa 
muntu: omussi w'omuntu talemanga kuttibwa. 19 Omuwoolezi w'omusaayi 
yenayini ye anattanga omussi w'omuntu: lw'amusisinkananga lw'amuttanga. 
20 Era oba nga yamufumita olw'okumukyawa, oba yamukasuukirira, 
ng'ateeze, n'okufa n'afa; 21 oba yamukuba n'ekikonde olw'obulabe, n'okufa 
n'afa: eyamukuba talemanga kuttibwa; oye mussi wa muntu: omuwoolezi 
w'omusaayi alitta omussi w'omuntu; lw'alimusisinkana. 22 Naye oba nga 
yamufumita mangu awatali bulabe, oba yamukasuukirira ekintu kyonna 
nga tateeze, 23 oba ejjinja lyonna eriyinza okutta omuntu, nga tamulabye, 
n'alimusuulako, n'okufa n'afa, so tabanga mulabe we, so teyayagala 
kumukola bubi: 24 kale ekibiina banaasalanga omusango gw'oyo eyakuba 
n'omuwoolezi w'omusaayi ng'emisango egyo bwe giri: 25 era ekibiina 
banaawonyanga omussi w'omuntu mu mukono gw'omuwoolezi 
w'omusaayi, era ekibiina banaamuzzangayo mu kibuga kye 
eky'okuddukirangamu kye yali addukiddemu: era anaasulanga omwo 
okutuusa kabona omukulu eyafukibwako amafuta amatukuvu 
lw'anaafanga. 26 Naye omussi w'omuntu bw'anaabanga ayise ku nsalo 
y'ekilbuga kye eky'okuddukirangamu, ky'addukiramu; 27 omuwoolezi 
w'omusaayi n'amusanga ng'ali bweru w'ensalo y'ekibuga kye 
eky'okuddukirangamu, omuwoolezi w'omusaayi n'atta omussi w'omuntu; 
tabangako musango gwa musaayi: 28 kubanga yalema okubeera mu 
kibuga kye eky'okuddukirangamu okutuusa kabona omukulu lwe 
yandifudde: naye kabona omukulu ng'amaze okufa kale omussi w'omuntu 
anaddangayo mu nsi ey'obutaka bwe. 29 Era ebyo binaabanga tteeka lya 
musango gye muli mu mirembe gyammwe gyonna mu nnyumba zammwe 
zonna. 30 Buli anattanga omuntu yenna, omussi w'omuntu anattibwanga 


olw'akamwa k'abajulirwa: naye omujulirwa omu talumirizanga muntu 
yenna okumutta. 31 Era temukkirizanga bya kununula bulamu bwa mussi 
wa muntu, asaanidde okufa: naye talemanga kuttibwa. 32 So 
temukkirizanga bya kununula oyo eyaddukira mu kibuga kye 
eky'okuddukirangamu, akomewo okutuula mu nsi, okutuusa kabona 
lw'alifa. 33 Bwe mutyo tomwonoonanga nsi gye mulimu: kubanga 
omusaayi, ogwo gwe gwonoona ensi: so n'ensi teyinza kutangirirwa 
olw'omusaayi oguyiise omwo, wabula n'omusaayi gw'oyo eyaguyiwa. 34 
So temwonoonanga nsi gye mutuulamu, gye mbeeramu wakati: kubanga 
nze Mukama mbeera wakati mu baana ba Isiraeri. 


36:1 Awo emitwe gy'ennyumba za bakitaabwe ez'enda y'abaana ba 
Gireyaadi, mutabani wa Makiri, mutabani wa Manase, ow'oku nda za 
batabani ba Yusufu, ne basembera ne boogerera mu maaso ga Musa ne mu 
maaso g'abakulu, emitwe gy'ennyumba za bakitaabwe ez'abaana ba 
Isiraeri: 2 ne boogera nti Mukama yalagira mukama wange okugabira 
abaana ba Isiraeri ensi n'obululu okuba obusika: era mukama wange 
yalagirwa Mukama okugabira obusika bwa Zerofekadi muganda waffe 
bawala be. 3 Era bwe banaafumbirwanga yenna ku baana b'ebika 
by'abaana ba Isiraeri ebirala, kale obusika bwabwe bunaggibwanga ku 
busika bwa bakitaffe, ne bugattibwa ku busika obw'ekika kye balibaamu: 
bwe butyo buliggibwa ku mugabo gw'obusika bwaffe. 4 Awo jjubiri 
ogw'abaana ba Isiraeri bwe gulituuka, kale obusika bwabwe buligattibwa 
ku busika obw'ekika eluriba ekyabwe: bwe butyo obusika bwabwe 
buliggibwa ku busika obw'ekika kya bakitaffe. 5 Musa n'alagira abaana ba 
Isiraeri ng'ekigambo kya Mukama bwe kyali ag'ayogera nti Ekika kya 
batabani ba Yusufu boogera bya nsonga. 6 Kino kye kigambo Mukama 
ky'alagira ku bawala ba Zerofekadi, ng'ayogera nti Bafumbirwenga gwe 
banaasiimanga; kyokka ku nda y'ekika kya kitaabwe kwe 
banaafumbirwanga. 7 Bwe kiryo tewaabengawo busika bwonna 
obw'abaana ba Isiraeri obunaakyukanga okuva mu kika okuyingira mu 
kika kinnaakyo: kubanga abaana ba Isiraeri baneegattanga buli muntu 
n'obusika obw'ekika kya bakitaabwe. 8 Na buli muwala, anaabanga 


n'obusika mu kika kyonna eky'abaana ba Isiraeri, anaabanga mukazi w'omu 
ku nda ey'ekika kya kitaawe, abaana ba Isiraeri balyoke balye buli muaru 
obusika bwa bakitaabwe. 9 Bwe kityo tewaabengawo busika bwonna 
obunaakyukanga okuva mu kika okuyingira mu kika ekirala; kubanga 
ebika by'abaana ba Isiraeri baneegattanga buli muntu n'obusika bwe ye. 10 
Nga Mukama bwe yalagira Musa, bwe batyo bawala ba Zerofekadi bwe 
baakola: 11 kubanga Maala, Tiruza, ne Kogula, ne Mirika, ne Noowa, 
bawala ba Zerofekadi, ne bafumbirwa batabani ba baganda ba kitaabwe. 
12 Baafumbirwa ku nda za batabani ba Manase mutabani wa Yusufu, 
obusika bwabwe ne bubeeranga mu kika eky'enda ya kitaabwe. 13 Ebyo 
bye biragiro n'emisango, Mukama bye yalagira abaana ba Isiraeri 
n'omukono gwa Musa mu nsenyi za Mowaabu ku Yoludaaai e Yeriko. 


Ekyamateeka 


1:1 Bino bye bigambo Musa bye yabuulira Isiraeri yenna emitala wa 
Yoludaani mu ddungu, mu Alaba awoolekera Sufu, wakati We Palani ne 
Toferi ne Laban ne Kazerosi ne Dizakabu. 2 Lwe lugendo olw'ennaku 
ekkumi n'olumu okuva e Kolebu okuyita awali olusozi Seyiri okutuuka e 
Kadesubanea. 3 Awo olwatuuka mu mwaka ogw'amakumi ana, mu mwezi 
ogw'ekkumi n'ogumu, ku lunaku olw'omwezi ogw'olubereberye, Musa 
n'ayogera a'abaana ba Isiraeri, nga byonna bwe byali Mukama bye 
yamulagira okubabuulira; 4 bwe yamala okutta Sikoni kabaka w'Abamoli, 
eyatuulanga mu Kesuboni, ne Ogi kabaka We Basani, eyatuulanga mu 
Asutaloosi, mu Ederei: 5 emitala wa Yoludaani, mu nsi ya Mowaabu, 
Musa gye yatanulira okulangira amateeka gano, 6 ng'ayogera nti Mukama 
Katonda waffe yayogerera naffe ku Kolebu, ng'ayogera nti Mwaludde 
okutuula ku lusozi luno: 7 mukyuke, mutambule, mugende mu nsi 
ey'ensozi ey'Abamoli, ne mu bifo byonna ebiriraanyeewo, mu Alaba, mu 
nsi ey'ensozi, ey'olusenyi, ne mu Bukiika obwa ne ddyo, ne ku ttale 
ly'ennyanja, ensi y’ Abakanani, ne Lebanooni, okutuuka ku mugga 
omunene, omugga Fulaati. 8 Laba, ensi ngitadde mu maaso gammwe: 
muyingire, mulye ensi Mukama gye yalayirira bajjajja bammwe, 


Ibulayimu, ne Isaaka, ne Yakobo, okubawa bo n'ezzadde lyabwe 
eririddawo. 9 Nange nayogera nammwe mu biro ebyo, nga ngamba nti 
Nze soyinza kubasotula nzekka: 10 Mukama Katonda wammwe 
abongedde, era, laba, leero muli ng’emmunyeenye ez’omu ggullu okuba 
obungi 11 Mukama, Katonda wa bajjajja bammwe, abongere emirundi 
lukumi okusinga nga bwe muli, era abawe omukisa, nga bwe yabasuubiza! 
12 Nze nnyinza ntya nzekka okusitula okutegana kwammwe n'omugugu 
gwammwe n'okuyomba kwammwe? 13 Mwetwalire abasajja ab'amagezi 
era abategeevu era ab'amaanyi, ng'ebika byammwe bwe biri, nange 
ndibafuula abakulu bammwe. 14 Nammwe ne muddamu ne mwogera nti 
Ekigambo ky'oyogedde luruagi ffe okukikola. 15 Kale ne ntwala abakulu 
b'ebika byammwe, abasajja ab'amagezi, era ab'amaanyi, ne mbafuula 
abakulu bammwe, abaami b'enkumi, era abaami b'ebikumi, era abaami 
b'ataano, era abaami b'amakumi, era abamyuka, ng'ebika byammwe bwe 
biri. 16 Era nakuutira abalamuzi bammwe mu biro ebyo, nga njogera nti 
Muwulirenga ensonga za baganda bammwe, musalirenga emisango 
egy'ensonga omuntu ne muganda we ne munnaggwanga ali awamu naye. 
17 Temusalirizanga bwe munaasalanga emisango; munaawuliranga abato 
n'abakulu okubenkanyankanya; temutyanga maaso ga muntu; kubanga 
omusango gwa Katonda: era ensonga eneebalemanga mugireetanga gye 
ndi, nange naagiwuliranga. 18 Era nabalagira mu biro ebyo byonna 
eby'abagwanira okukola. 19 Awo ne tutambula okuva e Kolebu, ne tuyita 
mu ddungu liri lyonna eddene ery'entiisa lye mwalaba mu kkubo erouota 
mu nsi ey'ensozi ey’ Abamoli, nga Mukama Katonda waffe bwe 
yatulagira; ne tutuuka e Kadesubanea. 20 Ne mbagamba nti Mutuuse mu 
nsi ey'ensozi ey’ Abamoli, Mukama Katonda waffe gy'atuwa. 21 Laba, 
Mukama Katonda wo attadde ensi mu maaso go: yambuka olye nga 
Mukama Katonda wa bajjajja bo bwe yakugamba; totya so takankana. 22 
Ne musemberera buli muntu ku mmwe, ne mwogera nti Tutume abantu 
abanatukulembera, batume abantu abaatukulembera, batukulemberere ensi, 
bakomewo baubuulire ekkubo bwe liri lye tuba twambukiramu, n’ebibuga 
bwe biri mwe tulituuka. 23 Ekigambo ekyo ne kinsanyusa nnyo: ne nnonda 
ku mmwe abantu kkumi na babiri, buli kika omuntu omu: 24 ne bakyuka 


ne balinnya ku lusozi, ne batuuka mu kiwonvu kya Esukoli, ne bakiketta. 
25 Ne batwala ku bibala by'ensi mu ngalo zaabwe, ne babireeta gye tuli, ne 
batubuulira ne boogera nti Ensi eyo nnungi Mukama Katonda waffe 
gy'atuwa. 26 Naye mmwe ne mutakkiriza kwambuka, naye ne mujeemera 
ekiragiro kya Mukama Katonda wammwe: 27 ne mwemulugunyiza mu 
weema zammwe, ne mwogera nti Kubanga Mukama yatukyawa, kyeyava 
atuggya mu nsi y'e Misiri, okutugabula mu mikono gy'Abamoli, 
okutuzikiriza. 28 Twambuka wa? baganda baffe batusaanuusizza emitima 
gyaffe, nga boogera nti Abantu banene bawanvu okusinga ffe; ebibuga 
binene, byazimbibwako ebigo okutuuka mu ggulu; era twalabayo abaana 
ba Abanaki. 29 Awo ne ndyoka mbagamba nti Temubatya, so 
temubatekemukira. 30 Mukama Katonda wammwe abakulembera ye 
anaabalwaniriranga, nga byonna bwe byali bye yabakolera mu Misiri mu 
maaso gammwe; 31 ne mu ddungu, mwe walabira Mukama Katonda wo 
bwe yakusitula ng'omusajja bw'asitula omwana we, mu kkubo lyonna lye 
mwayitamu, okutuusa Iwe mwaruuka mu kifo kino. 32 Naye mu kigambo 
ekyo temwakkiriza Mukama Katonda wammwe, 33 eyabakulemberanga 
mu kkubo, okubanoonyezanga ekifo eky'okukubiramu eweema zammwe, 
ng'ayima mu muliro ekiro, okubalaganga ekkubo lye munaayitamu, ne mu 
kire emisana. 34 Awo Mukama n'awulira eddoboozi ly'ebigambo 
byammwe, n'asunguwala, n'alayira ng'ayogera nti 35 Mazima tewalibawo 
n'omu ku bantu bano ab'emirembe gino emibi aliraba ensi ennungi, gye 
nnalayirira okuwa bajjajja bammwe, 36 wabula Kalebu omwana wa 
Yefune, oyo y'aligiraba; era oyo ndimuwa ensi gye yalinnyako n'abaana be: 
kubanga yagoberera Mukama mu byonna: 37 Mukama n'ansunguwalira 
nze ku bwammwe, ng'ayogera nti Naawe toliyingira omwo: 38 Yoswa 
omwana wa Nuni, ayimirira mu maaso go, oyo aliyingira omwo: mugumye 
omwoyo; kubanga ye aligisisa Isiraeri. 39 Era n'abaana bammwe abato, be 
mwayogera nga bagenda okuba omwandu, n'abaana bammwe, abatamanyi 
leero birungi newakubadde ebibi, bo baliyingira omwo, era ndigibawa bo, 
era baligirya. 40 Naye mmwe mukyuke mutambule mu ddungu mu kkubo 
eriyita mu Nnyanja Emmyufu. 41 Ne mulyoka muddamu ne munnamba nti 
Tusobezza ku Mukama; tunaayambuka ne tulwana, nga byonna bwe biri 


Mukama Katonda waffe bye yatulagira. Ne mwesiba buli muntu ebibye 
ebyokulwanyisa, ne mwanguwa okulinnya ku lusozi. 42 Awo Mukama 
n'anyamba nti Bagambe nti Temulinnya so temulwana; kubanga nze siri mu 
mmwe; muleme okugobebwa mu maaso g'abalabe bammwe: 43 Awo ne 
njogera nammwe, ne mutawulira; naye ne mujeemera ekiragiro kya 
Mukama ne mukwatibwa amalala, ne mulinnya ku lusozi. 44 Awo 
Abamoli abaatuulanga ku lusozi olwo, ne bafuluma okubalumba ne 
babagoba, ng'enjuki bwe zikola, ne babakubirakubira ku Seyiri okutuusa 
ku Koluma. 45 Ne muddayo ne mukaaba amaziga mu maaso ga Mukama; 
naye Mukama n'atawulira ddoboozi lyammwe, so n'atabategera kutu. 46 
Awo ne mutuulira mu Kadesi ennaku nnyingi, ng'ennaku bwe ziri ze 
mwamalayo. 


2:1 Awo ne tulyoka tukyuka, ne tutambula mu ddungu mu kkubo eriyita 
mu Nnyanja Emmyufu, nga Mukama bwe yaņnnamba: ne twetooloolera 
olusozi Seyiri ennaku nnYingi. 2 Mukama n'ayogera nange nti 3 
Mwaludde okwetooloola olusozi luno: mukyuke mugende ebukika obwa 
kkono. 4 Naawe lagira abantu ng'oyogera nti Mugenda kuyita mu nsalo ya 
baganda bammwe abaana ba Esawu abatuula ku Seyiri, era bo balibatya: 
kale mwekuume nnyo mwekka: 5 temuyomba nabo; kubanga sijja kubawa 
ku nsi yaabwe newakubadde awalinayibwa n'ekigere: kubanga nawa 
Esawu olusozi Seyiri okuba obutaka. 6 Munaagulanga emmere na ffeeza 
gye bali mulyenga; era n'amazzi munaagagulanga na ffeeza gye bali 
munywenga. 7 Kubanga Mukama Katonda wo akuwadde omukisa mu 
mulimu gwonna ogw'omukono gwo: yamanya okutambula kwo mu 
ddungu lino eddene: emyaka gino amakumi ana Mukama Katonda wo 
ng'abeera wamu naawe; tewabangawo kye wabulwa: 8 Awo ne tuyita ku 
mabbali baganda baffe abaana ba Esawu abatuula ku Seyiri, mu kkubo lya 
Alaba okuva mu Erasi rie Ezyonigeba. Ne tukyuka ne tuyita mu kkubo 
ly'omu ddungu lya Mowaabu. 9 Mukama n'angamba nti Tosunguwaza 
Mowaabu so tolwana nabo mu lutalo: kubanga sijja kukuwa ku nsi ye 
okuba obutaka; kubanga nawa abaana ba Lutti Ali okuba obutaka. 10 
(Abemi baatuulanga omwo olubereberye, eggwanga ekkulu, era eddene 


era eggwanvu aga Abanaki bwe bali; 11 era nabo baayitibwa Balefa, nga 
Abanaki bwe bali; naye Abamo waabu baabayita Bemi. 12 Era n'Abakooli 
baatuulaaga ku Seyiri olubereberye, naye abaana ba Esawu ne babasikira; 
ne babazikiriza mu maaso gaabwe, ne batuula mu kifo kyabwe; nga 
Isiraeri bwe yakola ensi ey'obutaka bwe Mukama gye yabawa.) 13 Kale 
mugolokoke musomoke akagga Zeredi. Ne tusomoka akagga Zeredi. 14 
Era ennaku ze twamala kasookedde tuva e Kadesubanea okutuusa lwe 
twasomoka akagga Zeredi zaali emyaka amakumi asatu mu munaana; 
okuruusa emirembe gyonna egy'abalwanyi lwe baggweerawo wakati mu 
lusiisira, nga Mukama bwe yabalayirira. 15 Era omukono gwa Mukama 
gwalwananga nabo, okubazikiriza wakati mu lusiisira, okutuusa Iwe 
baggwaawo. 16 Awo olwatuuka, abalwanyi boana bwe baamala 
okuggwaawo era nga bafudde mu bantu, 17 Mukama n'alyoka angyamba 
nti 18 Leero onooyita mu Ali, ye nsalo ya Mowaabu: 19 era 
bw'onoosemberera abaana ba Amoni era ng'oboolekedde, tobasunguwaza 
so toyomba aabo: kubanga sijja kukuwa ku nsi y'abaana ba Amoni okuba 
obutaka: kubanga nagiwa abaana ba Lutti okuba obutaka. 20 (Era n'eyo 
eyitibwa nsi ya Balefa: Balefa baagituulangamu edda; naye Abamoni 
baabayita Bazamuzumu; 21 eggwanga ekkulu era eddene era eggwanvu. 
nga Abaaaki bwe bali; naye Mukama yabazikiriza mu maaso gaabwe; ne 
babasikira ne batuula mu kifo kyabwe: 22 nga bwe yakola abaana ba 
Esawu, abaatuula ku Seyiri, bwe yazikiriza Abakooli mu maaso gaabwe; 
ne babasikira, ne batuula, mu kifo kyabwe okutuusa leero 23 n'Abavi 
abaatuulanga mu byalo okutuuka ku Gaza, Abakafutoli abaava mu 
Kafutoli ne babazikiriza ne batuula mu kifo kyabwe.) 24 Mugolokoke, 
mutambule, muyite mu kiwonvu kya Alunoni: laba, ngabudde mu mukono 
gwo Sikoni Omwamoli, kabaka w'e Kesuboni, n'ensi ye: tanula okugirya, 
olwane naye mu lutalo. 25 Leero naasooka okuteeka entiisa yo n'ekitiibwa 
kyo ku mawanga agali wansi w'eggulu lyonna, abaliwulira ettutumu lyo ne 
bakankana ne balumwa ku bubwo. 26 Ne ntuma ababaka okuva mu 
ddungu ery'e Kedemosi eri Sikoni kabaka w'e Kesuboni n'ebigambo 
eby'emirembe, nga njogera nti 27 Mpite mu nsi yo: naatambuliranga mu 
luguudo, sijja kukyami.ra ku mukono ogwa ddyo newakubadde ogwa 


kkono. 28 Emmere ononguzanga na ffeeza ndyenga; n’amazzi 
onoonguzanga na ffeeza nywenga: kyokka mpitemu n'ebigere byange; 29 
ng'abaana ba Esawu abatuula ku Seyiri, n'Abamowaabu abatuula mu Ali 
bwe bankola; okutuusa Iwe ndisomoka Yoludaani okugenda mu nsi 
Mukama Katonda waffe gy'atuwa. 30 Naye Sikoni kabaka w'e Kesuboni 
n'atatuganya kuyita ku mabbali ge: kubanga Mukama Katonda wo 
yakakaayaza omwoyo gwe, n'amuwaganyaza omutima gwe alyoke 
amugabule mu mukono gwo nga leero. 31 Mukama n'anyamba nti Laba, 
ntanudde okugabula Sikoni n'ensi ye mu maaso go: tanula okulya ensi ye 
olyoke ogisikire. 32 Sikoni n'alyoka asitula okutulumba, ye n'abantu be 
bonna okulwauira e Yakazi. 33 Mukama Katonda waffe n'amugabula mu 
maaso gaffe; ne tumutta ye n'abaana be n'abantu be bonna. 34 Ne tunyaga 
ebibuga bye byonna mu biro ebyo, ne tuzikiririza ddala buli kibuga omuli 
abantu, wamu n'abakazi n'abaana abato; tetwasigazaawo n'omu: 35 ente 
zokka zetwetwalira okuba omunyago, wamu n'ebyo bye twaggya mu 
bibuga bye twanyaga. 36 Okuva ku Aloweri ekiri ku mabbali g'ekiwonvu 
kya Alunoni, era okuva ku kibuga ekiri mu kiwonvu okutuusa ku 
Gireyaadi, tewali kibuga ekyatulema olw'obugulumivu bwakyo: Mukama 
Katonda waffe yagabula byonna mu maaso gaffe: 37 kyokka 
tewasemberera nsi y'abaana ba Amoni: oluuyi Iwonna olw'omugga Yaboki, 
n'ebibuga eby'omu nsi ey'ensozi, ne yonna Mukama Katonda waffe gye 
yatugaana. 


3:1 Ne tulyoka tukyuka ne twambukira mu kkubo erigenda e Basani: Ogi 
kabaka We Basani n'asitula okutulumba, ye n'abantu be bonna, okulwanira 
Ederei. 2 Mukama n'anyamba nti Tomutya: kubanga mmugabudde 
ye'n'abantu be bonna n'ensi ye mu mukono gwo; era olimukola nga bwe 
wakola Sikoni kabaka w'Abamoli abaatuulanga mu Kesuboni. 3 Awo 
Mukama Katonda waffe n'agabula mu mukono gwaffe ne Ogi kabaka We 
Basani n'abantu be bonna: ne tumutta okutuusa Iwe watamusigalirawo 
n'omu: 4 Ne tunyaga ebibuga bye byonna mu biro ebyo; tewali kibuga kye 
tutaabanyagaako; ebibuga nkaaga, ensi yonna eya Alugobu, obwakabaka 
bwa Ogi mu Basani. 5 Ebyo byonna byali bibuga ebyazimbibwako bbugwe 


omuwanvu n'enzigi n'ebisiba; obutassaako bibuga ebitaalina bbugwe bingi 
nnyo: 6 Ne tubizikiririza ddala nga bwe twakola Sikoni kabaka We 
Kesuboni, nga tuzikiririza ddala buli kibuga omuli abantu, wamu n'abakazi 
n'abaana abato. 7 Naye ente zonna n'ebyo bye twanyaga mu bibuga, ne 
twetwalira okuba omunyago. 8 Era mu biro ebyo ne tuggya ensi mu 
mukono gwa bakabaka bombi ab'Abamoli abaali emitala wa Yoludaani, 
okuva mu kiwonvu kya Alunoni okutuusa ku lusozi Kerumooni; 9 
(Kerumooni Abasidoni bamuyita Siriyooni, n'Abamoli bamuyita Seniri;) 10 
ebibuga byonna eby'omu lusenyi, ne Gireyaadi yonna, ne Basani yonna, 
okutuusa ku Saleka ne Ederei, ebibuga by'obwakabaka bwa Ogi mu 
Basani: 11 (Kubanga Ogi kabaka w'e Basani ye yasigalawo yekka ku abo 
abaasigalawo ku Balefa; laba, ekitanda kye kyali kya kyuma; tekiri mu 
Labba eky'abaana ba Amoni? obuwanvu bwakyo emikono mwenda, 
n'obugazi bwakyo emikono ena, ng'omukono gw'omuntu bwe guli.) 12 
N'ensi eyo ne tugitya mu biro ebyo: okuva ku Aloweri, ekiri ku mabbali 
g'ekiwonvu kya Alunoni, n'ekitundu ky'ensi ey'ensozi eya Gireyaadi, 
n'ebibuga byayo n'abiwa Abalewubeeni n'Abagaadi: 13 n'ekitundu kya 
Gireyaadi ekyasigalawo, ne Basani yonna, obwakabaka bwa Ogi, nabiwa 
ekitundu ky'ekika kya Manase; ensi yonna eya Alugobu, ye Basani yonna, 
(Eyo eyitibwa nsi ya Balefa. 14 n'ekitundu kya Gireyaadi ekyasigalawo, ne 
Basani yonna, obwakabaka bwa Ogi, nabiwa ekitundu ky'ekika kya 
Manase; ensi yonna eya Alugobu, ye Basani yonna, (Eyo eyitibwa nsi ya 
Balefa. 15 Gireyaadi n'empaayo Makiri, 16 N'Abalewubeeni n'abagaadi ne 
mbawa okuva ku Gireyaadi okutuusa ku kiwonvu kya Alunoni, ekiwonvu 
ekya wakati, n'ensalo yaakyo; okutuusa ku mugga Yaboki, ye nsalo 
y'abaana ba Amoni; 17 era ne Alaba ne Ybludaani n'ensalo yaagwo; okuva 
ku Kinneresi okutuusa ku nnyanja ya Alaba, Ennyanja Eyomunnyo, awali 
entunnumba za Pisuga ku luuyi olw'ebuvanjuba. 18 Ne mbalagira mu biro 
ebyo nga njogera nti Mukama Katonda wammwe abawadde ensi eno 
okugirya: munaasomoka nga mukutte ebyokuiwanyisa mu maaso ga 
baganda bammwe abaana ba Isiraeri, abasajja bonna abazira. 19 Naye 
bakazi bammwe n'abaana bammwe abato n'ebisibo byammwe (mmanyi 
nga mulina ebisibo bingi) binaabeeranga mu bibuga byammwe bye 


nnabawa; 20 okutuusa Mukama lw'aliwa baganda bammwe okuwummula, 
nga nammwe, era nabo nga balidde ensi Mukama Katonda wammwe 
gy'abawa emitala wa Yoludaani: ne mulyoka mudda buli muntu mu butaka 
bwe bwe nnabawa. 21 Ne ndagira Yoswa mu biro ebyo nga njogera nti 
Amaaso go galabye byonna Mukama Katonda wammwe by'akoze 
bakabaka bano bombi: bw'atyo Mukama bw'alikola obwakabaka bwonna 
gye musomoka okugenda. 22 Temubatyanga: kubanga Mukama Katonda 
wammwe, oyo yabalwanirira. 23 Ne nneegayirira Mukama mu biro ebyo 
nga ajogera nti 24 Ai Mukama Katonda, otanudde okulaga omuddu wo 
obukulu bwo n'omukono gwo ogw'amaanyi; kubanga katonda ki ali mu 
ggulu oba mu nsi ayinza okukola ng'emirimu gyo bwe giri era ng'ebikolwa 
byo eby'amaanyi bwe biri? 25 Nsomoke, nkwegayirira, ndabe ensi ennungi 
eri emitala wa Yoludaani, olusozi luli olulungi, ne Lebanooni. 26 Naye 
Mukama n'ansunguwalira nze ku bwammwe n'atampulira: Mukama 
n'atlrlamba nti Kikumale: toyogera nate nange ku kigambo ekyo. 27 
Linnya ku ntikko ya Pisuga, oyimuse amaaso go otunule ebugwanjuba 
n'obukiika obwa kkono n'obwa ddyo n'ebuvanjuba, olabe n'smaaso go: 
kubanga tolisomoka Yoludaani guno. 28 Naye kuutira Yoswa omugumye 
omuwe amaanyi: kubanga ye alisomoka ng'akulembera abantu bano, era ye 
alibasisa ensi gy'oliraba. 29 Awo ne tutuula mu kiwonvu ekyolekera 
Besupyoli. 


4:1 Ne kaakano, ggwe Isiraeri, wulira amateeka n'emisango, bye 
mbayigiriza, okubikolanga; mulyoke mube balamu, muyingire mulye ensi 
Mukama Katonda wa bajjajja bammwe gy'abawa. 2 Temwongeranga ku 
kigambo kye mbalagira, so temukisalangako, mukwatenga ebiragiro bya 
Mukama Katonda wammwe bye mbalagira. 3 Amaaso gammwe galabye 
Mukama kye yakola olwa Baalipyoli: kubanga abantu bonna abaagoberera 
Baalipyoli, Mukama Katonda wo yabazikiriza wakati mu mmwe. 4 Naye 
mmwe abeegatta ne Mukama Katonda wammwe mukyali balamu buli 
muntu ku mmwe leero. 5 Laba, mbayigirizza amateeka n'emisango, nga 
Mukama Katonda wange bwe yandagira, mukolenga bwe mutyo wakati 
mu nsi gye muyingi ramu okugirya. 6 Kale mubyekuumenga mubikolenga; 


kubanga ago ge magezi gammwe n'okutegeera kwammwe mu maaso 
g'amawanga aganaawuliranga amateeka ago gonna ne googera nti Mazima 
eggwanga lino ekkulu be baatu ab'amagezi era abategeera. 7 Kubanga, 
ggwanga ki eririna katonda abali okumpi nga Mukama Katonda waffe 
bw'ali bwe tumukoowoolanga? 8 Era ggwanga ki ekkulu eririna amateeka 
n'emisango egy'ensonga ng'amateeka gano gonna bwe gali, ge ntadde mu 
maaso gammwe leero? 9 Kyokka weegendereze weekuume emmeeme yo 
ag'onyiikira, oleme okwerabira ebigambo amaaso go bye gaalaba, bireme 
okuva mu mutima gwo ennaku zonna ez'obulamu bwo; naye 
mubitegeezenga abaana bo n'abaana b'abaana bo; 10 olunaku lwe 
wayimirira mu maaso ga Mukama Katonda wo ku Kolebu, Mukama bwe 
yanyamba nti Nkunnaanyiza abantu, nange naabawuliza ebigambo byange, 
bayige okuntyanga ennaku zonna ze banaabanga abalamu ku nsi, era 
bayigirizenga abaana baabwe. 11 Ne musembera ne muyimirira wansi 
w'olusozi; olusozi ne lwaka n'omuliro okutuusa ku mutima gw'eggulu, 
n'ekizikiza, n'ekire, n'ekizikiza ekikutte. 12 Mukama n'ayogera nammwe 
ng'ayima wakati mu muliro: mwawulira eddoboozi ly'ebigambo, naye ne 
mutalaba kifaananyi kyonna; ddoboozi lyokka. 13 N'ababuulira endagaano 
ye, gye yabalagira okukola, ge mateeka ekkumi; n'agawandiika ku bipande 
by'amayinja bibiri. 14 Mukama n'andagira mu biro ebyo okubayigiriza 
amateeka n'emisango, mubikolenga mu nsi gye musomokera okugendamu 
okugirya. 15 Kale mwekuume nnyo; kubanga temwalaba kifaananyi 
kyonna kyonna ku lunaku Mukama lwe yayogera nammwe ku Kolebu 
ng'ayima wakati mu muliro: 16 mulemenga okweyonoona ne mwekolera 
ekifaananyi ekyole nga lufaanana ekintu kyonna, ekifaananyi kye kisajja 
oba eky'ekikazi, 17 ekifaananyi ky'ensolo yonna eri ku nsi, ekifaananyi 
ky'ennyonyi yonna erina ebiwaawaatiro ebuuka mu bbanga, 18 ekifaananyi 
kye kintu kyonna ekyewalula ku ttaka, ekifaaaanyi ky'ekyennyanja kyonna 
ekiri mu mazzi wansi w'ettaka: 19 era olemenga okuyimusa amaaso go mu 
ggulu, n'olaba enjuba n'omwezi n'emmunyeenye, lye ggye lyonna ery'omu 
ggulu, n'osendebwasendebwa n'obisinza, n'obiweereza, Mukama Katonda 
wo bye yagabira amawanga gonna agali wansi w'eggulu lyonna: 20 Naye 
Mukama yabatwala n'abaggya mu kikoomi eky'ekyuma, mu Misiri, okuba 


gy'ali abantu ab'envuma, nga leero. 21 Era nate Mukama yansunguwalira 
nze ku lwammwe, n'alayira nze obutasomoka Yoludaani, newakubadde 
Okuyingira mu nsi eyo ennungi, Mukama Katonda wo gy'akuwa okuba 
obutaka: 22 naye kiņpnira okufiira mu nsi muno, tekiņywanira kusomoka 
Yoludaani: naye mmwe mulisomoka: ne mulya ensi eyo ennungi. 23 
Mwekuume mulemenga okwerabira endagaano ya Mukama Katonda 
wammwe, gye yalagaana nammwe, ne mwekolera ekifaananyi ekyole nga 
kirina engeri y'ekintu kyonna, Mukama Katonda wo kye yakugaana. 24 
Kubanga Mukama Katonda wo gwe muliro ogwokya, Katonda 
ow'obuggya. 25 Bw'onoozaalanga abaana n'abaana b'abaana, era nga 
mumaze ebiro bingi mu nsi, era nga mumaze okweyonoona, ne mwekolera 
ekifaananyi ekyolenga kirina engeri y'ekintu kyonna, ne mukola ekiri mu 
maaso ga Mukama Katonda wo ekibi, okumusunguwaza: 26 mpita eggulu 
n'ensi okuba abajulirwa eri mmwe leero, nga mulizikiririra ddala mangu ku 
nsi gye musomokera Yoludaani okugendamu okugirya; temuligimalako 
nnaku nnyingi, naye mulizikiririra ddala. 27 Era Mukama alibasaasaanya 
mu mawanga, era mulisigalawo batono mu bantu,' Mukama gy'alibatwala 
ewala. 28 Era muliweerereza eyo bakatonda, emirimu gy'emikono 
gy'abantu, emiti n'amayinja, ebitalaba newakubadde okuwulira 
newakubadde okulya newakubadde okuwunyiriza. 29 Naye nga muyima 
eyo bwe munaanoonyanga Mukama Katonda wo, onoomulabanga 
bw'onoomunoonyanga n'omutima gwo gwonna n'obulamu bwo bwonna. 30 
Bw'onooba ng'olabye ennaku; era ebyo byonna nga bikujjidde; mu nnaku 
ez'enkomerero onookomangawo eri Mukama Katonda wo, era 
onoowuliranga eddoboozi lye; 31 kubanga Mukama Katonda wo Katonda 
wa kusaasira; taakulekenga, so taakuzikirizenga, so teyeerabirenga 
ndagaano ya bajjajja bo gye yabalayirira. 32 Kubanga kale buuza ennaku 
ez'edda ezaakusooka, okuva ku lunaku Katonda lwe yatonda abantu ku 
nsi, era okuva ku nkomerero y'eggulu okutuuka ku nkomerero yaalyo, oba 
nga waabangawo ekifaanana ng'ekigambo kino ekikulu; oba 
kyawulirwanga ekiri bwe kityo. 33 Waabangawo abantu abaawulira 
eddoboozi lya Katonda nga lyogera nga liva wakati mu muliro, nga ggwe 
bwe wawulira, ne baba balamu? 34 Oba Katonda yali agezezzaako 


okugenda okwetwalira eggwanga ng'aliggya wakati mu ggwanga 
linnaalyo, n'okukema n'obubonero n'eby'amagero n'entalo n'engalo 
ez'amaanyi n'omukono ogwagololwa n'eby'entiisa ebikulu, nga byonna bwe 
byali Mukama Katonda wammwe bye yabakolera mu Misiri mu maaso 
gammwe? 35 Ggwe walagibwa bw'otyo olyoke omanye nga Mukama ye 
Katonda; tewali mulala wabula ye. 36 Yakuwuliza eddoboozi lye ng'ayima 
mu ggulu alyoke akuyigirize: ne ku nsi yakulabya omulimu gwe omunene; 
n'owulira ebigambo bye nga biva wakati mu muliro. 37 Era kubanga 
yayagala bajjajja bo, kyeyava alonda ezzadde lyabwe eriddawo, n'akuggya 
mu Misiri ye ng'abeera naawe olw'obuyinza bwe obungi; 38 okugoba mu 
maaso go amawanga agaakusinga obukulu n'amaanyi, okukuyingiza ggwe, 
okukuwa ensi yaabwe okuba obutaka, nga leero. 39 Kale manya leero, era 
okisse ku mwoyo, nga Mukama ye Katonda mu ggulu waggulu ne mu nsi 
wansi: tewali mulala. 40 Era oneekuumanga amateeka ge n'ebiragiro bye, 
bye nkulagira leero, olabenga ebirungi ggwe n'abaana bo abaliddawo, era 
omale ennaku anyingi ku nsi, Mukama Katonda wo gy'akuwa, emirembe 
gyonna. 41 Awo Musa n'alyoka ayawula ebibuga bisatu emitala wa 
Yoludaani ku luuyi olw'ebuvanjuba; 42 omussi addukirenga omwo, 
anattanga munne ng'ataniddwa; so nga tamukyawanga; addukirenga mu 
kimu ku bibuga ebyo abeerenga omulamu; 43 Bezeri ekiri mu ddungu, mu 
lusenyi, okuba eky'Ababalewubeeni; ne Lamosi ekiri mu Gireyaadi okuba 
eky'Abagaadi; ne Golani ekiri mu Basani okuba eky'Abamanase. 44 Era 
gano ge mateeka Musa ge yateeka mu maaso g'abaana ba Isiraeri: 45 buno 
bwe bujulirwa n'amateeka n'emisango Musa bye yabuulira abaana ba 
Isiraeri bwe baava mu Misiri; 46 emitala wa Yoludaani, mu kiwonvu 
ekyolekera Besupyoli, mu nsi ya Sikoni kabaka w'Abamoli, eyatuulanga 
mu Kesuboni, Musa n'abaana ba Isiraeri gwe baakuba, bwe baava mu 
Misiri: 47 ne balya ensi ye, n'ensi ya Ogi kabaka We Basani, bakabaka 
bombi ab'Abamoli, abaabanga emitals wa Yoludaani ku luuyi 
olw'ebuvanjuba; 48 okuva ku Aloweri, ekiri ku mabbali g'ekiwonvu kye 
Alunoni, okutuusa ku lusozi Sayuuni (oyo Ye Kerumooni), 49 ne Alaba 
yonna emitala wa Yoludaani ku luuyi olw'ebuvanjuba, okutuusa ku nnyanja 
ya Alaba, awali entunaumba za Pisuga. 


5:1 Awo Musa nayita Isiraeri yenna n'abagamba nti Wulira, ggwe Isiraeri, 
amateeka n'emisango bye njogera mu matu gammwe leero, mubiyige, 
mubikwatenga okubikola. 2 Mukama Katonda waffe yalagaanira 
endagaaao aaffe ku Kolebu. 3 Mukama teyalagaana ndagaano eyo ne 
bajjajja baffe, naye naffe ffe, abali wano fenna nga balamu leero. 4 
Mukama Yayogera nammwe nga mulabagana n'smaaso ku lusozi ng'ayima 
wakati mu muliro, 5 (nayimirira wakati wa Mukama na mmwe mu biro 
ebyo, okubalaga ekigambo kya Mukama: kubaaga mwali mutidde 
olw'omuliro ne mutalinnya ku lusozi;) ng'ayogera nti 6 Nze Mukama 
Katonda wo eyakuggya mu nsi y'e Misiri, mu nayumba y'obuddu. 7 
Tobanga na bakatonda balala we ndi. 8 Teweekoleranga kifaananyi kyole, 
ekifaananyi ky'ekintu kyonna ekiri mu ggulu waggulu, newakubadde wansi 
ku ttaka, newakubadde mu mazzi agali wansi w'ettaka: 9 
tobivuunamiranga, so tobiweerezanga: kubanga nze Mukama Katonda wo 
ndi Katonda wa buggya, awalana ku baaaa obubi bwa bajjajja baabwe, ne 
ku bannakabirye ne ku bannakasatwe ku abo abankya wa; 10 era addiramu 
abantu nkumi na nkumi ku abo abanjagala, abeekuuma amateeka gange. 11 
Tolayiriraaga bwereere linnYa lya Mukama Katonda wo: kubanga 
Mukama talimutowooza nga taliiko musaago omuntu alay^iira obwereere 
erinnya lye. 12 Okwatanga olunaku olwa asabbiiti okulutukuza, nga 
Mukama Katonda wo bwe yakulagira 13 Ennaku omukaaga okolaaga 
nomala emi,rimu gyo gyonna: 14 naye olunaku olw'omusanvu ye ssabbiiti 
ya Mukama Katonda wo: tolukolerangako mirimu gyonna ggwe 
newakubadde mutabani wo newakubadde muwala wo, newakubadde 
omuddu wo, newakubadde omuzaana wo; newakubadde ente yo, 
newakubadde endogoyi yo, newakubadde ebisolo byo byonna, 
newakubadde munnaggwanga wo ali ewuwo; omuddu wo n'omuzaana wo 
bawummulenga: era nga naawe. 15 Era onojjuluranga nga wali muddu mu 
nsi y'e Misiri, Mukama Katonda wo n'akuggyamu n'engalo ez'amaanyi 
n'omukono ogwagololwa: Mukama Katonda wo kyeyava akulagira 
okwekuumanga olunaku olwa ssabbiiti. 16 Kitaawo ne nnyoko 
obassangamu ekitiibwa, nga Mukama Katonda wo bwe yakulagira: ennaku 
zo zibe nnyingi, era olabe ebirungi ku nsi Mukama Katonda wo gy'akuwa. 


17 Tottanga. 18 So toyendanga: 19 So tobbanga. 20 So towaayirizanga 
muntu munno: 21 So teweegombanga mukazi wa muntu munno, so 
toyaayaaairanga nnyumba ya muntu munno, newakubadde ennimiro ye, 
newakubadde omuddu we, newakubadde omuzaana we, newakubadde 
ente ye newakubadde endogoyi ye, newakubadde ekintu kyonna ekya 
muntu munno. 22 Ebigambo ebyo Mukama yabibuulira ekibiina kyammwe 
kyonna ku lusozi ng'ayima wakati mu muliro ne mu kire ne mu kizikiza 
ekikutte, n'eddoboozi ddene: n'atayoagerako birala. N'abiwandiika ku 
bipande bibiri eby'amayinja n'agampa: 23 Awo olwatuuka, bwe mwawulira 
eddoboozi nga liva mu kizikiza wakati, olusozi nga Iwaka omuliro, ne 
munsemberera, abakulu bonna ab'ebika byammwe, n'abakadde bammwe; 
24 ne mwogera nti Laba, Mukama Katonda waffe atulaze ekitiibwa kye 
n'obuknlu bwe, era tuwulidde eddoboozi lye nga liva mu muliro: wakati: 
tulabye leero nga Katonda ayogera n'omuntu n'aba mulamu: 25 Kale 
kaakano twandifiiridde ki? kubanga omuliro guno omungi gunaatuzikiriza: 
bwe tunaawulira nate eddoboozi lya Mukama Katonda waffe, tunaafa. 26 
Kubanga ani ku balina omubiri bonna eyali awulidde eddoboozi lya 
Katonda omulamu nga lyogera nga liva mu muliro wakati, nga ffe bwe 
tuwulidde, n'aba mulamu? 27 Ggwe sembera ownfire byonna Mukama 
Katonda waffe by'anaayogera: olyoke otubuulire byonna Mukama Katonda 
waffe by'anaakubuulira; naffe tulibiwulira ne tubikola. 28 Mukama 
n'awulira eddoboozi ly'ebigambo byammwe bwe mwayogera nange; 
Mukama n'anyamba nti Mpulidde eddoboozi ly'ebigambo by'abantu bano, 
bye bakubuulidde: boogedde bulungi byonna bye bagambye. 29 Singa 
mulimu omutima mu bo ogufaanana bwe guti n'okutya bandintidde ne 
beekuumanga ebiragiro byange byonna ennaku zonna, balyoke balabe 
ebirungi n'abaana baabwe emirembe gyonna 30 Genda obagambe nti 
Muddeeyo mu weema zammwe. 31 Naye ggwe, yimirira wano we ndi; 
nange n'akubuulira ekiragiro kyonna n'amateeka n'emisango 
by'olibayigiriza, balyoke babikolenga mu nsi gye mbawa okugirya. 32 
Kale munaakwatanga okukola nga Mukama Katonda wammwe bwe 
yabalagira: temukyamiranga ku mukono ogwa ddyo newakubadde ku gwa 
kkono. 33 Munaatambuliranga mu kkubo lyonna Mukama Katonda 


wammwe lye yabalagira, mulyoke mubenga abalamu, era mulabe ebirungi, 
era mumale ennaku nnyingi mu nsi gye mulirya. 


6:1 Kale kino kye kiragiro, amateeka n'emisango, Mukama Katonda 
wammwe bye yalagira okubayigiriza, mulyoke mubikolenga mu nsi, gye 
musomokera okugendamu okugirya: 2 otyenga Mukama Katonda wo, 
okwekuumanga amateeka ge'gonna n'etiiragiro bye; bye nkulagira ggwe 
n'omwaaa wo n'omuzzukulu wo, ennaku zonna ez'obulamu bwo; era 
olyoke owangaale ennaku nnyingi. 3 Kale wulisa, ggwe Isiraeri, 
okwatenga okukola kutyo; olabenga ebirungi, era mwale nnyo, nga 
Mukama Katonda wa bajjajja bo bwe yakusuubiza, mu nsi ekulukuta 
namata n'omubisi gw'enjuki. 4 Wulira, ggwe Isiraeri: Mukama Katonda 
waffe ye Mukama omu: 5 era onooyagalanga Mukama Katonda wo 
n'omutima gwo gwonna, nemmeeme yo yonna, n'amaanyi go gonna. 6 Era 
ebigambo bino bye nkulagira leero binaabanga ku mutima gwo: 7 era 
onoonyiikiranga okubiyigiriza abaana bo, era onoobyogerangako 
bw'onootuulanga mu nnyumba yo, era bw'onootambuliranga mu kkubo, era 
bw'onoogalamiranga, era bw'onoogolokokanga: 8 Era onoobisibanga 
okuba akabonero ku mukono gwo, era binaabanga eby'oku kyenyi wakati 
w'amaaso go. 9 Era onoobiwandiikanga ku mifubeeto gy'ennyumba yo, ne 
ku nzigi zo. 10 Awo olulituuka Mukaraa Katonda wo bw'alikuyingiza mu 
nsi gye yalayirira bajjajja bo, Ibulayimu ne Isaaka ne Yakobo okugikuwa: 
ebibuga ebinene ebirungi by'otaazimba, 11 n'ennyumba ezijjula ebirungi 
byonna, z'otajjuza, n'ebidiba ebyasimibwa, by'otaasima, ensuku 
ez'emizabibu n'emizeyituuni gy'otaasimba, n'olya n'okkuta; 12 n'olyoka 
weekuuma olemenga okwerabira Mukama: eyakuggya mu nsi y'e Misiri; 
mu nnyumba y'obuddu. 13 Onootyanga Mukama Katonda wo; era oyo 
onoomuweerezanga, era erinnya lye ly'onoolayiranga. 14 
Temugobereranga bakatonda balala, ku bakatonda ab'amawanga 
agabeetoolodde; 15 kubanga Mukama Katonda wo ali wakati wammwe 
ye Katonda ow'obuggya; obusungu bwa Mukama Katonda wo buleme 
okukubuubuukirako, n'akuzikiriza okukuggya ku maaso g'ensi. 16 
Temukemanga Mukama Katonda wammwe, nga bwe mwamukemera e 


Masa. 17 Munaaayiikiranga okwekuuma ebiragiro bya Mukama Katonda 
wammwe n'ebyo bye yategeeza; n'amateeka ge, ge yakulagira: 18 Era 
onookolanga ekiri mu maaso ga Mukama ekituukirivu era ekirungi: olyoke 
olabenga ebirungi, era oyingire olye ensi ennungi Mukaana gye yalayirira 
bajjajja bo, 19 okugobamu abalabe bo bonna mu maaso go, nga Mukama 
bwe yayogera. 20 Omwana wo bw'akubuuzanga mu biro ebigenda okujja, 
ng'ayogera nti Ebyo bye yategeeza, n'amateeka, n’emisango Mukama 
Katonda waffe bye yabalagira; amakulu gaabyo ki? 21 n'olyoka ogamba 
omwana wo, nti Twali baddu ba Falaawo mu Misiri; Mukama n'atuggya 
mu Misiri n'engalo ez'amaanyi: 22 era Mukama n'alaga obubonero 
n'eby'amagero, ebinene era ebizibu, ku Misiri, ku Falaawo, ne ku nnyumba 
ye yonna, mu maaso gaffe: 23 n'atuggya omwo, alyoke atuyingize, 
okutuwa ensi gye yalayirira bajjajja baffe. 24 Era Mukama n'atulagira 
okukolanga amateeka ago gonna, okutyanga Mukama Katonda waffe, 
olw'obulungi bwaffe ennaku zonna, alyoke atukuumenga tuleme okufa, 
nga leero. 25 Era kinaabanga butuukirivu gye tuli, bwe tunaakwatanga 
okukola ekiragiro kino kyonna mu maaso ga Mukama Katonda waffe aga 
bwe yatulagira. 


7:1 Mukama Katonda wo bw'alikuyingiza mu nsi gy'ogenda okulya, 
n'asimbula mu maaso go amawanga mangi, Omukiiti, n'Omugirugaasi, 
n'Omwamoli, n'Omukanani; n'Omuperizi, n'Omukiivi, n'Omuyebusi, 
a.mawanga musanvu agakusinga obukulu n'amaaayi; 2 era Mukama 
Katonda wo bw'alibagabula mu maaso go, naawe n'obatta; n'olyoka 
obazikiririza ddala; tolagaananga nabo ndagaano yonna, so tabalaganga 
kisa: 3 so tofumbiriganwanga nabo; muwala wo tomuwanga mutabani we, 
so ne muwala we tomuwasizanga mutabani wo. 4 Kubanga alikyusa 
mutabani wo obutangoberera, baweerezenga bakatonda abalala: obusungu 
bwa. Mukama bulibuubuuka bwe butyo ku mmwe, era alikuzikiriza mangu 
5 Naye bwe muti bwe munaabakolanga; munaamenyaamenyanga ebyoto 
byabwe, mu naabetentanga n'empagi zaabwe, munaatemaatemanga ne 
Baasera baabwe, n'ebifaananyi byabwe ebyole munaabyokyanga omuliro. 
6 Kubanga gw'oli ggwanga ttukuvu eri Mukama Katonda. wo: Mukama 


Katonda wo yakulonda okuba eggwanga ery'envuma gy'ali, okusinga 
amawanga gonna agali ku maaso g'ensi. 7 Mukama teyabassaako kwagala 
kwe, so teyabalonda, kubanga mwasinga eggwanga lyonna obungi; 
kubanga mwali batono okusinga amawanga gonna: 8 naye kubanga 
Mukama abaagala, era kubanga ayagala okukwata ekirayiro kye yalayirira 
bajjajja bammwe, Mukama kyeyava abaggyamu n'engalo ez'amaanyi, 
n'abanunula mu tmyumba y'obuddu, mu mukono gwa Falaawo kabaka w'e 
Misiri. 9 Kale manya nga Mukama.Katonda wo ye Katonda; Katonda 
omwesigwa, akwata endagaano n'okusaasira eri abo abamwagala ne 
beekuuma ebiragiro bye okutuusa emirembe olukumi; 10 asasula abo 
abamukyawa ng'alabagana n'amaaso, okubazikiriza: taddirirenga eri oyo 
amukyawa, naye anaamusasulanga ng'alabagana n'a maaso. 11 Kale 
oneekuumanga ekiragiro ekyo, namateeka, n'emisango, bye nkulagira 
leero, okubikolanga. 12 Awo olulituuka kubanga muwulira emisango gino; 
ne mugikwata, ne mugikola; Mukama Katonda wo anaakukwatiranga 
endagaano n'okusaasira bye yalayirira bajjajja bo: 13 era anaakwagalanga 
anaakuwanga omukisa, anaakwazanga: era anaawanga omukisa . ebibala 
by'omubiri gwo n'ebibala by'ettaka lyo, ennaano yo envinnyo yo n'amafuta 
go, ezzadde ly'ente zo n'abaana b'embuzi zo, mu nsi gye yalayirira bajjajja 
bo okukuwa. 14 Onoobanga n'omukisa okusinga aimawanga gonna: 
tewaabenga mugumba mu mmwe newakubadde omusajja newakubadde 
omukazi, newakuba dde mu bisibo byo. 15 Era Mukama 
anaakuggyangako obulwadde bwonna; so taakussengako n’emu ku 
ndwadde embi ez'e Misiri, z'omanyi; nape anaazissa,nga ku abo bonna 
abakukyawa. 16 Era onoozikirizanga amawanga gonna Mukama Katonda 
wo g'anaakugabulanga; amaaso go tegaabasaasirenga: so toweerezanga 
bakatonda baabwe; kubanga ekyo kinaabanga kyambik gy'oli. 17 
Bw'onooyogeranga m mutima gwo nti Amawanga gan gansinga obungi; 
nnyinza ntya okubanyaga? 18 tobatyanga; onojjukiriranga ddala Mukama 
Katond wo bwe yakola Falaawo, ne Misiri yonna; 19 okukemebwa 
okunene amaaso go kwe gaalaba, n'obubonero, n'eby'amagero, n’engalo 
ez'a maanyi, n'omukono ogwagololwa Mukama Katonda wo bye 
yakuggisaamu: bw'atyo Mukama Katonda wo bw'anaakolanga amawanga 


gonna g'otya. 20 Era Mukama Katonda wo anaatumanga mu bo ennumba 
okuruusa abo abalisigalawo ne beekweka lwe balizikirira mu maaso ge. 21 
Tobatekemukiranga: kubanga Mukama Katonda wo ali wakati wo, 
Katonda omukulu era ow'entiisa. 22 Era Mukama Katonda wo 
anaasimbulanga amawanga gali mu maaso go kinnalimu; toliyinza 
kubamalawo mulundi gumu, ensolo ez'omu nsiko zireme okweyongera 
okukuyinga. 23 Naye Mukama Katonda wo anaabagabulanga mu maaso 
go; era anaabeeraliikirizanga okweraliikirira okungi, okutuusa lwe 
balizikirira. 24 Era anaagabulanga bakabaka baabwe mu mukono gwo, era 
onoozikirizanga erinnya lyabwe okuva wansi w'eggulu: tewaabenga muntu 
anaayinzanga okuyimirira mu maaso go, okutuusa lw'olibazikiriza. 25 
Ebifaananyi ebyole ebya bakatonda baabwe munaabyokyanga omntliro: 
teweegombanga ffeeza newakubadde zaabu ebiriko, so teweetwaliranga, 
oleme okutegebwa mu ebyo: kubanga mizizo eri Mukama Katonda wo: 26 
so toleetanga kintu kya muzizo mu nnyumba yo, naawe n'ofuuka 
ekyakolimirwa okufaanana nga kyo: onookikyayiranga ddala, era 
onookitamirwanga ddala; kubanga kiatu ekyakolimirwa. 


8:1 Ekiragiro kyonna kye nkulagira leeroragimunaakikwatanga okukikola, 
mulyoke mubenga abalamu, mwalenga, muyingire mulye ensi Mukama 
gye yalayirira bajjajja bammwe. 2 Era onojjukiranga olugendo Iwonna 
Mukama Katonda wo Iwe yakutambuliza emyaka gino amakumi ana mu 
ddungu, akutoowaze, akukeme, okumaaya ebyali mu mutima gwo, oba 
ng'ogenda okwekuumanga ebiragiro bye oba si weewaawo. 3 
N'akutoowaza n'akulumya enjala, n'akuliisa emmaanu, gye wali tomanyi, 
so ne bajjajja bo tebagimanyanga; akutegeeze ng'omuntu taba mulamu na 
mmere yokka, aaye olwa buli ekiva mu kamwa ka Mukama omuntu kyava 
aba omulamu. 4 Ebyambalo byo tebyakaddiyiranga ku ggwe, so n'ekigere 
kyo tekyazimbaaga, emyaka gino amakumi ana. 5 Era onoolowoozanga 
mu mutima gwo ng'omuntu nga bw'akaagavvula omwana we, bw'aryo 
Mukama Katonda wo bw'akukangavvula ggwe. 6 Era oneekuumanga 
ebiragiro bya Mukama Katonda wo, okutambuliranga mu makubo ge, 
n'okumutyanga. 7 Kubanga Mukama Katonda wo akuyingiza mu nsi 


ennungi, ensi ey'emigga gy'amazzi, ey'enzizi n'ebidiba, agakulukutira mu 
biwonvu ne ku nsozi; 8 ensi ey'ennaano ne sayiri; n'emizabbibu n'emitiini 
n’emikomamawanga; 9 ensi mw'onooliiranga emmere n'etebula, 
toobengako ky'obulwa omwo; ensi amayinja gaayo kyuma, ne mu nsozi, 
zaayo oyinza okusima ebikomo. 10 Era onoolyaaga n'okkuta, ne weebaza 
Mukama Katonda wo olw'ensi ennungi gye yakuwa. 11 Weekuumenga 
oleme okwerabira Mukama Katonda wo, obuteokuumanga biragiro bye 
n'emisango gye n'amateeka ge bye nkulagira leero: 12 bw'onoomalanga 
okulya n'okkuta, era ng'omaze okuzimba enayumba ennungi n'okutuula 
omwo; 13 era ente zo n’embuzi zo nga zaaze, n'effeeza yo ne zaabu yo 
nga zaaze, ne byonna by'olina nga byaze; 14 kale omutima gwo gulemenga 
okugulumizibwa, ne weerabira Mukama Katottda wo, eyakuggya mu nsi 
y'e Misiri, mu nayumba y'obuddu; 15 eyakuyisa mu ddungu eddene era 
ery'entiisa, omwali emisota egy'omuliro n'enjaba ez'obusagwa, n'ettaka 
erirumwa ennyonta awatali mazzi; eyakuggira amazzi mu lwazi 
olw'embaalebaale; 16 eyakuliisiza mu ddungu emmaanu, bajjajja bo gye 
batamanyanga; akutoowaze, akukeme, akukole bulungi ku nkomerero yo: 
17 era olemenga okwogera mu mutima gwo nti Obuyinza bwange 
n'amaanyi g'omukono gwange bye binfunidde obugagga buno. 18 Naye 
onojjukiraaga Mukama Katonda wo, kubanga oyo yakuwa obuyinza 
okufuna obugagga; anyweze endagaano ye gye yalayirira bajjajja bo, nga 
leero. 19 Awo olunaatuukanga, bw'oneerabiranga Mukama Katonda wo 
n'ogoberera bakatonda abalala n'obaweereza n'obasinza, mbategeeza leero 
nga temuulemenga kuzikirira. 20 Ng'amawanga Mukama g'azikiriza mu 
maaso gammwe, bwe munaazikiriranga bwe mutyo; kubanga 
temwakkiriza kuwulira ddoboozi lya Mukama Katonda wammwe. 


9:1 Wulira, ggwe Isiraeri: ogenda okusomoka Yoludaani leero, okuyiagira 
okulya amawanga agakusinga obunene n'amaanyi, ebibuga ebinene 
ebyazimbibwako ebigo okutuuka mn ggulu, 2 abantu abanene abawanvu, 
abaana b'Anaki, b'omanyi, era be wawulirako nga bagamba nti Ani ayinza 
okuyimirira mu maaso g'abaana ba Anaki? 3 Kale manya leero nga 
Mukama Katonda wo ye wuuyo asomoka okukukulembera ng'omuliro 


ogwokya; ye alibazikiriza, era alibamegga mu maaso go: bw'otyo 
bw'olibagobamu, n'obaziluriza mangu, nga Mukama bwe yakugamba. 4 
Toyogeranga mu mutima gwo, Mukama Katonda wo bw'alimala 
okubasindika mu maaso go, ng'ogamba nu Olw'obutuukirivu bwange 
Mukama kyavudde annyiagiza okulya ensi eno: kubanga olw'obubi 
bw'amawanga ago Mukama kyava agagoba mu maaso go. 5 Si lwa 
butuukirivu bwo so si Iwa bugolokofu bwa mutima gwo, kyova oyingira 
okulya ensi yaabwe: naye olw'obubi bw'amawanga, ago Mukama Katonda 
wo kyava agagoba mu maaso go, era alyoke anyweze ekigambo Mukama 
kye yalayirira bajjajja bo, Ibulayimu, Isaaka, ne Yakobo. 6 Kale manya 
nga Mukama Katonda wo takuwa nsi eno nnuagi okugirya lwa butuukirivu 
bwo; kubanga oli ggwanga eririna ensingo enkakaayavu. 7 Jjukira 
teweerabiranga bwe wasunguwaza Mukama Katonda wo mu ddungu: 
okuva ku lunaku lwe waviiramu mu nsi y'e Misiri okutuusa Iwe mwajja mu 
kifo kino; mujeemera Mukama. 8 Era ne ku Kolebu mwasunguwaza 
Mukama, Mukama n'abanyiigira okubazikiriza. 9 Bwe nnali aga mmaze 
okulinnya ku lusozi okuweebwa ebipande eby'amayinja, bye bipande 
eby'endagaano Mukama gye yalagaana nammwe, ne ndyoka mmala ku 
lusozi ennaku amakumi ana emisana n'ekiro; saalyanga mmere so 
saanywanga. mazzi. 10 Mukama n'ampa ebipande bibiri eby'amayinja 
ebyawandiikibwako n'engalo ya Katonda; era ku byo kwawandiikibwa 
ng'ebigambo byonna bwe biri, Mukama bye yayogera nammwe ku lusozi 
ng'ayima wakati mu muliro ku lunaku olw'okuku nnaanirako. 11 Awo 
olwatuuka ennaku amakumi ana bwe zaayitawo emisana n'ekiro, Mukama 
nampa ebipande ebibiri eby'amayinja, bye bipande eby'endagaano. 12 
Mukama n'aņnnamba nti Golokoka ove wano oserengere mangu: kubanga 
abantu bo be waggya mu Misiri beeyoonoonye; bakyamye mangu okuva 
mu kkubo lye nnabalagira; beekoledde ekifaanaayi ekisaanuuse. 13 Era 
Mukama ne yeeyongera n'annamba nti Ndabye eggwanga lino, era, laba, 
lye ggwanga eririna ensingo enkakanyavu: 14 ndeka mbazikirize, nsangule 
erinnya lyabwe wansi w'eggulu: era ndifuula ggwe eggwanga eribasinga 
amaanyi n'obukulu. 15 Awo ne nkyuka ne ava ku lusozi, era olusozi nga 
lwaka omuliro: n’ebipande eby'endagaano byombi aga biri mu mikono 


gyange gyombi. 16 Ne atunula, era, laba, mwali mumaze okusobya ku 
Mukama Katonda wammwe; mwali mumaze okwekolera enayana 
ensaanuuse: mwali mumaze okuky ama amangu okuva mu kkubo Mukama 
lye yabalagira. 17 Ne nkwata ebipande byombi, ne mbisuula mu mikono 
gyange gyombi, ne mbi menya mu maaso gammwe. 18 Ne avuunamira mu 
maaso ga Mukama, ng'olubereberye, ennaku amakumi ana emisana 
n'ekiro; saalyanga mmere so saanywanga mazzi; 
olw'okwonoona.kwammwe kwonna kwe mwayonoona, nga mukola ekyali 
mu maaso ga Mukama ekibi okumusunguwaza. 19 Kubanga natya 
obusungu n'ekiruyi, Mukama bwe yali abasunguwalidde okubazikiriza. 
Naye Mukama n’ampulira n'omulundi guli. 20 Mukama n’asunguwalira 
nnyo Alooni okumuzikiriza: era ne nsabira ne Alooni mu biro ebyo. 21 Ne 
nzirira ekibi kyammwe, ennyana gye mwali mukoze, ne ngyokya omuliro, 
ne ngisambirira, nga ngisekulasekula nnyo, okutuusa lwe yafaanana 
ng'enfuufu: ne nsuula enfuufu yaayo mu kagga akaserengetn’ okuva ku 
lusozi. 22 Era e Tabera, n’e Masa, n'e Kiberosukataava 
mwasunguwalizaayo Mukama: 23 Awo Mukama bwe yabatuma okuva e 
Kadesubanea, ng'ayogera nti Mwambuke mulye ensi gye mbawadde; ne 
mulyoka mujeemera ekiragiro kya Mukama Katonda wammwe, so 
temwamukkiriza, so temwawulira ddoboozi lye. 24 Mujeemera Mukama 
okuva ku lunaku lwe nnabamanya. 25 Awo ne nvuunamira mu maaso ga 
Mukama ennaku amakuau ana emisana n’ekiro ze nnavuunamirira; 
kubanga Mukama yali ayogedde ng'agenda okubazikiriza: 26 Ne nsaba 
Mukama ne njogera nti Ai Multama Katonda, tozikiriza bantu be na busika 
bwo, be wanuaula olw'obukulu bwo, be waggya mu Misiri n'engalo 
ez'amaanyi. 27 Jjukira abaddu be, Ibulayimu, Isaaka, ne Yakobo; 
totunuulira bukakanyavu bwa bantu bano newakubadde obubi bwabwe 
newakubadde okwonoona kwabwe: 28 ensi gye wattiggyamu ereme 
okwogeta nti Kubanga Mukama teyayinza kubaleeta: mu nsi gye 
yabasuubiza; era kubanga yabakyawa, kyeyava abafulumya mu ddungu 
okubatta. 29 Naye be bantu be, era bwe busika bwo, be waggyamu 
n'obuyinza bwo obungi n’omukono gwo ogwagololwa. 


10:1 Mu biro ebyo Mukama n'anyamba nti Weetemere ebipande bibiri 
eby'amayinja ebifaanana ng'eby'olubereberye, olinnye gye ndi ku lusozi, 
weekolere essanduuko ey'omuti. 2 Era nnaawandiika ku bipande ebigambo 
ebyali ku bipande eby'olubereberye bye wamenya, era onoobiteeka mu 
ssanduuko. 3 Awo ne nkola essanduuko ey'omuti gwa sita, ne ntema 
ebipande bibiri eby'amayinja ebifaanana ng'eby'olubereberye, ne nninnya ku 
lusozi, nga nkutte ebipande ebibiri mu ngalo zange. 4 N'awandiika ku 
bipande, ng'okuwandiika okw'olubereberye bwe kwali, amateeka ekkumi, 
Mukama ge yababuulira ku lusozi ng'ayima wakati mu muliro ku lunaku 
olw'okukunyaanirako Mukama n'abimpa. 5 Ne nkyuka ne nva ku lusozi, ne 
ateeka ebipande mu ssanduuko, gye nnali nkoze; era biri omwo, nga 
Mukama bwe yandagira. 6 (Abaana ba. Isiraeri ne batambula okuva e 
Beerosubeneyaakani okutuuka e Mosera: Alooni n'afiira eye, era eye gye 
yaziikibwa; Eriyazaali mutabani we n'aweerezanga mu bwakabona mu kifo 
kye. 7 Ne bavaayo ne batambula okuruuka e Gudugoda; ne bava e 
Gudugoda ne batambula okutuuka e Yotubasa, ensi ey'emigga egy'amazzi. 
8 Mu biro ebyo Mukama n'ayawula ekika kya Leevi, okusitulanga 
essanduuko ey'endagaano ya Mukama, okuyimirira mu maaso ga 
Mukama, okumuweerezanga, n'okwebazanga erinnya lye, ne leero. 9 
Leevi kyava alema okuba n'omugabo newakubadde obusika awamu ne 
baganda be; Mukama bwe busika bwe, nga Mukama Katonda we bwe 
yamu gamba.) 10 Ne mmala ennaku amakumi ana emisana n'ekiro ku 
lusozi, ng'omulundi ogw'olubereberye: Mukama n'ampulira n'omulundi 
ogwo; Mukama nga tagenda kukuzikiriza. 11 Mukama n'annyamba nti 
Golokoka, otambule ku lugendo lwo ng'okulembera abaatu; era baliyingira 
balirya ensi gye nnalayirira bajjajja baabwe okubawa: 12 Ne kaakano, 
Isiraeri, Mukama Katoada we akwagaza ki wabula okutyanga Mukama 
Katonda we, okutambuliranga mu makubo ge gonna, n'okumwagala, 
n'okuweereza Mukama Katonda we n'omutima gwo gwonna, n'emmeeme 
yo yonna, 13 okwekuumanga ebiragiro bya Mukama n'amateeka ge, bwe 
nkulagira leero olw'obulungi bwo? 14 Laba, Mukama Katonda we ye 
nnannyini ggulu, n'eggulu erya waggulu ensi era n'ebigirimu byonna. 15 
Mukama yasanyukira busanyukizi bajjajja be okubaagala, n'alonda 


ezzadde lyabwe eryaddawo, ye mmwe okusinga amawanga gonna, nga 
leero. 16 Kale mukomole ekikuta ky'omutima gwammwe so, temubanga 
nate ba nsingo nkakanyavu 17 Kubanga kiukama Katonda wammwe ye 
Katonda wa bakatonda era Mukama w'abaami, Katonda omukulu, 
ow'amaanyi era ow'entiisa, atatya maaso ga bantu, so talya nguzi. 18 
Asalira omusango mulekwa ne nnamwandu, era ayagala muanaggwanga, 
ng'amuwa ebyokulya n'ebyo kwambala. 19 Kale mwagalenga 
munnaggwanga: kubanga mwali bannaggwanga mu nsi y'e Misiri. 20 
Onootyanga Mukama Katonda we; eye gw'onooweerezanga; era eye 
gw'oneegattanga aaye, n'erinnya lye ly'onoolayiranga. 21 Oyo lye ttendo 
lye, era ye Katoada we, eyakukolera ebyo ebikulu era eby'entiisa, amaaso 
go bye gaalaba. 22 Bajjajja be baaserengeta mu Misiri nga bali abantu 
nsanvu; ne kaakano Mukama Katonda we akufudde ng'emmuyeenye 
ez'omu ggulu olw'obungi. 


11:1 Kale onooyagalanga Mukama Katonda we, ne weekuuma bye 
yakuutira n'amateeka ge n'emisango gye n'ebiragiro bye ennaku zonna. 2 
Era mumanye leero: kubanga soogera aa baana bammwe abatannamanya 
era abatannalaba kukangavvula kwa Mukama Katonda wammwe, obukulu 
bwe, engalo ze ez'amaanyi, n'omukona gwe ogwagololwa, 3 n'obubonero 
bwe, n'emirimu gye, bye yakolera wakati mu Misiri Falaawo kabaka w’e 
Msirin'ensi ye yonna; 4 ne kye yakolera eggye ery'e Misiri; embalaasi 
zaabwe n'amagaali gaabwe; bwe yabakulukusizaako amazzi ag'Ennyanja 
Emmyufu bwe baali nga babagoberera, era Mukama bwe yabazikiriza 
okutuusa leero 5 era bye yabakolera mu ddungu okuruusa lwe mwajja mu 
kifo kino; 6 era kye yakola Dasani ne Abiramu, abaana ba Eriyaabu, 
omwana wa Lewubeeni; ensi bwe yayasamya akamwa kaayo, n'ebamira 
bugobo, n'ab'omu nnyumba zaabwe, n'eweema zaabwe na buli kintu kiramu 
ekyabagoberera, wakati mu Isiraeri yenna: 7 naye amaaso. gammwe 
gaalabanga omulimu gwonna omukulu ogwa Mukama gwe yakola. 8 Kale 
muneekuumanga ekiraBiro kyonna kye nkulagira leero, mulyoke mube 
n'amaanyi, muyingire mulye ensi gye. musomokera okugendamu okugirya; 
9 era mulyoke mumale ennaku nnyingi ku nsi, Mukama gye yalayirira: 


bajjajja bammwe okugibawa n'ezzadde lyabwe, ensi ekulukuta n'amaca 
n'omubisi gw'enjuki. 10 Kubanga ensi gy'oyiagiramu okugirya, tefaanana 
ng'ensi y'e Misiri mwe mwava, mwe wasigiranga ensigo zo n'ogifukirira 
amazzi n'ekigere kyo, ng'ennimiro y'enva: 11 nate ensi gye musomokera 
okugendamu okugirya ye asi ey'ebiwonvu n'ensozi, enywa amazzi 
ag'enkuba eva mu ggulu: 12 ensi Mukama Katonda wo gy'ayagala; amaaso 
ga Mukama Katonda wo gaba ku yo ennaku zonna, okuva omwaka we 
gusookera okutuusa ku nkomerero ya gwo. 13 Awo olunaatuukanga bwe 
munaanyiikiranga okuwulira ebigambo byange bye mbalagira leero, 
okwagala Mukama Katonda wammwe, n'okumuweereza n'omutima 
gwammwe gwonna n'emmeeme Yammwe yonna, 14 naatonnyesanga 
enkuba y'ensi yammwe mu ntuuko zaayo, enkuba eya ddumbi n'eya ttoggo, 
okungulenga ennaano yo n’envinnyo yo n'amafuta go. 15 Era 
naawanga.omuddo mu nniaiiro zo olw'ebisibo byo era onoolyanga 
n'okkuta. 16 Mwekuumenga omutima gwammwe Suleme okulimbibwa, ne 
mukyama, ne muweereza bakatonda abalala, ne mubasinza; 17 obusungu 
bwa Mukama ne bubabuubuukirako, n'aggalawo eggulu, enkuba 
obutatonayanga, n'ensi obutabalanga bibala byayo; ne muzikirira mangu 
okuva ku nsi ennungi Mukama gy'abawa. 18 Kale mutereke, ebigambo 
byange ebyo mu mutima gwammwe ne mu mmeeme yammwe; era 
munaabisibanga okuba akabonero ku mikono gyammwe, era binaabanga 
eby'okukyenyi, wakati w'amaaso gammwe. 19 Era munaabiyigirizaaga, 
abaana bammwe nga mubinyumya, bw'onootuulanga mu nnyumba yo .era 
bw'onootambuliranga mu kkubo, era bw'onoogalamiranga, era 
bw'onoogolokokanga, 20 Era onoobiwandiikanga ku mifubeeto 
gy'ennyumba, yo ne ku nzigi zo: 21 ennaku zammwe zeeyongerenga, 
n'ennaku ez'abaana bammwe, ku nsi Mukama gye yalayirira bajjajja 
bammwe okubawa, ng'ennaku ez'eggulu eriri waggulu w'ensi. 22 Kubanga 
bwe munaanyiikiranga okwekuuma ekiragiro kino kyonna kye mbalagira, 
okukikola; okwagalanga Mukama Katonda wammwe, okutambuliranga 
mu makubo ge gonna, n'okwegatta naye; 23 Mukama anaagobaagamu 
amawanga gano gonna mu maaso, gammwe, mmwe ne mulya amawanga 
agabasinga obunene n'a maanyi. 24 Buli kifo ekinaalinnyibwangamu 


ekigere kyammwe kinaabanga kyammwe: okuva ku ddungu ne Lebanooni, 
okuva ku mugga; omugga Fulaati, okutuuka ku.nnyanja ey'omu mabega 
we wanaabanga ensalo yammwe. 25 Tewaliba muntu aliyinza okuyimirira 
mu maaso gammwe; Mukama Katanda wammwe anaateekanga ekitiibwa 
kyammwe n'entiisa yammwe ku nsi yonna kwe munaalinnyanga, nga bwe 
yabagamba. 26 Laba, leero nteeka mu maaso gammwe omukisa 
n'okukolimirwa; 27 omukisa bwe munaawuliranga ebiragiro, bya Mukama 
Katonda wammwe, bye mbalagira leero: 28 n'okukolimirwa, bwe 
mutaawulirenga biragiro bya Mukama Katottda wammwe, naye ne 
mukyama okuva mu kkubo lye mbalagira leero, okugoberera bakatonda 
atialala be mutamanyanga. 29 Awo olulituuka Mukama Katonda wo 
bw'alikuyingiza mu nsi gy'ogendamu okugirya, oliteeka omulusa ogwo ku 
lusozi Gerizimu, n'okukolimirwa okwo ku lusozi Ebali. 30 Ezo teziri 
mitala wa Yoludaani, ennyuma w'ekkubo ery'ebugwanjuba, mu nsi 
ey'Abakanani abatuula mu Alaba, ekyolekera Girugaali, ku mabbali 
g'emyera gya Mole? 31 Kubanga mugenda okusomoka Yoludaani 
okuyingira okulya ensi Mukama Katonda wammwe gy'abawa, era 
muligirya, ne mutuula omwo. 32 Era munaa kwatanga okukola amateeka 
gonna n'emisango bye nteeka mu maaso gammwe leero. 


12:1 Gano ge mateeka n'emisango, bye munaakwatanga okukola mu nsi 
Mukama Katonda wa bajjajja bo gye yakuwa okugirya, ennaku zonna ze 
munaabeererangamu abalanu ku nsi: 2 Temulirema kuzikiriza bifo byonna 
amawanga ge mulirya mwe baaweererezanga bakatonda baabwe, ku nsozi 
empanvu, ne ku busozi, ne wansi wa buli muti omubisi: 3 era 
munaasuulanga ebyoto byabwe, era munaamenyaamenyanga empagi 
zaabwe, era munaayokyanga Abaasera baabwe n'omuliro; era 
munaatematemanga ebifaananyi ebyole ebya bakatonda baabwe; era 
mulizikiriza erinnya lyabwe mu kifo omwo. 4 Temukolanga bwe mutyo 
Mukama Katonda wammwe. 5 Naye mu kifo Mukama Katonda wammwe 
ky'alyeroboza mu bika byammwe byonna okuteeka omwo erinnya lye, kye 
kifo mw'atuula, munaanoonyangayo, era onojjangayo; 6 era munaaleetanga 
eyo ebyo bye muwaayo ebyokebwa, ss-addaaka zammwe, n’ebitundu 


byammwe eby’ekkumi, n'ekiweebwayo ekisitulibwa eky'omukono 
gwamrmwe, n'obweyamo, bwammwe, n'ebyo bye muwaayo ku 
bwammwe, era n'ebibereber,ye by’ente zammwe n'eby’endiga zammwe: 7 
era munaaliiranga eyo mu maaso ga Mukama Katonda wammwe, era 
munaasanyukiranga ebyo byonna bye munassangako emikono gyammwe, 
mmwe n'ab'omu nnyumba zammwe, Mukama Katonda wo mwe 
yakuweera omukisa. 8 Temukolanga ng'ebyo byonna bwe biri bye tukola 
wano leero, buli muntu ekiri mu maaso ge, ekirungi; 9 kubanga 
temunnatuuka mu kuwummula ne mu busika, Mukama Katonda wammwe 
bw'akuwa. 10 Naye bwe mulisomoka Yoludaani ne mutuula mu nsi 
Mukania Katonda wammwe gy'abasisa, nabawa okuwummula eri abalabe 
bammwe bonna abanaabeetooloolanga n'okutuula ne mutuula mirembe; 11 
awo olulituuka mu kifo Mukama Katonda wammwe ky'alyeroboza 
okutuuza omwo erinnya lye, munaaleetanga eyo byonna bye mbalagira, 
ebyo bye muwaayo ebyokebwa, ne ssaddaaka zammwe, ebitundu 
byammwe eby'ekkumi, n'ek'tweebwayo ekisitulibwa eky'omukono 
gwammwe, n'obweyamo bwonna obusinga obulungi bwe mweyama 
Mukama: 12 era munaasanyukiranga mu maaso ga Mukama Katonda 
wammwe, mmwe ne batabani bammwe ne bawala bammwe n'abaddu 
bammwe n'abazaana bammwe n'Omuleevi ali munda w'enzigi zammwe, 
kubanga talina mugabo newakubadde obusika wamu nammwe. 13 
Weekuumenga oleme okuweerayo ebyo bye muwaayo ebyokebwa mu buti 
kifo ky'olaba: 14 naye mu kifo Mukama ky'alyeroboza mu kimu ku bika 
byammwe; eyo gy'onooweeranga ebyo bw'owaayo ebyokebws era eyo 
gy'onookoleranga byonna bye akulagira. 15 Naye oyinza okutta ennyama 
n'okugirya munda w'enzigi zo zonna, ng'okwagala kwonna okw'emmeeme 
yo bwe kunaabanga, ng'omulusa gwa Mukama Katonda wo gwe yakuwa: 
abatali balongoofu n'abalongoofu bayinza okugiryako, nga bwe balya ku 
mpewo ne ku njaza. 16 Kyokka temulyanga ku musaayi; onoogufukanga 
ku ttaka ng'amazzi: 17 Toliiranga munda w'enzigi zo kitundu eky'ekkunu 
eky'ennaano yo, newakubadde eky'envinnyo yo, newakubadde eky'amafuta 
go, newakubadde ebibereberye by'ente zo newakubadde eby'endiga zo, 
newakubadde ekintu kyonna ku ebyo bye weeyama, newakubadde ebyo 


by'owaayo ku bubwo, newakubadde ekiweebwayo ekisitulibwa 
eky'omukono gwo: 18 naye onoobiriiranga mu maaso ga Mukama 
Katonda wo mu kifo Mukama Katonda wo ky'alyeroboza, ggwene 
mutabani wo ne muwala wo n'omuddu wo n'omuzaana wo n'Omuleevi ali 
munda w'enzigi zo: era onoosanyukiranga ebyo byonna by'onossangakov 
omukono gwo mu maaso ga Mukama Katonda wo. 19 Weekuumenga 
oleme okwabulira Omuleevi. ennaku zonna z'onoobeererangamu omulamu 
ku nsi yo. 20 Mukama Katonda wo bw'aligaziya ensalo yo, nga bwe 
yakusuubiza, naawe n'oyogera nti Naalya ennyama, kubanga emmeeme yo 
eyagala okulya ennyama; oyinza okulya ennyama, ng'okwagala kwonna 
okw'emmeeme yo bwe kuli. 21 Oba ng'ekifo Mukama Katonda wo 
ky'alyeroboza okuteeka omwo erinnya lye kiriyinga okukuba ewala, 
onottanga ku nte zo ne ku mbuzi zo, Mukama zeyakuwa, nga bwe 
nnakulagira, era onooliiranga munda w'enzigi zo, ng'okwagala kwonna 
okw'emmeeme'yo bwe kunaabanga. 22 Ng'empeewo n'enjaza bwe 
ziriibwa, bw'otyo bw'oaoogiryangako: atali mulongoofu n'omulongoofu 
banaagiryangako okwenkanankana: 23 Kyokka weetegereze olemenga 
okulya ku musaayi: kubanga omusaayi bwe bulamu; so toliiranga bulamu 
wamu n'ennyama. 24 Togulyanga onoogufukanga ku ttaka ag'amazzi. 25 
Togulyanga; olyoke olabenga ebirtmgi n'abaana bo abaliddawo, 
bw'onookolanga ekiri mu maaso ga Mukama ekirungi. 26 Kyokka 
ebitukuvu byo by'oliaa n'obweyamo bwo onoobiddiranga n'oyingira mu 
kifo Mukama ky'alyeroboza; 27 era onooweerangayo ebyo by'owaayo 
ebyokebwa; ennyama n'omusaayi, ku kyoto kya Mukama Katonda wo: era 
omusaayi gwa ssaddaaka zo gunaafukibwanga ku kyoto kya Mukama 
Katonda wo; naawe onoolyanga ennyama. 28 Kwata owulirenga ebigambo 
eby'o byonna bye nkulagira; olyoke olabenga ebirungi n'abaana bo 
abaliddawo emirembe gyonna, bw'onookolariga ekiiri mu maaso ga 
Mukama Katonda wo ekirungi era eky'ensonga; 29 Mukama Katonda wo 
bw'alizikiriza amawanga mu maaso go, gy'oyingira okugalya, n'ogalya, 
n'otuula mu nsi yaabwe; 30 weekuumenga oleme okutegebwa 
okugagoberera, bwe galimala okuzikirira mu maaso go; era olemenga 
okubuuza ebya bakatonda baabwe ng'oyogera nti Amawanga gano 


gaweereza. gatya bakatonda baabwe? era nange bwe. nnaakolanga bwe 
ntyo. 31 Tokolanga bw'otyo Mukama Katonda wo: kubanga buli kigambo 
Mukama ky'ayita eky'omuzizo ky'akyawa bali baakikolanga bakatonda 
baabwe: kubanga ne batabani baabwe ne bawala baabwe baabookyanga 
omuliro eri bakatonda baabwe. 32 Buli kigambo kye mbalagira 
munaakikwatanga okukola: tokyongerangako, so tokisalangako. 


13:1 Bwe wanaabangawo wakati mu ggwe nabbi oba omuloosi 
w'ebirooto, n'akuwa akabonero oba eky'amagero, 2 akabonero ako oba 
eky'amagero eiryo ne kituukirira, kye yakugambako ng'ayogera nti 
Tugobererenga bakatonda abalala b'otomanyanga, era tubaweerezenga; 3 
towuliranga bigambo bya nabbi oyo oba omuloosi w'ebirooto oyo: 
kubanga Mukama Katonda wammwe ag'abakema okumanya nga mwagala 
Mukama Katonda wammwe n'omutima gwammwe gwonna n'emmeeme 
yammwe yonna. 4 Munaatambulanga okugoberera Mukama Katonda 
wammwe ne mwekuumanga ebiragiro bye ne muwuliraaga eddoboozi lye, 
era munaamuweerezaaga, ne mwega ttanga naye. 5 Era nabbi oyo oba 
omuloosi w'ebirooto anattibwanga; kubanga ayogedde eby'okujeemera 
Mukama Katonda wammwe, eyabaggya mu nsi y'e Misiri, n'akununula mu 
nnyumba y'obuddu, okukusendasenda okukyama okuva mu kkubo 
Mukama Katoada wo lye yakulagira okutambulirangamu. Bw'otyo 
bw'onoggyangamu obubi wakati mu ggwe. 6 Muganda wo, mutabani wa 
nnyoko, oba mutabani wo, oba muwala wo, oba omukazi ow'omu kifuba 
kyo, oba mukwano gwo, alitinanga obulamu bwo ggwe, 
bw'akusendasendanga ekyama, ng'ayogera nti Tugende tuweereze 
bakatonda abalala, b'otomanyanga ggwe newakubadde bajjajja bo; 7 ku 
bakatonda ab'amawanga ababeetoolodde, abali okumpi naawe, oba abakuli 
ewala okuva ku akomerero y'ensi okutuuka ku nkomerero y'ensi: 8 
tomukkirizanga so tomuwuliranga; so n'eriiso lyo terimusaasiranga, so 
tosonyiwanga, so tomukwekanga: 9 naye tolemanga kumutta; omukono 
gwo gwe gunaasookanga okuba ku ye okumutta, omukono gw'abantu 
bonna ne gulyoka gumubaako. 10 Era onoomukubanga amayinla afe; 
kubanga agezezzaako okukusendasenda okuva ku Mukama Katonda wo, 


eyakuggya mu nsi y'e Misiri, mu nnyumba y'obuddu. 11 Ne Isiraeri yenna 
anaawuliranga, ne batya, ne batakola nate bubi obwenkana awo wakati mu 
ggwe, 12 Bw'onoowuliranga nga boogera ku kimu ku bibuga byo, 
Mukama Katonda wo by'akuwa okutuula omwo, nga bagamba nti 13 
Waliwo abantu abataliiko kye bagasa abavudde wakati mu ggwe, era 
abasenzesenze abatuula mu kibuga kyabwe, nga boogera nti Tugende 
tuweereze bakatonda abalala be mutamaayanga; 14 onookeberanga 
n'onoonya n'obuuliriza; era laba, oba nga kya mazima, elugambo ne 
kitegeerekeka, ng'eky'omuzizo ekyenkana awo kikolerwa wakati mu 
ggwe; 15 tolemanga kutta abatuula mu kibuga omwo n’obwogi bw'ekitala, 
ng'okizikiririza ddala ne byonna ebikirimu n'ebisibo byakyo, n'obwogi 
bw'ekitata. 16 Era onookunyaanyanga omunyago gwakyo gwonna wakati 
mu luguudo lwakyo, n'oyokya ekibuga omuliro, n'omunyago gwonna buli 
kantu konna, eri Mukama Katonda wo: era kinaabanga kifunvu ennaku 
zonna; tekirizimbibwa nate. 17 So tewabanga ku kintu ekyakolimirwa 
ekineegatta nga n'omukono gwo: Mukama akyuke okuleka obusungu bwe 
obukambwe, akulage ekisa, akusaasire, era akwaze, nga bwe yalayirira 
bajjajja bo; 18 bw'onoowuliranga eddoboozi lya Mukama Katonda wo, 
okwekuumanga, ebiragiro bye byonna bye nkulagira, leero, okukolanga 
ekiri mu manso ga Mukama Katonda wo ekirungi. 


14:1 Mmwe muli baana ba Mukama Katonda wammwe: temwesalanga, so 
temum.wanga kiwalaata kyonna wakati w'amaaso gammwe olw'abafu. 2 
Kubanga oli ggwanga ttukuvu eri Mukama Katonda wo, era Mukama 
yakulonda okuba eggwanga ery'envuma gy'ali, okusinga amawanga goana 
agali ku maaso g'ensi. 3 Tolyanga kintu kyonna kya muzizo. 4 Zino ze 
nsolo ze munaalyanga: ente, endiga n’embuzi, 5 enjaza n’empeewo 
n'ennangaazi n'embulabuzi n'entamu n'entenyo n'endiga ey'omu nsiko. 6 Na 
buli nsolo eyawulamu ekinuulo, era ekirina ekinuulo ekyaseemu, ezza 
obwenkulumo, mu nsolo, eyo gye munaalyanga. 7 Naye zino ze 
mutalyangako ku ezo ezizza obwenkulumo, oba ku ezo ezirina ekinuulo 
ekyaseemu: ennamira n'akamyu n'omusu, kubanga bizza obwenkulumo, 
naye tebyawulamu kinuulo, ebyo si birongoofu gye muli: 8 n'embizzi, 


kubanga eyawulamu ekinuulo naye tezza bwekulumo, eyo si nnongoofu 
gye muli: ku nnyama yaabyo temugiryangako, n'emirambo gyabyo 
temugikomangako. 9 Bino bye munaalyanga ku byonna ebiba mu mazzi: 
buli ekirina amaggwa n'amagamba munaakiryaaga: 10 na buli ekitalina 
maggwa na magamba temukiryanga; si kirongoofu gye muli. 11 Ku 
nnyonyi zonna ennongoofu muyinza okuziryako. 12 Naye zino ze 
mutalyangako: ennunda, n'empungu, ne makwanzi; 13 ne wonzi, 
n'eddiirawamu, ne kamunye n'engeri ye; 14 na buli namunygoona n'engeri 
ye; 15 ne maaya, n'olubugabuga, n’olusove, n'enkambo n'engeri yaayo; 16 
n'ekiwuugulu, n'ekkufukufu, n'ekiwuugulu eky'amatu; 17 n'ekimbaala, 
n'ensega, n'enkobyokobyo; 18 ne kasiida, ne ssekanyolya n'engeri ye, 
n'ekkookootezi, n'ekinyira. 19 Ne byonna ebyewalula ebirina 
ebiwaawaatiro si birongoofu gye muli: tebiriibwanga. 20 Ku nnyonyi 
zonna ennongoofu muyinza okuziryako. 21 Temulyanga ku kintu kyonna 
ekifa kyokka: oyinza okukiwa munnaggwanga ali munda w'enzigi zo 
akirye; oba oyinza okukiguza mu nnaggwanga: kubanga gw'oli ggwanga 
ttukuvu eri Mukama Katonda wo. Tofumbiranga mwana gwa mbuzi mu 
mata ga nnyina gwayo. 22 Tolemanga kusolooza kitundu kya kkumi ku 
bibala byonna eby'ensigo zo ebinaavanga mu nnimiro buli mwaka. 23 Era 
onooliiranga mu maaso ga Mukama Katonda wo mu kifo ky'alyeroboza 
okutuuza omwo erinnya lye ekitundu eky'ekkumi eky'ennaano yo, 
n'eky'envinnyo yo, n'eky'amafuta go, n'ebibereberye by'ente zo 
n'eby'embuzi zo; oyige okutyanga Mukama Katonda wo ennaku zonna. 24 
Era oba ng'olugendo lunaakuyinganga okuba olunene, n'okuyinza 
n'otoyinza kukitwalayo, kubanga ekifo kiyinze okukuba ewala, Mukama 
Katonda wo ky'alyeroboza okuteeka omwo erianya lye, Mukama Katonda 
wo bw'alikuwa omukisa; 25 onookiwaanyisangamu effeeza, n'osiba 
effeeza mu mukono gwo, n'ogenda mu kifo Mukama Kafonda wo 
ky'alyeroboza: 26 kale effeeza onoogigulangamu ekintu kyonna emmeeme 
yo ky'eyagala, ente, oba ndiga, oba nvinnyo, oba ekitamiiza, oba ekintu 
kyonna emmeeme yo ky'eneekusabanga: era onooliiranga eyo mu maaso 
ga Mukama Katonda wo, era onoosanyukanga ggwe n'ab'omu nnyumba 
yo: 27 nOmuleevi ali munda w'enzigi zo, tomwabuliranga; kubanga talina 


mugabo newakubadde obusika awamu naawe. 28 Buli myaka esatu bwe 
giggwangako, onoofulumyanga ekitundu kyonna eky'ekkumi eky'ebibala 
byo mu mwaka ogwo, n'okiterekanga munda w'enzigi zo: 29 n'Omuleevi, 
kubanga talina mugabo newakubadde obusika awamu naawe, ne 
munnaggwanga, ne mulekwa, ne namwandu abali munda w'enzigi zo, 
banajjanga ne balya ne bakkuta; Mukama Katonda wo alyoke akuwe 
omukisa mu mulimu gwonna ogw'a mukono gwo gw'okola. 


15:1 Buli myaka omusanvu bwe giggwangako, onoosumululanga. 2 Era 
eno ye ngeri y'okusumulula okwo: buli abanja anaasumululanga ekyo kye 
yawola muliraanwa we; takibanjanga muliraanwa we era muganda we; 
kubanga okusumulula kwa Mukama nga kulangiddwa. 3 Munnaggwanga 
oyinza okukimubanja: naye ekintu kyonna ku bibyo ekiri ne muganda wo 
omukono gwo gunaakisumululanga. 4 Naye tewaabenga baavu gy'oli, 
(kubanga Mukama taalemenga kukuwa mukisa mu nsi Mukama Katonda 
wo gy'akuwa okuba obusika okugirya;) 5 kyokka bw'onoonyiikiranga 
okuwulira eddoboozi lya Mukama Katonda wo, okukwatanga okukolanga 
ekiragiro kino kyonna kye nkulagira leero. 6 Kubanga Mukama Katonda 
wo anaakuwanga omukisa, nga bwe yakusuubiza: era onoowolanga 
amawanga mangi, naye teweewolenga; era onoofuganga amawanga 
mangi, naye tebaakufugenga ggwe. 7 Bwe wanaabanga gy'oli omwavu, 
omu ku baganda bo, munda w'oluggi Iwonna ku nzigi zo mu nsi Mukama 
Katonda wo gy'akuwa, tokakanyazanga mutima gwo, so tofunyanga ngalo 
zo eri muganda wo omwavu: 8 naye tolemanga kwanjuluza ngalo zo gy'ali, 
so tolemanga kumuwola ebinaamumalanga olw'okwetaaga kwe mu ekyo 
ky'abuliddwa. 9 Weekuumenga waleme okubaawo mu mutima gwo 
ekirowoozo ekikodo, ng'oyogera nti Omwaka ogw'omusanvu, omwaka 
ogusumululirwamu,,gunaatera okutuuka; eriiso lyo ne liba bbi eri muganda 
wo omwavu, n'otomuwa kintu; n'akoowoola Mukama ng'akuwawaabira, 
ne kiba kibi gy'oli. 10 Tolemanga kumuwa, so n'amutima gwo 
tegunakuwalanga bw'omuwa: kubanga olw'ekigambo ekyo Mukama 
Katonda wo kyanaavanga akuwa omukisa mu mulimu gwo gwonna ne mu 
byonna by'onossangako omukono gwo. 11 Kubanga abaavu 


tebaliggwaawo mu nsi ennaku zonna: kyenva nkulagira nga njogera nti 
Tolemanga kwanjuluza ngalo zo eri muganda wo, eri ababo abeetaaga, era 
eri abaavu bo, mu nsi yo. 12 Bwe bakuguzanga muganda wo, omusajja 
Omwebbulaniya oba mukazi Omwebbulaniya, n'amala emyaka mukaaga 
ng'akuweereza; mu mwaka ogw'omusanvu n'olyoka omuteeranga ddala 
okukuvaako. 13 Era bw'onoomuteeranga ddala okukuvaako, tomutanga 
nga talina kintu: 14 onoomulabiranga ebingi ku mbuzi zo ne ku gguuliro 
lyo ne ku ssogolero lyo: nga Mukama Katonda wo bwe yakuwa omukisa, 
bw'onoomuwanga bw'otyo. 15 Era onojjukiranga nga wali muddu mu nsi 
y'e Misiri, Mukama Katonda wo n'akununula: kyenva nkulagira ekigambo 
ekyo leero. 16 Awo olunaatuukanga bw'anaakugambanga nti Sijja 
kufutuma kukuleka; kubanga akwagala ggwe n'ab'omu nnyumba yo, 
kubanga alaba ebirungi ewuwo; 17 n'olyoka oddiranga olukato, n'oluyisa 
mu kutu kwe n'okwasa n'oluggi, naye anaabeeranga muddu wo ennaku 
zonna. Era n'omuzaana wo bw'onoomukolanga bw'otyo. 18 Tolowoozanga 
nga kizibu bw'onoomuteeranga ddala okukuvaako; kubanga 
yakuweerereza emyaka mukaaga okusinga emirundi ebiri oyo aweerereza 
empeera: era Mukama Katonda wo anaakuwanga omukisa mu byonna 
by'okola. 19 Ebibereberye byonna ebisajja ente zo n'embuzi zo bye 
zinaazaalanga onootukuzanga eri Mukama Katonda wo: tokozanga 
mulimu gwonna kibereberye kya ate yo, so tosalanga byoya bya 
kibereberye kya mbuzi zo. 20 Onookiriiranga mu maaso ga Mukama 
Katonda wo buli mwaka mu kifo Mukama ky'alyeroboza, ggwe n'ab'omu 
nnyumba yo. 21 Era bwe kinaabangako obulema bwonna, bwe 
kinaawenyeraaga oba bwe kinaabanga ekizibe ky'amaaso, obulema 
bwonna bwonna obutali bulungi; tokiwangayo eri Mukama Katonda wo. 
22 Onookiriiranga munda w'enzigi zo: abatali balongoofu n'abalongoofu 
banaakiryanga okwenkanankana, ng'e mpeewo era ng'enjaza: 23 Kyokka 
tolyanga musaayi gwakyo; oaoogufukanga ku ttaka ng'amazzi. 


16:1 Okwatanga omwezi Abibu, weekuumenga Okuyitako eri Mukama 
Katonda wo: kubanga mu mwezi Abibu Mukama Katonda wo mwe 
yakuggira mu Misiri ekiro 2 Era onottiranga Okuyitako Mukama Katonda 


wo, ku mbuzi n, ku nte, mu kifo Mukama ky'alyero boza okutuuza omwo 
erinnya lye. 3 Tolyanga mmere nzimbulukuse wamu nakwo; onoomalanga 
ennaku musanvu ng'olya emmere eteri nzimbulukuse wamu nakwo, ye 
mmere ey'okunakuwala; kubanga wava mu nsi y'e Misiri ng'oyanguwa: 
ojjukirenga olunaku lwe waviiramu mu nsi y'e Misiri ennaku zonna ez'o 
bulamu bwo. 4 So tewalabikanga gy'oli kizimbulukusa mu nsalo zo zonna 
ennaku musanvu; so tewasigalangawo ku nnyama, gy'onotta nga ku lunaku 
olw'olubereberye akawungeezi, okusulawo okukeesa obudde. 5 Tottiranga 
Kuyitako munda w'oluggi lwonna ku nzig zo, Mukama Katonda wo 
z'akuwa: 6 naye mu kifo Mukama Katonda wo ky'alyeroboza okutuuza 
omwo erinnya lye, eyo gy'onottiranga Okuyitako akawungeezi, enjuba 
ng'egwa, mu biro bye waviiramu mi Misiri. 7 Era onookwokyanga 
n'okuliiranga mu kifo Mukama Katonda wo ky'alyeroboza: era 
onookyukanga enkya, n'ogenda mu weema zo. 8 Ennaku mukaaga 
onoolyanga emmere eteri nzimbulukuse: ne ku lunaku olw'omusanvu 
wanaabanga okukunyaana okutukuvu eri Mukama Katonda wo; 
tolukolerangako mulimi gwonna. 9 Oneebaliranga ssabbiiti musanvu: 
okuva ku biro by'otanuliramu okussa ekiwabyo ku nyaano ng'ekyali mu 
nnimiro kw'onoosookeranga okubala ssabbiiti omusanvu. 10 Era 
oneekuumanga embaga eya ssabbiiti eri Mukama Katonda wo ng'omuwa 
omusolo ogw'ekyo ky'owaayo bubwo eky'omukono gwo, ky'onowangayo 
nga Mukama Katonda wo bw'akuwa omukisa: 11 era onoosanyukiranga 
mu maaso ga Mukama Katonda wo, ggwe ne mutabani wo ne muwala wo 
n'omuddu wo n'Omuzaana wo n'Omuleevi ali munda w'enzigi zo ne 
munnaggwanga ne mulekwa ne namwandu, abali wakati wo, mu kifo 
Mukama Katonda wo ky'alyeroboza okutuu omwo erinnya lye. 12 Era 
onojjukiranga nga wali muddu mu Misiri: era onookwatanga onookolanga 
amateeka gano. 13 Oneekuumiranga embaga ey'ensiisira ennaku musanvu, 
bw'onoobanga omaze okutereka eby'omugguuliro lyo n'eby'omu ssogolero 
lyo: 14 era onoosanyukiranga embaga yo, ggwe ne mutabani wo ne 
muwala wo, n'omuddu wo n'omuzaana wo, n'Omuleevi ne munnaggwanga 
ne mulekwa ne nnamwandu, abali munda w'enzigi zo. 15 Ennaku musanvu 
oneekuumanga embaga eri Mukama Katonda wo mu kifo Mukama 


ky'alyeroboza: kubanga Mukama Katonda wo anaakuwanga omukisa mu 
bibala byo byonna, ne mu mulimu gwonna ogw'engalo zo, era onoobanga 
n'essanyu jjereere. Emirundi esatu buli mwaka abasajja bo bonna 
banaalabikanga mu maaso ga Mukama Katonda wo mu kifo 
ky'alyeroboza: ku mbaga ey'emmere eteri nzimbulukuse, ne ku mbaga eya 
ssabbiiti, ne ku mbaga ey'ensiisira: so tebalabikanga mu maaso ga 
Mukama nga tebalina kintu: 16 Emirundi esatu buli mwaka abasajja bo 
bonna banaalabikanga mu maaso ga Mukama Katonda wo mu kifo 
ky'alyeroboza: ku mbaga ey'emmere eteri nzimbulukuse, ne ku mbaga eya 
ssabbiiti, ne ku mbaga ey'ensiisira: so tebalabikanga mu maaso ga 
Mukama nga tebalina kintu: 17 buli muntu anaawanga nga 
bw'anaayinzanga, ng'omukisa bwe gunaabanga ogwa Mukama Katonda 
wo gw'akuwadde: 18 Abalamuzi n'abaami onossangawo mu nzigi zo zonna 
Mukama Katonda wo z'akuwa, ng'ebika byo bwe biri: era banaasaliranga 
abantu emisango egy'ensonga. 19 Tokyamyanga musango; tosalirizanga 
bantu: so tolyanga nguzi; kubanga enguzi eziba amaaso g'ab'amagezi, era 
ekyusakyusa ebigambo by'abatuukirivu. 20 Eby'obutuukirivu ddala 
by'onoogobereranga, olyoke obenga omulamu, osikire ensi Mukama 
Katonda wo gy'akuwa. 21 Teweesimbiranga muti gwonna okuba Asera ku 
mabbali g'ekyoto kya Mukama Katonda wo, ky'oneekoleranga. 22 So 
teweeyimiririzanga mpagi; Mukama Katonda wo gy'akyawa. 


17:1 Tosalanga okuba ssaddaaka eri Mukama Katonda wo ente 
newakubadde endiga eriko obuiema oba ekitali kirungi kyonna: kubanga 
ekyo kya muzizo eri Mukama Katonda wo. 2 Bwe wanaalabikanga wakati 
wo, munda w'oluggi |wonna ku nzigi zo Mukama Katonda wo z'akuwa, 
omusajja oba mukazi, akola ekiri mu maaso ga Mukama Katonda wo 
ekibi, ng'asobya ku ndagaano, 3 era ng'agenze n'aweereza bakatonda 
abalala n'abasinza, oba njuba, oba mwezi, oba ku ggye ery'omu ggulu, bye 
ssaalagira; 4 ne bakubuulira era ng'okiwulidde, n'olyoka onyiikiranga 
okubuuliriza, era, laba, bwe kinaabanga eky'amazima, ekigambo ne 
kitabuusibwabuusibwa, ng'eky'omuzizo ekiri bwe kityo kikolerwa mu 
Isiraeri; 5 n'olyoka ofulumyanga omusajja oyo oba mukazi oyo, abakoze 


ekigambo ekyo ekibi, awali enzigi zo, omusajja oba mukazi; kale 
onoobakubanga amayinja bafe. 6 Olw'akamwa k'abajulirwa ababiri oba 
bajulirwa basatu, agenda okufa bw'anattibwanga; olw'akamwa 
k'omujulirwa omu tattibwanga. 7 Omukono gw'abajulirwa gwe 
gunaasookanga okumubaako okumutta, omukono gw'abantu. bonna ne 
gulyoka gumubangako: Bw'otyo bw'onoggyangawo ekibi wakati wo. 8 
Bwe wanaabangawo ensonga ekulema okugisalira omusango, nga 
bavunaana omusaayi n'omusaayi, nga bavunaana ensonga n'ensonga, era 
nga bavunaana omuggo n'omuggo, nga bawakanira ebyo munda w'enzigi 
zo: kale onoogolokokanga, n'oyambuka mu kifo Mukama Katonda 
ky'alyeroboza; 9 n'ojja eri bakabona Abaleevi, n'eri omulamuzi 
anaabangawo mu nnaku ziri: n'obuuza; era bo banaakulaganga ensala 
y'omusango: 10 naawe onookolanga ng'omusango bwe gunaabanga, gwe 
banaakulaganga nga bayima mu kifo Mukama ky'alyeroboza; era 
onookwatanga akukola nga byonna bwe binaabanga bye bakuyigiriza: 11 
ng'etteeka bwe linaabaaga lye banaakuyigirizanga, era ng'ensala 
bw'eneebanga gye banaakubuuliranga, onookolanga bw'otyo: tokyamanga 
okuva mu musango gwe banaakulaganga okugenda ku mukono ogwa 
ddyo, newakubadde ogwa kkono: 12 Era omuntu anaakolanga eby'ekyejo, 
nga tawulira kabona ayimirira eyo okuweerereza mu maaso: ga Mukama 
Katonda wo, oba mulamuzi, omuntu oyo anaafanga: era onoggyangawo 
obubi obwo mu Isiraeri. 13 Era abantu bonna banaawuliranga ne batya, ne 
batakola nate bya kyejo. 14 Bw'oliba ng'otuuse mu nsi Mukama Katonda 
wo gy'akuwa, n'ogirya, n'otuula omwo; n'oyogera nti Nassaawo kabaka 
okunfuga, era nga n’amawanga gonna aganneetoolodde; 15 tolemanga 
kussaawo oyo okuba kabaka okukufuga, Mukama Katoada wo 
gw'alyeroboza: omu ku baganda bo gw'olissaawo okuba kabaka 
okukufuga: si kirungi ggwe okussaawo munnaggwanga okukufuga, atali 
muganda wo. 16 Kyokka teyeefuniranga mbalaasi nayingi, so tazzangayo 
bantu mu Misiri, alyoke yeefunire embalaasi ennyingi: kubanga Mukama 
yabagamba nti Temuddangayo nate mu kkubo eryo okuva kaakano. 17 So 
teyeefuniranga bakazi bangi, omutima gwe gulemenga okukyuka: so 
teyeefuniranga ffeeza nnyingi nnyo newa kubadde zaabu. 18 Awo 


olulituuka bw'alituula ku ntebe y'obwakabaka bwe, alyewandiikira etteeka 
lino mu kitabo, ng'aliggya mu ekyo ekiri mu: maaso ga bakabona 
Abaleevi: 19 era kinaabeeranga gy'ali, era anaakisomangamu ennaku zonna 
ez'obulamu bwe: ayige okutya Mukama Katonda we, okwekuumanga 
ebigambo byonna eby'etteeka lino n'ebiragiro bino okubikolanga: 20 
omutima gwe gulemenga okugulumizibwa ku baganda be, era alemenga 
okukyama okuva mu kiragiro okugenda ku mukono ogwa ddyo 
newakubadde: ogwa kkono: alyoke awangaale ennaku nayingi mu 
bwakabaka bwe, ye n'abaana be, wakati mu Isiraeri. 


18:1 Bakabona Abaleevi, kye kika kyonna ekya Leevi, tebabanga na 
mugabo newakubadde obusika awamu ne Isiraeri: banaalyanga 
ebiweebwapo ebya Mukama ebikolebwa n'omuliro, n'obusika bwe. 2 So 
tebabanga na busika mubaganda baabwe: Mukama bwe busika bwabwe, 
nga bwe yabagamba: 3 Era lino lye linaabanga ebbanja lya bakabona lye 
banaabanjanga abantu, abo abanaawaagayo ssaddaaka, bw'eba ente oba 
ndiga, bawenga kabona omukono, n'emba zombi, ne ssebusa. 4 
Ebibereberye by'ennaano yo, eby'envinnyo yo n'eby'amafuta go, 
n'ebibereberye by'ebyoya by'endiga zo, onoobimuwanga, 5 Kubanga 
Mukama Katonda wo yamweroboza mu bika byo byonna, okuyimiriranga 
okuweerezanga n'erinnya lya Mukama, ye ne batabani be emirembe 
gyonna. 6 Era Omuleevi bw'anaavanga mu luggi lwonna ku nzigi zo mu 
Isiraeri yenna, mw'atuula, n'ajja mu kifo Mukama ky'alyeroboza, 
emmeeme ye nga yeegombera ddala okujja; 7 anaaweerezanga n'erinnya 
lya Mukama Katonda we, nga baganda be bonna tibaleevi bwe bakola, 
abayimirira eyo mu maaso ga Mukama, 8 Banaabanga n'emigabo 
egyenkanankana okulya, obutassaako ebyo ebivudde mu kutunda obutaka 
bwe. 9 Bw'olimala okutuuka mu nsi Mukama Katonda wo gy'akuwa, 
toyiganga kukola ng'eby'emizizo eby'amawanga gali bwe biri. 10 
Tewalabikanga gy'oli muntu yenna ayisa mu muliro mutabani we oba 
muwala we, newakubadde akola eby'obufumu, newakubadde alaguza 
ebire; newakubadde omulogo, newakubadde omuganga, 11 newakubadde 
omusawo, newakubadde asamira omuzimu, newakubadde emma ndwa, 


newakubadde abuuza abafu. 12 Kubanga buli akola ebyo wa muzizo eri 
Mukama: era olw'emizizo egyo Mukama Katonda wo kyava abagoba mu 
maaso go. 13 Onoobanga eyatuukirira eri Katonda wo, 14 Kubanga 
amawanga gano g'olirya, bawulira abo abalaguza ebire n'abafumu: naye 
ggwe Mukama Katonda wo takuganyizza kukolanga bw'otyo. 15 Makama 
Katonda wo alikuyimusiza nabbi wakati wo, ku baganda bo, afaanana nga 
nze; oyo gwe muliwulira; 16 nga byonna bwe byali bye wasaba Mukama 
Katonda wo ku Kolebu ku lunaku olw'okukunyaanirako, ng'oyogere nti 
Nneme okuwulira nate eddoboozi lya Mukama Katonda vvange, era 
nneme okulaba nate omuliro guno omungi, nneme okufa. 17 Mukama 
n'anyamba nti Boogedde bulungi ebyo bye bagambye. 18 Ndibayimusiza 
aabbi ku baganda baabwe, afaanana nga ggwe; era nditeeka ebigambo 
byange mu kamwa ke, era alibabuulira byonna bye ndimulagira. 19 Kale 
olulituuka buli ataliwulira bigambo byange by'alyogera mu linnya lyange, 
ndimulanga ekyo. 20 Naye nabbi anaayogeranga ekigambo mu linnya 
lyange nga yeetulinkiridde, bye simulagidde kwogera, oba anaayogeranga 
mu linnya lya bakatonda abalala, nabbi oyo anaafaaga. 21 Era 
bw'onooyogeranga mu mutima gwo nti Tunaategeeranga tutya ekigambo 
Mukama ky'atayogedde? 22 Nabbi bw'anaayogeranga mu linnya lya 
Mukama, ekigambo ekyo bwe kitajja so tekiruukirira, ekyo kye lugambo 
Mukama ky'atayogedde: nabbi ng'akyogedde nga yeetulinkiridde, 
tomutyanga. 


19:1 Mukama Katonda wo bw'alizikiriza amawanga, Mukama Katonda 
wo ensi yaago gy'akuwa, on'obasikira, n'otuula mu bibuga byabwe ne mu 
nnyumba zaabwe; 2 olyeyawulira ebibuga bisatu wakati mu nsi yo, 
Mukama Katonda wo gy'akuwa okugirya. 3 Olyelimira oluguudo, era 
olisala mu nsalo z'ensi yo, Mukama Katonda wo gy'akusisa, okuba 
ebituadu bisatu, buli atta omuntu addukirenga omwo. 4 Era eno ye nsonga 
y'oyo atta omuntu anaddukiranga omwo n'aba nga mulamu: buli anattanga 
munne nga tamanyiridde, so nga tamukyawanga lubereberye; 5 ng'omuntu 
bw'ayingira mu kibira ne munne kutema omuti, n'agalula embazzi omukono 
gwe okutema omuti, embazzi n'ewanguka mu kiti kyayo, n'egwa ku 


munre, n'okufa n'afa; anaddukiranga mu kimu ku bibuga ebyo n'aba 
mulamu: 6 awalana eggwanga ly'omusaayi alemenga okugoberera eyatta 
omuntu, omutima gwe nga gukyasunguwadde, amutuukako, kubanga 
olugendo nnene, n'amufumita okumutta; so ga tasaanidde kufa, kubanga 
tamuawanga lubereberye. 7 Kyenva ulagira nga njogera nti Olyeyawulira 
ebibuga bisatu. 8 Era oba ga Mukama Katonda wo aligaziya ensalo yo, 
nga bwe yalayirira. bajjajja bo, n'akuwa ensi yonna gye yasuubiza okuwa 
bajjajja bo; 9 bw'oneekuumanga ekiragiro kino kyonna okukikola, kye 
nkulagira leero, okwagalanga Mukama Katonda wo, n'okutambuliranga 
mu makubo ge bulijjo; n'olyoka weeyongerera ebibuga bisatu ebirala ku 
bino ebisatu: 10 omusaayi ogutaliiko musango guleme okuyiika mu nsi yo 
Mukama Katonda wo. gy'akuwa okuba obusika, bwe kityo omusaayi ne 
gukubaako. 11 Naye omuatu yenna bw'akyawanga munne, n'amuteega, 
n'amugolokokerako, n’amufumita okumutta n'okufa n'afa; n'addukira mu 
kimu ku bibuga ebyo: 12 kale abakadde b'ekibuga kye, banaatumanga ne 
bamuggyayo, ne bamuwaayo mu mukono gw'oyo awalana eggwanga 
ly'omusaayi, afe. 13 Eriiso lyo terimusaasiranga; naye onoggyangawo mu 
Isiraeri omusaayi ogn' taliiko musango, olyoke olabenga ebirungi. 14 
Tojjululanga nsalo ya muliraanwa wo, ab'edda gye baasimba, mu b.usika 
bwo bw'olisika mu nsi Mukama Katonda wo gy'akuwa okugirya. 15 
Omyjulinva omu tagolokokeranga ku muntu olw'obutali butuukirivu 
bwonna oba: olw'ekibi kyonna, mu kibi kyonna ky'ayonoona: olw'akamwa 
k'abajulirwa ababiri oba olw'akamwa k'abajulirwa abasatu ekigambo 
kinaanywezebwanga. 16 Omujulirwa atali mutuukirivu bw'agolokokeranga 
ku muntu yenna okutegeeza ng'akoze bubi; 17 abasajja bombi abawakana 
empaka ezo banaayimiriranga mu maaso ga Mukama, mu maaso ga 
bakabona n'abalamuzi abalibaawo mu maku ziri; 18 kale abalamuzi 
banaakemerezanga nayo: era, laba; omujulirwa oyo bw'abanga omujulirwa 
ow'obulimba, era ng'awaayirizza muganda we; 19 kale munaamukoleranga 
nga bw'abadde alowooza okukola muganda we: bw'otyo bw'o 
aoggyangawo obubi; wakati wo. 20 N'abo abasigalawo b'anaawulilanga 
ne, batya, ne batakola: nate okuva, ku biro: biri obubi bwonna obuli 
ng'obwo wakati wo. 21 So n'eriisa lyo terisaasiranga; obulamu 


bugattwenga obulamu, eriiso ligattwenga eriiso, erinnyo ligattwenga 
erinnyo, omukono gugattwenga omukono, ekigere kigattwenga ekigere. 


20:1 Bw'otabaalanga okulwana n'abalabe bo, n'olaba embalaasi n'amagaali 
n'abantu abakusinga obungi, tobatyanga: kubanga Mukama Katonda wo 
ali wamu naawe, eyakuggya mu nsi y'e Misiri. 2 Awo olunaatuukanga bwe 
munaasembereranga olutalo, kabona anajjanga n'ayogera n'abantu, 3 
n'abagamba nti Wulira, ggwe Isiraeri, musemberera olutalo leero okulwana 
n'abalabe bammwe: omutima gwammwe teguddiriranga; temutya so 
temukankana, so temubatekemukira; 4 kubanga Mukama: Katonda 
wammwe ye wuuyo agenda nammwe, okubalwanirira eri abalabe 
bammwe okubalokola: 5 Era abaami banaayogeranga n'abantu nga 
bagamba: nti Muntu ki ali wano eyazimba ennyumba empya so nga 
tannagitukuza? agende addeyo eka, aleme okufura mu lutalo, omulala 
n'agitukuza. 6 Era muntu ki ali wano eyasimba olusuku lw'emizabbibu, so 
nga aannalya ku bibala byalwo? agende addeyo ekaaleme okufura mu 
lutalo, omulala n'alya ebibala, byalwo. 7 Era muntu ki ali wano 
eyayogereza omukazi, so nga tannamuwasa? agende addeyo eka, aleme 
okufiira mu lutalo, omulala n'amuwasa: 8 Era abaami baneeyoageranga 
okugamba abantu ne boogera nti Muntu ki ali wano atya era alina omutima 
oguddirira? agende addeyo eka, emitima gya baganda be gireme 
okusaanuuka ng'omutima gwe: 9 Awo olunaatuukanga abaami bwe 
banaamalanga okwogera n'abantu, banassangawo abakulu b'eggye 
okukulembera abantu. 10 Bw'onoosembereranga ekibuga okulwana nakyo, 
n'olyoka akirangiriranga emirembe. 11 Awo olunaatuukanga, bwe 
kinaddangamu eby'emirembe; ne kikuggulirawo, abantu bonna abalabika 
omwo banaafuukanga ab'omusolo, era banaakuweerezanga. 12 Era bwe 
kitakkirizanga kulagaana mirembe naawe, naye nga kyagala okulwana 
naawe, n'olyoka okizingizanga: 13 era Mukama Katonda wo 
bw'anaakigabulanga mu mukono gwo, onottanga buli musajja waamu 
n'obwogi bw'ekitala: 14 naye abakazi n'abaana abato n'ebisibo ne byonna 
ebiri mu kibuga, omunyago gwakyo gwonna, oneetwaliranga okuba 
omunyago; era onoolyanga omunyago gw'abalabe bo, Mukama Katonda 


wo gwe yakuwa. 15 Bw'otya bw'onookolanga ebibuga byonna ebikuli 
ewala ennyo, ebitali bya ku bibuga bya mawanga gano. 16 Naye ku bibuga 
by'abantu bano, Mukama Katonda wo b'akuwa okuba obusika, 
towonyangako kintu ekissa omukka kiremenga okufa: 17 naye onoo 
bazikiririzanga ddala; Omukiiti, n'Omwamoli, Omukanani, n'Omuperizi, 
Omukiivi, n'Omuyebusi; nga Mukama Katonda wo bwe yakulagira: 18 
balemenga okubayigiriza okukola ng'eby'emizizo byabwe byonna bwe biri, 
bye baakoleraaga bakatonda baabwe; bwe mutyo mwandisobezza 
Mukama Katonda wammwe. 19 Bw'oaoomalanga ebiro bingi ng'ozingizza 
ekibuga, ng'olwana nakyo okukinyaga, tozikirizanga miti gyakyo 
ng'ogigalulira embazzi; kubaaga oyinza okugiryako, era togitemanga; 
kubanga omuti ogw'omu nsiko muntu, ggwe okuguzingiza gwo? 20 Emiti 
egyo gyokka gy'omanyi nga si miti gya kulyako, gy'onoozikirizanga 
gy'onootemanga; era onoozimbiranga ebigo ku kibuga ekirwana naawe, 
okutuusa lwe kirigawa. 


21:1 Omuntu bw'anaasangibwanga ng'attiddwa mu nsi Mukama Katonda 
wo gy'akuwa okugirya, ng'ali mu. nsiko, so tekimanyibwa bw'ali 
amukubye: 2 abakadde bo n'abalamuzi bo ne balyoka bafulumanga, era 
banaageranga okutuuka ku bibuga ebimwetoolodde oyo eyattibwa: 3 awo 
olunaatuukanga ekibuga ekisinga okuba okumpi omuntu eyattibwa, 
abakadde: b'ekibuga ekyo banaddiranga ente enduusi okugiggya mu nte, 
etekozebwaaga mirimu, etewalulanga ng'eri mu kikoligo; 4 era abakadde 
b'ekibuga ekyo banaaserengesanga enduusi mu kiwonvu omuli amazzi 
agakulukuta, ekitali kirime so ekitali kisige, ne bakutula ensingo y'ente 
enduusi eyo mu kiwonvu: 5 awo bakabona abaana ba Leevi 
banaasemberanga; kubanga abo Mukama Katonda wo be yeeroboza 
okumuweerezanga, n'okusabanga omukisa mu linaya lya Mukama; era 
ng'ekigambo kyabwe bwe kinaabanga, bwe zityo buli mpaka na buli 
kulumbagana bwe binaamalibwanga: 6 awo abakadde bonna ab'ekibuga 
ekyo, abasinga okuba okumpi omuntu eyattibwa, banaanaabiranga engalo 
ku nte enduusi ekutuddwako ensingo mu kiwonvu: 7 era banaddangamu ne 
boogera nti Engalo zaffe si ze zaayiwa omusaayi guno, so namaaso gaffe 


tegaagulaba. 8 Sonyiwa, ai Mukama, abantu bo Isiraeri; be wanunula, so 
toganya musaayi ogutaliiko musango okuba wakati mu bantu bo Isiraeri. 
Kale omusaayi gunaabasonyiyibwanga. 9 Bw'oryo bw'onoggyangawo 
omusaayi ogutaliiko musango wakati wo, bw'oaookolanga ekiri mu maaso 
ga Mukama ekirungi. 10 Bw'onootabaalanga okulwana n'abalabe bo, 
Mukama Katonda wo n'abagabula mu mikono gyo, n'obatwala nga 
mwandu, 11 n'olaba mu mwandu omukazi: omulungi, n'omwegomba, 
n'oyagala okumuwasa; 12 n'olyoka omutwalanga ewuwo mu nnyumba yo; 
naye anaamwanga omutwe gwe n'asala enjala ze; 13 era anaayambulanga 
ebyambalo eby'obunyage bwe, n'abeera mu nayumba yo n'amala omwezi 
omulamba ng'akaabira kitaawe ne nnyina: kale oluvanayuma n'olyoka 
oyingira gy'ali; noba bba naye nga mukazi wo. 14 Awo olunaatuukanga, 
bw'otoomusanyukirenga n'akatono, onoomulekanga okugenda gy'ayagala; 
naye tomu tundangamu bintu n'akatono, tomukolanga ng'iiomuzaana, 
kubanga wamutoowaza. 15 Omusajja bw'abanga n'abakazi babiri, omu nga 
muganzi, omulala nga mukyawe, era'nga bombi baamuzaalira abaana, 
omuganzi n'omukyawe; era omwana wo w'obulenzi omubereberye 
bw'abanga ow'omukyawe; 16 awo olunaatuukanga, ku lunaku lw'alisisa 
abaana be ebyo by'alina, tafuulanga mwana wa muganzi okuba 
omubereberye, omwana w'omukyawe, ye mubereberye, ng'akyali mulamu: 
17 naye anakkirizanga omubereberye, omwana w'omukyawe, ng'amuwa 
emigabo ebiri ku ebyo byonna by'alina: kubanga oyo kwe kusooka 
kw'amaanyi ge; eby'omubereberye bibye. 18 Omuntu bw'abanga ne 
mutabani we omukakanyavu omujeemu, atakkiriza kugondera ddoboozi 
lya kitaawe, newakubadde eddoboozi lya nnyina, era newakubadde nga 
bamubonereza, nga takkiriza kubawulira: 19 kale kitaawe ne nnyina 
banaamukwatanga, ne bamufulumya eri abakadde ab'omu kibuga kyabwe, 
n'eri wankaaki w'ekifo kyabwe: 20 ne bagamba abakadde ab'omu kibuga 
kyabwe nti Omwana waffe ono mukakanyavu mujeemu, takkiriza 
kugondera ddoboozi lyaffe; wa mpisa mbi, era mutamiivu. 21 Abasajja 
bona ab'omu kibuga kyabwe ne bamukuba amayinja okumutta: bw'otyo 
bw'onoggyangawo obubi okuva wakati wo; kale Isiraeri yenna 
anaawuliranga anaatyanga. 22 Era omuntu bw'aba ng'akoze ekibi 


ekisaanira okumussa; ne bamutta, n'omuwanika ku muti; 23 omulambo 
gwe tegusulanga ku muti, naye tolemanga kumuziika ku lunaku olwo; 
kubanga awanikiddwa ng'akolimiddwa Katonda; olemenga 
okugwagwawaza ensi yo Mukama Katonda wo gy'akuwa okuba obusika. 


22:1 Tolabaaga nte ya muganda wo newakubadde endiga ye ng'ekyama, 
ne weekweka okuva gye ziri: tolemanga kuzizza eri muganda wo. 2 Era 
muganda wo bw'aba nga takuli kumpi oba bw'oba nga tomumanyi, 
onoogitwalanga eka ewuwo, eneebeeranga naawe okutuusa muganda wo 
lw'aliginoonya, n'ogizza nate gy'ali. 3 Era onookolanga n'endogoyi ye 
bw'otyo; era onookolanga n'ekyambalo kye bw'otyo; era onookolanga na 
buli kintu ekya muganda wo ekinaamubulanga naawe ng'okironze: 
okwekweka si kulungi. 4 Tolabanga ndogoyi ya muganda wo 
newakubadde ente ye ng'egudde mu kkubo, ne.weekweka okuva gye ziri: 
tolemanga kumubeera okuziyimusa nate. 5 Omukazi tayambalanga kya 
musajja, so n'omusajja tayambalanga kyambalo kya mukazi: kubanga buli 
akola ebyo wa muzizo eri Mukama Katonda wo. 6 Ekisu ky'ennyonyi bwe 
kiba nga kikuli mu maaso mu kkubo, ku muti gwonaa oba wansi, obwana 
nga weebuli oba magi, nnyina ng'atudde ku bwana oba ku magi, 
totwalanga nnyina wamu n'amagi: 7 tolemanga kuta nnyina, naye oyinza 
okwetwalira obwana; olyoke olabenga ebirungi, era owangaalenga ennaku 
nnyingi. 8 Bw'ozimbanga enayumba empya, onookolanga omuziziko ku 
ntikko, ng'omuntu yenna ayimye okwo n'agwa, olemenga okuleeta 
omusaayi ku nnyumba yo. 9 Tosiganga ngeri bbiri za: nsigo mu lusuku lwo 
olw'emizabbibu: olemeaga okufiirwa ebibala byonna, ensigo.ze wasiga 
n'ekyengera eky'olusuku. 10 Tolimisanga nte n'endogoyi wamu. 11 
Toyambalanga lugoye olugatta ebibiri, ebyoya ne segamwenge wamu. 12 
Oneekoleranga amatanvuuwa mu mbiriizi nnya ez'ekyambalo kyo 
ky'oyambala. 13 Omusajja yenna bw'awasanga omukazi, n'ayingira gy'ali, 
n'amukyawa, 14 namuwawaabira eby'ensonyi, n'amuleetako erinnya ebbi, 
n'ayogera nti Nawasa omukazi ono, kale bwe nnamusembesera, ne 
ssimulabako bubonero bwa butamanya musajja: 15 awo kitaawe 
w'omukazi ne nayina ne balyoka baddira obubonero bw'omuwala oyo 


obw'obutamanya musajja ne babuleetera abakadde b'ekibuga mu 
mulyango: 16 kitaawe w'omuwala n'agamba abakadde nti Omusajja ono 
namuwa mwana wange okumuwasa, naye amukyaye; 17 era, laba, 
amuwawaabidde eby'ensonyi, ng'agamba nti Saalaba mu mwana wo 
bubonero bwa butamanya musajja; era naye obubonero bw'omwana wange 
obw'obutamanya musajja buubuno. Kale ne bayaliira ekyambalo mu maaso 
g'abakadde b'ekibuga. 18 Awo abakadde b'ekibuga ekyo ne batwala 
omusajja oyo ne bamukuba; 19 ne bamutanza sekeri eza ffeeza kikumi, ne 
baziwa kitaawe w'omuwala oyo, kubanga yamuleetako erinnya ebbi 
omuwala wa Isiraeri: era anaabanga mukazi we; tamugobanga ennaku ze 
zonna. 20 Naye oba ng'ekigambo kiao kya mazima, obubonero 
bw'obutamanya musajja obutalabika mu muwala: 21 awo ne bafulumya 
omuwala oyo mu mulyango gw'ennyumba ya kitaawe, abasajja ab'omu 
kibuga kyabwe ne bamukuba amayinja ne bamutta: kubanga yakola 
obusirusiru mu Isiraeri, okwendera mu nnyumba ya kitaawe: 
bw'onoggyanga bw'otyo obubi wakati mu ggwe. 22 Bwe basanganga 
omusajja ng'asula n'omukazi eyafumbirwa bba, bombi bafenga omusajja 
eyasula n'omukazi, n'omukazi: bw'otyo bw'onoggyanga obubi mu Isiraeri. 
23 Bwe wabangawo omuwala atamanyanga musajja ayogerezebwa 
omusajja, omusajja n'amusanga mu kibuga n'asula naye; 24 bombi 
munaabafulumyanga eri wankaaki w'ekibuga ekyo, ne mubakuba amayinja 
n'okufa ne bafa; omuwala kubanga teyakuba nduulu, ng'ali mu kibuga; 
n'omusajja kubanga yatoowaza mukazi wa munne: bw'otyo 
bw'onoggyaaga obubi wakati mu ggwe. 25 Naye omusajja bw'asaaganga 
omuwala ayogerezebwa mu nnimiro, omusajja n'amuwaliriza, n'asula naye; 
omusajja eyasula naye yekka y'anaafanga: 26 naye omuwala tolimukola 
kintu; ku muwala tekuli kibi ekinaamussa: kuba ng'omuntu bw'agolokokera 
ku munne n'amutta, n'ekigambo ekyo hwe kiri bwe kiryo: 27 kubanga 
yamusanga mu nnimiro; omuwala ayogerezebwa n'akuba enduulu, ne 
watabaawo amulokola. 28 Omusajja bw'asangaaga omuwala atamanyanga 
musajja, atayo, gerezebwa, n'amukwata n'asula naye ne babalaba; 29 kale 
omusajja eyasula naye anaamuwanga kitaawe w'omuwala sekeri eza 
ffeeza amakumi ataano, era anaabanga mukazi we, kubanga 


yamutoowaza; tayinza kumugoba ennaku ze zonna. 30 Omusajja 
tawasaaga mukazi wa kitaawe, so tabikkulanga lukugiro lwa kitaawe. 


23:1 Eyafumitibwa, oba eyasalibwako ebitundu by'omubiri gwe 
eby'ekyama, tayingiranga mu kkunygaaniro lya Mukama. 2 Omwana 
omwebolereze tayingiranga mu kkungaaniro lya Mukama; okutuusa ku 
mirembe ekkumi tewabangawo ku babe abayingira mu kkungaaniro lya 
Mukama. 3 Omwamoni oba Omumowaabu tayingiranga mu kkungaaniro 
lya Mukama; okutuusa ku mirembe ekkumi tewabangawo ku bantu 
baabwe abayingira mu kkuņņaaniro lya Mukama ennaku zonna: 4 
kubanga: tebaabasisinkana mu kkubo nga balina emmere n'amazzi, bwe 
mwava mu Misiri; era kubanga baawerera Balamu omwana, wa Byoli 
okumuggya mu Pesoli eky'omu Mesopotamiya, okukukolimira: 5 Naye 
Mukama Katonda wo yagaana okuwulira Balamu; naye Mukama Katonda 
wo n'afuula ekikolimo okuba omukisa gy'oli, kubanga Mukama Katonda 
wo yakwagala. 6 Tonoonyaaga mirembe gyabwe newakubadde omukisa 
gwabwe ennaku zo zonna emirembe gyonna. 7 Tokyawanga Mwedomu; 
kubanga muganda wo: tokyawanga Mumisiri; kubanga wali mugenyi mu 
nsi yaabwe. 8 Abaana bannakabirye abalibazaalirwa baliyingira mu 
kkunnaaniro lya Mukama. 9 Bw'otabaalanga mu nsiisira okulwana 
n'abalabe bo, oneekuumanga mu buli kintu ekibi. 10 Bwe wabanga mu 
mmwe omusajja yenna, atali mulongoofu olw'ekyo ekinaamubangako 
ekiro, anaafulumanga mu lusiisira, tayingiranga munda w'olusiisira: 11 
naye olunaatuukanga, obudde bwe buwungeeranga, anaanaabanga 
n'amazzi: kale enjuba bw'emalanga okugwa, n'ayingiranga mu lusiisira. 12 
Era onoobanga n'ekifo ebweru w'olusiisira, gy'onoofulumanga: 13 era 
onoobanga n'ekifumu mu bintu byo; awo olunaatuukanga, 
bw'onoofulumaaga n'otuula, onookisimyanga n'okyuka n'obikka ku ekyo 
ekinaakuvangamu: 14 kubanga Mukama Katonda wo atambulira wakati, 
mu lusiisira lwo, okukuwonya, n'okugabula abalabe bo mu maaso go; 
olusiisira Iwo kye lunaavanga lubeera olutukuvu: alemenga okulaba mu 
ggwe ekintu kyonna ebitali kirongoofu, n’akukuba amabega. 15 Tozzaaga 
eri mukama we omuddu eyabomba ku mukama we okujja gy'oli: 16 


anaatuulanga naswe, wakati mu ggwe, mu kifo ky'anaayagalanga munda 
w'enzigi zo olumu, w'anaasinganga okusiima: tomujooganga. 17 
Tewabanga mwenzi ku bawala ba Isiraeri, so tewabanga alya ebisiyaga ku 
batabani ba Isiraeri. 18 Toleetanga mpeera ya mwenzi, newakubadde 
empeera y'embwa, mu nnyumba ya Mukama Katonda wo olw'obwepauio 
bwonna: kubanga ebyo byombiriri bya mizizo eri Mukama Katonda wo. 
19 Towolanga muganda wo lwa magoba; amagoba ag'effeeza, amagoba 
ag'ebyokulya, amagoba ag'ekintu: kyonna ekiwolwa olw'amagoba: 20 
munnaggwanga si kibi okumtiwola olw'amagoba; naye muganda wo 
tomuwolanga lwa magoba: Mukama Katonda wo alyoke akuwenga 
omukisa mu byonna by'oteekako omukono gwo, mu nsi gy'oyingiramu 
okugirya. 21 Bw'oneeyamanga obweyamo Mukama Katonda wo, 
totenguwanga kubusasula: kubanga Mukama Katonda wo talirema 
kububuuza gy'oli: era kyandibadde kibi mu ggwe: 22 Naye bw'olekanga 
okweyama, tekiriba kibi mu ggwe. 23 Ekyali kivudde mu mimwa gyo 
onookyekuumanga n'okikola; nga bwe weeyama Mukama Katonda wo, 
ekiweebwayo ku bubwo, kye wasuubiza n'akamwa ko. 24 Bw'oyingiranga 
mu lusuku olw'emizabbibu olwa munno, si labi okulya ezabbibu okukkuta 
nga bw'oyagala ggwe: naye toterekangako mu kintu kyo. 25 
Bw'oyingiranga mu pyaano etennakungulwa eya munno, si kibi okunoga 
ebirimba n'engalo zo; naye toteekanga kiwabyo ku'nnaano etennakungulwa 
eya: munno. 


24:1 Omusajja bw'atwalanga omukazi n'amuwasa, kale olunaatuukanga, 
bw'ataaganjenga n'akatoao mu maaso ge, kubaaga alabye ku ye ekitali 
kirungi, anaamuwandiikiranga ebb8luwa ey'okumugoba, n'agimuwa mu 
ngalo ze; n'amugoba mu nnyumba ye: 2 Awo bw'abanga avudde mu 
nnyumba ye, ayinza okugenda okuba omukazi w'omusajja omulala. 3 Era 
bba ow'okubiri bw'amukyawanga, n'amuwandiikira ebbaluwa 
ey'okumugoba, n'agimuwa mu ngalo ze, n'amugoba mu nnyumba ye; oba 
bba ow'okubiri bw'afanga, eyamuwasa; 4 bba ow'olubereberye, 
eyamugoba, tamutwalanga nate okumuwasa, bwe yamala okwonoonebwa; 
kubanga ekyo kya muzizb mu maaso ga Mukama: so tokozanga nsi bibi, 


Mukama Katonda wo gy'akuwa okuba obusika. 5 Omusaja bw'awasanga 
omukazi omuggya, tatabaalanga na ggye, so tasalirwanga mirimu gyonna: 
anaamalanga omwaka gumu eka nga yessa, anaasanyusanga omukazi 
gw'awasizza: 6 Omuntu yenna tasingirwanga lubengo newakubadde enso: 
kubanga asingirwa obulamu bw'omuntu. 7 Bwe basanganga omuntu 
ng'abba omuntu yenna ku baganda be abaana ba Isiraeri, n'amukola 
ng'omuddu, oba n'amutunda; kale omu bbi oyo anattibwanga: bw'otyo 
bw'onoggyaaga obubi wakati mu ggwe. 8 Weekuumenga mu kibonobono 
eky'ebigenge, okwatirenga ddala okolenga byonna bakabona Abaleevi bye 
banaabayigirizanga: nga bwe nnabalagira bo, bwe mutyo bwe 
munaakwatanga okukola: 9 Jjukira Mukama Katonda wo bwe yakola 
Miryamu, mu kkubo bwe mwali muva mu Misiri. 10 Bw'oyazikanga 
munno ekintu kyonna ekyazikibwa, toyingiranga mu nnyumba ye okukima 
omusingo gwe. 11 Onooyimiriranga ebweru, n'omuntu gw'oyazika 
anaafulumyanga omusingo ebweru gy'oli. 12 Era bw'abanga omwavu, 
tosulanga ng'olina omusingo gwe: 13 tolemanga kumuddiza misingo 
obudde bwe bunaawungeeranga, alyoke asule mu kyambalo kye, era 
akusabire omukisa: era kinaabanga butuukirivu eri ggwe mu maaso ga 
Mukama Katonda wo. 14 Tojooganga musenze akolera empeera omwavu 
eyeetaaga, bw'aba ku muwendo gwa baganda bo oba ku muweado gwa 
bannaggwanga bo abali mu nsi yammwe munda w'enzigi zo: 15 ku lunaku 
Iwe onoomuwanga empeera ye, so menjuba tegwanga ng'ekyaliyo; 
kubanga mwavu era agiteckako omwoyo gwe: alemenga okukaabiriranga 
Mukama okukuwawaabira, ne kiba kibi gy'oli. 16 Bakitaabwe 
tebattibwanga okubalanga abaana baabwe, so n'abaana tebattibwanga 
okualanga bakitaabwe: buli muntu bamulangenga ekibi kye ye okumutta. 
17 Tokyamyanga musango gwa munnaggwanga, newakubadde 
ogw'atalina kitaawe; so tosingirwanga kyambalo kya nnamwandu: 18 naye 
onojjukiranga nga wali muddu mu Misiri, Mukama Katonda wo 
n'akununula n'akuggyayo: kyenva nkulagira okukolanga ekigambo ekyo. 
19 Bw'okungulanga ebikungulwa byo mu nnimiro yo ne weerabira 
ekinywa mu nnimiro, toddangayo nate okukikima; kinaabanga kya 
muanaggwanga, ky'atalina kitaawe, era kya nnamwaadu: Mukama 


Katonda wo alyoke akuwenga omukisa mu mulimu gwonna ogw'engalo 
zo. 20 Bw'okubanga omuzeyituuni gwo, toddanga mu matabi Iwa kubiri: 
gunaabanga gwa munnaggwanga, gw'atalina kitaawe, era gwa 
nnamwandu. 21 Bw'okungulanga ezabbibu ez'omu lusuku lwo, 
toddangamu ng'omaze omulundi gumu: lunaabanga Iwa munnaggwanga, 
lw'atalina kitaawe, era lwa nnamwandu. 22 Era onojjukiranga nga wali 
muddu mu nsi y'e Misiri: kyeava nkulagira okukolanga ekigambo ekyo. 


25:1 Bwe wabangawo empaka n'abantu, ne bajja okusalirwa omusango, ne 
bagubasalira; banaasaliranga omutuukirivu okugusinga, n’omubi 
okusingibwa; 2 awo olunaatuukanga, omubi bw'abanga azzizza 
ogunaamukubya, omulamuzi anaamugalamizanga, anaamukubiranga mu 
maaso ge, ng'obubi bwe bwe buli, emiggo emibale. 3 Ayinza okumusalira 
emiggo ana, tasussaagawo: muganda wo alemenga okufaanana atali wa 
muwendo gy'oli, bw'abanga asussizzaawo ng'amukubye emiggo mingi 
okusinga egyo. 4 Togiaibanga kamwa ente ng'ewuula. 5 Ab'oluganda bwe 
banaabeeranga awamu, omu ku bo n'afa, nga talina mutabani, omukazi 
w'oyo afudde tafumbirwanga walala atali wa luganda: muganda wa bba 
ayingire gy'ali, amuwase, amukolere ebigwanira muganda wa bba 6 Awo 
olunaatuukanga, omubereberye gw'alizaala y'anaasikiranga erinnya lya 
muganda we eyafa, erinnya lye liremenga okusangalibwa okuva mu 
Isiraeri. 7 Era omusajja bw'abanga tayagala kuwasa mukazi wa muganda 
we, mukazi wa muganda we ayambukenga mu mulyango eri abakadde, 
ayogere nti Muganda wa baze agaana okuyimusiza muganda we erinnya 
mu Isiraeri, tayagala kunkolera ebigwanira muganda wa baze. 8 Kale 
abakadde b'omu kibuga kyabwe bamuyitenga, bamugambe; kale 
bw'anaayimiriranga n'ayogera nti Saagala kumuwasa; 9 kale mukazi wa 
muganda we ajjenga gy'ali mu maaso g'abakadde, anaanule engatto mu 
kigere kye, awande amalusu mu maaso ge; addemu ayogere nti Bwe kityo 
bwe kinaakolerwanga,omusajja atazimba nnyumba, ya muganda we. 10 
Era erinnya lye liyitibwenga mu Isiraeri nti Nnyumba y'oyo eyanaanulirwa 
engatto. 11 Abasajja bwe babanga balwana bokka na bokka, mukazi 
w'omu n'asembera okulokola bba mu mukono gw'oyo amukuba, n'agolola 


omukono gwe, n'amukwata wamberi: 12 omutemangako omukono, eriiso 
lyo terisaasiranga. 13 Tobanga na bya kupima ebitali bimu, ekinene 
n'ekitono, mu nsawo yo. 14 Tobanga na bigero ebitali bimu, ekinene 
n'ekitono; mu nayumba yo. 15 Obenga n'eky'okupima ekituukirivu 
ekitasoba; obenga n'ekigero ekituukirivu ekitasoba: enriaku zo zibenga 
nnyingi mu nsi Mukama Katonda wo gy'akuwa. 16 Kubanga bonna 
abakola ebiri ng'ebyo, bonna abakola ebitali bya butuukirivu, muzizo eri 
Mukama Katonda wo. 17 Jjukira Amaleki bwe yakukolera mu kkubo bwe 
mwali nga muva mu Misiri; 18 bwe yakusanga mu kkubo, n'atta abasembi 
ennyuma wo, abanafu bonna ab'ennyuma, bwe wazirika era ng'okooye; 
n'atatya Katonda. 19 Awo olulituuka, Mukama Katonda wo bw'aliba 
ng'akuwadde okuwummula eri abalabe bo boma enjuyi zonna, mu nsi 
Mukama Katonda wo gy'akuwa okuba obusika okugirya; kyoliva osangula 
okujjukizibwa kwa Amaleki wansi w'eggulu: teweerabiranga. 


26:1 Awo olulituuka, bw'oliba ng'oyingidde mu nsi Mukama Katonda wo 
gy'akuwa okuba obusika, n'ogirya, n'otuula omwo; 2 olitoola 
kwbibereberye by'ebibala byonna eby'ettaka, by'oliggya mu nsi yo 
Mukama Katonda wo gy'akuwa: n'obiteeka mu kibbo, n'ogenda mu kifo 
Mukama Katonda wo ky'alyeroboza okutuuza omwo erinnya lye. 3 Era 
olijja eri kabona alibaawo mu biro ebyo, n’omugamba nti Njatulidde leero 
Mukama Katonda wo: nga nnyingidde mu nsi Mukama gye yalayirira 
bajjajja baffe okugituwa. 4 Kale kabona alitoola ekibbo ng'akiggya mu 
mukoao gwo; makissa wansi mu maasa g'ekyoto kya Mukama Katonda 
wo. 5 Naawe oliddamu n'oyogera mu maaso ga Mukama Katonda wo nti 
Omusuuli eyali ng'anaatera okubula ye yali kitange, n'aserengeta mu 
Misiri, n'atuula omwo, omuweado gwe aga mutono; n'afuuka eyo 
eggwanga, eddene, ery'amaanyi, eryayala. 6 Abamisiri ne batukola bubi, 
ne batubonyaabonya, ne batuteekako obuddu obukakanyavu: 7 ne 
tukoowoola Mukama Katonda wa bajjajja baffe, Mukama n'awulira 
eddoboozi lyaffe, n'alaba okubonaabona kwaffe, n'okutegana kwaffe, 
n'okujoogebwa kwaffe: 8 Mukama n'atuggya mu Misiri nm’ engalo 
ez'amaanyi n'omukono ogwagololwa, n'entiisa ennyingi, n'obubonero 


n'eby'amagero: 9 n'atuyingiza mu kifo muno, n'atuwa ensi eno, ensi 
ekulukuta n'amata n'omubisi gw'enjuki. 10 Era kaakano, laba, ndeese 
ebibereberye eby'oku bibala by'ettaka, ly'ompadde ggwe, ai Mukama. Era 
olibiteeka wansi mu maaso ga Mukama Katonda wo n'osinza mu maaso ga 
Mukama Katonda wo: 11 era olisanyukira ebirungi byonna Mukama 
Katonda wo by'akuwadde ggwe n'ennyumba yo, ggwe n'Omuleevi ne 
munnaggwanga ali wakati wo: 12 Bw'onoomalanga okusolooza ekitundu 
eky'ekkumi eky'ekyengera kyo kyonaa mu mwaka: ogw'okusatu, gwe 
mwaka ogusoloolezebwamu ekitundu eky'ekkumi, n'olyoka okiwa 
Omuleevi, ne munnaggwanga, n'atalina kitaawe, ne nnamwandu, baliire 
munda w'enzigi zo bakkute; 13 era onooyogeranga mu maaso ga Mukama 
Katonda wo nti Ebintu ebyatukuzibwa mbiggye mu nnyumba yange; era 
mbiwadde Omuleevi, ne munnaggwanga, n'atalina kitaawe, ne 
nnamwandu, ng'ekiragiro kyo kyonna bwe kiri kye wandagira: sisobezza 
ku biragiro byonna kimu, so sibyerabidde: 14 sikiryangako nga nkyali mu 
nnaku zange, so sikiterekangako nga siri mulongoofu, so sikiwangako 
olw'abafu: nawulira eddoboozi. lya Mukama Katonda wange, nkoze nga 
byonna bwe biri bye wandagira. 15 Tunula. ng'oyima mu kifo kyo 
ekitukuvu mw'otuula, mu ggulu, owe omukisa abantu bo Isiraeri, n'ettaka 
ly'otuwadde, nga bwe walayirira bajjajja baffe, ensi ekulukuta n'amata 
n'omubisi gw'enjuki. 16 Leero Mukama Katonda wo akulagira okukolanga 
amateeka gano n'emisango: kyonoovanga obyekuuma n'obikola n'omutima 
gwo gwonna n'emmeeme yo yonna. 17 Oyatudde leero Mukama nga ye 
Katonda wo, era ng'onootambuliranga mu makubo ge, ne weekuumanga 
amateeka ge n'ebiragiro, bye n'emisango gye; n'owuliranga eddoboozi lye: 
18 era Mukama ayatudde leero ggwe okubeeranga eggwanga ery'envuma 
eri ye yennyini, nga bwe yakusuubiza, era weekuumenga ebiragiro bye 
byonna; 19 era akugulumizenga okusinga amawanga gonna ge yakola, 
olw'ettendo n'olw'erinnya n'olw'ekitiibwa; era obeerenga eggwanga 
ettukuvu eri Mukama Katonda wo; nga bwe yayogera. 


27:1 Awo Musa n'abakadde ba Isiraeri, ne balagira abantu, nga boogera nti 
Mwekuumenga ekiragiro kyonna kye mbalagira leero. 2 Kale olulituuka 


ku lunaku olwo lwe mulisomoka Yoludaani okuyingira mu nsi Mukama 
Katonda wo gy'akuwa, olyesimbira amayinja amanene, n'ogasiigako 
ennoni: 3 era oliwandiika ku go ebigambo byonna eby'amateeka gano, 
bw'olimala okusomoka; olyoke oyingire mu nsi Mukama Katonda wo 
gy'akuwa, ensi ekulukuta amata n'omubisi gw'enjuki, nga Mukama, 
Katonda wa bajjajja bo, bwe yakusuubiza. 4 Awo olulituuka bwe muliba 
nga musomose Yoludaani; ne mulyoka musimba amayinja gano, ge 
mbalagira leero, ku lusozi, Ebali, n'ogasiigako ennoni. 5 Era olizimbira eyo 
ekyoto kya Mukama Katonda wo, ekyoto eky'amayinja: togayimusangako 
kintu kya kyuma. 6 Ekyoto kya Mukama Katonda wo onookizimbyanga 
amayinja agatali mateme: era okwo kw'onooweeranga ebiweebwayo 
ebyokebwa eri Mukama Katonda wo: 7 era onoosalanga ebiweebwayo 
olw'emirembe, n'oliiranga eyo; era onoosanyukiranga mu maaso ga 
Mukama Katonda wo. 8 Era oliwandiikira ddala bulungi ku mayinja ago 
ebigambo byonna eby'amateeka gano. 9 Awo Musa ne bakabona Abaleevi 
ne bagamba Isiraeri yenna nti Musirike, muwulire, ggwe Isiraeri; leero 
ofuuse eggwanga lya Mukama Katonda wo. 10 Kyonoovanga ogondera 
eddoboozi lya Mukama Katonda wo, n'okolanga ebiragiro bye n'amateeka 
ge, bye nkulagira leero. 11 Awo Musa n'akuutiira abantu ku lunaku olwo, 
ng'ayogera nti 12 nti Bano be baliyimirira ku lusozi Gerizimu okusabira 
abantu omukisa nga mumaze okusomoka Yoludaani; Simyoni, ne Leevi, 
ne Yuda, ne Isakaali, ne Yusufu, ne Benyamini: 13 era bano be baliyimirira 
ku lusozi Ebali olw'okukolima; Lewubeetu; Gaadi, ne Aseri, ne 
Zebbulooni; Ddaani, ne Nafutaali. 14 Kale Abaleevi baliddamu ne 
bagamba abasajja bonna aba Isiraeri n'eddoboozi ddene nti 15 Akolimirwe 
omuntu akola ekifaananyi ekyole oba ekifumbe, eky'omuzizo eri Mukama; 
omulimu gw'engalo z'omukozi, n'alusimba mu kyama. Abantu bonna ne 
baddamu ne bagamba nti Amiina. 16 Akolimirwe oyo anyooma kitaawe 
oba nnyina. Abantu bonna ne bagamba nti Amiina. 17 Akolimirwe oyo 
ajjulula ensalo ya muliraanwa we. Abantu bonna ne bagamba nti Amiina. 
18 Akolimirwe oyo akyamya omuzibe w'amaaso okuva mu kkubo. Abantu 
bonna ne bagamba nti Amiina. 19 Akolimirwe oyo akyamya ensonga eya 
munnaggwanga n'atalina kitaawe ne nnamwandu. Abantu bonna ne 


bagamba nti Amiina. 20 Akolimirwe oyo asula ne mukazi wa kitaawe; 
kubanga abikkudde olukugiro lwa kitaawe. Abantu bonna ne bagamba nti 
Amiina: 21 Akolimirwe oya asula n'ensolo yonna yonna. Abantu bonna ne 
bagamba nti Amiina. 22 Akolimirwe oyo asula ne mwannyina, muwala wa 
kitaawe oba muwala wa nnyina. Abantu bonna ne bagamba nti Amiina. 23 
Akolimirwe oyo asuta ne mukoddomi we. Abantu bonna ne bagamba nti 
Amiina. 24 Akolimirwe oyo akuba muliraanwa we mu kyama. Abantu 
bonna ne bagamba nti Amiina. 25 Akolimirwe oyo alya empeera 
olw'okuttisa omuntu ataliiko musango. Abantu bonna ne bagamba nti 
Amiina. 26 Akolimirwe oyo atanyweza bigambo by’amateeka gano 
okubikolanga. Abantu bonna ne bagamba nti Amiina. 


28:1 Awo olunaatuukanga, bw'oo noonyiikiranga okuwulira eddoboozi lya 
Mukama Katonda wo, okukwata ebiragiro bye byonna bye nkulagira leero, 
okubikolanga, Mukama Katonda wo anaakugulumizanga okusinga 
amawanga gonna agali ku nsi: 2 n'emikisa gino gyonna ginaakujjiranga 
ginaakutuukangako, bw'onoowuliranga eddoboozi lya Mukama Katonda 
wo. 3 Onoobanga n'omukisa mu kibuga, era onoobanga n'omukisa mu 
kyalo. 4 Ekibala ky'omubiri gwo kinaabanga n'omukisa, n'ekibala ky'ettaka 
lyo, n'ekibala ky'ekisibo kyo, ezzadde ly'ente: zo n'abaana b'embuzi zo. 5 
Ekibbo kyo kinaabanga n'omukisa n'olutiba lwo olw'okugoyeramu. 6 
Onoobanga n'omukisa bw'onooyingiranga, era onoobanga n'omukisa 
bw'onoofulumanga: 7 Mukama anaakubiranga mu maaso go abalabe bo 
abakugolokokerako: banaafulumanga okukutabaala mu kkubo limu, ne 
baddukanga mu maaso go mu makubo musanvu. 8 Mukama anaalagiranga 
omukisa okuba ku ggwe mu mawanika go, ne mu byonna by'oteekako 
omukono gwo; era anaakuweeranga omukisa mu nsi Mukama Katonda wo 
gy'akuwa. 9 Mukama anaakunywezanga okuba eggwanga ettukuvu eri ye, 
nga bwe yakulayirira; bw'onookwatanga ebiragiro bya Mukama Katonda 
wo n'otambuliraaga mu makubo ge. 10 Awo amawanga gonna ag'oku nsi 
ganaalabanga ag'otuumiddwa erinnya lya Mukama; ne gakutyanga: 11 Era 
Mukama anaakugaggawazanga olw'ebirungi, mu bibala by'omubiri gwo ne 
mu bibala by'ensolo zo ne mu bibala by'ettaka lyo; mu nsi Mukama gye 


yalayirira bajjajja bo okukuwa. 12 Mukama anaakuggulirangawo 
etterekero lye eddungi eggulu okugaba enkuba y'ensi yo mu budde bwayo, 
n'okuwa omukisa omulimu gwonna ogw'omukono gwo: era onoowolanga 
amawanga mangi; so teweewalanga. 13 Era Mukama anaakufuulanga 
omutwe so si mukira; era onoobanga wagguln wokka so si wansi; 
bw'otioowuliranga ebiragiro bya Mukama Katonda wo; bye nkukuutira 
leero, okubikwatanga n'okubikolanga; 14 n'olema okukyamanga; okuva 
mu kigambo kyonna ku ebyo bye mbalagira leero, okugenda ku mukono 
ogwa ddyo newakubadde ku gwa kkono, okugoberera bakatonda abalala 
okubaweereza: 15 Naye olulituuka, bw'otoliwulira ddoboozi lya Mukama 
Katonda wo, okukwata ebiragiro bye byonna n'amateeka ge bye nkulagira 
leero okubikola; ebikolimo bino byonna birikujjira, birikutuukako. 16 
Olikolimirwa mu kibuga, era olikolimirwa mu kyalo. 17 Ekibbo kyo 
kirikolimirwa n'olutiba Iwo olw'okugoyeramu. 18 Ebibala by'omubiri gwo 
birikolimirwa, n'ebibala by'ettaka lyo, ezzadde ly'ente zo, n'abaana 
b'embuzi zo. 19 Onookolimirwanga bw'onooyingiranga era 
onookolimirwanga bw'onoofulumanga. 20 Mukama anaakusindikangako 
okukolimirwa n'okulemwa n'okunenyezebwa; mu byonna by'oteekako 
omukono gwo okukola, okutuusa lw'olizikirizibwa, n'okutuusa 
lw'olifaafaagana amangu; olw'obubi bw'ebikolwa byo ebyakunsengusa. 21 
Mukama anaakulwazanga kawumpuli yeegattenga naawe okutuusa 
lw'alikumalawo. okuva ku nsi, gy'oyingiramu okugirya 22 Mukama 
anaakukubanga akakono, n'omusujja, n'okuzimba, n'okwokya okungi, 
n'ekitala, n'okwonooneka, n'okugengewala; era binaakugobereranga 
okutuusa lw'olizikirira. 23 N'eggulu lyo eriri waggulu ku mutwe gwo 
linaabanga kikomo, n'ettaka eriri wansi wo linaabanga kyuma. 24 Mukama 
anaafuulanga enkuba ey'ensi yo okuba effufugge n'enfuufu: mu ggulu mwe 
nnaavanga okukka ku ggwe, okutuusa lw'olizikirizibwa. 25 Mukama 
anaakukubanga mu maaso g'abalabe bo: onoofulumanga okubatabaala mu 
kkubo limu, era onoddukanga mu makubo musanvu mu maaso gaabwe: 
era onooyuuganyizibwanga eruuyi n'eruuyi mu bwakabaka bwonna 
obw'ensi: 26 N'omulambo gwo gunaabanga kya kulya kya nnyonyi zonna 
ez'omu bbanga, era kya nsolo ez'oku nsi, so tewaabengawo 


alizigunyumula. 27 Mukama anaskuleetangako ejjute ery'e Misiri, 
n'amabwa, n'olukonvuba n'obuwere ebitakuwonyezekako: 28 Mukama 
anaakuleetangako eddalu n'obuzibe bw'amsaso n'okusamaalirira 
kw'omutima: 29 era onoowammaatanga mu ttuntu, ng'omuzibe w'amaaso 
bw'awammantira mu kizikiza; so toolabenga mukisa mu makubo go: era 
onoojoogebwanga bujoogebwa era onoonyagibwanga ennaku zonna, so 
tewaabengawo anaakulokola. 30 Onooyogerezanga omukazi, n'omulala 
anaasulanga naye: onoozimbanga ennyumba, so toobeerenga omwo: 
onoosimbanga olusuku lw'emizabbibu, so toolyenga bibala byalwo. 31 
Ente yo enettirwanga mu maaso go, so toogiryengako: endogoyi yo 
eneenyagibwanga lwa maanyi mu maaso go, so teekuddizibwenga: endiga 
zo zinaagabirwanga abalabe bo, so toobengako anaakulokolanga. 32 
Batabani bo ne bawala bo banaagabirwanga eggwanga eddala, era amaaso 
go ganaatunulanga ganaazibanga olw'okubeegomba okuzibya obudde: so 
tewaabengawo kiatu ekinaabanga mu buyinza bw'omukono gwo. 33 
Ebibala by'ettaka lyo, n'emirimu gyo gyonna, eggwanga ly'otomanyi 
liribirya; era onoojoogebwanga bujoogebwa era onoobetentebwanga 
ennaku zonna: 34 n'okulaluka n'olaluka olw'okulaba kw'amaaso go 
kw'onoolabanga. 35 Mukama anaakulwazanga amaviivi n'amagulu ejjute 
ebbi, ly'otowonyezeka, okuva munda w'ekigere kyo okutuusa ku bwezinge 
bw'omutwe gwo. 36 Mukama anaakuleetanga ggwe ne kabaka 
gw'oliyimusa okukufuga, eri eggwanga ly'otomanyanga ggwe 
newakubadde bajjajja bo; era onooweererezanga eyo bakatonda abalala, 
emiti n'amayinja. 37 Era onoofuukanga ekyewuunyo, olugero, n'ekigambo 
eky'obuwemu mu mawanga gonna Mukama gy'anaakutwalanga. 38 
Onoofulumyanga mu animiro ensigo nnyingi, onooyingizanga ntono; 
kubanga enzige eneegiryanga: 39 Onoosimbanga ensuku z'emizabbibu 
n'ozirima, naye toonyweaga ku nvinnyo, yaamu newakubadde okukungula; 
kubanga akawuka kanaagiryanga. 40 Onoobanga n'emizeyituuni mu nsalo 
zo zonna, naye toosaabenga mafuta Saag90; kubaaga omuzeyituuni gwo 
gunaaku akumulanga ebibala byagwo. 41 Olizaala abaana ab'obulenzi 
n'ab'obuwala, naye tebaabenga babo; kubanga balitwalibwa mu busibe: 42 
Emiti gyo gyonna n'ebibala by'ettaka lyo eazige eneebiryanga. 43 


Munnaggwanga ali wakati mu ggwe aneeyongetayongeranga okulinnya 
waggulu okukusinga; naawe oneeyongerayongeranga okukka wansi. 44 
Anaakuwolanga; naawe toomuwolenga: anaabanga mutwe, naawe 
onoobanga mukira. 45 Era ebikolimo ebyo byonna binaakujjiranga 
binaakugobereranga binaakutuukangako okutuusa lw'olizikirizibwa; 
kubanga tewawulira ddoboozi lya Mukama Katonda wo, okukwata 
ebiragiro bye namateeka ge bye yakulagira: 46 era binaabanga lru ggwe 
okuba akabonero n'ekyewuunyo, ne ku zzadde lyo ennaku zonna: 47 
kubanga tewaweereza Mukama Katonda wo n'essanyu era n'omutima 
ogujaguza, olw'ebintu byonna okuba ebingi: 48 kyonoovanga oweereza 
abalabe bo Mukama b'anaasindikanga okukulumba, ng'olumwa enjala 
n'ennyonta, era ng'oli bwereere, era ng'obulwa ebintu byonna: era 
anaateekaaga ekikoligo eky'ekyuma ku nkoto yo, okutuusa Iw'alimala 
okukuzikiriza. 49 Mukama alikuleetako eggwanga ng'ahggya wala mu 
nkomerero y'ensi, ng'empungu bw'ebuuka; eggwanga ly'otolitegeera lulimi 
lwalyo; 50 eggwanga ery'obwenyi obukambwe, eritalitya maaso ga 
bakadde, so teririsaasira bato: 51 anaalyanga ebibala by'ensolo zo, 
n'ebibala by'ettaka lyo, okutuusa lw'olizikirizibwa: era eritalikulekera 
Onaaw no, newakubadde envinnyo, newakubadde amafuta, ezzadde ly'ente 
zo, newakubadde abaana b'embuzi zo, okutuusa lw'alikuzikiriza: 52 Era 
anaakuzingizanga mu miryango gyo gyonna, okutuusa enkomera zo 
empaavu eziriko ebigo ze weesiga lwe zirigwa mu nsi yo yonna: era 
alikuzingiza mu miryango gyo gyonaa wmu nsi yo yonna, Mukama 
Katonda wo gy'akuwadde: 53 Era onoolyanga ebibala: by'omubiri gwo 
ggwe, ennyama y'abaana bo ab'obulenzi n'ab'obuwala Mukama Katonda 
wo b'akuwadde; mu kuzingizibwa ne mu kuziyizibwa abalabe bo kwe 
banaakuziyizanga; 54 Omusajja omugonvu mu mmwe era omwenaanyi 
ennyo, eriiso lye linaabanga bbi eri mugaada we n'eri omukazi ow'omu 
kifuba kye, n'eri abaana be abasigadde abakyaliwo: 55 n'obutawa n'atawa 
muntu yenna ku bo ku nnyama y'abaana be b'anaalyanga nga taliiko 
ekimusigalidde; mu kuzingizibwa ne mu kuziyizibwa. omulabe wo 
kw'anaakuziyizanga mu miryango gyo gyonna. 56 Omukazi omugoavu mu 
mmwe era omwenaanyi, ataganya kulinnyisa. ku ttaka kigere kye 


olw'okwenaanya n'obugoavu, eriiso lye linaabanga bbi eri bba ow'omu 
kifuba kye, n'eri mutabani we, n'eri muwala we; 57 n'eri omwana we 
omuto afuluma wakati w'ebigere bye, n'eri abaana be b'alizaala; kubanga 
anaabalyanga nkiso olw'okubulwa ebintu byonna: mu kuzingizibwa ne mu 
kuziyizibwa omulabe wo kw'anaakuziyizanga mu miryango gyo. 58 
Bw'otookwatenga bigambo byonna eby'omu mateeka gano 
ebiwaiidiikiddwa mu kitabo kino okubikolanga, olyoke otyenga erinnya 
lino ery'ekitiibwa era ery'entiisa, Mukama Katonda wo; 59 awo Mukama 
anaafuulanga ebibonyoobonyo eby'ekitalo, n'ebiboayoobonyo by'ezzadde 
lyo, ebibonyoobonyo ebinene era ebirwawo ennyo, era: endwadde 
enkambwe era ezirwawo ennyo. 60 Era anaakuleetangako nate endwadde 
zonna ez'e Misiri ze watyanga; era zineegattanga naawe. 61 Era na buli 
ndwadde na buli kibonyoobonyo ekitawandiikiddwa mu kitabo 
eky'amateeka gano, ebyo Mukama anaabikuleetangako, okutuusa lw'olizi 
kirizibwa. 62 Era mulisigalawo omuwendo gwammwe nga mutono, 
newakubadde nga mwali ng'emmunyeenye ez'omu ggulu olw'obungi; 
kubanga tewawulira ddoboozi lya Mukama Katonda wo. 63 Awo 
olunaatuukanga Mukama nga bwe yabasanyukirako okubakola obulungi 
n'okubaaza; bw'atyo Mukama anaabasanyukirangako okubazikiriza 
n'okubafaafaaganya; era munaggibwangako okuva ku nsi gy'oyingira 
okugirya. 64 Era Mukama anaakusaasaanyanga mu mawanga gonna; 
okuva ku nkomerero y'ensi okutuusa ku nkomerero y'ensi; era 
onooweererezanga eyo bakatonda abalala b'otomanyaaga ggwe 
newakubadde bajjajja bo, emiti n’amayinja. 65 Era mu mawanga ago 
toliraba kwesiima kwonna, so n'ekigere kyo tekiibengako we kirinnya 
okuwummula: naye Mukama anaakuwanga omutima ogukankana, 
n'amaaso agaziba, n'emmeeme ekoozimba, 66 n'obulamu bwo 
bunaabuusibwabuusibwanga mu maaso go; era onootyanga emisana 
n'ekiro, so toobengako kw'otegeerera obulamu bwo bwe bunaaba: 67 
enkya onooyogeranga nti Singa buwungedde! era akawungeezi 
onooyogeranga nti Singa bukedde! olw'okutya kw'omutima gwo 
kw'onootyanga, n'olw'okulaba kw'amaaso go kw'onoolabanga. 68 Era 
Mukama alikuzza mu Misiri nate n'amaato, mu kkubo lye nnakugambako 


nti Toliriraba nate mulundi gwa kubiri: era eyo mulyetunda eri abalabe 
bammwe okuba abaddu n'abazaana, so tewaabengawo muntu 
anaabagulanga. 


29:1 Ebyo bye bigambo eby'endagaano Mukama gye yalagira Musa 
okulagaana n'abaana ba Isiraeri mu nsi ya Mowaabu, obutassaako 
ndagaano gye yalagaana nabo ku Kolebu. 2 Era Musa n'ayita Isiraeri yenna 
n'abagamba nti Mwalaba byonna Mukama bye yakolera mu maaso 
gammwe mu asi y'e Misiri eri Falaawo n'eri abaddu be bonna n'eri easi ye 
yonna; 3 okukema okukulu amaaso go kwe gaalaba, n'obubonero, 
n'eby'amagero biri ebikulu: 4 naye Mukama tabawadde mutima gwa 
kutegeera n'amaaso ag'okulaba n'amatu ag'okuwulira ne leero. 5 Nange 
naakamaze emyaka ana nga mbakulembera mu ddungu: ebyambalo 
byammwe tebikaddiye ku mmwe, n'engatto yo tekaddiye ku kigere kyo. 6 
Temwalyanga ku mmere so temwanywanga ku mwenge newakubadde 
ekitamiiza: mulyoke mumanye nga nze Mukama Katonda wammwe: 7 Era 
bwe mwatuuka mu kifo kino, Sikoni kabaka w'e Kesuboni ne Ogi kabaka 
We Basani ne basitula okulwana naffe, ne kubatta: 8 ne tulya ensi yaabwe, 
ne tugiwa Abalewubeeni n'Abagaadi n'ekitundu: ky'eluka ky'Abamanase, 
okuba obutaka. 9 Kale mwekuumenga ebigautbo eby'endagaano eno, 
mubikolenga; mulyoke mulabenga omukisa mu byonna bye mukola. 10 
Muyimiridde leero mwenna mu maaso ga Mukama Katonda wammwe; 
abakulu bammwe, ebika byammwe, abakadde bammwe, n'abaami 
bammwe, be basajja bonna aba Isiraeri, 11 abaana bammwe abato abakazi 
bammwe, ne munnaggwanga wo ali wakati mu nsiisira zo; okuva ku 
mutyabi w'enku zo okutuuka ku musenyi w'amazzi go: 12 olagaane 
endagaano ya Mukama Katonda wo ne mu kirayiro lye, by'alagaana naawe 
leero: 13 akunyweze leero gy'ali ye okubanga eggwanga, era abeerenga 
Katonda gy'oli, nga bwe yakugamba, era nga bwe yalayirira bajjajja bo 
Ibulayimu, Isaaka, ne Yakobo. 14 So siragaana ndagaano eno ne ndayira 
ekirayiro kino eri mmwe mwekka; 15 naye eri oyo ayimiridde wano 
awamu naffe leero mu maaso ga Mukama Katonda waffe, era n'eri oyo 
atali wano wamu naffe leero: 16 (kubanga mumaayi bwe twatuulanga mu 


nsi y'e Misiri; era bwe twaggukira wakati mu mawanga ge mwayitamu; 17 
era mwalabanga eby'emizizo byabwe, n'ebifaanaayi byabwe, emiti 
n'amayinja, effeeza n'ezaabu, ebyali mu bo;) 18 walemenga okuba mu 
mmwe omusajja oba mukazi oba nnyumba oba kika, akyamya omutima 
gwe leero okuva ku Mukama Katonda waffe, okugenda okuweereza 
bakatonda ab'amawanga gali; walemenga okuba mu mmwe ekikolo 
ekibala akalulwe ne abusino; 19 era olunaatuukanga ng'awulira ebigambo 
eby'ekikolimo kino, ne yeenyumiriza mu mutima gwe, ng'ayogera nti 
Naabanga n'emirembe ne; we nnaatambuliranga mu bukakanyavu 
bw'omutima gwange, okuzikiriza oyo atobye wamu n'omukalu: 20 
Mukama taamusonyiwenga; naye obusuagu bwa Mukama n'obuggya bwe 
ne biryoka binyookera omusajja oyo, n'ekikolimo kyonna ekiwandiikiddwa 
mu kitabo kino kinaamubangako, era Mukama anaasangulatiga erinnya lye 
okuliggya wansi w'eggulu. 21 Era Mukama anaamwawuliranga obubi 
okumuggya mu bika byonna ebya Isiraeri, ng'ebikolimo byonna bwe biri 
eby'endagaano ewandiikiddwa mu kitabo kino eky'amateeka. 22 Era 
ezzadde eririddawo abaana bammwe abaliyimuka okubaddirira, ne 
munnaggwanga aliva mu nsi y'ewala, balyogera, bwe baliraba 
ebibonyoobonyo by'easi eyo n'endwadde Mukama z'agirwazizza; 23 era 
ng'ensi yaayo yonna kibiriti na munnyo na kusiriira, nga si nsige, so tebala, 
so n'omuddo gwonna tegumera omwo, ag'okusuulibwa kw'e Sodoma ne 
Ggomola, Aduma ne Zeboyimu, Mukama bye yasuula mu busungu bwe ne 
mu kiruyi kye: 24 amawanga gonna galyogera nti Mukama ekimukozezza 
ensi eao bwe. kityo kiki? okwokya kw'obusungu buno obungi makulu ki? 
25 Abantu ne balyoka boogera ati Kubanga baaleka endagaano ya 
Mukama, Katonda wa bajjajja baabwe, gye yalagaana nabo bwe yabaggya 
mu nsi y'e Misiri; 26 ne bagenda ne baweereza bakatonda abalala, ne 
babasinza, bakatonda be baali tebamanyi, era be yali tabawadde 27 
obusungu bwa Mukama kye bwava bubuubuuka ku nsi eno, okugireetako 
ekikolimo kyonna ekiwandiikiddwa mu kitabo kino; 28 kale Mukama 
n'abasimbula mu nsi yaabwe, mu busungu ne mu kiruyi ne mu kunyiiga 
okungi, n'abasuula mu nsi endala, nga leero. 29 Eby'ekyama biba bya 
Mukama Katobda waffe: naye ebibikkulibwa biba byaffe era bya baana 


baffe, emirembe gyonna; tulyoke tukolenga ebigambo byonna eby'omu 
mateeka gano. 


30:1 Awo olunaatuukanga, ebyo byonna bwe birimala okukujjira, omukisa 
n'ekikolimo, bye ntadde mu maaso go, naawe bw'onoobijjuukiranga mu 
mawangagonna Mukama Katonda wo gy'akugobedde, 2 n'okomawo eri, 
Mukama Katonda wo, n'ogondera eddobaozi lye nga byonna bwe biri bye 
nkulagira leero, ggwe n'abaana bo, n'omutima gwo gwonna, era 
nemmeeme yo yonna; 3 Mukama Katonda wo n'alyoka akyusa 
okunyagibwa kwo; n'akusaasira, n'akomawo n'akukuņņnaanya 
ng'akuggyamu mawanga gonna, Mukama Katonda wo gye 
yakusaasaanyiza. 4 IOmuntu yenna ku babo abaagobebwa bw'aba ng'ali 
mu nsonda z'eggulu, Mukama Katonda wo unaakuggyanga eyo 
okukukuņņaanya, era anaakukimanga eyo: 5 era Mukama Katonda wo 
anaakuyingizanga mu nsi baijajja bo gye baalya, naawe oligirya; era 
alikukola bulungi, alikwaza okusinga bajjajja bo. 6 Era Mukama Katonda 
wo alikukomola omutima, n'omutima gw'ezzadde lyo, okwagalanga 
Mukama Katonda wo n'omutima gwo gwonna, n'emmeeme yo yonna, 
olyoke obe omulamu. 7 Era Mukama Katonda wo aliteeka ebikolimo ebyo 
byonna ku balabe bo, ne ku abo abaakukyawa, abaakuyigganyanga. 8 Era 
olikomawo n'ogondera eddoboozi lya Mukama, n'okola ebiragiro bye 
byonna, bye nkulagira leero. 9 Era Mukama Katonda wo alikwaza mu 
mulimu gwonna ogw'omukono gwo, mu bibala by'omubiri gwo, ne mu 
bibala by'ekisibo kyo, ne mu bibalx by'ettaka lyo, olw'obulungi: kubanga: 
Mukama alikusanyukirako nate olw'obulungi, nga bwe yasanyukira ku 
bajjajja bo: 10 oba ng'oligondera eddoboozi lya Mukama Katonda wo, 
okwekuumanga ebiragiro bye n'amateeka ge ebiwandiikiddwa mu kitabo 
kino eky'amateeka; oba ng'olikyukira Mukama Katonda wo n'omutima 
gwo gwonna n'emmeeme yo yonna. 11 Kubanga ekiragiro kino. kye 
nkulagira leero tekityinze. kukukaluubirira, so tekiri wala. 12 Tekiri mu 
ggulu n'okwogera n'oyogera nti Ani anaatulinnyira mu ggulu, akituleetere, 
atukuwulize, tulyoke tukikole? 13 So tekiri mitala w'ennyanja n'okwogera 
n'oyogera nti Ani alituwungukira ennyanja; akituleetere, akituwulize, 


tulyoke tukikole? 14 Naye ekigambo kikuli kumpi nnyo, mu kamwa ko ne 
mu mutima gwo olyoke okikolenga. 15 Laba, leero ntadde mu maaso go 
obulamu n'obulungi, n'okufa n'obubi; 16 kubanga nkulagira leero 
okwagalanga Mukama Katonda wo, okutambuliranga mu makubo ge, 
n'okwekuumanga. ebiragiro bye n'amateeka ge n'emisango gye, olyoke 
obenga omulamu oyalenga era Mukama Katonda wo alyoke akuwenga 
omukisa mu nsi gy'oyingira okugirya. 17 Naye omutima gwo bwe 
gunaakyamanga n'ogaana okuwulira, naye n'osendebwasendebwanga 
n'osinzanga bakatonda abalala n'obaweerezanga; 18 mbategeereza ddala 
leero nga temutirema kuzikirira; temulimala nnaku zammwe nnyingi ku nsi 
gy'osomokera Yoludaani okuyingira okugirya. 19 Mpita eggulu n'ensi 
okuba abajulirwa gye muli leero, nga ntadde mu maaso go obulamu 
n'okufa, omukisa n'okukolimirwa: kale weeroboze obulamu, olyoke 
obenga omulamu, ggwe n'ezzadde lyo: 20 okwagalanga Mukama Katonda 
wo, okugonderanga eddo boozi lye, n'okwegattanga naye: kubanga oyo 
bwe bulamu bwo, era kwe kuwangaala enaaku zo: olyoke otuulenga mu 
nsi Mukama gye yalayirira bajjajja bo, Ibulayimu, Isaaka, ne Yakobo, 
okubawa. 


31:1 Awo Musa n'agenda n'abuulira Isiraeri yenna ebigambo ebyo. 2 
N'abagamba nti Leero naakamaze emyaka kikumi mu abiri; sikyayinza 
kufuluma na kuyingira: era. Mukama yanyamba nti Tojja kusomoka. 
Yoludaani ono. 3 Mukama Katonda wo y'alikukulembera okusomoka; ye 
alizikiriza amawanga gano mu maaso go, naawe oligalya: era Yoswa 
y'alikukulembera okusomoka, nga Mukama bwe yayogera. 4 Era Mukama 
alibakola nga bwe yakola Sikoni ne Ogi, bakabaka b'Abamoli, n'ensi 
yaabwe; be yazikiriza. 5 Era Mukama alibagabula mu maaso gammwe, 
nammwe mulibakola ng'ekiragiro kyonna bwe kiri kye mbalagidde. 6 
Beera n'amaanyi, guma omwoyo, totya so tobatekemukira kubanga 
Mukama Katonda wo ye wuuyo agenda naawe; taakulekenga so 
taakwabulirenga. 7 Awo Musa n'ayita Yoswa n’amugamba mu maaso ga 
Isiraeri yenna nti Beera n'amaanyi, guma omwoyo: kubanga oligenda 
n'abantu bano mu nsi Mukama gye yalayirira bajjajja baabwe okubawa; era 


oligibasisa. 8 Mukama ye wuuyo abakulembera; anaabeeranga naawe, 
taakulekenga so taakwabulirenga: totya so totekemuka. 9 Awo Musa 
n'awandiika amateeka gano n'agawa bakabona abaana ba Leevi, 
abaasitulanga essanduuko ey'endagaano ya Mukama, n'abakadde bonna 
aba Isiraeri. 10 Awo Musa n'abalagira ng'ayogera nti Buli myaka musanvu 
bwe ginaggwangako, mu kiseera ekyateekebwawo eky'omwaka 
ogw'okusumululiramu, mu mbaga ey'ensiisira. 11 Isiraeri yenna nga bazze 
okulabikira mu maaso ga Mukama Katonda wo mu kifo ky'alyeroboza, 
onoosomeranga amateeka gano mu maaso ga Isiraeri yenna mu matu 
gaabwe. 12 Okuņņaanyanga abantu; abasajja n'abakazi n'abaana abato, ne 
munnaggwanga wo ali munda w'enzigi zo, bawulire, era bayige, era batye 
Mukama Katonda wammwe, era bakwatenga ebigambo byonna 
eby'amateeka gano okubikola; 13 era abaana baabwe; abatannamanya, 
bawulire era bayige okutyanga Mukama Katonda wammwe, ennaku zonna 
nga mukyatuula mu nsi gye musomokera Yoludaani okugirya. 14 Mukama 
n'agamba Musa nti Laba, ennaku zo ziri kumpi kikugwanire okufa: yita 
Yoswa, mweyanjule mu weema ey'okusisinkanirangamu, ndyoke 
mmulagire. Awo Musa ne Yoswa ne bagenda ne beeyanjula mu weema 
ey'okusisinkanirangamu. 15 Awo Mukama n'alabikira mu weema mu 
mpagi y'ekire: empagi y'ekire n'eyimirira waggulu w'oluggi Iw'eweema. 16 
Mukama n'agamba Musa nti Laba; olyebaka ne bajjajja bo; n'abaatu bano 
baligolokoka ne bagenda nga bayenda okugoberera bakatonda abalala 
ab'omu nsi, gye bagenda okubeeranga mu bo wakati, era balindeka ne 
bamenya endagaano yange gye nnalagaana nabo. 17 Obusungu bwange ne 
bulyoka bubuubuuka ku bo ku lunaku luli, nange ndibaleka, era adibakisa 
amaaso gange, era baliriibwa, n'obubi n'ennaku ennyingi biribajjira; 
n'okwogera ne boogera ku lunaku luli nti Obubi buno si kye buwdde 
butujjira kubanga Katonda waffe tali mu ffe? 18 Era sirirema kukisa 
maaso gange ku lunaku luli olw'obubi bwonna bwe baliba nga bakoze, 
kubanga bakyukidde bakatonda abalala. 19 Kale nno kaakano 
mwewandiikire oluyimba luno, era oluyigirize abaana ba Isiraeri: oluteeke 
mu bumwa bwabwe, oluyimba luno lubeerenga omujulirwa wange eri 
abaana ba Isiraeri. 20 Kubanga bwe ndiba nga mbayingizizza mu nsi gye 


nnalayirira bajjajja baabwe, ekulukuta amata n'omubisi gw'enjuki; era bwe 
baliba nga balidde ne bakkuta, ne bagejja; ne balyoka bakyukira bakatonda 
abalala, ne babaweereza, ne banyooma nze, ne bamenya endagaano yange. 
21 Awo olulituuka, obubi bungi n'ennaku bwe biiiba nga bibajjidde, 
oluyimba luno lulitegeeza mu maaso gaabwe ng'omujulirwa; kubanga: 
terulyerabirwa okuva mu bumwa: bw'ezzadde lyabwe: kubanga mmanyi 
oklilowooza kwabwe kwe bagoberera, ne kaakano, nga sinnabayingiza mu 
nsi gye nnalayirira. 22 Awo Musa n’awandiika oluyimba luao ku lunaku 
olwo, n'aluyigiriza abaana ba Isiraeri: 23 N'alagira Yoswa omwana wa 
Nuni, n'ayogera nti Beera n'amaanyi, guma omwoyo: kubanga oliyingiza 
abaana ba Isiraeri mu nsi gye nnabalayirira: nange n'abeeranga wamu 
naawe. 24 Awo olwatuuka; Musa bwe yamalira ddala okuwandiika 
ebigambo eby'amateeka gano mu kitabo, okutuusa lwe byaggwa, 25 Musa 
n'alagira Abaleevi, abaasitulanga essanduuko y'endagaano ya Mukama 
ng'ayogera nti 26 Muddire ekitabo kino eky'amateeka; mukiteeke ku 
mabbali g'essanduuko y'endagaano ya Mukama Katonda wammwe, 
kibeerenga eyo okuba omujulirwa gy'oli. 27 Kubanga mmanyi obujeemu 
bwo n'ensingo yo enkakanyavu: laba, nga mulamu nga nkyali wamu 
nammwe, mwabanga mwagala okujeemera Mukama; temulyeyongera 
nnyo nga mmaze: okufa? 28 Mukungyaanyize gye ndi abakadde bonna 
ab'ebika byammwe, n'abaami bammwe, ndyoke njogerere ebigambo bino 
mu matu gaabwe, era mpite eggulu: n'ensi okuba abajulirwa gye bali. 29 
Kubanga mmanyi nga mulyeyonoonera ddala nga mmaze okufa, era 
mulikyama okuva mu kkubo lye nnabalagira; era obubi bulibabaako mu 
nnaku ez'enkomerero; kubanga mulikola ekiri mu maaso ga Mukama 
ekibi, okumusunguwaza olw'omulimu gw'emikono gyammwe. 30 Era 
Musa n'ayogerera matu g'ekibiina kyonna ekya Isiraeri ebigambo 
eby'oluyimba luno, okutuusa lwe byaggwa. 


32:1 Wulira, ggwe eggulu; nange naayogera; N’ensi ewulire ebigambo 
by’akamwa kange: 2 Okuyigiriza kwage kunaatonn ne'enkuba, Okwogera 
kwange gagwa ng.'omusulo; Ng'obukubakuba ku ssubi eggonvu Era 
ng'oluwandaggirize ku muddo: 3 Kubanga naatendera erinnya lya 


Mukama: Muwe obukulu, Katonda waffe. 4 Lwazi, omulimu gwe 
gwatuukirira; Kubanga amakubo ge gonna musango: Katonda 
ow'obwebubigwa atalina bubi, Wa mazima oyo era wa nsonga. 5 
Baakolanga ebitali bya butuukirivu eri ye, si baana be, lye bbala lyabwe: 
Gye mirembe, emikakanyavu egyakyama. 6 Bwe musasula Mukama, bwe 
mutyo, Mmwe, abantu abasirusiru abatalina magezi? Si ye kitaawo 
eyakugula? Ye yakukola, ye yakunyweza ye. 7 Jjukira ennaku ez'edda, 
Lowooza emyaka gy'emirembe emingi: Buuza kitaawo, anaakiilaga; 
Abakadde bo, banaakubuulira. 8 Ali waggulu ennyo; bwe yawa amawanga 
obusika bwabwe, Bwe yayawula abaana. b'abantu: Yassaawo ensalo 
z'amawanga Ng'omuwendo bwe gwali ogw'abaana ba Isiraeri. 9 Kubanga 
omugabo gwa Mukama be bantu be; Yakobo: gwe muteeko gw'obusika 
bwe. 10 Yamusanga mu nsi ey'eddungu, Era mu kigumbo ekyereere 
ensolo we zikaabira; Yamwetooloolanga, Yamujjanjabanga. 
Yamukuumanga ng'emmunye y'eriiso lye: 11 Ng'empungu esaasaaaya 
ekisu kyayo, Epaapaalira ku bwana bwayo, Yayanjuluza ebiwaawaatiro 
bye, n'abatwala, N'abasitulira ku byoya bye, 12 Mukama yekka Ye 
Yamukulembera, So tewabanga katonda, mulala wamu naye. 13 
Yamulinnyisa ku bifo ebigulumivu eby'ensi, N'alya eky’engera 
eky’ennimiro N'amunuunyanga omubisi gw'enjuki okuva mu lwazi, 
N'amafuta okuva mu lwazi olw'embaalebaale; 14 Omuzigo gw'ente 
n'amata g'endiga, N'amasavu g'abaana b'endiga, N'eadiga ennume ez'engeri 
ey'e Basani, n'embuzi emmandwa; N'engaano eya ssava ng'amasavu 
g'ensigo; N'onywanga omwenge oguva mu musaayi. gw'omuzabbib 15 
Naye Yesuluuni n'asavuwala, nasamba: Wasavuwala, wanenewala, 
wafuuka munyirivu: N'alyoka aleka Katonda kola, N'anyooma Olwazi 
olw'obulokozi bwe. 16 Baamukwasanga obuggya ne bakatonda abalala, 
Baamusunguwazanga n'eby'emizizo. 17 Baawanga ssaddaaka balubaale 
abatali Katonda, Bakatonda be bataamanyanga, Bakatonda abaggya 
abaakajja bayimuke, Bajjajja bammwe be bataaryanga. 18 Lwazi 
eyakuzaala tomujjukira, Era weerahidde Katonda eyakuzaala. 19 Mukama 
n'akiraba n'abatamwa Olw'okusunguwaza kwa batabani be ne bawala be. 
20 N'ayogera nti Naabakisa amaaso gange, Ndiraba enkomerero yaabwe 


bw'eriba: Kubanga gye mirembe egy'ekyeja ekingi, Abaana omutali 
kukkiriza. 21 Bankwasanga obuggya n'ekyo ekitali Katonda; 
Bansunguwazanga n'ebigambo byabwe ebitaliimu: Nange ndibakwasa 
obuggya eri abo abatali ggwanga; Ndibasunguwaza n'eggwanga essirusiru. 
22 Kubanga omuliro gukoledde mu busungu bwange; Era gwase okutuuka 
mu magombe aga wansi ennyo, Era gwokya ensi n'ekyengera, kyayo, Era 
gukoleeza ensozi we zisibuka. 23 Ndibatuumako obubi; Ndimalira 
obusaale bwange ku bo: 24 Balikoozimba n'enjala, n'okwokya okungi 
kulibamalawo, N'okuzikirira okukambwe; N'amannyo g'ensolo 
ndibasindikira, N'obusagwa bw'ebyewalula eby'omu nfuufu. 25 Ebweru 
ekitala kinaabafuulaaga bamulekwa, Ne mu bisenge entiisa; 
Kinaazikirizanga omulenzi era n'omuwala, Ayonka era n'omusajja ameze 
envi. 26 Nayogera nti Nandibasaasaanyizza wala, Nandimazeeyo 
okujjukirwa kwabwe mu bantu: 27 Singa saatya kusunguwaza kwa 
mulabe, Abaabakyawa baleme okwerimba, Baleme okwogera nti 
Omukono gwaffe gugulumizibwa, Era Mukama si y'akoze bino byonna: 28 
Kubanga lye ggwanga eritamanyi kuteesa bigambo, So temuli kutegeera 
mu bo. 29 Singa ba magezi ne bategeera Ne balowooza enkomerero 
yaabwe ey'oluvannyuma! 30 Omu yandigobye arya olukumi; N'ababiri 
bandiddusizza batya Lwazi waabwe singa teyabatunda, Era Mukama singa 
teyabagabula? 31 Kubanga olwazi Iwabwe terulinnnga olwazi lwaffe, 
Newakubadde abalabe baffe bennyini nga be basala omusango. 32 
Kubanga omuzabbibu gwabwe gwava ku muzabbiliu ogw'e Sodoma, Ne 
mu nnimiro ez'e Ggomola: Ezabbibu zaabwe zabliibu za mususa, Ebirimba 
byazo bikaawa: 33 Omwenge gwabwe busagwa bwa misota, Era busagwa 
bukambwe bwa mbalasaasa. 34 Kino tekyaterekwa gye ndi, Nga 
kiteekeddwako akabonero mu bugagga bwange? 35 Okuwalana kviwange, 
n'okusasula, Obudde bwe bulituuka ekigere kyabwe ne kiseerera: 
Kubangaolunaku lwabwe olw'okulaba ennaku luli kumpi: N'ebigenda 
okubajjira biryanguwa: 36 Kubanga Mukama alisalira abantu be 
omusango; Era alyejjusa olw'abaddu be; Bw'aliraba ng'obuyinza bwabwe 
buweddewo, So tewali asigadtlewo, oba musibe oba atali musibe. 37 Era 
ayogera nti Bakatonda baabwe bali ludda wa, Olwazi lwe beesiganga; 38 


Abaalyangaamasavuag'essaddaaka zaabwe, Abaanywanga omwenge 
ogw'ekyo kye baawangayo ekyokunywa. Bagolokoke bababeere, Babe 
ekigo kyammwe, 39 Mulabe kaakano nga nze, nze wuuyo, So tewali 
katonda wamu nange: Nze nzita; era nze mpa obulamu; Nfumise, era 
mponya: So tewali ayinza okulokola okuggya mu mukono gwange: 40 
Kubanga ngolola omukono gwange eri eggulu, Ne njogera nti Nga bwe ndi 
omulamu emirembe gyonna, 41 Bwe ndiwagala ekitala kyange 
ekimasamasa, Omukono gwange ne gukwata ku musango; Ndiwalana 
eggwanga ku balabe bange, Ndisasula abo abankyawa. 42 Obusaale 
bwange ndibutamiiza omusaayi, N'ekitala kyange kirirya ennya; 
N'omusaayi gw'abo abattibwa n'abawambe, Okuva ku mutwe gw'abo 
abakulembera abalabe, 43 Musanyuke, mmwe amawanga, wamu n’abantu 
be. Kubanga aliwalana eggwanga ly'omusaayi gw'abaddu be, Era alisasula 
abalabe be okubonerezebwa; Era alitangirira elisi ye, abantu be. 44 Musa 
n'ajja n'ayogerera ebigambo byonna eby'oluyimba luno mu matu g'abantu, 
ye ne Koseya omwana wa Nuni: 45 Musa n'amalira ddala okwogera 
ebigambo ebyo byonna eri Isiraeri yenna: 46 n'abagamba nti Muteeke 
omutima gwammwe ku bigambo byonna bye mbategeeza leero; bye 
muliragira abaana bauimwe, okukwata ebigambo byonna eby'amateeka 
ago okubikolanga. 47 Kubanga si kigembo ekitaliimu gye muli kubanga 
bwe bulamu bwammwe, era olw'ekigambo ekyo kyemunaavanga 
muwaagaala 'ennaku zammwe ku nsi gye musomokera. Y oludaani 
okugirya. 48 Mukama n'agamba Musa ku lunaku olwo nti 49 Linnya ku 
lusozi luno Abalimu, ku lusozi Nebo, oluli mu nsi ya Mowaabu, 
olwolekera Yeriko; olengere ensi ya Kanani gye mpa abaana ba Isiraeri 
okuba obutaka: 50 ofiire ku lusozi lw'olinnyako, okuņņnaanyizibwe eri 
abantu bo; nga Alooni muganda wo bwe yafiira ku lusozi Koola, 
n'akunyaanyizibwa eri abantu be: 51 kubanga mwansobyako wakati mu 
baana ba Isiraeri ku mazzi ag'e Meriba mu Kadesi, mu ddungu Zini; 
kubanga temwantukuza wakati mu baana ba Isiraeri. 52 Kubanga 
olirengera ensi mu maaso go; naye toligendayo mu nsi gye mpa abaana ba 
Isiraeri. 


33:1 Era guno gwe mukisa Musa omusajja wa Katonda gwe yasabira 
abaana ba Isiraeri nga tannaba kufa. 2 N'ayogera nti Mukama yava ku 
Sinaayi, Era yabagolokokera ng'ava ku Seyiri; Yamasamasa okuva ku 
lusozi Palani, N'ava eri obukumi bw'abatukuvu: Ku mukono gwe ogwa 
ddyo kwaliko amateeka ag'omuliro gye bali: 3 Weewaawo, ayagala 
amawanga; Abatukuvu be bonna bali mu mukono gwo. Ne batuula ku 
bigere byo; Buli muntu aliweebwa ku bigambo byo. 4 Musa yatulagira 
amateeka, Obusika obw'ekibuna kya Yakobo. 5 Era yali kabaka mu 
Yesuluni. Emitwe gy'abantu bwe baakunyaanyizibwa, Ebika byonna ebya 
Isiraeri wamu: 6 Lewubeeni abenga omulamu, alemenga okufa; Naye 
abasajja be babenga batono: 7 Era guno gwe mukisa gwa Yuda: n'ayogera 
nti Wulira Mukama, eddoboozi lya Yuda, Omuyingize eri abantu be: 
N'emikono gye yeerwanirira; Era onoobanga mubeezi eri abalabe be. 8 Ne 
ku Leevi n'ayogera nti Sumimu wo ne Ulimu wo biri n'omusajja wo atya 
Katonda, Gwe wakemera e Masa, Gwe wawakana naye ku mazzi ag'e 
Meriba; 9 Eyayogera ku kitaawe ne ku nnyina nti Simulabye; So 
teyakkiriza baganda be, So teyamanya baana be ye: Kubanga bakutte 
ekigambo kyo, Era beekuuma endagaano yo. 10 Banaayigirizanga Yakobo 
emisango gyo, Ne Isiraeri banaamuyigirizanga amateeka go: 
Banaateekanga eby'okwoteza: mu maaso go, N'ekiweebwayo ekyokebwa 
ekiramba ku kyoto kyo. 11 Ebintu bye, Mukama, biwenga omukisa, 
Okkirize omulimu gw'emikono gye: Ofumiīitire ddala ebiwato byabwe 
abanaamugolokokerangako, N'abo abamukyawa balemenga okugolokoka 
nate. 12 Ku Benyamini n'ayogera nti Omwagalwa wa Mukama 
anaatuulanga mirembe awali ye; Amubikkako okuzibya obudde, Era atuula 
wakati w'ebibegabega bye 13 Ne ku Yusufu n'ayogera nti Ensi ye 
eweebwe Mukama omukisa; Olw'eby'omuwendo omungi eby'omu ggulu, 
olw'omusulo, N'olw'ennyanja egalamira wansi, 14 N'olw'eby'omuwendo 
omungi eby'ebibala by'enjuba. N'olw'eby'omuwendo omungi ebiva mu 
kukula kw'emyezi, 15 N'olw'ebikulu. eby'ensozi ez'edda, 
N'olw'eby'omuwendo omungi eby'ensozi ezitaggwaawo. 16 
N'olw'eby'omuweado omungi eby'ensi n'okujjula kwayo, N'ekisa ky'oyo 
eyatuula mu kisaka: Omukisa gujje ku mutwe gwa Yusufu, Ne ku 


bwezinge bw'omutwe gw'oyo eyayawulibwa ne baganda be. 17 Ye nte ye 
embereberye, obukulu bwe bubwe; N'amayembe ge, mayembe ga mbogo: 
Aligasindisa amawanga gonna, enkomerero z'ensi: Era bwe bukumi bwa 
Efulayimu, Era ze nkumi za Manase. 18 Ne ku Zebbulooni n'ayogera nti 
Sanyuka, Zebbuiooni; mu kufuluma kwo, Naawe, Isakaali, mu weema zo. 
19 Baliyita amawanga eri olusozi; Banaaweeranga eyo ssaddaaka 
ez'obutuukirivu: Kubanga balinuuna okujjula kw'ennyanja, N'obugagga 
obukweke obw'omu musenyu. 20 Ne ku Gaadi n'ayogera nti Aweebwe 
omukisa oyo agaziya Gaadi; Atuula ng'empologoma enkazi, N'ataagula 
omukono; era obwezinge bw'omutwe. 21 Ne yeeterekera omugabo 
ogw'olubereberye, Kubanga, eyo ekirundu eky'omugabi w'amateeka, 
kyaterekwa; N'ajja awamu n'emitwe gy'abantu, Yakola eby'obutuukirivu, 
ebya Mukama, N'emisango gye eri Isiraeri 22 Ne ku Ddaani n'ayogera nti 
Ddaani mwana wa mpologoma, Abuuka okuva mu Basani. 23 Ne ku 
Nafutaali n'ayogera nti Ggwe Nafutaali, akkuse obuganzi, Anyiye omukisa 
gwa Mukama: Ggwe lya obugwanjuba n'obukiika obwa ddyo. 24 Ne ku 
Aseri n'ayogera nti Aseri aweebwe omukisa gw'abaana; Asiimibwenga 
baganda be. Era annyikenga ekigere kye mu mafuta 25 Ebisiba byo 
binaabanga kyuma na lukomo; Era ng'ennaku zo, amaanyi go 

bwe, ganaabanga bwe gatyo. 26 Tewali afaanana Katonda, ggwe yesuluni, 
Eyeebagala ku ggulu olw'okukubeera, Era ku bbanga mu bukulu bwe 
obusinga: 27 Katonda ataggwaawo kye kifo ky'otuulamu, Era emikono 
egitaggwaawo gikuwanirira: Naasimbulamu abalabe mu maaso go, 
Naayogera nti Zikiriza. 28 Era Isiraeri atuula mirembe, Oluzzi lwa 
Yakobo luli Iwokka, Mu nsi ey'einaano n'omwenge; Weewaawo, eggulu 
lye litonnya omusulo. 29 Olina omukisa; ggwe Isiraeri: Ani akufaanana 
ggwe, eggwanga eryalokolwa Mukama, Engabo ey'okubeerwa kwo, Era 
kye kitala eky'obukulu bwo obusinga! Era abalabe bo balikujeemulukukira; 
Naawe olirinnya ku bifo byabwe ebya waggulu. 


34:1 Awo Musa n'ava mu nsenyi za Mowaabu n'alinnya ku lusozi Nebo, ku 
ntikko ya Pisuga, olwolekera Yeriko: Mukama n'amulaga ensi yonna eye 
Giriyaadi okutuusa ku Ddaani; 2 ne Nafutaali yonna, n'ensi, ya Efulayimu 


ne Manase, n'ensi yonna eya Yuda okutuusa ku nnyanja ey'emabega; 3 
n'Obukiika obwa ddyo, n'Olusenyi olw'ekiwonvu eky'e Yeriko ekibuga 
eky'enkindu okutuusa ku Zowaali. 4 Mukama n'amugamba nti Eyo ye nsi 
gye nnalayirira Ibulayimu, Isaaka, ne Yakobo, nga njogera nti Ndigiwa 
ezzadde lyo nkugirengezezza n'amaaso go, naye tolisomoka kugendayo. 5 
Awo Musa omuddu wa Mukama n'afiira eyo mu nsi, ya Mowaabu, 

ng 'ekigambo kya Mukama bwe kyali. 6 N,amuziika mu kiwonvu mu nsi 
ya Mowaabu awoolekera e Besupyoli: naye tewali muntu amanyi amalaalo 
ge ne leero. 7 Era Musa yali yaakamaze emyaka kikumi mu abiri bwe 
yafa; eriiso lye lyali terizibye, so n'amaanyi ge ag'obuzaaliranwa gaali 
tegakendeddeeko. 8 Abaana ba Isiraeri ne bakaabira Musa amaziga mu 
nsenyi za Mowaabu ennaku asatu kale ennaku ez'okukaabiramu nga 
banakuwalira Musa ne ziggwa. 9 Era Yoswa omwana wa Nuni yali 
ajjudde omwoyo ogw'amagezi; kubanga Musa yali amutaddeko emikono; 
abaana ba Isiraeri ne bamuwuliranga, ne bakola nga Mukama bwe yalagira 
Musa. 10 Era tewannayimuka mu Isiraeri nabbi afaanana Musa, Mukama 
gwe yamanya ng'alabagana n'amaaso: 11 mu bubonero obwo bwonna 
n'eby'emagero, Mukama bye yamutuma okukola mu nsi y'e Misiri, eri 
Falaawo, n'eri abaddu be bonna, n'eri ensi ye yonna; 12 ne mu mukono 
ogwo gwonna ogw'amaanyi, ne mu ntiisa eyo yonna ennene, Musa gye 
yakoleranga mu maaso ga Isiraeri yenna. 


Yoswa 


1:1 Awo olwatuuka Musa omuweereza wa Mukama; bwe yamala okufa, 
Mukama n'agamba Yoswa, omwana wa Nuni, omuweereza wa Musa, 
ng'ayogera nti 2 Musa, omuweereza wange, afudde; kale kaakano 
golokoka, osomoke omugga guno Yoludaani, ggwe, n'abantu bano bonna, 
muyingire mu nsi gye mbawa bo, abaana ba Isiraeri. 3 Buli kifo kye 
mulirinnyamu ekigere kyammwe, nkibawadde mmwe, nga bwe nnagamba 
Musa. 4 Okuva mu ddungu n'olusozi luno Lebanooni, okutuuka ku mugga 
omunene, gwe mugga Fulaati, ensi yonna ey'Abakiiti, era n'okutuuka ku 
nnyanja ennene ku luuyi olw'ebugwanjuba, we waliba ensalo yammwe. 5 


Tewalibeera muntu yenna aliyinza okuyimirira mu maaso go ennaku zonna 
ez'obulamu bwo: nga bwe nnabeeranga ne Musa, bwe ntyo bwe 
nnaabeeranga naawe; siikwabulirenga so siikulekenga. 6 Ddamu amaanyi 
guma omwoyo: kubanga ggwe olibasikiriza abantu bano ensi eno gye 
nnalayirira bajjabba baabwe okugibawa. 7 Naye mala okuddamu amaanyi 
n'okuguma ennyo omwoyo, okwekuumanga okukola ng'amateeka gonna 
bwe gali, Musa, omuweereza wange; ge yakulagira: tokyamanga 
okugaleka ku mukono ogwa ddyo newakubadde ogwa kkono, olyoke 
oweebwenga omukisa buli gy'onoogendanga yonna. 8 Ekitabo kino 
eky'amateeka tekiivenga mu kamwa ko, naye onookirowoozangamu 
emisana n'ekiro, olyoke weekuumenga okukola nga byonna bwe biri 
ebiwandiikiddwamu: kubanga bw'onooterezanga bw'otyo ekkubo lyo, era 
bw'onooweebwanga omukisa bw'otyo. 9 Si nze nkulagidde? Ddamu 
amaanyi, guma omwoyo; totyanga, so teweekanganga kubanga Mukama 
Katonda wo ali naawe buli gy'onoogendanga yonna. 10 Yoswa n'alyoka 
alagira abaami b'abantu, ng'ayogera nti 11 Muyite wakati mu lusiisira, 
mulagire abantu, nga mwogera nti Mweteekereteekere emmere; kubanga 
ennaku essatu nga tezinnayita mugenda, okusomoka omugga guno 
Yoludaani, okuyingira okulya ensi, Mukama Katonda wammwe gy'abawa 
okugirya. 12 Era Abalewubeeni, n'Abagaadi, n'ekitundu eky'ekika kya 
Manase Yoswa n'abagamba, ng'ayogera nti 13 Mujjukire ekigambo Musa 
omuweereza wa Mukama kye yabalagira, ng'ayogera nti Mukama 
Katonda wammwe abawa ekiwummulo, era alibawa ensi eno. 14 Bakazi 
bammwe, n'abaana bammwe abato, n'ebisibo byammwe, balituula mu nsi 
Musa gye yabawa emitala wa Yoludaani; naye mmwe mulisomoka mu 
maaso ga baganda bammwe nga mulina ebyokulwanyisa, abazira mwenna 
ab'amaanyi, mulibabeera; 15 okutuusa Mukama lw'alimala: okubawa 
baganda bammwe ekiwummulo, nga bw'awadde mmwe, era nabo lwe 
balimala okulya ensi Mukama Katonda wammwe gy'abawa bo: ne 
mulyoka muddayo mu nsi gye mwalya, mugirye, Musa omuweereza wa 
Mukama gye yabawa emitala wa Yoludaani ku luuyi olw'ebuvanjuba: 16 
Ne bamuddamu Yoswa, nga boogera nti Byonna by'otulagidde tulibikola, 
era buli gy'onootutumanga tunaagendanga. 17 Nga bwe twawuliranga 


Musa mu bigambo byonna, naawe tunaakuwuliranga bwe tutyo: kyokka 
Mukama Katonda wo abe naawe, nga bwe yali ne Musa. 18 Buli muntu 
yenna anaajeemeranga ekiragiro kyo, era ataawulirenga bigambo byo mu 
byonna by'onoomulagiranga, anattibwanga: naye ddamu amaanyi, guma 
omwoyo. 


2:1 Yoswa omwana wa Nuni n'atuma abantu babiri nkiso okuva mu 
Sittimu okuketta, ng'ayogera nti Mugende, mukebere ensi ne Yeriko. Ne 
bagenda, ne bayingira mu anyumba ey'omwenzi, erinnya lye Lakabu, ne 
basulayo. 2 Kabaka w'e Yeriko ne bamubuulira, nga boogera nti Laba, 
wayingidde muno ekiro ku baana ba Isiraeri okuketta ensi: 3 Kabaka w'e 
Yeriko n'atumira Lakabu, ng'ayogera nti Goba abantu abazze gy'oli, 
abaayingidde mu nnyumba yo: kubanga bazze okuketta ensi yonna. 4 
Omukazi n'abatwala bombi, n'abakisa; n'ayogera nti Weewaawo, abantu 
baze gye ndi, naye nabadde simanyi gye bavudde: 5 awo obudde bwe 
bwaruuse okuggalawo wankaaki, ng'enzikiza ekutte, abantu ne bagenda: 
abantu gye bazze simanyi: mubagoberere mangu; kubanga 
munaabatuukako. 6 Naye yali abalinnyisizza ku kasolya, n'ababikkako 
emiti egy'obugoogwa, gye yali ateeseteese obulungi ku kasolya. 7 Abantu 
ne babagoberera mu kkubo erya Yoludaani okutuuka ku musomoko: 
abaabagoberera bwe baamala okuvaayo, ne balyoka baggalawo wankaaki. 
8 Bo nga tebanneebaka; n'alinnya gye bali ku kasolya; 9 n'agamba abantu 
nti Mmanyi nga Mukama abawadde ensi, era ng'entiisa yammwe etukutte, 
era ng'abali mu nsi bonna basaanuuka mu maaso gammwe. 10 Kubanga 
twawulira Mukama bwe yakaliza Ennyanja Emmyufu mu maaso gammwe, 
bwe mwava mu Misiri; era kye mwakola bakabaka ababiri ab'Abamoli; 
abaali emitala wa Yoludaani, Sikoni ne Ogi; be mwazikiri riza ddala. 11 
Naffe bwe twakiwulira; emitima gyaffe ne giryoka gisaanuuka; so tewali 
muntu asigalamu omwoyo gwonna ku Iwammwe: kubanga Mukama 
Katonda wammwe, oyo ye Katonda waggulu mu ggulu, era wansi ku nsi. 
12 Kale kaakati, mbeegayiridde, mundayirire Mukama, kubanga mbakoze 
bulungi nammwe okugikola obulungi ennyumba ya kitange, era mumpe 
akabonero ak'amazima: 13 era n'okuwonya kitange ne mmange ne 


bannyinaze ne baganda bange ne byonna bye balina, n'okulokola obulamu 
bwaffe mu kufa. 14 Abantu ne bamugamba nti Obulamu bwaffe buligatta 
obulamu bwammwe, bwe mutalibuulira bigambo byaffe bino awo 
Mukama bw'alituwa ensi, ne tulyoka tukukolera ekisa n'amazima. 15 Awo 
n'abassa n'omugwa ng'abayisa mu ddirisa; kubanga ennyumba ye yali 
ekwatanye ku bbugwe ow'ekibuga, naye yabeera ku bbugwe. 16 
N'abagamba nti Mugende ku lusozi, abaabagoberedde baleme okubasanga: 
era mwekwekereyo ennaku ssatu, okutuusa abaabagobereddelwe 
balikomawo; oluvannyuma muliyinza okugenda. 17 Abantu ne bamugamba 
nti Tetulina musango ku kisayiro kyo kino ky'otulayizizza. 18 Laba, bwe 
tulijja mu nsi, olisiba akagwa kano akamyufu mu ddirisa ly'otuyisizzaamu: 
era olikuņnnaanyiza mu nnyumba gy'oli kitaawo ne nnyoko ne baganda bo, 
n'ennyumba yona eya kitaawo. 19 Bwe kityo, omuntu yenna aliva mu 
miryango egy'ennyumba yo ku luguudo, omusaayi gwe guliba ku mutwe 
gwe, naffe tetulizza musango: era omuntu yenna alibeera naawe mu 
nnyumba, omusaayi gwe guliba ku mutwe gwaffe, bw'alikwatibwa 
omukono gwonna: 20 Naye bw'olibuulira ebigambo byaffe bino; tetulizza 
musango olw'ekirayiro kyo ky'otulayizizza. 21 N'ayogera nti Wabe 
ng'ebigambo byammwe bwe biri. N'abasindika, ne bagenda n'asiba akagwa 
akamyufu mu ddirisa. 22 Ne bagenda ne batuuka ku lusozi, ne babeera eyo 
ennaku ssatu, okutuusa abaabagoberera lwe baamala okukomawo 
abaabagoberera baabanoonya mu kkubo lyonna, ne batabalaba: 23 Awo 
abantu ababiri ne bakomawo, ne baserengeta ku lusozi, ne basomoka, ne 
bajja eri Yoswa omwana wa Nuni; ne bamubuulira byonna ebyababaako. 
24 Ne bamugamba Yoswa nti Mazima Mukama atuwadde mu mikono 
gyaffe ensi yonna; era nate abali mu nsi bonna basaanuukira ddala mu 
maaso gaffe. 


3:1 Yoswa n'akeera enkya n'agolokoka; ne bava mu Sittimu, ne batuuka ku 
Yoludaani, ye n'abaana ba Isiraeri bonna; ne basulawo nga tebannasomoka. 
2 Awo ennaku ssatu bwe zaayita abaami ne bayita wakati mu lusiisira; 3 
ne balagira abantu, nga boogera nti Bwe munaalaba essanduuko 
ey'endagaano ya Mukama Katonda wammwe; ne bakabona Abaleevi nga 


bagyetisse, ne mulyoka muva mu kifo kyammwe, ne mugigoberera. 4 
Naye wanaabaawo ebbanga wakati wammwe nayo; ng'emikono enkumi 
bbiri gigerebwa: temugisemberera, muyoke mumanye ekkubo 
eribagwanidde okuyitamu; kubanga okuuuka kaakano temunnayita mu 
kkubo lino. 5 Yoswa n'agamba abantu nti Mwetukuze kubanga enkya 
Mukama anaakola eby'amagero mu mmwe. 6 Yoswa n'agamba bakabona, 
ng'ayogera nti musitule essanduuko ey'endagaano, nusomoke 
mukulembere abantu. Ne basitula essanduuko ey'endagaano 
n'ebakulembera abantu. 7 Mukama n'agamba Yoswa nti Leero naatanula 
okukugulumiza mu maaso ga Baisiraeri bonna, bamanye nti, nga bwe nnali 
ne Musa, bwe ntyo bwe nnaabeeranga naawe. 8 Era onoolagira bakabona 
abasitula essanduuko ey'endagaano, ng'oyogera nti Bwe munaatuuka ku 
mabbali g'amazzi aga Yoludaani, munaayimirira mu Yoludaani. 9 Yoswa 
n'agamba abaana ba Isiraeri nti Mujje wano, muwulire ebigambo bya 
Mukama Katonda wammwe. 10 Yoswa n'ayogera nti Ku kino kwe 
munaamanyira nga Katonda omulamu ali mu mmwe, era nga talirema 
kugoba mu maaso gammwe Abakanani, n'Abakiiti, n'Abakuvi, n'Abaperizi, 
n'Abagirugaasi, n'Abamoli, n'Abayebusi. 11 Laba, essanduuko 
ey'endagaano ya Mukama w'ensi zonna, ebakulembera okusomoka 
Yoludaani. 12 Kale kaakano mwerondere abasajja kkumi na babiri mu 
bika bya Isiraeri, buli kika omu. 13 Owo, ebigere bya bakabona: abasitula 
essanduuko ya Mukama, Mukama w'ensi zonna bwe biribeera mu mazzi 
ga Yoludaani, amazzi ga Yoludaani ne galyoka gaggwaawo, ge mazzi 
agava engulu; ne gayimirira entuumu wamu. 14 Awo, abantu bwe baava 
mu weema zaabwe, okusomoka Yoludaani, bakabona abaasitula 
essanduuko ey'endagaano nga bakutembedde abantu; 15 era abaasitula 
essanduuko bwe baatuuka ku Yoludaani, ebigere bya bakabona abaasitula 
essanduuko ne byennyika ku mabbali g'amazzi (kubanga Yoludaani 
gwanjaala ku ttale lyagwo lyonna mu biro byonna eby'amakungula,) 16 
amazzi agaava engulu ne galyoka gayimirira ne geekuma entuumu wamu, 
wala nnyo, ku Adamu, ekibuga ekiriraanye e Zalesani: n'ago agakka ku 
nnyanja eye Alaba, ye nnyanja ey'omunnyo, ne gaggweerawo ddala: abantu 
ne basomokera awaliraanye e Yeriko. 17 Bakabona abaasitula essanduuko 


ey'endagaano ya Mukama ne bayimirira ne banywera ku lukalu wakati mu 
Yoludaani, n'Abaisiraeri bonaa ne bayita awakalu, okutuusa eggwanga 
lyonna lwe lyayitira ddala mu Yoludaani. 


4:1 Awo eggwanga lyonna bwe lyamala okuyitira ddala mu Yoludaani, 
Mukama n'agamba Yoswa, ng'ayogera nti 2 Mwerondere abasajja kkumi 
na babiri mu bantu, mu buli: kika omu, 3 era mubalagire, nga mwogera nti 
Mulonde wano wakati mu Yoludaani, mu kifo ebigere bya bakabona mwe 
byanyweredde, amayinja kkumi n'abiri, mugasomose, mugasse mu kisulo, 
kye munaasulamu ekiro kino. 4 Awo Yoswa n'ayita abasajja kkumi na 
babiri, be yateekateeka mu baana ba Isiraeri, mu buli kika omu: 5 Yoswa 
n'abagamba nti Mukulembere essanduuko ya Mukama Katonda wammwe 
wakati mu Yoludaani, musitule buli muntu mu mmwe ejjinja ku 
kibegabega kye, ng'omuwendo ogw'ebika eby'abaana ba Isiraeri bwe guli: 
6 ako kabe akabonero mu mmwe, abaana bammwe bwe banaabuuzanga 
mu biro ebigenda okujja, nga boogera nti Amayinja gano amakulu gaago 
ki? 7 mulyoke mubagambe nti Kubanga amazzi ga Yoludaani gaggwaawo 
mu maaso g'essanduuko ey'endagaano ya Mukama; bwe yayita mu 
Yoludaani, amazzi ne gaggwaawo: era amayinja gano galibeera 
ekijjuukizo eri abaana ba Isiraeri emirembe egitaggwaawo. 8 Abaana ba 
Isiraeri ne bakola nga Yoswa bw'abalagidde, ne balonda amayinja kkumi 
n'abiri wakati mu Yoludaani, nga Mukama bwe yagamba Yoswa, 
ng'omuwendo ogw'ebika eby'abaana ba Isiraeri bwe guli; ne bagasomosa 
ne bagatuusa mu kifo mwe baasula, ne bagassaawo. 9 Yoswa n'asimba 
amayinja kkumi n'abiri wakati mu Yoludaani, mu kifo ebigere bya 
bakabona abaasitula essanduuko ey'endagaano mwe byayimirira: era 
weegali ne kaakano. 10 Kubanga bakabona abaasitula essanduuko 
baayimirira wakati mu Yoludaani, ne kituukirira buli kigambo Mukama 
kye yalagira Yoswa okubuulira abantu, nga byonna bwe byali Musa bye 
yalagira: Yoswa: abantu ne banguwa ne bayita. 11 Awo, abantu bonna bwe 
baamala okuyita, essanduuko ya Mukama n'eryoka eyita, ne bakabona mu 
maaso g'abantu. 12 N'abaana ba Lewubeeni; n'abaana ba Gaadi, n'ekitundu 
eky'ekika kya Manase, ne bakulembera abaana ba Isiraeri ne bayita nga 


balina ekyokulwanyisa, nga Musa bwe yabagamba: 13 abantu ng'obukumi 
buna abeeteeseteese okulwana ne bayita mu maaso ga Mukama eri olutalo, 
mu lusenyi olw'e Yeriko: 14 Ku lunaku olwo Mukama n'akuza Yoswa mu 
maaso ga Baisiraeri bonna: ne bamutya, nga bwe baatyanga Musa; ennaku 
zonna ez'obulamu bwe. 15 Mukama n'agamba Yoswa ng'ayogera nti 16 
Lagira bakabona abasitula essanduuko ey'obujulirwa okulinnya okuva mu 
Yoludaani: 17 Awo Yoswa n'alagira bakabona ng'ayogera nti Mulinnye 
muve mu Yoludaani: 18 Awo bakabona abaasitula essanduuko 
ey'endagaano ya Mukama bwe baamala okulinnya okuva wakati mu 
Yoludaani, n'ebigere bya bakabona ne birinnyibwa ku lukalu, amazzi ga 
Yoludaani ne galyoka gadda mu kifo kyago, ne gayanjaala ku ttale lyagwo 
lyonna, ng'edda: 19 Abantu ne balinnya ne bava mu Yoludaani kn lunaku 
olw'ekkumi mu mwezi ogw'olubereberye ne basula mu Girugaali, mu nsalo 
ey'ebuvanjuba ey'e Yeriko. 20 N'amayinja gali ekkumi n'abiri ge baggya 
mu Yoludaani, Yoswa n'agasimba mu Girugaali: 21 N'agamba abaana ba 
Isiraeri ng'ayogera nti Abaana bammwe bwe banaabuuzanga bakitaabwe 
mu biro ebigenda okujja, nga boogera nti Amakulu g'amayinja gano ki? 22 
ne mulyoka mutegeezanga abaana bammwe; nga mwogera nti Abaisiraeri 
baayita mu Yoludaani muno nga lukalu: 23 Kubanga Mukama Katonda 
wammwe yakaliza amazzi ga Yoludaani mu maaso gammwe, okutuuka 
bwe mwamala okuyita; nga Mukama Katonda wammwe bwe yakola 
Ennyanja Emmyufu, gye yakaliza mu maaso gaffe; okutuuka bwe twamala 
okuyita: 24 amawanga gonna ag'ensi galyoke gamanye omukono gwa 
Mukama nga gwa maanyi; batyenga Mukama Katonda wammwe 
emirembe egitaggwaawo. 


5:1 Awo bakabaka bona ab'Abamoli, abaali emitala wa Yoludaani ku 
luuyi olw'ebugwanjuba; ne bakabona ab'Abakanani, abaali ku nnyanja, bwe 
baawulira Mukama bwe yakaliza amazzi ga Yoludaani mu maaso g'abaana 
ba Isiraeri, okutuuka bwe twamala okusomoka, omutima gwabwe ne 
gusaanuuka, so nga tewakyali alina omwoyo mu bo; olw'abaana ba 
Isiraeri. 2 Mu biro ebyo Mukama n'agamba Yoswa nti Weekolere 
obwambe obw'amayinja, okomole nate abaana ba Isiraeri omulundi 


ogw'okubiri. 3 Yoswa ne yeekolera obwambe obw'amayinja, n'akomolera 
abaana ba Isiraeri ku lusozi olw'ebikuta. 4 Era eno ye nsonga 
eyabakomoza Yoswa: abasajja bonna abaava mu Misiri, abalwanyi bonna, 
ne bafiira mu ddungu mu kkubo, bwe baamala okuva mu Misiri: 5 
Kubanga abantu bonna abaavaayo ne bakomolwa: naye abantu bonna 
abaazaalirwa mu ddungu mu kkubo nga bava mu Misiri nga tebakomo 
lwanga. 6 Kubanga abaana ba Isiraeri baatambulira emyaka amakumi ana 
mu ddungu, okutuusa eggwanga lyonna, be balwanyi abaava mu Misiri; 
lwe lyaggwaawo, kubanga tebaawulira ddoboozi lya Mukama: Mukama 
be yalayirira obutabaganya kulaba nsi Mukama gye yalayirira bajjajja 
baabwe okutuwa, ensi ekulukuta amata n'omubisi. gw'enjuki. 7 N'abaana 
baabwe be yazza mu kifo kyabwe, abo Yoswa be yakomola: kubanga 
baali si bakomole, kubanga tebaabakomolera mu kkubo: 8 Awo, bwe 
baamala okukomola eggwanga lyonna, ne babeera mu bifo byabwe mu 
lusiisira ne bamala okuwona. 9 Mukama n'agamba Yoswa nti Leero 
njiringisizza ekivume eky'e Misiri okukibaggyako. Erinnya ery'ekifo kiri 
kyeryava liyitibwa Girugaali ne kaakano. 10 Abaana ba Isiraeri ne basula 
mu Girugaali; ne balya Okuyitako ku lunaku olw'ekkumi n'ennya 
olw'oinwezi olweggulo mu lusenyi olw'e Yeriko. 11 Okuyitako 
ng'eweddeko ku lunaku olw'enkya ne balya emmere enkalu ey'omwaka 
ogwaggwaako, emigaati egitazimbulukuswa ne kasooli omusiike, ku 
lunaku olwo. 12 N'emmaanu n'eggwaawo enkya, bwe baamala okulya 
emmere ey'ensi ey'omwaka ogwaggwaako; abaana ba Isiraeri nebataba na 
mmaanu nate; naye ne balya ku mmere ey'ensi eya Kanani omwaka ogwo. 
13 Awo, Yoswa bwe yali ng'asembedde e Yeriko, n'ayimusa amaaso ge 
n'atunula, era, laba, nga wayimiridde omuntu okumwolekera eyalina 
ekitala ekisowole mu mukono gwe; Yoswa n'amusemberera, n'amugamba 
nti Oli ku lwaffe, oba oli ku Iwa balabe baffe? 14 N'ayogera nti Nedda; 
naye omukulu ow'eggye lya Mukama ntuuse kaakano. Yoswa 
n'amufukaamirira mu maaso ge, n'asinza, n'amugamba nti Mukama wange 
agamba atya omuddu we? 15 Omukulu ow'eggye lya Mukama n'agamba 
Yoswa nti Yambula engatto yo mu kigere kyo; kubanga ekifo 
mw'oyimiridde kitukuvu. Yoswa n'akola bw'atyo. 


6:1 (Era Yeriko kyali kiggaliddwawo ddala olw'abaana ba Isiraeri tewaali 
afuluma, newakubadde ayingira.) 2 Mukama n'agamba Yoswa nti Laba, 
nkukiwadde mu mukono gwo Yeriko, ne kabaka waamu, n'abazira 
ab'amaanyi. 3 Era mulikyetooloola ekibuga, abalwanyi mwenna, nga 
mukyetooloola omulundi gumu. Bw'onookolanga bw'otyo ennaku 
omukaaga. 4 Ne bakabona omusanvu balisitula enyombe omusanvu 
ez'amayembe ag'endiga ensajja nga bazikulembeza essanduuko: ne ku 
lunaku olw'omusanvu mulikyetooloola ekibuga emirundi musanvu; ne 
bakabona balifuuwa enyombe. 5 Awo, bwe balifuuwa enyombe 
ez'amayembe ag'endiga ensajja era bwe muliwulira eddoboozi 
ery'ennyombe; abantu bonna ne balyoka boogerera waggulu n'eddoboozi. 
ddene; bbugwe ow'ekibuga n'alyoka agwira ddala wansi, abantu ne 
balinnya buli muntu mu maaso ge. 6 Yoswa, omwana wa Nuni, n'ayita 
bakabona, n'abagamba nti Musitule essanduuko ey'endagaano, era 
bakabona musanvu basitule enyombe musanvu ez'amayembe ag'endiga 
ensajja bazikulembeze essanduuko ya Mukama: 7 Ne bagamba abantu nti 
Muyite, mwetooloole ekibuga, n'abalina ebyokulwanyisa bakulembere 
essanduuko ya Mukama. 8 Awo Yoswa bwe yamala okwogera n'abantu, 
bakabona omusanvu abaasitula enyombe omusanvu ez'amayembe 
ag'endiga ensajja mu maaso ga Mukama ne bayita, ne bafuuwa enyombe: 
essanduuko ey'endagaano ya Mukama ng'ebavaako ennyuma. 9 Abalina 
ebyokulwanyisa ne bakulembera bakabona abaafuuwa engombe, 
ab'ennyuma ne bagoberera essanduuko, nga bafuuwa enyombe nga 
batambula. 10 Yoswa n'alagira abantu, ng'ayogera nti Temwogerera 
waggulu, n'eddoboozi lyammwe lireme okuwulirwa, n'ekigambo kyonna 
kireme okuva mu kamwa kammwe, okutuusa ku lunaku lwe ndibalagira 
okwogerera waggulu; ne mulyoka mwogerera waggulu. 11 Bw'atyo 
yagyetoolooza ekibuga essanduuko ya Mukama, nga bakyetooloodde 
omulundi gumu ne bayingira mu lusiisira, ne basula mu lusiisira. 12 Yoswa 
n'akeera enkya n'agolokoka, ne bakabona ne basitula essanduuko ya 
Mukama 13 Ne bakabona omusanvu abaasitula enyombe omusaavu 
ez'amayembe ag'endiga ensajja nga bazikulembeza essanduuko ya 
Mukama ne bagenda obutalinda, ne bafuuwa enyombe: n'abalina 


ebyokulwanyisa nga babakulembedde: n'ab'ennyuma ne bagoberera 
essanduuko ya Mukama nga bafuuwa enyombe nga batambula. 14 Ne ku 
lunaku olw'okubiri ne beetooloola ekibuga omulundi gumu, ne baddayo mu 
lusiisira: bwe baakola bwe batyo ennaku mukaaga. 15 Awo ku lunaku 
olw'omusanvu ne bakeera enkya mu matulutulu, ne beetooloola ekibuga 
emirundi musanvu bwe batyo: naye ku lunaku olwo beetooloola ekibuga 
emirundi musanvu. 16 Awo ku mulundi ogw'omusanvu, bakabona bwe 
baafuuwa enyombe, Yoswa n'agamba abantu nti Muleekaane; kubanga 
Mukama abawadde ekibuga. 17 N'ekibuga kiriterekerwa Mukama, 
ekibuga ne byonna ebirimu: Lakabu omwenzi y'aliwona yekka, ye ne 
bonna abali awamu naye mu nnyumba, kubanga yakweka abatume, be 
twatuma. 18 Nammwe mwewalire ddala mu biterekeddwa Mukama, 
muleme okutwala ku biterekeddwa, nga mumaze okubitereka; bwe mutyo 
mwandifudde olususira lwa Isiraeri olukolimiddwa, era 
mwandirweraliikirizza; 19 Naye effeeza yonna n’ezaabu n'ebintu 
eby'ebikomo n'eby’ebyuma bye bitukuvu eri Mukama; birijja mu ggwanika 
lya Mukama. 20 Awo abantune baleekaana, ne bafuuwa enyombe; awo, 
abantu bwe baawulira eddoboozi ery'engombe abantu ne balyoka 
boogerera waggulu n'eddoboozi ddene, bbugwe n'agwira ddala wansi, 
abantu ne balinnya mu kibuga, buli muntu mu maaso ge, ne bamenya 
ekibuga. 21 Ne bazikiririza ddala ebyali -mu kibuga byonna, abasajja 
n'abakazi; abato n'abakulu; n'ente, n'endiga, n'endogoyi, ne babitta n'ekitala. 
22 Yoswa n'agamba abasajja ababiri abaaketta ensi nti Mugende mu 
nnyumba ey'omwenzi, mumufulumye omukazi, ne by'alina byonna, nga 
bwe mwamulayirira. 23 Abavubuka abakessi ne bayingira, ne 
bamufulumya Lakabu, ne kitaawe, ne nnyina; ne baganda be, ne byonna 
by'alina, era n'ekika kye kyonna ne babafulumya; ne babateeka ebweru ku 
lusiisira lwa Isiraeri: 24 Ekibuga ne bakyokya omulimu n’ebyalimu 
byonna: naye effeeza n'ezaabu n'ebintu eby'ebikomo n'eby'ebyuma byokka 
baabissa mu ggwanika ery'ennyumba ya Mukama. 25 Naye Lakabu 
omwenzi, n'ab'ennyumba ya kitaawe ne byonna bye yalina, Yoswa 
n'abawonya; n'abeera wakati mu Isiraeri, ne kaakano; kubanga yakweka 
abatume, Yoswa be yatuma okuketta Yeriko. 26 Yoswa n'abalayiza 


ekirayiro mu biro ebyo, ng'ayogera nti Akolimirwe mu maaso ga Mukama 
oyo aliyimirira n'azimba ekibuga kino Yeriko: mu kufirwa omwana we 
omubereberye mw'alissizaawo emisingi, gyakyo, era mu kufirwa omwana 
we omuto alisimba enzigi zaakyo. 27 Bw'atyo Mukama yabeeranga ne 
Yoswa; n'ebigambo bye ne byatiikirira mu nsi yonna. 


7:1 Naye abaana ba Isiraeri ne bauga Akani, omwana wa Kalumi, omwana 
wa Zabudi, omwana wa Zeera, ow'ekika kya Yuda, n'atwala ku 
biterekeddwa: obusungu bwa Mukama ne bubuubuuka ku baana ba 
Isiraeri. 2 Yoswa n'atuma abantu okuva mu Yeriko okugenda e Ayi 
ekiriraanye Besaveni, ku luuyi olw'ebuvanjuba olwa Beseri, n'abagamba nti 
Mulinnye mukette ensi. Abantu, ne balinnya, ne baketta Ayi. 3 Ne 
bakomawo eri Yoswa, ne bamugamba nti Abantu bonna tebagendayo; 
naye abantu ng'enkumi bbiri oba ssatu balinnye bakube Ayi; toteganya 
abantu bonna okugendayo; kubanga abaayo batono. 4 Awo ne balinnyayo 
ku bantu abasajja ag'enkumi ssatu; ne badduka mu maaso g'ab'e Ayi. 5 
N'ab'e Ayi ne bakuba mu bo abantu ng'amakumi asatu mu mukaaga: ne 
babagoba okubaggya ku wankaaki okubatuusa ku Sebalimu, ne babakubira 
awaserengeterwa: emitima, gy'abantu ne gisaanuuka, ne giba ng'amazzi. 6 
Yoswa n'ayuza engoye ze, n'agwa ne yeevuunika awali essanduuko ya 
Mukama n'atuusa olweggulo, ye n’abakadde ba Isiraeri; ne beesiiga 
enfuufu ku mitwe gyabwe: 7 Yoswa n'ayogera nti Woowe, ai Mukama 
Katonda, okusomosa kiki ekyakusomosa abantu bano Yoludaani, 
okutuwaayo mu mikono egy'Abamoli, okutuzikiriza? singa twakkiriza 
okutuula emitala wa Yoludaani 8 Ai Mukama, naayogera ntya, Abaisiraeri 
bwe bamaze okubakuba amabega abalabe baabwe? 9 Kubanga Abakanani 
n'abali mu nsi boana baliwulira, balituzingiza baliggya erinnya lyaffe ku 
nsi: naawe olirokola otya.erinnya lyo ekkulu? 10 Mukama n'agamba 
Yoswa nti Golokoka; kiki ekikugwisizza bw'otyo okwevuunika? 11 
Abaisiraeri hoonoonye; era bamenye endagaano yange gye nnabalagira; 
era n'okutwala batutte ku biterekeddwa; era babbye, era bakusizza, era 
babiyingizizza mu bintu byabwe. 12 Ekyo kye kibalobera abaana ba 
Isiraeri okuyimirira mu maaso g'abalabe baabwe, ne bakuba amabega 


abalabe baabwe, kubanga bafuuse abakolimiddwa, sijja kuddayo kubeera 
nammwe wabula nga muzikirizza ekyo kye mugugubiddeko. 13 Mukale, 
mutukuze abantu, mwogere nti Mwetukulize olunaku olw'enkya: kubanga 
Mukama, Katonda wa Isiraeri, bw'ayogera bw'ati nti Waliwo 
ekiterekeddwa wakati mu ggwe; Isiraeri: toyinza kuyimirira mu maaso 
g'abalabe bo; nga temunmnakigg yawo ekiterekeddwa mu mmwe. 14 Kale 
enkya munaasemberezebwa mu bika byammwe: awo, ekika Mukama 
ky'anaalondamu kinaasembera ng'enda zaakyo bwe ziri; n'enda Mukama 
gy'anaalondamu eneesembera mu nnyumba zaayo; n'ennyumba Mukama 
gy'anaalondamu eneesembera buli muntu buli muntu 15 Awo olunaatuuka 
anaalondebwa ng'alina ekiterekeddwa anaayokebwa omuliro, ne by'alina 
byonna; kubanga amenye endagaano ya Mukama, era kubanga akoze 
Obusirusiru mu Isiraeri. 16 Awo Yoswa n'akeera enkya, n'agolokoka, 
n'asembeza Isiraeri ng'ebika byabwe bwe byali; n'ekika kya Yuda ne 
kirondebwa: 17 n'asembeza enda ya Yuda; n'alonda enda eya Bazera: 
n'asembeza enda eya Bazera buli muntu buli muntu; Zabudi n'alondebwa: 
18 n'asembeza ennyumba ye buli muntu buli mnntu; Akani; omwana wa 
Kalumi, omwana wa Zabudi, omwana wa Zeera, ow'ekika kya Yuda, 
n'alondebwa. 19 Yoswa n’agamba Akani nti Mwana wange, 
nkwegayiridde, omuwe ekitiibwa Mukama, Katonda wa Isiraeri; 
omwatulire; era onyambe kaakano ky'okoze; tokinkisa. 20 Akani 
n'addamu Yoswa n'ayogera nti Mazima nnyonoonye eri Mukama, Katonda 
wa Isiraeri, ne nkola bwe nti ne bwe nti 21 bwe nnalaba mu munyago 
ekyambalo ekirungi ekya Smaali, n'esekeri ez'effeeza ebikumi bibiri, 
n'olulimi olwa zaabu ekigero kyalwo esekeri amakumi ataano, ne ndyoka 
mbiyaayaanira, ne mbitwala; era, laba, bikwekeddwa mu ttaka wakati mu 
weema yange, ne ffeeza wansi waakyo: 22 Awo Yoswa n'atuma ababaka, 
ne bagenda mbiro mu weema ye; era, laba; nga kikwekeddwa mu weema 
ye, n'effeeza wansi waakyo. 23 Nabo ne babiggya wakati mu weema; ne 
babireetera Yoswa n'abaana ba Isiraeri bonna; ne babissa wansi mu maaso 
ga Mukama. 24 Ne Yoswa; n'Abaisiraeri bonna awamu naye; ne batwala 
Akani, omwana wa Zeera, n'effeeza, ne ekyambalo, n'olulimu olwa zaabu; 
n'abaana be ab'obulenzi n'ab'obuwala, n'ente ze, n'endogoyi ze; n'endiga ze, 


n'eweema ye ne byonna bye yalina: ne babalinnyisa mu kiwonvu Akoli: 25 
Yoswa n'ayogela nti Kiki ekyakutweraliikirizisa? Mukama 

ne babookya omuliro, ne babakuba amayinja. 26 Ne bamutuumako 
entuumu ennene ey’amayinja ne kaakano; Mukama n'akyuka okuleka 
obusungu bwe obukabwe. Erinnya ery'ekiwonvu kiri kyeryava liyitibwa 
ekiwonvu Akoli, ne leero. 


8:1 Mukama n'agamba Yoswa nti Totyanga, so tokankananga: twala 
abantu bonna abalwanyi naawe, ogolokoke olinnye ku Ayi: laba; nkuwadde 
mu mukono gwo: kabaka wa Ayi, n'abantu be, n'ekibuga kye, n'ensi ye; 2 
era olikola Ayi ne kabaka waamu nga bwe wakola Yeriko ne kabaka 
waamu: naye omunyago gwakyo n'ente zaakyo mulibyetwatira okuba 
ebinyage byammwe: muteegere ekibuga ennyuma waakyo. 3 Awo Yoswa 
n'agolokoka, n'abantu bonna abalwanyi, okulinnya ku Ayi; Yoswa n'alonda 
abantu obukumi busatu, abazira ab'amaanyi, n'abasindika ekiro. 4 
N'abalagira ng'ayogera nti Laba, munaateegera ekibuga ennyuma w’e 
kibuga: temukiba wala nnyo ekibuga naye mwenna mweteeketeeke: 5 
nange n'abantu bonna abali nange tunaasemberera ekibuga: awo, bwe 
banajja okutulumba, ng'olubereberye; ne tulyoka tudduka: mu maaso 
gaabwe; 6 nabo banajja okutugoberera, okutuusa lwe tunaabasendasenda 
okuva mu kibuga ewala; kubanga banaayogera nti Badduse mu maaso 
gaffe ng olubereberye; kyetunaava tudduka mu maaso gaabwe: 7 nammwe 
munaagolokoka we muteegedde, ne mukwata ekibuga: kubanga Mukama 
Katonda wammwe anaakiwaayo mu mukono gwammwe. 8 Awo, bwe 
munaamala okukwata ekibuga, ne mukyokya omuliro okugoberera 
ekigambo kya Mukama bwe munaakola: laba, nze mbalagidde. 9 Yoswa 
n'abasindika: ne bagenda we banaateegera, ne babeera wakati wa Neseri 
ne Ayi, ku luuyi olw'ebugwanjuba olw'e Ayi: naye Yoswa n'asula ekiro 
ekyo'mu bantu. 10 Yoswa n'akeera enkya n'agolokoka; n'akuņnaanya 
abantu, n'alinnya, ye n'abakadde ba Isiraeri, mu maaso g'abantu ne bagenda 
e Ayi. 11 Abantu bonna, abalwanyi abaali naye, ne balinnya ne basembera 
ne batuuka ekibuga we kiraba, ne basimba olusiisira ku luuyi olw'obukiika 


obwa kkono olw'e Ayi: era waaliwo ekiwonvu wakati we ne Ayi. 12 
N'atwala abantu ng'enkumi ttaano, n'abateekateeka okuteega wakati wa: 
Beseri ne Ayi, ku luuyi olw'ebugwanjuba olw'ekibuga 13 Ewe batyo bwe 
baateekateeka abantu, eggye lyonna eryali ku bukiika obwa kkono 
obw'ekibuga, era n'abateezi baabwe abaali ebugwanjuba obw'ekibuga; 
Yoswa n'agenda ekiro ekyo wakati mu kiwonvu. 14 Awo olwatuuka 
kabaka we Ayi bwe yakiraba, ne banguwa ne bagolokoka, enkya, n'abantu 
ab'omn kibuga ne bajja ku Baisiraeri okulwana, ye n'abantu be.bonna, ku 
kiseera ekiragiddwa, mwmaaso ga Alaba; naye teyamanya nga waliwo 
abamuteeze ennyuma w'ekibuga. 15 Yoswa n'Abaisiraeri bonna ne 
beefuula ng'abagobeddwa mu maaso gaabwe, ne baddukira mu kkubo 
ery'eddungu. 16 N'abantu bonna abaali mu kibuga ne bakunyaanyizibwa 
okuba goberera: ne bagoba Yoswa, ne basendebwasendebwa okuva mu 
kibuga ewala. 17 Ne mutasigala muntu mu Ayi newakubadde mu Beseri, 
atazze kugoba Isiraeri: ne baleka ekibuga nga kigguliddwawo ne bagoba 
Isiraeri. 18 Mukama n'agamba: Yoswa nti Galula omuwunda oguli mu 
mukono gwo ku Ayi; kubanga naakikuwa mu mukono gwo. Yoswa 
n'agalula omuwunda ogwali mu mukono gwe eri ekibuga. 19 N'abateezi ne 
bagolokoka mangu mu kifo kyabwe, ne baddukana mbiro bwe yamala 
okugolola omukono, ne bayingira mu kibuga, ne bakimenya; ne banguwa 
ne bookya ekibuga omuliro: 20 Ab'e Ayi bwe baalaba ennyuma waabwe, 
ne batunula, era, laba, omukka ogw'ekibuga nga gunyookera mu ggulu, ne 
bataba na maanyi ga kudduka okugenda eri newakubadde okudda eno: 
n'abantu abaali baddukidde mu ddungu ne babakyukirako abaabagoba. 21 
Yoswa n'Abaisiraeri bonna bwe baalaba ng'abateezi bamenye ekibuga, 
n'omukka ogw'ekibuga nga gunyooka, awo ne bakyuka nate, ne batta ab'e 
Ayi. 22 N'abalala bannaabwe ne bava mu kibuga okubalumba; ne babeera 
wakati mu Baisiraeri, abalala eruuyi n'abalala eruuyi: ne babakuba, 
obutaganya muntu kusigalawo newakubadde okudduka: 23 Ne kabaka we 
Ayi ne bamukwata nga mulamu, ne bamuleeta eri Yoswa. 24 Awo; 
Abaisiraeri bwe baamala okuttira ddala abaali mu Ayi bonna mu lusenyi, 
mu ddungu lye baabagoberamu, bonna ne bagwa n'obwogi bw'ekitala ne 
baggwaawo, Abaisiraeri bonna ne balyoka bakomawo e Ayi, ne bakikuba 


n'obwogi bw'ekitala 25 Awo bonna abattibwa ku lunaku olwo, abasajja 
n'abakazi, baali kakumi mu enkumi bbiri, be bantu boma abaali mu Ayi. 26 
Kubanga Yoswa teyazza mukono gwe, gwe yagaluza omuwunda, 
okutuusa lwe yamala okubazikiririza ddala abaali mu Ayi boma. 27 
Wabula ente n'omunyago ogw'ekibuga ekyo Abaisiraeri ne babyetwalira, 
okuba ebinyage byabwe, ng'ekigambo kya Mukama kye yalagira Yoswa. 
28 Yoswa n'ayokya Ayi bw'atyo, n'akifuula ekifunvu emirembe gyonna, 
era ekyazika, ne kaakano. 29 Ne kabaka we Ayi namuwanika ku muti 
okutuusa olweggulo: enjuba bwe yagwa Yoswa n'alagira, ne baggya 
omulambo gwe ku muti, ne bagusuula ku muzigo: ku wankaaki 
ow'ekibuga, ne bagutuumako entuumu ennene ey'amayinja, ne kaakano. 30 
Awo Yoswa n'alyoka azimbira Mukama ekyoto, Katonda wa Isiraeri, ku 
lusozi Ebali, 31 nga Musa omuweereza wa Mukama bwe yabalagira 
abaana ba Isiraeri; nga bwe kyawandiikibwa mu kitabo eky'amateeka ga 
Musa, ekyoto eky'amayinja amalamba, omuntu g'atassaako kyuma kyonna: 
ne bakiweerako ebiweebwayo ebyokebwa eri Mukama ne bamuleetera 
ebiweebwayo olw'emirembe. 32 N'awandiika awo ku mayinja amateeka 
ga Musa, ge yaawandiika, mu maaso g'abaana ba Isiraeri. 33 N'Abaisiraeri 
bonna, n'abakadde baabwe, n'abaami, n’abalamuzi baabwe, ne bayimirira 
eruuyi n'eruuyi ez'essanduuko mu maaso ga bakabona Abaleevi, abaasitula 
essanduuko ey'endagaano ya Mukama, si nzaalwa bokka, naye ne 
bannaggwanga ekitundu kyabwe kumi olusozi Gerizimu gye lusimba, 
n'ekitundu kyabwe ekirala olusozi Ebali gye lusimba; nga Musa 
omuweereza wa Mukama bwe yalagira, basookenga okusabira omukisa 
abantu ba Isiraeri. 34 Oluvannyuma n'asoma ebigambo byonna 
eby'amateeka, omukisa n'okukolimira, nga byonna bwe biri 
ebyawandiikibwa mu kitabo eky'amateeka. 35 Tewali kigambo mu byonna 
Musa bye yalagira, Yoswa ky'ataasoma mu maaso ag'ekkuņņaaniro lyonna 
erya Isiraeri, n'abakazi, n’abaana abato, ne banna ggwanga 
abaatambulanga mu bo. 


9:1 Awo, bakabaka bonna abaali emitala wa Yoludaani, mu nsi ey'ensozi, 
ne mu nsenyi, ne ku ttale lyonna ery'ennyanja ennene Lebanooni gye 


lusimba, Abakiti, n'Abamoli, n'Abakanani, n'Abaperizi n'Abakuvi, 
Abayebusi, bwe baakiwulira; 2 ne balyoka. bakunyaanira wamu, 
okulwanyisa Yoswa n'Abaisiraeri, n'omwoyo gumu. 3 Naye abaali mu 
Gibyoni bwe baawulira Yoswa bye yakola ku yeriko ne Ayi, 4 ne basala 
amagezi, ne bagenda ne beefuula ng'ababaka, ne batwala ensawo enkadde 
ku ndogoyi zaabwe, n'amaliba ag'omwenge amakadde agaayulika 
agaatungirirwa; 5 n'engatto enkadde ezibotose mu bigere byabwe, era nga 
bambadde ebyambalo ebikadde; n’emmere yona ey'entanda yaabwe 
ng'ekaliridde ng'ekutte obukuku. 6 Ne bajja eri Yoswa mu lusiisira 
Girugaali, ne bamugamba ye Tabantu ba Isiraeri nti Tuvudde mu nsi wala: 
kale kaakano mulagaane naffe: 7 N'abantu ba Isiraeri ne bagamba Abakiivi 
nti Wozzi ewammwe muli wakati wansi yaffe; naffe tunaalagaana tutya 
nammwe? 8 Ne bagamba Yoswa nti Tuli baddu bo. Yoswa n'abagamba nti 
Muli baani? era muva wa? 9 Ne bamugamba nti Abaddu bo bavudde mu 
nsi wala nnyo okujja wano olw'erinnya lya Mukama Katonda wo: kubanga 
twawulira okwatiikirira kwe, ne byonna bye yakola mu Misiri, 10 ne 
byonna bye yakola bakabaka ababiri ab'Abamoli, abaali emitala wa 
Yoludaani, Sikoni kabaka w'e Kesuboni, ne Ogi kabaka w'e Basani, eyali 
mu Asutaloosi. 11 N'abakadde baffe ne bonna abaali mu nsi yaffe ne 
batugamba nti Mutwalire olugendo olwo entanda mu mikono gyammwe 
mugende mubasisinkane, mubagambe nti Tuli baddu bammwe: kale 
kaakano mulagaane naffe. 12 Emmere yaffe eno twagisibirira entanda 
yaffe mu nnyumba zaffe ng'ekyabuguma ku lunaku lwe twavaayo okujja 
gye muli; naye kaakano, laba, ekaliridde, era ekutte n'obukuku: 13 
n'amaliba gano ag’omwenge, ge twajjuza, gaali maggya; era, laba, 
gayuliseyulise: n'ebyambalo byaffe bino engatto zaffe bikaddiye 
olw'olugendo olunene ennyo, 14 Abantu ne batwala ku ntanda zaabwe, ne 
batabuuza bigambo eri akamwa ka Mukama. 15 Yoswa n'alagaana nabo 
emirembe, n'alagaana nabo obutabatta: n’abakulu b'elubiina ne babalayirira. 
16 Awo mu nnaku essatu, nga bamaze okulagaana nabo, ne bawulira nga 
baliraanwa baabwe, era nga baali wakati waabwe. 17 Abaana ba Isiraeri 
ne batambula ne batuuka mu bibuga byabwe ku lunaku olw'okusatu: 
Ebibuga byabwe byali Gibyoni, ne Kefira, ne Beerosi, ne Kiriyasuyalimu. 


18 N'abaana ba Isiraeri ne bataba kuba, kubanga abakulu b'ekibiina 
baabalayirira Mukama Katonda wa Isiraeri: N'ekibiina kyonna ne 
kyemulugunyiza abakulu. 19 Naye abakulu bonna ne bagamba ekibiina 
kyonna nti Twabalayirira Mukama Katonda wa Isiraeri: kale kaakano 
tetuuyinze kubakwatako. 20 Bwe tunaabakola bwe tutyo, okubaleka nga 
balamu; obusungu buleme okutubaako, olw'ekirayiro kye twabalayirira. 21 
Abakulu ne bagamba nti Mubaleke nga balamu: ne babeera abaasi b'enku 
era abasenyi b'amazzi eri ekibiina kyonna; ng'abakulu bwe baabagamba. 22 
Yoswa n'abayita nabagamba nti Kiki ekyabatuiimbya, nga mwogera nti 
Tuli wala nammwe: nga muli muffe? 23 Kale kaakano mukolimiddwa, so 
tewalibula kubeera mu mmwe abaddu ennaku zonna, abaasi b'enku era 
abasenyi b'amazzi eri ennyumba ya Katonda wange. 24 Ne bamuddamu 
Yoswa ne boogera nti Kubanga abaddu bo baategeezebwa ddala nga 
Mukama Katonda wo yalagira Musa omuweereza we okubawa: ensi 
yonna, n'okuzikiriza bonna abali mu nsi mu maaso gammwe; kyetwava 
tutya ennyo olw'obulamu bwaffe ku Iwammwe, ne tukola bwe tutyo. 25 
Ne kaakano, laba, tuli mu mukono gwo: bw'olowooza nga kirungi era 
kituukirivu okutukola, kola bw'otyo. 26 Era bw'atyo bwe yabakola, 
n'abawonya mu mukono gw'abaana ba Isiraeri okubatta: 27 Ku lunaku luli 
Yoswa n'abafuula abaasi b'enku era abasenyi b'amazzi eri ekibiina n'eri 
ekyoto kya Mukama, ne kaakano, mu kifo ky'anaalagiranga. 


10:1 Awo, Adonizedeki kabaka w'e Yerusaalemi bwe yawulira Yoswa 
bwe yamenya Ayi n'akizikiririza ddala; nti, bwe yakola Yeriko ne kabaka 
waamu, bw'atyo bwe yakola Ayi ne kabaka waamu; era ng'ab'omu Gibyoni 
baalagaana emirembe n'Abaisiraeri, era nga bali mu bo; 2 ne balyoka batya 
nnyo, kubanga Gibyoni kyali kibuga kinene, ng'ebibuga bya bakabaka bwe 
byali, era kubanga kyali kisinga Ayi obunene, n'abantu baayo bonna bazira: 
3 Adonzedeki, kabaka w'e Yerusaalemi, kyeyava atuma eri Kokamu, 
kabaka w'e Kebbulooni, n'eri Piramu, kabaka w'e Yalamusi; m'eri, Yafiya, 
kabaka w'e Lakisi, n'eri Debiri, kabaka w'e Eguloni, ng'ayogera nti 4 
Mulinnye gye ndi mumbeere, tukube Gibyoni: kubanga baalagaana 
emirembe ne Yoswa n'abaana ba Isiraeri. 5 Awo bakabaka abataano 


ab'Abamoli, kabaka w'e Yerusaalemi, kabaka w'e Kebbulooni, kabaka w'e 
Yalamusi, kabaka w'e Lakisi, kabaka w'e Eguloni, ne bakunnaanira 
wamu, ne balinnya, bo n'eggye lyabwe lyonna, ne basimba olusiisira ku 
Gibyoni, ne bakirwanyisa. 6 N'ab'e Gibyoni ne batumira Yoswa ku lusiisira 
ku Girugaali nga boogera nti Toddiriza mukono gwo ku baddu bo; olinnye 
gye tuli mangu, otuwonye, otubeere: kubanga bakabaka bonna ab'Abamoli 
abatuula mu nsi ey'ensozi bakunyaanidde ku ffe. 7 Awo Yoswa n'ava mu 
Girugaali n'alinnya, ye n'abalwanyi bonna awamu naye, n'abazira: bonna 
ab'amaanyi. 8 Mukama n'agamba Yoswa nti Tobatya: kubanga 
mbakuwadde mu mikono gyo: tewaabe muntu mu bo anaayimirira 
mumaaso go. 9 Awo Yoswa n'abajjirira mangu nga tebamanyi; kubanga 
yava Girugaali n'alinnya ekiro n'akeesa obudde. 10 Mukama n'abaswaza 
mu maaso ga Isiraeri, n'abattira ddala bangi mu Gibyoni, n'abagoba mu 
kkubo eririnnya e Besukolooni, n'abakuba okubatuusa ku Azeka ne.ku 
Makkeda. 11 Awo, bwe badduka mu maaso ga Isiraeri, ne baserengeta e 
Besukolooni, Mukama n'asuula amayinja amanene nga gava mu ggulu 
n'abakuba mu Azeka; ne bafa: abaafa amayinja ag'omuzira ne basinga bali 
abaana ba Isiraeri be batta n'ekitala. 12 Awo Yoswa n'agamba Mukama ku 
lunaku Mukama lwe yawaayo Abamoli mu maaso g'abaana ba Isiraeri; 
n'ayogera mu maaso ga Isiraeri nti Enjuba, yimirira ggwe ku Gibyoni; 
Naawe, omwezi, mu kiwonvu Ayalooni. 13 Enjuba n'eyimirira, omwezi ne 
gulinda, Okutuusa eggwanga bwe lyamala okuwalana eggwanga ku balabe 
baabwe. Ekyo tekyawandiikibwa mu kitabo kya Yasali? Enjuba n'erinda 
wakati mu ggulu, n'eteyanguwa kugwa ng'olunaku olulamba. 14 So tewali 
lunaku olwenkana olwo oba olwalusooka oba oluvannyuma iwalwo 
Mukama okuwulira eddoboozi ly'omuntu: kubanga Mukama yalwanirira 
Isiraeri. 15 Yoswa n'akomawo, n'Abaisiraeri bonna awamu naye, mu 
lusiisira mu Girugaali. 16 Ne bakabaka abo abataano ne badduka, ne 
beekweka mu mpuku mu Makkeda. 17 Ne babuulira Yoswa nti Bakabaka 
abataano tubalabye, nga beekwese mu mpuku mu Makkeda. 18 Yoswa 
n'ayogera nti Muyiringisirize amayinja amanene mu mulyango gw'empuku, 
mugiteekeko abantu babakuume; 19 naye mmwe temulinda; mugoberere 
abalabe bammwe, mubakube ab'ennytuna mu bo; temubaganya knyingira 


mu bibuga byabwe; kubanga Mukama Katonda wammwe ababawadde mu 
mukono gwammwe: 20 Awo Yoswa n'abaana ba Isiraeri bwe baamalira 
ddala okutta abantu abangi ennyo, ne baggweerawo ddala, n'abasigalawo 
mu bo ne bayingira mu bibuga ebiriko ebigo, 21 abantu boma ne balyoka 
bakomawo mu lusiisira eri Yoswa mu Makkeda n'emirembe: tewaali 
muntu eyagezaako okwogera okuvuma n'omu ku baana ba Isiraeri. 22 
Yoswa n'alyoka ayogera nti Mugguleewo omulyango gw'empuku, 
muggyemu bakabaka bali abataano mu mpuku. 23 Ne bakola bwe batyo, 
ne baggyamu bakabaka bali abataano mu mpuku ne babamuleetera, 
kabaka w'e Yerusaalemi, kabaka w’e Kebbulooni, kabaka w'e Yalamusi, 
kabaka w'e Lakisi, kabaka w'e Eguloni. 24 Awo, bwe baggyamu bakabaka 
bali ne babaleetera Yoswa, Yoswa n'ayita abasajja bonna aba Isiraeri, 
n'agamba abaami ab'abalwanyi abaagenda naye nti Mujje, musse ebigere 
byammwe mu bulago bwa bakabaka bano. Ne bajja, ne bassa ebigere 
byabwe mu bulago bwabwe. 25 Yoswa n'abagamba nti Temutya, so 
temukankana: muddeemu amaanyi, mugume emyoyo: kubanga Mukama 
bw'alibakola bw'atyo abalabe bammwe bonna be mulirwana nabo. 26 
Oluvannyuma Yoswa n'abafumita, n'abatta, n'abawanika ku miti etaano: ne 
bawanikibwa ku miti okutuusa olweggulo. 27 Awo enjuba bwe yali egwa, 
Yoswa n'alagira, ne babaggya ku miti, ne babasuula mu mpuku mwe baali 
beekwese, ne bateeka amayinja amanene mu mulyango gw'empuku, ne 
kaakano. 28 Yoswa n'amenya Makkeda ku lunaku olwo; n'akikuba 
n'obwogi bw'ekitala, ne kabaka waamu; n'abazikiririza ddala bo n'emyoyo 
gyonna egyalimu, n'atasigazaako n'omu: n'akola kabaka w°’e Makkeda aga 
bwe yakola kabaka w'e Yeriko. 29 Yoswa n'ava mu Makkeda; 
n'Abaisiraeri bonna awamu naye, n'agenda e Libuna, ne balwana n'ab'e 
Libuna: 30 Mukama nakyo n'akiwaayo, ne kabaka waamu, mu mukono 
gwa Isiraeri; n'akikuba n'obwogi bw'ekitala, n'emyoyo gyonna egyalimu; 
n'atasigazaamu n'omu; n'akola kabaka waamu nga bwe yakola kabaka w'e 
Yeriko. 31 Yoswa n'ava mu Libuna n'Abaisiraeri bonna awamu naye, 
n'agenda e Lakisi, n'akisimbako olususira; n'akirwanyisa. 32 Mukama 
n'akiwaayo Lakisi mu mukono gwa Isiraeri; n'akimenya ku lunaku 
olwokubiri, n'akitta n'obwogi bw'e, kitala, n'emyoyo gyonna egyalimu, nga 


byonna bye yakola Libuna. 33 Kolamu kabaka w'e Gezeri n'alyoka alinnya 
okuyamba Lakisi; Yoswa n'amukuba ye n'abantu be, n'atasigazaako n'omu. 
34 Yoswa n'ava mu Lakisi, n'Abaisiraeri bonna awamu naye, n'agenda e 
Eguloni; ne bakisimbako olusiisira, ne bakirwanyisa; 35 ne bakimenya ku 
lunaku olwo, ne bakitta n'obwogi bw'ekitala, n'emyoyo gyonna egyalimu 
n'agizikiririza ddala ku lunaku olwo; nga byonna bye yakola Lakisi: 36 
Yoswa n'ava mu Eguloni, n'Abaisiraeri bonna awamu naye, n'agenda e 
Kebbulooni; ne bakirwanyisa: 37 ne bakimenya ne bakitta n'obwogi 
bw'ekitala, ne kabaka waamu, n'ebibuga byakyo byonna, n'emyoyo gyonna 
egyalimu; n'atasigazaako n'omu, nga byonna bye yakola Eguloni; naye 
n'akizikiririza ddala, n'emyoyo gyonna egyalimu. 38 Yoswa n'akomawo, 
n'Abaisiraeri bonna awamu naye, n'agenda e Debiri; n'akirwanyisa: 39 
n'akimenya nevkabaka waamu, n'ebibuga byskyo byonna; ne babitta 
n'obwogi bw'ekitala, ne bazikiririza ddala emyoyo gyonna egyalimu; 
n'atasigazaako n'omu: nga bwe yakola Kebbulooni, bwe yakola bw'atyo 
Debiri, ne kabaka waamu; era nga bwe yakola Libuna, ne kabaka waamu. 
40 Bw'atyo Yoswa bwe yakuba ensi yonna, ensi ey'ensozi; n'oluuyi 
olw'obukiika obwa ddyo, n'ensenyi, n'ebiwonvu, ne bakabaka baamu 
bonna; n'atasigazaako n'omu: naye n'azikiririza ddala bonna abassa 
omukka, nga Mukama Katonda wa Isiraeri bwe yalagira. 41 Yoswa 
n'abakuba okuva ku Kadesubanea okutuuka ku Gaza; n'ensi yonna eya 
Goseni, okutuuka ku Gibyoni. 42 Ne bakabaka abo bonna n'ensi yaabwe 
Yoswa n'abamenya mulundi gumu; kubanga Mukama, Katonda wa 
Isiraeri, yalwanirira Isiraeri. 43 Yoswa n'akomawo, n'Abaisiraeri bonna 
awamu naye, mu lusiisira mu Girugaali. 


11:1 Awo, Yabini kabaka w'e Kazoli bwe yakiwulira; n'atumira Yobabu 
kabaka w°’e Madoni, ne kabaka W'e Simuloni, ne kabaka w'e Akusafu 2 
ne takabaka abaali ku luuyi nlw'obukiika obwa kkono, mu nsi ey'ensozi, ne 
mu Alaba ku luuyi olw'obukiika obwa ddyo olw'e Kinnerosi, ne mu nsenyi, 
ne mu nsozi ez'e Doli ku luuyi olw'ebugwanjuba, 3 eri Omukanani ku 
buvanjuba ne ku bugwanjuba; n'eri Omwamoli, n'eri Omukiiti, n'eri 
Omuperizi; n'eri Omuyebusi mu nsi ey'ensozi; meri Omukiivi Kerumooni 


gye lusimba mu nsi ey'e Mizupa. 4 Ne bajja, bo n'eggye lyabwe lyonna 
awamu nabo; abantu bangi, era ng'omusenyu oguli ku ttale, ly'ennyanja 
bwe guli omungi, n'embalaasi namagaali bingi nnyo. 5 Awo, bakabaka abo 
bonna ne bakunyaana; ne bajja ne basimba olusiisira awamu ku mazzi ag'e 
Meromu, okulwana ne Isiraeri. 6 Mukama n'agamba Yoswa nti Totya 
olw'abo: kubanga jjo nga kaakano ndibawaayo bonna nga battiddwa mu 
maaso ga Isiraeri: embalaasi zaabwe olizitema enteega, n'amagaali gaabwe 
oligookya omuliro. 7 Awo Yoswa n'ajja, n'abalwanyi bonna awamu naye, 
ne babalumba ku mazzi ag'e Meromu nga tebamanyi, ne babagwako. 8 
Mukama n'abawaayo mu mukono gwa Isiraeri, ne babakuba, ne babagoba 
okutuuka ku Sidoni ekinene, ne ku Misurefosumayimu, ne ku kiwonvu 
Mizupe ku buvanjuba; ne babakuba; obutasigazaako n'omu. 9 Yoswa 
n'abakola nga Mukama bwe yamulagidde: n'azitema enteega embalaasi 
zaabwe, n'ayokya omuliro amagaali gaabwe. 10 Yoswa n'adda ennyuma 
mu biro ebpo, n'amenya Kazoli, ne kabaka waamu n'amutta n'ekitala; 
kubanga. Kazoli edda liri kye kyali ekibuga ekikulu eky'obwakabaka obwo 
bwonna. 11 N'emyoyo gyonna egyalimu ne bagitta n'obwogi bw'ekitala, ne 
bagizikiririza ddala: tewaasigalawo assa mukka: ne Kazoli nakyokya 
omuliro. 12 N'ebibuga byonna ebya bakabaka bali, ne: bakabaka baamu 
bonna, Yoswa n'abamenya n'abatta n'obwogi bw'ekitala, n'abazikiririza 
ddala; nga Musa omuweereza wa Mukama, bwe yalagira. 13 Naye 
ebibuga ebyayimirira ku bifunvu byabyo, Abaisiraeri ne batayokyako 
n'ekimu, wabula Kazoli kyokka; ekyo Yoswa n'akyokya. 14 N'omunyago 
gwonna ogw'ebibuga ebyo n'ente, abaana ba Isiraeri ne babyetwalira okuba 
ebinyage byabwe; naye buli muntu ne bamutta n'obwogi bw'ekitala, ne 
babazikiriza; ne batasigazaako muntu assa mukka. 15 Nga Mukama bwe 
yalagira Musa omuweereza we, Musa bwe yalagira bw'atyo Yoswa: ne 
Yoswa bwe yakola bw'atyo; teyaleka kintu obutakikola mu byonna 
Mukama: bye yalagira Musa. 16 Bw'atyo Yoswa bwe yatwala ensi eyo 
yonna ensi ey'ensozi, n'ey'obukiika obwa ddyo yonna, n'ensi yonna eya 
Goseni, n'ensi ey'ensenyi, ne Alaba, n'ensi ey'ensozi eya Isiraeri n'ensi 
ey'ensenyi yaayo; 17 okuva ku lusozi Kalaki, olulinnya e Seyiri, okutuuka 
ku Baalugadi mu kiwonvu kya Lebanooni ekiri wansi w'olusozi 


Kerumoon: ne bakabaka baayo bonna n'abawamba, n'abafumita, n'abatta. 
18 Yoswa n'alwawo ng'alwana ne bakabaka abo boma. 19 Tewali kibuga 
ekyalagaana emirembe n'abaana ba Isiraeri, wabula Abakiivi abaali mu 
Gibyoni: baabimenya byonna mu kulwana. 20 Kubanga kyava eri Mukama 
okukakanyaza emitima gyabwe, okujja okulwana ne Isiraeri, alyoke 
abazikiririze ddala, baleme okulaba ekisa, naye abazikirize, nga Mukama 
bwe yalagira Musa. 21 Yoswa n'ajja mu biro ebyo, n'amalamu Abanaki mu 
nsi ey'ensozi, mu Kebbulooni, mu Debiri, mu Anabi, ne mu nsi yonna 
ey'ensozi eya Yuda, ne mu nsi yonna ey'ensozi eya Isiraeri: Yoswa 
n'abazikiririza ddala, wamu n'ebibuga byabwe. 22 Tewaali Banaki 
abaasigalawo mu nsi ey'abaana ba Isiraeri: wabula mu Gaza, mu Gaasi, ne 
mu Asudodi, mwe mwasigala abamu. 23 Yoswa bw'atyo bwe yalya ensi 
yonna; nga byonna Mukama bye yagamba Musa: Yoswa n'agiwa Isiraeri 
okuba obusika nga bwe baayawulibwa mu bika byabwe. N'ensi 
n'ewummula okulwana. 


12:1 Bano be bakabaka ab'ensi abaana ba Isiraeri be baakuba, ne balya ensi 
yaabwe emitala wa Yoludaani ku luuyi olw'ebuvanjuba, okuva ku kiwonvu 
ekya Alunoni okutuuka ku lusozi Kerumooni; ne Alaba yonna ku luuyi 
olw'ebuvanjuba: 2 Sikoni kabaka w'Abamoli, eyabeera mu Kesuboni, era 
eyafuga okuva ku Aloweri, ekiri ku mabbali g'ekiwonvu ekya Alunoni, 
n'ekibuga ekiri wakati mu kiwonvu, n'ekitundu kya Gireyaadi, okutuuka ku 
mugga Yabboki, ye nsalo ey'abaana ba Amoni; 3 ne Alaba okutuuka ku 
nnyanja Kinnerosi, ku luuyi olw'ebuvanjuba, ne ku nnyanja ya Alaba, ye 
nnyanja ey'omunayo, ku luuyi olw'ebuvanjuba, mu kkubo ery'e' 
Besuyesimosi; ne ku luuyi olw'obukiika obwa ddyo, wansi wa Pisuga: 4 
n'ensalo ya Ogi kabaka w'e Basani, ow'omu Balefa abaasigalawo, 
eyabeera mu Asutaloosi ne mu Ederei, 5 era eyafugira ku lusozi 
Kerumooni, ne mu Saleka, ne mu Basani yonna, okutuuka ku nsalo 
ey'Abagesuli n'Abamaakasi, n'ekitundu kya Gireyaadi; ensalo ya Sikoni 
kabaka w'e Kesuboni. 6 Musa omuweereza wa Mukama n'abaana ba 
Isiraeri baabakuba; ne Musa omuweereza wa Mukama n'agiwa okugirya 
eri Abalewubeeni, n'Abagaasi, n'ekitundu; eky'ekika kya Manase. 7 Era ne 


bano be bakabaka ab'ensi Yoswa n'abaana ba Isiraeri be baakuba emitala 
wa Yoludaani ku luuyi olw'ebugwanjuba okuva ku Baalugadi mu kiwonvu 
kya Lebanoon okutuuka ku lusozi Kalaki, olulinnya e Seyiri; Yoswa 
n'agiwa ebika bya Isiraeri okugirya nga bwe baayawulibwa; 8 mu nsi 
ey'ensozi, ne mu nsi ey'ensenyi, ne mu Alaba, ne ku nsozi awakkirwa, ne 
mu ddungu, ne mu nsi ey'obukiika obwa ddyo; Omukiti, Omwamoli, 
n'Omukanani, Omuperizi, Omukiivi; n'Omuyebusi; 9 kabaka w'e Yeriko, 
omu; kabaka w'e. Ayi, ekiriraanye Beseri, omu; 10 kabaka W'e 
Yerusaalemi, omu; kabaka w'e Kebbulooni, omu; 11 kabaka w'e 
Yalamusi, omu; kabaka w'e Lakisi, omu; 12 kabaka w'e Eguloni, omu; 
kabaka w'e Gezeri, omu; 13 kabaka w'e Debiri, omu; kabaka w'e Gederi, 
omu; 14 kabaka w'e Kaluma, omu; kabaka w'e Yaladi, omu; 15 kabaka 
w'e Libuna, omu, kabaka w'e Adulamu, omu; 16 kabaka w'e Makkeda, 
omu; kabaka w'e Beseri, omu; 17 kabaka w'e Tappua, omu; kabaka w'e 
Keferi; omu; 18 kabaka w'e Afeki, omu; kabaka w'e Lasaloni; omu; 19 
kabaka w°’e Madoni, omu; kabaka w'e Kazoli; omu; 20 kabaka w'e 
Simulonimeroni, omu; kabaka w'e Akusafu, omu; 21 kabaka w'e Taanaki, 
omu; kabaka w'e Megiddo, omu; 22 kabaka w'e Kedesi, omu; kabaka w'e 
Yokuneamu ku Kalumeeri, omu; 23 kabaka w’e Doli ku lusozi Doli, omu; 
kabaka w’e Goyiyimu mu Girugaali, omu; 24 kabaka w'e Tiruza, omu: 
bakabaka bonna amakumi asatu mu omu. 


13:1 Yoswa yali ng'akaddiye nga yaakamala emyaka mingi; Mukama 
n'amugamba nti Okaddiye, waakamala emyaka mingi, naye wasigaddewo 
ensi nnyingi nnyo okuliibwa. 2 Eno ye nsi esigaddewo: ebifo byonna 
eby'Abafirisuuti n'Abagesuli bonna; 3 okuva ku Sikoli, oguliraanye e 
Misiri, okutuuka ku nsalo ey'e Ekuloni ku luuyi olw'obukiika obwa kkono, 
ebalirwa Abakanani; abaami abataano ab'Abafirisuuti; Abagaza, 
n'Abasudodi, n'Abasukuloni, Abagitti, n'Abekuloni; 4 era n'abavi, ku luuyi 
olw'obukiika obwa ddyo: ensi yonna ey'Abakanani, ne Meala ekyali ekya 
Basidoni, okutuuka ku Afiki, ku nsalo ey'Abamoli: 5 n'ensi ey'Abagebali, 
ne Lebanooni yonna, ku luuyi olw'ebuvanjuba, okuva ku Baalugadi wansi 
w'olusozi Kerumooni okuruuka ku Kamasi awayingirirwa: 6 abali mu nsi 


ey'ensozi bonna okuva ku Lebanooni okutuuka ku Misurefosumayimu, be 
Basidoni bonna; abo adibagoba mu maaso g'abaana ba Isiraeri; kyokka 
ogigabire Isiraeri okuba obusika, nga bwe nnakulagira. 7 Kale kaakano 
ensi eno ogigabe okuba obusika eri ebika omwenda, n'ekitundu eky'ekika 
kya Manase. 8 Awamu n'oyo Abalewubeeni n'Abagaadi baaweebwa 
obusika bwabwe, Musa bwe yabawa, emitala wa Yoludaani ku luuyi 
olw'ebuvanjuba, nga Musa omuweereza wa Mukama bwe yabawa; 9 
okuva ku Aloweri, ekiri ku mabbali g'ekiwonvu eky'Alunoni, n'ekibuga 
ekiri wakati mu kiwonvu, n'olusenyi Iwonna olwa Medeba okutuuka ku 
Diboni; 10 n'ebibuga byonna ebyaSikoni kabaka w'Abamoli, eyafuga mu 
Kesuboni, okutuuka ku nsalo, ey'abaana ba Amoni; 11 ne Gireyaadi, 
n'ensalo ey'Abagesuli n'Abamaakasi, n'olusozi lwonna Kerumooni, ne 
Basan yonna okutuuka ku Saleka: 12 obwakabaka bwonna obwa Ogi mu 
Basani, eyafuga mu Asutaloosi ne mu Ederei (oyo ye yasigalawo mu 
Balefa abaasigalawo); kubanga abo Musa yabakuba, n'abagoba. 13 Naye 
abaana ba Isiraeri tebaagoba Abagesuli newakubadde Abamaakasi: naye 
Gesuli ne Maakasi ne babeera wakati mu Isiraeri, ne kaakano. 14 Ekika 
kya Leevi kyokka teyakiwa busika; ebiweebwayo ebikolebwa n'omuliro 
eri Mukama, Katonda wa Isiraeri, bwe busika bwe, nga bwe yamugamba. 
15 Musa n'akiwa ekika eky'abaana ba Lewubeeni ng'enda zaabwe bwe 
zaali. 16 N'ensalo yaabwe yava ku Aloweri, ekiri ku mabbali g'ekiwonvu 
eky'Alunoni, n'ekibuga ekiri wakati mu kiwonvu, n'olusenyi Iwonna 
oluliraanye Medeba; 17 Kesuboni, n'ebibuga byakyo byonna ebiri mu 
lusenyi; Diboni, ne Bamosubaali, ne Besubaalumyoni: 18 ne Yakazi, ne 
Kedemosi, ne Mefaasi; 19 ne Kiriyasayimu, ne Sibuma, ne Zeresusakali ku 
lusozi olw'omu kiwonvu; 20 ne Besupyoli, ne Pisuga awakkirwa, ne 
Besuyesimosi; 21 n'ebibuga byonna eby'olusenyi, n'obwakabaka bwonna 
obwa Sikoni kabaka w'Abamoli, eyafuga mu Kesuboni, Musa gwe yakuba 
awamu n'abaami ab'e Midiyaani Evi, ne Lekemu, ne Zuuli, ne Kuli ne 
Leba, abakungu ba Sikoni, abaabeera mu nsi. 22 Era ne Balamu, omwana 
wa Byoli, omulaguzi, abaana ba Isiraeri ne bamutta n'ekitala awamu 
n'abalala abattibwa. 23 N'ensalo ey'abaana ba Lewubeeni Yoludaani 
n'ensalo yaagwo. Obwo bwe bwali obusika bw'abaana ba Lewubeeni 


ng'enda zaabwe bwe zaali, ebibuga n'ebyalo byamu. 24 Musa n'akiwa 
ekika kya Gaadi, be baana ba Gaadi, ng'enda zaabwe bwe zaali. 25 
N'ensalo yaabwe Yazeri, n'ebibuga byonna ebya Gireyaadi, n'ekitundu 
eky'ensi ey'abaana ba Amon, okutuuka ku Aloweri ekyolekedde Labba; 
26 era okuva ku Kesuboni okutuuka ku Lamaumizupe, ne Betonimu; era 
okuva ku Makanayimu okutuuka ku nsalo ey'e Debiri; 27 ne mu kiwonvu, 
Besukalamu, ne Besunimira, ne Sukkosi, ne Zafoni, elutundu 
ekyasigalawo eky'obwakabaka bwa Sikoni kabaka ow'e Kesuboni, 
Yoludaani n'ensalo yaagwo, okutuuka ku lubalama Iw'ennyanja ey'e 
Kinneresi emitala wa Yoludaani ku luuyi olw'ebuvanjuba. 28 Obwo bwe 
busika bw'abaana ba Gaadi ng'enda zaabwe bwe zaali, ebibuga n'ebyalo 
byamu. 29 Musa n'agabira ekitundu eky'ekika kya Manase: n'omugabo 
gwali gwa kitundu eky'ekika ky'abaana ba Manase ng'enda zaabwe bwe 
zaali. 30 N'ensalo yaabwe yava ku Makanayimu, e Basani yonna, 
obwakabaka bwonna obwa Ogi kabaka w'e Basani, n'ebibuga byonna bya 
Yayiri, ebiri mu Basani; ebibuga nkaaga: 31 n'ekitundu ekimu eky'e 
Gireyaadi, ne Asutaloosi, ne Ederei, ebibuga eby'obwakabaka bwa Ogi mu 
Basani, byali bya baana ba Makiri omwana wa Manase, kye kitundu 
eky'abaana ba Makiri ng'enda zaabwe bwe zaali. 32 Obwo bwe busika 
Musa bwe yagaba mu nsenyi eza Mowaabu, emitala wa Yoludaani ku 
Yeriko, ku luuyi olw'ebuvanjuba. 33 Naye ekika kya Leevi Musa teyakiwa 
busika: Mukama, Katonda wa Isiraeri, bwe busika bwabwe, nga bwe 
yabagamba. 


14:1 Ne buno bwe busika abaana ba Isiraeri bwe baalya mu nsi ya Kaaani, 
Eriyazaali kabona, ne Yoswa, omwana wa Nuai, n'emitwe gy'ennyumba 
eza bakitaabwe ez'ebika eby'abaana ba Isiraeri bwe baabagabira, 2 mu 
kalulu ak'obusika bwabwe, nga Mukama bwe yalagira mu mukono gwa 
Musa, eri ebika omwenda n'ekitundu eky'ekika. 3 Kubanga Musa yali 
ng'agabye obusika obw'ebika bibiri n'ekitundu eky'ekika emitala wa 
Yoludaani: naye Abaleevi teyabagabira busika mu bo. 4 Kubanga abaana 
ba Yusufu baali ebika bibiri, Manase ne Efulayimu: ne batabawa mugabo 
mu nsi Abaleevi, wabula ebibuga eby'okutuulamu, n'ebyalo ebyali 


biriraanye, ettale ery'okulundiramu ente zaabwe n'ebintu byabwe. 5 Nga 
Mukama bwe yalagira Musa, abaana ba Isiraeri bwe baakola bwe batyo, 
ne bagabana ensi. 6 Abaana ba Yuda ne balyoka bajja eri Yoswa mu 
Girugaali: ne Kalebu, omwana wa Yefune Omukenizi, n'amugamba nti 
Omanyi ekigambo Mukama kye yagamba Musa ku nze ne ku ggwe mu 
Kadesubanea. 7 Nali naakamala emyaka amakumi ana. Musa omuweereza 
wa Mukama bwe yantuma okuva mu Kadesubanea okuketta ensi; ne 
mmuleetera ebigambo nga bwe kyali mu mutima gwange. 8 Naye baganda 
bange abaalinnya nange ne basaanuusa omutima gw'abantu: naye nze 
nagobererera ddala Mu kama Katonda wange: 9 Musa n'alayira ku lunaku 
luli, ng'ayogera nti Mazima ensi gy'olinnyeemu ekigere kyo eriba busika 
eri ggwe n'eri abaana bo emirembe gyonna, kubanga ogobereredde ddala 
Mukama Katonda wange. 10 Ne kaakano, laba, Mukama ampangaazizza, 
nga bwe yayogera, emyaka gino amakumi ana mu etaano, okuva ku biro 
biri Mukama lwe yakigamba Musa ekigambo ekyo, Isiraeri bwe 
yatambuliranga mu ddungu: ne kaakano, laba, leero naakamala emyaka 
kinaana mu etaano. 11 Okutuusa kaakano nnina amaanyi leero nga bwe 
nnalina ku lunaku luli Musa lwe yantuma: ng'amaanyi gange bwe gaali mu 
biro biri, amaanyi gange bwe gali kaakano bwe gatyo, okulwana 
n'okufuluma n'okuyingira. 12 Kale kaakano mpa olusozi luno, Mukama 
Iwe yayogerako ku lunaku luli; kubanga wawulira ku lunaku luli nga 
Abanaki mwe baali, n'ebibuga ebinene ebiriko ebigo: wozzi Mukama 
alibeera nange, nange ndibagoba, nga Mukama bwe yayogera. 13 Yoswa 
n'amusabira omukisa; namuwa Kalebu omwana wa Yefune Kebbulooni 
okuba obusika. 14 Kebbulooni kye Iwava lubeera obusika bwa Kalebu 
omwana wa Yefuae Omukenizi, ne kaakano; kubanga yagobererera ddala 
Mukama, Katonda wa Isiraeri. 15 N'erinnya lya Kebbulooni edda lyali 
Kiriasualuba; Aluba oyo yali mukulu mu Banaki. Ensi n'ewummula 
okulwana. 


15:1 N'akalulu ak'ekika eky'abaana ba Yuda ng'enda zaabwe bwe zaali 
kaatuuka ku nsalo ya Edomty ku lukoola lwa Zini, ku luuyi olw'obukiika 
obwa ddyo, ku nkomerero ey'obukiika obwo: 2 N'ensalo yaabwe 


ey'obukiika obwo yava ennyanja ey'omunnyo gy'eva, ku kikono ekiraba mu 
bukiika obwa ddyo 3 n'ebuna ku luuyi olw'obukiika obwa ddyo 
olw'ekkubo eririnnya ku Akulabbimu, n'eyita n'etuuka ku Zini, n'erinnya ku 
luuyi olw'obukiika obwa ddyo olwa Kadesubanea, n'eyita kumpi ne 
Kezulooni, n'erinnya ku Addali, n'ekyamira ku Kaluka: 4 n'eyita ku 
Azumoni, n'ekoma ku mugga ogw'e Misiri; n'enkomerero ez'ensalo zaali 
ku nnyanja: eyo y'eribeera ensalo yammwe ey'obukiika obwa ddyo. 5 
N'ensalo ey'ebuvanjuba yali nnyanja ya munnyo, okutuuka Yoludaani we 
gufukira. N'ensalo ey'oluuyi olw'obukiika obwa kkono yava ku kikono 
eky'ennyanja yoludaani we gufukira: 6 n'ensalo n'erinnya ku Besukogula, 
n'eyita ku luuyi olw'obukiika obwa kkono olwa Besualaba; n'ensalo 
n'erinnya n'etuuka ku jjinja lya Bokani omwana wa Lewubeeni: 7 n'ensalo 
n'erinnya ku Debiri ng'eva mu kiwonvu Akoli, negenda ku luuyi 
olw'obukiika obwa kkono, n'eraba e Girugaali, ye mitala w'ekkubo 
eririnnya ku Adummimu; oluli emitala w'omugga ku luuyi olw'obukiika 
obwa ddyo: n'ensalo n'eyita n'etuuka ku mazzi age Ensemesi, n'enkomerero 
yaayo yali ku Enerogeri: 8 ensalo n'erinnya mu kiwonvu eky'omwana wa 
Kinomu n'etuuka ku muyegooyego ogw'omu Yebusi ku luuyi olw obukiika 
obwa ddyo (ye Yerusaalemi): ensalo n'erinnya kn ntikko ku lusozi oluli 
awakkirwa mu kiwonvu kya Kinomu ku luuyi olw'ebugwanluba, ekyali mu 
nkomerero ey'ekiwonvu kya Lefayimu ku luuyi olw'obukiika obwa kkono: 
9 ensalo n'ereetebwa okuva ku ntikko ey'olusozi okutuuka ku luzzi 
olw'amazzi ga Nefutoa, n'ebuna ebibuga eby'oku lusozi Efuloni; ensalo 
n'ereetebwa ku Baala (ye Kiriyasuyalimu): 10 ensalo n'ekyama ng'eva e 
Baala ku luuyi olw'ebugwanjuba eri olusozi Seyiri, n'eyita n'etuuka ku 
mabbali ag'olusozi Yealimu ku luuyi olw'obukiika obwa kkono awe 
Kyesaloni), n'ekka ku Besusemesi, n'eyita ku mabbali ag'e Timuna: 11 
ensalo n'ebuna amabbali ag'e Ekuloni ku luuyi olw'obukiika obwa kkono: 
ensalo n'ereetebwa ku Sikkeroni, n'eyita n’etuuka ku lusozi Baala, n'ekoma 
ku Yabuneeri; n'enkomerero z'ensalo zaali ku nayanja. 12 N'ensalo 
ey'ebugwanjuba yatuuka ku nnyanja ennene, n'ensalo yaayo. Eyo ye nsalo 
ey'abaana ba Yuda ku njuyi zonna ng'enda zaabwe bwe zaali. 13 Ne 
Kalebu omwana wa Yefune n'amuwa omugabo mu baana ba Yuda, nga 


Mukama bwe yalagira Yoswa, ye Kiriasualuba, Aluba oyo yali kitaawe 
wa Anaki (ye Kebbulooni). 14 Kalebu n'agobamu abaana abasatu aba 
Anaki, Sesayi, ne Akimaani, ne Talumaayi, abaana ba Anaki. 15 N'ava 
eyo, n'alinnya okulwanyisa abaali mu Debiri: n'erinnya lya Debiri edda lyali 
Kiriasuseferi. 16 Kalebu n'ayogera nti Anaakuba Kiriasuseferi n'akimenya, 
oyo naamuwa omuwala wange Akusa okumuwasa. 17 Osunieri omwana 
wa Kenazi, muganda wa Kalebu, n’akimenya: n'amuwa Akusa muwala we 
okumuwasa. 18 Awo, bwe yajja gy'ali, n'asabisa kitaawe olusuku: n'ava ku 
ndogoyi ye; Kalebu n'amugamba nti Oyagala ki? 19 N'ayogera nti Mpa 
omukisa; kubanga ontadde mu nsi ey'obukiika obwa ddpo, era mpa 
n'enzizi ez'amazzi. N'amuwa enzizi ez'engulu n'ez'emmanga. 20 Obwo bwe 
busika obw'ekika eky'abaana ba Yuda ng'enda zaabwe bwe zaali. 21 
N'ebibuga eby'enkomerero eby'ekika eky'abaana ba Yuda, eri ensalo ey'e 
Domu ku luuyi olw'obukiika obwa ddyo, byali Kabuzeeri, ne Ederi, ne 
Yaguli; 22 ne Kina, ne Dimona, ne Adada; 23 ne Kedesi, ne Kazoli, ne 
Isunani; 24 Zifu, ne Teremu, ne Bealosi; 25 ne Kazolukadatta, ne 
Keriosukezulooni (ye Kazoli); 26 Amamu, ne Sema, ne Molada; 27 ne 
Kazalugadda, ne Kesumoni, ne Besupereti; 28 ne Kazalusuali, ne 
Beeruseba, ne Biziosia: 29 Baala, ne Yimu, ne Ezemu; 30 ne Erutoladi, ne 
Kyesiri, ne Koluma; 31 ne Zikulagi, ne Madumanna, ne Samusanna; 32 ne 
Lebaosi, ne Sirukimu, ne Ayini, ne Limmoni: ebibuga byonna biri amakumi 
abiri mu mwenda, n'ebyalo byabyo. 33 Mu nsi ey'ensenyi, Esutaoli, ne 
Zola, ne Asa; 34 ne Zanowa, ne Engannimu, Tappua, ne Enamu; 35 
Yalamusi, ne Adulamu, Soko, ne Azeka; 36 ne Saalayimu, ne Adisaimu, 
ne Gedera, ne Gederosaimu; ebibuga kkumi n'ebina n'ebyalo byabyo. 37 
Zenani, ne Kadasa, ne Migudalugadi; 38 ne Dirani, ne Mizupe, ne 
Yokuseeri; 39 Lalusi, ne Bozukasi, ne Eguloni; 40 ne Kabboni, ne 
Lamamu, ne Kitulisi; 41 ne Gederosi, Besudagoni, ne Naama, ne 
Makkeda; ebibuga kkumi na mukaaga n'ebyalo byabyo: 42 Libuna ne 
Eseri, ne Asani; 43 ne Ifuta, ne Asuna, ne Nezibu; 44 ne Keira, ne 
Akuzibu, ne Malesa; ebibuga mwenda n'ebyalo byabyo. 45 Ekuloni 
n'ebibuga byamu n'ebyalo byakyo: 46 okuva ku Ekuloni okutuuka ku 
nnyanja, byonna ebiriraanye Asudodi, n'ebyalo byabyo. 47 Asudodi, 


ebibuga byakyo n'ebyalo byakyo; Gaza, ebibuga byakyo n'ebyalo byakyo: 
okutuuka ku mugga ogw'e Misiri, n'ennyanja ennene, n'ensalo yaayo. 48 
Ne mu nsi ey'ensozi, Samiri, ne Yattiri, ne Soko; 49 ne Danna, ne 
Kiriasusanna (ye Debiri); 50 ne Anabu, ne Esutemo, ne Animu; 51 ne 
Goseni, ne Koloni, ne Giro; ebibuga kkumi n'ekimu n'ebyalo byabyo. 52 
Alabu, ne Duma, ne Esani; 53 ne Yanimu, ne Besutappua, ne Afeka; 54 ne 
Kumuta, ne Kiriasualuba (ye Kebbulooni), ne Zioli; ebibuga mwenda 
n'ebyalo byabyo. 55 Mawoni, Kalumeeri, ne Zifu, ne Yuta; 56 ne 
Yezuleeri, ne Yokudeamu, ne Zanoa; 57 Kaini, Gibea, ne Timuna; ebibuga 
kkumi n'ebyalo byabyo. 58 Kalukuli, Besuzuli, ne Gedoli; 59 ne Maalasi, 
ne Besuanosi, ne Erutekoni; ebibuga mukaaga n'ebyalo byabyo. 60 
Kiriasubaali (ye Kiriyasuyalimu), ne Labba; ebibuga. bibiri n'ebyalo 
byabyo. 61 Mu ddungu, Besualaba, Middini, ne Sekaka; 62 ne Nibusani, 
n'ekibuga eky'Omunnyo, ne Engedi; ebibuga mukaaga n'ebyalo byabyo. 63 
Era Abayebusi, be baali mu Yerusaalemi, abaana ba Yuda ne batayinza 
kubagobamu: naye Abayebusi ne babeera wamu n'abaana ba Yuda mu 
Yerusaalemi, ne kaakano. 


16:1 N'akalulu ak'abaana ba Yusufu kaava ku Yoludaani Yeriko we kiri, 
ku mazzi ag'e Yeriko ku luuyi olw'ebuvanjuba, lye ddungu eririnnya nga 
liva ku Yeriko ne liyita mu nsi ey'ensozi ne lituuka ku Beseri; 2 ne kava mu 
Beseri ne kabuna Eruzi, ne kayita ku nsalo ey'Abaluki mu Atalosi; 3 ne 
kakka ku luuyi olw'ebugwanjuba ku nsalo ey'Abayafuleu, ku nsalo ey'e 
Besukolooni eky'emmanga, ku Gezeri; n'enkomerero zaako zaali ku 
nnyanja. 4 N'abaana ba Yusufu, Manase ne Efulayimu, ne batwala obusika 
bwabwe: 5 N'ensalo ey'abaana ba Efulayimu ng'enda zaabwe bwe zaali 
yali bw'eti: ensalo ey'obusika bwabwe ku luuyi olw'ebuvanjuba yali 
Atalosuaddali, okutuuka ku Besukolooni eky'engulu; 6 ensalo n'ekoma ku 
luuyi olw'ebugwanjuba ku, Mikumesasi ku luuyi olw'obukuka obwa 
kkono; ensalo ne yeetooloola ku luuyi olw'ebuvanjuba ku Taanasusuro, 
n'ekiyitako ku luuyi olw'ebuvanjuba olw'e Yanoa; 7 n'eva mu Yanoa n'ekka 
ku Atalosi, ne ku Naala, n'etuuka ku Yeriko, n'ekoma ku Yoludaani: 8 
Okuva mu Tappua ensalo n'eyita ku luuyi olw'ebugwanjuba n'etuuka ku 


mugga Kana n'enkomerero zaayo zaali ku nnyanja. guno bwe busika 
obw'ekika eky'abaana ba Efulayimu ng'enda zaabwe bwe zaali; 9 wamu 
n'ebibuga ebyaterekerwa abaana ba Efulayimu wakati mu busika 
obw'abaana ba Manase, ebibuga byonna n'ebyalo byabyo. 10 Ne batagoba 
Bakanani abaali mu Gezeri: naye Abakanani ne babeera wakati mu 
Efulayimu, ne kaakano, ne bafuuka abaddu okukola emirimu emiragire. 


17:1 Ne kano ke kaali akalulu ak'ekika kya Manase kubanga oyo ye yali 
omubereberye wa Yusufu. Makiri, omubereberye wa Manase, era jjajja 
wa Gireyaadi, kubanga yali mulwanyi, kyeyava alya Gireyaadi ne Basani: 
2 N'akalulu ak'abaana ba Manase abalala kaali ng'enda zaabwe bwe zaali; 
ak'abaana ba Abiezeri, n'ak'abaana ba Kereki, n'ak'abaana ba Asuliyeri, 
n'ak'abaana ba Sekemu, n'ak'abaana ba Keferi, n'ak'abaana ba Semida: abo 
be baana ab'obulenzi aba Manase omwana wa Yusufu ng'enda zaabwe bwe 
zaali. 3 Naye Zerofekadi, omwana wa Keferi, omwana wa Gireyaadi, 
omwana wa Makiri, omwana wa Manase, teyazaala ba bulenzi, wabula 
ab'obuwala: na gano ge mannya ag'abaana be ab'obuwala, Maala, ne 
Noowa, Kogula, Mirika, ne Tiruza 4 Ne basemberera Eriyazaali kabona; 
ne Yoswa omwana wa Nuni, n'abakulu; nga boogera nti Mukama yalagira 
Musa okutuwa obusika mu baganda baffe: kyeyava abawa, nga Mukama 
bwe yalagira, obusika mu baganda ba kitaabwe. 5 Ebitundu kkumi ne 
bituuka ku Manase, obutassaako nsi ya Gireyaadi ne Basani, eri emitala 
wa Yoludaani; 6 kutianga abaana ba Manase abawala baalya obusika mu 
baana be ab'obulenai: n'ensi ya Gireyaadi abaana abalala aba Manase ne 
bagirya. 7 N'ensalo ya Manase yava mu Aseri n'etuuka ku Mikumesasi, 
Sekemu gye kiraba; ensalo n'eyita ku mukono ogwa ddyo, n'etuuka ku abo 
abaali mu Entappua. 8 Ensi ya Tappua Manase n'agirya: naye Tappua 
(ekyali) mu nsalo ya Manase abaana ba Efulayimu ne bakirya. 9 Ensalo 
n'ekka n'etuuka ku mugga Kana, ku luuyi olw'obukiika obwa ddyo 
olw'omugga: ebibuga ebyo Efulayimu n'abirya mu bibuga bya Manase: 
n'ensalo ya Manase yali ku luuyi olw'obukiika obwa kkono olw'omugga, 
n'enkomerero zaayo zaali ku nnyanja: 10 oluuyi olw'obukiika obwa ddyo 
Efulayimu n'alulya, n'oluuyi olw'obukiika obwa kkono Manase n'alulya, 


n'ennyanja yali nsalo ye; ne batuuka ku Aseri ku luuyi olw'obukiika obwa 
kkono, ne ku Isakaali ku luuyi olw'ebuvanjuba. 11 Manase n'alya mu (nsi) 
ya Isakaali n'eya Aseri, Besuseani 'n'ebibuga byakyo, ne Ibuleamu 
n'ebibuga byakyo, n'abali mu Doli n'ebibuga byakyo, n'abali mu Endoli 
n'ebibuga byakyo, n'abali mu Taanaki n'ebibuga byakyo, n'abali mu 
Megiddo n'ebibuga byakyo, ze nsozi essatu. 12 Naye abaana ba Manase ne 
batayinza kugobamu (abaali mu) bibuga ebyo; naye Abakanani ne baagala 
okubeera mu nsi eyo. 13 Awo, abaana ba Isiiraeri bwe baafuna amaanyi, 
ne bakoza Abakanani emirimu emiragire, ne batabagobera ddala. 14 
Abaana ba Yiisufu ne bagamba Yoswa, nga boogera nti Kiki 
ekikumpeesezza akalulu akamu kokka n'ekitundu ekimu okuba obusika, 
kuba ndi ggwanga ddene, kuba okutuuka leero Mukama yampanga 
omukisa? 15 Yoswa n'abagamba nti Oba oli ggwanga ddene, golokoka 
ogende mu kibira, weesaayire omwo mu nsi ey'Abaperizi n'ey'Abalefa; 
kubanga ensi ey'ensozi ya Efulayimu ekufunza. 16 Abaana ba Yusufu ne 
boogera nti Ensi ey'ensozi tetumala: n'Abakanani bonna abali mu nsi 
ey'ekiwonvu balina amagaali ag'ebyuma, abo abali mu Besuseani n'ebibuga 
byakyo era n'abo abali mu kiwonvu eky'e Yezureeri. 17 Yoswa n'agamba 
ennyumba ya Yusufu, ye Efulayimu ne Manase, ng'ayogera nti Oli 
ggwanga ddene, era olina n'amaanyi mangi: toliba na kalulu kamu kokka: 
18 naye ensi ey'ensozi eribeera yiyo; kuba newakubadde nga kibira, 
olikisaawa, namakubo agavaamu galiba gago: kubanga Abakanani 
olibagobamu, newakubadde nga balina amagaali ag'ebyuma, era 
newakubadde nga ba maanyi. 


18:1 N'ekibiina kyonna eky'abaana ba Isiraeri ne bakuņņpaanira mu Sirro, ne 
basimba eyo eweema ey'okusisinkanirangamu: ensi n'ejeemulukuka mu 
maaso gaabwe. 2 Era waasigalawo mu baana ba Isiraeri ebika musanvu, 
ebitannagabana busika bwabyo. 3 Yoswa n'agamba abaana ba Isiraeri nti 
Mulituusa wa okugayaala okuyingira okulya ensi, Mukama Katonda wa 
bajjajjammwe gye yabawa? 4 Mwerondere abantu basaru buli kika: nange 
ndibatuma, nabo baligolokoka ne batambula mu nsi yonaa, ne 
bagiwandiika bw'efaanana ng'obusika bwabwe bwe buli; ne balyoka bajja 


gye ndi. 5 Era baligigaba ebitundu musanvu; Yuda alibeera mu nsalo ye ku 
luuyi olw'obukuka obwa ddyo, n'ennyumba ya Yusufu eribeera mu nsalo 
yaabwe ku luuyi olw'obukiika obwa kkono. 6 Era muliwandiika ensi mu 
bitundu musanvu, ne muleeta gye ndi (bye muwandiise): nange ndibakubira 
obululu wano mu maaso ga Mukama Katonda waffe. 7 Kubanga Abaleevi 
tebalina mugabo mu mmwe; kubanga obwakabona bwa Mukama bwe 
busika bwabwe: ne Gaadi ne Lewubeeni n'ekitundu eky'ekika kya Manase 
baamala okuweebwa obusika bwabwe emitala wa Yoludaani ku luuyi 
olw'ebuvanjuba, Musa omuweereza wa Mukama bwe yabawa. 8 Abantu 
ne bagolokoka ne bagenda: Yoswa n'alagira abo abaagenda okuwandiika 
ensi, ng'ayogera nti Mugende mutambule mu nsi yonna, mugiwandiike, 
mukomewo gye ndi, aange ndibakubira obululu wano mu maaso ga 
Mukama mu Sirro: 9 Abantu ne bagenda ne bayita mu nsi, lie bagiwandiika 
buli kibuga mu bitundu musanvu mu kitabo, ne bajja eri Yoswa mu 
lusiisira mu Sirro. 10 Yoswa n'abakubira obululu mu Siiro mu maaso ga 
Mukama: Yoswa n'abagabira eyo ensi abaana ba Isiraeri ng'emigabo 
gyabwe bwe gyali. 11 Akalulu ak'ekika eky'abaana ba Benyanini ne kajja 
ng'enda zaabwe bwe, zaali; n'ensalo ey'akalulu kaabwe ne kasookera 
wakati mu baana ba Yuda n'abaana ba Yusufu. 12 N'ensalo yaabwe 
ey'obukiika obwa kkono yava ku Yoludaani: ensalo n'erinnya ku 
muyegooyego ogw'e Yeriko ku luuyi oiw'obukiika obwa kkono, n'erinnya 
mu nsi ey'ensozi ku luuyi olw'ebugwanjuba; n'enkomerero zaayo zaali ku 
lukoola olw'e Besaveni. 13 Ensalo n'eva eyo n'eyita n'etuuka ku Luzi, ku 
muyegooyego ogw'e Luzi (ye Beseri), ku luuyi olw'obukiika obwa ddyo; 
ensalo n'ekka ku Atalosuaddali kumpi n'olusozi oluli ku luuyi olw'obukiika 
obwa ddyo olw'e Besukolooni eky'emmanga. 14 Ensalo n'ereetebwa ne 
yeetooloola ku luuyi olw'ebugwanjuba (n'egenda) obukiika obwa ddyo 
ng'eva ku lusozi Besukolooni gye kiraba obukiika obwa ddyo; 
n'enkomerero zaayo zaali ku Kiriasubaali (ye Kiriyasuyalimu), ekibuga 
eky'abaana ba Yuda olwo luuyi olw'ebugwanjuba. 15 N'oluuyi 
olw'obukiika obwa ddyo lwava Kiriyasuyalimu gye kikoma, ensalo n'ebuna 
ebugavanjuba, n'ebuna oluzzi olw'amazzi ga Nefutoa: 16 ensalo n'ekka 
olusozi gye lusimba oluliraanye ekiwonvu eky'omwana wa Kinomu, ekyali 


mu kiwonvu kya Lefa ku luuyi olw'obukuka obwa kkono; n'ekka mu 
kiwonvu kya Kinomu, ku bbalama ery'omu Yebusi ku luuyi olw'obukiika 
obwa ddyo, n'ekka ku Enerogeri; 17 n'ereetebwa ku bukuka obwa kkono, 
n'ekoma mu Ensemesi, n'ebuna Gerirosi, ekiri emitala w'ekkubo eririnnya 
okugenda Adummimu; n'eyita n'etuuka ku jjinja lya Bokani omwana wa 
Lewubeeni; 18 n'eyita ku bbali okwolekera Alaba ku luuyi olw'obukiika 
obwa kkono, n'ekka mu Alaba: 19 ensalo n'eyita n'etuuka ku mabbali ag'e 
Besukogula ku luuyi olw'obukiika obwa- kkono : n'enkomerero z'ensalo 
zaali ku kikono eky'obukiika obwa kkono eky'ennyanja ey'omunnyo, 
Yoludaani we gnfukira: eyo ye nsalo ey'obukiika obwa ddyo. 20 Ne 
Yoludaani gwali nsalo yaayo ku luuyi olw'ebuvanjuba. Obwo bwe bwali 
obusika obw'abaana ba Benyamini, mu nsalo zaabwo ezeetoolodde ng'enda 
zaabwe bwe zaali. 21 Era ebibuga eby'ekika eky'abaana ba Benyamini 
ag'enda zaabwe bwe zaali byali Yeriko, ne Besukogula, ne Emekkezizi; 22 
ne Besualaba, ne Zemalaimu, ne Beseri; 23 ne Avvimu; ne Pala, ne Ofula; 
24 ne Kefalamoni, ne Ofuni, ne Geba; ebibuga kkumi na bibiri n’ebyalo 
byabyo; 25 Gibyoni, ne Laama, ne Beerosi; 26 ne Mizupe, ne Kefira, ne 
Moza; 27 ne Lekemu, ne Irupeeri, ne Talala; 28 ne Zeera, Erefu, 
n'Omuyebusi (ye Yerusaalemi), Gibeasi, (ne) Kiriasi; ebibuga kkumi na 
bina n'ebyalo liyabyo. Obwo bwe busika obw'abaana ba Benyamini ng'enda 
zaabwe bwe zaali. 


19:1 N'akalulu ak'okubiri ne kagwira Simyoni kye kika eky'abaana ba 
Simyoni ng'enda zaabwe bwe zaali: n'obusika bwabwe bwali wakati mu 
busika obw'abaana ba Yuda. 2 Ne balya obusika bwabwe, Beeruseba, oba 
Seba, ne Molada; 3 ne Kazalusuali, ne Bala; ne Ezemu; 4 ne Erutoladi, ne 
Besuli, ne Koluma; 5 ne Zikulagi, ne Besumalukabosi ne Kazalususa; 6 ne 
Besulebaosi, ne Salukeni; ebibuga kkumi na bisatu n'ebyalo byabyo. 7 
Ayini, Limmoni, ne Eseri, ne Asani; ebibuga bina n'ebyalo byabyo: 8 
n'ebyalo byonna ebyetoolodde ebibuga ebyo okutuuka ku Baalasubeeri, 
Laama eky'obukiika obwa ddyo. Obwo bwe busika obw'ekika eky'abaana 
ba Simyoni ng'enda zaabwe bwe zaali: 9 Mu kitundu eky'abaana ba Yuda 
mwe mwava obusika obw'abaana ba Simyoni: kubanga omugabo 


ogw'abaana ba Yuda gwabalema okubuna: abaana ba Simyoni kyebaava 
balya obusika wakati mu busika bwabwe: 10 N'akalulu ak'okusatu ne kajja 
ku baana ba Zebbulooni ng'enda zaabwe bwe zaali: n'ensalo ey'obusika 
bwabwe yatuuka ku Salidi: 11 n'ensalo yaabwe n'erinnya ku luuyi 
olw'ebugwamnjuba, n'etuuka ku Malala, n'etuuka ku Dabbesesi; n'etuuka ku 
mugga Yokuneamu we kiraba; 12 n'eva ku Salidi n'ekyamira ku luuyi 
olw'ebuvanjuba okutuuka ku nsalo ey'e Kisulosutaboli; n'ebuna ku 
Daberasi, n'erinnya ku Yafiya; 13 n'eva eyo n'eyita ku luuyi olw'ebavanjuba 
n'etuuka ku Gasukeferi, ku Esukazini; n'ekoma ku Limmoni ekituuka ku 
Nea. 14 ensalo ne yeetooloola ku luuyi olw'obukiika obwa kkono n'etuuka 
ku Kannasonit n'enkomerero zaayo zaali ku kiwonvu Ifutakeri; 15 ne 
Kattasi, ne Nakalali, ne Simuloni, ne Idala, n'e Besirekemu: ebibuga kkumi 
na bibiri n'ebyalo byabyo. 16 Obwo bwe busika obw'abaana ba Zebbulooni 
ng'enda zaabwe bwe zaali, ebibuga ebyo n'ebyalo byabyo. 17 Akalulu 
ak'okuna ne kakwata Isakaali, be baana ba Isakaali ng'enda zaabwe bwe 
zaali. 18 N'ensalo yaabwe n'etuuka ku Yezuleeri, ne Kesulosi, ne Sunemu; 
19 ne Kafalaimu, ne Sioni, ne Anakalasi; 20 ne Labbisi, ne Kisioni, ne 
Ebezi: 21 ne Lemesi, ne Engannimu, ne Enkadda, ne Besupazzezi; 22 
ensalo n'etuuka ku Taboli, ne Sakazuma, ne Besusemesi; n'enkomerero 
z'ensalo yaabwe zaali ku Yoludaani: ebibuga kkumi na mukaaga n'ebyalo 
byabyo. 23 Obwo bwe busika obw'ekika eky'abaana ba Isakaali: ng'enda 
zaabwe bwe zaali, ebibuga n'ebyalo byabyo. 24 N'akalulu ak'okutaano ne 
kakwata ekika eky'abaana ba Aseri ng'enda zaabwe bwe zaali. 25 N'ensalo 
yaabwe yali Kerukasi, ne Kali, ne Beteni, ne Akusafu; 26 ne Alammereki, 
ne Amadi, ne Misali; n'etuuka ku Kalumeeri ku luuyi olw'ebugwanjuba, ne 
ku Sikolulibunasi; 27 n'ekyamira ku luuyi olw'ebugwanjuba n'etuuka ku 
Besudagoni, n'etuuka ku Zebbulooni, ne ku kiwonvu Ifutakeri ku luuyi 
olw'obukiika obwa kkono okutuuka ku Besuemeki ne Neyeri; n'ebuna ku 
Kabuli ku mukono ogwa kkono, 28 ne Ebuloni, ne Lekobu, ne Kammoni, 
ne Kana, okutuuka ku Sidoni ekinene; 29 ensalo n'ekyamira ku Laama, ne 
ku kibuga ekiriko ekigo Tuulo; ensalo n'ekyamira ku Kosa; n'enkomerero 
zaayo zaali ku nnyanja mu nsi eriraanye Akuzibu: 30 era ne Uma, ne Afiki, 
ne Lekobu: ebibuga amakumi abiri mu bibiri n'ebyalo byabyo: 31 Obwo 


bwe busika obw'ekika eky'abaana ba Aseri ng'enda zaabwe bwe zaali, 
ebibuga ebyo n'ebyalo byabyo. 32 Akalulu ak'omukaaga ne kagwira 
abaana ba Nafataali, be baana ba Nafutaali ng'enda zaabwe bwe zaali. 33 
N'ensalo yaabwe yava ku Kerefu, okuva ku mwera oguli mu Zaanannimu, 
ne Adaminekebu, ne Yabuneeri, okutuuka ku Lakkumu; n'enkomerero 
zaayo zaali ku Yoludaani: 34 ensalo n’ekyamira ku luuyi olw'ebugwanjuba 
n'etuuka ku Azunosutaboli, neva eyo n'ebuna ku Kukkoki; n'etuuka ku 
Zebbulooni ku luuyi olw'obukiika obwa ddyo, n'etuuka ku Aseri ku luuyi 
olw'ebugwanjuba, ne ku Yuda ku Yoludaani ku luuyi olw'ebuvanjuba. 35 
N'ebibuga ebiriko ebigo byali Ziddimu, Zeri, ne Kammasi, Lakkasi, ne 
Kinneresi; 36 ne Adama, ne Laama, ne Kazoli; 37 ne Kesedi, ne Ederei, ne 
Enkazoli; 38 ne Ironi, ne Migudaleri, Kolemu, ne Besuanasi, ne 
Besusemesi; ebibuga kkumi na mwenda n'ebyalo byabyo. 39 Obwo bwe 
busika obw'ekika eky'abaana ba Nafutaali ng'enda zaabwe bwe zaali, 
ebibuga n'ebyalo byabyo. 40 Akalulu ak'omusanvu ne kagwira ekika 
ky'abaana ba Daani ng'enda zaabwe bwe zaali. 41 N'ensalo ey'obusika 
bwabwe yali Zola, ne Esutaoli, ne Irusemesi; 42 ne Saalabbini, ne 
Ayalooni, ne Isula; 43 ne Eroni, ne Timuna, ne Ekuloni; 44 ne Eruteke, ne 
Gibbesoni, ne Baalasi; 45 ne Yekudi, ne Beneberaki, ne Gasulimmoni; 46 
ne Meyalakoni, ne Lakoni, n'ensalo Yafo gye kiraba. 47 Ensalo ey'abaana 
ba Ddaani n'ebuna ensi etali yaabwe: kubanga abaana ba Ddaani baalinnya 
ne balwanyisa Lesemu, ne bakimenya, ne bakitta n'ekitala ne bakirya, ne 
bakibeeramu, ne bakituuma Lesemu Ddaani, lye linnya lya Ddaani 
jjajjaabwe. 48 Obwo bwe busika obw'ekika eky'abaana ba Ddaani ng'enda 
zaabwe bwe zaali, ebibuga ebyo n'ebyalo byabyo 49 Bwe batyo bwe 
baamalira ddala okugaba ensi okuba obusika mu nsalo zaayo; n'abaana ba 
Isiraeri ne bawa Yoswa omwana wa Nuni obusika wakati waabwe: 50 nga 
Mukama bwe yalagira ne bamuwa ekibuga kye yasaba, ye Timunasusera 
mu nsi ey'ensozi eya Efulayimu n'azimba ekibuga n'abeera omwo. 51 
Obwo bwe busika, Eriyazaali kabona ne Yoswa omwana wa Nuni 
n'emitwe (egy'ennyumba) za bakitaabwe ez'ebika eby'abaana ba Isiraeri 
bwe baagabanira n'obululu okuba obusika mu Siiro mu maaso ga Mukama 
mu mulyango ogw'eweema gye baakuņņnaanirangamu. Bwe batyo bwe 


baamalira ddala okugabana ensi. 


20:1 Mukama n'agamba Yoswa nti 2 Ogambe abaana ba Isiraeri nti 
Mweterekere ebibuga eby'okuddukirangamu, bye nnabagambako mu 
mukono gwa Musa: 3 omussi atta omuntu yenna nga tayagadde aga 
talabye alyoke abiddukirengamu: n'ebyo binaabanga ekiddukiro kyammwe 
eri omuwalanyi w'omusaayi. 4 Era anaddukiranga mu kimu ku bibuga 
ebyo, anaayimiriranga ku muzigo gwa wankaaki ow'ekibuga, 
anaabuuliranga ensonga ye mu matu g'abakadde ab'ekibuga ekyo; nabo 
banaamutwalanga mu kibuga gye bali, banaamuwanga ekifo, alyoke 
ababeeremu. 5 Era oba ng'omuwalaayi w'omusaayi anaamugobereranga, 
tebaawengayo mussi mu mukono gwe: kubanga yakuba muntu munne nga 
talabye, nga tamukyawanga. 6 Naye anaabeeranga mu kibuga omwo, 
okutuusa lw'anaayimiriranga mu maaso g'ekibiina okusalirwa omusango, 
okutuusa kabona asinga obukulu anaabeerangawo mu nnaku ezo lw'alifa: 
omussi n'alyoka addayo n'ajja mu kibuga kye, ne; mu nnyumba ye, mu 
kibuga mwe yava okudduka. 7 Ne batereka Kedesi mu Ggaliraaya mu nsi 
ey'ensozi eya Nafutaali, ne Sekemu mu nsi ey'ensozi eya Efulayimu, ne 
Kiriasualuba (ye Kebbulooni) mu nsi ey'ensozi eya Yuda. 8 N'emitala wa 
Yoludaani ku Yeriko ku luuyi olw'ebuvanjuba, baatereka Bezeri mu 
aukoola mu lusenyi mu kika kya Lewubeeni, ne Lamosi mu Gireyaadi mu 
kika kya Gaadi, ne Golani mu Basani mu kika kya Manase. 9 Ebyo bye 
bibuga ebyalagirirwa abaana ba Isiraeri bonna, ne munnaggwanga abalimu, 
buli attanga omuntu yenna nga talabye addukire omwo, aleme okuttibwa 
n'omukono gw'omuwalanyi w'omusaayi, okutuusa |w'aliyimirira mu maaso 
g'ekibiina. 


21:1 Awo emitwe (egy'ennyumba) za bakitaabwe ez'Abaleevi ne bajja eri 
Eriyazaali kabona n'eri Yoswa omwana wa Nuni n'eri emitwe 
(egy'ennyumba) za bakitaabwe ez'ebika eby'abaana ba Isiraeri: 2 ne 
babagambira mu Siro mu nsi ya Kanani nti Mukama yalagira mu mukono 
gwa Musa okutuwa ebibuga eby'okubeeramu, n'ebyalo ebiriraanye, (ettale 
ery'okulundiramu) ente zaffe. 3 Abaana ba Isiraeri ne bawa Abaleevi mu 


busika bwabwe, nga Mukama bwe yalagira, ebibuga bino n'ettale lyabyo. 4 
N'akalulu ne kavaamu enda ez'Abakokasi: n'abaana ba Alooni kabona, 
abaali ab'ekika ky'Abaleevi, ne baweebwa akalulu mu kika kya. Yuda, ne 
mu kika eky'Abasimyoni, ne mu kika kya Benyamini, ebibuga kkumi na 
bisatu. 5 N'abaana ba Kokasi abalala ne baweebwa akalulu mu nda 
ez'ekika kya Efulayimu, ne mu kika kya Ddaani, ne mu kitundu eky'ekika 
kya Manase, ebibuga kkumi. 6 N'abaana ba Gerusoni ne baweebwa 
akalulu mu nda ez'ekika kya Isakaali, ne mu kika kya Aseri, ne mu kika 
kya Nafutaali, ne mu kitundu eky'ekika kya Manase mu Basani; ebibuga 
kkumi na bisatu. 7 Abaana ba Merali ne baweebwa ng'enda zaabwe bwe 
zaali mu kika kya Lewubeeni, ne mu kika kya Gaadi, ne mu kika kya 
Zebbulooni, ebibuga kkumi na bibiri. 8 N'abaana ba Isiraeri ne babawa 
n'obululu Abaleevi ebibuga ebyo n'ettale lyabyo, nga Mukama bwe 
yalagira mu mukono gwa Musa. 9 Ne babawa mu kika eky'abaana ba 
Yuda, ne mu kika eky'abaana ba Simyoni, ebibuga bino ebigenda 
okumenyebwa: 10 ne biba bya baana ba Alooni, ab'enda ez'Abakokasi, 
ab'omu baana ba Leevi: kubanga omugabo gwabwe gwe gwasooka. 11 Ne 
babawa Kiriasualuba, (Aluba oyo yali) kitaawe wa Anaki, (ye 
Kebbulooni), mu nsi ey'ensozi eya Yuda, n'ebyalo byakyo ebikyetoolodde. 
12 Naye ennimiro z'ekibuga n'ebyalo byakyo ne babiwa Kalebu omwana 
wa Yefune okubirya. 13 Ne bawa abaana ba Alooni kabona Kebbulooni 
n'ebyalo byakyo ebiriraanye, ekibuga eky'okuddukirangamu omussi, ne 
Libuna n'ebyalo byakyo ebiriraanye; 14 ne Yattiri n'ebyalo byakyo 
ebiriraanye, ne Esutemoa n'ebyalo byakyo ebiriraanye; 15 ne Koloni 
n'ebyalo byakyo ebiriraanye, ne Debiri n'ebyalo byakyo ebiriraanye; 16 ne 
Aini n'ebyalo byakyo ebiriraanye, ne Yuta n'ebyalo byakyo ebiriraanye, 
(ne) Besusemesi n'ebyalo byakyo ebiriraanye; ebibuga mwenda mu bika 
ebyo ebibiri. 17 Ne mu kika kya Benyamini, Gibyoni n'ebyalo byakyo 
ebiriraanye, Geba n'ebyalo byakyo ebiriraanye; 18 Anasosi n'ebyalo 
byakyo ebiriraanye, ne Alumoni n'ebyalo byakyo ebiriraanye; ebibuga bina. 
19 Ebibuga byonna eby'abaana ba Alooni, bakabona, byali ebibuga kkumi 
na bisatu n'ebyalo, byabyo ebiriraanye. 20 N'enda ez'abaana ba Kokasi, 
Abaleevi, be baana ba Kokasi abalala, ne balya ebibuga eby'akalulu 


kaabwe mu kika kya Efulayimu. 21 Ne babawa Sekemu n'ebyalo byakyo 
ebiriraanye mu nsi ey'ensozi eya Efulayimu, ekibuga eky'okuddukirangamu 
omussi, ne Gezeri n'ebyalo byakyo ebiriraanye; 22 ne Kibuzaimu n'ebyalo 
byakyo ebiriraanye, ne Besukolooni n'ebyalo byakyo ebiriraanye; ebibuga 
bina. 23 Ne mu kika kya Ddaani, Eruteke n'ebyalo byakyo ebiriraanye, 
Gibbesoni. n'ebyalo byakyo ebiriraanye; 24 Ayalooni n'ebyalo byakyo 
ebiriraanye, Gasulimmoni n'ebyalo byakyo ebiriraanye; ebibuga bina. 25 
Ne mu kitundu eky'ekika kya Manase, Taanaki, n'ebyalo byakyo 
ebiriraanye, ne Gasulimmoni n'ebyalo byakyo ebiriraanye; ebibuga bibiri. 
26 Ebibuga byonna eby'enda ez'abaana ba Kokasi abalala byali kkumi 
n'ebyalo byabyo ebiriraanye. 27 (Ne bawa) abaana ba Gerusoni; ab'enda 
ez'Abaleevi, mu kitundu eky'ekika kya Manase Golani mu Basani n'ebyalo 
byakyo ebiriraanye, ekibuga eky'okuddukirangamu omussi; ne Beesutera 
n'ebyalo byakyo ebiriraanye; ebibuga bibiri. 28 Ne mu kika kya Isakaali, 
Kisioni n'ebyalo byakyo ebiriraanye, Daberasi n'ebyalo byakyo ebiriraanye; 
29 Yalamusi n'ebyalo byakyo ebiriraanye, Engannimu n'ebyalo byakyo 
ebiriraanye; ebibuga bina. 30 Ne mu kika kya Aseri, Misali n'ebyalo 
byakyo ebiriraanye, Abudoni n'ebyalo byakyo ebiriraanye; 31 Kerukasi 
n'ebyalo byakyo ebiriraanye, ne Lekobu n'ebyalo byakyo ebiriraanye; 
ebibuga bina. 32 Ne mu kika kya Nafutaali, Kedesi mu Ggaliraaya 
n'ebyalo byakyo ebiriraanye, ekibuga eky'okuddukirangamu omussi, ne 
Kammasudoli n'ebyalo byakyo ebiriraanye, ne Kalutani, n'ebyalo byakyo 
ebiriraanye; ebibuga bisatu. 33 Ebibuga byonna eby'Abagerusoni ng'enda 
zaabwe bwe zaali byali ebibuga kkumi na bisatu n'ebyalo byabyo 
ebiriraanye. 34 (Ne bawa) enda ez'abaana ba Merali, (be) Baleevi abalala, 
mu kika kya Zebbulooni, Yokuneamu n'ebyalo byakyo ebiriraanye, ne 
Kaluta n'ebyalo byakyo ebiriraanye, 35 Dimuna n'ebyalo byakyo 
ebiriraanye, Nakalali n'ebyalo byakyo ebiriraanye; ebibuga bina. 36 Ne mu 
kika kya Lewubeeni, Bezeri n'ebyalo byakyo ebiriraange, ne Yakazi 
n'ebyalo byakyo ebiriraanye, 37 Kedemosi n'ebyalo byakyo ebiriraanye, ne 
Mefaasi n'ebyalo byakyo ebiriraanye; ebibuga bina. 38 Ne mu kika kya 
Gaadi, Lamosi mu Gireyaadi n'ebyalo byakyo ebiriraanye, ekibuga 
eky'okuddukirangamu omussi, ne Makanayimu n'ebyalo byakyo 


ebiriraanye; 39 Kesuboni n'ebyalo byakyo ebiriraanye, Yazeri n'ebyalo 
byakyo ebiriraanye; byonna ebibuga bina. 40 Ebyo byonna byali bibuga 
bya baana ba Merali ng'enda zaabwe bwe zaali, ze nda endala ez'Abaleevi; 
n'akalulu kaabwe kaali ebibuga kkumi na bibiri. 41 Ebibuga byonna 
eby'Abaleevi (ebyali) wakati mu butaka obw'abaana ba Isiraeri byali 
ebibuga amakumi ana mu munaana n'ebyalo byabyo ebiriraanye. 42 
Ebibuga ebyo byonna byalina ebyalo byabyo ebibyetoolodde: bwe byali 
bwe bityo ebibuga ebyo byonna 43 Mukama bwe yawa bw'atyo 
Abaisiraeri ensi yonna gye yalayirira okuwa bajjajjaabwe; ne bagirya, ne 
bagibeeramu: 44 Mukama n'abawummuza enjuyi zonna, nga byonna bye 
yalayirira bajjajjaabwe: so tewaali muntu mu balabe baabwe bonna 
eyayimirira mu maaso gaabwe; Mukama yawaayo abalabe baabwe bonna 
mu mukono gwabwe. 45 Tewali kigambo ekitaatuuka mu birungi byonna 
Mukama bye yagamba ennyumba ya Isiraeri; byonna byatuuka. 


22:1 Awo Yoswa n'ayita Abalewubeeni, n'Abagaadi, n'ekitundu leky'ekika 
kya Manase, 2 n'abagamba nti Mukutte byonna Musa omuweereza wa 
Mukama bye yabalagira, era muwulidde eddoboozi lyaage mu byonna bye 
nnabalagira: 3 temulekanga baganda bammwe emaku ezo ennyingi 
okutuuka leero, naye mukutte ekiragiro eky'etteeka lya Mukama Katonda 
wammwe. 4 Ne kaakano Mukama Katonda wammwe awummuzizza 
baganda bammwe, nga bwe yabagamba: kale kaakano mukyuke: 
muyingire mu weema zammwe: (mugende) mu nsi ey'obutaka bwammwe, 
Musa omuweereza wa Mukama gye yabawa emitala wa Yoludaani. 5 
Naye mwekuumenga nnyo okukwatanga ekiragiro n'etteeka, Musa 
omuweereza wa Mukama lye yabalagira, okwagalanga Mukama Katonda 
wammwe, n'okutambuliranga mu makubo ge gonna, n'okukwatanga 
amateeka ge, n'okwegattanga naye, n'okumuweerezanga n'omutima 
gwammwe gwonna era n'emmeeme yammwe yonna. 6 Awo Yoswa 
n'abasabira omukisa, n'abasindika: ne: bayingira mu weema zaabwe. 7 
Naye ekitundu ekimu eky'ekika kya Manase Musa yakiwa (obusika) mu 
Basani: naye ekitundu eky'okubiri Yoswa n'akiwa mu baganda baabwe 
emitala wa Yoludaani ku luuyi olw'ebugwanjuba: Era Yoswa bwe 


yabasindika mu weema zaabwe, n'abasabira omukisa, 8 n'abagamba nti 
Mukomeewo n'ebintu bingi mu weema zammwe, n'ente nnyingi nnyo, 
n'effeeza, ne zaabu, n’ebikomo, n'ebyuma, n'engoye nnyingi nnyo; 
mugabane omunyago ogw'abalabe bammwe ne baganda bammwe. 9 
N'abaana ba Lewubeeni n'abaana ba Gaadi n'ekitundu eky'ekika kya 
Manase ne baddayo nga bava mu baana ba Isiraeri mu Sirro, ekiri mu nsi 
ya Kanani, okugenda mu nsi ya Gireyaadi, mu nsi ey'obutaka bwabwe, gye 
baalya, nga Mukama bwe yalagira mu mukono gwa Musa. 10 Bwe 
baatuuka mu nsi eriraanye Yoludaani, eri mu nsi ya Kanani, abaana ba 
Lewubeen n'abaana ba Gaadi n'ekitundu eky'ekika kya Manase ne 
bazimba awo ekyoto ku Yoludaani, ekyoto ekinene ekitunuulirwa. 11 
N'abaana ba Isiraeri ne bawulira nga kyogerwa nti Laba, abaana ba 
Lewubeeni n'abaana ba Gaadi n'ekitundu eky'ekika kya Manase bazimbye 
ekyoto ku muyegooyego ogw'ensi ya Kanani, mu nsi eriraanye. Y oludaani, 
ku luuyi olw'abaana ba Isiraeri. 12 Abaana ba Isiraeri bwe baakiwulira, 
ekibiina kyoana eky'abaana ba Isiraeri ne bakunnaanira mu Siiro, okulinnya 
okulwana nabo: 13 a ba Isiraeri ne batuma Finekaasi omwana wa 
Eriyazaali kabona eri abaana ba Lewubeeni n'abaana ba Gaadi n'ekitundu 
eky'ekika kya Manase, mu nsi ye Gireyaadi; 14 era awamu naye abakulu 
kkumi, buli kika kya Isiraeri omukulu omu ow'ennyumba ya bakitaabwe; 
buli omu yali mutwe gw'ennyumba za bakitaabwe mu nkumi za Isiraeri. 15 
Ne bajja eri abaana ba Lewubeeni n'abaana ba Gaadi n'ekitundu: eky'ekika 
kya Manase, mu nsi ya Gireyaadi, ne babagamba nti 16 Ekibiina kya 
Mukama kyonna bwe kyogera bwe kiti nti Kyonoono ki kino kye. 
mwayonoona eri Katonda wa Isiraeri, okukyama leero obutagoberera 
Mukama kubanga mwezimbira ekyoto, okujeemera Mukama leero? 17 
Obubi bwa Peoli tebwatumala, bwe tutanneerongoosa okutuusa leero, 
newakubadde nga kawumpuli yajja ku kibiina kya Mukama, 18 mmwe 
okuwalirizibwa okukyama leero obutagoberera Mukama? era kubanga 
mujeemera Mukama leero, enkya n'alyoka asunguwalira ekibiina kyonaa 
ekya Isiraeri. 19 Naye era ensi ey'obutaka bwammwe oba aga si 
nnongoofu, kale musomoke muyingire mu nsi ey'obutaka bwa Mukama 
omuli eweema ya Mukama, mulye mu ffe: naye temujeemeranga 


Mukama, naffe temutujeemeranga nga muzimba ekyoto wabula ekyoto 
kya Mukama Katonda waffe. 20 Akani omwana wa Zeera teyayonoona 
kyonoono mu kyaterekebwa, obusungu ne bugwa ku kibiina kyonna ekya 
Isiraeri? omuntu oli n'atazikirira yekka mu bubi bwe. 21 Awo abaana ba 
Lewubeeni n'abaana ba Gaadi n'ekitundu eky'ekika kya Manase ne 
baddamu ae bagamba emitwe gy'enkumi za Isiraeri 22 nti Mukama, 
Katonda wa bakatonda, Mukama, Katonda wa bakatonda, ye amanyi, era 
naye Isiraeri alimanya; siaga mu kujeema oba mu kwonoona eri Mukama, 
(totulokola ffe leero,) 23 mwe twazimbira ekyoto okukyama 
obutagoberera Mukama; oba singa (twakizimba) okukiweerako 
ekiweebwayo ekyokebwa oba ekiweebwayo eky'obutta oba okukiweerako 
ssaddaaka ez'ebiweebwayo olw'emirembe Mukama yenayini akivunaane; 
24 era singa tetwakola bwe tutyo olw'okwegeadereza, nga tulowooza, aga 
twogera nti Mu biro ebigenda okujja abaana bammwe baliyinza okugamba 
abaana baffe nti Mmwe mulina ki ne Mukama, Katonda wa Isiraeri? 25 
kubanga Mukama yafuula Yoludaani ensalo wakati mu ffe nammwe, 
mmwe abaana ba Lewubeeai n'abaana ba Gaadi; temuliaa mugabo mu 
Mukama: bwe batyo abaana bammwe bandiresezza abaana baffe okutya 
Mukama. 26 Kyetwava twogera nti Kale tweteeketeeke okwezimbira 
ekyoto, si Iwa byokye, so si lwa ssaddaaka: 27 naye kiribeera mujulirwa 
wakati mu ffe nammwe, ne mu mirembe gyaffe egirituddirira, tulyoke 
tuweereze Mukama mu maaso ge n'ebyokye byaffe ne ssaddaaka zaffe 
n'ebyaffe ebiweebwayo olw'emirembe; abaana bammwe baleme okugamba 
abaana baffe mu biro ebigenda okujja nti Temulina mugabo mu Mukama. 
28 Kyetwava twogera nti Bwe balitugamba bwe batyo ffe oba emirembe 
gyaffe mu biro ebigenda okujja, ne tulyoka twogera nti Laba ekifaananyi 
eky'ekyoto kya Mukama, bajjajjaffe kye baakola, si Iwa byokye, so si lwa 
ssaddaaka; naye ye mujulirwa wakati mu ffe nammwe. 29 Kikafuuwe ffe 
okujeemera Mukama, n'okukyama leero obutagoberera Mukama, 
okuzimba ekyoto olw'ebiweebwayo ebyokebwa, (oba) ebiweebwayo 
eby'obutta, oba olwa ssaddaaka, wabula ekyoto kya Mukama Katonda 
waffe ekiri mu maaso g'eweema ye. 30 Awo Finekaasi kabona n'abakulu 
b'ekibiina, gye mitwe gy'enkumi za Isiraeri abaali awamu naye, bwe 


baawulira ebigambo abaana ba Lewubeeni n'abaana ba Gaadi n'abaana ba 
Manase bye boogera, ne basanyuka nnyo. 31 Ne Finekaasi omwana wa 
Eriyazaali kabona n'agamba abaana ba Lewubeeni n'abaana ba Gaadi 
n'abaana ba Manase nti Leero tumanyi nga Mukama ali wakati mu ffe 
kubanga temwayonoona kyonoono ekyo eri Mukama: kaakano 
mubawonyezza abaana ba Isiraeri mu mukono gwa Mukama. 32 Finekaasi 
omwana wa Eriyazaali kabona, n'abakulu, ne bakomawo okuva eri abaana 
ba Lewubeen n'abaana ba Gaadi, mu nsi ya Gireyaadi, ne bajja mu nsi ya 
Kanani, eri abaana ba Isiraeri, ne babaddiza ebigambo. 33 Ebigambo ne 
bisanyusa abaana ba Isiraeri; abaana ba Isiraeri ne batendereza Katonda, ne 
batayogera nate bigambo bya kulinnya okubalwanyisa, okuzikiriza ensi 
abaana ba Lewubeeni n'abaana ba Gaadi mwe baali. 34 Abaana ba 
Lewubeeni n'abaana ba Gaadi ne bayita ekyoto Edi: nti Ye mujulirwa 
wakati mu ffe nga Mukama ye Katonda. 


23:1 Awo ennaku nnyingi bwe zaayita Mukama bwe yawummuza 
Abaisiraeri mu balabe baabwe bonna abaabeetooloola, era Yoswa 
ng'akaddiye ng'amaze emyaka mingi; 2 Yoswa n'alyoka abayita Abaisiraeri 
bonna, abakadde baabwe n'emitwe gyabwe, n'abalamuzi baabwe n'abaami 
baabwe, n'abagamba nti Nze nkaddiye, mmaze emyaka mingi: 3 nammwe 
mwalaba byonna Mukama Katonda wammwe bye yabakolera ku 
mawanga gano gonna ku Iwammwe; kubanga Mukama Katonda wammwe 
oyo ye yabalwanira. 4 Laba, mbagabidde amawanga gano agasigalawo, 
okuba obusika obw'ebika byammwe, okuva ku Yoludaani, awamu 
namawanga gonna ge nnazikiriza, okutuuka ku nayanja ennene ku luuyi 
olw'ebugwanjuba. 5 Ne Mukama Katonda wammwe ye alibasindika 
emberi yammwe n'abagoba mu maaso gammwe; nammwe mulirya ensi 
yaabwe, nga Mukama Katonda wammwe bwe yabagamba. 6 Kale 
mugume nnyo emyoyo okwekuumanga n'okukolanga byonna 
ebyawandiikibwa mu kitabo eky'amateeka ga Musa, muleme 
okugakyamirangamu ku mukono ogwa ddyo aewakubadde ogwa kkono; 7 
muleme okuyingiranga mn mawanga gaao, agaasigala mu mmwe; 
newakubadde okwogeranga, ku linnya lya bakatonda baabwe, 


newakubadde okubalayizanga, newakubadde okubaweerezanga, 
newakubadde okubafukaamiriranga: 8 naye mwegattenga ne Mukama 
Katonda wammwe, nga bwe mwakolanga okutuusa leero: 9 Kubanga 
Mukama yagoba mu maaso gammwe amawanga amanene ag'amaanyi: 
aaye mmwe, tewali muntu eyayimirira mu maaso gammwe okutuusa leero. 
10 Munnammwe omu anaagobanga lukumi: kubanga Mukama Katonda 
wammwe, oyo yabalwanirira, nga bwe yabagamba. 11 Kale 
mwekuumenga mwekka mwagalenga Mukama Katonda wammwe. 12 
Naye oba nga munaddanga ennyuma n'akatono, ne mwegattanga 
n'amawanga gano agaasigalawo, ge gaagano agaasigala mu mmwe, ne 
mufumbiriganwanga nabo, ne muyingiranga gye bali, nabo (ne 
bayingiranga) gye muli: 13 mutegeerere ddala nga Mukama Katonda 
wammwe taagobenga nate mawanga gano mu maaso gammwe; naye 
ganaabanga mutego n'ekyambika gye muli n'oluga ku mbiriizi zammwe 
namaggwa mu maaso gammwe, okutuuka lwe mulizikirira okuva mu nsi 
eno ennungi Mukama Katonda wammwe gye yabawa. 14 Era, laba, leero 
Ogenda olugendo ebintu byonna gye bigenda: nammwe mumaayi mu 
mitima gya mmwe gyonna ne mu mmeeme zammwe zonna, nga tewali 
kigambo kimu ekitatuuse mu birungi byonna Mukama Katonda wammwe 
bye yaboogerako; byonaa bibatuukidde, tewali na kimu mu ebyo kitatuuse. 
15 Awo olulituuka, ng'ebirungi byonna bwe byabajjira Mukama Katonda 
wammwe bye yabagamba, bw'atyo Mukama anaabaleeteranga ebibi 
byonna, okutuuka lw'alibazikiriza okuva mu nsi eno ennungi Mukama 
Katonda wammwe gye yabawa. 16 Bwe munaasobyanga endagaano ya 
Mukama Katonda wammwe, gye yabalagira, ne mugenda ne muweereza 
bakatonda abalala, ne mubafukaamirira; obusungu bwa Mukama ne 
bulyoka bubuubuuka ku mmwe ne muzikirira mangu okuva mu nsi ennungi 
gye yabawa. 


24:1 Yoswa n'akunyaanyiza ebika byonna ebya Isiraeri mu Sekemu, n'ayita 
abakadde ba Isiraeri n'emitwe gyabwe n'abalamuzi baabwe, n'abaami 
baabwe; ne beeraga mu maaso ga Katonda. 2 Yoswa n'agamba abantu 
bonna nti Mukama, Katonda wa Isiraeri, bw'ayogula bw'ati nti 


Bajjajjammwe baabeera mu biro eby'edda emitala w'Omugga, Teera, 
kitaawe wa Ibulayimu era kitaawe wa Nakoli: me baweereza bakatonda 
abalala. 3 Ne ntwala jjajjammwe Ibulayimu ne mmuggya emitala 
w'Omugga, ne mmuleeta mu nsi yonna eya Kanani, ne nayongera ezzadde 
lye, ne mmuwa Isaaka. 4 Ne mpa Isaaka Yakobo ne Esawu: ne mpa 
Esawu olusozi Seyiri, okululya; Yakobo n’abaana be ne baserengeta mu 
Misiri. Ne ntuma Musa ne Alooni, ne mbonyaabonya Misiri, ng'ebyo bwe 
byali bye nnakola wakati: waayo: oluvannyuma ne mbaggyamu. 5 Ne 
ntuma Musa ne Alooni, ne mbonyaabonya Misiri, ng'ebyo bwe byali bye 
nnakola wakati: waayo: oluvannyuma ne mbaggyamu. 6 Ne bajjajjammwe 
ne mbaggya mu Misiri: ne mutuuka ku nnyanja; n'Abamisiri ne- bagoberera 
bajjajjammwe n'amagaali n'abeebagadde embalaasi ku Nnyanja Emmyufu. 
7 Bwe baamukoowoola Mukama, n'assaawo ekizikiza wakati wammwe 
n'Abamisiri, n'abaleetako ennyanja, n’abasaanikira; namaaso gammwe 
gaalaba bye naakola mu Misiri: nammwe ne mumala ennaku nayingi mu 
ddungu. 8 Ne mbaleeta mu nsi ey'Abamoli, abaali emitala wa Yoludaani; 
ne balwana nammwe: ne mbawa mu mukono gwammwe, n'ensi yaabwe ne 
mugirya; ne mbazikiriza mu maaso gammwe: 9 Awo Balaki omwana wa 
Zipoli, kabaka wa Moabu, n'agolokoka n'alwana ne Isiraeri; n'atuma 
n'ayita Balamu omwana wa Byoli okubakolimira: 10 naye ne nyaana 
okuwulira Balamu; kyeyava abasabira omukisa nate: bwe ntyo ne 
mbawonya mu mukono gwe. 11 Ne musomoka Yoludaani, ne mutuuka ku 
Yeriko: n'ab'e Yeriko ne balwana nammwe, Omwamoli, n'Omuperizi, 
n'Omukanani, n'Omukiiti, n'Omugirugaasi, n'Omukiivi, n'Omuyebusi; ne 
mbawa mu mukono gwammwe. 12 Ne ntuma ennumba mu maaso 
gammwe,, n'ebagoba mu maaso gammwe bakabaka bombi ab'Abamoli; si 
na kitala kyo newa kubadde omutego gwo. 13 Ne mbawa ensi 
gy'otaakolera mirimu, n'ebibuga bye mutaazimba, ne mubibeeramu; ensuku 
ez'emizabbibu n'ez'emizeyituuni ze mutaasimba ze mulyako. 14 Kale 
kaakano mutyenga Mukama, mumuweerezanga mu mazima awatali 
bukuusa: era muggyeewo bakatonda bajjajjammwe be baaweerezanga 
emitala w'Omugga, ne mu Misiri; muweerezenga Mukama. 15 Era oba 
nga mulowooza nga kibi okuweerezanga Mukama, mulonde leero gwe 


munaaweerezanga; oba bakatonda bajjajjammwe abaali emitala w'Omugga 
be baaweerezanga, oba bakatonda ab'Abamoli, bannanayini nsi mwe muli: 
naye nze n'ennyumba yange, ffe tunaaweerezanga Mukama. 16 Abantu ne 
baddamu ne bagamba nti Kikafuuwe ffe okuleka Mukama okuweerezanga 
bakatonda abalala; 17 kubanga Mukama Katonda waffe, oyo ye 
yatulinnyisa ffe ne bajjajjaffe okutuggya mu nsi ey'e Misiri, mu nnyumba 
ey'obuddu, era ye yakola obubonero buli obunene mu maaso gaffe, 
n'atukuuma mu kkubo lyonna lye twayitamu, ne mu mawanga gonna ge 
twayitangamu wakati: 18 Mukama n'agobamu amawanga gonna mu maaso 
gaffe, Abamoli abaali mu nsi: era naffe kyetunaava tuweereza Mukama; 
kubanga ye Katonda waffe. 19 Yoswa n'agamba abantu nti Temuyinza 
kuweerezanga Mukama; kubanga ye Katonda omutuukuvu; ye Katonda 
ow'obuggya; taasonyiwenga. kwonoona kwammwe newakubadde ebibi 
byammwe. 20 Oba nga munaalekanga Mukama, ne muweerezanga 
bakatonda abaggya, n'alyoka akyuka n'abakola obubi, n'abazikiriza, 
ng'amaze okubakola obulungi. 21 Abantu ne bagamba Yoswa nti Nedda; 
naye tunaaweerezanga Mukama. 22 Yoswa n'agamba abantu nti Muli 
bajulirwa bammwe mwekka nga mulonze Mukama okumuweerezanga. Ne 
boogera nti Tuli bajulirwa. 23 Kale kaakano muggyeewo bakatonda 
abaggya abali mu mtuwe, mukyuse omutima gwammwe eri Mukama, 
Katonda wa Isiraeri. 24 Abantu ne bagamba Yoswa nti Mukama Katonda 
waffe tunaamuweerezanga, n’eddoboozi lye tunaaliwuliranga. 25 Bw'atyo 
Yoswa n'alagaana endagaano n'abantu ku lunaku olwo, n'abateekera 
etteeka n'ekiragiro mu Sekemu. 26 Yoswa n'awandiika ebigambo ebyo mu 
kitabo eky'amateeka ga Katonda; n'atwala ejjinja eddene, n'alisimba awo 
wansi w'omwera ogwali ku kifo ekitukuvu ekya Mukama. 27 Yoswa 
n'agamba abantu bonna nti Laba, ejjinja lino linaabanga mujulirwa gye tuli; 
kubanga liwulidde ebigambo byonna ebya Mukama by'atugambye: 
kyelinaavanga libeera mujulirwa gye tuli, muleme okwegaana Katonda 
wammwe. 28 Awo Yoswa n'asiibula abantu, buli muntu agende mu butaka 
bwe. 29 Awo oluvannyuma lw'ebyo Yoswa omwana wa Nuni, 
omuweereza wa Mukama, n'alyoka afa, ng'amaze emyaka kikumi mu 
kkumi. 30 Ne bamuziika mu nsalo ey'obutaka bwe mu Timunasusera, ekiri 


ran nsi ey'ensozi eya Efulayimu, ku luuyi olw'obukiika obwa kkono 
olw'olusozi Gaasi. 31 Abaisiraeri ne baweereza Mukama ennaku zonna 
eza Yoswa, n'ennaku zonna ez'abakadde abaasigalawo Yoswa ng'amaze 
okufa, era abaamanya emirimu gyonna egya Mukama, gye yakolera 
Isiraeri. 32 N'amagumba ga Yusufu, abaana ba Isiraeri ge baggya mu 
Misiri ne bajja nago, ne bagaziika mu Sekemu, mu kitundu eky'ensi, 
Yakobo kye yagula eri batabani ba Kamoli kitaawe wa Sekemu ebitundu 
ebya ffeeza kikumi: ne gaba obusika obw'abaana ba Yusufu. 33 Eriyazaali 
omwana wa Alooni n'afa; ne bamuziika ku lusozi lwa Finekaasi omwana 
we, lwe yaweebwa mu nsi ey'ensozi eya Efulayimu. 


Ekyabalamuzi 


1:1 Awo Yoswa bwe yamala okufa, abaana ba Isiraeri ne babuuza 
Mukama nti Ani alisooka okulinnya eri Abakanani, okubalwanyisa? 2 
Mukama n'ayogera nti Yuda ye alirinnya: laba, ngabudde ensi mu mukono 
gwe. 3 Yuda n'agamba Simyoni muganda we nti Ogende nange mu 
mugabo gwange, tulwanyise Abakanani; era nange bwe ntyo ndigenda 
naawe mu mugabo gwo. Awo Simyoni n'agenda naye. 4 Yuda n'alinnya; 
Mukama n'agabula Abakanani n'Abaperizi mu mukono gwabwe: ne 
babattiramu mu Bezeki abasajja kakumi. 5 Ne basanga Adombezeki mu 
Bezeki: ne bamulwanyisa, ne batta Abakanani n'Abaperizi. 6 Naye 
Adonibezeki n'adduka; ne bamugoberera, ne bamukwata; ne bamusalako 
engalo ze ensajja n'ebigere bye ebisajja. 7 Edonibezeki n'ayogera nti 
Bakabaka ensanvu, abaasalibwako: engalo zaabwe ensajja n'ebigere 
byabwe ebisajja, baakuclnaanyizanga (emmere yaabwe) wansi w'emmeeza 
yange: nga nze bwe nnaakola, ne Katonda bw'ampalanye bw'atyo. Ne 
bamuleeta e Yerusaalemi, n'afiira eyo. 8 Abaana ba Yuda ne balwanyisa 
Yerusaalemi, ne bakimenya, ne bakitta n'ekitala, ne bookya ekibuga 
omuliro. 9 Awo bwe baamala, abaana ba Yuda ne baserengeta 
okulwanyisa Abakanani abaatuula mu nsi ey'ensozi, ne mu bukiika obwa 
ddyo, ne mu nsi ey'olusenyi. 10 Ne Yuda ne balumba Abakanani abaatuula 
mu Kebbulooni: (naye erinnya lya Kebbulooni nga ye Kiriasualuba edda:) 


ne batta Sesayi, ne Akimaani; ne Talumaayi. 11 N'avaayo, n'alumba 
abaatuula mu Debiri. (N'erinnya lya Debiri nga ye Kiriasuseferi edda.) 12 
Kalebu n'ayogera nti Oyo alitta Kiriasuseferi nakimenya, ndimuwa Akusa 
muwala wange okumuwasa. 13 Osunieri, omwana wa Kenazi, muganda 
wa Kalebu omuto, n'akimenya: n'amuwa Akusa muwala we okumuwasa. 
14 Awo bwe yajja (gy'ali), n'asabisa.kitaawe ennimiro: n'ava ku ndogoyi 
ye; Kalebu n'amugamba nti Oyagala ki? 15 N'amugamba nti Mpa omukisa; 
kubanga wanteeka mu nsi ey'obukiika obwa ddyo, era, mpa n'enzizi 
ez'amazzi: Kalebu n'amuwa enzizi ez'engulu n'ez'emmanga. 16 N'abaana 
ab'Omukeeni, mukoddomi wa Musa, ne balinnya nga bava mu kibuga 
eky'enkindu awamu n'abaana ba Yuda ne bagenda mu lukoola lwa Yuda, 
oluli ku bukiika obwa ddyo obwa Aladi; ne bagenda ne batuula n'abantu. 
17 Ne Yuda n'agenda ne Simyoni muganda we, ne bakuba: Abakanani 
abaatuula mu Zefasi, ne bakizikiririza ddala. N'erinnya ly'ebibuga 
lyayitibwa Koluma: 18 Era Yuda n'amenya Ggaza n'ensalo yaakyo, ne 
Asukuloni n'ensalo yaakyo, ne Ekulon n'ensalo yaakyo 19 Era Mukama 
yali wamu ne Yuda; n'agoba (abaatuula) mu nsi ey'ensozi; kubanga 
teyayinza kugoba abaatuula mu kiwonvu, kubanga baali balina amagaali 
ag'ekyuma. 20 Ne bawa Kalebu Kebbulooni, nga Musa bwe yayogera: 
n'agobera omwo abaana abasatu aba Anaki. 21 N'abaana ba Benyamini ne 
batagoba Bayebusi abaatuula mu Yerusaalemi: naye Abayebusi ne batuula 
n'abaana ba Benyamini mu Y erusaalemi, ne leero: 22 N'ennyumba ya 
Yusufu, era nabo ne balinnya ne balumba Beseri. Mukama n'aba wamu 
nabo. 23 N'ennyumba ya Yusufu ne batuma okuketta Beseri. (Erinnya 
ly'ekibuga edda lyali Luzi.) 24 N'abakessi ne balaba omusajja ng'ava mu 
kibuga, ne bamugamba nti Tulage, tukwegayiridde, we tunaayingirira mu 
kibuga, naffe tunaakukola bulungi. 25 N'abalaga we banaayingirira mu 
kibuga, ne batta ekibuga n'ekitala; naye ne bata omusajja oyo n'ennyumba 
ye yonna. 26 Omusajja oyo n'agenda mu nsi ey'Abakiiti, n'azimba ekibuga, 
n'akituuma erinnya lyakyo Luzi: lye linnya lyakyo ne leero: 27 Manase 
n'atagoba (abaatuula) mu Besuseani n'ebyalo byakyo, ne mu Taanaki 
n'ebyalo byakyo, newakubadde abaatuula mu Doli n'ebyalo byakyo, 
newakubadde abaatuula mu Ibuleamu n'ebyalo byakyo, newakubadde 


abaatuula mu Megiddo n'ebyalo byakyo: naye Abakanani ne baagala 
okutuula mu nsi eyo: 28 Awo olwatuuka, Isiraeri bwe yafuna amaanyi, ne 
bakoza Abakanani emirimu, ne batabagobera ddala. 29 Efulayimu 
n'atagoba Bakanani abaatuula mu Gezeri; naye Abakanani rie batuula mu 
Gezeri wakati mu bo: 30 Zebbulooni n'atagoba abaatuula mu Kituloni, 
newakubadde abaatuula mu Nakaloli; naye Abakanani ne batuula mu bo; 
ne bafuuka ab'okuwanga omusolo. 31 Aseri n'atagoba abaatuula mu Akko, 
newakubadde abaatuula mu Sidoni; newakubadde mu Alabu, 
newakubadde mu Akuzibu; newakubadde mu Keruba, newakubadde mu 
Affiki newakubadde mu Lekobu: 32 naye Abaseri ne batuula mu 
Bakanani, be baatuula mu nsi: kubanga tebaabagoba. 33 Nafutaali 
n'atagoba abaatuula mu Besusemesi, newakubadde abaatuula mu 
Besuanasi; naye n'atuula mu Bakanani, be baatuula mu nsi: era naye 
abaatuula mu Besusemesi ne mu Besuanasi ne bafuuka ab'okuwanga 
omusolo. 34 Abamoli ne bagobera abaana ba Ddaani mu nsi ey'ensozi: ku 
bangatebaabaganya kuserengeta mu kiwonvu: 35 naye Abamoli baayagala 
okutuula ku lusozi Keresi, mu Ayalooni, ne mu Saalubimu: naye omukono 
gw'ennyumba ya Yusufu ne gusinga, n'okufuuka ne bafuuka ab'okuwanga 
omusolo 36 N ensalo ey'Abamoli yava awayambukirwa Akulabbimu, 
okuva ku lwazi, n'e ngulu. 


2:1 Ne malayika wa Mukama n'ava e Girugaali n'ayambuka e Bokimu. 
N'ayogera nti NabalinnYisa okuva mu nsi y'e Misiri, ne mbaleeta mu nsi 
gye nnalayirira bajjaąjjammwe; lie njogera nti Sirireka ndagaano yange (gye 
nnalagaana) nammwe: 2 nammwe temulagaananga ndagaano n'abo 
abatuula mu nsi muno; mumenyemenyenga ebyoto byabwe: naye mmwe 
temuwulidde doboozi lyange: kiki ekibakozesa bwe mutyo? 3 Nange 
kyennava njogera nti Siibagobenga mu maaso gammwe; naye banaabanga 
ng'amaggwa mu mbiriizi zammwe, ne bakatonda baabwe banaabanga 
kyambika gye muli 4 Awo olwatuuka malayika wa Mukama bwe 
yabuulira ebigambo ebyo abaana ba Isiraeri, abantu ne bayimusa 
eddoboozi lyabwe, ne bakaaba amaziga. 5 Ekifo ekyo ne bakituuma 
erirmya Bokimu: ne baweera eyo ssaddaaka eri Mukaina. 6 Awo Yoswa 


bwe yamala okusiibula abantu, abaana ba Isiraeri ne bagenda buli muntu: 
mu busika bwe okulya: ensi: 7 Abantu ne baweerezanga Mukama ennaku 
zonna eza Yoswa, n'ennaku zonna ez'abakadde, abaawangaala okuinga 
Yoswa, abaalaba omulimu gwonna ogwa Mukama omunene gye yakolera 
Isiraeri 8 Yoswa omwana wa Nuni; omuddu wa Mukama n'afa; nga 
yaakamaze emyaka kikumi. 9 Ne bamuziika mu nsalo y'obusika bwe mu 
Timunasukeresi, mu nsi ya Efulayimu ey'ensozi ku bukiika obwa kkono 
obw'olusozi Gaasi. 10 Era n'ab'emirembe egyo bonna ne 
bakunyaanyizibwa eri bajjajjaabwe: ne wabaawo emirembe emirala 
egibaddirira, abataamanya Mukama, newakubadde omutimu gwe yakolera 
Isiraeri. 11 Abaana ba Isiraeri ne bakola ekyali mu maaso ga Mukama 
ekibi, ne baweereza Babaali: 12 Mukama ne bamuvaako, Katonda wa 
bajjajjaabwe, eyabaggya mu nsi y'e Misiri, ne bagoberera bakatonda 
abalala, ku bakatonda ab'amawanga agabeetooloola, ne babavuunamira, ne 
basunguwaza Mukama. 13 Mukama ne bamuvaako, ne baweereza Baali 
ne Asutaloosi. 14 Obusungu bwa Mukama ne bubuubuuka ku Isiraeri, 
n'abagabula mu mikono gy'abanyazi abaabanyaga, n'abatunda mu mikono 
gy'abalabe baabwe okwetooloola, n'okuyinza ne batayinza nate kuyimirira 
mu maaso g'abalabe baabwe. 15 Gye baatabaalanga yonna, omukono gwa 
Mukama ne gubaleeteranga akabi, nga Mukama bwe yayogera; era nga 
Mukama bwe yabalayirira: ne beeraliikirira nnyo. 16 Mukama n'ayimusa 
abalamuzi abaabalokolanga mu mukono gwabo abaabanyaganga. 17 Naye 
ne batawulira balamuzi baabwe, kubanga baagenda nga bayenda nga 
bagoberera bakatonda abalala, ne babavuunamira: baakyama mangu okuva 
mu kkubo bajjajjaabwe lye baatambulirangamu, nga bawulira ebiragiro bya 
Mukama; bo tebaakola bwe batyo. 18 Era Mukama bwe yabayimusizanga 
abalamuzi, Mukama n'abanga n'omulamuzi, n’abalokolanga mu mukono 
gw'abalabe baabwe ennaku zonna ez'omulamuzi: kubanga Mukama ne 
yejjusa olw'okusinda kwabwe olw'abo abaabajooganga ne babeeraliikiriza. 
19 Naye olwatuuka, omulamuzi bwe yamalanga okufa, ne baddanga 
ennyuma, ne 'bakola obubi okusinga bajjajjaabwe, nga bagoberera 
bakatonda abalala okubaweereza n'okubavuunamira; tebaakendeezanga ku 
bikolwa byabwe so tebaalekanga kkubo lyabwe kkakanyavu. 20 Obusungu 


bwa Mukama ne bubuubuuka ku Isiraeri: n'ayogera nti Kubanga: 
eggwanga lino lisobezza ku ndagaano gye nnalagira bajjajjaabwe, so 
tebawulidde ddoboozi lyange; 21 nange okusooka leero kyennaavanga 
nnema okugoba mu maaso gaabwe ku mawanga Yoswa ge yafissaawo 
bwe yafa: 22 ndyoke nkeme Isiraeri olw'abo oba nga banaakwatanga 
ekkubo lya Mukama okulitambulirangamu, nga bajjajjaabwe bwe 
baalikwata, nantiki si weewaawo. 23 Awo Mukama n'aleka amawanga 
gali, obutabagoba mangu; so teyabagabula mu mukono gwa Yoswa. 


3:1 Gano ge mawanga Mukama ge yale.ka okukema Isiraeri olw'abo, 
bonna ku bo abataamanya ntalo zonna eza Kanani; 2 kyokka emirembe 
gy'abaana ba. Isiraeri bamanye, okubayigiriza okulwana, bo abaali 
tebamanyiiko n'akgtono olubereberye; 3 abakungu abataano 
ab'Abafirisuuti, n'Abakanani bonna, n'Abasidoni, n'Abakuvi abaatuulanga 
ku lusozi Lebanooni, okuva ku lusozi Baalukerumoni okutuusa 
awayingirirwa mu Kamasi. 4 Era baali ba kukema Isiraeri, okumanya oba 
nga bagenda okuwulira ebiragiro bya Mukama, bye yalagira bajjajjaabwe 
ku, bwa Musa. 5 Abaana ba Isiraeri ne batuula mu Bakanani; Omukiiti, 
n'Omwamoli, n'Omuperizi, n'Omukiivi, n'Omuyebusi: 6 ne bawasa abawala 
baabwe okuba abakazi baabwe, ne bawa abawala baabwe bo eri batabani 
baabwe, ne baweereza bakatonda baabwe. 7 Abaana ba Isiraeri ne bakola 
ekyali mu maaso ga Mukama ekibi, ne beerabira Mukama Katonda 
waabwe; ne baweerezanga Babaali ne Baasera. 8 Obusungu bwa Mukama 
kyebwava bubuubuuka ku Isiraeri, n'abatunda mu mukono gwa 
Kusaaurisasaimu kabaka w'e Mesopotamiya: abaana ba Isiraeri ne 
baweerereza Kusanurisasaimu emyaka munaana, 9 Awo abaana ba Isiraeri 
bwe bakaabira Mukama, Mukama n'abayimusiza omulokozi abaana ba 
Isiraeri, eyabalokola, ye Osunieri mutabani wa Kenazi, ye mwanawaabo 
owa Kalebu. 10 Omwoyo gwa Mukama ne gumujjira, n'alamula Isiraeri; 
n'agenda okutabaala, Mukama n'agabula Kusanurisasaimu kabaka w'e 
Mesopotamiya mu mukono gwe: omukono gwe ne guwangula 
Kusanurisasaimu. 11 Ensi n'ewummulira emyaka ana. Osunieri mutabani 
wa Kenazi n'afa: 12 Awo abaana ba Isiraeri ne beeyongera nate okukola 


ekyali mu maaso ga Mukama ekibi: Mukama n'awa Eguloni kabaka wa 
Moabu amaanyi okulwana ne Isiraeri, kubanga baali bakoze ekyali mu 
maaso ga Mukama ekibi. 13 Ne yeekunyaanyiza abaana ba Amoni ne 
Amaleki; n'agenda n'akuba Isiraeri, ne balya ekibuga eky'enkindu. 14 
Abaana ba Isiraeri ne baweerereza Eguloni kabaka wa Mowaabu emyaka 
kkumi na munaana. 15 Naye abaana ba Isiraeri bwe baakaabira Mukama, 
Mukama n'abayimusiza omulokozi, Ekudi mutabani wa Gera, 
Omubenyamini, eyali owa kkono: abaana ba Isiraeri ne bamukwasa 
ekirabo akitwalire Eguloni kabaka wa Mowaabu. 16 Ekudi ne yeeweeseza 
ekitala eky'obwogi obubiri, obuwanvu bwakyo omukono gumu; n'akyesiba 
ku kisambi kye ekya ddyo munda mu ngoye ze. 17 N'awa Egulon kabaka 
wa Mowaabu ekirabo: Egulon yali musajja munene nnyo. 18 Awo bwe 
yamala okuwa ekirabo; n'asindika abantu abaali beetisse ekirabo. 19 Naye 
ye kennyini n'addayo ng'akoma ku mayinja agaali okumpi w'e Girugaali, 
n'ayogera nti Ntumiddwa ebigambo eby'ekyamz eri ggwe, kabaka. 
N'ayogera nti Musirike. Bonna abaali bayimiridde naye ne bafuluma ne 
bamuleka 20 Ekudi n'ajja gy'ali; yali atudde omu yekka mu nju ye eya 
waggulu ey'okuwolawolerangamu. Ekud n'ayogera nti Nnina ebigambo 
ebiva eri Katonda gy'oli. N'ayimuka ku ntebe ye. 21 Ekudi n'agolola omu 
kono gwe ogwa kkono, n'aggya ekitala ku kisambi ekya ddyo, 
n'amufumita olubuto: 22 n'ekiti nakyo ne kibuliramu; amasavu ne 
gazibikira ekitala we kiyingiridde, kubanga teyasowola kitala mu lubuto 
lwe, ne kiviiramu nnyuma. 23 Awo Ekudi n'afuluma n'agenda mu kisasi, 
namuggalirawo enzigi z'enju eya waggulu, n'azisiba. 24 Awo bwe yamala 
okufuluma, abaddu be ne bajja; ne balaba, era, laba, enzigi z'enju eya 
waggulu nga zisibiddwa; ne boogera nti Alinyanga abisse ku bigere bye 
mu nju ye ey'okuwolawolerangamu. 25 Ne balindirira okutuusa ensonyi 
Iwe zaabakwata: era, laba, nga taggulawo nzigi za nju eya waggulu; awo 
ne baddira ekisumuluzo, ne baziggulawo: era, laba, mukama waabwe 
ng'agudde wansi afudde. 26 Ekudi n'awona nga bakyalindirira, n'ayita ku 
mayinja, n'awona n'atuuka e Seyiri. 27 Awo olwatuuka, bwe yatuuka, 
n'afuuwa ekkondeere mu nsi ya Efulayimu ey'ensozi, abaana ba Isiraeri ne 
baserengetera wamu naye okuva mu nsi ey'ensozi, naye ng'abakulembera. 


28 N'abagamba nti Mungoberere: kubanga Mukama agabudde abalabe 
bammwe Abamowaabu mu mukono gwammwe. Ne bamugoberera ne 
baserengeta, ne beekwata emisomoko gya Yoludaani nga balwana 
n'Abamowaabu, ne bataganya muntu kusomoka. 29 Ne batta ku Mowaabu 
mu biro ebyo abasajja nga kakumi, buli muntu ow'amaanyi na buli muntu 
muzira; so tekwawonako muntu. 30 Awo Mowaabu n'ajeemulwa ku 
lunaku olwo n'omukono gwa Isiraeri: Ensi n'ewummulira emyaka kinaana. 
31 Samugali mutabani wa Anasi n'addirira oyo, n'atta ku Bafirisuuti 
abasajja lukaaga n'omuwunda ogusoya ente: era naye n'alokola Isiraeri. 


4:1 Abaana ba Isiraeri ne beeyongera nate okukola ekyali mu maaso ga 
Mukama ekibi, Ekudi bwe yamala okufa. 2 Mukama n'abatunda mu 
mukono gwa Yabini kabaka wa Kanani, eyafugira mu Kazoli; omugabe 
w'eggye lye Sisera, eyatuula mu Kalosesi eky'ab'amawanga. 3 Abaana ba 
Isiraeri ne bakaabira Mukama: kubanga yali alina amagaali ag'ekyuma 
Iwenda; n'ajoogera nnyo abaana ba Isiraeri emyaka abiri. 4 Era Debola, 
nnabbi, omukazi wa Lappidosi, ye yalamulanga Isiraeri mu biro ebyo. 5 
Era yatuulanga wansi w'olukindu lwa Debola wakati w'e Laama n'e Beseri 
mu nsi ya Efulayimu ey'ensozi: abaana ba Isiraeri ne bambukanga gy'ali 
okubasaliranga emisango. 6 N'atuma n'ayita Balaki, mutabani wa 
Abinoamu ave mu Kedesunafutaali, n'amugamba nti Mukama, Katonda wa 
Isiraeri, talagidde nti Genda mukunnaanire ezi olusozi Taboli, otwale 
naawe abasajja kakumi ku baana ba Nafutaali ne ku baana ba Zebbulooni? 
7 Nange ndiwalulira gy'oli eri omugga Kisoni Sisera omugabe w'eggye lya 
Yabini, namagaali ge n'ekibiina kye; nange ndimugabula mu mukono gwo. 
8 Balaki n'amugamba nti Ggwe bw'oligenda nange, kale ndigenda: naye 
bw'otoligenda nange ggwe, sirigenda. 9 N'agamba nti Mazima ndigenda 
naawe: naye olugendo lw'ogenda teruliba lwa kitiibwa kyo; kubanga 
Mukama alitunda Sisera mu mukono gw'omukazi: Debola n'agolokoka an 
genda ne Balald e Kedesi. 10 Balaki n'ayita Zebbulooni ne Nafutaali 
bakutlnaanire e Kedesi; ne bayrambukayo abasajja kakumi nga balinnya 
mu bigere bye: Debola nagambukira wamu naye. 11 Era Keberi Omukeeni 
yali ayawukanye n'Abakeeni, be baana ba Kobabu mukoddomi wa Musa, 


n'azimba esveema ye awali omwera mu Zaanannimu ekiri okumpi ne 
Kedesi. 12 Ne babuulira Sisera nga Balaki mutabani wa Abinoamu alinnye 
ku lusozi Taboli. 13 Sisera n'akuOnaanya amagaali ge gonna, amagaali 
ag'ekyuma lwenda, n'abantu bonna abaali naye, okuva ku Kalosesi 
eky'ab'amawanga okutuusa ku mugga Kisoni. 14 Debola n'agamba Balaki 
nti Golokoka; kubanga leero Mukama lw'agabudde Sisera mu mukono 
gwo: Mukama takukulembedde okutabaala? Awo Balaki n'ava ku lusozi 
Taboli, abasajja kakumi ne bamugoberera. 15 Mukama n'afufuggaza 
Sisera n'amagaali ge gonna n'eggye lye lyomia n'obwogi bw'ekitala mu 
maaso ga Balaki; Sisera nava mu ggaali lye, n'adduka n'ebigere. 16 Naye 
Balaki n'agoberera amagaali n'eggye okutuuka e Kalosesi 
eky'ab'amawanga: n'eggye lya Sisera lyonna obwogi bw'ekitala ne 
bulimalawo; tewaasigala muntu. 17 Naye Sisera n'adduka n'ebigere 
n'atuuka mu weema ya Yayeeri mukazi wa Keberi Omukeeni: kubanga 
Yabini kabaka we Kazoli n'ennyumba ya Keberi Omukeeni baali balina 
emirembe: 18 Yayeeri n'afuluma okusisinkana Siseta, n'amugamba nti 
Kyama, mukama wange, oyingire ewange; totya. N'akyama n'ayingira 
ewuwe mu weema n'amubikkako ekikunta. 19 N'amugamba nti 
Nkwegayiridde, mpa otuzzi nnywe; kubanga ennyonta ennuma. 
N'asumulula eddiba ery'amata, n'amunywesa, n’amubikkako: 20 
N'amugamba nti yimirira mu mulyango gw'eweema, awo olunaatuuka, 
omuntu yenna bw'anajja n'akubuuza n'ayogera nti Omusajja yenna ali 
muno? naawe onooyogera nti Nedda. 21 Awo Yayeeri mukazi wa Keberi 
n'addira enkondo y'eweema, n'addira ennyondo mu mukono gwe, 
n'amusemberera ng'asooba, n'amukomerera enkondo mu kyenyi, n'eyitamu 
n'ekwata n'ettaka; kubanga yali yeebase otulo tungi; n'azirika n'afa. 22 Era, 
laba, Balaki ng'agoberera Sisera, Yayeeri n'afuluma okumusisinkana, 
:n'amugamba nti jjangu, nange n'akulaga omusajja gw'onoonya: N'ajja 
gy'ali; era, laba, Sisera yali agalamidde afudde, n'enkondo ng'eri mu kyenyi 
kye: 23 Bw'atyo Katonda n'ajeemula ku lunaku olwo Yabini kabaka wa 
Kanani mu maaso g'abaana ba Isiraeri. 24 Omukono gw.'abaana ba Isiraeri 
ne gweyongerayongera okuwangula Yabini kabaka wa Kanani, okutuusa 
lwe baamala okuzikiriza Yabini kabaka wa Kanani. 


5:1 Debola ne Balaki mutabarii wa Abinoamu ne balyoka bayimba ku 
lunaku olwo nti 2 Kubanga abakulembeze baakulembera mu Isiraeri, 
Kubanga abantu beegabula bokka nga baagala, Mumwebaze Mukama: 3 
Muwulire, mmwe bakabaka; mutege amatu, mmwe. abalangira; Nze, nze, 
naayimbira Mukama; Naayimba okutendereza Mukama, Katonda wa 
Isiraeri. 4 Mukama, bwe wafuluma mu Seyiri, Bwe wava mu nnimiro ya 
Edomu okutabaala: Ensi n'ekankana, era n'eggulu ne litonnya, Weewaawo, 
ebire ne bitonnya amazzi. 5 Ensozi ne zikulukutira mu maaso ga Mukama, 
Weewaawo, era ne Sinaayi oli mu maaso ga Mukama, Katonda wa 
Isiraeri. 6 Mu mirembe gya Samugali mutabani wa Anasi, Mu mirembe 
gya Yayeeri, enguudo nezaalimu bantu, Abatambuze ne batambuliranga 
mu mpenda: 7 Abafuga baggwaawo mu Isiraeri, baggwaawo, Okutuusa 
nze Debola we nnabaawo. Lwe nnabaawo nze omukadde mu Isiraeri. 8 
Baalonda bakatonda abaggya; Entalo ne ziryoka zibeeramu miryango: 
Waalabika engabo oba kitala: Mu basajja bukumi buna mu Isiraeri? 9 
Omutima gwange gubalowooza abafuga Isiraeri, Abeegabula bokka mu 
bantu nga baagala: Mumwebaze Mukama. 10 Mukyogereko, mmwe 
abeebagala ku ndogoyi enjeru, Mmwe: abatuula ku mikeeka emidalize, 
Nammwe abatambuta mu kkubo. 11 Eddoboozi ly'abo abalasa obusaale 
nga libali wala, mu bifo mwe basenera amazzi, Eyo gye balyatulira 
ebikolwa bya Mukama eby'obutuukirivu, Ebikolwa bye eby'obutuukirivu 
ng'afugira mu Isiraeri. Abantu: ba Mukama ne balyoka baserengeta ne 
bagenda ku miryango. 12 Zuukuka, zuukuka, Debola; Zuukuka, zuukuka, 
yatula oluyimba: Golokoka, Balaki, oyise obusibe bwo nga busibiddwa, 
ggwe mutabani wa Abinoamu. 13 Ne balyoka baserengeta ekitundu 
ky'abakungu n'eky'abantu ekyafikkawo; Mukama yanserengetera okulwana 
n'b'amaanyi. 14 Mu Efiilayimu ne muva abo abalina ekikolo kyabwe mu 
Amaleki; Nga bakugoberera ggwe, Beayamini, mu bika byo; Mu Makiri 
(ne muva) abafuga ne baserengeta, Ne mu Zebbulooni abo abakwata 
omuggo gw'oyo asimba ennyiriri. 15 N'abalangira ba Isakaali baali wamu 
ne Debola; Nga Isakaali bwe yali, ne Balaki bwe yali bw'atyo; 
Baafubutuka mu kiwonvu (nga balinnya) mu bigere bye. Awali enzizi za 
Lewubeeni Waabaawo okuteesa kw'emitima okukulu. 16 Kiki 


eiryakutuuza mu bisibo byo eby'eadiga, Okuwulira endere ze bafuuyira 
ebisibo? Awali cnzizi za Lewubeeni Waabaawo okuteesa kw'emitima 
okukulu 17 Gireyaadi yabeera emitala wa Yoludaani: Ne Ddaani 
ekyamusigaza mu byombo kiki? Aseri n'atuula ng'asirika ku mwalo 
gw'enayanja, N'abeera awali ebikono bye. 18 Zebbulooni be baatu 
abaagabula obulamu bwabwe okutuusa okufa, Ne Nafutaali, mu bifo 
ebigulumivu eby'olutalo. 19 Bakabaka bajja ne balwana; Awo nga lwe 
baalwana bakabaka ba Kanani, Mu Taanaki ku mazzi ga Megiddo: 
Tebaagoba magoba ga bintu. 20 Ab'omu ggulu baalwana, Emmunyeenye 
mu nnendo zaazo zaalwana ne Sisera. 21 Omugga Kisoni gwabatwalira 
ddala, Omugga ogwo ogw'edda, omugga Kisoni. Ggwe obulamu bwange, 
tambula n'amaanyi: 22 Ebinuulo by'embalaasi ne biryoka bisambirira 
Olw'okubuuka, olw'okubuuka kw'ensolo zaabwe ez'amaanyi. 23 
Mukolimire Merozi, bw'ayogera malayika wa Mukama, Mukolimire nayo 
abaatuula omwo; Kubanga tebadduukirira Mukama, Tebadduukirira 
Mukama awali abamaanyi. 24 Aliba n'omukisa Yayeeri okusinga abakazi, 
Mukazi wa Keberi Omukeeni: Aliba n'omukisa okusinga abakazi mu 
weema: 25 Yasaba amazzi, n'amuwa amata; N'amuleetera omuzigo mu 
kibya eky'ekikungu. 26 Yakwasa omukono enkondo, Yakwasa omukono 
gwe ogwa ddyo ennyondo ey'omukozi; N'akubya Sisera ennyondo, 
yakomerera omutwe, Weewaawo, yamufumita ekyenyi n’amuyisaamu. 27 
Ku bigere bye n'akutama n'agwa n'agalamira: Ku bigere bye n'akutama 
n'agwa: We yakutamira we yagwira ddala ng'afudde. 28 Mu ddirisa 
yatunuulira n'ayogerera waggulu, Nnyina Sisera yayogerera waggulu mu 
ddirisa Nti Ekirwisizza eggaali lye okujja kiki? Ebisinde by'eggaali lye 
ekibirabiriza kiki? 29 Abakyala be ab'amagezi ne bamuddamu, 
Weewaawo, ne yeddamu yekka nti 30 Tebalabye muayago, tebagugerese? 
Buli musajja omuwala, abawala babiri; Sisera omunyago ogw'amabala 
amangi, Omunyago: ogw'amabala amangi amadalize, Amabala amangi 
amadalize eruuyi n'eruuyi, ku nsingo z'omunyago? 31 Ewe batyo 
bazikirirenga abalabe bo bonna, ai Mukama: Naye abo bonna abamwagala 
babe ng'enjuba bw'evaayo mu maanyi gaayo. Ensi n'ewummulira emyaka 
amakumi ana: 


6:1 Abaana ba Isiraeri ne bakola ekyali mu maaso ga Mukama ekibi: 
Mukama n'abagabula mu mukono gwa Midiyaani emyaka musanvu. 2 
Omukono gwa Midiyaani ne guwangula Isiraeri: era olwa Midiyaani 
abaana ba Isiraeri kyebaava beekolera obuyu obuli ku nsozi n'empuku 
n'ebigo. 3 Awo olwatuuka Isiraeri bwe yamalanga okusiga, Abamidiyaani 
ne bayambukanga n'Abamaleki n'abaana ab'ebuvanjuba, nabo 
baabayambukirako; 4 ne basiisira ewaabwe, ne bazikiriza ebibala 
by'ettaka, okutuusa bw'otuuka e Gaaza so tebaaleka kya kulya mu Isiraeri, 
newakubadde endiga, newakubadde ente, newakubadde endogoyi. 5 
Kubanga baayambukira wamu n'ente zaabwe n'eweema zaabwe, 
baayingiranga ng'enzige okuba abangi; bo era n'enyamira zaabwe 
tebyabalikika ne bayingira mu nsi okugizikiriza. 6 Isiraeri n'ajeezebwa 
nnyo olwa Midiyaani; abaana ba Isiraeri ne bakaabira Mukama. 7 Awo 
olwatuuka, abaana ba Isiraeri bwe baakaabira Mukama olwa Midiyaani, 8 
Mukama n'atuma,unabbi eri abaana ba Isiraeri: n'abagamba nti Bw'atyo 
bw'ayogera Mukama, Katonda wa Isiraeri, nti Nabaggya mu Misiri ne 
mbalinnyisa, era nabaggya, mu nnyumba y'obuddu; 9 era nabawonya mu 
mukono gw'Abamisiri, ne mu mtikono gw'abo bonna abaabajooga, ne 
mbagoba mu maaso gammwe, ne mbawa ensi yaabwe; 10 ne mbagamba 
nti Nze ndi Mukama Katonda warrunwe; temutyanga bakatonda 
b'Abamoli, bemutuulira mu nsi yaabwe: naye temuwulidde ddoboozi 
lyange. 11 Malayika wa Mukama n'ajja, n'atuula wansi w'omwera, ogwali 
mu Ofula, kye kyali ekya Yowaasi Omwabiezeri: ne mutabani we Gidyoni 
yali awuula enyaano mu ssogolero agikise Abamidiyaani. 12 Malayika wa 
Mukama n'amulabikira, namugamba nti Mukama ali wamu naawe, ggwe 
omusajja ow'amaanyi omuzira. 13 Gidyoni namugamba nti Ai mukama 
wange, oba nga Mukama ali wamu naffe, kale ekitubeesezzaako ebyo 
byonna kiki? era ebikolwa bye hyonna eby'ekitalo biri ludda wa bajjajjaffe 
bye baatubuulirako, nti Mukama teyatuggya mu Misiri? naye kaakano 
Mukama atusudde, atugabudde mu mukono gwa Midiyaani. 14 Mukama 
n'amutunuulira n'ayogera nti Genda n'amaanyi go gano, olokole Isiraeri mu 
mukono gwa Midiyaani: si nze nkutumye? 15 N'amugamba nti Ai Mukama 
wange, Isiraeri ndimulokolera ku ki? laba, baganda bange be basinga 


okuba abaavu mu Manase, nange ndi muto mu nayumba ya kitange. 16 
Mukama n'amugamba nti Mazima ndibeera wamu naawe, era olikuba 
Abamidi yaani ng'omuntu omu. 17 N'amugamba nti Oba nga kaakano 
ndabye ekisa mu maaso go, kale ndaga akabonero nga ggwe wuuyo 
ayogera nange. 18 Tova wano, nkwegayiridde, okutuusa Iwe nnajja gy'oli, 
ne nfulumya ekirabo kyange, ne nkiteeka mu maaso go. N'ayogera nti 
Naabeera wano okutuusa lw'onookomawo. 19 Gidyoni n'ayingira, 
n'ateekateeka omwana gw'embuzi, n'emigaati egitazimbulukuswa ne; efa 
ey'obutta: ennyama n'agiteeka mu kibbo, namazzi gaayo n'agafuka mu 
kibya, n'abimuleetera wansi w'omwera, n'abimuwa. 20 Malayika wa 
Mukama n'amugamba ati Ddira ennyama n'emigaati egitazimbulukuswa 
Obiteeke ku jjinja lino, ofuke amazzi g'ennyama. N'akola bw'atyo. 21 Awo 
malayika wa Mukama n'agolola ekikolo ky'omuggo ogwali mu mukono 
gwe, n'akoma ku nnyama ne ku migaati egitazimbulukuswa; omuliro ne 
guva mu jjinja ne gulinnya, ne gumalawo ennyama n'emigaati 
egitazimbulukuswa; malayika wa Mukama n'ava mu maaso ge. 22 Gidyoni 
n'alaba nga ye malayika wa Mukama; Gidyoni n'ayogera nti Zinsanze, al 
Mukama Katonda, kubanga adabaganye n'amaaso ne malayika wa 
Mukama. 23 Mukama n'amugamba nti Emirembe gibe gy'oli; totya: 
togenda kufa. 24 Gidyoni n'alyoka azimbira eyo ekyoto eri Mukama, 
n'akiyita Yakuwasalumu: okutuusa leero kikyali mu Ofula eky'Ababiezeri. 
25 Awo olwatuuka mu kiro ekyo Mukama n'amugamba nti Ddira ente ya 
kitaawo, ye nte ey'okubiri ey'akamaze emyaka omusanvu, osuule ekyoto 
kya Baali kitaawo ky'alina, otemeeteme ne Asera akiri okumpi: 26 ozimbe 
ekyoto eri Mukama Katonda wo waggulu ku kigo kino, ng'empisa bwe 
yalagirwa, oddire ente eyo ey'okubiri, oweeyo ekiweebwayo ekyokebwa 
n'omuti gwa Asera gw'onootemaatema. 27 Awo Gidyoni n'atwala abasajja 
kkumi ku baddu be, n'akola nga Mukama bw'amulagidde: awo olwatuuka, 
kubanga yali atidde ab'ennyumba ya kitaawe n'abasajja ab'omu kibuga, 
n'atayinza kukola bw'atyo emisana, kyeyava akola ekiro. 28 Abasajja 
ab'omu kibuga bwebaagolokoka enkya mu makya, laba, ekyoto kya Baali 
nga kimenyesemenyese, ne Asera akibadde okumpi 
ng'atemeddwatemeddwa, n'ente eyo ey'okubiri ng'eweereddwayo ku kyoto 


ekizimbiddwa. 29 Ne bagambagana nti Ani akoze kino? Awo bwe 
baabuuza ne bakemereza, ne boogera nti Gidyoni mutabani wa Yowaasi ye 
akoze kino. 30 Awo abasajja ab'omu kibuga ne bagamba Yowaasi nti 
Futumya mutabani wo afe: kubanga amenyeemenye ekyoto kya Baali, era 
kubanga atemyetemye Asera akibadde okumpi. 31 Yowaasi n'agamba 
bonna abamuyimiridde mu maaso ge nti Mwagala okuwolereza Baali? oba 
mwagala okumulokola? ayagala okumuwolereza, bamutte nga (bukyali) 
bwa nkya: oba nga ye katonda, yeewolereze, kubanga bamenyeemenye 
ekyoto kye. 32 Ku luaaku olwo kyeyava amuyita Yerubbbaali, ng'ayogera 
nti Baali amuwawaabire kubanga amenyeemenye ekyoto kye. 33 Awo 
Abamidiyaani bonna n'Abamaleki n'abaana ab'ebuvanjuba ne bakunyyaana 
wamu; ne basomoka, ne basiisira mu kiwonvu eky'e Yezureeri: 34 Naye 
omwoyo gwa Mukama ne gujja ku Gidyoni; n'afuuwa ekkondeere; 
Abiezeri n'akunyaana wamu gy'ali. 35 N'atuma ababaka okubuna Manase 
yenna; era nabo ne bakunnaanira wamu gy'ali: natuma ababaka eri Aseri 
n'eri Zebbulooni n'eri Nafutaali; ne bayambuka okubasisinkana. 36 Gidyoni 
n'agamba Katonda nti Oba nga olirokola Isiraeri n'omukono gwange, nga 
bwe wayogera, 37 laba, naateeka ebyoya by'endiga mu gguuliro; oba 
ng'omusulo gunaaba ku byoya byokka, ettaka lyonna nga kkala, ne ndyoka 
mmanya ng'olirokola Isiraeri n'omukono gwange, nga bwe wayogera. 38 
Awo bwe kyali bwe kityo: kubanga n'agolokoka enkya mu makya; 
n'akamula ebyoya, omusulo n'agumalamu mu byoya, amazzi ne gajjula 
ekibya. 39 Gidyoni nagamba Katonda nti Obusungu bwo buleme 
okumbuubuukirako, era naayogera omulundi guno gwokka: 
nkwegayiridde, nkeme n'ebyoya omulundi guno gwokka; kaakano ebyoya 
byokka bibeere bikalu, omusulo gube ku ttaka lyonna. 40 Katonda n'akola 
bw'atyo ekiro ekyo: kubanga ebyoya byokka bye byali ebikalu, omusulo ne 
guba ku ttaka lyonna. 


7:1 Awo Yerubbaali, ye Gidyoni, n'abantu bonna abaali naye, ne 
bagolokoka mu makya, ne basiisira ku luzzi Kalodi: n'olusiisira Iwa 
Midiyaani lwali ku' luuyi Iwabwe olw'obuluika obwa kkono, ku mabbali 
g'olusozi Mole, mu kiwonvu. 2 Mukama n'agamba Gidyoni nti Abantu 


abali naawe bayinze obungi nze okuwa Abamidiyaani mu mukono 
gwabwe. Isiraeri aleme okunneenyumrririzaako. ng'ayogera nti Omukono 
gwange nze gwe gundokodde. 3 Kale nno kaakano genda olangire mu 
matu g'abantu nti Buli atya akankana, addeyo ave ku lusozi Giieyaadi. Ne 
waddayo ku bantu bukumi bubiri mu enkumi bbiri; ne wasigalawo kakumi. 
4 Mukama n'agamba Gidyoni nti Abantu bakyayinze obungi; baserengese 
ku mazzi; nange naabakuke merera eyo: awo olunaatuuka eyo gwe 
nnaakugamba nti Ono anaagenda naawe, ye anaagenda naawe; era buli 
gwe nnaakugamba nti Ono taagende naawe, ye ataagende naawe. 5 Awo 
n'aserengesa abantu ku mazzi: Mukama n'agamba Gidyoni nti Buli 
anaakomba ku mazzi n'olulimi, ng'embwa bw'ekomba, oyo 
gw'onooyawulamu; era bw'atyo buli anaafukamira ku maviivi ge okunywa. 
6 N'omuwendo gw'abo abaakomba n'olulimi, nga batadde engalo ku 
mumwa, baali abasajja ebikumi bisatu: naye abantu abalala bonna ne 
bafukamira ku maviivi gaabwe okunywa amazzi. 7 Mukama n'agamba 
Gidyoni nti Nnaabalokola n'abasajja ebikumi bisatu abaakombye n'olulimi, 
ne ngabula Abamidiyaani mu mukono gwo: era abantu bonna beddireyo 
buli muntu mu kifo kye. 8 Awo abantu ne batwala ebyokulya mu ngalo 
zaabwe, namakondeere: n'asindika abasajja bonna aba Isiraeri buli muntu 
mu weema ye; naye n'abeera n'abasajja abo ebikumi bisatu: n'olusiisira iwa 
Midiyaani lwalirwansi we mu kiwonvu: 9 Awo olwatuuka ekiro ekyo 
Mukama n'amugamba nti Golokoka, oserengete mu lusiisira; kubanga 
ndugabudde mu mukono gwo: 10 Naye oba ng'otya okuserengeta; genda 
ne Pula omuddu wo oserengete mu lusiisira: 11 era onoowulira bye 
boogera; emikono gyo ne giryoka giba namaanyi okuserengeta mu 
lusiisira: Awo n'aserengeta ne Pula omuddu we ne bayingira mu basajja 
abaalina ebyokulwanyisa abaali mu lusiisira ku nkomerero yaalwo. 12 
N'Abamidiyaani n'Abamaleki n'abaana bonna ab'ebuvanjuba baali 
bateekeddwateekeddwa mu kiwonvu ng'enzige okuba abangi; n'ennamira 
zaabwe tezaabalikika, ng'omusenyu oguli ku ttale ly'ennyanja okuba 
ennyingi. 13 Awo Gidyoni bwe yatuuka, laba, nga waliwo omusajja 
abuulira munne ekirooto n'ayogera nti Laba, natoota ekirooto, era, laba, 
omugaati ogwa sayiri ne gugwa mu lusiisira lwa Midiyaani, ne guyingira 


mu weema, ne gugikuba n'egwa, ne gugivuunika, eweema n'egalamira 
bugalamizi. 14 Munne n'addami n'ayogera nti Ekyo kitala kya Gidyoni 
mutabani wa Yowaas omusajja wa Isiraeri so si kirala mu mukono gw'oyo 
Katonda mw'a gabudde Midiyaani n'eggye lyonna. 15 Awo olwatuuka 
Gidyoni bwe yamuwulira ng'abuulira ekirooti n'okutegeeza kwakyo, 
n'asinza; n'a ddayo mu lusiisira lwa Isiraeri n'ayogera nti Mugolokoke; 
kubang: Mukama agabudde mu mukom gwammwe eggye lya Midiyaani. 
16 N'ayawulamu abasajja bali ebi kumi bisatu n'abafuula ebisinde, bisatu, 
n'abakwasa bonna amako ndeere mu ngalo zaabwe, n'ensuwr enkalu, 
ebitawuliro nga biri mi nsuwa. 17 N'abagamba nti Mu labire ku nze; 
nammwe mukole bwe mutyo: era, laba; bwe nnaatuuk; ku nkomerero 
y'olusiisira, awo nze nga bwe nnaakola, nammwe munaa kola' bwe mutyo. 
18 Nze bwe nnaafuuwa ekkondeere, nze n, bonna abali nange, nammwe n 
mulyoka mufuuwa amakondeere ku njuuyi zonna ez'olusiisiia Iwonn, ne 
mwogera nti Ba Mukama era ba Gidyoni. 19 Awo Gidyoni n'abasajja 
kikumi abaali naye ne batuuka ku nkomerero y'olusiisira ekisisimuka ekya 
wakati nga kyelujje kitanule jnga kyebajje basseewo abakuumi ne bafuuwa 
amakondeere, ne baasa ensuwa, ezaali mu ngalo zaabwe. 20 Ebibiina 
ebisatu ne bafuuwa amakondeere, ne baasa ensuwa nga bakutte 
ebitawuliro n'emikom gyabwe egya kkono, n'amakondeere n'emikono 
gyabwe egya ddyo ba fuuwe: ne boogerera waggulu nt Ekitala kya 
Mukama era kya Gidyoni. 21 Ne bayimirira buli muna mu kifo kye nga 
beetooloola olusiisira: eggye lyonna ne lidduka; ne boogerera waggulu, ne 
babaddusa. 22 Ne bafuuwa amakondeere ebikumi bisatu, Mukama 
n'alwanyisa buli muntu ekitala kye okufumita munne era n'eggye lyonna: 
eggye ne lidduka okutuuka ku Besusitta mu kkubo 1y'e Zerera, okutuuka 
ki nsalo ya Aberumekola ku mabbali g'e Tabbasi. 23 Abasajja ba Isiraeri 
ne bakunyaanyizibwa okuva mu Nafutaali ne mu Aseri ne mu Manase 
yonna, ne bagoberera Midiyaani, 24 Gidyon n'atuma ababaka okubuna 
ensi yonna eya Efulayimu ey'ensozi nga boogera nti Mujje muserengete ku 
Midiyaani, mubasooke okwekwata amazzi okutuuka ku Besubala, ye 
Yoludaani: Awo abasajja bonna aba Efulayimu ne bakuņņnaanyizibwa, ne 
beekwata amazzi okutuuka ku Besubala, ye Yoludaani. 25 Ne bakwata 


abalangira ba Midiyaani bombi, Olebu ne Zeebu; ne battira Olebu ku jjinja 
lya Olebu, ne Zeebu ne bamuttira ku ssogolero lya Zeebu, ne bagoberera 
Midiyaani: ne baleetera Gidyoni emitwe gya Olebu ne Zeebu emitala wa 
Yoludaani. 


8:1 Abasajja ba Efulayimu ne bamugamba nti Kiki ekikukozezza ffe 
bw'otyo, obutatuyita bwe wagenda okulwana ne Midiyaani? Ne bayomba 
nnyo naye. 2 N'abagamba nti Nze kye nkoze kaakano kiki 
okukyenkanyankanya nammwe? Ezabbibu Efulayimu z'akungudde 
ng'addamu tezisinga ezo obungi Abiyezeeri z'akungudde? 3 Katonda 
agabudde mu mukono gwammwe abalangira ba Midiyaani, Olebu ne 
Zeebu: era nze nandiyinzizza kukola ki okukyenkanyankaaya nammwe? 
Awo obusungu bwabwe ne bulyoka bukkakkana gy'ali, bwe yamala 
okwogera bw'atyo. 4 Gidyoni n'atuuka ku Yoludaani, n'asomoka, ye 
n'abasajja ebikumi bisatu abaali naye, nga bakooye, naye nga 
bakyagoberera. 5 N'agamba abasajja ab'omu Sukkosi nti Mbeegayiridde, 
bawe emigaati abantu abangoberera;kubanga bakooye, era ngoberera Zeba 
ne Zalumunna, bakabaka ba Midiyaani. 6 Abalangira We Sukkosi ne 
boogera nti Ebibatu bya Zeba ne Zalumunna biri mu mukono gwo 
kaakano, ffe okuwa eggye lyo emigaati? 7 Gidyoni n'ayogera ati Kale 
Mukama bw'alimala okugabula Zeba ne Zalumunna mu mukono gwange, 
ne ndyoka nsika omubiri gwammwe n'amaggwa ag'omu nsiko 
n'emyeramannyo. 8 Gidyoni n'ayogera ati Kale Mukama bw'alimala 
okugabula Zeba ne Zalumunna mu mukono gwange, ne ndyoka nsika 
omubiri gwammwe n'amaggwa ag'omu nsiko n'emyeramannyo. 9 
N'agamba abasajja ab'omu Penueri nabo nti Bwe ndikomawo emirembe, 
ndimenyamenya ekigo kino. 10 Era Zeba ne Zalumunna baali mu Kalukoli, 
n'eggye lyabwe awamu nabo, abasajja nga kakumi mu enkumi ttaano, 
bonna abaafikkawo ku ggye lyonna ery'abaana b'ebuvanjuba: kubanga 
abasajja abaasowolanga ebitala baali bafudde kasiriivu mu obukumi bubiri. 
11 Gidyoni n'ayambukira mu kkubo lyabo abatuula mu weema ku luuyi 
olw'ebuvanjuba olw'e Noba n'e Yogubeka, n'akuba eggye: kubanga eggye 
lyali terimanyiridde. 12 Zeba ne Zalumunna ne badduka; n'abagoberera; 


n'akwata bakabaka ba Midiyaani bombi, Zeba ne Zalumunna, n'atiisa eggye 
lyonna. 13 Gidyoni mutabani wa Yowaasi n'akomawo mu ntalo 
awayambukirwa mu Keresi. 14 N'akwata omuvubuka ku basajja ab'omu 
Sukkosi, n'amubuuliriza: namutegeeza abalangira We Sukkosi bwe 
baafaanana n'abakadde baayo, abasajja nsanvu mu musanvu. 15 N'ajja eri 
abasajja ab'omu Sukkosi, n'ayogera nti Mulabe Zeba ne Zalumunna, kwe 
mwayima okunduulira nga mwogera nti Ebibatu bya Zeba ne Zalumunna 
biri mu mukono gwo kaakano, ffe okubawa emigaati abasajja bo 
abakooye? 16 N'atwala abakadde ab'ekibuga, n'addira amaggwa ag'omu 
nsiko n'emyeramannyo, n'ayigiriza nabyo abasajja ab'omu Sukkosi. 17 
N'amenyamenya ekigo eky'e Penueri, n'atta abasajja ab'omu kibuga. 18 
Awo n'alyoka agamba Zeba ne Zalumunna nti Abasajja be mwattira e 
Taboli baali bafaanana batya? Ne baddamu nti Ggwe nga bw'oli nabo bwe 
baali; buli omu yafaanana abaana ba kabaka. 19 N'ayogera nti Baali 
baganda bange, abaana ba mmange: nga Mukama bw'ali omulamu, singa 
mwabawonya okufa, sandibasse mmwe. 20 N'agamba Yeseri 
omubereberye we nti Golokoka obatte. Naye omuvubuka oyo n'atasowola 
kitala kye: kubanga yatya, kubanga yali akyali muvubuka. 21 Zeba ne 
Zalumunna ne balyoka boogera nti Golokoka ggwe otugweko: kubanga 
omusajja nga bw'ali, n'amaanyi ge bwe gali bwe gatyo Gidyoni 
n'agolokoka n'atta Zeba ne Zalumunna, n'atwala emyezi egyali ku nsingo 
z'eso tebaakola bya kiss nnyumba ya Yerubbaali, ye Gidyoni, ng'obulungi 
bwonna bwe bwali bwe yakola eri Isiraeri.amira zaabwe. 22 Abasajja ba 
Isiraeri ne balyoka bagamba Gidyoni nti Tufuge ggwe ne mutabani wo era 
n'omwana wa mutabani wo: kubanga otulokodde mu mukono gwa 
Midiyaani. 23 Gidyoni n'abagamba nti Nze sigenda kubafuga, so ne 
mutabani wange tagenda kubafuga: Mukama y'anaabafuganga. 24 Gidyoni 
n'abagamba nti Mbadde njagala okubasaba, mumpe buli muntu empeta 
ez'omu matu ze yanyaga. (Kubanga baali balina empeta ez'omu matu eza 
zaabu, kubanga Baisimaeri.) 25 Ne baddamu nti Tunaaziwa, si lwa mpaka. 
Ne baaliirawo ekyambalo, ne basuulako buli muntu empeta ez'omu matu 
ze yanyaga. 26 N'obuzito bw'empeta ez'omu matu eza zaabu ze yasaba 
bwali sekeri za zaabu lukumi mu lusanvu; obutassaako myezi, na 


byakulengejja, na byambalo bya fulungu bakabaka ba Midiyaani bye baali 
bambadde, era obutassaako mikuufu egyali mu nsingo z'eso tebaakola bya 
kiss nnyumba ya Yerubbaali, ye Gidyoni, ng'obulungi bwonna bwe bwali 
bwe yakola eri Isiraeri.amira zaabwe. 27 Gidyoni n'abikoza ekkanzu, 
n'agiteeka mu kibuga kye, mu Ofula: ne Isiraeri yenna ne bagenda ne 
bagigoberera eyo okwenda nayo: n'efuuka kyambika eri Gidyoni n'eri 
ennyumba ye. 28 Awo Midiyaani n'ajeemulwa abaana ba Isiraeri, so 
tebaayimusa nate mitwe gyabwe. Ensi n'ewummulira emyaka ana mu 
mirembe gya Gidyoni. 29 Yerubbaali mutabani wa Yowaasi n'agenda 
n'abeera mu nnyumba ye ye. 30 Era Gidyoni yalina batabani be be yazaala 
abaava mu ntumbwe ze nsanvu: kubanga yawasa abakazi bangi. 31 
N'omuzaana we eyali Sekemu naye yamuzaalira omwana wa bulenzi, 
namutuuma erinnya Abimereki. 32 Gidyoni mutabani wa Yowaasi n'afa 
ng'amaze okukaddiwa obulungi, ne bamuziika, mu ntaana ya Yowaasi 
kitaawe, mu Ofula eky'Ababiezeri. 33 Awo olwatuuka Gidyoni bwe 
yamala okufa amangu ago abaana ba Isiraeri ne bakyuka nate, ne bagenda 
bayenda okugoberera Babaali, ne bafuula Baaluberisi katonda waabwe. 34 
Abaana ba Isiraeri ne batajjukira Mukama Katonda waabwe, eyabawonya 
mu mukono gw'abalabe baabwe bonna ku njuyi zonna: 35 so tebaakola bya 
kiss nnyumba ya Yerubbaali, ye Gidyoni, ng'obulungi bwonna bwe bwali 
bwe yakola eri Isiraeri. 


9:1 Abimereki mutabani wa Yerubbaali nagenda e Sekemu eri bagaada ba 
nayina n'ayogera aabo n'ab'oluganda bonna ab'ennyumba ya kitaawe wa 
nnyina nti 2 Mbeegayiridde, mwogerere mu matu g'abasajja bonna ab'e 
Sekemu nti Ekisinga obulungi gye muli kiruwa batabani ba Y erubbaali 
bonna, be bantu ensanvu, okubafuganga, nantiki omu okubafuganga? era 
mujjukire nga nze ndi wa ku magumba gammwe n'omubiri gwammwe. 3 
Awo baganda ba nnyina ne bamwogerera ebigambo ebyo byonna mu matu 
g'abasajja ab'e Sekemu: emitima gyabwe ne gyagala okugoberera 
Abimereki; kubanga baagamba nti Ye muganda waffe. 4 Ne bamuwa 
(ebitundu) ebya ffeeza nsanvu bye baggya mu nnyumba ya Baaluberisi. 
Abimereki n'abiweera abasajja abataliiko kye bagasa abatali banywevu, ne 


bamu gobereranga. 5 N'agenda mu nnyumba ya kitaawe mu Ofula, n'attira 
baganda be batabani ba Yerubbaali, be bantu ensanvu, ku jjinja limu: naye 
Yosamu mutabani wa Yerubbaali omuto n'afikkawo; kubanga yeekweka. 6 
N'abasajja bonna ab'omu Sekemu ne bakunyaana n'ennyumba yonna epa 
Mmiiro, ne bagenda ne bafuula Abimereki kabaka, awali omwera 
oguliraanye empagi eyali mu Sekemu. 7 Awo bwe baakibuulira Yosamu, 
n'agenda n'ayimirira ku ntikko y'olusozi Gerizimu, n'ayimusa eddoboozi 
lye, nayogerera waggulu, nabagamba nti Mumpulire, mmwe abasajja 
ab'omu Sekemu, Katonda alyoke abawulire mmwe. 8 Olwatuuka emiti ne 
gifuluma okufuka amafuta ku kabaka anaagifuganga; ne gigamba omu 
zeyituuni nti Tufuge ggwe. 9 Naye omuzeyituuni ne gugigamba nti 
Nandirese obugimu bwange mwe bayima okussaamu ekitiibwa Katonda 
n'abantu ku bwange, ne nyenda okuyuuguuma ku miti? 10 Emiti ne 
gigamba omutiini nti Jjangu ggwe otufuge, 11 Naye omutiini ne 
gugigamba nti Nandirese obuwoomerevu bwange n'ebibala byange 
ebirungi, ne nnenda okuyuuguuma ku miti? 12 Emiti ne gigamba 
omuzabbibu nti Jjangu ggwe otufuge. 13 Omuzabbibu ne gugigamba nti 
Nandirese omwenge gwange, ogusanyusa Katonda n'abantu, ne nyenda 
okuyuuguuma ku miti? 14 Awo emiti gyonna ne giryoka gigamba 
omweramannyo nti Jjangu ggwe otufuge. 15 Omweramannyo ne gugamba 
emiti nti Oba nga munfukako amafuta okuba kabaka mazima ddala, kale 
mujje mwesige ekisiikirize kyange: naye oba nga si bwe kiri, omuliro guve 
mu mweramannyo gumalewo emivule egy'oku Lebanooni. 16 Kale nno, 
oba nga mwakola eby'amazima n'eby'obutuukirivu, okufuula Abimereki 
kabaka, era oba nga mwakola bulungi Y erubbaali n'ennyumba ye, ne 
mumukola ng'emikono gye bwe gyasaanira (okumukola); 17 (kubanga 
kitange yabalwanirira, n'asingawo obulamu bwe, n'abawonya mu mukono 
gwa Midiyaani: 18 nammwe mugolokose leero ku nnyumba ya kitange, 
era mwattira batabani be, abantu nsanvu, ku jjinja limu, ne mufuula 
Abimereki, mutabatu w'omuzaana we, kabaka w'abasajja ab'omu Sekemu, 
kubanga ye muganda wammwe;) 19 kale oba nga mumukoze leero 
eby'amazima n'eby'obutuukirivu Yerubbaali a'ennyumba ye, kale 
musanyukire Abimereki, era naye abasanyukire mmwe: 20 naye oba nga si 


bwe kiri, omuliro guve mu Abimereki, gumalewo abasajja ab'omu Sekemu 
n'ennyumba ya Mmiiro, era omuliro guve mu basajja ab'omu Sekemu ne 
mu nnyumba ya Mmiiro gumalewo Abimereki. 21 Yosamu n'agenda mbiro 
n'adduka, n'atuuka e Beeri, n'abeera eyo, olw'okutya Abimereki muganda 
we. 22 Abimereki n'amala emyaka esatu nga ye mukulu wa Isiraeri. 23 
Katonda n’atuma omuzimu omubi okwawukanya Abimereki n'abasajja 
ab'omu Sekemu; abasajja ab'omu Sekemu ne basalira Abimereki enkwe: 
24 ekyejo kye baakolera batabani ba Yerubbaali ensanvu kiryoke kije, 
n'omusaayi gwabwe guteekebwe ku Abimereki muganda waabwe, 
eyabatta, ne ku basajja ab'omu Sekemu, abaawa emikono gye amaanyi 
okutta baganda be. 25 Abasajja ab'omu Sekemu ne bassaawo abateezi 
okumuteegeranga ku ntikko z'ensozi, ne banyaga bonna abaayitanga mu 
kkubo eryo gye baali: ne babuulira Abimereki. 26 Awo Gaali mutabani wa 
Ebedi n'ajja ne baganda be, n'agenda e Sekemu: abasajja ab'omu Sekemu 
ne bamwesiga. 27 Ne bafuluma mu nnimiro, ne bafnmba embaga, ne 
bayingira mu nnyumba ya lubaale waabwe, ne balya ne banywa, ne 
bakolimira Abimereki. 28 Gaali mutabani wa Ebedi n'ayogera nti 
Abimereki ye ani, ne Sekemu ye ani, ffe okumuweereza? si ye mutabani 
wa Yerubbaali? ne Zebbuli omumyuka we (ye ani)? muweereze abasajja 
ba Kamoli kitaawe wa Sekemu: naye ffe kiki ekyandituweerezesezza oyo? 
29 Era singa abantu bano baali waasi w'omukono gwange! nandiggyeewo 
Abimereki. N'agamba Abimereki nti Yongera eggye lyo ofulume. 30 Awo 
Zebbuli omukulu w'ekibuga bwe yawulira ebigambo bya Gaali mutabani 
wa Ebedi, obusungu bwe ne bubuubuuka. 31 N'atuma ababaka eri 
Abimereki mu kyama, ng'ayogera nti Laba, Gaali mutabani wa Ebedi ne 
baganda be batuuse mu Sekemu; era, laba, bawaliriza ekibuga 
okukulwanyisa. 32 Kale nno, golokoka kiro, ggwe n'abantu abali naawe, 
muteegere mu nnimiro: 33 awo olulituuka mu makya enjuba nga kyejje 
eveeyo, oligolokoka mu makya n'olumba ekibuga: era, laba, ye n'abantu 
abali naye bwe balifuluma okulwana naawe, oliyinza okubakola nga 
bw'oliraba ebbanga. 34 Abimereki n'agolokoka, n'abantu bonna abaali 
naye, kiro, ne bateega Sekemu nga beeyawuddemu ebisinde bina. 35 Gaali 
mutabani wa Ebedi n'afuluma, n’ayimirira mu mulyango gwa wankaaki 


w'ekibuga: Abimereki n'agolokoka n'abantu abaali aaye we baali 
bateegedde. 36 Awo Gaali bwe yalaba abantu, n’agamba Zebbuli nti Laba, 
abantu baserengeta aga bava ku ntikko z'ensozi: Zebbuli n'amugamba nti 
Olaba ekisiikirize ky'ensozi nga kifaanana ng'abantu. 37 Gaali nayogera 
aate n'agamba ati Laba, waliwo abafuluma (mu kkubo eriri) wakati mu nsi, 
n'ekibiina ekimu kifuluma mu kkubo ery'omwera ogw'abafumu. 38 Awo 
Zebbuli n'alyoka amugamba nti Akamwa ko kaakano kali ludda wa 
kubanga wayogera nti Abimereki ye ani, ffe okumuweereza? bano si be 
bantu be wanyooma? kaakano, nkwegayiridde, fuluma olwane nabo. 39 
Gaali n'akulembera abasajja ab'omu Sekemu n'afuluma, n'alwana ne 
Abimereki. 40 Abimereki namugoba, nadduka mu maaso ge, ne bagwa 
bangi nga bafumitiddwa, okutuusa mu mulyaago gwa wankaaki. 41 
Abimereki n'abeera mu Aluma: Zebbuli n'agobamu Gaali ne baganda be, 
baleme okubeera mu Sekemu. 42 Awo olwatuuka enkya abantu ne 
bafuluma mu nnimiro; ne babuulira Abimereki. 43 Awo n'atwala abantu 
n'abaawulamu ebisinde bisatu, n'ateegera mu nnimiro: n'atunula, era, laba, 
abantu ne bafuluma mu kibuga; n'abagolokokerako, n'abakuba: 44 
Abimereki n'ebisinde ebyali naye ne bafubutuka, ne bayimirira mu 
mulyango gwa wankaalu w'ekibuga: ebisinde ebibiri ne bafubutukira ku 
bonna abaali mu nnimiro ne babakuba. 45 Abimereki n'azibya obudde ku 
lunaku olwo ng'aiwana n'ekibuga; ekibuga n'akikuba, n'atta abantu abaali 
omwo: n'amenyamenya ekibuga, n'akisiga omunnyo. 46 Abasajja bonna 
ab'omu kigo eky'e Sekemu bwe baawulira ekyo, ne, bayingira mu kinnya 
eky'omu nnyumba ya Eruberisi. 47 Abasajja bonna ab'omu kigo eky'e 
Sekemu bwe baawulira ekyo, ne, bayingira mu kinnya eky'omu nnyumba 
ya Eruberisi. 47 Ne babuulira Abimereki ng'abasajja bonna ab'omu kigo 
eky'e Sekemu bakunyaanye. 48 Awo Abimeieki n'alinnya ku lusozi 
Zalumoni, ye n'abantu boma abaali naye; Abimereki n'addira embazzi mu 
ngalo ze, n'atema ettabi ku miti, n'alironda, n'aliteeka ku kibegabega kye: 
n'agamba abantu abaali naye nti Kye mulabye nga nze nkikoze, mwanguwe 
mukole nga bwe nkoze 49 Abantu bonna nabo bwe'batyo ne batema buli 
muntu ettabi lye, ne bagoberera Abimereki, ne bagassa ku kinnya kiri, ne 
bookya ekinnya nago; n'okufa ne liafa abasajja bonna ab'omu kigo eky'e 


Sekemu nabo, abasajja n'abakazi nga lukumi. 50 Awo Abimereki n'agenda 
e Sebezi, n'asiisira olusiisira ku Sebezi, n'akimenya. 51 Naye mu kibuga 
mwalimu ekigo eky'amaanyi, omwo mwe baddukira abasajja bonna 
n'abakazi, ne bonna ab'ekibuga, ne beggalira, ne balinnya ku kasolya 
k'ekigo. 52 Abimereki n'ajja eri ekigo, n'alwana nakyo, n'asemberera 
oluggi lw'ekigo okulwokya n'omuliro. 53 N'omukazi omu n'akasuka 
olnbengo ku mutwe gwa Abimereki, n'amwasa omutwe. 54 Awo 
n'ayanguwa okuyita omulenzi eyatwalanga ebyokulwanyisa bye, 
n'amugamba nti Sowola ekitala kyo, onzite, abantu balemenga 
okunjogerako nti Omukazi ye yamutta. Omulenzi we namufumita, n'afa. 
55 Abasajja ba Isiraeri bwe baalaba nga Abimereki afudde, ne baddayo 
buli muntu mu kifo kye: 56 Katonda bwe yawalana bw'atyo obubi bwa 
Abimereki, bwe yakola kitaawe, kubanga yatta baganda be nsanvu: 57 
n'obubi bwonna obw'abasajja ab'omu Sekemu Katonda n'abuwalana ku 
mitwe gyabwe: n'okukolima kwa Yosamu mutabani wa Yerubbaali ne 
kujja ku bo. 


10:1 Awo oluvannyuma lwa Abimereki ne wabaawo Toola mutabani wa 
Puwa, mutabani wa Dodo, omusajja wa Isakaali, okulokola Isiraeri; 
n'abeera mu Samiri mu nsi ya Efulayimu ey'ensozi. 2 N'alamulira Isiraeri 
emyaka abiri mu esatu, n'afa, ne bamuziika mu Samiri. 3 Oluvannyuma 
Iw'oyo ne wabaawo Yayiri Omugireyaadi; n'alamulira Isiraeri emyaka abiri 
mu ebiri. 4 Era yalina batabani be asatu, abeebagalanga abaana b'endogoyi 
asatu, nabo baalina ebibuga asatu, bye bayita Kavosuyayiri okutuusa leero, 
ebiri mu nsi ya Gireyaadi. 5 Yayiri n'afa ne bamuziika mu Kamoni. 6 
Abaana ba Isiraeri ne beeyongera aate okukola ekyali mu maaso ga 
Mukama ekibi, ne baweereza Babaali, ne Asutaloosi ne bakatonda ab'e 
Busuuli, ne bakatonda ab'e Sidoai, ne bakatonda ba Mowaabu, ne 
bakatonda ab'abaana ba Amoni, ne baKatonda ab'Abafirisuuti; Mukama ne 
bamuvaako ne batamuweereza. 7 Obusungu bwa Mukama ne bubuubuuka 
ku Isiraeri, n'abatunda mu mukono gw'Abafirisuuti, ne mu mukono 
gw'abaana ba Amoni. 8 Ne beeraliikiriza ne bajooga abaana ba Isiraeri 
omwaka ogwo: (baajoogera) emyaka kkumi na munaana abaana ba Isiraeri 


bonna abaali emitala wa Yoludaani mu nsi y'Abamoli eri mu Gireyaadi. 9 
Abaana ba Amoni ne basomoka Yoludaani okulwanyisa ne Yuda ne 
Benyamini n'ennyumba ya Efulayimu; n'okweraliikirira Isiraeri ne 
yeeraliikirira nnyo. 10 Abaana ba Isiraeri ne bakaabira Mukama nga 
boogera nti Twakusobya kubanga twava ku Katonda waffe; ne tuweereza 
Babaali. 11 Mukama n'agamba abaana ba Isiraeri nti Saabalokola eri 
Abamisiri Wed Abamoli, eri abaana ba Amoni Wed Abafirisuuti? 12 Era 
ne Basidoni n'Abamaleki n'Abamawoni baabajooga; ne munkaabira ne 
mbalokola mu mukono gwabwe. 13 Naye mwanvaako ne muweereza 
bakatonda abalala: kyenva nnema okugenda okubalokola nate. 14 
Mugeade mukaabire bakatonda be mwalonda; bo babalokolenga mu biro 
eby'okunakuwala kwammwe. 15 Abaana ba Isiraeri ne bagamba Mukama 
nti Twayonoona: tukole kyonna ky'onoolaba nga kirungi: kyokka tuwonye 
leero, tukwegayiridde. 16 Ne baggya mu bo bakatonda abaggya ne 
baweereza Mukama: omwoyo gwe ne gumuluma olw'emaku za Isiraeri. 
17 Awo abaana ba Amoni ne balyoka bakungaana ne basiisira mu 
Gireyaadi. Abaana ba Isiraeri ne bakunyaana ne basiisira mu Mizupa. 18 
Abantu, abakulu ab'e Gireyaadi, ne bagambagana nti Omusajja aluwa 
alisooka okulwanyisa abaana ba Amoni? oyo ye aliba omukulu w'abo 
bonna abatuula mu Gireyaadi. 


Yefusa 


11:1 Era Yefusa Omugireyaadi yali musajja wa maanyi muzira, era yali 
mwana w'omwenzi: Gireyaadi ye yazaala Yefusa. 2 Omukazi ow'e 
Gireyaadi n'amuzaalira abaana ab'obulenzi; abaana ba mukazi we bwe 
baakula, ne bagoba Yefusa; ne bamugamba nti Tolisika mu nnyumba ya 
kitaffe; kubanga gw'oli mwana wa mukazi mulala. 3 Awo Yefusa n'alyoka 
adduka bagaada be, n”abeera mu nsi ye Tobu: abasajja abataliiko kye 
bagasa ne bakunyaana eri Yefusa, ne batabaalanga naye. 4 Awo 
olwatuuka ekiseera bwe kyayitawo abaana ba Amoni ne balwana ne 
Isiraeri. 3 Awo olwatuuka abaana ba Amoni bwe baalwana ne Isiraeri, 
abakadde ab'e Gireyaadi ne bagenda okukima Yefusa okumuggya mu nsi 


ye, Tobu: 6 ne bagamba Yefusa nti Jjangu obeere omukulu waffe, tulwane 
n'abaana ba Amoni. 7 ne bagamba Yefusa nti Jjangu obeere omukulu 
waffe, tulwane n'abaana ba Amoni. 8 Abakadde ab'e Gireyaadi ne 
bagamba Yefusa nti Kyetuvudde tukukyukira nate kaakatto ogende naffe 
olwane n'abaana ba Amoni, naawe oliba mukulu waffe afuga bonna 
abatuula mu Gireyaadi. 9 Yefusa n'agamba abakadde ab'e Gireyaadi nti 
Bwe mulinkomyawo ewaffe okulwana n'abaana ba Amoni Mukama 
n'abagabula mu maaso gange, ndiba muhulu wammwe? 10 Abakadde We 
Gireyaadi ne bagamba Y efusa nti Mukama ye anaabanga omujulirwa 
wakati waffe; mazima n'ekigambo kyo bwe kiriba bwe tulikola bwe tutyo. 
11 Awo Yefusa n'alyoka agenda n'abakadde ab'e Gireyaadi, abantu ne 
bamufuula omukulu waabwe abafnga: Yefusa n'ayogera ebigambo bye 
byonaa mu maasoy ga Mukama mu Mizupa. 12 Awo Yefusa n'atuma 
ababaka eri kabaka w'abaaria ba Amoni ttg'ayogera nti Gw'olina ki nange, 
ekikuleese gye ndi okulwanyisa ensi yange? 13 Kabaka w'abaana ba 
Amoni n'addamu ababaka ba Yefusa nti Kubanga Isiraeri yanziyako ensi 
yange bwe yayambuka okuva mu Misiri, okuva ku Alunoni okutuuka ku 
Yabboki ne ku Yoludaani: kale kaakano zizze ensi ezo Iwa mirembe. 14 
Yefusa n'atuma nate ababaka eri kabaka w'abaana ba Amoni. 15 
n'abagamba nti Yefusa bw'ayogera bw'atyo nti Isiraeri teyanyaga nsi ya 
Mowaabu, newakubadde ensi y'abaana ba Amoni: 16 naye bwe 
baayambuka okuva mu Misiri, Isiraeri bwe yali ayita mu ddungu okutuuka 
ku Nnyanja Emmyufu, n'atuuka e Kadesi; 17 Isiraeri n'alyoka atuma 
ababaka eri kabaka wa Edomu ng'ayogera nti Nkwegayirira, ka mpite mu 
nsi yo: naye kabaka wa Edomu n'ata wulira: Era n'atumira bw'atyo kabaka 
wa Mowaabu: naye n'atayagala: Isiraeri n'atuula mu Kadesi: 18 Awo 
n'alyoka ayita mu ddungu ne yeetooloola ensi ya Edomu n'ensi ya 
Mowaabu, n'atuuka ku luuyi lw'ensi ya Mowaabu olw'ebuvanjuba, ne 
basiisira emitala wa Alunoni; naye ne batatuuka mu nsalo ya Mowaabu, 
kubanga Alunoni gwali nsalo ya Mowaabu: 19 Isiraeri natuma ababaka eri 
Sikoni kabaka w'Abamoli, kabaka w°e Kesuboni; Isiraeri n'amugamba nti 
Tukwegayirira; ka tuyitemu nsi yo nyende mu kifo kyange. 20 Naye 
Sikoni n'ateesiga Isiraeri kuyita mu nsalo ye; naye Sikoni n'akunyaanya 


abantu be bonna n'asiisira mu Yakazi, n'alwana ne Isiraeri: 21 Mukama 
Katonda wa Isiraeri; n'agabula Sikoni n'abantu be bonna mu mukono gwa 
Isiraeri; ne babatta: Isiraeri n'alyoka alya ensi yonna ey'Abamoli, be 
baatuula mu nsi eyo. 22 Ne balya ensalo yonna ey'Abamoli, okuva ku 
Alunoni okutuuka ku Yabboki, era okuva mu ddungu okutuuka ku 
Yoludaani. 23 Kale kaakano Mukama Katonda wa Isiraeri, yagobamu 
Abamoli mu maaso g'abantu be Isiraeri, naawe wandibalidde? 24 Tolirya 
nsi katonda wo Kemosi gy'akuwa okulya? Naffe bwe tutyo bonas 
Mukama Katonda waffe be yagobamu mu maaso gaffe, eyo gye tulirya. 
25 Ne kaakano gw'osinga Balaki mutabani wa Zipoli, kabaka wa 
Mowaabu, n'akatono? yali awakanyeeko ne Isiraeri; oba yali alwaayeeko 
nabo? 26 Isiraeri bwe yali atuula mu Kesuboni n'ebyalo byakyo, ne mu 
Aloweri n'ebyalo byakyo, ne mu bibuga byonna ebiri ku mabbali ga 
Alunoni, emyaka ebikumi bisatu; ekyabalobera ki okubiddamu okubirya 
mu kiseera ekyo? 27 Kale nze sikwonoonanga, naye ggwe onsobezza 
okulwana nange: Mukama, Omulamuzi, alamule: leero wakati w'abaana ba 
Isiraeri n'abaana ba Amoni. 28 Naye kabaka w'abaana ba Amoni 
n'atawulira bigambo bya Y efusa bye yamutumira. 


Obweyamo bwa Yefusa era n'obuwanguzi 


29 Awo omwoyo gwa Mukama ne gulyoka gujja ku Yefusa, n'ayita mu 
Gireyaadi ne Manase, n'ayita mu Mizupe eky'omu Gireyaadi, n'ava e 
Mizupe eky'omu Gireyaadi n'ayita n'agenda eri abaana ba Amoni. 30 
Yefusa ne yeeyama eri Mukama obweyamo n'agamba nti Oba 
ng'oligabulira ddala abaana ba Amoni mu mukono gwange; 31 awo 
olulituuka, ekintu kyonna ekirifuluma mu nzigi z'ennyumba yange 
okunsisinkana, bwe ndikomawo emirembe okuva eri abaana ba Amoni, 
kiriba kya Mukama, nange ndikiwaayo okuba ekiweebwayo ekyokebwa: 
32 Awo Yefusa n'ayita n'agenda eri abaana ba Amoni okulwana nabo; 
Mukama n'abagabula mu mukono gwe. 33 N'abakuba okuva ku Aloweri 
okutuusa ng'ojja e Minnisi, bye bibuga abiri, n'okutuuka ku 
Aberukeramimu, n'abatta bangi nnyo: Abaana ba Amoni bwe baajeemulwa 


bwe batyo mu maaso g'abaana ba Isiraeri: 
Muwala wa Yefusa 


34 Yefusa n'ajja e Mizupa eri ennyumba ye, era, laba, muwala we 
n'afuluma okumusisinkana ag'alina ebitaasa era nga bazina: era ye yali 
omwana we omu; teyalina wa bulenzi newakubadde ow'obuwala wabula 
ye. 35 Awo olwatuuka bwe yamulaba n'ayuzaayuza engoye ze n'ayogera 
nti Zinsanze, muwala wange! onnakuwazizza nnyo, naawe oli ku muwendo 
gw'abo abanneeraliikiriza: kubanga nayasama akamwa kaage eri Mukama, 
so siyinza kuddirira. 36 N'amugamba nti Kitange, wayasama akamwa ko 
eri Mukama; nkola ng'ekigambo bwe kyali ekyava mu kamwa ko; kubanga 
Mukama yakuwalanyizza eggwanga ku balabe bo, abaana ba Amoni. 37 
N'agamba kitaawe nti Ekigambo kino kinkolwe: ndekera emyezi ebiri, 
nyende nserengetere ku nsozi, nkaabire obutamanya bwange musajja, nze 
ne bannange. 38 N'agamba nti Genda: N'amusiibula amale emyezi ebiri: 
n'agenda, ye ne banne, n'akaabira obutamanya bwe musajja ne 
bumukaabisiza eyo ku nsozi. 39 Awo olwatuuka emyezi ebiri bwe 
gyaggwaako, n'akomawo eri kitaawe, n'amukola ng'obweyamo bwe bwe 
bwali bwe yeeyama: era yali tannamanya musajja. 40 Ne wabangawo 
empisa mu Isiraeri, abawala ba Isiraeri okugendanga buli mwaka 
okujjukira muwala wa Yefusa Omugireyaadi ennaku nnya buli mwaka. 


Yefusa alwanyisa Efulayimu 


12:1 Abasajja ba Efulayimu ne bakunyana ne bayita okugenda mu nsi 
ey'obukiika obwa kkono; ne bagamba Yefusa nti Kiki ekyakusomosa 
okugenda okulwana n'abaana ba Amoni, n'ototuyita ffe okugenda naawe? 
tulikwokerera ennyumba yo omuliro. 2 Yefusa n'abagamba nti Nze 
n'abantu bange twali tulwana nnyo n'abaana ba Amoni; awo bwe nnabayita 
ne mutandokola mu mukono gwabwe. 3 Awo bwe nnalaba nga 
temundokodde, obulamu bwange ne mbuteeka mu ngalo zange, ne 
nsomoka okulwana n'abaana ba Amoni, Mukama n'abagabula mu mukono 
gwaage: kale, kiki ekibalinnyisa leero gye ndi okulwana nange? 4 Awo 


Yefusa n'alyoka akunyaanya abasajja bonna ab'e Gireyaadi n'alwana ne 
Efulayimu: abasajja ab'e Gireyaadi ne bakuba Efulayimu, kubanga 
baayogera nti Muli badduse ba Efulayimu, mmwe. We Gireyaadi, wakati 
mu Efulayimu (ne) wakati mu Manase. 5 Ab'e Gireyaadi ne beekwata 
emisomoko gya Yoludaani okuteega Abaefulayimu: awo olwatuuka 
(omuntu yenna) ku badduse ba Efulayimu bwe yayogera nti Nsomoke, ab'e 
Gireyaadi ne bamugamba nti Oli Mwefulayimu? Bwe yayogera nti Nedda; 
6 ne balyoka bamugamba nti Kale nno yogera Shibbolesi; n'ayogera nti 
Sibbolesi; kubanga teyayinza kukirugyamya kukituusa bulungi; ne balyoka 
bamukwata, ne bamuttira ku misomoko gya Yoludaani; ne bafai ku 
Efulayimu mu biro ebyo obukumi buna mu enkumi bbiri. 7 Yefusa 
n'alamulira Isiraeri emyaka mukaaga. Yefusa Omugireyaadi n'alyoka afa, 
ne bamuziika mu kibuga kimu ku by'omu Gireyaadi. 


Ibuzaani, Eroni ne Abudoni 


8 Awo oluvannyuma lwe Ibuzaani ow'e Besirekemu n'alamula Isiraeri. 9 
Era yalina. batabani be asatu, era yasindika abawala be asatu okugenda mu 
nsi endala, naggya abawala asatu mu nsi endala n'abawasiza batabani be. 
N'alamulira Isiraeri emyaka musanvu. 10 Ibuzaani n'afa, ne bamuziika mu 
Besirekemu. 11 Awo oluvannyuma lwe Eroni Omuzebbulooni n'alamula 
Isiraeri; nalamulira Isiraeri emyaka kkumi. 12 Eroni Omuzebbulooni n'afa, 
ne bamuziika mu Ayalooni mu nsi ya Zebbulooni. 13 Awo oluvannyuma 
lwe Abudoni mutabani wa Kireri Omupirasoni n'alamula Isiraeri. 14 Era 
yalina batabani be ana n'abazzukulu be asatu, abeebagalanga ku baana 
b'endogoyi nsanvu: n'alamulira Isiraeri emyaka munaana: 15 Abudoni 
mutabani wa Kireri Omupirasoni n'afa, ne bamuziika mu Pirasoni mu nsi 
ya Efulayimu, mu nsi ey'Abamaleki ey'ensozi. 


Okuzaalibwa kwa Samusooni 


13:1 Awo abaana ba Isiraeri ne beeyongera nate okukola ekyali mu maaso 
ga Mukama ekibi; Mukama n'abagabulira mu mukono gw'Abafirisuuti 
emyaka ana. 2 Era waaliwo omusajja ow'e Zola, ow’ekika ky’ Abadaani, 


erinnya lye Manowa: ne mukazi we yali mugumba ng'atazaala. 3 Malayika 
wa Mukama n'alabikira omukazi n'amugamba nti Laba nno, oli mugumba 
so tozaala: naye oliba olubuto, era olizaala omwana w bulenzi. 4 Kale nno 
weekuume nkwegayiridde, oleme okunywanga ku mwenge newakubadde 
ekitamiiza so tolyanga ku kintu kyonna ekital kirongoofu: 5 kubanga, laba, 
oliba olubuto, era olizaala; omwana wa bulenzi; so akamwano tekayitanga 
ku mutwe gwe: kubanga omwana aliba Muwonge eri Katonda okuva mu 
lubuto: era ye alitanula okulokola Isiraeri mu mukono gw'Abafirisuuti. 6 
Awo omukazi n'alyoka ajja abuulira bba, ng'ayogera nti Omusajja wa 
Katonda azze gye ndi, n'amaaso ge gabadde ng'amaaso ga malay:ka oyo 
owa Katonda, ag'entiisa ennyingi; so simubuuzizza gy'avudde, so 
n'atambuulira linnya lye: 7 naye n'anyamba nti Laba, oliba olubuto, era 
olizaala omwana wa bulenzi; ne kaakano tonywanga ku mwenge 
newakubadde ekitamiiza, so tolyanga, ku kintu ekitali kirongoofu: 
kubanga omwana aliba Muwonge eri Katonda okuva mu lubuto okutuusa 
ku lunaku olw'okufa kwe. 8 Awo Manowa n'alyoka yeegayirira Mukama 
n'ayogera nti Ai Mukama, nkwegayirira, omusajja wa Katonda gwe 
watuma ajje gye tuli olw'okubiri, atuyigirize bwe tulikola omwana agenda 
okuzaalibwa. 9 Katonda n'awulira eddoboozi lya Manowa; malayika wa 
Katonda n.'ajjira omukazi olw'okubiri bwe yali atudde mu nnimiro: naye 
Manowa bba teyali naye. 10 Omukazi n'ayanguwa n'adduka n'abuulira; bba 
namugamba nti Laba, omusajja andabikidde eyanjijira olulala. 11 Manowa 
n'agolokoka n'agoberera mukazi we, n'ajja eri omusajja n'amugamba nti 
Ggwe oli omusajja eyayogera n'omukazi? N'agamba nti Nze wuuno. 12 
Manowa n'agamba nti Kale nno ebigambo byo bituukirire; omwana 
alifaanana atya, n'omulimu gwe (guliba ki)? 13 Malayika wa Mukama 
n'agamba Manowa nti Byonna bye nnabuulira omukazi abyekuumenga. 14 
Talyanga ku kintu ekiva ku muzabbibu, so tanywanga mwenge 
newakubadde ekitamiiza so talyanga kintu kyonna ekitali kirongoofu; 
byonna bye nnamulagira abikwatenga. 15 Manowa n'agamba malayika wa 
Mukama nti Nkwegayirira, tukulwiseewo, tukuteekereteekere omwana 
gw'embuzi. 16 Malayika wa Mukama n'agamba Maaowa nti 
Newakubadde ng'onondwisaawo sijja kulya ku mmere yo: era bw'oyagala 


okuteekateeka ekiweebwayo ekyokebwa, kikugwanira okukiwa Mukama. 
Kubanga Manowa yali tamanyi aga Ye malayika wa Mukama. 17 
Manowa n'agamba malayika wa Mukama nti Erinnya lyo ggwe ani, 
ebigambo byo bwe birituukirira tulyoke tukuwe ekitiibwa? 18 Malayika 
wa Mukama n'amugamba nti Obuuliza ki erinnya lyange, kubanga lya 
kitalo? 19 Awo Manowa n'addira omwana gw'embuzi wamu 
n'ekiweebwayo eky'obutta, n'akiweerayo ku jjinja eri Mukama; ne 
(malayika) n'akola eby'ekitalo, Manowa ne mukazi we nga bamutunuulira. 
20 Kubanga olwatuuka omuliro bwe gwava ku kyoto ne gulinnya mu 
ggulu, malayika wa Mukama n'ayambukira mu muliro ogw'oku kyoto: 
Manowa ne mukazi we nga bamutunuulira ne bavuuaama amaso gaabwe. 
21 Naye malayika wa Mukama n'atalabikira nate Manowa newakubadde 
mukazi we. Awo Manowa n'alyoka amanya nga Ye malayika wa 
Mukama. 22 Manowa n'agamba mukazi we nti Tetuuleme kufa, kubanga 
tulabye Katonda. 23 Naye mukazi we n'amugamba nti Oba nga Mukama 
abadde ayagala okututta, teyandikkirizza ekiweebwayo ekyokebwa 
n'ekiweebwayo eky'obutta eri omukono gwaffe, so teyanditulaze bigambo 
ebyo byonna, so teyanditubuulidde mu biro bino ebigambo ebiri bwe bityo. 
24 Omukazi n'azaala omwana wa bulenzi, n’amutuuma erinnya 
Samusooni: omwana n'akula, Mukama n'amuwa omukisa. 25 Omwoyo 
gwa Mukama ne gusooka okumusindika mu Makanedani, wakati w'e Zola 
ne Esutaoli. 


Mukazi wa Samusooni Omufirisuuti 


14:1 Samusooni n'aserengeta Etimuna, n'alaba mu Timuna omukazi ow'oku 
bawala ab'Abafirisuuti. 2 N'ayambuka okuvaayo, n'abuulira kitaawe ne 
nnyina n'agabamba nti Nalaba mu Timuna omukazi ow'oku bawala 
ab'Abafirisuuti: kale nno mumpasize oyo. 3 Awo kitaawe ne nnyina ne 
balyoka bamugamba nti Tewali mukazi n'omu mu bawala ba baganda bo, 
newakubadde mu bantu bange bonna, naawe kyova ogenda okuwasa 
omukazi ku Bafirisuuti abatali bakomole? Samusooni n'agamba kitaawe nti 
Mpasiza oyo; kubanga mmusuma nnyo. 4 Naye kitaawe ne nnyina baali 


tebamanyi nga kyava eri Mukama; kubanga yali anoonya ensonga ku 
Bafirisuuti. Era mu biro ebyo Abafirisuuti baali bafuga Isiraeri. 5 Awo 
Samusooni n'alyoka aserengeta e Timuna, ne kitaawe ne nnyina, ne 
baruuka mu nsuku z'emizabbibu ez'e Timuna: era, laba, empologoma 
envubuka n'emuwulugumirako. 6 Omwoyo gwa Mukama ne gumujjako 
n'amaanyi, n'agitaagulataagula nga bwe yanditaaguddetaagudde omwana 
gw'embuzi, so nga talina kintu mu ngalo ze: naye n'atabuulira kitaawe 
newakubadde nnyina ky'akoze. 7 N'aserengeta n'anyumya n'omukazi, 
Samusooni n'amusiima nnyo. 8 Ebbanga bwe lyayitaawo n'addayo 
okumutwala, n'akyama okulaba omulambo gw'empologoma: era, laba, 
enjuki nga ziri mu mulambo gw'empologoma n'omubisi gw'enjuki. 9 
N'agutwala n'engalo ze, n'agenda, ng'alya atambula, n'ajjira kitaawe ne 
nnyina, n'abawaako, ne balya: naye n'atababuulira ng'omubisi aguggye mu 
mulambo gw'empologoma. 10 Kitaawe n'aserengeta eri omukazi: 
Samusooni n'afumbayo embaga; kubanga bwe baayisanga okukola bwe 
batyo. 11 Awo olwatuuka bwe baamulaba ne baleeta bannaabwe asatu 
okubeera naye. 12 Samusooni n'abagamba nti Kaakano ka mbakokkolere 
ekikokko: bwe muliyinza okukinzivuunula ennaku omusanvu ez'embaga 
nga tezinnaggwaawo, ne mukitegeera, ne ndyoka mbawa ebyambalo ebya 
bafuta asatu n'emiteeko gy'engoye asatu: 13 naye bwe muliremwa 
okukimbuulira, mmwe ne mulyoka mumpa ebyambalo ebya bafuta asatu 
n'emiteeko gy'engoye asatu. Ne bamugamba nti Kokkola ekikokko kyo 
tukiwulire. 14 N'abagamba nti Mu mmuli mwavaamu emmere, Ne mu 
w'amaanyi mwavaamu obuwoomerevu. Ennaku ssatu ne ziyitawo ne 
balemwa okuvvuunula ekikokko. 15 Awo olwatuuka ku lunaku 
olw'omusanvu ne bagamba: mukazi wa Samusooni nti Sendasenda balo 
atuvvuunule ekikokko, tuleme okukwokya omuliro ggwe n'ennyumba ya 
kitaawo: mwatuyita okutwavuwaza? si bwe kiri? 16 Mukazi wa 
Samusooni n'akaaba amaziga mu maaso ge n'agamba nti Onkyawa 
bukyayi, so tonjagala: wakokkolera ekikokko abaana b'abantu bange 
a'otokimbuulirako nze. N'amugamba nti Laba, sikibuuliranga kitange 
newakubadde mmange, ggwe nnaakibuulirako? 17 N'akaabira amaziga mu 
maaso ge ennaku musanvu embaga ag'ekyaliwo: awo olwatuuka ku lunaku 


olw'omusanvu n'amubuulira kubanga yamutayirira nnyo: n'abuulira abaana 
b'abantu be ekikokko kye yakokkola. 18 Abasajja ab'omu kibuga ne 
bamugamba ku lunaku olw'omusanvu enjuba nga tennagwa nti Ekisinga 
omnbisi gw'enjuki obuwoomerevu kiki? era ekisinga empologoma 
amaanyi kiki? N'agamba nti Singa temwalimya nte yange, 
Temwandivvuunudde kikokko kyange. 19 Awo omwoyo gwa Mukama n 
e gumujjako n'amaanyi, n'aserengeta e Asukulooni, n'abattamu abasajja 
asatu, n'anyaga omunyago gwabwe, n'abawa emiteeko (gy'engoye) abo 
abavvuunula ekikokko. Obusungu bwe ne bubuubuuka, n'ayambuka eri 
ennyumba ya kitaawe. 20 Naye mukazi wa Samusooni ne bamuwa munre, 
gwe yabanga naye nga ba mukwano. 


Samusooni awangula Abafirisuuti 


15:1 Naye olwatuuka ebbanga bwe lyayitawo, nga bakungula ennaano, 
Samusooni n'akyalira mukazi we ng'alina omwana gw'embuzi; n'ayogera 
nti Naayingira eri mukazi wange mu nju. Naye kitaawe n'atamuganya 
kuyingira. 2 Kitaawe n'agamba ati Mazima mbadde ndowooza nga 
wamukyayira ddala; kyennava muwa munno: muganda we omuto 
tamusinga bulungi? nkwegayiridde, mutwale mu kifo kye. 3 Samusooni 
n'abagamba nti Omulundi guno ndiba aga siriiko musango eri Abafirisuuti, 
bwe ndibakolera akabi. 4 Samusooni n'agenda n'akwata ebibe ebikumi 
bisatu, n'addira ebitawuliro, n'abikwataganya emikira, n'ateeka ekitawuliro 
wakati w'emikira kinneebirye. 5 Awo bwe yamala okukoleeza ebitawuliro, 
n'abita okugenda mu nyaano eri mu nnimiro ey'Abafirisuuti, n'ayokya 
ebinywa era n'ennaano eri mu nnimiro, era n'ensuku z'emizeyituuni 6 Awo 
Abafirisuuti ne balyoka boogera nti Akoze bw'atyo ye ani? Ne boogera nti 
Samusooni mukoddomi w'Omutimuna, kubanga yatwala mukazi we 
n'amuwa munne. Abafirisuuti ne bayambuka, ne bookya omukazi ne 
kitaawe nmuliro. 7 Samusooni n'abagamba nti Bwe mukola bwe mutyo, 
sirirema kubawalanako ggwanga, ne ndyoka ndekera awo. 8 N'abattira 
ddala nnyo nnyini bangi nnyo: n'aserengeta n'atuula mu lwatika olw'omu 
Jjinja lya Etamu. 9 Awo Abafirisuuti ne bayambuka, ne basiisira mu Yuda, 


ne bayanjaala mu Leki. 10 Abasajja ba Yuda ne boogera nti Kiki 
ekibayambusizza okulwana naffe? Ne boogera nti Twambuse okusiba 
Samusooni, okumukola nga bwe yatukola ffe. 11 Awo abasajja enkumi 
ssatu aba Yuda ne balyoka baserengeta eri olwatika olw'omujjinja lya 
Etamu, ne bagamba Samusooni nti Tomanyi nga Abafirisuuti batufuga? 
kale kino kiki kye watukola? N'abagamba nti Bo nga bwe bankola, nange 
bwe nnabakola. 12 Ne bamugamba nti Tuserengese okukusiba, tukugabule 
mu mukono gw'Abafirisuuti. Samusooni n'abagamba nti Mundayirire 
obutangwako mmwe bennyini. 13 Ne boogera naye nga bagamba nti 
Nedda; naye tunaakusibira ddala, ne tukugabula mu mukono gwabwe: 
naye mazima tetuukutte. Ne bamusibya emigwa ebiri emiggya, ne 
bamulianyisa okuva mu jjinja. 14 Bwe yatuuka e Leki, Abafirisuuti ne 
boogerera waggulu bwe baasisinkana naye: omwoyo gwa Mukama ne 
gumujjako n'amaanyi, n'emigwa egyali ku mikono gye ne gifuuka 
ng'obugoogwa obwokeddwa omuliro, ebyali bimusibye ne biva ku mikono 
gye. 15 N'alaba oluba lw'endogoyi olubisi, n'agolola omukoao gwe, 
n'aluddira, w'alussa abasajja lukumi. 16 Samusooni n'ayogera nti Oluba 
lw'endogoyi, entuumo n'entuumo, Oluba lw'endogoyi lwe nzisizza abasajja 
olukumi. 17 Awo olwatuuka bwe yamala okwogera n'asuula oluba okuva 
mu ngalo ze; ekifo ekyo ne kiyitibwa Lamasuleki: 18 Ennyonta n'emuluma 
nnyo, n'akaabira Mukama, n'ayogera nti Otuwadde okulokoka kuao 
okunene n'omukono gw'omuddu wo: ne kaakano ennyonta enenzita, ne 
ngwa mu mukono gw'abatali bakomole. 19 Naye Katonda n'ayasa ekinnya 
ekiri mu Leki, amazzi ne gavaamu; awo bwe yamala okunywa, omwoyo 
gwe ne guniuddamu, n'alamuka: kyerwava lutuumibwa erinnya Enkakkole, 
oluli mu Leki, okutuusa leero. 20 N'alamulira Isiraeri emyaka abiri mu 
nnaku z'Abafiiisuuti. 


Samusooni ne Delira 


16:1 Samusooni n'agenda e Gaza, n'alabayo omukazi omwenzi, n'ayingira 
gy'ali. 2 (Ne babuulira) ab'e Gaza nti Samusooni atuuse wano: Ne 
bamuzingiza, ne bamuteegera mu mulyango gw'ekibuga okukeesa obudde, 


ne basirika ekiro kyonna, nga boogera nti Obudde bukye tulyoke tumutte. 
3 Samusooni ne yeebaka okutuusa ettumbi, n'agolokoka mu ttumbi, 
n'akwata enzigi z'omuzigo gw'ekibuga, n'emifuubeeto gyombi, 
n'abisimbulira ddala byonna era n'ekisiba, n'abiteeka ku kibegabega kye, 
n'abitwala ku ntikko y'olusozi oluli mu maaso g'e Kebbulooni. 4 Awo 
olwatuuka oluvannyuma n'ayagala omukazi mu kiwonw Soleki, erinnya lye 
Derira. 5 Abakungu b'Abafirisuuti ne bayambuka gy'ali, ne bamugamba nti 
Musendeseade olabe amaanyi ge amangi mwe gasibuka, era kwe 
tulisinziira okumusobola, tumusibe tumujeeze: naffe tulikuwa buli muntu 
ku ffe ebitundu ebya ffeeza lukumi mu kikumi. 6 Derira n'agamba 
Samusoon nti Nkwegayiridde, mbuulira amaanyi go amangi mwe 
gasibuka, era ekiyinza okukusiba okukujeeza. 7 Samusooni.n'amugamba 
nti Bwe balinsibya enkolokolo embisi omusanvu ezitakaze, ne ndyoka 
nfuuka omunafu, ne mba ng'omusajja omulala. 8 Awo abakungu 
b'Abafirisuuti ne bamuleetera enkolokolo embisi omusanvu ezitakaze, 
n'amusibya ezo. 9 Era omukazi yalina abateezi abaabeera mu nju 
ey'omunda: N'amugamba nti Abafirisuuti bakuguddeko, Samusooni. 
N'akutula enkolokolo, ng'omugwa gw'obugoogwa bwe gukutuka nga 
gutuuse ku muliro: Awo amaanyi ge ne gatategeereka: 10 Derira n'agamba 
Samusooni nti Labs, onduulidde, era onnimbye: kaakano nkwegayiridde, 
mbuulira ekiyinza okukusiba. 11 N'amugamba nti Bwe balinsibya obusibya 
emigwa emiggya egitakozesebwanga ku mirimu, ne ndyoka nfuuka 
omunafu, ne mba ng'omusajja omulala. 12 Awo Derira n'addira emigwa 
emiggya, n'amusibya egyo, n'amugamba nti Abafirisuuti bakuguddeko, 
Samusooni. Era abateezi baali bali mu nju ey'omunda. N'agikutula ku 
mikono gye ng'ewuzi. 13 Derira n'agamba Samusoon nti Okutuusa 
kaakano onduulira era omvniba btilimbi: mbuulira ekiyinza okukusiba. 
N'amugamba nti Bw'onooluka emivumbo egy'oku mutwe gwange 
omusanvu n'engoye ezirukibwa. 14 N'azisibira ddala n'olubambo 
n'amugamba nti Abafirisuuti bakuguddeko, Samusootu. N'azukuuka mu 
tulo twe, n'akwakula olubambo lw'omuti ogulukirwako, n'engoye 
ezirukibwa. 15 N'amugamba nti Oyinza otya okwogera nti Nkwagala, 
omutima gwo nga teguli mange? waakanduulira emirundi gino esatu, so 


tonnambuulira amaanyi go amangi mwe gasibuka. 16 Awo olwatuuka bwe 
yamutayiriranga buli luaaku n'ebigambo bye namwegayiriranga, obulamu 
bwe ne bwagala okufa ennaku. 17 N'amubuulira yonna (ebyali mu) mutima 
gwe, n'amugamba nti Akamwano tekayitanga ku mutwe gwange; kubanga 
ndi Muwoage eri Katonda okuva mu lubuto Iwa mange: bwe ndiba nga 
mmwereddwa, amaanyi gange ne galyoka ganvaako, ne nfuuka nmunafu, 
ne mba ng'omusajja omulala yenna. 18 Derira bwe yalaba ng'amubuulidde 
byonna (ebibadde mu) mutima gwe, n'atuma n'ayita abakungu 
b'Abafirisuuti ng'ayogera nti Mwambuke omulundi guno gwokka, kubanga 
ambuulidde byonna (ebibadde mu) mutima gwe. Awo abakungu 
b'Abafirisuuti ne balyoka bayambuka gy'ali nga baleeta effeeza mu ngalo 
zaabwe. 19 N'amwebasa ku maviivi ge; n'ayita omusajja, n'amwa 
emivumbo egy'oku, mutwe. gwe omusanvu; n'atanula okumujeeza, 
amaanyi ge ne gamuvaako. 20 N'ayogera nti Abafirisuuti bakuguddeko, 
Samusooni. N'azuukuka mu tulo twe n'ayogera nti. Naafuluma 
ng'obw'edda, ne nneekunkumula. Naye yali tamanyi nga Mukama amulese. 
21 Awo Abafirisuuti ne bamukwata, ne baggyamu amaaso ge; ne 
bamuserengesa e Gaza, ne bamusibya enjegere z'ebikomo: n'aseeranga mu 
nnyumba ey'ekkomera. 22 Naye enviiri ez'oku mutwe gwe ne zitanula 
okumera bwe yamala okumwebwa. 


Samusooni afura awamu n'Abafirisuuti 


23 Awo abakungu b'Abafirisuuti ne bakuOOaana okuwaayo ssaddaaka 
ennene eri Dagoni katonda waabwe n'okusanyuka: kubanga baayogera nti 
Katonda waffe agabudde Samusooni omulabe waffe mu mukono gwaffe: 
24 Awo abantu bwe baamulaba ne batendereza katonda waabwe: kubanga 
baayogera nti Katonda waffe agabudde omulabe waffe mu mukoao 
gwaffe, era omuzikiriza w'ensi y'ewaffe, eyatuttako abangi. 25 Awo 
olwatuuka emitima gyabwe bwe gyali gisanyuse, ne boogera nti Muyite 
Samusooni atuayumizeeko. Ne bayita Samusooni okumuggya mu 
nnyumba ey'ekkomera: n'abanyumizaako (ng'ali) mu maaso gaabwe: ne 
bamuteeka wakati w'empagi: 26 Samusooni n'agamba omulenzi eyali 


amukutte ku mukono nti Ndeka okuwammanta empagi eziwanirira enju, 
nzeesigameko. 27 Era enju yali ejjudde abasajja n’abakazi; era abakungu 
b'Abafirisuuti baali bali awo bonna; ne waggulu ku nju kwaliko abasajja 
n'abakazi nga nkumi ssatu abaali batunuulira Samusooni 
ng'abanyumizaako. 28 Awo Samusooni n'akaabira Mukama n'ayogera nti 
Ai Mukama Katonda, njijukira, nkwegayirira, ompe amaanyi, 
nkwegayirira, omulundi guno gwokka, ai Katonda, mpalane eggwanga 
mangu ago ku Bafirisuuti olw'amaaso gange gombi. 29 Samusooni 
n'akwata empagi zombi eza wakati ezaawanirira enju, nazeesigamako, 
omukono gwe ogwa ddyo nga guli ku emu, n'ogwa kkono nga guli ku 
ndala: 30 Samusooni n'ayogera nti Nfiire wamu n'Abafirisuuti. N'akutama 
n'amaanyi ge gonna; enju n'egwa ku bakungu ne ku bantu bonna abaali 
omwo. Bwe batyo abaafa be yattira mu kufa kwe baali bangi okusinga be 
yatta nga mulamu. 31 Awo baganda be n'ennyumba yonna eya kitaawe ne 
baserengeta ne bamutwala, ne bamwambusa, ne bamuziika wakati w'e 
Zola ne Esutaoli mu kifo eky'okuziikangamu ekya Manowa kitaawe. Era 
yalamulira Isiraeri emyaka abiri. 


Ekifaananyi Mikka ekyole 


17:1 Awo waaliwo omusajja ow'omu nsi ya Efulayimu ey'ensozi, erinnya 
lye Mikka. 2 N'agamba nnyina nti Ebitundu ebya ffeeza lukumi mu- 
kikumi ebyakuggibwako, ebyakukolimya ekikolimo n'okwogera 
n'okyogera mu matu gange, laba, ffeeza eri nange; nze nagitwala: Nnyina 
n'ayogera nti Omwana wange aweebwe omukisa Mukama: 3 N'azza 
ebitundu biri ebya ffeeza lukumi mu kikumi eri nnyina, nnyina n'ayogera nti 
Mazima njawula ffeeza eno eri Mukama okuva mu mukono, gwange 
olw'omwana wange, okukola ekifaananyi ekyole n'ekifaananyi 
ekisaanuuse: kale kaakano naagizza eri ggwe. 4 Awo bwe yazza ebintu eri 
nnyina, nnyina n'atwala ebitundu ebya ffeeza ebikumi bibiri, n'abiwa 
omukozi asaanuusa, oyo n'abikoza ekifaananyi ekyole n'ekifaananyi 
ekisaanuuse: ne kibeera mu nnyumba ya Mikka. 5 Era omusajja oyo 
Mikka yalina ennyumba ya bakatonda, n'atunga ekkanzu, ne baterafi, 


n'ayawula omu ku batabani be, oyo n'afuuka kabona we. 6 Mu maku ezo 
nga tewali kabaka mu Isiraeri: buli muntu yakolanga ekyabanga mu maaso 
ge ye ekirungi. 7 Era waaliwo omuvubuka eyava mu Besirekemuyuda, 
ow'ekika kya Yuda, Omuleevi, n'abeera eyo. 8 Omusajja oyo n'ava mu 
kibuga, mu Besirekemuyuda, okubeera gy'anaayinza okulaba (ekifo): 
n'atuuka mu nsi ya Efulayimu ey'ensozi eri ennyumba ya Mikka, 
ng'atambula: 9 Mikka n'amugamba nti Ova wa? N'amugamba nti Nze 
Muleevi ow'e Besirekemuyuda, era nyenda okubeera gye nnaayinza 
okulaba (ekifo). 10 Mikka n'amugamba nti Beera nange, obeere gye ndi 
kitange era kabona, nange naakuwanga ebif undu ebya ffeeza kkumi buli 
mwaka, n'ebyokwambala omuteeko gumu, n'ebyokulya. Awo Omuleevi 
n'ayingira. 11 Omuleevi n'akkiriza okubeera n'omusajja oyo; omulenzi oyo 
n'abeera gy'ali ng'omu ku batabani be. 12 Mikka: n'ayawula Omuleevi, 
omulenzi oyo n'afuuka kabona we, n'abeera mu nnyumba ya Mikka. 13 
Mikka n'alyoka ayogera nti Kaakano mmanyi nga Mukama anankolanga 
bulungi, kubanga nnina Omuleevi okuba kabona wange. 


Abadaanibanyaga ekifaananyi Mikka ekyole 


18:1 Mu nnaku ezo nga tewali kabaka mu Isiraeri: ne mu nnaku ezo ekika 
ky'Abadaani beenoonyeza obusika obw'okutuulamu; kubanga okutuusa ku 
lunaku olwo obusika bwabwe baali aga tebannabuweebwa mu bika bya 
Isiraeri. 2 Awo abaana ba Ddaani ne batuma ab'omu kika kyabwe abasajja 
bataano ku muwendo gwabwe gwonna, abasajja abazira, okuva mu Zola 
ne mu Esutaoli, okuketta ensi n'okugikebera; ne babagamba nti Mugende 
mukebere ensi: ne batuuka mu nsi ya Efulayimu ey'ensozi, eri ennyumba ya 
Mikka, ne basula omwo. 3 Bwe baali bali eyo mu nnyumba ya Mikka, ne 
bategeera eddoboozi ly'omuvubuka Omuleevi: ne bakyama okugenda eyo, 
ne bamugamba nti Ani eyakuleeta wano? era okola ki mu kifo kino? era 
kiki ky'olina wano? 4 N'abagamba nti Bw'atyo ne bw'atyo Mikka bwe 
yankola, n’ampeera, nange ne nfuuka kabona we. 5 Ne bamugamba nti 
Tukwegayirira, buuza Katonda atulagule, tumanye oba ng'olugendo lwaffe 
Iwe tugenda luliba n'omukisa. 6 Kabona n'abagamba nti Mugende 


mirembe: olugendo Iwammwe lwe mugenda luli mu maaso ga Mukama. 7 
Awo abasajja abo abataano ne balyoka beegendera, ne batuuka e Layisi, 
ne balaba abantu abali omwo, nga batuula mirembe, ng'engeri ey'Abasidoni 
bw'eri, nga basirise nga balina emirembe; kubanga tewaali muntu mu nsi 
nannyini buyinza eyandiyinzizza okubaswaza mu kigambo kyonna, era 
baabali wala Abasidoni, so tebassanga kimu na muntu yenna. 8 Ne batuuka 
eri baganda baabwe e Zola ne Esutaoli: baganda baabwe ne babagamba nti 
Mwogera mutya? 9 Ne boogera nti Mugolokoke twambuke okulwana 
nabo: kubanga tumaze okulaba ensi, era, laba, nnungi nnyo: nammwe 
musirise? temugayaala kugenda n'okuyingira okulya ensi. 10 Bwe 
muligenda, mulisanga abantu abatamanyiridde, era ensi ngazi: kubanga 
Katonda agibawadde mu mukono gwammwe; ekifo ekitabulwamu kintu 
ekiri mu nsi. 11 Ne wavaayo okugenda ab'omu kika ky'Abadaani, abaava 
mu Zola ne mu Esutaoli, abasajja lukaaga abeesiba ebyokulwanyisa. 12 Ne 
bambuka, ne basiisira mu Kiriyasuyalimu mu Yuda: kyebava bayita ekifo 
ekyo Makanedani okutuusa leero: laba, kiri nnyuma w'e Kiri yasuyalimu. 
13 Ne bavaayo ne batuuka mu nsi ya Efulayimu ey'ensozi, ne bajja ne 
batuuka ku nnyumba ya Mikka. 14 Awo abasajja bataano abaagenda 
okuketta ensi ey'e Layisi ne baddamu ne bagamba baganda baabwe nti 
Mumanyi nga mu nnyumba zino mulimu ekkanzu, ne baterafi, 
n'ekifaananyi ekyole, n'ekifaananyi ekisaanuuse? kale nno mulowooze 
ekibagwanira okukola. 15 Ne bakyamiīira eyo, ne bajja ne batuuka ku 
nnyumba y'omuvubuka Omuleevi, ye nnyumba ya Mikka, ne bamubuuza 
bw'ali. 16 N'abasajja bali olukumi abeesiba ebyokulwanyisa ab'oku baana 
ba Ddaani baali bayimiridde ku mulyango gwa wankaaki. 17 N'abasajja 
abataano abaagenda okuketta ensi ne bambuka ne bayingira omwo, ne 
batwala ekifaananyi ekyole, n'ekkanzu, ne baterafi, n'ekifaananyi 
ekisaanuuse: ne ka'oona yali ayimiridde ku mulyango gwa wankaaki wamu 
n'abasajja bali olukaaga abeesiba ebyokulwanyisa. 18 Awo abo bwe 
baayingira mu nnyumba ya Mikka ne baggyamu ekifaananyi ekyole 
n'ekkanzu ne baterafi n'ekifaananyi ekisaanuuse, kabona n'abagamba nti 
Mukola ki? 19 Ne bamugamba nti Sirika, engalo zo oziteeke ku kamwa 
ko ogende naffe, obeere gye tuli kitaffe era kabona: kisinga obulungi ggwe 


okubeera kabona eri ennyumba y'omuntu omu, oba okuba kabona eri ekika 
n'ennyumba ya mu Isiraeri? 20 Omutima gwa kabona ne gusanyuka, 
n'atwala ekkanzu ne baterafi n'ekifaananyi ekyole, n'agenda wakati mu 
bantu. 21 Awo ne bakyuka ne beegendera; ne bakulembeza abaana abato 
n'ensolo n'ebintu. 22 Bwe baali balese ennyuma walako ennyumba ya 
Mikka, abasajja abaali mu nnyumba eziriraanye ennyumba ya Mikka ne 
bakunyaana, ne batuuka ku baana ba Ddaani. 23 Ne bakoowoola abaana 
ba Ddaani. Ne bakyusa amaaso gaabwe ne bagamba Mikka nti Obadde 
otya okujja n'ekibiina ekyenkanidde wano? 24 N'ayogera nti Munziyeeko 
bakatonda bange be nnakola ne kabona ne mwegendera, nange nnina ki 
nate? kale mumbuuza mutya nti Obadde otya? 25 Abaana ba Ddaani ne 
bamugamba nti Eddoboozi lyo lireme okuwulirwa mu ffe, abasajja 
ab'obusungu baleme okubagwako, naawe n'ofa n'ab'omu nnyumba yo. 26 
Abaana ba Ddaan ne beetambulira: awo Mikka bwe yalaba nga 
bamuyinze amaanyi n'akyuka n'addayo mu nnyumba ye: 


Abadaabi batuuka mu Layisi 


27 Ne batwala ebyo Mikka bye yali akoze; ne kabona gwe yalina, ne 
batuuka e Layisi, eri abantu abaali basirise abatamanyiridde, ne babatta 
n'obwogi bw'ekitala; ekibuga ne bakyokya omuliro. 28 So tewaabaawo 
mulokozi, kubanga kyali wala We Sidoni, so tebassanga kimu na muntu 
yenna: era kyali mu kiwonvu ekiriraanye Besulekobu. Ne bazimba ekibuga 
ne batuula omwo. 29 Ne batuuma ekibuga erinnya lyakyo Ddaani, 
ng'erinnya lya Ddaani jjajjaabwe bwe lyali eyazaalirwa Isiraeri: naye 
erinnya ly'ekibuga lyali Layisi olubereberye. 30 Awo abaana ba Ddaani ne 
beesimbira ekifaananyi kiri ekyole: ne Yonasaani, mutabani wa Gerusomu, 
mutabani wa Musa, ye ne batabani be be baali bakabona eri ekika 
ky'Abadaani okutuusa ku lunaku ensi lwe yanyagirwako. 31 Awo ne 
beesimbira ekifaananyi kya Mikka ekyole kye yakola, ennaku zonna 
etinyumba ya Katonda ng'ekyali mu Sirro. 


Omuzaana w'Omuleevi 


19:1 Awo olwatuuka mu maku ezo, nga tewali kabaka mu Isiraeri, ne 
wabaawo Omuleevi eyatuula emitala w'ensi ya Efulayimu ey'ensozi, 
eyaggya omuzaana mu Besirekemuyuda n'amuwasa. 2 Omuzaana we 
n'amusobyako ng'ayenda, n'amunobako n'agenda mu nnyumba ya kitaawe 
mu Besirekemuyuda, n'amalayo ebbanga lya myezi ena. 3 Bba nagolokoka 
n'amugoberera okumubuulira eby'ekisa, okumukomyawo, ng'alina omuddu 
we, n'endogoyi bbiri: n'amuyingiza mu nnyumba ya kitaawe: awo- kitaawe 
w'omuwala bwe yamulaba, n'asanyuka okusisinkana naye. 4 Mukoddomi 
we, kitaawe w'omuwala, n'amutwisa; n'amalayo naye ennaku ssatu: bwe 
batyo ne balya ne banywa ne basula eyo. 5 Awo olwatuuka ku lunaku 
olw'okuna ne bagolokoka enkya mu makya, naye n'agolokoka okugenda: 
kitaawe w'omuwala n'agamba mukoddomi we uti Sanyusa omutima gwo 
n'akamere mulyoke mugende. 6 Awo ne batuula, ne balya ne banywa; 
bombi wamu: kitaawe w'omuwala n'agamba omusajja nti Nkwegayiridde, 
kkiriza osulewo; omutima gwo gusanyuke. 7 Omusajja n'agolokoka 
okugenda; naye mukoddomi we n'amwegayirira, n'asulayo nate. 8 
N'agolokoka enkya mu makya ku lunaku olw'okutaano okugenda; kitaawe 
w'omuwala n'ayogera nti Sanyusa omutima gwo, nkwegayiridde, mubeere 
wano, okutuusa obudde lwe bunaawungeera; ne balya bombi. 9 Omusajja 
bwe yagolokoka okugenda, ye n'omuzaana we n'omuddu we, mukoddomi 
we kitaawe w'omuwala n'amugamba nti Laba, kaakano obudde bunaatera 
okuwungeera, mbeegayiridde musule: laba obudde bugenda buziba, beera 
weno, omutima gwo gusanyuke; enkya mukeere okutambula, oddeyo eka. 
10 Naye omusajja n'atakkiriza kusulayo, naye n'agolokoka n'atambula, 
n'atuuka emitala We Yebusi ye Yerusaalemi: era ng'alina endogoyi bbiri 
eziriko amatandiiko; era n'omuzaana we ng'ali naye. 11 Bwe baali bali 
kumpi ne Yebusi, obudde bwali buyitiridde nnyo; omuddu n'agamba 
mukama we nti Jjangu, nkwegayiridde, tukyame tuyingire mu kibuga kino 
eky'Abayebusi, tusule omwo. 12 Mukama we n'amugamba nti Tetuukyame 
kuyingira mu kibuga kya munnaggwanga, atali wa baana ba Isiraeri; naye 
tunaasomoka okugenda e Gibea. 13 N'agamba omuddu we nti Jjangu 
tusemberere ekimu ku bibuga: ebyo; era tunaasula mu Gibea oba mu 
Laama. 14 Awo ne batambula ne bagenda; obudde ne bubazibirira nga bali 


kumpi ne Gibea, ekya Benyamini. 15 Ne bakyamira eyo, okuyingira 
okusula mu Gibea: n'ayingira n'atuula mu luguudo Iw'ekibuga: kubanga 
tewaali muntu abayingiza mu nnyumba ye okubasuza. 16 Awo, laba, 
omukadde n'ajja ng'ava. mu mirimu gye mu nnimiro akawungeezi; era 
omusajja oyo yali we nsi ya Efulayimu ey'ensozi, yali atuula mu Gibea: 
naye abasajja ab'ekifo baali Babenyamini. 17 N'ayimusa amaaso ge, 
n'alaba omuyise oli mu luguudo lw'ekibuga; omukadde n'ayogera nti 
Ogenda we? era ova wa? 18 N'amugamba nti Tuva mu Besirekemuyuda 
nga tugenda emitala w'ensi ya Efulayimu ey'ensozi; gye nnava ne nyenda e 
Besireke muyuda: ne kaakano nyenda mu nnyumba ya Mukama; so tewali 
muntu annyingiza mu nnyumba ye. 19 Naye waliwo essubi era n'ebyokulya 
eby'endogoyi zaffe; era waliwo emmere yange n'omwenge 
n'eby’omuzaana wo, n'eby'omuvubuka ali awamu n'abaddu bo: tetuliiko 
kye twetaaga. 20 Omukadde n'ayogera nti Emirembe gibe gy'oli; naye 
byonna bye weetaaga bibeere ku nze: kyokka temusula mu luguudo. 21 
Awo n'amuyingiza mu nnyumba ye, n'endogoyi n'aziwa ebyokulya: ne 
banaaba ebigere byabwe, ne balya ne banywa. 


Ekibi kya Gibea 


22 Awo bwe baali nga beesanyusa emitima, laba, abasajja ab'omu kibuga, 
abaana be Beriali, ne bazingiza ennyumba enjuyi zonna, nga bakoona ku 
luggi; ne boogera ne nannyini nnvumba, omukadde oli, aga bagamba nti 
Fulumya omusajja oyo ayingidde mu nnyumba yo tulyoke tumumanye. 23 
Omusajja, nannyini nnyumba, n'abafiilumira n'abagamba nti Nedda, 
baganda bange, mbeegayirira, temukola bubi obwenkanidde wano; 
kubanga omusajja ono ayingidde mu nnyumba yange, temukola kya 
busirusiru kino. 24 Laba, muwala wange wuuno, atamanyanga musajja, 
n'omuzaana we; abo be nnaafulumya kaakano, nammwe mubatoowaze, 
mubakole aga bwe munaalaba nga kirungi: naye omusajja ono temumukola 
kya busirusiru kyonna ekirinyanga ekyo: 25 Naye abasajja ne bagaana 
okumuwulira: awo omusajja n'akwata omuzaana we; n'amufulumya gye 
bali; ne bamumanya, ne bamwonoona okukeesa obudde: awo emmambya 


bwe yasala, ne bamuta. 26 Awo omukazi n'ajja obudde nga bukya, n'agwa 
ku luggi |w'ennyumba ey'omusajja omwali mukama we okutuusa obudde 
bwe bwakya. 27 Awo mukama we n'agolokoka enkya, naggulawo enzigi 
z'ennyumba, n'afuluma okwegendera: era, laba; omukazi omuzaana we yali 
agudde ku luggi lw'ennyumba, engalo ze nga ziri ku mulyango. 28 
N'amugamba nti Golokoka tugende; naye nga tewali addamu: n'alyoka 
amutwalira ku ndogoyi; omusajja n'agolokoka n'agenda mu kifo kye. 29 
Awo bwe yatuuka mu nnyumba ye, n'addira akambe, n'akwata omuzaana 
we, n'amusalamu, ng'amagumba ge bwe gali, ebitundu kkumi na bibiri, 
n'anmuweereza okubunya ensalo zonna eza Isiraeri: 30 Awo olwatuuka 
bonna abaalaba ekyo ne boogera nti Ekikolwa ekirinyanga kino 
tekikolebwanga so tekirabwanga okuva ku lunaku abaana be Isiraeri lwe 
baayambukirako okuva mu nsi y'e Misiri okutuusa leero: mukirowooze, 
mukiteese, mwogere: 


Isiraeri erwanagana ne Benyamini 


20:1 Awo abaana be Isiraeri bonna ne balyoka bafuluma, ekibiina ne 
kikunyaana ng'omuntu omu, okuva ku Ddaani okutuuka ku Beeruseba, 
wamu n'ensi y'e Gireyaadi, eri Mukama e Mizupa. 2 Abakungu b'abantu 
bonna, ab'ebika byonna ebya Isiraeri, ne beeraga mu kkunyaaniro ly'abantu 
ba Katonda, abasajja abatambula n'ebigere abaasowolanga ebitala 
obusiriivu'buna. 3 (Era abaana ba Benyamini baali bawulidde ng'abaana ba 
Isiraeri bayambuse e Mizupa.) Abaana ba Isiraeri ne boogera nti Tubuulire, 
obubi buno bwakolebwa butya? 4 Awo Omuleevi bba w'omukazi gwe 
batta, n'addamu n'ayogera nti Natuuka e Gibea, ekya Benyamini, nze 
n'omuzaana wange, okusulayo. 5 Abasajja ab'e Gibea ne bangolokokerako, 
ne bazingiza ennyuma enjuyi zonna mwe nnali ekiro; nze baali baagala 
okunzita, n'omuzaana wange baamukwata, era yafa. 6 Ne ntwala 
omuzaana wange, ne mmusalaasala ebitundu, ne mmuweereza okubunya 
ensi yonna ey'obusika bwa Isiraeri: kubanga baakola eky'obukaba era 
eky'obusirusiru mu Isiraeri. 7 Mulabe, mmwe abaana ba Isiraeri, mwenna, 
muleete amagezi gammwe muteese. 8 Abantu bonna ne bagolokoka 


ng'omuntu omu nga boogera nu Tewali muntu mu ffe aligenda mu weema 
ye, so tewali mu ffe alikyama okuyingira mu nnyumba ye. 9 Naye kaakano 
ekigambo kye tulikola e Gibea kye kino; tulyambuka okulwana nakyo nga 
tukubye akalulu; 10 era tuliggya abasajja kkumi ku buli kyasa okubunya 
ebika byonna ebya Isiraeri, era kikumi ku buli lukumi, era lukumi ku buli 
kakumi, okusakira abantu emmere, bwe balituuka e Gibea ekya Benyamini 
balyoke bakole ng'obusirusiru bwonna bwe buli bwe baakolera mu Isiraeri 
11 Awo, abasajja bonna aba Isiraeri ne bakuņņaanira ku kibuga, nga 
beegaasse ng'omuntu omu. 12 Awo ebika bya Isiraeri ne batuma abantu 
okubunya ekika kyonna ekya Benyamini nga boogera nti Bubi ki obwo 
obwakolebwa mu mmwe? 13 Kale kaakano muweeyo abasajja, abaana 
aba Beriali; abaali mu Gibea; tulyoke tubatte, tuggyemu obubi mu Isiraeri. 
Naye Benyamini n'agaana okuwulira eddoboozi lya baganda baabwe 
abaana ba Isiraeri. 14 Awo abaana ba Benyamini ne bava mu bibuga ne 
bakunyanira e Gibea, okugenda okutabaala abaana ba Isiraeri. 15 Abaana 
ba Benyamini ne bababala ku iunaku olwo abaava mu bibuga abassajja 
abaasowolanga ebitala obukumi bubiri mu kakaaga, obutassaako abo 
abaatuula mu Gibea be baabala abasajja abalonde lusanvu. 16 Mu bantu 
bano bonna mwalimu abasajja abalonde aba kkono lusanvu; buli omu 
yayinza okuvuumuulira amayinja oluviiri, n'zatasubwa: 17 Abasajja ba 
Isiraeri, obutassaako Benyamini, baababala abasajja abaasowolanga 
ebitala obusiriivu buna: abo boma nga bazira. 18 Abaana ba Isiraeri ne 
bagolokoka, ne bayambuka e Beseri, ne babuuza Katonda abalagule; ne 
bagamba nti Ani alisooka okutwambukira okulwana: n'abaana ba 
BeaYamim? Mukama n'ayogera nti Yuda ye alisooka. 19 Abaana ba 
Isiraeri ne bagolokoka enkya, ne basiisira ku Gibea. 20 Abasajja ba Isiraeri 
ne bafuluma okulwana ne Beayamini; abasajja ba Isiraeri ne basimba 
ennyiriri okulwanira nabo e Gibea. 21 Awo abaana ba Benyamini ne bava 
mu Gibea ne bamegga wansi ne bazikiriza ku lunaku olwo abasajja 
obukumi bubiri mu enkumi bbiri ku Baisiraeri. 22 Awo abantu, abasajja ba 
Isiraeri, ne beegumya emyoyo, ne basimba ennyiriri nate mu kifo mwe 
baali bazisimbidde ku lunakn olw'olubereberye: 23 (Era abaana ba Isiraeri 
ne balinnya ne bakaabira amaziga mu maaso ga Mukama okutuusa 


akawungeezi; ne babuuza Mukama nga boogera nti Naasembera nate 
okulwana n'abaana ba Benyamini muganda wange? Mukama n'ayogera nti 
Yambuka okulwana naye.) 24 Awo abaana ba Isiraeri ne basembera 
okulwana n'abaana ba Benyamini ku lunaku olw'okubiri. 25 Benyamini 
n'ava mu Gibea ku lunaku olw'okubiri okulwana nabo, ne bamegga waasi 
ne bazikiriza nate abasajja kakumi mu kanaana ku: Isiraeri; abo bonna 
baasowolanga ebitala. 26 Awo abaana ba Isiraeri bonna n'abantu bonna ne 
baLyoka balinnya ne batuuka e Beseri, ne bakaaba amaziga, ne batuula 
eyo mu-maaso ga Mukama, ne basiiba ku lunaku olwo okutuusa 
akawungeezi; ne bawaayo ebiweehwayo ebyokebwa n'ebiweebwayo 
olw'emirembe mu maaso ga Mukama: 27 Abaana ba Isiraeri ne babuuza 
Mukama, (kubanga ssanduuko ey'endagaano ya Katonda yaliyo mu nnaku 
ezo, 28 ne Finekaasi mutabani wa Eriyazaali mutabani wa Alooni 
yayimiriranga mu maaso gaayo mu nnaku ezo) nga boogera nti Naafuluma 
nate omulundi ogw'okusatu okulwana n'abaana ba Benyamini muganda 
wange nantiki nalekera awo? Mukama n'ayogera ati Yambuka; kubanga 
enkya naamugabula mu mukono gwo. 29 Awo Isiraeri n'assaawo.abateezi 
okuteega Gibea enjuyi zonna. 30 Awo abaana ba Isiraeri ne bambuka 
okulwana n'abaana ba Benyamini ku lunaku olw'okusatu, ne basimba 
ennyiriri zaabwe nga boolekera Gibea ng'olulala. 31 Abaana ba Benyamini 
ne bafuluma okulwana n'abantu, ne basendebwasendebwa okuva ku 
kibuga; ne batanula okukuba n'okutta ku baatu, ng'olulala, mu nguudo, 
olumu: lwe Iwambuka e Beseri, n'olulala e Gibea, ne mu nnimiro, abasajja 
ba Isiraeri ng'asatu. 32 Abaana ba Benyamini ne boogera nti 
Bameggeddwa mu maaso gaffe ng'olubereberye. Naye abaana ba Isiraeri 
ne boogera nti Tudduke, tubasendesende okuva ku kibuga bagende mu 
nguudo. 33 Abasajja ba Isiraeri bonna ne bagolokoka ne bava mu kifo 
kyabwe, ne basimba ennyiriri zaabwe mu Baalutamali: n'abateezi ba 
Isiraeri ne bafubutuka okuva mu kifo kyabwe, okuva mu Maalegeba. 34 
Ne wayita okulwana ne Gibea abasajja abaalondebwa mu Isiraeri yenna, 
kakumi, ne balwana nnyo: naye baali tebamanyi ng'akabi kabali kumpi. 35 
Mukama n'akuba Benyamini mu msaso ga Isiraeri: abaana ba Isiraeri ku 
lunaku olwo ne bazikiriza ku Benyamini abasajja obukumi bubiri mu 


enkumi ttaano mu kikumi: abo bonna baasowolanga ebitala. 36 Awo 
abaana ba Benyamini ne balaba nga bakubiddwa: kubanga abasajja ba 
Isiraeri baasegulira Benyamini, kubanga baali beesize abateezi be baali 
bateezezza e Gibea. 37 Awo abateezi ne banguwa ne bafubutuka ku 
Gibea; abateezi ne basembera enjuyi zonna, ne batta ekibuga kyonna 
n'obwogi bw'ekitala. 38 Era akabonero abasajja ba Isiraeri n'abateezi ke 
baali balagaanye ke kano, bo akunyoosa ekire ekinene eky'omukka okuva 
mu kibuga. 39 Abasajja ba Isiraeri ne bakyuka mu lutalo, ne Benyamini 
n'atanula okukuba n'okutta ku basajja ba Isiraeri abasajja ng'asatu: kubanga 
baayogera nti Mazima bameggeddwa mu maaso gaffe nga mu lutabaalo 
olw'olubereberye. 40 Naye ekire bwe kyasooka okunyooka okuva mu 
kibuga ng'empagi y'omukka, Ababenyamini ne batunula ennyuma, era, 
laba, ekibuga kyonna nga kinyooka akutuusa mu ggulu. 41 Awo abasajja 
ba Isiraeri ne bakyuka, abasajja ba Benyamini ne bawuniikirira: kubanga 
baalaba ng'akabi kabatuuseeko. 42 Awo ne bakuba amabega mu maaso 
g'abasajja ba Isiraeri okugenda mu kkubo eridda mu ddungu; naye olutalo 
ne lubagoberera kumpi; nabo abaava mu bibuga ne babazikiriza wakati mu 
byo. 43 Ne bazingiza Ababenyamini enjuyi zonna, ne babayigganya, ne 
babalinnyirira mu bisulo byabwe, okutuusa emitala w'e Gibea ku luuyi 
lw'ebuvanjuba. 44 Ne wagwa ku Benyamini abasajja kakumi mu kanaana; 
abo bonna basajja bazira. 45 Ne bakyuka ne badduka mu kkubo 
ly'eddungu okutuuka ku jjinja lya Limoni: ne bafuuza abaali badduse mu 
nguudo abasajja enkumi ttaano; ne babayigganya okutuuka e Gidomu, ne 
babattako abasajja enkumi bbiri. 46 Bwe batyo bonna abaagwa ku lunaku 
olwo ku Benyamini baali abasajja obukumi bubiri mu enkumi ttaano 
abaasowolanga ebitala; abo bonna basajja bazira: 47 Naye abasajja 
lukaaga ne bakyuka ne baddukira mu kkubo ly'eddungu ne batuuka ku 
jjinņja lya Limoni, ne babeera mu jjinja lya Limoni okumalayo emyezi ena. 
48 Abasajja ba Isiraeri ne bakyuka nate okulwana n'abaana ba Benyamini, 
ne babatta n'obwogi bw'ekitala, ekibuga kyonna era n'ente ne byonna bye 
baasanga: era n'ebibuga byonna bye baasanga ne babyokya. 


Ababenyamini baweebwa abakazi 


21:1 Era abasajja ba Isiraeri baali balayidde mu Mizupa nga boogera nti 
Tewabanga ku ffe alimuwa Benyamini omuwala we okumuwasa. 2 Abantu 
ne bajja e Beseri, ne batuula eyo okutuusa akawungeezi mu maaso ga 
Katonda, ne bayimusa amaloboozi gaabwe, ne bakaaba nayo amaziga. 3 
Ne boogera nti Ai Mukama Katonda wa Isiraeri, kiki ekireese kino mu 
Isiraeri, leero ekika kimu okubulamu Isiraeri? 4 Awo olwatuuka enkya 
abantu ne bagolokoka mu makya, ne bazimba eyo ekyoto, ne bawaayo 
ebiweebwayo ebyokebwa n'ebiweebwayo olw'eanrembe. 5 Abaana ba 
Isiraeri ne boogera nti Aluwa mu bika byonna ebya Isiraeri atayambuka eri 
ekkunygaaniro eri Mukama? Kubanga baali balayidde ekirayiro ekikulu ku 
oyo atayambuka eri Mukama e Mizupa nga boogera nti Talirema 
kuttibwa: 6 Abaana ba Isiraeri ne bejjusa olwa Benyamini muganda 
waabwe ne boogera nti Waliwo ekika kimu leero ekyazikirizibwa mu 
Isiraeri. 7 Tulibalabira tutya abakazi abo abasigaddewo, kubanga twalayira 
Mukama obutabawanga ku bawala baffe okubawasa? 8 Ne boogera nti 
Kika ki ku bika bya Isiraeri ekitayambuka eri Mukama e Mizupa? Era, 
laba; mu Yabesugireyaadi temwava muntu okugenda mu lususira eri 
ekkunyaaniro. 9 Kubanga abantu bwe baabalibwa, laba; nga tewaliiwo ku 
abo abaatuula mu Yabesugireyaadi. 10 Ekibiina ne kitumayo abasajja 
kakumi mu enkumi bbiri ku abo abasinga obuzira, ne babalagira nga 
boogera nti Mugende mutte n'obwogi, bw'ekitala abatuula mu 
Yabesugireyaadi, wamu n'abakazi n'abaana abato. 11 Na kino kye 
kigambo kye munaakola; munaazikiririza ddala buli musajja na buli 
mukazi eyali asuze n'omusajja. 12 Ne balaba mu abo abatuula mu 
Yabesugireyaadi abawala abato bina; abatamanyanga musajja okusula 
naye: ne babaleeta mu lusiisira e Sirro, ekiri mu nsi ya Kanani. 13 Awo 
ekibiina kyonna ne batuma ne boogera n'abaana ba Benyamini abaali mu 
Jjinja lya Limoni, ne babalangira emirembe. 14 Awo Benyamini 
n'akomawo mu biro ebyo; ne babawa abakazi be baali bawonyezza 
okubatta ku bakazi ab'e Yabesugireyaadi: era naye ne batabamala bwe 
batyo. 15 Abantu ne bejjusa olwa Benyamini, kubanga Mukama yali 
awagudde ekituli mu bika bya Isiraeri: 16 Awo abakadde b'ekibiina ne 
boogera nti Tulirabira tutya abakazi, abo abasigaddewo; kubanga abakazi 


bazikirizibbwa mu Benyamini? 17 Ne boogera nti Kigwana okubaawo 
obusika eri abo abaawona ku Benyamini, ekika kireme okusangulibwa mu 
Isiraeri. 18 Naye tetuyinza kubawa ku bawala baffe okubawasa: kubanga 
abaana ba Isiraeri baali balayidde nga boogera nti Akolimirwe oyo awa 
Benyamini omukazi okuwasa. 19 Ne boogera nti Laba, waliwo embaga ya 
Mukama buli mwaka- mu Sirro, ekiri ku luuyi olw'obukiika obwa kkono 
olw'e Beseri, ku luuyi olw'ebuvanjuba olw'oluguudo oluva e Beseri 
olwambuka e Sekemu; ne ku luuyi olw'obukiika obwa ddyo olw'e Lebona. 
20 Awo ne balagira abaana ba Benyamini nga boogera nti Mugende 
muteegere mu nsuku z'emizabbibu; 21 mutunule, era, laba, abawala ab'e 
Siiro bwe balifuluma okuzina mu mizannyo gyaffe, ne mulyoka muva mu 
nsuku, mukwate buli muntu mukazi we ku bawala ab'e Siiro, mugende mu 
nsi ya Benyamini. 22 Awo olulituuka bakitaabwe oba baganda baabwe 
bwe balijja okutuwoleza, ne rubagamba nti Mubatuwe lwa kisa: kubanga 
tetwabanyagira buli muntu mukazi we mu ntalo: so temwababawa; 
kaakano mwandizzizza omusango. 23 Awo abaana ba Benyamini ne 
bakola bwe batyo, ne beenyagira abakazi ku abo abaazina, ng'omuwendo 
gwabwe bwe gwali; abo be baanyaga: ne baddayo mu busika bwabwe, ne 
bazimba ebibuga, ne batuula omwo. 24 Awo abaana ba Isiraeri ne; 
bavaayo mu biro ebyo, buli muntu eri ekika kye n'eri ennyumba ye, ne 
bavaayo ne bagenda buli muntu mu busika bwe. 25 Mu nnaku ezo nga 
tewali kabaka mu Isiraeri: buli muntu yakolanga ekyabanga mu maaso ge 
ye ekirungi. 


Luusi 
Erimereki n'abantu be mu Mowaabu 


1:1 Awo olwatuuka mu maku abalamuzi ze baalamuliramu, enjala n'egwa 
mu nsi. Awo omusajja ow'e Besirekemuyuda a'agenda okutuula mu nsi ya 
Mowaabu, ye ne mukazi we, ne batabani be bombi. 2 N'erinnya ly'omusajja 
lyali Erimereki, n'erinnya lya mukazi we Nawomi, n'erinnya lya batabani be 
bombi Maloni ne Kiriyoni, Abaefulaasi ab'e Besirekemuyuda. Ne batuuka 


mu nsi ya Mowaabu, ne babeera eyo. 3 Awo Erimereki bba Nawomi n'afa; 
naye n'asigalawo ne batabani be bombi. 4 Ne bawasa ku bakazi ba 
Mowaabu; erinnya ly'omu Olupa, n'erinnya ly'ow'okubiri Luusi: ne 
bamalayo emyaka nga kkumi. 5 Awo Maloni ne Kiriyoni ne bafa bombi; 
omukazi n'afiirwa abaana be bombi ne bba. 


Nawomi agenda ne Luusi 


6 Awo n'alyoka agolokoka ne baka baana be, addeyo ng'ava mu nsi ya 
Mowaabu: kubanga yali awulidde ng'ali mu nsi ya Mowaabu nga Mukama 
bwe yajjira abantu be ng'abawa emmere. 7 N'ava mu kifo mwe yali, ne 
baka baaaa be bombi wamu naye; ne batambula mu kkubo okuddayo mu 
nsi ya Yuda. 8 Awo Nawomi n'agamba baka baana be bombi nti Mugende 
muddeyo buli omu ku mmwe mu nnyumba ya nnyina: Mukama abakole 
eby'ekisa, nga mmwe bwe mwakola abaafa era nange. 9 Mukama abawe 
okulaba okuwummula, buli omu ku mmwe mu nnyumba ya bba. N'alyoka 
abanywegera; ne bayimusa eddoboozi lyabwe, ne bakaaba amaziga. 10 Ne 
bamugamba nti Nedda; naye tuliddayo naawe eri abantu bo. 11 Nawomi 
n'agamba nti Mukyuke nate, baana bange: kiki ekibaagaza okugenda 
nange? nkyalina abaana mu lubuto lwange babeere babbammwe? 12 
Mukyuke nate, baana bange, mweddireyo; kubanga nkaddiye mpitiridde 
okuba n'omusajja. Bwe nnaayogera nti Nsuubira, newakubadde nga 
mbeera n'omusajja ekiro kino, era ne nzaala abaana ab'obulenzi; 13 kale 
mwandibalindiridde okukula? kyemuliva muleka okuba n'abasajja? nedda, 
baana bange; kubanga nnumwa nnyo ku Iwammwe, kubanga omukono 
gwa Mukama gwafuluma okulwana nange. 14 Ne bayimusa eddoboozi 
lyabwe, ne bakaaba nate amaziga: Olupa n'anywegera nnyazaala we; naye 
Luusi ne yeegata naye. 15 N'ayogera nti Laba, muggya wo azzeeyo eri 
abantu be n'eri katoada we: naawe ddayo ogoberere muggya wo. 16 Awo 
Luusi n'ayogera nti Tonneegayirira kukuleka, n'okuddayo 
obutakugoberera: kubanga gy'oaoogendanga, gye nnaagendanga nze: era 
gy'onoosulanga, gye nnaasulanga nze: abantu bo be banaabanga abantu 
bange, era Katonda wo Katonda wange: 17 gy'olifiira, nze gye ndifiira, era 


gye balinzika: Mukama ankole bw'atyo era n'okusingawo, oba 
ng'ekigambo kyonna kiritwawukanya ggwe nange wabula okufa. 18 Awo 
bwe yalaba ng'amaliridde okugenda naye, n'aleka okwogera naye. 19 Awo 
abo bombi ne batambula okutuusa lwe baatuuka e Besirekemu. Awo 
olwatuuka bwe baamala okutuuka e Besirekemu, ekibuga kyonna ne 
kisasamala ku Iwabwe, abakazi ne boogera nti Ono Nawomi? 20 
N'abagamba nti Temumpita Nawomi, naye mumpite Mala: kubanga 
Omuyinza w'ebintu byonna yankola ebikaawa ennyo. 21 Nnava wano nga 
njijudde, era Mukama ankomezzaawo ewattu nga sirina kantu: kiki 
ekibampisa Nawomi, kubanga Mukama yategeeza ku nze, era Omuyinza 
w'ebintu byonna yambonyaabonya? 22 Bwe batyo Nawomi n'akomawo, ne 
Luusi Omumowaabu, muka mwana we, wamu naye, eyakomawo okuva 
mu nsi ya Mowaabu: ne batuuka e Besirekemu nga kyebajje bakungule 
sayiri. 


Luusi asisinkana Bowaazi 


2:1 Era Nawomi yalina muganda wa bba, omusajja ow'amaanyi 
omugagga, ow'omu nnyumba ya Erimereki; n'erinnya lye Bowaazi. 2 Awo 
Luusi Omumowaabu n'agamba Nawomi nti Ka nyende kaakano mu 
nnimiro, nnonde ku birimba bya sayiri nga ngoberera oyo anaakwatirwa 
ekisa. N'amugamba nti Genda, mwana wange. 3 N'agenda, n'ajja n'alonda 
mu nnimiro abakunguzi we bayise: era olwatuuka n'asanga ekitundu 
ky'ennimiro ekya Bowaazi, eyali ow'omu kika kya Erimereki. 4 Era, laba, 
Bowaazi a'ava e Besirekemu n'agamba abakunguzi nti Mukama abeere 
nammwe. Ne bamuddamu nti Mukama akuwe omukisa. 5 Awo Bowaazi 
n'agamba omuddu we eyali akuaguza abakunguzi nti Omuwala ono w'ani? 
6 Omuddu eyali akunguza abakunguzi n'addamu n'ayogera nti Ono ye 
muwala Omumowaabu eyakomawo ne Nawomi okuva mu nsi ya 
Mowaabu: 7 n'ayogera nti Nnonde, mbeegayiridde, nkunyaanye 
abakunguzi we bayise mu binywa: awo n'ajja, era asiibye wano obw'enkya 
okutuusa kaakano, wabula ng'ayingiddeko mu nayumba katono. 8 Awo 
Bowaazi n'alyoka agamba Luusi nti Towulira mwana wange? Togendanga 


kulonda mu nnimiro endala, so tovanga wano, naye obeeranga wano 
kumpi; n'abawala bange. 9 Amaaso ge gabe ku nnimiro, gye 
banaakungulanga, naawe obagobererenga: sikuutidde balenzi 
obutakukomangakoi era enayonta bw'eneekulumanga; ogendanga awali 
ensuwa, n'onywa ku ago abalenzi ge basenye. 10 Awo n'avuunama amaaso 
ge, n'akutama, n'amugamba nti Kiki ekindabizza ekisa mu maaso go, ggwe 
okunnekkaanya nze kubanga ndi munnaggwanga? 11 Bowaazi n'addamu 
n'amugamba nti Bambuulirira ddala byonna bye waakakoze nnyazaala wo 
balo kasooka afa: era bwe waleka kitaawo ne nnyoko n'ensi gye 
wazaalirwamu, n'ojja mu bantu be wali tomanyiiko. 12 Mukama 
akusasulire emirimu gyo, era oweebwe empeera etebulako Mukama 
Katonda wa Isiraeri, gwe weeyuna wansi w'ebiwawaatiro bye. 13 Awo 
n'ayogera nti Ndabe ekisa mu maaso go, mukama wange; kubanga 
onsanyusizza, era kubanga oyogedde n'omuzaana wo eby'ekisa, 
newakubadde nga siri ng'omu ku bazaana bo. 14 Awo obudde bwe 
bwatuuka okulya Bowaazi namugamba nti Jjangu olye ku mmere okoze 
ennoga yo omwenge omukaatuufu. N'atuula ku mabbali g'abakunguzi: ne 
bamuwa sayiri ensiike, n'alya n'akkuta n'alemwa. 15 Awo bwe yagolokoka 
okulonda, Bowaazi n'alagira abalenzi be ng'ayogera nti Alonde ne mu 
binywa so temumuvumanga. 16 Era mumutoolereko ne mu miganda, 
mugireke, alonde so temumuwuunako. 17 Awo n'alonda mu nnimiro 
n'azibya obudde: n'awuula ze yali alonze, ne ziba nga efa eya sayiri. 18 
N'agyetikka, n'ayingira mu kibuga: nnyazaala we n'alaba z'alonze: n'aleeta 
n'amuwa eyasigaddewo bwe yamala okukkuta. 19 Awo nnyazaala we 
n'amugamba nti Olonze wa leero? era okoze wa emirimu? aweebwe 
omukisa oyo akwekkaanyizza. N'ategeeza nnyazaala we oyo bwe yali 
gw'akoze naye, n'ayogera nti Omusajja gwe nkoze naye leero erinnya lye 
Bowaazi. 20 Nawomi n'agamba muka mwana we nti Aweebwe Mukama 
omukisa, atannaleka kisa kye eri abalamu n'eri abaafa. Nawomi 
n'amugamba nti Omusajja oyo muganda waffe ddala, omu ku banunuzi 
baffe. 21 Luusi Omumowaabu n'ayogera nti Weewaawo, anyambye nti 
Onoobeeranga kumpi n'abalenzi bange, okutuusa lwe balimala 
eby'okukungula byange byonna. 22 Awo Nawomi n'agamba Luusi muka 


mwana we nti Kirungi, mwana wange, oyitenga wamu n'abazaana be, so 
baleme okukusinyaana mu nnimiro endala yonna. 23 Awo n'abeeranga 
kumpi n'abazaana ba Bowaazi okulondanga okutuusa bwe baamala 
amakungula ga sayiri n'amakungula g'ennaano; n'atuula ne nnyazaala we. 


Okununulwa kwa Luusi 


3:1 Awo Nawomi nnyazaala we n'amugamba nti Mwana wange, 
siikunoonyeze kuwummula, obe bulungi? 2 Era kaakano Bowaazi 
muganda waffe taliiwo gye wabeeranga n'abazaana be? Laba, awewa 
sayiri ekiro kino mu gguuliro. 3 Kale naaba osaabe amafuta, oyambale 
ebyambalo byo, oserengete mu gguuliro: naye teweetegeeza eri omusajja 
oyo okutuusa lw'anaamala okulya n'okunywa. 4 Awo olunaatuuka 
bw'anaagalamira, wekkaanye ekifo mw'anaagalamira, naawe n'oyingira 
n'obikkula ebigere bye, n'ogalamira; naye anaakubuulira bw'onookola. 5 
N'amugamba nti Byonna by'oyogedde naabikola. 6 N'aserengeta mu 
gguuliro, n'atola nga byonna bwe bibadde nnyazaala we by'amulagidde. 7 
Awo Bowaazi bwe yamala okulya n'okunywa, omutima gwe nga 
gusanyuse, n'agenda okugalamira ku mabbali g'entuumo y'eņnnaano: n'ajja 
ng'asooba, n'abikkula ku bigere bye n'agalamira. 8 Awo olwatuuka mu 
tumbi omusajja n'atya ne yeekyusa era, laba, omukazi ng'agalamidde ku 
bigere bye. 9 N'ayogera nti Ggwe ani? N'addamu nti Nze Luusi omuzaana 
wo: kale bikka ekyambalo kyo ku muzaana wo; kubanga oli mununuzi 
wange. 10 N'ayogera nti Oweebwe Mukama omukisa, mwana wange: 
olaze ekisa ekisinga obungi enkomerero okukira olubereberye, kubanga 
togobereranga balenzi, oba baavu oba bagagga. 11 Ne kaakano, mwana 
wange, totya; naakukola byonna by'oyogera: kubanga ekibuga kyonna 
eky'abantu bange bamanyi ng'oli mukazi mwegendereza. 12 Era kaakano 
kya mazima nga nze mununuzi wo: naye waliwo omulala ansinga nze 
oluganda. 13 Beera wano ekiro kino, awo olunaatuuka enkya 
bw'anaakukolera emirimu egy'oluganda, kale; akole emirimu egy'oluganda: 
naye bw'atakkirize kukukolera mirimu gya luganda, kale nze ndikukolera 
emirimu egy'oluganda, nga Mukama bw'ali omulamu: galamira okeese 


obudde. 14 N'agalamira ku bigere bye okukeesa obudde: n'agolokoka 
omuntu nga tannayinza kwekkaanya munne. Kubanga yayogera nti Kireme 
okumanyibwa ng'omukazi ono azze mu gguuliro. 15 N'ayogera nti Leeta 
omunagiro gw'oyambadde, ogukwate; n'agukwata: n'agera ebigero 
mukaaga ebya sayiri, n'abi mutikka: n'agenda mu kibuga. 16 Awo bwe 
yatuuka eri nnyazaala we, n'ayogera nti Ggwe ani, mwana wange? 
N'amubuulira byonna omusajja by'amukoledde. 17 N'amugamba nti 
Ebigero bino omukaaga ebya sayiri abimpadde; kubanga ayogedde nti 
Togenda eri nnyazaala wo nga tolina kantu. 18 N'alyoka agamba nti Tuula 
ng'osirika, mwana wange, okutuusa lw'olimanya ebigambo gye birikkira; 
kubanga omusajja oyo tajja kuwummula okutuusa lw'anaamalawo 
ekigambo kino leero. 


Bowaazi anunula Luusi 


4:1 Awo Bowaazi n'ayambuka eri omulyango, n'atuula eyo: era, laba, 
muganda we oyo Bowaazi gw'ayogeddeko n'ayitawo; n'amugamba oyo nti 
Owange, gundi! kyama otuule wano. N'akyama n'atuula. 2 N'atwala 
abasajja kkumi ku bakadde b'ekibuga n'ayogera nti Mutuule wano. Ne 
batuula. 3 N'agamba muganda w'omukazi nti Nawomi eyakomawo okuva 
mu nsi ya Mowaabu, atunda ekibanja ekyali ekya muganda waffe 
Erimereki: 4 era mbadde ndowooza okukutegeeza nga njogera nti Kigulire 
mu maaso g'abo abatuula wano, ne mu maaso g'abakadde b'abantu bange. 
Bw'oyagala okukinunula, kinunule: naye bw'otoyagala kukinunula, kale 
mbuulira mmanye: kubanga tewali anaakinunula wabula ggwe; nange nze 
nkuddirira. N'ayogera nti Ndikinunula. 5 Awo Bowaazi n'ayogera nti 
Bw'oligula ennimiro mu mukono gwa Nawomi, kirikugwanira ne Luusi 
Omumowaabu, mukazi w'oyo eyafa, okukuguza, okuddizaawo obusika 
bwe erinnya ly'oyo eyafa. 6 Muganda w'omukazi oyo n'ayogera nti Siyinza 
kukyenunulira nzekka, nneme okwonoona obusika bwange nze: ggwe 
weetwalire okununula kwange okwo: kubanga nze siyinza kukinunula. 7 
Era eno ye yali empisa edda mu Isiraeri ey'okununula n'okuwaanyisa, 
okunyweza ebigambo byonna; omusajja yanaanulanga engatto ye, n'agiwa 


munne: n'okwo kwabanga bujulirwa mu Isiraeri. 8 Awo muganda 
w'omukazi oyo n'ayogera nti Kyegulire. N'anaanula engatto ye. 9 Bowaazi 
n'agamba abakadde n'abantu bonna nti Muli bajulirwa leero, nga nguze 
byonna ebyali ebya Erimereki, ne byonna ebyali ebya Kiriyoni n'ebya 
Maloni, mu mukono gwa Nawomi. 10 Era Luusi Omumowaabu mukazi 
wa Maloni mmuguze okuba mukazi wange, okuddizaawo obusika bwe 
erinnya ly'oyo eyafa, erinnya ly'oyo eyafa lireme okuzikirira mu baganda 
be ne mu mulyango gw'ekifo kye: mmwe muli bajulirwa leero. 11 Awo 
abantu bonna abaali mu mulyango n'abakadde ne boogera nti Ffe tuli 
bajulirwa. Mukama afaananye omukazi azze mu nnyumba yo nga Laakeeri 
ne Leeya, abaazimba bombi ennyumba ya Isiraeri: naawe okole ebisaana 
mu Efulasa, oyatiikirire mu Besirekemu: 12 n'ennyumba yo ebeere 
ng'ennyumba ya Pereezi; Tamali gwe yazaalira Yuda, olw'ezzadde 
Mukama ly'alikuweera mu mukazi ono omuvubuka. 13 Awo Bowaazi 
n'atwala Luusi, naye n'a:nufiunbirwa; n'ayingira gy'ali, Mukama n'amuwa 
olubuto,. nazaala omwana wa bulenzi. 14 Abakazi ne bagamba Nawomi 
nti Mukama yeebazibwe, atakulese leero nga tolina mununuzi wo, era 
erinnya lye lyatiikirire mu Isiraeri. 15 Era alibeera gy'oli akomyawo 
obulamu era aliisa obukadde bwo: kubanga muka mwana wo akwagala, 
akusanyusa okusinga abaana ab'obulenzi omusanvu, abaamuzaaliddwa. 16 
Awo Nawomi n'atwala omwana, n'amuwambaatira mu kifuba kye, n'aba 
omulezi we. 17 Abakazi baliraanwa be ne bamutuuma erinnya nga boogera 
nti Nawomi azaaliddwa omwana wa butenzi; ne bamutuuma erinnya 
Obedi: oyo ye kitaawe wa Yese, kitaawe wa Dawudi. 18 Era kuno kwe 
kuzaala kwa Pereezi: Pereezi yazaala Kezulooni; 19 Kezulooni n'azaala 
Laamu; Laamu n'azaala Amminadaabu; 20 Amminadaabu n'azaala 
Nakusoni; Nakusoni n'azaala Salumooni; 21 Salumooni n'azaala Bowaazi; 
Bowaazi n'azaala Obedi; 22 Obedi n'azaala Yese; Yese n'azaala Dawudi. 


1 Samwiri 


Amaka ga Erukaana 


1:1 Awo waaliwo omusajja ow'e Lamasaimuzofimu, eky'omu nsi ey'ensozi 
eya Efulayimu, erinnya lye Erukaana, mutabani wa Yerokamu, mutabani 
wa Eriku, mutabani wa Toku, mutabani wa Zufu, Omwefulayimu: 2 era 
yalina abakazi babiri; omu erinnya lye nga ye Kaana, n'omulala erinnya lye 
nga ye Penina: era Penina yalina abaana, naye Kaana teyalina baana. 3 
Awo omusajja oyo yavanga mu kyalo kye buli mwaka n'alinnya okusinza 
n'okuweerayo mu Siiro ssaddaaka eri Mukama ow'eggye. Ne batabani ba 
Eri bombi, Kofuni ne Finekaasi, bakabona eri Mukama, baali eyo. 4 Awo 
olunaku bwe lwatuuka Erukaana kwe yaweerayo ssaddaaka, n'awa 
emigabo Penina mukazi we ne batabani be ne bawala be: 5 naye n'awa 
Kaana emigabo ebiri: kubanga yamwagala Kaana, naye Mukama yali 
aggalidde olubuto lwe. 6 Muggya we n'amusunguwaza nnyo 
okumweraliikiriza, kubanga Mukama yali aggalidde olubuto lwe. 7 Awo 
musajja we bwe yakolanga bw'atyo buli mwaka, ye bwe yalinnyanga 
okugenda mu nnyumba ya Mukama, n'amusunguwaza bw'atyo; kyeyava 
akaaba amaziga n'agaana okulya 8 Awo Erukaana musajja we 
namugamba nti Kaana, okaabira ki? kiki ekikulobera okulya? n'omutima 
gwo kiki ekigweraliikiriza? nze sisinga baana kkumi gy'oli obulungi? 9 
Awo Kaana n'agolokoka nga bamaze okulya mu Sirro, era nga bamaze 
okunywa. Awo Eri kabona yali ng'atudde ku ntebe ye awaali omufuubeeto 
ogw'omu yeekaalu ya Mukama. 10 N'omwoyo gwe gwali nga gumuluma, 
nasaba Mukama, n'akaaba nnyo amaziga. 11 Ne yeeyama obweyamo 
n'ayogera nti Ai Mukama ow'eggye, bw'oliba ng'otunuulidde ennaku 
omuzaana wo z'alabye, n'onjijukira n'oteerabira muzaana wo, naye n'owa 
omuzaana wo omwana ow'obulenzi, awo ndimuwa Mukama ennaku zonna 
ez'obulamu bwe, so n'akamwano tekaliyita ku mutwe gwe: 12 Awo 
olwatuuka, bwe yeeyongera okusaba mu maaso ga Mukama; Eri ne 
yekkaanya akamwa ke. 13 teryawulikika. Eri kyeyava alowooza nti 
atamidde. 14 Eri namugamba nti Olituusa wa okutamiiranga? weggyeeko 
omwenge gwo. 15 Kaana n'addamu n'ayogera nti Nedda, mukama wange, 
nze ndi mukazi alina emwoyo ogunakuwadde: sinywedde mwenge 
newakubadde ekitimiiza, naye nfuse ebiri mu mmeeme yange mu maaso 
ga Mukama. 16 Toyita muzaana wo muwala wa Beriali: kubanga mu 


kwemulugunya kwange okusukkiridde ne mu kunyiiga kwange mwe 
nnyinye okwogera okutuusa kaakano. 17 Awo Eri n'addamu n'ayogera nti 
Genda mirembe: era Katonda wa Isiraeri akuwe ebyo by'omusabye. 18 
N'ayogera nti omuzaana wo alabe ekisa mu maaso go. Awo omukazi ne 
Yeddirayo, n'alya, amaaso ge ne gatatokooterera lwa kubiri. 


Okuzaalibwa kwa Samwiri 


19 Awo ne bagolokoka enkya mu makya, ne basinza mu maaso ga 
Mukama ne baddayo eka, ne batuuka mu nnyumba yaabwe mu Laama: 
Erukaana n'amanya Kaana mukazi we; Mukama n'amujjukira. 20 Awo 
olwatuuka ebiro bwe byatuuka Kaana n'aba olubuto nazaala omwana wa 
bulenzi; n'amutuuma erinnya lye Samwiri, nti Kubanga namusaba eri 
Mukama. 21 Omusajja Erukaana n'ennyumba ye yonna ne balinnya 
okuwaayo ssaddaaka eya buli mwaka eri Mukama n'obweyamo bwe. 22 
Naye Kaana n'atalinnya; kubanga Yagamba bba nti Sijja kulinnyayo 
okutuusa omwana lw'aliva ku mabeere, ne ndyoka mmutwala alabike mu 
maaso ga Mukama, abeerenga eyo ennaku zonna. 23 Erukaana bba 
n'amugamba nti Kola nga bw'osiima; beera awo okutuusa Iw'olimala 
okumuggya ku mabeere; kyokka Mukama anyweze ekigambo kye. Awo 
omukazi n'abeera awo n'ayonsa omwana okutuusa lwe yamuggya ku 
mabeere. 24 Awo bwe yamala okumuggya ku mabeere, n'amutwala 
n'agenda naye n'alinnya, ng'alina ente ssatu, ne efa emu ey'obutta, n'ekita 
eky'omwenge, n'amutwala mu nnyumba ya Mukama mu Sirro: era omwana 
yali muto. 25 Ne batta ente ne baleetera Eri omwana. 26 N'amugamba nti 
Ai mukama wange, nga bw'oli omulamu, mukama wange, nze ndi nukazi 
oyo eyayimirira w'oli wano, nga nsaba Mukama. 27 Omwana ono gwe 
nnasaba; era Mukama yampa ebyo bye nnamusaba; 28 nange kyenvudde 
mmuwaayo eri Mukama; ng'akyali mulamu aweereddwayo eri Mukama. 
Ye n'asinziza Mukama eyo. 


Okusaba kwa Kaana 


2:1 Kaana n'asaba n'ayogera nti Omutima gwange gulaguliza Mukama, 


Ejjembe lyange ligulumizibwa mu Mukama: Akamwa kange kagaziye ku 
balabe bange; Kubanga nsanyukita obulokozi bwo. 2 Tewali mutukuvu nga 
Mukama; Kubanga tewali mulala wabula ggwe: So tewali lwazi 
olulinyanga Katonda waffe. 3 Temwogeranga nate bya kyejo kingi 
ekyenkanidde awo; Eby'amalala tebivanga mu kamwa kammwe: Kubanga 
Mukama Katonda wa kumanya, N'oyo ye apima ebikolwa. 4 Emitego 
egy'abazira gimenyese. N'abo abeesittalanga beesibye amaanyi. 5 
Abakkutanga bapakasizza olw'emmere; N'abo abaalumwanga enjala 
bakomye weewaawo, omugumba azadde musanvu; N'oyo alina abaana 
abangi ayongobera. 6 Mukama atta n'alamya: Aserengesa mu magombe 
n'alinnyisa okuvaayo. 7 Mukama ayavuwaza era agaggawaza: Assa wansi, 
era ye agulumiza. 8 Ayimusa abaavu okubaggya mu nfuufu, Asitula 
abeetaaga okubaggya mu lubungo, Okubatuuza awamu n'abalangira, 
Basikire entebe ey'ekitiibwa: Kubanga empagi z'ensi za Mukama, Era 
yateeka ebintu byonna okwo. 9 Alikuuma ebigere by'abatukuvu be, Naye 
ababi balisirisibwa mu kizikiza Kubanga tewaliba muntu alisinga 
olw'amaanyi. 10 Abawakana ne Mukama balimenyekamenyeka; 
Alibwatuka ku bo ng'ayima mu ggulu: Mukama alisala omusango 
gw'enkomerero z'ensi; Era alimuwa kabaka we amaanyi, N'agulumiza 
ejjembe ly'oyo gwe yafukako amafuta. 11 Awo Erukaana n'agenda e Lama 
mu nnyumba ye. Omwana n'aweereza Mukama mu maaso ga Eri kabona. 
12 Awo batabani ba Eri baali baana ba Beriali; tebaamanya Mukama. 13 
N'empisa bakabona gye baayisanga eri abantu yali bw'eti; omuntu yenna 
bwe yawangayo ssaddaaka, omud du wa kabona n'ajja, nga bakyafumba 
etmyama, ng'alina ekkato ery'amannyo asatu mu ngalo ze; 14 n'akisoya mu 
nsaka oba bbinika oba ntamu oba sufuliya; byonna ekkato bye lyaleetanga 
kabona n'abitwalanga n'eryo. Bwe batyo bwe baakoleranga mu Siro 
Abaisiraeri bonna abajjangayo. 15 Weewaawo, nga tebannaba kwokya 
masavu, omuddu wa kabona n'ajjanga, n'agamba omusajja eyali awaayo 
ssaddaaka nti Mpa ennyama okwokera kabona; kubanga tayagala omuwe 
ennyama enfumbe wabula embisi. 16 N'omusajja bwe yamugambanga nti 
Tebaaleme kwokya masavu mangu ago, n'olyoka otwala ng'emmeeme yo 
bw'eyagala; awo n'ayogeranga nti Nedda, naye onoogimpa kaakano: era 


bw'onoogaana, n'agitwala lwa maanyi. 17 Ekibi eky'abalenzi abo ne kiba 
kinene nnyo mu maaso ga Mukaiaa: kubanga abaatu ne batamwa 
ekiweebwayo eri Mukama. 


Samwiri aweereza nga muto 


18 Naye Samwiri naweererezanga mu maaso ga Mukama, nga mwana 
muto nga yeesibye ekkanzu eya bafuta. 19 Era nnyina n'amutungiranga 
akanagiro n'akamuleeteranga buli mwaka, bwe yalinnyanga awamu ne bba 
okuwaayo ssaddaaka eya buli mwaka. 20 Eri n'amusabira omukisa 
Erukaana ne mukazi we, n'ayogera nti Mukama akuwe ezzadde mu 
mukazi ono olw'ekyo kye yayazika Mukama. Ne baddayo ewaabwe eka. 
21 Awo Mukama n'ajjira Kaana n'aba olubuto n'azaala abaana ab'obulenzi 
basatu n'ab'obuwala babiri. Omwana Samwiri n'akulira mu maaso ga 
Mukama. 


Nnabbi alangirira obubi ku nnyumba ya Eri 


22 Awo Eri yali akaddiye nnyo; n'awulira byonna batabani be bye 
baakolanga Abaisiraeri bonna era bwe baasulanga n'abakazi 
abaaweererezanga ku mulyango gw'eweema ey'okusisinkanirangamu. 23 
N'abagamba nti Kiki ekibakoza ebifaanana bwe bityo? kubanga abantu 
bano bonna bambuulira ebikolwa byammwe ebibi. 24 Nedda, baana bange; 
kubanga bye mpulira si birungi n'akatono: mwonoonyesa eggwanga lya 
Mukama. 25 Omuntu bw'asobya ku munne, Katonda alimusalira 
omusango: naye omuntu bw'asobya ku Mukama, alimwegayiririra ani? 
Naye ne batawulira ddoboozi lya kitaabwe, kubanga Mukama yali ayagala 
okubatta. 26 Omwana Samwiri ne yeeyongera okukula, n'aba muganzi wa 
Katonda era n'abantu. 27 Awo ne wajja omusajja wa Katonda eri Eri, 
n'amugamba nti Bw'atyo bw'ayogera Mukama nti Neebikkulira ekika kya 
kitaawo, bwe baali mu Misiri nga basibiddwa mu nnyumba ya Falaawo? 
28 Era namuggya mu bika byonna ebya Isiraeri ne mmulonda okuba 
kabona wange, n'okulinnyanga ku kyoto kyange, okwotezanga obubaane, 
okwambalanga ekkanzu mu maaso gange? ne mpa ekika kya kitaawo 


ebiweebwayo byonna eby'abaana ba Isiraeri ebikolebwa n'omuliro? 29 
Lwaki mmwe okusambira ssaddaaka yange n'ekiweebwayo gye ndi, bye 
nnalagira mu nnyumba yange, n'ossaamu ekitiibwa batabani bo okukira 
nze, mmwe okwesavuwaza n'ebisinga obulungi mu ebyo byonna Isiraeri 
abantu bange bye bawaayo? 30 Mukama, Katonda wa Isiraeri, kyava 
ayogera nti Okwogera nayogera ng'ekika kyo n'ekika kya kitaawo 
kinaatambuliranga mu maaso gange ennaku zonna: naye kaakano Mukama 
ayogera nti Kiddire eri; kuhanga abo abanzisaamu ekitiibwa 
bennassangamu ekitiibwa, n'abo abannyooma tebaabayitengamu ka buntu. 
31 Laba, ennaku zijja, Iwe ndisalako omukono gwo n'omukono 
gw'ennyumba ya kitaawo, waleme okuba omukadde mu nnyumba yo. 32 
Era olitunuulira ennyumba yange ng'ebonyaabonyezebwa mu birungi 
byonna Katonda by'aliwa Isiraeri: so tewaabenga mukadde mu nnyumba 
yo ennaku zonna. 33 N'omusajja wo gwe ssiizikirizenga okumuggya ku 
kyoto kyange anaabanga wa kumalawo amaaso go n'okunakuwaza 
omwoyo gwo: n'ezzadde lyonna ery'ennyumba yo banaafanga nga kyebajje 
bavubuke. 34 Era kano ke kaliba akabonero gy'oli akalituuka ku batabani 
bo bombi, Kofuni ne Finekaasi; bombi balifa ku lunaku lumu. 35 Nange 
ndyeyimusiza kabona omwesigwa anaakolanga ng'ebyo bwe biri ebiri mu 
mutima gwange ne mu mmeeme yange: era ndimuzimbira ennyumba 
eyenkalakkalira; era anaatambuliranga ennaku zonna mu maaso g'oyo gwe 
ndifukako amafuta. 36 Awo olulituuka, buli alisigala mu nnyumba yo alijja 
n’amuvuunamira olw'ekitundu ky'effeeza n'omugaati gumu, n'ayogera nti 
Mpa obumu ku bwami bwa bakabona, nkwegayiridde, ndyoke ndye ku 
kamere. 


Okulagirira kwa Samwiri okwasooka 


3:1 Awo omwana Samwiri naweererezanga Mukama mu maaso ga Fri. 
N'ekigambo kya Mukama kyali kya muwendo mungi mu nnaku ezo; 
tewaabaagawo kwolesebwa kwa lwatu. 2 Awo olwatuuka mu biro ebyo, 
Eri ng'agalamidde mu kifo kye, (n'amaaso ge gaali gatanudde 
okuyimbaala n'atayinza kulaba,) 3 n'ettabaaza ya Katonda nga tennazikira, 


ne Samwiri ng'agalamidde okwebaka mu yeekaalu ya Mukama omwali 
ssanduuko ya Katonda; 4 awo Mukama n'ayita Samwiri: n'ayogera nti Nze 
nzuuno. 5 N'addukana mbiro n'ajja eri Eri n'ayogera nti Nze nzuuno; 
kubanga ompise. N'ayogera nti Sikuyise; galamira nate. N'agenda, 
n'agalamira. 6 Mukama n'amuyita nate olw'okubiri nti Samwiri. Samwiri 
n'agolokoka n'agenda eri Eri n'ayogera nti Nze nzuuno; kubanga ompise. 
N'addamu nti Sikuyise, mwana wange; galamira nate. 7 Era Samwiri yali 
tannamanya Mukama, so n'ekigambo kya Mukama kyali 
tekinnamubikkulirwa. 8 Mukama n'ayita Samwiri nate omulundi 
ogw'okusatu. N'agolokoka n'agenda eri Eri nayogera nti Nze nzuuno; 
kubanga ompise. Awo Eri n'ategeera nga Mukama ye ayise omwana. 9 Eri 
kyeyava agamba Samwiri nti Genda ogalamire: awo olunaatuuka, 
bw'anaaba ng'akuyise, n'oyogera nti Yogera, Mukama wange; kubanga 
omuddu wo awulira. Awo Samwiri n’agenda n'agalamira mu kifo kye. 10 
Mukama n'ajja n'ayimirira n'ayita ng'olulala nti Samwiri, Samwiri. Awo 
Samwiri n'ayogera nti Yogera; kubanga omuddu wo awulira. 11 Mukama 
nagamba Samwiri nti Laba, ndikola ekigambo mu Isiraeri ekiryamiriza 
amatu gombi aga buli muntu alikiwulira. 12 Ku lunaku olwo adituukiriza 
ku Eri byonna bye anaakayogera ku nnyumba ye, okuva ku lubereberye 
okutuusa ku nkomeraro. 13 Kubanga namugamba nga ndisalira ennyumba 
ye omusango ogw'ennaku zonna, olw'obutali butuukirivu bwe yamanya, 
kubanga batabani be beereetako ekikolimo, ye n'atabaziyiza. 14 
Kyenvudde ndayirira ennyumba ya Eri ng'obutali butuukirivu 
obw'ennyumba ya Eri tebugenda kulongoosebwa na ssaddaaka 
newakubadde ebiweebwayo enaaku zonna. 15 Samwiri n'agalamira 
n'akeesa obudde, n'alyoka aggulawo enzigi z'ennyumba ya Mukama. 
Samwiri n'atya okubuulira Eri bye yayolesebwa. 16 Awo Eri n'ayita 
Samwiri n'ayogera nti Samwiri, mwana wange. N'ayogera nti Nze nzuuno. 
17 N'ayogera nti Kigambo ki Mukama ky'akugambye? nkwegayiridde, 
tokinlasa: Katonda akukole bw'atyo n'okukirawo, bw'ononkisa ekigambo 
kyonna ku ebyo byonna by'akugambye. 18 Awo Samwiri n'amubuulira buli 
kigambo n'atamukisa kigambo kyonna. N'ayogera nti Ye Mukama: akole 
nga bw'asiima. 19 Samwiri nakula, Mukama n'aba naye, n'ataganya 


bigambo bye kugwa wansi na kimu. 20 Abaisiraeri bonna okuva eri 
Ddaan okutuuka e Beeruseba ne bamanya nga Samwiri ateekeddwawo 
okuba nnabbi wa Mukama. 21 Mukama n'alabikira nate mu Sirro: kubanga 
Mukama yeebikkulira Samwiri mu Sirro n'ekigambo kya Mukama. 


Essanduuko ya Mukama enyagibwa 


4:1 Ekigambo kya Samwiri ne kijjira Israeri yenna. Awo Abaisiraeri ne 
batabaala okulwana n'Abafirisuuti ne basiisira ku bbali lya Ebenezeri: 
AbaSrisuuti ne basiisira mu Afeki. 2 Abafirisuuti ne basimba ennyiriri 
okulwana n'Abaisiraeri: awo bwe baatuukaganako, Isiraeri n'akubibwa mu 
maaso g'Abafirisuuti: ne battira awo ku ggye lyabwe abasajja ng'enkumi 
nnya 3 Awo abantu bwe baatuuka mu lusiisira, abakadde ba Isiraeri ne 
boogera nti Mukama atukubidde ki leero mu maaso g'Abafirisuuti? 
Tukime essanduuko ey'endagaano ya Mukama nga tugiggya mu Siro 
tugireete we tuli, etuuke mu ffe etulokole mu mukono gw'abalabe baffe. 4 
Awo abantu ne batuma e Sirro, ne baggyayo essanduuko ey'endagaano ya 
Mukama ow'eggye, atuula ku bakerubi: ne batabani ba Eri bombi Kofuni 
ne Finekaasi baali eyo awali essanduuko ey'endagaano ya Katonda. 5 Awo 
essanduuko ey'endagaano ya Mukama bwe yatuuka mu lusiisira, 
Abaisiraeri bonna ne boogerera waggulu n'eddoboozi ddene n'okuwuuma 
ensi n'ewuumira ddala. 6 Awo Abafirisuuti bwe baawulira eddoboozi 
ery'okwogerera waggulu, ne boogera nti Eddoboozi eryo lye boogerera 
waggulu ennyo mu lusiisira lw'Abaebbulaniya amakulu gaalyo ki? Ne 
bategeera ng'essanduuko ya Mukama etuuse mu lususira. 7 Awo 
Abafirisuuti ne batya kubanga baayogera nti Katonda atuuse mu lusiisira. 
Ne boogera nti Zitusanze! kubanga obw'edda tewabangawo kigambo 
ekifaanana bwe kityo. 8 Zitusanze! ani alitulokola mu mukono gwa 
bakatonda abo ab'amaanyi? Be bakatonda abo abaabonyezabonyeza 
Abamisiri mu ddungu n'ebibonoobono ebitali bimu. 9 Muddeemu amaanyi, 
mwerage obusajja, mmwe Abafirisuuti, muleme okuba abaddu 
b'Abaebbulaniya, nga bo bwe baabanga abammwe: mwerage obusajja, 
mulwane. 10 Awo Abafirisuuti ne balwana, Isiraeri n'akubibwa, ne 


baddukira buli muntu mu weema ye: ne waba olutta lunene nnyo; kubanga 
ku Baisiraeri ne kugwa abasajja abatambula n'ebigere obukumi busatu. 11 
Ssanduuko ya Mukama n'enyagibwa; batabani ba Eri bombi Kofuni ne 
Finekaasi ne battibwa. 


Okufa kwa Eri 


12 Omusajja wa Benyamini n’ava mu ggye n'adduka n'atuuka e Siiro ku 
lunaku olwo, engoye ze nga ziyulise n'ettaka nga liri ku mutwe gwe. 13 
Awo bwe yajja, laba, Eri ng'atudde ku ntebe ye ku mabbali g'ekkubo 
ng'atunuulira: kubanga omutima gwe gwali gukankanira sanduuko ya 
Katonda. Awo omusajja bwe yatuuka mu kibuga n'akibuulira, ekibuga 
kyonna ne kyogerera waggulu. 14 Awo Eri bwe yawulira eddoboozi 
ery'okwogerera waggulu, n'ayogera nti Eddoboozi ery'oluyoogaano luno 
amakulu gaalyo ki? Omusajja n'ayanguwa n'ajja n'abuulira Eri. 15 Era Eri 
yali nga yaakamaze emyaka kyenda mu munaana; n'amaaso ge gaali 
gayimbadde n'atayinza kulaba. 16 Omusajja n'agamba Eri nti Nze nzuuyo 
eyavudde mu ggye, ne nziruka leero okuva mu ggye. N'ayogera nti Byali 
bitya, mwana wange? 17 Awo oyo eyaleeta ebigambo n'addamu n'ayogera 
nti Abaisiraeri badduse mu maaso g'Abafirisuuti, era wabaddewo olutta 
olunene mu bantu, era ne batabani bo bombi Kofuni ne Finekaasi bafudde, 
ne ssanduuko ya Katonda enyagiddwa. 18 Awo olwatuuka bwe yayogera 
ku ssanduuko ya Katonda, n'agwa bugazi okuva ku ntebe ye ku mabbali 
g'omulyango, obulago bwe ne bukutukako n'afa: kubanga yali mukadde 
n'obuzito muzito. Era yali alamulidde Isiraeri emyaka ana. 19 Awo muka 
mwana we, mukazi wa Finekaasi, yali lubuto ng'alitera okuzaala: awo bwe 
yawulira ebigambo nga ssanduuko ya Katonda enyagiddwa, era nga 
ssezaala we ne bba bafudde, n'akutama n'azaala: kubanga obulumi bwe 
bwamutuukako. 20 Awo ng'anaatera okufa abakazi abaayimirira wali ne 
bamugamba nti Totya; kubanga ozadde omwana wa bulenzi. Naye 
n'ataddamu so teyassaayo mwoyo. 21 N'atuuma omwana Ikabodi 
ng'ayogera nti Ekitiibwa kivudde ku Isiraeri: kubanga ssanduuko ya 
Katonda enyagiddwa, ne kulwa ssezaala we ne bba 22 N'ayogera nti 


Ekitibwa kivudde ku Isiraeri; kubanga ssanduuko ya Katonda 
enyagiddwa. 


Abafirisuuti n'essanduuko ya Mukama 


5:1 Awo Ababrisuuti baali banyaze essanduuko ya Katonda, ne bagiggya 
Ebenezeri ne bagitwala e Asudodi. 2 Abafirisuuti ne baddira essaaduuko 
ya Katonda ne bagireeta mu ssabo ya Dagoni ne bagiteeka ku mabbali ga 
Dagoni. 3 Abasudodi bwe baagolokoka enkya mu makya, laba, Dagoni 
ng'agudde amaaso ge nga gali wansi mu maaso ga ssanduuko ya Mukama. 
Ne baddira Dagoni ne bamuzza nate mu kifo kye. 4 Awo bwe 
baagolokoka olw'okubiri enkya mu makya, laba, Dagoni ng'agudde 
amaaso ge nga gali wansi mu maaso ga ssaaduuko ya Mukama; n'omutwe 
gwa Dagoni n'ebibatu byombi eby'emikono gye nga bitemeddwako nga 
bigalamidde mu mulyango; ekiwududu kya Dagoni kye kyamusiga lirawo 
kyokka. 5 Bakabona ba Dagoni kyebaava balema okuiinnya ku mulyango 
gwa Dagoni mu Asudodi na buli kati, newakubadde omuntu yenna ayingira 
mu nnyumba ya Dagoni. 6 Naye omukono gwa Mukama ne 
gubazitoowerera Abasudodi, n'abazikiriza, n'abalwaza ebizimba, Asudodi 
era n'ensalo zaakyo. 7 Awo Abasudodi bwe baalaba nga kyali bwe kityo, 
ne boogera nti Essanduuko ya Katonda wa Isiraeri teribeera naffe: 
kubanga omukono gwe gutuluma ne Dagoni Katonda waffe. 8 Awo ne 
batuma ne bakunnaanya gye bali abaami bonna ab'Abafirisuuti ne boogera 
nti Tunaakola tutya essanduuko ya Katonda wa Isiraeri? Ne baddamu nti 
Essaaduuko ya Katonda wa Isiraeri etambuzibwe okutuusa e Gaasi. Ne 
batambuza essanduuko ya Katonda wa Isiraeri. 9 Awo olwatuuka, bwe 
baamala okugitambuza, omukono gwa Mukama ne gulwana n'ekibuga ne 
gubakennentereza nnyo nnyini: n'alwaza ab'omu kibuga, abato n'abakulu, 
ebizimba ne bifuutuuka ku bo. 10 Awo ne baweereza essanduuko ya 
Katonda okugenda e Ekuloni. Awo olwatuuka, essanduuko ya Katonda 
bwe yatuuka e Ekuloni, Abaekuloni ne boogerera waggulu nga boogera nti 
Batambuzizza essaaduuko ya Katonda wa Isiraeri ne bagituusa gye tuli, 
okututta n'abantu baffe. 11 Awo ne batuma ne bakunyyaanya abaami bonna 


ab'Abafirisuuti ne boogera nti Musindike essanduuko ya Katonda wa 
Isiraeri, eddeyo mu kifo kyayo, ereme okututta n'abantu baffe: kubanga 
okukengenterera okw'okufa kwabuna ekibuga kyonna; omukono gwa 
Katonda gwazitowa nnyo eyo. 12 N'abo abataafa ne balwala ebizimba: 
okukaaba kw'ekibuga ne kulinnya mu ggulu. 


Essanduuko ya Mukama ezzibwa mu Isiraeri 


6:1 Awo essanduuko ya Mukama yamala emyezi musaaw ng'eri mu nsi 
ey'Abafirisuuti. 2 Awo Abafirisuuti ne bayita bakabona n'abafumu, nga 
boogera nti Tunaakola tutya essaaduuko ya Mukama? tutegeeze bwe tuba 
tugiweereza okugenda mu kifo kyayo. 3 Ne boogera nti Bwe 
munaasindika essanduuko ya Katonda wa Isiraeri okugenda, temugisindika 
njereere; naye temulema kumuweereza ekiweebwayo olw'omusango: ne 
mulyoka muwona, era kiritegeerwa mmwe ekirobera okubaggyako 
omukono gwe. 4 Awo ne boogera nti Ekiweebwayo olw'omusango kye 
tulimuweereza kiriba ki? Ne boogera nti Ebizimba ebya zaabu bitaano 
n'emisonso egya zaabu etaano, ng'abaami b'Abafirisuuti bwe benkana 
omuwendo: kubanga ekibonoobono ekimu kyali ku mmwe mwenna ne ku 
baami bammwe. 5 Kyemunaava mwekolera ebifaananyi by'ebizimba 
byammwe n'ebifaananyi by'emisonso gyammwe egyonoona ensi; era 
muliwa ekitibwa Katonda wa Isiraeri: mpozzi aliggya omukono gwe ku 
mmwe ne ku bakatonda bammwe ne ku nsi yammwe. 6 Kale 
mukakanyaliza ki emitima gyammwe, nga Abamisiri ne Falaawo bwe 
baakakanyaza emitima gyabwe? bwe yamala okukola mu bo eby'ekitalo, 
tebakkiriza bantu kugenda ne bagenda? 7 Kale nno kaakano muddire 
eggaali empya mugyeteekereteekere, n'ente bbiri eziramulwa, 
ezitateekebwangako kikoligo, musibe ente ku ggaali, muziggyeko ennyana 
zaazo muzizze eka: 8 muddire essanduuko ya Mukama, mugiteeke ku 
ggaali; muteeke ebintu ebya zaabu, bye mumuweereza okuba 
ekiweebwayo olw'omusango, mu bbweta ku mabbali gaayo; mugisindike 
egende. 9 Awo mutegeere, bw'eryambukira mu kkubo ery'ensalo yaayo 
okugenda e Besusemesi, awo nga ye yatukoze ekibi kino ekinene: naye 


bwe kitaliba bwe kityo, awo tulitegeera ng'omukono gwe si gwe 
gwatukuba; kyatugwira bugwizi. 10 Abasajja ne bakola bwe batyo; ne 
baddira ente bbiri eziramulwa, ne bazisiba ku ggaali, ne basiba ennyana 
zaazo eka. 11 ne bateeka essanduuko ya Mukama ku ggaali, n'ebbweta 
erimu emisonso egya zaabu n'ebifaananyi by'ebizimba byabwe. 12 Awo 
ente ne zikwata ekkubo eggolokofu eridda e Besusemesi, zaayita mu 
luguudo, nga zikaaba nga zigenda, ne zitakyama ku mukono ogwa ddyo 
newakubadde ku gwa kkono; abaami b'Abafirisuuti ne bazigoberera 
okutuusa ku nsalo eye Besusemesi. 13 N'Ababesusemesi baali nga 
bakungula ennaano Yaabwe mu kiwonvu: ne bayimusa amaaso gaabwe ne 
balaba essanduuko ne basanyuka okugiraba. 14 Eggaali n'ejja mu nnimiro 
ya Yoswa Omubesusemesi n'eyimirira eyo, awaali ejjinja eddene: ne baasa 
emiti egy'eggaali, ne bawaayo ente ezo okuba ekiweebwayo ekyokebwa 
eri Mukama. 15 Awo Abaleevi ne bassa essanduuko ya Mukama 
n'ebbweta eyali nayo omwali ebintu ebya zaabu, ne babiteeka ku jjinja eryo 
eddene: Ababesusemesi ne bawaayo ebiweebwayo ebyokebwa ne basala 
ssaddaaka ku lunaku olwo eri Mukama. 16 N'abaami abataano 
ab'Abafirisuuti bwe baakiraba, ne baddayo e Ekuloni ku lunaku olwo. 17 
N'ebizimba ebya zaabu Abafirisuuti bye baaweereza Mukama okuba 
ekiweebwayo olw'omusango bye bino: ekya Asudodi kimu, ekya Gaza 
kimu, ekya Asukulooni kimu, ekya Gaasi kimu, ekya Ekuloni kimu; 18 
n'emisonso egya zaabu ng'ebibuga byonna eby'Abafirisuuti eby'abaami 
abataano bwe byenkana omuwendo, ebibuga ebiriko enkomera era 
n'embuga ez'omu byalo: okutuusa ku jjinja eryo eddene, kwe bassa 
ssanduuko ya Mukama, eririwo na guno gujwa mu nnimiro ya Yoswa 
Omubesusemesi. 19 N'atta ku Babesusemesi, kubanga baali balingizizza 
mu ssanduuko ya Mukama, n'atta ye ku bantu abasajja obukumi butaano 
mu nsanvu: abantu ne banakuwala, kubanga Mukama yatta abantu olutta 
olunene. 


Essanduuko ya Mukama mu Kiriyasuyalimu 


20 Ababesusemesi ne boogera nti Ani ayinza okuyimirira mu maaso ga 


Mukama Katonda ono omutukuvu? era eri ani gy'alirinnya ng'atuvuddeko? 
21 Ne batumira abo abaatuula mu Kiriyasuyalimu ababaka, nga boogera 
nti Abafirisuuti bakomezzaawo essanduuko ya Mukama; muserengete 
mmwe, mugikime erinnye gye muli. 


7:1 Awo Abakiriyasuyalimu ne bajja ne baddukira essanduuko ya 
Mukama, ne bagireeta mu nnyumba ya Abinadaabu ku lusozi, ne batukuza 
Eriyazaali mutabani we okukuumanga essanduuko ya Mukama. 


Samwiri alamula Isiraeri 


2 Awo olwatuuka okuva ku lunaku essanduuko bwe yabeera mu 
Kiriyasuyalimu, ne wabaawo ekiseera kinene; kubanga gyali emyaka abiri 
n'ennyumba ya Isiraeri yonna ne banoonya Mukama nga banakuwala. 3 
Awo Samwiri n'agamba ennyumba ya Isiraeri yonna nti Oba nga 
mukomawo eri Mukama n'omutima gwammwe gwonna, kale muggyeewo 
bakatonda abagenyi ne Baasutaloosi bave mu mmwe, muteekereteekere 
Mukama emitima gyammwe, mumuweereze yekka: naye alibalokola mu 
mukono gw'Abafirisuuti. 4 Awo abaana ba Isiraeri ne balyoka bagg yawo 
Babaali ne Baasutaloosi, ne baweereza Mukama yekka. 5 Awo Samwiri 
n'ayogera nti Mukunyaanye Isiraeri yenna bajje e Mizupa, nange 
ndibasabira eri Mukama. 6 Ne bakungaanira e Mizupa, ne basena amazzi, 
ne bagafuka mu maaso ga Mukama, ne basiiba ku lunaku olwo, ne 
boogerera eyo nti Twasobya ku Mukama. Samwiri n'alamulira abaana ba 
Isiraeri e Mizupa. 7 Awo Abafirisuuti bwe baawulira ng'abaana ba Isiraeri 
bakunyanidde e Mizupa, abaami b'Abafirisuuti ne batabaala Isiraeri. 
N'abaana ba Isiraeri bwe baakiwulira ne batya Abafirisuuti. 8 Abaana ba 
Isiraeri ne bagamba Samwiri nti Toleka kukaabira Mukama Katonda 
waffe ku lwaffe atulokole mu mukono gw'Abafirisuuti. 9 Awo Samwiri 
n'addira omwana gw'endiga oguyonka n’aguwaayo okuba ekiweebwayo 
ekyokebwa ekiramba eri Mukama: Samwiri n'akaabira Mukama ku Iwa 
Isiraeri: Mukama n'amuddamu. 10 Awo Samwiri ng'awaayo ekiweebwayo 
ekyokebwa, Abafirisuuti ne basembera okulwana ne Isiraeri: naye 


Mukama n'abwatuka okubwatuka okunene ku lunaku olwo ku Bafirisuuti 
n'abakenygentereza; ne bameggebwa wansi mu maaso ga Isiraeri. 11 
Abasajja ba Isiraeri ne bava mu Mizupa ne bagoberera Abafirisuuti ne 
babatta oltutuusa lwe baatuuka ku Besukali. 12 Awo Samwiri n'addira 
ejjinja, n'alisimba wakati We Mizupa ne Seni, n'alituuma erinaya lyalyo 
Ebenezeri, ng'ayogera nti Okutuusa kaakano Mukama atubedde. 13 
Abafirisuuti ne bajeemululwa bwe batyo, ne batatuuka Iwa kubiri mu nsalo 
ya Isiraeri: n'omukono gwa Mukama gwalwana n'Abafirisuuti ennaku 
zonna eza Samwiri. 14 N'ebibuga Abafirisuuti bye baali baggye ku Isiraeri 
ne bizzibwa eri Isiraeri okuva ku Ekuloni okutuusa ku Geasi; n’ensalo 
yaabyo Isiraeri nagiggya mu mukono gw'Abafirisuuti. Ne Isiraeri 
n'Abamoli ne baba n'emirembe. 15 Samwiri n’alamulira Isiraeri ennaku 
zonna ez'obulamu bwe. 16 Ne yeetooloolanga buli mwaka n'agenda e 
Beseri ne Girugaali ne Mizupa; n'alamulira Isiraeri mu bifo ebyo byonna. 
17 N'addangayo e Laama kubanga ye yali ennyumba ye; n'alamulira eyo 
Isiraeri: n'azimba eyo ekyoto eri Mukama. 


Isirari yeesabira kabaka 


8:1 Awo olwatuuka, Samwiri ng'akaddiye, n'afuula batabani be abalamuzi 
ba Isiraeri. 2 N'omubereberye erinnya lye Yoweeri; n'ow'okubiri erinnya 
lye Abiya: baali batamuzi mu Beeruseba. 3 Batabani be ne batatambulira 
mu makubo ge, naye ne bakyama okugoberera ebintu, ne balya enguzi, ne 
balya ensonga. 4 Awo abakadde ba Isiraeri boma ne balyoka bakunyaana 
ne bajja eri Samwiri e Laama: 5 ne bamugamba nti Laba, ggwe oh 
mukadde, ne batabani bo tebatambulira mu makubo go: kale tukolere 
kabaka atulamulenga ng'amawanga gonna. 6 Naye ekigambo ekyo ne 
kinyiiza Samwiri, bwe baayogera nti Tuwe kabaka atulamulenga. Samwiri 
n'asaba Mukama. 7 Mukama n'agamba Samwiri nti Wulira eddoboozi 
ly'abantu mu byonna bye bakugamba: kubanga tebakugaanyi ggwe, naye 
bagaanyi nze, nneme okuba kabaka waabwe. 8 Ng'emirimu gyoana bwe 
giri gye baakakola okuva ku lunaku Iwe nnabaggya mu Misiri okutuusa 
leero, kubanga bandeka ne baweereza bakatonda abalala, naawe bwe 


baakukola bwe batyo. 9 Kale nno kaakano wulira eddoboozi lyabwe: naye 
onoobategeereza ddala n'obalaga kabaka bw'alifaanana alibafuga. 10 Awo 
Samwiri n'abuulira abantu abaamusaba kabaka ebigambo bya Mukama 
byonna. 11 N'ayogera nti Bw'ati bw'alifaanana kabaka alibafuga: alitwala 
batabani bammwe n'abeewandiikira olw'amagaali ge era okuba abasajja be 
abeebagala embalaasi; awo banaddukiranga mu maaso g'amagaali ge: 12 
era alibeewandiikira okuba abaami b'enkumi n’abaami b'ataano; era 
alissaawo abamu okulima ensi ye n'okukuagula ebikungulwa bye, 
n'okuweesa ebintu bye ebyokulwanyisa n'ebintu eby'omu magaali ge. 13 
Era alitwala bawala bammwe okufumbanga eby'akaloosa era okuba 
abafumbiro era okuba abasiisi. 14 14 Era alitwala ennimiro zammwe 
n'ensuku zammwe ez'emizabibu n'ez'emizeyituuni, ezisinga obulungi, 
n'aziwa abaddu be. 15 Era alitwala ekitundu eky'ekkumi eky'ensigo 
zammwe n'eky'ensuku zammwe ez'emizabibu n'agabira abaami be n'a 
baddu be. 16 Era alitwala abaddu bammwe n'abazaana bammwe n'abalenzi 
bammwe abasinga obulungi n'endogoyi zammwe n'abakoza emirimu gye. 
17 Alitwala ekitundu eky'ekkumi eky'endiga zammwe: era muliba baddu 
be. 18 Era mulikaaba ku lunaku olwo olwa kabaka wammwe gwe muliba 
mwerondedde; so Mukama talibaddiramu ku lunaku olwo. 19 Naye abantu 
ne bagaana okuwulira eddoboozi lya Samwiri; ne boogera nti Nedda; aaye 
twagala kabaka atufuge; 20 naffe tufaanane ng'amawanga gonna; kabaka 
waffe atusalirenga emisango, atabaalenga ng'atukulembedde 
atulwanirirenga entalo zaffe. 21 Samwiri n'awulira ebigambo byonna 
eby'abantu, n'abyogera mu matu ga Mukama. 22 Awo Mukama n'agamba 
Samwiri nti Wulira eddoboozi lyabwe obakolere kabaka. Samwiri 
n'agamba abasajja ba Isiraeri nti Muddeeyo buli muntu mu kibuga 
ky'ewaabwe. 


Sawulo alondebwa okubeera kabaka 


9:1 Awo waaliwo omusajja wa Benyamini, erinnya lye Kiisi, mutabani wa 
Abiyeeri, mutabani wa Zeroli, mutabani wa Bekolaasi, mutabani wa Afia 
omwana w'Omubenyamini, omusajja ow'amaanyi omuzira. 2 Era yalina 


omwana, erinnya lye Sawulo, omulenzi omulungi: so mu baana ba Isiraeri 
temwali muntu eyamusinga obulungi: okuva ku bibegabega bye 
nokwambuka yasinga abantu bonaa obuwanvu. 3 Awo endogoyi za Kiisi 
kitaawe wa Sawulo zaali zibuze. Kiisi nagamba Sawulo mutabani we nti 
Twala omu ku baddu agende naawe ogolokoke ogende onoonye endogoyi. 
4 Awo n'ayita mu nsi ey'ensozi eya Efulayimu n'ayita ne mu nsi ya Salisa, 
naye ne bataziraba: awo ne bayita mu nsi ya Saalimu, nga teziri eyo: n'ayita 
mu nsi ey'Ababenyamini, naye ne bataziraba. 5 Awo bwe baatuuka mu nsi 
ya Zufu, Sawulo n'agamba omuddu we eyali naye nti Tugende tuddeyo; 
kitange aleme okuleka okulowooza endogoyi ne yeeraliikirira ffe. 6 
N'amugamba nti Laba nno, mu kibuga muno mulimu omusajja wa 
Katonda, era omusajja oyo bamussaamu ekitiibwa; byonna by'ayogera 
tebirema kutuukirira: tugende eyo kaakano; mpozzi ye anaayinza 
okutubuulira eby'olugendo lwaffe Iwe tutambula. 7 Awo Sawulo n'agamba 
omuddu we nti Naye, laba, bwe tunaagenda kiki kye tunaatwalira 
omusajja? kubanga emmere ewedde mu bintu byaffe, so tewali kirabo kye 
tuba tutwalira omusajja wa Katonda tulina ki? 8 Omuddu n'amuddamu 
Sawulo nate n'ayogera nti Laba, nnina ekitundu eky'okuna ekya sekeri eya 
ffeeza mu ngalo zange: ekyo kye nnaawa omusajja wa Katonda atulagitire 
ekkubo lyaffe. 9 (Edda mu Isiraeri, omuntu bwe yagendaaga okubuuza 
Katonda, nayogeranga bw'ati nti Jjangu tugende eri omulabi: kubanga oyo 
ayitibwa nnabbi kaakano baamuyitanga mulabi edda.) 10 Awo Sawulo 
n'agamba omuddu we nti Oyogedde bulungi; jjangu tugende. Awo ne 
bayingira mu kibuga omwali omusajja wa Katonda. 11 Awo bwe baali 
balinnya awayambukirwa mu kibuga, ne basanga abawala abato nga 
bafuluma okusena amazzi, ne babagamba nti Omulabi ali wano? 12 Ne 
babaddamu ne boogera nti Waali; laba, ali mu maaso go: yanguwa nno, 
kubanga atuuse mu kibuga leero; kubanga abantu balina ssaddaalta leero 
mu kifo ekigulumivu: 13 bwe munaaba nga mutuuse mu kibuga, 
munaamulaba mangu ago, nga taanaba kwambulta mu kifo ekigulumivu 
okulya: kubanga abantu tebaalye nga tannajja, kubanga ye asabira 
ssaddaaka omukisa; awo abaayitibwa ne balyoka balya. Kale nno kaakano 
mwambuke; kubanga kaakano lwe munaamulaba. 14 Ne bambuka mu 


kibuga; awo bwe baali bayingira mu kibuga, laba, Samwiri n'afuluma 
okuboolekera, okwambuka mu kifo ekigulumivu. 15 Awo Mukama yali 
abikkulidde Samwiri ng'ekyasigaddeyo olunaku lumu Sawulo okujja, 
ng'ayogera nti 16 Enkya nga mu kiseera kino nnaawereza gy'oli omusajja 
ava mu nsi ya Benyamini, era olimufukako amafuta okuba omukulu 
w'abantu bange Isiraeri, era ye alirokola abantu bange mu mukono 
gw'Abafirisuuti: kubanga ntunuulidde abantu bange, kubanga okukaaba 
kwabwe kutuuse gye ndi. 17 Awo Samwiri bwe yalaba Sawulo, Mukama 
n'amugamba nti Laba omusajja gwe nnakugambyeko! oyo ye aliba 
n'obuyinza ku bantu bange. 18 Awo Sawulo n'asemberera Samwiri mu 
mulyango n'ayogera nti Mbuulira, nkwegayiridde, ennyumba ey'omulabi 
w'eri. 19 Samwiri n'addamu Sawulo n'ayogera nti Nze mulabi; yambuka 
okunkulembera mu kifo ekigulumivu, kubanga mu naalya nange leero: awo 
enkya n'akusiibula, ne nkubuulira byonna ebiri mu mutima gwo. 20 
N'endogoyi zo ezaakamala ennaku ssatu okubula, tozeeraliikirira; kubanga 
zirabise. Era byonna ebyegombebwa mu Isiraeri biriba by'ani? tebiriba 
bibyo ggwe n'ennyumba ya kitaawo yonna? 21 Sawulo n'addamu n'ayogera 
nti Nze siri Mubenyamini, ow'omu kika ekisinga obutono mu bika bya 
Isiraeri? n'ennyumba yange si ye esinga obutono mu nnyumba zonna 
ez'ekika kya Benyamini? kale kiki ekikwogeza nange bw'otyo? 22 Awo 
Samwiri n'atwala Sawulo n'omuddu we n'abayingiza mu nju ey'abagenyi 
n'abatuuza mu kifo eky'oku mwanjo mu abo abaayitibwa, abantu ng'asatu. 
23 Samwiri nagamba omufumbiro nti Leeta omugabo gwe nkuwadde gwe 
nkugambyeko nti Gutereke. 24 Omufumbiro n'asitula ekisambi 
n'ebyakiriko n'akiteeka mu maaso ga Sawulo. Samwiri n'ayogera nti Laba 
ekyo ekiterekeddwa! kiteeke mu maaso go olye; kubanga kikuterekeddwa 
okutuusa ku biro ebyateekebwawo, kubanga nayogera nti Mpise abantu. 
Awo Sawulo n'alya ne Samwiri ku lunaku olwo. 25 Awo bwe baali 
baserengese mu kibuga okuva mu kifo ekigulumivu, n'ateesa ne Sawulo 
waggulu ku nnyumba. 26 Ne bagolokoka mu makya: awo olwatuuka 
obudde nga bukya, Samwiri n'ayita Sawulo waggulu ku nnyumba 
ng'ayogera nti Golokoka, nkusindike ogende. Sawulo n'agolokoka ne 
bafuluma bombi, ye ne Samwiri. 27 Bwe baali nga baserengeta ekibuga 


we kikoma, Samwiri n'agamba Sawulo nti Lagira omuddu ayitemu 
atukulembere (n'ayitamu,) naye ggwe yimirira buyimirizi mu kiseera kino 
nkuwulize ekigambo kya Katonda. 


Sawulo afukibwako amafuta okubeera kabaka 


10:1 Awo Samwiri n'addira eccupa y'amafuta n'agafuka ku mutwe gwe 
namunywegera n'ayogera nti Mukama si ye akufuseeko amafuta okuba 
omukulu w'obusika bwe? 2 Bw'onoova gye ndi leero, onoolaba abasajja 
babiri ku malaalo ga Laakeeri, mu nsalo ya Benyamini e Zereza; awo 
banaakugamba nti Endogoyi ze wagenda okunoonya zirabise: era, laba, 
kitaawo aleseeyo okulowooza endogoyi ne yeeraliikirira ggwe ng'ayogera 
nti Naakola ntya olw'omwana wange? 3 Awo onoovaayo ne weeyongera 
okugenda mu maaso n'otuuka awali omwera gwa Taboli, onoosinyaanwa 
eyo abasajja basatu nga bambuka eri Katonda e Beseri, omu ng'atwala 
abaana b'embuzi basatu, n'omulala ng'atwala emigaati esatu, n'omulala 
ng'atwala ekita eky'omwenge: 4 awo banaakulamusa ne bakuwa emigaati 
ebiri: gy'oba otoola mu ngalo zaabwe. 5 N'olyoka otuuka ku lusozi lwa 
Katonda awali ekigo eky'Abafirisuuti: awo olunaatuuka, bw'onooba 
ng'otuuse eyo mu kibuga, onoosinyaana ekibiina kya bannabbi nga 
baserengeta nga bava mu kifo ekigulumivu nga balina entongooli n'ebitaasa 
n'endere n'ennanga nga bibakulembedde; era banaaba nga balagula: 6 awo 
omwoyo gwa Mukama gunajja ku ggwe n'amaanyi, n'olagulira wamu 
nabo, n'ofuuka okuba omuntu omulala. 7 Awo olunaatuuka, obubonero 
obwo nga bukutuuseeko, okolanga ng'omukono gwo bwe gunaasanga bwe 
biri; kubanga Katonda ali naawe. 8 Era ononkulembera n'oserengeta e 
Giragaali; nange, laba, ndiserengeta gy'oli, okuwaayo ebiweebwayo 
ebyokebwa n'okusala ssaddaaka ez'ebiweebwayo olw'emirembe: 
olimalayo ennaku musanvu ndyoke njije gy'oli nkutegeeze by'oba okola. 9 
Awo olwatuuka bwe yakyusa amabega ge okuva Samwiri w'ali, Katonda 
namuwa omutima omulala: obubonero obwo bwonna ne butuukirira ku 
lunaku olwo. 10 Awo bwe baatunkayo eri olusozi, laba, ekibiina kya 
bannabbi ne kisisinkana naye; omwoyo gwa Mukama ne gujja ku ye 


n'amaanyi, n'alagula mu bo. 11 Awo olwatuuka bonna abaamumanyanga 
edda bwe baamulaba, laba, ng'alagulira wamu ne bannabbi, awo abantu 
nga bagambagana nti Kiki kino ekimujjiridde mutabani wa Kiisi? ne 
Sawulo ali mu bannabbi? 12 Awo omuntu ow'omu kifo omwo n'addamu 
n'ayogera nti Ne kitaabwe ye ani? Kyerwava lufuuka olugero nti Ne 
Sawulo ali mu bannabbi? 13 Awo bwe yamala okulagula n'ajja mu kifo 
ekigulumivu. 14 Awo kojja wa Sawulo n'amugamba ye n'omuddu we nti 
Mwagenda wa? Naayogera nti Okunoonya endogoyi: awo bwe twalaba 
nga tezirabise ne tujja eri Samwiri. 15 Kojja wa Sawulo n'ayogera nti 
Mbuulira, nkwegayiridde, Samwiri bye yabagamba. 16 Sawulo n'agamba 
kojjaawe nti Yatubuulirira ddala ng'endogoyi zirabise. Naye ebigambo 
eby'obwakabaka, Samwiri bye yayogera, teyabimubuulirako. 


Sawulo alangirirwa okuba kabaka 


17 Samwiri n'ayita abantu n'abakunynaanyiza eri Mukama e Mizupa; 18 
n'agamba bw'atyo abaana ba Isiraeri nti Bw'atyo bw'ayogera Mukama, 
Katonda wa Isiraeri, nti Naggya Isiraeri mu Misiri ne mbalokola mu 
mukono gw'Abamisiri ne mu mukono gw'obwakabaka bwonna 
obwabajooganga: 19 naye leero mugaanyi Katonda wammwe, abalokola 
yennyini mu nnaku zammwe zonna n'obuyinike bwammwe; era 
mumugambye nti Nedda naye ssaawo kabaka atufuge. Kale nno kaakano 
mweyanjule mu maaso ga Mukama ng'ebika byammwe bwe biri; era 
ng'enkumi zammwe bwe ziri. 20 Awo Samwiri n'asembeza ebika byonna 
ebya Isiraeri; ekika kya Benyammi ne kitwalibwa. 21 N'asembeza ekika 
kya Benyamini ng'ennyumba zaabwe bwe zaali, ennyumba ey'Abamateri 
n'etwalibwa: Sawulo mutabani wa Kiisi n'atwalibwa; naye bwe 
baamunoonya, ne batayinza kumulaba. 22 Awo ne beeyongera okubuuza 
Mukama nti Ekyasigaddeyo omusajja ow'okujja eno? Mukama n'addamu 
nti Laba, yeekwese mu bintu. 23 Ne badduka mbiro ne bamuggyayo; awo 
bwe yayimirira mu bantu, ng'asinga abantu bonna obuwanvu okuva ku 
bibegabega bye n'okwambuka. 24 Awo Samwiri n'agamba abantu bonna 
nti Mulabye oyo Mukama gw'alonze, nga tewali amwenkana mu Bantu 


bonna? Abantu bonna ne boogerera waggulu ne boogera nti Kabaka abeere 
omulamu. 25 Awo Samwiri n'alyoka abuulira abantu obwakabaka bwe 
bulifaanana, n'abiwandiika mu kitabo n'akitereka mu maaso ga Mukama. 
Samwiri n'asindika abantu bonna bagende buli muatu mu nnyumba ye. 26 
Ne Sawulo naye n'agenda mu nnyumba e Gibea; ne wagenda naye eggye 
Katonda be yali akomyeko ku mitima gyabwe. 27 Naye ne wabaawo 
abaana ba Beriali abaayogera nti Omusajja oyo alitulokola atya? Ne 
bamunyooma ne batamuleetera kirabo. Naye ye n'asirika. 


Sawulo anunula Yabesugireyaadi 


11:1 Awo Nakkasi Omwamoni n'ayambuka n'asiisira okwolekera 
Yabesugireyaadi: abasajja bonna ab'e Yabesi ne bagamba Nakkasi nti 
Lagaana naffe endagaano, naffe tulikuweereza: 2 Nakkasi Omwamoni 
n'abagamba nti Bwe ntyo bwe nnaalagaana nammwe, amaaso gammwe 
gonna aga ddyo gaggibwemu; nange ndikiteeka ku Isiraeri yenna okuba 
ekivume. 3 Abakadde ab'e Yabesi ne bamugamba nti Tuwe ebbanga 
ery'ennaku musanvu tutume ababaka mu nsalo zonna eza Isiraeri: awo bwe 
wataliba ow'okutulokola, tulifuluma ne tujja gy'oli. 4 Awo ababaka ne 
bajja e Gibea ekya Sawulo ne boogerera ebigambo ebyo mu matu 
g'abantu: awo abantu bonna ne bayimusa eddoboozi lyabwe ne bakaaba 
amaziga. 5 Awo, laba, Sawulo n'ajja ng'agoberera ente okuva mu nnimiro; 
Sawulo n'ayogera nti Abantu babadde batya okukaaba amaziga? Ne 
bamubuulira ebigambo by'abasajja ab'e Yabesi. 6 Awo omwoyo gwa 
Katonda ne gujja ku Sawulo n'amaanyi, bwe yawulira ebigambo ebyo, 
obusungu bwe ne bubuubuuka nnyo. 7 Awo n'addira ente bbiri 
n'azitematema n'aziweereza okubuna ensalo zonna eza Isiraeri mu mikono 
gy'ababaka ng'ayogera nti Buli atalifuluma okugoberera Sawulo ne 
Samwiri, bwe zityo ente ze bwe zirikolebwa. Ekitiibwa kya Mukama ne 
kigwa ku bantu, ne bafuluma ng'omuntu omu. 8 N'ababalira e Bezeki; awo 
abaana ba Isiraeri baali obusiriivu busatu, n'abasajja ba Yuda baali 
obukumi busatu. 9 Ne bagamba ababaka abajja nti Bwe mutyo bwe 
munaagamba abasajja ab'e Yabesugireyaadi nti Enkya, omusana nga 


gwase, munaafuna obulokozi. Ababaka ne bajja ne babuulira abasajja ab'e 
Yabesi; ne basanyuka. 10 Abasajja ab'e Yabesi kyebaava boogera nti 
Enkya tunaafuluma ne tujja gye muli mutukole byonna bye musiima. 11 
Awo olwatuuka enkya Sawulo n'ayawulamu abantu ebibiina bisatu; ne 
batuuka wakati mu lusiisira mu kisisimuka eky'enkya, ne bakuba Abamoni 
okutuusa omusana lwe gwakaza: awo olwatuuka abaasigalawo ne 
basaasaana okusigala ne watasigala babiri ku bo abaali awamu. 12 Abantu 
ne bagamba Samwiri nti Ani oyo eyayogera nti Sawulo alitufuga? leeta 
abasajja abo tubatte. 13 Sawulo n'ayogera nti Tewaabeewo muntu 
anattibwa leero: kubanga leero Mukama akoze obulokozi mu Isiraeri. 14 
Awo Samwiri n'agamba abantu nti Mujje tugende e Girugaali, tunyweze 
eyo nate obwakabaka. 15 Abantu bonna ne bagenda e Girugaali; Sawulo 
ne bamufuulira eyo kabaka mu maaso ga Mukama e Girugaali; ne basalira 
eyo ssaddaaka ez'ebiweebwayo olw'emirembe mu maaso ga Mukama; 
Sawulo n'abasajja bonna aba Isiraeri ne basanyukira nnyo eyo. 


Samwiri ayogera ku mattikirwa ga Sawulo 


12:1 Awo Samwiri n'agamba Isiraeri yenna nti Laba; mpulidde eddoboozi 
lyammwe mu byonna bye mwanyamba, era nkoze kabaka okubafuga. 2 
Era, laba, kaakano kabaka atambulira mu maaso gammwe: nange ndi 
mukadde, mmeze n'envi; era, laba, batabani bange bali nammwe: era 
natambulira mu maaso ganunwe okuva mu buto bwange ne leero. 3 Nze 
nzuuno: munnumiririze mu maaso ga Mukama ne mu maaso g'oyo gwe 
yafukako amafuta: ani gwe nnanyagako ente ye? oba ani gwe nnanyagako 
endogoyi ye? oba ani gwe nnali ndyazaamaanyizza? ani gwe nnali njooze? 
oba ani gwe nnatoolako mu ngalo ze eaguzi okunzibya amaaso nange 
naabasasula. 4 Ne boogera nti Totulyazaamaanyanga so totujooganga, so 
totoolanga kintu mu ngalo z'omuntu yenna. 5 N'abagamba nti Mukama ye 
mujulirwa gye muli n'oyo gwe yafukako amafuta ye mujulitwva leero nga 
mmwe temulabye kintu mu mukono gwange. Ne boogera nti Ye 
mujulirwa. 6 Samwiri n'agamba abantu nti Ye Mukama eyassaawo Musa 
ne Alooni era eyaggya bajjajjammwe mu nsi y'e Misiri. 7 Kale nno 


kaakano muyimirire buyimirizi mpoze nammwe mu maaso ga Mukama 
olw'ebikolwa byonna eby'obutuukirivu ebya Mukama bye yakola mmwe ne 
bajjajjammwe. 8 Yakobo bwe yali atuuse mu Misiri, bajjajjammwe ne 
bakaabira Mukama, awo Mukama n'atuma Musa ne Alooni eyaggya 
bajjajjammwe mu Misiri n'abatuuza mu kifo muno. 9 Naye ne beerabira 
Mukama Katonda waabwe, n'abatunda mu mukono gwa Sisera, omwami 
w'eggye lya Kazoli ne mu mukono gw'Abafirisuuti ne mu mukono gwa 
kabaka wa Mowaabu, ne balwana nabo. 10 Awo ne bakaabira Mukama ne 
boogera nti Twayonoona kubanga twaleka Mukama ne tuweereza Babaali 
ne Baasutaloosi; naye kaakano tulokole mu mukono gw'abalabe baffe, 
tulyoke tukuweereze. 11 Awo Mukama n'atuma Yerubbaali ne Bedani ne 
Yefusa ne Samwiri, n'abalokola mu mukono gw'abalabe bammwe enjuyi 
zonna, ne mutuula mirembe. 12 Awo bwe mwalaba nga Nakkasi kabaka 
w'abaana ba Amoni ng'abatabadde, ne munyyamba nti Nedda, naye kabaka 
ye alitufuga: Mukama Katonda wammwe nga ye kabaka wammwe. 13 
Kale nno kaakano laba kabaka gwe mulonze era gwe musabye: era, laba, 
Mukama ataddewo kabaka okubafuga. 14 Bwe munaaryanga Mukama ne 
mumuweerezanga ne muwuliranga eddoboozi lye ne mutajeemeranga 
kiragiro kya Mukama, mmwe era ne kabaka abafuga ne mugobereranga 
Mukama Katonda wammwe; kale: 15 naye bwe mutaawulirenga ddoboozi 
lya Mukama, naye ne mujeemeranga ekiragiro kya Mukama, awo 
omukono gwa Mukama gunaalwananga nammwe nga bwe gwalwananga 
ne bajjajjammwe. 16 Kale nno kaakano muyimirire buyimirizi mulabe 
ekigambo kino ekikulu Mukama ky'anaakolera mu maaso gammwe. 17 
Leero si ge makungula g'ennaano? Naasaba Mukama aweereze 
okubwatuka n'enkuba: awo munaamanya ne mulaba ng'obubi bwammwe 
bunene bwe mwakola mu maaso ga Mukama nga mwesabira kabaka. 18 
Awo Samwiri n'asaba Mukama; Mukama n'aweereza okubwatuka 
n'enkuba ku lunaku olwo: abantu bonna ne batya nnyo Mukama ne 
Samwiri. 19 Abaatu bonna ne bagamba Samwiri nti Sabira abaddu bo eri 
Mukama Katonda wo tuleme okufa: kubanga tworigedde ku bibi byaffe 
byonna n'ekibi kino, okwesabira kabaka. 20 Samwiri n'agamba abantu nti 
Temurya: okukola mwakola ekibi kino kyonna: naye temukyamanga 


obutagobereranga Mukama, naye muweerezenga Mukama n'omutima 
gwammwe gwonna; 21 so temukyamanga: kubanga kwe kwandibadde 
okugoberera ebitaliimu ebitayinza kugasa newakubadde okulokola, 
kubanga tebiriimu. 22 Kubanga Mukama taayabulirenga bantu be 
olw'erinnya lye ekkulu: kubanga Mukama yasiima okubeefuulira yekka 
eggwanga. 23 Era nze kiddire eri nze okusobya ku Mukama nga ndekayo 
okubasabira: naye naabayigirizanga ekkubo eddungi eggolokofu. 24 
Kyokka mutyenga Mukama mumuweererezenga mu mazima n'omutima 
gwammwe gwonna: kubanga mulowooze ebigambo bye yabakolera bwe 
byenkana obukulu. 25 Naye bwe muneeyongeranga okukola ebibi, 
mulizikirira mmwe era ne kabaka wammwe. 


Ekiweebwayo kya Sawulo ekimenya amateeka 


13:1 Sawulo yali nga yaakamaze emyaka asatu bwe yatanula okufuga; 
n'afugira Isiraeri emyaka ebiri. 2 Sawulo ne yeerondera abasajja ba Isiraeri 
enkumi ssatu; ku abo enkumi bbiri baabanga ne Sawulo e Mikumasi ne ku 
lusozi olw'e Beseri; n'olukumi baabanga ne Yonasaani e Gibea ekya 
Benyamini: n'abantu abalala bonna n'abasindika buli muntu mu weema ye. 
3 Yonasaani n'akuba ekigo eky'Abafirisuuti ekyali e Geba, Abafirisuuti ne 
bakiwulira. Sawulo n'afuuwa ekkondeere okubuna. ensi yonna, ng'ayogera 
nti Abaebbulaniya bawulire. 4 Isiraeri yenna ne bawulira nga boogera nga 
Sawulo akubye ekigo eky'Abafirisuuti era nga Isiraeri Abafirisuuti 
bamutamiddwa. Abantu ne bakungaanira e Girugaali okugoberera Sawulo. 
5 Awo Abafirisuuti ne bakunyaana okulwana ne Isiraeri, amagaali 
obukumi busatu, n'abasajja abeebagala embalaasi kakaaga, n'abantu abaali 
ng'omusenyu oguli ku ttale ly'ennyanja obungi: ne bambuka ne basiisira e 
Mikumasi, ku luuyi olw'ebuvanjuba olw'e Besaveni. 6 Awo abasajja ba 
Isiraeri bwe baalaba nga bali bubi (kubanga abantu baali balabye ennaku,) 
awo abantu ne beekweka mu mpuku ne mu bisaka ne mu mayinja ne mu 
mpampagama ne mu bunnya. 7 Era abamu ku Baebbulaniya baali 
basomose Yoludaani ne bagenda mu nsi ya Gaadi ne Gireyaadi: naye 
Sawulo yali ng'akyali e Girugaali, abantu bonna ne bamugoberera nga 


bakankana: 8 N'amala ennaku musanvu ng'ebiro bwe byali Samwiri bye 
yateekawo: naye Samwiri nga tannajja e Girugaali; abantu ne basaasaana 
nga bamuvaako. 9 Sawulo n'ayogera nti Ndeetera wano ekiweebwayo 
ekyokebwa n'ebiweebwayo olw'emirembe: Naawaayo ekiweebwayo 
ekyokebwa. 10 Awo olwatuuka nga kyajje amale okuwaayo ekiweebwayo 
ekyokebwa, laba, Samwiri n'ajja; Sawulo n'afuluma okumusisinkana 
amulamuse. 11 Samwiri n'ayogera nti Okoze ki? Sawulo n'ayogera nti 
Kubanga nalabye ng'abantu basaasaanye nga banvaako so naawe nga tojja 
mu biro ebyateekebwawo n'Abafirisuuti nga bakunyaanidde e Mikumasi; 
12 kyennavudde njogera nti Abafirisuuti banaaserengeta e Girugaali 
okulwana nange, so sinnaba kwegayirira kisa kya Mukama: kyennavudde 
neegumiikiriza n'empaayo ekiweebwayo ekyokebwa. 13 Awo Samwiri 
n'agamba Sawulo nti Wakoze kya busirusiru: tokutte kiragiro kya Mukama 
Katonda wo kye yakulagira: kubanga kaakano Mukama yandinywezezza 
obwakabaka bwo ku Isiraeri ennaku zonna. 14 Naye kaakano obwakabaka 
bwo tebuliba bwa lubeerera: Mukama yeenoonyerezza omusajja alinyanga 
omutima gwe ye, era Mukama amutaddewo okuba omukulu w'abantu be, 
kubanga tokutte ekyo Mukama kye yakulagira. 15 Awo Samwiri 
n'agolokoka n'ava e Girugaali nayambuka e Gibea ekya Benyamini. 
Sawulo n'abala abantu abaali awamu naye, abasajja nga lukaaga. 16 
Sawulo ne Yonasaani mutabani we n'abantu abaali awamu nabo ne batuula 
e Geba ekya Benyamini: naye Abafirisuuti ne basiisira e Mikumasi. 17 
Abakwekwesi ne bava mu lusiisira olw'Abafirisuuti ebibiina bisatu: 
ekibiina ekimu ne badda mu kkubo erigenda e Yofula, mu nsi ya Suwaali: 
18 n'ekibiina ekirala ne badda mu kkubo erigenda e Besukolooni: n'ekibiina 
ekirala ne badda mu kkubo ery'ensalo w'oyima waggulu okutunuulira 
ekiwomvu Zeboyimu ku luuyi olw'eddungu. 19 Awo newatalabika 
muweesi mu nsi yonna eya Isiraeri: kubanga Abafirisuuti baayogera nti 
Abaebbulaniya baleme okweweeseza ebitala oba mafumu: 20 naye 
Abaisiraeri bonna ne baserengeta eri Abafirisuuti okuwagala buli muntu 
enkumbi ye n'ekiwabyo kye n'embazzi ye n'ekifumu kye; 21 naye baalina 
muyamba olw'ebifumu n'ebia-abyo n'amakato n'embazzi; n'olw'okuwagala 
emiwunda. 22 Awo olwatuuka mu biro eby'entalo ne watalabika kitala 


newakubadde effumu mu mukono gw'omuntu yenna ku abo abaali ne 
Sawulo ne Yonasaani: naye Sawulo ne Yonasaani mutabani we be baalina. 
23 N'Abafirisuuti ab'omu kigo ne bafuluma ne bagenda awayitibwa mu 
Mikumasi. 


Yonasaani awangula Abafirisuuti 


14:1 Awo olunaku lwali lumu Yonasaani mutabani wa Sawulo n'agamba 
omulenzi eyatwalanga ebyokulwanyisa bye, nti Jjangu tusomoke tugende 
eri ekigo eky'Abafirisuuti ekiri emitala w'eri. Naye n'atabuulira kitaawe. 2 
Sawulo n'abeera mu kitundu eky'e Gibea eky'enkomerero munda 
w'omukomamawanga oguli e Miguloni: n'abantu abaali naye baali abasajja 
nga lukaaga; 3 ne Akiya, mutabani wa Akitubu, muganda wa Ikabodi, 
mutabani wa Finekaasi, mutabani wa Eri, kabona wa Mukama mu Siiro, 
ng'ayambadde ekkanzu. Abantu ne batamanya nga Yonasaani agenze. 4 
Awo wakati awayitibwa Yonasaani we yali ayagala okufuluma okutuuka 
mu kigo eky'Abafirisuuti, waaliwo ejjinja essongovu eruuyi n'ejjinja 
essongovu eruuyi: n'erimu erinnya lyalyo Bozezi, n'eddala erinnya lyalyo 
Sene. 5 Ejjinja erimu lyali liyimiridde ku luuyi olw'obukiika obwa kkono 
okwolekera Mikumasi, n'eddala ku luuyi olw'obukiika obwa ddyo 
okwolekera Gibea. 6 Awo Yonasaani n'agamba omulenzi eyatwalanga 
ebyokulwanyisa bye nti Jjangu tusomoke tugende eri ekigo eky'abatali 
bakomole bano: mpozzi Mukama anaatukolera omulimu: kubanga 
Mukama tewali kimuziyiza okulokola n'abangi oba n'abatono. 7 
Eyatwalanga ebyokulwanyisa bye n'amugmaba nti Kola byonna ebiri mu 
mutima gwo; kyuka, laba, nze ndi wamu naawe ng'omutima gwo bwe guli. 
8 Awo Yonasaani n'ayogera nti Laba, tunaasomoka ne tugenda eri abasajja 
ne tweyerula gye bali. 9 Bwe banaatugamba nti Mubeere eyo okutuusa 
bwe tunajja gye muli; awo tunaayimirira buyimirizi mu kifo kyaffe ne 
tutayambuka gye bali. 10 Naye bwe banaayogera nti Mujje gye tuli; awo 
tunaayambuka: kubanga Mukama abagabudde mu mukono gwaffe: era 
ako ke kanaabeera akabonero gye tuli. 11 Awo bombi ne beeyerula eri 
ekigo eky'Abafirisuuti: Abafirisuuti ne boogera nti Laba, Abaebbulamya 


bafuluma mu bunnya mwe baali beekwese. 12 Abasajja ab'omu kigo ne 
baddamu Yonasaani n'oyo eyatwalanga ebyokulwanyisa bye ne boogera nti 
Mwambuke gye tuli tubalage ekigambo. Awo Yonasaani n'agamba 
eyatwalanga ebyokulwanyisa bye nti Yambuka ongoberere: kubanga 
Mukama abagabudde mu mukono gwa Isiraeri. 13 Awo Yonasaani 
n'alinnya ng'ayavula n'engalo n'ebigere n'eyatwalanga ebyokulwanyisa bye 
ng'amugoberera: ne bagwa mu maaso ga Yonasaani; n'eyatwalanga 
ebyokulwanyisa bye n'abatta ng'amuvaako nnyuma. 14 Era olutta olwo 
olw'olubereberye Yonasaani n'eyatwalanga ebyokulwanyisa bye Iwe batta 
lwali Iwa basajja ng'amakumi abiri, n'ebbanga lyali nga kitundu kya lubimbi 
mu musiri gw'ettaka. 15 Ne wabaawo okukankana mu lusiisira ne mu 
nnimiro ne mu bantu bonna; ab'omu kigo n'abakwekwesi ne bakankana 
nabo: ensi n’ekankana awo ne wabaawo okukankana okunene enyo. 16 
N'abakuumi ba Sawulo abaali e Gibea ekya Benyamini ne batunula; awo, 
laba, ekibiina ne kisereba, ne bagenda eruuyi n'eruuyi. 17 Awo Sawulo 
n'agamba abantu abaali naye nti Mubale kaakano, mulabe bw'ali 
atuvuddemu. Awo bwe baabala, laba, Yonasaani n'eyatwalanga 
ebyokulwaayisa bye nga tebaliiwo. 18 Sawulo n'agamba Akiya nti Leeta 
eno ssanduuko ya Katonda. Kubanga essanduuko ya Katonda yali eyo mu 
biro ebyo wamu n'abaana ba Isiraeri. 19 Awo olwatuuka, Sawulo 
ng'ayogera ne kabona, oluyoogaano olwali mu lusiisira olw'Abafirisuuti ne 
lubaawo ne lweyongera: Sawulo n'agamba kabona nti Zzaayo omukono 
gwo. 20 Awo Sawulo n'abantu bonna abaali naye ne bakunyaana ne bajja 
okulwana: awo laba, ekitala kya buli muntu ne kirwana ne munne ne waba 
okukenygentererwa okunene ennyo. 21 Awo Abaebbulaniya abaali 
n'Abafirisuuti ng'edda, abaayambuka nabo mu lusiisira okuva mu nsi 
eyeetooloola; era nabo ne bakyuka okuba n'Abaisiraeri abaali ne Sawulo 
ne Yonasaani. 22 Era bwe batyo n'abasajja bonna aba Isiraeri abaali 
beekwese mu nsi ey'ensozi eya Efulayimu, bwe baawulira Abafirisuuti nga 
badduse, era nabo ne babagobererera ddala mu lutalo. 23 Awo Mukama 
n'alokola bw'atyo Isiraeri ku lunaku olwo: olutalo ne luggukira e Besaveni. 
24 Abantu ba Isiraeri ne balaba ennaku ku lunaku olwo: naye Sawulo 
n'alayiza abantu ng'ayogera nti Omuntu akolimirwe anaalya ku mmere 


yonna okutuusa akawungeezi, nange nga mmaze okuwalana eggwanga ku 
balabe bange: Awo abantu ne batalega ku mmere n'omu. 25 Abantu bonna 
ne batuuka mu kibira; era waaliwo omubisi gw'enjuki wansi. 26 Awo 
abantu bwe baali batuuse mu kibira, laba, omubisi gw'enjuki nga gutonnya: 
naye ne wataba muntu eyateeka engalo ze ku mumwa; kubanga abantu 
baatya ekirayiro. 27 Naye Yonasaani teyawulira kitaawe bwe yalayiza 
abantu ekirayiro: kyeyava agolola omusa gw'omuggo ogwali mu mukono 
gwe, n'agunnyika mu bisenge by'enjuki, n'ateeka engalo ze ku mumwa; 
amaaso ge ne galaba bulungi. 28 Awo omu ku bantu n'addamu n'ayogera 
nti Kitaawo yakuutira abantu ng'abalayiza ekirayiro ng'ayogera nti 
Akolimirwe omuntu anaalya ku mmere leero. Abantu ne bayongobera. 29 
Awo Yonasaani n'ayogera nti Kitange anakuwazizza ensi: laba, 
nkwegayiridde, amaaso gange bwe galabye obulungi, kubanga ndezeeko 
katono ku mubisi guno ogw'enjuki. 30 Tebandisinze nnyo abantu singa 
balidde leero ku munyago ogw'abalabe baabwe gwe balabye ne bakkuta? 
kubanga kaakano tewabadde lutta lunene mu Bafirisuuti. 31 Ne batta ku 
Bafirisuuti ku lunaku olwo okuva e Mikumasi okutuuka ku Ayalooni: 
abantu ne bayongobera nnyo. 32 Awo abantu ne bagwa ku munyago, ne 
banyaga endiga n'ente n'ennyana ne bazittira awo: abantu ne bazirya 
awamu n'omusaayi. 33 Awo ne bamubuulira Sawulo nga boogera nti Laba, 
abantu basobya ku Mukama kubanga balya wamu n'omusaayi. N'ayogera 
nti Mukuusizza: munjiringisize ejjinja eddene leero. 34 Sawulo n'ayogera 
nti Musaasaane mu bantu, mubagambe nti Mundeetere wano buli muntu 
ente ye na buli muntu endiga ye, muzittire wano mulye: so temusobya ku 
Mukama nga mulya omusaayi. Abantu bonna ne baleeta buli muntu ente ye 
wamu naye ekiro ekyo ne bazittira eyo. 35 Sawulo n'azimbira Mukama 
ekyoto: ekyo kye kyali ekyoto eky'olubereberye kye yazimbira Mukama. 
36 Awo Sawulo n'ayogera nti Tuserengete tugoberere Abafirisuuti ekiro, 
tubanyage okutuusa emmambya lw'eneesala, tuleme okusigaza omuntu ku 
bo. Ne boogera nti Kola kyonna kyonna ky'osiima. Awo kabona n'ayogera 
nti Tusemberere Katonda wano. 37 Sawulo n'abuuza Katonda amagezi nti 
Nserengete okugoberera Abafirisuuti? onoobagabula mu mukono gwa 
Isiraeri? Naye n'atamuddamu ku lunaku olwo. 38 Sawulo n'ayogera nti 


Musembere wano, mmwe mwenna abakulu b'abantu: mutegeere mulabe 
ekibi kino mwe kibadde leero. 39 Kubanga Mukama alokola Isiraeri nga 
bw'ali omulamu, newakubadde nga kibadde mu Yonasaani mutabani 
wange, taaleme kufa. Naye ne wataba muntu n'omu mu bantu bonna 
eyamuddamu. 40 Awo n'agamba Isiraeri yenna nti Mmwe mubeere ku 
luuyi lumu, nange ne Yonasaani mutabani wange tunaaba ku luuyi olulala. 
Abantu ne bagamba Sawulo nti Kola nga bw'osiima. 41 Sawulo kyeyava 
agamba Mukama, Katonda wa Isiraeri, nti Laga eby'ensonga. Awo akalulu 
ne kabagwako Sawulo ne Yonasaani; naye abantu ne bawona. 42 Sawulo 
n'ayogera nti Mukubire nze ne Yonasaani mutabani wange. Ne 
kamugwako Yonasaani. 43 Awo Sawulo n'agamba Yonasaani nti Mbuulira 
by'okoze. Yonasaani n'amubuulira n'ayogera nti Okulega naleze ku tubisi 
tw'enjuki n'omusa gw'omuggo ogubadde mu mukono gwange; kale, laba, 
kiņgwanidde okufa. 44 Sawulo n'ayogera nti Katonda akole bw'atyo 
n'okukirawo: kubanga tooleme kufa, Yonasaani. 45 Abantu ne bagamba 
Sawulo nti Yonasaani anaafa akoze obulokozi buno obukulu mu Isiraeri? 
Kiddire eri: nga Mukama bw'ali omulamu, tewaliba ku nviiri ze na lumu 
olunaagwa wansi: kubanga akoledde wamu ne Katonda leero. Awo abantu 
ne banunula bwe batyo Yonasaani, n'atafa. 46 Awo Sawulo n'aleka 
okugoberera Abafirisuuti n'ayambuka: Abafirisuuti ne baddayo ewaabwe. 


Sawulo ayogera okulwana entalo 


47 Awo Sawulo bwe yamala okulya obwakabaka bwa Isiraeri, n'alwana 
n'abalabe be bonna enjuyi zonna, Mowaabu n'abaana ba Amoni ne Edomu 
ne bakabaka ba Zoba n'Abafirisuuti: awo n'abeeraliikirizanga buli gye 
yakyukanga yonna. 48 N'akola eby'obuzira n'akuba Abamaleki, n'alokola 
Isiraeri mu mikono gy'abo abaabanyaganga. 49 Ne batabani ba Sawulo 
baali Yonasaani ne Isuvi ne Malukisuwa: n'amannya ga bawala be ababiri 
gaagano; omubereberye eritmya lye Merabu, n'omuto erinnya lye Mikali: 
50 ne mukazi wa Sawulo erinnya lye yali Akinoamu omwana wa 
Akimaazi: n'omukulu w'eggye lye erinnya lye yali Abuneeri mutabani wa 
Neeri muganda wa kitaawe wa Sawulo. 51 Ne Kiisi yali kitaawe wa 


Sawulo; ne Neeri kitaawe wa Abuneeri yali mutabani wa Abiyeeri. 52 
Awo ne balwana nnyo nnyini n'Abafirisuuti ennaku zonna eza Sawulo: awo 
Sawulo bwe yalabanga omuntu yenna ow'amaanyi oba omuzira yenna, 
n'amwesenzezanga. 


Sawulo awonya kabaka Agagi 


15:1 Awo Samwiri n'agamba Sawulo nti Mukama Yantuma okukufukako 
amafuta okuba kabaka w'abantu be Isiraeri: kale nno kaakano wulira 
eddoboozi ly'ebigambo bya Mukama. 2 Bw'atyo bw'ayogera Mukama 
ow'eggye nti Nekkaanya ebyo Amaleki bye yakola Isiraeri, bwe 
yeesimbawo okumuziyiza mu kkubo, bwe yalinnya okuva mu Misiri. 3 
Kaakano genda okube Amaleki, ozikiririze ddala byonna bye balina, so 
tobasaasira; naye batte abasajja n'abakazi omwana omuwere n'ayonka, 
ente mendiga, ennyaamira n’endogoyi. 4 Awo Sawulo n'ayita abantu 
n'ababalira e Terayimu, abasajja abatambula n'ebigere obusiruvu bubiri, 
n'abasajja ba Yuda kakumi. 5 Sawulo n'atuuka ku kibuga kya Amaleki 
n'ateegera mu kiwonvu. 6 Sawulo n'agamba Abakeeni nti Mugende 
muveewo muserengete okuva mu Bamaleki nneme okubazikiriza awamu 
nabo: kubanga mwakola eby'ekisa abaana ba Isiraeri bonna, bwe baava mu 
Misiri. Awo Abakeeni ne bava mu Bamaleki. 7 Sawulo n'akuba 
Abamaleki; okuva e Kavira ng'ogenda e Ssuuli, ekyolekera Misiri. 8 
N'awamba Agagi kabaka w'Abamaleki, n'azikiririza ddala abantu bonna 
n'obwogi bw'ekitala. 9 Naye Sawulo n'abantu ne basonyiwa Agagi n'endiga 
ezaasinga obulungi n'ente n'ebya ssava n'abaana b'endiga n'ebirungi byonna, 
ne bagaana okubizikiririza ddala: naye ebibi byonna era ebitali bya 
muwendo ebyo ne babizikiririza ddala. 10 Awo ekigambo kya Mukama ne 
kiryoka kijjira Samwiri ng'ayogera nti 11 Nejjusizza kubanga nakuza 
Sawulo okuba kabaka: kubanga azzeeyo ennyuma obutangoberera so 
takoze biragiro tiyange. Awo Samwiri n'asunguwala; n'akaabira Mukama 
okukeesa obudde. 12 Awo Samwiri n'agolokoka mu makya okusisinkana 
ne Sawulo enkya; ne bamubuulira Samwiri nti Sawulo yatuuka ku 
Kalumeeri, era, laba, ne yeesimbira ekijjukizo, n'akyuka n'ayitamu 


n'aserengeta e Girugaali. 13 Awo Samwiri n'ajja eri Sawulo: Sawulo 
namugamba nti Oweebwe Mukama omukisa: nkoze ekiragiio kya 
Mukama. 14 Awo Samwiri n'ayogera nti Okubejjagala kuno okw'endiga 
nno okuli mu matu gange makulu ki, n'okugooga kw'ente kwe mpulira? 15 
Sawulo n'ayogera nti Baaziggye ku Bamaleki ne bazireeta: kubanga abantu 
baasonyiye endiga n'ente ezaasinga obulungi, okuwaayo ssaddaaka eri 
Mukama Katonda wo; n'ebirala tubizikiririzza ddala. 16 Awo Samwiri 
n'agamba Sawulo nti Sooka oleke nange naakubuulira Mukama 
by'angambye ekiro kino. N'amugamba nti Yogera. 17 Samwiri n'ayogera 
nti Newakubadde nga wali mutono mu maaso go ggwe, tewafuuka mutwe 
gwa bika bya Isiraeri? Mukama n'akufukako amafuta okuba kabaka wa 
Isiraeri: 18 Mukama n'akutuma olugendo, n'ayogera nti Genda ozikiririze 
ddala abalina ebibi abo Abamaleki, olwane nabo okutuusa lwe 
balimalibwawo. 19 Kale kiki nno ekyakulobera okugondera eddoboozi lya 
Mukama, naye n'ogwa ku munyago, n'okola ebyali ebibi mu maaso ga 
Mukama? 20 Sawulo n'agamba Samwiri nti Okugondera nyondedde 
eddoboozi lya Mukama, ne nyenda olugendo Mukama lwe yantuma, ne 
ndeeta Agagi kabaka wa Amaleki, ne nzikiririza ddala Abamaleki. 21 
Naye abantu ne batoola ku munyago endiga n'ente, ebyasinga mu ebyo 
ebyawongebwa, okuweerayo eri Mukama Katonda wo e Girugaali. 22 
Samwiri n'ayogeta nti Mukama asanyukira ebiweebwayo ebyokebwa ne 
ssaddaaka okwenkana nga bw'asanyukira okugondera eddoboozi lya 
Mukama? Laba okugonda kusinga ssaaddaaka obulungi n’okuwulira 
Kusinga amasavu g’endiga ennume. 23 Kubanga okujeema kulinyanga 
ekibi eky’obufumu, n’obukakanyavu bulinyanga okusinza ebifaananyi ne 
baterafi. Kubanga ogaanyi ekigambo kya Mukama, naye akugaanyi okuba 
kabaka. 24 Awo Sawulo n'agamba Samwiri nti Nayonoona: kubanga 
nasobya ekiragiro kya Mukama n'ebigambo byo: kubanga natya abantu ne 
nyondera eddoboozi lyabwe. 25 Kale nno kaakano, nkwegayiridde, 
sonyiwa ekibi kyange, okyukire wamu nange nate nsinze Mukama. 26 
Samwiri n'agamba Sawulo nti Siddeyo naawe: kubanga ogaanyi ekigambo 
kya Mukama, ne Mukama akugaanyi okuba kabaka wa Isiraeri. 27 Awo 
Samwiri bwe yakyuka okugenda, n'akwata ekirenge ky'ekyambalo kye ne 


kiyulika. 28 Awo Samwiri n'amugamba nti Mukama akuyuzizzaako 
obwakabaka bwa Isiraeri leero, n'abuwa muliraanwa wo akusinga 
obulungi. 29 Era Maanyi ga Isiraeri talirimba so talyejjusa: kubanga si 
muntu yejjuse. 30 N'alyoka ayogera nti Nayonoona: naye nzisaamu 
ekitiibwa kaakano, nkwegayiridde, mu maaso g'abakadde b'abantu bange 
ne mu maaso ga Isiraeri, okyukire wamu nange nate nsinze Mukama 
Katonda wo. 31 Awo Samwiri n'akyuka nate okugoberera Sawulo; 
Sawulo n'asinza Mukama. 32 Awo Samwiri n'alyoka ayogera nti 
Mundeetere wano Agagi kabaka w'Abamaleki. Agagi n'ajja gy'ali 
ng'akumba. Agagi n'ayogera nti Mazima obubalagaze bw'okufa buyise. 33 
Samwiri n'ayogera nti Ng'ekitala kyo bwe kyafuulanga abakazi obutaba na 
baana, bw'atyo nnyoko bw'aliba talina baana mu bakazi. Awo Samwiri 
n'atemeratemera Agagi mu maaso ga Mukama e Girugaali. 34 Awo 
Samwiri n'alyoka agenda e Laama; Sawulo n'ayambuka mu nnyumba ye e 
Gibea ekya Sawulo. 35 Samwiri n'atajja nate okulaba Sawulo okutuusa ku 
lunaku kwe yafiira; kubanga Samwiri yanakuwalira Sawulo: Mukama ne 
yejjusa kubanga yafuula, Sawulo kabaka wa Isiraeri. 


Dawudi afukibwako amafuta okuba kabaka 


16:1 Awo Mukama n'agamba Samwiri nti Olituusa wa, okunakuwalira 
Sawulo nze nga mmaze okumugaana okuba kabaka wa Isiraeri? jjuza 
ejjembe lyo amafuta ogende, naakutuma eri Yese Omubesirekemu: 
kubanga neerabidde kabaka mu batabani be. 2 Samwiri n'ayogera nti 
Nnyinza ntya okugenda? Sawulo bw'alikiwulira, alinzita. Mukama 
n'ayogera nti Twala ente enduusi ogende nayo oyogere nti Nzize 
okuwaayo ssaddaaka eri Mukama. 3 Samwiri n'ayogera nti Nnyinza ntya 
okugenda? Sawulo bw'alikiwulira, alinzita. Mukama n'ayogera nti Twala 
ente enduusi ogende nayo oyogere nti Nzize okuwaayo ssaddaaka eri 
Mukama. 4 Awo Samwiri n'akola ekyo Mukama kye yayogera n'ajja e 
Besirekemu. Abakadde b'ekibuga ne bajja okumusisinkana nga bakankana 
ne boogera nti Ozze mirembe? 5 N'ayogera nti Mirembe: nzize okuwaayo 
ssaddaaka eri Mukama: mwetukuze mujje nange tugende ku ssaddaaka. 


N'atukuza Yese ne batabani be n'abayita okujja ku ssaddaaka. 6 Awo 
olwatuuka nga batuuse n'atunuulira Eriyaabu n'ayogera nti Mazima 
Mukama gw'afukako amafuta ali mu maaso ge. 7 Naye Mukama n'agamba 
Samwiri nti Totunuulira maaso ge newakubadde embala Ye bw'eri 
empanvu; kubanga mugaanyi: kubanga Mukama talaba ng'abantu bwe 
balaba; kubanga abantu batunuulira okufaanana okw'okungulu, naye 
Mukama atunuulira mutima. 8 Awo Yese n'alyoka ayita Abinadaabu 
n'amuyisa mu maaso ga Samwiri. N'ayogera nti So n'oyo Mukama 
tamulonze. 9 Awo Yese n'ayisaawo Samma. N'ayogera nti So n'oyo 
Mukama tamulonze. Yese n'ayisa mu maaso ga Samwiri musanvu ku 
batabani be. Samwiri nagamba Yese nti Mukama talonze abo. 10 Samwiri 
n'agamba Yese nti. Abaana bo bonna bali wano? N'ayogera nti 
Ekyasigaddeyo omuto, era, laba, alunda endiga. Samwiri n'agamba Yese 
nti Tuma bamukime: kubanga tetuutuule okutuusa Iw'anajja eno. 11 
Samwiri n'agamba Yese nti Abaana bo bonna bali wano? N'ayogera nti 
Ekyasigaddeyo omuto, era, laba, alunda endiga. Samwiri n'agamba Yese 
nti Tuma bamukime: kubanga tetuutuule okutuusa lw'anajja eno. 12 
N'atuma n'amuyingiza. Era yali mumyufu n'amaaso ge nga malungi era 
eyeegombebwa okutunuulirwa. Mukama n'ayogera nti Golokoka 
omufukeko amafuta: kubanga ye wuuyo. 13 Awo Samwiri n'alyoka addira 
ejjembe ery'amafuta, n'amufukako amafuta wakati mu baganda be: 
omwoyo gwa Mukama ne gujja ku Dawudi n'amaanyi okuva ku lunaku 
olwo n'okweyongerayo. Awo Samwiri n'agolokoka n'agenda e Laama. 


Omuzimu ombi guteganya Sawulo 


14 Awo omwoyo gwa Mukama gwali guvudde ku Sawulo, n'omuzimu 
omubi ogwava eri Mukama ne gumunakuwaza. 15 Awo abaddu ba 
Sawulo ne bamugamba nti Laba nno; omuzimu omubi oguva eri Katonda 
gukunakuwaza. 16 Mukama waffe alagire kaakano abaddu bo, abali mu 
maaso go, okunooaya omusajja omukubi w'ennanga ow’amagezi: awo 
olunaatunkanga omuzimu omubi oguva eri Katonda bwe gunaabanga ku 
ggwe, kale anaakubanga ennanga n'engalo ze naawe oliwona. 17 Sawulo 


n'agamba abaddu be nti Mundabire nno omusajja ayinza okukuba obulungi 
mumundeetere. 18 Awo omu ku balenzi naddamu n'ayogera nti Laba, 
nalaba mutabani wa Yese Omubesirekemu, omukubi w'ennanga 
ow'amagezi, era omusajja ow'amaanyi omuzira, era omulwanyi, era 
omutegeevu okwogera, era omuntu omu lungi, ne Mukama ali naye. 19 
Sawulo kyeyava atumira Yese ababaka n'ayogera nti Mpeereza Dawudi 
mutabani wo ali n'endiga. 20 Yese n'addira endogoyi n'agitikka emigaati 
n'ekita eky'omwenge n'omwana gw'embuzi, n'abiweereza Sawulo mu 
mukono gwa Dawudi mutabani we. 21 Awo Dawudi n'ajja eri Sawulo 
n'ayimirira mu maaso ge: n'amwagala nnyo; n'atwalanga ebyokulwanyisa 
bye: 22 Sawulo n'atumira Yese ng'ayogera nti Nkwegayiridde Dawudi 
ayimirirenga mu maaso gange; kubanga aganze mu maaso gange. 23 Awo 
olwatuukanga omuzimu omubi ogwava eri Katonda bwe gwabanga ku 
Sawulo, Dawudi n'addiranga ennanga ye n'akuba n'engalo ze: awo Sawulo 
n'aweeranga n'awona, omuzimu omubi ne gumuvaako. 


Dawudi ne Goliyasi 


17:1 Awo Abafirisuuti ne bakunyaanya eggye lyabwe okulwana, ne 
bakunyaanira e Soko ekya Yuda, ne basiisira wakati We Soko ne Azeka 
mu Efusudammimu. 2 Sawulo n'abasajja ba Isiraeri ne bakunnaana ne 
basiisira mu kiwoavu Era, ne basimba ennyiriri okulwana n'Abafirisuuti. 3 
Abafirisuuti ne bayimirira ku lusozi eruuyi ne Isiraeri n'ayimirira ku lusozi 
eruuyi: ne waba ekiwonvu wakati waabwe. 4 Ne mu lusiisira 
olw'Abafrisuuti ne muva omuzira, erinnya lye Goliyaasi, ow'e Gaasi, 
obuwanvu bwe emikono mukaaga ko oluta; 5 Era yali atikkide seppewo 
ey'ekikomo ku mutwe gwe, n'ayambala ekizibawo eky'ekikomo; n'obuzito 
bw'ekizibawo bwali sekeri onkumi ttaano ez'ekikomo. 6 Era yali 
ayambadde ku magulu eby'ebikomo, era yalina n'effumu ery'ekikomo ku 
kibegabega kye. 7 N'oluuyago lw'effumu lye Iwalinyanga omuti 
ogulukirwako engoye; n'effumu lye lyennyini obuzito bwalyo sekeri 
kikumi ez'ekyuma: n'oyo eyatwalanga engabo ye n'amukulemberanga 8 
Awo n'ayimirira n'alangira eggye lya Isiraeri n'abagamba nti Mwafulumira 


ki okusimba ennyiriri zammwe? nze siri Mufirisuuti nammwe baddu ba 
Sawulo? mwerondere omusajja aserengete gye ndi. 9 Bw'anaayinza 
okulwana nange n'anzita, kale tunaaba baddu bammwe: naye bwe 
nnaamusinga ne mmutta, kale mmwe munaaba baddu baffe ne 
mutuweereza. 10 Omufirisuuti n'ayogera nti Nsoomozezza eggye lya 
Isiraeri leero: mumpe omusajja tulwane fembi. 11 Awo Sawulo ne Isiraeri 
yenna bwe baawulira ebigambo ebyo eby'Omufirisuuti, ne 
bakenygentererwa ne batya nnyo. 12 Awo Dawudi yali mwana wa 
Mwefulaasi oyo ow'e Besirekemuyuda, erianya lye Yese; era yalina 
batabani be munaana: era omusajja yali mukadde ku mirembe gya Sawulo 
ng'akootakoota mu bantu. 13 Ne batabani ba Yese abakulu abasatu baali 
bagoberedde Sawulo mu ntalo : ne batabani be abasatu abaagenda mu 
ntalo amannya gaabwe Eriyaabu omubereberye, n'eyamuddako 
Abinadaabu, n'ow'okusatu Samma. 14 Ne Dawudi ye yali omuto: n'abakulu 
abasatu ne bagoberera Sawulo. 15 Era Dawudi n'addirjnananga okuva eri 
Sawulo okulunda endiga za kitaawe e Besirekemu. 16 Omufirisuuti 
n'asemberanga. enkya n'akawuageezi, ne yeeyolekeranga ennaku amakumi 
ana. 17 Awo Yese nagamba Dawudi mutabani we nti Twalira nno 
baganda bo efa ey'ennyaano eno ensiike n'emigaati gino ekkumi, oyanguwe 
obitwale mu lusiisira eri baganda bo; 18 otwalire omukulu w'olukumi 
lwabwe ebitole bino ekkumi eby'amata amakalu, olabe baganda bo bwe 
bali, obaggyeko omusingo gwabwe. 19 Era Sawulo nabo abasajja bonna 
aba Isiraeri baali mu kiwonvu Era nga balwana n'Abafirisuuti. 20 Dawudi 
n'agolokoka enkya mu makya, n'alekera endiga omusumba n'addira ebintu 
n'agenda nga Yese bwe yamulagira; n'atuuka mu kifo eky'amagaali, eggye 
eryali lifuluma okulwana nga balanga emiruka egy'obulwa. 21 Awo 
Isiraeri n'Abafirisuuti ne basimba ennyiriri, eggye nga lyolekera eggye. 22 
Dawudi n'aleka omugugu gwe mu mukono gw'omukuumi w'emigugu, 
n'adduka mbiro eri eggye n'ajja n'alamusa baganda be. 23 Awo bwe yali 
anyumya nabo, laba, ne wayambuka oyo omuzira, Omufirisuuti ow'e 
Gaasi, erinnya lye Goliyaasi, ng'ava mu nnyiriri ez'Abafirisuuti n'ayogera 
ng'ebigambo ebyo bwe byali: Dawudi n'abiwulira. 24 Awo abasajja bonna 
aba Isiraeri bwe baalaba omusajja ne bamudduka ne barya nnyo. 25 


Abasajja ba Isiraeri ne boogera nti Mulabye omusajja oyo ayambuse? 
mazima okusoomoza Isiraeri kyavudde ayambuka: awo olunaatuuka 
omuntu anaamutta kabaka anaamugaggawaza n'obugagga bungi, era 
anaamuwa ne muwala we, era anaafuula ennyumba ya kitaawe okuba 
ey'eddembe mu Isiraeri. 26 Awo Dawudi n'ayogera n'abasajja abaali 
bayimiridde okumuliraana nti Omuntu anaakolwa atya anatta Omufirisuuti 
ono, n'aggya ekivume ku Isiraeri? kubanga Omufirisuuti ono atali 
mukomole ye ani asoomoze eggye lya Katonda omulamu? 27 Abantu ne 
bamuddamu bwe bati nga boogera nti Bw'atyo bw'anaakolwa omuntu 
anaamutta. 28 Ne Eriyaabu muganda we omukulu n'awulira bwe yayogera 
n'abasajja; obusungu ne bumukwata Eriyaabu eri Dawudi, n'ayogera nti 
Oserengetedde ki? n'endiga ezo entono wazirekera ani ku ttale? Mmanyi 
amalala go n'ekyejo ekiri mu mutima gwo, kubanga oserengese okulaba 
olutalo. 29 Dawudi n'ayogera nti Nkoze ki kaakano? Tewali nsonga? 30 
N'amuvaako n'akyukira omulala n'ayogera ebigambo ebimu n'ebyo: abantu 
ne bamuddamu nate bwe batyo nga bwe baamuzzeemu olubereberye. 31 
Awo ebigambo bwe byawulirwa Dawudi bye yayogera he babyogerera 
mu maaso ga Sawulo; n'amutumya. 32 Dawudi n'agamba Sawulo nti 
Omuntu yenna aleme akuggwaamu omwoyo ku lulwe; omuddu wo 
anaagenda n'alwana n'Omufirisuuti oyo. 33 Sawulo n'agamba Dawudi nti 
Toyinza kusisinkana na Mufirisuuti oyo okulwana naye: kubanga ggwe oli 
mulenzi bulenzi, naye ye musajja mulwanyi okuva mu buto bwe; 34 
Dawudi n'agamba Sawulo nti Omuddu wo yakuumanga endiga za kitaawe; 
awo bwe wajjanga empologoma oba ddubu n'eggya omwana gw'endiga 
mu kisibo, 35 ne nfulumanga ne ngigoberera ne ngikuba ne ngiwonya nga 
ngiggya mu kamwa kaayo: awo bwe yaagolokokerangako ne ngikwata ku 
kirevu kyayo ne ngikuba ne agitta. 36 Omuddu wo yakuba empologoma 
era n'eddubu: n'Omufirisuuti oyo atali mukomole aliba ng'emu ku zo 
kubanga asoomozezza eggye lya Katonda omulamu. 37 Dawudi n'ayogera 
nti Mukama eyamponya mu njala z'empologoma ne mu njala z'eddubu, 
alunponya ne mu mukono gw'Omufirisuuti oyo. Sawulo n'agamba Dawudi 
nti Genda, era Mukama anaaba naawe. 38 Awo Sawulo n'ayambaza 
Dawudi ebyambalo bye, n'amutikkira enkuufiira ey'ekikomo ku mutwe 


gwe, n'amwambaza ekizibawo eky'ekikomo. 39 Awo Dawudi ne yeesiba 
ekitala kye ku byambalo bye, n'agezaako okutambula; kubanga yali 
tannaba kubyegezaamu. Awo Dawudi n'agamba Sawulo nti Siyinza 
kugenda na bino; kubanga sinnabyegezaamu. Dawudi n'abyeyambulamu. 
40 N'addira omuggo gwe mu mukono gwe, ne yeerondera amayinja 
amaweweevu ataano mu kagga, n'agateeka mu nsawo ey'omusumba gye 
yalina, mu ndyanga ye; n'envuumuulo ye yali mu mukono gwe: 
n'asemberera Omufirisuuti. 41 Awo Omufirisuuti n'ajja n'amusemberera 
Dawudi; n'omusajja eyatwalanga engabo n'amukulembera. 42 Awo 
Omufirisuuti bwe yamagamaga n'alaba Dawudi, n'amunyooma: kubanga 
nga yali mulenzirenzi, era mumyufu, n'amaaso ge nga malungi. 43 
Omufirisuuti n'agamba Dawudi nti Nze ndi mbwa n'okujja n'ojja gye ndi 
nemiggo? Omufirisuuti n'akolimira Dawudi eri bakatonda be 44 
Omufirisuuti n'agamba Dawudi nti Jjangu gye ndi ngabire omubiri gwo 
ennyonyi ez'omu bbanga n'ensolo ez'omu nsiko. 45 Awo Dawudi n'agamba 
Omufirisuuti nti Ojja gye ndi n'ekitala n'olunyago n'effuniu: naye nze njija 
gy'oli mu linnya lya Mukama ow'eggye, Katonda w'eggye lya Isiraeri, 
ly'osoomozezza: 46 Leero Mukama anaakugabula mu mukono gwange; 
era naakukuba ne nkuggyako omutwe gwo; era naagabira ennyoayi ez'omu 
bbanga n'ensolo ez'omu nsiko emirambo egy'eggye ery'Abafirisuuti; ensi 
zonna zitegeere nga mulimu Katonda mu Isiraeri: 47 era ekibiina kino 
kyonna kitegeere nga Mukama talokola na kitala na ffumu: kubanga 
olutalo Iwa Mukama, naye anaabagabula mu mukono gwaffe. 48 Awo 
olwatuuka Omufirisuuti bwe yagolokoka n'asembera okusisinkana ne 
Dawudi, awo Dawudi n'ayanguwa n'adduka mbiro eri eggye okusisinkana 
n'Omufirisuuti. 49 Awo Dawudi n'ayingiza engalo ze mu nsawo ye 
n'aggyamu ejjinja n'alivuumuula n'akuba Omufirisuuti ekyenyi; ejjinja ne 
liiyingira mu kyenyi kye, n'agwa nga yevuunise. 50 Awo Dawudi 
n'awangula bw'atyo Omufirisuuti n'envuumuulo n'ejjinja, n'akuba 
Omufirisuuti n'amutta; naye nga temuli kitala mu mukono gwa Dawudi. 51 
Awo Dawudi n'adduka mbiro n'ayimirira ku Mufirisuuti, n'addira ekitala 
kye n'akisowola mu kiraato kyakyo, n'amutta n'amutemako omutwe nakyo. 
Awo Abafirisuuti bwe baalaba omuzira waabwe ng'afudde ne badduka. 52 


Awo abasajja ba Isiraeri n'aba Yuda ne bagolokoka ne boogerera waggulu 
ne bagoberera Abafirisuuti okutuusa lw'otuuka e Gaayi ne ku miryango 
gya Ekuloni. N'Abafirisuuti abaafumitibwa ebiwundu ne bagwa ku kkubo 
eridda e Saalayimu, okutuusa e Gaasi ne Ekuloni. 53 Abaana ba Isiraeri ne 
baleka okugoberera Abafirisuuti ne bakomawo ne banyaga olusiisira 
lwabwe. 54 wo Dawudi n'addira omutwe gw'Omufirisuuti n'agutwala e 
Yerusaalemi; naye n'ateeka ebyokulwanyisa bye mu weema ye. 55 Era 
Sawulo bwe yalaba Dawudi ng'afuluma okulwana n'Omufirisuuti, 
n'agamba Abuneeri, omukulu w'eggye, nti Abuneeri, omulenzi ono ye 
mwana w'ani? Abuneeri n'ayogera nti Nga ggwe bw'oli omulamu, ai 
kabaka, simanyi. 56 Kabaka n'ayogera nti Buuza kitaawe w'omuvubuka 
oyo bw'ali. 57 Awo Dawudi bwe yali akomawo ng'asse Omufirisuuti, 
Abuneeri n'amutwala n'amuleeta eri Sawulo ng'alina omutwe 
gw'Omufirisuuti mu mukono gwe. 58 Sawulo n'amugamba nti Ggwe oli 
mwana w'ani, mulenzi ggwe? Dawudi n'addamu nti Nze ndi mwana wa 
muddu wo Yese Omubesirekemu. 


Sawulo asunguwalira Dawudi 


18:1 Awo olwatuuka bwe yamala okwogera ne Sawulo, emmeeme ya 
Yonasaani n'egattibwa n'emmeeme ya Dawudi, Yonasaani n'amwagala 
ng'emmeeme ye ye. 2 Sawulo n'amutwala ku lunaku olwo n'atamaganya 
kuddayo nateeka mu nnyumba ya kitaawe. 3 Awo Yonasaani ne Dawudi 
ne balagaana endagaano kubanga yamwagala ng'emmeeme ye ye. 4 
Yonasaani ne yeeyambulamu omunagiro gwe gwe yali ayambadde 
naguwa Dawudi, n'ekyambalo kye, era n'ekitala kye nomutego gwe 
n'olukoba lwe. 5 Dawudi n'agendanga buli Sawulo gye yamutumanga 
n'ayisa n'amagezi: Sawulo n'amufuula omukulu w'abasajja abalwanyi, 
abantu bonna ne bakisiima, era n'abaddu ba Sawulo. 6 Awo olwatuuka nga 
bajja, Dawudi bwe yakomawo ng'asse Omufirisuuti, abakazi ne bava mu 
bibuga byonna ebya Isiraeri, nga bayimba era nga bazina, okusisinkana ne 
kabaka Sawulo, nga balina ebitaasa, nga basanyuka, nga bakutte ebivuga. 
7 Abakazi ne bayimbiragana nga bazannya ne boogera nti Sawulo asse 


enkumi ze, Ne Dawudi obukumi bwe. 8 Sawulo n'asunguwala nnyo 
ekigambo ekyo ne kimunyiiza; n'ayogera nti Dawudi bamuwadde 
obukumi, nange bampadde enkumi zokka: kale ayinza okweyongera okuba 
na ki wabula obwakabaka? 9 Awo Sawulo n'amutunuulira Dawudi n'eriiso 
ebbi okuva ku lunaku olwo n'okweyongerayo. 10 Awo olwatuuka enkya 
omuzimu omubi ogwava eri Katonda ne gujja ku Sawulo n'amaanyi, 
n'alagulira wakati mu anyumba: Dawudi n'akuba ennanga n'engalo ze nga 
bwe yakolanga buli lunaku: era Sawulo yalina effumu lye mu ngalo ze. 11 
Sawulo n'akasuka effumu; kubanga n'ayogera nti Naafumita Dawudi 
okukwasa n'ekisenge. Dawudi ne yeewomera mu maaso ge emirundi 
ebiri. 12 Awo Sawulo n'atya Dawudi kubanga Mukama yali naye, era 
ng'avudde ku Sawulo. 13 Sawulo kyeyava amuggya w'ali namufuula 
omukulu we ow'olukumi: n'afulumanga n'ayingira mu maaso g'abantu. 14 
Dawudi n'ayisa n'amagezi mu makubo ge gonna; era Mukama yali naye. 

15 Awo Sawulo bwe yalaba ng'ayisa namagezi mangi nnyo, 
n'amutekemukira. 16 Naye Isiraeri yenna ne Yuda ne bamwagala Dawudi; 
kubanga yafulumanga n'ayingira mu maaso gaabwe. 17 Awo Sawulo 
nagamba Dawudi nti Laba, muwala wange omukulu Merabu adikumuwa 
okumuwasa: kyokka ombeereranga omuzira olwanenga entalo za 
Mukama. Kubanga Sawulo yayogera nti Omu kono gwange guleme 
okumubaako, naye omukono gw'Abafirisuuti gumubeeko. 18 Awo 
Dawudi n'agamba Sawulo nti Nze ani, n'obulamu bwange kiki, oba 
ennyumba ya kitange mu Isiraeri, nze okuba mukoddomi wa kabaka? 19 
Naye olwatuuka ebiro bwe byajja bwe kyagwanira okumuwa Dawudi 
Merabu muwala wa Sawulo, awo ne bamuwa Adulieri Omumekolasi 
okumufumbirwa 20 Awo Mikali muwala wa Sawulo n'ayagala Dawudi: ne 
babuulira Sawulo, ekigambo ekyo n'akisiima. 21 Sawulo n'ayogera nti 
Ndimumuwa abeere ekyambika gy'ali, n'omukono gw'Abafirisuuti gulwane 
naye. Sawulo kyeyava agamba Dawudi nti Leero onooba mukoddomi 
wange omulundi ogw'okubiri. 22 Awo Sawulo n'alagira abaddu be nti 
Muteese ne Dawudi mu kyama mwogere nti Laba, kabaka akusanyukira 
n'abaddu be bonna bakwagala: kale nno kaakano beera mukoddomi wa 
kabaka 23 Awo abaddu ba Sawulo ne boogera ebigambo ebyo mu matu ga 


Dawudi. Dawudi n'ayogera nti Mukiyita kigambo kitono okuba 
mukoddomi wa kabaka, nze ani omusajja omwavu era gwe batayitamu ka 
buntu? 24 Abaddu ba Sawulo ne bamubuulira nga boogera nti Bw'atyo 
Dawudi bw'ayogedde. 25 Sawulo n'ayogera nti Bwe mutyo bwe 
munaagamba Dawudi nti Kabaka tayagala bya buko byonna, wabula 
ebikuta by'Abafirisuuti kikumi, okuwalana eggwanga ku balabe ba kabaka. 
Era Sawulo yali alowooza okussa Dawudi omukono gw'Abafirisuuti. 26 
Awo abaddu be bwe baabuulira Dawudi ebigambo ebyo, Dawudi n'asiima 
nnyo okuba mukoddomi wa kabaka. Awo ennaku nga tezinnaba kuyitawo; 
27 Dawudi n'agolokoka n'agenda, ye n'abasajja be, n'atta ku Bafirisuuti 
abasajja ebikumi bibiri; Dawudi n'aleeta ebikuta byabwe, ne n’abiwa 
kabala omuwendo nga gutuukiiidde, alyoke abeere mukoddomi wa 
kabaka. Awo Sawulo n'amuwa Mikali muwala we okumufumbirwa. 28 
Sawulo n'alaba n'ategeera nga Mukama ali ne Dawudi; ne Mikali muwala 
wa Sawulo n'amwagala. 29 Awo Sawulo ne yeeyongera nate okutya 
Dawudi, Sawulo n'aba mulabe wa Dawudi ennaku zonna. 30 Awo abaami 
b'Abafirisuuti ne balyoka batabaala: awo olwatuuka buli Iwe 
baatabaalanga, Dawudi n'ayisanga n'amagezi n'asinga abaddu ba Sawulo 
bonna; erinnya lye ne lyatiikirira nnyo. 


Sawulo ayigganya Dawudi 


19:1 Awo Sawulo n'agamba Yonasaani mutabani we n'abaddu be boana 
batte Dawudi. Naye Yonasaani mutabani wa Sawulo yamusanyukira yo 
Dawudi. 2 Yonasaani n'abuulira Dawudi ng'ayogera nti Sawulo kitange 
ayagala okukutta: kale nno kaakano, nkwegayiridde, weekuume enkya 
obeere mu kifo eky'ekyama weekise: 3 nange naafuluma ne nnyimirira ku 
mabbali ga kitange mu nnimiro mw'oli, era naateesa ne kitange ebigambo 
byo; era bwe ndiraba ekigambo kyonna, adikubuulira. 4 Awo Yonasaani 
n'ayogera ne Sawulo kitaawe ng'atenda Dawudi obulungi n’amugamba nti 
Kabaka tayonoonanga muddu we Dawudi; kubanga takwonoonanga ggwe, 
era kubanga ebikolwa bye byabanga birungi nnyo gy'oli; 5 kubanga 
yateeka obulamu bwe mu mukono gwe n'akuba Omufirisuuti, Mukama 


n'akolera Isiraeri yenna obulokozi obukulu: wabulaba n'osanyuka: kale kiki 
ekikwagaza okwonoona omusaayi ogutaliiko musango, okutta Dawudi 
awatali nsonga? 6 Sawulo n'awulira eddoboozi lya Yonasaani: Sawulo 
n'alayira nti Mukama nga bwali omulamu, talittibwa. 7 Yonasaani n'ayita 
Dawudi, Yonasaani n'amutegeeza ebigambo ebyo byonna. Yonasaani 
n'aleeta Dawudi eri Sawulo, n'abanga mu maaso ge ag'olubereberye. 8 Ne 
waba entalo nate: Dawudi n'atabaala n'alwana n'Abafirisuuti, n'abatta olutta 
olunene; ne badduka mu maaso ge. 9 Awo omuzimu omubi ogwava eri 
Mukama gwali ku Sawulo, ng'atudde mu nnyumba yo ng'akute ffumu lye 
mu ngalo ze; ne Dawudi ng'akuba ennanga n'engalo ze: 10 Awo Sawulo 
n'agezaako okufumita Dawudi n'okumukwasa n'ekisenge n'effumu; naye ne 
yeemulula mu maaso ga Sawulo, n'akuba effumu mu kisenge: Dawudi 
n'adduka n'awona ekiro ekyo. 11 Awo Sawulo n'atuma ababaka mu 
nnyumba ya Dawudi, okumu kuuma, bamutte enkya Mikali mukazi wa 
Dawudi n'amubuulira ng'ayogera nti Bw'otoowonye bulamu bwo ekiro 
kino, onottibwa enkya 12 Awo Mikali n'assiza Dawudi mu ddirisa: 
n'agenda n'adduka n'awona. 13 Mikali n'addira terafi namuteeka mu 
kitanda, n'ateeka ekigugu eky'ebyoya by'embuzi emutwetwe, n'akibikkako 
embugo. 14 Awo Sawulo bwe yatuma ababaka okukwata Dawudi, 
n'ayogera nti Alwadde. 15 Sawulo n'atuma ababaka okulaba Dawudi 
ng'ayogera nti Mumundeetere mu kitanda ndyoke mmutte. 16 Awo 
ababaka bwe baayingira, laba, terafi ng'ali mu kitanda, ekigugu eky'ebyoya 
by'embuzi nga kiri emutwetwe. 17 Sawulo n'agamba Mikali nti 
Onnimbidde ki bw'otyo, n'ota omulabe wange agende n'okuwona awonye? 
Mikali n'addamu Sawulo nti Yanyambye nti Ka nyende; nandikuttidde ki? 
18 Awo Dawudi n'adduka n'awona n'ajja eri Samwiri e Laama, 
n'amubuulira byonna Sawulo bye yamukola. Ye ne Samwiri ne bagenda ne 
batuula e Nayosi. 19 Ne babuulira Sawulo nti Laba, Dawudi ali e Nayosi 
mu Laama. 20 Sawulo n'atuma ababaka okukwata Dawudi: awo bwe 
baalaba ekibiina kya bannabbi nga balagula ne Samwiri ng'ayimiridde nga 
gwe mutwe gwabwe, awo omwoyo gwa Katonda ne gujja ku babaka ba 
Sawulo, ne balagula nabo. 21 Awo bwe baamubuulira Sawulo, natuma 
ababaka abalala, era nabo ne balagula. Awo Sawulo n'atuma ababaka nate 


omulundi ogw'okusatu, era nabo ne balagula. 22 Awo naye n'agenda e 
Laama, n'ajja awali oluzzi olunene oluli e Seku: n'abuuza n'ayogera nti Bali 
ludda wa Samwiri ne Dawudi? Ne waba eyayogera nti Laba, bali e Nayosi 
mu Laama. 23 N'agendayo e Nayosi mu Laama: omwoyo gwa Katonda ne 
gujja ku ye era, ne yeeyongerayo n'alagula okutuusa lwe yajja e Nayosi mu 
Laama. 24 Era naye ne yeeyambulamu engoye ze, naye n'alagulira mu 
maaso ga Samwiri n'agalamira nga taliiko ky'ayambadde n'azibya obudde 
obwo n'akeesa obudde. Kyebava boogera nti Ne Sawulo ali mu bannabbi? 


Yonasaani atta omukago ne Dawudi 


20:1 Awo Dawudi n'adduka okuva e Nayosi mu Laama n'ajja n'ayogerera 
mu maaso ga Yonasaani nti Nkoze ki? buluwa obutali butuukirivu 
bwange? era kiruwa ekibi kyange mu maaso ga kitaawo n'anoonya 
obulamu bwange? 2 N'amugamba nti Kiddire eri; tojja kufa: laba, kitange 
tabaako ky'akola oba kikulu oba kitono ky'atambikkulira: era kitange 
yandinkwekedde ki ekigambo ekyo? si bwe kiri. 3 N'okulayira Dawudi 
n'alayira n'ayogera nti Kitaawo amanyidde ddala nga bwe nyanze mu 
maaso go; n'ayogera nti Yonasaani tamanyanga kino, aleme okunakuwala: 
naye mazima nga Mukama bw'ali omulamu, era nga naawe bw'oli 
omulamu, wakati wange n'okufa wasigadde kata buta. 4 Awo Yonasaani 
n'alyoka agamba Dawudi nti Buli kintu emmeeme yo ky'eyagala kyonna 
okukola ndikukolera. 5 Awo Dawudi n'agamba Yonasaani nti Laba, enkya 
omwezi gunaaboneka, nange sandiremye kutuula ne kabaka ng'alya: naye 
ka nyende neekweke mu nsiko okutuusa ku lunaku olw'okusatu 
akawungeezi. 6 Kitaawo bw'anambuuza, n'olyoka oyogera nti Dawudi 
andaze n'anneegayirira nnyo leero agende mangu e Besirekemu ekyalo 
kye: kubanga ssaddaaka gy'eri eya buli mwaka ey'ennyumba ye yonna. 7 
Awo bw'anaayogera nti Bulungi; omuddu wo anaaba n'emirembe: naye 
bw'anaasunguwala, kale tegeera ng'ateesezza kabi. 8 Kale kola omuddu 
wo obulungi: kubanga wayingiza omuddu wo mu ndagaano ya Mukama 
naawe: naye oba ng'obutali butuukirivu buli mu nze, nzita wekka; kubanga 
wandindeetedde ki eri kitaawo? 9 Yonasaani n'ayogera nti Kireme 


okukubaako n'akatono: kubanga mbeera kumanya n'akatono nga kitange 
ateesezza akabi okukujjako, kale sandikubuulidde? 10 Awo Dawudi 
n'agamba Yonasaani nti Kitaawo bw'anaaba ng'akuzzeemu n'ebboggo 
alimbuulira ani? 11 Yonasaani n'agamba Dawudi nti Jjangu tufulume 
tugende mu nsiko. Ne bafuluma bombi ne bagenda mu nsiko. 12 Awo 
Yonasaani n'agamba Dawudi nti Mukama, Katonda wa Isiraeri, abeere 
mujulirwa; bwe nnaaba nga mmaze okukemekkereza kitange nga mu 
kiseera kino enkya oba ku lw'okusatu, Iaba, bwe waliba obulungi eri 
Dawudi, kale sirikuttunira ne nkikubikkulira? 13 Mukama akole bw'atyo 
Yonasaani n'okukirawo, kitange bw'aliba ng'asiimye okukukola obubi, ne 
sikikubikkulira ne nkusindika ogende mirembe: era Mukama abeere naawe 
nga bwe yabanga ne kitange. 14 Naawe olindaga ekisa kya Mukama nga 
nkyali mulamu, nneme okufa; 15 so si kukoma ku ekyo kyokka, era naye 
n'ennaku zonna tolisalako kisa kyo ku nnyumba yange weewaawo, 
okutuusa Mukama lw'alimala okusalako abalabe ba Dawudi buli omu ku 
nsi yonna. 16 Awo Yonasaani n'alagaana endagaano n'ennyumba ya 
Dawudi nti Ne Mukama aligivunaana mu mukono gw'abalabe ba Dawudi. 
17 Yonasaani n'alayiza Dawudi nate, olw'okwagala kwe yamwagala: 
kubanga yamwagala nga bwe yayagala emmeeme ye ye. 18 Awo 
Yonasaani n'alyoka amugamba nti Enkya omwezi gunaaboneka: era 
banaakumagamaga, kubanga entebe yo eneeba njereere. 19 Awo 
bw'olimala ennaku ssatu, n'oserengeta mangu n'ojja mu kifo mwe 
weekwekera ekigambo ekyo bwe kyaliwo, n'obeera awali ejjinja Ezeri: 20 
Nange ndirasa obusaale busatu ku mabbali gaalyo, nga nteeba sabbaawa. 
21 Kale, laba, ndituma omwana nga njogera nti Genda onoonye obusaale. 
Bwe ndigamba omwana nti Laba, obusaale buli ku luuyi Iuno gye ndi: kale 
n'obutwala n'ojja; kubanga waliwo emirembe gy'oli so tewali kabi, nga 
Mukama bw'ali omulamu. 22 Naye bwe ndigamba omwana bwe ntyo nti 
Laba, obusaale buli ku luuyi olw'omumaaso go: kale ne weddukira: 
kubanga Mukama ng'akusindise. 23 Era ekigambo ekyo kye twayogerako 
ggwe nange, laba, Mukama ali wakati wo nange ennaku zonna. 24 Awo 
Dawudi ne yeekweka mu nsiko: awo omwezi bwe gwaboneka, kabaka ne 
yeeruulira okulya ku mmere. 25 Kabaka n'atuula ku ntebe ye ng'olulala, ye 


ntebe eriraanye ekisenge; Yonasaani n'ayimirira. Abuneeri n'atuula ku 
lubiriizi lwa Sawulo: naye entebe ya Dawudi yali njereere. 26 Naye 
Sawulo teyaliiko kye yayogera ku lunaku olwo: kubanga yalowooza nti 
Aliko ky'abadde, si mulongoofu; mazima si mulongoofu. 27 Awo 
olwatuuka enkya omwezi nga gumaze okuboneka, Iwe lunaku olw'okubiri, 
entebe ya Dawudi n'eba njereere: Sawulo n'agamba Yonasaani mutabani 
we nti Kiki ekirobera mutabani wa Yese okujja ku mmere newakubadde 
jjo newakubadde leero? 28 Yonasaani n'addamu Sawulo nti Dawudi 
yandaga ng'anneegayirira nnyo okugenda e Besirekemu: 29 n'ayogera nti 
Leka nyende, nkwegayiridde; kubanga ennyumba yaffe balina ssaddaaka 
mu kyalo; ne muganda wange yandagira okubaawo: kale nno oba nga 
nnanze mu maaso go, leka nyende, nkwegayiridde, ndabe baganda bange. 
Kyeyava alema okujja ku mmeeza ya kabaka. 30 Awo obusungu ne 
bukwata Sawulo eri Yonasaani n'amugamba nti Ggwe omwana w'omukazi 
omukakaayavu omujeemu, simanyi nga walonda mutabani wa Yese 
okwekwasa ensonyi, n'okukwasa ensonyi obwereere bwa nnyoko? 31 
Kuba mutabani wa Yese ng'akyali mulamu ku ttaka, tolinywezebwa ggwe 
newakubadde obwakabaka bwo. Kale nno kaakano tuma omunkimire, 
kubanga taaleme kufa. 32 Yonasaani n'addamu Sawulo kitaawe 
n'amugamba nti Ekinaaba kimussa kiki? akoze ki? Sawulo n'akasuka 
effumu lye okumnfumita: Yonasaani kwe yategeerera kitaawe 
ng'amaliridde okutta Dawudi. 33 Sawulo n'akasuka effumu lye 
okumnfumita: Yonasaani kwe yategeerera kitaawe ng'amaliridde okutta 
Dawudi. 34 Awo Yonasaani. n'agolokoka ku mmeeza ng'aliko ekiruyi 
kingi, n'atalya ku mmere yonna ku lunaku olw'okubiri olw'omwezi: 
kubanga yanakuwala olwa Dawudi, kubanga kitaawe yali amuwemukidde. 
35 Awo olwatuuka enkya Yonasaani n'afuluma n'agenda mu nsiko mu 
kiseera kye yalagaana ne Dawudi, n'omulenzi omuto ng'ali naye. 36 
N'agamba omulenzi we nti Dduka onoonye nno obusaale bwe ndasa. 
Omulenzi ng'adduka n'alasa akasaale ku luuyi olw'omu maaso ge. 37 Awo 
omulenzi bwe yatuuka mu kifo eky'akasaale Yonasaani ky'alasizza, 
Yonasaani n’akoowoola omulenzi n'ayogera nti Akasaale tekali ku luuyi 
olw'omu maaso go? 38 Yonasaani n'akoowoola omulenzi nti Dduka, 


yanguwa, tolwawo. Omulenzi wa Yonasaani n'alonda obusaale, n'ajja eri 
mukama we. 39 Naye omulenzi teyaliiko kye yategeera: Yonasaani ne 
Dawudi bokka be baamanya ekigambo. 40 Awo Yonasaani n'awa 
omulenzi we ebintu bye, n'amugamba nti Genda ozitwale mu kibuga. 41 
Awo omulenzi ng'agenze Dawudi n'agolokoka mu kifo ekyali ku luuyi 
olw'obukiika obwa ddyo, n'avuunama amaaso ge n'akutama eaurundi 
esatu: ne banywegeragana ne bakaaba bokka na bokka okutuusa Dawudi 
Iwe yayingiriza, 42 Yonasaani n'agamba Dawudi nti Genda mirembe 
kubanga tulayidde fembi mu linnya lya Mukama nga twogera nti Mukama 
anaabanga wakati wange naawe era wakati w'ezzadde lyange n'ezzadde 
lyo, ennaku zonna. N'agolokoka n'agenda: Yonasaani n'ayiagira mu kibuga. 


Dawudi n'omugaati omutukuvu 


21:1 Awo Dawudi n'atuuka e Nobu eri Akimereki kabona: Akimereki 
n'ajja okusisinkana Dawudi ng'akankana n'amugamba nti Obeeredde ki 
omu, so tewali muntu naawe? 2 Dawudi n'agamba Akimereki kabona nti 
Kabaka yantuma omulimu n'anyamba ati Tewaba muntu anaamanya 
ekigambo kyonna eky'omulimu gwe nkutuma newakubadde bye 
nkulagidde: era n'abalagira abalenzi egindi n'egindi. 3 Kale nno kiki ekiri 
wansi w'omukono gwo? mpa emigaati etaano mu mukono gwange oba 
kyonna ekiriwo. 4 Awo kabona n'addamu Dawudi n'ayogera nti Tewali 
mugaati bugaati wansi w'omukono gwange, naye omugaati omutukuvu 
gwe guliwo; kyokka abalenzi oba nga beekuumye obutakwata ku bakazi. 5 
Dawudi n'addamu kabona n'amugamba nti Mazima twaziyizibwa okuba 
n'abakazi ennaku nga ssatu; bwe nnavaayo, ebintu by'abalenzi byali 
bitukuvu, newakubadde nga lugendo bugendo; kale leero ebintu byabwe 
tebirisinga nnyo kuba bitukuvu? 6 Awo kabona n'amuwa emigaati 
emitukuvu: kubanga teyalityo mugaati wabula emigaati egy'okuiaga, 
egyaggibwanga mu maaso ga Mukama, okussaawo emigaati egibuguma 
ku lunaku kwe gyaggirwawo. 7 Era omuntu ow'oku baddu ba Sawulo 
yaliyo ku lunaku olwo, ng'aziyizibwa mu maaso ga Mukama; n'erinnya lye 
yali Dowegi Omwedomu, omukulu w'abasumba ba Sawulo. 8 Dawudi 


n'agamba Akimereki nti Era tewali wano ffumu newakubadde ekitala 
wansi w'omukono gwo? kubanga saaleeta wamu mange kitala kyange 
newakubadde ebyokulwanyisa byange, kubanga omulimu gwa kabaka 
gwali gwa kwanguwa. 9 Kabona n'ayogera nti Ekitala kya Goliyaasi 
Omufirisuuti gwe wattira mu kiwonvu Era, laba, kiri wano nga 
kizingiddwa mu kiwero ennyuma w'ekkanzu: oba oyagala okutwala ekyo, 
kitwale; kubanga tewali kirala wano wabula ekyo. Dawudi n'ayogera nti 
Tewali kikyenkana ekyo; kimpe. 10 Awo Dawudi n'agolokoka n'adduka 
ku lunaku olwo olw'okutya Sawulo, n'agenda eri Akisi kabaka w'e Gaasi. 
11 Abaddu ba Akisi ne bamugamba nti Dawudi oyo si ye kabaka w'ensi? 
tebaayimbiragana ku ye nga bazina, nga boogera nti Sawulo asse enkumi 
ze, Ne Dawudi obukumi bwe? 12 Dawudi n'atereka ebigambo ebyo mu 
mutima gwe, n'atya nnyo Akisi kabaka w'e Gaasi. 13 Awo n'awaanyisa 
empisa ze mu maaso gaabwe, ne yeeralusalalusa mu mikono gyabwe, 
n'ayagulayagula ku nzigi eza wankaaki, n'akulukusa amalusu mu birevu 
bye. 14 Awo Akisi n'alyoka agamba abaddu be nti Abaffe, mulabye 
omusajja ng'aguddemu eddalu: kale mumuleetedde ki gye ndi? 15 
Mbulitidwa abalalu n'okuleeta ne muleeta olusajja luno okulalukira mu 
maaso gange? olusajja luno lunaayingira mu nnyumba yange? 


Dawudi n'abasajja be ebikumi ebina 


22:1 Dawudi kyeyava avaayo, n'adduka n'atuuka ku mpuku ya Adulamu: 
awo baganda be n'ennyumba ya kitaawe yonna bwe baakiwulira, ne 
baserengeta ne bagendayo gy'ali 2 Awo buli muntu eyali alaba ennaku na 
buli muntu eyalina ebbanja na buli eyalina obuyinike, ne bakunyaana gy'ali; 
n'afuuka omukulu waabwe: awo ne waba naye abasajja nga bikumi bina. 3 
Awo Dawudi n'avaayo n'agenda e Mizupa ekya Mowaabu: n'agamba 
kabaka wa Mowaabu nti Kitange ne mmange bafulume babe nammwe, 
okutuusa lwe ndimanya Katonda by'alinkolera. 4 Awo n'abaleeta mu 
maaso ga kabaka wa Mowaabu: ne batuula naye ekiseera kyonna Dawudi 
ng'akyali mu mpuku. 5 Awo nnabbi Gaadi n'agamba Dawudi nti Tobeera 
mu mpuku; genda, otuuke mu nsi ya Yuda. Awo Dawudi n'agenda 


n'atuuka mu kibira Keresi. 
Dawudi atta bakabona ba Mukama 


6 Awo Sawulo n'awulira nga Dawudi alabise n'abasajja abaali naye: era 
Sawulo yali atudde e Gibeya, munda w'omumyuliru mu Laama, ng'akutte 
effumu lye mu ngalo, n'abaddu be boma baali bayimiridde 
okumwetooloola. 7 Sawulo n'agamba abaddu be abaali bayimiridde 
okumwetooloola nti Muwulire nno, mmwe Ababenyamini; mutabani wa 
Yese aliwa buli muntu ku mmwe ennimiro n'ensuku ez'emizabbibu, 
alibafuula mwenna okuba abaami b'enkumi era abaami b'ebikumi; 8 
mwenna ne muneekobaana, so tewali ambikkulira mutabani wange 
bw'alagaana endagaano ne mutabani wa Yese, so tewali ku mmwe 
ansaasidde, newakubadde antegeeza nga mutabani wange yampererera 
omuddu wange okuteega nga leero? 9 Awo Dowegi Omwedomu, 
eyayimirira awali abaddu ba Sawulo, n'alyoka addamu n'ayogera nti 
Nalaba mutabani wa Yese ng'ajja e Nobu, eri Akimereki mutabani wa 
Akitubu. 10 N'amubuuliza eri Mukama n'amuwa ebyokulya n'amuwa 
ekitala kya Goliyaasi Omufirisuuti. 11 Awo kabaka n'alyoka atuma 
okuyita Akimereki kabona, mutabani wa Akitubu, n'ennyumba yonna eya 
kitaawe, bakabona abaali e Nobu: ne bajja bonna eri kabaka. 12 Sawulo 
n'ayogera nti Wulira nno, ggwe mutabani wa Akitubu. N'addamu nti Nze 
nzuuno, mukama wange. 13 Sawulo n'amugamba nti Mwanneekobaanira 
ki, ggwe ne mutabani wa Yese, kubanga wamuwa emigaati n'ekitala; 
n'omubuuliza eri Katonda, angolokokereko, okuteega nga leero? 14 Awo 
Akimereki n'addamu kabaka n'ayogera nti Era ani ku baddu bo bonna 
amwenkana Dawudi obwesigwa, ye mukoddomi wa kabaka, era 
ayingizibwa mu kuteesa kwo era ow'ekitiibwa mu nnyumba yo? 15 
Nsoose leero okumubuuliza eri Katonda? kiddire eri: kabaka aleme 
okussaako omuddu we ekigambo kyonna, newakubadde ennyumba ya 
kitange yonna: kubanga omuddu wo taliiko ky'amanyi ku bino byonna, 
newakubadde ebitono newakubadde ebingi. 16 Kabaka n'ayogera nti. 
Tooleme kufa, Akimereki, ggwe n'ennyumbaya kitaawo yonna, 17 Awo 


kabaka n'agamba abambowa abaali bayimiridde okumwetooloola nti 
Mukyuke mutte bakabona ba Mukama; kubanga n'omukono gwabwe guli 
ne Dawudi, era kubanga baamanya nga yadduka, ne batakimbikkulira. 
Naye abaddu ba kabaka ne bagaana okussaawo omukono gwabwe 
okugwa ku bakabona ba Mukama. 18 Awo kabaka n'agamba Dowegi nti 
Kyuka ggwe obagweko bakabona. Awo Dowegi Omwedomu n'akyuka 
n'agwa ku bakabona, n'atta ku lunaku olwo abantu kinaana mu bataano 
abaayambalanga ekkanzu eya bafuta. 19 Ne Nobu, ekibuga kya bakabona, 
n'akitta a'obwogi bw'ekitala, abasajja era n'abakazi, abaana abato 
n'abayonka, n'ente n'endogoyi n'endiga, n'obwogi bw'ekitala. 20 Awo 
omwana omu owa Akimereki, mutabani wa Akitubu, erinnya lye 
Abiyasaali, nawona n'adduka okugoberera Dawudi. 21 Abiyasaali 
n'abuulira Dawudi Sawulo ng'asse bakabona ba Mukama. 22 Awo Dawudi 
n'agamba Abiyasaayi nti Namanya ku lunaku olwo, Dowegi Omwedomu 
bwe yaliyo, nga talirema kumubuulira Sawulo: nze nassa abantu bonna 
ab'omu nnyumba ya kitaawo. 23 Ggwe beera nange, totya; kubanga oyo 
aaoonya obulamu bwange anoonya obulamu bwo: kubanga awali nze 
onoobanga mirembe. 


Dawudi anunula ekibuga kya Keyira 


23:1 Awo ne babuulira Dawudi nti Laba, Abafirisuuti balwana ne Keyira, 
era banyaga amawuuliro. 2 Dawudi kyeyava abuuza Mukama nti I)nende 
nkube Abafirisuuti abo? Mukama n'agamba Dawudi nti Genda okube 
Abafirisuuti olokole Keyira. 3 Abasajja ba Dawudi ne bamugamba nti 
Laba, tutiiridde wano mu Yuda: kale tetulisinga nnyo bwe tuligenda e 
Keyira okulwana n'eggye ly'Abafirisuuti? 4 Awo Dawudi n'alyoka abuuza 
Mukama nate olw'okubiri. Mukama n'amuddamu n'ayogera nti Golokoka 
oserengete ogende e Keyira; kubanga ndigabula Abafirisuuti mu mukono 
gwo. 5 Awo Dawudi n'abasajja be ne bagenda e Keyira, ne balwana 
n'Abafirisuuti, ne banyaga ente zaabwe, ne babatta olutta olunene. Awo 
Dawudi n'alokola abaatuula e Keyira. 6 Awo olwatuuka, Abiyasaali 
mutabani wa Akimereki bwe yadduka eri Dawudi e Keyira, yaserengeta 


ng'alina ekkanzu mu mukono gwe. 7 Ne babuulira Sawulo nga Dawudi 
atuuse e Keyira. Sawulo n'ayogera nti Katonda amugabudde mu mukono 
gwange: kubanga aggaliddwa munda mu kibuga ekirina enzigi n'ebisiba. 8 
Awo Sawulo n'ayita abantu bonna okutabaala, okuserengeta okugenda e 
Keyira, okuzingiza Dawudi n'abasajja be. 9 Dawudi n'ategeera Sawulo 
ng'amwagaliza akabi; n'agamba Abiyasaali kabona nti Leeta wano 
ekkanzu. 10 Awo Dawudi n'ayogera nti Ai Mukama, Katonda wa Isiraeri, 
omuddu wo awuliridde ddala Sawulo nga ayagala okujja e Keyira, 
okuzikiriza ekibuga ku lwange. 11 Abasajja ab'e Keyira balimpaayo mu 
mukono gwe? Sawulo aliserengeta, ng'omuddu wo bw'awulidde? Ai 
Mukama, Katonda wa Isiraeri, nkwegayiridde, buulira omuddu wo. 
Mukama n'ayogera nti Aliserengeta. 12 Awo Dawudi n'alyoka ayogera nti 
Abasajja ab'e Keyira balimpaayo nze n'abasajja bange mu mukono gwa 
Sawulo? Mukama n'ayogera nti Balikuwaayo. 13 Awo Dawudi n'abasajja 
be, abaali nga lukaaga ne bagolokoka ne bagenda okuva mu Keyira ne 
bagenda buli gye bayinza okugenda. Ne babuulira Sawulo Dawudi 
ng'awonye okuva mu Keyira: n'alekayo okutabaala. 


Dawudi mu bigo eby'omu ddungu 


14 Awo Dawudi n'atuula mu ddungu mu bigo, n'abeera mu nsi ey'ensozi 
mu ddungu ery'e Zifu. Sawulo namunoonyanga buli lunaku, naye Katonda 
n'atamugabula mu mukono gwe. 15 Dawudi n'alaba nga Sawulo atabadde 
okunoonya obulamu bwe: era Dawudi yali mu ddungu ery'e Zifu mu kibira. 
16 Awo Yonasaani mutabani wa Sawulo n'agolokoka, n'agenda eri 
Dawudi mu kibira, n'anyweza omukono gwe mu Katonda. 17 N'amugamba 
nti Totya; kubanga omukono gwa Sawulo kitange tegulikulaba; era 
gw'oliba kabaka wa Isiraeri nange ndikuddirira obukulu; era n'ekyo 

Sawulo kitange akimanyi, 18 Awo abo bombi ne balagaanira endagaano 
mu maaso ga Mukama: Dawudi n'abeera mu kibira, Yonasaani n'addayo 
mu nnyumba ye. 19 Awo ab'e Zifu ne bambuka ne bajja eri Sawulo e 
Gibeya nga boogera uti Dawudi teyeekweka ewaffe mu bigo mu kibira ku 
lusozi Kakira oluli ku luuyi olw'obukiika obwa ddyo olw'eddungu? 20 


Kale nno kaakano, ai kabaka, serengeta, ng'emmeeme yo yonna 
bw'eyagala okuserengeta; naffe okumuwaayo mu mukono gwa kabaka 
kuliba kwaffe. 21 Sawulo n'ayogera nti Muweebwe Mukama omukisa; 
kubanga munsaasidde. 22 Mugende, mbeegayiridde, mweyongere 
okwetegereza, mumanye mulabe ekifo kye w'abeera n'eyamulabayo: 
kubanga bambuulira nti alina obugerengetanya bungi nnyo. 23 Kale 
mulabe, muzige ebifo byonna mw'ateegera mwe Yeekweka, mukomewo 
gye ndi so temulema kujja, nange ndigenda nammwe: awo olulituuka, oba 
ng'ali mu nsi, ndimunoonya ne mmulaba mu nkumi zonna eza Yuda. 24 
Awo ne bagolokoka ne bagenda e Zifu okukulembera Sawulo: naye 
Dawudi n'abasajja be baali mu ddungu ery'e Mawoni, mu Alaba ku luuyi 
olw'eddungu olw'obukiika obwa ddyo. 25 Sawulo n'abasajja be ne bagenda 
okumunoonya. Ne babuulira Dawudi; kyeyava aserengeta awali olwazi, 
n'abeera mu ddungu ery'e Mawoni. Awo Sawulo bwe yakiwulira, 
n'agoberera Dawudi mu ddungu ery'e Mawoni. 26 Sawulo n'agenda ku 
mabbali g'olusozi eruuyi, ne Dawudi n'abasajja be ku mabbali g'olusozi 
eruuyi: Dawudi n'ayanguwa okuvaayo olw'okutya Sawulo; kubanga 
Sawulo n'abasajja be baazingiza Dawudi n'abasajja be enjuyi zonna 
okubakwata. 27 Naye ne wajja omubaka eri Sawulo ng'ayogera nti 
Yanguwako ojje; kubaaga Abafirisuuti bakwekwese mu nsi. 28 Awo 
Sawulo n'alekayo okugoberera Dawudi n'addayo, n'atabaala Abafirisuuti: 
ekifo ekyo kyebaava bakiyita Serakammalekosi. 29 Awo Dawudi 
n'avaayo n'ayambuka n' abeera mu bigo ebya Engedi. 


Dawudi ataliza obulamu bwa Sawulo 


24:1 Awo olwatuuka Sawulo bwe yakomawo ng'amaze okugoberera 
Abafirisuuti, ne bamubuulira nti Laba, Dawudi ali mu ddungu erya Engedi. 
2 Awo Sawulo n'atwala abasajja enkumi ssaru abaalondebwa mu Isiraeri 
yenna, n'agenda okunoonya Dawudi n'abasajja be ku njazi ez'embulabuzi. 3 
N'ajja ku bisibo by'endiga mu kkubo awali empuku; Sawulo n'ayingira 
okubikka ku bigere bye. Era Dawudi n'abasajja be baali batudde mu bifo 
eby'omu mpuku ebyakomererayo munda. 4 Abasajja ba Dawudi ne 


bamugamba nti Laba, olunaku Mukama lwe yakugambako nti Laba, 
ndigabula omulabe wo mu mukono gwo, era olimukola nga bw'olisiima. 
Awo Dawudi n'agolokoka nasala ku kirenge ky'ekyambalo kya Sawulo 
mu kyama. 5 Awo olwatuuka oluvaanyuma Dawudi n'alumwa omwoyo, 
kubanga yasalaku kirenge kya Sawulo. 6 N'agamba abasajja be nti 
Mukama akiddize eri nze okukola mukama wange Mukama gwe 
yafukako amafuta ekigambo kino, okumugololera omukono gwange 
kubanga ye oyo Mukama gwe yafukako amafuta. 7 Awo Dawudi 
n'aziyiza abasajja be n'ebigambo ebyo, n'atabaganya kumugolokokerako 
Sawulo. Awo Sawulo n'agolokoka n'ava mu mpuku n'agenda. 8 Awo ne 
Dawudi n'agolokoka oluvaanyuma n'ava mu mpuku n'akoowoola Sawulo 
ng'ayogera nti Mukama wange kabaka. Awo Sawulo bwe yakebuka, 
Dawudi n'avuunama amaaso ge ne yeeyanza. 9 Dawudi n'agamba Sawulo 
nti Kiki ekikuwuliza ebigambo by'abantu nga boogera nti Laba, Dawudi 
ayagala okukukola akabi? 10 Laba, leero amaaso go galabye Mukama 
bw'abadde akugabudde mu mukono gwange leero mu mpuku: era 
wabaddewo abanyambye okukutta: naye eriiso lyange ne likusaasira; ne 
nnamba nti Sijja kugolola mukono gwange ku mukama wange; kubanga ye 
oyo Mukama gwe yafukako amafuta. 11 Era, kitange, laba, weewaawo, 
laba, ekirenge ky'ekyambalo kyo mu ngalo zange; kale kubanga nsaze ku 
kirenge ky'ekyambalo kyo ne sikutta, tegeera olabe nga tewali kabi 
newakubadde ekyanoono mu mukono gwange; so siknsobezza 
newakubadde ng'oyigganya obulamu bwange okubukwata: 12 Mukama 
asale omusango wakati wange naawe, Mukama akuwalaneko eggwanga 
lyange: naye, omukono gwange teguliba ku ggwe. 13 Ng'olugero 
olw'ab'edda bwe Iwogera nti Mu babi mwe muva obubi: naye omukono 
gwange tegaliba ku ggwe. 14 Kabaka wa Isiraeri atabadde ani? ogoberera 
ani? ogoberera embwa enfu, enkukunyi. 15 Kale Mukama abe mulamuzi, 
asale omusango gwange n'ogugwo, alabe awoze ensingayange andokole 
mu mukono 16 Awo olwatuuka Dawudi bwe yamala okugamba Sawulo 
ebigambo ebyo, Sawulo n'ayogera nti Lino lye ddoboozi lyo, mwana 
wange Dawudi? Sawulo n'ayimusa eddoboozi lye n'akaaba amaziga. 17 
N'agamba Dawudi nti Ggwe onsinga obutuukirivu: kubanga ensasudde 


obulungi, naye nze nkusasudde obubi. 18 Era oyatudde leero bw'onkoze 
obulungi: kuba Mukama ng'angabudde mu mukono gwo n'otonzita. 19 
Kubanga omuntu bw'asanga omulabe we, anaamuganya okugenda nga 
mulamu? Kale Mukama akuwe empeera ennungi olw'ekyo ky'onkoze 
leero. 20 Era nao, laba, mmanyi nga tolirema kuba kabaka, era 
ng'obwakabaka bwa Isiraeri bulinywezebwa mu mukono gwo. 21 Kale nno 
kaakano ndayirira Mukama nga tolizikiriza zzadde lyange eririddawo, so 
nga tolimalawo linnya lyange okuliggya mu nnyumba ya kitange. 22 
Dawudi n'alayirira Sawulo. Sawulo n'addayo eka; naye Dawudi n'abasajja 
be ne bayambuka mu mpuku. 


Samwiri afa 


25:1 Awo Samwiri n'afa; Isiraeri yenna ne bakunyaana ne bamukaabira, ne 
bamuziika mu nnyumba ye e Laama. Dawudi n'agolokoka n'aserengeta 
n'agenda mu ddungu Palani 


Dawudi ne mukazi Nabali 


2 Awo yaliyo omusajja e Mawoni ebintu bye nga biri e Kalumeeri; era 
omusajja oyo yali mukulu nnyo, era yalina endiga enkumi ssatu n'embuzi 
lukumi: awo yali ng'asala ebyoya by'endiga ze e Kalumeeri. 3 Era erinnya 
ly'omusajja Nabali; ne mukazi we erinnya lye Abbigayiri: n'omukazi yali 
mutegeevu n'amaaso ge nga malungi: naye omusajja yali wa kkabyo era 
mubi mu bikolwa bye; era yali wa nnyumba ya Kalebu. 4 Era erinnya 
ly'omusajja Nabali; ne mukazi we erinnya lye Abbigayiri: n'omukazi yali 
mutegeevu n'amaaso ge nga malungi: naye omusajja yali wa kkabyo era 
mubi mu bikolwa bye; era yali wa nnyumba ya Kalebu. 5 Awo Dawudi 
n'atuma abalenzi kkumi, Dawudi n'agamba abalenzi nti Mwambuke e 
Kalumeeri mugende eri Nabali mumunnamusize: 6 era bwe mutyo bwe 
muba mugamba oyo atuula ng'alaba (omukisa) nti Emirembe gibeere 
gy'oli, era emirembe gibeere ku nnyumba yo, era emirembe gibeere ku 
byonna by'olina. 7 Era nno mpulidde ng'olina abasala ebyoya by'endiga: 
abasumba bo nno baabanga naffe ne tutabakola bubi, so tewaabanga 


ekyababula, ebiro byonna nga bali e Kalumeeri. 8 Buuza abalenzi bo, 
banaakubuulira: kale abalenzi baganje mu maaso go; kubanga tujjidde ku 
lunaku olulungi: waayo, nkwegayiridde, kyonna ekinajja mu mukono gwo 
eri abaddu bo n'eri mutabani wo Dawudi. 9 Awo abalenzi ba Dawudi bwe 
bajja, ne boogera ne Nabali mu linnya lya Dawudi ng'ebigambo ebyo 
byonna bwe biri, ne basirika. 10 Awo Nabali n'addamu abaddu ba Dawudi 
n'ayogera nti Dawudi ye ani? ne mutabani wa Yese ye ani? mu biro bino 
wabaawo abaddu bangi abajeemera buli muntu mukama we. 11 Kale nno 
nnaatoola emigaati gyange n'amazzi gange n'ennyama yange gye nzitidde 
abasajja bange abasala ebyoya, ne mbiwa abasajja be ssimanyiiko gye 
bavudde? 12 Awo abalenzi ba Dawudi ne bakyuka ne bakwata ekkubo ne 
baddayo ne bajja ne bamubuulira ng'ebigambo ebyo byonna bwe biri. 13 
Awo Dawudi n'agamba abasajja be nti Mwesibe buli muntu ekitala kye. 
Ne beesiba buli muntu ekitala kye; ne Dawudi naye ne yeesiba ekitala kye: 
ne wayambuka okugoberera Dawudi abasajja nga bikumi bina; ebikumi 
ebibiri ne basigala ku bintu. 14 Naye omu ku balenzi n'abuulira Abbigayiri 
mukazi wa Nabali ng'ayogera nti Laba, Dawudi yatuma ababaka ng'ayima 
mu ddungu okulamusa mukama waffe; n'abagwako. 15 Naye abasajja abo 
baatukolanga bulungi nnyo, so tetukolwanga bubi, so tetubulwanga kintu 
kyonna ebbanga lyonna lye twamala nga tubeera nabo, bwe twali mu 
nsiko: 16 baabanga bbugwe gye tuli emisana n'ekiro ekiseera kyonna kye 
twamala nabo nga tulunda endiga. 17 Kale nno kaakano tegeera olowooze 
ky'onookola: kubanga bamaliridde obubi ku mukama waffe ne ku nnyumba 
ye yonna: kubanga omwana wa Beriali eyenkanidde awo n'okuyinza 
omuatu n'atayinza kwogera naye. 18 Awo Abbigayiri n'alyoka ayanguwa 
n'addira emigaati ebikumi bibiri n'ebita bibiri eby'omwenge n'endiga ttaano 
enfiunbire ddala, n'ebigero bitaano eby'engaano ensiike, n'ebirimba kikumi 
eby'ezabbibu enkalu, n'ebitole ebikumi bibiri eby'ettiini, n'abitikka 
endogoyi. 19 N'agamba abalenzi be nti Munkulembere mugende; laba 
mbavaako nnyuma. Naye n'atabuulira bba Nabali. 20 Awo olwatuuka nga 
yeebagala endogoyi ye n'aserengeta awaali ekifo ekyekwekerwamu 
eky'oku lusozi, awo, laba, Dawudi n'abasajja be ne baserengeta 
okumwolekera; n'asisinkana nabo. 21 Era Dawudi yali ayogedde nti 


Mazima nkuumidde bwereere byonna olusajja luno bye lulina mu ddungu, 
ekintu kyonna ne kitabula ku byalwo byonna bwe byenkana: kale 
lunsasudde obubi olw'obulungi. 22 Katonda akole bw'atyoabalabe awudi 
n'okukirawo, bwe ndisigazaawo ku babe bonna bwe benkana n'omwana 
omu ow'obulenzi. 23 Awo Abbigayiri bwe yalaba Dawudi, n'ayanguwa 
n'ava ku ndogoyi ye n’avuunamira Dawudi amaaso ge, n akutama ku ttaka. 
24 N'agwa ku bigere bye n'ayogera nti Obutali butuukirivu obwo bubeere 
ku nze mukama wange, ku me, era muzaana wo ayogere mu matu go, 
nkwegayiridde, era wulira ebigambo, by'omuzaana wo. 25 
Nkwegayiridde; mukama wange aleme okussaayo omwoyo en omuntu 
oyo owa Beriali, Nabali: kuba erinnya lye nga bwe liri, naye bw'ali 
bw'atyo; Nabali lye linnya lye n'obusirusiru buli naye naye nze omuzaana 
wo saalaba balenzi ba mukama wange be watuma. 26 kaakano, mukama 
wange nga Mukama bw'ali omulamu naawe nga bw'oli omulamu, kubanga 
Mukama akuziyizza okuzza omusango gw'omusaayi n'okwewalanira 
eggwanga n'omukono gwo ggwe, kale nno abalabe bo n’abo abanoonyeza 
mukama wange akabi, babe nga Nabali. 27 Era mo ekirabo kino 
omuzaana wo ky'aleetedde mukama wange, kiweebwe abalenzi 
abagoberera mukama wange. 28 Nkwegayidde, sonyiwa ekyonoono 
ky'omuzaana wo: kubanga Mukama talirema kukolera mukama nnyumba 
ey'enkalakkalira kubanga Mukama wange alwana entalo za Mukama; so 
n'akabi tekalirabika ku ggwe ennaku zo zonna. 29 Era newakubadde 
ng'abantu bagolokose okukuyigga nya n'okunoonya obulamu bwange 
wange naye obulamu bwa mukama wange bulisibirwa mu muganda gwo 
bulanu wamu ne Mukama Katonda wo; n'obulamu bw'abalabe bo 
alibuvuumuula ng'ebiva mu lubuto Iw'envuumuulo. 30 Awo olulituuka 
Mukama bw'aliba ng'akoze mukama wange ng'obulungi bwonna bwe buli 
bwe yakwogerako era ng'akutaddewo okuba omukulu wa Isiraeri: 31 kale 
kino tekirikululuya mwoyo, so omutima gwange tegulyesittaza mukama 
wange kubanga wayiwa omusaayi ogutaliiko nsonga newakubadde kino 
nga mukama wange yeewalanira eggwanga yekka: awo Mukama bw'aliba 
ng'akoze bulungi mukama wange, kale ojjukiranga omuzaana wo. 32 
Dawudi n'agamba Abbigayiri nti Atenderezebwe Mukama, Katonda wa 


Isiraeri, akutumye leero okusisinkana nange: 33 era gatenderezebwe 
n'amagezi go, naawe otenderezebwe ankuumye leero, obutabaako 
musango gwa musaayi n'obuteewalanira ggwanga n'omukono gwange nze. 
34 Kubanga mazima ddala, nga Mukama Katonda wa Isiraeri bw'ali 
omulamu, anziyizza okukola obubi, singa toyanguye n'ojja okusisinkana 
nange, mazima tewandisigalidde Nabali emmambya ng'esaze omwana 
omu ow'obulenzi. 35 Awo Dawudi n'atoola mu ngalo ze ebyo 
by'amuleetedde: n'amugamba nti Y ambuka mu nnyumba yo mirembe; laba, 
mpulidde eddoboozi lyo ne nkukkiriza ggwe. 36 Awo Abbigayiri n'ajja eri 
Nabali; era, laba, yali afumbye embaga mu nnyumba ye, ng'embaga ya 
kabaka; n'omwoyo gwa Nabali gwali gusanyuse munda mu ye, kubanga 
yali atamidde nnyo: kyeyava alema okumubuulira ekigambo kyonna, oba 
kitono oba kikulu, okutuusa enkya. 37 Awo olwatuuka enkya, Nabali 
omwenge bwe gwali gumuvuddeko, mukazi we n'amubuulira ebigambo 
ebyo, omutima gwe ne gufiira munda ye n'afuuka ng'ejjinja. 38 Awo 
olwatuuka ennaku nga kkumi nga ziyiseewo, Mukama n'alwaza Nabali 
n'afa. 39 Awo Dawudi bwe yawulira Nabali ng'afudde, n'ayogera nti 
Mukama atenderezebwe, awozezza ensonga ey'okuvumibwa kwange mu 
mukono gwa Nabali era aziyizza omuddu we okukola ekibi: n'obubi bwa 
Nabali Mukama abuzzizzaayo ku mutwe gwe ye. Dawudi n'atuma 
n'ayogereza Abbigayiri okumufumbirwa. 40 Awo abaddu ba Dawudi bwe 
baatuuka eri Abbigayiri e Kalumeeri, ne bamugamba nti Dawudi 
yatutumye gy'oli okukufumbirwa. 41 Awo n'agolokoka n'awunama amaaso 
ge n'ayogera nti Laba, omuzaana wo abe muweereza okunaazanga ebigere 
by'abaddu ba mukama wange. 42 Awo Abbigayiri nayanguwa n'agolokoka 
ne yeebagala endogoyi wamu ne bawala be bataano abaamugobereranga; 
n'agoberera ababaka ba Dawudi, n'aba mukazi we. 43 Dawudi n'awasa ne 
Akinoamu ow'e Yezuleeri; bombi ne baba bakazi be. 44 Era Sawulo yali 
awadde Mikali muwala we, mukazi wa Dawudi, Paluti mutabani wa 
Layisi ow'e Galimu. 


Dawudi ataliza obulamu bwa Sawulo nate 


26:1 Awo ab'e Zifu ne bajja eri Sawulo e Gibeya nga boogera nti Dawudi 
teyeekweka ku lusozi Kakira olwolekera eddungu? 2 Awo Sawulo 
n'agolokoka n'aserengeta n'agenda mu ddungu ery'e Zifu, ng'alina abasajja 
abalonde aba Isiraeri enkumi ssatu wamu naye, okunoonya Dawudi mu 
ddungu ery'e Zifu. 3 Sawulo n'asiisira ku lusozi Kakira, olwolekera 
eddungu, mu kkubo. Naye Dawudi n'abeera mu ddungu n'alaba nga 
Sawulo atuuse mu ddungu ng'amugoberera. 4 Dawudi kyeyava atuma 
abakessi n'ategeera nga Sawulo atuukidde ddala: 5 Dawudi n'agolokoka 
n'ajja mu kifo Sawulo we yali asiisidde: Dawudi n'alaba ekifo Sawulo we 
yagalamira, ne Abuneeri mutabani wa Neeri, omukulu w'eggye lye: era 
Sawulo yali agalamidde munda w'ekifo eky'amagaali, abantu ne basiisira 
okumwetooloola. 6 Awo Dawudi n'addamu n'agamba Akimereki Omukiiti 
ne Abisaayi mutabani wa Zeruyiya, muganda wa Yowaabu, ng'ayogera nti 
Ani anaaserengeta nange n'agenda eri Sawulo mu lusiisira? Abisaayi 
n'ayogera nti Nze naaserengeta naawe. 7 Awo Dawudi ne Abisaayi ne 
bajja eri abantu ekiro: awo, laba, Sawulo ng'agalamidde nga yeebase 
munda w'ekifo eky'amagaali, effumu lye nga lisimbiddwa mu ttaka ku 
mutwe gwe: ne Abuneeri n'abantu nga bagalamidde okumwetooloola. 8 
Awo Abisaayi nagamba Dawudi nti Katonda agabulidde ddala omulabe 
wo mu mukono gwo leero: kale nno, nkwegayiridde, mmufumite n'effumu 
okukwasa n'ettaka omulundi gumu so siimufumite gwa kubiri. 9 Dawudi 
n'agamba Abisaayi nti Tomuzikiriza: kubanga ani ayinza okugolola 
omukono gwe ku loyo Mukama gwe yafukako amafuta n'aba nga taliiko 
musango? 10 Dawudi n'ayogera nti Nga Mukama bw'ali omulamu 
Mukama ye alimutta oba olunaku lwe lulituuka okufa; oba aliserengeta mu 
lutalo nsazikirira. 11 Mukama akiddize eri nze okugolola omukono 
gwange ku oyo Mukama gwe yafukako amafuta: naye nno twala, 
nkwegayiridde, effumu eriri ku mutwe gwe n'ensumbi y'amazzi tugende. 
12 Awo Dawudi n'atwala effumu n'ensumbi y'amazzi ng'abiggya ku mutwe 
gwa Sawulo; ne beddirayo so nga tewali muntu akirabye newakubadde 
akimanyi, so nga tewali azuukuse: kubanga bonna nga beebase; kubanga 
otulo tungi otwava eri Mukama twali tubaguddeko. 13 Awo Dawudi 
n'agenda emitala w'eri, n'ayimirira wala ku ntikko y'olusozi; nga 


yeesuddeko nabo ebbanga ddene: 14 Dawudi n'alangiriza abantu ne 
Abuneeri mutabani wa Neeri ng'ayogera nti Toddamu, Abuneeri? Awo 
Abuneeri n'addamu n'ayogera nti Ggwe ani akoowoola kabaka? 15 
Dawudi n'agamba Abuneeri nti Toli muzira? era ani akwenkana mu 
Isiraer1? kale kiki ekikulobedde okukuuma mukama wo kabaka? kubanga 
muyingidde omu ku bantu okuzikiriza kabaka mukama wo. 16 Ekigambo 
kino ky'okoze si kirungi. Nga Mukama bw'ali omulamu, musaanidde 
okufa, kubanga temukuumye mukama wammwe, Mukama gwe yafukako 
amafuta. Era nno mulabe effumu lya kabaka gye liri n'ensumbi y'amazzi 
ebadde ku kigugu kye eky'emitwetwe. 17 Sawulo n'amanya eddoboozi lya 
Dawudi n'ayogera nti Lino lye ddoboozi lyo, mwana wange Dawudi? 
Dawudi n'ayogera nti Lye ddoboozi lyange, mukama wange; ai kabaka. 18 
N'ayogera nti Mukama wange ayigganyiza ki omuddu we? kubanga nkoze 
ki? oba kibi ki ekiri mu mukono gwange? 19 Kale nno, nkwegayiridde, 
mukama wange kabaka awulire ebigambo by'omuddu we. Mukama oba 
nga ye yaku mpeerera, akkirize ekiweebwayo: naye oba nga be baana 
b'abantu, bakolimirwe mu maaso ga Mukama; kubanga bangobye leero 
nneme okwegatta n'obusika bwa Mukama nga boogera nti Genda 
oweereze bakatonda abalala. 20 Kale nno omusaayi gwange guleme 
okutonnya wansi Mukama gy'atabeera: kubanga kabaka wa Isiraeri 
atabadde oknnoonya enkukunyi, ng'omuntu bw'ayiggira enkwale ku nsozi: 
21 Awo Sawulo n'ayogera nti Nnyonoonye: komawo, mwana wange 
Dawudi: kubanga siryeyongera kukukola kabi nate, kubanga obulamu 
bwange bubadde bwa muwendo mungi mu maaso go leero: laba, 
nasiruwala ne nkyama nnyo nnyini. 22 Dawudi n'addamu n'ayogera nti 
Laba effumu, ai kabaka! kale omu ku balenzi ajje aliddukire. 23 Era 
Mukama alisasula buli muntu obutuukirivu bwe n'obwesigwa bwe: 
kubanga Mukama akugabudde mu mukono gwange leero, ne ssikkiriza 
kugolola mukono gwange ku oyo Mukama gwe yafukako amafuta. 24 
Era, laba, ng'obulamu bwo bwe bubadde obw'omuwendo omungi mu 
maaso gange leero, obulamu bwange bubeere bwa muwendo mungi mu 
maaso ga Mukama, andakole mu kulaba ennaku kwonna. 25 Awo Sawulo 
n'agamba Dawudi nti Oweebwe omukisa, mwana waage Dawudi: olikola 


eby'amaanyi era tolirema kuwangula. Awo Dawudi n'agenda, Sawulo 
n'addayo mu kifo kye. 


Dawudi yeegatta ku ggye ly'Abafirisuuti 


27:1 Awo Dawudi n'ayogera mu mwoyo gwe nti Luliba lunaku lumu ne 
nzikirira olw'omukono gwa Sawulo: tewali kisinga bulungi gye ndi 
okudduka ne ntuuka mu nsi ey'Abafirisuuti; kale Sawulo aliggyayo 
omwoyo gye ndi, okunnoonya nate mu nsalo zonna eza Isiraeri: bwe 
ndiwona bwe ntyo mu mukono gwe. 2 Dawudi n'agolokoka n'agenda, ye 
n'abasajja olukaaga abaali naye, ne basenga Akisi mutabani wa Mawoki, 
kabaka w'e Gaasi. 3 Dawudi n'atuula ne Akisi e Gaasi, ye n'abasajja be, 
buli muntu n'ab'omu nnyumba, Dawudi ne bakazi be bombi, Akinoamu 
Omuyezuleeri ne Abbigayiri Omukalumeeri, mukazi wa Nabali 4 Ne 
babuulira Sawulo nga Dawudi yaddukira e Gaasi: n'atamunoonya nate. 5 
Awo Dawudi n'agamba Akisi nti Oba nga nno nyanze mu maaso go, 
bampe ekifo mu mbuga emu mu byalo ntuule eyo: kubanga kiki ekinaaba 
kituuza omuddu wo mu kibuga kyennyini awamu naawe? 6 Awo Akisi 
n'amuwa Zikulagi ku lunaku olwo: Zikulagi kyekivudde kibeera ekya 
bakabaka ba Yuda na buli kati. 7 Awo omuwendo gw'ennaku Dawudi ze 
yamala mu nsi ey'Abafirisuuti gwali mwaka mulamba ko emyezi ena 8 
Dawudi n'abasajja be ne bambuka ne bakwekweta Abagesuli n'Abagiruzi 
n'Abamaleki: kubanga abo be baatuulanga mu asi, abaabangamu edda, 
ng'ogenda e Ssuuli, okugenda mu nsi ey'e Misiri. 9 Dawudi n'atta ensi 
n'atawonya musajja newakubadde omukazi, n'anyaga endiga n'ente 
n'endogoyi nennamira n'ebyambalo; n'akomawo n'ajja eri Akisi. 10 Awo 
Akisi n'ayogera nti Muva wa okukwekweta leero? Dawudi n'ayogera nti 
Ebukiika obwa ddyo obwa Yuda n'obukiika obwa ddyo obw'Abayerameeri 
n'obukiika obwa ddyo obw'Aba keeni. 11 Dawudi n'atawonya musajja 
newakubadde omukazi okubaleeta e Gaasi, ng'ayogera nti Baleme 
okutuloopa nga boogera nti Bw'atyo Dawudi bwe yakola, era bwe 
yayisanga. bw'atyo kasookedde atuula mu nsi ey'Abafirisuuti. 12 Awo 
Akisi n'akkiriza Dawudi n'ayogera nti Abantu be Isiraeri abatamiriddwa 


ddala; kyaliva abeera omuddu wange ennaku zonna. 


28:1 Awo olwatuuka mu maku ezo Abafirisuuti ne bakunyaanyiza eggye 
lyabwe entalo okulwana ne Isiraeri. Akisi n'agamba Dawudi nti Tegeerera 
ddala ng'olitabaala nange mu ggye, ggwe n'abasajja bo. 2 Dawudi 
n'agamba Akisi nti Kyoliva otegeera omuddu wo by'alikola. Akisi 
nagamba Dawudi nti Kyendiva nkufuula omukuumi w'omutwe gwange 
ennaku zonna. 


Sawulo yeebuuza eri omulabi 


3 Awo Samwiri yali afudde, ne Isiraeri yenna baali bamukaabidde, ne 
bamuziika mu Laama, mu kibuga kye ye. Era Sawulo yali aggye mu nsi 
abo abaaliko emizimu n'abafumu. 4 Awo Abafirisuuti ne bakunnaana ne 
bajja ne basiisira e Sunemu: awo Sawulo n'akuņnnaanya Isiraeri yonna ne 
basiisira ku Girubowa. 5 Awo Sawulo bwe yalaba eggye ly'Abafirisuuti, 
n'atya, omwoyo gwe ne gukankana nnyo: 6 Awo Sawulo bwe yabuuza 
Mukama, Mukama n'atamwanukula newakubadde mu birooto 
newakubadde mu Ulimu newakubadde mu bannabbi. 7 Awo Sawulo 
n'alyoka agamba abaddu be nti Munnoonyeze omukazi aliko omuzimu 
nyende gy'ali mubuuze. Abaddu be ne bamugamba nti Laba, waliwo 
omukazi aliko omuzimu e Endoli. 8 Sawulo ne yeekyusa n'ayambala 
ebyambalo ebirala n'agenda, ye n'abasajja babiri naye, be bajja eri omukazi 
ekiro: nayogera nti Ndagula, nkwegayiridde, n'omuzimu, onninnyisize buli 
gwe nnaakugambako erinnya. 9 Awo omukazi n'amugamba nti Laba, 
omanyi Sawulo bye yakola, bwe yazikiriza mu nsi abo abaliko emizimu, 
n'abafumu: kale kiki ekikuteeza obulamu bwange ekyambika okunzisa. 10 
Sawulo n'alayirira Mukama ng'ayogera nti Nga Mukama bw'ali omulamu, 
tekulikubaako kibonerezo kyonna olw'ekigambo kino. 11 Awo omukazi 
n'ayogera nti Ani gwe mba nkulinnyisiza? N'ayogera nti Nninnyisiza 
Samwiri. 12 Awo omukazi bwe yalaba Samwiri, n'akaaba n'eddoboozi 
ddene: omukazi n'agamba Sawulo nti Onnimbidde ki? Kubanga ggwe oli 
Sawulo. 13 Kabaka n'amugamba nti Totya: kubanga olaba ki? Omukazi 


n'agamba Sawulo nti Ndaba katonda ng'ava mu ttaka ng'ayambuka. 14 
N'amugamba nti Embala ye eri etya? N'ayogera nti Omukadde ayambuka; 
era yeenagiddeko omunagiro. Sawulo n'ategeera nga Samwiri, n'avuunama 
amaaso ge ne yeeyanza. 15 Awo Samwiri n'agamba Sawulo nti Lwaki 
okungolokosa okunninnyisa? Sawulo n'addamu nti Neeraliikiridde nnyo; 
kubanga Abafirisuuti balwana nange, era Katonda anvuddeko, so 
takyannyanukula newakubadde mu bannabbi newakubadde mu birooto: 
kyenvudde nkuyita ontegeeze bye mba nkola. 16 Awo Samwiri n'ayogera 
nti Obuuliza ki nze nno, Mukama ng'akuvuddeko era ng'afuuse mulabe 
wo? 17 Era Mukama yeekoledde omulimu, nga bwe yayogerera mu nze: 
era Mukama ayuzizza obwakabaka ng'abuggya mu mukono gwo era 
abuwadde muliraanwa wo, Dawudi. 18 Kubanga tewagondera ddoboozi 
lya Mukama n'ototuukiriza kiruyi kye ekingi ku Amaleki, Mukama 
kyavudde akukola ekigambo kiao leero. 19 Era nate Mukama anaagabula 
ne Isiraeri wamu naawe mu mukobo gw'Abafirisuuti: era enkya ggwe ne 
batabani bo banaaba nange: Mukama anaagabula n'eggye lya Isiraeri mu 
mukono gw'Abafirisuuti. 20 Awo Sawulo n'alyoka agwa ku ttaka 
ng'alambadde, n'atya nnyo, olw'ebigambo bya Samwiri: ne 
mutamusigalamu maanyi; kubanga yali talidde ku mmere yonna okuzibya 
obudde n'okukeesa 21 Omukazi n'ajja eri Sawulo, n'alaba nga 
yeeraliikiridde nnyo, namugamba nti Laba, omuzaana wo awulidde 
eddoboozi lyo ne nteeka obulamu bwange mu mukono gwange ne mpulira 
ebigambo byo by'onyambye. 22 Kale nno, nkwegayiridde, naawe wulira 
eddoboozi ly'omuzaana wo, era nteeke akamere mu maaso go; olye 
olyoke obe n'amaanyi bw'onoogenda. 23 Naye n'agaana n'ayogera nti 
Siirye. Naye abaddu be awamu n'omukazi ne bamuwaliriza; n'awulira 
eddoboozi lyabwe. Awo n'agolokoka okuva wansi n'atuula ku kitanda. 24 
Era omukazi yalina ennyana eya ssava mu nnyumba; n'ayanguwa n'agitta; 
n'addira obutta n'abugoya n'abwokya okuba omugaati ogutazimbulukuswa: 
25 n'aguleeta mu maaso ga Sawulo ne mu maaso g'abaddu be; ne balya. 
Awo ne bagolokoka ne bagenda ekiro ekyo. 


Abafirisuuti bagaana Dawudi okugenda nabo mu lutalo 


29:1 Awo Abafirisuuti ne bakunyaanyiza eggye lyabwe lyonna ku Afeki: 
Abaisiraeri ne basiisira ku luzzi oluli mu Yezuleeri. 2 Awo abaami 
b'Abafirisuuti ac bayitawo ebikumi n'ebikumi n'enkumi n'enkumi: Dawudi 
n'abasajja be ne bayitira wamu ne Akisi nga basemba. 3 Awo abakulu 
b'Abafirisuuti ne boogera nti Abaebbulaniya bakola ki wano Akisi 
n'agamba abakulu b'Abafirisuuti nti Ono si Dawudi, omuddu wa Sawulo 
kabaka wa Isiraeri, eyaakamala nange ennaku zino oba emyaka gino, so 
sirabanga kabi ku ye kasookedde aseaga okutuusa leero? 4 Naye abakulu 
b'Abafirisuuti ne bamusunguwalira; abakulu b'Abafirisuuti ne bamugamba 
nti Muzzeeyo omusajja oyo addeyo mu kifo kye kye wamulagira, aleme 
okuserengetera awamu naffe mu lutalo, aleme okufuuka omulabe waffe 
mu lutalo kubanga olusajja luno Iwandyetabaganyizza naki ne mukama 
we? si na mitwe gya basajja bano? 5 Ono si ye Dawudi gwe 
baayimbiraganako aga bazina, nga boogera nti Sawulo asse enkumi ze, Ne 
Dawudi obukumi bwe? 6 Awo Akisi n'ayita Dawudi namugamba nti 
Mukama nga bw'ali omulamu, wabanga mugolokofu, n'okufuluma kwo 
n'okuyingira awamu nange mu ggye kulungi mu maaso gange: kubanga 
sirabanga kabi ku ggwe okuva ku lunaku lwe wajja gye ndi ne leero: naye 
abaami tebakwagala. 7 Kale nno ddayo ogende mirembe oleme okunyiiza 
abaami b'Abafirisuuti. 8 Dawudi n'agamba Akisi nti Naye nkoze ki oba 
kiki ky'olabye ku muddu wo ebiro byonna bye nnaakamala nga ndi mu 
maaso go okutuusa leero, ekindobera okugenda ne nnwana n'abalabe ba 
mukama wange kabaka? 9 Akisi naddamu n'agamba Dawudi nti Mmanyi 
ng'oli mulungi mu maaso gange nga malayika wa Katonda: naye abaami 
b'Abafuisuuti boogedde nti Tajja kwambuka naffe mu lutalo: 10 Kale nno 
golokoka enkya mu makya wamu n'abaddu ba mukama wo abajja naawe: 
awo amangu ago nga mugolokose enkya mu makya, obudde nga bukedde, 
mugende. 11 Awo Dawudi n'agolokoka mu makya, ye n'abasajja be, 
okugenda enkya, okuddayo mu nsi ey'Abafirisuuti. Abafirisuuti ne 
bambuka e Yezuleeri. 


Dawudi alwanagana n'Abamaleki 


30:1 Awo olwatuuka, Dawudi n'abasajja be bwe baatuuka e Zikulagi ku 
lunaku olw'okusatu, Abamaleki baali bamaze okukwekweta obukiika 
obwa ddyo ne Zikulagi, era nga bamaze okutta Zikulagi era nga 
bakyokezza omuliro; 2 era nga banyaze abakazi ne boma abaali omwo, 
abato era n'abakulu: tebatta n'omu, naye baabanyaga ne babatwala ne 
bagenda. 3 Awo Dawudi n'abasajja be bwe baatuuka ku kibuga, laba, nga 
bakyokezza omuliro; ne bakazi baabwe ne batabani baabwe ne bawala 
baabwe nga babanyaze. 4 Awo Dawudi n'abantu abaali naye ne balyoka 
bayimusa eddoboozi lyabwe ne bakaaba amaziga okutuusa lwe 
baggwaamu endasi ezikaaba, 5 Ne bakazi ba Dawudi bombi, Akinoamu 
Omuyezuleeri ne Abbigayiri mukazi wa Nabali Omukalumeeri, baali 
babanyaze: 6 Dawudi n'anakuwala nnyo; kubanga abantu baayogera ku 
kumukasuukirira amayinja, kubanga abantu bonna omwoyo gwabaluma, 
buli muntu ng'alumirwa batabani be ne bawala be: naye Dawudi ne 
yeenywereza mu Mukama Katonda we. 7 Awo Dawudi n'agamba 
Abiyasaali kabona, mutabani wa Akimereki, nti Nkwegayiridde, leeta eno 
ekkanzu. Abiyasaali n'aleetayo ekkanzu eri Dawudi. 8 Dawudi n'abuuza 
Mukama ng'ayogera nti Bwe nnaagoberera ekibiina kino, ndibantukako? 
N'amuddamu nti Goberera: kubanga tolirema kubatunkako, era tolirema 
kubibasuuza byonna. 9 Awo Dawudi n'agenda, ye n'abasajja olukaaga 
abaali naye, ne bajja ku kagga Besoli abaasigala gye baatuula. 10 Naye 
Dawudi n'agoberera, ye n’abasajja ebikumi bina: kubanga ebikumi bibiri 
baasigala, abaayongobera bwe batyo n'okuyinza ne batayiaza kusomoka 
kagga Besoli: 11 ne basanga Omumisiri mu nsiko ne bamuleetera Dawudi 
ne bamuwa omugaati n'alya; ne bamunywesa amazzi: 12 ne bamuwa 
ekitundu ky'ekitole eky'ettiini n'ebirimba bibiri eby'ezabbibu enkalu; awo 
bwe yalya omwoyo gwe ne gukomawo: kubanga yali ng'amaze ennaku 
ssatu emisana n'ekiro nga talya mugaati so nga tanywa n'amazzi. 13 Awo 
Dawudi namugamba nti Ggwe oli musajja w'ani? era ova wa? N'ayogera 
nti Nze ndi mulenzi We Misiri, omuddu w'Omwamaleki; mukama wange 
yansuula kubanga ennaku ziri ssatu kasookedde ndwala. 14 Twakwekweta 
obukiika obwa ddyo obw'Abakeresi n'ensi ya Yuda n'obukiika obwa ddyo 
obwa Kalebu; ne twokya Zikulagi omuliro. 15 Dawudi n'amugamba nti 


Ononserengesa eri ekibiina kino? N'ayogera ati Ndayirira Katonda nga 
tolinzita so tolimpaayo mu mikono gya mukama wange, nange 
naakuserengesa eri ekibiina kino. 16 Awo bwe yamuserengesa, laba, nga 
beesuddesudde ku ttaka lyonna, nga balya nga banywa, nga bafumba 
embaga, olw'omunyago omunene gwe baggya mu nsi ey'Abafirisuuti ne 
mu nsi ya Yuda. 17 Awo Dawudi n'abatta okutanula ekiro okutuusa 
olw'enkya lwe Iwawungeera: ne watawonako n'omu, wabula abalenzi 
ebikumi bina abeebagala enyamira ne badduka. 18 Dawudi n'asuuza 
byonna Abamaleki bye baali banyaze: Dawudi n'awonya bakazi be bombi. 
19 Ne batabulwa kintu, oba kitono oba kinene, newakubadde abaana 
ab'obulenzi newakubadde ab'obuwala newakubadde omunyago 
newakubadde ekintu kyonna kye baali beenyagidde: Dawudi n’akomyawo 
byonna. 20 Dawudi n'atwala endiga n'ente zonna, ze baagoba 
okukulembera ensolo ezo endala, n'ayogera nti Guno gwe munyago gwa 
Dawudi. 21 Dawudi n'ajja eri abasajja ebikumi ebibiri, abaayongobera bwe 
batyo n'okuyinza ne batayinza kugoberera Dawudi, era be baatuuza ku 
kagga Besoli: ne bafuluma okusisinkana ne Dawudi n'okusisinkana 
n'abantu abaali naye: awo Dawudi bwe yasemberera abantu, n'abalamusa. 
22 Awo abantu boma ababi n'abantu ba Beriali ku abo abaagenda ne 
Dawudi ne baddamu ne boogera nti Kubanga tebaagenda naffe, tetujja 
kubawa ku munyago gwe tubasuuzizza, wabula buli muntu mukazi we 
n'abaana be, babatwale bagende. 23 Awo Dawudi n'ayogera nti Baganda 
bange, si bwe mugenda kukola ebyo Mukama by'atuwadde, atuwonyezza 
n'agabula mu mukono gwaffe ekibiina ekyarutabaala. 24 Era ami 
anaabawulira mu kigamho ekyo? kuba omugabo gw'oyo aserengeta mu 
lutalo nga bwe guli, bwe gutyo bwe gunaabeera omugabo gw'oyo asigala 
ku bintu: banaagabana okwenkanankana. 25 Awo olwatuuka okuva ku 
Tunaku olwo n'alifuula etteeka n'empisa eri Isiraeri ne leero. 26 Awo 
Dawudi bwe yatuuka e Zikulagi, n'aweereza abakadde ba Yuda, mikwano 
gye, ku munyago ng'ayogera nti Laba ekirabo kyammwe eky'oku munyago 
gw'abalabe ba Mukama; 27 abo abaali mu Beseri, n'abo abaali mu Lamosi 
eky'obukiika obwa ddyo, n'abo abaali mu Yattiri; 28 n'abo abaali mu 
Aloweri, n'abo abaali mu Sifumosi, n'abo abaali mu Esutemoa; 29 n'abo 


abaali mu Lakali, n'abo abaali mu bibuga eby'Abayerameeri, n'abo abaali 
mu bibuga eby'Abakeeni; 30 n'abo abaali mu Koluma, n'abo abaali mu 
Kolasani, n'abo abaali mu Asaki; 31 n'abo abaali mu Kebbulooni, n'ebifo 
byonna Dawudi yennyini n'abasajja be gye baamanyiiranga okubeera. 


Sawulo afiira mu lutalo e batabani be 


31:1 Awo Abafirisuuti ne balwana ne Isiraeri: abasajja ba Isiraeri ne 
badduka mu maaso g'Abafirisuuti, ne bagwa nga battiddwa ku lusozi 
Girubowa. 2 Abafirisuuti ne bacocca Sawulo ne batabani be; Abafirisuuti 
ne batta Yonasaani ne Abinadaabu ne Malukisuwa, batabani ba Sawulo. 3 
Olutalo ne lumuba bubi Sawulo, abalasi ne bamutuukako; ne yeeraliikirira 
nnyo olw'abalasi. 4 Awo Sawulo n'agamba oyo eyatwalanga 
ebyokulwanyisa bye nti Sowola ekitala kyo onfumitire ddala nakyo; abatali 
bakomole abo baleme okujja ne banfumita ne banswaza. Naye 
eyaiwalanga ebyokuiwanyisa bye n'agaana; kubanga yatya nnyo. Sawulo 
kyeyava addira ekitala kye nakigwako. 5 Awo eyatwalanga ebyo 
okulwanyisa bye bwe yalaba Sawulo ng'afudde, era naye n'agwa ku kitala 
kye n'afiira wamu naye. 6 Sawulo n'afa bw'atyo, ne batabani be bonsatule, 
n'oyo eyatwalanga ebyokulwanyisa bye, n'abasajja be bonna, ku lunaku 
olwo wamu. 7 Awo abasajja ba Isiraeri abaali emitala w'ekiwonvu n'abo 
abaali emitala wa Yoludaani bwe baalaba abasajja ba Isiraeri nga badduse, 
ne Sawulo ne batabani be nga bafudde, awo ne baleka ebibuga ne badduka; 
Abafirisuuti ne bajja ne babibeeramu. 8 Awo olwatuuka enkya Abafirisuuti 
bwe bajja okunyaga abafu, ne basanga Sawulo ne batabani be bonsatule 
nga bagudde ku lusozi Girubowa. 9 Ne bamusalako omutwe, ne 
bamuggyako ebyokulwanyisa bye, ne batuma mu nsi ey'Abafirisuuti enjuyi 
zonna, okubuulira ebigambo ebyo mu masabo omwali ebifaananyi byabwe 
ne mu bantu. 10 Ne bateeka ebyokulwanyisa bye mu nnyumba ya 
Baasutaloosi: ne basiba omulambo gwe ku bbugwe ow'e Besusani. 11 
Awo We Yabesugireyaadi bwe baamuwulirako ekyo Abafirisuuti kye 
baakola Sawulo, 12 awo abazira bonna ne bagolokoka ne batambula ne 
bakeesa obudde ne baggya omulambo gwa Sawulo n'emirambo gya 


batabani be ku bbugwe w'e Besusani, ne bajja e Yabesi ne bagyokera eyo. 
13 Ne baddira amagumba gaabwe, ne bagaziika wansi w'omumyuliru e 
Yabesi ne basiibira ennaku musanvu. 


2 Samwiri 
Abantu bategeezebwa okufa kwa Sawulo 


1:1 Awo olwatuuka Sawulo ng'amaze okufa, Dawudi ng'akomyewo 
ng'amaze okutta Abamaleki, era Dawudi ng'amaze ennaku bhbiri e Zikulagi: 
2 awo olwatuuka ku lunaku olw'okusatu, laba, omusajja n'ava mu lusiisira 
eri Sawulo ng'ayuzizza ebyambalo bye n'ettaka nga liri ku mutwe gwe: 
awo olwatuuka bwe yajja eri Dawudi, n'avuunama ne yeeyanza. 3 Dawudi 
n'amugamba nti Ova wa? N'amugamba nti Mponye mu lususira Iwa 
Isiraeri. 4 Dawudi n'amugamba nti Byali bitya? Nkwegayiridde, mbuulira. 
N'addamu nti Abantu badduse mu lutalo, era n'abantu bangi bagudde 
bafudde; ne Sawulo ne Yonasaani mutabani we bafudde nabo. 5 Dawudi 
n'agamba omulenzi eyamubuulira nti Omanyira ku ki nga Sawulo ne 
Yonasaani mutabani we bafudde? 6 Omulenzi eyamubuulira n'ayogera nti 
Bwe nnali ndi awo ku lusozi Girubowa, laba, Sawulo ne yeesigama ku 
ffumu lye; awo, laba, amagaali n'abeebagala embalaasi ne bamucocca. 7 
Awo bwe yakebuka, n'andaba n'ampita. Ne nziramu nti Nze nzuuno. 8 
N'annyamba nti Ggwe ani? Ne mmuddamu nti Nze ndi Mwamaleki. 9 
N'antlamba nti Nkwegayiridde, yimirira ku mabbali gange onzite, kubanga 
obubalagaze bunkutte; kubanga obulamu bwange bukyali bulamu mu nze. 
10 Awo ne nnyimirira ku mabbali ge, ne mmutta, kubanga nategeerera 
ddala nga tayinza kuba mulamu ng'amaze okugwa: ne ntwala engule eyali 
ku mutwe gwe n'ekikomo ekyali ku mukono gwe, era mbireese wano eri 
mukama wange. 11 Awo Dawudi n'akwata engoye ze n'aziyuza; era bwe 
batyo abasajja bonna abaali naye: 12 ne bawuubaala ne bakaaba amaziga 
ne basiiba ne bazibya obudde, olwa Sawulo n'olwa Yonasaani mutabani we 
n'olw'abantu ba Mukama n'olw'ennyumba ya Isiraeri; kubanga bagudde 
n'ekitala. 13 Dawudi n'agamba omulenzi eyamubuulira nti Oli wa wa? 


N'addamu nti Ndi mwana wa munnaggwanga, Omwamaleki. 14 Dawudi 
namugamba nti Kiki ekyakulobera okutya okugolola omukono gwo 
okuzikiriza oyo Mukama gwe yafukako amafuta? 15 Dawudi n'ayita omu 
ku balenzi n'ayogera nti Sembera omugweko. N'amufumita n'afa. 16 
Dawudi n'amugamba nti Omusaayi gwo gubeere ku mutwe gwo; kubanga 
akamwa ko ye mujulirwa gy'oli ng'oyogera nti Nzise oyo Mukama gwe 
yafukako amafuta. 17 Awo Dawudi n'akungubagira Sawulo ne Yonasaani 
mutabani we okukungubaga kuno: 18 n'alagira okuyigiriza abaana ba Yuda 
(oluyimba) olw'omutego: laba, Iwawandiikibwa mu kitabo kya Yasali. 19 
Ekitiibwa kyo, ai Isiraeri, kittiddwa ku bifo byo ebigulumivu. Ab'amaanyi 
nga bagudde! 20 Temukibuuliranga mu Gaasi, Temukyatulanga mu 
nguudo za Asukulooni; Abawala b'Abafirisuuti baleme okusanyuka, 
Abawala b'abatali bakomole baleme okujaguza. 21 Mmwe ensozi za 
Girubowa, Ku mmwe kuleme okubaako omusulo newakubadde enkuba, 
newakubadde ensuku ez'ebiweebwayo: Kubanga eyo engabo ey'ab'amaanyi 
gye yasuulibwa obubi, Engabo ya Sawulo, ng'ataafukibwako mafuta. 22 
Omutego gwa Yonasaani tegwakyukanga nnyuma Okuva ku musaayi 
gw'abattibwa, ku masavu g'ab'amaanyi, N'ekitala kya Sawulo 
tekyakomangawo nga kyereere. 23 Sawulo ne Yonasaani baali balungi era 
ba kusanyusa mu bulamu bwabwe, Ne mu kufa kwabwe tebaayawulibwa; 
Baali ba mbiro okusinga empungu, Baali ba maanyi okusinga 
empologoma. 24 Mmwe abawala ba Isiraeri, mukaabite Sawulo, 
Eyabambaza engoye ezitwakaala ez'okwesiima, Eyayonja ebyambalo 
byammwe ne zaabu. 25 Ab'amaanyi nga bagudde wakati mu lutalo! 
Yonasaani attiddwa ku bifo byo ebigulumivu. 26 Nkunakuwalidde, 
muganda wange Yonasaani: Wansanyusanga nnyo nnyini: Okwagala kwo 
gye ndi kwali kwa kitalo, Nga kusinga okwagala kw'abakazi. 27 
Ab'amaanyi nga bagudde, N'ebyokulwanyisa nga bizikiridde! 


2:1 Awo olwatuuka oluvannyuma lw'ebyo Dawudi n'abuuza Mukama 
ng'ayogera nti Nnyambuke mu kyonna ku bibuga bya Yuda? Mukama 
namugamba nti Yambuka. Dawudi n'ayogera nti Naayambuka wa? 
N'ayogera nti E Kebbulooni. 2 Awo Dawudi n'ayambukayo, era ne bakazi 


be bombi, Akinoamu Omuyezuleeti ne Abbigayiri mukazi wa Nabali 
Omukalumeeri. 3 N'abasajja be abaali naye n'abambusa, buli. muntu 
n'ab'omii nyumba ye: ne babeera mu bibuga eby'omu Kebbulooni. 4 Awo 
abasajja ba Yuda ne bajja, ne bafukira eyo amafuta ku Dawudi okuba 
kabaka w'ennyumba ya Yuda. Ne bamubuulira Dawudi nti ab'e 
Yabesugireyaadi be baaziika Sawulo. 5 Awo Dawudi n'atumira ab'e 
Yabesugireyaadi ababaka n'abagamba nti Muweebwe Mukama omukisa, 
kubanga mwalaga mukama wammwe ekisa kino, ye Sawulo, ne 
mumuziika. 6 Era nno Mukama abalagenga ekisa namazima: nange 
ndibasasula ekisa kino, kubanga mwakola ekigambo kino. 7 Kale nno 
emikono gyammwe gibe n'amaanyi, era mube bazira: kubanga Sawulo 
mukama wammwe afudde, era ennyumba ya Yuda banfuseeko amafuta 
okuba kabaka waabwe. 8 Era Abuneeri mutabani wa Neeri, omukulu 
w'eggye lya Sawulo, yali atutte Isubosesi mutabani wa Sawulo, 
n'amusomosa n'amutwala e Makanayimu; 9 n'amufuula kabaka w'e 
Gireyaadi era ow'Abasuuli era ow'e Yezuleeri era owa Efulayimu era owa 
Benyamini era owa Isiraeri yenna. 10 (Isubosesi mutabani wa Sawulo yali 
yaakamaze emyaka ana bwe yatanula okufuga Isiraeri, nafugira emyaka 
ebiri.) Naye ennyumba ya Yuda ne bagoberera Dawvdi. 11 N'ebiro 
Dawudi bye yamala nga ye kabaka w'ennyumba ya Yuda mu Kebbulooni 
byali myaka musanw ko emyezi mukaaga. 12 Awo Abuneeri mutabani wa 
Neeri n'abaddu ba Isubosesi mutabani wa Sawulo ne bava e Makanayimu 
ne bagenda e Gibyoni. 13 Yowaabu mutabani wa Zeruyiya n'abaddu ba 
Dawudi ne bafuluma ne basisinkan? nabo ku kidiba eky'e Gibyoni; ne 
batuula, bano emitala w'eno w'ekidiba, na bali emitala w'eri w'ekidiba. 14 
Awo Abuneeri nagamba Yowaabu nti Nkwegayiridde, abalenzi 
bagolokoke bazannyire mu maaso gaffe. Yowaabu n'ayogera nti 
Bagolokoke. 15 Awo ne bagolokoka ne basomoka nga babaliddwa; aba 
Benyamini ne Isubosesi mutabani wa Sawulo kkumi na babiri, ne ku baddu 
ba Dawudi kkumi na babiri. 16 Ne bakwata buli muntu munne omutwe, ne 
bafumita buli muntu olubirizi Iwa mutme n'ekitala; awo ne bagwira wamu: 
ekifo ekyo kyekyava kiyitibwa Kerukasu-kazzulimu, ekiri mu Gibyoni. 17 
Olutalo ne luba lukakanyavu nnyo ku lunaku olwo; Abuneeri n'agobebwa 


n'abasajja ba Isiraeri mu maaso g'abaddu ba Dawudi. 18 Era batabani ba 
Zeruyiya bonsatule baali eyo, Yowaabu ne Abisaayi ne Asakeri: era 
Asakeri yali wa mbiro ng'empeewo ey'omu ttale. 19 Asakeri n'agoberera 
Abuneeri; awo ng'agenda nga takyama ku mukono ogwa ddyo 
newakubadde ku gwa kkono okugoberera Abuneeri. 20 Awo Abuneeri 
n'akebuka n'ayogera nti Asakeri, ggwe wuuyo? N'addamu nti Nze nzuuno. 
21 Awo Abuneeri n'amugamba nti Kyama ku mukono gwo ogwa ddyo oba 
ku gwa kkono, okwate omu ku balenzi weetwalire ebyokulwanyisa bye. 
Naye Asakeri n'atakkiriza kukyama obutamugoberera. 22 Awo Abuneeri 
n'agamba Asakeri nate nti Kyama obutangoberera: kiki ekinaaba 
kikunkubya wansi? awo ndimuyimusiza ntya amaaso gange Yowaabu 
muganda wo? 23 Naye n'agaana okukyama: Abuneeri kyeyava amufumita 
olubuto n'omuwunda gw'effumu, effumu ne liyitamu ne ligukkira ennyuma 
we; n'agwira awo n'afiira mu kifo omwo: awo olwatuuka abo bonna 
abaatuuka mu kifo Asakeri we yagwira n'afa ne bayimirira. 24 Naye 
Yowaabu ne Abisaayi ne bagoberera Abuneeri: awo enjuba n'egwa nga 
batuuse ku lusozi Amma, oluli mu maaso g'e Giya mu kkubo ery'eddungu 
ery'e Gibyoni. 25 Awo abaana ba Benyamini ne bakuntlaanira ku Abuneeri, 
ne bafuuka ekibiina kimu, ne bayimirira ku ntikko y'olusozi. 26 Awo 
Abuneeri n'akoowoola Yowaabu n'ayogera nti Ekitala kirirya ennaku 
zonna? tomanyi nga walibaawo obubalagaze ku nkomerero 
ey'oluvannyuma?. kale olituusa wa obutalagira bantu kuddayo 
obutagoberera baganda baabwe? 27 Yowaabu n'ayogera nti Katonda nga 
Wall omulamu, singa toyogedde, kale enkya abantu tebandiremye 
kugenda, so tebandigoberedde buli muntu muganda we. 28 Awo Yowaabu 
n'afuuwa ekkondeere abantu bonna ne bayimirira, so tebeeyongera 
kugoberera Isiraeri, so tebaalwana nate Iwa kubiri. 29 Awo Abuneeri 
n'abasajja be ne batambula mu Alaba ne bakeesa obudde; ne basomoka 
Yoludaani, ne bayita mu Bisulooni yonna ne bajja e Makanayimu. 30 Awo 
Yowaabu n'addayo ng'alese okugoberera Abuneeri: awo bwe yakunyaanya 
abantu bonna, ku baddu ba Dawudi nga kubuzeeko abasajja kkumi na 
mwenda ne Asakeri. 31 Naye abaddu ba Dawudi baali bafumise bwe 
batyo ku Benyamini n'abasajja ba Abuneeri n'okufa ne wafa abasajja 


ebikumi bisatu mu nkaaga. 32 Ne basitula Asakeri ne bamuzuka mu ntaana 
ya kitaawe eyali mu Besirekemu. Yowaabu n'abasajja be ne batambula ne 
bakeesa obudde, ne bubakeererera e Kebbulooni. 


3:1 Awo ne wabangawo obulwa bungi eri ennyumba ya Sawulo 
n'ennyumba ya Dawudi: Dawudi ne yeeyongerayongeranga okuba 
n'amaanyi, naye ennyumba ya Sawulo ne yeeyongerayongeranga okuba 
ennafu. 2 Awo Dawudi n'azaalirwa abaana ab'obulenzi e Kebbulooni: 
n'omubereberye yali Amunoni, owa Akinoamu Omuyezuleeri; 3 
n'ow'okubiri Kireyaabu, owa Abbigayiri mukazi wa Nabali Omukalumeeri; 
n'ow'okusatu Abusaalomu mutabani wa Maaka muwala ma Talumaayi 
kabaka w'e Gesuli; 4 n'ow'okuna Adoniya mutabani wa Kaggisi; 
n'ow'okutaano Sefatiya mutabani wa Abitali; 5 n'ow'omukaaga Isuleyamu, 
owa Egula mukazi wa Dawudi. Abo be baazaalirwa Dawudi e 
Kebbulooni. 6 Awo olwatuuka obulwa nga bukyaliwo eri ennyumba ya 
Sawulo n'ennyumba ya Dawudi, Abuneeri ne yeefuula ow'amaanyi mu 
nnyumba ya Sawulo. 7 Era Sawulo yalina omuzaana, erinnya lye Lizupa, 
muwala wa Aya: (Isubosesi) n'agamba Abuneeri nti Kiki ekikuyingizizza 
eri muzaana wa kitange? 8 Awo ebigambo bya Isubosesi ne bisunguwaza 
nnyo Abuneeri, n'ayogera nti Nze mutwe gw'embwa ogwa Yuda? Leero 
ndaga ekisa ennyumba ya Sawulo kitaawo, baganda be, ne mikwano gye, 
ne sikuwaayo mu mukono gwa Dawudi, era naye onnanze omusango 
ogw'omukazi oyo. 9 Katonda akole bw'atyo Abuneeri n'okukirawo, bwe 
sirikolera ddala Dawudi nga Mukama bwe yamulayirira; 10 okuggya 
obwakabaka ku nnyumba ya Sawulo, n'okusimba entebe ya Dawudi 
okufuga Isiraeri ne Yuda, okuva ku Ddaani okutuuka e Beeruseba. 11 
N'atayinza kumwanukula Abuneeri kigambo kirala, kubanga yamutya. 12 
Awo Abuneeri n'atumira Dawudi ababaka ku bubwe ye, ng'ayogera nti 
Nannyini nsi ye ani? era nti Lagaana nange, era, laba, omukono gwange 
guliba naawe okukukyukiza Isiraeri yenna. 13 N'ayogera nti Kale; 
ndiragaana naawe: naye waliwo ekimu kye nkussaako nga toliraba maaso 
gange, bw'otolimala kuleeta Mikali muwala wa Sawulo, bw'olijja okulaba 
amaaso gange. 14 Awo Dawudi n'atumira Isubosesi mutabani wa Sawulo 


ababaka ng'ayogera nti Mpa mukazi wange Mikali gwe nnayogereza 
n'ebikuta ekikumi eby'Abafirisuuti. 15 Awo Isubosesi n'atuma n'amuggya 
ku bba, ye Palutieri mutabani wa Layisi. 16 Bba n'agenda naye ng'agenda 
ng'akaaba, n'amugoberera e Bakulimu. Awo Abuneeri n'amugamba nti 
Genda oddeyo: n'addayo. 17 Awo Abuneeri n'ateesa n'abakadde ba Isiraeri 
ng'ayogera nti Mu biro eby'edda mwayagala Dawudi okuba kabaka 
wammwe: 18 kale nno kaakano mukikole: kubanga Mukama yayogera ku 
Dawudi nti Mu mukono gw'omuddu wange Dawudi bwe ndirokola abantu 
bange Isiraeri mu mukono gw'Abafirisuuti ne mu mukono gw'abalabe 
baabwe bonna. 19 Abuneeri n'ayogera ne mu matu ga Benyamini: era 
Abuneeri n'agenda okwogera ne mu matu ga Dawudi e Kebbulooni byonna 
Isiraeri n'ennyumba yonna eya Benyamini bye baasiima. 20 Awo Abuneeri 
n'ajja eri Dawudi e Kebbulooni n'abasajja amakumi abiri wamu naye. 
Dawudi n'afumbira embaga Abuneeri n'abasajja abaali naye. 21 Awo 
Abuneeri n'agamba Dawudi nti Naagolokoka ne nyenda ne nkunyaanya 
Isiraeri yenna eri mukama wange kabaka, balagaane endagaano naawe, era 
ofuge bonna emmeeme yo be yeegomba. Dawudi n'asindika Abuneeri 
n'agenda mirembe. 22 Awo, laba, abaddu ba Dawudi ne Yowaabu ne 
bakomawo okukwekweta, ne baleeta nabo omunyago omungi: naye 
Abuneeri teyali ne Dawudi e Kebbulooni; kubanga yali amusiudise, naye 
ng'agenze mirembe. 23 Awo Yowaabu n'eggye lyonna eryali naye bwe 
baatuuka, ne babuulira Yowaabu nti Abuneeri mutabani wa Neeri yazze eri 
kabaka, era yamusindise, era yagenze mirembe. 24 Awo Yowaabu n'ajja 
eri kabaka n'ayogera nti Okoze ki? laba, Abuneeri yazze gy'oli; 
wamusindikidde ki, era agendedde ddala? 25 Omanyi Abuneeri mutabani 
wa Neeri ng'azze okukulimba n'okumanya bw'ofuluma n'oyingira 
n'okumanya byonna by'okola: 26 Awo Yowaabu bwe yafuluma okuva eri 
Dawudi, natuma ababaka okugoberera Abuneeri, ne bamukomyawo 
okuva ku luzzi lwa Siira: naye Dawudi n'atakimanya. 27 Awo Abuneeri 
bwe yakomawo e Kebbulooni, Yowaabu n'amwawulamu n'amutwala mu 
mulyango wakati okwogera naye mu kyama, n'amufumitira eyo olubuto, 
n'afa, olw'omusaayi gwa Asakeri muganda we. 28 Awo oluvannyuma 
Dawudi bwe yakiwulira n'ayogera nti Nze n'obwakabaka bwange tetuliiko 


musango mu maaso ga Mukama ennaku zonna ogw'omusaayi gwa 
Abuneeri mutabani wa Neeri: 29 gugwe ku mutwe gwa Yowaabu ne ku 
nnyumba yonna eya kitaawe; so mu nnyumba ya Yowaabu temubulanga 
muziku oba mugenge oba eyeesigama ku muggo oba agwa n'ekitala oba 
abulwa emmere. 30 Bwe batyo Yowaabu ne Abisaayi muganda we bwe 
batta Abuneeri, kubanga yali asse muganda waabwe Asakeri e Gibyoni mu 
lutalo. 31 Awo Dawudi n'agamba Yowaabu n'abantu bonna abaali naye nti 
Muyuze engoye zammwe mwesibe ebibukutu mukaabe mu maaso ga 
Abuneeri. Kabaka Dawudi n'agoberera olunyo. 32 Ne baziika Abuneeri e 
Kebbulooni: kabaka n'ayimusa eddoboozi lye n'akaaba ku ntaana ya 
Abuneeri; abantu bonne bakaaba amaziga. 33 Kabaka n'akungubagira 
Abuneeri n'ayogera nti Abuneeri yandifudde ng'omusirusiru bw'afa? 34 
Emikono gyo tegyasibibwa, so n'ebigere byo tebyateekebwa mu masamba: 
Ng'omuntu bw'agwa mu maaso g'abaana b'obutali butuukirivu, bwe wagwa 
bw'otyo. Abantu bonna ne bamukaabira nate amaziga. 35 Abantu bonna ne 
bajja okuliisa Dawudi emmere obudde nga bukyali misana; naye Dawudi 
n'alayira ng'ayogera nti Katonda ankole bw'atyo n'okukirawo, bwe 
nnaakomba ku mmere oba ku kirala kyonna, okutuusa enjuba.lw'eneegwa. 
36 Abantu bonna ne bakitegeera ne kibasanyusa: era nga byonna kabaka 
bye yakola bwe byasanyusanga abantu bonna. 37 Awo abantu bonna ne 
Isiraeri yenna ne bategeera ku lunaku olwo nga tekyava eri kabaka okutta 
Abuneeri mutabani wa Neeri. 38 Kabaka n'agamba abaddu be nti 
Temumanyi nga mu Isiraeri mugudde leero omusajja omukulu era 
ow'ekitiibwa. 39 Nange leero ndi munafu newakubadde nga nfuluddwako 
amafuta okuba kabaka: n'abasajja bano batabani ba Zeruyiya bannyinze 
obukakanyavu: Mukama asasule akoze ekibi ng'obubi bwe bwe buli. 


4:1 Awo Isubosesi mutabani wa Sawulo bwe yawulira Abuneeri 
ng'afiiridde e Kebbulooni, emikono gye ne giyongobera, Abaisiraeri bonna 
ne beeraliikirira. 2 Era Isubosesi mutabani wa Sawulo yalina abasajja 
babiri abaami b'ebibiina: omu erinnya lye Baana n'ow'okubiri erinnya lye 
Lekabu, batabani ba Limmoni Omubeerosi ow'oku baana ba Benyamini: 
(kubanga ne Beerosi kibalirwa Benyamini: 3 ab'e Beerosi ne baddukira e 


Gittayimu ne babeera eyo na guno gujwa.) 4 Era Yonasaani mutabani wa 
Sawulo yalina omwana eyalemala ebigere. Yali yaakamaze emyaka etaano 
ebigambo bwe byatuuka okuva mu Yezuleeri ebya Sawulo ne Yonasaani, 
omulezi we n'amusitula n'adduka: awo olwatuuka bwe yayanguwa 
okudduka n'agwa n'alemala. N'erinnya lye lyali Mefibosesi. 5 Awo 
batabani ba Limmoni Omubeerosi, Lekabu ne Baana, ne bagenda ne 
batuuka mu nnyumba ya Isubosesi omusana nga gukazizza, bwe yali 
ng'awummudde mu ttuntu: 6 Ne bajjayo wakati mu nnyumba ng'abaagala 
okukima enyaano; ne bamufumita olubuto: Leka bu ne Baana muganda we 
ne bawona. 7 Awo bwe baatuuka mu nnyumba, ng'agalamidde ku kitanda 
kye mu nju ye, ne bamufumita ne bamutta, ne bamusalako omutwe, ne 
batwala omutwe gwe, ne batambula mu kkubo erya Alaba ne bakeesa 
obudde. 8 Ne bamuleetera Dawudi omutwe gwa Isubosesi e Kebbulooni, 
ne bagamba kabaka nti Laba omutwe gwa Isubosesi mutabani wa Sawulo 
omulabe wo eyanoonya obulamu bwo: era Mukama awalanye eggwanga 
lya mukama wange kabaka leero ku Sawulo ne ku zzadde lye. 9 Awo 
Dawudi n'addamu Lekabu ne Baana muganda we, batabani ba Limmoni 
Omubeerosi, nabagamba nti Mukama nga bw'ali omulamu eyanunula 
emmeeme yange mu kulaba ennaku kwonna, 10 omuntu bwe yambuulira 
nti Laba, Sawulo afudde, ng'alowooza okuleeta ebigambo ebirungi, awo 
ne mmukwata ne mmuttira e Zikulagi, ye mpeera gye nnamuwa 
olw'ebigambo bye. 11 Kale, abantu ababi nga battidde omuntu 
omutuukirivu mu nnyumba ye ku kitanda kye, sirisinga nnyo kaakano 
kuvunaana musaayi gwe mu mukono gwammwe, ne mbaggya ku nsi? 12 
Awo Dawudi n'alagira abalenzi be, ne babatta ne babasalako engalo 
n'ebigere ne bsbiwanika ku mabbali g'ekidiba e Kebbulooni. Naye ne 
batwala omutwe. gwa Isubosesi ne baguziika mu ntaana ya Abuneeri e 
Kebbulooni: 


5:1 Awo ebika byonna ebya Isiraeri ne bajja eri Dawudi e Kebbulooni, ne 
boogera nti Laba, tuli magumba go era mubiri gwo. 2 Mu biro eby'edda, 
Sawulo nga ye kabaka waffe, ggwe wafulumya n'oyingiza Isiraeri: 
Mukama n'akugamba nti Ggwe olirunda abantu bange Isiraeri, era ggwe 


oliba mukulu wa Isiraeri. 3 Awo abakadde bonna aba Isiraeri ne bajja eri 
kabaka e Kebbulooni; kabaka Dawudi n'alagaanira nabo endagaano e 
Kebbulooni mu maaso ga Mukama: ne bamufukako Dawudi amafuta 
okuba kabaka wa Isiraeri. 4 Dawudi yali yaakamaze emyaka asatu bwe 
yatanula okufuga, n'afugira emyaka ana. 5 Yafugira Yuda e Kebbulooni 
emyaka musanvu ko emyezi mukaaga: ne mu Yerusaalemi yafugira 
Isiraeri yenna ne Yuda emyaka asatu mu esatu. 6 Awo kabaka n'abasajja 
be ne bagenda e Yerusaalemi okulwana n'Abayebusi, abaatuula mu nsi: 
abaagamba Dawudi nti Bw'otolimalawo bazibe ba maaso n'abawenyera, 
toliyingira muno: nga balowooza nti Dawudi tayinza kuyingira muno. 7 
Era naye Dawudi n'amenya ekigo kye Sayuuni; ekyo kye kibuga kya 
Dawudi. 8 Dawudi n'ayogera ku lunaku olwo nti Buli anatta Abayebusi, 
ayambuke awali olusalosalo atte abazibe b'amasso n'abawenyera 
emmeeme ya Dawudi b'ekyawa. Kyebaava boogera nti Waliwo abazibe 
b'amasso n'abawenyera; tayinza kuyingira mu nnyumba. 9 Dawudi n'abeera 
mu kigo n'akiyita ekibuga kya Dawudi. Era Dawudi yazimba 
okwetooloola okuva e Miro n'okuzza munda. 10 Awo Dawudi ne 
yeeyongerayongeranga okuba omukulu; kubanga Mukama, Katonda 
ow'eggye, yali naye. 11 Awo Kiramu kabaka w'e Ttuulo n'atumira Dawudi 
ababaka n'emivule n'ababazzi n'abazimbi b'amayinja; ne bazimbira Dawudi 
ennytimba. 12 Awo Dawudi n'ategeera nga Mukama amunywezezza 
okuba kabaka wa Isiraeri, era nga agulumizizza obwakabaka bwe ku 
lw'abantu be Isiraeri. 13 Awo Dawudi ne yeeyongera okuwasa abazaana 
n'abakazi ng'abaggya mu Yerusaalemi, ng'amaze okuva e Kebbulooni: 
Dawudi n'azaalirwa nate abaana ab'obulenzi n'ab'obuwala. 14 Era gano ge 
mannya g'abo abaamuzaalirwa mu Yerusaalemi; Sammuwa ne Sobabu ne 
Nasani ne Sulemaani, 15 ne Ibali ne Eriswa; ne Nefegi ne Yafiya; 16 ne 
Erisaama ne Eriyada ne Erifereti. 17 Awo Abafirisuuti bwe baawulira nga 
bamaze okumufukako Dawudi amafuta okuba kabaka wa Isiraeri, 
Abafirisuuti bonna ne bambuka okunoonya Dawudi; Dawudi n'akiwulira 
n'aserengeta mu mpuku. 18 Awo Abafirisuuti baali bazze ne bayanjaala mu 
kiwonvu Lefayimu. 19 Awo Dawudi n'abuuza Mukama nti Nnyambuke en 
Abafirisuuti? on'obagabula mu mukono gwanSe? Mukama n agamba 


Dawudi nti Yambuka: kubanga siireme kugabula Bafirisuuti mu mukono 
gwo. 20 Dawudi n'ajja e Baaluperazimu, Dawudi n'abakubira eyo; 
n'ayogera nti Mukama amenye abalabe bange, ng'amazzi bwe gamenya. 
Kyeyava atuuma ekifo ekyo erinnya lyakyo Baalupera 21 Ne baleka eyo 
ebifaananyi byabwe, Dawudi n'abasajja be ne babitwala. 22 Awo 
Abafirisuuti ne beeyongera okwambuka olw'okubiri ne bayanjaala mu 
kiwonvu Lefayimu. 23 Awo Dawudi bwe yabuuza Mukana n'ayogera nti 
Toyambuka: weetooloole ennyuma waabwe obafulume mu maaso 
g'emitugunda. 24 Awo olunaatuuka bw'onoowulira eddoboozi 
ery'okutambula ku masanso g’emitugunda, n'olyoka ogolokoka: kubanga 
awo Mukama ng'akukulembedde okukuba eggye ly'Abafirisuuti. 25 Awo 
Dawudi n'akola bw'atyo nga Mukan'a bwe yamulagira; n'atta Abafirisuuti 
okuva e Geba okutuusa lwe yatuuka e Gezeri. 


6:1 Awo Dawudi n'akunyaanya nate abasajja bonna abalonde aba Isiraeri, 
obukumi busatu. 2 Sawudi n'agolokoka n'agenda n'abantu bonna abaali 
naye, okuva e Baale Yuda okuggyayo, ssanduuko ya Katonda 
okugirinnyisa, eyitibwa Erinnya lyennyini, erinnya lya Mukama ow'eggye 
atuula ku bakerubi. 3 Ne bateeka ssanduuko ya Katonda ku ggaali empya, 
ne bagiggya mu nnyumba ya Abinadaabu eyali ku lusozi: Uzza ne Akiyo, 
batabani ba Abinadaabu, ne bagoba eggaali empya 4 Ne bagiggya mu 
nnyumba ya Abinadaabu eyali ku lusozi n'essanduuko ya Katonda: Akiyo 
n'akulembera ssanduuko. 5 Dawudi n'ennyumba yonna eya Isiraeri ne 
bakubira mu maaso ga Mukama ebintu eby'emiberosi eby'engeri zonna 
n'ennanga n'entongooli n'ebitaasa n'ensaasi n'ebisaala. 6 Awo bwe baatuuka 
mu gguuliro lya Nakoni, Uzza n'agolola omukono gwe ku ssanduuko ya 
Katonda n'agikwatako; kubanga ente yeesittala. 7 Obusungu bwa Mukama 
ne bubuubuuka ku Uzza; Katonda n'amukubira eyo olw'ekyonoono kye; 
n'afiira awo awali ssanduuko ya Katonda. 8 Awo Dawudi n'anyiiga kuba 
Mukama awamatukidde Uzza: n'ayita ekifo ekyo Perezuzza, ne leero. 9 
Dawudi n'atya Mukama ku lunaku olwo; n'ayogera nti Essanduuko ya 
Mukama erijja etya gye ndi? 10 Awo Dawudi n'atayagala kujjulula 
ssanduuko ya Mukama okugireeta gy'ali, mu kibuga kya Dawudi; naye 


Dawudi n'agikyamya n'agiyingiza mu nnyumba ya Obededomu Omugitti. 
11 Awo essanduuko ya Mukama n'emala emyezi esatu mu nnyumba ya 
Obededomu Omugitti: Mukama n'awa omukisa Obededomu n'enayumba 
ye yonna. 12 Awo ne babuulira kabaka Dawudi nti Mukama awadde 
omukisa ennyumba ya Obededomu n'ebibye byonna olw'essanduuko ya 
Katonda. Dawudi n'agenda n'aggya essanduuko ya Katonda mu nnyumba 
ya Obededomu n'agirinnyisa mu kibuga kya Dawudi ng'asanyuka. 13 Awo 
olwatuuka abaasitula essanduuko ya Mukama bwe baali batambudde 
ebigere mukaaga, n'awaayo ente n'ekya ssava. 14 Dawudi n'azinira mu 
maaso ga Mukama n'amaanyi ge gonna; era Dawudi nga yeesibye ekkanzu 
eya bafuta. 15 Awo Dawudi n'ennyumba yonna eya Isiraeri ne balinnyisa 
essanduuko ya Mukama nga boogerera waggulu era nga bafuuwa 
ekkondeere. 16 Awo olwatuuka essanduuko ya Mukama bwe yali 
ng'eyingira mu kibuga kya Dawudi, Mikali muwala wa Sawulo n'alingiza 
mu ddirisa, n'alaba kabaka Dawudi ng'abuuka ng'azinira mu maaso ga 
Mukama; n'amunyooma mu mutima gwe. 17 Ne bayingiza essanduuko ya 
Mukama, ne bagiteeka mu kifo kyayo wakati mu weema Dawudi gye yali 
agisimbidde: Dawudi n'awaayo ebiweebwayo ebyokebwa n'ebiweebwayo 
olw'emirembe mu maaso ga Mukama. 18 Awo Dawudi bwe yali amaze 
okuwaayo ekiweebwayo ekyokebwa n'ebiweebwayo olw'emirembe, 
n'asabira abantu omukisa mu linnya lya Mukama ow'eggye. 19 N'agabira 
abantu bonna, ekibiina kyonna ekya Isiraeri, abasajja n'abakazi, buli muntu 
omugaati n'omugabo ogw'ennyama n'ekitole eky'ezabbibu enkalu. Awo 
abantu bonna ne baddayo buli muntu mu nnyumba ye. 20 Awo Dawudi 
n'akomawo okusabira ab'omu nnyumba ye omukisa. Awo Mikali muwala 
wa Sawulo n'afuluma okusisinkana ne Dawudi n'ayogera nti Kahaka wa 
Isiraeri ng'abadde wa kitubwa leero, eyeebikkulidde leero mu maaso 
g'abazaana b'abaddu be, ng'omu ku basajja abataliiko kye bagasa bwe 
yeebikkula nga talina nsonyi! 21 Dawudi n'agamba Mikali nti Kyabadde 
mu maaso ga Mukama, eyannonda okusinga kitaawo n'okusinga ennyumba 
ye yonna okunfuula omukulu w'abantu ba Mukama, owa Isiraeri: 
kyennaavanga nzannyira mu maaso ga Mukama. 22 Era neeyongeranga 
okwetoowaza okukirawo, era naabanga anyoomebwa mu maaso gange 


nze: naye abazaana b'oyogeddeko abo balinzisaamu ekitiibwa. 23 Mikali 
muwala wa Sawulo n'atazaala mwana okutuusa ku lunaku kwe yafiira. 


7:1 Awo olwatuuka kabaka bwe yatuula mu nnyumba ye, era Mukama 
ng'amuwadde okuwummula eri abalabe be bonna abaamwetooloola, 2 awo 
kabaka n'agamba Nasani nnabbi nti Laba nno, nze ntuula mu nnyumba 
ey'emivule, naye essanduuko ya Katonda etuula munda w'ebitimbe. 3 Awo 
Nasani n'agamba kabaka nti Genda okole byonna ebiri mu mutima gwo; 
kubanga Mukama ali naawe. 4 Awo olwatuuka ekiro ekyo ekigambo kya 
Mukama re kijjira Nasani nti 5 Genda obuulire omuddu wange Dawudi nti 
Bw'atyo bw'ayogera Mukama nti Ggwe olinzimbira ennyumba gye mba 
mbeeramu? 6 kubanga sibeeranga mu nnyumba okuva ku lunaku Iwe 
nnaggya abaana ba Isiraeri mu Misiri, ne leero, naye natambuliranga mu 
weema ne mu nnyumba entimbe. 7 Mu bifo byonna mwe nnatambulira 
n'abaana ba Isiraeri bonna, nali njogedde ekigambo n'ekika kyonna ekya 
Isiraeri, kye nnalagira okulunda abantu bange Isiraeri, nga njogera nti Kiki 
ekyabalobera okunzimbira ennyumba ey'emivule? 8 Kale nno bw'otyo 
bw'oba ogamba omuddu wange Dawudi nti Bw'atyo bw'ayogera Mukama 
ow'eggye nti Nakuggya ku kisibo ky'endiga, ng'ogoberera endiga, obeere 
omukulu w'abantu bange, owa Isiraeri: 9 era nabanga naawe buii gye 
wagendanga, era nzikirizza abalabe bo bonna mu maaso go; era ndikuwa 
erinnya ekkulu ng'erinnya bwe liri ery'aba kulu abali mu nsi. 10 Era 
nditeekerawo abantu bange Isiraeri ekifo, ne mbasimba batuulenga mu kifo 
kyabwe bo, ne batajjulukuka nate; so n'abaana b'obubi nga 
tebakyababonyaabonya ng'olubereberye, 11 era ng'okuva ku lunaku lwe 
nnalagira abalamuzi okufuga abantu bange Isiraeri; era ndikuwa 
okuwummula eri abalabe bo bonna. Era nate Mukama akubuulira nga 
Mukama alikukolera ennyumba. 12 Ennaku zo bwe ziriba nga zituukiridde 
naawe nga weebakidde wamu ne bajjajjaabo, ndissaawo ezzadde lyo 
eririddawo eririva munda yo, era ndinyweza obwakabaka bwe. 13 Oyo ye 
alizimbira erinnya lyange ennyumba, era ndinyweza entebe ey'obwakabaka 
bwe ennaku zonna. 14 Nze ndiba kitaawe naye aliba mwana wange: 
bw'anaabanga ng'akoze ekitali kya butuukirivu, naamukangawulanga 


n'omuggo ogw'abantu n'enga ez'abaana b'abantu; 15 naye okusaasira 
kwange tekuumuvengako, nga bwe nnakuggya ku Sawulo, gwe 

nnagg yawo mu maaso go: 16 N'ennyumba yo n'obwakabaka bwo birifuuka 
bya nkalakkalira ennaku zonna mu maaso go: entebe yo erinywezebwa 
ennaku zonna. 17 Awo ng'ebigambo ebyo byonna bwe biri n'okwolesebwa 
okwo kwonna, bw'atyo Nasani bwe yabuulira Dawudi. 18 Awo Dawudi 
kabaka n'alyoka ayingira n'atuula mu maaso ga Mukan.aa; n'ayogera nti 
Nze ani, ai Mukama Katonda, n'ennyumba yange kye ki, ggwe okuntuusa 
wano? 19 N'ekyo ne kiba nga kikyali kigambo kitono mu maaso go, ai 
Mukama Katonda; era naye oyogedde ku nnyumba y'omuddu wo okumala 
ebiro bingi ebiribaawo; n'ekyo ng'engeri y'abantu bw'eri, ai Mukama 
Katonda! 20 Era kiki Dawudi ky'ayinza okukugamba nate? kubanga 
omanyi omuddu wo, ai Mukama Katonda. 21 Olw'ekigambo kyo era 
ng'omutima gwo gwe bwe guli kyovudde okola ebikulu ebyo byonna, 
okutegeeza omuddu wo. 22 Ky'obeeredde omukulu, ai Mukama Katonda: 
kubanga tewali akwenitana, so tewali Katonda wabula ggwe, nga byonna 
bwe biri bye twakawulira n'amatu gaffe. 23 Era ggwanga ki erimu mu nsi 
erifaanana abantu bo, erifaanana Isiraeri, Katonda be yagenderera 
okwenunulira okuba abantu be, n'okwekolera erinnya, n'okubakolera 
ebikulu, n'okukolera ensi yo eby'entiisa, mu maaso g'abantu bo be 
weenunulira okuva mu Misiri, okubaggya mu mawanga ne bakatonda 
baabwe? 24 Ne weenywereza abantu bo Isiraeri okuba abantu gy'oli 
ennaku zonna; naawe, Mukama, n'ofuuka Katonda waabwe. 25 Era 
kaakano, ai Mukama Katonda, ekigambo ky'oyogedde ku muddu wo ne 
ku nnyumba ye kinyweze ennaku zonna, era kola nga bw'oyogedde. 26 Era 
erinnya lyo ligulumizibwe ennaku zonna, nga boogera nti Mukama 
ow'eggye ye Katonda afuga Isiraeri: n'ennyumba ey'omuddu wo Dawudi 
erinywezebwa mu maaso go. 27 Kubanga ggwe, ai Mukama ow'eggye, 
Katonda wa Isiraeri, obikkulidde omuddu wo, ng'oyogera nti 
Ndikuzimbira ennyumba: omuddu wo kyavudde ayanyanga okukusaba 
oku saba kuno. 28 Era nno, ai Mukama Katonda, ggwe Katonda, 
n'ebigambo byo mazima, era osuubizizza omuddu wo ekigambo ekyo 
ekirungi 29 kale nno kkiriza okuwa omukisa ennyumba ey'omuddu wo, 


ebeerenga mu maaso go ennaku zonna: kubanga ggwe, ai Mukama 
Katonda, okyagedde: era ennyumba y'omuddu wo eweebwenga omukisa 
gwo ennaku zonna. 


8:1 Awo olwatuuka oluvannyuma lw'ebyo Dawudi n'akuba Abafirisuuti 
n'abawangula: Dawudi n'aggyayo olukoba lw'ekibuga nnyina w'ensi mu 
mukono gw'Abafirisuuti. 2 N'akuba Mowaabu, n'abagera n'omugwa, 
ng'abagalamiza wansi; n'agerako emigwa ebiri egy'okutta n'omugwa 
ogumu omulamba ogw'okuwonya abalamu. Abamowaabu ne bafuuka 
baddu ba Dawudi ne baleeta ebirabo. 3 Era Dawudi n'akuba ne Kadadezeri 
mutabani wa Lekobu, kabaka w'e Zoba, bwe yagenda okujeemulula 
amatwale ge ku Mugga. 4 Dawudi n'amuggyako abasajja abeebagala 
embalaasi lukumi mu lusanvu, n'abatambula n'ebigere obukumi bubiri: 
Dawudi n'azitema enteega embalaasi zonna ez'amagaali, naye n'aterekako 
ez'amagaali kikumi. 5 Awo Abasuuli ab'e Ddamasiko bwe bajja 
okudduukirira Kadadezeri kabaka w'e Zoba, Dawudi n'atta ku Basuuli 
abasajja obukumi bubiri mu enkumi bbiri. 6 Awo Dawudi n'ateeka ebigo 
mu Busuuli obw'e Ddamasiko: Abasuuli ne bafuuka baddu ba Dawudi, ne 
baleeta ebirabo. Mukama n'amuwanga Dawudi okuwangula buli gye 
yagendanga. 7 Dawudi n'anyaga engabo eza zaabu ezaali ku baddu ba 
Kadadezeri n'azitwala e Yerusaalemi. 8 Ne mu Beta ne mu Berosayi, 
ebibuga bya Kadadezeri, kabaka Dawudi n'aggyamu ebikomo 
ebyayingirira obungi. 9 Awo Toyi kabaka w'e Kamasi bwe yawulira nga 
Dawudi akubye eggye lyonna erya Kadadezeri, 10 awo Toyi natuma 
Yolaamu mutabani we eri kabaka Dawudi okumulamusa n'okumwebaza, 
kubanga alwanye ne Kadadezeri n'amukuba: kubanga Kadadezeri 
yalwanaga ne Toyi. Yolaamu n'aleeta wamu naye ebintu ebya ffeeza 
n'ebintu ebya zaabu n'ebintu eby'ebikomo: 11 n'ebyo kabaka Dawudi 
n'abiwongera Mukama, wamu ne ffeeza ne zaabu gye yawonga gye 
yaggya ku mawanga gonna ge yawangula; 12 ku Busuuli ne Mowaabu 
n'abaana ba Amoni n'Abafirisuuti ne Amaleki ne ku munyago gwa 
Kadadezeri, mutabani wa Lekobu, kabaka w'e Zoba. 13 Dawudi ne 
yeefunira erinnya bwe yakomawo ng'amaze okukuba Abasuuli mu 


Kiwonvu eky'Omunnyo, abasajja kakumi mu kanaana. 14 N'ateeka ebigo 
mu Edomu; yateeka ebigo okubuna Edomu, Abaedomu bonna ne bafuuka 
baddu ba Dawudi. Mukama n'amuwanga Dawudi okuwangula buli gye 
yagendanga. 15 Awo Dawudi n'afuga Isiraeri yenna: Dawudi n'asalira 
abantu be bonna emisango gya nsonga era gya mazima. 16 Ne Yowaabu 
mutabani wa Zeruyiya ye yali omukulu w'eggye; ne Yekosaffaati mutabani 
wa Akirudi ye yali omujjukiza: 17 ne Zadoki mutabani wa Akitubu ne 
Akimereki mutabani wa Abiyasaali be baali bakabona; ne Seroya ye yali 
omuwandiisi; 18 ne Benaya mutabani wa Yekoyaada ye yali omukulu 
w'Abakeresi n'Abaperesi; ne batabani ba Dawudi be baali abakulu. 


9:1 Dawudi n'ayogera nti Wakyaliwo asigaddewo ku nnyumba ya Sawulo, 
mmukole eby'ekisa ku Iwa Yonasaani? 2 Awo waaliwo ku nnyumba ya 
Sawulo omuddu erinnya lye Ziba, ne bamuyita eri Dawudi; kabaka 
n'amugamba nti Ggwe Ziba? N'ayogera nti Omuddu wo ye wuuyo. 3 
Kabaka n'ayogera nti Tewakyali wa nnyumba ya Sawulo mmukole 
eby'ekisa kya Katonda? Ziba n'agamba kabaka nti Wakyaliwo omwana wa 
Yonasaani, eyalemala ebigere. 4 Kabaka n'amugamba nti Ali ludda wa? 
Ziba n'agamba kabaka nti Laba, ali mu nnyumba ya Makiri mutabani wa 
Ammiyeri mu Lodebali. 5 Awo kabaka Dawudi n'atuma n'amuggya mu 
nnyumba ya Makiri mutabani wa Ammiyeri mu Lodebali. 6 Awo 
Mefibosesi mutabani wa Yonasaani mutabani wa Sawulo n'ajja eri Dawudi 
n'avuunama amaaso ge ne yeeyanza. Dawudi n'ayogera nti Mefibosesi. 
N'addamu nti Laba omuddu wo. 7 Dawudi n'amugamba nti Totya: kubanga 
siireme kukukola bya kisa ku lwa Yonasaani kitaawo, era ndikuddiza 
ebyalo byonna ebya Sawulo jjajjaawo; era onoolyanga emmere ku mmeeza 
yange ennaku zonna. 8 Ne yeeyanza n'ayogera nti Omuddu wo ye ani 
ggwe okutunuulira embwa enfu nga nze bwe ndi? 9 Awo kabaka n'ayita 
Ziba, omuddu wa Sawulo, n'amugamba nti Byonna ebyabanga ebya 
Sawulo n'eby'ennyumba ye yonna mbiwadde omwana wa mukama wo. 10 
Naawe onoomulimiranga ettaka, ggwe ne batabani bo n'abaddu bo; era 
onooyingizanga ebibala omwana wa mukama wo abenga ne by'anaalyanga: 
naye Mefibosesi omwana wa mukama wo anaalyanga emmere ennaku 


zonna ku mmeeza yange. Era Ziba yalina abaana kkumi na bataano 
n'abaddu amakumi abiri. 11 Awo Ziba n'agamba kabaka nti Mukama 
wange kabaka nga bw'alagidde omuddu we, bw'atyo omuddu wo 
bw'anaakolanga. Mefibosesi, bwe yayogera kabaka, anaalyanga ku 
mmeeza yange ng'omu ku baana ba kabaka. 12 Era Mefibosesi yalina 
omwana omuto omulenzi, erinnya lye Mikka. Ne bonna abaabeera mu 
nnyumba ya Ziba baali baddu ba Mefibosesi. 13 Awo Mefibosesi n'abeera 
mu Yerusaalemi: kubanga yalyanga bulijjo ku mmeeza ya kabaka; era 
yalemala ebigere bye byombi. 


10:1 Awo olwatuuka oluvannyuma lw'ebyo kabaka w'abaana ba Amoni 
n'afa, Kanuni mutabani we n'afuga mu kifo kye. 2 Dawudi n'ayogera nti 
Naakola Kanuni mutabani wa Nakasi. eby'ekisa, nga kitaawe bwe yankola 
eby'ekisa. Awo Dawudi n'atuma abaddu be okumukubagiza olwa kitaawe. 
Abaddu ba Dawudi ne batuuka mu nsi ey'abaana ba Amoni. 3 Naye 
abakulu b'abaana ba Amoni ne bagamba Kanuni mukama waabwe nti 
Olowooza nga Dawudi amussaamu ekitiibwa kitaawo n'akutumira 
ab'okukukubagiza? Dawudi takutumidde baddu be okukebera ekibuga 
n'okukiketta n'okukimenya? 4 Awo Kanuni n'atwala abaddu ba Dawudi 
n'abamwako ekitundu ky'ebirevu byabwe n'abasalira ebyambalo byabwe 
wakati, okukoma ku matako gaabwe, n'abasindika. 5 Awo bwe 
baakibuulira Dawudi, n'atuma okubasisinkana; kubanga abasajja abo ne 
bakwatibwa nnyo ensonyi. Kabaka n'ayogera nti Mubeere e Yeriko ebirevu 
byammwe bimale okukula, mulyoke mukomewo 6 Awo abaana ba Amoni 
bwe baalaba Dawudi ng'abatanuddwa, abaana ba Amoni ne batuma ne 
bagulirira Abasuuli ab'e Besulekobu, n'Abasuuli ab'e Zoba, abaatambula 
n'ebigere obukumi bubiri, ne kabaka We Maaka ng'alina abasajja lukumi, 
n'abasajja ab'e Tobu abasajja kakumi mu enkumi bbiri. 7 Awo Dawudi bwe 
yakiwulira, natuma Yowaabu n'eggye lyonna ery'abasajja ab'amaanyi. 8 
Awo abaana ba Amoni ne bafuluma ne basimba ennyiriri awayingirirwa 
mu mulyango: n'Abasuuli ab'e Zoba n'ab'e Lekobu n'abasajja ab'e Tobu ne 
Maaka baali bokka ku ttale. 9 Awo Yowaabu bwe yalaba olutalo nga luli 
mu maaso ge n'ennyuma we, n'ayawulamu abasajja bonna aba Isiraeri 


abalonde n'abasimba ennyiriri okwolekera Abasuuli: 10 abantu bonna 
abalala n'abakwasa mu mukono gwa Abisaayi muganda we, n'abasimba 
ennyiriri okwolekera abaana ba Amoni. 11 N'ayogera nti Abasuuli bwe 
banannema, kale ggwe onombeera: naye abaana ba Amoni bwe 
banaakulema, kale najja ne nkuyamba. 12 Ddamu amaanyi twerage 
obusajja olw'abantu baffe n'olw'ebibuga bya Katonda waffe: era Mukama 
akole nga bw'asiima. 13 Awo Yowaabu n'abantu abaali naye ne basembera 
ku lutalo okulwana n'Abasuuli: ne badduka mu maaso ge. 14 Awo abaana 
ba Amoni bwe baalaba Abasuuli nga badduse, era nabo ne badduka mu 
maaso ga Abisaayi, ne bayingira mu kibuga. Awo Yowaabu n' alyoka ava 
ku baana ba Amoni n'addayo n'ajja e Yerusaalemi. 15 Awo Abasuuli bwe 
baalaba nga bagobeddwa mu maaso ga Isiraeri, ne bakunyaana. 16 Awo 
Kadadezeri natuma n'aggyayo Abasuuli abaali emitala w'Omugga: ne bajja 
e Keramu, Sobaki omukulu w'eggye lya Kadadezeri ng'abakulembedde. 17 
Ne babuulira Dawudi; n'akunynaanya Isiraeri yenna, n'asomoka Yoludaani 
n'ajja e Keramu. Abasuuli ne basimba ennyiriri okwolekera Dawudi ne 
balwana naye. 18 Abasuuli ne badduka mu maaso ga Isiraeri; Dawudi 
n'atta ku Basuuli abasajja ab'omu magaali lusanvu, n'abeebagala embalaasi 
obukumi buna, n'afumita Sobaki omukulu w'eggye lyabwe n'afiira eyo. 19 
Awo bakabaka bonna abaali abaddu ba Kadadezeri bwe baalaba nga 
bagobeddwa mu maaso ga Isiraeri, ne batabagana ne Isiraeri, ne 
babaweereza. Awo Abasuuli ne batya okweyongera nate okuyamba 
abaana ba Amoni. 


11:1 Awo olwatuuka omwaka bwe gwatuukirira mu kiseera bakabaka 
mwe batabaalira, Dawudi n'atuma Yowaabu n'abaddu be awamu naye ne 
Isiraeri yenna; ne bazikiriza abaana ba Amoni ne bazingiza Labba. Naye 
Dawudi n'asigala e Yerusaalemi. 2 Awo olwatuuka akawungeezi Dawudi 
n'agolokoka n'ava ku kitanda kye n'atambula waggulu ku nnyumba ya 
kabaka: era ng'ayima ku nnyumba n'alaba omukazi ng'anaaba; era omukazi 
yali mulungi nnyo okutunuulira. 3 Awo Dawudi n'atuma n'abuuza omukazi 
bw'ali. Ne wabaawo eyayogera nti Oyo si Basuseba muwala wa Eriyaamu, 
mukazi wa Uliya Omukiiti? 4 Awo Dawudi n'atuma ababaka n'amutwala; 


n'ayingira gy'ali n'asula naye; (kubanga yali alongoosebwa obutali 
bulongoofu bwe;) omukazi n'addayo mu nuyumba ye. 5 Omukazi n'aba 
olubuuto; n'atuma n'abuulira Dawudi n'ayogera nti Ndi lubuto. 6 Dawudi 
n'atumira Yowaabu nti Mpeereza Uliya Omukiiti. Yowaabu n'aweereza 
Uliya eri Dawudi. 7 Awo Uliya bwe yajja gy'ali, Dawudi n'amubuuza 
Yowaabu bwe yali n'abantu bwe baali n'olutalo bwe Iwali. 8 Dawudi 
n'agamba Uliya nti Serengeta mu nnyumba yo onaabe ebigere. Uliya n'ava 
mu nnyumba ya kabaka, ne wamugoberera omuwumbo (gw'emmere) 
oguvudde eri kabaka. 9 Naye Uliya n'asula ku mulyango gw'ennyumba ya 
kabaka wamu n'abaddu bonna aba mukama we, n'ataserengeta mu 
nnyumba ye. 10 Awo bwe baamubuulira Dawudi nti Uliya teyaserengese 
mu nnyumba ye, Dawudi n'agamba Uliya nti Tovudde mu lugendo? kiki 
ekyamlobedde okuserengeta mu nnyumgba yo? 11 Uliya n'agamba 
Dawudi nti Essanduuko ne Isiraeri ne Yuda basula mu nsiisira; ne mukama 
wange Yowaabu n'abaddu ba muzama wange basiisidde ku ttale mu 
bbanga; nze nno naagenda mu nnyumba yange okulya n'okunywa n'okusula 
ne mukazi wange? nga bw'oli omulamu n'emmeeme yo nga bw'eri ennamu 
sijja kukola kigambo ekyo. 12 Awo Dawudi n'agamba Uliya nti Mala 
wano n'olwa leero, enkya nkusindike. Awo Uliya n'amala olunaku olwo 
n'olw'enkya mu Yerusaalemi. 13 Awo Dawudi bwe yamuyita n'alya 
n'anywera mu maaso ge; n'amutamiiza: awo akawungeezi n'afuluma 
okusula ku kitanda kye wamu n'abaddu ba mukama we, naye 
n'ataserengeta mu nnyumba ye. 14 Awo olwatuuka enkya Dawudi 
n'awandiikira Yowaabu ebbaluwa, n'agiweerereza mu mukono gwa Uliya. 
15 N'awandiika mu bbaluwa nti Muteeke Uliya mu maaso awali olutalo 
olw'amaanyi; mumwabulire, balyoke bamufumite afe: 16 Awo olwatuuka 
Yowaabu bwe yekkaanya ekibuga, n'awa Uliya ekifo we yamanya nga we 
wali abazira. 17 Abasajja ab'omu kibuga ne bafuluma ne balwana ne 
Yowaabu: awo ku bantu ne kufaako abamu, ku baddu ba Dawudi; Uliya 
Omukiiti naye n'afa. 18 Awo Yowaabu n'atuma n'abuulira Dawudi 
eby'olutalo byonna; 19 n'akuutira omubaka ng'ayogera nti Bw'oliba 
ng'omaze okubuulira kabaka eby'olutalo byonna, 20 awo alunaatuuka 
kabaka bw'anaasunguwala, n'akugamba nti Kiki ekyabasembeza bwe 


mutyo okumpi: n'ekibuga okulwana? temwamanya nga baliyima ku 
bbugwe okulasa: 21 am eyatta Abimereki mutaban va Yerubbesesi? 
omukazi teyamu:asukako enso ng'ayima ku bbugwe i'afiira e Sebezi? kiki 
ekyabase. nbeza bwe mutyo okumpi ne bbugwe? awo onooyogera nti 
N'omuddu wo Uliya Omukiiti naye afudde 22 Awo omubaka n'agenda 
n'ajja n'ategeeza Dawudi byonna Yowaabu bye yamutuma. 23 Omubaka 
n'agamba Dawudi nti Abasajja baatuyiwako amaanyi ne batulumba ebweru 
mu bbanga, ne tufunwbira nabo okutuusa awayingirirwa mu mulyango. 24 
Abalasi ne balasa abaddu bo nga bayima ku bbugwe; era ku baddu ba 
kabaka kufuddeko abamu, n'omuddu wo Uliya Omukiiti naye afudde. 25 
Awo Dawudi n'agamba omubaka nti Bw'otyo bw'oba ogamba Yowaabu 
nti Ekigambo ekyo hireme okukunyiiza, kubanga ekitala kirya nga 
kyenkanya omuntu ne munne: weeyongere okunyweza olutalo Iwo 
okulwana n'ekibuga okimenye: era omugumyanga omwoyo. 26 Awo muka 
Uliya bwe yawulira bba ng'afudde a'akungubagira bba we. 27 Awo bwe 
yamala okwabya olumbe, Dawudi n'atuma n'amuleeta ewuwe, n'aba 
mukazi we n'amuzaalira omwana ow'obulenzi. Naye ekigambo Dawudi 
kye yakola ne kinyiiza Mukama. 


12:1 Awo Mukama n'atuma Nasani eri Dawudi. N'ajja gy'ali n'amugamba 
nti Waaliwo abasajja babiri mu kibuga kimu; omu nga mugagga ne munne 
nga mwavu. 2 Omugagga yalina endiga n'ente nnyiagi nnyo nnyini: 3 naye 
omwavu teyalina kantu wabula akaana k'endiga akaluusi ke yagula 
n'akalera: ne kakulira wamu naye n'abaana be; kaalyanga ku kamere ke ye, 
ne kanywa ku ndeku ye ye, ne kagalamira mu kifuba kye ne kaba gy'ali 
nga muwala we. 4 Awo ne wajja omutambuze eri omugagga oyo, n'alema 
okutoola ku ndiga ze ye ne ku nte ze ye, okufumbira omutambuze eyajja 
gy'ali, naye n'atwala omwana gw'endiga ogw'omwavu, n'agufumbira 
omusajja azze gy'ali: 5 Dawudi n'asunguwalira nnyo omusajja; n'agamba 
Nasani nti Mukama nga bw'ali omulamu, omusajja eyakola ekyo asaanidde 
okufa: 6 era alizzaawo omwana gw'endiga emirundi ena, kubanga yakola 
ekyo, era kubanga teyalina kusaasira. 7 Awo Nasani n'agamba Dawudi nti 
Ye ggwe. Bw'atyo bw'ayogera Mukama, Katonda wa Isiraeri, nti 


Nakufukako amafuta okuba kabaka wa Isiraeri ne nkuggya mu mukono 
gwa Sawulo; 8 ne nkuwa ennyumba ya mukama wo, ne bakazi ba mukama 
wo ne mbakuwa mu kifuba kyo, ne nkuwa ennyumba ya Isiraeri n'eya 
Yuda; n'ebyo singa bibadde bitono, nandikwongeddeko bino na bino. 9 
Kiki ekikunyoomezza ekigambo kya Mukama okukola ebiri mu maaso ge 
ebibi? osse Uliya Omukiiti n'ekitala n'otwala mukazi we okuba mukazi wo, 
a'omutta n'ekitala eky'abaana ba Amoni. 10 Kale nno ekitala tekiivenga mu 
nnyumba yo ennaku zonna; kubanga onnyoomye nze n'otwala mukazi wa 
Uliya Omukuiiti okuba mukazi wo. 11 Bw'atyo bw'ayogera Mukama nti 
Laba, ndikuyimusizaako obubi obuliva mu nnyumba yo ggwe, era nditwala 
bakazibo mu maaso go ne mbawa muli raanwa wo, era alisula ne bakazi 
bo mu maaso g'enjuba eno. 12 Kubanga ggwe wakikola mu kyama: naye 
nze ndikola ekigambo ekyo mu maaso ga Isiraeri yenna ne mu maaso 
g'enjuba. 13 Awo Dawudi n'agamba Nasani nti Nnyonoonye Mukama. 
Nasani n'agamba Dawudi nti Mukama naye aggyeewo ekyonoono kyo; 
toofe. 14 Naye kubanga owadde abalabe Mukama ebbanga ddene okukola 
olw'ekikolwa ekyo, omwana akuzaaliddwa talirema kufa naye. 15 Awo 
Nasani ne yeddirayo mu nnyumba ye. Awo Mukama n'alwaza omwana 
muka Uliya gwe yazaalira Dawudi, n'alwala nnyo. 16 Dawudi kyeyava 
amwegayiririra omwana eri Katonda; Dawudi n'asiiba n'ayingira 
n'agalamira ku ttaka okukeesa obudde. 17 Awo abakadde ab'omu 
nnyumba ye ne bagolokoka (ne bayimirira) w'ali, okumuyimusa okuva 
wansi: naye n'atakkiriza so teyalya mmere nabo. 18 Awo olwatuuka ku 
lunaku olw'omusanw omwana n'afa. Abaddu ba Dawudi ne batya 
okumubuulira omwana ng'afudde: kubanga baayogera nti Laba, omwana 
bwe yali ng'akyali mulamu ne twogera naye, n'atawulira ddoboozi lyaffe: 
kale aneeraliikirira atya bwe tunaamubuulira omwana ng'afudde? 19 Naye 
Dawudi bwe yalaba abaddu be nga boogerera wamu ekyama, Dawudi 
n'ategeera omwana ng'afudde: Dawudi n'agamba abaddu be nti Omwana 
afudde? Ne boogera nti Afudde. 20 Awo Dawudi n'ava wansi n'agolokoka 
n'anaaba n'asaaba amafuta n'awaanyisa ebyambalo bye; n'ajja mu nnyumba 
ya Mukama n'asinza: n'alyoka ajja mu nnyumba ye; awo bwe yayagala ne 
bateeka emmere mu maaso ge n'alya. 21 Awo abaddu be ne bamugamba 


nti Kigambo ki kino ky'okoze? Wasiiba n'okaabira omwana bwe yali 
ng'akyali mulamu; naye omwana ng'afudde, n'ogolokoka n'olya ku mmere. 
22 N'agamba nti Omwana bwe yali ng'akyali mulamu, nasiiba ne nkaaba: 
kubanga nayogera nti Ani amanyi oba nga Mukama tankwatirwe kisa 
omwana abe omulamu. 23 Naye kaakano ng'amaze okufa, nandisiibidde 
ki? nnyinza okumukomyawo? nze ndigenda gy'ali naye ye talikomawo gye 
ndi. 24 Dawudi n'akubagiza Basuseba mukazi we n'ayingira gy'ali n'asula 
naye: n'azaala omwana ow'obulenzi n'amutuuma erinnya lye Sulemaani. 
Mukama n'amwagala; 25 Mukama n'atuma mu mukono gwa Nasani 
nnabbi, n'amutuuma erinnya lye Yedidiya, ku lwa Mukama. 26 Awo 
Yowaabu n'alwana ne Labba eky'abaana ba Amoni n'amenya ekibuga kya 
kabaka. 27 Awo Yowaabu n'atumira Dawudi ababaka n'ayogera nti 
Nnwanye ne Labba, n'okumenya mmenye ekibuga eky'amazzi. 28 Kale nno 
kuņņaanya abantu bonna abasigaddewo ozingize ekibuga okimenye: 
nneme okumenya ekibuga ne bakituuma erinnya lyange. 29 Dawudi 
n'akunyaanya abantu bonna n'agenda e Labba, n'alwana nakyo n'akimenya. 
30 N'aggya engule ya kabaka waabwe ku mutwe gwe; n'obuzito bwayo 
bwali talanta eya zaabu, ne mu yo nga mulimu amayinja ag'omuwendo 
omungi; n'eteekebwa ku mutwe gwa Dawudi. N'aggyamu omunyago 
ogw'ekibuga, mungi nnyo nnyini. 31 N'aggyamu abantu abaali omwo, 
n'abassa wansi w'emisomeeno n'amannyo ag'ekyuma n'embazzi ez'ekyuma, 
n'abayisa mu kyokero ky'amatoffaali: awo bw'atyo bwe yakola ebibuga 
byonna eby'abaana ba Amoni. Dawudi n'abantu bonna ne baddayo e 
Yerusaalemi. 


13:1 Awo olwatuuka oluvannyuma lw'ebya Abusaalomu mutabani wa 
Dawudi yalina mwannyina omulungi, erinnya lye Tamali; Amunoni 
mutabani wa Dawudi n'amwagala. 2 Awo Amunoni ne yeeraliikirira 
bw'atyo n'okulwala n'alwala olwa mwannyina Tamali; kubanga yali 
tannamanya musajja; Amunoni n'akirowooza nga kizubu okumukola 
ekigambo kyonna. 3 Naye Amunoni yalina mukwano gwe, erinnya lye 
Yonadabu, mutabani wa Simeya muganda wa Dawudi: era Yonadabu yali 
musajja mugerengetanya nnyo. 4 N'amugamba nti Ekikukozza bw'otyo 


bulijjo bulijjo kiki, ggwe omwana wa kabaka? tombuulire? Amunoni 
n'amugamba nti Njagala Tamali mwannyina muganda wange Abusaalomu. 
5 Awo Yonadabu n'amugamba nti Galamira ku kitanda kyo 
weerwazerwaze: kale kitaawo bw'aliba ng'azze okukulaba, n'omugmaba 
nti Mwannyinaze Tamali ajje, nkwegayiridde, ampe emmere okulya, era 
afumbe emmere mu maaso gange ngirabe ngiriire mu ngalo ze. 6 Awo 
Amunoni n'agalamira ne yeerwazalwaza: awo kabaka bwe yajja 
okumulaba, Amunoni n'agamba kabaka nti Mwannyinaze Tamali ajje, 
nkwegayiridde, anfumbire emigaati ebiri mu maaso gange ndiire mu ngalo 
ze. 7 Awo Dawudi n'atuma eka eri Tamali ng'ayogera nti Genda nno eri 
ennyumba ya muganda we Amunoni omufumbire emmere. 8 Awo Tamali 
n'agenda eri ennyumba yamuganda we Amunoni; ye ng'agalamidde. 
N'addira obutta n'abugoya n'abumba emigaati mu maaso ge n'ayokya 
emigaati. 9 N'addira ekikalango n'agifuka mu maaso ge; naye n'agaana 
okulya. Amunoni n'agamba nti Abasajja bonna bave we ndi. Ne bava w'ali 
buli musajja. 10 Amunoni n'agamba Tamali nti Leeta emmere mu kisenge 
ndiire mu ngalo zo. Tamali n'addira emigaati gy'afumbye n'agireeta mu 
kisenge eri Amunoni mwannyina. 11 Awo bwe yagimusembereza okulya 
n'amukwata namugamba nti Jjangu osule nange, mwannyinaze. 12 
N'amuddamu nti Nedda, mwannyinaze, tonkwata; kubanga tekigwanidde 
kukola kigambo ekifaanana bwe kityo mu, Isiraeri: tokola busirusiru buno. 
13 Nange nno naatwala wa obuwemu bwange? naawe oliba ng'omu ku 
basirusiru mu Isiraeri. Kale nno, nkwegayiridde, yogera ne kabaka; 
kubanga tajja kukunnyima. 14 Naye n'atakkiriza kuwulira ddoboozi lye: 
naye kubanga yamusinga amaanyi n'amu kwata n'asula naye. 15 Awo 
Amunoni n'alyoka amukyawa ekitakyayika; kubanga okukyawa kwe 
yamukyawa kwasinga okwagala kwe yamwagala. Amunoni namugamba 
nti Golokoka ogende. 16 N'ayogera nti Nedda, kubanga ekyonoono kino 
ekinene ky'onkola ng'ongoba kisinga kiri ky'onkoze. Naye n'ataganya 
kumuwulira. 17 Awo n'alyoka ayita omuddu we eyamuweerezanga 
n'ayogera nti Fulumya nno omukazi ono ave we ndi, osibe oluggi ennyuma 
we. 18 Era yali ayambadde ekyambalo eky'amabala amangi: kubanga bwe 
baayambalanga bwe batyo abawala ba kabaka abatamanyi musajja. Awo 


omuddu we n'amufulumya n'asiba oluggi ennyuma we. 19 Awo Tamali 
n'ateeka evvu ku mutwe gwe n'ayuza ekyambalo kye eky'amabala amangi 
kye yali ayambadde; ne yeetikka omukono gwe n'agenda ng'akaaba. 20 
Abusaalomu mwannyina n'amugamba nti Amunoni mwannyoko abadde 
naawe? naye kaakano sirika, mwannyinaze: ye mwannyoko; ekigambo 
ekyo kireme okukunakuwaza omwoyo. Awo Tamali n'abeera mu nnyumba 
ya mwannyina Abusaalomu nga talina bba. 21 Awo kabaka Dawudi bwe 
yawulira ebyo byonna, n'asunguwala nnyo. 22 Abusaalomu n'atayogera ne 
Amunoni newakubadde ebirungi newakubadde ebibi: kubanga Abusaalomu 
nakyawa Amunoni, kubanga yali akutte Tamali mwannyina. 23 Awo 
olwatuuka emyaka ebiri emirambirira bwe gyayitawo, Abuaalomu yalina 
abasala ebyoya by'eidiga ze e Baalukazoli, ekiri ku nabbali ga Efulayimu: 
Abusaalomu n'ayita abaana ba kabaka bonna. 24 Abusaalomu n'ajja eri 
kabaka n'ayogera nti Laba nno, omuddu wo alina abasala ebyoya 
by'endiga; nkwegayiridde, kabaka n'abbaddu be bagende n'omuddu wo. 25 
Kakaka n'agamba Abusaalomu nti Nedda, mwana wange, tuleme 
okugenda fenna, tuleme okukuzitoowerera. N'amutayirira: naye 
n'atakkiriza kugenda, naye n'amusabira mukisa. 26 Awo Abusaalomu 
n'ayogera nti ogaanyi, nkwegayiridde muganda wange Amunoni agende 
naffe. Kabaka namugamba nti Ekinaaba kimutwala nawe kiki? 27 Naye 
Abusaalomu n'amutayirira akkirize Amunoni n'abaana ba kabaka bonna 
okugenda naye. 28 Awo Abusaalomu n'alagira abaddu be ng'ayogera nti 
Mwekkaanye nno, omutima gwa Amunoni nga gusanyuse olw'omwenge; 
awo bwe nnaabagamba nti Mufiunite Amunoni, mumutte, temutya: si nze 
mbalagidde? mugume emyoyo mube abazira. 29 Abaddu ba Abusaalomu 
ne bakola Amunoni nga Abusaalomu bw'alagidde. Awo abaana ba kabaka 
bonna ne balyoka bagolokoka, ne beebagala buli muntu ennyumbu ye ne 
badduka. 30 Awo olwatuuka bwe baali nga bakyali mu kkubo, Dawudi 
n'aleeterwa ebigambo nga boogera nti Abusaalomu asse abaana ba kabaka 
bona, tekusigadde n'omu. 31 Awo kabaka n'agolokoka n'ayuza 
ebyambalo bye n'agalamira ku ttaka; abaddu be bonna ne bayimirira gy'ali 
nga bayuzizza engoye zaabwe. 32 Yonadabu, mutabani wa Simeya 
muganda wa kabaka, n'addamu n'ayogera nti Mukama wange aleme 


okulowooza nga basse abalenzi bonna abaana ba kabaka; kubanga 
Amunoni yekka ye afudde: kubanga Abusaalomu yateesa bw'atyo 
ng'akimalirira okuva ku lunaku Iwe yakwata Tamali mwannyina. 33 Kale 
nno mukama wange kabaka ekigambo ekyo kireme okumunakuwaza 
omwoyo okulowooza ng'abaana ba kabaka bonna bafudde: kubanga 
Amunoni yekka ye afudde. 34 Naye Abusaalomu n'adduka. Awo omulenzi 
eyakuumanga n'ayimusa amaaso ge n'atunula, awo, laba, abantu bangi nga 
bajja nga bafuluma mu kkubo ery'oku lusazi ennyuma we. 35 Awo 
Yonadabu n'agamba kabaka nti Laba, abaana ba kabaka batuuse: 
ng'omuddu wo bw'ayogedde, bwe guli bwe gutyo. 36 Awo olwatuuka bwe 
yamala okwogera, awo, laba, abaana ba kabaka ne bajja ne bayimusa 
eddoboozi lyabwe ne bakaaba: era ne kabaka n'abaddu be boma ne 
bakaaba nnyo nnyini. 37 Naye Abusaalomu n'adduka, n'agenda eri 
Talumayi mutabani wa Ammikuli, kabaka w'e Gesuli. Dawudi 
n'anaakuwaliranga mutabani we buli lunaku. 38 Awo Abusaalomu 
n'adduka n'agenda e Gesuli, n'amalayo emyaka esatu. 39 Dawudi ne 
yeegomba okuvaayo okugenda eri Abusaalomu: kubanga yakubagizibwa 
olwa Amunoni, okuba ng'afudde. 


14:1 Awo Yowaabu mutabani wa Zeruyiya n'ategeera ng'omutima gwa 
kabaka guli eri Abusaalomu. 2 Yowaabu n'atuma e Tekowa n'akimayo 
omukazi ow'amagezi n'amugamba nti Nkwegayiridde, weefuule 
ng'afiiriddwa, oyambale ebyambalo eby'okufiirwa, nkwegayiridde, so 
tosaaba mafuta, naye weefuule ng'omukazi eyaakamala ebiro bingi 
ng'akaabira omufu: 3 oyingire eri kabaka omugambe bw'otyo. Awo 
Yowaabu n'amuweerera ebigambo. 4 Awo omukazi ow'e Tekowa bwe 
yayogera ne kabaka, n'avuunama amaaso ge ne yeeyanza n'ayogera nti 
Mbeera, ai kabaka. 5 Kabaka n'amugamba nti Obadde otya? N'addamu nti 
Mazima nze ndi mukazi nnammwandu, ne baze yafa. 6 Era omuzaana wo 
yalina abaana babiri, ne balwana bombi ku ttale, so nga tewali wa 
kubataasa, naye omu n'afumita munne n'amutta. 7 Kale, laba, ekika kyonna 
kimugolokokeddeko omuzaana wo era bayogera nti Waayo oyo eyafumita 
muganda we tumutte olw'obulamu bwa muganda we gwe yatta; tutte bwe 


tutyo n'omusika: kale bwe batyo banaazikiza eryanda lyange erisigaddewo, 
ne batamulekera baze linnya newakubadde ekitundu ekifisseewo ku ttaka 
lyonna. 8 Awo kabaka n'agamba omukazi nti Genda ewuwo, nange 
n'alagira ebigambo byo bwe binaaba. 9 Awo omukazi ow'e Tekowa 
n'agamba kabaka nti Mukama wange, ai kabaka, obutali butuukirivu bube 
ku nze ne ku nnyumba ya kitange: kabaka abe nga taliiko musango n'entebe 
ye ey'obwakabaka. 10 Kabaka n'ayogera nti Buli anaakugambanga 
elugambo kyonna, omuleetanga gye ndi so talikukwatako lwa kubiri. 11 
Awo n'alyoka ayogera nti Nkwegayiridde, kabaka ajjukire Mukama 
Katonda wo, awalana eggwanga ly'omusaayi aleme okweyongera 
okuzikiriza, baleme okuzikiriza mutabani wange. N'ayogera nti Mukama 
nga bw'ali omulamu, tewaliba luviiri lumu lwa mutabani wo oluligwa 
wansi. 12 Awo omukazi n'ayogera nti Nkwegayiridde, omuzaana wo 
ayogere ekigambo ne mukama wange kabaka. N'ayogera nti Yogera. 13 
Omukazi n'ayogera nti Kale wateesezza ki ekigambo ekifaanana bwe kityo 
eri abantu ba Katonda? kubanga kabaka bw'ayogera ekigambo ekyo, 
alinyanga aliko omusango, kubanga kabaka takomyawo eka owuwe 
eyagobebwa. 14 Kubanga kitugwanira okufa, era tulirjxjanga amazzi 
agayise wansi agatayinzika kuyooleka nate; so Katonda taggyaawo 
bulamu, naye n'asala amagezi oyo eyagobebwa aleme okuba omudduse 
gy'ali. 15 Kale nno kubanga nzize okwogera ekigambo ekyo ne mukama 
wange kabaka, kyenvudde njija kubanga abantu bantiisizza: omuzaana wo 
n'ayogera nti Kaakano naayogera ne kabaka; mpozzi kabaka alikola 
omuzaana we by'amwegayiridde. 16 Kubanga kabaka anaawulira, 
okuwonya omuzaana we mu mukono gw'omusajja ayagala okunzikiriza 
fembi ne mutabani wange okutuggya mu busika bwa Katonda. 17 Awo 
omuzaana wo n'alyoka ayogera nti Nkwegayiridde, ekigambo kya 
mukama wange kabaka kibeere kya kusanyusa: kubanga mukama wange 
kabaka alinyanga malayika wa Katonda okwawulamu ebirungi n'ebibi: era 
Mukama Katonda wo abeere naawe. 18 Awo kabaka n'alyoka addamu 
n'agamba omukazi nti Tonkisa, nkwegayiridde, ekigambo kyonna kye 
nnaakubuuza. Omukazi n'ayogera nti Mukama wange kabaka ayogere 
kaakano. 19 Kabaka n'ayogera nti Omukono gwa Yowaabu guli naawe mu 


bino byonna? Omukazi n'addamu n'ayogera nti Nga ggwe bw'oli omulamu, 
mukama wange kabaka, tewali ayinza okukyama ku mukono ogwa ddyo 
newakubadde ku gwa kkono okuva ku kigambo kyonna mukama wange 
kabaka ky'ayogedde: kubanga omuddu wo Yowaabu ye yandagira, era ye 
yaweerera omuzaana wo ebigambo bino byonna: 20 okuwaanyisa 
ekigambo bwe kifaanana omuddu wo Yowaabu kyavudde akola kino: era 
mukama wange mugezigezi ng'amagezi bwe gali aga malayika wa 
Katonda, okumanya byonna ebiri mu nsi. 21 Kabaka n'agamba Yowaabu 
nti Laba nno, ekigambo kino nkikoze: kale genda omukomyewo omulenzi 
Abusaalomu. 22 Awo Yowaabu n'avuunama amaaso ge, ne yeeyanza, ne 
yeebaza kabaka: Yowaabu n'ayogera nti Leero omuddu wo amanyi nga 
nyanze mu maaso go, mukama wange, ai kabaka, kubanga kabaka akoze 
omuddu we ky'amwegayiridde. 23 Awo Yowaabu n'agolokoka n'agenda e 
Gesuli n'aleeta Abusaalomu e Yerusaalemi. 24 Kabaka n'ayogera nti 
Addeyo mu nnyumba ye ye, naye aleme okulaba amaaso gange. Awo 
Abusaalomu n'addayo mu nnyumba ye, n'atalaba maaso ga kabaka. 25 
Awo mu Isiraeri yenna temwali n'omu wa kutenderezebwa nga 
Abusaalomu olw'obulungi bwe: okuva ku bigere bye wansi okutuuka ku 
bwezinge bw'omutwe gwe nga taliiko kabi. 26 Awo bwe yasalanga enviiri 
ze, (era buli mwaka bwe gwaggwangako n'azisalanga: kubanga, 
zaamuzitoowereranga kyeyava azisala:) n'apima enviiri ez'oku mutwe gwe 
ne ziba sekeri ebikumi bibiri, ng'okupima kwa kabaka bwe kwali. 27 Awo 
Abusaalomu n'azaalirwa abaana ab'obulenzi basatu n'ow'obuwala omu, 
erinnya lye Tamali: yali mukazi wa maaso malungi. 28 Awo Abusaalomu 
namala emyaka ebiri emirambirira mu Yerusaalemi; n'atalaba maaso ga 
kabaka. 29 Awo Abusaalomu n'atumya Yowaabu, okumutuma eri kabaka; 
naye n'atakkiriza kujja gy'ali: awo n'atumya nate omulundi ogw'okubiri, 
naye n'atakkiriza kujja. 30 Kyeyava agamba abaddu be nti Laba, ennimiro 
ya Yowaabu eriraanye n'eyange, era alina sayiri eyo; mugende mugyokye. 
Awo abaddu ba Abusaalomu ne bookya ennimiro. 31 Awo Yowaabu 
n'alyoka agolokoka n'ajja eri Abusaalomu mu nnyumba ye n'amugamba nti 
Abaddu bo bookedde ki ennimiro yange? 32 Abusaalomu n'addamu 
Yowaabu nti Laba nakutumira nga njogera nti Jjangu wano, nkutume eri 


kaakano kyandibadde kirungi gye ndi: kale nno ndabe amaaso ga kabaka; 
era oba nga mulimu obutali butuukirivu mu nze, anzite. 33 Awo Yowaabu 
n'ajja eri kabaka n'amubuulira: awo bwe yayita Abusaalomu, n'ajja eri 
kabaka, n'avuunama amaaso ge mu maaso ga kabaka: kabaka n'anywegera 
Abusaalomu. 


15:1 Awo olwatuuka oluvannyuma lw'ebyo Abusaalomu ne yeetegekera 
eggaali n'embalaasi n'abasajja ataano okuddukiranga mu maaso ge. 2 
Abusaalomu n'agolokokanga mu makya n'ayimirira ku kkubo erya 
wankaaki: awo olwatuuka omuntu yenna bwe yabanga n'ensonga eyali 
ey'okujja eri kabaka okusalirwa omusango, awo Abusaalomu n'amuyitanga 
n'amugamba nti Oli wa ku kyalo ki? N'ayogera nti Omuddu wo wa kika 
kimu kya Isiraeri. 3 Abusaalomu n'amugamba nti Laba, ebigambo byo 
birungi bya nsonga; naye tewali muntu kabaka gw'atikidde okukuwulira. 4 
Abusaalomu n'ayogeranga era nti Singa nze nfuuliddwa mulamuzi mu nsi, 
buli muntu alina ensonga yonna oba musango ajjenga gye ndi, nange 
nandimukoledde eby'ensonga! 5 Awo olwatuuka omuntu yenna bwe 
yasemberanga okumweyanza, n'agololanga omukono gwe n'amukwatako 
n'amunywegera. 6 Awo bw'atyo Abusaalomu bwe yakolanga Isiraeri yenna 
abajjanga eri kabaka okusalirwa emisango: awo Abusaalomu n'abba 
bw'atyo emyoyo gy'abasajja ba Isiraeri. 7 Awo olwatuuka emyaka ana 
bwe gyaggwa Abusaalomu n'agamba kabaka nti Nkwegayiridd nyende 
nsasule obweyamo bwange, bwe nneeyama Mukama, e Kebbulooni. 8 
Kubanga omuddu wo yee yama obweyamo bwe nnali nga ntuula e Gesuli 
mu Busuuli, nga njogera nti Mukama bw'alinzirizaayo ddala e 
Yerusaalemi, kale ndiweereza Mukama. 9 Kabaka n'amugamba nti Genda 
mirembe. Awo n'agolokoka n'agenda e Kebbulooni. 10 Kabaka 
n'amugamba nti Genda mirembe. Awo n'agolokoka n'agenda e Kebbulooni. 
11 Naye Abusaalomu n'atuma ababaka okubunya ebika byonna ebya 
Isiraeri ng'ayogera nti Bwemunaawulira eddoboozi ly'ekkondeere ne 
mulyoka mwogera nti Abusaalomu ye kabaka e Kebbuloon. 12 Era ne 
wagenda ne Abusaalomu abasajja ebikumi bibiri abaava e Yerusaalemi, 


abaayitibwa ne bagenda nga tebamanyiridde; so tebaategeera kigambo 
kyonna. 13 Awo ne wajja omubaka eri Dawudi ng'ayogera nti Emyoyo 
gy'abasajja ba Isiraeri gigoberedde Abusaalomu. 14 Awo Dawudi 
n'agamba abaddu be bonna abaali naye e Yerusaalemi nti Tugolokoke 
tudduke; bwe tutadduke tewaabeewo ku ffe anaawona Abusaalomu: 
mwanguwe okugenda, aleme okututuukako amangu n'atuleetako akabi, 
n'atta ekibuga n'obwogi bw'ekitala. 15 Awo abaddu ba kabaka ne bagamba 
kabaka nti Laba, abaddu bo beeteseteese okukola kyonria mukama wange 
kabaka ky'anaayagala. 16 Kabaka n'afuluma n'ab'omu nnyumba ye bonna 
ne bamugoberera. Kabaka n'aleka abakazi kumi abazaana okukuuma 
ennyunba. 17 Awo kabaka n'afuluma abantu bonna ne bamugoberera; ne 
babeera e Besu-meraki. 18 Abaddu be bonna ne bamuyitako ku mabbali; 
n'Abakeresi bonna n'Abaperesi bonna n'Abagitti bonna, abasajja lukaaga 
abaamugoberera okuva e Gaasi, ne bayita mu maaso ga kabaka. 19 Awo 
kabaka n'agamba Ittayi Omugitti nti Naawe ogendera ki naffe? ddayo 
obeere ne kabaka: kubanga oli mugenyi era eyagobebwa; ddayo ewuwo 
ggwe. 20 Ggwe eyajja olwa jjo, nandikutambuzizza eruuyi n'eruuyi wamu 
naffe leero, kubanga nze pyenda gye nnyinza okugenda? ddayo, ozzeeyo 
ne baganda bo; okusaasira namazima bibeere naawe. 21 Ittayi n'addamu 
kabaka n'ayogeia nti Mukama nga bw'ali omulamu ne mukama wange 
kabaka nga bw'ali omulamu, mazima mu kifo kyonna mukama wange 
kabaka w'anaabanga, oba okufa oba okuba omulamu, eyo n'omuddu wo 
gy'anaabanga. 22 Awo Dawudi n'agamba Ittayi nti Genda osomoke. Ittayi 
Omugitti n'asomoka n'abasajja be bonna n'abaana abato bonna abaali naye. 
23 Ensi yonna ne bakaaba n'eddoboozi ddene, abantu bonna ne basomoka: 
ne kabaka naye n'asomoka akagga Kidulooni,abantu bonna ne basomokera 
awali ekkubo eridda mu ddungu. 24 Awo, laba, Zadooki naye n'ajja 
n'Abaleevi bonna nga bali naye, nga basitula essanduuko ey'endagaano ya 
Katonda; ne bassa essanduuko ya Katonda, Abiyasaali n'ayambuka 
okutuusa abantu bonna lwe baamala okuva mu kibuga. 25 Kabaka 
n'agamba Zadooki nti Situla essanduuko ya Katonda ogizzeeyo mu kibuga: 
bwe ndiraba ekisa mu maaso ga Mttkama, alinkomyawo, aligindaga yo era 
n'ennyumba ye: 26 naye bw'alyogera bw'atyo nti Sikusanyukira n'akatono; 


laba, nze nzuuno, ankole nga bw'asiima. 27 Era kabaka n'agamba Zadooki 
kabona nti Ggwe toli mulabi? ddayo mu kibuga mirembe, ne batabani bo 
bombi naawe, Akimaazi mutabani , wo ne Yonasaani mutabani wa 
Abiyasaali. 28 Laba, nze ndirindirira ku misomoko egy'omu ddungu 
okutuusa ekigambo lwe kiriva gye muli okuntegeeza. 29 Awo Zadooki ne 
Abiyasaali ne basitula essanduuko ya Katonda ne bagizza e Yerusaalemi: 
ne babeera eyo. 30 Awo Dawudi n'alinnya awayambukirwa ku lusozi 
olw'emizeyituuni, n'akaaba amaziga ng'alinnya; era yali yeebisse omutwe 
nga talina ngatto: n'abantu bonna abaali naye ne beebikka buli muntu 
omutwe ne balinnya, nga bakaaba amaziga nga balinnya. 31 Ne wabaawe 
eyabuulira Dawudi nti Akisoferi ali mu bo abeekobaanye ne Abusaalomu. 
Dawudi n'ayogera nti Nkwegayiridde, ai Mukama, fuula okuteesa kwa 
Akisoferi okuba obusirusiru. 32 Awo olwatuuka Dawudi bwe yatuuka ku 
ntikko awalinnyirwa, kwe baayimanga okusinza Katonda, laba, Kusaayi 
Omwaluki n'ajja okumusisinkana ng'ayuzizza ekizibawo kye n'ettaka nga 
liri ku mutwe gwe: 33 Dawudi n'amugamba nti Bw'onooyita nange, 
ononzitoowerera: 34 naye bw'onoddayo mu kibuga n'ogamba Abusaalomu 
nti Nze naabanga omuddu wo, ai kabaka; nga bwe nnabanga omuddu wa 
kitaawo mu biro eby'edda, bwe ntyo bwe naabanga omuddu wo kaakano: 
kale ononzitira okuteesa kwa Akisoferi. 35 Era tolina eyo wamu: naawe 
Zadooki ne Abiyasaali bakabona? awo olunaatuukanga buli kigambo 
kyonna ky'onoowuliranga okuva mu nnyumba ya kabaka, onookibuuliranga 
Zadooki ne Abiyasaali bakabona. 36 Laba, balina eyo gye bali batabani 
baabwe bombi. Akimaazi mutabani wa Zadooki ne Yonasaani mutabani 
wa Abiyasaali; era abo be munaantumiranga okuntegeeza buli kigambo 
kye munaawuliranga. 37 Awo Kusaayi mukwano gwa Dawudi n'ayingiza 
mu kibuga; Abusaalomu n'ayingira mu Yerusaalemi. 


16:1 Awo Dawudi bwe yali ng'ayise ku ntikko awayambukirwa ebbanga 
ttono, laba, Ziba omuddu wa Mefibosesi n'asisinkana naye ng'alina 
endogoyi bbiri eziriko amatandiiko, nga zeetisse emigaati ebikumi bibiri 
n'ebirimba eby'eza bbibu enkalu kikumi, n'eby'ebibala eby'ekyeya kikumi, 
n'ekita ky'omwenge. 2 Kabaka n'agamba Ziba nti Bino amakulu gaabyo ki? 


Ziba n'ayogera nti Endogoyi za ba mu nnyumba ya kabaka okwebagalanga; 
n'emigaati n'ebibala eby'ekyeya bya balenzi okulya; n'omwenge 
abaliyongobera mu ddungu banywe. 3 Kabaka n'ayogera nti N'omwana wa 
mukama wo ali ludda wa? Ziba n'agamba kabaka nti Laba, abeera e 
Yerusaalemi: kubanga ayogedde nti Leero ennyumba ya Isiraeri erinziriza 
obwakabaka bwa kitange. 4 Awo kabaka n'agamba Ziba nti Laba, ebya 
Mefibosesi byonna bibyo. Ziba n'ayogera nti Neeyanze; nyanje mu maaso 
go, mukama wange, ai kabaka. 5 Awo kabaka Dawudi bwe yatuuka e 
Bakulimu, laba, ne mufuluma omwo omusajja ow'oku nda y'ennyumba ya 
Sawulo, erinnya lye Simeeyi, mutabani wa Gera: n'afuluma n'ajja, 
n'akolima ng'ajja ng'akolima. 6 N'akasuukirira Dawudi amayinja n'abaddu 
bonna aba kabaka Dawudi: n'abantu bonna n'abasajja bonna ab'amaanyi 
baali ku mukono gwe ogwa ddyo ne ku gwa kkono. 7 Awo Simeeyi 
n'ayogera bw'atyo bwe yakolima nti Vaawo; vaawo, ggwe omusajja 
ow'omusaayi, era omusajja wa Beriali: 8 Mukama azzizza ku ggwe 
omusaayi gwonna ogw'ennyumba ya Sawulo, mu kifo kye mw'oyima 
okufuga; era Mukama awaddeyo obwakabaka mu mukono gwa 
Abusaalomu mutabani wo: era, laba, oteegeddwa mu lukwe lwo ggwe, 
kubatiga oli musajja wa musaayi. 9 Awo Abisaayi mutabani wa Zeruyiya 
n'agamba kabaka nti Embwa eno enfu ekinaaba kimukoliniizza mukama 
wange kabaka kiki? nsomoke, nkwegayiridde, mmuggyeko omutwe. 10 
Kabaka n'ayogera nti Nfaayo ki eri mmwe, mmwe batabani ba Zeruyiya? 
Kubanga akolima era kubanga Mukama amugambye nti Kolimira Dawudi; 
kale am anaayogera nti Kiki ekikukozezza bw'otyo? 11 Dawudi n'agamba 
Abisaayi n'abaddu be bonna nti Laba, mutabani wange eyava mu ntumbwe 
zange -anoonya obulamu bwange: Omubenyamini oyo taasinge nnyo? 
mumuleke akolime; kubanga Mukama amulagidde. 12 Mpozzi Mukama 
anaatunuulira ekibi ekinkoleddwa, era Mukama alinsasula obulungi 
olw'okunkolimira leero. 13 Awo Dawudi n'abasajja be ne batambula mu 
kkubo: Simeeyi n'ayita ku lusozi okumwolekera, n'akolima ng'agenda, 
n'amukasuukirira amayinja n'ayiwa enfuufu. 14 Kabaka n'abantu bonna 
abaali naye ne bajja nga bakooye; n'aweereraweerera eyo. 15 Awo 
Abusaalomu n'abantu bonna abasajja ba Isisaeri ne bajja e Yerusaalemi ne 


Akisoferi wamu naye. 16 Awo olwatuuka Kusaayi Omwaluki, mukwano 
gwa Dawudi, bwe yajja eri Abusaalomu, Kusaayi n'agamba Abusaalomu 
nti Kabaka abeere omulamu, kabaka abeere omulamu. 17 Abusaalomu 
n'agamba Kusaayi nti Kino kye kisa kyo eri mukwano gwo? ekyakulobera 
okugenda ae mukwano gwo kiki? 18 Kusaayi 'n'agamba Abusaalomu nti 
Nedda; naye oyo Mukama n'abantu bano n'abasajja ba Isiraeri bonna gwe 
balonze n'abanga wuwe era n'abeeranga naye. 19 Era nate nandiweesezza 
ani? sandiweererezza mu maaso g'omwana we? nga bwe nnaweererezanga 
mu maaso ga kitaawo, bwe ntyo bwe nnaabeeranga mu maaso go. 20 Awo 
Abusaalomu n'agamba Akisoferi nti Sala amagezi bwe tuba tukola. 21 
Akisoferi nagamba Abusaalomu nti Yingira eri abazaana ba kitaawe 
b'alese okukuuma ennyumba: awo Isiraeri yerma baliwulira nga kitaawo 
akutamiddwa: awo emikono gya boma abali naawe ne giryoka giba 
n'amaanyi. 22 Awo ne bamutimbira Abusaalomu eweema waggulu ku 
nnyumba; Abusaalomu n'ayingira eri abazaana ba kitaawe mu maaso ga 
Isiraeri yenna. 23 N'okuteesa kwa Akisoferi, kwe yateesanga mu biro 
ebyo, kwabanga ng'omuntu bw'abuuza awali ekigambo kya Katonda: bwe 
kutyo bwe kwabanga okuteesa kwonna okwa Akisoferi eri Dawudi era 
n'eri Abusaalomu. 


17:1 Era nate Akisoferi n'agamba Abusaalomu nti Kannonde nno abasajja 
kakumi mu enkumi bbiri ng'olokoke ngoberere Dawudi ekiro kino: 2 era 
naamutuukako ng'akooye n'emikono gye nga minafu ne mmutiisa: n'abantu 
bonna abali naye banadduka; era naakuba kabaka yekka: 3 n'abantu bonna 
naabakomyawo gy'oli: omusajja gw'onoonya kyenkana bonna nga 
abakomyewo: kale abantu bonna baliba mirembe. 4 Ekigambo ekyo 
Abusaalomu n'akisiima nnyo n'abakadde ba Isiraeri bonna. 5 Awo 
Abusaalomu n'ayogeza nti Mpitira nno ne Kusaayi Omwaluki, tuwulire era 
ye ky'anaayogera. 6 Awo Kusaayi ng'azze eri Abusaalomu, Abusaalomu 
n'amugamba nti Akisoferi ayogedde bw'atyo: tunaakola nga bw'ayogedde? 
oba nga si weewaawo, yogera ggwe. 7 Awo Kusaayi n'agamba 
Abusaalomu nti Okuteesa Akisoferi kw'aleese omulundi guno si kulungi. 8 
Era nate Kusaayi n'ayogera nti Omanyi kitaawo n'abasajja be nga basajja 


ba maanyi, era nga baliko obusungu mu myoyo gyabwe, ng'eddubu 
enyagiddwako abaana baayo ku ttale: era kitaawo musajja mulwanyi, so 
talisula na bantu. 9 Laba, kaakano yeekwese mu bunnya oba walala: awo 
olunaatuuka bwe wanaabaawo ku bo abamu abanaagwa olubereberye, buli 
anaawulira anaayogera nti Wabaddewo okuttibwa kungi mu bantu 
abagoberera Abusaalomu. 10 Awo era n'omuzira alina omutima 
ogulinyanga omutima gw'empologoma, aliyongoberera ddala: kubanga 
Isiraeri yenna bamanyi kitaawo nga musajja wa maanyi, n'abo abali naye 
nga basajja bazira. 11 Naye nze nkuwa amagezi okukuņņaanya gy'oli 
:Isiraeri yenna, okuva ku Ddaani okutuuka e Beeruseba, ng'omusenyu 
oguli ku ttale ly'ennyanja obungi; naawe mwene otabaale. 12 Awo 
tulimusanga mu kifo w'alirabikira, naffe tulimugwako ng'omusulo bwe 
gugwa ku ttaka: naye n'abasajja bonna abali naye tetulisigazaako n'omu. 13 
Era nate bw'aliba nga agenze mu kibuga, kale Isiraeri yenna alireeta 
emigwa eri ekibuga ekyo, ne tukiwalulira mu mugga, okutuusa lwe 
watalirabikayo kayinja nakamu. 14 Awo Abusaalomu n'abasajja ba Isiraeri 
bonna ne boogera nti Okuteesa kwa Kusaayi Omwaluki kusinze okuteesa 
kwa Akisoferi. Kubanga Mukama yali ataddewo okutta okuteesa okulungi 
okwa Akisoferi, Mukama alyoke aleete obubi ku Abusaalomu. 15 Awo 
Kusaayi nagamba Zadooki ne Abiyasaali bakabona nti Bw'atyo ne bw'atyo 
Akisoferi bw'awadde amagezi Abusaalomu n'abakadde ba Isiraeri: nange 
mmuwadde amagezi bw'entyo ne bwe ntyo. 16 Kale nno mutume mangu 
mubuulire Dawudi nti Tosula kiro kino ku misomoko egy'omu ddungu, 
naye tolema kusomoka; kabaka aleme okumalibwawo n'abantu bonna abali 
naye. 17 Era Yonasaani ne Akimaazi ne babeera ku Enerogeri; omuzaana 
n'agendanga n'ababuulira; ne bagenda ne babuulira kabaka Dawudi: 
kubanga tebandiyinzise kulabika nga bayingira mu kibuga. 18 Naye 
omulenzi n'abalaba n'abuulira Abusaalomu: ne bagenda bombi mangu ne 
bajja mu nnyumba ey'omusajja e Bakulimu, eyalina oluzzi mu luggya lwe; 
ne bakka omwo. 19 Omukazi n'addira ekisaanikizo n'akisaanikira ku 
kamwa k'oluzzi, nafukako eņņaano ensekule; so tewaali kigambo 
ky'amanyibwa. 20 Awo abaddu ba Abusaalomu ne bajja eri omukazi mu 
nnyumba; ne boogera nti Akimaazi ne Yonasaani bali ludda wa? Omukazi 


n'abagamba nti Basomose akagga ak'amazzi. Awo bwe baamala 
okubanoonya ne batayinza kubalaba, ne baddayo e Yerusaalemi. 21 Awo 
olwatuuka nga bamaze okugenda ne balinnya ne bava mu luzzi ne bagenda 
ne babuulira kabaka Dawudi: ne bagamba Dawudi nti Mugolokoke 
musomoke amazzi mangu: kubanga gano ge magezi Akisoferi 
g'abasalidde. 22 Awo Dawudi n'agolokoka n'abantu bonna abali naye ne 
basomoka Yoludaani: emmambya bwe yasala nga tekubuzeeko n'omu ku 
bo atannasomoka Yoludaani. 23 Awo Akisoferi bwe yalaba nga tebakutte 
kigambo kyateesezza, n'ateeka amatandiiko ku ndogoyi ye n'agolokoka 
n'addayo eka mu kibuga kye, n'alongoosa ennyumba ye, ne yeetuga; n'afa 
ne bamuziika mu ntaana ya kitaawe. 24 Awo Dawudi n'ajja e 
Makanayimu. Abusaalomu n'asomoka Yoludaani, ye n'abasajja ba Isiraeri 
bonna wamu naye. 25 Abusaalomu n'afnula Amasa omukulu w'eggye mu 
kifo kya Yowaabu. Era Amasa yali mwana wa musajja erinnya lye Isira 
Omuisiraeri eyayingira eri Abbigayiri muwala wa Nakasi, muganda wa 
Zeruyiya nnyina Yowaabu. 26 Awo Isiraeri ne Abusaalomu ne basiisira mu 
nsi ya Gireyaadi. 27 Awo olwatuuka Dawudi bwe yatuuka e Makanayimu, 
Sobi mutabani wa Nakasi ow'e Labba eky'abaana ba Amoni ne Makiri 
mutabani wa Ammiyeri ow'e Lodebali ne Baluzirayi Omugireyaadi ow'e 
Logerimu, 28 ne baleeta ebitanda, n'ebibya, n'entamu, n'ennaano, ne sayiri, 
n'obutta, n'ennyaano ensiike, n'ebijanjaalo, n'empindi, n'empokya ensiike, 29 
n'omubisi gw'enjuki, n'omuzigo, n'endiga, n'amata g'ente amakalu, nga 
bamuleetera Dawudi n'abantu abali naye okulya: kubanga baayogera nti 
Abantu balumiddwa enjala era bakooye era balumiddwa ennyonta mu 
ddungu. 


18:1 Awo Dawudi n'abala abantu abali naye n'abateekako abaami b'enkumi 
n'abaami b'ebikumi. 2 Dawudi n'agaba eggye, ekitundu eky'okusatu nga 
kiri wansi w'omukono gwa Yowaabu n'ekitundu eky'okusatu nga kiri wansi 
w'omukono gwa Abisaayi mutabani wa Zeruyiya, muganda wa Yowaabu, 
n'ekitundu eky'okusatu nga kiri wansi w'omukono gwa Ittayi Omugitti. 
Kabaka n'agamba abantu nti Nange mwene siireme kutabaala nammwe. 3 
Naye abantu ne boogera nti Tootabaale ggwe: kubanga ffe bwe tunadduka 


tebasseeyo mwoyo eri ffe; so ffe bwe tunaafaako ekitundu kyaffe, 
tebasseeyo mwoyo eri ffe: naye ggwe ku ffe wenkana kakumi omuwendo: 
kale nno ekisinga obulungi weeteeketeeke okutudduukirira ng'oyima mu 
kibuga. 4 Kabaka n'abagamba nti Kye musiima kye nnaakola. Kabaka 
n'ayimirira ku mabbali g'omulyango, abantu bonna ne bafuluma ebikumi 
n'enkumi. 5 Awo kabaka n'alagira Yowaabu ne Abisaayi ne Ittayi 
ng'ayogera nti Mumukwata mpola ku lwange omulenzi, Abusaalomu. 
Abantu bonna ne bawulira kabaka bwe yalagira abaami bonna ebigambo 
bya Abusaalomu. 6 Awo abantu ne batabaala okulwana ne Isiraeri: olutalo 
ne luba mu kibira kya Efulayimu. 7 Awo abantu ba Isiraeri ne bagobebwa 
eyo mu maaso g'abaddu ba Dawudi, ne waba eyo ku lunaku olwo 
okuttibwa kungi okw'abasajja obukumi bubiri. 8 Kubanga olutalo Iwabuna 
eyo ensi yonna: ekibira ne kitta abantu bangi ku lunaku olwo okusinga 
ekitala be kyatta. 9 Awo Abusaalomu yali ali awo n'asisinkana n'abaddu ba 
Dawudi. Abusaalomu ne yeebagala ennyumbu ye, ennyumbu n'eyita wansi 
w'amatabi amaziyivu ag'omwera omunene, omutwe gwe ne gukwata ku 
mwera, n'asitulibwa wakati w'eggulu n'ensi; ennyumbu gye yali 
yeebagadde n'etambula mu maaso. 10 Ne waba omusajja eyakiraba 
n'abuulira Yowaabu n'ayogera nti Laba, ndabye Abusaalomu 
ng'awaaikiddwa ku mwera. 11 Yowaabu n'agamba omusajja eyamubuulira 
nti Okulaba nno okirabye, kale kiki ekikulobedde okumukubira eyo wansi? 
nange nandikuwadde ebitundu ebya ffeeza kkumi n'oiukoba. 12 Omusajja 
n'agamba Yowaabu nti Newakubadde nga pyenda okuweebwa mu ngalo 
zange ebitundu ebya ffeeza olukumi, naye sandigololedde mukono gwange 
ku mwana wa kabaka: kubanga twali tuwulira kabaka n'alagira ggwe ne 
Abisaayi ne Ittayi ng'ayogera nti Mwekuume waleme okubaawo anaakoma 
ku mulenzi Abusaalomu. 13 Naye singa nkoze eby'obulimba okutta 
obulamu bwe, (so tewali kigambo ekikwekebwa kabaka,) kale ggwe 
kennyini wandyeggyeeyo. 14 Awo Yowaabu n'ayogera nti Siyinza 
kutootatoota naawe bwe ntyo. N'addira obusaale busatu mu ngalo ze 
n'abumufumita Abusaalomu mu mutima, bwe yali ng'akyali mulamu wakati 
mu mwera. 15 N'abalenzi kkumi abaatwalanga ebyokulwanyisa ebya 
Yowaabu ne bazingiza Abusaalomu ne bamufumita ne bamutta. 16 Awo 


Yowaabu n'afuuwa ekkondeere abantu ne bakomawo okugoberera Isiraeri: 
kubanga Yowaabu yabaziyiza. 17 Ne batwala Abusaalomu ne bamusuula 
mu bunnya buli obunene mu kibira, ne bamutuumako entuumo y'amayinja 
nnene nnyo: awo Isiraeri yenna ne baddukira buli muntu mu weema ye. 18 
Era Abusaalomu bwe yali ng'akyali mulamu yaddira empagi eri mu 
kiwonvu kya kabaka n'agyesimbira: kubanga yayogera nti Sirina mwana 
kwe balijjuukirira erinnya lyange: n'ayita empagi erinnya lye ye bwe lyali: 
era eyitibwa kijjukizo kya Abusaalomu ne leero. 19 Awo Akimaazi 
mutabani wa Zadooki n'ayogera nti Ka nziruke kaakano ntwalire kabaka 
ebigambo Mukama bw'amuwalanidde eggwanga ku balabe be. 20 
Yowaabu n'amugamba nti Tootwale bigambo leero, naye olibitwala 
olulala: naye leero tootwale bigambo, kubanga omwana wa kabaka 
afudde. 21 Awo Yowaabu n'agamba Omukusi nti Genda obuulire kabaka 
byolabye. Omukusi n'akutamira Yowaabu n'adduka. 22 Awo Akimaazi 
mutabani wa Zadooki ne yeeyongera okugamba Yowaabu omulundi 
ogw'okubiri nti Ka mmale gadduka nange, nkwegayiridde, ngoberere 
Omukusi. Yowaabu n'ayogera nti Oyagalira ki okudduka; mwana wange, 
ataaweebwe mpeera olw'ebigambo? 23 (N'ayogera nti) Naye ka mmale 
gadduka. N'amugamba nti Dduka. Awo Akimaazi n'addukira mu kkubo 
ery'Olusenyi n ayisa Omukusi. 24 Awo Dawudi yali atudde wakati 
w'emiryango ebiri: omukuumi n'alinnya waggulu ku wankaaki ku bbugwe, 
n'ayimusa amaaso ge n'atunula, kale, laba, omusajja ng'adduka yekka. 25 
Omukuumi n'ayogerera waggulu n'abuulira kabaka. Kabaka n'ayogera nti 
Oba ng'ali omu, aleese ebigambo mu kamwa ke. N'ayanguwa okujja 
n'asembera kumpi. 26 Omukuumi n'alaba omusajja ow'okubiri ng'adduka: 
omukuumi n'akoowoola omuggazi n'ayogera nti Laba, omusajja ow'okubiri 
ng'adduka yekka. Kabaka n'ayogera nti Era naye aleese ebigambo. 27 
Omukuumi n'ayogera nti Ndowooza ng'enziruka y'oyo akulembedde 
eritpanga enziruka ya Akimaazi mutabani wa Zadooki. Kabaka n'ayogera 
nti Ye musajja omulungi n'ebigambo by'azze nabyo birungi. 28 Akimaazi 
n'akoowoola n'agamba kabaka nti Mirembe. N'avuunama amaaso ge mu 
maaso ga kabaka n'ayogera nti Atenderezebwe Mukama Katonda wo, 
awaddeyo abasajja abaagololera omukono gwabwe ku mukama wange 


kabaka. 29 Kabaka n'ayogera nti Omulenzi Abusaalomu gy'ali mirembe? 
Akimaazi n'addamu nti Yowaabu bwe yatuma omuddu wa kabaka, nze 
omuddu wo, nalabye oluyoogaano olunene, naye ne simanya bwe 
lwabadde. 30 Kabaka n'ayogera nti Weekooloobye oyimirire eno. Ne 
yeekooloobya n'ayimirira buyimirizi. 31 Kale, laba, Omukusi n'ajja; 
Omukusi n'ayogera nti Ndeetedde mukama wange kabaka ebigambo: 
kubanga Mukama awalanye eggwanga lye leero ku abo bonna 
abaakugolokokerako. 32 Kabaka n'agamba, Omukusi nti Omulenzi 
Abusaalomu gy'ali mirembe? Omukusi n'addamu nti Abalabe ba mukama 
wange kabaka n'abo bonna abaakugolokokerako okukukola akabi babe 
ng'omulenzi oyo bw'ali. 33 Awo kabaka ne yeeraliikirira nnyo n'alinnya 
n'agenda mu nju eri ku wankaaki n'akaaba amaziga: awo ng'agenda 
n'ayogera bw'atyo nti Ai, mwana wange Abusaalomu, mwana wange, 
mwana wange Abusaalomu! singa nkufiiridde, ai Abusaalomu, mwana 
wange, mwana wange! 


19:1 Awo ne babuulira Yowaabu nti Laba, kabaka akaaba amaziga 
akungubagira Abusaalomu 2 Awo ku lunaku olwo okuwangula ne kufuuka 
okukungubaga eri abantu bonna: kubanga abantu ne bawulira nga boogera 
ku lunaku olwo nti Kabaka anakuwalira mutabani we. 3 Awo ku lunaku 
olwo okuwangula ne kufuuka okukungubaga eri abantu bonna: kubanga 
abantu ne bawulira nga boogera ku lunaku olwo nti Kabaka anakuwalira 
mutabani we. 4 Kabaka n'abikka ku maaso ge, kabaka n'akaaba 
n'eddoboozi ddene nti mwana wange Abusaalomu, ai Abusaalomu, mwana 
wange, mwana wange! 5 Awo Yowaabu n'ayingira mu nnyumba eri 
kabaka, n'ayogera nti Oswazizza leero amaaso g'abaddu bo bonna, 
abaawonyezza leero obulamu bwo n'obulamu bwa batabani bo ne bawala 
bo n'obulamu bwa bakazi bo n'obulamu bw'abazaana bo; 6 kubanga 
oyagala abakukyawa n'okyawa abakwagala. Kubanga oyatudde leero 
ng'abakulu n'abaddu si kintu gy'oli: kubanga leero ntegedde, singa 
Abusaalomu abadde mulamu naffe fenna nga tufudde leero, kale 
wandikisiimye nnyo. 7 Kale nno golokoka ofulume oyogere n'abaddu bo 
bulungi: kubanga ndayira Mukama, bw'otoofulume, tewaabeere naawe 


ekiro kino omusajja nomu: n'ekyo kirisinga obubi ennaku zonna ze 
waakalaba okuva mu buto bwo ne kaakano. 8 Awo kabaka n'agolokoka 
n'atuula mu mulyango. Ne babuulira abantu bonna nti Laba, kabaka atudde 
mu mulyango: abantu bonna ne bakiikira kabaka. Awo Isiraeri yali 
addukidde buli muntu mu weema ye. 9 Abantu bona ne baba nga 
bawakana mu bika bya Isiraeri byonna nga boogera nti Kabaka ye 
yatuwonya mu mukono gw'abalabe baffe, n'atulokola mu mukono 
gw'Abafirisuuti; kale kaakano adduse Abusaalomu okuva mu nsi. 10 Ne 
Abusaalomu gwe twafukako amafuta okutufuga afiiridde mu lutalo. Kale 
nno kiki ekibalobera okwogera ekigambo eky'okukomyawo kabaka? 11 
Awo kabaka Dawudi n'atumira Zadooki ne Abiyasaali bakabona 
ng'ayogera nti Mugambe abakadde ba Yuda nti Kiki ekibalwisa mmwe 
okukira bonna okukomyawo kabaka mu nnyumba ye? kubanga ebigambo 
bya Isiraeri yenna bituuse eri kabaka, okumuleeta mu nnyumba ye. 12 
Mmwe muli baganda bange, mmwe muli magumba gange n'omubiri 
gwange: kale kiki ekibalwisa okukira bonna okukomyawo kabaka? 13 Era 
mugambe Amasa nti Toli magumba gange na mubiri gwange? Katonda 
ankole bw'atyo n'okukirawo, oba nga toliba mukulu wa ggye mu maaso 
gange ennaku zonna mu kifo kya Yowaabu. 14 N'akutamya emitima 
gy'abasajja bonna aba Yuda ng'omutima gw'omuntu omu; n'okutuma ne 
batumira kabaka nga boogera nti Komawo ggwe n'abaddu bo bonna. 15 
Awo kabaka n'a komawo n'ajja ku Yoludaani. Abayuda ne bajja e 
Girugaali okugenda okusisinkana ne kabaka, okusomosa kabaka 
Yoludaani. 16 Awo Simeeyi mutabani wa Gera, Omubenyamini ow'e 
Bakulimu n'ayanguwa n'aserengeta wamu n'abasajja ba Yuda okusisinkana 
ne kabaka Dawudi. 17 Era ne waba naye abasajja lukumi aba Benyamini, 
ne Ziba omuddu w'ennyumba ya Sawulo ne batabani be kkumi na bataano 
n'abaddu be amakumi abiri nga bali naye; ne basomoka Yolu daani kabaka 
nga waali. 18 Eryato ne liwunguka okuwungula ab'omu nnyumba ya 
kabaka a'okukola nga bw'anaasiima. Simeeyi mutabani wa Gera 
n'avuunamira kabaka ng'asomose Yoludaani. 19 N'agamba kabaka nti 
Mukama wange aleme okunzisaako obutali butuukirivu, so tojjukira ekyo 
omuddu wo kye yakola ng'agira ekyejo ku lunaku mukama wange kabaka 


lwe yava mu Yerusaalemi, kirumye omwoyo kabaka. 20 Kubanga omuddu 
wo amanyi nga nayonoona: laba, kyenvudde njija leero nga nze nsoose 
ennyumba yonna.eya Yusufu okuserengeta okusisinkana ne mukama 
wange kabaka. 21 Naye Abisaayi mutabani wa Zeruyiya n'addamu 
n'ayogera nti Simeeyi tattibwe olwa kino kubanga yakolimira oyo Mukama 
gwe yafukako amafuta? 22 Dawudi n'ayogera nti Nfaayo ki eri mmwe, 
mmwe batabani ba Zeruyiya, mmwe okubeera leero abalabe bange? 
wanaabaawo anattibwa leero mu Isiraeri? kuba simanyi nga ndi kabaka wa 
Isiraeri leero? 23 Kabaka n'agamba Simeeyi nti Toofe. Kabaka 
n'amulayirira. 24 Awo Mefibosesi mutabani wa Sawulo n'aserengeta 
okusisinkana ne kabaka; era yali tanaabanga bigere newakubadde okumwa 
ebirevu newakubadde okwoza engoye ze okuva ku lunaku kabaka lwe 
yagenderako okutuusa ku lunaku lwe yakomawo emirembe. 25 Awo 
olwatuuka bwe yatuuka e Yerusaalemi okusisinkana ne kabaka, kabaka 
n'amugamba nti Kiki ekyakulobera okugenda nange, Mefibosesi? 26 
N'ayogera nti Mukama wange, ai kabaka, omuddu wange yannimba: 
kubanga omuddu wo yayogera nti Naateeka amatandiiko ku ndogoyi 
ngyebagale nyende ne kabaka; ku banga omuddu wo mulema. 27 Era 
yawaayiriza omuddu wo eri mukama wange kabaka; naye mukama wange 
kabaka aliņņanga malayika wa Katonda: kale kola ekiri mu maaso go 
ekirungi. 28 Kubanga ennyumba yonna eya kitange baali bafu bufu mu 
maaso ga mukama wange kabaka: naye n'otuuza omuddu wo mu bo abalya 
ku mmeeza yo ggwe. Kale nnina nsonga ki neeyongere okukaabira 
kabaka? 29 Kabaka n'amugamba nti Ekikwogeza ki nate ku bigambo byo? 
Nze njogera nti Ggwe ne Ziba mugabane ensi. 30 Mefibosesi n'agamba 
kabaka nti Weewaawo, atwale byonna, kubanga mukama wange kabaka 
atuuse mirembe mu nnyumba ye ye. 31 Awo Baluzirayi Omugireyaadi 
n'aserengeta okuva e Logerimu; n'asomoka Yoludaani wamu ne kabaka 
okumusomosa Yoludaani. 32 Era Baluzirayi yali musajja mukadde nnyo, 
nga yaakamaze emyaka kinaana: era yali amuliisizza kabaka bwe yali 
atuula e Makanayimu; kubanga yali musajja mukulu nnyo. 33 Kabaka 
n'agamba Baluzirayi nti Jjangu osomoke nange, nange ndikuliisiza wamu 
nange mu Yerusaalemi. 34 Baluzirayi nagamba kabaka nti Ennaku 


ez'emyaka egy'obulamu bwange zenkana wa, nnyambuke ne kabaka 
nyende e Yerusaalemi? 35 Leero naakamaze emyaka kinaana: nnyinza 
okwawulamu ebirungi n'ebibi? omuddu we, awoomerwa bye ndya oba bye 
nnywa? nkyayinza okuwulira eddoboozi ly'abasajja abayimba n'abakazi 
abayimba? kale omuddu wo yandibeeredde ki nate azitoowerera mukama 
wange kabaka? 36 Omuddu wo ayagala okusomoka Yoludaani obusomosi 
wamu ne kabaka era olw'ekyo kabaka yandimpeeredde ki empeera 
eyenkanidde awo? 37 Nkwegayiridde, omuddu wo addeyo nate afiire mu 
kibuga ky'ewaffe, awali entaana ya kitange ne mmange. Naye, laba, 
omuddu wo Kimamu; oyo ye aba asomoka ne mukama wange kabaka; era 
omukolanga ky'olisiima. 38 Kabaka n'addamu nti Kimamu anaasomoka 
nange, era ndimukola ky'olisiima: era kyonna ky'olyagala okunteekako, 
ndikukikolera. 39 Abantu bonna ne basomoka Yoludaani kabaka 
n'asomoka: kabaka n'anywegera Baluzirayi n'amusabira omukisa; naddayo 
mu kifo kye ye. 40 Awo kabaka n'asomoka n'agenda e Girugaali, Kimamu 
n'asomoka naye: abantu bonna aba Yuda ne basomosa kabaka era 
n'ekitundu ky'abantu ba Isiraeri. 41 Awo, laba, abasajja ba Isiraeri bonna ne 
bajja eri kabaka ne bagamba kabaka nti Baganda baffe abasajja ba Yuda 
bakubbidde ki, ne basomosa Yoludaani kabaka n'ab'omu nnyumba ye 
n'abasajja ba Dawudi bonna wamu naye? 42 Awo abasajja ba Yuda bonna 
ne baddamu abasajja ba Isiraeri nti Kubanga kabaka atuli kumpi mu 
luganda: kale musunguwalira ki olw'ekigambo ekyo? twali tulidde 
n'akatono ekintu kyonna ekya kabaka? oba atuwadde ekirabo kyonna? 43 
Awo abasajja ba Isiraeri ne baddamu abasajja ba Yuda ne boogera nti 
Ebitundu kkumi ebya kabaka byaffe, era ffe tulina bingi mu Dawudi 
okukira mmwe: kale mwatunyoomera ki obutasooka kubuuza ffe nga 
muteesa naffe okukomyawo kabaka waffe? Ebigambo eby'abasajja ba 
Yuda ne bisinga obukambwe ebigambo eby'abasajja ba Isiraeri. 


20:1 Awo omusajja wa Beriali yali ali eyo, erinnya lye Seba, mutabani wa 
Bikuli, Omubenyamini: n'afuuwa ekkondeere n'ayogera nti Tetulina 
mugabo mu Dawudi so tetulina busika mu mutabani wa Yese: mudde buli 
muntu mu weema ze, ggwe Isiraeri. 2 Awo abasajja ba Isiraeri bonna ne 


baddayo okuleka okugoberera Dawudi ne bagoberera Seba mutabani wa 
Bikuli: naye abasajja ba Yuda ne beegatta ne kabaka waabwe, okuva ku 
Yoludaani okutuuka e Yerusaalemi. 3 Awo Dawudi n'ajja' mu nnyumba ye 
e Yerusaalemi; kabaka n'atwala abakazi kkumi abazaana be, be yali alese 
okukuuma ennyumba, n'abateeka mu kkomera n'abaliisanga, naye 
n'atayingira gye bali. Awo ne basibibwa okutuusa ku lunaku kwe baafiira 
nga tebalina ba bbaabwe. 4 Awo kabaka n'agamba Amasa nti Mpitira 
abasajja ba Yuda bakugtlaane ennaku ssatu nga tezinnayitawo, naawe 
obeeranga wano. 5 Awo Amasa n'agenda okukurlnaanya Yuda: naye 
n'amala ebiro okukira bye yamuteekerawo. 6 Dawudi n'agamba Abisaayi 
nti Kaakano Seba mutabani wa Bikuli alitukola obubi okusinga 
Abusaalomu bwe yakola: twala abaddu ba mukama wo omugoberere 
aleme okugenda mu bibuga ebiriko enkomera n'awona okuva mu maaso 
gaffe. 7 Ne wafuluma okumugoberera abasajja ba Yowaabu n'Abakeresi 
n'Abaperesi n'abasajja bonna ab'amaanyi: ne bava mu Yerusaalemi 
okuyigganya Seba mutabani wa Bikuli. 8 Bwe baatuuka ku jjinja eddene 
eriri mu Gibyoni, Amasa n'ajja okubasisinkana. Era Yowaabu yali yeesibye 
ebyambalo bye eby'entalo bye yayambala, era nga kuliko olukoba n'ekitala 
nga kisibiddwa mu kiwato kye mu kiraato kyakyo; awo ng'afuluma 
n'ekisowokamu ne kigwa. 9 Yowaabu n'agamba Amasa nti Oli mirembe, 
muganda wange? Yowaabu n'akwata Amasa ku kirevu n'omukono gwe 
ogwa ddyo okumunywegera. 10 Naye Amasa n'atassaayo mwoyo eri 
ekitala ekyali mu mukono gwa Yowaabu: n'amufumisa ekyo olubuto 
n'ayiwa ebyenda bye wansi n'atamufumita lwa kubiri; n'afa. Yowaabu ne 
Abisaayi muganda we ne bayigganya Seba mutabani wa Bikuli. 11 Awo ne 
wayimirira wali omu ku balenzi ba Yowaabu n'ayogera nti Ayagala 
Yowaabu era ali ku luuyi lwa Dawudi agoberere Yowaabu. 12 Era Amasa 
yali agalamidde nga yeekulukuunya mu musaayi gwe wakati mu luguudo. 
Awo omusajja oyo bwe yalaba ng'abantu bonna bayimiridde buyimirizi, 
n'asitula Amasa n'amuggya mu luguudo n'amutwala ku ttale, n'amusuulako 
ekyambalo, gwe yalaba buli amuyitako ng'ayimirira. 13 Awo bwe 
yaggibwa mu luguudo, abantu bonna ne beeyongerayo nga bagoberera 
Yowaabu, okuyigganya Seba mutabani wa Bikuli. 14 N'atambula n'abunya 


ebika byonna ebya Isiraeri n'atuuka e Aberi ne Besumaaka n'Ababeri 
bonna: ne bakunyaana ne bamugoberera nabo. 15 Ne bajja ne bamuzingiza 
mu Aberi eky'e Besumaaka, ne batuuma ekifunvu ku kibuga nga kyolekera 
ekigo: abantu bonna abaali ne Yowaabu ne bakoonanga bbugwe 
okumusuula. 16 Awo omukazi ow'amagezi n'ayogerera waggulu ng'ayima 
mu kibuga nti Muwulire, muwulire; mbeegayiridde, mugambe Yowaabu 
nti Sembera wano njogere naawe. 17 N'amusemberera; omukazi n'ayogera 
nti Ggwe Yowaabu? N'addamu nti Nze nzuuyo. N'alyoka amugamba nti 
Wulira ebigambo eby'omuzaana wo. N'addamu nti Mpulira. 18 N'alyoka 
ayogera nti Edda baayogeranga nti Tebalirema kubuuliza magezi e Yaberi: 
ne bamalira awo ekigambo. 19 Nze ndi wa ku abo abaagala emirembe era 
abeesigwa mu Isiraeri: oyagala okuzikiriza ekibuga ne nnyina w'abaana mu 
Isiraeri: oyagalira ki okumira obusika bwa Mukama? 20 Yowaabu 
n'addamu n'ayogera nti Kiddire eri, kiddire eri nze okumira oba 
okuzikiriza. 21 Ekigambo si bwe kiri bwe kityo: naye omusajja ow'ensi 
ey'ensozi eya Efulayimu, erinnya lye Seba mutabani wa Bikuli, agololedde 
omukono gwe ku kabaka, ku Dawudi: mumuweeyo ye yekka, nange n'ava 
ku kibuga. Omukazi nagamba Yowaabu nti Laba, omutwe gwe 
gunaakasukibwa eri ggwe ku bbugwe. 22 Awo omukazi n'agenda eri 
abantu bonna n'amagezi ge. Ne bamusalako omutwe Seba mutabani wa 
Bikuli, ne bagukasuka eri Yowaabu. N'afuuwa ekkondeere, ne basaasaana 
okuva ku kibuga, buli muntu mu weems ve. Yowaabu n'addayo e 
Yenisaalemi eri kabaka. 23 Awo Yowaabu ye yali omukulu w'eggye 
lyonna erya Isiraeri: ne Benaya mutabani wa Yekoyaada ye yali omukulu 
w'Abakeresi n'Abaperesi; 24 ne Adolaamu ye yali omusolooza w'omusolo: 
ne Yekosafaati mutabani wa Akirudi ye yali omujjukiza: 25 ne Seva ye 
yali omuwandiisi: ne Zadooki ne Abiyasaali be baali bakabona: 26 ne Ira 
Omuyayiri naye yali mukulu wa Dawudi. 


21:1 Awo ne waba enjala ku mirembe gya Dawudi emyaka esatu buli 
mwaka nga guddirira gunnaagwo; Dawudi n'anoonya amaaso ga Mukama. 
Mukama n'ayegera nti Lwa Sawulo na lwa nnyumba ye ey'omusaayi, 
kubanga yatta Abagibyoni. 2 Kabaka n'ayita Abagibyoni n'abagamba: (era 


Abagibyoni tebaali ba ku baana ba Isiraeri naye ba ku kitimdu ekyasigala 
eky'Abamoli; n'abaana ba Isiraeri baali babalayiridde: Sawulo n'ayagala 
okubatta ng'akwatiddwa obuggya olw'abaana ba Isiraeri ne Yuda:) 3 
Dawudi n'agamba Abagibyoni nti Naabakolera ki? era naatangirira na ki, 
mulyoke musabire omukisa obusika bwa Mukama? 4 Awo Abagibyoni ne 
bamugamba nti si kigambo kya ffeeza oba zaabu eri ffe ne Sawulo oba 
nnyumba ye; so tekitusaanira kutta muntu yenna mu Isiraeri. N'ayogera nti 
Kyemunaayogera naakibakolera. 5 Ne bagamba kabaka nti Omusajja 
eyatuzikiriza n'atusalira amagezi, tumalibwewo obutabeera mu nsalo zonna 
eza Isiraeri, 6 baweeyo eri ffe abasajja musanvu ku batabani be, 
tubawanike eri Mukama mu Gibeya ekya Sawulo omulonde wa Mukama. 
Kabaka n'ayogera nti Ndibawaayo. 7 Naye kabaka n'asonyiwa Mefibosesi 
mutabani wa Yonasaani mutabani wa Sawulo, olw'ekirayiro kya Mukama 
ekyali wakati waabwe, wakati wa Dawudi ne Yonasaani mutabani wa 
Sawulo. 8 Naye kabaka n'atwala batabani ba Lizupa muwala wa Aya 
bombi, be yazaalira Sawulo, Alumoni ne Mefibosesi: ne batabani ba Mikali 
muwala wa Sawulo abataano, be yazaalira Aduliyeri mutabani wa 
Baluzirayi Omumekolasi: 9 n'abawaayo mu mikono gy'Abagibyoni, ne 
babawanikira ku lusozi mu maaso ga Mukama, ne bafiira wamu (bonna) 
omusanvu: era battibwa mu biro eby'amakungula nga kyebijje bisooke, 
amakungula ga sayiri nga gatanudde okubaawo. 10 Awo Lizupa muwala 
wa Aya n'addira ebibukutu n'abyeyalira ku lwazi, okuva ku makungula we 
gaasookera okutuusa amazzi Iwe gabafukibwako agava mu ggulu; 
n'ataganya nnyonyi za mu bbanga kubagwako emisana newakubadde 
ensolo ez'omu nsiko ekiro. 11 Ne babuulira Dawudi Lizupa muwala wa 
Aya, omuzaana wa Sawulo, bye yakola. 12 Dawudi n'agenda n'aggya 
amagumba ga Sawulo n'amagumba ga Yonasaani mutabani we ku basajja 
ab'e Yabesugireyaadi, abaali bagabbye mu luguudo olw'e Besusani 
Abafirisuuti gye baagawanikira ku lunaku Abafirisuuti kwe battira Sawulo 
e Girubowa: 13 naggyayo amagumba ga Sawulo n'amagumba ga 
Yonasaani mutabani we; ne bakuņnaanya amagumba g'abo 
abaawanikibwa. 14 Ne baziika amagumba ga Sawulo ne Yonasaani 
mutabani we mu nsi ya Benyamini mu Zeera mu ntaana ya Kiisi kitaawe: 


ne bakola byonna kabaka bye yalagira. Awo oluvannyuma Iw'ebyo 
Katonda ne yeegayirirwa ensi. 15 Awo Abafirisuuti ne balwana nate ne 
Isiraeri; Dawudi n'aserengeta n'abaddu be wamu naye n'alwana 
n'Abafirisuuti: Dawudi n'ayongobera. 16 Awo Isubibenobu ow'oku baana 
b'erintu liri, obuzito bw'effumu lye sekeri za kikomo ebikumi bisatu, nga 
yeesibye (ekitala) ekiggya, n'ayagala okutta Dawudi. 17 Naye Abisaayi 
mutabani wa Zeruyiya n'amuddukirira n'afumita Omufirisuuti n'amutta. 
Awo abasajja ba Dawudi ne bamulayiyira nga boogera nti Tokyatabaala 
naffe oleme okuzikiza ettabaaza ya Isiraeri. 18 Awo olwatuuka 
oluvannyuma lw'ebyo ne waba nate entalo n'Abafirisuuti e Gobu: awo 
Sibbekayi Omukusasi n'atta Safu ow'oku baana b'erintu liri. 19 Awo ne 
waba nate entalo n'Abafirisuuu e Gobu; awo Erukanani mutabani wa 
Yaale-ole-gimu Omubesirekemu n'atta Goliyaasi Omugitti, olunyago 
lw'effumu lye Iwalinynga omuti ogulukirwako engoye. 20 Ne waba nate 
entalo e Gaasi, ne wabaayo omusajja omuwanvu ennyo, eyalina engalo 
omukaaga ku buli mukono n'obugere omukaaga ku buli kigere, omuwendo 
gwabyo abiri mu bina; era naye yazaalirwa erintu liri. 21 Awo bwe 
yasoomoza Isiraeri, Yonasaani mutabani wa Simeeyi muganda wa Dawudi 
n'amutta. 22 Abo abaana baazaalirwa erintu liri e Gaasi; ne bagwa 
n'omukono gwa Dawudi n'omukono gw'abaddu be. 


22:1 Awo Dawudi nagamba Mukama ebigambo eby'oluyimba luno ku 
lunaku Mukama kwe yamuwonyeza mu mukono gw'abalabe be bonna ne 
mu mukono gwa Sawulo: 2 n'ayogera nti Mukama lwe lwazi lwange era 
ekigo kyange era omulokozi wange, owange nze; 3 Katonda ow'olwazi 
lwange, oyo gwe nneesiganga; Engabo yange, era ejjembe ery'obulokozi 
bwange, ekigo kyange ekiwanvu, era ekiddukiro kyange; Omulokozi 
wange, ggwe omponya mu kyejo. 4 Naakaabira Mukama, asaanidde 
okutenderezebwa: Bwe ntyo bwe nnaalokokanga eri abalabe bange. 5 
Kubanga amayengo ag'okufa gazingiza, Amataba ag'obutatya Katonda ne 
gantiisa. 6 Emigwa egy'emagombe gyanneetooloola: Ebyambika eby'okufa 
byantuukako. 7 Bwe nnalaba ennaku ne nkaabira Mukama, Weewaawo, 
nakaabira Katonda wange: N'awulira eddoboozi lyange ng'ayima mu 


yeekalu ye, Okukaaba kwange ne kutuuka mu matu ge. 8 Ensi n'eryoka 
esagaasagana n'ekankana, Emisingi gy'eggulu ne gijjulukuka Ne 
gikankanyizibwa, kubanga asunguwadde. 9 Omukka ne gunyooka okuva 
mu nnyindo ze, N'omuliro ogwava mu kamwa ke ne gwokya: Ne gukwata 
amanda. 10 Yakutamya n'eggulu n'aserengeta; Ekizikiza ekiziyivu ne kiba 
wansi w'ebigere bye. 11 Ne yeebagala kerubi n'abuuka: Weewaawo, 
yalabikira ku biwawaatiro by'empewo. 12 N'afuula ekizikiza okuba 
eweema ezimwetooloola: Amazzi we gakunyaanrra, ebire ebiziyivu 
eby'omu ggulu. 13 Okumasamasa okwali mu maaso ge Ne kwasa amanda 
ag'omuliro. 14 Mukama n'abwatuka ng'ayima mu ggulu, Ali waggulu 
ennyo n'aleeta eddoboozi lye. 15 N'alasa obusaale n'abasaasaanya; 
N'aweereza okumyansa n'abeeraliikiriza. 16 Awo ensalosalo ez'ennyanja 
ne ziryoka zirabika, Emisingi gy'ensi ne gyeruka, Olw'okunenya kwa 
Mukama, Olw'okufuuwa omukka ogw'omu nnyindo ze. 17 Yatuma 
ng'ayima waggulu n'antwala; N'ampalula n'anziya mu mazzi amangi; 18 
N'amponya eri omulabe wange ow'amaanyi, Eri abo abaankyawa; kubanga 
bannyinga amaanyi. 19 Bangwako ku lunaku kwe nnalabira ennaku: Naye 
Mukama ye yannyweza 20 Era n'anfulumya n'andeeta mu kifo ekigazi: 
Yamponya kubanga yansanyukira. 21 Mukama yampa empeera 
ng'obutuukirivu bwange bwe bwali: Ansasudde ng'obulongoofu bw'engalo 
zange bwe bwali. 22 Kubanga nakuumanga amakubo ga Mukama, So 
sidanga ku Katonda wange lwa kyejo. 23 Kubanga emisango gye gyonna 
gy'abanga mu maaso gange: N'amateeka ge sigavangamu. 24 Era nabanga 
eyatuukirira eri ye, ne nneekuuma mu butali butuukirivu bwange. 25 
Mukama kyavudde ansasula ng'obutuukirivu bwange bwe bwali: 
Ng'obulongoofu bwange bwe bwali mu maaso ge. 26 Awali ow'ekisa 
oneeraganga wa kisa, Awali omuatu eyatuukirira oneeraganga 
mutuukirivu; 27 Awali omulongoofu oneeraganga mulongoofu; Era awali 
omukakanyavu oneeraganga aziyiza. 28 Era olirokola abantu 
abaabonyabonyezebwa: Naye amaaso go gatunuulira ab'amalala obasse 
wansi. 29 Kubanga ggwe ttabaaza yange, ai Mukama: Era Mukama 
alyakira ekizikiza kyange. 30 Kubanga ku lulwo nziruka mbiro ne nnumba 
ekibiina: Ku lwa Katonda wange mbuuka ekigo: 31 Katonda ekkubo lye 


lyaruukirira: Ekigambo kya Mukama kyakemebwa; Oyo ye ngabo eri abo 
bonna abamwesiga. 32 Kubanga ani Katonda wabula Mukama? Oba ani 
lwazi wabula Katonda waffe? 33 Katonda kye kigo kyange eky'amaanyi: 
Era alutltlamya eyatuukirira mu kkubo lye. 34 Afuula ebigere bye okuba 
(ng'ebigere) by'ennangaazi: Era anteeka ku bifo byange ebigulumivu. 35 
Ayigiriza engalo zange okulwana; Emikono gyange ne gitega omutego 
ogw'ekikomo. 36 Era ompadde engabo ey'obulokozi bwo: 
N'obuwombeefu bwo bungulumizizza. 37 Wagaziya ebisinde byange 
wansi wange, Ebigere byange ne bitaseerera. 38 Nayigganya abalabe bag, 
ne mbazikiriza; So saakyuka nate nga tebannamalibwawo. 39 Era 
mbamazeewo ne mbafumitira ddala n'okuyinza ne batayinza kugolokoka: 
Weewaawo, bagudde wansi w'ebigere byange. 40 Kubanga onsibye 
amaanyi ag'okulwana: Owangudde wansi wange abo abangolokokerako. 
41 Era abalabe bange obankubizza amabega, nzikirize abo abankyawa. 42 
Baatunula naye tewali wa kulokola; Baatunuulira Mukama naye 
n'atabaddamu. 43 Awo ne mbasekulirasekulira ddala ng'enfuufu ey'oku nsi, 
Nabasamba ng'ebitosi eby'omu nguudo ne mbasaasaanya. 44 Era 
omponyezza mu kuwakana kw'abantu bange; N'onkuuma okuba omutwe 
gw'amawanga: Eggwanga lye ssimanyanga Lirimpeereza. 45 
Bannaggwanga balinjeemulukukira: Nga kyebajje bampulire balinyondera. 
46 Bannaggwanga baliggweerera, Era baliva mu bifo byabwe eby'ekyama 
nga bakankana. 47 Mukama mulamu; era lwazi lwange atenderezebwe; 
Agulumizibwe Katonda ow'olwazi olw'obulokozi bwange: 48 Ye Katonda 
ampalanira eggwanga, N'assa amawanga wansi wange, 49 Era anziya mu 
balabe bange: Weewaawo, ongulumiza okusinga abo abangolokokerako: 
Omponya eri omusajja ow'ekyejo. 50 Kyennaava nkwebaza, ai Mukama, 
mu mawanga, ne nnyimba okutendereza erinnya lyo. 51 Awa kabaka we 
obulokozi obunene: Era amukola eby'ekisa ekingi oyo gwe yafukako 
amafuta, Dawudi n'ezzadde lye emirembe gyonna. 


23:1 bino bye bigambo bya Dawudi eby'enkomerero. Dawudi mutabani wa 
Yese ayogera, Era omusajja eyagulumizibwa waggulu ayogera, Katonda 
wa Yakobo gwe yafukako amafuta, Era asanyusa olwa zabbuli za Isiraeri: 


2 Omwoyo gwa Mukama gw'ayogerera mu nze, Ekigambo kye ne kiba ku 
lulimi lwange. 3 Katonda wa Isiraeri yayogera, Lwazi lwa Isiraeri 
yanyamba: Omuntu afuga abantu n'obutuukirivu, Afuga ng'atya Katonda, 4 
Aliba ng'omusana gw'enkya, enjuba bw'evaayo, Obudde obw'enkya 
obutaliiko bire; Omuddo omugonvu (bwe guva) mu ttaka, Olw'okwaka 
okutangalijja enkuba ng'ekedde. 5 Mazima ennyumba yange si bw'eri 
bw'etyo eri Katonda; Naye yalagaana nange endagaano eterivaawo, 
Eyeeteeseteese mu byonna era ey'enkalakkalira; Kubanga bwe bulokozi 
bwange bwonna era kye nneegomba kyonna, Newakubadde nga takikuza. 
6 Naye abatatya Katonda bonna baliba ng'amaggwa ag'okusindikibwa, 
Kubanga tegayinza kukwatibwa na mukono: 7 Naye omuntu agakomako 
Kimugwanira okubeerera ddala n'ekyuma n'olunyago lw'effumu; Era 
galyokerwa ddala omulizo mu kifo kyago. 8 Gano ge mannya ag'abasajja 
ab'amaanyi Dawudi be yalina: Y osebubasusebesi Omutakemoni, omukulu 
w'sbaami; era bwe yali bw'atyo Adino Omwezeni, eyalwana n'olunaana 
abattirwa awamu. 9 Ereazaali n'amuddirira mutabani wa Dodayi omwana 
w'Omwakoki omu ku basajja abasatu ab'amaanyi abaali ne Dawudi, bwe 
baasoomoza Abafirisuuti abaali bakunyaanidde eyo okulwana, n'abasajja 
ba Isiraeri nga bagenze: 10 n'agolokoka n'atta Abafirisuuti omukono gwe 
ne gukoowa, omukono gwe ne gwegatta n'ekitala: Mukama n'aleeta 
okuwar.gula okunene ku lunaku olwo; abantu ne baddayo ennyuma we 
okunyaga obunyazi. 11 Ne Samma mutabani wa Agee Omukalali ye 
yamuddirira. Awo Abafirisuuti baali bakunyaanye okuba ekibiina awaali 
omusiri ogw'ebijanjaalo; abantu ne badduka Abafirisuuti. 12 Naye ye 
n'ayimirira wakati mu musiri n'agukuuma n'atta Abafirisuuti: Mukama 
n'aleeta okuwangula okunene. 13 N'abasatu ku bakulu amakumi asatu ne 
baserengeta ne bajja eri Dawudi mu biro eby'amakungula eri empuku 
Adulamu; n'ekibiina ky'Abafirisuuti baali basiisidde mu kiwonvu Lefayimu. 
14 Era Dawudi yali mu mpuku mu biro ebyo n'Abafirisuuti ab'omu kigo 
baali mu Besirekemu. 15 Awo Dawudi ne yeegomba n'ayogera nti Singa 
wabaddewo anaanywesa amazzi agava mu luzzi olw'e Besirekemu oluli ku 
wankaaki! 16 N'abasajja abasatu ab'amaanyi ne bawaguza mu ggye 
ly'Abafirisuuti ne basena amazzi mu luzzi olw'e Besirekemu, olwali ku 


wankaaki, ne bagatwala ne bagaleetera Dawudi: naye n'atakkiriza 
kunywako, naye n'agafuka eri Mukama. 17 N'ayogera nti Kiddire eri, ai 
Mukama, nze okukola kino: nnywe omusaayi gw'abasajja abagenze 
n'obulamu bwabwe? kyeyava agaana okunywako. Ebyo abasajja abasatu 
ab'amaanyi bye baakola. 18 Ne Abisaayi muganda wa Yowaabu mutabani 
wa Zeruyiya ye yali omukulu w'abasatu abo. N'agalula effumu lye 
okulwana n'ebikumi bisatu n'abatta n'aba n'erinnya mu abo abasatu: 19 
Teyali wa kitiibwa okusinga abasatu abo? kyeyava afuuka omukulu 
waabwe: era naye teyatuuka ku basatu abo ab'olubereberye. 20 Ne Benaya 
mutabani wa Yekoyaada omwana w'omusajja omuzira ow'e Kabuzeeri, 
eyakola eby'amaanyi, n'atta batabani ba Aliyeri wa Mowaabu bombi: era 
yaserengeta n'atta empologoma wakati mu bunnya mu biro eby'omuzira: 
21 era yatta Omumisiri, omusajja omulungi: era Omumisiri yali akutte 
effumu mu mukono gwe; naye n'aserengeta gy'ali ng'alina omuggo, n'asika 
effumu n'aliggya mu mukono gw'Omumisiri n'amutta n'effumu lye ye. 22 
Ebyo Benaya mutabani wa Yekoyaada bye yakola n'aba n'erinnya mu 
basatu abo ab'amaanyi. 23 Yasinga ekitiibwa abo amakumi asatu naye 
teyatuuka ku basatu abo ab'olubereberye. Dawudi n'amufuula omukulu 
w'abakuumi. 24 Ne Asakeri muganda wa Yowaabu yali wa ku makumi 
asatu abo: Erukanani mutabani wa Dodo Omubesirekemu; 25 Samma 
Omukalodi; Erika Omukalodi; 26 Kerezi Omupaluti, Ira mutabani wa 
Ikkesi Omutekowa; 27 Abiyezeri Omwanasosi, Mebunnayi Omukussai; 28 
Zalumoni Omwakowa, Makalayi Omunetofa; 29 Kerebu mutabani wa 
Baana Omuretofa, Ittayi mutabani wa Libayi ow'e Gibeya eky'abaana ba 
Benyamini; 30 Benaya Omupirasoni, Kiddayi ow'oku bugga obw'e 
Geyaasi; 31 Abi-aluboni Omwalubasi, Azumavesi Omubalukumi; 32 
Eriyaba Omusaaluboni, batabani ba Yaseni, Yonasaani; 33 Samma 
Omukalali, Akiyamu mutabani wa Salali Omwalali; 34 Erifereti mutabani 
wa Akasubayi omwana w'omu Maakasi, Eriyamu mutabani wa Akisoferi 
Omugiro; 35 Kezulo Omukalumeeri, Paalayi Omwalubi; 36 Igali mutabani 
wa Nasani ow'e Zoba, Bani Omugaadi; 37 Zereki Omwamoni, Nakalayi 
Omubeerosi, abaatwaliranga ebyokulwanyisa Yowaabu mutabani wa 
Zeruyiya; 38 Ira Omuyisuli, Galebu Omuyisuli; 39 Uliya Omukiiti: 


omuwendo gwa bonna amakumi asatu mu musanvu. 


24:1 Awo obusungu ne bumukwata nate Mukama eri Isiraeri, n'abaweerera 
Dawudi ng'ayogera nti Genda obale Isiraeri ne Yuda. 2 Awo kabaka 
n'agamba Yowaabu omukulu w'eggye eyali naye nti Genda nno oyiteeyite 
mu bika bya Isiraeri byonna, okuva e Ddaani okutuuka e Beeruseba, 
mubale abantu ntegeere omuwendo gw'abantu. 3 Yowaabu n'agamba 
kabaka nti Mukama Katonda wo ayongere nno ku bantu, bwe benkana 
obungi, emirundi kikumi, n'amaaso ga mukama wange kabaka gakirabe: 
naye mukama wange kabaka lwaki okusanyukira ekigambo ekyo? 4 Naye 
ekigambo kya kabaka ne kisinga Yowaabu n'abakulu b'eggye. Yowaabu 
n'abakulu b'eggye ne bava mu maaso ga kabaka okubala abantu ba Isiraeri. 
5 Ne basomoka Yoludaani ne basiisira mu Aloweri, ku luuyi olwa ddyo 
olw'ekibuga ekiri mu kiwonvu kya Gaadi n'okutuuka e Yazeri: 6 ne 
balyoka batuuka e Gireyaadi ne mu nsi ey'e Tatimukodusi; ne batuuka e 
Dani-yaani ne beetooloola okutuuka e Sidoni, 7 ne batuuka ku kigo eky'e 
Ttuulo, ne mu bibuga byotma eby'Abakiivi n'eby'Abakanani: ne bamalira ku 
bukiika obwa ddyo obwa Yuda e Beeruseba. 8 Awo bwe baamala 
okuyitaayita mu nsi yonna, ne bajja e Yerusaalemi emyezi mwenda ko 
ennaku abiri nga giyiseewo. 9 Yowaabu n'awa kabaka omuwendo 
gw'abantu gwe babaze: era waaliwo mu Isiraeri abasajja abazira obusiriivu 
munaana abaasowolanga ebitala; n'abasajja ba Yuda baali abasajja 
Obusiriivu butaano. 10 Awo omwoyo ne guluma Dawudi bwe yamala 
okubala abantu. Dawudi n'agamba Mukama nti Nnyonoonye nnyo 
olw'ekyo kye nkoze: naye kaakano, ai Mukama, nkwegayiridde, ggyawo 
obutali butuukirivu bw'omuddu wo; kubanga nkoze eby'obusirusiru bungi 
nnyo. 11 Awo Dawudi bwe yagolokoka enkya, ekigambo kya Mukama ne 
kijjira nnabbi Gaadi, omulabi wa Dawudi, ng'ayogera nti 12 Genda 
ogambe Dawudi nti Bw'atyo bw'ayogera Mukama nti Nkuteekeddewo 
bino bisatu; weerobozeeko ekimu nkukikole. 13 Awo Gaadi n'ajja eri 
Dawudi n'amubuulira namugamba nti Emyaka egy'enjala musanvu 
girikujjira mu nsi yo? Oba oliddukira emyezi esatu mu maaso g'abalabe bo, 
bo nga bakuyigganya? oba walibaawo ennaku ssatu eza kawumpuli mu nsi 


yo? teesa nno olowooze bwe mba mmuddamu oyo antumye. 14 Awo 
Dawudi n'agamba Gaadi nti Nsobeddwa nnyo: tugwe nno mu mukono gwa 
Mukama; kubanga okusaasira kwe kungi: ne ssigwa mu mukono gwa 
bantu. 15 Awo Mukama n'aleeta kawumpuli ku Isiraeri okuva enkya 
okutuuka mu biro ebyateekebwawo: awo ku bantu ne kufaako abasajja 
obukumi musanvu okuva e Ddaani okutuuka e Beeruseba. 16 Awo 
malayika bwe yagolola omukono gwe eri Yerusaalemi okukizikiriza, 
Mukama re yejjusa ekibi, n'agamba malayika eyazikiriza abantu nti 
Kinaamala; zzaayo kaakano omukono gwo. Era malayika wa Mukama 
yali ku gguuliro lya Alawuna Omuyebusi. 17 Awo Dawudi n'agamba 
Mukama bwe yalaba malayika eyalwaza abantu n'ayogera nti Laba, nze 
nnyonoonye, era nze nkoze eby'obubambaavu: naye endiga zino, bakoze ki 
bo? nkwegayiridde, omukono gwo gulwane nange n'ennyumba ya kitange. 
18 Awo Gaadi n'ajja eri Dawudi ku lunaku olwo n'amugamba nti Yambuka 
ozimbire Mukama ekyoto mu gguuliro lya Alawuna Omuyebusi. 19 Awo 
Dawudi n'ayambuka nga Gaadi bwe yayogera nga Mukama bwe yalagira. 
20 Awo Alawuna n'atunula n'alaba kabaka n'abaddu be nga bajja nga 
bamusemberera: Alawuna n'afuluma n'avuunama amaaso ge mu maaso ga 
kabaka. 21 Awo Alawuna n'ayogera nti Mukama wange kabaka ajjiridde 
ki eri omuddu we? Dawudi n'ayogera nti Okugutaana naawe egguuliro; 
okuzimbira Mukama ekyoto, kawumpuli aziyizibwe mu bantu. 22 
Alawuna n'agamba Dawudi nti Mukama wange kabaka atwale aweeyo 
by'anaasiima byonna: laba, ente ez'ekiweebwayo ekyokebwa, n'ebintu 
ebiwuula n'amatandiiko g'ente okuba enku: 23 bino byonna, ai kabaka, 
Alawuna abiwa kabaka. Alawuna n'agamba kabaka nti Mukama Katonda 
wo akukkirize. 24 Kabaka n'agamba Alawuna nti Nedda; naye n'aligulaana 
naawe n'ebintu; so siiweeyo ebiweebwayo ebyokebwa eri Mukama 
Katonda wange ebitanzitidde byange. Awo Dawudi n'agula egguuliro 
n'ente ne sekeri eza ffeeza ataano. 25 Awo Dawudi n'azimbira eyo ekyoto 
eri Mukama, n'awaayo ebiweebwayo ebyokebwa n'ebiweebwayo 
olw'emirembe. Awo Mukama ne yeegayiririrwa ensi, kawumpuli 
n'aziyizibwa mu Isiraeri. 


1 Bassekabaka 


1:1 Awo kabaka Dawudi yali mukadde era ng'akootakoota; ne 
bamubikkako ebyambalo, naye n'atafuna lubugumu. 2 Abaddu be 
kyebaava bamugamba nti Banoonyeze mukama wange kabaka omuwala 
omuto atamanyi musajja: ayimirirenga mu maaso ga kabaka, amuweereze; 
era agalamirenga mu kifuba kyo, mukama wange kabaka afune 
olubugumu. 3 Awo ne banoonya omuwala omulungi okubuna ensalo zonna 
eza Isiraeri, ne balaba Abisaagi Omusunammu, ne bamuleetera kabaka. 4 
Awo omuwala yali mulungi nnyo; n'aweerezanga kabaka n'amujjanjabanga; 
naye kabaka n'atamumanya. 5 Awo Adonya mutabani wa Kaggisi ne 
yeegulumiza ng'ayogera nti Nze ndiba kabaka: ne yeetegekera amagaali 
n'abeebagala embalaasi, n'abasajja ataano okuddukiranga mu maaso ge. 6 
So kitaawe yali tamunyuzanga n'akatono ng'ayogera nti Kiki ekikukozezza 
bw'otyo? era yali musajja mulungi nnyo; era ye yaddanga ku Abusaalomu. 
7 N'ateesa ne Yowaabu mutabani wa Zeruyiya ne Abiyasaali kabona: abo 
ne bamugoberera; Adonya ne bamuyamba. 8 Naye Zadooki kabona ne 
Benaya mutabani wa Yekoyaada ne Nasani nnabbi ne Simeeyi ne Leeyi 
n'abasajja ab'amaanyi aba Dawudi tebaali ne Adoniya. 9 Adoniya n'attira 
endiga n'ente n'ebya ssava awali ejjinja Zokeresi eririraanye e Enerogeri: 
n'ayita baganda be bonna abaana ba kabaka, n'abasajja ba Yuda bonna 
abaddu ba kabaka: 10 naye Nasani nnabbi ne Benaya n'abasajja ab'amaanyi 
ne Sulemaani muganda we n'atabayita. 11 Awo Nasani n'agamba Basuseba 
nnyina Sulemaani ng'ayogera nti Towulidde nga Adoniya mutabani wa 
Kaggisi alidde obwakabaka, Dawudi mukama waffe nga takimanyi? 12 
Kale nno jjangu, nkwegayiridde, nkuwe amagezi, owonye obulamu bwo 
ggwe n'obulamu bwa mutabani wo Sulemaani. 13 Genda oyingire eri 
kabaka Dawudi, omugambe nti Mukama wange, ai kabaka, tewalayirira 
muzaana wo nti Sulemaani mutabani wo talirema kulya obwakabaka 
oluvannyuma lwange, era ye alituula ku ntebe yange? kale kiki 
ekimuliisizza obwakabaka Adoniya? 14 Awo, laba, bw'onooba 
ng'okyayogera eyo ne kabaka, nange naayingira oluvannyuma lwo, ne 
nnyweza ebigambo byo. 15 Awo Basuseba n'ayingira eri kabaka mu 


kisenge: era kabaka yali mukadde nnyo; ne Abisaagi Omusunammu 
yaweerezanga kabaka. 16 Awo Basuseba n'akutama n'avuunamira kabaka. 
Kabaka n'ayogera nti Oyagala ki? 17 N'amugamba nti Mukama wange, 
walayira Mukama Katonda wo eri omuzaana wo nti Sulemaani mutabani 
wo ye alirya obwakabaka: oluvannyuma lwange, era ye alituula ku ntebe 
yange. 18 Kale nno, laba, Adoniya yalidde obwakabaka; naawe, mukama. 
wange kabaka, tokimanyi: 19 era :asse ente n'ebya ssava n'endiga nnyingi, 
era ayise abaana ba kabaka bonna ne Abiyasaali kabona ne Yowaabu 
omukulu w'eggye: naye Sulemaani omuddu wo tamuyise. 20 Name, 
mukama wange kabaka, amaaso ga Isiraeri yenna gali ku ggwe obabuulire 
alituula ku ntebe ya mukama wange kabaka oluvannyuma lwe: 21 
Bw'otookole bw'otyo, awo olulituuka, mukama wange kabaka 
bw'alyebakira awamu ne bajjajjaabe, nze ne mutabani wange Sulemaani 
tuliyitibwa aboonoonyi. 22 Kale, laba, bwe yali akyayogera ne kabaka, 
Nasani nnabbi n'ayingira. 23 Ne babuulira kabaka nti Laba, Nasani nnabbi. 
Awo bwe yayingira mu maaso ga kabaka, navuunama amaaso ge mu 
maaso ga kabaka. 24 Nasani n'ayogera nu Mukama wange, ai kabaka, 
wayogera nti Adoniya ye alirya obwakabaka oluvannyuma lwange, era ye 
alituula ku ntebe yange? 25 Nasani n'ayogera nu Mukama wange, ai 
kabaka, wayogera nti Adoniya ye alirya obwakabaka oluvannyuma 
lwange, era ye alituula ku ntebe yange? 26 Naye nze, nze omuddu wo, ne 
Zadooki kabona ne Benaya mutabani wa Yekoyaada n'omuddu wo 
Sulemaani tatuyise. 27 Ekigambo ekyo kikoleddwa mukama wange 
kabaka, n'ototegeeza baddu bo alituula ku ntebe ya mukama wange kabaka 
oluvannyuma lwe? 28 Awo kabaka Dawudi n'addamu n'agamba nti Mpitira 
Basuseba. N'ajja awali kabaka n'ayimirira mu maaso ga kabaka. 29 
Kabaka n'alayira n'ayogera nti Nga Mukama bw'ali omulamu eyanunula 
emmeeme yange okugiggya mu kabi konna, 30 mazima nga bwe 
nnakulayirira Mukama, Katonda wa Isiraeri, nga njogera nti Sulemaani 
mutabani wo ye alirya obwakabaka oluvannyuma lwange, era ye alituula 
ku ntebe yange mu kifo kyange; mazima bwe ntyo bwe nnaakola leero. 31 
Awo Basuseba n'avuunama amaaso ge, ne yeeyanza kabaka, n'ayogera nti 
Mukama wange kabaka Dawudi abeere omulamu ennaku zonna. 32 


Kabaka Dawudi n'ayogera nti Mpitira Zadooki kabona ne Nasani nnabbi ne 
Benaya mutabani wa Yekoyaada. Ne bajja mu maaso ga kabaka. 33 
Kabaka n'abagamba nti Mutwale wamu narrimwe abaddu ba mukama 
wammwe, mwebagaze Sulemaani mutabani wange ennyumbu yange nze, 
mumuserengese e Gikoni: 34 kale Zadooki kabona ne Nasani nnabbi 
bamufukireko eyo amafuta okuba kabaka wa Isiraeri: mufuuwe 
ekkondeere mwogere nti Kabaka Sulemaani abeere omulamu. 35 Ne 
mulyoka mwambuka nga mumugoberera, naye anajja n'atuula ku'ntebe 
yange; kubanga ye anaaba kabaka mu kifo kyange: era mmutaddewo 
okuba omukulu wa Isirarei ne Yuda. 36 Benaya mutabani wa Yekoyaada 
n'addamu kabaka n'ayogera nti Amiina: Mukama, Katonda wa mukama 
wange kabaka, ayogere bw'atyo. 37 Nga Mukama bwe yabanga ne 
mukama wange kabaka, era abeerenga ne Sulemaani, afuule entebe ye 
enkulu okusinga entebe ya mukama wange kabaka Dawudi. 38 Awo 
Zadooki kabona ne Nasani nnabbi ne Benaya mutabani wa Yekoyaada 
n'Abakeresi n'Abaperesi ne baserengeta ne beebagaza Sulemaani 
ennyumbu ya kabaka Dawudi, ne bamuleeta e Gikoni. 39 Awo Zadooki 
Izabona n'aggya ejjembe ery'amafuta mu Weema, n'afuka amafuta ku 
Sulemaani. Ne bafuuwa ekkondeere; abantu bonna ne boogera nti Kabaka 
Sulemaani abeere omulamu. 40 Abantu bonna ne bambuka 
okumugoberera, abantu ne bafuuwa endere, ne basanyuka essanyu lingi, 
ettaka n'okwatika ne lyatika olw'oluyoogaano lwabwe. 41 Adoniya 
n'abagenyi bonna abaali naye ne baluwulira bwe baali nga bamala okulya. 
Awo Yowaabu bwe yawulira eddoboozi ly'ekkondeere, n'ayogera nn 
Eddoboozi lino ekihuga nga kiyoogaana lya ki? 42 Bwe yali 
ng'akyayogera, laba, Yonasaani mutabani wa Abyasaali kabona n'ajja: 
Adoniya n'ayogera nti Yingira; kubanga oli musajja mulungi, era oleese 
ebigambo ebirungi. 43 Yonasaani n'addamu n'agamba Adoniya nti Mazima 
mukama waffe kabaka Dawudi afudde Sulemaani kabaka: 44 era kabaka 
atumye naye Zadooki kabona ne Nasani nnabbi ne Benaya mutabani wa 
Yekoyaada n'Abakeresi n'Abaperesi, era bamwebagazizza ennyu mbu ya 
kabaka: 45 era Zadooki kabona ne Nasani nnabbi bamufukiddeko amafuta 
e Gikbni: era bambuse okuvaayo nga basanyuka n'okuwuuma ekibuga ne 


kiwuumira ddala. Eryo lye ddoboozi lye muwulidde. 46 Era Sulemaani 
atr,dde ku ntebe y'obwakabaka. 47 Era nate abaddu ba kabaka bazze 
okusabira mukama waffe kabaka Dawudi nga boogera nti Katonda wo 
afuule erinnya lya Sulemaarti eddungi okusinga erinnya lyo, era afuule 
entebe ye enkulu okusinga entebe yo: kabaka n'akutamira ku kitanda kye. 
48 Era bw'ati kabaka bw'ayogedde nti Yeebazibwe Mukama, Katonda wa 
Isiraeri, awadde leero ow'okutuula ku ntebe yange, amaaso gange nga 
gakiraba n'okulaba. 49 Awo abagenyi ba Adoniya bonna ne batya, ne 
bagolokoka, ne bagenda buli muntu ewuwe. 50 Adoniya n'atekemuka olwa 
Sulemaani; n'agolokoka n'agenda n'akwata ku mayembe g'ekyoto. 51 Ne 
babuulira Sulemaani nti Laba, Adoniya atekemukidde kabaka Sulemaani: 
kubanga, laba, akutte ku mayembe g'ekyoto, ng'ayogera nti Kabaka 
Sulemaani andayirire leero nga tajja kutta muddu we n'ekitala. 52 
Sulemaani n'ayogera nti Bw'alyeraga okuba omusajja omulungi, tewaliba 
luviiri Iwe oluligwa wansi: naye obubi bwe bulirabika ku ye, alifa. 53 Awo 
kabaka Sulemaani n'atuma, ne bamuserengesa okuva ku kyoto. N'ajja 
n'avuunamira kabaka Sulemaani: Sulemaani namugamba nti Genda 
ewuwo. 


2:1 Awo emaku za Dawudi ne ziba nga zinaatera okutuuka afe; n'akuutira 
Sulemaani mutabani we ng'ayogera nti 2 Nze nyenda bonna ab'omu nsi gye 
bagenda: kale beera n’amaanyi weerage obusajja; 3 era okwatanga 
Mukama Katonda wo bye yakukuutira, okutambuliranga mu makubo ge; 
okukwatanga amateeka ge, n'ebiragiro bye, n'ebyo bye yategeeza, ng'ebyo 
bwe biri ebyawandiiltibwa mu mateeka ga Musa, olyoke olabenga 
omukisa mu byonna by'okola, na buli gy'onookyukiranga: 4 Mukama 
anyweze ekigambo kye kye yayogera ku nze nti Abaana bo bwe 
baneegenderezanga ekkubo lyabwe, okutambuliranga mu maaso gange mu 
mazima n'omutima gwabwe gwonna n'emmeeme yaabwe yonna, 
tewaakubulenga (bw'atyo bwe yayogera) omusajja ku ntebe ya Isiraeri. 5 
Nate omanyi n'ekyo Yowaabu mutabani wa Zeruyiya kye yankola, kye 
yakola abakulu ababiri ab'eggye lya Isiraeri, Abuneeri mutabani wa Neeri 
ne Amasa mutabani wa Yeseri, be yatta n'ayiwa omusaayi ogw'omu ntalo 


mu mirembe, n'asiiga omusaayi ogw'omu ntalo ku lukoba Iwe Iwe yali 
yeesibye mu kiwato ne mu ngatto ze ezaali mu bigere bye. 6 Kale mukole 
ng'amagezi go bwe gali, so toganyanga mutwe gwe oguliko envi kukka 
emagombe mirembe. 7 Naye okolanga bulungi batabani ba Baluzirayi 
Omugireyaadi, era babenga ku abo abanaalyanga ku mmeeza yo: kubanga 
bajja gye ndi bwe batyo bwe nnadduka Abusaalomu muganda wo. 8 Era, 
laba, waliwo naawe Simeeyi mutabani wa Gera Omubenyamini ow'e 
Bakulimu, eyankolimira ekikolimo ekizibu ku lunaku kwe nnagendera e 
Makanayimu: naye n'aserengeta okunsisinkana ku Yoludaani ne 
mmulayirira Mukama nga njogera nti Sijja kukutta na kitala. 9 Kale nno 
tomuyitanga ataliiko musango, kubanga oli musajja wa magezi; era 
olimanya ebikugwanira okumukola, n'omutwe gwe oguliko envi oligussa 
emagombe n'omusaayi. 10 Awo Dawudi ne yeebakira wamu ne 
bajjajjaabe, ne bamuzuka mu kibuga kya Dawudi. 11 N'ennaku Dawudi ze 
yafugira Isiraeri zaali emyaka amakumi ana: yafugira emyaka musanvu e 
Kebbulooni, n'afugira emyaka amakumi asatu mu esatu e Yerusaalemi. 12 
Awo Sulemaani n'atuula ku ntebe ya Dawudi kitaawe; obwakabaka bwe ne 
bunywezebwa nnyo. 13 Awo Adonia mutabani wa Kaggisi n'ajja eri 
Basuseba nnyina Sulemaani. N'ayogera nti Ojja mirembe? N'ayogera nti 
Mirembe. 14 Nate n'ayogera nti Ndiko kye njagala okukubuulira: 
N'ayogera nti Mbuulira. 15 N'ayogera nti Omanyi ng'obwakabaka bwali 
bwange, Isiraeri yenna ne bakaliriza amaaso gaabwe ku nze nze mbulye: 
naye obwakabaka bukyuse ne bufuuka bwa muganda wange: kubanga 
bwali bubwe okuva eri Mukama. 16 Kale nno nkusaba ekigambo kimu, 
tonnyima. N'amugamba nti Yogera. 17 N'ayogera nti Nkwegayiridde; 
gamba Sulemaani kabaka, (kubanga taakumme,) ampe Abisaagi 
Omusunammu mmufumbirwe. 18 Awo Basuseba n'ayogera nti Kale; 
naakwogererayo eri kabaka. 19 Basuseba kyeyava agenda eri kabaka 
Sulemaani, okwogererayo Adonya. Kabaka n'agolokoka okumusisinkaua, 
n'amuvuunamira, n'atuula ku ntebe ye, n'ateesesaawo nnyina entebe; 
n'atuula ku mukono gwe ogwa ddyo. 20 Awo n'ayogera nti Nkusaba 
ekigambo kimu ekitono; tonnyima. Kabaka n'amugamba nti Saba, 
mrraange; ku banga siikumme. 21 N'ayogera nti Abisaagi Omusunammu 


aweebwe Adoniya mugaada wo okumufumbirwa 22 Kabaka Sulemaani 
n'addamu n'agamba nnyina nti Era kiki ekikusabya Abisaagi Omusunammu 
olwa Adonya? musabire n'obwakabaka; kubanga ye muganda wange 
omukulu; sabira ye ne Abiyasaali kabona ne Yowaabu mutabani wa 
Zeruyiya. 23 Awo kabaka Sulemaani n'alayira Mukama nti Katonda ankole 
bw'atyo n'okukirawo, oba nga Adoniya tayogedde kigambo ekyo kya 
kumussa. 24 Kale nno nga Mukama bw'ali omulamu, annywezezza 
n'antuuza ku ntebe ya Dawudi kitange, era ampadde ennyumba, nga bwe 
yasuubiza, mazima Adoniya anattibwa leero. 25 Awo kabaka Sulemaani 
n'atuma mu mukono gwa Benaya mutabani wa Yekoyaada; n'amugwako 
n'okufa n'afa. 26 Kabaka n'agamba Abiyasaali kabona nti Genda e Anasosi 
mu byalo byo ggwe; kubanga osaanidde okufa: naye siikutte mu biro bino, 
kubanga wasitulanga essanduuko ya Mukama Katonda mu maaso ga 
Dawudi kitange, era kubanga wabonyaabonyezebwa mu byonna 
ebyabonyabonya kitange. 27 Awo Sulemaani n'agoba Abiyasaali obutaba 
kabona eri Mukama; atuukirize ekigambo kya Mukama, kye yayogera ku 
nnyumba ya Eri mu Sirro. 28 Ebigambo ebyo ne bituuka eri Yowaabu: 
kubanga Yowaabu yali akyuse okugoberera Adoniya, newakubadde nga 
teyagoberera Abusaalomu. Yowaabu n'addukira mu Weema ya Mukama, 
n'akwata ku mayembe g'ekyoto. 29 Ne babuulira kabaka Sulemaani nti 
Yowaabu addukidde mu Weema ya Mukama, era laba, ali ku kyoto. Awo 
Sulemaani n'atuma Benaya mutabani wa Yekoyaada ng'ayogera nti Genda 
omugweko. 30 Benaya n'atuuka ku Weema ya Mukama, n'amugamba nti 
Kabaka bw'ayogera bw'ati nti Fuluma. N'ayogera nti Nedda; naye naafiira 
wano. Benaya n'addiza kabaka ebigambo ng'ayogera nti Bw'atyo 
bw'ayogedde Yowaabu, era bw'anzizeemu bw'atyo. 31 Awo kabaka 
n'amugamba nti Kola nga bw'ayogedde, omugweko omuziike; oggyewo 
omusaayi, Yowaabu gwe yayiwa awatali nsonga, ku nze ne ku nnyumba 
ya kitange. 32 Era Mukama alizza omusaayi gwe ku mutwe gwe ye, 
kubanga yagwa ku basajja babiri abaamusinga obutuukirivu n'obulungi, 
n'abatta n'ekitala, kitange Dawudi n'atakimanya, Abuneeri mutabani wa 
Neeri, omukulu w'eggye lya Isiraeri, ne Amasa mutabani wa Yeseri, 
omukulu w'eggye lya Yuda. 33 Bwe gutyo omusaayi gwabwe gulidda ku 


mutwe gwa Yowaabu ne ku mutwe gw'ezzadde lye ennaku zonna: naye eri 
Dawudi n'eri ezzadde lye n'eri ennyumba ye n'eri entebe ye,,eribaayo 
emirembe ennaku zonna okuva eri Mukama. 34 Awo Benaya mutabani wa 
Yekoyaada n'ayambuka n'amugwako n'amutta; ne bamuziika mu nnyumba 
ye ye mu ddungu. 35 Awo kabaka n'assaawo Benaya mutabani wa 
Yekoyaada okuba omukulu w'eggye mu kifo kye: kabaka n'assaawo 
Zadooki kabona mu kifo kya Abiyasaali. 36 Kabaka n'atuma n'ayita 
Simeeyi n'amugamba nti Weezimbire ennyumba mu Yerusaalemi, obeere 
omwo, so tovangayo okugenda yonna yonna. 37 Kubanga ku lunaku 
kw'oliviirayo n'osomoka akagga Kiduloni, tegeerera ddala nga tolirema 
kufa: omusaayi gwo guliba ku mutwe gwo ggwe. 38 Simeeyi n'agamba 
kabaka nti Ekigambo ekyo kirungi: nga mukama wange kabaka 
bw'ayogedde, bw'atyo omuddu wo bw'alikola. Simeeyi n'amala ennaku 
nnyingi mu Yerusaalemi. 39 Awo olwatuuka emyaka esatu bwe 
gyaggwaako, abaddu ababiri aba Simeeyi ne badduka ne bajja eri Akisi 
mutabani wa Maaka kabaka w'e Gaasi. Ne babuulira Simeeyi nti Laba, 
abaddu bo bali e Gaasi. 40 Simeeyi n'agolokoka n'ateeka amatandiiko ku 
ndogoyi ye n'agenda e Gaasi eri Akisi okunoonya abaddu be: Simeeyi 
n'agenda n'akima abaddu be e Gaasi. 41 Ne babuulira Sulemaani nga 
Simeeyi yagenda e Gaasi okuva e Yerusaalemi era ng'akomyewo. 42 
Kabaka n'atuma n'ayita Simeeyi n'amugamba nti Saakulayiza Mukama ne 
nkutegeereza ddala nga njogera nti Tegeerera ddala nga ku lunaku 
kw'oliviirayo n'otambula okugenda yonna yonna, tolirema kufa? n'onnamba 
nti Ekigambo kye mpulidde kirungi. 43 Kale kiki ekikulobedde 
okwekuuma ekizayiro kya Mukama n'ekiragiro kye nnakulagira? 44 Era 
kabaka n'agamba Simeeyi nti Omanyi obubi bwonna omutima gwo bwe 
gutegeera, bwe wakola Dawudi kitange: Mukama kyaliva azza obubi bwo 
ku mutwe gwo ggwe. 45 Naye kabaka Sulemaani aliweebwa omukisa, 
n'entebe ya Dawudi erinywezebwa mu maaso ga Mukama ennaku zonna. 
46 Awo kabaka n'alagira Benaya mutabani wa Yekoyaada; n'afuluma 
namugwako n'okufa n'afa. Obwakabaka ne bunywezebwa mu mukono 
gwa Sulemaani. 


3:1 Awo Sulemaani n'abeera mukoddomi wa Falaawo kabaka w'e Misiri, 
n'atwala muwala wa Falaawo, n'amuleeta mu kibuga kya Dawudi, 
okutuusa lwe yamala okuzimba ennyumba ye ye, n'ennyumba ya Mukama, 
ne bbugwe wa Yerusaalemi enjuyi zonna. 2 kka abantu ne baweerangayo 
ssaddaaka mu bifo ebigulumivu, kubanga tewaali nnyumba eyazimbirwa 
erinnya lya Mukama okutuusa ku biro ebyo. 3 Sulemaani n'ayagala 
Mukama, ng'atambulira mu mateeka ga Dawudi kitaawe: kyokka 
yaweerangayo ssaddaaka era yayokeranga obubaane ku bifo ebigulumivu. 
4 Awo kabaka n'agenda e Gibyoni okuweerayossaddaaka;kubangaekyo 
kye kyali ekifo ekigulumivu ekikulu: Sulemaani n'aweerayo ku kyoto ekyo 
ssaddaaka ezookebwa lukumi. 5 Mukama n'alabikira Sulemaani e Gibyoni 
mu kirooto ekiro: Katonda n'ayogera nti Saba kye mba nkuwa. 6 
Sulemaani n'ayogera nti Wamukola bulungi nnyo omuddu wo Dawudi 
kitange, nga bwe yatambula mu maaso go mu mazima ne mu butuukirivu 
ne mu bugolokofu bw'omutima wamu naawe; era wamuterekera ekisa kino 
ekinene kubanga omuwadde omwana ow'okutuula ku ntebe ye, nga bwe 
kiri leero. 7 Era nno, ai Mukama Katonda wange, ofudde omuddu wo 
kabaka mu kifo kya Dawudi kitange: nange ndi mwana muto: simanyi 
kufuluma newakubadde okuyingira. 8 Era omuddu wo ali wakati mu bantu 
bo be walonda, eggwanga eddene, eritayinzika kubalibwa newakubadde 
okugattibwa obungi. 9 Kale muwe omuddu wo omutima omutegeevu 
okusalanga emisango gy'abantu bo, njawulemu ebirungi n'ebibi: kubanga 
ani ayinza okusala emisango gy'eggwanga lyo lino ekkulu? 10 Awo 
ebigambo ebyo ne bisanyusa Mukama, kubanga Sulemaani asabye ekyo. 
11 Katonda namugamba nti Kuba.nga osabye kino, so teweesabidde 
kuwangaala; so teweesabidde bugagga, so teweesabidde bulamu bwa 
balabe bo: naye weesabidde obutegeevu okwawulamu emisango: 12 laba, 
nkoze ng'ekigambo kyo bwe kiri: laba, nkuwadde omutima omugezigezi 
era omutegeevu; obutabangawo akwenkana okusooka ggwe, so 
n'oluvannyuma lwo tewaligolokoka akwenkana. 13 Era nkuwadde n'ebyo 
by'otosabye, obugagga n'ekitiibwa, obutabangawo mu bakabaka n'omu 
akwenkana ennaku zo zonna. 14 Era bw'onootambuliranga mu makubo 
gange, okukwatanga amateeka gange n'ebiragiro byange, nga kitaawo 


Dawudi bwe yatambula, awo ndyongera ku nnaku zo. 15 Awo Sulemaani 
n'azuukuka, era, laba, kyali kirooto: n'ajja e Yerusaalemi n'ayimirira mu 
maaso g'essa-, nduuko ey'endagaano ya Mukasna, n'awaayo ebiweebwayo 
ebyokebwa n'awaayo ebiweebwayo olw'emirembe, n'afumbira abaddu be 
bonna embaga. 16 Awo ne wajja eri kabaka abakazi babiri, abaali abenzi, 
ne bayimirira mu maaso ge. 17 Omukazi omu n'ayogera nti Ai mukama 
wange, nze n'omukazi ono tusula mu nnyumba emu; nazaala omwana nga 
ndi wamu naye mu nnyumba. 18 Awo olwatuuka nga naakamaze ennaku 
ssatu okuzaala, omukazi ono n'azaala naye; era twali wamu; tewaali 
mugenyi wamu naffe mu nnyumba, wabula ffe fembi mu nnyumba. 19 
Awo omwana w'omukazi ono n'afa ekiro; kubanga yamwebakira. 20 
N'agolokoka mu ttumbi n'aggya omwana wange mu mbiruzi zange, 
omuzaana wo nga yeebase, n'amuteeka mu kifuba kye, n'ateeka omwana 
we afudde mu kifuba kyange. 21 Awo bwe nnagolokoka enkya okuyonsa 
omwana wange, laba, ng'afudde: naye bwe nnakifumiitiriza enkya, laba, 
nga si ye mwana wange gwe nnazaala. 22 Omukazi omulala n'ayogera nti 
Nedda; naye omulamu ye mwana wange, n'omufu ye mwana wo. N'ono 
n'ayogera nti Nedda; naye omufu ye mwana wo, n'omulamu ye mwana 
wange. Bwe batyo bwe baayogera mu maaso ga kabaka. 23 Awo kabaka 
n'ayogera nti Omu ayogera nti Ono omulamu ye mwana wange, n'omufu 
ye mwana wo: munne n'ayogera nti Nedda: naye omufu ye mwana wo, 
n'omulamu ye mwana wange. 24 Awo kabaka n'ayogera nti Mundeetere 
ekitala. Ne baleeta ekitala mu maaso ga kabaka. 25 Kabaka n'ayogera nti 
Musaleemu omwana omulamu, muwe omu kitundu ne munne kitundu. 26 
Awo nnyina w'omwana omulamu n'alyoka agamba kabaka, kubanga 
omwoyo gwe gwalumirwa omwana we, n'ayogera nti Ai mukama wange, 
muwe ye omwana mulamu, so tomutta n'akamu. Naye ye omulala 
n'ayogera nti Taliba wange newakubadde owuwo; mumusalemu. 27 Awo 
kabaka n'addamu n'ayogera nti Mumuwe ye mwana omulamu, so 
temumutta n'akamu: oyo ye nnyina. 28 Isiaeri yenna n'awulira omusango 
kabaka gw'asaze; ne batya kabaka: kubanga baalaba ng'amagezi ga 
Katonda gali mu ye, okusalanga emisango. 


4:1 Awo kabaka Sulemaani n'aba kabaka wa Isiraeri yenna. 2 Era bano be 
bakulu be yalina; Azaliya nutabani wa Zadooki, kabona; 3 Erikolefu ne 
Akiya, batabani ba Sisa; abawandiisi; Yekosafaati mutabani wa Akirudi, 
omujjukiza; 4 ne Benaya mutabani wa Yekoyaada ye yali omukulu 
w'eggye; ne Zadooki ne Abiyasaali be baali bakabona; 5 ne Azaliya 
mutabani wa Nasani ye yali omukulu w'abaami; ne abudi mutabani wa 
Nasani ye yali abona, mukwano gwa kabaka; 6 ne Akisaali ye yali 
saabakaaki; ne kdoniraamu mutabani wa Abuda ye yali omusolooza. 7 Era 
Sulenaani yalina abaami kkumi na babiri abaakulira Isiraeri yenna, 
ibaalabiranga kabaka n'ab'omu nnyumba ye ebyokulya: buli muntu 
kyamugwanira okusolooleza omwezi gumu buli mwaka. 8 Ne gano ge 
nannya gaabwe: Benikuli, mu nsi ey'ensozi eya Efulayimu: 9 Benidekeri, 
mu Makazi, ne mu Saalubinu ne mu Besusemesi ne mu Eronubesukanani: 
10 Benikesedi, mu Alubbosi; Soko kyali kikye, n'ensi onna ey'e Kefera: 11 
Beniyabiyadabu, mu kifo kyonna ekigulunivu eky'e Doli; ye yafumbirwa 
Tafasi muwala wa Sulemaani: 12 Baana mutabani wa Akirudi, mu Taanaki 
ne Megiddo, n'e Besuseyani ekiri ku mabbali g'e Zalesani, wansi w'e 
Yezuleeri, okuva ku Besuseyani okutuuka ku Aberumekola, okuyita ku 
Yokumeyamu: 13 Benigeberi, mu Lamosugireyaadi; ebibuga bya Yayiri 
mutabani wa Manase ebiri mu Gireyaadi byali bibye; essaza Alugobu eriri 
mu Basani lyali lirye, ebibuga ebinene nkaaga ebyalina bbugwe n'ebisiba 
eby'ebikomo: 14 Akinadaabu mutabani wa Iddo, mu Makanayimu: 15 
Akimaazi, mu Nafutaali; naye yafumbirwa Basemasi muwala wa 
Sulemaani: 16 Baana mutabani wa Kusaayi, mu Aseri ne mu Beyaloosi: 17 
Yekosafaati mutabani wa Paluwa, mu Isakaali: 18 Simeeyi mutabani wa 
Era, mu Benyamini: 19 Geberi mutabani wa Uli, mu nsi ya Gireyaadi, ensi 
ya Sikoni kabaka w'Abamoli ne Ogi kabaka w'e Basani; naye yali omwami 
yekka eyali mu nsi. 20 Yuda ne Isiraeri baali bangi, ng'omusenyu oguli ku 
ttale ly'ennyanja obungi, nga balya era nga banywa era nga basanyuka. 21 
Awo Sulemaani n'afuga obwakabaka bwonna okuva ku Mugga okutuuka 
ku nsi ey'Abafirisuuti, n'okutuuka ku nsalo ey'e Misiri: baaleetanga 
ebirabo, ne baweereza Sulemaani ennaku zonna ez'obulamu bwe. 22 Awo 
eby'oku lunaku olumu bye baasoloolezanga Sulemaani byali ebigero 


eby'obutta obulungi amakumi asatu, n'ebigero eby'obutta nkaaga; 23 ente 
eza ssava kkumi, n'ente ezaava mu ddundiro amakumi abiri, n'endiga 
kikumi, obutassaako njaza na mpeewo na nnangaazi na nkoko ze 
baasavuwazanga. 24 Kubanga yafuganga ensi yonna eri emitala w'eno 
w'Omugga, okuva e Tifusa okutuuka e Gaaza, ng'afuga bakabaka bonna 
abaali emitala w'eno w'Omugga: era yalina emirembe enjuyi zonna 
okumwetooloola. 25 Yuda ne Isiraeri yenna ne batuula mirembe, buli 
muntu wansi w'omuzabbibu gwe n'omutiini gwe, okuva e Ddaani okutuuka 
e Beeruseba, emirembe gyonna egya Sulemaani. 26 Era Sulemaani yalina 
ebisibo by'embalaasi obukumi buna olw'amagaali ge; n'abasajja abeebagala 
embalaasi kakumi mu enkumi bbiri. 27 Abaami abo ne balabiranga kabaka 
Sulemaani n'abo bonna abajja ku mmeeza ya kabaka Sulemaani ebyokulya, 
buli muntu mu mwezi gwe: tebaaganyanga kintu kyonna kubulawo. 28 Era 
baaleetanga ne sayiri n'essubi olw'embalaasi n'ensolo ez'embiro mu kifo 
abaami gye bali, buli muntu ng'omulimu bwe gwali gwe yalagirwa. 29 
Katonda n'awa Sulemaani amagezi n'okutegeera kungi nnyo, n'omwoyo 
omukulu, ng'omusenyu oguli ku ttale ly'ennyanja. 30 Amagezi ga 
Sulemaani ne gakira amagezi gonna ag'abaana b'ebuvanjuba, namagezi 
gonna ag'e Misiri. 31 Kubanga yakira abantu bonna amagezi; yakira Esani 
Omwezulaki ne Kemani ne Kalukoli ne Daluda, batabani ba Makoli: 
erinnya lye ne lyatiikirira mu mawanga gonna ageetoolodde. 32 N'ayogera 
engero enkumi ssatu: n'ennyimba ze zaali lukumi mu ttaano. 33 N'ayogera 
ku miti, okuva ku muvule oguli ku Lebanooni okutuuka ku ezobu amera 
ku bbugwe: yayogera ne ku nsolo n'ennyonyi n'ebyewalula n'ebyennyanja. 
34 Awo ne wajja ku mawanga gonna okuwulira amagezi ga Sulemaani, 
nga bava eri bakabaka bonna ab'ensi, abaali bawulidde ku magezi ge. 


5:1 Awo Kiramu kabaka w'e Tuulo n'atuma abaddu be eri Sulemaani; 
kubanga yawulira nga bamufuseeko amafuta okuba kabaka mu kifo kya 
kitaawe: kubanga Kiramu obw'edda yayagalanga Dawudi. 2 Sulemaani 
n'atumira Kiramu ng'ayogera nti 3 Omanyi Dawudi kitange nga teyayinza 
kuzimbira linnya lya Mukama Katonda we ennyumba olw'entalo 
ezaamwetooloola enjuyi zonna, okutuusa Mukama lwe yabateeka wansi 


w'ebigere bye. 4 Naye kaakano Mukama Katonda wange ampadde 
emirembe enjuyi zonna; tewali mulabe newakubadde akabi akajja. 5 Era, 
laba, nteesezza okuzimbira erinnya lya Mukama Katonda wange 
ennyumba, nga Mukama bwe yagamba Dawudi kitange nti Mutabani wo 
gwe nditeeka ku ntebe yo ng'adda mu bigere byo ye alizimbira erinnya 
lyange ennyumba. 6 Kale nno lagira bantemere emivule ku Lebanooni; 
n'abaddu bange banaabanga wamu n'abaddu bo era ndikuwa empeera 
olw'abaddu bo nga byonna bwe biriba by'oligamba: kubanga omanyi nga 
ku ffe tekuli n'omu alina amagezi okutema emiti okwenkana ab'e Sidoni. 7 
Awo olwatuuka Kiramu bwe yawulira ebigambo bya Sulemaani, 
n'asanyuka nnyo n'ayogera nti Mukama yeebazibwe leero awadde Dawudi 
omwana ow'amagezi okufuga eggwanga lino ekkulu. 8 Awo Kiramu 
n'atumira Sulemaani ng'ayogera nti Mpulidde by'ontumidde: naakolanga 
byonna by'oyagala eby'emiti egy'emivule n'emiti egy'emiberosi. 9 Abaddu 
bange baligiggya ku Lebanooni ne bagiserengesa ku nnyanja: era 
ndigisengeka okuba ebitindiro okuyita ku nnyanja okugenda mu kifo 
ky'olindaga, era ndiragira okugisumululira eyo, naawe oligiweebwa: era 
olikola kye njagala bw'onoowanga emmere ey'ab'omu nnyumba yange. 10 
Awo Kiramu n'awa Sulemaani emiti egy'emivule n'emiti egy'emiberosi nga 
byonna bwe byali bye yayagala. 11 Sulemaan n'awa Kiramu ebigero 
by'enyaano obukumi bubiri okuba emmere ey'ab'omu nnyumba ye, 
n'amafuta amalongoofu ebigero amakumi abiri: bw'atyo Sulemaani bwe 
yawanga Kiramu buli mwaka. 12 Mukama n'awa Sulemaani amagezi, nga 
bwe yamusuubiza; ne waba emirembe eri Kiramu ne Sulemaani; ne 
balagaana endagaano bombi. 13 Awo kabaka Sulemaani n'asolooza abantu 
mu Isiraeri yenna; abaasoloozebwa ne baba abasajja obukumi busatu. 14 
N'abasindikanga e Lebanooni, buli mwezi kakumi mu mpalo: baamalanga 
omwezi ku Lebanooni, n'emyezi ebiri ewaabwe: era Adoniraamu ye yali 
omugabe w'abo abaasoloozebwa. 15 Era Sulemaani yalina obukumi 
musanvu abaasitulanga emigugu, n'obukumi munaana abaatemeranga ku 
nsozi; 16 obutassaako baami ba Sulemaani abakulu abaalabirira omulimu, 
enkumi ssatu mu ebikumi bisatu, abaafuga abantu abaakola omulimu. 17 
Kabaka n'alagira ne batema ne baggyayo amayinja amanene, amayinja 


ag'omuwendo omungi, okussaawo emisingi gy'ennyumba n'amayinja 
amabajje. 18 Abazimbi ba Sulemaani n'abazimbi ba Kiramu n'Abagebali ne 
bagalongoosa, ne bategeka emiti n'amayinja okuzimba ennyumba. 


6:1 Awo olwatuuka mu mwaka ogw'ebina mu kinaana abaana ba Isiraeri 
nga bamaze okuva mu nsi y'e Misiri, mu mwaka ogw'okuna Sulemaani 
kasookedde afuga Isiraeri, mu mwezi Zivu gwe mwezi ogw'okubiri, 
n'atanula okuzimba ennyumba ya Mukama. 2 N'ennyumba kabaka 
Sulemaani gye yazimbira Mukama, obuwanvu bwayo bwali emikono 
nkaaga, nobugazi bwayo emikono amakumi abiri, n'obugulumivu bwayo 
emikono amakumi asatu. 3 N'ekisasi ekiri mu maaso ga yeekaalu 
y'ennyumba, obuwanvu bwakyo bwali emikono amakumi abiri, ng'obugazi 
bw'ennyumba bwe bwali: obugazi bwakyo mu maaso g'ennyumba bwali 
emikono kkumi. 4 N'akola mu nnyumba amadirisa ag'omulimu o muluke 
obutabikkulwa. 5 Ne ku kisenge ky'ennyumba n'azimbako enju 
okwetooloola, ku bisenge by'ennyumba okwetooloola, ebya yeekaalu era 
n'eby'awayimibwa okwogera; n'akolawo ebisenge eby'oku bbali 
okwetooloola: 6 enju eya wansi obugazi bwayo emikono etaano, n'eya 
wakati obugazi bwayo emikono mukaaga, n'ey'okusatu obugazi bwayo 
emikono musanvu: kubanga ku kisenge ky'ennyumba ebweru 
okwetooloola yasalako emiti gireme okukwata mu kisenge ky'ennyumba. 
7 N'ennyumba bwe baali bagizimba yazimbibwa n'amayinja 
agalongoosezzwa gye bagabajjira: so tewaali nnyondo newaknbadde 
embazzi newakubadde ekintu kyonna eky'ekyuma ekyawulirwa mu 
nnyumba bwe baali bagizimba. 8 Oluggi olw'ebisenge eby'oku bbali ebya 
wakati Iwali ku luuyi olwa ddyo olw'ennyumba: ne balinnyiranga ku 
madaala ageenyoolanyoola okugenda mu bisenge ebya wakati, ne bava mu 
bya wakati ne bagenda mu by'okusatu. 9 Bw'atyo bwe yazimba ennyumba, 
n'agimala; ennyumba n'agibikkako emiti n'embaawo ez'emivule. 10 
Ennyumba yonna n'agizimbako enju, buli nju obugulumivu bwayo emikono 
etaano: ne zeesigama ku nnyumba n'emiti gy'emivule. 11 Ekigambo kya 
Mukama ae kijjira Sulemaani nga kyogera nti 12 Eby'ennyumba eno 
gy'ozimba, bw'oaootambuliranga mu mateeka gaage n'otuukiriza emisango 


g yange, n'okwata ebiragiro byange byonna okubitambulirangamu: kale 
naanywezanga ekigambo kyange naawe, kye nnagamba Dawudi kitaawo 
13 Era naabeeranga mu baana ba Isiraeri, so sirekenga bantu bange 
Isiraeri. 14 Awo Sulemaani n'azimba ennyumba n'agimala. 15 N'azimba 
ebisenge by'ennyumba munda n'emiti gy'emivule; okuva wansi w'ennyumba 
okutuuka ku bisenge eby'omu kasolya, n'abibikkako munda emiti: ne wansi 
w'ennyumba n'ayaliirawo embaawo ez'emiberosi. 16 N'azimba emikono 
abiri mu njuyi ez'ennyumba ez'ennyuma n’mbaawo ez'emivule okuva wansi 
okuruuka ku bisenge: yazimba mu yo munda okuba awayimibwa 
okwogera okuba awatukuvu ennyo. 17 N'ennyumba ya yeekaalu eri mu 
maaso g'awayimibwa okwogera, obuwanvu bwayo bwali mikono 
amakumi ana. 18 Ne ku anyumba munda kwaliko emivule egyayolebwako 
entaabwa n'ebimuli ebyanjulukuse: byonna byali bya mivule: tewaali jjinja 
eryalabika. 19 N'ategeka awayimibwa okwogera wakati mu nnyumba 
munda, okuteekamu essanduuko ey'endagaano ya Mukama. 20 Ne munda 
w'awayimibwa okwogera mwalimu ebbanga ery'emikono amakumi abiri 
obuwanvu, n'emikono amakumi abiri obugazi, n'emikono amakumi abiri 
obugulumivu bwalyo: n'abikkako zaabu ennongoofu: ekyoto n'akibikkako 
emivule. 21 Awo Sulemaani n'abikka ku nnyumba munda ezaabu 
ennongoofu: n'atimba emikuufu egya zaabu mu maaso g'awayimibwa 
okwogera: n'abikkako zaabu. 22 Ennyumba yonna n'agibikkako ezaabu, 
okutuusa ennyumba yonna lwe yaggwa: era n'ekyoto kyonna 
eky'awayimibwa okwogera n'akibikkako ezaabu. 23 Era awayimibwa 
okwogera n'akolawo bakerubi babiri ab'emiti egy'emizeyituuni, buli kerubi 
obuwanvu bwe emikono kkumi. 24 N'ekiwawaatiro ekimu ekya kerubi 
kyali emikono etaano, n'ekiwawaatiro eky'okubiri ekya kerubi emikono 
etaano: ekiwawaatiro ekimu we kikoma, ne kinnaakyo we kikoma, 
ebbanga lyali emikono kkumi. 25 Ne kerubi ow'okubiri yali emikono 
kkumi: baketubi bombi ekigero kyabwe kimu n'embala yaabwe emu. 26 
Kerubi omu obugulumivu bwe bwali emikono kkumi, n'obwa kerubi 
ow'okubiri bwe butyo. 27 N'ateeka bakerubi mu nnyumba ey'omunda: 
n'ebiwawaatiro bya bakerubi byali bibambiddwa bwe bityo ekiwawaatiro 
ky'omu n'okukwata ne kikwata ku kisenge eruuyi, n'ekiwawaatiro kya 


kerubi ow'okubiri ne kikwata ku kisenge eruuyi; n'ebiwawaatiro byabwe ne 
bikwataganira wakati w'ennyumba. 28 Bakerubi n'ababikkako zaabu. 29 
N'ayola ku bisenge byonna eby'ennyumba okwetooloola enjola eza 
bakerubi n'enkindu n'ebimuli ebyanjulukuse, munda n'ebweru. 30 Ne wansi 
w'ennyumba n'abikkako zaabu, munda n'ebweru. 31 N'awayingirirwa 
awayimibwa okwogera n'akolawo enzigi ez'emiti egy'emizeyituuni; 
akabuno n'emifuubeeto byali kitundu kya kutaano kya kisenge. 32 Awo 
n'akola enzigi bbiri ez'emiti egy'emizeyituuni; n'azoolako enjola bakerubi 
n'enkindu n'ebimuli ebyanjulukuse, n'azibikkako zaabu; n'ayaliira zaabu ku 
bakerubi ne ku nkindu. 33 Era bw'atyo n'akolera omuzigo ogwa wankaaki 
wa yeekaalu emifuubeeto gya mizeyituuni, ku kitundu ky'ekisenge 
eky'okuna; 34 n'enzigi bbiri za miberosi; embaawo zombi ez'oluggi olumu 
nga zikyuka, n'embaawo zombi ez'oluggi olw'okubiri nga zikyuka. 35 
N'ayolako bakerubi n'enkindu n'ebimuli ebyanjulukuse: n'abibikkako zaabu 
eyanyigirizibwa ku mulimu ogw'enjola. 36 N'azimba oluggya olw'omunda 
n'embu ssatu ez'amayinja amabajje, n'olubu olw'emiti egy'emivule. 37 Ne 
bassaawo emisingi gy'ennyumba ya Mukama mu mwaka ogw'kuna, mu 
mwezi Zivu. 38 Ne mu mwaka ogw'ekkumi n'ogumu, mu mwezi Buli, gwe 
mwezi ogw'omunaana, ne bamala ennyumba mu bitundu byayo byonna, era 
ng'embala yaayo yonna bwe yali. Bw'atyo yamala emyaka musanvu 
okugizimba. 


7:1 Sulemaani n'amala emyaka kkumi n'esatu ng'azimba ennyumba ye ye, 
n'amala ennyumba ye yonna. 2 Kubanga yazimba ennyumba ey'ekibira kya 
Lebanooni: obuwanvu bwayo bwali emikono kikumi, n'obugazi bwayo 
emikono amakumi ataano, n'obugulumivu bwayo emikono amakumi asatu, 
ku mbu nnya ez'empagi ez'emivule, emiti egy'emivule nga ziri ku mpagi. 3 
N'ebikkibwako waggulu emivule ku mikiikiro ana mu etaano egyali ku 
mpagi; buli lubu kkumi n'ataano. 4 Era waliwo embu ssatu 
ezitunuulirwamu, n'eddirisa nga lyolekera ddirisa linnaalyo mu nnyiriri 
ssatu. 5 Era emizigo gyonna n'emifuubeeto nga gyenkanankana 
okutunuulirwamu: n'eddirisa lyayolekera ddirisa linnaalyo mu nnyiriri 
ssatu. 6 N'akola ekisasi n’empagi: obuwanvu bwakyo bwali emikono 


amakumi ataano, n'obugazi bwakyo emikono amakumi asatu; ne mu 
maaso gaazo kisasi: ne mu maaso gaazo mpagi na miti minene. 7 N'akola 
ekisasi ky'entebe w'abanga ayima okusalanga emisango, kye kisasi 
eky'emisango: era kyabikkibwako emivule okuva wansi okutuuka ku 
buziizi. 8 N'ennyumba ye gye yabeerangamu, oluggya olulala munda 
w'ekisasi, yali ya mulimu gumu na guli. Era n'akolera muwala wa Falaawo 
ennyumba, (Sulemaani gwe yali afumbiddwa,) okufaanana ng'ekisasi ekyo. 
9 Ezo zonna zaali za mayinja ga muwendo mungi, ga mayinja mabajje, nga 
bwe gagerebwa agasalibwa n'emisumeeno, munda n'ebweru, okuva ku 
musingi okutuuka ku mayinja aga waggulu, era bwe gatyo n'ebweru 
okutuuka ku luggya olukulu. 10 N'omusingi gwali gwa mayinja ga 
muwendo mungi, amayinja amanene, amayinja ag'emikono kkumi, 
n'amayinja ag'emikono munaana. 11 Ne waggulu waaliwo amayinja 
ag'omuwendo omungi, amayinja amabajje, nga bwe gagerebwa, n'emiti 
egy'emivule. 12 N'oluggya olukulu olwetoolodde lwalina embu ssatu 
ez'amayinja amabajje, n'olubu |w'emiti egy'emivule; ng'oluggya 
olw'omunda olw'ennyumba ya Mukama, n'ekisasi ky'ennyumba. 13 Awo 
kabaka Sulemaani n'atuma n'aggya Kiramu mu Ttuulo. 14 Yali mwana wa 
mukazi nnamwandu ow'omu kika kya Nafutaali, ne kitaawe yali musajja 
ow'e Ttuulo, omuweesi w'ebikomo; era yajjuzibwa amagezi n'okutegeera 
n'obukabakaba, okukola emirimu gyonna egy'ebikomo. N'ajja eri kabaka 
Sulemaani, n'akola omulimu gwe gwonna. 15 Kubanga yaweesa empagi 
zombi ez'ebikomo, buli mpagi obugulumiw bwayo emikono kkumi na 
munaana: n'omugwa ogw'emikono kkumi n'ebiri gwetooloola zombi 
kinneemu. 16 N'akola emitwe ebiri egy'ebikono ebisaanuuse, okugiteeka 
ku ntikko z'empagi: omutwe ogumu obugulumivu bwagwo bwali emikono 
etaano, n'omutwe ogw'okubiri obugulumivu bwagwo emikono etaano. 17 
Waaliwo ebitimba eby'omulimu ogulukibwa, n'emiggo egy'omulimu 
ogw'emikuufu, okuba ku mitwe egyali ku ntikko z'empagi; omusanw bya 
ku mutwe gumu, n'omusanvu bya ku mutwe ogw'okubiri. 18 Bw'atyo bwe 
yakola empagi: ne waba embu bbiri ez'okwetooloola ku kitimba ekimu, 
okubikka ku mitwe egyali ku ntikko z'empagi: era bw'atyo bwe yakola 
omutwe ogw'okubiri. 19 N'emitwe egyali ku ntikko z'empagi mu kisasi 


gyali g ya mulimu gwa bimuli bya malanga emikono ena. 20 Era ne 
waggulu waaliwo emitwe ku mpagi zombi, kumpi n'olubuto olwaliraana 
ekitimba: n'amakomamawanga gaali ebikumi bibiri, mu mbu okwetooloola 
ku mutwe ogw'okubiri. 21 N'asimba empagi ku kisasi kya yeekaalu: 
n'asimba empagi eya ddyo, n'agituuma erinnya lyayo Yakin: n'asimba 
empagi eya kkono, n'agituuma erinnya lyayo Bowaazi. 22 Ne ku ntikko 
z'empagi kwaliko omulimu ogw'ebimuli eby'amalanga: bwe gutyo 
omulimu gw'empagi bwe gwamalibwa. 23 N'akola ennyanja ensaanuuse ya 
mikono kkumi okuva ku muggo okutuuka ku muggo, neekulungirivu, 
n'obugulumivu bwayo bwali emikono etaano: era omugwa ogw'emikono 
amakumi asatu gwagyetooloola. 24 Era wansi w'omuggo gwayo 
okwetooloola waaliwo entaabwa ezaagyetooloola, emikono kkumi, nga 
zeetooloola ennyanja enjuyi zonna: entaabwa zaali mbu bbiri, 
ezaasaanuusibwa yo bwe yasaanuusibwa. 25 Yatuula ku nte kkumi na 
bbiri, essatu nga zitunuulira obukuka obwa kkono, n'essatu nga zitunuulira 
obugwanjuba, n'essatu nga zitunuulira obukiika obwa ddyo, n'essatu nga 
zitunuulira obuvanjuba: ennyanja n'eteekebwa ku zo waggulu, amatako 
gaazo zonna nga gali munda. 26 N'obugazi bwayo luta; n'omuggo gwayo 
gwakolebwa ng'omuggo gw'ekibya, ng'ekimuli ky'amalanga: yagyamu 
ensuwa enkumi bbiri. 27 N'akola entebe ekkumi za bikomo; entebe emu 
obuwanvu bwayo emikono ena, n'obugazi bwayo emikono ena, 
n'obugulumivu bwayo emikono esatu. 28 N'omulimu gw'entebe gwali bwe 
guti: zaaliko enkulukumbi; ne waba enkulukumbi wakati w'amadaala: 29 
ne ku nkulukumbi ezaali wakati w'amadaala ne kubaako empologoma 
n'ente ne bakerubi; ne ku madaala ne kubaako waggulu ekitereezebwako: 
ne wansi w'empologoma n'ente ne wabaawo emigo egy'omulimu 
oguleebeeta. 30 Na buli ntebe yaliko bannamuziga bana ab'ebikomo 
n'eby'omu nkata eby'ebikomo: n'ebigere byayo ebina byaliko emisituliro: 
wansi w'ekinaabirwamu waaliwo emisituliro egyasaanuusibwa, buli 
musituliro nga guliko emigo ku mbiriizi zaagwo. 31 N'akamwa kaayo 
munda w'omutwe ne waggulu gwali mukono gumu: n'akamwa kaayo kaali 
keekulungirivu ng'omulimu ogw'ekitereezebwako bwe guli, mukono ko 
ekitundu: era ku kamwa kaayo kwaliko enjola, n'enkulukumbi zaazo nga 


zeesonga obutaba n'ekulungirivu. 32 Ne bannamuziga abana baali wansi 
w'enkulukumbi; n'emikiikiro gya bannamuziga gyali mu ntebe: 
n'obugulumivu bwa nnamuziga mukono ko ekitundu ky'omukono. 33 
N'omulimu gwa nnamuziga gwali ng'omulimu gwa nnamuziga w'eggaali: 
emikiikiro gyako ne bannamuziga baako n'amagulu gaako n'enkata zaako 
byonna byali bisaanuuse. 34 Era waaliwo emisituliro ena ku nsonda ennya 
eza buli ntebe: emisituliro gyako gyali gya ntebe yennyini. 35 Ne ku ntikko 
y'entebe kwaliko ekintu eky'ekulungirivu obugulumivu bwakyo kitundu 
kya mukono: ne ku ntikko y'entebe emikono gyako n'enkulukumbi zaako 
byali bwe bityo. 36 Ne ku bipande by'emikono gyako ne ku nkulukumbi 
zaako n'ayolako bakerubi n'empologoma n'enkindu, ng'ekigero bwe kye 
akana ekya buli kinnakimu, emigo nga gyetooloola. 37 Bw'atyo bwe 
yakola entebe ekkumi: zonna baazisaanuusa bumu, n'ekigero kimu, 
n'embala emu. 38 N'akola ebinaabirwamu kkumi bya bikomo: 
ekinaabirwamu ekimu kyagyamu ensuwa amakumi ana: na buli 
kinaabirwamu kyali kya mikono ena: ne ku ntebe ekkumi kinneemu ne 
kubaako ekinaabirwamu ekimu. 39 N'ateeka entebe, ettaano ku luuyi 
Iw'ennyumba olwa ddyo, n'ettaano ku luuyi Iw'ennyumba olwa kkono : 
n'ateeka ennyanja ku luuyi |w'ennyumba olwa ddyo ebuvanjuba, 
okutunuulira obukiika obwa ddyo. 40 Kiramu n'akola ebinaabirwamu 
n'ebijiiko n'ebibya. Awo Kiramu n'amalira ddala omulimu gwonna gwe 
yakolera kabaka Sulemaani mu nnyumba ya Mukama: 41 empagi zombi 
n'ebibya byombi eby'emitwe egyali ku ntikko z'empagi; n'ebitimba byombi 
eby'okubikka ku bibya byombi eby'emitwe egyali ku ntikko z'empagi; 42 
n'amakomamawanga ebikumi bina ag'okubitimba byombi; embu bbiri 
ez'amakomamawanga za ku buli kitimba, okubikka ku bibya byombi 
eby'emitwe egyali ku mpagi; 43 n'entebe ekkumi n'ebinaabirwamu ekkumi 
ebyali ku ntebe; 44 n'ennyanja emu n'ente ekkumi n'ebbiri ezaali wansi 
w'ennyanja; 45 n'entamu n'ebisena n'ebibya: ebintu ebyo byonna Kiramu 
bye yakolera kabaka Sulemaani mu nnyumba ya Mukama byali bya 
bikomo bizigule. 46 Mu lusenyi Iwa Yoludaani kabaka gye 
yabisaanuusiza, awali ettaka ery'ebbumba wakati w'e Sukkosi ne Zalesani. 
47 Sulemaani n'aleka ebintu byonna nga tabigeze, kubanga byali bingi nnyo 


nnyini: obuzito bw'ebikomo tebwategeerekeka. 48 Sulemaani n'akola 
ebintu byonna ebyali mu nnywnba ya Mukama: ekyoto ekya zaabu 
n'emmeeza okwabanga emigaati egy'okulaga, ya zaabu; 49 n'ebikondo, ku 
luuyi olwa ddyo bitaano, ne ku lwa kkono bitaano, mu maaso 
g'awayimibwa okwogera, bya zaabu nnongoofu; n'ebimuli n'eby'ettabaaza 
ne makaasi, bya zaabu; 50 n'ebikompe n'ebisalako ebisiriiza n'ebibya 
n'ebijiiko n'emmumbiro, bya zaabu nnongoofu; n'enngango ez'enzigi 
z'ennyumba ey'omunda, kifo ekitukuvu ennyo, era n'ez'enzigi z'ennyumba, 
ya yeekaalu, za zaabu. 51 Bwe gutyo omulimu gwonna kabaka Sulemaani 
gwe yakola mu nnyumba ya Mukama ne guggwaawo. Sulemaani 
n'ayingiza ebintu Dawudi kitaawe bye yawonga, effeeza n'ezaabu n'ebintu, 
n'abiteeka mu mawanika g'ennyumba ya Mukama. 


8:1 Awo Sulemaani n'akunyaanya abakadde ba Isiraeri n'emitwe gyonna 
egy'ebika, abakulu b'ennyumba za bakitaabwe ez'abaana ba Isiraeri, eri 
kabaka Sulemaani e Yerusaalemi, okulinnyisa essanduuko ey'endagaano 
ya Mukama nga bagiggya mu kibuga kya Dawudi, Sayuuni. 2 Abasajja 
bonna aba Isiraeri ne bakuņnņpaanira eri kabaka Sulemaani ku mbaga, mu 
mwezi Esanimu, gwe mwezi ogw'omusanvu. 3 Abakadde bonna aba 
Isiraeri ne bajja, bakabona ne basitula essanduuko. 4 Ne balinnyisa 
essanduuko ya Mukama, n'eweema ey'okusisinkanirangamu, n'ebintu 
byonna ebitukuvu ebyali mu Weema; ebyo bakabona n'Abaleevi bye 
baalinnyisa. 5 Kabaka Sulemaani n'ekibiina kyonna ekya Isiraeri abaali 
bakunyaanidde gy'ali baali wamu naye mu maaso g'essanduuko, nga 
bawaayo endiga n'ente ezitabalika newakubadde okugattika olw'obu ngi. 6 
Bakabona ne bayingiza essanduuko ey'endagaano ya Mukama mu kifo 
kyayo, awayimibwa mu nnyumba okwogera, mu kifo ekitukuvu ennyo, 
wansi w'ebiwawaatiro bya bakerubi. 7 Kubanga bakerubi baabamba 
ebiwawaatiro byabwe ku kifo ky'essanduuko, bakerubi ne babikka ku 
ssanduuko n'emisituliro gyayo waggulu. 8 Era emisituliro gyali miwanvu 
bwe gityo emisa gy'emisituliro n'okulaba n'agiraba ayima mu kifo 
ekitukuvu mu maaso g'awayimibwa okwogera; naye ayima ebweru nga 
tagiraba: era giri eyo ne leero. 9 Tewaali kintu mu ssanduuko wabula 


ebipande byombi eby'amayinja Musa bye yateekamu ku Kolebu, Mukama 
bwe yalagaana endagaano n'abaana ba Isiraeri, bwe baava mu nsi y'e 
Misiri. 10 Awo olwatuuka bakabona bwe baamala okuva mu kifo 
ekitukuvu, ekire ne kijjuza ennyumba ya Mukama, 11 bakabona n'okuyinza 
ne batayinza kuyimirira okuweereza olw'ekire: kubanga ekitiibwa kya 
Mukama nga kijjuzizza ennyumba ya Mukama. 12 Awo Sulemaani 
n'agamba nti Mukama yayogera ng'anaabeeranga mu kizikiza ekikutte. 13 
Mazima nkuzimbidde ennyumba ey'okubeerangamu, ekifo 
ky'onootuulangamu emirembe gyonna. 14 Awo kabaka n'akyusa amaaso 
ge, n'asabira ekibiina kyonna ekya Isiraeri omukisa; ekibiina kyonna ekya 
Isiraeri ne kiyimirira. 15 N'ayogera nti Mukama yeebazibwe, Katonda wa 
Isiraeri, eyayogera n'akamwa ke ne Dawudi kitange, n'okutuukiriza 
akituukirizza n'omukono gwe, ng'ayogera nti 16 Okuva ku lunaku lwe 
nnaggirako abantu bange Isiraeri mu Misiri, seerobozanga kibuga kyonna 
mu bika byonna ebya Isiraeri okuzimba ennyumba, erinnya lyange 
libeerenga omwo; naye neeroboza Dawudi okuba omukulu w'abantu bange 
Isiraeri. 17 Era kyali mu mutima gwa Dawudi kitange okuzimba 
ennyumba olw'erinnya lya Mukama, Katonda wa Isiraeri. 18 Naye 
Mukama n'agamba Dawudi kitange nti Kubanga kyali mu mutima gwo 
okuzimba ennyumba olw'erinnya lyange, wakola bulungi kulianga kyali mu 
mutima gwo: 19 era naye tolizimba nnyumba; naye mutabani wo aliva mu 
ntumbwe zo, oyo ye alizimba ennyumba olw'erinnya lyange. 20 Era 
Mukama anywezezza ekigambo kye kye yayogera; kubanga nze 
nnyimukidde mu kifo kya Dawudi kitange, nga ntudde ku ntebe ya Isiraeri, 
nga Mukama bwe yasuubiza, era nzimbye ennyumba olw'erinnya lya 
Mukama, Katonda wa Isiraeri. 21 Era ngeze omwo ekifo eky'essanduuko; 
omuli endagaano ya Mukama, gye yalagaana ne bajjajjaffe, bwe yabaggya 
mu nsi y'e Misiri. 22 Sulemaani n'ayimirira mu maaso g'ekyoto kya 
Mukama ekibiina kyonna ekya Isiraeri nga weebali, n'ayanjuluza emikono 
gye eri eggulu: 23 n'ayogera nti Ai Mukama, Katonda wa Isiraeri, tewali 
katonda akufaanana ggwe, mu ggulu waggulu newakubadde ku nsi wansi; 
akwata endagaano n'okusaasira eri abaddu bo, abatambulira mu maaso go 
n'omutima gwabwe gwonna: 24 eyakwata ekyo kye wamusuubiza eri 


omuddu wo Dawudi kitange: weewaawo, wayogera n'akamwa ko, 
n'okutuukiriza okituukirizza n'omukono gwo, nga bwe kiri leero. 25 Kale 
nno, al Mukama, Katonda wa Isiraeri, kwata ekyo kye wasuubiza eri 
omuddu wo Dawudi kitange ng'oyogera nti Tewaakubulenga musajja mu 
maaso gange ow'okutuula ku ntebe ya Isiraeri; kyokka abaana bo bwe 
baneegenderezanga ekkubo lyabwe okutambuliranga mu maaso gange, 
nga ggwe bwe watambuliranga mu maaso gange. 26 Kale nno; ai Katonda 
wa Isiraeri, ekigambo kyo kituukirizibwe, nkwegayiridde, kye wagamba 
omuddu wo Dawudi kitange. 27 Naye Katonda anaabeeranga ku nsi 
mazima ddala? laba, eggulu n'eggulu ly'eggulu teriyinza kukugyamu: kale 
ennyumba eno gye nzimbye nga teriyinza n'akatono! 28 Naye ssaayo 
omwoyo gwo eri okusaba kw'omuddu wo, n'eri okwegayirira kwe, ai 
Mukama Katonda wange, okuwulira okukaaba n'okusaba omuddu wo 
kw'asabira mu maaso go leero; 29 amaaso go gazibukenga eri ennyumba 
eno emisana n'ekiro, eri ekifo kye wayogerako nti Erinnya lyange 
linaabeeranga omwo: okuwulira okusaba omuddu wo kw'anaasabanga 
ng'atunuulira ekifo kino. 30 Era wulira ggwe okwegayirira kw'omuddu 
wo, n'abantu bo Isiraeri, bwe banaasabanga nga batunuulira ekifo kino: 
weewaawo, wulira ggwe ng'oyima mu ggulu ekifo ky'obeerangamu; era 
bw'owulira sonyiwa. 31 Omuntu bw'anaayonoonanga munne, ne 
bamussaako ekirayiro okumulayiza, n'ajja n'alayirira mu maaso g'ekyoto 
kyo mu nnyumba eno; 32 kale owuliranga ng'oyima mu ggulu, okole 
osalire abaddu bo omusango, okusinga abalii okuleera ekkubo lye ku 
mutwe gwe ye; era ng'owa abatuukirivu obutuukirivu, okumuwa 
ng'obutuukirivu bwe bwe buli. 33 Abantu bo Isiraeri bwe 
banaakubibwanga ne bagwa wansi mu maaso g'abalabe, kubanga 
bakwonoonye; bwe banaakukyukiranga nate ne baatula erinnya lyo ne 
basaba ne bakwegayirira mu nnyumba eno: 34 kale owuliranga ggwe 
ng'oyima mu ggulu, osonyiwe ekibi ky'abantu bo Isiraeri, obakomyewo mu 
nsi gye wawa bajjajjaabwe. 35 Eggulu bwe linaggalwangawo, so nga 
tewali nkuba, kubanga bakwonoonye; bwe banaasabanga nga batunuulira 
ekifo kino ne baatula erinnya lyo ne bakyuka okuleka ekibi kyabwe, 
bw'obabonyaabonyanga; 36 kale owuliranga ggwe ng'oyima mu ggulu 


osonyiwe ekibi ky'abaddu bo n'abantu bo Isiraeri, bw'obayigiriza ekkubo 
eddungi lye baba batambuliramu; oweereze enkuba ku nsi yo gye wawa 
abantu bo okuba obusika. 37 Bwe wanaabanga mu nsi enjala, bwe 
wanaabanga kawumpuli, bwe wanaabanga okugengewala oba bukuku, 
enzige oba kawuka; abalabe baabwe bwe banaabazingizanga mu nsi 
ey'ebibuga byabwe; kawumpuli ne bw'anaafaanananga atya, n'endwadde ne 
bw'eneefaanananga etya; 38 kyonna kyonna omuntu yenna ky'anaasabanga 
era kyonna ky'aneegayiriranga, oba abantu bo boma Isiraeri, ,abalimanya 
buli muntu endwadde ey'omu mutima gwe ye, n'ayanjulu za emikono gye 
eri ennyumba eno: 39 kale owuliranga ggwe ng'oyima mu ggulu ekifo 
ky'obeerangamu osonyiwe okole osasule buli muntu ng'amakubo ge gonna 
bwe gali, gw'omanyiiko omutima gwe; (kubanga ggwe, ggwe wekka, 
ggwe omanyi emitimagy'abaana b'abantu bonna:) 40 balyoke bakutye 
ennaku zonna ze banaamalanga mu nsi gye wawa bajjajjaffe. 41 Era 
eby'omunnaggwanga atali wa mu bantu bo Isiraeri, bw'anaavanga mu nsi 
ey'ewala olw'erinnya lyo; 42 (kubanga baliwulira eby'erinnya lyo ekkulu 
n'engalo zo ez'amaanyi n'omukono gwo ogwagololwa;) bw'anajjanga 
n'asaba ng'atunuulira ennyumba eno; 43 owuliranga ggwe ng'oyima mu 
ggulu ekifo ky'obeerangamu okole nga byonna bwe biri omunnaggwanga 
by'akukaabira; amawanga gonna ag'oku nsi balyoke bamanye erinnya lyo, 
okukutya ng'abantu bo Isiraeri bwe bakutya, era bamanye ng'ennytunba eno 
gye nzimbye etuumiddwa erinnya lyo. 44 Abantu bo bwe banaatabaalanga 
abalabe baabwe mu kkubo lyonna ly'onoobatumanga ne basaba Mukama 
nga batunuulira ekibuga kye weeroboza n'ennyumba gye nzimbidde 
erinnya lyo: 45 kale owuliranga ggwe ng'oyima mu ggulu okusaba 
kwabwe n'okwegayirira kwabwe owoze ensonga yaabwe. 46 Bwe 
banaakwonoonanga (kubanga tewali muntu azayonoonanga) 
n'obasunguwalira n'obagabula eri abalabe n'okutwala ne babatwala nga 
basibe mu nsi ey'abalabe oba wala oba kumpi; 47 naye bwe 
banajjuukiriranga mu nsi gye baatwalibwa nga basibe ne bakyuka ne 
bakwegayiririra mu nsi y'abo abaabatwala nga basibe nga boogera nti 
Twayonoona ne tukola eby'obubambaavu, twagira ekyejo; 48 bwe 
banaakomangawo gy'oli nomutima gwabwe gwonna n'emmeeme yaabwe 


yonna mu nsi y'abalabe baabwe abaabatwala nga basibe, ne bakusaba nga 
battmuulira ensi yaabwe gye wawa bajjajjaabwe, ekibuga kye weeroboza 
n'ennyumba gye nzimbidde erinnya lyo; 49 kale owuliranga ggwe okusaba 
kwabwe n'okwegayirira kwabwe ng'oyima mu ggulu ekifo 
ky'obeerangamu owoze ensonga yaabwe; 50 osonyiwe abantu bo 
abakwonoonye n'okusobya kwabwe kwonna kwe bakusobya; obawe 
okusaasirwa mu maaso g'abo abaabatwala nga basibe, babasaasire: 51 
kubanga be bantu bo era bwe busika bwo bwe waggya mu Misiri, wakati 
mu kikoomi eky'ekyuma; 52 amaaso go gazibukenga eri okwegayirira 
kw'omuddu wo n'eri okwegayirira kw'abantu bo Isiraeri okubawuliranga 
buli bwe banaakukaabiranga. 53 Kubanga wabaawula mu mawanga gonna 
ag'oku nsi okuba obusika bwo, nga bwe wayogera n'omukono gwa Musa 
omuddu wo, bwe waggya bajjajjaffe mu Niisiri, ai Mukama Katonda. 54 
Awo olwatuul:a Sulemaani bwe yamala okusaba ebyo byonna 
n'okwegayirira eri Mukama, n'agolokoka n'ava mu maaso g'ekyoto kya 
Mukama n'ava ku maviivi ge ge yali afukamiddeko, ng'ayanjulu zizza 
engalo ze eri eggulu. 55 N'ayimirira n'asabira elubiina kyonna ekya Isiraeri 
omukisa n'eddoboozi ddene ng'ayogera nti 56 Mukama yeebazibwe 
awadde abantu be Isiraeri okuwturunula, nga byonna bwe biri bye 
yasuubiza; tewali kigambo na kimu kibuze ku birungi bye yasuubiza 
n'omukono gwa Musa omuddu we. 57 Mukama Katonda waffe abeerenga 
naffe nga bwe yabanga ne bajjajjaffe; aleme okutuleka newakubadde 
okutwabulira: 58 alyoke akyuse emitima gyaffe gy'ali okutambuliranga mu 
makubo ge gonna n'okukwatanga ebiragiro bye n'amateeka ge n'emisango 
gye bye yalagira bajjajjaffe. 59 N'ebigambo byange bino bye 
nneegayiridde mu maaso ga Mukama bibeerenga kumpi Mukama Katonda 
waffe emisana n'ekiro, awoze ensonga y'omuddu we n'ensonga y'abantu be 
Isiraeri, nga buli lunaku bwe lunaayagalanga: 60 amawanga gonna ag'oku 
nsi bamanye nga Mukama ye Katonda; tewali mulala. 61 Kale omutima 
gwammwe gube mutuukirivu eri Mukama Katonda waffe 
okutambuliranga mu mateeka ge n'okukwacanga ebiragiro bye nga leero. 
62 Awo kabaka ne Isiraeri yenna wamu naye ne bawaayo ssaddaaka mu 
maaso ga Mukama. 63 Sulemaani n'awaayo okuba ssaddaaka 


ey'ebiweebwayo olw'emirembe gye yawaayo eri Mukama ente obukumi 
bubiri mu enkumi bbiri n'endiga kasiriivu mu obukumi bubiri. Bwe batyo 
kabaka n'abaana ba Isiraeri bonna ne bawonga ennyumba ya Mukama. 64 
Ku lunaku olwo kabaka kwe yatukuliza wakati w'oluggya olwali mu 
maaso g'ennyumba ya Mukama; kubanga eyo gye yaweerayo 
ekiweebwayo ekyokebwa n'ekiweebwayo eky'obutta n'amasavu g'ebyo 
ebiweebwayo olw'emirembe; kubanga ekyoto eky'ekikomo ekyali mu 
maaso ga Mukama kyali kiyinze obutono ekiweebwayo ekyokebwa 
n'ekiweebwayo eky'obutta n'amasavu g'ebiweebwayo olw'emirembe ne 
bitagyako. 65 Awo Sulemaani n'afumba embaga eyo mu biro ebyo ne 
Isiraeri yenna wamu naye, ekibiina ekinene, okuva awayingirirwa e 
Kamasi okutuuka ku kagga ak'e Misiri, mu maaso ga Mukama Katonda 
waffe, ennaku omusanvu n'ennaku omusanvu, ze nnaku ekkumi n'ennya. 66 
Ku lunaku olw'omunaana n'asindika abantu, ne basabira kabaka omukisa, 
ne bagenda mu weema zaabwe nga basanyuka era nga bajaguza mu 
mitima gyabwe olw'obulungi bwonna Mukama bwe yali alaze Dawudi 
omuddu we ne Isiraeri abantu be. 


9:1 Awo olwatuuka Sulemaani bwe yamala okuzimba ennyumba ya 
Mukama n'ennyumba ya kabaka n'ebyo byonna Sulemaani bye yayagala 
bye yasiima okukola, 2 awo Mukama n'alabikira Sulemaani omulundi 
ogw'okubiri, nga bwe yamulabikira e Gibyoni. 3 Awo Mukama 
namugamba nti Mpulidde okusaba kwo n'okwegayirira kwo kw'osabidde 
mu maaso gange; ntukuzizza ennyumba eno gy'ozimbye okuteeka omwo 
erinnya lyange emirembe gyonna; n'amaaso gange n'omutima gwange 
binaabeerangayo obutayosangawo. 4 Naawe bw'onootambuliranga mu 
maaso gange nga Dawudi kitaawo bwe yatambulanga n'omutima 
ogw'amazima n'obugolokofu okukolanga nga byonna bwe biri bye 
nnaakulagira, era bw'onookwatanga amateeka gange n'emisango gyange; 5 
awo naanywezanga entebe ey'obwakabaka bwo ku Isiraeri emirembe 
gyonna; nga bwe nnasuubiza Dawudi kitaawo nga njogera nti 
Tewaakubulenga musajja wa kutuula ku ntebe ya Isiraeri. 6 Naye bwe 
munaakyukanga obutangoberera nze, mmwe oba baana bammwe, ne 


mutakwata biragiro byange n'amateeka gange bye nnateeka mu maaso 
gammwe, naye ne mugenda ne muweereza bakatonda abalala ne 
mubasinza; 7 kale ndimalawo Isiraeri mu nsi gye mbawadde; n'ennyumba 
eno gye ntukuzizza olw'erinnya lyange ndigigg yawo mu maaso gange; kale 
Isiraeri aliba lugero na kigambo eky'obuwemu mu mawanga gonna; 8 era 
ennyumba eno newakubadde nga mpanvu bw'eti, naye buli 
anaagiyitangako aneewuunyanga n'asooza; era balyogera nti Mukama kiki 
ekimukozezza ensi eno bwe kityo n'ennyumba eno? 9 Awo baliddamu nti 
Kubanga baaleka Mukama Katonda waabwe eyaggya bajjajjaabwe mu nsi 
y'e Misiri, ne bakwata bakatonda abalala ne babasinza ne babaweereza; 
Mukama kyavudde abaleetako obubi buno bwonna. 10 Awo olwatuuka 
emyaka amakumi abiri bwe gyayitawo, Sulemaani mwe yazimbira 
ennyumba zombi, ennyumba ya Mukama n'ennyumba ya kabaka, 11 (era 
Kiramu kabaka w'e Ttuulo yali amulabidde Sulemaani emivule n'emiberosi 
n'ezaabu nga byonna bwe byali bye yayagala,) awo kabaka Sulemaani 
nawa Kiramu ebibuga amakumi abiri mu nsi y'e Ggaliraaya. 12 Awo 
Kiramu n'afuluma mu Ttuulo okulambula ebibuga Sulemaani 
by'amuwadde: n'atabisiima. 13 N'ayogera nti Bibuga ki bino by'ompadde, 
muganda wange? N'abiyita ensi Kabuli ne leero. 14 Awo Kiramu 
n'aweereza kabaka zaabu talanta kikumi mu abiri. 15 Era eno ye nsonga 
y'okusolooza kabaka Sulemaani kwe yasolooza; okuzimba ennyumba ya 
Mukama n'ennyumba ye ne Miiro ne bbugwe wa Yerusaalemi ne Kazoli ne 
Megiddo ne Gezeri. 16 Falaawo kabaka We Misiri yali atabadde n'amenya 
Gezeri n'akyokya omuliro n'atta Abakanaai abatuula mu kibuga n'akiwa 
muwala we muka Sulemaani okuba omugabo. 17 Sulemaani n'azimba 
Gezeri ne Besukolooni ekya wansi 18 ne Baalasi ne Tamali mu ddungu, 
mu nsi, 19 n'ebibuga byonna eby'okutere.keramu Sulemaani bye yalina 
n'ebibuga eby'amagaali ge n'ebibuga eby'abasajja be abeebagala embalaasi 
n'ebyo Sulemaani bye yayagala okuzimba mu Yerusaalemi 
olw'okwesanyusa ne ku Lebanooni ne mu nsi yonna gye yatwala. 20 
Abantu bonna abaali basigadde ku Bamoli n'Abakuti n'Abaperizi n'Abakiivi 
n'Abayebusi abatali ba ku baana ba Isiraeri; 21 abaana baabwe abaasigala 
oluvannyuma lwabwe mu nsi abaana ba Isiraeri be bataayinza huzikiririza 


ddala, abo Sulemaani be yasoloozaako abaddu ne leero. 22 Naye 
Sulemaani teyafitula baddu ku baana ba Isiraeri; naye baabanga basajja 
balwanyi n'abaweereza be n'abakulu be n'abaami be era abaafuganga 
amagaali ge n'abasajja be abeebagalanga embalaasi. 23 Abo be baali 
abaami abakulu abaalabirira omulimu gwa Sulemaani, ebikumi bitaano mu 
ataano abaafuganga abantu abaakola omulimu. 24 Naye muwala wa 
Falaawo n'ava mu kibuga kya Dawudi n'ayambuka n'ajja mu nnyumba ye 
Sulemaani gye yali amuzimbidde: awo n'azimba Miiro. 25 Era Sulemaani 
n'awangayo emirundi esatu buli mwaka ebiweebwayo ebyokebwa 
n'ebiweebwayo olw'emirembe ku kyoto kye yazimbira Mukama, 
ng'ayotereza obubaane wamu ku kyoto ekyali mu maaso ga Mukama. 
Bw'atyo bwe yamala ennyumba. 26 Awo kabaka Sulemaani n'asibira 
empingu eya malikebu e Eziyongeba ekiriraanye e Erosi ku ttale 
ly'Ennyanja Emmyufu mu nsi ey'e Edomu. 27 Kiramu n'aweerereza mu 
mpingu abaddu be abalunnyanja abamanyi ennyanja, wamu n'abaddu ba 
Sulemaani. 28 Ne bajja e Ofiri ne bakimayo zaabu talanta ebikumi bina mu 
abiri ne bagireeta eri kabaka Sulemaani. 


10:1 Awo kabaka omukazi w'e Seeba bwe yawulira ettutumo lya 
Sulemaani olw'erinnya lya Mukama, n'ajja okumukema n'ebibuuzibwa 
ebizibu. 2 N'ajja e Yerusaalemi ng'alina abaddu bangi nnyo n'ennyamira 
ezeetisse eby'akaloosa n'ezaabu nnyingi nnyo n'amayinja ag'omuwendo 
omungi; awo bwe yajja eri Sulemaani, n'ateesa naye ebyo byonna ebyali 
mu mutima gwe. 3 Awo Sulemaani n'amutegeeza byonna bye yamubuuza: 
tewaali kintu ekyakwekebwa kabaka ky'a taamutegeeza. 4 Awo kabaka 
omukazi We Seeba bwe yamala okulaba amagezi gonna aga Sulemaani 
n'ennyumba gye yazimba, 5 nemmere ey'oku mmeeza ye n'okutuula 
kw'abaddu be n'okuweereza kw'abaweereza be n'ebyambalo byabwe 
n'abasenero be n'olutindo lwe lwe yalinnyirangako okugenda mu nnyumba 
ya Mukama; kale nga temukyasigadde mwoyo mu ye. 6 N'agamba kabaka 
nti Ekigambo kye nnawulirira mu nsi yange kyali kya mazima 
eky'ebikolwa byo n'amagezi go. 7 Era naye sakkiriza bigambo ebyo 
okutuusa lwe najja amaaso gange ne gakiraba: era, laba, saabuulirwa 


kitundu: amagezi go n'omukisa gwo bisinga ettutumo lye nnawulira. 8 
Abasajja bo balina omukisa, abaddu bo bano balina omukisa, abayimirira 
mu maaso go ennaku zonna ne bawulira amagezi go. 9 Mukama Katonda 
wo yeebazibwe akusanyukira okukuteeka ku ntebe ya Isiraeri: kubanga 
Mukama yayagala Isiraeri emirembe gyonna, kyeyava akufuula kabaka 
okukola eby'ensonga n'eby'obutuukirivu. 10 Awo n'awa kabaka zaabu 
talanta kikumi mu abiri, n'eby'akaloosa bingi nnyo nnyini n'amayinja 
ag'omuwendo omungi: tewajja Iwa kubiri bya kaloosa bingi ebyenkanidde 
awo ng'ebyo kabaka omukazi We Seeba bye yawa kabaka Sulemaani. 11 
Era n'empingu ya Kiramu eyaleeta zaabu okuva e Ofiri, n'eggya e Ofiri 
emitoogo mingi nnyo n'amayinja ag'omuwendo omungi. 12 Kabaka 
n'afuula emitoogo empagi z'ennyumba ya Mukama n'ennyumba ya kabaka, 
n'ennanga n'entongooli z'abayimbi: tewajja mitoogo egifaanana bwe gityo 
sc tegyalabika ne leero: 13 Awo kabaka Sulemaani n'awa kabaka omukazi 
We Seeba byonnu bye yayagala, buli kye yasaba kyonna, obutassaako 
ebyo Sulemaani bye yamuwa olw'ekisa kye ekya kabaka. Awo n'akyuka 
n'addayo mu nsi ye ye, ye n'abaddu be. 14 Era ezaabu eykjja eri Sulemaani 
mu mwaka ogumu obuzito bwayo bwali talanta lukaaga mu nkaaga mu 
mukaaga, 15 obutassaako eyo abasuubuzi gye baaleetanga n'abatunzi gye 
baatundanga ne bakabaka bona ab'eggwanga ettabule n'abakulu b'ensi. 16 
Era kabaka Sulemaani n'aweesa obugabo bikumi bibiri bwa zaabu mpeese: 
buli kagabo n'akawaako sekeri za zaabu lukaaga, 17 N'akola engabo 
ebikumi bisatu bya zaabu mpeese; buli ngabo n'agiwaako laateri ssatu: 
kabaka n'azitereka mu nnyumba ey'ekibira kya Lebanooni. 18 Era kabaka 
n'akola entebe ey'obwakabaka ennene ya masanga n'agibikkako zaabu 
nnungi nnyo nnyini. 19 Entebe yaliko amadaala mukaaga, era entebe 
waggulu waayo yah nneekutunguivu ennyuma; era yaliko emikono eruuyi 
n'eruuyi awatuulibwa, n'empologoma bbiri nga ziyimiridde ku mabbali 
g'emikono. 20 N'empologoma kkumi na bbiri zaayimirira eruuyi n'eruuyi 
ku madaala omukaaga tewaali eyakolebwa mu bwakabaka bwonna 
okugifaanana. 21 Era ebintu byonna ebya kabaka Sulemaani 
eby'okunyweramu byali bya zaabu, n'ebintu byonna eby'omu nnyumba 
ey'ekibira kya Lebanooni byali bya zaahu nnongoofu: tewaali bya ffeeza; 


teyalowoozebwa nga kintu ku mirembe gya Sulemaani; 22 Kubanga 
kabaka yalina ku nnyanja empingu eya malikebu ey'e Talusiisi wamu 
n'empingu ya Kiramu; empingu ey'e Talusiisi yajjanga mulundi gumu buli 
myaka esatu ng'ereeta zaabu n'effeeza, amasanga n'enkobe ne bamuzinge. 
23 Awo kabaka Sulemaani n'asinga bakabaka bonna ab'ensi obugagga 
n'amagezi. 24 Ensi yonna ne banoonya amaaso ga Sulemaani okuwulira 
amagezi ge, Katonda ge yali atadde mu mutima gwe: 25 Ne baleeta buli 
muntu ekirabo kye, ebintu ebya ffeeza n'ebintu ebya zaabu n'ebyambalo 
n'ebyokulwanyisa n'eby'akaloosa, embalaasi n'ennyumbu, ebyasalibwa ebya 
buli mwaka. 26 Sulemaani n'akuljpaanya amagaali n'abasajja abeebagala 
embalaasi; era yalina amagaali lukumi mu ebikumi bina n'abasajja 
abeebagala embalaasi kakumi mu enkumi bbiri be yateeka mu bibuga 
eby'amagaali nawaali kabaka e Yerusaalemi. 27 Kabaka n'afuula ffeeza 
okuba ng'amayinja mu Yerusaalemi, n'emivule n'agifuula okuba 
ng'emisukomooli egiri mu biwonvu olw'obungi. 28 N'embalaasi Sulemaani 
ze yalina zaggibwa mu Misiri: n'abasuubuzi ba kabaka ne baziweebwanga 
bisibo, buli kisibo n'omuwendo gwakyo. 29 Era eggaali lyalinayanga nga 
kikumi mu ataano;'era bakabaka bonna ab'Abakiīiti bwe batyo ne bakabaka 
ab'e Busuuli, baaziggyangamu mu mukono gwabwe. 


11:1 Era kabaka Sulemaani n'ayagala abakazi bangi bannaggwa nga wamu 
ne muwala wa Falaawo, abakazi ab'oku Bamowaabu n'Abamoni 
n'Abaedomu n'Abasidoni n'Abakiiti; 2 ku mawanga Mukama ge 
yagambako abaana ba Isiraeri nti Temugendanga mu bo so tebajjanga bo 
mu mmwe: kubanga tebalirema kukyusa mitima gyammwe okugoberera 
bakatonda baabwe: Sulemaani ne yeegatta nabb ng'abaagala. 3 Era yalina 
abakazi lusanvu, abambejja, n'abazaana ebikumi bisatu: bakazi be ne 
bakyusa omutima gwe. 4 Kubanga olwatuuka Sulemaani ng'akaddiye 
bakazi be ne bakyusa omutima gwe okugoberera bakatonda abalala: 
omutima gwe ne gutatuukirira eri Mukama Katonda we nga bwe gwali 
omutima gwa Dawudi kitaawe. 5 Kubanga Sulemaani n'agoberera 
Asutaloosi, katonda omukazi ow'Abasidoni, ne Mirukomu omuzizo 


gw'Abamoni. 6 Era Sulemaani n'akola ekyali mu maaso ga Mukama ekibi, 
n'atagobererera ddala Mukama, nga Dawudi kitaawe bwe yakola. 7 Awo 
Sulemaani n'azimbira Kemosi ekifo ekigulumivu, gwe muzizo gwa 
Mowaabu, ku lusozi olwolekera Yerusaalemi, ne Moleki omuzizo gw'a 
baana ba Amoni. 8 Era bwe yakolera bw'atyo bakazi be bonna 
bannaggwanga abaayotezanga obubaane ne bawaayo ssaddaaka eri 
bakatonda baabwe. 9 Mukama n'asunguwalira Sulemaani kubanga 
omutima gwe gwakyuka okuva ku Mukama Katonda wa Isiraeri eyali 
yaakamulabikira emirundi ebiri, 10 era eyamulagira olw'ekigambo ekyo 
aleme okugoberera bakatonda abalala, naye n'atakwata ekyo Mukama kye 
yalagira. 11 Mukama kyeyava agamba Sulemaani nti Kubanga okoze kino 
so tokutte ndagaano yange n'amateeka gange bye nnakulagira, sirirema 
kukuyuzaako obwakabaka ne mbuwa omuddu wo. 12 Naye sirikola bwe 
ntyo ku mirembe gyo ku lwa Dawudi kitaawo: naye ndibuyuza okubuggya 
mu mukono gw'omwana wo. 13 Naye siriyuzaako bwakabaka bwonna, 
naye ndimuwa omwana wo ekika kimu ku Iwa Dawudi omuddu wange era 
ku Iwa Yerusaalemi kye nneeroboza. 14 Awo Mukama n'ayimusiza 
Sulemaani omulabe, Kadadi Omwedomu: yali wa ku zzadde lya kabaka 
mu Edomu. 15 Kubanga olwatuuka Dawudi bwe yali mu Edomu ne 
Yowaabu omukulu w'eggye ng'ayambuse okuziika abafu era ng'asse buli 
musajja mu Edomu; 16 (kubanga Yowaabu ne Isiraeri yenna baamalayo 
emyezi mukaaga okutuusa lwe yamalawo buli musajja mu Edomu;) 17 
awo Kadadi n'adduka, ye n'Abaedomu abamu ab'oku baddu ba kitaawe 
wamu naye okugenda mu Misiri: Kadadi ng'akyali mwana muto. 18 Ne 
bagolokoka okuva mu Midiyaani ne bajja e Palani: ne batwala wamu nabo 
abasajja nga babaggya e Palani ne bajja e Misiri eri Falaawo kabaka We 
Misiri; oyo n'amuwa ennyumba n'amulagira ebyokulya namuwa ensi. 19 
Awo Kadadi n'aganja nnyo mu maaso ga Falaawo n'okumuwa n'amuwa 
okuwasa muganda wa mukazi we ye, muganda wa Tapenesi kaddulubaale. 
20 Awo muganda wa Tapenesi namuzaalira Genubasi mutabani we 
Tapenesi gwe yaggira ku mabeere mu nnyumba ya Falaawo: Genubasi 
n'abeera mu nnyumba ya Falaawo mu batabani ba Fa:aawo. 21 Awo 
Kadadi bwe yawulirira mu Misiri nga Dawudi yeebakidde wamu ne 


bajjajjaabe, era nga Yowaabu omukulu w'eggye ng'afudde, Kadadi 
n'agamba Falaawo nti Ka tlnende ntuuke mu nsi y'ewaffe. 22 Awo 
Falaawo n'amugamba nti Naye kiki ekyakubula ng'oli nange n'okwagala 
n'oyagala, laba, okugenda mu nsi y'ewammwe? N'addamu nti Tewali kintu: 
naye leka mmale gagenda. 23 Awo Katonda n'amuyimusizaako omulabe 
omulala, Lezoni mutabani wa Eriyadda eyali adduse mukama we 
Kadadezeri kabaka We Zoba: 24 n'akuņņaanya abantu gy'ali, n'afuuka 
omukulu w'ekibiina Dawudi bwe yatta ab'e Zoba: ne bagenda e Ddamasiko 
ne babeera omwo, ne bafugira mu Ddamasiko. 25 N'aba mulabe eri 
Isiraeri emirembe gyonna egya Sulemaani obutassaako bubi Kadadi bwe 
yakola: n'akyawa Isiraeri n'afuga Obusuuli. 26 Awo Yerobowaamu 
mutabani wa Nebati, Omwefulayimu ow'e Zereda, omuddu wa Sulemaani, 
nnyina erinnya lye Zeruwa namwandu, era naye n'ayimusiza kabaka 
omukono. 27 Era eno ye yali ensonga kyeyava ayimusiza kabaka 
omukono; Sulemaani yazimba Mirro n'aziba ekituli eky'omu kibuga kya 
Dawudi kitaawe. 28 Era omusajja oyo Yerobowaamu yali musajja wa 
maanyi omuzira: Sulemaani n'alaba omulenzi oyo nga munyiikivu, 
n'amutikkira emirunu gyonna egy'e nnyumba ya Yusufu. 29 Awo 
olwatuuka mu biro ebyo Yerobo waamu bwe yava mu Y erusaalemi, 
nnabbi Akiya Omusiiro namusanga mu kkubo; era Akiya yali ayunbadde 
ekyambalo ekiggya; awo bombi ne baba bokka ku ttale. 30 Akiya n'akwata 
ku kyambalo ekiggya kye yali ayambadde n'akiyuzaamu ebitundu kkumi 
na bibiri. 31 N'agamba Yerobowaamu nti Weetwalire ebitundu kkumi: 
kubanga bw'atyo bw'ayogera Mukama Katonda wa Isiraeri nti Laba, 
ndiyuza mu bwakabaka ne mbuggya mu mukono gwa Sulemaani ne nkuwa 
ggwe ebika kkumi: 32 (naye aliba n'ekika kimu ku Iw'omuddu wange 
Dawudi ne ku lwa Yerusaalemi ekibuga kye nneeroboza mu bika byonna 
ebya Isiraeri:) 33 kubanga bandese ne basinza Asutaloosi katonda omukazi 
ow'Abasidoni ne Kemosi katonda wa Mowaabu ne Mirukomu katonda 
w'abaana ba Amoni; so tebatambulidiie mu makubo gange okukola ebiri 
mu maaso gange ebirungi n'okukwata amateeka gange n'emisango gyange 
nga bwe yakolanga Dawudi kitaawe. 34 Naye siriggya bwakabaka 
bwonna mu mukono gwe: naye ndimufuula omukulu ennaku zonna 


ez'obulamu bwe ku Iwa Dawudi omuddu wange gwe nnalonda kubanga 
yakwata ebiragiro byange n'amateeka gange: 35 naye ndiggya 
obwakabaka mu mukono gwa mutabani we ne mbuwa ggwe, ebika kkumi. 
36 Ne mutabani we ndimuwa ekika kimu, Dawudi omuddu wange 
abeerenga n'ettabaaza ennaku zonna mu maaso gange mu Y erusaalemi 
ekibuga kye nneeroboza okuteeka omwo erinnya lyange. 37 Era 
ndikutwala, naawe olifuga nga byonna bwe biriba emmeeme yo 
by'eryagala, era oliba kabaka wa Isiraeri. 38 Awo olulituuka 
bw'onoowuliranga byonna bye nkulagira n'otambuliranga mu makubo 
gange n'okolanga ebyo ebiri mu maaso gange ebirungi, okukwatanga 
amateeka gange n'ebiragiro byange nga Dawudi omuddu wange bwe 
yakolanga; kale naabeeranga wamu naawe, era ndikuzimbira ennyumba 
ey'enkalakkalira nga bwe nnazimbira Dawudi, era ndikuwa Isiraeri. 39 Era 
kyendiva mbonyabonya ezzadde lya Dawudi naye siribabonyezabonyeza 
emirembe gyonna. 40 Sulemaani kyeyava asala amagezi okutta 
Yerobowaamu; naye Yerobowaamu n'agolokoka n'addukira mu Misiri eri 
Sisaki kabaka w'e Misiri, n'abeera mu Misiri okutuusa Sulemaani lwe yafa. 
41 Era ebikolwa byonna ebirala ebya Sulemaani ne byonna bye yakola 
namagezi ge tebyawandiikibwa mu kitabo ky'ebikolwa bya Sulemaani? 42 
N'ebiro Sulemaani bye yafugira Isiraeri yenna mu Y erusaalemi byali 
emyaka ana. 43 Awo Sulemaani ne yeebakira wamu ne bajjajjaabe 
n'aziikibwa mu kibuga kya Dawudi kitaawe: awo Lekobowaamu mutabani 
we n'afuga mu kifo kye. 


12:1 Lekobowaamu n'agenda e Sekemu: kubanga Isiraeri yenna baali 
bazze e Sekemu akumufuula kabaka. 2 Awo olwatuuka Yerobowaamu 
mutabani wa Nebati bwe Yakiwulira; (kubanga yali akyali mu Misiri gye 
yali addukidde okuva eri kabaka Sulemaani, era Yerobowaamu n'atuula 
mu Misiri), 3 ne batuma ne bamuyita; awo Yerobowaamu n'ekibiina 
kyonna ekya Isiraeri ne bajja ne boogera ne Lekobowaamu nti 4 Kitaawo 
yafuula ekikoligo kyaffe okuba ekizito: kale nno wewula ggwe 
okuweereza okuzibu okwa kitaawo n'ekikoligo kye ekizito kye 
yatuteekako, naffe tulikuweereza. 5 N'abagamba nti Mugende mumale 


ennaku ssatu nate, mulyoke mujje gye ndi nate. Abantu ne bagenda. 6 
Kabaka Lekobowaamu n'ateesa ebigambo n'abakadde abaayimiriranga mu 
maaso ga Sulemaani kitaawe bwe yali ng'akyali mulamu ng'ayogera nti 
Magezi ki ge mumpa okubaddamu abantu bano? 7 Ne bamugamba nti 
Bw'onooyagala okuba omuddu eri abantu bano leero n'oyagala 
okubaweereza n'obaddamu n'obagamba ebigambo ebirtmgi, kale bo 
banaabanga abaddu bo ennaku zonna. 8 Naye n'aleka amagezi g'abakadde 
ge baamuwa, n'ateesa n'abalenzi abaakulira awamu naye abaayimirira mu 
maaso ge. 9 N'abagamba nti Magezi ki ge mumpa mmwe tubaddemu 
abantu bano abanyambye nti Wewula ekikoligo kitaawo kye yatuteekako? 
10 Awo abalenzi abaakulira awamu naye ne bamugamba nti Bw'otyo 
bw'oba ogamba abantu bano abakugambye nti Kitaawo yafuula ekikoligo 
kyaffe okuba ekizito, naye ggwe kiwewule gye tuli; bw'otyo bw'oba 
obagamba nti Nasswi wange asinga obunene ekiwato kya kitange. 11 Era 
nno kubanga kitange yababinika ekikoligo ekizito, nze ndyongera ku 
kikoligo kyammwe: kitange yabakangavvula na nkoba, naye nze 
ndibakangavvula na njaba ez'obusagwa. 12 Awo Yerobowaamu n'abantu 
bonna ne bajja eri Lekobowaamu ku lunaku olw'okusatu, nga kabaka bwe 
yalagira, ng'ayogera nti Mujjanga gye ndi nate ku lunaku olw'okusatu. 13 
Awo kabaka n'addamu abantu n'ebboggo, n'aleka okuteesa kw'abakadde 
kwe baamuwa; 14 n'abagamba ng'okuteesa kw'abalenzi bwe kwali, 
ng'ayogera nti Kitange yafuula ekikoligo kyammwe ekizito, naye nze 
ndyongera ku kikoligo kyammwe: kitange yabakangawula na nkoba, naye 
nze ndibakangavvula na njaba ez'obusagwa. 15 Awo kabaka n'atawulira 
bantu; kubanga kyali kigambo Mukama kye yaleeta anyweeze ekigambo 
kye Mukama kye yagamba Yerobowaamu mutabani wa Nebati mu 
mukono gwa Akiya Omusirro. 16 Awo Isiraeri yenna bwe baalaba nga 
kabaka tabawulira, abantu ne baddamu kabaka nga boogera mi Mugabo ki 
gwe tulina mu Dawudi? so tetulina busika mu mutabani wa Yese: mudde 
mu weema zammwe, al Isiraeri: labirira nno ennyumba yo ggwe, Dawudi. 
Awo Isiraeri ne bagenda mu weema zaabwe. 17 Naye abaana ba Isiraeri 
abaabeera mu bibuga bya Yuda, abo Lekobowaamu n'abafuga. 18 Awo 
kabaka Lekobowaamu n'atuma Adolamu eyali omukulu w'omusolo; 


Isiraeri yenna ne bamukasuukirira amayinja n'okufa n'afa. Kabaka 
n'ayanguwa okulinnya mu ggaali ye okuddukira mu Yerusaalemi. 19 Bwe 
batyo Isiraeri ne bajeemera ennyumba ya Dawudi ne leero. 20 Awo 
olwatuuka Isiraeri yenna bwe baawulira nga Yerobowaamu akomyewo, ne 
batuma ne bamuyita okujja eri ekibiina, ne bamufuula kabaka wa Isiraeri 
yenna: tewaali eyagoberera ennyumba ya Dawudi wabula ekika kya Yuda 
kyokka. 21 Awo Lekobowaamu bwe yatuuka e Yerusaalemi, 
n'akunyaanya ennyumba yonna eya Yuda n'ekika kya Benyamini, abasajja 
abalonde kasiriivu mu obukumi munaana, abalwanyi, okulwana 
n'ennyumba ya Isiraeri, okumuddiza nate obwakabaka Lekobowaamu 
mutabani wa Sulemaani. 22 Naye ekigambo kya Katonda ne kijjira 
Semaaya omusajja wa Katonda nga kyogera nti 23 Gamba Lekobowaamu 
mutabani wa Sulemaani kabaka wa Yuda n'ennyumba yonna eya Yuda ne 
Benyamini n'abantu bonna abalala nti 24 Bw'atyo bw'ayogera Mukama nti 
Temwambuka so temulwana ne baganda bammwe abaana ba Isiraeri: 
muddeeyo buli muntu mu nnyumba ye; kubanga ekigambo kino kyava gye 
ndi. Awo ne bawulira ekigambo kya Mukama ne baddayo ne bagenda 
ng'ekigambo kya Mukama bwe kyali. 25 Awo Yerobowaamu n'azimba 
Sekemu mu nsi ey'ensozi eya Efulayimu, n'abeera omwo; n'ava omwo 
n'azimba Penueri. 26 Yerobowaamu n'ayogerera mu mutima gwe nti 
Kaakano obwakabaka bunadda eri ennyumba ya Dawudi: 27 abantu bano 
bwe banaayambukanga okuweerayo ssaddaaka mu nnyumba ya Mukama 
mu Yerusaalemi, kale omutima gw'abantu bano gulikyukira nate mukama 
waabwe, Lekobowaamu kabaka wa Yuda; kale balinzita nze, ne baddayo 
eri Lekobowaamu kabaka wa Yuda. 28 Awo kabaka n'alyoka ateesa 
ebigambo, n'akola ennyana bbiri za zaabu: n'abagamba nti Kinaabalemanga 
okwambukanga e Yerusaalemi; laba bakatonda bo, ai Isiraeri, abaakuggya 
mu nsi y'e Misiri. 29 Naateeka emu mu Beseri ne ginnaayo naagiteeka mu 
Ddaani. 30 N'ekigambo ekyo ne kiba ekibi: kutianga abantu baagendanga 
okusinziza mu maaso g'emu nga bagenda e Ddaani. 31 N'azimba 
ennyumba ez'ebifo ebigulumivu, n'assaawo bakabona ng'abaggya mu bantu 
bonna abatali ba ku baana ba Leevi. 32 Era Yerobowaamu n'assaawo 
embaga mu mwezi ogw'omunaana ku lunaku olw'omwezi olw'ekkumi 


n'ettaano okufaanana embaga eri mu Yuda, n'alinnya eri ekyoto; bw'atyo 
bwe yakolera mu Beseri ng'awaayo ssaddaaka eri ennyana ze yakola: 
n'ateeka mu Beseri bakabona b'ebifo ebigulumivu be yassaawo. 33 
N'alinnya eri ekyoto kye yali azimbye mu Beseri ku lunaku olw'ekkumi 
n'ettaano olw'omwezi ogw'omunaana, gwe mwezi gwe yagunja mu mutima 
gwe ye; n'assaawo embaga eri abaana ba Isiraeri, n'alinnya eri ekyoto 
okwoteza obubaane. 


13:1 Awo, laba, ne wajja omusajja wa Katonda ng'ava mu Yuda 
olw'ekigambo kya Mukama n'ajja e Beseri: awo Yerobowaamu yali 
ng'ayimiridde awali ekyoto okwoteza obunaane. 2 Awo n'ayogerera 
waggulu ku kyoto olw'ekigambo kya Mukama n'ayogera nti Ai ekyoto, 
ekyoto, bw'atyo bw'ayogera Mukama nti Laba, omwana alizaalirwa 
ennyumba ya Dawudi, erinnya lye Yosiya; era ku ggwe kw'aliweerayo 
bakabona b'ebifo ebigulumivu abootereza obubaane ku ggwe, era 
baliweerayo ku ggwe amagumba g'abantu. 3 N'awa akabonero ku lunaku 
olwo ng'ayogera nti Kano ke kabonero Mukama k'ayogedde: laba, ekyoto 
kiryatika n'evvu erikiriko liriyiika. 4 Awo olwatuuka kabaka bwe yawulira 
ekigambo eky'omusajja wa Katonda kye yayogerera waggulu ku kyoto mu 
Beseri, awo Yerobowaamu n'agolola omukono gwe ng'ayima awali ekyoto 
ng'ayogera nti Mumukwate: N'omukono gwe gw'amugololedde ne gukala 
n'okuyinza n'atayinza kuguzza nate. 5 Ekyoto nakyo ne kyatika n'evvu ne 
hyuka okuva ku kyoto ng'akabonero bwe kaali omusajja wa Katonda ke 
yawa olw'ekigambo kya Mukama. 6 Awo kabaka n'addamu n'agamba 
omusajja wa Katonda nti Weegayirire nno ekisa kya Mukama Katonda wo 
onsabire omukono gwange gumponyezebwe nate: Omusajja wa Katonda 
ne yeegayirira Mukama, omukono gwa kabaka ne gumuwonyezebwa nate 
ne gufuuka nga bwe gwali olubereberye. 7 Kabaka n'agamba omusajja wa 
Katonda nti Tuddeyo nange eka oweereweere, nange naakuwa empeera. 8 
Omusajja wa Katonda n'agamba kabaka nti Newakubadde ng'onompa 
ekitundu ky'ennyumba yo, siyingire wamu naawe so siiriire mmere so 
sinywere mazzi mu kifo kino: 9 kubanga bwe nkuutiddwa bwe ntyo 
n'ekigambo kya Mukama nga kyogera nti Tolya mmere so tonywa mazzi 


so toddayo mu kkubo ly'ofulumyemu. 10 Awo n'addayo mu kkubo eddala, 
n'ataddayo mu kkubo ly'afulumyemu ng'ajja e Beseri. 11 Awo waaliwo 
nnabbi omukadde eyabeeranga mu Beseri; omu ku batabani be n'ajja 
n'amubuulira ebikolwa byonna omusajja wa Katonda bye yali akoledde mu 
Beseri ku lunaku olwo: ebigambo by'agambye kabaka nabyo ne 
babibuulira kitaabwe. 12 Kitaabwe n'abagamba nti Kkubo ki 
mw'afulumidde? Awo batabani be nga balabye ekkubo ly'afulumiddemu 
omusajja wa Katonda eyava mu Yuda. 13 N'agamba batabani be nti 
Munteekere amatanduko ku ndogoyi. Awo ne bamuteekera amatandiiko 
ku ndogoyi: n'agyebagala. 14 N'agoberera omusajja wa Katonda 
n'amusanga ng'atudde wansi w'omwera: n'amugamba nti Ggwe musajja wa 
Katonda eyava mu Yuda? N'ayogera nti Nze nzuuyo. 15 Awo n'amugamba 
nti Tuddeyo nange eka tulye ku mmere. 16 N'ayogera nti Siyinza kuddayo 
naawe newakubadde okuyingira naawe: so siiriire mmere so sinywere 
mazzi wamu naawe mu kifo kino: 17 kubanga nabuulirwa n'ekigambo kya 
Mukama nti Tolya ku mmere so tonywerayo mazzi so tokyuka nate 
okudda mu kkubo mw'ofulumidde. 18 Awo n'amugamba nti Nange ndi 
nnabbi nga ggwe bw'oli; era malayika annambye n'ekigambo kya Mukama 
nti Mukomyewo mu nnyumba yo alye ku mmere anywe amazzi. Naye 
ng'amulimba. 19 Awo n'addayo naye n'aliira ku mmere mu nnyumba ye 
n'anywa amazzi. 20 Awo olwatuuka nga batudde ku mmeeza ekigambo 
kya Mukama ne kimujjira nnabbi amukomezzaawo: 21 n'ayogerera 
waggulu eri omusajja wa Katonda eyava mu Yuda ng'ayogera nti Bw'atyo 
bw'ayogera Mukama nti Kubanga ogaanyi okuwulira akamwa ka Mukama 
so tokutte kiragiro Mukama Katonda wo ky'akulagidde, 22 naye 
n'okomawo, era oliiridde ku mmere n'onywera amazzi mu kifo 
ky'akugambyeko nti Toliirayo ku mmere so tonywa mazzi: omulambo gwo 
tegulituuka mu ntaana ya bajjajjaabo. 23 Awo olwatuuka bwe yamala 
okulya ku mmere era ng'anywedde n'ateeka amatandiiko ku ndogoyi 
ng'amuteekera nnabbi gw'akomezzaawo. 24 Awo ng'agenze empologoma 
n'emusanga mu kkubo n'emutta: omulambo gwe ne gusuulibwa mu kkubo, 
endogoyi n'eyimirira kumpi nagwo; era n'empologoma n'eyimirira kumpi 
n'omulambo. 25 Kale, laba, abantu ne bayitawo ne balaba omulambo nga 


gusuuliddwa mu kkubo n'empologoma ng'eyimiridde kumpi n'omulambo: 
ne bajja ne bakibuulira mu kibuga nnabbi omukadde mwe yabeeranga. 26 
Awo nnabbi amukomezzaawo mu kkubo bwe yakiwulira, n'ayogera nti Ye 
musajja wa Katonda ataagondedde kamwa ka Mukama: Mukama 
kyavudde amugabula eri empologoma emutaagudde n'emutta ng'ekigambo 
kya Mukama bwe kyali ky'amugambye. 27 Awo n'agamba batabani be nti 
Munteekere amatandiiko ku ndogoyi. Ne bagiteekako amatandiiko. 28 
N'agenda n'asanga omulambo gwe nga gusuuliddwa mu kkubo n'endogoyi 
n'empologoma nga ziyimiridde kumpi n'omulambo: empologoma nga 
teridde mulambo so nga tetaagudde ndogoyi. 29 Nnabbi n'asitula 
omulambo gw'omusajja wa Katonda n'aguteeka ku ndogoyi n'aguzzaayo: 
nnabbi omukadde n'akomawo mu kibuga okukungubaga n'okumuziika. 30 
N'ateeka omulambo gwe mu ntaana ye ye; ne bamukungubagira nga 
boogera nti Woowe, muganda wange! 31 Awo olwatuuka g'amaze 
okumuziika n'agamba batabani be nti Bwe ndimala okufa, munziikanga mu 
ntaana omusajja wa Katonda mw'aziikiddwa; muteekanga amagumba 
gange kumpi n'amagumba ge. 32 Kubanga ekigambo kye yayogerera 
waggulu olw'ekigambo kya Mukama ku kyoto ekiri mu Beseri ne ku 
nnyumba zonna ez'ebifo ebigulumivu ebirimu bibuga eby'e Samaliya 
telurirema kutuukirira. 33 Oluvannyuma lw'ekigambo ekyo Yerobowaamu 
n'atakyuka okuleka ekkubo lye ebbi, naye ne yeeyongera nate okussaawo 
bakabona ab'ebifo ebigulumivu ng'abaggya ku bantu bonna: buli 
eyayagalanga, n'amwawulanga wabeerewo bakabona b'ebifo ebigulumivu. 
34 N'ekigambo ekyo ne kifuuka ekibi eri ennyumba ya Y erobowaamu 
okugimalawo n'okugizikiriza okuva ku nsi yonna. 


14:1 Awo mu biro ebyo Abiya mutabani wa Yerobowaamu n'alwala. 2 
Yerobowaamu n'agamba mukazi we nti Golokoka, nkwegayiridde 
weefuule oleme okumanyibwa nga ggwe mukazi wa Yerobowaamu: 
ogende e Siiro; laba, Akiya nnabbi ali eyo eyanjogerako nga ndiba kabaka 
w'abantu bano. 3 Era twala wamu naawe emigaati kkumi n'egy'empewere 
n'ensumbi ey'omubisi gw'enjuki, ogende gy'ali: ye alikubuulira omwana 
bw'aliba. 4 Awo muka Yerobowaamu n'akola bw'atyo, n'agolokoka 


n'agenda e Sirro n'ajja mu nnyumba ya Akiya. Era. Akiya teyayinza kulaba; 
kubanga amaaso ge gaali gayimbadde olw'obukadde bwe. 5 Awo 
Mukama n'agamba Akiya nti Laba, muka Yerobowaamu ajja okukubuuza 
ebya mutabani we; kubanga alwadde: bw'oti bw'oti bw'onoomugamba: 
kubanga olunaatuuka bw'anaayingira, aneefuula okuba omukazi omulala. 6 
Awo olwatuuka Akiya bwe yawulira enswagiro z'ebigere bye ng'ayingira 
mu luggi, n'ayogera nti Yingira, ggwe muka Yerobowaamu; lwaki 
okwefuula. okuba omulala? kubanga ntumiddwa gy'oli n'ebigambo ebizito. 
7 Genda obuulire Yerobowaamu nti Bw'atyo bw'ayogera Mukama 
Katonda wa Isiraeri nti Kubanga nakugulumiza nga nkuggya mu bantu, ne 
nkufuula omukulu w'abantu bange Isiraeri, 8 ne njuza mu bwakabaka nga 
mbuggya ku nnyumba ya Dawudi ne mbukuwa ggwe: era naye tobadde 
ng'omuddu wange Dawudi eyakwatanga ebiragiro byange era 
eyangoberera n'omuuima gwe gwonna okukola ekyo kyokka ekyali mu 
maaso gange ekirungi; 9 naye okoze ekibi okusinga bonna abaakusooka 
n'ogenda ne weekolera bakatonda abalala n'ebifaananyi ebisaanuuse 
okunsunguwaza, n'onsuula ennyuma w'amabega go: 10 kale, laba, 
kyendiva ndeeta ekibi ku nnyumba ya Yerobowaamu era ndimalawo buli 
mwana ow'obulenzi eri Yerobowaamu, asibiddwa era n'atasibiddwa mu 
Isiraeri, era ndyerera ddala ennyumba ya Yerobowaamu ng'omuntu 
bw'ayera obusa n'okuggwaawo ne buggwaawo bwonna. 11 Owa 
Yerobowaamu anaafiiranga mu kibuga embwa zinaamulyanga; n'oyo 
anaafiiranga ku ttale ennyonyi ez'omu bbanga zinaamulyanga: kubanga 
Mukama akyogedde. 12 Kale golokoka ogende mu nnyumba yo: ebigere 
byo bwe binaayingira mu kibuga, omwana anaafa. 13 Kale Isiraeri yenna 
balimukungubagira ne bamuziika; kubanga ku ba Yerobowaamu oyo 
yekka ye alituuka mu ntaana: kubanga mu ye mulabise ekigambo ekirungi 
eri Mukama Katonda wa Isiraeri mu nnyumba ya Yerobowaamu. 14 Era 
nate Mukama alyeyimusiza kabaka wa Isiraeri alimalawo ennyumba ya 
Yerobowaamu ku lunaku olwo: naye njogedde nrya? kaakano kati. 15 
Kubanga Mukama alikuba Isiraeri ng'ekitoogo bwe kinyeenyezebwa mu 
mazzi; era alisimbula Isiraeri okubaggya mu nsi eno ennungi gye yawa 
bajjajjaabwe, era alibasaasaanyiza emitala w'Omugga; kubanga bakoze 


Baaseri baabwe, nga basunguwaza Mukama. 16 Era aliwaayo Isiraeri 
olw'ebibi bya Yerobowaamu bye yayonoona era bye yayonoonyesa 
Isiraeri. 17 Awo muka Yerobowaamu n'agolokoka n'agenda n'ajja e 
Tiruza: awo bwe yali ng'ajja ku mulyango gw'ennyumba, omwana n'afa. 18 
Isiraeri yenna ne bamuziika ne bamukungubagira; ng'ekigambo kya 
Mukama bwe kyali kye yayogera n'omukono gw'o muddu we Akiya 
nnabbi. 19 N'ebikolwa ebirala byonna ebya Yerobowaamu bwe yalwana 
era bwo yafuga, laba, byawandiikibwa mu kitabo eky'eby'omu mirembe 
gya bassekabaka ba Isiraeri. 20 N'ennaku Yerobowaamu ze yafugira yaali 
emyaka abiri mu ebiri: ne yeebakira wamu ne bajjajjaabe, Nadabu 
mutabani we n'afuga mu kifo kye. 21 Awo Lekobowaamu mutabani wa 
Sulemaani n'afuga mu Yuda. Lekobowaamu yali yaakamaze emyaka ana 
mu gumu bwe yalya obwakabaka, n'afugira emyaka kkumi na musanvu mu 
Yerusaalemi, ekibuga Viulcama kye yeeroboza mu bika byonna ebya 
Isiraeri okuteeka omwo erinnya lye: n'erinnya lya nnyina lyali Naama 
Omwamoni. 22 Yuda n'akola ekyali mu maaso ga Mukama ekibi; ne 
bamukwasa ebuggya olw'ebibi byabwe bye baakola okusinga byonna 
bajjajjaabwe bye baakola. 23 Kubanga beezimbira nabo ebifo ebigulumivu 
nabo n'empagi ne Baaseri ku buli lusozi oluwanvu ne wansi wa buli muti 
omubisi; 24 era waaliwo n'abaalyanga ebisiyaga mu nsi: ne bakola 
ng'eby'emizizo byonna bwe byali eby'amawanga Mukama ge yagoba mu 
maaso g'abaana ba Isiraeri. 25 Awo olwatuuka mu mwaka ogw'okutaano 
ogwa kabaka Lekobowaamu Sisaki kabaka We Misiri n'ayambuka 
okulumba Yerusaalemi: 26 n'aggyayo eby'obugagga eby'omu nnyumba ya 
Mukama n'eby'obugagga eby'omu nnyumba ya kabaka; yatwalira ddala 
byonna: n'aggyayo engabo zonna eza zaabu Sulemaani ze yali akoze. 27 
Awo kabaka Lekobowaamu n'akola engabo za bikomo okudda mu kifo 
kyazo, n'aziteresa mu mikono gy'abakulu b'ambabowa abaakuumanga 
oluggi Iw'ennyumba ya kabaka. 28 Awo olwatuuka kabaka buli Iwe 
yayingiranga mu nnyumba ya Mukama, abambowa ne bazambalanga ne 
bazizza mu nju ey'abambowa. 29 Era ebikolwa ebirala byonna ebya 
Lekobowaamu ne byonna bye yakola tebyawandiikibwa mu kitabo 
eky'eby'omu mirembe gya bassekabaka ba Yuda? 30 Era waabangawo 


entalo eri Lekobowaamu ne Yerobowaamu ennaku zonna. 31 
Lekobowaamu ne yeebakira wamu ne bajiajjaabe mu kibuga kya Dawudi: 
ne nnyina erinnya lye lyali Naama Omwamoni. Abiyaamu mutabani we 
n'afuga mu kifo kye. 


15:1 Awo mu mwaka ogw'ekkumi n'omunaana ogwa Yerobowaamu 
kabaka mutabani wa Nebati, Abiyaamu n'atanula okufuga Yuda. 2 
Yafugira emyaka esatu mu Yerusaalemi: ne nnyina erinnya lye lyali Maaka 
muwala wa Abisalomu. 3 atambulira mu bibi byonna ebya kitaawe bye 
yakola okumusooka: n'omutima gwe tegwatuukirira eri Mukama Katonda 
we ng'omutima gwa Dawudi kitaawe. 4 Era naye ku lwa Dawudi Mukama 
Katonda we n'amuwa ettabaaza mu Y erusaalemi okuyimusa mutabani we 
oluvannyuma lwe n'okunyweza Yerusaalemi: 5 kubanga Dawudi 
yakolanga ebyali mu maaso ga Mukama ebirungi, n'atakyuka okuva mu 
kintu kyonna kye yamulagira ennaku zonna ez'obulamu bwe wabula mu 
kigambo kya Uliya Omukiiti. 6 Awo waabangawo entalo eri 
Lekobowaamu ne Y erobowaamu ennaku zonna ez'obulamu bwe. 7 
N'ebikolwa ebirala byonna ebya Abiyaamu ne byonna bye yakola 
tebyawandiikibwa mu kitabo eky'eby'omu mirembe gya bassekabaka ba 
Yuda? Ne wabanga entalo eri Abiyaamu ne Yerobowaamu. 8 Abiyaamu 
ne yeebakira wamu ne bajjajjaabe: ne bamuziika mu kibuga kya Dawudi: 
Asa mutabani we n'afuga mu kifo kye. 9 Awo mu mwaka ogw'amakumi 
abiri ogwa Yerobowaamu kabaka wa Isiraeri Asa n'atanula okufuga Yuda. 
10 N'afugira emyaka ana mu gumu mu Yerusaalemi: ne nnyina erinnya. 
lye. Lyali Maaka muwala wa Abisalomu. 11 Asa n'akola ebyali mu maaso 
ga Mukama ebirungi nga Dawudi kitaawe bwe yakola. 12 N'agoba 
abaalyanga ebisiyaga mu nsi, n'aggyawo ebifaananyi byonna bajjajjaabe 
bye baakola. 13 Era ne Maaka nnyina n'amugoba mu bwa nnamasole 
kubanga yali akoze ekifaananyi eky'omuzizo okuba Asera; Asa n'atema 
ekifaananyi kye n'akyokera ku kagga Kiduloni. 14 Naye ebifo ebigulumiw 
tebyaggibwawo: naye omutima gwa Asa gwatuukirira eri Mukama ennaku 
ze zonna. 15 N'ayingiza mu nnyumba ya Mukama ebintu kitaawe bye 
yawonga n'ebintu bye yawonga ye yenayini, effeeza n'ezaabu n'ebintu. 16 


Ne wabanga entalo eri Asa ne Baasa kabaka wa Isiraeri ennaku zaabwe 
zonna. 17 Awo Baasa kabaka wa Isiraeri n'atabaala Yuda, n'azimba 
Laama, obutaganya muntu kufuluma newakubadde okuyingira eri Asa 
kabaka wa Yuda. 18 Awo Asa n'addira effeeza yonna n'ezaabu eyali 
esigadde mu by'obugagga eby'omu nnyumba ya Mukama n'eby'obugagga 
eby'omu nnyumba ya kabaka n'abikwasa mu mikono gy'abaddu be: kabaka 
Asa n'abiweereza Benikadadi mutabani wa Tabulimmoni mutabani wa 
Keziyoni kabaka We Busuuli eyabeeranga e Ddamasiko, ng'ayogera nti 19 
Waliwo endagaano eri nze naawe, eii kitange ne kitaawo: laba, 
nkuweerezza ekirabo kya ffeeza n'ezaabu; genda omenye endagaano yo eri 
Baasa kabaka wa Isiraeri anveeko. 20 Awo Benikadadi n'awulira kabaka 
Asa, n'atuma abakulu b'eggye lye okulumba ebibuga bya Isiraeri, n'akuba 
Iyoni ne Ddaani ne Aberubesumaaka ne Kinnerosi yonna n'ensi yonna eya 
Nafutaali. 21 Awo olwatuuka Baasa bwe yakiwulira n'aleka okuzimba 
Laama n'abeeranga e Tiruza. 22 Awo kabaka Asa n'alangira Yuda yenna; 
tewali eyaggibwako; ne baggyawo amayinja ag'e Laama, n'emiti gyakyo, 
Baasa bye yazimbya; kabaka Asa n'abizimbisa Geba ekya Benyamini ne 
Mizupa. 23 Era ebikolwa ebirala byonna ebya Asa n'amaanyi ge gonna ne 
byonna bye yakola n'ebibuga bye yazimba tebyawandiikibwa mu kitabo 
eky'eby'omu mirembe gya bassekabaka ba Yuda? Naye mu kiseera 
eky'obukadde bwe n'alwala ebigere. 24 Asa ne yeebakira wamu ne 
bajjajjaabe n'aziikibwa wamu ne bajjajjaabe mu kibuga kya Dawudi 
kitaawe: Yekosafaati mutabani we n'afuga mu kifo kye. 25 Awo Nadabu 
mutabani wa Yerobowaamu n'atanula okufuga Isiraeri mu mwaka 
ogw'okubiri ogwa Asa kabaka wa Yuda, n'afugira Isiraeri emyaka ebiri. 
26 N'akola ebyali mu maaso ga Mukama ebibi, n'atambulira mu kkubo lya 
kitaawe ne mu kyonoono kye kye yayonoonyesa Isiraeri. 27 Awo Baasa 
mutabani wa Akiya ow'omu nnyumba ya Isakaali n'amwekobaana; Baasa 
n'amukubira e Gibbesoni eky'Abafirisuuti; kubanga Nadabu ne Isiraeri 
yenna baali bazingizizza Gibbesoni. 28 Mu mwaka ogw'okusatu ogwa Asa 
kabaka wa Yuda Baasa mwe yamuttira, n'afuga mu kifo kye. 29 Awo 
olwatuuka amangu ago bwe yalya obwakabaka, n'atta ennyumba yonna 
eya Yerobowaamu; teyamulekera Yerobowaamu n'omu eyassa omukka 


okutuusa lwe yamuzikiriza; ng'ekigambo bwe kyali ekya Mukama kye 
yayogera n'omukono gw'omuddu we Akiya Omusiiro: 30 olw'ebibi bya 
Yerobowaamu bye yayonoona era bye yayonoonyesa Isiraeri; 
olw'okusunguwaza kwe kwe yasunguwaza Mukama Katonda wa Isiraeri. 
31 Era ebikolwa ebirala byoana ebya Nadabu ne byonna bye yakola 
tebyawandiikibwa mu kitabo eky'eby'omu mirembe gya bassekabaka ba 
Isiraeri? 32 Ne wabanga entalo eri Asa ne Baasa kabaka wa Isiraeri 
ennaku zaabwe zonna. 33 Mu mwaka ogw'okusatu ogwa Asa kabaka wa 
Yuda Baasa mutabani wa Akiya n'atanula okufuga Isiraeri yenna e Tiruza, 
n'afugira emyaka amakumi abiri mu ena. 34 N'akola ebyali mu maaso ga 
Mukama ebibi n'atambulira mu kkubo lya Yerobowaamu ne mu kwonoona 
kwe kweyayonoonyesa Isiraeri. 


16:1 Awo ekigambo kya Mukama ne kimujjira Yeeku mutabani wa 
Kanani ku Baasa nga kyogera 2 Kubanga nakugulumiza nga nkuggya mu 
nfuufu ne nkufuula omukulu w'abantu bange Isiraeri; naawe otambulidde 
mu kkubo lya Yerobowaamu n'oyonoonyesa abantu bange Isiraeri 
okunsunguwaza n'ebibi byabwe; 3 laba, ndiggirawo ddala Baasa 
n'ennyumba ye: era ndifuula ennyumba yo okufaanana ennyumba ya 
Yerobowaamu mutabani wa Nebati. 4 Owa Baasa anaafiiranga mu kibuga 
embwa zinaamulyanga; n'ow'oku babe anaafiiranga ku ttale ennyoni ez'omu 
bbanga zinaamulyanga. 5 Era ebikolwa ebirala byonna ebya Baasa ne bye 
yakola n'amaanyi ge tebyawandiikibwa mu kitabo eky'eby'omu mirembe 
gya bassekabaka ba Isiraeri? 6 Baasa ne yeebakira wamu ne bajjajjaabe 
n'aziikibwa e Tiruza: Era mutabani we n'afuga mu kifo kye. 7 Era nate 
ekigambo kya Mukama ne kijja ku Baasa mu mukono gwa nnabbi Yeeku 
mutabani wa Kanani ne ku nnyumba ye olw'ebibi byonna bye yakola mu 
maaso ga Mukama okumusunguwaza n'omulimu gw'emikono gye 
ng'afaanana ennyumba ya Yerobowaamu era kubanga yamukuba. 8 Mu 
mwaka ogw'amakumi abiri mu mukaaga ogwa Asa kabaka wa Yuda Era 
mutabani wa Baasa n'atanula okufugira Isiraeri e Tiruza n'afugira emyaka 
ebiri. 9 Awo omuddu we Zimuli omukulu w'ekitundu ky'amagaali ge 
namwekobaana: era yali ali e Tiruza ng'anywa omwenge ng'atamiirira mu 


nnyumba ya Aluza eyali saabakaaki mu Tiruza: 10 Zimuli n'ayingira 
n'amufumita n'amutta mu mwaka ogw'amakumi abiri mu musanvu ogwa 
Asa kabaka wa Yuda, n'afuga mu kifo kye. 11 Awo olwatuuka bwe 
yatanula okufuga, nga kyajje atuule ku ntebe ye, awo n'atta ennyumba 
yonna eya Baasa: teyamusigaliza mwana wa bulenzi, newakubadde ku nda 
ze newakubadde ku mikwano gye. 12 Bw'atyo Zimuli bwe yazikiriza 
ennyumba yonna eya Baasa ng'ekigambo kya Mukama bwe kyali kye 
yayogera ku Baasa mu Yeeku nnabbi, 13 olw'ebibi byonna ebya Baasa, 
n'ebibi bya Era mutabani we bye bayonoona era bye bayonoonyesa Isiraeri, 
okusunguwaza Mukama Katonda wa. Isiraeri n'ebirerya byabwe. 14 Era 
ebikolwa ebirala byonna ebya Era ne byonna bye yakola tebyawandiikibwa 
mu kitabo eky'eby'omu mirembe gya bassekabaka ba Isiraeri? 15 Mu 
mwaka ogw'amakumi abiri mu milsanvu ogwa Asa kabaka wa Yuda 
Zimuli n'afugira ennaku musanvu e Tiruza. Era abantu baali basiisidde 
okulwana ne Gibbesoni eky'Abafirisuuti. 16 Awo abantu abaali basiisidde 
ne bawulira nga boogera nti Zimula yeekobaanye era asse kabaka: Isiraeri 
yenna kyebaava bafuula Omuli omukulu w'eggye okuba kabaka wa Isiraeri 
ku lunaku olwo mu lusiisira. 17 Omuli n'ayambuka ng'ava e Gibbesoni ne 
Isiraeri yenna wamu naye, ne bazingiza Tiruza. 18 Awo olwatuuka Zimuli 
bwe yalaba ng'ekibuga kimenyeddwa, n'ayingira mu kifo eky'ennyumba ya 
kabaka, ne yeeyokerera n'omuliro mu nnyumba ya kabaka n'afa, 19 
olw'ebibi bye bye yayonoona ng'akola ebyali mu maaso ga Mukama ebibi 
ng'atambulira mu kkubo lya Yerobowaamu ne mu kibi kye kye yakola 
okwonoonyesa Isiraeri. 20 Era ebikolwa ebirala byonna ebya Zimuli 
n'obujeemu bwe bwe yajeema tebyawandiikibwa mu kitabo eky'eby'omu 
mirembe gya bassekabaka ba Isiraeri? 21 Awo abantu ba Isiraeri ne 
baawulibwamu ebibiina bibiri: ekitundu ky'abantu nga bagoberera Tibuni 
mutabani wa Ginasi okumufuula kabaka; n'ekitundu nga bagoberera Omuli. 
22 Naye abantu abaagoberera Omuli ne basinga abantu abaagoberera 
Tibuni mutabani wa Ginasi: awo Tibuni n'afa, Omuli n'alya obwakabaka. 
23 Mu mwaka ogw'amakumi asatu mu gumu ogwa Asa kabaka wa Yuda 
Omuli n'atanula okufuga Isiraeri n'afugira emyaka kkumi n'ebiri: yafugira 
emyaka mukaaga e Tiruza. 24 N'agula olusozi Samaliya eri Semeri ne 


talanta bbiri za ffeeza; n'azimba ku lusozi n'atuuma ekibuga kye yazimba 
erinnya ng'erinnya bwe lyali erya Semeri nnyini lusozi Samaliya. 25 Omuli 
n'akola ebyali mu maaso ga Mukama ebibi n'agira ekyejo okusinga bonna 
abaamusooka. 26 Kubanga yatambulira mu kkubo lyonna erya 
Yerobowaamu mutabani wa Nebati ne mu bibi bye bye yayonoonyesa 
Isiraeri okusunguwaza Mukama Katonda wa Isiraeri n' ebirerya byabwe. 
27 Era ebikolwa ebirala byonna ebya Omuli bye yakola n'amaanyi ge ge 
yalaga tebyawandiikibwa mu kitabo eky'eby'omu mirembe gya 
bassekabaka ba Isiraeri? 28 Awo Omuli ne yeebakira wamu ne bajjajjaabe 
n'aziikibwa mu Samaliya: Akabu mutabani we n'afuga mu kifo kye. 29 
Awo mu mwaka ogw'amakumi asatu mu munaana ogwa Asa kabaka wa 
Yuda Akabu mutabani wa Omuli n'atanula okufuga Isiraeri: Akabu 
mutabani wa Omuli n'afugira Isiraeri mu Samaliya emyaka amakumi abiri 
mu ebiri. 30 Era Akabu mutabani wa Imuli n'akola ebyali mu maaso ga 
Mukama ebibi okusinga bonna abaamusooka. 31 Awo olwatuuka, 
ng'akiyita kigambo kitono okutambulira mu bibi bya Y erobowaamu 
mutabani wa Nebati, nawasa Yezeberi muwala wa Esubaali kabaka 
w'Abasidoni, n'agenda n'aweereza Baali n'amusinza. 32 Era yasimbira 
Baali ekyoto mu ssabo lya Baali lye yazimba mu Samaliya. 33 Akabu 
n'akola Baaseri; Akabu ne yeeyongera nate okukola eby'okusunguwaza 
Mukama Katonda wa Isiraeri okusinga bakabaka bonna aba Isiraeri abaa 
musooka. 34 Ku mirembe gye Kyeri Omubeseri n'azimba Yeriko: 
yassaawo emisingi gyakyo n'okufiirwa Abiraamu omubereberye we, 
n'asimba enzigi zaakyo n'okufiirwa mutabani we omuto Segubi, 
ng'ekigambo kya Mukama bwe kyali kye yayogera n'omukono gwa 
Yoswa mutabani wa Nuni. 


17:1 Awo Eriya Omutisubi, eyali ku abo abaatuula e Gireyaadi, n'agamba 
Akabu nti Mukama Katonda wa Isiraeri nga bw'ali omulamu gwe 
nnyimiririra mu maaso ge, tewaabenga musulo newakubadde enkuba mu 
myaka gino, wabula ng'ekigambo kyange bwe kiri. 2 Awo ekigambo kya 
Mukama ne kimujjira nga kyogera nti 3 Va wano okyuke ogende 
ebuvanjuba weekweke awali akagga Kerisi akoolekera Yoludaani. 4 Awo 


olulituuka onoonyweranga mu kagga; era ndagidde bannamunyoona 
okukuliisiza eyo. 5 Awo n'agenda n'akola ng'ekigambo kya Mukama bwe 
kyali: kubanga yagenda n'abeera awali akagga Kerisi akoolekera 
Yoludaani. 6 Awo bannamunnoona ne bamuleeteranga emmere n'ennyama 
enkya, nemmere n'ennyama akawungeezi; n'anywanga mu kagga. 7 Awo 
olwatuuka ddaaki akagga ne kakala olw'obutaba nkuba mu nsi. 8 Awo 
ekigambo kya Mukama ne kimujjira nga kyogera nti 9 Golokoka ogende e 
Zalefaasi ekya Sidoni, obeere eyo: laba, ndagidde omukazi nnamwandu ali 
eyo okukuliisanga. 10 Awo n'agolokoka n'agenda e Zalefaasi: awo bwe 
yatuuka ku wankaaki w'ekibuga, laba, omukazi nnamwandu ng'ali eyo 
ng'alonda enku: n'amuyita n'ayogera nti Nkwegayiridde, nkimira otuzzi mu 
kibya, nnywe. 11 Awo ng'agenda okugakima, n'amuyita n'ayogera nti 
Nkwegayiridde, ndeetera akamere mu mukono gwo. 12 N'ayogera nti Nga 
Mukama Katonda wo bw'ali omulamu, sirina mugaati, wabula olubatu 
lw'obutta mu ppipa n'otufuta mu kasumbi: era, laba, nsennya enku bbiri 
nnyingire neefumbire nze n'omwana wange, tubulye tufe. 13 Awo Eriya 
n'amugamba nti Totya; genda okole nga bw'oyogedde: naye sooka 
obunfumbiremu akagaati, okaleete gye ndi, oluvannyuma weefumbire 
wekka n'omwana wo. 14 Kubanga bw'atyo bw'ayogera Mukama Katonda 
wa Isiraeri nti Eppipa ey'obutta terikendeera so n'akasumbi k'amafuta 
tekaliggwaawo, okutuusa ku lunaku Mukama lw'alitonnyesa enkuba ku 
nsi. 15 Awo n'agenda n'akola nga Eriya bw'ayogedde: omukazi naye 
n'ennyumba ye ne baliira ennaku nnyingi. 16 Eppipa ey'obutta teyakendeera 
so n'akasumbi k'amafuta tekaggwaawo ng'ekigambo kya Mukama bwe 
kyali kye yayogerera mu Eriya. 17 Awo olwatuuka oluvannyuma lw'ebyo 
omwana w'omukazi oyo nnyini nnyumba n'alwala; n'endwadde ye 
n'enyiikira bw'eti n'atabaamu nate na mukka. 18 Awo n'agamba Eriya nti 
Nfaayo ki eri ggwe, ggwe omusajja wa Katonda? wajja gye ndi 
okunjijukiza ekibi kyange n'okutta omwana wange! 19 N'amugamba nti 
Mpa omwana wo. N'amuggya mu kifuba kye n'amusitula n'amulinnyisa mu 
nju gye yabeerangamu n'amuteeka ku kitanda kye ye. 20 N'akaabira 
Mukama, n'ayogera nti Ai Mukama Katonda wange, oleese ekibi ne ku 
nnamwandu ansuza ng'otta omwana we? 21 Ne yeegolola ku mwana 


emirundi esatu, z'akaabira Mukama n'ayogera nti Ai Mukama Katonda 
wange, nkwegayiridde, obulamu bw'omwana ono bumuddemu nate. 22 
Mukama n'awulira eddoboozi lya Eriya; obulamu bw'omwana ne 
bumuddamu nate, n'alama. 23 Awo Eriya n'addira omwana n'amuserengesa 
ng'amuggya mu kisenge n'amuleeta mu nnyumba n'amuwa nnyina: Eriya 
n'ayogera nti Laba, omwana wo mulamu. 24 Awo omukazi n'agamba 
Eriya nti Kaakano mmanyi ng'oli musajja wa Katonda, era ng'ekigambo 
kya Mukama mu kamwa ko ge mazima. 


18:1 Awo olwatuuka emaku nnyingi bwe zaayitawo, ekigambo kya 
Mukama ne kimujjira Eriya mu mwaka ogw'okusatu nga kyogera nti 
Genda weerage eri Akabu; nange nditonnyesa enkuba ku nsi. 2 Awo Eriya 
n'agenda okweraga eri Akabu. Era enjala ng'enyiikidde nnyo mu Samaliya. 
3 Awo Akabu n'ayita Obadiya eyali saabakaaki. (Era Obadiya yarya nnyo 
Mukama: 4 kubanga olwatuuka Yezeberi bwe yamalawo bannabbi ba 
Mukama, Obadiya n'addira bannabbi kikumi n'abakweka mu mpuku ataano 
ataano, n'abaliisanga n'emigaati n'amazzi.) 5 Awo Akabu n'agamba 
Obadiya nti Genda obune ensi eri enzizi zonna ez'amazzi n'eri obugga 
bwonna: mpozzi tuliraba omuddo netuwonya embalaasi n'ennyumbu okufa 
tuleme okufurwa ensolo zonna. 6 Awo ne bagabana ensi bombi okugibuna: 
Akabu ng'akwata ekkubo lye ye, ne Obadiya ng'akwata ekkubo lye ye. 7 
Awo Obadiya ng'ali mu kkubo, laba, Eriya n'amusanga: n'amumanya 
n'avuunama amaaso ge n'ayogera nti Ggwe wuuno, mukama wange Eriya? 
8 N'amuddamu nti Nze nzuuno: genda obuulire mukama wo nti Laba, 
Eriya ali wano. 9 N'ayogera nti Nuyomwnye mu ki, n'oyagala okuwaayo 
omuddu wo mu mukono gwa Akabu okunzita? 10 Nga Mukama Katonda 
wo bw'ali omulamu, tewali ggwanga newakubadde obwakabaka mukama 
wange gy'ataatuma okukunoonya: awo bwe baayogeranga nti Tali wano, 
n'alayiza obwakabaka obwo n'eggwanga nga tebakulabye. 11 Kale 
kaakano oyogedde nti Genda obuulire mukama wo nti Laba, Eriya ali 
wano. 12 Kale olulituuka nga kyenjije nkuveeko kale omwoyo gwa 
Mukama gunaakutwala gye simanyi; kale bwe ndituuka ne mbuulira 
Akabu n'atayinza kukulaba, alinzita: naye nze omuddu wo ntya Mukama 


okuva mu buto bwange. 13 Tekibuulirwanga mukama wange kye nnakola, 
Yezeberi bwe yatta banaabbi ba Mukama, bwe nnakweka abasajja kikumi 
ku bannabbi ba Mukama mu mpuku ataano ataano, ne mbaliisa emigaati 
n'amazzi? 14 Kale kaakano oyogedde nti Genda obuulire mukama wo nti 
Laba, Eriya aliwano: kale ananzita. 15 Awo Eriya n'ayogera nti Nga 
Mukama ow'eggye bw'ali omulamu, gwe nnyimiririra mu maaso ge, 
siireme kweraga eri ye leero. 16 Awo Obadiya n'agenda okusisinkana 
Akabu n'amubuulira: Akabu n'agenda okusisinkana Eriya. 17 Awo 
olwatuuka Akabu bwe yalaba Eriya Akabu n'amugamba nti Ggwe wuuno, 
ggwe ateganya Isiraeri? 18 N'addamu nti Nze sinnateganya Isiraeri; naye 
ggwe n'ennyumba ya kitaawo, kubanga mwaleka ebiragiro bya Mukama, 
n'ogoberera Babaali. 19 Kale nno tuma okuņņnaanyize gye ndi Isiraeri 
yenna ku lusozi Kalumeeri ne bannabbi ba Baali ebikumi bina mu ataano ne 
bannabbi ba Baaseti ebikumi bina abalya ku mmeeza ya Yezeberi. 20 Awo 
Akabu n'atumira abaana ba Isiraeri bonaa n'akunyaanyiza bannabbi ku 
lusozi Kalumeeri. 21 Awo Eriya n'asemberera abantu bonna, n’ayogera nti 
Mulituusa wa okutta aga n'aga nga mulowooza wabiri? Mukama oba ye 
Katonda, mumugoberere: naye oba Baali, kale mumugoberere ye. Abantu 
ne batamuddamu kigambo. 22 Awo Eriya n'agamba abantu nti Nze nzekka 
nze nsigaddewo nnabbi wa Mukama; naye bannabbi ba Baali abasajja 
ebilcumi bins mu ataano. 23 Kale batuwe ente bbiri; beeroboze eate emu 
okuba eyaabwe, bagitemeeteme, bagiteeke ku nku, so tebateeka muliro 
wansi: nange naalongoosa ente ey'okubiri, ne ngiteeka ku nku, ne siteeka 
muliro wansi. 24 Kale mmwe mukaabirire erinnya lya katonda wammwe, 
nange naakaabirira erinnya lya Mukama: kale Katonda anaddamu 
n'omuliro oyo abe Katonda. Awo abantu ne baddamu ne boogera nti 
Oyogedde bulungi. 25 Awo Eriya n'agamba bannabbi ba Baali nti 
Mweroboze ente emu okuba eyammwe, musooke okugirongoosa; 
kubanga muli bangi; mukaabirire erinnya lya katonda wammwe, naye 
temuteeka muliro wansi. 26 Ne baddira ente gye baaweebwa, ne 
bagirongoosa, ne bakaabirira erinnya lya Baali okuva enkya okutuusa 
ettuntu, nga boogera nti Ai Baali, tuwulire. Naye ne wataba ddoboozi 
newakubadde addamu n'omu. Ne babuuka awali ekyoto ekyakolebwa. 27 


Awo olwatuuka mu ttuntu Eriya n'abaduulira n'ayogera nti Mwogerere 
waggulu: kubanga katonda; oba afiuniitiriza oba akyamye oba ali mu 
lugendo oba mpozzi yeebase, kigwanidde okumuzuukusa. 28 Ne 
boogerera waggulu ne beesala n'obwambe n'amafumu ng'engeri yaabwe 
bwe yali okutuusa omusaayi Iwe gwakulukutira ku bo. 29 Awo olwatuuka 
ettuntu bwe lyali limenyese, ne balagula okutuusa ekiseera eky'okuwaayo 
ekitone eky'akawungeezi; naye ne wataba ddoboozi newakubadde addamu 
n'omu newakubadde assaayo omwoyo. 30 Awo Eriya n'agamba abantu 
bonna nti Munsemberere; abantu bonna ne bamusemberera. N'addaabiriza 
ekyoto kya Mukama ekyali kisuuliddwa. 31 Awo Eriya n'addira amayinja 
kkumi n'abiri ng'omuwendo bwe guli ogw'ebika by'abaana ba Yakobo 
eyajjirwa ekigambo kya Mukama nga kyogera nti Isiraeri lye linaabanga 
erinnya lyo. 32 N'azimba amayinja okuba ekyoto mu linnya lya Mukama, 
n'asima olusalosalo okwetooloola ekyoto, obunene bwa lwo olugyamu 
ebigero bibiri eby'ensigo. 33 N'atindikira enku, n'atemaatema ente, 
n'agiteeka ku nku. N'ayogera nti mujjuze amapipa ana amazzi, mugafuke 
ku kiweebwayo ekyokebwa ne ku nku. 34 Awo n'ayogera nti Mukole bwe 
mutyo omutundi ogw'okubiri; ne bakola bwe batyo omulundi ogw'okubiri. 
N'ayogera nti Mukole bwe mutyo omulundi ogw'okusatu; ne bakola bwe 
batyo omulundi ogw'okusatu. 35 Amazzi ne gakulukuta okwetooloola 
ekyoto; n'ajjuza n'olusalosalo amazzi. 36 Awo olwatuuka mu kiseera 
eky'okuwaayo ekitone eky'akawungeezi Eriya nnabbi n'asembera n'ayogera 
nti Ai Mukama Katonda wa Ibulayimu, owa Isaaka ne Isiraeri, 
kitegeerebwe leero nga ggwe Katonda mu Isiraeri, era nga nze ndi muddu 
wo, era nga nkoze bino byonna lwa kigambo kyo. 37 Mpulira, ai Mukama, 
mpulira, abantu bano bamanye nga ggwe, Mukama, ggwe Katonda, era 
ng'okyusizza emitima gyabwe okuddayo. 38 Awo omuliro gwa Mukama 
ne gugwa ne gwokya ekiweebwayo ekyokebwa n'enku n'amayinja 
n'enfuufu, ne gukombera ddala amazzi agaali mu lusalosalo. 39 Awo 
abantu bonna bwe baakiraba ne bavuunama amaaso gaabwe: ne boogera 
nti Mukama ye Katonda; Mukama ye Katonda. 40 Awo Eriya n'abagamba 
nti Mukwate bannabbi ba Baali: waleme okuwona n'omu. Ne babakwata: 
Eriya n'abaserengesa eri akagga Kisoni n'abattira eyo. 41 Awo Eriya 


n'agamba Akabu nti Golokoka olye onywe; kubanga waliwo okuwuuma 
kw'enkuba nnyingi. 42 Awo Akabu n'agolokoka okulya n'okunywa. Eriya 
n'alinnya ku ntikko y'e Kalumeeri; n'avuunama ku ttaka, n'ateeka amaaso 
ge wakati w'amaviivi ge. 43 N'agamba omuddu we nti Yambuka nno 
olengere awali ennyanja. N'alinnya n'alengera n'ayogera nti Tewali kintu. 
N'ayogera nti Genda nate emirundi musanvu. 44 Awo olwatuuka omulundi 
ogw'omusanvu, n'ayogera nti Laba, ekire kirinnya nga kiva mu nnyanja 
ekiri ng'omukono gw'omuntu obutono. N'ayogera nti Yambuka ogambe 
Akabu nti Teekateeka eggaali lyo, oserengete, enkuba ereme okukuziyiza. 
45 Awo olwatuuka ekiseera kitono bwe kyayitawo, eggulu ne libindabinda 
ebire n'embuyaga, ne waba enkuba nnyingi. Akabu n'alinnya mu ggaali 
n'agenda e Yezuleeri. 46 Omukono gwa Mukama ne guba ku Eriya; ne 
yeesiba ekimyu n'addukira mu maaso ga Akabu okutuusa awayingirirwa e 
Yezuleeri. 


19:1 Awo Akabu n'abuulira Yezeberi byonna Eriya bye yakola era bwe 
yatta bannabbi bonna n'ekitala. 2 Awo Yezeberi n'atumira Eriya omubaka 
ng'ayogera nti Bakatonda bankole bwe batyo n'okukirawo, bwe sirifuula 
obulamu bwo okuba ng'obulamu bw'omu ku bo enkya bwe buliba nga 
kampegaano. 3 Awo bwe yalaba ekyo n'agolokoka n'agenda olw'obulamu 
bwe, n'ajja e Beeruseba ekya Yuda, n'alekayo omuddu we. 4 Naye ye 
yennyini n'atambula olugendo olw'olunaku lumu mu ddungu, n'ajja n'atuula 
wansi w'omwoloola: ne yeesabira okufa; n'ayogera nti Kinaamala; 
kaakano, ai Mukama, nziyaako obulamu bwange; kubanga sisinga 
bajjajjange obulungi. 5 N'agalamira ne yeebaka wansi w'omwoloola; kale, 
laba malayika n'amukomako, n'amugamba nti Golokoka olye. 6 N'atunula, 
kale, laba, omugaati nga guli awali omutwe gwe ogwokeddwa ku manda 
n'akasumbi ak'amazzi. N'alya n'anywa n'agalamira nate. 7 Malayika wa 
Mukama n'ajja nate omulundi ogw'okubiri n'amukomako n'ayogera nti 
Golokoka olye; kubanga olugendo lukuyinze obunene. 8 N'agolokoka 
n'alya n'anywa, n'atambula mu maanyi ag'emmere eyo ennaku amakumi ana 
emisana n'ekiro n'atuuka e Kolebu olusozi Iwa Katonda. 9 N'atuukayo 
n'ayingira mu mpuku, n'asula omwo; kale, laba, ekigambo kya Mukama ne 


kimujjira, n'amugamba nti Okola ki wano, Eriya? 10 N'ayogera nti 
Nkwatiddwa obuggya bungi ku Iwa Mukama Katonda ow'eggye; kubanga 
abaana ba Isiraeri balese endagaano yo, basudde ebyoto byo, era basse 
bannabbi bo n'ekitala: nange, nze nzekka, nze nsigaddewo; n'obulamu 
bwange babunoonya okubuggyawo. 11 N'ayogera nti Fuluma oyimirize ku 
lusozi mu maaso ga Mukama. Kale, laba, Mukama n'ayitawo, embuyaga 
nnyingi ez'amaanyi ne zimenya ensozi ne zaasa enjazi mu maaso ga 
Mukama; naye Mukama nga tali mu mbuyaga: awo oluvannyuma 
Iw'embuyaga kikankano kya nsi; naye Mukama nga tali mu kikankano 
ky'ensi: 12 awo oluvannyuma lw'ekikankano muliro; naye Mukama nga tali 
mu muliro: awo oluvannyuma lw'omuliro ddoboozi ttono lya ggonjebwa. 
13 Awo olwatuuka Eriya bwe yaliwulira, ne yeebikka amaaso ge mu 
munagiro, n'afuluma n'ayimirira mu mulyango gw'empuku. Kale, laba, ne 
wamujjira eddoboozi, ne lyogera nti Okola ki wano, Eriya? 14 N'ayogera 
nti Nkwatiddwa obuggya burigi ku Ilwa Mukama Katonda ow'eggye; 
kubanga abaana ba Isiraeri balese endagaano yo; basudde ebyoto byo, era 
basse bannabbi bo n'ekitala; nange, nze nzekka, nze nsigaddewo; 
n'obulamu bwange babunoonya okubuggyawo. 15 Awo Mukama 
n'amugamba nti Genda oddeyo mu kkubo lyo eri eddungu ery'e 
Ddamasiko: kale bw'olituuka ofukanga amafuta ku Kazayeeri okuba 
kabaka w'e Busuuli: 16 ne Yeeku mutabani wa Nimusi omufukangako 
amafuta okuba kabaka wa Isiraeri: ne Erisa mutabani wa Safati ow'e 
Aberumekola omufukangako amafuta okuba nnabbi mu kifo kyo. 17 Awo 
olulituuka oyo anaawonanga ekitala kya Kazayeeri Yeeku anamuttanga: 
n'oyo anaawonanga ekitala kya Yeeku Erisa anaamuttanga. 18 Era naye 
ndyesigaliza akasanvu mu Isiraeri amaviivi gonna agatafukaamiriranga 
Baali na buli kamwa akatamunywegeranga. 19 Awo n'avaayo n'asanga 
Erisa mutabani wa Safati eyali ng'alima ng'alina mu maaso ge emigogo 
gy'ente kkumi n'ebiri, ye ng'alina ogw'ekkumi n'ebiri: awo Eriya n'asomoka 
okugenda gy'ali namusuulako omunagiro gwe. 20 Awo n'aleka ente, 
n'adduka mbiro okugoberera Eriya, nayogera nti Nkwegayiridde, ka 
mmale okunywegera kitange ne mmange, ndyoke nkugoberere. 
N'amugamba nti Ddayo; kubanga nkukoze ki? 21 N'addayo 


n'atamugoberera n'addira omugogo gw'ente n'azitta, n'afumba ennyama 
yaazo n'ebintu eby'ente, n'agabira abantu ne balya. Awo n'agolokoka 
n'agoberera Eriya n'amuweereza. 


20:1 Awo Benikadadi kabaka w’e Busuuli n'akunyaanya eggye lye lyonna: 
ne waba wamu naye bakabaka amakumi asatu mu babiri n'embalassi 
namagaali: nayambuka n'azingiza Samaliya n'alwana nakyo. 2 N'atumira 
Akabu kabaka wa Isiraeri ababaka mu kibuga, n'amugamba nti Bw'atyo 
bw'ayogera Benikadadi nti 3 Effeeza yo n'ezaabu yo yange; ne bakazi bo 
nabo n'abaana bo, abasinga obulungi, baage. 4 Awo kabaka wa Isiraeri 
n'addamu n'ayogera nti Kiri ng'ekigambo kyo, mukama wange, ai kabaka; 
nze wuwo ne byonna bye nnina. 5 Awo ababaka ne bakomawo ne boogera 
nti Bw'atyo bw'ayogera Benikadadi nti Okutuma nakutumira nga njogera 
nti Oliwaayo gye ndi efleeza yo n'ezaabu yo ne bakazi bo n'abaana bo; 6 
naye ndikutumira abaddu bange enkya bwe buliba nga kampegaano, kale 
balikebera ennyumba yo n'ennyumba z'abaddu bo; awo olulituuka kyonna 
kyonna ekisanyusa amaaso go balikiteeka mu mukono gwabwe ne 
bakitwala. 7 Awo kabaka wa Isiraeri n'ayita abakadde bonna ab'ensi, 
n'ayogera nti Mutegeere, mbeegayiridde, mulabe omusajja ono bw'alina 
ky'atwagaza: kubanga yantumira olw'abakazi bange n'abaana bange 
n'effeeza yange ne zaabu yange; ne simumma. 8 Awo abakadde bonna 
n'abantu bonna ne bamugamba nti Towulira so tokkiriza. 9 Kyeyava 
agamba ababaka ba Benikadadi nti Gamba mukama wange kabaka nti 
Byonna bye wasookerako okutumira omuddu wo ndibikola: naye kino 
siyinza kukikola. Ababaka ne bagenda ne bamuddiza ebigambo. 10 Awo 
Benikadadi namutumira n'ayogera nti Bakatonda bankole bwe batyo 
n'okukirawo, enfuufu ey'e Samaliya bw'eribuna abantu bonna abango 
berera okuba embatu. 11 Awo kabaka wa Isiraeri n'addamu n'ayogera nti 
Mumugambe nti Eyeesiba ebyakulwanyisa bye aleme okwenyumiriza 
ng'oyo abyesumulula. 12 Awo olwatuuka Benikadadi bwe yawulira 
ekigambo ekyo, bwe yali ng'anywera, ye ne bakabaka abo, mu weema, 
n'agamba abaddu be nti Musimbe ennyiriri. Ne basimba ennyiriri okulwana 
n'ekibuga. 13 Kale, laba, nnabbi n'asemberera Akabu kabaka wa Isiraeri, 


n'ayogera nti Bw'atyo bw'ayogera Mukama nti Olabye ekibiina kino 
kyonna ekinene? laba, naakigabula mu mukono gwo leero; naawe 
onoomanyz nga nze Mukama. 14 Akabu n'ayogera nti Eri ani? N'ayogera 
nti Bw'atyo bw'ayogera Mukama nti Eri abalenzi ab'abakulu b'amasaza. 
Awo n'ayogera nti Ani anaasooka okulwana? N'addamu nti Ggwe. 15 Awo 
n'ayolesa abalenzi ab'abakulu b'amasaza, ne baba ebikumi bibiri mu asatu 
mu babiri: awo oluvannyuma lwabwe n'ayolesa abantu boma, abaana ba 
Isiraeri botma, ke kasanvu. 16 Awo ne batabaala mu ttuntu. Naye 
Benikadadi yali ng'ali mu weema ng'anywa omwenge ng'atamiira, ye ne 
bakabaka, bakabaka amakumi asatu mu babiri abaamubeera. 17 Awo 
abalenzi ab'abakulu b'amasaza be baasooka okutabaala; Benikadadi 
n'atuma, ne bamubuulira nu Waliwo abasaja abafulumye mu Samaliya. 18 
N'ayogera nti Ne bwe baba bafulumidde mirembe, mubawambe; ne bwe 
baba bafulumidde bulwa, mubawambe. 19 Awo abo ne bafuluma mu 
kibuga, abalenzi ab'abakulu b'amasaza, n'eggye eryabagoberera. 20 Ne 
batta buli muntu musajja we; Abasuuli ne badduka, Isiraeri ne 
babagoberera: Benikadadikabaka w'e Busuuli n'awonera ku mbalaasi 
wamu n'abeebagala embalaasi. 21 Awo kabaka wa Isiraeri n'afuluma 
n'akuba embalaasi n'amagaali, n'atta Abasuuli olutta lunene. 22 Awo nnabbi 
n'asemberera kabaka wa Isiraeri n'amugamba nti Genda oddemu amaanyi 
weetegereze olabe by'onookola: kubanga omwaka bwe gulidda kabaka w'e 
Busuuli alikutabaala. 23 Awo abaddu ba kabaka w'e Busuuli ne 
bamugamba nti Katonda waabwe katonda wa ku nsozi; kyebaava 
batusinga amaanyi: naye tulwanire nabo mu lusenyi, kale tetulirema 
kubasinga bo amaanyi. 24 Era kola kino; gg yawo bakabaka buli muntu mu 
kifo kye, osseewo mu kifo kyabwe abaami: 25 era weebalire eggye 
erifaanana eggye lye wafiirwa, embalaasi okudda mu kifo ky'embalaasi, 
n'eggaali okudda mu kifo ky'eggaali: kale tulirwanira nabo mu lusenyi, era 
tetulirema kubasinga amaanyi. Awo n'awulira eddoboozi lyabwe n'akola 
bw'atyo. 26 Awo olwatuuka omwaka bwe gwadda Benikadadi n’ayolesa 
Abasuuli nayambuka n'agenda e Afeki okulwana ne Isiraeri. 27 Awo 
abaana ba Isiraeri ne bayolesebwa ne baweebwa entanda yaabwe, ne 
babatabaala: awo abaana ba Isiraeri ne basiisira okuboolekera nga 


bafaanana ebisibo bibiri ebitono eby'abaana b'embuzi: naye Abasuuli ne 
babuna ensi. 28 Awo omusajja wa Katonda n'asembera n'agamba kabaka 
wa Isiraeri n'ayogera nti Bw'atyo bw'ayogera Mukama nti Kubanga 
Abasuuli boogedde nti Mukama katonda wa ku nsozi, naye si katonda wa 
mu biwonvu; kyendiva ngabula mu mukono gwo ekibiina kino kyonna 
ekinene, nammwe mulimanya nga nze Mukama. 29 Awo ne basiisira nga 
basulaganako ne bamala etmaku musanvu. Awo olwatuuka ku lunaku 
olw'omusanvu ne balumbagana; abaana ba Isiraeri ne batta ku Basuuli 
abasajja abatambula n'ebigere kasiriivu ku lunaku lumu. 30 Naye abalala 
ne baddukira e Afeki mu kibuga; awo bbugwe n'agwa ku basajja obukumi 
bubiri mu kasanvu abaasigalawo. Ne Benikadadi n'adduka n'atuuka mu 
kibuga mu kisenge eky'omunda. 31 Abaddu be ne bamugamba nti Laba 
nno, tuwulidde nga bakabaka b'ennyumba ya Isiraeri bakabaka ba kisa: 
tukwegayiridde, twambale ebibukutu mu biwato n'emigwa ku mitwe 
gyaffe, tufulume eri kabaka wa Isiraeri: mpozzi anaawonya obulamu bwo. 
32 Awo ne beesiba ebibukutu mu biwato ne batikkira emigwa ku mitwe, 
ne bajja eri kabaka wa Isiraeri, ne boogera nti Omuddu wo Benikadadi 
ayogera nti Nkwegayiridde, mbeere omulamu. N'ayogera nti Akyali 
mulamu? ye muganda wange. 33 Awo abasajja ne balabirira nnyo ne 
banguwa okwetegereza oba nga bw'ayagala bw'atyo; ne boogera nti 
Muganda wo Benikadadi. Awo n'ayogera nti Mugende mumuleete. Awo 
Benikadadi n'afuluma n'ajja gy'ali; n'amulinnyisa mu ggaali. 34 Awo 
Benikadadi namugamba nti Ebibuga kitange bye yaggya ku kitaawo nze 
ndibizzaayo; era olyerimira enguudo mu Ddamasiko, nga kitange bwe 
yeerimira mu Samaliya. Nange, bwe yayogera Akabu, naakuta ne 
ndagaano eno. Awo n'alagaana naye endagaano n'amuta. 35 Awo omusajja 
omu ow'oku baana ba bannabbi nagamba munne olw'ekigambo kya 
Mukama nti Nfumita, nkwegayiridde. Omusajja nagaana okumufumita. 36 
Awo n'amugamba nti Kubanga towulidde ddoboozi lya Mukama, laba, 
bw'onooba nga kyojje onveeko, empologoma eneekutta. Awo bwe yali nga 
kyajje amuveeko, empologoma n'emusanga n'emutta. 37 Awo n'asanga 
omusajja omulala, n'ayogera nti Nfumita, nkwegayiridde. Omusajja 
n'amufumita ng'amufumita ekiwundu. 38 Awo nnabbi n'agenda n'alindirira 


kabaka mu kkubo, ne yeefuula ng'abisse ekiremba kye ku maaso ge. 39 
Awo kabaka bwe yali ayitawo, n'akaabirira kabaka: n'ayogera nti Omuddu 
wo yafuluma wakati mu lutalo; kale, laba, omusajja n'akyama n'andeetera 
omusajja n'ayogera nti Kuuma omusajja ono: okubula bw'aliba ng'abuze, 
kale obulamu bwo buliba mu kifo ky'obulamu bwe, oba oliriwa talanta 
ey'effeeza. 40 Awo omuddu wo bwe yali ng'atawaana eruuyi n'eruuyi, 
ng'agenze. Awo kabaka wa Isiraeri n'amugamba nti Era bwe gutyo bwe 
gunaaba omusango gwo; ggwe ogusaze ggwe kennyini. 41 Awo 
n'ayanguwa n'aggya ekiremba ku maaso ge; kabaka wa Isiraeri 
n'smutegeera nga wa ku bannabbi. 42 N'amugamba nti Bw'atyo 
bw'ayogera Mukama nti Kubanga wata omusajja ow'ekiwe gye ndi okuva 
mu mukono gwo, obulamu bwo kyebuliva bubeera mu kifo ky'obulamu 
bwe, n'abantu bo baliba mu kifo ky'abantu be. 43 Awo kabaka wa Isiraeri 
n'agenda mu nnyumba ye, ng'anyiikadde era ng'anyiize, n'ajja e Samaliya. 


21:1 Awo olwatuuka oluvannyuma lw'ebyo Nabosi Omuyezuleeri yalina 
olusuku olw'emizabbibu olwali mu Yezuleeri kumpi n'olubiri lya Akabu 
kabaka w'e Samaliya. 2 Awo Akabu n'agamba Nabosi nti Mpa olusuku 
lwo olw'emizabbibu mbeere nalwo okuba olusuku lw'enva, kubanga luli 
kumpi n'ennyumba yange; nange ndikuwa mu kifo kyalwo olusuku 
olw'emizabbibu olusinga obulungi: oba bw'onoosiima, ndikuwa ebintu 
ng'omuwendo gwalwo bwe guli. 3 Awo Nabosi n'agamba Akabu nti 
Mukama akiddize eri gye ndi nkuwe obusika bwa bajjajjange. 4 Awo 
Akabu n'ayingira mu nnyumba ye, ng'anyiikadde era ng'anyiize 
olw'ekigambo Nabosi Omuyezuleeri ky'amugambye: kubanga ayogedde 
nti Sijja kukuwa busika bwa bajjajjange. N'agalamira ku kitanda kye 
n'akyusa amaaso ge n'atakkiriza kulya ku mmere. 5 Naye Yezeberi mukazi 
we n'ajja gy'ali, n'amugamba nti Kiki ekinakuwazizza omwoyo gwo 
obwenkanidde awo, n'okulya n'otolya ku mmere? 6 N'amugamba nti 
Kubanga njogedde ne Nabosi Omuyezuleeri ne mmugamba nti Mpa 
olusuku lwo olw'emizabbibu olw'ebintu; oba bw'onoosiima, ndikuwa 
olusuku olw'emizabbibu olulala mu kifo kyalwo: n'addamu nti Sijj kukuwa 
lusuku lwange olw'emizabbibu. 7 Yezeberi mukazi we n'amugamba nti 


Ggwe ofuga nno obwakabaka bwa Isiraeri? golokoka olye ku mmere, 
omutima gwo gusanyuke: nze ndikuwa olusuku olw'emizabbibu olwa 
Nabosi Omuyezuleeri. 8 Awo n'a wandiika ebbaluwa mu linnya lya Akabu, 
n'azissaako akabonero ke, n'aweereza ebbaluwa abakadde n'abakungu 
abaali mu kibuga kye era abaatuula awali Nabosi. 9 N'awandiika mu 
bbaluwa ng'ayogera nti Mulangire okusiiba, mumuteeke Nabosi waggulu 
mu bantu 10 muteeke abasajja babiri aba Beriali mu maaso ge, 
bamulumirize nga boogera nti Wakolimira Katonda ne kabaka. Mulyoke 
mumuggyewo, mumukasuukirire amayinja afe. 11 Awo abasajja ab'omu 
kibuga kye abakadde n'abakungu abaabeera mu kibuga kye ne bakola nga 
Yezeberi bw'abatumidde, nga bwe kyawandiikibwa mu bbaluwa ze 
yabaweereza. 12 Awo ne balangira okusiiba, ne bamuteeka waggulu 
Nabosi mu bantu. 13 Abasajja babiri abaana ba Beriali ne bayingira ne 
batuula mu maaso ge: abasajja ba Beriali ne bamulumiriza, nga balumiriza 
Nabosi mu maaso g'abantu, nga boogera nti Nabosi yakolimira Katonda ne 
kabaka. Awo ne bamuggya mu kibuga, ne bamukasuukirira amayinja n'afa. 
14 Awo ne batumira Yezeberi nga boogera nti Nabosi akasuukiriddwa 
amayinja afudde. 15 Awo olwatuuka Yezeberi bwe yawulira Nabosi 
ng'akasuukiriddwa amayinja era ng'afudde, Yezeberi n'agamba Akabu nti 
Golokoka olye olusuku olw'emizabbibu olwa Nabosi Omuyezuleeri lwe 
yagaana okukuwa olw'ebintu kubanga Nabosi takyali mulamu naye 
afudde. 16 Awo olwatuuka Akabu bwe yawtilira Nabosi ng'afudde, awo 
Akabu n'agolokoka okuserengeta mu lusuku olw'emizabbibu olwa Nabosi 
Omuyezuleeri okululya. 17 Awo ekigambo kya Mukama ne kijjira Eriya 
Omutisubi nga kyogera nti 18 Golokoka oserengete okusisinkana ne 
Akabu kabaka wa Isiraeri atuula mu Samaliya laba, ali mu lusuku 
olw'emizabbibu olwa Nabosi gy'aserengese okululya. 19 Era 
onoomugamba nti Bw'atyo bw'ayogera Mukama nti Osse era olidde? era 
onoomugamba nti Bw'atyo bw'ayogera Mukama nti Mu kifo embwa mwe 
zaakombera omusaayi gwa Nabosi, embwa mwe zirikombera omusaayi 
gwo, weewaawo, ogugwo. 20 Awo Akabu n'agamba Eriya nti Ondabye, 
ggwe omulabe wange? N'addamu nti Nkulabye: kubanga weetunze 
okukola ebiri mu maaso ga Mukama ebibi. 21 Laba, adikuleetako akabi, 


era ndikwerera ddala, era ndimalawo eri Akabu buli mwana ow'obulenzi 
n'oyo asibiddwa n'atasibiddwa mu Isiraeri: 22 era ndifuula ennyumba yo 
okufaanana ennyumba ya Yerubowaamu mutabani wa Nebati n'okufaanana 
ennyumba ya Baasa mutabani wa Akiya olw'okusunguwaza kwe 
wansunguwaza n'oyonoonyesa Isiraeri. 23 Era Mukama n'ayogera ne ku 
Yezeberi nti Embwa ziririra Yezeberi awali ekigo eky'e Yezuleeri. 24 
Owa Akabu anaa&iranga mu kibuga embwa zinaamulyanga; n” yo 
anaafiiranga ku ttale ennyonyi ez'omu bbanga zianamulyanga, 25 (Naye 
tewali eyafaanana Akabu eyeetunda okukola ebyali mu maaso ga Mukama 
ebibi Yezeberi mukazi we gwe yapikiriza. 26 N'akolanga eby'emizizo 
ennyo ng'agoberera ebifaananyi nga byonna bwe byali Abamoli bye 
baakolanga Mukama be yagoba mu maaso g'abaana ba Isiraeri.) 27 Awo 
olwatuuka Akabu bwe yawulira ebigambo ebyo, n'ayuza ebyambalo bye 
n'ayambala ebibukutu ku mubiri gwe n'asiiba n'agalamira ng'ayambadde 
ebibukutu n'atambula mpola. 28 Awo ekigambo kya Mukama re kijjira 
Eriya Omutisubi nga kyogera nti 29 Olaba Akabu bwe yeetoowaza mu 
maaso gange? kubanga yeetoowaza mu maaso gaage, sirireeta kabi ako ku 
mirembe gye: naye ku mirembe ya mutabani we bwe ndireeta akabi ako ku 
nnyumba ye. 


22:1 Awo ne bamala emyaka esatu nga tewali bulwa eri Obusuuli ne 
Isiraeri. 2 Awo olwatuuka mu nwaka ogw'okusatu Yekosafaati kalaka wa 
Yuda n'aserengeta eri abaka wa Isiraeri. 3 Awo kabaka wa Isiraeri 
n'agamba abaddu be nti Mumanyi aga Lamosugireyaadi kyaffe, naffe 
tusirika ne tutakiggya mu mukono gwa kabaka w’e Busuuli? 4 N'agamba 
Yekosafaati nti Onoonda nange e Lamosugireyaadi okulwana? Awo 
Yekosafaati namba kabaka wa Isiraeri nti Nze linga ggwe bw'oli, abantu 
bange abantu bo, embalaasi zange ng'ebalaasi zo. 5 Awo Yekosafaati 
nagamba kabaka wa Isiraeri uti Nkwegayiridde, buuza ekigambo kya 
Mukama leero. 6 Awo kabaka wa Isiraeri n'akunyaanya bannabbi abasajja 
ng'ebikumi bina, n'abagamba nti Ntabaale e Lamosugireyaadi nantiki 
ndekeyo? Ne boogera nti Yambuka; kubanga Mukama alikigabula mu 
mukono gwa kabaka. 7 Naye Yekosafaati nayogera nti Tewali wano nate 


nnabbi wa Mukama, tumubuuze? 8 Kabaka wa Isiraeri n'agamba 
Yekosafaati nti Waliwo nate omusajja omu gwe tuyinza okubuulizaamu 
Mukama, Mikaaya mutabani wa Imula: naye mmukyawa; kubanga 
tandagulako birungi wabula ebibi. Yekosafaati n'ayogera nti Kabaka aleme 
okwogera bw'atyo. 9 Awo kabaka wa Isiraeri n'ayita omumbowa 
n'ayogera nti Yanguwa okime Mikaaya mutabani wa Imula. 10 Era kabaka 
wa Isiraeri ne Yekosafaati kabaka wa Yuda ne batuula buli muntu ku ntebe 
ye nga bambadde ebyambalo byabwe, mu mbuga eri ku mulyango gwa 
wankaaki w'e Samaliya; bannabbi bonna ne bala gulira mu maaso gaabwe. 
11 Awo Zeddekiya mutabani wa Kenaana ne yeekolera amayembe 
ag'ebyuma n'ayogera nti Bw'atyo bw'ayogera Mukama nti Olitomera 
Abasuuli na gano okutuusa lwe balimalibwawo. 12 Ne bannabbi bonna ne 
balagula bwe batyo, nga boogera nti Yambuka e Lamosugireyaadi olabe 
omukisa: kubanga Mukama alikigabula mu mukono gwa kabaka. 13 Awo 
omubaka eyagenda okuyita Mikaaya namugamba nti Laba nno, ebigambo 
bya bannabbi bibuulira kabaka ebirungi n'akamwa kamu: nkwegayiridde, 
ekigambo kyo kifaanane ekigambo ky'omu ku bo, oyogere ebirungi. 14 
Awo Mikaaya n'ayogera nti Nga Mukama bw'ali omulamu, Mukama 
ky'ananûamba ekyo kye nnaayogera. 15 Awo bwe yajja eri kabaka, 
kabaka namugamba nti Mikaaya, tutabaale e Lamosugireyaadi nantiki 
tulekeyo? N'amuddamu nti Yambuka olabe omukisa; era Mukama 
alikigabula mu mukono gwa kabaka. 16 Awo kabaka namugamba nti 
Naakulayiza emirundi emeka oleme okumbuulira ekigambo n'ekimu 
wabula amazima mu linnya lya Mukama? 17 N'ayogera nti Ndabye Isiraeri 
yenna ng'asaasaanidde ku nsozi ng'endiga ezitalina musumba: Mukama 
n'ayogera nti Abo tebalina mukama waabwe; baddeyo buli muntu mu 
nnyumba ye mirembe. 18 Awo kabaka wa Isiraeri nagamba Yekosafaati 
nti Sikugambye aga taalagule birungi eri nze wabula ebibi? 19 N'ayogera 
nti Kale wulira ekigambo kya Mukama: ndabye Mukama ng'atudde ku 
ntebe ye n'eggye lyonna ery'omu ggulu nga bayimiridde gy'ali ku mukono 
gwe ogwa ddyo ne ku gwa kkono. 20 Mukama n'ayogera nti Ani 
anaasendaseada Akabu ayambuke e Lamosugireyaadi agwe? Omu 
n'ayogera bw'atyo; omulala n'ayogera bw'atyo. 21 Awo ne wafuluma 


omuzimu ne guyimirira mu maaso ga Mukama ne gwogera nti Nze 
naamusendasensa. 22 Mukama n'agugamba nti Otya? Ne gwogera nti 
Naafuluma ne mbeera omuzimu ogw'obulimba mu kamwa ka bannabbi be 
bonna. Naayogera nti Ggwe onoomusendasenda n'okusobola onoosobola: 
fuluma okole bw'otyo. 23 Kale nno, laba, Mukama atadde omuzimu 
ogw'obulimba mu kamwa ka bannabbi bo bano bonna: era Mukama 
akwogeddeko akabi. 24 Awo Zeddekiya mutabani wa Kenaana 
n'asembera n'akuba Mikaaya oluyi, n'ayogera nti Omwoyo gwa Mukama 
gwampitako gurya okwogera naawe? 25 Mikaaya n'ayogera nti Laba, 
oliraba ku lunaku olwo bw'oliyingira mu kisenge eky'omunda okwekweka. 
26 Awo kabaka wa Isiraeri n'ayogera nti Mutwale Mikaaya mumuzze eri 
Amoni omukulu w'ekibuga n'eri Yowaasi mutabani wa kabaka; 27 
mwogere nti Bw'atyo bw'ayogera kabaka nti Olusajja luno muluteeke mu 
kkomera mululiisenga emmere ey'okulaba ennaku n'amazzi ag'okulaba 
ennaku, okutuusa lwe ndikomawo emirembe. 28 Awo Mikaaya n'ayogera 
nti Okukomawo bw'olikomawo emirembe, Mukama nga tayogeredde mu 
nze. N'ayogera nti Muwulire, mmwe amawanga mwenna. 29 Awo kabaka 
wa Isiraeri ne Yekosafaati kabaka wa Yuda ne bambuka e 
Lamosugireyaadi. 30 Kabaka wa Isiraeri n'agamba Yekosafaati nti 
Neefuula ne nnyingira mu lutalo; naye ggwe yambala ebyambalo byo. Awo 
kabaka wa Isiraeri ne yeefuula n'ayingira mu lutalo. 31 Awo kabaka w'e 
Busuuli yali alagidde abaami amakumi asatu mu babiri ab'amagaali ge 
ng'ayogera nti Temulwana na bato newakubadde abakulu, wabula kabaka 
wa Isiraeri yekka. 32 Awo olwatuuka abaami b'amagaali bwe baalaba 
Yekosafaati ne boogera nti Mazima ye kabaka wa Isiraeri; ne bakyama 
okulwana naye: Yekosafaati n'ayogerera waggulu. 33 Awo olwatuuka 
abaami b'amagaali bwe baalaba nga si ye kabaka wa Isiraeri, awo ne 
bakoma okumugoberera. 34 Awo ne wabaawo omuntu eyanaanuula 
omutego gwe nga tagenderedde n'alasa kabaka wa Isiraeri ebyambalo bye 
eby'ebyuma we bigattira: kyeyava agamba omugoba w'eggaali lye nti 
Kyusa omukono gwo onziye mu ggye; kubanga nftunitiddwa nnyo: 35 
Olutalo ne Iweyongera ku lunaku olwo: kabaka ne bamukwatirira mu 
ggaali lye okulwana n'Abasuuli, n'afa akawungeezi: omusaayi ne guva mu 


kiwundu ne gukulukutira munda w'eggaali. 36 Awo ne waba okulangirwa 
mu ggye lyonna enjuba ng'eyagala okugwa nga boogera nti Buli muntu 
adde mu kibuga ky'ewaabwe, era buli muntu adde mu nsi y'ewaabwe. 37 
Awo kabaka n'afa n'aleetebwa e Samaliya; ne baziika kabaka mu 
Samaliya. 38 Ne booleza eggaali awali ekidiba eky'e Samaliya; embwa ne 
zikomba omusaayi gwe; (era abenzi baanaabiranga eyo;) ng'ekigambo kya 
Mukama bwe kyali kye yayogera. 39 Era ebikolwa ebirala byonna ebya 
Akabu ne byonna bye yakola n'ennyumba ey'amasanga gye yazimba 
n'ebibuga byonna bye yazimba tebyawandiikibwa mu kitabo eky'eby'omu 
mirembe gya bassekabaka ba Isiraeri? 40 Awo Akabu ne yeebakira wamu 
ne bajjajjaabe; Akaziya mutabani we n'afuga mu kifo kye. 41 Awo 
Yekosafaati mutabani wa Asa n'atanula okufuga Yuda mu mwaka 
ogw'okuna ogwa Akabu kabaka wa Isiraeri. 42 Yekosafaati yali 
yaakamaze emyaka amakumi asatu mu etaano bwe yalya obwakabaka: 
n'afugira emyaka amakumi abiri mu etaano mu Yerusaalemi. Ne nnyina 
erinnya lye lyali Azuba muwala wa Siruki. 43 Awo n'atambuliranga mu 
kkubo lyonna erya Asa kitaawe; natakyama okulivaamu, ng'akola ebyali 
mu maaso ga Mukama ebirungi: naye ebifo ebigulumivu tebyaggibwawo; 
abantu nga bakyaweerayo ssaddaaka ne bootereza obubaane mu bifo 
ebigulumivu. 44 Era Yekosafaati n'atabagana ne kabaka wa Isiraeri. 45 
Era ebikolwa ebirala byonna ebya Yekosafaati n'amaanyi ge ge yalaga era 
bwe yalwana tebyawandukibwa mu kitabo eky'eby'omu mirembe gya 
bassekabaka ba Yuda? 46 N'abaalyanga ebisiyaga abaasigalawo ku 
mirembe gya kitaawe Asa n'abaggya mu nsi. 47 Awo nga tewali kabaka 
mu Edomu: omusigire nga ye kabaka. 48 Yekosafaati n'asiba malikebu 
ez'e Talusiisi ez'okugenda e Ofiri okukimayo ezaabu: naye ne zitagenda; 
kubanga malikebu zaamenyekera e Ezyongeba. 49 Awo Akaziya 
mutabani wa Akabu n'agamba Yekosafaati nti Abaddu bange bagende 
n'abaddu bo mu malikebu. Naye Yekosafaati n'atakkiriza. 50 Yekosafaati 
ne yeebakira wamu ne bajjajjaabe n'aziikibwa wamu ne bajjajjaabe mu 
kibuga kya Dawudi jjajjaawe: awo Yekolaamu mutabani we n'afuga mu 
kifo kye. 51 Akaziya mutabani wa Akabu n'atanuta okufuga Isiraeri mu 
Samaliya mu mwaka ogw'ekkumi n'omusanvu ogwa Yekosafaati kabaka 


wa Yuda n'afugira Isiraeri emyaka ebiri. 52 N'akola ebyali mu maaso ga 
Mukama ebibi n'atambulira mu kkubo lya kitaawe ne mu kkubo lya nnyina 
ne mu kkubo lya Yerobowaamu mutabani wa Nebati mwe yayonoonyesa 
Isiraeri. 53 N'aweereza Baali n'amusinza n'asunguwaza Mukama Katonda 
wa Isiraeri nga byanna bwe byali kitaawe bye yakola. 


2 Bassekabaka 


1:1 Awo Mowaabu n'ajeemera Isiraeri Akabu ng'amaze okufa. 2 Akaziya 
n'agwa mu kituli ekiruke ekyali mu kisenge kye ekya waggulu ekyali mu 
Samaliya, n'alwala: n'atuma ababaka, n'abagamba nti Mugende mulagulwe 
eri Baaluzebubi katonda ow'e Ekuloni oba nga ndiwona endwadde eno. 3 
Naye malayika wa Mukama n'agamba Eriya Omutisubi nti Golokoka 
osisinkane ababaka ba kabaka w'e Samaliya obagambe nti Kubanga tewali 
Katonda mu Isiraeri kyemuva mugenda okulagulwa eri Baaluzebubi 
katonda ow'e Ekuloni? 4 Kale nno, bw'atyo bw'ayogera Mukama nti Toliva 
ku kitanda ky'olinnyeeko, naye tolirema kufa. Eriya n'agenda. 5 Ababaka 
ne bakomawo gy'ali, n'abagamba nti Kiki ekibakomezzaawo? 6 Ne 
bamugamba nti Wazze omusajja okutusisinkana n'atugamba nti Mugende 
muddeeyo eri kabaka abatumye, mumugambe nti Bw'atyo bw'ayogera 
Mukama nti Kubanga tewali Katonda mu Isiraeri kyova otuma okulagulwa 
eri Baaluzebubi katonda ow'e Ekuloni? kyoliva olema okuva ku kitanda 
ky'olinnyeeko, naye tolirema kufa. 7 N'abagamba nti Omusajja azze 
okubasisinkana n'ababuulira ebigambo ebyo afaananye atya? 8 Ne 
bamuddamu nti Yali musajja wa bwoya bungi, era nga yeesibye olukoba 
olw'eddiba mu kiwato kye. 9 Awo kabaka n'atuma gy'ali omwami 
w'ataano n'abasajja be ataano. N'ayambuka gy'ali: kale, laba, ng'atudde ku 
ntikko y'olusozi. N'ayogera naye nti Ggwe omusajja wa Katonda, kabaka 
ayogedde nti Serengeta. 10 Awo Eriya n'addamu n'agamba omwami 
w'ataano nti Oba ndi musajja wa Katonda, omuliro guve mu ggulu gwokye 
ggwe n'abasajja' bo ataano. Omuliro ne guva mu'I ggulu ne gumwokya ye 
n'abasajja be ataano. 11 Awo n'atuma nate gy'ali omwami w'ataano 
omulala n'abasajja be ataano. N'addamu n'amugamba nti Ggwe omusajja 


wa Katonda, bw'atyo kabaka bw'ayogedde nti Yanguwa okuserengeta. 12 
Awo Eriya n'addamu n'abagamba nti Oba nga ndi musajja wa Katonda, 
omuliro guve mu ggulu gwokye ggwe n'abasajja bo ataano. Omuliro gwa 
Katonda ne guva mu ggulu ne gumwokya ye n'abasajja be ataano. 13 Awo 
n'atuma nate omwami w'ataano abalala n'abasajja be ataano. Omwami 
w'ataano ow'okusatu n'ayambuka n'ajja n'afukamira ku maviivi ge mu 
maaso ga Eriya, n'amwegayirira n'amugamba nti Ggwe omusajja wa 
Katonda, nkwegayiridde, obulamu bwange n'obulamu bwa bano ataano 
abaddu bo bube bwa muwendo mungi mu maaso go. 14 Laba, omuliro 
gwavudde mu ggulu ne gwokya abaami b'ataano bombi abaasoose 
n'abasajja baabwe ataano: naye kaakano obulamu bwange bube bwa 
muwendo mungi mu maaso go. 15 Awo malayika wa Mukama n'agamba 
Eriya nti Serengeta naye tomutya. N'agolokoka n'aserengeta naye n'agenda 
eri kabaka. 16 N'amugamba nti Bw'atyo bw'ayogera Mukama nti Kubanga 
watuma ababaka okulagulwa eri Baaluzebubi katonda ow'e Ekuloni, 
kubanga tewali katonda mu Isiraeri okulagulwa eri ekigambo kye 
kyewava okola bw'otyo? kyoliva olema okuva ku kitanda ky'olinnyeeko, 
naye tolirema kufa. 17 Awo n'afa ng'ekigambo kya Mukama bwe kyali 
Eriya kye yayogera. Yekolaamu n'atanula okufuga mu kifo kye mu mwaka 
ogw'okubiri ogwa Yekolaamu mutabani wa Yekosafaati kabaka wa Yuda; 
kubanga teyalina mwana wa bulenzi. 18 Era ebikolwa ebirala byonna ebya 
Akaziya bye yakola tebyawandiikibwa mu kitabo eky'e by'omu mirembe 
gya bassekabaka ba Isiraeri? 


2:1 Awo olwatuuka Mukama bwe yayagala okulinnyisa Eriya n'embuyaga 
ez'omuzimu mu ggulu, Eriya n'agenda ne Erisa ng'ava e Girugaali. 2 Awo 
Eriya n'agamba Erisa nti Beera wano, nkwegayiridde; kubanga Mukama 
antumye e Beseri. Erisa n'ayogera au Nga Mukama bw'ali omulamu 
n'emmeeme yo nga bw'eri ennamu, sijja kukuleka. Awo ne baserengeta ne 
bajja e Beseri. 3 Awo abaana ba bannabbi abaali e Beseri ne bafuluma eri 
Erisa, ne bamugamba nti Omanyi nga Mukama anaggya mukama wo ku 
mutwe gwo leero? N'ayogera nti Weewaawo, mmaayi; mmwe musirike. 4 
Awo Eriya n'amugamba nti Erisa, beera wano. nkwegayiridde; kubanga 


Mukama antumye e Yeriko. N'ayogera nti Nga Mukama bw’ali omulamu 
n'emmeeme yo aga bw'eri ennamu, sijja kukuleka. Awo ne bajja e Yeriko. 
5 Awo abaana ba bannabbi abaali e Yeriko ne bafuluma eri Erisa, ne 
basemberera Erisa ne bamugamba nti Omanyi nga Mukama dnaggya 
mukama wo ku mutwe gwo leero? N'addamu nti Weewaawo, mmaayi; 
mmwe musirike. 6 Awo Eriya namugamba nti Nkwegayiridde, beera 
wano; kubanga Mukama antumye e Yoludaani. N'ayogera nti nga Mukama 
bw'ali omulamu n'emmeeme yo nga bw'eri ennamu, sijja kukuleka. Awo 
abo bombi ne batambula. 7 Awo abasajja amakumi ataano ab'oku baana ba 
bannabbi ne bagenda ne bayimirira okuboolekera wala nabo; abo bombi ne 
bayimirira ku Yoludaani. 8 Awo Eriya n'addira omunagiro gwe n'aguzinga 
wamn n'akuba amazi ne gaawulibwamu eruuyi n'eruuyi n'okuyita ne bayita 
bombi ku lukalu. 9 Awo olwatuuka bwe baamala okusomoka Eriya 
n'agamba Erisa nti Saba kye nnaakukolera nga sinnaba kukuggibwako. 
Erisa n'ayogera nti Nkwegayiridde emigabo ebiri egy'omwoyo gwo gibere 
ku nze. 10 N'ayogera nti Osabye kizibu: naye bw'onondaba bwe 
nnaakuggibwako kinaaba bwe kiryo gy'oli; naye bw'otondabe tekiibe bwe 
kityo. 11 Awo olwatuuka nga bakyatambula nga boogera, laba, ne 
walabika eggaali ery'omuliro n'embalaasi ez'omuliro ne zibaawula bombi; 
Eriya n'alinnya mu ggulu n'embuyaga ez'omuzimu. 12 Era Erisa n'akiraba 
n'ayogerera waggulu nti Kitange, kitange, amagaali ga Isiraeri n'embalaasi 
ze! N'atambula nate: n'akwata ebyambalo bye n'abiyuzaamu ebitundu 
bibiri. 13 Era n'alonda n'ekyambalo kya Eriya ky'asudde, n'addayo 
n'ayimirira ku lubalama Iwa Yoludaani. 14 N'addira ekyambalo kya Eriya 
ky'asudde, n'akuba amazzi n'ayogera nti Ali luuyi wa Mukama Katonda wa 
Eriya? awo ng'auiaze okukuba amazzi naye, ne gaawuiibwamu eruuyi 
n'eruuyi: Erisa nasomoka. 15 Awo abaana ba bannabbi abaali e Yeriko 
okumwolekera bwe baamulaba, ne boogera nti Omwaryo gwa Eriya 
gutuula ku Erisa. Ne bajja okumusisinkana, ne bavuunama mu maaso ge. 
16 Awo ne bamugamba nti Laba nno waliwo abasajja amakumi ataano 
ab'amaanyi wamu n'abaddu bo; tukwegayiridde bagende banoonye 
inukama wo: mpozzi omwoyo gwa Mukama gumusitudde ne gumusuula 
ku lusozi oba mu kiwonvu; N'ayogera nti Temutuma. 17 Awo bwe 


baamutayirira okutuusa ensonyi lwe zaamukwata, n'ayogera nti Mutume. 
Awo ne batuma abasajja amakumi ataano; ne banoonyeza ennaku ssatu 
naye ne batamulaba. 18 Awo ne bakomawo gy'ali ng'akyalinda e Yeriko; 
n'abagamba 'nti Saabagamba nti Temugenda? 19 Awo abasajja ab'omu 
kibuga ne bagamba Erisa nti Laba, tukwegayiridde, awali ekibuga kino 
walungi nga mukama wange bw'alaba: naye amazzi tegaliiko kye gagasa, 
n'ensi tekuza mmere. 20 N'ayogera nti Mundeetere akasumbi akaggya, 
muteeke omwo omunnyo. Ne bakaleeta gy'ali, 21 N'afuluma n'ajja awali 
ensulo y'amazzi, n'asuula omwo omunnyo n'ayogera nti Bw'atyo 
bw'ayogera Mukama nti Mponyezza amazzi gano; temukyavaamu nate 
lumbe newakubadde obutakuza mmere. 22 Awo amazzi ne gawona ne 
leero ng'ekigambo bwe kyali ekya Erisa kye yayogera. 23 Awo n'avaayo 
n'ayambuka n'agenda e Beseri: awo ng'ali mu kkubo ng'ayambuka abaana 
abato ne bava mu kibuga ne bamuduulira ne bamugamba nti Yambuka, 
ggwe ow'ekiwalaata; yambuka, ggwe ow'ekiwalaata. 24 N'akebuka 
n'abalaba n'abakolimira mu linnya lya Mukama. Eddubu bbiri enkazi ne 
ziva mu kibira ne zitaagula abaana amakumi ana mu babiri ku bo. 25 Awo 
n'avaayo n'agenda eri olusozi Kalumeeri, n'avaayo n'akomawo e Samaliya. 


3:1 Awo Yekolaamu mutabani wa Akabu n'atanula okufuga Isiraeri mu 
Samaliya mu mwaka ogw'ekkumi mu munaana ogwa Yekosafaati kabaka 
wa Yuda, n'afugira emyaka kkumi n'ebiri. 2 N'akola ebyali mu maaso ga 
Mukama ebibi; naye obutafaanana kitaawe n'okufaanana nnyina: kubanga 
yaggyawo empagi ya Baali kitaawe gye yakola. 3 Naye ne yeegatta n'ebibi 
bya Yerobowaamu mutabani wa Nebati bye yayonoonyesa Isiraeri; 
teyabivaamu. 4 Era Mesa kabaka wa Mowaabu yali mustunba wa ndiga; 
n'awangayo eri kabaka wa Isiraeri ebyoya by'abaana b'endiga kasiriivu 
n'eby'endiga ennume kasiriivu. 5 Naye olwatuuka Akabu bwe yafa kabaka 
wa Mowaabu n'ajeemera kabaka wa Isiraeri. 6 Kabaka Yekolaamu n'ava 
mu Samaliya mu biro ebyo, n'ayolesa Isiraeri yenna. 7 Awo n'agenda 
n'atumira Yekosafaati kabaka wa Yuda ng'ayogera nti Kabaka wa 
Mowaabu anjeemedde: onootabaala Mowaabu wamu nange? N'ayogera nti 
Naayambuka: nze nninga ggwe bw'oli, abantu bange ng'abantu bo, 


embalaasi zange ng'embalaasi zo. 8 N'ayogera nti Tunaayambuka mu 
kkubo ki? N'addamu nti Mu kkubo ery'omu ddungu erya Edomu. 9 Awo 
kabaka wa Isiraeri n'agenda ne kabaka wa Yuda ne kabaka wa Edomu: ne 
beetooloola olugendo Iwa nnaku musanvu: so nga tewaali mazzi ga ggye 
newakubadde ag'ensolo ez'abagoberera. 10 Awo kabaka wa Isiraeri 
n'ayogera nti Zitusanze! kubanga Mukarha ayise bakabaka bano abasatu 
okukunyaana okubagabula mu mukono gwa Mowaabu. 11 Naye 
Yekosafaati n'ayogera nti Tewali wano nnabbi wa Mukama tubuulize mu 
ye eri Mukama? Awo omu ku baddu ba kabaka wa Isiraeri n'addamu 
n'ayogera nti Erisa mutabani wa Safati wano eyafukiriranga amazzi mu 
ngalo za Eriya. 12 Awo Yekosafaati n'ayo; gera nti Ekigambo kya 
Mukama kiri naye. Awo kabaka wa Isiraeri ne Yekosafaati ne kabaka wa 
Edomu ne baserengeta gy'ali. 13 Erisa n'agamba kabaka wa Isiraeri nti 
Nfaayo ki eri ggwe? genda eri bannabbi ba kitaawo n'eri bannabbi ba 
nnyoko. Kabaka wa Isiraeri n'amugamba nti Nedda: kubanga Mukama 
ayise bakabaka bano abasatu okukunyaana okubagabula mu mukono gwa 
Mowaabu. 14 Erisa n'ayogera nti Nga Mukama w'eggye bw'ali omulamu 
gwe nnyimirira mu maaso ge, mazima singa sirowooza Yekosafaati 
kabaka wa Yuda okubaawo, sandikutunuulidde so sandikulabye. 15 Naye 
nno ndeetera omukubi w'ennanga. Awo olwatuuka omukubi w'ennanga 
bwe yakuba, omukono gwa Mukama ne gumujjako. 16 N'ayogera nti 
Bw'atyo bw'ayogera Mukama nti Mujjuze ekiwonvu kino ensalosalo. 17 
Kubanga bw'atyo bw'ayogera Mukama nti Temuulabe mbuyaga so 
temuulabe nkuba, naye ekiwonvu ekyo kinajjula amazzi: nammwe 
munaanywa, mmwe n'ebisibo byammwe n'ensolo zammwe. 18 Era kino 
kigambo kitono so si kikulu mu maaso ga Mukama: era aligabula 
n'Abamowaabu mu mukono gwammwe. 19 Era mulimenya buli kibuga 
ekiriko enkomera na buli kibuga ekironde ne mutema buli muti omulungi 
ne muziba enzizi zonna ez'amazzi ne mwonoona buli musiri omulungi 
n'amayinja. 20 Awo olwatuuka enkya mu kiseera eky'okuwaayo ekitone, 
kale, laba, amazzi ne gajja nga gafuluma mu kkubo ery'e Edomu, ensi 
n'ejjula amazzi. 21 Awo Abamowaabu bonna bwe baawutira bakabaka nga 
bambuse okulwana nabo, ne bakunyaana bonna abaayinza okwambala 


ebyokulwanyisa n'okukirawo, ne bayimirira ku mpero. 22 Awo ne 
bagolokoka enkya mu makya, enjuba n'eyaka ku mazzi, Abamowaabu ne 
balaba amazzi agaboolekedde nga gamyuse ng'omusaayi: 23 awo ne 
boogera nti Guno gwe musaayi: bakabaka tebalemye kuzikirizibwa, era 
basse buli muntu munne: kale nno, Mowaabu, mugwe ku munyago. 24 
Awo bwe baatuka mu lusiisira lwa Isiraeri, Abaisiraeri ne bagolokoka ne 
bakuba Abamowaabu n'okudduka ne badduka mu maaso gaabwe: ne 
beeyongerayo mu nsi nga bakuba Abamowaabu. 25 Ne bamenyamenya 
ebibuga; n'awali omusiri omulungi ogw'ettaka ne bakasuka buli muntu 
ejjinja lye ne wajjula; ne baziba enzizi zonna ez'amazzi, ne batema emiti 
gyonna emirungi okutuusa lwe baasigazaawo mu Kirukalesesi amayinja 
gamu gokka; naye ab'envuumuulo ne batambulatambula mu nsi ne bagi 
kuba. 26 Awo kabaka wa Mowaabu bwe yalaba olutalo nga 
lumuyingiridde, n'atwala abasajja lusanvu abaasowolanga ebitala, 
okuwaguza okutuuka eri kabaka w°e Edomu: naye ne batayinza. 27 Awo 
n'addira mutabani we omubereberye eyandifuze mu kifo kye, n'amuwaayo 
okuba ekiweebwayo ekyokebwa ku bbugwe. Ne waba obusungu bungi eri 
Isiraeri: ne bamuvaako ne baddayo mu nsi yabbwe. 


4:1 Awo omukazi omu ow'oku bakazi b'abaana ba bannabbi n'ayogerera 
waggulu eri Erisa ng'ayogera nti Omuddu wo baze yafa: era omanyi 
ng’omuddu wo yatyanga Mukama: era ow'ebbanja azze okwetwalira 
abaana bange bombi okuba abaddu 2 Erisa namugamba nti Naakukolera 
ki? mbuulira: olina ki mu nnyumba? N'ayogera nti Omuzaana wo talina 
kintu mu nnyumba wabula akasumbi ak'amafuta. 3 Awo n'ayogera nti 
Genda weeyazike ebintu ebweru mu banno bonna, ebintu ebyereere; 
weeyazike bingiko. 4 Awo n'oyingira weggalire ggwe ne batabani bo, 
ottululire mu bintu ebyo byonna; otereke ebijjudde. 5 Awo n'ava w'ali ne 
yeggalira ye ne batabani be; ne bamuleetera ebintu n'attulula. 6 Awo 
olwatuuka ebintu bwe byajjula n'agamba mutabani we nti Ndeetera nate 
ekintu. N'amugamba nti Tewakyali nate kintu. Amafuta ne gakoma. 7 Awo 
majja n'abuulira omusajja wa Katonda. N'ayogera nti Genda otunde 
amafuta osasule ebbanja lyo, ebinaafikkawo bikutiiseaga ggwe ne batabatu 


bo. 8 Awo olunaku lwali lumu Erisa n'ayita n'agenda e Sunemu eyali 
omukazi omukulu; namuwaliriza okulya ku mmere. Awo olwatuukanga 
buli Iwe yayitangawo n'akyamiranga omwo okulya ku mmere. 9 N'agamba 
bba nti Laba nno, ntegedde ag'ono musajja mutukuvu wa Katonda 
atuyitako buli kaseera. 10 Nkwegayiridde tukookere ku kisenge; 
tumuteekere eyo ekitanda nemmeeza n'entebe n'eky'ettabaaza: awo 
olunaatuukanga bw'anajjanga gye tuli anaakyamiranga omwo. 11 Awo 
olunaku lwali lumu n'ajjayo n'akyamira mu nju n'agalamira omwo. 12 
N'agamba Gekazi omuddu we nti Yita Omusu'nammu ono. Awo bwe 
yamuyita n'ayimirira mu maaso ge. 13 N'amugamba nti Mugambe nno nti 
Laba, watujjanjaba okujjanjaba okwenkana awo; kiki ekinaaba 
kikukolerwa? oyagala okwogererwa eri kabaka oba eri omukulu w'eggye? 
N'addamu nti Ntuula mu bantu bange nze. 14 N'ayogera nti Kale kiki 
ekinaaba kimukolerwa? Gekazi n'addamu nti Niazima talina mwana wa 
bulenzi ne bba mukadde. 15 N'ayogera nti Muyite. Awo bwe yamuyita 
n'ayimirira ku mulyango. 16 N'ayogera nti Mu kiseera kino ebiro bwe 
biridda, oliwambaatira omwana ow'obulenzi. N'ayogera nti Nedda, 
mukama wange, ggwe omusajja wa Katonda, tolimba muzaana wo. 17 
Omukazi n'aba olubuto n'azaalira omwana ow'obulenzi mu kiseera ekyo 
ebiro bwe byadda nga Erisa bwe yamugamba. 18 Awo omwana bwe 
yakula olunaku lwali lumu n'afuluma n'agenda eri kitaawe eri abakunguzi. 
19 N'agamba kitaawe nti Omutwe gwange, omutwe gwange. N'agamba 
omuddu we nti Musitule omutwale eri nnyina. 20 Awo bwe yamutwala 
n'amutuusa eri nnyina, n'atuula ku maviivi ge okutuusa ettuntu n'alyoka afa. 
21 N'alinnya n'amugalamiza. ku kitanda ky'omusajja wa Katonda, 
n'amuggalira oluggi n'afuluma. 22 N'ayita bba n'ayogera nti 
Nkwegayiridde, mpeereza omu ku baddu n'emu ku ndogoyi nyende mbiro 
eri omusajja wa Katonda nkomewo. 23 N'ayogera nti Kiki ekikwagaza 
okugenda gy'ali leero? si lunaku Iwa mwezi ogwakaboneka so si ssabbiiti. 
N'ayogera nti Mirembe. 24 Awo n'atandiika endogoyi n'agamba omuddu 
we nti Goba otambule; totta ku bigere wabula nga nkugambye. 25 Awo 
n'agenda n'atuuka eri omusajja wa Katonda ku lusozi Kalumeeri. Awo 
olwatuuka omusajja wa Katonda bwe yamulengera ng'akyali wala, 


n'agamba Gekazi omuddu we nti Laba. Omu sunammu wuuyo: 26 
nkwegayiridde, dduka nno mbiro omusisinkane omugambe nti Oli bulungi? 
balo ali bulungi? omwana ali bulungi? N'addamu nti Bulungi. 27 Awo bwe 
yatuuka eri omusajja wa Katonda ku lusozi, n'amukwata ku bigere. Gekazi 
n'asembera okumusindika; naye omusajja wa Katonda n'ayogera nti 
Muleke: kubanga emmeeme ye enyiikaddel munda mu ye; era Mukama 
akinkisizza so tambuulidde. 28 Awo n'ayogera nti Nayagala omwana 
ow'obulenzi eri mukama wange? saayogera nti Tonnimba? 29 Awo 
n'agamba Gekazi nti Weesibe ekimyu oddire omuggo gwange mu mukono 
gwo ogende: bw'onoosanga omuntu yenna tomulamusa; era omuntu yenna 
bw'anaakulamusa, tomuddamu: oteeke omuggo gwange ku maaso 
g'omwana. 30 Nnyina w'omwana n'ayogera nti Nga Mukama bw'ali 
omulamu n'emmeeme yo nga bw'eri ennamu, sijja kukuleka. N'agolokoka 
n'amugoberera. 31 Awo Gekazi n'ayitamu n'abakulembera n'ateeka 
omuggo ku maasc g'omwana; naye ne wataba ddoboozi newakubadde 
okuwulira. Kyeyava akomawo okumusisinkana, n'amubuulira nti Omwana 
tazuukuse. 32 Awo Erisa bwe yayingira mu nnyumba, laba, omwana 
ng'afudde era ng'agalamidde ku kitanda kye. 33 Awo n'ayingira ne 
yeggalira iaye bombi n'asaba Mukama. 34 N'alinnya n'agalamira ku mwana 
n'ateeka akamwa ke ku kamwa ke n'amaaso ge ku maaso ge n'emikono 
gye ku mikono gye: ne yeegololera ku ye; omubiri gw'omwana ne 
gubuguma. 35 Awo n'akomawo n’atambula mu nnyumba omulundi ogumu 
eruuyi n'omulundi ogumu eruuyi; n'alinnya ne yeegololera ku ye: omwana 
n'ayasimula emirundi musanvu, omwana n'azibula amaaso. 36 N'ayita 
Gekazi n'ayogera nti Muyite Omusunammu oyo. Awo n'amuyita. Awo 
ng'ayingidde gy'ali nayogera nti Situla omwana wo. 37 Awo n'ayingira 
n'avuunama ku bigere bye n'akutama wansi; n'asitula omwana we 
n'afuluma. 38 Awo Erisa n'ajja nate e Girugaali: ne waba enjala mu nsi; 
abaana ba bannabbi ne batuula mu maaso ge: n'agamba omuddu we nti 
Teekako entamu ennene, ofumbire abaana ba bannabbi enva. 39 Awo omu 
n'afiuluma n'agenda ku ttale okunoga amaboga, n'asanga omuzabbibu 
ogw'omu nsiko, n'anogako amaboga ag'omu nsiko n'ajjuza olugoye lwe, 
n'ajja n'agatyemulatyemulira mu ntamu erimu enva: kubanga 


tebaagamanya. 40 Awo ne bajjulira abantu okulya. Awo olwatuuka bwe 
baali nga balya ku nva, ne boogerera waggulu nga bagamba nti Ai 
omusajja wa Katonda, mu ntamu mulimu okufa. So tebaayinza kugiryako. 
41 Naye n'ayogera nti Kale muleete obutta. N'abusuula mu ntamu; 
n'ayogera nti Mujjulire abantu balye. Ne wataba kabi mu ntamu. 42 Awo 
omusajja n'ajja ng'ava e Baalusalisa, n'aleetera omusajja wa Katonda 
emmere ey'okubibereberye, emigaati egya sayiri amakumi abiri n'ebirimba 
eby'ennaano ebibisi mu nsawo ye. N'ayogera nti Bawe abantu balye. 43 
Awo omuddu we n'ayogera nti Owa! nteeke kino mu maaso g'abasajja 
ekikumi? Naye n'ayogera nti Bawe abantu balye; kubanga bw'atyo 
bw'ayogera Mukama nti Banaalya ne balemwa. 44 Awo n'agiteeka mu 
maaso gaabwe, ne balya ne balemwa ng'ekigambo kya Mukama bwe 
kyali. 


5:1 Awo Naamani omukulu w'eggye lya kabaka w'e Busuuli yali musajja 
mukulu eri mukama we era wa kitiibwa, kubanga ku bw'oyo Mukama yali 
awadde Obusuuli okuwangula: era yali musajja wa maanyi muzira, naye 
yali mugenge. 2 Awo Abasuuti baali batabadde bibiina, ne banyaga ne 
baggya mu nsi ya Isiraeri omuwala omuto; awo n'aweerezanga muka 
Naamani. 3 Awo n'agamba mugole we nti Singa mukama wange ali ne 
nnabbi ali mu Samaliya! kale yandiwonye ebigenge bye: 4 Awo ne waba 
ayingira n'abuulira mukama we nti Bw'ati bw'ati bw'ayogedde omuwala 
ow'omu nsi ya Isiraeri. 5 Awo kabaka We Busuuli n'ayogera nti Kale nno 
naaweereza kabaka wa Isiraeri ebbaluwa. N'ageada n'atwala talanta kkumi 
eza ffeeza n'ebitundu kakaaga ebya zaabu n'emiteeko gy'ebyambalo 
kkumi. 6 N'aleetera kabaka wa Isiraeri ebbaluwa ng'ayogera nti Kale nno 
ebbaluwa eno bw'eriba ng'etuuse gy'oli, laba, nkutumidde.Naamani 
omuddu wange omuwonye ebigenge bye. 7 Awo olwatuuka kabaka wa 
Isiraeri bwe yasoma ebbaluwa, n'ayuza ebyambalo bye n'ayogera nti Nze 
Katonda nzite era nnamye, omusajja ono n'okutuma n'antumira okuwonya 
omuntu ebigenge bye? naye mulowooze, mbeegayiridde, mutegeere 
bw'anoonya ky'anannanga okuyomba nange. 8 Awo olwatuuka Erisa 
omusajja wa Katonda bwe yawulira nga kabaka wa Isiraeri ayuzizza 


ebyambalo bye n'atumira kabaka ng'ayogera nti Lwaki okuyuza ebyambalo 
byo? ajje nno gye ndi, kale anaamanya nga mu Isiraeri mulimu nnabbi. 9 
Awo Naamani n'ajja n'embalaasi ze n'amagaali ge, n'ayimirira ku luggi 
lw'ennyumba ya Erisa. 10 Erisa n'amutumira omubaka ng'ayogera nti 
Genda onaabe mu Yoludaani emirundi musanvu, kale omubiri gwo gulidda 
gy'oli, naawe oliba mulongoofu. 11 Naye Naamani n'asunguwala, ne 
yeddirayo n'ayogera nti Laba, mbadde nyamba nti taaleme kufuluma gye 
ndi n'ayimirira n'asaba erinnya lya Mukama Katonda we n'ayisayisa engalo 
awali ekifo, nawonya omugenge. 12 Abana ne Falufali emigga egy'e 
Ddamasiko tegisinga bulungi mazzi gonna aga Isiraeri? siyinza kunaaba 
omwo ne mba mulongoofu? Awo n'akyuka n'agenda ng'aliko ekiruyi. 13 
Awo abaddu be ne basembera ne boogera naye nti Kitange, nnabbi singa 
akulagidde okukola ekigambo ekikulu, tewandikikoze? kale toosinge nnyo 
bw'akugambye nti Naaba obe mulongoofu? 14 Awo n'aserengeta ne 
yennyika. mu Yoludaani emirundi musanvu ng'ekigambo bwe kyali 
eky'omusajja wa Katonda: omubiri gwe ne. gudda nate ng'omubiri 
gw'omwana omuto, n’aba mulo ngoofu. 15 Awo n'addayo eri omusajja wa 
Katonda, ye n'ekibiina kye kyonna, n'ajja n'ayimirira mu maaso ge: 
n'ayogera nti Laba nno ntegedde nga tewali Katonda mu nsi zonna wabula 
mu Isiraeri: kale nno, nkwegayiridde, toola ekirabo ku muddu wo. 16 
Naye n'ayogera nti Nga Mukama bw'ali omulamu gwe nnyimiririra mu 
maaso ge, siitoole kyonna. N'amutayirira okukitoola; naye n'agaana. 17 
Awo Naamani n'ayogera nti Oba tootoole, naye nkwegayiridde omuddu 
wo aweebwe ettaka eryetikkibwa n'ennyumbu bbiri; kubanga omuddu wo 
takyawaayo okuva leero ebiweebwayo ebyokebwa newakubadde 
ssaddaaka eri bakatonda abalala wabula eri Mukama. 18 Mukama 
asonyiwe omuddu wo mu kigambo kino; mukama wange 
bw'anaayingiranga mu kigwa kya Limmoni okusinzizaayo ne yeesigama 
ku mukono gwange ne nkutama mu kigwa kya Limmoni, bwe 
nnaakutamanga mu kigwa kya Limmoni, Mukama asonyiwenga omuddu 
wo mu kigambo ekyo. 19 N'amugamba nti Genda mirembe. Awo ne 
baawukana n'atambulako akabanga. 20 Naye Gekazi omuddu wa Erisa 
omusajja wa Katonda n'ayogera nti Laba, mukama wange asonyiye 


Naamani ono Omusuuli okutoola mu mikono gye ekyo kye yaleeta: nga 
Mukama bw'ali omulamu, nadduka ne mmugoberera mbeereko kye 
nnaamuggyako. 21 Awo Gekazi n'agoberera Naamani. A'wo Naamani bwe 
yalaba amugoberera, n'ava ku ggaali okumusisinkana, n'ayogera nti 
Mirembe? 22 N'ayogera nti Mirembe. Mukama wange antumye 
ng'ayogera nti Laba, kaakano kyebajje bajje gye ndi nga bava mu nsi 
y'ensozi eya Efulayimu abalenzi babiri ab'oku baana ba bannabbi; 
nkwegayiridde, bawe talanta ya ffeeza n'emiteeko gy'ebyambalo ebiri. 23 
Awo Naamani n'ayogera nti Kkiriza, otoole talanta bbiri. N'amutayirira, 
n'asiba talanta bbiri eza ffeeza -mu nsawo bbiri wamu n'emiteeko 
gy'ebyambalo ebiri, n'abitikka abaddu be babiri: ne bazetikkira mu maaso 
ge. 24 Awo bwe yatuuka ku lusozi, n'abiggya mu mukono gwabwe 
n'abitereka mu nnyumba: n'asindika abasajja ne baddayo. 25 Naye 
n'ayingira n'ayimirira mu maaso ga mukama we. Erisa namugamba nti Ova 
wa, Gekazi? N'ayogera nti Omuddu wo taliiko gy'agenze. 26 N'amugamba 
nti Omutima-gwange tegugenze naawe, omusajja bw'akyuse okuva mu 
ggaali lye okusisinkana naawe? Kye kiseera okutoola ffeeza n'okutoola 
ebyambalo n'ensuku z'emizeyituuni n'ensuku z'emizabbibu n'endiga n'ente 
n'abaddu n'abazaana? 27 Kale ebigenge bya Naamani bineegatta naawe 
n'ezzadde lyo emirembe gyonna. N'ava w'ali nga mugenge atukula 
ng'omuzira. 


6:1 Awo abaana ba bannabbi ne bagamba Erisa nti Laba nno ekifo kye 
tubeeramu mu maaso go kituyinze obutono. 2 Tukwegayiridde tugende ku 
Yoludaani tuggyeyo buli muntu omuti, twekolere eye ekifo 
eky'okubeeramu. N'adamu nti Mugende. 3 Awo ne waba ayogera nti 
Nkwegayiridde, kkiriza ogende n'abaddu bo. N'addamu nti Naagenda. 4 
Awo n'agenda nabo. Awo bwe baatuuka ku Yoludaani, ne batema emiti. 5 
Naye omubwe, yali atema omuti, embazzi n'egwa mu mazzi: n'akaaba 
n'ayogera ntil Zinsanze, mukama wange! kubanga ebadde nneeyaziko. 6 
Omusajja wa Katonda n'ayogera nti Egudde wa? N'amulaga ekifo. 
N'atema omuti n'agusuulawo n'abbulukusa ekyuma. 7 N'ayogera nti 
Gironde. N'agolola omukono gwe n'agikwata. 8 Awo kabaka w'e Busuuli 


n'alwana ne Isiraeri; n'ateesa n'abaddu be ng'ayogera nti Egindi ye eriba 
olusiisira lwange. 9 Omusajja wa Katonda n'atumira kabaka wa Isiraeri 
ng'ayogera nti Weekuume oleme okuyita egindi; kubanga eyo Abasuuli 
gye baserengese. 10 Kabaka wa Isiraeri natuma mu kifo ekyo omusajja 
wa Katonda ky'amubuulidde ng'amulabula: nawonera eyo omulundi si 
gumu so si ebiri. 11 Awo omutima gwa kabaka We Busuuli ne 
gweraliikirira nnyo olw'ekigambo ekyo; n'ayita abaddu be n'abagamba nti 
Temuntegeeze bw'ali ku ffe ali ku Iwa kabaka wa Isiraeri? 12 Omu ku 
baddu be n'ayogera nti Nedda, mukama wange, ai kabaka; naye Erisa 
nnabbi ali mu Isiraeri ye abuulira kabaka wa Isiraeri ebigambo 
by'oyogerera mu nju yo gy'osulamu. 13 N'ayogera nti Mugende mulabe 
gy'ali, nume mmukime. Ne bamubuulira nti Laba, ali mu Dosani. 14 Awo 
n'atumayo embalaasi . n'amagaali n'eggye lingi: ne bajja ekiro ne bazingiza 
ekibuga. 15 Awo omuddu w'omusajja wa Katonda bwe yagolokoka enkya 
n'afuluma, laba, eggye n'embalaasi n'amagaali nga bazingizizza ekibuga. 
omuddu we n'amugamba nti Zitusanze, mukama wange! tunaakola tutya? 
16 N'addamu nti Totya: kubanga abali naffe bangi okusinga abali nabo. 17 
Erisa n'asaba n'ayogera nti Mukama wange, nkwegayiridde, omuzibule 
amaaso ge alabe. Awo Mukama n'azibula amaaso g'omulenzi; n'alaba: 
awo; laba, olusozi nga lujjudde embalaasi n'amagaali ag'omuliro 
ageetoolodde Erisa. 18 Awo bwe baaserengeta gy'ali Erisa n'asaba 
Mukama n'ayogera nti Nkwegayiridde, ziba amaaso g'abantu bano. N'aziba 
amaaso gaabwe ng'ekigambo kya Erisa bwe kyali. 19 Erisa n'abagamba nti 
Lino si lye kkubo so ne kino si kye kibuga: mungoberere nange n'abatuusa 
eri omusajja gwe munoonya. N'abatwala e Samaliya. 20 Awo alwatuuka 
bwe baatuuka mu Sama liya, Erisa nayogera nti Mukam: wange, zibula 
amaaso g'abantu bani balabe. Awo Mukama n'azibul amaaso gaabwe ne 
balaba; kale laba, nga bah mu Samaliya wakati 21 Awo kabaka wa Isiraeri 
n'agamba Erisa bwe yabalaba nti Kitange mbakube? mbakube? 22 N'adda 
mu nti Tobakuba: oyagala okukubi abo b'owambye n'ekitala, kyo 
n'omutego gwo? teeka emmere n'amazzi mu maaso gaabwe balye banywe 
badde eri mukama waabwe. 23 N'abateekerateekera bingi: awo bwe 
baamala okulya n'okunywa n'abasindika ne bagenda eri mukama waabwe. 


Awo ebibiina eby'e Busuuli nga tebikyajja nate mu nsi ya Isiraeri. 24 Awo 
olwatuuka oluvannyuma lw'ebyo Benikadadi kabaka w’e Busuuli 
n'akunyaanya eggye lye lyonna, n'ayambuka n'azingiza Samaliya. 25 Awo 
mu Samaliya nga mulimu enjala nnyingi: kale, laba ne bakizingiza 
okutuusa lwe baatunda omutwe gw'endogoyi olw'ebitundu eby'effeeza 
kinaana, n'ekitundu eky'okuna eky'ekibya eky'a busa bw'amayiba nga 
babutunda olw'ebitundu by'effeeza bitaano. 26 Awo kabaka wa Isiraeri 
bwt yali ng'ayitawo ku bbugwe, omukazi n'amukaabirira ng'ayogera nt 
Mbeera, mukama waage, ai kabaka. 27 N'ayogera nti Mukama 
bw'ataakuyambe, nze naggya wa eby'okukuyamba? mu gguuliro nantiki mi 
ssogolero? 28 Kabaka namugamba nti Obadde ki? N'addamu nti Omukazi 
ono yanyamba nti Waayo omwana wa ow'obulenzi tumulye leero era 
tunaalya omwana wange ow'obulenzi enkya. 29 Awo ne tufumba omwana 
wange ne tumulya ne mmugamba ku lunaku olw'oku. biri nti Waayo 
omwana wo tumulye naye omwana we amukwese. 30 Awo olwatuuka 
kabaka bwe yawulira ebigambo by'omukazi n'ayuza ebyambalo bye; (era 
yali ng'ayitawo ku bbugwe;) abantu ne batunula, kale, laba, ng'ayambaddi 
ebibukutu munda ku mubiri gwe. 31 Awo n'ayogera nti Katonda ankole 
bw'atyo n'okukirawo, omutwe gwa Erisa mutabani wa Safati bwe 
gunaabera ku ye leero. 32 Naye Erisa n'atuula mu nnyumba ye n'abakadde 
ne batuula naye; kabaka n'atuma omusajja okuva gy'ali: naye omubaka nga 
tannatuuka gy'ali nagamba abakadde nti Mulabye ono omwana w'omussi 
bw'atumye okunziyako omutwe? kale omubaka bw'anajja, muggaleewo 
oluggi munyigirize oluggi ku ye: enswagiro z'ebigere bya mukama we 
teziri nnyuma we? 33 Awo ng'akyayogera nabo, laba, omubaka 
n'aserengeta gy'ali: n'ayogera nti Laba, akabi kano kavudde eri Mukama; 
kiki ekinaaba kinnindiriza nate Mukama? 


7:1 Awo Erisa n'ayogera nti Muwulire ekigambo kya Mukama: bw'atyo 
bw'ayogera Mukama nti Enkya bwe bunaaba nga kampegaano ekigero 
ky'obutta obulungi kiritundibwa sekeri, n'ebigero bibiri ebya sayiri sekeri 
mu wankaaki We Samaliya. 2 Awo omwami kabaka gwe yeesigamanga 
ku mukono gwe n'addamu omusajja wa Katonda n'ayogera nti Laba, 


Mukama bw'anaakola ebituli mu ggulu, ekigambo ekyo kyandiyinzise 
okubaawo? N'ayogera nti Laba, olikiriba n'amaaso go, naye toliryako. 3 
Awo waaliwo abasajja bana abagenge awayingirirwa mu wankaaki: ne 
bagambagana nti Kiki ekitutuuza wano okutuusa lwe tulifa? 4 Oba nga 
tunaagamba nti Tunaayingira mu kibuga, kale enjala ng'eri mu kibuga, kale 
tunaafiira omwo: era oba nga tunaatuula wano butuuzi, era tunaafa. Kale 
nno mujje tusenge eggye ly'Abasuuli: bwe banaatuwonya nga balamu, kale 
ruliba balamu; era bwe banaatutta, tunaamala gafa. 5 Awo ne bagolokoka 
ekiro okugenda mu lusiisira olw'Abasuuli: awo bwe baatuuka ku lusiisira 
olw'Abasuuli we lukoma, laba, nga teriryo muntu. 6 Kubanga Mukama yali 
awulizizza eggye ly'Abasuuli eddoboozi ly'amagaali n'eddoboozi 
ly'embalaasi, eddoboozi ly'eggye eringi: ne bagambagana nti Laba, kabaka 
wa Isiraeri atuweereddeko bakabaka b'Abakiiti ne bakabaka b'Abamisiri 
okututabaala. 7 Awo ne bagolokoka ne badduka kiro, ne baleka eweema 
zaabwe n'embalaasi zaabwe, n'endogoyi zaabwe, olusiisira nga bwe lwali, 
ne badduka olw'obulamu bwabwe. 8 Awo abagenge abo bwe baatuuka ku 
lusiisira we lukoma, ne bayingira mu weema emu ne balya ne banywa; ne 
baggyamu effeeza n'ezaabu n'ebyambalo, ne bagenda ne babikweka; ne 
bakomawo ne bayingira mu weema endala ne baggya n'omwo ne bagenda 
ne bakweka. 9 Awo ne bagambagana nti Tetukola bulungi: leero lunaku 
lwa bigambo birungi naffe tusirika: bwe tunaalindirira obudde ne bukya, 
tunajjirwa okubonerezebwa: kale nno mujje tugende tubuulire ab'omu 
nnyumba ya kabaka. 10 Awo ne bajja ne bakoowoola omuggazi 
w'ekibuga: ne bababuulira nti Twatuuse mu lusiisira Iw'Abasuuli, kale, 
laba, nga temuli muntu newakubadde eddoboozi ly'omuntu, naye embalaasi 
nga zisibiddwa n'eadogoyi nga zisibiddwa n'eweema nga bwe zaali. 11 
Awo n'ayita abaggazi; ne babuulira ab'omu nnyumba ya kabaka munda. 12 
Awo kabaka n'agolokoka kiro n'agamba abaddu be nti Kaakano 
naabategeeza Abasuuli kye' batukoze. Bamanyi ng'enjala etuluma; 
kyebavudde bava mu lusiisira okwekweka mu nsiko nga boogera nti Bwe 
banaava mu kibuga tunaabawamba nga balamu, ne tuyingira mu kibuga. 13 
Awo omu ku baddu be n'addamu n'ayogera nti Batwale ku mbalaasi 
ezisigadde ettaano, nkwegayiridde, ezisigadde mu kibuga, (laba, ziri 


ng'ekibiina kyonna! ekya Isiraeri ekisigadde mu kyolaba, ziri ng'elubiina 
kyonna ekya Isiraeri ekimaliddwawo:) tutume tulabe. 14 Awo ne batwala 
amagaali abiri n'embalaasi; kabaka n'atuma okugoberera eggye ly'Abasuuli 
ng'ayogera nti Mugende mulabe. 15 Ne babagoberera okutuuka ku 
Yoludaani: kale, laba, ekkubo lyonna nga lijjudde ebyambalo n'ebintu 
Abasuuli bye basudde nga banguwa. Ababaka ne bakomawo ne babuulira 
kabaka. 16 Awo abancu ne bafuluma ne banyaga olusiisira olw'Abasuuli. 
Awo ekigero ky'obutta obulungi ne babutunda sekeri, n’ebigero ebya sayiri 
bibiri sekeri, ng'ekigambo kya Mukama bwe kyali. 17 Awo kabaka 
n'assaawo omwami gwe yeesigamanga ku mukono gwe Ilokulabirira 
wankaaki, abantu ne bamulinnyiririra ma mulyango n'afa ng'omusajja wa 
Katonda bwe yagamba eyayogera kabaka bwe yaserengeta gy'ali. 18 Awo 
ne kituukirira ng'omusajja wa Katonda bwe yagamba kabaka nti Ebigero 
ebya sayiri bibiri bya sekeri, n'ekigero ky'obutta obulungi kya sekeri, bwe 
kiriba bwe kityo mu mulyango gw'e Samaliya enkya bwe butiba nga 
kampegaano; 19 omwami oyo n'addamu omusajja wa Katonda n'ayogera 
nti Laba nno, Mukama bw'anaakola ebituli mu ggulu, ekigambo 
ekyenkanidde awo kyandiyinzise okubaawo? n'ayogera nti Laba, olikiraba 
n'amaaso go, naye toliryako: 20 ne lutuukirira gy'ali bwe kityo; kubanga 
abantu baamulinnyiririra mu mulyango n'afa. 


8:1 Era Erisa yali agambye omukazi gwe yazuukiriza omwana we 
ng'ayogera nti Golokoka ogende ggwe n'ennyumba yo obeere yonna yonna 
gy'oliyinza okubeera: kubanga Mukama ayise enjala; kale n'okugwa 
erigwira ku nsi emyaka musanvu. 2 Awo omukazi n'agolokoka n'akola 
ng'ekigambo bwe kyali eky'omusajja wa Katonda: n'agenda n'ennyumba ye 
n'abeera mu nsi y'Abafirisuuti emyaka musanvu. 3 Awo olwatuuka emyaka 
omusanvu bwe gyayitawo; omukazi n'akomawo ng'ava mu nsi 
y'Abafirisuuti: n'afuluma okukaabirira kabaka olw'ennyumba ye n'ekyalo 
kye: 4 Awo kabaka yali ng'ayogera ne Gekazi omuddu w'omusajja wa 
Katonda ng'agamba nti Nkwegayiridde, mbuulira ebikulu byonna Erisa bye 
yakola. 5 Awo olwatuuka bwe yali ng'abuulira kabaka bwe yazuukiza oyo 
eyali afudde, laba, omukazi gwe yazuukiriza omwana we n'akaabirira 


kabaka olw'ennyumba ye n'ekyalo kye. Gekazi n'ayogera nti Mukama 
wange, ai kabaka, ono ye mukazi n'ono ye mwana we Erisa gwe 
yazuukiza. 6 Awo kabaka bwe yabuuza omukazi n'amubuulira. Awo 
kabaka n'amuteekako omumbowa omu ng'ayogera nti Muddize byonna 
ebyali ebibye n'ebibala byonna eby'ekyalo okuva ku lunaku lwe yaviiramu 
mu nsi okutuusa leero. 7 Awo Erisa n'ajja e Ddamasiko; era Benikadadi 
kabaka w'e Busuuli yali ng'alwadde; ne bamubuulira nti Omusajja wa 
Katonda azze eno. 8 Kabaka n'agamba Kazayeeri nti Twala ekirabo mu 
mukono gwo ogende osisinkane omusajja wa Katonda omubuulizeemu eri 
Mukama ng'oyogera nti Ndiwona endwadde eno? 9 Awo Kazayeeri 
n'agenda okumusisinkana n'atwala ekirabo eky'oku buli kintu ekirungi 
eky'omu Ddamasiko, ebyetikkibwa n'enyamira amakumi ana, n'ajja 
n'ayimirira mu maaso ge n'ayogera nti Omwana wo Benikadadi kabaka 
We Busuuli antumye gy'oli ng'ayogera nti Ndiwona endwadde eno? 10 
Erisa n'amugamba nti Genda omugambe nti Tolirema kuwona; naye 
Mukama antegeezezza nga talirema kufa. 11 N'amwekaliriza amaaso 
okutuusa ensonyi lwe zaamukwata: omusajja wa Katonda n'akaaba 
amaziga. 12 Awo Kazayeeri n'ayogera nti Mukama wange akaabira ki? 
N'addamu nti Kubanga mmanyi obubi bw'olikola abaana ba Isiraeri: ebigo 
byabwe olibyokya omuliro, n'abalenzi baabwe olibatta n'ekitala, era 
olitandagira abaana baabwe abato, era olibanga abakazi baabwe abali 
embuto. 13 Awo Kazayeeri n'ayogera nti Naye omuddu wo kye ki, ye 
mbwa obubwa, akole ekigambo ekyo ekikulu? Erisa n'addamu nti 
Mukama antegeezezza nga gw'oliba kabaka w'e Busuuli. 14 Awo n'ava 
awali Erisa n'ajja eri mukama we; n'amugamba nti Erisa yakugamba ki? 
N'addamu nti Yambuulira nga tolirema kuwona. 15 Awo olwatuuka enkya 
n'addira eky'okwebikka n'akinnyika mu mazzi n'akiteeka ku maaso ge 
n'okufa n'afa: Kazayeeri n'afuga mu kifo kye. 16 Awo mu mwaka 
ogw'okutaano ogwa Yolaamu mutabani wa Akabu kabaka wa Isiraeri, 
Yekosafaati nga ye kabaka wa Yuda mu biro ebyo, Yekolaamu mutabani 
wa Yekosafaati kabaka wa Yuda n'atanula okufuga. 17 Yali yaakamaze 
emyaka amakumi asatu mu ebiri bwe yatanula okufuga; n'afugira emyaka 
munaana mu Yerusaalemi. 18 N'atambulira mu kkubo lya bakabaka ba 


Isiraeri ng'ennyumba ya Akabu bwe baakolanga: kubanga yafumbirwa 
muwala wa Akabu: n'akola ebyali mu maaso ga Mukama ebibi. 19 Naye 
Mukama teyayagala kuzikiriza Yuda ku Iwa Dawudi omuddu we nga bwe 
yamusuubiza okumuwa ettabaaza olw'abaana be emirembe gyonna. 20 Ku 
mirembe gye Edomu n'ajeema okuva wansi w'omukono gwa Yuda, ne 
beekolera kabaka. 21 Awo Yolaamu n'asomoka n'agenda e Zayiri 
namagaali ge gonna wamu naye: n'agolokoka kiro n'akuba Abaedomu 
abaamuzingiza, nabaami b'amagaali: abantu ne baddukira mu weema 
zaabwe. 22 Awo Edomu n'ajeema okuva wansi w'omukono gwa Yuda ne 
leero. Awo Libuna n'ajeema mu biro ebyo. 23 Era ebikolwa ebirala byonna 
ebya Yolaamu ne byonna bye yakola tebyawandiikibwa mu kitabo 
eky'eby'omu mirembe gya bassekabaka ba Yuda? 24 Awo Yolaamu ne 
yeebakira wamu ne bajjajjaabe n'aziikirwa wamu ne bajjajjaabe mu kibuga 
kya Dawudi: Akaziya mutabani we n'afuga mu kifo kye. 25 Mu mwaka 
ogw'ekkumi n'ebiri ogwa Yolaamu mutabani wa Akabu kabaka wa Isiraeri 
Akaziya mutabani wa Yekolaamu kabaka wa Yuda n'atanula okufuga. 26 
Yali yaakamaze emyaka amakumi abiri mu ebiri bwe yatanula okufuga; 
n'afugira omwaka gumu mu Yerusaalemi. Ne nnyina erinnya lye yali 
Asaliya muwala wa Omuli kabaka wa Isiraeri. 27 N'atambulira mu kkubo 
ly'ennyumba ya Akabu n'akola ebyali mu maaso ga Mukama ebibi 
ng'ennyumba ya Akabu bwe baakolanga: kubanga yali mukoddomi wa 
nnyumba ya Akabu. 28 N'agenda ne Yolaamu mutabani wa Akabu 
okulwana ne Kazayeeri kabaka We Busuuli e Lamosugireyaadi: Abasuuli 
ne bafumita Yolaamu ekiwundu. 29 Awo kabaka Yolaamu n'akomawo 
okuwonera e Yezuleeri ebiwundu Abasuuli bye baamufumitira e Laama 
bwe yalwana ne Kazayeeri kabaka w'e Busuuli. Akaziya mutabani wa 
Yekolaamu kabaka wa Yuda n'aserengeta okulambula Yolaamu mutabani 
wa Akabu e Yezuleeri kubanga alwadde. 


9:1 Awo Erisa nnabbi n'ayita omu ku bna ba bannabbi n'amugamba nti 
Weesibe ekimyu otwale eccupa eno ey'amafuta mu mukono gwo ogende e 
Lamosugireydi. 2 Kale bw'olituukayo onoonyezanga eyo Yeeku mutabani 
wa Yekosafti mutabani wa Nimusi, oyingire omugolokose ave mu 


baganda be, omuyingize mu kisenge eky'omunda. 3 Olyoke oddire eccupa 
ey'amafuta ogafuke ku mutwe gwe oyogere nti Bw'aryo bw'ayogera 
Mukama nti Nkufuseeko amafuta okuba kabaka wa Isiraeri. Olyoke 
oggulewo oluggi odduke so tolwanga. 4 Awo omulenzi, omulenzi nnabbi, 
n'agenda e Lamosugireydi. 5 Awo bwe yatuuka n'asanga abmi ab'omu 
ggye nga batudde; n'ayogera nti Ndiko kye ntumiddwa gy'oli, ggwe 
omwami. Yeeku n'ayogera nti Eri ani ku ffe fenna? N'ayogera nti Eri 
ggwe, omwami. 6 N'agolokoka n'ayingira mu nnyumba; n'afuka amafuta 
ku mutwe gwe n'amugamba nti Bw'atyo bw'ayogera Mukama Katonda wa 
Isiraeri nti Nkufuseeko amafuta okuba kabaka w'abantu ba Mukama, owa 
Isiraeri. 7 Era olikuba ennyumba ya Akabu mukama wo mpalane 
eggwanga ly'omusyi gw'abaddu bange bannabbi, n'omusyi gw'abaddu 
bonna aba Mukama eri omukono gwa' Yezeberi. 8 Kubanga ennyumba 
yonna eya Akabu erizikirira: era ndimalawo eri Akabu buli mwana wa 
bulenzi n'oyo asibiddwa n'oyo atasibiddwa mu Isiraeri: 9 Era ndifuula 
ennyumba ya Akabu okuba ng'ennyumba ya Yerobowmu mutabani wa 
Nebati era ng'ennyumba ya Bsa mutabani wa Akiya. 10 N'embwa ziririira 
Yezeberi mu musiri ogw'e Yezuleeri, so tewaliba wa kumuziika. 
N'aggulawo oluggi nadduka. 11 Awo Yeeku n'afuluma n'ajja eri abaddu 
ba mukama we: ne waba amugamba nti Mirembe? kiki ekireese gy'oli 
olusajja luno olulalu? N'abagamba nti Omuajja mumumanyi n'ebigambo 
bye bwe bibadde. 12 Ne boogera nti olimba; tubuulire nno. N'ayogera nti 
Bw'ati bw'ati bw'anyambye nti Bw'atyo bw'ayogera Mukama nti 
Nkufuseeko amafuta okuba kabaka wa Isiraeri. 13 Awo ne banguwa ne 
baddira buli muntu ekyambalo kye ne bakyaliira wansi we waggulu ku 
madla, ne bafuuwa ekkondeere nga boogera nti Yeeku ye kabaka. 14 Awo 
Yeeku mutabani wa Yekosafti mutabani wa Nimusi ne yeekobna Y olmu. 
(Era Yolmu yali ng'akuuma Lamosugireydi) ye ne Isiraeri yenna, olwa 
Kazayeeri kabaka w'e Busuuli: 15 naye kabaka Yolmu yali akomyewo 
okuwonera e Yezuleeri ebiwundu Abasuuli bye bmufumita bwe yalwana 
ne Kazayeeri kabaka w'e Busuuli.) Awo Yeeku n'ayogera nti Oba nga bwe 
mwagala bwe mutyo, kale waleme okubwo anwona n'ava mu kibuga 
okugenda okukibuulira mu Yezuleeri. 16 Awo Yeeku n'atambulira mu ggli 


n'agenda e Yezuleeri; kubanga Yolmu yali agalamidde eyo. Era Akaziya 
kabaka wa Yuda yali aserengese okulambula Yolmu. 17 Awo omukuumi 
yali ayimiridde ku kigo mu Yezuleeri, n'alengera ekibiina kya Yeeku 
ng'ajja n'ayogera nti Ndabye ekibiina. Yolmu n'ayogera nti Ddira 
eyeebagala embalsi otume okubasisinkana, ayogere nti Mirembe? 18 Awo 
omu n'agenda nga yeebagadde embalsi okumusisinkana n'ayogera nti 
Bw'atyo bw'ayogera kabaka nti Mirembe? Yeeku n'ayogera nti Emirembe 
ogifko ki? kyuka odde ennyuma wange. Omukuumi n'abuulira ng'ayogera 
nti Omubaka atuuse gye bali, naye tadda. 19 Awo n'atuma ow'okubiri nga 
yeebagadde embalsi, n'atuuka gye bli n'ayogera nti Bw'atyo bw'ayogera 
kabaka nti Mirembe? Yeeku n'addamu nti Emirembe ogifko ki? kyuka 
odde ennyuma wange. 20 Omukuumi n'abuulira ng'ayogera nti Atuuse gye 
bali, so tadda: era entambula eriņnanga entambula ya Yeeku mutabani wa 
Nimusi; kubanga atambula ng'awulukuka. 21 Yolmu n'ayogera nti 
Muteeketeeke. Ne bateekateeka eggli lye. Yolmu! kabaka wa Isiraeri ne 
Akaziya kabakal wa Yuda ne bafuluma, buli muntu mu ggli lye, ne 
bafuluma okusisinkana Yeeku, ne bamusanga mu musiri gwa Nabosi 
Omuyezuleeri. 22 Awo olwatuuka Yolmu bwe yalaba Yeeku n'ayogera nti 
Mirembe, Yeeku? N'addamu nti Mirembe ki, obwenzi bwa nnyoko 
Yezeberi n'obulogo bwe nga bukyali bungi obwenkanidde awo? 23 Yolmu 
n'akyusa emikono gye n'adduka n'agamba Akaziya nti O! Akaziya, waliwo 
olukwe. 24 Awo Yeeku n'annuula omutego gwe n'amnyi ge gonna n'alasa 
Yolmu wakati w'emikono gye, akasle ne kayitamu ne kagguka awali 
omutima, n agwira mu ggli lye. 25 Awo Yeeku n'agamba Bidukali 
omwami we nti Musitule omusuule mu musiri ogw'ekyalo kya Nabosi 
Omuyezuleeri: kubanga jjukira, nze nwe bwe twebagala, fembi nga 
tugoberera Akabu kitwe, Mukama n'amuteekako omugugu guno; nti 26 
Mazima nalabye jjo omusyi gwa Nabosi n'omusyi gw'abna be, bw'ayogera 
Mukama; era ndikusasulira mu musiri guno, bw'ayogera Mukama. Kale 
nno musitule omusuule mu musiri ng'ekigambo bwe kyali ekya Mukama. 
27 Naye Akaziya kabaka wa Yuda bwe yalaba kino, n'addukira mu kkubo 
ery'omu nnyumba ey'olusuku. Yeeku n'amugoberera n'ayogera nti 
Mumuttire mu ggli naye: ne bamuttira awalinnyirwa okugenda e Guli 


ekirirnye Ibuleamu. N'addukira e Megiddo n'afiira eyo. 28 Abaddu be ne 
bamusitulira mu ggli ne bamutwala e Yeruslemi, ne bamuziikira mu ntna 
ye wamu ne bajjajjbe mu kibuga kya Dawudi. 29 Awo mu mwaka 
ogw'ekkumi n'ogumu ogwa Yolmu mutabani wa Akabu Akaziya n'atanula 
okufuga Yuda. 30 Awo Yeeku bwe yatuuka e Yezuleeri, Yezeberi 
n'akiwulira, n'aziga amso ge n'ayonja omutwe gwe n'alingiza mu ddirisa. 
31 Awo Yeeku bwe yali ng'ayingira mu mulyango, n'ayogera nti Mirembe, 
ggwe Zimuli, omussi wa mukama wo? 32 N'ayimusa amso ge eri eddirisa 
n'ayogera nti Ani ali ku lwange, ani? Abalwe babiri oba basatu ne 
balingiza gy'ali. 33 N'ayogera nti Mumusuule wansi. Awo ne bamusuula 
wansi: omusyi gwe ne gumansukirako ku kisenge ne ku mbalsi, 
n'amulinyirira n'ebigere. 34 wo bwe yayingira n'alya n'anywa; n'ayogera nti 
Mulabirire nno omukazi ono eyakolimirwa mumuziike: kubanga mwana 
wa kabaka. 35 Ne bagenda okumuziika: naye ne batasangawo ku ye 
wabula ekiwanga n'ebigere n'ebibatu by'emikono gye. 36 Kyebva 
bakomawo ne bamubuulira. Naye n'ayogerg nti Kino kye kigambo kya 
Mukama kye yayogerera mu muddu we Eriya Omutisubi ng'ayogera nti 
Embwa ziririira omubiri gwa Yezeberi mu musiri ogw'e Yezuleeri: 37 
n'omulambo gwa Yezeberi gulliba ng'obusa ku ttale mu musiri ogw'e 
Yezuleeri, nokwogera ne Ibatayogera nti Ono ye Yezeberi. 


10:1 Awo Akabu yalina batabani be nsanvu mu Samaliya. Yeeku 
n'awandiika ebbaluwa n'atumira Samaliya eri abakulu w'e Yezuleeri, be 
bakadde, n'eri abo ablera batabani ba Akabu ng'ayogera nti 2 Kale nno 
ebbaluwa eno nga kyejje etuuke gye muli, kubanga abna ba mukama 
wammwe bali nammwe, era mulina amagli n'e mbalsi, era n'ekibuga 
ekiriko enkomera n'ebyokulwanyisa; 3 munoonye ku bna ba mukama 
wammwe asinga obulungi n'okusna, mumuteeke ku ntebe ya kitwe, 
mulwanirire ennyumba ya mukama wammwe. 4 Naye ne batya nnyo ne 
boogera nti Laba, bakabaka abo ababiri tebyimirira mu mso ge: kale ffe 
tunyimirira tutya? 5 Awo omukulu w'abo mu nnyumba n'omukulu 
w'ekibuga, era n'abakadde n'abo ablera abna, ne batumira Yeeku nga 
boogera nti Tuli baddu bo, era tunkola byonna by'onooiulagira: tetujja 


kufuula muntu yenna kabaka: okolanga ekmba ekirungi mu mso go. 6 Awo 
n'abawandiikira ebbaluwa omuluadi ogw'okubiri ng'ayogera nti Oba nga 
muli ku lwange ne mukkiriza okuwulira eddoboozi lyange, mutwale 
emitwe gy'abasajja batabani ba mukama wammwe, mujje gye ndi e 
Yezuleeri enkya bwe buliba nga, kampegno. Awo batabani ba kabaka 
abantu nsanvu bli n'abakulu b'ekibuga abbalera. 7 Awo olwatuuka 
ebbaluwa bwe yatuuka gye bli, ne batwala batabani ba kabaka ne babatta, 
abantu nsanvu, ne bateeka emitwe gyabwe mu bisero, ne bagimuweereza e 
Yezuleeri. 8 Omubaka n'ajja namubuulira nti Baleese emitwe gya batabani 
ba kabaka. N'ayogera nti Mugituume entuumo bbiri awayingirirwa mu 
wankki okutuusa enkya. 9 Awo olwatuuka enkya n'afuluma n'ayimirira 
n'agamba abantu bonna nti Mmwe muli batuukirivu: laba, neekobna 
mukama wange ne mmutta: naye ani asse bano bonna? Mutegeere nno nga 
ku kigambo kya Mukama tekuligwa wansi na kimu Mukama kye yayogera 
ku nnyumba ya Akabu: kubanga Mukama akoze ekyo kye yayogerera mu 
muddu we Eriya. 10 Mutegeere nno nga ku kigambo kya Mukama 
tekuligwa wansi na kimu Mukama kye yayogera ku nnyumba ya Akabu: 
kubanga Mukama akoze ekyo kye yayogerera mu muddu we Eriya. 11 
Bw'atyo Yeeku n'akuba n'abo absigala ku nnyumba ya Akabu mu 
Yezuleeri n'abakulu be bonna, ne baganzi be ne bakabona be okutuusa 
lw'atmulekerawo n'omu eyasigala. 12 Awo n'agolokoka n'agenda n'ajja e 
Samaliya. Awo bwe yali ali mu kkubo ku nnyumba ey'okusaliramu ebyoya 
by'endiga ey'abasumba, 13 Yeeku n'asanga, baganda ba Akaziya kabaka 
wa Yuda, n'ayogera nti Mmwe muli' b'ani? Ne bamuddamu nti Tuli 
baganda ba Akaziya: era tuserengeta okulamusa abna ba kabaka n'abna ba 
nnamasole. 14 N'ayogera nti Mubakwate nga balamu. Ne babakwata nga 
balamu, ne babattira ku bunnya obw'ennyumba ey'okusaliramu ebyoya 
by'endiga, abasajja amakumi ana mu babiri; so teyafisswo n'omu ku bo. 15 
Awo bwe yavyo n'asanga Yekonadabu mutabani wa Lekabu ng'ajja 
okumusisinkana: n'amulamusa n'amugamba nti Omutima gwo mulungi 
ng'omutima gwange bwe guli eri omutima gwo? Yekonadabu n'addamu nti 
Mulungi. Oba nga mulungi, mpa omukono gwo. N'amuwa omukono gwe; 
n'amutinnyisa gy'ali mu ggli. 16 N'ayogera nti Jjangu tugende fembi olabe 


obuggya bwange olwa Mukama. Awo ne bamulinnyisa mu ggli lye: 17 
Awo bwe yatuuka e Samaliya n'atta bonna absigalira Akabu mu Samaliya 
okutuusa lwe yamuzikiriza ng'ekigambo kya Mukama bwe kyali kye 
yagamba Eriya. 18 Awo Yeeku n'akunnnya abantu bonna n'abagamba nti 
Akabu yaweerezanga Bli katono; naye Yeeku anmuweereza nnyo. 19 Kale 
nno muyite gye ndi bannabbi boma aba Bli, abamusinza bonna ne 
bakabona be bonna; waleme okubulawo n'omu: kubanga nnina ssaddka 
enkulu gye mweereza Bli; buli alibulawo taliba mulamu. Naye Yeeku 
yakola bw'atyo ng'asala lukwe alyoke azikirize absinza Bli. 20 Awo 
Yeeku n'ayogera nti Mutukuze okukunyna okutukuvu eri Bli. Ne 
bakulangira. 21 Awo Yeeku n'atuma okubunya Isiraeri yonna: absinza Bli 
bonna ne bajja n'okusigala n'etasigala muntu atajja. Ne bajja mu nnyunba ya 
Bli; ennyumba ya Bli n'ejjula okuva ku mulyango okutuuka ku buziizi. 22 
Awo n'agamba omukulu w'ennyumba eyambalirwamu nti Fulumya 
ebyambalo eri bonna abasinza Bli. N'afulumya ebyambalo eri bo. 23 
Yeeku ne Yekonadabu mutabani wa Lekabu ne bayingira mu nnyumba ya 
Bli; nagamba abasinza Bli nti Munoonye mulabe muleme okuba muno 
nammwe ku baddu ba Mukama, wabula abasinza Bli bokka. 24 Awo ne 
bayingira okuwyo ssaddka n'ebiweebwayo ebyokebwa. Era Yeeku yali 
ataiddewo abasajja kinna ebweru n'ayogera nti Ku basajja be nnlleeta mu 
mikono gyammwe bwe kunbulako n'omu, amuta obullamu bwe bunba mu 
kifo ky'obulamu bw'oyo. 25 Awo olwatuuka bwe yamala okuwyo 
ekiweebwayo 'ekyokebwa, Yeeku n'agamba abambowa n'abmi nti 
Muyingire mubatte; waleme okufuluma n'omu. Ne babatta n'obwogi 
bw'ekitala: awo abambowa n'abmi ne babasuula ebweru ne bagenda mu 
kibuga eky'essabo lya Bli. 26 Awo ne baggya empagi ezli mu nnyumba ya 
Bli ne bazookya. 27 Ne bamenyamenya empagi ya Bli ne bamenyamenya 
essabo lya Bli ne balifuula ekiyigo ne leero. 28 Bw'atyo Yeeku bwe 
yazikiriza Bli okumumalawo mu Isiraeri. 29 Era naye Yeeku teyaleka 
kugoberera bibi bya Yerobowmu mutabani wa Nebati bye yayonoonyesa 
Isiraeri, ennyana eza zbu ezli mu Beseri n'ezli mu Ddn 1. 30 Mukama 
nagamba Yeeku nti Kubanga okoze bulungi ng'otuukirizza ebiri mu mso 
gange ebirungi, n'okola ennyumba ya Akabw 'nga byonna bwe biri ebyali 


mu mutima gwange, batabani bo bannakana kyebaliva batuula ku ntebe ya 
Isiraeri. 31 Naye Yeeku n'atassesyo mwoyo okutambulira mu mateeka ga 
Mukama Katonda wa Isiraeri n'omutima gwe gwonna; teyava mu bibi bya 
Yerobowmu bye yayonoonyesa Isiraeri. 32 Mu biro ebyo Mukama 
n'atanula okukendeeza Isiraeri: Kerayeeri n'abakubira mu nsalo zonna eza 
Isiraeri; 33 okuva ku Yoludni ebuvanjuba, ensi yonna ey'e Gireydi, Abagdi 
n'Abalewubeeni n'Abamanase, okuva ku Aloweri ekirirnye ekiwonvu kya 
Alunoni, Gireydi ne Basani. 34 Era ebikolwa ebirala byonna ebya Yeeku 
ne byonma bye yakola, n'amnyi ge gonna tebyawandiikibwa mu kitabo 
eky'eby'omu mirembe gya bassekabaka ba Isiraeri? 35 Yeeku ne yeebakira 
wamu ne bajjajjbe: ne bamuziika mu Samaliya. Yekoyakzi mutabani we 
n'afuga mu kifo kye. 36 Era ebiro Yeeku bye Yafugira Isiraeri mu 
Samaliya byali emyaka amakumi abiri mu munna. 


11:1 Awo Asaliya nnyina Akaziya bwe yalaba omwana we ng'afudde, 
n'agolokoka n'azikiriza ezzadde lyonna erya kabaka. 2 Naye Yekoseba 
muwala wa kabaka Yolmu mwannyina Akaziya n'atwala Yowsi mutabani 
wa Akaziya n'amubba n’amuggya mu bna ba kabeka abattibwa, ye 
n'omulezi we n'abateeka mu kisenge eky'okusulamu; ne bamukweka 
Asaliya, aleme okuttibwa. 3 Awo n'abeetaka naye ng'akwekeddwa mu 
nnyumba ya Mukama n'amala emyaira mukga: Asaliya n'afuga ensi. 4 
Awo mu mwaka ogw'omusanvu Yekoyda n'atuma n'akima abmi b'ebikumi 
ab'oku Bakali n'abambowa, n'abaleeta gy'ali mu nnyumba ya Mukama; 
n'alagna nabo endagno n'abalayiza ekirayiro mu nnyumba ya Mukama, 
n'abalaga omwana wa kabaka. 5 Awo n'abalagira ng'ayogera nti Ekigambo 
kino kye muba mukola: ekitundu kyammwe eky'okusatu abyingira ku 
ssabbiiti banba n'omulimu ogw'okukuuma ennyumba ya kabaka; 6 
n'ekitundu eky'okusatu banba ku mulyango Suuli: n'ekitundu eky'okusatu 
banba ku mulyango ennyuma w'abambowa: bwe mutyo bwe munba 
n'omulimu ogw'okukuuma ennyumba, ne muba lukomera. 7 N'ebibiina 
byammwe ebibiri, bonnbfulumaku ssabbiiti, muliba n'omulimu 
ogw'okukuuma ennyumba ya Mukama okwetooloola kabaka. 8 Era 
muneetooloola kabaka enjuyi zonna, buli muntu ng'akutte ebyokulwyisa 


bye mu mukoao gwe; n'oyo anyingira mu nayiriri attibwe: era mubenga ne 
rabaka bw'anfulumanga era bw'anyingiranga. 9 Abmi b'ebikuni ne bakola 
nga byonna bwe biri Yekoyda kabona by'alagidde: ne batwala buli muntu 
abasajja be, ab'okuyingira ku ssabbiiti wamu n'ab'okufuluma ku ssabbiiti, 
ne bajja eri Yekoyda kabona. 10 Awo abona n'abawa abmi b'ebikumi 
mafumu n'engabo ebyali ebya kabaka Dawudi, ebyali mu nnyumba a 
Mukama. 11 Awo abambowa ne bayimirira, buli muatu ng'akutte 
byokulwanyisa bye, okuva ku luuyi w'ennyumba olwa ddyo okutunka ku 
luuyi |w'ennyumba olwa kkono, kulirna ekyoto n'ennyumba awali kabaka 
enjuyi zonna. 12 Awo n'alumya omwana wa kabaka n'amutikkira engule 
ey'obwakabaka n’amuwa obujulirwa; ne bamufuula kabaka ne 
bamufukako amafuta; ne bakuba mu ngalo ne boogera nti Kabaka, abe 
mulamu. 13 Awo Asaliya bwe yawulira oluyoogno lw'abambowa 
n'olw'abantu, n’ajja eri abantu mu nnyumba ya Mukama: 14 n'atunula, kale, 
laba, kabaka ng'ayimiridde awali empagi ng'engeri bwe yabanga, n'abmi 
n'amakondeere nga balirnye kabaka; n'abantu bonna ab'ensi ne basanyuka 
ne bafuuwa amakondeere. Awo Asaliya n'ayuza ebyambalo bye 
n'ayogerera waggulu nti Bujeemu, bujeemu. 15 Awo Yekoyda kabona 
n'alagira abmi b'ebikumi abteekebwawo ku ggye, n'abagamba nti 
Mumufulumye wakati w'ennyiriri; n'oyo anmugoberera mumutte n'ekitala: 
kubanga kabona yayogera nti Aleme okuttirwa mu nnyumba ya Mukama. 
16 Awo ne bamusegulira; n'ayita mu kkubo embalsi we ziyingirira, mu 
nnyumba ya kabaka: n'attirwa eyo. 17 Awo Yekoyda n'alagna endagno eri 
Mukama ne kabaka n'abantu, babeere abantu ba Mukama; era eri kabaka 
n'abantu. 18 Awo abantu bonna ab'omu nsi ne bagenda mu nnyumba ya Bli, 
ne bagimenyamenya; ebyoto bye n'ebifnanyi bye ne babimenyera ddala, ne 
battira Matani kabona wa Bli mu mso g'ebyoto. Awo kabona n'asswo abmi 
ab'oku nnyumba ya Mukama. 19 N'atwala abmi b'ebikumi n'Abakali, 
n'abambowa n'abantu bonna ab'omu nsi omwo; ne baserengesa kabaka nga 
bamuggya mu nnyumba ya Mukama, ne bajja nga bafuluma mu kkubo 
ery'omulyango gw'abambowa eri ennyumba ya kabaka. 20 Awo abantu 
bonna ab'omu nsi ne basanyuka, ekibuga ne kitereera: ne battira Asaliya 
n'ekitala awali ennyumba ya kabaka. 21 Yekoysi yali ykamaze emyaka 


musanvu bwe yatanula okufuga. 


12:1 Mu mwaka ogw'omusanvu ogwa Yeeku Yekoysi n'atanula okufuga; 
n'afugira emyaka amakumi ana mu Yeruslemi: ne nnyina erinnya lye yali 
Zebbiya ow'e Beeruseba. 2 Yekoysi n'akola ebyali mu mso ga Mukama 
ebirungi ennaku ze zonna Yekoyda kabona ze yamuyigirizmu. 3 Naye 
ebifo ebigulumivu tebyaggibwawo: abantu nga bakyawyo ssaddka ne 
bootereza obubne ku bifo ebigulumivu. 4 Awo Yekoysi n'agamba 
bakabona nti Effeeza zonna ez'ebintu ebitukuzibwa ezireetebwa mu 
nnyumba ya Mukama, eziyitaņņana, effeeza ez'abantu buli muntu 
z'awandiikirwa, n'effeeza zonna omuntu yenna ze yettula okuleeta mu 
nnyumba ya Mukama, 5 bakabona bazitwale ewbwe, buli muntu 
ng'aziggya ku abo b'amanyi: kale baliziba ebituli by'ennyumba, yonna 
yonna ekituli gye - kinlabikira. 6 Naye olwatuuka mu mwaka 
ogw'amakumi abiri ogwa kabaka Yekoysi bakabona nga tebannaziba bituli 
bya nnyumba. 7 Awo kabaka Yekoysi n'ayita Yekoyda kabona ne 
bakabona abalala nabagamba nti Kiki ekibalobera okuziba ebituli 
by'ennyumba? kale nno temweyongera kuggya ffeeza ku abo be mumanyi, 
naye mugisasule olw'ebituli by'ennyumba. 8 Awo bakabona ne bakkiriza 
obutaggya nate ffeeza ku bantu newakubadde okuziba ebituli 
by'ennyumba. 9 Naye Yekoyada kabona n'addira ebbweta n'awummula 
ekituli mu kisnikizo kyayo, n'agiteeka ku mabbali g'ekyoto ku luuyi olwa 
ddyo ng'oyingira mu nnyumba ya Mukama: awo bakabona abkuumanga 
oluggi ne bateeka omwo effeeza zonna ezleetebwanga mu nnyumba ya 
Mukama. 10 Awo olwatuuka bwe blaba nga mu bbweta mulimu effeeza 
nnyingi, omuwandiisi wa kabaka ne kabona asinga obukulu ne bambuka, 
ne batereka effeeza eyasangibwa mu nnyumba ya Mukama mu nsawo, ne 
bazibala. 11 Ne bawa effeeza ezgerebwa mu mikono gy'abo abkola 
emirimu ablabirira ennyumba ya Mukama: ne baziwyo eri ababazzi 
n'abazimbi abkola emirimu gy'ennyumba ya Mukama, 12 n'eri abazimbi 
b'amayinja n’abatema amayinja n'olw'okugula emiti n'amayinja amabajje 
okuziba ebituli by'ennyumba ya Mukama, n'olwa byonna ebyajjirira 
ennyumba okugiddbiriza. 13 Naye ebikompe ebya ffeeza n'ebisalako 


ebisiriiza n'ebibya n'amakondeere n'ebintu byonna ebya zbu oba ebintu ebya 
ffeeza tebyakolerwa nnyumba ya Mukama n'effeeza ezletebwa mu 
nnyumba ya Mukama: 14 kubanga ezo ne baziwa abo abkola emirimu, era 
ne baziddbirizisa ennyumba ya Mukama. 15 Era tebbalirira muwendo eri 
abasajja be bwa effeeza mu mukono gwabwe okubawa abo abkola 
emirimu: kubanga bko langa n'obwesigwa. 16 Effeeza ez'ebiweebwayo 
olw'omusango n'effeeza ez'ebiweebwayo olw'okwonoona tezleetebwa mu 
nnyumba ya Mukama: zbanga za bakabona. 17 Awo Kazayeeri kabaka w'e 
Busuuli n'ayambuka n'alwana ne Gsi n'akimenya: Kazaeri n'asimba amso 
ge okwambuka e Yeruslemi. 18 Awo Yekoysi kabaka wa Yuda n'addira 
ebintu byonna ebyatukuzibwa, Yekosafti ne Yekolmu ne Akaziya bajjajjbe 
bassekabaka ba Yuda bye bwonga, n'ebintu bye ye ebyatukuzibwa n'ezbu 
yonna eyalabika mu by'obugagga eby'omu nnyumba ya Mukama n'eby'omu 
nnyumba ya kabaka, n'abiweereza Kazayeeri kabaka We Busuuli: n'ava ku 
Yeru-'slemi. 19 Era ebikolwa ebirala byonna ebya Yowsi ne byonna bye 
yakola tebyawandiikibwa mu kitabo eky'eby'omu mirembe gya 
bassekabaka ba Yuda? 20 Abaddu be ne bagolokoka ne beekobna ne, 
battira Yowsi awali ennyumba ey'e Miiro ku kkubo eiiserengeta e Sirra. 21 
Kubanga Yozakali mutabani wa Simeysi ne Yekozabadil mutabani wa 
Someri, abaddu be bmufumita n'afa; ne bamuziikira wamu ne bajjajjbe mu 
kibuga kya Dawudi: Amaziya mutabani we n'afuga mu kifo kye. 


13:1 Mu mwaka ogw'amakumi abiri mu esatu ogwa Yowsi mutabani wa 
Akaziya kabaka wa Yuda Yekoyakzi mutabani wa Yeeku n'atanula 
okufuga Isiraeri mu Samaliya n'afugira emyaka kkumi na musanvu. 2 
N'akola ebyali mu mso ga Mukama ebibi n'agoberera ebibi bya 
Yerobowmu mutabani wa Nebati bye yayonoonyesa Isiraeri; teyabivmu. 3 
Obusungu bwa Mukama ne bubuubuukira Isiraeri, n'ebagabula mu mukono 
igwa Kazayeeri kabaka We Busuuli ne mu mukono gwa Benikadadi 
mutabani wa Kazayeeri ennaku zonna. 4 Awo Yekoyakzi n'amwegayirira 
Mukama, Mukama n'amuwulira: kubanga yalaba okujoogebwa kwa 
Isiraeri kabaka We Busuuli bwe yabajooga. 5 (Awo Mukama n'awa 
Isiraeri omulokozi n'okuva ne bava wansi w'omukono gw'Abasuuli: abna 


ba Isiraeri ne babeera mu weema zbwe ng'olubereberye. 6 Naye ne batava 
mu bibi by'ennyumba ya Yerobowmu bye yayonoonyesa Isiraeri, naye ne 
batambulira omwo: ne Bsera ne basigala mu Samaliya.) 7 Kubanga 
teyalekera Yekoyakzi ku bantu wabula abasajja abeebagala embalsi 
amakumi atno n'amagli kkumi n'abatambula n'ebigere kakumi; kubanga 
kabaka w'e Busuuli yabazikiriza, n'abafuula ng'enfuufu ey'omu gguuliro. 8 
Era ebikolwa ebirala byonna ebya Yekoyakzi ne byonna bye yakola 
n'amnyi ge tebyawandiikibwa mu kitabo eky'eby'omu mirembe gya 
bassekabaka ba Isiraeri? 9 Yekoyakzi ne yeebakira wamu ne bajjajjbe; ne 
bamuziika mu Samaliya: Yowsi mutabani we n'afuga mu kifo kye. 10 Mu 
mwaka ogw'amakumi asatu mu musanvu ogwa Yowsi kabaka wa Yuda 
Yekoysi mutabani wa Yekoyakzi n'atanula okufuga Isiraeri mu Samaliya, 
n'afugira emyaka kkumi na mukga. 11 N'akola ebyali mu mso ga Mukama 
ebibi; teyava mu bibi byonna ebya Yerobowmu mutabani wa Nebati bye 
yayonoonyesa Isiraeri: naye n'atambulira omwo. 12 Era ebikolwa ebirala 
byonna ebya Yowsi ne byonna bye yakola n'amnyi ge ge yalwanyisa ne 
Amaziya kabaka wa Yuda tebyawandiikibwa mu kitabo eky'eby'omu 
mirembe gya bassekabaka ba Isiraeri? 13 Yowsi ne yeebakira wamu ne 
bajjajjbe; Yerobowmu n'atuula ku ntebe ye: Yowsi n'aziikirwa mu 
Samaliya wamu ne bassekabaka ba Isiraeri. 14 Awo Erisa yali alwadde 
endwadde ye eyamutta: Yowsi kabaka wa Isiraeri n'aserengeta gy'ali 
namukbira amaziga n'ayogera nti Kitange, kitange, amagli ga Isiraeri 
n'absajja be abeebagala embalsi! 15 Erisa n'amugamba nti Ddira omutego 
n'obusle: n'addira omutego n'obusle. 16 N'agamba kabaka wa Isiraeri nti 
Teeka omukono gwo ku mutego: n'aguteekako omukono. Erisa n'ateeka 
emikono gye ku mikono gya kabaka. 17 N'ayogera nti Ggulawo eddirisa 
ery'ebuvanjuba: n'aliggulawo. Awo Erisa n'ayogera nti Lasa: n'alasa. 
N'ayogera nti Akasle ka Mukama ak'obulokozi, ke kasle ak'obulokozi eri 
Obusuuli: kubanga olikuba Abasuuli mu Afeki okutuusa lw'o libamalawo. 
18 N'ayogera nti Ddira obusle: n'abuddira. N'agamba kabaka wa Isiraeri 
nti Kuba ku ttaka: n'akuba emirundi esatu n'alekera awo. 19 Omusajja wa 
Katonda n'amusunguwalira n'ayogera nti Wandikubye emirundi etno oba 
mukga; kale wandikubye Obusuuli okutuusa Iwe wandibuzikirizza: naye 


kkano olikuba Obusuuli emirundi esatu gyokka. 20 Awo Erisa n'afa ne 
bamuziika. Era ebibiina by'Abamowbu ne bazindanga ensi omwaka bwe 
gwayingiranga. 21 Awo olwatuuka bwe bli nga baziika omusajja, kale, 
laba, ne balaba ekibiina; ne basuula omusajja mu ntna ya Erisa: awo 
omusajja nga kyajje akome ku magumba ga Erisa, n'alamuka n'ayimirira 
n'ebigere. 22 Kazayeeri kabaka w'e Busuuli n'ajoogera Isiraeri emirembe 
gyonna egya Yekoyakzi. 23 Naye Mukama n'abakwatirwa ekisa n'abassira 
n'assyo omwoyo eri bo, olw'endagno ye gye yalagna ne Ibulayimu ne Iska 
ne Yakobo, n'atayagala kubazikiriza, wadde okubagoba mu mso ge mu 
biro ebyo. 24 Awo Yekoysi mutabani wa Yekoyakzi n'aggya nate mu 
mukono gwa Benikadadi mutabani wa Kazayeeri ebibuga bye yali aggye 
mu mukonc gwa Yekoyakzi kitwe ng'alwa. na. Yowsi n'amukuba emirund 
esatu, n'akomyawo ebibuga by. Isiraeri. 25 Awo Yekoysi mutabani wa 
Yekoyakzi naggya nate mu mukono gwa Benikadadi mutabani wa 
Kazayeeri ebibuga bye yali aggye mu mukonc gwa Yekoyakzi kitwe 
ng'alwa. na. Yowsi n'amukuba emirund esatu, n'akomyawo ebibuga bya 
Isiraeri. 


14:1 Mu mwaka ogw'okubiti ogwa Yowsi mutabani wa Yowazzi kabaka 
wa Isiraeri Amaziya mutabani wa Yowsi kabaka wa Yuda n'atanula 
okufuga. 2 Yali ykamaze emyaka mkumi abiri mu etno bwe yatanula 
okufuga; n'afugira emyaka amakumi abiri mu mwenda mu Yeruslemi: ne 
nnY ma erinnya lye yali Yekoyadiini ow'e Yeruslemi. 3 N'akola ebyali mu 
mso ga Mukama ebirungi, naye nga tamwenkana Dawudi kitwe bye 
yakola nga byonna bwe byali Yowsi kitwe bye yakolanga. 4 Naye ebifo 
ebigulumivu tebyaggibwawo: abantu nga bakyawyo ssaddka era nga 
bootereza obubne ku bifo ebigulumivu. 5 Awo olwatuuka obwakabaka nga 
kye bujje bunywezebwe mu mukono gwe n'alyoka atta abaddu be abatta 
kabaka kitwe: 6 naye abna b'abassi teyabatta: ng'ebyo bwe biri 
ebyawandiikibwa mu kitabo eky'amateeka ga Musa, nga Mukama bwe 
yalagira ng'syogera nti Bakitbwe tebattibwanga ku lw'abna, so n'abna 
tebattibwanga ku lwa bakitbwe; naye buli muntu anfanga olw'okwonoona 
kwe ye. 7 Ku Edomu n'attirako kakumi mu Kiwonvu eky'Omunnyo, 


n'amenya Seera ng'alwana, n'akituuma erinnya lyakyo Yokuseeri ne leero. 
8 Awo AmaziYa n'atuma ababaka eri Yekoysi mutabani wa Yekoyakzi 
mutabani wa Yeeku kabaka wa Isiraeri: ng'ayogera nti Jjangu tulabagane 
n'amso. 9 Awo Yekoysi kabaka wa Isiraeri natumira Amaziya kabaka wa 
Yuda ng'ayogera nti Omwennyango o8w'ali ku Lebanooni gwatumira 
omuvule ogwali ku Lebanooni nga gwogera nti Muwe muwala wo 
mutabani wange amufumbirwe: awo ensolo ey'omu nsiko eyali ku 
Lebanooni n'eyitawo n'erinnyirira omwennyango. 10 Mazima okubye 
Edomu, n'omutima gwo gukugulumizizza okyenyumiririzeemu obeere eka; 
kubanga lwaki okweyingiza mu bitali bibyo n'ofiirwa, n'ogwa ggwe ne 
Yuda wamu nwe? 11 Naye Amaziya n'atakkiriza kuwulira. Awo Yekoysi 
kabaka wa Isiraeri n'atabla; ye ne Amaziya kabaka wa Yuda ne 
balabaganira n'amso e Besusemesi ekya Yuda. 12 Naye Amaziya 
n'atakkiriza kuwulira. Awo Yekoysi kabaka wa Isiraeri n'atabla; ye ne 
Amaziya kabaka wa Yuda ne balabaganira n'amso e Besusemesi ekya 
Yuda. 12 Yuda n'agobebwa mu mso ga Isiraeri; ne baddukira buli muntu 
mu weema ye. 13 Awo Yekoysi kabaka wa Isiraeri nawambira Amaziya 
kabaka wa Yuda mutabani wa Yekoysi mutabani wa Akaziya e 
Besusemesi, n'ajja e Yeruslemi n'amenyamenya bbugwe wa Yeruslemi, 
okuva ku mulyango gwa Efulayimu okutuuka ku mulyango ogw'oku 
nsonda, emikono ebikumi bina. 14 N'anyaga ezbu n'effeeza yonna n'ebintu 
byonna ebyalabika mu nnyumba ya Mukama ne mu by'obugagga eby'omu 
nnyumba ya kabaka, era n'ab'emisango, n'addayo e Samaliya. 15 Era 
ebikolwa ebirala byonna ebya Yekoysi bye yakola n'amnyi ge era bwe 
yalwana ne Amaziya kabaka wa Yuda tebyawandiikibwa mu kitabo 
eky'eby'omu mirembe gya bassekabaka ba Isiraeri? 16 Yekoysi ne 
yeebakira wamu ne bajjajjbe, n'aziikirwa mu Samaliya wamu ne bakabaka 
ba Isiraeri; Y erobowmu mutabani we n'afuga mu kifo kye. 17 Awo 
Amaziya mutabani wa Yowsi kabaka wa Yuda n'amala emyaka kkumi 
n'etno Yekoysi mutabaru wa Yekoyakzi kabaka wa Isiraeri ng'amaze 
okufa. 18 Era ebikolwa ebirala byonna ebya Amaziya tebyawandiikibwa 
mu kitabo eky'eby'omu mirembe gya basse kabaka ba Yuda? 19 Ne 
bamwekobnira mu Yeruslemi; n'addukira e Lakisi: naye ne batuma Erakisi 


okumugoberera ne bamuttira eyo. 20 Ne bamuleetera ku mbalsi: 
n'aziikibwa mu Yeruslemi wamu ne bajjajjbe mu kibuga kya Dawudi. 21 
Awo abantu boma aba Yuda ne batwala Azaliya eyali ykamaze emyaka 
kkumi na mukga, ne bamufuula kabaka mu kifo kya kitwe Amaziya. 22 
Ye yazimba Erasi n'akizza eri Yuda, kabaka ng'amaze okwebakira awamu 
ne bajjajjbe. 23 Mu mwaka ogw'ekkumi n'etno ogwa Amaziya mutabani 
wa Yowsi kabaka wa Yuda Yerobowmu mutabani wa Yowsi kabaka wa 
Isiraeri n'atanula okufuga mu Samaliya, n'afugira emyaka amakumi ana mu 
gumu. 24 N'akola ebyali mu mso ga Mukama ebibi: teyava mu bibi byonna 
ebya Yerobowmu mutabani wa Nebati bye yayonoonyesa Isiraeri. 25 
Yazzyo ensalo ya Isiraeri okuva awayiugirirwa e Kamasi okutuuka ku 
nnyanja eya Alaba, ng'ekigambo bwe kyali ekya Mukama Katonda wa 
Isiraeri kye yayogerera mu mukono gw'omuddu we Yona mutabani wa 
Amitayi nnabbi ow'e Gasukeferi. 26 Kubanga Mukama n'alaba 
okubonyabonyezebwa kwa Isiraeri, nga kuzibu nnyo: kubanga tewli 
eyasibibwa newakubadde atsibibwa, wadde omubeezi eri Isiraeri. 27 
Mukama n'atayogera ng'alisangula erinnya lya Isiraeri okuva wansi 
w'eggulu: naye n'abalokolera mu mukono gwa Yerobowmu mutabani wa 
Yowsi. 28 Era ebikolwa ebirala byonna ebya Yerobowmu ne byonna bye 
yakola n'amnyi ge bwe yalwana ne bwe yakomezwo Isiraeri Ddamasiko ne 
Kamasi ebyabanga ebya Yuda, tebyawandiikibwa mu kitabo eky'eby'omu 
mirembe gya bassekabaka ba Isiraeri? 29 Yerobowmu ne yeebakira wamu 
ne bajjajjbe, be bassekabaka ba Isiraeri; Zekkaliya mutabani we n'afuga mu 
kifo kye: 


15:1 Mu mwaka ogw'amakumi abiri mu musanvu ogwa Y ero'bowmu 
kabaka wa Isiraeri Azaliya mutabani wa Amaziya kabaka wa Yuda 
n'atanula okufuga. 2 Yali ykamaze emyaka kkumi na mukga bwe yatanula 
okufuga; n'afugira emyaka amakumi atno mu ebiri mu Yeruslemi: ne 
nnyina erinnya lye yali Yekoliya ow'e Yeruslemi. 3 N'akola ebyali mu mso 
ga Mukama ebirungi nga byonna bwe biri kitwe Amaziya bye yakolanga. 4 
Naye ebifo ebigulumivu tebyaggibwawo: abantu nga bakyaweerayo 
ssaddka era nga bootereza obubne ku bifo ebigulumivu. 5 Awo Mukama 


n'alwaza kabaka n'okugengewala n'agengewala okutuusa ku lunaku kwe 
yafiira, n'asulanga mu nnyumba eyayawulwa. Era Yosamu mutabani wa 
kabaka ye yali sbakki ng'asalira abantu ab'omu nsi emisango. 6 Era 
ebikolwa ebirala byonna ebya Azaliya ne byonna bye yakola 
tebyawandiikibwa mu kitabo eky'eby'omu mirembe gya bassekabaka ba 
Yuda? 7 Azaliya ne yeebakira wamu ne, bajjajjbe; ne bamuziikira wamu 
nel bajjajjbe mu kibuga kya Dawudi: Y osamu mutabani we n'afuga mui 
kifo kye. 8 Mu mwaka ogw'amakumi asatu' mu munna ogwa Azaliya 
kabaka wa Yuda Zekkaliya mutabani wa Yerobowmu n'afugira Isiraeri mu 
Samaliya emyezi mukga. 9 N'akola ebyali mu mso ga Mukama ebibi nga 
bajjajjbe bwe bkolanga: teyava mu bibi bya Yerobowmu mutabani wa 
Nebati bye yayonoonyesa Isiraeri. 10 Awo Sallumu mutabani wa Yabesi 
namwekobna n'amufumitira mu mso g'abantu n'amutta, n'afuga mu kifo 
kye. 11 Era ebikolwa ebirala byonna ebya Zekkaliya, laba, 
byaws:.diikibwa mu kitabo eky'eby'omu mirembe gya bassekabaka ba Isi 
raeri. 12 Ekyo kye kyali ekigambo kya Mukama kye yagamba Y eeku nti 
Batabani bo balituusa emirembe egy'okuna okutuula ku ntebe yal Isiraeri. 
Era ne kituukirira bwe kityo. 13 Awo Sallumu mutabani wa, Yabesi 
n'atanula okufuga mu mwaka ogw'amakumi asatu mu mwenda, ogwa 
Uzziya kabaka wa Yuda; n'afugira ebbanga ery'omwezi mu Samaliya. 14 
Awo Menakemu mutabani wa Gdi n'ayambuka ng'ava e Tiruza n'ajja e 
Samaliya n'afumitira Sallumu mutabani wa Yabesi mu Samaliya, n'amutta 
n'afuga mu kifo kye. 15 Era ebikolwa ebirala byonna ebya Sallumu 
n'okwekoba kwe kwe yeekoba, laba, byawandiikibwa mu kitabo 
eky'eby'omu mirembe gya bassekabaka ba Isiraeri. 16 Awo Menakemu 
n'akuba Tifusa ne bonna abkirimu, n'ensalo zkyo okuva e Tiruza: kubanga 
tebmuggulirawo, kyeyava akikuba; abakazi bonna abkirimu abli embuto 
n'ababga. 17 Mu mwaka ogw'amakumi asatu mu mwenda ogwa Azaliya 
kabaka wa Yuda Menakemu mutabani wa Gdi' n'atanula okufuga Isiraeri, 
n'afugira emyaka kkumi mu Samaliya. 18 N'akola ebyali mu mso ga 
Mukama ebibi r ennaku ze zonna nga tava mu bibi bya Yerobowmu 
mutabani wa Nebati bye yayonoonyesa Isiraeri: 19 Puli kabaka w'e 
Bwasuli n'atabla ensi; Menakemu n'awa Puli talanta za ffeeza lukumi, 


omukono gwe gubeerenga naye okunyweza obwakabaka mu mukono gwe. 
20 Menakemu n'asolooza effeeza ku Isiraeri ku basajja bonna abagagga, 
ku buli musajja ffeeza sekeri amakumi atno, okuwa kabaka w'e Bwasuli. 
Awo kabaka w'e Bwasuli n'addayo n'ata beera eyo mu nsi. 21 Era 
ebikolwa ebirala byonna ebya Menakemu ne byonna bye yakola 
tebyawandiikibwa mu kitabo eky'eby'omu mirembe gya bassekabaka ba 
Isiraeri? 22 Menakemu ne yeebakira wamu ne bajjajjbe; Pekakiya 
mutabani we n'afuga mu kifo kye. 23 Mu mwaka ogw'amakumi atno ogwa 
Azaliya kabaka wa Yuda Pekakiya mutabani wa Menakemu n'atanula 
okufuga Isiraeri mu Samaliya, n'afuga emyaka ebiri: 24 N'akola ebyali mu 
mso ga Mukama ebibi: teyava mu bibi bya Yerobowmu mutabani wa 
Nebati bye yayonoonyesa Isiraeri. 25 Awo Peka mutabani wa Lemaliya 
omwami we n'amwekobna n'amufumitira mu Samaliya mu kigo eky'omu 
nnyumba ya kabaka wamu ne Alugobu ne Aliye; era abasajja amakumi 
atno ab'oku Bagireydi ne baba wamu naye: n'amutta n'afuga mu kifo kye. 
26 Era ebikolwa ebirala byonna ebya Pekakiya ne byonna bye yakola, 
laba, byawandiikibwa mu kitabo eky'eby'omu mirembe gya bassekabaka 
ba Isiraeri. 27 Mu mwaka ogw'amakumi at, no mu ebiri ogwa Azaliya 
kabaka wa Yuda Peka mutabani wa Lemaliya n'atanula okufuga Isiraeri 
mu Samaliya, n'afugira emyaka amakumi abiri. 28 N'akola ebyali mu mso 
ga Mukama ebibi: teyava mu bibi bya Yerobowmu mutabani wa Nebati 
bye yayonoonyesa Isiraeri. 29 Ku mirembe gya Peka kabaka wa Isiraeri 
Tigulasupireseri kabaka w°’e Bwasuli n'ajja n'amenya Iyoni ne 
Aberubesumka nc Yanowa Kedesi ne Kazoli ne Gireydi Ggalirya, ensi 
yonna eya Nafutali; n'abatwala nga basibe e Bwasuli 30 Awo Koseya 
mutabani wa Era ne yeekobna Peka mutabani wa Lamaliya, n'amufumita 
n'amutta n'a fuga mu kifo kye mu mwaka ogw’amakumi abiri ogwa 
Yosamu mutabani wa Uzziya. 31 Era ebikolwa ebirala byonna ebya Peka 
ne byonna bye yakola, laba, byawandiikibwa mu kitabo 
eky'ebyomumirembe gya bassekabaka ba Isiraeri. 32 Mu 
mwaka.ogw'okubiri ogwa Peka mutabani wa Lemaliya kabaka wa Isiraeri 
Yosamu mutabani wi Uzziya kabaka wa Yuda n'atanula okufuga. 33 Yali 
ykamaze emyaka amakumi abiri mu etno bwc yatanula okufuga; n'afugira 


emyaka kkumi na mukga mu Y eruslemi ne nnyina erinnya lye yali Yerusa 
muwala wa Zadooki. 34 N'akola ebyali mu mso ga Mukama ebirungi: 
yakola nga byonna bwe biri kitwe Uzziya bye yakola, 35 Naye ebifo 
ebigulumivu tebyaggibwawo: abantu nga bakyaweerayo ssaddka era nga 
bootereza obubne ku bifo ebigulumivu. N'azimba omulyango ogw'engulu 
ogw'omu nnyumba ya Mukama, 36 Era ebikolwa ebirala byonna ebya 
Yosamu ne byon bye yakola tebyawandiikibwa mu kitabo 
eky'ebyomumirembe gya bassekabaka ba Yuda? 37 Mu biro ebyo 
Mukama mwe yatanulira okusindil, Lezini kabaka We Busuuli ne Peka 
mutabani wa Lemaliya okulwana ne Yuda. 38 Awo Yosamu ne Yeebakira 
wamu ne bajjajjbe n'aziikirwa wamu ne bajjajjbe mu kibuga kya Dawudi 
kitwe: Akazi mutabani we n'afuga mu kifo kye. 


16:1 Mu mwaka ogw'ekkumi n'omusanvu ogwa Peka mutabani wa 
Lemaliya Akazi mutabani we Yosamu kabaka wa Yuda n'atanula okufuga. 
2 Akazi Yali ykamaze emYaka amakumi abiri bwe yatanula okufuga; 
n'afugira emyaka kkumi na mukga mu Yeruslemi: n'atakola ebyali mu mso 
ga Mukama Katonda we ebirungi nga Dawudi kitwe. 3 Naye n'atambulira 
mu kkubo lya bassekabaka ba Isiraeri, n'okuyisa n'ayisa mutabani we mu 
muliro ng'eby'emizizo bwe byali eby'ab'amawanga Mukama be yagoba mu 
mso g'abna ba Isiraeri. 4 N'awangayo ssaddka n'ayoterezanga obubne ku 
bifo ebigulumivu ne ku nsozi ne wansi wa buli muti omubisi. 5 Awo Lezini 
kabaka We Busuuli ne Peka mutabani wa Lemaliya kabaka wa Isiraeri ne 
bambuka e Yeruslemi okulwana: ne bazingiza Akazi, naye ne batayinza 
kumuwangula. 6 Mu biro ebyo Lezini kabaka w'e Busuuli mwe 
yakomerezwo Obusuuli e Erasi n'agoba Abayudya mu Erasi: Abasuuli ne 
bajja e Erasi ne babeera eyo ne leero. 7 Awo Akazi n'atumira 
Tigulasupireseri kabaka w'e Bwasuli ababaka ng'ayogera nti Nze ndi 
muddu wo era ndi mwana wo : yambuka omponye mu mukono gwa 
kabaka w'e Busuuli ne mu mukono gwa kabaka wa Isiraeri 
abangolokokeddeko. 8 Awo Akazi n'addira ezbu n’effeeza ezlabika mu 
nnyumba ya Mukama ne mu by'obugagga eby'omu nnyumba ya kabaka, 
n'abiweereza kabaka w'e Bwasuli okuba ekirabo. 9 Awo kabaka We 


Bwasuli n'amuwulira: kabaka w'e Bwasuli n'atabla Ddamasiko n'akimenya, 
n'atwala abyo nga basibe e Kiri, n'atta Lezim. 10 Awo kabaka Akazi 
n'agenda e Ddamasiko okusisinkana ne Tigulasupireseri kabaka w'e 
Bwasuli, nalaba ekyoto ekyali e Ddamasiko: kabaka Akazi naweereza 
Uliya kabona embala y'ekyoto n'engeri ykyo ng'omulimu gwakyo gwonna 
bwe gwali. 11 Awo Uliya kabona n'azimba ekyoto: nga byonna bwe byali 
kabaka Akazi bye yaweezeza ng'ayima e Ddamasiko bw'atyo Uliya 
kabona bwe yakikola kabaka Akazi akisange ng'avudde e Ddamasiko. 12 
Awo kabaka bwe yajja okuva e Ddamasiko, kabaka n'alaba ekyoto: 
kabaka n'asemberera ekyoto n'eweerayo ku kyo ssaddka. 13 N'ayokya 
ekyo kye yawyo ekyokebwa n'ekyo kye yawyo eky'obutta n'afuka ekyo 
kye yawyo ekyokunywa, n'amansira omusasyi gw'ebyo bye yawyo 
olw'emirembe ku kyoto. 14 Era ekyoto eky'ekikomo ekyali mu mso ga 
Mukama n'akiggya mu bwenyi bw'ennyumba wakati w'ekyoto kye 
n'ennyumba ya Mukama, n'akiteeka ku luuyi olw'obukiika obwa kkono 
olw'ekyoto kye. 15 Awo kabaka Akazi n'alagira Uliya kabona ng'ayogera 
nti Oyokeranga ku kyoto ekinene ekiweebwayo ekyokebwa eky'enkya 
n'ekiweebwayo eky'obutta eky'akawungeezi n'ekiweebwayo ekyokebwal 
ekya kabaka n'ekikye ekiweebwayo eky'obutta, wamu n'ekiweebwayo 
ekyokebwa eky'abantu bonna ab'omu nsi eyo n'ekyabwe ekiweebwayo 
eky'obutta n'ebyabwe ebiweebwayo ebyokunywa; omansirangako omusyi 
gwonna ogw'ekiweebwayo ekyokebwa n'omusyi gwonna ogwa ssaddka: 
naye ekyoto eky'ekikomo kmbanga kya kulagulirako gye ndi. 16 Bw'atyo 
Uliya kabona n'akola nga byonna bwe byali kabaka Akazi bye yalagira. 17 
Awo kabaka Akazi n'asalako emigo gy'entebe n'aggya ekmbirwamu ku zo; 
n'assa ennyanja ng'agiggya ku nte ez'ebikomo ezli wansi wyo, n'agiteeka 
ku mayinja amliire. 18 N'ekkubo eryabikkibwako erya ssabbiiti lye bli 
bazimbye mu nnyumba n'omulyango gwa kabaka ebweru n'alyetoolooza 
ennyumba ya Mukama olwa kabaka w'e Bwasuli. 19 Era ebikolwa ebirala 
byonna ebya Akazi bye yakola tebyawandiikibwa mu kitabo eky'eby'omu 
mirembe gya bassekabaka ba Yuda? 20 Akazi ne yeebakira wamu ne 
bajjajjaabe mu kibuga kya Dawudi: Keezeekiya mutabani we n'afuga mu 
kifo kye. 


17:1 Mu mwaka ogw'ekkumi n'ebiri ogwa Akazi kabaka wa Yuda Koseya 
mutabani wa Era n'atanula okufuga Isiraeri mu Samaliya, n'afugira emyaka 
mwenda. 2 N'akola ebyali mu maaso ga Mukama ebibi, era naye nga 
tabenkana bassekabaka ba Isiraeri abaamusooka. 3 Salumaneseri kabaka 
we Bwasuli n'amutabaala; Koseya n'afuuka muddu we n'amuleeteranga 
ebirabo. 4 kabaka w'e Bwasuli n'alaba olukwe mu Koseya; kubanga yali 
atumidde So kabaka w'e Misiri ababaka, n'atawa kabaka w'e Bwasuli 
kirabo nga bwe yakolanga buli mwaka: kabaka w'e Bwasuli kyeyava 
amuteeka mu kkomera n'amusiba. 5 Awo kabaka w'e Bwasuli n'atabaala 
ensi yonna n'ayambuka e Samaliya n'akizingiriza emyaka esatu. 6 Mu 
mwaka ogw'omwenda ogwa Koseya kabaka w'e Bwasuli n'amenya 
Samaliya, n'atwalira ddala Isiraeri e Bwasuli, n'abateeka mu Kala ne mu 
Kaboli ku mugga ogw'e Gozani ne mu bibuga eby'Abameedi. 7 Awo ne 
kiba bwe kityo kubanga abaana ba Isiraeri baali boonoonye Mukama 
Katonda waabwe eyabaggya mu nsi y'e Misiri okuva wansi w'omukono 
gwa Falaawo kabaka w'e Misiri, ne batya bakatonda abalala, 8 ne 
batambulira mu mateeka g'amawanga Mukama ge yagoba mu maaso 
g'abaana ba Isiraeri ne mu ga bassekabaka ba Isiraeri, ge baateeka. 9 Era 
abaana ba Isiraeri ne bakolanga kyama ebigambo ebitali birungi eri 
Mukama Katonda waabwe, ne beezimbira ebifo ebigulumivu mu bibuga 
byabwe byonna, mu kigo eky'omukuumi era ne mu kibuga ekiriko 
enkomera. 10 Era ne beesimbira empagi ne Baasera ku buli lusozi 
oluwanvu ne wansi wa buli muti omubisi: 11 ne bootererezanga eyo 
obubaane ku bifo byonna ebigulumivu ng'amawanga bwe gaakolanga 
Mukama ge yaggyawo okubasooka; ne bakolanga eby'ekyejo 
okusunguwaza Mukama: 12 ne baweerezanga ebifaananyi Mukama bye 
yabagambako nti Temukolanga kigambo kino. 13 Era naye Mukama 
n'ategeerezanga Isiraeri ne Yuda mu mukono gwa buli nnabbi a'ogwa buli 
mulabi ng'ayogera nti Mukyuke muve mu makubo gammwe amabi 
mukwatenga ebiragiro byange n'amateeka gange ng'amateeka gonna bwe 
gali ge nnalagira bajjajjammwe era ge nnabaweereza mu mukono 
gw'abaddu bange bannabbi. 14 Era naye ne bataganya kuwulira naye ne 
bakakanyazanga ensingo yaabwe ng'ensingo ya bajjajjaabwe abatakkiriza 


Mukama Katonda waabwe. 15 Ne bagaananga amateeka ge n'endagaano 
ye gye yalagaana ne bajjajjaabwe n'ebyo bye yategeeza gye bali; ne 
bagobereranga ebirerya ne bafirukanga ba birerya, ne bagobereranga 
amawanga agabeetoolodde, Mukama ge yabakuutirako baleme okukola 
okubafaanananga. 16 Awo ne baleka ebiragiro byonna ebya Mukama 
Katonda waabwe, ne beekolera ebifaananyi ebisaanuuse, ennyana bbiri, ne 
bakola Asera, ne basinzanga eggye lyonna ery'omu ggulu, ne 
baweerezanga Baali. 17 Ne bayisanga abaana baabwe ab'obulenzi 
n'ab'obuwala mu muliro, ne bakola eby'obufumu n'eby'obulogo, ne 
beetunda okukola ebyali mu maaso ga Mukama ebibi, okumusunguwaza. 
18 Mukama kyeyava asunguwalira ennyo Isiraeri n'abaggya mu maaso ge: 
tewaali eyasigalawo wabula ekika kya Yuda kyokka. 19 Era ne Yuda ne 
batakwatanga biragiro bya Mukama Katonda waabwe, naye ne 
batambuliranga mu mateeka ga Isiraeri ge baateeka. 20 Era ne Yuda ne 
batakwatanga biragiro bya Mukama Katonda waabwe, naye ne 
batambuliranga mu mateeka ga Isiraeri ge baateeka. 21 Kubanga 
yayuzaamu Isiraeri okubaggya ku nnyumba ya Dawudi; ne bafuula 
Yerobowaamu mutabani wa Nebati kabaka: Yerobowaamu n'agoba 
Isiraeri obutagoberera Mukama, n'aboonoonyesa okwonoona okunene. 22 
Awo abaana ba Isiraeri ne batambuliranga mu bibi byonna ebya 
Yerobowaamu bye yakola; tebabivangamu; 23 okutuusa Mukama Iwe 
yaggya Isiraeri mu maaso ge nga bwe yayogera n'omukono gw'abaddu be 
bonna bannabbi. Awo Isiraeri ne batwalirwa ddala okuva mu nsi yaabwe 
mu Bwasuli ne leero. 24 Awo kabaka w'e Bwasuli n'aleeta abantu 
ng'abaggya e Babulooni ne Kusa ne Ava ne Kamasi ne Sefavayimu, 
n'abateeka mu bibuga eby'e Samaliya mu kifo ky'abaana ba Isiraeri: ne 
balya Samaliya ne batuula mu bibuga byayo. 25 Awo olwatuuka bwe 
baasooka okututila omwo ne batatya Mukama: Mukama kyeyava asindika 
mu bo emipologoma ne zibattako abamu. 26 Kyebaava bagamba kabaka 
w'e Bwasuli nga boogera nti Amawanga ge watwalira ddala n'obateeka mu 
bibuga eby'e Samaliya tebamanyi mpisa ya Katonda ow'omu nsi: kyeyava 
asindika mu bo empologoma, era, laba, zibatta kubanga tebamanyi mpisa 
ya Katonda ow'omu nsi: 27 Awo kabaka w'e Bwasuli n'alagira ng'ayogera 


nti Mutwaleeyo omu ku bakabona be mwaggyayo, bagende babeere eyo, 
abayigirize empisa ya Katonda ow'omu nsi. 28 Awo omu ku bakabona be 
baggya mu Samaliya n'ajja n'abeera e Beseri n’abayigiriza bwe 
kibagwanira okutyanga Mukama. 29 Naye buli ggwanga ne beekoleranga 
bakatonda baabwe bo ne babateeka mu nnyumba ez'ebifo ebigulumivu 
Abasamaliya bye baali bakoze, buli ggwanga mu bibuga byabwe mwe 
baabeera. 30 Abasajja ab'e Babulooni ne bakola Sukkosubenosi, abasajja 
ab'e Kuusi ne bakola Nerugali, abasajja ab'e Kamasi ne bakola Asima, 31 
Abavi ne bakola Nibukazi ne Talutaki, Abasefavayimu ne bookeranga 
abaana baabwe mu muliro eri Adulammereki ne Anammereki, bakatonda 
ba Sefavayimu. 32 Awo ne batyanga Mukama ne beeyawulira bakabona 
b'ebifo ebigulumivu nga babaggya mu bo bennyiai, abaabaweerangayo 
ssaddaaka mu nnyumba ez'ebifo ebignlumivu. 33 Ne batyanga Mukama, 
ne baweerezanga bakatonda baabwe bo ng'engeri bwe yali ey'amawanga 
ge baggibwamu okutwalibwa. 34 Baakola na buli kati ng'empisa ez'edda 
bwe zaali: tebaatyanga Mukama so tebaakolanga ng'amateeka gaabwe 
bwe gaali newakubadde nga bwe baalagirwa newakubadde ng'etteeka 
n'ebiragiro bwe biri Mukama bye yalagira abaana ba Yakobo gwe yatuuma 
Isiraeri; 35 Mukama gwe yali alagaanye naye endagaano n'abakuutira 
ng'ayogera nti Temutyanga bakatonda abalala, so temubakutamiranga, so 
temubaweerezanga, so temuwangayo ssaddaaka eri bo: 36 naye Mukama 
eyabaggya mu nsi y'e Misiri n'amaanyi amangi n'omukono ogwagololwa 
oyo gwe mubanga mutya era oyo gwe mubanga mukutamira, era eri Oyo 
gye mubanga muwa ssaddaaka: 37 n'amateeka ne bye mwalagirwa ne 
tawuleti n'ekiragiro kye yabawandiikira, munaabikwatanga okubikola 
ennaku zonna; so temutyanga bakatonda abalala: 38 n'endagaano gye 
ndagaanye nammwe temugyerabiranga; so temutyanga bakatonda abalala: 
39 naye Mukama Katonda wammwe gwe mubanga mutya; era ye 
anaabalokolanga mu mukono gw'abalabe bammwe bonna. 40 Era naye ne 
batawulira naye ne bakola ng'empisa yaabwe ey'edda bwe yali. 41 Awo 
amawanga gano ne gatya Mukama ne baweereza, ebifaananyi byabwe 
ebyole; era n'abaana baabwe bwe batyo n'abaana b'abaana baabwe, nga 
bajjajjaabwe bwe baakolanga, bwe batyo bwe baakola na buli kati. 


18:1 Awo olwatuuka mu mwaka ogw'okusatu ogwa Koseya mutabani wa 
Era kabaka wa Isiraeri Keezeekiya mutabani wa Akazi kabaks wa Yuda 
n'atanula okufuga. 2 Yali yaakamaze emyaka amakumi abiri mu etaano 
bwe yatanula okufuga; n'afugira emyaka amakumi, abiri mu mwenda mu 
Yerusaalemi: ne nnyina erinnya lye yali Abi muwala wa Zekkaliya. 3 
N'akola ebyali mu maaso ga Mukama ebirungi nga byonna bwe byali 
kitaawe Dawudi bye yakolanga. 4 Yaggyawo ebifo ebigulumivu n'amenya 
empagi n'atemera ddala Baasera: n'amenyamenya omusota ogw'ekikomo 
Musa gwe yakola; kubanga okuruusa mu biro ebyo abaana ba Isiraeri nga 
bagwoterereza obubaane; n'aguyita nti Kikorao bukomo. 5 Yeesiga 
Mukama Katonda wa Isiraeri; awo oluvannyuma lwe ne wataba 
amufaanana mu bakabaka bonna aba Yuda so si mu abo abaamusooka. 6 
Kubanga yeegatta ne Mukama, teyaleka kumugoberera naye n'akwata 
ebiragiro bye Mukama bye yalagira Musa. 7 Awo Mukama n'abanga naye; 
buli gye yafulumanga yonna n'alabanga omukisa: n'ajeemera kabaka w'e 
Bwasuli n'atamuweereza. 8 N'akuba Abafirisuuti okubatuusa e Gaza 
n'ensalo zaakyo, ekigo eky'omukuumi era n'ekibuga ekirika enkomera. 9 
Awo olwatuuka mu mwaka ogw'okuna ogwa kabaka Keezeekiya, gwe 
mwaka ogw'omusaavu ogwa Koseya mutabani wa Era kabaka wa Isiraeri 
Salumaneseri kabaka w'e Bwasuli n'atabaala Samaliya n'auzingiza. 10 
Awo emyaka esatu bwe gyayitawo ne bakimenya: mu mwaka 
ogw'omukaaga ogwa Keezekiya, gwe mwaka ogw'omwenda ogwa 
Koseya kabaka wa Isiraeri, Samaliya ne kimenyebwa. 11 Awo kabaka w'e 
Bwasuli n'atwalira ddala Isiraeri e Bwasuli, n'abateeka mu Kala ne mu 
Kaboli ku mugga ogw'e Gozani, ne mu bibuga eby'Abameedi: 12 kubanga 
tebaagondera ddoboozi lya Mukama Katonda waabwe, naye ne basobya 
endagaano ye, byonna Musa omuddu wa Mukama bye yalagira, ne 
batakkiriza kubiwulira newakubadde okubikola. 13 Awo mu mwaka 
ogw'ekkumi n'ena ogwa kabaka Keezeekiya Sennakeribu kabaka w'e 
Bwasuli n'atabaala ebibuga byonna ebiriko enkomera ebya Yuda, 
n'abimenya. 14 Awo Keezeekiya kabaka wa Yuda n'atumira kabaka w'e 
Bwasuli e Lakisi ng'ayogera nti Nnyonoonye; ddayo onveeko: 
by'oaonsalira ttaabikkiriza. kabaka w'e Bwasuli n'asalira Keezeekiya 


kabaka wa Yuda effeeza talaata ebikumi bisatu n'ezaabu talanta amakumi 
asatu. 15 Era Keezeekiya n'amuwa effeeza yonna eyalabika mu nnyumba 
ya Niukama ne mu by'obugagga eby'omu nnyumba ya kabaka. 16 Mu biro 
ebyo Keezeekiya n'asala ezaabu ku nzigi za yeekaalu ya Mukama ne 
kumpagi Keezeekiya kabaka wa Yuda ze yali abisseeko, n'agiwa kabaka 
w'e Bwasuli. 17 Awo kabaka w'e Bwasuli n'atuma Talutani ne Labusalisi 
ne Labusake ng'ayima e Lakisi eri kabaka Keezeekiya, nga balina eggye 
lingi, e Yerusaalemi. Ne batabaala ne bajja e Yerusaalemi. Awo nga 
batabadde ne bajja ne bayimirira awali olusalosalo olw'ekidiba ekyengulu 
ekiri mu luguudo olw'ennimiro y'omwozi w'engoyo. 18 Awo bwe baayita 
kabaka, ne wafuluma eri bo Eriyakimu mutabani wa Kirukiya eyali 
saabakaaki ne Sebuna omuwandiisi ne Yowa mutabani wa Asafu 
omujjukiza. 19 Awo Labusake n'abagamba nti Mugambe nno Keezeekiya 
nti Bw'atyo bw'ayogera kabaka omukulu kabaka w'e Bwasuli nti Bwesige 
ki buno bwe weesiga? nti 20 Oyogera, naye bigambo bya mu kamwa 
bumwa, nti Waliwo amagezi n'amaanyi ag'okulwana: Ani nno gwe weesiga 
n'okujeema n'onjeemera? 21 Laba nno weesiga omuggo ogw'olumuli luno 
olwatifu, ye Misiri; omuntu bw'aneesigama okwo, lunaayingira mu 
mukono gwe ne lugufumita: bw'atyo Falaawo kabaka w'e Misiri bw'ali eri 
abo bonna abamwesiga. 22 Naye bwe munanyamba nti Twesiga Mukama 
Katonda waffe: si ye wuuyo Keezeekiya gw'aggidewo ebifo bye 
ebigulumivu n'ebyoto bye, n'agamba Yuda ne Yerusaalemi nti 
Munaasinzizanga mu maaso g'ekyoto kino mu Yerusaalemi? 23 Kale nno, 
nkwegayiridde, muwe emisingo mukama wange kabaka w'e Bwasuli, 
nange naakuwa embalaasi enkumi bbiri, ggwe ku bubwo bw'onooyinza 
okuziteekako abazeebagala. 24 Kale onooyinza otya okukyusa amaaso 
g'omwami omu ku abo abasinga obuto ku baddu ba mukama wange, ne 
weesiga Misiri olw'amagaali n'abeebagala embalaasi. 25 Nze ntabadde 
ekifo kino kaakano awatali Mukama okukizikiriza? Mukama ye yanyamba 
nti Tabaala ensi eno ogizikirize. 26 Awo Eriyakimu mutabani wa Kirukiya 
ne Sebuna ne Yowa ne bagamba Labusake nti Nkwegayiridde, yogera 
n'abaddu bo mu lulimi Olusuuli; kubanga tulutegeera: so toyogera naffe mu 
lulimi olw'Abayudaaya mu matu g'abantu abali ku bbugwe. 27 Naye 


Labusake n'abagamba nti Mukama wange yantumira mukama wo naawe 
okwogera ebigambo bino? tantumidde basajja abatuula ku bbugwe, okulya 
amazi gaabwe bo n'okunywera enkali yaabwe bo wamu nammwe? 28 Awo 
Labusake n'ayimirira n'ayogerera waggulu n'eddoboozi ddene mu lulimi 
olw'Abayudaaya n'ayogera nti Muwulire ekigambo kya kabaka omukulu 
kabaka w'e Bwasuli. 29 Bw'atyo bw'ayogera kabaka nti Keezeekiya 
tabalimbanga, kubanga taliyinza ku balokola mu mukono gwe 30 so 
Keezeekiya tabeesizanga Mukama ng'ayogera nti Mukama talirema 
kutulokola, n'ekibuga kino tekirigabulwa mu mukono gwa kabaka w'e 
Bwasuli. 31 Temuwulirizanga Keezeekiya: kubanga bw'atyo bw'ayogera 
kabaka w'e Bwasuli ati Mutabagane nange mufulume gye ndi; ne mulya 
buli muntu ku muzabbibu gwe na buli muntu ku mutiini gwe, ne munywa 
buli muntu amazzi ag'omu kidiba kye ye; 32 okutuusa lwe ndijja ne 
mbatwalira ddala mu nsi efaanana ensi yammwe, ensi ey'ennaano 
n'omwenge, ensi ey'emigaati n'ensuku ez'emizabbibu, ensi ey'amafuta nga 
zeyituuni n'omubisi gw'enjuki, mube balamu muleme okufa: so 
temuwulirizanga Keezeekiya bw'alibasendasenda ng'ayogera nti Mukama 
alitulokola. 33 Waliwo katonda yenna ku bakatonda b'amawanga eyali 
'alokodde ensi ye mu mukono gwa kabaka w'e Bwasuli? 34 Bali ludda wa 
bakatonda b’e Kamasi n'ab'e Alupadi? bali ludda wa bakatonda b’e 
Sefavayimu, ab'e Kena, n'ab'e Yiva? Baalokola Samaliya mu mukono 
gwange? 35 Baani ku bakatonda bonna ab'ensi abaalokola ensi yaabwe mu 
mukono gwange, Mukama alokole Yerusaalemi mu mukono gwange? 36 
Naye abantu ne basirika ne batamuddamu kigambo: kubanga ekiragiro kya 
kabaka kyali bwe kityo nti Temumuddamu. 37 Awo Eriyakimu mutabani 
wa Kirukiya eyali saabakaaki ne Sebuna omuwandiisi ne Yowa mutabani 
wa Asafu omujjukiza ne bajja eri Keezeekiya nga bayuzizza ebyambalo 
byabwe, ne bamubuulira ebigambo bya Labusake. 


19:1 Awo olwatuuka kabaka Keezeekiya bwe yakiwulira n'ayuza 
ebyambalo bye ne yeesiiga evvu n'ayingira mu nnyumba ya Mukama. 2 
N'atuma Eriyakimu eyali saabakaaki ne Sebuna omuwandiisi n'abakadde 
ab'oku bakabona nga bambadde ebibukutu eri Isaaya nnabbi mutabani wa 


Amozi. 3 Ne bamugamba nti Bw'atyo bw'ayogera Keezeekiya nti Olunaku 
luno lunaku lwa buyinike era Iwa kunenyezebwa era Iwa kuvumibwa: 
kubanga abaana batuuse okuzaalibwa, so tewali maanyi ga kuzaala. 4 
Mpozzi Mukama Katonda wo anaawulira ebigambo byonna ebya 
Labusake kabaka w'e Bwasuli mukama we gwe yatuma okuvuma Katonda 
omulamu, era n'anenya ebigambo Mukama Katonda wo by'awulidde: kale 
yimusa okusaba kwo ku lwabo abasigadde. 5 Awo abaddu ba kabaka 
Keezeekiya ne bajja eri Isaaya. 6 Awo Isaaya n'abagamba nti Bwe mutyo 
bwe muba mugamba mukama wammwe nti Bw'atyo bw'ayogera Mukama 
nti Totya bigambo by'owulidde abaddu ba kabaka w'e Bwasuli kye 
banzivodde. 7 Laba, naateeka omwoyo mu ye, kale anaawulira ekigambo 
n'addayo mu nsi ye; nange ndimugwisa n'ekitala mu nsi ye ye. 8 Awo 
Labusake n'addayo n'asanga kabaka w'e Bwasuli ng'alwana ne Libuna: 
kubanga yali awulidde ng'awdde ku Lakisi. 9 Awo bwe, yawulira nga 
boogera ku Tiraka kabaka w'e Esiyoopya nti Laba, atabadde okulwana 
naawe: n'atumira nate Keezeekiya ababaka ng'ayogera nti 10 Bwe mutyo 
bwe muba mugamba Keezeekiya kabaka wa Yuda nti Katonda wo gwe 
weesiga takulimbanga ng'ayogera nti Yerusaalemi tekirigabulwa mu 
mukono gwa kabaka w'e Bwasuli. 11 Laba, wawulira bakabaka b'e 
Bwasuli bye baakola ensi zonna nga bazizikiririza ddala, naawe olirokoka? 
12 Bakatonda b'amawanga baabalokola abo bajjajjange be baazikiriza, 
Gozani ne Kalani ne Lezefu n'abaana ba Edeni abali mu Terasali? 13 
Kabaka w'e Kamasi ali ludda wa ne kabaka w'e Alupadi ne kabaka 
w'ekibuga Sefavayimu, ow'e Kena n'ow'e Yiva? 14 Awo Keezeekiya 
n'atoola ebbaluwa mu mukono gw'ababaka n'agisoma: awo Keezeekiya 
n'ayambuka mu nnyumba ya Mukama, n'agyanjuluza mu maaso ga 
Mukama. 15 Awo Keezeekiya n'asaba mu maaso ga Mukama n'ayogera 
nti Ai Mukama Katonda wa Isiraeri, atuula ku bakerubi, ggwe Katonda, 
ggwe wekka, ow'obwakabaka bwonna obw'ensi; ggwe wakola eggulu 
n'ensi. 16 Tega okutu kwo, ai Mukama, owulire; zibula amaaso go; ai 
Mukama, olabe: owulire ebigambo bya Sennakeribu by'amutumye 
okuvuma Katonda omulamu. 17 Mazima, Mukama, bakabaka w'e Bwasuli 
baazikiriza amawanga n'ensi zaabwe, 18 era baasuula bakatonda baabwe 


mu muliro: kubanga tebaali bakatonda naye mulimu gwa mikono gya 
bantu, emiti n'amayinja; kyebaava babazikiriza. 19 Kale nno, ai Mukama 
Katonda waffe, tulokole, nkwegayiridde, mu mukono gwe obwakabaka 
bwonna obw'ensi bamanye nga ggwe Mukama Katonda, ggwe wekka. 20 
Awo Isaaya mutabani wa Amozi n'atumira Keezeekiya ng'ayogera ati 
Bw'atyo bw'ayogera Mukama Katonda wa Isiraeri nti Kubanga onsabye 
olwa Sennakeribu kabaka w'e Bwasuli, nkuwulidde. 21 Kino kye kigambo 
Mukama ky'ayogedde ku ye: nti Omuwala wa Sayuuni atamanyanga 
musajja akunyoomye, akusekeredde; omuwala wa Yerusaalemi 
akunyeenyerezza omutwe. 22 Ani gw'ovumye gw'ovodde? ani 
gw'ogulumirizzaako eddoboozi lyo n'oyimusa waggulu amaaso go? ku 
Mutukuvu owa Isiraeri. 23 Ovumidde Mukama mu babaka bo n'oyogera 
nti Nninnye ku ntiko y'easozi n'olufulube Iw'amagaali gange, ku njuyi 
ez'omunda eza Lebanooni; era nditema emivule gyako emiwanvu 
n'emiberosi gyako egisinga obulungi: era ndiyingira mu kisulo kyako 
ekikomereddeyo, mu kibira eky'ennimiro yaako engimu. 24 Nsimye, 
nnywedde amazzi ag'abannaggwanga, era ndikaza n'ebigere byange 
emigga gyonna egy'e Misiri: 25 Tewawulira bwe nnalukola edda, ne 
nkibumba okuva mu biro eby'edda? kaakano nkituukirizza obeere wa 
kuzikiriza bibuga ebiriko enkomera n'obifuula ebifunvu eby'amatongo. 26 
Ababituulamu kyebava babeera n'amaanyi amatono, ne batekemuka ne 
bakeņgentererwa; ne baba ng'essubi ery'omu ttale era ng'omuddo omubisi, 
ng'essubi eriri waggulu ku nnyuniba, era ng'enyaano ekaze nga tennakula. 
27 Naye mmanyi okutuula kwo n'okufuluma kwo n'okuyingira kwo ne 
bw'ondalukira. 28 Kubanga ondalukira era kubanga essukuti lyo lirinnye 
mu matu gange, kyendiva nteeka eddobo lyange mu nnyindo zo n'olukoba 
lwange mu mimwa gyo, ne nkuddizaayo mu kkubo lye wafulumamu. 29 
Era kano ke kanaaba akabonero gy'oli: mulirya mu mwaka guno ekyo 
ekimera kyokka, ne mu mwaka ogw'okubiri ekyo ekikivaamu okuloka; ne 
mu mwaka ogw'okusatu musige mukungule musimbe ensuku 
ez'emizabbibu mulye ku bibala byamu. 30 Awo ekitundu ekifisseewo 
ekiwonye ku nnyumba ya Yuda balisimba emizi wansi ne babala ebibala 
waggulu. 31 Kubanga mu Yerusaalemi muliva ekitundu ekifisseewo, ne ku 


lusozi Sayuuni abo abaliwona: obuggya bwa Mukama bulituukiriza ekyo. 
32 Mukama kyava ayogera ku kabaka w'e Bwasuli nti Talituuka ku kibuga 
kino, so talirasaayo kasaale, so talikyolekera n'engabo, so talikituumako 
kifunvu. 33 Mu kkubo mwe yajjira omwo mw'aliddirayo, so talituuka ku 
kibuga kino, bw'ayogera Mukama. 34 Kubanga ndirwanirira ekibuga kino 
okukirokola ku bwange nze ne ku bw'omuddu wange Dawudi. 35 Awo 
olwatuuka ekiro ekyo malayika wa Mukama n'afuluma n'atta mu lusiisira 
olw'Abasuuli kasiriivu mu obukumi munaana mu enkumi ttaano: abantu 
bwe baagolokoka enkya mu makya, laba, bonna baali mirambo gya bafu. 
36 Awo Sennakeribu kabaka w'e Bwasuli n'avaayo n'agenda n'addayo, 
n'abeera e Nineeve. 37 Awo olwatuuka bwe yali ng'asinziza mu ssabo lya 
Nisuloki katonda we, Adulammereki ne Salezeri ne bamutta n'ekitala: ne 
baddukira mu nsi y'e Alalati. Esaladoni mutabani we n'afuga mu kifo kye. 


20:1 Mu biro ebyo Keezeekiya n'alwala kumpi n'okufa. Isaaya nnabbi 
mutabani wa Amozi n'ajja gy'ali n'amugamba nti Teekateeka ennyumba yo; 
kubanga ogenda kufa so togenda kulama. 2 Awo n'akyusiza amaaso ge ku 
kisenge n'amwegayirira Mukama ng'ayogera nti 3 Jjukira kaakano, ai 
Mukama, nkwegayiridde, bwe nnatambuliranga mu maaso go n'amazima 
n'omutima ogwatuukirira, ne nkola ebiri mu maaso go ebirungi. 
Keezeekiya n'akaaba nnyo amaziga. 4 Awo olwatuuka Isaaya nga 
tannafuluma okugenda mu luuyi Iw'ekibuga olwa wakati, ekigambo kya 
Mukama ne kimujjira nti 5 Ddayo ogambe Keezeekiya omulangira 
w'abantu bange nti Bw'atyo bw'ayogera Mukama Katonda wa Dawudi 
jjajjaawo nti Mpulidde okusaba kwo, ndabye amaziga go: laba, 
ndikuwonya : ku Ilunaku olw'okusatu kw'olirinnyira mu nnyumba ya 
Mukama. 6 Ddayo ogambe Keezeekiya omulangira w'abantu bange nti 
Bw'atyo bw'ayogera Mukama Katonda wa Dawudi jjajjaawo nti Mpulidde 
okusaba kwo, ndabye amaziga go: laba, ndikuwonya : ku lunaku 
olw'okusatu kw'olirinnyira mu nnyumba ya Mukama. 7 Awo Isaaya 
n'ayogera nti Muddire ekitole ky'ettiini. Ne bakiddira ne bakiteeka ku jjute, 
n'awona. 8 Awo Keezeekiya n'agamba Isaaya nti Kaluwa akabonero nga 
Mukama alimponya era nga ndirinnyira mu nnyumba ya Mukama ku 


lunaku olw'okusatu? 9 Isaaya n'ayogera nti Kano ke kaliba akabonero 
gy'oli akava eri Mukama nga Mukama alikola ekyo ky'ayogedde: 
ekisiikirize kinaatambula mu maaso amadaala kkumi, oba kinaddayo 
ennyuma amadaala kkumi? 10 Awo Keezeekiya n'addamu nti Ekisiikirize 
okukka amadaala kkumi kigambo 'kyangu: nedda, naye ekisiikirize 
kiddeyo ennyuma amadaala kkumi, 11 Isaaya nnabbi n'akaabirira 
Mukama: n'azzaayo ennyuma ekisiikirize ebbanga ery'amadaala ekkumi, 
ge kyali kikkiddeko ku madaala ga Akazi. 12 Mu biro ebyo 
Berodakubaladani mutabani wa Baladani kabaka w'e Babulooni 
n'aweereza Keezeekiya ebbaluwa n'ekirabo: kubanga yawulira Keezeekiya 
bwe yali alwaide. 13 Awo Keezeekiya n'abavulira n'abalaga ennyumba 
yonna y'ebintu bye eby'omuwendo omungi, effeeza n'ezaabu n'eby'akaloosa 
n'amafuta ag'omuwendo omungi n'ennyumba ey'ebyokulwanyisa bye ne 
byonna ebyalabika mu by'obugagga bwe: tewali kintu mu nnyumba ye 
newakubadde mu matwale ge gonna Keezeekiya ky'ataabalaga. 14 Awo 
Isaaya nnabbi n'ajja eri kabaka Keezeekiya n'amugamba nti Abasajja bano 
boogedde ki? era bavudde wa okujja gy'oli? Keezeekiya n'ayogera nti 
Bava mu nsi ey'ewala mu Babulooni. 15 N'ayogera nti Balabye ki mu 
nnyumba yo? Keezeekiya n'addamu nti Byonna ebiri mu nnyumba yange 
babirabye: tewali kintu mu by'obugagga bwange kye ssibalaze. 16 Isaaya 
n'agamba Keezeekiya nti Wulira ekigambo kya Mukama. 17 Laba, ennaku 
zijja byonna ebiri mu nnyumba yo n'ebyo bajjajjaabo bye baatereka 
okutuusa leero lwe biritwalibwa e Babulooni: tewali kintu ekirisigala, 
bw'ayogera Mukama. 18 Era balitwala ne ku batabani bo abalikuvaamu 
b'olizaala: kale baliba balaawe mu lubiri Iwa kabaka w'e Babuloon. 19 
Awo Keezeekiya n'agamba Isaaya nti Ekigambo kya Mukama 
ky'oyogedde kirungi. Era n'ayogera nti Si weewaawo, emirembe 
n'amazima bwe binaabangawo ku mirenbe gyange? 20 Era ebikolwa 
ebirala byonna ebya Keezeekiya n’amaanyi ge gonna era bwe yasima 
ekidiba n'olusalosalo n'aleeta amazzi mu kibuga tebyawandiikibwa mu 
kitabo eky'ebyomumirembe gya bassekabaka ba Yuda? 21 Keezeekiya ne 
yeebakira wamu ne bajjajjaabe: Manase mutabani we n'afuga mu kifo kye. 


21:1 Manase yali yaakamaze emyaka kkumi n'ebiri bwe yatanula okufuga; 
n'afugira emyaka amakumi ataano mu etaano mu Yerusaalemi: ne nnyina 
erinnya lye yali Kefuziba. 2 N'akola ebyali mu maaso ga Mukama ebibi 
ng'eby'emizizo bwe biri eby'ab'amawanga Mukama beyagoba mu maaso 
g'abaana ba Isiraeri. 3 N'azimba nate ebifo ebigulumivu Keezeekiya 
kitaawe bye yazikiriza; n'asimbira Baali ebyoto n'akola Asera nga Akabu 
kabaka wa Isiraeri bwe yakola n'asinza eggye lyonna ery'omu ggulu 
n'aliweereza. 4 N'azimba ebyota mu nnyumba ya Mukama, Mukama gye 
yagambako nti Mu Yerusaalemi mwe nditeeka erinnya lyange. 5 Era 
n'azimbira eggye lyonna ery'omu ggulu ebyoto mu mpya ebbiri 
ez'ennyumba ya Mukama. 6 N'ayisa mu muliro mutabani we, n'akola 
eby'obufumu n'aba n'eby'obulogo, n'agendanga eri abo abaliko emizimu 
n'abalogo: n'akola obubi bungi mu maaso ga Mukama okumusunguwaza. 7 
N'asimba ekifaananyi ekyole ekya Asera kye yakola mu nnyumba 
Mukama gye yagambako Dawudi ne Sulemaani mutabani we nti Mu 
nnyumba eno ne mu Yerusaalemi kye nneeroboza mu bika byonna ebya 
Isiraeri mwe nditeeka erinnya lyange emirembe gyonna: 8 so siriwabya 
nate bigere bya Isiraeri okuva mu nsi gye nnawa bajjajjammwe; kyokka 
bwe baneekuumanga okukola nga byonna bwe biri bye mbalagidde era 
ng'amateeka gonna bwe gali omuddu wange Musa ge yabalagira. 9 Naye 
ne batawulira: Manase n'abasendasenda okukola ebibi okusinga amawanga 
bwe gaakolanga Mukama ge yazikiriza mu maaso g'abaana ba Isiraeri. 10 
Awo Mukama n'ayogerera mu baddu be bannabbi nti 11 Kubanga Manase 
kabaka wa Yuda okoze eby'emizizo bino era akoze obubi okusinga 
byonna. Abamoli bye baakola abaamusooka, era ayonoonyesezza ne Yuda 
n'ebifaananyi bye: 12 Mukama Katonda wa Isiraeri kyava ayogera nti 
Laba, ndeeta ku Yerusaalemi ne Yuda obubi obwenkana awo, buli 
anaabuwuliranga n'okwamirira amatu ge gombi ne gaamirira. 13 Era 
ndireega ku Yerusaalemi omugwa ogw'e Samaliya n'ejjinja erigera 
ery'ennyumba ya Akabu: era ndisangula Yerusaalemi ng'omuntu 
bw'asangula essowaani, ng'agisangula era ng'agivunika. 14 Era ndisuula 
ekitundu ekifisseewo eky'obusika bwange ne mbagabula mu mukono 
gw'abalabe baabwe; kale balifuuka muyiggo era munyago eri abalabe 


baabwe bonna; 15 kubanga bakoze ebiri mu maaso gange ebibi ne 
bansunguwaza okuva ku lunaku bajjajjaabwe kwe baaviira mu Misiri ne 
leero. 16 Era nate Manase n'ayiwa omusaayi ogutaliiko musango, mungi 
nnyo okutuusa lwe yajjuza Y erusaalemi eruuyi n'eruuyi; obutasaako 
kwonoona kwe kwe yayonoonyesa Yuda ng'akola ebyali mu maaso ga 
Mukama ebibi. 17 Era ebikolwa ebirala byonna ebya Manase ne byonna 
bye yakola n'okwonoona kwe kwe yayonoona tebyawandiikibwa mu 
kitabo eky'eby'omu mirembe gya bassekabaka ba Yuda? 18 Manase ne 
yeebakira wamu ne bajjajjaabe n'aziikibwa mu lusuku olw'oku nnyumba ye 
ye, mu lusuku lwa Uzza: Amoni mutabani we n'afuga mu kifo kye. 19 
Amoni yali yaakamaze emyaka amakumi abiri mu ebiri bwe yatanula 
okufuga; n'afugira emyaka ebiri mu Yerusaalemi: ne nnyina erinnya lye 
yali Mesullemesi muwala wa Kaluzi ow'e Yotuba. 20 N'akola ebyali mu 
maaso ga Mukama ebibi nga Manase kitaawe bwe yakola: 21 
N'atambulira mu kkubo lyonna kitaawe lye yatambuliramu n'aweereza 
ebifaananyi kitaawe bye yaweereza n'abisinza: 22 n'ava ku Mukama 
Katonda wa bajjajjaabe n'atatambulira mu kkubo lya Mukama. 23 Abaddu 
ba Amoni ne bamwekobaana ne battira kabaka mu nnyumba ye ye. 24 
Naye abantu ab'omu nsi ne batta abo bonna abeekobaana kabaka Amoni; 
abantu ab'omu nsi ne bafuula Yosiya mutabani we kabaka mu kifo kye. 25 
Era ebikolwa ebirala byonna ebya Amoni bye yakola tebyawandiikibwa 
mu kitabo eky'eby'omu mirembe gya bassekabaka ba Yuda? 26 
N'aziikibwa mu ntaana ye mu lusuku lwa Uzza: Yosiya mutabani we 
n'afuga mu kifo kye. 


22:1 Yosiya yali yaakamaze emyaka munaana bwe yatanula okufuga; 
n'afugira emyaka amakumi asatu mu gumu mu Yerusaalemi: ne nnyina 
erinnya lye yali Yedida muwala wa Adaya ow'e Bozukasi. 2 N'akola 
ebyali mu maaso ga Mukama ebirungi n'atambulira mu kkubo lyonna erya 
Dawudi jjajjaawe n'atakyamira ku mukono ogwa ddyo newakubadde ku 
gwa kkono. 3 Awo olwatuuka mu mwaka ogw'ekkumi n'omunaana ogwa 
kabaka Yosiya kabaka n'atuma Safani mutabani wa Azaliya mutabani wa 
Mesullamu omuwandiisi eri ennyumba ya Mukama ng'ayogera nti 4 


Mwambuke eri Kirukiya kabona asinga obukulu, abale effeeza 
ezireetebwa mu nnyumba ya Mukama, abaggazi ze baakasolooza ku 
bantu: 5 baziweeyo mu mukono gw'abakozi b'emirimu abalabirira 
ennyumba ya Mukama: baziwe abakozi b'emirimu abali mu nnyumba ya 
Mukama okuddaabiriza ebituli by'ennyumba; 6 ababazzi n'abazimbi 
n'abazimbi b'amayinja; era olw'okugula emiti n'amayinja amabajje 
okuddaabiriza ennyumba. 7 Naye tebaabalirira muwendo eri abo 
ogw'effeeza ezaaweebwa mu mukono gwabwe; kubanga baakolanga 
n'obwesigwa. 8 Awo Kirukiya kabona asinga obukulu n’agamba Safani 
omuwandiisi nti Nzudde ekitabo eky'amateeka mu nnyumba ya Mukama. 
Awo Kirukiya nawa Safani ekitabo n'akisoma. 9 Awo Safani omuwandiisi 
n'ajja eri kabaka n'addiza kabaka ebigambo n'ayogera nti Abaddu bo 
baggyeemu effeeza ezirabise mu nnyumba, ne baziwa mu mukono 
gw'abakozi b'emirimu abalabirira ennyumba ya Mukama. 10 Awo Safani 
omuwandiisi n'agamba kabaka nti Kirukiya kabona ampadde ekitabo. 
Safani n'akisoma mu maaso ga kabaka. 11 Awo olwatuuka kabaka bwe 
yawulirA ebigambo eby'ekitabo eky'amateeka, n'ayuza ebyambalo bye. 12 
Awo kabaka n'alagira Kirukiya kabona ne Akikamu mutabani wa Safani ne 
Akuboli mutabani wa Mikaaya ne Safani omuwandiisi ne Asaya omuddu 
wa kabaka ng'ayogera nti 13 Mugende mumbuulirize Mukama nze 
n'abantu ne Yuda yenna eby'ebigambo eby'ekitabo kino ekizuuliddwa: 
kubanga obusungu bwa Mukama obubuubuuse eri ffe bungi kubanga 
bajjajjaffe tebaawulira bigambo bya kitabo kino okukola nga byonna bwe 
biri ebyatuwandiikirwa. 14 Awo Kirukiya kabona ne Akikamu ne Akuboli 
ne Safani ne Asaya ne bagenda eri Kuluda nnabbi omukazi muka Sallumu 
mutabani wa Tikuva mutabani wa Kalukasi omuwanika w'ebyambalo; (oyo 
yabeeranga mu Yerusaalemi ku luuyi olw'okubiri;) ne bateesa naye. 15 
Awo n'abagamba nti Bw'atyo bw'ayogera Mukama Katonda wa Isiraeri nti 
Mumugambe omusajja abatumye gye ndi nti 16 Bw'atyo bw'ayogera 
Mukama nti Laba, ndireeta obubi ku kifo kino ne ku abo abakibeeramu, 
ebigambo byonna eby'ekitabo kabaka wa Yuda ky'asomye: 17 kubanga 
banvuddeko ne bookera obubaane eri bakatonda abalala bansunguwaze 
n'omulimu gwonna ogw'engalo zaabwe; obusungu bwange kyebuliva 


bubuubuuka ku kifo kino so tebulizikira. 18 Naye kabaka wa Yuda 
abatumye okubuuza Mukama bwe mutyo bwe muba mumugamba nti 
Bw'atyo bw'ayogera Mukama Katonda wa Isiraeri nii Olw'ebigambo 
by'owulidde, 19 kubanga omutima gwo gubadde mugonvu ne 
weetoowaliza mu maaso ga Mukama bw'owulidde bye nnayogera ku kifo 
kino ne ku abo abakibeeramu, nga balifuuka amaiongo n'ekikolimo, 
n'oyuza ebyambalo byo n'okaaba amaziga mu maaso gange; nange 
nkuwulidde, bw'ayogera Mukama. 20 Laba, kyendiva nkukunyaanya eri 
bajjajjaabo n'okuņņaanyizibwa mu ntaana yo mirembe, so n'amaaso go 
tegaliraba bubi bwonna bwe ndireeta ku kifo kino. Ne baddiza kabaka 
ebigambo. 


23:1 Awo kabaka n'atuma, ne bakunyaanyiza gy'ali abakadde bonna aba 
Yuda n'ab'e Yeru saalemi. 2 Kabaka n'ayambuka mu nnyumba ya 
Mukama, n'abasajja bonna aba Yuda ne bonna abatuula mu Yerusaalemi 
wamu naye ne bakabona ne bannabbi n'abantu bonna, abato n'abakulu: 
n'asoma mu matu gaabwe ebigambo byonna eby'ekitabo eky'endagaano 
ekizuuliddwa mu nnyumba ya Mukama. 3 Kabaka n'ayimirira awali 
empagi n'alagaanira endagaano mu maaso ga Mukama okutambula 
okugoberera Mukama n'okukwata amateeka ge n'ebyo bye yategeeza 
n'ebiragiro bye nomutima gwe gwonna n'emmeeme ye yonna okunyweza 
ebigambo by'endagaano eno ebyawandiikibwa mu kitabo kino: abantu 
bonna ne bayimirira okwesibira endagaano. 4 Awo kabaka n'alagira 
Kirukiya kabona asinga obukulu ne bakabona ab'omutindo ogw'okubiri 
n'abaggazi, okufulumya mu yeekaalu ya Mukama ebintu byonna 
ebyakolerwa Baali ne Asera n'eggye lyonna ery'omu ggulu: n'abyokera 
ebweru wa Yerusaalemi mu ttale eriri ku Kiduloni, n'evvu lyabyo n'alitwala 
e Beseri. 5 N'aggyawo bakabona abaasinza ebifaananyi bakabaka ba Yuda 
be baayawula okwoterereza obubaane ku bifo ebigulumivu mu bibuga bya 
Yuda ne mu bifo ebyetooloode Yerusaalemi; n'abo abaayotererezanga 
obubaane Baali n'enjuba n'omwezi n'emmunyeenye n'eggye lyonna ery'omu 
ggulu. 6 N'aggya Asera mu nnyumba ya Mukama ebweru wa Yerusaatemi 
n'akireeta ku kagga Kiduloni nakyokera ku kagga Kiduloni n'akirinnyirira 


n'akifuula effufugge n'asuula effufugge lyakyo ku malaalo g'abakopi. 7 
N'amenyamenya ennyumba ez'abaalyanga ebisiyaga ezaali mu nnyumba ya 
Mukama, abakazi gye baalukiriranga Asera ebitimbibwa. 8 N'aggya 
bakabona bonna mu bibuga bya Yuda, n'ayonoona ebifo ebigulumivu 
bakabona kwe baayoterezanga obubaane, okuva e Geba okuruuka e 
Beeruseba; n'amenyamenya ebifo ebigulumivu eby'oku nzigi ebyali 
awayingirirwa mu mulyango gwa Yoswa omukulu w'ekibuga, ebyali ku 
mukono ogwa kkono ogw'omuntu awali wankaaki w'ekibuga. 9 Era naye 
bakabona ab'ebifo ebigulumivu ne batayambuka eri ekyoto kya Mukama 
mu Yerusaalemi, naye ne baliiranga emigaati egitazimbulukuswa mu 
baganda baabwe. 10 Era n'ayonoona Tofesi ekiri mu kiwonvu eky'abaana 
ba Kinomu, omuntu yenna aleme okuyisa omwana we ow'obulenzi 
newakubadde ow'obuwala mu muliro eri Moleki. 11 N'aggyawo embalaasi 
bakabaka ba Yuda ze baali bawadde enjuba, awayingirirwa mu nnyumba 
ya Mukama, awali enju ya Nasanumereki omulaawe, eyaliraana yeekaalu; 
n'ayokya amagaali g'enjuba omuliro. 12 N'ebyoto ebyali waggulu ku nju 
eya waggulu eya Akazi, bakabaka ba Yuda bye baali bakoze, n'ebyoto 
Manase bye yali akoze, mu mpya zombi ez'ennyumba ya Mukama, kabaka 
n'abimenyamenya n'abisindika wansi okubiggya yo, n'asuula enfuufu 
yaabyo mu kagga Kiduloai. 13 N'ebifo ebigulumivu ebyayolekera 
Yerusaalemi ebyali ku mukono ogwa ddyo ogw'olusozi olw'obwonoonefu, 
Sulemaani kabaka wa Isiraeri bye yazimbira Asutaloosi omuzizo 
gw'Abasidoni ne Kemosi omuzizo gwa Mowaabu ne Mirukomu omuzizo 
gw'abaana ba Amoni, kabaka n'abyonoona. 14 N'amenyamenya empagi 
n'atema Baasera n'ajjuza ebifo byabwe amagumba g'abantu. 15 Era 
n'ekyoto ekyali e Beseti n'ekifo ekigulumivu n'abimenyamutabani wa 
Nebati eyayonoonyesa Isiraeri kye yakola, ekyoto ekyo n'ekifo 
ekigulumivu n'ebimenyamenya; n'ayokya ekifo ekigulumivu n'akirinnyirira 
n'akifuula effufugge n'ayokya Asera. 16 Awo Yosiya bwe yakebuka 
n'alaba amalaalo agali eyo ku lusozi; natuma n'aggya amagumba mu 
malaalo n'agookera ku kyoto n'akyonoona ng'ekigambo bwe kyali ekya 
Mukama omusajja wa Katonda kye yalangira eyalangira ebigambo bino. 
17 Awo n'ayogera nti Kijjukizo ki ekyo kye ndaba? Abasajja ab'omu 


kibuga ne bamubuulira nti Ge malaalo g'omusajja wa Katonda eyava mu 
Yuda n'alangirira ebigambo ebyo by'okoze ku kyoto eky'omu Beseri. 18 
N'ayogera nti Mumuleke; omuntu yenna aleme okusimula amagumba ge. 
Awo ne baleka amagumba ge wamu n'amagumba ga nnabbi eyava mu 
Samaliya. 19 Era n'amasabo gonna ag'ebifo ebigulumivu agaali mu bibuga 
eby'e Samaliya, bassekabaka ba Isiraeri go baakola, okusunguwaza 
Mukama, Yosiya n'agagg yawo naakola ag'ebikolwa byonna bwe byali bye 
yakola mu Beseri. 20 N'attira bakabona bonna ab'ebifo ebigulumivu abali 
eyo ku byoto, n'abyokerako amagumba g'abantu; n'addayo e Yetusaalemi. 
21 Awo kabaka n'alagira abantu bonna ag'ayogera nti Mukwate Okuyitako 
eri Mukama Katonda wammwe nga bwe kyawandiikibwa mu kitabo , kino 
eky'endagaano. 22 Mazima tebaakwatanga: Kuyitako okwenkana awo 
okuva ku mirembe gy'abalamuzi abaalamula Isiraeri newakubadde mu 
mirembe gyonna egya bassekabaka ba Isiraeri newakubadde mu gya 
bassekabaka ba Yuda; 23 naye mu mwaka ogw'ekkumi n'omunaana ogwa 
kabaka Yosiya ne bakwata Okuyitako okwo eri Mukama mu Yerusaalemi. 
24 Era nate abo abaaliko emizimu n'abasawo ne baterafi n'ebifaananyi 
n'emizizo gyonna egyalabika mu nsi ya Yuda ne mu Yerusaalemi Yosiya 
n'abigge yawo, alyoke anyweze ebigambo eby'amateeka ebyawandiikibwa 
mu kitabo Kirukiya kabona kye yazuula mu nnyumba ya Mukama. 25 Era 
tewali kabaka eyamusooka eyamufaanana eyakyukira Mukama n'omutima 
gwe gwonna n'emmeeme ye yonna n'amaanyi ge; gonna ng'amateeka ga 
Musa gonna bwe gali; so n'oluvannyuma lwe tewaagolokoka n'omu 
eyamufaanana. 26 Era naye Mukama n'atakyuka kuleka ekiruyi kye ekingi 
ekyabuubuusa obusungu bwe eri Yuda olw'okusunguwaza kwonna Manase 
kwe yamusunguwaza. 27 Mukama n'ayogera nti Ndiggyawo ne Yuda mu 
manso gange nga bwe nziyeewo Isiraeri, era ndisuula ekibuga kino kye 
nneeroboza, Yerusaalemi, n'ennyumba gye nnayogerako nti Erinnya lyange 
linaabanga eyo. 28 Era ebikolwa ebirala byonna ebya Yosiya ne byonna 
bye yakola tebyawandiikibwa mu kitabo eky'ebyomumirembe gya 
bassekabaka ba Yuda? 29 Ku mirembe gye Falaawoneko kabaka w'e 
Misiri n'atabaala kabaka w'e Bwasuli ku mugga Fulaati: Yosiya 
n'amutabaala: namuttira e Megiddo bwe yamulaba. 30 Ku mirembe gye 


Falaawoneko kabaka w'e Misiri n'atabaala kabaka w'e Bwasuli ku mugga 
Fulaati: Yosiya n'amutabaala: n'amuttira e Megiddo bwe yamulaba. 31 
Yekoyakaazi, yali yaakamaze emYaka amakumi abiri mu esatu bwe 
yatanula okufuga; n'afugira emyezi esatu mu Yerusaalemi: ne nnyina 
erinnya lye yali Kamutali muwala wa Yeremiya ow'e Libuna. 32 N'akola 
ebyali mu maaso ga Mukama ebibi nga byonna bwe byali bajjajjaabe bye 
baakola. 33 Awo Falaawoneko n'amusibira, mu masamba e Libula mu nsi 
y'e Kamasi aleme okufuga mu Yerusaalemi: n'asalira ensi omusolo 
ogw'effeeza talanta kikumi n'ezaabu, talanta emu. 34 Awo Falaawoneko, 
n'afuula Eriyakimu mutabani wa Yosiya kabaka mu kifo kya Yosiya 
kitaawe, n'awaanyisa erinnya lye', namutuuma Yekoyakimu: naye 
n'aggyayo Yekoyakaazi; n'ajja e Misiri n'afiira eyo. 35 Awo Yekoyakimu 
nawa Falaawo effeeza n'ezaabu; naye n'asalira ensi ebintu okuwaayo 
effeeza eyo nga Falaawo bwe yalagira: yasoloozza effeeza n'ezaabu ku 
bantu ab'omu nsi, ku buli muntu nga bwe yasalirwa ebintu, okubiwa 
Falaawoneko. 36 Yekoyakimu yali yaakamaze emyaka amakumi abiri mu 
etaano, bwe yatanula okufuga; n'afugira emyaka kkumi na gumu mu 
Yerusaalemi: ne nnyina erinnya lye yali: Zebida muwala wa Pedaya ow'e 
Luuma. 37 N'akola ebyali mu' maaso ga Mukama ebibi nga byonna bwe 
byali kitaawe bye yakola. 


24:1 Ku mirembe gye Nebukadduneeza kabaka w'e Babulooni 
n'ayambuka, Yekoyakimu n'afuuka omuddu we emyaka esatu: awo 
n'alyoka akyuka n'amujeemera 2 Awo Mukama n'amusindikira ebibiina 
eby'Abakaludaaya n'ebibiina eby'Abasuuli n'ebibiina eby'Abamowaabu 
n'ebibiina eby'abaana ba Amoni, n'abasindika ku Yuda okugizikiriza 
ng'ekigambo kya Mukama kye yayogera n'omukono gw'abaddu be 
bannabbi. 3 Mazima ekyo kyajjira Yuda lwa kiragiro kya Mukama, 
okubaggya mu maaso ge olw'okwonoona kwa Manase nga byonna bwe 
byali bye yakola; 4 era n'olw'omusaayi ogutaliiko musango gwe yayiwa; 
kubanga yajjuza Y erusaalemi omusaayi ogutaliiko musango: Mukama 
n'atayagala kusonyiwa. 5 Era ebikolwa ebirala byonna ebya Yekoyakimu 
ne byonna bye yakola tebyawandiikibwa mu kitabo eky'eby'omu mirembe 


gya bassekabaka ba Yuda? 6 Awo Yekoyakimu ne yeebakira wamu ne 
bajjajjaabe: Yekoyakini mutabani we n'afuga mu kifo kye. 7 Awo kabaka 
w'e Misiri teyeeyongera nate kujjanga okuva mu nsi ye: kubanga kabaka 
w'e Babulooni yali alidde byonna ebyabanga ebya kabaka w'e Misiri okuva 
ku kagga ak'e Misiri okutuuka ku mugga Fulaati. 8 Yekoyakini yali 
yaakamaze emyaka kkumi na munaana bwe yatanula okufuga; n'afugira 
emyezi esatu mu Yerusaalemi: n'ennyina erinnya lye yali Nekusita muwala 
wa Erunasani ow'e Y erusaalemi. 9 N'akola ebyali mu maaso ga Mukama 
ebibi nga byonna bwe byali bajjajjaabe bye baakolanga. 10 Mu biro ebyo 
abaddu ba Nebukadduneeza kabaka w'e Babulooni ne bambuka e 
Yerusaalemi, ekibuga ne kizingizibwa. 11 Nebukadduneeza kabaka w'e 
Babulooni n'ajja eri ekibuga, abaddu be nga bakyakizingiza 12 Yekoyakini 
kabaka wa Yuda n'afuluma n'ajja eri kabaka w'e Babulooni, ye ne nnyina 
n'abaddu be n'abakungu be n'abaami be: kabaka w'e Babulooni n'amukwata 
mu mwaka ogw'omunaana kasooka alya abwakabaka. 13 N'aggyamu 
eby'obugagga byonna eby'omu nnyumba ya Mukama n'eby'obugagga 
eby'omu ba ya kabaka n'a tematema, atematema ebintu byonna lebya zaabu 
Sulemaani kabaka wa Isiraeri bye yakola mu yeekaalu ya Mukama nga 
Mukama bwe yayogera. 14 N'atwalira ddala Yerusaalemi kyonna 
n'abakungu bonna n'abasajja bonna ab'amaanyi abazira, abasibe kakumi, ne 
baffundi bonna n'abaweesi; tewali abaasigalawo wabula abo abaasinga 
obwavu ku bantu ab'omu nsi. 15 N'atwala Yekoyakini e Babulooni; ne 
nnyina kabaka ne baka kabaka n'abaami be n'abakulu ab'ensi n'abatwala e 
Babulooni nga basibe ng'abaggya e Yerusaalemi: 16 Era abasajja bonna 
ab'amaanyi, kasanvu, ne baffundi n'abaweesi, lukumi, bonna ba maanyi nga 
basaanidde okulwana, abo kabaka w'e Babulooni n'abatwala e Babulooni 
nga basibe. 17 Awo kabaka w'e Babulaoni n'afuula Mataniya muganda wa 
kitaawe kabaka mu kifo kye, nawaanyisa erinnya lye n'amutuuma 
Zeddekiya. 18 Zeddekiya yali yaakamaze emyaka amakumi abiri mu 
gumu bwe yatanula okufuga, n'afugira emyaka kkumi na gumu mu 
Yerusaalemi: ne nnyina erinnya lye yali Kamutali muwaia wa Yeremiya 
ow'e Libuna. 19 N'akola ebyali mu maaso ga Mukama ebibi nga byonna 
bwe byali Yekoyakimu bye yakola. 20 Kubanga kyatuukirira mu 


Yerusaalemi ne mu Yuda lwa busungu bwa Mukama okutuusa lwe yamala 
okubagoba mu maaso ge: Zeddekiya n'ajeemera kabaka w'e Babulooni. 


25:1 Awo olwatuuka mu mwaka ogw'omwenda kasooka alya 
obwakabaka, mu mwezi ogw'ekkumi, ku lunaku olw'ekkumi olw'omwezi, 
Nebukadduneeza kabaka w'e Babulooni n'ajja, ye n'eggye lye lyonna, 
okulwana ne Yerusaalemi, n'asiisira okukyolekera; ne bakizimbako ebigo 
enjuyi zonna. 2 Awo ekibuga ne kizingizibwa okutuusa ku mwaka ogwa 
kabaka Zedeekiya ogw'ekkumi n'ogtunu. 3 Ku lunaku olw'omwenda 
olw'omwezi ogw'okuna enjala n'enyiikira mu kibuga, emmere n'okubula 
n'ebula abantu ab'omu nsi eyo. 4 Awo ne bawagula mu kibuga ekituli, 
abasajja bonna abalwanyi ne badduka kiro mu kkubo ery'omulyango oguli 
wakati wa babbugwe babiri ogwaliraana olusuku lwa kabaka: (era 
Abakaludaaya baali nga bazingizizza ekibuga enjuyi zonna:) kabaka n'ayita 
mu kkubo erya Alaba. 5 Naye eggye ery'Abakaludaaya ne bagoberera 
kabaka ne bamutuukako mu nsenyi ez'e Yeriko: eggye lye lyonna ne 
lisaasaana okumwabulira. 6 Awo ne bawamba kabaka, ne bamwambusa ne 
bamuleeta eri kabaka w'e Babulooni e Libula; ne bamusalira omusango. 7 
Ne battira batabani ba Zeddekiya mu maaso ge, ne bamuggyamu amaaso 
Zeddekiya, ne bamusiba mu masamba, ne bamutwala e Babulooni. 8 Awo 
mu mwezi ogw'okutaano ku lunaku olw'omusanvu olw'omwezi, gwe 
mwaka ogw'ekkumi n'omwenda ogwa kabaka Nebukadduneeza kabaka 
w'e Babulooni, Nebuzaladaani omukulu w'abambowa omuddu wa kabaka 
w'e Babulooni n'ajja e Yerusaalemi: 9 n'ayokya ennyumba ya Mukama 
n'ennyumba ya kabaka; n'ennyumba zonna ez'omu Y erusaalemi, buli 
nnyumba ennene, n'azookya omuliro. 10 N'eggye lyonna ery'Abakaludaaya 
abaali n'omukulu w'abambowa ne bamenyamenya bbugwe wa Yerusaalemi 
enjuyi zonna. 11 N'abantu abafisseewo abasigadde mu kibuga n'abo 
abaasenguka abaasenga kabaka w'e Babulooni n'abaffisseewo ku kibiina, 
abo Nebuzaladaani omukulu w'abambowa n'aba twalira ddala nga basibe. 
12 Naye omukulu w'abambowa n'aleka ku abo abaasinga obwavu ab'omu 
nsi eyo okulongoosanga emizabbibu n'okulimanga. 13 N'empagi 
ez'ebikomo ezaali mu nnyumba ya Mukama n'entebe n'ennyanja 


ey'ekikomo ebyali mu nnyumba ya Mukama Abakaludaaya ne 
babimenyamenya, ne batwala ebikomo byamu e Babulooni. 14 N'entamu 
n'ebisena n'ebisalako ebisiriiza n'ebijiiko n'ebintu byonna eby'ebikomo bye 
baaweerezanga nabyo, ne babiggyayo. 15 N'ebyoterezo n'ebibya; ebyali 
ebya zaabu, zaabu yaako, n'ebyali ebya ffeeza, ffeeza yaako, omukulu 
w'abambowa n'abiggyayo. 16 Empagi zombi, ennyanja emu, n'entebe 
Sulemaani ze yakolera ennyumba ya Mukama; ebikomo eby'ebintu bino 
byonna tebyagereka. 17 Empagi emu obugulumivu bwayo emikono kkumi 
na munaana, n'omutwe ogw'ekikomo gwali ku yo: n'omutwe obugulumivu 
bwagwo emikono esatu; omulimu omuluke namakomamawanga nga biri 
ku mutwe okwetooloola, byonna bya bikomo: n'empagi ey'okubiri yalina 
ebifaanana ebyo, n'omulimu omuluke. 18 Omukulu w'abambowa n'akwata 
Seraya kabona asinga obukulu ne Zeffaniya kabona ow'okubiri n'abaggazi 
abasatu: 19 ne mu kibuga n'aggyamu omwami eyakulira abasajja 
abalwanyi; n'abasajja bataano ku abo abaalabanga amaaso ga kabaka 
abaalabika mu kibuga; nomuwandiisi omukulu w'eggye eyayolesanga 
abantu ab'o mu nsi; n'abasajja nkaaga ku bantu ab'omu nsi eyo abaalabika 
mu kibuga. 20 Awo Nebuzaladaani omukulu w'abambowa n'abakwata 
n'abaleeta eri kabaka w'e Babulooni e Libula. 21 Kabaka w'e Babulooni 
n'abafumita n'abattira e Libula mu nsi y'e Kamasi. Bw'atyo Yuda 
n'atwalibwa nga musibe ng'aggibwa mu nsi ye. 22 N'abantu abaasigala mu 
nsi ya Yuda Nebukadduneeza kabaka w'e Babulooni be yaleka, abo 
n'abafuulira Gedaliya mutabazu wa Akikamu mutabani wa Safani omukulu 
waabwe. 23 Awo abaami bonna ab'eggye, bo n'abasajja baabwe, bwe 
baawulira nga kabaka w'e Babulooni afudde Gedaliya omukulu, ne bajja 
eri Gedaliya e Mizupa, Isimaeri mutabani wa Nesaniya ne Yokanani 
mutabani wa Kaleya ne Seraya mutabani wa Tanukumesi Omunetofa ne 
Yaazaniya omwana w'Omumaakasi, bo n'abasajja baabwe. 24 Awo 
Gedaliya n'abalayirira bo n'abasajja baabwe n'abagamba nti Temutya 
olw'abaddu b'Abakaludaaya: mubeere mu nsi muweereze kabaka w'e 
Babulooni, kale muliba bulungi. 25 Naye olwatuuka mu mwezi 
ogw'omusanvu Isimaeri mutabani wa Nesaniya mutabani wa Erisaama 
ow'ezzadde lya kabaka n'ajja n'abasajja kkumi wamu naye ne bafumita 


Gedaliya n'okufa n'afa, n'Abayudaaya n'Abakaludaaya abaali awamu naye 
e Mizupa. 26 Awo abantu bonna abato n'abakulu n'abaami b'eggye ne 
bagolokoka ne bajja e Misiri: kubanga baatya Abakaludaaya. 27 Awo 
olwatuuka mu mwaka ogw'amakumi asatu mu musanvu ogw'okusibibwa 
kwa Yekoyakini kabaka wa Yuda mu mwezi ogw'ekkumi n'ebiri ku lunaku 
olw'omwezi olw'amakumi abiri mu musanvu Evirumerodaki kabaka w'e 
Babulooni n'ayimusa omutwe gwa Yekoyakini kabaka wa Yuda 
okumuggya mu kkomera mu mwaka mwe yatanulira okufuga; 28 
n'amugamba eby'ekisa n'agulumiza entebe ye okusinga bakabaka abaali 
awamu naye mu Babulooni. 29 N'awaanyisa ebyambalo bye eby'omu 
kkomera n'aliiranga emmere mu maaso, ge ennaku zonna ez'obulamu bwe. 
30 N'okumuliisanga kabaka n'amuwa ebya bulijjo eby'okumuliisanga, buli 
lunaku omugabo gwalwo, ennaku zonna ez'obulamu bwe. 


1 Ebyomumirembe 


1:1 Adamu, Seezi, Enosi; 2 Kenani, Makalaleri, Yaledi; 3 Enoki, 
Mesuseera, Lameka; 4 Nuuwa, Seemu, Kaamu, ne Yafeesi. 5 Batabani ba 
Yafeesi; Gomeri, ne Magogi, ne Madayi, ne Yavani, ne Tubali, ne Meseki, 
ne Tirasi. 6 Ne batabani ba Gomeri; Asukenaazi, ne Difasi, ne Togaluma. 7 
Ne batabani ba Yavani; Erisa, ne Talusiisi, Kittimu, ne Lodanimu. 8 
Batabani ba Kaamu; Kuusi, ne Mizulayimu, Puti, ne Kanani. 9 Ne batabani 
ba Kuusi; Seeba, ne Kavira, ne Sabuta, ne Laama, ne Sabuteka. Ne 
batabani ba Laama; Seeba, ne Dedani. 10 Kuusi n'azaala Nimuloodi: 
n'atanula okuba ow'amaanyi mu nsi. 11 Mizulayimu n'azaala Ludimu, ne 
Anamimu, ne Lekabimu, ne Nafutukimu, 12 ne Pasulusimu, ne 
Kasulukimu Abafirisuuti gye baava, ne Kafutolimu. 13 Kanani n'azaala 
Sidoni omubereberye we, ne Keesi; 14 n'Omuyebusi n'Omwamoli 
n'Omugirugaasi; 15 n'Omukiivi n'Omwaluki n'Omusiini; 16 n'Omwaluvadi 
n'Omuzemali n'Omukamasi. 17 Batabani ba Seemu: Eramu; ne Asuli, ne 
Alupakusaadi, ne Luddi, ne Alamu, ne Uzi, ne Kuuli, ne Geseri, ne 
Meseki. 18 Alupakusaadi n'azaala Seera, Seera n'azaala Eberi. 19 Eberi 
n'azaalirwa abaana babiri ab'obulenzi: erinnya ly'omu Peregi; kubanga mu 


nnaku ze ensi mwe yagabanirwa; n'erinnya lya muganda we Yokutaani, 20 
Yokutaani n'azaala Alumodaadi, ne Serefu, ne Kazalumavesi, ne Yera; 21 
ne Kadolaamu, ne Uzali, ne Dikula; 22 ne Ebali, ne Abimayeeri, ne Seeba; 
23 ne Ofiri, ne Kavira, ne Yobabu. Abo bonna baali batabani ba Yokutaani, 
24 Seemu, Alupakusaadi, Seera; 25 Eberi, Peregi, Lewu; 26 Serugi, 
Nakoli, Teera; 27 Ibulaamu ye Ibulayimu. 28 Batabani ba Ibulayimu; 
Isaaka ne Isimaeri. 29 Okwo kwe kuzaalibwa kwabwe: omubereberye wa 
Isimaeri, Nebayoosi; awo Kedali, ne Adubeeri, ne Mibusamu, 30 Misuma, 
ne Duma, Massa; Kadadi, ne Tema, 31 Yetuli, Nafisi, ne Kedema. Abo be 
baana ba Isimaeri. 32 Ne batabani ba Ketula, omuzaana wa Ibulayinfu; oyo 
n'azaala Zimulaani, ne Yokusaani, ne Medani, ne Midiyaani, ne Isubaki, ne 
Suwa. Ne batabani ba Yokusaani; Seeba, ne Dedani. 33 Ne batabani ba 
Midiyaani; Efa, ne Eferi, ne Kanoki, ne Abida, ne Erudaa. Abo bonna baali 
batabani ba Ketula. 34 Ibulayimu n'azaala Isaaka. Batabani ba Isaaka;. 
Esawu ne Isiraeri. 35 Batabani ba Esawu; Erifaazi, Leweri; ne Yewusi, ne 
Yalamu, ne Koola. 36 Batabani ba Erifaazi; Temani, ne Omali, Zeefi, ne 
Gatamu, Kenazi, ne Timuna, ne Amaleki. 37 Batabani ba Leweri; Nakasi, 
Zeera, Samma, ne Mizza. 38 Ne batabani ba Seyiri; Lotani, ne Sobali, ne 
Zibyoni, ne Ana, ne Disoni, ne Ezeri, ne Disani. 39 Ne batabani ba Lotani; 
Koli ne Komamu: ne Timuna yali mwannyina Lotani. 40 Batabani ba 
Sobali; Aliyani ne Manakasi ne Ebali, Seefi ne Onamu. Ne ba,abani ba 
Zibyoni; Aya ne Ana. 41 Batabani ba Ana; Disoni. Ne batabani ba Disoni; 
Kamulani ne Esubani ne Isulani ne Kerani, 42 Batabani ba Ezeri; Birukani 
ne Zaavaai, Yaakani. Batabani ba Disani; Uzi ne Alani. 43 Kale abo be 
bakabaka abaafuga mu nsi ya Edomu, kabaka yenna nga tannafuga baana 
ba Isiraeri: Bera mutabani wa Byoli; n'eritmya ly'e kibuga kye lyali 
Dinukaba. 44 Bera bwe yafa, Yobabu mutabani wa Zeera ow'e Bozula 
n'afuga mu kifo kye. 45 Yobabu bwe yafa, Kusamu ow'ensi y'Abatemani 
n'afuga mu kifo kye. 46 Kusamu bwe yafa, Kadadi mutabani wa Bedadi 
eyakuba Midiyaani mu ttale lya Mowaabu n'afuga mu kifo kye: n'erinnya 
ly'ekibuga kye lyali Avisi. 47 Kadadi n'afa, Samula ow'e Masuleka n'afuga 
mu kifo kye. 48 Samula bwe yafa, Sawuli ow'e Lekobosi ekiri ku Mugga 
n'afuga mu kifo kye. 49 Sawuli bwe yafa, Baalukanani mutabani wa 


Akubooli n'afuga mu kifo kye. 50 Baalukanani bwe yafa, Kadadi n'afuga 
mu kifo kye; n'erinnya ly'ekibuga kye lyali Payi: ne mukazi we erinnya lye 
yali Meketaberi muwala wa Matuledi, muwala wa Mezakabu. 51 Kadadi 
bwe yafa. N'abakungu ba Edomu ne bano; omukungu Timuna, omukungu 
Aliya, omukungu Yesesi; 52 omukungu Okolibama, omukungu Era, 
omukungu Pinoni; 53 omukungu Kenazi, omukungu Temani, omukungu 
Mibuzali; 54 omukuagu Magudyeri, omukungu Iramu. Abo be bakungu ba 
Edomu. 


2:1 Bano be batabani ba Isiraeri; Lewubeeni, Simyoni, Leevi, ne Yuda, 
Isakaali ne Zebbulooni; 2 Ddaani, Yusufu ne Benyamini, Nafutaali, Gaadi 
ne Aseri. 3 Batabani ba Yuda; Eri, ne Onani, ne Seera: abo bonsatule 
baamuzaalirwa mu Basusuwa Omukanani. Ne Eri, omubereberye wa 
Yuda, yali mubi mu maaso ga Mukama; n'amutta, 4 Tamali muka mwana 
we n'amuzaalira Pereezi ne Zeera. Batabani ba Yuda bonna baali bataano. 
5 Batabani ba Pereezi; Kezulooni ne Kamuli. 6 Ne batabani ba Zeera; 
Zimuli, ne Esani, ne Kemani, ne Kalukoli, ne Dala: bonna bataano. 7 Ne 
batabani ba Kalumi; Akali, omuteganya wa Isiraeri, eyayonoona mu ekyo 
ekyawongebwa. 8 Ne batabani ba Esani: Azaliya. 9 Era batabani ba 
Kezulooni, abaamuzaalirwa; Yerameeri, ne Laamu, ne Kerubayi. 10 
Laamu n'azaala Amminadaabu; Amminadaabu n'azaala Nakusoni, omukulu 
w'abaana ba Yuda; 11 Nakusoni n'azaala Saluma, Saluma n'azaala 
Bowaazi; 12 Bowaazi n'azaala Obedi, Obedi n'azaala Yese; 13 Yese 
n'azaala omubereberye we Eriyaabu, ne Abinadaabu, ye w'okubiri, ne 
Simeeya ye w'okusatu; 14 Nesaneeri, ye w'okuna, Laddayi, ye w'okutaano; 
15 Ozemu, ye w'omukaaga, Dawudi ye w'omusanvu: 16 ne bannyinnaabwe 
be bano; Zeruyiya ne Abbigayiri. Ne batabani ba Zeruyiya; Abisaayi, ne 
Yowaabu, ne Asakeri, basatu. 17 Abbigayiri nazaala Amasa: ne kitaawe 
wa Amasa yali Yeseri Omuisimaeri. 18 Kalebu mutabani wa Kezulooni 
n'azaala abaana mu Azuba mukazi we, ne mu Yeriyoosi: ne bano be baali 
batabani be; Yeseri ne Sobabu, ne Aludoni. 19 Azuba bwe yafa, Kalebu 
n'afumbirwa Efulaasi, eyamuzaalira Kuuli. 20 Kuuli n'azaala Uli, Uli 
n'azaala Bezaleeri. 21 Oluvannyuma Kezulooni n'ayingira eri muwala wa 


Makiri kitaawe wa Gireyaadi; gwe yafumbirwa nga yaakamaze emyaka 
nkaaga; n'amuzaalira Segubu. 22 Segubu n'azaala Yayiri, eyalina ebibuga 
amakumi abiri mu bisatu mu nsi ya Gireyaadi. 23 Gesuli ne Alamu ne 
babaggyako ebibuga bya Yayiri, ne Kenasi n'ebyalo byako, ebibuga 
nkaaga. Abo bonna be baali batabani ba Makiri kitaawe wa Gireyaadi. 24 
Awo Kezulooni ng'amaze okufa mu Kalebu-efulaasa, Abiya muka 
Kezuloon n'amuzaalira Asukuli kitaawe wa Tekowa. 25 Ne batabani ba 
Yerameeri omubereberye wa Kezulooni be bano; Laamu omubereberye, 
ne Buna, ne Oleni, ne Ozemu, Akiya. 26 Era Yerameeri yalina n'omukazi 
ow'okubiri erinnya lye Atala; oyo ye yali nnyina Onamu. 27 Ne batabani ba 
Laamu omubereberye wa Yerameeri ye Maazi, ne Yamini, ne Ekeri. 28 
Ne batabani ba Onamu ye Sammayi, ne Yada: ne batabani ba Sammayi; 
Nadabu, ne Abisuli. 29 Ne muka Abisuli erinnya lye yali Abikayiri; 
n'amuzaalira Abani, ne Molidi. 30 Ne batabani ba Nadabu; Seredi, ne 
Appayimu: naye Seredi n'afa; nga talina baana. 31 Ne batabani ba 
Appayimu; Isi. Ne batabani ba Isi; Sesani. Ne batabani ba Sesani; Alayi. 32 
Ne batabani ba Yada, muganda wa Sammayi; Yeseri, ne Yonasaani: 
Yeseri n'afa nga talina baana. 33 Ne batabani ba Yonasaani; Peresi, ne 
Zaza. Abo be baali batabani ba Yerameeri. 34 Awo Sesani teyalina baana 
ba bulenzi wabula ab'obuwala. Sesani n'aba n'omuddu Omumisiri, erinnya 
lye Yala. 35 Sesani nawa Yala omuddu we muwala we okumufumbirwa; 
n'amuzaalira Attayi. 36 Attayi n'azaala Nasani, Nasani n'azaala Zabadi; 37 
Zabadi n'azaala Efulali, Efulali n'azaala Obedi; 38 Obedi n'azaala Yeeku, 
Yeeku n'azaala Azaliya; 39 Azaliya n'azaala Kerezi, Kerezi n'azaala 
Ereyaasa; 40 Ereyaasa n'azaala Sisumaayi; Sisumaayi n'azaala Sallumu; 41 
Sallumu n'azaala Yekamiya, Yekamiya n'azaala Erisaama. 42 Ne batabani 
ba Kalebu muganda wa Yerameeri ye Mesa omubereberye we, ye yali 
kitaawe wa Zifu; ne batabani ba Malesa kitaawe wa Kebbulooni: 43 Ne 
batabani ba Kebbulooni; Koola, ne Tappuwa, ne Lekemu, ne Seems. 44 
Seema n'azaala Lakamu, kitaawe wa Yolukeyaamu; Lekemu n'azaala 
Sammayi. 45 Ne mutabani wa Sammayi yali Mawoni; era Mawoni yali 
kitaawe wa Besuzuli. 46 Efa muzaana wa Kalebu n'azaala Kalani, ne 
Moza, ne Gazezi: Kalani n'azaala Gazezi. 47 Ne batabani ba Yadayi; 


Legemu, ne Yosamu; ne Gesani, ne Pereti, ne Efa, ne Saafu. 48 Maaka 
omuzaana wa Kalebu n'azaala Seberi ne Tirukaana. 49 Era n'azaala ne 
Saafu kitaawe wa Madumanna, Seva kitaawe wa Makubena, era kitaawe 
wa Uibeya; ne muwala wa Kalebu yali Akusa. 50 Abo be baali batabani ba 
Kalebu; mutabani wa Kuuli, omubereberye wa Efulaasa, Sobali kitaawe 
wa Kiriyasuyalimu; 51 Saluma kitaawe wa Besirekemu, Kalefu kitaawe 
wa Besugaderi. 52 Ne Sobali kitaawe wa Kiriyasuyalimu yalina abaana; 
Kalowe, ekitundu ky'Abamenukosi. 53 N'enda za Kiriyasuyalimu; 
Abayisuli, n'Abapusi, n'Abasumasi, n'Abamisulayi; ku abo kwe kwava 
Abazolasi n'Abayesutawooli. 54 Batabani ba Saluma; Besirekemu, 
n'Abanetofa, Atulosubesuyowabu, n'ekitundu ky'Abamanakasi, Abazooli. 
55 N'enda ez'abawandiisi abaabeeranga e Yabezi; Abatirasi, Abasimeyasi, 
Abasukasi. Abo be Bakeeni abaava ku Kammasi kitaawe w'ekika kya 
Lekabu. 


3:1 Era bano be baali batabani ba Dawudi, abaamuzaalirwa e Kebbulooni: 
omubereberye Amunoni, omwana wa Akinoamu Omuyezuleeri; ow'okubiri 
Danyeri, omwana wa Abbigayiri Omukalumeeri; 2 ow'okusatu, 
Abusaalomu, omwana wa Maaka muwala wa Talumayi kabaka w'e 
Gesuli; ow'okuna Adoniya omwana wa Kaggisi; 3 ow'okutaano Sefatiya, 
omwana wa Abitali; ow'omukaga Isuleyamu, gwe yazaala mu Eggulaasi 
mukazi we. 4 Yazaalirwa abaana mukaaga e Kebbulooni; era yafugira eyo 
emyaka musanvu ko emyezi mukaaga: ne mu Yerusaalemi n'afugira 
emyaka amakumi asatu mu esatu. 5 Era bano be baamuzaalirwa mu 
Yerusaalemi: Simeeya, ne Sobabu, ne Nasani, ne Sulemaani, bana, abaana 
ba Basusuwa muwala wa Ammiyeri: 6 ne Ibukali, ne Erisaama, ne 
Erifereti; 7 e Noga, ne Nefegi, ne Yafiya; 8 ne Erisaama, ne Eriyada, ne 
Erifereti, mwenda. 9 Abo bonna baali batabani ba Dawudi, obutassaako 
baana ba bazaana; era;i Tamali yali mwannyinnaabwe. 10 Ne 
Lekobowaamu ye yali mutabani wa Sulemaani, mutabaai we Abiya, 
mutabani we Asa, mutabani we Yekosafaati; 11 mutabani we Yolaamu, 
mutabani we Akaziya, mutabani we Yowaasi; 12 mutabani we Amaziya, 
mutabani we Azaliya, mutabani we Yosamu; 13 mutabani we Akazi, 


mutabani we Keezeekiya, mutabani we Manase; 14 mutabani we Amoni, 
mutabani we Yosiya. 15 Ne batabani ba Yosiya; omubereberye Yokanani, 
ow'okubiri Yekoyakimu, ow'okusatu Zeddekiya, ow'okuna Sallumu. 16 Ne 
batabani ba Yekoyakimu: Yekoniya mutabani we, Zeddekiya mutabani we. 
17 Ne batabani ba Yekoniya omusibe; Seyalutyeri mutabani we, 18 ne 
Malukiramu, ne Pedaya, ne Senazzali, Yekamiya, Kosama, ne Nedabiya. 
19 Ne batabani ba Pedaya; Zerubbaberi, ne Simeeyi: ne batabani ba 
Zerubbaberi; Mesullamu, ne Kananiya; ne Seromisi yali mwannyinaabwe: 
20 ne Kasuba; ne Okeri, ne Berekiya, ne Kasadiya; Yusabukesedi, 
bataano. 21 Ne batabani ba Kananiya; Peratiya, ne Yesukaya: batabani ba 
Lefaya, batabani ba Alunani, batabani ba Obadiya, batabani ba Sekaniya. 
22 Ne batabani ba Sekaniya; Semaaya: ne batabani ba Semaaya; Kattusi, 
ne Igali, ne Baliya, ne Neyaliya, ne Safati, mukaaga. 23 Ne batabani ba 
Neyaliya; Eriwenayi, ne Kizukiya, ne Azulikamu, basatu. 24 Ne batabani 
ba Eriwenayi; Kodaviya, ne Eriyasibu, ne Peraya, ne Akkubu, ne 
Yokanani, ne Deraya, ne Anani, musanvu. 


4:1 Ne batabani ba Eriwenayi; Kodaviya, ne Eriyasibu, ne Peraya, ne 
Akkubu, ne Yokanani, ne Deraya, ne Anani, musanvu. 2 Ne Leyaya 
mutabani wa Sobali n'azaala Yakasi; Yakasi n'azaala Akumayi ne Lakadi. 
Ezo ze nda ez'Abazolaasi. 3 Era bano be baali abaana ba kitaawe wa 
Etamu; Yezuleeri, ne Isuma, ne Idubasi: n'erinnya lya mwannyinaabwe yali 
Kazzereruponi: 4 ne Penueri kitaawe wa Gedoli, ne Ezeri kitaawe wa 
Kusa. Abo be batabani ba Kuuli omubereberye wa Efulaasa, kitaawe wa 
Besirekemu. 5 Era Asukuli kitaawe wa Tekowa yalina abakazi babiri, 
Keera ne Naala. 6 Naala namuzaalira Akuzzamu, ne Keferi, ne Temeni, ne 
Kaakasutali. Abo be baali batabani ba Naala. 7 Ne batabani ba Keera ye 
Zeresi; Izukaali, ne Esunani. 8 Kakkozi n'azaala Anubu, ne Zobeba, n'enda 
za Akalukeri mutabani wa Kalumu. 9 Yabezi n'aba n'ekitiibwa okukira 
baganda be: nnyina n'amutuuma erinnya Yabezi, ng'ayogera nti Kubanga 
namuzaala lwa buyinike. 10 Yabezi n'akaabiriranga Katonda wa Isiraeri, 
ng'ayogera nti Singa ompeeredde ddala omukisa, n'ogaziya ensalo yange, 
era oba nga omukono gwo gunaabanga nange n'onkuuma obutalaba bubi, 


buleme okunnumya omwoyo! Katonda n'amuwa kye yasaba. 11 Kerubu 
muganda wa Suwa n'azaala Mekiri, eyali kitaawe wa Esutoni. 12 Esutuni 
n'azaala Besulafa, ne Paseya, ne Tekina kitaawe wa hvnakasi. Abo be 
basajja ab'e Leka. 13 Ne batabani ba Kenazi; Osiuueri ne Seraya: ne 
batabani ba Osunieri; Kasasi. 14 Myonosaayi n'azaala Ofula: Seraya 
n'azaala Yowaabu kitaawe wa Gekalasimu; kubanga baali bafundi. 15 Ne 
batabani ba Kalebu mutabani wal Yefune; Iru, Era, ne Naamu: ne batabani 
ba Era; ne Kenazi. 16 Ne batabani ba Yekalereri; Zifu, ne Zifa, ne Tiriya, 
ne Asaleri. 17 Ne batabani ba Ezula; Yeseri, ne Meredi, ne Eferi, ne 
Yaloni: oyo n'azaala Miryamu ne Sammayi, ne Isuba kitaawe wa 
Esutemoa. 18 Ne mukazi we Omuyudaaya n'azaala Yeredi kitaawe wa 
Gedoli, ne Keberi kitaawe wa Soko, ne Yekusyeri kitaawe wa Zanowa. 
Awo abo be batabani ba Bisiya muwala wa Falaawo, Meredi gwe yawasa. 
19 Ne batabani ba muka, Kodiya mwannyina Nakamu ye kitaawe wa 
Keyira Omugaluni, ne Esutemoa Omumaakasi. 20 Ne batabani ba Simoni; 
Amunoni, ne Linna, ne Benikanani, ne Tironi. Ne batabani ba Isi; Zokesi ne 
Benizokesi. 21 Batabani ba Seera mutabani wa Yuda; Eri kitaawe wa 
Leka, ne Laada kitaawe wa Malesa, n'ebika eby'ennyumba yaabo abaaluka 
bafuta ennungi, eby'ennyumba ya Asubeya; 22 ne Yokimu, n'abasajja ab'e 
Kozeba, ne Yowaasi, ne Salafu, abaafuganga mu Mowaabu, ne 
Yasubirekemu. Era ebigambo ebyo bya dda. 23 Abo be baali abajoona, era 
abaatuula mu Netayimu ne mu Gedera: eyo gye baabeeranga ne kabaka 
olw'omulimu gwe. 24 Batabani ba Simyoni: Nemweri, ne Yanini, Yalibu, 
Zeera, Sawuli: 25 Sallumu mutabani we, Mibusamu mutabani we, Misuma 
mutabani we. 26 Ne batabani ba Misuma; Kammweri mutabani we, 
Zakkuli mutabani we, Simeeyi mutabani we. 27 Simeeyi n'azaala abaana 
ab'obulenzi kkumi na mukaaga n'ab'obuwala mukaaga; naye baganda be 
tebaazaala baana bangi, so n'ekika kyabwe kyonna tekyayala okwenkana 
abaana ba Yuda. 28 Ne babeeranga e Beeruseba, ne Molada, ne 
Kazalusuali; 29 ne Biruka, ne Ezemu, ne Toladi; 30 Besweri ne Koluma, 
ne Zikulagi; 31 ne Besumalukabosi, ne Kazalususimu, ne Besubiri, ne 
Saalayimu. Ebyo bye byali ebibuga okutuusa Dawudi lwe yalya 
obwakabaka. 32 N'ebyalo byabwe byali Etamu, ne Ayini, Limmoni, ne 


Tokeni, ne Asani, ebibuga bitaano: 33 n'ebyalo byabwe byonna 
ebyetoolodde ebibuga ebyo okutuusa e Baali. Ago ge gaali amaka 
gaabwe, era bamanyi amannya ga bajjajjaabwe. 34 Ne Mesobabu, ne 
Yamuleki, ne Yosa mutabani wa Amaziya; 35 ne Yoweeri, ne Yeeku 
mutabani wa Yosibiya, mutabani wa Seraya, mutabani wa Asyeri; 36 ne 
Eriwenayi, ne Yaakoba, ne Yesokaya, ne Asaya, ne Adyeri, ne Yesimyeri, 
ne Benaya; 37 ne Ziza mutabani wa Sifi, mutabani wa Alloni, mutabani wa 
Yedaya, mutabani wa Simuli, mutabani wa Semaaya; 38 abo abaatuddwa 
amannya gaabwe baabanga bakulu mu bika byabwe: n'etmyumba za 
bajjajjaabwe ne zeeyongeranga nnyo. 39 Ne bajja awayingirwa mu Gedoli, 
ku luuyi lw'ekiwonvu olw'ebuvanjuba, okunoonyeza ebisibo byabwe 
omuddo. 40 Ne balaba omuddo omugimu omulungi, en ensi yali ngazi era 
ng'eteredde era nga mirembe; kubanga abaabeennga omwo olubereberye 
baali ba Kaamu. 41 Era abo abawandiikiddwa amannya gaabwe bajja ku 
mirembe gya Keezeekiya kabaka wa Yuda, ne balumba eweema zaabwe, 
n'Abamewuni abaalabikayo, ne baibazikiririza ddala, ne leero, ne babeera 
mu kifo kyabwe: kubanga ng'eriyo omuddo ogw'ebisibo byabwe. 42 Awo 
abamu ku bo, ku batabani ba Simyoni, abasajja ebikumi bitaano, ne 
bagenda ku lusozi Seyiri, aga baliaa abakulu baabwe Peratiya ne Neyaliya 
ne Lefaya ne Wuziyeeri, batabani ba Isi. 43 Ne bakuba ekitundu 
ky'Abamaleki ekyafikkawo ekyawona, ne babeera eyo ne leero. 


5:1 Ne batabani ba Lewubeeni omubereberye wa Isiraeri, (kubanga ye yali 
omubereberye; naye kubanga yayonooaa ekiriri kya kitaawe, 
eby'okuzaalibwa kwe okw'olubereberye batabani ba Yusufu mutabaai wa 
Isiraeri kyebaava babiweebwa; so taviibwako okubala amannya 
ng'oknzaalibwa okw'olubereberye bwe kwali. 2 Kubanga Yuda yasinga 
baganda be, era mu ye mwe mwava omulangira; naye' eby'okuzaalibwa 
okw'olubereberye byali bya Yusufu:) 3 batabani ba Lewubeeni 
omubereberye wa Isiraeri; Kanoki, ne Palu, Kezulooni, ne Kalumi. 4 
Batabani ba Yoweeri; S'emaaya mutabani we, Gogi mutabani we, Simeeyi 
mutabani we; 5 Mikka mutabani we, Leyaya mutabani we, Baali mutabani 
we; 6 Beera mutabani we, Tirugasupiruneseri kabaka We Bwasuli gwe 


yatwala nga musibe: ye yali omukulu w'Abalewubeeni. 7 Ne baganda be 
ng'enda zaabwe bwe zaali, okuzaalibwa kwabwe bwe kwabalibwa; 
omukulu Yeyeri, ne Zekkaliya, 8 ne Bera mutabani wa Azazi, mutabani 
wa Sema, mutabani wa Yoweeri eyabeeranga mu Aloweri, okutuusa e 
Nebo ne Baalumyoni: 9 n'ebuvanjuba yabeeranB"a okutuuka 
awayingirirwa mu ddungu okuva ku mugga Fulaati: kubanga ebisibo 
byabwe nga byeyongedde mu nsi ya Gireyaadi. 10 Awo ku mirembe gya 
Sawulo ne balwana n'abakaguli, ne battibwa n'omukono gwabwe ne 
babeeraaga mu weema zaabwe okubuna ensi yonna eri ku luuyi 
olw'ebuvanjuba olw'e Gireyaadi. 11 Awo batabani ba Gaadi ne babeeranga 
okuboolekera mu nsi y'e Basani okutuusa ku Saleka: 12 Yoweeri omukulu, 
ne Safamu ow'okubiri, ne Yanayi, ne Safati mu Basani: 13 ne baganda 
baabwe ab'omu nda za bajjajjaabwe; Mikayiri, ne Mesullamu, ne Seeba, ne 
Yolayi, ne Yakani, ne Ziya, ne Eberi, musanvu. 14 Abo be baali batabani 
ba Abikayiri mutabani wa Kuuli, mutabani wa Yalowa, mutabani wa 
Gireyaadi, mutabani wa Mikayiri, mutabani wa Yesisayi, mutabani wa 
Yakudo, mutabani wa Buzi; Abo be baali batabani ba Abikayiri mutabani 
wa Kuuli, mutabani wa Yalowa, mutabani wa Gireyaadi, mutabani wa 
Mikayiri, mutabani wa Yesisayi, mutabani wa Yakudo, mutabani wa Buzi; 
15 Aki mutabani wa Abudyeri, mutabani wa Guni, abakulu b'ennyumba za 
bajjajjaabwe. 16 Ne babeeranga mu Gireyaadi mu Basani, ne mu bibuga 
byako, ne mu byalo byonna ebiriraanye Saloni, okutuuka ku naslo zaabyo. 
17 Abo bonna baabalibwa ng'okuzaalibwa kwabwe bwe kwali ku mirembe 
gya Yosamu kabaka wa Yuda, ne ku mirembe gya Yerobowaamu kabaka 
wa Isiraeri. 18 Batabani ba Lewubeeni, n'aba Gaadi, n'ekitundu ky'ekika 
kya Manase, eky'abasajja abazira, abasajja abaayinza okukwata engabo 
n'ekitala, n'okulasa n'emitego, era ab'amagezi okulwana, baali obukumi 
buna mu enkumi nnya mu lusanvu mu nkaaga, abaayinza okutabaala. 19 
Ne balwana n'Abakaguli, ne Yetuli, ne Nafisi, ne Nodabu. 20 Ne 
bayambwa nga balwana nabo, Abakaguli ne bagabulwa mu mukono 
gwabwe ne bonna abaali nabo: kubanga baakaabirira Katonda mu lutalo, 
n'akkiriza okwegayirira kwabwe; kubanga baamwesiga. 21 Ne banyaga 
ebisibo byabwe; ku nyamira zaabwe obukumi butaano, ne ku ndiga 


obusiriivu bubiri mu obukumi butaano, ne ku ndogoyi enkumi bbiri, ne ku 
bantu kasiriivu. 22 Kubanga bangi abaagwa nga battiddwa kubanga olutalo 
lwava eri Katonda. Ne babeeranga mu kifo kyabwe okutuuka ku 
kutwalibwa. 23 Awo abaana b'ekitundu ky'ekika kya Manase ne 
babeeranga mu nsi: ne bayala okuva ku Basan ne batuuka ku 
Baalukerumooni ne Seniri n'olusozi Kerumooni. 24 Era bano be baali 
emitwe gy'ennyumba za bajjajjaabwe; Eferi, ne Isi, ne Eryeri, ne Azulyeri, 
ne Yeremiya, ne Kodaviya, ne Yakudyeri, abasajja ab'amaanyi abazira, 
abaatiikirivu, emitwe gy'ennyumba za bajjajjaabwe. 25 Ne basobya 
Katonda wa bajjajjaabwe, ne bagenda nga benda okugoberera bakatonda 
b'amawanga ag'omu nsi, Katonda be yazikiririza mu maaso gaabwe. 26 
Awo Katonda wa Isiraeri n'akubiriza omwoyo gwa Puli kabaka w'e 
Bwasuli n'omwoyo gwa Tirugasupiruneseri kabaka w’e Bwasuli, 
n'abatwala n'abaggyayo, Abalewubeeni n'Abagaadi n'ekitundu ky'ekika kya 
Manase n'abaleeta e Kala ne Kaboli, ne Kaala, n'eri omugga Gozani, ne 
leero. 


6:1 Batabani ba Leevi; Gerusoni, Kokasi, ne Merali. 2 Ne batabani ba 
Kokasi; Amulaamu, Izukali, ne Kebbulooni, ne Wuziyeeri. 3 N'abaana ba 
Amulaamu; Alooni ne Musa ne Miryamu. Ne batabani ba Alooni; Nadabu 
ne Abiku, Eriyazaali ne Isamaali. 4 Eriyazaali n'azaala Finekaasi, Finekaasi 
n'azaala Abisuwa; 5 Abisuwa n'azaala Bukki, Bukki n'azaala Uzzi; 6 Uzzi 
n'azaala Zeraluya, Zerakiya n'azaala Merayoosi; 7 Merayoosi n'azaala 
Amaliya, Amaliya n'azaala Akitubu; 8 Akitubu n'azaala Zadooki, Zadooki 
n'azaala Akimaazi; 9 Akimaazi n'azaala Azaliya, Azaliya n'azaala 
Yokanani; 10 Yokanani n'azaala Azaliya, (oyo ye yakolanga omulimu 
ogw'obwakabona mu nnyumba Sulemaani gye yazimba mu Y erusaalemi): 
11 Azaliya n'azaala Amaliya, Amaliya n'azaala Akitubu; 12 Akitubu 
n'azaala Zadooki, Zadooki n'azaala Sallumu; 13 Sallumu n'azaala Kirukiya, 
Kirukiya n'azaala Azaliya; 14 Azaliya n'azaala Seraya, Seraya n'azaala 
Yekozadaki; 15 Yekozadaki n'atwalibwa nga musibe, Mukama bwe 
yatwalira ddala Yuda ne Yerusaalemi nomukono gwa Nebukadduneeza. 
16 Batabani ba Leevi; Gerusomu, Kokasi, ne Merali. 17 Era gano ge 


mannya ga batabani ba Gerusomu; Libuni ne Simeeyi. 18 Ne batabani ba 
Kokasi ye Amulaamu ne Izukali ne Kebhuloon ne Wuziyeeri. 19 Batabani 
ba Merali; Makuli ne Musi. Era ebyo bye bika by'Abaleevi ng'enda za 
bajjajjaabwe bwe zaali. 20 Abaava ku Gerusomu; Libuni mutabani we, 
Yakasi mutabani we, Zimma mutabani we: 21 Yowa mutabani we, Iddo 
mutabani we, Zeera mutabani we, Yeaserayi mutabani we. 22 Batabani ba 
Kokasi; Amminadaabu mutabani we, Koola mutabani we, Assiri mutabani 
we; 23 Erukaana Emutabani we, ne Ebiyasaafu mutabani we, ne Assiri 
mutabani we; 24 Takasi mutabani we, Uliyeri mutabani we, Uzziya 
mutabani we, ne Sawuli mutabani we. 25 Ne batabani ba Erukaana; 
Amasayi, ne Akimosi. 26 N'ebya Erukaana: batabani ba Erukaana; Zofayi 
mutabani we, ne Nakasi mutabani we; 27 Eriyaabu mutabani we, 
Yerokamu mutabani we, Erukaana mutabani we. 28 Ne batabani ba 
Samwiri; omubereberye Yoweeri, n'ow'okubiri Abiya. 29 Bataban ba 
Merali; Makuli, Libuni mutabani we, Simeeyi mutabani we, Uzza 
mutabani we; 30 Simeeya mutababi we, Kaggiya mutabani we, Asaya 
mutabani we. 31 Era Dawudi be yafuula abakulu b'omulimu ogw'okutimba 
mu nnyumba ya Mukama, essanduuko ng'emaze okuwummula, be bano. 
32 Ne baweereza n'ennyimba mu maaso g'ennyumba ey'eweema 
ey'okusisinkanirangamu okutuusa Sulemaani lwe yamala okuzimba 
ennyumba ya Mukama mu Yerusaalemi: ne beesibira omulimu gwabwe 
ng'ebisanja byabwe bwe byali. 33 Era bano be beesibiranga ne batabani 
baabwe. Ku batabani b'Abakokasi: Kemani omuyimbi, mutabani wa 
Yoweeri, mutabani wa Samwiri; 34 mutabani wa Erukaana, mutabani wa 
Yerokamu, mutabani wa Eriyeri, mutabani wa Toowa; 35 mutabani wa 
Zufu, mutabani wa Erukaana, mutabani wa Makasi, mutabani wa Amasayi; 
36 mutabani wa Erukaana, mutabani wa Yoweeri, mutabani wa Azaliya, 
mutabani wa Zeffaniya; 37 mutabani wa Takasi, mutabani wa Assiri, 
mutabani wa Ebiyasaafu, mutabani wa Koola; 38 mutabani wa Izukali, 
mutabani wa Kokasi, mutabani wa Leevi, mutabani wa Isiraeri. 39 Ne 
muganda we Asafu, eyayimiriranga ku mukono gwe ogwa ddyo, Asafu 
mutabani wa Berekiya, mutabani wa Simeeya; 40 mutabani wa Mikayiri, 
mutabani wa Baaseya, mutabani wa Malukiya; 41 mutabani wa Esuni, 


mutabani wa Zeera, mutabani wa Adaaya; 42 mutabani wa Esani, 
mutabani wa Zimma, mutabani wa Simeeyi; 43 mutabani wa Yakasi, 
mutabani wa Gerusomu, mutabani wa Leevi. 44 Ne ku mukono gwabwe 
ogwa kkono baganda baabwe batabani ba Merali: Esani mutabani wa Kiisi, 
mutabani wa Abudi, mutabani wa Malluki; Ne ku mukono gwabwe ogwa 
kkono baganda baabwe batabani ba Merali: Esani mutabani wa Kiisi, 
mutabani wa Abudi, mutabani wa Malluki; 45 mutabani wa Kasukabiya, 
mutabani wa Amaziya, mutabani wa Kirukiya; 46 mutabatu wa Amuzi, 
mutabani wa Bani, mutabani wa Semeri; 47 mutabani wa Makuli, 
mutabani wa Musi, mutabani wa Merali, mutabani wa Leevi. 48 Ne 
baganda baabwe Abaleevi ne bateekerwawo okuweereza kwonna 
okw'omu weema ey'ennyumba ya Katonda. 49 Naye Aloon ne batabani 
be, ne baweerangayo ku kyoto ebiweebwayo ebyokebwa ne ku kyoto 
eky'okwoterezangako obubaane, olw'omulimu gwonna ogw'omu kifo 
ekitukuvu ennyo, n'okutangiriranga Isiraeri, nga byonna bwe biri Musa 
omuddu wa Katonda bye yalagira. 50 Era bano be batabani ba Alooni; 
Eriyazaali mutabani we, Finekaasi mutabani we, Abisuwa mutabani we; 51 
Bukki mutabani we, Uzzi mutabani we, Zerakiya mutabani we; 52 
Merayoosi mutabani we, Amaliya mutabani we, Akitubu mutabani we; 53 
Zadooki mutabani we, Akimaazi mutabani we. 54 Era bino bye bifo 
byabwe eby'okubeeramu, ng'ensiisira zaabwe bwe zaali mu nsalo zaabwe: 
ne bawa batabani ba Alooni, ab'oku nda z'Abakokasi, kubanga abo akalulu 
be kaasooka okugwiira, 55 abo ne babawa Kebbulooni mu nsi ya Yuda, 
n'ebyalo byakyo ebikyetoolodde: 56 naye ennimiro ez'oku kibuga n'ebyalo 
byako, ne babiwa Kalebu mutabani wa Ye fune. 57 Ne batabani ba Alooni 
ne babawa ebibuga eby'okuddukiramu, Kebbulooni; era ne Libuna n'ebyalo 
byako, ne Yattiri, ne Esutemoa n'ebyalo byako; 58 ne Kireni n'ebyalo 
byako, Debiri n'ebyalo byako 59 ne Asani n'ebyalo byako, ne Besusemesi 
n'ebyalo byako; 60 n'ebyaggibwa ku kika kya Benyamini; Geba n'ebyalo 
byako, ne Allemesi n'ebyalo byako, ne Anasosi n'ebyalo byako. Ebibuga 
byabwe byonna okubuna enda zaabwe zonna byali ebibuga kkumi na 
bisatu. 61 Ne batabani ba Kokasi abalala ne baweebwa n'obululu ebibuga 
kkumi ebyaggibwa ku nda y'ekika, ku kitundu ky'ekika, ekitundu kya 


Manase. 62 Ne batabani ba Gerusomu ng'enda zaabwe bwe zaali ne 
baweebwa ebibuga kkumi na bisatu, ebyaggibwa ku kika kya Isakaali ne 
ku kika kya Aseri ne ku kika kya Nafutaali ne ku kika kya Manase mu 
Basani. 63 Batabani ba Merali ne baweebwa n'obululu ng'enda zaabwe 
bwe zaali ebibuga kkumi na bibiri, ebyaggibwa ku kika kya Lewubeen ne 
ku kika kya Gaadi ne ku kika kya Zebbulooni. 64 Abaana ba Isiraeri ne 
bawa Abaleevi ebibuga n'ebyalo byabyo. 65 Ne bawa n'obululu ebibuga 
ebyaggibwa ku kika ky'abaana ba Yuda ne ku kika ky'abaana ba Simyoni 
ne ku kika ky'abaana ba Benyamini, biibino ebyatuddwa amannya gaabyo. 
66 Era enda ezimu ez'oku batabani ba Kokasi baalina ebibuga eby'oku 
nsalo zaabwe ebyaggibwa ku kika kya Efulayimu. 67 Ne babawa ebibuga 
eby'okuddukiramu, Sekemu mu nsi ey'ensozi eya Efulayimu n'ebyalo 
byako: ne Gezeri n'ebyalo byako; 68 ne Yokumyamu n'ebyalo byako, ne 
Besukolooni n'ebyalo byako; 69 ne Ayalooni n'ebyalo byako, ne 
Gasulimmoni n'ebyalo byako: 70 n'ebyaggibwa ku kitundu ky'ekika kya 
Manase; Aneri n'ebyalo byako, ne Biryamu n'ebyalo byako, okuba eby'abo 
abasigaddewo ku nda ya batabani ba Kokasi. 71 Batabani ba Gerusomu ne 
baweebwa ebyaggibwa ku nda y'ekitundu ky'ekika kya Manase, Golani mu 
Basani n'ebyalo byako, ne Asutaloosi n'ebyalo byako: 72 n'ebyaggibwa ku 
kika kya Isakaali; Kedesi n'ebyalo byako, Daberasi n'ebyalo byako, 73 ne 
Lamosi n'ebyalo byako, ne Anemu n'ebyalo byako: 74 ne ku kika kya 
Aseri; Masali n'ebyalo byako, ne Abudoni n'ebyalo byako; 75 ne Kukoki 
n'ebyalo byako, ne Lekobu n'ebyalo byako: 76 ne ku kika kya Nafutaali; 
Kedesi eky'omu Ggaliraaya n'ebyalo byako, ne Kammoni n'ebyalo byako, 
ne Kiriyasayimu n'ebyalo byako. 77 N'Abaleevi abasigaddewo, batabani ba 
Merali, ne baweebwa ebyaggibwa ku kika kya Zebbulooni, Limmono 
n'ebyalo byako, Taboli n'ebyalo byako: 78 era emitala wa Yoludaani e 
Yeriko, ku luuyi lwa Yoludaani olw'ebuvanjuba, ne baweebwa 
ebyaggibwa ku kika kya Lewubeeni, Bezeri ekiri mu ddungu n'ebyalo 
byako, ne Yaza n'ebyalo byako, 79 ne Kedemosi n'ebyalo byako, ne 
Mefaasi n'ebyalo byako: 80 n'ebyaggibwa ku kika kya Gaadi; Lamosi ekiri 
mu Gireyaadi n'ebyalo byako, ne Makanayimu n'ebyalo byako, 81 ne 
Kesuboni n'ebyalo byako, ne Yazeri n'ebyalo byako. 


7:1 N'ebyaggibwa ku batabaai ba Isakaali; Tola, ne Puwa, Yasubu, ne 
Simuloni, bina. 2 Ne batabani ba Tola; Uzzi ne Lefaya, ne Yeryeri, ne 
Yamayi, ne Ibusamu, ne Semweri, emitwe gy'ennyumba za bajjajjaa bwe, 
aba Tola; abasajja ab'amaanyi abazira mu mirembe gyabwe: ku mirembe 
gya Dawudi omuwendo gwabwe gwali obukumi bubiri mu enkumi bbiri 
mu lukaaga. 3 Ne batabani ba Uzzi; Izulakiya: ne batabani ba Izulakiya; 
Mikayiri, ne Obadiya, ne Yoweeri, Issiya, bataano; bonna basajja bakulu. 4 
Era ag'okuzaalibwa kwabwe bwe kwali, ng'ennyumba za bajjajjaabwe bwe 
zaali, ebibiina by'omu ggye byali wamu nabo olw'okulwana, obukumi 
busatu mu kakaaga: kubaaga baalina abakazi bangi n'abaana baagi. 5 Ne 
baganda baabwe bonna, ab'omu luggya lwa Isakaali, nga babalibwa 
ng'okuzaalibwa kwabwe bwe kwali, abasajja ab'amaanyi abazira, baali 
obukumi munaana mu kasanvu. 6 Batabani ba Beayamini; Bera, ne Bekeri, 
ne Yediyayeri, basatu. 7 Ne batabani ba Bera; Ezuboni, ne Uzzi, ne 
Wuziyeeri, ne Yerimosi, ne Iri, bataano; emitwe gy'ennyumba za 
bajjajjaabwe, abasajja ab'amaanyi abazira; era baabalibwa ng'okuzaalibwa 
kwabwe bwe kwali, obukumi bubiri mu enkumi bbiri mu amakumi asatu 
mu bana. 8 Ne batabani ba Bekeri; Zemira, ne Yowaasi, ne Eryeza, ne 
Eriwenayi, ne Omuli, ne Yeremosi, ne Abiya, ne Anasosi, ne Alemesi. Abo 
bonna baali batabani ba Bekeri. 9 Era baabalibwa ng'okuzaalibwa kwabwe 
bwe kwali, nga bwe baaliraana, emitwe gy'ennyumba za bajjajjaabwe, 
abasajja ab'amaanyi abazira, obukumi bubiri mu ebikumi bibiri. 10 Ne 
batabani ba Yediyayeri; Birukani; ne batabani ba Biruhani; Yewusi, ne 
Benyamini, ne Ekudi, ne Kenaana, ne Zesani, ne Talusiisi, ne Akisakali. 11 
Abo bonna baali baana ba Yediyayeri, ng'emitwe gy'ennyumba za 
bajjajjaabwe bwe gyali, abasajja ab'amaanyi abazira, kakumi mu kasanvu 
mu ebikumi bibiri, abayinza okutabaala mu ggye okulwana. 12 Suppimu 
naye, ne Kuppimu, batabani ba Iri, Kusimu, batabani ba Akeri. 13 Batabani 
ba Nafutaali; Yaziyeri, ne Gutu, ne Yazeri, ne Sallumu, batabani ba 
Biruka. 14 Batabani ba Manase; Asuliyeri mukazi we gwe yazaala: 
(muzaana we Omwalamu yazaala Makiri kitaawe wa Gireyaadi: 15 
Makiri nawasa omukazi ow'oku Kuppimu ne Suppimu, erinnya lya 
muganda we Maaka;) n'erinnya ly'ow'okubiri lyali Zerofekadi: Zerofekadi 


n'azaala abaana ba buwala. 16 Maaka muka Makiri n'azaala omwana 
ow'obulenzi, n'amutuuma erinnya lye Peresi; n'erinnya lya muganda we 
lyali Seresi; ne batabani be Ulamu ne Lakemu. 17 Ne batabani ba Ulamu; 
Bedani. Abo be baali batabani ba Gireyaadi mutabani wa Makiri, mutabani 
wa Manase. 18 Ne mwannyina Kammolekesi n'azaala Isukodi, ne 
Abiezeri, ne Makula. 19 Ne batabani ba Semida ye Akyani, ne Sekemu, ne 
Liki, ne Aniyamu. 20 Ne batabani ba Efulayimu; Susera, ne Beredi 
mutabani we, ne Takasi mutabani we, ne Ereyadda mutabani we, ne Takasi 
mutabani we, 21 ne Zabadi mutabani we, ne Susera mutabani we, ne Ezeri, 
ne Ereyaddi, abasajja ab'e Gaasi abaazaalibwa mu nsi be batta, kubanga 
baaserengeta okubaggyako ebisibo byabwe. 22 Efulayimu kitaabwe 
n'akungubagira ennaku nnyingi, baganda be ne bajja okumukubagiza. 23 
N'ayingira eri mukazi we n'aba olubuto n'azaala omwana ow'obulenzi, 
n'amutuuma erinnya lye Beriya, kubanga ab'omu nnyumba ye baalaba 
akabi. 24 Ne muwala we yali Seera, eyazimba Besukoloni, ekya wansi 
n'eky'engulu, ne Uzze nuseera. 25 Ne Leefa ye yali mutabani we, ne 
Lesefu, ne Teera mutabani we, ne Takani mutabani we; 26 Ladani 
mutabani we, Ammikudi mutabani we, Erisaama mutabani we; 27 Nuni 
mutabani we, Yoswa mutabani we. 28 N'ebifo byabwe bye baalya era bye 
baabeerangamu bye bino; Beseri n'ebibuga byako, n'ebuvanjuba Naalani, 
n'ebugvanjuba Gezeri, n'ebibuga byako; era ne Sekemu n'ebibuga byako, 
okutuusa ku Azza n'ebibuga byako: 29 n'awali ensalo ez'abaana ba Manase 
Besuseyani n'ebibuga byako, Taanaki n'ebibuga byako, Megiddo n'ebibuga 
byako, Doli n'ebibuga byako. Omwo abaana ba Yusufu mutabani wa 
Isiraeri mwe baabeeranga. 30 Batabani ba Aseri; Imuna, ne Isuva, ne Isuvi, 
ne Beriya; ne Seera mwannyinaabwe. 31 Ne batabani ba Beriya; Keberi, ne 
Malukiyeeri, ye kitaawe wa Biruzayisi. 32 Keberi n'azaala Yafuleti, ne 
Somera, ne Kosamu, ne Suwa, mwannyinaabwe. 33 Ne batabani ba 
Yafuleti; Pasaki, ne Bimukali, ne Asuvasi. Abo be baana ba Yafuleti. 34 
Ne batabani ba Semeri: Aki, ne Loga, Yekubba, ne Alamu. 35 Ne batabani 
ba Keremu muganda we; Zofa, ne Imuna, ne Seresi, ne Amali. 36 Batabani 
ba Zofa; Suwa, ne Kaluneferi; ne Swali, ne Beri, ne Imula; 37 Bezeri, ne 
Kodi, ne Samma, ne Sirusa, ne Isulani, ne Beera. 38 Ne batabani ba 


Yeseri; Yefune, Pisupa, ne Ala. 39 Ne batabani ba Ulla; Ala, ne Kanyeri, 
ne Liziya. 40 Abo bonna baali baana ba Aseri, emitwe gy'ennyumba za. 
bajjajja baabwe, abasajja abazira abalonde ab'amaanyi, ab'olubereberye mu 
bakulu. N'omuwendo gwabwe ogwabalibwa ng'okuzaalibwa kwabwe bwe 
kwali, olw'okukola omulimu ogw'okulwana, gwali abasajja obukumi bubiri 
mu kakaaga. 


8:1 Ne Benyamini n'azaala Bera omubereberye we, Asuberi ow'okubiri, ne 
Akala ow'okusatu; 2 Noka ow'okuna, ne Lafa ow'okutaano. 3 Ne Bera 
yalina batabani be, Addali, ne Gera, ne Abikudi; 4 ne Abisuwa, ne 
Naamani, ne Akowa; 5 ne Gera, ne Sefufani, ne Kulamu 6 Era bano be 
batabani ba Ekudi: gino gye mitwe gy'ennyumba za bajjajjaabwe ez'abo 
abaali mu Geba, ne babatwala e Manakasi nga basibe: 7 ne Naamani ne 
Akiya ne Gera n'abatwala nga basibe; n'azaala Uzza ne Akikudi. 8 
Sakalayimu n'azaala abaana mu nnimiro ya Mowaabu bwe yamala 
okubasindika; Kusimu ne Baala be baali bakazi be. 9 N'azaala mu Kodesi 
mukazi we Yobabu, ne Zibiya, ne Mesa, ne Malukamu; 10 ne Yewuzi, ne 
Sakiya, ne Miruma. Abo be baali batabani be, emitwe gy'ennyumba za 
bajjajjaabwe. 11 N'azaala mu Kusimu Abitubu ne Eru paali. 12 Ne 
batabani ba Erupaali; Eberi ne Misamu ne Semedi, eyazimba Ono ne 
Loodi, wamu n'ebibuga byako: 13 ne Beriya ne Sema, emitwe 
gy'ennyumba za bajjajjaabwe ez'abo abaabeeranga e Ayalooni, abaagoba 
abo abaali e Gaasi; 14 ne Akiyo, Sasaki, ne Yeremosi; 15 ne Zebadiya, ne 
Aladi, ne Ederi; 16 ne Mikayiri, ne Isupa, ne Yoka, batabani ba Beriya; 17 
ne Zebadiya, ne Mesullamu, ne Kizuki, ne Keberi; 18 ne Isumerayi, ne 
Izuliya, ne Yobabu, batabani ba Erupaali; 19 ne Yakimu, ne Zikuli, ne 
Zabudi; 20 ne Eryenayi, ne Ziresayi, ne Eryeri; 21 ne Adaaya, ne Beraya, 
ne Simulasi, batabani ba Simeeyi; 22 ne Isupani, ne Eberi, ne Eryeri; 23 ne 
Abudoni, ne Zikuli, ne Kanani; 24 ne Kananiya, ne Eramu, ne Anusosiya; 
25 ne Ifudeya, ne Penueri, batabani ba Sasaki; 26 ne Samuserayi, ne 
Sekaliya, ne Asaliya; 27 ne Yaalesiya, ne Eriya, ne Zikuli, batabani ba 
Yerokamu. 28 Abo be baali emitwe gy'ennyumba za bajjajjaabwe! 
okubuna emirembe gyabwe, abasajja abakulu: abo baabeeranga mu 


Yerusaalemi. 29 Era kitaawe wa Gibyoni n'abeeranga mu Gibyoni, Yeyeri, 
mukazi we erinnya lye Maaka: 30 ne mutabani we omubereberye Abudoni, 
ne Zuuli, ne Kisi, ne Baali, ne Nadabu; 31 ne Gedoli, ne Akiyo, ne 
Zekeeri. 32 Mikuloosi n'azaala Simeeya. Era nabo baabeeranga ne 
baganda baabwe e Yerusaalemi, okwolekera baganda baabwe. 33 Neeri 
n'azaala Kisi; Kiisi n'azaala Sawulo; Sawulo n'azaala Yonasaani, ne 
Malukisuwa, ne Abinadabu, ne Esubaali. 34 Era Meribubaali ye yali 
mutabani wa Yonasaani; Meribubaali n'azaala Mikka. 35 Ne batabani ba 
Mikka; Pisoni, ne Mereki, ne Taleya, ne Akazi. 36 Akazi n'azaala 
Yekoyaada; Yekoyaada n'azaala Alemesi, ne Azumavesi, ne Zimuli; 
Zimuli n'azaala Moza: 37 ne Moza n'azaala Bineya; Lafa ye yali mutabani 
we, Ereyasa mutabani we, Azeri mutabani we: 38 Azeri n'azaala batabani 
be mukaaga, amannya gaabwe gaagano; Azulikamu, Bokeru, ne Isimaeri, 
ne Seyaliya, ne Obadiya, ne Kanani. Abo bonna baali batabani ba Azeri. 39 
Ne batabani ba Eseki muganda we; Ulamu omubereberye we, Yewusi 
ow'okubiri, ne Erifereti ow'okusatu. 40 Ne batabani ba Ulamu ne baba 
basajja ab'amaanyi abazira, abalasi, era baalina batabani baabwe bangi, 
n'abazzukulu, kikumi mu ataano. Abo bonna baali ku batabani ba 
Benyamini. 


9:1 Awo Isiraeri yenna ne babalibwa ng'okuzaalibwa kwabwe bwe kwali; 
era, laba, kwawandiikibwa mu kitabo kya bassekabaka ba Isiraeri: Yuda 
n'atwalibwa e Babulooni nga basibe olw'okusobya kwabwe. 2 Awo abantu 
abaasooka okubeera mu bifo byabwe bye baalya mu bibuga byabwe be 
bano, Isiraeri, bakahena; Abaleevi, n'Abanesinimu. 3 Ne mu Yerusaalemi 
ne mubeeramu ku baana ba Yuda, ne ku baana ba Benyamini, ne ku baana 
ba Efulayimu ne Manase; 4 Usayi mutabani wa Ammikudi, mutabani wa 
Omuli, mutabani wa Imuli, mutabani wa Bani, ow'oku baana ba Pereezi 
mutabani wa Yuda. 5 Ne ku Basiiro; Asaya omubereberye, ne batabani be. 
6 Ne ku batabani ba Zeera; Yeweri, ne baganda baabwe, lukaaga mu 
kyenda. 7 Ne ku batabani ba Benyamini; Sallu mutabani wa Mesullamu, 
mutabani wa Kodaviya, mutabani wa Kassenuwa; 8 ne Ibuneya mutabani 
wa Yerokamu, ne Era mutabani wa Uzzi, mutabani wa Mikuli, ne 


Mesullamu mutabani wa Sefatiya, mutabani wa Leweri, mutabani wa 
Ibuniya; 9 ne baganda baabwe ng'okuzaalibwa kwabwe bwe kwali, Iwenda 
mu lataano mu mukaaga. Abasajja abo bonna nga mitwe gya nnyumba za 
bajjajjaabwe, ng'ennyumba za bajjajjaabwe bwe zaali. 10 Ne ku bakabona; 
Yedaya, ne Yekoyalibu, Yakini; 11 ne Azaliya mutabani wa Kirukiya, 
mutabani wa Mesulamu, mutabani wa Zadooki, mutabani wa Merayoosi, 
mutabani wa Akituubu, omukulu w'ennyumba ya Katonda; 12 ne Adaaya 
mutabani wa Yerokamu, mutabani wa Pasukuli, mutabani wa Malukiya, ne 
Maasayi mutabani wa Adyeri, mutabani wa Yazera, mutabani wa 
Mesullamu, mutabani wa Mesiremisi, mutabani wa Immeri; 13 ne baganda 
baabwe emitwe gy'ennyumba za bajjajjaabwe, lukumi mu lusanvu mu 
nkaaga; abasajja abaayinziza ddala omulimu ogw'okuweereza mu 
nnyumba ya Katonda. 14 Ne ku Baleevi; Semaaya mutabani wa Kassubu, 
mutabani wa Azulikamu, mutabani wa Kasabiya ow'oku batabani ba 
Merali: 15 ne Bakubakkali, Keresi, ne Galali, ne Mattaniya mutabani wa 
Mikka, mutabani wa Zikuli, mutabani wa Asafu; 16 ne Obadiya mutabani 
wa Semaaya, mutabani wa Galali, mutabani wa Yedusuni, ne Berekiya 
mutabani wa Asa, mutabani wa Erukaana, eyabeeranga mu byalo 
leby'Abanetofa. 17 N'abaggazi; Sallumu, ne Akkubu, ne Talumoni, ne 
Akimani, ne baganda baabwe: Sallumu ye yali omukulu; 18 edda 
abaalindiriranga mu mulyango gwa kabaka ebuvanjuba; be baali abaggazi 
ab'olusiisira Iw'abaana ba Leevi. 19 Ne Sallumu mutabani wa Koole, 
mutabani wa Ebiyasaafu, mutabani wa Koola, ne baganda be ab'omu 
nnyumba ya kitaawe, Abakoola, be baalabirira omulimu ogw'okuweereza, 
abaggazi b'enzigi z'eweema: ne bajjajjaabwe be baabanga abakuiu 
b'olusiisira lwa Mukama, abaggazi b'omulyango; 20 ne Finekaasi mutabani 
wa Eriyazaali ye yabanga omukulu waabwe mu biro eby'edda, era 
Mukama yabanga naye. 21 Zekkaliya mutabani wa Meseremiya ye yali 
omuggazi ow'oku luggi lw'eweema ey'okusisinkanirangamu. 22 Abo bonna 
abaalondebwa okuba abaggazi ku nzigi baali ebikumi bibiri mu kkumi mu 
babiri. Abo baabalibwa ng'okuzaalibwa kwabwe bwe kwali mu byalo 
byabwe, Dawudi ne Samwiri nnabbi be baayawulira omulimu gwabwe 
ogwateekebwawo. 23 Awo bo n'abaana baabwe ne baba n'omulimu 


ogw'okulabirira enzigi z'ennyiunba ya Mukama, ennyumba ey'eweema, mu 
bisanja. 24 Abaggazi baabeeranga ku njuyi ennya, ebuvanjuba 
n'ebugwanjuba n'obukiika obwa kkono n'obuluika obwa ddyo. 25 Ne 
baganda baabwe mu byalo byabwe baali ba kujjanga nga wayiseewo 
ennaku musanvu buli kiseera okubeera awamu nabo: 26 kubanga abaggazi 
abana abaasinga obukulu, Abaleevi, baalina omulimu ogwateekebwawo, 
nga be bakulu b'enju era ab'amawanika mu nnyumba ya Katonda. 27 Ne 
basula okwetooloola ennyumba ya Katonda, kubanga be baakwasibwa 
omulimu ogw'okugikuuma, n'okugiggulawo buli nkya nga gwe mulimu 
gwabwe. 28 Era abamu ku bo ne bakwasibwa ebintu ebiweereza 
okubikuuma; kubanga bwe byayingizibwanga ne bibalibwanga, era bwe 
byafulumizibwanga ne bibalibwanga. 29 Era abamu ku bo ne balagirwa 
okulabirira ebikoza emirimu n'ebintu byonna eby'omu watukuw, n'obutta 
obulungi, n'omwenge, n'amafuta, n'omugavu, n'eby'akaloosa. 30 Era abamu 
ku baana ba bakabona ne balongoosanga kalifuwa ow'eby'akaloosa. 31 Ne 
Mattisiya, omu ku Baleevi, omubereberye wa Sallumu Omukoola, ye 
yalina omulimu ogwateekebwawo ogw'okulabirira ebyo ebyasiikirwanga 
mu mmumbiro. 32 Era abamu ku baganda baabwe ku baana ba 
b'Abakokasi be baalabiriranga emigaati egy'okulaga, okugirongoosanga 
buli ssabbiiti. 33 Era bano be bayimbi, emitwe gy'ennyumba za 
bajjajjaabwe ez'Abaleevi, abaasula mu nju era abaasonyiyibwa okuweereza 
okulala: kubanga baakolanga omulimu gwabwe emisana n'ekiro. 34 Abo 
be baali emitwe gy'ennyumba za bajjajjaabwe ez'Abaleevi, okubuna 
emirembe gyabwe, abasajja abasinga obukulu: abo baabeeranga e 
Yerusaalemi. 35 Ne kitaawe wa Gibyoni n'abeeranga mu Gibyoni, 
Yeyeeri, mukazi we erinnya lye Maaka: 36 ne mutabani we omubereberye 
Abudoni, ne Zuuli, ne Kiisi, ne Baali, ne Neeri, ne Nadabu; 37 ne Gedoli, 
ne Akiyo, ne Zekkaliya, ne Mikuloosi. 38 Mikuloosi n'azaala Simeyamu. 
Era nabo ne babeeranga ne baganda baabwe e Yerusaalemi, nga boolekera 
baganda baabwe. 39 Neeri n'azaala Kiisi; Kiisi n'azaala Sawulo; Sawulo 
n'azaala Yonasaani, ne Malukisuwa, ne Abinadabu, ne Esubaali. 40 Ne 
Meribubaali ye yali mutabani wa Yonamani; Meribubaali n'azaala Mikka. 
41 Ne batabani ba Mikka; Pisoni, ne Mereki, ne Taleya, ne Akazi. 42 


Akazi n'azaala Yala; Yala nazaala Alemesi, ne Azumavesi, ne Zimuli; 
Zimuli nazaala Moza; 43 Moza n'azaala Bineya; ne Lefaya nutabani we, 
Ereyaasa mutabani we, Azeri mutabani we; 44 Azeri n'azaala batabani be 
mukaaga, amanya gaabwe gaagano; Azulikamu, Bokeru, ne Isimaeri, ne 
Seyaliya, ne Obadiya, ne Kanani: abo be baali batabani ba Azeri. 


10:1 Awo Abafirisuuti ne balwana ne Isiraeri: abasajja ba Isiraeri e 
badduka Abafirisuuti ne bagwanga battiddwa ku lusozi Girubowa. 2 
Abafirisuuti ne bacocca Sawulo ne batabani be; Abafirisuuti ne batta 
Yonasaani, ne Abinadaabu, ne Malukisuwa, batabani ba Sawulo. 3 Awo 
olutalo Sawulo ne lumugendera bubi, abalasi ne bamutuukako; 
neyeeraliikirira olw'abalasi. 4 Awo Sawulo n'agamba oyo eyatwalanga 
ebyokulwanyisa bye nti Sowola ekitala kyo onfumitire ddala nakyo; abatali 
bakomole abo baleme okujja ne banswaza. Naye eyatwalanga 
ebyokulwanyisa bye n'agaana; kubanga yarya nnyo. Sawulo kyeyava 
addira ekitala kye n'akigwako. 5 Awo eyatwalanga ebyokulwanyisa bye 
bwe yalaba Sawulo ng'afudde, era naye n'agwa ku kitala kye n'afa. 6 
Sawulo n'afa bw'atyo ne batabani be bonsatule; n'ab'omu nnyumba ye 
bona ne bafiira wamu. 7 Awo abasajja bonna aba Isiraeri abaali mu 
kiwonvu bwe baalaba nga badduse, era nga Sawulo ne batabani be 
bafudde, ne baleka ebibuga byabwe ne badduka; Abafirisuuti ne bajja ne 
babibeeramu. 8 Awo olwatuuka olw'okubiri, Abafirisuuti bwe bajja 
okwambula abattiddwa, ne basanga Sawulo ne batabani be nga bagudde 
ku lusozi Girubowa. 9 Ne bamwambula, ne baddira omutwe gwe 
n'ebyokulwanyisa bye, ne batuma mu nsi y'Abafirisuuti enjuyi zonna, 
okutwala ebigambo ebyo eri ebifaananyi byabwe, n'eri abantu. 10 Ne 
bateeka ebyokulwanyisa bye mu ssabo lya bakatonda baabwe, ne basimba 
omutwe gwe mu ssabo lya Dagoni. 11 Awo ab'e Yabesugireyaadi bonna 
bwe baawulira byonna Abafirisuuti bye bakoze Sawulo, 12 abazira bonna 
ne bagolokoka ne baggyayo omulambo gwa Sawulo n'emirambo gya 
batabani be, ne bagireeta e Yabesi, ne baziika amagumba gaabwe wansi 
w'omwera e Yabesi, ne basiibira ennaku musanvu. 13 Bw'atyo Sawulo 
n'afa olw'okusobya kwe kwe yasobya Mukama, olw'ekigambo kya 


Mukama ky'ataakwata; era kubanga yalagulwa eri eyaliko omuzimu, 
okumubuulizaamu, 14 n'atalagulwa eri Mukama: kyeyava amutta, n'akyusa 
obwakabaka eri Dawudi mutabani wa Yese. 


11:1 Awo Abaisiraeri bonna ne bakunygaanira eri Dawudi e Kebbulooni, 
nga boogera nti Laba, tuli ba ku magumba go na mubiri gwo. 2 Mu biro 
eby'edda Sawulo bwe yali nga ye kabaka, ggwe wafulumyanga n'oyingiza 
Isiraeri: Mukama Katonda wo n'akugamba nti Ggwe olirunda abantu bange 
Isiraeri, era ggwe oliba omulangira w'abantu bange Isiraeri. 3 Awo 
abakadde bonna aba Isiraeri ne bajja eri kabaka e Kebbulooni; Dawudi 
n'alagaana nabo endagaano e Kebbulooni mu maaso ga Mukama; ne 
bafuka ku Dawudi amafuta okuba kabaka wa Isiraeri, ng'ekigambo kya 
Mukama bwe kyali mu mukono gwa Samwiri. 4 Awo Dawudi ne Isiraeri 
yenna ne bagenda e Yerusaalemi (ye Yebusi;) era Abayebusi, be b'omu nsi 
eyo, baali eyo. 3 Awo Abayebusi ne bagamba Dawudi nti Tojja kuyingira 
muno. Naye Dawudi n'amenya ekigo kye Sayuuni; ekyo kye kibuga kya 
Dawudi. 6 Dawudi n'ayogera nti Buli anaasooka okugoba Abayebusi ye 
aliba omukulu era omwami. Awo Yowaabu mutabani sva Zeruyiya 
n'asooka okulinnya, n'afuuka mukulu. 7 Dawudi n'abeera mu kigo; 
kyebaava bakiyita ekibuga kya Dawudi. 8 N'azimba ekibuga enjuyi zonna, 
okuva e Miiro n'enjuyi zonna: Yowaabu n'addaabiriza ebitundu by'ekibuga 
ebyasigalawo. 9 Dawudi ne yeeyongerayongeranga okuba omukulu; 
kubanga Mukama ow'eggye ng'ali naye. 10 Era bano be baasinga obukulu 
mu bazira Dawudi be yalina, abeeraga nga ba maanyi eri ye mu 
bwakabaka bwe wamu ne Isiraeri yenna, okumufuula kabaka, ng'ekigambo 
kya Mukama bwe kyali ekya Isiraeri. 11 Era guno gwe muwendo 
gw'ab'amaanyi Dawudi be yalina: Yasobeyamu, omwana w'Omukakumoni, 
omukulu w'abo amakumi asatu: yayimusa effumu lye okulwana n'ebikumi 
bisatu n'abatta omulundi gumu. 12 N'oluvannyuma lw'oyo Eriyazaali 
mutabani wa Dodo, Omwakowa, ow'oku basajja ab'amaanyi abasatu. 13 
Oyo yali wamu ne Dawudi e Pasudamnumu, era Abafirisuuti ne 
bakunygaanira eyo okulwana, awaali omusiri ogwa sayiri; abantu ne 
badduka mu maaso g'Abafirisuuti. 14 Ne bayimirira wakati mu nnimiro ne 


bagulwanirira, ne batta Abafirisuuti; Mukama n'abalokola n'okuwangula 
okukulu. 15 Awo abasatu ku bakulu amakumi asatu ne baserengeta eri 
olwazi eri Dawudi, mu mpuku ya Adulamu; eggye ly'Abafirisuuti nga 
basiisidde mu kiwonvu Lefayimu. 16 Era Dawudi yali ali ku kiddukiro mu 
biro ebyo, n'Abafirisuuti ab'omu kigo nga bali mu Besirekemu. 17 Dawudi 
ne yeegomba n'ayogera nti Singa wabaddewo anannywesa amazzi ag'omu 
luzzi olw'e Besirekemu, oluliraanye omulyango! 18 Awo abo abasatu ne 
bawaguza mu ggye ly'Abafirisuuti, ne basena amazzi mu luzzi olw'e 
Besirekemu olwaliraana omulyango, ne bagatwala ne bagaleetera Dawudi: 
naye Dawudi n'atakkiriza kunywako, naye n'agafuka eri Mukama, 
n'ayogera nti 19 Katonda wange akiddize eri gye ndi nze okukola bwe 
ntyo: nnywe omusaayi gw'abasajja bano abavudde mu bulamu bwabwe? 
kubanga bagaleese nga bavudde mu bulamu bwabwe. Kyeyava agaana 
okuganywa. Ebyo abasajja abo ab'amaanyi abasatu bye baakola. 20 Era 
Abisaayi muganda wa Yowaabu ye yali omukulu w'abasatua kubanga 
yayimusa effumu lye okulwana n'ebikumi bisatu n'abatta, n'ayatiikirira ku 
basatu. 21 Ku abo abasatu yali n'ekitiibwa okusinga ababiri, n'afuuka 
omukulu waabwe: naye n'atenkana abasatu ab'olubereberye. 22 Benaya 
mutabani wa Yekoyaada omwana w'omuzira ow'e Kabuzeeri, eyali akoze 
eby'amaanyi, oyo n'atta batabani ba Alyeri, owa Mowaabu bombi: era 
n'aserengeta n'atta empologoma wakati mu bunnya mu biro eby'omuzira. 
23 Era n'atta Omumisiri, omusajja omuwanvu ennyo, obuwanvu bwe 
emikono etaano; era Omumisiri yali akutte mu ngalo ze effumu eryali 
ng'omuti ogulukirwako engoye; yaserengeta gy'ali ag'alina omuggo, n'asika 
effumu n'aliggya mu mukono gw'Omumisiri, n'amutta n'effumu lye ye. 24 
Ebyo Benaya mutabani wa Yekoyaada bye yakola, n'ayatiikirira ku basajja 
abo ab'amaanyi abasatu. 25 Laba, yali n'ekitiibwa okusinga abo amakumi 
asatu, naye n'atenkana abasatu ab'olubereberye: Dawudi n'amufuula 
omukulu w'abambowa be. 26 Era abasajja ab'amaanyi ab'omu ggye; 
Aaskeri muganda wa Yowaabu, Erukanani mutabani wa Dodo ow'e 
Besirekemu; 27 Sammosi Omukalooli, Kerezi Omuperoni; 28 Ira 
mutabani wa Ikkesi Omutekowa, Abiyezeeri Omwanasosi; 29 Sibbekayi 
Omukusasi, Irayi Omwakowa; 30 Makalayi Omunetofa; Keredi mutabani 


wa Bayaana Omunretofa; 31 Isayi mutabani wa Libayi owe Gibeya ow'oku 
baana ba Benyamini, Benaya Omupirasoni; 32 Kulayi ow'oku bugga obw'e 
Gaasi, Abyeri Omwaluba; 33 Azimavesi Omubakalumi, Eriyaba 
Omusaaluboni: 34 batabani ba Kasemu Omugizoni, Yonasaani mutabani 
wa Sage Omukalali; 35 Akiyamu mutabani wa Sakali Omukalali, ,Erifali 
mutabani wa Uli; 36 Keferi Omumekera, Akiya Omuperoni; 37 Kezulo 
Omukalumeri, Naalayi mutabani wa Ezubayi; 38 Yoweeri muganda wa 
Nasani, Mibukali mutabani wa Kaguli; 39 Zereki Omwamoni, Nakalayi 
Omubeerosi, eyatwaliranga Yowaabu mutabani wa Zeruyiya 
ebyokulwanyisa bye; 40 Ira Omuyisuli, Galebu Omuyisuli; 41 Uliya 
Omukiiti, Zabadi mutabani wa Akulayi; 42 Adina mutabani wa Siza 
Omulewubeeni, omwami ow'omu Balewubeeni, n'amakumi asatu wamu 
naye; 43 Kanani mutabani wa Maaka, ne Yosafati Omumisuni; 44 Uzziya 
Omwasutaloosi, Sama ne Yeyeeri batabani ba Kosamu Omwaloweri; 45 
Yediyayeri mutabani wa Simuli, ne Yoka muganda we, Omutiizi; 46 
Eryeri Omumakavi, ne Yeribayi, ne. Yosaviya, batabani ba Erunaamu, ne 
Isuma Omumo waabu; 47 Eryeri ne Obedi ne Yaasiyeri Omumezoba. 


12:1 Era bano be bajja eri Dawudi e Zikulagi ng'akyekwese olwa Sawulo, 
mutabani wa Kiisi: era baabanga mu basajja ab'amaanyi abaamubeeranga 
okulwana. 2 Baakwatanga emitego era baayinza okuvuumuula amayinja 
n'okulasa obusaale ku mutego n'omukono ogwa ddyo era n'ogwa kkono; 
baali ba ku baganda ba Sawulo, ba Benyamini. 3 Akiyezeri ye yali 
omukulu, Yowaasi n'amuddirira, batabani ba Semaa Omugibeya; ne 
Yeziyeri ne Pereti, batabani ba Azumavesi; ne Beraka, ne Yeeku 
Omwanasosi; 4 ne Isumaya Omugibyoni, omusajja ow'amaanyi mu abo 
amakumi asatu, era omukulu w'amakumi asatu; Yeremiya, ne Yakaziyeri, 
ne Yokanani, ne Yozabadi Omugederi; 5 Eruzayi ne Yerimosi, ne 
Beyaliya ne Semaliya, ne Sefatiya Omukalufu; 6 Erukaana ne Issiya ne 
Azaleri ne Yowezeeri ne, Yasobeyamu, Abakoola; 7 ne Yowera ne 
Zebadiya, batabani ba Yerokamu ow'e Gedoli. 8 Ne ku Bagaadi ne 
kweyawula abaagoberera Dawudi ku kiddukiro mu ddungu abasajja 
ab'amaanyi abazira, abasajja abaayigirizibwa okulwana, abaayinza 


okukwata engabo n'effumu; amaaso gaabwe nga gafaanana amaaso 
g'empologoma, era ab'embiro ng'empeewo eziri ku nsozi; 9 Ezeri 
omukulu, Obadiya ow'okubiri, Eriyaabu ow'okusatu; 10 Misumanna 
ow'okuna, Yeremiya ow'okutaano; 11 Attayi ow'omukaaga, Ertyeri 
ow'omusanvu; 12 Yokanani ow'omunaana, Eruzabadi ow'omwenda; 13 
Yeremiya ow'ekkumi, Makubannayi ow'ekkumi n'omu. 14 Abo ab'oku 
baana ba Gaadi be baali abakulu b'eggye; omuto nga yenkana ekikumi, 
n'omukulu nga yenkana olukumi. 15 Abo be baasomoka Yoludaani mu 
mwezi ogw'olubereberye, nga gumaze okwanjaala ku ttale lyagwo lyonna; 
ne bagoba abo bonna ab'omu biwonvu, ebuvanjuba era n'ebugwanjuba. 16 
Awo ku baana ba Benyamini ne Yuda ne kujja mu kiddukiro eri Dawudi. 
17 Dawudi n'afuluma okubasisinkana, n'addamu n'abagamba nti Oba nga 
muzze gye ndi mirembe okunnyamba, omutima gwange guneegatta 
nammwe: naye oba nga muzze okundyamu olukwe eri abalabe bange, nga 
temuli kabi nu mikono gyange, Katonda wa bajjajjaffe akitunuulire, 
akinenye: 18 Awo omwoyo ne gulyoka gujja ku Amasayi, eyali omukulu 
w'abo anakumi asatu, n'ayogera nti Tuli babo, Dawudi, era tuli ku lulwo, 
gwe mutabani wa Yese: emirembe, emirembe gibe gy'oli, era emirembe 
gibe eri abo abakuyamba; kubanga Katonda wo akuyamba. Awo Dawudi 
n'abaaniriza, n'abafuula abaami b'ekitongole. 19 Era ne ku Manase ne 
kusenguka abamu ne basenga Dawudi, bwe yajja awamu n'Abafirisuuti 
okutabaala Sawulo, naye ne batabayamba: kubanga abakungu 
b'Abafirisuuti bwe baamala okuteesa ne bamugoba, nga boogera nti 
Anaasenga mukama we Sawulo n'aleeta akabi ku mitwe gyaffe. 20 Bwe 
yali ng'agenda e Zikulagi, ne kumusenga ku Manase Aduna ne Yozabadi 
ne Yediyayaeri ne Mikayiri ne Yozabadi ne Eriku ne Zirresayi, abaami 
b'enkumi aba Manase. 21 Ne bayamba Dawudi okulwana n'ekibiina 
eky'abakwekwesi: kubanga bonna baali basajja ba maanyi abazira, era nga 
baami ab'omu ggye. 22 Kubanga buli lunaku ne bajja eri Dawudi 
okumuyamba, okutuusa lwe baafuuka eggye ddene, erifaanana eggye lya 
Katonda. 23 Era gino gye miwendo gy'emitwe gy'abo abaakwata 
ebyokulwanyisa okulwana, abajja eri Dawudi e Kebbulooni, okukyusa 
obwakabaka bwa Sawulo eri ye, ng'ekigambo kya Mukama bwe kyali. 24 


Abaana ba Yuda abaakwatanga engabo n'effumu baali kakaaga mu lunaana 
abaakwata ebyokulwanyisa okulwana. 25 Ku baana ba Simyoni abasajja 
ab'amaanyi abazira okulwana, kasanvu mu kikumi. 26 Ne ku baana ba 
Leevi, enkumi nnya mu lukaaga. 27 Era Yekoyaada ye yali omukulembezi 
w'ennyumba ya Alooni, era ne waba wamu naye enkumi ssatu mu lusanvu; 
28 ne Zadooki, omulenzi ow'amaanyi omuzira, ne ku nnyumba ya kitaawe, 
abaami amakumi abiri mu babiri. 29 Ne ku baana ba Benyamini, baganda 
ba Sawulo, enkumi ssatu: kubanga okutuusa ku biro ebyo abasinga obungi 
baali banyweredde ku nnyumba ya Sawulo. 30 Ne ku baana ba Efulayimu, 
obukumi bubiri mu lunaana, abasajja ab'amaanyi abazira, abasajja 
abaayatiikirira mu nayumba za bajjajjaabwe. 31 Ne ku kitundu ky'ekika 
kya Manase, kakumi mu kanaana, abaayatulwa amanaya gaabwe okujja 
okufuula Dawudi kabaka. 32 Ne ku baana ba Isakaali, abasajja 
abaategeera ebiro bwe byali, okumanya ebigwaLi nidde Isiraeri okukola; 
emitwe gyabwe gyali ebikumi bibiri; ne baganda baabwe bonna 
baagonderanga okulsgira kwabwe. 33 Ku Zebbulooni abo abaayinza 
okutabaala mu ggye, abaayinza okusimba ennyiriri, n'ebyokulwanyisa 
eby'engeri zonna, obukumi butaano; era abaayinza okusimba (enayiriri,) so 
abataali ba mitima ebiri. 34 Ne ku Nafutaali, abaami lukumi, era wamu 
n'abo abalina engabo n'effumu, obukumi busatu mu kasanvu. 35 Ne ku 
Badani abaayinza okusimba nnyiriri, obukumi bubiri mu kanaana mu 
lukaaga. 36 Ne ku Aseri, abaayinza okutabaala mu ggye, abaayinza 
okusimba ennyiriri, obukumi buna. 37 N'emitala wa Yoludaani, ku 
Balewubeeni n'Abagaadi ne ku kitundu ky'ekika kya Manase, nga balina 
ebyokulwaayisa eby'engeri zonna olw'olutalo, kasiriivu mu obukumi bubiri. 
38 Abo bonna, abasajja abalwanyi, abaayinza okusimba ennyiriri, ne bajja 
n'omutima ogwatuukirira e Kebbulooni, okufuula Dawudi kabaka wa 
Isiraeri yenna: era n'Abaisiraeri abalala bonna baalina omutima gumu 
okufuula Dawudi kabaka. 39 Awo ne bamalayo wamu ne Dawudi ennaku 
ssatu nga balya era nga benywa: kubanga baganda baabwe baali 
babategekedde. 40 Era nate abo abaabali okumpi, okutuuka ku Isakaali ne 
Zebbulooni ne Nafutaali, ne baleeta emigaati ku ndogoyi ne ku nyamira ne 
ku nnyumba ne ku nte, ebyokulya eby'obutta; n'ebitole eby'ettiini n'ebirimba 


eby'ezabbibu enkalu n'omwenge n'amafuta n'ente n'endiga nnyingi: kubanga 
mu Isiraeri nga mulimu essanyu. 


13:1 Awo Dawudi n'ateesa n'abaami b'enkumi n'ab'ebikumi, buli mukulu. 2 
Dawudi n'agamba ekkunyaaniro lyonna erya Isiraeri nti Oba nga musiima 
bwe mutyo, era oba nga kivudde eri Mukama Katonda waffe, tutume 
wonna wonna eri baganda baffe abasigaddewo mu nsi yonna eya Isiraeri, 
bakabona n'Abaleevi be bali nabo mu bibuga byabwe, ebiriko ebyalo, 
bakuņņaanire gye tuli; 3 tukomyewo gye tuli essanduuko ya Katonda 
waffe: kubanga tetwagyebuuzangako kigambo mu mirembe gya Sawulo. 4 
Ekkungaaniro lyonna ne boogera nga banaakola bwe batyo: kubanga 
ekigambo kyali kirungi mu maaso g'abantu bonna. 5 Awo Dawudi 
n'akunyaanya Isiraeri yenna, okuva ku Sikoli akagga ak'e Misiri okutuuka 
awayingirirwa e Kamasi, okuleeta essanduuko ya Katonda nga bagiggYa e 
Kiriyasuyalimu. 6 Dawudi n'ayambuka ne Isiraeri yenna e Baala, ye 
Kiriyasuyalimu, ekya Yuda, okukimayo essanduuko ya Katonda, Mukama 
atuula ku bakerubi, ayitibwa Erinnya lye nnyini. 7 Ne basitulira essanduuko 
ya Katonda ku ggaali criggya, ne bagiggya mu nnyumba ya Abinadaabu; 
Uzza ne Akiyo ne bagoba eggaali. 8 Dawudi ne Isiraeri yenna ne 
bazannyira mu maaso ga Katonda n'amaanyi gaabwe gonna; nga bayimba 
era nga bakuba ennanga n'entongooli, n'ebitaasa n'ebisaala, n'amakondeere. 
9 Awo bwe baatuuka ku gguuliro lya Kidoni, Uzza n'agolola omukono 
gwe okukwata essanduuko; kubanga ente zeesitadde. 10 Obusungu bwa 
Mukama ne bubuubuukira Uzza, namutta, kubanga yagolola omukono 
gwe ku ssanduuko: n'afiira eyo mu maaso ga Katonda. 11 Dawudi 
n'anyiiga kubanga Mukama ng'awamatukidde Uzza: n'ayita ekifo ekyo 
Perezuzza, ne leero. 12 Dawudi n'atya Katonda ku lunaku olwo, 
ng'ayogera nti Naakomyawo ntya essanduuko ya Katonda eka ewange? 13 
Awo Dawudi n'ataleeta ssanduuko okugireeta gy'ali mu kibuga kya 
Dawudi, naye n'agikyamya mu nnyumba ya Obededomu Omugitti. 14 
Essanduuko ya Katonda n'emala emyezi esatu ng'eri n'aba Obededomu mu 
nnyumba ye: Mukama n'awa omukisa ennyumba ya Obededomu ne byonna 
bye yalina. 


14:1 Kiramu kabaka w'e Ttuulo n'atuma ababaka eri Dawudi n'emivule 
n'abazimbi b'amayinja n'ababazzi, okumuzimbira ennyumba. 2 Dawudi 
n'ategeera nga Mukama amunywezezza okuba kabaka wa Isiraeri, 
kubanga obwakabaka bwe bwagulumizibwa waggulu, olw'abantu be 
Isiraeri. 3 Awo Dawudi ne yeeyongera okuwasa abakazi e Yerusaalemi a 
Dawudi ne yeeyongera okuzaala abaana ab'obulenzi n'ab'obuwala. 4 Era 
gano ge mannya g'abaana be yazaalira e Yerusaalemi; Sammuwa ne 
Sobabu, Nasani ne Sulemaani; 5 ne Ibukali ne Eriswa ne Erupereti; 6 ne 
Noga ne Nefegi ne Yafiya; 7 ne Erisaama ne Beeriyadda ne Erifereti. 8 
Awo Abafirisuuti bwe baawulira Dawudi ng'afukiddwako amafuta okuba 
kabaka wa Isiraeri yenna, Abafirisuuti bonna ne bambuka okunoonya 
Dawudi: Dawudi n'akiwulira, n'abatabaala. 9 Era Abafirisuuti baali bazze 
ne bazinda ekiwonvu Lefayimu. 10 Dawudi n'abuuza Katonda ng'ayogera 
nti Ntabaale Abafirisuuti? era onoobagabula mu mukono gwange? 
Mukama n'amugamba nti Tabaala; kubanga ndibagabula mu mukono gwo. 
11 Awo ne batabaala e Baaluperazimu, Dawudi n'abakubira eyo; Dawudi 
n'ayogera nti Katonda amenye abalabe bange n'omukono gwange, 
ng'amazzi bwe gamenyeka. Ekifo ekyo kyebaava bakituuma erinnya 
Baaluperazimu. 12 Ne baleka eyo bakatonda baabwe; Dawudi n'alagira ne 
babookya omuliro. 13 Abafirisuuti ne bazinda ekiwonvu nate olw'okubiri. 
14 Dawudi n'abuuza nate Katonda; Katonda n'amugamba nti Totabaala 
okubagoberera: kyuka obaveeko, obatuukeko ng'abafuluma mu maaso 
g'emitugunda.Dawudi n'abuuza nate Katonda; Katonda n'amugamba nti 
Totabaala okubagoberera: kyuka obaveeko, obatuukeko ng'abafuluma mu 
maaso g'emitugunda. 15 Awo olunaatuuka bw'onoowulira eddoboozi 
ery'okutambula ku masanso g'emitugunda, n'olyoka otabaala: kubanga 
Katonda atabadde okukukulembera okukuba eggye ery'Abafirisuuti. 16 
Dawudi n'akola nga Katonda bwe yamulagira: ne bakuba eggye 
ery'Abafirisuuti okuva e Gibyoni okutuuka e Gezeri. 17 Ettutumo lya 
Dawudi ne libuna ensi zonna; Mukama n'aleeta entiisa ye ku mawanga 
gonna. 


15:1 Awo Dawudi ne yeezimbira enayumiba mu kibuga kya Dawudi: 


n'ategekera essanduuko ya Katonda ekifo, n'agikubira eweema. 2 Awo 
Dawudi n'ayogera nti Si kirungi omuntu yenna okusitula essanduuko ya 
Katonda wabula Abaleevi: kubanga abo Mukama be yalonda okusitulanga 
essanduuko ya Katonda, n'okumuweerezanga ennaku zonna. 3 Awo 
Dawudi n'aknyaanya Isiraeri yenna e Yerusaalemi, okulinnyisa essanduuko 
ya Mukama mu kifo kyayo kye yali agitegekedde. 4 Dawudi n'akunyaanya 
batabani ba Alooni n'Abaleevi: 5 ku batabani ba Kokasi; Uliyeri omukulu, 
ne baganda be kikumi mu abiri: 6 ku batabani ba Merali; Asaya omukulu, 
ne baganda be ebikumi bibiri mu abiri; 7 ku batabani ba Gerusomu: 
Yoweeri omukulu, ne baganda be kikumi mu asatu: 8 ku batabani ba 
Erizafani; Semaaya omukulu, ne baganda be ebikumi bibiri: 9 ku batabani 
ba Kebbulooni; Eryeri omukulu, ne baganda be kinaana: 10 ku batabani ba 
Wuziyeeri; Amminadaabu omukulu, ne baganda be kikumi mu kkumi na 
babiri. 11 Dawudi n'ayita Zadoki ne Abiyasaali bakabona, n'Abaleevi, 
Uliyeri ne Asaya ne Yoweeri, Semaaya ne Eryeri ne Amminadaabu, 12 
n'abagamba nti Mmwe muli mitwe gye nnyumba za bajjajjaabwe 
ez'Abaleevi: mwetukuze, mmwe era ne baganda bammwe, mulyoke 
muli.nnyise essanduuko ya Mukama Katonda wa Isiraeri mu kifo kye 
ngitegekedde. 13 Kubanga temwasooka kugisitula, Mukama Katonda 
waffe kyeyava atuwamatukira, kubanga tetwamunoonya neekiragiro bwe 
kyali. 14 Awo balmbona n'Abaleevi ne beetukuza okulinnyisa essanduuko 
ya Mukama Katonda wa Isiraeri. 15 Abaana b'Abaleevi ne basitulira 
essanduuko ya Katonda ku bibegabega byabwe n'emisituliro gyako nga 
Musa bwe yalagira ng'ekigambo kya Mukama bwe kyali. 16 Dawudi 
n'agamba Abaleevi abakulu okulonda baganda baabwe abayimbi, nga 
balina ebivuga, entongooli n'ennanga n'ebitaasa, nga babikuba era nga 
bayimusa eddoboozi n'essanyu, 17 Awo Abaleevi ne balonda Kemani 
mutabani wa Yoweeri; ne ku baganda be, Asafu mutabani wa Berekiya; ne 
ku batabani ba Merali baganda baabwe, Esani mutabani wa Kusaya; 18 era 
wamu nabo baganda baabwe ab'omutindo ogw'okubiri, Zekkaliya, Beni, ne 
Yaaziyeri, ne Semiramosi, ne Yekyeri, ne Unni, Eriyaabu, ne Benaya, ne 
Maaseya, ne Mattisiya, ne Erifereku, ne Mikuneya, ne Obededomu, ne 
Yeyeeri, abaggazi. 19 Awo abayimbi, Kemani, Asafu, ne Esani, ne 


balondebwa, nga balina ebitaasa eby'ebikomo okuvuga; 20 Zekkaliya, ne 
Aziyeri, ne Semiramosi, ne Yekyeri, ne Unni, ne Eriyaabu, ne Maaseya, ne 
Benaya, nga balina entongooli ez'ekyalamosi; 21 ne Maitisiya, ne 
Erifereku, ne Mikuneya, ne Obededomu, lie Yeyeeri, ne Azaziya, nga 
balina ennanga ez'ekisemiaisi, ez'ohuleeterezanga. 22 Ne Kenaniya 
omukulu w'Abaleevi ye yalabirira nga okuyimba: ye yayigirizanga 
eby'okuyimba kubanga mutegeevu. 23 Ne Berekiya ne Erukaana be baali 
abaggazi ab'oku ssanduuko. 24 Ne Sebaniya ne Yosafaati ne Nesaneri ne 
Amasayi ne Zekkaliya ne Benaya ne Eryeza bakabona be baafuuwanga 
amakondeere mu maaso g'essanduuko ya Katonda: ne Obededomu ne 
Yekiya be baali abaBBazi ab'oku ssanduuko. 25 Awo Dawudi n'abakadde 
ba Isiraeri n'abaami b'enkumi ne bagenda okulinuyisa essanduuko 
ey'endagaano ya Mukama okugiggya mu nnyumba ya Obededomu 
n'essanyu: 26 awo olwatuuka Katonda bwe yayamba Abaleevi abaasitula 
essanduuko ey'endagaano ya Mukama, ne bawaayo ente musanvu n'embuzi 
ennume musanvu. 27 Dawudi n'ayambala omunagiro ogwa bafuta ennungi, 
n'Abaleevi bonna abaasitula essanduuko n'abayimbi ne Kenaniya omukulu 
w'okuyimba wamu n'abayimbi: era Dawudi yali ayambadde ekkanzu eya 
bafuta, 28 Bwe batyo Isiraeri yenna ne balinnyisa essanduuko 
ey'endagaano ya Mukama n'okwogerera waggulu n'eddoboozi 
ery'enngombe n'amakondeere n'ebisaala nga bakuba nnyo entongooli 
n'ennanga. 29 Awo olwatuuka essanduuko ey'endagaano ya Mukama bwe 
yali ng'ejja mu kibuga kya Dawudi, Mikali muwala wa Sawulo n'alingiza 
mu ddirisa, n'alaba kabaka Dawudi ng'azina era ng'azannya; n'amunyooma 
mu mutima gwe. 


16:1 Ne bayingiza essanduuko ya Katonda, ne bagisimba wakati mu 
weema Dawudi gye yagikubira: ne baweerayo ebiweebwayo ebyokebwa 
n'ebiweebwayo olw'emirembe mu maaso ga Katonda. 2 Awo Dawudi bwe 
yamala okuwaayo ekiweebwayo ekyokebwa n'ebiweebwayo 
olw'emirembe, n'asabira abantu omukisa mu linnya lya Mukama. 3 
N'agabira buli muntu mu Isiraeri, abasajja era n'abakazi, buli muntu 
omugaati n'omugabo ogw'ennyama n'ekitole eky'ezabbibu enkalu. 4 Era 


n'assaawo abamu ku Baleevi okuweerezanga mu maaso g'essanduuko ya 
Mukama, n'okuJjukizanga n'okwebazanga Mukama, Katonda wa Isiraeri 
n'okumutenderezanga: 5 Asafu omukulu, addirira Zekkaliya, Yeyeeri, ne 
Semiramosi, ne Yekyeri, ne Mattisiya, ne Eriyaabu, ne Benaya, ne 
Obededomu, ne Yeyeeri, nga balina entongooli n'ennanga; ne Asafu 
ng'alina ebitaasa nga bivuga nnyo; 6 ne Benaya ne Yakaziyeeri bakabona 
nga balina amakondeere ennaku zonna mu maaso g'essanduuko 
ey'endagaano ya Katonda. 7 Awo ku lunaku, olwo Dawudi kwe yasookera 
okulagira okwebaza Mukama n'omukono gwa Asafu ne baganda be. 8 
Mwebaze Mukama, mukaabirire erinnya lye; Mumanyise ebikolwa bye mu 
mawanga. 9 Mumuyimbire, muyimbe okumutendereza; Mwogere ku 
by'amagero bye byonna. 10 Mwenyuniirize olw'erinnya lye ettukuvu; 
Omutima gw'abo abanoonya Mukama gusanyuke. 11 Munoonye Mukama 
n'amaanyi ge; Munoonye amaaso ge ennaku zonna. 12 Mujjukire 
eby'amagero bye bye yakola; Eby'ekitalo bye, n'emisango egy'akamwa ke; 
13 Mmwe ezzadde lya Isiraeri omuddu we, Mmwe abaana ba Yakobo, 
abalonde be. 14 Oyo ye Mukama Katonda waffe: Emisango gye gibuna 
ensi zonna. 15 Mujjukire endagaano ye ennaku zonna. Ekigambo kye 
yalagira emirembe olukumi: 16 (Endagaano) gye yalagaana ne Ibulayimu, 
N'ekirayiro kye yalayirira Isaaka; 17 N'ekyo n'akanyweza eri Yakobo 
okuba etteeka. Eri Isiraeri okuba endagaano eteriggwaawo: 18 Ng'ayogera 
nti Ggwe ndiwa ensi ya Kanani, Omugabo ogw'obusika bwammwe: 19 
Bwe mwali abantu abatono omuwendo gwammwe; Weewaawo, abatono 
ennyo, era abo batambuze omwo; 20 Ne batambulatambulanga mu 
mawanga agatali gamu: Nga bava mu bwakabaka ne baggukira mu bantu 
abalala. 21 Teyaganya muntu kuboonoona; Weewaawo, yanenya bakabaka 
ku lwabwe; 22 Ng'ayogera nti Temukomanga ku abo be nnafukako 
amafuta, So temukolanga bubi bannabbi bange. 23 Muyimbire Mukama, 
mmwe ensi zonna; Mwolese obulokozi bwe buli lunaku buli lunaku. 24 
Mubuulire ekitiibwa kye mu mawanga, Eby'amagero bye mu bantu bonna. 
25 Kubanga Mukama mukulu, era agwana okutenderezebwa ennyo: Era 
agwana okutiibwa okusinga bakatonda bonna. 26 Kubanga bakatonda 
bonna ab'amawanga bye bifaananyi: Naye Mukama ye yakola eggulu. 27 


Ekitibwa n'obukulu biri mu maaso ge: Amaanyi n'essanyu biri mu kifo 
kye. 28 Muwe Mukama, mmwe ebika eby'amawanga, Muwe Mukama 
ekitiibwa n'amaanyi. 29 Muwe Mukama ekitiibwa ekigwanira erinnya lye: 
Muleete ekiweebwayo, mujje mu maaso ge: Musinze Mukama mu bulungi 
obw'obutukuvu: 30 Mukankane mu maaso ge, mmwe ensi zonna: Era 
n'ensi enywera n'okuyinza n'eteyinza kusagaasagana. 31 Eggulu lisanyuke, 
era n'ensi ejaguze; Boogere mu mawanga nti Mukama afuga. 32 Ennyanja 
ewuume, n'okujjula kwayo; Ennimiro ejaguze, n'ebigirimu byonna; 33 
Emiti egy'omu kibira ne giryoka giyimba olw'essanyu mu maaso ga 
Mukama,Kubanga ajja okusalira ensi emisango. 34 Kale mwebaze 
Mukama; kubanga mulungi: Kubanga okusaasira kwe kubeerera emirembe 
gyonna. 35 Mwogere nti Otulokole, ai Katonda ow'obulokozi bwaffe, 
Otukuņņaanye otuwonye mu mawanga, Okwebaza erinnya lyo ettukuvu, 
N'okujaguliza ettendo lyo. 36 Yeebazibwe Mukama, Katonda wa Isiraeri, 
Okuva mu mirembe gyonna okutuuka mu mirembe gyonna. Awo abantu 
bona ne boogera nti Amiina, ne batendereza Mukama. 37 Awo n'aleka 
eyo mu maaso g'essanduuko ey'endagaano ya Mukama Asafu ne baganda 
be, okuweererezanga mu maaso g'essanduuko obutayosangawo, 
ng'omulimu ogwa buli lunaku bwe gwayagalanga: 38 ne Obededomu ne 
baganda baabwe, nkaaga mu munaana; era ne Obededomu mutabani wa 
Yedusuni ne Kosa okuba abaggazi; 39 ne Zadoki kabona, ne baganda be 
bakabona, mu maaso g'eweema ya Mukama mu kifo ekigulumivu ekyali e 
Gibyoni, 40 okuweerangayo ebiweebwayo ebyokebwa eri Mukama ku 
kyoto eky'ebiweebwayo ebyokebwa obutayosa enkya n'akawungeezi, nga 
byonna bwe biri ebyawandiikibwa mu mateeka ga Mukama. Be yalagira 
Isiraeri; 41 era wamu nabo Kemani ne Yedusuni, n'abalala abaalondebwa, 
abaayatulwa amannya gaabwe, okwebaza Mukama kubanga okusaasira 
kwe (kubeerera) emirembe gyonna; 42 era wamu nabo Kemani ne 
Yedusuni nga balina amakondeere n'ebitaasa olw'abo abagenda okubikuba, 
era (nga balina) ebireeta ennyimba za Katonda: ne batabani ba Y edusuni 
okuba ku mulyango. 43 Abantu bonaa ne bagenda buli muntu ewuwe: 
Dawudi n'addayo okusabira ennyumba ye omukisa. 


17:1 Awo olwatuuka Dawudi bwe yabeera mu nnyumba ye, Dawudi 
n'agamba Nasani nabbi nti Laba, nu mbeera mu nnyumba ey'emivule, naye 
essanduuko ey'endagaano ya Mukama ebeera wansi w'ebitimbe. 2 Nasani 
n'agamba Dawudi nti Kola byonna ebiri mu mutima gwo; kubanga 
Katonda ali wamu naawe. 3 Awo olwatuuka mu kiro ekyo ekigambo kya 
Katonda ne kimujjira Nasani nti 4 Genda ogambe Dawudi omuddu wange 
nti Bw'atyo bw'ayogera Mukama nti Tonzimbira nnyumba ya kubeeramu: 
5 kubanga sibeeranga mu nnyumba okuva ku lunaku lwe nnalinnyisa 
Isiraeri ne leero; naye navanga mu weema ne mbeera mu weema, era 
navanga mu nsiisira ne mbeera mu nsiisira endala. 6 Mu bifo byonna gye 
nnaakatambula ne Isiraeri yenna nali njogedde ekigambo n'omulamuzi 
yenna ku balamuzi ba Isiraeri, be nnalagira kuliisa abantu bange, nga 
njogera nti Kiki ekyabalobera okunzimbira ennyumba ey'emivule? 7 Kale 
nno bw'otyo bw'onoogamba omuddu wange Dawudi, nti Bw'atyo 
bw'ayogera Mukama ow'eggye nti Nakuggya ku kisibo ky'endiga, 
okugoberera endiga, obeere omulangira w'abantu bange Isiraeri: 8 era 
nabeeranga naawe buli gye wagendanga, ne mmalawo abalabe bo bonna 
mu maaso go; era ndikuwa erinnya okufaanana erinnya ly'abakulu abalimu 
nsi. 9 Era ndibateekerawo ekifo abantu bange Isiraeri, era ndibasimba 
babeere mu kifo kyabwe bo, baleme okujjulukuka nate; so n'abaana b'obubi 
tebaabazikirizenga nate, ng'olubereberye, 10 era (nga bwe kyali) okuva ku 
lunaku lwe nnalagira abalamuzi okufuga abantu bange Isiraeri; era 
ndiwangula abalabe bo bonna. Era nkugamba nga Mukama alikuzimbira 
ennyumba. 11 Awo olulituuka, ennaku zo bwe zirituukirira, n'ogwana 
okugenda okubeera awamu ne bajjajja bo, ne ndyoka nnyimiriza ezzadde 
lyo eririddawo oluvannyuma lwo, eririva mu batabani bo; era ndinyweza 
obwakabaka bwe: 12 Oyo ye alinzimbira ennyumba, era ndinyweza entebe 
ye emirembe gyonna. 13 Nze naaberanga kitaawe, naye anaabanga mwana 
wange; so siimuggyengako kusaasira kwange, nga bwe nnakuggya ku oyo 
ayakusooka: 14 naye naamutuuzanga mu nnyumba yange ne mu 
bwakabaka bwange emirembe gyonna: n'entebe ye eneenywezebwanga 
emirembe gyonna. 15 Ng'ebigambo ebyo byonna bwe byali era 
ng'okwolesebwa okwo kwonna bwe kwali, bw'atyo Nasani bwe yagamba 


Dawudi. 16 Awo Dawudi kabaka n'ayingira n'atuula mu maaso ga 
Mukama; n'ayogera nti Nze ani, ai Mukama Katonda, n'ennyumba yange 
kye ki, ggwe okuntuusa ne wano? 17 era ekigambo kino kyali kitono mu 
maaso go, al Katonda; naye oyogedde ku nnyumba y'omuddu wo olw'ebiro 
bingi ebigenda okujja, era onkuzizza nnyo ng'obukulu bw'omusajja 
ow'ekitiibwa ekinene bwe buli, ai Mukama Katonda. 18 Kiki Dawudi 
ky'ayinza okweyongera nate okugamba olw'ekitiibwa omuddu wo 
ky'assibwamu? kubanga ggwe omanyi omuddu wo. 19 Ai Mukama, ku 
Iw'omuddu wo era ng'omutima gwo ggwe bwe guli, bw'otyo bw'oleese 
obukulu buno bwonna, okumanyisa ebikulu (bino) byonna. 20 Ai Mukama, 
tewali akufaanana, so tewali Katonda wabula ggwe, nga byonna bwe biri 
bye twawulira n'amatu gaffe. 21 Era ggwanga ki erimu eriri mu nsi 
erifaanana abantu bo Isiraeri, Katonda be yagenda okwenunulira okuba 
eggwanga, okwefunira erinnya n'ebigambo ebikulu eby'entiisa, ng'ogoba 
amawanga mu maaso g'abantu bo, be wanunula okubaggya mu Misiri? 22 
Kubanga abantu bo Isiraeri wabafuula abantu bo; ggwe emirembe gyonna: 
naawe, Mukama, wafuuka Katonda waabwe. 23 Kale nno, ai Mukama, 
ekigambo ky'oyogedde ku muddu wo ne ku nyumba Ye kinywezebwenga 
emirembe gyonna, era okolonga nga bw'oyogedde. 24 N'erinnya lyo, 
linywezebwenga ligulumizibwenga emirembe gyonna, nga boogera nti 
Mukama ow'eggye ye Katonda wa Isiraeri, Katonda eri Isiraeri: era 
ennyumba ya Dawudi omuddu wo enywezebwa mu maaso go. 25 
Kubanga ggwe, ai Katonda wange, obikkulidde omuddu wo 
ng'olimuzimbira ennyumba: omuddu wo kyawdde alaba okusaba mu 
maaso go. 26 Era nno, ai Mukama, ggwe Katonda, era osuubizizza 
omuddu wo ekigambo ekyo ekirungi: 27 era kaakano osiimye okuwa 
omukisa ennyumba y'omuddu wo, ebeerere mu maaso go emirembe 
gyonna: kubanga ggwe, ai Mukama, owadde omukisa, era eweereddwa 
omukisa emirembe gyonna. 


18:1 Awo oluvannyuma lw'ebyo olwatuuka Dawudi n'akuba Abafirisuuti 
n'abawangula, naggya Gaasi n'ebyalo byako mu mukono gw'Abafirisuuti. 2 
N'akuba Mowaabu; Abamowaabu ne bafuuka baddu ba Dawudi, ne 


bamuleeteranga ebirabo. 3 Dawudi n'akuba Kadalezeri kabaka w'e Zoba 
okutuusa e Kamasi, bwe yali ng'agenda okunyweza okufuga kwe ku 
mugga Fulaati. 4 Dawudi n'amunyagako amagaali lukumi, n'abeebagala 
embalaasi kasanvu, n'abatambula n'ebigere obukumi bubiri: Dawudi 
n'azitema enteega embalaasi zonna ez'amagaali, naye n'aterekako 
ez'amagaali kikumi. 5 Awo Abasuuli ab'e Ddamasiko bwe bajja 
okudduukirira Kadalezeri kabaka w'e Zoba, Dawudi n'atta ku Basuuli 
abasajja obukumi bubiri mu enkumi bbiri. 6 Awo Dawudi n'ateeka (ebigo) 
mu Busuuli obw'e Ddamasiko; Abasuuli ne bafuuka baddu ba Dawudi ne 
baleetanga ebirabo. Mukama n'awanga Dawudi okuwangula buli gye 
yagendanga. 7 Dawudi n'anyaga engabo eza zaabu ezaali ku baddu ba 
Kadalezeri n'azitwala e Yerusaalemi. 8 Ne mu Tibukasi ne mu Kuni, 
ebibuga bya Kadalezeri, Dawudi n'aggyamu ebikomo bingi nnyo, 
Sulemaani bye yakoza ennyanja ey'ekikomo, n'empagi, n'ebintu 
eby'ebikomo. 9 Awo Toowu kabaka w'e Kamasi bwe yawulira nga 
Dawudi akubye eggye lyonna erya Kadalezeri kabaka w'e Zoba, 10 
natuma Kadolamu mutabani we eri kabaka Dawudi okumulamusa 
n'okumwebaza kubanga alwanye ne Kadalezeri n'amukuba; kubanga 
Kadalezeri yalwananga ne Toowu; era n'ebintu ebya zaabu n'effeeza 
n'ebikomo eby'engeri zonna byali naye. 11 Era n'ebyo kabaka Dawudi 
n'abiwonga eri Mukama, wamu n'effeeza n'ezaabu bye yanyaga mu 
mawanga gonna; Edomu ne Mowaabu n'abaana ba Amoni n'Abafirisuuti ne 
Amaleki. 12 Era nate Abisaayi mutabani wa Zeruyiya n'atta ku Baedomu 
mu Kiwonvu eky'Omunnyo lukumi mu lunaana. 13 N'ateeka ebigo mu 
Edomu; Abaedomu bonna ne bafuuka baddu ba Dawudi. Mukama n'awa 
Dawudi okuwangula buli gye yagendanga yonna. 14 Dawudi n'afuga 
Isiraeri yenna; n'atuukiriza emisango n'eby'ensonga eri abantu be bonna: 15 
Yowaabu mutabani wa Zeruyiya ye yali omukulu w'eggye; ne Yekosafaati 
mutabani wa Akirudi Ye yali omujjukiza. 16 Ne Zadoki mutabani wa 
Akitubu ne Abimereki mutabani wa Abiyasaali be baali bakabona; ne 
Savusa ye yali omuwandiisi; 17 ne Benaya mutabani wa Yekoyaada ye 
yali omukulu w'Abakeresi n'Abaperesi; ne batabani ba Dawudi be baali 
abakulu okwetooloola kabaka. 


19:1 Awo olwatuuka oluvannyuma lw'ebyo Nakasi kabaka w'abaana ba 
Amoni n'afa, mutabani we n'afuga mu kifo kye. 2 Dawudi n'ayogera nti 
Naalaga eby'ekisa Kanuni mutabani wa Nakasi, kubanga kitaawe yandaga 
eby'ekisa. Awo Dawudi n'atuma ababaka okumukubaŝiza olwa kitaawe: 
Abaddu ba Dawudi ne bajja mu nsi y'abaana ba Amoni eri Kanuni, 
okumukubagiza. 3 Naye abakungu b'abaana ba Amoni ne bagamba Kanuni 
nti Olowooza nga Dawudi assaamu ekitiibwa kitaawo, n'okutuma 
n'akutumira abakubagiza? abaddu be tebazze okunoonya n'okumenya 
n'okuketta ensi? 4 Awo Kanuni n'addira abaddu ba Dawudi n'abamwa, 
n'asalira ebyambalo byabwe wakati, okukoma ku matako gaabwe, 
n'abasindika. 5 Awo abamu ne bagenda ne babuulira Dawudi bye babakoze 
abasajja. N'atuma okubasisinkana; kubanga abasajja nga bakwatiddwa 
nnyo ensonyi. Kabaka n'ayogera nti Mubeere e Yeriko okutuusa ebirevu 
byammwe lwe birikula, mulyoke mukomewo. 6 Awo abaana ba Amoni 
bwe baalaba nga bamutamye Dawudi, Kanuni n'abaana ba Amoni ne 
baweereza talanta eza ffeeza lukumi okuigulirira amagaali nabeebagala 
embalaasi mu Mesopotamiya ne mu Alamumaaka, ne mu Zoba. 7 Awo ne 
bagulirira amagaali obukumi busatu mu enkumi bbiri ne kabaka w'e 
Maaka n'abantu be; ne bajja ne basiisira okwolekera Medeba. Abaana ba 
Amoni ne bakuņnņnaana okuva mu bibuga byabwe ne bajja okulwana. 8 
Awo Dawudi bwe yakiwulira n'agaba Yowaabu n'eggye lyonna 
ery'abasajja ab'amaanyi. 9 Awo absana ba Amoni ne batabaala, ne 
basimbira ennyiriri.awali wankaaki w'ekibuga ne bakabaka abaali bazze 
baali bokka ku ttale: 10 Awo' Yowaabu bwe yalaba ng'olutalo balusimbye 
mu maaso ge n'ennyuma we, n'alonda ku basajja bonna aba Isiraeri 
abalonde, n'abasimba ennyiriri okulwana n'Abasuuli. 11 N'abantu abalala 
bonna n'abateresa mu mukono gwa Abisaayi muganda we, ne basimba 
ennyiriri okulwana n'abaana ba Amoni. 12 N'ayogera nti Abasuuli bwe 
banannyinga amaanyi, kale ggwe ononnyamba: naye abaana ba Amooni 
bwe banaakuyinga amaanyi, kale nze naakuyamba. 13 Guma omwoyo, 
twerage obusajja olw'abantu baffe, n'olw'ebibuga bya Katonda waffe: era 
Mukama akole ekyo ky'anaasiima. 14 Awo Yowaabu n'abantu abali naye 
ne basembera mu maaso g'Abasuuli okulwana; ne badduka mu maaso ge. 


15 Awo abaana ba Amoni bwe baalaba Abasuuli nga badduse, era nabo 
bwe batyo ne badduka mu maaso ga Abisaayi muganda we, ne bayingira 
mu kibuga. Awo Yowaabu n'ajja e Yerusaalemi. 16 Awo Abasuuli bwe 
baalaba nga bagobeddwa mu maaso ga Isiraeri, ne batuma ababaka, ne 
baggyayo Abasuuli abaali emitala w'Omugga, ne Sofaki omukulu w'eggye 
lya Kadalezeri nga ye mugabe. 17 Ne babuulira Dawudi; n'akunyaanya 
Isiraeri yenna n'asomoka Yoludaani, n'abatuukako n'asimba ennyiriri 
okulwana nabo. Awo Dawudi bwe yamala okusimba ennyiriri okulwana 
n'Abasuuli, ne balwana naye. 18 Abasuuli ne badduka mu maaso ga 
Isiraeri; Dawudi n'atta ku Basuuli abasajja ab'omu magaali kasanvu, 
n'abatambula n'ebigere obukumi buna, n'atta Sofaki omukulu w'eggye. 19 
Awo abaddu ba Kadalezeri bwe baalaba nga bagobeddwa mu maaso ga 
Isiraeri, ne batabagana ne Dawudi, ne bamuweereza; so n'Abasuuli ne 
batakkiriza kuyamba abaana ba Amoni nate olw'okubiri. 


20:1 Awo olwatuuka omwaka bwe gwatuukirira mu kiseera bakabaka 
mwe batabaalira, Yowaabu n'atabaaza amaanyi ag'eggye, n'azisa ensi 
y'abaana ba Amoni, n'ajja n'azingiza Labba. Naye Dawudi n'asigala e 
Yerusaalemi. Yowaabu n'amenya Labba, n'akisuula. 2 Awo Dawudi 
n'aggya engule ya kabaka waabwe ku mutwe gwe, n'alaba obuzito bwayo 
talanta ya zaabu, era nga mulimu amayinja ag'omuwendo omungi; ne 
bagiteeka ku mutwe gwa Dawudi: naggyamu omunyago ogw'omu kibuga 
mungi nnyo. 3 N'aggyamu abantu abaali omwo; n'abasala n'emisumeeno 
n'amannyo ag'ebyuma n'embazzi. Era bw'atyo Dawudi bwe yakola ebibuga 
byonna eby'abaana ba Amoni. Dawudi n'abantu bonna ne baddayo e 
Yerusaalemi. 4 Awo olwatuuka oluvannyuma lw'ebyo ne waba entalo e 
Gezeri n'Abafirisuuti: awo Sibbekayi Omukusasi n'atta Sippayi ow'oku 
baana b'erintu: ne bawangulwa. 5 Ne waba nate entalo n'Abafirisuuti; 
Erukanani mutabani wa Yayiri n'atta Lakami muganda wa Goliyaasi 
Omugitti, olunyago lw'effumu lye Iwali ng'omuti ogulukirwako engoye. 6 
Ne waba nate entalo e Gaasi, eyali omusajja omuwanvu ennyo, engalo ze 
n'obugere bwe amakumi abiri mu buna, buli mukono mukaaga, na buli 
kigere mukaaga; era naye yazaalirwa erintu eryo. 7 Awo bwe yasoomoza 


Isiraeri, Yonasaani mutabani wa Simeeya muganda wa Dawudi n'amutta. 8 
Abo baazaalirwa erintu eryo e Gaasi; ne bagwa n'omukono gwa Dawudi, 
n'omukono gw'abaddu be. 


21:1 Awo Setaan n'ayimirira okulwana ne Isiraeri, n'asendasenda Dawudi 
okubala Isiraeri. 2 Dawudi n'agamba Yowaabu n'abakulu b'abantu nti 
Mugende mubale Isiraeri okuva e Beeruseba okutuusa e Ddaani; munzirize 
ebigambo ntegeere omuwendo gwabwe. 3 Yowaabu n'ayogera nti 
Mukama ayongere abantu be okusinga omuwendo gwabwe oguliwo 
kaakano emirundi kikumi: naye, mukama wange kabaka, bonna si baddu 
bamukama wange? mukama wange kiki ekimulagizza ekigambo kino? kiki 
ekimwagaza okuba ensonga y'omusango eri Isiraeri? 4 Era naye ekigambo 
kya kabaka ne kisinga Yowaabu: Yowaabu kyeyava agenda n'abuna 
Isiraeri yonna, n'ajja e Yerusaalemi. 5 Yowaabu n'aleetera Dawudi 
omuwendo ogw'abantu gwe baabalibwa. Abantu bonna aba Isiraeri baali 
kakadde mu kasiriivu abasajja abaasowolanga ebitala: ne Yuda baali 
abasajja obusiriivu buna mu obukumi musanvu abaasowolanga ebitala. 6 
Naye teyassaako Leevi ne Benyamini: kubanga ekigambo kya kabaka kya 
mutama Yowaabu. 7 Katonda n'anyiigira ekigambo ekyo; kyeyava 
abonyaabonya Isiraeri. 8 Dawudi n'agamba Katonda nti.Nnyonoonye nnyo, 
kubanga nakola ekigambo ekyo: naye kaakano, nkwegayiridde, ggyawo 
obutali butuukirivu bwa muddu wo; kubanga nakola eky'obusirusiru bungi. 
9 Mukama n'agamba Gaadi nabbi wa Dawudi nti 10 Genda ogambe 
Dawudi nti Bw'atyo: 11 Awo Gaadi n'ajja eri Dawudi, n'amugamba nti 
Bw'atyo bw'ayogera Mukama nti Weerobozeeko ky'onooyagala; 12 oba 
emyaka esatu egy'enjala; oba emyezi esatu okumalirwawo mu maaso 
g'abalabe bo, ekitala ky'abalabe bo nga kikutuukako; oba ekitala kya 
Mukama ennaku ssatu, kawumpuli ng'ali mu nsi; ne malayika wa Mukama 
ng'azikiriza mu nsalo zonna eza Isiraeri. Kale nno, lowooza bwe mba 
mmuddamu oyo antumye. 13 Dawudi n'agamba Gaadi nti Nsobeddwa 
nnyo: ngwe nno mu mukono gwa Mukama; kubanga okusaasira kwe kungi 
nnyo: nneme okugwa mu mukono gw'abantu. 14 Awo Mukama n'aleeta 
kawumpuli ku Isiraeri: awo ku Isiraeri ne kufa abasajja obukumi musanvu. 


15 Katonda n'atuma malayika e Yerusaalemi okukizikiriza: awo 
ng'anaatera okuzikiriza, Mukama n'atunula, ne yejjusa akabi, n'agamba 
malayika azikiriza nti Kinaamala; zzaayo kaakano omukono gwo. 
Malayika wa Mukama n'ayimirira awali egguuliro lya Olunaani 
Omuyebusi: 16 Dawudi n'ayimusa amaaso ge n'alaba malayika wa 
Mukama ng'ayimiridde wakati w'ensi n'eggulu, ng'akutte ekitala 
ekisowoddwa mu ngalo ze, ekigoloddwa ku Yemsaalemi. Awo Dawudi 
n'abakadde, nga bambadde ebibukutu, ne balyoka bavuunama amaaso 
gaabwe. 17 Dawudi n'agamba Katonda nti Si nze nalagira okubala abantu? 
Me nnyonoonye ne nkola eby'ekyejo kingi; naye endiga zino bakoze ki bo? 
nkwegayiridde, ai Mukama Katonda wange, omukono gwo gube ku nze ne 
ku nnyumba yo kitange; naye guleme okuba ku bantu bo babe ne 
kawumpuli, 18 Awo malayika wa Mukama n'alabnra Gaadi okugamba 
Dawudi, Dawudi ayambuke, azimbire ekyoto eri Mukama mu gguuliro lya 
Olunaani Omuyebusi. 19 Dawudi n'ayambuka olw'ekigambo kya Gaadi, 
kye yayogera mu linnya lya Mukama. 20 Olunaani n'akyuka n'alaba 
malayika; ne batabani be abana abaali naye ne beekweka. Era Olunaani 
yali ng'awuula enpaano, 21 Awo Dawudi bwe yajja eri Olunaani, Olunaani 
n'atunula n'alaba Dawudi, n'ava mu gguuliro, n'avuunamira Dawudi amaaso 
ge. 22 Awo Dawudi n'agamba Olunaani nti Mpa ekibanja eky'egguuliro 
lino, nzimbewo ekyoto eri Mukama; onoogulana nange n'ebintu 
ng'omuwendo gwalyo gwennyini bwe guli obutaseera: kawumpuli; 
aziyizibwe mu bantu. 23 Awo Olunaani n'agamba Dawudi nti Lyetwalire, 
mukama wange kabaka akole ekyo ky'anaasiima: laba, nkuwadde ente 
okuba ebiweebwayo ebyokebwa n'ebintu ebiwuula okuba enku n”enyaano 
okuba ekiweebwayo eky'obutta; byonna mbiwa buwa: 24 Kabaka Dawudi 
n'agamba Olunaani nti Nedda; naye mazima naaligula n'ebintu obutaseera: 
kubanga sīiitoole bibyo okuwa Mukama, so siiweeyo ekiweebwayo 
ekyokebwa ekitanzitidde byange: 25 Awo Dawudi n'awa Olunaani 
okugula ekibanja sekeri eza zaabu ezipimibwa lukaaga. 26 Dawudi 
n'azimba eyo ekyoto eri Mukama, n'awaayo ebiweebwayo ebyokebwa 
n'ebiweebwayo olw'emirembe, n'asaba Mukama; n'amuddamu n'omuliro 
ng'ayima mu ggulu ku kyoto eky'ebiweebwayo ebyokebwa. 27 Mukama 


n'alagira malayika; n'azza ekitala kye mu kiraato kyakyo. 28 Mu biro ebyo 
Dawudi bwe yalaba nga Mukama amuzzeemu mu gguuliro lya Olunaani 
Omuyebusi, n'aweerayo eyo ssaddaaka. 29 Kubanga eweema ya Mukama, 
Musa gye yakola mu ddungu, n'ekyoto eky'ebiweebwayo ebyokebwa, mu 
biro ebyo nga biri mu kifo ekigulumivu e Gibyoni. 30 Naye Dawudi 
n'atayinza kujja mu maaso gaayo okubuuza Katonda; kubanga yali atidde 
ekitala kya malayika wa Mukama. 


22:1 Awo Dawudi n'ayogera nti Eno ye nnyumba ya Mukama Katonda, 
era kino kye kyoto eky'ebiweebwayo ebyokebwa eri Isiraeri. 2 Awo 
Dawudi n'alagira okukulnaanya bannaggwanga abaali mu nsi ya Isiraeri; 
n'assaawo ab'amayinja okutema amayinja amabajje okuzimba ennyumba ya 
Katonda. 3 Dawudi n'ategeka ebyuma bingi olw'enninga n'enzigi 
ez'emizigo n'olw'ebigatta; n'ebikomo bingi ebitapimika; 4 n'emivule 
egitabalika: kubanga Abazidoni n'Abatuulo baaleeta emivule mingi eri 
Dawudi. 5 Dawudi n'ayogera nti Sulemaani mutabani wange akyali mwana 
muto, n’ennyumba egenda okuzimbirwa Mukama egwana okuba 
ey'ekitiibwa ekinene ennyo, okwatiikirira n'okutenderezebwa mu nsi zonna: 
kyendiva ngitegekera. Awo Dawudi n'ategeka bingi nnyo nga tannaba 
kufa. 6 Awo n'ayita Sulemaani mutabatii we n'amukuutira okuzimbira 
ennyumba Mukama Katonda wa Isiraeri. 7 Dawudi n'agamba Sulemaani 
mutabani we nti Nze, kyali mu mutima gwange okuzimbira erinnya lya 
Mukama Katonda wange ennyumba. 8 Naye ekigambo kya Mukama ne 
linnya lyange nnyumba, kubanga wayiwa omusaayi mungi ku nsi mu 
maaso gange; 9 laba, olizaalirwa omwana wa bulenzi, aliba omusajja 
ow'emirembe; era ndimuwa emirembe eri abalabe be bonna enjuyi zonna: 
kubanga erinnya lye aliba Sulemaani, era ndiwa emirembe n'okutereera eri 
Isiraeri ku mirembe gye: 10 oyo ye alizimbira erinnya lyange ennyumba; 
era anaabanga mwana, wange, nange naabanga kitaawe; era ndinyweza 
entebe ey'obwakabaka bwe ku Isiraeri emirembe gyonna: 11 Kale, mwana 
wange, Mukama abe naawe; olabe omukisa, ozimbe ennyumba ya 
Mukama Katonda wo, nga bwe yakwogerako. 12 Kyokka Mukama 


akuwe amagezi n'okutegeera, akukuutire ebya Isiraeri; olyoke okwate 
amateeka ga Mukama Katonda wo. 13 Bw'otyo bw'onoolabanga omukisa, 
bw'oneekuumanga okukola amateeka n'emisango, Mukama bye yakuutira 
Musa ebya Isiraeri: ba n'amaanyi ogume omwoyo; totya so totekemuka. 
14 Laba nno, mu kubonyabonyezebwa kwange ntegekedde ennyumba ya 
Mukama talanta eza zaabu kasiriivu ne talanta eza ffeeza kakadde; 
n'ebikomo n'ebyuma ebitapimika; kubanga bingi nnyo: era a'emiti 
n'amayinja ntegese; oyongereko ggwe. 15 Era nate waliwo naawe abakozi 
b'emirimu bangi nnyo, abatema n'abakola emirimu egy'amayinja n'emiti, 
n'abantu bonna abalina amagezi ag'omulimu gwonna; 16 zaabu ne ffeeza 
n'ebikomo n'ebyuma tebibalika; golokoka okole, era Mukama abeere 
naawe. 17 Era Dawudi n'alagira n'abakulu bonna aba Isiraeri okuyamba 
Sulemaani mutabani we, ng'ayogera nti 18 Mukama Katonda wammwe tali 
wamu nammwe? era tabawadde mirembe enjuyi zonna? kubanga 
agabudde ababeera mu nsi mu mukono gwange; era ensi ewanguddwa mu 
maasa ga Mukama, ne mu maaso g'abantu be. 19 Kale munyweze 
omutima gwammwe n'emmeeme yammwe okunoonya Mukama Katonda 
wammwe; kale mugolokoke muzimbe ekigwa kya Mukama Katonda, 
okuleeta essanduuko ey'endagaano ya Mukama, n'ebintu ebitukuvu ebya 
Katonda okubiyingiza mu nnyumba egenda okuzimbirwa erinnya lya 
Mukama. 


23:1 Awo Dawudi yali ng'akaddiye era ng'awangadde ennaku nnyingi; 
n'afuula Sulemaani mutabani we kabaka wa Isiraeri. 2 N'akuņnaanya 
abakulu bonna aba Isiraeri ne bakabona n'Abaleevi. 3 Abaleevi ne 
babalibwa okuva ku myaka amakumi asatu n'okukirawo: n'omuwendo 
gwabwe ng'emitwe bwe gyali buli muntu kinnoomu gwali lobukumi busatu 
mu kanaana. 4 Ku abo obukumi bubiri mu enkumi nnya ba kulabirira 
mulimu gwa mu nnyumba ya Mukama; n'akakaaga baami n'abaasalanga 
emisango: 5 n'enkumi nnya baggazi; era nate enkumi nnya baatenderezanga 
Mukama n'ebintu bye nnakola, bwe yayogera Dawudi, okutenderezanga 
nabyo. 6 Dawudi n'abasalamu empalo ng'abaana ba Leevi bwe baali; 
Gerusoni, Kokasi, ne Merali. 7 Ku Bagerusoni; Ladani ne Simeeyi. 8 


Bataban ba Ladani; Yekyeri omukulu, ne Zesamu, ne Yoweeri, basatu. 9 
Batabani ba Simeeyi; Seromosi, ne Kaziyeri, ne Kalani, basatu. Abo be 
baali emitwe gy'ennyumba za bakitaabwe eza Ladani. 10 Ne batabani ba 
Simeeyi: Yakasi, Zina, ne Yewusi, ne Beriya. Abo abana baali batabani ba 
Simeeyi. 11 Ne Yakasi ye yali omukulu, ne Ziza ye yali ow'okubiri: naye 
Yewusi ne Beriya tebaalina baana bangi; kyebaava babalirwa awamu 
okuba ennyumba ya bakitaabwe. 12 Batabani ba Kokasi; Amulaamu, 
Izukali, Kebbulooni, ne Wuziyeeri, bana. 13 Batabani ba Amulaamu; 
Alooni ne Musa: Alooni n'ayawulibwa atukuzenga ebintu ebitukuvu ennyo, 
ye ne batabani be emirembe gyonna, okwoterezanga obubaane mu maaso 
ga Mukama, okumuweerezanga, n'okusabanga omukisa mu linnya lye 
emirembe gyonna. 14 Naye Musa omusajja wa Katonda; batabani be 
baayatulwa mu kika kya Leevi. 15 Batabani ba Musa; Gerusomu ne 
Eryeza. 16 Batabani ba Gerusomu; Sebweri omukulu. 17 Ne batabani ba 
Eryeza be bano, Lekabiya omukulu. Eryeza n'ataba na baana balala ba 
bulenzi; naye batabani ba Lekabiya ne baba bangi nnyo. 18 Batabani ba 
Izukali; Seromisi omukulu 19 Batabani ba Kebbulooni; Yeriya omukulu, 
Amaliya ow'okubiri, Yakaziyeri ow'okusatu, ne Yekameya mu ow'okuna. 
20 Batabani ba Wuziyeeri; Mikka omukulu, ne Issiya ow'okubiri. 21 
Batabani ba Merali; Makuli ne Musi. Batabani ba Makuli; Eriyazaali ne 
Ķiisi. 22 Eriyazaali n'afa, nga talina baana ba bulenzi, wabula ab'obuwala 
beereere: baganda baabwe batabani ba Kiisi ne babafumbirwa 23 Batabani 
ba Musi; Makuli ne Ederi, ne Yeremosi, basatu. 24 Abo be baali batabani 
ba Leevi ng'ennyumba za bakitaabwe bwe zaali, gye mitwe gy'ennyumba 
za bakitaabwe ez'abo abaabalibwa ku bo mu muwendo gw'amannya 
ng'emitwe gyabwe bwe gyali, abaakola omulimu ogw'okuweerezanga 
okw'omu nnyumba ya Mukama, abaakamaze emyaka amakumi abiri 
n'okukirawo. 25 Kubanga Dawudi yayogera nti Mukama Katonda wa 
Isiraeri awadde abantu be eaurembe; era abeera mu Yerusaalemi 
emirembe gyonna: 26 era Abaleevi tekikyabagwaniranga kusitula eweema 
n'ebintu byonna ebyako olw'okuweerezanga kwayo. 27 Kubanga 
olw'ebigambo bya Dawudi eby'enkomerero abaana ba Leevi kyebaava 
babalibwa, abaakamaze emyaka amakumi abiri n'okukirawo. 28 Kubanga 


omulimu gwabwe kuweerezanga batabani ba Alooni olw'okuweerezanga 
okw'omu nnyumba ya Mukama, mu mpya ne mu bisenge, ne mu 
kutukuzanga ebintu byonna ebitukuvu, gwe mulimu ogw'okuweerezanga 
okw'omu nnyumba ya Katonda; 29 era n'olw'emigaati egy'okulaga 
n'olw'obutta obulungi obw'ekiweebwayo eky'obutta, oba migaati gya 
mpewere egitazimbulukuswa oba ekyo ekisiikibwa ku kikalango, oba 
ekyo elunnyikibwa, n'olw'engeri zonna elugero bwe kyenkana n'obunene 
bwe bwenkana; 30 n'okuyimiriranga buli nkya okwebazanga 
n'okutenderezanga Mukama, era bwe batyo akawungeezi; 31 
n'okuwangayo ebiweebwayo ebyokebwa byonna eri Mukama, ku ssabbiiti, 
n'emyezi nga kye gijje giboneke, ne ku mbaga ezaateekebwawo, 
omuwendo gwabyo ng'ekiragiro kyabyo bwe kiri, obutayosanga mu maaso 
ga Mukama: 32 era bakuumenga eweema ey'okusisinhanirangamu gye 
baateresebwa, n'ekifo ekitukuvu kye baateresebwa, n'ebyo batabani ba 
Alooni baganda baabwe bye baateresebwa, olw'okuweerezanga okw'omu 
nnyumba ya Mukama. 


24:1 N'empalo za batabani ba Alooni zaali zino. Batabani ba Alooni; 
Nadabu ne Abiku, Eriyazaali ne Isamaali. 2 Naye Na'dabu ne Abiku ne 
basooka kitaabwe okufa nga tebalina baana: Eriyazaali ne Isamaali 
kyebaava bakola omulimu ogw'obwakabona. 3 Dawudi wamu ne Zadoki 
ow'oku batabani ba Eriyazaali ne Akimereki ow'oku batabani ba Isamaali 
ne babasalamu ng'ebisanja byabwe bwe byali mu kuweereza kwabwe. 4 
Awo ne walabika abasajja abakulu ku batabani ba Eriyazaali bangi 
okusinga ab'oku batabani ba Isamaali; era bwe bati bwe baasalibwamu: ku 
batabani ba Eriyazaali kwaliko kkumi na mukaaga, emitwe gy'ennyumba 
za bakitaabwe; ne ku batabani ba Isamaali, ng'ennyumba za bakitaabwe 
bwe zaali, munaana. 5 Bwe bati bwe baasalibwamu na bululu, emitindo 
gyonna wamu; kubanga waaliwo abakulu ab'omu kifo ekitukuvu n'abakulu 
ba Katonda, ku batabani ba Eriyazaali era ne ku batabani ba Isamaali 6 
Awo Semaaya mutabani wa Nesaneri omuwandiisi ow'oku Baleevi, 
n'abawandiikira mu maaso ga kabaka b'abakulu ne Zadoki kabona ne 
Akimereki mutabani wa Abiyasaali n'emitwe gy'ennyumba za bakitaabwe 


eza bakabona n'Abaleevi; ennyumba emu eya bakitaabwe ng'eronderwa 
Eriyazaali, n'endala ng'eronderwa Isa maali. 7 Awo akalulu 
ak'olubereberye ne kamugwako Yekoyalibu, ak'okubiri Yedaya; 8 
ak'okusatu Kalimu, ak'okuna Seyolimu; 9 ak'okutaano Malukiya; 
ak'omukaaga Miyamini; 10 ak'omusanvu Kakkozi, ak'omunaana Abiya; 11 
ak'omwenda Yesuwa; ak'ekkumi Sehaniya; 12 ak'ekkumi n'akamu 
Eriyasibu, n'ak'ekkumi n'obubiri Yakimu; 13 ak'ekkumi n'obusatu Kuppa, 
ak'ekkumi n'obuna Yesebeyabu; 14 ak'ekkumi n'obutaano Biruga, 
ak'ekkumi n'omukaaga Immeri; 15 ak'ekkumi n'omusanvu Keziri, 
ak'ekkumi n'omunaana Kapizzezi; 16 ak'ekkumi nomwenda Pesakiya, 
ak'amakumi abiri Yekezukeri; 17 ak'abiri mu kamu Yakini, ak'abiri mu 
bubiri Gamuli; 18 ak'abiri mu busatu Deraya, ak'abiri mu buna Maaziya. 19 
Bino bye byali ebisanja byabwe mu kuweereza kwabwe, okuyingiranga 
mu nnyumba ya Mukama ng'ekiragiro bwe kyali kye baaweebwa mu 
mukono gwa Alooni jjajjaabwe, nga Mukama Katonda wa Isiraeri bwe 
yali amulagidde. 20 Ne ku batabani ba Leevi abalala: ku batabani ba 
Amulaamu Subayeri; ku batabani ba Subayeri, Yedeya. 21 Ku Lekabiya: 
ku batabani ba Lekabiya; Issiya omukulu. 22 Ku Bayizukali, Seromosi; ku 
batabani ba Seromosi, Yakasi. 23 Ne batabani ba Kebulooni; Yeriya 
omukulu, Amaliya ow'okubiri, Yakaziyeri ow'okusatu, Y ekameyamu 
ow'okuna. 24 Batabani ba Winziyeeri, Mikka; ku batabani ba Mikka, 
Samiri. 25 Muganda wa Mikka, Issiya: ku batabani ba Issiya, Zekkaliya. 
26 Batabani ba Merali; Makuli ne Musi: batabani ba Yaaziya; Beno. 27 
Batabani ba Merali; ku Yaaziya, Beao ne Sokamu, ne Zakkuli, ne Ibuli. 28 
Ku Makuli; Eriyazaali, ataazaala baana ba bulenzi. 29 Ku kiisi; batabani ba 
Kiisi, Yerameeri. 30 Ne batabani ba Musi; Makuli ne Ederi, ne Yerimosi. 
Abo be baali batabani b'Abaleevi ng'ennyumba za bakitaabwe bwe zaali. 
31 Era ne bano bwe batyo ne bakuba obululu nga baganda baabwe 
batabani ba Alooni mu maaso ga Dawudi kabaka, ne Zadoki ne Akimereki 
n'emitwe gy'ennyumba za bakitaabwe eza bakabona n'Abaleevi; 
(ennyumba) za bakitaabwe ez'omukulu okufaanana eza muganda we 
omuto. 


25:1 Era nate Dawudi n'abaami b'eggye ne baawulira okuweereza okwo 
abamu ku batabani ba Asafu n'aba Kemani n'aba Yedusuni, ab'okulagula 
n'ennanga, n'entongooli, n'ebitaasa: n'omuwendo gwabo abaakola omulimu 
ng'okuweereza kwabwe bwe kwali gwali bwe guti: 2 ku batabani ba 
Asafu; Zakkuli ne Yusufu ne Nesaniya ne Asalera, batabani ba Asafu; 
wansi w'omukono gwa Asafu eyalagulanga ng'ekiragiro kya kabaka bwe 
kyali. 3 Ku Yedusuni: batabani ba Yedusuni; Gedaliya ne Zeri ne Yesaya 
ne Kasabiya ne Mattisiya, mukaaga; wansi w'emikono gya kitaabwe 
Yedusuni nga balina ennanga, abaalagulanga nga beebaza era nga 
batendereza Mukama, 4 Ku Kemani; batabani ba Kemani; Bukkiya, 
Mattaniya, Wuziyeeri, Sebuweri, ne Yerimoosi, Kananiya, Kanani, 
Eriyaasa, Giddaluti, ne Lomamutyezeri, Yosubekasa, Mallosi, Kosiri, 
Makaziyoosi: 5 abo bonna baali batabani ba Kemani omulabi. wa kabaka 
mu bigambo bya Katonda, okuyimusanga ejjembe. Katonda n'awa Kemani 
abaana ab'obulenzi kkumi na bana n'ab'obuwala basatu. 6 Abo bonna 
baabanga wansi w'emikono gya kitaabwe okuyimbiranga mu nnyumba ya 
Mukama, n'ebitaasa, n'entongooli, n'ennanga, olw'okuweerezanga okw'omu 
nnyumba ya Katonda; Asafu, Yedusuni, ne Kemani nga bali wansi 
w'ekiragiro kya kabaka. 7 N'omuwendo gwabo wamu ne baganda baabwe 
abaayigirizibwa akuyimbira Mukama, bonna abalina amagezi, gwali 
ebikumi bibiri mu kinaana mu munaana. 8 Ne bakubira ebyo bye 
baateresebwa obululu bonna okwenkana, abato era n'abakulu, omuyigiriza 
era n'omuyigirizwa. 9 Awo akalulu ak'olubereberye ne kamugwako 
Yusufu olwa Asafu: ak'okubiri Gedaliya; ye ne baganda be ne batabani be 
baali kkumi na; babiri: 10 ak'okusatu Zakkuli, batabani be ne baganda be, 
kkumi na babiri: 11 ak'okuna Izuli, batabani be ne baganda be, kkumi na 
babiri: 12 ak'okutaano Nesaniya, batabani be ne baganda be, kkumi na 
babiri: 13 ak'omukaaga Bukkiya, batabani be ne baganda be, kkumi na 
babiri: 14 ak'omusanvu yesalera, batabani be ne baganda be, kkumi na 
babiri: 15 ak'omunaana yesaya, batabani be ne baganda be, kkumi na 
babiri: 16 ak'omwenda Mattaniya, batabani be ne baganda be, kkumi na 
babiri: 17 ak'ekkumi Simeeyi, batabani be ne baganda be,ykkumi nal 
babiri: 18 ak'ekkumi n'akamu Azaleeri, batabani be ne baganda be kkumi 


na babiri: 19 ak'ekkumi n'obubiri Kasabiya, batabani be ne baganda be, 
kkumi na babiri: 20 ak'ekkumi n'obusatu, Subayeri, batabani be ne baganda 
be, kkumi na babiri : 21 ak'ekkumi n'obuna Mattisiya, batabani be ne 
baganda be, kkumi na babiri: 22 ak'ekkumi n'obutaano Yeremoosi, 
batabani be be baganda be, kkumi na babiri: 23 ak'ekkumi n'omukaaga 
Kananiya, batabani be ne baganda be, kkumi na babiri: 24 ak'ekkumi 
n'omusanvu Yosubekasa, batabani be ne baganda be, kkumi na babiri: 25 
ak'ekkumi n'omunaana Kanani, batabani be ne baganda be kkumi na babiri: 
26 ak'ekkumi n'omwenda Mallosi, batabani be ne baganda be, kkumi na 
babiri: 27 ak'amakumi abiri Eriyaasa, batabani be ne baganda be, kkumi na 
babiri: 28 ak'abiri mu kamu Kosiri, batabani be ne baganda be, kkumi na 
babiri: 29 ak'abiri mu bubiri Giddaluti, batabani be ne baganda be, kkumi 
na babiri: 30 ak'abiri mu busatu Makaziyoosi, batabani be ne, baganda be, 
kkumi na babiri: 31 ak'abiri mu buna Lomamutyezeri, batabani be ne 
baganda be, kkumi na babiri. 


26:1 Olw'empalo z'abaggazi: ku Bakola; Meseremiya mutabani wa Kole, 
ku batabani ba Asafu. 2 Era Meseremiya yalina abaana ab'obulenzi; 
Zekkaliya omubereberye, Yediyayeri ow'okubiri, Zebadiya ow'okusatu, 
Yasuniyeri ow'okuna; 3 Eramu ow'okutaano, Yekokanani ow'omukaaga, 
Eriwenayi ow'omusanvu. 4 Era Obededomu yalina abaana ab'obulenzi; 
Semaaya omubereberye, Yekozabadi ow'okubiri, Yowa ow'okusatu, ne 
Sakali ow'okuna, ne Nesaneeri ow'okutaano; 5 Ammiyeri ow'omukaaga, 
Isakaali ow'omusanvu, Pewulesayi ow'omunaana: kubanga Katonda 
n'amuwa omukisa. 6 Era Semaaya mutabani we n'azaalirwa abaana 
ab'obulenzi, abaafuga ennyumba ya kitaabwe: kubanga baali basajja ba 
maanyi abazira. 7 Batabani ba Semaaya; Osuni, ne Lefayeri, ne Obedi, ne 
Eruzabadi, baganda baabwe basajja bazira, Eriku, ne Semakiya. 8 Abo 
bonna baali ba ku baana ba Obededomu: bo ne batabani baabwe ne 
baganda baabwe; abasajja ab'amaanyi abaamala okuweereza okwo; 
amakumi asatu mu babiri ab'oku Obededomu. 9 Era Meseremiya yalina 
abaana n'ab'oluganda, abasajja abazira, kkumi na munaana. 10 Era Kosa 
ow'oku baana ba Merali yalina abaana; Simuli omukulu, (kubanga kitaawe 


yamufuula omukulu newakubadde nga si ye mubereberye;) 11 Kirukiya 
ow'okubiri, Tebaliya ow'okusatu, Zekkaliya ow'okuna: batabani ba Kosa 
bonna ne baganda be baali kkumi na basatu. 12 Empalo z'abaggazi zaali 
z'abo, za basajja bakulu, nga baliko bye bateresebwa Inga baganda 
baabwe, okuweererei zanga mu nnyumba ya Mukama. 13 Ne bakuba 
obululu, abato era n'abakulu, ng'ennyumba za bakitaabwe bwe zaali olwa 
buli mulyango. 14 Akalulu ak'ebuvanjuba ne kamugwako Seremiya. Awo 
ne bakubira obululu Zekkaliya mutabani we, omuteesa ow'amagezi; 
akalulu ke ne kamugwako ku buliika obwa kkono. 15 Obededomu ku 
bukiika obwka ddyo; ne batabani be (ne baweebwa) eggwanika. 16 
Suppimu ne Kosa ebugwanjuba, awaali omulyango Salekesi awaali 
olutindo oluyambuka, abakuumi nga boole kera bakuumi bannaabwe. 17 
Abaleevi mukaaga baali ku luuyi olw'e, buvanjuba, ku bukiika obwa kkono 
buli lunaku bana, ku bukiika obwa ddyo buli lunaku bana, n'ab'eggwanika 
babiri babiri. 18 Aba Palubali ku luuyi olw'ebugwanjuba, awaali olutindo 
bana, ne ku Palubali babiri.Ezo ze zaali empalo z'abaggazi; ku batabani 
b'Abakola ne ku batabani ba Merali, 19 Ezo ze zaali empalo z'abaggazi; ku 
batabani b'Abakola ne ku batabani ba Merali. 20 Ne ku Baleevi, Akiya ye 
yali omukulu w'amawanika g'ennyumba ya Katonda, era w'amawanika 
g'ebintu ebyawongebwa. 21 Batabani ba Ladani; batabani b'Abagerusoni 
aba Ladani, emitwe gy'ennyumba za bakitaabwe eza Ladani Omugerusoni; 
Yekyeri. 22 Batabani ba Yekyeri; Zesamu, ne Yoweeri muganda we, 
abakulu b'amawatuka g'ennyumba ya Mukama. 23 Ku Baamulamu, ku 
Bayizukali, ku Bakebbulooni, ku Bawuziyeeri: 24 ne Sebweri mutabani wa 
Gerusomu, mutabani wa Musa, ye yali omukulu w'amawanika. 25 Ne 
baganda be; ku Eryeza ne kuva Lekabiya mutabani we, ne Yesaya 
mutabani we, ne Yolaamu mutabani we, ne Zikuli mutabani we, ne 
Seromosi mutabani we. 26 Seromosi oyo ne baganda be be baali abakulu 
b'amawanika gonna ag'ebintu ebyawongebwa, Dawudi kabaka n'emitwe 
gy'ennyumba za bakitaabwe, abaami b'enkumi n'ebikumi, n'abaami b'eggye, 
bye baawonga. 27 Ku munyago gwe baanyaga mu ntalo kwebaggya 
okuwonga okuddaabiriza ennyumba ya Mukama. 28 Ne byonna Samwiri 
nabbi ne Sawulo mutabani wa Kiisi ne Abuneeri mutabani wa Neeri ne 


Yowaabu mutabani wa Zeruyiya bye baawonga; buli muntu yenna 
eyawonga ekintu kyonna, kyabanga wansi w'omukono gwa Seromosi ne 
baganda be. 30 Ku Bayizukali, Kenaniya ne batabani be baafuganga 
Isiraeri olw'omulimu ogw'ebweru, okuba abaami n'abalamuzi. 30 Ku 
Bakebbulooni, Kasabiya ne baganda be, abasajja abazira, lukumi mu 
lusanvu, be baalabiriranga Isiraeri emitala wa Yoludaani ebugwanjuba; 
olw'omulimu gwonna ogwa Mukama n'olw'okuweereza kabaka. 31 Yeriya 
yali mukulu ku Bakebbulooni, ku Bakebbulooni kwe yali, ng'okuzaalibwa 
kwabwe bwe kwali mu (nnyumba) za bakitaabwe. Mu mwaka ogw'ana 
Dawudi kasookedde alya obwakabaka ne banoonyezebwa, ne mulabika 
mu bo abasajja ab'amaanyi abazira e Yazeri eky'e Gireyaadi. 32 Ne 
baganda be abasajja abazira baali enkumi bbiri mu lusanvu, emitwe 
gy'ennyumba za bakitaabwe, kabaka Dawudi be yafuula abalabirizi 
b'Abalewubeeni n'Abagaadi n'ekitundu ky'ekika eky'Abamanase, olwa buli 
kigambo kya Katonda, n'olw'ebigambo bya kabaka. 


27:1 Awo abaana ba Isiraeri ng'omuwendo gwabwe bwe gwali, emitwe 
gy'ennyumba za bakitaabwe n'abaami b'enkumi n'ab'ebikumi n'abakulu 
baabwe abaaweerezanga kabaka mu buli kigambo eky'empalo 
ezaayingiranga ne zifulumanga buli mwezi okumala emyezi gyonna 
egy'omwaka, aba buli luwalo baali obukumi bubiri mu enkumi nnya. 2 
Yasobeyamu mutabani wa Zabudyeri ye yali omukulu w'oluwalo 
olw'olubereberye olw'omu mwezi ogw'olubereberye: ne mu luwalo Iwe 
mwalimu obukumi bubiri mu enkumi naya. 3 Oyo yali wa ku baana ba 
Pereezi, omukulu w'abaami bonna ab'eggye mu mwezi ogw'olubereberye. 
4 Ne Dodayi Omwakowa n'oluwalo Iwe ye yali omukulu w'oluwalo 
olw'omwezi ogw'okubiri; ne Mikuloosi omukungu: ne mu luwalo lwe 
mwalimu obukumi bubiri mu enkumi nnya. 5 Benaya mutabani wa 
Yekoyaada kabona omukulu ye yali omwami ow'okusatu ow'eggye 
ow'omu mwezi ogw'okusatu: ne mu luwalo Iwe mwalimu obukumi bubiri 
mu enkumi nnya. 6 Ono ye Benaya oyo eyali omusajja ow'amaanyi ow'oku 
abo amakumi asatu, era omukulu w'abo amakumi asatu: ne Ammizabaadi 
mutabani we yali wa ku luwalo lwe. 7 Asakeri muganda wa Yowaabu ye 


yali omwami ow'okuna ow'omu mwezi ogw'okuna, ne Zebadiya mutabani 
we oluvannyuma lwe: ne mu luwalo Iwe mwalimu obukumi bubiri mu 
enkumi nnya. 8 Samukusi Omuyizula ye yali omwami ow'okutaano 
ow'omu mwezi ogw'okutaano: ne mu luwalo Iwe mwalimu obukumi bubiri 
mu enkumi nnya. 9 Ira mutabani wa Ikesi Omutekowa ye yali omwami 
ow'omukaaga ow'omu mwezi ogw'omukaaga: ne mu luwalo Iwe mwalimu 
obukumi bubiri mu enkumi nnya. 10 Kerezi Omuperoni ow'oku baana ba 
Efulayimu ye yali omwami ow'omusanvu ow'omu mwezi ogw'omusanvu: 
ne mu luwalo Iwe mwalimu obukumi bubiri mu enkumi nnya. 11 Sibbekayi 
Omukusasi ow'oku Bazera ye yali omwami ow'omunaana ow'omu mwezi 
ogw'omunaana: ne mu luwalo Iwe mwalimu obukumi bubiri mu enkumi 
nnya. 12 Abiyezeeri Omwanasosi ow'oku Babenyamini ye yali omwami 
ow'omwenda ow'omu mwezi ogw'omwenda: ne mu luwalo Iwe mwalimu 
obukumii bubiri mu enkumi nnya. 13 Makalayi Omunetofa ow'oku Bazera 
Ye yali omwami ow'ekkumi ow'omu mwezi ogw'ekkumi: ne mu luwalo 
lwe mwalimu obukumi bubiri mu enkumi nnya. 14 Benaya Omupirasoni 
ow'oku baana ba Efulayimu ye Yali omwami ow'ekkumi n'omu ow.omu 
mwezi ogw'ekkumi n'ogumu: ne mu luwalo Iwe mwalimu' obnkumi bubiri 
mu enkumi nnya. 15 Kerudayi Omunetofa, owa Osunieri, ye yali omwami 
ow'ekkumi n'ababiri ow'omu mwezi ogw'ekkumi n'ebiri; ne mu luwalo Iwe 
mwalimu obukumi bubiri mu enkumi nnya. 16 Nate abaafuga ebika bya 
Isiraeri: ku Balewubeeni Eryeza mutabani wa Zikuli afuga: ku Basimyom 
Sefatiya mutabani wa Maaka: 17 ku Leevi Kasabiya mutabani wa 
Kemweri: ku Aloon Zadoki: 18 ku Yuda Eriku, omu ku baganda ba 
Dawudi: ku Isakaali Omuli mutabani wa Mikayiri; 19 ku Zebbulooni 
Isumaaya mutabani wa Obadiya: ku Nafutaali Yeremosi mutabani wa 
Azutiyeeri: 20 ku baana ba Efulayimu Koseya mutabani wa Azaziya: ku 
kitundu ky'ekika kya Manase Yoweeri mutabani wa Pedaya: 21 ku kitundu 
ky'ekika kya Manase mu Gireyaadi Iddo mutabani wa Zekkaliya; ku 
Benyamini Yaasiyeri mutabani wa Abuneeri: 22 ku Ddaani Azaleeri 
mutabani wa Yerokamu. Abo be baali abaami b'ebika bya Isiraeri. 23 Naye 
Dawudi n'atabala muwendo gwabo abaakamaze emyaka amakumi abiri 
n'abatannaba kutuusa egYo, kubanga Mukama yali ayogedde ng'alyongera 


Isiraeri ng'emmunyeenye ez'omu ggulu, 24 Yowaabu mutabani vva 
Zeruyiya yatanula okubala, naye n'atamaliriza: obusungu kyebwava bujja 
ku Isiraeri; so n'omuwendo tegwawandiikibwa mu kitabo 
eky'ebyomumirembe gya kabaka Dawudi. 25 Era Azumaveesi mutabani 
wa Adyeri yali mukulu wa mawanika Ba kabaka: ne Yonasaani mutabani 
wa Uzziya yali mukulu wa mawanika ag'oku ttale n'ag'omu bibuga 
n'ag'omu byalo n'agomu bigo: 26 ne Ezuli mutabani wa Kerubu ye yali 
omukulu w'abo abaakola emirimu egy'omu nnimiro olw'okulima ettaka: 27 
ne Simeeyi Omulaama Ye Yali omukulu w'ensuku z'emizabbibu: ne Zabudi 
Omusifumu ye yali omukulu w'ebibala eby'ensuku olw'amasenero 
ag'omwenge: 28 ne Baalukanani Omugedera ye yali omukulu 
w'emizeyituuni n'emisukomooli egyali mu nsenyi: ne Yowaasi ye yali 
omukulu w'amawanika g'amafuta: 29 ne Situlayi Omusaloni ye yali 
omukulu w'ebisibo ebyalundibwa mu Saloni: ne Safati mutabani wa 
Adulayi ye yali omukulu w'ebisibo ebyali mu biwonvu: 30 ne Obiri 
Omuyisimaeri ye Yali omukulu w'enyamira: ne Yedeya Omumeronoosi ye 
yali omukulu w'endogoyi: 31 ne Yazizi Omukaguli ye yali omukulu 
w'embuzi. Abo bonna be baali abakulu b'ebintu ebya kabaka Dawudi. 32 
Ne Yonasaani kitaawe wa Dawudi omuto yali muteesa wa bigambo, 
omusajja omutegeevu era omuwandiisi: ne Yekyeri mutabani wa 
Kakumoni yabanga wamu n'abaana ba kabaka: 33 ne Akisoferi ye 
yateesanga ebigambo bya kabaka: Kusaayi Omwaluki ye yali mukwano 
gwa kabaka: 34 Yekoyaada mutabani wa Benaya n'addirira Akisoferi, ne 
Abiyasaali: ne Yowaabu ye yali omwami w'eggye lya kabaka. 


28:1 Dawudi n'akunyaanya abakungu bonna aba Isiraeri, abakungu b'ebika 
n'abaami b'ebitongole abaaweerezanga kabaka mu mpalo, n'abaami 
b'enkumi n'abaami b'ebikumi n'abakulu b'ebintu byonna n'obugagga ebya 
kabaka ne batabani be, wamu n'abaami n'abasajja ab'amaanyi, abasajja 
bonna ab'amaanyi abazira, e Yerusaalemi. 2 Awo Dawudi kabaka 
n'ayimirira ku bigere bye n'ayogera nti Mumpulire, baganda bange era 
abantu bange: nze kyali mu mutima gwange okuzimbira essanduuko 
ey'endagaano ya Mukama n'entebe y'ebigere eya Katonda waffe ennyumba 


ey'okuwummuliramu; era nali ntegese okuzimba. 3 Naye Katonda 
n'annamba nti Tozimbira linnya lyange nnyumba, kubanga ggwe oli musajja 
wa ntalo, era wayiwa omusaayi. 4 Naye Mukama Katonda wa Isiraeri 
yannonda ng'anziya mu nnyumba yonna eya kitange okuba kabaka wa 
Isiraeri emirembe gyonna: kubanga yalonda Yuda okuba omulangira; ne 
mu nnyumba ya Yuda n'alondamu ennyumba ya kitange; ne mu baana ba 
kitange n'ansanyukira nze okunfuula kabaka wa Isiraeri yenna: 5 ne ku, 
batabani bange bonna (kubanga Mukama ampadde abaana bangi) 
n'alondamu Sulemaani mutabani wange okutuula ku ntebe ey'obwakabaka 
bwa Mukama okufuga Isiraeri. 6 N'anyamba nti Sulemaani mutabani wo 
ye alizimba ennyumba yange n'empya zange: kubanga namulonda okuba 
mutabani wange, nange naabanga kitaawe. 7 Era naanywezanga 
obwakabaka bwe emirembe gyonna, bw'anaanyiikiranga okukola ebiragiro 
byange n'emisango gyange nga leero. 8 Kale nno mu maaso ga Isiraeri 
yenna, ekkuņņaaniro lya Mukama, ne Katonda waffe ng'awulira, 
mukwatenga munoonyenga ebiragiro byonaa ebya Mukama Katonda 
wammwe: mulye ensi eno ennungi mugirekere abaana bammwe okubala 
obusika emirembe gyonna abanaabangawo oluvannyuma Iwammwe. 9 
Name, Sulemaani, mutabani wange, tegeera Katonda wa kitaawo, 
omuweerezenga n'omutima ogutuukiridde n'emmeeme esanyuka: kubanga 
Mukama akebera emitima gyonna, era ategeera okufumiitiriza kwonna 
okw'ebirowoozo: bw'onoomunoonyanga, anaalabikanga gy'oli; naye 
bw'onoomuvangako, anaakugobanga emirembe gyonna. 10 Weekuume 
nno; kubanga Mukama alonze ggwe okuzimba ennyumba ey'ekigwa: ba 
n'amaanyi, okikolanga. 11 Awo Dawudi n'awa Sulemaani mutabani we 
ekyokulabirako eky'ekisasi kya yeekaalu u'ennyumba zaako n'amawanika 
gaako n'enju zaako eza waggulu n'ebisenge byako eby'omunda n'ekifo 
eky'entebe ey'okusaasira; 12 nekyokulabirako ekya byonna bye yalina 
olw'omwoyo, eby'empya ez'ennyumba ya Mukama n'ebisenge byotma 
ebyetoolodde n'amawanika g'ennyumba ya Katonda n'amawanika g'ebintu 
ebiwongebwa: 13 era eby'empalo za bakabona n'Abaleevi n'eby'omulimu 
gwonna ogw'okuweerezanga okw'omu nnyumba ya Mukama, n'eby'ebintu 
byonna ebiweereza mu nnyumba ya Mukama: 14 zaabu epimibwa 


olw'ebintu ebya zaabu, olw'ebintu byonna ebiweereza okuweereza kwonna; 
ffeeza epimibwa olw'ebintu byonna ebya ffeeza, olw'ebintu byonna 
ebiweereza okuweereza kwonna: 15 era eby'ettabaaza eza zaabu 
ebipimibwa, n'eby'ettabaaza zaakyo, zaabu epimibwa ya buli kikondo era 
ya etabaaza zaakyo: era ya bikondo ebya ffeeza, ffeeza epimibwa ya buli 
kikondo era ya ttabaaza zaakyo, ng'okuweereza okwa buli kikondo: 16 ne 
zaabu eyapimibwa ey'emmee za ez'emigaati egy'okulaga, eya buli 
mmeeza; ne ffeeza ey'emmeeza ez'effeeza: 17 n'eby'okukwasa ennyama 
n'ebibya n'ebikompe bya zaabu ennungi: era ya bbakuli za zaabu, zaabu 
eyapimibwa eya buli bbakuli: era ya bbakuli eza ffeeza, ffeeza 
eyapimibwa eya buli bbakuli: 18 era ey'ekyoto eky'obubaane, zaabu 
tmongoofu eyapimibwa; era zaabu ya kyakulabirako eky'eggaali, be 
bakerubi abayanjala ebiwawaatiro byabwe ne babikka ku ssanduuko 
ey'endagaano ya Mukama. 19 Ebyo byonna, bwe yayogera Dawudi, 
nabitegeezebwa mu biwandiike ebiva eri omukono gwa Mukama, gye 
mirimu gyonna egy'omutindo guno. 20 Dawudi n'agamba Sulemaatu 
mutabani we nti Ba n'amaanyi ogume omwoyo, okikolenga: totyanga so 
totekemukanga: kubanga Mukama Katonda, Katonda wange, ali naawe: 
taakwabulirenga so taakulekenga okutuusa omulimu gwonna 
ogw'okuweereza okw'omu nnyumba ya Mukama lwe gulituukirira. 21 Era, 
laba, waliwo empalo za bakabona n'Abaleevi olw'okuweereza kwonna 
okw'omu nnyumba ya Katonda: era waliba naawe mu mulimu ogw'engeri 
zonna buli musajja ayagala ku bubwe alina amagezi ag'okuweereza 
kwonna: era n'abaami n'abantu bonna banaagondereranga ddala okulagira 
kwo. 


29:1 Dawudi kabaka n'agamba ekibiina kyonna nti Sulemaani mutabani 
wange Katonda gw'alonze yekka akyali mwana muto, n'omulimu munene: 
kubanga eriyumba si lya bantu naye lya Mukama Katonda. 2 Nze nno 
ntegekedde ennyumba ya Katonda wange n'amaanyi gange gonna zaabu 
(ey'ebintu) ebya zaabu, ne ffeeza ey'ebintu ebya ffeeza, n'ebikomo 
eby'ebintu eby'ebikomo, ebyuma eby'ebintu eby'ebyuma, n'emiti egy'ebintu 
eby'emiti; amayinja aga onuku n'amayinja ag'okutona, amayinja 


ag'omulimu ogw'enjola n'ag'amabala mangi, n'amayinja ag'omuwendo 
omungi ag'engeri zonna, n'amayinja amanyirivu mangi nnyo. 3 Era nate 
kubanga ntadde okwagala kwange ku nnyumba ya Katonda wange, 
kubanga nnina obugagga bwange ku bwange obwa zaabu ne ffeeza, 
mbuwa ennyumba ya Katonda wange, okusukkiriza byonna bye 
ntegekedde ennyumba entukuvu; 4 talanta eza zaabu enkumi ssatu, zaabu 
ya Ofiri, ne talanta eza ffeeza eyalongoosebwa kasanvu, okugibissa ku 
bisenge by'ennyumba nayo: 5 zaabu ya bintu ebya zaabu, ne ffeeza ya bintu 
ebya ffeeza, n'olw'emirimu egy'engeri zonna egirikolebwa n'emikono 
gy'abafundi. Kale ani awaayo ku bubwe okwewonga leero eri Mukama? 6 
Awo abakulu b'ennyumba za bakitaabwe n'abakulu b'ebika bya Isiraeri 
n'abaami b'enkumi n'ab'ebikumi wamu n'abalabirizi b'emirimu gya kabaka, 
ne bawaayo ku bwabwe; 7 ne bawa olw'okuweereza okw'omu nnyumba ya 
Katonda, zaabu talanta enkumi ttaano ne daliki kakumi, ne ffeeza talanta 
kakumi, n'ebikomo talanta kakumi mu kanaana, n'ebyuma talanta kasiriivu. 
8 N'abo abaalabika nga balina amayinja ag'omuwendo omungi ne bagawa 
eri obugagga obw'omu nnyumba ya Mukama wansi w'omukono gwa 
Yekyeri Omugerusoui. 9 Awo abantu ne basanyuka kubanga baawaayo ku 
bwabwe, kubanga baawaayo ku bwabwe eri Mukama n'omutima 
ogutuukiridde: era ne Dawudi kabaka n'asanyuka essanyu ddene. 10 
Dawudi kyeyava yeebaliza Mukama mu maaso g'ekibiina kyonna: Dawudi 
n'ayogera nti Weebazibwe, ai Mukama, Katonda wa Isiraeri jjajjaffe, 
emirembe n'emirembe. 11 Obukulu bubwo n'amaanyi n'ekitiibwa 
n'okuwangula n'okugulumizibwa: kubanga byonna ebiri mu ggulu n'ebiri 
mu nsi (bibyo); obwakabaka bubwo, ai Mukama, era ogulumizibwa okuba 
omutwe gwa byonna. 12 Obugagga era n'ekitiibwa biva gyoli, era ggwe 
ofuga bonna; era mu mukono gwo mwe muli obuyinza n'amaanyi; era mu 
mukono gwo mwe muli okukuza n'okuwa bonna amaanyi. 13 Kale nno, 
Katonda waffe, tukwebaza ne tutendereza erinnya lyo ery'ekitiibwa. 14 
Naye nze ani n'abantu bange kye ki, ffe okuyinza okuwaayo bwe tutyo ku 
bwaffe ddala? kubanga byonna biva gyoli, era tukuwadde ku bibyo. 15 
Kubanga ffe tuli bagenyi mu maaso go era batambuze nga bajjajjaffe 
bonna bwe baali: ennaku zaffe ez'oku nsi ziri ng'ekisiikirize, so tewali 


kubeerera. 16 Ai Mukama Katonda waffe, ebintu bino byonna bye 
tutegese okukuzimbira ennyumba olw'erinnya lyo ettukuvu biva mu 
mukono gwo, era byonna bibyo 17 Era mmanyi, Katonda wange, nga 
ggwe okema omutima era osanyukira amazima. Nze, nga nnina omutima 
ogw'amazima, mpaddeyo ku bwange bino byonna: era kaakano ndabye 
abantu bo abali wano nga bawaayo ku bwabwe gyoli ne nsanyuka. 18 Ai 
Mukama, Katonda wa Ibulayimu, owa Isaaka, era owa Isiraeri, bajjajjaffe, 
onyweze kino mu kufiuniitiriza kw'ebirowoozo eby'omu mutima gw'abantu 
bo, oteeketeeke omutima gwabwe gyoli: 19 era owe Sulemaani mutabani 
wange omutima ogutuukiridde okukwata ebiragiro byo, n'ebyo bye 
wategeeza, n'amateeka go, n'okukola ebyo byonna, n'okuzimba ennyumba 
gye ntegekedde ebintu. 20 Dawudi n'agamba ekibiina kyonna nti Kaakano 
mwebaze Mukama Katonda wammwe. Ekibiina kyonna ne beebaza 
Mukama Katonda wa bajjajjaabwe, ne bakutama emitwe gyabwe ne 
basinza Mukama ne kabaka. 21 Ne bawaayo ssaddaaka eri Mukama, ne 
bawaayo ebiweebwayo ebyokebwa eri Mukama ku lw'okubiri olunaku 
olwo nga luwedde, ente lukumi n'endiga ennume lukumi, n'abaana b'endiga 
lukumi n'ebiweebwayo byako ebyokunywa, ne ssaddaaka nnyingi nnyo 
olwa Isiraeri yenna; 22 ne baliira ne banywera mu maaso ga Mukama ku 
lunaku olwo ne basanyuka nnyo. Ne bafuula Sulemaani mutabani wa 
Dawudi kabaka omulundi ogw'okubiri, ne bamufukako amafuta eri 
Mukama okuba omulangira ne Zadoki okuba kabona. 23 Awo Sulemaani 
n'atuula ku ntebe ya Mukama nga ye kabaka mu kifo kya Dawudi kitaawe, 
n'alaba omukisa; Isiraeri yenna ne bamugondera. 24 Abakulu bonna 
n'abasajja ab'amaanyi era ne batabani ba Dawudi kabaka bonna ne 
bagondera Sulemaani kabaka. 25 Mukama n'agutumiza nnyo Sulemaani 
mu maaso ga Isiraeri yenna n'amuwa ekitiibwa eky'obwakabaka 
ekitalabwanga ku kabaka yenna eyamusooka mu Isiraeri. 26 Era Dawudi 
mutabani wa Yese yafuga Isiraeri yenna. 27 N'ebiro bye yafugira Isiraeri 
byali emyaka amakumi ana; yafugira emyaka musanvu e Kebbulooni, era 
yafugira emyakaa asatu mu esatu mu Yerusaalemi. 28 N'afa ng'akaddiye 
bulungi, ng'ajjudde ennakun'obugagga n'ekitiibwa. Sulemaani mutabani we 
n'afuga mu kifo kye. 29 Era ebikolwa bya Dawudi kabaka, ebyasooka 


n'ebyamalirwako, laba, byawandiikibwa mu bigambo bya Samwiri omulabi 
ne mu bigambo bya Nasani nabbi ne mu bigambo bya Gaadi omulabi; 30 
era n'okufuga kwe kwonna n'amaanyi ge n'ebiro ebyamuyitako ye ne 
Isiraeri n'amatwale gonna ag'ensi ezo. 


2 Ebyomumirembe 


1:1 Awo Sulemaani mutabani wa Dawudi n'anywezebwa mu bwakabaka 
bwe, Mukama Katonda wel n'aba naye, n'amugulumiza nnyo. 2 Sulemaani 
n'ayogera ne Isiraeri yenna, abaami b'enkumi n'ab'ebikumi n'abalamuzi na 
buli mukulu mu Isiraeri yenna, emitwe gy'ennyumba za bakitaabwe. 3 Awo 
Sulemaani n'ekibiina kyonna wamu naye ne bagenda mu kifo ekigulumivu 
ekyali e Gibyoni; kubanga eyo ye yali eweema ya Katonda 
ey'okusisinkanirangamu, Musa omuddu wa Mukama gye yakola mu 
ddungu. 4 Naye essanduuko ya Katonda Dawudi yali agirinnyisizza 
n'agiggya e Kiriyasuyalimu n'agireeta mu kifo Dawudi kye yagitegekera: 
kubanga yali agikubidde eweema e Yerusaalemi. 5 Era nate ekyoto 
eky'ekikomo Bezaaleri mutabani wa Uli mutabani wa Kuuli kye yakola 
kyali eyo mu maaso g'eweema ya Mukama: Sulemaani n'ekibiina ne 
bagendanga gye kiri. 6 Sulemaani n'ayambukayo eri ekyoto eky'ekikomo 
mu maaso ga Mukama ekyali ku weema ey'okusisinkanirangamu, 
n'aweerayo okwo ebiweebwayo ebyokebwa lukumi. 7 Mu kiro ekyo 
Katonda n'alabikira Sulemaani, n'amugamba nti Saba kye mba nkuwa. 8 
Sulemaani n'agamba Katonda nti Walaga Dawudi kitange ekisa kingi, 
n'onfuula kabaka mu kifo kye. 9 Kale, ai Mukama Katonda, ekigambo kye 
wasuubiza Dawudi kitange kinywezebwe: kubanga onfudde kabaka 
w'abantu abafaanana enfuufu ey'oku nsi obungi. 10 Mpa nno amagezi 
n'okumanya, nfulumenga nnyingirenga mu maaso g'abantu bano: kubanga 
ani ayinza okusalira emisango abantu bo bano abenkanidde awo obukulu? 
11 Katonda n'agamba Sulemaani nti Kubanga ekyo kibadde mu mutima 
gwo, so tosabye bugagga, ebintu, newakubadde ekitiibwa, newakubadde 
obulamu bw'abo abakukyawa, so tosabye kuwangaala; naye weesabidde 
amagezi n'okumanya, osalirenga emisango abantu bange, be nkufuulidde 


kabaka: 12 amagezi n'okumanya oweereddwa; era ndikuwa n'obugagga 
n'ebintu n'ekiuibwa by'atabanga nabyo n'omu ku bassekabaka abaakusooka, 
so tewaliba oluvannyuma lwo aliba nabyo. 13 Awo Sulemaani n'ava ku 
lugendo lwe n'ajja eri ekifo ekigulumivu ekyali e Gibyoni, ng'ava mu 
maaso g'eweema ey'okusisinkanirangamu, n'ajja e Yerusaalemi; n'afuga 
Isiraeri. 14 Sulemaani n'akuņnaanya amagaali n'abeebagala embalaasi: era 
yalina amagaali lukumi mu bina n'abeebagala embalaasi kakumi mu 
enkumi bbiri, be yateeka mu bibuga eby'amagaali n'awali kabaka e 
Yerusaalemi. 15 Kabaka n'afuula ffeeza ne zaabu mu Yerusaalemi okuba 
ng'amayinja obungi, okuba ng'amayinja, n'emivule yagifuula okuba 
ng'emisukomooli egiri mu nsenyi obungi. 16 Era embalaasi Sulemaani ze 
yalina baaziggyanga mu Misiri; abasuubuzi ba kabaka ne baziweebwanga 
bisibo, buli kisibo n'omuwendo gwakyo. 17 Era eggaali baalikimanga nga 
ng'ejjirira kikumi mu ataano; era bassekabaka bonna ab'Abakiiti bwe batyo 
ne bassekabaka ab'e Busuuli, baaziggyangamu mu mukono gwabwe. 


2:1 Awo Sulemaani n'ayagala okuzimbira erinnya lya Mukama ennyumba, 
n'ennyumba y'obwakabaka bwe 2 Sulemaani n'ayawula abasajja obukumi 
musanvu, okwetikkanga emigugu, n'abasajja obukumi munaana 
abaatemanga ku nsozi, n'enkumi ssatu mu lukaaga okubalabiriranga. 3 
Sulemaani n'atuma eri Kulamu kabaka w'e Ttuulo ng'ayogera nti Nga bwe 
wakolanga Dawudi kitange n'omuweereza emivule okuzimba ennyumba 
okubeera omwo, bw'oryo bw'oba okola nange. 4 Laba, nzimbira erinnya 
lya Mukama Katonda wange ennyumba okugiwonga eri ye, n'okwotereza 
mu maaso ge obubaane obw'eby'akaloosa ebiwoomerevu, n'olw'emigaati 
egitaggwaawo, n'olw'ebiweebwayo ebyokebwa enkya n'akawungeezi, ku 
ssabbiiti n'emyezi nga kye gijje giboneke ne ku mbaga ezaatekebwawo eza 
Mukama Katonda waffe. Kino kye kiragiro eky'emirembe gyonna eri 
Isiraeri. 5 N'ennytunba gye nzimba nnene: kubanga Katonda waffe mukulu 
okusinga bakatonda bonna. 6 Naye ani ayinza okumuzimbira ennyumba, 
kubanga eggulu n'eggulu erya waggulu taligyamu? nze nno nze ani 
mmuzimbire ennyumba, wabula okwoterezanga obubaane mu maaso ge? 7 


Kale nno, mpeereza omusajja alina amagezi okukola omulimu ogwa 
zaabu, ne ffeeza n'ebikomo n'ebyuma, n'olugoye olw'effulungu 
n'olutwakaavu ne kaniki, era omutegeevu okukola enjola ez'engeri zonna, 
okuba awamu n'abasajja ab'amagezi abali nange mu Yuda ne mu 
Yerusaalemi, Dawudi kitange be yateekateeka. 8 Era mpeereza n'emivule 
n'emiberosi n'emitoogo ng'ogiggya ku Lebanooni: kubanga mmanyi 
ng'abaddu bo bategeevu okutema emiti ku Lebanooni; era, laba, abaddu 
bange banaabanga wamu n'abaddu bo, 9 okunteekerateekera emiti mingi: 
kubanga ennyumba gy'ennenda okuzimba eriba nnene kitalo. 10 Era, laba, 
ndiwa abaddu bo, ababazzi abatema emiti, ebigero eby'enyaano empuule 
obukumi bubiri, n'ebigero ebya sayiri obukumi bubiri, n'ebita eby'omwenge 
obukumi bubiri, n'ebita eby'amafuta obukumi bubiri. 11 Awo Kulamu 
kabaka w’e Ttuulo n'addamu ng'awandiika ebbaluwa n'agiweereza 
Sulemaani, nti Kubanga Mukama ayagala abantu be, kyeyava akufuula 
kabaka waabwe. 12 Era Kulamu n'ayogera nti Mukama Katonda wa 
Isiraeri yeebazibwe eyatonda eggulu n'ensi, awadde Dawudi kabaka 
omwana omutegeevu, eyaweebwa amagezi n'okumanya, agenda 
okuzimbira Mukama ennyumba n'okuzimbira obwakabaka bwe ennyumba. 
13 Kaakano nno mpeerezza omusajja ow'amagezi eyaweebwa okutegeera, 
owa Kulamu kitange, 14 Omwana w'omukazi ow'oku bawala ba Ddaani, 
ne kitaawe yali musajja wa Ttuulo, ow'amagezi okukola omulimu ogwa 
zaabu n'ogwa ffeeza n'ogw'ebikomo n'ogw'ebyuma n'ogw'amayinja 
n'ogw'emiti n'ogw'engoye ez'effulungu ne kaniki ne bafuta ennungi 
n'engoye entwakaavu; era n'okwola enjola ez'engeri zonna, n'okugunja 
engeri yonna egunjibwa: alagirwe ekifo wamu n'abasajja bo ab'amagezi 
n'abasajja ab'amagezi aba mukama wange Dawudi kitaawo. 15 Kale nno, 
enyjaano ne sayiri, amafuta n'omwenge, mukama wange bye yayogerako; 
atume eri abaddu be: 16 naffe tulitema emiti ku Lebanooni, nga 
bw'olyagala obungi: era tuligireeti gy'oli nga tugikulula ku nnyanja ne 
tugituusa e Yopa; naawe oligirinnyisa e Yerusaalemi. 17 Awo Sulemaani 
n'abala bannaggwanga bonna abali mu nsi ya Isiraeri ng'okubala bwe kwali 
Dawudi kitaawe kwe yababala: ne walabika kasiriivu mu obukumi butaano 
mu enkumi ssatu mu lukaaga. 18 N'assaawo obukumi musanvu ku bo 


okwetikkanga emigugu, n'obukumi munaana abaatemanga ku nsozi 
n'abalabirizi enkumi ssatu mu lukaaga okukozanga abantu. 


3:1 Awo Sulemaani n'atanula oku zimba ennyumba ya Mukama 
Yerusaalemi ku lusozi Moliya, Mukama kwe yalabikirira Dawudi kitaawe, 
gye yateekateeka mu kiof Dawudi kye yalagira, mu gguuliro lya Olunaani 
Omuyebusi. 2 Awo n'atanula okuzimba ku lunaku olw'okubiri olw'omwezi 
ogw'okubi mu mwaka ogw'okuna kasookedde alya obwakabaka. 3 Era 
gino gye misingi Sulemaan gye yakuba okizimba ennyumba ya Katonda 
Obuwanvu bwayo mu mikono ng'ekigero eky'olubereberye bwe kyali 
bwali emikono nkaaga, n'obugazi emikono amakumi abiri. 4 N'ekisasi 
ekyali mu maaso g'ennyumba, obuwanvu bwakyo ng'obugazi bw'ennyumba 
bwe bwali bwali emikono amakumi abiri, n'obugulumivu kikumi mu abiri: 
n'akibikkako munda zaabu ennongoofu. 5 N'ennyumba ennene n'agibikkako 
embaawo ez'emiberosi gye yabikkako zaabu ennongoofu, n'akolako 
enkindu n'emikuufu. 6 N'ayonja ennyumba n'amayinja ag'omuwendo 
omungi olw'obulungi: ne zaabu yali zaabu Eyepaluvayimu. 7 Era 
n'ennyumba n'agibikkako zaabu, emiti n'emiryango n'ebisenge byayo 
n'enzigi zaayo; ne bakerubi ababajje ku bisenge. 8 N'akola ennyumba 
entukuvu ennyo; obuwanvu bwayo ng'obugazi bw'ennyumba bwe bwali 
bwali emikono amakumi abiri, nobugazi bwayo emikono amakumi abiri: 
n'agibikkako zaabu ennongoofu, eweza talanta lukaaga. 9 N'obuzito 
bw'emisumaali bwali sekeri eza zaabu amakumi ataano. N'abikkako zaabu 
enju eza waggulu. N'azibikkako zaabu. 10 Ne mu nnyumba entukuvu 
ennyo n'akolamu bakerubi babiri ab'omulimu ogw'ebifaananyi; ne 
bababikkako zaabu. 11 N'ebiwawaatiro bya bakerubi obuwanvu bwabyo 
emikono amakumi abiri: n'ekiwawaatiro kya kerubi omu kyali kya mikono 
etaano, nga kituuka ku kisenge ky'ennyumba; n'ekiwawaatiro eky'okubiri 
nakyo bwe kityo kya mikono etaano, nga kituuka ku kiwawaatiro kya 
kerubi munne. 12 N'ekiwawaatiro kya kerubi munne kyali kya mikono 
etaano, nga kituuka ku kisenge ky'ennyumba: n'ekiwawaatiro ekirala nakyo 
kya mikono etaano, nga kyegatta n'ekiwawaatiro kya kerubi munne. 13 
Ebiwawaatiro bya bakerubi abo byebamba emikono amakumi abiri: era 


baayimirira ku bigere byabwe, n'amaaso gaabwe nga gatunuulira 
ennyumba. 14 N'akola eggigi lya kaniki n'olugoye olw'effulungu 
n'olutwakaavu ne bafuta ennungi, n'alikolako bakerubi. 15 Era n'akola mu 
maaso g'ennyumba empagi bbiri, obugulumivu bwazo emikono amakumi 
asatu mu etaano, n'omutwe ogwali ku zo kinneemu gwali emikono etaano. 
16 N'akola emikuufu awayimibwa okwogera, n'agiteeka ku ntikko 
z'empagi; nakola amakomamawanga kikumi n'agateeka ku mikuufu. 17 
N'asimba empagi mu maaso ga yeekaalu, emu ku mukono ogwa ddyo 
n'ey'okubiri ku gwa kkono; n'atuuma ey'oku mukono ogwa ddyo erinnya 
lyayo Yakini, n'erinnya ly'ey'oku gwa kkono Bowaazi. 


4:1 Era yakola n'ekyoto eky'ekikomo, obuwanvu bwakyo emikono 
amakumi abiri, n'obugazi bwakyo emikono amakumi abiri, n'obugulumivu 
bwakyo emikono kkumi. 2 Era n'akola n'ennyanja ensaanuuse ey'emikono 
kkumi okuva ku mugo okutuuka ku mugo, nneekulungirivu n'obugulumi 
bwali emikono etaano; n'omugwa ogw'emikono amakumi asatu ne 
gugyeiooloola. 3 Era wansi waayo waaliwo ekifaananyi ky'ente, 
ekigyetooloolera emikono kkumi, nga kigyetooloola ennyanja enjuyi 
zonna. Ente zaali embu bbiri, ezaasaanuusibwa yo bwe yasaanuusibwa. 4 
Yatuula ku nte kkumi na bbiri, essatu nga zitunuulira obukiika obwa 
kkono, n'essatu nga zitunuulira ebugwanjuba, n'essatu nga zitunuulira 
obukiika obwa ddyo, n'essatu nga zitunuulira ebuvanjuba: n'ennyanja 
ng'eteekeddwa ku zo waggulu, amatako gaazo zonna nga gali munda. 5 
N'obugazi bwayo luta; n'omugo gwayo gwakolebwa ng'omugo gw'ekibya, 
ng'ekimuli ky'amalanga: ensuwa enkumi ssatu ezaayingiramu ne zigyamu. 
6 Era n'akola eby'okwolezaamu kkumi, n'ateeka ebitaano ku mukono ogwa 
ddyo, n'ebitaano ku gwa kkono, okubyolezangamu; ebintu 
eby'ekiweebwayo ekyokebwa baabyolezanga omwo, naye ennyanja yali ya 
bakabona okunaabirangamu. 7 N'akola ebikondo kkumi bya zaabu 
ng'ekiragiro kyabyo bwe kyali; n'abiteeka mu yeekaalu, ku taukono ogwa 
ddyo bitaano, ne ku gwa kkono bitaano. 8 Bra n'akola n'emmeeza kkumi, 
n'aziteeka mu yeekaalu, ku luuyi olwa ddyo ttaano, ne ku Iwa kkono 
ttaano. N'akola ebibya kikumi bya zaabu. 9 Era nate n'akola oluggya lwa 


bakabona, n'oluggya olunene, n'enzigi z'oluggya, enzigi zaazo n'azibikkako 
ebikomo. 10 N'ateeka ennyanja ku luuyi Iw'ennyumba olwa ddyo 
ebuvanjuba, okutunuulira obukiika obwa ddyo: 11 Kulamu n'akola entamu 
n'ebisena n'ebibya. Awo Kulamu n'amala okukola omulimu gwe yakolera 
kabaka Sulemaani mu nnyumba ya Katonda: 12 empagi zombi n'embuto, 
n'emitwe gyombi egyali ku ntikko z'empagi; n'ebitimba byombi 
eby'okubikka ku bikompe byombi eby'emitwe egyali ku ntikko z'empagi; 
13 n'amakomamawanga ebikumi bina ag'oku bitimba byombi; embu bbiri 
ez'amakomamawanga za ku buli kitimba, okubikka ku bikompe byombi 
eby'emitwe egyali ku mpagi. 14 Era n'akola n'entebe, n'ebyolezebwamu 
n'abikola ku ntebe: 15 ennyanja emu n'ente kkumi na bbiri wansi waayo. 16 
Era n'entamu n'ebisena n'amakato agaikwasa ennyama n'ebintu byonna 
ebyako Kulamu kitaawe n'abikolera kabaka Sulemaani olw'ennyumba ya 
Mukama, bya bikomo bizigule. 17 Mu lusenyi Iwa Yoludaani kabaka gye 
yabisaanuusiza, awali ettaka ery'ebbumba wakati wa Sukkosi ne Zereda. 
18 Bw'atyo Sulemaani bwe yakola ebintu byonna bingi nnyo nnyini: 
kubanga ebikomo obuzito bwabyo tebwategeerekeka. 19 Sulemaani 
n'akola ebintu byonna ebyali mu nnyumba ya Katonda, era n'ekyoto ekya 
zaabu, n'emmeeza okwabanga emigaati egy'okulaga; 20 n'ebikondo 
n'ettabaaza zaabyo, zaakirenga mu maaso g'awayimibwa okwogera 
ng'ekiragiro bwe kyali, bya zaabu nnungi nnongoofu; 21 n'ebimuli ne 
ttabaaza ne makaasi, bya zaabu, zaabu ntuukirivu; 22 n'ebisalako ebisīiriiza 
n'ebibya n'ebijiiko n'emmumbiro, bya zaabu nnongoofu: n'omulyango 
gw'ennyumba, enzigi zaayo ez'omunda ez'omu kifo ekitukuvu ennyo 
n'enzigi z'ennyumba, ye yeekaalu, zaali za zaabu. 


5:1 Bwe gutyo omulimu gwonna Sulemaani gwe yakola olw'ennyumba ya 
Mukama ne guggwaawo. Sulemaani n'ayingiza ebintu Dawudi kitaawe bye 
yawonga; effeeza ne zaabu n'ebintu byonna, n'abiteeka mu mawanika 
g'ennyumba ya Katonda. 2 Awo Sulemaani n'alyoka akuņņaanya abakadde 
ba Isiraeri n'emitwe gyonna egy'ebika, abakulu b'ennyumba za bakitaabwe 
ez'abaana ba Isiraeri, e Yerusaalemi, okulinnyisa essanduuko ey'endagaano 
ya Mukama okugiggya mu kibuga kya Dawudi, ye Sayuuni. 3 Abasajja 


bonna aba Isiraeri ne bakungaanira eri kabaka ku mbaga, eyabaawo mu 
mwezi ogw'omusanvu. 4 Awo abakadde bonna aba Isiraeri ne bajja, 
Abaleevi ne basitula essanduuko. 5 Ne balinnyisa essanduuko n'eweema 
ey'okusisinkanirangamu, n'ebintu byonna ebitukuvu ebyali mu Weema; 
ebyo bakabona Abaleevi ne babirinnyisa. 6 Kabaka Sulemaani n'ekibiina 
kyonna ekya Isiraeri abaali bakunyaanidde gy'ali ne. baba mu maaso 
g'essanduuko, nga bawaayo endiga n'ente, ezitagattika newakubadde 
okubalika obungi. 7 Awo bakabona ne bayingiza essanduuko ey'endagaano 
ya Mukama mu kifo kyayo, awayimibwa okwogera mu nnyumba, mu kifo 
ekitukuvu ennyo, wansi w'ebiwawaatiro bya bakerubi. 8 Kubanga bakerubi 
bayanjala ebiwawaatiro byabwe ku kifo ky'essanduuko, bakerubi ne 
babikka ku ssanduuko n'emisituliro g yayo waggulu. 9 N'emisituliro gyali 
miwanvu bwe gityo emisa gy'emisituliro n'okulaba n'agiraba ayima awali 
essanduuko mu maaso g'awayimibwa okwogera; naye n'atagiraba ayima 
ebweru: era ekyali eyo ne leero. 10 Temwali kintu mu ssanduuko wabula 
ebipande byombi Musa bye yateeka omwo ku Kolebu, Mukama bwe 
yalagaana endagaano n'abaana ba Isiraeri, we baava mu Misiri. 11 Awo 
olwatuuka bakabona bwe baamala okuva mu kifo ekitukuvu, (kubanga 
bakabona bonna abaali eyo baali beetukuzizza, so tebaakwata mpalo 
zaabwe; 12 era n'Abaleevi abayimbi, bonna, Asafu, Kemani, Yedusuni, ne 
batabani baabwe ne baganda baabwe, nga bambadde bafuta ennungi, nga 
balina ebitaasa n'entongooli n'ennanga, ne bayimirira ku nkomerero 
y'ekyoto ey'ebuvanjuba, era wamu nabo bakabona kikumi mu abiri nga 
bafuuwa amakondeere:) 13 awo olwatuuka abaafuuwa n'abayimbi nga 
bafaanana omu, okuwuliza eddoboozi erimu nga batendereza nga beebaza 
Mukama, era bwe baayimusa eddoboozi lyabwe n'amakondeere n'ebitaasa 
n'ebintu ebivuga, ne batendereza Mukama, nga boogera nti Kubanga 
mulungi; kubanga okusaasira kwe kubeerera emirembe gyonna: awo 
ennyumba n'eryoka ejjula ekire, ennyumba ya Mukama, 14 bakabona 
n'okuyinza ne batayinza kuyimirira okuweereza olw'ekire: kubanga 
ekitiibwa kya Mukama kyajjula ennyumba ya Katonda. 


6:1 Awo Sulemaani n'alyoka ayogera nti Mukama ayogedde 


ng'anaatuulanga mu kizikiza ekikutte. 2 Naye nze nkuzimbidde ennyumba 
ey'okubeeramu, n'ekifo ky'onoobeerangamu emirembe gyonna. 3 Awo 
kabaka n'akyusa amaaso ge, n'asabira ekibiina kyonna ekya Isiraeri 
omukisa: ekibiina kyonna ekya Isiraeri ne bayimirira. 4 N'ayogera nti 
Mukama Katonda wa Isiraeri yeebazibwe, eyayogera n'akamwa ke ne 
Dawudi kitange, era akituukirizza n'emikono gye, ng'ayogera nti 5 Okuva 
ku lunaku lwe nnaggya abantu bange mu nsi y'e Misiri, seerobozanga 
kibuga kyonna mu bika byonna ebya Isiraeri okuzimbira omwo ennyumba, 
erinnya lyange libeere omwo; so seerobozanga muntu yenna okuba 
omukulu w'abantu bange Isiraeri: 6 naye neerobozezza Y erusaalemi, 
erinnya lyange libeere omwo; era neerobozezza Dawudi okufuga abantu 
bange Isiraeri. 7 Kale kyali mu mutima gwa Dawudi kitange okuzimbira 
erinnya lya Mukama Katonda wa Isiraeri ennyumba. 8 Naye Mukama 
yagamba Dawudi kitange nti Kubanga kyali mu mutima gwo okuzimbira 
erinnya lyange ennyumba, wakola bulungi kubanga kyali mu mutima gwo: 
9 era naye ggwe tozimbanga nnyumba; naye mutabani wo aliva mu 
ntumbwe zo, oyo ye alizimbira, erinnya lyange ennyumba. 10 Era Mukama 
atuukirizza ekigambo kye kye yayogera;'kubanga nze nnyimukidde mu 
kifo kya Dawudi kitange, era ntudde ku ntebe ya Isiraeri, nga Mukama 
bwe yasuubiza, era nzimbidde erinnya lya Mukama Katcenda wa Isiraeri 
ennyumba. 11 Era ntadde omwo essanduuko, omuli endagaano ya 
Mukama, gye yalagaana n'abaana ba Isiraeri. 12 ayimirira mu maaso 
g'ekyoto kya Mukama, ekibiina kyonna ekya Isiraeri nga weebali 
n'ayanjuluza engalo ze: 13 (kubanga Sulemaani yali akoze ekituuti 
eky'ebikomo, obuwanvu bwakyo emikono etaano, n'obugazi bwakyo 
emikono etaano, n'obugulumivu bwakyo emikono esatu, n'akiteeka wakati 
mu luggya; n'ayimirira okwo, n'afukamira ku maviivi ge mu maaso 
g'ekibiina kyonna ekya Isiraeri, n'ayanjuluza engalo ze eri eggulu:) 14 
n'ayogera nti Ai Mukama Katonda wa Isiraeri, tewali Katonda akufaanana, 
mu ggulu newakubadde mu nsi; akwata endagaano n'okusaasira eri abaddu 
bo abatambulira mu maaso go n'omutima gwabwe gwonna: 15 eyanyweza 
eri omuddu wo Dawudi kitange ekyo kye wamusuubiza: weewaawo, 
wayogera n'akamwa ko, era okituukirizza n'omukono gwo, nga bwe luri 


leero. 16 Kale nno, ai Mukama Katonda wa Isiraeri, nyweza eri omuddu 
wo Dawudi kitange ekyo kye wamusuubiza ng'oyogera nti 
Tewaakubulenga musajja mu maaso gange ow'okutuula ku ntebe ya 
Isiraeri; kyokka abaana bo bwe baneegenderezanga ekkubo lyabwe, 
okutambuliranga mu mateeka gange nga ggwe bwe watambuliranga mu 
maaso gange. 17 Kale nno, ai Mukama Katonda wa Isiraeri, ekigambo kyo 
kituukirizibwe; kye wagamba omuddu wo Dawudi. 18 Naye Katonda 
alituula mazima ddala n'abantu ku ttaka? laba, eggulu n'eggulu erya 
waggulu toligyamu; kale ennyumba eno gye nzimbye eyinza etya ggwe 
okugigyamu? 19 Naye lowooza okusaba kw'omuddu wo n'okwegayirira 
kwe, ai Mukama Katonda wange, okuwulira okukaaba n'okusaba omuddu 
wo kw'asabye mu maaso go: 20 amaaso go gazibukenga eri ennyumba eno 
emisana n'ekiro, eri ekifo kye wayogeralzo ng'oliteeka omwo erinnya lyo; 
okuwulira okusaba omuddu wo kw'anaasabanga ng'atunuulira ekifo kino. 
21 Era owuliranga okwegayirira kw'omuddu wo, n'abantu bo Isiraeri, bwe 
banaasabanga nga batunuulira ekifo kino: weewaawo, wuiiranga ggwe 
ng'oyima mu kifo kyo ky'obeeramu, ng'oyima mu ggulu; era 
bw'onoowuliranga, osonyiwanga. 22 Omuntu bw'anaayonoonanga munne, 
ne bamulayiza ekirayiro ky'aba alayira, n'ajja n'alayira ng'ayima mu maaso 
g'ekyoto kyo mu nnyumba, eno: 23 kale owuliranga ggwe ng'oyima mu 
ggulu, okolanga, osaliranga abaddu bo omusango, ng'osasula ababi, 
okumuleetako ekkubo lye; era ng'oweesa obutuukirivu omutuukirivu, 
okumuwa ng'obutuukirivu bwe bwe buli. 24 Era abantu bo Isiraeri bwe 
banaakubibwanga wansi mu maaso g'abalabe, kubanga bakwonoonye; ne 
bakyuka nate ne baatula erinnya lyo, ne basaba ne beegayiririra mu maaso 
go mu nnyumba eno: 25 kale owuliranga ggwe ng'oyima mu ggulu, 
osonyiwanga okwonoona kw'abantu bo Isiraeri, obakomyangawo nate mu 
nsi gye wawa bo ne bajjajja baabwe. 26 Eggulu bwe linaggalwangawo, so 
nga tewali nkuba, kubanga bakwonoonye; bwe banaasabanga nga 
batunuulira ekifo kino ne baatula erinnya lyo ne bakyuka okuleka ekibi 
kyabwe, bw'obabonyaabonyanga: 27 kale owuliranga ggwe ng'oyima mu 
ggulu, osonyiwanga ekibi ky'abaddu bo n'abantu bo Isiraeri, 
bw'onoobayigirizanga ekkubo eddungi lye baba batambuliramu; 


oweerezanga enkuba ku nsi yo gye wawa abantu bo okuba obusika. 28 
Bwe wanaabanga mu nsi enjala, bwe wanaabanga kawumpuli, bwe 
wanaabanga okugengewala oba bukuku, enzige oba kawuka; abalabe 
baabwe bwe banaabazingirizanga mu nsi ey'ebibuga byabwe; kawumpuli 
bw'anafaanananga atya, n'endwadde bw'eneefaanananga etya; 29 kyonna 
kyonna omuntu yenna ky'anaasabanga era kyonna ky'aneegayiriranga, oba 
abantu bo bonna Isiraeri, abanaamanyanga buli muntu endwadde ye 
n'obuyinike bwe ye, n'ayanjuluza engalo ze eri ennyumba eno: 30 kale 
owuliranga ggwe ng'oyima mu ggulu ekifo ky'obeeramu, osonyiwanga 
osasulanga buli muntu ng'amakubo ge gonna bwe gali, gw'omanyiiko 
omutima gwe; (kubanga ggwe, ggwe wekka, ggwe omanyi emitima 
gy'abaana b'abantu;) 31 balyoke bakutye okutambuliranga mu makubo go 
ennaku zonna ze balimala mtt nsi gye wawa bajjajjaffe. 32 Era 
eby'omunnaggwanga atali wa mu bantu bo Isiraeri, bw'anaavanga mu nsi 
ey'ewala olw'erinnya lyo ekkulu n'engalo zo ez'amaanyi n'omukono gwo 
ogwagololwa; bwe banajjanga ne basaba nga batunuulira ennyumba eno; 
33 owuliranga ggwe ng'oyima mu ggulu mu kifo ky'obeeramu okole nga 
byonna bwe biri omunnaggwanga by'akukaabira; amawanga gonna ag'oku 
nsi balyoke bamanye erinnya lyo, okukutya ng'abantu bo Isiraeri bwe 
bakutya, era bamanye ng'ennyumba eno gye nzimbye etuumiddwa erinnya 
lyo. 34 Abantu bo bwe banaatabalanga abalabe baabwe mu kkubo lyonna 
ly'onoobatumanga ne bakusabanga nga batunuulira ekibuga kino kye 
weeroboza n'ennyumba gye nzimbidde erinnya lyo: 35 kale owuliranga 
ggwe ng'oyima mu ggulu okusaba kwabwe n'okwegayitira kwabwe 
owozanga ensonga yaabwe. 36 Bwe banaakwonoonanga (kubanga tewali 
muntu atayonoonanga) n'obasunguwalira n'obagabula eri abalabe 
n'okutwala ne babatwala nga basibe mu nsi oba wala oba kumpi; 37 naye 
bwe banajjuukiriranga mu nsi gye baatwalibwa nga basibe ne bakyuka ne 
bakwegayirira mu nsi ey'okusibibwa kwabwe nga boogera nti 
Twayonoona ne tukola eby'obubambaavu, twagira ekyejo; 38 bwe 
banaakomangawo gy'oli nomutima gwabwe gwonna n'emmeeme yaabwe 
yonna mu nsi ey'okusibibwa kwabwe gye baabatwala nga basibe, ne 
bakusaba nga batunuulira ensi yaabwe gye wawa bajjajja baabwe, 


n'ekibuga kye weeroboza n'ennyumba gye nzimbidde erinnya lyo; 39 kale 
owuliranga ggwe okusaba kwabwe n'okwegayirira kwabwe ng'oyima mu 
ggulu ekifo ky'obeeramu owozanga ensonga yaabwe; osonyiwanga abantu 
bo abakwonoonye. 40 Kale, ai Katonda wange, nkwegayiridde amaaso go 
,gazibukenga n'amatu go gawulirenga okusaba okunaasabirwanga mu kifo 
kino. 41 Kale nno golokoka, ai Mukama Katonda, oyingire mu kifo kyo 
eky'okuwummuliramu, ggwe n'essanduuko ey'amaanyi go: bakabona bo, ai 
Mukama Katonda, bambale obulokozi, n'abatukuvu bo basanyukire 
obulungi. 42 Ai Mukama Katonda, tokyusanga maaso g'oyo gwe 
wafukako amafuta: jjukira okusaasirwa kwa Dawudi omuddu wo. 


7:1 Awo Sulemaan bwe yamala okwogera omuliro ne guva mu ggulu ne 
gwokya ekiweebwayo ekyokebwa ne ssaddaaka; ekitiibwa kya Mukama 
ne kijjula ennyumba. 2 Bakabona ne batayinza kuyingira mu nnyumba ya 
Mukama kubanga ekitiibwa kya Mukama kijjudde ennyumba ya Mukama. 
3 Abaana ba Isiraeri bonna ne batunuulira, omuliro bwe gwaka, ekitiibwa 
kya Mukama ne kiba ku nnyumba; ne bavuunama amaaso gaabwe ku 
mayinja amaaliire, ne basinza, ne beebaza Mukama nga boogera nti 
Kubanga mulungi; kubanga okusaasira kwe kubeerera emirembe gyonna. 4 
Awo kabaka n'abantu bonna ne baweerayo ssaddaaka mu maaso ga 
Mukama. 5 Kabaka Sulemaani nawaayo ssaddaaka ey'ente obukumi bubiri 
mu enkumi bbiri, n'endiga kasiriivu mu obukumi bubiri. Awo kabaka 
n'abantu bonna ne bawonga ennyumba ya Katonda. 6 Bakabona ne 
bayimirira ng'emirimu gyabwe bwe gyali; era n'Abaleevi nga balina ebintu 
ebivuga ebya Mukama, Dawudi kabaka bye yakola okwebaza Mukama, 
kubanga okusaasira kwe kubeerera emirembe gyonna, Dawudi bwe 
yatenderezanga olw'okuweereza kwabwe: bakabona ne bafuuwa 
amakondeere mu maaso gaabwe; Isiraeri yenna ne bayimirira. 7 Era 
Sulemaani n'atukuza oluggya wakati olwali mu maaso g'ennyumba ya 
Mukama; kubanga yaweerayo ebiweebwayo ebyokebwa n'amasavu 
ag'ebiweebwayo olw'emirembe: kubanga ekyoto eky'ekikomo Sulemaani 
kye yakola tekyayinza kugyako ekiweebwayo ekyokebwa n'ekiweebwayo 
eky'obutta n'amasavu. 8 Awo Sulemaani n'afumba embaga mu biro ebyo 


ey'ennaku musanvu, ne Isiraeri yenna wamu naye, ekibiina ekinene ennyo, 
okuva awayingirirwa e Kamasi oku tuuka ku kagga ak'e Misiri. 9 Awo ku 
lunaku olw'omunaana ne bakugOaanya okukunyaana okutukuvu: kubanga 
embaga ey'okuwonga ekyoto baagikwatira ennaku musanvu, n'embaga 
ennaku musanvu 10 Awo ku lunaku olw'amakumi; abiri mu ssatu 
olw'omwezi ogw'omusanvu n'asindika abantu mu weema zaabwe, nga 
basanyuse era nga oajaguza mu mitima gyabwe olw'obulungi Mukama 
bwe yali alaze Dawudi, ne Sulemaani, ne Isiraeri abantu be. 11 Bw'atyo 
Sulemaani bwe yamala ennyumba ya Mukama n'ennyumba ya kabaka: ne 
byonna ebyayingira mu mutima gwa Sulemaani okukola mu nnyumba ya 
Mukama ne mu nnyumba ye n'abituusa bulungi. 12 Mukama n'alabikira 
Sulemaani kiro n'amugamba nti Mpulidde okusaba ktivo ne nneeroboza 
gye ndi ekifo kino okuba ennyumba ey'okuweerangamu ssaddaaka. 13 
Bwe nnaggalangawo eggulu waleme okuba enkuba, oba bwe 
nnaalagiranga enzige okulya ensi, oba bwe nnaaweerezanga kawumpuli 
mu bantu bange; 14 abantu bange abatuumiddwa erinnya lyange bwe 
baneetaowazanga ne basaba ne banoonya amaaso gange ne bakyuka 
okuleka amakubo gaabwe amabi; kale naawuliranga nga nnyima mu ggulu 
ne nsonyiwa okwonoona kwabwe ne mponya ensi yaabwe. 15 Kale 
amaaso gange ganaazibukanga n'amatu gange ganaawuliranga okusaba 
okunaasabibwanga mu kifo kino. 16 Kubanga kaakano nneerobozezza 
ennyumba eno ne ngitukuza, erinnya lyange libeere omwo emirembe 
gyonna: n'amaaso gange n'omutima gwange binaabeeranga eyo obutayosa. 
17 Naawe, bw'onootambuliranga mu maaso gange, nga Dawudi kitaawo 
bwe yatambulanga, n'okola nga byonna bwe biri bye nnakulagira, n'okwata 
amateeka gange n'emisango gyange; 18 kale naanywezanga entebe 
ey'obwakabaka bwo nga bwe nnalagaana ne Dawudi kitaawo nga njogera 
nti Tewaakubulenga musajja okuba afuga mu Isiraeri. 19 Naye bwe 
munaakyukanga ne muleka amateeka gange n'ebiragiro byange bye ntadde 
mu maaso gammwe, ne mugenda ne muweereza bakatonda abalala ne 
mubasinza: 20 awo ndibasigulira ddala ne mbaggya mu nsi yange gye 
mbawadde; n'ennyumba eno gye ntukuzizza olw'erinnya lyange ndigisuula 
okuva mu maaso gange, era ndigifuula olugero n'ekigambo eky'obuwemu 


mu mawanga gonna. 21 N'ennyumba eno empanvu eyenkanidde awo buli 
anaagiyitangako aneewuunyanga era anaayogeranga nti Kiki ekikozezza 
bwe kityo Mukama ensi eno n'ennyumba eno? 22 Kale banaddangamu nti 
Kubanga baaleka Mukama Katonda wa bajjajja baabwe, eyabaggya mu nsi 
y'e Misiri, ne bakwata bakatonda abalala ne babasinza ne babajweereza: 
kyeyava abaleetako obubi buno bwonna. 


8:1 Awo olwatuuka emyaka amakumi abiri bwe gyayitawo Sulemaani 
mwe yazimbira ennyumba ya Mukama n'ennyumba ye ye, 2 ebibuga 
Kulamu bye yawa Sulemaani, Sulemaani n'abizimba n’atuuza omwo 
abaana ba Isiraeri. 3 Awo Sulemaani n'agenda Kamasuzoba n'akimenya. 4 
n'azimba Tadumoli mu ddungu n’ebibuga byonna eby'okuterekeramu 
yazimba mu Kamasi. 5 Era, n'azimba ne Besukolooni ekya waggulu, ne 
Besukolooni ekya wansi, ebibuga ebiriko enkomera ne bbugwe n’enzigi 
n'ebisiba; 6 ne Baalasi n’ebibuga byonna eby'okuterekeramu Sulemaani bye 
yalina, n'ebibuga byonna eby'amagaali ge n'ebibuga eby'abasajja be 
abeebagala embalaasi, ne byonna Sulemaani bye yayagala okuzimba 
olw'okwesanyusa kwe mu Yerusaalemi ne mu, Lebanooni ne mu nsi yonna 
ey'amatwale ge. 7 Abantu bonna abaasigalawo ku Bakiiti n'Abamoli 
n'Abaperini n'Abakiivi n'Abayebusi abatali ba ku Baisiraeri; 8 ku baana 
baabwe abaasigalawo oluvannyuma lwabwe mu nsi, abaana ba Isiraeri be 
bataazikiriza, ku abo Sulemaani kwe yasoloozanga (abaddu) ne leero. 9 
Naye ku baana ba Isiraeri Sulemaani teyafuulangako baddu olw'omtalimu 
gwe; naye ne baba basajja balwanyi era abakulu b'abaami be era abafuga 
amagaali ge n'abasajja be abeebagala embalaasi. 10 Era bano be baali 
abaami abakulu aba tabska Sulemaani, ebikumi bibiri mu ataano 
abaafuganga abantu. 11 Sulemaani nayambusa muwala wa Falaawo 
ng'amuggya mu kibuga kya Dawudi n'amuleeta mu nnyumba gye 
yamuzimbira: kubanga yayogera nti Mukazi wange tajja kubeera mu 
nnyumha ya Dawudi kabaka wa Isiraeri, kubanga ebifo bitukuvu 
essanduuko ya Mukama gye yatuuka. 12 Awo Sulemaani n'awangayo 
ebiweebwayo ebyokebwa eri Mukama ku kyoto kya Mukama kye 
yazimba mu maaso g'ekisasi, 13 ng'ebyagwanrra buli lunaku bwe byali, 


ng'awaayo ng'ekiragiro kya Musa bwe kyali ku ssabbiiti n'emyezi nga kye 
gijje giboneke ne ku mbaga ezaalagirwa, emirundi esatu buli mwaka, ku 
mbaga ey'emigaati egitazimbulukuswa ne ku mbaga eya ssabbiiti ne ku 
mbaga ey'ensiisira. 14 N'agaba empalo za bakabona olw'okuweereza 
kwabwe ng'ekiragiro kya Dawudi kitaawe bwe kyali, nawa Abaleevi ebyo 
bye baalagirwa, okutenderezanga n'okuweereza mu maaso ga bakabona, 
ng'ebyagwanira buli lunaku bwe byali: era n'abaggazi ng'empalo zaabwe 
bwe zaali ku buli mulyango: kubanga bw'atyo Dawudi omusajja wa 
Katonda bwe yalagira. 15 Ne batava mu kiragiro kya kabaka kye yalagira 
bakabona n'Abaleevi olw'ekigambo kyonna oba olw'ebintu ebyaterekeiwa. 
16 Awo omulimu gwonna gwa Sulemaani ne gutegekerwa olunaku 
olw'okussaawo emisingi y'ennyumba ya Mukama n'okutuusa lwe yaggwa. 
Bw'etyo ennyunba ya Mukama n'etuusibwa ddala. 17 Awo Sulemaani 
n'agenda Eziyonigeba ne Erosi ekiri ku ttale y'ennyanja mu nsi ya Edomu. 
18 Kulamu n'amuweereza mu mikono gy'abaddu be ebyombo n'abaddu 
abaamanya ennyanja; ne bajja wamu n'abaddu ba Sulemaani e Ofiri, ne 
bakimayo zaabu talanta ebikumi bina mu ataano, ne bazireeta eri kabaka 
Sulemaani. 


9:1 Awo kabaka omukazi w'e Seeba bwe yawulira ettutumo lya 
Sulemaani, n'ajja okukema Sulemaani n’ebibuuzibwa ebizibu, e 
Yerusaalemi, ng'alina abaddu bangi nnyo n”enyamira ezeetisse 
eby'akaloosa ne zaabu nnyingi nnyo n'amayinja ag'omuwendo omungi: awo 
bwe yajja eri Sulemaani, n'ateesa naye byo byonna ebyali mu mutima gwe. 
2 Awo Sulemaani n'amutegeeza byonna bye yamubuuza: tewali cintu 
ekyakwekebwa kabaka ky'ataamutegeeza. 3 Awo kabaka omukazi w'e 
Seeba bwe yamala okulaba amagezi ga Sulemaani n'ennyumba gye 
yazimba, 4 n'emmere ey'oku mmeeza ye n'okutuula kw'abaddu be 
n'okuweereza kw'abaweereza be n'ebyambalo byabwe; n'abasenero be 
n'ebyambalo byabwe; n'olutindo Iwe lwe yalinnyirangako okugenda mu 
tanyumba ya Mukama; kale nga temukyasigadde mwoyo mu ye. 5 
N'agamba kabaka nti Ekigambo kye nnawulirira mu nsi yange kyali kya 
mazima eky'ebiko Iwa byo n'amagezi go. 6 Era naye sakkiriza bigambo 


byabwe okutuusa lwe nnajja amaaso gange ne gakiraba: era, laba, 
saabuulirwa kitundu kya bukulu bw'amagezi go: osinga ettutumo lye 
nnawulira. 7 Abasajja bo balina omukisa, abaddu bo bano balina omukisa, 
abayimirira mu maaso go ennaku zonna ne bawulira amagezi go. 8 
Mukama Katonda wo yeebazibwe eyakusanyukira okukuteeka ku ntebe 
okuba kabaka olwa Mukama Katonda wo: kubanga Katonda wo yayagala 
Isiraeri okubanyweza emirembe gyonna, kyeyava akufuula kabaka 
waabwe okukolanga eby'ensonga n'eby'obutuukirivu. 9 Awo n'awa kabaka 
zaabu talanta kikumi mu abiri, n'eby'akaloosa bingi nnyo nnyini n'amayinja 
ag'omuwendo omungi: so tewaabaawo bya kaloosa ebyenkanidde awo 
ng'ebyo kabaka omukazi w'e Seeba bye yawa kabaka Sulemaani. 10 Era 
n'abaddu ba Kulamu n'abaddu ba Sulemaani abaaleetanga zaabu okuva e 
Ofiri, ne baleeta emitoogo n'amayinja ag'omuwendo omungi. 11 Kabaka 
n'akola n'emitoogo entindo ez'ennyumba za Mukama n'ennyumba ya 
kabaka, n'ennanga n'entongooli z'abayimbi: so tewaalabikanga edda mu nsi 
ya Yuda egifaanana bwe gityo. 12 Awo kabaka Sulemaani n'awa kabaka 
omukazi w'e Seeba byonna bye yayagala, buli kye yasaba kyonna, 
obutassaako ebyo bye yaleetera kabaka. Awo n'akyusa n'addayo mu nsi ye 
ye, ye n'abaddu be. 13 Era ezaabu eyajja eri Sulemaani mu mwaka ogumu 
obuzito bwayo bwali talanta za zaabu lukaaga mu nkaaga mu mukaaga, 14 
obutassaako eyo abasuubuzi n'ab'obuguzi gye baaleetanga: ne bakabaka 
bonna ab'e Buwalabu n'abakulu b'ensi ne baleetera Sule maani zaabu 
n'effeeza. 15 Era kabaka Sulemaani n'aweesa obugabo ebikumi bibiri ebya 
zaabu empeese: buli kagabo n'akawaako (sekeri) za zaabu lukaaga. 16 
N'akola engabo ebikumi bisatu ebya zaabu empeese; buli ngabo 
n'agiwaako sekeri ebikumi bisatu: kabaka n'azitereka mu nnyumba 
ey'ekibira kya Lebanoon. 17 Era kabaka n'akola entebe ey'obwakabaka 
ennene ya masanga n'agibikkako zaabu nnungi. 18 Entebe yaliko amadaala 
mukaaga, era yaliko entebe ey'ebigere eya zaabu, era gaasibibwa n'entebe, 
era yaliko emikono eruuyi n'eruuyi awatuulibwa, n'empologoma bbiri nga 
ziyimiridde ku mabbali g'emikono. 19 N'empologoma kkumi na bbiri 
zaayimirira eruuyi n'eruuyi ku madaala omukaaga: tewali eyakolebwa mu 
bwakabaka bwonna okugifaanana. 20 Era ebintu byonna ebya kabaka 


Sulemaani eby'okunyweramu byali bya zaabu, n'ebintu byonna eby'omu 
nnyumba ey'ekibira kya Lebanooni byali bya zaabu nnongoofu: ffeeza 
teyalowoozebwa nga kintu ku mirembe gya Sulemaani. 21 Kubanga 
kabaka yalina malikebu ezaagendanga e Talusiisi wamu n'abaddu ba 
Kulamu; malikebu ez'e Talusiisi zajjanga mulundi gumu buli myaka esatu 
nga zireeta zaabu n'effeeza, amasanga n'enkobe ne bamuzinge. 22 Awo 
kabaka Sulemaani n'asinga bakabaka bonna ab'ensi obugagga n'amagezi. 
23 Bakabaka b'ensi bonna ne banoonya amaaso ga Sulemaani okuwulira 
amagezi ge Katonda ge yali atadde mu mutima gwe. 24 Ne baleeta buli 
muntu ekirabo kye, ebintu ebya ffeeza n'ebintu ebya zaabu n'ebyambalo 
n'ebyokulwanyisa n'eby'akaloosa, embalaasi n'ennyumbu, ebyasalibwa ebya 
buli mwaka. 25 Era Sulemaani yalina ebisibo enkumi nnya olw'embalaasi 
n'amagaali, n'abasajja abeebagala embalaasi kakumi mu enkumi bbiri be 
yateeka mu bibuga eby'amagaali n'awali kabaka e Yerusaalemi. 26 Era 
yafuga bakabaka bonna okuva ku Mugga okutuuka ku nsi eya Abafirisuuti, 
ne ku nsalo ey'e Misiri. 27 Kabaka n'afuula ffeeza okuba ng'amayinja mu 
Yerusaalemi, n'emivule n'agifuula okuba ng'emisukomooli egiri mu 
biwonvu olw'obungi. 28 Ne baleeteranga Sulemaani embalaasi nga 
baziggya mu Misiri ne mu nsi zonna. 29 Era ebikolwa ebirala byonna ebya 
Sulemaani, ebyasooka n'ebyamalirwako, tebyawandiikibwa mu bigambo 
bya Nasani nnabbi ne mu ebyo bye yalagula Akiya Omusiiro ne mu 
kwolesebwa kwa Iddo omulabi okwa Yerobowaamu mutabani wa Nebati? 
30 Sulemaani n'afugira Isiraeri yenna mu Yerusaalemi emyaka amakumi 
ana. 31 Sulemaani ne yeebakira wamu ne bajjajjaabe n'aziikibwa mu 
kibuga kya Dawudi kitaawe: Lekobowaamu mutabani we n'afuga mu kifo 
kye. 


10:1 Lekobowaamu n'agenda e Sekemu: kubanga Isiraeri yenna baali 
bazze e Sekemu okumufuula, kabaka. 2 Awo olwatuuka Yerobowaamu 
mutabani wa Nebati bwe yakiwulira, (kubanga yali mu Misiri gye yali 
addukidde okuva eri kabaka Sulemaani,) Y erobowaamu n'ava mu' Misiri 
n'akomawo. 3 Ne batuma, ne bamuyita; awo Yerobowaamu ne Isiraeri 
yenna ne bajja ne boogera ne Lekobowaamu nti 4 Kitaawo yafuula 


ekikoligo kyaffe okuba ekizito: kale nno wewula, ggwe okuweereza 
okuzibu okwa kitaawo n'ekikoligo kye ekizito kye yatuteekako, naffe 
tunaakuweerezanga. 5 N'abagamba nti Mumale ennaku ssatu, mulyoke 
mujje gye ndi nate. Abantu ne bagenda. 6 Kabaka Lekobowaamu n'ateesa 
ebigambo n'abakadde abaayimiriranga mu maaso ga Sulemaani kitaawe 
bwe yali ng'akyali mulamu ng'ayogera nti Magezi ki ge mumpa 
okubaddamu abantu bonna? 7 Ne bamugamba nti Bw'onookola eby'ekisa 
abantu bano n'obasanyusa n'obagamba ebigambo ebirungi, kale bo 
banaabanga abaddu bo ennaku zonna. 8 Naye n'aleka amagezi g'abakadde 
ge baamuwa, n'ateesa n'abalenzi abaakulira awamu naye abaayimirira mu 
maaso ge. 9 N'abagamba nti Magezi ki ge mumpa mmwe tubaddemu bano 
abanyambye nti Wewula ekikoligo kitaawo kye yatuteekako? 10 Awo 
abalenzi abaakulira awamu naye ne bamugamba nti Bw'otyo bw'oba 
ogamba abantu bano abakugambye nti Kitaawo yafuula ekikoligo kyaffe 
okuba ekizito, naye ggwe kiwewule gye tuli; bw'otyo bw'oba obagamba nti 
Nasswi wange asinga obunene ekiwato kya kitange. 11 Era nno kubanga 
kitange yababinikanga ekikoligo ekizito, nze naayongeranga ku kikoligo 
kyammwe: kitange yabakangavvulanga na nkoba, naye nze 
naabakangavvulanga na njaba ez'obusagwa. 12 Awo Yerobowaamu 
n'abantu bonna ne bajja eri Lekobowaamu ku lunaku olw'okusatu, nga 
kabaka bwe yalagira, ng'ayogera nti Mujjanga gye ndi nate ku lunaku 
olw'okusatu. 13 Awo kabaka n'abaddamu n'ebboggo, kabaka 
Lekobowaamu n'aleka okuteesa kw'abakadde; 14 n'abagamba ng'okuteesa 
kw'abalenzi bwe kwali ng'ayogera nti Kitange yafuulanga ekikoligo 
kyammwe ekizito, naye nze naayongerangako: kitange yabakangawulanga 
na nkoba, naye nze naabakangawulanga na njaba ez'obusagwa. 15 Awo 
kabaka n'atawulira bantu; kubanga kyali kigambo Katonda kye yaleeta, 
Mukama anyweze ekigambo kye kye yagamba Yerobowaamu mutabani 
wa Nebati mu mukono gwa Akiya Omusiiro. 16 Awo Isiraeri yenna bwe 
baalaba nga kabaka tabawulira, abantu ne baddamu kabaka nga boogera 
nti Mugabo ki gwe tulina mu Dawudi? so tetulina busika mu mutabani wa 
Yese: buli muntu mudde mu weema zammwe, al Isiraeri: labirira nno 
ennyumba yo ggwe, Dawudi. Awo Isiraeri yenna ne baddayo mu weema 


zaabwe. 17 Naye abaana ba Isiraeri abaabeeranga mu bibuga bya Yuda, 
abo Lekobowaamu n'abafuga. 18 Awo kabaka Lekobowaamu n'atuma 
Kadolaamu eyali omukulu w'omusolo; abaana ba Isiraeri ne 
bamukasuukirira ama yinja n'okufa n'afa. Kabaka Lekobowaamu 
n'ayanguwa okulinnya mu ggaali lye okuddukira mu Yerusaalemi. 19 Bwe 
batyo Isiraeri ne bajeemera ennyumba ya Dawudi ne leero. 


11:1 Awo Lekobowaamu bwe yatuuka e Yerusaalemi, nakuņnaanya 
ennyumba ya Yuda ne Benyamini, abasajja abalonde kasiriivu mu obukumi 
munaana, abalwanyi, okulwana n'ennyumba ya Isiraeri, okumuddiza nate 
obwaka! baka Lekobowaamu. 2 Naye ekigambo kya Mukama ne kijjira 
Semaaya omusajja wa Katonda nga kyogera nti 3 Gamba Lekobowaamu 
mutabani wa Sulemaani kabaka Iwa Yuda, ne Isiraeri yenna mu Yuda ne 
Benyamini, ng'oyogera nti 4 Bw'atyo bw'ayogera Mukama nti 
Temwambuka so temulwana ne baganda bammwe: muddeeyo buli muntu 
mu nnyumba ye; kubanga ekigambo kino kyava gye ndi. Awo ne bawulira 
ebigambo bya Mukama ne baddayo ne baleka okutabaala Yerobowaamu. 
5 Awo Lekobowaamu n'abeera mu Y erusaalemi n'azimba ebibuga mu 
Yuda okuba ebigo. 6 N'azimba Besirekemu ne Etamu ne Tekowa 7 ne 
Besuzuli ne Soko ne Adulamu 8 ne Gaasi ne Malesa ne Zifu, 9 ne 
Adorayimu ne Lakisi ne Azeka 10 ne Zola ne Ayaloon ne Kebbulooni, 
ebiri mu Yuda ne mu Benyamini, ebibuga ebiriko enkomera. 11 Ebigo 
n'abizimbako enkomera, n'abiteekamu abaami n'emmere ey'okuterekebwa 
n'amafuta n'omwenge. 12 Ne mu buli kibuga kinnakimu n'ateekamu engabo 
n'amafumu, n'abinyweza nnyo nnyini. Yuda ne Benyamini ne baba babe. 13 
Bakabona n'Abaleevi abaali mu Isiraeri yonna ne bagendanga gy'ali okuva 
mu nsalo zaabwe zonna. 14 Kubanga Abaleevi baaleka ebyalo byabwe 
eby'oku bibuga n'obutaka bwabwe ne bajja mu Yuda ne mu Yerusaalemi: 
kubanga Yerobowaamu ne batabani be baabagoba baleme 
okuweererezanga mu bwakabona bwabwe eri Mukama: 15 ne 
yeetekerawo bakabona ab'ebifo ebigulumivu n'ab'embuzi ennume 
n'ab'ennyana ze yakola. 16 Awo ne babagoberera bonna abaateeka emitima 
gyabwe okunoonya Mukama Katonda wa Isiraeri ab'omu bika byonna 


ebya Isiraeri, ne bajja e Yerusaalemi okuwaayo ssaddaaka eri Mukama 
Katonda wa bajjajjaabwe. 17 Bwe batyo ne banyweza obwakabaka bwa 
Yuda, ne bamunywereza emyaka esatu Lekobowaamu mutabani wa 
Sulemaani: kubanga baatambulira emyaka esatu mu kkubo lya Dawudi ne 
Sulemaani. 18 Awo Lekobowaamu n'afumbirwa omukazi Makalasi 
muwala wa Yerimosi mutabani wa Dawudi, era owa Abikayiri muwala wa 
Eriyaabu mutabani wa Yese; 19 n'amuzaalira abaana ab'obulenzi; Yewusi 
ne Semaliya ne Zakamu. 20 Oluvannyuma lwe n'afumbirwa Maaka 
muwala wa Abusaalomu; oyo n'amuzaalira Abiya ne Attayi ne Ziza ne 
Seromisi. 21 Lekobowaamu n'ayagala Maaka muwala wa Abusaalomu 
okukira bakazi be bonna n'abazaana be bonna; (kubanga yawasa abakazi 
kkumi na munaana n'abazaana nkaaga, n'azaala abaana ab'obulenzi 
amakumi abiri mu munaana n'ab'o buwala nkaaga). 22 Lekobowaamu 
n'assaawo Abiya mutabani wa Maaka okuba omukulu, asinga baganda be 
obukulu: kubanga yayagala okumufuula kabaka. 23 N'akola eby'amagezi, 
n'asaasaanya batabani be bonna mu nsi zonna eza Yuda ne Benyamini, mu 
buli kibuga ekiriko olukomera: n'abawa ebyokulya bingi nnyo. 
N'abanoonyeza abakazi bangi. 


12:1 Awo olwatuuka obwakabaka bwa Lekobowaamu bwe 
bwanywezebwa n'aba n'amaanyi, kale n'aleka amateeka ga Mukama, ne 
Isiraeri yenna wamu naye. 2 Awo olwatuuka mu mwaka ogw'okutaano 
ogwa kabaka Lekobowaamu Sisaki kabaka w'e Misiri n'atabaala 
Yerusaalemi, kubanga basobezza Mukama, 3 ng'alina amagaali lukumi mu 
ebikumi bibiri n'abasajja abeebagala embalaasi obukumi mukaaga: n'abantu 
abajja naye abaava mu Misiri nga tebabalika; Abalubimu n'Abasukkiyimu 
n'Abaesiyopya. 4 N'amenya ebibuga ebiriko enkomera ebya Yuda, n'ajja e 
Yerusaalemi. 5 Awo Semaaya nabbi n'ajja eri Lekobowaamu n'eri abakulu 
ba Yuda abaali bakunyaanidde e Yerusaalemi olwa Sisaki, n'abagamba nti 
Bw'atyo bw'ayogera Mukama nti Munvuddeko, nange kyenvudde mbaleka 
mu mukono gwa Sisaki. 6 Awo abakulu ba Isiraeri ne kabaka ne 
beetoowaza; ne boogera nti Mukama mutuukirivu 7 Awo Mukama bwe 
yalaba nga beetoowazizza, ekigambo kya Mukama ne kijja eri Semaaya 


nga kyogera nti Beetoowazizza; siribazikiriza: naye naabawaako 
okuwonyezebwa, n'obulsungu bwange tebulifukibwa ku Yerusaalemi mu 
mukono gwa Sisaki. 8 Era naye baliba baddu be; bamanye okuweereza 
kwange n'okuweereza kw'obwakabaka bw'ensi bwe kufaanana. 9 Awo 
Sisaki kabaka w'e Misiri n'atabaala Y erusaalemi n'aggyayo obugagga 
obw'omu nnyumba ya Mukama n'obugagga obw'omu nnyumba ya kabaka; 
byonna n'abitwalira ddala: n'agg yayo engabo zonna eza zaabu Sulemaani 
ze yakola. 10 Kabaka Lekobowaamu n'akola engabo ez'ebikomo okudda 
mu bifo byazo, n'aziteresa mu mikono gy'abaami b'abambowa 
abaakuumanga oluggi |w'ennyumba ya kabaka. 11 Awo oiwatuuka kabaka 
buli Iwe yayingi ranga mu nnyumba ya Mukama, abambowa ne bajja ne 
bazisitula, ne bazizza mu nju ey'abakuumi. 12 Awo bwe yeetoowaza, 
obusungu bwa Mukama ne bukyuka okumuvaako, aleme okumuzikiririza 
ddala: era nate mu Yuda mwalabika ebirungi. 13 Awo kabaka 
Lekobowaamu ne yeenywereza mu Yerusaalemi n'afuga, kubaaga 
Lekobowaamu yali Yaakamaze emyaka amakumi ana mu gumu bwe 
yatanula okufuga, n'afugira emyaka kkumi na musanvu mu Y erusaalemi, 
ekibuga Mukama kye yeeroboza mu bika byonna ebya Isiraeri okuteeka 
omwo erinnya lye: merinnya lya nnyina lyali Naama Omwamoni. 14 
N'akola ebyali ebibi, kubanga teyakakasa mutima gwe okunoonya 
Mukama. 15 Era ebikolwa bya Lekobowaamu, ebyasooka 
n'ebyamalirwako, tebyawandiikibwa mu bigambo bya Semaaya nnabbi 
n'ebya Iddo omulabi ng'engeri bw'eri ey'ebitabo eby'okuzaalibwa? Ne 
wabanga entalo eri Lekobowaamu ne Yerobowaamu obutayosa. 16 
Lekobowaamu ne yeebakira wamu ne bajjajjaabe, n'aziikibwa mu kibuga 
kya Dawudi: Abiya mutabani we n'afuga mu kifo kye. 


13:1 Mu mwaka ogw'ekkumi n'omunaana ogwa kabaka Yerobowaamu 
Abiya n'atanula okufuga Yuda. 2 N'afugira emyaka esatu mu Yerusaalemi: 
n'erinnya lya nnyina lyaB Mikaaya muwala wa Uliyeeri ow'e Gibeya. Ne 
wabanga entalo eri Abiya ne Yerobowaamu. 3 Abiya n'alumba ng'aliaa 
eggye ery'abasajja abazira abalwanyi, abasajja abalonde obusiriivu buna: 
Yerobowaamu n'asimba ennyiriri okulwana naye ng'alina abasajja abalonde 


obusiriivu munaana ab'amaanyi abazira. 4 Abiya n'ayimirira ku lusozi 
Zemalayimu oluli mu nsi ey'ensozi eya Efulayimu n'ayogera nti 
Mumpuhre, mmwe Yerobowaamu ne Isiraeri yenna; 5 temwagwana 
kumanya nga Mukama Katonda wa Isiraeri yawa Dawudi obwakabaka 
bwa Isiraeri okumala emirembe gyo, ye ne batabaai be n'endagaano 
ey'omunnyo? 6 Naye Yerobowaamu mutabani wa Nebati omuddu wa 
Sulemaani mutabani wa Dawudi n'agolokoka n'ajeemera mukama we. 7 
Ne wakungyaana gy'ali abasajja abataliiko kye bagasa, abaana ba Beriali, 
abeenyweza eri Lekobowaamu mutabani wa Sulemaani, Lekobowaamu 
ng'akyali muto n'omutima gwe aga mugonvu, so nga tayinza kubaziyiza. 8 
Awo kaakaao mulowooza okuziyiza obwakabaka bwa Mukama mu 
mukono gwe batabani ba Dawudi; era muli kibiina kinene, era waliwo 
nammwe ennyana eza zaabu Yerobowaamu ze yabakolera okuba 
bakatonda. 9 Temwagoba bakabona ba Mukama, batabani ba Alooni 
n'Abaleevi, ne mwerondera bakaboaa ng'empisa bw'eri ey'amawaaga 
ag'omu nsi endala? kale buli ajja okwetukuza ng'alina ente ento n'endiga 
ennuae musanvu, oyo ayinza okuba kaboaa w'abo abatali bakatonda. 10 
Naye ffe, Mukama ye Katonda waffe, naffe tetumuvangako; era (tulina) 
bakabona abaweereza Mukaiaa, batabani ba Alooni n'Abaleevi, mu mulimu 
gwabwe: 11 era bookya eri Mukama buli nkya aa buli kawungeezi 
ebiweebwayo ebyokebwa n'obubaane obuwoomerevu: n'emigaati 
egy'okulaga nagyo bagiteekateeka ku mmeeza ennongoofu: n'ekikondo 
ekya zaabu n'eitabaaza zaakYo, okwakanga buli kawungeezi: kubanga ffe 
tukwata ebyo Mukama Katonda waffe bye yakuutira; naye mmwe 
mwamurvaako. 12 Era, laba, Katonda ali naffe, atukulembedde, ne 
bakabona be ngamakondeere agalawa, okugalaya okulwana nammwe. Ai 
abaana ba Isiraeri, temulwana ne Mukama Katonda wa bajjajjammwe; 
kubanga temuulabe mukisa. 13 Naye Yerobowaamu n'abafulumya 
ennyuma abateezi: awo ae baba mu maaso ga Yuda, abateezi ne baba 
ennyuma waabwe. 14 Awo Yuda bwe baakebuka, laba, olutalo nga 
lubafulumye mu maaso n'ennyuma: ne bakaabira Mukama, bakabona ne 
bafuuwa amakondeere. 15 Awo abasajja ba Yuda ne boogerera waggulu: 
awo abasajja ba Yuda nga boogerera waggulu, olwatuuka Katonda 


n'akuba Yerobowaamu ne Isiraeri yenna mu maaso ga Abiya ne Yuda. 16 
Abaana ba Isiraeri ne badduka mu maaso ga Yuda: Katonda n'abagabula 
mu mukono gwabwe. 17 Abiya n'abantu be ne babatta olutta olunene: 
n'okugwa ne kugwa ku Isiraeri nga battiddwa abasajja abalonde obusiriivu 
butaano. 18 Bwe batyo abaana ba Isiraeri ne bawangulwa mu biro ebyo, 
abaana ba Yuda ne basinga, kubanga beesiga Mukama Katonda wa 
bajjajjaabwe. 19 Abiya n'ayigganya Yerobowaamu, n'amuggyako ebibuga, 
Beseri n'ebibuga byako, ne Yesana n'ebibuga byako, ne Efulooni n'ebibuga 
byako. 20 So Yerobowaamu teyafuna nate amaanyi ku mirembe gya 
Abiya: Mukama n'amulwaza n'afa. 21 Naye Abiya n'afuuka ow'amaanyi, 
nawasa abakazi kkumi na bana n'azaala abaana ab'obulenzi amakumi abiri 
mu babiri n'ab'obuwala kkumi na mukaaga. 22 Era ebikolwa ebirala 
byonna ebya Abiya n'amakubo ge n'ebigambo bye byawandiikibwa mu 
bitegeeza bya nnabbi Iddo. 


14:1 Awo Abiya ne yeebakira wamu ne bajjajjaabe ne bamuziika mu 
kibuga kya Dawudi, Asa mutabani we n'afuga mu kifo kye: ku mirembe 
gye ensi n'etereerera emyaka kkumi. 2 Asa n'akola ebyo ebyali mu maaso 
ga Mukama Katonda we ebirungi era eby'ensonga: 3 kubanga yaggyawo 
ebyoto ebya bannaggwanga n'ebifo ebigulumivu n'amenya empagi n'ate 
maatema ba Asera; 4 n'alagira Yuda okunoonya Mukama Katonda wa 
bajjajjaabwe n'okukwata amateeka n'ekiragiro. 5 Era naggyawo mu 
bibuga byonna ebya Yuda ebifo ebigulumivu n'ebifaananyi by'enjuba: 
obwakabaka ne butereera mu maaso ge. 6 N'azimba ebibuga ebiriko 
enkomera mu Yuda: kubanga ensi yali eteredde so teyalina ntalo, mu 
myaka egyo; kubanga Mukama yamuwa okuwummula. 7 Kubanga 
yagamba Yuda nti Tuzimbe ebibuga bino, tubikoleko bbugwe n'ebigo, 
enzigi n'ebisiba; ensi ekyali mu maaso gaffe, kubanga runoonyezza 
Mukama Katonda waffe; rumunoonyezza, naye atuwadde okuwummula 
enjuyi zonna. Awo ne bazimba ne balaba omukisa. 8 Era Asa yalina eggye 
abaakwatanga engabo n'amafumu, abaava mu Yuda obusiruvu busatu; 
n'abaava mu Benyamini abaakwatanga engabo ne banaanuula emitego, 
Obusiriivu bubiri mu obukumi munaana: abo bonna basajja ba maanyi 


abazira. 9 Zeera Omwesiyopya n'abatabaala ng'alina eggye kakadde 
n'amagaaii ebikumi bisatu; n'ajja e Malesa. 10 Awo Asa n'afuluma 
okumusisinkana, ne basimba ennyiriri mu kiwonvu Zefasa e Malesa. 10 
Awo Asa n'afuluma okumusisinkana, ne basimba ennyiriri mu kiwonvu 
Zefasa e Malesa. 11 Asa n'akaabira Mukama Katonda we n'ayogera nti 
Mukama, tewali muyambi akwenkana ggwe wakati w'abalina (abalwanyi) 
abangi, n'abo abatalina maanyi: tuyambe, ai Mukama Katonda waffe; 
kubanga tukwesiga, ne mu linnya lyo mwe tutabaalidde ekibiina kino. Ai 
Mukama, ggwe Katonda waffe; omuntu aleme oku kusinga. 12 Awo 
Mukama n'akuba Abaesiyopya mu maaso ga Asa ne mu maaso ga Yuda; 
Abaesiyopya ne badduka. 13 Asa n'abantu be abaali naye ne babacocca ne 
babatuusa e Gerali: ae kugwa ku Baesiyopya bangi bwe batyo n'okuyinza 
ne batayinza kuddamu amaenyi; kubanga baazikirizibwa mu maaso ga 
Mukama ne mu maaso g'eggye lye; ne banyaga omunyago mungi nnyo: 14 
Ne bakuba ebibuga byonna ebyetoolodde Gerali; kubanga entiisa ya 
Mukama yabatuukako: ne banyaga ebibuga byonna: kubanga byalimu 
omunyago mungi. 15 Era ne bakuba eweema ez'ente, ne banyaga endiga 
nnyingi nnyo n'ennamira, ne baddayo e Yerusaalemi. 


15:1 Omwoyo gwa Katonda ne gujja ku Azaliya mutabani wa Odedi: 2 
n'afuluma okusisinkana Asa n'amugamba nti Mumpulire, mmwe Asa ne 
Yuda yenna ne Benyamini: Mukama ali nammwe bwe munaabanga naye; 
era bwe munaamunoonyanga, munsamulabanga; naye bwe 
munaamuvangako, anaabavangako mmwe. 3 Era ebiro bingi Isiraeri nga 
talina Katonda ow'amazima era nga talina kabona ayigiriza era nga talina 
mateeka: 4 naye bwe baakyukira Mukama Katonda wa Isiraeri nga 
balabye ennaku ne bamunoonya, ne balyoka bamulaba. 5 Ne mu biro ebyo 
nga tewali mirembe eri oyo eyafulumanga newakubadde eri oyo 
eyayingiranga, naye okweraliikirira kungi ne kuba ku bonna abaatuula mu 
nsi ezo. 6 Ne bamenyekamenyeka, eggwanga nga lirumba ggwanga 
linnaalyo, n'ekibuga nga kirumba kibuga kinnaakyo: kubanga Katonda 
yabeeraliikiriza ng'abalabya ennaku zonna. 7 Naye mubenga n'amaanyi, so 
n'emikono gyammwe tegiddiriranga: kubanga omulimu awammwe 


guliweebwa empeera. 8 Awo Asa bwe yawulira ebigambo ebyo, n'ebyo 
Odedi nnabbi bye yalagula, n'aguma omwoyo n'agg yawo eby'emizizo 
byonna mu nsi yonna eya Yuda ne Benyamini ne mu bibuga bye yaggya ku 
nsi ey'ensozi eya Efulayimu; n'azza obuggya ekyoto kya Mukama ekyali 
mu maaso g'ekisasi kya Mukama. 9 N'akunyaanya Yuda yenna ne 
Benyamini n'abo abaabeeranga nabo abaava mu Efulayimu ne Manase ne 
mu Simyoni: kubanga baamusenga bangi nnyo nga bava mu Isiraeri, bwe 
baalaba nga Mukama Katonda we ali naye. 10 Awo ne bakutltlaanira e 
Yerusaalemi mu mwezi ogw'okusatu mu mwaka, ogw'ekkumi n'etaano 
ogw'okufuga kwa Asa. 11 Ne baweerayo ku lunaku olwo eri Mukama nga 
baggya ku munyago gwe baaleeta ente lusanvu n'endiga kasanvu. 12 Ne 
bayingira mu ndagaano okunoonya Mukama Katonda wa bajjajjaabwe 
n'omutima gwabwe gwonna n'emmeeme yaabwe yonna; 13 era buli 
atakkirizenga kunoonya Mukama Katonda wa Isiraeri attibwenga, oba 
muto oba mukulu, oba musajja oba mukazi. 14 Ne balayirira Mukama 
n'eddoboozi ddene n'okwogerera waggulu n'amakondeere n'enygombe. 15 
Yuda yenna ne basanyukira ekirayiro ekyo: kubanga baali balayidde 
n'omutima gwabwe gwonna ne bamunoonya okwagala kwabwe kwonna; 
ne vamulaba: Mukama n'abawa okuwummula enjuyi zonna. 16 Era ne 
Maaka nnyina Asa kabaka n'amugoba mu bwannamaole kubanga yali 
akoze ekifaananyi ky'omuzizo okuba Asera; Asa 1'atema ekifaananyi kye 
n'akifuula nfuufu n'akyokera ku kagga Kiduooni. 17 Naye ebifo 
ebigulumivu ebyaggibwawo mu Isiraeri: naye mutima gwa Asa 
gwatuukirira ennaku ze zonna. 18 N'ayingiza mu nnyumba ya Katonda 
ebintu kitaawe bye yawonga n'ebintu bye yawonga ye yennyini, effeeza 
n'ezaabu n'ebintu. 19 Ne watabanga ntalo nate okutuusa omwaka 
ogw'asatu mu etaano ogwa Asa. 


16:1 Awo mu mwaka ogw'asatu mu mukaaga ogw'okufuga kwa Asa, 
Baasa kabaka wa Isiraeri n'atabaala Yuda, n'azimba Laama obutaganya 
muntu kufulwna newakubadde okuyingira eri Asa kabaka wa Yuda. 2 
Awo Asa n'aggya effeeza n'ezaabu mu by'obugagga eby'omu nnyumba ya 
Mukama n'eby'omu nnyumba ya kabaka, n'atumira Benikadadi kabaka w'e 


Busuuli eyabeeranga e Ddamasiko, ng'ayogera nti 3 Waliwo endagaano eri 
nze naawe, nga bwe yali eri kitange ne kitaawo: laba, nkuweerezza ffeeza 
n'ezaabu: genda omenye endagaano yo eri Baasa kabaka wa Isiraeri 
anveeko. 4 Awo Benikadadi n'awulira kabaka Asa, n'atuma abakulu 
b'eggye lye okulumba ebibuga bya Isiraeri; ne bakuba Iyoni ne Ddaani ne 
Aberumayimu n'ebibuga byonna eby'okuterekeramu ebya Nafutaali. 5 Awo 
lolwatuuka Baasa bwe yakiwulira n'aleka okuzimba Laama n'akomya 
omulimu gwe. 6 Awo kabaka Asa n'amenya Yuda yenna; ne baggyawo 
amayinja ag'e Laama n'emiti gyakyo. Baasa bye yazimbya; n'abizimbya 
Geba ne Mizupa. 7 Era mu biro ebyo Kanani omulabi n'ajja eri Asa kabaka 
wa Yuda n'amugamba nti Kubanga weesiga kabaka w'e Busuuli n'oteesiga 
Mukama Katonda wo, eggye lya kabaka w'e Busuuli kye livudde liwona 
mu mukono gwo. 8 Abaesiyopya n'Abalubimu tebaali ggye ddene kitalo, 
nga baalina amagaali n'abeebagala embalaasi bangi nnyo nnyini? naye 
kubanga weesiga Mukama, yabagabula mu mukono gwo. 9 Kubanga 
amaaso ga Mukama gatambulatambula wano ne wali okubuna ensi zonna, 
okweraga bw'ali ow'amaanyi eri abo abalina omutima ogutuukiridde gy'ali. 
Mu kino okoze eky'obusirusiru; olw'ekyo okuva leero ojja kubanga 
n'entalo. 10 Awo Asa n'alyoka asunguwalira omulabi, n'amuteeka mu nju 
ey'ekkomera; kubanga yali amuliko ekiruyi olw'ekigambo ekyo. Asa 
n'ajooga abamu ku bantu mu biro ebyo. 11 Era, laba, ebikolwa bya Asa 
ebyasooka n'ebyamalirwako, laba, byawandiikibwa mu kitabo kya 
bassekabaka ba Yuda ne Isiraeri. 12 Ne mu mwaka ogw'amakumi asatu 
mu mwenda ogw'okufuga kwe Asa n'alwala ebigere; endwadde ye 
n'enyiikira nnyo: naye bwe yalwala n'atagenda eri Mukama naye eri 
abasawo. 13 Asa ne yeebakira wamu ne bajjajjaabe n'afiira mu mwaka 
ogw'ana mu gumu ogw'okufuga kwe. 14 Ne bamuziika mu ntaana ze ye ze 
yeebajjira mu kibuga kya Dawudi, ne bamuteeka ku kitanda ekyajjula 
eby'akaloosa ebiwoomerevu n'envumbo ez'engeri nnyingi, 
ebyalongoosebwa n'amagezi g'abafumbi ba kalifuwa: ne bamunyookereza 
bingi nnyo nnyini. 


17:1 Yekosafaati mutabani we n'afuga mu kifo kye, ne yeenyweza 


okulwana ne Isiraeri. 2 N'ateeka eggye mu bibuga byonna ebiriko 
enkomera ebya Yuda n'ateeka ebigo mu nsi ya Yuda ne mu bibuga bya 
Efulayimu, Asa kitaawe bye yalya. 3 Mukama n'aba ne Yekosafaati, 
kubanga yatambuliranga mu makubo ag'olubereberye aga kitaawe Dawudi 
n'atagenda eri ba Baali; 4 naye n'agendanga eri Katonda wa kitaawe, 
n'atambulira mu mateeka ge so si ng'ebikolwa bya Isiraeri bwe byali. 5 
Mukama kyeyava anyweza obwakabaka mu mukono gwe; Yuda yenna 
n'aleetera Yekosafaati ebirabo; n'aba n'obugagga n'ekitiibwa kingi nnyo. 6 
Omutima gwe ne gugulumizibwa mu makubo ga Mukama: era n'aggyawo 
ebifo ebigulumivu ne Baasera mu Yuda. 7 Era mu mwaka ogw'okusatu 
ogw'okufuga kwe n'atuma abakungu be, Benikayiri ne Obadiya ne 
Zekkaliya ne Nesaneeri ne Mikaaya okuyigiriza mu bibuga bya Yuda; 8 
era wamu nabo Abaleevi, Semaaya ne Nesaniya ne Zebadiya ne Asakeri ne 
Semiramoosi ne Yekonasaani ne Adoniya ne Tobbiya ne Tobadoniya, 
Abaleevi; era wamu nabo Erisaama ne Yekolaamu, bakabona. 9 Ne 
bayigiriza mu Yuda nga balina ekitabo eky'amateeka ga Mukama; ne 
batambulanga okubuna ebibuga byonna ebya Yuda ne bayigiriza mu bantu. 
10 Entiisa ya Mukama n'egwa ku bwakabaka bwonna obw'ensi 
ezeetoolodde Yuda, n'okulwana ne batalwana ne Yekosafaati. 11 Abamu 
ku Bafirisuuti ne baleetera Yekosafaati ebirabo ne ffeeza okuba omusolo; 
era n'Abawalabu ne bamuleetera embuzi, endiga ennume kasanvu mu 
lusanvu, n'embuzi ennume kasanvu mu lusanvu. 12 Yekosafaati n'aba 
mukulu nnyo nnyini; n'azimba mu Yuda ebigo n'ebibuga 
eby'okuterekeramu. 13 Era yalina emirimu mingi mu bibuga bya Yuda; 
n'abasajja abalwanyi n'abasajja ab'amaanyi abazira mu Yerusaalemi. 14 Era 
kuno kwe kwali okubalibwa kwabwe ng'ennyumba za bakitaabwe bwe 
zaali; ku Yuda abaami b'enkumi; Aduna omwami, era wamu naye abasajja 
ab'amaanyi abazira obusiriivu busatu: 15 n'eyamuddirira Yekakanani 
omwami, era wamu naye obusiriivu bubiri mu obukumi mu naana: 16 
n'eyamuddirira Amasiya mutabani wa Zikuli, eyeewaayo ku bubwe eri 
Mukama; era wamu naye abasajja ab'amaanyi abazira obusiriivu bubiri: 17 
ne ku Benyamini; Eriyada omusajja ow'amaanyi omuzira, era wamu naye 
obusiriivu bubiri, abaakwatanga emitego n'engabo: 18 n'eyamuddirira 


Yekozabadi, era wamu naye akasiriivu mu obukumi munaana, 
abeeteeseteese okulwana. 19 Abo be baaweerezanga kabaka, obutassaako 
abo kabaka be yateeka mu bibuga ebyaliko enkomera okubuna Yuda 
yonna. 


18:1 Era Yekosafaati yalina obugagga n'ekitiibwa kingi nnyo nnyini; 
n'afuuka mukoddomi wa Akabu. 2 Awo emyaka bwe gyayitawo 
n'aserengeta eri Akabu e Samaliya. Akabu n'amuttira endiga n'ente nnyingi 
nnyo, ye n'abantu abaali naye, n'amusemberera okutabaala e 
Lamosugireyaadi (wamu naye). 3 Awo Akabu kabaka wa Isiraeri 
n'agamba Yekosafaati kabaka wa Yuda nti Onoogenda nange e 
Lamosugireyaadi? Awo n'amuddamu nti Nze ninga ggwe bw'oli, n'abantu 
bange ng'abantu bo; era (tunaabanga) wamu naawe mu ntalo ezo. 4 Awo 
Yekosafaati n'agamba kabaka wa Isiraeri nti Nkwegayitldde, buuza 
ekigambo kya Mukama leero. 5 Awo kabaka wa Isiraeri n'akunyaanya 
bannabbi abasajja ebikumi bina, n'abagamba nti Tutabaale e 
Lamosugireyaadi nantiki ndekeyo? Ne boogera nti Yambuka; kubanga 
Katonda alikigabula mu mukono gwa kabaka. 6 Naye Yekosafaati 
n'ayogera nti Tewali wano nate nnabbi wa Nlukama, tumubuuzeeko? 7 
Kabaka wa Isiraeri nagamba Yekosafaati nti Waliwo nate omusajja omu 
gwe tuyinza okubuulizaamu Mukama: naye mmukyawa; kubanga 
tandagulangako birungi wabula ebibi ebyereere; oyo ye Mikaaya mutabani 
wa Imula. Yekosafaati nayogera nti Kabaka aleme okwogera bw'atyo. 8 
Awo kabaka wa Isiraeri n'ayita omumbowa n'ayogera nti Yanguwa okime 
Mikaaya mutabani wa Imufa. 9 Era kabaka wa Isiraeri ne Yekosafaati 
kabaka wa Yuda ne batuula buli muntu ku ntebe ye nga bambadde 
ebyambalo byabwe, nga batudde mu mbuga eri ku mulyango gwa 
wankaaki w'e Samaliya; bannabbi boma ne balagula mu maaso gaabwe. 
10 Awo Zeddekiya mutabani wa Kenaana ne yeekolera amayembe 
ag'ebyuma n'ayogera nti bw'atyo bw'ayogera Mukama nti Olitomera 
Abasuuli na gano okutuusa lwe balimalibwawo. 11 Ne bannabbi bonna ue 
balagula bwe batyo, nga boogera nti Yambuka e Lamosugireyaadi olabe 
omukisa: kubanga Mukama alikigabula mu mukono gwa kabaka, 12 Awo 


omubaka eyagenda okuyita Mikaaya n'amugamba nti Laba, ebigambo bya 
bannabbi bimubuulira kabaka ebirungi n'akamwa kamu: nkwegayiridde, 
ekigambo kyo kifaanane ekigambo ky'omu ku bo, oyogere ebirungi. 13 
Awo Mikaaya n'ayogera nti Nga Mukama bw'ali omulamu, Katonda 
wange ky'anaagamba, ekyo kye nnaayogera. 14 Awo bwe yajja eri 
kabaka, kabaka namugamba nti Mikaaya, tutabaale e Lamosugireyaadi 
nantiki ndekeyo? N'ayogera nti Mwambuke mulabe omukisa; era 
baligabulwa mu mukono gwammwe. 15 Awo kabaka n'amugamba nti 
Naakulayiza emirundi emeka oleme okumbuulira ekigambo n'ekimu 
wabula amazima mu linnya lya Mukama? 16 N'ayogera nti Ndabye Isiraeri 
yenna ng'asaasaanidde ku nsozi ng'endiga ezitalina musumba: Mukama 
n'ayogera nti Abo tebalina mukama waabwe: baddeyo buli muntu mu 
nnyumba ye mirembe. 17 Awo kabaka wa Isiraeri nagamba Yekosafaati 
nti Sikugambye nga taalagule birungi eri nze wabula ebibi? 18 N'ayogera 
nti Kale muwulire ekigambo kya Mukama: ndabye Mukama ng'atudde ku 
ntebe ye n'eggye lyonna ery'omu ggulu nga bayimiridde ku mukono gwe 
ogwa ddyo ne ku gwa kkono. 19 Mukama n'ayogera nti Ani 
anaasendasenda Akabu kabaka wa Isiraeri ayambuke e Laznosugireyaadi 
agwe; Omu n'ayogera bwatyo; omulala n'ayogera bw'atyo. 20 Awo ne 
wafuluma omuzimu ne guyimirira mu maaso ga Mukama ne gwogera nti 
Nze nnamusendasenda. Mukama 21 Ne gwogera nti Naafuluma ne mbeera 
omuzimu ogw'obulimba mu kamwa ka bannabbi be bonna. N'ayogera nti 
Ggwe onoomusendasenda n'okusobola onoosobola: fuluma: okole bw'otyo. 
22 Kale nno, laba, Mukama atadde omuzimu ogw'obulimba mu kamwa ka 
bannabbi bobano; era Mukama akwogeddeko; akabi. 23 Awo Zeddekiya 
mutabani wa Kenaana n'asembera n'amukuba Mikaaya ku matama, 
n'ayogera nti Omwoyo gwa Mukama gwampitako gutya okwogera naawe. 
24 Mikaaya n'ayogera nti Laba, oliraba ku lunaku olwo bw'oliyingira mu 
kisenge eky'omunda okwekweka. 25 Awo kabaka wa Isiraeri n'ayogera 
nti Mutwale Mikaaya mumuzze eri Amoni omukulu w'ekibuga n'eri 
Yowaasi mutabani wa kabaka; 26 mwogere nti Bw'atyo bw'ayogera 
kabaka nti Olusajja luno muluteeke mu kkomera mululiisenga emmere 
ey'okulaba ennaku n'amazzi ag'okulaba ennaku, okutuusa Iwe ndikomawo 


emirembe. 27 Awo Mikaaya n'ayogera nti Okukomawo bw'olikomawo 
emirembe, Mukama nga tayogeredde mu nze. N'ayogera nti Muwulire, 
mmwe amawanga mwenna. 28 Awo kabaka wa Isiraeri ne Yekosafaati 
kabaka wa Yuda ne bambuka e Lamosugireyaadi. 29 Kabaka wa Isiraeri 
n'agamba Yekosafaati nti Neefuula ne nnyingira mu lutalo; naye ggwe 
yambala ebyambalo byo. Awo kabaka wa Isiraeri ne yeefuula ne bayingira 
mu lutalo. 30 Awo kabaka w'e Busuuli yali alagidde abaami b'amagaali ge 
ng'ayogera nti Temulwana na bato newakubadde abakulu, wabula kabaka 
wa Isiraeri yekka. 31 Awo olwatuuka abaami b'amagaali bwe baalaba 
Yekosafaati ne boogera nti Mazima ye kabaka wa Isiraeri; kyebaava 
bakyama okulwana naye: naye Yekosafaati n'ayogerera waggulu, Mukama 
n'amuyamba; Katonda n'abamugg yako. 32 Awo olwatuuka abaami 
b'amagaali bwe baalaba nga si ye kabaka wa Isiraeri, kale ne bakomawo 
okumugoberera. 33 Awo ne wabaawo omuntu eyanaanuula omutego gwe 
nga tagenderedde, n'alasa kabaka wa Isiraeri ebyambalo bye eby'ebyuma 
we bigattira: kyeyava agamba omugoba w'eggali lye nti Kyusa omukono 
gwo onziye mu ggye; kubanga nfumitiddwa nnyo. 34 Olutalo ne 
lweyongera ku lunaku olwo: naye kabaka wa Isiraeri ne yeekakaabiriza 
mu ggaali lye okulwana n'Abasuuli, okutuusa akawungeezi: awo enjuba 
bwe yali ng'egwa n'afa. 


19:1 Awo Yekosafaati kabaka wa Yuda n'akomawo mu nnyumba ye 
mirembe e Yerusaalemi. 2 Yeeku mutabani wa Kanani omulabi n'afuluma 
okumusisinkana n'agamba kabaka Yekosafaati nti Kirungi ggwe okuyamba 
ababi n'obaagala abo abakyawa Mukama? olw'ekigambo ekyo obusungu 
bukuliko obuva mu maaso ga Mukama. 3 Naye mu ggwe mulabise 
ebirungi, kubanga wagg yawo Baaserosi mu nsi, n'okakasa omutima gwo 
okunooaya Katonda. 4 Awo Yekosafaati n'abeeranga e Yerusaalemi: 
n'afuluma nate mu bantu okuva e Beeruseba okutuuka mu nsi ey'ensozi eya 
Efulayimu, n'abakomyawo eri Mukama Katonda wa bajjajjaabwe. 5 
N'assaawo abalamuzi mu nsi okubuna ebibuga byonna ebiriko enkomera 
ebya Yuda, buli kibuga kinnakimu, 6 n'agamba abalamuzi nti Mulowooze 
bye mukola: kubanga temulamulira bantu wabula Mukama; era ye ali 


wamu nammwe mu kusala emisango. 7 Kale nno entiisa ya Mukama 
ebeere ku mmwe; mwekuume mukole bwe mutyo: kubanga tewali butali 
butuukirivu eri Mukama Katonda waffe newakubadde okusosola mu bantu 
newakubadde okulya enguzi. 8 Era mu Yerusaalemi Yekosafaati mwe 
yassa ku Baleevi ne bakabona ne ku mitwe gy'ennyumba za bakitaabwe 
eza Isiraeri olw'okulamula kwa Mukama n'olw'empaka. Ne bakomawo e 
Yerusaalemi. 9 Awo n'abakuutira ng'ayogera nti Bwe mutyo bwe muba 
mukola mu ntiisa ya Mukama n'obwesigwa era n'omutima ogwatuukirira. 
10 Era baganda bammwe abali mu bibuga byabwe bwe banaaleetanga gye 
muli okukaayana kwonna, eruuyi omusaayi n'eruuyi omusaayi, eruuyi 
etteeka n'eruuyi ekiragiro, eruuyi ebyakuutirwa n'eruuyi emisango, 
munaabalabulanga baleme okuzza omusango eri Mukama, obusungu ne 
bujja bwe butyo ku mmwe ne ku baganda bammwe: mukolenga bwe 
mutyo obutabaako musango. 11 Era, laba, Amaliya kabona omukulu 
yabafuga mu bigambo byonna ebya Mukama; ne Zebadiya mutabani wa 
Isimaeri, omukulu w'ennyumba ya Yuda, mu bigambo byonna ebya 
kabaka: era n'Abaleevi banaabanga baami mu maaso gammwe. Mube 
n'amaanyi mukole, era Mukama ayambenga abakozi b'obulungi. 


20:1 Awo olwatuuka oluvannyuma w'ebyo abaana ba Mowaabu n'abaana 
ba Amoni era wamu nabo abamu ku Bamoni ne batabaala Yekosafaati 
okulwana naye. 2 Awo ne wajja abantu abaamugamba Yekosafaati nti 
Eggye ddene likutabadde eriva emitala w'ennyanja e Busuuli; era, laba, 
bali mu Kazazonutamali (ye Engedi). 3 Yekosafaati n'atya ne 
yeeteekateeka okunoonya Mukama; n'alangira okusiiba mu Yuda yonna. 4 
Yuda ne bakuinaana okunoonya okubeerwa eri Mukama: baaviira ddala 
mu bibuga byonna ebya Yuda okunoonya Mukama. 5 Yekosafaati 
n'ayimirira mu kkunyaaniro lya Yuda ne Yerusaalemi mu nnyumba ya 
Mukama mu maaso g'oluggya oluggya; 6 n'ayogera nti Ai Mukama 
Katonda wa bajjajjaffe, toli Katonda mu ggulu? era si ggwe ofuga 
obwakabaka bwonna obw'amawanga? ne mu mukono gwo mwe muli 
obuyinza n'amaanyi n'okubaawo ne watabaawo ayinza okukuziyiza. 7 Ai 
Katonda waffe, si ggwe wagoba abaali mu nsi eno mu maaso g'abantu bo 


Isiraeri, n'ogiwa ezzadde lya Ibulayimu mukwano gwo emirembe gyonna? 
8 Ne babeera omwo, era bakuzimbidde omwo ekigwa olw'erinnya lyo, nga 
boogera nti 9 Obubi bwe bunaatutuukangako, ekitala, omusango, oba 
lumbe oba njala, tunaayimirira.nga mu maaso g'ennyumba eno ne mu 
maaso go, (kubanga erinnya lyo liri mu nnyumba eno,) ne tukukaabira nga 
tulabye ennaku, naawe oliwulira n'olokola. 10 Kale nno tunuulira abaana ba 
Amoni ne Mowaabu n'ab'oku lusozi Seyiri be wagaana Isiraeri okutabaala 
bwe baava mu nsi y'e Misiri, naye ne bakyama okubavaako ne 
batabazikiriza; 11 laba, bwe batusasula, okujja okutugoba mu butaka bwo 
bw'otuwadde okulya. 12 Ai Katonda waffe, tolibasalira musango? 
kubanga tetulina maanyi n'akatono eri eggye lino eddene eritutabadde: so 
tetumanyi bwe tuba tukola; naye amaaso gaffe gakutunuulira ggwe. 13 
Yuda yenna ne bayimirira mu maaso ga Mukama nga balina abaana 
baabwe abato, ne bakazi baabwe, n'abaana baabwe. 14 Awo omwoyo gwa 
Mukama ne gujja ku Yakaziyeeri mutabani wa Zekkaliya mutabani wa 
Benaya mutabani wa Yeyeri mutabani wa Mattaniya Omuleevi ow'oku 
batabani ba Asafu wakati mu kibiina; 15 n'ayogera nti Muwulire, mmwe 
Abayuda mwenna, nammwe ababeera mu Yerusaalemi, naawe, kabaka 
Yekosafaati: bw'atyo bw'abai gamba Mukama nti Temutya mmwe so 
temukennentererwa olw'eggye lino eddene; kubanga olutalo si lwammwe 
naye lwa Katonda. 16 Enkya muserengete mulwane nabo: laba, bambukira 
awalinnyirwa e Zizi; nammwe mulibasanga ekiwonvu we kisibuka mu 
maaso g'edduagu Yerweri. 17 Temulyetaaga kulwana mu lutalo luno: 
mwesimbe muyimirire buyimirizi mulabe obulokozi bwa Mukama obuli 
nammwe, ggwe Yuda ne Yerusaalemi: temutya so temukengentererwa: 
enkya mubatabaale; kubanga Mukama ali nammwe. 18 Awo Yekosafaati 
n'avuunama amaaso ge ku ttaka: ne Yuda yenna n'ababeera mu 
Yerusaalemi ne bavuunama mu maaso ga Mukama, nga basinza Mukama. 
19 Abaleevi ab'oku baana b'Abakokasi n'ab'oku baana b'Abakola ne 
bayimirira okutendereza Mukama Katonda wa Isiraeri n'eddoboozi ddene 
nnyo nnyini. 20 Ne bagolokoka enkya mu makya ne bafuluma mu ddungu 
ery'e Tekowa: awo bwe baali nga bafuluma Y ekosafaati n’ayimirira 
n'ayogera nti Mumpulire, mmwe Abayuda nammwe ababeera mu 


Yerusaalemi; mukkirize Mukama Katonda wammwe, bwe mutyo bwe 
munaanywezebwa; mukkirize bannabbi be, bwe mutyo bwe munaalaba 
omukisa. 21 Awo bwe yamala okuteesa n'abantu, n'assaawo abo 
abanaayimbira Mukama ne batendereza obulungi bw'obutukuvu nga 
bafuluma nga bakulembedde eggye ne boogera nti Mwebaze Mukama; 
kubanga okusaasira kwe kubeerera emirembe gyonna. 22 Awo bwe 
baatanula okuyimba n'okutendereza, Mukama n'ateekawo abateezi 
okuteega abaana ba Amoni ne Mowaabu n'ab'oku lusozi Seyiri, abaali 
batabadde Yuda; ne bakubibwa. 23 Kubanga abaana ba Amoni ne 
Mowaabu baalumba ab'oku lusozi Seyiri, okubatta n'okubazikiririza ddala: 
awo bwe baamalira ddala ab'oku lusozi Seyiri, buli muntu ne beegatta 
okuzikiriza munne. 24 Awo Yuda bwe baatuuka ku kigo ekikuumirwako 
eky'omu ddungu, ne batunuulira eggye, kale, laba, nga mirambo egigudde 
wansi, so tewaali abaawona. 25 Awo Yekosafaati n'abantu be bwe 
baatuuka okubaggyako omunyago, ne basanga mu bo obugagga bungi 
n'emirambo n'ebintu eby'omuwendo omungi, bye beeyambulira bokka, 
obungi bwabyo ne bibalema okutwala: ne bamala ennaku ssatu nga 
banyaga omunyago, bwe gwali mungi bwe gutyo. 26 Awo ku lunaku 
olw'okuna ne bakunyaanira mu kiwonvu Beraka; kubanga eyo gye 
beebaliza Mukama: ekifo ekyo kyekyava kituumibwa erinnya kiwonvu 
Beraka ne leero. 27 Awo ne baddayo, buli muntu owa Yuda n'ow'e 
Yerusaalemi, Yekosafaati ng'abakulembedde, okuddayo e Yerusaalemi 
nga basanyuse; kubanga Mukama abawadde okusanyukira abalabe 
baabwe. 28 Ne bajja e Yerusaalemi nga balina entongooli n'ennanga 
n'amakondeere eri ennyumba ya Mukama. 29 Entiisa ya Katonda n'eba ku 
bwakabaka bwonna obw'ensi bwe baawulira Mukama ng'alwana n'abalabe 
ba Isiraeri 30 Awo amatwale ga Yekosafaati ne gatereera: kubanga 
Katonda we yamuwa okuwummula enjuyi zonna. 31 Yekosafaati n'afuga 
Yuda: yali yaakamaze emyaka amakumi asatu mu etaano bwe yatanula 
okufuga; n'afugira emyaka amakumi abiri mu etaano mu Yerusaalemi: ne 
nnyina erinnya lye yali Azuba muwala wa Siruki. 32 N'atambulira mu 
kkubo lya Asa kitaawe, n'atakyama okulivaamu, ng'akola ebyo ebyali mu 
maaso ga Mukama ebitungi. 33 Era naye ebifo ebigulumivu 


tebyaggibwawo; so n'abantu nga tebannaba kukakasa mitima gyabwe eri 
Katonda wa bajjajjaabwe. 34 Era ebikolwa ebirala byonna ebya 
Yekosafaati, ebyasooka n'ebyamalirwako, laba, byawandiikibwa mu 
bigambo bya Yeeku mutabani wa Kanani, ebyayingizibwa mu kitabo kya 
bassekabaka ba Isiraeri. 35 Awo oluvannyuma Iw'ebyo Yekosafaati ne 
yeegatta ne Akaziya kabaka wa Isiraeri; oyo n'akola bubi nnyo: 36 ne 
yeegatta naye okusiba ebyombo eby'okugenda e Talusiisi: ne basibira 
ebyombo e Ezyonigeba. 37 Awo Eryeza mutabani wa Dodavaku ow'e 
Malesa n'alagula ku Yekosafaati ng'ayogera nti Kubanga weegasse ne 
Akaziya, Mukama azikirizza emirimu gyo. Ebyombo ne bimenyeka 
n'okuyinza ne bitayinza kugenda e Talusiisi. 


21:1 Awo Yekosafaati ne yeebakira wamu ne bajjajja be n'aziikibwa 
wamu ne bajjajjaabe mu kibuga kya Dawudi: Yekolaamu mutabani we 
n'afuga mu kifo kye. 2 Era yalina ab'oluganda batabani ba Yekosafaati, 
Azaliya ne Yekyeri ne Zekkaliya ne Azaliya ne Mikayiri ne Sefatiya:abo 
bonna batabani ba Yekosafaati kabaka wa Isiraeri. 3 Kitaabwe n'abawa 
ebirabo ebikulu, zaabu ne ffeeza n'ebintu eby'omuwendo omungi, n'ebibuga 
ebiriko enkomera mu Yuda: naye obwakabaka n'abuwa Yekolaamu, 
kubanga ye yali omubereberye. 4 Awo Yekolaamu bwe yamala 
okulinnyisibwa mu bwakabaka bwa kitaawe, era nga yeenywezezza 
n'alyoka atta baganda be bonna n'ekitala n'abamu ab'oku bakulu ba Isiraeri. 
5 Yekolaamu yali yaakamaze emyaka amakumi asatu mu ebiri bwe 
yatanula okufuga; n'afugira emyaka munaana mu Yerusaalemi. 6 
N'atambulira mu kkubo lya bassekabaka ba Isiraeri ng'ennyumba ya Akabu 
bwe baakolanga: kubanga yafumbirwa muwala wa Akabu: n'akola ebyali 
mu maaso ga Mukama ebibi. 7 Naye Mukama teyayagala kuzikiriza 
nnyumba ya Dawudi olw'endagaano gye yalagaana ne Dawudi, era nga 
bwe lyasuubiza okumuwa ettabaaza n'abaana be emirembe gyonna, 8 Ku 
mirembe gye Edomu n'ajeema okuva wansi w'omukono gwa Yuda, ne 
beeteekerawo kabaka. 9 Awo Yekolaamu n'asomoka n'abaami be 
namagaali ge gonna wamu naye: n'agolokoka kiro n'akuba Abaedomu 
abaamuzingiza, n'abaami b'amagaali. 10 Awo Edomu n'ajeema okuva 


wansi w'omukono gwa Yuda ne leero. Awo Libuna n'ajeema mu biro ebyo 
wansi w'omukono gwe kubanga yali avudde ku Mukama, Katonda wa 
bajjajjaabe. 11 Era nate n'akola ebifo ebigulumivu ku nsozi za Yuda, 
n'ayenza abaabeeranga mu Y erusaalemi, n'akyamya Yuda. 12 Awo ne 
wamujjira ekiwandiike ekyava eri Eriya nnabbi ekyogera nti Bw'atyo 
bw'ayogera Mukama Katonda wa Dawudi kitaawo nti Kubanga 
totambulidde mu makubo ga Yekosafaati kitaawo newakubadde mu 
makubo ga Asa kabaka wa Yuda; 13 naye n'otambulira mu kkubo lya 
bassekabaka ba Isiraeri, n'oyenza Yuda n'ababeera mu Yerusaalemi, 
ng'ennyumba ya Akabu bwe yakola; era, n'okutta watta baganda bo ab'omu 
nnyumba ya kitaawo, abaakusinga obulungi: 14 laba, Mukama alirwaza 
abantu bo kawumpuli mungi n'abaana bo ne bakazi bo n'ebintu byo byonna: 
15 naawe oliba n'endwadde nnyingi ebyenda byo nga; birwadde okutuusa 
ebyenda byo Iwe birikuvaamu olw'endwadde eya buli lunaku. 16 Awo 
Mukama n'akubiriza omwoyo gw'Abafirisuuti eri Yekolaamu, 
n'ogw'Abawalabu abaliraanye Abaesiyopya: 17 ne batabaala Yuda, ne 
bakiwagula ne bayingiramu ne banyaga ebintu byonna ebyalabika mu 
nnyumba ya kabaka ne batabani be ne bakazi be; ne watamusigalirawo 
mwana n'omu wabula Yekoyakaazi omuto ow'oku baana be, 18 Awo 
oluvannyuma lw'ebyo byonna Mukama n'amulwaza ebyenda endwadde 
etewonyezeka. 19 Awo olwatuuka ebiro bwe byayitawo emyaka ebiri nga 
giwedde ebyenda bye ne bimuvaamu olw'endwadde ye n'afa endwadde 
nnyingi. Abantu be ne batamunyookereza ng'okunyookeza kwa bajjajjaabe. 
20 Yali yaakamaze emyaka amakumi asaru mu ebiri bwe yatanula 
okufuga, n'afugira emyaka munaana mu Yerusaalemi: n'agenda nga tewali 
amwegomba; ne bamuziika mu kibuga kya Dawudi, naye si mu masiro ga 
bassekabaka. 


22:1 Awo abaabeeranga mu Yerusaalemi ne bafuula Akaziya omwana we 
omuto kabaka mu kifo kye: kubanga ekibiina ky'abasajja abajja 
n'Abawalabu mu lusiisira baali basse abakulu bonna. Awo Akaziya 
mutabani wa Yekolaamu kabaka wa Yuda n'afuga. 2 Akaziya yali 
yaakamaze emyaka amakumi ana mu ebiri bwe yatanula okufuga; 


n'afugira omwaka gumu mu Yerusaalemi. Ne nnyina erinnya lye yali 
Asaliya muwala wa Omuli. 3 Era naye n'atambulira mu makubo 
g'ennyumba ya Akabu: kubanga nnyina ye yamuweereranga okukola obubi. 
4 N'akolanga ebyali mu maaso ga Mukama ebibi ng'ennyumba ya Akabu 
bwe baakolanga: kubanga abo be baamuweereranga, kitaawe ng'amaze 
okufa, okumuzikiriza. 5 Era yatambulanga ng'okuteesa kwabwe bwe kwali 
n'agenda ne Yekolaamu mutabani wa Akabu kabaka wa Isiraeri okulwana 
ne Kazayeeri kabaka w'e Busuuli e Lamosugireyaadi: Absuuli ne bafumita 
Yolaamu ekiwundu. 6 Awo n'akomawo okuwonera e Yezuleeri ebiwundu 
bye baamufumitira e Laama bwe yalwana ne Kazayeeri kabaka w'e 
Busuuli. Azaliya mutabani wa Yekolaamu kabaka wa Yuda n'aserengeta 
okulambula Yekolaamu mutabani wa Akabu e Yezul.eeri kubanga 
alwadde: 7 Era okuzikirira kwa Akaziya kwava eri Katonda, kubanga 
yagenda eri Yolaamu: kubanga bwe yajja, nagenda ne Yekolaamu eri 
Yeeku mutabani wa Nimusu Mukama gwe yali afuseeko amafuta 
okumalawo ennyumba ya Akabu. 8 Awo olwatuuka Yeeku bwe yali 
ng'akomekkereza omusango ku nnyumba ya Akabu n'asanga abakulu ba 
Yuda n'abaana ba baganda ba Akaziya nga baweereza Akaziya, n'abatta. 9 
N'anoonya Akaziya ne bamukwata, (era yali 9 N'anoonya Akaziya ne 
bamukwata, (era yali nga yeekwese mu Samaliya,) ne bamuleeta eri 
Yeeku ne bamutta; ne bamuzuka, kubanga baayogera nti Ye mutabani wa 
Yekosafaati eyanoonya Mukama n'omutima gwe gwonna. Ennyumba ya 
Akaziya n'eteba na maanyi okunyweeza obwakabaka. 10 Awo Asaliya 
nnyina Akaziya bwe yalaba omwana we ng'afudde, n’agolokoka n'azikiriza 
ezzadde lyonna erya kabaka ery'ennyumba ya Yuda. 11 Naye 
Yekosabeyaasi muwala wa kabaka n'atwala Yowaasi mutabani wa 
Akaziya n'amubba n'amuggya mu baana ba kabaka abatubwa, n'amuteeka 
n'omulezi we, mu kisenge ekisulibwamu. Awo Yekosabeyaasi muwala wa 
kabaka Yekolaamu muka Yekoyaada kabona, (kubanga yali muganda wa 
Akaziya,) n'amukweka Asaliya, n'atamutta. 12 Awo n'abeera naye 
ng'akwekeddwa mu nnyumba ya Mukama n'amala emyaka mukaaga: 
Asaliya n'afuga ensi. 


23:1 Awo mu mwaka ogw'omusanvu Yekoyaada ne yeenyweza 
n'alagaanya abaami b'ebikttmi, Azaliya mutabani wa Yerokamu ne Isimaeri 
mutabani wa Yekokanani ne Azaliya mutabani wa Obedi ne Maaseya 
mutabani wa Adaya ne Erisafaati mutabani wa Zikuli. 2 Awo ne 
batambulatambula mu Yuda ne bakunyaanya Abaleevi okuva mu bibuga 
byonna ebya Yuda, n'emitwe gy'ennyumba za bakitaabwe eza Isiraeri, ne 
bajja e Yerusaalemi. 3 Ekibiina kyonna ne balagaana endagaano ne kabaka 
mu nnyumba ya Katonda. Awo n'abagamba nti Laba, mutabani wa kabaka 
anaafuga, nga Mukama bwe yayogera ebya batabani ba Dawudi. 4 
Ekigambo kino kye muba mukola: ekitundu kyammwe eky'okusatu 
abayingira ku ssabbiiti, ku bakabona ne ku Baleevi, banaabanga baggazi ba 
nzigi; 5 n'ekitundu eky'okusatu banaabanga ku nnyumba ya kabaka; 
n'ekitundu eky'okusatu banaabanga ku mulyango ogw'omusingi: n'abantu 
bonna banaabanga mu mpya ez'ennyumba ya Mukama. 6 Naye walemenga 
okubaawo anaayingira mu nnyumba ya Mukama wabula bakabona n'abo 
ab'oku Baleevi abaweereza; abo banaayingiranga, kubanga batukuvu: naye 
abantu bonna banaakwatanga okukuuma kwa Mukama. 7 Era Abaleevi 
baneetooloolanga kabaka enjuyi zonna, buli muntu ng'akutte 
ebyokulwanyisa bye mu mukono gwe; n'oyo anaayingiranga mu nnyumba 
attibwe: era mubenga ne kabaka bw'anaafulumanga era bw'anaayingiranga. 
8 Awo Abaleevi ne Yuda yenna ne bakola nga bwe biri Yekoyaada kabona 
by'alagidde: ne batwala buli muntu abasajja be, ab'okuyingira ku ssabbiiti 
wamu n'ab'okufuluma ku ssabbiiti; kubanga Yekoyaada kabona teyasiibula 
mpalo. 9 Awo Yekoyaada kabona n'awa abaami b'ebikumi amafumu 
n'obugabo n'engabo ebyali ebya kabaka Dawudi, ebyali mu nnyumba ya 
Katonda. 10 Awo n'assaawo abantu bonna, buli muntu ng'akutte 
ekyokulwanyisa kye mu mukono gwe, okuva ku luuyi lw'ennyumba olwa 
ddyo okutuuka ku luuyi Iw'ennyumba olwa kkono, okuliraana ekyoto 
n'ennyumba awali kabaka enjuyi zonna. 11 Awo ne bafulumya omwana 
wa kabaka ne bamutikkira engule ey'obwakabaka ne bamuwa obujulirwa; 
ne bamufuula kabaka, Yekoyaada ne batabani be ne bamufukako amafuta; 
ne boogera nti Kabaka abe mulamu. 12 Awo Asaliya bwe yawulira 
oluyoogaano Iw'abantu, nga baddukana era nga batendereza kabaka, n'ajja 


eri abantu mu nnyumba ya Mukama: 13 n'atunula, kale, laba, kabaka 
ng'ayimiridde awali empagi ye awayingirirwa, n'abaami n'amakondeere 
nga baliraanye kabaka; n'abantu bonna ab'ensi eyo ne basanyuka ne 
bafuuwa amakondeere; era n'abayimbi nabo ne bakuba ebintu ebivuga ne 
baleetereza oluyimba olw'okutendereza. Awo Asaliya n'ayuza ebyambalo 
bye n'ayogera nti Bujeemu, bujeemu. 14 Awo Yekoyaada kabona 
n'afulumya abaami b'ebikumi abaateekebwawo ku ggye, n'abagamba nti 
Mumufulumye wakati w'ennyiriri; n'oyo anaamugoberera attibwe n'ekitala; 
kubanga kabona yayogera nti Temumuttira mu nnyumba ya Mukama. 15 
Awo ne bamusegulira; n'agenda awayingirirwa mu mulyango 
ogw'embalaasi mu nnyumba ya kabaka: ne bamuttira eyo. 16 Awo 
Yekoyaada n'alagaana endagaano naye yennyini n'abantu bonna ne kabaka, 
babeerenga abantu ba Mukama. 17 Awo abantu bonna ne bagenda mu 
sabo lya Baali, ne balimenyamenya; ebyoto bye n'ebifaananyi bye ne 
babimenyera ddala, ne battira Matani kabona wa Baali mu maaso g'ebyoto. 
18 Awo Yekoyaada n'assaawo obwami obw'oku nnyumba ya Mukama 
wansi w'omukono gwa bakabona Abaleevi, Dawudi be yateekateeka mu 
nnyumba ya Mukama okuwangayo ebiweebwayo ebyokebwa ebya 
Mukama, nga bwe kyawandiikibwa mu mateeka ga Musa, nga basanyuka 
era nga bayimba, nga Dawudi bwe yateekateeka. 19 N'assaawo abaggazi 
ku nzigi z'ennyumba ya Mukama, walemenga okuyingira omuntu yenna 
atali muloagoofu olw'ekigambo kyonna. 20 N'atwala abaami b'ebikumi 
n'abakuagu n'abakulu b'abantu n'abantu bonna ab'omu nsi; n'aserengesa 
kabaka nga bamuggya mu nnyumba ya Mukama: ne bajja nga bafuluma 
mu kkubo ery'omulyango ogw'engulu eri ennyumba ya kabaka, ne batuuza 
kabaka ku ntebe y'obwa kabaka. 21 Awo abantu bonna ab'omu nsi ne 
basanyuka, ekibuga ne kitereera: ne batta Asaliya n'ekitala. 


24:1 Yowaasi yali yaakamaze emyaka musanvu bwe yatanula okufuga; 

n'afugira emyaka amakumi ana mu Yerusaalemi: ne nnyina erinnya lye yali 
Zebbiya ow'e Beeruseba. 2 Yowaasi n'akola ebyali mu maaso ga Mukama 
ebirungi ennaku zonna eza Yekoyaada kabona. 3 Yekoyaada n'amuwasiza 
abakazi babiri; n'azaala abaana ab'obulenzi n'ab'obuwala. 4 Awo olwatuuka 


oluvannyuma lw'ebyo Yowaasi n'ayagala okuddaabiriza ennyumba ya 
Mukama. 5 N'akunnaanya bakabona n'Abaleevi, nabagamba nti Mufulume 
mugende mu bibuga bya Yuda, musolooze ku Isiraeri yenna ffeeza 
ey'okuddaabiriza ennyumba ya Katonda wanunwe buli mwaka, era 
temulema kwanguya ekigambo ekyo. Era naye Abaleevi ne batakyanguya. 
6 Awo kabaka n'ayita Yekoyaada omukulu n'amugamba nti Kiki 
ekyakulobera okusalira Abaleevi okuleetanga omusolo gwa Musa omuddu 
wa Mukama olw'eweema ey'obujulirwa nga bagusolooza ku Yuda ne ku 
Yerusaalemi ne ku kibiina kya Isiraeri? 7 Kubanga batabani ba Asaliya, 
omukazi oyo omubi, baali bamenye ennyumba ya Katonda; era n'ebintu 
byonna ebyawongebwa eby'omu nnyumba ya Mukama ne babiwa Babaali. 
8 Awo kabaka n'alagira ne bakola essanduuko, ne bagiteeka ebweru awali 
oluggi olw'ennyumba ya Mukama. 9 Ne balangira mu Yuda yonna ne mu 
Yerusaalemi okuleetera Mukama omusolo, Musa omuddu wa Katonda 
gwe yateeka ku Isiraeri mu ddungu. 10 Awo abakulu bonna n'abantu bonna 
ne basanyuka ne baleeta ne basuula mu ssaaduuko okutuusa Iwe baamala. 
11 Awo olwatuuka mu kiseera ekyo lwe baaleetanga essanduuko mu nju 
kabaka w'ateeseza ebigambo mu mukono gw'Abaleevi, era bwe baalaba 
nga mulimu ebintu bingi, awo omuwandiisi wa kabaka n'omuweereza wa 
kabona omukulu ne bajja ne baggyamu ebintu mu ssanduuko, ne bagitwala 
ne bagizza mu kifo kyayo. Bwe batyo bwe baakolanga buli lunaku, ne 
basolooza ebintu bingi nnyo. 12 Awo kabaka ne Yekoyaada ne bagiwa abo 
abaakolanga omulimu ogw'okuweerezanga okw'omu nnyumba ya 
Mukama; ne bagutirira ab'amayinja n'ababazzi okuddaabiriza ennyumba ya 
Mukama era n'abaweesi b'ebyuma n'ab'ebikomo okuddaabiriza ennyu mba 
ya Mukama. 13 Awo abakozi ne bakola omulimu ne bakamala, ne basimba 
ennyumba ya Katonda nga bwe kyagwanira, ne baginyweza. 14 Awo bwe 
baamalira ddala, ne baleeta ebintu ebyafikkawo mu maaso ga kabaka ne 
Yekoyaada, ne babikoza ebintu eby'omu nnyumba ya Mukama, ebintu 
ebiweereza era eby'okuwongeramu, n'ebijiiko, n'ebintu ebya zaabu ne 
ffeeza. Ne bawaagayo ebiweebwayo ebyokebwa mu nnyumba ya Mukama 
obutayosanga ennaku zonna eza Yekoyaada. 15 Naye Yekoyaada 
n'akaddiwa, ng'ajjudde ennaku ng'awangadde ennaku nnyingi n'afa; yali 


yaakamaze emyaka kikumi mu amakumi asatu we yafiira. 16 Ne 
bamuziika mu kibuga kya Dawudi mu bakabaka kubanga yakola bulungi 
mu Isiraeri n'eri Katonda n'ennyumba ye, 17 Awo oluvannyuma 
Yekoyaada ng'afudde abakulu ba Yuda ne bajja ne bavuunamira kabaka. 
Awo kabaka n'abawulira. 18 Ne balekanga ennyumba ya Mukama 
Katonda: wa bajjajjaabwe, ne baweerezanga Baasera n'ebifaananyi: 
obusungu ne bujja ku Yuda ne ku Yerusaalemi olw'omusango gwabwe 
ogwo. 19 Era naye n'abatumiranga bannabbi okubakomyativo eri Mukama; 
ne babanga bajulirwa eri bo: naye ne bataganyanga kutega matu. 20 Awo 
omwoyo gwa Katonda ne gujja ku Zekkaliya, mutabani wa Yekoyaada 
kabona; n'ayimirira wagguluko awali abantu n'abagamba nti Bw'atyo 
bw'ayogera Katonda nti Musobezanga ki ebiragiro bya Mukama 
n'okuyinza ne mutayinza kulaba mukisa? kubanga mwaleka Mukama, era 
naye kyavudde abaleka mmwe. 21 Ne bamwekobaana era olw'ekiragiro 
kya kabaka ne bamukubira amayinja mu luggya olw'oku nnyumba ya 
Mukama. 22 Bw'atyo Yowaasi kabaka n'atajjukira kisa kye yakolwa 
Yekoyaada kitaawe, naye n'atta mutabani we. Awo bwe yali ali kumpi 
okufa n'ayogera nti Mukama akitunuulire akivunaane. 23 Awo olwatuuka 
omwaka bwe gwayitawo eggye ery'Abasuuli ne limutabaala: ne bajja eri 
Yuda ne Yerusaalemi ne bazikiriza abakulu bonna ab'abantu okubamalawo 
mu bantu, ne baweereza omunyago gwabwe gwonna eri kabaka w'e 
Ddamasiko. 24 Kubanga eggye ery'Abasuuli lyajja nga balina ekibiina 
ky'abasajja ekitono; Mukama n'agabula mu mukono gwabwe eggye 
eddene ennyo nnyini, kubanga baali balese Mukama Katonda wa 
bajjajjaabwe. 25 Awo bwe baamuvaako (kubanga baamuleka obulwadde 
nga bumukutte nnyo abaddu be ye ne bamwekobaana olw'omusaayi gwa 
batabani ba Yekoyaada kabona, ne bamuttira ku kitanda kye n'afa: ne 
bamuziika mu kibuga kya Dawudi, naye ne batamuziika mu masiro ga 
bassekabaka: 26 Era bano be baamwekobaana; Zabadi mutabani wa 
Simeyaasi omukazi Omwamoni, ne Yekozabadi mutabani wa Simulisi 
omukazi Omumowaabu. 27 Era ebya batabani be n'emigugu 
egyamuteekebwako bwe gyali emikulu n'okuzimba nate ennywnba ya 
Katonda, laba, byawandiikibwa mu bitegeeza eby'ekitabo kya 


bassekabaka. Amaziya mutabani we n'afuga mu kifo kye. 


25:1 Amaziya yali yaakamaze emyaka amakumi abiri mu etaano bwe 
yatanula okufnga; n'afugira emyaka amakumi abiri mu mwenda mu 
Yerusaalemi: n'eritmya lya nnyina lyali Yekoyadaani ow'e Yerusaalemi: 2 
N'akola ebyo ebyali mu maaso ga Mukama ebigolokofu, naye si na 
mutima ogwatuukirira. 3 Awo olwatuuka obwakabaka bwe 
bwanywezebwa gy'ali, n'alyoka atta abaddu be abatta kabaka kitaawe. 4 
Naye n'atatta baana baabwe, naye n'akola ng'ekyo bwe kiri 
ekyawandiikibwa mu mateeka ag'omu kitabo kya Musa nga Mukama bwe 
Yalagira nti Kitaabwe talangibwanga gwa baana be okumutta, so n'abaana 
tebalangibwanga gwa bakitaabwe okubatta; naye buli muntu alangibwenga 
okwonoona kwe ye okumutta. 5 Era nate Amaziya n'akunyaanya Yuda, 
n'abateekateeka ng'ennyumba za bakitaabwe bwe zaali nga batwalibwa 
abaami b'enkumi n'abaami b'ebikumi, Yuda yenna ne Benyamini: n'ababala 
abaakamaze emyaka amaktmu abiri n'okukirawo, n'abalaba nga basajja 
abalonde obusiriivu busatu, abaayinza okutabaala, abaayinza okukwata 
effumu n'engabo. 6 Era n'agulirira abasajja ab'amaanyi abazira kasiriivu 
ng'abaggya mu Isiraeii, olwa talanta eza ffeeza kikumi. 7 Naye ne wajja 
gy'ali omusajja wa Katonda ng'ayogera nti Ggwe kabaka, eggye lya 
Isiraeri lireme okugenda naawe; kubanga Mukama taliwamu ne Isiraeri, 
tali wamu n'abaana bonna aba Efulayimu. 8 Naye bw'onooyagala 
okugenda, kola eby'obuzira, beera n'amaanyi olw'olutalo: Katonda 
alikumegga mu maaso g'ahalabe; kubanga Katonda alina obuyinza 
okuyamba n'okumegga. 9 Awo Amaziya n'agamba omusajja wa Katonda 
nti Naye tunaakola tutya olwa talanta ekikumi ze mmaze okuwa eggye lya 
Isiraeri? Omusajja wa Katonda n'addamu nti Mukama ayinza okukuwa 
ebisinga ennyo ebyo. 10 Awo Amaziya n'abaawulamu, eggye eryali lizze 
gy'ali nga livudde mu Efulayimu, okuddayo ewaabwe: obusungu bwabwe 
kyebwava bubuubuuka ennyo eri Yuda, ne baddayo ewaabwe nga baliko 
ekiruyi kingi. 11 Awo Amaziya n'aguma omwoyo n'atabaaza abantu be 
n'agenda mu kiwonvu eky'omunnyo n'atta ku baana ab'oku Seyiri kakumi. 
12 Abaana ba Yuda ne bawamba ne batwala kakumi abalala, ne babaleeta 


waggulu ku lwazi, ne babasuula wansi okuva ku bbanga ly'olwazi, 
n'okumenyeka ne bamenyeka. 13 Naye abasajja ab'omu ggye Amaziya lye 
yazzaayo baleme okutabaala naye, ne bagwa ku bibuga bya Yuda okuva e 
Samaliya okutuuka e Besukolooni, ne battamu enkumi ssatu, ne banyaga 
omunyago mungi. 14 Awo olwatuuka Amaziya bwe yakomawo ng'asse 
Abaedomu, n'aleeta bakatonda b'abaana ab'oku Seyiri, n'abasimba okuba 
bakatonda be, n'avuunama mu maaso gaabwe n'abootereza obubaane. 15 
Obusungu bwa Mukama kyebwava bubuubuuka ku Amaziya, n'amutumira 
nnabbi n'amugamba nti Wagenderanga ki eri bakatonda b'abantu 
abataawonya bantu baabwe bo mu mukono gwo? 16 Awo olwatuuka bwe 
yali ng'ayogera naye kabaka n'amugamba nti Twali tukuyingizizza ggwe 
mu bateesa ne kabaka? lekera awo; wandikubiddwa lwa ki? Awo nnabbi 
n'alekera awo n'ayogera ati Mmanyi nga Katonda amaliridde okukuzikiriza 
kubanga wakola ekyo n'otowulira kuteesa kwange. 17 Awo Amaziya, 
kabaka wa Yuda, n'ateesa ebigambo n'atumira Yowaasi mutabani wa 
Yekoyakaazi mutabani wa Yeeku kabaka wa Isiraeri ng'ayogera nti Jjangu 
tulabagane n'amaaso. 18 Awo Yowaasi kabaka wa Isiraeri n'atumira 
Amaziya kabaka wa Yuda ng'ayogera nti Omwennyango ogwali ku 
Lebanooni gewatumira omuvule ogwali ku Lebanooni nga gwogera nti Wa 
muwala wo mutabani wange amufumbirwe: awo ensolo ey'omu nsiko eyali 
ku Lebanoon n'eyitawo n'erinnyirira omwennyango. 19 Oyogera nti Laba, 
okubye Edomu; n'omutima gwo gukugulumizizza okwenyumiriza: obeere 
nno eka; Iwaki okweyingiza mu bitali bibyo n'ofiirwa, n'ogwa, ggwe ne 
Yuda wamu naawe? 20 Naye Amaziya n'atakkiriza kuwulira; kubanga 
kyava eri Katonda abagabule mu mukono gw'abalabe baabwe, kubanga 
baanoonyanga bakatonda ba Edomu. 21 Awo Yowaasi kabaka wa Isiraeri 
n'atabaala; ye ne Amaziya kabaka wa Yuda ne balabaganira n'amaaso e 
Besusemesi ekya Yuda. 22 Yuda n'agobebwa mu so ga Isiraeri; ne 
baddukira buli muntu mu weema ye 23 Awo Yekoyaasi kabaka wa Isiraeri 
n'swambira Amaziya kabaka wa Yuda mutabani wa Yowaasi mutabani wa 
Yekoyakaazi e Besusemesi, n'amuleeta e Yerusaalemi n'amenyaamenya 
bbugwe wa Yerusaalemi okuva ku mulyango gwa Efulayimu okutuuka ku 
mulyango ogw'oku nsonda, emikono ebikumi bina. 24 N'anyaga ezaabu 


n'effeeza yonna n'ebintu byonna ebyalabika mu nnyumba ya Katonda 
wamu ne Obededomu, n'eby'obugagga eby'omu nnyumba ya kabaka, era 
n'emisingo nabo, n'addayo e Samaliya 25 Awo Amaziya mutabani wa 
Yowaasi kabaka wa Yuda n'awangaals emyaka kkumi n'etaano Yowaasi 
mutabani wa Yekoyakaazi kabaka wa Isiraeri ng'amaze okafa. 26 Era 
ebikolwa ebirala byonna ebya Amaziya, ebyasooka n'ebyamalirvvako, 
laba, tebyawandiikibwa mu kitabo kya bassekabaka ba Yuda ne Isiraeri? 
27 Era okuva mu biro Amaziya lwe yakyuka obutagoberera Mukama ne 
bamwekobaana mu Yerusaalemi; n'addukira e Lakisi naye ne batuma e 
Lakisi okumugoberera ne bamuttira eyo. 28 Ne bamuleetera ku mbalaasi, 
ne bamuziika wamu ne bajjajjaabe mu kibuga kya Yuda. 


26:1 Awo abantu bona aba Yuda ne baddira Uzziya eyali yaakamaze 
emyaka ekkumi n'omukaaga ne bamufuula kabaka mu kifo kya kitaawe 
Amaziya. 2 N'azimba Erosi, n'akizzaayo eri Yuda, kabaka ng'amaze 
okwebakira awamu ne bajjajjaabe. 3 Uzziya yali yaakamaze emyaka 
kkumi na mukaaga bwe yatanula okufuga; n'afugira emyaka amakumi 
ataano mu ebiri mu Yerusaalemi: ne nnyina erinnya lye yali Y ekkiriya ow'e 
Yerusaalemi. 4 N'akola ebyo ebyali mu maaso ga Mukama ebirungi nga 
byonna bwe byali kitaawe Amaziya bye yakola. 5 Ne yeesimba okunoonya 
Katonda mu nnaku za Zekkaliya eyalina okutegeera mu kwolesebwa kwa 
Katonda: era ebiro byonna lwe yanoonyanga Mukama, Katonda 
n'amulabyanga omukisa. 6 Awo n'atabaala n'alwana n'Abafirisuuti 
n'amenyera ddala bbugwe wa Gaasi ne bbugwe wa Yabune ne bbugwe wa 
Asudodi; nazimba ebibuga mu nsi ya Asudodi ne mu Bafirisuuti. 7 
Katonda n'amuyambanga ng'alwana n'Abafirisuuti n'Abawalabu 
abaabeeranga mu Gulubaali n'Abamewunimu. 8 Abamoni ne bawanga 
Uzziya ebirabo: erinnya lye ne lyatiikirira n'okutuusa awayingirirwa e 
Misiri; kubanga yaba n'amaanyi mangi nnyo nnyini. 9 Era nate Uzziya 
n'azimba ebigo mu Yerusaalemi ku luggi olw'oku nsonda ne ku luggi 
olw'omu kiwonvu ne bbugwe w'akyukira, n'abinyweza. 10 N'azimba ebigo 
mu ddungu n'abajja ebidiba bingi, kubanga yalina ebisibo bingi; ne mu 
biwonvu ne mu lusenyi: era yalina abalimi n'abalongoosa emizabbibu ku 


nsozi ne mu nnimiro engimu; kubanga yayagala nnyo okulima. 11 Era nate 
Uzziya yalina eggye ery'abasajja abalwanyi, abaatabaalanga ebibiina 
n'ebibiina, ng'omuwendo gw'okubalibwa kwabwe bwe gwali Yeyeri 
omuwandiisi gwe yabala, ne Maaseya omwami wansi w'omukono gwa 
Kananiya omu ku baami ba kabaka. 12 Omuwendo gwonna ogw'emitwe 
gy'ennyumba za bakitaabwe, abasajja ab'amaanyi abazira, gwali enkumi 
bbiri mu lukaaga. 13 Era wansi w'omukono gwabwe ne waba eggye 
eryayigirizibwa, obusiriivu busatu mu kasanvu mu bitaano, abaalwahanga 
n'obuyinza bungi nnyo, okuyambanga kabaka eri abalabe. 14 Uzziya 
n'abategekera eggye lyonna engabo n'amafumu n'enkuffiira n'ebizibawo 
eby'ebyuma n'emitego n'amayinja ag'okuvuumuula. 15 N'akolera mu 
Yerusaalemi ebyuma ebyagunjibwa abasajja ab'amagezi okubanga ku bigo 
ne ku nkomera eby'okulasa obusaale n'amayinja amanene. Erinnya lye ne 
lyatiikirira wala; kubanga yayambwanga kitalo okutuusa lwe yafuna 
amaanyi. 16 Naye lwe yafuna amaanyi omutima gwe ne gugulumizibwa 
n'okukola n'akola eby'obukyamu n’ayonoona Mukama Katonda we; 
kubanga yayingira mu yeekaalu ya Mukama okwotereza obubaane ku 
kyoto eky'obubaane. 17 Azaliya kabona n'ayingira ng'amuvaako ennyuma, 
era wamu naye bakabona ba Mukama kinaana abasajja abazira: 18 ne 
baziyiza Uzziya kabaka, ne bamugamba nti Si mulimu gwo, Uzziya, 
okwotereza Mukama obubaane wabula gwa bakabona batabani ba Alooni 
abaayawulibwa okwotezanga obubaane: va mu kigwa; kubanga 
oyonoonye; so tekiriba kya kitiibwa kyo okuva eri Mukama Katonda. 19 
Awo Uzziya n'asunguwala; era yali alina ekyoterezo mu mukono gwe 
okwoteza obubaane; awo ng'asunguwalidde bakabona ebigenge ne 
bifuutuuka mu kyenyi kye mu maaso ga bakabona mu nnyumba ya 
Mukama ku mabbali g'ekyoto eky'obubaane. 20 Awo Azaliya kabona 
omukulu ne bakabona bonna ne bamutunuulira, era, laba, ebigenge nga 
bimukutte mu kyenyi, ne banguwa okumusindiikiriza okuvaamu; 
weewaawo, ye yennyini n'ayanguwa okuvaamu kubanga Mukama 
amulwazizza. 21 Uzziya kabaka n'abanga omugenge okutuusa ku lunaku 
kwe yafiira, n'abeeranga mu nnyumba eyayawulibwa nga mugenge; 
kubanga yaggibwa mu nnyumba ya Mukama: Yosamu mutabani we 


n'abanga mukulu w'ennyumba ya kabaka, ng'alamula abantu ab'omu nsi. 22 
Era ebikolwa ebirala byonna ebya Uzziya, ebyasooka n'ebyamalirwako, 
Isaaya nnabbi mutabani wa Amozi yabiwandiika. 23 Awo Uzziya ne 
yeebakira wamu ne bajjajjaabe; ne bamuziika wamu ne bajjajjaabe mu 
kibanja eky'okuziikangamu ekya bassekabaka; kubanga baayogera nti 
Mugenge: Yosamu mutabani we n'amuddira mu bigere. 


27:1 Yosamu yali yaakamaze emyaka amakumi abiri mu etaanol bwe 
yatanula okufuga; n'afugira emyaka kkumi na mukaaga mu Y erusaalemi: 
ne nnyina erinnya lye ali Yerusa muwala wa Zadoki. 2 N'akolanga ebyo 
ebyali mu maaso ga Mukama ebirungi nga byonna bwe byali kitaawe 
Uzziya bye yakolanga: era naye teyayingiranga mu yeekaalu ya Mukama. 
Abantu ne beeyongeranga okukola eby'obukyamu. 3 N'azimba oluggi olwa 
waggulu olw'omu nnyumba ya Mukama, n'azimba bingi ku bbu gwe wa 
Oferi. 4 Era n'azimba ebibuga mu nsi ey'ensozi eya Yuda, ne mu kibira 
n'azimbamu enkomera n'ebigo. 5 Era n'alwana ne kabaka w'abaana ba 
Amon n'abawangula. Abaana ba Amoni ne bamuwa mu mwaka ogwo 
ffeeza talanta kiktuni n'erjnaano ebigero kakumi ne sayiri kakumi. Era 
ebyenkana n'ebyo abaana ba Amoni ne bamusasula mu mwaka ogw'okubiri 
ne mu gw'okusatu. 6 Awo Yosamu n'afuuka ow'amaanyi kubanga 
yateekateeka amakubo ge mu maaso ga Mukama Katonda we. 7 Era 
ebikolwa ebirala byonna ebya Yosamu n'entalo ze zonna n'amakubo ge, 
laba, byawandiikibwa mu kitabo kya bassekabaka ba Isiraeri ne Yuda. 8 
Yali yaakamaze emyaka amakumi abiri mu etaano bwe yatanula okufuga, 
n'afugira emyaka kkumi na mukaaga mu Yerusaalemi. 9 Yosamu ne 
yeebakira wamu ne bajjajjaabe ne bamuziika mu kibuga kya Dawudi: 
Akazi mutabani we n'amuddira mu bigere. 


28:1 Akazi yali yaakamaze emyaka amakumi abiri bwe yatanula okufuga, 
n'afugira emyaka kkumi na mukaaga mu Yerusaalemi, n'atakola ebyo 
ebyali mu maaso ga Mukama ebirungi nga Dawudi kitaawe: 2 naye 
n'atambulira mu makubo ga bassekabaka ba Isiraeri, era n'akolera Babaali 
ebifaananyi ebisaanuuse. 3 Era nate n'ayoterezanga obubaane mu kiwonvu 


kya mutabani wa Kinomu, n'ayokera abaana be mu muliro ng'emizizo 
gy'ab'amawanga bwe gyali Mukama be yagoba mu maaso g'abaana ba 
Isiraeri. 4 N'aweerangayo n'ayoterezanga obubaane ku bifo ebigulumivu ne 
ku nsozi we wansi wa buli muti omubisi. 3 Mukama Katonda we kyeyava 
amugabula mu mukono gwa kabaka w'e Busuuli; ne bamukuba ne batwala 
ku babe ekibiina kinene eky'abasibe, ne babaleeta e Ddamasiko. Era 
n'agabulwa mu mukono gwa kabaka wa Isiraeri, n'amukuba olutta lunene. 
6 Kubanga Peka mutabani wa Lemaliya yatta mu Yuda ku lunaku lumu 
kasiriivu mu obukumi bubiri, bonna basajja bazira; kubanga baali balese 
Mukama Katonda wa bajjajjaabwe. 7 Zikuli omusajja ow'amaanyi owa 
Efulayimu n'atta Maaseya mutabani wa kabaka ne Azulikamu saabakaaki 
ne Erukaana eyaddirira kabaka. 8 Abaana ba Isiraeri ne batwala nga basibe 
ku baganda baabwe obusiruvu bubiri, abakazi, abaana ab'obulenzi 
n'ab'obuwala, era ne babagg yako omunyago mungi, ne baleeta omunyago e 
Samaliya. 9 Naye nnabbi wa Nlukama yali eyo erinnya lye Odedi: naye 
n'afuluma okusisinkana eggye eryajja e Samaliya, n'abagamba nti Laba, 
kubanga Mukama Katonda wa bajjajjammwe yasunguwalira Yuda, 
kyavudde abagabula mu mukono gwammwe, era mubassizza obusungu 
obutuuse mu ggulu. 10 Ne kaakano mwagala okufuga abaana ba Yuda ne 
Yerusaalemi, okuba gye muli abaddu n'abazaana: naye nammwe temuliiko 
byonoono byammwe mmwe bye mwayonoona Mukama Katonda 
wammwe? 11 Kale nno mumpulire, muzzeeyo abasibe be muwambye ku 
baganda bammwe: kubanga ekiruyi ekikambwe ekya Mukama kibaliko. 

12 Awo abamu ku mitwe gy'abaana ba Efulayimu, Azaliya mutabani wa 
Yokanani, Berakiya mutabani wa Mesiremosi, ne Yekizukiya mutabani wa 
Salumu, ne Amasa mutabani wa Kadalayi ne bayimirira okuziyiza abo 
abaava mu ntalo, 13 ne babagamba nti Temuyingizanga wano abasibe: 
kubanga mwagala ekyo ekirituleetako ekyonoono eri Mukama okwongera 
ku bibi byaffe ne ku kwonoona kwaffe: kubanga okwonoona kwaffe 
kunene, era waliwo ekiruyi ekikambwe eri Isiraeri. 14 Awo abasajja 
abakutte ebyokulwanyisa ne baleka abasibe n'omunyago mu maaso 
g'abakulu n'ekibiina kyonna. 15 Abasajja abaatuddwa amannya gaabwe ne 
bagolokoka ne baddira abasibe, ne bambaza omunyago abo bonna mu bo 


abaali obwereere mu bo n'omunyago, ne babawa engoye, n'engatto, ne 
babaliisa ne babanywesa ne babasiiga amafuta, ne basitulira ku ndogoyi 
bonna ku bo abanafu, ne babatuusa e Yeriko ekibuga eky'enkindu eri 
baganda baabwe; awo ne balyoka baddayo e Samaliya. 16 Mu biro ebyo 
kabaka Akazi n'atumira bakabaka b'e Bwasuli okumuyamba. 17 Kubanga 
Abaedomu baali bazze olw'okubiri ne bakuba Yuda ne banyaga abasibe. 
18 Era n'Abafirisuuti ne batabaala ebibuga eby'omu nsenyi n'eby'omu 
bukiika obwa ddyo obwa Yuda, ne bamenya Besusemesi ne Ayalooni ne 
Gederosi ne Soko n'ebibuga byako ne Timuna n'ebibuga byako, Gimuzo 
nakyo n'ebibuga byako: ne babeeranga omwo. 19 Kubanga Mukama 
yatoowaza Yuda olwa Akazi kabaka wa Isiraeri; kubanga yali akoze 
eby'ekyejo mu Yuda n'ayonoona nnyo Mukama. 20 Awo 
Tirugasupiruneseri kabaka w'e Bwasuli n'ajja gy'ali, namweraliikiriza naye 
n'atamuwa maanyi. 21 Kubanga Akazi yaggya ekitundu ky'ebintu mu 
nnyumba ya Mukama ne mu nnyumba ya kabaka n'ey'abakulu, n'akiwa 
kabaka w'e Bwasuli: naye ne kitamuyamba. 22 Ne mu kiseera mwe 
yalabira ennaku ne yeeyongera nate okusobya Mukama, oyo kabaka 
Akazi. 23 Kubanga yawaayo ssaddaaka eri bakatonda b'e Ddamasiko 
abaamukuba: n'ayogera nti Kubanga bakatonda ba bakabaka w'e Busuuli 
babayamba kyennaava mpaayo ssaddaaka eri bo bannyambe. Naye ne 
bamuzikiriza Ine Isiraeri yenna. 24 Akazi n'akunyaanya ebintu eby'omu 
nnyumba ya Katonda, n'atemaatema ebintu eby'omu nnyumba ya Katonda, 
n'aggalawo enzigi z'ennyumba ya Mukama; ne yeekolera ebyoto mu 
Yerusaalemi mu buli kafo. 25 Ne mu buli kibuga kya Yuda kinnakimu 
n'akolamu ebifo ebigulumivu okwotereza obubaane bakatonda abalala, 
n'asunguwaza Mukama Katonda wa bajjajjaabe. 26 Era ebikolwa bye 
ebirala byonna n'amakubo ge gonna, ebyasooka n'ebyamalirwako, laba, 
byawandiikibwa mu kitabo kya bassekabaka ba Yuda ne Isiraeri. 27 Akazi 
ne yeebakira wamu ne bajjajjaabe ne bamuziika mu kibuga, mu 
Yerusaalemi; kubanga tebaamuyingiza mu masiro ga bassekabaka ba 
Isiraeri: Keezeekiya mutabani we n'amuddira mu bigere. 


29:1 Keezeekiya yatanula okufuga nga yaakamaze emyaka amakumi abiri 


mu etaano; n'afugira emyaka amakumi abiri mu mwenda mu Yerusaalemi: 
ne nnyina erinnya lye yali Abiya muwala wa Zekkaliya. 2 N'akolanga 
ebyali mu maaso ga Mukama ebirungi nga byonna bwe byali Dawudi 
kitaawe bye yakolanga. 3 Mu mwaka ogw'olubereberye ogw'okufuga kwe 
mu mwezi 'ogw'olubereberye n'aggulawo enzigi z'ennyumba ya Mukama 
n'aziddaabiriza. 4 N'ayingiza bakabona n'Abaleevi n'abakunyaanyiza mu 
kifo ekigazi ku luuyi olw'ebuvanjuba, 5 n'abagamba nti Mumpulire, mmwe 
Abaleevi; kaakano mwetukuze, mutukuze n'ennyumba ya Mukama 
Katonda wa bajjajjammwe, muggyeemu eby'obugwagwa mu kifo 
ekitukuvu. 6 Kubanga bajjajjaffe baasobyanga ne ,bakolanga ebyali mu 
maaso ga Mukama Katonda waffe ebibi ne bamuleka ne bakyusa amaaso 
gaabwe okuva eri ekifo Mukama mw'abeera ne bakikuba amabega 
gaabwe. 7 Era ne baggalawo enzigi z'ekisasi, ne bazikiza ettabaaza, so 
tebootezanga bubaane newakubadde okuweerayo ebiweebwayo 
ebyokebwa' mu kifo ekitukuvu eri Katonda wa Isiraeri. 8 Obusungu bwa 
Mukama kyebwavanga bubeera ku Yuda ne Yerusaalemi, era abawaddeyo 
okubayuuganya eruuyi n'eruuyi, okusamaalirirwa n'okusoozebwa, nga bwe 
mulaba n'amaaso gammwe. 9 Kubanga, laba, bakitaffe baagwa n'ekitala ne 
batabani baffe ne bawala baffe ne bakazi baffe kyebaava babeera mu 
busibe. 10 Era kiri mu mutima gwange okulagaana endagaano ne Mukama 
Katonda wa Isiraeri, ekiruyi kye ekikambwe kikyuke kituveeko. 11 Baana 
bange, temutenguwanga nno: kubanga Mukama abalonze okuyimiriranga 
mu maaso ge okumuweerezanga, era mubeerenga abaweereza be, 
mwotezenga obubaane. 12 Awo Abaleevi ne balyoka bagolokoka, Makasi 
mutabani wa Amasayi, ne Yoweeri mutabani wa Azaliya, ab'oku baana ba 
Bakokasi: n'ab'oku baana ba Merali, Kiisi mutabani wa Abudi, ne Azaliya 
mutabani wa Yekalereri: n'ab'oku Bagerusoni, Yowa mutabani wa Zimma, 
ne Edeni mutabani wa Yowa: 13 n'ab'oku baana ba Erizafani, Simuli ne 
Yeweri: n'ab'oku baana ba Asafu, Zekkaliya ne Mattaniya 14 n'ab'oku 
baana ba Kemani, Yekweri ne Simeeyi: n'ab'oku baana ba Yedusuni, 
Semaaya ne Wuziyeeri 15 Ne bakunyaanya baganda baabwe ne beetukuza 
ne bayingira ng'ekiragiro kya kabaka bwe kyali olw'ekigambo kya 
Mukama, okulongoosa ennyumba ya Mukama. 16 Bakabona ne bayingira 


mu luuyi olw'omunda olw'ennyumba ya Mukama okugirongoosa, ne 
baggyamu eby'obugwagwa byonna bye baalaba mu yeekaalu ya Mukama, 
ne babireeta mu luggya olw'ennyumba ya Mukama. Abaleevi ne babiddira 
okubifulumya ebweru eri akagga Kiduloni. 17 Era ne basookera ku lunaku 
olw'olubereberye olw'omwezi ogw'olubereberye okutukuza, ne ku unaku 
olw'omwezi olw'omunaana ne batuuka ku kisasi kya Mukama; ne batukuza 
ennyumba ya Mukama nu nnaku munaana: ne ku lunaku olw'ekkumi 
n'omukaaga olw'omwezi ogw'olubereberye ne bamalira ddala. 18 Awo ne 
balyoka bayiigira eri Keezeekiya kabaka munda v'eriyumba ne boogera nti 
Tumaze okulongoosa ennyumba ya Mukama yonna n'ekyoto ekiweerwako 
ebiweebwayo ebyokebwa, n'ebintu byakyo byonna n'emmeeza ey'emigaati 
egy'okulaga n'ebintu byayo byonna. 19 Era nate ebintu byoma kabaka 
Akazi bye yasuula bwe yayonoona nga ye afuga, tubitegese ne tubitukuza; 
era, laba, biri mu naaso g'ekyoto kya Mukama. 20 Awo Keezeekiya 
kabaka n'agookoka mu makya, nakuņņaanya ibakulu b'ekibuga, 
n'ayambuka mu myumba ya Mukama. 21 Ne baleeta ente musanvu 
n'endiga ennune musanvu n'abaana b'endiga nusanvu n'embuzi ennume 
musanvu okuba ekiweebwayo olw'ekibi Iw'obwakabaka n'olw'ekigwa 
nowa Yuda. N'alagira bakabona batabani ba Alooni okubiweerayo M 
kyoto kya Mukama. 22 Awo ne batta ente, bakabona ne batoola omusaayi, 
ne bagumansira ku kyoto: ne batta embuzi ennume, ne banansira omusaayi 
ku kyoto: ne batta n'abaana b'endiga, ne banansira omusaayi ku kyoto. 23 
Ne basembeza embuzi ennume okuba ekiweebwayo olw'ekibi mu maaso 
ga kabaka n'ekibiina; ne baziteekako emikono: 24 bakabona ne bazitta ae 
bawaayo ekiweebwayo olw'ekibi n'omusaayi gwazo ku kyoto, okutangirira 
Isiraeri yenna: kubanga zabaka yalagira okuwaayo ekiweebwayo 
ekyokebwa n'ekiweebwayo olw'ekibi olwa Isiraeri yenna. 25 N'ateeka 
Abaleevi mu nnyumba ya Mukama nga balina ebitaasa n'entongooli 
n'ennanga, ng'ekiragiro kya Dawudi bwe kyali n'ekya Gaadi omulabi wa 
kabaka n'ekya Nasani nnabbi: kubanga ekiragiro kyava eri Mukama mu 
bannabbi be. 26 Abaleevi ne bayimirira nga balina ebintu bya Dawudi, ne 
bakabona nga balina amakondeere. 27 Keezeekiya n'alagira okuweerayo, 
ekiweebwayo ekyokebwa ku kyoto. Awo ekiweebwayo ekyokebwa bwe 


kyatanula okuweebwayo, era n'oluyimba lwa Mukama ne lutanula, 
n'amakondeere wamu n'ebintu bya Dawudi kabaka wa Isiraeri. 28 Awo 
ekibiina kyonna ne basinza abayimbi ne bayimba, n'abafuuwa amakondeere 
ne bafuuwa; ebyo byonna ne byeyongera okubaawo okutuusa 
ekiweebwaya ekyokebwa lwe kyaggwaawo. 29 Awo bwe baamalira ddala 
okuwaayo, kabaka ne bonna abaali bali awo naye ne bavuunama ne 
basinza. 30 Era nate Keezeekiya kabaka n'abakulu ne balagira Abaleevi 
okuyimba okutendereza Mukama, mu bigambo bya Dawudi n'ebya Asafu 
omulabi. Ne bayimba akutendereza n'essanyu ne bakoteka emitwe gyabwe 
ne basinza. 31 Awo Keezeekiya n'addamu n'ayogera nti Kaakano nga 
mwewonze eri Mukama, musembere muleete ssaddaaka n'ebiweebwayo 
okwebaliza mu nnyumba ya Mukama. Ekibiina ne bayingiza ssaddaaka 
n'ebiweebwayo okwebaza; ne bonna abaalina nmutima ogwagala ne 
baleeta ebiweebwayo ebyokebwa. 32 N'omuwendo gw'ebiweebwayo 
ebyokebwa ekibiina bye baaleeta gwali ente nsanvu, endiga ennume 
kikumi, n'abaana b'endiga ebikumi bibiri: ebyo byonna byali bya 
kiweebwayo ekyokebwa eri Mukama. 33 N'ebintu ebyawongebwa byali 
ente lukaaga n'endiga enkumi ssatu. 34 Naye bakabona ne bayinga obutono 
ne batayinza kubaaga ebiweebwayo ebyokebwa byonna: baganda baabwe 
Abaleevi kyebaava babayamba okutuusa omulimu Iwe gwaggwaawo era 
okutuusa bakabona lwe baamala okwetukuza: kubanga Abaleevi baasinga 
bakabona okuba n'omutima omugolokofu okwetukuza. 35 Era 
n'ebiweebwayo ebyokebwa byali bingi nnyo n'amasavu ag'ebiweebwayo 
olw'emirembe n'ebiweebwayo ebyokunywa ebya buli kiweebwayo 
ekyokebwa. Awo okuweereza okw'omu nnyumba ya Mukama ne 
kuteekebwateekebwa bwe kutyo. 36 Awo Keezeekiya n'asanyuka n'abantu 
bonna olw'ekyo Katonda kye yategekera abantu: kubanga ekigambo ekyo 
baakikolera awo mangu ago. 


30:1 Awo Keezeekiya n'atumira Isiraeri yenna ne Yuda, era n'awandiikira 
ebbaluwa Efulayimu ne Manase, bajje mu nnyumba ya Mukama mu 
Yerusaalemi, okukwata Okuyitako eri Mukama Katonda wa Isiraeri. 2 
Kubanga kabaka yali ateesezza ne bakulu be n'ekibiina kyonna ekyali mu 


Yerusaalemi okukwatira Okuyitako mu mwezi ogw'okubiri. 3 Kubanga 
tebaayinza kukukwatira mu biro ebyo, kubanga bakabona baali tebannaba 
kwetukuza abangi ab'okumala, so n'abantu nga tebannakunyaanira e 
Yerusaalemi. 4 Ekigambo ekyo ne kiba kirungi mu maaso ga kabaka 
n'ekibiina kyonna. 5 Awo ne bassaawo etteeka okulangira okubuna Isiraeri 
yenna okuva e Beeruseba okutuuka e Ddaani, bajje okukwata Okuyitako 
eri Mukama Katonda wa Isiraeri e Yerusaalemi: kubanga 
tebaakukwatanga abangi ennyo bwe batyo nga bwe kyawandiikibwa: 6 
Awo ababaka ne bagenda nga balina ebbaluwa ezaava eri kabaka 
n'abakulu be okubuna Isiraeri yonna ne Yuda, era ng'ekiragiro kya kabaka 
bwe kyali, nti Mmwe abaana ba Isiraeri, mukyukire nate Mukama Katonda 
wa Ibulayimu, Isaaka, ne Isiraeri, akomewo eri ekitundu kyammwe 
ekifisseewo ekiwonye mu mukono gwa bakabaka We Bwasuli. 7 So 
temufaanana bajjajjammwe ne baganda bammwe abaasobyanga Mukama 
Katonda wa bajjajjaabwe n'okuwaayo n'abawaayo eri okuzikirira nga bwe 
mulaba. 8 Kale mmwe temuba ba nsingo nkakanyavu nga bajjajjammwe 
bwe baali; naye mweweeyo eri Mukama, muyingire mu kigwa kye kye 
yatukuza emirembe gyonaa, muweereze Mukama Katonda wammwe, 
ekiruyi kye ekikambwe kikyuke kibaveeko. 9 Kubanga bwe munaakyukira 
nate Mukama, baganda bammwe n'abaana bammwe baliraba okusaasirwa 
mu maaso g'abo abaabatwala nga basibe, ne bakomawo mu nsi eno: 
kubanga Mukama Katonda wammwe wa kisa, asaasira, so taakyusenga 
amaaso ge okubavaako, mmwe bwe munaddanga gy'ali. 10 Awo ababaka 
ne bayita mu nsi ya Efulayimu n'eya Manase nga babuna ebibuga ne 
batuuka mu Zebbulooni: naye ne babasekerera nnyo ne babaduulira. 11 Era 
naye abamu ku Aseri ne Manase ne Zebbulooni ne beetoowaza ne bajja e 
Yerusaalemi. 12 Era ne mu Yuda ne muba omukono gwa Katonda 
okubawa omutima gumu n'okukola ekiragiro kya kabaka n'eky'abakulu 
olw'ekigambo kya Mukama. 13 Awo abantu bangi ne bakunyaanira e 
Yerusaalemi okukwata embaga ey'emigaati egitazimbulukuswa mu mwezi 
ogw'okubiri, ekibiina kinene nnyo nnyini. 14 Ne bagolokoka ne baggyawo 
ebyoto ebyali mu Yerusaalemi n'ebyoto byonna eby'obubaane ne 

babigg yawo, ne babisuula mu kagga Kidulooni. 15 Awo ne balyoka batta 


Okuryitako ku lunaku olw'ekkumi n'ennya olw'omwezi ogw'okubiri: 
bakabona n'Abaleevi ne bakwatibwa ensonyi, ne beetukuza ne baleeta 
ebiweebwayo ebyokebwa mu nnyumba ya Mukama. 16 Ne bayimirira mu 
kifo kyabwe nga bwe baalagirwa ng'amateeka bwe gali aga Musa 
omusajja wa Katonda: bakabona na bamansira omusaayi gwe baatoolera 
mu mukono gw'Abaleevi. 17 Kubanga mu kibiina mwalimu bangi 
abateetukuzizza: Abaleevi kyebaava balagirwa omulimu ogw'okutta 
Okuyitako olwa buli muntu ataali mulongoofu, okubatukuza eri Mukama. 
18 Kubanga ku bantu bangi nnyo nnyini, bangi ku Efulayimu ne Manase, 
Isakaali ne Zebbulooni, baali tebeetukuzizza, naye ne bamala galya 
Okunyitako naye si nga bwe kyawandiikibwa. Kubanga Keezeekiya yali 
abasabidde ng'ayogera nti Mukama ow'ekisa asonyiwe buli muntu 19 
asimba omutima gwe okunoonya Katonda Mukama, Katonda wa 
bajjajjaabe, newakubadde nga talongoosebwa ng'okunaazibwa okw'omu 
kigwa bwe kuli. 20 Awo Mukama n'awulira Keezeekiya, n'awonya abantu. 
21 Abaana ba Isiraeri abaali bali awo e Yerusaalemi ne bakwatira embaga 
ey'emigaati egitazimbulukuswa ennaku musanvu n'essanyu lingi: Abaleevi 
ne bakabona ne batendereza Mukama buli lunaku, nga bayimba n'ebintu 
ebivuga ennyo eri Mukama. 22 Keezeekiya n'ayogera ebigambo 
eby'okusanyusa n'Abaleevi bonna abaalina amagezi mu kuweereza 
Mukama. Awo ne baliira ennaku omusanvu okumala embaga, nga 
bawaayo ssaddaaka ez'ebiweebwayo olw'emirembe, era nga baatulira 
Mukama Katonda wa bajjajaabwe. 23 Awo ekibiina kyonna ne bateesa 
ebigambo okukwata ennaku musanvu endala: ne bakwata ennaku musanvu 
endala n'essanyu. 24 Kubanga Keezeekiya kabaka wa Yuda n'awa ekibiina 
okuba ebiweebwayo ente lukumi n'endiga kasanvu; n'abakulu ne bawa 
ekibiina, ente lukumi n'endiga kakumi: ne bakabona bangi nnyo ne 
beetukuza. 25 Ekibiina kyonna ekya Yuda wamu ne bakabona n'Abaleevi 
n'ekibiina kyonna ekyava mu Isiraeri n'abagenyi abaava mu nsi ya Isiraeri 
n'abatuula mu Yuda ne basanyuka. 26 Awo ne waba essanyu lingi mu 
Yerusaalemi: kubanga okuva mu biro bya Sulemaani mutabani wa Dawudi 
kabaka wa Isiraeri tewabangawo ebifaanana ebyo mu Yerusaalemi: 27 
Awo bakabona Abaleevi ne bagolokoka ne basabira abantu omukisa: 


eddoboozi lyabwe ne liwulirwa, okusaba kwabwe ne kulinnya mu kifo 
ekitukuvu mw'abeera, mu ggulu. 


31:1 Awo ebyo byonna bwe byaggwa, Isiraeri yenna abaali bali awo ne 
bavaayo ne bagenda mu bibuga bya Yuda, ne bamenyaamenya empagi, ne 
batemaatema Baasera, ne bamenyera ddala ebifo ebigulumivu n'ebyoto mu 
Yuda yonna ne Benyamini, era ne mu Efulayimu ne Manase, okutuusa lwe 
baabizikiriza byonna. Awo abaana ba Isiraeri bonna ne baddayo buli muntu 
mu butaka bwe, mu bibuga byabwe bo. 2 Awo Keezeekiya n'assaawo 
empalo za bakabona n'Abaleevi ng'empalo zaabwe bwe zaali, buli muntu 
ng'okuweereza kwe bwe kwali, bakabona era n'Abaleevi, 
olw'ebiweebwayo ebyokebwa n'olw'ebiweebwayo olw'emirembe, 
okuweerezanga n'okwebazanga n'okutendererezanga mu nzigi ez'olusiisira 
lwa Mukama. 3 Era n'assaawo omugabo gwa kabaka ogw'oku bintu bye 
olw'ebiweebwayo ebyokebwa, olw'ebiweebwayo ebyokebwa eby'enkya 
n'eby'akawungeezi, n'ebiweebwayo ebya ssabbiiti n'eby'emyezi 
egyakaboneka n'eby'embaga ezaalagirwa nga bwe kyawandiikibwa mu 
mateeka ga Mukama. 4 Era nate n'alagira abantu abaabeeranga mu 
Yerusaalemi okuwangayo omugabo gwa bakabona n'Abaleevi, beeweeyo 
eri amateeka ga Mukama. 5 Awo etteeka bwe lyalangirwa, amangu ago 
abaana ba Isiraeri ne baleeta bingi nnyo ebibereberye eby'ennaano 
n'omwenge n'amafuta n'omubisi gw'enjuki n'ebibala byonna eby'omu 
nnimiro, n'ekitundu eky'ekkumi eky'ebintu byonna ne bakireeta, bingi nnyo. 
6 Abaana ba Isiraeri ne Yuda abaabeeranga mu bibuga bya Yuda, era nabo 
ne baleeta ekitundu eky'ekkumi eky'ente n'endiga, n'ekitundu eky'ekkumi 
eky'ebintu ebyawongebwa ebyayawulirwa Mukama Katonda waabwe, ne 
babituuma entuumo. 7 Mu mwezi ogw'okusatu mwe baatanulira 
okutandika entuumo ne bazimalira mu mwezi ogw'omusanvu. 8 Awo 
Keezeekiya n'abakulu bwe bajja ne balaba entuumo, ne beebaza Mukama 
n'abantu be Isiraeri. 9 Awo Keezeekiya n'abuuzagana ne bakabona 
n'Abaleevi eby'entuumo. 10 Azaliya kabona asinga obukulu ow'omu 
nnyumba ya Zadoki namuddamu n'ayogera nti Abantu kasookedde 
batanula okuleeta ebitone mu nnyumba ya Mukama, nga tulya nga tukkuta 


nga tulemerwa ddala: kubanga Mukama awadde abantu be omukisa; 
n'ebyo ebifisseewo bye bintu bino ebyenkanidde awo. 11 Awo Keezeekiya 
n'alyoka alagira okutegeka enju mu nnyumba ya Mukama; ne bazitegeka. 
12 Ne bayingiza ebitone n'ebitundu eby'ekkumi n'ebintu ebyawongebwa, 
n'obwesigwa: era Konaniya Omuleevi ye yali omukulu waabwe, ne 
Simeeyi muganda we ye yamuddirira. 13 Ne Yekyeri, ne Azaziya, ne 
lakasi, ne Asakeri, ne Yerimosi, ne (ozabadi, ne Eryezi, ne Isumakiya, ne 
Makasi, ne Benaya be baali balabirizi wansi w'omukono gwa Zonaniya ne 
Simeeyi muganda we lw'ekiragiro kya Keezeekiya kabaka ne Azaliya 
omukulu w'ennyumba ya Katonda. 14 Ne Kole mutaban va Imuna 
Omuleevi, omuggazi w'omulyango ogw'ebuvanjuba, ye mli omukulu 
w'ebyo bye baawaayo eri Katonda ku bwabwe, okugaba birabo bya 
Mukama n'ebintu ebitukuvu ennyo. 15 Era wansi w'oyo Edene ne 
Miniyamini ne Yesuwa ae Semaaya, Amaliya ne Sekaniya, nu bibuga bya 
bakabona, mu mulimu gwabwe ogwalagirwa, okuwanga baganda baabwe 
mu mpalo, abakulu era n'abato: 16 obutassaako abo abaabalibwa 
ng'okuzaalibwa kw'abasajja bwe kwali, abaakamaze emyaka esatu 
n'okukirawo, buli eyayingira mu nnyumba ya Mukama, ng'ebyagwanira 
buli lunaku bwe byali, dw'okuweereza kwabwe mu ebyo bye baalagirwa, 
ng'empalo zaabwe bwe zaali; 17 n'abo abaabalibwa ng'okuzaalibwa 
kwabwe bwe kwali ku bakabona ng'ennyumba za bakiaabwe bwe zaali, 
n'Abaleevi abakamaze emyaka amakumi abiri okukirawo, mu ebyo bye 
baalagirwa ng'empalo zaabwe bwe zaali; 18 n'abo abaabalibwa 
ng'okuzaabwa kwabwe bwe kwali ku baana aabwe bonna abato, abakazi 
baawe ne batabani baabwe ne bawala aabwe, okubuna ekibiina kyonna: 
ubanga beetukuza mu butukuvu m mulimu gwabwe ogwalagirwa: 19 era 
olwa batabani ba Alooni akabona abaali mu nnimiro ez'omu byalo 
eby'ebibuga byabwe, mu buli kibuga kinnakimu, mwalimu abasajja 
abaayatulwa amannya gaawe okuwa emigabo abasajja bonna ab'omu 
bakabona n'abo bonna abaabalibwa ng'okuzaalibwa bwe kwali mu Baleevi. 
20 Era bw'atyo Keezekiya bwe yakola ne mu Yuda yonna; n'akola ebyo 
ebyali mu maaso ga Mukama Katonda we ebirungi era eby'ensonga era 
eby'owesigwa. 21 N'omulimu gwonna gwe yatandika mu kuweereza 


okw'omu nnyumba ya Katonda ne mu mateeka ne mu biragiro okunoonya 
Katonda we n'agukola n'omutima gwe gwonna, n'alaba omukisa. 


32:1 Awo oluvannyuma lw'ebyo n'obwesigwa obwo Senakeribu kabaka 
w'e Bwasuli n'ajja n'ayingira mu Yuda, n'asiisira okwolekera ebibuga 
ebiriko enkomera, n'alowooza okubyeriira. 2 Awo Keezeekiya bwe yalaba 
nga Sennakeribu azze, era ng'amaliridde okulwana ne Yerusaalemi, 3 
n'ateesa n'abakulu be n'abasajja be ab'amaanyi okuziba amazzi ag'omu nzizi 
ezaali ebweru w'ekibuga; ne bamuyamba. 4 Awo abantu bangi ne 
bakunyaana, ne baziba enzizi zonna n'akagga akayita wakati mu nsi nga 
boogera nti Bakabaka b'e Bwasuli okujja ne basanga amazzi amangi 
lwakıi? 5 N'aguma omwoyo n'azimba bbugwe yenna eyali amenyese 
n'amugulumiza okwenkana n'ebigo, ne bbugwe omulala ebweru, n'anyweza 
Mirro mu kibuga kya Dawudi, n'akola ebyo kulwanyisa n'engabo bingi 
nnyo. 6 N'assaawo abaami abalwanyi okufuga abantu, n'abakunyaanyiza 
gy'alimu kifo ekigazi awali wankaaki w'ekibuga, n'ayogera nabo ebigambo 
eby'okusanyusa nti 7 Mube n'amaanyi mugume emyoyo, temutya so 
temukennentererwa olwa kabaka We Bwasuli newakubadde eggye lyonna 
eriri naye: kubanga waliwo omukulu ali naffe okusinga abali naye: 8 wamu 
naye waliwo omukono ogw'omubiri; naye wamu naffe waliwo Mukama 
Katonda waffe okutuyamba n'okulwana entalo zaffe. Abantu ne 
banywerera ku bigambo bya Keezeekiya kabaka wa Yuda. 9 
Oluvannyuma lw'ebyo Sennakeribu kabaka w'e Bwasuli n'atuma abaddu be 
e Yerusaalemi (era yali ng'ayolekedde Lakisi n'amaanyi ge gonna wamu 
naye,) eri Keezeekiya kabaka wa Yuda, n'eri Yuda yenna abaali e 
Yerusaalemi, ng'ayogera nti 10 Bw'atyo bw'ayogera Sennakeribu kabaka 
w'e Bwasuli nti Mwesiga ki n'okulinda ne mulinda okuzingizibwa mu 
Yerusaalemi? 11 Keezeekiya tabasendasenda okubawaayo okufa enjala 
n'ennyonta, ng'ayogera nti Mukama Katonda waffe alituwonya mu mukono 
gwa kabaka We Bwasuli? 12 Keezeekiya oyo si ye yaggyawo ebifo bye 
ebigulumivu n'ebyoto bye, n'alagira Yuda ne Yerusaalemi nti 
Munaasmzizanga mu maaso g'ekyoto ekimu kyokka, era okwo kwe 
munaayotererezanga obubaane? 13 Temumanyi nze ne bajjajjange bye 


twakola amawanga gonna ag'omu nsi endala? Bakatonda b'amawanga 
ag'omu nsi ezo baayinza n'akatono okuwonya ensi zaabwe mu mukono 
gwange? 14 Katonda ki ku bakatonda bonna ab'amawanga gali bajjajjange 
ge baazikiririza ddala, eyayinza okuwonya abantu be mu imukono gwange, 
Katonda wammwe ayinze okubawonya mu mukono gwange? 15 Kale nno 
Keezeekiya aleme okubalimba newakubadde okubasendasenda bw'atyo, 
so temumukkiriza: kubanga tewali katonda ow'eggwanga lyonna oba 
bwakabaka, eyayinza okuwonya abantu be mu mukono gwange ne mu 
mukono gwa bajjajjange: kale okusinga ennyo Katonda wammwe 
alibawonya atya mu mukono gwange? 16 Abaddu be ne beeyongera 
okuvuma Multama Katoada a'omuddu we Keezeekiya. 17 Era n'awandiika 
okuwoola Mukama Katonda wa Isiraeri, n'okumwogerako obubi nti Nga 
bakatonda b'amawanga ag'omu nsi endala abataawonya bantu baabwe mu 
mukono gwange, bw'atyo ne Katonda wa Keezeekiya bw'ataliwonya bantu 
be mu mukono gwange. 18 Ne boogerera waggulu n'eddoboozi ddene mu 
lulimi olw'Abayudaaya eri abantu ab'e Yerusaalemi abaali ku bbugwe, 
okubatiisa, n'okubeeraliikiriza; balyoke bamenye ekibuga. 19 Ne boogera 
ku Katonda ow'e Yerusaalemi nga bamufaananya bakatonda ab'amawanga 
ag'omu nsi omulimu gw'emikono gy'abantu. 20 Keezeekiya kabaka ne 
Isaaya nnabbi mutabani wa Amozi ne basaba olw'ekigambo ekyo ne 
bakaaba eri eggulu. 21 Mukama n'atuma malayika n'amalawo abasajja 
bonna ab'amaanyi abazira n'abakulu n'abaami mu lusiisira Iwa kabaka w'e 
Bwasuli. Awo n'addayo mu nsi ye amaaso ge nga gakwatiddwa ensonyi: 
Awo bwe yatuuka mu ssabo lya katonda we, abo abaava mu ntumbwe ze 
ye ne bamuttira eyo n'ekitala. 22 Bw'atyo Mukama bwe yawonya 
Keezeekiya n'abo abaabeeranga mu Yerusaalemi mu mukono gwa 
Sennakeribu kabaka w'e Bwasuli ne mu mukono gw'abalala bonna 
n'abalugyamya enjuyi zonna. 23 Awo bangi ne baleetera Mukama ebirabo 
e Yerusaalemi, n'ebintu eby'omuwendo omungi eri Keezeekiya kabaka wa 
Yuda: n'okugulumizibwa n'agulumizibwa mu maaso g'amawanga gonna 
okuva ku lunaku olwo. 24 Mu biro ebyo Keezeekiya n'alwala kumpi 
n'okufa: nasaba Mukama; n'ayogera naye n'amuwa akabonero. 25 Naye 
Keezeekiya n'atasasula nate ng'ekisa bwe kyali kye yakolwa; kubanga 


omutima gwe gwegulumiza: obusungu kyebwava bubeera ku ye ne ku 
Yuda ne ku Yerusaalemi. 26 Era naye Keezeekiya ne yeetoowaza 
olw'amalala ag'omutima gwe, ye n'abo abaabeeranga mu Yerusaalemi, 
obusungu bwa Mukama ne butabatuukako ku mirembe gya Keezeekiya. 
27 Era Keezeekiya yalina obugagga n'ekitiibwa kingi nnyo nnyini: ne 
yeefunira amawanika aga ffeeza n'aga zaabu n'ag'amayinja ag'omuwendo 
omungi n'ag'eby'akaloosa n'ag'engabo n'ag'ebintu byonna ebirungi; 28 era 
n'ennyumba ez'okuterekeramu omwaka ogw'ennaano n'omwenge 
n'amafuta: n'ennyumba ez'ebisolo eby'engeri zonna n'amagana mu bisibo. 
29 Era ne yeefunira ebibuga n'embuzi n'ente bye yalina bingi nnyo: kubanga 
Katonda yali amuwadde ebintu bingi nnyo nnyini. 30 Oyo Keezeekiya 
n'aziba oluzzi olwa waggulu olw'amazzi aga Gikoni, n'agalungyamya 
okugaserengeseza ku luuyi olw'ebugwanjuba olw'ekibuga kya Dawudi. 
Keezeekiya n'alaba omukisa mu mirimu gye gyonna. 31 Naye mu bigambo 
by'ababaka b'abakulu We Babulooni abaamutumira okubuuza 
eky'amagero. ekyakolebwa mu nsi, Katonda n'amuleka okumukema 
alyoke ategeere byonna ebyali mu mutima gwe. 32 Era ebikolwa ebirala 
byonna ebya Keezeekiya n'ebirungi bye yakola, laba, byawandiikibwa mu 
kwolesebwa kwa Isaaya nnabbi mutabani wa Amozi, mu kitabo kya 
bassekabaka ba Yuda ne Isiraeri. 33 Keezeekiya ne yeebakira wamu ne 
bajjajjaabe ne bamuziika, awalinnyirwa mu masiro ga batabani ba Dawudi: 
Yuda yenna n'abo abaabeeranga mu Yerusaalemi ne bamussaamu 
ekitiibwa bwe yafa. Manage mutabani we n'amuddira mu bigere. 


33:1 Manase yali yaakamaze emyaka kkumi n'ebiri bwe yatanula okufuga; 
n'afugira emyaka amakumi ataano mu etaano mu Yerusaalemi. 2 N'akola 
ebyali mu maaso ga Mukama ebibi ng'eby'emizizo bwe biri 
eby'ab'amawanga Mukama be yagoba mu maaso g'abaana ba Isiraeri. 3 
Kubanga yazimba nate ebifo ebigulumivu Keezeekiya kitaawe bye 
yamenyaamenya; n'asimbira Baali ebyoto n'akola Baasera n'asinza eggye 
lyonna ery'omu ggulu n'aliweereza. 4 N'azimba ebyoto mu nnyumba ya 
Mukama, Mukama gye yagambako nti Mu Yerusaalemi erinnya lyange 
mwe linaabeeranga emirembe gyonna. 5 Era n'azimbira eggye lyonna 


ery'omu ggulu ebyoto mu mpya ebbiri ez'ennyumba ya Mukama. 6 Era 
n'ayisa mu muliro abaana be mu kiwonvu ekya mutabani wa Kinomu, 
n'alaguza ebire n'aba n'eby'obulogo n'eby'obuganga: n'agendanga eri abo 
abaliko emizimu n'abalogo: n'akola obubi bungi mu maaso ga Mukama 
okumusunguwaza. 7 N'asimba ekifaananyi ekyole eky'esanamu kye yakola 
mu nnyumba ya Katonda, Katonda gye yagambako Dawudi ne Sulemaani 
mutabani we nti Mu nnyumba eno ne mu Yerusaalemi kye nneerobozezza 
mu bika byonna ebya Isiraeri we nnaateekanga erinnya lyange emirembe 
gyonna: 8 so sijjululenga nate kigere kya Isiraeri okuva mu nsi gye 
nnateekerawo bajjajjammwe; bwe baneekuumanga okukola byonna bye 
mbalagidde, amateeka gonna n'ebiragiro n'obulombolombo mu mukono 
gwa Musa. 9 Manase n'awabya Yuda n'abali mu Yerusaalemi ne bakola 
ebibi okusinga amawanga bwe gaakolanga, Mukama ge yazikiririza mu 
maaso g'abaanai ba Isiraeri. 10 Mukama n'ayogerako ne Manase n'abantu 
be: naye ne batawulira. 11 Mukama kyeyava abaleetako abaami b'eggye 
lya kabaka w'e Bwasuli, ne batwalira Manase mu njegere, ne bamusiba 
n'amasamba, ne bamutwala e Babulooni. 12 Awo bwe yalaba ennaku, ne 
yeegayirira Mukama Katonda we ne yeetoowaza nnyo mu maaso ga 
Katonda wa bajjajjaabe. 13 N'amusaba; ne yeegayirirwa ye n'awulira 
okwegayirira kwe namukomyawo e Yerusaalemi mu bwakabaka bwe. 
Awo Manase n'amanya Mukama nga ye Katonda. 14 Awo oluvannyuma 
lw'ebyo n'azimba bbugwe ow'ebweru ku kibuga kya Dawudi ku luuyi lwa 
Gikoni olw'ebugwanjuba mu kiwonvu, okutuuka awayingirirwa mu 
mulyango ogw'ebyennyanja; ne yeetoolooza Oferi n'akigulumiza waggulu 
nnyo nnyini: n'ateeka abaami abazira mu bibuga byonna ebya Yuda 
ebyaliko enkomera. 15 N'aggyawo bakatonda ab'amawanga n'ekifaananyi 
mu nnyuniba ya Mukama n'ebyoto byonna bye yali azimbye ku lusozi 
olw'ennyumba ya Mukama ne mu Yerusaalemi, n'abisuula ebweru 
w'ekibuga. 16 N'azimba obuggya ekyoto kya Mukama n'aweerayo okwo 
ssaddaaka ez'ebiweebwayo olw'emirembe n'ez'okwebaza, n'alagira Yuda 
okuweerezanga Mukama Katonda wa Isiraeri. 17 Naye abantu nga 
bakyaweerayo ssaddaaka ku bifo ebigulumivu, naye eri Mukama Katonda 
waabwe ye kka. 18 Era ebikolwa ebirala byonna ebya Manase n'okusaba 


kwe yasaba Katonda we n'ebigambo by'abalabi abaayogereranga naye mu 
linnya lya Mukama Katonda wa Isiraeri, laba, byawandiikibwa mu bikolwa 
bya bassekabaka ba Isiraeri. 19 N'okusaba kwe era Katonda bwe 
yeegayirirwa ye n'okwonoona kwe kwonna n'okusobya kwe n'ebifo mwe 
yazimbira ebifo ebigulumivu n'asimba Baasera n'ebifaananyi ebyole nga 
tannaba kwetoowaza: laba, byawandiikibwa mu bigambo bya Kozayi. 20 
Awo Manase ne yeebakira wamu ne bajjajjaabe ne bamuziika mu nnyumba 
ye ye: Amoni mutabani we n'amuddiza mu bigere. 21 Anloni yali 
yaakamaze emyaka amakumi abiri mu ebiri bwe yatanula okufuga; 
n'afugira emyaka ebiri mu Yerusaalemi. 22 N'akolanga ebyo ebyali mu 
maaso ga Mukama ebibi nga Manase kitaawe bwe yakolanga: Amoni 
n'awangayo ssaddaaka eri ebifaananyi ebyole byonna Manase kitaawe bye 
yakola n'abiweerezanga. 23 N'ateetoowaza mu maaso ga Mukama nga 
Manase kitaawe bwe yeetoowaza; naye Amoni oyo ne yeeyongerayo 
ngeranga okusobya. 24 Abaddu be ne bamwekobaana ne bamuttira mu 
nnyumba ye ye. 25 Naye abantu ab'omu nsi ne batta bonna abeekobaana 
kabaka Amoni; abantu ab'omu nsi ne bafuula Yosiya mutabani we kabaka 
mu kifo kye. 


34:1 Yosiya yali yaakamaze emyaka munaana bwe yatanula okufuga; 
n'afugira emyaka amakumi asatu mu gumu mu Yerusaalemi. 2 N'akolanga 
ebyo ebyali mu maaso ga Mukama ebirungi n'atambuliranga mu maknbo 
ga Dawudi kitaawe n'atakyukira ku mukono ogwa ddyo newakubadde ku 
gwa kkono. 3 Kubanga mu mwaka ogw'omunaana ogw'okufuga kwe, 
ng'akyali muto, n'atanula okunoonya Katonda wa Dawudi kitaawe: ne mu 
mwaka ogw'ekkumi n'ebiri mwe yatanulira okulongoosa Yuda ne 
Yerusaalemi okumalamu ebifo ebigulumivu ne Baasera n'ebifaananyi 
ebyole n'ebifaananyi ebisaa nuuse. 4 Ne bamenyaamenyera ebyoto bya 
Babaali mu maaso ge; n'ebifaananyi by'enjuba ebyali waggulu ku byo 
n'abitemaatema; ne Baasera n'ebifaananyi ebyole n'ebifaananyi ebisaanuuse 
n'abimenyaamenya n'abifuula enfuufu n'agimansira ku malaalo g'abo 
abaabiwongeranga. 5 Era n'ayokera amagumba ga bakabona ku byoto 
byabwe, n'alongoosa Yuda ne Yerusaalemi. 6 Era bw'atyo bwe yakola ne 


mu bibuga bya Manase ne Efulayimu ne Simyoni okutuuka ku Nafutaali 
mu matongo gaabyo enjuyi zonna. 7 N'amenyaamenya ebyoto, n'asekula 
Baasera n'ebifaananyi ebyole n'abifuula enfuufu, n'atemaatema ebifaananyi 
byonna eby'enjuba okubuna ensi yonna eya Isiraeri, n'akomawo e 
Yerusaalemi. 8 Awo mu mwaka ogw'ekkumi n'omunaana ogw'okufuga 
kwe bwe yamala okulongoosa ensi n'ennyumba, n'atuma Safani mutabani 
wa Azaliya ne Maaseya eyafuga ekibuga ne Yowa mutabani wa Yowakazi 
omujjukiza okuddaabiriza ennyumba ya Mukama Katonda we. 9 Ne bajja 
eri Kirukiya kabona asinga obukulu ne bawaayo effeeza eyaleetebwa mu 
nnyumba ya Katonda, Abaleevi abaggazi gye baali basoloozezza mu 
mukono gwa Manase ne Efulayimu ne ku kitundu kyonna ekya Isiraeri 
ekifisseewo ne ku Yuda yenna ne Benyamini ne ku abo abaabeeranga mu 
Yerusaalemi. 10 Ne bagiwaayo mu mukono gw'abakozi abaalabiriranga 
ennyumba ya Mukama; abakozi abaakola omulimu mu nnyumba ya 
Mukama ne bagiwa okulongoosa n'okuddaabiriza ennyumba; 11 baagiwa 
ababazzi n'abazimbi, okugula amayinja amabajje n'emiti egy'okuyunga 
n'okubajja emiti egy'ennyumba bassekabaka ba Yuda ze baazikirizanga. 12 
Abasajja ne bakola omulimu n'obwesigwa: abalabirizi baabwe be bano, 
Yakasi ne Obadiya, Abaleevi ab'oku batabani ba Merali; ne Zekkaliya ne 
Mesullamu, ab'oku batabani b'Abakokasi, okugikoza: n'abalala ku Baleevi, 
bonna abalina amagezi ag'ebintu ebivuga. 13 Era baalabirira abeetissi 
b'emigugu, ne bakoza bonna abaakola omulimu mu kuweereza okw'engeri 
zonna: ne ku Baleevi kwaliko abawandiisi n'abaami n'abaggazi. 14 Awo 
bwe baggyamu effeeza eyaleetebwa mu nnyumba ya Mukama, Kirukiya 
kabona n'alaba ekitabo eky'amateeka ga Mukama agaaweerwa mu 
mukono gwa Musa. 15 Awo Kirukiya n'addamu n'agamba Safani 
omuwandiisi nti Nzudde ekitabo eky'amateeka mu nnyumba ya Mukama. 
Kirukiya n'awa Safani ekitabo. 16 Awo Safani n'atwala ekitabo eri kabaka, 
era n'addiza kabaka ebigambo nti Byonna abaddu bo bye baatagirwa 
babikola. 17 Era baggyeemu effeeza ezaasangibwa mu nnyumba ya 
Mukama ne baziwa mu mukono gw'abalabirizi ne mu mukono gw'abakozi. 
18 Awo Safani omuwandiisi n'abuulira kabaka nti Kirukiya kabona 
ampadde ekitabo. Safani nasoma omwo mu maaso ga kabaka. 19 Awo 


olwatuuka kabaka bwe yawulira ebigambo eby'amateeka n'ayuza 
ebyambalo bye. 20 Awo kabaka n'alagira Kirukiya ne Akikamu mutabani 
wa Safani ne Abudoni mutabani wa Mikka ne Safani omuwandiisi ne 
Asaya omuddu wa kabaka ng'ayogera nti 21 Mugende mumbuulirize 
Mukama nze n'abo abasigadde mu Isiraeri ne mu Yuda, eby'ebigambo 
eby'ekitabo kino ekizuuliddwa: kubanga obusungu bwa Mukama 
obufukiddwa ku ffe bungi kubanga bajjajjaffe tebaakwatanga kigambo kya 
Mukama okukola nga byonna bwe biri ebyawandiikibwa mu kitabo kino. 
22 Awo Kirukiya n'abo kabaka be yali alagidde ne bagenda eri Kuluda 
nnabbiomukazi muka Sallumu mutabani wa Tokasi mutabani wa Kasula 
omuwanika w'ebysmbalo; (oyo yabeeranga mu Y erusaalemi ku luuyi 
olw'okubiri;) ne bateesa naye bwe batyo. 23 Awo n'abagamba nti Bw'atyo 
bw'ayogera Mukama Katonda wa Isiraeri nti Mugambe omusajja 
abatumye gye ndi nti 24 Bw'atyo bw'ayogera Mukama nti Laba, ndireeta 
obubi ku kifo kino ne ku abo abakibeeramu, ebikolimo 'byonna 
ebiwandiikiddwa mu kitabo kye basomye mu maaso ga kabaka lwa Yuda: 
25 kubanga banvuddeko ne bookera obubaane bakatonda abalala, 
bansuguwaze n'emirimu gyonna egy'engalo zaabwe; obusungu bwange 
kyebuvudde bufukibwa ku kifo kino so tebulizikira. 26 Naye kabaka wa 
Yuda abatumye okubuuza Mukama, bwe mutyo bwe muba mumugamba 
nti Bw'atyo bw'ayogera Mukama Katonda wa Isiraeri nti Olw'ebigambo 
by'owulidde, 27 kubanga omutima gwo gubadde mugonvu ne weetoowaza 
mu maaso ga Katonda bw'owulidde ebigambo bye ku kifo kino ne ku abo 
abakibeeramu, ne weetoowaza mu maaso gange, n'oyuza ebyambalo byo 
n'okaabira amaziga mu maaso gange; nange nkuwulidde, bw'ayogera 
Mukama. 28 Laba, ndikukunyaanyiza eri bajjajjaabo n'okuņņaanyizibwa 
mu ntaana yo mirembe, so n'amaaso go tegaliraba bubi bwonna bwe 
ndireeta ku kifo kino ne ku abo abakirimu. Ne baddiza kabaka ebigambo. 
29 Awo kabaka n'atuma, n'akunyaanya abakadde bonna aba Yuda n'ab'e 
Yerusaalemi. 30 Kabaka n’ayambuka mu nnyumba ya Mukama, n'abasajja 
bonna aba Yuda ne bonna abatuula mu Y erusaalemi ne bakabona 
n'Abaleevi n'abantu bonna, abakulu n'abato: n'asomera mu matu gaabwe 
ebigambo byonna eby'ekitabo eky'endagaano ekizuuliddwa mu nnyumba 


ya Mukama. 31 Kabaka n'ayimirira mu kifo kye, n'alagaanira endagaano 
mu maaso ga Mukama okutambulanga okugobereranga Mukama 
n'okukwatanga amateeka ge n'ebyo bye yategeeza n'ebiragiro bye 
n'omutima gwe gwonna n'emmeeme ye yonna, Okutuukiriza ebigambo 
by'endagaano ebyawandiikibwa mu kitabo kino. 32 Awo n'awaliriza bonna 
abaalabika mu Yerusaalemi ne Benyamini okugyesibira. Abo abaali mu 
Yerusaalemi ne bakola ng'endagaano ya Katonda, Katonda wa 
bajjajjaabwe, bwe yali. 33 Yosiya naggya emizizo gyonna mu nsi zonna 
ez'abaana ba Isiraeri, n'aweerezesa boma abaalabika mu Isiraeri, 
okuweereza Mukama Katonda waabwe. Ennaku ze zonna tebaalekanga 
kugoberera Mukama, Katonda wa bajjajjaabwe. 


35:1 Awo Yosiya n'akwata Okuyitako eri Mukama mu Y erusaalemi: ne 
batta Okuyitako ku (lunaku) olw'ekkumi n'ennya olw'omwezi 
ogw'olubereberye. 2 N'ateeka bakabona mu ebyo bye baalagirwa 
n'abagumya omwoyo olw'okuweereza okw'omu nnyumba ya Mukama. 3 
N'agamba Abaleevi abaayigirizanga Isiraeri yenna, abatukuvu eri Mukama, 
nti Muteeke essanduuko entukuvu mu nnyumba Sulemaani mutabani wa 
Dawudi kabaka wa Isiraeri gye yazimba; tewakyabeera mugugu ku 
bibegabega byammwe: muweereze nno Mukama Katonda wammwe 
n'abantu be Isiraeri. 4 Era mweteeketeeke ng'ennyumba za bakitammwe 
bwe ziri mu mpalo zammwe, ng'ekiwandiike bwe kiri ekya Dawudi 
kabaka wa Isiraeri n'ekiwandiike kya Sulemaani mutabani we. 5 Era 
muyimirire mu kifo ekitukuvu ng'ennyumba za bakitaabwe eza baganda 
bammwe abaana b'abantu bwe zaayawulibwa, era wabeewo eri buli muntu 
omugabo ogw'ennyumba ya bakitaabwe ey'Abaleevi. 6 Era mutte 
Okuyitako mwetukuze muteekereteekere baganda bammwe okukola 
ng'ekigambo kya Mukama bwe kiri mu mukono gwa Musa. 7 Awo Yosiya 
n'awa abaana b'abantu ku mbuzi abaana b'endiga n'ab'embuzi, zonna 
ez'ebiweebwayo ez'Okuyitako eri bonna abaali eyo okuweza obukumi 
busatu, n'ente enkumi ssatu: ezo zaali za ku bintu bya kabaka. 8 N'abakulu 
be ne bawa abantu okuba ekiweebwayo ku bwabwe, eri bakabona 
n'Abaleevi. Kirukiya ne Zekkaliya ne Yekyeri, abaafuga ennyumba ya 


Katonda, ne bawa bakabona olw'ebiweebwayo eby'Okuyitako ebisolo 
ebitono enkumi bbiri mu lukaaga n'ente ebikumi bisatu. 9 Era Konaniya ne 
Semaaya ne Nesaneri, baganda be, ne Kasabiya ne Yeyeri ne Yozabadi, 
abakulu b'Abaleevi, ne bawa Abaleevi olw'ebiweebwayo eby'Okuyitako 
ebisolo ebitono enkumi ttaano n'ente ebikumi bitaano. 10 Bwe kutyo 
okuweereza ne kuteekebwateekebwa, bakabona ne bayimirira mu kifo 
kyabwe, n'Abaleevi mu mpalo zaabwe ng'ekiragiro kya kabaka bwe kyali. 
11 Ne batta Okuyitako, bakabona ne bamansira omusaayi gwe baatoolera 
mu mukono gwabwe, Abaleevi ne bazibaaga. 12 Ne baggyayo 
ebiweebwayo ebyokebwa, balyoke babawe ng'ennyumba za bakitaabwe 
ez'abaana b'abantu bwe zaayawulibwa, okuwaayo eri Mukama nga bwe 
kyawandiikibwa mu kitabo kya Musa. Era bwe batyo bwe baakola ente: 
13 Ne bookya Okuyitako omuliro ng'ekiragiro bwe kyali: n'ebiweebwayo 
ebitukuvu ne babifumba mu ntamu ne mu seffuliya ne mu nsaka, ne 
babitwala mangu eri abaana b'abantu bonna. 14 Awo oluvannyuma ne 
beeteekerateekera bokka ne bakabona; kubanga bakabona batabani ba 
Alooni tebaalina bbanga olw'okuwaayo ebiweebwayo ebyokebwa 
n'amasavu okuzibya obudde: Abaleevi kyebaava beeteekerateekera bokka 
ne bakabona batabani ba Alooni. 15 N'abayimbi batabani ba Asafu baali 
mu kifo kyabwe, ng'ekiragiro kya Dawudi bwe kyali, ne Asafu ne Kemani 
ne Yedusuni, omulabi wa kabaka; n'abaggazi baali ku buli luggi: 
tebeetaaga kuva ku kuweereza kwabwe, kubanga baganda baabwe 
Abaleevi baabateekerateekera. 16 Bwe kutyo okuweereza kwonna okwa 
Mukama ne kuteekebwateekebwa ku lunaku olwo okukwata Okuyitako 
n'okuweerayo ebiweebwayo ebyokebwa ku kyoto kya Mukama 
ng'ekiragiro kya kabaka Yosiya bwe kyali. 17 Abaana ba Isiraeri abaali 
eyo ne bakwata, Okuyitako mu biro ebyo n'embaga ey'emigaati 
egitazimbulukuswa, ennaku musanvu. 18 So tewabangawo Kuyitako 
okwafaanana okwo okwakwatibwa mu Isiraeri okuva ku biro bya Samwiri 
nnabbi; so tewabangawo ku bassekabaka ba Isiraeri eyakwata Okuyitako 
okufaanana okwo Yosiya kwe yakwata, ne bakabona n'Abaleevi ne Yuda 
yenna ne Isiraeri abaali eyo n’abo abaali mu Yerusaalemi. 19 Mu mwaka 
ogw'ekkumi n'omunaana ogw'okufuga kwa Yosiya mwe baakwatira 


Okuyitako okwo. 20 Awo oluvannytuna Iw'ebyo byonna Yosiya bwe 
yamala okuteekateeka yeekaalu, Neeko kabaka w’e Misiri n'atabaala 
Kalukemisi mu kkubo lya Fulaati: Yosiya n'afultima okulwana naye. 21 
Naye n'atuma ababaka eri ye ng'ayogera nti Onvunaana ki, ggwe kabaka 
wa Yuda? sitabaala ggwe leero wabula ennyumba gye nnwana nayo; era 
Katonda andagidde okwanguwa: va ku Katonda ali nange aleme 
okukuzikiriza. 22 Naye Yosiya n'ataganya kukyusa amaaso ge 
okumuvaako, naye ne yeefuula okulwana naye, n'atawulira bigambo bya 
Neeko ebyava eri akamwa ka Katonda, n'ajja okulwanira mu kivonvu 
Megiddo. 23 Abalasi ne balasa kabaka Yosiya; kabaka n'aganba abaddu be 
nti Munziyeewo; kubanga nfumitiddwa nnyo. 24 Awo abaddu be ne 
bamuggya nu ggaali ne bamuteeka mu ggaali lye ery'okubiri lye yalina, ne 
bamuceta e Yerusaalemi; n'afa n'aziikibwa mu masiro ga bajjajjaabe. Yuda 
yenna ne Yerusaalemi ne bakaabira Yosiya. 25 Ne Yereniya 
n'akungubagira Yosiya: n'abasajja bonna abayimbi n'abakazi ibayimbi ne 
boogera ku Yosiya nu kukungubaga kwabwe ne leero; ie bakufuula 
etteeka mu Isiraeri: era, laba, kwawandiikibwa mu ku,ungubaga. 26 Era 
ebikolwa ebirala byonna ebya Yosiya n'ebirungi bye yakola ng'ebyo bwe 
biri ebyavandiikibwa mu mateeka ga Mutama, 27 n'ebikolwa bye 
ebyasooka n'eby'amalirwako, laba, byawandiiubwa mu kitabo kya 
bassekabaka ba Isiraeri ne Yuda. 


36:1 Awo abantu ab'omu nsi ne baddira Yekoyakaazi mutabani wa Yosiya 
ne bamufuula kabaka mu kifo kya kitaawe mu Yerusaalemi. 2 
Yekoyakaazi yali yaakamaze emyaka amakumi abiri nu esatu bwe 
yatanula okufuga; n'afugira emyezi esatu mu Yerusaaemi. 3 Kabaka w'e 
Misiri n'amugoba ku ntebe e Yerusaalemi, n'aweesa ensi talanta eza ffeeza 
kikumi ne talanta eya zaabu. 4 Kabaka n'e Misiri n'afuula Erryakimu 
muganda we kabaka wa Yuda ne Yerusaalemi, n'awaanyisa erinnya lye 
n'alifuula Yekoyakimu. Neeko n'awala Yekoyakaazi muganda we 
n'amutwala e Misiri. 5 Yekoyakimu yali yaakamaze emyaka amakumi 
abiri mu etaano bwe yatanula okufuga; n'afugira emyaka kkumi na gumu 
mu Yerumalemi: n'akolanga ebyo ebyali mu maaso ga Mukama Katonda 


we ebibi. 6 Nebukadduneeza kabaka w'e Babulooni n'amutabaala, 
n'amusiba mu masamba okumutwala e Babulooni. 7 Era Nebukadduseeza 
n'atwala ku bintu eby'omu myumba ya Mukama e Babulooni, z'abiteeka 
mu yeekaalu ye e Babulooni. 8 Era ebikolwa ebirala byonna ebya 
Yekoyakimu n'emizizo gye gye yakolanga n'ebyo ebyalabika mu ye, laba, 
byawandiikibwa mu kitabo kya bassekabaka ba Isiraeri ne Yuda 
Yekoyakini mutabani we n'amuddira mu bigere. 9 Yekoyakmi yali 
yaakamaze emyaka munaana bwe yatanula okufuga; n'afugira emyezi 
esatu ko ennaku kkumi mu Yerusaalemi: n'akola ebyo ebyali mu maaso ga 
Mukama ebibi. 10 Awo omwaka bwe gwadda kabaka Nebukadduneeza 
n'atuma n'amuleeta e Babulooni wamu n'ebintu ebirungi eby'omu nnyumba 
ya Mukama, n'afuula Zeddekiya muganda we kabaka wa Yuda ne 
Yerusaalemi. 11 Zeddekiya yali yaakamaze emyaka amakumi abiri mu 
gumu bwe yatanula okufitga; n'afugira emyaka kkumi na gumu mu 
Yerusaalemi: 12 n'akola ebyo ebyali mu maaso ga Mukama Katonda we 
ebibi; teyeetoowaza mu maaso ga Yeremiya nnabbi ng'ayogera ebiva mu 
kamwa ka Mukama. 13 Era n'ajeemera kabaka Nebukadduneeza eyali 
amulayizza Katonda: naye n'akakanyaza ensingo ye n'akalubya omutima 
gwe obutakyukira Mukama Katonda wa Isiraeri. 14 Era nate abakulu 
bonna aba bakabona n'abantu ne basobya nnyo okugobereranga emizizo 
gyonna egy'ab'amawanga; ne bagwagwawaza ennyumba ya Mukama gye 
yatukuza mu Y erusaalemi. 15 Mukama Katonda wa bajjajjaabwe 
n'abatumiranga mu babaka be, ng'agolokoka mu makya n'atuma; kubanga 
yasaasira abantu be n'ekifo mw'abeera: 16 naye ne baduuliranga ababaka 
ba Katonda ne banyoomanga ebigambo bye ne basekereranga bannabbi be 
okutuusa obusungu bwa Mukama lwe bwabaawo eri abantu be, ne 
watabaawo kuwona. 17 Kyeyava abaleetako kabaka w'Abakaludaaya, 
n'attira abalenzi baabwe n'ekitala mu nnyumba ey'ekigwa kyabwe, ne 
batasaasira mulenzi newakubadde omuwala, omukadde newakubadde 
akootakoota: bonna yabagabula mu mukono gwe. 18 N'ebintu byonna 
eby'omu nnyumba ya Katonda, ebikulu n'ebito, n'eby'obugagga eby'omu 
nnyumba ya Mukama n'eby'obugagga bya kabaka n'eby'abakulu be; ebyo 
byonna n'abireeta e Babulooni. 19 Ne bookya ennyumba ya Katonda ne 


bamenyaamenya bbugwe wa Yerusaalemi, ne bookya omuliro amayumba 
gaamu gonna, ne bazikiriza ebintu byamu byonna ebirungi. 20 N'abo abaali 
bawonye ekitala n'abatwala e Babulooni; ne baba baddu eri ye n'eri 
batabani be okutuusa ku kufuga kw'obwakabaka bw'Obuperusi: 21 
okutuukiriza ekigambo kya Mukama mu kamwa ka Yeremiya okutuusa 
ensi lwe yasanyukira ssabbiiti zaayo: kubanga ennaku zonna ze yazikira 
yakwata ssabbiiti; okuweza emyaka nsanvu. 22 Awo mu mwaka 
ogw'olubereberye ogwa Kuulo kabaka w'e Buperusi, ekigambo: kya 
Mukama mu kamwa ka Yeremiya kituukirire, Mukama n'akubiriza 
omwoyo gwa Kuulo kabaka w'e Buperusi, n'okulangira n'alangira okubuna 
obwakabaka bwe bwonna, n'okuwandiika n'abiwandiika ng'ayogera nti 23 
Bw'atyo bw'ayogera Kuulo kabaka w'e Buperusi nti Obwakabaka bwonna 
obw'omu nsi Mukama Katanda w'eggulu abumpadde; era ankuutidde 
okumuzimbira ennyumba mu Yerusaalemi ekiri mu Yuda. Buli ali mu 
mmwe ku bantu be bonna, Mukama Katonda we abeere naye, ayambuke. 


Ezera 
Enkomerero y'obusibe mu Babbulooni 


1:1 Awo mu mwaka ogw'olubereberye ogwa Kuulo kabaka w'e Buperusi, 
ekigambo kya Mukama mu kamwa ka Yeremiya kituukirire, Mukama 
n'akubiriza omwoyo gwa Kuulo kabaka w'e Buperusi n'okulangirira 
n'alangirira okubunya obwakabaka bwe bwonna, n'okuwandiika 
n'abiwandiika ng'ayogera nti 2 Bw'atyo bw'ayogera Kuulo kabaka w'e 
Buperusi nti Obwakabaka bwonna obw'omu nsi Mukama Katonda 
w'eggulu abvmpadde; era ankuutidde okumuzimbira ennyumba mu 
Yerusaalemi ekiri mu Yuda. 3 Buli ali mu mmwe ku bantu be bonna, 
Katonda we abeere naye, ayambuke mu Yerusaalemi ekiri mu Yuda, 
azimbe ennyumba ya Mukama Katonda wa Isiraeri, (ye Katonda,) ali mu 
Yerusaalemi. 4 Era buli asigadde mu kifo kyonna mw'abeera nga mugenyi, 
abasajja ab'omu kifo kye bamubeere ne ffeeza ne zaabu n'ebintu n'ebisolo, 
obutassaako ekyo kye bawaayo ku bwabwe eky'ennyumba ya Katonda eri 


mu Yerusaalemi. 5 Awo emitwe gy'ennyumba za bakitaabwe eza Yuda ne 
Benyamini ne bagolokoka, ne bakabona n'Abaleevi, bonna Katonda be 
yakubiriza omwoyo gwabwe okwambuka okuzimba ennyumba ya 
Mukama eri mu Yerusaalemi. 6 Awo abo bonna ababeetoolodde ne 
banyweza emikono gyabwe n'ebintu ebya ffeeza ne zaabu n'ebintu n'ebisolo 
n'ebintu eby'omuwendo omungi obutassaako ebyo byonna bye baawaayo 
ku bwabwe. 7 Era Kuulo kabaka n'afulumya ebintu eby'omu nnyumba ya 
Mukama Nebukadduneeza bye yaggya mu Yerusaalemi n'abiteeka mu 
sabo lya bakatonda be: 8 ebyo Kuulo kabaka w'e Buperusi n'abifulumya 
mu mukono gwa Misuleda'si omuwanika, n'abibalira Sesubazzali omukulu 
wa Yuda. 9 Era guno gwe muwendo gwabyo: essowaani eza zaabu 
amakumi asatu, essowaani eza ffeeza lukumi, obwambe amaktuni abiri mu 
mwenda; 10 ebibya ebya zaabu amakumi asatu, ebibya ebya ffeeza 
eby'omutindo ogw'okubiri ebikumi bina mu kkumi, n'ebintu ebirala lukumi. 
11 Ebintu byonna ebya zaabu n'ebya ffeeza byali enkumi ttaano mu 
ebikumi bina. Ebyo byonna Sesubazzali yabiggyayo n'abireeta, abanyage 
bwe baggibwa e Babulooni ne baleetebwa e Yerusaalemi. 


Abantu abaali mu busibe abaddayo mu Yerusaalemi 


2:1 Era bano be baana ab'omu ssaza, abaayambuka okuva mu busibe 
bw'abo abaatwalibwa, Nebukadduneeza kabaka w'e Babulooni be yatwala 
e Babulooni, era abaddayo e Yerusaalemi ne Yuda, buli muntu mu kibuga 
ky'ewaabwe; 2 abajja ne Zerubbaberi, Yesuwa, Nekkemiya, Seraya, 
Leeraya, Moluddelkaayi, Birusani, Misupaali, Biguvayi Lekumu, Baana. 
Omuwendo gw'abasajja b'abantu ba Isiraeri: 3 abaana ba Palosi, enkumi 
bbiri mu kikumi mu nsanvu mu babiri. 4 Abaana ba Sefatiya, ebikumi 
bisatu mu nsanvu mu babiri. 5 Abaana ba Ala, lusanvu mu nsanvu mu 
bataano. 6 Abaana ba Pakasumowaabu, ab'oku baana ba Yesuwa ne 
Yowaabu, enkumi bbiri mu lunaana mu kkumi mu babiri. 7 Abaana ba 
Eramu, lukumi mu ebikumi bibiri mu ataano mu bana. 8 Abaana ba Zattu, 
lwenda mu ana mu bataano. 9 Abaana ba Zakkayi, lusanvu mu nkaaga. 10 
Abaana ba Bani, lukaaga mu ana mu babiri. 11 Abaana ba Bebayi, lukaaga 


mu abiri mu basatu. 12 Abaana ba Azugaadi, lukumi mu ebikumi bibiri mu 
abiri mu babiri. 13 Abaana ba Adonikamu, lukaaga mu nltaaga mu 
mukaaga. 14 Abaana ba Biguvaayi, enkumi bbiri mu ataano mu mukaaga. 
15 Abaana ba Adini, ebikumi bina mu ataano mu bana. 16 Abaana ba 
Ateri, aba Keezeekiya, kyenda mu munaana. 17 Abaana ba Bezayi, 
ebikumi bisatu mu abiri mu basatu. 18 Abaana ba Yola, kikumi mu kkumi 
mu babiri. 19 Abaana ba Kasumu, ebikumi bibiri mu abiri mu basatu. 20 
Abaana ba Gibbali, kyenda mu bataano. 21 Abaana ba Besirekemu, kikumi 
mu abiri mu basatu. 22 Abasajja w"e Netofa, amakumi ataano mu 
mukaaga. 23 Abasajja b'e Anasosi, kikumi mu abiri mu munaana. 24 
Abaana ba Azumavesi, amakumi ana mu babiri. 25 Abaana ba 
Kiriaswalimu, Kefira, ne Beerosi, lusanvu mu ana mu basatu. 26 Abaana 
ba Laama ne Geba, lukaaga mu abiri mu omu. 27 Abasajja w'e Mikumasi, 
kikumi mu abiri mu babiri. 28 Abasajja b'e Beseri ne Ayi, ebikumi bibiri 
mu abiri mu basatu. 29 Abaana ba Nebo, amakumi ataano mu babiri. 30 
Abaana ba Magubisi, kikumi mu ataano mu mukaaga. 31 Abaana ba 
Eramu omulala, lukumi mu ebikumi bibiri mu ataano mu bana. 32 Abaana 
ba Kalimu, ebikumi bisatu mu abiri. 33 Abaana ba Loodi, Kadidi, ne Ono, 
lusanvu mu abiri mu bataano. 34 Abaana w'e Yeriko, ebikumi bisatu mu 
ana mu bataano. 35 Abaana ba Senaa, enkumi ssatu mu lukaaga mu asatu. 
36 Bakabona: abaana ba Yedaya, ab'omu nnyumba ya Yesuwa, Iwenda mu 
nsanvu mu basatu. 37 Abaana ba Immeri, lukumi mu ataano mu babiri. 38 
Abaana ba Pasukuli, lukumi mu ebikumi bibiri mu ana mu musanvu. 39 
Abaana ba Kalimu, lukumi mu kkumi mu musanvu. 40 Abaleevi: abaana 
ba Yesuwa ne Kadumyeri, ab'oku baana ba Kodaviya, nsanvu mu bana. 41 
Abayimbi: abaana ba Asafu, kikumi mu abiri mu munaana. 42 Abaana 
b'abaggazi: abaana ba Sallumu, abaana ba Ateri, abaana ba Talumoni, 
abaana ba Akkubu, abaana ba Katita, abaana ba Sobayi, bonna kikumi mu 
asatu mu mwenda. 43 Abanesinimu: abaana ba Zika, abaana ba Kasufa, 
abaana ba Tabbawoosi: 44 abaana ba Kerosi, abaana ba Siyaka, abaana ba 
Padoni: 45 abaana ba Lebana,abaana ba Kagaba, abaana ba Akkabu; 46 
abaana ba Kagabu, abaana ba Samulaayi, abaana ba Kanani; 47 abaana ba 
Gidderi, abaana ba Gakali,abaana ba Leyaya; 48 abaana ba Lezini, abaana 


ba Nekoda, abaana ba Gazzamu; 49 abaana ba Uzza, abaana ba Paseya, 
abaana ba Besayi; 50 abaana ba Asuna,abaana ba Meyunimu, abaana ba 
Nefisimu; 51 abaana ba Bakubuki, abaana ba Kakufa, abaana ba Kalukuli; 
52 abaana ba Bazulusi, abaana ba Mekida, abaana ba Kalusa 53 abaana ba 
Balukosi, abaana ba Sisera, abaana ba Tema; 54 abaana ba Neziya, abaana 
ba Katifa. 55 Abaana b'abaddu ba Sulemaani: abaana ba Sotayi, abaana ba 
Kassoferesi, abaana ba Peruda; 56 abaana ba Yaala, abaana ba Dalukoni, 
abaana ba Gidderi; 57 abaana ba Sefatiya, abaana ba Kattiri, abaana ba 
Pokeresukazzebayimu, abaana ba Ami. 58 Abanesinimu bonna n'abaana 
b'abaddu ba Sulemaani baali ebikumi bisatu mu kyenda mu babiri. 59 Era 
bano be, baayambuka okuva e Terumeera, e Terukalusa, e Kerubu, e 
Yaddani n'e Immeri: naye ne batayinza kulaga nnyumba za bakitaabwe 
n'okuzaalibwa kwabwe oba nga ba Isiraeri: 60 abaana ba Deraya, abaana 
ba Tobiya, abaana ba Nekoda, lukaaga mu ataano mu babiri. 61 Ne ku 
baana ba bakabona: abaana ba Kabaya, abaana ba Kakkozi, abaana ba 
Baluzirayi eyawasa omukazi ku bawala ba Baluzirayi Omugireyaadi, 
n'atuumibwa ng'erinnya lyabwe bwe lyali. 62 Abo ne banoonya amannya 
gaabwe mu abo abaabalibwa ng'okuzaalibwa kwabwe bwe kwali, naye ne 
batalabika: kyebaava bababoola ne babagoba mu bwakabona. 63 Tirusaasa 
n'abagamba balemenga okulya ku bintu ebitukuvu ennyo okutuusa lwe 
walibaawo kabona alina Ulimu ne Sumimu. 64 Ekibiina kyonna okugatta 
kyali obukumi buna mu enkumi bbiri mu ebikumi bisatu mu nkaaga, 65 
obutassaako baddu baabwe n'abazaana baabwe, omuwendo gwabwe 
kasanvu mu ebikumi bisatu mu asatu mu musanvu: era baalina abasajja 
abayimbi n'abakazi abayimbi ebikumi bibiri. 66 Embalaasi zaabwe zaali 
lusanvu mu asatu mu mukaaga; ennyumbu zaabwe ebikumi bibiri mu ana 
mu ttaano; 67 eņnņamira zaabwe ebikumi bina mu asatu mu ttaano; 
endogoyi zaabwe kakaaga mu lusanvu mu abiri. 68 Awo abamu ku mitwe 
gy'ennyuniba za bakitaabwe bwe bajja mu nnyumba ya Mukama eri mu 
Yerusaalemi ne bawaayo ku bwabwe olw'ennyumba ya Katonda 
okugisimba mu kifo kyayo: 69 ne bawa ng'obuyinza bwabwe bwe bwali 
mu ggwanika ery'omulimu daliki obukumi mukaaga mu lukumi eza zaabu, 
ne laateri eza ffeeza enkumi ttaano, n'ebyambalo bya bakabona kikumi. 70 


Awo bakabona n'Abaleevi n'abamu ku bantu n'abayimbi n'abaggazi 
n'Abanesinimu ne babeeranga mu bibuga byabwe ne Isiraeri yenna mu 
bibuga byabwe. 


Okusinza kuzzibwaawo mu Yerusaalemi 


3:1 Awo omwezi ogw'omusanvu bwe gwatuuka, abaana ba Isiraeri nga 
bali mu bibuga, abantu ne bakugnaanira e Yerusaalemi ng'omuntu omu. 2 
Awo Yesuwa mutabani wa Yozadaki n'ayimirira, ne baganda be bakabona, 
ne Zerubbaberi mutabani wa Seyalutyeri,, ne baganda be, ne bazimba 
ekyoto kya Katonda wa Isiraeri okuweerangayo okwo ebiweebwayo 
ebyokebwa, nga bwe kyawandiikibwa mu mateeka ga Musa omusajja wa 
Katonda. 3 Ne basimba ekyoto ku ntebe yaakyo; kubanga entiisa yabaliko 
olw'abantu ab'omu nsi: ne baweerayo okwo ebiweebwayo ebyokebwa eri 
Mukama, ebiweebwayo ebyokebwa enkya n'akawungeezi. 4 Ne 
bakwatanga embaga ey'ensiisira nga bwe kyawandiikibwa ne bawaayo 
ebiweebwayo ebyokebwa ebya buli lunaku ng'omuwendo gwabyo bwe 
gwali, ng'ekiragiro bwe kyali, ng'ebyagwanira buli lunaku bwe byali; 5 
n'oluvannyuma ekiweebwayo ekyokebwa eky'emirembe gyonna, 
n'ebiweebwayo eby'emyezi egyakaboneka n'eby'embaga zonna eza 
Mukama ezaalagirwa, n'ebya buli muntu eyawaayo ng'ayagadde 
ekiweebwayo ku bubwe eri Mukama. 6 Ku lunaku olw'olubereberye 
olw'omwezi ogw'omusanvu kwe baasookera okuwaayo ebiweebwayo 
ebyokebwa eri Mukama: naye emisingi gya yeekaalu ya Mukama nga 
teginnaba kussibwawo. 7 Era ne bawa abazimbi n'ababazzi effeeza; 
n'ebyokulya n'ebyokunywa n'amafuta ne babiwa w'e Sidoni n’ab'e Ttuulo, 
okuggya emivule ku Lebanooni okugireta ku nnyanja e Yopa nga Kuulo 
kabaka w'e Buperusi bwe yabalagira. 


Okuddaabiriza yeekaalu ya Mukama kutandika 


8 Awo mu mwaka ogw'okubiri kasookedde bajja eri ennyumba ya 
Katonda e Y erusaalemi, mu mwezi ogw'okubiri, Zerubbaberi mutabani wa 
Seyalutyeri mwe yasookera ne Yesuwa mutabani wa Yozadaki ne 


baganda baabwe abalala bakabona n'Abaleevi n'abo abaali bavudde mu 
busibe obwo ne bajja e Yerusaalemi; ne balagira Abaleevi abaakamaze 
emyaka amakumi asatu n'okukirawo okulabirira omulimu ogw'omu 
nnyumba ya Mukama. 9 Awo Yesuwa n'ayimirira ne batabani be ne 
baganda be, Kadumyeri ne batabani be, batabani ba Yuda, wamu 
okulabirira abakozi mu nnyumba ya Katonda: batabani ba Kenadadi ne 
batabani baabwe ne baganda baabwe Abaleevi. 10 Awo abazimbi bwe 
bassaawo emisingi gya yeekaalu ya Mukama, ne bateeka bakabona nga 
bambadde ebyambalo byabwe nga balina amakondeere, n'Abaleevi 
batabani ba Asafu nga balina ebitaasa, okutendereza Mukama, nga 
Dawudi Ikabaka wa Isiraeri bwe yateekateeka. 11 Ne bayimbiragana nga 
batendereza nga beebaza Mukama nga boogera nti Kubanga mulungi, 
n'okusaasira kwe kubeerera emi rembe gyonna eri Isiraeri. Abantu bonna 
ne boogerera waggulu n'eddoboozi ddene bwe baatendereza Mukama, 
kubanga emisingi gy'ennyumba ya Mukama gissibbwawo. 12 Naye bangi 
ku bakabona n'Abaleevi n'emitwe gy'ennyumba za bakitaabwe, abakadde 
abaalaba ennyumba eyasooka, emisingi gy'ennyumba eno bwe 
gyassibwayo mu maaso gaabwe, ne bakaaba amaziga n'eddoboozi ddene; 
bangi ne boogerera waggulu n'essanyu: 13 abantu n'okuyinza ne batayinza 
kwawula ddoboozi lya kwogerera waggulu n'essanyu n'eddoboozi 
ery'okukaaba kw'abantu: kubanga abantu baayogerera waggulu 
n'eddoboozi ddene, oluyoogaano ne luwulirirwa wala. 


Abantu banafuya okuziimba yeekaalu 


4:1 Awo abalabe ba Yuda ne Benyamini bwe baawulira ng'abaana 
b'obusibe bazimbira yeekaalu Mukama Katonda wa Isiraeri; 2 ne balyoka 
basemberera Zerubbaberi, n'emitwe gy'ennyumba za bakitaabwe ne 
babagamba nti Ka tuzimbire wamu nammwe: kubanga tunoonya Katonda 
wammwe era nga nammwe; era tuwaayo ssaddaaka eri ye okuva ku 
mirembe gya Esaludaddon kabaka w'e Bwasuli eyatulinnyisa wano. 3 
Naye Zerubbaberi ne Yesuwa n'emitwe gy'ennyumba za bakitaabwe eza 
Isiraeri abalala ne babagamba nti Temulina kigambo naffe okuzimba 


ennyumba eri Katonda waffe; naye ffe fekka wamu tulizimba eri Mukama 
Katonda wa Isiraeri nga kabaka Kuulo Kabaka w'e Buperusi bwe 
yatulagira. 4 Awo abantu ab'omu nsi ne banafuya emikono gy'abantu ba 
Yuda ne babateganya mu kuzimba, 5 ne bagulirira ab'okusala amagezi 
okubaziyiza okutta okuteesa kwabwe emirembe gyonna egya Kuulo 
kabaka w'e Buperusi okutuusa Daliyo kabaka w'e Buperusi lwe yalya 
obwakabaka. 


Okuddaabiriza Yerusaalemi kugaanibwa 


6 Ne ku mirembe gya Akaswero nga kyajje alye obwakabaka ne 
bawandiika okuloopa abaali mu Yuda ne Yerusaalemi. 7 Ku mirembe gya 
Alutagizerugizi Bisulamu n'awandiika ne Misuledasi ne Tabeeri ne banne 
abalala eri Alutagizerugizi kabaka w'e Buperusi: era ebbaluwa 
yawandiikirwa mu nnukuta ez'e Kisuuli, ne mu lulimi Olusuuli. 8 Lekumu 
ow’essaza ne Simusaayi omuwandiisi ne bawandiika ebbaluwa eri 
Alutagizerugizi kabaka okuloopa Yetvsaalemi bwe bati: 9 awo Lekumu 
owessaza ne Simusaayi omuwandiisi ne bannaabwe abalala ne bawandiika; 
Abadinayi n'Abafalasasuki n'Abataluperi n'Abafalusi n'Abalukevi 
n'Abababulooni n'Abasusanuki n'Abadekayi n'Abaweramu, 10 n’amawanga 
gonna amalala Osunappali omukulu ow'ekitiibwa ge yasomosa n'ateeka 
mu kibuga ky'e Samaliya ne mu nsi endala eri emitala w'omugga, n'ebirala 
bwe bityo. 11 Ebbaluwa eno eggiddwa mu bbaluwa gye baaweereza 
Alutagizerugizi kabaka; Abaddu bo abasajja abali emitala w'omugga 
n'ebirala bwe bityo. 12 Kabaka ategeere nga Abayudaaya abaava gy'oli ne 
bambuka batuuse gye tuli e Yerusaalemi; bazimba ekibuga ekyo ekijeemu 
ekibi, era bamaze bbugwe, era bamaze okuddaabiriza emisingi. 13 Kabaka 
nno ategeere ekibuga ekyo bwe kirizimbibwa ne bbugwe bw'aliggwa 
okukola, nga tebaliwa musolo, ebisalibwa, newakubadde empooza, kale 
enkomerero bakabaka balifiirwa. 14 Kale kubanga tulya omunnyo 
ogw'omu lubiri, so tetuigwana kulaba kabaka ng'anyoomebwa, kyetwava 
tutuma ne tutegeeza kabaka; 15 banoonye mu kitabo eky'okujjukiza ekya 
bajjajjaabo: bw'otyo bw'olisanga mu lutabo eky'okujjuluza, n'otegeera 


ng'ekibuga ekyo kibuga kijeemu, era nga kyonoona bakabaka n'amasaza 
era nga baajeemyanga abantu mu ekyo mu biro eby'edda: ekibuga ekyo 
kyekyava kizikirizibwa. 16 Tutegeeza kabaka, ekibuga ekyo bwe 
kirizimbibwa ne bbugwe bw'aliggwa okukola, nga olw'ekyo toliba na 
kitundu emitala w'omugga. 17 Awo kabaka n'atumira Lekumu owessaza 
ne Simusaayi omuwandiisi ne bannaabwe abalala abaali mu Samaliya ne 
mu nsi endala eri emitala w'omugga n'addamu nti Emirembe n'ebirala bwe 
bityo. 18 Ebbaluwa gye mwatuweereza esomeddwa mu maaso gange ne 
ngitegeera. 19 Ne nteeka etteeka, ne banoonya, era balabye ng'ekibuga 
ekyo okuva mu biro eby'edda kyasaliranga bakabaka enkwe, n'obujeemu 
n'ekyejo byakolerwanga omwo. 20 Era waabangawo bakabaka ab'amaanyi 
abaakulira Yerusaalemi abaafuganga ensi yonna eri emitala w'omugga: era 
baaweebwanga omusolo, ebisalibwa, n'empooza. 21 Muteeke nno etteeka 
abasajja bano balekere awo, ekibuga ekyo kireme okuzimbibwa okutuusa 
Iwe nditeeka etteeka eddala. 22 Era mwekuume muleme okutenguwa mu 
kino: akabi kandikulidde Id bakabaka ne bafiirwa? 22 Era mwekuume 
muleme okutenguwa mu kino: akabi kandikulidde ki bakabaka ne 
bafiirwa? 23 Awo ebbaluwa eggiddwa mu bbaluwa ya kabaka 
Alutagizerugizi bwe yasomerwa mu maaso ga Lekumu ne Simusaayi 
omuwandiisi ne bannaabwe, ne balyoka banguwa ne bagenda e 
Yerusaalemi eri Abayudaaya, ne babalekesaayo n'amaanyi n'amawaggali. 
24 Awo omulimu ogw'omu nnyumba ya Katonda eri mu Yerusaalemi ne 
gulekebwayo; gwalekebwayo okutuusa omwaka ogw'okubiri ogw'okufuga 
kwa Daliyo kabaka We Buperusi. 


Okuddaabiriza yeekalu kutandika nate 


5:1 Awo bannabbi, Kaggayi nnabbi ne Zekkaliya mutabani wa Iddo, ne 
balagulira Abayudaaya abaali mu Yuda ne Yerusaalemi; mu linnya lya 
Katonda wa Isiraeri mwe baabalagulirira. 2 Awo Zerubbaberi mutabani wa 
Seyalutyeri nagolokoka ne Yesuwa mutabani wa Yozadaki, ne batanula 
okuzimba ennyumba ya Katonda eri mu Yerusaalemi: era wamu nabo 
waaliwo bannabbi ba Katonda nga babayamba. 3 Mu biro ebyo ne wajja 


gye bali Tattenayi owessaza ly'emitala w'omugga ne Sesalubozenayi ne 
bannaabwe ne babagamba bwe batyo nu Ani eyabawa etteeka okuzimba 
ennyumba eno n'okumala bbugwe ono? 4 Awo ne tubagamba bwe tutyo nti 
Abasajja abakola ennyumba eno amannya gaabwe b'ani? 5 Naye amaaso 
ga Katonda waabwe gaalij ku bakadde b'Abayudaaya, ne batabalekesaayo 
okutuusa ekigambo lwe kirituuka eri Daliyo eby'okuddamu ne bizzibwa 
mu bbaluwa olw'ekigambo ekyo. 6 Ebbaluwa eggiddwa mu bbaluwa 
Tattenayi owessaza ly'emitala w'omugga ne Sesalubozenayi ne banne, 
Abafalusaki, abaali emitala w'omugga, gye baaweereza Daliyo kabaka: 7 
ne bamuweereza ebbaluwa eyawandiikibwa eti nti Eri Daliyo kabaka 
mirembe myereere. 8 Kabaka ategeere nga twajja mu ssaza lya Yuda mu 
nnyumba ya Katonda omukulu ezimbibwa n'amayinja amanene, era emiti 
giteekebwa mu bisenge, n'omulimu guno gugenda nga gweyongera 
n'okunyiikira mu mikono gyabwe. 9 Awo ne tubuuza abakadde abo ne 
tubagamba bwe tutyo nti Ani eyabawa etteeka okuzimba ennyumba eno 
n'okumala bbugwe ono? 10 Era ne tubabuuza n'amannya gaabwe; 
okukutegeeza, tuwandiike amannya g'abasajja ababakulira. 11 Kale ne 
baddamu bwe batyo nti Tuli baddu ba Katonda w'eggulu n'ensi, era 
tuzimba ennyumba eyazimbibwa edda emyaka giri emingi kabaka wa 
Isiraeri omukulu gye Yazimba n'amala. 12 Naye oluvannyuma bajjajjaffe 
bwe baali basunguwazizza Katonda w'eggulu, n'abagabula mu mukono 
gwa Nebukadduneeza kabaka w'e Babulooni Omukaludaaya, eyazikiriza 
ennyumba eno n'atwala abaatu e Babulooni. 13 Naye mu mwaka 
ogw'olubereberye ogwa Kuulo kabaka We Babulooni, Kuulo kabaka 
n'ateeka etteeka okuzimba ennyumba eno eya Katonda. 14 Era n'ebintu 
eby'omu nnyumba ya Katonda ebya zaabu n'ebya ffeeza, Nebukadduneeza 
bye yaggya mu yeekaalu eyali mu Yerusaalemi n'abireeta mu yeekaalu ey'e 
Babulooni, ebyo Kuulo kabaka n'abiggya mu yeekaalu ey'e Babulooni, ne 
babiwa omuntu erinnya lye Sesubazzali gwe yali afudde owessaza; 15 
namugamba nti Twala ebintu bino, ogende obiteeke mu yeekaalu eri mu 
Yerusaalemi, ennyumba ya Katonda ezimbibwe mu kifo kyayo. 16 Awo 
Sesubazzali oyo n'ajja n'assaawo emisingi gy'ennyumba ya Katonda eri mu 
Yerusaalemi: kale okuva ku biro ebyo na buli kati nga bagizimba, era naye 


tennaba kuggwa. 17 Kale nno oba nga kabaka asiima banoonye mu 
ggwanika lya kabaka eriri eyo e Babulooni, oba nga bwe biri bwe bityo, 
ng'etteeka lyateekebwa erya Kuulo kabaka okuzimba ennyumba eno eya 
Katonda e Y erusaalemi, kabaka atutumire atutegeeze bw'anaasiima mu 
kigambo kino. 


Ekirangiriro kya Daliyo 


6:1 Awo Daliyo kabaka n'alyoka ateeka etteeka, ne banoonya nu nnyumba 
eterekerwamu ebitabo by'obugagga gye byaterekerwa mu Babulooni. 2 Ne 
balabira e Yakunesa mu lubiri oluli mu ssaza ery'Obumeedi omuzingo, 
ogwawaidiikibwamu bwe gutyo okuba kijjukizo nt 3 Mu mwaka 
ogw'olubereberye ogwa Kuulo kabaka, Kuulo kabaka n'ateeka etteeka; 
Iw'ennyumba ya Katonda eri e Yerusaalemi, ennyumba ezimbibwe, ekifo 
mwe baweerayo ssaddaaka, n'emisingi gyayo gissibwewo ginywezebwe; 
obugulumivu bwayo emikono nkaaga, n'obugazi bwayo emikono nkaaga; 4 
n'embu ssatu ez'amayinja amanene n'olubu olw'emiti emiggya: era ebintu 
bye balifiirwa biggibwe mu nnyumba ya kabaka: 5 era nate ebintu eby'omu 
nnyumba ya Katonda ebya zaabu n'ebya ffeeza Nebukadduneeza bye 
yaggya mu yeekaalu eri e Yerusaalemi, n'abireeta e Babulooni, bizzibweyo 
bireetebwe nate mu yeekaalu eri e Yerusaalemi, kinnakimu mu kifo 
kyakyo, era olibiteeka mu nnyumba ya Katonda. 6 Kale nno, Tattenayi 
owessaza ery'emitala w'omugga, Sesalubozenayi, ne bannammwe 
Abafalusaki abali emitala w'omugga, mwesambe wala: 7 muleke omulimu 
ogw'omu nnyumba eno eya Katonda; owessaza ow'omu Bayudaaya 
n'abakadde b'Abayudaaya bazimbe enayumba eno eya Katonda mu kifo 
kyayo. 8 Era nate nteeka etteeka kye muba mukola abakadde bano 
ab'Abayudaaya olw'okuzimba ennyumba ya Katonda eno: baggye ku bintu 
bya kabaka ku musolo ogw'emitala w'omugga bawe abasajja bano bye 
balifiirwa n'okunyiikira kwonna, baleme okuziyizibwa. 9 N'ebyo bye 
baneetaaganga, ente ento era n'endiga ennume n'abaana b'endiga okuba 
ebiweebwayo ebyokebwa eri Katonda w'eggulu, egnaano, omunnyo, 
omwenge, n'amafuta, ng'ekigambo bwe kinaabanga eky a bakabona abali e 


Yerusaalemi, baweebwenga buli lunaku obutayosa: 10 bawengayo 
ssaddaaka ez'evvumbe eddungi eri Katonda w'eggulu, era basabire 
obulamu bwa kabaka n'obwa batabani be. 11 Era nteese etteeka buli 
anaawaanyisanga ekigambo kino, omuti guggibwenga mu nnyumba ye, era 
asitulibwenga asibibwenga okwo; n'ennyumba ye efuuubwenga olubungo 
olw'ekyo: 12 era Katonda eyabeesaayo erinnya lye asuule bakabaka bonna 
n'amawanga abanaagololanga emikono gyabwe okuwaanyisa ekyo, 
okuzikiriza ennyumba eno eya Katonda eri e Yerusaalemi. Nze Daliyo 
nteese etteeka; likolebwe n'okunyiikira kwonna. 


Yeekaalu emalirizibwa okuzimba 


13 Awo Tattenayi owessaza ery'emitala w'omugga, Sesalubozenayi, ne 
bannaabwe, kubanga Daliyo antumye, ne bakola bwe batyo n'okunyiikira 
kwonna. 14 Awo abakadde b'Abayudaaya ne bazimba ne balaba omukisa 
olw'okulagula kwa Kaggayi nnabbi ne Zekkaliya mutabani wa Iddo. Ne 
bazimba ne bagimala ng'ekiragiro bwe kyali ekya Katonda wa Isiraeri, era 
n'ekiragiro kya Kuulo ne Daliyo ne Alutagizerugizi kabaka w'e Buperusi. 
15 Awo ennyumba eno n'emalirwa ku lunaku olw'okusatu olw'omwezi 
Adali, ogw'omu mwaka ogw'omukaaga ogw'okufuga kwa Daliyo kabaka. 
16 Awo abaana ba Isiraeri, bakabona n'Abaleevi, n'abaana b'obusibe 
abalala, ne bakwata n'essanyu embaga ey'okutukuza ennyumba eno eya 
Katonda. 17 Ne baweerayo mu kutukuza ennyumba eno eya Katonda ente 
kikumi, endiga ennume ebikumi bibiri, abaana b'endiga ebikumi ,bina; 
n'okuba ekiweebwayo olw'ekibi ekya Isiraeri yenna, embuzi ennume kkumi 
na bbiri ng'omuwendo bwe gwali ogw'ebika bya Isiraeri. 18 Ne bateeka 
bakabona nga bwe baagerekwa; n'Abaleevi mu mpalo zaabwe, 
olw'okuweereza Katonda ali e Yerusaalemi; nga bwe kyawandiikibwa mu 
kitabo kya Musa. 


Okuyitako ku kwatibwa 


19 Awo abaana b'obusibe ne bakwatira Okuyitako ku lunaku olw'ekkumi 
n'ennya olw'omwezi ogw'olubereberye. 20 Kubanga baikabona n'Abaleevi 


baali beerongoosezza wamu; bonna baali balongoofu: ne battira Okuyitako 
abaana bonna ab'obusibe ne baganda baabwe bakaboria nabo bennyini. 21 
Awo abaana ba Isiraeri abaali bakomyewo okuva mu busibe n'abo bonna 
abaali beeyawudde gye bali okuva mu bugwagwa bwa bannaggwanga 
ab'omu nsi okunoonya Mukama Katonda wa Isiraeri, 22 ne balya ne 
bakwatira embaga ey'emigaati egitazimbulukuswa n'essanyu ennaku kkumi 
na musanyu: kubanga Mukama yali abasanyusizza, era yali akyusizza 
omutima gwa kabaka w'e Bwasuli gye bali, okunyweza emikono gyabwe 
mu mulimu ogw'omu nnyumba ya Katonda, Katonda wa Isiraeri. 


Ezera atuuka 


7:1 Awo oluvannyuma lw'ebyo ku mirembe gya Alutagizerugizi kabaka 
We Buperusi Ezera mutabani wa Seraya mutabani wa. Azaliya mutabani 
wa Kirukiya 2 mutabani wa Sallumu mutabani wa Zadoki mutabani wa 
Akitubu 3 mutabani wa Amaliya mutabani wa Azaliya mutabani wa 
Merayoosi 4 mutabani wa Zerakiya mutabani wa Uzzi mutabani wa Bukki 
5 mutabani wa Abisuwa mutabani wa Finekaasi mutabani wa Ereyazaali 
mutabani wa Alooni kabona asinga obukulu: 6 Ezera oyo n'ayambuka 
ng'ava e Babulooni; era yali muwandiisi mwangu mu mateeka ga, Musa, 
Mukama Katonda wa Isiraeri ge yawa; kabaka n'amuwa byonna bye 
yasaba, olw'omukono gwa Mukama Katonda we ogwali ku ye. 7 Awo 
abamu ku baana ba Isiraeri ne bambuka ne ku bakabona n'Abaleevi 
n'abayimbi n'abaggazi ne Banesinimu ne bajja e Yerusaalemi mu mwaka 
ogw'omusanvu ogwa Alutagizerugizi kabaka. 8 N'ajja e Yerusaalemi mu 
mwezi ogw'okutaano ogw'omu mwaka ogw'omusanvu ogwa kabaka. 9 
Kubanga ku lunaku olw'olubereberye olw'omwezi ogw'olubereberye kwe 
yasookera okwambuka okuva e Babulooni, ne ku lunaku olw'olubereberye 
olw'omwezi ogw'okutaano kwe yatuukira e Yerusaalemi, olw'omukono 
omulungi ogwa Katonda we ogwali ku ye. 10 Kubanga Ezera yali 
akakasizza omutima gwe okunoonya amateeka ga Mukama 
n'okugakolanga n'okuyigirizanga mu Isiraeri amateeka n'emisango. 


Ebbaluwa ya Alutagizerugizi eri Ezera 


11 Era ebbaluwa eno yaggibwa mu bbaluwa kabaka Alutagizerugizi gye 
yawa Ezera kabona, omuwandiisi, omuwandiisi w'ebigambo eby'ebiragiro 
bya Mukama era ow'amateeka eri Isiraeri. 12 Alutagizerugizi kabaka wa 
bakabaka awandiikidde Ezera kabona, omuwandiisi w'amateeka ga 
Katonda w'eggulu eyatuukirira n'ebirala bwe bityo. 13 Nteeka etteeka 
bonna ab'oku bantu ba Isiraeri ne bakabona baabwe n'Abaleevi mu 
bwakabaka bwange abaagala ku bwabwe ddala okugenda e Yerusaalemi, 
bagende naawe. 14 Kubanga otumiddwa kabaka n'abateesa naye 
omusanvu okubuuza ebigambo bya Yuda ne Yerusaalemi, ng'amateeka 
bwe gali aga Katonda wo agali mu mukono gwo; 15 n'okutwala ffeeza ne 
zaabu kabaka n'abateesa naye gye bawaddeyo ku bwabwe eri Katonda wa 
Isiraeri, ekifo kye ky'abeeramu kiri mu Yerusaalemi, 16 ne ffeeza yonna 
ne zaabu gy'olij sanga mu ssaza lyonna ery'e Babulooni, wamu 
n'ekiweebwayo ku bwabwe eky'abantu n'ekya bakabona, nga bawaayo ku 
bwabwe olw'ennyumba ya Katonda waabwe eri mu Yerusaalemi; 17 
kyoliva onyiikira ennyo okugula ebintu bino ente, endiga ennume, abaana 
b'endiga, n'ebiweebwayo byako eby'obutta, n'ebiweebwayo byako 
ebyokunywa, era olibiweerayo ku kyoto eky'omu nnyumba ya Katonda 
wammwe eri mu Yerusaalemi. 18 Era kyonna kyonna kye mulisiima 
okukola effeeza erifikkawo ne zaabu ggwe ne baganda bo, ekyo 
mukikolanga nga Katonda wammwe bw'ayagala. 19 N'ebintu by'oweebwa 
olw'okuweereza okw'omu nnyumba ya Katonda wo obiwangayo mu 
maaso ga Katonda We Yerusaalemi. 20 Era byonna ennyumba ya Katonda 
wo by'eryetaaga okusukkirizaawo ebirikugwanira okuwaayo, obiwangayo 
ng'obiggya mu nnyumba y'eggwanika lya kabaka. 21 Nange, nze 
Alutagizerugizi kabaka, nteeka etteeka eri abawanika bonna abali emitala 
w'omugga, Ezera kabona omuwandiisi w'amateeka ga Katonda w'eggulu 
buli ky'alibasalira, kikolebwenga n'okunyiikira kwonna, 22 okutuusa 
talanta eza ffeeza kikumi, n'ebigero by'enngaano kikumi, n'ebita 
by'omwenge kikumi, n'ebita by'amafuta kikumi, n'omunnyo obutagwogera 
bwe guba gwenkana. 23 Buli ekinaalagirwanga Katonda w'eggulu 


kikolerwenga ddala olw'ennyumba ya Katonda w'eggulu; kubanga 
obusungu bwandibeereddewo ki eri obwakabaka, bwa kabaka ne batabani 
be? 24 Era tubannyonnyolai ebya bakabona n'Abaleevi, abayimbi, 
abaggazi, Abanesinimu, oba abaddu b'ennyumba eno eya Katonda, bonna 
bwe benkana, tekityinzikenga kubasalira musolo newakubadde ebisalirwa 
newakubadde empooza. 25 Naawe, Ezera, ng'amagezi ga Katonda wo 
bwe gali agali mu mukono gwo, londa abaami n'abalamuzi balamulenga 
abantu bonna abali emitala w'omugga, bonna abamanyi amateeka ga 
Katonda wo; n'oyo atagamanyi mumuyigirizenga. 26 Era buli 
atakkirizenga kukwata mateeka ga Katonda wo n'amateeka ga kabaka, 
omusango bagukomekerezenga ku ye n'okunyiikira kwonna, oba gwa 
kuttibwa, oba gwa kugobebwa, oba gwa kunyagibwako ebibye, oba gwa 
kusibibwa. 27 Mukama yeebazibwe Katonda wa bajjajjaffe, eyateeka 
ekigambo ekyenkanidde awo mu mutima gwa kabaka, okuyonja ennyumba 
ya Mukama eri mu Yerusaalemi; 28 era eyannyongerako okusaasirwa mu 
maaso ga kabaka, n'abateesa naye ne mu maaso g'abakulu bonna aba 
kabaka ab'amaanyi. Ne mpeebwa amaanyi olw'omukono gwa Mukama 
Katonda wange ogwali ku nze, ne nkunyaanya mu Isiraeri abakulu 
okwambuka nange. 


Abakulu abaddayo ne Ezera 


8:1 Era bano gye mitwe gy'ennyumba za bakitaabwe, era kuno kwe 
kuzaalibwa kw'abo abaayambuka nange okuva e Babulooni ku mirembe 
gya Alutagizerugizi kabaka. 2 Ku batabani ba Finekaasi, Gerusomu: ku 
batabani ba Isamali, Danyeri: ku batabani ba Dawudi, Kattusi. 3 Ku 
batabani ba Sekaniya; ku batabani ba Palosi, Zekkaliya; era wamu naye ne 
wabalibwa ng'okuzaalibwa kw'abasajja bwe kwali, kikumi mu ataano. 4 
Ku batabani ba Pakasumowaabu, Erwenayi mutabani wa Zerakiya; era 
wamu naye abasajja ebikumi bibiri. 5 Ku batabani ba Sekaniya, mutabani 
wa Yakazyeri; era wamu naye abasajja ebikumi bisatu. 6 Ne ku batabani 
ba Adini, Ebedi mutabani wa Yonasaani; era wamu naye abasajja amakumi 
ataauo. 7 Ne ku batabaai ba Sefatiya, Zebadiya mutabani wa tiiikayiri; era 


wamu naye abasajja kinaana. 8 Ne ku batabani ba Sefatiya, Zebadiya 
mutabani wa tiiikayiri; era wamu naye abasajja kinaana. 9 Ku batabani ba 
Yowaabu, Obadiya mutabani wa Yekyeri; era wamu naye abasajja 
ebikumi bibiri mu kkumi mu munaana. 10 Ne ku batabani ba Seromisi, 
mutabani wa Yosifiya; era wamu naye abasajja kikumi mu nkaaga. 11 Ne 
ku batabani ba Bebayi, Zekkaliya mutabani wa Bebayi; era wamu naye 
abasajja amakumi abiri mu munaana. 12 Ne ku batabani ba Azugadi, 
Yokanani mutabani wa Kakkatani; era wamu naye abasajja kikumi mu 
kkumi. 13 Ne ku batabani ba Adonikamu ab'oluvannyuma; era gano ge 
gammnya gaabwe, Erifereti, Yeweri, ne Semaaya, era wamu nabo abasajja 
nkaaga. 14 Ne ku batabani ba Biguvayi, Usayi ne Zabbudi; era wamu nabo 
abasajja nsanvu. 


Abaweereza b'obu yekaalu 


15 Ne mbakunyaanyiza ku mugga ogugenda e Yakava; ne tusiisira ne 
tumalayo ennaku ssatu: ne nneetegereza abantu ne bakabona, ne ssirabayo 
nomu ku batabani ba Leevi. 16 Awo ne nttunya Eryeza, Alyeri, Semaaya, 
ne Erunasani, ne Yalibu, ne Erunasani, ne Nasani, ne Zekkaliya, ne 
Mesullamu, abasajja abakulu: era ne Yoyalibu ne Erunasani, abayigiriza. 
17 Ne mbatuma okugenda eri Iddo, omukulu w'ekifo Kasifiya; ne 
mbabuulira bye baba bagamba Iddo ne baganda be Abanesinimu, mu kifo 
ekyo Kasifiya, baleete gye tuli abaweereza ab'omu nnyumba ya Katonda 
waffe. 18 Awo olw'omukono omulungi ogwa Katonda waffe ogwali ku 
ffe ne batuleetera omusajja ow'amagezi, ow'oku batabani ba Makuli, 
mutabani wa Leevi, mutabani wa Isiraeri; ne Serebiya ne batabani be ne 
baganda be, kkumi na munaana; 19 ne Kasabiya, era wamu naye Yesaya 
ow'oku batabani ba Merali, baganda be ne batabani baabwe, amakumi 
abiri; 20 ne ku Banesinimu, Dawudi n'abakulu be baawaayo 
olw'okuweereza Abaleevi, Abanesinimu ebikumi bibiri mu abiri: bonna ne 
baatulwa amannya gaabwe. 


Okusiiba n'okusaba olw'okwegayirira 


21 Awo ne mangirira okusiiba eyo, ku mugga; Akava, twetoowaze mu 
maaso ga Katanda waffe, okunoonya gy'ali ekkubo eggolokofu, eryaffe, 
era ery'abaana baffe abato, era ery'ebintu byaffe byonna. 22 Kubanga 
ensonyi zankwata okusaba kabaka ekitongole ky'abaserikale n'abeebagala 
embalaasi okutuyamba eri abalabe mu kkubo: kubanga twali twogedde ne 
kabaka nti Omukono gwa Katonda waffe guba ku abo bonna 
abamunoonya olw'obulungi; naye obuyinza bwe n'obusungu bwe buli eri 
abo bonna abamuleka. 23 Awo ne tusiiba ne tusaba Katonda ekigambo 
kino: ne tumwegayirira. 


Ebirabo bya yeekaalu 


24 Awo ne njawula kkumi na babiri ku bakulu ba bakabona, Serebiya, 
Kasabiya, n'ekkumi ku baganda baabwe wamu nabo, 25 ne mbagerera 
effeeza n'ezzaabu n'ebintu, kye kiweebwayo olu ennyumba ya Katonda 
waffe, kabaka n'abateesa naye n'abakungu be ne Isiraeri yenna abaali eyo 
bye baawaayo: 26 nze ne ngerera ddala mu mukono gwabwe talanta eza 
ffeeza lukaaga mu ataano, n'ebintu ebya ffeeza talanta kikumi; zaabu 
talanta kikumi; 27 n'ebibya ebya zaabu amakumi abiri, ebya daliki lukumi; 
n'ebintu bibiri eby'ebikomo ebirungi ebizigule, eby'omuwendo nga zaabu. 
28 Ne mbagamba nti Muli batukuvu eri Mukama, n'ebintu bitukuvu; ne 
ffeeza ne zaabu kye kiweebwayo ku bwammwe eri Mukama wa 
bajjajjammwe. 29 Mutuntile mubikuume okutuusa Iwe mulibipima mu 
maaso g'abakulu ba bakabona n'Abaleevi n'abakulu b'ennyumba za 
bakitaabwe eza Isiraeri mu Yerusaalemi mu bisenge eby'omu nnyumba ya 
Mukama. 30 Awo bakabona n'Abaleevi ne batoola ffeeza ne zaabu n'ebintu 
ng'obuzito bwabyo bwe bwali okubireeta e Yerusaalemi mu nnyumba ya 
Katonda waffe. 


Okudda mu Yerusaalemi 


31 Awo ne tuvaayo ku mugga Akava ku lunaku olw'ekkumi n'ebbiri 
olw'oniezi ogw'olubereberye okugenda e Yerusaalemi: n'omukono gwa 
Katonda waffe gwali ku ffe, natuwonya mu mukono gw'omulabe 


n'omuteezi mu kkubo. 32 Ne tujja e Yerusaalemi ne tumalayo ennaku 
ssatu. 33 Awo ku lunaku olw'okuna ne bapimira ffeeza ne zaabu n'ebintu 
mu nnyumba ya Katonda waffe okubikwasa mu mukono gwa Meremoosi 
mutabani wa Uliya kabona; era wamu naye waaliwo Ereyazaali mutabani 
wa Finekaasi; era wamu nabo waaliwo Yozabadi mutabani wa Yeswa, ne 
Nowadiya mutabani wa Binnuyi, Abaleevi; 34 byonna ng'omuwendo 
gwabyo era ng'obuzito bwabyo bwe byali; obuzito bwoiuia ne 
buwandiikibwa mu biro ebvo. 35 Abaana b'obusibe abaakomawo ewaabwe 
gye baagoberwa ne bawaayo ebiweebwayo ebyokebwa eri Katonda wa 
Isiraeri, ente kkumi na bbiri olwa Isiraeri yenna, endiga ennume kyenda mu 
mukaaga, abaana b'endiga nsanvu mu musanvu, embuzi ennume kkumi na 
bbiri okuba ekiweebwayo olw'ekibi: ezo zonna ne ziba ekiweebwayo 
ekyokebwa eri Mukama. 36 Ne bawa abaamasaza ebiragiro bya kabaka 
n'abo abafuga emitala w'omugga: ne bayamba abantu n'ennyumba ya 
Katonda. 


Okufumbiriganwa n'abamawanga 


9:1 Awo ebigambo ebyo bwe byakolebwa, abakulu ne bansemberera nga 
boogera nti Abantu ba Isiraeri ne bakabona n'Abaleevi tebeeyaiwudde na 
mawanga ag'omu nsi nga bakola okugoberera emizizo gyabwe, 
egy'Abakanani n'Abakiiti n'Abaperizi n'Abayebusi n'Abamoni 
n'Abamowaabu n'Abamisiri n'Abamoli. 2 Kubanga beewasirizza ku bawala 
baabwe, ne batabani baabwe babawasirizzaako; bwe kityo ezzadde 
ettukuvu ne lyetabula n'amawanga ag'omu nsi: weewaawo, omukono 
gw'abakulu n'abafuga gwe gusinze okwonoona bwe gutyo. 3 Awo bwe 
nnawulira ekigambo ekyo, ne njuza ekyambalo kyange n'omunagiro 
gwange, ne nkuunyuula enviiri ez'oku mutwe gwange n'ez'omu kirevu 
kyange, ne ntuula nga nsamaaliridde. 4 Awo ne wakuņnņaanira gye ndi 
bonna abaakankanira ebigambo bya Katonda wa Isiraeri olw'okusobya ku 
abo ab'obusibe; ne ntuula nga nsamaaliridde ne ntuusa ekitone 
eky'akawungeezi. 5 Awo ekitone eky'akawungeezi bwe kyaweebwayo ne 
ngolokoka ne nva mu kutoowazibwa kwange, ekyambalo kyange 


n'omunagiro gwange nga biyulise; ne nfukamira ku maviivi gange ne 
nnyanjuluza engalo zange eri Mukama Katonda wange; 6 ne njogera nti Ai 
Katonda wange, nkwatiddwa ensonyi, amaaso gange ne gamyuka 
okuyimusa amaaso gange gy'oli, Katonda wange: kubanga obutali 
butuukirivu bwaffe bweyongedde okukira omutwe gwaffe, n'omusango 
gwaffe gukuze gutuuse mu ggulu. 7 Okuva ku maku za bajjajjaffe nga 
tuzza musango munene nnyo ne leero; era olw'obutali butuukirivu bwaffe 
kyetwava tugabulwa, ffe, bakabaka baffe ne bakabona baffe, mu mukono 
gwa bakabaka b'ensi, eri ekitala, eri obusibe n'eri okunyagibwa n'amaaso 
gaffe okukwatibwa ensonyi nga leero. 8 Ne kaakano akaseera katono 
ekisa kiragiddwa ekiva eri Mukama Katonda waffe, okutulekera ekitundu 
eky'okuwona n'okutuwa enninga mu kifo kye ekitukuvu, Katonda waffe 
ayakire amaaso gaffe n'okutuwa okuweeraweerako akatono mu busibe 
bwaffe. 9 Kubanga tuli basibe; naye Katonda waffe tatwabulidde mu 
buddu bwaffe, naye atwongeddeko okusaasirwa mu maaso ga bakabaka 
b'e Buperusi, okutuwa okuweeraweera, okusimba ennyumba ya Katonda 
waffe n'okuddaabiriza ebyayo ebyagwa n'okutuwa bbugwe mu Yuda ne 
mu Ycrusaalemi. 10 Kale nno, ai Katonda waffe, tunaayogera ki 
oluvannyuma lwa bino? kubanga twaleka ebiragiro byo, 11 bye walagirira 
mu baddu bo bannabbi ng'oyogera nti Ensi gye muyingira okugirya nsi 
eteri nnongoofu olw'obutali bulongoofu bw'amawanga ag'omu nsi, 
olw'emizizo gyabwe, abaagijjuzizza obugwagwa bwabwe eruuyi n'eruuyi. 
12 Kale nno temuwanga bawala bammwe batabani baabwe, so 
temutwaliranga batabani bammwe bawala baabwe, so temunoonyanga 
mirembe gyabwe newakubadde omukisa gwabwe emirembe gyonna: 
mulyoke mube maanyi mulye obulungi bw'ensi, mugirekere abaana 
bammwe okuba obusika emirembe gyonna. 13 Era ebyo byonna nga 
bimaze okututuukako olw'ebikolwa byaffe ebibi n'olw'okuzza omusango 
omunene, kubanga ggwe, Katonda waffe, watubonerezaako katono so si 
ng'obutali butuukirivu bwaffe bwe bwasaanira, n'otuwa ekitundu 
ekyenkana awo, 14 tulisobya nate amateeka go ne tuba bakoddomi 
b'amawanga agakola eby'emizizo? tewanditusunguwalidde okutuusa lwe 
wandituzikirizza, obutabaawo kitundu ekifisseewo newakubadde 


ow'okuwona? 15 Ai Mukama Katonda wa Isiraeri, ggwe mutuukirivu; 
kubanga ffe tusjgadde ekitundu ekifisseewo ekiwonye nga bwe kiri leero: 
laba, tuli mu maaso go nga tuzzizza omusango; kubanga tewali ayinza 
Okuyimirira mu maaso go olw'ekyo. 


Okwenenya olw'okuwasa okutali kutuufu 


10:1 Awo Ezera bwe yali ng'asaba ng'ayatula ng'akaaba amaziga 
ng'avuunamira mu maaso g'ennyumba ya Katonda, ne wakunyaanira gy'ali 
okuva mu Isiraeri ekibiina ekinene ennyo eky'abasajja n'abakazi n'abaana 
abato: kubanga abantu baakaaba nnyo nnyini amaziga. 2 Awo Sekaniya 
mutabani wa Yekyeri omu ku batabani ba Eramu, n'addamu n'agamba 
Ezera nti Twonoonye Katonda waffe, ne tuwasa abakazi bannaggwanga 
ab'oku mawanga ag'omu nsi: naye kaakano essuubi weeriri eri Isiraeri 
olw'ekyo. 3 Kale nno tulagaane endagaano ne Katonda waffe okugoba 
abakazi bonna n'abo be baazaala, ng'okuteesa bwe kuli okwa mukama 
wange n'abo abakankanira ekiragiro kya Katonda waffe; era kikolebwe 
ng'amateeka bwe gali. 4 Golokoka; kubanga ekigambo kikyo, naffe tuli 
naawe: guma omwoyo okikole. 5 Awo Ezera n'alyoka agolokoka, 
n'alayiza abakulu ba bakabona, iAbaleevi ne Isiraeri yenna, nga 
banaakolanga ng'ekigambo kino bwe kiri. Awo ne balayira. 6 Awo Ezera 
n'alyoka agolokoka okuva mu maaso g'ennyumba ya Katonda, n'ayingira 
mu kisenge kya Yekokanani mutabani wa Eriyasibu: awo bwe yatuukayo, 
n'atalya mmere so teyanywa mazzi: kubanga yanakuwala olw'okusobya ku 
abo ab'obusibe. 7 Ne balangira okubunyal Yuda ne Yerusaalemi abaana 
bonna ab'obusibe bakuņņnaanire e Yerusaalemi; 8 era buli atalijja mu 
bbanga ery'ennaku ssatu, ng'okuteesa kw'abakulu n'abakadde bwe kwali, 
afiirwe ebintu bye byonna, naye yennyini ayawulibwe mu kibiina 
eky'obusibe. 9 Awo abasajja bonna aba Yuda ne Benyamini ne 
bakunyaanira e Yerusaalemi mu bbanga ery'ennaku essatu; gwali mwezi 
gwa mwenda, ku lunaku olw'amakumi abiri olw'omwezi: abantu bonna ne 
batuula mu kifo ekigazi mu maaso g'ennyumba ya Katonda, nga bakankana 
olw'ekigambo ekyo n'olw'enkuba ennyingi. 10 Awo Ezera kabona 


n'ayimirira n'abagamba nti Mwasobya ne muwasa abakazi bannaggwanga 
okwongera ku Isiraeri omusango. 11 Kale nno mwatule eri Mukama 
Katonda wa bajjajjammwe mukole ebyo by'asiima: mweyawule 
n'amawanga ag'omu nsi n'abakazi bannaggwanga. 12 Awo ekibiina kyonna 
ne baddamu ne boogera n'eddoboozi ddene nti Nga bw'oyogedde 
ebigambo byaffe, bwe kityo bwe kitugwanidde okukola. 13 Naye abantu 
tuli bangi, era, bye biro eby'enkuba ennyingi, so tetuyinza kuyimirira 
bweru, so guno mulimu gwa lunaku lumu oba bbiri: kubanga twasobya 
nnyo mu kigambo ekyo. 14 Kale abakulu baffe balonderwe ekibiina 
kyonna, n'abo bonna abali mu bibuga byaffe abaawasizza abakazi 
bannaggwanga bajjire mu biseera ebiteekebwawo, era wamu nabo 
abakadde ba buli kibuga, n'abalamuzi baakyo, okutuusa Katonda waffe 
lw'alikyusa ekiruyi kye ekikambwe ne kituvaako, okutuusa ekigambo kino 
lwe kinaamalibwa. 15 Yonasaani mutabani wa Asakeri ne Yazeya 
mutabani wa Tikuva bokka ne bayimirira okugaana ekigambo kino: 
Mesullamu ne Sabbesayi Omuleevi ne babayamba. 16 Awo abaana 
b'obusibe ne bakola bwe batyo. Awo Ezera kabona n'abamu ku mitwe 
gy'ennyumbaza bakitaabwe ng'ennyumba za bakitaabwe bwe zaali, era 
bonna ng'amannya gaabwe bwe' gaali, ne bayawulibwa; ne batuula ku 
lunaku olw'olubereberye olw'omwezi ogw'ekkumi okukebera ekigambo 
ekyo. 17 Ne bamala ebigambo by'abasajja bonna abaali bawasizza abakazi 
bannaggwanga nga tewannayitawo lunaku olw'olubereberye olw'omwezi 
ogw'olubereberye. 


Abakazi bannaggwanga bagobebwa 


18 Ne mu batabani ba bakabona ne mulabika abaali bawasizza abakazi 
bannaggwanga: ku batabani ba Yesuwa, mutabani wa Yozadaki ne 
baganda be, Maaseya ne Eryeza ne Yalibu ne Gedaliya. 19 Ne bawaayo 
emikono gyabwe nga banaagoba bakazi baabwe; era kubanga omusango 
gubasinze ne bawaayo endiga ennume ey'omu kisibo olw'omusango 
gwabwe. 20 Ne ku batabani ba Immeri; Kanani ne Zebadiya. 21 Ne ku 
batabani ba Kalimu; Maaseya, ne Eriya, ne Semaaya, ne Yekyeri, ne 


Uzziya. 22 Ne ku batabani ba Pasukuli; Eriwenayi, Maaseya, Isimaeri, 
Nesaneri, Yozabadi, ne Erasa. 23 Ne ku Baleevi; Yozabadi, ne Simeeyi, 
ne Keraya (oyo ye Kerita), Pesakiya, Yuda, ne Eryeza. 24 Ne ku bayimbi; 
Eriyasibu: ne ku baggazi; Sallumu, ne Teremu ne Uli. 25 Ne ku Isiraeri: ku 
batabani ba Palosi; Lamiya, ne Izziya, ne Malukiya ne Miyamini, ne 
Ereyazaali, ne Malukiya, ne Benaya. 26 Ne ku batabani ba Eramu; 
Mattaniya, Zekkaliya, ne Yekyeri, ne Abudi, ne Yeremoosi, ne Eriya. 27 
Ne ku batabani ba Zattu; Eriwenayi, Ertyabu, Mattaniya, ne Yeremoosi, ne 
Zabadi ne Aziza. 28 Ne ku batabani ba Bebayi; Yekokanani, Kananiya, 
Zabbayi, Asulaayi. 29 Ne ku batabani ba Bani; Mesullamu, Malluki, ne 
Adaya, Yasubu, ne Seyaali, Yeremoosi. 30 Ne ku batabani ba 
Pakasumowaabu; Aduna, ne Kerali, Benaya, Maaseya, Mattaniya, 
Bezaleeri, ne Binnuyi, ne Manase. 31 Ne ku batabani ba Kalimu; Eryeza, 
Isusiya, Malukiya, Semaaya, Simyoni; 32 Benyamini, Malluki, Semaliya. 
33 Ku batabani ba Kasumu; Mattenayi, Mattata, Zabadi, Erifereti, 
Yeremayi, Manase, Simeeyi. 34 Ku batabani ba Baani; Maadayi, 
Amulaamu, ne Uweri; 35 Benaya; Bedeya, Keruki; 36 Vaniya, 
Meremoosi, Eriyasibu; 37 Mattaniya, Mattenayi, ne Yaasu; 38 ne Baani, 
ne Binnuyi, Simeeyi; 39 ne Seremiya, ne Nasani, ne Adaya; 40 
Makunadebayi, Sasayi, Salaayi; 41 Azaleri, ne Seremiya, Semaliya; 42 
Sallumu, Amaliya, Yusufu. 43 Ku batabani ba Nebo; Yeyeri, Mattisiya, 
Zabadi, Zebina, Iddo, ne Yoweeri, Benaya. 44 Abo bonna baali bawasizza 
abakazi bannaggwanga: era abamu ku bo baali balina abakazi be baali 
bazademu abaana. 


Nekkemiya 


1:1 Ebigambo bya Nekkemiya mutabani wa Kakaliya. Awo olwatuuka mu 
mwezi Kisulevu mu mwaka ogw'amakumi abiri, bwe nnali nga ndi mu 
Susani olubiri, 2 Kanani omu ku baganda bange n'ajja, ye n'abasajja abamu 
abaava mu Yuda; ne mbabuuza ebigambo by'Abayudaaya abaawona, 
abaali basigadde mu busibe, n'ebigambo by'e Yerusaalemi. 3 Ne bayyamba 
nti Ekitundu ekifisseewo abasigadde mu busibe eyo mu ssaza balabye 


ennaku nnyingi n'okuvumibwa: era bbugwe wa Yerusaalemi 
amenyesemenyese, n'emiryango gyakyo gyokeddwa omuliro. 4 Awo 
olwatuuka bwe nnawulira ebigambo ebyo ne ntuula ne nkaaba amaziga, ne 
nnakuwalira ennaku ezimu; ne nsiiba ne nsaba mu maaso ga Katonda 
w'eggulu, 5 ne njogera nti Nkwegayiridde, ai Mukama Katonda w'eggulu, 
Katonda omukulu ow'entiisa, akwata endagaano n'okusaasira eri abo 
abamwagala ne bakwata ebiragiro bye: 6 okutu kwo kuwulire nno, 
n'amaaso go gazibuke, owulire okusaba kw'omuddu wo kwe nsaba mu 
maaso go mu biro bino emisana n'ekiro, olw'abaana ba Isiraeri abaddu bo, 
nga njatula ebibi eby'abaana ba Isiraeri bye twakwonoona: weewaawo, nze 
n'ennyumba ya kitange twayonoona. 7 Twakola eby'obukyamu ennyo 
gy'oli, so tetwakwata biragiro newakubadde amateeka newakubadde 
emisango bye walagira omuddu wo Musa. 8 Nkwegayiridde, jjukira 
ekigambo kye walagira omuddu wo Musa ng'oyogera nti Bwe 
munaasobyanga, naabasaasaanyizanga ddala mu mawanga: 9 naye bwe 
munaakomangawo gye ndi ne mukwatanga ebiragiro byange ne 
mubikolanga, aewakubadde ng'abammwe abaagobebwa nga banaabanga 
ku nkomerero y'eggulu, naye naabakunyaanyanga okubaggyayo, ne 
mbaleetanga mu kifo kye nneeroboza okutuuza omwo erinnya lyange. 10 
Kale bano be baddu bo era be banne bo be wanunula n'obuyinza bwo 
obungi n'omukono gwo ogw'a maanyi. 11 Ai Mukama, nkwegayiidde 
okutu kwo kuwulire nno kusaba kw’omuddu wo n'okw'abaddu bo 
abasanyukira okutya erinnya lyo: owe omuddu wo omukisa leero, omuwe 
okusaasirwa mu maaso g'omusajja ono. (Era nali ndi musenero wa 
kabaka.) 


2:1 Awo olwatuuka mu mwezi Nisani mu mwaka ogw'amakumi abiri 
ogwa Alutagizerugizi kabaka, omwenge bwe gwali guli mu maaso ge, ne 
nsitula omwenge ne nguwa kabaka. Era obw'edda bwonna nga 
sinakuwaliranga mu maaso ge. 2 Kabaka nangamba nti Kiki 
ekinakuwazizza amaaso go, okulwala nga tolwadde? kino si kigambo 
kilala wabula obuyinike obw'omu mutima. Awo ne ndyoka ntya nnyo. 3 Ne 
ngamba kabaka nti Kakaba abe omulamu emirembe gyonna: kiki 


ekyandirobedde amaaso gange obutanakuwala, ekibuga, ekifo 
aky'amalaalo ga bajjajjange, nga kizise n'emiryango gyakyo nga 
gyokeddwa omuliro? 4 Awo kabaka n'anijamba nti Weegayirira ki? Awo 
ne nsaba Katonda w'eggulu. 5 Ne nyamba kabaka nti Kabaka 
bw'anaasiima, era oba ng'omuddu wo alabye ekisa mu maaso go, ontume e 
Yuda eri ekibuga eky'amalaalo ga bajjajjange nkizimbe. 6 Kabaka 
nangamba, (kaddulubaale naye ng'atudde naye,) nti Olugendo lwo luliba 
lwa nnaku mmeka? era olidda ddi? Awo kabaka n'asiima okuntuma; ne 
mmulaga ekiseera. 7 Era nate ne nyamba kabaka nti Kabaka bw'anaasiima, 
mpeebwe ebbaluwa eri abaamasaza abali emitala w'omugga, bampiseemu 
ntuuke mu Yuda; 8 n'ebbaluwa eri Asafu omukuumi w'ekibira kya kabaka, 
ampe emiti okubajja embaawo ez'enzigi z'ekigo eky'ennyumba era eza 
bbugwe w'ekibuga n'ez'ennyumba gye ndiyingira. Kabaka nampa 
olw'omukono omulungi ogwa Katonda wange ogwali ku nze. 9 Awo ne 
njija eri abaamasaza abaali emitala w'omugga ne mbawa ebbaluwa za 
kabaka. Era kabaka yali atumye nange abaami b'eggye n'abeebagala 
embalaasi. 10 Awo Sanubalaati Omukoloni ne Tobiya omuddu Omwamoni 
bwe baakiwulira, ne kibanakuwaza nnyo kubanga omusajja azze 
okugezaako okuyamba abaana ba Isiraeri. 11 Awo ne njija e Yerusaalemi 
ne mmalayo ennaku ssatu. 12 Ne ngolokoka kiro, nze n'abasajja si bangi 
wamu nange; so saabuulirako muntu Katonda wange kye yateeka mu 
mutima gwange okukolera Yerusaalemi: so nga tewaali nsolo nange 
wabula ensolo gye nneebagala. 13 Ne nvaamu kiro mu luggi olw'omu 
kiwonvu, nga nkwata ekkubo ery'oluzzi olw'ogusota n'omulyango 
ogw'obusa, ne nneetegereza bbugwe wa Y erusaalemi 
eyamenyekamenyeka, n'emiryango gyakyo gyali gyokeddwa omuliro. 14 
Awo ne nneeyongerayo eri omulyango ogw'oluzzi n'ekidiba kya kabaka: 
naye nga tewali kkubo ensolo gye nneebagadde ly'eneeyitamu. 15 Awo ne 
nnyambuka kiro awali akagga, ne nneetegereza bbugwe; ne nkyuka ne 
nnyingira mu mulyango ogw'omu kiwonvu, ne nkomawo bwe ntyo. 16 
Abakulu ne batamanya gye nnagenda newakubadde kye nnakola; era nnali 
sinnababuulira Abayudaaya newakubadde bakabona newakubadde 
abakungu newakubadde abafuga newakubadde abalala abaakola omulimu. 


17 Awo ne mbagamba nti Mulaba bwe tuli obubi, Yerusaalemi bwe kizise, 
n'enzigi zaalryo zookeddwa omuliro: mujje tuzimbe bbugwe wa 
Yerusaalemi, tuleme okuba nate ekivume. 18 Ne mbabuulira omukono 
gwa Katonda wange bwe gwali omulungi ku nze; era n'ebigambo bya 
kabaka bye yambuulira. Ne boogera nti Tugo lokoke tuzimbe. Awo ne 
banyweza emikono gyabwe olw'omulimu ogwo omulungi 19 Naye 
Sanubalaati Omukoloni ne Tobiya omuddu Omwamoni ne Gesemu 
Omuwalabu bwe baakiwulira ne batusekerera nnyo, ne batunyooma ne 
boogera nti Kigambo ki kino kye mukola? mwagala okujeemera kabaka? 
20 Awo ne mbaddamu ne mbagamba nti Katonda w'eggulu ye alituwa 
omukisa; ffe abaddu be kyetuliva tugolokoka ne tuzimba naye mmwe 
temulina mugabo newakubadde ebyammwe newakubadde ekijjukizo mu 
Yerusaalemi. 


3:1 Awo Eriyasibu kabona asinga obukulu n'agolokoka wamu ne baganda 
be bakabona, ne bazimba omulyango ogw'endiga; ne bagutukuza, ne 
basimba enzigi zaagwo; okutuuka ku kigo kya Kammeya kwe baakoma 
okugutukuza, okutuuka ku kigo kya Kananeri. 2 Era abasajja ab'e Yeriko 
be baamuddirira okuzimba. Era Zakkuli mutabani wa Imuli ye yabaddirira 
okuzimba. 3 N'omulyango ogw'ebyennyanja batabani ba Kassenaa be 
baaguzimba; baateekawo emiti gyagwo, ne basimba enzigi zaagwo, 
ebisiba byagwo n'ebyuma byagwo. 4 Era Meremoosi mutabani wa Uliya 
mutabani wa Kakkozi ye yabaddirira okuddaabiriza. Era Mesullamu 
mutabani wa Berekiya mutabani wa Mesezaberi ye yabaddirira 
okuddaabiriza. Era Zadoki mutabani wa Baana ye yabaddirira 
okuddaabiriza. 5 Era Abatekowa be baabaddirira okuddaabiriza; naye 
abakungu baabwe tebassaawo nsingo ku mulimu gwa mukama waabwe. 6 
N'omulyango ogw'edda Yoyada mutabani wa Paseya ne Mesullamu 
mutabani wa Besodeya be baaguddaabiriza; baateekawo emiti gyagwo, ne 
basimba enzigi zaagwo n'ebisiba byagwo n'ebyuma byagwo. 7 Era 
Meratiya Omugibyoni ne Yadoni Omumeronoosi, abasajja ab'e Gibyoni, 
n'ab'e Mizupa, eky'omu ssaza ly'omukulu w'emitala w'omugga, be 
baabaddirira okuddaabiriza. 8 Wuziyeeri mutabani wa Kalukaya, abaweesi 


ba zaabu, be baamuddirira okuddaabiriza. Era Kananiya omu ku bafiunba 
kalifuwa ye yamuddirira okuddaabiriza, ne banyweza Yerusaalemi, 
okutuuka ku bbugwe omugazi. 9 Era Lefaya mutabani wa Kuuli omukului 
w'ekitundu ky'essaza lya Yerusaa lemi ye yabaddirira okuddaabiriza. 10 
Era Yedaya mutabani wa Kalumafu ye yabaddirira okuddaabiriza 
okwolekera ennyumba ye ye. Era Kattusi mutabani wa Kasabuneya ye 
yamuddirira okuddaabiriza. 11 Malukiya mutabani wa Kalimu ne Kassubu 
mutabani wa Pakasumowaabu ne baddaabiriza ekituli ekirala n'ekigo 
eky'ebikoomi. 12 Era Sallumu mutabani wa Kallokesi omukulu w'ekitundu 
ky'essaza lya Yerusaalemi, ye ne bawala be, ye yamuddirira 
okuddaabiriza. 13 Omulyango ogw'omu kiwonvu Kanuni n'abaali mu 
Zanowa be baaguddaabiriza; ne baguzimba ne basimba enzigi zaagwo, 
ebisiba byagwo n'ebyuma byagwo, n'ekituli eky'oku bbugwe eky'emikono 
olukumi okutuuka ku mulyango ogw'obusa. 14 N'omulyango ogw'obusa 
Malukiya mutabani wa Lekabu omukulu w'essaza ly'e Besukakkeremu ye 
yaguddaabiriza; oyo ye yaguzimba n'asimba enzigi zaagwo, ebisiba 
byagwo n'ebyuma byagwo. 15 N'omulyango ogw'oluzzi Salluni mutabani 
wa Kolukoze omukulu w'essaza ly'e Mizupa ye yaguddaabiriza; oyo ye 
yaguzimba n'agubikkako n'asimba enzigi zaagwo, ebisiba byagwo 
n'ebyuma byagwo, ne bbugwe ow'oku kidiba kya Sera ekiriraanye olusuku 
lwa kabaka okutuuka ku madaala agaserengeta okuva mu kibuga kya 
Dawudi. 16 Nekkemiya mutabani va Azubuki omukulu w'ekitundu 
(y'essaza ly'e Besuzuli ye yamuddirira okuddaabiriza okutuuka ku kifo 
elryolekera amalaalo ga Dawudi nokutuuka ku kidiba ekyasimibwa 
Z'okutuuka ku nnyumba y'abasajja ab'amaanyi. 17 Abaleevi, Lekumu 
nutabani wa Baani, be baamuddiira okuddaabiriza. Kasabiya omuzulu 
w'ekitundu ky'essaza ly'e Keyira ye yamuddirira okuddaabiriza olw'essaza 
lye. 18 Baganda baabwe, Bawayi mutabani wa Kenadadi omukulu 
w'ekitundu ky'essaza ly'e Keyira, be baamuddirira okuddaabiriza. 19 Ne 
Ezeri mutabani wa Yesuwa omukulu w'e Mizupa ye yamuddirira 
okuddaabiriza ekituli ekirala ekyolekera awalinnyirwa mu ggwanika 
ery'ebyokulwanyisa (bbugwe) w'awetera. 20 Baluki mutabani wa Zabbayi 
ye yamuddirira okuddaabiriza ekituli ekirala ng'aayiikira nnyo, okuva 


bbugwe w'awetera okutuuka ku luggi |w'ennyumba ya Eriyasibu kabona 
asinga obukulu. 21 Meremoosi mutabani wa Uliya mutabani wa Kakkozi 
ye yamuddirira okuddaabiriza ekituli ekirala okuva ku luggi Iw'ennyumba 
ya Eriyasibu okutuuka ku nkomerero y'ennyumba ya Eriyasibu. 22 Ne 
bakabona abasajja ab'omu lusenyi be baamuddirira okuddaabiriza. 23 
Benyamini ne Kassubu be baabaddirira okuddaabiriza okwolekera 
ennyumba yaabwe. Azaliya mutabani wa Maaseya mutabani wa Ananiya 
ye yabaddirira okuddaabiriza ku mabbali g'ennyumba ye ye. 24 Binnuyi 
mutabani wa Kenadadi ye yamuddirira okuddaabiriza ekituli ekirala okuva 
ku nnyumba ya Azaliya okutuuka bbugwe w'awetera ne ku nsonda. 25 
Palali mutabani wa Uzayi ye yaddaabiriza okwolekera bbugwe w'awetera 
n'ekigo ekyazimbibwa ku nnyumba ey'engulu eya kabaka eriraanye 
oluggya olw'abambowa. Pedaya mutabani wa Palosi ye yamuddirira 
okuddaabiriza. 26 (Era Abanesinimu baabanga mu Oferi okutuuka ku kifo 
ekyolekera omulyango ogw'amazzi ebuvanjuba n'ekigo ekyazi mbibwako.) 
27 Abatekowa be baamuddirira okuddaabiriza ekituli ekirala ekyolekera 
ekigo ekinene ekyazimbibwako n'okutuuka ku bbugwe w'e Oferi. 28 
Engulu w'omulyango ogw'embalaasi bakabona we baddaabiriza, buli 
muntu okwolekera ennyumba ye ye. 29 Zadoki mutabani wa Immeri ye 
yabaddirira okuddaabiriza, okwolekera ennyumba ye ye. Ne Semaaya 
mutabani wa Sekaniya omuggazi w'omulyango ogw'ebuvanjuba ye 
yamuddirira okuddaabiriza. 30 Kananiya mutabani wa Seremiya ne Kanuni 
omwana ow'omukaaga owa Zalafu be bamuddirira okuddaabiriza ekituli 
ekirala. Mesullamu mutabani wa Berekiya ye yamuddirira okuddaabiriza 
okwolekera ekisenge kye. 31 Malukiya omu ku baweesi ba zaabu ye 
yamuddirira okuddaabiriza okutuusa ku nnyumba ey'Abanesinimu 
n'ey'abasuubuzi okwolekera omulyango gwa Kammifukaadi n'okutuusa 
awalinnyirwa ku nsonda. 32 Era wakati w'awalinnyirwa ku nsonda 
n'omulyango ogw'endiga abaweesi ba zaabu n'abasuubuzi we baddaabiriza. 


4:1 Naye olwatuuka Sanubalaati bwe yawulira nga tuzimba bbugwe, 
n'asunguwala n'abaako ekiruyi kingi n'aduulira Abayudaaya. 2 N'ayogerera 
mu maaso ga baganda be n'eggye ly'e Samaliya n'agamba nti Abayudaaya 


bano abanafu bakola ki? baagala okwekomera? baagala okuwaayo 
ssaddaaka? baagala okumalira ku lunaku lumu? baagala okuzuukiza 
amayinja okugaggya mu bifunvu eby'ebisasiro, kubanga gookeddwa? 3 
Awo Tobiya Omwamoni yali naye n'ayogera nti N'ekyo kye bazimba ekibe 
bwe kinaalinnyayo kinaasuula bbugwe waabwe ow'amayinja. 4 Wulira, ai 
Katonda waffe; kubanga tunyoomeddwa: era zza ekivume kyabwe ku 
mutwe gwabwe bo, obagabule okunyagibwa mu nsi ey'obusibe: 5 so 
tobikka ku butali butuukirivu bwabwe, n'ekibi kyabwe kireme 
okusangulibwa mu maaso go: kubanga bakusunguwazizza mu maaso 
g'abazimbi. 6 Awo ne tuzimba bbugwe; bbugwe yenna n'agattibwa wamu 
okutuusa we yenkana obugulumivu: kubanga abantu bassaayo omwoyo eri 
omulimu. 7 Naye olwatuuka Sanubalaati ne Tobiya n'Abawalabu 
n'Abamoni n’ Abasudodi bwe baawulira ng'omulimu ogw'okuddaabiriza 
bbugwe wa Yerusaalemi gugenda gweyongera, era ng'ebituli bitanudde 
okuzibibwa, kale ne basunguwala nnyo; 8 ne beekobaana bonna wamu 
okujja okulwana ne Yerusaalemi n'okukisasamaza. 9 Naye ne tusaba 
okusaba kwaffe eri Katonda waffe ne tussaawo abakuumi eri bo emisana 
n'ekiro ku lwabwe. 10 Yuda n'ayogera nti Amaanyi g'abo abeetikka 
emigugu gaweddewo era waliwo ebisasiro bingi; n'okuyinza ne tutayinza 
kuzimba bbugwe. 11 Abalabe baffe ne boogera nti Tebalimanya so 
tebaliraba, okutuusa lwe tuliyingira mu bo wakati, ne tubatta, ne 
tulekesaayo omulimu. 12 Awo olwatuuka Abayudaaya abaabaliraana bwe 
bajja, ne batugamba emirundi kkumi nga bayima mu bifo byonna nti 
Kibagwanira okudda gye tuli. 13 Kyennava nzisaawo abantu mu njuyi eza 
wansi ez'omu bbanga eryali ennyuma wa bbugwe, mu mpungu, kyennava 
nzisaawo abantu ng'enda zaabwe bwe zaali nga balina ebitala byabwe 
n'amafumu gaabwe n'emitego gyabwe. 14 Ne ntunula ne ngolokoka ne 
ngamba abakungu n'abakulu, n'abantu abalala nti Temubatya: mujjukire 
Mukama omukulu ow'entiisa, mulwanirire baganda bammwe ne batabani 
bammwe ne bawala bammwe, bakazi bammwe n'ennyumba zammwe. 15 
Awo olwatuuka abalabe baffe bwe baawulira nga kimanyiddwa gye tuli, 
era nga Katonda asse okuteesa kwabwe, ne tulyoka tudda fenna ku 
bbugwe, buli muntu ku mulimu gwe. 16 Awo olwatuuka okuva mu biro 


ebyo n'okweyongerayo ekitundu ky'abaddu bange ne bakolanga omulimu 
ogwo n'ekitundu ne bakwatanga amafumu n'engabo n'emitego n'ebizibawo 
eby'ebyuma; abakulu ne babanga ennyuma w'ennyumba yona eya Yuda. 
17 Abo abaazimbanga bbugwe n'abo abeetikkanga emigugu ne 
beebinikanga, buli muntu ng'akola omulimu n'omukono gwe gumu, 
n'ogw'okubiri nga gukutte ekyekulwanyisa kye; 18 n'abazimbi, buli muntu 
ekitala kye nga kisibiddwa mu kiwato kye n'azimbanga bw'atyo. N'oyo 
eyafuuwanga, ekkondeere n'abeeranga nange. 19 Ne nyamba abakungu 
n'abakulu n'abantu abalala nti Omulimu munene mugazi, naffe twesudde 
amabanga ku bbugwe, omu ng'amuli wala munne: 20 mu buli kifo gye 
munaawuliriranga eddoboozi ly'ekkondeere, mutudduukiririranga eyo; 
Katonda waffe ye anaatulwaniriranga. 21 Awo ne tukolanga omulimu: 
eldtundu kyabwe ne bakwatanga amafumu obudde, we bwakeereranga 
n'emmunyeenye lwe zaalabikanga. 22 Era mu biro ebyo ne nyamba bwe 
ntyo abantu nti Buli muntu n'omuddu we asulenga mu Yerusaalemi 
babeerenga bakuumi gye tuli ekiro, era bakolenga omulimu emisana. 23 
Awo ne tutayambulanga byambalo byaffe nze newakubadde baganda 
bange newakubadde abaddu bange newakubadde abasajja abambowa 
abangobereranga, n'omu ku ffe, buli muntu yagendanga emugga ng'akutte 
ekyokulwanyisa kye. 


5:1 Awo ne wabaawa olukaayano olunene olw'abantu ne bakazi baabwe 
eri baganda baabwe Abayudaaya. 2 Kubanga waaliwo abaayogera nti Ffe, 
batabani baffe ne bawala baffe, tuli bangi: tufune enyaano tulyenga tube 
abalamu. 3 Era ne wabaawo abaayogera nti Tusingawo ennimiro zaffe 
n'ensuku zaffe ez'emizabbibu n'ennyumba zaffe: tufunenga enyaano 
olw'enjala. 4 Era ne wabaawo abaayogera nti Twewola effeeza ey'emusolo 
gwa kabaka nga tusinzeewo ennimiro zaffe n'ensuku ez'emizabbibu. 5 
Naye kaakano omubiri gwaffe guli ng'omubiri gwa baganda baffe, abaana 
baffe bali ng'abaana baabwe: era, laba, batabani baffe ne bawala baffe 
tubaleeta mu buddu okuba abaddu, era abamu ku bawala baffe bamaze 
okuleetebwa mu buddu: so tetuliiko kye tunaakola; kubanga ennimiro 
zaffe n'ensuku zaffe ez'emizabbibu zirina balala. 6 Awo ne nsunguwala 


nnyo bwe nnawulira olukaayano Iwabwe n'ebigambo bino. 7 Awo ne 
ndyoka nteesa nzekka ne nnyomba n'abakungu n'abakulu ne mbagamba nti 
Muweesa amagoba, buli muntu muganda we. Ne mbakunyaanya 
okukunyaana okunene. 8 Ne mbagamba nti ffe nga bwe twayinza 
twanunula baganda baffe Abayudaaya abaatundibwa mu bannaggwanga; 
nammwe mwagala n'okutunda baganda bammwe, naffe twandiba guze? 
Awo ne basirika ne batalaba kigambo. 9 Era ne njogera nti Ekigambo kye 
mukola si kirungi: temwanditambulidde mu kutya Katonda waffe, 
olw'okuvuma kwa bannaggwanga abalabe baffe? 10 Era nange bwe ntyo 
baganda n'abaddu bange mbawola effeeza n'ennyaano olw'amagoba. 
Mbeegayiridde, tuleke amagoba ago. 11 Mbeegayiridde, mubaddize leero 
ennimiro zaabwe n'ensuku zaabwe ez'emizabbibu n'ez'emizeyituuni 
n'ennyumba zaabwe, era n'ekitundu eky'ekikumi ekya ffeeza n'eky'ennaano 
n'omwenge n'amafuta bye mubaweesa. 12 Awo ne boogera nti Tunaabizza, 
so tetulibasalira kintu; bwe tutyo bwe tunaakola nga bw'oyogera. Awo ne 
mpita bakabona ne mbalayiza nga banaakola nga bwe basuubizza. 13 Era 
ne nkunkumula olugoye olw'omu kifuba kyange ne njogera nti Katonda 
akunkumulire bw'atyo mu nnyumba ye ne mu mulimu gwe buli muntu 
atatuukiriza kusuubiza kuno; bw'aryo bw'aba akunkumulwa amalibwemu. 
Ekibiina kyonna ne boogera nti Amiina, ne batendereza Mukama. Abantu 
ne bakola ng'okusuubiza kuno bwe kwali. 14 Era okuva mu biro Iwe 
nnateekebwawo okuba omukulu waabwe mu nsi ya Yuda, okuva ku 
mwaka ogw'amakumi abiri okutuuka ku mwaka ogw'amakumi asatu mu 
ebiri ogwa Alutagizerugizi kabaka, gye myaka ekkumi r'ebiri, nze ne 
baganda bange tetulyanga ku mmere ey'omukulu. 15 Naye abakulu ab'edda 
abansooka baasoloozanga abantu bye baalyanga ne babasaliranga emmere 
n'omwenge obutassaako sekeri eza ffeeza amakumi ana; weewaawo, 
n'abaddu baabwe baafuganga abantu: naye nze si bwe nnakolanga 
olw'okutya Katonda. 16 Weewaawo, era nanyiikiranga okukola omulimu 
ogwa bbugwe ono, so tetwagula nsi yonna: n'abaddu bange bonna ne 
bakunyaanira eyo eri omulimu. 17 Era ku Bayudaaya n'abakulu, abasajja 
kikumi mu ataano baabanga ku mmeeza yange obutassaako abo abajja gye 
tuli nga bava mu bannaggwanga abatwetoolodde. 18 Era 


ebyafumbibwanga eby'olunaku olumu ente emu n'endiga ennonde 
mukaaga; era enkoko zanfumbirwanga, n'omulundi gumu buli nnaku kkumi 
omwenge ogw'engeri zonna: era naye newakubadde nga byali bwe bityo 
saabasalira mmere ya mukulu, kubanga obuddu bwabazitoowerera abantu 
bano. 19 Ai Katonda wange, jjukira gye ndi olw'obulungi byonna bye 
nkoledde abantu bano. 


6:1 Awo olwatuuka bwe baabuulira Sanubalaati ne T'obiya ne Gesemu 
Omuwalabu n'abalabe baffe abalala nga nzimbye bbugwe, era nga 
tewakyali kituli ekisigadde omwo; (newakubadde nga nali nga sinnasimba 
nzigi mu miryango mu biro ebyo;) 2 awo Sanubalaati ne Gesemu ne 
bantumira nga boogera nti Jjangu tulabaganire mu kaalo akamu ak'omu 
lusenyi lwa Ono. Naye nga baalowooza okunkola obubi. 3 Ne mbatumira 
ababaka nga njogera nti Nkola omulimu omunene n'okuyinza siyinza 
kuserengeta: omulimu gwandirekeddwayo ki, nze nga nguvuddeko ne 
nserengeta gye muli? 4 Ne bantumira bwe baryo emirundi ena; ne 
mbaddamu bwe ntyo. 5 Awo Sanubalaati n'antumira omuddu we bw'atyo 
omulundi ogw'okutaano ng'alina mu mukono gwe ebbaluwa etezingiddwa 
mu mukono gwe; 6 omwawandiikibwa nti Mu mawanga mulimu ebigambo 
era Gasimu akyogera nga ggwe n'Abayudaaya mwagala okujeema; kyova 
ozimba bbugwe: era oyagala okuba kabaka waabwe, ebigambo ebyo bwe 
byogera bwe bityo. 7 Era otaddewo ne bannabbi ab'okubuulira ebigambo 
byo e Yerusaalemi nga boogera nti Mu Yuda mulimu kabaka: kale nno 
kabaka alibuulirwa ng'ebigambo ebyo bwe biri. Kale mo jjangu tuteese 
fembi. 8 Awo ne mmutumira nga njogera nti Tewakolebwanga bigambo 
nga bw'otogera naye obigunze mu mutima nvo ggwe. 9 Kubanga boana 
banditutiisizza nga boogera nti Emikono gyabwe girifuuka minafu okura 
ku mulimu guleme okukolebwa. Naye kaakano, ai Katonda, nyweza ggwe 
emikono gyange. 10 Awo ne nnyingira mu nnyunba ya Semaaya mutabani 
wa Deraaya mutabani wa Meketaberi yasibibwa; n'ayogera nti 
Tulabaganire mu nnyumba ya Katonda munda wa yeekaalu, era tuggalewo 
enzigi za yeekaalu: kubanga banajja kukutta; weewaawo, mu kiro mwe 
anajjira okukutta. 11 Ne njogera nti Omusajja eyenkana awo nga nze 


nandidduse? era ani eyenkana nga nze eyandiyingidde mu yeekaalu 
kuwonya obulamu bwe? siiyingiemu. 12 Ne ntegeera, era, laba, Katonda 
teyamutuma: naye yandalulako obunnabbi buno: era Tobiya ne Sanubalaati 
baali bamuguliridde. 13 Kyeyava aguliririrwa ntye nkole bwe ntyo 
nnyonoone, babeeko kwe banaggya ensonga ey'ebigambo bibi, banvume. 
14 Ai Katonda wange, jjukira Tobiya ne Sanubalati ng'ebikolwa byabwe 
ebyo bwe yali, era ne nnabbi omukazi Nowadiya, ne bannabbi abalala 
abanditisizza. 15 Bwe kityo bbugwe n'aggwa kukola ku lunaku 
olw'amakumi biri mu ttaano olw'omwezi Eruli, mu nnaku amakumi ataano 
mu biri. 16 Awo olwatuuka abalabe baffe bonna bwe baawulira bwe 
batyo, bannaggwanga bonna abatwetoolodde ne batya ne baggweemu 
ddala omwoyo mu maaso gaabwe bo: kubanga baalaba ng'omulimu guno 
gwakolebwa Katonda waffe. 17 Era mu nnaku ezo abakungu ba Yuda ne 
baweereza Tobiya bbaluwa nnyingi, ebbaluwa za Tobiya ne zijja gye bali. 
18 Kubanga mu Yuda mwalimu bangi abamulayirira kubanga yali 
mukoddomi wa Sekaniya mutabani wa Ala; ne mutabani we Yekokanani ai 
awasizza inuwala wa Mesullamu utabani wa Berekiya. 19 Era ne boogera 
ku bikolwa bye ebirungi mu maaso gange, ne bamubuulira ebigambo 
byange. Tobiya n'aweereza ebbaluwa okuntiisa. 


7:1 Awo olwatuuka bbugwe bwe yaggwa okuzimba, era nga mmaze 
okusimba enzigi, n'abaggazi n'abayimbi n'Abaleevi nga balondeddwa, 2 
awo muganda wange Kanani ne Kananiya omukulu w'ekigo ne mbakwasa 
Yerusaalemi: kubanga yali musajja mwesigwa, era yatyanga Katonda 
okusinga bangi. 3 Ne mbagamba nti Enzigi za Yerusaalemi 
teziggalwangawa ng'omusana tegunnakangaalukuka; era bwe bayimirira 
nga bakuuma baggalengawo enzigi, era muzinywe zenga n'ebisiba: era 
mussengawo abakuumi ku abo abali mu Yerusaalemi, buli muntu mu 
luwalo lwe, era buli muntu ng'ayolekera ennyu mba ye. 4 Era ekibuga kyali 
kigazi era kinene: naye abantu abaali omwo baali batono, n'ennyumba nga 
tezizimbiddwa. 5 Katonda wange n'akiteeka mu mutima gwange 
okukunyaanya abakungu n'abakulu n'abantu babalibwe ng'okuzaalibwa 
kwabwe bwe kwali. Ne ndaba ekitabo eky'okuzaalibwa kw'abo abaasooka 


okwambuka, ne ndaba, nga kiwandiikiddwamu nti 6 Bano be baana 
b'essaza abaayambuka okuva mu bunyage bw'abo abaatwaiibwa, 
Nebukadduneeza kabaka w'e Babulooni be yatwala, era abaddayo e 
Yerusaalemi ne Yuda, buli muntu mu kibuga ky'ewaabwe; 7 abajja ne 
Zerubbaberi, Yesuwa, Nekkemiya, Azaliya, Laamiya, Nakamani, 
Moluddekaayi, Birusani, Misuperesi, Biguvayi, Nekumu, Baana. 
Gmuwendo gw'abasajja ab'oku bantu ba Isiraeri: 8 abaana ba Palosi, 
enkumi bbiri mu kikumi mu nsanvu mu babiri. 9 Abaana ba Sefatiya, 
ebikumi bisatu mu nsanvu mu babiri. 10 Abaana ba Ala, lukaaga mu 
ataano mu babiri. 11 Abaana ba Pakasumowaabu, ow'oku baana ba 
Yesuwa ne Yowaabu, enkumi bbiri mu lunaana mu kkumi mu munaana 12 
Abaana ba Eramu, lukumi mu ebikumi bibiri mu ataano mu bana. 13 
Abaana ba Zattu, lunaana mu ana mu bataano. 14 Abaana ba Zakkayi, 
lusanvu mu nkaaga. 15 Abaana ba Binnuyi, lukaaga mu ana mu munaana. 
16 Abaana ba Bebayi, lukaaga mu abiri mu munaana. 17 Abaana ba 
Azugaadi, enkumi bbiri mu ebikumi bisatu mu abiri mu babiri. 18 Abaana 
ba Adotukamu, lukaaga mu nkaaga mu musanvu. 19 Abaana ba Biguvaayi, 
enkumi bbiri mu nkaaga mu musanvu. 20 Abaana ba Adini, lukaaga mu 
ataano mu bataano. 21 Abaana ba Ateri, owa Keezeekiya, kyenda mu 
munaana. 22 Abaana ba Kasumu, ebikumi bisatu mu abiri mu munaana. 23 
Abaana ba Bezayi, ebikumi bisatu mu abiri mu bana. 24 Abaana ba Kalifu, 
kikumi mu kkumi mu babiri. 25 Abaana ba Gibyoni, kyenda mu bataano. 
26 Abasajja ab'e Besirekemu ne Netofa, kikumi mu kinaana mu munaana. 
27 Abasajja We Anasosi; kikumi mu abiri mu munaana. 28 Abasajja ab'e 
Besuwazumavesi, amakumi ana mu babiri. 29 Abasajja ab'e 
Kiriyasuyalimu, Kefira, ne Beerosi, lusanvu mu ana mu basatu. 30 
Abasajja ab'e Laama ne Geba, lukaaga mu abiri mu omu. 31 Abasajja ab'e 
Mikumasi, kikumi mu abiri mu babiri. 32 Abasajja ab'e Beseri ne Ayı, 
kikumi mu abiri mu basatu. 33 Abasajja ab'e Nebo eky'okubiri, amakumi 
ataano mu babiri. 34 Abaana ba Eramu ow'okubiri, lukumi mu ebikumi 
bibiri mu ataano mu bana. 35 Abaana ba Kalimu, ebikumi bisatu mu abiri. 
36 Abaana ba Yeriko, ebikumi bisatu mu ana mu bataano. 37 Abaana ba 
Loodi, Kadidi, ne Ono, lusanvu mu abiri mu omu. 38 Abaana ba Senaa, 


enkumi ssatu mu lwenda mu asatu. 39 Bakabona: abaana ba Yedaya, 
ow'oku nnyumba ya Yesuwa; Iwenda mu nsanvu mu basatu. 40 Abaana ba 
Immeri, lukumi mu ataano mu babiri. 41 Abaana ba Pasukuli, lukumi mu 
ebikumi bibiri mu ana mu musanvu. 42 Abaana ba Kalimu, lukumi mu 
kkumi mu musanvu. 43 Abaleevi: abaana ba Yesuva ow'e Kadumyeri, 
ow'oku baana ba Kodeva, nsanvu mu bana. 44 Abayimbi: abaana ba Asafu, 
kukumi mu ana mu munaana 45 Abaggazi: abaana ba Sallumu, abaana ba 
Ateri, abaana ba Talumoni, abaana ba Akkubu, abaana ba Katita, abaana 
ba Sobayi, kikumi mu asatu mu munaana. 46 Abanesinimu: abaana ba 
Zika, abaana ba Kasufa, abaana ba Tabbawoosi; 47 abaana ba Keriso, 
abaana ba Siya, abaana ba Padoni; 48 abaana ba Lebana, abaana ba 
Kagaba, abaana ba Salumayi; 49 abaana ba Kanani, abaana ba Gidderu, 
abaana ba Gakali; 50 abaana ba Leyaya, abaana ba Lezini, abaana ba 
Nekoda; 51 abaana ba Gazzamu, abaana ba Uzza, abaana ba Paseya; 52 
abaana ba Besayi abaana ba Meyunimu, abaana ba Nefusesimu; 53 abaana 
ba Bakubuki, abaana ba Kakufa, abaana ba Kalukuli; 54 abaana ba 
Bazulisi, abaana ba Mekida, abaana ba Kalusa; 55 abaana ba Balukosi, 
abaana ba Sisera, abaana ba Tema; 56 abaana ba Neziya, abaana ba Katifa. 
57 Abaana b'abaddu ba Sulemaani; abaana ba Sotayi, abaana ba Soferesi, 
abaana ba Perida; 58 abaana ba Yaala, abaana ba Dalukoni, abaana ba 
Gidderi; 59 abaana ba Sefatiya, abaana ba Kattiri, abaana ba 
Pokeresukazzebayimu, abaana ba Amoni. 60 Abanesinimu bona n'abaana 
b'abaddu ba Sulemaani baali ebikumi bisatu mu kyenda mu babiri. 61 Era 
bano be baayambuka okuva e Terumeera, e Terukalusa, e Kerubu, e 
Yaddoni, ne Immeri: naye ne batayinza kulaga nnyumba za bakitaabwe 
newakubadde okuzaalibwa kwabwe oba nga ba Isiraeri: 62 abaana ba 
Deraya, abaana ba Tobiya, abaana ba Nekoda, lukaaga mu ana mu babiri. 
63 Ne ku bakabona: abaana ba Kobaya, abaana ba Kakkozi, abaana ba 
Baluzirayi, eyawasa omukazi ow'oku bawala ba Baluzirayi Omugireyaadi, 
n'atuumibwa erinnya lyabwe. 64 Abo ne banoonya okuwandiikibwa 
kwabwe mu abo abaabalibwa ng'okuzaalibwa kwabwe bwe kwali, naye ne 
kutalabika: kyebaava babawoola ne babagoba mu bwakabona. 65 
Tirusaasa n'abagamba baleme okulya ku bintu ebitukuvu ennyo okutuusa 


kabona |w'aliyimirira alina Ulimu ne Sumimu. 66 Ekibiina kyonna wamu 
yali obukumi buna mu enkumi bbiri mu bikumi bisatu mu nkaaga, 67 
obutassaako baddu baabwe n'abazaana baabwe, omuwendo gwabwe 
asanvu mu ebikumi bisatu mu asatu mu musanvu: era baalina abasajja 
abayimbi n'abakazi abayimbi ebikumi bibiri mu ana mu ataano. 68 
Embalaasi zaabwe zaali lusanvu mu asatu mu mukaaga nnyumbu zaabwe 
ebikumi bibiri mu ana mu ttaano; 69 enyamira zaabwe ebikumi bina mu 
asatu mu ttaano; endogoyi zaabwe kakaaga mu lusanvu mu abiri. 70 Era 
abamu ku mitwe gy'ennyumba za bakitaabwe ne bawaayo eri omulimu. 
Tirusaasa n'awaayo mu ggwanika daliki eza zaabu lukumi, ebibya 
amakumi ataano, ebyambalo bya bakabona ebikumi bitaano mu asatu. 71 
Era abamu ku mitwe gy'ennyumba za bakitaabwe ne bawaayo mu 
ggwanika ery'omulimu daliki eza zaabu obukumi bubiri, ne laateri eza 
ffeeza enkumi bbiri mu bikumi bibiri. 72 N'ebyo abantu abalala bye baawa 
byali daliki ezaabu obukumi bubiri ne laateri eza ffeeza enkumi bbiri, 
n'ebyambalo bya bakabona nkaaga mu musanvu. 73 Awo bakabona 
n'Abaleevi nabaggazi n'abayimbi n'abamu ku bantu n'Abanesinimu ne 
Isiraeri yenna ne babeeranga mu Bibuga byabwe. Awo omwezi 
gw'omusanvu bwe gwatuuka, abaana ba Isiraeri nga bali mu bibuga 
byabwe. 


8:1 Awo abantu bonna ne bakunyaana ng'omuntu omu mu kifo ekigazi 
ekyayolekera omulyango gw'amazzi; ne bagamba Ezera omuwandiisi 
okuleeta ekitabo eky'amateeka ga Musa Mukama ge Falagira Isiraeri. 2 
Ezera kabona n'aleeta amateeka mu maaso g'ekibiina, abasajja era 
n'abakazi ne Donna abaayinza okuwulira n'okutegeera, ku lunaku 
alw'olubereberye olw'omwezi ogw'omusanvu. 3 Awo n'asoma omwo mu 
maaso g'ekifo ekigazi ekyayolekera omulyango ogw'amazzi, okuva enkya 
nu makya okutuusa ettuntu, abasajja n'abakazi nga weebali, n'abe abayinza 
okutegeera; abantu bonna ne batega amatu okuwulira ekitabo 
eky'amateeka. 4 Ezera omuwandiisi n'ayimirira ku kituuti eky'emiti kye 
baali bakoledde omulimu ogwo; n'okumuliraana ne wayimirira Mattisiya 
ne Sema ne Anaya ne Uliya ne Kirukiya ne Maaseya ku mukono gwe 


ogwa ddyo; ne ku mukono gwe ogwa kkono Pedaya ne Misayeri ne 
Malukiya ne Kasumu ne Kasubaddana, Zekkaliya ne Mesullamu. 5 Awo 
Ezera n'ayanjululiza ekitabo mu maaso g'abantu bonna; (kubanga yali 
waggulu w'abantu bonna;) kale bwe yakyanjuluza, abantu bonna ne 
bayimirira: 6 Ezera ne yeebaza Mukama Katonda omukulu. Abantu bonna 
ne baddamu nti Amiina, Amiina, nga bayimusa emikono gyabwe: ne 
bakutama emitwe gyabwe ne basinza Mukama nga bavuunamye amaaso 
gaabwe. 7 Era Yesuwa ne Baani ne Serebiya ne Yamini ne Akkubu ne 
Sabbesayi ne Kodiya ne Masseya ne Kerita ne Azaliya ne Yozabadi ne 
Kanani ne Peraya n'Abaleevi ne bategeeza abantu amateeka: abantu ne 
bayimirira mu kifo kyabwe. 8 Ne basoma mu kitabo mu mateeka ga 
Katonda okuwulikika; ne baleeta amakulu n'okutegeera ne bategeera 
ebyasomebwa. 9 Awo Nekkemiya Tirusaasa ne Ezera kabona 
omuwandiisi n'Abaleevi abaayigirizanga abantu ne bagamba abantu bonna 
nti Olunaku luno lutukuvu eri Mukama Katonda wammwe; temunakuwala 
so temukaaba maziga. Kubanga abantu bonna baakaaba amaziga bwe 
baawulira ebigambo eby'omu mateeka. 10 Awo n'abagamba nti 
Mweddireyo, mulye amasavu, munywe ebiwoomerevu, muweereze Oyo 
emigabo atategekeddwa kintu: kubanga olunaku luno lutukuvu eri 
Mukama waffe: so temunakuwala; kubanga essanyu lya Mukama ge 
maanyi gammwe. 11 Awo Abaleevi ne basirisa abantu bonna nga boogera, 
nti Musirike, kubanga olunaku luno lutukuvu; so temunakuwala. 12 Awo 
abantu bonna ne beddirayo okulya n'akunywa n'okuwereeza emigabo 
n'okusanvuka essanyu lingi, kubanga bategedde ebigambo ebibabuuliddwa. 
13 Awo ku lunaku olw'okubiri ne wakuņnņnaana emitwe gy'ennyumba za 
bakitaabwe ez'abantu bonna, bakabona n'Abaleevi, awali Ezera 
omuwandiisi, okutega amatu eri ebigambo eby'amateeka. 14 Ne balaba 
ebyawandiikibwa mu mateeka Mukama bwe yalagirira mu Musa, abaana 
ba Isiraeri basulenga mu nsiisira mu mbaga ey'omu mwezi ogw'omusanvu: 
15 bategeezenga era balangirirenga mu bibuga byabwe byonna ne mu 
Yerusaalemi nti Mufulume ku lusozi, mukime amatabi g'emizeyituuni, 
n'amatabi ag'emizeyituuni egy'omu nsiko, n'amatabi g'emikadasi, n'amatabi 
g'enkindu, n'amatabi g'emiti emiziyivu, okukola ensiisira nga bwe 


kyawandiikibwa. 16 Awo abantu ne bafuluma ne bagaleeta ne beekolera 
ensiisira, bulu muntu waggulu ku nnyumba ye ne mu mpya zaabwe ne mu 
mpya z'ennyumba ya Katonda ne mu kifo ekigazi eky'oku mulyango 
ogw'amazzi ne mu kifo ekigazi eky'okumulyango gwa Efulayimu. 17 Awo 
ekibiina kyotma eky'abo abaali bakomyewo okuva mu bunyage ne bakola 
ensiisira ne basula mu nsiisira: kubanga okuva mu nnaku za Yesuwa 
mutabani wa Nuuni okutuusa ku lunaku luli abaana ba Isiraeri 
tebaakolanga bwe baryo. Ne wabaawo essanyu lingi nnyo. 18 Era buli 
lunaku ng'asookera ku lunaku olw'olubereberye n'amalira ku lunaku 
olw'enkomerero n'asomanga mu kitabo eky'amateeka ga Katonda. Ne 
bakwatira embaga ennaku musanvu; ne ku lunaku olw'omunaana ne 
wabaawo okukunyaana okutukuvu, ng'ekiragiro bwe kiri. 


9:1 Awo ku lunaku olw'abiri mu nnya olw'omwezi guno abaana ba Isirieri 
baali bakunyaanye nga basiiba era nga bambadde ebibukutu era nga 
basaabye ettaka. 2 Awo ezzadde lya Isiraeri ne beeyawula mu 
bannaggwanga bonna, ne bayimirira ne baatula ebibi byabwe n'obutali 
butuukirivu bwa bajjajjaabwe. 3 Ne bayimirira mu kifo kyabwe ne basoma 
mu kitabo eky'amateeka ga Mukama Katonda waabwe ne bamala ekitundu 
ky'olunaku eky'okuna; n'ekitundu eky'okuna ekirala ne baatula, ne basinza 
Mukama Katonda waabwe. 4 Awo ne wayimirira ku madaala g'Abaleevi 
Yesuwa ne Baani ne Kadumyeri ne Sebaniya ne Bunni ne Serebiya ne 
Baani ne Kenani, ne bakaabira Mukama Katonda waabwe n'eddoboozi 
ddene. 5 Awo Abaleevi, Yesuwa ne Kadumyeri ne Baani ne Kasabuneya 
ne Serebiya ne Kodiya ne Sebaniya ne Pesakiya ne boogera nti Muyimirire 
mwebaze Mukama Katonda wammwe okuva emirembe gyonna n'okutuusa 
emirembe gyonna: era erinnya lyo ery'ekitiibwa lyebazibwe 
erigulumizibwa okusinga okwebaza kwonna n'okutendereza. 6 Ggwe 
Mukama, ggwe wekka; ggwe wakola eggulu, eggulu erya waggulu, 
n'eggye lyalyo lyonna, ensi n'ebintu byonna ebiri okwo, ennyanja ne byonna 
ebiri omwo, era ggwe obikuuma byonna; n'eggye ery'omu ggulu likusinza. 
7 Ggwe Mukama Katonda yennyini, eyalonda Ibulayimu n'omuggya mu 
Uli ey'Abakaludaaya, n'omuwa erinnya Ibulayimu; 8 n'olaba omutima gwe 


nga mwesigwa mu maaso go, n'olagaana naye endagaano okuwa ensi 
ey'Omukanani n'Omukiiti n'Omwamoli n'Omuperizi n'Omuyebusi 
n'Omugirugaasi, okugiwa ezzadde lye, era otuukirizza ebigambo byo 
kubanga ggwe mutuukirivu. 9 Era walaba okubonaabona kwa bajjajjaaffe 
mu Misiri n'owulira okukaaba kwabwe ku ttale ly'Ennyanja Emmyufu; 10 
n'olaga obubonero n'eby'amagero ku Falaawo n'abaddu be bonna n'abantu 
bonna ab'omu nsi ye; kubanga wamanya nga baabakola eby'amalala; ne 
weefunira erinnya nga bwe kiri leero. 11 Era wayawula mu nnyanja mu 
maaso gaabwe n'okuyita ne bayita wakati mu nnyanja ku lukalu; n'abo 
abaabagoberera n'obakasuka mu buziba ng'ejjinja bwe likasukibwa mu 
mazzi ag'amaanyi. 12 Era nate n'obalungyamya ng'oyima mu mpagi ey'ekire 
emisana; era ng'oyima mu mpagi ey'omuliro ekiro, okubamulisiza mu 
kkubo lye baba bayitamu. 13 Era wakka ku lusozi Sinaayi, n'oyogera nabo 
ng'oyima mu ggulu; n'obawa ensala entuufu n'amateeka ag’amazima, 
ebyakuutirwa ebirungi n'ebiragiro: 14 n'obamanyisa ssabbiiti yo entukuvu, 
n'obalagira ebiragiro n'amateeka ne tawuleeti mu mukono gwa Musa 
omuddu wo: 15 n'obawanga emmere eyava mu ggulu olw'enjala yaabwe, 
n'obaggira amazzi mu lwazi olw'ennyonta yaabwe, n'obalagira bayingire 
okulya ensi gye wayimusiza omukono gwo okubawa. 16 Naye bo ne 
bajjajjaaffe ne bakola eby'amalala, ne bakakanyaza ensingo yaabwe, ne 
batawulira biragiro byo, 17 ne bagaana okugonda so tebajjukira bya 
magero byo bye wakola mu bo; naye ne bakakanyaza ensingo yaabwe, ne 
bassaawo omwami nga bajeemye okuddayo mu buddu bwabwe: naye 
ggwe Katonda eyeeteeseteese okusonyiwa, ow'ekisa era ajjudde 
okusaasira, alwawo okusunguwala, era akwatirwa ennyo ekisa, 
n'otobaleka. 18 Weewaawo, bwe baakola ennyana ensaanuuse, ne boogera 
nti Ono ye Katonda wo eyakuggya mu Misiri, era nga bakoze ebinyiiza 
ennyo; 19 naye ggwe olw'okusaasira kwo okutali kumu n'otobaleka mu 
ddungu: empagi ey'ekire teyabavangako emisana okubaluņņamiza mu 
kkubo; newakubadde empagi ey'omuliro ekiro okubamulisiza n'okubalaga 
ekkubo lye baba bayitamu. 20 Era wawa omwoyo gwo omulungi 
okubayigiriza, so tewabammanga manu yo mu kamwa kaabwe, n'obawa 
amazzi olw'ennyonta yaabwe. 21 Weewaawo, wabaliisiza emyaka 


amakumi ana mu ddungu, ne batabulwanga kintu; ebyambalo byabwe 
tebyakaddiwanga n'ebigere byabwe tebyazimbanga. 22 Era wabawa 
obwakabaka namawanga ge wagaba ng'emigabo gyabwe bwe gyali: kale 
ne balya ensi ya Sikoni, ensi ya kabaka w’e Kesuboni, n'ensi ya Ogi 
kabaka w'e Basani. 23 Era n'abaana baabwe wabaaza ng'emmunyeenye 
ez'omu ggulu, n'obayingiza mu nsi gye wagambako bajjajjaabwe nga 
baligiyingira okugirya. 24 Kale abaana ne bayingira ne balya ensi, 
n'owangula abaali mu nsi mu maaso gaabwe, Abakanani, n'obawaayo mu 
mikono gyabwe, ne bakabaka baabwe n'amawanga ag'omu nsi, babakole 
nga bwe bayagala. 25 Ne bamenya ebibuga ebyaliko enkomera, n'ensi 
engimu, ne balya ennyumba ezajjula ebirungi byonna, ebidiba 
ebyabajjibwa, ensuku ez'e emizabbibu, n'ez'emizeyituuni, n'emiti egibala 
ebibala mingi nnyo: awo ne balya ne bakkuta, ne bagejja ne 
basanyukiranga obulungi bwo obungi. 26 Era naye ne batagondanga ne 
bakujeemeranga ne basuulanga amateeka go ennyuma w'amabega gaabwe, 
ne battanga bannabbi bo abaabanga abajulirwa eri bo okubakyusa nate 
gy'oli, ne bakolanga ebinyiiza ennyo. 27 Kyewava obagabulanga mu 
mukono gw'abalabe baabwe abaabeeraliikirizanga: kale mu kiseera mwe 
baalabira ennaku bwe baakukaabiranga, n'obawuliranga ng'oyima mu 
ggulu; era ng'okusaasira kwo okutali kumu bwe kwali n'obawanga 
abalokozi abaabalokolanga mu mukono gw'abalabe baabwe. 28 Naye bwe 
baamalanga okuwummula, ne beeyongeranga okukola obubi mu maaso go: 
kyewava obalekanga mu mukono gw'abalabe baabwe n'okufuga ne 
babafuga: naye bwe baakomangawo ne bakukaabira, n'owulira, ng'oyima 
mu ggulu; n'obawonyanga emirundi mingi ng'okusaasira kwo bwe kwali; 
29 n'obanga mujulirwa eri bo olyoke obakomyengawo eri amateeka go: 
naye ne bakolanga eby'amalala ne batawuliranga mateeka go, naye ne 
basobyanga emisango gyo, (egyo omuntu bw'agikola, anaabanga mulamu 
mu gyo,) ne baggyangawo ekibegabega, ne bakakanyazanga ensingo 
yaabwe, ne batayagalanga kuwulira. 30 Naye n'obagumiikiririzanga 
emyaka mingi, nobanga mujulirwa eri bo nomwoyo gwo mu bannabbi bo: 
naye ne batayagalanga kutega kutu: kyewava obagabulanga mu mukono 
gw'amawanga ag'omunsi. 31 Naye olw'okusaasira kwo okutali kumu 


n'otobamalirangawo ddala, so tewabalekanga; kubanga ggwe oli Katonda 
wa kisa era ow'okusaasira. 32 Kale nno, Katonda waffe, Katonda 
omukulu, ow'amaanyi, ow'entiisa, akwata endagaano n'okusaasira, 
okutegana kwonna kuleme okufaanana okutono mu maaso go, 
okwatubangako, ku bassekabaka baffe, ku bakunga baffe, ne ku bakabona 
baffe, ne ku bannabbi baffe, ne ku bajjajjaffe, ne ku bantu bo bonna, okuva 
ku mirembe gya bakabaka b'e Bwasuli na buli kati. 33 Naye ggwe 
mutuukirivu mu byonna ebyatubangako kubanga wakolanga eby'amazima, 
naye ffe mateeka go so tebaawuliranga biragiro byo n'emisango gyo bye 
wategeeza eri bo. 34 Kubanga tebaakuweerezanga mu bwakabaka 
bwabwe, ne mu bulungi bwo obungi bwe wabawa, ne mu nsi ennene 
engimu gye wawa mu maaso gaabwe, so tebaakyukanga okuleka ebikolwa 
byabwe ebiri. 35 Kubanga tebaakuweerezanga mu bwakabaka bwabwe, ne 
mu bulungi bwo obungi bwe wabawa, ne mu nsi ennene engimu gye wawa 
mu maaso gaabwe, so tebaakyukanga okuleka ebikolwa byabwe ebiri. 36 
Laba, tuli baddu leero, n'ensi gye wawa bajjajjaffe, okulyanga ebibala 
byamu n'obulungi bwamu, laba, tuli baddu omwo. 37 Era ewa amagoba 
mangi bakabaka be wassaawo okutufuga olw'okwonoona kwaffe: era 
balina obuyinza ku mibiri gyaffe, n'ebisibo byaffe, nga bwe basiima, naffe 
tulabye ennaku nnyingi. 38 Era naye ebyo byonna newakubadde nga 
bibaddewo tulagaana endagaano ey'enkalakkalira, ne tugiwandiika; 
abakungu baffe n'Abaleevi baffe ne bakabona baffe ne bagissaako 
akabonero. 


10:1 Era abo abassaako akabonero be bano, Nekkemiya Tirusaasa, 
mutabani wa Kakaliya, ne Zeddekiya; 2 Seraya, ne Azaliya ne Yeremiya; 3 
ne Pasukuli ne Amaliya ne Malukiya; 4 ne Kattusi ne Sebaniya ne Malluki; 
5 ne Kalimu ne Meremoosi ne Obadiya; 6 ne Danyeri ne Ginnesoni ne 
Baluki; 7 ne Messulamu ne Abiya ne Miyamini; 8 ne Maaziya ne Birugayi 
ne Semaaya: abo be baali baka bona. 9 N'Abaleevi amannya gaabwe, 
Yesuwa mutabani wa Azaniya ne Binnuyi ow'oku baana ba Kenadadi ne 
Kadumyeri; 10 ne baganda baabwe, Sebaniya ne Kodiya ne Kerita ne 
Peraya ne Kanani; 11 ne Mikka ne Lekobu ne Kasabiya;, 12 ne Zakkuli ne 


Serebiya ne Sebaniya; 13 ne Kodiya ne Baani ne Beninu. 14 Abakulu 
b'abantu: Palosi ne Pakasumowaabu ne Eramu ne Zattu ne Baani; 15 ne 
Bunni ne Azugaadi ne Babayi; 16 ne Adoniya ne Biguvayi ne Adini; 17 ne 
Atera ne Keezeekiya ne Azzuli; 18 ne Kodiya ne Kasumu ne Bezayi; 19 ne 
Kalifu ne Anasosi ne Nobayi; 20 ne Magupiyasi ne Mesullamu ne Keziri; 
21 ne Mesezaberi ne Zadoki ne Yadduwa; 22 ne Peratiya ne Kanani ne 
Anaya; 23 ne Koseya ne Kananiya ne Kassubu; 24 ne Kallokesi ne Piruka 
ne Sobeki; 25 ne Lekumu ne Kasabuna ne Maaseya; 26 ne Akiya ne 
Kanani ne Anani; 27 ne Malluki ne Kallimu ne Baana. 28 N'abantu abalala 
bona, bakabona n'Abaleevi n'abaggazi n'abayimbi n'Abanesinimu n'abo 
bonna abeeyawula mu mawanga ag'omu nsi eri amateeka ga Katonda, 
bakazi baabwe, batabani baabwe, ne bawala baabwe, buli muntu eyalina 
okumanya n'okutegeera; 29 ne beegatta ne baganda baabwe, abakungu 
baabwe, ne beegwanyiza ekikolimo n'ekirayiro okutambuliranga mu 
mateeka ga Katonda agaaweerwa mu Musa omuddu wa Katonda, 
n'okukwatanga n'okukolanga ebiragiro byonna ebya Mukama, Mukama 
waffe, n'emisango gye n'amateeka ge; 30 era tulemenga okuwa bawala 
baffe amawanga ag'omu nsi, newakubadde okutwaliranga batabani' baffe 
bawala baabwe; 31 era amawanga ag'omu nsi bwe banaaleetanga ebintu 
oba ebyokulya byonna okutundira ku lunaku olwa ssabbiiti, 
obutagulaaniranga nabo ku ssabbiiti newakubadde ku lunaku olutukuvu: 
era nga tunaalekanga omwaka ogw'omusanvu, n'okubanjanga ebbanja 
lyonna. 32 Era ne tweteekerawo amateeka okwesaliranga buli mwaka 
ekitundu eky'okusatu ekya sekeri olw'okuweerezanga okw'omu nnyumba 
ya Katonda waffe; 33 olw'emigaati egy'okulaga n'olw'ekiweebwayo 
eky'obutta ekitaggwaawo n'olw'ekiweebwayo ekyokebwa ekitaggwaawo, 
eby'oku ssabbiiti n'eby'oku myezi egyakaboneka, n'olw'embaga 
egyateekebwawo, n'olw'ebintu ebitukuvu n'olw'ebiweebwayo olw'ekibi 
okutangirira Isiraeri, n'olw'emirimu gyonna egy'omu nnyumba ya Katonda 
waffe. 34 Ne tukuba obululu, bakabona n'Abaleevi n'abantu, 
olw'ekiweebwayo eky'enku, okuzireetanga mu nnyumba ya Katonda waffe 
ng'ennyumba za bakitaffe bwe zaali mu biseera ebyalagirwa buli mwaka, 
okwokeranga ku kyoto kya Mukama Katonda waffe nga bwe 


kyawandiikibwa mu mateeka: 35 n'okuleetanga ebibala ebibereberye 
eby'ettaka lyaffe, n'ebibereberye eby'ebibala byonna eby'oku miti 
egy'engeri zonna buli mwaka mu nnyumba ya Mukama: 36 era 
n'ababereberye ku batabani baffe ne ku bisibo byaffe nga bwe 
kyawandiikibwa mu mateeka, n'ebibereberye ku nte zaffe ne ku ndiga 
zaffe okuleetanga mu nnyumba ya Katonda waffe eri bakabona 
abaaweererezanga mu nnyumba ya Katonda waffe: 37 era nga 
tunaaleetanga ebibereberye eby'omugoyo gwaffe n'ebiweebwayo byaffe 
ebisitulibwa, n'ebibala eby'oku miti egy'engeri zonna, omwenge n'amafuta, 
eri bakabona mu bisenge eby'omu nnyumba ya Katonda waffe; n'ebitundu 
eby'ekkumi eby'ettaka lyaffe eri Abaleevi; kubanga abo, Abaleevi, be 
baaweebwa ebitundu eby'ekkumi mu bibuga byonna gye tulimira. 38 Era 
kabona mutabani wa Alooni anaabanga wamu n'Abaleevi, Abaleevi bwe 
banaaweebwanga ebitundu eby'ekkumi: era Abaleevi banaaleetanga 
ekitundu eky'ekkumi eky'oku bitundu eby'ekkumi mu nnyumba ya Katonda 
waffe, mu bisenge mu nnyumba ey'okuterekamu eby'obugagga. 39 
Kubanga abaana ba Isiraeri n'abaana ba Leevi banaaleetanga ekiweebwayo 
ekisitulibwa eky'ennaano n'eky'omwenge n'eky'amafuta mu bisenge omuli 
ebintu eby'omu kifo ekitukuvu, ne bakabona abaweereza n'abaggazi 
n'abayimbi: so tetuulekenga nnyumba ya Katonda waffe. 


11:1 Awo abakulu b'abantu ne babeeranga mu Yerusaalemi: era n'abantu 
abalala ne bakuba obuiuiui okuggya omu ku kkumi okumuleeta okubeera 
mu Yerusaalemi ekibuga ekitukuvu, ne bali omwenda okubeera mu bibuga 
ebirala. 2 Awo abantu ne beebaza abasajja bonna abeeronda ku bwabwe 
okubeera mu Yerusaalemi. 3 Era bano be bakulu b'essaza abaabeeranga 
mu Yerusaalemi: nave mu bibuga bya Yuda ne mubeeramu buli muntu mu 
butaka bwe mu bibuga byabwe, Isiraeri, bakabona n'Abaleevi 
n'Abanesinimu n'abaana b'abaddu ba Sulemaani. 4 Ne mu Yerusaalemi ne 
mubeeramu abamu ku baana ba Yuda ne ku baana ba Benyamini. Ku baana 
ba Yuda: Ataya mutabanil wa Uzziya mutabani wa Zekkaliyai mutabani 
wa Amaliya mutabani wa Sefatiya mutabani wa Makalaleri ow'oku baana 
ba Pereezi; 5 ne Maaseya mutabani, wa Baluki mutabani wa Kolukoze 


mutabani wa Kazaya mutabani wa Adaya mutabani wa Yoyalibu mutabani 
wa Zekkaliya omwana w'Omusirro. 6 Batabani ba Pereezi bonna 
abaabeera mu Yerusaalemi baali ebikumi bina mu nkaaga mu munaana 
abasajja abazira. 7 Era bano be batabani ba Benyamini: Sallu mutabani wa 
Mesullamu mutabani wa Yowedi, mutabani wa Pedaya mutabani wa 
Kolaya mutabani wa Maaseya mutabani wa Isiyeri mutabani wa Yesaya. 8 
Awo oluvannyuma lw'oyo Gabbayi ne Sallayi, olwenda mu amakumi; abiri 
mu munaana. 9 Ne Yoweeri, mutabani wa Zikuli ye yali omulabirizi 
waabwe: ne Yuda mutabani wa Kassenuwa ye yali ow'okubiri okufuga 
ekibuga. 10 Ku bakabona: Yedaya mutabani wa Yoyalibu ne Yakini 11 ne 
Seraya mutabani wa Kirukiya mutabani wa Mesullamu mutabani wa 
Zadoki mutabani wa Merayoosi mutabani wa Akitubu, omukulu 
w'ennyumba ya Katonda, 12 ne baganda baabwe abaakolanga omulimu 
ogw'omu nnyumba, olunaana mu abiri mu babiri: ne Adaya mutabani wa 
Yerokamu mutabani wa Peraliya mutabani wa Amuzi mutabani wa 
Zekkaliya mutabani wa Pasukuli mutabani wa Malukiya, 13 ne baganda 
be, abakulu b'ennyumba za bakitaabwe, ebikumi bibiri mu ana mu babisi: 
ne Amasusaayi mutabani wa Azaleri mutabani wa Azavi mutabani wa 
Mesiremoosi mutabani wa Immeri, 14 ne baganda baabwe, abasajja 
ab'amaanyi abazira, kikumi mu abiri mu munaana: ne Zabudyeri mutabani 
wa Kaggedolimu ye yali omulabirizi waabwe. 15 Ne ku Baleevi: Semaaya 
mutabani wa Kassubu mutabani wa Azulikamu mutabani wa Kasabiya 
mutabani wa Bunni; 16 ne Sabbesayi ne Yozabadi, ku bakulu b'Abaleevi 
abaalabiriranga emirimu egy'ebweru egy'ennyumba ya Katonda; 17 ne 
Mattaniya mutabani wa Mikka mutabani wa Zabudi mutabani wa Asafu 
eyali omukulu okuleeterezanga okwebaza bwe baasabanga, ne 
Bakubukiya ow'okubiri mu baganda be; ne Abuda mutabani wa Sammuwa 
mutabani wa Galali mutabani wa Yedusuni. 18 Abaleevi bonna abaali mu 
kibuga ekitukuvu baali ebikumi bibiri mu kinaana mu bana. 19 Era nate 
abaggazi, Akkubu ne Talumooni ne baganda 'baabwe abaakuumanga 
emiryango baali kikumi mu nsanvu mu babiri. 20 N'Abaisiraeri bonna 
abalala, ku bakabona Abaleevi, baabanga mu bibuga byonna ebya Yuda, 
buli muntu mu busika bwe. 21 Nave Abanesinimu ne babeeranga mu Oferi: 


ne Zika ne Gisupa be baali abakulu b'Abanesinimu. 22 Ne Uzzi mutabani 
wa Baani mutabani wa Kasabiya mutabani wa Mattaniya mutabani wa 
Mikka, ow'oku baana ba Asafu abayimbi, ye yali omulabirizi w'Abaleevi e 
Yerusaalemi okulongoosa emirimu egy'omu nnyumba ya Katonda. 23 
Kubanga kabaka yali alagidde ebigambo byabwe, era yali akuutidde 
abayimbi eby'enkalakkalira nga buli lunaku bwe lwetaaga. 24 Ne Pesakiya 
mutabani wa Mesezaberi ow'oku baana ba Zeera mutabani wa Yuda 
yabanga ku mukono gwa kabaka olw'ebigambo byonna eby'abantu. 25 
N'olw'ebyalo n'ennimiro zaako, abamu ku baana ba Yuda ne babeeranga 
mu Kirasualuba ne mu bibuga byako, ne mu Diboni n'ebibuga byako, ne 
mu Yekabuzeeri n'ebyalo byako: 26 ne mu Yesuwa ne mu alolada ne 
Besupereti; 27 ne mu Kazalusuali ne mu Beeruseba ne mu bibuga byako; 
28 ne mu Zikulagi ne mu Mekona n'ebibuga byako; 29 ne mu Enulimmoni 
ne mu Zola ne mu Yalamusi; 30 Zanowa ne Adulamu n'ebyalo byako, 
Lakisi n'ennimiro zaako, Azeka n'ebibuga byako. Bwe batyo bwe 
baasiisira okuva e Beeruseba okutuuka ku kiwonvu kya Kinomu. 31 
Abaana ba Benyamini nabo ne babeeranga okuva e Geba n'okweyongerayo 
e Mikumasi ne Ayiya, ne Beseri n'ebibuga byako; 32 Anasosi ne Nobu ne 
Ananiya; 33 Kazoli ne Laama ne Gittayimu; 34 ne Kadidi ne Zeboyimu ne 
Neballati; 35 ne Loodi ne Ono, ekiwonvu eky'abakozi. 36 Ne ku Baleevi 
ebisanja ebimu eby'omu Yuda ne bigattibwa ne Benyamini. 


12:1 Era bano be bakabona n'Abaleevi abaayambuka ne Zerubbaberi 
mutabani wa Seyalutyeri, ne Yesuwa, Seraya ne Yeremiya ne Ezera; 2 ne 
Amaliya ne Malluki ne Kattusi; 3 ne Sekaniya ne Lekumu ne Meremoosi; 
4 ne Iddo ne Ginnesoyi ne Abiya; 5 ne Miyamini ne Maadiya ne Biruga; 6 
ne Semaaya ne Yoyalibu ne Yedaya; 7 ne Sallu ne Amoki ne Kirukiya ne 
Yedaya. Abo be baali abakulu ba bakaboaa n'aba bagaada baabwe mu 
nnaku za Yesuwa. 8 Era nate Abaleevi; Yesuwa ne Binnuyi ne Kadumyeri 
ne Serebiya ne Yuda ne Mattaniya eyali omukulu w'okwebaza, ye ne 
baganda be. 9 Era Bakubukiya ne Unni beganda baabwe ne baboolekera 
mu bisanja. 10 Yesuwa n'ezaala Yoyakimu, Yoyakimu n'azaala Eriyasibu, 
Eriyasibu n'azaala Yoyaada, 11 Yoyaada n'azaala Yonasaani, Yonasaani 


n'azaala Yadduwa. 12 Mu nnaku za Yoyakimu ne wabaawo bakabona 
emitwe gy'ennyumba za bakitaabwe; owa Seraya, Meraya; owa Yeremiya, 
Kananiya; 13 owa Ezera, Mesullamu; owa Amaliya, Yekokanaai; 14 owa 
Malluki, Yonasaani; owa Sebaniya, Yusufu; 15 owa Kalimu, Aduna; owa 
Merayoosi, Kerukayi; 16 owa Iddo, Zekkaliya; owa Ginaesoni, 
Mesullamu; 17 owa Abiya, Zikuli; owa Miniyamini, owa Mowadiya, 
Pirutayi; 18 owa Biruga, Sammuwa; owa Semaaya, Yekonasani; 19 n'owa 
Yoyalibu, Mattenayi; owa Yedaya, Uzzi; 20 owa Sallayi, Kallayi; owa 
Amoki, Eberi; 21 owa Kirukiya, Kasabiya; owa Yedaya, Nesaneeri. 22 
Abaleevi mu nnaku za Eriyasibu, Yoyada ne Yokanani ne Yadduwa, ne 
bawandiikibwa nga gye mitwe gy'eanyumba za bakitaabwe: era ne 
bakabona, Daliyo Omuperusi nga ye kabaka. 23 Batabani ba Leevi, 
emitwe gy'ennyumba za bakitaabwe, ne bawandiikibwa mu kitabo 
eky'ebyomumirembe okutuusa ku nnaku za Yokanani mutabani wa 
Eriyasibu. 24 N'abakulu b'Abaleevi: Kasabiya ne Serebiya ne Yesuwa 
mutabani wa Kadumyeri ne baganda baabwe nga baboolekedde 
okuteaderezanga n'okwebazanga ng'ekiragiro bwe kyali ekya Dawudi 
omusajja wa Katonda, ekisanja nga kyolekera ekisanja. 25 Mattaniya ne 
Bakubukiya ne Obadiya ne Mesullamu ne Talumooni ne Akkubu be baali 
abaggazi nga bakuuma amawanika ag'oku miryango. 26 Abo be baaliwo 
mu biro bya Yoyakimu mutabani wa Yesuwa mutabani wa Yozadaki, ne 
mu biro bya Nekkemiya owessaza, n'ebya Ezera kabona omuwandiisi. 27 
Awo bwe baatukuza bbugwe wa Yerusaalemi, ne banoonya Abaleevi mu 
bifo byabwe byonna, okubaleeta e Yetvsaalemi, okukwata embaga 
ey'okutukuza n'essanyu, nga beebaza era nga bayimba, nga balina ebitaasa 
n'entongooli n'ennanga. 28 Abaana b'abayimbi ne bakuntlaana, okuva mu 
lusenyi olwetoolodde Yerusaalemi ne mu byalo eby'Abanetofa; 29 era ne 
mu Besugirugaali ne mu nnimiro ez'oku Geba ne Azumaveesi kubanga 
abayimbi baali beezimbidde ensiisira okwetooloola Y erusaalemi. 30 Awo 
bakabona n'Abaleevi ne beerongoosa; ne balongoosa abantu n'emiryango 
ne bbugwe. 31 Awo ne nnyambusa abakulu ba Yuda ku bbugwe, ne 
nteekawo ebibiina bibiri ebinene abeebaza ne batambula nga basimbye 
ennyiriri; ekimu nga kitambulira ku mukono ogwa ddyo ku bbugwe mu 


kkubo ery'omulyango ogw'obusa: 32 n'oluvannyuma lwabwe Kosaaya 
n'atambula n'ekitundu eky'abakulu ba Yuda, 33 ne Azaliya ne Ezera ne 
Mesullamu 34 ne Yuda ne Benyamuu ne Semaaya ne Yeremiya, 35 
n'abamu ku baana ba bakabona nga balina amakondeere: Zekkaliya 
mutabani wa Yoaasaani mutabani wa Semaaya mutabani wa Mattaniya 
mutabani wa Mikaaya mutabani wa Zakkuli mutabani wa Asafu; 36 ne 
baganda be, Semaaya ne Azaleeri ne Miralayi ne Giralayi ne Maayi ne 
Nesaneeri ne Yuda ne Kanani, nga balina ebivuga ebya Dawudi omusajja 
wa Katonda; ne Ezera omuwandiisi ng'abaknlembedde: 37 ne bayita mu 
mulyango ogw'oluzzi n'okusimba mu maaso gaabwe ne balinnya ku lutindo 
olw'ekibuga kya Dawudi, bbugwe w'ayambukira waggulu w'ennyumba ya 
Dawudi okuruusa ku mulyango ogw'amazzi ebuvanjuba. 38 N'ekibiina 
eky'okubiri eky'abo abeebaza ne bagenda okubasisinkana, nange nga 
mbavaako ennyuma, wamu r'ekitundu ky'abantu ku bbugwe engulu 
w'ekigo eky'ebikoomi, okutuusa ku bbugwe omugazi; 39 era engulu 
w'omulyango gwa Efulayimu, n'awali omulyango omukadde, n'awali 
omulyango ogw'ebyennyanja, n'ekigo kya Kananeri, n'ekigo kya Kameya, 
okutuusa ku mulyango ogw'endiga: ne bayimirira buyimirizi mu mulyango 
ogw'abakuumi. 40 Awo ebibiina byombi eby'abo abeebaliza mu nnyumba 
ya Katonda ne biyimirira, nange n'ekitundu ky'abakulu wamu nange: 41 ne 
bakabona, Eriyakimu ne Maaseya ne Miniyamini ne Mikaaya ne Eriwenayi 
ne Zekkaliya ne Kananiya nga balina amakondeere; 42 ne Maaseya ne 
Semaaya ne Ereyazaali ne Uzzi ne Yekokanani ne Malukiya ne Eramu ne 
Ezera. Abayimbi ne bayimba n'eddoboozi ddene, Yezulakiya nga ye 
mukulu waabwe. 43 Ne bawaayo ssaddaaka enkulu ku lunaku olwo ne 
basanyuka; kubanga Katonda yali abasanyusizza essanyu lingi; era 
n'abakazi n'abaana abato ne basanyuka: awo essanyu ery'e Yerusaalemi 
n'okuwulirwa ne liwulirirwa wala. 44 Awo ku lunaku olwo ne balonda 
abantu okuba abakulu b'enju ez'amawanika olw'ebiweebwayo ebisitulibwa, 
olw'ebibala ebibereberye, n'olw'ebitundu eby'ekkumi, 
okuzikuņņaanyizaamu ng’ennimiro ez'oku bibuga bwe zaali, emigabo 
egyalagirwa bakabona n'Abaleevi mu mateeka: kubanga Yuda yasanyuka 
olwa bakabona n'Abaleevi abaaweereza. 45 Era baakwata ebisanja bya 


Katonda waabwe n'ebisanja eby’okulongoosa, era bwe batyo bwe baakola 
n'abayimbi n'abaggazi ng'ekiragiro kya Dawudi bwe kyali n'ekya 
Sulemaani mutabani we. 46 Kubanga mu nurembe gya Dawudi ne Asafu 
edda waabangawo omukulu w'abayimbi, n'ennyimba ez'okutenderezanga 
dokwebazanga Katonda. 47 Era Isiraeri yenna mu biro bya Zerubbaberi ne 
mu biro bya Nekkemiya ne bawa emigabo gy'abayimbi n'abaggazi 
ng'ebyagwaniranga buli lunaku bwe byali: ne batukulizanga Abaleevi; 
Abaleevi ne batukulizanga batabani ba Alooni. 


13:1 Ku lunaku olwo ne basoma mu kitabo kya Musa mu matu g'abantu; 
ne basanga nga kyawandiikibwa omwo Omwamoni n'Omumowaabu 
obutayingiranga mu kkunyaaniro lya Katonda emirembe gyonna; 2 
kubanga tebaasisinkana baana ba Isiraeri nga balina emmere n'amazzi, 
naye ne bagulirira Balaamu eri bo okubakolimira: era naye Katonda waffe 
n'afuula ekikolomo okuba omukisa. 3 Awo olwatuuka bwe baawulira 
amateeka, ne balyoka baawula mu Isiraeri ekibiina kyonna 
eky'abannamaggwanga. 4 Era ebyo nga tebinnabaawo Eriyasibu kabona 
eyalondebwa okuba omukulu w'ebisenge eby'omu nnyumba ya Katonda 
waffe, bwe yali mukoddomi wa Tobiya, 5 Yali amutegekedde ekisenge 
ekinene, gye baateekeranga edda ebiweebwayo eby'obutta, n'omugavu, 
n'ebintu, n'ebitundu eby'ekkumi eby'ennaano n'omwenge n'amafuta, 
Abaleevi bye baaweebwanga olw'ekiragiro n'abayimbi n'abaggazi 
n'ebiweebwayo ebisitulibwa ebya bakabona. 6 Naye mu biro ebyo byonna 
nze nga siri Yerusaalemi: kubanga mu mwaka ogw'amakumi asatu mu 
ebiri ogwa Alutagizerugizi kabaka w'e Babulooni ne pyenda eri kabaka, 
awo. nga wayiseewo ennaku, ne ndaga kabaka: 7 ne njija e Yerusaalemi ne 
ntegeera obubi Eriyasibu bwe yali akoze olwa Tobiya, ng'amutegekera 
ekisenge mu mpya ez'ennyumba ya Katonda. 8 Ne kmnakuwaza nnyo: 
kyennava nkasuka ebweru ebintu byonna eby'omu nnyumba ebya Tobiya 
okubiggya mu kisenge. 9 Awo ne ndagira ne balongoosa ebisenge: ne 
nzizaayo eyo ebintu eby'omu nnyumba ya Katonda n'ebiweebwayo 
eby'obutta n'omugavu. 10 Ne ntegeera nga Abaleevi baali tebannaweebwa 
migabo gyabwe; awo Abaleevi n'abayimbi abaakolanga omulimu nga 


baddukidde buli muntu mu kyalo kye. 11 Awo ne mpakanya abakulu ne 
njogera nti Kiki ekiresezza ennyumba ya Katonda? Ne, mbakunyaanya ne 
mbateeka mu kifo kyabwe. 12 Awo Abayuda bonna ne baleeta ekitundu 
eky'ekkumi eky'eņnnaano n'omwenge n'amafuta eri amawanika. 13 Ne 
nzisaawo abawanika ku mawanika, Seremiya kabona ne Zadoki 
omuwandiisi, ne ku Baleevi, Pedaya: ne Kanani ye yabaddirira mutabani 
wa Zakkuli mutabani wa Mattaniya kubanga baalowoozebwa okuba 
abeesigwa, n'omulimu gwabwe kugabiranga baganda baabwe. 14 
Onjijukiranga, ai Katonda wange, olw'ekigambo ekyo, so tosangula 
bikolwa byange ebirungi bye nnakolera ennyumba ya Katonda wange 
n'olw'ebya ebikwatirwa omwo. 15 Mu biro ebyo ne ndaba mu Yuda abantu 
nga basambira ku ssabbiiti amasogolero, era nga bayingiza ebinywa, era 
nga babiteeka ku ndogoyi zaabwe; era n'omwenge n'ezabibu n'ettiini 
n'emigugu egy'engeri zonna gye bayingiza mu Yerusaalemi ku lunaku olwa 
ssabbiiti: ne mba omujulirwa eri bo ku lunaku kwe baatundira ebyokulya. 
16 Era mwabeeramu abasajja w°’e Ttuulo abaayingizanga ebyennyanja 
n'ebintu eby'engeri zonna, ne babaguliza ku ssabbiiti abaana ba Yuda ne mu 
Yerusaalemi. 17 Awo ne ndyoka mpakanya abakungu ba Yuda ne 
mbagamba nti Kibi ki kino kye mukola ne mwonoona olunaku olwa 
ssabbiiti? 18 Bajjajjammwe si bwe baakolanga bwe batyo, era Katonda 
waffe teyatuleetako bubi buno bwonna ne ku kibuga kino? era naye mmwe 
mweyongera okuleeta obusungu ku Isiraeri nga mwonoona ssabbiiti. 19 
Awo olwatuuka ekizikiza bwe kyasooka okukwata enzigi ez'e 
Yerusaalemi ssabbiiti ng'eneebaako enkya, ne ndagira okuggalawo enzigi, 
ne ndagira obutaziggulawo okutuusa ssabbiiti Iw'eriggwaako: ne nteeka 
abamu ku baddu bange ku nzigi, baleme okuyingiza omugugu gwonna ku 
lunaku olwa ssabbiiti. 20 Awo abasuubuzi n'abatunzi b'ebintu eby'engeri 
zonna ne basula ebweru wa Yerusaalemi omulundi gumu oba ebiri. 21 Ne 
ndyoka mbeera omujulirwa eri bo ne mbagamba nti Kiki ekibasuza. 
okwetooloola bbugwe? bwe mulikola bwe mutyo nate, ndibakwata. Awo 
okuva ku lunaku olwo ne batajjira nate ku ssabbuti: 22 Awo ne ndagira 
Abaleevi okwerongoosa, era okujja okukuuma enzigi okutukuza olunaku 
olwa ssabbiiti. Onjijukiriranga, ai Katonda wange, na kino, onsonyiwe 


ng'okusaasira kwo bwe kwenkana obungi. 23 Mu biro ebyo era ne ndaba 
Abayudaaya abaali bawasizza abakazi ba Asudodi n'aba Amon n'aba 
Mowaabu: 24 n'abaana baabvve baayogeranga ekitundu lulimi lwa 
Asudodi so tebaayinza kwogera lulimi Iwa Bayudaaya, naye ng'olulimi 
olwa buli ggwanga bwe lwali. 25 Awo ne mbawakanya ne mbakolimira ne 
nkubako abamu ne nkuunyuula enviiri zaabwe ne mbalayiza Katonda nti 
Temuwanga batabani baabwe bawala bammwe, so temutwaliranga 
batabani bammwe bawala baabwe, newakubadde mmwe bennyini, 26 
Sulemaani kabaka wa Isiraeri teyayonoonanga mu ebyo? naye mu 
mawanga mangi temwali kabaka amwenkana, era yayagalibwa Katonda 
we, era Katonda n'amufuula kabaka wa Isiraeri yenna: era nate n'oyo 
abakazi ab'amawanga ne bamwonoonyesa. 27 Kale tunnabawulira mmwe 
okukolanga obubi obwenkanidde awo okusobya Katonda waffe nga 
tuwasa abakazi ab'amawanga? 28 Era omu ku batabani ba Y oyada 
mutabani wa Eriyasibu kabona omukulu, yali mukoddomi wa Sanubalaati 
Omukoloni: kyennava mmugoba gye ndi. 29 Obajjukiranga, ai Katonda 
wange, kubanga baayonoona obwakabona n'endagaano ey'obwakabona 
n'ey'Abaleevi. 30 Bwe ntyo bwe nnabalongoosa eri batuiaggwanga bonna, 
ne nteekawo ebisanja bya bakabona n'eby'Abaleevi, buli muntu mu mulimu 
gwe; 31 n'olwekiweebwayo eky'enku mu biro ebyateekebwawo; 
n'olw'ebibala ebibereberye. Onjijukiranga; ai Katonda wange, okunkola 
obulungi. 


Eseza 


1:1 Awo olwatuuka ku miretnbe gya Akaswero (ye Akaswero oyo 
eyafuga okuva e Buyindi okutuuka e Buwesiyopya, amasaza kikumi mu 
amakumi abiri mu musanvu:) 2 awo ku mirembe egyo, kabaka Akaswero 
bwe yatuula ku ntebe y'obwakabaka bwe eyali mu lubiri lw"e Susani, 3 mu 
mwaka ogw'okusatu ogw'okufuga kwe n'afumbira embaga abakungu be 
bonna n'abaddu be; obuyinza bw'e Buperusi n'e Bumeedi, abakungu 
n'abakulu b'amasaza nga bali mu maaso ge: 4 n'ayoleseza ennaku nnyingi 
obugagga obw'obwakabaka bwe obw'ekitiibwa n'ettendo ery'obukulu bwe 


obutasingika, ennaku kikumi mu kinaana. 5 Awo ennaku ezo bwe 
zaatuukirira, kabaka n'afumbira embaga abantu bonna abaali bali awo mu 
lubiri w'e Susani, abakulu n'abato, ennaku musanvu, mu luggya olw'oku 
lusuku olw'olubiti Iwa kabaka; 6 waaliwo ebitimbe eby'engoye olweru 
n'olwa nnawandagala n'olwa kaniki, nga bisibiddwa n'emigwa egya bafuta 
ennungi n'olw'effulungu n'empeta eza ffeeza n'empagi ez'amayinja 
aganyirira: ebitanda byali bya zaabu ne ffeeza ku mayinja amaaliire 
aganyirira, amamyufu n'ameeru n'aga kyenvu n'amaddugavu. 7 Ne 
babanywesa mu bintu ebya zaabu, (ebintu nga tebifaanana byokka na 
byokka,) n'omwenge ogwa kabaka mungi nnyo, ng'obugabi bwa kabaka 
bwe bwali. 8 N'okunywa ne kuba ng'amateeka bwe gali; nga tewali ayinza 
okuwaliriza: kubanga kabaka bwe yali alagi,dde bw'atyo abaami bonna 
ab'omu nnyumba ye bakolenga buli muntu nga bw'ayagala: 9 Ne Vasuti 
kaddulubaale n'afumbira abakazi embaga mu nnyumba ya kabaka, eya 
kabaka Akaswero: 10 Awo ku lunaku olw'omusanvu, omwoyo gwa 
kabaka bwe gwasanyuka olw'omwenge, n'alagira Mekumani ne Bizusa ne 
Kalubona ne Bigusa ne Abagusa ne Zesali ne Kalukasi, abalaawe musanvu 
abaaweererezanga mu maaso ga Akaswero kabaka, 11 okuteeta Vasuti 
kaddulubaale mu maaso ga kabaka ng'atikidde engule ey'obwakabaka 
okwolesa amawanga n'abakungu obulungi bwe kubanga yali mulungi 
okutunuulira: 12 Naye kaddulubaale Vasuti n'agaana okujja olw'ekiragiro 
kya kabaka bwe yamulagiriza abalaawe: kabaka kyeyava asunguwala 
ennyo, ekiruyi kye ne kibuubuuka mu ye. 13 Awo kabaka n'agamba 
abagezi abaategeera ebiro, (kubanga eyo ye yali empisa ya kabaka eri 
bonna abaamanya amateeka n'emisango; 14 ne Kalusena ne Sesali ne 
Adumasa ne Talusiisi ne Meiesi ne Malusema ne Memukani, abakungu 
musanvu ab'e Buperusi n'e Bumeedi; abaalabanga amaaso ga kabaka era 
abaatuulanga ku ntebe ez'oku mwanjo mu bwakabaka, abo be 
baamuddirira:) nti 15 Tunaakola tutya kaddulubaale Vasuti ng'amateeka 
bwe gali, kubanga takoze ekyo kabaka. Akaswero ky'amulagirizza 
abalaawe? 16 Awo Memukani n'addamu mu maaso ga kabaka n'abakungu 
nti Vasuti kaddulubaale tayonoonye kabaka yekka era naye n'abakungu 
bonna n'amawanga gonna agali mu masaza gonna aga kabaka Akaswero. 


17 Kubanga ekikolwa kino ekya kaddulubaale kiryatukirira mu bakazi 
bonna okunyoomesanga babbaabwe mu maaso gaabwe bwe 
kinaabuulirwanga nti Kabaka Akaswero yalagira Vasuti kaddulubaale 
okuleetebwa mu maaso ge naye n'atajja. 18 Awo ku lunaku luno abakyala 
w'e Buperusi We Bumeedi abawulidde ekikolwa kya kaddulubaale 
banaagamba bwe batyo abakungu bona aba kabaka: Kale walibaawo 
okunyooma kungi n'obusungu. 19 Kabaka bw'anaasiima bw'atyo, alaalike 
ekiragiro kya kabaka, era kiwandukibwe mu mateeka aga Abaperusi 
n'Abameedi kireme okuwaanyisibwa, Vasuti aleme okujja nate mu maaso 
ga kabaka Akaswero; era n'obukulu bwe obwa kaddulubaale kabaka, 
abuwe omulala amusinga obulungi. 20 Awo bwe banaalaalika etteeka lya 
kabaka ly'anaateeka okubunya obwakabaka bwe bwonna, (kubanga 
bunene,) kale abakazi bonna banassangamu ekitiibwa babbaabwe, abakulu 
n'abato. 21 Ekigambo ekyo ne kisanyusa kabaka n'abalangira; kabaka 
n'akola ng'ekigambo kya Memukani bwe kyali: 22 kubanga yaweereza 
ebbaluwa mu masaza gonna aga kabaka; mu buli ssaza ng'empandiika 
yaalyo bwe yali, na buli ggwanga ng'olulimi Iwabwe bwe Iwali, buli 
musajja afugenga mu nnyumba ye ye, era akiraalike ng'olulimi Iw'abantu 
be bwe lwali: 


2:1 Awo oluvaaayuma lw'ebyo, obusungu bwa kabaka Akaswero bwe 
bwakkakkana, n'alyoka ajjukira Vasuti n'ekyo kye yakola n'ekyo 
ekyateekebwa eri ye. 2 Awo abaddu ba kabaka abaamuweerezanga ne 
boogera nti Banoonyeze kabaka abawala abato abalungi abatamanyi 
musajja: 3 era kabaka ateekewo abaami mu masaza gonna ag'omu 
bwakabaka bwe, bakunijaanyize abawala abato abalungi bonna e Susani 
mu lubiri mu nnyumba y'abakazi, mu mukono gwa Kegayi omulaawe wa 
kabaka, omukuumi w'abakazi; era ebintu byabwe eby'okulongoosa 
babiweebwe: 4 awo omuwala kabaka gw'alisiima abe kaddulubaale mu 
kifo kya Vasuti. Ekigambo ekyo ne kisanyusa kabaka; n'akola bw'atyo. 5 
Waaliwo Omuyudaaya mu Susaai mu lubiri, erianya lye Moluddekaayi 
mutabani wa Yayiri mutabani wa Simeeyi mutabani wa Kiisi 
Omubenyamini; 6 eyaggibwa mu Y erusaalemi wamu n'abasibe 


abaatwalirwa awamu ne Yekoniya kabaka wa Yuda, Nebukadduneeza 
kabaka w'e Babulooni gwe yatwala. 7 N'alera Kadassa, ye Eseza muwala 
wa kitaawe omuto: kubanga teyalina kitaawe newakubadde nnyina, era 
omuwala oyo yali mulungi nnyo; awo nnyina ne kitaawe bwe baafa, 
Moluddekaayi n'amutwala okuba omwana we ye. 8 Awo olwaruuka 
ekiragiro kya kabaka n'etteeka lye bwe byawulirwa, n'abawala bangi nga 
bakuOnaanidde e Susani mu lubiri mu mukono gwa Kegayi, awo Eseza 
n'atwalibwa mu nayumba ya kabaka mu mukono gwa Kegayi omukuumi 
w'abakazi. 9 Awo omuwala oyo n'amusanyusa, n'afuna ekisa eri ye; 
n'ayanguwa okumuwa ebintu bye eby'okulongoosa wamu n'emigabo gye 
n'abawala omusanvu abaagwanira okubamuwa nga baggibwa mu nnyumba 
ya kabaka: n'amujjulula ye n'abawala be a'abayingiza mu kifo ekyasinga 
obulungi mu nnyumba ey'abakazi. 10 Eseza yali tategeezanga abantu be 
bwe baali newakubadde ekika kye: kubanga Moluddekaayi yali 
amukuutidde obutakitegeeza. 11 Era Moluddekaayi n'atambuliranga buli 
lunaku mu maaso g'oluggya lw'ennyumba ey'abakazi, okumanya Eseza 
bw'ali, era ky'alibeera. 12 Awo oluwalo olwa buli muwala bwe Iwajja 
okuyingira eri kabaka Akaswero, ng'amaze okukolerwa ng'etteeka 
ery'abakazi bwe liri emyezi kkumi n'ebiri, (kubanga ennaku 
ez'okulongoosa kwabwe bwe zaatuukiriraaga bwe zityo, emyezi mukaaga 
amafuta ag'omugavu, n’emyezi mukaaga eby'akaloosa n'ebintu 
eby'okuloagoosa abakazi,) 13 kale bw'atyo omuwala n'alyoka ajja eri 
kabaka, kyonna kye yayagala n'akiweebwa okugenda naye ng'ava mu 
nnyumba ey'abakazi ng'agenda mu nnyumba ya kabaka. 14 Yagenda 
akawungeezi n'akomawo enkya mu nayumba ey'abakazi ey'okubiri mu 
mukono gwa Saasugazi omulaawe wa kabaka eyakuumanga abazaana: 
teyayingira nate eri kabaka, wabula nga kabaka amusanyukidde, era 
ng'ayitiddwa n'erinnya. 15 Awo oluwalo lwa Eseza omuwala wa Abikayiri 
kitaawe wa Moluddekaayi omuto eyamutwala okuba omwana we bwe 
lwali lutuuse, okuyingira eri kabaka, teyaliiko kye yeetaaga wabula ebyo 
Kegayi, omulaswe wa kabaka, omukuumi w'abakazi, bye yalagira. Eseza 
n'aganja mu maaso g'abo bonna abaamutunuulira 16 Awo Eseza 
n'atwalibwa eri kabaka Akaswero mu nnyumba ye eya kabaka mu mwezi 


ogw'ekkumi, gwe mwezi Tebesi mu mwaka ogw'omusanvu ogw'okufuga 
kwe. 17 Awo kabaka n'ayagala Eseza okusinga abakazi boma, n'alaba 
ekisa n'okuganja mu maaso ge okusinga abawala bonna: n'okuteeka 
n'ateeka engule ey'obwakabaka ku mutwe gwe n'amufuula kaddulubaale 
mu kifo kya Vasuti. 18 Awo kabaka n'alyoka afumbira abakungu be bonna 
n'abaddu be embaga enkulu, embaga ya Eseza; n'awa amasaza 
okusonyiyibwa, n'agaba ebirabo, ng'obugabi bwa kabaka bwe bwali. 19 
Awo abawala bwe baali bakunyaanye omulundi ogw'okubiri, awo 
Moluddekaayi n'atuula mu mulyango gwa kabaka. 20 Eseza yali 
tategeezanga ekika kye bwe kyali newakubadde abantu be; nga 
Moluddeksayi bwe yamukuutira: kubanga Eseza yakola ekiragiro kya 
Moluddekaayi nga bwe yakolanga bwe yali ng'akyamulera. 21 Awo mu 
biro ebyo, Moluddekaayi ng'arudde mu mulyango gwa kabaka, babiri ku 
balaawe ba kabaka, Bigusani ne Teresi, ku abo abaakuumanga oluggi, ne 
basunguwala ne bagezaako okukwata kabaka Akaswero. 22 Awo 
ekigambo ekyo ne kimanyibwa Moluddekaayi n'akibuulira Eseza 
kaddulubaale; Eseza n'abuulira kabaka mu linnya lya Moluddekaayi. 23 
Awo ekigambo ekyo bwe baakikenneenya, ne kirabika nga bwe kyali bwe 
kityo, bombi ne bawanikibwa ku muti: awo ne kiwandiikibwa mu kitabo 
eky'ebigambo ebya buli lunaku mu maaso ga kabaka. 


3:1 Awo oluvannyuma lw'ebyo kabaka Akaswero n'akuza Kamani 
mutabani wa Kammedasa Omwagaagi n’amusukkiriza, n'agulumiza entebe 
ye okusinga abakuagu bonna abali naye. 2 Awo abaddu bonna aba kabaka 
abaali mu mulyaago gwa kabaka ne bakutamira Kamani ne 
bamuvuunamira: kubanga kabaka bwe yali alagidde bw'atyo ebigambo 
bye. Naye Moluddekaayi teyamukutamira so teyamu vuunamira. 3 Awo 
abaddu ba kabaka abaali mu mulyango gwa kabaka ne bagamba 
Moluddekaayi nti Kiki ekikusobesa ekiragiro kya kabaka? 4 Awo 
olwaruuka bwe baayogeranga naye buli luaaku naye n'atabawulira, ne 
babuulira Kamani okulaba ebigambo bya Moluddekaayi oba nga 
binaanywera: kubanga yali ababuulidde nga Muyudaaya. 5 Awo Kamani 
bwe yalaba nga Moluddekaayi teyakutama so teyamuvuunamira, kale 


Kamani n'ajjula obusungu. 6 Naye n'alaba nga tekugasa okukwata 
Moluddekaayi yekka; kubanga baali bamutegeezezza abantu ba 
Moluddekaayi bwe baali: Kamani kyeyava asala amagezi okuzikiriza 
Abayudaaya bonna abaali mu bwakabaka bwonna obwa Akaswero, abantu 
ba Moluddekaayi. 7 Awo mu mwezi ogw'olubereberye, gwe mwezi 
Nisani, mu mwaka ogw'ekkumi n'ebiri ogwa kabaka Akaswero, ne bakuba 
Puli, bwe bululu, mu maaso ga Kamani buli lunaku era buli mwezi 
okutuusa ku mwezi ogw'ekkumi n'ebiri, gwe mwezi Adali. 8 Awo Kamani 
n'agamba kabaka Akaswero nti Waliwo abantu abasaasaanye 
abataataagaaye mu mawanga mu masaza gonna ag'obwakabaka bwo; 
n'amateeka gaabwe tegafaanana mateeka ga ggwanga lyonna; so 
tebakwata mateeka ga kabaka; kyekiva kirema okugasa kabaka 
okubaganya. 9 Kabaka bw'anaasuma, kiwandiikibwe bazikirizibwe: nange 
ndisasula ettalanta eza ffeeza kakumi mu mikono gy'abo abateresebbwa 
okukuuma omulimu (gwa kabaka), okuzireeta mu mawanika ga kabaka. 
10 Awo kabaka n'aggya empeta ye ku mukono gwe n'agiwa Kamani 
mutabani wa Kammedasa Omwagaagi omulabe w'Abayudaaya. 11 Awo 
kabaka n'agamba Kamani nti Effeeza eweereddwa gy'oli era n'abantu 
okubakola nga bw'osuma. 12 Awo ne bayita abawandiisi ba kabaka mu 
mwezi ogw'olubereberye ku lunaku Iwagwo olw'ekkumi n'essatu, ne 
bawandiika nga byonna bwe byali Kamani bye yali alagidde abaamasaza 
ba kabaka, n'abaami abaafuganga buli ssaza n'abakulu ba buli ggwanga; eri 
buli ssaza ng'empandiika yaalyo bwe yali, n'eri buli ggwanga ng'olulimi 
lwabwe bwe lwali: mu linnya lya kabaka Akaswero mwe byawandiikirwa, 
era byateekebwako akabonero n'empeta ya kabaka. 13 Ne baweereza 
ebbaluwa ne zitwalibwa ababaka mu masaza gonna aga kabaka, 
okuzikiriza n'okutta nokumalawo Abayudaaya bonna, abato n'abakadde, 
abaana abato n'abakazi, ku lunaku lumu, ku lunaku olw'ekkumi n'essatu 
olw'omwezi ogw°’ekkumi n'ebbiri, gwe mwezi Adali, n'okutwala 
omunyago gwabwe okuba omuyiggo. 14 Ebyaggibwa mu kiwandiike ne 
biraalikibwa eri amawanga gonna, ekiragiro kirangirirwe mu buli ssaza, 
balyoke beeteekereteekere olunaku olwo. 15 Awo ababaka ne banguwa ne 
bagenda olw'ekiragiro kya kabaka, etteeka ne libuulirwa mu lubiri we 


Susani: awo kabaka ne Kamani ne batuula okunywa; naye ekibuga kya 
Susani ne kibulwa amagezi. 


4:1 Awo Moluddekaayi bwe yategeera byonna ebyakolebwa, 
Moluddekaayi n'ayuza ebyambalo bye n'ayambala ebibukutu n'evvu, 
n'afuluma n'agenda mu kibuga wakati, n'akaaba n'eddoboozi ddene 
ery'ennaku nnyingi: 2 n'ajja mu maaso g'omulyango gwa kabaka: kubanga 
tewali eyayinza okuyingira mu mulyango gwa kabaka ng'ayambadde 
ebibukutu. 3 Awo mu buli ssaza ekiragiro kya kabaka n'etteeka lye buli 
gye byatuukanga ne waba okuwuubaala kungi mu Bayudaaya n'okusiiba 
n'okukaaba amaziga n'okukuba ebiwoobe; kale bangi abaagalamira nga 
bambadde ebibukutu n'evvu. 4 Awo abawala ba Eseza n'abalaawe be ne 
bajja ne bamubuulira; kaddulubaale n'anakuwala nnyo: n'aweereza 
ebyambalo Moluddekaayi by'aba ayambala, n'okumuggyako ebibukutu 
bye: naye n'atabikkiriza. 5 Awo Eseza n'ayita Kasaki omu ku balaawe ba 
kabaka, gwe yali ataddewo okumuweereza, n'amukuutira okugenda eri 
Moluddekaayi okumanya ekigambo ekyo bwe kyali n'ensonga yaakyo. 6 
Awo Kasaki n'afuluma n'agenda eri Moluddekaayi awali ekifo ekigazi 
eky'ekibuga ekyayolekera omulyango gwa kabaka. 7 Awo Moluddekaayi 
n'amubuulira byonna ebya mubaako, n'ebintu bwe byenkanira ddala 
Kamani bye yasuubiza okusasula mu mawanika ga kabaka 
olw'Abayudaaya, okubazikiriza. 8 Era n'amuwa n'ebyaggibwa mu 
kiwandiike eky'etteeka eryalaalikibwa mu Susani okubazikiriza okulyolesa 
Eseza n'okulimubuulira; n'okumukuutira ayingire eri kabaka amwegayirire 
era asabire abantu be mu maaso ge. 9 Awo Kasaki n'ajja n'abuulira Eseza 
ebigambo bya Moluddekaayi. 10 Awo Eseza n'agamba Kasaki n'amuwa 
ebigambo eby'okutwalira Moluddekaayi, nti 11 Abaddu ba kabaka bonna 
n'abantu ab'omu masaza ga kabaka bamanyi nga buli muntu, oba musajja 
oba mukazi, anaayingiranga eri kabaka mu luggya olw'omunda 
atayitiddwa, waliwo etteeka limu eri ye, attibwenga, wabula abo kabaka 
b'agololera omuggo ogwa zaabu abeere omulamu: naye nze siyitibwanga 
okuyingira eri kabaka, ennaku ziri amakumi asatu. 12 Awo ne babuulira 
Moluddekaayi ebigambo bya Eseza. 13 Awo Moluddekaayi n'abalagira 


okuddiza Eseza ebigambo nti Tolowoozanga mu mwoyo gwo nga ggwe 
ogenda okuwona mu nnyumba ya kabaka okusinga Abayudaaya bonna. 14 
Kubanga bw'onoosirikira ddala mu biro bino, kale okulokoka n'okuwona 
kuliva awalala eri Abayudaaya, naye ggwe n'ennyumba ya kitaawo 
balizikirira: era ani amanyi oba nga ozze mu bwakaddulubaale olw'ebiro 
ebifaanana bwe bityo? 15 Awo Eseza n'abalagira okuddiza Moluddekaayi 
ebigambo nti 16 Genda okuņņnaanye Abayudaaya boma abaliwo mu 
Susani, munsiibire, so temulya newakubadde okunywa ennaku ssatu 
emisana n'ekiro; era nange n'abawala bange tunaasiiba bwe tutyo: bwe ntyo 
bwe ndiyingira eri kabaka, ekitali kya mu mateeka: era bwe ndizikirira, ndi 
zikirira. 17 Awo Moluddekaayi n'addayo n'akola nga byonna bwe byali 
Eseza by'amulagidde. 


5:1 Awo olwatuuka ku lunaku olw'okusatu Eseza n'ayambala ebyambalo 
bye ebya kaddulubaale, n'ayimirira mu luggya olw'omunda olw'ennyumba 
ya kabaka, okwolekera ennyumba ya kabaka: kabaka n'atuula ku ntebe ye 
ey'obwakabaka mu nnyumba ya kabaka okwolekera omulyango 
gw'ennyumba. 2 Awo olwatuuka kabaka bwe yalaba Eseza kaddulubaale 
ng'ayimiridde mu luggya, kale n'aganja mu maaso ge: kabaka n'agololera 
Eseza omuggo ogwa zaabu ogwali mu mukono gwe. Awo Eseza 
n'asembera n'akoma ku musa gw'omuggo. 3 Awo kabaka n'alyoka 
amugamba nti Oyagala ki, kaddulubaale Eseza? era kiruwa kye 
weegayirira? onookiweebwa ne bwe kinaaba ekitundu ky'obwakabaka. 4 
Awo Eseza n'ayogera nti Kabaka bw'anaasuma, kabaka ne Kamani bajje 
leero eri embaga gye mmufumbidde. 5 Awo kabaka n'ayogera nti 
Mwanguye Kamani kikolebwe nga Eseza bw'ayogedde. Awo kabaka ne 
Kamani ne bajja eri embaga Eseza gye yali afumbye. 6 Awo kabaka 
n'agamba Eseza nga batudde ku mbaga ey'omwenge nti Osaba ki? era 
kinaakukolerwa; era weegayirira k1? kinaatuukirizibwa ne bwe kinaaba 
ekitundu ky'obwakabaka. 7 Awo Eseza n'addamu n'ayogera nti Kye nsaba 
era kye nneegayirira kye kino; 8 oba nga nyanze mu maaso ga kabaka, era 
kabaka bw'anaasuma. okumpa kye nsaba, n'okutuukiriza kye nneegayirira, 
kabaka ne Kamani bajje eri embaga gye ndibafumbira, era enkya ndikola 


nga kabaka bw'agambye. 9 Awo Kamani n'afuluma ku lunaku olwo 
ng'asanyuse era ng'ajaguzizza mu mwoyo: naye Kamani bwe yalaba 
Moluddekaayi mu mulyango gwa kabaka, nga tayimirira so nga 
tamusegulira, n'ajjula obusungu eri Moluddekaayi. 10 Era naye Kamani 
n'azibiikiriza n'addayo eka; n'atuma n'aleeta mikwano gye ne Zeresi mukazi 
we. 11 Awo Kamani n'ababuulira ekitiibwa ky'obugagga bwe, n'abaana be 
bwe benkana obungi, n'ebigambo byonna kabaka mwe yamukuliza, era 
bwe yamukuza okusinga abakungu ba kabaka n'abaddu be. 12 Era Kamani 
n'ayogera nti Weewaawo, Eseza kaddulubaale teyaganya muntu yenna 
kuyingira wamu ne kabaka en embaga gye yali afumbye wabula nze; era 
n'enkya ampise wamu ne kabaka. 13 Naye ebyo byonna tebiriiko kye 
bingasa nga nkyalaba Moluddekaayi Omuyudaaya ng'atuula ku mulyango 
gwa kabaka. 14 Awo Zeresi mukazi we ne mikwano gye bonna ne 
bamugamba nti Basimbe ekitindiro obuwanw bwakyo emikono amakumi 
ataano, enkya oyogere ne kabaka okuwanika Moluddekaayi okwo: kale 
olyoke oyingire ne kabaka eri embaga ng'osanyuka Ekigambo ekyo ne 
kisanyusa Kamani; n'asimbya ekitindiro. 


6:1 Awo mu kiro ekyo kabaka n'atayinza kwebaka; n'alagira okuleeta 
ekitabo ekijjukiza eky'ebigambo ebya buli lunaku, ne babisomera mu 
maaso ga kabaka. 2 Awo ne basanga nga kiwandiikiddwa nga 
Moluddekaayi yabuulira ebigambo bya Bigusani ne Teresi, babiri ku 
balaawe ba kabaka ku abo abaakuumanga oluggi, abaagezaako okukwata 
kabaka Akaswero. 3 Awo kabaka n'ayogera nti Kitiibwa ki na bukulu ki 
Moluddekaayi bye yaweebwa olw'ekyo? Awo abaddu ba kabaka 
abaamuweerezanga ne boogera nti Tewali kintu kyaweereddwa. 4 Awo 
kabaka n'ayogera nti Am ali mu luggya? Kale Kamani yali atuuse mu 
luggya olw'ebweru olw'oku nnyumba ya labaka, okwogera ne kabaka 
okuwanika Moluddekaayi ku kitindiro kye yali amusimbidde. 5 Awo 
abaddu ba kabaka ne bamugamba nti Laba, Kamani ayimiridde mu luggya. 
Kabaka n'ayogera nti Ayingire. 6 Awo Kamani n'ayingira Kabaka 
n'amugamba nti Omusajja kabaka gw'asanyukira okumussaamu ekitiibwa 
anaakolebwa ki? Awo Kamani n'ayogera mu mutima gwe nti Ani kabaka 


gwe yandisanyukidde okumussaamu ekitiibwa okukira nze? 7 Awo 
Kamani n'agamba kabaka nti Omusajja kabaka gw'asanyukira 
okumussaamu ekitiibwa, 8 baleete ebyambalo bya kabaka, kabaka 
by'ayambala, n'embalaasi kabaka gye yeebagala eri etikkirwako ku mutwe 
engule ey'obwakabaka; 9 bawe ebyambalo n'embalaasi mu mukono 
gw'omu ku bakungu ba kabaka abasinga ekitiibwa, bambaze n'ebyo 
omusajja kabaka gw'asanyukira okumussaamu ekitiibwa, era 
bamwebagaze embalaasi okuyita mu luguudo olw'ekibuga, era balangirire 
mu maaso ge nti Bw'atyo bw'anaakolebwa omusajja kabaka gw'asanyukira 
okumussaamu ekitiibwa. 10 Awo kabaka n'agamba Kamani nti Yanguwa 
oddire ebyambalo n'embalaasi nga bw'oyogedde, okolere ddala bw'otyo 
Moluddekaayi Omuyudaaya atuula ku mulyango gwa kabaka: waleme 
okubulako n'ekimu ku ebyo byonna by'oyogedde. 11 Awo Kamani n'addira 
ebyambalo n'embalaasi, nayambaza Moluddekaayi, n'amwambaza okuyita 
mu luguudo olw'ekibuga, n'alangirira mu maaso ge nti Bw'atyo 
bw'anaakolebwa omusajja kabaka gw'asanyukira okumussaamu 
ekitimbwa. 12 Awo Moluddekaayi n'akomawo eri omulyango gwa 
kabaka. Naye Kamani n'ayanguwa n'agenda ewuwe, ng'anakuwadde era 
ng'abisse ku mutwe gwe. 13 Awo Kamani n'abuulira Zeresi mnkazi we ne 
mikwano gye bonna byonna ebyamubaddeko. Awo abasajja be abagezi ne 
Zeresi mukazi we ne bamugamba nti Moluddekaayi gw'otanulidde okugwa 
mu maaso ge, oba nga wa ku zzadde lya Bayudaaya, tojja kumusinga, 
naye tolirema kugwa mu maaso ge. 14 Awo bwe baali nga bakyayogera 
naye, abalaawe ba kabaka ne bajja, ne banguwa okuleeta Kamani eri 
embaga Eseza gye yali afumbye. 


7:1 Awo kabaka ne Kamani ne bajja eri embaga wamu ne Eseza 
kaddulubaale. 2 Awo kabaka n'agamba nate Eseza ku lunaku olw'okubiri 
nga batudde ku mbaga ey'omwenge nti Kiki ky'osaba, kaddulubaale Eseza, 
era onookiweebwa: era kiki kye weegayirira? ne bwe kinaaba ekitundu 
ky'obwakabaka kinaatuukirizibwa. 3 Awo Eseza kaddulubaale n'addamu 
n'ayogera nti Oba nga nyanze mu maaso go, ai kabaka, era kabaka 
bw'anaasiima, mpeebwe obulamu bwange olw'okusaba kwange, n'abantu 


bange olw'okwegayirira kwange: 4 kubanga tutundiddwa, nze n'abantu 
bange okuzikirizibwa, okuttibwa n'okubula. Naye singa tutundiddwa 
okuba abaddu n'abazaana, nandisirise, newakubadde ng'omulabe 
teyandiyinzizza kuliwa kabaka bye Yandifuriddwa 5 Awo kabaka 
Akaswero n'alyoka ayogera n'agamba Eseza kaddulubaale nti Ani era ali 
ludda wa ayanyanga okugezaako mu mutima gwe okukola bw'atyo? 6 
Awo Eseza n'ayogera nti Omulabe era, atukyawa, Kamani ono omubi. 
Awo Kamani n'atya mu maaso ga kabaka ne kaddulubaale. 7 Awo kabaka 
n'agolokoka ng'aliko eltiruri n'ava ku mbaga ey'omwenge n'ayingira mu 
lusuku olw'omu lubiri: Kamani n'ayimirira okusaba obulamu bwe eri Eseza 
kaddulubaale; kubanga yalaba obubi kabaka bw'amuteeserezza, 8 Awo 
kabaka n'akomawo ng'ava mu lusuku olw'omu lubiri n'ayingira mu kifo 
eky'embaga ey'omwenge; kale Kamani ng'agudde ku kitanda Eseza kwe 
yali. Awo kabaka n'ayogera nti N'okukwata anaakwatira kaddulubaale mu 
maaso gange mu nnyumba? Ekigambo nga kiva mu kamwa ka kabaka, ne 
babikka ku maaso ga Kamani. 9 Awo Kalubona, omu ku balaswe abaali 
mu maaso ga kabaka, n'ayogera nti Era, laba, ekitindiro, obuwanvu 
bwakyo emikono amakumi ataano Kamani kyakoledde Moluddekaayi, 
eyayogera olwa kabaka ebirungi, kiyimiridde mu nnyumba ya Kamani. 
Kabaka n'ayogera nti Mumuwanike okwo. 10 Awo ne bawanika Kamani 
ku kitindiro kye yali asimbidde Moluddekaayi. Awo obusungu bwa 
kabaka ne bukkakkana: 


8:1 Awo ku lunaku olwo kabaka Akaswero n'awa Eseza kaddulubaale 
ennyumba ya Kamani omulabe w'Abayudaaya. Awo Moluddekaayi n'ajja 
mu maaso ga kabaka; kubanga Eseza yali amubuulidde bwe yamuli. 2 
Awo kabaka n'anaanuula empeta ye gy'aggye ku Kamani n'agiwa 
Moluddekaayi. Awo Eseza n'ateeka Moluddekaayi okuba omukulu 
w'ennyumba ya Kamani. 3 Awo Eseza n'ayogera nate olw'okubiri mu 
maaso ga kabaka, n'avuunama awali ebigere bye n'amwegayirira ng'akaaba 
amaziga okugg yawo obubi bwa Kamani Omwagaagi n'olukwe Iwe Iwe 
yali asalidde Abayudaaya. 4 Awo kabaka n'agololera Eseza omuggo ogwa 
zaabu. Awo Eseza n'agolokoka n'ayimirira mu maaso ga kabaka. 5 


N'ayogera nti Kabaka bw'anaasiima, era oba nga nyanze mu manso ge, 
n'ekigambo ekyo bwe kinaafaanana eky'ensonga mu maaso ga kabaka, 
nange oba nga mmusanyusa, bawandiike okujjulula ebbaluwa Kamani 
mutabani wa Kammedasa Omwagaagi ze yateesa, ze yawandiika 
okuzikiriza Abayudaaya abali mu masaza gonna aga kabaka: 6 kubanga 
nnyinza ntya okugumiikiriza okutunuulira obubi obulijja ku bantu bange? 
oba nnyinza ntya okugumiiluriza, okutunuulira baganda bange nga 
babazikiriza? 7 Awo kabaka Akaswero n'agamba Eseza kaddulubaale ne 
Moluddekaayi Omuyudaaya nti Iaba, mpadde Eseza ennyumba ya 
Kamani, naye bamuwanise ku kitindiro, kubanga yateeka omukono gwe ku 
Bayudaaya. 8 Era muwandiikire n'Abayudaaya, nga bwe musiima, mu 
linnya lya kabaka, mugisseeko akabonero n'empeta ya kabaka kubanga 
ekiwandiike ekiwandiikiddwa mu linnya lya kabaka era ekiteekeddwako 
akabonero n'empeta ya kabaka, tewali muntu ayinza okukijjulula. 9 Awo 
mu biro ebyo ne bayita abawandiisi ba kabaka mu mwezi ogw'okusatu, 
gwe mwezi Sivaani, ku lunaku Iwagwo olw'amakumi abiri mu ssatu; era 
byonna ne biwandiikibwa Moluddekaayi bye yalagira eri Abayudaaya n'eri 
abaamasaza, n'abaami abaafuganga n'abakulu b'amasaza abaaliwo okuva e 
Buyindi okutuusa ku Buwesiyopya, amasaza kikumi mu abiri mu 
musanvu, eri buli ssaza ng'empandiika yaalyo bwe yali, n'eri buli ggwanga 
ng'olulimi Iwabwe bwe lwali, n'eri Abayudaaya ng'empandiika yaabwe 
bwe yali era ng'olulimi Ilwabwe bwe lwali. 10 Era n'awandiika mu linnya 
lya kabaka Akaswero n'agissaako akabonero n'empeta ya kabaka 
n'aweereza ebbaluwa ezitwalibwa ababaka abeebagala embalaasi, 
abeebagadde ebisolo eby'embiro ebyakolanga omulimu gwa kabaka, 
ebyazaalibwa mu bisibo bya kabaka: 11 era mu ezo kabaka n'alagira 
Abayudaaya abaali mu buli kibuga okukuņņaana n'okwesibira obulamu 
bwabwe okuzikiriza, okutta, n'okumalawo obuyinza bwonna obw'abantu 
n'essaza abaagala okubalumba, abaana baabwe abato ne bakazi baabwe, 
n'okutwala omunyago gwabwe okuba omuyiggo, 12 ku lunaku lumu mu 
masaza gonna aga kabaka Akaswero, ku lunaku olw'ekkumi n'essatu 
olw'omwezi ogw'ekkumi n'ebiri, gwe mwezi Adali. 13 Awo ne balaaliha 
amawanga gonna ebyaggibwa ku kiwandiike, ekiragiro kirangirirwe mu 


buli ssaza, era Abayudaaya babe nga beeteekeddeteekedde olunakti olwo 
okuwalana eggwanga ku balabe baabwe. 14 Awo ababaka abeebagala 
ebisolo eby'embiro ebyakolanga omulimu gwa kabaka ne bagenda, 
ekiragiro kya kabaka nga kibakubiriza era nga kibanguya; awo ekiragiro 
ne kirangirirwa mu lubiri w'e Susani. 15 Awo Moluddekaayi n'afuluma mu 
maaso ga kabaka ng'ayambadde ebyambalo bya kabaka ebya kaniki 
n'ebyeru, era ng'atikkidde engule ennene eya zaabu, era ng'ayambadde 
omunagiro ogwa bafuta ennungi n'olugoye olw'effulungu: awo ekibuga 
Susani ne kyogerera waggulu ne kisanyuka. 16 Awo Abayudaaya ne baba 
n'omusana n'essanyu, n'okujaguza n’ekitiibwa. 17 Awo mu buli ssaza ne 
mu buli kibuga, ekiragiro kya kabaka n'etteeka lye buli gye byatuukanga, 
Abayudaaya ne baba n'essanyu n'okujaguza, embaga n'olunaku olulungi. 
Kale bangi ab'omu mawanga ag'omu nsi ne bafuuka Abayudaaya; kubanga 
entiisa ey'Abayudaaya yali ebaguddeko. 


9:1 Awo mu mwezi ogw'ekkumi n'ebiri, gwe mwezi Adali, ku lunaku 
lwagwo olw'ekkumi n'essatu, ekiragiro kya kabaka n'etteeka lye bwe byali 
binaatera okutuukirizibwa, ku lunaku abalabe b'Abayudaaya kwe 
baasuubirira okubafuga; naye ne kikyuka okubeevuunulira, Abayudaaya ne 
bafuga abo abaabakyawa; 2 awo Abayudaaya ne bakuņnaana mu bibuga 
byabwe okubuna amasaza gonna aga kabaka Akaswero, okukwata abo 
abaali baagala okubakola obubi: so tewaali muntu eyayinza okubaziyiza; 
kubanga entiisa yaabwe yali egudde ku mawanga gonna. 3 Awo abalangira 
bonna abaamasaza n'abasigire n'abaami abaafuganga n'abo abaakolanga 
omulimu gwa kabaka ne bayamba Abayudaaya; kubanga entiisa ya 
Moluddekaayi ng'ebaguddeko. 4 Kubanga Moluddekaayi yali mukulu mu 
nnyumba ya kabaka, n'ettutumu lye ne lyatiikirira okubuna amasaza gonna: 
kubanga omusajja oyo Moluddekaayi yeeyongerayongeranga 5 Awo 
Abayudaaya ne batta abalabe baabwe bonna nga babakuba n'ekitala, nga 
babazikiriza nga babamalawo, ne bakola nga bwe baayagalaabo 
abaabakyawa. 6 Ne mu lubiri Iw'e Susani Abayudaaya ne batta ne 
bazikiriza abasajja ebikumi bi taano. 7 Awo Palusandasa ne Dalufoni ne 
Asupasa 8 ne Polasa ne Adaliya ne Alidasa 9 ne Palumasuta ne Alisayi ne 


Alidayi ne Vaizasa, 10 batabani ba Kamani ekkumi mutabani wa 
Kammedasa omulabe w'Abayudaaya ne babatta; naye ne batassaako 
mukono gwabwe ku munyago. 11 Ku lunaku olwo omuwendo gw'abo 
abattirwa mu lubiri Iw'e Susani ne guleetebwa mu maaso ga kabaka. 12 
Awo kabaka n'agamba Eseza kaddulubaale nti Abayudaaya basse 
bazikirizza abasajja ebikumi bitaano mu lubiri w'"e Susani ne batabani ba 
Kaman ekkumi; kale kye bakoze mu masaza amalala aga kabaka 
kyenkana wa! Kiki nno ky'osaba? era onookiweebwa: oba kiki kye 
weegayirira nate? era kinaakolebwa. 13 Awo Eseza n'ayogera nti Kabaka 
bw'anaasiima, Abayudaaya abali mu Susani baweebwe okukola n'enkya 
ng'ekiragiro ekya leero bwe kibadde, era batabani ba Kamani ekkumi 
bawanikibwe ku kitindiro. 14 Awo kabaka n'alagira bakole bwe batyo: 
kale ne balangirira etteeka mu Susani; ne bawanika batabani ba Kamani 
ekkumi. 15 Awo Abayudaaya abaali mu Susani ne bakuņņaanira ne ku 
lunaku olw'ekkumi n'ennya olw'omwezi Adali, ne batta abasajja ebikumi 
bisatu mu Susani; naye ne batassaako mukono gwabwe ku munyago. 16 
Awo Abayudaaya abalala abaali mu masaza ga kabaka ne bakunyaana ne 
beesibira obulamu bwabwe, ne baba n'okuwummula eri abalabe baabwe, 
ne batta ku bo abaabakyawa obukumi musanvu nu enkumi ttaano; naye ne 
batasaako mukono gwabwe ku munyago. 17 Ebyo byabaawo ku lunaku 
Iw'ekkumi n'essatu olw'omwezi Adali; ne ku lunaku Iwagwo olw'e kumi 
n'ennya ne bawummula; ne alufuula olunaku olw'okuliirako embaga 
n'olw'okusanyukirako. 18 Naye Abayudaaya abaali mu Susani ne 
bakunyaanira ku lunaku Iwagwo olw'ekkumi n'essatu ne ku lunaku Iwagwo 
olw'ekkumi n'enya; ne ku lunaku Iwagwo w'ekkumi n'ettaano ne bawummu 
ne balufuula olunaku olw'okuliirako embaga n'olw'okusanyukirako. 19 
Abayudaaya ab'omu byaabaabeeranga mu bibuga ebitako bbugwe 
kyebaava bafuula olunaku olw'ekkumi n'ennya olw'owezi Adali olunaku 
olw'okusanyukirako n'okuliirako embaga era olunaku olulungi era 
olw'okuweerezaganirako emigabo. 20 Awo Moluddekaayi n'awandiika 
ebyo, n'aweereza ebbaluwa Abayudaaya bonna abaali mu masaza gonna 
aga kabaka Akaswero, ab'okumpi n'ab'ewala, 21 okubalagira okukwatanga 
olunaku olw'ekkumi n'ennya olw'omwezi Adali, n'olunaku Iwagwo 


olw'ekkumi n'ettaano, buli mwaka, 22 nga ze nnaku Abayudaaya kwe 
baafunira okuwummula eri abalabe baabwe, n'omwezi ogwabafuukira 
ogw'essanyu okuva mu buyinike, era olunaku olulungi okuva mu 
kunakuwala: bazifuulenga ennaku ez'okuliirangako embaga 
n'ez'okusanyukirangako n'ez'okuweerezaganirangako emigabo 
n'ez'okuweererezangako abaavu ebirabo. 23 Awo Abayudaaya ne 
basuubiza okukolanga nga bwe baatanula, era nga Moluddekaayi bwe 
yabawandiikira; 24 kubanga Kamani mutabani wa Kammedasa 
Omwagaagi omulabe w'Abayudaaya bonna yali ateesezza eri Abayudaaya 
okubazikiriza, era yali akubye Puli, bwe bululu, okubamalawo 
n'okubazikiriza; 25 naye ekigambo bwe kyatuuka mu maaso ga kabaka 
n'alagiririra mu bbaluwa olukwe lwe olubi lwe yali asalidde Abayudaaya 
ludde ku mutwe gwe ye; era ye ne batabani be bawanikibwe ku kitindiro. 
26 Ennaku ezo kyebaava baziyita Pulimu ng'erinnya lya Puli bwe liri. Awo 
olw'ebigambo byonna eby'omu bbaluwa eno n'olw'ebyo bye baalaba mu 
kigambo ekyo n'ekyo ekyababaako, 27 Abayudaaya kyebaava balagira ne 
basuubiza ne basuubiriza ezzadde lyabwe n'abo bonna abaneegattanga 
nabo, kireme okuggwaawo, okukwatanga ennaku ezo zombi 
ng'ekiwandiike kyazo bwe kyali era ng'ebiro byazo bwe byali 
ebyateekebwawo buli mwaka; 28 era okujjukiranga n'okukwatanga ennaku 
ezo okubuna emirembe gyonna, na buli kika, na buli ssaza na buli kibuga; 
era ennaku zino eza Pulimu zireme okuggwaawo mu Buyudaaya, 
newakubadde ekijjukizo kyazo kireme okubula eri ezzadde lyabwe. 29 
Awo Eseza kaddulubaale muwala wa Abikayiri ne Moluddekaayi 
Omuyudaaya ne bawandiika n'obuyinza bwonna okunyweza ebbaluwa eyo 
ey'okubiri eya Pulimu. 30 N'aweereza Abayudaaya bonna ebbaluwa, mu 
masaza ekikumi mu amakumi abiri mu musanvu ag'obwakabaka bwa 
Akaswero, nga zirimu ebigambo eby'emirembe namazima, 31 okunyweza 
ennaku ezo eza pulimu mu biro byazo ebyateekebwawo, nga 
Moluddekaayi Omuyudaaya ne Eseza kaddulubaale bwe baabalagira, era 
nga bwe beeteekera bo bennyini n'ezzadde lyabwe mu bigambo 
eby'okusiiba n'okukaaba kwabwe. 32 Awo ekiragiro kya Eseza ne 
kinyweza ebigambo ebyo ebya Pulimu; ne kiwandiikibwa mu kitabo. 


10:1 Awo kabaka Akaswero n'asalira ensi omusolo, n'ebizinga eby'omu 
nnyanja. 2 Era ebikolwa byonna eby'obuyinza bwe n'amaanyi ge 
n'okutegeereza ddala obukulu bwa Moluddekaayi bwe bwenkana, kabaka 
bwe yamukuza, tebyawandiikibwa mu kitabo eky'ebyomumiumbe gya 
bassekabaka b'e Bumeedi n'e Buperusi? 3 Kubanga Moluddekaayi 
Omuyudaaya yaddirira kabaka Akaswero, era yali mukulu mu Bayudaaya, 
era yakkirizibwa ekibiina kya baganda be; ng'ayagala okukola abantu be 
obulungi, era ng'abuulira ezzadde lye lyonna emirembe. 


Yobu 


1:1 Waaliwo omusajja mu nsi Uzzi, erinnya lye Yobu; era omusajja oyo 
yatuukirira era nga wa mazima, era ng'atya Katonda ne yeewalanga obubi. 
2 N'azaalirwa abaana ab'obulenzi musanvu n'ab'obuwala basatu. 3 Era 
ebintu bye byali endiga kasanvu n'ennamira enkumi ssatu n'emigogo 
gy'ente ebikumi bitaano n'endogoyi enkazi ebikumi bitaano n'abaddu bangi 
nnyo nnyini; omusajja oyo n'aba mukulu okusinga abaana bonna 
ab'ebuvanjuba. 4 Batabani be ne bagendanga ne bafumba embaga mu 
nnyumlia ya buli muntu ku lunaku lwe; ne batumanga ne bayitanga 
bannyinaabwe abasatu okulya n'okunywa nabo. 5 Awo olwatuuka ennaku 
z'embaga yaabwe bwe zaayitawo, Yobu n'atumanga n'abatukuzanga 
n'agolokokanga enkya mu makya, n'awangayo ebiweebwayo ebyokebwa 
ng'omuwendo gwabwe bonsabwe gwali: kubanga Yobu yayogera nti 
Mpozzi batabani bange boonoonye, ne beegaana Katonda mu mitima 
gyabwe. Bw'atyo Yobu bwe yakolanga olutata. 6 Awo olunaku lwali lumu 
abaana ba Katonda ne bajja okukiika mu maaso ga Mukama, ne Setaani 
naye n'ajjira mu bo. 7 Mukama n'agamba Setaani nti Ova wa? Awo, 
Setaani n'addamu Mukama n'ayogera nti Nva kuddiņyana mu nsi 
n'okutambulatambula omwo eruuyi n'eruuyi. 8 Mukama n'agamba Setaani 
nti Olowoozezza ku muddu wange Yobu? kubanga tewali amufaanana mu 
nsi, omusajja eyatuukirira era ow'amazima, atya Katonda ne yeewala 
obubi: 9 Awo Setaani n'addamu Mukama n'ayogera nti Yobu atiira 
bwereere Katonda? 10 Tomukomedde lukomera okumwetooloola ye 


n'ennyumba ye ne byonna by'alina, enjuyi zonna? owadde omukisa 
omulimu gw'engalo ze, n'ebintu bye byaze mu nsi: 11 Naye kaakano golola 
omukono gwo okome ku byonna by'alina, kale alikwegasnira mu maaso 
go. 12 Mukama n'agamba Setaani nti Laba, byonna by'alina biri mu 
mukono gwo; kyokka ku ye yenayini togolola mukono gwo, Awo Setaani 
nava awali Mukama. 13 Awo olunaku Iwali lumu batabani be ne bawala 
be bwe, baali nga baliira: era nga banywera omwenge mu nnyumba ya 
muganda waabwe omukulu, 14 omubaka n'ajja, eri Yobu n'ayogera nti 
Ente zibadde nga zirima, nendogoyi nga ziziriraanye nga zirya; 15 
Abaseba ne bazigwako ne bazitwala; weewaawo, basse abaddu n'obwogi 
bw'ekitala; nange nzekka nze mponyeewo omuntu omu okukubuulira. 16 
Yali ng'akyayogera, omulala n'ajja naye n'ayogera nti omuliro gwa 
Katonda gugudde nga guva mu ggulu, era gwokezza endiga n'abaddu ne 
gubazikiriza; nange nzekka nze mponyeewo omuntu omu okukubuulira. 17 
Yali ng'akyayogera, omulala n'ajja naye n'ayogera nti Abakaludaaya 
beefudde ebibiina bisatu, ne bagwa ku pyamira, era bazitutte, weewaawo, 
era basse abaddu n'obwogi bw'ekitala; nange nzekka nze mponyeewo 
omuntu omu okukubuulira: 18 Yali ng'akyayogera, omulala n'ajja naye 
n'ayogera nti Batabani bo ne bawala, bo baali nga baliira era nga banywera 
omwenge mu nnyumba ya muganda waabwe omukulu: 19 kale, laba, 
embuyaga nnyingi ne zijja nga ziva mu ddungu, ne zikuba ensonda ennya 
ez'ennyumba, n'egwa ku balenzi, era bafudde; nange nzekka nze 
mponyeewo omuntu omu okukubuulira: 20 Awo Yobu n'agolokoka 
n'ayuza omunagiro gwe n'amwa omutwe n'awunama ku ttaka n'asinza; 21 
n'ayogera nti Nava mu lubuto lwa mmange nga ndi mwereere, era 
ndiddayo nga ndi mwereere: Mukama ye yawa, era Mukama ye aggyawo; 
erinnya lya Mukama lyebazibwe. 22 Mu ebyo byonna Yobu 
teyayonoonanga, so teyavuma Katonda busirusiru. 


2:1 Awo nate olunaku lwali lumu abaana ba Katonda ne bajja okukiika mu 
maaso ga Mukama, ne Setaani naye n'ajjira mu bo okukiika mu maaso ga 
Mukama. 2 Mukama n'agamba Setaani nti Ova wa? Setaani n'addamu 
Mukama n'ayogera nti Nva kuddiņnana mu nsi n'okutambulatambula 


omwo wano ne wali. 3 Mukama n'agamba Setaani nti Olowoozezza ku 
muddu wange Yobu? kubanga tewali mu nsi amufaanana, omusajja 
eyatuukirira era ow'amazima, atya Katonda ne yeewala obubi: era 
akyanywezezza obutayonoona bwe, newakubadde nga wasaakiriza gy'ali, 
okumuzikiririza obwereere. 4 Setaani n'addamu Mukama n.'ayogera nti 
Eddiba olw'eddiba, weewaawo, byonna omuntu by'alina alibiwaayo 
olw'obulamu bwe. 5 Naye kaakano golola omukoao gwo, okome ku 
magumba ge ne ku mubiri gwe, era alikwegaanira mu maaso go. 6 
Mukama n'agamba Setaani nti Laba, ali mu mukono gwo; kyokka 
mulekere obulamu bwe. 7 Awo Setaani n'ava awali Mukama, n'alwaza 
Yobu amayute amazibu okuva ku bigere bye munda okutuuka ku 
bwezinge bwe. 8 N'addiranga olugyo okweyaguza; n'atuulanga mu vvu. 9 
Awo mukazi we n'amugamba nti Okyanyweza obutayonoona bwo? 
weegaane Katonda ofe. 10 Naye n'amugamba nti Oyogera ng'omu ku 
bakazi abasirusiru bwe boogera. Owa! Tunaaweebwanga ebirungi mu 
mukono gwa Katonda ne tutaweebwa bibi? mu ebyo byonna Yobu 
teyayonoona na mimwa gye. 11 Awo mikwano gya Yobu abasatu bwe 
baawulira obubi buno bwonna obumujjidde, ne bajja buli muntu ng'ava mu 
kifo kye ye; Erifaazi Omutemani, ne Birudaadi Omusuki, ne Zofali 
Omunaamasi: ne balagaana wamu okujja okumukaabirako 
n'okumukubagiza. 12 Awo bwe baayimusa amaaso gaabw, nga bakyali 
wala ne batamumanya ne bayimusa eddoboozi lyabwe ne bakaaba; ne 
bayuza buli muntu munagiro gwe, ne bafuumuulira .nfuufu ku mitwe 
gyabwe eri ggulu. 13 Awo ne batuula wamu naye ku ttaka ne bamala 
ennaku musanvu emisana n'ekiro, ne wataba amugamba kigambo: kubanga 
baalaba ennaku ze dga nnyingi nnyo. 


3:1 Awo Yobu n'alyoka ayasama akamwa n'akolimira olunaku lwe: 2 
Yobu n'addamu n'ayogera nti 3 Olunaku lukolimirwe kwe nnazaalirwa, 
N'ekiro ekyayogera nti Omwana ow'obulenzi ali mu lubuto. 4 Olunaku 
olwo lube ekizikiza; Katonda aleme okulutunuulira ng'ayima waggulu, So 
n'omusana guleme okulwakira. 5 Ekizikiza n'ekisiikirize eky'okufa biruyite 
olw'abyo; Ekire kirutuuleko: Byonna ebiddugaza obudde birutiise. 6 Ekiro 


ekyo ekizikiza ekikutte kikinyage: So luleme okusanyukira mu nnaku 
ez'omu mwaka; Luleme okutuuka mu muwendo gw'emyezi. 7 Laba, ekiro 
ekyo kibe kigumba; Luleme okujjirwa eddoboozi ery'essanyu. 8 Abo 
balukolimire abakolimira obudde, Abeeteeseteese okusaggula goonya. 9 
Emmunyeenye ez'ekiro kyalwo zibeeko ekizikiza: Lunoonye omusana, 
naye lugubulwe; So terutunuulira bikowe bya nkya: 10 Kubanga 
terwaggala nzigi za lubuto Iwa mmange. So terwakisa maaso gange 
obuyinike. 11 Kiki ekyandobera okufa okuva mu lubuto? Kiki 
ekyandobera okuta obulamu bwe nnava mu byenda? 12 Amaviivi 
ganzikiririza ki? Oba amabeere, okugayonka? 13 Kubanga kaakano 
nandigalamidde ne nsirika; Nandyebase; bwe ntyo bwe nnandiwummudde: 
14 Wamu ne bassekabaka n'abakungu b'ensi, Abeezimbira mu matongo; 15 
Oba wamu n'abalangira abaalina ezaabu, Abajjuzanga ennyumba zaabwe 
effeeza: 16 Oba ng'omwana omusowole akwekebwa sandibaddewo; 
Ng'abaana abawere abatalabanga ku musana n'akatono. 17 Eyo ababi 
bakoma okuteganya; Era eyo abakoowu gye bawummulira. 18 Eyo 
abasibe gye bessiza awamu; Tebawulira ddoboozi lya mukoza. 19 Omuto 
n'omukulu bali eyo; N'omuddu aba wa ddembe eri mukama we. 20 Alaba 
obuyinike aweerwa ki omusana? N'obulamu abuweerwa ki oyo alumiddwa 
omwoyo; 21 Abeegomba okufa, naye ne kutajja; Ne bakusima okusinga 
obugagga obukwekeddwa; 22 Abasanyuka ennyo nnyini, Ne bajagaza, 
bwe bayinza okulaba entaana? 23 Omuntu akwekeddwa ekkubo lye 
aweerwa ki omusana, Era Katonda gw'akomedde olukomera? 24 Kubanga 
okusinda kwange kujja nga sinnalya, N'okuwuluguma kwange kufukibwa 
ng'amazzi. 25 Kubanga kye ntidde kinjijako, N'ekyo kye nkankanira kijja 
gye ndi. 26 Sessa so sitereera so siwummula; Naye ennaku zijja. 


4:1 Awo Erifaazi Omutemani n'addamu n'ayogera nti 2 Omuntu 
bw'anaagezaako okwogera naawe, onoonyiiga? Naye ani ayinza 
okuzibiikiriza obutayogera? 3 Laba, wayigirizanga bangi, Era 
wanywezanga emikono eminafu. 4 Ebigambo byo byamuwaniriranga oyo 
eyali agudde, Era wawanga amaanyi amaviivi agaddirira. 5 Naye kaakano 
kituuse gy'oli n'ozirika; Kikukomako ne weeraliikirira. 6 Okutya kwo 


Katonda si bwe bwesige bwo, N'amakubo go amagolokofu si kwe 
kusuubira kwo? 7 Nkwegayiridde, jjukira, ani eyali abuze nga taliiko 
musango? Oba abatuukirivu baali bamaliddwawo wa? 8 Nga bwe nnalaba, 
abo abakabala obujeemu, Ne basiga obuyinike, era bye bakungula. 9 
Bazikirira olw'omukka gwa Katonda, Era bamalibwawo olw'okuwuuma 
kw'obusungu bwe. 10 Okuwuluguma kw'empologoma n'eddoboozi 
ly'empologoma enkambwe, N'amannyo g'empologoma ento gamenyeka. 
11 Empologoma enkulu efa omuyiggo nga gugibuze, N'abaana 
b'empologoma ne basaasaana. 12 Kale ekigambo kyandeeterwa kyama, 
N'okutu kwange ne kutoola okuwuuma kwakyo. 13 Mu kulowooza okuva 
mu kwolesebwa okw'ekiro, Otulo otungi bwe tukwata abantu. 14 Entiisa 
n'enkwata n'okukankana, Amagumba gange gonna n'okunyegenya ne 
ganyegenya. 15 Awo omwoyo ne guyita ku maaso gange; Enviiri 
ez'omubiri gwange ne zinva ku mutwe. 16 Gwayimirira buyimirizi, naye ne 
siyinza kwetegereza bwe gufaanana; Ekifaananyi kyali mu maaso gange: 
Waaliwo okusirika, ne mpulira eddoboozi eryogera nti 17 Omuntu afa 
alisinga Katonda obutuukirivu? Omuntu aliba mulongoofu okukira 
eyamukola? 18 Laba, teyeesiga baddu be; Ne bamalayika be abalanga 
obusirusiru: 19 T'alisinga nnyo kubanga abo abasula mu nnyumba ez'ettala, 
Omusingi gwabwe guli mu nfuufu, Ababetentebwa okusooka ekiwojjolo! 
20 Bazikiririra mu kiseera ekiri wakati w'enkya n'akawungeezi: Babula 
emirembe gyonna nga tewali akissaako mwoyo. 21 Omugwa gwabwe 
ogw'eweema tegusimbulwa munda yaabwe? Bafa, era awatali magezi. 


5:1 Koowoola nno; waliwo anaakuyitaba? Era ani ku batukuvu 
gw'onookyukira? 2 Kubanga okweralirira kutta omusirusiru, Nobuggya 
butta atalina magezi. 3 Nalaba omusirusiru ng'asimba emmizi: Naye 
amangu ago ne nkolimira ekifo ky'abeeramu. 4 Abaana be baba wala 
n'emirembe, Era babetentebwa mu mulyango, So tewali wa kubawonya. 5 
Omwaka gwabwe omuyala agulya, N'aguggya ne mu maggwa, N'omutego 
guwankirawankira ebintu byabwe. 6 Kubanga okulaba ennaku tekuva mu 
nfuufu, So n'obuymike tebuva mu ttaka; 7 Naye abantu bazaalirwa 
obuyinike, Ng'ensasi bwe zibuuka waggulu. 8 Naye nze, njagala 


okunoonya Katonda, Era njagala okulekera Katonda ensonga yange: 9 
Akola ebikulu ebitanoonyezeka; Eby'ekitalo ebitabalika: 10 Atonnyesa 
enkuba ku nsi, N'asindika amazzi ku nnimiro: 11 Awo n'agulumiza abo 
abatoowazibwa; N'abo abali mu maku ne basitulibwa ne baba mirembe. 12 
Atta enkwe ez'abagerengetanya, Emikono gyabwe ne gitayinza kutuukiriza 
bye batandise. 13 Akwasa abagezi olukwe Iwabwe bo: N'okuteesa 
kw'ab'ekyejo kumenyekera ddala. 14 Baba n'ekizikiza emisana, Era 
bawammanta mu ttuntu nga kiro. 15 Naye alokola mu kitala eky'akamwa 
kaabwe, Alokola eyeetaaga mu mukono gw'ow'amaanyi. 16 Kale omwavu 
n'aba n'okusuubira, Obutali butuukirivu ne buziba akamwa kaabwo. 17 
Laba aweereddwa mukisa omuntu Katonda gw'akangavvula: Kale 
tonyooma kubuulirira kw'Omuyinza w'ebitu byonna. 18 Kubanga ye 
alumya era ye anyiga; Ye afumita era engalo ze zeziwonya. 19 
Anaakuwonyanga mu buyinike omukaaga; Weewaawo, mu musanvu 
tewaabenga bubi obunaakukomangako. 20 Mu njala anaakununulanga 
obutafa; Ne mu ntalo anaakuwonyanga mu maanyi g'ekitala. 21 
Onookwekebwanga awali okubambula kw'olulimi; So tootyenga kuzikirira 
bwe kunajjanga. 22 Onooseketeranga okuzikirua n'enjala; So tootyenga 
nsolo za ku nsi. 23 Kubanga onoolagaananga endagaano n'amayinja 
ag'omu ttale; N'ensolo ez'omu nsiko zinaabanga n'emirembe gy'oli. 24 Era 
onoomanyanga ng'eweema yo eri mirembe; Era onoolambulanga ekisibo 
kyo n'otobulwa kintu. 25 Era onoomanyanga ng'ezzadde lyo linaabanga 
kkulu. N'enda yo ng'omuddo ogw'ettale. 26 Olituuka mu ntaana yo 
ng'owezezza emyaka mmingi. Ng'ekinywa ky'enngaano bwe kijja mu 
ntuuko zaakyo. 27 Laba, ekyo twakikenneenya, bwe kiri bwe kityo. 
Kiwulire okimanye olyoke obeere bulungi. 


6:1 Awo Yobu n'addamu n'ayogera nti 2 Singa okweraliikirira kwange 
kupimiddwa, N'ennaku zange singa ziteekeddwa mu minzaani wamu! 3 
Kubanga kaakano zandisinze obuzito omusenyu ogw'ennyanja: Ebigambo 
byange kye bivudde bibeera eby'okwanguyiriza. 4 Kubanga obusaale 
bw'Omuyinza w'ebintu byonna buli munda yange, N'obusagwa bwabwo 
omwoyo gwangegubunywa: Eby'entiisa ebya Katonda bisimba ennyiriri 


okulwana nange. 5 Entulege ekaaba bw'eba n'omuddo? Oba ente enoona 
awali emmere yaayo? 6 Ekitaliimu nsa kiriika awatali munnyo? Oba 
olububi lw'eggi luliko bwe luwooma? 7 Emmeeme yange egaana 
okubikomako; Birinyanga ebyokulya eby'omuzizo gye ndi. 8 Singa 
nnyinza okuweebwa kye nsaba; Katonda singa ampadde kye nneegomba ! 
9 Katonda singa asiimye okumbetenta; Singa ayanjuluzza engalo ze 
nammalawo! 10 Kale bwe nnandibadde n'okusanyusibwa nga mmaze 
Weewaawo, nandijaguzizza olw'okulumwa awatali kusaasirwa: Kubanga 
sigaananga bigambo bya Mutukuvu. 11 Amaanyi gange kye ki, nnindirire? 
N'enkomerero yange kye ki, ngumiikirize? 12 Amaanyi gange maanyi ga 
mayinja? Oba omubiri gwange gwa kikomo? 13 Si kubanga sirina 
kinnyamba mu nze? N'okukola okw'amaanyi kugobeddwa ddala gye ndi? 
14 Ayagala okuzirika agwana mukwano gwe okumukola eby'ekisa; Era 
n'oyo aleka okutya Omuyinza w'ebintu byonna. 15 Baganda bange 
balimbyerimbye ng'akagga, Ng'olusalosalo lw'obugga oluggwaawo: 16 
Obuddugala olw'amazzi agakutte, Era omuzira mwe gwekweka: 17 Buli 
Iwe bubuguma, ne bubula: Ebbugumu bwe libaawo, bumalibwawo okuva 
mu kifo kyabwo. 18 Essafaali ezitambula ku mabbali gaabwo ne zikyama; 
Bambuka mu ddungu ne bazikirira. 19 Essafaali z'e Tema zaatunula, 
Ebibiina eby'e Seeba byabulindirira. 20 Baakwatibwa ensonyi kubanga 
baasuubira; Bajja eyo ne baswazibwa. 21 Kubanga kaakano temuliiko kye 
muli; Mulaba ekitiisa ne mutya. 22 Nali mbagambye nti Mpa? Oba nti 
Muweeyo ku bintu byammwe ekirabo ku lwange? 23 Oba nti Mumponye 
mu mukono gw'omulabe? Oba nti Munnunule mu mukono gw'abajoozi? 24 
Munjigirize nange naasirika: Era muntegeeze bwe kiri kye nnasobya. 25 
Ebigambo eby'obugolokofu nga bya maanyi! Naye okuwakana kwammwe 
kunenya ki? 26 Mulowooza okunenya ebigambo? Kubanga okwogera 
kw'oyo atalina ssuubi birinyanga empewo. 27 Weewaawo, 
mwandikubidde obululu atalina kitaawe, Ne mukwano gwammwe 
mwandimuviisizzaamu amagoba. 28 Kale nno mukkirize okuntunuulira; 
Kubanga mazima sijja kulimba mu maaso gammwe. 29 Muddeeyo, 
mbeegayiridde, waleme okubaawo ebitali bya nsonga; Weewaawo, 
muddeeyo nate, ensonga yange nnungi. 30 Ku lulimi lwange kuliko ebitali 


bya nsonga? Amatama gange tegayinza kwawula bigambo ebireeta akabi? 


7:1 Abantu tebalina lutalo ku nsi? N'ennaku zaabwe tezifaanana nnaku 
z'oyo akolera empeera? 2 Ng'omuddu ayaayaanira ennyo ekisiikirize, Era 
ng'oyo akolera empeera bw'asuubira empeera ye: 3 Bwe ntyo nange bwe 
mmazibwa emyezi egitaliiko kye gigasa, N'ebiseera eby'ekiro ebinkooya 
byanteekerwawo. 4 Bwe ngalamira ne njogera nti Naayimuka ddi? naye 
ekiro kirwawo; Era nsula nneekubiira okukeesa obudde. 5 Omubiri 
gwange gwambadde envunyu n'amafunfugu; Eddiba lyange liziba ne 
litulika nate. 6 Ennaku zange ziwulukuka mangu okusinga obutanta 
bw'omulusi w'engoye, Era ziggwaawo awatali ssuubi. 7 Woowe, jjukira 
ng'obulamu bwange mpewo: Amaaso gange tegakyalaba nate birungi. 8 
Eruso ly'oyo andaba terikyandaba nate: Amaaso go galiba ku nze, naye 
nga siriiwo. 9 Ekire nga bwe kiggwaawo ne kibula, Bw'atyo n'oyo akka 
mu magombe taalinnyenga kuvaayo. 10 Taddenga nate mu nnyumba ye, 
So n'ekifo kye tekiimumanyenga nate. 11 Kyennaava nnema okuziyiza 
akamwa kange; Naayogeza obubalagaze bw'omwoyo gwange; 
Neemulugunyisa obuyinike bw'emmeeme yange. 12 Nze nnyanja, oba 
lukwata, N'okussaako n'onzisaako abankuuma? 13 Bwe njogera nti 
Ekitanda kyange kinansanyusa, Ekiriri kyange kinaawummuza 
okwemulugunya kwange; 14 Kale n'olyoka ontiisa n'ebirooto, N'onkanga 
n'okwolesebwa: 15 Emmeeme yange n'okweroboza ne yeeroboza 
okutugibwa, N'okufa okusinga amagumba gange gano. 16 Ntamiddwa 
obulamu bwange; saagala kuba mulamu ennaku zonna: Ndeka; kubanga 
ennaku zange teziriimu. 17 Omuntu kye kiki, ggwe okumukuza, Era ggwe 
okumussaako omwoyo gwo. 18 N'okumujjira buli nkya, N'okumukema 
buli kaseera? 19 Olituusa wa obutanziyangako maaso, N'obutandekanga 
okumala okumira amalusu gange? 20 Oba nga nnyonoonye, nkukola ki 
ggwe, ggwe alabirira abantu? Kiki ekyakunteesaawo okuba sabbaawa 
gy'oli, N'okuzitowa ne nneezitoowerera nze nzekka? 21 Era kiki 
ekikulobera okusonyiwa okusobya kwange n'okuggyawo obutali 
butuukirivu bwange? Kubanga kaakano naagalamira mu nfuufu; Naawe 
olinnoonyeza ddala, naye nze nga siriiwo. 


8:1 Awo Birudaadi Omusuki n'addamu n'ayogera nti 2 Olituusa wa 
okwogera ebyo? Era ebigambo eby'omu kamwa ko birituusa wa okuba 
ng'empewo ey'amaanyi? 3 Katonda anyoola omusango? Oba Omuyinza 
w'ebintu byonna anyoola ensonga? 4 Abaana bo oba nga baamwanoona, 
Ye n'abagabula mu mukono gw'okusobya kwabwe: 5 Bw'onokkiriza 
okunoonyeza ddala Katonda, Ne weegayirira Omuyinza w'ebintu byonna; 
6 Singa obadde mulongoofu era wa mazima; Teyandiremye nno 
okukuzuukukira, N'awa omukisa ekifo omubeera obutuukirivu bwo. 7 
Okusooka kwo newakubadde nga kwali kutono, Naye enkomerero yo 
ey'oluvannyuma yandyeyongedde nnyo. 8 Kubanga buuza ab'emirembe 
egyasooka, nkwegayiridde, Okenneenye ebyo bajjajjaabwe bye 
baanoonyeza ddala: 9 (Kubanga tuli ba jjo, so tetuliiko kye tumanyi, 
Kubanga ennaku zaffe ze tumala ku nsi kisukirize:) 10 Bo tebaliknyigiriza 
ne bakubuulira, Ne boogera ebigambo ebiva mu mutima gwabwe? 11 
Ekitoogo kiyinza okukula awatali bitosi? Olulago luyinza okumera awatali 
mazzi? 12 Nga lukyali lubisi nga terunnatemebwa. Luwotoka okusooka 
omuddo omulala gwonna. 13 Bwe gatyo bwe gabeera amakubo ga bonna 
abeerabira Katonda; N'essuubi ly'oyo atatya Katonda binaabulanga: 14 
Obwesige bwe bunaakutukanga, N'ekyo kye yeesiga ngoye za nnabbubi. 
15 Aneesigamanga ku nnyumba ye, naye teeyimirirenga: 
Anaaginywererangako, naye teegumenga. 16 Ayerera mu maaso g'enjuba, 
N'amalagala ge galanda okubuna olusuku lwe. 17 Emmizi gye gikwata ku 
kifunvu, Alaba ekifo eky'amayinja. 18 Bw'anaazikirizibwanga okuva mu 
kifo kye, Awo kinaamwegaananga nga kyogera nti Sikulabangako. 19 
Laba, eryo lye ssanyu ery'ekkubo lye, N'abalala baliroka okuva mu ttaka. 
20 Laba, Katonda taasuulenga muntu eyatuukirira. So taawanirirenga abo 
abakola obubi. 21 Bw'alimala alijjuza akamwa ko enseko, N”emimwa gyo 
okwogerera waggulu. 22 Abakukyawa balyambala ensonyi; N’eweema 
ey'ababi teribaawo nate 


9:1 Awo Yobu n'addamu n'ayogera nti 2 Mazima mmanyi nga bwe kiri 
bwe kityo: Naye omuntu ayinza atya okuba n'obutuukirivu eri Katonda? 3 
Bw'aba nga ayagadde okuwakana naye Tayinza kumuddamu kigambo na 


kimu mu lukumi. 4 Omutima gwe gwa magezi, era amaanyi ge mangi:. 
Ani eyali yeekakanyazizza eri ye n'alaba omukisa? 5 Ajjulula ensozi ne 
zitamanya, Bw'azivuunisa obusungu bwe. 6 Anyeenya ensi okuva mu kifo 
kyaya, Empagi zaayo ne zikankana. 7 Alagira enjuba n'etevaayo; Era 
ateekako akabonero ku mmunyeenye. 8 Abamba eggulu yekka, Era 
alinnyirira amayengo ag'ennyanja. 9 Akola Nabaliyo, Enttmgalugoye, ne 
Kakaaga, N'ebisenge eby'obukiika obwa ddyo. 10 Akola ebikulu 
ebitanoonyezeka; Weewaawo, eby'ekitalo ebitabalika. 11 Laba, ampitako, 
ne ssimulaba: Era yeeyongerayo mu maaso, naye ne ssimutegeera. 12 
Laba, akwata omuyiggo, ani ayinza okumuziyiza? Ani anaamugamba nti 
Okola ki? 13 Katonda taggyengawo busungu bwe; Ababeezi ba Lakabu 
bakutama wansi we. 14 Nze sirisinga nnyo obutamuddamu, Ne nneerobaza 
ebigambo byange mpakane naye? 15 Gwe sandizeemu newakubadde nga 
ndi mutuukirivu; Nandyegayidde omulabe wange. 16 Singa ukoowodde 
naye ng'ajitabye; Era naye sandikkirizza ng'awulidde eddaboozi lyange. 17 
Kubanga ammenya ne kibuyaga, Era ayongera ebiwundu byange 
okunnanga obwereere 18 Tanyaayenga kussa mukka, Naye anjijuza 
obubalagaze. 19 Bwe twogera ku maanyi ag'omuyinza, laba, nga waali! 
Bwe twogera ku kusala omusango, ani arjanteekerawo ekiseera? 20 
Newakubadde nga ndi mutuukirivu, akamwa kange nze ke kanansalira 
omusango okunsinga: Newakubadde nga natuuhirira, kanantegeeza okuba 
omukyamu. 21 Nze ndi muntu eyatuukirira; seerowooza nzekka; 
Nnyooma obulamu bwange. 22 Bwonna bwe bumu; kyenva njogera nti 
Azikiriza oyo eyatuukirira n'omubi. 23 Ekibonyoobonyo bwe kitta amangu 
ago, Alikudaalira okusalirwa omusango okw'abataliiko kabi. 24 Ensi 
eweereddwayo mu mukono gw'omubi : Abikka ku maaso g'abalamuzi 
baayo; Oba nga si ye, kale ye ani? 25 Ennaku zange nno ziwulukuka 
mangu okusinga omubaka: Zidduka, teziriiko bulungi bwe ziraba. 26 
Ziyise ng'amaato agatambula embiro Ng'empungu ekka ku muyiggo. 27 
Bwe njogera nti Nneerabira okwemulugunya kwange, Naasanyusa amaaso 
gange aganakuwadde ne nyumya omwoyo: 28 Awo nga ntidde obuyinike 
bwaage bwonna, Mmanyi nga tolimpita ataliiko musango. 29 Omusango 
gulinsinga; Kale kiki ekinteganyisa obwereere? 30 Bwe nnaaba amazzi 


ag'omuzira, Engalo zange newakubadde nga nzitukuza ntya; 31 Era naye 
olinsuula mu lusalosalo, N'engoye zange nze zirintamwa. 32 Kubanga ye si 
muntu nga nze bwe ndi, nze okumuddamu, Ffe okulabagana okuwoza 
omusango. 33 Tewali mulamuzi ali wakati waffe, Eyandiyinzizza 
okuteeka omukono gwe ku ffe fembi. 34 Anziyeeko omuggo gwe, So 
entiisa ye ereme okunkanga: 35 Kale bwe nnandyogedde ne simutya: 
Kubanga si bwe ntyo bwe ndi nze nzekka. 


10:1 Emmeeme yange enyiye obulamu bwange; Naafukumula 
okwemulugunya kwange; Naayogeza kkabyo lya mmeeme Yange. 2 
Naagamba Katonda nti Tonsalira musango okunsinga; Ntegeeza kyova 
owakana nange. 3 Okiyita kirungi ggwe okujooga, Okunyooma omulimu 
gw'engalo zo, N'oyakira okuteesa kw'ababi? 4 Olina amaaso ag'omubiri, 
Oba ggwe olaba ng'abantu bwe balaba? 5 Ennaku zo ziriņyanga ennaku 
ez'abantu, Oba emyaka gyo ng'ennaku ez'abantu, 6 N'okubuuza n'obuuza 
obutali butuukirivu bwange, N'onoonya okwonoona kwange, 7 
Newakubadde ng'omanyi nga ssiri mubi; So tewali ayinza okuwonya mu 
mukono gwo? 8 Emikono gyo gye gyammumba, gye gyankola Wamu 
eruuyi n'eruuyi; naye onzikiriza. 9 Nkwegayiridde, jjukira nga wammumba 
ng'ettaka; Era olinziza nate mu nfuufu? 10 Tonzituludde ng'amata, 
N'onkwasa ng'amata amakalu? 11 Wannyambaza eddiba n'omubiri, Era 
wangatta wamu n'amagumba n'ebinywa. 12 Wampa obulamu n'okuganja, 
N'okujja kwo gye ndi kwe kwakuuma omwoyo gwange. 13 Era naye 
wakisa ebyo mu mutima gwo; Mmanyi ng'ekyo kiri naawe: 14 Bwe 
nnyonoona, kale oneetegereza, So tolinziyako butali butuukirivu bwange. 
15 Bwe mba omubi, nga zinsanze; Era bwe mba omutuukirivu, era naye 
siriyimusa mutwe gwange; Nga nswaizibwa nnyo Era nga ntunuulira 
ennaku ze adaba. 16 Era omutwe gwange bwe gwegulumiza, onjigganya 
ng'empologoma: Era nate weeraga ow'ekitalo gye ndi. 17 Okomyawo 
buggya abajulirwa bo eri nze, N'onnyongerako okunyiiga kwo; 
Ebikyukakyuka n'obulwa biri nange. 18 Kale kiki ekyakunziyisa mu 
lubuto? Nanditadde omukka, so tewandibaddewo liiso eryandindabye: 19 
Nandibadde ng'atabangawo; Nandisituliddwa okuva mu lubuto okuntwala 


mu ntaana. 20 Ennaku zange si ntono? Kale lekera awo, Ondeke 
nsanyusibweko katono, 21 Nga sinnagenda eyo gye ssiivenga kukomawo, 
Ye nsi ey'ekizikiza n'ey'ekisiikirize eky'okufa; 22 Ensi ey'ekizikiza 
ekikutte, ng'e. kizikiza kyennyini bwe kiri; Ensi ey'ekisiikirize eky'okuii 
awatali kuteekateeka, Era omusana gwayo gulinnanga ekizikiza. 


11:1 Awo Zofali Omunaamasi n'addamu n'ayogera nti 2 Olufulube 
lw'ebigambo terugwana kuluddamu? N'omuntu omwogeziyogezi agwana 
okumuwa obutuukirivu? 3 Okwenyumiriza kwo kwandisirisizza abantu? 
Era bw'oduula, tewaabeewo anaakukwasa ensonyi? 4 Kubanga oyogera nti 
Okuyigiriza kwange kulongoofu, Nange ndi mulungi mu maaso go. 3 
Naye Katonda singa ayogedde, N'ayasamya emimwa gye eri ggwe: 6 Era 
singa akwolesezza ebyama eby'amagezi, Nga ga ngeri nnyingi mu kukola 
okw'amaanyi! Kale tegeera Katonda ng'akutaatira so si ng'obutali 
butuukirivu bwo bwe bwasaanira. 7 Oyinza okulaba Katonda 
olw'okunoonya? Oyinza okulaba Omuyinza w'ebintu byonna n'omumalayo? 
8 Kyenkana eggulu obugulumivu; oyinza kukola ki? Kisinga amagombe 
okugenda wansi; oyinza kumanya ki? 9 Ekigero kyakwo kisinga ensi 
obuwanvu, Era kisinga ennyanja obugazi: 10 Bw'anaayitamu n'asiba 
abantu, N'abayita okujja okusalirwa omusango, kale ani ayinza 
okumuziyiza? 11 Kubanga amanyi abantu abataliiko kye bagasa: Era alaba 
n'obutali butuukirivu newakubadde nga tabulowooza. 12 Naye omuntu 
ataliiko ky'agasa talina kutegeera, Weewaawo, abantu bazaalibwa 
ng'omwana w'entulege. 13 Bw'onooteekateekanga obulungi omutima gwo, 
N'ogololanga emikono gyo eri ye; 14 Obujeemu oba nga buli mu mukono 
gwo, buteekenga wala, So n'obutali butuukirivu bulemenga okubeera mu 
weema zo; 15 Kale toolemenga kuyimusa maaso go awatali bbala; 
Weewaawo, onootereeranga so tootyenga: 16 Kubanga oneerabiranga 
ennaku ze walaba; Onoozijjukiranga ng’amazzi agayiseewo: 17 N'obulamu 
bwo bunaatangalanga okusinga ettuntu; Newakubadde nga waliwo 
ekizikiza, bunaabanga ng'obw'enkya. 18 Naawe onoobanga mirembe, 
kubanga essuubi weeriri; Weewaawo, onoomagamaganga n'owummula 
mirembe. 19 Era onoogalamiranga so tewaabenga anaakutiisanga; 


Weewaawo, bangi abanaakwegayiriranga. 20 Naye amaaso g'ababi 
ganaggwangawo, N’obuddukiro bunaababulanga, N'essuubi lyabwe 
linaabanga kuta mukka. 


12:1 Awo Yobu n'addamu n'ayogera nti 2 Mazima ddala mmwe muli bantu 
bennyini, Era amagezi galifiira wamu nammwe. 3 Naye nange nnina 
okutegeera so si mmwe mwekka; Mmwe temunsinga: Weewaawo, ani 
atamanyi ebiri ng'ebyo? 4 Ninga omuntu asekererwa eri munne, Omusajja 
eyakaabira Katonda n'amuddamu: Omusajja ow'ensonga era eyatuukirira 
asekererwa. 5 Mu kulowooza kw'oyo eyessa mulimu okunyooma akabi; 
Kweteekeddeteekedde abo abaseerera n'ekigere kyabwe. 6 Eweema 
ez'abanyazi ziraba omukisa, N'abo abanyiiza Katonda baba mirembe; 
Katonda aleeta ebintu bingi mu mukono gwabwe. 7 Naye nno buuza 
ensolo, zinaakuyigiriza; N'ennyonyi ez'omu bbanga, zinaakubuulira: 8 Oba 
yogera n'ettaka, linaakuyigiriza; N'ebyennyanja ebiri mu nnyanja 
binaakunnyonnyola. 9 Ani atamanyi mu ebyo byonna, Ng'omukono gwa 
Mukama gwe guleese ebyo? 10 Obulamu bwa buli kintu ekiramu buli mu 
mukono gw'oyo, N'omukka gw'abantu bonna. 11 Okutu tekukema 
bigambo, Era ng'amatama bwe galega ku mmere yaago? 12 Amagezi gaba 
n'abasajja abakadde, N'okutegeera kuba mu kuwangaala ennaku nnyingi. 
13 Eri ye eriyo amagezi n'amaanyi; yalina okuteesa ebigambo 
n'okutegeera. 14 Laba, amenya so tekiyinzika kuzimbibwa nate; Aggalira 
omuntu so tewayinza kubaawo kuggulawo. 15 Laba, aziyiza amazzi ne 
gakala; Nate agasindika ne gavuunika ensi. 16 Eri ye eriyo amaanyi 
n'okukolera ddala; Alimbibwa n'alimba babe. 17 Atwala abateesa 
b'ebigambo nga banyagiddwa, N'abalamuzi abafuula abasirusiru. 18 
Asumulula olujegere Iwa bakabaka, Era asiba ekiwato kyabwe n'olukoba. 
19 Atwala bakabona nga banyagiddwa, Era amegga ab'amaanyi. 20 
Abeesigwa amalawo okwogera kwabwe, N'abakadde abaggyako 
okutegeera kwabwe. 21 Afuka okunyoomebwa ku balangira, Era 
asumulula olukoba olw'ab'amaanyi. 22 Ayolesa eby'obuziba ng'abiggya mu 
kizikiza, Era ayerula ekisiikirize eky'okufa. 23 Ayaza amawanga, era 
agazikiriza: Abunya amawanga mu nsi, era agakomyawo. 24 Abakulu 


b'abantu ab'omu nsi abaggyako omwoyo, Era abawabiza mu ddungu 
awatali kkubo. 25 Bawammantira mu kizikiza awatali musana, Era 
abatagassa ng'omutamiivu. 


13:1 Laba, eriiso lyange lyalaba ebyo byonna, Okutu kwange kwabiwulira 
ne kubitegeera. 2 Bye mumanyi era nange mbimanyi: Mmwe temunsinga. 
3 Mazima naayogera n'Omuyinza w'ebintu byonna, Era njagala okuteesa 
ne Katonda. 4 Naye mmwe mugunja eby'obulimba, Mmwenna muli 
basawo abataliiko kye bagasa. 5 Singa musirikidde ddala! Lwe 
mwandibadde n'amagezi. 6 Muwulire nno easonga yange, Mutege okutu 
eri okuwoza kw'emimwa gange. 7 Munawolereza Katonda nga mwogere 
ebitali bya songa, Era nga muleeta eby’obulimba? 8 Munaamutya 
kitiibwa? Munaayomberera Katonda? 9 Kirungi ye okubakebeta? Oba 
ng'omuntu bw'alimba mu nne munaamulimba ye? 10 Talirema kubanenya, 
Bwe munaatya ekitiibwa mu kyama. 11 Obukulu bwe obusinga 
tebulibatiisa N'entiisa ye teribagwako? 12 Ebigambo byammwe 
ebijjukirwa ngero za vvu, Enkomera zammwe nkomera za ttaka. 13 
kintwaza omubiri gwange mu mannyo gange, Ne nteeka obulamu bwange 
mu mukono gwange? 15 Newakubadde ng'anzita era naye 
naamulindiriranga: Era naye naakakasanga amakubo gange mu maaso ge. 
16 Era ekyo kye kinaabanga obulo kozi bwange; Kubanga omusajja atatya 
Katonda taatuukenga mu maaso ge. 17 Muwulire nnyo ebigambo byange, 
N'ebyo bye njatula bibe mu matu gammwe. 18 Laba nno, ndiraanyizza 
ensonga yange; Mmanyi nga ndi mutuukirivu. 19 Ani anaawakana nange? 
Kubanga kaakano naasirika ne nta omukka. 20 Kyokka tonkola bigambo 
bibiri, Kale ne sseekweka amaaso go: 21 Nziyaako omukono gwo 
gumbeere wala; So n'entiisa yo ereme okunkanga. 22 Kale koowoola 
ggwe nange naayitaba; Oba leka njogere naawe onziremu. 23 Obutali 
butuukirivu bwange n'ebibi byange byenkana wa obungi? Ntegeeza 
okusobya kwange n'okwonoona kwange. 24 Okisiza ki amaaso go, 
N'ompita omulabe wo? 25 Onoococca essubi eritwalibwa empewo? Era 
onooyigganya ebisasiro ebikaze? 26 Kubanga ompandiikira ebigambo 


eby'ekkabyo, Era onsisa obutali butuukirivu obw'omu buto bwange: 27 
N'ebigere byange obisiba mu nvuba, era olamba amakubo gange gonna; 
Okoloboza olukoloboze okwetooloola ebigere byange: 28 Newakubadde 
nga nfaanana ekintu ekivundu ekiggwaawo, Ekyambalo ekiriiriddwa 
ennyenje. 


14:1 Omuntu azaalibwa omukazi wa nnakku si nnyigi, era ajjude 
abuyinike. 2 Amulisa ng'ekimuli n'atemebwa: Era adduka ng'ekisiikirize so 
tabeerera. 3 Naawe omuzibulira amaaso go afaanana bw'atyo, N'ondeeta 
mu musango nze naawe? 4 Ani ayinza okuggya ekintu ekirongoofu mu 
kitali korongoofu? tewali n'omu. 5 Kubanga ennaku ze zaateesebwa, 
omuwendo gw'emyezi gye guli naawe, Era wamuteekerawo ensalo ze 
z'atayinza kusukkako; 6 Muggyeeko amaaso go awummule, Okutuusa 
lw'alimala olunaku lwe ng'akolera empeera. 7 Kubanga waliwo essuubi 
ery'omuti bwe gutemebwa nga guliroka nate, Era ng'ettabi lyagwo etto 
teririfa. 8 Ekikolo kyagwo newakubadde nga kikaddiwa mu ttaka, 
N'ekikonge kyagwo ne kifura mu nsi; 9 Naye olw'akaloosa k'amazzi 
gulimulisa, Ne gusuula amatabi ng'ekisimbe. 10 Naye omuntu afa era 
ayongobera: Weewaawo, omuntu ata omukka, kale ali ludda wa? 11 
Ng'amazzi bwe gaggweerera mu nnyanja, N'omugga nga bwe guggwaawo 
ne gukalira; 12 Bw'atyo n'omuntu agalamira n'atayimuka: Okuruusa eggulu 
lwe litalibaawo nate, tebalizuukuka, So tebalizuukuzibwa mu tulo twabwe. 
13 Singa onkwese mu magombe, Singa onkisa kyama okutuusa obusungu 
bwo lwe buliyita, Singa onteekeddewo ekiseera ekiragiddwa, n'onjijukira! 
14 Omuntu bw'afa aliba mulamu nate? Nandirindiridde ne mmala ennaku 
zonna ez'olutabaalo lwange, Okutuusa okuteebwa kwange lwe kwandizze. 
15 Wandimpise, nange nandikuyitabye: Wandibadde n'okwegomba eri 
omulimu gw'emikono gyo. 16 Naye kaakano obala ebigere byange: 
Tolabirira kwonoona kwange? 17 Okusobya kwange kuteekeddwako 
akabonero mu nsawo, Era osibira ddala obutali butuukiriw bwange. 18 Era 
mamma olusozi olugwa luggwaawo, N'olwazi luggibwawo mu kifo 
kyalwo; 19 Amazzi gasiriiza amayinja; Okwaajaala kwago kufumbiikiriza 
enfuufu ey'oku nsi: Era ozikiriza essuubi ery'omuatu. 20 Ennaku zonna 


ag'omuwangula, n'ayitawo; Owaanyisa amaaso ge n'omusindika. 21 
Batabani be batuuka mu kitubwa, ye nga takimanyi; Bakkakkanyizibwa, 
naye ye nga tategeera bwe bali. 22 Naye omubiri gwe oguli ku ye 
gulumwa, N'emmeeme ye eri munda ye enakuwala. 


15:1 Awo Erifaazi Omutemani n’addamu n'ayogera nti 2 Ow'amagezi 
yandizzeemu n'okumanya okutaliimu, N'ajjuza olubuto lwe n'embuyaga 
ez'ebuvanjuba? 3 Yandiwakanye n'ebigambo ebitaliiko kye bigasa, Oba 
ng'ayogera ebitaliiko kye biyinza? 4 Weewaawo, omalawo okutya, Era 
oziyiza okwagala Katonda mu maaso ge. 5 Kubanga obutali butuukirivu 
bwo bwe buyigiriza akamwa ko, Era weeroboza olulimi 
lw'abagerengetanya. 6 Akamwa ko ggwe ke kakusalira omusango 
okukusiaga so si nze; Weewaawo, emimwa gyo ggwe ye mujulirwa eri 
ggwe. 7 Ggwe wasooka abaatu bonna okuzaalibwa? Oba ggwe 
baakuzaala ensozi nga tezinnabaawo? 8 Wali owulidde okuteesa kwa 
Katonda okw'omu kyama? Era weeyita wa magezi wekka omu? 9 Kiki 
ky'omaayi ffe kye tutamanyi? Kiki ky'otegeera ekitali mu ffe? 10 Abameze 
envi n'abakadde ennyo bali wamu naffe, Abasinga ennyo kitaawo 
obukadde. 11 Okusanyusa kwa Katonda kutono, tekukumala, N'ekigambo 
ekyogera naawe empola? 12 Omutima gwo gukutwalira ki? N'amaaso go 
gatemeza ki? 13 N'okukyusa omwoyo gwo okulwana ne Katonda, N'oleka 
ebigambo ebiri bwe bityo okuva mu kamwa ko. 14 Omuntu kye kiki 
abeere omulongoofu? N'oyo azaalibwa omukazi abeere omutuukirivu? 15 
Laba, teyeesiga batukuvu be; Weewaawo, eggulu si ddongoofu mu maaso 
ge. 16 Omugwagwa era omuvundu si ye asinga nnyo obutaba mulongoofu, 
Omuntu anywa obutali butuukirivu ng'amazzi! 17 Naakwolesa, mpulira; 
N'ekyo kye ndabye kye nnaabuulira: 18 (Ab'amagezi kye baabuuliranga 
Okuva ku bajjajjaabwe, ne batakikweka; 19 Abaaweebwa ensi bokka, So 
tewali munnaggwanga eyayita mu bo:) 20 Omubi aba lubuto Iwa buyinike 
ennaku ze zonna, Gwe muwendo gw'emyaka egyamuterekerwa omujoozi. 
21 Eddoboozi ery'entiisa liba mu matu ge; Bw'aba ng'alabye omukisa 
omunyazi alimugwako: 22 Takkiriza ng'alidda okuva mu kizikiza, Era 
ekitala kimulindirira: 23 Atambuliratambulira ekyokulya ng'ayogera nti 


Kiri ludda wa? Amanyi ng'olunaku olw'ekizikiza lweteeseteese, luli ku 
mukono gwe. 24 Okweraliikirira n'obubalagaze bimutusa; Bimuwangula 
nga kabaka eyeeteeseteese okulwana: 25 Kubanga agolodde omukono 
gwe eri Katonda, N'agirira Omuyinza w'ebintu byonna eby'ekyejo; 26 
Amufubutukirako ng'akakanyazizza ensingo ye, N'amakundi amanene 
ag'oku ngabo ze: 27 Kubanga abisse ku maaso ge obugevvu bwe, Era 
aleese ebifi by'amasavu ku mbiriizi ze; 28 Era yabeeranga mu bibuga 
eby'amatongo, Mu nnyumba omutali muntu, Ezaali zaaggla okufuuka 
ebifunvu. 29 Taagaggawalenga so n'ebintu bye tebiibenga bya lubeerera, 
So n'ebibala byabwe tebiikutamenga okutuuka ku ttaka. 30 Taavenga mu 
kizikiza; Omuliro gunaakazanga amatabi ge, Era anaavangawo 
olw'omukka ogw'omu kamwa ke. 31 Aleme okwesiga ebitaliimu nga 
yeerimbalimba: Kubanga ebitaliimu bye binaabanga empeera ye. 32 
Eneekomekkerezebwanga ebiro bye nga tebinnatuukirira, N'ettabi lye 
teriggumizenga. 33 Anaakunkumulanga ezabbibu ze ezitannaba kwengera 
ng'omuzabbibu, Era anaasinsimulanga ekimuli kye ng'omuzeyituuni. 34 
Kubanga ekibiina ky'abatatya Katonda kinaabanga kigumba, Era omuliro 
gunaayokyanga eweema ezinaalwangamu enguzi. 35 Baba mbuto za bubi, 
ne bazaala obutali butuukirivu, N'olubuto lwabwe luteekateeka bukuusa. 


16:1 Awo Yobu n'addamu n'ayogera nti Mpulirizza bingi ebiri bwe bityo: 2 
Mwenna muli basanyusa abatagasa. 3 Ebigambo ebitaliimu binaakoma? 
Oba kiki ekikusosonkereza n'okwanukula n'oyanukula? 4 Era nange 
nandiyinzizza okwogera nga mmwe bwe mwogera; Emmeeme yammwe 
singa ebadde mu kifo ky'emmeeme yange, Nandiyinzizza okutunga 
ebigambo okubanenya, N'okubanyeenyereza omutwe gwange. 5 Naye 
nandibawadde amaanyi n'akamwa kange, N'okusanyusa kw'emimwa 
gyange kwandikkakkanyizza obuyinike bwammwe. 6 Newakubadde nga 
njogera, obuyinike bwange tebunnakkakkana: Era newakubadde nga 
nzibiikiriza, mpummuzibwa nrya? 7 Naye kaakano ankooyezza: N'ekibiina 
kyange kyonna okizisizza. 8 Era onkwatidde ddala, ye mujulirwa gye ndi: 
N'obukovvu bwange bungolokokerako, bunnumiriza mu maaso gange. 9 
Antaagudde n'ekiruyi kye, anjigganyizza; Era annumidde obujugu: 


Omulabe wange ankanulira amaaso. 10 Banjasamidde akamwa kaabwe; 
Bankubye empi nga banswaza: Bankuņņaanirako. 11 Katonda angabula eri 
atatya Katonda, Era ansuula mu mikono gy'ababi. 12 Nali mpeeraweera 
n'anjasaamu wakati; Weewaawo, yankwata mu nsingo n'antandaggira 
okwnmenyamenya: Era ansimbye okuba sabbaawa ye. 13 Abalasi be 
banzingizza enjuyi zonna, Ayasaamu ensigo zange so tasonyiwa; Afuka 
omususa gwange ku ttaka. 14 Agenda yeeyongera okununenyamenya; 
Anfubutukirako ng'omuzira. 15 Ntunze ebibukutu ku ddiba lyange, Era 
ntadde ejjembe lyange mu nfuufu. 16 Amaaso gange goonoonese 
olw'okukaaba amaziga, Ne ku bikowe byange kuliko ekisiikirize ky'okufa; 
17 Newakubadde nga temuli kyejo mu ngalo zange, N'okusaba kwange 
kulongoofu. 18 Ai ensi, tobikka ku musaayi gwange, N'okukaaba kwange 
kuleme okubaako we kuliwummulira. 19 Ne kaakano, laba, omujulirwa 
wange ali mu ggulu, N'omuyima wange ali waggulu. 20 Mikwano gyange 
bannyooma: Naye eriiso lyange lifuuka amaziga eri Katonda; 21 Azibire 
ensonga y'omuntu eri Katonda, N'ey'omwana w'omuntu eri munne. 22 
Kubanga emyaka si mingi bwe giriggwaako, Nditambula olugendo gye 
ssiriva okukomawo. 


17:1 Omwoyo gwange gumalibwawo, ennaku zange ziwedde, Entaana 
enneeteekeddeteekedde. 2 Mazima waliwo abakudaazi gye ndi, N'eriiso 
lyange libeera mu kusosonkereza kwabwe. 3 Leeta nno akakalu, 
onneeyimirire gy'oli wekka; Waliwo ani anaakwatagana nange mu 
mukono? 4 Kubanga okisizza omutima gwabwe obutategeera: 
Kyonoovanga olema okubagulumiza. 5 Oyo aloopa mikwano gye okuba 
omuyiggo, Era n'amaaso g'abaana be galiggwaawo. 6 Era anfudde 
ekigambo eky'obuwemu mu bantu; Era nfuuse ekyenyinyalwa mu lwatu. 7 
Era n'eriiso lyange lizibye olw'okunakuwala, N'ebitundu byange byonna 
biri ng'ekisiikirize. 8 Abantu ab'amazima banaakungubazanga ekyo, 
N'ataliiko musango aneegolokosanga ku oyo atarya Katonda. 9 Era naye 
omutuukirivu anaakwatanga ekkubo lye, N'oyo alina emikono 
emirongoofu aneeyongerayongeranga okuba n'amaanyi, 10 Naye 
mukomeewo mwenna, mujje nno: So ssiirabe muntu wa magezi ku mmwe. 


11 Ennaku zange ziwedde, okuteesa kwange kukutuddwa, Era 
n'okulowooza okw'omu mutima gwange. 12 Bafuusa ekiro okuba 
omusana: Omusana guliraana ekizikiza, bwe boogera bwe batyo. 13 Bwe 
nsuubira amagombe okuba ennyumba yange: Oba nga neeyaliiridde 
ekitanda kyange mu kizikiza; 14 Oba nga nnambye okuvunda nti Ggwe 
kitange; N'envunyu nti Ggwe mmange era mwannyinaze; 15 Kale essuubi 
lyange liri ludda wa? N'essuubi lyange aliriraba ani? 16 Lirikka mu bisiba 
eby'amagombe, Okuwummula nga kumaze okubaawo omulundi gumu mu 
nfuufu. 


18:1 Awo Birudaadi Omusuki n'addamu n'ayogera nti 2 Mulituusa wa 
okuteega ebigambo? Musooke okulowooza, ne tulyoka twogera. 3 
Ekiruyisa ensolo kiki, Ne tufuuka abatali balongoofu mu maaso go? 4 
Ggwe eyeetaagula olw'obusungu Ensi erirekebwa ku lulwo? Oba olwazi 
luliggibwa mu kifo kyalwo? 5 Weewaawo, omumuli gw'omubi 
gunaazikizibwanga, So n'olusasi olw'omuliro gwe terwakenga. 6 Omumuli 
gunaabanga kizikiza mu weema ye, N'ettabaaza ye eri waggulu we 
eneezaamizibwanga. 7 Ebigere eby'amaanyi ge binaafundikirwanga, 
N'okuteesa kwe ye kunaamusuulanga. 8 Kubanga ebigere bye ye 
bimusudde mu kitimba, Era atambulira ku mutego. 9 Ekyambika 
kinaamukwatanga ekisinziiro, N'akakunizo kinaamunywezanga. 10 
Akamasu kamukwekeddwa mu ttaka, N'ekigu kimukwekeddwa mu 
kkubo. 11 Entiisa eneemukanga enjuyi zonna, Era eneemuyigganyanga ku 
bisinziiro bye. 12 Amaanyi ge ganaalumwanga enjala, N'obuyinike 
bunaamubangako ng'asejjera. 13 Bunaalyanga ebitundu by'omubiri gwe, 
Weewaawo, omubereberye w'okufa anaalyanga ebitundu bye. 14 
Anaasimbulwanga mu weema ye gye yeesiga; Era anaaleetebwanga eri 
kabaka w'ebitiisa. 15 Ekitali kikye n'akatono kinaabanga mu weema ye: 
Ekibiriiti kinaamansirwanga ku kifo mwe yabeeranga, 16 Ekikolo kye 
kinaakaliranga ddala wansi, Ne waggulu ettabi lye linaatemebwangawo. 
17 Ekijjukizo kye kinaabulanga ku nsi, So taabenga na linnya mu luguudo. 
18 Anaagoberwanga mu kizikiza okuva mu musana, Era 
anaayigganyizibwanga okuva mu nsi. 19 Taabenga na mwana 


newakubadde omuzzukulu mu bantu be, Newakubadde omuntu yenna 
asigadde gye yabeeranga. 20 Abanaddangawo baneewuunyanga olunaku 
lwe, Ng'abo abaasooka bwe baatiisibwa. 21 Mazima ennyumba z'atali 
mutuukirivu bwe zifaanana bwe zityo, Era kino kye kifo ky'oyo atamanyi 
Katonda. 


19:1 Awo Yobu n'addamu n'ayogera nti 2 Mulituusa wa okweraliikiriza 
emmeeme yange, Ne mummeayamenya n'ebigagambo? 3 Mwakanwmira 
emirundi kkumi: Temukwatiddwa nsonyi okunzitoowerera. 4 N'okukyama 
newakubadde nga nkyamye, Okukyama kwange kubeera nange mwene. 5 
Okwegulumiza oba nga muneegulumiza eri nze, Ne mundeetako ekivume 
kyange: 6 Mutegeere nno nga Katonda ansudde mu nsonga yange, Era 
anzingizizza n'ekitimba kye. 7 Laba, ajogerera waggulu olw'okujoogebwa, 
naye ne siwulirwa: Lidaagana nfune obuyambi, naye siraba antaasa. 8 
Azibye ekkubo lyange n'okuyinza ne ssiyinza kuyitamu, Era atadde 
ekizikiza mu makubo gange. 9 Anziyeeko ekitiibwa kyange, Era aggye 
engule ku mutwe gwange. 10 Ammenyemenye enjuyi zonna, era nyenze: 
N'essuubi lyange alisimbudde ng'omuti. 11 Era abuubuusizza obusungu 
bwe ku nze, Era ampita omu ku balabe be gy'ali. 12 Eggye lye litabaalira 
wamu, ne batuuma ekkubo lyabwe ku nze, Ne basiisira okuzingiza 
eweema yange. 13 Baganda bange abantadde wala, N'abo be mmanyi 
bafuukidde ddala nga be ssimanyi: 14 Ab'ekika kyange baweddewo, Ne 
mikwano gyange ennyo banneerabidde. 15 Abo ababeera mu nnyumba 
yange n'abazaana bange bampita mugenyi: Ndi munnaggwanga mu maaso 
gaabwe. 16 Mpita omuddu wange n'atanjitaba, Newakubadde nga 
mmwegayirira n'akamwa kange. 17 Omukka gwange mukazi wange 
tagumanyi, N'okwegayirira kwange abaana b'enda ya mmange 
tebakumanyi: 18 Era n'abaana abato bannyooma; Bwe nnyimuka 
banjogerako obubi. 19 Emikwano gyange bonna be nteesa nabo 
bantamiddwa: N'abo be nnayagalanga bakyuse okuba abalabe bange. 20 
Eggumba lyange lyegatta n'eddiba lyange n'omubiri gwange,Era mponye 
n'eddiba ly'okumanayo gange. 21 Munsaasire, munsaasire, si mmwe 
mikwano gyange; Kubanga omukono gwa Katonda gunkomyeko. 22 Kiki 


ekibanjiggaayisa nga Katonda, So n'omubiri gwange tegubamala? 23 Singa 
nno ebigambo byange biwandiikiddwa! Singa biwandiikiddwa mu kitabo! 
24 Singa byoleddwa ku lwazi N'ekkalaamu ey'ekyuma n'ekisasi okumala 
emirembe gyonna! 25 Naye mmanyi nga Omununuzi wange aba mulamu, 
Era ku nkomerero ng'aliyimirira ku nsi: 26 Era eddiba ly'omubiri gwange 
bwe lirimala okuzikirizibwa bwe lityo, Naye mu mubiri gwange ndiraba 
Katonda: 27 Gwe ndiraba nze mwene, N'amaaso gange galimutunuulira so 
si mulala. Emmeeme yange emaliddwawo munda yange. 28 Bwe 
munaayogera nti Nga tunaamuyigganya so! Kubanga ekikolo ky'ekigambo 
kirabise mu nze; 29 Mutyenga ekitala: Kubanga obusungu buleeta 
okubonereza kw'ekitala. Mulyoke mumanye nga waliwo okusala 
omusango. 


20:1 Awo Zofali Omunaamasi n'addamu n'ayogera nti 2 Ebirowoozo 
byange kyebiva binziramu, Olw'okwanguyiriza okuli mu nze. 3 Mpulidde 
okunenya okunswaza, Omwoyo ogw'okutegeera kwange ne gunziramu. 4 
Ekyo tokimanyi obw'edda, Omuntu kasookedde ateekebwa ku ttaka, 5 
Ng'okuwangula kw'ababi kwa kuggwaawo mangu, Era ng'essanyu 
ly'abatamanyi Katonda lya kiseera buseera? 6 Obukulu bwe newakubadde 
nga bulinnya okutuuka mu ggulu, N'omutwe gwe gutuuka mu bire; 7 Naye 
anaabulanga emirembe gyonna ng'empitambi ye ye: Abo abaamulabanga 
banaayogeranga nti Ali ludda wa? 8 Anaavangawo ng'ekirooto, so 
taalabikenga: Weewaawo, anaagoberwanga ddala ng'okwolesebwa 
okw'ekiro. 9 Eriiso eryamulabanga teriimulabenga nate; So n'ekifo kye 
tekiimutunuulirenga nate. 10 Abaana be baneegonzaaga eri abaavu, 
N'emikono gye ginaakomyangawo obugagga bwe. 11 Amagumba ge 
gajjudde obuvubuka bwe, Naye bunaagalamiranga naye mu nfuufu. 12 
Obubi newakubadde nga bumuwoomera mu kamwa ke, Newakubadde 
ng'abukweka wansi w'olulimi Iwe; 13 Newakubadde ng'abusonyiwa 
n'ataganya kubuta, Naye ng'akyaguguba nabwo mu kamwa ke; 14 Naye 
emmere ye mu byenda bye efuuse, Bwe busagwa bwe mbalasaasa munda 
ye. 15 Yamira obugagga, era anaabusesemanga nate: Katonda 
anaabuggyanga mu lubuto lwe. 16 Anaanuunanga obusagwa 


bw'embalasaasa: Olulimi Iw'omusota lunaamuttanga. 17 Taatunuulirenga 
migga, Emigga egikulukuta egy'omubisi gw'enjuki n'omuzigo. 18 Kye 
yateganira anaakizzanga, so taakimirenga; So taasanyukenga ng'ebintu 
bwe biri by'afunye. 19 Kubanga yajooga abaavu n'abaleka; Yaggyawo 
ennyumba olw'amaanyi so taagizimbenga. 20 Kubanga teyamanya 
kutereera munda ye, Taawonyenga kintu ku ebyo by'asanyukira. 21 
Tewasigala kintu ky'atalya; Omukisa gwe kyegunaavanga gulema okuba 
ogw'olubeerera. 22 Mu lufulube Iw'ebintu bye ebisukkirira anaalabanga 
ennaku: Omukono gwa buli muntu aliko obuyinike gunaamutuukangako. 
23 Bw'aba ng'anaatera okukkusa olubuto Iwe, Katonda anaamusuulangako 
ekiruyi kye ekingi, Era anaakitonnyesanga ku ye ng'alya. 24 Anaddukanga 
ekyokulwanyisa eky'ekyuma, N'omutego ogw'ekikomo 
gunaamufumitanga. 25 Aguggyamu ne guva mu mubiri gwe: Weewaawo, 
omumwa gwagwo ogumasamasa guva mu mususa gwe; Ebitiisa bimuliko. 
26 Ekizikiza kyonna kyaterekerwa ebibye eby'obugagga: Omuliro 
ogutakumibwa bantu gunaamwokyanga; Gunaamalangawo ebyo 
ebisigadde mu weema ye. 27 Eggulu linaabikkulanga ku butali butuukirivu 
bwe, N'ensi eneemugolokokerangako. 28 Ekyengera eky'omu nnyumba ye 
kinaavangawo, Ebintu bye binaabuliranga ku lunaku olw'obusungu bwe. 29 
Ogwo gwe mugabo gw'omuntu omubi oguva eri Katonda, N'obusika 
Katonda bwe yamuteekerawo. 


21:1 Awo Yobu n'addamu n'ayogera nti 2 Muwulire nnyo okwogera 
kwange; Era bino bibeere bya kubasanyusa. 3 Munzikirize, nange 
naayogera; Kale nga mmaze okwogera, mweyongere okuduula. 4 Nze 
nemulugunya eri abantu? Era ekyandindobedde okwesunaasuna kiki? 5 
Munziseeko omwoyo, mwewuunye, Era muteeke omukono gwammwe ku 
kamwa kammwe. 6 Bwe njijukira obujjukizi neeraliikirira, Okwesisiwala 
ne kukwata omubiri gwange. 7 Ababi babeerera ki abalamu, Ne 
bakaddiwa ne baba ba maanyi mu buyinza? 8 Ezzadde lyabwe linywera 
gye bali bo nga balaba, N'enda yaabwe mu maaso gaabwe. 9 Ennyumba 
zaabwe ziba mirembe awatali kutya, So n'omuggo gwa Katonda 
tegubabaako, 10 Ente yaabwe ennume ezaala n'eteddirira; Ente yaabwe 


enkazi ezaala n'etesowola mwana gwayo. 11 Basindika abaana baabwe 
abato ng'ekisibo, N'abaana baabwe bazina. 12 Bayimbira ku bitaasa 
n'ennanga, Ne basanyukira eddoboozi ly'omulere. 13 Bamala ennaku 
zaabwe nga balabye omukisa, Mu kaseera ne bakka mu magombe. 14 Era 
naye ne bagamba Katonda nti Tuveeko; Kubanga tetwegomba kumanya 
makubo go. 15 Omuyinza w'ebintu byonna kye ki, ffe tumuweereze? Era 
bwe tunaamusabanga kinaatugasanga kitya? 16 Laba, omukisa gwabwe 
teguli mu mukono gwabwe: Okuteesa kw'ababi kundi wala. 17 Ettabaaza 
y'ababi ezikizibwa emirundi emeka? N'obuyinike bwabwe bubatuukako 
emirundi emeka? Katonda agaba ennaku mu busungu bwe emirundi 
emeka? 18 Baba ng'ebisasiro ebitwalibwa n'empewo, Era ng'ebisusunku 
embuyaga bye zitwala emirundi emeka? 19 Mwogera nti Katonda 
aterekera abaana-be obutali butuukirivu bwe. Abasasule ye yennyini 
abumanye. 20 Amaaso ge galabe okuzikirira kwe ye, Era anywe ku 
busungu bw'Omuyinza w'ebintu byonna. 21 Kubanga asanyukira atya 
ennyumba ye emuddirira, Omuwendo gw'emyezi gye nga gukutuse 
wakati? 22 Waliwo anaayigirizanga Katonda okumanya? Kubanga asalira 
abo omusango abagulumizibwa. 23 Wabaawo omu afa ng'alina amaanyi ge 
gonna, Ng'aweereddeweeredde ddala ng'ateredde: 24 Amabeere ge 
gajjudde amata, N'obusomyo obw'amagumba ge nga bubisi. 25 N'omulala 
afa omwoyo gwe nga gumubalagala, So taleganga ku birungi. 26 Bombi 
bagalamira mu nfuufu, Envunyu n'ebabikkako. 27 Laba, mmanyi 
ebirowoozo byammwe, N'enkwe ze munsalira obubi. 28 Kubanga 
mwogera nti Etmyumba y'omukungu eri ludda wa? Era nti Eweema ababi 
mwe babeera eri ludda wa? 29 Temwababuuza abatambulira mu kkubo? 
Era temumanyi bubonero bwabwe? 30 Ng'omuntu omubi aterekerwa 
olunaku olw'okulabirako ennaku? Nga batwalibwa eri olunaku 
olw'obusungu? 31 Ani anaabuuliranga ekkubo lye mu maaso ge? Era ani 
anaamusasulanga bye yakola? 32 Naye anaatwalibwanga mu ntaana, Era 
anaakuumanga amalaalo. 33 Amafunfugu ag'omu kiwonvu 
ganaamuwoomeranga, N'abantu bonna banaawalulwanga ennyuma we, 
Nga bwe baamukulembera abatabalika. 34 Kale nno munsanyusiza mutya 
obwereere, Kubanga mu kuddamu kwammwe musigaddemu obulimba 


busa? 


22:1 Awo Erifaazi Omutemani n'addamu n'ayogera nti 2 Omuntu ayinza 
okugasa Katonda? Mazima ow'amagezi yeegasa yekka. 3 Kiriko bwe 
kisanyusa Omuyinza w'ebintu byonna ggwe okubeera omutuukirivu? Oba 
kimugasa ggwe okutuukiriza amakubo go? 4 Kubanga omutya kyava 
akunenya, Kyava asala omusango gwo? 5 Obubi bwo si bungi? So 
n'obutali butuukirivu bwo tebuliiko gye bukoma. 6 Kubanga waggya ku 
muganda wo emisingo egy'obwereere, N'oyambula abaali obwereere 
ebyamhalo byabwe. 7 Tonywesanga mazzi omukoowu, Era wamma 
omuyala emmere. 8 Naye ow'amaanyi ye yalya ensi; N'ow'ekitiibwa ye 
yagibeeramu. 9 Wasindika bannammwandu nga tebalina kintu, N'emikono 
gy'abatalina kitaabwe gyamenyeka. 10 Obukunizo kyebuva 
bukwetooloola, N'entiisa gy'otomanyiridde ekweraliikiriza, 11 Oba 
ekizikiza n'otoyinza kulaba, Amazzi amangi ne gakubikkako. 12 Katonda 
tali mu ggulu awagulumizibwa? Era laba emmunyeenye bwe zenkana 
obugulumivu! 13 Naawe oyogera nti Katonda amanyi ki? Ayinza okusala 
omusango ng'ayima mu kizikiza ekikutte? 14 Ebire ebiziyivu bimubikkako 
n'okulaba talaba; Era atambulira mu kwekulungirira kw'eggulu. 15 
Oyagala okukwata ekkubo ery'edda Abantu ababi bye baalinnyirangamu? 
16 Abaakwakulibwa entuuko zaabwe nga tezinnabaawo, Omusingi 
gwabwe ne gufukibwa ng'omugga: 17 Abaagambanga Katonda nti 
Tuveeko: Era nti Omuyinza w'ebintu byonna ayinza kutukolera ki? 18 
Naye yajjuza ennyumba zaabwe ebirungi: Naye okuteesa kw'ababi kundi 
wala. 19 Abatuukirivu bakiraba ne basanyuka; N'ataliiko musango 
abasekerera nnyo: 20 Ng'ayogera nti Mazima abo abaatugolokokerako 
bamaliddwawo, N'abo abafisseewo omuliro gubookezza. 21 Yiga nno 
obeere n'emirembe: Bw'otyo bw'onoobanga n'ebirungi. 22 Nkwegayiridde, 
kkiriza amateeka eri akamwa ke, Era tereka ebigambo bye mu mutima 
gwo. 23 Bw'onookomangawo eri Omuyinza w'ebintu byonna, 
onoozimbibwanga; Bw'onoggyangawo obutali butuukirivu okuba ewala 
n'eweema zo. 24 N'oteeka ebibyo eby'obugagga mu nfuufu, Ne zaabu eya 
Ofiri mu mayinja ag'omu bugga; 25 Kale Omuyinza w'ebintu byonna ye 


anaabanga obugagga bwo, Era anaabanga ffeeza ya muwendo mungi 
gy'oli. 26 Kubanga lw'onoosanyukiranga Omuyinza w'ebintu byonna, Era 
onooyimusanga amaaso go eri Katonda. 27 Onoesabanga okusaba kwo eri 
ye, naye anaakuwuliranga; Era onoosasulanga obweyamobwo. 28 Era 
onoolagiranga ekigambo ne kinywera gy'oli; N'omusana gunaayakiranga 
amakubo go. 29 Bwe bakusuula, onooyogeranga nti Waliwo 
okuyimusibwa; Era anaalokolanga eyeetoowaza. 30 Anaawonyanga n'oyo 
aba taliiko musango: Weewaawo, anaawonyezebwanga olw'obulongoofu 
bw'engalo zo. 


23:1 Awo Yobu n'addamu n'ayogera nti 2 Ne leero okwemulugunya 
kwange Okukubibwa kwange kusinga okusinda kwange obuzito. 3 Singa 
mmanyi gye nnyinza okumulabira, Singa nnyinza okutuuka n'awali entebe 
ye! 4 Nandiriraanyizza ensonga yange mu maaso ge, Ne njijuza akauiwa 
kange ensonga. 5 Nandimanye ebigambo bye yandinzizeemu, Ne ntegeera 
bye yandiratlambye. 6 Y andinnyombesezza olw'obukulu bw'obuyinza bwe? 
Nedda, naye yandinzisizzaako omwoyo. 7 Eyo ab'amazima bandiyinzizza 
okuwoza naye; Bwe nnandiwonyezebbwa bwe ntyo ennaku zonna eri 
omulamuzi wange. 8 Laba, atambula mu maaso, naye ye nga talityo; Ne 
ntambula ennyuma, naye ne ssiyinza kumulaba: 9 Ku mukono ogwa kkono, 
bw'akola omulimu, naye ne ssiyinza kumulaba: Yeekweka ku mukono 
ogwa ddyo n'okulaba ne ssiyinza kumulaba: 10 Naye amanyi ekkubo lye 
nkwata; Bw'alimala okunkema, ndivaamu nga zaabu. 11 Okugulu kwange 
kwasimbira ddala mu bigere bye; Ekkubo lye nalikwata ne ssikyama. 12 
Siddanga nnyuma okuva mu kiragiro eky'emimwa gye; Natereka 
ebigambo eby'akamwa ke okusinga emmere yange ennwanira. 13 Naye ye 
alowooza bumu, era ani ayinza okumukyusa? Era emmeeme ye kye 
yeegomba ekyo ky'akola. 14 Kubanga atuukiriza ekyo ekyanteekerwawo: 
N'ebingi ebiri bwe bityo biri naye. 15 Kyenva neeraliikirira ye okubaawo; 
Bwe ndowooza mmutya. 16 Kubanga Katonda azirisiza omutima gwange. 
Era Omuyinza w'ebintu byonna anteganyizza: 17 Kubanga saazikirizibwa 
okusooka ekizikiza, So teyabikka ku kizikiza ekikutte eri amaaso gange. 


24:1 Omuyinza w'ebintu byonna kiki ekimulobera okutereka ebiro? N'abo 
abamumanyi kiki ekibalobera okulaba ennaku ze? 2 Wabaawo abajjulula 
obubonero bw'ensalo; Banyaga embuzi lwa maanyi ne baziriisa. 3 Bagoba 
endogoyi ey'abatalina kitaabwe, Batwala ente ya nnamwandu okuba 
omusingo. 4 Bakyamya abeetaaga mu kkubo: Abaavu ab'omu nsi 
beekweka wamu. 5 Laba, ng'entulege mu ddungu Bafuluma eri omulimu 
gwabwe nga banoonyeza ddala eby'okulya; Ensiko ebawa emmere ya 
baana baabwe. 6 Basala emaiere ey'ensolo zaabwe mu ttale; Era banoga 
ezabbibu ez'omubi. 7 Basula ne bakeesa obudde nga tebaliiko kye 
bambadde, So tebaliiko kye beebikka empowo nga zifuuwa. 8 Batoba 
n'oluwandaggirize olw'oku nsozi, Era bavumbagira olwazi ngal 
babuliddwa we beggama. 9 Wabaawo abakwakula abatalina kitaabwe 
okubaggya ku mabeere, Ne baggya omusingo ku mwavu: 10 
N'okutambula ne batambula bwereere nga tebalina kye bambadde, Era 
enjaia ng'ebalumye beetikka ebinywa; 11 Bakamulira amafuta mu bisenge 
by'abasajja abo; Balinya amasogolero gaabwe ne balumwa ennyonta. 12 
Abantu basinda nga bali mu kibuga ekirimu abantu abangi, Emmeeme 
y'abo abafumitiddwa n'ekaaba: Naye Katonda takibala okuba obusirusiru. 
13 Abo bali ku muwendo gw'abo abajeemera omusana; Tebamanyi 
makubo gaagwo, So tebabeerera mu mpenda zaagwo. 14 Omussi 
agolokokera wamu n'omusana, atta omwavu ne yeetaaga; Era ekiro aba 
ng'omubbi. 15 Era n'eriiso ly'omwenzi liriadirira ekizikiza, Ng'ayogera nti 
Tewali liiso erinandaba: Ne yeefuula amaaso ge. 16 Mu kizikiza mwe 
basimira ennyumba: Beggalira emisana; Tebamanyi musana. 17 Kubanga 
obw'enkya buli ng'ekisiikirize eky'okufa eri abo bonna; Kubanga bamanyi 
ebitiisa eby'ekisiikirize eky'okufa. 18 Aba wa mbiro ng'amazzi; Omugabo 
gwabwe gukolimiddwa ku nsi: Tekyukira awali ekkubo ery'ensuku 
z'emizabbibu. 19 Ekyeya n'ebbugumu bimalawo amazzi agava mu muzira: 
N'amagombe bwe gatyo gamalawo abo abayonoona. 20 Olubuto 
lunaamwerabiranga; envunyu eneemulyanga ng'ewoomeddwa; 
Tajjukirwenga nate: Kale obutali butuukirivu bunaamenyekanga ng'omuti. 
21 Alya omugumba atazaala; So takola nnamwandu bulungi. 22 Era 
awalula n'ab'amaanyi olw'obuyinza bwe: Ayimuka, so tewali muntu 


asuubira okuba omulamu. 22 Katonda abawa okuba emirembe, ne 
beesigama okwo; N'amaaso ge gali ku makubo gaabwe. 23 
Bagulumizibwa; ne wayitawo ebbanga ttono nga bagenze; Weewaawo, 
bakkakkanyizibwa, baggibwa mu kkubo ng'abalala bonna, Era basalibwa 
ng'emitwe gy'ebirimba by'ennaano. 25 Era oba nga si bwe kiri kaakano, ani 
anannumiriza aga ndi mulimba, Naafuula okwogera kwange obutabaako 
kye kugasa? 


25:1 Awo Birudaadi Omusuki n'addamu n'ayogera nti 2 Okufuga n'entiisa 
biri naye; Aleeta emirembe mu bifo bye ebigulumivu. 3 Eggye lye liriko 
gye likoma? Era ani ataviirwayo omusana gwe? 4 Kale omuntu ayinza atya 
okuba n'obutuukirivu eri Katonda? Oba ayinza atya okuba omulongoofu 
oyo azaalibwa omukazi? 5 Laba, n'omwezi tegulina kumasamasa, 
N'emmunyeenye si nnongoofu mu maaso ge: 6 Okusinga ennyo omuntu, 
envunyu! N'omwana w'omuntu, olusirinnanyi! 


26:1 Awo Yobu n'addamu n'ayogera nti 2 Atalina buyinza ng'omubedde 
so! Omukono ogutalina maanyi ag'ogulokodde so! 3 Atalina magezi 

ag omuweeredde so, N'oyatula bingi nnyo eby'okutegeera obulungi! 4 Ani 
gw'obuulidde ebigambo? N'omwoyo gwani oguwdde mu ggwe? 5 Abaafa 
bakankana wansi w'amazzi n'ababeera omwo. 6 Amagombe gali bwereere 
mu maaso ge, N'okuzikirira tekulina kye kwebikka. 7 Abamba obukiika 
obwa kkono mu bbanga ejjereere, Era awanika ensi awatali kintu. 8 Asiba 
amazzi mu bire bye ebiziyivu; Ekire ne kitayulika wansi we. 9 Aziba 
obwenyi bw'entebe ye, N'agyaliirako ekire kye. 10 Yassaawo embibi ku 
maaso g'amazzi, Okutuusa omusana n'ekizikiza we bikoma. 11 Empagi 
ez'eggulu zikankana ne zeewuunya olw'okunenya kwe. 12 Afuukuula 
ennyanja olw'obuyinza bwe, Era afumitira ddala Lakabu olw'okutegeera 
kwe. 13 Eggulu liyonjebwa olw'omwoyo gwe; Omukono gwe gwafuuiita 
omusota oguwulukuka. 14 Laba, gano ge mabbali gokka ag'amakubo ge: 
N'akagambo ke tumuwulirako nga katono! Naye okubwatuka 
okw'obuyinza bwe ani ayinza okukutegeera? 


27:1 Awo Yobu n'aleeta nate olugero lwe n'ayogera nti 2 Nga Katonda 
bw'ali omulamu alidde ensonga yange; Era Omuyinza w'ebintu byonna, 
eyeeraliikiriza emmeeme yange; 3 (Kubanga obulamu bwange bukyali 
bulamba mu nze, n'omwoyo gwa Katonda guli mu nnyindo zange;) 4 
Mazima emimwa gyange tegyogere butali butuukirivu, So n'olulimi lwange 
terwatule bulimba. 5 Katonda akiddize eri nze okubawa obutuukirivu: 
Okutuusa lwe ndifa ssiryeggyako obugolokofu bwange. 6 Obutuukirivu 
bwange mbunyweza so ssiibutenga: Omutima gwange tegunnenyenga nga 
nkyali mulamu. 7 Omulabe wange abe ng'omubi. N'oyo angolokokerako 
abe ng'atali mutuukirivu. 8 Kubanga essuubi ly'atamanyi Katonda kye ki, 
newakubadde nga yeefunira amagoba, Katonda bw'aggyawo obulamu 
bwe? 9 Katonda anaawuliranga okukaaba kwe, Ennaku bwe 
zinaamutuukangako? 10 Anaasanyukiranga Omuyinza w'ebintu byonna, 
N'akaabira Katonda mu biro byonna? 11 N'abayigiriza eby'omukono gwa 
Katonda; Ekiri n'Omuyinza w'ebintu byonna ssiikikweke. 12 Laba, mmwe 
mwenna mmwe bennyini mukirabye; Kale kiki ekyabafuulira ddala 
abataliiko kye mugasa? 13 Guno gwe mugabo gw'omuntu omubi eri 
Katonda, N'obusika, bw'abajoozi bwe baweebwa Omuyinza w'ebintu 
byonna. 14 Abaana be bwe beeyongera, beeyongerera ekitala; N'enda ye 
terikkuta mmere. 15 Abanaasigalangawo ku ye banaaziikibwanga mu 
kufa, ne bannamwandu be tebaakungubagenga. 16 Newakubadde 
ng'atuuma ffeeza ng'enfuufu, n'ategeka ebyambalo ng'ettaka; 17 
Okutegeka ayinza okubitegeka, naye omutuukirivu ye alikyambala, Era 
ataliiko musango ye aligabana ffeeza. 18 Azimba ennyumba ye 
ng'ekiwojjolo, Era ng'ensiisira omukuumi gy'akola. 19 Agalamira nga 
mugagga, naye taakungulwenga; Azibula amaaso, kale nga takyaliwo. 20 
Ebitiisa bimukwata ng'amazzi; Kibuyaga amutwala kyama kiro. 21 
Embuyaga ez'ebuvanjuba zimutwalira ddala n'agenda; Ne zimuggya mu 
kifo kye lwa maanyi. 22 Kubanga Katonda alimukasuukirira n'atasaasira: 
Yandyagadde okudduka mu mukono gwe. 23 Abantu balimukubira mu 
ngalo, Era balimusooza ave mu kifo kye. 


28:1 Mazima waliwo gye basimira ffeeza, N'ekifo kya zaabu gye 


balongoosa. 2 Ekyuma kiggibwa mu ttaka, N'ekikomo bakisaanuusa 
okukiggya mu jjinja. 3 Abantu babibira ekizikiza, Ne bakenneenya 
okutuuka ku nsalo ekomererayo Amayinja ag'ekizikiza ekikutte 
n'ag'ekisiikirize eky'okufa. 4 Basima obunnya obuli ewala n'abantu we 
batuula; Beerabirwa ekigere ekiyitawo: Balengejjera wala n'abantu, 
bawuubibwawuubibwa eruuyi n'eruuyi. 5 Ensi ye evaamu emmere: Era 
wansi evnunikibwa ng'ekivuunikibwa n'omuliro. 6 Amayinja gaayo kifo 
kya safiro, Era erina enfuufu eya zaabu. 7 Ekkubo eryo tewali nnyonyi 
eyigga erimanyi, So n'amaaso ga kamunyi tegalirabanga. 8 Ensolo 
ezaamalala teziririnnyangamu, So n'empologoma enkambwe 
teriyitangamu. 9 Agolola omukono gwe ku jjinja ery'embaalebaale; 
Avuunika ensozi okuviira ddala we zisibuka. 10 Atema ensalosalo mu 
njazi; N'amaaso ge galaba buli kintu eky'omuwendo omungi. 11 Asiba 
emigga gireme okukulukuta; N'ekigambo ekyakisibwa akireeta awalaba. 
12 Naye amagezi ganaalabikanga wa? N'ekifo eky'okutegeera we kubeera 
kiri ludda wa? 13 Abantu tebamanyi muwendo gwago; So tegalabika mu 
nsi ey'abalamu. 14 Obuziba bwogera nti Tegali mu nze: N'ennyanja 
eyogera nti Tegali we ndi. 15 Tegafunika lwa zaabu, So ne ffeeza 
teripimibwa okugagula. 16 Tegayinzika kwenkanyankanyizibwa ne zaabu 
eya Ofiri, Ne onuku ey'omuwendo omungi oba safiro. 17 Zaabu 
n'endabirwamn tebiyinza kugenkana: So n'amakula aga zaabu ennungi 
tegaabenga buguzi bwago. 18 Tebaayogerenga ku kolali n'amayinja 
ag'endabirwamu: Weewaawo, omuwendo ogw'amagezi gusinga amayinja 
amatwakaavu. 19 Topazi eriva e Buwesiyopya teriigenkanenga, So 
tegenkanyankanyizibwenga ne zaabu ennungi. 20 Kale amagezi gava wa? 
N'ekifo okutegeera we kubeera kiri ludda wa? 21 Kubanga gakwekebwa 
amaaso g'abalamu bonna, Era gakisibwa ennyonyi ez'omu bbanga. 22 
Okuzikirira n'Okufa kwogera nti Twawulira ekigambo kyago n'amatu 
gaffe. 23 Katonda ategeera ekkubo lyago, Era ye amanyi ekifo kyago. 24 
Kubanga atunuulira okutuuka ku nkomerero z'ensi, Era alaba ebiri wansi 
w'eggulu lyonna; 25 Okukolera empewo elugera; Weewaawo, apima 
amazzi n'ekipima. 26 Bwe yateekera enkuba etteeka, N'ekkubo 
ery'okumyansa okw'okubwatuka: 27 Awo n'alyoka agalaba n'agabuulira; 


Yaganyweza, weewaawo, n'agakenneenyeza ddala. 28 Era n'agamba 
abantu nti Laba, okutya Mukama okwo gg magezi; N'okuleka obubi kwe 
kutegeera. 


29:1 Awo Yobu n'aleeta nate olugero lwe n'ayogera nti 2 Singa mbadde 
nga bwe anal mu myezi egyayita, Nga bwe naali mu nnaku Katonda ze 
yandabirirangamu; 3 Ettabaaza ye lwe yayakirang omutwe gwange, 
N'omusana gwe gwe gwantambuzanga okuyita mu kizikiza; 4 Nga bwe 
nnali etmaku zange nga zengedde, Ekyama kya Katonda bwe kyabanga ku 
weema yange; 5 Omuyinza w'ebintu byonna bwe yali ng'akyali nange, 
N'abaana bange nga bakyanneetoolodde; 6 Ebigere byange bwe 
byanaazibwanga n'omuzigo, N'olwazi bwe lwanfuukira emigga 
egy'amafuta! 7 Bwe nnafulumanga ne pyenda eri omulyango mu kibuga, 
Bwe nnategekanga entebe yangi mu luguudo, 8 Abalenzi baandabanga ne 
bee kweka, Abakadde ne tiayimukanga bayimirira; 9 Abakungu ne 
balekanga okwogera, Ne bateeka omukono gwabwe kamwa kaabwe; 10 
Eddoboozi ery'abakulu ne lisirika, Olulimi Iwabwe ne lwegatta n'ekibuno 
ky'akamwa kaabwe. 11 Kubanga okutu bwe kwampuliranga ne kulyoka 
kunneebaza; Era eriiso bwe lyandabanga liba mujulirwa wange: 12 
Kubanga nawonyanga omwavu eyakaaba, Era n'atalina kitaawe eyabulwa 
ow'okumuyamba. 13 Omukisa gwanjijira oyo gwe yansabira eyali ayagala 
oki zikirira: Ne nnyimbisa olw'essanyu omutima gwa nnamwandu. 14 
Nayambala obutuukirivu ne bumbikkako: Obutalya nsonga bwange ne 
buba ng'omunagiro n'engule. 15 Nabanga amaaso eri omuzibe, Era 
nabanga ebigere eri awenyera. 16 Nabanga kitaabwe abeetaaga: Era 
nakeberanga ensonga y'oyo gwe ssaamanya. 17 Era namenyanga atali 
mutuukirivu oluba, Ne nsika omuyiggo ne nguggya mu mannyo ge, 18 
Kale ne njogera nti Ndifiira mu kisu kyange, Era naayongeranga ennaku 
zange ng'omusenyu: 19 Emmizi gyange giranze eri amazzi, N'omusulo 
gubeera ku ttabi lyange ne gukeesa obudde: 20 Ekitiibwa kyange kiggya 
gye ndi, N'omutego gwange guzzibbwa buggya mu mukono gwange. 21 
Nze abantu bampulirizanga ne balinda, Ne basirikira okuteesa kwange. 22 
Nga ndeese ebigambo bo ne batayogera nate; Okwogera kwange ne 


kubagwako. 23 Era bannindirira nga bwe balindirira enkuba; Era bayasama 
nnyo akamwa kaabwe ng'abayasamira enkuba eya ttoggo. 24 Bwe 
nnabasekeranga ne batakkiriza; N'omusana gw'amaaso gange 
tebaagusuula. 25 Neerobozanga ekkubo lyabwe ne ntuula ng'omukulu, Ne 
mbeera nga kabaka mu ggye, Ng'omuntu akubagiza abakungubaga. 


30:1 Naye kaakano be nsinga obukulu bansekerera, Bakitaabwe 
nabanyooma okubateeka wamu n'embwa ez'ekisibo kyange. 2 Weewaawo, 
amaanyi ag'emikono gyabwe gandingasizza ki? Abantu abaweddemu 
obuvubuka, 3 Bakoozimbye olw'okwetaaga n'enjala; Bameketa ettaka 
ekkalu mu kizikiza eky'okuzika n'okwonooneka. 4 Banoga enkunga awali 
ebisaka; N'enkolo ez'omwoloola ye mmere yaabwe. 5 Bagobebwa wakati 
mu bantu; Babalangira nga bwe balangira omubbi. 6 Kibagwanira 
okubeera mu njatika ez'omu biwonvu, Mu bunnya obw'omu ttaka 
n'obw'omu njazi. 7 Balinira mu bisaka, Wansi w'emyennyango we 
bakuijnaanira. 8 Baana ba basirusiru, weewaawo, baana ba basajja 
abatalina linnya; Baakubibwa emiggo ne bagobebwa mu nsi. 9 Kale 
kaakano nze nfuuse oluyimba Iwabwe, Weewaawo, adi kigambo kya 
buwemu gye bali. 10 Bantamwa, banneesamba, Tebaleka kumpandira 
malusu mu maaso. 11 Kubanga asumuludde omugwa gwe 
n'ambonyabonya, Era basudde olukoba olugoba mu maaso gange. 12 Ku 
mukono gwange ogwa ddyo kugolokokera abalalulalu; Basindiikiriza 
ebigere byange, Era: batuuma ku nze amakubo gaabwe ag'okuzikirira. 13 
Boonoona ekkubo lyange, Bongera ku nnaku ze ndabye, Abantu ababulwa 
aw'okubayamba. 14 Bajja nga bayita mu kituli ekiwagule ekigazi: Wakati 
mu matongo bangwako. 15 Ebitusa bikyuse okungwako, Bayigganya 
ekitiibwa kyange ng'empewo; N'omukisa gwange guweddewa ng'ekire. 16 
Era kaakano emmeeme yange efukiddwa munda yange; Ennaku 
ez'okubonyaabonyezebwamu zinkutte. 17 Ekiro amagumba gange 
gafumitibwa mu nze, N'obubalagaze obunnuma tebuwummula. 18 
Olw'amaanyi amangi ag'endwadde yange ekyambalo kyange kyonoonese: 
Ensibira ddala ng'ekitogi ky'ekizibawo kyange. 19 Ansudde mu bitosi, Era 
nfuuse ng'enfuufu n'evvu. 20 Nkukaabira so tonziramu: Nayimirira, 


n'ontunuulira. 21 Okyuse okuba omukambwe gye ndi: Olw'amaanyi 
ag'omukoao gwo onjigganya. 22 Onsitulira awali empewo 
n'ozinneebagazaako; Era onsaanuusizza mu kibuyaga, 23 Kubanga mmanyi 
ag'olintuusa mu kufa, N'eri enapumba eyateekerwawo abalamu bonna. 24 
Mazima taagololere mukono gwe ku kifuavu ky'ebyagwa; Newakubadde 
nga bibeera mu kuzikirira kwe, omuntu ayinza okulira olw'ebyo. 25 
Saamukaabira amaziga oyo eyali mu naaku? Emmeeme yange 
teyanakuwalira oyo eyeetaaga? 26 Bwe nnasuubira ebiruagi, ebibi ne 
biryoka bijja; Era bwe nnaliadirira omusana, ekizikiza ne kija. 27 Ebyenda 
byange byesera ne bitawummula: Ennaku ez'okubonyaabonyezebwamu 
zintuuseeko. 28 Ntambula nga mpuubaala awatali njuba: Nnyimirira mu 
kkunyaaniro ne nkuba enduulu bannyambe. 29 Ndi muganda w'ebibe, Ne 
bamaaya ndi munnaabwe. 30 Eddiba ery'omubiri gwange liddugadde, 
linsasambukako, N'amagumba gange gookeddwa n'ebbugumu. 31 Ennanga 
yange kyevudde ekyuka okuwuubaala, N'omulere gwange gufuuse 
ddoboozi ly'abo abakaaba amaziga. 


31:1 Nalagaana endagaano n’amaaso gange; Kale nandiyinzizza ntya 
okutunuulira omuwala? 2 Kubanga omugabo gwa Katonda oguva waggulu 
kye kiki, N'obusika obw'Omuyinza w'ebintu byonna obuva engulu? 3 Si 
buyinike eri atali mutuukirivu, N'okulaba ennaku eri abakola 
eby'obujeemu? 4 Talaba makubo gange, N'abala ebigere byange byonna? 5 
Oba nga nali ntambudde n'obutaliimu, Oba nga ekigere kyange kyanguye 
okukuusakuusa; 6 (Mpimibwe mu minzaani eyenkanankana, Katonda 
alyoke amanye obutayonoona bwange;) 7 Oba nga ekigere kyange kyali 
kikyamye mu kkubo, N'omutima gwange oba nga gwali gugoberedde 
amaaso gange, Era oba nga ebbala lyonna lyali lyegasse n'engalo zange: 8 
Kale nze nsige, omulala alye; Weewaawo, emmere ey'omu nnimiro yange 
esimbulibwe. 9 Omutima gwange oba nga gwali gusendeddwa eri 
omukazi, Ne nteegera ku mulyango gwa munnange: 10 Kale mukazi 
wange aseere omulala, Era abalala bakutame ku ye. 11 Kubanga ekyo 
kyandibadde kya kiwe; Weewaawo, kyandibadde kibi ekigwana 
abalamuzi okukibonereza: 12 Kubanga muliro ogwokya ne guzikiriza, Era 


ogwagala okusimbula emmere yange yonna. 13 Oba nga nali nnyoomye 
ensonga ey'omuddu wange oba omuzaana wange, Bwe bampawaabira: 14 
ntya? 15 Eyankola nze mu lubuto si ye yamukola ye? Eyatubumba mu 
lubuto fembi si omu? 16 Oba nga nali nnyimye abaavu kye beegomba, Oba 
nali mazizzaawo amaaso ga nnamwandu; 17 Oba nali ndidde akamere 
kange nzekka; So atalina kitaawe taliddeeko. 18 (Nedda, okuva mu buto 
bwange yakulira wamu nange nga kitaawe, Ne nnamwandu n'abanga 
mulezi we okuva mu lubuto lwa mmange;) 19 Oba nga nali ndabye n'omu 
ng'afa olw'okubulwa ebyambalo, Oba eyeetaaga nga talina kye yeebikka: 
20 Ekiwato kye oba nga tekyanneebaza, Era oba nga tabugumye na byoya 
bya ndiga zange; 21 Oba nga nali nnyimusizza omukono gwange eri atalina 
kitaawe, Kubanga nalaba anannyamba mu mulyango: 22 Kale ekibegabega 
kyange kive ku nkwakwa, N'omukono gwange gukutuke okuva ku 
ggumba. 23 Kubanga bbuyinike obuva eri Katonda bwabanga ntiisa gye 
ndi, Era olw'obukulu bwe ne ssibaako kye nnyinza kukola. 24 Oba nga nali 
nfudde zaabu okuba essuubi lyange, Era oba nga nali nnambye zaabu 
ennungi nti Ggwe bwesige bwange; 25 Oba nga nali nsanyuse kubanga 
obugagga bwange bwali bungi, Era kubanga omukono gwange gwali 
gufunye bingi; 26 Oba nga nali ntunuulidde enjuba, Oba omwezi nga 
gutambulira mu kumasamasa; 27 Omutima gwange ne gusendebwa 
kyama, Akamwa kange ne kanywegera omukono gwange: 28 Era n'ekyo 
kyandibadde kibi ekigwana abalamuzi okukibonereza: Kubanga 
nandirimbye Katonda ali waggulu. 29 Oba nga nali nsanyukidde oyo 
eyankyawa ng'azikiridde, Oba nali neeyimusizza obubi bwe bwamulaba; 
30 (Weewaawo, saaganya kamwa kange kwonoona Nga nsaba obulamu 
bwe nga nkolima;) 31 Abasajja ab'omu weema yange oba nga tebaayogera 
nti Ani ayinza okulaba omuntu atakkuse nnyama ye? 32 Omugenyi 
teyasulanga mu luguudo; Naye n'aggulirangawo enzigi zange omutambuze; 
33 Oba nga nali mbisse ku kusobya kwange nga Adamu, Nga nkisa obutali 
butuukirivu bwange mu kifuba kyange; 34 Kubanga nali ntidde ekibiina 
ekinene, N'okunyoomebwa ebika ne ku nkanga, N'okusirika ne nsirika ne 
ssiva mu mulyango. 35 Singa wabaddewo anampulira! (Laba, kano ke 


kabonero kange Omuyinza w'ebintu byonna anziremu;) Era mba kuba 
n'ekyo omulabe wange ky'ampawaabidde ky'awandiise! 36 Mazima 
nandikisitulidde ku kibegabega kyange; Nandikyesibye nga kiremba. 37 
Nandimubuulidde ebigere byange bwe byenkana omuwendo; 
Nandimusemberedde ng'omukungu. 38 Ensi yange bw'enempawaabira, 
N'ebibibi byayo ne bikaabira wamu amaziga; 39 Oba nga nali ndidde 
ebibala byamu awatali ffeeza, Oba nali nfiisizza bannyini yo: 40 
Omwennyango gudde mu kifo ky'ennaano. Ne ssere mu kifo kya sayiri. 
Ebigambo bya Yobu biwedde. 


32:1 Awo abasajja abo abasatu ne baleka okuddamu Yobu, kubanga yani 
mutuukiriyu mu maasoge ye. 2 Awo obusungu bwa Eriku, mutabani wa 
Balakeri Omubuzi, ow'omu kika kya Laamu ne bulyoka bubuubuuka eri 
Yobu, kubanga yeeyita mntuukirivu so si Katonda. 3 Era obusungu bwe ne 
bubuubuuka n'eri mikwano gye bonsatule kubanga tebaalaba kya kuddamu, 
naye ne basalira Yobu okumusinga. 4 Era Eriku yali alindiridde okwogera 
ne Yobu, kubanga waaliwo abaamusinga obukulu. 5 Awo Eriku bwe 
yalaba nga mu kamwa k'abasajja abo abasatu temuli kya kuddamu, 
obusungu bwe ne bubuubuuka. 6 Awo Eriku mutabani wa Balakeri 
Omubuzi n'addamu n'ayogera nti Nze ndi muto, nammwe muli bakadde 
nnyo; Kyennavudde nzibiikiriza ne ssanyanga kubalaga kye ndowooza. 7 
Njogedde nti Ennaku ze zandyogedde, Olufulube Iw'emyaka 
lwandiyigirizza amagezi. 8 Naye waliwo omwoyo mu bantu, N'omukka 
gw'Omuyinza w'ebintu byonna gubawa okutegeera. 9 Abakulu si be 
bagezi, So n'abakadde si be bategeera emisango. 10 Kyenvudde njogera 
nti Mumpulire; Era nange naalaga kye ndowooza. 11 Laba, nnindiridde 
ebigambo byammwe, Mpulirizza ensonga zammwe, Nga munoonya bye 
muba mwogera. 12 Weewaawo, nteze okutu eri mmwe, Era, laba, nga 
tewali asinze Yobu, Newakubadde azzeemu ebigambo bye ku mmwe. 13 
Mwekuume muleme okwogera nti Tulabye amagezi; Mpozzi Katonda 
ayinza okumuwangula, si bantu: 14 Kubanga ebigambo bye tabyolekezza 
nze; So ssiimuddemu na kwogera kwammwe. 15 Basamaaliridde, 
tebakyayanukula: Tebalina kigambo kya kwogera. 16 Nange naalindirira, 


kubanga teboogera, Kubanga bayimirira buyimirizi nga tebakyayanukula? 
17 Era nange naayanukula ebyange, Era nange naalaga kye ndowooza. 18 
Kubanga njijudde ebigambo; Omwoyo gwange oguli mu nze gumpaliriza. 
19 Laba, olubuto lwange lulinyanga omwenge ogutaliiko we gufulumira; 
Ng'amaliba amaggya lwagala okwabika. 20 Naayogera ndyoke 
mpeereweere; Naayasama emimwa gyange ne nziramu. 21 
Nkwegayiridde, nneme okusosola mu bantu eri omuntu yenna; So ssiiwe 
muntu yenna mannya ganyumiikiriza. 22 Kubanga simanyi kuwa mannya 
ganyumiikiriza; Omutonzi wange yandinziyeewo mangu. 


33:1 Naye, Yobu, nkwegayiridde, wulira okwogera kwange, Era tega 
okutu kwo eri ebigambo byange byonna. 2 Laba nno, njasamye akamwa 
kange, Olulimi lwange Iwogedde mu kamwa kange. 3 Ebigambo byange 
binaayatula obugolokofu bw'omutima gwange; N'emimwa gyange bye 
gimanyi bye ginaayogera awatali bukuusa. 4 Omwoyo gwa Katonda gwe 
gwankola, N'omukka gw'Omuyinza w'ebintu byonna gwe gumpa obulamu. 
5 Oba, oyinza, nziraamu: Liraanya ebigambo byo mu maaso gange, 
oyimirire wakati. 6 Laba, ndi awali Katonda era nga ggwe bw'oli: Era 
nange nabumbibwa okuva mu ttaka. 7 Laba, entiisa yange teekukange, So 
n'okunyigiriza kwange tekuukuzitoowerere. 8 Mazima oyogedde nze nga 
mpulira, Nange mpulidde eddoboozi ly'ebigambo byo ng'oyogera nti 9 Ndi 
mulongoofu nga ssiriiko kusobya; Ssiriiko musango, so mu nze temuli 
butali butuukirivu: 10 Laba, anziyako ensonga, Ampita mulabe we; 11 
Ateeka ebigere byange mu nvuba, Alabirira amakubo gange gonna. 12 
Kiki ekikuwakanya naye? Kubanga tabalirira muwendo gwa bigambo bye 
byonna. 13 Kiki ekikuwakanya naye? Kubanga tabalirira muwendo gwa 
bigambo bye byonna. 14 Kubanga Katonda ayogera omulundi gumu, 
Weewaawo, emirundi ebiri, abantu newakubadde nga tebassaayo mwoyo. 
15 Mu kirooto, mu kwolesebwa okw'omu kiro, Otulo otungi bwe tukwata 
abantu, Nga babongoota ku kitanda; 16 Awo n'alyoka aggula amatu 
g'abantu, N'ateeka akabonero ku kuyigirizibwa kwabwe, 17 Aggye abantu 
mu kuteesa kwabwe, Era akweke abantu amalala; 18 Aziyiza emmeeme 
ye okukka mu bunnya, N'obulamu bwe buleme okufa n'ekitala. 19 


N'okulumwa kumukangawula ku kitanda kye, N'okulwana okutamala mu 
magumba ge: 20 Obulamu bwe n'okutamwa ne butamwa emmere, 
N'emmeeme ye ekyokulya ekiyonjo. 21 Omubiri gwe gumalibwawo 
n'okuyinzika ne gutayinzika kulabibwa; N'amagumba ge agaali gatalabika 
ne gakukunala. 22 Weewaawo, emmeeme ye esemberera obunnya, 
N'obulamu bwe busemberera abazikiriza. 23 Oba waliwo wamu naye 
malayika, Omutegeeza, omu mu lukumi, Okwolesa abantu ebibagwanira; 
24 Awo n'amukwatirwa ekisa n'ayogera nti Muwonye aleme okukka mu 
bunnya, Ndabve ekinunulo. 25 Omubiri gwe guliba muggya okusinga 
ogw'omwana omuto; Adda mu maku z'obuto bwe: 26 Asaba Katonda, era 
amukwatirwa ekisa; N'okulaba alaba amaaso ge n'essanyu: Era awa nate 
omuntu obutuukirivu bwe. 27 Ayimbira mu maaso g'abantu n'ayogera nti 
Nnyonoonye ne nnyoola ekyo ekyali ekirungi, So ssiriiko kye nnagasibwa: 
28 Anunudde emmeeme yange obutakka mu bunnya. N'obulamu bwange 
bunaatunuuliranga omusana. 29 Laba, ebyo byonna Katonda abikola, 
Emirundi ebiri, weewaawo, n'esatu eri omuntu, 30 Okukomyawo 
emmeeme ye mu bunnya, Ayakirwe omusana ogw'abalamu. 31 
Weetegereze nnyo, ai Yobu, ompulire: Sirika, nange naayogera. 32 Oba 
nga olina eky'okwogera nziraamu: Yogera, kubanga njagala okukufuula 
omutuukirivu. 33 Oba nga si weewaawo, mpulira: Sirika, nange 
naakuyigiriza amagezi. 


34:1 Era nate Eriku n'addamu n'ayogera nti 2 Muwulire ebigambo byange, 
mmwe abasajja ab'amagezi; Era mutege okutu gye ndi, mmwe abalina 
okutegeera. 3 Kubanga okutu kukema ebigambo, Ng'amatama bwe galega 
ku mmere. 4 Twerondere ekyo ekinaaba eky'ensonga: Tumanye fekka na 
fekka ebirungi bwe biri. 5 Kubanga Yobu ayogedde nti Nze ndi 
mutuukirivu, Era nti Katonda anziyeeko ensonga yange: 6 Newakubadde 
nga nnina ensonga mpitibwa mulimba; Ekiwundu kyange tekiwonyezeka, 
newakubadde nga. ssiriiko kusobya. 7 Muntu ki afaanana Yobu, Anywa 
okunyoomebwa ng'amazzi? 8 Atambulira awamu n'abakola ebitali bya 
butuukirivu, Era atambulira awamu n'abasajja ababi. 9 Kubanga ayogedde 
nti Omuntu tekiriiko kye kimugasa Okusanyukira Katonda. 10 Kale 


mumpulire, mmwe abasajja abalina okutegeera: Kiddire eri awali Katonda, 
ye okukola obubi; N'awali Omuyinza w'ebintu byonna, ye okukola ebitali 
bya butuukirivu. 11 Kubanga alisasula omuntu omulimu gwe, Era alirabya 
buli muntu ng'amakubo ge bwe gali. 12 Weewaawo, mazima Katonda 
taakolenga bubi, So n'Omuyinza w'ebintu byonna taalyenga nsonga. 13 Ani 
eyamuteresa ensi okugikuuma? Oba ani eyateekateeka ebintu byoana bwe 
byenkana? 14 Bw'ateeka omutima gwe ku bantu, Bw'akunynaanyiza gy'ali 
omwoyo gwe n'omukka gwe; 15 Byonna ebirina omubiri birizikiririra 
wamu, Abantu ne badda mu nfuufu. 16 Kale oba olina okutegeera, wulira 
kino: Wulira eddoboozi ly'ebigambo byange. 17 Akyawa eby'ensonga oyo 
alifuga? Era onoosalira oyo omutuukirivu era ow'amaanyi okumusinga? 18 
Kirungi okugamba kabaka nti Ggwe oli mugwagwa? Oba abakungu nti 
Mmwe muli babi? 19 Okusinga ennyo si kirungi okugamba oyo atatya 
maaso ga balangira, So talowooza mugagga okusinga omwavu? Kubanga 
bonna mulimu gwa mikono gye. 20 Bafa mu kaseera akatono, mu, ttuntu; 
Abantu bakankanyizibwa ne bayitawo, N'ab'amaanyi baggibwawo awatali 
mukono. 21 Kubanga amaaso ge gatunuulira amakubo ag'omuntu, Era 
alaba okutambula kwe kwonna. 22 Tewali kizikiza newakubadde 
ekisiikirize eky'okufa, Abakola ebitali bya butuukirivu we bayinza 
okwekweka. 23 Kubanga teyeetaaga kweyongera kulowooza omuntu, 
Atuuke mu maaso ga Katonda okusalirwa omusango. 24 Amenyamenya 
abasajja ab'amaanyi mu ngeri etenoonyezeka, Era assaawo abalala mu kifo 
kyabwe. 25 Kyava alabirira emirimu gyabwe; Era abavuunika kiro 
n'okuzikirizibwa ne bazikirizibwa. 26 Abakuba ng'ababi Mu maaso 
g'abalala aweeru; 27 Kubanga bakyama obutamugoberera, So tebayagala 
kussaayo mwoyo eri amakubo ge gonna: 28 N'okutuusa ne batuusa gy'ali 
okukaaba kw'omwavu, N'awulira okukaaba kw'abo 
ababonyaabonyezebwa. 29 Ye bw'awa okutereera, kale ami ayinza okusala 
omusango okusinga? Era ye bw'akweka amaaso ge, kale ani ayinza 
okumutunuulira? Oba nga ggwanga oba nga muntu, kyonna bwe bumu: 30 
Omusajja atamanyi Katonda alemenga okufuga, Walemenga okubaawo 
anaateega abantu. 31 Kubanga waliwo eyali agambye Katonda, nti 
Mbonerezebbwa, sikyasobya nate: 32 Kye ssiraba kinjigirize: Oba nga 


nkoze obujeemu ssikyabukola nate? 33 Empeera ye eriba nga ggwe 
bw'oyagala n'okugaana n'ogigaana? Kubanga ggwe oba weeroboza so si 
nze: Kale yogera ekyo ky'omanyi. 34 Abantu abalina okutegeera 
baliipamba nti Weewaawo, buli muntu ow'amagezi ampulira, anangyamba 
nti 35 Yobu ayogera nga talina kumanya, N'ebigambo bye tebiriimu 
magezi, 36 Yobu singa akemeddwa okutuusa enkomerero, Kubanga 
ayannkula ng'abantu ababi. 37 Kubanga ayongera obujeemu ku kwonoona 
kwe, Akuba mu ngalo ze ng'ayima wakati mu ffe, Era ayongerayongera 
ebigambo bye okuwakanya Katonda. 


35:1 Era nate Eriku n'addamu n'ayogera nti 2 Olowooza ekigambo ekyo ye 
nsonga yo, Oba oyogera nti Obutuukirivu bwange businga obwa Katonda? 
3 N'okwogera n'oyogera nti Kirikugasa ki? Era nti Ndifuna magoba ki ge 
ndiba nago okukira ge nnandifunye singa nayonoona? 4 Nze nnaakuddamu, 
Ne banno wamu naawe. 5 Tunuulira eggulu olabe; Era ttunuulira eggulu 
erikusinga obugulumivu. 6 Oba nga oyonoonye omukola ki? Okusobya 
kwo bwe kweyongerayongera, omukola ki? 7 Bw'oba n'obutuukirivu, 
omuwaki? Oba aweebwa ki mu mukono gwo? 8 Obubi bwo buyinza 
okulumya omuntu nga ggwe bw'oli; N'obutuukirivu bwo buyinza okugasa 
omwana w'omuntu. 9 Olw'okujoogebwa okungi ennyo bakaaba; Bakuba 
enduulu bayambibwe olw'omukono ogw'ab'amaanyi. 10 Naye tewali 
ayogera nti Katonda Omutonzi wange ali ludda wa, Awa ennyimba ekiro; 
11 Atuyigiriza okusinga ensolo ez'oku nsi, Era atuwa amagezi okukira 
ennyonyi ez'omu bbanga? 12 Bakaabira eyo, naye tewali addamu, 
Olw'amalala ag'abantu ababi. 13 Mazima Katonda taawulire bigambo 
ebitaliimu, So n'Omuyinza w'ebintu byonna tasseeyo mwoyo. 14 Kale 
aliwulira atya bw'oyogera nti tomulaba, Ensonga eri mu maaso ge, naawe 
omulindirira? 15 Naye kaakano kubanga tabonerezza na busungu bwe, So 
tassaayo nnyo omwoyo eri esukuti; 16 Yobu kyava ayasama akamwa ke 
okwogera ebigambo ebitaliimu; Ayongerayongera ebigambo awatali 
kumanya. 


36:1 Era nate Eriku ne yeeyongera n'ayogera nti 2 Sooka ondeke, nange 


naakunnyonnyola; Kubanga nkyaliko kye njagala okwogera ku lwa 
Katonda 3 Naggya wala okumanya kwange, Era naamussaako 
obutuukirivu Omutonzi wange. 4 Kubatrga mazima ebigambo byange si 
bya bulimba: Omuntu eyatuukirira mu kumanya ali naawe. 5 Laba, 
Katonda wa maanyi, so tanyooma mnntu yenna: Wa maanyi mu buyinza 
obw'okutegeera. 6 Takuuma bulamu bw'ababi: Naye abawa 
ababonyaabonyezebwa ebyabwe. 7 Taggya maaso ge ku batuukirivu Naye 
awali bakabaka ku ntebe Gy'abateeka emirembe gyonna ne 
bagulumizibwa. 8 Era bwe baba nga basibiddwa n'amasamba, Era nga 
bakwasibwa n'emigwa egy'okubonyabonyezebwa; 9 Kale n'abalaga 
omulimu gwabwe, N'okusobya kwabwe nga bagize eby'amalala. 10 Era 
aggulawo okutu kwabwe okuwulira okuyigirizibwa, N'abalagira 
bakomewo okuva mu butali butuukirivu. 11 Bwe bawulira ne 
bamuweereza, Banaamalanga ennaku zaabwe nga balabye omukisa, 
N'emyaka gyabwe nga basanyuka. 12 Naye bwe batawulira 
banaazikiriranga n'ekitala, Era banaafanga awatali kumanya. 13 Naye abo 
abatamanyi Katonda mu mutima batereka obusungu: Tebakuba nduulu 
bayambwe bw'abasiba. 14 Bafa nga bakyali bato, N'obulamu bwabwe 
buzikirira mu abo abatali balongoofu. 15 Awonya oyo abonyabonyezebwa 
olw'okubonyabonyezebwa kwe, Era aggula okutu kwabwe bwe 
bajoogebwa. 16 Weewaawo, yandikuggye mu kuiaba ennaku N'akuyingiza 
mu kifo ekigazi awatali kunyigirizibwa; N'ekyo ekiteekebwa ku mmeeza 
yo kyandijjudde obugimu. 17 Naye ggwe ojjudde omusango gw'omubi: 
Omusango n'okusala eby'ensonga bikukwata. 18 Kubanga waliwo 
obusungu, weekuume oleme okutwalibwa n'obugagga So enguzi 
tekukyamyanga kubanga nnene. 19 Obugagga bwo bunaamala oleme 
okulaba ennaku, Oba obuyinza bwonna obw'amaanyi go? 20 Teweegomba 
kiro, Amawanga bwe gazikirizibwa mu kifo kyago. 21 Weekuume oleme 
okutunuulira obutali butuukirivu: Kubanga weerobozezza obwo okusinga 
okubonyabonyezebwa. 22 Laba, Katonda akola ebigulumivu mu buyinza 
bwe: Ani omuyigiriza afaanana ye? 23 Ani eyali amulagidde ekkubo lye? 
Oba ani ayinza okwogera nti Okoze ebitali bya butuukirivu? 24 Jjukira 
okugulumizanga omulimu gwe, Abantu gwe baayimbangako. 25 Abantu 


bonna baagutunuulira; Abantu baagulengera nga bayima wala. 26 Laba, 
Katonda mukulu, naffe tetumumanyi; Omuwendo gw'emyaka gye 
tegunoonyezeka. 27 Kubanga awalula waggulu amatondo g'amazzi, 
Agatonnya enkuba eva mu mukka gwe: 28 Eggulu ge liyiwa Ne ligatonnya 
ku bantu mangi nnyo. 29 Weewaawo, waliwo ayinza okutegeera ebire bwe 
bibambibwa, Okubwatuuka okw'omu weema ye? 30 Laba, yeeyaliirira 
omusana gwe okwetooloola; Era asaanikira ku nnyanja wansi. 31 Kubanga 
olw'ebyo asala emisango gy'amawanga; Agaba emmere nnyingi nnyo. 32 
Abikka engalo ze n'enjota; Era aziragira zikube sabbaawa. 33 Eddoboozi 
lyazo linnyonnyola ebigambo bye, Era libuulira n'ente kibuyaga ayambuka. 


37:1 Era n'ekyo kikankanya omutima gwange, Ne gunyeenyezebwa okuva 
mu kifo kyagwo. 2 Muwulire okuwuuma kw'eddoboozi lye, N'okududuma 
okuva mu kamwa ke. 3 Akusindika wansi w'eggulu lyoN'okumyansa kwe 
kubuna enkomerero z'ensi. 4 Oluvannyuma lIwakwo eddoboozi ne 
liwuluguma; Abwaluka n'eddoboozi ery'obukulu bwe: So tabiziyiza 
eddoboozi lye bwe liwulirwa. 5 Katonda abwatuka kitalo n'eddoboozilye; 
Akola ebikulu bye tutayinza kutegeera. 6 Kubanga agamba omuzira nti 
Gwa ku nsi; Era bw'atyo bw'agamba oluwandaggirize, N'empandaggirize 
ez'enkuba ye ey'amaanyi. 7 Assa akabonero ku mukono gwa buli muntu; 
Abantu bona be yatonda balyoke bakimanye. 8 Awo ensolo ne zigenda 
mu bwekwekero, Ne zibeera mu mpuku zaazo, 9 Mu kisenge eky'obukuka 
obwa ddyo mwe muva omuyaga: Empewo ne ziva mu bukiika obwa 
kkono. 10 Omukka gwa Katonda gwe guleeta omuzira: N'amazzi bwe 
genkana obugazi ne gakwata. 11 Weewaawo, ajjuza ekire ekiziyivu 
amazzi; Abamba ekire eky'enjota ze: 12 Era okuluņņamya kwe kwe 
kukikyusakyusa eruuyi n'eruuyi, Bikolenga byonna by'abiragira Kungulu 
ku nsi yonna okubeereka: 13 Oba nga kya kubuulirira, oba nga kya nsi ye, 
Oba nga kya kusaasira, kyava akireeta. 14 Ekyo kiwulire, ggwe Yobu: 
Yimirira buyimirizi, olowooze ebikolwa bya Katonda eby'ekitalo. 15 
Omanyi Katonda bw'abikuutira, N'ayasa enjota ez'omu kire kye? 16 
Omanyi okutereezebwa kw'ebire, Ebikolwa eby'ekitalo eby'oyo 
eyatuukirira mu kumanya? 17 Ebyambalo byo bwe bibuguma, Ensi 


ng'esirise olw'embuyaga ez'obukiika obwa ddyo? 18 Oyinza okubambira 
eggulu awamu naye, Amaanyi gaalyo genkana enda birwamu ensaanuuse? 
19 Tuyigirize bye tuba tumugamba; Kubanga tetuyinza kuliraanya 
kwogera kwaffe olw'ekizikiza. 20 Anaabuulirwa nga njagala okwogera? 
Oba omuntu yandyagadde okumirwa? 21 Era kaakano abantu tebalaba 
musana ogumasamasa mu ggulu: Naye embuyaga ne ziyita ne ziryerula. 22 
Mu bukiika obwa kkono mwe muva okuyakaayakana okuli nga zaabu: 
Katonda ayambadde ekitiibwa ekikanga. 23 Omuyinza w'ebintu byonna 
tetuyinza kumunoonya; asinga bonna obuyinza: Era mu musango ne mu 
butuukirivu obusukkirivu talibonyabonya. 24 Abantu kyebava bamutya: 
abassaako mwoyo abo bonna abalina emitima egy'amagezi. 


38:1 Awo Mukama n'alyoka addamu Yobu ng'ayima mu mbuyaga 
ez'akazimu n'ayogera nti 2 Ani ono aleeta akizikiza mu kuteesa 
N'ebigambo ebitaliimu kumanya? 3 Kale nno weesibe ekimyu ng'omusajja; 
Kubanga naakubuuza, naawe onziremu. 4 Wali oli ludda wa bwe 
nnassaawo emisingi gy'ensi? Yatula oba olina okutegeera. 5 Ani eyateesa 
ebigera byayo, oba nga omanyi? Oba ani eyagireegera omugwa? 6 
Emisingi gyayo gyasibirwa ku ki? Oba ani eyassaawo ejjinja lyayo ekkulu 
ery'oku nsonda; 7 Emmunyeenye ez'enkya bwe zaayimbira awamu, 
N'abaana ba Katonda bonna ne boogerera waggulu olw'essanyu? 8 Oba ani 
eyasiba ennyanja n'enzigi, Bwe yawaguza ng'ekiva mu lubuto; 9 Bwe 
nnafuula ekire okuba ekyambalo kyayo, N'ekizikiza ekikutte okuba 
ebiwero eby'okubikka, 10 Bwe magiragira etteeka lyange, Ne nzisaawo 
ebisiba n'enzigi, 11 Ne njogera nti Wano w'okomanga so tosukkangawo; 
Era wano amayengo go ag'amalala we gaziyirizibwanga? 12 Wali 
olagidde enkya ennaku zo kasookedde zibaawo, Wali omanyisizza 
emmambya ekifo kyayo; 13 Ekwate enkomerero z'ensi, Era ababi 
bakunkumulwe okugivaamu? 14 Ewaanyisibwa ng'ebbumba wansi 
w'akabonero; N'ebintu byonna bikukunuka ng'ekyambalo: 15 N'ababi 
omusana gwabwe gubaggibwako, N'omukono ogugulumizibwa 
gumenyeka. 16 Wali oyingidde mu nsulo ez'ennyanja? Oba wali 
otambudde mu madubi ag'obuziba? 17 Enzigi ez'okufa zaali 


zikubikkuliddwa? Oba wali olabye enzigi ez'ekisiikirize eky'okufa? 18 
Wali otegedde ensi bw'eri engazi? Yatula, oba nga obimanyi byonna. 19 
Ekkubo liri ludda wa eridda mu nnyumba ey'omusana, N'ekizikiza ekifo 
kyakyo kiri ludda wa; 20 Ekkubo liri ludda wa eridda mu nnyumba 
ey'omusana, N'ekizikiza ekifo kyakyo kiri ludda wa; 21 Omanyi, kubanga 
wali ozaaliddwa mu biro ebyo; N'omuwendo gw'ennaku zo mungi! 22 
Wali oyingidde mu mawanika g'amazzi amakwafu, Oba wali olabye 
amawanika ag'omuzira, 23 Ge nnaterekera ebiro eby'okulabiramu ennaku, 
Olunaku olw'olutalo n'obulwa? 24 Mu kkubo ki omusana mwe 
gwawukanira, Oba embuyaga ez'ebuvanjuba mwe zisaasaanira ku nsi? 25 
Ani eyasalira amataba olusalosalo, Oba ekkubo ery'enjota ez'okubwatuka; 
26 Okutonnyesa enkuba ku nsi okutali muntu; Mu ddungu omutali muntu 
nomu; 27 Okukkusa ettaka eryazika eryalekebwa; N'okulosa omuddo 
omuto? 28 Enkuba erina kitaawe waayo? Oba ani eyazaala amatondo 
ag'omusulo? 29 Mu lubuto Iw'ani omwava amazzi amakwafu? N'omusulo 
omukwafu omweru ogw'omu ggulu ani eyaguzaala? 30 Amazzi 
gakwekebwa nga gakwekeddwa n'amayinja. Ne kungulu ku buziba nga 
kukutte. 31 Oyinza okusiba ekikuukuulu kya Kakaaga, Oba okusumulula 
olukoba Iw'Entungalugoye? 32 Oyinza okufulumya emmunyeenye mu 
ntuuko zaazo? Oba oyinza okulunnamya Nabaliyo n'abaana be? 33 Omanyi 
ebiragiro eby'omu ggulu? Oyinza okunyweza okufuga kwalyo mu nsi? 34 
Oyinza okuyimusa eddoboozi lyo eri ebire, Amazzi amangi ennyo 
gakubikkeko? 35 Oyinza okuweereza enjota zitambule, Ne zikugamba nti 
Ne tuutuno? 36 Ani eyateeka amagezi mu bitundu eby'omunda? Oba ani 
eyawa emmeeme okutegeera? 37 Am ayinza okubala ebire olw'amagezi? 
Oba ani ayinza okuttulula amaliba ag'omu ggulu, 38 Enfuufu bw'ekulukuta 
n'eba effunfugu, Amafunfugu ne geegattira ddala? 39 Onooyiggira 
empologoma enkazi omuyiggo? Oba onokkusa okwegomba kw'abaana 
b'empologoma, 40 Bwe zisula mu mpuku zaazo, Ne zibeera mu bisaka 
okuteega? 41 Ani alabira nīmuņņnoona emmere ye, Abaana be bwe 
bakaabira Katonda, Ne batambulatambula olw'okubulwa ebyokulya? 


39:1 Omanyi ebiro embulabuzi ez'oku njazi mwe zizaalira? Oba oyinza 


okutegeera empewo bwe ziba n'amawako? 2 Oyinza okubala emyezi gye 
zimala? Oba omanyi ebiro mwe zizaalira? 3 Zikutama, zizaala abaana 
baazo, Zeggyamu obubalagaze bwazo. 4 Abaana baazo bagejja, bakulira 
ebweru ku ttale; Bafuluma ne batadda. 5 Ani eyata entulege okuba 
ey'eddembe? Oba ani eyasumulula enkoba ez'entulege? 6 Nafuula ensiko 
okuba ennyumba yaayo, N'ensi ey'omunnyo okuba ekifo w'ebeera. 7 
Enyooma oluyoogaano olw”omu kibuga, So tewulira kulekaana kwa 
mugobi. 8 Ensozi bwe zenkana obugazi lye ddundiro lyayo, Era enoonya 
buli kintu ekibisi. 9 Embogo enekkirizanga okukuweereza? Oba 
eneebeeranga awali ekisibo kyo? 10 Oyinza okusiba embogo 
n'olukobalwayo ku kibibi? Oba eneerimanga ebiwonvu ng'ekuvaako 
ennyuma? 11 Onoogyesiganga kubanga amaanyi gaayo mangi? Oba 
onoogirekeranga omulimu gwo? 12 Onoogyesiganga okukomyawo 
ewuwo ensigo zo, N'okukunyaanyanga ennaano ey'omu gguuliro lyo? 13 
Ekiwaawaatiro kya maaya kisanyuka; Naye ebiwaawaatiro bye n'ebyoya 
birina ekisa? 14 Kubanga aleka amagi ge ku ttaka, N'egabugumya mu 
musenyu, 15 Ne yeerabira ng'ekigere kiyinza okugabetenta, Oba ensolo 
ey'omu nsiko eyinza okugalinnyirira. 16 Akakanyalira abaana be ng'abatali 
babe: Newakubadde ng'ateganira bwereere talina kutya; 17 Kubanga 
Katonda yamuggyako amagezi, So tamuwadde kutegeera. 18 Bw'aba nga 
yeegulumizizza, Anyooma embalaasi n'oyo agyebagala. 19 Wawa 
embalaasi amaanyi gaayo? Wayambaza obulago bwayo n'olugiņpirima 
olukankana? 20 Wagibuusa ng'enzige? Ekitiibwa ky'okufugula kwayo kya 
ntiisa. 21 Etakulira mu kiwonvu, n'esanyukira amaanyi gaayo: Efuluma 
okusisinkana n'abasajja abakutte ebyokulwanyisa. 22 Esekerera okutya so 
tekennentererwa; so tedda nnyuma awali ekitala. 23 Omufuko 
guwulungutira ku yo, Effumu erimasamasa n'akasaale. 24 Emira ettaka 
n'obusungu n'ekiruyi; So tekkiriza nga lye ddoboozi ery'ekkondeere. 25 
Ekkondeere buli Iwe livuga, n'eyogera nti Bw'otyo N'ekonga olutalo nga 
lukyali wala,, Okubwatuka kw'abaami n'okuleekaana. 26 Magga atumbiira 
na magezi go, N'abamba abiwaawaatiro bye eri obukiika obwa ddyo? 27 
Empungu erinnya na kiragiro kyo, N'ekola ekisu kyayo waggulu? 28 
Ebeera ku jjinja, n'ennyumba yaayo eri okwo, Ku linnyo ly'ejjinja n'ekifo 


eky'amaanyi. 29 Erengera omuyiggo ng'eyima okwo; Amaaso gaayo 
gagulaba nga guli wala. 30 Era n'abaana baayo banuuna omusaayi: Era 
awaba emirambo, gy'ebeera eyo. 


40:1 Era nate Mukama n'addamu Yobu n'ayogera nti 2 Aleeta ensonga 
ezitaliimu anaayombesa Omuyinza w'ebintu byonna? Awakanya Katonda 
akiwoze. 3 Awo Yobu n'alyoka addamu Mukama n'ayogera nti 4 Laba, 
siriimu ka buntu; n'akuddamu ntya? Nteeka omukono gwange ku kamwa 
kange. 5 Njogedde omulundi gumu, so ssiddemu; Weewaawo, emirundi 
ebiri, naye sseeyongere nate. 6 Awo Mukama n'addamu Yobu ng'ayima 
mu mbuyaga ez'akazimu n'ayogera nti 7 Weesibe nno ekimyu ng'omusajja: 
Naakubuuza, naawe onziremu. 8 N'okujjulula onojjulula omusango gwe 
nsala? Ggwe ononsalira nze omusango obeere n'obutuukirivu? 9 Oba olina 
omukono nga Katonda? Era oyinza okubwatuka n'eddoboozi erifaanana 
erirye? 10 Weeyonje nno n'okuwooma n'okutiibwa; Yambala ekitiibwa 
n'obukulu. 11 Fuka obusungu bwo okusukkiridde: Otunuulire buli muntu 
ow'amalala omujeeze. 12 Tunuulira buli muntu ow'amalala omukkakkanye; 
Olinnyirire ababi we bayimirira. 13 Bakise wamu mu nfuufu; Siba amaaso 
gaabwe mu kifo ekikisibwa. 14 Kale mange ne ndyoka nzikiriza ku ggwe 
Ng'omukono gwo gwe guyinza okukulokola. 15 Laba nno envubu gye 
nnatondera awamu naawe; Erya omuddo ng'ente. 16 Laba nno amaanyi 
gaayo gali mu kiwato kyayo, N'amawaggali gaayo gali mu binywa 
eby'omu lubuto lwayo. 17 Yeesagga omukira ng'omuvule: Ebinywa 
eby'omu kiwato kyayo byegatta wamu. 18 Amagumba gaayo galinijanga 
enseke ez'ebikomo; Amagulu gaayo galinyanga ebyuma ebisiba. 19 Ye 
ekulira amakubo ga Katonda: Ye yekka eyagitonda ayinza 
okugisembereza ekitala kye. 20 Mazima ensozi zigizaalira ebyokulya; 
Ensolo zonna ez'omu nsiko we zizannyira. 21 Egalamira wansi 
w'ebisiikirize by'emiti, Mu bwekwekero obw'omu ndago ne mu bitosi. 22 
Ebisiikirize by'emiti bigibikkako; Emyerebu egy'omu bugga gigyetooloola. 
23 Laba, omugga bwe gwanjaala, tekankana: Eguma omwoyo Yoludaani 
newakubadde nga gujjula ne gutuuka ku kamwa kaayo. 24 Waliwo 
anaagikwata bw'eba ng'etunula, Oba anaawummula ennyindo zaayo 


n'ekyambika? 


41:1 Oyinza okuggyangamu egoonya n'eddobo? Oba okunyigirizanga 
olulimi Iwayo n'omugwa? 2 Oyinza okuyingizanga omugwa mu nnyindo 
zaayo? Oba okuwummulanga oluba lwayo n'eddobo? 3 
Eneekwegayiriranga ebigambo bingi? Oba eneekugambanga ebigambo 
ebigonvu? 4 Eneeragaananga endagaano naawe, Ogitwalenga okuba 
omuddu emirembe gyonna? 5 Onoozannyanga nayo nga bw'ozannya 
n'ennyonyi? Oba onoogisibiranga abawala bo? 6 Ebibiina eby'abavubi 
binaagifuulanga obuguzi? Banaagigabaniranga mu basuubuzi? 7 Oyinza 
okujjuzanga eddiba lyayo ebyuma ebiriko amalobo, Oba omutwe gwayo 
emiwunda egiswaga ebyennyanja? 8 Giteekeko omukono gwo; Jjukira 
olutalo olemenga okweyongera okukola bw'otyo. 9 Laba, essuubi lyayo 
lya bwereere: Omuntu taakenygentererwenga bw'agiraba obulabi? 10 
Tewali mukambwe bw'atyo n'okwanyanga n'ayanyanga okugisaggula: 
Kale aluwa oyo ayinza okuyimirira mu maaso gange? 11 Am eyasooka 
okumpa, nze mmusasule? Byonna ebiri wansi w'eggulu lyonna byange. 12 
Siisirike olw'amagulu gaayo, Newakubadde amaanyi gaayo amangi, 
newakubadde okugattibwa kwayo okulungi. 13 Ani ayinza okugyambula 
ekyambalo kyayo eky'okungulu? Ani anaatuuka munda w'enkoba zaayo 
ebbiri? 14 Ani ayinza okuggulawo enzigi ez'arimaaso gaayo? Entiisa 
yeetoolodde amannyo gaayo. 15 Amagamba gaayo ag'amaanyi ge malala 
gaayo, Nga gasibaganye ng'akabonero bwe kanyweza. 16 Erimu lyegatta 
n'ery'okubiri bwe lityo N'okuyinza empewo ne zitayinza kuyita wakati 
waago. 17 Geegasse gokka na gokka; Gakwatagana ne gatayinzika 
kwawulibwa. 18 Okwasimula kwayo kumyansaamu omusana, N'amaaso 
gaayo gafaanana ebikowe eby'enkya. 19 Mu kamwa kaayo muva emimuli 
egyaka, N'ensasi ez'omuliro zibuuka okuvaamu. 20 Mu nnyindo zaayo 
muva omukka, Ng'ogw'entamu etokota n'ogw'ebitoogo ebiggya. 21 
Omukka gwayo gwasa amanda, Era omuliro guva mu kamwa kaayo. 22 
Mu nsingo yaayo mubeera amaanyi, N'entiisa ezinira mu maaso gaayo. 23 
Emiwula gy'ennyama yaayo gyegasse: Ginywerera ku yo: tegiyinza 
kusagaasagana. 24 Omutima gwayo guguma ng'ejjinja; Weewaawo, 


guguma ng'olubengo. 25 Bw'eyimuka ab'amaanyi batya: Olw'okwekanga 
nga baliko eddalu. 26 Bwe bagisimbako ekitala, tekiriiko kye kiyinza 
kukola; Newakubadde effumu newakubadde omuwunda newakubadde 
akasaale akasongovu. 27 Ebyuma ebiyita .bisasiro, N'ebikomo miti 
mivundu. 28 Akasaale tekayinza kugiddusa: Amayinja agavuumuulibwa 
gafuuka ebiti eriyo. 29 Endoddo ziyitibwa ng'ebiti: Esekerera 
okuwulukuka kw'akasaale. 30 Ebitundu byayo ebya wansi biriņyanga 
engyo eziriko obwogi: Eteeka ng'eggaali ewuula ku bitosi. 31 Etokosa 
etmyanja ng'entamu: Efaananya ennyanja amafuta. 32 Emasamasisa 
ekkubo ennyuma waayo; Obuziba wandibulowoozezza okuba n'envi. 33 
Tewali ekigyenkana ku nsi, Ekolebwa obutabaamu kutya. 34 Etunuulira 
buli kintu ekigulumivu: Ye kabaka w'abaana bonna ab'amalala. 


42:1 Awo Yobu n'addamu Mukama n'ayogera nti 2 Mmanyi nga ggwe 
oyinza byo Era nga tewali kigambo kye wateesa ekiziyizika. 3 Ani ono 
akisa okuteesa awatali kumanya? Kyennavudde njatula ebyo bye 
ssaategedde, Ebigambo eby'ekitalo ebyannemye bye ssaamanye. 4 
Nkwegayiridde, wulira, nange ka njogere; Naakubuuza, naawe onziremu. 
5 Nali nkuwuliddeko n'okuwulira kw'okutu; Naye kaakano eriiso lyange 
likulaba, 6 Kyenvudde neetamwa ne nneenenya Mu nfuufu n'evvu. 7 Awo 
olwatuuka Mukama bwe yamala okugamba Yobu ebigambo ebyo, 
Mukama n'agamba Erifaazi Omutemani nti Obusungu bwange 
bukubuubuukidde ggwe ne banno bombi: kubanga temunjogeddeeko 
ekigambo ekirina ensonga, ng'omuddu wange Yobu bw'ayogedde. 8 Kale 
nno mwetwalire ente ennume musanvu n'endiga ennume musanvu, 
mugende eri omuddu wange Yobu, muweeyo ekiweebwayo ekyokebwa; 
era omuddu wange Yobu anaabasabira; kubanga oyo gwe nnakkiriza 
nneme okubakola ng'obusirusiru bwammwe bwe buli; kubanga 
temunjogeddeko kigambo ekirina ensonga ng'omuddu wange Yobu 
bw'ayogedde: 9 Awo Erifaazi Omutemani ne Birudaadi Omusuki ne Zofali 
Omunaamasi ne bagenda ne bakola nga Mukama bw'abalagidde: kale 
Mukama n'akkiriza Yobu. 10 Awo Mukama n'akyusa obusibe bwa Yobu, 
bwe yasabira mikwano gye: Mukama n'awa Yobu okusinga emirundi ebiri 


ebyo bye yalina olubereberye. 11 Awo baganda be boma ne bajja gy'ali ne 
bannyina bonna n'abo bonna be yamanyagananga nabo olubereberye, ne 
baliira emmere wamu naye mu nnyumba ye: ne bamukaabira ne 
bamukubagiza olw'obubi bwonna Mukama bwe yamuleetako: era buli 
muntu n'amuwa ekitundu ekya ffeeza, na buli muntu empeta eya zaabu. 12 
Awo Mukama n'awa omukisa enkomerero ya Yobu okukira entandikwa 
ye: n'aba n'endiga kakumi mu enkumi nnya, n'ennamira kakaaga, 
n'emigogo gy'ente lukumi n'endogoyi enkazi lukumi. 13 Era yalina abaana 
ab'obulenzi musanvu n'ab'obuwala basatu. 14 N'ow'olubereberye 
n’amutuuma erinnya Yemima; n'ow'okubiri erinnya lye Keeziya; 
n'ow'okusatu erinnya lye Kerenukappuki. 15 Awo mu nsi yonna ne 
watalabika abakazi abalungi okwenkana abawala ba Yobu: kitaabwe 
n'abawa obusika mu baganda baabwe. 16 Awo oluvannyuma lw'ebyo 
Yobu n'awangaala emyaka kikumi mu ana, n'alaba batabani be n'abaana ba 
batabani be, bannakasatwe. 17 Awo Yobu n'afa nga mukadde ng'awezezza 
ennaku nnyingi. 


Zabbuli 


1:1 Alina omukisa omuntu atatambulira mu kuteesa kw'ababi, 
Newakubadde okuyimirira mu kkubo ly'abo abalina ebibi, Newakubadde 
okutuula ku ntebe y'abanyooma. 2 Naye amateeka ga Mukama ge 
gamusanyusa; Era mu mateeka ge mw'alowooleza emisana n'ekiro. 3 Naye 
alifaanana ng'omuti ogwasimbibwa okumpi n'ensulo ez'amazzi, Ogubala 
emmere yaagwo mu ntuuko zaayo, Era amalagala gaagwo tegawotoka; 
Na buli ky'akola, akieweelako, omukisa. 4 Ababi si bwe batyo; Naye bali 
ng'ebisusunku, empewo bye zifuumuula. 5 Ababi kyebaliva balema 
okuyimirira mu musango, Newakubadde abalina ebibi mu kkunygaaniro 
ly'abatuukirivu. 6 Kubanga Mukama amanyi ekkubo ly'abatuukirivu: Naye 
ekkubo ly'ababi liribula. 


2:1 Kiki ekibagugumusizza ab'amawanga, N'abantu kiki 
ekibalowoozesezza ekitaliimu? 2 Bakabaka ab'ensi beeteeseteese, 


N'abafuga bateesezza ebigambo wamu, Ku Mukama ne ku Masiya we nga 
boogera nti 3 Katumenyemenye enjegere zaabwe, Tusuule wala emigwa 
gyabwe. 4 Atuula mu ggulu aliseka, Mukama alibaduulira. 5 Mu biro biri 
alibagamba mu busungu bwe, Alibateganya mu kiruyi kye ekingi: 6 Naye 
naateeka kabaka wange Ku lusozi lwange olutukuvu Sayuuni. 7 Ekiragiro 
ndikibuulira: Mukama yantlamba nti Ggwe oli mwana wange; Leero 
nkuzadde. 8 Onsabe nze, nange ndikuwa amawanga okubeera obusika 
bwo, N'ensonda ez'ensi okubeera amatwale go. 9 Olibimenya n'omuggo 
ogw'ekyuma; Olibyasayasa ng'entamu ey'omubumbi. 10 Kale kaakano 
mubeere n'amagezi, mmwe bakabaka: Muyige, mmwe. abasala omusango 
gw'ensi. 11 Muweereze Mukama n'okutya, Era musanyuke n'okukankana. 
12 Munywegere omwana, aleme okusunguwala, nammwe ne mubula mu 
kkubo, Kubanga obusungu bwe bulibuubuuka mangu. Balina omukisa 
bonna abamweyuna Ye. 


Zabbuli ya Dawudi bwe yadduka Abusaalomu mutabani we. 


3:1 Mukama, abalabe bange nga beeyongedde! Abagolokoka okunnumba 
bangi. 2 Bangi aboogera ku mmeeme yange Nti Talina kuyambwa mu 
Katonda. (Seera 3 Naye ggwe, Mukama, oli ngabo enkuuma; Ekitiibwa 
kyange, era ayimiriza omutwe gwange. 4 N'eddoboozi lyange, nkoowoola 
Mukama, Naye anziramu okuva ku lusozi lwe olutukuvu. (Seera 5 
Naagalamira ne nneebaka; Ne nzuukuka; kubanga Mukama ye ankuuma. 6 
Siritya bukumi bwa bantu, Abaneetooloola okunnumba. 7 Golokoka, ai 
Mukama: ondokole, ai Katonda wange: Kubanga wakuba abalabe: bange 
bonna ku ttama, Wamenya amannyo g'ababi. 8 Obulokozi buli eri 
Mukama: Omukisa gwo gubeere ku bantu bo. (Seera) 


Ya mukulu w'abayimbi; ya bintu eby'engoye. Zabbuli ya Dawudi. 


4:1 Onziremu bwe nkukaabira, ai Katonda ow'obutuukirivu bwange; 
Wansumulula bwe nnali mu nnaku: Onsaasire, ompulire okusaba kyange. 2 
Mmwe abaana b'abantu, mulituusa wa okukyusa ekitiibwa kyange mu 
nsonyi? Mulituusa wa okwagala ebitaliimu, n'okugoberera eby'obulimba? 


(Seera) 3 Naye mutegeere nga Mukama yeeterekedde atya Katonda: 
Mukama anaawuliranga bwe nnaamukoowoolanga. 4 Muyimirire aga 
mutya, muleme okwonoona: Mulowooze mu mutima gwammwe ku 
kitanda kyammwe, musirukirire. (Seera 5 Muweeyo esaddaaka 
ez'obutuukirivu, Era mwesige Mukama. 6 Waliwo bangi aboogera ati Ani 
alitulaga ekintu ekirungi? Mukama, ggwe oyimuse omusana ogw'amaaso 
go ku ffe. 7 Otadde essanyu mu mutima gwange, Okusinga ery'omu 
kyengera ky'emmere n'omwenge gwabwe. 8 Mu butatya naagalamiranga 
ne nneebaka: Kubanga ggwe wekka, Mukama, ontuusa mu mirembe. 


Ya mukulu w'abayimbi; ya bintu ebifuuyibwa. Zabbuli ya Dawudi. 


5:1 Wulira ebigambo byange, ai Mukama, Osseeyo omwoyo eri 
ebirowoozo byange. 2 Wulira eddoboozi ly'okukaaba kwange, Kabaka 
wange, era Katonda wange: Kubanga nkusaba ggwe. 3 Ai Mukama, buli 
akya onoo wuliraaga eddoboozi lyange; Buli nkya naalongoosanga 
okusaba kwaage gy'oli, ne ntunula. 4 Kubanga toli Katonda asanyusibwa 
obubi: Ebitasaana tebiituulenga gy'oli. 3 Abeenyumiriza tebaayimirirenga 
mu maaso go: Okyawa bonna abakola, ebitali bituukirivu. 6 Olizikiriza 
aboogera. eby'obulimba: Mukama akyawa omuntu atta n'alimbalimba. 7 
Naye ku lwange mu bungi bw'ekisa kyo naayingiranga mu nnyumba yo: 
Mu kukutya naasinzanga nga njolekera yeekaalu yo entukuvu. 8 Ontwale, 
ai Mukama, mu butuukirivu bwo olw'abalabe bange; Ongololere ekkubo 
lyo mu maaso gange. 9 Kubanga tewali bwesigwa mu mimwa gyabwe: 
Omwoyo gwabwe bubi busa: Omumiro gwabwe ye ntaana eyasaamiridde; 
Beegonza n'olulimi Iwabwe. 10 Obasseeko omusango, ai Katonda; Bagwe 
olw'okuteesa kwabwe bo: Obasindike mu kwonoona kwabwe okungi; 
Kubanga bakujeemedde ggwe. 11 Naye bonna abeesiga ggwe 
basanyukenga, Bayoogaanenga mu ssanyu bulijjo, kubanga ggwe 
obakuuma: Era abaagala erinnya lyo basanyukirenga mu ggwe. 12 
Kubanga oliwa omutuukirivu omukisa; Ai Mukama, olimwetoolooza ekisa 
ng'engabo. 


Ya mukulu w'abayimbi: ey'ebintu eby'engoye eby'ekiseminisi. Zabbuli ya 
Dewudi. 


6:1 Ai Mukama; tonnenya mu busungu bwo, So tombuulirira mu kiruyi 
kyo ekibuubuuka. 2 Onsaasire, ai Mukama; kubanga mpotokedde ddala: 
Ai Mukama, omponye; kubanga amagumba gange geeraliikiridde. 3 Era 
nemmeeme yange yeeraliikiridde nnyo: Naawe, ai Mukama, olituusa wa? 
4 Komawo, ai Mukama, ondokole emmeeme yange: Omponye olw'ekisa 
kyo: 5 Kubanga tewali akujuukirira mu kufa: Ani alikwebaliza mu 
magombe? 6 Okusinda kwange kunkooyezza; Buli kiro nkulukusa ekiriri 
kyange; Ekitanda kyange nkitobya n'amaziga. 7 Eriiso lyange likulukuse 
olw'okunakuwala; Likaddiye olw'abalabe bange bonna. 8 Muveewo we 
ndi, mwenna abakola ebitali bituukirivu; Kubanga Mukama awulidde 
eddoboozi ly'okukaaba kwange. 9 Mukama awulidde okwegayirira 
kwange; Mukama anakkirizanga okusaba kwange. 10 Abalabe bange 
bonna baliswazibwa, balyeraliikirira nnyo: Balidda ennyuma, baliswazibwa 
mangu. 


Sigayooni ya Dawudi, gye yayimbira Mukama, olw'ebigambo bya Kuuai 
Omubenyamini 


7:1 Ai Mukama, Katonda wange, neesiga ggwe: Ondokole eri abo bonna 
abangoba, omponye: 2 Aleme okutaagula emmeeme yange 
ng'empologoma, Okugitaagulataagula, nga tewali anamponya. 3 Ai 
Mukama, Katonda wange, oba nga nakola bwe ntyo; Oba nga obutali 
butuukirivu buli mu mikono gyange; 4 Oba nga namuwalana obubi eyali 
n'emirembe gye ndi; (Nedda, naye nawonya eyali omulabe wange 
obwereere:) 5 Ankyawa ayigganye emmeeme yange, agituukeko: 
Anninnyirire obulamu btvange wansi mu ttaka, Asse ekitiibwa kyange mu 
nfuufu. (Seera 6 Golokoka, ai Mukama, mu busungu bwo, Weesimbe ku 
bukambwe obw'abalabe bange: Era onzuukukire; walagira omusango. 7 
Era ekkunygaaniro ery'amawanga likwetooloole: Okomewo waggulu 
okubafuga 8 Mukama aweereza omusango amawanga: Osale omusango 


gwange, ai Mukama, olw'obutuukiriw bwange n'amazima gange agali mu 
nze. 9 Singa obubi obw'ababi: buweddewo, naye abatuukirivu ggwe 
obanyweze: Kubanga Katonda ow'obutuukirivu ageza emitima 
n'emmeeme. 10 Engabo yange eri ne Katonda, Alokola abalina omutima 
ogw'amazima. 11 Katonda ye musazi w'emisango omutuukirivu, Era ye 
Katonda alina obusungu buli lunaku. 12 Omuntu bw'atakyuka, aliwagala 
ekitala kye; Aleeze omutego gwe, aguteeseteese. 13 Era 
amuteekeddeteekedde ebintu ebitta; Emisaale gye agiteekako omuliro. 14 
Laba, alina olubuto olw'obubi; Weewaawo, eggwako lye lye ttima, era 
azadde obulimba. 15 Yakola obunnya, yabusima, Era agudde mu 
lusalosalo lwe pakola. 16 Ettima lye liriddira ku mutwe gwe ye, N'ekyejo 
kye kirituuka ku bwezinge bwe. 17 Neebazanga Mukama 
olw'obutuukirivu bwe: Naayimbanga okutendereza erinnya lya Mukama ali 
waggulu ennyo. 


Ya mukulu wa bayimbi; w'e Kigaasi. Zabbuli ya Dawudi. 


8:1 Ai Mukama, Mukama waffe, Erinnya lyo nga ddungi nnyo mu nsi 
zonna! Ggwe eyateeka ekitiibwa kyo ku ggulu. 2 Mu kamwa k'abawere 
n'abayonka wanyweza amaanyi, Olw'abalabe bo, Olyoke osirise omulabe 
n'oyo awalana eggwanga. 3 Bwe ndowooza eggulu lyo, omulimu 
gw'engalo zo, Omwezi n'emmunyeenye, bye walagira; 4 Omuntu kye kiki, 
ggwe okumujjukira, Oba omwana w'omuntu, ggwe okumujjira? 5 
Kubanga wamukola okubulako akatono okuba nga Katonda, Era 
omussaako engule ey'ekitiibwa n'ettendo. 6 Wamufuza emirimu 
egy'emikono Wateeka ebintu byonaa wansi w'ebigere bye: 7 Endiga zonna 
n'ente, Era n'ensolo ez'omu nsiko; 8 Ennyonyi eza waggulu, n'ebyennyanja 
ebiri mu nnyanja, Buli kintu ekiyita mu makubo ag'ennyanja. 9 Ai 
Mukama, Mukama waffe, Erinnya lyo nga ddungi nnyo mu nsi zonna! 


Ya muhulu w'abayimbi; eye Kimusulabbmi. Zabbuli ya Dawudi. 


9:1 Neebazanga Mukama n'omutima gwange gwonna; Naayolesanga 
ebikolwa byo eby'ekitalo byonna. 2 Naasanyukanga naajagulizanga mu 


ggwe: Naayimbanga okutendereza erinnya lyo, ggwe ali waggulu ennyo. 3 
Abalabe bange bwe badda ennyuBeesittala ne bazikirira mu maaso go. 4 
Kubanga ggwe. wayamba ensonga yange n'ebigambo byange; Watuula ku 
ntebe, ng'osala omusango ogw'ensonga. 5 Waboggolera amawanga, 
wazikiriza ababi, Wasangula erinnya lyabwe emirembe n'emirembe. 6 
Abalabe baweddewo, baviibwamu emirembe egitaggwaawo; N'ebibuga 
bye wamenya. Era n'ekijjukizo kyabyo kizikiridde. 7 Naye Mukama 
abeererawo emirembe egitaggwaawo: Ateeseteese entebe ye okusala 
omusango. 8 Naye alisala omusango ogw'ensi zonna mu butuukirivu, 
Aliwa omusango amawanga mu mazima. 9 Era Mukama anaabeeranga 
kigo ekiwanw eri abayigganyizibwa, Ekigo ekiwanvu mu biro eby'ennaku; 
10 N'abo abamanyi erinnya lyo baneesiganga ggwe; Kubanga ggwe, 
Mukama, tonnabaleka abakunoonya. 11 Muyimbe okutendereza Mukama, 
atuula mu Sayuuni: Mubuulire ebikolwa bye mu bantu. 12 Kubanga oyo 
avunaana omusaayi abajjukira: Teyeerabira kukaaba kw'abaavu. 13 
Onsaasire, ai Mukama; Laba okubonaabona kwange kwe bankola 
abankyaye, Ggwe annyimusa ku miryango egy'olumbe; 14 Ndyoke 
njolesenga ettendo lyo lyonna: Mu miryango egy'omuwala wa Sayuuni 
Naasanyukiranga obulokozi bwo. 15 Amawanga gagudde mu bunnya bwe 
baasima: Mu kyambika kye baatega ekigere kyabwe mwelukwatiddwa: 16 
Mukama yeetegeezezza, atuukirizza omusango: Omubi akwatibwa mu 
mirimu gy'emikono gye. (Kiggayoni. Seera 17 Ababi balidda mu 
magombe. Ge mawanga gonna ageerabira Katonda. 18 Kubanga abaavu 
tebeerabirwenga ennaku zonna, So essuubi ery'abawombeefu teriibulenga 
emirembe gyonna. 19 Golokoka, ai Mukama; abantu balemenga 
okuwangula: Amawanga gasalirwe omusango mu maaso go. 20 Obatiise, 
ai Mukama: Amawanga geetekeere nga bantu buntu. (Seera 


10:1 Kiki ekikuyimirizisizza ewala, ai Mukama? Kiki ekikwekwesezza 
mu biro eby'ennaku? 2 Mu malala ag'omubi omwavu ayigganyizibwa nnyo: 
Bakwatibwe mu nkwe ze baateesa. 3 Kubanga omubi yeenyumiriza 
olw'okwegomba kw'omutima gwe, N'omukodo yeegaana, era anyooma 
Mukama. 4 Omubi mu malala ag'amaaso ge ayogera nti Talivunaana. 


Ebirowoozo bye byonna nti Tewali Katonda. 5 Amakubo ge makakanyavu 
ennaku zonna; Emisango gyo giri waggulu nnyo gy'atayinza kugirabira: 
Abalabe be bonna abasooza. 6 Ayogera mu mutima gwe nti 
Sirisagaasagana: Okutuusa emirembe gyonna siriraba nnaku. 7 Akamwa 
ke kajjudde okukolima n'okulimba n'okujooga: Wansi w'olulimi Iwe 
waliwo ettima n'obutali butuukirivu: 8 Atuula mu mateegero ag'ebyalo: Mu 
bwekweko atta abatalina misango: Amaaso ge agatunuuliza ku munafu mu 
kyama. 9 Yeekweka mu tteegero ng'empologoma mu mpuku yaayo: 
Yeekisa okukwata omwavu: Akwatira ddala omwavu, ng'amuwalulira mu 
kyambika kye. 10 Akutama, akootakoota, Abasajja be ab'amaanyi ne 
basuula abanafu. 11 Ayogera mu mutima gwe nti Katonda yeerabidde: 
Akweka amaaso ge; tagenda kukiraba. 12 Golokoka, ai Mukama; ai 
Katonda oyimuse omukono gwo: Teweerabira mwavu. 13 Lwaki omubi 
okunyoomanga Katonda, N'okwogera mu mutima gwe nti Tolivunaana? 14 
Walaba; kubanga otunuulira ettima n'obukyayi, okussaako omukono gwo: 
Omunafu yeewaayo gy'oli; Wabanga omubeezi w'abo abataliiko kitaabwe. 
15 Menya omukono gw'omubi; Omuntu omubi onoonyeze ddala obubi 
bwe okutuusa obutabusangamu. 16 Mukama ye kabaka emirembe 
n'emirembe: Amawanga gazikiridde mu nsi ye. 17 Mukama, wawulira 
abawombeefu kye bayagala: Onooteekateekanga omutima gwabwe, 
onoowulizanga okutu kwo: 18 Okusalira omusango abataliiko kitaabwe 
n'abajoogebwa. Omuntu; ye w'omu nsi, aleke okubeera n'entiisa. 


Ya mukulu w'abayimbi. Zabbuli ya Dawudi. 


11:1 Mukama gwe nneesiga: Mugamba mutya emmeeme yange nti 
Ddukira ku lusozi lwammwe ng'ennyoni? 2 Kubanga, laba, ababi bategal 
omutego. Bateekateeka akasaale ku lugoye, Balasize mu nzikiza abalina 
omutima ogw'amazima. 3 Oba nga emisingi girizikirizibwa, Kiki 
omutuukirivu ky'ayinza okukola? 4 Mukama ali mu yeekaalu ye entukuvu, 
Mukama, entebe ye eri mu ggulu; Amaaso ge galaba abaana b'abantu, 
ebikowe bye bibakema. 5 Mukama akema abatuukirivu: Naye omubi n'oyo 
ayagala eby'amaanyi emmeeme ye ebakyawa. 6 Ku babi anaatonnyesanga 


ebyambika; Omuliro n'ekibiriiti n'empewo ezookya binaabeeranga 
omugabo ogw'ekikompe kyabwe. 7 Kubanga Mukama mutuukirivu; 
ayagala eby'obutuukirivu: Abalina omwoyo ogw'amazima baliraba amaaso 


ge. 
Ya mukulu wa bayimbi; ey'ekiseminisi. Zabbuli ya Dawudi. 


12:1 Yamba Mukama; kubanga atya Katonda aggwaawo; Kubanga 
abakkiriza bakendeera mu baana b'abantu. 2 Boogera ebitaliimu buli muntu 
ne munne: Boogera n'emimwa eginyumiriza n'emitima ebiri: 3 Mukama 
alimalawo emimwa gyonna eginyumiriza, N'olulimi olwogera ebikulu: 4 
Aboogedde nti N'olulimi Iwaffe tuliwangula; Emimwa gyaffe gye gyaffe: 
atufuga yeani? 5 Olw'okunyagibwa kw'abaavu, olw'okusinda kw'abanafu, 
Kaakano naagolokoka, Mukama bw'ayogera; Naamuteeka mu mirembe 
gwe basooza. 6 Ebigambo bya Mukama bye bigambo ebirongoofu; Nga 
ffeeza egezebwa mu kyoto ku nsi, Erongoosebwa emirundi omusanvu. 7 
Onoobakuumanga, ai Mukama, Onoobawonyanga mu mirembe gino 
ennaku zonna. 8 Ababi batambula ku njuyi zonna, Obugwagwa bwe 
bugulumizibwanga mu baana b'abantu. 


Ya mukulu w'abayimbi. Zabbuli ya Dawudi. 


13:1 Olituusa wa, ai Mukama, okunneerabiranga emirembe gyonna? 
Olituusa wa okunkisanga amaaso go? 2 Ndituusa wa okuteesanga mu 
mmeeme yange, Nga ndaba ennaku mu mutima gwange obudde okuziba? 
Alituusa wa omulabe wange okugulumizibwanga ku nze? 3 Lowooza 
onziremu, al Mukama Katonda wange: Yakira amaaso gange, nneme 
okwebaka okufa; 4 Omulabe wange alemenga okwogera nti 
Mmuwangudde: Abankyawa balemenga okujaguza nga nsagaasagana. 5 
Naye nneesize okusaasira kwo; Omutima gwange gunaasanyukiranga 
obulokozi bwo: 6 Naayimbiranga Mukama, Kubanga aakoledde obulungi 
obungi. 


Ya mukulu w'abayimbi. Zabbuli ya Dawudi. 


14:1 Omusirusiru ayogedde mu mutima gwe nti Siwali Katonda. Bavunze, 
bakoze ebikolwa eby'obugwagwa; uSiwali akola obulungi. 2 Mukama 
yatunuulira ng'ayima mu ggulu abaana b'abantu, Okulaba nga waliwo 
abaategeera, Abaanoonya Katonda. 3 Bonna bakyamye; boonoonese 
empitambi wamu; Siwali akola obulungi, newakubadde n'omu. 4 Bonna 
abakola obutali butuukirivu tebalina magezi? Abalya abantu bange nga 
bwe balya emmere, So tebakoowoola Mukama. 5 Eri baalina obuti bungi : 
Kubanga Katonda ali mu mirembe gy'abatuukirivu. 6 Mukwasa ensonyi 
okuteesa kw'omwavu, Kubanga Mukama kye kiddukiro kye: 7 Singa 
obulokozi bwa Isiraeri buvudde mu Sayuuni! Mukama bw'alizzaayo 
obusibe obw'abantu be, Yakobo n'alyoka asanyuka, Isiraeri alijaguza. 


Zabbuli ya Dawudi. 


15:1 Mukama, anaatuulanga mu weema yo ye ani? Anaabeeranga ku 
lusozi Iwo olutukuvu ye ani? 2 Oyo atambulira mu bugolokofu, era akola 
obutuukirivu, Era ayogera eby'amazima mu mutima gwe. 3 Atawaayiriza 
n'olulimi Iwe, So mukwano gwe tamukola bubi, So takkiriza kibi ku 
muliraanwa we. 4 Amaaso ge ganyooma omubi; Naye abatya Mukama 
abassaamu ekitiibwa. Bw'alayira ne bw'afiirwa takyuka. 5 Atawolera bintu 
bye magoba. So taweebwa mpeera ku atalina musango. Oyo akola ebyo 
taasagaasaganenga emirembe gyonna. 


Mikutamu ya Dawudi. 


16:1 Onkuume, ai Katonda: kubanga nkwesiga ggwe. 2 nyambye Mukama 
nti Ggwe oli Mukama wange: Sirina bulungi bwonna awatali ggwe. 3 
Abatukuvu abali mu nsi, Abo be basinga obulungi, be nsanyukira essanyu 
lyange lyonna. 5 Okunakuwala kwabwe kunaayongerwangako abo 
abawaanyisa Mukama olwa katonda Omulala: Esaddaaka zaabwe 
ez'okunywa ez'omusaayi ssiiziwengayo. So ssiitwalenga mannya gaabwe 
mu mimwa gyange. 6 Emigwa ginguddeko mu bifo ebirungi; Mazima 
nnina obusika obulungi. 7 Neebazanga Mukama, aateeserezza ebigambo: 
Mazima, emmeeme yange enjigiriza mu biseera eby'ekiro. 8 Mukama 


mmutadde mu maaso gange bulijjo. Kubanga ye ali ku mukono gwange 
ogwa ddyo, sirisagaasagana. 9 Omutima gwange kyeguva gusanyuka 
n'ekitiibwa kyange kijaguza: Era n'omubiri gwange gunaabeeranga mu 
mirembe. 10 Kubanga tolireka mmeeme yange mu magombe; So toliganya 
Omutukuvu wo okulaba olcuvunda. 11 Onondaganga ekkubo ery'obulamu: 
Gy'oli waliwo essanyu erituukirira; Mu mukono gwo ogwa ddyo mwe 
muli ebisanyusa emirembe n'emirembe. 


Okusaba kwa Dawudi. 


17:1 Wulira ensonga ey'obutuukirivu, ai Mukama, lowooza okukaaba 
kwange; Tega okutu owulire okusaba kwange, okutava mu mimwa 
egy'obukuusa. 2 Omusango gwange guve w'oli; Amaaso go gatunuulire 
obutuukirivu. 3 Wagezaako omutima gwange; wajja gye ndi ekiro; 
Wankema, n'otolaba kigambo; Mmaliridde akamwa kange 
obutayonoonanga. 4 Mu bikolwa by'abantu, olw'ekigambo eky'emimwa 
gyo Neekuumanga mu makubo ag'abantu abalina ekyejo 5 Olugendo 
lwange Iwanywera mu makubo go, Ebigere byange tebiseereranga. 6 
Nkukoowodde, kubanga ggwe ononziramu, ai Katonda: Ontegere okutu 
kwo, ompulire bye njogera. 7 Laga ekisa kyo eky'ekitalo, ggwe alokola 
abakwesiga, Mu abo ababagolokokerako, n'omukono gwo ogwa ddyo. 8 
Onkuume ng'emmunye ey'eriiso, Onkise mu kisiikirize eky'ebiwawaatiro 
byo, 9 Mu babi abannyaga, Mu balabe bange abaagala okunzita, 
abanzingiza. 10 Babikkiddwa amasavu gaabwe: N'akamwa kaabwe 
boogera eby'amalala. 11 Kaakano batuzingizizza mu bigere byaffe: 
Bakaliriza amaaso gaabwe okutusuula waasi. 12 Afaanana. 
ng'empologoma eyaayaanira omuyiggo gwayo, Era ng'omwana 
gw'empologoma ogw'ekisa we guteegera. 13 Golokoka, ai Mukama, 
Omuyimirire mu maaso, omumegge wansi: Omponye emmeeme yange eri 
omubi n'ekitala kyo; 14 Eri abantu n'omukono gwo, ai Mukama, Eri abantu 
ab'ensi, abalina omugabo gwabwe mu bulamu buno, N'olubuto Iwabwe 
olujjuza obugagga bwo: Banyiye abaana, N'ebintu byabwe ebisigalawo 
babirekera abaana baabwe. 15 Nze amaaso go ndigalaba mu butuukirivu: 


Ndimatira bwe ndizuukuka n'ekifaananyi kyo. 


Ya mukulu w'abayimbi. Zabbuli ya Dawudi omuddu wa Mukama, 
eyagemba Mukama ebigambo eby'oluyimba luno ku lunaku Mukama lwe 
yemuwonyezaako mu mukono gw'abalabe be bonna, ne mu mukono gwa 
Sawulo: n'ayogera nti 


18:1 Nkwagala ggwe, ai Mukama, amaanyi gange. 2 Mukama lwe lwazi 
lwange, era kye kigo kyange, era ye andokola; Katonda wange, olwazi 
lwange olunywevu, oyo gwe pyenda okwesiganga; Engabo yange, 
n'ejjembe ery'obulokozi bwange, ekigo kyange ekigulumivu. 3 
Naakoowoolanga Mukama, asaanira okutenderezebwa: Bwe 
nnaalokokanga bwe ntyo mu balabe bange. 4 Emigwa egy'okufa gyansiba, 
N'ebitaba eby'obutatya Katonda byantiisa. 5 Emigwa egy'emagombe 
gyanneetooloola: Emitego egy'olumbe gyankwasa. 6 Mu maku zange ne 
nkoowoola Mukama, Ne mpita Katonda wange: N'awulira eddoboozi 
lyange mu yeekaalu ye, Ne bye makaabira mu maaso ge ne bituuka mu 
matu ge. 7 Ensi n'eryoka ekankana n'esagaasagana, Era n'emisingi 
gy'ensozi ne gikankana ne ginyeenyezebwa, Kubanga asunguwadde. 8 
Omukka ne gunyooka mu nnyindo ze, N'omuliro ne guva mu kamwa ke ne 
gulya: Ne gukoleeza amanda. 9 Era n'eggulu n'alikutamya, n'akka; 
N'ekizikiza ekinene ne kiba wansi w'ebigere bye. 10 Ne yeebagala kerubi 
n'abuuka: Era n'abuuka mangu ku biwaawaatiro eby'empewo. 11 Ekizikiza 
n'akifuula . eky'okwekwekamu, eweema ye emwetoolodde; Ekizikiza 
eky'amazzi, ebire ebikutte eby'omu ggulu. 12 Mu kumasamasa okuli mu 
maaso ge ebire bye ebikutte ne biyita, Ne waba amayinja ag'omuzira 
n'amanda ag'omuliro. 13 Era Mukama n'abwatuka mu ggulu N'oyo ali 
waggulu ennyo n'aleeta eddoboozi lye; Ne waba amayinja ag'omuzira 
n'amanda ag'omuliro. 14 N'alasa obusaale bwe n'abasaasaanya; N'alasa 
enjota nnyingi n'abeeraliikiriza. 15 Ensalosalo ez'amazzi ne ziryoka 
zirabika, Emisingi gy'ensi. ne gyeruka, Mu kunenya kwo, ai Mukama, Mu 
kibuyaga ow'omukka ogw'ennyindo zo, 16 Yatuma okuva waggulu, 
n'antwala; N'ampalula mu mazzi amangi. 17 Yamponya eri mulabe wange 


ow'amaanyi, N'eri abo abankyawa, kubanga bansinza amaanyi nze. 18 
Banjijira ku lunaku olw'akabi kange: Naye Mukama ye yannyweza. 19 Era 
n'aafulumya mu kifo ekigazi; Yamponya, kubanga yansanyukira. 20 
Mukama yampa empeera ng'obutuukirivu bwange bwe bwali; Ng'emikono 
g yange bwe giri emirungi, bw'ansasudde. 21 Kubanga nakwata amakubo 
ga Mukama, Ne ssireka Katonda waage n'obubi. 22 Kubanga emisango 
gye gyonna gyali mu maaso gange, So amateeka ge saagaggyaawe gye 
ndi. 23 Era nali eyatuukirira gy'ali. Ne nneekuuma mu bubi bwange. 24 
Mukama kyavudde ansasula; ng'obutuukirivu bwange bwe buli, Emikono 
g yange nga bwe giri emirungi mu maaso ge. 25 Eri ow'ekisa oneeraga 
ow'ekisa; Eri eyatuukirira oneeraganga eyatuukirira; 26 Eri omulongoofu 
oneeraganga omulongoofu; N'eri omukakanyavu oneeraganga aziyiza. 27 
Kubanga onoolokolanga abantu abajoogebwa; Naye amaaso ag'amalala 
onoo gatoowazanga. 28 Kubanga ggwe olikoleeza etta baaza yange. 
Mukama Katonda wange ali mulisa mu kizikiza kyange. 29 Kubanga mu 
kubeerwa kwo nnumba ekibiina; Era mu kuyamba kwa Katonda wange 
mbuuka ekigo. 30 Katonda, ekkubo lye lyatuukirira: Ekigambo kya 
Mukama kya kettebwa; Oyo ye ngabo y'abo bonna abamwesiga. 31 
Kubanga ani Katonda, wabula Mukama? Era ani olwazi, wabula Katonda 
waffe? 32 Katonda ansibya amaanyi, Era atuukiriza ekkubo lyange. 33 
Afuula ebigere byange ng'eby'empeewo: Era angulumiza mu bifo byange 
ebya waggulu. 34 Anjigiriza engalo zange okulwana; Emikono gyange ne 
gireega omutego ogw'ekikomo. 35 Era ompadde engabo ey'obulokozi 
bwo: N'omukono gwo ogwa ddyo gumpaniridde, N'obuwombeefu bwo 
bungulumizizza. 36 Ongaziyirizza ekkubo ery'ebigere byange, 
N'ebisinziiro byange tebiseereranga. 37 Ndigoberera abalabe bange, ne 
mbatuukako: So ssirikomawo nga tebannazikirizibwa. 38 Ndibafumitira 
ddala ne batayinza kuyimuka: Baligwa waasi w'ebigere byange. 39 
Kubanga onsibye amaanyi ag'okulwana: Obafukamizza mu maaso gange 
abannyimukirako. 40 Era abalabe bange obakyusizza amabega gaabwe 
gye ndi, Ndyoke nzikirize abankyawa. 41 Baakoowoola, waye tewaali 
mulokozi: Baakoowoola Mukama, naye n'atabaddamu. 42 Ne ndyoka 
mbasekulasekula ng'enfuufu etwalibwa empewo: Ne mbasuula ng'ebitosi 


eby'omu nguudo. 43 Omponyezza mu kuyomba kw'abantu; Onfudde 
omutwe gw'amawanga; Abantu be ssaamanyanga balimpeereza. 44 Bwe 
baliwulira ebigambo byange, ne balyoka banyondera: Bannaggwanga 
balinjeemulukukira. 45 Bannaggwanga baliggwaawo, Baliva mu bifo 
byabwe eby'okwekwekamu nga bakankana. 46 Mukama mulamu; olwazi 
Iwange atenderezebwe; Era agulumizibwe Katonda ow'obulokozi bwange 
: 47 Ye Katonda ampalanira egg wanga Era awangula amawanga ngafuge. 
48 Amponya eri abalabe bange: Weewaawo, ongulumiza ku abo 
abannyimukirako: Ondokola eri omuntu ow'ekyejo 49 Kyennaavanga 
nkwebaza ggwe, ai Mukama, mu mawanga, Naayimbanga okutendereza 
erinnya lyo. 50 Obulokozi bukulu bw'awa kabaka we; Era amukolera 
eby'ekisa oyo gwe yasiiga amafuta, Dawudi n'ezzadde lye, emirembe 
n'emirembe. 


Ya mukulu w'abayimbi. Zabbuli ya Dawudi. 


19:1 Eggulu lyogera ekitiibwa kya Katonda: N'ebbanga libuulira emirimu 
gy'emikono gye. 2 Omusana gugamba ebigambo omusana, N'ekiro kiraga 
amagezi ekiro. 3 Siwali bigambo newakubadde olulimi; Eddoboozi lyabyo 
teriwulikika. 4 Okuyigiriza kwabyo kubunye mu nsi zonna, N'ebigambo 
byabyo okutuuka ku nkomerero y'ensi. Abiteekeddemu enjuba eweema, 5 
Eri ng'awasa omugole ng'ava mu nju ye, Era esanyuka ng'ow'amaanyi 
okuyita mu lugendo lwayo. 6 Evaayo ku nkomerero y'eggulu, Ne 
yeetooloola okutuuka ku nkomerero yaalyo: So tewali kintu ekikwekebwa 
mu kwokya kwayo. 7 Etteeka lya Mukama lyatuukirira, erikomyawo 
emmeeme: Okutegeeza kwa Mukama kunywevu, okuwa abasirusiru 
amagezi. 8 Okuyigiriza kwa Mukama kwabutuukirivu, okusanyusa 
omutima: Ekiragiro kya Mukama kirongoofu, ekyakira amaaso. 9 Entiisa 
ya Mukama nnungi, ya lubeerera emirembe gyonna: Emisango gya 
Mukama gya mazima, gya butuukirivu ddala: 10 Bisaanira 
okubiyaayaanira okusinga ezaabu, era n'ezaabu ennyingi ennungi: 
Biwoomerera okusinga omubisi gw'enjuki n'ebisenge byagwo. 11 Era ebyo 
bye birabula omuddu wo: Mu kubyekuuma mulimu empeera ennene. 12 


Ani ayinza okukebera ebyonoono bye? Onnongoose mu bibi ebikisibwa. 13 
Era ne mu by'amalala oziyize omuddu wo; Bireme okumpangula: bwe ntyo 
bwe nnaabanga eyatuukirira, So omusango ogw'okwonoona okunene 
tegulinsinga. 14 Ebigambo eby'omu kamwa kange n'okulowooza okw'omu 
mutima gwange bisiimibwe mu maaso go, Ai Mukama, olwazi lwange, era 
omununuzi wange. 


Ya mukulu w'abayimbi. Zabbuli ya Dawndi. 


20:1 Mukama akuddemu ku lunaku olw'okunakuwala; Erinnya lya 
Katonda wa Yakobo likugulumizenga waggulu; 2 Akuweerezenga 
okubeerwa mu kifo ekitukuvu, Akuwenga amaanyi agava mu Sayuuni; 3 
Ajjukirenga bye wawaayo byonna, Akkirizenga ssaddaaka yo enjokye; 
(Seera 4 Akuweenga omutima gwo kye gwagala, Atuukirizenga okuteesa 
kwo kwonna. 5 Tunaawangulanga mu bulokozi bwo, Ne mu linnya lya 
Katonda waffe runaawanikanga ebendera zaffe: Mukama atuukirizenga 
by'osaba byonna. 6 Kaakano mmanyi nga Mukama alokola oyo gwe 
yasiiga amafuta; Alimuddamu ng'ayima mu ggulu lye ettukuvu 
N'obulokozi obuwonya obw'omukono gwe ogwa ddyo. 7 Abalala beesiga 
amagaali, n'abalala beesiga embalaasi: Naye ffe tunaayogeranga erinnya 
lya Mukama Katonda waffe. 8 Bakutamye bo ne bagwa: Naye ffe 
tugolokose, ne tuyimirira. 9 Lokola, Mukama: Kabaka atuddemu bwe 
tukoowoola. 


Ya mukulu w'abayimbi. Zabbuli ya Dawudi. 


21:1 Kabaka anaasanyukiranga amaanyi go, ai Mukama; N'obulokozi bwo 
ng'aaaabuja gulizanga nnyo! 2 Omuwadde omutima gwe kye gwagala, So 
tomummye emimwa gye kye gisabye. (Seera 3 Kubanga omusisinkanye 
n'eby'omukisa eby'obulungi: Omuteekako ku mutwe gwe engule ey'ezaabu 
ennungi. 4 Yakusaba obulamu, n'obumuwa; Era n'ennaku ennyingi 
ez'emirembe n'emirembe. 5 Ekitiibwa kye kingi mu bulokozi bwo: 
Ekitibwa n'obukulu obimussaako. 6 Kubanga omuteekawo okuba omukisa 
omungi emirembe gyonna: Omusanyasa essanyu mu maaso go. 7 Kubanga 


kabaka yeesiga Mukama, N'olw'ekisa ky'oyo ali waggulu ennyo 
taasagaasaganenga. 8 Omukono gwo gulituuka ku balabe bo bonna: 
Omukono gwo ogwa ddyo gulituuka ku abo abakukyawa. 9 Olibafaananya 
ng'ekikoomi ekyaka mu biro eby'obusungu bwo. Mukama alibamira mu 
kiruyi kye, N'omuliro gulibalya. 10 Ebibala byabwe olibizikiriza ku nsi, 
N'ezzadde lyabwe mu baana b'abantu. 11 Kubanga baakuteeseza obubi: 
Baasala olukwe, lwe bataayinza kukola. 12 Kubanga olibazza ennyuma, 
Oliteekateeka engoye zo ez'omutego ku maaso gaabwe. 13 
Ogulumizibwenga, ai Mukama, mu maanyi go: Tulyoke tuyimbenga 
tutenderezenga obuyinza bwo: 


Ya mukulu w'abayimbi; y'ekya Ayijeresi-kassakali Zabbuli ya Dawudi. 


22:1 Katonda wange, Katonda wange, kiki ekikundesezza? Lwaki 
okubeera ewala obutanzibira, obutawulira bigambo eby'okukaaba kwange? 
2 Ai Katonda wange, nkoowoola emisana, naawe n'otoddamu; Era n'ekiro, 
so ssisirika. 3 Naye ggwe oli mutukuvu, Ggwe atuula mu matendo ga 
Isiraeri. 4 Bajjajja baffe baakwesiganga ggwe: Beesiganga, naawe 
n'obawonya. 5 Baakukoowoolanga ggwe,ne bawonyezebwanga: 
Baakwesiganga ggwe, ne batakwasibwanga nsonyi. 6 Naye nze ndi 
lusiriņnanyi, so ssiri muntu; Abasajja gwe bavuma, n'abantu gwe 
banyooma. 7 Bonna abandaba bansekerera ne banduulira: Bansooza 
n'emimwa gyabwe, banyeenya omutwe, nga boogera nti 8 Yeeweeyo eri 
Mukama; ye amulokole: Amuwonye, kubanga amusanyukira. 9 Naye 
ggwe wanziya mu lubuto lwa mmange: Ggwe wanneesiza bwe nnali nga 
nkyali ku mabeere ga mmange. 10 Neeyuna ggwe okuva mu kuzaalibwa 
kwange: Ggwe oli Katonda wange okuva mu lubuto lwa mmange. 11 
Tombeera wala; kubanga akabi kali kumpi; Kubanga tewali anannyamba. 
12 Zisseddume nnyingi zinneetoolodde: Zisseddume ez'amaanyi ez'e 
Basani zinzingizizza. 13 Banjasamidde akamwa kaabwe, Ng'empologoma 
etaagulataagula ewuluguma. 14 Nfukibwa ng'amazzi, N'amagumba gange 
gonna gasowose. Omutima gwange guli ng'obubaane; Gusaanuuse wakati 
mu byenda byange. 15 Amaanyi gange gakaliridde ng'olugyo; N'olulimi 


lwange |wegatta n'emba zange; Era ondeese mu nfuufu ey'okufa. 16 
Kubanga embwa zinneetoolodde: Ekibiina ky'abo abakola obubi 
baataayizizza; Bampummudde engalo zange n'ebigere byange. 17 Nnyinza 
okubala amagumba gange gonna; Bantunuulira, banvulumulira amaaso: 18 
Bagabana ebyambalo byange, Ne bakuba akalulu ku lugoye lwange: 19 
Naye tobeera wala, ai Mukama: Ai ggwe annyamba, yanguya okunzibira. 
20 Wonya emmeeme yange eri, ekitala; Ne kaganzi kange eri amaanyi 
g'embwa: 21 Ondokole mu kamwa k'empologama; Era ne mu mayembe 
g'embogo wanziramu. 22 Naabuuliranga erinnya lyo eri baganda bange: 
Wakati mu kibiina naakutenderezanga. 23 Mmwe abatya Mukama, 
mumutenderezenga; Mmwe amwenna ezzadde lya Yakobo, 
mumugulumizenga; Mumutyenga mmwe mwenna ezzadde lya Isiraeri. 24 
Kubanga teyanyooma so teyakyawa nnaku z'oyo analcuwala; So 
teyamukisa amaaso ge; Naye bwe yamukoowoola, n'awulira. 25 Mu ggwe 
mwe muva ettendo lyange mu kibiina ekinene: Ndisasula obweyamo 
bwange mu maaso g'abo abamutya. 26 Abawombeefu balirya ne bakkuta: 
Balitendereza Mukama abamunoonya: Omutima gwammwe gubeerenga 
mulamu emirembe gyonna. 27 Enkomerero zonna ez'ensi zirijjukira ne 
zikyukira Mukama: N'ebika byonna eby'amawanga birisinza mu maaso go. 
28 Kubanga obwakabaka bwa Mukama: Naye ye afuga amawanga. 29 
Abagewu bonna ab'ensi balirya ne basinza: N'abo abakka mu nfuufu 
balimufukaamirira, Ye atayinza kuwonya mmeeme ye okufa. 30 Ezzadde 
lirimuweereza; Kiribuulirwa ku Mukama okutuusa ku mirembe egigenda 
okujja. 31 Balijja ne babuulira obutuukirivu bwe Eri abantu abalizaalibwa; 
nga ye abukola: 


Zabbuli ya Dawudi. 


23:1 Mukama ye musumba wange; seetaagenga: 2 Angalamiza mu 
ddundiro ery'omuddo omuto: Antwala ku mabbali ag'smazzi amateefu. 3 
Akomyawo emmeeme yange: Annunyamya mu makubo ag'obutuukirivu 
ku lw'erinnya lye. 4 Era newakubadde nga ntambulira mu kiwonvu 
eky'ekisukirize eky'olumbe, Siritya kabi konna; kubanga ggwe oli nange: 


Oluga lwo n'omuggo gwo bye binsanyusa. 5 Onteekerateekera emmeeza 
mu maaso g'abalabe bange: Onsiize amafuta ku mutwe; ekikompe kyange 
kiyiwa. 6 Obulungi n'ekisa tebiiremenga kugenda nange ennaku zonna 
ez'obulamu bwange: Nange naatuulanga mu nnyumba ya Mukama 
okutuusa ku nnaku nnyingi. 


Zabbuli ya Dawudi. 


24:1 Ensi ya Mukama, n'okujjula kwayo; Ensi zonna, n'abo abazituulamu. 
2 Kubarrga yagisimba ku nnyanja, Yaginyweza ku mazzi amangi 3 Am 
alirinnya ku lusozi Iwa Mukama? Era am aliyiminira mu kifo kye 
elutukuvu? 4 Oyo alina emikono emirungi, n'omutima omulongoofu; 
Atayimusanga mmeeme ye eri ebitaliimu, So teyalayiriranga bwereere. 5 
Oyo anaaweebwanga Mukama omukisa, Era n'obutuukirivu 
anaabuweebwanga Katonda ow'obulokozi bwe. 6 Egyo gye mirembe 
gy'abo abamuaoonya, Abanoonya amaaso go, ai Katonda wa Yakobo. 
(Seera 7 Muyimuse emitwe gyamniwe, mmwe enzigi; Nammwe 
muyimuke, mmwe bawankaaki abataggwaawo: Ne kabaka ow'ekitiibwa 
anaayingira. 8 Kabaka ow'ekitiibwa ye ani? Mukama ow'amaanyi 
ow'obuyinza Mukama ow'obuyinza mu kulwana. 9 Muyimuse emitwe 
gyammwe, mmwe enzigi; Kale, mugiyimuse, mmwe bawankaaki 
abataggwaawo: Ne Kabaka ow'ekitiibwa anaayingira. 10 Kabaka oyo 
ow'ekitiibwa ye ani? Mukama ow'eggye, Oyo ye Kabaka ow'ekitiibwa. 
(Seera 


Zabbuli ya Dawudi. 


25:1 Gy'oli, ai Mukama, nnyimusiza emmeeme yange. 2 Ai Katonda 
wange, naakwesiganga ggwe, Tonganya kukwatibwa nsonyi; Abalabe 
bange tobaganya kumpangula. 3 Era siwali akulindirira anaakwatibwanga 
ensonyi: Abo banaakwatibwanga ensonyi abasala enkwe ez'obwereere. 4 
Ondage: amakubo go, si Mukama; Onjigirize empenda zo. 5 Onnunyyamye 
mu mazima go, onjigirize; Kubanga ggwe oli Katonda ow'obulokozi 
bwange; Ggwe gwe nnindirira obudde okuziba. 6 Jjukira, ai Mukama, 


okusaasira kwo okulungi n'ekisa kyo; Kubanga byaliwo edda, n'edda 
lyonna 7 Tojjukira bibi bya buwbuka bwange, newakubadde ebyonoono 
byange: Onjijukire ng'ekisa kyo bwe kiri, Olw'obulungi bwo, ai Mukama. 8 
Mukama ye mulungi era wa mazima: Kyanaavanga ayigiriza ekkubo 
abalina ebibi. 9 Abawombeefu anaabalunnamyanga mu musango: Era 
abawombeefu anaabayigirizanga ekkubo lye. 10 Amakubo gonna aga 
Mukama kye kisa namazima Eri abo abeekuuma endagaano ye 
n'okutegeeza kwe: 11 Olw'erinnya lyo, si Mukama, Onsonyiwe obubi 
bwange, kubanga bunene. 12 Omuntu atya Mukama aluwa? Oyo 
gw'anaayigirizanga mu kkubo ly'anaasiimanga. 13 Emmeeme ye 
eneetuulanga mu mirembe; N'ezzadde lye linaasikiranga ensi. 14 Ekyama 
kya Mukama kiri mu abo abamutya; Era anaabalaganga endagaano ye. 15 
Amaaso gange gatunuulira Mukama ennaku zonna; Kubanga ye 
anaggyanga ebigere byange mu kyambika. 16 Onkyukire, onsaasire; 
Kubanga ndekeddwa omu ne mbonaabona. 17 Ennaku ez'omutima gwange 
zeeyongedde: Kale onziye mu bibonoobono byange. 18 Lowooza ennaku 
zange n'okutegana kwange; Era onsonyiwe ebibi byange byonna. 19 
Lowooza abalabe bange, kubanga bangi; Era bankyawa obukyayi 
obukambwe. 20 Kale onkuumenga emmeeme yange, omponyenga: 
Tontlanyanga kukwatibwa nsonyi, kubanga nkwesiga ggwe. 21 
Obutuukirivu namazima binkuumenga, Kubanga nnindirira ggwe. 22 
Nunula Isiraeri, ai Katonda, Mu bibonoobono bye byonna. 


Zabbuli ya Dawudi. 


26:1 Onsalire omusango, ai Mukama, kubanga natambuliranga mu 
butuukirivu bwange: Era neesiganga Mukama obutabuusabuusa. 2 
Onkebere, ai Mukama, onkeme; Ongezeeko emmeeme yange n'omutima 
gwange. 3 Kubanga ekisa kyo kiri mu maaso gange; Era natambuliranga 
mu mazima go. 4 Saatuulanga wamu na bantu abataliimu; So 
ssiiyingirenga wamu na bakuusakuusa. 5 Ekibiina ky'abo abakola obubi 
nkikyawa, So siituulenga wamu na babi. 6 Naanaabanga mu ngalo zange 
mu butayonoona; Bwe nneetooloolanga bwe ntyo ekyoto kyo, ai Mukama: 


7 Ndyoke mpulirizenga eddoboozi ery'okwebaza, Njogerenga ku bikolwa 
byo byonna eby'ekitalo: 8 Mukama, njagala ekisulo eky'omu nnyumba yo, 
N'ekifo ekitiibwa kyo kye kituulamu, 9 Tonoga mmeeme yange wamu 
n'abalina ebibi, Newakubadde obulamu bwange wamu n'abantu ab'omu nsi: 
10 Emikono gyabwe girimu ettima, N'omukono gwabwe ogwa ddyo 
gujjudde enguzi. 11 Naye nze naatambuliranga mu butuukirivu bwange: 
Onnunule, era onsaasire. 12 Ekigere kyange kiyimiridde mu kifo 
ekitereevu: Mu bibiina neebazanga Mukama. 


Zabbuli ya Dawudi. 


27:1 Mukama gwe musana gwange n'obulokozi bwange; gwe nnaatyanga 
ye ani? Mukama ge maanyi ag'obulamu bwange; anankankanyanga ye ani? 
2 Abakola obubi bwe bannumba okulya omubiri gwange, Be balabe bange 
era abankyawa, ne beesittala ne bagwa. 3 Newakubadde ng'eggye 
lisiisidde okunnwanyisa, Omutima gwange teguutyenga: Newakubadde 
ng'entalo zimbaddeko, Era ne mu ezo naagtmianga omwoyo. 4 Ekigambo 
kimu nkisabye Mukama, kye nnaanoonyanga; Okutuulanga mu nnyumba 
ya Mukama ennaku zonna ez'obulamu bwange, Okutunuuliranga obulungi 
bwa Mukama, n'okubuuzanga mu yeekaalu ye. 5 Kubanga ku lunaku 
olw'okunakuwala alinkuuma mu kyama mu nnyumba ye: Awakwekerwa 
mu weema ye we alinkisiza; Alinnyimusa ku lwazi. 6 Ne kaakano omutwe 
gwange gunaayimusibwa ku balabe bange abanneetoolodde; Era naawaayo 
mu weema ye ssaddaaka ez'okusanyuka; Naayimbanga, weewaawo, 
naayimba okutendereza Mukama. 7 Wulira, ai Mukama, bwe nkaaba 
n'eddoboozilyange: Era onsaasire, onziremu. 8 Bwe wagamba nti 
Munoonye amaaso gange; omutima gwange gwakugamba nti Amaaso go, 
Mukama, naaganaonyanga. 9 Tonlusa amaaso go; Togoba muddu wo mu 
busungu: Ggwe wabeeranga omubeezi wange; Tonsuula, so tondeka, ai 
Katonda ow'obulokozi bwange. 10 Kubanga kitange ne mmange bandese, 
Naye Mukama ananjijanjabanga. 11 Onjigirizenga ekkubo lyo, ai Mukama; 
Era onnuyyamyenga mu luwenda olulabika, Olw'abalabe bange. 12 
Tompaayo eri abalabe bange okunkola bye baagala: Kubanga 


abawaayiriza bangolokokeddeko, n'abo abassa omukka ogw'obukambwe. 
13 Nandizirise, singa sakkiriza okulaba obulungi bwa Mukama mu nsi 
ey'abalamu. 14 Lindirira Mukama: Ddamu amaanyi, ogume omwoyo gwo; 
Weewaawo, lindirira Mukama. 


Zabbuli ya Dawudi. 


28:1 Ggwe, ai Mukama, naakukoowoolanga; Olwazi lwange, togaana 
kumpulira: Nneme okuba ng'abo abakka mu bunnya, Oba nga 
ononsiriikirira. 2 Wulira eddoboozi ery'okwegayirira kwange, bwe 
nkukaabirira, Bwe nnyimusa emikono gyange eri ekifo ekitukuvu 
ky'oyogereramu. 3 Tompalulira wamu n'ababi, N'abo abakola obutali 
butuukirivu; Aboogera eby'emirembe ne bannaabwe, Naye ettima nga liri 
mu mitima gyabwe. 4 Obawe ng'emirimu gyabwe bwe giri era ng'obubi 
obw'ebikolwa byabwe: Obawe ng'emikono gyabwe bwe gikola; Obasasule 
bye basaanidde. 5 Kubanga tebalowooza mirimu gya Mukama, 
Newakubadde emikono gye bye gikola, Alibamenyaamenya so 
talibazimba. 6 Atenderezebwe Mukama, Kubanga awulidde eddoboozi 
ery'okwegayirira kwange. 7 Mukama ge maanyi gange era ye ngabo 
yange; Omutima gwange gwamwesiganga oyo, ne mbeerwa: Omutima 
g wange kyeguva gusanyuka ennyo; Era naamutenderezanga n'oluyimba 
lwange. 8 Mukama ge maanyi gaabwe, Era kye kiddukiro eky'obulokozi 
eri oyo gwe yasiiga amafuta. 9 Lokola abantu bo, owenga omukisa 
ab'obusika bwo: Obaliisenga, obawanirirenga emirembe gyonna. 


Zabbuli ya Dawudi. 


29:1 Mumuwe Mukama, mmwe abaana b'abazira, Mumuwe Mukama 
ekitiibwa n'amaanyi. 2 Mumuwe Mukama ekitiibwa erinnya lye kye 
lisaanira; Mumusinze Mukama mu butuukiriw obuwooma. 3 Eddoboozi 
lya Mukama liri ku mazzi: Katonda ow'ekitiibwa abatuka, Ye Mukama, ku 
mazzi amangi. 4 Eddoboozi lya Mukama lya maanyi; Eddoboozi lya 
Mukama lijjudde ekitiibwa. 5 Eddoboozi lya Mukama limenya emivule; 
Weewaawo, Mukama amenyaamenya emivule gya Lebanooni. 6 Era 


agizinyisa ng'ennyana; Lebanooni ne Siriyoni ng'ennyana y'embogo, 7 
Eddoboozi lya Mukama lyawula ennimi ez'omuliro. 8 Eddoboozi lya 
Mukama likankanya eddungu; Mukama akankanya eddungu lya Kadesi. 9 
Eddoboozi lya Mukama lizaaza empeewo, Era likunkumulira ddala 
amabira, Era mu yeekaalu ye buli kintu kyogera nti Ekitubwa. 10 Mukama 
yatuula nga kabaka ku Mataba; Weewaawo, Mukama atuula nga kabaka 
emirembe gyonna. 11 Mukama aliwa amaanyi abantu be; Mukama 
omukisa gw'aliwa abantu be gye mirembe. 


Zabbuli; oluyimba Ennyumba bwe yatukuzibwa; Zabbuli ya Dawudi. 


30:1 Naakugulumizanga, ai Mukama; kubanga onnyimusizza, 
N'otobampanguza abalabe bange. 2 Ai Mukama Katonda wange, 
Naakukoowoola, naawe n'omponya. 3 Ai Mukama, walinnyisa emmeeme 
yange okuva mu magombe: Omponyezza okufa, nneme okukka mu 
bunnya. 4 Mumuyimbirenga Mukama nga mumutendereza, mmwe 
abatukuvu be, N'erinnya lye ettukuvu mulyebazenga. 5 Kubanga obusungu 
bwe buyita mangu; Mu kisa kye mwe muli obulamu: Amaziga wozzi 
gayinza okubeerawo ekiro, Naye essanyu lijja obudde nga bukedde. 6 Nze 
bwe nnaweebwa omukisa, ne njogera nti Sirisagaasagana emirembe 
gyonna. 7 Ggwe, Mukama, mu kisa kyo wali onywezezza olusozi lwange: 
N'okisa amaaso go; ne mneeraliikirira. 8 Ne nkukoowoola ggwe, ai 
Mukama; Era Mukama ne mwegayirira; 9 Omusaayi gwange guligasa 
gutya, bwe ndikka mu bunnya? Enfuufu eneekutenderezanga? 
eneebuuliranga amazima go? 10 Wulira, ai Mukama, onsaasire: Mukama, 
ggwe beera omubeezi wange. 11 Onfuulidde okunakuwala kwange 
okuzina; Onziyeeko ebibukutu byange, onnyambazizza essanyu: 12 
Ekitiibwa kyange kiryoke kikuyimbirenga okukutendereza, so kiremenga 
okusirika. Ai Mukama Katonda wange, naakwebazanga emirembe gyonna. 


Ya mukulu w'abayimbi. Zabbuli ya Dawudi. 


31:1 Ai Mukama, nkwesiga ggwe; nneme okuswazibwanga emirembe 
gyonna: Ondokole mu butuukirivu bwo. 2 Ontegere okutu kwo; yanguya 


okundokola: Obeerenga gye ndi olwazi olw'amaanyi, ennyumba enkomere 
okumponya, 3 Kubanga ggwe oli lwazi lwange era ekigo kyange; Kale ku 
lw'erinnya lyo onkulembere onnuyyamye. 4 Onziye mu kyambika kye 
banteze enkiso; Kubanga ggwe oli bbugwe wange. 5 Mpaayo omwoyo 
gwange mu mukono gwo: Ggwe wannunula, ai Mukama, ggwe Katonda 
ow'amazima. 6 Nkyawa abo abalowooza ebigambo eby'obulimba 
ebitaliimu: Naye neesiga Mukama. 7 Naasanyukanga, naajaguzanga 
okw'okusaasira kwo: Kubanga walaba ebibonoobono byange; Wamanya 
emmeeme yange mu kulaba ennaku: 8 So tewanziyiza kukwatibwa 
mukono ogw'omulabe; Ebigere byange wabissa mu kifo ekigazi. 9 
Onsaasire, ai Mukama, kubanga zinsanze: Eriiso lyange liweddemu 
olw'okunakuwala weewaawo, emmeeme yange n'omubiri givange. 10 
Kubanga obulamu bwange buyita n'okutegana, n'emyakal gyange giyita 
n'okusinda. Amaanyi gange gampweddemu olw'okwonoona kwange, 
n'amagumba gange gakozze. 11 Ku Iw'abalabe bange bonna nfuuse 
ekivume, Weewaawo, eri abaliraanwa bange ennyo, era nfuuse entiisa eri 
mikwano gyange: Abandaba mu kkubo ne banziruka. 12 Nneerabiddwa 
ng'omufu atalowoozebwa: Nfaanana ng'ekibya ekyatise. 13 Kubanga 
nawuLira okuwaayiriza kw'abangi, Ensisi yanneetooloola: Bwe baali 
bateesa ebigambo awamu ku nze, Ne basala amagezi okunziyako obulamu 
bwange. 14 Naye nakwesiga ggwe, ai Mukama: Nayogera nti Ggwe 
Katonda wange. 15 Entuuko zange ziri mu mukono gwo: Ondokole mu 
mukono gw'abalabe bange n'abo abanjigganya. 16 Amaaso go gaakire 
omuddu wo: Ondokole mu kisa kyo. 17 Nnemenga okukwatibwa ensonyi, 
ai Mukama; kubanga nkukoowodde ggwe: Ababi bakwatibwenga en 
basirikenga mu magombe 18 Emimwa egy'obulimba gisiruwalenga; 
Egyogera ku batuukirivu n'ekyejo, N'amalala n'okunyooma. 19 Obulungi 
bwo nga bungi bwe waterekera abo abakutya, Bwe wakolera abakwesiga, 
mu maaso g'abaana b'abantu! 20 Gy'oli awakwekebwa w'onoobakisanga 
enkwe z'abantu: Onoobakuumiranga mu weema mu kyama eri ennimi 
eziyomba. 21 Atenderezebwenga Mukama: Kubanga andaze ekisa kye 
eky'ekitalo mu kibuga ekiriko ekigo. 22 Nze nayogera nga nnyanguyiriza 
nti Nzildridde mu maaso go: Naye wawulira eddoboozi ery'okwegayirira 


kwange bwe nnakukoowoola. 23 Kale mumwagalenga Mukama, mwenna 
abatukuvu be: Mukama awonya abeesigwa, Era asasulira ddala mu bungi 
akola eby'amalala. 24 Muddengamu amaanyi, mugumenga omwoyo 
gwammwe, Mwenna abasuubira mu Mukama. 


Zabbuli ya Dawudi. Masukiri 


32:1 Aweereddwa omukisa asonyiyiddwa ekyonoono kye n'ekibi kye 
kikwekeddwa. 2 Aweereddwa omukisa Mukama gw'atabalira butali 
butuukirivu. Ne mu mwoyo gwe temuli bukuusa. 3 Bwe nnasirikanga, 
amagumba gange gaakaddiwanga, Olw'okukaaba kwange obudde 
okuziba. 4 Kubanga emisana n'ekiro omukono gwo gwanzitoowereranga: 
Amazzi gange ne gakaliranga ng'olw'omusana ogw'ekyeya.(Seera 5 Ne 
nkwatulira ekibi kyange, n'obutali butuukirivu bwange ne ssibukweka: 
Nayogera nti Mukama naamwatulira ebyonoono byange; Naawe 
n'onsonyiwa obutali butuukirivu obw'ekibi kyange. (Seera 6 Ku Iw'ekyo 
buli atya Katonda akusabenga mu biro by'oyinza okulabikiramu: Mazima 
mu ntaba ez'amazzi amangi tebalituuka gy'ali. 7 Oli bwekweko bwange; 
ononkuumanga mu kulaba ennaku; Ononneetooloozanga ennyimba 
ez'obulokozi. (Seera 8 Naakuyigirizanga naakulanganga mu kkubo 
ly'onooyitangamu: Naakuteesezanga ebigambo eriiso lyange nga liri ku 
ggwe. 9 Temuba nga mbalaasi, n'ennyumbu, ezitalina magezi: Ezigwanira 
okusibibwa ekyuma n'olukoba okuziziyiza, Awatali ebyo, tezirijja gy'oli. 
10 Ababi banaalabanga ennaku nnyingi: Naye oyo eyeesiga Mukama 
okusaasirwa kunaamwetooloolanga. 11 Musanyukire Mukama, mujaguze, 
mmwe abatuukirivu: Mwogerere waggulu olw'essanyu, mwenna abalina 
omutima ogw'amazima. 


33:1 MusanyukireMukama,mmwe abatuukirivu: Okutendereza kusaanira 
abalina omwoyo ogw'amazima. 2 Mumwebaze Mukama n'ennanga: 
Muyimbe okumutendereza n'ennanBa ey'engoye kkumi. 3 Mumuyirabire 
oluyimba oluggya; Mukube enaanga n'amagezi n'eddoboozi ddene. 4 
Kubanga ekigambo kya Mukama kigolokofu; N'omulimu gwe gwonna 


(agukola) mu bwesigwa. 5 Ayagala obutuukirivu n'amazima: Ensi ejjudde 
ekisa kya Mukama. 6 Mu kigambo kya Mukama eggulu lyakolebwa; 
N'eggye lyamu lyonaa (lyakolebwa) n'omukka ogw'akamwake. 7 Amazzi 
ag'omu rmyanja agakuņņnaanya ng'entuumo: Atereka amadubi mu 
mawanika. 8 Ensi zonna zityenga Mukama: Bonna abali mu nsi zonna 
bamukankanirenga. 9 Kubanga yayogera ne kikolebwa; Yalagira ne 
kinywera. 10 Mukama aggyawo okuteesa kw'amawanga: Adibya 
ebirowoozo by'abantu. 11 Okuteesa kwa Mukama kunywera ennaku 
zonna, N'ebirowoozo by'omutima gwe okutuusa emirembe gyonna. 12 
Eggwanga eririna Mukama okuba Katonda waalyo liweereddwa omukisa; 
Abantu be yalonda okuba obusika bwe ye. 13 Mukama alengera ng'ayima 
mu ggulu; Atunuulira abaana b'abantu bonna; 14 Ng'ayima mu kifo 
eky'ekisulo kye alaba Ku abo abali mu nsi bonna; 15 Abumba emitima 
gyabwe bonna, Alowooza ebikolwa byabwe byonna. 16 Tewali kabaka 
alokoka olw'eggye okuba eringi: Omuzira tawonyezebwa maanyi mangi. 
17 Embalaasi kye kintu ekitaliimu ku bulokozi: So teewonyenga muntu 
olw'amaanyi gaayo amangi. 18 Laba, eriiso lya Mukama liri ku abo 
abamutya, Ku abo abasuubira mu kusaasira kwe; 19 Okuwonyanga 
emmeeme yaabwe okufa, N'okubakuumanga abalamu mu njala. 20 
Emmeeme yaffe erindiridde Mukama: Oyo ye mubeezi waffe, era ye 
ngabo yaffe. 21 Kubanga omutima gwaffe gunaasanyukira oyo, Kubanga 
twesize erinnya lye ettukuvu. 22 Okusaasira kwo, si Mukama, kubeerenga 
ku ffe, Nga ffe bwe tusuubira mu ggwe. 


Zabbuli ya Dawudi; bwe yawaanyisa empisa ze mu maaso ga Abimereki, 
eyamugoba, n'agenda. 


34:1 Neebazanga Mukama mu biro byonna: Ettendo lye liri mu kamwa 
kange bulijjo. 2 Emmeeme yange eneenyumiririzanga mu Mukama: 
Abawombeefu baliwulira, balisanyuka. 3 Mumukuze Mukama wamu 
nange, Tugulumize erinnya lye fenna. 4 Nanoonya Mukama, n'anziramu, 
N'andokola mu kutya kwange kwonna. 5 Baamutunuulira, ne balaba 
omusana: Era amaaso gaabwe tegaakwatibwenga nsonyi emirembe 


gyonna. 6 Omunaku ono yakoowoola, Mukama n'amuwulira, N'amulokola 
mu maku ze zonna. 7 Malayika wa Mukama asiisira okwetooloola abo 
abamurya, N'abalokola. 8 Mulege mutegeere Mukama nga mulungi: 
Aweereddwa omukisa oyo amwesiga. 9 Mutyenga Mukama, mmwe 
abatukuvu be: Kubanga tebabulwa kintu abamutya. 10 Obwana 
bw'empologoma bubulwa ne bulumwa enjala: Naye abanoonya Mukama 
tebaabulwenga kintu kirungi kyonna. 11 Mujje, mmwe abaana abato, 
mumpulire: Naabayigirizanga okutya Mukama. 12 Muntu ki ayagala 
obulamu, Era eyeegomba ennaku (ennyingi), alyoke alabe obulungi? 13 
Ziyizanga olulimi Iwo mu bubi, N'emimwa gyo obutoogeranga bukuusa. 
14 Va mu bubi, okolenga obulungi; Noonyanga emirembe, 
ogigobererenga. 15 Amaaso ga Mukama galaba abatuukirivu, N'amatu ge 
gawulira okukaaba kwabwe. 16 Obwenyi bwa Mnkama buba ku abo 
abakola obubi, Amalemu okujjukirwa kwabwe mu nsi. 17 Abatuukirivu 
baakoowoola, Mukama n'awulira, N'abalokola mu nnaku zaabwe zonna. 
18 Mukama ali kumpi n'abo abalina omutima ogumenyese. Era awonya 
abalina omwoyo oguboneredde. 19 Ebibonoobono eby'omutuukirivu bye 
bingi: Naye Mukama amulokola mu byonna. 20 Akuuma amagumba ge 
gonna: Linnaago erimu terimenyeka. 21 Obubi bulitta omubi: N'abo 
abakyawa omutuukirivu balisingibwa omusango. 22 Mukama anunula 
emmeeme y'abaddu be: So tewali mu bo abamwesiga alisingibwa 
omusango. 


Zabbuli ya Dawudi. 


35:1 Wakana, ai Mukama, n'abo abawakana nange: Lwana n'abo abalwana 
nange. 2 Kwata engabo n'akagabo, Oyimirire okunnyamba. 3 Era sowola 
n'effumu, ozibire ekkubo abo abanjigganya: Ogambe emmeeme yange nti 
Nze bulokozi bwo. 4 Bakwatibwe ensonyi baswazibwe abanjigganya 
emmeeme yange: Bazzibwe ennyuma beeraliikirizibwe abateesa okunkola 
obubi. 5 Babeere ng'ebisusunku ebitwalibwa n'empewo, Era malayika wa 
Mukama ng'abagoba. 6 Ekkubo lyabwe libeere ekizikiza n'obuseerezi. Era 
malayika wa Mukama ng'abayigganya. 7 Kubanga awatali nsonga 


bankisizza mu bunnya ekyambika kyabwe, Awatali nsonga basimidde 
emmeeme yange. 8 Okuzikirira kumujjeko nga talaba; N'ekyambika kye 
kye yakisa kimukwate ye yennyini: Akigwemu n'okuzikirira: 9 
N'emmeeme yange erisanyukira Mukama: Erijaguliza obulokozi bwe. 10 
Amagumba gange gonna galyogera nti Mukama, ani afaanana nga ggwe, 
Awonya omwavu eri oyo amusinga amaanyi, Awonya omwavu n'omunafu 
eri oyo amunyaga? 11 Abajulirwa abatali batuukirivu bagolokose; 
Bambuuza ebigambo bye ssimanyi. 12 Bansasula obubi ku Iw'obulungi, 
Okweraliikiriza emmeeme yange. 13 Naye nze, bwe baalwala, nayambala 
bibukutu: Ne nteganya emmeeme yange n'okusiiba; N'okusaba kwange ne 
kudda mu kifuba kyange. 14 Ne mba nga bwe nnaakubadde, singa yali 
mukwano gwange' oba muganda wange: Ne nkutama ne nnakuwala 
ng'afiiriddwa nnyina: 15 Naye bwe nnawenyera nze, ne basanyuka, ne 
bakunnaana: Abagwagwa ne bankunyaanirako, ne ssimanya; Ne banjuza, 
ne batalekaayo: 16 Ng'abo abatatya Katonda abaduula mu mbaga, Bwe 
baaluma obujigi bwe batyo, nga bansunguwalira. 17 Mukama, olituusa wa 
okutunula obutunuzi? Wonya emmeeme yange mu kuzikiriza kwabwe, 
Kaganzi kange mu mpologoma. 18 Ndikwebaliza mu kibiina ekinene: 
Ndikutenderereza mu bantu abangi. 19 Abo abalabe bange baleme 
okunsanyukirako n'obulimba: Era abankyawa awatali nsonga baleme 
okutemya ekikowe. 20 Kubanga teboogera mirembe: Naye bateesa 
ebigambo eby'obulimba ku abo abatereera mu nsi. 21 Era banjasaamiririra 
ddala akamwa. kaabwe; Ne boogera nti Ggwe, ggwe, eriiso lyaffe 
lyakiraba. 22 Ggwe wakiraba, si Mukama; tosirika: Ai Mukama, tombeera 
wala. 23 Golokoka, ozuukuke okunsalira omusango, Era olw'ensonga 
yange, Katonda wange era Mukama wange. 24 Onsalire omusango, ai 
Mukama Katonda wange, ng'abutuukirivu bwo bwe buli; So tobaganya 
kunsanyukirako; 25 Baleme okwogera mu mutima gwabwe nti Bw'otyo 
bwe twagala bwe tutyo: Baleme okwogera nti Tumumize bugobo. 26 
Bakwatibwe ensonyi baswazibwe bonna abasanyukira nze okulaba akabi: 
Bambale ensonyi n'okunyoomebwa abanneegulumirizaako. 27 Boogerere 
waggulu olw'essanyu, bajaguze, abayamba ensonga yange ey'obutuukirivu: 
Era boogerenga bulijjo eri Mukama agulumizibwe, Asanyukira omukisa 


ogw'omuddu we. 28 N'olulimilwangelunaayogeranga ku butuukirivu bwo, 
Ne ku ttendo lyo obudde okuziba. 


Ya mukulu w'abayimbi. Zabbuli ya Dawudi omuddu wa Mukama. 


36:1 Ekyonoono ky'omubi kyogerera mu mutima gwange nti Tewali kutya 
Katonda mu maaso ge. 2 Kubanga yeenyumiririza mu maaso ge ye, 
Ng'obutali butuukirivu bwe tebulirabika ne bukyayibwa. 3 Ebigambo 
eby'akamwa ke bwe butali butuukirivu n'obulimba: Alese okuba n'amagezi 
n'okukola obulungi. 4 Ateesa obutali butuukirivu ku kitanda kye; Yeeteeka 
mu kkubo eritali ddungi; Takyawa bubi. 5 Ekisa kyo, ai Mukama, kiri mu 
ggulu Obwesige bwo bubuna ebbanga. 6 Obutuukirivu bwo buli ng'ensozi 
za Katonda; Emisango gyo bwe buziba obunene: Ai Mukama, ggwe 
owonya abantu n'ebisolo. 7 Ekisa kyo, ai Katonda, nga kya muwendo 
mungi! Era abaana b'abantu baddukira wansi w'ekisiikirize 
eky'ebiwaawaatiro byo. 8 Banakkusibwanga ddala obugevvu 
obw'ennyumba yo. Era onoobanywesanga ku mugga ogw'essanyu lyo. 9 
Kubanga w'oli we wali oluzzi olw'obulamu: Mu musana gwo naffe mwe 
tunaalabiranga omusana. 10 Kale yongera ekisa kyo eri abo abakumanya; 
N'obutuukirivu bwo eri abo abalina omutima ogw'amazima. 11 Toganya 
kigere kya malala okunjijirako, Newakubadde omukono gw'omubi 
okungoba. 12 Eri gye bagudde abakola obutali butuukirivu; 
Bameggeddwa wansi, so tebaayinzenga kuyimuka. 


Zabbuli ya Dawudi. 


37:1 Teweeraliikiriranga lw'abo abakola obubi, So tokwatibwanga buggya 
ku abo abakola ebitali bya butuukirivu. 2 Kubanga balisalwa mangu 
ng'essubi, Baliwotoka ng'omuddo ogumera. 3 Weesigenga Mukama, 
okolenga obulungi; Beeranga mu nsi, ogobererenga obwesigwa. 4 Era 
sanyukiranga Mukama: Naye anaakuwanga omutima gwo bye gusaba. 5 
Olugendo lwo oluyiringisizenga ku Mukama; Era weesigenga oyo, naye 
anaakituukirizanga. 6 Era anaayolesanga obutuukirivu bwo ng'omusana, 
N'omusango gwo ng'ettuntu. 7 Sirika eri Mukama, omulindirirenga 


a'okugumiikiriza: Teweeraliikiriranga lw'oyo alaba ebirungi mu kkubo lye, 
Olw'omuntu atuukiriza enkwe ez'obubi. 8 Lekanga obusungu, ovenga mu 
kiruyi: Teweeraliikiriranga; okwagala obwagazi okuleta obubi. 9 Kubanga 
abakola obubi balizikirizibwa: Naye abalindirira Mukama abo be balisikira 
ensi. 10 Kubanga waliba akaseera katono, n'omubi talibeerawo. 
Weewaawo, ekifo kye olikitunuulira ddala, naye talibeerawo. 11 Naye 
abawombeefu balisikira ensi: Era banaasanyukiranga emirembe emingi. 12 
Omubi yeekoba ku mutuukirivu, Era aluma bujigi ng'amusunguwalidde. 13 
Mukama alimusekerera: Kubanga alaba ng'olunaku lwe lujja. 14 Ababi 
basowodde ekitala, baleeze omutego gwabwe; Okusuula omwavu 
n'omunafu, Okutta abo abatambulira mu kkubo n'amazima. 15 Ekitala 
kyabwe kisifumita omutima gwabwe bo, N'emitego gyabwe girimenyeka. 
16 Ebitono omutuukirivu by'alina Bisinga obugagga obw'ababi abangi. 17 
Kubanga emikono gy'ababi girimenyeka: Naye Mukama anyweza 
abatuukirivu. 18 Mukama amanyi ennaku z'abo abatuukiridde: N'obusika 
bwabwe bunaabeeranga bwa mirembe gyonna. 19 Tebaakwatibwenga 
nsonyi mu biro eby'akabi: Ne mu nnaku ez'enjala banakkutanga. 20 Naye 
ababi balibula, N'abalabe ba Mukama baliba ng'ekisinga amasavu mu 
birundibwa: Balibula; balibulira ddala mu mukka. 21 Omubi yeewola, 
n'atasasula nate: Naye omutuukirivu akola eby'ekisa, agaba. 22 Kubanga 
abaweebwa omukisa gwe balisikira ensi; N'abo abakolimirwa ye 
balizikirizibwa. 23 Olugendo olw'omuntu lunywezebwa Mukama; Era 
asanyukira ekkubo lye. 24 Newakubadde ng'agwa, talisuulirwa ddala 
wansi: Kubanga Mukama amunyweza n'omukono gwe. 25 Nali muto, 
kaakano nkaddiye; Naye , sirabanga mutuukirivu ng'alekeddwa, 
Newakubadde ezzadde lye nga basaba emmere. 26 Obudde okuziba akola 
eby'ekisa, n'awola; N'ezzadde lye liweebwa omukisa. 27 Ovenga mu bubi, 
okolenga obulungi; Obeerengawo emirembe n'emirembe. 28 Kubanga 
Mukama ayagala ensonga, Era taleka batukuvu be; Bakuumibwa 
emirembe gyonna: Naye ezzadde ery'omubi Lirizikirizibwa. 29 
Abatuukirivu balisikira ensi, Banaagibeerangamu emirembe gyonna. 30 
Akamwa k'omutuukuivu koogera eby'amagezi, N'olulimi Iwe lubuulira 
ensonga. 31 Amateeka ga Katonda we gabeera mu mutima gwe; Mu 


lugendo lwe Iwonna taaseererenga. 32 Omubi atunuulira omutuukirivu, 
Ng'ayagala okumutta. 33 Mukama talimuleka mu mukono gwe, So 
talimusinza bw'alisalirwa omusango. 34 Lindiriranga Mukama, okwatenga 
ekkubo lye, Naye alikugulumiza okusikira ensi: Ababi bwe balizikirizibwa 
oliraba. 35 Nalaba omubi ng'alina obuyinza obungi, Era ng'agulumidde 
ng'omuti ogumeze ku ttaka lyagwo. 36 Naye bwe baayita, laba, taliiwo: 
Era namunoonya, naye teyalabika. 37 Weekalirizenga oyo atuukiridde, 
olabenga ow'amazima: Kubanga enkomerero ey'omuntu oyo mirembe. 38 
Aboonoonyi, bo balizilurizibwa Ibonna: Enkomerero ddala ey'omubi 
erizikirizibwa. 39 Naye obulokozi obw'abatuukirivu buva eri Mukama: 
Oyo kye kigo kyabwe mu biro eby'okulabiramu ennaku. 40 Era Mukama 
abayamba, nabawonya: Abawonya eri ababi, n'abalokola, Kubanga 
beeyunye oyo. 


Zabbuli ya Dawudi, ey'okujjukiza. 


38:1 Ai Mukama, tonnenya mu busungu bwo: So tombuuliririra mu kiruyi 
kyo ekibuubuuka. 2 Kubanga obusaale bwo bunkwatidde ddala, 
N'omukono gwo gunnyigirizza nnyo. 3 Temuli bulamu mu mubiri gwange 
olw'okunyiiga kwo; So temuli kuwona mu magumba gange 
olw'okwonoona kwange. 4 Kubanga obutali butuukirivu bwange buyiise ku 
mutwe gwange. Ng'omugugu omunene bunzitooweredde bunnemye. 5 
Ebiwundu byange biwunya era bivunze, Olw'obusirusiru bwange. 6 
Nnumiddwa, nkutamizibbwa nnyo; Ntambula nga nkaaba obudde okuziba. 
7 Kubanga ekiwato kyange kijjudde okwokya; So temuli bulamu mu 
mubiri gwange. 8 Nnyongobera, mmenyesemenyese: Mpulugumye 
olw'okweraliikirira kw'omutima gwange. 9 Mukama, bye njagala byonna 
biri mu maaso go; N'okusinda kwange tekukukisibwa. 10 Omutima 
gwange guntundugga, amaanyi gange gampweddemu: Omusana 
ogw'amaaso gange, era nagwo gumbuze. 11 Abanjagala ne mikwano 
gyange beewala ekibonoobono kyange; Ne baganda bange bayimirira 
wala. 12 Era n'abo abanjigganya obulamu bwange banteega; N'abo 
abaagala nze okulaba akabi boogera eby'ettima, Era balowooza 


eby'obulimba obudde okuziba. 13 Naye nze, ng'omuzibe w'amatu, 
ssiwulira; Era nninga omusiru atayasama kamwa ke. 14 Mazima, nninga 
omuntu atawulira, Ne mu kamwa ke temuli kunenya. 15 Kubanga eri 
ggwe, al Mukama, gye nsuubira: Oliddamu, ai Mukama Katonda wange. 
16 Kubanga nayogera nti Baleme okunsanyukirako: Ekigere kyange bwe 
kiseerera, banneegulumirizaako. 17 Kubanga nze ndi kumpi n'okuwenyera, 
N'ennaku zange ziri mu maaso gange bulijjo. 18 Kubanga naayatulanga 
obutali butuukirivu bwange; Naanakuwalanga olw'okwonoona kwange. 19 
Naye abalabe bange balamu, balina amaanyi: N'abo abankyawa 
olw'obulimba beeyongedde. 20 Era n'abo abasasula obubi olw'obulungi. Be 
balabe bange, kubanga ngoberera ebigambo ebirungi. 21 Tondeka, ai 
Mukama: Ai Katonda wange, tombeera wala. 


Ya mukulu w'abayimbi, ya Yedusuni. Zabbuli ya Dawudi. 


39:1 Nayogera nti Neekuumanga amakubo gange, Nnemenga 
okwonoonya olulimi lwange: Naasibanga akamwa kange n'olukoba, 
Omubi ng'ali mu maaso gange. 2 Nasiruwala obutayogera, nasirika, 
newakubadde ebirungi saabyogera; Okunakuwala kwange ne kweyongera. 
3 Omutima gwange ne gwaka munda yange; Bwe nnali ndowooza, 
omuliro ne gukoleera: Ne ndyoka njogera n'olulimi lwange: 4 Mukama, 
ontegeeze enkomerero yange, N'ekigera eky'ennaku zange bwe kiri; 
Ntegeere bwe ndi omumenyefu. 5 Laba, ennaku zange wazikola ng'enta; 
N'obulamu bwange buli nga si kintu gy'oli: Mazima, buli muntu, 
bw'anywerera ddala, mukka bukka. (Seera 6 Mazima buli muntu atambula 
mu kifaananyi ekitaliimu. Mazima, beeraliikiririra bwereere: Akuuma 
obugagga, so tamanya agenda okubutwala. 7 Ne kaakano, Mukama, 
nnindirira ki? Mu ggwe mwe nnina essuubi. 8 Onziye mu byonoono byange 
byonna; Tonfuula kivume kya basirusiru. 9 Nasiruwala, saayasamya 
kamwa kange; Kubanga wakikola. 10 Onzigyeko omuggo gwo: 
Mmaliddwamu amaanyi olw'okukuba kw'omukono gwo. 11 
Bw'obuuliriranga omuntu n'okunenya olw'obutali butuukirivu, 
Omumaliramu ddala obulungi bwe, ng'ennyenje: Mazima, buli muntu 


mukka. (Seera 12 Wulira okusaba kwange, ai Mukama, okkirize 
okukaaba kwange; Tosirikira maziga gange: Kubanga nze ndi mugenyi 
gy'oli, Omutambuze, nga bajjajja bange bonna bwe baali. 13 Onsaasire, 
ndyoke nziremu amaanyi, Nga sinnava muno ne ssibeerawo. 


Ya mukulu w'abayimbi. Zabbuti ya Dawudi. 


40:1 Nalindirira Mukama n'okugumikiriza; N'antegera okutu, n'ampulira 
okukaaba kwange. 2 Era n'anziya mu bunnya obw'okuzikirira, mu 
bitositosi; N'ateeka ebigere byange ku lwazi, n'anyweza okugenda kwange. 
3 Era n'oluyimba oluggya alussizza mu kamwa kange, kwe kutendereza 
Katonda waffe: Bangi abanaalabanga, ne batya, Ne beesiga Mukama. 4 
Aweereddwa omukisa omuntu eyeesiga Mukama, N'atabassaamu 
ekitiibwa ab'amalala newakubadde abakyamira mu bulimba. 5 Ebikolwa 
eby'ekitalo bye wakola, ai Mukama Katonda wange, bingi, N'ebirowoozo 
byo ebiri gye tuli: Tebiyinzika kukulongookera kinnakimu; Singa mbadde 
njagala okubibuulira n'okubyogerako, Tebibalika obungi. 6 Ssaddaaka 
n'ebiweebwayo tobisanyukira; Amatu gange ogawulizza: Ebyokebwa 
n'ebiweebwayo olw'ebibi tewabyagala. 7 Ne ndyoka njogera nti Laba 
nzize; Mu muzingo ogw'ekitabo ekyampandiikwako: 8 Nsanyuka okukola 
by'oyagala, ai Katonda wange; Weewaawo, amateeka go gali mu mutima 
gwange munda. 9 Mbuulidde obutuukirivu mu kibiina ekinene; Laba, 
ssiibunizenga mimwa gyange, Ai Mukama, ggwe omanyi. 10 Sikwekanga 
butuukirivu bwo mu mutima gwange munda; Mbuulidde obwesige bwo 
n'obulokozi bwo: Ekisa kyo n'amazima go sibikisanga ekibiina ekinene. 11 
Naawe, ai Mukama, tonnyima kusaasira kwo okulungi: Ekisa kyo 
namazima go binkuumenga ennaku zonna. 12 Kubanga obubi obutabalika 
bunneetoolodde, Obutali butuukirivu bwange buntuuseeko n'okuyinza ne 
ssiyinza kutunula waggulu; Businga enviiri ez'oku mutwe gwange obungi, 
era omutima gwange gundese. 13 Kkiriza, ai Mukama, okumponya: 
Yanguwa okunnyamba, ai Mukama. 14 Bakwatibwe ensonyi baswazibwe 
bonna wamu. Abanoonya emmeeme yange okugizikiriza: Bazzibwe 
ennyuma banyoomebwe Abo abasanyukira nze okulaba akabi. 15 


Balekebwe olw'ensonyi zaabwe Abo abansooza. 16 Bonna abakunoonya 
bakusanyukire bajaguze: Abo abaagala obulokozi bwo boogerenga bulijjo 
nti Mukama agulumizibwe. 17 Naye nze ndi mwavu, neetaaga; Mukama 
andowooza: Ggwe oli mubeezi wange era omulokozi wange; Tolwawo, ai 
Katonda wange. 


Ya mukulu w'abayimbi. Zabbuli ye Dawudi. 


41:1 Aweereddwa omukisa oyo ajjukira omwavu: Mukama alimulokola 
ku lunaku olw'akabi. 2 Mukama anaamukuumanga, anaamuwonyanga, era 
anaaweebwanga omukisa mu nsi; So tomuwangayo eri abalabe be 
okumukola bye baagala. 3 Mukama anaamujjanjabanga ng'ayongobera ku 
kitanda: Ggwe olongooseza ddala ekiriri kye bw'alwala. 4 Nayogera nti Ai 
Mukama, onsaasire: Omponye emmeeme yange: kubanga nnyonoonye 
ggwe. 5 Abalabe bange banjogerako obubi nti Alifa ddi, erinnya lye ne 
libula? 6 Era ne bw'ajja okundaba, ayogera ebitaliimu; Omutima gwe 
gwekunyaanyiza obutali butuukirivu: Bw'ava mu nnyumba, abubuulira. 7 
Bonna abankyawa bangeyera wamu: Bateesa ebigambo okunkola akabi. 8 
Boogera nti Endwadde embi emukutte: Kaakano bw'agalamidde, tagenda 
kugolokoka nate. 9 Era ne munnange mukwano gwange nze, gwe 
nneesiga, eyalyanga ku mmere yange, Ansitulidde ekisinziiro kye. 10 Naye 
ggwe, ai Mukama, onsaasire, ongolokose, Ndyoke mbawalanire 
eggwanga. 11 Kyenvudde mmanya ng'onsanyukira, Kubanga omulabe 
wange tampangula. 12 Naye nze, onnyweza nze mu butuukirivu bwange, 
Era onteeka mu maaso go ennaku zonna. 13 Atenderezebwenga Mukama, 
Katonda wa Isiraeri, Okuva mu mirembe gyonna okutuusa emirembe 
n'emirembe. Amiina, era Amiina. 


Ya mukulu w'abayimbi; Masukiri ya batabani ba Koola 


42:1 Ng'empeewo bw'ewejjawejja olw'amazzi, Bw'etyo n'emmeeme yange 
bw'ewejjawejja ku lulwo, ai Katonda. 2 Emmeeme yange erumwa enjala 
ku lwa Katonda, ku lwa Katonda omulamu: Ndituuka ddi ne ndabika mu 
maaso ga Katonda? 3 Amaziga gange ye mmere yange emisana n'ekiro, 


Bwe banyamba obudde okuzibat nu Katonda wo ali luda wa? 4 Bino 
mbijjukira, ne nfuuka emmeeme yange munda yange, Bwe nnagenda 
n'ekibiina, ne mbatwala mu nnyumba ya Katonda, N'eddoboozi ery'essanyu 
n'ery'okutendereza, ekibiina ekyegendereza olunaku. 5 Kiki 
ekikukutamizza, emmeeme yange? Kiki ekikweraliikiriza munda yange? 
Suubira eri Katonda: kubanga edda ndimutendereza Olw'obulamu 
obw'amaaso ge. 6 Ai Katonda wange, emmeeme yange ekutamye munda 
yange: Kyenva nkujjuukirira mu nsi ya Yoludaani, Ne ku nsozi Kerumooni, 
ne ku kasozi Mizali, 7 Obuziba bukoowoola obuziba amazzi go 
ageefuukuula bwe gayira: Amayengo go gonna n'amasingiisira go 
gampiseeko. 8 Naye Mukama anaalagiranga ekisa kyo emisana, N'ekiro 
oluyimba lwe lunaabeeranga nange. Kwe kusaba Katonda ow'obulamu 
bwange. 9 Ndigamba Katonda olwazi lwange nti Kiki ekikunneerabizza? 
Lwaki nze okugenda nga nkaaba olw'okujooga kw'omulabe? 10 Ng'elutala 
mu magumba gange, abalabe bange banvuma; Nga banyamba obutayosa 
nti Katonda wo ali ludda wa? 11 Kiki ekikukutamizza, emmeeme yange? 
Kiki ekikweraliikiriza munda yange? Suubira eri Katonda: kubanga edda 
ndimutendereza, Bwe bulamu obw'amaaso gange, era Katonda wange. 


43:1 Onsalire omusango, ai Katonda, era ompolereze ensonga eri 
eggwanga eritatya Katonda: Ondokole eri omuntu ow'obulimba atali 
mutuukirivu. 2 Kubanga ggwe oli Katonda wa maanyi gange; kiki 
ekikunsuuzizza ewala? Lwaki nze okugenda nga nkaaba olw'okujooga 
kw'omulabe? 3 Kale otume omusana gwo n'amazima go; ebyo 
binnunyyamye: Bindeete ku lusozi lwo olutukuvu, Ne mu weema zo. 4 Ne 
ndyoka nyenda ku kyoto kya Katonda, Eri Katonda essanyu lyange 
eritasingika; Ne ku nnanga ndikutendereza, ai Katonda, Katonda wange. 5 
Kiki ekikukutamizza, emmeeme yange? Kiki ekikweraliildriza munda 
yange? Suubira eri Katonda: kubanga edda ndimutendereza, Bwe bulamu 
obw'amaaso gange; era Katonda wange. 


Ya mukulu w'abayimbi; zabbuli ya batabani ba Koola. Masukiri. 


44:1 Twawuliranga n'amatu gaffe; ai Katonda, bajjajja baffe 
baatubuuliranga, Emirimu gye wakolanga mu maku zaabwe, mu nnaku 
ez'edda. 2 Amawanga wagagobamu n'omukono gwo, n'obasigamu bo; 
Wabonyaabonya amawanga, n'ogasaasaanyiza ddala. 3 Kubanga tebaalya 
nsi olw'ekitala kyabwe, Newakubadde omukono gwabwe si gwe 
gwabalokola: Wabula omukono gwo ogwa ddyo n'engalo zo, n'omusana 
ogw'amaaso go, Kubanga baalaba ekisa eri ggwe. 4 Ggwe oli kabaka 
wange, ai Katonda: Lagira obulokozi eri Yakobo. 5 Ku bubwo tulisindika 
abalabe baffe wansi: Olw'erinnya lyo tulirinnyirira abo abatugolokokerako 
ffe. 6 Kubanga ssiryesiga mutego gwange, So ekitala kyange si kye 
kirindokola. 7 Naye ggwe watulokola eri abalabe baffe, Era wabaswaza 
abatukyawa. 8 Mu Katonda mwe twenyumiririza obudde okuziba, Era 
tuneebazanga erinnya lyo emirembe gyonna. (Seera 9 Naye kaakano 
otusudde wala, otukwasizza ensonyi; So totabaala n'eggye lyaffe. 10 
Otuzza nnyuma eri abalabe: N'abo abatukyawa beenyagira. 11 Watuwaayo 
ng'endiga okuba ennyama; Watusaasaanya mu mawanga. 12 Abantu bo 
obatundira bwereere, So n'omuwendo gwabwe togwongezezza ku 
bugagga bwo. 13 Otufuula ekivume eri abaliraanwa baffe, 
Ekinyoomebwa, ekisekererwa eri abo abatwetoolodde. 14 Otufuula 
olugero mu mawanga, Okunyeenyezebwa kw'omutwe mu bantu. 15 
Obudde okuziba okunyoomebwa kwange kunjolekedde, N'ensonyi 
ez'amaaso gange zinsaanikidde, 16 Olw'eddoboozi ly'oyo aboggola, 
avuma; Olw'omulabe n'olw'oyo awalana eggwanga. 17 Ebyo byonna 
bitutuuseeko; naye tetukwerabidde, So tetukoze bya bulimba mu ndagaano 
yo. 18 Omutima gwaffe teguzze nnyuma, So ebigere byaffe tebikyamye 
kuva mu kkubo lyo; 19 Ne we watumenyaamenya ennyo mu kifo 
elry'ebibe, N'otusaanikiza ekisiikirize eky'okufa. 20 Oba nga twerabidde 
erinnya lya Katonda waffe, Oba tugolodde emikono gyaffe eri katonda 
omuggya, 21 Ekyo Katonda talikikenneenya? Kubanga ebyama eby'omu 
mutima abimanyi. 22 Era tuttibwa obudde okuziba okulangibwa ggwe; 
Tuli ng'endiga ez'okusalibwa. 23 Zuukuka, kiki ekikwebasa, ai Mukama? 
Golokoka, totusuulanga wala emirembe gyonna. 24 Kiki ekikukwesezza 
amaaso go, N'ebibonoobono byaffe n'okujoogebwa n'obyerabira? 25 


Kubanga emmeeme yaffe ekutamye mu nfuufu: Olubuto lwaffe Iwegasse 
n'ettaka. 26 Golokoka okutuyamba, Otununule olw'ekisa kyo. 


Ya mukulu w'abayimbi: ey'ekisosannimu; zabbuli ya batabani ba Koola. 
Masukiri. Oluyimba olw'okwagala. 


45:1 Omutima gwange gujjudde musera ekigambo ekirtmgi: Njogera 
ebigambo bye mpandiise bya kabaka: Olulimi lwange ye kkalaamu 
ey'omuwandiisi omwangu. 2 Ggwe osinga abaana b'abantu obulungi; Ekisa 
kifukiddwa ku mimwa gyo: Katonda kyeyava akuwa omukisa emirembe 
gyonna. 3 Weesibe ekitala kyo mu kiwato kyo, ggwe ow'amaanyi. Kye 
kitubwa kyo n'obukulu bwo. 4 Ne mu bukulu bwo weebagale owangule, 
Olw'amazima n'obuwombeefu n'obutuukirivu: N'omukono gwo ogwa ddyo 
gulikuyigiriza eby'entiisa. 5 Obusaale bwo bwa bwogi; Amawanga gagwa 
wansi mu maaso go; Buli mu mutima gw'abalabe ba kabaka. 6 Entebe yo, 
ai Katonda, ya lubeerera emirembe gyonna: Omuggo ogw'obutuukirivu 
gwe muggo ogw'obwakabaka bwo. 7 Wayagala obutuukirivu, wakyawa 
obubi: Katonda, Katonda wo, kyavudde akuteekako Amafuta ag'essanyu 
okusinga banno. 8 Ebyambalo byo byonna biwtmya kaloosa mooli ne 
akaloosi ne kasiya; Mu mayumba ag'amasanga ennanga zikusanyusizza. 9 
Mu bakyala bo mulimu abambejja: Ku mukono gwo ogwa ddyo 
kaddulubaale ayimirira ng'ayambadde zaabu ya Ofiri. 10 Wulira, 
omuwala, olowooze, otege okutu kwo; Era weerabire ekika kyammwe, 
n'ennyumba ya kitaawo; 11 Bw'atyo kabaka anaayagalanga obulungi bwo: 
Kubanga ye Mukama wo; era omusinze. 12 N'omuwala wa Ttuulo alijja 
n'ekirabo; Era n'abagagga ab'omu bantu balikwegayirira ekisa kyo. 13 
Omuwala wa kabaka munda mu lubiri wa kitiibwa kyereere: Olugoye Iwe 
lukoleddwamu ne zaabu. 14 Anaaleetebwa eri kabaka ng'ayambadde 
eby'amabala: Bawala banne abamugoberera Banaaleetebwa gy'oli. 15 
Banaaleetebwa n'okusanyuka n'okujaguza: Banaayingira mu nnyuriba ya 
kabaka. 16 Awali bakitaawo wanaabeeranga abaana bo, B'olifuula 
abalangira mu nsi zonna. 17 Najjukizanga ermnya lyo emirembe gyonna: 
Amawanga kyeganaavanga kwebaza emirembe n'emirembe. 


Ya mukulu w'abayimbi; Zabbuli ya batabani ba Koola; ery'ekyalamoosi. 
Oluyimba. 


46:1 Katonda kye kiddukiro n'amaanyigaffe, Omubeezi ddala atabula mu 
kulaba ennaku. 2 Kyetunaavanga tulema okutya, ensi ne bw'eneekyukanga, 
N'ensozi ne bwe zinaasigukanga mu buziba obw'ennyanja; 3 Amazzi gaayo 
ne bwe ganaayiranga ne bwe ganeekuluumululanga, N'ensozi ne bwe 
zinaakankananga n'okwetabula kwayo. (Seera 4 Waliwo omugga, emyala 
gyagwo gisanyusa ekibuga kya Katonda, Ekifo ekitukuvu eky'eweema 
z'oyo ali waggulu ennyo. 5 Katonda ali wakati waakyo; 
tekusagaasaganenga: Katonda anaakibeeranga, anaakibeeranga enkya mu 
matulutulu. 6 Amawanga gaayoogaana, obwakabaka ne bwetabula: 
Yaleeta eddoboozi lye, ensi n'esaanuuka. 7 Mukama w'eggye ali wamu 
naffe; Katonda wa Yakobo kye kiddukiro kyaffe. (Seera 8 Mujje, mulabe 
ebikolwa bya Mukama, Okuzikiriza kwe yaleeta mu nsi. 9 Agg yawo 
entalo okutuusa ku nkomerero y'ensi; Amenya omutego, n'effumu 
alikutula; N'amagaali agookya omuliro. 10 Musirike mumanye nga nze 
Katonda: Naagulumizibwanga mu mawanga, Naagulumizibwanga mu nsi. 
11 Mukama w'eggye ali wamu naffe; Katonda wa Yakobo kye kiddukiro 
kyaffe. (Seera 


Ya mukulu w'abayimbi; Zabbuli ya batabani ba Koola. 


47:1 Mukale mukube mu ngalo, mmwe amawanga gonna; Mwogerere 
waggulu eri Katonda n'eddoboozi ery'okuwangula. 2 Kubanga Mukama ali 
waggulu ennyo wa ntiisa: Ye kabaka omukulu: afuga ensi zonna. 3 
Alijeemula abantu ne tubafuga, N'amawanga aligassa wansi w'ebigere 
byaffe. 4 Alitulondera obusika bwaffe, Okuwooma kwa Yakobo gwe 
yayagala. (Seera 5 Katonda alinaye a'okwogerera waggulu, Mukama 
alinnye n'eddoboozi ery'akagombe. 6 Muyimbe okutendereza Katonda, 
muyimbe okumutendereza; Muyimbe okutendereza Kabaka waffe, 
muyimbe okumutendereza: 7 Kubanga Katonda ye Kabaka w'ensi zonna: 
Muyimbe okumutendereza n'amagezi. 8 Katonda afuga amawanga: 


Katonda atuula ku ntebe ye entukuvu. 9 Abalangira ab'amawanga 
bakunyaanye. Okubeera abantu ba Katonda wa Ibulayimu: Kubanga 
engabo ez'ensi za Katonda; Agulumizibwa nnyo. 


Oluyimba; Zabbuli ya batabani ba Koola. 


48:1 Mukama mukulu, agwanira okutenderezebwa ennyo, Mu kibuga kya 
Katonda waffe, ku lusozi Iwe olutukuvu. 2 Olusozi Sayuuni lulungi mu 
kugulumira kwalwo, Lye ssanyu ery'ensi yonna, ku njuyi ez'obukiika obwa 
kkono, Ekibuga kya kabaka omukulu. 3 Katonda yeetegeezezza mu 
mayumba gaakyo nga kye kiddukiro: 4 Kubanga, laba, bakabaka 
baakunyaana, Ne bayitamu wamu. 5 Ne bakiraba, ne balyoka beewuunya; 
Ne batya, ne baanguwa okugenda. 6 Ensisi n'ebakwatira omwo; 
N'okulumwa, ng'omukazi azaala. 7 Omuyaga oguva ebuvanjuba 
Ogumenyesa amaato ag'e Talusiisi. 8 Nga bwe twawuliranga, bwe twalaba 
bwe tutyo mu kibuga kya Mukama w'eggye, mu kibuga kya Katonda 
waffe: Katonda anaakinywezanga emirembe gyonna. (Seera 9 
Twajjuukirira ekisa kyo, ai Katonda, Wakati mu yeekaalu yo. 10 
Ng'erinnya lyo bwe liri, ai Katonda, Ettendo lyo bwe liri bwe lityo 
okutuusa enkomerero y'ensi: Omukono gwo ogwa ddyo gujjudde 
obutuukirivu. 11 Olusozi Sayuuni lusanyuke, Abawala ba Yuda bajaguze, 
Olw'emisango gyo. 12 Mutambule okwetooloola Sayuuni, mukibunye: 
Mubale ebigo byakyo. 13 Mwekalirize enkomera zaakyo. Mulowooze 
amayumba gaakyo; Mulyoke mubibuulire emirembe egigenda okujja. 14 
Kubanga Katonda oyo ye Katonda waffe emirembe n'emirembe: Ye 
anaabeeranga omusaale waffe okutuusa ku kufa. 


Ya mukulu w'abayimbi; zabbuli ya batebani ba Koola. 


49:1 Kino mukiwulire, mmwe amawanga gonna; Mutege okutu, mmwe 
mwenna abali mu nsi: 2 Abakopi era n'abakulu, Abagagga n'abaavu 
awamu. 3 Akamwa kange kanaayogera amagezi; N'omutima gwange 
gunaalowooza eby'okumanya. 4 Okutu kwange naakutegera olugero: 
Naabikkula ekigambo kyange ekizibu n'ennanga. 5 Lwaki nze okutya mu 


naku ez'akabi, Obutali butuukirivu bwe buneetooloola ku bisinziiro 
byange? 6 Abeesiga obugagga bwabwe, Ne beenyumiriza olw'ebintu 
byabwe ebingi; 7 Mu abo siwali ayinza okununula muganda we n'akatono, 
Newakubadde okuwa Katonda omuwendo gwe: 8 (Kubanga ekinunulo 
eky'emmeeme yaabwe kizibu, Era ekigwanira okulekebwanga emirembe 
gyonna:) 9 Alyoke awangaalenga ennaku zonna, Alemenga okulaba 
okuvunda, 10 Kubanga alaba ng'ab'amagezi bafa, Atamanyi n'omusirusiru 
bazikirira wamu, N'obugagga bwabwe ne babulekera abalala: 11 lowooza 
munda ng'ennyumba zaabwe za nnaku zonna, Ebifo byabwe bya mirembe 
gyonna; Batuuma ensi zaabwe amannya gaabwe bo. 12 Naye omuntu 
tabeerera mu kitiibwa: Ali ng'ensolo ezizikirira. 13 Ekkubo lyabwe eryo 
bwe busirusiru bwabwe: Naye abantu ababaddirira basiima ebigambo 
byabwe: (Seera 14 Bateekerwawo magombe ng'ekisibo; Okufa 
kunaabeeranga omusumba waabwe: Ab'amazima banaabafuganga obudde 
bwe bulikya; N'obulungi bwabwe buliba obw'emagombe, okubulya, 
buleme okubeera n'ekifo eky'okutuulamu. 15 Naye Katonda alinunula 
emmeeme yange mu maanyi ag'emagombe; Kubanga ye alinzikiriza. 
(Seera 16 Totyanga ggwe omuntu bw'agaggawala, Ekitiibwa 
eky'ennyumba ye bwe kyeyongera: 17 Kubanga bw'alifa talitwala kintu: 
Ekitubwa kye tekirikka kumugoberera: 18 Newakubadde nga yayita 
emmeeme ye ey'omukisa bwe yali ng'akyali mulamu, Era abantu 
bakutendereza bwe weekolera wekka obulungi, 19 Alikka mu mirembe 
gya bajjajja be; Tebaliraba musana nate. 20 Omuntu alina ekitiibwa 
n'atategeera, Ali ng'ensolo ezizikirira. 


Zabbuli ya Asafu. 


50:1 Katonda, Katonda, Mukama, ayogedde, N'ayita ensi okuva mu 
buvanjuba okutuuka mu bugwanjuba. Katonda amasamasizza. 2 Okuva mu 
Sayuuni, obulungi obutuukiridde, Katonda amasamasizza. 3 Katonda 
waffe alijja, so talisirika; Omuliro gulirya mu maaso ge, Omuyaga omungi 
gulimwetooloola. 4 Alikoowoola eggulu waggulu, N'ensi, alyoke asalire 
abantu be omusango: 5 Mukugriaanye abatukuvu bange awamu we ndi; 


Abaalagaana nange endagaano n'essaddaaka. 6 N'eggulu liribuulira 
obumukirivu bwe; Kubanga Katonda ye mulamuzi yennyini. (Seera 7 
Muwulire, abantu bange, nange naayogera; Ggwe Isiraeri, nange 
naakutegeeza; Nze Katonda, Katonda wo. 8 Siikunenye lwa ssaddaaka zo; 
N'ebyokebwa byo biri mu maaso gange bulijjo. 9 Siriggya seddume mu 
nnyumba yo. Newakubadde embuzi ennume mu bisibo byo. 10 Kubanga 
buli nsolo ey'omu kibira yange, N'ente ez'oku nsozi lukumi. 11 Ennyonyi 
zonna ez'oku nsozi nzimanyi: N'ensolo ez'omu nsiko zange. 12 Singa 
nnumwa enjala, sandikubuulidde: Kubanga ensi yange, n'okujjula kwayo. 
13 Nze naalyanga ennyama eya seddume, Oba naanywanga omusaayi 
gw'embuzi? 14 Owenga Katonda ssaddaaka ey'okwebaza; Osasulenga 
obweyamo bwo ali waggulu ennyo: 15 Era onkoowoolenga ku lunaku 
olw'okulaba ennaku; Ndikuwonya, naawe olingulumiza nze! 16 Naye 
omubi Katonda amugamba nti Ofaayo ki okubuulira amateeka Bange, 
N'oyingiza endagaano yange mu kamwa ko? 17 Kubanga okyawa 
okuyigirizibwa, N'ebigambo byange obisuula ennyuma wo. 18 Bwe 
walaba omubbi walagaana naye, Era wassa ekimu n'abenzi. 19 Owaayo 
akamwa ko eri obubi, N'olulimi Iwo lukola eby'obulimba. 20 Otuula 
ng'owma muganda wo; Era owaayiriza omwana wa nnyoko. 21 Ebyo 
wabikola, nange ne nsirika; N'olowooza nga nenkanankanira ddala naawe: 
Naye ndikunenya, ne mbiteeka mu maaso go. 22 Kale mulowooze kino, 
mmwe abeerabira Katonda, Nneme okubataagulataagula, okubulawo 
alibawonya: 23 Buli ampa ssaddaaka ey'okwebaza angulumiza; Naye 
alongoosa obulungi ekkubo lye Ndimulaga obulokozi bwa Katonda. 


51:1 Ya mukulu w'abayimbi Zabbuli ya Dawudi: Nasani nnabbi bwe yajja 
gy'ali, bwe yali ng'amaze okuyingira eri Basuseba. 2 Onsaasire, ai 
Katonda, mu kisa kyo; Mu bungi obw'okusaasira kwo sangula ebyonoono 
byange byonna. 3 Onnaalize ddala mu bubi bwange, Omiongoose mu 
kwonoona kwange. 4 Ggwe, ggwe wekka, ggwe nnayonoona. Ne nkola 
ekibi mu maaso go: Obeere omutuukirivu bw'oyogera, Osinge omusango 
bw'osala. 5 Laba, nze natondebwa mu bubi; Ne mu kwonoona mmange 
mwe yanzaalira. 6 Laba, ggwe oyagala eby'omunda eby'amazima; Era mu 


mwoyo ogutalabika onommanyisa amagezi. 7 Ontukuze n'ezoobu, nange 
naaba mulungi: Onnaaze, nange naaba mutukuvu okusinga omuzira. 8 
Ompulize essanyu a'okwesiima; Amagumba ge wamenya gasanyuke. 9 
Okise amaaso go mu bibi byange, Osangule ebyonoono byange byonna. 10 
Ontondemu omutima omulongoofu, ai Katonda; Onzizeemu omwoyo 
omulungi munda yange. 11 Tongoba w'oli; So tonziyaako omwoyo gwo 
omutukuvu. 12 Onkomezeewo essanyu ery'obulokozi bwo: Onnyweze 
n'omwoyo ogw'eddembe. 13 Ne ndyoka njigiriza amakubo go aboonoonyi; 
N'abalina ebibi balikyukira gy'oli. 14 Omponye mu musango gw'omusaayi, 
ai Katonda, ggwe Katonda ow'obulokozi bwange; 15 Ai Mukama, 
yasamya emimwa gyange; N'akamwa kange kalyolesa ettendo lyo 16 
Kubanga tosanyukira ssaddaaka; naakukuwadde; Ebiweebwayo 
ebyokebwa tebikuwoomera. 17 Ssaddaaka za Katonda ye mmeeme 
emenyese: Omutima ogumenyese era oguboneredde, ai Katonda, 
toogugayenga. 18 Okole bulungi Sayuuni, nga bw'oyagala: Okolere 
Yerusaalemi bbugwe. 19 N'olyoka osanyukira ssaddaaka ez'obutuukirivu, 
eby'okwokya n'eby'okwokya ebiramba: Ne balyoka bawaayo ente ku 
kyoto kyo. 


Ya mukulu w'abayimbi. Masukiri ya Dawudi: Dowegi Omwedomu bwe 
yajje n'abuulira Sawulo: n'amugamba nti Dawudi azze mu nnyumba ya 
Akimezeki. 


52:1 Lwaki okwenyumiriza mu ttima, ggwe omuzira? Okusaasira kwa 
Katonda kwa lubeerera. 2 Olulimi Iwo luteesa eby'obubi obwereere; 
Ng'akamwano ak'obwogi, lukola n'obulimba. 3 Oyagala ebibi okusinga 
ebirungi, N'okulimba okusinga okwatula amazima. (Seera 4 Oyagala 
ebigambo byonna ebiruma, Ggwe olulimi olw'obulimba. 5 Era ne Katonda 
bw'atyo anaakuzikirizanga emirembe gyonna, Alikusitula, alikukwakula, 
alikuggya mu weema yo, Alikusigula okuva mu nsi ey'abalamu. (Seera 6 
Era n'abatuukirivu baliraba, balitya, Balimusekerera, nga boogera nti 7 
Laba, ye wuuyo ataafuula Katonda maanyi ge; Naye ne yeesiga obugagga 
bwe obungi, Ne yeenyweza mu bubi bwe. 8 Naye nze nfaanana 


ng'omuzeyituuni oguloka ennyo mu nnyumba ya Katonda: Neesiga 
okusaasira kwa Katonda emirembe n'emirembe. 9 Naakwebazanga ennaku 
zonna, kubanga ggwe wakola bw'otyo : Era naalindiritanga erinnya lyo, 
kubanga ddungi, mu maaso g'abatukuvu bo. 


Ya mukulu w'abayimbi; ey'ekimakalasi. Masukiri ya Dawudi. 


53:1 Omusirisiru ayogedde mu mutima gwe nti Tewali Katonda. Bavunze, 
bakoze obubi obw'omuzizo; Tewali akola bulungi. 2 Katonda yatunula ku 
baana b'abantu ng'ayima mu ggulu, Alabe nga waliwo abategeera, 
Abanoonya Katonda. 3 Buli muntu mu abo azze ennyuma; bonna 
bagwagwawadde wamu; Tewali akola bulungi, tewali n'omu. 4 Abakola 
obubi tebalina magezi? Abalya abantu bange, nga bwe balya emmere, Ne 
batakaabira Katonda. 5 Awatali kya kutya we batiira ennyo: Kubanga 
Katonda asaasaanyizza amagumba g'oyo akukolako olusiisira; 
Obakwasizza ensonyi, kubanga Katonda yabagoba. 6 Singa obulokovu 
bwa Isiraeri bulabise nga buvudde mu Sayuuni! Katonda bw'alikomyawo 
abantu be abaanyagibwa, Yakobo n'alyoka asaayuka, Isiraeri alijaguza. 


Ya mukulu w'abayimbi; ey'ebintu eby'engoye. Masukiri ya Dawudi: 
Abazifu bwe bajja ne bagamba Sawulo nti Dawudi teyeekwekedde 
ewaffe? 


54:1 Ndokola, ai Katonda, n'erinnya lyo, Onsalire omusaago mu maanyi 
go. 2 Wulira okusaba kwange, si Katonda; Otege okutu eri ebigambo 
eby'akamwa kange. 3 Kubanga bannaggwanga bangolokokeddeko, 
N'ab'ekyejo banoonyezza emmeeme yange: Tebateese Katonda mu maaso 
gaabwe. (Seera 4 Laba, Katonda ye mubeezi wange: Mukama ali wamu 
n'abo abanyweza emmeeme yange. 5 Aliwalana obubi obwo ku balabe 
bange: Obazikirize mu mazima go. 6 Ssaddaaka ey'omwoyo ogw'eddembe 
gye ndikuwa ggwe: Neebazanga erinnya lyo, si Mukama, kubanga ddungi. 
7 Kubanga anziye mu kweraliikirira kwonna; N'eriiso lyange lirabye bye 
njagala nga bituuse ku balabe bange. 


Ya mukulu w'abayunbi; ey'ebintu eby'eagoye. Masukiri ya Dawudi 


55:1 Tega okutu eri okusaba kwange, ai Katonda; So teweekweka 
obutawulira kwegayirira kwange. 2 Mpulira, onziremu: Okwemulugunya 
kwange kunteganya, ne nsinda; 3 Olw'eddoboozi ly'omulabe, 
Olw'okujooga kw'ababi; Kubanga bansuulako ebikolwa ebibi, Era 
banjigganya mu busungu. 4 Omwoyo gunnuma nnyo munda yange: 
N'entiisa ey'okufa enguddeko. 5 Okutya n'okukankana kuntuuseeko, 
N'okwekanga kunnumbye. 6 Ne njogera nti Singa mbadde 
n'ebiwaawaatiro ng'ejjiba Nandibuuse, ne rMenda, ne mpummula. 7 Laba, 
nandikyamidde wala, Nandisuze mu ddungu. (Seera 8 Nandyanguye 
okudduka mu kiddukiro Okuva mu muyaga n'empewo ennyingi. 9 
Bazikirize, ai Mukama, oyawule ennimi zaabwe: Kubanga ndabye ettima 
n'okuyomba mu kibuga. 10 Emisana n'ekiro batambulatambula ku bbugwe 
waakyo: Era obubi n'ettima biri wakati mu kyo. 11 Okwonoona kuli 
wakati mu kyo: Okujooga n'obukuusa tebiva mu nguudo zaakyo. 12 
Kubanga omulabe si ye yaavuma; Nandiyiazizza okugumiikiriza: So si oyo 
eyankyawa eyanneegulumirizaako; Nandyekwese mu maaso ge: 13 
Wabula ggwe, muntu munnange, Eyatambula nange, mukwano gwange 
gwe namanyiira ennyo. 14 Twateesanga ebigambo n'essanyu fembi, 
Twatambulanga mu nnyumba ya Katonda n'ekibiina. 15 Okufa 
kubatuukeko nga tebalowooza, Bakke mu bunnya nga bakyali balamu: 
Kubanga obubi buli mu nnyumba yaabwe, mu bo wakati. 16 Akawungeezi 
n'enkya ne mu ttuntu neemulugunyanga ne nsindanga: Naye anaawuliranga 
eddoboozi lyanye. 17 Yanunula emmeeme yange mu mirembe mu lutalo 
olwali lugenda okunsinga: Kubanga abaali balwana nange bangi. 18 
Yanunula emmeeme yange mu mirembe mu lutalo olwali lugenda 
okunsinga: Kubanga abaali balwana nange bangi. 19 Katonda aliwulira, 
alibaddamu, ye oyo abeerera edda n'edda lyonna, (Seera Alibaddamu abo 
abatalaba biggya, Abatatya Katonda. 20 Yagolola emikono gye ku abo 
abaali batabaganye naye: Yanyooma endagaano ye. 21 Akamwa ke kaali 
kagonvu ng'omuzigo, Naye omutima gwe kulwana: Ebigambo bye 
byagonda okusinga amafuta, Naye byali bitala ebisowoddwamu. 22 


Gussenga omugugu gwo ku Mukama, naye anaakuwaniriranga: 

Taaganyenga abatuukirivu okujjulukuka ennaku zonna. 23 Naye ggwe, ai 
Katonda, olibassa mu bunnya obw'okuzikirira: Abantu abaagala omusaayi 
n'ab'obulimba tebalimala kitundu kya nnaku zaabwe; Naye nze neesiganga 


ggwe. 


Ya mukulu w'abayimbi; ey'ekiyonaseremu-lekokimu. Zabbuli ya Dawudi: 
Mikutamu: Abafirisuuti bwe baamukwatira mu Gaasi. 


56:1 Onsaasire, ai Katonda; kubanga abantu baagala okummiīira nze: 
Bazibya obudde nga balwana nga banjooga. 2 Abalabe bange baagala 
okummira obudde okuziba: Kubanga abalwana nange n'amalala bangi. 3 
Buli Iwe nnaatyanga, Neesiganga ggwe. 4 Mu Katonda ndyebaza 
ekigambo kye: Katonda gwe nneesize, siritya; Ab'omubiri bayinza kunkola 
ki? 5 Bakyusa ebigambo byange okuzibya obudde: Ebirowoozo byabwe 
byonna bimbaako olw'obubi. 6 Beekunnaanya, beekweka, Bakebera 
ebisinde byange, Nga bwe baateega emmeeme yange. 7 Baliwona 
olw'obutali butuukirivu? Mu busungu suula amawanga, ai Katonda. 8 
Ggwe obala okutambulatambula kwange: Oteeke amaziga gange mu 
kasumbi ko; Tegawandiikibwa mu kitabo kyo? 9 Abalabe bange ne 
balyoka badda ennyuma ku lunaku lwe ndikaabiriramu: Kino kye mmanyi, 
nga Katonda ali ku lwange. 10 Mu Katonda nditendereza ekigambo kye: 
Mu Mukama nditendereza ekigambo kye. 11 Katonda gwe nneesize, 
siritya; Abantu bayinza okuakola ki? 12 Ebirayiro byo biri ku nze, ai 
Katonda: Ndisasula ssaddaaka ez'okwebaza eri ggwe. 13 Kubanga 
wawoaya emmeeme yange okufa: Tewawonya bigere byange okwesittala? 
Ndyoke ntambule mu maaso ga Katonda mu musana ogw'abantu abalamu. 


57:1 Onsaasire, ai Katonda, onsaasire; Kubanga emmeeme yange yeeyuna 
ggwe: Weewaawo, mu kisiikirize eky'ebiwaawaatiro byo mwe 
nneeyunanga, Okutuusa ebibonooboao ebyo lwe biriggwaawo. 2 
Ndikoowoola Katonda all waggulu ennyo; Katonda ankolera byonna. 3 
Alituma ng'ayima mu ggulu, n'andokola, Oyo gyagaļa okummira 


bw'anvuma; (Seera Katoada alituma okusaasira kwe n'amazima ge. 4 
Emmeeme yange eri mu mpologoma; Ngalamidde mu abo abaaka 
n'omuliro, Be baana b'abantu, amannyo gaabwe ge mafumu n'obusaale, 
N'olulimi Iwabwe kye kitala eky'obwogi: 5 Bakugulumize, ai Katonda, 
okusinga eggulu; Ekitiibwa kyo kibeere ku nsi zonna. 6 
Bateekeddeteekedde akatimba ebigere byange; Emmeeme yange 
ekutamye: Bansimidde obunnya mu kkubo lyange; Babuguddemu wakati 
bo bennyini. (Seera 7 Omutima gwange gunywedde, ai Katonda, omutima 
gwange gunywedde: Ndiyimba, weewaawo, ndiyimba eby'okutendereza. 8 
Zuukuka, ggwe ekitiibwa kyange; zuukuka, entoagooli n'ennanga: Nze 
nzekka naazuukuka enkya mu matulutulu. 9 Ndikwebaliza ggwe, ai 
Mukama, mu bantu: Ndiyimba eby'okukutendereza ggwe mu mawanga. 10 
Kubanga ekisa kyo kingi, kituuka mu ggulu, N'amazima go gatuuka mu 
bbanga. 11 Bakugulumize, ai Katonda, Okusinga eggulu; Ekitiibwa kyo 
kibeere ku asi zonna. 


Ya mukulu w'abayimbi: ey'ekyalutasukesi. Zabbuli ya Dawudi: Mikutamu. 


58:1 Okwogera mwogera eby'obutuukirivu nga musirika? Musala 
omusango ogw'amazima, mmwe abaana ba bantu? 2 Naye mu mitima 
gyammwe mukola eby'obubi; Ettima ery'emikono gyammwe gwe musango 
gwe musala mu nsi. 3 Ababi bakyama okuva mu lubuto: Bwe bazaalibwa, 
amangu ago ne beekooloobya, nga boogera eby'obulimba. 4 Obusagwa 
bwabwe buli ng'obusagwa obw'omusota: Bali nga ssalambwa eritawulira 
rizibikira amatu gaalyo; 5 Eritawulira ddoboozi lya balozi, Newakubadde 
nga baloga n'amagezi mangi gatya. 6 Ai Katonda, omenye amannyo 
gaabwe mu bumwa bwabwe: Omenyere ddala amasongezo g'empologoma 
ento, ai Mukama. 7 Basaanuuke ng'amazzi agakulukuta amangu: 
Bw'ateeba n'obusaale bwe, babe nga bazikirizibwa. 8 Babe ng'ekkovu 
erisaanuuka eriggwaawo: Era ng'omwana omukazi gw'ataasa, atalabanga 
ku musana. 9 Entamu zammwe nga tezinnabuguma n'amaggwa, 
Aligaggirawo ddala n'embuyaga, amabisi nago agaaka gonna. 10 
Omutuukirivu alisanyuka, bw'aliraba okuwalana okwo: Alinaaba ebigere 


bye mu musaayi gw'ababi. 11 Abantu ne balyoka boogera nti Mazima 
waliwo empeera omutuukirivu gy'aliweebwa: Mazima waliwo Katonda 
asala omusango mu nsi. 


Ya mukulu w'abayimbi; ey'ekyalutasukesi. Zabbuli ya Dawudi: Mikutamu: 
Sawulo bwe yatuma, ne balabirira ennyumba okumutta. 


59:1 Ondokole mu balabe bange, ai Katonda wange: Ongulumize eri abo 
abangolokokerako. 2 Ondokole eri abo abakola obutali butuukirivu, 
Omponye eri abo abaagala omusaayi. 3 Kubanga, laba, bateega emmeeme 
yange; Ab'amaanyi bakuņnaana okunnumba: Si Iwa kyonoono kyange, so 
si Iwa kibi kyange, ai Mukama. 4 Baddukana, beeteekateeka nga sikoze 
bubi: Ozunkuke onnyambe, olabe. 5 Ggwe, ai Mukama Katonda ow'eggye, 
Katonda wa Isiraeri, Ogolokoke obuulirire amawanga gonna: 
Tosaasiranga muntu yenna omwonoonyi omubi. (Seera 6 Bakomawo 
akawungeezi, bakaaba ng'embwa, Beetooloola ekibuga. 7 Laba, 
beebajjagala nakamwa kaabwe; Ebitala biri mu mimwa gyabwe: Kubanga 
boogera nti Ani awulira? 8 Naye ggwe, Mukama, olibasekerera; Oliduulira 
amawanga gonna. 9 Ai amaanyi gange, naakulindiriranga ggwe: Kubanga 
Katonda kye kigo kyange ekiwanvu. 10 Katonda ow'okusaasirwa kwange 
anankulemberanga: Katonda anandabyanga bye njagala nga bituuse ku 
balabe bange. 11 Tobatta, abantu bange baleme okwerabira: Obasaasaanye 
n'amaanyi go, obatoowaze, Ai Mukama engabo yaffe. 12 Olw'okwonoona 
kw'akamwa kaabwe, olw'ebigambo by'emimwa gyabwe, Bakwatibwe nga 
beenyumiriza, Era n'olw'okukolima n'obulimba bye boogera. 13 
Obazikirize mu busungu, obazikirize, balemenga okubaawo nate: Era 
bategeerenga nga Katonda afugira mu Yakobo, Okutuuka ku nkomerero 
z'ensi. (Seera 14 Era akawungeezi bakomewo, bakaabe ng'embwa, 
Beetooloole ekibuga. 15 Balitambulatambula nga banoonya emmere, 
Balikeesa obudde bwe batalikkuta. 16 Naye nze naayimbanga ku maanyi 
go; Weewaawo, naayimbiranga ddala ku kusaasira kwo enkya: Kubanga 
wali kigo kyange ekiwanvu, N'ekiddukiro ku lunaku olw'okutegana 
kwange. 17 Ggwe, ai amaanyi gange, gwe nnaayimbiranga 


okukutendereza: Kubanga Katonda kye kigo kyange ekiwanvu, Katonda 
wa kusaasirwa kwange. 


Ya mukulu w'ebayimbi; ey'ekiauseniedusi: Mikutamu ya Dewudi, 
ey'okuyiguiza: bwe yewakana ne Alamu-nakalayimu ne Alamu-zoba, 
Yowaabu n'akomawo, n'atta ku Edomu kakumi mu enkumi bbiri mu 
Kiwonvu eky'omunnyo. 


60:1 Ai Katonda, otusudde, otumenyeemenye; Wasunguwala; 
otukomyewo, tukwegayiridde. 2 Wakankanya ensi; wagyasa: Ozibe 
enjatika zaayo; kubanga eyuuga. 3 Abantu bo obalaze ebigambo ebizibu: 
otunywesezza omwenge ogw'okutagatta. 4 Owadde ebendera abo 
abakutya, Eyolesebwe olw'amazima. (Seera 5 Muganzi wo alyoke 
awoayezebwe, Lokola n'omukono gwo ogwa ddyo, otuddemu. 6 Katonda 
yayogera mu butukuvu bwe; nti Ndijaguza: Ndisala mu Sekemu, era 
ndigabaagaba ekiwonvu ekya Sukkosi. 7 Gireyaadi wange) era Manase 
wange; Efulayimu naye yakuuma omutwe gwange; Yuda gwe muggo 
gwange ogw'obwakabaka. 8 Mowaabu kye kinaabirwamu kyange; Edomu 
ndimukastikira engatto yange: Ggwe Firisutiya, yogerera waggulu ku 
lwange. 9 Ani alinnyingiza mu kibuga eky'amaanyi? Ani eyandeeta mu 
Edomu? 10 Totusudde, ai Katonda? So totabaala, ai Katonda, n'eggye 
lyaffe. 11 Otuyambe eri omulabe: Kubanga obuyambi bw'abantu tebuliimu. 
12 Katonda ye anaatukozanga eby'obuzira: Kubanga oyo ye 
anaalinnyiriranga ku balabe baffe. 


Ya mukulu w'abayimbi; ey'ekintu eky'engoye. Zabbuli ya Dawudi. 


61:1 Owulire okukaaba kwange, ai Katonda; Olowooze okusaba kwange. 
2 Nga nnyima ku nkomerero z'ensi naakukoowoolanga; omutima gwange 
bwe gunaazirikanga: Onnunyamye eri ejjinja erinsinga obugulumivu. 3 
Kubanga wali kiddukiro gye ndi, Ekigo eky'amaanyi eri omulabe. 4 
Naatuulanga mu weema yo emirembe gyonna: Neeyunanga ekisiikirize 
eky'ebiwaawaatiro byo. (Seera 5 Kubanga ggwe, ai Katonda, owulidde 
obweyamo bwange: Ompadde obusika bw'abo abaagala erinnya lyo. 6 


Olyongera ku maku ez'obulamu bwa kabaka: Emyaka gye giriba 
ng'emirembe emingi. 7 Alibeerera mu maaso ga Katonda ennaku zonna: 
Kale teekateeka ekisa n'amazima, biryoke bimuwonye. 8 Ne ndyoka 
nnyimba okutendereza erinnya lyo ennaku zonna; Ntuukirize buli lunaku 
obweyamo bwange. 


Ya mukulu w'abayimbi, ng'engeri bw'eri eya Yedusuni. Zabbuli ya 
Dawudi. 


62:1 Emmeeme yange erindirira Katonda yekka: Oyo obulokozi bwange 
mwebuva. 2 Ye yekka lye jjinja lyange era bwe bulokozi bwange: Kye 
kigo kyange ekiwanvu; sirisagaasagana nnyo. 3 Mulituusa wa okulumba 
omuntu, Okumutta, mmwe mwenna, Ng'ekisenge ekyewunzise, 
ng'olukomera oluyuuguuma? 4 Kino kyokka kye bateesa okumujeeza mu 
bukulu bwe; Basanyukira eby'obulimba: Boogera eby'omukisa n'akamwa 
kaabwe, naye bakolima munda. 5 Emmeeme yange, lindirira Katonda 
yekka; Kubanga oyookusubira kwange mwe kuva. 6 Ye yekka lye jjinja 
lyange era bwe bulokozi bwange: Oyo kye kigo kyange ekiwanvu: 
sirisagaasagana. 7 Awali Katonda we wali obulokozi bwange n'ekitiibwa 
kyange: Ejjinja ery'amaanyi gange n'ekiddukiro kyange biri mu Katonda. 8 
Mumwesige ye mu biro byonna, mmwe abantu; Mufuke omutima 
gwammwe mu maaso ge: 9 Mazima abantu abatali ba kitiibwa gwe 
mukka, n'abo ab'ekitiibwa ekingi bwe bulimba: Bwe baliteekebwa mu 
kigera, baliyimuka; Bombiriri omukka gubasinga okuzitowa: 10 
Temwesiganga kujooga, Temugobereranga ebitaliimu mu kunyaga: 
Obugagga bwe buneeyongeranga, temubussangako mwoyo. 11 Katonda 
yayogera omulundi gumu, Mpulidde bwe ntyo emirundi ebiri; Nga 
Katonda ye nannyini buyinza: 12 Era ggwe, ai Mukama, olina okusaasira: 
Kubanga osasula buli muntu ng'omulimu gwe bwe guli. 


Zabbuli ya Dewudi, bwe yali mu ddungu lya Yuda. 


63:1 Ai Katonda, ggwe oli Katonda wange; naakeeranga okukunoonya 
Emmeeme yange erumwa ennyonta eri ggwe, omubiri gwange gwegomba 


ggwe, Mu nsi enkalu ekooyesa, omutali mazzi. 2 Bwe ntyo bwe 
nnakutunuulira nga mu watukuvu, Okulaba obuyinza bwo n'ekitiibwa kyo. 
3 Kubanga ekisa kyo kiwooma okusinga obulamu; Emimwa gyange 
ginaakutenderezanga. 4 Bwe ntyo bwe nnaakwebazanga nga nkyali 
mulamu: Naayimusanga emikono gyange mu linnya lyo. 5 Emmeeme 
yange enekkusibwanga ag'obusomyo n'amasavu; N'akamwa kange 
kanaakutenderezanga n'emimwa egisanyuka; 6 Bwe nnaakujjuukiriranga 
ku kitanda kyange, Bwe nnaakulowoolezanga mu bisisimuka eby'ekiro. 7 
Kubanga wabeera mubeezi wange, Era mu kisiikirize eky'ebiwaawaatiro 
byo mwe nnaasanyukiranga. 8 Emmeeme yange efuga okukugoberera: 
Omukono gwo ogwa ddyo gumpanirira. 9 Naye abo abanoonya emmeeme 
yange okugizikiriza, Baligenda wansi w'ettaka. 10 Baliweebwayo eri 
amaanyi ag'ekitala: Balibeera mugabo gwa bibe. 11 Naye kabaka 
alisanyukira Katonda: Buli amulayira ye alyenyumiriza; Kubanga akamwa 
k'abo aboogera eby'obulimba kalizibibwa. 


Ya mukulu w'abayimbi. Zabbuli ya Dawudi. 


64:1 Gwulirenga eddoboozi lyange, ai Katonda, mu kwemulugunya 
kwange: Okuumenga obulamu bwange nnemenga okutya omulabe. 2 
Onkweke eri abakozi b'obubi abateesa mu kyama; N'eri okuyoogaana 
kw'abo abakola ebitali bya butuukirivu: 3 Abawagadde olulimi Iwabwe 
ng'ekitala, Abateebye obusaale bwabwe bye bigambo eby'obukambwe: 4 
Balasize oyo eyatuukirira mu bifo eby'ekyama: Baamulasa nga talaba, ne 
batatya. 5 Bagumyagana emyoyo mu kuteesa obubi; Bateesa okutega 
emitego mu kyama; Boogera nti Anaagiraba ani? 6 Banoonya ebitali bya 
butuukirivu; boogera nti Tumaze okunoonyeza ddala nga tufuba: 
N'okulowooza okw'omunda okwa buli muntu, n'omutima gwabwe, biri 
ng'obuziba. 7 Naye Katonda alibalasa; Balifumitibwa n'akasaale nga 
tebalowooza. 8 Bwe batyo bwe baneesittazibwanga, olulimi Iwabwe 
bennyini nga lubagwisa: Bonna abanaabalabanga banaanyeenyanga emitwe 
gyabwe. 9 Era abantu bonna banaatyanga; Ne batendera omulimu gwa 
Katonda, Ne baowooza n'amagezi bye yakola. 10 Omutuukirivu 


anaasanyukiranga Mukama, era anaamwesiganga; Era bonna abalina 
emitima egy'amazima baneenyumirizanga. 


Ya mukulu w'abayimbi. Zabbuli. Oluyimba lwa Dawudi. 


65:1 Ettendo likuiadirira, ai Katonda, mu Sayuuni: Era ggwe gwe 
banaatuukiriri zanga obweyamo. 2 Ai ggwe awulira okusaba, Bonna 
abalina omubiri balijja gy'oli. 3 Ebitali bya butuukirivu binsinze: 
Okwonoona kwaffe olikunaaliza ddala. 4 Alina omukisa oyo gw'olonda, 
era gw'osembeza gy'oli. Abeerenga mu mpya zo: Tunakkusibwanga 
obulungi obw'ennyumba yo, Awatukuvu mu yeekaalu yo. 5 N'ebigambo 
eby'entiisa olituddamu mu butuukirivu, Ai Katonda ow'obulokozi bwaffe; 
Ggwe enkomerero zonna ez'ensi gwe zeesiga, N'abo abali ewala ku 
nnyanja: 6 Oyo yanyweza ensozi n'amaanyi ge: Nga yeesiba obuyinza: 7 
Asirisa okuwuuma kw'ennyanja, Okuwuuma kw'amayengo gaayo, 
N'okuyoogaana kw'amawanga. 8 Era n'abo abatuula ku nkomerero z'ensi 
batya olw'obubonero bwo: Ggwe osanyusa emiryango gy'enkya 
n'egy'akawungeezi. 9 Okyalira ensi, n'ogifukirira, Ogigaggawaza nnyo; 
Omugga gwa Katonda gujjudde amazzi: Obalabira eņņaano, ng'omaze 
okulongoosa ensi bw'otyo. 10 Ofukirira ensalosalo zaayo amazzi amangi; 
Olongoosa ebibibi byayo: Ogigonza n'oluwandaggirize; Okuwa omukisa 
okumera kwayo. 11 Oteelya engule ku mwaka, bwe bulungi bwo; 
N'amakubo go gatonnyesa obugimu. 12 Gatonnyesa mu malundiro ag'omu 
ddungu: N'obusozi bwesiba essanyu. 13 Amalundiro gambala ebisibo; Era 
n'ebiwoavu bibikkiddwa enyaano: Byogerera waggulu olw'essanyu, era 
biyimba. 


Ya mukulu w'abayimbi. Oluyimba Zabbuli. 


66:1 Leeta eddoboozi ery'essanyu eri Katonda, ensi yonna: 2 Yimbira 
waggulu ekitiibwa eky'erinnya lye: Gulumiza ettendo lye libe n'ekitiibwa. 3 
Katonda nti Emirimu gyo nga gya atiisa! Olw'obuyinza bwo obungi 
abalabe bo balikujeemukira. 4 Ensi yonna erikusinza, Erikuyimbira ggwe; 
Baliyimbira erinnya lyo. (Seera 5 Mujje mulabe emirimu gya Katonda; Ye 


w'entiisa mu by'akola eri abaana b'abantu. 6 Ennyanja yagifuula olukalu: 
Baayita mu mugga n'ebigere: Awo we twamusanyukirira. 7 Afuga 
n'amaanyi ge emirembe gyonna; Amaaso ge gatunuulira amawaaga: 
Abajeemu balemenga okwegulumiza. (Seera 8 Kale, mmwe amawanga, 
mumwebazenga Katonda waffe, Muwulize eddoboozi erimutendereza: 9 
Akwatirira emmeeme yaffe obutafa, Era ataganya bigere byaffe 
okusagaasagana. 10 Kubanga ggwe, ai Katonda, watugeza: Watukema 
nga bwe bakema effeeza. 11 Watuyingiza mu kitimba; Wateeka omugugu 
omuzito ku biwato byaffe. 12 Weebagaza abantu okulinnya ku mitwe 
gyaffe; Twayita mu muliro ne mu mazzi; Naye watuggyamu n'otuyingiza 
mu kifo eky'obugagga. 13 Naayingira mu nnyumba yo n'ebiweebwayo 
ebyokebwa, Naakusasula obweyamo bwange, 14 Emimwa gyange bwe 
gyayogera, N'akamwa kange bwe kaayatula, bwe nnalaba ennaku. 15 
Naakuwa ebyokwokya ebya ssava, N'ebyokwoteza eby'endiga eza 
seddume; Naawaayo ente n'embuzi. (Seera 16 Mujje muwuiire, mwenna 
abatya Katonda, Nange ne mbuulira bye yakolera emmeeme yange. 17 
Namukoowoola n’akamwa kange, Era yatenderezebwa n'olulimi lwange. 
18 Bwe mba ndowooza obutali butuukirivu mu mutima gwange, Mukama 
taawulire: 19 Naye mazima Katonda awulidde; Alowoozezza eddoboozi 
ery'okusaba kwange. 20 Katonda yeebazibwe, Atagobye kusaba kwange, 
so tannyimye kusaasira kwe. 


Ya mukulu w'abayimbi; ey'ebintu eby'angoya Zabbuli, oluyimba. 


67:1 Katonda atusaasirenga, atuwenga omukisa. Atwakizenga amaaso ge; 
(Seera 2 Ekkubo lyo limanyibwenga mu nsi, Obulamu bwo obulokola 
bumanyibwenga mu mawanga gonna. 3 Abantu bakutenderezenga, al 
Katonda; Abantu bonna bakutenderezenga. 4 Kale, amawanga 
gasanyukenga gayimbenga olw'essanyu: Kubanga olisalira abantu 
emisango egy'ensonga, Era olifugira amawanga mu nsi. (Seera 5 Abantu 
bakutenderezenga, ai Katonda; Abantu bonna bakutenderezenga, 6 Ensi 
ereese ekyengera kyayo: Katonda, ye Katonda waffe, anaatuwanga 
omukisa. 7 Katonda anaatuwanga omukisa; N'enkomerero zonna ez'ensi 


zinaamutyanga. 
Ya mukulu w'abayimbi. Zabbuli ya Dawudi, oluyimba. 


68:1 Katonda agolokoke, abalabe be basaasaane; Era n'abo abamukyawa 
badduke mu maaso ge. 2 Ng'omukka bwe gugobebwa, obagobe bw'otyo: 
Ng'enwmbo bw'esaanuuka ku muliro, Ababi bazikirire bwe batyo awali 
Katonda. 3 Naye abatuukirivu basanyuke; bajagulize mu maaso ga 
Katonda: Weewaawo, bajaguze n'essanyu. 4 Mumuyimbire Katonda, 
muyimbe okutendereza erinnya lye: Mumukubire oluguudo oyo 
eyeebagalira mu malungu; YA lye linnya lye; era mujagulize mu maaso ge. 
5 Kitaabwe w'abo abatalina bakitaabwe, era asalira bannamwandu 
omusango, Katonda mu kifo kye ekitukuvu ky'atuulamu. 6 Katonda awa 
abawuulu ennyumba: Aggya abasibe (mu kkomera) okulaba ebirungi: 
Naye abajeemu batuula mu nsi ekaze. 7 Ai Katonda, bwe wakulembera 
abantu bo, Bwe watambula mu ddungu; (Seera 8 Ensi n'ekankana, Eggulu 
ne ligwa mu maaso ga Katonda: Olusozi luli Sinaayi ne lukankanira mu 
maaso ga Katonda, Katonda wa Isiraeri. 9 Ggwe, ai Katonda, watonnyesa 
enkuba nnyingi, N'onyweza obusika bwo, bwe bwali nga bukooye. 10 
Ekibiina kyo kyatuula omwo: Ggwe, ai Katonda; wateekerateekera abaavu 
olw'obulungi bwo. 11 Mukama yawa ekigambo: Abakazi ababuulira 
ebigambo lye ggye eringi. 12 Bakabaka b'eggye badduka, badduka: 
Omukazi asigala eka ye agaba omunyago. 13 Muligalamira mu bisibo 
by'endiga, Ng'ebiwaawaatiro by'ejjiba ebibikkibwako effeeza, N'ebyoya 
byalyo ebiriko ezaabu emmyufu? 14 Omuyinza w'ebintu byotuza bwe 
yasaasaanyiza omwo bakabaka, Kyali nga omuzira bwe gutonnya mu 
Zalumoni. 15 Olusozi Basani lwe lusozi lwa Katonda; Olusozi Basani lwe 
lusozi oluwanvu. 16 Kiki ekibaluziimuuza, mmwe ensozi empanvu, 
Olusozi Katonda lwe yayagala okulutuulako? Weewaawo, Mukama 
anaalutuulangako emirembe gyonna. 17 Amagaali ga Mukama bwe 
bukumi obubiri, ze nkumi n’enkumi: Mukama ali mu ago, nga ku Sinaayi, 
mu watukuvu. 18 Olinnye waggulu, osibye obusibe bwo; Oweereddwa 
ebirabo mu Bantu, Era ne mu bajeemu, Mukama Katonda alyoke 


atuulenga wamu nabo. 19 Mukama atenderezebwenga atusitulira omugugu 
gwaffe buli lunaku, Ye Katonda, bwe bulokozi bwaffe. (Seera 20 Katonda 
ye Katonda ow'okuwonyanga gye tuli; Era Yakuwa Mukama ye nannyini 
kuwonya mu kufa. 21 Naye Katonda alifumita omutwe gw'abalabe be, 
N'obwezinge obuliko enviiri obwa buli muntu anyiikira okuzza omusango. 
22 Mukama yayogera nti Ndikomyawo okuva mu Basani, Ndibakomyawo 
okuva mu buziba bw'ennyanja: 23 Olyoke onnyike ekigere kyo mu 
musaayi, Olulimi Iw'embwa zo lubeerenga n'omugabo gwalwo eri abalabe 
bo. 24 Balabye bw'otambula, ai Katonda, Ggwe Katonda wange, Kabaka 
wange, bw'otambula ng'oyingira mu watukuvu. 25 Abayimbi 
bakulembedde, abakubi b'ennanga bagoberedde, Wakati mu bawala 
abakuba ebitaasa. 26 Mwebalize Katonda mu bibiina, Ye Mukama, mmwe 
ab'oluzzi lwa Isiraeri. 27 Waliwo Benyamini omuto abafuga, Waliwo 
abalangira ba Yuda n'abateesa nabo, Waliwo abalangira ba Zebbulooni, 
abalangira ba Nafutaali. 28 Katonda wo alagidde amaanyi go: 
Onywezenga, ai Katonda, kye watukolera. 29 Olwa yeekaalu yo eri mu 
Yerusaalemi, Bakabaka kyebanaavanga bakuleetera ebirabo. 30 Onenye 
ensolo ey'omu bitoogo, Ente ennyingi eza seddume, n'ennyana 
ez'amawanga, Ng'olinnyirira ebitundu eby'effeeza n'ebigere byo; 
Asaasaanyizza amawanga agasanyukira entalo. 31 Abalangira baliva mu 
Misiri; Kuusi eryanguwa okugolola emikono gye eri Katonda. 32 
Muyimbire Katonda, mmwe amatwale g'ensi; Kale muyimbe okutendereza 
Mukama; (Seera 33 Oyo eyeebagala ku ggulu eriri waggulu w'eggulu, 
eryabaawo edda n'edda lyonna; Laba, ayogera n'eddoboozi lye, lye 
ddoboozi ery'amaanyi. 34 Mumuwe Katonda amaanyi: Obulungi bwe 
bufuga Isiraeri, N'amaanyi ge gali mu ggulu. 35 Ai Katonda, oli wa ntiisa 
ng'oyima mu bifo byo ebitukuvu: Katonda wa Isiraeri yawa amaanyi 
n'obuyinza abantu be. Katonda yeebazibwe. 


Ya mukulu w'abayimbi; ey'ekisoeannimu. Zabbuli ya Dawudi. 


69:1 Ndikola, ai Katonda; Kubanga amazzi gayingidde ne gatuuka ku 
mmeeme yange. 2 Ntubira mu bitosi ebiwanvu awatali kuyimirira: Ntuuse 


mu buziba amazzi amangi we gampitirako. 3 Okukaaba kwange 
kunkooyesezza; obulago bwange bukaze: Amaaso gange ganzibye nga 
nnindirira Katonda wange. 4 Abankyayira obwereere basinga enviiri ez'oku 
mutwe gwange obungi: Abaagala okunzikiriza, kubanga be balabe bange 
awatali nsonga, ba maanyi: Ne ndyoka nziza kye saabaggyaako. 5 Ai 
Katonda, ggwe omanyi obusirusiru bwange: N'okwonoona kwange 
tekukisibwa ggwe. 6 Abakulindirira ggwe balemenga okukwatibwa 
ensonyi ku lwange, ai Mukama Katonda ow'eggye: Abakunoonya ggwe 
balemenga okuswazibwa ku lwange, ai Katonda wa Isiraeri. 7 Kubanga 
banvusna okunnanga ggwe; Ensonyi zibisse amaaso gange. 8 Nfuuse 
munnaggwanga eri baganda bange, Era atali mumanyi eri abaana ba 
mmange. 9 Kubanga obuggya obw'ennyumba yo bundidde; N'ebivume 
by'abo abakuvuma ggwe binguddeko. 10 Ewe nnakaaba amaziga, 
emmeeme yange n'esiiba enjala, Ekyo kye kyanvumya. 11 Bwe 
nnayambala ebibukutu, Ne mbafuukira enyombo. 12 Abatuula mu 
mulyango banjogerako, Era ndi luyimba lwa batamiivu. 13 Naye nze, 
okusaba kwange kuli eri ggwe, ai Mukama, mn kiseera 
eky'okukkiririzaamu: Ai Katonda, mu kusaasira kwo okungi, Onziremu 
mu mazima ag'obulokozi bwo. 14 Onnyinyulule mu bitosi, nneme 
okutubira: Ndokoke eri abo abankyawa ne mu mazzi ag'eddubi. 15 
Amazzi amangi galeme okumpangula, Newakubadde obuziba buleme 
okummira; Newakubadde obunnya buleme okunzibira akamwa kaabwo. 
16 Onziremu, ai Mukama; kubanga ekisa kyo kirungi: Ng'okusaasira kwo 
bwe kuli okungi, onkyukire. 17 So tokisa amaaso go omuddu wo; 
Kubanga ndi mu nnaku; oyanguwe okunziramu. 18 Osemberere emmeeme 
yange, oginunule: Ompe eddembe olw'abalabe bange. 19 Ggwe omanyi 
bwe nvumibwa, bwe nkwatibwa ensonyi, bwe nnyoomebwa: Abalabe 
bange bonna bali mu maaso go. 20 Okuvumibwa kumenye omutima 
gwange; era njijudde ennaku: Nnoonyezza anansaasira, naye tewabadde 
n'omu: Era abanansanyusa, naye ne siraba. 21 Era bampa omususa okuba 
emmere yange; Era bwe nnalumibwa ennyonta ne bannywesa omwenge 
omukaatuufu, 22 Emmeeza yaabwe eri mu maaso gaabwe ebeerenga 
ekyambika gye bali; Era bwe baba mu mirembe, gifuukenga omutego. 23 


Amaaso gaabwe gabenga mu kizikiza, baleme okulaba; Okankanyenga 
ebiwato byabwe ennaku zonna. 24 Obafukengako ekiruyi kyo, N'obusungu 
bwo obukambwe bubatuukengako. 25 Ennyumba yaabwe erekebwenga, 
So omuntu yenna alemenga okubeera mu weema zaabwe. 26 Kubanga 
baayigganya oyo gw'okubye; Era boogera ku nnaku zaabo b'ofumise. 27 
Oyongerenga obubi ku bubi bwabwe: So balemenga okuyingira mu 
butuukirivu bwo. 28 Basangulibwenga okuva mu kitabo ky'obulamu, So 
balemenga okuwandiikibwa awamu n'abatuukirivu. 29 Naye nze ndi 
mwavu, munaku: Obulokozi bwo, ai Katonda, bungulumize waggulu. 30 
Naatenderezanga erinnya lya Katonda n'oluyimba, Naamugulumizanga 
n'okwebaza. 31 Era ebyo binaasanyusanga Mukama okusinga ente, Ente 
erina amayembe n'ebinuulo. 32 Abawombeefu bakirabye ne basanyuka: 
Mmwe abanoonya Katonda, omutima gwammwe gube omulamu. 33 
Kubanga Mukama awulira abaavu, So tanyooma basibe be. 34 Eggulu 
n'ensi bimutenderezenga, Ennyanja ne byonna ebigitambuliramu. 35 
Kubanga Katonda alirokola Sayuuni, era alizimba ebibuga bya Yuda; 
Nabo balituula omwo, ne bagirya 36 Era n'ezzadde ly'abaddu be 
baligisikira; N'abo abaagala erinnya lye balituula omwo. 


Ya mukulu w'abayimbi. Zabbuli ya Dawudi; ey'okujjukiza. 


70:1 Oyanguwe, ai Katonda, okundokola; Oyanguwe okunnyamba, ai 
Mukama. 2 Bakwatibwe ensonyi baswale Abanoonya emmeeme yange: 
Bazzibwe ennyuma bajeezebwe Abasanyukira okufiirwa kwange. 3 
Bazzibwe ennyuma olw'ensonyi zaabwe Aboogera nti Nyenya, nyenya. 4 
Bonna abakunoonya bakusanyukirenga bajaguzenga; N'abo abaagala 
obulokozi bwo boogerenga bulijjo nti Katonda agulumizibwenga. 5 Naye 
nze ndi mwavu, sirina kintu; Oyanguwe okujja gye ndi, ai Katonda: Ggwe 
oli mubeezi wange era omulokozi wange; Ai Mukama, tolwawo. 


71:1 Ggwe, ai Mukama, ggwe nneesiga: Nnemenga okukwatibwa ensonyi 
ennaku zonna. 2 Ondokole mu butuukirivu bwo, omponye: Ontegere 
okutu, ondokole. 3 Obeerenga gye ndi olwazi olw'okutuulangako, we 


nnaayinzanga okweyuna bulijjo: Walagira okundokola; Kubanga ggwe oli 
lwazi lwange era ekigo kyange. 4 Omponye, ai Katonda wange, mu 
mukono gw'omubi, Mu mukono gw'omuntu atali mutuukirivu, 
omukambwe. 5 Kubanga ggwe oli ssuubi lyange, ai Mukama Katonda: 
Ggwe gwe nneesiga okuva mu buto bwange. 6 Ggwe wampanirira okuva 
mu lubuto: Ggwe wamiya mu byenda bya mmange: Ggwe gwe 
nnaatenderezanga ennaku zonna. 7 Nninga ekitalo eri abantu abangi; Naye 
ggwe oli kiddukiro kyange eky'amaanyi. 8 Akamwa kange kanajjulanga 
ettendo lyo, N'ekitiibwa kyo okuzibya obudde. 9 Tonsuula mu biro 
eby'obukadde; Tondekanga amaanyi gange bwe galimbula. 10 Kubanga 
abalabe bange banjogerako; N'abo abateega emmeeme yange bateesa 
wamu, 11 Nga boogera nti Katonda amulese: Mumugoberere 
mumukwate; kubanga tewali anaamuwonya. 12 Ai Katonda, tombeera 
wala: Ai Katonda wange, yanguwa okunnyamba. 13 Bakwatibwe ensonyi 
bazikirire abakyawa emmeeme yange; Baswazibwe banyoomebwe 
abaagala okunkola obubi. 14 Naye naasuubiranga ennaku zonna, Era 
naayongeranga okukutenderezanga bulijjo. 15 Akamwa kange 
kanaatenderanga obutuukirivu bwo, N'obulokozi bwo okuzibya obudde; 
Kubanga omuwendo gwabyo sigumanyi. 16 Najjanga n'ebikolwa 
eby'amaanyi ebya Mukama Katonda: Naayogeranga ku butuukirivu bwo, 
ku bubwo bwokka. 17 Ai Katonda, ggwe wanjigirizanga okuva mu buto 
bwange; Era okutuusa leero naabuuliranga ebikolwa byo eby'ekitalo. 18 
Weewaawo, bwe ndiba nkaddiye era nga mmeze envi, ai Katonda, 
tondekanga; Okutuusa lwe ndibuulira amaanyi go emirembe egijja 
okubaawo, N'obuyinza bwo buli muntu agenda okujja. 19 Era 
n'obutuukirivu bwo, ai Katonda, bugulumivu nnyo: Ggwe eyakola ebikulu, 
Ai Katonda, afaanana nga ggwe ani? 20 Ggwe eyatulaga ebibonoobono 
ebingi ebizibu, Olituzuukiza nate, Era olitulinnyisa nate okuva mu bya 
wansi by'ensi. 21 Oyongerenga ggwe obukulu bwange, Okyukenga nate 
onsanyuse. 22 Era naakutenderezanga n'endere, Amazima go ge 
nnaatenderezanga, ai Katonda wange: Ggwe gwe nnaatenderezanga nga 
nnyimba mu nnanga, Ai ggwe Omumkuvu wa Isiraeri. 23 Emimwa gyange 
ginaasanyukanga nnyo bwe nnaayimbanga okukutendereza; N'emmeeme 


yange gye wanunula. 24 Era n'olulimi lwange lunaayogeranga ku 
butuukirivu bwo okuzibya obudde: Kubanga bakwatiddwa ensonyi, 
baswazibbwa abaagala okunkola obubi. 


Zabbuli ya Sulemaani. 


72:1 Owenga kabaka emisango gyo, ai Katonda Era owenga obutuukirivu 
bwo omwana wa kabaka. 2 Anaasaliranga abantu bo emisango 
egy'obutuukirivu, N'abaavu bo egy'ensonga. 3 Ensozi zinaaleeteranga 
abantu emirembe, N'obusozi, mu butuukirivu. 4 Anaasaliranga omusango 
abaavu ab'omu bantu, Anaalokolanga abaana b'abo abatalina bintu, Era 
anaamenyaamenyanga omujoozi. 5 Banaakutyanga ng'enjuba ekyaliwo, 
Era ng'omwezi gukyayaka, emirembe gyonna. 6 Alikka ng'enkuba 
bw'etonnya ku ssubi erisaliddwa: Ng'empandaggirize ezifukirira ensi. 7 
Mu nnaku ze abatuukirivu banaalabanga omukisa, Era wanaabangawo 
emirembe emingi, okutuusa omwezi lwe guliggwaawo. 8 Era anaafuganga 
okuva ku nnyanja okutuuka ku nnyanja, Era okuva ku Mugga okutuuka ku 
nkomerero z'ensi. 9 Abatuula mu ddungu balimufukaamirira; N'abalabe be 
balikomba enfuufu. 10 Bakabaka b'e Talusiisi n'ab'oku Bizinga 
banaaleetanga ebirabo: Bakabaka w'e Syeba n'ab'e Seeba banaawangayo 
ebitone. 11 Weewaawo, bakabaka bonna banaavuunamiranga mu maaso 
ge: Amawanga gonna ganaamuweerezanga. 12 Kubanga anaawonyanga 
omunafu bw'anaakaabanga: N'omwavu atalina mubeezi. 13 
Anaasaasiranga omwavu n'omunafu, N'emmeeme z'abanafu 
anaazirokolanga. 14 Anaanunulanga emmeeme zaabwe mu kujoogebwa 
n'ettima: N'omusaayi gwabwe gunaabanga gwa muwendo mungi mu 
maaso ge: 15 Era banaabanga balamu; naye anaaweebwanga ku zaabu ey'e 
banaamusabiranga Syeba: Era abantu bulijjo; Banaamwebazanga okuzibya 
obudde. 16 Wanaabangawo emmere enkalu nnyingi mu nsi ku ntikko 
y'ensozi; Ebibala byayo binaayuuganga nga Lebanooni: N'ab'ekibuga 
banaameranga ng'omuddo ogw'oku nsi. 17 Erinnya lye linaabeereranga 
emirembe gyonaa; Erinnya lye linaalwangawo ng'enjuba: N'abantu 
banaalabanga omukisa mu ye; Amawanga gonna ganaamuyitanga wa 


Mukisa. 18 Yeebazibwenga Mukama Katonda, Katonda wa Isiraeri, 
Akola eby'amagero yekka: 19 N'erinnya lye ery'ekitiibwa lyebazibwenga 
emirembe gyonna; Era ensi zonna zijjuzibwenga ekitiibwa kye. Amiina, 
era Amiina. 20 Okusaba kwa Dawudi mutabani wa Yese kuwedde. 


Zabbuli ya Asafu. 


73:1 Mazima Katonda wa kisa eri Isiraeri, Eri abo abalina emitima 
emirongoofu. 2 Naye nze, ebigere byange byali kumpi n'okugwa; 
Okutambula kwange kwabulako katono kuseerera. 3 Kubanga ab'amalala 
bankwasa obuggya, Bwe nnalaba ababi bwe balina omukisa. 4 Kubanga 
bafa tebalumwangako: Naye amaanyi gaabwe ganywera. 5 Tebalaba 
nnaku ng'abantu abalala; So tebabonyaabonyezebwa ng'abantu abalala: 6 
Amalala kyegava gabeera ng'omukuufu ogwetooloola obulago bwabwe; 
Ettima libabikka ng'ekyambalo. 7 Amaaso gaabwe gabakanuse 
olw'obugevvu: Balina ebingi okukira omutima bye guyinza okwagala. 8 
Baduula ne boogera eby'okujooga mu bubi: Boogera ebikulu. 9 Omumwa 
gwabwe bagutadde mu ggulu, N'olulili Iwabwe lutambulatambula mu nsi. 
10 Abantu be kyebava bakomawo wano: N'amazzi ag'omu kikompe 
ekijjudde ne bagamalirawo ddala. 11 Era boogera nti Katonda amanya 
atya? Era okumanya kuli mu oyo ali waggulu ennyo? 12 Laba, abo be 
babi; Era beeyongera mu bugagga nga balina emirembe ennaku zonna. 13 
Mazima nnongooserezza bwereere omutima gwange, Ne nnaaba mu ngalo 
zange n'obutayonoona; 14 Kubanga nabonyaabonyezebwa okuzibya 
obudde, Ne nkangavvulwa buli nkya. 15 Singa nayogera nti Ka ajogere 
bwe ntyo; Laba, nandikkusizza emirembe gy'abaana bo. 16 Bwe 
nnalowooza bwe nnyinza okutegeera ekyo, Kyanteganya ne kinnema; 17 
Okutuusa lwe nnagenda mu watukuvu wa Katonda, Ne ndowooza 
ebibatuukako ku nkomerero. 18 Mazima obateeka mu bifo eby'obuseerezi: 
Obasuulira ddala ne bazikirira. 19 Nga bafuuse ekifulukwa mu kaseera 
akatono Entiisa zibamalirawo ddala. 20 Ng'ekirooto bwe kiri aloose 
ng'azuukuse; Era bw'otyo naawe, ai Mukama, bw'olizuukuka, olinyooma 
ekifaananyi kyabwe. 21 Kubanga omutima gwange gwannuma, 


N'emmeeme yange yanfiunita; 22 Bwe nnali ng'ensolo bwe ntyo ne 
ssitegeera; Nali nsolo mu maaso go. 23 Naye ndi wamu naawe ennaku 
zonna: Onkutte omukono gwange ogwa ddyo. 24 Ononnuņyamyanga 
n'amagezi go, Era oluvannyuma olinzikiriza okuyingira mu kitiibwa. 25 
Ani gwe nnina mu ggulu wabula ggwe? So tewali mu nsi gwe njagala 
wabula ggwe. 26 Omubiri gwange n'omutima gwange bimpwako: Naye 
Katonda ge maanyi g'omutima gwange n'omugabo gwange emirembe 
gyonna. 27 Kubanga, laba, abakuli ewala balizikirira: Wabafaafaaganya 
bonna abagenda okwenda ne bakuleka. 28 Naye kitungi nze nsemberere 
Katonda: Mukama Katonda mmufudde ekiddukiro kyange, Ndyoke 
njogerenga ku bikolwa byo byonna. 


Masukiri ya Asafu. 


74:1 Ai Katonda, kiki ekyatusuuza ennaku zonna? Kiki ekinyoosa 
obusungu bwo eri endiga ez'ettale lyo? 2 Ojjukire ekibiina kyo kye wagula 
edda, Kye wanunula okuba ekika eky'obusika bwo; N'olusozi Sayuuni, Iwe 
watuulangamu. 3 Oyimuse ebigere byo ogende mu bifulukwa ebitavaawo, 
Obubi bwonna omulabe bwe yakola mu watukuvu. 4 Abalabe bo 
bawulugumye wakati mu kibiina kyo; Basimbye ebendera zaabwe okuba 
obubonero. 5 Bafaananye ng'abantu abayimusa Embazzi okutema ekisaka 
eky'omu kibira. 6 Ne kaakano bamenyaamenya emirimu gyawo gyonna 
emyole N'embazzi n'ennyondo. 7 Bookezza omuliro awatukuvu wo; 
Banyoomye ennyumba ey'erinnya lyo ne bagisuula wansi. 8 Boogedde mu 
mitama gyabwe nti Tubazikiririz ddala bonna bonna: Bookerezza ddala 
amakunnaaniro gonna aga Katonda mu nsi. 9 Tetukyalaba bubonero 
bwaffe; Tewakyali nnabbi n'omu; So temuli n'omu mu ffe ategeera ebyo 
gye birituusa okubaawo. 10 Ai Katonda, omulabe alituusa wa okuvuma? 
Akukyawa aliwoola erinnya lyo emirembe gyonna? 11 Kiki ekikuddiriza 
omukono, omukono gwo ogwa ddyo? Oguggye mu kifuba kyo 
obazikirize. 12 Naye Katonda ye Kabaka wange edda n'edda lyonna, 
Aleeta obulokozi wakati mu nsi. 13 Wayawula ennyanja n'amaanyi go: 
Wamenya emitwe gy'ensolo mu mazzi. 14 Wamenyaamenya emitwe gya 


lukwata, Wamuwa okuba emmere y'abo abatuula mu ddungu. 15 
Wasalamu ensulo n'omukka: Wakaza emigga eminene. 16 Emisana gigyo, 
era n'ekiro kikyo: Wakola omusana n'enjuba. 17 Wateekawo ensalo zonna 
ez'ensi: Wakola ekyeya ne ddumbi. 18 Ojjukire kino ng'abalabe bavumye, 
ai Mukama, Era ng'eggwanga essirusiru liboggoledde erinnya lyo. 19 
Nkwegayiridde, towaayo emmeeme y'ejjiba lyo eri ensolo: Teweerabira 
bulamu obw'abaavu bo ennaku zonna. 20 Ojjukire endagaano: Kubanga 
ebifo eby'enzikiza eby'ensi bijjudde ennyumba ez'ettima. 21 Ajoogebwa 
alemenga okudda ng'akwatiddwa ensonyi, nkwegayiridde: Abaavu 
n'abanafu batenderezenga erinnya lyo. 22 Golokoka, ai Katonda, 
weewolereze ensonga yo, Ojjukire omusirusiru bw'azibya obudde 
okukuvuma. 23 Teweerabira ddoboozi lya balabe bo: Oluyoogaano Iw'abo 
abakugolokokerako lulinnya bulijjo. 


Ya mukulu w'abayimbi. ey'ekyalutasutesi. Zabbuli ya Asafu, oluyimba. 


75:1 Tukwebaza, ai Katonda; Twebaza kubanga erinnya lyo liri kumpi: 
Abantu boogera ku bikolwa byo eby'ekitalo. 2 Bwe ndiraba ebiro 
ebyateekebwawo, Ndisala emisango egy'ensonga. 3 Ensi n'abantu bonna 
abagituulamu biweddewo: Nze nsimbye empagi zaayo. (Seera 4 Nagamba 
ab'ekyejo nti Temugiranga kyejo: N'ababi nti Temuyimusanga jjembe: 5 
Temuyimusanga waggulu jjembe Iyammwe Temwogeranga n'ensingo 
enkakanyavu. 6 Kubanga okugulumizibwa tekuva buvanjuba, 
Newakubadde ebugwanjuba, newakubadde obukiika obwa ddyo. 7 Naye 
Katonda ye mulamuzi: Atoowaza ono, n'oli amugulumiza. 8 Kubanga mu 
mukono gwa Mukama ekikompe mwekiri, nomwenge gwamu guliko 
ejjovu; Kijjudde ogutabuddwamu, n'akifuka; Mazima ebbonda lyagwo 
ababi bonna ab'ensi balirikutamira, balirinywa. 9 Naye nze naabuuliranga 
emirembe gyonna, Naayimbanga okutendereza Katonda wa Yakobo. 10 
Era n'amayembe gonna ag'ababi naagazikirizanga; Naye amayembe 
g'abatuukirivu ganaagulumizibwanga. 


Ya mukulu w'abayimbi; ey'ebintu eby'engoye. Zabbuli ya Asafu, oluyimba. 


76:1 Mu Yuda Katonda amanyibwa: Erinnya lye kkulu mu Isiraeri. 2 Era 
mu Salemi eweema ye mweri, N'ekifo kye ky'atuulamu mu Sayuuni. 3 Eyo 
gye yamenyera obusaale obw'omutego, Engabo, n'ekitala, n'olutalo. (Seera 
4 Oli wa kitiibwa, osinga, okuva ku nsozi ez'omunyago. 5 Ab'emitima 
emizira banyagiddwa, beebase mu tulo twabwe; So mu bantu ab'amaanyi 
temuli abalabye emikono gyabwe. 6 Ggwe onenyezza, ggwe Katonda wa 
Yakobo, Eggaali era n'embalaasi n'ebyebasibwa otulo otw'okufa. 7 Ggwe, 
ggwe ogwanira okutiibwa: Era ani ayinza okuyimirira mu maaso go 
ng'omaze okusunguwala? 8 Wawuliza omusango nga guvudde mu ggulu; 
Ensi n'etya, n'esirika; 9 Katonda bwe yagolokoka okusala omusango, 
Okulokola abawombeefu bonna abali mu nsi. (Seera 10 Mazima obusungu 
bw'abantu bulikutendereza: Obusungu obulisigalawo olibwesiba. 11 
Mweyame obweyamo, musasule Mukama Katonda wammwe: Bonna 
abamwetoolodde baleetere ebirabo oyo agwanira okutiibwa. 12 Alizikiriza 
omwoyo gw'abalangira: Ye w'entusa eri bakabaka b'ensi. 


Ya mukulu w'abayimbi; ng'engeri bw'eri eya Yedusuni. Zabbuli ya Asafu 


77:1 Naakabiranga Katonda n'eddoboozi lyange; Eri Katonda n'eddoboozi 
lyange, naye anampuliranga. 2 Ku lunaku olw'okunakuwala kwange 
nanoonya Mukama; Omukono gwange ne gugololebwa ekiro ne 
gutaddirira; Emmeeme yange n'egaana okusanyusibwa. 3 Njijukira 
Katonda, ne nneeraliikirira: Neemulugunya, omwoyo gwange ne guzirika. 
(Seera 4 Okwata ku maaso gange nga gatunula: Ntegana bwe nti 
n'okuyinza ne ssiyinza kwogera. 5 Ndowoozezza ennaku ez'edda, Emyaka 
egy'ebiro eby'edda. 6 Njijukira oluyimba lwange ekiro Ne nteesa ebigambo 
n'omutima gwange nzekka; N'omwoyo gwange gwanoonyeza ddala. 7 
Mukama anaasuuliranga ddala emirembe gyonna? Era anaaba nga 
takyalina kisa nate? 8 Okusaasira kwe kugendedde ddala emirembe 
gyonna? Kye yasuubiza nga kifudde emirembe n'emirembe? 9 Katonda 
yeerabidde okuba n'ekisa? Asibye okusaasira kwe okulungi mu busungu? 
(Seera 10 Nange ne njogera nti Obwo bwe bunafu bwange; Naye 
najjukiranga emyaka egy'omukono ogwa ddyo gw'oyo ali waggulu ennyo. 


11 Naayogeranga ku bikolwa bya Mukama; Kubanga najjukiranga 
eby'ekitalo byo eby'edda. 12 Era naalowoozanga omulimu gwo gwonna, 
Era naafumiitirizanga ebikolwa byo. 13 Ekkubo lyo, ai Katonda, liri mu 
watukuvu: Katonda omukulu, ali nga Katonda, ye ani? 14 Ggwe Katonda 
akola eby'amagero: Wamanyisa amaanyi go ma mawanga. 15 Wanunula 
abantu bo n'omukono gwo, Abaana ba Yakobo ne Yusufu. (Seera 16 
Amazzi gaakulaba, ai Katonda; Amazzi gaakulaba, ne gatya: Era n'obuziba 
ne bukankana. 17 Ebire ne bitonnya amazzi; Eggulu ne lireeta eddoboozi : 
Era n'obusaale bwo ne bubuna. 18 Eddoboozi ery'okubwatuka kwo ne liba 
mu kikutltjunta; Okumyansa ne kumulisa ebintu byonna: Ensi n'ekankana 
n'eyuuguuma. 19 Ekkubo lyo lyali mu nnyanja. N'empenda zo zaali mu 
mazzi amangi. N'ebigere byo tebyamanyika. 20 Waluņnnamyanga abantu 
bo ng'endiga, Mu mukono gwa Musa ne Alooni. 


Masukiri ya Asafu. 


78:1 Muwulire, mmwe abantu bange, okulagira kwange: Mutege amatu 
gammwe eri ebigambo eby'akamwa kange. 2 Naayasama akamwa kange 
mu lugero: Naayogera ebigambo eby'ekyama eby'edda: 3 Bye 
twawuliranga, bye twamanyanga, Era bajjajjaffe bye baatubuuliranga. 4 
Tetuubikisenga baana baabwe, Nga tubuulira emirembe egijja amatendo ga 
Mukama, N'amaanyi ge, n'eby'amagero bye bye yakola. 5 Kubanga 
yanyweza obujulirwa mu Yakobo, Era yalagira etteeka mu Isiraeri, Lye 
yakuutira bajjajjaffe, Babitegeezenga abaana baabwe: 6 Emirembe egijja 
gibimanye, be baana abaali bagenda okuzaalibwa; Abaali bagenda 
okugolokoka n'okubibuulira abaana baabwe: 7 Balyoke basuubirenga 
Katonda, So balemenga okwerabira emirimu gya Katonda, Naye 
bakwatenga amateeka ge: 8 So balemenga okuba nga bajjajjaabwe, 
Emirembe emikakanyavu, emijeemu; Emirembe egitalongoosa bulungi 
omutima gwagyo, N'omwoyo gwagyo nga tegunywera eri Katonda. 9 
Abaana ba Efulayimu, nga balina ebyokulwanyisa n'emitego, Ne bakyuka 
ennytuna ku lunaku olw'olutalo. 10 Tebaakwata ndagaano ya Katonda, Ne 
bagaana okutambulira mu mateeka ge; 11 Ne beerabira ebikolwa bye, 


N'eby'amagero bye bye yabalaga. 12 Yakolera eby'ekitalo mu maaso ga 
bajjajjaabwe, Mu nsi y'e Misiri, mu nnimiro ya Zowaani. 13 Yayasa mu 
nnyanja, n'abayisa wakati; N'ayimiriza amazzi ng'entuumo. 14 Era emisana 
yabakulemberanga n'ekire, N'ekiro kyonna n'omumuli ogw'omuliro. 15 
Yayasa amayinja mu ddungu, N'abanywesa amazzi amangi nga gava mu 
buziba. 16 Era yaviisa ensulo mu jjinja, N'akulukusa amazzi ng'emigga. 17 
Naye ne banyiikira nate okumwonoona, Okujeemera oyo ali waggulu 
ennyo mu ddungu. 18 Ne bakema Katonda mu mutima gwabwe Nga 
basaba emmere olw'okwegomba kwabwe. 19 Era naye baayogera obubi 
ku Katonda; Baagamba nti Katonda ayinza okuteekateeka emmeeza mu 
ddungu? 20 Laba, yakuba ejjinja amazzi ne gatiiriika, Emigga ne 
gikulukuta; Era ayinza okuwa n'omugaati? Alirabira ennyama abantu be? 
21 Mukama kyeyava awulira, n'asunguwala: Omuliro ne gwaka ku 
Yakobo, Era n'obusungu ne bunyooka ku Isiraeri: 22 Kubanga tebakkiriza 
Katonda, So tebeesiga bulokozi bwe. 23 Naye n'alagira eggulu waggulu, 
N'aggulawo enzigi ez'omu ggulu; 24 N'abatonnyesezanga maanu okulya, 
N'abawanga emmere ey'omu ggulu. 25 Abantu ne balyanga emmere 
ey'abakulu: Yabaweerezanga ebyokulya n'abakkusa. 26 N'akunsa empewo 
eziva ebuvanjuba mu ggulu: Era n'alunnamya n'obuyinza bwe empewo 
eziva obukiika obwa ddyo. 27 Era n'abatonnyeseza ennyama ng'enfuufu, 
N'ennyonyi ezibuuka ng'omusenyu ogw'ennyanja: 28 N'abigwisa wakati mu 
lusiisira Iwabwe, Okwetooloola ennyumba zaabwe. 29 Awo ne balya, ne 
bakkuta nnyo; N'abawa kye baali beegomba. 30 Baali nga 
tebannayawukana n'okwegomba kwabwe, Emmere yaabwe yali ng'ekyali 
mu bumwa bwabwe, 31 Obusungu bwa Katonda ne bulinnya ku bo, Ne 
bubattamu abasinga obunene, Ne buzikiriza abavubuka ba Isiraeri. 32 Era 
naye ebyo byonna bwe byababaako ne boonoona nate, Ne butakkiriza bya 
magero bye. 33 Kyeyava amalawo ennaku zaabwe okuzifuula obutaliimu, 
N'emyaka gyabwe mu kutya. 34 Bwe yabatta, bwe baabuuzabuuza 
okununoonya: Ne bakomawo ne bakeeranga okunoonya Katonda. 35 Ne 
bajjukira nga Katonda lwe lwazi Iwabwe, Era nga Katonda ali waggulu 
ennyo ye yabanunula. 36 Naye baamunyumiriza na kamwa kaabwe, Ne 
bamulimbalimba n'olulimi Iwabwe. 37 Kubanga omutima gwabwe 


tegwalongooka gy'ali, So tebaali beesigwa mu ndagaano ye. 38 Naye ye, 
kubanga yajjula okusaasira, n'asonyiwa obutali butuukirivu bwabwe, 
n'atazikiriza: Weewaawo, emirundi emingi yabayisaako obusungu bwe, 
N'atakubiriza busungu bwe bwonna. 39 Naye n'ajjukira nga bo mubiri 
bubiri; Empewo eziyita ne zitadda nate. 40 Emirundi nga mingi gye 
baakamujeemera mu ddungu, Ne bamunakuwaliza mu lukoola! 41 Ne 
bakyuka nate ne bakema Katonda, Ne banyiiza Omutukuvu wa Isiraeri. 42 
Tebajjukira mukono gwe, Newakubadde olunaku Iwe yabanunuliramu eri 
omulabe. 43 Bwe yateeka obubonero bwe mu Misiri, N'eby'amagero bye 
mu nnimiro ya Zowaani; 44 N'afuula emigga gyabwe omusaayi, N'enzizi 
zaabwe ne batayinza kunywa. 45 N'atuma mu bo ebitole by'ensowera, 
ezaabaluma; N'ebikere, ebyabazikiriza. 46 Era n'awa obuwuka ekyengera 
kyabwe, N'emirimu gyabwe eri enzige. 47 N'atta emizabbibu gyabwe 
n'omuzira, N'emisukomooli gyabwe n'empeke ennene ez'omuzira. 48 
Yawaayo n'ente zaabwe eri omuzira, N'endiga zaabwe eri enjota ezaaka. 
49 Yabakasukako obusungu bwe obukambwe, N'okunyiiga, 
n'okunyiikaala, n'okunakuwala, Ekibiina kya bamalayika abaleeta obubi. 50 
Yakubira obusungu bwe ekkubo, Teyasaasira mmeeme zaabwe okufa, 
Naye n'awaayo obulamu bwa bwe eri olumbe; 51 N'akuba ababereberye 
bonna abaali mu Misiri, Abaasinga amaanyi mu weema za Kaamu: 52 
Naye n'aggyamu abantu be ya ng'endiga, N'abalungyamiza mu ddungu 
ng'ekisibo. 53 N'abakulembera mu mirembe bw'ati n'okutya ne batatya: 
Naye ennyanja n'esuulira ddala abalabe baabwe. 54 N'abaleeta ku nsalo 
ey'awatu. kuvu we, Ku lusozi luno omukono gwe ogwa ddyo lwe 
gwagula. 55 Era nagobamu amawanga mu maaso gaabwe, N'agabawa 
okuba obusika ng'abagerera, N'atuuza ebika bya Isiraeri mu weema zaago. 
56 Naye ne bakema Katonda ali waggulu ennyo ne bamujeemera, Ne 
batakwata bye yategeeza; 57 Naye ne bakyuka ennyuma ne bakuusakuusa 
nga bajjajjaa bwe: Ne bakyama ng'omutego ogw'o bulimba. 58 Kubanga 
baamusunguwazanga n'ebifo byabwe eby'oku nsozi Ne bamukwasanga 
obuggya n'e bifaananyi byabwe ebyole. 59 Katonda bwe yawulira bw'atyo 
n'asunguwala, N'atamwa nnyo Isiraeri: 60 N'afuluka mu weema ey'omi 
Siiro, Eweema gye yali ateese mi bantu; 61 N'awaayo amaanyi ge mu bu 


sibe, N'ekitiibwa kye mu mukono gw'omulabe. 63 Era n'agabula abantu be 
eri ekitala; N'asunguwalira obusika bwe: 64 Bakabona baabwe ne bafa 
ekitala; Ne bannamwandu baabwe ne batakuba biwoobe. 65 Mukama 
n'alyoka azuukuka ng'azuukuka mu tulo, Ng'omuzira ayogerera waggulu 
ng'anywedde omwenge. 66 N'akuba abalabe be ne baddayo ennyuma: 
N'abakwasa ensonyi ezitaggwaawo. 67 Era n'agaana eweema ya Yusufu, 
N'atalonda kika kya Efulayimu; 68 Naye n'alonda ekika kya Yuda, Olusozi 
Sayuuni lwe yayagala. 69 N'azimba awatukuvu we okufaanana ng'ensozi, 
Ng'ensi gye yanyweza emirembe gyonna. 70 Era n'alonda Dawudi omuddu 
we, N'amuggya mu bisibo by'endiga: 71 Mu kugoberera eadiga eziyonsa 
mwe yamuggya, Okulundanga Yakobo be bantu be, ne Isiraeri bwe busika 
bwe. 72 Awo n'abalundanga mu butuukirivu obw'omutima gwe; 
N'abalunnamyanga n'amagezi g'emikono gye: 


Zebbuli ya Asafu. 


79:1 Ai Katonda, amawanga gazze mu busika bwo; Boonoonye yeekaalu 
yo entukuvu; Basudde Yerusaalemi entuumo n'entuumo. 2 Emirambo 
gy'abaddu bo bagiwaddeyo okuba emmere y'ennyonyi eza waggulu, 
Emibiri gy'abatukuvu bo eri ensolo z'oku nsi. 3 Omusaayi gwabwe 
bagufuse ng'amazzi okwetooloola Yerusaalemi: Ne wataba muntu wa 
kubaziika. 4 Tufuuse ekiwme eri baliraanwa baffe, Okuduulirwa 
n'okusekererwa eri abo abatwetoolodde. 5 Ai Mukama, olituusa wa 
okusunguwala emirembe gyonna? Obuggya bwo bunaabuubuukanga 
ng'omuliro? 6 Fuka obusungu bwo ku mawanga agatakumanyi, Ne ku 
bwakabaka obutakoowoola linnya lyo. 7 Kubanga balidde Yakobo, Ne 
bazisa ekifo kye. 8 Tojjukira gye tuli obutali butuukirivu bwa bajjajjaffe: 
Okusaasira kwo okulungi kwanguwe okutukulemberanga: Kubanga 
tujeezebwa nnyo. 9 Otuyambe, ai Katonda ow'obulokozi bwaffe, 
olw'ekitiibwa ky'erinnya lyo: Era otuwonye, onaalize ddala ebibi byaffe, 
olw'erinnya lyo. 10 Ab'amawanga ekiriba kiboogeza kiki nti Katonda 
waabwe ali ludda wa? Eggwanga ly'omusaayi gw'abaddu bo oguyiika 11 
Okusinda kw'omusibe kujje mu maaso go; Ng'obuyinza bwo bwe buli 


obungi owonye abo abateekerwawo okufa; 12 Era owalane baliraanwa 
baffe emirundi musanw mu kifuba kyabwe Ekiwme kye baakuwma ggwe, 
ai Mukama. 13 Naffe abantu bo era endiga ez'ettale lyo Tunaakwebazanga 
ennaku zonna: Tunaayolesanga ettendo lyo okutuusa emirembe gyonna. 


Ya mukulu w'abayimbi; ey'ekisosanimu-edusi. Zabbuli ya Asafu. 


80:1 Ai Omusumba wa Isiraeri, wulira, Ggwe alugyamya Yusufu 
ng'ekisibo; Ggwe atuula wakati wa bakerubi, yakira ddala. 2 Mu maaso ga 
Efulayimu ne Benyamini ne Manase, kubiriza amaanyi go, Ojje otulokole. 
3 Otukyuse nate, ai Katonda; Oyase amaaso go, naffe tulirokoka. 4 Ai 
Mukama Katonda ow'eggye, Olituusa wa okusunguwalira okusaba 
kw'abantu bo? 5 Wabaliisa emmere ey'amaziga, Era wabawa amaziga 
amangi okunywa. 6 Otufuula oluyombo eri baliraanwa baffe: N'abalabe 
baffe baseka bokka na bokka. 7 Otukyuse nate, ai Katonda ow'eggye; Era 
oyase amaaso go, naffe tolirokoka. 8 Waggya omuzabbibu mu Misiri: 
Wagobamu amawanga, n'ogusimba. 9 Wasaawa mu maaso gaagwo, Ne 
gusimba nnyo emmizi, ne gujjula ensi. 10 Ensozi ne zibikkibwa 
n'ekisiikirize kyagwo, N'amatabi gaagwo ne gaba ng'emiwle gya Katonda. 
11 Gwaloka amatabi gaagwo okutuusa ku nnyanja N'ensibukn zaagwo 
okutuusa ku Mugga. 12 Kiki ekyakumenyesa enkomera zaagwo, Bonna 
abayita mu kkubo ne bagunogako? 13 Embizzi eva mu kibira egunyaga, 
N'ensolo ez'omu nsiko zigulyako. 14 Okyuke nate, tukwegayiridde, ai 
Katonda ow'eggye: Otunuulire wansi ng'oyima mu ggulu, olabe, ojjire 
omuzabbibu ogwo. 15 N'ekikolo omukono gwo ogwa ddyo kye 
gwasimba, N'ettabi lye weekolera ery'amaanyi. 16 Gwokeddwa omuliro, 
gutemeddwa ddala: Bazikirira amaaso go bwe gabanenya. 17 Omukono 
gwo gube ku musajja ow'omukono gwo ogwa ddyo, Ku mwana w'omuntu 
gwe weekolera ow'amaanyi. 18 Naffe tetulidda nnyuma okukuleka: 
Otuzuukize ggw e, naffe tunaakaabiranga erinnya lyo. 19 Otukyuse, nate, 
ai Mukama Katonda ow'eggye; Oyase amaaso go, naffe tulirokoka. 


Ya mukulu w'abayimbi; eye Kigaasi. Zabbuli ya Asafu. 


81:1 Muyimbirenga waggulu Katonda amaanyi gaffe: Muleetenga 
eddoboozi ery'essanyu eri Katonda wa Yakobo. 2 Mwanukulenga 
oluyimba, muleetenga ekitaasa, Ennanga ennungi era n'amadinda. 3 
Mufuuwenga ekkondeere omwezi nga k Ye gulle guboneke, Omwezi nga 
gwa ggabogabo, ku lunaku lwaffe olutukuvu olw'embaga. 4 Kubanga eryo 
lye tteeka eri Isiraeri, Ekiragiro kya Katonda wa Yakobo. 5 Yakiteeka mu 
Yusufu okuba obujulirwa, Bwe yabuna ensi y'e Misiri: Gye nnawuurira 
olulimi Iwe ssaamanya. 6 N'aggya ekibegabega kye ku mugugu; Engalo ze 
ne zisumattulwa mu bibbo. 7 Wakoowoola bwe wali mu nnaku, nange ne 
nkuwonya; Ne nkuddiramu mu kifo eky'ekyama eky'okubwatuka: 
Nakukemera ku mazzi ag'e Meriba. (Seera 8 Muwulire, mmwe abantu 
bange, nange naabategeeza: Ggwe Isiraeri, singa okkiriza okumpulira! 9 
Temuubenga katonda munnaggwanga mu ggwe; So toosinzenga katonda 
munnaggwanga yenna. 10 Nze Mukama Katonda wo, Eyakuggya mu nsi 
y'e Misiri: Yasama nnyo akamwa ko, nange naakajjuza. 11 Naye abantu 
bange tebaawulira ddoboozilyange; So Isiraeri teyanjagala n'akatono. 12 
Nange ne mbaleka okugoberera obukakanyavu bw'omutima gwabwe, 
Batambulirenga mu kuteesa kwabwe bo. 13 Singa abantu bange bakkiriza 
okumpulira, Singa Isiraeri akkiriza okutambulira mu makubo gange! 14 
Nandiwangudde mangu abalabe baabwe, Nandikyusizza omukono gwange 
ku abo abalwana nabo. 15 Abakyawa Mukama bandimujeemulukukidde: 
Naye ekiseera kyabwe kyandibadde kya mirembe gyonna. 16 Era 
yandibalisizza n'obugimu obw'enygaano: Era nandikukkusizza n'omubisi 
gw'enjuki oguva mu jjinja. 


Zabbuli ya Asafu. 


82:1 Katonda ayimirira mu kibiina kya Katonda; Asala emisango mu 
bakatonda. 2 Mulituusa wa okusalanga emisango egitali gya nsonga, 
N'okusalirizanga ababi? (Seera 3 Musalirenga emisango omwavu n'oyo 
atalina kitaawe: Mugattenga oyo ali mu maku n'atalina bintu. 4 
Muwonyenga omwavu n'oyo eyeetaaga: Mubalokolenga mu mukono 
gw'omubi. 5 Tebamanya so tebategeera; Batambulatambula mu kizikiza: 


Emisingi gyonna egy'ensi gisagaasagana. 6 Nayogera nti Muli bakatonda, 
Era mwenna muli baana b'oyo ali waggulu ennyo. 7 Era naye munaafanga 
ng'abantu, Era munaagwanga ng'omu ku balangira. 8 Golokoka, ai 
Katonda, osalire ensi omusango: Kubanga olisikira amawanga gonna. 


Oluyimba, zabbuli ya Asafu. 


83:1 Ai Katonda, tosirika nate: Toleka kwogera, so tobeererawo, al 
Katonda. 2 Kubanga, laba, abalabe bo bayoogaana: N'abo abakukyawa 
bayimusizza omutwe. 3 enkwe ku bantu bo, Bateesa wamu obubi ku bantu 
bo abakweke. 4 Boogedde nti Mujje tubazikirize balemenga okuba 
eggwanga; Erinnya lya Isiraeri liremenga okujjukirwa nate. 5 Kubanga 
bateesezza wamu n'omwoyo gumu; Balagaana endagaano ku ggwe: 6 
Eweema za Edomu n'ez'Abaisimaeri; Mowaabu, n'Abakagale; 7 Gebali, ne 
Amoni, ne Amaleki; Firisutiya awamu n'abo abatuula mu Ttuulo: 8 Era 
n'Obwasuli bwegasse nabo; Bayambye abaana ba Lutti. (Seera 9 Obakole 
nga bwe wakola Midiyaani; nga Sisera, nga Yabini, ku mugga Kisoni; 10 
Obakole nga bwe wakola Midiyaani; nga Sisera, nga Yabini, ku mugga 
Kisoni; 11 Abakungu baabwe obafaananye nga Olebu ne Zeebu; 
Weewaawo, abalangira baabwe boma nga Zeba ne Zalumunna: 12 
Abaayogera nti Twetwalire fekka Ennyumba za Katonda tuzirye. 13 Ai 
Katonda wange, obafuule ng'enfuufu ey'akazimu; Ng'ebisasiro empewo 
bye zitwala. 14 Ng'omuliro ogwokya ekibira, Era ng'ennimi z'omuliro 
ezookya ensozi; 15 Obayigganye bw'oryo ne kibuyaga wo, Era obatiise 
n'empewo zo. 16 Jjuza amaaso gaabwe okweraliikirira; Banoonyenga 
erinnya lyo, ai Mukama. 17 Bakwatibwenga ensonyi, batyenga ennaku 
zonna; Weewaawo, beeraliikirirenga bazikirirenga: 18 Balyoke 
bategeerenga nga ggwe wekka, erinnya lyo YAKUWA, Oli waggulu nnyo 
ng'ofuga ensi yonna. 


Ya mukulu w'abayimbi; ey'ekigaasi. Zabbuli ya batabani ba Koola. 


84:1 Eweema zo nga nnungi, Ai Mukama ow'eggye. 2 Emmeeme yange 
yeegomba, era ezirise olw'empya za Mukama; Omutima gwange n'omubiri 


gwange bikaabira Katonda omulamu. 3 Weewaawo, enkazaluggya 
yeerabidde ennyumba, N'akataayi ekisu mwe kanaabiikiranga obwana 
bwako, Bye byoto byo, ai Mukama ow'eggye, Kabaka wange, era 
Katonda wange. 4 Balina omukisa abatula mu nnyumba yo: 
Banaakutenderezanga. (Seera 5 Alina omukisa omuntu amaanyi ge bwe 
gaba mu ggwe; Enguudo ezigenda mu Sayuuni nga ziri mu mutima gwe. 6 
Nga bayita mu kiwonvu eky'amaziga bakifuula ekifo eky'ensulo; 
Weewaawo, ddumbi akibikkako n'omukisa. 7 Bava mu maanyi ne 
baggukira mu maanyi, Buli muntu mu bo alabika mu maaso ga Katonda 
mu Sayuuni. 8 Ai Mukama Katonda ow'eggye, wulira okusaba kwange: 
Otege okutu, ai Katonda wa Yakobo. (Seera 9 Tunula, ai Katonda engabo 
yaffe, Olabe amaaso g'oyo gwe wafukako amafuta. 10 Kubanga olunaku 
lumu mu mpya zo lusinga olukumi. Njagala okuba omuggazi mu nnyumba 
ya Katonda wange Okusinga okutuula mu weema ez'obubi. 11 Kubanga 
Mukama Katonda ye njuba, ye ngabo: Mukama anaagabanga ekisa 
n'ekitiibwa: Tammenga kintu kirungi kyonna abo abeegendereza. 12 Ai 
Mukama ow'eggye, Alina omukisa omuntu akwesiga ggwe. 


Ya mukulu w'abayimbi. Zabbuli ya batabani ba Koola. 


85:1 Mukama, watunuulira ensi yo n'ekisa: Wazza obusibe bwa Yakobo. 2 
Wasonyiwa obutali butuukirivu obw'abantu bo, Wabikka ku kibi kyabwe 
kyonna. (Seera 3 Waggyawo obusungu bwo bwonna: Wakyuka n'oleka 
ekiruyi kyo ekikambwe: 4 Otukyuse, ai Katonda ow'obulokozi bwaffe. 
Era okunyiiga kwo kuggweewo eri ffe. 5 Onootuusunguwaliranga ennaku 
zonna? Onootuusanga obusungu bwo emirembe gyonna? 6 Tolituzuukiza 
nate, Abantu bo bakusanyukirenga ggwe? 7 Otulage okusaasira kwo, ai 
Mukama, Otuwe obulokozi bwo. 8 Ka mpulire Katonda Mukama 
by'anaayogera: Kubanga anaabuulira abantu be emirembe, n'abatukuvu be: 
Naye baleme okukyama nate mu busirusiru. 9 Mazima obulokozi bwe 
buba kumpi abo abamutya; Ekitiibwa kiryoke kituulenga mu nsi yaffe. 10 
Okusaasira namazima birabaganye; Obutuukirivu n'emirembe 
binywegeraganye. 11 Amazima galose mu ttaka; N'obutuukirivu 


butunudde ku nsi nga buyima mu ggulu. 12 Weewaawo, Mukama 
anaagabanga ebirungi; N'ensi yaffe eneereetanga ekyengera kyayo. 13 
Obutuukirivu bunaamukulemberanga; Era bunaakubiranga ebigere bye 
ekkubo. 


Okusaba kwa Dawudi. 


86:1 Otege okutu kwo, ai Mukama, onziremu; Kubanga nze ndi mwavu, 
sirina bintu. 2 Okuume emmeeme yange; kubanga nze ntya Katonda: Ai 
ggwe Katonda wange, olokole omuddu wo akwesiga. 3 Onsaasire, ai 
Mukama; Kubanga nkukoowoola ggwe okuzibya obudde. 4 Osanyuse 
emmeeme y'omuddu wo; Kubanga nnyimusa emmeeme yange eri ggwe, ai 
Mukama. 5 Kubanga ggwe, Mukama, oli mulungi, oyanguwa okusonyiwa, 
Era ojjula ekisa eri abo bonna abakukoowoola. 6 Otege okutu, ai 
Mukama, eri okusa kwange; Owuli eddoboozi ery’okwegairira kwange. 7 
Ku lunaku olw'okunakuwala kwange ndikukoowoola; Kubanga olinziramu. 
8 Tewali afaanana nga ggwe mu bakatonda, ai Mukama; So tewali 
bikolwa ebiri ng'ebibyo. 9 Amawanga gonna ge wakola galijja, galisinza 
mu maaso go, ai Mukama; Era galiguhumiza erinnya lyo. 10 Kubanga 
ggwe mukulu, era okola eby'ekitalo: Ggwe Katonda wekka. 11 
Onjigirizenga ekkubo lyo, ai Mukama; naatambuliranga mu mazima go: 
Ogatte wamu omutima gwange gutye erinnya lyo. 12 Naakutenderezanga, 
ai Mukama Katonda wange, n'omutima gwange gwonna; Era 
naagulumizanga erinnya lyo emirembe gyonna. 13 Kubanga okusaasira 
kwo kungi gye ndi; Era wawonya emmeeme yange mu bunnya obuli wansi 
ennyo. 14 Ai Katonda, ab'amalala bangolokokeddeko, N'ekibiina 
eky'abatemu banoonyezza emmeeme yange, So tebakutadde ggwe mu 
maaso gaabwe. 15 Naye ggwe, ai Mukama, oli Katonda ajjula okusaasira, 
ow'ekisa, Alwawo okusunguwala, alina okusaasira namazima amangi. 16 
Onkyukire, onsaasire; Owe omuddu wo amaanyi go, Olokole omwana 
w'omuzaana wo. 17 Ondage akabonero olw'obulungi; Abankyaye bakalabe 
bakwatibwe ensonyi. Kubanga ggwe, ai Mukama, onnyambye, era 
onsanyusizza. 


Zabbuli ba batabani ba Koola; oluyimba: 


87:1 Emisingi gye giri ku nsozi entukuvu. 2 Mukama ayagala emiryango 
gya Sayuuni Okusinga ennyumba zonna eza Yakobo. 3 Eby'ekitiibwa 
bikwogerwako, Ggwe ekibuga kya Katonda. (Seera 4 Ndyogera ku 
Lakabu ne Babulooni nga bali mu abo abammanyi: Laba Firisutiya, ne 
Ttuulo, ne Esiyoopya; Oyo Yazaalirwa omwo. 5 Weewaawo, kiryogerwa 
ku Sayuuni nti Gundi ne gundi baazaalirwa omwo; N'oyo ali waggulu 
ennyo alikinyweza yennyini. 6 Mukama alibala, bw'aliwandiika amawanga, 
Nti Gundi yazaalirwa omwo. (Seera 7 Abayimba era n'abo abazina 
(balyogera nti) Ensulo zange zonna ziri mu ggwe. 


Oluyimba, zabbuli ya batabani ba Koola; ya mukulu w’abayimbi; 
ey'ekimakalasu-Leyanosi. Masukiri ya Kemuni Omuzera. 


88:1 Ai Mukama, Katonda ow'obulokozi bwange, Naakaabiranga e.misaas 
n'ekiro mu maaso go: 2 Okusaba kwange kuyingire w'oli; Otege okutu 
kwo eri okukaaba kwange: 3 Kubanga emmeeme yange ejjudde ennaku, 
N'obulamu bwange busemberera emagombe. 4 Bambalira wamu n'abo 
abakka mu bunnya; Nninga omuntu atalina mubeezi: 5 Asuulibwa mu bafu, 
Ali ng'abattibwa abagalamira mu ntaana, B'otojjukira nate; Era 
bayawukana n'omukono gwo. 6 Ontadde mu bunnya obuli wansi ennyo, 
Mu bifo eby'enzikiza, mu buziba. 7 Obusungu bwo bunyigiriza nnyo, Era 
ombonyabonyezza n'amayengo go gonna. (Seera 8 Onjawukanyirizza wala 
n'abo be mmanyi; Onfudde ekitama eri abo: Nsibiddwa, so siyinza 
kuvaamu. 9 Eruso lyange likulukuse olw'okunakuwala: Nkukaabira buli 
lunaku, ai Mukama, Ntega engalo zange eri ggwe. 10 Oliraga abafu 
eby'amagero? Abaafa baligolokoka balikutendereza? (Seera 11 Ekisa kyo 
kiribuulirirwa mu magombe? N'obwesigwa bwo mu kuzikirira? 12 
Eby'amagero byo birimanyirwa mu kizikiza? N'obutuukirivu bwo mu nsi 
ey'okwerabira? 13 Naye ggwe, si Mukama, gwe nkaabira, Era buli nkya 
okusaba kwange kunaatuukanga mu maaso go. 14 Mukama, kiki 
ekikusuuza emmeeme yange? Kiki ekikunkwesa amaaso go? 15 


Mbonyaabonyezebwa, nfaanana okufa okuva mu buto bwange: Entiisa zo 
bwe zimbaako, ne nneeraliikirira nnyo. 16 Obusungu bwo obukambwe 
buatuuseeko; Entiisa zo zinzingizizza. 17 Banneetooloola ng'amazzi 
okuzibya obudde; Bantaayiza eruuyi n'eruuyi wamu. 18 Abanjagala ne 
mikwano gyange obaawukanyizza wala nange, N'abo be mmanyi mu 
kizikiza. 


Masukiri ya Esani Omuzera. 


89:1 Naayimbanga ku kusaasira kwa Mukama ennaku zonna: N'akamwa 
kange naategeezanga ab'emirembe gyonna obwesigwa bwo. 2 Kubanga 
njogedde nti Okusaasira kunaanywezebwanga okutuusa emirembe 
n'emirembe; Era ne mu ggulu onoosimbanga obwesiswa bwo. 3 
Ndagaanye endagaano n'abalonde bange, Ndayiridde Dawudi amuddu 
wange; 4 Ezzedde lyo naulinywezanga ennaku zonna, N'entebe yo 
naagizimbiranga ddala emirembe gyonna. (Seera 5 N'eggulu 
linaatenderezanga eby'amagero byo, ai Mukama; Era n'obwesigwa bwo 
mu kkungaaniro ery'abatukuvu. 6 Kubanga ani mu ggulu gwe bayinza 
okugeraageranya ne Mukama? Ani ku baana b'abakulu ali nga Mukama. 7 
Ye Katonda atiibwa ennyo mu lukiiko olw'abatukuvu, Agwaana okutiibwa 
okusinga bonna abamwetooloola? 8 Ai Mukama Katonda ow'eggye, Ani 
ow'amaanyi, afaanana nga ggwe, ai YA? N'obwesigwa bwo 
bukwetooloola. 9 Ggwe ofuga amalala g'ennyanja: Amayengo gaayo bwe 
gagolokoka, ogateesa. 10 Wamenyaamenya Lakabu ng'omuntu attibwa; 
Wasaasaanya abalabe bo n'omukono ogw'amaanyi go. 11 Eggulu liryo, era 
n'ensi yiyo: Ebintu byonna n'okujjula kwabyo wabiteekawo. 12 Obukuka 
obwa kkono n'obwa ddyo wabutonda: Taboli ne Kerumooni zisanyukira 
erinnya lyo. 13 Olina omukono ogw'amaanyi: Engalo zo za maanyi, 
n'omukono gwo ogwa ddyo gugulumizibwa. 14 Obutuukirivu n'omusango 
bye binyweza entebe yo: Okusaasira namazima bikulembera amaaso go. 
15 Balina omukisa abantu abamanyi eddoboozi ery'essanyu: Ai Mukama, 
batambulira mu musana gw'amaaso go. 16 Basanyukira erinnya lyo okuzi 
bya obudde; Era bagulumizibwa mu butuukirivu bwo. 17 Kubanga ggwe 


oli kitiibwa ky’amaanyi gaabwe: N'olw'ekisa kyo ejjembe lyaffe 
linaagulumizibwanga. 18 Kubanga Mukama ye nannyini ngabo yaffe; Era 
Omutukuvu wa Isiraeri ye nannyini kabaka waffe. 19 Mu biro biri 
wagambira abatukuvu bo mu kwolesebwa, N'oyogera nti Ntadde 
obuyambi ku muntu ow'amaanyi; Ngulumizizza omuntu eyalondebwa mu 
bantu. 20 Ndabye Dawudi omuddu wange; Mmufuseeko amafuta gange 
amatukuvu: 21 Engalo zange zinaanywezebwanga gy'ali; N'omukono 
gwange gunaamuwanga amaanyi. 22 Omulabe taamujoogenga: 
Newakubadde omwana w'obubi taamubonyeebonyenga. 23 Nange 
naasuulanga abanaalwananga naye mu maaso ge, Era naakubanga 
abanaamukyawanga. 24 Naye obwesigwa bwange n'okusaasira kwange 
binaabanga naye; Ne mu linnya lyange ejjembe lye linaagulumizibwanga. 
25 Era naateekanga omukono gwe ku nnyanja, N'omukono gwe ogwa 
ddyo ku migga. 26 Anankaabiranga nti Ggwe kitange, Katonda wange, era 
ejjinja ery'obulokozi bwange. 27 Era ndimufuula omubereberye wange, 
Asinga bakabaka ab'ensi. 28 Naamuterekeranga okusaasira kwange 
emirembe n'emirembe, N'endagaano yange eneenyweranga gy'ali. 29 Era 
naawangaazanga ezzadde lye emirembe gyonna, N'entebe ye ng'ennaku 
ez'eggulu. 30 Abaana be bwe banaalekanga amateeka gange, Ne 
batatambuliranga mu misango gyange; 31 Bwe banaanyoomanga ebiragiro 
byange, Ne batakwatanga mateeka gange; 32 Nange najjiranga 
okwonoona kwabwe n'omuggo, N'obutali butuukirivu bwabwe n'okukuba. 
33 Naye siimuggirengako ddala kusaasira kwange, So siiganyenga 
bwesigwa bwange okuweebuuka. 34 Siimenyenga ndagaano yange, 
Sijjululenga kigambo ekyava mu mimwa gyange. 35 Omulundi gumu 
nalayira obutuukirivu bwange; Siimulimbenga Dawudi. 36 Ezzadde lye 
linaabeereranga emirembe gyonna, N'entebe ye ng'enjuba mu maaso gange. 
37 Eneenywezebwanga ennaku zonna ng'omwezi, Era ng'omujulirwa 
omwesigwa mu ggulu. (Seera 38 Naye wasuula n'ogoba N'osunguwalira 
oyo gwe wafukako amafuta. 39 Wakyawa endagaano ey'omuddu wo. 
Wanyooma engule ye n'ogisuula wansi. 40 Wamenyaamenya enkomera ze 
zonna; Wayabya ebigo bye. 41 Bonna abayita mu kkubo bamunyaga: 
Afuuse ekivume eri baliraanwa be. 42 Ogulumizizza omukono ogwa ddyo 


ogw'abalabe be; Osanyusizza abamukyaye bonna. 43 Weewaawo, 
okyamizza obwogi bw'ekitala kye, So tomuyimirizizza mu lutalo. 44 
Omazeewo okumasamasa kwe, N'osuulira ddala entebe ye wansi. 45 
Osaze ku nnaku ez'obuvubuka bwe: Omubisseeko ensonyi. (Seera 46 
Olituusa wa, ai Mukama, okwekwekanga ennaku zonna? Obusungu bwo 
bulituusa wa okubuubuukanga ng'omuliro? 47 Ojjukire, nkwegayiridde, 
ekiseera kyange bwe kiri ekitono: Abaana b'abantu bonna nga wabatondera 
ebitaliimu! Omuntu aluwa aliba omulamu ataliraba kufa, Alyewonya 
emmeeme ye mu buyinza bw'amagombe? (Seera 49 a, okusaasira kwo 
okw'edda kuli luuyi wa, Kwe walayirira Dawudi mu bwesigwa bwo? 
Jjukira, Mukama, abaddu bo bwe bavumibwa; Bwe nsitula mu kifuba 
kyange ekivume eky'amawanga gonna ag'amaanyi; 51 Abalabe bo kye 
bavuma, ai Mukama, Kye bavuma ebigere by'oyo gwe wafukako amafuta. 
52 Mukama yeebazibwenga emirembe n'emirembe. Amiina, era Amiina. 


Okusaba kwa Musa omusajja wa Katonda. 


90:1 Mukama, ggwe wali kifo kyaffe eky'okutuulamu Mu mirembe 
gyonna. 2 Ensozi nga tezinnazaalibwa, Era nga tonnabumba nsi n'ebintu 
Okuva mu mirembe gyonna okutuusa nya mirembe gyonna, ggwe 
Katonda. 3 Osindika abantu mu kuzikirira; Era oyogera nti Muddeeyo, 
mmwe abaana b'abantu. 4 Kubanga emyaka olukumi mu maaso go Giri 
ng'olwajjo olwayita, Era ng'ekisisimuka ky'ekiro. 5 Obatwalira ddala nga 
mukoka; bali ng'otulo: Enkya bali ng'omuddo ogiunera. 6 Enkya guloka, 
gumera; Akawungeezi nga gusaliddwa, era nga guwotose. 7 obusungu 
bwo butumalawo, Era bw'onyiiga ne tweraliikirira. 8 Otadde obutali 
butuukirivu bwaffe mu musana gw'amaaso go, Ebibi byaffe eby'ekyama 
mu musana gw'amaaso go. 9 Kubanga ennaku zaffe zonna ziyita mu 
busungu bwo; Emyaka gyaffe giggwaawo ng'ekirowoozo. 10 Ennaku 
z'emyaka gyaffe gye myaka nsanvu, Era naye amaanyi gaweza emyaka 
ekinaana; Naye amalala gaabwe kwe kutegana n'okunakuwala kwereere; 
Kubanga gayita mangu, naffe ne tubula. 11 Ani amanyi obuyinza 
obw'obusungu bwo, N'okunyiiga nga bw'ogwanira okutiibwa? 12 


Otuyigirize tubalenga bwe tutyo ennaku zaffe, Tulyoke tufune omutima 
omugezigezi. 13 Okomewo, ai Mukama; olituusa wa? Era wejjuse mu 
bigambo eby'abaddu bo. 14 Otukkuse enkya n'okusaasira kwo; 
Tusanyukenga, tujaguzenga, ennaku zaffe zonna. 15 Otusanyuse ng'ennaku 
bwe ziri ze watubonyaabonyezangamu Era ng'emyaka bwe giri gye 
twalabirangamu obubi. 16 Omulimu gwo gulabikirenga abaddu bo, 
N'ekitiibwa kyo kirabikenga ku baana baabwe. 17 Era n'obulungi bwa 
Mukama Katonda waffe bubeerenga ku ffe: Era otunywerezenga emirimu 
gy'emikono gyaffe: 


Weewaawo, emirimu gy'emikono gyaffe oginywezenga. 


91:1 Atuula mu kifo eky'ekyama eky'oyo ali waggluu ennyo Ye 
anaabeeranga wansi w'ekisiikirize eky'Omuyinza w'ebintu byonna. 2 
Naayogeranga ku Mukama nti Oyo kye kiddukiro kyange, era kye kigo 
kyange: Katonda wange gwe nneesiga. 3 Kubanga oyo ye 
anaakulokolanga mu mutego ogw'omuyizzi, Ne mu kawumpuli omubi. 4 
Anaakubikkangako n'ebiwaawaatiro bye, Era wansi w'ebyoya bye 
w'onoddukiranga: Amazima ge ye ngabo, ge gakuuma. 5 Tootyenga lwa 
ntiisa ya kiro Newakubadde akasaale akagenda emisana; 6 Olw'olumbe 
olutambulira mu kizikiza, Newakubadde olw'okuzikiriza okufaafaaganya 
mu ttuntu. 7 Abantu olukumi baligwira ku lubiruzi Iwo, Era akakumi ku 
mukono gwo ogwa ddyo; Tekulikusemberera ggwe. 8 Naye olitunula 
n'amaaso go, Oliraba empeera y'ababi. 9 Kubanga ggwe, ai Mukama, oli 
kiddukiro kyange Omufudde oyo ali waggulu ennyo ekigo kyo w'otuula; 
10 Tewali kabi akalikubaako, so tewali kibonoobono ekirisemberera 
eweema yo. 11 Kubanga alikulagiririza bamalayika be, Bakukuume mu 
makubo go gonna. 12 Balikuwanirira mu mikono gyabwe, Oleme 
okwesittala elugere kyo ku jjinja. 13 Olirinnya ku mpologoma ne ku 
ssalambwa; Olisamba empologoma ento n'omusota wansi w'ebigere byo. 
14 Kubanga antaddeko okwagala kwe, kyendiva mmuwonya: 
Ndimugulumiza waggulu, kubanga amanyi erinnya lyange. 15 Alinkaabira, 
nange ndimuyita; Naabeeranga wamu naye bw'anaanakuwalanga: 


Ndimuwonya, ndimuwa ekitiibwa. 16 Ndimuwangaaza nnyo, ndimukkusa 
obulamu, Era ndinnulaga obulokozi bwange. 


Zabbuli, oluyimba olw'okussabbiiti. 


92:1 Kirungi okwebazanga Mukama, N'okuyimba okutenderezanga 
erinnya lyo, ggwe ali waggulu ennyo: 2 Okwolesanga ekisa kyo enkya, 
N'obwesigwa bwo buli kiro. 3 N'ekivuga ekirina enkoba ekkumi, era 
n'amadinda: N'eddoboozi ery'okusinza ery'ennanga. 4 Kubanga ggwe, 
Mukama, onsanyusizza n'omulimu gwo: Naajagnlizanga emirimu 
gy'emikono gyo. 5 Emirimu gyo nga mikulu, ai Mukama Ebirowoozo byo 
bya buziba nnyo. 6 Omuntu ali ng'ensolo tamanyi kino, So nga 
n'omusirusiru takitegeera: 7 Ababi bwe baloka ng'omuddo, Era abakozi 
b'obubi bonna bwe babeera; Kyebava beera bazikirizibwe emirembe 
gyonna: 8 Naye ggwe, ai Mukama, ogulumizibwanga emirembe 
n'emirembe. 9 Kubanga, laba, abalabe bo, ai Mukama, Kubanga, laba, 
abalabe bo balizikirira; Abakozi b'obubi bonna balisaasaanyizibwa. 10 
Naye ogulumizizza ejjembe lyange ng'ery'embogo: Nfukiddwako amafnta 
amaggya. 11 Era eriiso lyange Lirabye bye njagala nga bituuse ku balabe 
bange, Amatu gange gawulidde bye njagala nga bituuse ku abo abakola 
obubi abangolokokerako. 12 Omutuukirivu alyera ng'olukindu; Alikula 
ng'omuvule mu Lebanooni. 13 Abasimbirwa mu nnyumba ya Mukama 
Balyerera mu mpya za Katonda waffe. 14 Baliba nga bakyabala ebibala 
nga bakaddiye; Balijjula amazzi, baligejja: 15 Balage nga Mukama 
mutuukirivu; Oyo lye jjinja lyange, so mu ye temuli butali butuukirivu. 


93:1 Mukama afuga; ayambadde obukulu: Mukama ayambadde, yeesibye 
amaanyi: Era ensi enywedde n'okuyinza n'eteyinza kusagaasagana. 2 
Entebe yo yanywera edda n'edda lyonna: Obeererawo okuva emirembe 
n'emirembe. 3 Amazzi gayimusizza, Ai Mukama, Amazzi gayimusizza 
eddoboozi lyago; Amazzi gayimusa amayengo gaago. 4 Okusinga 
amaloboozi ag'amazzi amangi, Amayengo amanene ag'oku nnyanja, 
Mukama ali waggulu asinza amaanyi. 5 Bye wategeeza bya mazima ddala: 


Obutukuvu busaanira emmyumba yo, Ai Mukama, emirembe n'emirembe. 


94:1 Ai Mukama, ggwe Katonda nannyini kuwalana, Ggwe Katonda 
nannyini kuwalana, omasizemasize ddala. 2 Weeyimuse, ggwe asalira ensi 
emisango: Owe ab'amalala ebibagwanira. 3 Mukama, ababi balituusa wa, 
Ababi balituusa wa okuwangula? 4 Boogera ebitaliimu, n'eby'amalala: 
Mumuyimbire Mukama oluyimba oluggya: Mumuyimbire Mukama, 
mmwe ensi zonna. 5 Bamenyaamenya abantu bo, ai Mukama, Era 
babonyaabonya obusika bwo. 6 Batta nnamwandu ne munnaggwanga, Era 
batta atalina kitaawe. 7 Ne boogera nti Mukama taalabe, So Katonda wa 
Yakobo taalowooze. 8 Mulowooze, mmwe abali ng'ensolo mu bantu: 
Nammwe abasirusiru, muligeziwala ddi? 9 Eyateekawo okutu, taliwulira? 
Eyabumba eriiso, taliraba? 10 Abonereza amawanga, talikangavvula, 
Ayigiriza abantu amagezi? 11 Mukama amanyi ebirowoozo by'abantu, 
Nga mukka. 12 Alina omukisa omuntu gw'obonereza, ai Mukama, Era 
gw'oyigiriza ebiva mu mateeka go; 13 Olyoke omuwummuze aleme 
okulaba ebiro eby'ennaku, Okutuusa obunnya lwe bulisimitwa ababi. 14 
Kubanga Mukama talisuula bantu be, So talireka busika bwe. 15 Kubanga 
omusango gulidda mu butuukirivu: Ne bonna abalina emitima egy'amazima 
balibugoberera. 16 Ani anangolokokera ku abc abakola obubi? Ani 
anannyimiririra ku bakozi b'ebitali bya butuukirivu? 17 Singa Mukama 
teyali mubeezi wange, Emmeeme yange yanditudde mangu awali 
okusirika. 18 Bwe tmayogera nti Ekigere kyange kiseerera, Okusaasira 
kwo, ggwe Mukama, ne kumpanirira. 19 Mu birowoozo byange ebingi 
ebiri mu nze Okusanyusa kwo kumpoomera emmeeme yange. 20 Abafuga 
ababi balissa ekimu naawe, Abalagira eby'ettima mu mateeka? 21 
Bakunyaana okulumba emmeeme y'omutuukirivu, Ne basala omusango 
okusinga omusaayi ogutaliiko kabi. 22 Naye Mukama yabanga kigo 
kyange ekiwanvu; Era Katonda wange lye jjinja lye nneeyuna. 23 Era 
abaleeseeko obutali butuukirivu bwabwe bo, Era alibazikiriza mu bubi 
bwabwe; Mukama Katonda waffe alibazikiriza. 


95:1 Mujje, tuyimbire Mukama: Tuyimbire n'eddoboozi ery'essanyu ejjinja 


ery'obulokozi bwaffe. 2 Tujje mu maaso ge n'okwebaza, Tumuyimbire 
n'eddoboozi ery'essanyu ne zabbuli. 3 Kubanga Mukama ye Katonda 
omukulu, Era Kabaka omukulu asinga bakatonda bonna. 4 Enkonko z'ensi 
ziri mu mukono gwe; N'entikko z'ensozi nazo zizze. 5 Ennyanja yiye, era 
yagikola; N'emikono gye gye gyabumba olukalu. 6 Mujje, tusinze, 
tuvuuname; Tufukamire mu maaso ga Mukama Omutonzi waffe: 7 
Kubanga ye Katonda waffe, Naffe tuli bantu ba ttale lye, era endiga 
ez'omu mukono gwe. Leero, oba nga munaawulira eddoboozi lye, 8 
Temukakanyaza mitima gyammwe, nga e Meriba, Nga ku lunaku olw'e 
Masa mu ddungu: 9 Bajjajja bammwe bwe bankema, Ne bangeza, ne 
balaba omulimu gwange. 10 Emyaka amakumi ana nanyiikaalira 
ab'emirembe giri, Ne njogera nti Be bantu abakyama mu mutima gwabwe, 
So tebamanya makubo gange: 11 Kyennava ndayira mu busungu bwange, 
Nga tebaliyingira mu kiwummulo kyange. 


96:1 Muyimbire Mukama oluyimba oluggya: Mumuyimbire Mukama, 
mmwe ensi zonna. 2 Mumuyimbire Mukama, mwebaze erinnya lye: 
Mwolesenga obulokozi bwe buli lunaku buli lunaku. 3 Mubuulirenga 
ekitiibwa kye mu mawanga, Eby'amagero bye mu bantu bonna. 4 Kubanga 
Mukama mukulu, era agwana okutenderezebwa ennyo: Agwana 
okutiibwanga okusinga bakatonda bonna. 5 Kubanga bakatonda bonna 
ab'amawanga bye bifaananyi: Naye Mukama ye yakola eggulu. 6 
Ekitubwa n'obukulu biri mu maaso ge: Amaanyi n'obulungi biri mu 
watukuvu we. 7 Mumuwe Mukama, mmwe ebika eby'amawanga, 
Mumuwe Mukama ekitiibwa n'amaanyi. 8 Mumuwe Mukama ekitiibwa 
ekigwanira erinnya lye: Muleete ssaddaaka, mujje mu mpya ze. 9 Kale 
mumusinze Mukama mu bulungi obw'obutukuvu. Mukankane mu maaso 
ge, mmwe ensi zonna. 10 Mwogerere mu mawanga nti Mukama afuga: 
Era n'ensi enywera n'okuyinza n'eteyinza kusagaasagana: Alisalira 
amawanga emisango egy'ensonga. 11 Eggulu lisanyuke, era n'ensi ejaguze; 
Ennyanja ewuume, n'okujjula kwayo; 12 Ennimiro ejaguze, n'ebigirimu 
byonna; Emiti gyonna egy'omu kibira ne giryoka giyimba olw'essanyu; 13 
Mu maaso ga Mukama, kubanga ajja; Kubanga ajja okusalira ensi 


emisango: Alisalira ensi emisango egy'ensonga, Aliramula amawanga 
n'amazima ge. 


97:1 Mukama afuga; ensi esanyuke: Ebizinga bijaguze bwe byenkana 
obungi. 2 Ebire n'ekizikiza bimwetooloola: Obutuukirivu n'omusango bye 
binyweza entebe ye. 3 Omuliro gumukulembera, Gwokya abalabe be 
eruuyi n’eruuyi. 4 Enjota ze zaamulisa ensi: Ensi n'eraba n'ekankana. 5 
Ensozi z'asaanuuka ng'envumbo awali Mukama, Awali Mukama w'ensi 
zonna. 6 Eggulu libuulira obutuukirivu bwe, N'amawanga gonna galabye 
ekitiibwa kye. 7 Bakwatibwe ensonyi bonna abasinza ebifaananyi ebyole, 
Abeenyuzniriza olw'ebifaananyi: Mumusinze ye, mmwe bakatonda 
mwenna. 8 Sayuuni yawulira n'asanyuka, N'abawala ba Yuda ne bajaguza; 
Olw'emisango gyo, ai Mukama. 9 Kubanga ggwe, Mukama, oli waggulu 
nnyo ku nsi zonna: Ogulumizibwa okusinga ennyo bakatonda bonna. 10 
Kale mmwe abaagala Mukama, mukyawe obubi: Akuuma emmeeme 
z'abatukuvu be; Abawonya mu mukono gw'omubi. 11 Omusana 
gwasigirwa omutuukirivu, N'essanyu oyo alina omutima ogw'amazima. 12 
Musanyukire Mukama, mmwe abatuukirivu Era mwebaze erinnya lye 
ettukuvu. 


Zabbuli. 


98:1 Mumuyimbire Mukama oluyimba oluggya; Kubanga akoze 
eby'amagero: Engalo ze eza ddyo, nomukono gwe omutukuw 
bimuleetedde obulokozi. 3 Ajjukidde okusaasira kwe n'obwesigwa bwe eri 
ennyumba ya Isiraeri: Enkomerero zonna ez'ensi zirabye obulokozi bwa 
Katonda waffe. 4 Muyimbe n'eddoboozi ery'essanyu eri Mukama, mmwe 
ensi zonna: Muleete oluyimba muyimbe olw'essanyu, weewaawo, 
muyimbe eby'okutendereza. 5 Muyimbe okutendereza Mukama n'ennanga; 
N'ennanga era n'eddoboozi eriyimba. 6 N'amakondeere n'eddoboozi 
ery'akagombe Muleete eddoboozi ery'essanyu mu maaso ga Kabaka, 
Mukama. 7 Ennyanja ewuume, n'okujjula kwayo; Ensi zonna, n'abo 
abazituulamu; 8 Amazzi gakube mu ngalo; Ensozi ziyimbire wamu 


olw'essanyu; 9 Mu maaso ga Mukama, kubanga ajja okusalira ensi 
omusango: Alisalira ensi emisango egy'ensonga, Aliramula amawanga 
n'obutuukirivu. 


99:1 Mukama afuga; amawanga gakankane; Atuula wakati wa bakerubi; 
ensi esagaasagane. 2 Mukama mukulu mu Sayuuni; Era ali waggulu 
okusinga amawanga gonna. 3 Batendereze erinnya lyo ekkulu era 
ery'entiisa. Ye mutukuvu. 4 Era amaanyi ga kabaka gaagala go 
ogw'ensonga; Ggwe onyweze obutuukirivu, Otuukiriza omusango 
n'oburuukirivu mu Yakobo. 5 Mtunugulumizenga Mukama Katonda waffe, 
Era musinzizenga ku ntebe y'ebigere bye: Ye mutukuvu. 6 Musa ne Alooni 
mu bakabona be, Ne Samwiri mu abo abakoowoola erinnya lye; 
Baakaabira Mukama, n'abayitaba. 7 Yayogerera nabo mu mpagi ey'ekire: 
Baakwata bye yategeeza; n'ekiragiro kye yabawa. 8 Wabaddamu, ai 
Mukama Katonda waffe: Wali Katonda abasonyiwa, Newakubadde nga 
wabawalana eggwanga olw'ebikolwa byabwe. 9 Mumugulumizenga 
Mukama Katonda waffe, Musinzizenga ku lusozi Iwe olutukuvu; Kubanga 
Mukama Katonda waffe mutukuvu. 


Zabbuli ey'okwebaza. 


100:1 Muleetere Mukama eddoboozi ery'essaayu, mmwe ensi zonna. 2 
Mumuweereze Mukama n'essanyu: Mujje mu maaso ge n'okuyimba. 3 
Mumanye nga Mukama ye Katonda: Oyo ye yatutonda, naffe tuli babe; 
Tuli bantu be, era endiga ez'omu ddundiro lye. 4 Muyingire mu miryango 
gye n'okwebaza, Ne mu mpya ze n'okutendereza. Mumwebaze, mukuze 
erinnya lye. 5 Kubanga Mukama mulungi; okusaasira kwe kwa lubeerera; 
N'obwesigwa bwe bwa mirembe gyonna. 


Zabbuli ya Dawudi 


101:1 Naayimbanga ku kusaasira ne ku musango: Ggwe, ai Mukama, gwe 
nnaayimbiranga okutendereza. 2 Naatambuliranga n'amagezi mu kkubo 
ettuukirivu: Woowe, olijja gye ndi ddi? Naatambuliranga mu nnyumba 


yange n'omutima ogutuukiridde. 5 Suteekenga kintu kyonna ekitasaana mu 
maaso gange: Nkyawa omulimu gw'abo abakyama; Tegwegattenga nange: 
4 Omutima ogutawulira gulindekera ddala: Sirimanya kintu kyonna kibi. 5 
Awaayiririza munne mu kyama, oyo n'azikirizanga: Alina amaaso 
ageegulumiza n'omutima ogw'amalala siimugumiikirizenga. 6 Amaaso 
gange ganaatunuuliranga abeesigwa ab'omu nsi, batuulenga wamu nange: 
Atambulira mu kkubo ettuukirivu ye anampeerezanga. 7 Akola 
eby'obulimba talituula mu nnyumba yange: Ayogera ebitali bya mazima 
talinywera mu maaso gange. 8 Buli nkya naazikirizanga ababi bonna 
ab'omu nsi; Mmalewo bonna abakola ebitali byabutuukirivu baggweewo 
mu kibuga kya Mukama. 


Okusaba kw'oyo aliko obuyinike, nga bwagala okumutta, n'afuka 
okwemuluguaya kwe mu maaso ga Mukama. 


102:1 Wulira okusaba kwange, ai Mukama. Okukaaba kwange kutuuke 
gy'oli. 2 Tonkisa maaso go ku lunaku olw'okunakuwala kwange: Otege 
okutu kwo we ndi; Ku lunaku Iwe nkoowoolerako ompitabe mangu. 3 
Kubanga ennaku zange ziggwaawo ng'omukka, N'amagumba gange 
gookebwa ng'omumuli. 4 Omutima gwange gwokeddwa, guwotose 
ng'omuddo; Kubanga neerabira okulya emmere yange. 5 Olw'eddoboozi 
eryokusinda kwange Amagumba gange geegasse n'omubiri gwange. 6 
Nninga kimbala ow'omu dduungu Nfuuse ng'ekiwuugulu eky'omu nsiko. 7 
Ntunula, era nfuuse Ng'enkazaluggya etuula ku kitikkiro yokka. 8 Abalabe 
bange bazibya obudde okunvuma; Abandalukidde bandayira. 9 Kubanga 
ndidde evvu ng'omugaati, Era ntabudde kye nnywedde n'amaziga. 10 
Olw'okunyiiga kwo n'obusungu bwo: Kubanga wannonda n'onsuula. 11 
Ennaku zange ziri ng'ekisiikirize ekiggwaawo; Era mpotose ng'omuddo. 
12 Naye ggwe, ai Mukama, onoobeereranga ennaku zonna: N'ekijjukizo 
kyo okutuusa emirembe gyonna. 13 Oligolokoka, olisaasira Sayuuni: 
Kubanga obudde butuuse okumusaasira, Weewaawo, obudde 
obwalagirwa butuuse. 14 Kubanga abaddu bo basanyukira amayinja ge, 
Era basaasira enfuufu ye. 15 Bwe gatyo amawanga gonna galitya erinnya 


lya Mukama, Ne bakabaka bona ab'ensi balitya ekitiibwa kyo: 16 
Kubanga Mukama azimbidde ddala Sayuuni, Alabikidde mu kitiibwa kye; 
17 Alowoozezza okusaba kw'abo abafiiriddwa, So tanyoomye kusaba 
kwabwe. 18 Ekyo kiriwandiikirwa emirembe egirijja: N'eggwanga 
eriritondebwa liritendereza Mukama. 19 Kubanga atunuulidde wansi 
ng'ayima ku watukuvu we awagulumivu; Mukama yalaba ensi ng'ayima 
mu ggulu; 20 Okuwulira okusinda kw'omusibe; Okusumulula abo 
abateeketwawo okufa; 21 Abantu balyoke batenderenga erinnya lya 
Mukama mu Sayuuni N'ettendo lye mu Yerusaalemi; 22 Amawanga bwe 
galikuņņaana awamu, N'amatwale, okuweereza Mukama. 23 Yakendeeza 
ku maanyi gange mu kkubo; Yasala ku nnaku zange. 24 Ne njegera nti Ai 
Katonda wange, tontwalira ddala ng'ennaku zange tezinnaggwaawo: 
Emyaka gyo gibeerera emirembe gyonna. 25 Edda n'edda watandika ensi; 
N'eggulu gwe mulimu gw'emikono gyo. 26 Ebyo biriggwaawo, naye ggwe 
onoobeereranga: Weewaawo, ebyo byonna birikaddiwa ng'ekyambalo; 
Olibiwaanyisa ng'ekyambalo, n'ebyo biriwaanyisibwa: 27 Naye ggwe oba 
bumu, N'emyaka gyo tegirikoma. 28 Abaana b'abaddu bo 
banaabeerangawo. N'ezzadde lyabwe linaanywezebwanga mu maaso go. 


Zabbuli ya Dawudi. 


103:1 Weebaze Mukama, ggwe emmeeme yange; Ne byonna ebiri munda 
yange, mwebaze erinnya lye ettukuvu. 2 Weebaze Mukama, ggwe 
emmeeme yange, So teweerabira birungi bye byonna: 3 Asonyiwa 
ebikolwa byo byonna ebitali bya butuukirivu; Awonya endwadde zo zonna; 
4 Anunula obulamu bwo buleme okuzikirira; Akussaako engule ey'ekisa 
n'okusaasira okulungi: 5 Akkusa akamwa ko ebirungi; Obuvubuka bwo ne 
budda obuggya ng'empungu. 6 Mukama akola eby'obutuukirivu, 
Atuukiriza emisango ku lw'abo bonna abajoogebwa. 7 Yamanyisa Musa 
amakubo ge, N'ebikolwa bye eri abaana ba Isiraeri. 8 Mukama ajjudde 
okusaasira n'ekisa, Alwawo okusunguwala, alina okusonyiwa okungi. 9 
Taanenyenga ennaku zonna; So taabenga na busungu mirembe gyonna. 10 
Tatukoze ng'ebibi byaffe bwe biri, So tatusasudde ng'ebikolwa byaffe 


ebitali bya butuukiriw bwe biri. 11 Kuba eggulu nga bwe liri waggulu 
okusinga ensi, N'okusaasira kwe bwe kuli okungi bwe kutyo eri abo 
abamutya. 12 Ebuvanjuba n'ebugwanjuba bwe biri ewala, Bw'atyo 
bw'atutadde ewala ebyonoono byaffe: 13 Nga kitaabwe bw'asaasira 
abaana be, Ne Mukama bw'asaasira bw'atyo abamutya. 14 Kubanga 
amanyi omubiri gwaffe; Ajjukira nga ffe tuli nfuufu. 15 Omuntu, ennaku 
ze ziri ng'omuddo; Ng'ekimuli eky'omu nsiko, bw'ayera bw'atyo. 16 
Kubanga empewo zikikuntako, ne kiba nga kigenze; N'ekifo kyakyo 
tekirikimanya nate. 17 Naye okusaasira kwa Mukama kwava mu mirembe 
gyonna era kulituuka mu mirembe gyonna eri abamutya, N'obutuukirivu 
bwe eri abaana b'abaana; 18 Eri abo abakwata endagaano ye, N'eri abo 
abajjukira ebiragiro bye okubikola. 19 Mukama yanyweza eatebe ye mu 
ggulu; N'obwakabaka bwe bufuga byonna. 20 Mumwebaze Mukama, 
mmwe bamalayika be: Mmwe abazira ab'amaanyi, abatuukiriza ekigambo 
kye, Nga muwulira eddoboozi ery'ekigambo kye. 21 Mumwebaze 
Mukama, mmwe mwenna eggye lye; Abaweereza be, abakola by'ayagala. 
22 Mumwebaze Mukama, mmwe mwenna emirimu gye, Mu bifo byonna 
by'afugiramu: Weebaze Mukama, ggwe emmeeme yange. 


104:1 Weebaze Mukama, ggwe emmeeme yange. Ai Mukama Katoada 
wange, oli mukulu nnyo; Oyambadde ekitiibwa n'obukulu. 2 Eyeebikka 
omusana ng'ekyambalo; Atimba eggulu ng'eggigi: 3 Asimba empagi 
ez'enju ze mu mazzi; Afuula ebire eggaali lye; Atambulira ku 
biwaawaatiro by'etiipewo: 4 Afuula ababaka be empewo; N'abaweereza 
be omuliro ogwaka: 5 Eyasimba emisingi gy'ensi, Ereme 
okusagaasagananga emirembe gyonna. 6 Wagibikkako ennyanja 
ng'ekyambalo; Amazzi ne gayimirira waggulu w'ensozi. 7 Ggwe bwe 
wanenya ne gadduka; Eddoboozi ery'okubwatuka kwo bwe lyawulirwa ne 
ganguwa okugenda; 8 Gaalinnya ku nsozi, gaaserengetera mu biwonvu, Ne 
gatuuka mu kifo kye wagateekerawo. 9 Wagalagira ensalo gye gatayinza 
kusukkako; Galeme okudda nate okubikka ku nsi. 10 Aleeta enzizi mu 
biwonvu; Zikulukuta mu nsozi: 11 Zinywesa ensolo zonna ez'omu nsiko; 
Entulege ziwona ennyonta. 12 Ennyonyi ez'omu ggulu kwe zituula ku ezo, 


Ziyimbira mu matabi. 13 Afukirira amazzi ensozi ng'ayima mu nju ze: Ensi 
n'ekkuta ebibala eby'emirimu gyo. 14 Amereza ente essubi, N'omuddo 
okuweereza abantu; Balyoke baggyenga emmere mu ttaka; 15 N'omwenge 
ogusanyusa omutima gw'abantu, N'amafuta ganyirizenga amaaso ge, 
N'emmere ewa omuntu amaanyi omutima gwe. 16 Emiti gya Mukama 
gikkuta; Emivule gya Lebanooni gye yasimba; 17 Ennyonyi gye 
zikoleramu ebisu byazo: Kasida, emiberoosi ye nnyumba ye. 18 Ensozi 
empanvu ziba za mbulabuzi; Amayinja kye kiddukiro ky'obumyu. 19 
Yateekerawo omwezi ebiro: Enjuba emanyi okugwa kwayo. 20 Ggwe 
oleeta ekizikiza, ekiro ne kibaawo; Ensolo zonna ez'omu kibira mwe 
zifulumira nga zisooba. 21 Empologoma ento ziwumira gye zinaalya, Era 
zinoonya emmere yaazo eri Katonda. 22 Enjuba n'evaayo, ne zigenda, Ne 
zeebaka mu mpuku zaazo. 23 Abantu ne bagenda ku mulimu gwabwe 
N'okutegana kwabwe okutuusa akawungeezi. 24 Ai Mukama, emirimu 
gyo nga gya ngeri nnyingi Wagikola gyonna mu magezi: Ensi ejjudde 
obugagga bwo. 25 Ennyanja eri, ennene engazi, Omuli ebyewalula 
ebitabalikika, Ebisolo ebitono era n'ebinene. 26 Eri amaato gye gayitako; 
Lukwata mwali, gwe wakola okuzannyira omwo. 27 Ebyo byonna 
bikulindirira ggwe, Obiwe emmere yaabyo mu ntuuko zaayo. 28 Gy'obiwa 
gye bikunyaanya; Oyanjuluza engalo, ne bikkuta ebirungi. 29 Okisa 
amaaso go, ne byeraliikirira; Obiggyamu omukka gwabyo, ne bifa, Ne 
bidda mu nfuufu yaabyo. 30 Otuma omwoyo gwo, ne bitondebwa; Era 
ofuula obuggya amaaso g'ettaka. 31 Ekitiibwa kya Mukama kibeere kya 
kubeerera; Mukama asanyukire emirimu gye: 32 Atunuulira ensi, 
n'ekankana; Akwata ku nsozi, ne zinyooka. 33 Naayimbiranga Mukama 
nga nkyali mulamu: Naayimbanga okutendereza Katonda wange nga 
nkyaliwo. 34 Okulowooza kwange kumuwoomerenga: Naasanyukiranga 
Mukama. 35 Ababi bazikirire baggweewo ku nsi, Aboonoonye baleme 
okubeerawo nate. Weebaze Mukama, ggwe emmeeme yange. 
Mumutendereze Mukama. 


105:1 Mumwebazenga Mukama, mukaabirenga erinnya lye; 
Mumanyisenga ebikolwa bye mu mawanga. 2 Mumuyimbirenga, 


muyimbenga okumutendereza; Mwogerenga ku by'amagero bye byonna. 3 
Mwenyumirizenga olw'erinnya lye ettukuvu: Omutima gw'abo abanoonya 
Mukama gusanyukenga. 4 Munoonyenga Mukama n'amaanyi ge; 
Munoonyenga amaaso ge ennaku zonna. 5 Mujjukirenga eby'amagero bye 
bye yakola; Eby'ekitalo bye, n'emisango egy'akamwa ke; 6 Mmwe 
ezzadde lya Ibulayimu omuddu we, Mmwe abaana ba Yakobo, abalonde 
be. 7 ye Mukama Katonda waffe: Emisango gye gibuna ensi zonna. 8 
Ajjukira endagaano ye ennaku zonna. Ekigambo kye yalagira emirembe 
olukumi; 9 Endagaano gye yalagaana ne Ibulayimu, N'ekirayiro kye 
yalayirira Isaaka; 10 N'ekyo naakinyweza eri Yakobo okuba etteeka, Eri 
Isiraeri, okuba endagaano eteriggwaawo: 11 Ng'ayogera nti Ggwe ndiwa 
ensi ya Kanani, Omugabo ogw'obusika bwa mmwe: 12 Bwe baali abantu 
abatono omuwendo gwabwe: Weewaawo, abatono ennyo, era abo 
batambuze omwo; 13 Ne batambulatambula mu mawanga agatali gamu, 
Nga bava mu bwakabaka ne baggukira mu bantu abalala. 14 Teyaganya 
muntu kuboonoona; Weewaawo, yanenya bakabaka ku lwabwe; 15 
Ng'ayogera nti Temukwatanga ku abo be nnafukako amafuta, So 
temukolanga bubi bannabbi bange. 16 N'ayita enjala okugwa ku nsi; 
N'amenya omuggo gwabwe gwonna, ye mmere yaabwe. 17 
Yabakulembeza omuntu; Yusufu yatundibwa okuba omuddu: 18 Ebigere 
bye baabirumya enjegere; Yagalamira ng'asibiddwa n'ebyuma: 19 
Okutuusa ekigambo kye lwe kyatuukirira; Ekigambo kya Mukama 
kyamukemanga. 20 Kabaka yatuma n'amusumulula; Ye yafuga amawanga, 
n'amuteera ddala. 21 N'amufuula omukulu w'ennyumba ye, N'amuteresa 
ebinttt bye byonna: 22 Okusiba abalangira be bw'ayagala, N'okuyigiriza 
amagezi abakadde be. 23 Era ne Isiraeri n'ajja mu Misiri; Yakobo n'atuula 
mu nsi ya Kaamu. 24 N'ayongera nnyo abantu be, N'abawa amaanyi 
okusinga abalabe baabwe. 25 N'akyusa omutima gwabwe okukyawa 
abantu be, Okukuusakuusa abaddu be. 26 N'atuma Musa omuddu we, Ne 
Alooni gwe yalonda. 27 Ne bassa mu bo obubonero bwe, N'eby'amagero 
mu nsi ya Kaamu. 28 N'aleeta ekizikiza, ekizikiza ne kikwata; Ne 
bajeemera ebigambo bye. 29 N'afuula amazzi gaabwe omusaayi, N'atta 
ebyennyanja byabwe. 30 Ensi yaabwe n'ejjula ebikere, Mu nju za bakabaka 


baabwe. 31 N'ayogera, ebitole eby'easowera ne bijja, N'easekere mu nsalo 
zaabwe zonna. 32 N'abawa omuzira mu kifo ky'enkaba, N'omuliro ogwaka 
mu nsi yaabwe. 33 Era n'ekuba n'emizabbibu n'omituni gyabwe; N'amenya 
emiti egy’omu asalo zaabwe. 34 N'ayogera, enzige ne zijja, N'obuwuka, 
era ebyo tebyabalikika omuwendo gwabyo. 35 Ne birya buli muddo 
ogwali mu nsi yaabwe, Ne birya ebibala eby'ettaka lyabwe. 36 Era 
n'akuba n'ababereberye bonaa abaali mu asi yaabwe, Abaali basinga 
amaanyi mu bazira baabwe bona. 37 N'abaggyamu nga balina effeeza 
n'ezaabu: So tewaali muntu munafu omu mu bika bye. 38 Misiri 
n'esanyuka bwe baagenda; Kubanga entiisa yaabwe yali ebaguddeko. 39 
N'ayanjuluza ekire okubabikkangako; N'omuliro gabsakirenga ekiro. 40 
Ne basaba, n'aleeta obngubi, N'ebakkusa emmere ey'omu ggulu. 41 
N'ayasa ejjinja, amazzi ne gatiitiika; Ne gakulukuta ma bifo ebikalu. 42 
Kubanga yajjukira ekigambo kye ekitukuvu, Ne Ibulayimu omuddu we. 43 
N'aggyamu abantu be n'essanyu, N'abatonde be n'okuyimba. 44 N'abawa 
easi ez'amawanga; Ne batwala ne balya emirimu egy'amawanga: 45 
Balyoke bakwateaga ebiragiro bye, Beekuumenga amateeka ge. 
Mumutendereze Mukama. 


106:1 Mukama Mumntendereze Mukama. Kale mumwebaze Mukama; 
knbanga mulungi: Kubanga okusaasira kwe kubeencra emirembe gyonna. 
2 Ani ayinza okwatula ebikolwa eby'amaanyi ebya Mukama, Oba 
okwolesa etteado lye lyonna? 3 Balina omukisa abakwata omusango, 
N'oyo akola eby'obutuukirivu mu biro byonna. 4 Onjijukire, si Mukama, 
n'ekisa ky'olina eri abantu bo; Nkwegayiridde, onjijire n'obulokozi bwo: 5 
Ndabe abalonde bo nga balaba omuldsa, Nsanyuldre essanyu 
ery'eggwanga lyo. Neenyumirize wamu n'obusika bwo. 6 Twayonoona ffe 
ne bajjajjaffe, Twakola ebitali bya butuukirivu, twahola obubi. 7 
Bajjajjaffe tebaategeera bya magero byo mu Misiri; Ne batajjukira 
kusaasira kwo okungi; Naye ne bajeemera ku anyanja, ku Nnyanja 
Emmyufu. 8 Era naye n'abalokola olw'erinaya lye, Amanyise obuyinza 
bwe obungi. 9 Era n'anenya Ennyanja Emmyufu, n'ekalira: Awo n'abayisa 
mu buziba, nga mu ddungu. 10 N'abalokola eri omukono gw'oyo 


eyabakyawa, N'abanuaula mu mukono gw'omulabe. 11 Amazzi ne gabikka 
ku balabe baabwe: Ne watasigalawo n'omu. 12 Ne balyoka bakkiriza 
ebigambo bye; Ne bayimba okumutendereza. 13 Beerabira mangu 
emirimu gye; Tebaalindirira kuteesa kwe: 14 Naye ne beegombera nnyo 
mu lukoola, Ne bakemera Katonda mu ddungu. 15 N'abawa bye baasaba; 
Naye n'aleeta obukovvu mu mmeeme yaabwe. 16 Era obuggya ne 
bubakwatira Musa mu lususira, Ne Alooni omutukuvu wa Mukama. 17 
Ensi n'eyasama n'emira Dasani. N'ebikka ku kibiina kya Abiraamu. 18 
Omuliro ne gwaka mu kibiina kyabwe; Ennimi zaagwo ne zookya ababi. 
19 Ne bakolera ennyana mu Kolebu, Ne basinza ekifaananyi ekisaanuuse. 
20 Bwe batyo ne bawaanyisa ekitiibwa kyabwe Okuba ekifaananyi ky'ente 
erya omuddo. 21 Ne beerabira Katonda omulokozi waabwe, Eyakolera 
ebikulu mu Misiri; 22 Eby'amagero mu nsi ya Kaamu, N'eby'entiisa ku 
Nnyanja Emmyufu. 23 Kyeyava ayogera ng'alibazikiriza, Singa Musa 
omulonde we teyayimirira mu maaso ge mu kituli, Okuzzaayo obusungu 
bwe, aleme okubazikiriza. 24 Weewaawo, baanyooma ensi ey'okwesiima, 
Tebakkiriza kigambo kye; 25 Naye ne beemulugunya mu weema zaabwe, 
Ne batawulira ddoboozi lya Mukama. 26 Kyeyava ayimusa omukono gwe 
gye bali, Ng'alibasuulira mu ddungu: 27 Era ng'aligwisa ezzadde lyabwe 
mu mawanga, Era ng'alibasaasaanya mu nsi. 28 Era ne beegatta ne 
Baalipyoli, Ne balya ssaddaaka ez'abafu. 29 Bwe batyo bwe 
baamusunguwazanga n'ebikolwa byabwe; Kawumpuli nagwa mu bo. 30 
Finekaasi n'alyoka ayimirira n'atuukiriza omusango: Kawumpuli 
n'aziyizibwa bw'atyo. 31 Ekyo ne kimubalirwa okuba obutuukirivu, 
Okutuusa emirembe gyonna egitaliggwaawo. 32 Era ne bamunyiigiza ku 
mazzi ag'e Meriba, N'okulaba Musa n'alaba obubi ku Iwabwe: 33 Kubanga 
baali baagala okujeemera omwoyo gwe, N'ayogera ebitali bya magezi 
n'emimwa gye. 34 Tebaazikiriza mawanga, Nga Mukama bye yabalagira; 
35 Naye ne beegatta n'amawanga, Ne bayiga emirimu gyabwe: 36 Ne 
baweereza ebifaananyi byabwe; Ebyabafuukira ekyambika. 37 
Weewaawo, baawangayo batabani baabwe ne bawala baabwe eri 
bassetaani. 38 Ne bayiwa omusaayi ogutaliiko kabi, gwe musaayi gwa 
batabani baabwe ne bawala baabwe, Be baawangayo eri ebifaananyi bya 


Kanani; Ensi n'eyonooneka n'omusaayi. 39 Bwe batyo ne babaako 
empitambi olw'emirimu gyabwe, Ne bagenda bayenda mu bikolwa 
byabwe. 40 Obusungu bwa Mukama kyebwava bubuubuuka eri abantu be, 
N'atamwa obusika bwe. 41 N'abawaayo mu mukono gw'amawanga; N'abo 
abaabakyawa ne babafuga. 42 Era abalabe baabwe ne babajooga, Ne 
bajeemulwa wansi w'omukono gwabwe. 43 Emirundi emingi yabawonya; 
Naye ne baagala okujeema mu kuteesa kwabwe, Ne bajeezebwa mu butali 
butuukirivu bwabwe. 44 Era naye n'atunuulira ennaku zaabwe, Bwe 
yawulira okukaaba kwabwe: 45 N'abajjuukirira endagaano ye, Ne yejjusa 
ng'okusaasira kwe bwe kuli okungi. 46 Era n'ababasaasiza Bonna 
abaabatwalanga mu busibe. 47 Otulokole, ai Mukama Katonda waffe, 
Otukuņņaanye tuve mu mawanga, Okwebazanga erinnya lyo ettukuvu, 
N'okujagulizanga ettendo lyo. 48 Yeebazibwenga Mukama, Katonda wa 
Isiraeri, Okuva emirembe gyonna okutuuka mu mirembe gyonna. 


107:1 Mumwebaze Mukama; kubanga mulungi: Kubanga okusaasira kwe 
kubeerera emirembe gyonna. 2 Abanunule ba Mukama boogera bwe 
batyo, Be yanunula mu mukono gw'omulabe; 3 N'abakunyaanya mu nsi 
nnyingi, Mu buvanjuba ne mu bugwanjuba, Mu bukiika obwa kkoao ne mu 
bwa ddyo: 4 Baakyamira mu ddungu mu kkubo omutali bantu; Ne 
batalaba kibuga kya kutuulamu. 5 Baalumibwa enjala n'enayonta, 
Emmeeme yaabwe n'ezirika mubo. 6 Ne balyoka bakaabira Mukama mu 
nnaku zaabwe, N'abawonya mu kweraliikira kwabwe. 7 Era 
n'abalungyamiza mu kkubo eggolokofu, Batuuke mu kibuga 
eky'okutuulamu. 8 Kale singa abantu batendereza Mukama olw'obulungi 
bwe, N'olw'eby'amagero bye eri abaana b'abantu! 9 Kubanga akkusa 
emmeeme eyeegomba, N'emmeeme erumwa enayonta agijjuza ebirungi. 
10 Abo abaatuula mu kizikiza ne mu kisiikirize eky'okufa, Nga basibibwa 
n'ennaku n'ekyuma; 11 Kubanga baajeemera ebigambo bya Katonda, Ne 
banyooma okuteesa kw'oyo ali waggulu enayo: 12 Kyeyava azitoya 
omutima gwabwe n'okutegana; Ne bagwa, so nga tewali anaabayamba. 13 
Ne balyoka bakaabira Mukama mu nnaku zaabwe, Era abantu bonna 
boogero nti Amiina. Mumutendereze Mukama. N'abalokola mu 


kweraliikirira kwabwe. 14 N'abaggya mu kizikiza n'ekisiikirize eky'okufa, 
N'amenyaamenya enjegere zaabwe. 15 Kale singa abantu batendereza 
Mukama olw'obulungi bwe, N'olw'eby'amagero bye eri abaana b'abantu. 16 
Kubanga yamenya enzigi ez'ebikomo, N'atemera ddala ebisiba 
eby'obyuma: 17 Abasirusiru olw'okwonoona kwabwe, N'olw'obutali 
butuukirivu bwabwe, babonyaabonyezebwa. 18 Emmeeme yaabwe 
etamwa emmere yonna yonna; Ne basemberera emiryango egy'okufa. 19 
Ne balyoka bakaabira Mukama mu nnaku zaabwe, N'abalokola mu 
kweraliikirira kwabwe. 20 Atuma ekigambo kye, n’abawonya, N'abaggya 
mu kuzikirira kwabwe. 21 Kale singa abantu batendereza Mukama 
olw'obulungi bwe, N'olw'eby'amagero bye eri abaana b'abantu! 22 Era 
bawengayo asaddaaka ez'okwebaza, Era batenderenga ebikolwa bye 
n'okuyimba. 23 Abaserengetera ku nnyanja mu maato, Abakola emirimu 
awali amazzi amangi; 24 Abo balaba ebikolwa bya Mukama, 
N'eby'amagero bye mu buziba. 25 Kubanga alagira, nakunsa omuyaga, 
Oguyimusa amayengo gaagwo. 26 Balinnya mu ggulu, ne bakka nate mu 
ddubi: Emmeeme yaabwe esaanuuka olw'ennaku. 27 Beesunda eruuyi 
n'eruuyi, era batagatta ng'omutamiivu, N'amagezi gonna nga gababuze. 28 
Ne balyoka bakaabira Mukama mu nnaku zaabwe, N'abaggya mu 
kweraliikirira kwabwe. 29 Alaaza omuyaga, Amayengo gaagwo ne 
gateeka. 30 Ne balyoka basanyuka kubanga bawumniula; N'alyoka 
abaleeta mu mwalo gwe baagala okutuukamu. 31 Kale singa abantu 
batendereza Mukama olw'obulungi bwe, N'olw'eby'amagero bye eri abaana 
b'abantu 32 Era bamugulumizenga mu kkunyaaniro ery'abantu, Era 
bamutenderezenga awali ekituuti eky'abakadde. 33 Afuula emigga 
eddungu, N'enzizi azifuula ettaka ekkalu; 34 Ensi ebala agifuula olukoola 
olw'omunnyo, Olw'obubi bwabo abatuula omwo. 35 Eddungu alifuula 
ekidiba eky'amazzi, N'ensi enkalu ensulo ez'amazzi. 36 Omwo mw'atuuza 
abalumwa enjala, Balongoosenga ekibuga eky'okutuulamu; 37 Era 
basigenga ennimiro, basimbenga emizabbibu, Beefunirenga ebibala 
eby'ekyengera. 38 Era n'abawa omukisa, n'okweyongera ne beeyongeranga 
nnyo; N'ataganya nte zaabwe okukendeera. 39 Nate, ne baweebuuka ne 
bajeezebwa Olw'okujoogebwa, n'okweraliikirira, n'okunakuwala. 40 


Anyoomesa nnyo abalangira, Era abakyamiza mu nsiko omutali kkubo. 41 
Era naye agulumiza omwavu okuva mu maku. N'amukolera ebika 
ng'ekisibo. 42 Abatuukirivu balibiraba, balisanyuka; N'obutali butuukirivu 
bwonna buliziba akamwa kaabwo. 43 Buli alina amagezi anaalowoozanga 
ebyo, Era banaafumiitirizanga okusaasira kwa Mukama. 


Oluyimba, Zabbuli ya Dawudi. 


108:1 Omutima gwange gunywedde, ai Katonda; Naayimba, weewaawo, 
naayimba okutendereza, naayimba n'ekitiibwa kyange. 2 Muzuukuke, 
mmwe amadinda n'enaanga: Nze naakeera nnyo okuzuukuka. 3 
Naakwebazanga ggwe, ai Mukama, mu mawanga: Era naayimbanga 
okukutendereza mu bantu. 4 Kubanga okusaasira kwo kungi, kusinga 
eggulu: N'amazima go gatuuka mu ggulu. 5 Ogulumizibwe, ai Katonda, 
okusinga eggulu: N'ekitiibwa kyo okusinga ensi zonna. 6 Muganzi wo 
alyoke awone, Olokole nomukono gwo ogwa ddyo, otuddemu. 7 Katonda 
yayogera mu butukuvu bwe nti Ndijaguza: Ndisala mu Sekemu, era 
ndigabaagaba ekiwonvu ekya Sukkosi. 8 Gireyaadi wange; Manase 
wange; Efulayimu naye yakuuma omutwe gwange; Yuda gwe muggo 
gwange ogw'obwakabaka. 9 Mowaabu kye kinaabirwamu kyange; Edomu 
ndimukasukira engatto Yange Ndyogereia waggulu ku Firisutiya. 10 Ani 
alinnyingiza mu kibuga eky'amaanyi? Ani eyandeeta mu Edomu? 11 
Totusudde, ai Katonda? So totabaala, ai Katonda, n'eggye lyaffe. 12 
Otuyambe eri omulabe: Kubanga obuyambi bw'abantu tebuliimu. 13 
Katonda ye alitukoza eby'obuzira: Kubanga oyo ye alinayirira ku balabe 
baffe. 


Ya mukulu w'abayimbi. Zabbuli ya Dawudi. 


109:1 Tosirika, ai Katonda gwe ntendereza; 2 Kubanga akamwa k'ababi 
n'akamwa k'obulimba bakanjasamidde: Boogedde nange n'olulimi 
olulimba. 3 Era banneetooloola n'ebigamba eby'okukyawa, Ne balwana 
nange awatali nsonga. 4 Olw'okwagala kwange bafuuse balabe bange: 
Naye nze nsaba. 5 Era bansasudde obubi olw'obulungi, N'okukyawa 


olw'okwagala kwange. 6 Omusseeko omuntu omubi: Omulabe 
ayimirirenga ku mukono gwe ogwa ddyo. 7 Bw'asalirwa omusango, 
afulume nga gumusinze; Era okusaba kwe kufuuke ekibi. 8 Ennaku ze zibe 
ntono; Omulala alye obukulu bwe. 9 Abaana be babe nga tebalina 
kitaabwe, Me mukazi we nnamwandu. 10 Abaana be babe mmomboze, 
basabirizenga; Banoonyenga emmere mu bifo byabwe ebyazika. 11 
Omunyazi atege byonna by'alina; B'atamanyi banyageenyage emirimu gye. 
12 Anaamwongerako ekisa amubule; Anaasaasira abaana be nga tebalina 
kitaabwe naye abule. 13 Ezzadde lye lizikirizibwe; Mu mirembe egirijja 
amanaya gaabwe gasaangulibwe. 14 Obutali butuukirivu bwa bajjajjaabe 
bujjukirwe eri Mukama: So ekibi kya nnyina kireme okusangulibwa. 15 
Bibeerenga mu maaso ga Mukama ennaku zonna, Azikirize okujjukirwa 
kwabwe ku nsi. 16 Kubanga teyajjukira kusaasira, Naye n'ayigganya 
omuntu omwavu eyeetaaga, N'oyo eyalina omutima ogumenyese, 
okubatta. 17 Weewaawo, yayagala okukolima, ne kutuuka gy'ali; So 
teyasanyukira kusaba mukisa, ne gumuba wala. 18 Era yayambala 
okukolima ng'ekyambalo kye, Ne kuyingira mu nda ye ng'amazzi, Era 
ng'amafuta mu magumba ge. 19 Kubanga gy'ali ng'ekyambalo 
ky'ayambala, Era kubenga ng'olukoba Iwe yeesiba ennaku zonna. 20 Eyo 
ye mpeera ey'abalabe bange eva eri Mukama, N'abo aboogera obubi ku 
mmeeme yange. 21 Naye olongoose ebyange, ai Katonda Mukama, 
olw'erinnya lyo: Kubanga okusaasira kavo kulungi, omponye. 22 Kubanga 
nze ndi mwavu, nneetaga, N'omutima gwange gufumitiddwa munda yange. 
23 nyendedde ddala ng'ekisiikirize bwe kiggwaawo: Nkuunta ng'enzige. 
24 Amaviivi gange ganafuwadde olw'okusiiba; N'omubiri gwange 
guweebuuse obutagejja. 25 Era nfuuse ekivume gye bali: Bwe bandaba, 
banyeeaya omutwe gwabwe. 26 Onnyambe, ai Mukama Katonda wange; 
Nkwegayiridde ondokole ng'okusaasira kwo bwe kuli. 27 Balyoke 
bategeere ng'ogwo gwe mukono gwo: Nga ggwe, Mukama, wakikola. 28 
Bo bakolime, naye ggwe ompe omukisa: Bwe baligolokoka, balikwatibwa 
ensonyi, naye omuddu wo alisanyuka. 29 Abalabe bange bambale 
okuswazibwa, Era beebikke ensonyi zaabwe ng'ekikunta. 30 Neebazanga 
nnyo Mukama n'akamwa kange; Weewaawo, naamutenderezanga mu 


kibiina. 31 Neebazanga nnyo Mukama n'akamwa kange; Weewaawo, 
naamutenderezanga mu kibiina. 


Zabbuli ye Dawudi. 


110:1 Mukama agamba mukama wange nti Tuula ku mukono gwange 
ogwa ddyo, Okutuusa lwe ndifuula abalabe bo entebe y'ebigere byo. 2 
Mukama alisindika omuggo ogw'amaanyi go okuva mu Sayuuni: Ggwe 
fugira wakati mu balabe bo. 3 Abantu bo beewaayo n'omwoyo 
ogutawalirizibwa ku lunaku olw'obuyinza bwo: Mu bulungi 
obw'obutukuvu, olina omusulo ogw'obuvubuka bwo, Oguva mu lubuto 
lw'enkya. 4 Mukama yalayira, so talyejjusa, Nti Ggwe oli kabona 
emirembe gyonna Ng'engeri ya Merukizeddeeki bw'eri. 5 Mukama ku 
mukono gwo ogwa ddyo Alifumita bakabaka ku lunaku olw'obusungu 
bwe. 6 Alisala emisango mu mawanga, Alijjuza ebifo emirambo; Alifumita 
omutwe mu nsi ennyingi. 7 Alinywa ku nsulo eri mu kkubo: Kyaliva 
ayimusa omutwe. 


111:1 Mumutendereze Mukama. Neebazanga Mukama n'omutima gwange 
gwonna, Mu kibiina eky'abatuukirivu abateesa, ne mu kkungaaniro. 2 
Emirimu gya Mukama mikulu, Ginoonyezebwa abo bonna abagisanyukira. 
3 Omulimu gwe gwa kitiibwa, gwa bukulu: N'obutuukirivu bwe bubeerera 
enurembe gyonna. 4 Ajjukizizza emirimu gye egy'ekitalo: Mukama wa 
kisa, ajjudde okusaasira. 5 Awa emmere abo abamutya: Anajjukiranga 
endagaano ye emirembe gyonna. 6 Alaze abantu be obuyinza obw'emirimu 
gye, Ng'abawa obusika obw'amawanga. 7 Eaurimu egy'emikono gye ge 
mazima n'omusango; Ebiragiro bye byonna binywera. 8 Biteekebwawo 
emirembe n'emirembe, Bikolebwawo mu mazima n'obutuukirivu. 9 Yawa 
abantu be okununulwa; Yalagira endagaano ye emirembe gyonna: Erinnya 
lye ttukuvu, lya kitibwa. 10 Mu kutya Mukama amagezi mwe gasookera; 
Balina okutegeera okulungi bonna abakola bwe batyo; Ettendo lye 
libeerera emirembe gyonna. 


112:1 Mumutendereze Mukama. Alina omukisa oyo atya Mukama, 


Asanyukira ennyo amateeka ge. 2 Ezzadde lye linaabanga lya maanyi ku 
nsi: Ezzadde ly'abatuukirivu linaabanga n'omukisa. 3 Ebintu n'obugagga 
biri mu nnyumba ye: N'obutuukirivu bwe bubeerera emirembe gyonna. 4 
Eri omutuukirivu omusana gujja awali ekizikiza: Oyo wa kisa, ajjudde 
okusaasira, era ye mutuukirivu. 5 Alaba ebirungi oyo akola eby'ekisa, 
awola; Alinyweza ensonga ye bw'alisalirwa omusango. 6 Kubanga 
taasagaasaganenga emirembe gyonna; Omutuukirivu anajjukirwanga 
ennaku zonna ezitaliggwaawo. 7 Taatyenga bigambo bya bubi: Omutima 
gwe gunywera, nga gwesiga Mukama. 8 Omutima gwe gutereera, 
tsatyenga, Okutuusa lw'aliraba by'ayagala nga bituuse ku balabe be. 9 
Agabye, awadde abaavu; Obutuukirivu bwe bubeerera emirembe gyonna: 
Ejjembe lye lirigulumizibwa n'ekiriibwa. 10 Omubi alibiraba, alirumwa 
omwoyo; Aliruma obujiji n'amannyo ge: alinyolwa: Omubi by'ayagala 
birifa. 


113:1 Mumutendereze Mukama. Mutendereze, mmwe abaddu ba 
Mukama, Mutendereze erinnya lya Mukama. 2 Erinnya lya Mukama 
lyebazibwenga Okuva leero okutuusa emirembe gyonna. 3 Okuva mu 
buvanjuba okutuuka mu bugwanjuba Erinnya lya Mukama ligwana 
okutenderezebwanga. 4 Mukama ali waggulu okusinga amawanga gonna, 
N'ekitiibwa kye okusinga eggulu. 5 Ani afaanana nga Mukama Katonda 
waffe, Alina entebe ye waggulu. 6 Eyeetoowaza okutunuulira Ebiri mu 
ggulu ne mu nsi? 7 Ayimusa omwavu mu nfuufu, Agolokosa omunafu mu 
lubungo; 8 Amutuuze wamu n'abalangira, Wamu n'abalangira ab'abantu be. 
9 Atuuza mu nju omukazi omugumba, N'amusanyusa ng'amuzaazizza 
abaana. Mumutendereze Mukama. 


114:1 Isiraeri bwe yava mu Misiri, Ennyumba ya Yakobo mu bantu 
ab'olulimi olulala; 2 Yuda n'abeera awatukuvu we, Isiraeri amatwale ge. 3 
Ennyanja n'eraba ekyo, n'edduka Yoludaani n'agobebwa okudda ennyuma. 
4 Ensozi ne zibuuka ng'endiga eza seddume, N'obusozi obutono 
ng'obuliga. 5 Wali otya, ggwe ennyanja, okudduka? Naawe Yoludaani, 
okudda ennyuma? 6 Mmwe ensozi, okubuuka ng'endiga eza seddume; 


Mmwe obusozi obutono, ng'obuliga? 7 Kankana, ggwe ensi, awali 
Mukama, Awali Katonda wa Yakobo; 8 Eyafuula ejjinja ekidiba 
eky'amazzi, Ery'embaalebaale oluzzi olw'amazzi. 


115:1 Si ffe, ai Mukama, si ffe, Wabula erinnya lyo lye ligwana 
okuweebwa ekitiibwa Olw'okusaasira kwo, n'olw'amazima go. 2 Kiki 
ekinaaba kiboogeza ab'amawanga Nti Katonda waabwe ali ludda wa 
kaakano? 3 Naye Katonda waffe ali mu ggulu: Akoze bye yayagala 
byonna. 4 Ebifaananyi byabwe ye ffeeza, ye zaabu, Omulimu 
ogw'emikono gy'abantu. 5 Birina obumwa, naye tebyogera; Birina amaaso, 
naye tebiraba; 6 Birina amatu, naye tebiwulira; Birina ennyindo, naye 
tebiwunyiriza; 7 Birina engalo, naye tebizikwasa kintu; Birina ebigere, 
naye tebitambula; So tebyogeza bulago bwabyo. 8 Ababikola 
balibifaanana; Weewaawo, buli abyesiga. 9 Ggwe Isiraeri, mwesigenga 
Mukama: Ye mubeezi waabwe, ye ngabo yaabwe. 10 Ggwe ennyumba ya 
Alooni, mwesigenga Mukama: Ye mubeezi waabwe, ye ngabo yaabwe. 11 
Mmwe abatya Mukama, mwesigenga Mukama: Ye mubeezi waabwe, ye 
ngabo yaabwe. 12 Mukama atujjukidde; alituwa omukisa; Aliwa omukisa 
ennyumba ya Isiraeri; Aliwa omukisa ennyumba ya Alooni. 13 Aliwa 
omukisa abo abatya Mukama, Abato era n'abakulu. 14 Mukama 
ayongerenga bulijjo okubaaza Mmwe n'abaana bammwe. 15 Mmwe 
muweereddwa Mukama omukisa, Eyakola eggulu n'ensi. 16 Eggulu lye 
ggulu lya Mukama; Naye ensi yagiwa abaana b'abantu. 17 Abafu 
tebatendereza Mukama, Newakubadde abo bonna abakka mu kusirika; 18 
Naye ffe tuneebazanga Mukama Okuva leero okutuusa emirembe gyonna. 
Mumutendereze Mukama. 


116:1 Mukama, kubanga awulidde Eddoboozi lyange n'okwegayirira 
kwange. 2 Kubanga antegedde okutu, Kyennaavanga mmukoowoola nga 
nkyali mulamu. 3 Emigwa egy'okufa gyansiba. N'okulumwa 
kw'emagombe kwankwata: Ne ndaba ennaku n'okutegana. 4 Ne ndyoka 
nkoowoola erinnya lya Mukama; Nti Ai Mukama, nkwegayiridde, 
omponye emmeeme yange. 5 Mukama wa kisa, era mutuukirivu; 


Weewaawo, Katonda waffe alina okusaasira. 6 Mukama akuuma abo 
abatalina nkwe: Najeezebwa, n'andokola. 7 Komawo mu kiwummulo kyo, 
ggwe emmeeme yange; Kubanga Mukama akukoledde eby'ekisa ekingi. 8 
Kubanga omponyezza emmeeme yange okufa, Amaaso gange obutakaaba 
maziga, N'ebigere byange obutagwa. 9 Naatambuliranga mu maaso ga 
Mukama Mu nsi y'abalamu. 10 Nzikiriza, kubanga ndyogera: 
Nabonyaabonyezebwa nnyo: 11 Ne njogera nga nnyanguwa Nti Abantu 
bonna bulimba. 12 Kiki kye ndisasula Mukama Olw'ebirungi bye byonna 
eri nze? 13 Nditoola akakompe ak'obulokozi, Era ndikaabira erinnya lya 
Mukama. 14 Ndisasula obweyamo bwange eri Mukama, Weewaawo, mu 
maaso g'abantu be bonna. 15 Okufa kw'abatukuvu be Kwa muwendo 
mungi mu maaso ga Mukama. 16 Ai Mukama, mazima nze ndi muddu wo: 
Nze ndi muddu wo, era omwana w'omuzaana wo; Osumuludde ebyansiba. 
17 Ndikuwa ssaddaaka ey'okwebaza, Era ndikaabira erinnya lya Mukama. 
18 Ndisasula obwepamo bwange eri Mukama, Weewaawo, mu maaso 
g'abantu be bonna; 19 Mu mpya z'ennyumba ya Mukma, Wakati mu ggwe, 
ggwe Yerusaalemi. Mumutendereze Mukama. 


117:1 Mumutendereze Mukama, mmwe amawanga gonna; 
Mumugulumize, mmwe abantu bonna. 2 Kubanga okusaasira kwe kungi 
eri ffe: N'amazima ga Mukama gabeerera emirembe gyonna, 
Mumutendereze Mukama. 


118:1 Mumwebaze Mukama; kubanga mulungi: Kubanga okusaasira kwe 
kubeerera emirembe gyonna. 2 Isiraeri ayogere kaakano Nti okusaasira 
kwe kubeerera emirembe gyonna. 3 Ennyumba ya Alooni eyogere kaakano 
Nti okusaasira kwe kubeerera emirembe gyonna. 4 Abo abamutya 
Mukama boogere kaakano Nti okusaasira kwe kubeerera emirembe 
gyonna. 5 Bwe mali mu maku ne nkaabira Mukama: Mukama n'anjitaba, 
n'anteeka mu kifo ekigazi. 6 Mukama ali ku luuyi lwange; siritya: Abantu 
bayinza kunkola ki? 7 Mukama ali ku luuyi lwange mu abo abannyamba: 
Kyendiva ndaba bye njagala nga bituuse ku abo abankyaye. 8 Kirungi 
okwesiganga Mukama Okusinga okwesiga abantu. 9 Kirungi okwesiganga 


Mukama Okusinga okwesiga abalangira. 10 Amawanga gonna 
ganneetoolodde: Mu linnya lya Mukama ndigazikiriza. 11 
Ganneetoolodde; weewaawo, ganneetoolodde; Mu linnya lya Mukama 
ndigazikiriza. 12 Banneetoolodde ng'enjuki; bazikidde ng'omuliro 
ogw'omu maggwa: Mu linnya lya Mukama ndibazikiriza. 13 Bansoya nnyo 
okungwisa: Naye Mukama n'annyamba. 14 Mukama ge maanyi gange, Iwe 
luyimba lwange; Era afuuse obulokozi bwange. 15 Eddoboozi ery'essanyu 
era ery'obulokozi liri mu weema ez'abatuukirivu; Omukono ogwa dddyo 
ogwa Mukama gukola eby'obuzira. 16 Omukono ogwa ddyo ogwa 
Mukama gugulumizibwa: Omukono ogwa ddyo ogwa Mukama gukola 
eby'obuzira. 17 Sirifa, naye naabeeranga mulamu, Era naabuuliranga 
omirimu gya Mukama. 18 Mukama ambonerezza nnyo: Naye 
tangabulanga eri okufa. 19 Munzigulirewo enzigi ez'obutuukirivu: 
Naaziyingiramu, ne nneebaza Mukama. 20 Olwo lwe luggi Iwa Mukama; 
Abatuukirivu be baliyingiramu. 21 Naakwebazanga, kubanga onzizeemu, 
Era ofuuse obulokozi bwange. 22 Ejjinja abazimbi lye baagaana Lifuuse 
ekkulu ery'oku asonda. 23 Ekyo Mukama ye yakikola; Kya kitalo mu 
maaso gaffe. 24 Luno lwe lunaku Mukama lwe yakola; Tunaasanyuka, 
tunaajaguliza okwo. 25 Olokole kaakano, tukwegayiridde, ai Mukama: Ai 
Mukama, tukwegayiridde, oweereze omukisa kaakano. 26 Alina omukisa 
oyo ajja mu linnya lya Mukama: Tubasabidde omukisa nga tuyima mu 
nnyumba ya Mukama. 27 Mukama ye Katonda, era atuwadde omusana 
Musibe ssaddaaka n'emigwa,musibe ku mayembe g'ekyoto. 28 Ggwe oli 
Katonda wange, nange naakwebazanga: Ggwe oli Katonda wange, 
naakugulumizanga. 29 Kale mumwebaze Mukama; kubanga mulungi: 
Kubanga okusaasira kwe kubeerera emirembe gyonna. 


ALEFU 


119:1 Balina omukisa abo abatuukirira mu kkubo, Abatambulira mu 
mateeka ga Mukama. 2 Balina omukisa abo abeekuuma bye yategeeza, 
Abamunoonya n'omutima gwonna. 3 Weewaawo, abo tebakola ebitali bya 
butuukirivu; Batambulira mu makubo ge. 4 Watukuutira ebiragiro byo, 


Tubikwatenga nnyo. 5 Singa amakubo gange ganywedde Okukwata 
amateeka go! 6 Bwe ntyo bwe siikwatibwenga nsonyi, Bwe 
nnaalowoozanga bye walagira byonna. 7 Naakwebazanga n'omutima 
ogutalina bukuusa, Bwe ndiba nga njize emisango gyo egy'ensonga. 8 
Naakwatanga amateeka go: Nkwegayiridde, tondekera ddala. 


BEESI 


9 Omuvubuka anaalongoosanga atya ekkubo lye? Nga yeegendereza 
ng'ekigambo kiri. 10 N'omutima gwange gwonna nkunoonyezza: 
Nkwegayiridde, nneme okukyama okuleka bye walagira. 11 Nterese 
ekigambo kyo mu mutima gwange, Nneme okwonoona mu maaso go. 12 
Weebazibwa, ai Mukama: Onjigirizenga amateeka go. 13 N'emimwa 
gyange mbuulidde Emisango gyonna egy'akamwako. 14 Nsanyukidde 
ekkubo ly'ebyo byewategeeza, Nga asanyukira obugagga bwonna. 15 
Naafumiitirizanga ebiragiro byo. Era naalowoozanga amakubo go. 16 
Naasanyukiranga amateeka go: Seerabirenga kigambo kyo. 


GIMERI 


17 Onkolere omuddu wo eby'ekisa ekingi, mbeerenga omulamu; Bwe ntyo 
bwe nnaakwatanga ekigambo kyo. 18 Onzibule amaaso gange, ndabe 
Eby'ekitalo ebiva mu mateeka go. 19 Nze ndi mutambuze mu nsi: Tonkisa 
bye walagira. 20 Emmeeme yange ekutuse olw'okuyaayaana 
Kw'eyaayaanira emisango gyo ebiro byonna. 21 Onenyezza ab'amalala 
abakolimirwa, Abakyama okuleka bye walagira. 22 Onzigyeko 
okuvumibwa n'okunyoomebwa; Kubanga neekuumye bye wategeeza. 23 
Era n'abalangira batuula ne banjogerako obubi: Naye omuddu wo 
nafumiitiriza amateeka go. 24 Era bye wategeeza bye nsanyukira, Era 
ebyo be bantu be nteesa nabo. 


DALESI 


25 Emmeeme yange yeegasse n'e nfuufu: Onzuukize ng'ekigambo kyo bwe 


kyo bwe kiri. 26 Nayatula amakubo gange, naawe n'onziramu: Onjigirize 
amateeka go. 27 Ontegeeze ntegeere ekkubo ery'ebiragiro byo: Ne ndyoka 
nfumutiriza emirimu gyo egy'ekitalo. 28 Emmeeme yange esaanuuse 
olw'okunyiikaala: Ompe amaanyi ng'ekigambo kyo bwe kiri. 29 Onziyeko 
ekkubo ery'obulimba: Era ompe amateeka go n'ekisa. 30 Neerobozezza 
ekkubo ery'obwesigwa: Emisango ngitadde mu maaso gange. 31 Neegatta 
n'ebyo bye wategeeza: Ai Mukama, tonkwasa nsonyi. 


HE 


32 Naddukiranga mu kkubo ly'ebyo bye walagira, Bw'oligaziya omutima 
gwange. 33 Onjigirize, ai Mukama, ekkubo ery'amateeka go; Nange 
naalyekuumanga okutuusa enkomerero. 34 Ompe amagezi, nange 
neekuumanga amateeka go; Weewaawo, naagakwatanga n'omutima 
gwange gwonna. 35 Ompise mu kkubo Iy'ebyo bye walagira: Kubanga mu 
eryo mwe nsanyukira. 36 Okyuse omutima gwange eri ebyo bye 
wategeeza, So si eri kwegomba. 37 Owunjule amaaso gange galemenga 
okulaba ebitaliimu, Era onzuukize mu makubo go. 38 Onyweze ekigambo 
kyo eri omuddu wo, Ky'eky'okutyanga ggwe. 39 Ompunjulire ekivume 
kye ntya; Kubanga emisango gyo mirungi 40 Laba, neegombanga 
ebiragiro byo: Onzuukirize mu butuukirivu bwo. 


VAWU 


41 Era n'okusaasira kwo kutuuke gye ndi, ai Mukama, Bwe bulokozi bwo, 
ng'ekigambo kyo bwe kiri. 42 Bwe ntyo bwe ndiba n'eky'okuddamu eri 
oyo anvuma; Kubanga neesiga ekigambo kyo. 43 So toggiramu ddala 
kigambo kya mazima mu kamwa kange; Kubanga naasuubiranga emisango 
gyo. 44 Bwe ntyo bwe nnaakwatanga amateeka go ennaku zonna 
Emirembe n'emirembe. 45 Era naatambulanga nga neeyabya; Kubanga 
nnoonyezza ebiragiro byo. 46 Era naayogeranga ku ebyo bye wategeeza 
mu maaso ga bakabaka, Ne sikwatibwa nsonyi. 47 Era naasanyukiranga 
ebyo bye walagira, Bye nnaayagalanga: 48 Era naayimusanga engalo 
zange eri ebyo bye walagira, bye nnaayagalanga: Era naafumiitirizanga 


mateeka go. 
ZAYINI 


49 Ojjukire ekigambo eri omuddu wo, Kubanga wansuubiza. 50 Eryo lye 
ssanyu lyange bwe mbonyaabonyezebwa: Kubanga ekigambo kyo 
kinzuukizizza. 51 Ab'amalala bansekeredde nnyo: Naye ne 
sseekooloobyanga okuva mu mateeka go. 52 Njijukidde emisango gyo 
egy'edda, ai Mukama, Ne nneesanyusa. 53 Obusungu obubuubuuka 
bunkutte, Olw'ababi abaleka amateeka go. 54 Amateeka go ge 
nnyimbirako Mu nnyumba ey'okutambula kwange. 55 Najjukiranga erinnya 
Iyo ekiro, ai Mukama, Era nakwatanga amateeka go. 56 Ekigambo kino 
kyange, Okukuumanga ebiragiro byo. 


KEESI 


57 Mukama gwe mugabo gwange: Nayogera nga naakwatanga ebigambo 
byo. 58 Nasaba ekisa kyo n'omutima gwange gwonna: Onsaasire 
ng'ekigambo kyo bwe kiri. 59 Nalowooza amakubo gange, Ne nkyusa 
ebigere byange eri ebyo bye wategeeza. 60 Nayanguwa ne sirwawo, 
Okukwata ebyo bye walagira. 61 Emigwa egy'ababi gimbisse; Naye 
seerabidde mateeka go. 62 Mu ttumbi naagolokokanga okukwebaza 
Olw'emisango gyo egy'ensonga. 63 Nze ndi munne w'abo bonna abakutya, 
N'abo abakwata ebiragiro byo. 64 Ai Mukama, ensi ejjudde okusaasira 
kwo: Onjigirize amateeka go. 


TEESI 


65 Okoledde ebirungi omuddu wo, Ai Mukama, ng'ekigambo kyo bwe 
kiri. 66 Onjigirizenga okusala emisango egy'ensonga n'okutegeera; 
Kubanga nakkirizanga ebyo bye walagira. 67 Nga 
sinnabonyaabonyezebwa, nakyama; Naye kaakano nkwata ekigambo kyo. 
68 Oli mulungi, era okola ebirungi; Onjigirizenga amateeka go. 69 
Ab'amalala banjiiyirizzaako eky'obulimba: N'omutima gwange gwonna 


neekuumanga ebiragiro byo. 70 Omutima gwabwe gugezze ng'amasavu; 
Naye nze nsanyukira amateeka go. 71 Kwangasa okubonyaabonyezebwa; 
Ndyoke njige amateeka go. 72 Amateeka g'akamwa ko gampoomera nze 
Okusinga ebitundu eby'ezaabu n'effeeza enkumi n'enkumi. 


YODI 


73 Engalo zo ze zankola, ze zammumba: Ompe amagezi, njigenga ebyo 
bye walagira. 74 Abakutya banandabanga ne basanyuka; Kubanga 
naasuubiranga elugambo kyo. 75 Mmanyi, ai Mukama, ng'emisango gyo 
gya nsonga, Era nga wambonyaabonya olw'obwesigwa. 76 
Nkwegayiridde, ekisa kyo ekirungi kinsanyuse, Ng'ekigambo kyo bwe kiri 
eri omuddu wo. 77 Okusaasira kwo okulungi kujje gye ndi, mbeerenga 
omulamu: Kubanga amateeka go ge gansanyusa. 78 Ab'amalala 
bakwatibwe ensonyi; kubanga bammegga awatali nsonga. Naye 
naafumiitirizanga ebiragiro byo. 79 Abakutya bankyukire, Era balitegeera 
bye wategeeza. 80 Omutima gwange gutuukirire mu mateeka go; 
Nnemenga okukwatibwa ensonyi. 


KAFU 


81 Emmeeme yange ezirise olw'obulokozi bwo: Naye nsuubira ekigambo 
kyo. 82 Amaaso gange gakulukuse olw'ekigambo kyo, Nga njogera nti 
Olinsanyusa ddi? 83 Kubanga nfuuse ng'eddiba eriwanikibwa mu mukka; 
Naye seerabira mateeka go. 84 Ennaku ez'omuddu wo ziri mmeka? 
Olituukiriza ddi omusango ku abo abanjigganya? 85 Ab'amalala 
bansimidde obunnya Abatagoberera mateeka go. 86 Bye walagira byonna 
bya bwesigwa: Banjigganya awatali nsonga: ggwe onnyambe. 87 
Baabulako katono banzikirize ku nsi; Naye ne sireka biragiro byo. 88 
Onzuukize ng'ekisa kyo ekirungi bwe kiri; Bwe ntyo bwe nnaakwatanga 
akamwa ko bye kategeeza. 


LAMEDI 


89 Emirembe gyonna, ai Mukama, Ekigambo kyo kinyweredde mu ggulu. 
90 Obwesigwa bwo bubeerera emirembe gyonna: Wanyweza ensi, 
n'ebeererawo. 91 Bikyaliwo leero nga bwe walagira; Kubanga ebintu 
byonna baddu bo. 92 Singa amateeka go si ge gansanyusa, Nandizikiridde 
bwe nnabonyaabonyezebwa. 93 Seerabirenga biragiro byo ennaku zonna; 
Kubanga wanzuukiza n'ebyo. 94 Nze ndi wuwo, ondokole; Kubanga 
naanoonyanga ebiragiro byo. 95 Ababi bannindiridde okunzikiriza; Naye 
nze naalowoozanga bye wategeeza. 96 Ndabye ebintu byonna 
ebyatuukirira gye bikoma; Naye ekiragiro kyo kigazi nnyo. 


MEMU 


97 Amateeka go nga ngaagala! Ago ge nfumiitiriza okuzibya obudde. 98 
Bye walagira bingeziwaza okusinga abalabe bange; Kubanga bali wamu 
nange ennaku zonna. 99 Nnina okutegeera okusinga abayigiriza bange 
bonna; Kubanga bye wategeeza bye ndowooza. 100 Ntegeera okukira 
abakadde, Kubanga neekuumanga ebiragiro byo. 101 Naaziyizanga 
ebigere byange obutatambula mu kkubo ebbi lyonna, Ndyoke nkwatenga 
ekigambo kyo. 102 ooloobyanga kuleka misango gyo; Kubanga ggwe 
wanjigirizanga. 103 Ebigambo byo nga bimpoomera mu kibuno kyange! 
Bisinga omubisi gw'enjuki mu kamwa kange! 104 Ebiragiro byo bye 
binfunya okutegeera: Kyenvudde nkyawa buli kkubo ery'obulimba. 


NUUNI 


105 Ekigambo kyo ye ttabaaza eri ebigere byange, N'omusana eri ekkubo 
lyange. 106 Nalayira, era nkikakasizza kino, Nga naakwatanga emisango 
gyo egy'ensonga. 107 Mbonyaabonyezebwa nnyo; Onzuukize, ai Mukama, 
ng'ekigambo kyo bwe kiri. 108 Okkirize, nkwegayiridde, ebyo akamwa 
kange bye kaakuwa, si Mukama, nga teksawalirizibwa, Era onjigirizenga 
emisango gyo. 109 Emmeeme yange eri mu mukono gwange ennaku 
zonna; Naye seerabira mateeka go. 110 Ababi bantegedde omutego; Naye 
sikyamanga kuleka biragiro byo. 111 Bye wategeeza mbitutte okuba 
obusika obutaliggavaawo; Kubanga ebyo bye binsanyusa omutima 


gwange. 112 Mpese omutima gwange okutuukiriza amateeka go, 
Emirembe gyonna, okutuusa enkomerero. 


SAMEKI 


113 Nkyaye abo abalina emyoyo egy'obulimba; Naye amateeka go ge 
njagala. 114 Ggwe oli kifo kyange kye nneekwekamu, n'engabo yange: 
Nsuubira ekigambo kyo. 115 Mugende mumbeere wala, mmwe abakozi 
b'obubi; Ndyoke neekuumeaga Katonda wange bye yalagira. 116 
Ompanirire ng'ekigambo kyo bwe kiri, mbeerenga omulamu; Nneme 
okukwaubwanga ensonyi olw'essuubi lyange. 117 Ggwe ompanirire, nange 
naabeerangawo mirembe, Era neegeaderezanga amateeka go ennaku 
zonna. 118 Onyoomye abo bonna abakyama okuleka amateeka go; 
Kubanga obukuusakuusa bwabwe bulimba. 119 Omalawo ababi bonna 
ab'ensi ng'amasengere: Kyenwdde njagala ebyo bye wategeeza. 120 
Omubiri gwange gukankana olw'okukutya; Era ntya emisango gyo. 


AYINI 


121 Nkoze eby'omusango n'eby'obutuukuivu: Tondekera abo abanjooga. 
122 Weeyimirire omuddu wo olw'obulungi: Ab'amalala baleme 
okunjoopaga. 123 Amaaso gange ganzibye olw'obulokozi bwo, 
N'olw'ekigambo kyo ekituukirivu. 124 Okole omuddu wo ng'okusaasira 
kwo bwe kuli, Era onjigirizenga amateeka go. 125 Nze ndi muddu wo, 
ompe okutegeera; Ndyoke mmanye ebyo bye wategeeza. 126 Obudde 
butuuse Mukama okukola emirimu; Kubanga badibiza amateeka go. 127 
Kyenvudde njagala ebyo bye watagira Okusinga ezaabu, weewaawo, 
okusinga ezaabu ennungi. 128 Kyenvudde ndowooza ebiragiro byo byonna 
eby'ebigambo byonna nga bya nsonga; Era nkyaye buli kkubo 
ery'obulimba. 


PE 


129 Bye wategeeza bya kitalo: Emmeeme yange kyeva ebyekuuma. 130 


Ebigambo byo nga bigguliddwawo bireeta omusana; Biwa okutegeera 
abatalina magezi. 131 Nayasama nnyo akamwa kange ne mpeewuma; 
Kubanga nayaayaanira ebyo bye walagira 132 Onkyukire, onsaasire, Nga 
bw'oyisa okusaasira abo abaagala erinnya lyo. 133 Oluņņamizenga ebigere 
byange mu kigambo kyo; So obutali butuukirivu bwonna buleme 
okunfuganga. 134 Onnunule nneme okujoogebwanga abantu: Bwe ntyo 
bwe nnaakwataaga ebiragiro byo. 135 Oyakize amaaso go omuddu wo; 
Era onjigirizenga amateeka go. 136 Amaaso gange gakulukuta emigga 

gy amazzi, Kubanga tebakwata mateeka go. 


TIZADDE 


137 Oli mutuukirivu, si Mukama, N'emisango gyo gya nsonga. 138 
Walagira bye wategeeza mu butuukirivu Ne mu bwesigwa ddala ddala. 
139 Obuggya bwange bunzikirizza, Kubanga abalabe bange beerabidde 
ebigambo byo. 140 Ekigambo kyo kirongoofu nnyo; Omuddu wo kyava 
akyagala. 141 Nze ndi muto, nayoomebwa: Naye seerabira biragiro byo. 
142 Obutuukirivu bwo bwe butuukirivu obw'emirembe gyonna, 
N'amateeka go ge mazima. 143 Ennaku n'okulumwa bindabye: Naye bye 
walagira bye binsanyusa. 144 Bye wategeeza bya butuukirivu emirembe 
gyonna: Ompe okutegeera, nange naabeeranga mulamu. 


KOOFU 


145 Nkoowodde n'omutima gwange gwonna; ompitabe, ai Mukama: 
Naakuumanga amateeka go. 146 Nkukoowodde; ondokole, Nange 
naakwatanga ebyo bye wategeeza. 147 Nakeera emmambya nga 
tennasala, ne nkoowoola: Nasuubira ebigambo byo. 148 Amaaso gange 
gaasooka ebisisimuka by'ekiro, Nfumiitirize ekigambo kyo. 149 Owulire 
eddoboozi lyange ng'ekisa kyo bwe kiri: Onzuukize, ai Mukama, 
ag'emisango gyo bwe giri: 150 Basembera abagoberera obubi; Bali wala 
amateeka go. 151 Ggwe oli kumpi, ai Mukama; Ne byonna bye walagira 
ge mazima. 152 Edda n'edda namanyanga olw'ebyo bye wategeeza, Nga 
wabinyweza emirembe gyonna. 


REESI 


153 Olowoozenga okubonaabona kwange, omponye; Kubanga seerabira 
mateeka go. 154 Ompolereze ensonga yange, onnunule: Onzuukize 
ng'ekigambo kyo bwe kiri. 155 Obulokozi buba wala ababi; Kubanga 
tebanoonya mateeka go. 156 Okusaasira kwo okulungi kungi, ai Mukama: 
Onzuukize ng'emisango gyo bwe giri. 157 Abanjigganya n'abankyawa 
bangi: Naye seekooloobyanga kuleka bye wategeeza. 158 Nalaba abo 
abakola eby'enkwe, ne nnakuwala; Kubanga tebakwata kigambo kyo. 159 
Olowooze bwe njagala ebiragiro byo: Onzuukize, si Mukama, ng'ekisa 
kyo bwe kiri. 160 Ekigambo kyo kyonna kyonna mazima; N'emisango gyo 
egy'ensonga gyonna gyonna gibeerera emirembe gyonna. 


SINI 


161 Abalangira banjigganyizza awatali nsonga; Naye omutima gwange 
gutya nnyo ebigambo byo. 162 Nsanyukira ekigambo kyo, Ng'alaba 
omunyago omungi. 163 Nkyaye obulimba, mbutamwa; Naye amateeka go 
ge njagala. 164 Emirundi musanvu buli lunaku nkuteadereza; 
Olw'emisango gyo egy'ensonga. 165 Abaagala amateeka go balina 
emirembe mingi; So tebaliiko kibeesittaza. 166 Nsuubidde obulokozi bwo, 
ai Mukama, Era nkoze bye walagira. 167 Emmeeme yange yakwatanga 
bye wategeeza; Era mbyagala kitalo. 168 Naakwatanga ebiragiro byo 
n'ebyo bye wategeeza; Kubanga amakubo gange gonna gali mu maaso go. 


TAWU 


169 Okukaaba kwange kusemberenga mu maaso go, al Mukama: Ompe 
Oktitegeeranga ng'ekigambo kyo bwe kiri. 170 Okwegayirira kwange 
kuijenga mu maaso go: Omponye ng'ekigambo kyo bwe kiri. 171 Emimwa 
g yange gyogere ettendo; Kubanga onjigiriza amateeka go. 172 Olulimi 
lwange luyimbe ku kigambo kyo; Kubanga bye walagira byonna bwe 
butuukirivu. 173 Omukono gwo gube nga gweteeseteese okunnyamba; 
Kubanga nneerobozza ebiragiro byo. 174 Njaayaanidde obulokozi bwo, ai 


Mukama; Era amateeka go ge gansanyusa. 175 Emmeeme yange 
ebeerenga ennamu, era eneekutenderezanga; N'emisango gyo 
ginnyambenga. 176 Nakyama ng'endiga ebuze; noonya omuddu wo; 
Kubanga seerabira bye walagira. 


Oluyimba olw'oku madaala. 


120:1 Mu kunakuwala kwange nakoowoola Mukama, N'ampitaba. 2 
Omponye emmeeme yange, al Mukama, eri emimwa egy'obulimba, N'eri 
olulimi olw'obukuusakuusa. 3 Oliweebwa ki, olyongerwako ki nate, Ggwe 
olulimi olw'obukuusakuusa? 4 Obusaale obw'obwogi obw'abazira, Era 
n'amanda ag'entaseesa. 5 Zinsanze, kubanga ntambulira mu Meseki 
Kubanga ntuula mu weema za Kedali! 6 Emmeeme yange yaakamaze 
ennaku nnyingi okutuula Awamu n'oyo akyawa emirembe. 7 Nze njagala 
emirembe: Naye bwe njogera, baagala okulwana. 


Oluyimba olw'oku madaala. 


121:1 Naayimusa amaaso gange eri ensozi: Okubeerwa kwange kuliva 
wa? 2 Okubeerwa kwange kuva eri Mukama, Eyakola eggulu n'ensi. 3 
Taliganya kigere kyo okusagaasagana: Akukuuma taabongootenga. 4 
Laba, akuuma Isiraeri Taabongootenga so teyeebakenga. 5 Mukama ye 
mukuumi wo: Mukama kye kisiikirize kyo ku mukono gwo ogwa ddyo. 6 
Enjuba terikwokya emisana, Newakubadde omwezi ekiro. 7 Mukama 
anaakukuumanga eri obubi bwonna; Ono ye anaakuumanga emmeeme yo. 
8 Mukama anaakukuumanga amagenda go n'amadda, Okuva leero 
n'okutuuka emirembe gyonna. 


Oluyimba olw'oku madaala; olwa Dawudi. 


122:1 Nasanyuka bwe banyamba nti Tugende mu nnyumba ya Mukama. 2 
Ebigere byaffe biyimiridde Munda mu miryango gyo, ggwe Y erusaalemi; 
3 Ggwe Yerusaalemi, eyazimbibwa Okuba ekibuga ekigattiddwa awamu: 
4 Ebika gye birinnya, bye bika bya Mukama, Okuba obujulirwa eri Isiraeri, 


Okwebazanga erinnya lya Mukama. 5 Kubanga baateeka omwo entebe 
ez'okusalirako omusango, Entebe ez'ennyumba ya Dawudi. 6 Musabirenga 
Yerusaalemi emirembe: Baliraba omukisa abakwagala. 7 Emirembe 
gibeere mu bisenge byo, N'omukisa mu mayugo. 8 Ku lwa baganda bange 
ne bannange Naayogera kaakano nti Emarembe gibeere mu ggwe. 9 
Olw'ennyumba ya Mukama Katonda waffe Naagezangako okukukola 
obulungi. 


Oluyimba olw'oku madaala. 


123:1 Eri ggwe nnyimusa amaaso gange, Ai ggwe atuula mu ggulu. 2 
Laba, amaaso g'abaddu nga bwe gatunuulira omukono gwa mukama 
waabwe, Amaaso g'omuzaana nga bwe gatunuulira omukono gwa mugole 
we, N'amaaso gaffe bwe gatyo bwe gatunuulira Mukama Katonda waffe, 
Okutuusa lw'alitusaasira. 3 Otusaasire, ai Mukama, otusaasire: Kubanga 
tujjudde tmyo okunyoomebwa 4 Emmeeme yaffe ejjudde nnyo 
Okuduulirwa abo abalina emirembe, N'okunyoomebwa abo abalina 
amalala. 


Oluyimba olw'oku madaala; olwa Dawudi. 


124:1 Singa Mukama si ye yali ku luuyi lwaffe, Isiraeri ayogere kaakano; 
2 Singa Mukama si ye yali ku luuyi Iwaffe, Abantu bwe 
baatugolokokerako: 3 Banditumize, nga tukyali balamu, Obusungu 
bwabwe lwe bwatubuubuukirako: 4 Amazzi ganditutwalidde ddala, 
Mukoka yandiyise ku mmeeme yaffe: 5 Amazzi ag'amalala gandiyise ku 
mmeeme yaffe. 6 Mukama yeebazibwe, Atatugabudde okuba emmere eri 
amannyo gaabwe. 7 Emmeeme yaffe ewonye ng'ennyonyi mu mutego 
ogw'abatezi: Omutego gukutuse, naffe tuwonye. 8 Okubeerwa kwaffe kuli 
mu linnya lya Mukama, Eyakola eggulu n'ensi. 


Oluyimba olw'oku madaala. 


125:1 Abeesiga Mukama Balimyanga olusozi Sayuuni, olutajjulukuka, 


naye lunywera emirembe gyonna. 2 Ensozi nga bwe zeetooloola 
Yerusaalemi, Ne Mukama bw'atyo bwe yeetooloola abantu be, Okuva 
leero n'okutuusa emirembe gyonna. 3 Kubanga omuggo ogufuga 
ogw'obubi tegulibeererawo ku mugabo ogw'abatuukirivu; Abatuukirivu 
balemenga okugolola emikono gyabwe okukola ebitasaana: 4 Obakolenga 
ebirungi, ai Mukama, abalungi, N'abo abalina emitima egitali gya bukuusa. 
5 Naye abo abeekooloobya mu makubo gaabwe agakyamye, Mukama 
alibafulumya wamu n'abakola ebitali bya butuukirivu. Emirembe gibeere 
ku Isiraeri. 


Oluyimba olw'oku madaala. 


126:1 Mukama bwe yazza nate obusibe bwa Sayuuni, Ne tufaanana ng'abo 
abaloota. 2 Akamwa kaffe ne kalyoka kajjula enseko, N'olulimi Iwaffe 
okuyimba: Ne balyoka boogerera mu mawanga Nti Mukama abakoledde 
ebikulu. 3 Mukama atukoledde ebikulu; Kyetuvudde tusanyuka. 4 Ozze 
nate obusibe bwaffe, ai Mukama, Ng'emigga mu bukiika obwa ddyo. 5 
Abasiga nga bakaaba amaziga balikungula nga basanyuka. 6 
Newakubadde nga yagenda ng'akaaba, ng'atwala ensigo; Alidda nate 
n'essanyu, ng'aleeta ebinywa bye. 


Oluyimba olw'oku madaala; olwa Sulemaani. 


127:1 Mukama bw'atazimba nnyumba, Abagizimba bakolera bwereere: 
Mukama bw'atakuuma kibuga, Omukuumi atunuulirira bwereere. 2 
Mukolera bwereere bwe mukeera okugolokoka, era bwe mulwawo ennyo 
okwebaka; Era bwe mulya emmere ey'okutegana: Kubanga bw'abawa 
bw'atyo otulo abaagalwa be. 3 Laba, abaana bwe busika bwa Mukama: 
N'ebibala eby'olubuto ye mpeera ye. 4 Ng'obusaale bwe buli mu mukono 
gw'omuzira, Abaana ab'omu buvubuka bwe bali bwe batyo. 5 Alina 
omukisa omuntu omttfuko gwe bwe gujjula abo: Tebaakwatibwenga 
nsonyi, Bwe banaayogereranga n'abalabe baabwe mu mulyango. 


Oluyimba olw'oku madaala. 


128:1 Alina omukisa buli atya Mukama, Atambulira mu makubo ge. 2 
Kubanga onoolyanga ge emirimu egy'emikono gyo: Oliba wa mukisa, era 
oliraba ebirungi. 3 Mukazi wo aliba ng'omuzabbibu ogubala mu nju 
ez'omunda mu nnyumba yo: Abaana bo ng'amatabi g'omuzeyituuni nga 
beetooloola emmeeza yo. 4 Laba, bw'atyo bw'aliweebwa omukisa omuntu 
Atya Mukama. 5 Mukama anaakuwanga omukisa ng'ayima mu Sayuuni: 
Naawe onoolabanga ebirungi nga bijja ku Yerusaalemi ennaku zonna 
ez'obulamu bwo. 6 Weewaawo, oliraba abaana b'abaana bo. Emirembe 
gibeere ku Isiraeri. 


Oluyimba olw'oku madaala. 


129:1 Emirundi mingi gye baakambonyaabonyezza okuva mu buto bwange 
Isiraeri ayogeze kaakano; 2 Emirundi mingi gye baakambonyaabonyezza 
okuva mu buto bwange: Naye ne batampangula. 3 Abakabala baakabala 
omugongo gwange; Baatema ensalosalo empanvu, 4 Mukama 
mutuukirivu: Asazeesaze emigwa egy'ababi. 5 Bakwatibwe ensonyi, 
bazzibwe ennyuma, Bonna abakyawa Sayuuni. 6 Babe ng'omuddo oguli 
waggulu ku nnyumba, Oguwotoka nga tegunnakula: 7 Omukunguzi 
n'atajjuza ogwo omukono gwe, Newakubadde asiba ebinywa ekifuba kye. 
8 Newakubadde abayita teboogera Nti Omukisa gwa Mukama gube ku 
mmwe; Tubawadde omukisa mu linnya lya Mukama. 


Oluyimba olw'oku madaala. 


130:1 Mu buziba nkukaabidde ggwe, ai Mukama. 2 Mukama, owulire 
eddoboozi lyange: Amatu go galowooze Eddoboozi ery'okwegayirira 
kwange. 3 Mukama, owulire eddoboozi lyange: Amatu go galowooze 
Eddoboozi ery'okwegayirira kwange. 4 Naye waliwo okusonyiwa w'oli, 
Olyoke otiibwenga. 5 Nnindirira Mukama, emmeeme yange erinda, Era 
ekigambo kye kye nsuubira. 6 Emmeeme yange eyaayaanira Mukama, 
Okusinga abakuumi bwe bayaayaanira obudde okukya; Weewaawo, 
okusinga abakuumi bwe bayaayaanira obudde okukya. 7 Ggwe Isiraeri, 
suubiranga Mukama; Kubanga awali Mukama we wali okusaasira, Era 


awali ye we wali okununula okungi. 8 Era oyo alinunula Isiraeri Mu butali 
butuukirivu bwe bwonna. 


Oluyimba olw'oku madaala; olwa Dawudi. 


131:1 Mukama omutima gwange si gwa malala, newakubadde amaaso 
gange tegeegulumiza; So sitambulira mu bigambo ebikulu. Newakubadde 
mu bigambo eby'ekitalo ebinnema. 2 Mazima nyonzezza emmeeme yange, 
ngisirisizza; Ng'omwana avudde ku mabeere awali nnyina, N'emmeeme 
yange eri we ndi bw'etyo ng'omwana avudde ku mabeere. 3 Ggwe Isiraeri 
suubiranga Mukama Okuva leero n'okutuusa emirembe gyonna. 


Oluyimba olw'oku madaala. 


132:1 Mukama, ojjuukirire Dawudi Okubonaabona kwe kwonna. 2 Bwe 
yalayirira Mukama, Ne yeeyama Omuzira wa Yakobo: 3 Mazima 
siriyingira mu weema ey'ennyumba yange, So siririnnya ku kiriri kyange; 4 
Siriwa amaaso gange okwebaka, Newakubadde enkowekowe zange 
Otulo; 5 Okutuusa Iwe ndimulabira Mukama ekifo, Eweema ey'Omuzira 
wa Yakobo. 6 Laba, twagiwulirako mu Efulasa: Twagiraba mu nnimiro 
ey'ekibira. 7 Tuliyingira mu weema ze; Tulisinziza awali entebe y'ebigere 
bye. 8 Golokoka, ai Mukama, oyingire mu kifo kyo 
eky'okuwummuliramu; Ggwe, n'essanduuko ey'amaanyi go. 9 Bakabona 
bo bambale obutuukirivu; N'abatukuvu bo boogerere waggulu olw'essanyu. 
10 Ku Iw'omuddu wo Dawudi Togoba maaso g'oyo gwe wafukako 
amafuta. 11 Mukama yalayirira Dawudi mu mazima; Talikyuka kugaleka: 
Ku bibala eby'omubiri gwo nditeeka ku ntebe yo. 12 Abaana bo bwe 
banakkirizanga okwekuuma endagaano yange N'obujulirwa bwange bwe 
nnaabayigirizanga, Era n'abaana baabwe banastuulanga ku ntebe yo 
emirembe gyonna. 13 Kubanga Mukama yeeroboza Sayuuni; 
Yakiyaayaanira okukituulamu. 14 Kino kye kifo kye mpummuliramu 
ennaku zonna: Wano we nmaatuulanga; kubanga nayaayaanirawo. 15 
Naskiwanga omukisa muagi ekyengera kyakyo: Nakkusanga abaavu 
baakyo emmere. 16 Era ne bakabona baakyo ndibambaza obulokozi: 


N'abatukuvu baakyo balyogerera waggulu olw'essanyu. 17 Eyo gye 
ndyanyisiza ejjembe lya Dawudi: Namuteekerawo ettabaaza eyo gwe 
nnafukako amafuta. 18 Abalabe be ndibambaza ensonyi: Naye ku mutwe 
gwe engule ye eriraba omukisa. 


Oluyimba olw'oku madaala; olwa Dawudi. 


133:1 Laba bwe kuli okulungi, bwe kusanyusa, Ab'oluganda okutuula 
awamu nga batabaganye! 2 Kuliznanga amafuta ag'omuwendo omungi 
agali ku mutwe, Agaakulukutira mu kirevu, Mu kirevu kya Alooni; 
Agaaserengetera ku lukugiro Iw'ebyambalo bye; 3 Ng'omusulo gwa 
Kerumoon, Ogukkira ku nsozi za Sayuuni: Kubanga eyo Mukama gye 
yalagirira omukisa, Bwe bulamu obw'emirembe n'emirembe. 


Oluyimba olw'oku madaala. 


134:1 Mulabe, mumwebaze Mukama, mmwe mwenna abaddu ba 
Mukama, Abayimirira ekiro mu nnyumba ya Mukama. 2 Muyimuse engalo 
zammwe eri awatukuvu, Mumwebaze Mukama. 3 Mukama akuwe 
omukisa ng'ayima mu Sayuuni; Oyo eyakola eggulu n'ensi. 


135:1 Mumutendereze Mukama. Mutendereze erinnya lya Mukama, 
Mumutendereze, mmwe abaddu ba Mukama: 2 Mmwe abayimirira mu 
nnyumba ya Mukama, Mu mpya z'ennyumba ya Katonda waffe. 3 
Mumutendereze Mukama; kubanga Mukama mulungi: Muyimbe 
okutendereza erinnya lye; kubanga lya ssanyu. 4 Kubanga Mukama 
yeeroboza Yakobo okuba owuwe, Ne Isiraeri okuba ow'envuma ye yekka. 
5 Kubanga mmanyi nga Mukama mukulu, Era nga Mukama waffe asinga 
bakatonda bonna. 6 Buli ky'ayagadde Mukama akikoze, Mu ggulu ne mu 
nsi, mu nnyanja ne mu by'obuziba byonna. 7 Anyoosa omukka okuva ku 
nkomerero z'ensi; Aleetera enjota enkuba; Afulumya empewo mu 
mawanika ge. 8 Eyakuba ababereberye ab'e Misiri, Ab'abantu era 
n'ab'ensolo. 9 Yaweereza obubonero n'eby'amagero wakati mu ggwe, 
ggwe Misiri, Ku Falaawo, ne ku baddu be bonna. 10 Eyakuba amawanga 


amangi, N'atta bakabaka ab'amaanyi; 11 Sikoni kabaka w'Abamoli, Ne Ogi 
kabaka We Basani, N'amatwale gonna aga Kanani: 12 N'agaba ensi 
yaabwe okuba obusika, Obusika eri Isiraeri abantu be. 13 Erinnya lyo, ai 
Mukama, libeerera ennaku zonna; N'ekijjukizo kyo, ai Mukama, okutuusa 
emirembe gyonna. 14 Kubanga Mukama alisalira omusango abantu be, Era 
alyejjusa mu bigambo eby'abaddu be. 15 Ebifaananyi eby'amawanga ye 
ffeeza, ye zaabu, Omulimu ogw'emikono gy'abantu. 16 Birina obumwa, 
naye tebyogera; Birina amaaso, naye tebiraba; 17 Birina amatu, naye 
tebiwulira; So tewali mukka mu bumwa bwabyo. 18 Ababikola 
balibifaanana; Weewaawo, buli abyesiga. 19 Mmwe ennyumba ya Isiraeri, 
mumwebaze Mukama: Mmwe ennyumba ya Alooni, mumwebaze 
Mukama: 20 Mmwe ennyumba ya Leevi, mumwebaze Mukama: Mmwe 
abatya Mukama, mumwebaze Mukama. 21 Mukama yeebazibwe okuva 
mu Sayuuni, Atuula mu Yerusaalemi. Mumutendereze Mukama. 


136:1 Mumwebaze Mukama; kubanga mulungi: Kubanga okusaasira kwe 
kubeerera emirembe gyonna. 2 Mumwebaze Katonda wa bakatonda: 
Kubanga okusaasira kwe kubeerera emirembe gyonna. 3 Mumwebaze 
Mukama w'abaami: Kubanga okusaasira kwe kubeerera emirembe gyonna. 
4 Oyo akola eby'amagero ebikulu yekka: Kubanga okusaasira kwe 
kubeerera emirembe gyonna. 5 Oyo eyakola eggulu n'amagezi: Kubanga 
okusaasira kwe kubeerera emirembe gyonna. 6 Oyo eyayaliira ensi 
waggulu ku mazzi: Kubanga okusaasira kwe kubeerera emirembe gyonna. 
7 Oyo eyakola ebyaka ebikulu: Kubanga okusaasira kwe kubeerera 
emirembe gyonna. 8 Enjuba okufuga emisana: Kubanga okusaasira kwe 
kubeerera emirembe gyonna. 9 Omwezi n'emmunyeenye okufuga ekiro: 
Kubanga okusaasira kwe kubeerera emirembe gyonna. 10 Oyo eyakubira 
e Misiri ababereberye baabwe: Kubanga okusaasira kwe kubeerera 
emirembe gyonna. 11 N'aggyamu Isiraeri wakati mu bo: Kubanga 
okusaasira kwe kubeerera emirembe gyonaa. 12 N'engalo ez'amaanyi, 
n'omukono omugolole: Kubanga okusaasira kwe kubeerera emirembe 
gyonna. 13 Oyo eyayawulamu wakau Ennyanja Emmyufu: Kubanga 
okusaasira kwe kubeerera emirembe gyonna. 14 N'ayisa Isiraeri wakati 


mu yo: Kubanga okusaasira kwe kubeerera emirembe gyonna: 15 Naye 
n'asuulira Falaawo n'eggye lye mu Nnyanja Emmyufu. Kubanga okusaasira 
kwe kubeerera emirembe gyonna. 16 Oyo eyaluņyamiza abantu be mu 
ddungu: Kubanga okusaasira kwe kubeerera emirembe gyonna. 17 Oyo 
eyakuba bakabaka abakulu: Kubanga okusaasira kwe kubeerera emirembe 
gyonna: 18 N'atta bakabaka abaatiikirivu: Kubanga okusaasira kwe 
kubeerera emirembe gyonna: 19 Sikoni kabaka w'Abamoli: Kubanga 
okusaasira kwe ku, beerera emirembe gyonna: 20 Ne Ogi kabaka w'e 
Basani: Kubanga okusaasira kwe kubeerera emirembe gyonna: 21 N'agaba 
ensi yaabwe okuba obusika: Kubanga okusaasira kwe kubeerera emirembe 
gyonna: 22 Okuba obusika eri Isiraeri omuddu we: Kubanga okusaasira 
kwe kubeerera emireMbe gyonna. 23 Eyatujjukira bwe twajeera: Kubanga 
okusaasira kwe kubeerera emirembe gyonna: 24 N'atuwonya eri abalabe 
baffe: Kubanga okusaasira kwe kubeerera emirembe gyonna. 25 Awo 
ebyokulya ebirina emibiri byonna: Kubanga okusaasira kwe kubeerera 
emirembe gyonna. 26 Mumwebaze Katonda ow'omu ggulu: Kubanga 
okusaasira kwe kubeerera emirembe gyonna. 


137:1 Okumpi n'emigga egy'e Babulooni, Twatuulawo wansi, weewaawo, 
ne tukaaba amaziga: Bwe twajjukira Sayuuni. 2 miti egyali wakati mu kyo 
Ne tuwaaikako ennanga zaffe. 3 Kubanga abaatutwala mu busibe 
baatulagirira eyo okuyimba, N'abaatunyaga baatulagira okuseka, Nti 
Mutuyimbireko ku nnyimba za Sayuuni. 4 Tunaayimbanga tutya oluyimba 
lwa Mukama Mu nsi eteri yaffe? 5 Bwe nnaakwerabiranga, ggwe 
Yerusaalemi, Omukono gwange ogwa ddyo gwerabirenga amagezi 
gaagwo. 6 Olulimi lwange lwegattenga n'ekibuno kyange, Bwe 
ssiikujjukirenga; Bwe ssaagalenga Yerusaalemi Okusinga essanyu lyange 
ekkulu. 7 Ojjukire, si Mukama, ku baana ba Edomu Olunaku olw'e 
Yerusaalemi; Abaayogera nti Kisuule, kisuule, Era n’emisingi gyakyo. 8 
Ggwe omuwala ow'e Babulooni, agenda okuzikirizibwa; Aliba n'omukisa 
oyo alikuwalana ggwe, Nga bwe watukola ffe. 9 Aliba n'omukisa oyo 
alikwata abaana bo abato, alibakasuka ku jjinja. 


Zabbuli ya Dawudi. 


138:1 Nneebazanga n'omutima gwange gwonna: Mu maaso ga bakatonda 
naayimbanga okukutendereza. 2 Nnaasinzizanga eri yeekaalu yo entukuvu, 
Era nneebazanga erinnya lyo olw'ekisa kyo n'olw'amazima go: Kubanga 
ogulumizizza ekigambo kyo okusinga erinnya lyo lyonna. 3 Ku lunaku Iwe 
nnakaabirirako wampitaba, N'onnumya n'amaanyi mu mmeema yange. 4 
Bakabaka bonna ab'ensi balikwebaza, ai Mukama, Kubanga bawulidde 
ebigambo eby'akamwa ko. 5 Weewaawo, baliyimba ku makubo ga 
Mukama; Kubanga ekitiibwa kya Mukama kingi. 6 Weewaawo, baliyimba 
ku makubo ga Mukama; Kubanga ekitiibwa kya Mukama kingi. 7 
Newakubadde nga ntambulira wakati mu nnaku, olinzuukiza; Oligolola 
omukono gwo ku busungu bw'abalabe bange, N'omukono gwo ogwa ddyo 
gulindokola. 8 Mukama alituukiriza ebigambo ebinfaako: Okusaasira kwo, 
ai Mukama, kubeerera emirembe gyonna; Toleka mirimu gya mikono gyo 


ggwe. 


Ya mukulu w'abayimbi. Zabbuli ya Dawudi. 


139:1 Ai Mukama, wannoonya nze, mwammanya. 2 Omanyi bwe ntuula, 
era bwe' ngolokoka, Otegeera okulowooza kwange nga kukyali wala. 3 
Onoonyeza ddala ekkubo lyange nokwebaka kwange, Era omanyi 
amagenda gange gonna. 4 Kubanga simuli kigambo mu lulimi lwange, 
Laba, ai Mukama, ggwe ky'otomanyira ddala. 5 Onzingizizza mu maaso 
n'ennyuma, Era ontaddeko omukono gwo. 6 Okumanya okulinyanga okwo 
kwa ki talo, kunnema; Kwa waggulu, siyinza kukutuukako. 7 Naagenda 
wa okuva eri omwoyo gwo? Oba naddukira wa amaaso go? 8 Bwe 
nnaalinnya mu ggulu, nga gy'oli: Bwe nnaayala obuliri bwange mu 
magombe, laba, nga gy'oli. 9 Bwe nnaatoola ebiwaawaatiro eby'enkya, Ne 
ntuula mu bifo eby'ennyanja ebiri ewala ennyo; 10 Newakubadde eyo 
omukono gwo gunannuņnamya, N'omukono gwo ogwa ddyo gunankwata. 
11 Bwe ndyogera nti Enzikiza teereme kumbikkako, N'omusana 
ogunneetoolodde gunaaba ekiro; 12 Newakubadde enzikiza teyeekisa eri 


ggwe, Naye ekiro kyaka ng'omusana: Kubanga enzikiza n'omusana 
bifaanana w'oli. 13 Kubanga ggwe olina omwoyo gwange: Wambikkako 
mu lubuto Iwa mmange. 14 Naakwebazanga; kubanga okukolebwa 
kwange kwa ntiisa, kwa kitalo: Emirimu gyo gya kitalo; N'ekyo emmeeme 
yange ekimanyidde ddala. 15 Tewakisibwa mubiri gwange, Bwe 
nnakolerwa mu kyama, Bwe nnatondebwa n'amagezi amangi mu bya 
wansi eby'ensi. 16 Amaaso go gaalaba omubiri gwange nga 
tegunnatuukirira, Ne mu kitabo kyo ebitundu byange byonna ne 
biwandiikibwa. 17 Amaaso go gaalaba omubiri gwange nga 
tegunnatuukirira, Ne mu kitabo kyo ebitundu byange byonna ne 
biwandiikibwa. Ebyabumbibwanga buli lunaku buli lunaku, Bwe byali nga 
tebinnabaawo n'ekimu. 18 Bwe mba mbibaze, bisinga omusenyu 
omuwendo: Bwe nzuukuka, nga nkyali wamu naawe. 19 Tolirema kutta 
babi, ai Katonda: Kale muve gye ndi, mmwe abasajja abayaayaanira 
omusaayi. 20 Kubanga bakwogerako bubi, N'abalabe bo balayirira 
bwereere erinnya lyo. 21 Sibakyawa abo, ai Mukama, abakukyawa ggwe? 
Sinyiigira abo abakugolokokerako? 22 Mbakyawa okukyawa 
okutuukiridde Mbayita balabe bange. 23 Onkebere, ai Katonda, omanye 
omutima gwange: Onkeme, omanye ebirowoozo byange: 24 Olabe 
ng'ekkubo lyonna ery'obubi liri mu nze, Era onnuyyamyanga mu kkubo 
eritakoma. 


Ya mukulu w'abayimbi. Zabbuli ya Dawud 


140:1 Omponye, ai Mukama, eri omubi; Onkuume eri omutemu: 2 
Abayiiya ettima mu mutima gwabwe; Bakungaananga bulijjo okulwana. 3 
Basongodde olulimi Iwabwe ng'omusota; Obusagwa bw'essalambwa buli 
wansi w'emimwa gyabwe. (Seera 4 Onkuume, ai Mukama, eri emikono 
gy'ababi; Omponye eri omutemu: Abateesezza okukyamya ebigere byange 
olw'amaanyi. 5 Ab'amalala bantegedde omutego n'emigwa; Bayaze 
ekitimba mu kkubo: Bantegedde ebyambika. (Seera 6 Nagamba Mukama 
nti Ggwe oli Katonda wange: Owulire eddoboozi ery'okwegayirira 
kwange, ai Mukama. 7 Ai Katonda Mukama, amaanyi ag'obulokozi 


bwange. Wambikka ku mutwe gwange ku lunaku olw'olutalo. 8 Tokkiriza, 
ai Mukama, omubi by'ayagala; Toyamba lukwe lwe olubi; baleme 
okwegulumizanga. (Seera 9 Omutwe gwabwe abanneetooloola, Ettima 
ery'emimwa gyabwe bo libabikkengako. 10 Amanda agookya gabagweko: 
Basuulibwe mu muliro; Mu bunnya obuwanvu, baleme okugolokokanga 
nate. 11 Ayogera obubi taanywerenga mu nsi: Obubi bunaayigganyanga 
omutemu okumusuula. 12 Mmanyi nga Mukama aliwoza omusango 
gw'abo ababonyaabonyezebwa, N'ensonga ey'abanaku. 13 Abatuukirivu 
tebalirema kwebaza linnya lyo: Ab'amazima balituula w'oli. 


Zabbuli ya Dawudi. 


141:1 Mukama, nkukaabidde; oyanguwe okujja gye ndi: Owulire 
eddoboozi lyange, bwe nkukaabira. 2 Okusaba kwange kuteekebwe mu 
maaso go ng'omugavu; Okugololwa kw'emikono gyange kube nga 
ssaddaaka ey'akawungeezi. 3 Ossengawo okulabirira, ai Mukama, ku 
kamwa kange: Okuumenga omulyango gw'emimwa gyange. 4 Tokyusanga 
mutima gwange eri ekibi kyonna. Okugenderera ebikolwa eby'obubi 
Awamu: n'abo abakola ebitali bya butuukirivu: So nnemenga okulya ku 
mmere yaabwe empoomerevu. 5 Omutuukirivu ankubenga nga kwa kisa; 
Era ambuulirirenga, ng'amafuta ku mutwe; Omutwe gwange gulemenga 
okugagaana: Kuba newakubadde, mu bubi bwabwe okusaba kwange 
kunaabeererangawo. 6 Abalamuzi baabwe basuulibwa ku mabbali g'ejjinja; 
Nabo baliwulira ebigambo byange; kubanga biwoomerevu. 7 Ng'omuntu 
bw'akabala ng'atema ettaka, N'amagumba gaffe bwe gatyo gasaasaanidde 
ku kamwa k'amagombe. 8 Kubanga amaaso gange gatunuulira ggwe, al 
Katonda Mukama: Nkwesiga ggwe; toleka mmeeme yange nga teriiko 
anannyamba. 9 Onkuume eri omutego gwe bantegedde, N'eri ebyambika 
by'abo abakola ebitali bya butuukirivu. 10 Ababi bagwe mu bitimba 
byabwe bo, Naye nze nga mpona. 


Masukiri ya Dawudi, bwe yali ali mu mpuku: okusaba. 


142:1 Nkaabira Mukama n'eddoboozi lyange; N'eddoboozi lyange 


neegayirira Mukama. 2 Nfuka mu maaso ge ebinneemulugunyisizza; 
Ndaga mu maaso ge ebinnakuwazizza; 3 Omwoyo gwange bwe gwazirika 
munda yange, ggwe wamanya ekkubo lyange. Mu kkubo lye ntambuliramu 
bankwekeddemu omutego. 4 Mutunule ku mukono gwange ogwa ddyo, 
mulabe; kubanga tewali muntu ammanyi: Ekiddukiro kimbuze; tewali 
muntu ayagala emmeeme yange: 5 Nakukoowoola ggwe, ai Mukama; 
Nayogera nti Ggwe oli kiddukiro kyange, Omugabo gwange mu nsi 
ey'abalamu. 6 Owulire okukaaba kwange; kubanga njeezebwa nnyo: 
Omponye eri abo abanjigganya; kubanga bansinga amaanyi. 7 Oggyeemu 
emmeeme yange mu kkomera, neebazenga erinnya lyo: Abatuukirivu 
balinneetooloola; Kubanga olinkolera eby'ekisa ekingi. 


143:1 Owulire okusaba kwange, ai Mukama; otege okutu eri okwegayirira 
kwange. Mu bwesigwa bwo ompitabe, ne mu butuukirivu bwo. 2 So 
tosalanga musango gwa muddu wo; Ku banga mu maaso go tewali muntu 
mulamu alisinga. 3 Kubanga omulabe anjigganyizza emmeeme yange; 
Akubye obulamu bwange n'abusuula wansi: Antuuzizza mu bifo 
eby'enzikiza ng'abo abaafa edda. 4 Omwoyo gwange kyeguvudde guzirika 
munda yange; Omutima gwange munda yange teguliiko anannyamba. 5 
Njijukira ennaku ez'edda; ndowooza ebikolwa byo byonna: Nfumiitiriza 
omulimu ogw'engalo zo. 6 Nnyanjuluza engalo zange eri ggwe: Emmeeme 
yange ekulumirwa ennyonta, ng'ensi ekooye. (Seera 7 Oyanguwe 
okumpitaba, ai Mukama; omwoyo gwange guggwaawo: Tonkisa maaso 
go; nneme okufuuka ng'abo abakkira mu bunnya. 8 Ompulizenga enkya 
ekisa kyo ekirungi; kubanga neesiga ggwe: Ontegeeze ekkubo eriņynwanira 
okutambuliramu; kubanga nnyimusa emmeeme yange eri ggwe. 9 
Omponye, ai Mukama, eri abalabe bange: Nziruka okujja w'oli okwekisa. 
10 Onjigirize okukolanga by'oyagala; kubanga ggwe oli Katonda wange: 
Omwoyo gwo mulungi; onnuyjamize mu nsi ey'obutuukirivu. 11 
Onzuukize, ai Mukama, olw'erinnya lyo: Mu butuukirivu bwo oggyemu 
emmeeme yange mu nnaku. 12 Era mu kisa kyo ekirungi ozikirize abalabe 
bange, Omalewo bonna ababonyaabonya emmeeme yange; Kubanga ndi 
muddu wo. 


Zabbuli ya Dawudi. 


144:1 Yeebazibwe Mukama ejjinja lyange, Ayigiriza emikono gyange 
entalo, n'engalo zange okulwana. 2 Ekisa kyange ekirungi era ekigo 
kyange, Ennyumba yange empanvu, era omulokozi wange; Engabo yange, 
era oyo gwe nneesiga, Ajeemulula abantu bange be ntwala. 3 Mukama, 
omuntu kiki, ggwe okumumanya? Oba omwana w'omuntu, ggwe 
okumulowoozaako? 4 Omuntu alintlanga omukka: Ennaku ze ziriyyanga 
ekisiikirize ekiggwaawo. 5 Okutamye eggulu lyo, ai Mukama, okke: 
Okwate ku nsozi, zinaanyooka. 6 Okasuke enjota, obasaasaanye; Olase 
obusaale bwo, obateganye. 7 Ogolole omukono gwo ng'oyima waggulu; 
Omponye, onziye mu mazzi amangi, mu mukono gwa bannaggwanga; 8 
Akamwa kaabwe koogera ebitaliimu, N'omukono gwabwe ogwa ddyo 
gwe mukono ogwa ddyo ogw'obulimba. 9 Naakuyimbiranga ggwe 
oluyimba oluggya, ai Katonda: N'ennanga erina enkoba ekkumi 
naayimbanga okukutendereza. 10 Ye wuuyo awa bakabaka obulokozi: 
Awonya Dawudi omuddu we eri ekitala ekiruma. 11 Omponye, onziye mu 
mukono gwa bannaggwanga, Akamwa kaabwe koogera ebitaliimu, 
N'omukono gwabwe ogwa ddyo gwe mukono ogwa ddyo ogw'obulimba. 
12 Batabani baffe bwe baliba ng'emiti egikuze nga bakyali bavubuka; 
N'abawala baffe ng'amayinja ag'omu nsonda agabajjibwa nga bwe 
bagabajjira mu lubiri; 13 Amawanika gaffe bwe galijjula, nga galina ebintu 
eby'engeri zonna; N'endiga zaffe bwe zirizaala enkumi n'obukumi ku ttale 
lyaffe; 14 Ente zaffe bwe ziriba n'emigugu eminene; Nga tewali kuwagula, 
newakubadde okufuluma, So nga tewali kuyoogaana mu nguudo zaffe; 15 
Balina omukisa abantu ababeera bwe batyo: Balina omukisa abantu abalina 
Katonda waabwe ye Mukama. 


Zabbuli ey'okutendereza; eya Dawudi. 


145:1 Naakugulumizanga, Katonda wange, ai Kabaka; Era neebazanga 
erinnya lyo emirembe n'emirembe. 2 Buli lunaku naakwebazanga; Era 
naatenderezanga erinnya lyo emirembe n'emirembe. 3 Mukama mukulu, 


era agwana okutenderezebwa ennyo N'obukulu bwe tebunoonyezeka. 4 
Emirembe ginaasuutanga emirimu gyo eri emirembe, Era ginaatenderanga 
ebikolwa byo eby'amaanyi. 5 Ku bukulu obw'ekitiibwa obw'ettendo lyo, 
Ne ku mirimu gyo egy'ekitalo, kwe nnaalowoozanga. 6 Era abantu 
banaayogeranga ku bikolwa byo eby'entiisa nga bya maanyi; Nange 
naategeezanga obukulu bwo. Banaayatulanga obulungi bwo obungi bwe 
bujjukirwa, Era banaayimbanga ku butuukirivu bwo. 7 Banaayatulanga 
obulungi bwo obungi bwe bujjukirwa, Era banaayimbanga ku butuukirivu 
bwo. 8 Mukama wa kisa ajjudde okusaasira; Alwawo okusunguwala era 
wa kusonyiwa kungi. 9 Mukama mulungi eri bonna; N'okusaasira kwe 
okulungi kubuna emirimu gye gyonna. 10 Emirimu gyo gyonna 
ginaakwebazanga, ai Mukama; N'abatukuvu bo banaakweyanzanga. 11 
Banaayogeranga ku kitiibwa eky'obwakabaka bwo, Banaanyumyanga ku 
buyinza bwo; 12 Okumanyisanga abaana b'abantu ebikolwa bye 
eby'amaanyi, N'ekitibwa eky'obukulu obw'obwakabaka bwe. 13 
Obwakabaka bwo bwe bwakabaka obutaliggwaawo, N'okufuga kwo 
kunaabeereranga emirembe gyonna. 14 Mukama awanirira abagwa bonna, 
Era ayimiriza abakutama bonna. 15 Amaaso g'ebintu byonaa gakulindirira; 
Naawe obiwa emmere yaabyo mu ntuuko zaabyo. 16 Oyanjuluza engalo 
zo, N’okkusa buli kintu kiramu bye kyagala. 17 Mukama mutuukirivu mu 
makubo ge gonna,Era wa kisa mu mirimu gye gyonna. 18 Mukama aba 
kumpi abo bonna abamukaabira, n'amazima. 19 Anaatuukirizanga abo kye 
baagala abamutya; Era anaawuliranga okukaaba kwabwe 
anaabalokolanga. 20 Mukama akuuma abo bonna abamwagala; Naye 
ababi bonna alibazikiriza. 21 Akamwa kange kanaayogeranga ettendo lya 
Mukama; Era ne byonna ebirina emibiri byebazenga erinnya lye ettukuvu 
emirembe n'emirembe. 


146:1 Mumutendereze Mukama. Tendereza Mukama, ggwe emmeeme 
yange. 2 Nga nkyali mulamu, naatenderezanga Mukama: Naayimbanga 
okutendereza Katonda wange nga nkyaliwo. 3 Temwesiganga balangira, 
Newakubadde omwana w'omuntu, omutali buyambi bwonna. 4 Omukka 
gwe gumuvaamu, n'adda mu ttaka lye; Ku lunaku olwo ebirowoozo bye ne 


bibula. 5 Alina omukisa oyo alina Katonda wa Yakobo okuba omubeezi 
we, Asuubira Mukama Katonda we: 6 Eyakola eggulu n'ensi, ennyanja, 
n'ebibirimu byonna; Akwata amazima ennaku zonna: 7 Abatuukiririza 
omusango abajoogebwa; Awa emmere abalumwa enjala; Mukama 
asumulula abasibe; 8 Mukama azibula amaaso g'abazibe; Mukama 
ayimiriza abakutama; Mukama ayagala abatuukirivu; 9 Mukama akuuma 
bannaggwanga; Awanirira atalina kitaawe ne nnamwandu; Naye ekkubo 
ery'ababi alivuunikirira ddala. 10 Mukama anaafuganga ennaku zonna, 
Katonda wo, ggwe Sayuuni, okutuusa emirembe gyonna. Mumutendereze 
Mukama. 


147:1 Mumutendereze Mukama; Kubanga kulungi okuyimba 
okutenderezanga Katonda waffe; Kubanga kwa ssanyu, era ettendo 
liwooma. 2 Mukama azimbira ddala Yerusaalemi; Akuņņaanya wamu 
abagobebwa ab'omu Isiraeri. 3 Awonya abalina emitima egimenyese, Era 
asiba ebiwundu byabwe. 4 Abala emmunyeenye omuwendo gwazo; 
Azituuma zonna amannya gaazo. 5 Mukama waffe mukulu, era obuyinza 
bwe bwa maanyi; Okutegeera kwe tekulowoozekeka. 6 Mukama 
awanirira abawombeefu: Asindika wansi ababi. 7 Mumuyimbire Mukama 
n'okwebaza; Muyimbe n'ennanga okutendereza Katonda waffe; 8 Abikka 
ku ggulu n'ebire, Ateekerateekera ensi enkuba, Amereza omuddo ku nsozi. 
9 Awa ensolo emmere yaazo, Ne bannamunyoona abato abakaaba. 10 
Tasanyukira maanyi ga mbalaasi: Teyeesiimira amagulu g'omuntu. 11 
Mukama yeesiimira abo abamutya, Abo abasuubira okusaasira kwe. 12 
Tendereza Mukama, ggwe Yerusaalemi; Tendereza Katonda wo, ggwe 
Sayuuni. 13 Kubanga anywezezza ebisiba by'enzigi zo; Awadde omukisa 
abaana bo munda yo. 14 Aleeta emirembe mu nsalo zo; Akujjuza obugimu 
obw'ennaano. 15 Aweereza ekiragiro kye ku nsi; Ekigambo kye kidduka 
embiro nnyingi. 16 Agabula omuzira ng'ebyoya by'endiga; Amansira 
omusulo ogukutte empewo ng'evvu. 17 Aweereza amazzi ge agakutte 
ng'obukunkumuka: Ani ayinza okuyimirira awali empewo ze? 18 Atuma 
ekigambo kye, n'abisaanuusa: Akunsa empewo ze, amazzi ne gakulukuta. 
19 Alaga Yakobo ekigambo kye, Amateeka ge n'emisango gye eri Isiraeri. 


20 Takolanga bw'atyo ggwanga lyonna: N'emisango gye tebagimanyanga. 
Mumutendereze Mukama. 


148:1 Mumutendereze Mukama Mumutendereze Mukama, mmwe 
abayima mu ggulu: Mumutendereze mu bifo ebya waggulu. 2 
Mumutendereze, mmwe bamalayika be bonna: Mumutendereze, mmwe 
lye lyonna. 3 Mumutendereze, mmwe enjuba n'omwezi: Mumutendereze, 
mmwe emmunyeenye zonna ezaaka. 4 Mumutendereze, mmwe eggulu 
ly'eggulu, Nammwe amazzi agali waggulu w'eggulu. 5 Bitendereze 
erinnya lya Mukama: Kubanga yalagira, ne bitondebwa. 6 Era yabinyweza 
okutuusa emirembe n'emirembe: Yateeka etteeka eritaridiba. 7 
Mumutendereze Mukama, mmwe abali mu nsi, Mmwe balukwata, n'ebifo 
byonna eby'obuziba: 8 Omuliro n'omuzira, serugi n'omukka: Omuyaga 
ogutuukiriza ekigambo kye: 9 Ensozi n'obusozi bwonna; Emiti egibala 
n'emivule gyonna: 10 Ensolo n'ente zonna; Ebyewalula n'ennyonyi 
ezibuuka: 11 Bakabaka b'ensi n'amawanga gonna; Abalangira n'abalamuzi 
bonna ab'ensi: 12 Abavubuka n'abawala; Abakadde n'abato: 13 
Batendereze erinnya lya Mukama; Kubanga erinnya lye yekka lye 
ligulumizibwa: Ekitiibwa kye kiri kungulu ku nsi ne ku ggulu. 14 Era 
agulumizizza ejjembe ery'abantu be, Ettendo eryabatukuvu be bonna; Be 
baana ba Isiraeri, abantu abamuli okumpi: Mumutendereze Mukama. 


149:1 Mumutendereze Mukama. Mumuyimbire Mukama oluyimba 
oluggya, N'ettendo lye mu kkungaanriro ery'abatukuvu: 2 Isiraeri 
asanyukire oyo eyamukola: Abaana ba Sayuuni bajagulize kabaka 
waabwe. 3 Batendereze erinnya lye nga bazina: Bayimbe okumutendereza 
n'ekitaasa n'ennanga. 4 Kubanga Mukama asanyukira abantu be: Aliwonya 
abawombeefu n'obulokozi. 5 Abatukuvu bajagulize ekitiibwa: 
Bayimbirenga olw'essanyu ku bitanda byabwe. 6 Ettendo eggulumivu lya 
Katonda libenga mu bulago bwabwe, N'ekitala eky'obwogi obubiri mu 
ngalo zaabwe; 7 Okuwalana eggwanga ku mawanga, N'okubonyaabonya 
abantu; 8 Okusiba bakabaka baabwe n'enjegere, N'abakungu baabwe 
n'ebisiba eby'ebyuma; 9 Okubatuukirizaako omusango ogwawandiikibwa: 


Abatukuvu be bonna balina ekitiibwa ekyo. Mumutendereze Mukama. 


150:1 Mumutendereze Mukama. Mumutendereze Katonda mu watukuvu 
we: Mumutendereze mu bbanga ery'amaanyi ge. 2 Mumutendereze 
olw'ebikolwa bye eby'amaanyi: Mumutendereze ng'obukulu bwe obulungi 
bwe buli. 3 Mumutendereze n'eddoboozi ery'ekkondeere: Mumutendereze 
n'amadinda n'ennanga. 4 Mumutendereze n'ekitaasa n'okuzina: 
Mumutendereze n'ebyo ebirina engoye n'endere: 5 Mumutendereze 
n'ebitaasa ebivuga ennyo: Mumutendereze n'ebitaasa eby'eddoboozi ettono. 
6 Buli ekirina omukka kimutendereze Mukama. Mumutendereze Mukama. 


Engero 


1:1 Engero za Sulemaani mutabani wa Dawudi, kabaka wa Isiraeri: 2 
Okumanyanga amagezi n'okuyigirizibwanga; Okwawulanga ebigambo 
eby'okutegeera; 3 Okukkiriza okuyigirizibwanga okukolanga eby'amagezi, 
Obutuukirivu n'okusalanga emisango n'okugobereranga ensonga; 4 
Okuwanga abatalina magezi obukabakaba, Omulenzi abeerenga 
n'okumanya n'okuteesa: 5 Ow'amagezi awulire yeeyongerenga okuba 
n'okuyiga; Era omusajja alina okutegeera afune okuteesanga okutuufu. 6 
Okutegeeranga olugero n'ekifaananyi; Ebigambo eby'abagezigezi 
n'ebikokko byabwe. 7 Mu kutya Mukama okumanya mwe kusookera: 
Naye abasirusiru banyooma amagezi n'okuyigirizibwanga. 8 Mwana 
wange, wulira okuyigirizanga kwa kitaawo, So tova mu tteeka lya nnyoko: 
9 Kubanga binaabanga ngule ya kisa ku mutwe gwo, N'emikuufu 
egyetoolodde obulago bwo. 10 Mwana wange, abalina ebibi bwe 
bakusendasenda, Tokkirizanga. 11 Bwe boogera nti Jjangu tugende fenna, 
Tuteege omusaayi, Tugwire mu kyama ataliiko musango awatali nsonga; 
12 Tubamrre nga bakyali balamu ng'amagombe, Era nga bakyali balamba 
ng'abo abakka mu bunnya; 13 Tuliraba ebintu byonna eby'omuwendo 
omungi. Tulijjuza ennyumba zaffe omunyago; 14 Oneekubira akalulu 
wamu naffe; Fenna tunaabanga n'ensawe emu: 15 Mwana wange, 
totambuliranga mu kkubo wamu nabo: Ziyizanga ekigere kyo okuyitang 


mu lugendo lwabwe: 16 Kubanga ebigere byabwe bidduka mbiro 
okugoberera obut Era byanguwa okuyiwa omusaayi. 17 Kubanga bategera 
bwereere ekitimba, Ennyonyi yonna ng'ekiraba: 18 Era abo bateega 
omusaayi gwabwe bo, Bagwira mu kyama obulamu bwabwe bo. 19 Bwe 
gatyo bwe gabeera amakubo aga buli muntu eyeegomba amagoba; 
Gaggyawo obulamu bwa bannyini go. 20 Amagezi googerera waggulu mu 
luguudo; Galeeta eddoboozi lyago mu bifo ebigazi; 21 Googerera waggulu 
mu kifo ekikulu eky'okukunyaaniramu; Awayingirirwa mu miryango, Mu 
kibuga mwe galeetera ebigambo byago: 22 Mmwe abatalina magezi, 
mulituusa wa okwagalanga obutaba na magezi? N'abanyooma 
okusanyukiranga okunyooma, N'abasirusiru okukyawanga okumanya? 23 
Mukyuke olw'okunenya kwange: Laba, naafukanga omwoyo gwange gye 
muli, Naabamanyisanga ebigambo byange. 24 Kubanga mpise, mmwe ne 
mugaana; Ngolodde omukono gwange, so tewali muntu assizzaayo 
mwoyo; 25 Naye muyjjuludde okuteesa kwange kwonna, So temwagadde 
kunenya kwange n'akatono: 26 Era nange ndisekera ku lunaku kwe 
mulirabira ennaku; Ndikudaala entiisa yammwe bw'erituuka; 27 Entiisa 
yammwe bw'erituuka ng'omuyaga, N'ennaku ze muliraba bwe zirijja 
ng'embuyaga ez'akazimu; Okweraliikirira n'obubalagaze bwe biribajjira. 28 
Kale bwe balinkaabira, naye siriddamu; Balinnoonya nnyo, naye 
tebalindaba: 29 Kubanga baakyawanga okumanya, So tebeerobozanga 
kutya Mukama: 30 Tebaayagalanga kuteesa kwange n'akatono; 
Baanyoomanga okunenya kwange kwonna: 31 Kyebaliva balya ku bibala 
eby'ekkubo lyabwe bo, Ne bakkuta enkwe zaabwe bo. 32 Kubanga 
okudda ennyuma okw'abatalina magezi kulibatta, N'okulaba omukisa 
okw'abasirusiru kulibazikiriza. 33 Naye buli anaawuliranga nze 
anaabeeranga mirembe, Era anaatereeranga nga tewali kutya kabi. 


2:1 Mwana wange, bw'onokkirizanga ebigambo byange, N'oterekanga 
ebiragiro byange ewuwo; 2 N'okutega n'oteganga okutu kwo eri amagezi 
N'ossangayo omutima gwo eri okutegeera; 3 Weewaawo, 
bw'onookaabiranga okumanya, N'oliriranga okutegeera. 4 
Bw'onooganoonyanga nga ffeeza, N'ogakenneenyanga ng'eby'obugagga 


ebyakwekebwa; 5 Kale lw'olitegeera okutya Mukama, N'ovumbula 
okumanya Katonda. 6 Kubanga Mukama awa amagezi; Mu kamwa ke 
mwe mufuluma okumanya n'okutegeera: 7 Aterekera abagolokofu 
amagezi amatuufu, Aba ngabo eri abo abatambulira mu butayonoona; 8 
Alyoke akuume amakubo ag'omusango, Era awonye okutambula 
kw'abatukuw be. 9 Kale lw'olitegeera obutuukirivu n'omusango, 
N'eby'ensonga, weewaawo buli kkubo eddungi. 10 Kubanga amagezi 
ganaayingiranga mu mutima gwo, N'okumanya kunaawoomeranga 
emmeeme yo; 11 Okuteesa kunaakulabiriranga. Okutegeera 
kunaakukuumanga: 12 Okukuwonyanga mu kkubo ery'obubi, Eri abasajja 
aboogera eby'ekyejo; 13 Abaleka amakubo ag'obugolokofu, 
Okutambuliranga mu makubo ag'ekizikiza; 14 Abasanyuka okukola obubi, 
N'ekyejo eky'omubi kye kibawoomera; 15 Amakubo gaabwe 
makyamukyamu, N'okugenda kwabwe kwenyoolanyoola: 16 
Okukuwonyanga eri omukazi omugenyi, Eri omugenyi anyumiriza 
n'ebigambo bye; 17 Aleka omukwano ogw'omu buto bwe, Ne yeerabira 
endagaano ya Katonda we: 18 Kubanga ennyumba ye etwala mu kufa, 
N'amakubo ge eri abafu: 19 Tewali abagenda gy'ali abadda nate, So 
tebatuuka mu makubo ag'obulamu: 20 Olyoke otambulirenga mu kkubo 
ery'abasajja abalungi, N'okwata empenda ez'abatuukirivu. 21 Kubanga 
abagolokofu banaabeeranga mu nsi, N'abo abatuukirira balisigala omwo. 
22 Naye ababi balimalibwawo okuva mu nsi, N'abo abasala enkwe 
balisimbulirwamu ddala. 


3:1 Mwana wange, teweerabiranga tteekalyange; Naye omutima gwo 
gukwatenga ebiragiro byange; 2 Kubanga ennaku ennyingi n'emyaka 
egy'okuwangaala N'emirembe bye birikwongerwako. 3 Okusaasira 
n'amazima tebikulekanga: Bisibenga mu bulago bwo; Biwandiikenga ku 
bipande eby'omutima gwo: 4 Bw'onoolabanga bw'otyo okuganja 
n'okutegeera okulungi Mu maaso ga Katonda n'ag'abantu. 5 Weesigenga 
Mukama n'omutima gwo gwonna. So teweesigamanga ku kutegeera kwo 
ggwe: 6 Mwatulenga mu makubo go gonna, Kale anaalugyamyanga 
olugendo lwo. 7 Tobanga na magezi mu maaso go ggwe; Tyanga, 


Mukama ove mu bubi: 8 Ekyo kye kinaabanga obulamu eri ekkundi lyo, 
N'obusomyo eri amagumba go. 9 Ossangamu ekitiibwa Mukama n'ebintu 
byo, N'ebibereberye ku bibala byo byonna: 10 Amawanika go bwe 
ganajjulanga bwe garyo ekyengera, N'amasogolero go ganaayiikanga 
omwenge omusu. 11 Mwana wange, tonyoomanga kubuulirira kwa 
Mukama; So n'okunenya kwe kulemenga okukukooya: 12 Kubanga 
Mukama gw'ayagala gw'anenya; Era nga kitaawe omwana we 
gw'asanyukira. 13 Aweereddwa omukisa omuntu alaba amagezi. N'oyo 
afuna okutegeera. 14 Kubanga obuguzi bwago businga obuguzi obwa 
ffeeza, N'amagoba gaago gakira zaabu ennungi. 15 Ga muwendo mungi 
okusinga amayinja amatwakaavu: So tewali kintu ky'oyinza okwegomba 
ebyenkanyankanyizibwa nago. 16 Okuwangaala kuli mu mukono gwago 
ogwa ddyo; Mu mukono gwago ogwa kkono mulimu obugagga 
n'ekitiibwa. 17 Amakubo gaago makubo ga kusanyukiramu, N'engendo 
zaago zonna mirembe. 18 Ago gwe muti ogw'obulamu eri abo 
abagakwata: Era alina omukisa buli muntu abeera nago. 19 Mukama 
yassaawo emisingi gy'ensi n'amagezi; Yanyweza eggulu n'okutegeera. 20 
Ennyanja yayabika n'okumanya kwe, Eggulu ne litonnya omusulo. 21 
Mwana wange, ebyo tebivanga ku maaso go; Kwatanga amagezi amatuufu 
n'okuteesa; 22 Bwe binaabanga bwe bityo obulamu eri emmeeme yo, 
N'obuyonjo eri obulago bwo. 23 Awo lw'olitambulira mu kkubo lyo 
mirembe, So n'ekigere kyo tekiryesittala 24 Bw'onoogalamiranga 
tootyenga: Weewaawo, onoogalamiranga n'otulo two 
tunaakuwoomeranga. 25 Totyanga ntiisa gy'otomanyiridde, Newakubadde 
okuzikiriza okw'ababi bwe kujjanga: 26 Kubanga Mukama ye anaabanga 
obwesige bwo, Era ye anaakuumanga ekigere kyo olemenga 
okuwambibwa 27 Tommanga birungi abo abagwanira, Bwe kiri mu 
buyinza bw'omukono gwo okubikola. 28 Togambanga muliraanwa wo nti 
Genda okomewo, Enkya ndikuwa; Bwe kiri naawe. 29 Tosaliranga munno 
bubi, Kubanga abeera gy'oli mirembe 30 Toyombanga na muntu awatali 
nsonga, Oba nga taliiko bubi bw'akukoze. 31 Tokwatirwanga buggya 
omusajja ow'amawaggali, So teweerobozanga makubo ge gonna. 32 
Kubanga omukyamu wa muzizo eri Mukama: Naye ekyama kye kiri 


n'abagolokofu. 33 Ekikolimo kya Mukama kiri mu nnyumba ey'omubi: 
Naye awa omukisa ekifo abatuukirivu mwe babeera. 34 Mazima anyooma 
abanyoomi, Naye awa abeetoowaza ekisa. 35 Ab'amagezi balisikira 
ekitiibwa: Naye ensonyi ze ziriba okukuzibwa okw'abasirusiru. 


4:1 Baana bange, muwulirenga okuyigiriza kwa kitammwe, Mutegenga 
amatu okumanya okutegeera: 2 Kubanga mbawa okuyiga okulungi; 
Temuvanga mu tteka lyange. 3 Kubanga nali mwana eri kitange, 
Omugonvu era eyayagalibwanga nzekka mu maaso ga mmange. 4 Era 
yanjigirizanga n'anyamba nti Omutima gwo gunywezenga ebigambo 
byange; Kwatanga ebiragiro byange obeerenga omulamu: 5 Funa amagezi, 
funa okutegeera; Togeerabiranga so tovanga mu bigambo eby'omu kamwa 
kange: 6 Togalekanga, nago ganaakukuumanga; Ogaagalanga nago 
ganaakulindanga. 7 Togalekanga, nago ganaakukuumanga; Ogaagalanga 
nago ganaakulindanga. 8 Gagulumizenga nago galikukuza: Galikutuusa mu 
kitubwa, bw'onoogawambaatiranga. 9 Galiwa omutwe gwo engule 
ey'obuyonjo: Galikugabira enkuufiira ey'obulungi. 10 Ai mwana wange, 
wulira okkirizenga ebigambo byange; N'emyaka egy'obulamu bwo giriba 
mingi. 11 Naakuyigiriza ekkubo ery'amagezi; Naakulugyamya mu makubo 
ag'obugolokofu. 12 Bw'onootambulanga ebigere byo tebiifundikirwenga; 
Era bw'onoddukanga teweesittalenga. 13 Nywerezanga ddala 
okuyigirizibwa; tokutanga: Kukwatenga; kubanga bwe bulamu bwo. 14 
Toyingiranga mu kkubo ery'ababi, So totambuliranga mu lugendo 
olw'abasajja ababi. 15 Olwesambanga, toluyitangako; Okyukanga 
okuluvaamu, weeyongerenga mu maaso. 16 Kubanga tebeebaka wabula 
nga bamaze okukola akabi; N'otulo tubaggibwako wabula nga baliko be 
bagwisizza. 17 Kubanga balya emmere ey'obubi, Ne banywa omwenge 
ogw'okugira ekyejo. 18 Naye ekkubo ery'abatuukirivu liriyyanga omusana 
ogwakayakana, Ogweyongerayongera okwaka okutuusa obudde Iwe 
butuukirira. 19 Ekkubo ery'ababi liriņyyanga ekizikiza: Tebamanyi 
ekibeesittaza. 20 Mwana wange, ssangayo omwoyo eri ebigambo byange; 
Teganga okutu eri okwogera kwange. 21 Tebivanga ku maaso go; 
Bikuumirenga wakati mu mutima gwo. 22 Kubanga ebyo bwe bulamu eri 


abo ababiraba, Era kwe kulama eri omubiri gwabwe gwonna. 23 
Onyiikiranga nnyo nnyini okukuumanga omutima gwo; Kubanga omwo 
mwe muva ensulo ez'obulamu. 24 Weggyengako akamwa akabambaavu, 
N'emimwa emikyamu ogyewalanga nnyo. 25 Amaaso go galunyamirenga 
ddala, N'ebikowe byo bitunuulirenga ddala emberi yo. 26 Tereezanga 
ekkubo ery'ebigere byo, Era amagenda go gonna ganywerenga. 27 
Tokyamiranga ku mukono ogwa ddyo newakubadde ku gwa kkono: 
Ggyawo ekigere kyo obutakola bubi. 


5:1 Mwana wange, ssangayo omwoyo eri amagezi gange; Teganga okutu 
eri okutegeera kwange: 2 Olyoke okuumenga okuteesa, N'emimwa gyo 
gikwatenga okumanya. 3 Kubanga emimwa gy'omukazi omugenyi 
gitonnya omubisi gw'enjuki, N'akamwa ke kasinga amafuta obugonvu: 4 
Naye enkomerero ey'oluvannyuma ekaawa ng'omususa, Esala ng'ekitala 
eky'obwogi obubiri. 5 Ebigere bye bikka mu kufa; Ebisinde bye bikwata 
amagombe; 6 N'okulaba talaba kkubo ttereevu ery'obulamu: Amakubo ge 
gasagaasagana, so takimanyi. 7 Kale nno, baana bange, mumpulirenga, So 
temuvanga mu bigambo eby'omu kamwa kange. 8 Ekkubo lyo 
limwesambire ddala, So tosembereranga luggi Iwa nnyumba ye: 9 
Olemenga okuwa abalala ekitiibwa kyo, N'emyaka gyo eri omukambwe. 
10 Abagenyi balemenga okukkuta amaanyi go; N'emirimu gyo giremenga 
okubeera mu nnyumba y'omunnaggwanga; 11 Naawe n'onakuwala 
enkomerero yo ng'etuuse Ennyama yo n'omubiri gwo bwe birimalibwawo, 
12 N'oyogera nti Nga nakyawanga okuyigirizibwa, Omutima gwange ne 
gunyoomanga okunenyezebwa; 13 So saagonderanga ddoboozi lya 
bayigiriza bange, So saateganga kutu kwange eri abo abanjigirizanga! 14 
Nabulako katono okuba mu bubi bwonna Wakati mu kkunygaaniro 
n'ekibiina. 15 Onyweranga amazzi mu kidiba kyo ggwe, N'amazzi 
agakulukuta mu luzzi lwo ggwe. 16 Ensulo zo zandisaasaanidde ddala, 
Emigga egy'amazzi ne giba mu nguudo? 17 Gabeereranga ddala gago 
wekka, So si ga bagenyi wamu naawe. 18 Ensulo yo ebeerenga n'omukisa; 
Era sanyukiranga omukazi ow'omu buvubuka bwo. 19 Ng'ennangaazi 
ekwagala n'empeewo ekusanyusa, Amabeere ge gakumalenga mu biro 


byonna; okwebaka: Era osanyukirenga bulijjo okwagala kwe. 20 Kubanga 
lwaki ggwe okusanyukiranga omukazi omugenyi, mwana wange, N'ogwa 
mu kifuba ky'atali wuwo? 21 Kubanga amakubo g'abantu gali mu maaso 
ga Mukama, Era atereeza ennendo ze zonna. 22 Obutali butuukirivu bwe 
ye bulikwata omubi, Era alisibibwa n'emigwa egy'o kwonoona kwe, 23 
Alifa olw'okubulwa okuyigirizi bwa; Era olw'obusirusiru bwe obungi 
aliwaba. 


6:1 Mwana wange, oba nga weeyimirira muliraanwa wo, N'okubira 
omugenyi mungalo, 2 Ebigambo eby'omu kamwa ko bikukwasizza, 
Ebigambo eby'omu kamwa ko bikuteze. 3 Kale nno, mwana wange, kola 
kino weerokole, Kubanga ogudde mu mukono gwa muliraanwa wo; Genda 
weetoowaze otayirire muliraanwa wo. 4 Toganyanga maaso go kwebaka 
Newakubadde ebikowe byo okubongoota. 5 Weerokole ng'empeewo 
bw'eva mu mukono gw'omuyizzi, Era ng'ennyonyi bw'eva mu mukono 
gw'omutezi. 6 Genda eri enkolooto, ggwe omugayaavu; Lowooza empisa 
zaayo obeerenga n'amagezi: 7 Eyo terina mwami, Newakubadde 
omulabirizi newakubadde afuga, 8 Naye ne yeeterekera ebyayo ebyokulya 
mu biro eby'okukunguliramu, N'ekunyaanya emmere yaayo mu mwaka. 9 
Naye ne yeeterekera ebyayo ebyokulya mu biro eby'okukunguliramu, 
N'ekuņnaanya emmere yaayo mu mwaka. 10 Wakyaliwo okwebaka 
okutono n'okubongoota okutono, N'okufunya emikono okutono okwebaka: 
11 Bwe kityo obwavu bwo bulijja ng'omunyazi, N'okwetaaga kwo 
ng'omusajja akutte ebyokulwanyisa. 12 Omuntu ataliiko ky'agasa, 
omusajja ow'obutali butuukirivu; Atambula ng'alina akamwa 
akabambaavu; 13 Atemya amaaso, ayogeza bigere bye, Abagula n'engalo 
ze; 14 Obubambaavu buli mu mutima gwe, asala obubi olutata; Asiga 
okukyawagana nga tamanyiridde; 15 Ennaku z'aliraba kyeziriva zijja nga 
tamanyiridde; Amangu ago alimenyeka, awatali kuwonyezebwa. 16 
Waliwo ebigambo mukaaga Mukama by'akyawa; Weewaawo, musanvu 
bya mu zizo gy'ali: 17 Amaaso ag'amalala, olulimi olulimba, N'engalo 
eziyiwa omusaayi ogutaliiko musango; 18 Omutima oguyunja ebirowoozo 
ebibi, Ebigere ebyanguwa embiro okugoberera ettima; 19 Omujulirwa 


w'obulimba ayogera eby'obulimba, N'oyo asiga okukyawagana mu 
b'oluganda. 20 Mwana wange, okwatanga ekiragiro kya kitaawo, So 
tolekanga tteeka lya nnyoko: 21 Bisibenga ennaku zonna ku mutima gwo, 
Binywenga mu bulago bwo. 22 Bw'onootambulanga, 
linaakukulemberanga; Bw'oneebakanga, linaakukuumanga: Era 
bw'onoozuukukanga, linaayogeranga naawe. 23 Kubanga areeka ttabaaza; 
ekiragiro musana; N'okunenya kw'oyo akuyigiriza lye kkubo ery'obulamu: 
24 Okukuumanga eri omukazi omubi, Eri onyumiriza kw'olulimi 
lw'omugenyi. 25 Teweegombanga bulungi bwe mu mutima gwo; So 
n'ebikowe bye biremenga okukukwasa. 26 Kubanga olw'omukazi omwenzi 
omuntu afuuka mmere bumere: N'omukazi omwenzi ayigga obulamu 
obw'omuwendo omungi. 27 Omuntu ayima okuwambaatira omuliro mu 
kifuba kye, Ebyambalo bye ne bitaggya? 28 Oba omuntu ayinza 
okutambulira ku manda agookya, Ebigere bye ne bitasiriira? 29 Bw'atyo 
bw'abeera ayingira eri omukazi wa munne; Buli amukomako talirema 
kubonerezebwa. 30 Abantu tebanyooma mubbi oba ng'abba Okukkusa 
emmeeme ye ng'alumiddwa enjala: 31 Naye bw'anaalabikanga, 
anaagattanga emirundi musanvu; Anaawangayo ebintu byonna eby'omu 
nnyumba ye. 32 Ayenda ku mukazi talina kutegeera: Ayagala okuzikiriza 
obulamu bwe ye ye akola bw'atyo. 33 Alifuna ebiwundu a'okunyoomebwa; 
N'ekivume kye tekirisaagulibwa. 34 Kubanga obuggya kye kiruyi 
ky'omusajja; So talisaasira ku lunaku olw'okuwalanirako eggwanga. 35 
Talissaayo mwoyo eri ekinunulo kyoana; So tslinyiigulukuka 
newakubadde ng'owa ebirabo ebingi. 


7:1 Mwana wange, okwatanga ebigambo byange, Oterekanga ebiragiro 
byange ewuwo. 2 Okwatanga ebiragiro byange obeerenga omulamu; 
N'etteeka lyange ng'emmunye ey'eriiso lyo. 3 Bisibenga ku mukono gwo; 
Biwandiikenga ku bipande eby'omutima gwo. 4 Gambanga amagezi nti 
Ggwe mwannyinaze; Oyitenga okutegeera ow'ekika kyammwe: 5 
Bikukuumenga eri omukazi omugenyi, Eri omugenyi anyumiriza 
n'ebigambo bye. 6 Kubanga nalingiza mu ddirisa ery'ennyumba yange Mu 
mulimu omuluke ogw'omu ddirisa; 7 Ne ndaba mu batalina magezi, Ne 


ntegereza mu balenzi, Omuvubuka atalina kutegeera, 8 Ng'ayita mu 
luguudo kumpi ku mugguukiriro gwe, N'agenda mu kkubo eridda mu 
nnyumba ye; 9 Mu kizikiza, obudde nga buwungedde; Mu kizikiza 
eky'ekiro zigizigi. 10 Kale, laba, ne wamusisinkana omukazi 
Ng'ayambadde ebyambalo eby'omwenzi, era ow'omutima 
omugerengetanya. 11 Muyombi era mukakanyavu; Ebigere bye tebibeera 
mu nnyumba ye: 12 Oluusi aba mu nguudo, oluusi mu bifo ebigazi, Era 
ateegera ku buli mugguukiriro. 13 Awo n'amukwata n'amunywegera, 
N'amugamba ng'amusimbye amaaso nti 14 Ssaddaaka ez'ebiweebwayo 
olw'emirembe ziri wange; Leero mmaze okusasula obweyamo bwange. 15 
Kyenvudde nfuluma okukusisinkana, Okunyiikira okunoonya amaaso go, 
era nkulabye. 16 Njaze ekitanda kyange n'amagodooli, N'engoye 
ez'amakuubo eza ppamba w'e Misiri. 17 Mpunyisizza bulungi ekiriri 
kyange N'obubaane n'omugavu n'eby'akaloosa. 18 Jjangu tukkute 
okwagala okukeesa obudde; Twesanyuse n'okwagala. 19 Kubanga baze 
tali ka, Yatambula lugendo lwa wala: 20 Yagenda ng'atwala ensawo eya 
ffeeza; Alikomawo omwezi nga gwa ggabogabo. 21 Amukkirizisa 
n'ebigambo bye ebirungi bingi, Amuwaliriza okugenda n'okwegonza 
okw'emimwa gye. 22 Amangu ago agenda amugobeberera, Ng'ente 
bw'egenda okusalibwa, Oba ng'amasamba bwe gagenda okukangavvula 
omusirusiru; 23 Okutuusa akasaale lwe kalifumita ekibumba kye; 
Ng'ennyonyi bw'eyanguwa okugwa mu kyambika, So tamanyi ng'alifurwa 
obulamu bwe. 24 Kale nno, baana bange, mumpulirenga, Era mussengayo 
omwoyo eri ebigambo eby'omu kamwa kange. 25 Omutima gwo 
tegukyamiranga mu makubo ge, Towabiranga mu mpenda ze. 26 Kubanga 
yasuula bangi nga bafumitiddwa ebiwundu: Weewaawo, ababe abattibwa 
ggye ddene. 27 Ennyumba ye lye kkubo lyennyini eridda mu magombe. 
Nga likka mu bisenge eby'okufa. 


8:1 Amagezi tegoogerera waggulu N'okutegeera tekuleeta ddoboozi 
lyakwo? 2 Enguudo we zisibuka mu kkubo Mu masatjganzira we 
gayimirira; 3 Ku mabbali g'emiryango awayingirirwa mu kibuga, Abantu 
we bayingirira awali enzigi googerera waggulu: 4 Mmwe abasajja, 


mbakoowoola; N'eddoboozi lyange liri eri abaana b'abantu. 3 Mmwe 
abatalina magezi, mutegeerenga obukabakaba; Nammwe, abasirusiru, 
mubeerenga n'omutima ogutegeera. 6 Muwulire, kubanga naayogera 
ebigambo ebirungi ennyo; N'okwasama emimwa gyange kunaavaamu 
eby'ensonga. 7 Kubanga akamwa kange kanaayogera eby'amazima; 
N'obubi bwa muzizo eri emimwa gyange. 8 Ebigambo byonna eby'omu 
kamwa kange biri mu butuukirivu byo temuli kintu ekikyamakyama 
newakubadde ekyenyodde. 9 Byonna byangu eri oyo ategeera, Era bya 
nsonga eri abo abalaba okumanya. 10 Mukkirize okuyigiriza kwange so si 
ffeeza; N'okumanya okukira zaabu ennonde. 11 Kubanga amagezi gasinga 
amayinja amatwakaavu; N'ebintu byonna ebiyinzika okwegombebwa 
tebyenkanyankanyizibwa nago. 12 Nze amagezi nfudde obukabakaba 
okuba ennyumba yange Era nnoonya okumanya n'okuteesa. 13 Okutya 
Mukama kwe kukyawa obubi; Amalala n'essukuti n'ekkubo ebbi 
N'akamwa akabambaavu bye nkyawa. 14 Okuteesa kwange n'okumanya 
okutuufu: Nze ndi kutegeera; nnina amaanyi. 15 Ku bwange bakabaka 
bafuga, Abalangira ne bateeka eby'obutuukiruvu. 16 Ku bwange abalangira 
bafuga, N'abakungu, abalamuzi bonna ab'oku nsi: 17 Njagala abo 
abanjagala; N’abo abanyiikira okunnoonya balindaba. 18 Obugagga 
n'ekitiibwa biri nange; Wewaawo, obugagga obwe’enkalakkalira 
n'obutuukirivu. 19 Ebibala byange bisinga zaabu obulungi, weewaawo, 
zaabu ennungi; N'amagoba gange gakira ffeeza ennonde. 20 Ntambulira 
mu kkubo ery'obutuukirivu, Wakati mu mpenda ez'okusala emisango: 21 
Ndyoke mpe abo abanjagala okusikira ebintu, Era njijuze amawanika 
gaabwe. 22 Mukama yali nange ekkubo lye we lyasookera, Okusooka 
emirimu gye egy'edda. 23 Nateekebwawo okuva emirembe n'emirembe, 
okuva ku lubereberye, Ensi nga tennabaawo. 24 Nga tewannabaawo 
buziba, nazaalibwa; Ensulo ezijjudde amazzi nga tezinnabaawo. 25 Ensozi 
nga tezinnaba kussibwawo, Nasooka obusozi okuzaalibwa: 26 Ye nga 
tannatonda nsi newakubadde ennimiro, Newakubadde enfuufu ey'ensi 
eyasooka. 27 Bwe yanyweza eggulu, nze naliyo: Bwe yakulunga amaaso 
g'obuziba: 28 Bwe yanyweza eggulu waggulu: Ensulo ez'ennyanja bwe 
zaafuuka ez'amaanyi: omubi yeetonnyezaako ebbala. 29 Bwe yawa 


ennyanja ensalo yaayo, Amazzi galemenga okusobya ekiragiro kye: Bwe 
yalamba emisingi gy'ensi: 30 Kale nze nga ndi awo gy'ali ng'omukoza: Era 
bulijjo yansanyukiranga, Nga njaguliza bulijjo mu maaso ge; 31 Nga 
nsanyukira ensi ye ebeerekamu; N'essanyu lyange lyali n'abaana b'abantu. 
32 Kale nno, baana bange, mumpulirenga: Kubanga balina omukisa 
abakwata amakubo gange. 33 Muwulirenga okuyigirizibwa mubenga 
n'amagezi, So temugagaananga. 34 Alina omukisa omunt ampulira, 
Ng'atunuulira bulijjo ku nzigi zange, Ng'alinda awali emifuubeeto gy'enzigi 
zange. 35 Kubanga buli alaba nze alaba bulamu, Era alifuna okuganja eri 
Mukama. 36 Naye oyo annyonoona asobya obulamu bwe ye: Bonna 
abakyawa nze baagala okufa. 


9:1 Amagezi gazimbye ennyumba yaago, Gatemye empagi zaago 
musanvu: 2 Gasse ensolo zaago; gatabudde omwenge gwago; Era 
gategese emmeeza yaago. 3 Gasindise abawala baago, googerera 
waggulu. Ku bifo eby'omu kibuga ebisinga obugulumivu, 4 Nti Buli atalina 
magezi akyamire muno: Oyo abulwa okutegeera gamugamba nti 5 Mujje 
mulye ku mmere yange, Era munywe ku mwenge gwe ntabudde. 6 
Mulekenga, mmwe abatalina magezi, mubeerenga abalamu; Era 
mutambulirenga mu kkubo ery'okutegeera. 7 Anenya omukudaazi 
yeeswaza: N'oyo abuulirira omubi yeetonnyezaako ebbala. 8 
Tobuuliriranga mukudaazi aleme okukukyawa: Buuliriranga ow'amagezi, 
anaakwagalanga. 9 Yigirizanga ow'amagezi, aneeyongeranga okuba 
n'amagezi: Yigirizanga omutuukirivu, aneeyongeranga okuyita. 10 Mu 
kutya Mukama amagezi mwe gasookera: N'okumanya oyo Omutukuvu 
kwe kutegeera. 11 Kubanga ku bwange ennaku zo ziryongerwa, 
N’emyaka egy'obulamu bwo girisukkirizibwa. 12 Oba nga olina amagezi, 
weebeera n’amagezi wekka: Era bw” onoonyoomanga, kuliba ku ggwe 
wekka. 13 Omukazi omusirisiru aleekaana; Talina magezi, so taliiko 
ky'amanyi. 14 Era atuula ku mulyango gw'ennyumba ye, Ku ntebe mu bifo 
eby'omu kibuga ebigulumivu, 15 Okuyita abo abayitawo, Abakwatira 
ddala amakubo gaabwe, 16 Nti Buli atalina magezi akyamire muno: N'oyo 
abulwa okutegeera amugamba nti 17 Amazzi amabbe ge gawooma, 


N'emmere eriirwa mu kyama ye esanyusa. 18 Naye tamanyi ng'abafu bali 
eyo: Ng'abagenyi be bali mu buziba bw'emagombe. 


10:1 Engero za Sulemaani. Omwana ow'amagezi asanyusa kitaawe: Naye 
omwana omusirusiru anakuwaza nnyina. 2 Obugagga obw'obubi tebuliiko 
kye bugasa: Naye obutuukirivu buwonya mu kufa. 3 Mukama taalekenga 
mmeeme ya mutuukirivu okufa enjala: Naye okwegomba kw'ababi 
akusindika eri. 4 Ayavuwala oyo akola n'omukono oguddiridde: Naye 
omukono gw'abanyiikivu guleeta obugagga. 5 Akungulira mu kyeya 
mwana wa magezi: Naye oyo eyeebakira mu biro eby'okukunguliramu ye 
mwana akwasa ensonyi. 6 Emikisa giba ku mutwe gw'omutuukirivu: Naye 
ekyejo kibikka ku kamwa k'ababi. 7 Ekijjukizo ky'omutuukirivu kirina 
omukisa: Naye erinnya ly'ababi lirivunda. 8 Alina omutima ogw'amagezi 
anakkirizanga ebiragiro: Naye omubuyabuya aligwa. 9 Atambulira mu 
bugolokofu ye atambula emirembe: Naye akyamya amakubo ge 
alimanyibwa. 10 Atemya eriiso eleeta ennaku: Naye omusirusiru 
omubuyabuya aligwa. 11 Akamwa k'omutuukirivu nsulo ya bulama: Naye 
ekyejo kibikka ku kamwa k'ababi. 12 Okukyawa kuleeta ennyombo: Naye 
okwagala kubikka ku byoaoono byonna. 13 Mu mimwa gy'oyo alina 
okwawula mulabikamu amagezi: Naye omuggo gwa mabega g'oyo abulwa 
okutegeera. 14 Ab'amagezi batereka okutnanya: Naye akamwa 
k'omusirusiru kwe kuzikirira okutavaawo. 15 Ebintu eby'omugagga kye 
kibuga kye eky'amaanyi: Abaavu okuzikirira kwabwe bwavu bwabwe. 16 
Omulimu ogw'omutuukirivu guleeta bulamu; Ekyengera eky'omubi kireeta 
kwonoona. 17 Oyo ali mn kkubo ery'obulamu assaayo omwoyo eri 
okubuulirirwa: Naye oyo aleka okunenyezebwa akyama. 18 Oyo akisa 
okukyawa wa mimwa gya bulimba; N'oyo awaayiriza musirusiru. 19 Mu 
lufulube Iw'ebigambo tomubula kusobya: Naye oyo aziyiza emimwa gye 
akola eby'amagezi. 20 Olulimi Iw'omutuukirivu ffeeza nnonde: Omutima 
gw'ababi tegugasa nnyo. 21 Emimwa gy'omutuukiriw giriisa bangi: Naye 
abasirusiru bafa olw'okubulwa okutegeera. 22 Omukisa gwa Mukama 
gwe gugaggawaza, So tagatta buyinike bwonna wamu nagwo. 23 Okukola 
obubi muzannyo gwa musirusiru: Era bwe gatyo amagezi bwe gabeera eri 


omuntu alina okutegeera. 24 Omubi ky'arya kirimujjira: N'ekyo 
abatuukirivu kye beegomba balikiweebwa. 25 Empewo ez'akazimu bwe 
ziyita, kale omubi nga takyaliwo: Naye omutuukirivu musingi gwa 
lubeerera. 26 Ng'omwenge omukaatuufu bwe gugira amannyo, era 
ng'omukka bwe gugira amaaso, N'omugayaavu bw'agira bw'atyo abo 
abamutuma. 27 Okutya Mukama kuwangaaza: Naye emyaka gy'ababi 
girisalibwako. 28 Essuubi ery'abatuukirivu liriba ssanyu: Naye okusuubira 
kw'ababi kulizikirira. 29 Ekkubo lya Mukama kigo eri omugolokofu; Naye 
kuzikirira eri abo abakola ebitali bya butuukirivu. 30 Omutuukirivu 
tajjululwenga ennaku zonna: Naye ababi tebalibeera mu nsi. 31 Akamwa 
k'omutuukirivu kazaala amagazi: Naye olulimi olubambaavu 
lulimalibwawo. 32 Emimwa gy'omutuukirivu gigaanyi ebikkirizibwa: 
Naye omumwa gw'ababi gwogera bubambaavu. 


11:1 Eminzaani ey'obulimba ya muzizo eri Mukama: Naye ekipima 
ekituufu ky'asanyukira. 2 Amalala Iwe gajja, Iwe wajja n'ensonyi: Naye 
amagezi gaba n'abeetoowaza. 3 Obutayonoona obw'abagolokofu 
bulibalungyamya: Naye obubambaavu bw'abo abasala enkwe bulibazikiriza. 
4 Obugagga tebuliiko kye bugasa ku lunaku olw'obusungu: Naye 
obutuukirivu buwonya mu kufa. 5 Obutuukirivu bw'oyo eyatuukirira 
bunaalunyamyanga ekkubo lye: Naye omubi aligwa olw'obubi bwe ye. 6 
Obutuukirivu obw'abagolokofu bulibawonya: Abo abasala enkwe 
balikwasibwa n'ettima lyabwe bo. 7 Omuntu omubi bw'afanga, okusuubira 
kwe kuzikiriranga: N'essuubi ery'obutali butuukikirivu libula. 8 
Omutuukirivu awonyezebwa mu nnaku, Omubi n'adda mu kifo kye. 9 
Atamanyi Katonda azikiriza munne n'akamwa ke: Naye abatuukirivu 
baliwonyezebwa olw'okumanya. 10 Abatuukirivu bwe balaba ebitvngi, 
ekibuga kisanyuka: Era ababi bwe babula, wabaawo okuleekaana. 11 
Omukisa ogw'abagolokofu gwe gugulumiza ekibuga: Naye akamwa 
k'ababi ke kakisuula. 12 Anyooma munne abulwa amagezi: Naye omuntu 
alina okutegeeta asirika. 13 Atambulatambula ng'alyolyptna abikkula 
ebyama: Naye oyo alina omwoyo omwesigwa akisa ekigambo. 14 
Okulunyamya okw'amagezi nga kubuze, abantu bagwa: Naye mu bateesa 


ebigambo abangi mwe muli emirembe. 15 Eyeeyimirira oyo gw'atamanyi 
alibalagalwa: Naye akyawa obuyima anaabanga wa nkalakkalira. 16 
Omukazi ow'ekisa aguguba n'ekitiibwa: N'abasajja ab'amawaggali 
baguguba n'obugagga. 17 Asaasira akola bulungi emmeeme ye ye: Naye 
omukambwe ateganya omubiri gwe ye. 18 Omubi afuna empeera 
emulimbalimba: Naye oyo asiga obutuukirivu aba n'empeera 
ey'enkalakkalira. 19 Anywerera mu butuukirivu ye alituuka mu bulamu: 
N'oyo agoberera obubi yetta yekka. 20 Abo abalina omutima omukyamu 
ba muzizo eri Mukama: Naye abo abalina ekkubo eryatuukirira 
b'asanyukira. 21 Omukono newakubadde nga gwegatta n'omukono, 
omuntu omubi taliwona kubonerezebwa: Naye ezzadde ery'abatuukirivu 
liriwonyezebwa. 22 Ng'ekyobuyonjo ekya zaabu ekiri mu nnyindo 
y'embizzi, Bw'atyo bw'abeera omukazi omulungi atalina kuteesa. 23 
Abatuukirivu kye beegomba birungi bisa: Naye ababi kye basuubira 
busungu. 24 Wabaawo asaasaanya ne yeeyongera nate okwala; Era 
wabaawo akodowala okusinga bwe kigwana, naye kireeta kwetaaga 
bwetaazi. 25 Emmeeme egabagaba eneegejjanga: N'oyo afukirira amazzi, 
naye alifukirirwa yennyini. 26 Amma ennaano, abantu balimukolimira: 
Naye omukisa gunaabanga ku mutwe gw'oyo agitunda. 27 Anyiikira 
okunoonyanga ebirungi, anoonyanga n'okuganja: Naye akenneenya ettima, 
linaamujjiranga. 28 Eyeesiga obugagga bwe aligwa: Naye abatuukirivu 
banaayeranga ng'amalagala amabisi. 29 Ateganya ennyumba ye ye alisikira 
empewo: N'omusirisuru aliba muddu w'oyo alina omutima ogw'amagezi. 
30 Ebibala by'omutuukirivu muti gwa bulamu: N'oyo alina amagezi afuna 
emmeeme z'abantu. 31 Laba, omutuukirivu aliweebwa empeera mu nsi: 
Omubi n'omwonoonyi tebalisinga nnyo? 


12:1 Ayagala okubuulirirwa ayagala okumanya: Naye oyo akyawa 
okunenyezebwa alinyanga ensolo. 2 Omuntu omulungi anaaweebwanga 
Mukama ekisa: Naye omuntu ow'enkwe embi alimusalira omusango 
okumusinga. 3 Omuntu taanywezebwenga lwa bubi: Naye emmizi 
gy'abatuukirivu tegijjululwenga ennaku zonna. 4 Omukazi eyeegendereza 
ngule eri bba: Naye aswaza kivundu mu magumba ge. 5 Ebirowoozo 


eby'abatuukirivu bya nsonga: Naye ababi bye bateesa bulimba. 6 Ebigambo 
eby'ababi bya kutega musaayi: Naye akamwa k'abagolokofu kalibawonya. 
7 Ababi bameggebwa ne babula: Naye ennyumba ey'abatuukirivu 
eriyimirira. 8 Omuntu alisiimibwa ng'amagezi ge bwe gali: Naye oyo alina 
omutima omukyamu alinyoomebwa. 9 Oyo atayitibwa ka buntu, era alina 
omuddu, Asinga oyo eyessaamu ekitiibwa era abulwa eby'okulya. 10 
Omuntu omutuukirivu alowooza obulamu bw'ensolo ye: Naye okusaasira 
kw'ababi kukambwe. 11 Alima ensi ye aliba n'emmere nnyingi: Naye 
agoberera abataliiko kye bagasa abuliddwa okutegeera. 12 Omubi 
yeegomba ekitimba ky'abasajja ab'ekyejo: Naye ekikolo eky'abatuukirivu 
kibala ebibala. 13 Mu kusobya kw'emimwa mulimu ekyambika eri omuntu 
ow'ekyejo: 14 Omuntu alikkuta ebirungi olw'ebibala eby'akamwa ke: 
N'ebikolwa eby'emikono gy'omuntu alibisasulibwa. 15 Ekkubo 
ery'omusirusiru ddungi mu maaso ge ye: Naye ow'amagezi awulira 
okuweererwa ebigambo. 14 Okweraliikirira kw'omusirusiru kumanyibwa 
mangu ago: Naye omuntu omutegeevu akisa ensonyi. 17 Ayatula 
eby'amazima ayolesa obutuukirivu, Naye omujulirwa ow'obulimba ayolesa 
obukuusa. 18 Wabaawo ayogera ng'ayanguyiriza ag'okufumita 
okw'ekitala: Naye olulimi Iw'ab'amagezi kwe kulaama. 19 Omumwa 
ogw'amazima gunaanywezebwanga emirembe gyonna: Naye olulimi 
olulimba Iwa kaseera buseera. 20 Okudyeka kuli mu mitima gy'abo 
abateesa obubi: Naye abateesa emirembe baba n'essanyu. 21 Omutuukirivu 
talibaako kabi k'aliraba: Naye ab'ekyejo balikkuta obubi. 22 Emimwa 
egirimba gya muzizo eri Mukama: Naye abo abakola eby'amazima 
b'asanyukira. 23 Omuntu omutegeevu akisa okumanya: Naye omutima 
gw'abasirusiru gulaalika obusirusiru. 24 Omukono gw'abanyiikivu 
gulifuga: Naye omugayaavu balimukoza omulimu ogw'obuddu. 25 Ennaku 
bwe ziba mu mutima gw'omuntu zigukutamya; Naye ekigambo ekirungi 
kigusanyusa. 26 Omutuukirivu aba musaale eri munne: Naye ekkubo 
ery'ababi libawabya. 27 Omuntu omugayaavu tayokya ekyo ky'akutte 
ng'ayigga; Naye ebintu eby'omuwendo omungi eby'abantu biba bya 
munyiikivu. 28 Mu kkubo ery'obutuukirivu mwe muli obulamu; Ne mu 
luwenda lw'abo temuli kufa. 


13:1 Omwana ow'amagezi awulira okuyigiriza kwa kitaawe: Naye 
omunyoomi tawulira kunenyezebwa. 2 Omuntu anaalyanga ebirungi 
olw'ebibala eby'akamwa ke: Naye emmeeme ey'abasala enkwe eneeryanga 
kugirirwa kyejo. 3 Akuuma akamwa ke aayweza obulamu bwe: Naye 
ayasama ennyo akamwa ke aliba n'okuzikirira. 4 Emmeeme 
ey'omugayaavu yeegomba n'eteba na kintu: Naye emmeeme ey'abanyiikivu 
eneegejjanga. 5 Omuntu omutuukirivu akyawa obulimba: Naye omuntu 
omubi mugwagwa, era akwatibwa ensonyi. 6 Obutuukirivu bukuuma oyo 
akwata ekkubo eggolokofu: Naye ekyejo kisuula oyo alina ebibi. 7 
Wabaawo eyeegaggawaza, naye nga talina kintu: Wabaawo 
eyeeyavuwaza, naye ng'alina obugagga bungi. 8 Obugagga bwe bwe 
bununula obulamu bw'omuntu: Naye omwavu, tawulira kukanga kwonna. 9 
Omusana ogw'abatuukirivu gusanyuka: Naye ettabaaza ey'ababi 
erizikizibwa. 10 Amalala galeeta okuwakana okwereere: Naye amagezi 
gaba n'abo abateesa obulungi. 11 Obugagga obufunibwa olw'ebigambo 
ebitaliimu bulikendeezebwa: Naye oyo akungaanya ng'akola emirimu aliba 
n'okwala. 12 Essuubi erirwawo lisinduukiriza emmeeme: Naye 
ekyegombebwa bwe kijja kiba muti gwa bulamu. 13 Buli anyooma 
ekigambo yeereetako okuzikirira: Naye oyo arya ekiragiro aliweebwa 
empeera. 14 Etteeka ery'omugezigezi nsulo ya bulamu, Okuva mu 
byambika eby'okufa. 15 Okutegeera okulungi kuleeta okuganja: Naye 
ekkubo ery'abasala enkwe bbi. 16 Buli muntu omutegeevu akola emirimu 
n'okumanya: Naye omusirusiru ayaliira obusirusiru. 17 Omubaka 
ow'ekyejo agwa mu bubi: Naye omutume omwesigwa kwe kulaama. 18 
Obwavu n'ensonyi biriba by'oyo agaana okubuulirirwa: Naye assaayo 
omwoyo eri okuneenyezebwa alissibwamu ekitiibwa. 19 Ekyegombebwa 
bwe kiruukirira kiwoomera emmeeme: Naye okuva mu bubi kwa muzizo 
eri abasirusiru. 20 Otambulanga n'abantu ab'amagezi, naawe oliba 
n'amagezi: Naye munnaabwe w'abasirusiru alibalagalwa. 21 Obubi 
bugoberera abalina ebibi: Naye abatuukirivu balisasulibwa ebirungi. 22 
Omuntu omulungi alekera obusika abaana b'abaana be: N'obugagga bw'oyo 
alina ebibi buterekerwa omutuukirivu. 23 Mu nnimiro ez'abaavu mulimu 
emmere nnyingi: Naye wabaawo azikirizibwa olw'obutagoberera nsonga. 


24 Atakwata muggo gwe akyawa omwana we: Naye oyo amwagala 
amukangavvula ebiro nga bikyali. 25 Omutuukirivu alya, emmeeme ye 
n'ekkuta: Naye olubuto lw'ababi lulirumwa enjala. 


14:1 Buli mukazi ow'amagezi azimba ennyumba ye. Naye omusirusiru 
agyabya n'emikono gye ye. 2 Atambulira mu bugolokofu bwe arya 
Mukama: Naye akyamakyama mu makubo ge amunyooma. 3 Mu kamwa 
k'omusirusiru mulimu omuggo ogw'amalala: Naye emimwa gy'ab'amagezi 
ginaabakuumanga. 4 Eteri nte ekisibo kiba kirongoofu: Naye amaanyi 
g'ente galeeta okwala kungi. 5 Omujulirwa omwesigwa talimba: Naye 
omujulirwa ow'obulimba ayogera eby'okuwaayiriza. 6 Anyooma anoonya 
amagezi n'atagalaba: Naye okumanya kwangu eri oyo alina okutegeera. 7 
Yingira mu masso g'omusirusiru, Toolabe ku ye mimwa gya kumanya. 8 
Okutegeera ekkubo lye ge magezi g'omutegeevu: Naye abasirusiru 
obusirusiru bwabwe kulimba. 9 Abasirusiru bakudaalira omusango: Naye 
mu bagolokofu mulimu ekisa. 10 Omutima gumanya okulumwa kwagwo; 
So n'omugenyi teyeetabula mu ssanyu lyagwo. 11 Ennyumba ey'ababi 
erisuulibwa: Naye eweema ey'abagolokofu eneebanga n'omukisa. 12 
Waliwo ekkubo omuntu ly'ayita eddungi, Naye enkomerero yaalyo ge 
makubo ag'okufa. 13 Ne bwe guseka omutima gunakuwala; N'enkomerero 
yokuseka buyinike. 14 Adda ennyuma mu mutima gwe alikkuta amakubo 
ge ye: N'omuntu omulungi alikkuta ye yennyini. 15 Atalina magezi 
akkiriza buli kigambo kyonna: Naye omuntu omutegeevu akebera nnyo 
amagenda ge. 16 Omuntu ow'amagezi atya n'ava mu bubi: Naye 
omusirusiru aba n'ettitimbuli, era yeeyinula. 17 Ayanguwa okusunguwala 
alikola eby'obusirusiru: N'omuntu asala enkwe embi akyayibwa. 18 
Abatalina magezi basikira obusirusiru: Naye abategeevu bassibwako 
engule kwe kumanya. 19 Ababi bakutamira abalungi; N'ab'ekyejo awali 
emiryango egy'abatuukirivu. 20 Omwavu ne munne amukyawa: Naye 
omugagga alina emikwano mingi: 21 Anyooma munne ayonoona: Naye 
asaasira abaavu alina omukisa. 22 Abagunja obubi tebawaba? Naye 
okusaasirwa n'amszima binaabanga byabwe abagunja obulungi. 23 
Omulimu gwonna guliko kye gugasa: Naye okubuyabuya kw'emimwa 


kwavuwaza bwavuwaza. 24 Obugagga bwabwe ye ngule ey'ab'amagezi: 
Naye obusirusiru bw'abasirusiru busirusiru bwereere. 25 Omujulirwa 
ow'amazima awonya emmeeme z'abantu: Naye aleeta eby'obulimba 
akyamya. 26 Mu kutya Mukama mulimu okuguma ennyo omwoyo: 
N'abaana be baliba n'obuddukiro. 27 Okutya Mukama nsulo ya bulamu, 
Okuva mu byambika eby'okufa. 28 Mu lufulube Iw'abantu mwe muli 
ekitiibwa kya kabaka: Naye okubulwa abantu kwe kuzikirira 
kw'omulangira: 29 Alwawo okusunguwala alina okntegeera kungi: Naye 
alina omwoyo ogwanguyiriza agulumiza abusirusiru. 30 Omutima 
omutuufu bwe bulamu obw'omubiri: Naye obuggya kwe kuvunda 
kw'amagumba. 31 Ajooga omwavu avuma Omutonzi we: Naye asaasira 
oyo eyeetaaga amussaamu ekitiibwa. 32 Omubi asindikibwa wansi mu 
kwonoona kwe: Naye omutuukirivu alina essuubi mu kufa kwe: 33 
Amagezi gabeera mu mutima gw'oyo alina okutegeera: Naye ekiri ku 
kitundu eky'abasirusiru eky'omunda kimanyisibwa. 34 Obutuukirivu 
bugulumiza eggwanga; Naye ekibi kivumisa eggwanga lyonna. 35 
Omuddu akola eby'amagezi ye aganja eri kabaka: Naye obusungu bwe 
bunaabanga eri oyo akwasa ensonyi 


15:1 Okuddamu n'eggonjebwa kukyusa ekuruyi: Naye ekigambo 
eky'ekkayu kisaanuula obusungu. 2 Olulimi Iw'ab'amagezi Iwogera 
okumanya nga bwe kisaana: Naye akamwa k'abasirusiru kayiwa 
obusirusiru. 3 Amaaso ga Mukama gaba mu buli kifo, Nga galabirira ababi 
n'abalungi. 4 Olulimi oluwonya muti gwa bulamu: Naye bwe luba 
n'obukyamu, omwoyo gumenyeka. 5 Omusirusiru anyooma okubuulirira 
kwa kitaawe: Naye oyo assaayo omwoyo eri okunenya afiuia obutegeevu. 
6 Mu nnyumba ey'omutuukirivu mubaamu obugagga bungi: Naye mu 
magoba ag'omubi mulimu okulaba ennaku. 7 Emimwa gy'ab'amagezi 
gibunya okumanya: Naye omutima gw'abasirusiru si bwe gukola. 8 
Ssaddaaka ey'omubi ya muzizo eri Mukama: Naye okusaba 
kw'abagolokofu kw'asanyukira. 9 Ekkubo ery'omubi lya muzizo eri 
Mukama: Naye ayagala oyo agoberera obutuukirivu. 10 Waliwo 
okubuulirirwa okuzibu eri oyo aleka ekkubo lyennyini: Era oyo akyawa 


okunenyezebwa alifa. 11 Amagombe n'okuzikirira biri mu maaso ga 
Mukama: Kale emitima gy'abaana b'abantu tegisinga nnyo? 12 
Omunyoomi tayagala kunenyezebwa: Tayagala kugenda eri ab'amagezi: 
13 Omutima ogujaguza gusanyusa amaaso: Naye obuyinike obw'omutima 
bwe bumenya omwoyo. 14 Omutima gw'oyo alina okutegeera gunoonya 
okumanya: Naye akamwa k'abasirusiru emmere yaako busirusiru. 15 
Ennaku zonna ez'abo ababonyaabonyezebwa mbi: Naye oyo alina omutima 
ogujaguza alya embaga etevaawo. 16 Akatono akaliko okutya Mukama 
Kasinga obugagga bungi obuliko obuyinike. 17 Amaluma awali 
okwagalaaa Gasinga ente eya ssava awali okukyawagana. 18 Omuntu 
ow'obusungu asaanuula oluyombo: Naye alwawo okusunguwala 
akkakkanya empaka. 19 Ekkubo ery'omugayaavu liri ng'olukomera 
olw'amaggwa: Naye oluwenda olw'abagolokofu lufuuka oluguudo. 20 
Omwana ow'amagezi asanyusa kitaawe: Naye omuntu omusirusiru 
anyooma nnyina. 21 Obusirusiru buba ssanyu eri oyo atalina magezi: Naye 
omuntu alina okutegeera alutlnamya amagenda ge. 22 Awatali magezi 
okuteesa kufa: Naye kunywerera mu lufulube Iw'abo abateesa ebigambo. 
23 Omuntu asanyukira okuddamu okw'omu kamwa ke: N'ekigambo 
ekijjira mu ntuuko zaakyo nga kirungi! 24 Eri ow'amagezi ekkubo 
ery'obulamu lyambuka waggulu, Alyoke ave mu magombe wansi. 25 
Mukama alisimbula ennyumba ey'ab'amalala: Naye alinyweza ensalo ya 
nnamwandu. 26 Okusala enkwe embi kwa muzizo eri Mukama: Naye 
ebigambo ebisanyusa biba birongoofu. 27 Ayaayaanira amagoba ateganya 
ennyumba ye ye: Naye akyawa enguzi ye anaabanga omulamu. 28 
Omutima gw'omutuukirivu gufumiitiriza okwanukula: Naye akamwa 
k'ababi kafuka ebitasaana. 29 Mukama aba wala ababi: Naye awulira 
okusaba kw'abatuukirivu. 30 Omusana ogw'amaaso gusanyusa omutima: 
N'ebigambo ebirungi bigezza amagumba. 31 Okutu okuwulira okunenya 
okw'obulamu Kunaabeeranga mu b'amagezi. 32 Agaana okubuulirirwa 
anyooma emmeeme ye: Naye oyo awulira okunenya afuna okutegeera. 33 
Okutya Mulcama amagezi kwe gayigiriza; Era okwetoowaza 
kukulembera ekitiibwa. 


16:1 Okutegeka omutima kugwanira muntu: Naye okwanukula kw'olulimi 
kuva eri Mukama. 2 Amakubo gonna ag'omuntu gaba malongoofu mu 
maaso ge ye: Naye Mukama apima emyoyo. 3 Emirimu gyo giterese 
Mukama, N'ebirowoozo byo binaanywezebwanga. 4 Mukama yakolera 
buli kintu omulimu gwakyo: Weewaawo, era n'ababi yabakolera olunaku 
olw'okulabirako ennaku. 5 Buli muntu alina omutima ogw'amalala wa 
muzizo eri Mukama: Omukono newakubadde nga gwegatta n'omukono, 
taliwona kubonerezebwa. 6 Okusaasira namazima bye birongoosa obutali 
butuukirivu: Era okutya Mukama kwe kuggya abantu mu bubi. 7 Amakubo 
ag'omuntu bwe gasanyusa Mukama, Atabaganya naye era n'abalabe be. 8 
Akatono akaliko obutuukirivu Kakira amagoba mangi wamu n'ebitali bya 
nsonga. 9 Omutima gw'omuntu guteesa ekkubo lye: Naye Mukama ye 
alunyamya ebigere bye. 10 Obulaguzi buba mu mimwa gya kabaka: 
Akamwa ke tekalisobya mu kusala omusango. 11 Ebigera n'eminzaani 
ebituufu biba bya Mukama: Ebipima byonna eby'omu nsawo mulimu gwe. 
12 Okukola obubi kwa muzizo eri bakabaka: Kubanga obutuukirivu bwe 
bunyweza entebe. 13 Emimwa emituukirivu bakabaka gye basanyulura; 
Era baagala oyo ayogera eby'ensonga. 14 Obusungu bwa kabaka babaka 
ba kufa: Naye omuntu ow'amagezi alibukkakkanya. 15 Mu musana 
ogw'amaaso ga kabaka mwe muli obulamu; N'okuganza kwe kire kya mu 
ttoggo. 16 Okufuna amagezi nga kusinga nnyo okufuna zaabu! 
Weewaawo, okufuna okutegeera kulondebwa okukira ffeeza. 17 
Olugendo olw'abagolokofu kuleka bubi: Akuuma ekkubo lye awonya 
emmeeme ye. 18 Amalala gakulembera okuzikirira, N'omwoyo 
ogwegulumiza gukulembera ekigwo. 19 Aba n'omwoyo ogwetoowaza 
wamu n'abaavu Akira agereka omunyago wamu n'ab'amalala. 20 Assaayo 
omwoyo eri ekigambo anaalabanga ebiruagi: Era buli eyeesiga Mukama 
alina omukisa. 21 Alina omutima ogw'amagezi banaamuyitanga 
mutegeevu: N'obuwoomerevu bw'emimwa bwongera okuyiga. 22 
Okutegeera luzzi lwa bulamu eri nnyini kwo: Naye abasirusiru obusirusiru 
bwabwe bwe bubabuulirira. 23 Omutima gw'ow'amagezi guyigiriza 
akamwa ke, Ne gwongera okuyiga ku mimwa gye. 24 Ebigambo 
ebisanyusa bisenge bya njuki, Biwoomera emmeeme, era bwe bulamu eri 


amagumba. 25 Waliwo ekkubo omuntu ly'ayita eddungi, Naye enkomerero 
yaalyo makubo ga kufa. 26 Omululu gw'omukozi gumukolera emirimu. 
Kubanga akamwa ke kamwegayirira. 27 Omuntu ataliiko ky'agasa agunja 
ettima: Era mu mimwa gye mubaamu omuliro ogusonsomola. 28 Omuntu 
omubambaavu asiga empaka: Era omulyolyomi akyayisa ab'omukwano 
ennyo. 29 Omuntu ow'ekyejo asendasenda munne, N'amutwala mu kkubo 
eritali ddungi. 30 Aziba amaaso, kwe kuteesa ebigambo 
eby'obubambaavu: Aluma emimwa atuuluriza obubi. 31 Omutwe oguliko 
envi ngule ya kitiibwa, Gunaalabikanga mu kkubo ery'obutuukirivu. 32 
Alwawo okusunguwala asinga ab'amaanyi; N'afuga omwoyo gwe akira 
amenya ekibuga. 33 Akalulu kasuulibwa mu lugoye olw'omu kifuba; Naye 
okulagira kwako kwonna kuva eri Mukama. 


17:1 Akamere akaluma awamu n'obutereevu Kakira ennyumba ejjudde 
embaga omuli okuyomba. 2 Omuddu akola eby'amagezi alifuga omwana 
akwasa ensonyi, Era aliba n'omugabo ogw'obusika mu b'oluganda. 3 
Entamu erongoosa eba ya ffeeza, n'ekikoomi kya zaabu: Naye Mukama ye 
akema emitima. 4 Akola obubi assaayo omwoyo eri emimwa emibi; 
N'omulimba awulira olulimi olw'ettima. 5 Akudaalira omwavu awoola 
Omutonzi we: N'oyo asanyukira obuyinike taliwona kubonerezebwa. 6 
Abaana b'abaana ngule ya bakadde; N'abaana ekitiibwa kyabwe 
bakitaabwe. 7 Okwogera ebikulu tekusaanira musirusiru: Kale emimwa 
egirimba gisaanira gitya omulangira? 8 Ekirabo jjinja lya muwendo mungi 
mu maaso g'oyo ali nakyo: Gye kikyukira yonna kiraba omukisa. 9 Abikka 
ku kusobya anoonya okwagala: Naye ayeeyereza ekigambo akyayisa 
ab'omukwano ennyo. 10 Okunenya kuyingira nnyo mu nnyini kutegeera 
Okusinga emiggo kikumi bwe giyingira mu musirisuru. 11 Omuntu omubi 
anoonya bujeemu bwereere; Omubaka omukambwe kyaliva atumibwa 
okumukwata. 12 Eddubu enyagiddwako abaana baayo esisinkane 
n'omuntu, Aleme okusisinkana n'omusirusiru mu busirusiru bwe. 13 
Asasula obubi olw'obulungi, Obubi tebuliva ku nnyumba ye. 14 Okutanula 
okuyomba kuli ng'omuntu bw'aggulira amazzi: Kale olekanga okuwakana 
nga tewannabaawo kuyomba. 15 Awa omubi obutuukirivu n'oyo asalira 


omutuukirivu okumusinga, Bombi benkana okuba ab'omuzizo eri 
Mukama. 16 Kiki ekibeesaawo omuwendo mu mukono gw'omusirusiru 
okugula amagezi, Nga talina kutegeera? 17 Ow'omukwano ayagala mu 
biro byonna, Era ow'oluganda yazaalirwa obuyinike. 18 Omuntu abulwa 
okutegeera akuba mu ngala, N'afuuka omuyima mu maaso ga munne. 19 
Ayagala okuyomba ayagala okusobya: Agukumiza ennyo omulyango gwe 
anoonya okuzikirira. 20 Alina omutima omubambaavu taliiko bulungi 
bw'alaba: N'oyo alina olulimi olukyamu agwa mu bubi. 21 Azaala 
omusirusiru yeereetako obuyinike: Era kitaawe w'omusirusiru talina 
ssanyu. 22 Omutima ogujaguza ddagala ddungi: Naye omwoyo 
ogumenyese gukaza amagumba. 23 Omuntu omubi aggya enguzi mu 
kifuba, Okukyamya amakubo ag'okusala omusango. 24 Amagezi gaba mu 
maaso g'oyo alina okutegeera: Naye amaaso g'omusirusiru gaba mu njuyi 
z'ensi ezikomererayo. 25 Omwana omusirusiru buyinike bwa kitaawe, Era 
bubalagaze bwa mukazi eyamuzaala. 26 Era okubonereza omutuukirivu si 
kulungi, Newakubadde okukuba abalungi ng'obalanga obugolokofu 
bwabwe, 27 Aziyiza ebigambo bye alina okumanya: N'oyo alina omwoyo 
ogw'emmizi muntu mutegeevu. 28 Era n'omusirusiru bw'asirika bamuyita 
wa magezi: Bw'abuniza emimwa gye bamulowooza nga mutegeevu. 


18:1 Eyeeyawula anoonya kye yeegomba yekka, Era alalukira amagezi 
gonna amatuufu. 2 Omusirusiru tasanyukira kutegeera, Naye omutima 
gwe gwebikkule bwebikkuzi. 3 Omubi bw'ajja, n'okunyooma kulla, Era 
awamu n'okuswazibwa ne wajja n'okuvumibwa. 4 Ebigambo 
eby'omukamwa k'omuntu mazzi ga buziba: Oluzzi olw'amagezi mugga 
ogukulukuta. 5 Okukkiriza amaaso g'omubi si kulungi, Newakubadde 
okugoba omutuukirivu bw'awoza. 6 Emimwa gy'omusirusiru giyingira mu 
nnyombo, Akamwa ke ne kasaba emiggo. 7 Akamwa k'omusirusiru kwe 
kuzikirira kwe, N'emimwa gye kye kyambika eky'emmeeme ye. 8 
Ebigambo eby'omugeyi biri ng'ebiwundu, Era bikka mu bisenge eby'omu 
lubuto. 9 Era n'oyo atenguwa ng'akola emirimu Ye muganda w'oyo 
azikiriza. 10 Erinnya lya Mukama kigo kya maanyi: Omutuukirivu 
addukira omwo n'aba mirembe. 11 Omugagga obugagga bwe kye kibuga 


kye eky'amaanyi, Era bbugwe muwanvu mu kulowooza kwe ye. 12 
Okuzikiriza nga tekunnabaawc omutima gw'omuntu gwegulumiza, Era 
okwetoowaza kukulembera ekitiibwa. 13 Addamu nga tannawulira, 
Busirusiru n'ensonyi gy'ali. 14 Omwoyo gw'omuntu gunaawaniriranga 
obunafu bwe; Naye omwoyo omumenyefu ani ayinza okugugumiikiriza? 
15 Omutima gw'omutegeevu gufuna okumanya; N'okutu kw'ab'amagezi 
kunoonya okumanya. 16 Ekirabo eky'omuntu kimuseguliza, Era kimutuusa 
mu maaso g'abakulu. 17 Asooka okuwoza afaanana nga ye mutuukirivu; 
Naye munne n'ajja n'amukebera. 18 Akalulu kalekesaayo ennyombo, Era 
kalamula ab'amaanyi. 19 Ow'oluganda anyiize kizibu okumufuna okusinga 
ekibuga eky'amaanyi: Era ennyombo eziri bwe zityo ziri ng'ebisiba 
eby'ekigo. 20 Olubuto Iw'omuntu lulikkuta ebibala eby'akamwa ke; 
Ekyengera eky'omu mimwa gye kirimumala. 21 Okufa n'obulamu biba mu 
buyinza bw'olulimi; N'abo abalwagala balirya ebibala byalwo. 22 Alaba 
omukazi okumufumbirwa alaba ekirungi, Era afuna okuganja eri Mukama. 
23 Omwavu yeegayirira: Naye omugagga addamu n'ebboggo. 24 Akwana 
emikwano emingi yeereetako okuzikirira: Naye waliwo ow'omukwano 
eyeegatta ennyo okusinga ow'oluganda. 


19:1 Omwavu atambulira mu butayonoona bwe Akira ow'emimwa 
emikyamu era omusirusiru. 2 Era emmeeme obutaba na kumanya si 
kirungi; N'oyo ayanguyiriza n'ebigere bye ayonoona. 3 Obusirusiru 
bw'omuntu bwe buvuunika ekkubo lye; N'omutima gwe gunyiigira 
Mukama. 4 Obugagga bwongera emikwano mingi: Naye omwavu 
akyawagana ne mukwano gwe. 5 Omujulirwa ow'obulimba taliwona 
kubonerezebwa; N'oyo ayogera eby'okudyeka talirokoka. 6 Bangi 
abalimusaba omugabagabanyi obuganzi: Era buli muntu aba mukwano 
gw'oyo awa ebirabo. 7 Omwavu baganda be bonna bamukyawa: Mikwano 
gye tebasinga nnyo kumwewala! Abayigganya n'ebigambo, naye nga 
bagenze. 8 Afuna amagezi ayagala emmeeme ye: Anyweza okutegeera 
aliraba ebirungi. 9 Omujulirwa ow'obulimba taliwona kubonerezebwa; 
Naye ayogera eby'obulimba alizikirira. 10 Okwekanasa tekusaanira 
musirusiru; Kale omuddu okufuga abalangira kusaana kutya? 11 Okuteesa 


kw'omuntu kwe kumulwisaawo okusunguwala; Era okusonyiwa 
ekyonoono kye kitiibwa kye. 12 Obusungu bwa kabaka buli 
ng'okuwuluguma kw'empologoma; Naye obuganzi bwe musulo ku ssubi. 
13 Omwana omusirusiru nnaku za kitaawe: N'okuyomba kw'omukazi kwe 
kutonnya olutata. 14 Ennyumba n'obugagga bwe busika obuva eri 
bakitaabwe: Naye omukazi omutegeevu ava eri Mukama. 15 Obugayaavu 
buleeta otulo tungi; N'omuntu atakola mulimu alirumwa enjala. 16 
Akuuma ekiragiro akuuma emmeeme ye: Naye atassaayo mwoyo eri 
amakubo ge alifa. 17 Asaasira omwavu awola Mukama, Era alimusasula 
nate ekikolwa kye ekirungi. 18 Kangavvulanga omwana wo, kubanga 
essuubi weeriri; So teweegomba kuzikirira kwe. 19 Omuntu ow'ekiruyi 
ekingi aliriwa: Kubanga bw'olimuwonya kirigwanira okukola bw'otyo nate 
omulundi ogw'okubiri. 20 Wuliranga okuteesa, okkirizenga 
okuyigirizibwa, Obeere n'amagezi enkomerero yo ng'etuuse. 21 Mu 
mutima gw'omuntu mulimu okufumiitiriza kungi; Naye okuteesa kwa 
Mukama kwe kunaanyweranga. 22 Omuntu ekimwagaza kisa kye: 
N'omwavu akira omulimba. 23 Okutya Mukama kuleeta bulamu: N'oyo ali 
nakwo anaabeereranga awo nga kumumala; Talijjirwa bubi. 24 
Omugayaavu annyika omukono gwe mu kibya, So tayagala na kuguzza 
nate ku kamwa ke. 25 Kuba omunyoomi, atalina magezi anaayiga 
obutegeevu: Era buulirira alina okutegeera; era anaategeera okumanya. 26 
Anyaga kitaawe n'agoba nnyina, Ye mwana akwasa ensonyi era aleeta 
ekivume. 27 Mwana wange, lekanga okuwulira okuyigirizibwa, Okuleeta 
okukyama obukyami okuva mu bigambo eby'okumanya. 28 Mwana 
wange, lekanga okuwulira okuyigirizibwa, Okuleeta okukyama obukyami 
okuva mu bigambo eby'okumanya. 29 Emisango gyategekerwa 
abanyoomi, N'emiggo gyategekerwa amabega g'abasirusiru. 


20:1 Omwenge mukudaazi, ekitamiiza muleekaanyi; Era buli akyama 
olw'ebyo talina magezi. 2 Entiisa ya kabaka kuwuluguma kwa 
mpologoma: Amusunguwaza ayonoona obulamu bwe ye. 3 Omuntu 
eyeewala ennyombo yeefunira ekitiibwa: Naye buli musirusiru ayagala 
okuyombanga. 4 Omugayaavu taganya kulima olwa ttoggo; Kyanaavanga 


asabiriza okukungula nga kutuuse n'ataba na kintu. 5 Okuteesa okw'omu 
mutima gw'omuntu kuli ng'amazzi ag'omu luzzi oluwanvu; Naye omuntu 
alina okutegeera alikusena. 6 Abantu bangi abalirangira buli muntu ekisa 
kye ye: Naye omuntu omwesigwa ani ayinza okumulaba? 7 Omuntu 
omutuukirivu atambulira mu butayonoona bwe, Abaana be abaddawo 
balina omukisa. 8 Kabaka atudde ku ntebe esalirwako emisango 
Asaasaanya obubi bwonna n'amaaso ge. 9 Ani ayinza okwogera nti 
Nnongoosezza omutima gwange, Ndi mulongoofu mu kwonoona kwange? 
10 Ebipima ebitenkana n'ebigera ebitenkana Byombi bya muzizo eri 
Mukama. 11 Era n'omwana omuto yeemanyisa olw'ebikolwa bye, 
Omulimu gwe oba nga mulongoofu, oba nga mulungi. 12 Okutu 
okuwulira, n'eriiso eriraba, Mukama ye yakola byombi. 13 Toyagalanga 
kwebaka oleme okutuuka mu bwavu; Zibulanga amaaso go, onokkutanga 
emmere. 14 Tekiriiko kye kigasa, tekiriiko kye kigasa, bw'ayogera agula: 
Naye ng'amaze okugenda n'alyoka yeenyumiriza. 15 Waliwo zaabu 
n'amayinja amatwakaavu mangi nnyo: Naye emimwa egy'okumanya kya 
buyonjo kya muwendo mungi. 16 Twalanga ekyambalo ky'oyo 
eyeeyimirira gw'atamanyi; Era abowenga oyo eyeeyimirita b'atamanyi. 17 
Emmere ey'obulimba ewoomera omuntu; Naye oluvannyuma akamwa ke 
kalijjula omusenyu. 18 Buli kigambo ky'omalirira kinywezebwa na 
kuteesa: Era tabaalanga n'okukulemberwa okw'amagezi. 19 
Atambulatambula ng'alyolyoma abikkula ebyama: Kale teweetabulanga 
n'oyo ayasama ennyo emimwa gye. 20 Akolimira kitaawe oba nnyina, 
Ettabaaza ye erizikizibwa mu kizikiza ekikutte zigizigi. 21 Obusika 
buyinzika okufumibwa amangu olubereberye; Naye enkomerero yaabwo 
teriba na mukisa. 22 Toyogeranga nti Ndisasula obubi: Lindiriranga 
Mukama naye anaakuwonyanga. 23 Ebipima ebitenkana bya muzizo eri 
Mukama; Ne minzaani ey'obulimba si nnungi. 24 Amagenda g'omuntu 
gava eri Mukama; Kale nno omuntu ayinza atya okutegeera ekkubo lye? 
25 Kyambika eri omuntu, okwogera ng'ayanguyiriza nti Kitukuvu, Awo 
ng'amaze okweyama n'alyoka abuuza. 26 Kabaka ow'amagezi awewa 
ababi, Era abaleetako nnamuziga ewuula. 27 Omwoyo gw'omuntu ye 
ttabaaza ya Mukama, Ekebera ebitundu byonna eby'olubuto eby'omunda. 


28 Okusaasira n'amazima biwonya kabaka: Era okusaasira kwe kuwanirira 
entebe ye. 29 Abalenzi ekitibwa kyabwe maanyi gaabwe: N'abakadde 
omutwe oguliko envi bwe bulungi bwabwe. 30 Emiggo egiruma gimalawo 
obubi: N'enga zituuka mu bitundu eby'olubuco eby'omunda. 


21:1 Omutima gwa kabaka guli mu mukono gwa Mukama ng'emigga: 
Agukyusa gy'ayagala yonna. 2 Buli kkubo ery'omuntu ddungi mu maaso 
ge ye: Naye Mukama ye apima emitima. 3 Okukola eby'ensonga 
n'eby'omusango Kukkirizibwa Mukama okusinga ssaddaaka. 4 Amaaso 
ageegulumiza n'omutima ogw'amalala, Ye ttabaaza ey'ababi, kwe 
kwonoona. 5 Ebirowoozo eby'omunyiikivu bireeta bungi bwereere Naye 
buli muntu ayanguyiriza ayanguya okwetaaga obwetaazi. 6 Okufuna 
obugagga n'olulimi olulimba Mukka ogutwalibwa eruuyi n'eruuyi; 
ababunoonya banoonya okufa. 7 Ekyejo eky'ababi kiribamalawo; Kubanga 
bagaana okukola eby'ensonga. 8 Ekkubo ly'oyo eyeebinise omusango 
likyamakyama nnyo nnyini: Naye omulongoofu omulimu gwe mulungi. 9 
Beeranga ku nnyumba waggulu awafunda Olemenga okubeera n'omukazi 
omuyombi mu nnyumba engazi. 10 Emmeeme y'omubi yeegomba obubi: 
Munre caganja n'akamu mu maaso ge. 11 Omunyoomi bw'abonerezebwa, 
atalina magezi agafuna: Era ow'amagezi bw'ayigirizibwa aweebwa 
okumanya. 12 Omuntu omutuukirivu alowooza ennyumba ey'omubi; Ababi 
bwe basuulibwa ne babula. 13 Aziba amatu ge omwavu bw'akaaba, Era 
naye alikaaba, naye taliwulirwa. 14 Ekirabo eky'omu kyama kikkakkanya 
obusungu, N'ekitone eky'omu kifuba kikkakkanya ekiruyi ekingi. 15 
Okukolanga eby'ensonga ssanyu lya mutuukirivu. Naye kuzikirira eri 
abakola ebitali bya butuukirivu. 16 Omuntu awaba okuva mu kkubo 
ery'okutegeera Aliwummulira mu kkunygaaniro ery'abafu. 17 Ayagala 
essanyu anaabanga mwavu: Ayagala omwenge n'amafuta taabenga 
mugagga. 18 Omubi aba kinunulo kya mutuukirivu; N'oyo asala enkwe 
adda mu kifo ky'abagolokofu. 19 Beeranga mu nsi ey'eddungu Olemenga 
okubeera n'omukazi omuyombi anyiiganyiiga. 20 Mu nnyumba 
ey'omutuukirivu mulimu obugagga obw'omuwendo omungi n'amafuta; 
Naye omusirusiru abumira. 21 Agoberera obutuukirivu n'okusaasira Alaba 


obulamu n'obutuukirivu n'ekitiibwa. 22 Omuntu ow'amagezi alinnya mu 
kibuga eky'ab'amaanyi, N'akkakkanya amaanyi ag'obugumu bwakyo. 23 
Buli akuuma akamwa ke n'olulimilwe Akuuma emmeeme ye obutalaba 
nnaku. 24 Omuntu ow'amalala eyeegulumiza, erinnya lye munyoomi, 
Akolera emirimu mu ttitimbuli ery'amalala. 25 Okwegomba 
okw'omugayaavu kumutta; Kubanga emikono gye gigaana okukola 
emirimu. 26 Wabaawo ayaayaana ennyo okuzibya obudde: Naye 
omutuukirivu awa n'atamma. 27 Ssaddaaka ey'ababi ya muzizo: 
Bw'agireeta n'emmeeme embi, tesinga nnyo kuba ya muzizo? 28 
Omujulirwa ow'obulimba anaabulanga: Naye omuntu awulira 
anaayogeranga nga tewali amulimbulula. 29 Omuntu omubi akakanyaza 
amaaso ge: Naye omugolokofu aliraanya amakubo ge. 30 Tewali magezi 
newakubadde okutegeera Newakubadde okuteesa ku Mukama. 31 
Embalaasi etegekerwa olunaku olw'olutalo. Naye okuwangula kuva eri 
Mukama. 


22:1 Erinnya eddungi lya kulondebwa okusinga obugagga obungi, 
N'okuganja n'okwagalwa okusinga ffeeza ne zaabu. 2 Omugagga 
n'omwavu baalabagana: Mukama ye yabatonda bonna. 3 Omuntu 
omutegeevu alaba akabi ne yeekweka: Naye abatalina magezi bayita 
buyisi ne bafiirwa. 4 Obugagga n'ekitiibwa n'obulamu Ye mpeera 
ey'okwetoowazanga n'okutyanga Mukama. 5 Amaggwa n'ebyambika biri 
mu kkubo ery'omubambaavu: Akuuma emmeeme ye alibibeera wala. 6 
Manyiiza omwana omuto mu kkubo erimugwanira okutambuliramu, Awo 
newakubadde nga mukadde talirivaamu. 7 Omugagga afuga abaavu, 
N'eyeewola aba muddu w'awola. 8 Asiga obutali butuukirivu alikungula 
obuyinike: N'omuggo ogw'obusungu bwe guliggwaawo. 9 Alina eriiso 
erigabaagaba anaabanga n'omukisa; Kubanga awa omwavu ku mmere ye. 
10 Gobanga omunyoomi, n'okuyomba kunaavangawo; Weewaawo, 
okuwakana n'okuswazibwa birikoma. 11 Ayagala omutima omulongoofu, 
Olw'ekisa eky'omu mimwa gye kabaka kyanaavanga abeera mukwano 
gwe. 12 Amaaso ga Mukama gakuuma oyo alina okumanya, Naye asuula 
ebigambo eby'omuntu asala enkwe. 13 Omugayaavu ayogera nti Empo. 


logoma eri bweru: N'attirwa mu nguudo. 14 Akamwa k'abakazi abagenyi 
bunnya buwanvu: Akyayibwa Mukama aligwa omwo. 15 Obusirusiru 
busibibwa mu mutima gw'omwana omuto; Naye omuggo ogukangavvula 
gulibugobera wala okuva gy'ali. 16 Ajooga omwavu okwongera ku 
magoba ge, N'oyo agabira omugagga batuuka mu kwetaaga bwetaazi. 17 
Tega okutu kwo owulire ebigambo eby'ab'amagezi, Era ssaayo omutima 
gwo eri okumanya kwange. 18 Kubanga kigambo kya ssanyu bw'obeera 
nabyo mu nda yo, Bwe binywerera wamu ku mimwa gyo. 19 Obwesige 
bwo bube eri Mukama, Kyenvudde nkubimanyisa leero ggwe. 20 
Sikuwandiikidde birungi nnyo nnyini Eby'okuteesa n'eby'okumanya; 21 
Okukutegeeza ebigambo eby'amazima bwe bitabuusibwabuusibwa, 
Olyoke obaddize ebigambo eby'amazima abo abakutuma? 22 Tonyaganga 
mwavu kubanga mwavu, So tojooganga abonyaabonyezebwa mu 
mulyango: 23 Kubanga Mukama ye aliwoza ensonga yaabwe, Era abo 
ababanyaga alibanyagako obulamu. 24 Tokwananga muntu wa busungu: 
Togendanga na muntu ow'ekiruyi: 25 Olemenga okuyiga amakubo ge, 
N'ofunira emmeeme yo ekyambika. 26 Tobanga ku muwendo gw'abo 
abakuba mu ngalo, Newakubadde ogw'abo abeeyimirira amabanja: 27 Oba 
nga tolina kya kusasula, Lwaki akuggirawo ekitanda kyo wansi wo? 28 
Tojjululanga kabonero ka nsalo ak'edda, Bajjajjaabo ke baasimba. 29 
Olaba omuntu anyiikira mu mulimu gwe? aliyimirira mu maaso ga 
bakabaka; Taliyimirira mu maaso ga bakopi. 


23:1 Bw'otuulanga ku mmere wamu n'omukungu, Olowoolezanga ddala 
oyo ali mu maaso go; 2 Era weeteekenga akambe ku bulago bwo, Oba nga 
oli muntu muluvu. 3 Teweegombanga nva ze ennungi; Kubanga bye 
byokulya eby'obulimba. 4 Teweekooyanga okuba omugagga; Vanga ku 
magezi go ggwe. 5 Oneekalirizanga amaaso ku ekyo ekitaliiwo? Kubanga 
mazima obugagga bwefunira ebiwaawaatiro, Ng'empungu ebuuka mu 
bbanga. 6 Tolyanga mmere y'oyo alina eriiso ebbi, So teweegombanga nva 
ze nnungi: 7 Kubanga nga bw'alowooza mu nda ye, bw'ali bw'atyo: Lya, 
nywa, bw'akugamba; Naye omutima gwe teguli wamu naawe. 8 Ennoga 
gy'olidde onoogisesema, N'ofiirwa ebigambo byo ebirungi. 9 Toyogeranga 


omusirusiru ng'awulira; Kubanga anaanyooma amagezi ag'ebigambo byo. 
10 Tojjululanga kabonero ka nsalo ak'edda; So toyingiranga mu nnimiro 
ez'abatalina bakitaabwe: 11 Kubanga omununuzi waabwe wa maanyi; 
Anaawozanga ensonga yaabwe naawe. 12 Ssangayo omutima gwo eri 
okuyigirizibwa, N'amatu go eri ebigambo eby'okumanya. 13 Tolekanga 
kubuulirira omwana: Kubanga bw'onoomukubanga n'omuggo, talifa. 14 
Omukubanga n'omuggo, N'owonya emmeeme ye mu magombe. 15 
Mwana wange, omutima gwo oba nga gwa magezi, Omutima gwange 
gunaasanyuka, ogwange: 16 Weewaawo, emmeeme yange eneesanyuka, 
Emimwa gyo bwe gyogera eby'ensonga. 17 Omutima gwo gulemenga 
okukwatirwa obuggya abalina ebibi: Naye obeerenga mu kutya Mukama 
okuzibya obudde: 18 Kubanga mazima empeera weeri; N'essuubi lyo 
teririmalibwawo. 19 Mwana wange, wulira obeerenga n'amagezi, 
Olunyamyenga omutima gwo mu kkubo. 20 Tobanga ku muwendo gw'abo 
abeekamirira omwenge; Mu abo abeevuubiika ennyama: 21 Kubanga 
omutamiivu n'omuluvu balituuka mu bwavu N'okubongoota 
kunaayambazanga omuntu enziina. 22 Owuliranga kitaawo eyakuzaala, So 
tonyoomanga nnyoko ng'akaddiye. 23 Gulanga amazima, so togatundanga; 
Weewaawo, amagezi n'okuyigirizibwa n'okutegeera. 24 Kitaawe 
w'omutuukirivu anaasanyukanga nnyo: N'oyo azaala omwana ow'amagezi 
anaabanga n'essanyu. 23 Kitaawo ne nnyoko basanyukenga, N'omukazi 
eyakuzaala ajaguzenga. 26 Mwana wange, mpa omutima gwo, N'amaaso 
go gasanyukirenga amakubo gange. 27 Kubanga omukazi omwenzi 
lukonko luwanvu; N'omukazi omugenyi bunnya bwa kanyigo. 28 
Weewaawo; ateega ng'omunyazi, Era ayaza abasala enkwe mu bantu. 29 
Ani alaba obuyinike? ani alaba ennaku? ani alina ennyombo? Ani alina 
okwemulugunya? ani alina ebiwundu eby'obwereere? Ani amyusa amaaso? 
30 Abo abalwawo ku mwenge; Abo abagenda okunoonya omwenge 
omutabule. 31 Totunuuliranga mwenge nga gumyuse, Bwe gwolesanga 
ebbala lyagwo mu kikompe, Bwe gukka empola: 32 Enkomerero guluma 
ng'omusota, Gusonsomola ng'embalasaasa. 33 Amaaso go galiraba 
eby'ekitalo, N'omutima gwo gulyogera ebigambo eby'obubambaavu. 34 
Weewaawo, oliba ng'oyo agalamira wakati mu nnyanja, Oba ng'oyo 


agalamira waggulu ku mulongooti. 35 Bankubye, bw'olyogera bw'otyo, ne 
ssirumwa; Bankubye, ne ssiwulira: Ndyebaka ddi? naagunoonya nate 
omulundi ogw'okubiri. 


24:1 Tokwatirwanga buggya abantu ababi, So teweegombanga okuba 
awamu nabo: 2 Kubanga omutima gwabwe guteesa okujooga, N'emimwa 
gyabwe gyogera ku ttima. 3 Amagezi ge gazimbya ennyumba; 
N'okutegeera kwe kuginyweza: 4 N'okumanya kwe kujjuza ebisenge 
Obugagga bwonna obw'omuwendo omungi era obusanyusa. 5 Omuntu 
ow'amagezi aba wa maanyi; Weewaawo, omuntu alina okumanya 
ayoagera obuyinza. 6 Kubanga olirwana olutalo Iwo n'okuteesa 
okw'amagezi: Era mu bateesa ebigambo abangi mwe muli emirembe. 7 
Amagezi magulumivu nnyo, galema omusirusiru: Tayasama kamwa ke mu 
mulyango. 8 Agunja okukola obubi, Abantu balimuyita omuntu ow'ettima. 
9 Okulowooza kw'omusirusiru kwonoona: Era omunyoomi wa muzizo eri 
abantu. 10 Bw'ozirika ku lunaku olw'okulabirako obuyinike, Amaanyi go 
nga matono. 11 Obawonyanga abo abatwalibwa okuttibwa, N'abo 
abagenda okuttibwa obalekanga. 12 Bw'onooyogeranga nti Laba; 
tetwamanya kino: Oyo apima emitima takirowooza? N'oyo akuuma 
emmeeme yo takimaayi? Era talisasula buli muntu ng'omulimu gwe bwe 
guli? 13 Mwana wange, olyanga omubisi gw'enjuki, kubanga mulungi; 
N'ebisenge byazo ebiwoomera amatama go. 14 Onoomanyanga 
ng'amagezi gawoomera bwe gatyo emmeeme yo: Oba ng'ogalabye, awo 
walibaawo empeera, N'essuubi lyo teririmalibwawo. 15 Toteegera ku 
nnyumba ya mutuukiriw, ggwe omuntu omubi; Tonyaga kifo 
ky'awummuliramu: 16 Kubanga omuntu omutuukirivu agwa emirundi 
musanvu n'ayimuka nate: Naye ababi obuyinike bubasuula. 17 
Tosanyukanga omulabe wo bw'agwanga, So n'omutima gwo gulemenga 
okusanyuka bw'ameggebwanga: 18 Mukama alemenga okukiraba ne 
kimunyiiza, N'akyusa obusungu bwe okumuvaako. 19 Teweeraliikiriranga 
olw'abo abakola obubi; So tokwatirwanga buggya ababi: 20 Kubanga 
tewaliba mpeera eri omuntu omubi; Ettabaaza ey'ababi erizikizibwa. 21 
Mwana wange, otyanga Mukama ne kabaka: So teweetabulanga n'abo 


abaagala okujjululajjulula. 22 Kubanga obuyinike bwabwe buliyimuka nga 
tebamanyiridde; Era ami amanyi okuzikirira kwabwe bombi? 23 Era na 
bino bigambo bya bagezigezi. Okusosola mu bantu bw'osala emisango si 
kirungi. 24 Agamba omubi nti Ggwe mutuukirivu; Abantu 
banaamukolimiranga, amawanga ganaamutamwanga: 25 Naye abo 
abamunenya be baliba n'essaayu, N'omukisa omulungi gulibatuukako. 26 
Addamu eby'ensonga Anywegera emimwa. 27 Teekateekanga omulimu 
gwo ebweru, Ogwetegekerenga mu nnimiro; Oluvannyuma n'olyoka 
ozimba ennyumba yo. 28 Tolumirizanga munno awatali asonga: So 
tolimbanga na mimwa gyo. 29 Toyogeranga nti Ndimukola nga ye 
bw'ankoze nze; Ndisasula omusajja oyo ng'omulimu gwe bwe gubadde. 30 
Nayita ku nnimiro ey'omugayaavu, N'olusuku olw'emizabbibu lw'oyo 
atalina kutegeera; 31 Kale, laba, amaggwa nga galubunye Iwonna, 
Omwennyango nga gubisse ku lwo kungulu, N'olukomera lwalwo 
olw'amayinja nga lusuuliddwa. 32 Awo ne ntunula ne ndowooza nnyo: 
Nalaba ne mpeebwa okuyigirizibwa. 33 Wakyaliwo okwebaka kutono, 
okubongoota kutono, Okufunya engalo okwebaka kutono: 34 Bwe kiryo 
obwavu bwo bulituuka ng'omunyazi; N'okwetaaga kwo ng'omusajja akutte 
ebyokulwanyisa. 


25:1 Era na zino ngero za Sulemaani, abasajja ba Keezeekiya kabaka wa 
Yuda ze baawandiika. 2 Okukisa ekigambo kitiibwa kya Katonda: Naye 
okukebera ekigambo kye kitiibwa kya bakabaka. 3 Eggulu nga bwe 
ligenda ennyc waggulu, n'ensi nga bw'egenda ennyo wansi. N'omutima gwa 
bakabaka tegunoonyezeka. 4 Ggyangamu amasengere mu ffeeza, Ne 
muvaamu ekibya eky'omulongoosa: 5 Ggyangawo ababi mu maaso ga 
kabaka, N'entebe ye erinywezebwa mu butuukirivu. 6 Teweekuza mu 
maaso ga kabaka, So toyimiriranga mu kifo eky'abakulu: 7 Kubanga 
waakiri bakugambe nti Yambuka wano; N'otossibwa wansi mu maaso 
g'omulangira, Amaaso go gwe galabye. 8 Tofulumanga mangu 
okuwakana, Olemenga okubulwa ku nkomerero by'oba okola, Munno 
ng'akuswazizza. 9 Wozanga ensonga yo ne munno yennyini, So 
tobikkulanga kyama kya beene: 10 Akiwulira alemenga okukuvuma, 


Okuswala kwo ne kutavangawo. 11 Ekigambo ekyogerwa nga bwe 
kisaanye Kiri ng'amapeera aga zaabu mu bisero ebya ffeeza. 12 Ng'empeta 
ey'omukutu eya zaabu n'ekyobuyonjo ekya zaabu ennungi, Ow'amagezi 
anenya bw'abeera bw'atyo eri okutu kw'okugonda. 13 Ng'empewo eya 
serugi bw'ebeera mu biro eby'okukunguliramu, Omubaka omwesigwa 
bw'abeera bw'atyo eri abo abamutuma; Kubanga aweezaweeza emmeeme 
ya bakama be, 14 Ng'ebire n'empewo awatali nkuba, Bw'atyo bw'abeera 
oyo eyeenyumiriza olw'ebirabo bye ng'alimba. 15 Okugumiikiriza 
okulwawo ennyo kwe kusendasenda omukulu, N'olulimi olugonvu 
lumenya eggumba. 16 Olabye omubisi gw'enjuki? lyangako ogunaakumala 
obumazi; Olemenga okugukkuta n'ogusesema. 17 Ekigere kyo 
tekirinnyanga mirundi mingi mu nnyumba ya munno; Alemenga 
okukunyiwa n'akukyawa. 18 Omuntu awaayiriza munne Nnyondo n'ekitala 
n'akasaale ak'obwogi. 19 Okwesiga omuntu atali mwesigwa mu biro 
eby'okulabiramu ennaku Linnyo erimenyese n'okugulu okusowose. 20 
Ng'omuntu ayambula ekyambalo mu biro eby'empewo, era ng'omwenge 
omukaatuufu, oguli ku luvu, Bw'atyo bw'abeera oyo ayimbira ennyimba 
omutima oguliko obuyinike. 21 Omulabe wo bw'alumwanga enjala, 
omuwanga emmere ey'okulya; Era bw'alumwanga ennyonta, omuwanga 
amazzi okunywa: 22 Kubanga olikuma amanda ag'omuliro ku mutwe gwe, 
Era Mukama alikuwa empeera. 23 Embuyaga ez'obukiika obwa kkono 
zireeta enkuba: N'olulimi olulyolyoma bwe luleeta bwe lutyo amaaso 
agaliko obusungu. 24 Beeranga waggulu ku nnyumba awafunda, 
Olemenga okubeera n'omukazi omuyombi mu nnyumba engazi. 25 
Ng'amazzi amannyogovu bwe gaba eri emmeeme erumwa ennyonta, 
Ebigambo ebirungi ebiva mu nsi ey'ewala bwe biba bwe bityo 26 Ng'oluzzi 
olutabanguse, n'ensulo eyonoonese, Omuntu omutuukirivu bw'abeera 
bw'atyo bw'asegulira omubi. 27 Si kirungi okulyanga omubisi gw'enjuki 
omungi: Bwe kityo abantu okunoonya ekitiibwa kyabwe bo si kitiibwa. 28 
Ataziyiza mwoyo gwe Ali ng'ekibuga ekimenyese so nga tekirina bbugwe. 


26:1 Ng'omuzira bwe gutasaana mu kyeya, era ng'enkuba mu biro 
eby'okukunguliramu, N'ekitiibwa bwe kityo tekisaanira, musirusiru. 2 


Ng'enkazaluggya mu kuwaba kwayo, era ng'akataayi mu kubuuka kwako, 
Bwe kityo n'ekikolimo eky'obwereere tekiggwa. 3 Oluga lusaanira 
mbalaasi, olukoba lusaanira ndogoyi, N'omuggo gusaanira mabega ga 
basirusiru. 4 Toddangamu musirusiru ng'obusirusiru bwe bwe buli, Era 
naawe olemenga okumufaanana. 5 Oddangamu omusirusiru ng'obusirusiru 
bwe bwe buli, Alemenga okuba ow'amagezi mu kulowooza kwe ye. 6 
Aweereza ebigambo mu mukono gw'omusirusiru Yeesalako ebigere, era 
anywa okufurwa. 7 Amagulu gawenyera galeebeeta buleebeesi: Olugero 
bwe lubeera bwe lutyo mu kamwa k'abasirusiru. 8 Ng'ensawo erimu 
amayinja ag'omuwendo omungi eri mu kifunvu eky'amayinja, Bw'atyo 
bw'abeera oyo assaamu ekitiibwa omusirusiru. 9 Ng'eriggwa erifumita 
omukono gw'omutamiivu, Olugero bwe lubeera bwe lutyo mu kamwa 
k'abasirusiru. 10 Ng'omulasi afiunita bonna, Bw'abeera bw'atyo oyo 
agulirira omusirusiru, n'oyo agulirira abo abayitawo. 11 Ng'embwa edda 
ku bisesemye byayo, Bw'abeera bw'atyo omusirusiru addiņnana mu 
busirusiru bwe. 12 Olaba omuntu ow'amagezi mu kulowooza kwe ye? 
Omusirusiru asuubirwa okukira ye. 13 Omugayaavu ayogera nti Waliwo 
empologoma mu kkubo; Empologoma eri mu nguudo. 14 Ng'oluggi bwe 
lukyukira ku nyango zaalwo, Omugayaavu bw'akyukira bw'atyo ku 
kitanda kye. 15 Omugayaavu annyika omukono gwe mu kibya; Okuguzza 
nate ku kamwa ke kumukooyesa. 16 Omugayaavu alina amagezi mu 
kulowooza kwe ye Okukira abantu omusanvu abayinza okuleeta ensonga. 
17 Ayitawo ne yeeraliikirira olw'empaka ezitali zize Alijnanga akwata 
embwa ku matu. 18 Ng'omutalu akasuka emimuli, N'obusaale, n'okufa; 19 
Bw'atyo bw'abeera omuntu alimba munne, N'ayogera nti Sizannya 
buzannya? 20 Enku nga zibuze omuliro kyeguva guzikira: Era awabuze 
omugeyi, okuyomba kuggwaawo. 21 Ng'amanda bwe gakwata ebisiriiza 
ebyokya n'enku nga bwe zikoleeza omuliro, Omuntu omuyombi 
bw'akoleeza bw'atyo oluyombo. 22 Ebigambo eby'omugeyi biri 
ng'ebiwundu, Era bikka mu bisenge eby'omu lubuto. 23 Emimwa 
eminyiildvu n'omutima omubi Biri ng'ekintu eky'ebbumba ekibikkiddwako 
amasengere aga ffeeza. 24 Akyawa akuusakuusa n'emimwa gye, Naye 
atereka obulimba mu ye: 25 Bw'ayogeranga eky'okwegonza, 


tomukkirizanga: Kubanga mu mutima gwe mulimu eby'emizizo musanvu: 
26 Okukyawa kwe newakubadde nga kwebikkako obukuusa, Obubi bwe 
bulyolesebwa mu lwatu mu maaso g'ekibiina. 27 Buli asima obunnya, 
aligwa omwo: N'oyo ayiringisa ejjinja, liridda ku ye. 28 Olulimi olulimba 
lukyawa abo be lwafumita; N'akamwa akanyumiriza kaleeta okuzikirira. 


27:1 Teweenyumirizanga bya nkya; Kubanga tomanyi bwe binaaba 
olunaku bye luyinza okuzaala. 2 Omundi akutenderezenga, so si kamwa 
ko ggwe; Omugenyi, so si mimwa gyo ggwe. 3 Ejjinja lizitowa, 
n'omusenyu muzito; Naye okweraliikirira kw'omusirusiru kubisinga 
byombi obuzito. 4 Obusungu bukambwe, n'ekiruyi mukoka; Naye ani 
ayinza okuyimirira awali obuggya? 5 Okunenya mu lwatu Kusinga 
obulungi okwagala okukisibwa. 6 Ebiwundu eby'omukwano byesigwa: 
Naye okunywegera kw'omulabe kuba kungi nnyo nnyini. 7 Emmeeme 
ektcuse etamwa ebisenge by'enjuki: Naye emmeeme erumiddwa enjala 
buli kintu ekikaawa ekiyita kiwoomerevu. 8 Ng'ennyonyi ewaba okuva mu 
kisu kyayo, Bw'atyo bw'abeera omuntu awaba okuva mu kifo kye. 9 
Amafuta ag'omugavu n'eby'akaloosa bisanyusa omutima: Obuwoomerevu 
bw'omukwano gw'omuntu bwe busanyusa bwe butyo obuva mu kuteesa 
okw'omu mwoyo gwe. 10 Mukwano gwo ggwe ne mukwano gwa kitaawo 
tobaabuliranga; So togendanga mu nnyumba ya muganda wo ku lunaku 
kw'olabira obuyinike: Muliraanwa wo akuli okumpi akira ow'oluganda ali 
ewala. 11 Mwana wange, beeranga n'amagezi osanyusenga omutima 
gwange. Ndyokenga nziremu oyo anvuma. 12 Omuntu omutegeevu alaba 
obubi ne yeekweka: Naye abatalina magezi bayitawo buyisi ne bafiirwa. 
13 Twalanga ekyambalo ky'oyo eyeeyimirira gw'atamanyi; Era 
mubowenga oyo eyeeyimirira omukazi omugenyi. 14 Eyeebaza mukwano 
gwe n'eddoboozi eddene, ng'agolokoka enkya mu makya, Kinaayitibwanga 
kikolimo gy'ali. 15 Okutonnya olutata, obudde nga bwa nkuba nnyingi, 
N'omukazi omuyombi bw'afaanana: 16 Ayagala okumuziyiza aziyiza 
empewo, N'omukono gwe ogwa ddyo gulwana n'amafuta. 17 Ekyuma 
kiwagala kyuma; Bw'atyo omuntu awagala amaaso ga mukwano gwe. 18 
Buli alima omutiini anaalyanga ku bibala byagwo; N'oyo aweereza 


mukama we anassibwaagamu ekitiibwa. 19 Ng'amaaso bwe goolekera 
amaaso mu mazzi, Bwe gutyo omutima gw'omuntu bwe gwolekera 
omuntu. 20 Amagombe n'okuzikirira tebikkutanga enaaku zoana; 
N'amaaso g'abantu tegakkutanga ennaku zonna. 21 Entamu erongoosa ya 
ffeeza, n'ekikoomi kya zaabu, N'omuntu akemebwa lwa kumutendereza. 
22 Ne bw'osekula omusirusiru mu kinu n'omusekuzo mu kasooli 
omusekule, Era naye obusirusiru bwe tebuumuvengako. 23 beeranga 
munyiikivu okumanya embuzi zo bwe ziri, Okeberanga nnyo ente zo: 24 
Kubanga obugagga si bwa lubeerera; Era engule ebeerera awo okutuusa 
emirembe gyonna? 25 Omuddo omukalu gutwalibwa n'essubi eggonvu 
lirabika, N'emiddo egy'oku nsozi bagi yingiza. 26 Abaana b'endiga baba ba 
ku kwambaza, N'embuzi gwe muwendo gw'e nnimiro: 26 Era walibaawo 
amata ag'embu; aganaamalanga okukuliisa n'a kuliisa ab'omu nnyumba yo, 
N'ebyokulya eby'abawala bo. 


28:1 Ababi badduka nga tewali muntu agoberera: Naye abatuukirivu 
baguma emyoyo ng'empologoma. 2 Olw'okusobya kw'ensi bakabaka 
baamu baba bangi: Naye olw'abantu abalina okute geera n'okumanya 
okunywera kwayo kulyongerwako. 3 Omuntu eyeetaaga ajooga abaavu 
Nkuba ewemmenta etalekaawo mmere yonna. 4 Abo abaleka amateeka 
batende reza ababi: Naye abo abakwata amateeka bayomba nabo. 5 
Abantu ababi tebategeera mu sango: Naye abo abanoonya Mukama 
bategeera byonna. 6 Omwavu atambulira mu butayonoona bwe Akira 
obulungi ow'amakubo atnakyamu, newakubadde nga mugagga. 7 Buli 
akwata amateeka mwana wa magezi: Naye aba mukwano gw'abantu 
abaluvu akwasa kitaawe ensonyi. 8 Ayongera ku bintu bye olw'amagoba 
n'ebisalirwa Akunyaanyiza oyo asaasira abaavu. 9 Akyusa okutu kwe 
obutawulira mateeka, N'okusaba kwe kwa muzizo. 10 Buli akyamya 
abagolokofu mu kkubo. Ebbi Aligwa ye yennyini mu bunnya bwe ye: Naye 
abo abatuukirira balisikira ebirungi. 11 Omugagga aba wa magezi mu 
kulowooza kwe ye; Naye omwavu alina okutegeera amukebera. 12 
Abatuukirivu bwe bawangula, wabaawo ekitiibwa ekinene: Naye ababi 
bwe bagolokoka, abantu beekweka. 13 Abikka ku kusobya kwe taliraba 


mukisa: Naye buli akwatula n'akuleka alifuna okusaasirwa. 14 Alina 
omukisa omuntu atya mu biro byonna. Naye oyo akakanyaza omutima 
gwe aligwa mu kabi. 15 Ng'empologoma ewuluguma n'eddubu 
etambulatambula; Bw'abeera bw'atyo omukulu omubi afuga abantu 
abaavu. 16 Omulangira atalina kutegeera aba mujoozi nnyo era: Naye oyo 
akyawa omululu aliwangaala ennaku nnyingi. 17 Omuntu eyeebinise 
omusaayi ogwa buli muntu yenna Aliddukira mu bunnya; tewabangawo 
muntu amuziyiza. 18 Buli atambula n'obugolokofu aliwonyezebwa: Naye 
ow'amakubo amakyamu aligwa mangu ago. 19 Alima ensi ye aliba 
nemmere nnyingi: Naye agoberera abantu abataliiko kye bagasa aliba 
n'obwavu obulimumala. 20 Omuntu omwesigwa aliba n'okwebazibwa 
kungi: Naye ayanguwa okugaggawala taliwona kubonerezebwa. 21 
Okusosola mu bantu si kulungi: Newakubadde omuntu okusobya 
olw'akamere obumere. 22 Alina eriiso ebbi ayanguwa okugoberera 
obugagga, So tamanyi ng'okwetaaga kulimutuukako. 23 Anenya omuntu 
oluvannyuma alyeyongera okuganja Okusinga oyo anyumiriza n'olulimi. 24 
Buli anyaga kitaawe oba nnyina n'ayogera nti Si musango; Oyo ye munne 
w'omuzikiriza. 25 Ow'omwoyo ogw'omululu aleeta oluyombo: Naye 
eyeesiga Mukama aligejja. 26 Eyeesiga omutima gwe ye musirisiru: Naye 
atambula n'amagezi ye aliwonyezebwa. 27 Agabira omwavu 
teyeetaagenga: Naye akisa amaaso ge anaabanga n'ebikolimo bingi. 28 
Ababi bwe bagolokoka, abantu beekweka: Naye bwe bazikirira, 
abatuukirivu beeyongera. 


29:1 Omuntu akakanyaza ensingo ye bw'anenyezebwa emirundi emingi 
Alimenyeka nga tamanyiridde awatali kuwonyezebwa: 2 Abatuukirivu 
bwe beeyongera, abantu basanyuka: Naye omuntu omubi bw'afuga, abantu 
basinda. 3 Buli ayagala amagezi asanyusa kitaawe: Naye oyo abeera 
n'abakazi abenzi amalawo ebintu bye. 4 Kabaka anyweza ensi lwa kusala 
misango: Naye asolooza enguzi agisuula. 5 Omuntu anyumiriza munne 
Ategera ebigere bye ekitimba. 6 Mu kusobya kw'omuntu omubi mulimu 
ekyambika: Naye omutuukirivu ayimba n'asanyuka. 7 Omutuukirivu 
yeetegereza ensonga ey'abaavu: Naye omubi talina kutegeera okugimanya. 


8 Abantu abanyooma basasamaza ekibuga: Naye abantu ab'amagezi 
bakyusa obusungu ne buvaawo. 9 Omuntu ow'amagezi bw'aba n'empaka 
n'omuntu omusirusiru, Oba nga asunguwala oba nga aseka, tewaliba 
kuwummula. 10 Abayagala omusaayi bakyawa oyo eyatuukirira: 
N'omugolokofu banoonya obulamu bwe. 11 Omusirusiru ayatula obusungu 
bwe bwonna: Naye omuntu ow'amagezi abuziyiza n'abukkakkanya. 12 
Omukulu bw'awulira eby'obulimba, Abaddu be bonna baba babi. 13 
Omwavu n'omujoozi balabagana: Mukama ayakira amaaso gaabwe bombi. 
14 Kabaka asalira abaavu emisango n'obwesigwa, Entebe ye 
eneenywezebwanga emirembe gyonna. 15 Omuggo n'okunenya bireeta 
amagezi: Naye omwana gwe balekera awo akwasa nnyina ensonyi. 16 
Ababi bwe beeyongera, okusobya kweyongera: Naye abatuukirivu 
balitunuulira okugwa kwabwe. 17 Buuliriranga omwana wo, anaakuwanga 
okuwummula; Weewaawo, anaasanyusanga emmeeme yo. 18 Awatali 
kwolesebwa, abantu basuula okuziyizibwa: Naye akwata amateeka alina 
omukisa. 19 Omuddu taganya kubuulirirwa lwa bigambo: Kubanga ne 
bw'ategeera talissaayo mwoyo. 20 Olaba omuntu ayanguyiriza ebigambo 
bye? Omusirusiru asuubirwa okukira ye. 21 Alera omuddu we nga 
yeekanasa okuva mu buto bwe Alimufuukira omwana ku nkomerero. 22 
Omuntu ow'obusungu aleeta ennyombo, N'ow'ekiruyi okusobya kwe kuba 
kungi nnyo nnyini. 23 Amalala ag'omuntu galimutoowaza: Naye alina 
omwoyo ogwetoowaza alifuna ekitiibwa. 24 Buli assa ekimu n'omubi 
akyawa obulamu bwe ye: Awulira okulayizibwa n'atabaako ky'ayogera. 25 
Okutya abantu kuleeta ekyambika: Naye buli eyeesiga Mukama anaabanga 
mirembe. 26 Bangi abaagala okuganja eri omukulu: Naye omusango 
gw'omuntu guva eri Mukama. 27 Omuntu atali wa nsonga wa muzizo eri 
abatuukirivu: N'oyo akwata ekkubo eggolokofu wa muzizo eri ababi. 


30:1 Ebigambo bya Aguli mutabani wa Yake; ebyalagulwa. Omusajja 
agamba Isyeri, Isyeri ne Ukali; 2 Nti Mazima nninga ensolo okusinga 
omuntu yenna, So sirina kutegeera kwa muntu: 3 So siyiganga magezi, So 
sirina kumanya kw'oyo Omutukuvu. 4 Ani eyali alinnye mu ggulu n'akka? 
Ani eyali akuņņnaanyizza empewo mu bikonde bye? Ani eyali asibye 


amazzi mu kyambalo kye? An eyali anywezezza enkomerero zonna 
ez'ensi. Erinnya lye ye ani, n'omwana we erinnya lye ye ani, oba 
ng'omanyi? 5 Buli kigambo kya Katonda kikemebwa: Aba ngabo eri abo 
abamwesiga. 6 Toyongeranga ku bigambo bye, Aleme okukunenyanga 
naawe n'olabika ng'omulimba. 7 Nkusabye ebigambo bibiri; Tonnyima nga 
sinnafa: 8 Ggyangawo ebigambo ebitaliimu n'eby'obulimba bibe wala 
nange: Tompanga bwavu newakubadde obugagga; Ndisanga emmere gye 
nneetaaga: 9 Nneme okukkutanga ne nkwegaana ne njogera nti Mukama 
ye ani? Era nnemenga okuba omwavu ne nziba, Ne njogera bubi erinnya 
lya Katonda wange. 10 Towaayirizanga muddu eri mukama we, Alemenga 
okukukolimira naawe n'olowoozebwa ng'ozizza omusango. 11 Waliwo 
abantu abakolimira kitaabwe; So tebasabira nnyaabwe omukisa. 12 
Waliwo abantu ababa abalongoofu mu maaso gaabwe bo, Era naye 
tebanaazibwako empitambi yaabwe. 13 Waliwo abantu, amaaso gaabwe 
nga malalambavu! N'ebikowe byabwe bigulumizibwa. 14 Waliwo abantu 
amannyo gaabwe bitala, n'amasongezo gaabwe bwambe, Okulya abaavu 
okubamalawo ku nsi, n'abeetaaga mu bantu. 15 Ekinoso kirina abawala 
baakyo babiri aboogerera waggulu nti Mpa, mpa. Waliwo ebintu bisatu 
ebitakkuta ennaku zonna, Weewaawo, ebina ebitayogera nti Lekera awo: 
16 Amagombe; n'olubuto olugumba; N'ensi etekkuta mazzi; N'omuliro 
ogutayogera nti Lekera awo. 17 Eriiso erikudaalira kitaawe, Ne liayooma 
okugondera nnyina, Bannamunyoona ab'omu kiwonvu baliriggyamu, 
N'empungu ziririrya. 18 Waliwo ebigambo bisatu eby'ekitalo ebinnema, 
Weewaawa, ebina bye ssimanyi: 19 Ekkubo ery'empungu mu bbanga; 
Ekkubo ery'omusota ku lwazi; Ekkubo ery'eryato wakati mu nnyanja; 
N'ekkubo ery'omusajja n'omuwala. 20 Bwe lityo bwe libeera ekkubo 
ery'omukazi omwenzi; Alya n'asangula ku mimwa gye, N'ayogera nti 
Siriiko bubi bwe nkoze. 21 Ensi ekankanira ebigambo bisatu, Era ebina 
by'eteyinza kugumiikiriza: 22 Omuddu bw'aba kabaka; N'omusirusiru 
bw'akkuta emmere; 23 Omukazi omugwagwa bw'afumbirwa; N'omuzaana 
asikira mugole we. 24 Waliwo ebintu bina ebitono ku nsi, Naye birina 
amagezi mangi nnyo nnyini: 25 Enkolooto lye ggwanga eritalina maanyi, 
Naye zeeterekera emmere yaazo mu kyeya; 26 Obumyu buntu bunafu, 


Naye bwezimbira ennyumba zaabwo mu mayinja; 27 Enzige tezirina 
kabaka, Naye zitabaala zonna bibiina bibiina; 28 Omunya gukwata 
n'engalo zaagwo, Naye gubeera mu mayumba ga bakabaka. 29 Waliwo 
ebintu bisatu ebyesimba obulungi mu kutaznbula kwabyo, Weewaawo, 
ebina ebyesimba obulungi mu kugenda: 30 Empologoma esinga ensolo 
zonna amaanyi, So tewali gy'esegulira yonna; 31 Embwa enjizzi; era 
n'embuzi ennume; Ne kabaka atagolokokerwako. 32 Oba ng'okoze 
eby'obusirusiru nga weegulumiza, Oba ng'olowoozezza obubi, Teekanga 
omukono gwo ku kamwa ko. 33 Kubanga okusunda amata kuleeta 
omuzigo, N'okunyigiriza ennyindo kuleeta omusaayi: N'okunyigiriza 
kw'obusungu bwe kutyo kuleeta oluyombo. 


31:1 Ebigambo bya kabaka Lemweri; ebyalagulwa nnyina bye 
yamuyigiriza. 2 Kiki, mwana wange? era kiki, ai mwana w'olubuto 
lwange? Era kiki, ai mwana w'obweyamo bwange? 3 Towanga bakazi 
amaanyi go, Newakubadde amakubo go eri ekyo ekizikiriza bakabaka. 4 
Si kwa bakabaka, ai Lemweri, si kwa bakabaka okunywanga omwenge; 
So si kwa balangira okwogeranga nti Ekitamiiza kiri ludda wa? 5 
Balemenga okunywa ne beerabira amateeka, Ne banyoola omusango 
gw'omuntu yenna abonyaabonyezebwa. 6 Mumuwenga ekitamiiza oyo 
ayagala okufa, N'omwenge oyo alina emmeeme eriko obuyinike: 7 
Anywenga yeerabirenga obwaw bwe, Alemenga okujjukira nate ennaku 
ze. 8 Yasamanga akamwa ko olwa kasiru, Okuwoza ensonga y'abo bonna 
abalekebwa nga tebalina bannaabwe. 9 Yasamanga akamwa.ko osalenga 
emisango egy'ensonga, Osalirenga emisango omwavu n'eyeetaaga. 10 
Omukazi omwegendereza ani ayinza okumulaba? Kubanga omuwendo 
gwe gusinga wala amayinja amatwakaavu. 11 Omutima gwa bba 
gumwesiga, So taabulwenga magoba. 12 Amukola bulungi so si bubi 
Ennaku zonna ez'obulamu bwe. 13 Anoonya ebyoya by'endiga ne ppamba, 
N'akola emirimu n'engalo ze messanyu. 14 Ali ng'atnaato ag'abasuubuzi; 
Emmere ye agiggya wala. 15 Era agolokoka nga bukyali bwa kiro, N'awa 
ab'omu nnyumba ye ebyokulya, N'agabira abawala be emirimu gyabwe. 16 
Alowooza ennimiro n'agiguia: Asimba olusuku olw'emizabbibu n'ebibala 


eby'emikono gye. 17 Yeesiba n'amaanyi, N'anyweza emikono gye. 18 
Alaba ng'obuguzi bwe bulimu ettunzi: Ettabaaza ye tezikira kiro. 19 
Ateeka engalo ze ku muggo ogubaako ppamba, Emikono gye ne gikwata 
akati akalanga. 20 Ayanjululiza omwavu omukono gwe: Weewaawo, 
agololera emikono gye oyo eyeetaaga. 21 Omuzira tagut:ira ab'omu 
nnyumba ye; Kubanga ab'omu nnyumba ye bonna bambadde olugoye 
olumyufu. 22 Yeekolera amagodooli; Ebyambalo bye bafuta nnungi 
n'olugoye olw'effulungu. 23 Bba amanyibwa mu miryango, Bw'atuula mu 
bakadde ab'ensi. 24 Atunga ebyambalo ebya bafuta n'abitunda; N'awa 
omusuubuzi enkoba. 25 Amaanyi n'okutiibwa bye byambalo bye; Era 
asekerera ebiro sbigenda okujja. 26 Ayasama akamwa ke n'amagezi; 
N'etteeka ery'ekisa liba ku lulimi lwe. 27 Alabirira nnyo empisa ez'ab'omu 
nnyumba ye, So talya mmere ya kugayaala. 28 Abaana be bagolokoka ne 
bamuyita wa mukisa; Ne bba, n'amutendereza ng'ayogera nti 29 Abawala 
bangi abaakola eby'okwegendereza, Naye ggwe obasinga bonna. 30 
Okuganja kulimba n'obulungi tebuliiko kye bugasa: Naye omukazi atya 
Mukama ye anaatenderezebwanga. 31 Mumuwenga ku bibala 
eby'emikono gye; N'emirimu gye gimutenderezenga mu miryango. 


Omubuulizi 


1:1 Ebigambo eby'Omubuulizi, mutabani wa Dawudi, kabaka mu 
Yerusaalemi. 2 Obutaliimu obusinga obutaliimu bwonna, bw'ayogera 
Omubuulizi; obutaliimu obusinga obutaliimu bwonna, byonna butaliimu. 3 
Magoba ki omuntu gaggya mu mulimu gwe gwonna gw'akola wansi 
w'enjuba? 4 Emirembe emirala gigenda, n'emirembe emirala gijja; ensi 
n'ebeerera awo ennaku zonna. 5 Era n'enjuba evaayo, eiijuba n'egwa, 
n'eyanguwa okugenda mu kifo kyayo gy'eva. 6 Empewo egenda eri 
obukiilca obwa ddyo, n'ekyukira obukiika obwa kkono; ekyukakyuka buli 
kaseera mu kutambula kwayo, empewo n'edda nate mu kwetooloola 
kwayo. 7 Emigga gyonna gigenda mu nnyanja, naye ennyanja tejjula; mu 
kifo emigga gye gigenda eyo gye gigenda nate. 8 Ebintu byonna bijjudde 
obukoowu; omuntu tayinza kubwogera: eriiso terikkuta kulaba, so n'okutu 


tekukkuta okuwulira. 9 Ebintu byonna bijjudde obukoowu; omuntu tayinza 
kubwogera: eriiso terikkuta kulaba, so n'okutu tekukkuta okuwulira. 10 
Waliwo ekintu abantu kye boogerako nti Laba, kino kiggya? kyamala 
okubaawo mu mirembe egyatusooka. 11 Tewali kujjukira mirembe 
egy'edda; so tewaliba kujjukira mirembe gya luvaanyuma egigenda okujja 
mu abo abaliddawo. 12 Nze Omubuulizi nali kabaka wa Isiraeri mu 
Yerusaalemi. 13 Awo ne nzisaayo omutima gwange okunoonya 
n'okukenneenya olw'amagezi byonna ebikolebwa wansi w'eggulu: bwe 
bubalagaze obungi Katonda bwe yawa abaana b'a bantu okubaluma. 14 
Nalaba emirimu gyonna egikolebwa wansi w'enjuba; era, laba, byonna 
butaliimu na kugoberera mpewo. 15 Ekikyamye tekiyinzika 
kulunyamizibwa: n'ekyo ekitatuuka tekibalika. 16 Nateesa n'omutima 
gwange nze ngz njogera nti Laba, neefunidde amagezi mangi okukira 
bonna abansooka mu Yerusaalemi: weewaawo, omutima gwange gwalaba 
nnyo amagezi n'okumanya. 17 Ne nzisaayo omutima gwange okumanya 
amagezi n'okumanya eddalu n'obusirusiru: nalaba nga n'ekyo kwe 
kugoberera empewo. 18 Kubanga mu magezi amangi mulimu obuyinike 
bungi: n'oyo ayongera okumanya ayongera okulaba ennaku. 


2:1 Nayogera mu mutima gwange nti Kale nno, naakukema n'ebinyumu; 
kale beera n'essanyu: era, laba, n'ekyo nga bwe butaliimu. 2 Nayogera ku 
nseko nti Ziraluse: ne ku binyumu nti Bikola ki? 3 Nanoonya mu mutima 
gwange bwe mba nsanyusa omubiri gwange n'omwenge, omutima gwange 
nga gukyannuņyamya n'amagezi, era bwe mba nnyweza obusirusiru, 
ndyoke ntegeere ebisaanira abaana b'abantu okukola wansi w'eggulu 
ennaku zonna ez'obulamu bwabwe. 4 Neekolera emirimu eminene, 
neezimbira ennyumba; neesimbira ensuku ez'emizabbibu; 5 neekolera 
ensuku n'ennimiro, ne nsimba omwo emiti egy'ebibala eby'engeri zonna: 6 
neekolera ensuku n'ennimiro, ne nsimba omwo emiti egy'ebibala eby'engeri 
zonna: 7 nagula abaddu n'abazaana, ne nzaalirwa abaddu mu nnyumba 
yange: era nalina obugagga bungi obw'ente n'embuzi, okukira abo bonna 
abansooka mu Yerusaalemi: 8 era neekumaanyiza ffeeza ne zaabu, 
n'obugagga obw'omu buli nsi obwa bakabaka n'obw'omu masaza: neefunira 


abasajja abayimbi n'abakazi abayimbi, n'ebisanyusa abaana b'abantu, 
abazaana bangi nnyo. 9 Kale ne mba mukulu, ne nneeyongera okusinga 
bonna abansooka mu Yerusaalemi: era amagezi gange ne gabeera nange. 
10 Na buli kintu amaaso gange kye geegombanga saakigamma: saaziyiza 
mutima gwange obutalaba ssanyu lyonna, kubanga omutima gwange 
gwasanyuka olw'emirimu gyange gyonna; era guno gwe gwali omugabo 
gwange ogwava mu mirimu gyange gyonna. 11 Awo ne ndyoka ntunuulira 
emirimu gyonna emikono gyange gye gyali gikoze n'okutegana kwe 
nnategana okukola: era, laba, byonna butaliimu na kugoberera mpewo, so 
nga tewali kintu kigasa wansi w'enjuba. 12 Awo ne nkyuka okulaba 
amagezi n'eddalu n'obusirusiru: kubanga omuntu ayinza ki addirira 
kabaka? Ayinza ekyo ekyakolebwa edda. 13 Awo ne ndaba ng'amagezi 
gasinga obusirusiru obulungi ng'omusana bwe gusinga ekizikiza. 14 
Omugezigezi amaaso ge gaba mu mutwe gwe, n'omusirusiru atambulira 
mu kizikiza: era naye ne ntegeera nga bonna ekigambo kimu kibatuukako. 
15 Awo ne nyamba mu mutima gwange nti Ekituuka ku musirusiru era 
kye kirituuka ku nze nange; kale musinga mu ki amagezi? Kale ne njogera 
mu mutima gwange nga n'ekyo butaliimu. 16 Kubanga n'omugezigezi era 
nga n'omusirusiru tajjukirwa mirembe gyonna; kubanga mu biro ebigenda 
okujja byonna nga byamala dda okwerabirwa. Era omugezigezi ng'afa 
okwenkana n'omusirusiru! 17 Awo ne nkyawa obulamu; kubanga emirimu 
egikolebwa wansi w'enjuba gyantama: kubanga byonna butaliimu na 
kugoberera mpewo. 18 Awo ne nkyawa okutegana kwange kwonna kwe 
nnategana wansi w'enjuba: kubanga kinywanira okukulekera omusajja 
alinziririra. 19 Era ani amanyi oba ng'aliba mugezigezi oba musirusiru, 
naye alifuga okutegana kwange kwonna kwe nnategana, ere kwe 
nnayolesezaamu amagezi wansi w'enjuba. Era n'ekyo butaliimu. 20 
Kyennava nkyuka omutima gwange ne guggwaamu essuubi ery'okutegana 
kwonna kwe nnategana wansi w'enjuba. 21 Kubanga wabaawo omuntu 
okutegana kwe kulina amagezi n'okumanya n'obukabakaba; naye omuntu 
atategananga mu byo gw'alikulekera okuba omugabo gwe. Era n'ekyo buta 
limu na kabi kanene. 22 Kubanga omuntu afuna ki olw'okutegana kwe 
kwonna n'olw'okufuba kw'omutima gwe kw'ategaaa wansi w'e'njuba? 23 


Kubanga ennaku ze zonna buyinike bwereere, n'okufuba kwe kunakuwala; 
weewaawo, ne mu kiro omutima gwe tegubaako bwe guwummula. Era 
n'ekyo butaliimu. 24 Tewali kintu ekigasa omuntu okusinga okulya 
n'okunywa n'okuliisa emmeeme ye ebirungi mu kutegana kwe. Era n'ekyo 
nakiraba nga kiva eri omukono gwa Katonda. 25 Kubanga ani ayinza 
okulya, oba ani ayinza okuba n'essanyu okukira nze? 26 Kubanga omuntu 
amusanyusa Katonda gw'awa amagezi n'okumanya n'essanyu: naye alina 
ebibi amuwa okutegana, akunyaanye atuume entuumo, awe oyo asanyusa 
Katonda. Era n'ekyo butaliimu na kugoberera mpewo. 


3:1 Buli kintu kiriko entuuko yaakyo, na buli kigambo ekiri wansi 
w'eggulu kiriko ekiseera kyakyo: 2 ekiseera eky'okuzaalirwamu, 
n'ekiseera eky'okufuramu; ekiseera eky'okusimbiramu, n'ekiseera 
eky'okusimbuliramu ekyo ekyasimbibwa; 3 ekiseera eky'okuttiramu, 
n'ekiseera eky'okuwonyezaamu; ekiseera eky'okwabizaamu, n'ekiseera 
eky'okuzimbiramu; 4 ekiseera eky'okukaabiramu amaziga, n'ekiseera 
eky'okusekeramu; ekiseera eky'okuwuubaaliramu, n'ekiseera 
eky'okuziniramu; 5 ekiseera eky'okusuuliramu amayinja, n'ekiseera 
eky'okukugnaanyizaamu amayinja; ekiseera eky'okugwiramu mu kifuba, 
n'ekiseera eky'obutagwiramu mu kifuba; 6 ekiseera eky'okunoonyezaamu, 
n'ekiseera eky'okubulirwamu; ekiseera eky'okukuumiramu, n'ekiseera 
eky'okusuuliramu; 7 ekiseera eky'okuyulizaamu, n'eluseera 
eky'okutungiramu; ekiseera eky'okusirikiramu, n'ekiseera 
eky'okwogereramu; 8 ekiseera eky'okwagaliramu, n'ekiseera 
eky'okukyayiramu; ekiseera eky'okulwaniramu, n'ekiseera eky'o 
kutabaganiramu. 9 Magoba ki gaafuna oyo akola emirimu mu ekyo 
mw'ateganira? 10 Nalaba okutegana Katonda kwe yawa abaana b'abantu 
okubateganya. 11 Yafuula buli kintu okuba ekirungi mu kiseera kyakyo: 
era yateeka ensi mu mutima gwabwe, naye agiteekamu bw'atyo omuntu 
n'okuyinza n'atayinza kukebera mulimu Katonda gwe yakola okuva ku 
lubereberye okutuuka ku nkomerero. 12 Mmanyi nga tewali kintu 
kibagasa okusinga okusanyuka n'okukola obulungi ennaku zonna nga 
bakyali balamu. 13 Era buli muntu okulyanga n'okunywanga 


n'okusanyukiranga ebirungi mu kutegana kwe kwonna, kye kirabo kya 
Katonda. 14 Mmanyi nga buli Katonda ky'akola kinaabanga kya lubeerera; 
tewali kintu kiyinzika okukyongerwako, newakubadde okukisalibwako: 
era Katonda kyeyava akikola abantu balyoke batye mu maaso ge. 15 
Ekiriwo kyamala dda okubaawo; n'ekyo ekigenda okubaawo kyabaawo 
dda; era Katonda anoonya nate ekyo ekyayitawo. 16 Era nate nalaba wansi 
w'enjuba mu kifo eky'okusaliramu emisango ng'obubi bwali eyo; ne mu 
kifo eky'obutuukirivu ng'obubi bwali omwo. 17 Ne njogera mu mutima 
gwange nti Katonda ye alisala emisango gy'omutuukirivu n'omubi: kubanga 
eyo eriyo ekiseera eky'ekigambo kyonna n'omulimu gwonna. 18 Ne 
njogera mu mutima gwange nti Kiba bwe kityo olw'abaana b'abantu 
Katonda alyoke abakeme, balabe nga bo bennyini bali ng'ensolo obusolo. 
19 Kubanga ekyo ekituuka ku baana b'abantu kye kituuka ku nsolo; 
ekigambo kimu kibatuukako; ng'eyo bw'efa, n'oyo bw'afa bw'atyo; 
weewaawo, bonna balina omukka gumu; so abantu tebaliiko bwe basinga 
nsolo: kubanga byonna butaliimu. 20 Bonna bagenda mu kifo kimu; bonna 
baava mu nfuufu, era bonna badda mu nfuufu nate. 21 Ani amanyi 
omwoyo gw'abantu oba nga gulinnya mu ggulu, n'omwoyo gw'ensolo oba 
gukka wansi mu ttaka? 22 Kyennava ndaba nga tewali kintu kisinga kino 
obulungi, omuntu okusanyukiranga emirimu gye; kubanga ogwo gwe 
mugabo gwe: kubanga ani alimukomyawo okulaba ebinaabangawo 
oluvannyuma lwe? 


4:1 Awo ne nzirayo ne ndaba okujooga kwonna kwe bajooga wansi 
w'enjuba: era, laba, amaziga g'abo abajoogebwa, so nga tebalina 
abasanyusa; n'obuyinza nga buli ku luuyi Iw'abajoozi baabwe, naye no nga 
tebalina abasanyusa. 2 Kyennava ntendereza abafu abaamala okufa 
okusinga abalamu abakyalaba; 3 weewaawo, ne ndowooza okusinga 
bombi oyo atannabaawo, atalabanga mulimu mubi ogukolebwa wansi 
w'enjuba. 4 Awo ne ndyoka ndaba okutegana kwonna na buli mulimu 
ogw'amagezi, ng'olwekyo omuntu kyava amukwatirwa munne obuggya. 
Era n'ekyo butaliimu na kugoberera mpewo. 5 Omusirusiru afunya 
emikono gye, n'alya omubiri gwe ye. 6 Olubatu lumu wamu n'okutereera 


lusinga embatu bbiri wamu n'okutegana n'okugoberera empewo. 7 Awo ne 
nzirayo ne ndaba obutaliimu wansi w'enjuba. 8 Wabaawo ali omu, nga 
talina wa kubiri; weewaawo, talina mwana newakubadde ow'oluganda: 
naye okutegana kwe kwonna tekuliiko we kukoma, so n'amaaso ge 
tegakkuta bugagga. Kale nteganira ani, bw'ayogera, ne nnyima emmeeme 
yange ebirungi? Era n'ekyo butaliimu, weewaawo, kweraliikirira kungi. 9 
Babiri basinga omu; kubanga baba n'empeera ennungi olw'okutegana 
kwabwe. 10 Kubanga bwe bagwa omu ali yimusa munne: naye zimusanze 
oyo ali yekka bw'agwa, so nga talina munne amuyimusa. 11 Nate babiri 
bwe bagalamirira awamu, Iwe babuguma: naye omu ayinza atya 
okubuguma bw'aba yekka? 12 Era omuntu bw'asinga oyo ali yekka, 
ababiri be balimusobola; n'omugwa ogw'emiyondo esatu tegutera 
kukutuka. 13 Omulenzi omwavu omugezigezi asinga kabaka omukadde 
omusirusiru atakyamanyi kubuulirirwa. 14 Kubanga mu kkomera mwe 
yava okuba kabaka; weewaawo, ne mu bwakabaka bwe yazaalibwa nga 
mwavu. 15 Nalaba abalamu bonna abatambulira wansi w'enjuba, nga baali 
wamu n'omulenzi, ow'okubiri, eyayimirira mu kifo kye. 16 Abantu bonna 
tebaaliko gye bakoma, abo bonna be yakulira: naye abo abalibaawo 
oluvannyuma lwe tebalimusanyukira. Mazima era ri ekyo butaliimu na 
kugoberera mpewo. 


5:1 Okuumanga ekigere kyo bw'ogendanga mu nnyumba ya Katonda; 
kubanga okusembera okuwulira kusinga okuwaayo ssaddaaka 
ey'abasirusiru: kubanga tebamanyi nga bakola bubi. 2 Akamwako 
tekanguyirizanga, so n'omutima gwo guleme okwanguyirizanga okwogera 
ekigambo kyenna mu maaso ga Katonda; kubanga Katonda ali mu ggulu, 
naawe oli ku nsi: kale ebigambo byo bibeerenga bitono. 3 Kubanga 
ekirooto kijjira wamu n'olufulube lw'emirimu; n'eddoboozi ly'omusirusiru 
ljjira wamu n'olufulube |w'ebigambo. 4 Bw'oneeyamanga obweyamo eri 
Katonda, tolwangawo okubusasula; kubanga tasanyukira basirusiru: 
osasulanga ekyo kye weeyama. 5 Waakiri oleme okweyama, okusinga 
okweyama n'olema okusasula. 6 Waakiri oleme okweyama, okusinga 
okweyama n'olema okusasula. 7 Kubanba bwe kituukirira bwe kityo 


olw'olufulube Iw'ebirooto n'obutaliimu n'ebigambo ebingi: naye ggwe 
otyanga Katonda. 8 Bw'onoolabanga abaavu nga babajooga, era nga balya 
ensonga olw'amaanyi ne banyoola omusango mu ssaza, teweewuunyanga 
kigambo ekyo: kubanga asinga abagulumivu obugulumivu assaayo 
omwoyo; era waliwo abasinga bo obugulumivu. 9 Nate ekyengera 
eky'ettaka kiba kya bonna: kabaka yennyini ennimiro emuweereza. 10 
Ayagala ffeeza takkutenga ffeeza; so n'oyo ayagala obungi, ekyengera 
tekiimukkusenga: era n'ekyo butaliimu. 11 Ebintu bwe byeyongera, n'abo 
ababirya ne beeyongera: kale magoba ki nannyini byo g'afuna, wabula 
okubiraba obulabi n'amaaso ge? 12 Otulo otw'omukozi w'emirimu 
tumuwoomera, oba nga alya bitono oba nga bingi: naye omukkuto 
ogw'omugagga tegumuganya kwebaka. 13 Waliwo ekibi ekinene kye 
nnalaba wansi w'eggulu, kye kino, obugagga nnyini bwo bw'akuuma ne 
yeerumya yekka: 14 obugagga obwo ne buzikirira olw'ebigambo ebibi 
ebiggwaawo; era bw'aba ng'azadde omwana, nga temuli kintu mu mukono 
gwe. 15 Nga bwe yava mu lubuto lwa nnyina, ng'ali bwereere, bw'atyo 
bw'aliddayo, nga bwe yajja, so talitwala kintu olw'okutegana kwe, 
ky'ayinza okutwala mu mukono gwe. 16 Era n'ekyo kibi kinene, 
ng'aligenda ng'ali bw'atyo mu bigambo byonna era; nga bwe yajja: era 
magoba ki g'alina n'okutegana n'ateganira mpewo? 17 Era ennaku ze zonna 
aliira mu kizikiza, era yeeraliikitira tmyo, era abaako endwadde 
n'obusungu. 18 Laba, ekyo kye nnalaba nga kye kiwooma kye kisaana kye 
kino, omuntu okulyanga n'okunywanga n'okusanyukiranga ebirungi mu 
kutegana kwe kwonna kw'ategana wansi w'enjuba ennaku zonna 
ez'obulamu bwe Katonda bwe yamuwa: kubanga ogwo gwe mugabo gwe. 
19 Era buli muntu Katonda gw'awadde obugagga n'ebintu, era 
ng'amuwadde obuyinza okulyangako n'okuddiranga omugabo gwe 
n'okusanyukiranga okutegana kwe; ekyo kye kirabo kya Katonda. 20 
Kubanga talijjukira nnyo ennaku ez'obulamu bwe; kubanga Katonda 
amuddamu olw'okusanyuka kw'omutima gwe. 


6:1 Waliwo ekibi kye nnalaba wansi w'enjuba, era kizitoowerera abantu: 2 
omuntu Katonda gw'awa obugagga n'ebintu n'ekitiibwa, n'okubulwa 


n'atabulwa kintu olw'emmeeme ye ku ebyo byonna bye yeegomba, naye 
Katonda n'atamuwa buyinza kubiryako, naye omugenyi ye abirya; ekyo 
butaliimu, era ye ndwadde embi. 3 Omuntu bw'azaala abaana kikumi, 
n'awangaala emyaka mingi, ennaku ez'emyaka gye ne ziba nnyingi, naye 
emmeeme ye n'etekkuta birungi, era nate: n'ataba na kuziikibwa; njogera 
ng'omwana omusowole amusinga oyo: 4 kubanga ajjira mu butaliimu 
n'agendera mu kizikiza, n'erinnya lye libikkibwako ekizikiza; 5 nate 
talabanga njuba so tagimanyanga; ono ye aba n'okuwummula okusinga 
oyo: 6 weewaawo, newakubadde ng'awangaala emyaka lukumi emirundi 
ebiri, naye n'atasanyukira birungi: bonna tebadde mu kifo kimu? 7 
Okutegana kwonna okw'omuntu kuba kwe kamwa ke, era naye 
okwegomba tekukkuta. 8 Kubanga omugezigezi asinga atya omusirusiru? 
oba omwavu alina ki, amanyi okutambulira mu maaso g'abalamu? 9 
Okulaba n'amaaso kwe kusinga okutambulatambula n'omwoyo 
ogwegomba: era n'ekyo butaliimu na kugoberera mpewo. 10 Buli 
ekyabaawo, erinnya lyakyo lyatuumibwa dda, era kimanyibwa nga muntu 
so tayinza kuwakanya oyo amusinga amaanyi. 11 Kubanga waliwo ebintu 
bingi ebyongera ku butaliimu, omuntu yeeyongera ki okugasa? 12 
Kubanga ani amanyi ekisaanira omuntu mu bulamu bwe, ennaku zonna 
ez'obulamu bwe obutaliimu bw'amalawo ng'ekisiikirize? kubanga ani 
ayinza okubuulira omuntu ebinaabnga oluvannyuma lwe wansi w'enjuba? 


7:1 Erinnya eddungi lisinga amafuta ag'omugavu ag'omuwendo omungi; 
n'olunaku olw'okufiiramu lusinga olunaku olw'okuzaalirwamu. 2 Okugenda 
mu, nnYumba ey'okuwuubaaliramu, kusinga okugenda mu nnyumba 
ey'okuliiramu embaga: kubanga eyo ye nkomerero y'abantu bonna; 
n'omulamu alikiteeka ku mutima gwe. 3 Ennaku zisinga enseko: kubanga 
obuyinike bw'amaaso bwe busannyusa omutima. 4 Omutima 
gw'abagezigezi guba mu nnyumba ey'okuwuubaaliramu; naye omutima 
gw'abasirusiru guba mu nnyumba ey'ebinyumu. 5 Okuwulira okunenya 
kw'omugezigezi kusinga okuwulira oluyimba olw'abasirusiru. 6 Kubanga 
amaggwa nga bwe gatulikira wansi w'entamu, enseko z'omusirusiru bwe 
ziba bwe zityo: era n'ezo butaliimu 7 Mazima obukamuzi bufuula 


omugezigezi okuba omusirusiru; era enguzi emalamu okutegeera. 8 
Enkomerero y'elugambo esinga obulungi okusooka kwakyo: alina 
omwoyo ogugriza asinga alina omwoyo ogw'amalala. 9 Toyangayirizanga 
mu mwoyo gwo okusunguwala: kubanga obusungu bubeera mu kifuba 
ky'abasirusiru. 10 Toyogeranga nti Nsonga ki ennaku ez'edda kyezaavanga 
zisinga zinno? kubanga tobuuza kino lwa magezi. 11 Amagezi genkana 
obulungi obusika: weewaawo, gasinga okuwooma eri abo abalaba enjuba. 
12 Kubanga amagezi kigo, nb'a ffeeza bw'eri ekigo: naye okumanya 
kyekuva kusinga obulungi, kubanga annagezi gakuuma obulamu bwa 
nnyini go. 13 Lowooza omulimu gwa Katonda: kubanga ani ayinza 
okuluņnamya ekyo ye kye yanyoola? 14 Osanyukiranga ku lunaku 
olw'okulabiramu omukisa, era olowoolezanga ku lunaku olw'okulabiramu 
ennaku: Katonda yaliraanya olwo ku mabbali g'olwo, omuntu alemenga 
okulaba ekintu kyonna e.kiriba oluvannyuma lwe. 15 Ebyo byonna 
nabirabira mu nnaku ez'obutaliimu bwange: waliwo omuntu omutuukirivu 
azikirira mu butuukirivu bwe, era waliwo omuntu omubi awangaalira mu 
kukola obubi bwe. 16 Tosukkiriranga kuba mutuukirivu; so teweefuulanga 
asukkiriza amagezi: Iwaki ggwe okwezikiriza? 17 Tosukkiriranga kuba 
mubi, so tobanga musirusiru: Iwaki ggwe okufa ekiseera kyo nga 
tekinnatuuka? 18 Kirungi okwatenga ekyo; weewaawo, na kiri 
tokiggyaako mukono gwo: kubanga atya Katonda anaavanga mu byonna. 
19 Amagezi maanyi eri omugezigezi okusinga abafuga kkumi abali mu 
kibuga. 20 Mazima tewali muntu mutuukirivu ku nsi akola ebirungi 
n'atayonoona. 21 Era tossaayo mwoyo eri ebigambo byonna ebyogerwa; 
olemenga okuwulira omuddu wo ng'akukolimira: 22 kubanga emirundi 
mingi omutima gwo ggwe nagwo gumanyi nga naawe bw'otyo wakolimira 
abalala. 23 Ebyo byonna nabikema lwa magezi: nayogera nti Ndiba 
mugezigezi; naye ne gambeera wala. 24 Ekiriwo kiri wala era kigenda 
wansi nnyo; ani ayinza okukikebeera? 25 Nakyuka, omutima gwa nge ne 
ngukakasa okumanyanga n'okuketmeenyanga, n'okunoonya nga amagezi 
n'ensonga z'ebigambo n'okumanyanga ng'obubi busiru siru, era 
ng'obusirusiru ddalu: 26 era ndaba ekigambo ekising okufa okubalagala, 
ye mukazi, omu tima gwe byambika n'ebitimba; n'e mikono gye giri 


ng'enjegese: bu asanyusa Katonda alimuwona; nayalina ebibi alikwatibwa 
ye. 26 emmeeme yange ky'ekyanoonya; naye sinnakiraba: omusajja omu 
mu lukumi gwe nnalaba; naye omukazi mu abo bonna gwe ssirabanga. 27 
Laba, kino kyokka kye nnalaba nga Katonda yakola abantu nga 
bagolokofu; naye bo ne banoonya bingi bye baagunja. 28 Laba, kino 
kyokka kye nnalaba nga Katonda yakola abantu nga bagolokofu; naye bo 
ne banoonya bingi bye baagunja. 


8:1 Ani ali ng'omugezigezi? era ani amanyi ekigambo bwe kitegeezebwa? 
Amagezi g'omuntu ganyiriza amaaso ge, n'obukakanyavu bw'amaaso ge ne 
buwaanyisibwa. 2 Nkuweerera ebigambo, nti Okwatanga ekiragiro kya 
kabaka, era kyova okola bw'otyo olw'ekirayiro kya Katonda: 3 
Toyanguyirizanga kuva w'ali; tolemeranga mu kigambo ekibi: kubanga 
akola buli ky'ayagala. 4 Kubanga ekigambo kya kabaka kirina obuyinza; 
era ani ayinza okumugamba nti Okola ki? 5 Buli akwata ekiragiro 
talibaako kigambo kibi ky'alimanya; n'omutima gw'Omuntu omugezigezi 
gwawula ekiseera n'okuteesa: 6 kubanga buli kigambo ky'oyagala okukola 
kibaako ekiseera kyakyo n'okuteesa kwakyo; kubanga obuyinike 
bw'omuntu bumuzitoowerera nnyo: 7 kubanga tamanyi ekiribaawo: 
kubanga ani ayinza okumubuulira bwe kiriba? 8 Tewali muntu alina 
obuyinza ku mwoyo okuziyiza omwoyo; so talina buyinza ku lunaku 
olw'okufiiramu; so mu ntalo ezo temuli kusindikibwa: so n'obubi 
tebulimuwonya oyo abugoberera. 9 Ebyo byonna nabiraba, ne nzisaayo 
omutima gwange eri buli mulimu ogukolebwa wansi w'enjuba: wabaawo 
ekiseera omuntu omu bw'abeera n'obuyinza ku mulala olw'okumukola 
obubi. 10 Era nate nalaba ababi nga babaziika, ne bajja eri entaana; n'abo 
abaakolanga eby'ensonga ne bagenda nga bava mu kifo ekitukuvu, ne 
beerabirwa mu kibuga: era n'ekyo butaliimu. 11 Kubanga omusango 
ogusatirwa ekikolwa ekibi tebagutuukiriza mangu, omutima gw'abaana 
b'abantu kyeguva gukakasibwa ddala mu bo okukola obubi. 12 Alina ebibi 
newakubadde ng'akola obubi emirundi kkumi n'awangaala nnyo, era naye 
mazima mmanyi ng'abo abatya Katonda banaabanga bulungi, abatya mu 
masso ge: 13 naye omubi taabenga bulungi, so taliwangaala nnaku nayingi 


eziri ng'ekisiikirize; kubanga tatya mu maaso ga Katonda. 14 Waliwo 
obutaliimu obukolebwa ku nsi; nga waliwo abantu abatuukirivu 
abagwibwako ebiriņnanga omulimu ogw'ababi; naye waliwo abantu ababi 
abagwibwako ebiriņnanga omtilimu ogw'abatuukirivu: ne njogera nga 
n'ekyo butaliimu. 15 Awo ne nsiima ebinyumu, kubanga omuntu talina 
kintu kyonna ekisinga obulungi wansi w'enjuba wabula okulyanga 
n'okunywanga n'okusanyukanga: kubanga ebyo binaabeeranga naye mu 
kutegana kwe ennaku zonna ez'obulamu bwe Katonda bw'amuwadde 
wansi w'enjuba. 16 Bwe nnassaayo omutima gwange okumanya amagezi, 
n'okulaba emirimu egikolebwa ku nsi: (kubanga waliwo era atafuna tulo 
mu maaso ge emisana n'ekiro:) 17 awo ne ndaba omulimu gwonna ogwa 
Katonda; omuntu nga tayinza kukebera mulimu ogukolebwa wansi 
w'enjuba: kubanga omuntu ne bw'ategana atya okugukebera, naye 
taligulaba; weewaawo, nate omugezigezi ne bw'alowooza okugumaaya, 
nate taliyinza kugulaba. 


9:1 Kubanga ebyo byonna nabiteeka ku mutima gwange, okuketta ebyo 
byonna; ng'abatuukirivu n'abagezigezi n'emirimu gyabwe bali mu mukono 
gwa Katonda: oba nga kwagala oba nga kukyawa omuntu takumanyi: 
byonna biri mu mberi yaabwe. 2 Byonna byenkana okujjira bonna: waliwo 
ekigambo ekimu eri omutuukirivu n'omubi; eri omulungi n'eri 
omulongoofu n'eri atali mulongoofu; eri oyo asala ssaddaaka n'eri oyo 
atasala ssaddaaka: ng'omulungi bw'ali, alina ebibi bw'ali bw'atyo; n'oyo 
alayira ali ng'oyo arya ekirayiro. 3 Ekyo kibi mu byonna ebikolebwa wansi 
w'enjuba, ng'ekigambo ekimu ekibajjira bonna: weewaawo, era omutima 
gw'abaana b'abantu gujjudde obubi, era eddalu liri mu mutima gwabwe nga 
bakyali balamu, awo oluvannyuma, Iw'ekyo ne badda mu bafu. 4 Kubanga 
eri oyo agattibwa n'abalamu bonna waliwo essuubi: kubanga embwa 
ennamu ekira empologoma enfu obulungi. 5 Kubanga abalamu bamanyi 
nga balifa: naye abafu tebaliiko kye bamanyi, so nga tebakyalina mpeera; 
kubanga ekijiukizo kyabwe kyerabirwa. 6 Okwagala kwabwe kwenkana 
n'okukyawa n'obuggya bwabwe okuzikirira kaakano: so nga tebakyalina 
mugabo ennaku zonna mu byonna ebikolebwa wansi w'enjuba. 7 


Weegenderenga, olyenga emmere yo ng'osanyuka, onywenga omwenge 
gwo a'omutima ogujaguza; kubanga Katonda amaze okukkiriza emirimu 
gyo. 8 Ebyambalo byo bitukulenga enaaku zonna; so n'omutwe gwo 
tegubulwanga mafuta. 9 Beeranga n'omukazi gw'oyagala n'essanyu ennaku 
zonna ez'obulamu bwo obutaliimu bw'akuwadde wansi w'enjuba, ennaku 
zo zonna ezitaliimu: kubanga ogwo gwe mugabo gwo mu bulamu, ne mu 
kutegana kwo kw'otegana wansi w'enjuba. 10 Buli kintu omukono gwo 
kye gulaba okukola, okikolanga n'amaanyi go; kubanga tewali mulimu 
newakubadde okuteesa newakubadde okumanya newakubadde amagezi 
mu magombe gy'ogenda. 11 Awo ne nzirayo ne ndaba wansi w'enjuba 
ng'ab'embiro si be basinga empaka ez'embiro, so n'ab'amaanyi si be basinga 
okulwana, so n'abagezigezi si be bafuna emmere, so n'abantu: abategeevu 
si be bafuna obugagga, so n'abakabakaba si be baganja; naye bonna 
bibagwira bttgwizi ebiseera n'ebigambo. 12 Kubanga n'omuntu tamanyi 
kiseera kye: ng'ebyennyanja ebikwatibwa mu mugonjo omubi, era 
ng'ennyonyi ezikwatibwa mu kakunizo, era bwe batyo abaana b'abantu 
bateegebwa mu kiseera ekibi, bwe kibagwira nga tebamanyiridde. 13 Era 
nalaba amagezi wansi w'enjuba bwe ntyo; ne gafaanana mangi gye ndi: 14 
waaliwo ekibuga ekitono n'abasajja abaali omwo si bangi; kabaka omukulu 
n'akitabaala, n'akizingiza, n'akizimbako amakomera amanene: 15 awo ne 
walabika omwo omusajja omwavu omugezigezi, oyo n'awonya ekibuga 
olw'amagezi ge; era naye ne wataba muntu ajjukira omusajja oyo omwavu. 
16 Kale ne njogera nti Amagezi gasinga amaanyi obulungi: era naye 
amagezi g'omwavu ganyoomebwa, ebigambo bye ne batabiwulira. 17 
Ebigambo eby'abagezigezi ebyogerwa akasirise babiwulira okusinga 
okuleekaana kw'oyo afugira mu basirusiru. 18 Amagezi gasinga 
ebyokulwanyisa: naye omu alina ebibi azikiriza ebirungi bingi. 


10:1 Ensowera enfu ziwunyisa ekivundu amafuta ag'omugavu 
ag'omufumbi wa kalifuwa: bwe kityo obusirusiru obutono bumalawo 
amagezi n'ekitiibwa. 2 Omutima gw'omugezigezi guba ku mukono gwe 
ogwa ddyo; naye omutima gw'omusirusiru guba ku mukono gwe ogwa 
kkono. 3 Era, weewaawo, omusirusiru bw'aba nga atambulira mu kkubo, 


okutegeera kwe ne kumuggwaako, n'agamba buli muntu nga musirusiru. 4 
Omwoyo gw'omukulu bwe gukugolokokerako, tovanga mu kifo kyo; 
kubanga okwemenya kukkakkanya okunyiiga okungi. 5 Waliwo ekibi kye 
nnalaba wansi w'enjuba, ekiri ng'okusobya oknva eri omukulu: 6 
obusirusiru aga butuuzibwa awali ekitiibwa ekinene, atagagga ne batuula 
mu kifo ekya wansi 7 Nalaba abaddu nga beebagadde embalaasi, 
n'abalangira nga batambula ng'abaddu ku ttaka. 8 Asima obunnya 
aiibugwamu; era awagula olukomera, omusota gulimuluma. 9 Buli asimula 
amayinja galimuluma; n'oyo ayasa enku zimuleetera akabi. 10 Ekyuma 
bwe kikonygontera, n'olema okuwagala omamwa gwakyo, kale 
kikugwanira okweyongera okussaako amaanyi: naye amagezi gagasa 
okulunyamya. 11 Omusota bwe guluma nga tegunnalogebwa, kale 
omulogo taliiko ky'agasa. 12 Ebigambo eby'akamwa k'omugezigezi bya 
kisa; naye emimwa gy'omusirusiru girimira ye yennyini. 13 Okusooka 
kw'ebigambo eby'omu kamwa ke busirusiru: n'enkamerero y'okwogera 
kwe ddalu erireeta akabi. 14 Era omusirusiru ayongerayongera ebigambo: 
naye omuntu tamanyi ebiribaawo; n'ebiribaawo oluvannyuma lwe ani 
ayinza okumubuulira? 15 Okutegana kw'abasirusiru kubakooyesa bonna 
kinnoomu, kubanga tamanyi w'aba ayita okugenda mu kibuga. 16 
Zikusanze, ggwe ensi, kabaka wo bw'aba nga ye mwana muto, abakulu bo 
ne balya enkya! 17 Olina omukisa, ggwe ensi, kabaka wo bw'aba nga ye 
mwana w'abakungu, abakulu bo baliira, mu ntuuko olw'okufuna amaanyi 
so si lwa kutamiira! 18 Olw'obugayaavu akasolya kabotoka; era 
olw'okugayaala kw'emikono ennyumba etonnya. 19 Embaga bagifumbira 
kuleeta nseko, n'omwenge gusanyusa obulamu: ne ffeeza eyanukulira 
byonna. 20 Tokolimiranga kabaka, newakubadde mu kulowooza kwo; so 
tokolimiranga mugagga mu nju yo mw'osula: kubanga ennyonyi ey'omu 
bbanga eritwala eddoboozi, n'ekirina ebiwaawaatiro kiribuulira ekigambo 
ekyo. 


11:1 Suulanga emmere yo ku mazzi: kubanga oligiraba ennaku nayingi nga 
ziyiseewo. 2 Owenga musanvu omugabo, weewaawo, munaana; kubanga 
tomanyi ekibi bwe kiriba ku nsi. 3 Ebire bwe bijjula enkuba, ne biyiika ku 


nsi: n'omuti bwe gugwa okwolekera obukiika obwa ddyo oba obwa kkono, 
mu kifo omuti mwe gugwa we gulibeera. 4 Alabirira embuyaga talisiga; 
n'oyo atunuulira ebire talikungula. 5 Nga bw”otomanyi ekkubo 
ery'empewo bwe liri, newakubadde amagumba bwe gakulira mu lubuto 
lw'oyo ali olubuto; era bw'otyo bw'otomanyi mulimu gwa Katonda akola 
byonna. 6 Enkya osiganga ensigo zo, n'akawungeezi toddirizamba mukono 
gwo: kubanga tomanyi bwe ziri ku zo eziriraba omukisa, oba zino oba ezo, 
oba zonna ziryenkana okuba ennungi. 7 Mazima omusana guwooma, era 
kigambo kya ssanyu amaaso okulaba enjuba. 8 Weewaawo, omuntu 
bw'awangaala emyaka emingi, agisanyukirenga gyonna; naye ajjukirenga 
emaku ez'ekizikiza, kubanga ziriba nnyingi. Byonna ebijja butaliimu. 9 
Sanyukiranga obuvubuka bwo, ggwe omulenzi; omutima gwo 
gukusanyusenga mu maku ez'obuvubuka bwo, otambulirenga mu makubo 
ag'omutima gwo ne mu kulaba kw'amaaso go: naye tegeera nga Katonda 
alikusalira omusango gw'ebyo byonna. 10 Kale gg yangawo obuyinike ku 
mutima gwo, oggyengawo obubi ku mubiri gwo: kubanga obuto 
n'obuvubuka butaliimu. 


12:1 Era ojjuukiriranga Omutonzi wo mu biro eby'obvvubuka bwo, ennaku 
embi nga tezinnajja n'emyaka nga teginnasembera bw'olyogera nti 
Sigisaayukira n'akamu; 2 enjuba n'omusana n'omwezi n'emmunyeenye nga 
tebinnazikizibwa, ebire ne hikomawo enkuba ng'emaze okutonnya. 3 ku 
lunaku abakuumi b'ennyumba kwe balikankanira, abasajja ab'amaanyi ne 
bakutama, n'abo abasa ne balekayo kubanga batono, n'abo abalingiza mu 
madirisa ne bazikizibwa, 4 enzigi ne ziggalwawo mu luguudo; eddoboozi 
ery'okusa nga likkakkaaye, ne wabaawo ayimuka olw'okukaaba 
kw'enayony, n'abawala bonna ab'okuyimba bwe balikkakkanyizibwa; 5 
weewaawo, balitya ekyo ekigvlumizibwa, ebitiisa ne biba mu kkubo; 
n'omulozi guhmulisa, n'ejjaazi lirizitowa, ne piripiri aliggwaawo: kubanga 
omuntu agenda mu nnyumba ye ey'olubeerera, abakungubazi ne 
batambulatambula mu nguudo: 6 omugwa ogwa ffeeza nga 
tegunnasumulukuka, n'ekibya ekya zaabu nga tekinnamenyeka, n'ensuwa 
nga tennayatika ku luzzi ne nnamuziga nga tannayatika ku kidiba; 7 


enfuufu n'edda mu ttaka nga bwe yali, omwoyo ne gudda eri Katonda 
eyagugaba. 8 Obutaliimu obusinga obutaliimu bwonna, bw'ayogera 
Omubuulizi; byonna butaliimu. 9 Era nate kubanga Omubuulizi yalina 
amagezi, ne yeeyongera okuyigiriza abantu okumanya; weewaawo, 
yafumiitirizanga n'anoonya n'aliraanya engero nnyingi. 10 Omubuulzi 
yanoonya okulaba ebigambo ebikkirizibwa, n'ebyo ebyawandiikibwa 
n'obugolokofu, bye bigambo eby'amazima. 11 Ebigambo eby'abagezigezi 
biri ng'emiwunda, era ebigambo eby'ebifunvu by'amakunygaaniro biri 
ng'enninga ezikomererwa obulungi, ebiweebwa okuva eri omusumba omu. 
12 Era nate, mwana wange, labuka: okukolanga ebitabo ebingi tekuliiko 
gye kukoma; n'okuyiga ennyo kukooya omubiri. 13 Ekigambo ekyo we 
kikoma wano; byonna biwuliddwa: otyanga Katonda, okwatanga ebiragiro 
bye; kubanga ekyo bye byonna ebigwanira omuntu. 14 Kubanga Katonda 
alisala omusango gwa buli mulimu, wamu na buli kigambo 
ekyakwekebwa, oba nga kirungi oba nga kibi. 


Oluyimba 


1:1 Oluyimba olusinga ennyimba, Iwe lwa Sulemaani 2 Annywegere 
n'okuaywegera kw'akamwa ke: Kubanga okwagala kwo kusinga omwenge 
obulungi. 3 Amafuta go gawunya akaloosa; Erinnya lyo liringanga amafuta 
agafukibwa; Abawala abatamanyi musajja kyebava bakwagala. 4 Mpalula 
tunaakugoberera mbiro: Kabaka annyingizizza mu bisenge bye: 
Tunaakusanyukira ne tujaguza, Okwagala kwo tunaakwogerako okusinga 
omwenge: Bakwagala Iwa nsonga. 5 Ndi muddugavu, naye mulungi, 
Mmwe abawala ba Yerusaalemi, Ng'eweema ez'e Kedali. Ng'amagigi ga 
Sulemaani. 6 Temuntunuulira kubanga ndi muddugavu. Kubanga omusana 
gunjokezza. Abaana ba mmange bansuguwalira, Banfuula omukuumi 
w'ensuku ez'emizabbibu; Naye olusuku lwange nze saalukuuma. 7 
Mbuulira, ggwe emmeeme yange gw'eyagala, Gy'oliisiza ekisibo kyo, 
gy'okigalamiriza mu ttuntu; Kubanga nandibeeredde ki ng'ayambadde 
ekibikka ku maaso Awali ebisibo bya banno? 8 Oba nga tomanyi, ggwe 
asinga abakazi bonna obulungi, Fuluma okwate ekkubo ogoberere ebigere 


by'endiga zo, Oliisize abaana b'embuzi zo awali eweema ez'abasumba. 9 
Nkufaananyizza, ai muganzi wange, Embalaasi eri ku magaali ga Falaawo. 
10 Amatama go malungi n'emivumbo emirange, Ensingo yo nnungi n'embu 
ez'eby'obuyonjo. 11 Tunaakukolera emivumbo egya zaabu N'amapeesa 
aga ffeeza. 12 Kabaka bwe yali ng'atudde ku mmeeza ye, Amafuta gange 
ag'omugavu ne gawunya akaloosa kaago. 12 Muganzi wange ali gye ndi 
ng'omuvumbo gwa mooli, Oguteekebwa wakati w'amabeere gange. 13 
Muganzi wange ali gye ndi ng'ekisaaganda ky'ebimuli ebya kofera. Mu 
nsuku ez'emizabbibu ez'e Engedi. 15 Laba, oli mulungi, gwe njagala; laba, 
oli mulungi; Amaaso go mayiba. 16 Laba, oli mulungi, muganzi wange, 
weewaawo, wa kusanyusa: Era ekitanda kyaffe kya malagala mato. 17 
Emikiikiro gy'ennyumba yaffe mivule, N'enzooba zaffe nkanaga: 


2:1 Nze ndi kimyula kya Saloni, Eddanga ery'omu biwonvu. 2 Ng'eddanga 
mu maggwa, Gwe njagala bw'ali bw'atyo mu bawala. 3 Ng'omucungwa 
mu miti egy'omu kibira, Muganzi wange bw'ali bw'atyo mu balenzi. 
Natuula wansi w'ekisiikirize kye n'essanyu lingi, Ebibala bye ae 
biwoomera amatama gange. 4 Yannyingiza mu nju ey'okuliiramu embaga, 
Ne bendera ye eyali ku nze kwagala: 5 Munkwatirire n'ezabbibu enkalu, 
munsanyuse n'amacungwa; Kubanga okwagala kundwazizza. 6 Omukono 
gwe ogwa kkono guli wansi w'omutwe gwange, N'omukono gwe ogwa 
ddyo gunkutte. 7 Mbalayiza, mmwe abawala ba Yerusaalemi, w'empeewo 
n'enjaza ez'omu ttale, Muleme okugolokosa newakubadde okuzuukusa 
okwagala, Okutuusa we kunaayagalira. 8 Eddoboozi lya muganzi wange! 
laba, ajja, Ng'abuukirabuukira ku nsozi, ng'azinira ku busozi. 9 Muganzi 
wange ali ng'empeewo oba ennangaazi ento: Laba ayimirira ennyuma 
w'olukomera lwaffe, Alingiza mu ddirisa, Yeeraga ng'alabikira mu mulimi 
ogulukibwa ogw'omu: kituli. 10 Muganzi wange yayogera n'anyamba Nti 
Golokoka, gwe njagala, omu. lungi gye ndi, tugende tuveewo. 11 
Kubanga, laba, ttoggo aweddeko Enkuba eyise egenze; 12 Ebimuli 
birabise ku ttaka; Ebiro bituuse ennyonyi mwe ziyimbira, N'eddoboozi lya 
kaamukuukulu liwulirwa mu nsi yaffe; 13 Omutiini gwengeza ettiini 
zaagwo embisi, N'emizabbibu gimulisizza, Giwunya akaloosa kaagyo. 


Golokoka, gwe njagala, omulungi gye ndi, tugende tuveewo. 14 Ai ejjiba 
lyange, abeera mu njatika ez'omu jjinja, rot bwekwekero obw'ebbanga, 
Ndabe amaaso go, mpulire eddoboozi lyo; Kubanga eddoboozi lyo ddungi 
n'amaaso go ga kusanyusa. 15 Mutukwatire ebibe, ebibe ebito ebyonoona 
ensuku ez'emizabbibu; Kubanga ensuku zaffe ez'emizabbibu zimulisizza. 
16 Muganzi wange wange, nange ndi wuwe: Aliisizza ekisibo kye mu 
malanga. 17 Okutuusa obudde nga bukedde ebisiikirize ne biddukira 
ddala, Kyuka, muganzi wange, obe ng'empeewo oba ennangaazi ento Ku 
nsozi eza Beseri. 


3:1 Ekiro ku kitanda kyange nanoonya omusajja emmeeme yangi 
gw'eyagala: Namunoonya naye ne ssimu laba. 2 Ne njogera nti 
Naagolokoka kaakano ne ntambulatambula mu kibuga, Mu nguudo ne mu 
bifo ebigazi, Nanoonya omusajja emmeeme yange gw'eyagala: 
Namunoonya, naye ne ssimulaba . 3 Abakuumi abatambulatambula mu 
kibuga ne bandaba: Ne mbagamba nti Mulabye oyo emmeeme yange 
gw'eyagala? 4 Nnali mbayiseeko katono, Ne ndaba oyo emmeeme yange 
gw'eyagala: Ne mmunyweza ne ssikkiriza kumuta, Okutuusa lwe 
nnamuleeta mu nnyumba ya mmange, Ne mu kisenge ky'oyo anzaala. 5 
Mbalayiza, mmwe abawala ba Yerusaalemi, Olw'empeewo n'enjaza 
ez'omu ttale, Muleme okugolokosa newakubadde okuzuukusa okwagala, 
Okutuusa we kunaayagalira. 6 Ani ono ajja ng'alinnya ng'ava mu ddungu 
afaanana empagi ez'emikka, Asngibwa eby'akaloosa ebya mooli 
n'omugavu, N'eddagala lyonna ery'omusuubuzi? 7 Laba, ke kadyeri ka 
Sulemaani; Abasajja ab'amaanyi nkaaga bakeetoolodde, Ku basajja 
ab'amaanyi aba Isiraeri. 8 Bonna bakwata ekitala, ba magezi okulwana: 
Buli muntu yeesiba ekitala kye mu kiwato, Olw'entiisa ekiro. 9 Kabaka 
Sulemaani yeekolera eggaali Ey'emiti egy'oku Lebanooni. 10 Empagi 
zaayo yazikola za ffeeza. Wansi waayo zaabu, entebe yaayo lugoye lwa 
ffulungu, Wakati waayo nga waalire nokwagala, Okuva eri abawala ba 
Yerusaalemi. 11 Mufulume, mmwe abawala ba Sayuuni, mutunuulire 
kabaka Sulemaani, Ng'alina engule nnyina gy'amutikkiridde ku lunaku 
kw'afumbiriddwa, Era ku lunaku omutima gwe kwe gusanyukira. 


4:1 Laba, oli mulungi, gwe njagala; laba, oli mulungi; Amaaso go mayiba 
ennyuma w'olugoye lw'ogabisseeko: Enviiri zo ziri ng'eggana ly'embuzi, 
Ezigalaaudde ku mbiruzi z'olusozi Gireyaadi. 2 Amannyo go gali 
ng'eggana ly'endiga ezaakajja zisalibweko ebyoya, Ezirinnye okuva mu 
kunaazibwa; Buli emu ku zo ng'ezadde abaana abalongo, So tekuli ku zo 
efuriddwa n'emu. 3 Emimwa gyo giri ng'ewuzi ey'olugoye olutwakaavu, 
N'akamwa ko kalungi: Ekyenyi kyo kiri ng'ekitundu ky'ekkomamawanga 
Ennyuma w'olugoye lw'obisse ku maaso. 4 Ensingo yo eri ng'ekigo kya 
Dawudi ekyazimbibwa okuterekamu ebyokulwanyisa, Omuwanikibwa 
engabo olukumi, Engabo zonna ez'abasajja ab'amaanyi. 5 Amabeere. go 
gombi gali ng'abalongo ababiri abaana b'empeewo, Abaliira mu malanga. 6 
Okutuusa obudde nga bukedde, ebisiikirize ne biddukira ddala, 
Neegendera eri olusozi oiwa mooli. N'eri akosozi ak'omugavu. 7 Oli 
mulungi wenna, gwe ajagala; So ku ggwe tekuli bbala. 8 Jjangu tugende 
ffembi okuva ku Lebanooni, mugole wange, Ffembi okuva ku Lebanooni: 
Lengera ng'oyima ku ntikko ya Amana, Ku ntikko ya Seniri ne Kerumooni, 
Ng'oyima awali empuku ey'empologoma, Ku nsozi ez'engo. 9 Osanyusizza 
omutima gwange mwannyinaze, mugole wange Osanyusizza omutima 
gwange n'eriiso lyo erimu, N'omukuufu ogumu ogw'omi bulago bwo. 10 
Okwagala kwo nga kulungi mwannyinaze, mugole wange Okwagala kwo 
nga kusinga nny omwenge; N'amafuta go ag'omugavu nga gasinga nnyo 
eby'akaloosa eby'engeri zonna okuwunya obulungi! 11 Emimwa gyo, ai 
mugole wange, gitonnya ag'ebisenge by'enjuki: Omubisi gw'enjuki n'amata 
biri wansi w'olulimi lwo; N'okuwunya kw'ebyambalo byo kuli 
ng'okuwunya kwa Lebanooni. 12 Mwannyinaze, mugole wange, lwe 
lusuku olwasibibwa; Lwe luzzi olwasibibwa, ye nsulo eyateekebwako 
akabonero. 13 Ebimera byo lusuku lwa mikomamawanga, olulina ebibala 
eby'omuwendo omungi; Kofera n'emiti egy'omugavu: 14 Omugavu ne 
kalikomu, Kalamo ne kinamomo, n'emiti gyonna egy'omugavu; Mooli ne 
akalosi, wamu n'eby'akaloosa byonna ebisinga obulungi. 15 Omugavu ne 
kalikomu, Kalamo ne kinamomo, n'emiti gyonna egy'omugavu; Mooli ne 
akalosi, wamu n'eby'akaloosa byonna ebisinga obulungi. 16 Muzuukuke, 
mmwe embuyaga eziva obukiika obwa kkono; nammwe mujje, ez’obukika 


obwa ddyo: Mukuntire ku nnimiro ynge, eby’akaloosa ebyamu bikulukute. 
Muganzi wange ajje mu nnimiro ye; Alye ebibala bye eby'omuwendo 
omungi. 


5:1 Nzize mu nnimiro yange, mwannyinaze mugole wange: Nnoze mooli 
yange n'eby'akaloosa byange; Ndidde ebisenge byange eby'enjuki n'omubisi 
gwange; Nnywedde omwenge gwange n'amata gange. Mulye, mmwe 
ab'omukwano; Munywe, weewaawo, mukkute, mmwe baganzi bange. 2 
Nnali neebase, naye omutima gwange nga gulaba: Lye ddoboozi lya 
muganzi wange, akoona ng'ayogera nti Nzigulira, mwannyinaze, gwe 
njagala, ejjiba lyange, owange ataliiko bbala: Kubanga omutwe gwange 
gutobye omusulo, Emivumbo gy'eaviiri zange gitobye amatondo eg'ekiro. 
3 Nnyambudde ekizibawo kyange; naakyambala ntya? Nnaabye ebigere: 
naabyonoona ntya? 4 Muganzi wange n'ayingiza omukono gwe awali 
ekituli eky'omu luggi, Omwoyo ne gunnuma ku lulwe. 5 Ne ngolokoka 
okuggulirawo muganzi wange; Emikono gyange ne gitonnya mooli, 
N'engala zange nga zitonnya mooli ekulukuta, Ku mikonda egy'ekisiba. 6 
Ne nzigulirawo muganzi wange; Naye muganzi wange yali nga 
yeegendedde, ng'avuddewo. Omwoyo gwange gubadde guntyemuse 
bw'ayogedde: Ne mmunoonya, naye ne ssiyinza kumulaba; Ne mmuyita, 
naye n'atanziramu. 7 Abakuumi abatambulatambula mu kibuga ne bandaba, 
Ne bankuba ne banfumita; Abakuumi ba bbugwe ne banziyako omunagiro 
gwange. 8 Abakuumi abatambulatambula mu kibuga ne bandaba, Ne 
bankuba ne banfumita; Abakuumi ba bbugwe ne banziyako omunagiro 
gwange. 9 Muganzi wo, kye ki okusinga omuganzi omulala, Ggwe akira 
abakazi bonna obulungi? Muganzi wo kye ki okusinga omuganzi omulala, 
N'okulayiza n'otulayiza bw'otyo? 10 Muganzi wange mutukuvu era 
mumyufu Atabula mu kakumi. 11 Omutwe gwe guli nga zaabu ennungi 
ennyo nnyini, Emivumbo gy'enviiri ze gya masadde era middugavu nga 
nnamunyoona. 12 Amaaso ge gali ng'amayiba ku mabbali g'obugga 
obw'amazzi; Agaanaazibwa n'amata era agaateekebwamu obulungi. 13 
Amatama ge gali ng'omusiri ogw'emiddo egy'akaloosa, ng'ebifunvu 
ebimerako enva eziwunya obulungi: Emimwa gye giri ng'amalanga, nga 


gitonnya mooli ekulukuta. 14 Emikono gye giri ng'empeta eza zaabu 
eziteekebwamu berulo: Omubiri gwe guli ng'omulimu ogw'amasanga 
ogubikkiddwako safiro. 15 Amagulu ge gali ag'empagi ez'amayinja 
amanyirivu ezisimbibwa ku binnya ebya zaabu ennungi: Enfaanana ye eri 
nga Lebanooni, ewooma nnyo nayini ag'emivule. 16 kamwa ke kalungi 
nnyo nnyini: weewaawo, yenna wa kwagalwa. Muganzi wange bw'ali 
bw'atyo, era bw'ali bw'atyo mukwano gwange, Mmwe abawala ba 
Yerusaalemi. 


6:1 Muganzi wo agenze wa, Ggwe akia abakazi bonna obulungi? Muganzi 
wo yeekyusiririzza wa, Tumunoonyeze wamu naawe? 2 Muganzi wange 
aserengetedde mu nnimiro ye mu misiri egy'emiddo egy'akaloosa, Okulura 
mu nnimiro, n'okunoga amalanga. 3 Nze ndi wa muganzi wange, ne 
muganzi wange wange: Aliisa ekisibo kye mu malanga. 4 Oli mulungi, ai 
gwe njagala, nga Tiruza, Owooma nga Yerusaalemi, Wa ntiisa ag'eggye 
eririna ebendera. 5 Nziyaako amaso go, Kubanga gampangudde. Enviiri 
zo ziri ng'eggana ly'embuzi, Ezigalamira ku mbiriizi z'olusozi Gireyaadi. 6 
Amannyo go,gali ng'eggana ly'endiga enkazi, Ezirinnye okuva mu 
kunaazibwa; Buli emu ku zo ng'ezadde abaana abalongo, So tekuli ku zo 
efiiriddwa n'emu. 7 Ekyenyi kyo kiri ng'ekitundu ky'ekkomamawanga 
Ennyuma w'olugoye lw'obisse ku maaso. 8 Waliwo bakabaka abakazi 
nkaaga, n'abazaana kinaana, N'abawala abatamanyi musajja abatabalika. 9 
Ejjiba lyange, owange ataliiko bbala, ali omu yekka; Mwana wa nnyina 
omu yekka; Mulonde w'omukazi amuzaala. Abawala baamulaba ne 
bamuyita eyaweebwa omukisa; Bakabaka abakazi n'abazaana baamulaba 
ne bamutendereza. 10 Ani oyo atunula ng'emmambya: Omulungi 
ng'omwezi, Atangalijja ng'enjuba, Ow'entiisa ng'eggye eririna ebendera? 11 
N'aserengetera mu nnimiro ey'emmere erimu emiramwa, Okulaba 
ebisimbe ebibisi eby'omu kiwonvu, Okulaba omuzabbibu oba nga 
gumulisizza, N'emikomamawanga oba nga gyanyizza. 12 Nga sinnamanya 
emmeeme yange ne nteeka Mu magaali g'abantu bange ab'ekikungu. 13 
Komawo, komawo, ggwe Omusulamu; Komawo, komawo, tukutunuulire. 
Kiki ekibaagaza okutunuulira Omusulamu, Ng'amazina ga Makanayimu? 


7:1 Ebigere byo nga birungi mu ngatto, ggwe omwana w'omulangira! 
Ennyingo z'ebisambi byo ziri ng'eby'obuyonjo, Omulimu ogw'emikono 
gy'omukozi omukabakaba. 2 Ekkundi lyo kikompe kyekulungirivu, 
Omutabuze mwenge gwonna ogutabulwa: Olubuto lwo ntuumu ya nnaano 
Eyonjebwa n'amalanga. 3 Amabeere go gombi gali ng'abalongo ababiri 
Abaana b'empeewo. 4 Ensingo yo eri ng'ekigo eky'amasanga; Amaaso go 
gali nga ebidiba ebiri mu Kesuboni, awali omulyango ogw'e Basulabbimu: 
Ennyindo yo eri ng'ekigo eky'oku Lebanooni Ekyolekera Ddamasiko. 5 
Omutwe gwo guli ku ggwe nga Kalumeeri, N'enviiri ez'oku mutwe gwo 
ng'olugoye olw'effulungu; Kabaka emibumbo gyazo gimusiba. 6 Ng'oli 
mulungi, ng'owoomerera, Ai gwe njagala, olw'okusanyusa! 7 Obuwanvu 
bwo buno buli ng'olukindu, N'amabeere go ng'ebirimba by'ezabbibu. 8 
Nayogera nti Naalinya mu lukindu olwo, Naakwata amatabi gaalwo: 
Amabeere go gabe ng'ebirimba eby'oku muzabbibu, N'akawoowo 
k'omukka gwo ng'amacungwa; 9 N'akamwa ko ng'omwenge ogusinga 
obulungi, Ogumirwa obulungi oyo gwe njagala, nga guseeyeeya, Nga 
guyita mu mimwa gy'abo abeebase. 10 Nze ndi wa muganzi wange, 
N'okwegomba kwe kuli eri nze. 11 Jjangu, muganzi wange, tufulume mu 
nsiko; Tusule mu byalo. 12 Tugende mu.nsuku z'emizabbibu mu makya; 
Tulabe omuzabbibu oba nga giunulisizza, n'ekimuli kyagwo oba nga 
kyeyanjuluzza, N'emikomamawanga oba nga gyanyizza: Naakuweera eyo 
okwagala kwange. 13 Amadudayimu gawunya kaloosa, Ne ku nzigi zaffe 
waliwo ebibala eby'omuwendo omungi eby'e ngeri zonna, ebiggya 
n'ebikadde, Bye nkuterekedde, ai muganzi wange. 


8:1 Singa obadde nga muganda wange, Eyayonka amabeere ga mmange 
Bwe nnandikulabye ebweru, nandikunywegedde; Weewaawo, so 
tewandibaddewo eyandinnyoomye. 2 Nandikulese ne nkuyingiza mu 
nnyumba ya mmange, Eyandinjigirizza; Nandikunywesezza omwenge 
ogutabuddwamu eby'akaloosa, Ku mazzi g'ekkomamawanga lyange. 3 
Omukono gwe ogwa kkono gwandibadde wansi w'omutwe gw'ange, 
N'omukono gwe ogwa ddyo gwandimpambaatidde. 4 Mbalayiza, mmwe 
abawala ba Yerusaalemi, Muleme okugolokosa newakubadde okuzuukusa 


okwagala, Okutuusa we kunaayagalira. 5 Mukazi ki ono ajja ng'alinnya 
okuva mu ddungu, Nga yeesigama ku muganzi we? Nakuzukusa wansi 
w'omucungwa: Eyo nnyoko gye yalumirwa okukuzaala, Eyo gye 
Yalumirwa oyo eyakuzaala. 6 Nteeka ku mutima gwo ng'akabonero, ku 
mukono gwo ng'akabonero: Kubanga okwagala kwenkana okufa amaanyi; 
Obuggya bwenkana amagombe obukambwe: Okumyansa kwabwo 
kumyansa kwa muliro, Okwokya kwennyini okwa Mukama. 7 Amazzi 
amangi tegayinza kuzikiza kwagala, So n'ebitaba tebiyinza kukutta: 
Omuntu bw'akkiriza okuwaayo ebintu byonna eby'omu nnyumba ye 
olw'okwagala, Yandinyoomereddwa ddala. 8 Tulina mwannyinaffe omuto, 
Era tannaba na mabeere: Tulimukola turya mwannyinaffe Ku lunaku Iwe 
balimwogererezaako? 9 Oba nga bbugwe, Tulimuzimbako ekigo kya 
ffeeza, Era oba nga luggi, Tulimubikkako embaawo ez'emivule. 10 Ndi 
bbugwe, n'amabeere gange gali ng'ebigo byako: Ne ndyoka mbeera mu 
maaso ge ng'omuntu alabye emirembe. 11 Sulemaani yalina olusuku 
lw'emizabbibu e Baalukamooni; Yasigira olusuku abalimi; Olw'ebibala 
byamu buli muntu yasalirwa ebitundu ebya ffeeza lukumi. 12 Olusuku 
lwange olw'emizabbibu, olwange, luli mu maaso gange; Ggwe, Sulemaani, 
onoobanga n'olukumi olwo, N'abo abakuuma ebibala byamu bikumi bibiri. 
13 Ggwe abeera mu nnimiro, Banno bawuliriza eddoboozi lyo: Limpulize. 
14 Yanguwa, muganzi wange, Obeere ng'empeewo oba ennangaazi ento 
Ku nsozi ez'eby'akaloosa. 


Isaaya 


1:1 Okwolesebwa kwa Isaaya omwana wa Amozi, kwe yalabanga ku 
Yuda ne Yerusaalemi, mu mirembe gya Uzziya, Yosaiiiu, Akazi; ne 
Keezeekiya, bassekabaka ba Yuda. 2 Wulira ggwe Eggulu era tega okutu, 
ggwe Ensi, kubanga Mukama ayogedde: nayonsa ne ndera abaana, ne 
banjeemera, 3 Ente emanya nnyini yo, n'endogoyi emanya ekisibo kya 
mukama waayo: naye Isiraeri tamanyi, abantu bange tebalowooza. 4 
Woowe eggwanga eririna ebibi, abantu abazitoowereddwa n'obutali 
butuukirivu, ezzadde er'abakola obubi, abaana aboonoona: balese 


Mukama, banyoomye Omutukuvu wa Isiraeri, basenguse bazze ennyuma. 
5 Ekibaagaza ki okukubibwa nate, n'okweyongera ne mweyongera 
okujeema? omutwe gwonna gulwadde, n'omutima gwo nna guzirise. 6 
Okuva munda w'ekigere okuruuka ku mutwe temuliimu bulamu; wabula 
ebiwundu, n'okuzimba, n'amabwa amavundu: tebibunizibwanga so 
tebisibibwanga so tebiteekebwangamu mafuta. 7 Easi yammwe ezise; 
ebibuga byammwe byokeddwa omuliro; ensi yammwe, ab'amawanga 
bagiriira mu maaso gammwe, era ezise, kubanga ab'amawanga bagisudde. 
8 Era omuwala wa Sayuuni asigadde ng'ensiisira eri mu lusuku 
lw'emizabbibu, ng'ekikuumirwamu ekiri mu nnimiro y'emyungu, ng'ekibuga 
ekizingizibwa. 9 Mukama ow'eggye singa teyatulekerawo kitundu 
ekyafikkawo ekitono ennyo, twandibadde nga Sodomu, twandifaananye 
nga Ggomola. 10 Muwulire ekigambo kya Mukama, mmwe abafuga 
Sodomu; mutege okutu eri amateeka ga Katonda waffe, mmwe abantu 
ab'e Ggomola. 11 Zigasa ki ssaddaaka zammwe enkumu ze munsalira, 
bw'ayogera Mukama: nzikuse endiga ennume enjokye eziweebwayo 
n'amasavu g'ensolo ensibe; so sisanyukira musaayi gwa nte, newakubadde 
ogw'abaana b'endiga, newakubadde ogw'embuzi emmandwa. 12 Bwe 
mujja okulabika mu maaso gange, ani eyabasalira kino, okulinnyirira 
empya zange? 13 Temuleetanga nate bitone ebitaliimu; obubaane bwa 
muzizo gye ndi; emyezi egibonese ne ssabbiiti, okuyita amakuņņaaniro, 
sisobola butali butuukirivu na kukunyaana kwa ddiini. 14 Emyezi 
gyammwe egibonese n'embaga zammwe eziragiddwa obulamu bwange 
bubikyawa: kwe kutegana gye ndi; nkooye okubigumiikirizanga. 15 Era 
bwe munaayanjalanga engalo zammwe, naabakwekanga amaaso gange: 
weewaawo, bwe munaasabanga ebigambo ebingi, siiwulirenga: emikono 
gyammwe gijjudde omusaayi. 16 Munaabe, mwerongoose; muggyengawo 
obubi bw'ebikolwa byammwe bive mu maaso gange; mulekeaga okukola 
obubi: 17 muyige okukolanga obulungi; mugobererenga eby'ensonga; 
mudduukirirenga ajoogebwa, musalenga omusango gw'atalina kitaawe, 
muwolerezenga nnamwandu. 18 Mujje nno, tuteese bw'ayogera Mukama: 
ebibi byammwe ne bwe biba ng'olugoye olumyufu, binaaba byeru 
ng'omuzira; ne bwe bitwakaala ng'ebendera, binaaba ng'ebyoya by’endiga. 


19 Bwe munaagondanga nemuwulira; munaalyanga ebirungi eby’ensi: 20 
naye bwe munaagaananga ne mujeemanga, munaaliibwanga n'ekitala: 
kubanga akamwa ka Mukama ke kakyogedde. 21 Ekibuga ekyesigwa nga 
kifuuse omwenzi! oyo eyajjulanga emisango egy'ensonga! obutuukirivu 
bwatuulanga mu ye, naye kaakano bassi. 22 Effeeza yo efuuse masengere, 
omwenge gwo gutabudwamu amazzi. 23 Abalangira bo bajeemu, 
mikwano gya babbi; buli muntu yeegomba enguzi, era agoberera empeera: 
tebasala musango gw'atalina kitaawe, so n'ensonga ya nnamwandu tetuuka 
gye bali. 24 Kyava ayogera Mukama, Mukama ow'eggye, Owaamaanyi 
owa Isiraeri, nti A, ndyeggyako abalabe bange, era ndiwalana eggwanga 
ku abo abankyawa: 25 era ndikuteekako omukono gwange, ne 
nnongooseza ddala amasengere go gonna, ne nziyawo essasi lyo lyonna: 
26 era ndikomyawo abalamuzi bo ng'olubereberye, n'abateesa ebigambo 
byo nga mu kusooka: oluvannyuma oliyitibwa nti Ekibuga 
eky'obutuukirivu, ekibuga ekyesigwa. 27 Sayuuni alinunulibwa 
n'omusango n'abakyufu be n'obutuukirivu. 28 Naye okuzikirira 
kw'aboonoonyi n'abalina ebibi kulibeera wamu n'abo abaleka Mukama 
balimali bwawo. 29 Kubanga ensonyi ziri. bakwata olw'emivule gye 
mwego. mba, era muliswazibwa olw'ensukt ze mweroboza. 30 Kubanga 
muliba ng'omuvule oguwotoka amala. gala, era ng'olusuku omutali mazzi. 
31 Era ow'amaanyi aliba ng'enfuuzi, n'omulimu gwe ng'olusasi olw'o. 
muliro; era byombi biriggiira wamu, so tewaliba abizikiza. 


2:1 Ekigambo Isaaya omwana wa Amozi kye yalaba ku Yuda ni 
Yerusaalemi. 2 Awo olulituuka mu nnaku ez'oluvannyuma, olusozi 
olw'ennyumba ya Mukama lulinywezebwa ku ntikko y'ensozi era 
luligulumizibwa okukira ensozi; era amawanga gonna galikulukutira ku 
Iwo. 3 Era amawanga mangi agalyambuka ne googera nti Mujje, 
twambuke eri olusozi Iwa Mukama, eri ennyumba ya Katonda wa Yakobo; 
era anaatuyigirizanga ku makubo ge, naffe tunaatambuliranga mu mpenda 
ze kubanga mu Sayuuni mwe mulifuluma amateeka, a'ekigambo kya 
Mukama mu Y erusaalemi. 4 Era aliramula mu mawanga, era alinenya 
abantu bangi: era baliweesa ebitala byabwe okubifuula enkumbi, 


n'amafumu gaabwe okugafuula ebiwabyo eggwanga teririyimusa kitala eri 
eggwanga linnaalyo, so tebaliyiga kulwana nate. 5 Mmwe ennyumba ya 
Yakobo mujje tutambulire mu musana gwa Mukama. 6 Kubanga waleka 
abantu bo ennyumba ya Yakobo, kubanga bajjudde empisa ezaava 
ebuvanjuba, era balaguzi nga Abafirisuuti, era bakubagana mu ngalo 
n'abaana b'ab'amawanga. 7 Era ensi yaabwe ejjudde effeeza n'ezaabu, so 
n'obugagga bwabwe tebuliiko gye bukoma; era ensi yaabwe ejjudde 
embalaasi, so n'amagaali gaabwe tegaliiko gye gakoma. 8 Era ensi yaabwe 
ejjudde ebifaananyi; basinza omulimu gw'emikono gyabwe bo, engalo 
zaabwe bo gwe zaakola. 9 Omukopi n'avuunama, n'omukulu yeetoowaza: 
kyova olema okubasonyiwa. 10 Yingira mu lwazi, weekweke mu nfuufu, 
mu maaso g'entiisa ya Mukama, ne mu maaso g'ekitiibwa ky'obukulu bwe; 
11 Okulalambala kw'abantu kuliwanulibwa, n'amalala g'abantu 
galikutamizibwa, era Mukama yekka ye aligulumizibwa ku lunaku olwo. 
12 Kubanga walibaawo olunaku lwa Mukama ow'eggye eri ebyo byonna 
ebyekuza ebirina amalala, n'eri byonna ebigulumizibwa; era biriwanulibwa: 
13 n'eri enfugo zonna eza Lebanooni, empanvu ezigulumizibwa, n'eri 
emivule gyonna egya Basani; 14 n'eri ensozi zonna empanvu, n'eri obusozi 
bwonna obugulumizibwa; 15 n'eri buli kigo ekiwanvu, n'eri buli bbugwe 
aliko ekkomera; 16 n'eri ebyombo byonna eby'e Talusiisi, n'eri ebifaananyi 
byonna eby'okwesiima. 16 n'eri ebyombo byonna eby'e Talusiisi, n'eri 
ebifaananyi byonna eby'okwesiima. 17 Era okugulumizibwa kw'abantu 
kulikutamizibwa, n'amalala g'abantu galiwanulibwa; era Mukama yekka ye 
aligulumizibwa ku lunaku olwo. 18 N'ebifaananyi biriggweerawo ddala. 

19 Era abantu baligenda mu mpuku ez'amayinja, ne mu bunnya obw'ettaka, 
okuva mu maaso g'entiisa ya Mukama, ne mu maaso g'ekitiibwa 
ky'obukulu bwe, bw'aligolokoka okukankanya ensi n'amaanyi. 20 Ku 
lunaku olwo omuntu alisuulira ddala ebifaananyi bye eby'effeeza 
n'ebifaananyi bye eby'ezaabu, bye baamukolera okusinzanga, eri emmese 
n'eri ebinyira; 21 bagende mu mpuku ez'amayinja, ne mu nkonko 
ez'amayinja amaatifu, okuva mu maaso g'entiisa ya Mukama, ne mu maaso 
g'ekitiibwa ky'obukulu bwe, bw'aligookoka okukankanya ensi n'amaanvi. 
22 Muleke abantu, omukka gwabwe guli mu nnyindo zaabwe: kubanga 


ekinaaba kibalowoozesa kiki? 


3:1 Kubanga; laba, Mukama, Mukama ow'eggye, aggya ku Yerusaalemi 
ne ku Yuda ekibeesiguza n'ekyo kwe banyeredde, ekibeesiguza kyonna 
eky'emmere, n'ekibeesiguza kyonna eky'amazzi; 2 omusajja ow'amaanyi, 
n'omusajja omuzira; omulamuzi, ne nnabbi, n'omulaguzi, n'omukadde; 3 
omukulu ow'amakumi ataano n'ow'ekitiibwa n'ateesa ebigambo ne ffundi 
ow'amagezi n'omufumu ow'obukabakaba. 4 Era ndireeta abaana okuba 
abalangira baabwe, era abaana abawere balibafuga. 5 Era abantu 
balijoogebwa, buli muntu munne, na buli muntu muliraanwa we: omuto 
aligirira ekyejo omukadde, n'omukopi aligirira ekyejo ow'ekitiibwa. 6 
Omuntu bw'alikwata muganda we mil nnyumba ya kitaawe, ng'ayogera nti 
Ggwe olina eby'okwambala, beera mufuzi waffe ggwe, a'okubula kuno 
kubeere wansi w'omukono gwo: 7 ku lunaku olwa aliyimusa eddoboozi 
lye, ng'ayogera nti Sijja kuba muwonya; kubanga mu nnyumba yange 
temuli mmere newakubadde eby'okwambala: temujja kunfuula mufuzi wa 
bantu. 8 Kubanga Yerusaalemi kizikiridde, ne Yuda agudde: kubanga 
olulimi Iwabwe n'ebikolwa byabwe biwakanya Mukama, okusunguwaza 
amaaso ag'ekitiibwa kye. 9 Ekifaananyi ky'obwenyi bwabwe kitegeeza nga 
gubasinze; era babuulira ekibi kyabwe nga Sodomu, tebakikisa. Zisanze 
obulamu bwabwe! kubanga beesasulidde bokka obubi. 10 Mwogere ku 
mutuukirivu nti anaabanga bulungi: kubanga banaalyanga ebibala 
by'ebikolwa byabwe. 11 Zisanze omubil anaabanga bubi: kubanga 
anaaweebwanga empeera y'engalo ze. 12 Abantu bange abaana abato be 
babajooga, era abakazi be babafuga. Woowe abantu bange, 
ababakulembera babakyamya, era bazikiriza ekkubo lyammwe 
eritambulirwamu. 13 Mukama ayimirira okuwoza, era ayimirira okusala 
omusango gw'amawanga. 14 Mukama alisala omusango gw'abakadde 
b'abantu be n'abalangira baabwe: Mmwe mwaliira ddala olusuku 
lw'emizabbibu; omunyago gw'omwavu guli mu nnyumba zammwe: 15 
mubadde ki okubetentanga abantu bange, n'okusanga amaaso g'abaavu? 
bw'ayogera Mukama, Mukama ow'eggye. 16 Era nate Mukama yayogera 
nti Kubanga abawala ba Sayuuni balina amalala, era batambula nga 


balalambaza ensingo era nga balina amaaso ag'obukaba, nga batambula era 
nga bakumba bwe bagenda, era nga bavuza ebigere byabwe: 17 Mukama 
kyaliva alwaza ebikakampa obwezinge bw'otmitwe gw'abawala ba 
Sayuutu, Mukama n'abikkula ku nsonyi zaabwe. 18 Ku lunaku olwo 
Mukama aligg yako obuyonjo bw'amasamba gaabwe, n'enkundulu zaabwe, 
n'ebifaanana ng'emyezi; 19 n'emijugo, n'emisagga, n'engoye ez'oku maaso; 
20 ebiremba, n'obudangadi, n'enneebagyo, n'obucupa obw'akaloosa, 
n'ensiriba; 21 empeta n'empeta ez'omu nnyindo; 22 engoye ez'amabala, 
n'eminagiro, n'essuuka, n'ensawo; 23 endabirwamu, ne bafuta, n'ebiremba, 
n'ezibikka ku mitwe. 24 Awo olulituuka awaali eby'akaloosa walibaawo 
ekivundu; n'awaali olwebagyo mugwa; n'awaali enviiri ensunsule ebulungi 
kiwalata n’awaali ekizibawo kwesiba kibukutu: awaali obuyonjo 
kwokebwa. 25 Abasajja bo ekitala kiribatta, n'abazira bo balifiira mu ntalo. 
26 N'enzigi ze zirikaaba ziriwuubaala; era ye aliba munaku, alituula ku 
ttaka. 


4:1 Era abakazi musanvu balyekwata ku musajja omu ku lunaku luji, nga 
boogera nti Tunaalyanga emmere yaffe ffe, era tunaayambalanga 
ebyambalo byaffe ffe: kyokka tutuumibwe erinnya lyo; otuggyeko 
ekivume kyaffe. 2 Ku lunaku luli ettabi lya Mukama liriba ddungi era lya 
kitiibwa, n'ebibala by'ensi biribawoomera nnyo abo abawonye ku Isiraeri, 
biriba birungi. 3 Awo olulituuka, oyo asigadde mu Sayuuni n'oyo abeera 
mu Yerusaalemi, aliyitibwa mutukuvu, ye buli muntu awandiikibwa mu 
balamu mu Yerusaalemi: 4 Mukama bw'aliba ng'anaalizza ddala 
empitambi y'abawala ba Sayuuni, era ng'amazeemu omusaayi gwa 
Yerusaalemi wakati mu kyo, olw'omwoyo ogw'omusango, era 
olw'omwoyo ogw'okwokya. 5 Era Mukama alitondera ku buli nnyumba 
ey'olusozi Sayuuni ekire n'omukka emisana, n'okumasamasa kw'omuliro 
ogwaka ekiro: kubanga waggulu ku kitiibwa kyonna kulibaako 
ekiritimbibwako. 6 Era walibaawo eweema okuba ekisiikirize emisana eri 
olubugumu, n'okuba ekiddukiro era omwekwekebwa 


5:1 Nnyimbire muganzi wange oluyimba olw'omwagalwa wange 


ebigambo by'olusuku lwe olw'emizabbibu. Muganzi wange yalina olusuku 
olw'emizabbibu ku lusozi olugimu ennyo: 2 n'alusimira olusalosalo, 
n'alusigulamu amayinja gaamu, n'alusimbamu omuzabbibu omulungi ennyo 
nnyini, n'aluzimbamu wakati ekigo, era n'alusimamu essogolero: n'asuubira 
lubale zabbibu, ne lubala zabbibu ez'omu nsiko. 3 Kale nno, mmwe 
abatuula mu Yerusaalemi nammwe abasajja ba Yuda, mutusalire 
omusango, mbeegayiridde, nze n'olusuku lwange olw'emizabbibu. 4 
Nandiyinzizza kukola ki nate olusuku lwange olw'emizabbibu kye nnalema 
okulukola? Bwe nnasuubira lubale zabbibu, ekyalubaza zabbibu ez'omu 
nsiko kiki? 5 Kale nno kaakano ka mbategeeze kye nnaakola olusuku 
lwange olw'emizabbibu: naggyako olukomera lwalwo, era luliriirwa ddala; 
naamenyera ddala ekisaakaate kyalwo, era lulirinnyrirwa ddala: 6 era 
naaluzisa; tebaalusalirenga so tebaalulimenga; naye mulimeramu 
emyeramannyo n'amaggwa: era ndiragira ebire obutalutonnyesangako 
nkuba. 7 Kubanga olusuku olw'emizabbibu olwa Mukama ow'eggye ye 
nnyumba ya Isiraeri, n'abasajja ba Yuda kye kisimbe kye ekimusanyusa: 
yasuubira okusala ensonga, naye, laba, kujooga; obutuukirivu, naye, laba, 
kukaaba. 8 Zibasanze abo abagatta ennyumba n'ennyumba ginnaayo, 
abongera ennimiro ku nnimiro ginnaayo, okutuusa ebbanga lwe 
liggwaawo, nammwe n'okutuula ne mutuula mwekka wakati mu nsi! 9 Mu 
matu gange ayogera Mukama ow'eggye nti Mazima ennyumba nnyingi 
ziriba bifulukwa, ennene era ennungi, nga tewaliazituulamu. 10 Kubanga. 
ensuku ez'emizabbibu kkumi zinaavangamu ekibbo kimu, n'ogusera 
ogw'ensigo gunaavangamu ekibbo kimu kyokka: 11 Zibasanze abo 
abakeera enkya mu makya okugolokoka, bagoberere ekitamiiza; 
abalwawo ekiro okutuusa ettumbi omwenge ne gubalalusa! 12 Era 
ennaaga n'entongooli, ebitaasa n'endere, n'omwenge: biri mu mbaga 
zaabwe: naye tebalowooza mulimu gwa Mukama, so tebannassa ku 
mwoyo okukola kw'engalo ze. 13 Abantu bange kyebavudde bagenda mu 
bunyage, olw'okubulwa okumanya: n'abasajja baabwe ab'ekitiibwa 
balumiddwa enjala, n'ekibiina kyabwe ennyonta ebasse. 14 Amagombe 
kyegavudde gagaziya okwegomba kwago, era gaasamizza akamwa kaago 
ekitayasamizika: n'ekitiibwa kyabwe n'obungi bwabwe n'oluyoogaano 


lwabwen'oyo asanyuka mu bo bikka omwo. 15 Era omukopi 
akutamizibwa, n'omukulu atoowazibwa, n'amaaso g'ab'amalala 
gatoowazibwa: 16 naye Mukama ow'eggye agulumizibwa olw'omusango, 
era Katonda Omutukuvu atukuzibwa olw'obutuukirivu. 17 Abaana b'endiga 
ne ziryoka zirya nga mu ddundiro lyazo, era ebifo ebyazika eby'abagevvu 
abatambuze balibirya. 18 Zibasanze abo abawalula obutali butuukirivu 
n'akagwa ak'obulimba, abawalula ekibi nga n'omugwa ogw'eggaali: 19 
aboogera nti Ayanguyeeko, asambyeka omulimu gwe tugulabe: n'okuteesa 
kw'Omutukuvu wa Isiraeri kusembere kutuuke tukumanye! 20 Zibasanze 
abo abayita ekibi ekirungi, n'ekirungi ekibi; abateeka ekizikiza mu kifo 
ky'omusana, n'omusana mu kifo ky'ekizikiza; abateeka okukaawa mu kifo 
ky'okuwoomerera, n'okuwoomerera mu kifo ky'okukaawa! 21 Zibasanze 
abo abalina amagezi mu maaso gaabwe bo, era abakabakaba mu kulaba 
kwabwe bo! 22 Zibasanze abo abalina amaanyi okunywa omwenge, era 
abazira okutabula ekitamuza: 23 abateeka obutuukirivu ku babi 
olw'enguzi; era abaggya ku mutuukirivu obutuukirivu bwe! 24 Kale 
ng'olulimi Iw'omuliro bwe lyokya ensambu, era ng'essubi ekkalu bwe likka 
mu muliro, bwe kityo ekikolo kyabwe kiriba ng'ekivundu, n'ekimuli 
kyabwe kirifuumuuka ng'enfuufu: kubanga baagaananga amateeka ga 
Mukama ow'eggye, era baanyoomanga ekigambo eky'Omutukuvu wa 
Isiraeri. 25 Obusungu bwa Mukama kyebuvudde bubuubuuka ku bantu be, 
era agolodde omukono gwe okubalumba, era abasse, ensozi ne zikankana; 
n'emirambo gyabwe ne giba ng'ebisasiro wakati mu nguudo Ebyo byonna 
bimaze okubaawc naye obusungu bwe tebunnaba kuggibwawo, naye 
omukono gwe gukyagoloddwa. 26 Era aliyimusiza amawanga ebendera 
ng'ayim, wala, alibakoowoola ng'ayima ku nkomerero y'ensi: era, laba, 
balyanguwa mangu okujja: 27 tewaliba mu bo alikoowa newakubadde 
alyesittala; tewaliba alibongoota newakubadde alyebaka; so n'olukoba Iwe 
besiba terulisumulukuka, so n'olukoba lw'engatto zaabwe terulikutuka: 28 
obusaale bwabwe bwa bwogi, n'emitego gyabwe gyonna mireege; 
ebinuulo by'embalaasi zaabwe biribalibwa ng'amayinja ag'embaalebaale, ne 
bannamuziga baabwe nga kibuyaga; 29 okulira kwa bwe kuliba 
ng'empologoma, balirira ng'empologoma ento: weewaa wo, balirira, 


balikwata omuyiggo gwabwe, ne bagitwalira ddala mirembe, so 
tewalibaawo aliwonya. 30 Era baliwuuma ku bo ku lunaku luli ng'ennyanja 
bw'ewuuma: era omuntu bw'atunuulira olukalu, laba ekizikiza n'ennaku, 
n'omusana guzikizibwa mu bire byalwo. 


6:1 Mu mwaka kabaka Uzziya, mwi yafiira nalaba Mukama ng'atuddi ku 
ntebe, empanvu eyagulumizibwa, n'ekirenge kye nga kijjula yeekaalu. 2 
Basseraafi baali bayimiridde waggulu we: buli omu yalina ebiwaavaatiro 
mukaaga; ebibiri yabibikka mu maaso ge, n'ebibiri yabibikka ku bigere 
bye, n'ebibiri yabibuusa 3 Omu n'ayogerera waggulu eri nunne ng'agamba 
nti Mutukuvu, nutukuvu, mutukuvu, Mukama w'eggye: ensi yonna ejjudde 
ekiibwa kye. 4 N'emisingi gy'emiyango ne ginyeenyezebwa olw'edoboozi 
ly'oyo eyayogerera waggulu, ennyumba n'ejjula omukka. 5 Ne ndyoka 
njogera nti Zinsanze! kubanga nfudde; kubanga ndi muntu wa mimwa 
egitali mirongoofu, era ntuula wakati mu bantu ab'emimwa egitali 
mirongoofu: kubanga amaaso gange galabye Kabaka, Mukama ow'eggye. 
6 Omu ku basseraafi n'alyoka abuuka n'ajja gye ndi, ng'alina eryanda 
eryaka nu ngalo ze, lye yali aggye ku kyoto ne nnamagalo: 7 n'alikomya ku 
kamwa kange, n'ayogera nti Laba, lino likomye ku mimwa gyo; era obutali 
butuukirivu bwo buggidwawo, n'ekibi kyo kirongoosebbwa. 8 Ne mpulira 
eddoboozi ya Mukama, nga lyogera nti Naatuma ani, era anaatugendera 
ani? Ne ndyoka njogera nti Nze nzuuno: ntuma nze. 9 N'ayogera nti Genda 
obuulire abantu bano nti Okuwulira muwulire naye temutegeera; n'ozulaba 
mulabe, naye temwetegereza. 10 Savuwaza omutima gw'abantu bano, era 
ggala amatu gaabwe, era siba amaaso gaabwe; baieme okulaba namaaso 
gaabwe, n'okuwulira namatu gaabwe, n'okutegeera n'omutima gwabwe, 
n'okukyuka, okuwonyezebwa. 11 Ne ndyoka njogera nti Mukama wange, 
birituusa wa okubaawo? N'addamu nti Okutuusa ebibuga lwe birizika nga 
tewali abituulamu, ne mu nnyumba nga temuli muntu ensi n'ezirikira ddala, 
12 era Mukama ng’ajjuludde abantu ng'abatutte wala, n’ebifulukwa nga 
bingi wakati mu nsi. 13 Era ekitundu eky'ekkumi bwe kiriba nga 
kikyasigadde omwo, kiīririirwa ddala nate: ng'omumyuliru era ng'omuvule 
ekikolo kyagyo nga kisigadde, bwe gitemebwawo; bwe kityo ensigo 


entukuvu kye kikolo kyayo. 


7:1 Awo olwatuuka ku mirernbe gya Akazi omwana wa Yosamu, omwana 
wa Uzziya, kabaka wa Yuda, Lezini kabaka We Busuuli, ne Peka omwana 
wa Lemaliya, kabaka wa Isiraeri, ne bayambuka e Yerusaalemi 
okukirwanyisa; naye ne bakiremwa. 2 Ne babuulira ennyumba ya Dawudi 
nga boogera nti Obusuuli butabaganye ne Efulayimu. Omutima gwe ne 
gunyeenyezebwa, n'omutima gw'abantu be, ng'emiti egy'omu kibira bwe 
ginyeenyezebwa n'empewo. 3 Mukama n'alyoka agamba Isaaya nti Fuluma 
kaakano osisinkane Akazi, ggwe ne Seyalusayubu omwana wo, 
olusalosalo olw'ekidiba eky'engulu we lukoma, mu luguudo olw'ennimiro 
y'omwozi w'engoye; 4 omugambe nti Weekuume obeerewo bubeezi; torya, 
so n'omutima gwo teguzirikanga olw'emimuli gino gyombi eginyooka 
egiggweeredde, olw'obusungu obukambwe obwa Lezini n'Obusuuli, 
n'obw'omwana wa Lemaliya. 5 Kubanga Obusuuli buteesezza obubi ku 
ggwe, ne Efulayimu, n'omwana wa Lemaliya, nga boogera nti 6 
Twambuke tulumbe Yerusaalemi, tukiteganye, twewagulire omwo ekituli, 
tusseewo kabaka wakati mu kyo, omwana wa Tabeeri: 7 bw'atyo 
bw'ayogera Mukama Katonda nti Tekirinywera so tekirituukirira. 8 
Kubanga omutwe gw'Obusuuli ye Ddamasiko n'omutwe gw'e Ddamasiko 
ye Lezini: era emyaka enkaaga n'etaano nga teginnaggwaawo Efulayimu 
alimenyekamenyeka obutaba ggwanga: 9 n'omutwe gwa Efulayimu ye 
Samaliya, n'omutwe gw'e Samaliya ye mwana wa Lemaliya. Bwe 
muligaana okukkiriza, mazima temulinywezebwa. 10 Awo Mukama 
n'agamba nate Akazi nti 11 Weesabire Mukama Katonda wo akabonero: 
kasabe oba mu buziba oba mu bbanga waggulu. 12 Naye Akazi n'ayogera 
nti Susabe so siikeme Mukama. Naye Akazi n'ayogera nti Siisabe so 
siikeme Mukama. 13 N'ayogera nti Muwulire kaakano, mmwe ennyumba 
ya Dawudi; kigambo kitono gye muli mmwe okukooya abantu n'okwagala 
ne mwagala okukooya ne Katonda wange era? 14 Mukama yennyini 
kyaliva abawa akabonero; laba, omuwala atamanyi musajja aliba olubuto, 
alizaala omwana wa bulenzi era alituumwa erinnya lye Imanueri. 15 
Omuzigo n'omubisi gw'enjuki alibirya, bw'amanya okugaana ebibi, 


n'okweroboza ebirungi. 16 Kubanga omwana nga tannamanya kugaana bibi 
n'okweroboza ebirungi, ensi gy'okyawaamu bakabaka baayo bombi 
erirekebwa. 17 Mukama alikuleetako ne ku bantu bo, ne ku nnyumba ya 
kitaawo, ennaku ezitajjanga, okuva ku lunaku Efulayimu lwe yaviiramu 
mu Yuda; kabaka w'e Bwasuli. 18 Awo olulituuka ku lunaku luli Mukama 
alikoowoola ensowera eri mu bifo eby'ewala eby'emigga egy'e Misiri, 
n'enjuki eri mu nsi y'e Bwasuli. 19 Era birijja, era biriwummulira byonna 
mu biwonvu ebyazika, ne mu bunnya obw'omu mayinja, ne ku maggwa 
gonna, ne ku malundiro gonna. 20 Ku lunaku luli Mukama alimwesa 
akamwano akagule akali mu bifo eby'emitala w'omugga, ye Kabaka w'e 
Bwasuli, omutwe n'obwoya obw'oku bigere: era kalimalawo n'ekirevu. 21 
Awo olulituuka ku lunaku luli omusajja aliriisa ente eyonsa ento n'endiga 
bbiri; 22 Awo olulituuka ku lunaku luli, buli kifo awaabanga emizabbibu 
olukumi, buli gumu gwa sekeri lukumi, kiriba kya myeramannyo 
namaggwa. 23 Awo olulituuka ku lunaku luli, buli kifo awaabanga 
emizabbibu olukumi, buli gumu gwa sekeri lukumi, kiriba kya 
myeramannyo n'amaggwa. 24 Balijjayo nga balina obusaale n'omutego; 
kubanga ensi yonna eriba myeramannyo, n'amaggwa. 25 N'ensozi zonna ze 
baalimanga n'enkumbi, tolituukayo olw'okutya emyeramannyo n'amaggwa, 
naye waliba wa kusindikayo nte, n'okulinnyirirwa endiga. 


8:1 Mukama n'anyamba nti Weetwalire ekipande ekinene, okiwandiikeko 
n'ekkalaamu ey'omuntu nti Kya Makeru-salalukasu-bazi; 2 nange 
ndyetwalira abajulirwa abeesigwa okuwandiika, Uliya kabona, ne 
Zekkaliya omwana wa Yeberekiya. 3 Ne nyenda eri nnabbi omukazi; n'aba 
lubuto, n'azaala omwana wa bulenzi. Mukama n'alyoka anyamba nti 
Mutuume erinnya Makeru-salalu-kasu-bazi. 4 Kubanga omwana nga 
tannamanya kukaaba nti Kitange, era nti Mmange, obugagga obw'e 
Ddamasiko n'omunyago ogw'e Samaliya birinyagibwa mu maaso ga 
kabaka w'e Bwasuli. 5 Mukama n'ayogera nange nate omulundi omulala 
nti 6 Kubanga abantu bano bagaanyi amazzi ga Sirowa agatambula 
empola, ne basanyukira Lezini n'omwana wa Lemaliya; 7 kale nno, laba, 
Mukama ayambusa ku bo amazzi ag'Omugga, ag'amaanyi era amangi, 


kabaka w'e Bwasuli n'ekitiibwa kye kyonna: era alyambuka okusukkirira 
ensalosalo ze zonna, era aliyiika ku ttale lye lyona: 8 era alyeyongera 
n'akulukuta okutuuka mu Yuda; alyanjaala aliyitamu; alikoma ne mu 
bulago; n'okugololwa kw'ebiwaawaatiro bye kulijjuza ensi yo, ggwe 
Imanueri; nga bwe yenkana obugazi. 9 Muyoogaane, mmwe amawanga, 
mulimenyekamenyeka; era mutege amatu, mmwe mwenna ab'omu nsi 
ez'ewala: mwesibe, mulimenyekamenyeka; mwesibe, 
mulimenyekamenyeka. 10 Muteese ebigambo wamu, birizikirizibwa; 
mwogere ekigambo, tekiriyimirira: kubanga Katonda ali wamu naffe. 11 
Kubanga Mukama yayogera nange bw'atyo n'omukono ogw'amaanyi, 
n'anjigiriza nneme okutambulira mu kkubo ly'abantu bano, ng'ayogera nti 
12 Temwogera nti Okwekoba, mu byonna eggwanga lino bye liryogerako 
nti Okwekoba; so temutya kutya kwabwe, so temutekemuka. 13 Mukama 
ow'eggye oyo gwe muba mutukuza; era oyo abeerenga entiisa yammwe, 
era oyo abeerenga ekitiibwa kyammwe. 14 Era aliba ng'awatukuvu; naye 
aliba ng'ejjinja ery'okwesittalwako era olwazi olugwisa eri ennyumba 
zombi eza Isiraeri, okuba omutego era ekyambika eri abo abatuula mu 
Yerusaalemi. 15 Era bangi abaliryesittalako, ne bagwa, ne bamenyeka, ne 
bategebwa, ne bakwasibwa. 16 Sibira ddala okutegeeza, osse akabonero 
ku mateeka mu bayigirizwa bange. 17 Era ndirindirira Mukama, akweka 
amaaso ge ennyumba ya Yakobo, ne mmunoonya. 18 Laba, nze n'abaana 
Mukama b'ampadde bya kuba bubonero era bya kuba byewuunyo mu 
Isiraeri ebiva eri Mukama ow'eggye, atuula ku lusozi Sayuuni. 19 Era bwe 
babagambanga nti Mubuuze abo abaliko emizimu n'abafiunu, abalira 
ng'ennyonyi era abajoboja: eggwanga tekirigwanira kubuuza Katonda 
waabwe? Ebigambo by'abalamu bandibibuuzizza bafu? 20 Tudde eri 
amateeka n'obujulirwa! oba nga teboogera ng'ekigambo ekyo bwe kiri, 
mazima obudde tebugenda kubakeerera. 21 Era baliyita mu nsi, nga 
beeraliikirira nnyo nga balumwa enjala: awo olunaatuukanga bwe 
banaalumwanga enjala, banaanyiiganga ne bakolima nga balayira kabaka 
waabwe ne Katonda waabwe, ne batunuza amaaso gaabwe: waggulu: 22 
era banaatunuuliranga ensi, era, laba, nnaku n'ekizikiza, ekizikiza 
el.y'okubonyaabonyezebwa; era baligoberwa mu kizikiza ekikutte. 


9:1 Naye tewaliba kizikiza eri oyo eyali abonyaabonyezebwa. Edda 
yanyoomya ensi ya Zebbulooni n'ensi ya Nafutaali, naye mu kiseera 
eky'oluvannyuma agifudde ya kitiibwa, awali ekkubo ery'ennyanja, emitala 
wa Yoludaani, Ggaliraaya ey'amawanga. 2 Abantu abaatambuliranga mu 
kizikiza balabye omusana mungi: abo abaatuulanga mu nsi y'ekisiikirize 
ky'okufa, omusana gubaakidde bo. 3 Oyazizza eggwanga, oyongedde ku 
ssanyu lyabwe: basanyukira mu maaso go ng'essanyu bwe liri ery'omu 
makungula, abasajja nga bwe basanyuka nga bagereka omunyago. 4 
Kubanga ekikoligo ekyamuzitoowerera, n'omuggo ogw'oku kibegabega 
kye, Iwe luga Iw'omujoozi we, obimenye nga ku lunaku lwa Midiyaani. 5 
Kubanga ebyokulwanyisa byonna eby'oyo alina ebyokulwanyisa mu 
luyoogaano, n'ebyambalo ebikulukuunyizibbwa mu musaayi, biriba bya 
kwokebwa bwokebwa, okuba enku ez'omuliro. 6 Kubanga omwana 
atuzaaliddwa ffe, omwana ow'obulenzi aweereddwa ffe; n'okufuga 
kunaabanga ku kibegabega kye: n'erinnya lye liriyitibwa nti Wa kitalo, 
Ateesa ebigambo, Katonda ow'amaanyi, Kitaffe ataggwaawo, Omukulu 
ow'emirembe. 7 Okufuga kwe n'emirembe tebirikoma kweyongeranga, ku 
ntebe ya Dawudi, ne ku bwakabaka bwe, okubunyweza, n'okubuwanirira 
n'omusango n'obutuukirivu okuva leero n'emirembe n'emirembe. 
Obunyiikivu bwa Mukama ow'eggye bulituukiriza ekyo. 8 Mukama 
yaweereza Yakobo ekigambo, ne kigwa ku Isiraeri. 9 Era abantu bonna 
balimanya, Efulayimu n'abatuula mu Samaliya, aboogera n'amalala 
n'obukakanyavu bw'omutima nti 10 Amatoffaali gagudde, naye tulizimbya 
amaiinja amateme: enkoma zitemeddwawo, naye tlilizifuula ensambya. 11 
Mukama kyaliva agulumiza abalabe ba Lezini okumulumba, era 
alisaakiriza abalabe be; 12 Abasuuli mu maaso, n'Abafirisuuti emabega; 
era balirya Isiraeri n'akamwa akayasamye. Ebyo byonna bimaze okubaawo 
naye obusungu bwe tebunnakyusibwa okubavaako, naye omukono gwe 
gukyagoloddwa. 13 Naye abantu tebaakyukiranga oyo eyabakuba, so 
tebaaaoonyanga Mukama wa ggye. 14 Mukama kyaliva asalako ku 
Isiraeri omutwe n'omukira, olukindo n'ekitoogo, ku lunaku lumu. 15 
Omusajja omukadde era ow'ekitiibwa gwe mutwe; ne anabbi ayigiriza 
eby'obulimba gwe mukira. 16 Kubanga abakulembera abantu bano 


babakyamya; n'sbo be bakulembera bazikirizibwa. 17 Mukama kyativa 
alema okusanyukira abavubuka baabwe, so tali. saasira basina baabwe 
abafiiriddwa bakitaabwe ne bannamwandu baa bwe: kubanga buli muntu 
avvoola era akola ebibi, na buli kamwa koogera eby'obusiru. Ebyo byonna 
bimaze okubaawo naye obusung bwe tcbunnakyusibwa okubavaako naye 
omukono gwe gukyagoloddwa. 18 Kubanga obubi bwokya ng'omuliro; 
gumalawo emyeramannyo n'amaggwa: weewaawo, gukoleera mu bisaka 
eby'omu kibira, ebire eby'omukka ebikutte ne binyooka ne birinnya 
waggulu. 19 Olw'obusungu bwa Mukama ow'eggye ensi eyiiridde ddala: 
era n'abantu bali ng'enku ez'omuliro; tewali asonyiwa muganda we. 20 Era 
omu alisika ku mukono ogwa ddyo, n'alumwa enjala; era alirya ku mukono 
ogwa kkono, so tebalikkuta: balirya buli muntu ennyama ey'onukono gwe 
ye: 21 Manase Efuayimu; ne Efulayimu Manase: era ombi wamu 
balikyawa Yuda. Ebyo byonna bimaze okubaawo naye obusungu bwe 
tebunnakyusibwa okubavaako, naye omukono gwe gukyagoloddwa. 


10:1 Zibasanze abo abateeka amateeka agatali ga butuukirivu, 
n'abawandiisi abawandiika obukyamu: 2 okugoba abanaku baleme 
okusalirwa omusango, n'okubanyagako ebyabwe abaavu ab'omu bantu 
bange, bannamwandu babeere munyago gwabwe, era abafiiriddwa 
bakitaabwe babafuule omuyiggo gwabwe. 3 Era mulikola mutya ku nnaku 
olw'okujjirwa, ne mu kuziirizibwa okuliva ewala? mulidduira eri ani 
okubeerwa? era mulireka wa ekitiibwa kyammwe? 4 Balikutama bukutami 
wansi w'abasibe, era baligwa wansi w'abattiddwa. Ebyo byonna bimaze 
okubaawo naye obusungu bwe tebunnakyusibwa okubavaako, naye 
omukono gwe gukyagoloddwa. 5 Ggwe Omwasuli, oluga olw'ousungu 
bwange, omuggo oguli mu igalo zo kye kiruyi kyange! 6 Ndinutuma 
okulumba eggwanga erivoola, era ndimulagira ku bantu baliko obusungu 
bwange, okunyaga omunyago, n'okunyaga omuyiggo, n’okubalinnyirira 
wansi ng'ebitoomi by'omu nguudo. 7 Naye tagenderera kukola bw'atyo, so 
n'omutima gwe tegulowooza bwe gutyo; naye kiri mu mutima gwe 
okuzikiiza, n'okumalawo amawanga si matono. 8 Kubanga ayogera nti 
Abakulu bange bonna si bakabaka? 9 Kalino tekifaanana Kalukemisi? 


Kamasi tekifaanana Alupadi? Saaaliya tekifaanana Ddamasiko? 10 
Ng'omukono gwange bwe gwatuuka ku nsi za bakabaka ezisinza 
ebifaananyi, ezaalina ebifaananyi ebibajje ebyasinga ebyo ebiri mu 
Yerusaalemi ne mu Samaliya; 11 nga bwe nnakola Samaliya ne sanamu 
zaakyo, sirikola bwe ntyo Yerusaalemi ne sanamu zaakyo? 12 Kyekiriva 
kituuka, Mukama bw'aliba ng'amalidde ddala omulimu gwe gwonna ku 
lusozi Sayuuni ne ku Yerusaalemi, me ndyoka mbonereza ebibala 
by'omutima omukakanyavu ogwa kabaka w'e Bwasuli, n'amalala g'amaaso 
ge amagulumivu. 13 Kubanga yayogera nti Olw'amaanyi g'omukono 
gwange nakikola, nolw'amagezi gange; kubanga ndi mukabakaba: era 
najjulula ensalo ez'amawanga, ne nnyaga obugagga bwabwe, ne ntoowaza 
ng'omusajja omuzira abo abatuula ku ntebe: 14 era omukono gwange 
guvumbudde obugagga obw'amawanga ng'ekisu; era ng'omuntu 
bw'akunyaanya amagi amazire, bwe ntyo bwe naakuņņnaanyanga ensi 
zonna: so tewali eyayanjuluza ekiwaawaatiro, newakubadde eyayasamya 
akamwa, newakubadde eyakaaba. 15 Embazzi eryenyumiriza eri oyo 
agitemya? omusumeeno gulyekuza eri oyo agunyeenya? kwenkana oluga 
nga lunyeenyezza abo abalulonda, oba omuggo nga gusitudde atali muti. 
16 Mukama, Mukama ow'eggye, kyaliva aweereza obukovvu mu basajja 
be abagevvu; era wansi w'ekitiibwa kye we alikolera okwokya 
ng'okwokya kw'omuliro. 17 N'omusana gwa Isiraeri guliba mu kifo 
ky'omuliro, n'Omutukuvu we aliba mu kifo ky'okwaka: kale gulyokya 
gulimalawo amaggwa ge n'emyeramannyo gye ku lunaku lumu. 18 Era 
alimalawo ekitiibwa ky'ekibira kye, n'eky'ennimiro ye engimu, obulamu era 
n'omubiri: kale kiriba ng'omukwasi w'ebendera bw'azirika. 19 N'emiti 
egy'omu kibira kye egirisigalawo giriba mitono, omwana omuto 
n'okuyinza n'ayinza okugiwandiika. 20 Awo olulituuka ku Tunaku luli, 
abaliba nga bafisseewo ku Isiraeri, n'abo abaliba nga bawonye ku nnyumba 
ya Yakobo, nga tebakyesigama nate ku oyo eyabakuba: naye balyesigama 
ku Mukama, Omutukuvu wa Isiraeri, mu mazima. 21 Ekitundu 
ekirifikkawo kirikomawo, ekirifikkawo ku Yakobo, eri Katonda 
ow'amaanyi. 22 Kubanga abantu bo Isiraeri newakubadde nga baliba 
ng'omusenyu ogw'ennyanja, kitundu butundu ekirifikkawo ku bo kye 


kirikomawo: okutuukiriza kwateesebwa, okusukkirira n'omusango 
ogw'ensonga. 23 Kubanga okukomekkereza, era okwateesebwa, Mukama, 
Mukama ow'eggye kw'alikola wakati mu nsi yonna. 24 Kyava ayogera 
Mukama, Mukama ow'eggye nti Mmwe abantu bange abatuula mu 
Sayuuni, temutyanga Asuli: newakubadde ng'akukuba n'oluga, 
n'akugalulira omuggo gwe, ng'empisa y'e Misiri bw'eri. 25 Kubanga 
akaseera kakyali katono nnyo, okunyiiga kulyoke kutuukirizibwe 
n'obusungu bwange mu kuzikirisa kwabwe. 26 Awo Mukama ow'eggye 
alimuleetako ekibonoobono, nga bwe byali Midiyaani bwe yattirwa awali 
olwazi lwa Olebu: n'oluga lwe luliba ku nnyanja, era alirugalula ng'empisa 
y'e Misiri bw'eri. 27 Awo olulituuka ku lunaku luli, omugugu gwe guliva 
ku kibegabega kyo, n'ekikoligo kye mu bulago bwo, n'ekikoligo 
kirizikirizibwa olw'okufukibwako amafuta. 28 Atuuse e Yayasi, ayise mu 
Miguloni; e Mikumasi gy'aterekera emigugu gye: 29 bavvuunuse 
awavvuunukirwa; basuze e Geba: Laama akankana; Gibeya wa Sawulo 
adduse. 30 Yogerera waggulu n'eddoboozi lyo, ggwe muwala wa Gallimu! 
wulira, ggwe Layisa! Ggwe Anasosi asaasirwa! 31 Madumena mudduse; 
abatuula mu Gebimu beekunyaanya okudduka. 32 Ku lunaku luno olwa 
leero anaasula Enobu: omukono gwe agugalulira olusozi Ilwa muwala wa 
Sayuuni, olusozi lwa Yerusaalemi. 33 Laba, Mukama, Mukama ow'eggye, 
alitema amatabi n'entiisa nabawanvu abawagguufu balitemerwa ddala, 
n'abagulumivu balikka kkanyizibwa. 34 Era alimalawo n'ekyuma ebisaka 
eby'omu kibira, ne Lebanooni aligwa olw'ow'amaanyi. 


11:1 Era mu kikolo kya Yese muliva ensibuka, n'ettabi eririva mu mmizi 
gye liribala ebibala: 2 n'omwoyo gwa Mukama gulibeera ku ye, omwoyo 
ogw'amagezi n'okutegeera, omwoyo ogw'okuteesa n'amaanyi, omwoyo 
ogw'okumanya n'okutya Mukami; 3 n'okutya Mukama kw'alisanyukira: so 
taasalenga misango ng'okulaba kw'amaaso ge bwe kunaabanga, so 
taanenyenga ng'okuwulira kw'amatu ge bwe kunaabanga: 4 naye 
anaasaliranga omwavu emisango gya nsonga, era anaanenyanga 
n'obutuukirivu olw'abawombeefu abali ku nsi: era alikuba ensi n'omuggo 
ogw'omu kamwa ke, era alitta omubi n'omukka ogw'omu mimwa gye. 5 


N'obutuukirivu buliba lukoba Iwa mukiwato kye, n'obwesigwa buliba 
lukoba Iwa mu mugongo gwe. 6 N'omusege gunaasulanga wamu 
n'omwana gw'endiga, n'engo eneegalamiranga wamu n'omwana 
gw'embuzi; n'ennyana n'omwana gw'empologoma n'ekya ssava wamu; 
n'omwana omuto alizikulembera. 7 N'eate n'eddubu ziririira wamu; abaana 
baazo baligalamira wamu: n'empologoma erirya omuddo ng'ente. 8 
N'omwana ayonka alizannyira ku kinnya eky'enswera, n'omwana eyaakava 
ku mabeere aliteeka omukoao gwe ku mpampagama y'essalambwa. 9 
Tebaliruma newakubadde okuzikiriza ku lusozi lwange olutukuvu lwonna: 
kubanga ensi erijjula okumanya Mukama, ng'amazzi bwe gasaanikira 
ennyanja. 10 Awo olulituuka ku lunaku luli ekikolo kya Yese, ekiyimirira 
okuba ebendera ey'amawanga, eri oyo amawanga gye banaanoonya; 
n'ekifo kye eky'okuwummuliramu kiriba kitiibwa. 11 Awo olulituuka ku 
lunaku luli Mukama alissaawo nate omukono gwe omulundi ogw'okubiri 
okukomyawo abalifikkawo ku bantu be abalisigalawo, okubaggya mu 
Bwasuli ne mu Misiri ne mu Pasuloosi ne mu Kuusi ne mu Eramu ne mu 
Sinali ne mu Kamasi ne mu bizinga eby'omu nnyanja. 12 Era aliwanikira 
amawanga ebendera, era alikunnaanya abaagobebwa mu Isiraeri, n'aleeta 
wamu abaasaasaanyizibwa ku Yuda okubaggya mu nsonda ennya ez'ensi. 
13 Era obuggya bwa Efulayimu buliggwaawo, n'abo abateganya Yuda 
balizikirizibwa. Efulayimu talikwatirwa Yuda buggya, ne Yuda taliteganya 
Efulayimu. 14 Era balibuuka ne bagwa ku kibegabega ky'Omufirisuuti 
ebugwanjuba; balyetaba okunyaga abaana b'ebuvanjuba: baligolola 
omukono gwabwe ku Edomu ne Mowaabu; n'abaana ba Amoni 
balibagondera. 15 Era Mukama alizikiririza ddala olulimi Iw'ennyanja ey'e 
Misiri; era alikunkumulira omukono gwe ku Mugga n'empewo ye ekaza, 
n'agukuba n'agufuula emigga musanvu, n'asomosa abantu nga tebatobye 
bigere. 16 Era waliba oluguudo eri abo abalifikkawo ku bantu be, 
abalisigalawo, okuva mu Bwasuli; nga bwe Iwaliwo eri Isiraeri ku lunaku 
Iwe yalinnyirako okuva mu nsi y'e Misiri. 


12:1 Era ku lunaku luli olyogera nti Naakwebaza, ai Mukama; kubanga 
newakubadde nga wansunguwalira, obusungu bwo bukyuse, era 


onsanyusa. 2 Laba, Katonda bwe bulokozi bwange; nneesigaaga ne ssitya: 
kubanga Mukama Yakuwa ge maanyi gange n'oluyimba; era ye afuuse 
obulokozi bwange. 3 Kyemunaavanga musenanga n'essanyu amazzi mu 
nzizi ez'obulokozi. 4 Era ku lunaku luli mulyogera nti Mwebaze Mukama, 
mukoowoole erinnya lye, mubuulire ebikolwa bye mu mawanga, mwogere 
erinnya lye ligulumizibwe. 5 Mumuyimbire Mukama; kubanga akoze 
eby'ekitiibwa: ekyo ki manyibwe mu nsi yonna. 6 Yogerera waggulu 
oleekaane, ggwe atuula mu Sayuuni: kubanga Omutukuvu owa Isiraeri ali 
wakati mu ggwe mukulu. 


13:1 Omugugu gwa Babulooni Isaaya mutabani wa Amozi gwe yalaba. 2 
Muwanike ebendera ku lusozi olw'obweru, mubayimusize eddoboozi, 
muwenye n'omukono, bayingire mu miryango egy'abakungu. 3 Ndagidde 
abawonge bange, weewaawo, mpise abasajja bange ab'a maanyi 
olw'obusungu bwange, aba nge abeenyumiriza n'amalala. 4 Oluyoogaano 
lw'ekibiina ku nsozi ng'olweggwanga eddene! oluyoogaano 
olw'okuleekaana kw'obwaka baka obw'amawanga nga gakunyaanye! 
Mukama ow'eggye akuņņaanyizza eggye olw'olutalo. 5 Bava mu nsi 
y'ewala, ku nkomerero y'e ggulu, Mukama n'ebyokulwanyisa 
eby'okunyiiga kwe, okuzikiriza ensi yonna. 6 Muwowoggane; kubanga 
olunaku lwa Mukama luli kumpi lulijja ng'okuzikirira okuva eri Omu yinza 
w'ebintu byonna. 7 Emikono gyonna kyegiriva giddirira na buli mutima 
gw'omuntu gulisaanuuka: 8 era balikenyentererwa okusonsomolwa 
n'okubalagalwa ku libakwata; balirumwa ng'omukazi alumwa okuzaala: 
baliwuniikirira bokka na bokka; amaaso gaabwe galiba maaso ga muliro. 9 
Laba olunaku Ilwa Mukama lujja, olukambwe, nga lulina obusungu 
n'ekiruyi; okuzisa ensi, n'okuzikiriza abalina ebibi abaayo okubamalamu. 
10 Kubanga emmunyeenye ez'omi ggulu n'ebibiina byazo tebiryaka kwaka 
kwabyo: enjuba erizikizibwa ng'evaayo, n'omwezi tegulyaka mu sana 
gwagwo. 11 Nange ndibonereza ensi olw'obubi bwabwe n'ababi 
olw'obutali butuukirivu bwabwe; era ndimalawo ekyejc eky'abalina 
amalala, era ndikkakka nya okwenyumiriza kw'abo abatiisa. 12 Ndifuula 
omusajja okuba ow'o muwendo okusinga ezaabu ennungi omusajja 


okusinga ezaabu ennung eya Ofiri. 13 Kyendiva nkankanya eggulu, n'ensi 
erinyeenyezebwa okuva mu kifo kyayo, mu busungu bwa Mukama 
ow'eggye, ne ku lunala olw'ekiruyi kye. 14 Awo olulituuka ng'empeewo 
egobebwa era ng'endiga ezitaliiko musumba, balikyuka buli muntu okudda 
mu bann b'ewaabwe ye, era balidduka buli muntu mu nsi yaabwe ye. 15 
Buli anaalabikanga anaafumitibwanga; na buli anaawambibwanga 
anaagwanga n'ekitala. 16 N'abaana baabwe abawere 
balimenyerwamenyerwa mi. maaso gaabwe; ennyumba zaabwe 
zirinyagibwa, n'abakazi baabwe balikwatibwa lwa maanyi: 17 Laba, 
ndibaleetako Abameedi, abatalissaaro mwoyo eri effeeza, n'ezaabu 
ebaligisanyukira. 18 N'emitego gyabwe girimenyaamenya abavubuma so 
tebalisaasira zzadde lya lubuto; eriiso lyabwe teririsonyiwa baana bato. 19 
Ne Babulooni, ekiiibwa eky'obwakabaka, obulungi obw'amalala 
ag'Abakaludaaya, kiriba iga Katonda bwe yasuula Sodomu ie Ggomola. 
20 Tekiisulibwengamu ennaku zonna, so tekiibeerwengamu emirembe 
n'emirembe: so n'Omuwalabu taasimbegayo weema; so n'abasumba 
tebaagalamizengayo nbuzi zaabwe. 21 Naye ensolo enkambwe ez'omu 
ddungu ze zinaagalamirangayo; n'ennyumba zaame zirijjula ebintu 
ebisinda; ne bamaaya banaabeerangayo, n'ebya zigeye binaaziniranga eyo. 
22 N'emisege ginaakaabiranga mu bigo byabwe, n'ebibe mu mayumba 
gaabwe ag'ebinyumu: n'ekiseera yakyo kiri kumpi n'okutuuka, so n'ennaku 
zaakyo teziryongerwako. 


14:1 Kubanga Mukama alisaasira Yakobo, era, bw'alimala, n'alonda 
Isiraeri, n'abateeka mu nsi yaabwe bo: n'omugenyi alyegatta iabo, era 
balyetaba n'ennyumba ya Yakobo. 2 N'amawanga balibawala, ne babaleeta 
mu kifo kyabwe: n'eanyumba ya Isiraeri baba nabo mu nsi ya Mukama 
okuba baddu n'abazaana: era baliwamba bo abaabawambanga; era balifuga 
bo abaabajooganga. 3 Awo olulituuka ku lunaku Mukama lw'alikuweerako 
okuwuunula mu nnaku zo ne mu kuteana kwo ne mu kuweereza okuzibu 
we wawalirizibwa okuweereza, 4 awo oligera olugero luno ku kaaka we 
Babulooni n'oyogera nti Omujoozi ng'aweddewo! ekibuga kya zaabu nga 
kiweddewo! 5 Mukama amenye omuggo ogw'ababi, muggo 


ogw'obwakabaka ogw'abo abafuga; 6 ogwakubanga amawanga obusungu 
olutata, ogwafuganga nawanga n'ekiruyi, ne guyigganyanga ne 
gutaziyizibwa muntu yenna. 7 Ensi yonna ewummudde, era eredde: 
babaguka okuyimba. 8 Weewaawo, enfugo zikusanyukira, emivule 
egy'oku Lebanooni, nga gyogera nti Kasookedde ogalamizibwa, 
tekulinnyanga ku ffe atutema. 9 Amagombe wansi gagugumuka ku lulwo 
okukusisinkana ng'ojja: gagolokosa abafu ku lulwo, abakulu bonna ab'ensi; 
gayimusizza bakabaka bonna ab'amawanga okuva ku ntebe zaabwe. 10 
Abo fionna baliddamu ne bakugamba nti Era naawe ofuuse munafu nga 
ffe? ofaanaanyizibwa nga ffe? 11 Ekitiibwa kyo kissibwa emagombe, 
n'eddoboozi ly'ennanga zo: envunyu zaaliiriddwa wansi wo, era envunyu 
zikubisseeko. 12 Ng'ogudde okuva mu ggulu, ggwe emmunyeeye 
ey'enkya, omwana w'enkya! ng'otemeddwa okutuuka ku ttaka, ggwe 
eyamegganga amawanga! 13 N'oyogera mu mutima gwo nti Ndirinnya mu 
ggulu, ndigulumiza entebe yange okusinga emmunyeeye za Katonda; era 
ndituula ku lusozi olw'ekibiina, ku njuyi ez'enkomerero ez'obukiika obwa 
kkono: 14 ndirinnya okusinga ebire we bikoma; ndifaanana oyo ali 
waggulu ennyo. 15 Naye olissibwa emagombe, ku njuyi ez'enkomerero 
ez'obunnya. 16 Abo abanaakulabanga banaakukeberanga, 
banaakulowoozanga, nga boogera nti Ye wuuno eyakankanyanga ensi, 
eyanyeenyanga obwakabaka: 17 eyazisanga ensi yonna, n'asuula ebibuga 
byamu; ataatanga basibe be okudda ewaabwe? 18 Bakabaka bonna 
ab'amawanga, bonna bwe benkana, beebakira mu kitiibwa, buli muntu mu 
nnyumba ye ye. 19 Naye ggwe osuulibwa okukuggya mu malaalo go 
ng'ettabi erikyayibwa, ng'oyambadde abattibwa, abafumitibwa n'ekitala, 
abakka mu mayinja ag'obunnya; ng'omulambo ogulinnyirirwa n'ebigere. 20 
Toligattibwa nabo mu kuziikibwa, kubanga wazikiriza ensi yo, n'otta 
abantu bo; ezzadde ly'abo abakola obubi teriryogerwako ennaku zonna. 21 
Mutegekere abaana be okuttibwa olw'obutali butuukirivu bwa bakitaabwe; 
baleme okugolokoka, ne balya ensi, ne bajjuza ensi yonna ebibuga. 22 
Nange ndibagolokokerako, bw'ayogera Mukama ow'eggye, ne 
mpemmenta mu Babulooni erinnya n'abalifikkawo, n'omwana 
n'omuzzukulu, bw'ayogera Mukama. 23 Era ndikifuula obutaka bwa 


namunnungu, n'ebidiba eby'amazzi: era ndikyera n'olweyo olw'okuzikiriza, 
bw'ayogera Mukama ow'eggye. 24 Mukama ow'eggye alayidde, 
ng'ayogera nti Mazima nga bwe nnalowooza, bwe kirituukirira bwe kityo; 
era nga bwe mateesa, bwe kirinywera bwe kityo; 25 ndimenyera 
Omwasuli mu nsi yange, era ndimulinnyira n'ebigere ku nsozi zange: kale 
ekikoligo kye kiribavaako, n'omugugu gwe guliva ku kibegabega kyabwe. 
26 Okwo kwe kuteesa okwateesebwa ku nsi yonna: era ogwo gwe 
mukono ogwagololwa ku mawanga gonna. 27 Kubanga Mukama 
ow'eggye ye yateesa, era ani alikijjulula? n'omukono gwe gugoloddwa, era 
ani aliguzzaayo? 28 Mu mwaka kabaka Akkazi mwe yafiira ne wabaawo 
omugugu guno. 29 Tosanyuka, ggwe Bufirisuuti, ggwe wenna, kubanga 
omuggo gumenyese ogwakukuba: kubanga mu kikolo ky'omusota muliva 
essalambwa, n'ezzadde lyalyo liriba musota gwa muliro ogubuuka. 30 
N'ababereberye ab'abaavu balirya, n'abatalina bintu baligalamira mirembe: 
era nditta ekikolo kyo n'enjala, n'ababo abalifikkawo balittibwa. 31 
Wowoggana, ggwe wankaaki; kaaba, ggwe ekibuga; osaanuuse, ggwe 
Bufirisuuti, ggwe wenna; kubanga mu bukiika obwa kkono muvaamu 
omukka, so tewali eyeewala mu ntuuko ze ezaalagirwa. 32 Kale 
balyanukulwa batya aba baka ab'eggwanga? Nti Mukama yateekawo 
emisingi gya Sayuuni, ne mu ye ababonyaabonyezebwa ku bantu be mwe 
baliddukira. 


15:1 Omugugu gwa Mowaabu. Kubanga mu kiro kimu Ali ekya Mowaabu 
baakizisa, baakimalawo; kubanga mu kiro kimu Ali ekya Mowaabu 
baakizisa, baakimalawo. 2 Ayambuse e Bayisi ne Diboni, ku bifo 
ebigulumivu, okukaaba amaziga: Mowaabu awowogganira Nebo ne 
Medeba: ku mitwe gyabwe gyonna kuliko ebiwalaata, buli kirevu 
kimwereddwa. 3 Beesibira ebibukutu mu nguudo zaabwe: waggulu ku 
nnyumba zaabwe ne mu mbuga zaabwe buli muntu awowoggana, 
ng'akaaba nnyo amaziga. 4 Ne Kesuboni alira, ne Ereyale; eddoboozi 
lyabwe liwulirwa okutuuka e Yakazi: basserikale ba Mowaabu kyebava 
boogerera waggulu; obulamu bwe bukankana mu nda mu ye. 5 Omutima 
gwange gukaabira Mowaabu; abakungu be baddukira e Zowaali, e 


Yegulasuserisiya: kubanga awayambukirwa e Lukisi gye balinnyira nga 
bakaaba amaziga; kubanga bakaabira mu kkubo ery'e Kolonayimu 
okukaaba okw'okuzikirira. 6 Kubanga amazzi ag'e Nimulimu 
galirekebwawo: kubanga omuddo guwotokedde ddala, omuddo 
omugonvu guggwaawo, tewali kintu kimera. 7 Ebintu ebingi bye bafunye 
n'ebyo bye baterese kyebaliva babitwala eri omugga ogw'enzingu. 8 
Kubanga okukaaba kwetoolodde ensalo za Mowaabu; okuwowoggana 
kwakwo kutuuse e Yegulayimu, n'okuwowoggana kwakwo kutuuse e 
Beererimu. 9 Kubanga amazzi ag'e Dimoni gajjudde omusaayi: kubanga 
ndyeyongera okuleeta ebirala nate ku Dimoni, empologoma ku oyo awona 
ku Mowaabu, ne ku abo abalifikkawo ku nsi. 


16:1 Muweereze abaana b'endiga b'oyo afuga ensi okuva e Seera 
ekyolekera eddungu okutuuka ku lusozi lwa muwala wa Sayuuni. 2 
Kubanga olulituuka ng'ennyonyi ezaabula ng'ekisu ekyasaasaana bwe batyo 
bwe baliba bawala ba Mowaabu ku misomoko gya Alunoni. 3 Teesa 
ebigambo, mala omusango; fuula ekisukirize kyo okuba ng'ekiro wakati 
mu ttuntu: kweka abagobeddwa; tolyamu lukwe adaagana. 4 Abange 
abagobeddwa batuule naawe; Mowaabu, beera kiddukiro gy'ali mu maaso 
g'omunyazi: kubanga omukanga azikiridde, okunyaga kuwedde, abajoozi 
bakomye mu nsi. 5 N'entebe ey'obwakabaka eneenywezebwanga mu 
kusaasira, era walibaawo aligituulako mu mazima, mu weema ya Dawudi; 
ng'asala emisango, era ng'agoberera eby'ensonga, era omwangu 
okukolanga eby'obutuukirivu. 6 Tuwulidde amalala ga Mowaabu, nga wa 
malala mangi nnyo; ekyejo kye n'amalala ge n'obusungu bwe; 
okwenyumiriza kwe tekuliimu. 7 Mowaabu kyaliva awowogganira 
Mowaabu, buli muntu aliwowoggana: mulinakuwalira emigaati egya 
zabbibu egy'e Kirukaleseesi, nga mukubiddwa ddala. 8 Kubanga ennimiro 
ez'e Kesubooni ziwotoka, nomuzabbibu ogw'e Sibuma; abakungu 
ab'amawanga bamenyedde ddala emiti gyagwo egyasinga obulungi; 
gyabuna okutuuka e Yazeri, gyatuuka mu ddungu; amatabi gaagwo 
gaalanda, gaasomoka ennyanja. 9 Kyennaava nkaabira amaziga awamu 
n'okukaaba kwa Yazeri olw'omuzabbibu ogw'e Sibuma: naakufukirira 


amazzi namaziga gange, ggwe Kesubooni ne. Ereyale: kubanga ku bibala 
byo eby'ekyengera ne ku bikungulwa byo kukubiddwako olube. 10 
N'essanyu liggiddwawo, n'emizira giwedde mu nnimiro engimu; ne mu 
nsuku z'emizabbibu temuliba kuyimba, newakubadde eddoboozi 
ery'okusanyuka: tewaliba musogozi alisogolera omwenge mu masogolero; 
nkomezza emizira gy'abasogozi. 11 Ebyenda byange kyebiva bikaabira 
Mowaabu ng'ennanga, ne munda wange mmukaabira Kirukeresi. 12 Awo 
olulituu.ka, Mowaabu bw'alyeyanjula, bw'alyekooya ku kifo ekigulumivu, 
n'ajja mu watukuvu we okusaba, talisobola. 13 Ekyo kye kigambo 
Mukama kye yayogera ku Mowaabu mu biro eby'edda. 14 Naye kaakano 
Mukama ayogedde nti Emyaka esatu nga teginnaggwaako, ng'emyaka 
egy'omusenze akolera empeera bwe gibeera, ekitiibwa kya Mowaabu 
kirinyoomebwa awamu n'ekibiina kye kyonna ekinene; n'abo abalifikkawo 
baliba batono nnyo so tebaliba kintu: 


17:1 Omugugu gwa Ddamasiko. Laba, Ddamasiko, kiggiddwawo obutaba 
kibuga, era kiriba kifunvu eky'ebyagwa. 2 Ebibuga bya Aloweri 
birekeddwawo: biriba bya mbuzi, ezunaagalamiranga so tewaabenga 
anaaziikanga. 3 Era ekigo kirikoma mu Efulayimu, n'obwakabaka mu 
Ddamasiko, n'abalifikkawo ku Busuuli; baliba ng'ekitiibwa ky'abaana ba 
Isiraeri, bw'ayogera Mukama ow'eggye. 4 Awo olulituuka ku lunaku luli 
ekitubwa kya Yakobo kirikendee zebwa, n'obugewu bw'omubiri gw 
bulikogga. 5 Era kiriba ng'omu kunguzi bw'akunyaanya enyaano emera 
n'omukono gwe ne gukungula ebirimba; weewaawo, kiriba ng'o muntu 
bw'alonda ebirimba mi kiwonvu kya Lefayimu. 6 Naye mulisigalamu 
ebirondebwa, ng'okukubibwa kw'omuzeyituuni bwe kubeera, ebibala 
ebibiri oba bisatu waggulu ku busongezo obukomererayo, ebina oba 
bitaano ku busongezo bw'omuti omugimu, bw'ayogera Mukama, Katonda 
wa Isiraeri 7 Ku lunaku luli omuntu alitunuulira Omutonzi we, n’amaaso 
go galikyukira Omutukuvu owa Isiraeri. 8 So talitunuulira byoto, omulim 
gw'emikono gye, so talikyukira ekyo engalo ze kye zaakola, oba Baasera 
oba ebifaananyi by'enjuba. 9 Ku lunaku luli ebibuga bye eby'amaanyi biriba 
ng'ebifulukwa mu kibira ne ku ntikko y'olusozi, ebyaviibwamu mu maaso 


g'abaana ba Isiraeri era biriba nsiko. 10 Kubanga weerabidde Katonda 
ow'obulokozi bwo so tojjukidde lwazi Iwa maanyi ge kyova, osimbamu 
ebisimbe eby'oki sanyusa, n'osigamu ebimera ebigenyi: 11 ku lunaku 
lw'osimbirako ossaako olukomera, era enkya omerusa ensigo zo: naye 
ebikungulwa biddukira ku lunaku olw'okunakuwaliramu era 
olw'okukungubagiramu. 12 Woowe, oluyoogaano lw'amawanga amangi, 
agawuluguma ng'okuwuluguma kw'ennyanja; n'okuwulukuka 
kw'amawanga agawuluku ng'okuwulukuka kw'amazzi ag'amaanyi! 13 
Amawanga galiwulukuka ng'okuwulukuka kw'amazzi amangi naye 
alibanenya, nabo baddukira wala, era baligobebwa ng'ebisusunku eby'oku 
nsozi mu maaso g'empewo, era ng'enfuufu ey'akazimu mu mberi ya 
kibuyaga. 14 Akawungeezi, laba, ntiisa; obudde nga tebunnakya tebalih 
Guno gwe mugabo gw'abo abatunyaga, era ye mpeera y'abo 
abatukwakwabira. 


18:1 Woowe, ensi ey'okukwakwaya kw'ebiwaawaatiro, eri emitala 
w'emigga gya Kuusi: 2 etuma ababaka ku nnyanja mu bibaya ku mazzi, 
ng'eyogera nti Mugende, mmwe ababaka abangu, eri eggwanga eggwanvu 
era eggweweevu, eri abantu abaabanga ab'entiisa kasookedde babeerawo 
na guno gujwa; eggwanga erigera era eririnnyiririra ddala, ensi yaabwe 
emigga gigisazeemu! 3 Mmwe mwenna abatuula mu nsi, nammwe 
ababeera ku ttaka ly'ensi, ebendera bw'ewanikibwanga ku nsozi, 
mulabanga; era ekkondeere bwe lifuuyibwanga, muwuliranga. 4 Kubanga 
bw'atyo Mukama bw'anyambye nti Ndisirika, era ndiraba nga nnyima mu 
kifo kyange we ntudde; ng'olubugumu olutemagana mu musana, ng'ekire 
ky'omusulo mu lubugumu Iw'omu biro eby'okukunguliramu. 5 Kubanga 
okukungula nga tekuznabaawo, okumulisa nga kuwedde, n'ekimuli nga 
kifuuka zabbibu eyeigera, aliwawaagula obutabi n'ebiwabyo, n'amatabi 
agalanda aligaggyawo n'agatema. 6 Galirekerwa wamu ennyonyi 
ez'amaddu ez'oku nsozi n'ensolo ez'ensi: era ennyonyi ez'amaddu 
zirigatuulako mu kyeya, n'ensolo zonna ez'ensi zirigabeerako nu ttoggo. 7 
Mu biro ebyo ekirabo kirireeterwa Mukama ow'eggye ky'abantu abawanvu 
era abaweweeu, n'okuva eri abantu abaabanga b'entiisa kasookedde 


babeerawo na guno gujwa; eggwanga erigera era eririnnyiririra ddala, ensi 
yaabwe migga gigisazeemu, eri ekifo eky'erinnya lya Mukama ow'eggye, 
olusozi Sayuuni. 


19:1 Omugugu gwa Misiri. Laba, Mukama yeebagadde ku kire ekiyita 
amangu n'ajja mu Misiri: n'ebifaananyi eby'e Misiri birinyeenyezebwa mu 
maaso ge, omutima gwa Misiri gulisaanuuka mu yo wakati. 2 Era 
ndirwanya Abamisiri n'Abamisiri: era balirwaa buli muntu ne muganda we; 
na buli muntu ne muliraanwa we; ekibuga n'ekibuga, obwakabaka 
n'obwakabaka. 3 N'omwoyo gwa Misiri guliggwaamu wakati mu yo; 
nange nditta okuteesa kwayo: era baliragulwa eri ebifaananyi, n'eri 
abasamize, n'eri abo abaliko emizimu, n'eri abalogo. 4 Era ndigabula 
Abamisiri mu mukono gw'omwami omukambwe; era kabaka omukanga 
alibafuga, bw'ayogera Mukama, Mukama ow'eggye. 5 N'amazzi 
galikendeera mu nnyanja, n'omugga guliweebuuka ne gukala. 6 N'emigga 
giriwunya; obugga obw'e Misiri bulikeewa ne bukala: ebitoogo n'essaalu 
biriwotoka. 7 Amalundiro agali ku Kiyira, ku lubalama lwa Kiyira 
kwennyini, ne byonna ebisigibwa ku Kiyira, birikala, birigobebwawo, so 
tebiribaawo nate. 8 Era n'abavubi balikaaba, n'abo bonna abasuula amalobo 
mu Kiyira balinakuwala, n'abo abasuula ebiragala mu mazzi baliggwaamu 
amaanyi. 9 Era nate abo abakola omulimu ogw'obugoogwa obusunsule, 
n'abo abaluka engoye enjeru, balikwatibwa ensonyi. 10 N'empagi zaayo 
zirimenyekamenyeka, abo bonna abakolera, empeera balinakuwala mu 
myoyo. 11 Abakulu w'e Zowani basiruwalidde ddala; okuteesa 
kw'abateesa ba Falaawo abakiza amagezi kufuuse ng'okw'ensolo: 
mugamba mutya Falaawo nti Ndi mwana wa bagezi, omwana wa 
bassekabaka ab'edda? 12 Kale nno abasajja bo ab'amagezi bali ludda wa? 
era bakubuulire kaakano; era bategeere Mukama ow'eggye ky'ateesezza 
ku Misiri. 13 Abakulu ab'e Zowani basiruwadde, abakulu ab'e Noofu 
balimbiddwa; ejjinja ery'oku nsonda ery'ebika byayo, abo be bakyamizza 
Misiri. 14 Mukama atadde omwoyo ogw'obubambaavu wakati mu yo: era 
bakyamizza Misiri mu buli mulimu gwayo, ng'omutamiivu atagatta 
ng'asesema. 15 So tewaliba mulimu gwonna gwa Misiri oguyinzika 


okukolebwa omutwe oba mukira, olusansa oba kitoogo. 16 Ku lunaku luli 
Misiri erifaanana ng'abakazi: era erikankana eritya olw'okukunkumula 
kw'omukono gwa Mukama ow'eggye, gw'akunkumulira ku yo. 17 N'ensi 
ya Yuda erifuuka ntiisa eri Misiri, buli muntu anaagibuulirwangako 
anaatyanga, olw'okuteesa kwa Mukama ow'eggye, kw'ateesa ku yo. 18 Ku 
lunaku luli waliba ebibuga bitaano mu nsi y'e Misiri ebyogera olulimi lwa 
Kanani, ne birayirira Mukama ow'eggye; ekimu kiriyitibwa nti Kibuga kya 
kuzikirira. 19 Ku lunaku luli waliba ekyoto eri Mukama wakati mu nsi y'e 
Misiri, n'empagi eriba ku nsalo yaayo eri Mukama. 20 Era eriba kabonero 
era omujulirwa eri Mukama ow'eggye mu nsi y'e Misiri: kubanga 
balikaabira Mukama olw'abajoozi, naye alibaweereza omulokozi, era 
omukuumi, naye alibalokola. 21 Era Mukama alimanyibwa Misiri, 
n'Abamisiri balimanya Mukama ku lunaku luli; weewaawo, balisinza ne 
ssaddaaka n'ekitone, era balyeyama obweyamo eri Mukama, era 
balibutuukiriza. 22 Era Mukama alikuba Misiri, ng'akuba era ng'awonya; 
nabo balidda eri Mukama, naye alyegayirirwa bo, era alibawonya. 23 Ku 
lunaku luli waliba oluguudo oluva mu Misiri olugenda mu Bwasuli, 
n'Omwasuli alijja mu Misiri, n'Omumisiri mu Bwasuli; n'Abamisiri 
balisinziza wamu n'Abaasuli. 24 Ku lunaku luli Isiraeri aliba wa kusatu 
wamu ne Misiri n'Obwasuli, omukisa wakati mu nsi: 25 kubanga Mukama 
ow'eggye abawadde omukisa, ng'ayogera nti Baweebwe omukisa Misiri 
abantu bange, n'Obwasuli omulimu gw'emikono gyange, ne Isiraeri obusika 
bwange. 


20:1 Mu mwaka Talutani mwe yajjira e Asudodi, Salugoni kabaka w'e 
Bwasuli bwe yamugaba, n'alwana ne Asudodi n'akimenya; 2 mu biro ebyo 
Mukama n'ayogerera mu Isaaya mutabani wa Amozi, nti Genda osumulule 
ekibukutu mu kiwato kyo era onaanule engatto yo mu kigere kyo. N'akola 
bw'atyo ng'atambula bwereere nga talina na ngatto. 3 Mukama n'ayogera 
nti Ng'omuddu wange Isaaya bwe yatambulira emyaka esatu obwereere 
nga talina na ngatto okuba akabonero n'ekyewuunyo ku Misiri ne ku Kuusi; 
4 bw'atyo kabaka w'e Bwasuli bw'alitwalira ddala abasibe ab'e Misiri, 
n'abo abagobebwa ab'e Kuusi, abato n'abakulu nga bali bwereere nga 


tebalina na ngatto, n'amatako gaabwe nga tegabikkiddwako, okukwasa 
Misiri ensonyi. 3 Era balikennentererwa balikwatibwa ensonyi, olwa Kuusi 
essuubi lyabwe, n'olwa Misiri ekitiibwa kyabwe. 6 N'oyo atuula ku ttale 
lino ery'ennyanja alyogerera ku lunaku luli nti Laba, bwe lifaanana bwe 
lityo essuubi lyaffe, gye twaddukira okubeerwa okulokoka eri kabaka we 
Bwasuli: naffe tuli wona tutya ffe? 


21:1 Omugugu ogw'eddungu ery'ennyanja. Nga kibuyaga ow'omu bukiika 
obwa ddyo bw'ayita amangu, bwe watyo bwe wava mu ddungu, mu nsi 
ey'entiisa. 2 Okwolesebwa okuzibu kumbuuliddwa; omulyazaamaanyi 
alyazaamaanya, a'omunyazi aayaga. Yambuka, ggwe Eramu: zingiza, 
ggwe Obumeedi; okussa ebikkowe kwayo kwonna nkukomezza. 3 
Ekiwato kyange kyekivudde kijjula okubalagalwa; obulumi bunkutte 
ng'obulumi bw'omukazi alumwa okuzaala: nnyoleddwa n'okuyinza ne 
ssiyinza kuwulira; nkenyetereddwa n'okuyinza ne ssiyinza kulaba. 4 
Omutima gwange guwejjawejja, Okwesisiwala kunkanze: ekiro kye nnali 
neegomba ki fuuse gye ndi kukaakana. 5 Bategeka emmeeza, bassaswo 
abakuumi, balya, banywa: mugolokoke, mmwe abakulu, musiige amafuta 
ku ngabo. 6 Kubanga bw'atyo Mukama bw'annambye nti Genda osseewo 
omukuumi; ategeeze ky'aaaalaba: 7 era bw'alabanga ekitongole, 
abeebagala embalaasi babiri nga bali wamu, ekibiiaa ky'endogoyi, ekibiina 
ky'ennyamira, awuliranga aayo nga yeetegereza bulungi. 8 N'akaaba 
ng'empologoma nti Ai Mukama, bulijjo emisana nnyimirira ku kigo 
awakuumirwa, era nkeesa obudde nga ndi muggalire. 9 era, laba, wajja 
ekitongole ky'abantu, abeebagala embalaasi babiri nga bali wamu. 
N'addamu n'ayogera nti Babulooni kigudde, kigudde; n'ebifaananyi byonna 
ebyole ebya bakatonda baakyo bimenyese okutuuka ku ttaka. 10 Woowe 
ggwe okuwuula kwange era enyaano ey'omu gguuliro lyaage: ebyo bye 
mpulidde ebivudde eri Mukama ovd'eggye, Katonda wa Isiraeri, 
mbibabuulidde. 11 Omugugu gwa Duuma. Waliwo ampita ng'ayima ku 
Seyiri nti Omukuumi, eby'ekiro bitya? Omukuumi, eby'ekiro bitya? 12 
Omukuumi n'ayogera nti Enkya ejja, era n'ekiro: bwe mwagala okubuuza, 
mubuuze: mukyuke mujje. 13 Omugngu oguli ku Buwalabu. Mu kibira mu 


Buwalabu mwe mulisula, mmwe ebibiina ebya Abadedeni ebitambula. 14 
Oyo eyalumwa enayonta baamuleetera amazzi; abatuula mu nsi ey'e 
Teema baasisinkana abadduse a'emmere yaabwe. 15 Kubanga badduka 
ebitala, elutala ekisowole, n'omutego omunaanule, n'obubi bw'entalo. 16 
Kubanga bw'atyo Mukama bw'anyambye nti Omwaka nga 
tegunnaggwaako, ng'emyaka egy'omusenze akolera empeera bwe gibeera, 
ekitiibwa kyoana ekya Kedali kiri ggwaawo: 17 n'abalifikkawo ku 
muwendo gw'abalasi, abasajja ab'amaaayi ab'oku baana ba Kedali, baliba 
batono: kubanga Mukama, Katonda wa Isiraeri, akyogedde. 


22:1 Omugugu ogw'ekiwonvu eky'okwolesebwa. Obadde otya kaakano, 
n'okuliaaya n'olinayira ddala waggulu ku anyumba? 2 Ggwa ajjudde 
okuleekaana, ekibuga eky'oluyoogaano, ekibuga eky'essanyu; ababo 
abattibwa tebattibwa na kitala, so tebafiridde mu ntalo. 3 Abakufuga 
bonna baddukira wamu, baasibibwa abalasi: bonna abaasangibwa ku babo 
baasibirwa wamu, baddukira wala. 4 Kyeanava njogera ati Mukyuse 
amaaso gammwe obutandaba, naakaba nnyo amaziga; temutegana 
kunsanyusa olw'okunyagibwa kw'omuwala w'abantu bange. 5 Kubanga 
Iwe lunaku olw'olukengentererwako era olw'okulinayirirwako, era 
olw'okubuusizabuusizaako, oluva eri Mukama, Mukama ow'eggye mu 
kiwonvu eky'okwolesebwa; oku menyamenya bbugwe, n'okukaaba eri 
ensozi. 6 Eramu n'ayambalira omufuko, wamu n'amagaali ag'abasajja 
n'abeebagala embalaasi; Kiira n'asabuukulula engabo. 7 Awo olwatuuka 
ebiwonvu byo ebisinga obulungi ne bijjula amagaali, n'abeebagala 
embalaasi, ne batalira mu mulyango. 8 N'agg yawo ekibikka ku Yuda; 
n'otunuulira ku lunaki luli ebyokulwanyisa ebyali mu nnyumba ey'omu 
kibira. 9 Ne mulaba ebituli ebyawagulwa mu kibuga kya Dawudi, nga 
bingi: ne mukunyaanya amazzi ag'ekidiba ekya wansi. 10 Ne mubala 
ennyumba ez'omu Yerusaalemi, ne mumenyaamenya ennyumba 
okunyweza bbugwe. 11 Era ne musimira ekidiba amazzi ag'ekidiba 
eky'edda wakati wa babbugwe bombi: naye ne mutatunuulira oyo eyagira 
kino, so temwalowooza oyo eyakikola edda ennyo. 12 Era ku lunaku luli 
Mukama, Mukama ow'eggye, n'ayits abantu okukaaba amaziga 


n'okuwuubaala n'okumwa ebiwalaata n'okwesiba ebibukutu: 13 era, laba 
ssanyu na kujaguza, kutta nte ne kutta ndiga, kulya nnyama na kunywa 
mwenge: tulyetunywe kubanga enkya tunaafa. 14 Mukama ow'eggye ne 
yeebikkulira mu man gange nti Mazima obutali butuukirivu buno 
tebulirongoosebwa okubavaako okutuusa lwe mulifa, bw'ayogera 
Mukama, Mukama ow'eggye. 15 Bw'atyo bw'ayogera Mukama; Mukama 
ow'eggye, nti Weegendere eri omuwanika oyo, ye Sebuna, ya mukulu 
w'ennyumba, oyogere nti 16 Okola ki wano? era ani gw'olina wano 
n'okwebajjira ne weebajjira wano entaana? ng'omubajjira entaana waggulu, 
nga yeetemera ennyumba mu lwazi! 17 Laba, Mukama alikukasuka lwa 
maanyi ng'omusajja ow'amaanyi; weewaawo, ali kusabikira ddala. 18 
Talirema kukyuka n'akukasuka ng'omupiira mu nsi engazi; eyo gy'olifiira, 
era eyo amagaali ag'ekitiibwa kyo gye galibeera, ggwe ensonyi 
z'ennyumba ya mukama wo. 19 Nange ndikuggya mu bwami bwo, era 
alikussa okuve mu bukulu bwo. 20 Awo ku lunaku luli ndiyita omuddu 
wange Eriyakimu mutabani wa Kirukiya: 21 era ndimwambaza ekyambalo 
kyo, ne mmunyweza n'olukoba lwo, era ndimuteresa okufuga kwo mu 
mukono gwe: era aliba kitaabwe eri abo abatuula mu Y erusaalemi n'eri 
ennyumba ya Yuda. 22 N'ekisumuluzo eky'ennyumba ya Dawudi 
ndikiteeka ku kibegabega kye; era aliggulawo so tewaliba aggalawo; era 
aliggalawo so tewaliba aggulawo. 23 Era ndimukomerera ng'enninga mu 
kifo ekinywevu; era aliba ntebe ya kitiibwa eri ennyumba ya kitaawe. 24 
Era balimuwanikako ekitiibwa kyonna eky'ennyumba ya kitaawe, ab'enda 
n'ezzadde, buli kintu ekitono, okuva ku bukompe okutuuka ku bita byonna. 
25 Ku lunaku luli, bw'ayogera Mukama ow'eggye, enninga eyakomererwa 
mu kifo ekinywevu erisimbuka; era eritemebwawo n'egwa, n'omugugu 
ogwali ku yo gulisalibwako; kubanga Mukama akyogedde. 


23:1 Omugugu gwa Ttuulo. Muwowoggane, mmwe ebyombo eby'e 
Talususi; kubanga kizise, obutabaamu nnyumba newakubadde 
okuyingiramu; bakibikkuliddwa okuva mu nsi ya Kittimu. 2 Musirike, 
mmwe abatuula ku kizinga; ggwe abasuubuzi ab'e Zidoni abawunguka 
ennyanja gwe bajjuza. 3 Era ku mazzi amangi ensigo za Sikoli, 


ebikungulwa bya Kiyira, bye byali amagoba ge; era oyo ye yali akatale 
k'amawanga. 4 Kwatibwa ensonyi, ggwe Zidoni: kubanga ennyanja 
eyogedde, ekigo eky'ennyanja, nti Sinnalumwa kuzaala, so sinnazaala, so 
sinnayonsa balenzi, so sinnalera bawala. 5 Ebigambo bwe birituuka e 
Misiri, balinakuwalira nnyo ebigambo eby'e Ttuulo. 6 Muwunguke 
mugende e Talusiisi; muwowoggane, mmwe abatuula ku kizinga. 7 Kino 
kye kibuga kyammwe eky'essanyu ekimaze emyaka emingi era ebigere 
byakyo ebyakitwalanga mu bitundu eby'ewala olw'obubudamo? 8 Ani 
ateesezza kino ku Ttuulo, ekibuga ekitikkira engule, abasuubuzi baamu 
balangira, abatunzi baamu be b'ekitiibwa mu nsi? 9 An ateesezza kino ku 
Ttuulo, ekibuga ekitikkira engule, abasuubuzi baamu balangira, abatunzi 
baamu be b'ekitiibwa mu nsi? 10 Yita mu nsi yo nga Kiyira, ggwe muwala 
wa Talusiisi; tewakyali lukoba olukusiba. 11 Agolodde omukono gwe ku 
nnyanja, anyeenyezza obwakabaka: Mukama alagidde eby'e Kanani, 
okuzikiriza ebigo byamu. 12 N'ayogera nti Tokyeyongera kusanyuka, 
ggwe muwala wa Zidoni ajoogebwa: golokoka, owunguke ogende e 
Kittimu; era n'eyo toliba na kuwummula. 13 Laba, ensi ey'Abakaludaaya; 
eggwanga lino terikyaliwo; Omwasuli agifudde ey'ensolo ez'omu ddungu: 
baazimba ebigo byabwe, baasuula amayumba gaamu; yaaizikiriza. 14 
Muwowoggane, mmwe ebyombo eby'e Talusiisi: kubanga ekigo 
kyammwe kizise. 15 Awo olulituuka ku lunaku luli Ttuulo kiryerabirirwa 
emyaka nsanvu, ng'ennaku za kabaka omu bwe ziriba: emyaka nsanvu nga 
giweddeko ebiriba ku Ttuulo biriba ng'ebiri mu luyimba olw'omwenzi. 16 
Ddira ennanga otambuletambule mu kibuga, ggwe omwenzi eyeerabirwa; 
kuhs bulungi ennanga, oyimbe ennimba nnyingi, olyoke ojjukirwe. 17 Awo 
olulituuka emyaka nsanvu nga giweddeko Mukama alijjira Ttuulo, naye 
aliddira empeera ye, era alyenda n'obwakabaka bwonna obw'ensi 
obusaasaanidde wonna. 18 N'ebibye eby'obuguzi n'empeera ye biriba 
butukuvu eri Mukama: tebiriterekebwa so tebiriwanikibwa; kubanga 
ebibye eby'obuguzi biriba by'abo abatuula mu maaso ga Mukama, 
okulyanga okukkuta, n'okuba ebyambalo ebigumu. 


24:1 Laba, Mukama ensi agimalamu byonna, era agizisa, era agiwunika, 


era asaasaanyiza ddala abagituutamu. 2 Era olulituuka ng'abantu bwe 
baliba, bw'atyo kabona bw'aliba; ng'omuddu bw'aliba, bw'atyo mukama we 
bw'aliba; ng'omuzaana bw'aliba, bw'atyo mugele we bw'aliba; ng'amuguzi 
bw'aliba, bw'atyo omutunzi bw'aliba; ng'awola bw'aliba, bw'atyo eyeewola 
bw'aliba; ng'aweebwa amagoba bw'aliba, bw'atyo amuwa amagoba 
bw'aliba. 3 Ensi erimalirwamu ddala byonna, era erinyagirwa ddala; 
kubanga Mukama ayogedde ekigambo ekyo. 4 Ensi ewuubaala era 
esaanuuka, ettaka liggwaamu amaanyi era lisaanuuka, abantu abagulumivu 
ab'ensi baggwaamu amaanyi. 5 Era ensi esiigiddwako empitambi wansi 
w'abagituulamu; kubanga basobezza amateeka, ne bawaanyisa ekiragiro, 
ne bamenya endagaano eteriggwaawo. 6 Ekikolimo kyekyava kirya ensi, 
n'abo abagituulamu balabise nga gubasinze: abatuula mu nsi kyebava 
bookebwa, abantu ne basigala batono. 7 Omwenge omusu guwuubaala, 
omuzabbibu guyongobera, bonna abalina emitima egisanyuka bassa 
ebikkowe. 8 Ekinyumu eky'ebitaasa kikoma, oluyoogaano lw'abo 
abasanyuka luggwaawo, essanyu ery'ennanga likoma. 9 Tebalinywa 
mwenge nga bayimba; ekitamiiza kirikaayirira abo abakinywa. 10 Ekibuga 
eky'okwetabula kimenyesemenyese: buli nnyumba eggaddwawo, omuntu 
yenna aleme okuyingiramu. 11 Waliwo okukaaba mu nguudo 
olw'omwenge; essanyu lyonna lizikizibwa, ekinyumu eky'ensi kigenze. 12 
Mu kibuga musigadde okuzika, ne wankaaki akubiddwa n'okuzikirira. 13 
Kubanga bwe kiti bwe kiribeera wakati mu nsi mu mawanga, nga bwe 
bakuba omuzeyituuni, nga bwe balonda ezabbibu okunoga nga kuwedde. 
14 Bano baliyimusa eddoboozi lyabwe, balyogerera waggulu, olw'obukulu 
bwa Mukama baleekaana nga bayima ku nnyanja. 15 Kale mugulumize 
Mukama ebuvanjuba, erinnya lya Mukama, Katonda wa Isiraeri, mu 
bizinga eby'omu nnyanja. 16 Tuwulidde ennyimba nga ziva ku nkomerero 
y'ensi, ekitiibwa eri abatuukirivu. Naye ne njogera nti Nkoozimba, 
nkoozimba, zinsanze! abalyazaamaanyi balyazaamaanyizza; weewaawo, 
abalyazaamaanyi balyazaamaanyizza nnyo. 17 Entiisa n'obunnya 
n'omutego biri ku ggwe, ggwe atuula mu nsi. 18 Awo olulituuka oyo 
adduka eddoboozi ery'entiisa aligwa mu bunnya; n'oyo alinnya okuva mu 
bunnya wakati omutego gulimukwata: kubanga ebituli ebya waggulu 


bigguddwawo, n'emisingi gy'ensi ginyeenya. 19 Ensi emenyekedde ddala, 
ensi esaanuukidde ddala, ensi ejjulukuse nnyo. 20 Ensi eritagatta 
ng'omutamiivu, era eriyuuguumizibwa ng'ensiisira; n'okusobya kwayo 
kuligizitoowerera, era erigwa n'etegolokoka nate. 21 Awo olulituuka ku 
lunaku luli Mukama alibonereza eggye ery'abagulumivu waggulu, ne 
bakabaka ab'ensi ku nsi. 22 Era balikuņņnaanyizibwa wamu ng'abasibe bwe 
bakunnaanyizibwa mu bunnya, era balisibirwa mu kkomera, era ennaku 
anyingi aga ziyiseewo balijjirwa. 23 Kale omwezi, gulikwatibwa ensoayi, 
n'enjuba eriswala; kubanga Mukama ow'eggye alifugira ku lusozi Sayuuni 
ne mu Yerusaalemi, ne mu maaso g'abakadde be n'ekitiibwa. 


25:1 Ai Mukama, ggwe Katonda wange; naakugulumizanga, 
naatenderezanga erinnya lyo; ku banga okoze eby'ekitalo, bye wateesa 
edda, mu bwesigwa n'amazima. 2 Kubanga ekibuga okifudde ekifuavu; 
ekibuga ekyaliko enkomera okifudde ebyagwa: eriyumba ery'abagenyi 
olifudde obutaba kibuga; tekirizimbibwa ennaku zonna. 3 Abantu 
ab'amaanyi kyebaliva bakussaamu ekitiibwa, ekibuga eky'amawanga 
ag'entiisa kirikutya. 4 Kubanga wabanga kigo eri abaavu, ekigo eri atalina 
hintu ng'alabye ennaku, ekiddukiro eri kibuyaga, ekisiikirize eri 
olubugumu, okuwuuma kw'ab'entiisa bwe kubanga kibuyaga akunta ku 
kisenge. 5 Ng'olubugumu oluli mu kifo ekikalu bw'olikkakkanya bw'otyo 
oluyoogaano olw'abagenyi; ng'olubugumu bwe lukkakkanyizibwa 
n'ekisiikirize ky'ekire, oluyimba olw'ab'entiisa hulikkakkanyizibwa, 6 Era 
ku lusozi luno Mukama ow'eggye alifumbira amawanga gonna embaga 
ey'ebya ssava, embaga ey'omwenge omuka, ey'ebya ssava ebijjudde 
obusomyo, ey'omwenge omuka ogusengejjeddwa obulungi. 7 Era alimirira 
ddala ku lusozi luno ekibikka kyonna ekyaliiriddwa ku baatu bonna, 
n'eggigi erisaanikidde ku mawanga gonna 8 Yamirira ddala okufa 
okutuusa ennaku zonna; era Mukama Katonda alisangula amaziga mu 
maaso gonna; n'ekivume eky'abaatu be alikiggya ku nsi yonna: kubanga 
Mukama akyogedde. 9 Kale kiryogererwa ku lunaku luli nti Laba, ono ye 
Katonda waffe; twamulindiriranga, era alitulokola: ono ye Mukama, 
twamulindiriranga, tulisanyuka tulijaguliza obulokozi bwe. 10 Kubanga ku 


lusozi luno omukono gwa Mukama kwe guliwummulira, era Mowaabu 
alirinnyiririrwa mu kifo kye, ng'ebisasiro bwe birinnyiririrwa mu mazzi 
ag'olubungo. 11 Era alyanjuluza engalo ze wakati mu kyo, ng'awuga 
bw'ayanjuluza engalo ze okuwuga: era alikkakkanya amalala ge wamu 
n'enkwe ez'engalo ze. 12 N'ekigo eky'olukomera oluwanvu olwa bbugwe 
wo akikkakkanyizza, akissizza wansi, n'akituusa ku ttaka okutuuka ne mu 
nfuufu. 


26:1 Ku lunaku luli oluyimba luno luliyimbirwa mu nsi ya Yuda: nti Tulina 
ekibuga eky'amaanyi; obulokozi bw'alissaawo okuba bbugwe n'enkomera. 
2 Mugguleewo enzigi, eggwanga ettuukirivu erikwata amazima liyingire. 
3 Onoomukuumanga mirembe mirembe, eyeesigamya omwoyo gwe ku 
ggwe: kubanga akwesiga ggwe. 4 Mwesigenga Mukama ennaku zonna: 
kubanga mu Mukama Yakuwa mwe muli olwazi alutaliggwaawo. 5 
Kubanga akkakkanyizza abo abatuula waggulu, ekibuga ekigulumivu: 
akissa wansi, akissa wansi okutuuka ne ku ttaka; akikkakkanya okutuuka 
ne mu nfuufu. 6 Ekigere kirikirinnyirira; ebigere by'omwavu, n'ebisinde 
by'oyo atalina kintu. 7 Ekkubo ery'omutuukirivu bugolokofu: ggwe 
omugolokofu olungyamya olugendo olw'omutuukirivu. 8 Weewaawo, mu 
kkubo ery'emisango gyo, ai Mukama, mwe twakulindiriranga; eri erinnya 
lyo n'eri ekijjukizo kyo ye eri okwoya kw'obulamu bwaffe. 9 Nakwoyanga 
n'obulamu bwange ekiro; weewaawo, nakeeranga mu makya okukunoonya 
n'omwoyo gwange munda yange: kubanga emisango gyo bwe gibeera mu 
nsi, abatuula ku ttaka lwe bayiga obutuukirivu. 10 Omubi ne bwe 
bamulaga ekisa, era taliyiga butuukirivu: mu nsi ey'obugolokofu 
mw'anaakoleranga ebitali bya nsonga, so taliraba bukulu bwa Mukama. 11 
Mukama, omukono gwo guyimusibwa, naye tebalaba: naye baliraba 
obunyiikivu bwo olw'abantu ne bakwatibwa ensonyi; weewaawo, omuliro 
gulyokya abalabe bo. 12 Mukama, oliragira emirembe gye tuli: kubanga 
n'okukola watukolera emirimu gyaffe gyonna. 13 Ai Mukama Katonda 
waffe, abaami abalala awali ggwe baatufuganga; naye ggwe 
tunaayatulanga erinnya lyo wekka. 14 Bafudde, tebaliba balamu; 
bazikiridde, tebalizuukira: kyewava obajjira n'obasangulawo n'obuza oku 


jjukirwa kwabwe kwonna. 15 Wayaza eggwanga, ai Mukama, wayaza 
eggwanga; ogulumizibwa: ogaziyizza ensalo zonna ez'ensi. 16 Mukama, 
lwe balabye ennaku lwe bakujjidde, baafuka okusaba okukangavvula kwo 
bwe kwali ku bo. 17 Ng'omukazi ali olubuto, ebiro eby'okuzaala kwe nga 
binaatera okutuuka, bw'alumwa n'akaaba ng'abalagalwa; bwe tutyo bwe 
twabanga mu maaso go, ai Mukama. 18 Twali lubuto, twalumwa, 
twazaala mpewo; tetwaleeta kulokola kwonna mu nsi; so n'abatuula mu nsi 
tebagudde. 19 Abafu bo baliba balamu; emirambo gyange girizuukira. 
Muzuukuke muyimbe, mmwe ababeera mu nfuufu: kubanga omusulo gwo 
guli ng'omusulo ogw'oku middo, n'ettaka liriwandula abafu. 20 Jjangu, 
eggwanga lyange, oyingire mu bisenge byo, weggalire enzigi zo: 
weekweke akaseera katono, okutuusa okuayiiga We kuliggwaawo. 21 
Kubanga, laba, Mukama ajja ng'afuluma mu kifo kye okubonereza 
abatuula mu nsi olw'obutali butuukirivu bwabwe: n'ettaka nalyo liribikkula 
ku musaayi gwalyo; so teriryeyongera kubikka ku baalyo abattibwa. 


27:1 Ku lunaku luli Mukama alibonereza lukwata omusota oguwulukuka 
n'ekitala kye eky'obwogi ekinene eky'amaanyi, ne lukwata 
ogwegolongonya; era alitta ogusota oguli mu nnyanja. 2 Ku lunaku luli 
Olusuku olw'enizabbibu olw'omwenge muliruyimbira. 3 Nze Mukama 
ndukuuna; naalufukiriranga amazzi buli kaseera: ekintu kyonna kireme 
okulwonoonanga, naalukuumanga emisana n'ekiro. 4 Ekiruyi tekiri mu nze: 
singa katazamiti n'amaggwa gannumbye mu lutalo! nandigatabadde, 
nandigookedde wamu. 5 Oba akwate ku maanyi gange, atabagane nange; 
weewaawo, atabagane nange. 6 Mu biro ebiribaawo Yakobo alisimba 
emmizi; Isiraeri alyanya alimulisa: era balijjuza ensi gonna ebibala. 7 
Amukubye nga ye bwe yakuba abo abaamukuba? oba attiddwa ag'abo bwe 
battibwa be yatta? 8 Bw'omusindika okugenda owatana naye mu kigero; 
amujjuludde n'okuwuuma kwe okw'amaanyi ku lunaku olw'embuyaga 
eziva ebuvanjuba. 9 Obutali butuukirivu obwa Yakobo kyebuliva 
bulongoosebwa n'ekyo, era ekyo kye kibala kyonna eky'okuggyako ekibi 
kye; bw'afuula imayinja gotma ag'ekyoto ng'ebisibosibo 
ebisekulwasekulwa, Baasera n'ebifaananyi by'enjuba n'okuyimuka ne 


bitayimuka nate. 10 Kubauga ekibuga ekyabangako enkomera kifulukwa, 
matongo agalekeddwawo, ng'eddungu: awo ennyana w'eririira, era awo 
w'erigalamira n'erya amatabi gaamu. 11 Amatabi gaamu bwe galiwotoka, 
galiwogolwa; abakazi balijja ne bagookya: kubanga be bantu abatalina 
magezi; eyabakola kyaliva alema okubasaasira, era eyababumba talibalaga 
kisa. 12 Awo olulituuka ku lunaku luli Mukama alikunyunta okuva ku 
ntaba ez'Omugga okutuusa ku mugga ogw'e Misiri, era mulikungulwa 
kinnoomu kinnoomu, mmwe abaana ba Isiraeri. 13 Awo olulituuka ku 
lunaku luli ekkondeere eddene lirifuuyibwa; era balijja abo abaali 
beeteeseteese okuzikirira mu nsi y'e Bwasuli n'abo abaali bagobeddwa mu 
nsi y'e Misiri; era balisinziza Mukama ku lusozi olutukuvu e Yerusaalemi. 


28:1 Zisanze engule ey'amalala ag'abatamiivu ab'omu Efulayimu, n'ekimuli 
ekiwotoka eky'obu lungi bwe obw'ekitiibwa, ekiri ku mutwe gw'ekiwonvu 
ekigimu eky'abo abameggebwa omwenge! 2 Laba, Mukama alina 
ow'amaanyi era omuzira; nga kibuyaga alimu omuzira, embuyaga 
ezizikiriza, ng'amazzi amangi ag'amaanyi agayanjaala ennyo, bw'atyo 
bw'alisuula wansi ku ttaka n'omukono. 3 Engule ey'amalala ag'abatamiivu 
ab'omu Efulayimu eririnnyirirwa n'ebigere: 4 n'ekimuli ekiwotoka 
eky'obulungi bwe obw'ekitiibwa, ekiri ku mutwe gw'ekiwonvu ekigimu, 
kiriba ng'ettiini erisooka okwengera ekyeya nga tekinnaruuka; oyo 
alitunuulira bw'aliraba nga likyali mu mukono gwe aliriia ddala. 5 Ku 
lunaku luli Mukama ow'eggye aliba ngule ya kitiibwa, era aliba nkuufiira 
ya buyoajo, eri abantu be abalifikkawo: 6 era aliba mwoyo gwa kusala 
misango eri oyo atuula ng'asala emisango, era aliba maanyi eri abo 
abazzaayo olutalo mu mulyango. 7 Naye era nabo bakyamye 
olw'omwenge, era ekitamiiza kibawabizza; kabona ne nnabbi bakyamye 
olw'omwenge, omwenge gubasaanyizzaawo, bawabye olw'ekitamiiza; 
bakyama mu kwolesebwa, beesittala mu kusala emisango. 8 Kubanga 
emmeeza zonna zijjudde ebisesemye n'empitambi, obutabaawo kifo 
kirongoofu. 9 Ani gw'aliyigiriza okumanya? era ani gw'alitegeeza 
ebibuulirwa? abo abaleseeyo okuyonka era abavudde ku mabeere? 10 
Kubaaga kiba kiragiro ku kiragiro, ekiragiro ku kiragiro; olunnyiriri ku 


lunayiriri, olunnyiriri ku lunnyiriri; wano katono, awo katono. 11 Nedda, 
naye alyogera n'abantu bano n'emimwa emigenyi era n'olulimi olulala: 12 
be yagamba nti Kuno kwe kuwummula, mumuwe okuwummula oyo 
akooye; era kuno kwe kuweera: naye ne bataganya kuwulira. 13 
Ekigambo kya Mukama kyekiriva kibeera gye bali ekiragiro ku kiragiro, 
ekiragiro ku kiragiro; olunnyiriri ku lunnyiriri, olunnyiriri ku lunnyiriri; 
wano katono, awo katono; bagende bagwe bugazi bameayeke bateegebwe 
bakwatibwe. 14 Kale, muwulire ekigambo kya Mukama, mmwe 
abaayooma, abafuga abantu bano abali mu Yerusaalemi: nti 15 Kubanga 
mwogedde nti Tulagaanye endagaano n'okufa, era tutabaganye 
n'amagombe; ekibonyoobonyo ekyanjaala bwe kiriyitamu, tekiritutuukako; 
kubanga tufudde eby'obulimba ekiddukiro kyaffe, era twekwese wansi 
w'obukuusa: 16 Mukama Katonda kyava ayogera nti Laba, nteeka mu 
Sayuuni ejjinja okuba omusingi, ejjinja eryakemebwa, ejjinja ery'oku 
nsonda ery'omuwendo omungi erinywezebwa ennyo wansi: akkiriza 
talyanguyiriza. 17 Era ndifuula omusango okuba omugwa ogugera, 
n'obutuukirivu okuba omugwa ogutereeza: n'omuzira gulyerera ddala 
ekiddukiro eky'obulimba, n'amazzi galyanjaala ku kifo eky'okwekwekamu. 
18 N'endagaano gye mwalagaana n'okufa erijjulukuka, so n'okutabagana 
kwammwe kwe mwatabagana n'amagombe tekulinywera; ekibonyoobonyo 
ekiryanjaala bwe kiriyitamu, ne kiryoka kiribalinnyirira wansi. 19 Buli Iwe 
kinaayitangamu; kinaabakwatanga; kubanga buli lukya kinaayitangamu 
emisana n'ekiro: era okutegeera ebibuulirwa kuliba ntiisa nsa. 20 Kubanga 
ekitanda kimpi omuntu n'okuyinza n'atayinza kukyegololerako; 
n'eky'okwebikkako kyako kifunda n'okuyinza n'atayinza kukyebikka. 21 
Kubanga Mukama aligolokoka nga bwe yagolokokera ku lusozi Perazimu, 
alisunguwala nga bwe yasunguwalira mu kiwonvu eky'e Gibyoni; akole 
omulimu gwe, omulimu gwe ogw'ekitalo, era atuukirize ekikolwa kye, 
ekikolwa kye eky'ekitalo. 22 Kale nno temuba banyoomi, enjegere 
zammwe zireme okuaywezebwa: kubanga okukomekkereza era 
okwateesebwa kwe mpulidde okuva eri Mukama, Mukama ow'eggye, ku 
nsi yonna. 23 Mutege amatu muwulire eddoboozi lyange; mutegereze 
muwulire ebigambo byange. 24 Omulimi alima lutata okusiga? akabala 


lutata n'akuba amavuunike ag'ettaka lye? 25 Bw'amala okulittaanya lyonna, 
tayiwa ntinnamuti, n'asaasaanya kumino, n'asiga enyaano ennyiriri ne sayiri 
mu kifo ekiragiddwa n'obulo ku lubibiro Iwako? 26 Kubanga; Katonda we 
amutegeeza bulungi, amuyigiriza. 27 Kubanga entinnamuti teziwuulibwa 
na kintu kya bwogi, so ne kumino tebaginyooleranyoolerako namuziga 
w'eggaali; naye entinnamuti ziwuulibwa na muggo, ne kumino na luga. 28 
Epņpaano ey'omugaati bagisa busa; kubanga talimala nnaku zonna 
ng'agiwuula: era namuziga w'eggaali lye n'embalaasi ze ne bwe 
bigisaasaanya, era tagisa. 29 Era n'ekyo kivudde eri Mukama ow'eggye, 
ow'ekitalo okuteesa ebigambo, asinga bonna amagezi. 


29:1 Owange, Alyeri, Alyeri, ekibuga Dawudi kye yasiisirako mugatte 
omwaka ku mwaka; embaga zituukire mu ntuuko zaazo: 2 ne ndyoka 
nakuwaza Alyeri, era walibaawo okukaaba n'okuwuubaala: era aliba gye 
ndi nga Alyeri. 3 Era ndikusiisirako enjuyi zonna, era ndikuzingiza n'ekigo, 
era ndikuzimbako enkomera ez'okuzimbirira: 4 Era olikkakkanyizibwa, 
era olyogera ng'oyima mu ttaka, n'ebigamba byo biriba wansi nga biyima 
mu nfuufu; n'Eddoboozi lyo liriba ng'eryoyo aliko omuzimu,. nga liyima 
mu ttaka, n'ebigambo byo biryogerwa kyama nga biyima mu nfuufu. 5 
Naye ekibiina eky'abalabe bo kiriba ng'effufugge, n'ekibiim eky'ab'entiisa 
kiriba ng'enfuufi efuumuuka: weewaawo, kiriba kya kaseera mangu ago. 6 
Alijjirwa Mukama ow'eggye n'okubwatuka n'ekikankano ky'ensi, 
n'eddoboozi eddene, n'omuzimu ne kibuyaga n'olulimi olw'omuliro 
ogwokya. 7 N'ekibiina eky'amawanga gonna agalwana ne Alyeri, gonna 
agalwama naye n'ekigo kye, n'abamuteganya kiriba ng'ekirooto, 
okwolesebw; okw'ekiro. 8 Awo kiriba ng'omuyala bw'aloota, era, laba, 
ng'alya naye n'azuukuka, n'obulamu bwe nga tebukkuse: oba 
ng'ow'ennyonta bw'aloota, era, laba, ng'anywa; naye n'azuukuka, era, laba, 
ng'azirika n'obulamu bwe nga bwoya: bwe kityo bwe kiriba ekibiina 
eky'ama waaga gonna agalwana n'olusozi Sayuuni. 9 Mulindirire 
mwewuunye; mweiimire ddala muzibe amaaso: batanidde, naye si na 
mwenge; batagatta, naye si na kitamiiza. 10 Kubanga Mukama afuse ku 
mmwe omwoyo ogw'otulo otungi, era azitye amaaso gammwe, bannabbi; 


nemitwe gyammwe, abalaguzi, agibisseeko. 11 N'okwolesebwa kwonna 
kufuuse gye muli ng'ebigambo eby'omu kitabo ekissibwako akabonero, 
abantu kye bawa omuntu eyayigirizibwa nga boogera nti Soma kino, 
nkwegayiridde: n'ayogera nti Siyinza, kubanga kissibbwako akabonero: 12 
ne bamuwa ekitabo oyo ataayigirizibwa nga boogera nti Soma, kino, 
nkwegayiridde: n'ayogera nti Siyigirizibwanga. 13 Mukama n'ayogera nti 
Kubanga abantu bano bansemberera ne banzisaamu ekitiibwa kya mu 
kamwa kaabwe era kya ku mimwa gyabwe, naye omutima gwabwe 
baguntadde wala, n'okuntya kwame kiragiro kya bantu kye bayigirizibwa: 
14 kale, laba, nyenda okukola omulimu ogw'ekitalo mu bantu bano, 
omulimu ogw'ekitalo era eky'amagero: n'amagezi g'abagezigezi baabwe 
galizikirira, n'okutegeera kwa bakabaka baabwe kulikwekebwa. 15 
Zibasanze abo abakka ennyo wansi okukweka Mukama okuteesa kabwe, 
n'emirimu gyabwe giri mu kizikiza, ne boogera nti Ani ttulaba? era ani 
arumanyi? 16 Muvuunikira ddala ebintu Omubumbi balimwenkanya 
ebbumba; ekintu ekikolebwa n'okwogera ne kyogera ku oyo eyakikola nti 
Teyankola; oba ekintu ekibumbibwa ne kyogera ku oyo eyakibumba nti 
Talina magezi? 17 Tekyasigaddeyo kiseera kitono nnyo Lebanooni 
alifuusibwa ennimiro engimu, n'ennimiro ennimu baligiyita kibira? 18 Era 
ku lunaku luli omuggavu w'amatu aliwulira ebigambo by'omu utabo, 
n'amaaso g'omuzibe galiraba okuva mu butalaba ne mu kizikiza. 19 Era 
abawombeefu balyeyongera okusanyukira Mukama, b'abaavu mu bantu 
balisanyukira Omutukuvu owa Isiraeri. 20 Kubanga ow'entiisa 
bamudibizza, n'omunyoomi akoma, n'abo bonna abalabirira obutali 
butuukirivu bazikiridde: 21 abafuula omuntu omusobya mu mu sango, ne 
bamutegera omutegi anenya mu mulyango, ne ba kyamya omutuukirivu 
n'ekitaliimu. 22 Mukama eyanunula Ibulayimu kyava ayogera mu nnyumba 
ya Yakobo talikwatibwa nsonyi kaakano, so n’amaaso ge tegaikyuka 
bbala lyago. 23 Naye bw'aliraba abaana be, omlimu ogw’engalo zange, 
wakati mu ye, balitukuza erinnya lyange; weewaawo, balitukuza 
Omutukuvu owa Yakobo, era balitekemukira Katonda wa Isiraeri: 24 Era 
n'abo abakyama mu mwoyo, balifuuka abategeevu, n'abo abeemulugunya 
baliyiga okuyigirizibwa. 


30:1 Zibasanze abaana abajeemu bw'ayogera Mukama, abateesa 
ebigambo, naye si nange; era ababikka n'ekibikka, aaye si kya mwoyo 
gwange, balyoke bongere ekibi ki kibi: 2 abatambula okuserengeta 
okugenda e Misiri, so nga tebabuuzi zza mu kamwa kange; okwenyweza 
mu maanyi ga Falaawo, n'okwesiga ekisiikirize eky'e Misiri! 3 Amaanyi ga 
Falaawo kyegaliva gabeera ensonyi zammwe, n'okwesiga eki siikirize 
eky'e Misiri kuliba kuswala kwammwe. 4 Kubanga abakulu be bali 
Zowani, n'ababaka be batuus e Kanesi. 5 Bonna balikwatirwa ensonyi 
abantu abatayinza kubagasa abatayamba newakubadde okugasa wabula 
ensonyi era ekivume. 6 Omugugu ogw'ensolo ez'omu bukiika obwa ddyo. 
Bayita mu nsi ey'okulaba ennaku n'okubalagalwa, omuva empologoma 
enkazi n'ensajja, embalasaasa n'omusota ogw'omuliro ogubuuka nga 
batikka obugagga bwabwe ku mabega g'endogoyi ento, n'ebintu byabwe 
ku mabango g'ennamira nga bagenda eri abantu abatagenda kubagasa. 7 
Kubanga Misiri abeerera bwereere era busa: kyenvudde mmuyita Lakabu 
atuula obutuuzi. 8 Kale genda okiwandiikire ku kipande mu maaso 
gaabwe, okiteeke ne mu kitabo, kibeere kya biro ebigenda okujja 
emirembe n'emirerebe. 9 Kubanga be bantu abajeemu, abaana ab'obulimba, 
abaana abataganya kuwulira mateeka ga Mukama: 10 abagamba abalabi 
nti Temulabanga; n'abalaguzi nti Tenutulaguliranga bya mazima, 
mutubuulire ebiweweevu mulagule eby'obulimba: 11 muve mu luguudo, 
nukyame okuva mu kkubo, Omutukuvu owa Isiraeri mumumalewo mu 
naaso gaffe. 12 Kyava ayogera omutukuvu owa Isiraeri nti Kubanga 
munyoomye ekigambo kino ne mwesiga okujooga n'obubambaavu ne 
mwesigama okwo; 13 obuali butuukirivu buno kyebuliva bubeera gye muli 
ng'ekituli ekiwagule ekyagala okugwa, ekizimba enkundi mu kisenge 
ekiwanvu, okunenyeka kwakyo kujja mangu obuamanyirira. 14 Era 
alikimenya ng'ekintu eky'omubumbi bwe kinenyeka, ng'akimenyamenya 
awaali kusaasira; n'okulabika ne wataabika lugyo mu bitundu byakyo 
olw'okusena omuliro mu kyoto, oba olw'okusena amazzi mu kidiba: 15 
Kubanga bw'atyo bw'ayogera Mukama Katonda, Omutukuvu owa Isiraeri 
nti Mu kudda ne mu kuwummula mwe mulirokokera; mu zutereera ne mu 
kwesiga mwe muliba amaanyi gammwe: mmwe ne mutayagala. 16 Naye 


ne mugamba nti Nedda, kubanga tuliddukira ku mbalaasi; kyemuliva 
mudduka: era nti Tulyebagala ku z'embiro; abalibagoberera kyebaliva 
babeera ab'embiro. 17 Olukumi balidduka olw'okuboggola kw'omu; 
olw'okuboggola kw'abataano mulidduka: okutuusa lwe mulisigala 
ng'omulongooti oguli ku ntikko y'olusozi, era ng'ebendera eri ku kasozi. 18 
Era Mukama kyaliva alinda, abakwatirwe ekisa, era kyaliva agulumizibwa 
abasaasire: kubanga Mukama Katonda alaba ensonga; balina omukisa 
bonna abamulindirira. 19 Kubanga abantu balituula ku Sayuuni e 
Yerusaalemi: tolikaaba nate maziga; talirema kukukwatirwa kisa 
olw'eddoboozi ery'oku kaaba kwo; bw'aliwulira alikwanukula: 20 Era 
Mukama newakubadde ng'akuwa emmere ey'okulaba ennaku n'amazzi 
ag'okubonyaabonyezebwa, naye abayigiriza bo nga tebakyakwekebwa 
nate, naye amaaso go galiraba abayigiriza bo: 21 n'amatu go 
ganaawuliranga ekigambo ekikuvaako ennyuma nga kyogera nti Lino lye 
kkubo, mulitambuliremu; bwe munaakyamiranga ku mukono ogwa ddyo, 
era bwe munaakyamiranga ku gwa kkono. 22 Era mulyonoona ebibikka ku 
bifaananyi byo ebyole ebya ffeeza, n'ebisaanikira ku bifaananyi byo 
ebifumbe ebya zaabu: olibisuulira ddala ng'ekintu ekitali kirongoofu; 
olikigamba nti Vaawo. 23 Era alitonnyesa enkuba ey'ensigo zo, z'olisiga 
mu ttaka; era aligaba emmere ey'ekyengera eky'ettaka, era eriba nnimu era 
nnyingi: ku lunaku luli ebisibo byo biririira mu malundiro amagazi. 24 Era 
ente n'endogoyi ento ezirima ettaka zinaalyanga ebyokulya ebirimu 
omunnyo, ebyawewebwa n'olugali n'ekiwujjo. 25 Era ku buli lusozi 
olugulumivu ne ku buli kasozi akawanvu kuliba ensulo n'emigga 
gy'amazzi, ku lunaku olw'okutia abangi, ebigo bwe birigwa. 26 Era 
omusana gw'omwezi guliba ag'omusana gw'enjuba, n'omusana gw'enjuba 
gulyeyongera emirundi musanvu ng'omusana gw'ennaku omusanvu, ku 
lunaku Mukama lw'alisibirako ekinuubule eky’abantu be n'awonya 
ekiwundu eky'okufumitibwa kwabwe. 27 Laba, erinnya lya Mukama liva 
wala, nga lyaka n'obusungu bwe, era nga linyooka omukka omuziyivu 
emimwa gye gijjudde okunyiiga, n'olulimi lwe luli ng'omuliro ogwokya: 28 
n'omukka gwe guli ng'omugga ogwanjaala, ogutuuka ne mu bulago, 
okukunnunta amawanga n'olugali olw'obutaliimu: n'olukoba oluwabya 


luliba mu mba z'amawanga. 29 Muliba n'oluyimba ng'ekiro bwe bakwata 
embaga entukuvu n'essanyu ery'omu mutima, ng'omuntu bw'agenda 
n'endere okujja ku lusozi lwa Mukama, eri Olwazi lwa Isiraeri. 30 Era 
Mukama aliwuliza eddoboozi lye ery'ekitiibwa, era aliraga okukka 
kw'omukono gwe, n'okunyiiga kw'obusungu bwe, n'olulimi Iw'omuliro 
ogwokya n'okubwatuka ne kibuyaga n'omuzira. 31 Kubanga 
olw'eddoboozi lya Mukama Omwasuli alimenyekamenye ka, eyakubanga 
n'oluga. 32 Na buli Iwe banaamukubanga n'omuggo ogwalagirwa, 
Mukama gw'alimuteekako, wanaabangawo ebitaasa n'ennanga: era 
alirwana nabo mu ntalo ez'okunyeenya. 33 Kubanga Tofesi kyategekebwa 
okuva edda; weewaawo, kyateekerwateekerwa kabaka; akifudde kiwanvu 
era kinene: ekikoomi kyakyo muliro na nku nnyingi; omukka gwa 
Mukama, ng'omugga ogw'ekibiriiti, gukyasa. 


31:1 Zibasanze abo abaserengeta e Misiri okubeerwa, era abeesiga 
embalaasi; era abeesiga amagaali kubanga mangi, n'abeebagala embalaasi 
kubanga ba maanyi mangi; naye tebatunuulira Mutukuvu wa Isiraeri so 
tebanoonya Mukama! 2 Naye era naye wa magezi, era alireeta obubi, so 
talikomyawo bigambo bye: naye aligolokokera ku nnyumba y'abo abakola 
obubi ne ku buyambi bw'abo abakola ebitali bya butuukirivu. 3 Kale nno 
Abamisiri bantu buntu so si Katonda; n'embalaasi zaabwe mubiri bubiri so 
si mwoyo: era Mukama bw'aligolola omukono gwe, oyo ayamba 
alyesittala era n'oyo ayambwa aligwa, kale bonna baliggweerawo wamu. 4 
Kubanga bw'atyo Mukama bw'angamba nti Ng'empologoma 
bw'ewulugumira ku muyiggo gwayo n'empologoma ento, abasumba abangi 
bwe bayitibwa okugirumba, teritiisibwa na ddoboozi lyabwe, so 
teryetoowaza lwa kuyoogaana kwabwe: bw'atyo Mukama ow'eggye 
bw'alikka okulwanira ku lusozi Sayuuni ne ku kasozi kaako. 5 Ng'ennyonyi 
ezibuuka, bw'atyo Mukama ow'eggye bw'anaakuumanga Y erusaalemi; 
anaakikuumanga n'akiwonya, aliyitako n'akirokola. 6 Mukyukire oyo gwe 
mwajeemerera ddala, mmwe abaana ba Isiraeri. 7 Kubanga ku lunaku luli 
balisuulira ddala buli muntu ebifaananyi bye ebya ffeeza, n'ebifaananyi bye 
ebya zaabu, engalo zammwe mmwe bye zaabakolera okuba ekibi. 8 Awo 


Omwasuli aligwa n'ekitala ekitali kya bantu; n'ekitala ekitali kya bantu 
kirimulya: era alidduka ekitala, n'abawbuka be balifuuka musolo. 9 
N'olwazi lwe lulivaawo olw'okwesisiwala, n'abakulu be balikenyentererwa 
olw'ebendera, bw'ayogera Nlukama, omuliro gvre guli ku Sayuuni 
n'ekikoomi kye mu Yerusaalemi. 


32:1 Laba, kabaka alifuga n'obutuukirivu, n'abakulu balifuga n'omusango. 
2 Era omuntu aliba ng'ekifo eky'okwekwekamu eri empewo, n'ekiddukiro 
eri kibuyaga; ng'emigga gy'amazzi mu kifo ekikalu, ng'ekisiikirize 
ky'olwazi olunene mu nsi ekooyesa. 3 N'amaaso g'abo abalaba tegalibaako 
kifu, n'amatu g'abo abawulira galiwuliriza. 4 N'omutima gw'oyo eyeeyinula 
gulitegeera okumanya, n'olulimi Iw'abanaanaagize lulyeteekateeka 
okwogera obulungi. 5 Omugwagwa nga tebakyamuyita mugabi, so 
n'omukodo nga tebamuyita wa kisa. 6 Kubanga omugwagwa alyogera 
eby'obugwagwa, n'omutima gwe gulikola ebitali bya butuukirivu, okukola 
eby'okuvuma Katonda, n'okwogera ebikyamu ku Mukama, okulumya 
enjala obulamu bw'omuyala, n'okumalawo ow'ennyonta kye 
yandinywedde. 7 Era n'ebintu eby'omukodo bibi: asala enkwe embi 
okuzikiriza omuwombeefu n'ebigambo eby'obulimba atalina kintu ne 
bw'ayogera eby'ensonga. 8 Naye omugabi alowooza bya kugaba; era mu 
by'okugaba mw'alinywerera. 9 Mugolokoke, mmwe abakazi abalangajja, 
muwulire eddoboozi lyange; mmwe abawala abataliiko kye mulowooza, 
mutegere amatu ebigambo byange. 10 Mulinakuwalira ennaku ezirisussa 
omwaka, mmwe abakazi abataliiko kye mulowooza: kubanga 
ebikungulwa eby'emizabbibu birifa, okukungula tekulituuka. 11 
Mukankane, mmwe abakazi abalangajja; munakuwale, mmwe abataliiko 
kye mulowooza: mwambule mubeere bwereere, mwesibe ebibukutu mu 
biwato byammwe. 12 Balikuba mu kifuba olw'ennimiro ez'okusanyuka, 
olw'omuzabbibu omugimu. 13 Ku nsi y'abantu bange kulimera amaggwa 
ne katazamiti; weewaawo, ku nnyumba zonna ez'essanyu mu kibuga 
eky'essanyu: 14 kubanga olubiri lulirekebwawo; ekibuga eky'abantu abangi 
kiriba kifulukwa; olusozi n'ekigo ekirengererwako biriba mpuku ennaku 
zonna, ssanyu lya ntulege, ddundiro lya magana; 15 okutuusa omwoyo Iwe 


gulirufukibwako okuva waggulu, eddungu ne lifuuka ennimiro engimu, 
ennimiro enyimu ne bagiyita kibira. 16 Kale omusango gulituula mu 
ddungu, n'obutuukirivu bulibeera mu nnimiro enyimu. 17 N'omulimu 
gw'obutuukirivu guliba mirembe; era obutuukirivu bulireeta okutereera 
n'okwesiganga ennaku zonna. 18 N'abantu bange balituula mu kifo 
eky'emirembe ne mu nnyumba ez'enkalakkalira, ne mu biwummulo 
ebitereevu. 19 Naye omuzira gulitonnya, ekibira bwe kirigwa; n'ekibuga 
kirisuulirwa ddala wansi. 20 Mulina omukisa mmwe abasiga ku mabbali 
g'amazzi gonna, abasindika ebigere by'ente n'endogoyi. 


33:1 Zikusanze ggwe anyaga so tonyagibwanga; era alyazaamaanya, so 
tebakulyazaamaanyanga! Bw'olireka okunyaga, n'olyoka onyagibwa; era 
bw'olimalira ddala okulyazaamaanya, ne balyoka bakulyazaamaanya. 2 Ai 
Mukasna, tukwatirwe ekisa; twakulindirira: beera mukono gwabwe buli 
nkya, era obulokozi bwaffe mu biro eby'okulabiramu ennaku. 3 
Olw'eddoboozi ery'okuyoogaana amawanga gadduse: olw'okweyimusa 
ggwe amawanga gasaasaanye. 4 N'omunyago gwammwe 
gulikunyaanyizibwa ng'akawuka bwe kakutlnaanya: ng'enzige bwe zigwa 
bwe baligugwako bwe batyo. 5 Mukama agulumizibwa kubanga atuula 
waggulu: ajjuzizza Sayuuni omusango n'obutuukirivu. 6 Era walibaawo 
enkalakkalira mu biro byo, obulokozi obusukkirira, amagezi n'okumanya: 
okutya Mukama bwe bugagga bwe. 7 Laba, abazira baabwe bakaabira 
bweru: ababaka ab'emirembe bakaaba nnyo amaziga. 8 Enguudo zizise, 
omutambuze aggwaawo: amenye endagaano, anyoomye ebibuga, tassaayo 
mwoyo eri abantu. 9 Ensi ewuubaala eyongobera: Lebanooni akwatiddwa 
ensonyi awotoka: Saloni ali ng'eddungu; ne Basani ne Kalumeeri 
bawaatula. 10 Kaakano naagolokoka, bw'ayogera Mukama; kaakano 
neeyimusa kaakano naagulumizibwa. 11 Mu liba mbuto za bisusunku, 
mulizaala ssubi: omukka gwammwe muliro ogulibookya. 12 N'amawanga 
galiba ng'okwokya kw'ensimbi: ng'amaggwa agatemebwa agookerwa mu 
muliro. 13 Muwulire, mmwe abali ewala bye nkoze; nammwe abali 
okumpi mukkirize amaanyi gange. 14 Abalina ebibi abali mu Sayuuni 
batidde okukankana kugudde ku abo abatatya Katonda. Ani ku ffe alituula 


awamu n'omuliro ogwokya? ani ku ffe alituula awamu n'okwokya 
okutaliggwaawo? 15 Oyo atambula n'obutuukirivu, era ayogera 
eby'amazima; oyo anyooma amagooba agava mu kujooga, akunkumula 
engalo ze obutakwata nguzi, aziba amatu ge obutawulira musaayi, era 
aziba amaaso ge obutatunuulira bubi; 16 oyo ye alituula waggulu ekifo kye 
eky'okwekuuma kiriba nkomera za mayinja: emmere ye 
anaagiweebwanga; amazzi ge galiba ga nkalakkalira. 17 Amaaso go 
galiraba kabaka mu bulungi bwe: galiraba ensi eziyimirira ewala. 18 
Omutima gwo gulifumiitiriza entiisa: ali ludda wa oyo eyabala, ali ludda 
wa oyo eyagera omusolo? ali ludda wa oyo eyatala ebigo? 19 Toliraba 
ggwanga kkakali eggwanga eririna enjogera enzibi gy'otoyinza kumamya; 
eririna olulimi olunnaggwanga lw'otoyinza kutegeera. 20 Tunuulira 
Sayuuni, ekibuga eky'embaga zaffe: amaaso go galiraba Yerusaalemi nga 
kifo kya kutuulamu kitereevu, eweema eterijjululwa, enkondo zaayo 
tezirisi mbulwa emaku zonna, so tewalib; ku migwa gyayo egirikutulwa. 
21 Naye eyo Mukama alibeera naffe mu bukulu, ekifo eky'emigga emigazi 
n'ensulo; omutaliyita lyato erivugibwa, so n’ekyombo ekinene 
tekirigendamu. 22 Kubanga Mukama ye mulamuzi waffe, Mukama ye 
muteesi w'amateeka gye tuli, Mukama ye kabaka waffe; ye alitulokola. 23 
Emigwa gyo egisiba gisumulukuse; tebayinza kunyweza kikolo kya 
mulongooti gwabwe, tebayinza kuwanika ttanga: awo ne bagereka ebintu 
eby'omunyago omunene; abawenyera baatwala omunyago. 24 N'oyo 
atuulamu talyogera nti Ndi mulwadde: abantu abatuula omwo 
balisonyiyibwa obutali butuukirivu bwabwe. 


34:1 Musembere, mmwe amawanga, okuwulira; era muwulirize, mmwe 
abantu: ensi ewulire n'okujjula kwayo; ettaka n'ebintu byonna ebirivaamu. 2 
Kubanga Mukama alina okunyiiga ku mawanga gonna, n'ekiruyi ku ggye 
lyabwe lyonna: abazikiririzza ddala, abagabudde okuttibwa. 3 Era 
abaabwe abattibwa balisuulibwa ebweru, n'ekivundu eky'emirambo 
gyabwe kiririnnya, n'ensozi zirisaanuuka olw'omusaayi gwabwe. 4 N'eggye 
lyonna ery'omu ggulu liryabulukuka, n'eggulu lirizingibwa ng'omuzingo 
gw'empapula: n'eggye lyalyo lyonna liriyongobera, ng'akalagala bwe 


kayongobera ne kava ku muzabbibu, era ng'akalagala akayongobera bwe 
kava ku mutiini. 5 Kubanga ekitala kyange kinywedde okukkuta mu ggulu: 
laba, kirigwa ku Edomu, ne ku bantu ab'ekikolimo kyange, olw'omusango. 
6 Ekitala kya Mukama kijjudde omusaayi, kisavuwadde n'amasavu, 
n'omusaayi gw'abaana b'endiga n'embuzi, n'amasavu ag'ensigo z'endiga 
ennume: kubanga Mukama alina ssaddaaka e Bozula, n'okutta abangi mu 
nsi ya Edomu. 7 N'embogo ziriserengeta wamu nazo, n'eate wamu ne 
ziseddume; n'ensi yaabwe eritamiira omusaayi, n'enfuufu yaabwe 
erisavuwala n'amasavu. 8 Kubanga lwe lunaku olw'okuwalana eggwanga 
lya Mukama, omwaka ogw'okusasula empeera mu mpaka za Sayuuni. 9 
N'emigga gyayo girifuuka bulimbo, n'enfuufu yaayo kibiriti, n'ensi 
erifuuka bulimbo obwaka. 10 Terizikizibwa misana newakubadde ekiro; 
omukka gwayo gunaanyookanga ennaku zonna: emirembe n'emirembe 
eneebeereranga awo ng'ezise; tewaabenga anaagiyitangamu emirembe 
n'emirembe. 11 Naye kimbala ne namunnungu be banaabanga bannyini yo; 
n'ekiwugulu ne namunyoona be banaatuulanga omwo: era aligireegako 
omugwa ogw'okwetabula, n'amayinja agatereeza ag'obutaliimu. 12 
Baliyita abakungu baayo okujja mu bwakabaka, naye tewaliba alibaayo; 
n'abalangira baayo bonna baliba si kintu. 13 N'amaggwa galimera mu 
mayumba gaayo, emyennyango n'amatovu mu bigo byayo: era eneebanga 
nnyumba za bibe, luggya lwa bamaaya. 14 N'ensolo enkambwe ez'omu 
ddungu zirisisinkana n'emisege, n'eya zigeye eriyitiriza ginnaayo; 
weewaawo, ennyonyi ey'ekiro erigwa eyo, ne yeerabira ekiwummulo. 15 
Eyo ekkufufu gye lirizimbira ekisu kyalyo, ne libiika, ne limaamira, ne 
likunyaanya wansi w'ekisiikirize kyalyo: weewaawo, eyo bakamunye gye 
balikuņņaanira, buli omu wamu ne munne. 16 Munoonye mu kitabo kya 
Mukama musome: tekulibula ku ebyo na kimu, tewaliba ekiribulwa 
kinnaakyo: kubanga akamwa kange ke kalagidde, n'omwoyo gwe gwe 
gubikunyaanyizza. 17 Era abikubidde obululu, n'omukono gwe 
gubigabidde n'omugwa: binaagiryanga ennaku zonna, emirembe 
n'emirembe binaatuulanga omwo. 


35:1 Olukoola n'amatongo birijaguza; n'eddungu lirisanyuka, lirisansula 


ng'ekiyirikiti. 2 Lirisukkiriza okusansula, lirisanyuka n'essanyu n'okuyimba; 
ekitiibwa kya Lebanooni kiririweebwa, obulungi obungi obwa Kalumeeri 
ne Saloni: baliraba ekitiibwa kya Mukama, obulungi obungi obwa Katonda 
waffe. 3 Munyweze emikono eminafu, mukakase n'amaviivi agajugumira. 
4 Mugambe abo abalina omutima omuti nti Mubeere n'amaanyi, temutya: 
laba Katonda wammwe alijja n'okuwalana eggwanga, n'empeera ya 
Katonda; alijja n'abalokola. 5 Awo amaaso g'omuzibe w'amaaso ne 
galyoka gazibuka, n'amatu g'omuggavu w'amatu galigguka. 6 Awo 
awenyera n'alyoka abuuka ng'ennangaazi, n'olulimi lwa kasiru luliyimba: 
kubanga amazzi galitiriikira mu lukoola, n'emigga mu ddungu. 7 
N'omusenyu ogumasamasa gulifuuka ekidiba, n'ettaka ekkalangufu nzizi 
za mazzi: mu kifo eky'ebibe mwe byagalamiranga, muliba omuddo 
n'essaalu n'ebitoogo. 8 Era eribaayo oluguudo, n'ekkubo, era liriyitibwa nti 
Kkubo lya butukuvu; abatali balongoofu tebaliriyitamu; naye liriba lya bali: 
abatambuze, weewaawo abasirusiru, tebaliriwabiramu. 9 Teribaayo 
mpologoma, so tekulirinnyako nsolo yonna ey'amaddu, tezirirabikayo; 
naye abaanunulibwa be baliritambuliramu: 10 n'aba Mukama abaagulibwa 
balikomawo, ne bajja e Sayuuni nga bayimba; n'essanyu eritaliggwaawo 
liribeera ku mitwe gyabwe: balifuna essanyu n'okujaguza, n'okunakuwala 
n'okusinda kuliddukira ddala. 


36:1 Awo olwatuuka mu mwaka ogw'ekkumi n'ena ogwa kabaka 
Keezeekiya, Sennakeribu kabaka w’e Bwasuli n'ayambuka okulumba 
ebibuga byonna ebya Yuda ebyaliko enkomera, n'abimenya. 2 Awo kabaka 
w'e Bwasuli n'agaba Labusake okuva e Lakisi okugenda e Yerusaalemi 
eri kabaka Keezeekiya ng'alina eggy'e eddene. N'ayimirira ku mabbali 
g'olusalosalo olw'ekidiba eky'engulu mu luguudo olw'ennimiro ey'omwozi. 
3 Awo ne bafuluma ne bajja gy'ali Eriyakimu mutabani wa Kirukiya, eyali 
omukulu w'ennyumba, ne Sebuna omuwandiisi, ne Yowa mutabani wa 
Asafu omujjukiza. 4 Labusake n'abagamba nti Mugambe kaakano 
Keezeekiya nti Bw'atyo bw'ayogera kabaka omukulu, kabaka w'e Bwasuli, 
nti Bwesige ki buno bwe weesiga? 5 Nze ngamba nti okuteesa kwo 
n'amaanyi olw'entalo bigambo bugambo ebitaliimu: ani nno gwe weesiga 


n'okujeema a'onjeemera nze? 6 Laba, weesigama ku muggo ogw'olumuii 
luno olubetentefu, ye Misiri; omuntu bwe yeesigatna okwo, guyingira mu 
ngalo ze ne guzifumita: bw'atyo bw'abeera Falaawo kabaka We Misiri eri 
abo bonna abamwesiga. 7 Naye bw'ononyamba nti Twesiga Mukama 
Katonda waffe: si ye wuuyo Keezeekiya gwe yaggyako ebifo bye 
ebigulumivu n'ebyoto bye, n'agamba Yuda ne Yerusaalemi nti 
Munaasinzizanga mu maaso g'ekyoto kino? 8 Kale nno kaakano, 
akwegayiridde, muwe emisingo mukama wange kabaka w'e Bwasuli 
nange naakuwa embalaasi enkumi, bbiri, ggwe ku bubwo bw'onooyinza 
okuzeebagazaako abantu. 9 Kale oyinza otya okukyusa amaaso g'omwami 
omu ku abo abasinga obuto ku baddu ba mukama wange, ne weesiga 
Misiri olw'amagaali n'olw'abeebagala embalaasi? 10 Era kaakano 
nnyambuse okutabaala ensi eno okugizikiriza awatali Mukama? Mukama 
yanyamba nti Yambuka otabaale ensi eno ogizikirize. 11 Awo Eriyakimu 
ne Sebuna ne Yowa ne bagamba Labusake nti Nkwegayiridde, yogera 
n'abaddu bo mu lulimi Olusuuli; kubanga tulumanyi: so toyogera naffe mu 
lulimi olw'Abayudaaya mu matu g'abantu abali ku bbugwe. 12 Naye 
Labusake n'ayogera nti Mukama wange antumye eri mukama wo n'eri 
ggwe okwogera ebigambo bino? tantumye eri abantu abatuula ku bbugwe, 
okulya amazi gaabwe bo, n'okunywa enkali yaabwe bo awamu nammwe? 
13 Awo Labusake n'ayimirira n'ayogerera waggulu n'eddoboozi eddene 
mu lulimi olw'Abayudaaya n'ayogera nti Muwulire ebigambo bya kabaka 
omukulu, kabaka w'e Bwasuli. 14 Bw'atyo bw'ayogera kabaka nti 
Keezeekiya tabalimbanga; kubanga taliyinza kubawonya: 15 so 
Keezeekiya tabasigulanga eri Mukama ng'ayogera nti Mukama talirema 
kutuwonya; ekibuga kino tekirigabulwa mu mukono gwa kabaka w'e 
Bwasuli. 16 Temuwuliranga Keezeekiya: kubanga bw'atyo bw'ayogera 
kabaka w'e Bwasuli nti Mutabagane nange, mufulume mujje, gye ndi; 
mulyenga buli muntu ku muzabbibu gwe na buli muntu ku mutiini gwe, era 
munywenga buli muntu ku mazzi ag'omu kidiba kye ye: 17 okutuusa lwe 
ndijja ne mbatwalira ddala mu nsi efaanana ensi yammwe, ensi ey'ennaano 
n'omwenge, ensi ey'emigaati n'e nsuku z'emizabbibu. 18 Mwekuume 
Keezeekiya aleme okubasendasenda ng'ayogera nti Mukama alituwonya. 


Waliwo katonda yenna ow'amawanga eyali awonyezza ensi ye mu mukono 
gwa kabaka w'e Bwasuli? 19 Bali ludda wa bakatonda ab'e Kamasi n'e 
Alupadi? bali ludda wa bakatonda ab'e Sefavayimu? era baawonya 
Samaliya mu mukono gwange? 20 Baani ku bakatonda bonna ab'ensi ezo 
abaawonya ensi yabbwe mu mukono gwange, Mukama okuwonya 
Yerusaalemi mu mukono gwange? 21 Naye ne basirika ne batamwanukula 
kigambo: kubanga ekiragiro kya kabaka kyali bwe kiti nti 
Temumwanukulanga. 22 Awo Eriyakimu mutabani wa Kirukiya eyali 
omukulu w'ennyumba ne Sebuna omuwaadiisi ne Yowa mutabani wa 
Asafu omujjukiza ne bajja eri Keezeekiya nga bayuzizza engoye zaabwe, 
ne bamubuulira ebigambo bya Labusake. 


37:1 Awo olwatuuka kabaka Keezeekiya bwe yakiwulira n'ayuza engoye 
ze n'ayambala ebibukutu n'ayingira mu nnyumba ya Mukama. 2 N'atuma 
Eriyakimu eyali omukulu w'enayumba ne Sebuna omuwandiisi n'abakadde 
ab'oku bakabona, nga bambadde ebibukutu, eri Isaaya nabbi mutabani wa 
Amozi. 3 Ne bamugamba nti Bw'atyo bw'ayogera Keezeekiya nti Olunaku 
luno lunaku lwa kulabiramu nnaku era Iwa kunenyezebwamu era lwa 
kuvumirwamu: kubanga abaana batuuse okuzaalwa, so tewali maanyi ga 
kuzaala. 4 Mpozzi Mukama Katonda wo anaawulira ebigambo bya 
Labusake, kabaka w'e Bwasuli mukama we gw'atumye okuvuma Katonda 
omulamu, n'anenya ebigambo Mukama Katonda wo by'awulidde: kale 
yimusiza okusaba kwo ekitundu ekifisseewo. 5 Awo abaddu ba kabaka 
Keezeekiya ne bajja eri Isaaya. 6 Isaaya n'abagamba nti Bwe mutyo bwe 
munaagamba mukama wammwe nti Bw'atyo bw'ayogera Mukama nti 
Totya bigambo by'owulidde, abaddu ba kabaka w’e Bwasuli bye 
banvumye. 7 Laba, ndimuteekako omuzimu, naye aliwulira olugambo 
n'addayo mu nsi ye; era ndimusuula n'ekitala mu nsi ye ye. 8 Awo 
Labusake n'addayo n'asanga kabaka w'e Bwasuli ng'alwana ne Libuna: 
kubanga yali awulidde nga yasitula e Lakisi. 9 N'awulira nga boogera ebya 
Tiraka kabaka w'e Kuusi, nti Atabadde okulwana naawe. Awo bwe 
yakiwulira natuma ababaka eri Keezeekiya ng'ayogera nti 10 Bwe mutyo 
bwe muligamba Keezeekiya kabaka wa Yuda nga mwogera nti Katonda 


wo gwe weesiga takulimbanga ng'ayogera nti Yerusaalemi tekirigabulwa 
mu mukono gwa kabaka w'e Bwasuli. 11 Laba, owulidde bakabaka w'e 
Bwasuli bye baakolanga ensi zonna, nga bazizikiririza ddala: naawe 
oliwonyezebwa? 12 Bakatonda ab'amawanga baagawdnya, bakitange ge 
baazikiriza, Gozani ne Kalani ne Lezefu n'abaana ba Edeni abaabanga mu 
Terasali? 13 Ali ludda wa kabaka w'e Kamasi ne kabaka w'e Alupadi ne 
kabaka w'ekibuga Sefavayimu ow'e Keena ne Yiva? 14 Keezeekiya 
n'atoola ebbaluwa mu mukono gw'ababaka n'agisoma: Keezeeluya 
n'ayambuka mu nnyumba ya Mukama n'agyanjululiza mu maaso ga 
Mukama. 15 Keezeekiya ne yeegayirira Mukama ng'ayoge nti 16 Ai 
Mukama ow'eggye, Katonda wa Isiraeri, atuula ku bakerubi, ggwe 
Katonda, ggwe wekka, wa bwakabaka bwonna obw'omu nsi; ggwe 
wakola eggulu n'ensi. 17 Tega okutu kwo, ai Mukama, owulire; zibula 
amaaso go, ai Mukama, olabe: owulire ebigambo byonna ebya 
Sennakeribu, by'atumye okuvuma Katonda omulamu. 18 Mazima, 
Mukama, bakabaka w’e Bwasuli baazisa amawanga gonna n'ensi yaabwe, 
19 ne basuula bakatonda baabwe mu muliro: kubanga tebaali bakatonda, 
naye mulimu gwa ngalo za bantu, miti na mayinja; kyebaava babazikiriza. 
20 Kale nno kaakano, ai Mukama Katonda waffe, tulokole mu mukono 
gwe, obwakabaka bwonna obw'omu nsi butegeere nga ggwe Mukama, 
ggwe wekka. 21 Awo Isaaya mutabani wa Amozi n'atumira Keezeekiya 
ng'ayogera nti Bw'atyo bw'ayogera Mukama, Katonda wa Isiraeri, nti 
Kubanga onneegayiridde ebya Sennakeribu kabaka w'e Bwasuli, 22 kino 
kye kigambo Mukama ky'ayogedde ku ye: Omuwala wa Sayuuni atamaayi 
musajja akunyoomye era akugadizza; omuwala wa Yerusaalemi 
akunyeenyerezza omutwe. 23 Ani gw'ovumye gw'ovodde? era ani 
gw'oyimusirizzaako eddoboozilyo n'olalama amaaso go waggulu? ku 
Mutukuvu wa Isiraeri. 24 Oyimye mu baddu bo okuvuma Mukama 
n'oyogera nti N'amagaali gange amangi nnyambuse ku ntikko y'olusozi, 
ntuuse mu njuyi ez'omunda eza Lebanooni; era nditemera ddala emivule 
gyako emiwanvu, n'enfugo zaako ezisinga obulungi: era ndituuka ku lusozi 
lwako olukomererayo, ekibira eky'ennimiro ye enyimu. 25 Nsimye era 
nnywedde amazzi, era ndikaliza emigga gyonna egy'e Misiri n'ebigere 


byange: 26 Towuliranga bwe nnakikola edda ennyo ne nkibumba okuva 
ebiro eby'edda? kaakano nkituukirizza ggwe okubeera omuzikiriza 
w'ebibuga ebiriko enkomera obifuule ebifunvu eby'e byagwa: 27 
Abaabituulangamu kyebaava babeera ab'amaanyi amatono, baatekemuka 
ne bakenygentererwa; ne baba ng'essubi ery'omu nnimiro era ng'omuddo 
omubisi, ng'omuddo oguli waggulu ku nnyumba, era ag'omusiri 
gw'ennaano nga tennakula. 28 Naye mmanyi bw'otuula era bw'ofuluma era 
bw'oyingira era bw'onneesalirako akajegere. 29 Kubanga onneesalirako 
akajegere era kubanga ettitimbuli lyo lirinnye mu matu gange, kyeadiva 
nteeka eddobo lyange mu nnyindo yo n'olukoba lwange mu mimwa gyo, 
era ndikuzzaayo mu kkubo lye wajjiramu. 30 Era kano ke kaliba. 
akabonero gy'oli: mulirya mu mwaka guno ekyo ekimera kyokka, ne mu 
mwaka ogw'okubiri ekyo kye gumera; ne mu mwaka ogw'okusatu 
musiganga mukungulanga musimbanga ensuku z'emizabbibu mulyanga 
ebibala byamu. 31 N'ekitundu ekifisseewo ekiwonye ku nayumba ya Yuda 
balisimba emmizi wansi ne babala ebibala waggulu. 32 Kubanga mu 
Yerusaalemi muliva ekitundu ekifisseewo, ne ku lusozi Sayuuni abo 
abaliwona: obuggya bwa Mukama ow'eggye bulituukiriza ekyo. 33 
Mukama kyava ayogera ku kabaka w'e Bwasuli nti Talituuka ku kibuga 
kino, so talirasaayo kasaale, so talikyolekera n'engabo, so talikituumako 
kifunvu. 34 Mu kkubo mwe yajjira omwo mw'aliddirayo, so talituuka ku 
kibuga kino, bw'ayogera Mukama. 35 Kubanga ndirwanirira ekibuga kino 
okukirokola ku bwange nze era ne ku bw'omuddu wange Dawudi. 36 Awo 
malayika wa Mukama n'afuluma n'atta mu lusiisira olw'Abaasuli kasiriivu 
mu obukumi munaana mu enkumi ttaano: abantu bwe baagolokoka enkya 
mu makya, laba, bonna baali mirambo gya bafu. 37 Awo Sennakeribu 
kabaka w’e Bwasuli n'avaayo n'agenda n'addayo, n'abeera e Nineeve. 38 
Awo olwatuuka bwe yali ng'asinziza mu kiggwa kya Nisuloki katonda we, 
Adulammereki ne Salezeri batabani be ne bamutta n'ekitala: ne baddukira 
mu nsi ya Alalati. Esaludooni mutabani we n'amuddira mu bigere. 


38:1 Mu biro ebyo Keezeekiya n'alwala kumpi n'okufa. Isaaya nabbi 
mutabani wa Amozi n'ajja gy'ali n’amugamba nti Bw'atyo bw'ayogera 


Mukama nti Teekateeka ennyumba yo; kubanga ogenda kufa so togenda 
kulama. 2 Awo Keezeekiya n'akyusiza amaaso ge ku kisenge ne 
yeegayirira Mukama n'ayogera nti 3 Jjukira kaakano, ai Mukama, 
nkwegayiridde, bwe nnatambuliranga mu maaso go n'amazima n'omutima 
ogwatuukirira, ne nkola ebiri mu maaso go ebirungi. Keezeekiya n'akaaba 
nnyo amaziga. 4 Awo ekigambo kya Mukama re kijjira Isaaya nti 5 Genda 
ogambe Keezeekiya nti Bw'atyo bw'ayogera Mukama, Katonda wa 
Dawudi kitaawo, nti Mpulidde okusaba kwo, ndabye amaziga go: laba, 
ndyongera ku nnaku zo emyaka kkumi n'etaano. 6 Era ndikuwonya ggwe 
n'ekibuga kino mu mukono gwa kabaka w'e Bwasuli: era ndirwanirira 
ekibuga kino. 7 Era kano ke kanaaba akabonero gy'oli okuva eri Mukama 
nga Mukama alikola ekigambo kino ky'ayogedde: 8 laba, nazzaayo 
ennyuma ekisiikirize ekiri ku madaala, ekikkidde ku madaala ga Akazi 
awamu, n'enjuba, ebbanga ery'amadaala ekkumi. Awo enjuba n'eddayo 
ebbanga ery'amadaala ekkumi ku madaala ge yali ekkiddeko. 9 
Okuwandiika kwa Keezeekiya kabaka wa Yuda, bwe yamala okulwala 
era ng'awonye endwadde ye. 10 N'ayogera nti Mu ttuntu ly'ennaku zange 
mwe ndigendera mu miryango gy'emagombe: Nzigiddwako emyaka 
gyange egisigaddeyo. 11 N'ayogera nti Siriraba Mukama, Mukama mu nsi 
y'abalamu: Siriraba bantu nate wamu n'abatuula mu nsi. 12 Ebiro byange 
bivuddewo, era binzigiddwako ng'eweema ey'omusumba: Nzinze obulamu 
bwange ng'omulusi w'engoye; alinsala ku muti ogulukirwako: Okuva 
enkya okutuusa ekiro olimmalirawo ddala. 13 Neesirisa okutuusa enkya; 
ng'empologoma, bw'amenya bw'atyo amagumba gange gonna: Okuva 
enkya okutuusa ekiro olimmalirawo ddala. 14 Ng'akataayi oba 
sekanyolya, bwe nnavulungutana bwe nnyo; Nawuubaala nga 
kaamukuukulu: amaaso gange gafuuyirira olw'okulalama; Ai Mukama, 
njoogebwa; ggwe beera muyima wange. 15 Naayogera ntya? yayogedde 
nange era ye yennyini ye akikoze: Naatambulanga mpola emyaka gyange 
gyonna olw'okubalagalwa kw'obulamu bwange. 16 Ai Mukama, olw'ebyo 
abantu baba balamu, Era mu ebyo mwokka mwe muli obulamu 
bw'omwoyo gwange: Kale mponya onnamye. 17 Laba, olw'emirembe 

g yange kyennava mbalagalwa ennyo: Naye ggwe olw'okwagala obulamu 


bwange obuwonyezza mu bunnya obuvundirwamu; Kubanga osudde ebibi 
byange byonna ennyuma w'amabega go. 18 Kubanga amagombe tegayiaza 
kukutendereza, okufa tukuyinza kukusuuta: Abo abakka mu bunnya 
tebayinza kusuubira mazima go. 19 Omulamu, omulamu ye alikutendereza 
nga nze bwe nkola leero Kitaabwe alitegeeza abaana amazima go. 20 
Mukama yeeteeseteese okundokola: Kyetunaavanga tuyimbira ennyimba 
zange mu nnanga Ennaku zonna ez'obulamu bwaffe mu nnyumba ya 
Mukama. 21 Era Isaaya yali ayogedde nti Baddire ekitole ky'ettiini 
bakisiige ku jjute, era aliwona. 22 Ne Keezeekiya yali ayogedde nti 
Kaluwa akabonero nga ndyambuka mu nnyumba ya Mukama? 


39:1 Mu biro ebyo Merodakubaladani mutabani wa Baladani, kabaka We 
Babulooni, n'aweereza Keezeekiya ebbaluwa n'ekirabo: kubanga yawulira 
nga yali alwadde era ng'awonye. 2 Kegeekiya n'abasanyukira, n'abalaga 
ennyumba ey'ebintu bye eby'omuwendo omungi, effeeza ne zaabu 
n'eby'akaloosa n'amafuta ag'omuwendo omungi, n'eznyumba yonna 
ey'eby'okulwanyisa bye, ne byonna ebyalabika mu bugagga bwe: tewaali 
kintu mu nnyumba ye newakubadde mu matwale ge gonna Keezeekiya 
ky'ataabalaga. 3 Awo Isaaya nabbi n'ajja eri kabaka Keezeekiya 
n'amugamba nti Abasajja bano boogedde ki? era baava wa okujja gy'oli? 
Keezeekiya n'ayogera nti Bava mu nsi ya wala okujja gye ndi, baava e 
Babulooni. 4 Awo n'ayogera nti Balabye ki mu nnyumba yo? Keezeekiya 
n'addamu nti Byonna ebiri mu nnyumba yange babirabye: tewali kintu mu 
bugagga bwange kye ssibalaze. 5 Awo Isaaya n'agamba Keezeekiya nti 
Wulira ekigambo kya Mukama ow'eggye, 6 Laba, ennaku zijja byonna 
ebiri mu nnyumba yo n'ebyo bakitaawo bye baaterekanga okutuusa leero 
lwe biritwalibwa e Babulooni: tewaliba kintu ekirisigalawo, bw'ayogera 
Mukama. 7 Ne ku batabani bo abaliva mu ggwe b'olizaala balibatwalako; 
era baliba balaawe mu lubiri Iwa kabaka w'e Babulooni. 8 Awo 
Keezeekiya n'agamba Isaaya nti Ekigambo kya Mukama ky'oyogedde 
kirungi. Era n'ayogera nti Kavuna wanaabanga emirembe n'amazima mu 
mirembe gyange. 


40:1 Musanyuse, musanyuse abantu bange, bw'ayogera Katonda 
wammwe. 2 Mwogere eby'okusanyusa Y erusaalemi, mumukoowoole nti 
entalo ze zimalirizibbwa, ng'obutali butuukirivu bwe busonyiyiddwa; 
ng'aweereddwa mu mukono gwa Mukama emirundi ebiri olw'ebibi bye 
byonna. 3 Eddoboozi lyayogerera waggulu nti Mulongoose mu lukoola 
ekkubo lya Mukama, mugololere mu ddungu Katonda waffe oluguudo. 4 
Buli kiwonvu kirigulumizibwa, na buli lusozi n'akasozi 
zirikkakkanyizibwa: n'obukyamu buligololwa, n'ebifo ebitali bisende 
biritereezebwa 5 n'ekitiibwa kya Mukama kiri bikkulibwa, ne bonna 
abalina omubiri balikirabira wamu: kubanga akamwa ka Mukama ke 
kakyogedde. 6 Eddoboozi lyayogera nti Yogerera waggulu. Ne wabaawo 
eyayogera nti Naayogerera ki waggulu? Omubiri gwonna muddo, 
n'obulungi bwagwo bwonna bulinyanga ekimuli eky'omu nnimiro: 7 
omuddo guwotoka, ekimuLi kiyongobera; kubanga omukka gwa Mukama 
gugufuuwako: mazima abantu muddo: 8 Omuddo guwotoka, ekimuli 
kiyongobera: naye ekigambo kya Katonda waffe kinaanyweranga ennaku 
zonna. 9 Ggwe abuulira Sayuuni ebigambo ebirungi, weerinnyire ku lusozi 
oluwanvu; ggwe abuulira Yerusaalemi ebigambo ebirungi, yimusa 
eddoboozi lyo n'amaanyi; liyimuse, totya; gamba ebibuga bya Yuda nti 
Laba, Katonda wammwe! 10 Laba, Mukama Katonda alijja 
ng'ow'amaanyi, n'omukono gwe gulimufugira: laba empeera ye eri naye, 
n'okusasula kwe kuli mu maaso ge. 11 Aliriisa ekisibo kye ng'omusumba, 
alikutltlaanya abaana b'endiga mu mukono gwe, n'abasitula mu kifuba kye, 
aliyitiriza mpola ezo eziyonsa. 12 Ani eyali ageze amazzi mu kibatu kye, 
n'apima eggulu n'oluta, n'agatta enfuufu ey'oku nsi mu kigera, n'apima 
ensozi mu minzaani n'obusozi mu kipima? 13 Ani eyali alugyamizza 
omwoyo gwa Mukama, oba eyamuweerera ebigambo n'amuyigiriza? 14 
Ani gwe yali ateesezza naye ebigambo, era ani eyal: amuyigirizza, 
n'amutegeeza mu kkubo ery'omusango, n'amunnyonnyoh okumanya, 
n'amulaga ekkubo ery'o kutegeera? 15 Laba, amawanga gali ng'ettondo 
eriri mu nsuwa, era babalibwa ng'effufugge eriri mu minzaani: laba, asitula 
ebizinga ng'ekintu ekitono ennyo. 16 Ne Lebanooni tamala kuba nku, so 
n'ensolo zaako tezimala kuba ekiweebwayo ekyokebwa. 17 Amawanga 


gonna gali nga si kintu mu maaso ge; gabalibwa gy'ali nga si kintu ddala 
era nga kirerya. 18 Kale ani gwe mulifaananya Katonda: oba kifaananyi ki 
kye mulimugererako? 19 Ekifaananyi ekyole omu. kozi akifumba, 
n'omuweesi wa zaabu akibikkako zaabu, n'akifumbira emikuufu egya 
ffeeza. 20 Ayinzi obwavu n'okuyinza n'atayinza kirabo ekyenkana awo 
yeeroboza omuti ogutalivunda; yeenoonyeza omukozi omugezigezi 
okusimba ekifaananyi ekyole, ekitalijjulukuka: 21 Temunnamanya? 
temunnawulira? temubuulirwanga okuva ku lubereberye, temutegeeranga 
okuva ku kutondebwa kw'ensi? 22 Ye wuuyo atuula ku nsi 
enneekulungirivu, n'abagituulamu bali ng'amayanzi; atimba eggulu 
ng'eggigi, era alibamba ng'eweema ey'okutuulamu: 23 afuula abalangira 
obutaba kintu; afuula abalamuzi b'ensi okuba ebirerya. 24 Weewaawo, 
tebasimbibwanga weewaawo, tebasigibwanga; weewaawo, ekikolo 
kyabwe tekisimba nga mmizi mu ttaka; era abafuuwako ne bawotoka, 
n'embuyaga ez'akazimu ne zibatwalira ddala ng'ebisusunku. 25 Kale am 
gwe mulinfaananya nze okumwenkana? bw'ayogera Omutukuvu. 26 
Muyimuse amaaso gammwe waggulu mulabe eyatonda ebyo bw'ali, 
afulumya eggye lyabyo ng'omuwendo gwaby bwe guli: byonna abituuma 
ama nnya; olw'obukulu bw'obuyinza bwe, era kubanga wa maanyi mu 
kuyinza, tewali na kimu ekibulako. 27 Ekikwogeza ki, ggwe Yakobo, 
n'ogamba, ggwe Isiraeri, nti Ekkubo lyange likwekeddwa Mukama, 
n'omusango gwange guyise ku Katonda wange? 28 Tonnamanya? 
tonnawulira? Katonda ataliggwaawo, Mukama, Omutonzi w'enkomerero 
z'ensi, tazirika so takoowa; amagezi ge teganoonyezeka. 29 Awa amaanyi 
abazirika; n'oyo atalina buyinza amwongerako amaanyi. 30 Abavubuka 
nabo balizirika balikoowa, n'abalenzi baligwira ddala: 31 naye abo 
abalindirira Mukama baliddamu obuggya amaanyi gaabwe; balitumbiira 
n'ebiwaawaatiro ng'empungu; balidduka mbiro ne batakoowa; balitambula 
ne batazirika. 


41:1 Musirike mu maaso gange, mmwe ebizinga, amawanga gaddemu 
obuggya amaanyi gaabwe: basembere; balyoke boogere: tusembere wamu 
eri omusango. 2 Ani ayimusizza omuntu ava ebuvanjuba, gw'ayita mu 


butuukirivu okujja ku kigere kye? agaba amawanga mu maaso ge, era 
amufuza bakabaka; abawa ekitala kye ng'enfuufu, ng'ebisasiro 
ebikungunsibwa eri omutego gwe. 3 Abagoba n'ayitawo mirembe; ayita 
mu kkubo ly'atayitangamu n'ebigere bye. 4 Ani eyakireeta eyakikola, 
ng'ayita emirembe okuva ku lubereberye? Nze Mukama ow'olubereberye 
era ow'enkonerero, nze wuuyo. 5 Ebizinga byalaba ne bitya; enkomerero 
z'ensi zaakankana: baasembera ne bajja. 6 Baayamba buli muntu 
muliraaiwa we; buli muntu n'agamba nuganda we nti Guma omwoyo. 7 
Awo omubazzi n'agumya omwoyo omuweesi wa zaabu, n'oyo asennyeita 
n'ennyondo n'agumya oyo akuba ku luyijja, ng'ayogera ku kyuma ekigatta 
nti Kirungi: n'akikomerera n'enninga kireme okusagaasagana. 8 Naye 
ggwe, Isiraeri, omuddu vange, Yakobo gwe nnalonda, ezzadde lya 
Ibulayimu mukwano gwage; 9 gwe nnakwatako okuva ku nkomerero 
z'ensi ne nkuyita okukuggya mu nsonda zaayo, ne kugamba nti Ggwe 
muddu wange, akulonda so sikusuulanga; 10 totya, kubanga nze ndi wamu 
naawe; tokenpentererwa, kubanga nze Katonda wo: naakuwanga amaanyi; 
weewaawo, naakuyambanga; weewaawo, naakuwaniriranga n'omukono 
ogwa ddyo ogw'obutuukirivu bwange. 11 Laba, abo bonna 
abakusunguwalidde balikwatibwa ensonyi baliswazibwa: abo abawakana 
naawe baliba nga si kintu, era balibula. 12 Olibanoonya so tolibalaba abo 
abakuziyiza: abo abalwana naawe baliba nga si kintu era ng'ekirerya. 13 
Kubanga nze Mukama Katonda wo naakwatanga ku mukono gwo ogwa 
ddyo nga nkugamba nti Totya; nze naakuyambanga. 14 Totya, ggwe 
olusiriņnanyi Yakobo, nammwe abasajja ba Isiraeri; nze naakuyambanga, 
bw'ayogera Mukama, era Omutukuvu wa Isiraeri ye mununuzi wo. 15 
Laba, ndikufuula ekintu ekiwuula ekiggya eky'obwogi ekirina amannyo: 
ggwe oliwuula ensozi, n'oziseera ddala, a'ofuula obusozi okuba 
ng'ebisusunku. 16 Oliziwujja, empewo n'ezifuumuula, embuyaga 
ez'akazunu ne zizisaasaanya: naawe olisanyukira Mukama, olyenyumiririza 
Omutukuvu wa Isiraeri. 17 Abaavu n'abatalina kintu banoonya amazzi so 
nga tewali, olulimi Iwabwe ne lulakasira; nze Mukama ndibaddamu, nze 
Katonda wa Isiraeri siribaleka. 18 Ndizibikula emigga ku nsozi ez'obweru 
n'ensulo wakati mu biwonvu: ndifuula olukoola ekidiba ky'amazzi, n'ettaka 


ekkalu okuba enzizi z'amazzi. 19 Ndisimba mu lukoola omuvule n'omusita 
n'omumwanyi n'omuzeyituuni; nditeeka mu ddungu enfugo n'omuyovu ne 
namukago wamu: 20 balabe, bamanye, balowooze, bategeere wamu 
ng'omukono gwa Mukama gwe gukoze kino, era nga Omutukuvu wa 
Isiraeri ye akitonze. 21 Muleete ensonga yammwe, bw'ayogera Mukama; 
mwolese ensonga zammwe ez'amaanyi, bw'ayogera Kabaka wa Yakobo. 
22 Bazireete, batubuulire ebigenda okubaawo: mubuulire ebyasooka 
okubaawo bwe biri, tubirowooze tutegeere enkomerero yaabyo 
ey'oluvannyuma; oba mutulage ebigenda okujja. 23 Mubuulire ebigambo 
ebijja okubaawo oluvannyuma, tulyoke tutegeere nga muli bakatonda: 
weewaawo, mukole obulungi oba mukole obubi tukenyentererwe 
tukirabire wamu. 24 Laba, temuliiko gye muva, so n'omulimu gwammwe 
teguliiko gye guva: oyo abalonda wa muzizo. 25 Nnyimusizza omuntu ava 
obukiika obwa kkono, era atuuse; okuva ebuvanjuba omuntu ayita erinnya 
lyange: era alijja ku bafuga nga ku ttaka, era ng'omubumbi bw'asamba 
ebbumba. 26 Ani eyakibuulira okuva ku lubereberye tulyoke tumanye? era 
mu biro eby'edda tulyoke twogere nti Mutuukirivu? weewaawo, tewali 
abuulira, weewaawo, tewali alaga, weewaawo, tewali awulira ebigambo 
byammwe. 27 Ndisooka okugamba Sayuuni nti Balabe, balabe; era ndiwa 
Yerusaalemi omuntu aleeta ebigambo ebirungi. 28 Era bwe ntunula, tewali 
muntu; mu bo bennyini temuli ateesa ebigambo, ayinza okwanukula 
ekigambo bwe mbabuuza. 29 Laba, bo bonna emirimu gyabwe birerya so 
si kintu: ebifaananyi byabwe ebyole mpewo na kwetabula. 


42:1 Laba omuweereza wange gwe mpanirira; omulonde wange obulamu 
bwange gwe busanyukira: ntadde omwoyo gwange ku ye; alyolesa 
omusango eri ab'amawanga. 2 Talireekaana so taliyimusa so taliwuliza 
ddoboozi lye mu luguudo. 3 Olumuli olubetentefu talirumenya so n'enfuuzi 
ezinyooka talizizikiza: alyolesa omusango mu mazima. 4 Talizirika so 
talikementererwa okutuusa lw'alisimba omusango mu nsi; n'ebizinga 
biririndirira amateeka ge. 5 Bw'atyo bw'ayogera Katonda Mukama, 
eyatonda eggulu n'alibamba; eyayanjuluza ensi n'ebyo ebigivaamu; awa 
omukka abantu abagiriko n'omwoyo abo abagitambulako: 6 nze Mukama 


nakuyita mu butuukirivu, era naakwatanga ku mukono gwo era 
naakukuumanga, ne nkuwa okubanga endagaano y'abantu, okubanga 
omusana eri ab'amawanga; 7 okuzibula amaaso g'abazibe b'amaaso, 
okuggya abasibe mu bunnya, n'abo abatuula mu kizikiza mu nnyumba 
ey'ekkomera. 8 Nze Mukama; eryo lye linnya lyange: n'ekitiibwa kyange 
sirikiwa mulala, newakubadde ettendo lyange eri ebifaananyi ebyole. 9 
Laba, ebyasooka okubaawo bituuse, n'ebiggya mbibuulira: nga tebinnaba 
kulabika mbibabuulira. 10 Mumuyimbire Mukama oluyimba oluggya, 
n'ettendo lye okuva ku nkomerero y'ensi; mmwe abaserengetera ku nnyanja 
ne byonna ebigirimu, ebizinga n'ababituulako. 11 Eddungu n'ebibuga 
byamu biyimuse eddoboozi lyabyo, ebyalo Kedali 'mw'atuula; abatuula mu 
Seera bayimbe, boogerere waggulu nga bayima ku ntikko z'ensozi. 12 
Bamuwe Mukama ekitiibwa, era babuulire ettendo lye mu bizinga. 13 
Mukama alifuluma ng'ow'amaanyi; alibakwasa obuggya ng'omutabaazi: 
alireekaana, weewaawo, alyogerera waggulu; alikola abalabe be 
eby'amaanyi. 14 Naludde okusirika; nabeerera awo ne nzibiikiriza: 
kaakano naayogerera waggulu ng'omukazi alumwa okuzaala; naalaakiira 
ne mpejjerawejjera wamu. 15 Ndizikiriza ensozi n'obusozi, ne mpotosa 
emiddo gyako gyonna; era ndifuula emigga ebizinga ne nkaliza ebidiba. 16 
Era ndireeta abazibe b'amaaso mu kkubo lye batamanyi; mu mpitiro ze 
batamanyi mwe ndibayisa: ndifuula ekizikiza okuba omusana mu maaso 
gaabwe, n'ebifo ebikyamu ndibigolola. Ebyo ndibikola so siribaleka. 17 
Balikyusibwa okudda ennyuma, balikwasibwa ensonyi nnyingi, abeesiga 
ebifaananyi ebyole, abagamba ebifaananyi ebisaanuuse nti Mmwe muli 
bakatonda baffe. 18 Muwulire, mmwe abaggavu b'amatu; mutunule, 
mmwe abazibe b'amaaso, mulyoke mulabe. 19 Ani omuzibe w'amaaso 
wabula omuweereza wange? oba muggavu wa matu wabula omubaka 
wange gwe ntuma? ani omuzibe w'amaaso ng'oyo eyatabagana nange era 
omuzibe w'amaaso ng'omuweereza wa Mukama? 20 Olaba bingi naye 
teweetegereza; amatu ge gagguse naye tawulira. 21 Mukama yasiima, 
olw'obutuukirivu bwe, okukuza amateeka n'okugassaamu ekitiibwa. 22 
Naye bano be bantu abaanyagibwa ne batemulwa bo bonna bateegebwa 
mu bunnya, era bakwekeddwa mu nnyumba ez'amakomera: ba 


kunyagibwa so tewali awonya; ba kukambuulibwa so tewali ayogera nti 
Zzaayo. 23 Ani ku mmwe anaategera ekyo okutu? anaategereza n'awulira 
olw'ebiro ebigenda okujja? 24 Ani eyawaayo Yakobo okukambuulibwa ne 
Isiraeri eri abanyazi? si Mukama? oyo gwe twayonoona, so tebaaganya 
kutambulira mu makubo ge, so tebaagondera mateeka ge 25 Kyeyava 
amufukako ekiruyi eky'obusungu bwe n'amaanyi ag'entalo; ne kimwokya 
enjuyi zonna era teyamanya; era kyamusonsomola, era teyakissaako 
mwoyo. 


43:1 Naye kaakano bw'atyo bw'ayogera Mukama eyakutonda, ggwe 
Yakobo, era eyakubumba, ggwe Isiraeri, nti Torya, kubanga nakununula; 
nakuyita erinnya lyo, oli wange. 2 Bw'onooyitanga mu mazzi, naabeeranga 
naawe; ne mu migga, tegirikusaanyaawo: bw'onootambulanga okuyita mu 
muliro, toosiriirenga; so n'omuliro tegulyakira ku ggwe. 3 Kubanga nze ndi 
Mukama Katonda wo, Omutukuvu wa Isiraeri, omulokozi wo; nawaayo 
Misiri okuba ekinunulo kyo, Kuusi ne Seba ku lulwo. 4 Kubanga wali wa 
muwendo mungi mu maaso gange, era wa kitiibwa, nange nakwagala; 
kyendiva mpaayo abasajja ku lulwo n'amawanga ku lw'obulamu bwo. 5 
Totya; kubanga nze ndi wamu naawe: ndireeta ezzadde lyo okuliggya 
ebuvanjuba ne nku,kuņņnaanya okuva ebugwanjuba; 6 ndigamba obukuka 
obwa kkono nti Waayo; n'obukiika obwa ddyo nti Togaana nabo; leeta 
batabani bange okubaggya ewala ne bawala bange okuva ku nkomerero 
y'ensi; 7 buli muntu eyatuumibwa erinnya lyange era gwe nnatondera 
ekitiibwa kyange; nze namubumba; weewaawo, namukola. 8 Fulumya 
abazibe b'amaaso abalina amaaso n'abaggavu b'amatu abalina amatu. 9 
Amawanga gonna gakunnaanyizibwe wamu n'abantu beetabe: ani ku bo 
ayinza okubuulira ekyo n'atulaga ebyasooka okubaawo? baleete abajulirwa 
baabwe baweebwe obutuukirivu: oba bawulire boogere nti Bya mazima. 
10 Mmwe muli bajulirwa bange, bw'ayogera Mukama n'omuweereza 
wange gwe nnalonda mulyoke mumanye munzikirize mu tegeere nga nze 
nzuuyo; tewali Katonda eyabumbibwa okusooka nze, so tewaliba 
alinziririra. 11 Nze, nze mwene, nze Mukama so tewali mulokozi wabula 
nze. 12 Nze nabuulira era nalokola era nalaga, so tewabanga mu mmwe 


katonda mulala: kye mubeereddi abajulirwa bange, bw'ayogera Mukama, 
nange ndi Katonda. 13 Weewaawo, omusana kasookeddi gubaawo era nze 
nzuuyo; so tewali ayinza okuwonya mu mukono gwange: ndikola 
omulimu, era ani ali guziyiza? 14 Bw'atyo bw'ayogera Mukama 
omununuzi wammwe, Omutukuvu wa Isiraeri, nti Ku lwammwe na tuma e 
Babulooni, era ndibasere ngesa bonma ng'abadduse, be Bakaludaaya, mu 
byombo eby'okusanyuka kwabwe. 15 Nze ndi Mukama Omutukuvu 
wammwe, Omutonzi wa Isiraeri, Kabaka wammwe. 16 Bw'atyo 
bw'ayogera Mukama akuba oluguudo mu nnyanja n'e kkubo mu mazzi 
ag'amaanyi. 17 afulumya eggaali n'embalaasi eggye n'obuyinza; bagalamira 
wamu, tebaligolokoka; bazikiridde, bazikidde ng'enfuuzi: nti 18 
Temujjukira ebyasooka okubaawo, so temulowooza bigambo bya dda. 19 
Laba, ndikola ekigambo ekiggya kaakano kirirabika; temulikimanya 
ndikuba oluguudo ne mu lukoola, ne ndeeta emigga mu ddungu. 20 Ensolo 
ez'omu nsiko zirinzisaamu ekitiibwa, ebibe ne bamaaya kubanga ngaba 
amazzi mu lukoola n'emigga mu ddungu, okunywes abantu bange, 
abalonde bange 21 abantu be nneebumbira nzekka boolesenga ettendo 
lyangi 22 Naye tonkaabiranga, ggwe Yakobo; naye wantamwa, ggwe 
Isiraeri 23 Tondeeteranga nsolo ntono ey'ebibyo ebiweebwayo ebyokebwa; 
so tonzisaamu kitiibwa na ssaddaaka zo. Sikuweerezesanga 
n'ebiweebwayo so sikukooyesanga na mugavu. 24 Tonguliranga mmuli 
mpoomerevu na ffeeza, so tonzikusanga na masavu ga ssaddaaka zo naye 
ggwe wampeerezesa n'ebibi byo, wankoo'esa n'obutali butuukirivu bwo. 25 
Nze, nze mwene, nze nzuuyo sangula ebyonoono byo ku lwange nze; so 
sirijjukira bibi byo. 26 Njiukiza; tuwoze fembi: leeta ensoiga yo olyoke 
oweebwe obutuukirivu. 27 Kitaawo eyasooka yayonoona n'abategeeza bo 
bansobya. 28 Kyendiva nvumisa abakulu ab'omu watukuvu, era ndifuula 
Yakobo kikolimo ne Isiraeri ekivume. 


44:1 Naye kaakano wulira, ggwe Yakobo omuweereza wange: ne Isiraeri 
gwe nnalonda: 2 bw'ayo bw'ayogera Mukama eyakukola naakubumba 

okuva mu lubuto, naakuyambanga, nti Totya, ggwe Yakobo omuweereza 
wange; naawe Yesuluni gwe nnalonda. 3 Kubanga ndifuka amazzi ku oyo 


alumildwa ennyonta n'emigga ku ttaka kkalu: ndifuka omwoyo gwange ku 
zzadde lyo n'omukisa gwange ku nda yo: 4 era baliroka mu muddo 
ng'enzingu ku mabbali g'emigga. 5 Walibaawo aligamba nti Nze wa 
Mukama; n'omulala alyetuuma eriinya lya Yakobo; n'omulala alivandiika 
n'omukono gwe nga wa Mukama, ne yeetuuma erinnya lya Isiraeri. 6 
Bw'atyo bw'ayogera Mukama, Kabaka wa Isiraeri, era omununuzi re 
Mukama ow'eggye nti Nze ndi wa lubereberye era nze ndi wa komerero; 
so tewali Katonda wabula nze. 7 Era ani, nga nze, aliita n'akibuulira 
n'akinteekerateeera, kasookedde nzizaawo eggwanga ery'edda? n'ebyo 
ebijja okujja n’ebyo ebiribaawo babibuulire. 8 Temutya so temutekemuka: 
bw'edda saakubuulira ne nkiraga? nammwe muli bajulirwa bange. Waliwo 
Katonda wabula nze? weewaawo, tewali Lwazi; nze siriiko lwe nmanyi. 9 
Abo abakola ekifaaianyi ekyole bonna birerya; n'ebintu byabwe 
eby'okwesiima tebiriiko kye birigasa: n'abajulirwa baabwe bo tebalaba so 
tebamanyi; balyoke bakwatibwe ensonyi. 10 Ani eyakola katonda oba 
eyasaanuusa ekifaananyi ekyole ekitaliiko kye kigasa? 11 Laba, banne 
bonna balikwatima ensonyi; n'abakozi ba mu bantu: bonna 
bakutltlaanyizibwe wamu, bayimirire; balitya balikwatirwa wamu ensonyi 
12 Omuweesi ng'aweesa embazzi n'ayisa mu manda n'agisennyenta 
n'ennyondo n'agisaaza n'omukono gwe ogw'amaanyi: weewaawo, 
ng'alumwa enjala amaanyi ge ne gaggwaawo; nga tanywa ku mazzi 
n'ayongobera. 13 Omubazzi ng'aleega omugwa; ng'akiramba n'ekkalaamu; 
ng'akisaanya n'eranda n'akiramba kyonna n'ekyuma ekigera, n'akifaananya 
ekifaananyi ky'omuntu, ng'obulungi bw'omuntu bwe buli, okutuulanga mu 
nnyumba. 14 Nga yeetemera emivule n'atwala enzo n'omuyovu, era 
yeenywerezaako ogumu ku miti egy'omu kibira: ng'asimba enkanaga 
enkuba n'egimeza. 15 Awo eriba ya nku eri omuntu; n'agitwalako n'ayota; 
weewaawo, ng'agikoleeza n'ayokya omugaati: weewaawo, ng'akola 
katonda n'akisinza; ng'akola ekifaananyi ekyole n'akivuunamira. 16 
Ekitundu kyakyo ng'akyokya mu muliro; ku kitundu kyakyo kw'aggya 
okulya ennyama; ng'ayokya njokye n'akkuta: weewaawo, ng'ayota 
n'ayogera nti Owa, mbugumye, ndabye omuliro: 17 n'ekitundu kyakyo 
ekifisseeko ng'akifuula katonda, ekifaananyi kye ekyole: ng'akivuunamira 


n'asinza n'akyegayirira n'ayogera nti Mponya; kubanga ggwe katonda 
wange. 18 Tebamanyi so tebalowooza: kubanga azibye amaaso gaabwe 
n'okuyinza ne batayinza kulaba; n'emitima gyabwe n'okuyinza ne batayinza 
kutegeera. 19 So tewali ajjukira, so tewali kumanya newakubadde 
okutegeera n'okwogera n'ayogera nti Ekitundu kyakyo nkyokezza mu 
muliro, weewaawo, era nsiise omugaati ku manda gaakyo; njokezza 
ennyama ne ngirya: ate ekitundu kyakyo ekifisseeko n'akifuula 
eky'omuzizo? n'avuunamira ekisiki ky'omuti? 20 Alya evvu: omutima 
ogwalimbibwa gumukyamizza n'okuyinza n'atayinza kuwonya bulamu bwe 
newakubadde okwogera nti Eky'obulimba tekiri mu mukono gwange ogwa 
ddyo? 21 Ebyo bijjukire, ggwe Yakobo; naawe Isiraeri, kubanga ggwe 
muweereza wange: nze nakubumba; ggwe muweereza wange: ggwe 
Isiraeri, sirikwerabira 22 Nsangudde ebyonoono byo ng'ekire ekiziyivu, 
n'ebibi byo ng'ekire: komawo gye ndi; kubanga nakunnnula. 23 Yimba, 
ggwe eggulu, kubanga Mukama ye akikoze; mwogerere waggulu, mmwe 
enjuyi eza wansi ez'ensi; mubaguke okuyimba, mmwe ensozi, ggwe 
ekibira na buli muti ogulimu: kubanga Mukama yanunula Yakobo era 
alyegulumiriza mu Isiraeri. 24 Bw'atyo bw'ayogera Mukama, omununuzi 
wo, era eyakubumba okuva mu lubuto, nti Nze Mukama akola byonna; 
abamba eggulu nzekka; ayanjuluza ensi; ani ali awamu nange? 25 atta 
obubonero obw'abalimba era alalusa abalogo; akyusa abagezigezi okudda 
ennyuma ne nsiruwaza amagezi gaabwe: 26 anyweza ekigambo 
eky'omuweereza we ne ntuukiriza okuteesa kw'ababaka be; ayogera ku 
Yerusaalemi nti Kirituulwamu; ne ku bibuga bya Yuda nti Birizimbibwa, 
nange ndigolokosa ebifo byamu ebyazika: 27 agamba obuziba nti Kalira, 
nange ndikaliza emigga: 28 ayogera ku Kuulo nti Musumba wange era 
alituukiriza bye njagala byonna: n'okwogera ne njogera ku Yerusaalemi nti 
Kirizimbibwa; era agamba yeekaalu nti Omusingi gwo guliteekebwawo. 


45:1 Bw'atyo Mukama bw'agamba oyo gwe yafukako amafuta, Kuulo, 
gwe nkutte ku mukono gwe ogwa ddyo, okujeemula amawanga mu maaso 
ge, era ndisumulula ebiwato bya bakabaka; okuggulawo enzigi mu maaso 
ge ne ziwankaaki teziriggalwawo; 2 ndikukulembera ne atereeza ebifo 


ebitali bisende: ndimenyaamenya enzigi ez'ebikomo ne ntemaatema ebisiba 
eby'ebyuma: 3 era ndikuwa obugagga obw'omu kizikiza n'ebintu 
ebyakwekebwa ebiri mu bifo eby'ekyama, olyoke omanye nga ndi 
Mukama akuyita erinnya lyo, Katonda wa Isiraeri 4 Nze Mukama so 
tewali mulala; tewali Katonda wabula nze: ndikusiba olukoba, 
newakubadde nga tommanyanga: 5 balyoke bamanye okuva ebuvanjuba 
n'okuva ebugwanjuba nga tewali wabula nze: nze Mukama so tewali 
mulala. 6 Nze mmumba omusana era ntonda ekizikiza; ndeeta emirembe 
era ntonda obubi; nze Mukama akola ebyo byonna. 7 Nze mmumba 
omusana era ntonda ekizikiza; ndeeta emirembe era ntonda obubi; nze 
Mukama akola ebyo byonna. 8 Ggwe eggulu, tonnyesa okuva waggulu, 
n'ebbanga littulukuse obutuukirivu: ensi eyasame, baggyemu obulokozi, 
emeze obutuukirivu wamu; nze Mukama nagitonda. 9 Zisanze oyo 
awakana n'Omukozi we! olugyo mu ngyo ez'ensi! Ebbumba lirigamba oyo 
alibumba nti Okola ki? oba omulimu gwo guligamba nti Talina ngalo? 10 
Zimusanze oyo agamba kitaawe nti Ozaala ki? oba omukazi nti Olu mwa 
kuzaala ki? 11 Bw'atyo bw'ayogera Mukama, Omutukuvu wa Isiraeri era 
Omukozi we, nti Mumbuuze ebigambo ebigenda okujja; ebya batabani 
bange, n'eby'omulimu gw'engalo zange mundagire. 12 Nakola ensi ne 
ntondera abantu mu yo: nze, ngalo zange, nabamba eggulu, n'eggye lyalyo 
lyonna nze naliragira. 13 Mmugolokosezza mu butuukirivu, era ndigolola 
amakubo ge gonna: alizimba ekibuga kyange, era aliteera ddala abange 
abaagobebwa, si lwa muwendo so si Iwa mpeera, bw'ayogera Mukama 
ow'eggye. 14 Bw'atyo bw'ayogera Mukama nti Omulimu gw'e Misiri 
n'obuguzi bw'e Kuusi n'Abasabeya, abasajja abawanvu, balikusenga ne 
baba babo; balikugoberera; nga bali mu masamba balisenga: era 
balikuvuunamrra balikwegayirira nga boogera nti Mazima Katonda ali mu 
ggwe; so tewali mulala, tewali Katonda. 15 Mazima ggwe Katonda 
eyeekweka, ggwe Katonda wa Isiraeri, Omulokozi. 16 Balikwatibwa 
ensonyi, weewaawo, baliswala, bonna: baligendeza wamu mu kuswala 
abakola ebifaananyi. 17 Naye Isiraeri alirokolebwa Mukama n'obulokozi 
obutaliggwaawo: temuukwatibwenga nsonyi temuuswalenga emirembe 
n'emirembe. 18 Kubanga bw'atyo bw'ayogera Mukama eyatonda eggulu; 


ye Katonda; eyabumba ensi n'agikola; ye yaginyweza, yagitonda obutaba 
ddungu, yagibumba okutuulwamu; nti Nze Mukama; so tewali mulala. 19 
Soogereranga mu kyama, mu kifo eky'omu nsi ey'ekizikiza; sigambanga 
zzadde lya Yakobo nti Munnoonyeze bwereere: nze Mukama njogera 
butuukirivu, mbuulira ebigambo bya nsonga. 20 Mwekunyaanye mujje; 
musembere wamu, mmwe abawonye ku mawanga: tebalina magezi 
abasitula omuti ogw'ekifaananyi kyabwe ekyole ne beegayirira katonda 
atayinza kulokola. 21 Mubuulire mwolese; weewaawo, bateese wamu: ani 
eyalanga ekyo okuva mu biro eby'edda? ani eyakibuulira okuva edda? si 
nze Mukama? so tewali Katonda mulala wabula nze; Katonda 
omutuukirivu era omulokozi; tewali mulala wabula nze. 22 Mutunuulire 
nze, mulokoke, mmwe enkomerero zonna ez'ensi: kubanga nze Katonda so 
tewali mulala. 23 Neerayidde mwene, ekigambo kivudde mu kamwa 
kange mu butuukirivu so tekirikomawo, nga nze buli vviivi 
lirinfukaamirira, buli lulimi lulirayira nze. 24 Walibaawo alinyamba nti mu 
Mukama mwokka mwe muli obutuukirivu n'amaanyi: eri oyo abaniu gye 
balijja, n'abo bonna abaamusunguwalira balikwatibwa ensonyi. 25 Mu 
Mukama ezzadde lyonna erya Isiraeri mwe liriweerwa obutuukirivu era 
mwe liryenyumiririza. 


46:1 Beri avuunama, Nebo akutama; ebifaananyi biri ku nsolo ne ku 
bisolo: ebintu bye mwatambuzatambuzanga bifuuse omugugu, omutwalo 
eri ensolo ekooye. 2 Bakutama bavuunama wamu; tebayinza kuwonya 
mugugu, naye bo bennyini bagenze mu kusibibwa. 3 n'okutuusa ku 
bukadde nze nzuuyo: n'okutuusa ku nvi naabasitula'nga: nze nakola era nze 
naaweekainga: weewaawo, naasitulanga era naawonyanga. 4 n'okutuusa 
ku bukadde nze nzuuyo: n'okutuusa ku nvi naabasitula'nga: nze nakola era 
nze naaweekainga: weewaawo, naasitulanga era naawonyanga. 5 Ani gwe 
mulinfaananya era gwe mulinnenkanya era gwe mulingererako tufaanane? 
6 Abaggya ezaabu nnyingi mi nsawo ne bapima effeeza mu minzaani, 
bagulirira omuweesi wa zaabu n'agifuula katonda; bavuunamira, 
weewaawo, basinza. 7 Bamukongojja ku kibegabega, bamu. situla ne 
bamusimba mu kifo kyo n'ayimirira; mu kifo kye taliseguka. wo: 


weewaawa, walibaawo alimukaabirira, naye tayinza kwanukula 
newakubadde okumuwonya mu maku ze. 8 Mujjukire ekyo, mwerage 
obusajja: mukijjukire nate, mmwe aboonoonyi. 9 Mujjukire ebigambo 
ebyasooka eby'edda: kubanga nze Katonda so tewali mulala; nze Katonda 
so tewali anfaanana; 10 alanga enkomerero okuva ku lubereberye, 
n'ebigambo ebitannakolebwa okuva ku biro eby'edda; ayogera nti 
Okuteesa kwange kulinywera era ndikola bye njagala byonna: 11 ayita 
ennyonyi ey'amaddu akuva ebuvanjuba, omusajja ow'okuteesa kwange 
okuva mu nsi ey'ewala; weewaawo, nayogera, n'okutuukiriza 
ndikituukiriza; nateesa, n'okukola ndikikola. 12 Mumpulirize, mmwe 
abalina emitima emikakanyavu, abali ewala n'obutuukirivu: 13 nsembeza 
obutuukirivu bwange, tebuliba wala n'obulokozi bwange tebulirwawo era 
nditeeka obulokozi mu Sayuuni ku lwa Isiraeri ekitiibwa kyange. 


47:1 Serengeta otuule mu nfuufu ggwe omuwala wa Babulooni atamanyi 
musajja; tuula ku ttaka awatali ntebe ya bwakabaka, ggwe omuwala 
w'Abakaludaaya: kubanga tebakyakuyitanga nyanyali era mwekanasi. 2 
Ddira emmengo osi obutta: bikkula ku maaso, ggyako ekirenge, bikkula 
ku kugulu, oyite mu migga. 3 Obwereere bwo buli bikkuka, weewaawo, 
ensonyi zo zirirabika: ndiwalana eggwanga so sirikkiriza muntu yenna. 4 
Omununuzi waffe, Mukama ow'egge lye linnya lye, Omutukuvu wa 
Isiraeri. 5 Tuula ng'osirise, weegendere mu kizikiza, ggwe omuwala 
w'Abakaludaaya: kubanga tebakya kuyitanga Mukyala wa mu bwakabaka. 
6 Nasunguwalira abantu bange, navumisa abusika bwange, ne mbawaayo 
mu mukono gwo: tewabasaasira n'akamu; ku bakadde obataddeko 
ekikoligo kyo kizito nnyo. 7 N'oyogera nti Naabanga mukyala ennaku 
zonna: ebyo n'otobissa ku mwoyo so tewajjukira nkomerero yaabyo ya 
luvannyuma. 8 Kale nno kaakano wulira kino, ggwe aweereddwa ejjaliri 
okwesiima, atuula ng'osiita, ayogera mu mutima gwo nti Wendi, so tewali 
mulala wabula nze; sirituula nga nnamwandu, so sirimanya kufiirwa baana: 
9 naye bino byombiriri birikujjira mangu ku lunaku lumu, okufiirwa abaana 
ne bunnamwandu: birikujjako mu kigera kyabyo ekituukiridde, obulogo 
bwo newakubadde nga bungi butya, n'obusawo bwo newakubadde nga 


busukkiridde ohungi. 10 Kubanga weesiga obubi bwo; wayogera nti 
Siriiko andaba; amagezi go n'okumanya kwo bye bikukyamizza: n'oyogera 
mu mutima gwo nti Wendi, so tewali mulala wabula nze. 11 Obubi 
kyebuliva bukujjako; tolimanya mmambya yaabwo: n'akataali 
kalikugwako; toliyinza kukaggyawo: n'okuzika kulikujjako mangu ago 
kw'otomanyiridde. 12 Yimirira nno n'obusawo bwo n'obulogo bwo 
obwayinga obungi, obwakutengezzanga okuva mu buto bwo; oba nga 
mpozzi oliyinza okugasa, oba nga mpozzi oliyinza okusobola. 13 Abateesa 
naawe abayinga obungi bakukooyezza: abalaguza eggulu, abalengera 
emmunyeenye, abalanga eby'emyezi bayimirire nno bakulokole mu ebyo 
ebirikujjako. 14 Laba, baliba ng'ebisusunku; omuliro gulibookya; 
tebalyewonya mu buyinza bw'omuliro: teguliba yanda lya kwota, 
newakubadde kyoto eky'okutuulako. 15 Bwe bityo bwe biriba gy'oli ebyo 
ebyakutengezzanga: abaagulaananga naawe okuva mu buto bwo 
balibulubuuta buli muntu ku luuyi lwe ye; tewaliba wa kukulokola. 


48:1 Muwulire kino, mmwe ennyuis mba ya Yakobo, abaatuumiwa 
erinnya lya Isiraeri era abavu de mu mazzi ga Yuda; abalayira rinnya lya 
Mukama, era aboogera ku Katonda wa Isiraeri, naye si mu mazima so si 
mu butuukirivu. 2 Kubanga beeyita ba mu kibuga kitukuvu, era beesigama 
ku Katonda wa Isiraeri; Mukama ow'eggye lye linnya lye. 3 Nabuulira 
ebigambo ebyasooka okuva edda; weewaawo, byava mu kamwa kange ne 
mbiranga: nabikola mangu ne bituukirira. 4 Kubanga namanya ng'oli 
mukakanyavu, n'ensingo yo kinywa kya kyuma, n'ekyenyi kyo kikomo; 5 
kyennava nkikubuulira okuva edda; nga tekinnatuukirira nakiranga gy'oli: 
olemenga okwogera nti Ekifaananyi kyange kye kibikoze, n'ekifaananyi 
kyange ekyole n'ekifaananyi kyange ekisaanuuse bye bibiragidde. 6 
Wakiwulira; laba bino byonna; nammwe temulikibuulira? Nkulaze 
ebigambo ebiggya okuva mu biro bino, ebigambo ebyakwekebwa, 
by'otomanyanga. 7 Bitondeddwa kaakano so si kuva dda; eka okusooka 
olwa leero tobiwuliranga; olemenga okwogera nti Laba, nali mbimanyi. 8 
Weewaawo, towuliranga; weewaawo, tomanyanga; weewaawo, obw'edda 
bwonna okutu kwo tekuggukanga: kubanga namanya nga walyazaamaanya 


nnyo, era wayitibwa musobya okuva mu lubuto. 9 Olw'erinnya lyange 
ndyosaawo obusungu bwange, n'olw'ettendo lyange ndizibiikiriza gy'oli 
nneme okukuzikiriza. 10 Laba, nkulongoosezza naye si nga ffeeza; 
nkulondedde mu kikoomi kwe kubonyaabonyezebwa. 11 Ku lwange nze, 
ku lwange nze kyendiva nkikola; kubanga erinnya lyange bandirivumye 
batya? n'ekitiibwa kyange sirikiwa mulala: 12 Mpuliriza, ggwe Yakobo, ne 
Isiraeri gwe nnayita: nze nzuuyo; nze w'olubereberye, era nze 
w'enkomerero. 13 Weewaawo, omukono gwange gwe gwateekawo 
omusingi gw'ensi, n'omukono gwange ogwa ddyo gwe gwabamba eggulu: 
bwe mbiyita ne biyimirira wamu. 14 Mwekurplaanye, mmwe mwenna, 
muwulire; ani ku bo eyali abuulidde ebyo? Mukama yamwagala: alikola 
Babulooni by'ayagala, n'omukono gwe guliba ku Bakaludaaya. 15 Nze, 
nze mwene, njogedde; weewaawo, mmuyimuse; mmuleese, era olugendo 
lwe alirulabisa omukisa. 16 Munsemberere, muwulire kino; okuva ku 
lubereberye soogereranga mu kyama; kasookedde kibaawo, nga wendi: 
era kaakano Mukama Katonda antumye n'omwoyo gwe. 17 Bw'atyo 
bw'ayogera Mukama, omununuzi wo, Omutukuvu wa Isiraeri, nti Nze 
Mukama Katonda wo, akuyigiriza okugasa, akukulembera mu kkubo 
ly'oba oyitamu. 18 Singa wawulira amateeka gange! kale emirembe gyo 
gyandibadde ng'omugga, n'obutuukirivu bwo ng'amayengo g'ennyanja: 19 
era n'ezzadde lyo lyandibadde ng'omusenyu, n'ab'enda yo ng'empeke 
zaagwo: erinnya lye teryandisanguliddwa so teryandizikiridde mu maaso 
gange. 20 Mufulume mu Babulooni, mudduke Abakaludaaya; mubuulire 
mwogere kino mukirange n'okutuusa enkomerero y'ensi n'eddoboozi 
ery'okuyimba: mwogere nti Mukama anunudde omuweereza we Yakobo. 
21 So tebaalumwa nnyonta bwe yabayisa mu malungu: yabakulukusiza 
amazzi mu lwazi: era yayasa n'olwazi, amazzi ne gatiiriika. 22 Tewali 
mirembe eri ababi, bw'ayogera Mukama. 


49:1 Mumpulirize, mmwe ebizinga; era mutege amatu, mmwe amawanga, 
nga muyima wala: Mukama yampita okuva mu lubuto; okuva munda ya 
mmange yayatula erinnya lyange: 2 era akamwa kange akafaananyizza 
ng'ekitala eky'obwogi, mu kisiikirize ky'omukono gwe mw'ankwese; era 


anfudde akasaale akazigule, mu mufuko gwe mw'ankuumidde ddala; 3 era 
yanyamba nti Ggwe muweereza wange; Isiraeri gwe ndiweerwamu 
ekitiibwa. 4 Naye ne njogera nti Nateganira bwereere, amaanyi gange 
gaafa busa, naye mazima omusango gwange guli ne Mukama, n'empeera 
yange eri ne Katonda wange. 5 Era kaakano ayogera Mukama 
eyammumba okuva mu lubuto okuba omuweereza we, okumukomezaawo 
nate Yakobo era Isiraeri akuņņaanyizibwe gy'ali: (kubanga ndi wa kitiibwa 
mu maaso ga Mukama, era Katonda wange afuuse amaanyi gange:) 6 
weewaawo, ayogera nti Ekigambo kyayinga obwangu ggwe okuba 
omuweereza wange okugolokosa ebika bya Yakobo n'okulokola 
abawonye ku Isiraeri: era ndikuwaayo okuba omusana eri ab'amawaaga, 
obeerenga obulokozi bwange okutuusa ku nkomerero y'ensi. 7 Bw'atyo 
bw'ayogera Mukama, omuauauzi wa Isiraeri, era Omutukuvu we, 
ng'agamba oyo abantu gwe banyooma, oyo eggwanga gwe likyawa, 
omuweereza w'abafuga, ati Bakabaka baliraba ne bagolokoka; abalangira 
baligolokoka ne basinza; ku lwa Mukama omwesigwa, Omutukuvu wa 
Isiraeri eya kulonda. 8 Bw'atyo bw'ayogera Mukama nti Nkwanukulidde 
mu biro eby'okukkirizibwamu, era nkuyambye ku lunaku 
olw'okulokokeramu: era ndikuwonya ne nkuwaayo okuba endagaano eri 
abantu, okugolokosa ensi, okubasisa obusika obwazika: 9 ng'obuulira abo 
abasibiddwa ntiMufulume; abo abalimu kizikiza nti Mwerage. 
Banaaliiranga mu makubo, ne ku nsozi zonna ez'obweru kwe kunaabanga 
amalundiro gaabwe. 10 Tebaalumwenga njala newakubadde ennyonta; so 
a'olubugumu teruubakwatenga newakubadde omusana: kubanga oyo 
abasaasira anaabakulemberanga era awali enzizi z'amazzi 
gy'anaabatwalanga. 11 Era ndifuula ensozi zaage zonna okuba ekkubo, 
n'enguudo zange zirigulumizibwa. 12 Laba, bano baliva wala: era, laba, 
baao baliva obukiika obwa kkoao n'ebugwanjuba; era bano mu nsi y'e 
Sinimu. 13 Yimba, ggwe eggulu; era sanyuka, ggwe ensi; era mubaguke 
okuyimba, mmwe ensozi: kubanga Mukama asanyusizza abantu be, era 
alisaasira ababe ababonyaabonyezebwa. 14 Naye Sayuuai n'ayogera nti 
Mukama andese, era Mukama anneerabidde. 15 Omukazi ayinza 
okwerabira omwana we ayonka, obutasaasira mwana wa nda ye? 


weewaawo, abo bayinza okwerabira, naye siikwerabirenga ggwe. 16 
Laba, nkuyoze ku bibatu by'emikono gyange; ebisenge byo biri mu maaso 
gange bulijjo. 17 Abaana bo baanguwa; abaakuzikiriza n'abaakuzisa 
balikuvaamu. 18 Yimusa amaaso go enjuyi zonna olabe: abo bonna 
beekungaanya wamu ne bajja gy'oli. Nga bwe ndi omulamu, bw'ayogera 
Mukama, tolirema kubambala bonna ng'eky'obuyonjo, n'obeesiba 
ng'omugole. 19 Kubanga ebifo byo ebyazika ebyalekebwawo n'ensi yo 
eyazikirizibwa, mazima kaakano olibayingirira obufunda abatuulamu, 
n'abo abaakulyanga baliba wala. 20 Abaana ab'okufurwa kwo balyogerera 
mu matu go nti Ekifo kinnyingiridde obufunda: mpa ebbanga ntuule. 21 
N'olyoka oyogerera mu mutima gwo nti Am eyanzaalira bano, kubanga 
nafurwa abaana bange, era ndi omu, eyagobebwa, era abulubuutira eruuyi 
n'eruuyi? era ani eyalera bano? Laba, nasigala omu; bano, baali bali ludda 
wa? 22 Bw'atyo bw'ayogera Mukama Katonda nti Laba, ndigololera 
amawanga omukono gwange, ne nsimbira abantu ebendera yange: awo 
balireeta batabani bo mu kifuba kyabwe, ne bawala bo balikoagojjerwa ku 
bibegabega byabwe. 23 Era bakabaka baliba bakitaawo abalera, ne 
bakaddulubaale baabwe baliba bannyoko abayonsa: balikuvuunamira 
n'amaaso gaabwe, ne bakomba enfuufu ey'omu bigere byo; kale olimaaya 
nga adi Mukama, n'abo abanniadirira tebalikwatibwa nsonyi. 24 
Omunyago guliggibwa ku b'amaanyi, oba abawambibwa olw'easonga 
baliteebwa? 25 Naye bw'atyo bw'ayogera Mukama nti N'abo ab'amaanyi 
be baawamba baliggibwawo, n'omunyago gw'ab'entiisa guliteebwa: 
kubanga ndiyomba n'oyo ayomba naawe, era ndirokola abaana bo. 26 Era 
abo abakujooga ndibaliisa ennyama yaabwe bo; era balitamiira omusaayi 
gwabwe bo, nga n'omwenge omuwoomerevu: n'abalina omubiri bonna 
balimanya nga nze Mukama ndi mulokozi wo, era omununuzi wo, 
Owaamaanyi owa Yakobo. 


50:1 Bw'atyo bw'ayogera Mukama nti Ebbaluwa ey'okugoba nnyammwe 
eri ludda wa gye nna mugobya? oba aluwa ku abo abammanja gwe 
nnabaguza? Laba, olw'obutali butuukirivu bwammwe kyemwava 
mutundibwa, era okusobya kwammwe kwe kwagobya nnyammwe. 2 Bwe 


nnajja, kyewava walema okubaawo omuntu ki? bwe nnayita, tewaali 
eyandiyitabye? Omukono gwange guyimpawadde ne gutayinza n'akatono 
kununula? oba sirina maanyi n'akatono ga kuwonya? Laba, olw'okunenya 
kwange nkaliza ennyanja; emigga ngifuula eddungu: ebyennyanja byamu 
ne biwunya, obutabaawo mazzi, ne bifa ennyonta. 3 Nnyambaza eggulu 
obuddugavu, era ndibikkako ebibukutu. 4 Mukama Katonda ampadde 
olulimi Iw'abo abayigirizibwa, ndyoke mmanye okugumya n'ebigambo oyo 
akooye: azuukusa buli lukya; azuukusa okutu kwange okuwulira ng'abo 
abayigirizibwa. 5 Mukama Katonda aggudde okutu kwange, ne ssiba 
mujeemu ne ssikyuka kudda nnyuma. 6 Nawaayo amabega gange eri 
abakuba, n'amatania gang eri abo abakuunyuula enviiri: saakweka maaso 
gange nsonyi na kuwanda malusu. 7 Kubanga Mukama Katonda 
alinnyamba; kyennava nnema okuswala: kyenvudde nteeka amaaso gange 
ng'ejjinja ery'embaalebaale, era mmanyi nga sirikwatibwa nsonyi. 8 All 
kumpi ampeesa obutuukirivu; ani aliyomba nange? tuyimirire fembi; 
omulabe wange ye ani? ansemberere. 9 Laba, Mukama Katonda ye 
alinnyamba; ani oyo alinsalira omusango? laba, bonna balikaddiwa 
ng'ekyambalo; ennyenje eribaliira ddala. 10 Ani ku mmwe atya Mukama; 
agondera eddoboozi ly'omuweereza we? atambulira mu kizikiza, nga 
talina musana, yeesige erinnya lya Mukama, era yeesigame ku Katonda 
we. 11 Laba, mmwe mwenna abakuma omuliro, abeesiba emimuli enjuyi 
zonna: mutambulire mu nnimi z'omuliro gwammwe, ne mu mimuli gye 
mukoleezezza, Ekyo kye muliweebwa mu mukono gwange; muligalamira 
nga munakuwadde. 


51:1 Mumpulirize, mmwe abagoberera obutuukirivu, mmwe abanoonya 
Mukama: mutunuulire olwazi Iwe mwatemebwako, n'obunnya bw'obuya 
bwe mwasimibwamu. 2 Tunuulira Ibulayimu jjajjammwe ne Saala 
eyabazaala: kubanga bwe yali ali omu yekka ne tumuyita ne mmuwa 
omukisa ne mmwaza. 3 Kubanga Mukama asanyusizza Sayuuni: 
asanyusizza ebifo bye byonna ebyazika n'afuula olukoola Iwe okuba nga 
Adeni n'eddungu lye okuba ng'olusuku lwa Mukama; essanyu n'okujaguza 
birirabika omwo, okwebaza, n'eddoboozi ery'okuyimba. 4 Mumpulirize, 


mmwe abantu bange; era muntegere okutu, mmwe eggwanga lyange: 
kubanga etteeka lirifuluma gye ndi, era ndibeesaawo omusango gwange 
okuba omusana eri amawanga. 5 Obutuukirivu bwange buli kumpi, 
obulokozi bwange bufulumye, n'emikono gyange girisalira amawanga 
emisango; ebizinga birinnindirira, n'omukono gwange gwe biryesiga. 6 
Muyimuse amaaso gammwe eri eggulu, era mutunuulire ensi wansi: 
kubanga eggulu lirivaawo ng'omukka, n'ensi erikaddiwa ng'ekyambalo, 
n'abo abagituulamu balifa bwe batyo: naye obulokozi bwange 
bunaabeereranga ennaku zonna, so n'obutuukirivu bwange 
tebujjulukukenga. 7 Mumpulirize, mmwe abamanyi obutuukirivu, 
eggwanga eririna amateeka gange mu mutima gwammwe, temutyanga 
kuvuma kwa bantu, so temukenygentererwanga lwa kuyomba kwabwe. 8 
Kubanga ennyenje eribaliira ddala ng'ekyambalo, n'enkuyege eribalya 
ng'ebyoya by'endiga: naye obutuukirivu bwange bunaabeereranga ennaku 
zonna, n'obulokozi bwange okutuusa emirembe gyonna. 9 Zuukuka, 
zuukuka, yambala amaanyi, ggwe omukono gwa Mukama; zuukuka nga 
mu nnaku ez'edda, mu mirembe egy'ebiro eby'edda. Si ggwe wuuyo 
eyatemaatema Lakabu, eyafumita ogusota? 10 Si ggwe wuuyo eyakaliza 
ennyanja, amazzi ag'obuziba obuwanvu; eyafuula obuziba bw'ennyanja 
okuba ekkubo abaanunulibwa okusemokeramu? 11 N'abo Mukama be 
yagula balikomawo ne bajja e Sayuumi n'okuyimba; n'essanyu 
eritaliggwaawo liriba ku mitwe gyabwe; balifuna essanyu n'okujaguza, 
ennaku n'okusinda biriddukira ddala. 12 Nze, nze mwene, nze nzuuyo 
abasanyusa: ggwe anni n'okutya n'otya omuntu alifa, n'omwana w'omuntu 
alifuuka ng'omuddo; 13 ne weerabira Mukama Omukozi wo, eyabamba 
eggulu, nateekawo emisingi gy'ensi; n'ozibyanga obudde bulijjo ng'otya 
olw'obukaali bw'omujoozi, bwe yeeteekateeka okuzikiriza? era buli ludda 
wa obukaali bw'omujoozi? 14 Eyawambibwa eyagobebwa aliteebwa 
mangu; so talifa nakka mu bunnya, so nemmere ye teribula. 15 Kubanga 
nze ndi Mukama Katonda wo asiikuusa ennyanja amayengo gaayo ne 
gawuluguma: Mukama ow'eggye lye linnya lye. 16 Era ntadde ebigambo 
byange mu kamwa ko, era nkubisseeko mu kisiikirize ky'omukono 
gwange, ndyoke nsimbe eggulu ne nteekawo emisingi gy'ensi ne rJtlamba 


Sayuuni nti Ggwe bantu bange. 17 Zuukuka, zuukuka, yimirira, ggwe 
Yerusaalemi, eyanywera mu mukono gwa Mukama ku kikompe 
eky'obukaali bwe; wanywa ku kibya eky'ekikompe eky'okutagatta 
n'okikutankira. 18 Ku baana bona be yazaala tekuli wa kumukulembera; 
so tekuli amukwata ku mukono ku baana bonna beyalera. 19 Bino byombi 
bikuguddeko; ani alikukaabirako? okuzika n'okuzikirira, n'enjala n'ekitala; 
n'akusanyusa ntya? 20 Batabani bo bazirise, bagalamira mu nguudo zonna 
we zisibuka, ng'engabi mu kitimba; bajjudde obukaali bwa Mukama, 
okunenya kwa Katonda wo. 21 Kale nno kaakano wulira kino, ggwe 
abonyaabonyezebwa, era atamidde naye si na mweage: 22 bw'atyo 
bw'ayogera Mukama wo Mukama era Katonda wo awoza ensonga 
ey'abantu be, nti Laba, nziye mu mukono gwo ekikompe eky'okutagatta, 
kye kibya eky'ekikompe eky'obukaali bwange; tokyakinywangako lwa 
kubiri: 23 era ndikiteeka mu mukono gw'abo abaakubonyaabonya; 
abaagamba obulamu bwo nti Kutama tuyiteko: naawe n'oteekawo 
amabegago ng'ettaka era ng'oluguudo eri abo abayitako. 


52:1 Zuukuka, zuukuka, yambala amaanyi go, ggwe Sayuuni; yambala 
ebyambalo byo eby'obuyonjo, ggwe Y erusaalemi, ekibuga ekitukuvu: 
kubanga okuva leero temukyayingiranga mu ggwe nate atali mukomole 
n'atali mulongoofu. 2 Weekunkumule enfuufu; golokoka otuule wansi, 
ggwe Y erusaalemi: weesumulule enjegere ez'omu bulago bwo, ggwe 
omuwala wa Sayuuni eyanyagibwa. 3 Kubanga bw'atyo bw'ayogera 
Mukama nti Mwatundirwa bwereere; era mulinunulibwa awatali ffeeza. 4 
Kubanga bw'atyo bw'ayogera Mukama Katonda nti Olubereberye abantu 
bange baaserengeta e Misiri okutuulayo: Omwasuli n'abajooga ng'abalanga 
bwereere. 5 Kale nno kaakano nkola ki wano, bw'ayogera Mukama, 
kubanga abantu bange baatwalirwa bwereere? abo ababafuga 
bawowoggana, bw'ayogera Mukama, n'erinnya lyange bazibya obudde 
bulijjo okulivuma. 6 Abantu bange kyebaliva bamanya erinnya lyange: 
kyebaliva bamanya ku lunaku luli nga nze nzuuyo ayogera; laba, nze 
nzuuno. 7 Nga birungi ku nsozi ebigere by'oyo aleeta ebigambo ebirungi, 
alanga emirembe, aleeta ebigambo ebirungi eby'obulungi, alanga 


obulokozi; agamba Sayuuni nti Katonda wo afuga! 8 Eddoboozi ly'abasajja 
bo abakuuma! bayimusa eddoboozi, bayimbira wamu; kubanga baliraba 
eriiso n'eriiso, Mukama bw'alikomawo e Sayuuni. 9 Mubaguke 
okusanyuka, muyimbire wamu, mmwe ebifo eby'e Yerusaalemi ebyazika: 
kubanga Mukama asanyusizza abantu be, anunudde Yerusaalemi. 10 
Mukama afungizizza omukono gwe omutukuvu mu maaso g'amawanga 
gonna; n'enkomerero zonna ez'ensi ziriraba obulokozi bwa Katonda waffe. 
11 Mugende, mugende, muve omwo, temukomanga ku kintu kyonna 
ekitali kirongoofu; muve wakati mu ye: mubeerenga balongoofu, mmwe 
abasitula ebintu bya Mukama. 12 Kubanga temulivaamu nga 
mwanguyiriza so temuligenda nga mudduka: kubanga Mukama 
alibakulembera; era Katonda wa Isiraeri ye alibasemba. 13 Laba, 
omuweereza wange alikola namagezi, aliyimusibwa alisitulibwa, era 
aligulumira nnyo, 14 Ng'abangi bwe baakwewuunya, (amaaso ge 
gaayonooneka bwe gatyo okusinga omuntu yenna, n'embala ye okusinga 
abaana b'abantu,) 15 bw'atyo bw'alimansira amawanga amangi; bakabaka 
balibuniza obumwa bwabwe gy'ali: kubanga kye batabuulirwanga 
balikiraba; ne kye batawuliranga balikitegeera. 


53:1 Ani akkiriza ebigambo byaffe: era ani abikkuliddwa omukono gwa 
Mukama? 2 Kubanga yakulira mu maaso ge ng'ekisimbe ekigonvu era 
ng'ekikolo ekiva mu ttaka ekkalu; talina mbala newakubadde obulungi; era 
bwe tumulaba, nga tewali na kalungi akatumwegombesa. 3 Yanyoomebwa 
n'agaanibwa abantu; omuntu ow'ennaku era eyamanyiira obuyinike: era 
ng'omuntu abantu gwe bakweka amaaso gaabwe bwe yanyoomebwa 
bw'atyo, ne tutamuyitamu ka buntu. 4 Mazima yeetikka obuyinike bwaffe 
n'asitula ennaku zaffe: naye twamulowooza nga yakubibwa yafumitibwa 
Katonda n'abonyaabo nyezebwa. 5 Naye yafumitibwa olw'okusobya 
kwaffe, yabetentebwa olw'obutali butuukirivu bwaffe: okubonerezebwa 
okw'emirembe gyaffe kwali ku ye; era emiggo gye gye gituwonya. 6 Ffe 
fenna twawaba ng'endiga; twakyamira buli muntu mu kkubo lye ye; era 
Mukama atadde ku ye obutali butuukirivu bwaffe fenna. 7 Yajoogebwa, 
naye ne yeetoowaza n'atayasama kamwa ke; ng'omwana gw'endiga 


ogutwalibwa okuttibwa, era ng'endiga esirika mu maaso g'abo abagisalako 
ebyoya; weewaawo, teyayasama kamwa ke. 8 Yaggibwawo 
olw'okujoogebwa n'omusango; n'eby'ezzadde lye, ani ku bo eyalowooza 
nga yazikirizibwa mu nsi ey'abalamu? yakubibwa olw'okusobya kw'abantu 
bange. 9 Ne bamuziikira wamu n'ababi, era n'abagagga mu kufa kwe; 
newakubadde nga tagiranga kyejo, so nga temuli bukuusa mu kamwa ke. 
10 Naye Mukama yasiima okumubetenta; amunakuwazizza: bw'ofuulanga 
obulamu bwe okuba ekiweebwayo olw'ekibi, aliraba ezzadde, alyongera 
ku nnaku ze, n'ebyo Mukama by'ayagala biriraba omukisa mu mukono 
gwe. 11 Aliraba ku ebyo ebiva mu kulumwa kw'obulamu bwe, era 
birimumala: olw'okumumanya omuweereza wange omutuukirivu aliweesa 
bangi obutuukirivu era alyetikka obutali butuukirivu bwabwe. 12 Kyendiva 
mmugabira omugabo wamu n'abakulu, era aligerekera omunyago wamu 
n'ab'amaanyi; kubanga yafuka obulamu bwe okutuusa ku kufa, n'abairwa 
wamu n'abasobya: naye yeetikka ekibi ky'abangi, era yawolereza 
abasobya. 


54:1 Yimba, ggwe omugumba, atazaalanga; baguka okuyimba oyogerere 
waggulu, atalumwanga kuzaala: kubanga abaana b'oyo atalina bba bangi 
okusinga abaana b'omukazi eyafumbirwa, bw'ayogera Mukama. 2 Gaziya 
ekifo eky'eweema yo, era babambe amagigi g'ennyumba zo; tokwata 
mpola: wanvuya emigwa gyo, onyweze enkondo zo. 3 Kubanga olyanjaala 
ku mukono ogwa ddyo ne ku gwa kkono; n'ezzadde lyo lirirya amawanga, 
era lirituuza abantu mu bibuga ebyalekebwayo. 4 Totya: kubanga 
tolikwatibwa nsonyi: so toswala; kubanga ensonyi tezirikukwata: kubanga 
olyerabira ensonyi ez'omu buto bwo, n'ekivume ky'obwannamwandu bwo 
tolikijjukira nate. 5 Kuba.nga Omutonzi wo ye balo; Mukama ow'eggye 
lye linnya lye: era Omutukuvu wa Isiraeri ye mununuzi wo; aliyitibwa 
Katonda wa nsi zonna. 6 Kubanga Mukama akuyise ng'omukazi 
eyalekebwayo n'omwoyo gwe nga guliko obuyinike, omukazi ow'omu 
buvubuka, bw'agobebwa, bw'ayogera Katonda wo. 7 Akaseera akatono 
nkuleseewo; naye ndikukutlnaanya n'okusaasira kungi. 8 Obusungu 
obwanjaala nga bunkutte naakukisa amaaso gange akaseera; naye 


ndikusaasira n'ekisa ekitaliggwaawo, bw'ayogera Mukama omununuzi wo. 
9 Obusungu obwanjaala nga bunkutte naakukisa amaaso gange akaseera; 
naye ndikusaasira n'ekisa ekitaliggwaawo, bw'ayogera Mukama 
omununuzi wo. 10 Kubanga ensozi ziri vaawo n'obusozi buliggibwawo; na 
ye ekisa kyange tekirikuyaako si n'endagaano yange ey'emirembe 
teriggibwawo, bw'ayogera Mukama akusaasira. 11 Ggwe 
abonyaabonyezebwa asuukundibwa n'omuyaga so tosa nyusibwa, laba, 
nditeeka amayinj go mu mabala amalungi, ne nsimb emisingi gyo ne safiro. 
12 N'ebi tikkiro byo ndibikola n'amayinja amatwakaavu, n'enzigi zo ne ka 
bunkulo, n'ensalo yo yonna n'ama yinja agasanyusa. 13 N'abaana bi bonna 
baliyigirizibwa Mukama; n'e mirembe gy'abaana bo giriba mingi. 14 Mu 
butuukirivu mw'oliyima okunywezebwa: onoobanga wala n'o kujoogebwa, 
kubanga tolitya; onoobanga wala n'entiisa, kubanga terikusemberera. 15 
Laba, mpozzi ba likuņņaana naye si nze ndibakuņņaanya: buli 
alikukuņņaanirako aligwa ku lulwo. 16 Laba, natonda omuweesi afukuta 
omuliro gw'amanda, n'aggyamu ekintu ekikola omulimu gwe; era natonda 
n'omuzikiriza okufaafaaganya. 17 Tewaabenga kya kulwanyisa kye 
baliweesa oku Iwana naawe ekiriraba omukisa; en buli lulimi 
olulikugolokokerako oku woza naawe olirusinga. Obwo bwi busika 
obw'abaddu ba Mukama n'obutuukirivu bwabwe obuva gye ndi, 
bw'ayogera Mukama. 


55:1 Mukale, buli muntu alumiddwa ennyonta, mujje eri amazzi, n'oyo 
atalina bigula; mujje mugule mulye; weewaawo, mujje mugule omwenge 
n'amata awatali bigula awatali muwendo. 2 Lwaki okuwaayo ebigula 
olw'ebyo ebitali bya kulya? Iwaki okuteganira ebyo ebitakkutibwa? 
mumpulirire ddala nze, mulye ebirungi, obulamu bwa mmwe busanyukire 
amasavu. 3 Mutege amatu gammwe, mujji gye ndi; muwulire, n'obulamu 
bwa mmwe bunaaba bulamu: nange saalagaana nammwe endagaano 
eteriggwaawo, kwe kusaasira kwa Dawudi okw'enkalakkalira. 4 Laba, 
mmuwaddeyo okuba omujulirwa eri amawanga, omukulu era omugabe eri 
amawanga. 5 Laba, oliyita eggwanga lye wali tomanyi, era eggwanga 
eryali terikumanyi liriddukira gy'oli, ku Iwa Mukama Katonda wo ne ku 


lw'Omutukuvu wa Isiraeri; kubanga akugulumisizza. 6 Munoonye 
Mukama nga bw'akyayinzika okulabika, mumukaabirire nga bw'akyali 
okumpi: 7 omubi aleke ekkubo lye, n'omuntu atali mutuukirivu aleke 
ebirowoozo bye: era akomewo eri Mukama, naye anaamusaasira; adde eri 
Katonda waffe, kubanga anaasonyiyira ddala nnyo. 8 Kubanga ebirowoozo 
byange si birowoozo byammwe, so n'amakubo gammwe si makubo gange, 
bw'ayogera Mukama. 9 Kuba eggulu nga bwe lisinga ensi obugulumivu, 
amakubo gange bwe gasinga bwe gatyo amakubo gammwe, n'ebirowoozo 
byange ebi owoozo byammwe. 10 Kuba enkuba nga bw'ekka n'omuzira 
okuva mu ggulu, ne bitaddayo, naye ne bifukirira ettaka, ne birimeza ne 
biribaza, ne biwa omusizi ensigo n'omuli ebyokulya; 11 bwe kityo me 
kinaabanga ekigambo kyange ekiva mu kamwa kange: tekiridda gye ndi 
nga kyereere, naye kirikola kyo kye njagala, era kiriraba omuisa mu ekyo 
kye nnakitumirira. 12 Kubanga mulifuluma n'essanyu, nulitwalibwa 
n'emirembe okuvaayo: nsozi n'obusozi ziribaguka okuyinba mu maaso 
gammwe, n'emiti yonna egy'oku ttale girikuba mu agalo. 13 Mu kifo 
ky'omweramanyo mulimera olusambya, ne mu ifo ky'omutovu mulimera 
omunwanyi: era kiriba eri Mukama erinnya, akabonero akataliggwaawo 
kataliggibwawo. 


56:1 Bw'atyo bw'ayogera Mukama nti Mukwatenga eby'ensonga, 
mukolenga eby'obutuukirivu: kubanga obulokozi bwange bunaatera kujja, 
n'obutuukirivu bwange buaatera okubikkulibwa. 2 Alina mukisa omuntu 
akola ekyo, n'omwana w'omuntu akinyweza; akwata ssabbiiti 
obutagyonoona, n'akuuma omukono gwe obutakola bubi bwonna. 3 So ne 
munnaggwanga eyeegatta ne Mukama tayogeranga nti Mukama talirema 
kunjawula n'abantu be: so n'omulaawe tayogeranga nti Laba, ndi muti 
mukalu. 4 Kubanga bw'atyo bw'ayogera Mukama w'abalaawe abakwata 
ssabbiiti zange, ne beeroboza ebyo bye nsanyukira, ne banyweza 
endagaano yange. 5 nti Abo be ndiwa ekijjukizo n'erinnya erisinga 
ery'abaana ab'obulenzi n'ab'obuwala mu nnyumba ne munda w'ebisenge 
byange; ndibawa erinnya eritaliggwaawo eritaliggibwawo. 6 Era ne 
bannaggwanga abeegatta ne Mukama, okumuweerezanga, n'okwagalanga 


erinnya lya Mukama, okuba abaddu be, buli muntu akwata ssabbiiti 
obutagyonoona, n'anyweza endagaano yange; 7 abo ndibatuusa ku lusozi 
lwange olutukuvu, ne mbasanyusa mu nnyumba yange ey'okusabirangamu; 
ebyabwe ebiweebwayo ebyokebwa ne ssaddaaka zaabwe birikkirizibwa 
ku kyoto kyange: kubanga ennyumba yange eneeyitibwanga nnyumba ya 
kusabirangamu eri amawanga gonna. 8 Mukama Katonda akunyaanya aba 
Isiraeri abaagobebwa ayogera nti Oliboolyawo ne mmukunyaanyiza 
n'abalala, obutassaako babe abakuņņnaanyizibbwa. 9 Mmwe mwenna 
ensolo ez'omu nsiko, mujje okulya, mmwe mwenna ensolo ez'omu kibira. 
10 Abakuumi be bazibe be maaso, bonna tebalina kumanya; bonna mbwa 
nsirusiru, tebayinza kuboggola; nga baloota, nga bagalamira, nga baa gala 
okubongoota. 11 Weewaawo, embwa za mululu, teziyinza kukkuta ennaku 
zonna; ne bano basumba abatayinza kutegeera; bonna bakyamidde mu 
kkulzo lyabwe bo, buli muntu eri amagoba ge, okuva mu njuyi zonna. 12 
Boogera nti Mujje, naakima omwenge, ne twekamirira ekitamiiza; 
n'olw'enkya luliba ng'olwa leero, olukulu olutenkanikika. 


57:1 Omutuukirivu azikirira, so tewali akissaako omwoyo; n'abantu 
ab'ekisa baggibwawo, nga tewali alowooza ng'omutuukirivu aggibwa mu 
bubi obugenda okujja. 2 Ayingira mu mirembe; bawummulira ku bitanda 
byabwe, buli muntu atambulira mu bugolokofu bwe. 3 Naye musembere 
wano, mmwe batabani b'omukazi omulogo, ezzadde ly'omwenzi n'omukazi 
omutambuzi. 4 Muzannyira ku ani? ani gwe mukongoola ne 
mumusoomoza? temuli baana be kusobya, zzadde lya bulimba, 5 mmwe 
abeereetera okwegomba mu mivule, wansi wa buli muti ogumera; abattira 
abaana mu biwonvu wansi w'enjatika z'enjazi? 6 Mu mayinja amaweweevu 
ag'omu kiwonvu we wali omugabo gwo; ago, ago kye kitundu kyo: ago ge 
wafuukira ekiweebwayo ekyokunywa, ge wawa ekirabo. 
Ndiwooyawooyezebwa ebyo nga bibaddewo? 7 Ku lusozi oluwanvu 
olugulumivu kwe wasimba ekitanda kyo: era eyo gye walinnyanga 
okuwaayo ssaddaaka. 8 Era wasimba ekijjukizo kyo ennyuma w'enzigi 
n'emifuubeeto: kubanga weebikkulidde omulala atali nze, era olinnye; 
ogaziyizza ekitanda kyo ne weeragaanira endagaano nabo; wayagala 


ekitanda kyabwe gye wakirabira. 9 N'ogenda eri kabaka ng'olina amafuta 
ag'omugavu, n'oyongera kalifuwa wo, n'otuma wale. ababaka bo, ne 
weetoowaza okutuusa ne mu magombe. 10 Olugendo lwo lwayinga 
obunene ne lukukooya; naye n'otoyogera nti Tewali ssuubi: walaba 
ekyakuzzaamu amaanyi; kyewava olema okuzirika. 11 Era am gwe watya 
n'otekemuka n'okulimba n'olimba n'otonjijukira nze, so tokissanga ku 
mwoyo? obw'edda saasirika busirisi, naawe n'otontya? 12 Ndibuulira 
obutuukirivu bwo, n'ebikolwa byo nabyo tebirikugasa. 13 Bw'okaaba, abo 
be wakunyaanya bakulokole; naye empewo eribatwala, omukka 
gulibaggirawo ddala bonna: naye oyo aneesiga nze ye alirya ensi, era ye 
alisikira olusozi olutukuvu. 14 Era alyogera nti Mugulumize, mugulumize, 
mulongoose ekkubo, muggye enkonge mu kkubo ly'abantu bange. 15 
Kubanga bw'atyo bw'ayogera oyo ali waggulu omugulumivu atuula mu 
butaliggwaawo, erinnya lye Mutukuvu, nti Ntuula mu kifo ekigulumivu 
ekitukuvu, era wamu n'oyo alina omwoyo oguboneredde omukkakkamu, 
okulamya omwoyo gw'abakkakkamu, n'okulamya omutima gw'abo 
ababoneredde. 16 Kubanga siriwakana ennaku zonna, so sirisunguwala 
emirembe gyonna: kubanga omwoyo gwandiggweereddewo mu maaso 
gange, n'emmeeme ze nnakola. 17 Olw'omululu gwe ogutali gwa 
butuukirivu kyennava nsunguwala ne mmukuba, nakweka amaaso gange 
ne nsunguwala: ne yeeyongera okugenda mu maaso ng'abambaala mu 
kkubo ly'omutima gwe. 18 Ndabye amakubo ge; era ndimuwonya: 
n'okulunyamya ndimulunyamya, ne mmuddiza ebisanyusa ye n'abo 
abamukaabirako. 19 Nze ntonda ebibala eby'emimwa: Emirembe, 
emirembe eri oyo ali ewala n'eri oyo ali okumpi, bw'ayogera Mukama; 
nange ndimuwonya. 20 Naye ababi balinyanga ennyanja esiikuuka; 
kubanga teyinza kuteeka, n'amazzi gaayo gasiikuuka ebitosi n'ebisasiro. 21 
Tewali mirembe, bw'ayogera Katonda wange, eri ababi. 


58:1 Yogerera waggulu, tota, yimusa eddoboozi lyo ng'ekkondeere, 
obuulire abantu bange okusobya kwabwe, n'ennyumba ya Yakobo ebibi 
byabwe. 2 Naye bannoonya bulijjo, era basanyuka okumanya amakubo 
gange: ng'eggwanga eryakolanga eby'obutuukirivu, ne bataleka kiragiro 


kya Katonda waabwe, bansaba ebiragiro eby'obutuukirivu; basanyuka 
okusemberera Katonda. 3 Lwaki ffe okusiiba, bwe boogera, naawe 
n'otolaba? Iwaki ffe okubonyaabonya obulamu bwaffe, naawe n'otokissaa 
ko mwoyo? Laba, ku lunaku olw'okusiiba kwammwe kwe mulabira 
essanyu lyammwe mmwe, n'emirimu gyammwe gyonna nga mukoze 
n'amaanyi. 4 Laba, musiibira ennyombo n'okuwakana, n'okukuba ekikonde 
eky'ettima: temusiiba leero bwe mutyo n'okuwuliza ne muwuliza 
eddoboozi lyammwe mu ggulu. 5 Okusiiba kwe nnalonda bwe kufaanana 
bwe kutyo? Olunaku omuntu Iw'abonyezabonyezaako obulamu bwe? Kwe 
kukutamya omutwe ng'olulago, n'okwaliira ebibukutu n'evvu wansi we? 
ekyo ky'ojaooyita okusuba, era olunaku Mukama lw'asiima? 6 Kuno si 
kwe kusiiba kwe nnalonda? okusumulula ebisiba eby'ekyejo, 
okufunduukulula emigwa egy'ekikoligo, n'okuteera ddala abajoogebwa, 
era mumenye buli kikoligo? 7 Si kugabira bayala emmere yo, n'oleeta 
abaavu abagobebwa mu nnyumba yo? bw'olabanga ali obwereere 
nomwambaza; n'oteekisa mubiri gwo ggwe? 8 Kale omusana gwo ne 
gulyoka gusala ng'emmambya, n'okuwona kwo ne kwanguwa okujja: 
n'obutuukirivu bwo bulikukulembera; ekitiibwa kya Mukama kye 
kirikusemba. 9 N'olyoka oyita Mukama n'ayitaba; olikaaba naye alyogera 
nti Nze nzuuno. Bw'onoggya wakati wo ekikoligo, okulaga olunwe, 
n'okwogera obubi; 10 n'omuggirawo omuyala obulamu bwo, n'okkusa 
obulamu obubonyaabonyezebwa; kale omusana gwo ne gulyoka guviirayo 
mu kizikiza, n'ekifu kyo kiriba ng'ettuntu: 11 era Mukama 
anaakuluņnamyanga ennaku zonna, n'akkusa obulamu bwo mu bifo ebikalu 
n'anyweza amagumba go; naawe onoobanga ng'olusuku olufukirirwa 
amazzi era ng'oluzzi lw'amazzi olutaggwaamu mazzi. 12 N'abo 
abalikuvaamu balizimba ebifo eby'edda ebyazika: olizza emisingi 
egy'emirembe emingi: era oliyitibwa nti Muzibi wa kituli, Muzza wa 
makubo ga kutuulamu. 13 Bw'onookyusanga ekigere kyo okuva ku 
ssabbiiti obutakolanga by'oyagala ggwe ku lunaku lwange olutukuvu; 
ssabbiiti n'ogiyita essanyu, olunaku lwa Mukama olutukuvu olw'ekitiibwa; 
n'ogissangamu ekitiibwa, nga tokwata makubo go ggwe, so nga tonoonya 
by'oyagala ggwe, era nga toyogera bigambo byo ggwe: 14 kale n'olyoka 


osanyukira Mukama; nange ndikwebagaza ku bifo ebigulumivu eby'ensi; 
era ndikuliisa obusika bwa Yakobo kitaawo: kubanga akamwa ka 
Mukama ke kakyogedde. 


59:1 Laba, omukono gwa Mukama teguyimpawadde n'okuyinza ne 
gutayinza kulokola; so n'okutu kwe tekumuggadde n'okuyinza ne kutayinza 
ku wulira: 2 naye obutali butuukirivu bwammwe bwe bwawudde mmwe 
ne Katonda wammwe, n'ebibi byammwe bye bimukwesezza amaaso, 
n'atayagala kuwulira. 3 Kubanga emikono gammwe gyonoonese 
n'omusaayi, engalo zammwe n'obutali butuukirivu; emimwa gyammwe 
gyogedde eby'obulimba, olulimi lwammwe luvulungutana eby'ekyejo. 4 
Tewali awaab: eby'ensonga so tewali awoza eby'a. mazima: beesiga 
obutaliimu ne boogera eby'obulimba; baba mbuto za bubi ne bazaala 
obutali butuukirivu. 5 Baalula amagi ag'essala. mbwa ne baluka engoye 
eza nnabbubi: alya ku magi gaabwe afa n'ekyo ekibetentebwa ne 
kiwamatukamu embalasaasa. 6 ngoye zaabwe tezirifuuka byambalo, so 
tebalyebikka mirimu gyabwe: emirimu gyabwe mirimu gya butali 
butuukirivu, n'ekikolwa eky'ekyejo kiri mu ngalo zaabwe. 7 Ebigere 
byabwe bidduka mbiro okugoberera obubi, era banguya okuyiwa 
omusaayi ogutaliiko musango: ebi rowoozo byabwe birowoozo bya butali 
butuukirivu; okuzika n'oku zikirizibwa kuba mu makubo gaabwe. 8 
Ekkubo ery'emirembe tebalimanyi; so mu magenda gaabwe temuli 
musango: beekubidde amakubo amakyamu; buli atambulira omwo tamanyi 
mirembe. 9 Omusango kyeguva gutubeera ewala, so n'obutuukirivu 
tebututuukako: tusuubira omusana, naye ne tulaba kizikiza; tusuubira 
okumasamasa naye ne tutambulira mu kifu. 10 Tuwammanta ekisenge 
ng'abazibe b'amaaso, weewaawo, tuwammanta ng'abo abatalina maaso 
twesitala mu ttuntu ng'ekiro; mabo abalina amaanyi tuliņyanga abafu. 11 
Fenna tuwuluguma ng'eddubu, ne tuwuubaala nnyo ng bukaamukuukulu: 
tusuubira omu sango naye nga tewali; tusuubira obulokozi, naye butuli 
wala. 12 Kubanga okusobya kwaffe kwe yongedde mu maaso go, n'ebibi 
byaffe be bajulirwa gye tuli: kubanga okusobya kwaffe kuli naffe, 
n'obutali butuukirivu bwaffe nabwo tubumanyi: 13 nga tusobya era nga 


twegaana Mukama, era nga kukyuka obutagoberera Katonda waffe, nga 
twogera eby'okujooga n'eby'okujeema, nga tugunja ebigambo 
eby'obulimba era nga tubyogera okuva mu mutima. 14 N'omusango 
gukyusibwa okudda ennyuma, n'obutuukirivu buyimirira wala: kubanga 
amazima gagwiridde mu luguudo, so n'obugolokofu tebuyinza kuyingira. 
15 Weewaawo, amaima gabuze; n'oyo ava mu bubi yeefuula munyago: 
Mukama n'akiraba n'anyiiga obutabaawo musango. 16 N'alaba nga tewali 
muntu, ne yeewuunya obutabaawo muwoleeza: omukono gwe ye 
kyegwava gumuleetera obulokozi; n'obutuukirivu bwe bwe 
bwamuwanirira. 17 N'ayambala obutuukirivu ng'ey'omu kifuba, 
n'enkuufiira ey'obulokozi ku mutwe gwe; n'ayambaa engoye ez'okuwalana 
eggwanga okuba ebyambalo, n'ayambaibwa obunyiikivu ng'omunagiro. 18 
Ng'ebikolwa byabwe bwe biriba, M'atyo bw'alisasula, abamukyawa 
libasasula ekiruyi, abamukyawa aliiasasula empeera; alisasula ebizinga 
mpeera. 19 Kale balitya erinnya ya Mukama okuva ebugwanjuba, 
n'ekitiibwa kye okuva ebuvanjuba: kubanga alijja ng'omugga ogukulukuta 
n'amaanyi, ogutwalibwa a'onukka gwa Mukama. 20 Era omununuzi alijja e 
Sayuuni n'eri abo bakyuka okuva mu kusobya mu Yakobo, bw'ayogera 
Mukama. 21 Nange eno y'endagaano yange gye ndagaana nabo, 
bw'ayogera Mukama: omwoyo gwange oguli ku ggwe n'ebigambo byange 
bye ntadde mu kamwa ko tebiivenga mu kamwa ko newakubadde mu 
kamwa k'ezzadde lyo newakubadde mu kamwa k'ezzadde ly'ezzadde lyo, 
bw'ayogera Mukama, okusooka kaakano n'emirembe n'emirembe. 


60:1 Golokoka, yaka; kubanga omusana gwo gutuuse, n'ekiubwa kya 
Mukama kikuviiriddeyo. 2 Kubanga, laba, ekizikiza kiribikka ku nsi 
n'ekizikiza ekikutte kiribikka ku mawanga: naye Mukama alikuviirayo 
n'ekitiibwa kye kirirabikira ku ggwe. 3 N'amawanga galijja eri omusana 
gwo, ne bakabaka balijja eri okumasamasa kwo ng'ovaayo. 4 Yimusa 
amaaso go omagemage olabe: bonna beekunyaanyizza wamu, bajja gy'oli: 
batabani bo balijja nga bava wala, ne bawala bo baliweekerwa ku mbiriizi. 
5 Awo n'olyoka olaba n'oyakirwa, n'omutima gwo gulikankana ne 
gugaziyizibwa; kubanga obusukkirivu obuli mu nnyanja bulikyusibwa 


gy'oli, obugagga obw'amawanga bulikujjira. 6 Olufulube |w'ennyamira 
lulikubikkako, enyamira eze Midiyaani ne Efa; bonna balijja nga bava e 
Seeba: balireeta ezaabu n'omugavu ne balanga amatendo ga Mukama. 7 
Endiga zonna eza Kedali zirikuņņaanyizibwa gy'oli, endiga ennume eza 
Nebayoosi zirikuweereza: zinaalinnyanga ku kyoto kyange ne 
zikkirizibwa, era ndissaamu ekitubwa ennyumba ey'ekitiibwa kyange. 8 
Bano be baani ababuuka ng'ekire era nga bukaamukuukulu eri ebituli 
byabwo? 9 Mazima ebizinga birinnindirira, n'ebyombo eby'e Talusiisi bye 
birisooka, okuleeta batabani bo okubaggya ewala, effeeza yaabwe 
n'ezaabu yaabwe wamu nabo, olw'erinnya lya Mukama Katonda wo 
n'olw'Omutukuvu owa Isiraeri, kubanga ye yakussizzaamu ekitiibwa. 10 
Era bannaggwanga balizimba enkomera zo ne bakabaka baabwe 
balikuweereza: kubanga nakukuba nga nkwatiddwa busungu, naye 
nkusaasidde nga nkwatiddwa kisa. 11 Era n'enzigi zo ziaaabanga si nzigale 
bulijjo; teziggalwengawo misana n'ekiro; abantu bakuleeterenga obugagga 
obw'amawanga ne bakabaka baabwe nga bawambe. 12 Kubanga 
eggwanga eryo n'obwakabaka abatalikkiriza kukuweereza baliggwaawo; 
weewaawo, amawanga ago galizikiririzibwa ddala. 13 Ekitiibwa kya 
Lebanooni kirikujjira, enfugo n'omuyovu ne namukago wamu; okuwoomya 
ekifo eky'awatukuvu wange, era ndifuula ekifo eky'ebigere byange okuba 
eky'ekitiibwa. 14 N'abaana b'abo abaakujooganga balijja nga 
bakukutaamirira; n'abo bonna abaakunyoomanga balivuunama awali 
ebigere byo; ne bakuyita kibuga kya Mukama, Sayuuni eky'Omutukuvu 
owa Isiraeri. 15 Kubanga walekebwa n'okyayibwa ne wataba muntu ayita 
mu ggwe, ndikufuula okuba obulungi obungi obutaliggavaawo, essanyu 
ery'emirembe emingi. 16 N'okuyonka oliyonka amata ag'amawanga, era 
oliyonka amabeere ga bakabaka: era olimanya nga nze Mukama ndi 
mulokozi wo era mununuzi wo, Owaamaanyi owa Yakobo. 17 Mu kifo 
ky'ekikomo ndireeta zaabu ne mu kifo lry'ekyuma ndireeta ffeeza, ne mu 
kifo ky'omuti ndireeta kikomo, ne mu kifo ky'amayinja ndireeta kyuma: 
era. ndifuula abaami bo okuba emirembe n'abakusolooza okuba 
obutuukirivu. 18 Ekyejo tekiriwulirwa nate mu nsi yo, newakubadde 
okuzika newakubadde okuzikirira mu nsalo zo; naye oliyita enkomera zo 


Bulokozi n'enzigi zo Kutendereza. 19 Enjuba si yeeneebanga nate omusana 
gwo emisana; so n'omwezi si gwe gunaakwakiranga olw'okumasamasa: 
naye Mukama ye anaabeeranga gy'oli omusana ogutaliggwaawo, era 
Katonda wo ye anaabanga ekitiibwa kyo. 20 Enjuba yo terigwa nate Iwa 
kubiri so n'omwezi gwo tegulyegendera: kubanga Mukama ye anaabanga 
omusana gwo ogutaliggwaawo, n'ennaku ez'okukungubaga kwo ziriba nga 
ziweddewo. 21 Era n'abantu bo banaabanga batuukirivu boma, balisikira 
ensi okutuusa emirembe gyonna; ettabi nze lye nnasimba, omulimu 
gw'engalo zange ndyoke mpeebwe ekitiibwa. 22 Omuto alifuuka lukumi 
n'omutono alifuuka ggwanga lya maanyi: nze Mukama ndikyanguya ebiro 
byakyo nga bituuse. 


61:1 Omwoyo gwa Mukama Katonda guli ku nze; kubanga Mukama 
anfuseeko amafuta okiubuulira abawombeefu ebigambo ebirungi; antumye 
okusiba abalina emitima egimenyese, okulangirira eddembe eri abawambe, 
n'abasibe okuggulirwawo ekkomera; 2 Okulanga omwaka gwa Mukama 
ogw'okukkiririzibwamu, n'olunaku lwa Katonda waffe 
olw'okuwalanirwamu eggwanga; okusanyusa bonna abanakuwadde; 3 
okubateekerawo abanakuwalidde mu Sayuuni, okubawa engule mu kifo 
ky'evvu, amafuta ag'okusanyuka mu kifo ky'okunakuwala, ekyambalo 
eky'okutendereza mu kifo ky'omwoyo ogw'okukungubaga; balyoke 
bayitibwe miti gya butuukirivu, Mukama gye yasimba, alyoke aweebwe 
ekitiibwa, ye. 4 Kale balizimba ebyazika eby'edda, baliyimusa amatongo 
agaasooka okubaawo, era baliddaabiriza ebibuga ebyazika, amatongo 
ag'emirembe emingi. 5 Era bannaggwanga baliyimirira ne baliisa endiga 
zammwe, n'abagenyi be banaabalimiranga be banaabalo ngooserezanga 
emizabbibu. 6 Naye mmwe muliyitibwa bakabona ba Mukama: abantu 
balibayita baweereza ba Katonda waffe: mulirya obugagga 
obw'amawanga, ne mu kitiibwa kyabwe mwe mulyenyumrririza. 7 Mu kifo 
ky'ensonyi zammwe muliweebwa emirundi ebiri; ne mu kifo ky'okuswala 
balisanyukira omugabo gwabwe: kyebaliva babeera n'emirundi ebiri mu nsi 
yaabwe: baliba n'essanyu eritaliggwaawo. 8 Kubanga nze Mukama njagala 
omusango ogw'ensonga, nkyawa okunyaga wamu n'obutali butuukirivu; 


era ndibawa empeera yaabwe ng'amazima bwe gali, era ndiragaana nabo 
endagaano etaliggwaawo. 9 N'ezzadde lyabwe lirimanyibwa mu 
mawanga, n'enda yaabwe mu bantu: bonna abaabalabanga balibakkiriza 
ng'abo ly'ezzadde Mukama ly'awadde omukisa. 10 Naasanyukiranga nnyo 
Mukama, emmeeme yange eneesanyukiranga Katonda wange; kubanga 
annyambazizza ebyambalo eby'obulokozi, ambisseeko omunagiro 
ogw'obutuukirivu, ng'awasa omugole bwe yeeyonja n'engule, era 
ng'omugole bwe yeewoomya n'ebyobuyonjo bwe. 11 Kuba ng'ettaka bwe 
lisansuza ekimuli kyalyo, era ng'olusuku bwe lumeza ebyo ebisigibwa mu 
lwo; bw'atyo Mukama Katonda bw'alimeza obutuukirivu n'okutendereza 
mu maaso g'amawanga gonna. 


62:1 Ku lwa Sayuuni kyendiva nnema okusirika ne ku lwa Yerusaalemi 
kyendiva nema okuwummula, okutuusa obutuukirivu bwe lwe bulifuluma 
ng'okumasamasa, n'obulokozi bwe ng'ettabaaza eyaka. 2 Kale amawanga 
galiraba obutuukirivu bwo, ne bakabaka bonna ekitiibwa kyo: awo 
olituumibwa erinnya eriggya akamwa ka Mukama lye kalituuma. 3 Era 
oliba ngule ya bulungi mu mukono gwa Mukama, n'enkuufiira 
ey'obwakabaka mu mukono gwa Katonda wo. 4 Toliyitibwa nate lwa 
kubiri nti Alekeddwa; so n'ensi yo teriyitibwa nate nti Eyazika: naye 
oliyitibwa nti Gwe nsanyukira, n'ensi yo eriyitibwa nti Eyafiunbirwa: 
kubanga Mukama akusanyukira, n'ensi yo erifumbirwa. 5 Kuba omulenzi 
nga bw'awasa omuwala, bwe batyo batabani bo bwe balikuwasa: era 
ng'awasa omugole bw'asanyukira omugole, bw'atyo Katonda wo 
bw'alikusanyukira. 6 Ntadde abakuumi ku bbugwe wo, ggwe Yerusaalemi; 
tebalisirika n'akatono emisana n'ekiro: mmwe abajjukiza ba Mukama, 
temuwummulanga, 7 so temumuganyanga kuwummula, okutuusa 
lw'alinyweza n'afuula Yerusaalemi okuba ettendo mu nsi. 8 Mukama 
alayidde omukono gwe ogwa ddyo n'omukono ogw'amaanyi ge nti 
Mazima siriwaayo nate enņnaano yo okuba emmere y'abalabe bo; so ne 
bannaggwanga tebalinywa mwenge gwo gwe wakolera emirimu: 9 naye 
abaagikungula be baligirya ne batendereza Mukama; n'abo abaagunoga be 
baligunywera mu mpya ez'omu watukuvu wange. 10 Muyite, muyite mu 


nzigi; mulongoose ekkubo ery'abantu; mugulumize mugulumize enguudo; 
mulondemu amayinja; muyimusize amawanga ebendera. 11 Laba, 
Mukama alangiridde enkomerero y'ensi nti Mugambe omuwala wa 
Sayuuni nti Laba, obulokozi bwo bujja; laba empeera ye eri naye 
n'okusasula kwe kuli mu maaso ge. 12 Era balibayita nti Bantu batukuvu, 
Banunule ba Mukama: naawe oliyitibwa nti Eyanoonyezebwa, Kibuga 
ekitalekebwa. 


63:1 An ono ava mu Edomu, ng'alina ebyambalo ebinnyike m ddagala 
ng'ava e Bozula? ono alin engoye ez'ekitiibwa, ng'atambuza amaanyi ge 
amangi? Nze ayogera obutuukirivu, ow'amaanyi okulokola. 2 Obeeredde 
ki omumyufu m byambalo byo, engoye zo ne zifaa nana oyo asambira mu 
ssogolero? 3 Nsambye essogolero omu nzekka so ku mawanga tekwali 
n'omu eyali awamu nange: weewaawo, nabasamba mu busungu bwange ne 
mbalinnyirira mu kiruyi kyange n'omusaayi ogw'obulamu bwabwe 
gumansukidde ku byambalo byange era engoye zange zonna zijjudde 
amabala. 4 Kubanga olunaku olw'okuwalanirwako eggwanga lwali mu 
mutima gwange, n'omwaka ogw'abanunule bange gutuuse. 5 Ne 
mmagamaga ne wataba mu yambi; ne nneewuunya obutabaawi wa 
kuwanirira: omukono gwangwe nze kyegwava gundeetera obulokozi 
n'ekiruyi kyange kye kyampanirira. 6 Ne nninnyirira amawanga wansi mu 
busungu bwange, ne mbatamiiza ku kiruyi kyange, ne nfuka ku ttaka 
omusaayi ogw'obulamu bwabwe. 7 Naayogera ku bikolwa bya Mukama 
eby'ekisa ekingi namatendo go Mukama, nga byonna bwe biri by'atuwadde 
Mukama; n'obulungi obungi obuli eri ennyumba ya Isiraeri, bw'abawadde 
ng'okusaasira kwe bwe kuli era ng'olufulube bwe luli olw'ebikolwa bye 
eby'ekisa ekingi. 8 Kubanga yayogera nti Mazima be bantu bange, abaana 
abatalikuusakuusa: kale n'aba mulokozi waabwe. 9 Yabonyaabonyezebwa 
mu kubonyaabonyezebwa kwabwe kwonna, ne malayika ali mu maaso ge 
yabalokolanga: mu kwagala kwe ne mu kusaasira kwe yabanunula; 
n'abasitulanga n'abeetikkiranga ennaku zonna ez'edda. 10 Naye ne bajeema 
ne banakuwaze omwoyo gwe omutukuvu: kyeyava akyuka okuba omulabe 
waabwe; n'alwana nabo ye yennyini. 11 Awo n'alyoka ajjukira ennaku 


ez'edda, Musa n'abantu be, ng'ayogera nti Ali ludda wa oyo eyabalinnyisa 
ng'abaggya mu nnyanja wamu n'abasumba b'endiga ze? ali ludda wa oyo 
eyateeka omwoyo gwe omutukuvu wakati mu bo? 12 eyatambuzanga 
omukono gwe gw'ekitiibwa awali omukono ogwa ddyo ogwa Musa? 
eyayawulamu mazzi mu maaso gaabwe okwekolera erinnya 
eritaliggwaawo? 13 eyabayisa mu buziba, ng'embaalasi mu ddungu, 
obuteesittala? 14 Ng'ente bwe ziba ezikka mu kiwonvu, omwoyo gwa 
Mukama gwabawummuzanga bwe gutyo: bwe watwala bw'otyo abantu bo 
okwekolera erinnya ery'ekitiibwa. 15 Tunula ng'oyima mu ggulu, olabe 
ng'oyima mu nnyumba ey'obutukuvu bwo n'ekitiibwa kyo: buli ludda wa 
obunyiikivu bwo n'ebikolwa byo eby'amaanyi? okwagala w'emmeeme yo 
n'okusaasira kwo kuziyizibwa gye ndi. 16 Kubanga gwe Kitaffe, 
newakubadde nga bulayimu tatumanyi so ne Isiraeri ga tatvkkiriza: ggwe, 
ai Mukama, gwe Kitaffe; omununuzi waffe kuva emirembe n'emirembe lye 
innya lyo. 17 Ai Mukama, lwaki gwe okutukyamya mu makubo go 
n'okakanyaza omutima gwaffe butakutya? Komawo ku Iw'abaddu bo, 
ebika eby'obusika bwo. 18 Abantu bo abatukuvu baabulina aseera buseera 
kaseera buseera: balabe baffe balinnyiridde awatuuvu wo. 19 Tufuuse 
ng'abo b'otofuganga; ng'abo abatatuumibwuga linnya lyo. 


64:1 Singa oyuzizza eggulu, singa osse ensozi ne zikulukuta lw'okujja 
kwo; 2 ng'omuliro bwe kukwata ebisaka, ng'omuliro bwe weseza amazzi: 
okutegeeza abalabe bo erinnya lyo, amawanga gakankanire okujja kwo! 3 
Bwe wakola by'entiisa bye tutasuubiranga, waka, ensozi ne zikulukuta 
olw'okujja wo. 4 Kubanga obw'edda abantu tebaawuliranga so n'okutu 
tekubateeezanga so n'eriiso terirabanga Katonda wabula ggwe akolera 
omumu oyo amulindirira. 5 Osisinkaa n'oyo asanyuka n'akola 
eby'obutuukirivu, abo abakujjukira mu maubo go: laba, wasunguwala naffe 
ne vonoona: obw'edda twabeeranga mu ebyo, n'okulokoka tulirokoka? 6 
Kubanga fenna tufuuse ng'atali mulongoofu, n'ebikolwa byaffe byonna 
eby'obutuukirivu biriyyanga ekyambalo ekikongedde: era fenna tuwotoka 
ng'olulagala; n'obutali butuukirivu bwaffe bututwalira ddala ag'empewo. 7 
So tewali asaba linnya lyo, eyeekakaabiriza okukukwatako: kubanga 


otukisizza amaaso! go n'otumalawo olw'obutali butuukirivu bwaffe. 8 
Naye kaakano, ai Mukama, ggwe kitaffe; ffe tuli bbumba, naawe 
mubumbi waffe; naffe fenna tuli mulimu gwa mukono gwo. 9 
Tosunguwala nnyo nnyini, ai Mukama, so tojjukira butali butuukirivu 
enaaku zonna: laba, tunula, tukwegayiridde, ffe fenna tuli bantu bo. 10 
Ebibuga byo ebitukuvu bifuuse ddungu, Sayuuni kifuuse ddungu, 
Yerusaalemi matongo. 11 Ennyumba yaffe entukuw ennungi, bajjajjaffe 
mwe baakutendererezanga, eyokeddwa omuliro; n'ebintu byaffe byonna 
eby'okwesiima bifaafaaganye. 12 Olizibiikiriza ebyo aga bimaze 
okubaawo, ai Mukama olisirika n'otubonyaabonya nnyo nnyini? 


65:1 Mbuuzibwako abo abatambuuzaagako; ndabiddwa abo 
abatannoonyanga: nagamba nti Nda ba, ndaba, eri eggwanga 
eritatuumibwanga linnya lyange. 2 Ngololedde emikono gyange okuzibya 
obudde abantu abajeemu abatambulira mu kkubo eritali ddungi, 
okugoberera ebirowoozo byabwe bo; 3 abantu abaasunguwaza mu maaso 
gange olutata, aga basalira ssaddaaka mu nsuku, era nga bootereza 
obubaane ku matoffaali; 4 abatuula mu malaalo, abasula mu bifo 
eby'ekyama; abalya eanyama y'embizzi n'amazzi ag'emizizo gali mu bibya 
byabwe; 5 aboogera nti Yimirira wekka, tonsemberera aze kubanga nze 
nkusinga obutukuvu: abo gwe mukka mu nnyindo yange, omuliro ogwaka 
okuzibya obudde. 6 Laba, kiwandiikiddwa mu maaso gange: sirisirika, 
naye ndisasula, weewaawo, ndisasula mu kifuba byabwe 7 obutali 
butuukirivu bwammwe mmwe n'obutali butuukirivu bwa bajjajjammwe 
wamu, bw'ayogera Mukama, abaayoterezanga obubaane ku asozi ne 
banzivoolera ku busozi: kyendiva nsooka okugera omulimu gwabwe mu 
kifuba kyabwe. 8 Bw'ati bw'ayogera Mukama nti Ng'omwenge omusu 
bwe gulabikira mu kirimba, ne wabaswo eyogera ati Tokizikiriza kubanga 
mulimu omukisa: bwe ntyo bwe ndikola ku Iw'abaddu bange aneme 
okubazikiriza bonna. 9 Era ndiggya ezzadde mu Yakobo ne mu Yuda 
ndiggyamu alisikira ensozi zange: n'abalonde bange baligisikira n'abaddu 
bange balituula omwo. 10 Awo Saloni kiriba kisibo kya ndiga, n'ekiwonw 
kya Akoli kiriba kifo ente we zigalamira, olw'abantu bange 


abannoonyezza. 11 Naye mmwe abaleka Mukama, abeerabira olusozi 
lwange olutukuvu, abategekera Mukisa emmeeza, abajjuliza Kuteekawo 
omwenge omutabule; 12 nze ndibateekerawo ekitala, nammwe mwenaa 
mulikutama okuttibwa: kubanga bwe nnayita tomwayitaba; bwe nnayogera 
temwawulira; naye ne mukola ekyali ekibi mu maaso gange ne mulonda 
ekyo kye ssaasanyukira. 13 Kyava ayogera bw'ati Mukama Katonda nti 
Laba, abaddu bange balirya, naye mmwe mulirumwa njala: laba, abaddu 
bange balinywa, naye mmwe mulirumwa nnyonta: laba, abaddu bange 
balisanyuka, naye mmwe muliswala: 14 laba, abaddu bange baliyimba 
omutima gwabwe aga gusanyuse, naye mmwe mulikaaba omutima 
gwammwe nga gunakuwadde ne muwowoggana omwoyo gwammwe nga 
gulumiddwa. 15 Era mulirekera abalonde bange erinnya lyammwe okitba 
ekikolimo, era Mukama Katonda alikutta; n'atuuma abaddu be erinnya 
eddala: 16 eyeesabira omukisa mu nsi kyanaavanga yeesabira omukisa eri 
Katonda ow'amazima; n'oyo alayira mu nsi anaalayiranga Katonda 
ow'amazuna; kubanga obuyinike obwasooka bwerabiddwa, era kubanga 
bukwekeddwa amaaso gange. 17 Kubanga, laba, ntonda eggulu eriggya 
n'ensi empya: so ebintu ebyasooka tebirijjukirwa so tebiriyingira mu 
mwoyo. 18 Naye musanyuke mujagulize ennaku zonna ekyo kye ntonda: 
kubanga, laba, ntonda Yerusaalemi okuba okusanyuka, n'abantu baamu 
okuba essanyu. 19 Era ndisanyukira Yerusaalemi ne ajaguliza abantu 
bange: so n'eddoboozi ery'okukaaba nga terikyawulirwa omwo nate 
newakubadde eddoboozi ery'okulira. 20 Temukyavangamu mwana wa 
nnaku bunaku, newakubadde omukaddeatannatuusa nnaku ze: kubanga 
omwana alifa nga yaakamaze emyaka kikumi, n'alina ebibi nga yaakamaze 
emyaka kikumi alikolimirwa. 21 Era balizimba ennyumba ne basulamu; 
era balisimba ensuku ez'emizabbibu ne balya ebibala byamu. 22 
Tebalizimba omulala n'asulamu; tebalisimba omulala n'alya: kubanga 
ng'ennaku ez'omuti bwe ziba, bwe zityo bwe ziriba ennaku ez'abantu 
bange, n'abalonde bange balirwawo nga balya omulimu ogw'engalo 
zaabwe. 23 Tebalikolera bwereere mirimu so tebalizaala ba kulaba nnaku; 
kubanga lye zzadde ly'abo abaweebwa Mukama omukisa, n’enda yaabwe 
wamu nabo. 24 Awo olulituuka nga tebannaba kuyita ndiyitaba; era nga 


bakyayogera ndiwulira. 25 Omusege n'omwana gw'endiga binaaliiranga 
wamu, n’empologoma eneeryanga omuddo ng'ente: n'enfuufu ye 
eneebanga emmere ey'omusota. Tebiriruma so tebirizikiririza ku lusozi 
lwange lwonna olutukuvu, bw'ayogera Mukama. 


66:1 Bw'ati bw'ayogera Mukama nti Eggulu ye ntebe yange, n'ensi ye 
ntebe y'ebigere byange: nnyumba ki gye mulinzimbira? era kifo ki ekiriba 
ekiwummulo kyange? 2 Kubanga bino byonna omukono gwange gwe 
gwabikola, era ebyo byonna ne bibaawo bwe bityo, bw'ayogera Mukama: 
naye omwavu era alina omwoyo oguboneredde era akankanira ekigambo 
kyange ye wuuyo gwe nditunuulira. 3 Asala ente alinyanga atta omuntu; 
awaayo omwana gw'endiga alinnanga amenyako embwa obugalo; aleeta 
ekiweebwayo alinyanga aleeta omusaayi gw'embizzi; ayoteza omugavu 
ng'oyo asabira ekifaananyi omukisa: weewaawo, balonze amakubo 
gaabwe bo, n'emmeeme yaabwe esanyukira emizizo gyabwe; 4 era nange 
ndironda ebibalimbalimba, ne mbaleetako ebyo bye batya; kubanga bwe 
nnayita ne wataba muntu eyayitaba; bwe nnayogera tebaawulira: naye ne 
bakola ekyali ekibi mu maaso gange, ne balonda ekyo kye ssaasanyukira. 
5 Muwulire ekigambo kya Mukama, mmwe abakankanira ekigambo kye: 
nti Baganda bammwe abaabakyawa, abaabagoba okubalanga erinnya 
lyange, boogedde nti Mukama aweebwe ekitiibwa tulyoke tulabe essanyu 
lyammwe; naye balikwatibwa ensonyi. 6 Eddoboozi ery'okuyoogaana 
eriva mu kibuga, eddoboozi eriva mu yeekaalu, eddoboozi lya Mukama 
asasula abalabe be empeera. 7 Yali nga tannalumwa n'azaala; obubalagaze 
bwe bwali nga tebunnatuuka n'azaala omwana wa bulenzi. 8 Ani eyali 
awulidde ekigambo ekifaanana bwe kityo? ani eyali alabye ebigambo 
ebifaanana bwe bityo? Easi erizaalwa ku lunaku lumu? eggwanga liriva mu 
lubuto mulundi gumu? kubanga Sayuuni yali nga kyajje alumwe n'azaala 
abaana be. 9 Ndituusa okuzaalwa ne ssizaaza? bw'ayogera Mukama: nze 
azaaza ndiggala olubuto? bw'ayogera Katonda wo. 10 Musanyukire wamu 
ne Yerusaalemi, mujaguze ku lulwe, mmwe mwenna abamwagala: 
musanyukire wamu naye olw'essanyu, mmwe mwenna abamukaabirira: 11 
mulyoke muyonke mukkute amabeere ge agasanyusa; mulamule 


mumalemu musanyukire ekitiibwa kye ekisukkirivu. 12 Kubanga bw'ati 
bw'ayogera Mukama nti Laba, ndibunya emirembe gy'ali ng'omugga, 
n'ekitiibwa ky'amawaaga ng'omugga ogwanjaala, nammwe muliyonkako; 
muliweekerwa ku mbiriizi, era mulibuusibwabuusibwa ku maviivi. 13 
Ng'omuntu nnyina gw'asanyusa, bwe ntyo bwe ndisanyusa mmwe; ne 
musanyusibwa mu Yerusaalemi. 14 Era mulikiraba n'omutima gwammwe 
gulilaguza n'amagumba gammwe galyera ng'omuddo omugonvu: 
n'omukono gwa Mukama gulimanyibwa eri abaddu be, era alisunguwalira 
abalabe be. 15 Kubanga, laba, Mukama alijja n'omuliro, n'amagaali ge 
galiba ng'empewo ey'akazimu; okusasula obusungu bwe n'ekiruyi, 
n'okunenya kwe n'ennimi ez'omuliro. 16 Kubanga Mukama aliwoza na 
muliro era na kitala kye eri bonna abalina omubiri: era Mukama b'alitta 
baliba bangi. 17 Abo abeetukuza ne beerongoosa okugenda mu nsuku, 
ennyuma w'omu ali wakati, nga balya ennyama embizzi n'eky'omuzizo 
ekyo n'omusonso; baliggweerawo wamu, bw'ayogera Mukama. 18 
Kubanga nze mmanyi emirimu gyabwe n'ebirowoozo byabwe: ebiro bijja 
lwe ndikuyyaanya amawanga gonna n'ennimi; kale balijja ne balaba 
ekitiibwa kyange. 19 Era nditeeka akabonero mu bo, n'abo abawona ku bo 
ndibatuma mu mawanga, eri Talusiisi, Puuli ne Luudi, abaleega omutego, 
eri Tubali ne Yavani, mu bizinga ebiri ewala, abatawuliranga ttutumu 
lyange, so tebalabanga kitiibwa kyange; kale balibuulira amawanga 
ekitiibwa kyange. 20 Awo balireeta baganda bammwe bonna nga 
babaggya mu mawanga gonna okuba ekiweebwayo eri Mukama, ku 
mbalaasi ne mu magaali ne ku nnyinyo ne ku nnyumbu ne ku nsolo 
ez'embiro, awali olusozi lwange olutukuvu Y erusaalemi, bw'ayogera 
Mukama, ng'abaana ba Isiraeri bwe baleeta ekyo kye bawaayo mu kintu 
ekirongoofu mu nnyumba ya Mukama. 21 Era nditwala ne ku bo okuba 
bakabona n'Abaleevi, bw'ayogera Mukama. 22 Kubanga eggulu eriggya 
n'ensi empya bye ndikola bwe birisigala mu maaso gange, bw'ayogera 
Mukama, bwe bityo bwe birisigala ezzadde lyammwe n'erinnya lyammwe. 
23 Awo olulituuka, okuva ku mwezi okutuusa ku mwezi, n'okuva ku 
ssabbiiti okutuusa ku ssabbiiti, bonna abalina omubiri banajjanga 
okusinziza mu maaso gange, bw'ayogera Mukama. 24 Kale balifuluma ne 


batunuulira emirambo gy'abasajja abansobezzaako: kubanga envunyu 
yaabwe terifa, so n'omuliro gwabwe tegulizikizibwa: era baliba 
kyenyinyalwa eri bonna abalina omubiri. 


Yeremiya 


1:1 Ebigambo bya Yeremiya mutabani wa Kirukiya ow'oku bakabona 
abaali mu Anasosi mu nsi ya Benyamini: 2 eyajjirwa ekigambo kya 
Mukama mu mirembe gya Yosiya mutabani wa Amoni, kabaka wa Yuda, 
mu mwaka ogw'ekkumi n'esatu ogw'okufuga kwe. 3 Era kyajjira ne mu 
mirembe gya Yekoyakimu mutabani wa Yosiya kabaka wa Yuda, 
okutuusa ku nkomerero y'omwaka ogw'ekkumi na gumu ogwa Zeddekiya 
mutabani wa Yosiya kabaka wa Yuda: okutuusa ab'e Yerusaalemi lwe 
baatwalibwa nga basibe mu mwezi ogw'okutaano. 4 Awo ekigambo kya 
nakumanya, era nga tonnava mu lubuto nakutukuza; nkutaddewo okuba 
nnabbi eri amawanga. 6 Awo nze ne ndyoka njogera nti Woowe, Mukama 
Katonda! laba, siyinza kwogera: kubanga ndi mwana muto. 7 Awo nze ne 
ndyoka njogera nti Woowe, Mukama Katonda! laba, siyinza kwogera: 
kubanga ndi mwana muto. 8 Tobatyanga: kubanga nze ndi wamu naawe 
okukuwonya, bw'ayogera Mukama. 9 Awo Mukama n'agolola omukono 
gwe n'akoma ku kamwa kange; Mukama n'anyamba nti Laba, ntadde 
ebigambo byange mu kamwa ko: 10 laba, leero nkutaddewo okuba 
omukulu w'amawanga era ow'amatwale ga bakabaka, okusimbula 
n'okumenya n'okuzikiriza n'okusuula; okuzimba n'okusimba. 11 Era nate 
Ne njogera nti Ndaba omuggo ogw'omulozi. 12 Awo Mukama n'anyamba 
nti Olabye bulungi: kubanga ndabirira ekigambo kyange okukituukiriza. 13 
kyogera nti Olaba ki? Ne njogera nti Ndaba entamu eyeesera; n'amaaso 
gaayo gayima obukiika obwa kkono. 14 Awo Mukama n'annamba nti 
Okuyima obukiika obwa kkono obubi bulifubutukira ku bonna abali mu 
nsi. 15 Kubanga, laba, ndiyita ebika byonna eby'amatwale ga bakabaka 


b'obukuka obwa kkono, bw'ayogera Mukama; era balijja ne basimba buli 
muntu entebe ye awayingirirwa mu miryango gya Y erusaalemi 
n'okwolekera bbugwe waayo yenna enjuyi zonna n'okwolekera ebibuga 
byonna ebya Yuda. 16 Era ndyatula emisango gyange eri bo olw'obubi 
bwabwe bwonna; kubanga bandese ne booteza obubaane eri bakatonda 
abalala, ne basinza emirimu egy'engalo zaabwe bo. 17 Kale nno weesibe 
ekimyu oyimuke obagambe byonna bye nkulagira: tokenyentererwanga eri 
bo, neme okukukenyenterera mu maaso gaabwe. 18 Kubanga, laba, 
nkufudde leero ekibuga ekiriko enkomera, era empagi ey'ekyuma, era 
bbugwe ow'ekikomo eri ensi yona, eri bakabaka ba Yuda, eri abakulu 
baayo, eri bakabona baayo, n'eri abantu ab'omu nsi. 19 Era balirwana 
naawe; naye tebalikuwangula: kubanga nze ndi wamu naawe, bw'ayogera 
Mukama, okukuwonya. 


oyogerere waggulu mu matu ga Yerusaalemi nti Bw'atyo bw'ayogera 
Mukama nti Nkujjuukirira ku kisa eky'omu buto bwo, okwagala 
okw'okwogerezebwa kwo; bwe wangoberera mu ddungu mu nsi etaalimu 
bisige. 3 Isiraeri yali butukuvu eri Mukama, ebibala ebibereberye eby'oku 
kyengera kye: bonna abamulya baliyitibwa abazzizza omusango: obubi 
bulibatuukako, bw'ayogera Mukama. 4 Muwulire ekigambo kya Mukama, 
mmwe ennyumba ya Yakobo, n'ebika byonna eby'ennyumba ya Isiraeri: 5 
Bw'atyo bw'ayogera Mukama nti Butali butuukirivu ki bajjajjammwe bwe 
baalaba mu nze n'okugenda bagenze wala okunvaako, ne batambula 
okugoberera obutaliimu ne bafuuka abataliimu? 6 So tebayogera nti 
Mukama ali ludda wa eyatuggya mu nsi y'e Misiri; eyatuyisa mu lukoola, 
mu nsi ey'amalungu n'obunnya, mu nsi ey'ennyonta n'ey'ekisiikirize 
eky'okufa, mu nsi omuntu yenna gy'atayitamu, so n'omuntu yenna 
mw'atabeera? 7 Ne mbaleeta mu nsi ey'ekyengera, okulyanga ebibala 
byamu n'obulungi bwamu; naye bwe mwayingira ne mwonoona ensi yange, 
ne mufuula obusika bwange okuba omuzizo. 8 Bakabona tebayogera nti 
Mukama ali ludda wa? n'abo abatogaatoga amateeka tebammanya: era 
n'abakungu ne bansobya, bannabbi ne balagula ku Iwa Baali ne batambula 


nga bagoberera ebitaliiko kye bigasa. 9 Kyennaava neeyongera okuwoza 
nammwe, bw'ayogera Mukama, era ndiwoza n'abaana b'abaana bammwe. 
10 Kubanga muwunguke mugende ku bizinga bya Kittimu mulabe; 
mutume e Kedali, mwetegereze nnyo; mulabe oba nga waali wabaddewo 
ekigambo ekyenkana awo. 11 Waliwo eggwanga eryawaanyisa bakatonda 
baabwe, abatali bakatonda naye? naye abantu bange baawaanyisa ekitiibwa 
kyabwe olw'ekyo ekitaliiko kye kigasa. 12 Samaaliririra ekyo, ggwe 
eggulu, otye ekitatiika, owuubaale nnyo, bw'ayogera Mukama. 13 
Kubanga abantu bange bakoze ebibi bibiri; bandese nze oluzzi olw'amazzi 
amalamu, ne beesimira ebidiba, ebidiba ttanka z'omu ttaka, ebitayinza 
kubaamu mazzi. 14 Isiraeri muddu? muddu eyazaalibwa mu nnyumba? 
kiki ekimufudde omuyiggo? 15 Empologoma ento zimuwulugumiddeko 
ne zivuuma: ne zizisa ensi ye; ebibuga bye byokereddwa ddala awatali 
abituulamu. 16 Era abaana ba Noofu ne Tapanesi bamenye obwezinge 
bwo. 17 Teweereeseeko ekya kubanga olese Mukama Katonda wo, bwe 
yakulur3tlamiza mu kkubo? 18 Kale nno ofaayo ki mu kkubo erigenda e 
Misiri okunywa amazzi ga Sikoli? oba ofaayo ki mu kkubo erigenda e 
Bwasuli, okunywa amazzi ag'Omugga? 19 Obubi bwo ggwe 
bulikubuulirira, n'okuseeseetuka kwo kulikunenya: kale manya olabe nga 
kigambo kibi era kya bubalagaze, kubanga olese Mukama Katonda wo, 
era ng'entiisa yange teri mu ggwe, bw'ayogera Mukama, Mukama 
ow'eggye. 20 Kubanga obw'edda namenya ekikoligo kyo, ne nkutula 
ebisiba byo; n'oyogera nti Sijja kuweereza; kubanga wakutama ku buli 
lusozi oluwamvu ne wansi wa buli muti omubisi nga weefuula omwenzi. 
21 Era naye nali nkusimbye muzabbibu mulungi, ensigo ey'amazima 
ameereere: kale ofuuse otya gye ndi omuti ogwayonooneka 
ogw'omuzabbibu ogw'omu kibira? 22 Kubanga newakubadde ng'onaaba 
n'oluvu n'okozesa ne sabbuuni mungi, naye obutali butuukirivu bwo 
bulambiddwa mu maaso gange, bw'ayogera Mukama Katonda. 23 Oyinza 
otya okwogera nti Soonoonese, siigobereranga Babaali? laba ekkubo lyo 
mu kiwonvu, otegeere bye wakola; oli nnamira ya mbiro ng'eyitaayita mu 
makubo gaayo; 24 entulege eyamanyiira amalungu ekonga empewo nga 
yeegomba; mu kiseera kyayo ani ayinza okugikyusa? zonna eziginoonya 


teziryekooya; zinaagirabira mu mwezi gwayo. 25 Ziyiza ekigere kyo 
oleme okuba atalina ngatto, n'omumiro gwo oleme okulakasira ennyonta; 
naye n'oyogera nti Tewali ssuubi nedda; kubanga njagadde bannaggwanga, 
era be ndigoberera. 26 Omubbi nga bw'akwatibwa ensonyi bw'alabika, 
n'ennyumba ya Isiraeri bw'ekwatibwa ensonyi bw'eti; bo ne bakabaka 
baabwe n'abakulu baabwe ne bakabona ne bannabbi baabwe; 27 abagamba 
ekikonge nti Ggwe kitange; n'ejjinja nti Ggwo onzaala: kubanga bankubye 
amabega so si maaso gaabwe: naye mu biro mwe balirabira ennaku 
balyogera nt Golokoka otulokole. 28 Naye ba katonda bo be weekoledde 
bali ludda wa? bo bagolokoke oba nga ayinza okukulokola mu biro 
mw'oibira ennaku: kubanga ebibuga yo nga bwe byenkana, ne bakatonda 
bo bwe benkana bwe batyo, gwe Yuda. 29 Kiki ekibaagaza okuwoza 
nage? mwenna munsobezza, bw'aogera Mukama. 30 Abaana baunwe 
mbakubidde bwereere; tebaanyizza kubuulirirwa: ekitala kyaumwe mmwe 
kimazeewo bannabbi ammwe ng'empologoma ezikiriza. 31 Mmwe ab'omu 
mirembe gino, mulabe ekigambo kya Mukama. Naabanga ddungu eri 
Isiraeri? oba si ya kizikiza ekikutte? abantu bange ekiboogeza ki nti 
Tutaaluuse; tetukyajja gy'oli nate? 32 Omurala ayinza okwerabira ebibye 
eby'ouyonjo, oba omugole ebyambalo ye? naye abantu bange banneeraidde 
ennaku nnyingi ezitabalika. 33 Ng'olongoosa ekkubo lyo oku.oonya 
okwagalibwa! kyovudde oyiiriza n'abakazi ababi amakubo go. 34 Era ku 
birenge byo kulabise musaayi gw'emmeeme z'abaavu bataliiko musango: 
sigulabye mu ituli ekisimibwa wabula ku bino yonna. 35 Era naye 
n'oyogera nti Siriiko musango; mazima obusungu bwe bukyuse okunvaako. 
Laba, ndiwoza naawe kubanga oyogera nti Soonoonanga. 36 
Otambulirataibulira ki ennyo bw'otyo okuwaayisa ekkubo lyo? era 
olikwatibwa nsonyi ne ku Iwa Misiri, nga bwe wakwatibwa ensonyi ku lwa 
Bwasuli. 37 Era ne gy'ali alivaayo nga weetisse emikono: kubanga 
Mukama gaanyi ebyo bye weesiga, so toliraba mukisa mu byo. 


3:1 Boogera nti Omusajja bw'agoba mukazi we, naye n'amuvaako n'aba 
ow'omusajja omulala, musajja oyo alimuddira nate? ensi yo teryonooneka 
nnyo? Naye gwe weefuula omwenzi eri baganzi bo bangi; era naye nzirira 


nate, bw'aogera Mukama. 2 Yimusa amaaso o eri ensozi ez'obweru olabe; 
we batasulira naawe wa? Wabaatulorira ku mabbali g'ekkubo, 
ng'Omuwalabu mu ddungu; era wayonoona nsi n'obwenzi bwo n'obubi 
bwo. 3 Empandaggirize kyezivudde ziziyizibwa, so tewabaddeewo 
ttoggo; era naye n'oba n'ekyenyi eky'omwenzi, wagaana okukwatibwa 
ensonyi. 4 Tonkaabirenga okuva leero nti Kitange, ggwe musaale w'obuto 
bwange? 5 Aliguguba n'obusungu bwe emirembe gyonna? aliremera mu 
bwo okutuusa enkomerero? Laba, wayogera n'okola ebigambo ebibi, 
n'okwata ekkubo lyo ggwe. 6 Era nate Mukama n'anyambira mu mirembe 
gya Yosiya kabaka nti Olabye ekyo Isiraeri eyaseeseetuka ky'akoze? 
alinnye ku buli lusozi oluwanvu ne wansi wa buli muti omubisi, ne 
yeefuulira eyo omwenzi. 7 Ne njogera bwe yamala okukola ebyo byonna 
nti Alinzirira; naye n'atadda: ne mwannyina ow'enkwe Yuda n'akiraba. 8 
Ne ndaba, bwe nnamala okugoba Isiraeri eyaseeseetuka ne mmuwa 
ebbaluwa ey'okumugoba olw'ensonga eno kubanga ayenze, era naye Yuda 
ow'enkwe mwannyina n'atatya; naye era aaye n'agenda ne yeefuula 
omwenzi. 9 Awo olwatuuka kubanga mwangu okwenda ensi 
n'eyonooneka, n'ayenda ku mayinja n'ebikonge. 10 Era naye ebyo byotma 
newakubadde nga bimaze okubaawo, mwanayina ow'enkwe Yuda 
tanziridde n'omutima gwe gwonna, naye ag'akuusakuusa, bw'ayogera 
Mukama. 11 Awo Mukama n'anyamba nti Isiraeri eyaseeseetuka yeeraze 
okuba omutuukirivu okukira Yuda ow'enkwe. 12 Genda olangire 
ebigambo bino ng'otunuulira obuluika obwa kkono, oyogere nti Komawo, 
ggwe Isiraeri eyaseeseetuka, bw'ayogera Mukama; siibatunuulire 
n'obusungu: kubanga nnina okusaasira, bw'ayogera Mukama, siriguguba na 
busungu emirembe gyonna. 13 Kyokka kkiriza obutali butuukirivu bwo, 
nga wasobya Mukama Katonda wo, a'osaasaanyiza amakubo go abagenyi 
wansi wa buli muti omubisi, so temwagondera ddoboozi lyange, 
bw'ayogera Mukama. 14 Komawo, mmwe abaana abadda ennyuma, 
bw'ayogera Mukama; kubanga nze bbammwe: era ndibatwala nga nziya 
omu ku kibuga n'ababiri ku kika, ne mbaleeta e Sayuuni: 15 era ndibawa 
abasumba ng'omutima gwange bwe guli abalibaliisa n'okumanya 
n'okutegeera. 16 Awo olulituuka bwe muliba nga mwaze era nga 


mweyongedde mu nsi, kale mu biro ebyo, bw'ayogera Mukama, nga 
tebakyayogera nti Essanduuko ey'endagaano ya Mukama; so teriyingira 
mu mwoyo gwabwe; so tebaligijjukira; so tebaligikyalira; so tebalikola 
nate bwe batyo. 17 Mu biro ebyo baliyita Yerusaalemi entebe ya Mukama; 
n'amawanga gonna galikunyaanyizibwa eyo, eri erinnya lya Mukama e 
Yerusaalemi: so tebalitambula nate ng'obukakanyavu bw'omutima gwabwe 
omubi bwe buli. 18 Mu biro ebyo ennyumba ya Yuda eritambulira wamu 
n'ennyumba ya Isiraeri, era baliviira wamu mu nsi ey'obukiika obwa kkono 
ne bayingira mu nsi gye nnawa bajjajjammwe okuba obusika. 19 Naye ne 
njogera nti Ndikuteeka ntya mu baana, ne nkuwa ensi ey'essanyu, obusika 
obulungi mu ggye ly'amawanga? ne njogera nti Mulimpita nti Kitange; so 
temulikyuka obutangoberera. 20 Mazima omukazi nga bw'ava ku bba 
ng'asala olukwe, bwe mutyo nammwe bwe munsalidde enkwe, mmwe 
ennyumba ya Isiraeri, bw'ayogera Mukama. 21 Eddoboozi liwuliddwa ku 
nsozi ez'obweru, okukaaba n'okwegayirira kw'abaana ba Isiraeri; kubanga 
banyodde ekkubo lyabwe, beerabidde Mukama Katonda waabwe. 22 
Mukomeewo, mmwe abaana abaseeseetuse, naawonya okuseeseetuka 
kwammwe. Laba, tuzze gy'oli; kubanga ggwe Mukama Katonda waffe. 23 
Mazima okubeerwa okusuubirwa okuva ku nsozi kwa bwereere, 
oluyoogaano oluli ku nsozi: mazima mu Mukama Katonda waffe mwe 
muli obulokozi bwa Isiraeri. 24 Naye ekyo ekikwasa ensonyi kye 
kimazeewo emirimu gya bajjajjaffe okuva mu buto bwaffe; embuzi 
zaabwe n'ente zaabwe, batabani baabwe n'abawala baabwe. 25 Tugalamire 
ensonyi nga zitukutte, okuswala kwaffe kutubikkeko: kubanga twonoonye 
Mukama Katonda waffe, ffe ne bajjajjaffe okuva mu buto bwaffe ne leero: 
so tetugonderanga ddoboozi lya Mukama Katonda waffe. 


4:1 Bw'onokkiriza okukomawo, ggwe Isiraeri, bw'ayogera Mukama, eri 
nze gy'olidda: era bw'onoggyawo emizizo gyo mu maaso gange, kale 
tolijjulukuka; 2 awo olirayiranga nti Mukama nga bw'ali omulamu mu 
mazima ne mu musango ne mu butuukirivu; n'amawanga ganeesabiranga 
omukisa mu ye, era mu ye mwe baneenyumiririzanga. 3 Kubanga bw'atyo 
Mukama bw'agamba abasajja ba Yuda ne Yerusaalemi nti Mukabale 


ettaka lyammwe eritali ddime, so temusiganga mu maggwa. 4 
Mwekomole eri Mukama, muggyewo ebikuta eby'emitima gyammwe, 
mmwe abasajja ba Yuda n'abali mu Yerusaalemi: ekiruyi kyange kireme 
okufuluma ng'omuliro ne kyokya ne wataba ayinza okukizikiza olw'obubi 
obw'ebikolwa byammwe. 5 Mulangirire mu Yuda, mulaalike mu 
Yerusaalemi; mwogere nti Mufuuwe ekkondeere mu nsi; mwogerere 
waggulu mwogere nti Mukunyaane, tuyingire mu bibuga ebiriko 
enkomera. 6 Musimbe ebendera okwolekera Sayuuni: mudduke muwone, 
temulwawo: kubanga ndireeta obubi obuliva obukiika obwa kkono 
n'okuzikiriza okunene. 7 Empologoma erinnye okuva mu kisaka kyayo, 
era omuzikiriza w'amawanga; akutte ekkubo, avudde mu kifo kye; okuzisa 
ensi yo, ebibuga byo babizise obutabaamu abibeeramu. 8 Olwekyo 
mwambale ebibukutu, mukungubage muwowoggane: kubanga ekiruyi kya 
Mukama tekikyuse okutuvaako. 9 Awo olutituuka ku lunaku olwo, 
bw'ayogera Mukama, omutima gwa kabaka gulizikirira, n'omutima 
gw'abakulu; ne baka bona balisamaalirira ne bannabbi balyewuunya. 10 
Awo ne ndyoka njogera nti Woowe, Mukama Katonda! mazima olimbye 
nnyo eggwanga lino ne Yerusaalemi ng'oyogera nti Muliba n'emirembe; 
naye ekitala kituuka ku mmeeme. 11 Mu biro ebyo baligamba eggwanga 
lino ne Yerusaalemi nti Embuyaga ez'olubugumu eziva ku nsozi ez'obweru 
mu ddungu ezoolekera omuwala w'abantu bange, si za kuwujja so si za 
kulongoosa; 12 embuyaga nnyingi eziva ku ezo zirijja ku lwange: kaakano 
nange naayogera emisango ku bo. 13 Laba, alirinnya ng'ebire, n'amagaali 
ge galiba ng'empewo ez'akazimu: embalaasi ze za mbiro okukira 
empungu. Zitusanze! kubanga tunyagiddwa. 14 Ai Yerusaalemi, naaza 
omutima gwo guggweemu obubi, olyoke olokoke. Ebirowoozo byo ebibi 
birituusa wa okubeera mu nda yo? 15 Kubanga eddoboozi lirangirira nga 
liyima e Ddaani, era liraalika obubi nga liyima ku nsozi za Efulayimu: 16 
mubuulire amawanga; laba, mulaalike eri Yerusaalemi ng'abakuumi bava 
mu nsi ey'ewala ne balangirira ebibuga bya Yuda n'eddoboozi lyabwe. 17 
Bakyetoolodde enjuyi zonna ng'abakuuma ennimiro; kubanga 
kyanjeemera, bw'ayogera Mukama. 18 Ekkubo lyo n'ebikolwa byo bye 
bikufunidde ebyo; buno 'bwe bubi bwo; kubanga bwa bubalagaze, kubanga 


butuuka ne ku mutima gwo. 19 Emmeeme yange, emmeeme yange! 
omutima gwange gunnuma munda mwennyini; omutima gwange 
gweraliikiridde mu nze; siyinza kusirika; kubanga owulidde, ai emmeeme 
yange, eddoboozi ly'ekkondeere, nga liraye. 20 Okuzikirizibwa okuli 
kungulu w'okuzikirizibwa kulangirirwa; kubanga ensi yonna enyagiddwa: 
eweema zange zinyagiddwa nga simanyiridde, n'amagigi gange mu 
kaseera kamu. 21 Ndituusa wa okulaba ebendera ne mpulira eddoboozi 
ly'ekkondeere? 22 Kubanga abantu bange basirusiru, tebammanyi; 
biwawongole bya baana, so tebalina kutegeera: ba. magezi mu kukola 
obubi, naye mu kukola obulungi tebalina kumanya. 23 Nalaba ensi, era, 
laba, nga njereere nga yeetabuddetabudde; n'eggulu nga temuli musana. 24 
Nalaba ensozi, era, laba, nga zikankana, obusozi bwonna ne buyuuguuma 
eruuyi n'eruuyi. 25 Natunula, era, laba, nga tewali muntu, n'ennyonyi zonna 
ez'omu bbanga nga zidduse. 26 Natunula, era, laba, ennimiro eņnnimu nga 
zifuuse nkoola, n'ebibuga byamu byonna nga bimenyesemenyese 
„olw'okujja kwa Mukama ne mu maaso g'ekiruyi kye. 27 Kubanga bw'atyo 
bw'ayogera Mukama m Ensi yonna eriba nsiko; naye siri komekkerereza 
ddala. 28 Ensi kye riva ewuubaala, n'eggulu eriri wa ggulu liriddugala: 
kubanga nze nkyogedde, nkimaliridde, so sejjusizza, so siridda nnyuma 
okukireka. 29 Ekibuga kyonna kidduka olw'o kuyoogaana kw'abo 
abeebagadde embalaasi n'ab'emitego; bayingira mu bisaka, ne balinnya ku 
mayinja buli kibuga kirekeddwa, so tewali muntu atuula omwo. 30 Naawe 
bw'olinyagibwa olikola otya? Ne wakubadde ng'oyambala olugoy, 
olutwakaavu, newakubadde nga wee yonja n'ebintu ebya zaabu, newa. 
kubadde ng'ogaziya amaaso go nga weesiigako eddagala, weefuulir 
bwereere omulungi: baganzi bo bakunyooma, banoonya obulami bwo. 31 
Kubanga mpulidde eddoboozi ng'ery'omukazi alumwa okuzaala, 
obubalagaze obuli ng'obwoyo azaala omwana we omubereberye, 
eddoboozi ly'omuwala wa Sayuuni alaakiira, ayanjala engalo ze ng'ayogera 
nti Zinsanze kaakano! kubanga emmeeme yange ezirika mu maaso 
g'abassi. 


5:1 Muddukane eruuyi n'eruuyi mu nguudo ez'e Yerusaalemi, mulabe nno, 


mumanye, munoonyeze mu bifo byamu ebigazi oba nga munaayinza 
okulaba omuntu, oba nga waliwo n'omu akola eby'ensonga, anoonya 
amazima; kale naakisonyiwa. 2 Era ne bwe boogera nti Nga Mukama 
bw'ali omulamu, mazima balayira bya bulimba. 3 Ai Mukama, amaaso go 
tegatunuulira mazima? obakubye, naye ne batanakuwala; obamazeewo, 
naye bagaanyi okubuulirirwa: bakakanyazizza amaaso gaabwe okukira 
olwazi; bagaanyi okudda. 4 Awo ne njogera nti Mazima bano baavu: 
basirusiru; kubanga tebamanyi kkubo lya Mukama newakubadde 
omusango gwa Katonda waabwe: 5 neegendera eri abakulu ne njogera 
nabo; kubanga bo bamanyi ekkubo lya Mukama, n'omusango gwa Katonda 
waabwe. Naye abo bamenye ekikoligo n'omwoyo gumu ne bakutula 
ebisiba. 6 neegendera eri abakulu ne njogera nabo; kubanga bo bamanyi 
ekkubo lya Mukama, n'omusango gwa Katonda waabwe. Naye abo 
bamenye ekikoligo n'omwoyo gumu ne bakutula ebisiba. 7 Nnyinza nrya 
okukusonyiwa? abaana bo banvuddeko, ne balayira abo abatali bakatonda: 
bwe nabaliisa okukkuta ne bayenda, ne bakunyaanira ku nnyumba 
z'abakazi ab'enzi ebibiina. 8 Baali ng'ezbalaasi ezaaliisibwa enkya: buli 
nuntu ng'abebera mukazi wa munne. 9 Siribonereza olw'ebyo? bw'ayogera 
Mukama: era emmeeme ange teriwalana ggwanga ku ku ggwanga 
erifaanana bwe lityo? 10 Mulinnye ku bbugwe waakyo, zuzikirize; naye 
temukomekkereeza ddala: muggyeewo amatabi gaakyo: kubanga si ga 
Mukama. 11 Kubanga ennyumba ya Isiraeri ennyumba ya Yuda 
bankuusizzakuusizza nnyo nnyini, bw'ayogera Mukama. 12 Beegaanyi 
Mukama e boogera nti Si ye; so obubi tebulitujjira; so tetuliraba kitala 
ewakubadde enjala: 13 ne bannabi balifuuka mpewo, so n'ekigambo tekiri 
mu bo: bwe balikolebwa bwe atyo. 14 Mukama Katonda ow'egye kyava 
ayogera nti Kubanga mwogera ekigambo ekyo, laba, ndizula ebigambo 
byange mu kamwa ko okuba omuliro n'abantu bano kuba enku, era 
gulibookya. 15 Laba, ndireeta ku mmwe eggwaga eririva ewala, mmwe 
ennyumba ya Isiraeri, bw'ayogera Mukama: gwanga lya maanyi, ggwanga 
lya dda, eggwanga ly'otomanyiiko olumi lwalyo so totegeera bye boogera. 
16 Omufuko gwabwe ntaana eyasaamiridde, bonna basajja ba maanyi. 17 
Omufuko gwabwe ntaana eyaiamiridde, bonna basajja ba maanyi. 18 Era 


naye ne mu biro ebyo, bw'aogera Mukama, sirikomekkerereza dala gye 
muli. 19 Awo olulituuka bwe mulyogera nti Mukama Katonda waffe kiki 
ekimukozezza ffe byo byoma? kale n'olyoka obaamba nti Nga mmwe bwe 
munvuddeko ne muweerereza bakatonda bannaggwanga mu nsi yammwe, 
bwe mutyo bwe munaaweererezanga bannaggwanga mu nsi eteri 
yammwe. 20 Mubuulirire kino mu nnyumba ya Yakobo, mukirangirire mu 
Yuda, nti 21 Muwulire nno kino, mmwe abantu abasirusiru era abatalina 
kutegeera; abalina amaaso ne mutalaba; abalina amatu ne muta wulira: 22 
temuntya? bw'ayogera Mukama: temuukankanire kujja kwange, eyateeka 
omusenyu okuba ensalo y'ennyanja olw'ekiragiro ekitaliggwaawo, 
n'okuyinza n'eteyinza kugusukkako? era amayengo gaayo ne bwe 
geesuukunda, naye tegayinza kuwangula; ne bwe gawuuma, naye 
tegayinza kugusukkako. 23 Naye abantu bano balina omutima 
omuwaganyavu era omujeemu; bajeemye bagenze. 24 So teboogera mu 
mutima gwabwe nti Tutye nno Mukama Katonda waffe awa enkuba, 
ddumbi ne ttoggo, mu ntuuko zaayo; atuterekera sabbiiti ez'ebikungulwa 
ezaateekebwawo. 25 Obutali butuukirivu bwammwe bwe busindise ebyo, 
n'ebibi byammwe bye bibaziyiriza ebirungi. 26 Kubanga mu bantu bange 
mulabika abasajja ababi: balabirira ng'abatezi b'ennyonyi bwe batega; 
batega omutego, bakwasa bantu. 27 Ng'ekiguli bwe kijjula ennyonyi, 
ennyumba zaabwe bwe zijjula bwe zityo obulimba: kyebavudde bafuuka 
abakulu ne bagaggawala. 28 Bagezze, banyiridde: weewaawo, basukkiriza 
ebikolwa eby'obubi: tebalowooza nsonga, ensonga y'atalina kitaawe, 
balyoke balabe omukisa; so tebasalira baavu musango gwabwe. 29 
Siribonereza olw'ebyo? bw'ayogera Mukama: emmeeme yange teriwalana 
ggwanga ku ggwanga erifaanana bwe lityo? 30 Ekigambo eky'ekitalo era 
eky'ekivve kituukiridde mu nsi; 31 bannabbi balagula bya bulimba, ne 
bakabona bafuga ku lw'abo; n'abantu bange baagala kibeere bwe kityo: era 
mulikola ki ku nkomerero y'ebyo? 


6:1 Mudduke olw'okuwona, mmwe abaana ba Benyamini, muve wakati 
mu Yerusaalemi, mufuuyire ekkondeere e Tekowa, musimbe akabonero 
ku Besukakkeremu: kubanga obubi butunula nga buyima obukiika obwa 


kkono n'okuzikirira okunene. 2 Oyo omulungi omwekanasi, omuwala wa 
Sayuuni, ndimuzikiriza. 3 Abasumba balijja gy'ali nga balina ebisibo 
byabwe; balisimba eweema zaabwe okumwolekera enjuyi zonna; baliriira 
buli muntu mu kifo kye ye. 4 Mwetegeke okulwana naye; muyimuke 
tulinnye mu ttuntu. Zitusanze! kubanga obudde bukka, kubanga ebisiikirize 
eby'akawungeezi byenudde. 5 Muyimuke twambuke kiro, tuzikirize 
amayumba ge. 6 Kubanga Mukama w'eggye ayogedde bw'ati nti Muteme 
emiti mutuume entuumo ku Yerusaalemi: ekibuga ekyo kye kigenda 
okubonerezebwa; kyonna kujooga kwereere wakati mu kyo. 7 Ng'oluzzi 
bwe lukulukuta amazzi gaalwo, bwe kityo bwe kikulukuta obubi bwakyo: 
ekyejo n'okunyaga biwulirwa mu kyo; endwadde n'ebiwundu biba mu 
maaso gange bulijjo. 8 Yiga ggwe Yerusaalemi, emmeeme yange ereme 
okwawukana naawe; nneme okukufuula amatongo, ensi omutali muntu. 9 
Bw'atyo bw'ayogera Mukama w'eggye nti Baliyerera ddala abalisigala ku 
Isiraeri ng'omuzabbibu: zza nate omukono gwo ng'omunozi w'ezabbibu mu 
bibbo. 10 Ani gwe mba njogera naye ne mba omujulirwa, balyoke 
bawulire? laba, okutu kwabwe si kukomole, so tebayinza kuwuliriza: laba, 
ekigambo kya Mukama kifuuse gye bali ekivume; tebakisanyukira 
nakamu. 11 Kyenvudde njijula ekiruyi kya Mukama; nkooye 
okuzibiikiriza: kiyiwe ku baana abato mu luguudo ne ku kkunnaaniro 
ly'abavubuka wamu: kubanga ne bba wamu n'omukazi alikwatibwa, 
omukadde wamu n'oyo awezezza ennaku ennyingi. 12 N'ennyumba 
zaabwe zirifuuka za balala, ennimiro zaabwe n'abakazi baabwe wamu: 
kubanga ndigolola omukono gwange ku abo abali mu nsi, bw'ayogera 
Mukama. 13 Kubanga okuva ku muto mu bo okutuuka ku mukulu mu bo 
buli muntu wa mululu; era okuva ku nnabbi okutuuka ku kabona buli muntu 
alyazaamaanya. 14 Era bawonyezza ekiwundu ky'abantu bange kungulu 
kwokka, nga boogera nti Mirembe, mirembe; so emirembe nga tewali. 15 
Baakwatibwa ensonyi bwe baamala okukola eby'emizizo? nedda, 
tebaakwatibwa nsonyi n'akatono, so tebaayinza kumyusa amaaso: 
kyebaliva bagwira mu abo abagwa: mu kiseera mwe ndibajjirira mwe 
balisuulirwa, bw'ayogera Mukama. 16 Bw'atyo bw'ayogera Mukama nti 
Muyimirire mu makubo mulabe, mubuuze amakubo ag'edda, oluguudo 


olulungi gye luli, mutambulire omwo, kale mulirabira emmeeme zammwe 
ekiwumniulo: naye ne boogera nti Tetuutambulire omwo. 17 Ne 
mbateekako abakuumi ne boogera nti Muwulirize eddoboozi 
ly'ekkondeere; naye ne boogera nti Tetuuwulirize. 18 Kale muwulire, 
mmwe amawanga, mumanye, mmwe ab'ekkunyaaniro, ebiri mu bo. 19 
Wulira, ggwe ensi: laba, nditeeta akabi ku bantu bano, bye bibala 
by'ebirowoozo byabwe, kubanga tebawulidde bigambo byange; n'amateeka 
gange bagagaanyi. 20 Omugavu oguva e Seeba gujjira ki gye ndi, 
n'emmuli ez'akaloosa eziva mu nsi ey'ewala? Bye muwaayo ebyokebwa 
tebikkirizika gye ndi, so ne ssaddaaka zammwe tebinsanyusa. 21 Mukama 
kyava ayogera bw'ati nti Laba, nditeeka enkonge mu maaso g'abantu bano: 
ne bakitaabwe ne batabani baabwe wamu balizeesittalako; muliraanwa we 
ne mukwano gwe balizikirira. 22 Bw'atyo bw'ayogera Mukama nti Laba, 
waliwo eggwanga eriva mu nsi ey'obukiika obwa kkono, era eggwanga 
ekkulu liriyimuka okuva ku nkomerero z'ensi. 23 Bakwata omutego 
n'effumu; bakambwe so tebalina kusaasira; eddoboozi lyabwe liwuuma 
ng'ennyanja, era beebagala embalaasi; buli muntu ng'atala, ng'omusajja 
bw'atalira olutalo, okulwana naawe, ai omuwala wa Sayuuni. 24 
Tuwulidde ettutumu lyalyo; emikono gyaffe ne ginafuwala: obubalagaze 
butukutte n'okulumwa ng'omukazi alumwa okuzaala. 25 Temufulumanga 
mu ttale, so temutambuliranga mu kkubo; kubanga eriyo ekitala 
eky'omulabe n'entiisa enjuyi zonna. 26 Ai omuwala w'abantu bange, 
weesibe ebibukutu, weekulukuunye mu vvu: kungubaga ng'akungubagira 
mutabani we omu yekka, nga weesaasaabaga nnyo nnyini; kubanga 
omunyazi alitujjira nga tetumanyiridde. 27 Nkufudde kigo era lukomera 
mu bantu bange; olyoke omanye okeme ekkubo lyabwe. 28 Bonna 
bajeemu abatalabwa, nga batambula nga bawaayiriza; bikomo era byuma: 
bonna bakola eby'obukyamu. 29 Emavubo gifuuwa n'amaanyi; omuliro 
gumalawo lisasi: beeyongerera bwereere okulongoosa; kubanga ababi 
tebasimbulibwawo. 30 Masengere ga ffeeza, abantu bwe balibayita bwe 
batyo, kubanga Mukama abasudde. 


7:1 Ekigambo ekyajjira Yeremiya ekyava eri Mukama nga kyogera nti 2 


Yimirira mu mulyango gw'ennyumba ya Mukama, olangirire eyo 
ekigambo kino, oyogere nti Muwulire ekigambo kya Mukama, mmwe 
mwenna aba Yuda, abayingira mu miryango gino okusinza Mukama. 3 
Bw'ati bw'ayogera Mukama w'eggye, Katonda wa Isiraeri, nti Mulongoose 
amakubo gammwe n'ebikolwa byammwe, nange ndibatuuza mu kifo kino. 
4 Temwesiganga bigambo bya bulimba nti Bino ye yeekaalu ya Mukama, 
ye yeekaalu ya Mukama, ye yeekaalu ya Mukama. 5 Kubanga bwe 
munaalongoosezanga ddala amakubo gammwe n'ebikolwa byammwe; bwe 
munaatuukiririzanga ddala emisango eri omuntu ne munne; 6 bwe 
mutaajoogenga mugenyi n'atalina kitaawe ne nnamwandu, so 
temuuyiwenga musaayi ogutaliiko musango mu kifo kino, so 
temuutambulenga okugobereranga bakatonda abalala, okwerumyanga 
mmwe bennyini: 7 kale ndibatuuza mu kifo kino mu nsi gye nnawa 
bajjajjammwe obw'edda bwonna okutuusa emirembe gyonna. 8 Laba, 
mwesiga ebigambo eby'obulimba ebitayinza kugasa. 9 Munabbanga, ne 
mutta, ne muyenda, ne mulayira eby'obulimba, ne mwoteza obubaane eri 
Baali, ne mutambula okugoberera bakatonda abalala be mutamanyanga, 10 
ne mujja ne muyimirira mu maaso gange mu nnyumba eno erituumibwa 
eritmya lyange, ne mwogera nti Tuwonyezebbwa; mulyoke mukole 
emizizo egyo gyonna? 11 Ennyumba eno etuumibwako erinnya lyange 
efuuse empuku y'abanyazi mu maaso gammwe? Laba, nze, nze mwene, 
nkirabye, bw'ayogera Mukama. 12 Naye mugende nno mu kifo kyange 
ekyali mu Sirro, gye nnatuuza erinnya lyange olubereberye, mulabe kye 
nnakikola olw'obubi bw'abantu bange Isiraeri. 13 Era kaakano kubanga 
mukoze ebikolwa ebyo byonna, bw'ayogera Mukama; ne njogera 
nammwe, nga ngolokoka mu makya ne njogera, naye ne mutawulira; ne 
mbayita naye ne mutayitaba: 14 kyendiva nkola ennyumba eyitibwa 
erinnya lyange; gye mwesiga, n'ekifo kye nnawa mmwe ne bajjajjammwe, 
nga bwe nnakola Siiro. 15 Era ndibasuula okuva mu maaso gange, nga 
bwe nnasuula baganda bammwe bonna, ezzadde lyonna erya Efulayimu. 
16 Kale tosabiranga bantu bano so tobayimusizanga kukaaba newa. 
kubadde okusaba, so tonneegayiri. ranga okuwolereza, kubanga 
siikuwulire. 17 Tolabye bye bakola mu bibuga bya Yuda ne mu nguudo 


ez'e Yerusaalemi? 18 Abaana batyaba enku, bakitaabwe ne bakuma 
omuliro, abakazi ne bagoya obutta okufumbira kabaka w'eggulu omu kazi 
emigaati, n'okufukira bakatondi abalala ebiweebwayo eby'okunywa 
balyoke bansunguwaze. 19 Basunguwaza nze? bw'ayogera Mukama 
tebeesunguwaza bo bennyini, oku swaza amaaso gaabwe bo? 20 Mu kama 
Katonda kyava ayogera bw'at nti Laba, obusungu bwange n'ekiruyi kyange 
birifukibwa ku kif kino, ku bantu ne ku nsolo ne ku miti egy'omu ttale ne 
ku bibala eby'ettaka; era bulibuubuuka so te bulizikizibwa. 21 Bw'ati 
bw'ayogera Mukama w'eggye, Katonda wa Isiraeri nti Mwongere bye 
muwaayo ebyokebwa ku ssaddaaka zammwe, mulye ennyama. 22 
Kubanga saayogera ne baajjammwe so saabalagira ku maku kwe 
nnabaggira mu nsi y'e Misiri eby'ebiweebwayo ebyoebwa newakubadde 
ssaddaaka: 23 naye ekigambo kino kye nnabaagira nti Muwulirenga 
eddoboozi yange, nange naabanga Katonda wammwe, nammwe 
munaabanga bantu bange: era mutambulirenga nu kkubo lye mbalagira, 
mulyoke nube bulungi. 24 Naye ne batanfiira so tebaatega kutu kwabwe, 
naye ne batambulira mu kuteesa kwabwe bo ne mu bukakanyavu mu 
mutima gwabwe omubi, ne badda ennyuma so tebeeyongera nu maaso. 25 
Okuva ku lunaku bajjajjammwe kwe baaviira mu nsi ey'e Misiri ne leero, 
nabatumira abaddu bange bonna bannabbi, buli lunaku nga ngolokoka mu 
makya ne mbatuma: 26 era naye ne batampulira so tebaatega kutu 
kwabwe, naye ne bakakanyaza ensingo yaabwe: baakola obubi okukira 
bajjajjaamwe. 27 Era obagambanga ebigambo bino byonna; naye 
tebaakuwulitenga; era obakoowoolanga, naye tebaakuyitabenga. 28 Era 
obaganbanga nti Lino lye ggwanga eritawulidde ddoboozi lya Mukama 
Katonda waabwe, so tebakkirizza tuyigirizibwa: amazima gafudde, 
gazikiridde okuva mu kamwa kaabwe. 29 Sala enviiri zo ggwe 
Yerusaalemi, ozisuule wala, otanule okukungubagira ku nsozi ez'obweru; 
kubanga Mukama asudde abantu ab'omu mirembe egy'obusungu bwe, 
abaleseeyo. 30 Kubanga abaana ba Yuda bakoze ebiri mu maaso gange 
ebibi, bw'ayogera Mukama: batadde emizizo gyabwe mu nnyumba 
eyitibwa erinnya lyange, okugyonoona. 31 Era bazimbye ebifo 
ebigulumivu eby'e Tofesi ekiri mu kiwonvu ekya mutabani wa Kinomu, 


okwokya batabani baabwe ne bawala baabwe mu muliro; kye ssiragiranga 
so tekyayingira mu mutima gwange. 32 Kale, laba, ennaku zijja, 
bw'ayogera Mukama, lwe kitaliyitibwa nate nti Tofesi newakubadde nti 
Kiwonvu kya mutabani Kiwonvu kya ttambiro: kubanga baliziika mu 
Tofesi okutuusa Iwe watalibaawo bbanga lya kuziikamu. 33 N'emirambo 
gy'abantu bano giriba mmere ya nnyonyi ez'omu bbanga n'ensolo ez'omu 
nsi; so tewaliba alizisaggula. 34 Awo ne ndyoka nkomya mu bibuga bya 
Yuda ne mu nguudo ez'e Yerusaalemi eddoboozi ery'ebinyumu 
n'eddoboozi ery'essanyu, eddoboozi ly'awasa omugole n'eddoboozi ly'o 
mugole: kubanga ensi erifuuka nsiko. 


8:1 Mubiro ebyo, bw'ayogera Mukama, baliggya amagumba ga 
bassekabaka ba Yuda n'amagumba g'abakungu be n'amagumba ga 
bakabona n'amagumba ga bannabbi n'amagumba g'abo abali mu 
Yerusaalemi mu malaalo gaabwe. 2 Kale baligaaliira mu maaso g'enjuba 
n'omwezi n'eggye lyonna ery'omu ggulu, bye baayagalanga, era bye 
baaweerezanga, era bye baagobereranga mu kutambula kwabwe, era bye 
baanoonyanga, era bye baasinzanga: tegalikuņnaanyizibwa so 
tegaliziikibwa; galiba busa ku maaso g'ettaka. 3 Era okufa kulyagalibwa 
okusinga obulamu eri bonna abafisseewo abasigalawo ku kika kino ekibi, 
abasigalawo mu bifo byonna gye nnabagobera, bw'ayogera Mukama 
w'eggye. 4 Era nate obagambanga nti Bw'atyo bw'ayogera Mukama nti 
Abantu baligwa ne batayimuka nate? omuntu alikyama n'atadda? 5 Kale 
abantu bano ab'omu Yerusaalemi kiki ekibazzizza ennyuma nga 
baseeseetuka obutayosa? banywezezza obulimba, bagaanyi okudda. 6 
Nawuliriza ne mpulira, naye tebaayogera bya nsonga: tewali muntu 
eyeenenya obubi bwe ng'ayogera nti Nkoze ki? buli muntu akyukira mu 
lugendo lwe ng'embalaasi efubutukira mu lutalo. 7 Weewaawo, kasida 
ow'omu ggulu amanyi ebiseera bye ebyalagirwa; ne kaamukuukulu 
n'akataayi ne ssekanyolya zirabirira ekiseera mwe zijjira; naye abantu 
bange tebamanyi kiragiro kya Mukama. 8 Mwogera mutya nti Tulina 
amagezi, n'amateeka ga Mukama gali naffe? Naye, laba, ekkalaamu 
ey'obulimba ey'abawandiisi ewandiise ebitali bya mazima. 9 Abagezigezi 


bakwatiddwa ensonyi, bakennntererwa, bawambiddwa: laba, bagaanyi 
ekigambo kya Mukama; era magezi ki agali mu bo? 10 Kyendiva mbawa 
abalala bakazi baabwe n'ennimiro zaabwe eri abo abalizirya: kubanga buli 
muntu, omuto era n'omukulu, wa mululu, nnabbi era ne kabona, buli muntu 
alyazaamaanya. 11 Era bawonyezza ekiwundu eky'omuwala w'abantu 
bange kungulu kwokka nga boogera nti Mirembe, mirembe; so nga 
emirembe tewali. 12 Baakwatibwa ensonyi bwe baamala okukola 
eky'omuzizo? nedda, tebaakwatibwa nsonyi n'akatono, so tebaayinza 
kumyusa amaaso: kyebaliva bagwa mu abo abagwa: mu biro mwe 
balijjirwa mwe balimeggerwa, bw'ayogera Mukama. 13 Ndibamalirawo 
ddala, bw'ayogera Mukama: ku muzabbibu tekuliba zabbibu, 
newakubadde ettiini ku mutiini, n'amalagala galiwotoka; n'ebintu bye 
nnabawa biribavaako. 14 Kiki ekitutuuza obutuuza? mukuņņaane, 
tuyingire mu bibuga ebiriko enkomera, tusirikire eyo: kubanga Mukama 
Katonda waffe atusirisizza, era atunywesezza amazzi ag'omususa, 
kubanga twayonoona Mukama. Twasuubira emirembe, naye ne wataba 
birungi ebyajja; twasuubira ebiro eby'okuwonyezebwamu, era, laba, 
okukenygentererwa! 15 Twasuubira emirembe, naye ne wataba birungi 
ebyajja; twasuubira ebiro eby'okuwonyezebwamu, era, laba, 
okukenygentererwa! 16 Okufugula kw'embalaasi ze kuwuliddwa ng'oyima 
e Ddaani: olw'eddoboozi ery'okukaaba kw'ensolo ze ez'amaanyi ensi yonna 
ekankana; kubanga zizze, era ziridde ensi ne byonna ebigirimu; ekibuga 
n'abo abakituulamu. 17 Kubanga, laba, ndisindika emisota, amasalambwa, 
agatalogeka; era galibaluma, bw'ayogera Mukama. 18 Woowe, singa 
nnyinza okwesanyusa mu buyinike! omutima gwange guweddemu amaanyi 
munda yange. 19 Laba, eddoboozi ery'okwogerera waggulu okw'omuwala 
w'abantu bange eriva mu nsi eri ewala ennyo nti Mukama tali mu Sayuuni? 
Kabaka waakyo tali mu kyo? Lwaki bo okunsunguwazanga n'ebifaananyi 
byabwe ebyole n'ebirerya ebiggya? 20 Ebikungulwa biwedde, ekyeya 
kiyise, naffe tetulokose. 21 Kubanga omuwala w'abantu bange 
afumitiddwa ekiwundu, nange nfumitiddwa ekiwundu: nzirugadde; 
okusamaalirira kunkutte. 22 Teri ddagala mu Gireyaadi? teri musawo eyo? 
kale kiki ekirobedde omuwala w'abantu bange okuwona? 


9:1 Omutwe gwange singa gubadde mazzi, n'amaaso gange singa luzzi lwa 
maziga, nkaabirenga emisana n'ekiro abo abattiddwa ab'omuwala w'abantu 
bange! 2 Singa mbadde n'ekisulo eky'abatambuze mu ddungu; ndeke 
abantu bange mbaveeko! kubanga bonna benzi, ekibiina eky'abasajja 
ab'enkwe. 3 Era banaanuula olulimi Iwabwe ng'omutego gwabwe 
olw'okulimba; era bafuuse ba maanyi mu nsi, naye si lwa mazima: kubanga 
baava mu bubi okweyongera mu bubi, so tebammanyi nze, bw'ayogera 
Mukama. 4 Mwekuumenga buli muntu munne, so temwesiganga wa 
luganda yenna: kubanga buli ow'oluganda aliriira ddala muganda we, na 
buli munne alitambulatambula ng'awaayiriza. 5 Era balirimba buli muntu 
munne, so tebalyogera bya mazima: bayigirizza olulimi lwabwe okwogera 
eby'obulimba; beekooya nga bakola ebitali bya butuukirivu. 6 Ekifo 
ky'obeeramu kiri wakati mu bulimba; olw'obulimba kyebava bagaana 
okummanya, bw'ayogera Mukama. 7 Mukama w'eggye kyava ayogera 
bw'ati nti Laba, ndibasaanuusa ne mbakema; kubanga nandikoze ntya 
olw'omuwala w'abantu bange? 8 Olulimi Iwabwe kasaale akatta; Iwogera 
eby'obulimba: wabaawo ayogera ne munne eby'emirembe n'akamwa ke, 
naye amuteega mu mutima gwe. 9 Siribabonereza olw'ebyo? bw'ayogera 
Mukama: emmeeme yange teriwalana ggwanga ku ggwanga erifaanana 
bwe lityo? 10 Nditanula okukaaba amaziga n'okukungubaga olw'ensozi, 
n'okwesaasaabaga olw'amalundiro ag'omu ddungu, kubanga gookeddwa, 
ne wataba ayitamu; so n'abantu tebawulira kunoona kwa nte; ennyonyi 
ez'omu bbanga era n'ensolo zidduse, zigenze. 11 Era ndifuula Yerusaalemi 
okuba ebifunvu, ekisulo eky'ebibe; era ndifuula ebibuga bya Yuda okuba 
amatongo awatali abituulamu. 12 Omugezigezi ye ani ayinza okutegeera 
kino? era ani oyo akamwa ka Mukama gwe koogedde naye, 
akinnyonnyole? ensi ebulidde ki n'eggya ng'eddungu, ne wataba ayitamu? 
13 Era Mukama ayogera nti Kubanga balese amateeka gange ge nnateeka 
mu masso gaabwe so tebagondedde ddoboozi lyange so tebatambulidde 
omwo; 14 naye ne batambula ng'obukakanyavu bwe buli obw'omutima 
gwabwe bo n'okugoberera Babaali bajjajjaabwe be baabayigiriza: 15 
Mukama w'eggye, Katonda wa Isiraeri, kyava ayogera bw'ati nti Laba, 
ndibaliisa abantu bano abusinso ne mbanywesa amazzi ag'omususa: 16 Era 


ndibasaasaanyiza mu mawanga, ge batamanyanga bo newakubadde 
bajjajjaabwe: era ndisindika ekitala okubagoberera okutuusa lwe ndimala 
okubazikiriza. 17 Bw'atyo bw'ayogera Mukama w'eggye nti Mulowooze, 
muyite abakazi abakungubazi, bajje; era mutumye abakazi abakabakaba, 
bajje; 18 era banguwe batanule okutukubira ebiwoobe, amaaso gaffe 
gakulukute amaziga, n'ebikowe byaffe bitiiriike amazzi. 19 Kubanga 
eddoboozi ery'ebiwoobe liwulirwa nga liva mu Sayuuni nti Nga 
tunyagiddwa! tuswadde nnyo, kubanga twaleka ensi, kubanga basudde 
ennyumba zaffe. 20 Naye muwulire ekigambo kya Mukama, mmwe 
abakazi, n'okutu kwammwe kukkirize ekigambo eky'omu kamwa ke, 
muyigirize abawala bammwe okukuba ebiwoobe, na buli muntu ayigirize 
munne okukungubaga. 21 Kubanga okufa kulinnye mu bituli byaffe, 
kuyingidde mu mayu gaffe; okumalawo abaana ebweru, n'abalenzi mu 
nguudo. 22 Mwogere nti Bw'ati bw'ayogera Mukama nti Emirambo 
gy'abasajja girigwa ng'obusa ku ttale ebweru, era ng'ekinywa ekiri 
ennyuma w'omukunguzi, so tewaliba aligironda. 23 Bw'ati bw'ayogera 
Mukam nti Omugezigezi teyeenyumirizang: olw'amagezi ge, so 
n'ow'amaany teyeenyumirizanga olw'amaanyi ge so n'omugagga 
teyeenyumirizanga olw'obugagga bwe: 24 naye eyeenyumiriza 
yeenyumirizenga olwE kino, ng'ategeera era ng'amanyi nze nga ndi 
Mukama akola eby'ekisa n'eby'ensonga n'eby'obutuukirivu mu nsi: kubanga 
ebyo bye nsanyukira, bw'ayogera Mukama. 25 Laba, ennaku zijja, 
bw'ayogera Mukama, lwe ndibonereza abo bonna abakomolwa mu 
butakomolwa bwa bwe. 26 Misiri ne Yuda ne Edomu n'abaana ba Amoni 
ne Mowaabu ne bonna abamwa oluge, ababeera mu ddungu: kubanga 
amawanga gonna si makomole, n'ennyumba yonna eya Isiraeri si bakomole 
mu mutima gwabwe. 


10:1 Muwulire ekigambo Mukama ky'abagamba, mmwe ennyumba ya 
Isiraeri: 2 bw'ati bw'ayogera Mukama nti Temuyiganga kkubo lya 
mawanga, so temweraliikiriranga bubonero bwa mu ggulu; kubanga 
amawanga gabweraliikirira 3 Kubanga empisa ez'amawanga teziriiko kye 
zigasa: kubanga wabaawo omu atema omuti mu kibira, omulimu 


ogw'emikono gy'omukozi n'embazzi. 4 Baguyonja ne ffeeza ne zaabu; 
bagukomerera n'enninga n'ennyondo gule menga okusagaasagana. 5 
Bifaanana olukoma oluliko enjola so tebyogera: tebirema kusitulibwa 
kubanga tebiyinza kutambula. Temubiryanga; kubanga tebiyinza kukola 
bubi so n'okukola obulungi tekuli mu byo. 6 Tewali afaanana ggwe, ai 
Mukama; ggwe mukulu, n'erinnya lyo kkulu mu buyinza. 7 Ani 
atandikutidde, ai Kabaka w'amawanga? kubanga kukugwanira ggwe: 
kubanga mu bagezigezi bonna ab'amawanga ne mu kitiibwa kyabwe 
kyonna ekya bakabaka temuli akufaanana ggwe. 8 Naye bo bonna wamu 
bali ng'ensolo, basirusiru: okuyigiriza kw'ebifaananyi kisiki busiki. 9 
Waliwo ffeeza eyaweesebwa okuba ey'empewere eyaggibwa e Talusiisi, 
ne zaabu eyava e Yufazi, omulimu ogwa fundi, n'ogw'emikono 
gy'omuweesi wa zaabu; kaniki n'olugoye olw'effulungu okuba ebyambalo 
byabyo; byonna mulimu gwa basajja abakabakaba. 10 Naye Mukama ye 
Katonda yennyini ow'amaima; oyo ye Katonda omulamu, era Kabaka 
ataggwaawo: ensi ekankana olw'obusungu bwe, so n'anawanga tegayinza 
kugumiikiriza kunyiiga kwe. 11 Bwe muti bwe muba mubaganba nti 
Bakatonda abatakola ggulu na nsi, abo balibula mu nsi n'okuva vansi 
w'eggulu. 12 Yakola ensi olw'obuyinza bwe, yanyweza ebintu byonna 
olw'amagezi ge, era yabamba eggulu olw'okuegeera kwe: 13 bw'aleeta 
eddooozi lye, ne waba oluyoogaano alw'amazzi mu ggulu, era alinnyisa 
emikka okuva ku nkomerero z'ensi; akolera enkuba enjota, era aggya 
embuyaga mu mawanika ge. 14 Buli muntu afuuse ng'ensolo, so alina 
kumanya; buli muweesi wa zaabu ensonyi zimukwata olw'ekifaananyi kye 
ekyole: kubanga ekifaananyi kye ekisaanuuse bulimba, so temuli mukka 
mu byo. 15 Tebiriiko kye bigasa, mulimu gwa bulimba: biribulira mu biro 
mwe birijjirirwa. 16 Omugabo gwa Yakobo tegufaanana ebyo; kubanga 
oyo ye mubumbi wa byonna; era Isiraeri kye kika eky'obusika bwe: 
Mukama w'eggye lye linnya lye. 17 Kunyaanya eby'obuguzi bwo obiggye 
mu nsi, ggwe atuula mu kibuga ekizingizibwa. 18 Kubanga bw’ati 
bw'ayogera Mukama nti Laba, ndivuumuula abatuula mu nsi okubaggyamu 
mu biro bino, era ndibasaasaanya, balumibwe. 19 Zinsanze olw'ekiwundu 
kyange! ekiwundu kyange kinnuma nnyo: naye ne njogera nti Mazima buno 


bwe buyinike bwange, era kiņnwanira okubugumiikiriza. 20 weema yange 
enyagiddwa, n'emigwa gyange gyonna gikutuse: abaana bange 
banvuddemu, so tebaliiwo: tewakyali wa kubamba weema yange, 
newakubadde ow'okusimba amagigi gange. 21 Kubanga abasumba 
bafuuse ng'ensolo, so tebabuuzizza Mukama: kyebavudde balema okulaba 
omukisa, n'embuzi zaabwe zonna zisaasaanye. 22 Eddoboozi 
ery'ekigambo kye babuulira, laba, lijja, n'okusasamala okunene okuva mu 
nsi ey'obukiika obwa kkono, okufuula ebibuga bya Yuda amatongo, 
ekisulo eky'ebibe. 23 Ai Mukama, mmanyi ng'ekkubo ery'omuntu teriri mu 
ye yennyini: tekiri mu muntu atambula okulunyamyanga ebigere bye. 24 Ai 
Mukama, ombuulire, naye mpola; si Iwa busungu bwo oleme okunzikiriza. 
25 Fukira ddala ekiruyi kyo ku b'amawanga abatakumanyi, ne ku bika 
ebitakoowoola linnya lyo: kubanga balidde Yakobo, weewaawo, 
bamulidde, bamumazeewo, bazisizza ekifo kye mw'abeera. 


11:1 Ekigambo ekyajjira Yeremiya ekyava eri Mukama nti 2 Muwulire 
ebigambo eby'endagaano eno, era mugambe abasajja ba Yuda n'abo abali 
mu Yerusaalemi; 3 obagambe nti Bw'ati bw'ayogera Mukama, Katonda 
wa Isiraeri, nti Omusajja akolimirwe atawulira bigambo bya ndagaano eno, 
4 gye nnalagirira. bajjajjammwe ku lunaku kwe nnabaggira mu nsi y'e 
Misiri, mu kikoomi eky'ekyuma, nga njogera nti Mugonderenga eddoboozi 
lyange mubikolenga nga byonna bwe biri bye mbalagira: bwe mutyo bwe 
munaabanga abantu bange, nange naabanga Katonda wammwe: 5 ndyoke 
nnywezenga ekirayiro kye nnalayirira bajjaąjjaammwe, okubawa ensi 
ekulukuta amata n'omubisi gw'enjuki nga leero. Awo ne ndyoka nziramu 
ne njogera nti Amiina, ai Mukama. 6 Awo Mukama n'annyamba nti 
Langirira ebigambo bino byonna mu bibuga bya Yuda ne mu nguudo ez'e 
Yerusaalemi ng'oyogera ntil Muwulire ebigambo eby'endagaano eno 
mubikole. 7 Kubanga nategeereza ddala bajjajjammwe ku lunaku kwe 
nnabaggira mu nsi y'e Misiri ne leero, nga ngolokoka mu makya era nga 
ntegeeza, nga njogera nti Mugondere eddoboozi lyange. 8 Naye ne 
batagonda so tebaatega kutu kwabwe, naye ne batambulira buli muntu mu 
bukakanyavu bw'omutima gwabwe omubi: kyennava mbaleetako 


ebigambo byonna eby'endagaano eno, gye nnabalagira okukolanga, naye ne 
batabikola. 9 Awo Mukama n'anyamba nti Okwekobaana kulabise mu 
basajja ba Yuda ne mu abo abali mu Yerusaalemi. 10 Bakyuse okudda mu 
butali butuukirivu bwa bajjajjaabwe abaagaana okuwulira ebigambo 
byange; era bagoberedde bakatonda abalala okubaweerezanga: ennyumba 
ya Isiraeri n'ennyumba ya Yuda bamenye endagaano yange gye nnalagaana 
ne bajjajjaabwe. 11 Mukama kyava ayogera bw'ati nti Laba, ndibaleetako 
obubi bwe bataliyinza kuwona; era balinkaabirira, naye siribawuliriza. 12 
Awo ebibuga bya Yuda n'abo abali mu Yerusaalemi baligenda ne 
bakaabirira bakatonda be bootereza obubaane: naye tebalibalokolera 
n'akamu mu biro mwe balabira ennaku. 13 Kubanga ebibuga byammwe 
bwe byenkana obungi, ne bakatonda bo bwe benkana bwe batyo, ai Yuda; 
era ng'enguudo ez'e Yerusaalemi bwe zenkana obungi, bwe musimbidde 
bwe mutyo ebyoto ekintu ekikwasa ensonyi, ebyoto eby'okwoterezangako 
obubaane eri Baali. 14 Kale ggwe tosabiranga bantu bano, so 
tobayimusizanga kukaaba newakubadde okusaba: kubanga siribawulirira 
mu biro mwe balinkaabirira olw'ennaku ze balabye. 15 Muganzi wange 
afaayo ki mu nnyumba yange, kubanga akoze eby'obukaba n'abangi, 
n'omubiri omutukuvu gukuvuddeko? bw'okola obubi Iw'osanyuka. 16 
Mukama yakutuuma erinnya nti Omuzeyituuni ogwera, omulungi nga 
guliko ebibala ebirungi: n'eddoboozi ery'oluyoogaano olunene agukumyeko 
omuliro, n'amatabi gaagwo gamenyese. 17 Kubanga Mukama w'eggye 
eyakusimba akwogeddeko obubi, olw'obubi obw'ennyumba ya Isiraeri 
n'obw'ennyumba ya Yuda bwe beekolera nga bansunguwaza 
olw'okwotereza Baali obubaane. 18 Awo Mukama n'akimmanyisa ne 
nkimanya: kale n'olyoka ondaga ebikolwa byabwe. 19 Naye nali 
ng'omwana gw'endiga omuwombeefu ogutwalibwa okuttibwa; so 
saamanya nga bansalidde enkwe, nga boogera nti Tuzikirize omuti wamu 
n'ebibala byagwo, tumuzikirize mu nsi ey'abalamu, erinnya lye baleme 
okulijjukira nate. 20 Naye, ai Mukama w'eggye, asala emisango 
egy'ensonga, akema emmeeme n'omutima ndabe eggwanga ly'oliwalana ku 
bo: kubanga ggwe ntegeezezza ensonga yange. 21 Mukama kyava 
ayogera bw'ati eby'abasajja aba Anasosi abanoonya obulamu bwo nga 


boogera nti Tolaguliranga mu linnya lya Mukama, omukono gwaffe 
guleme okukutta: 22 Mukama w'eggye kyava ayogera bw'ati nti Laba, 
ndibabonereza: abavubuka balifa kitala; batabani baabwe ne bawala 
baabwe balifa njala; 23 so tebaliba na balifikkawo: kubanga ndireeta obubi 


12:1 Oli mutuukirivu, ai Mukama, bwe mpoza naawe: naye era 
nandibadde ne kye nkunnyonnyolayoko: ekkubo ery'ababi lirabira ki 
omukisa? batereerera ki abo bonna abalimbalimba ennyo? 2 Wabasimba, 
weewaawo, basimbye emmizi; bamera, weewaawo, babala ebibala: oli 
kumpi mu kamwa kaabwe, oli wala n'emmeeme yaabwe. 3 Wabasimba, 
weewaawo, basimbye emmizi; bamera, weewaawo, babala ebibala: oli 
kumpi mu kamwa kaabwe, oli wala n'emmeeme yaabwe. 4 Ensi erituusa 
wa okuwuubaala, n'emiddo egy'omu nsi yonna ne giwotoka? olw'obubi 
bw'abo abagirimu ensolo kyeziva zimalibwawo, n'ennyonyi; kubanga 
bayogera nti Taliraba nkomerero yaffe ya luvannyuma. 5 Oba 
ng'oddukidde wamu n'abatambula n'ebigere ne bakukooyesa, kale oyinza 
otya okuwakana n'embalaasi? era newakubadde nga weegolodde mu nsi 
ey'emirembe, naye olikola otya mu malala ga Yoludaani? 6 Kubanga era 
ne baganda bo n'ennyumba ya kitaawo, era nabo bakulimbyelimbye; era 
nabo balangirizza ennyuma wo: tobakkirizanga ne bwe bakugamba 
ebigambo ebirungi. 7 Ndese ennyumba yange, nsudde obusika bwange; 
mpaddeyo oyo emmeeme yange gw'eyagala ennyo nnyini mu mukono 
gw'abalabe be. 8 Obusika bwange bufuuse gye ndi ng'empologoma mu 
kibira: ayimusizza eddoboozi lye ku nze; kyenvudde mmukyawa. 9 
Obusika bwange buli gye ndi ng'ennyonyi eyigga ey'amabala? ennyonyi 
eziyigga zimulumbye enjuyi zonna? mugende mukunyaanye ensolo zonna 
ez'omu nsiko, muzireete zirye. 10 Abasumba bangi boonoonye olusuku 
lwange olw'emizabbibu, balinnyiridde omugabo gwange n'ebigere, 
omugabo gwange ogusanyusa bagufudde ddungu omutali muntu. 11 
Bagufudde matongo; guwuubaala gye ndi nga gulekeddwayo; ensi yonna 
efuuse matongo, kubanga tewali muntu agissaako mwoyo. 12 Abanyazi 
batuuse ku nsozi zonna ez'obweru mu ddungu: kubanga ekitala kya 


Mukama kirya okuva ku nkomerero y'ensi okutuuka ku nkomerero y'ensi: 
tewali kintu ekirina omubiri ekirina emirembe. 13 Basiga ennaano, 
bakungudde amaggwa; beerumya bo bennyini, so tebaliiko kye bagasizza: 
era mulikwatibwa ensonyi olw'ebibala byammwe olw'ekiruyi kya 
Mukama. 14 Bw'ati bw'ayogera Mukama eri baliraanwa bange bonna 
ababi abakoma ku busika bwe nnasisa abantu bange Isiraeri nti Laba, 
ndibasimbula mu nsi yaabwe, era ndisimbula ennyumba ya Yuda wakati 
mu bo. 15 Awo olulituuka bwe ndiba nga mmaze okubasimbula, 
ndikomawo ne mbakwatirwa ekisa; era ndibakomyawo buli muntu mu 
busika bwe na buli muntu mu nsi y'ewaabwe. 16 Awo olulituuka bwe 
balinyiikira okuyiga amakubo g'abantu bange, okulayira erinnya lyange nti 
Nga Mukama bw'ali omulamu; era nga bwe baayigirizanga abantu bange 
okulayira Baali; kale balizimbibwa wakati mu bantu bange. 17 Naye bwe 
batalikkiriza kuwulira, awo ndisimbula eggwanga eryo, nga nsimbula era 
nga ndizikiriza, bw'ayogera Mukama. 


13:1 Awo ne nneegulira olukoba, ng'ekigambo bwe kyali ekya Mukama; 
ne ndwesiba mu kiwato kyange. 2 Awo ne nneegulira olukoba, 
ng'ekigambo bwe kyali ekya Mukama; ne ndwesiba mu kiwato kyange. 3 
kyogera nti 4 Ddira olukoba lwe wagula oluli mu kiwato kyo, ogolokoke 
ogende ku Fulaati, olukisize eyo mu bunnya obw'omu lwazi. 5 Awo ne 
nyenda ne ndukwekera ku Fulaati, nga Mukama bwe yandagira. 6 Awo 
olwatuuka ennaku nnyingi nga ziyiseewo Mukama n'anyamba nti 
Golokoka ogende ku Fulaati oggyeyo olukoba Iwe nnakulagira okulukisiza 
eyo. 7 Awo ne pyenda ku Fulaati ne nsima ne nziya olukoba mu kifo mwe 
nnali ndukisirizza: kale, laba, olukoba nga Iwonoonese, nga teruliiko kye 
Bw'ati bw'ayogera Mukama nti Bwe ntyo bwe ndyonoona amalala ga 
Yuda n'amalala amangi aga Yerusaalemi. 10 Abantu bano ababi abagaana 
okuwulira ebigambo byange, abatambulira mu bukakanyavu bw'omutima 
gwabwe, era bagoberedde bakatonda abalala okubaweerezanga 
n'okubasinzanga, balibeerera ddala ng'olukoba luno olutaliiko kye lugasa. 


11 Kuba olukoba nga bwe lwegatta n'ekiwato ky'omuntu, bwe ntyo bwe 
nneegasse nange ennyumba yonna eya Isiraeri n'ennyumba yonna eya 
Yuda, bw'ayogera Mukama; balyoke babeerenga gye nd eggwanga era 
erinnya era ettendo era ekitiibwa: naye ne batayagala kuwulira. 12 Kyoliva 
obagamba ekigambo kino nti Bw'ati bw'ayo gera Mukama, Katonda wa 
Isiraeri nti Buli kita kirijjula omwenge nabo balikugamba nti Tetumanyi 
nga buli kita kirijjula omwenge 13 Awo n'olyoka obagamba nti Bw'ati 
bw'ayogera Mukama nti Laba, ndijjuza obutamiivu bonn abali mu nsi eno, 
bakabaka abatuula ku ntebe ya Dawudi, ne bakabona ne bannabbi, ne 
bonna abali mi Yerusaalemi. 14 Era ndibatandagira omuntu ne munne, 
bakitaabwe ne batabani baabwe wamu, bw'ayogera Mukama: sirisaasira so 
siri sonyiwa so sirikwatibwa kisa, nneme okubazikiriza. 15 Muwulire, 
mutege amatu; temuba na malala: kubanga Mukama yogedde. 16 
Mumuwe Mukama Katonda wammwe ekitiibwa, nga annaleeta kizikiza 
era ng'ebigere byammwe tebinnaba kwesittalira ku nsozi ez'ekizikiza; era 
nga bwe musuubira omusana, n'agufuula ekisiikirize eky'okufa 
n'aguddugaza okuba ekizikiza ekikutte. 17 Naye me mutalikkiriza 
kuwulira emmeene yange erikaaba amaziga kyama olw'amalala gammwe; 
n'amaaso gange galikaaba nnyo amaziga, ne gakulukuta amaziga, kubanga 
ekisibo kya Mukama kikwatiddwa. 18 Gamba kabaka ne nnamasole nti 
Mwetoowaze mutuule wansi; kubanga ebiremba byammwe bikkakkaye, 
engule ey'ekitubwa kyammwe: 19 Ebibuga eby'obuluika obwa ddyo 
biggaddwawo, so tewali wa kubiggulawo: Yuda atwaliddwa yenna nga 
musibe; yenna atwaliddwa ddala nga musibe. 20 Muyimuse amaaso 
gammwe mulabe abo abava obukiika obwa kkono: ekisibo kye waweebwa 
kiri ludda wa, ekisibo kyo ekirungi? 21 Olyogera otya, bw'alikuteekako 
mikwano gyo okuba omutwe, kubanga ggwe kennyini ggwe wabayigiriza 
okukukola obubi? obuyinike tebulikukwata ng'omukazi alumwa okuzaala? 
22 Era bw'onooyogerera mu mutima gwo nti Ebigambo bino binjijiridde 
Iwaki? olw'obutali butuukirivu bwo kubanga bungi, ebirenge byo 
kyebivudde bibikkulwako, n'ebisinziiro byo bigirirwa ekyejo. 23 
Omuwesiyopya ayinza okuwaanyisa omubiri gwe, oba ngo amabala 
gaayo? kale nammwe muyinza okukola obulungi abaamanyiira okukola 


obubi. 24 Kyendiva mbasaasaanya ng'ebisasiro ebivaawo olw'embuyaga 
ez'omu ddungu. 25 Kano ke kalulu ko, omugabo gwe nnakugerera, 
bw'ayogera Mukama; kubanga wanneerabira ne weesiga obulimba. 26 
Nange kyendiva mbikkula ku birenge byo ku maaso go, n'ensonyi zo 
zirirabika. 27 Nalaba emizizo gyo, obwenzi bwo n'okubebera kwo, 
obukaba obw'okwenda kwo, ku nsozi ez'omu ttale. Zikusanze, ai 
Yerusaalemi toyagala kulongoosebwa; ebyo birituusa wa okubaawo nate? 


14:1 Ekigambo kya Mukama ekyajjira Yeremiya ekyayogera ku kyanda 
bwe kiri. 2 Yuda awuubaala, n'enzigi zaayo ziyongobera, batuula ku ttaka 
nga bambadde ebiddugala; n'okukaaba kwa Y erusaalemi kulinnye. 3 
N'abakungu baabwe batuma abaaaa baabwe abato emugga: batuuka ku 
bianya, ne batasangamu mazzi; baddayo ensuwa zaabwe nga njereere: 
ensonyi zibakwata, baswala, babikka ku mitwe gyabwe. 4 Olw'ettaka 
eryatise, kubanga enkuba tetonnyanga mu nsi, abalimi kyebava 
bakwatibwa ensonyi, babikka ku mitwe gyabwe. 5 Weewaawo, 
n'empeewo eri ku ttale ezaala, n'ereka omwaaa gwayo olw'obutabaa wo 
muddo. 6 N'entulege ziyimirira ku nsozi ez'obweru, ziwejjerawejjera 
empewo ng'ebibe; amaaso gaazo gaziba olw'obutabaawo bimera. 7 Obutali 
butuukirivu bwaffe newakubadde nga butulumiriza, kola omulimu 
olw'erinnya lyo, si Mukama: kubanga okudda kwaffe ennyuma kungi; 
twakwonoona. 8 Ai, ggwe essuubi lya Isiraeri, amulokolera mu biro 
eby'okulabiramu ennaku, wandibeeredde ki ng'omuyise mu nsi, era 
ng'omutambuze akyama okukeesa obudde? 9 Wandibeeredde ki ng'omuntu 
asamaaliridde, ng'omusajja ow'amaanyi atayinza kulokola? era naye ggwe, 
ai Mukama, oli wakati muffe, naffe tutuumiddwa erinnya lyo; totuleka. 10 
Bw'ati Mukama bw'agamba abantu bano nti Bwe batyo bwe baayagalanga 
okuwaba; tebaziyizanga bigere byabwe: Mukama kyava alema 
okubakldriza; kaakano anajjukira obutali butuukirivu bwabwe, era 
anaabonereza ebibi byabwe. 11 Awo Mukama n'anyamba nti Tosabira 
bantu bano baweebwe ebirungi. 12 Bwe banaasiibanga, siiwulirenga 
kukaaba kwabwe; era bwe banaawangayo ebiweebwayo ebyokebwa 
n'ebitone, siibakkirizenga: naye ndibazikiriza n'ekitala n'enjala ne 


kawumpuli. 13 Awo ne ndyoka njogera nti Woowe, Mukama Katonda! 
laba, bannabbi babagamba nti Temuliraba kitala so temuliba na njala; naye 
ndibawa emirembe egy'enkalakkalira mu kifo kino. 14 Awo Mukama 
n'alyoka anyamba nti Bannabi balagulira eby’obulimba mu linnya lyange: 
saabalagira so saayogera nabo: babalagula okwolesebwa okw'obulimba 
n'obulaguzi n'ekigambo ekitaliimu n'obukuusa obw'omu mutima gwabwe 
bo. 15 Mukama kyava ayogera bw'ati ebya bannabbi abalagulira mu linnya 
lyange so saabatuma, naye ne boogera nti Ekitala n'enjala tebiriba mu nsi 
eno: nti Ekitala n'enjala bye birizikiza bannabbi abo. 16 N'abantu be 
balagula balisuulibwa mu aguudo ez'e Yerusaslemi olw'enjala n'elatala; so 
tebaliba na balibaziika, bo ne bakazi baabwe newakubadde batabani 
baabwe newakubadde bawala baabwe: kubanga ndifuka ku bo obubi 
bwabwe. 17 Era olibagamba ekigambo kino nti Amaaso gange gakulukute 
amaziga emisana n'ekiro so galeme okulekayo; kubanga omuwala 
w'abantu bange atamanyi musajja awaguddwamu ekituli kinene, ekiwundu 
kibi nnyo nnyini. 18 Bwe nnaafuluma mu ttale, kale, laba, abattiddwa 
n'ekitala era bwe nnaayingira mu kibuga, kale, laba, abo abalwadde 
olw'enjala kubanga nnabbi era ne kabona batambulira mu nsi so tebalina 
kumanya. 19 Ogaanidde ddala Yuda? emmeeme yo etamiddwa Sayuuni? 
otufumitidde ki, so tewali ddagala lya kutuwonya? Twasuubiranga 
omirembe, naye ne wataba birungi ebyajjanga; n'ebiro 
eby'okuwonyezebwamu, kale, laba, okukennentererwa. 20 Ai Mukama, 
tuukiriza obubi bwaffe n'obutali butuukirivu bwa bajjajjaffe: kubanga 
twakwonoona. 21 Totutamwa olw'erinnya lyo; tovumisa ntebe ya kitiibwa 
kyo: jjukira, tomenya ndagaano gye walagaana naffe. 22 Mu birerya 
by'ab'amawanga mulimu ebiyinza okutonnyesa enkuba? oba eggulu liyinza 
okuleeta empandaggirize? si ggwe wuuyo, ai Mukama Katonda waffe? 
kyetunaavanga tukulindirira ggwe; kubanga ggwe wabikola ebyo byonna. 


15:1 Awo Mukama n'alyoka annamba nti Musa ne Samwiri newakubadde 
nga bayimiridde mu maaso gange, era emmeeme yange teyandiyinzizza 
kutunuulira bantu bano: bagobe mu maaso gange, baveewo. 2 Awo 
olulituuka bwe balikugamba nti Tunadda wa nga tuvuddewo? kale 


n'obagamba nti Bw'atyo bw'ayogera Mukama nti Ab'okuttibwa bagende eri 
okuttibwa; n'ab'ekitala eri ekitala; n'ab'enjala eri enjala; n'ab'okusibibwa eri 
okusibibwa. 3 Era ndibateekerawo engeri nnya, bw'ayogera Mukama: 
ekitala okutta, n'embwa okutaagula, n'ennyonyi ez'omu bbanga, n'ensolo 
ez'omu nsi, okulya n'okuzikiriza. 4 Era ndibawaayo okuyuuguumizibwa 
eruuyi n'eruuyi mu bwakabaka bwonna obw'ensi, olwa Manase mutabani 
wa Keezeekiya kabaka wa Yuda olw'ekyo kye yakolera mu Yerusaalemi. 
5 Kubanga ani alikusaasira, ggwe Yerusaalemi? oba ani alikukungubagira? 
oba ani alikyama okubuuza ebifa gy'oli? 6 Ongaanyi, bw'ayogera 
Mukama, ozze ennyuma; kyenvudde nkugololerako omukono gwange ne 
nkuzikiriza; nkooye okwejjusa. 7 Era n'abawujjira n'ekiwujjo mu miryango 
egy'ensi: mbaggyeeko abaana, nzikirizza abantu bange; tebaddanga okuva 
mu makubo gaabwe. 8 Bannamwandu baabwe beeyongedde gye ndi 
okusinga omusenyu ogw'ennyanja: ndeese ku bo ku nnyina w'abalenzi 
omunyazi mu ttuntu: mmugwisizzaako obubalagaze n'ebitiisa nga 
tamanyiridde. 9 Eyazaala omusanvu ayongobera; atadde obulamu; enjuba 
ye egudde nga bukyali bwa misana; akwatiddwa ensonyi, aswadde: 
n'abalifikkawo ku bo ndibagabula eri ekitala mu maaso g'abalabe baabwe, 
bw'ayogera Mukama. 10 Zinsanze, nnyabo, kubanga wanzaala nga ndi 
musajja wa nnyombo era ow'empaka eri ensi zonna siwolanga lwa 
magoba, so n'abantu tebampolanga lwa magoba; naye buli muntu ku bo 
ankolimira, 11 Mukama yayogera nti Mazima ndikuwa amaanyi 
olw'obulungi; mazima ndikwegayiriza omulabe mu biro eby'okulabiramu 
ennaku ne mu biro eby'okubonyaabonyezebwamu. 12 Omuntu ayinza 
okumenya ekyuma, ekyuma ekiva obukiika obwa kkono, n'ekikomo? 13 
Ebintu byo n'obugagga bwo ndibiwaayo okuba omunyago awatali 
muwendo, olw'ebibi byo byonna, mu nsalo zo zonna. 14 Era ndibiyisa 
wamu n'abalabe bo okugenda mu nsi gy'otomanyi: kubanga omuliro 
gukutte olw'obusungu bwange ogulibaakirako. 15 Ai Mukama, ggwe 
omanyi: njijukira onjijire, ompalanire eggwanga ku abo abanjigganya; 
tonzigirawo ddala olw'okugumiikiriza kwo: manya nga nvumiddwa 
okunnanga ggwe. 16 Ebigambo byo byalabika ne mbirya; n'ebigambo byo 
byali gye ndi ssanyu n'okusanyuka kw'omutima gwange: kubanga 


ntuumiddwa erinnya lyo, ai Mukama Katonda ow'eggye. 17 Saatuula mu 
kkuņņaaniro ly'abo ab'ebinyumu, so saasanyuka: natuula nzekka 
olw'omukono gwo; kubanga onjijuzizza okunyiiga. 18 Obulumi bwange 
bubeerera ki obw'olubeerera, n'ekiwundu kyange kibeerera ki 
ekitawonyezeka, ekigaana okulogebwa? kazzi oliba gye ndi ng'akagga 
akalimba, ng'amazzi agaggwaawo? 19 Mukama kyava ayogera bw'ati nti 
Bw'olikomawo, kale ndikuzza olyoke oyimirire mu maaso gange; era 
bw'olyawula eby'omuwendo omungi okubiggya mu ebyo ebitagasa, oliba 
ng'akamwa kange: balidda gy'oli naye ggwe toddanga gye bali. 20 Era 
ndikufuula eri abantu bano bbugwe ow'ekikomo aliko enkomera; era 
balirwana naawe, naye tebalikuwangula: kubanga nze ndi wamu naawe 
okukulokola n'okukuwonya, bw'ayogera Mukama. 21 Era ndikuwonya mu 
mukono gw'ababi, era ndikununula okukuggya mu mukono gw'ab'entiisa. 


16:1 Era ekigambo kya Mukama ne kijja gye ndi nga kyogera 2 
Towasanga mukazi, so tozaalira baana ba bulenzi newakubadde 
ab'obuwala mu kifo kino. 3 Kubanga Mukama bw'ayogera bw'ati 
eby'abaana ab'obulenzi n'ab'obuwala abazaalirwa mu kifo kino n'ebya 
bannyaabwe ababazaala n'ebya bakitaabwe ababazaalira mu nsi muno, nti 4 
Balifa bubi; tebalikungubagirwa so tebaliziikibwa; baliba ng'obusa ku 
maaso g'ettaka: era balimalibwawo n'ekitala n'enjala n'emirambo gyabwe 
giriba mmere ya nnyonyi ez'omu bbanga era ya nsolo ez'omu nsi. 3 
Kubanga bw'ati bw'ayogera Mukama nti Toyingira mu nnyumba mwe 
bakungubagira, so togenda kukuba biwoobe, so tobakaabira: kubanga 
nziye emirembe gyange ku banti bano, bw'ayogera Mukama, mbaggyeeko 
ekisa n'okusaasira okulungi. 6 Abakulu era n'abato balifiira mu nsi eno: 
tebaliziikibwa so n'abantu tebalibakungubagira, so tebalyesala so 
tebalibeemwerera: 7 so abantu tebalibabegera mmere nga babakaabira, 
okubakubagiza olw'abafu; so abantu tebalibawa kikompe kya kusanyusa 
okunywa olwa kitaabwe oba olwa nnyaabwe. 8 So toliyingira mu nnyumba 
mwe baliirs embaga, okutuula nabo, okulys n'okunywa. 9 Kubanga bw'ati 
bw'ayogera Mukama w'eggye, Katonda wa Isiraeri, nti Laba, ndiko mya 
mu kifo kino mu maaso gammwe nammwe nga mukyal balamu, 


eddoboozi ery'ebinyumi n'eddoboozi ery'okusanyuka, eddoboozi eryawasa 
omugole n'eddoboozi ly'omugole. 10 Awo oluli tuuka bw'olitegeeza abantu 
bano ebigambo bino byonna, bo ne bakugamba nti Kiki ekyogezezza 
Mukama obubi buno bwonna obunene eri ffe? oba atulanga ki? oba 
kyonoono ki kye twonoonye Mukama Katonda waffe? 11 kale n'olyoka 
obagamba nti Kubanga bajjajja mmwe banvaako, bw'ayogera Mukama, ne 
batambula okugoberera bakatonda abalala ne babaweereza ne babasinza ne 
bava ku nze, so tebaakwata mateeka gange; 12 nammwe mwakola bubi 
okusinga bajjajjammwe; kubanga, laba, mutambula buli muntu 
ng'obukakanyavu bw'omutima gwe omubi bwe buli n'okuwulira ne 
mutampulira 13 kyendiva mbagoba mu nsi eno okugenda mu nsi gye 
mutamanya nga, mmwe newakubadde bajjajja mmwe; era 
munaaweererezang eyo bakatonda abalala emisana n'ekiro; kubanga 
siribalaga kisa n'akatono. 14 Kale, laba, ennaku zijja, bw'ayogera 
Mukama, lwe batakyayogera nti Nga Mukama bw'ali omulamu eyaggya 
abaana ba Isiraeri mu nsi y'e Misiri; 15 naye nti Nga Mukama bw'ali 
omulamu eyaggya abaana ba Isiraeri mu nsi ey'obukiika obwa kkono ne 
mu matwale gonna yye yali abagobedde: era ndibakomyawo mu nsi 
y'ewaabwe gye nnawa bajjajjaabwe. 16 Laba, nditumya abavubi bangi, 
bw'ayogera Mukama, era balibavuba; oluvannyuma nditumya abayizzi 
bangi, era balibayigga okubaggya ku buli lusozi ne ku buli kasozi, ne mu 
bunnya obw'omu mayinja. 17 Kubanga amaaso gange gatunuulira amakubo 
gaabwe gonna: tegakisibwa bwenyi bwange, so n'obutali butuukirivu 
bwabwe tebukwekebwa maaso gange. 18 Era okusooka ndisasula obutali 
butuukirivu bwabwe n'ekibi kyabwe emirundi ebiri; kubanga bayonoona 
ensi yange n'emirambo egy'ebintu byabwe eby'ebivve, era bajjuzizza 
obusika mange emizizo gyabwe. 19 Ai Mukama, amaanyi gange era ekigo 
yange, era obuddukiro bwange ku znaku olw'okulabiramu ennaku, eri gwe 
amawanga gye galijja nga bava ku nkomerero z'ensi, era balyogera nti 
Bajjajjaffe baasikira bulimba wereere, birerya n'ebigambo ebitaiko kye 
bigasa. 20 Omuntu alyeolera bakatonda, era abatali bakatonda? 21 Kale, 
laba, ndibamayisa, omulundi guno gwokka ndiamanyisa omukono gwange 
n'amaanyi gange; era balimanya ng'erinnya lyange Yakuwa. 


17:1 Ekibi kya Yuda kyawandiikibwa n'ekkalaamu ey'ekyuma ejjinja erya 
alimasi essongovu: kyayolebwa ku kipande eky'omutima gwabwe, ne ku 
mayembe g'ebyoto byammwe; 2 abaana baabwe nga bwe bajjukira ebyoto 
byabwe ne Baasera baabwe awali emiti egimera ku nsozi empanvu. 3 Ai 
olusozi lange oluli mu nnimiro, ndigabula ebintu byo n'obugagga bwo 
bwonna okuba omunyago, n'ebifo byo ebigulumivu olw'okwonoona, mu 
nsalo zo zonna. 4 Naawe olivaamu ku bubwo wekka mu busika bwo bwe 
nnakuwa; era ndikuweerezesa abalabe bo mu nsi gy'otomanyi: kubanga 
mukumye omuliro mu busungu bwange obunaabuubuukanga emirembe 
gyonna. 5 Bw'ati bw'ayogera Mukama nti Akolimiddwa omusajja oyo 
eyeesiga abantu, n'afuula omubiri okuba omukono gwe, n'omutima gwe 
guva ku Mukama. 6 Kubanga alifaanana omwoloola oguli mu ddungu, so 
taliraba ebirungi bwe birijja; naye alibeera mu biwalakate mu ddungu, ensi 
ey'omuunyo so eteriimu bantu. 7 Alina omukisa omusajja oyo eyeesiga 
Mukama, era Mukama lye ssuubi lye. 8 Kubanga aliba ng'omuti 
ogwasimbibwa awali amazzi, ne gulanda emmizi gyagwo awali omugga, 
so tegulitya musana bwe gwaka ennyo, naye amalagala gaagwo galiyera; 
so tegulyeraliikiririra mu mwaka ogw'ekyeya, so tegulirekayo kubala 
bibala. 9 Omutima mulimba okusinga ebintu byonna, era gulwadde 
endwadde etewonyezeka: ani ayinza okugumaaya? 10 Nze Mukama 
nkebera omutima, nkema emmeeme, okuwa buli muntu ng'amakubo ge 
bwe gali, ng'ebibala bwe biri eby'ebikolwa bye. 11 Ng'enkwale 
bw'ekunyaanya obwana bw'etezaalanga, bw'atyo bw'abeera oyo afuna 
obugagga so si lwa mazima; ennaku ze nga zikyali za kitundu 
bulimuvaako, ne ku nkomerero ye aliba musirusiru. 12 Ekifo 
eky'awatukuvu waffe ye ntebe ey'ekitubwa eyagulumizibwa okuva ku 
lubereberye. 13 Ai Mukama, essuubi lya Isiraeri, bonna abakuvaako 
balikwatibwa ensonyi; abansenguka baliwandiikibwa ku ttaka, kubanga 
bavudde ku Mukama, oluzzi olw'amazzi amalamu. 14 Mponya, ai 
Mukama, kale Iwe nnaawona; ndokola, kale Iwe nnaalokoka: kubanga 
ggwe oli ttendo lyange. 15 Laba, bannamba nti Ekigambo kya Mukama 
kiri ludda wa? kijje nno. 16 Nze ku bwange seeyuna obutaba musumba 
ennyuma wo; so seegombanga olunaku olw'okulabiramu ennaku; ggwe 


omanyi: ekyava mu mimwa gyange kyabanga mu maaso go. 17 Tobeera 
atiisa gye ndi: ggwe oli buddukiro bwange ku lunaku olw'okulabiramu 
obubi. 18 Bakwatibwe ensonyi abo abanjigganya, naye nze nneme 
okukwatibwa ensonyi; bo baketinentererwe, naye nze nneme 
okukengentererwa: baleeteko olunaku olw'okulabiramu obubi, obazikirize 
okuzikirira okw'emirundi ebiri. 19 Bw'ati Mukama bwe yannamba nti 
Genda oyimirire mu mulyango ogw'abaana b'abantu, bakabaka ba Yuda. 
mwe bayingirira era mwe bafulumira ne mu miryango gyonna egy'e 
Yerusaalemi; 20 obagambe nti Muwulire ekigambo kya Mukama, mmwe 
bakabaka ba Yuda, ne Yuda yenna ne bonna abali mu Yerusaalemi, 
abayingirira mu miryango gino: 21 bw'ati bw'ayogera Mukama nti 
Mwekuume muleme okusituliranga ku lunakulwassabbiiti omugugu 
gwonna, so temuguyingirizanga mu miryango egy'e Yerusaalemi; 22 so 
temuggyanga mugugu mu nnyumba zammwe ku lunaku olwa ssabbiiti, so 
temukolanga mulimu gwonna : naye mutukuzanga olunaku olwa ssabbiiti 
nga bwe nnalagira bajjajjammwe; 23 naye ne batawulira so tebaatega kutu 
kwabwe, naye ne bakakanyaza ensingo yaabwe baleme okuwulira era 
baleme okukkiriza okuyigirizibwa. 24 Awo olulituuka, bwe 
munaanyiikiranga okumpulira, bw'ayogera Mukama, obutaleetanga 
mugugu gwonna okuguyisa mu miryango gy'ekibuga kino ku lunaku olwa 
ssabbiiti, naye bwe munaatukuzanga olunaku olwa ssabbiiti 
obutalukolerangako mulimu gwonna; 25 kale mu miryango gy'ekibuga 
kino munaayingirangamu bakabaka n'abalangira abatudde ku ntebe ya 
Dawudi, nga bali ku magaali era nga beebagadde embalaasi, bo 
n'abakungu baabwe, abasajja ba Yuda n'abaliba mu Yerusaalemi: n'ekibuga 
kino kinaabanga kya lubeerera. 26 Era balijja nga bavudde mu bibuga bya 
Yuda ne mu bifo ebyetoolodde Y erusaalemi ne mu nsi ya Benyamini ne 
mu nsi ey'ensenyi ne ku nsozi ne mu bukiika obwa ddyo, nga baleeta 
ebiweebwayo ebyokebwa ne ssaddaaka n'ebitone n'omugavu, era nga 
baleeta ssaddaaka ez'okwebaza mu nnyumba ya Mukama. 27 Naye bwe 
mutampulirenga okutukuza olunaku olwa ssabbiiti, obutatwalanga mugugu 
newakubadde okuyingiriranga mu miryango gy'e Yerusaalemi ku lunaku 
olwa sabbiiti; kale ndikumira omuliro mu miryango gyakyo, era gulyokya 


amayumba ag'e Yerusaalemi, so tegulizikizibwa. 


18:1 Ekigambo ekyajjira Yeremiya okuva eri Mukama nti 2 Golokoka 
oserengete eri ennyumba ey'omubumbi, era eyo gye nnaakuwuliriza 
ebigambo byange. 3 Awo ne nserengeta eri ennyumba ey'o mubumbi, kale, 
laba, ng'akolera omulimu gwe ku bannamuziga. 4 Awo ekintu kye yali 
akola n'ebbumba bwe kyayonoonekera mu mukono gw'omubumbi, 
n'akibumba nate okuba ekintu ekirala ng'omubumbi bwe yasiima 

Ai ennyumba ya Isiraeri, nze siyinza kubakola ng'omubumbi ono? 
bw'ayogera Mukama. Laba, ebbumba nga bwe liri mu mukono 
gw'omubumbi, nammwe bwe muli bwe mutyo mu mukono gwange, al 
ennyumba ya Isiraeri. 7 Bwe ndiba nga njogedde ku ggwanga ne ku 
bwakabaka, okusimbula n'okumenya n'okuzikiriza; 8 eggwanga eryo lye 
njogeddeko bwe lirikyuka okuleka obubi bwabwe, ndyejjusa obubi bwe 
nnali ndowooza okubakola. 9 Bwe ndiba nga njogedde ku ggwanga ne ku 
bwakabaka, okulizimba n'okulisimba; 10 bwe lirikola obubi mu maaso 
gange, obutawulira ddoboozi lyange, kale ndyejjusa obulungi bwe 
nnayogera okukola okubagasa. 11 Kale nno gamba abasajja ba Yuda 
n'abali mu Yerusaalemi nti Bw'ati bw'ayogera Mukama nti Laba, 
mbateesezzaako obubi era mbasalira amagezi: mukomeewo nno buli 
muntu ng'ava mu kkubo lye ebbi, mulongoose amakubo gammwe 
n'ebikolwa byammwe. 12 Naye ne boogera nti Tewali ssuubi: kubanga 
tunaatambulanga okugoberera ebyo bye twagunja ffe, era tunaakolanga 
buli muntu ng'obukakanyavu bw'omutima gwe omubi bwe buli. 13 
Mukama kyava ayogera bw'ati nti Mubuuze nno mu mawanga eyali 
awulidde ebigambo ebyenkana awo; omuwala wa Isiraeri akoze ekigambo 
eky'ekiwe ennyo. 14 Omuzira oguli ku Lebanooni guliggweerawo ku 
lwazi olw'oku ttale? amazzi amannyogovu agakulukuta agava ewala 
galikalira? 15 Kubanga abantu bange banneerabidde, bookerezza obubaane 
ebitaliimu; era babeesittazizza mu makubo gaabwe, mu makubo ag'edda, 
okutambulira mu mpenda, mu kkubo eritali ssende; 16 okufuula ensi 
yaabwe ekyewuunyo n'okusoozebwanga ennaku zonna; buli muntu 


anaayitangawo aneewuunyanga n'anyeenya omutwe gwe. 17 
Ndibasaasaanya nga n'embuyaga eziva ebuvanjuba mu maaso g'omulabe; 
nditunuulira amabega gaabwe so si maaso gaabwe ku lunaku mwe 
balirabira obuyinike. 18 Awo ne balyoka boogera nti Mujje tumusalire 
Yeremiya amagezi; kubanga amateeka tegalibula awali kabona, 
newakubadde okuteesa awali ow'amagezi, newakubadde ekigambo awali 
nnabbi: Mujje tumukube n'olulimi, tuleme okussaayo omwoyo eri 
ebigambo bye n'ekimu. 19 Ssaayo omwoyo eri nze, ai Mukama, owulire 
eddoboozi ly'abo abampakanya. 20 Obubi bulisasulwa olw'obulungi? 
kubanga basimidde emmeeme yange obunnya. Jjukira bwe nnayimirira mu 
maaso go okuboogerera bo ebirungi okukyusa ekiruyi kyo kibaveeko. 21 
Kale waayo abaana baabwe eri enjala, obagabule eri obuyinza obw'ekitala; 
bakazi baabwe bafiirwe abaana baabwe era babe bannamwandu; n'abasajja 
baabwe battibwe, n'abalenzi baabwe bafumitibwe n'ekitala mu lutalo. 22 
Okukaaba kuwulirwe okuva mu nnyumba zaabwe, bw'olibaleetako 
ekibiina nga tebamanyiridde: kubanga basimye obunnya okunkwata, era 
bakwekedde ebigere byange ebyambika. 23 Era naye, Mukama, ggwe 
omanyi byonna bye bateesa okunzita; tosonyiwa bubi bwabwe, so 
tosangula kwonoona kwabwe mu maaso go: naye basuulibwe mi maaso 
go; obabonereze mu kiseen eky'obusungu bwo. 


19:1 Bw'ati bw'ayogera Mukama nti Genda ogule ensumbi ey'ebbumba 
ey'omubumbi, otwali ku bakadde b'abantu ne ku bakaddi ba bakabona; 2 
ofulume okugenda mu kiwonvu kya mutabani wa Kino mu ekiri 
awayingirirwa mu mulyango Kalusiisi, olangirire eyo ebigambo bye 
nnaakugamba: 3 oyogere nti Muwulire ekigambo kya Mukama, mmwe 
bassekabaka ba Yuda nammwe abali mu Yerusaalemi; bw'atyo bw'ayogera 
Mukama w'eggye, Katonda wa Isiraeri nti Laba, ndireeta obubi ku kifo 
kino, obulyamiriza amatu ga buli muntu alibuwulira. 4 Kubanga 
bandekawo ne bakaafuwaza ekifo kino, ne bootereza omwo bakatond 
abalala obubaane, be batamanyanga bo ne bajjajjaabwe ne bassekaba ka ba 
Yuda; era bajjuza ekifo kino omusaayi ogutaliiko musango; 5 eri baazimba 
ebifo ebigulumivu ebya Baali okwokya batabani baabwe mu muliro okuba 


ebiweebwayo ebyokebwa eri Baali; kye ssiragira nga so saakyogera so 
tekyayingira mu mwoyo gwange: 6 kale, laba ennaku zijja, bw'ayogera 
Mukama ekifo kino lwe kitakyayitibwa nti Tofesi newakubadde nti 
Kiwonvi kya mutabani wa Kinomu, naye nt Kiwonvu eky'okuttirwamu. 7 
Era nditta okuteesa kwa Yuda ne Yerusaalemi mu kifo kino; era 
ndibagwisa n'ekitala mu maaso g'abalabe baabwe, era n'omukono gw'abo 
abanoonya obulamu bwabwe: n'emirambo gyabwe ndigigabula okubi 
eby'okulya eri ennyonyi ez'omi bbanga n'eri ensolo ez'omu nsi. 8 Era 
ndifuula ekibuga kino ekye wuunyo era okusoozebwanga; buli aliyitawo 
alyewuunya n'asooza olw'e bibonoobono byakyo byonna 9 Era ndibaliisa 
omubiri gwa batabani baabwe, n'omubiri gw'abawala baabwe, era balirya 
buli muntu omubiri gwa mukwano gwe mu kuzingizibwa ne mu 
kunyigirizibwa abalabe baabwe, n'abo abanoonya obulamu bwabwe kwe 
bali banyigiriza. 10 Awo n'olyoka omenya ensumbi eyo, abasajja abagenda 
taawe nga balaba, 11 n'obagamba nti Bw'ati bw'ayogera Mukama w'eggye 
nti Era bwe ntyo bwe ndimenya abantu bano n'ekibuga kino ng'omuntu 
bw'amenya ekintu ky'omubumbi ekitayinzika kuyungibwa nate: era 
balizikira mu Tofesi okutuusa lwe watalibaawo bbanga lya kuziikamu. 12 
Bwe ntyo bwe ndikola ekifo kino, bw'ayogera Mukama, n'abakituulamu, 
nga nfuula ekibuga kino okuba nga Tofesi: 13 n'ennyumba ez'e 
Yerusaalemi n'ennyumba za bassekabaka ba Yuda ezoonoonese ziriba 
ng'ekifo Tofesi, ennyumba zonna ze baayotererezangako waggulu 
obubaane eggye lyonna ery'eggulu, ne bafukira bakatonda abalala 
ebiweebwayo ebyokunywa. 14 Awo Yeremiya n'ajja ng'ava: Tofesi 
Mukama gye yali amutumye okulagula; n'ayimirira mu uggya 
olw'ennyumba ya Mukama, n'agamba abantu bonna nti 15 Bw'ati 
bw'ayogera Mukama w'eggye, Katonda wa Isiraeri nti Laba, ndireeta ku 
kibuga kino ne ku mbuga zaakyo zonna obubi bwonna bwe nnakyogerako; 
kubanga bakakanyasizza ensingo yaabwe baleme okuwulira ebigambo 
byange. 


20:1 Awo Pasukuli mutabani wa Immeri kabona, eyali omwami omukulu 
ow'omu nnyumba ya Mukama, n’awulira Yeremiya ng'alagula ebyo. 2 


Awo Pasukuli n'akuba Yeremiya nnabbi n'amusiba mu nvuba eyali mu 
mulyango ogw'engulu ogwa Benyamini ogwali mu nnyumba ya Mukama. 
3 Awo olwatuuka enkya Pasukuli naggya Yeremiya mu nvuba. Awo 
Yeremiya n'amugamba nti Mukama takutuumye linnya lyo Pasukuli 
wabula Magolumissabibu. 4 Kubanga bw'ati bw'ayogera Mukama nti 
Laba, ndikufuula eky'entiisa eri ggwe kennyini n'eri mikwano gyo bonna: 
era baligwa n'ekitala eky'abalabe baabwe, n'amaaso go galikiraba: era 
ndiwa Yuda yenna mu mukono gwa kabaka w'e Babulooni, naye 
alibatwala e Babulooni nga basibe, era alibatta n'ekitala 5 Era nate ndiwa 
obugagga bwonna obw'omu kibuga kino n'amagoba gaamu gonna n'ebintu 
byamu byonna eby'omuwendo omungi, weewaawo, ebintu byonna ebya 
bassekabaka ba Yuda ndibiwa mu mukono gw'abalabe baabwe, 
abalibanyaga ne babakwata ne babatwala e Babulooni. 6 Naawe, Pasukuli, 
n'abo bonna abali mu nnyumba yo baligenda mu busibe: era olituuka e 
Babulooni, era olifiira eyo, era oliziikirwa eyo, ggwe ne mikwano gyo 
bonna be walagula eby'obulimba. 7 Ai Mukama, wannimba nze ne 
nnimbibwa: onsinga nze amaanyi era owangudde: nfuuse ekisekererwa 
okuzibya obudde, buli muntu ankudaalira. 8 Kubanga buli lwe njogera, 
njogerera waggulu; njogerera waggulu nti Ekyejo n'okunyaga: kubanga 
ekigambo kya Mukama bakifuula ekivume gye ndi n'eky'okusekererwa 
okuzibya obudde. 9 Era bwe njogera nti Sumwogereko so sikyayogerera 
mu linnya lye, kale mu mutima gwange muba ng'omuliro ogubuubuuka 
ogusibibwa mu magumba gange, era nga nkooye okuzibiikiriza so siyinza 
kubeerera awo. 10 Kubanga mpulidde okulyolyoma kw'abangi, entiisa 
enjuyi zonna. Muloope, naffe tunaamuloopa bwe boogera mikwano 

g yange ennyo bonna, bo abalabirira okuwenyera kwange; mpozzi 
anaasendebwasendebwa, naffe tunaamuwangula, era tulimuwalanako 
eggwanga: 11 Naye Mukama ali nange ng'ow'amaanyi ow'entiisa: 
abanjigganya kyebaliva beesittala so tebaliwangula: baliswala nnyo, 
kubanga tebakoze bya magezi, balikwatibwa easonyi ezitaliggwaawo 
eziteerabirwenga ennaku zonna. 12 Naye, ai Mukama w'eggye, akema 
omutuukirivu, alaba emmeeme ey'omunda, ndabe eggwanga lyo 
ly'oliwalana ku bo; kubanga nkubikkulidde ensonga yange. 13 Muyimbire 


Mukama, mutendereze Mukama: kubanga awonyezza emmeeme y'oyo 
eyeetaaga mu mukono gw'abo abakola obubi. 14 Olunaku kwe 
nnazaalirwa lukolimirwe: olunaku mmange kwe yanzaalira luleme 
okuweebwa omukisa. 15 Akolimirwe oyo eyamuleetera kitange ebigambo 
nti Ozaaliddwa mwana wa bulenzi; ng'amusanyusa nnyo. 16 Era omusajja 
oyo abeere ng'ebibuga Mukama bye yasuula n'ateenenya: awulire 
okukaaba enkya, n'okwogerera wa ggulu mu ttuntu; 17 kubanga teyanzita 
bwe nnava mu lubuto; bw'atyo mmange yandibadde entaana yange, 
n'olubuto Iwe Iwandibadde lukulu ennaku zonna. 18 Naviira ki mu lubuto 
okulaba okutegana n'obuyinike, ennaku zange zimalibwewo olw'ensonyi? 


21:1 Ekigambo ekyajja eri Yeremiya okuva eri Mukama kabaka 
Zeddekiya bwe yamutumira Pasukuli mutabani wa Malukiya ne Zeffaniya 
mutabani wa Maaseya kabona ng'ayogera nti 2 Nkwegayiridde, tubuulize 
eri Mukama; kubanga Nebukadduneeza kabaka w'e Babulooni atutabaala: 
mpozzi Mukama anaatukola ng'ebikolwa bye byonna eby'ekitalo bwe biri, 
atuveeko. 3 Awo Yeremiya n'abagamba nti Bwe muti bwe muba mugamba 
Zeddekiya nti 4 Bw'ati bw'ayogera Mukama, Katonda wa Isiraeri nti Laba, 
ndizza ennyuma ebyokulwanyisa ebiri mu mikono gyammwe bye 
mulwanyisa ne kabaka w'e Babulooni n'Abakaludaaya ababazingiza, abali 
ebweru wa bbugwe, era ndibakunyaanyiza wakati mu kibuga kino. 5 
Nange mwene ndirwana nammwe n'engalo ezigoloddwa n'omukono 
ogw'amaanyi, nga ndiko obusungu n'ekiruyi n'obukambwe obungi. 6 Era 
nditta abali mu kibuga kino, abantu era n'ensolo: balifa kawumpuli mungi. 
7 Awo oluvannyuma, bw'ayogera Mukama, ndigabula Zeddekiya kabaka 
wa Yuda n'abaddu be n'abantu, abo kawumpuli n'ekitala n'enjala be 
byafissaawo mu kibuga muno, mu mukono gwa Nebukadduneeza kabaka 
we Babulooni ne mu mukono gw'abalabe baabwe ne mu mukono gw'abo 
abanoonya obulamu bwabwe: era alibatta n'obwogi bw'ekitala; 
talibasonyiwa so talibakwatirwa kisa so talisaasira. 8 Era ogambanga 
abantu bano ati Bw'ati bw'ayogera Mukama nti Laba, nteeka miz maaso 
gammwe ekkubo ery'obulamu n'ekkubo ery'okufa. 9 Abeera mu kibuga 
muno alifa n'ekitala n'enjala ne kawumpuli: naye oyo avaamu n'asenga 


Abakaludaaya abaabazingiza ye aliba omulamu, n'obulamu bwe buliba 
munyago gy'ali. 10 Kubanga ntadde amaaso gange ku kibuga kino 
okukireetako obubi so si bulungi, bw'ayogera Mukama: kirigabulwa mu 
mukono gwa kabaka w'e Babulooni, naye alikyokya omuliro. 11 
N'eby'ennyumba ya kabaka wa Yuda, muwulire ekigambo kya Mukama: 
12 Mmwe ennyumba ya Dawudi, bw'ati bw'ayogera Mukama nti 
Mutuukirizenga emisango enkya, era muggyenga omunyago mu mukono 
gw'omujoozi, ekiruyi kyange kireme okutambula ng'omuliro ne kyokya ne 
wataba ayinza okukizikiza, olw'obubi obw'ebikolwa byammwe. 13 Laba, 
ndi mulabe wo, ai ggwe abeera mu kiwonvu n'awali olwazi olw'omu 
lusenyi, bw'ayogera Mukama; mmwe aboogera nti Ani aliserengeta 
okututabaala? oba ani aliyingira mu nnyumba zaffe? 14 era ndibabonereza 
ng'ebibala bwe biri eby'ebikolwa byammwe, bw'ayogera Mukama: era 
ndikumira omuliro mu kibira kyakyo, era gulyokya byonna 
ebikyetoolodde. 


22:1 Bw'atyo bw'ayogera Mukama nti Serengeta eri ennyumba ya kabaka 
wa Yuda, 2 oyogerere eyo ekigambo kino ogambe nti Wulira ekigambo 
kya Mukama, ai kabaka wa Yuda atuula ku ntebe ya Dawudi, ggwe 
n'abaddu bo n'abantu bo abayingirira mu miryango gino. 3 Bw'ati 
bw'ayogera Mukama nti Mutuukirizenga emisango n'eby'ensonga, 
muggyenga omunyago mu mukono gw'omujoozi: so 
temulyazaamaanyanga, temugiriranga kyejo mugenyi newakubadde atalina 
kitaawe newakubadde nnamwandu, so temuyiwanga musaayi ogutaliiko 
musango mu kifo kino. 4 Kubanga bwe mulikolera ddala ekigambo ekyo, 
kale muliyingirirwa mu miryango egy'ennyumba eno bassekabaka 
abalituula ku ntebe ya Dawudi, nga batambulira mu magaali era nga 
beebagala embalaasi, ye n'abaddu be n'abantu be. 5 Naye bwe 
mutalikkiriza kuwulira bigambo bino, neerayira nzekka, bw'ayogera 
Mukama, ng'ennyumba eno erifuuka matongo. 6 Kubanga bw'ati 
bw'ayogera Mukama eby'ennyumba ya kabaka wa Yuda: nti Ggwe 
Gireyaadi gye ndi era mutwe gwa Lebanooni: era naye sirirema kukufuula 
ddungu n'ebibuga omutali bantu. 7 Era ndikutegekera abazikiriza, buli 


muntu ng'alina ebintu bye ebizikiriza: era balitema emivule gyo egisinga 
obulungi, ne bagisuula mu muliro. 8 Kale amawanga mangi galiyita awali 
ekibuga kino, era baligambagana buli muntu munne nti Mukama kiki 
ekyamukoza bw'atyo ekibuga kino ekikulu? 9 Awo ne baddamu nti 
Kubanga baaleka endagaano ya Mukama Katonda waabwe, ne basinza 
bakatonda abalala ne babaweereza. 10 Temukaabira maziga oyo eyafa, so 
temumukungubagira: naye mumukaabire nnyo nnyini amaziga oyo agenda; 
kubanga takyadda nate so taliraba nsi y'ewaabwe. 11 Kubanga bw'ati 
bw'ayogera Mukama ebya Sallumu mutabani wa Yosiya kabaka wa Yuda 
eyasikira Yosiya kitaawe okufuga, eyagenda okuva mu kifo kino, nti 
Takyakomangawo nate; 12 naye mu kifo gye baamutwala nga musibe, 
omwo mwalifura, so takyalaba nsi eno nate. 13 Zimusanze oyo azimba 
ennyumba ye olw'obutali butuukirivu, n'ebisenge bye olw'okulya ensonga; 
alya emirimu gya munne awatali mpeera, so tamuwa bintu bye; 14 ayogera 
nti Neezimbira ennyumba engazi n'ebisenge ebinene, ne yeesaliramu 
ebituli; era ebikkibwako emivule, era esiigibwako ggerenge. 15 Olifuga 
kubanga oyagala okukiza banno emivule? kitaawo teyalyanga n'anywanga, 
n'akolanga eby'ensonga n'eby'obutuukirivu? kale n'aba bulungi. 16 
Yasalanga omusango gw'omwavu n'eyeetaaga; kale n'aba bulungi. Si kwe 
kwali okummanya? bw'ayogera Mukama. 17 Naye amaaso go n'omutima 
gwo bigoberera kwegomba kwo kwokka, n'okuyiwa omusaayi ogutaliiko 
musango, n'okujooga, n'ekyejo okukigiranga. 18 Mukama kyava ayogera 
bw'ati ebya Yekoya kimu mutabani wa Yosiya kabaka wa Yuda nti 
Tebalimukungubagira nga boogera nti Woowe, mugand wange! oba nti 
Woowe, mwannyi naze! tebalimukungubagira ng boogera nti Woowe, 
mukama wange oba nti Woowe, ekitiibwa kye! 19 Aliziikibwa 
ng'endogoyi bw'eziikibwa, ewalulwa esuulibwa ebweru w'emiryango gya 
Yerusaalemi. 20 Linnya ku Lebanooni okaabe oyimuse eddoboozi lyo mu 
Basani okaabe ng'oyima ku Abalimu; kubanga baganzi bo bonna 
bazikiridde. 21 Nayogera naawe bwe wali ng'olaba omukisa; naye 
n'oyogera nt Siiwulire. Eyo ye yabanga empisa yo okuva mu buto bwo, 
obutagonderanga ddoboozi lyange. 22 Embuyaga ze ziririisa abasumba bo 
bonna; ne baganzi bo balitwalibwa okusibibwa: kale tolirema kukwatibwa 


nsonyi n'oswala olw'obubi bwe bwonna. 23 Ai ggwe abeera ku Lebanooni, 
akola ekisu kyo ku mivule, ng'oliba wa kusaasirwa nnyo, obulumi bwe 
bulikukwata, obubalagaze ng'obw'omukazi alumwa oku zaala! 24 Nga 
bwe ndi omulamu, bw'ayogera Mukama, Koniya mutabani wa 
Yekoyakimu kabaka wa Yuda newakubadde nga ye mpeta ey'akabonero 
ku mukono gwo ogwa ddyo, era nandikukwakuddeyo; 25 era ndikugabula 
mu mukono gw'abo abanoonya obulamu bwo ne mu mukono gw'abo 
b'otya, mu mukono gwa Nebukadduleeza ka baka w'e Babulooni, ne mu 
mukon gw'Abakaludaaya. 26 Era ndiku gobera, ggwe ne nnyoko akuzaala, 
mu nsi endala gye mutaazaalirwa; era mulifiira eyo. 27 Naye mu nsi 
emmeeme yaabwe gye yeegomba okudda, eyo gye batalidda. 28 Omusajja 
ono Koniya lugyo lwatifu olunyoomebwa? ono kibya omutali kusanyusa? 
bagoberwa ki ye n'ezzadde lye, ne bagoberwa m nsi gye batamanyi? 29 Ai 
ensi, ensi, ensi, wulira ekigambo kya Mukama. 30 Bw'ati bw'ayogera 
Mukama nti Muwandiike omusajja ono obutaba na baana, omusajja 
ataliraba mukisa mu biro bye: knbanga tewaliba muntu wa ku zzadde lye 
aliraba omukisa ng'atudde ku ntebe ya Dawudi, oba nga yeeongera nate 
okufuga mu Yuda. 


23:1 Zisanze abasumba abazikiriza abasaasaanya endiga ez'omu ddundiro 
lyange! bw'ayogera Mukama. 2 Mukama Katonda wa Isiraeri kyava 
ayogera bw'ati eri abaumba abaliisa abantu bange nti Musaasaanyizza 
ekisibo kyange ne mubagoba, so temwabalambula; laba, ndireeta ku 
mmwe obubi obw'eiikolwa byammwe, bw'ayogera Mukama. 3 Era 
ndikunyaanya abaisseewo ku kisibo kyange okubaggya mu nsi zonna gye 
nnabagobera, ne nbakomyawo mu bisibo byabwe; era balyala 
balyeyongera. 4 Era ndissaawo abasumba ku bo abalibaliisa: kale nga 
tebakyatya nate so ebalikenyentererwa, so tewaliba balibula, bw'ayogera 
Mukama. 5 Laba, ennaku zijja, bw'ayogera Mukama, lwe ndirosa eri 
Dawudi Ettabi ettuukirivu, era alifuga nga ye kabaka, era alikola 
eby'amagezi, era alituukiriza emisango n'eby'esonga mu nsi. 6 Mu mirembe 
gye Yuda alirokoka ne Isiraeri alibeera mirembe: era lino lye linnya ye 
ly'alituumibwa nti Mukama me butuukirivu bwaffe. 7 Laba, nnaku kyeziva 


zijja, bw'ayogera Mukama, Iwe batakyayogera nate nti Nga Mukama 
bw'ali omulamu eyaggya abaana ba Isiraeri mu nsi y'e Misiri; 8 naye nti 
Nga Mukama bw'ali omulamu eyaggya ezzadde ery'ennyumba ya Isiraeri 
mu nsi ey'obukiika obwa kkono ne mu nsi zonna gye nnabagobera 
n'abalinnyisa n'abatwala; era balibeera mu nsi yaabwe bo. 9 Ebya bannabbi. 
Omutima gwange munda yange gumenyese, amagumba gange gonna 
gakankana; nninga omutamiivu, era ng'omuntu awanguddwa omwenge; ku 
lwa Mukama n'olw'ebigambo bye ebitukuvu. 10 Kubanga ensi ejjudde 
abenzi; kubanga ensi ekungubaga olw'okulayira; amalundiro ag'omu 
ddungu. gakaze; n'amagenda gaame mabi, n'amaanyi gaabwe si malungi. 
11 Kubanga nnabbi era ne kabona boonoonefu; weewaawo, nu nnyumba 
yange mwe nnalabira obubi bwabwe, bw'ayogera Mukama. 12 Amakubo 
gaabwe kyegaliva gabeera gye bali ng'obuseerezi mu kizikiza: 
balisindikibwa ne bagwa omwo: kubanga ndibaleetako obubi, gwe mwaka 
mwe balibonerezebwa, bw'ayogera Mukama. 13 Era ndabye obusirusiru 
ku bannabbi ab'e Samaliya; balagula ku Iwa Baali ne bakyamya abanni 
bange Isiraeri. 14 Era ndabye ekigambo eky'ekiwe ne ku bannabbi ab'e 
Yerusaalemi; benda era batambulira mu by'obulimba, ne banyweza 
emikono gy'abo abakola obubi, ne wataba akyuka okuleka obubi bwe: 
bonna bafuuse gye ndi nga Sodomu, n'abali omwo nga Ggomola. 15 
Mukama w'eggye kyava ayogera bw'ati ebya bannabbi nti Laba, ndibaliisa 
obusinso, era ndibanywesa amazzi ag'omususa: kubanga mu bannabbi ab'e 
Yerusaalemi obwonoonefu mwe buvudde okubuna ensi yonna. 16 Bw'ati 
bw'ayogera Mukama w'eggye nti Temuwuliranga bigambo bya bannabbi 
ababalagula; babayigiriza ebitaliiko kye bigasa: boogera okwolesebwa 
okuvudde mu mutima gwabwe bo, so okutavudde mu kamwa ka Mukama. 
17 Bagamba olutata abo abannyooma nti Mukama ayogedde nti Muliba 
n'emirembe; na buli muntu atambulira mu bukakanyavu bw'omutima gwe 
ye bamugamba nti Tewaliba bubi obulibajjira. 18 Kubanga ani eyali 
ayimiridde Mukama w'ateeseza ebigambo, ategeere awulire ekigambo 
kye? ani eyali yeetegerezza ekigambo kyange n'akiwulira? 19 Laba, 
kibuyaga wa Mukama, kye kiruyi kye, afulumye, weewaawo, kibuyaga 
w'akazimu: aligwa ku mutwe gw'ababi. 20 Obusungu bwa Mukama 


tebulidda okutuusa lw'alimala okutuukiriza, okutuusa lw'alikomekkereza 
omutima gwe bye gumaliridde: mu nnaku ez'oluvannyuma mulikitegeerera 
ddala. 21 Saatuma bannabbi abo, naye ne baddukana mbiro: saayogera 
nabo, naye ne balagula. 22 Naye singa bayimirira mu kuteesa kwange, kale 
bandiwulizza abantu bange ebigambo byange, era bandibakyusizza 
okuleka ekkubo lyabwe ebbi n'obubi obw'ebikolwa byabwe. 23 Nze ndi 
Katonda ali okumpi, bw'ayogera Mukama, so siri Katonda ali ewala? 24 
Waliwo ayinza okwekweka mu bifo eby'ekyama ne simulaba? bw'ayogera 
Mukama. Sijjula ggulu n'ensi? bw'ayogera Mukama. 25 Mpulidde 
bannabbi bye boogedde abayima mu linnya lyange okulagula eby'obulimba, 
nga boogera nti Ndoose, ndoose. 26 Ebyo birituusa wa okuba mu mutima 
gwa bannabbi abalagula eby'obulimba; bannabbi ab'obukyamu obw'omu 
mutima gwabwe bo? 27 Abalowooza okwerabiza abantu bange erinnya 
lyange olw'ebirooto byabwe bye babuulirana buli muntu munne, nga 
bajjajjaabwe bwe beerabira erinnya lyange olwa Baali. 28 Nnabbi aloota 
ekirooto abuulirenga ekirooto, n'oyo alina ekigambo kyange ayogerenga 
ekigambo kyange n'obwesigwa. Ebisusunku kiki okwenkana n'ennaano? 
bw'ayogera Mukama. 29 Ekigambo kyange tekifaanana muliro? 
bw'ayogera Mukama; era tekifaanana nnyondo eyasaayasa olwazi? 30 
Kale, laba, ndi mulabe wa bannabbi, bw'ayogera Mukama, ababba 
ebigambo byange buli muntu ku munne. 31 Laba, ndi mulabe wa bannabbi, 
bw'ayogera Mukama, abaddira ennimi zaabwe ne boogera nti Ayogera. 32 
Laba, ndi mulabe w'abo abalagula ebirooto eby'obulimba bwabwe 
n'olw'okwenyumiriza kwabwe okutaliimu: naye saabatuma so saabalagira; 
so tebaligasa bantu bano n'akatono, bw'ayogera Mukama. 33 Awo abantu 
bano oba nnabbi bwe balikubuuza nga boogera nti Omugugu gwa Mukama 
kye ki? kale n'obagamba nti Mugugu ki! Ndibagoba, bw'ayogera Mukama. 
34 Ne tmabbi ne kabona n'abantu abalyogera nti Omugugu gwa Mukama, 
ndibonereza omuntu oyo n'ennyumba ye. 35 Bwe muti bwe muligamba buli 
muntu munne na buli muntu muganda we nti Mukama azzeemu ki? era nti 
Mukama ayogedde ki? 36 N'omugugu gwa Mukama temukyagwatula 
nate: kubanga buli muntu ekigambo kye ye kye kiriba omugugu gwe; 
kubanga mwanyoola ebigambo bya Katonda omulamu, ebya Mukama 


w'eggye Katonda waffe. 37 ebya Mukama w'eggye Katonda waffe. 37 
Bw'oti bw'oba ogamba nnabbi nti Mukama akuzzeemu ki? era nti Mukama 
ayogedde ki? 38 Naye bwe mulyogera nti Omugugu gwa Mukama; 
Mukama kyava ayogera bw'ati nti Kubanga mwogera ekigambo ekyo, nti 
Omugugu gwa Mukama, nange mbatumidde nga njogera nti 
Temwogeranga nti Omugugu gwa Mukama; 39 kale, laba, ndibeerabirira 
ddala, era ndibasuula n'ekibuga kye nnabawa mmwe ne bajjajjammwe 
okuviira ddala we ndi: 40 era ndibaleetako ekivume ekitaliggwaawo 
n'ensonyi ezitalivaawo ezitalyerabirwa. 


24:1 Mukama yanjolesa, era, laba, ebibbo bibiri eby'ettiini ebiteekeddwa 
mu maaso ga yeekaalu ya Mukama; Nebukadduneeza kabaka w'e 
Babulooni ng'amaze okutwala nga musibe Yekoniya mutabani wa 
Yekoyakimu kabaka wa Yuda n'abakungu ba Yuda wamu ne bafundi 
n'abaweesi okubaggya mu Yerusaalemi, era ng'abatutte e Babulooni. 2 
Ekibbo ekimu kyalimu ettiini nnungi nnyo, ng'ettiini ezisooka okwengera: 
n'ekibbo eky'okubiri kyalimu ettiini mbi nnyo ezitaliika, kubanga zaayinga 
obubi. 3 Awo Mukama n'anyamba nti Olaba ki, Yeremiya? Ne njogera nti 
Ttiini; ettiini ennungi nnungi nnyo; n'embi mbi nnyo ezitaliika, kubanga 
Bw'ati bw'ayogera Mukama Katonda wa Isiraeri nti Ng'ettiini zino 
ennungi, bwe ntyo bwe ndirowooza abasibe ba Yuda, be nnasindiikiriza 
okuva mu kifo kino okugenda mu nsi ey'Abakaludaaya, olw'obulungi. 6 
Kubanga nditeeka amaaso gange ku bo olw'obulungi, era ndibakomyawo 
nate mu nsi eno: era ndibazimba so siribaabya; era ndibasimba so 
siribasimbula. 7 Era ndibawa omutima okummanya nga ndi Mukama: era 
banaabanga bantu bange, nange naabanga Katonda waabwe: kubanga 
balikomawo gye ndi n'omutima gwabwe gwonna. 8 Era ng'ettiini embi 
ezitaliika, kubanga ziyinga obubi; mazima bw'ati bw'ayogera Mukama nti 
Bwe ntyo bwe ndigabula Zeddekiya kabaka wa Yuda n'abakungu be 
n'abafikkawo ku Yerusaalemi abaasigala mu nsi eno n'abo abali mu nsi y'e 
Misiri: 9 ndibagabula okuyuguumizibwa eruuyi n'eruuyi mu nsi zonna eza 
bakabaka bwe zenkana olw'obubi; okuba ekivume n'olugero n'ekikiino 


n'ekikolimo mu bifo byonna gye ndibagobera. 10 Era ndiweereza ekitala 
n'enjala ne kawumpuli mu bo okutuusa lwe balimalibwawo okuva ku nsi 
gye nnawa bo ne bajjajjaabwe. 


25:1 Ekigambo ekyajjira Yeremiya eky'abantu bonna aba Yuda mu mwaka 
ogw'okuna ogwa Yekoyakimu mutabani wa Yosiya kabaka wa Yuda; 
ogwo gwe gwali omwaka ogw'olubereberye ogwa Nebukadduleeza 
kabaka We Babulooni; 2 Yeremiya nnabbi kye yabuulira abantu bonna aba 
Yuda ne bonna abaali mu Yerusaalemi, ng'ayogera nti 3 Okuva ku mwaka 
ogw'ekkumi n'esatu ogwa Yosiya mutabani wa Amoni kabaka wa Yuda ne 
leero, emyaka egyo amakumi abiri mu esatu, ekigambo kya Mukama 
kyanjijiranga ne njogera nammwe, nga ngolokoka mu makya ne njogera; 
naye mmwe temuwulirizanga. 4 Era Mukama yabatumiranga abaddu be 
bonna bannabbi, ng'agolokoka mu makya ng'abatuma; naye mmwe 
temuwulirizanga so temuteganga kutu kwammwe okuwulira; 5 ng'ayogera 
nti Mukomewo nno buli muntu ng'aleka ekkabo lye ebbi n'obubi 
obw'ebikolwa byammwe, mubeere mu nsi Mukama gye yabawa mmwe ne 
bajjajjammwe, okuva edda n'okutuusa emirembe gyonna: 6 so 
temugobereranga bakatonda abalala okubaweerezanga n'okubasinzanga, 
so temunsunguwazanga n'omulimu ogw'emikono gyammwe; nange 
siribakola bubi. 7 Era naye temumpuliranga, bw'ayogera Mukama; 
munsunguwaze n'omulimu ogw'emikono gyammwe olw'okwerumya 
mwekka. 8 Mukama w'eggye kyava ayogera bw'ati nti Kubanga 
temuwulidde bigambo byange, 9 laba, ndituma ne nzirira ebika byonna 
eby'obukiika obwa kkono, bw'ayogera Mukama, era nditumira 
Nebukadduleeza kabaka We Babulooni omuddu wange, ne mbaleeta 
okutabaala ensi eno n'abo abali omwo n'amawanga gano gonna 
ageetoolodde; era ndibazikiririza ddala ne mbafuula ekyewuunyo 
n'okusoozebwanga n'amatongo ag'olubeerera. 10 Era nate ndibaggyako 
eddoboozi ery'okusanyuka n'eddoboozi ery'okujaguza, eddoboozi ly'awasa 
omugole n'eddoboozi ly'omugole, okuvuga kw'olubengo n'okwaka 
kw'ettabaaza. 11 N'ensi eno yonna eriba matongo n'ekyewuunyo; 
n'amawanga gano galiweerereza, kabaka w'e Sabulooni emyaka nsanvu. 


12 Awo olulituuka emyaka ensanvu bwe girituukirira, ne ndyoka 
mbonereza kabaka We Babulooni n'eggwanga eryo, bw'ayogera Mukama, 
olw'obutali butuukirivu bwabwe, n'ensi ey'Abakaludaaya, era ndigifuula 
amatongo ennaku zonna. 13 Era ndireeta ku nsi eyo ebigambo byange 
byonna bye tunagyogerako, byonna ebyawandiikibwa mu kitabo kino 
Yeremiya kye yalagula eri amawanga gonna. 14 Kubanga amawanga 
mangi ne bakabaka abakulu abalibafuula abaddu, abo be balifuula abaddu: 
era ndibasasula ng'ebikolwa byabwe bwe biri era ng'omulimu 
ogw'emikono gyabwe bwe guli. 15 Kubanga bw'ati Mukama Katonda wa 
Isiraeri bw'annyamba nti Toola ekikompe eky'omwenge ogw'ekiruyi kino 
mu mukona gwange, oginyweseeko amawanga gonna gye nkutuma. 16 
Kale balinywa ne batagatta ne balaluka olw'ekitala kye ndiweereza mu bo. 
17 Awo ne ntoola ekikompe mu mukono gwa Mukama, ne nnywesa ama, 
wanga gonna Mukama gye yantuma: 18 Yerusaalemi n'ebibuga bya Yuda 
ne bakabaka baamu n'abaku ngu baamu, okubafuula amatongo 
n'ekyewuunyo n'okusoozebwang n'ekikolimo; nga bwe kiri leero; 19 
Falaawo kabaka w'e Misiri n'a baddu be n'abakungu be n'abant be bonna; 
20 n'abantu boma abata bulwa, ne bakabaka bonna ab'omu nsi ya Uzi, ne 
bakabaka bona ab'e mu nsi ey'Abafirisuuti, ue Asukulooni ne Gaaza ne 
Ekuloni n'abafisseewo ku Asudodi; 21 Edomu ne Mowaabu n'abaana ba 
Amoni; 22 ne bakabaka bona ab'e Ttuulo ne bakabaka boma ab'e Sidoni 
ne bakabaka b'ekizinga ekiri emitala w'enayanja; 23 Dedani ne Tema ne 
Buzi ne botma abamwa oluge; 24 ne bakabaka bonna ab'e Buwalabu ne 
bakabaka bona ab'abantu abatabulwa ababeera mu ddungu; 25 ne 
bakabaka bonna ab'e Zimuli, ne bakabaka bonna aba Eramu, ne bakabaka 
bonna aba Abameedi; 26 ne bakabaka bona ab'obukiika obwa kkono 
ab'ewala n'ab'okumpi, buli muntu ne munne; n'ensi zonna eza bakabaka 
bwe benkana eziri ku nsi; ne kabaka w'e Sesaki alibaddirira okunywa. 27 
Era olibagamba nti Bw'ati bw'ayogera Mukama w'eggye, Katonda wa 
Isiraeri, nti Munywe mutamiire museseme mugwe so temuyimuka nate 
olw'ekitala kye ndiweereza mu mmwe. 28 Awo olulituuka bwe baligaana 
okutoola ekikompe mu mukono gwo, okunywa, kale olibagamba nti 
Bw'ati bw'ayogera Mukama w'eggye nti Temuuleme kunywa. 29 Kubanga, 


laba, nsookera ku kibuga ekituumiddwako erinnya lyange okuleeta obubi, 
nammwe mwandiwonedde ddala okubonerezebwa? Temuliwona 
kubonerezebwa: kubanga ndiyita ekitala okujja ku abo bonna abatuula ku 
nsi, bw'ayogera Mukama w'eggye. 30 Kale olagulanga ku bo ebigambo 
ebyo byonna, obagambe nti Mukama aliwuluguma ng'ayima waggulu, 
alireeta eddoboozi lye ng'ayima mu kifo kye ekitukuvu mw'abeera; 
aliwulugumira n'amaanyi ku kisibo kye; era alyogerera waggulu ng'abo 
abasamba ezabbibu eri abo bonna abatuula ku nsi. 31 Eddoboozi lirijja 
lirituuka ne ku nkomerero y'ensi; kubanga Mukama alina empaka 
n'amawanga, aliwoza ne bonna abalina omubiri; ababi alibawaayo eri 
ekitala, bw'ayogera Mukama: 32 Bw'ati bw'ayogera Mukama w'eggye nti 
Laba, obubi bulifuluma okuva mu ggwanga okugenda mu ggwanga 
linnaalyo, ne kibuyaga mungi alikunsibwa aliva ku njegoye go z'ensi 
ez'enkomerero. 33 N'abo Mukama b'alitta baliva ku nkomerero y'ensi 
balituuka ku nkomerero yaayo: tebalikungubagirwa so 
tebalikunnaanyizibwa so tebaliziikibwa; baliba busa ku maaso g'ensi. 34 
Muwowoggane, mmwe abasumba, mukaabe; mwekulukuunye mu vvu, 
mmwe abakulu ab'omu kisibo: kubanga ennaku ez'okuttibwa kwammwe 
zituukidde ddala, nange ndibamenyaamenya, namniwe muligwa ng'ekibya 
eldsanyusa. 35 N'abasumba tebaliba na kkubo lya kuddukiramu, 
newakubadde abakulu ab'omu kisibo ery'okuwone ramu: 36 Eddoboozi 
ery'okwogerera waggulu okw'abasumba n'okuwowoggana kw'abakulu 
ab'omu kisibo kubanga Mukama azisa eddundim lyabwe. 37 N'ebisibo 
ebyabangamu emirembe bisirisibwa olw'ekiruyi kya Mukama. 38 Avudde 
mu bwekwekero ng'empologoma: kubanga ensi yaabwe efuuse 
ekyewuunyo olw'obukambwe bw'ekitala ekijooga n'olw'ekiruyi kye. 


26:1 Yekoyakimu mutabani wa Yosiya kabaka wa Yuda nga kyajje alye 
obwakabaka ekigambo kino ne kijja okuva eri Mukama nga kyogera nti 2 
Bw'atyo bw'ayogera Mukama nti Yimirira mu luggya olw'ennyumba ya 
Mukama, ogambe ebibuga byorma ebya Yuda, abajja okusinziza mu 
nnyumba ya Mukama, ebigambo byonna bye nkulagira okubagamba; 
tolekaayo na kimu. 3 Mpozzi baliwulira ne bakyuka buli muntu okuleka 


ekkubo lye ebbi; ndyoke nejjuse obubi bwe nteesa okubakola olw'obubi 
obw'e bikolwa byabwe. 4 Era obagambanga nti Bw'ati bw'ayogera 
Mukama nti Bwe mutampulirize okutambuliranga mu mateeka gange ge 
ntadde mu maaso gammwe, 5 okuwulirizanga ebigambo by'abaddu bange 
bannabbi be mbatumira, okugolokoka nga ngolokoka mu makya ne 
mbatuma, naye mmwe ne mutawuliriza; 6 kale ndifuula ennyumba eno 
okuba nga Sirro, era ndifuula ekibuga kino ekikolimo eri amawanga gonna 
ag'omu nsi. 7 Awo bakabona ne bannabbi n'abantu bonna ne bawulira 
Yeremiya ng'ayogerera ebigambo ebyo mu nnyumba ya Mukama. 8 Awo 
olwatuuka Yeremiya bwe yamalira ddala okwogera byonna Mukama bye 
yali amulagidde okugamba abantu bonna, bakabona ne bannabbi n'abantu 
bonna ne bamukwata nga boogera nti Tooleme kufa. 9 Kiki ekikulaguzizza 
mu linnya lya Mukama ng'oyogera nti Ennyumba eno eriba nga Siro 
n'ekibuga kino kiriba matongo nga tewali muntu akibeeramu? Abantu 
boma ne bakunyaanira awali Yeremiya mu nnyumba ya Mukama. 10 Awo 
abakungu ba Yuda bwe baawulira ebyo, ne bambuka nga bava mu 
nnyumba ya kabaka, ne bajja mu nnyumba ya Mukama; ne batuula 
awayingirirwa mu mulyango omuggya ogw'ennyumba ya Mukama. 11 
Awo bakabona ne bannabbi ne bagamba abakungu n'abantu bonna nti 
Omusajja ono asaanidde okufa; kubanga alagudde ku kibuga kino nga bwe 
muwulidde n'amatu gammwe mmwe. 12 Awo Yeremiya n'agamba 
abakungu bonna n'abantu bonna nti Mukama ye yantuma okulagula ku 
nnyumba eno ne ku kibuga kino ebigambo byonna bye muwulidde. 13 Kale 
nno mulongoose amakubo gammwe n'ebikolwa byammwe, mugondere 
eddoboozi lya Mukama Katonda wammwe; kale Mukama alyejjusa obubi 
bw'aboogeddeko. 14 Naye nze, laba, ndi mu mukono gwammwe: munkole 
nga bwe musiima era bwe kiri eky'ensonga mu maaso gammwe. 15 
Kyokka mutegeerere ddala bwe munanzita muneereetako omusaayi 
ogutaliiko musango ne ku kibuga kino ne ku abo abakibeeramu: kubanga 
mazima Mukama ye antumye gye muli okwogera ebigambo bino byonna 
mu matu gammwe. 16 Awo abakungu n'abantu bonna ne bagamba 
bakabona ne bannabbi nti Omusajja ono tasaanidde kufa; kubanga 
ayogeredde naffe mu linnya lya Mukams Katonda waffe. 17 Mikaaya 


Omumolasi yalagulira mu mirembe gya Keezeekiya kabaka wa Yuda; 
n'agamba abantu bonna aba Yuda ng'ayogera ati Bw'ati bw'ayogera 
Mukama w'eggye nti Sayuuni lulikabalwa ng'ennimiro ne Yerusaalemi 
kirifuuka bifunvu, n'olusozi olw'ennyumba luliba ng'ebifo ebigulumivu 
eby'omu kibira. 18 Mikaaya Omumolasi yalagulira mu mirembe gya 
Keezeekiya kabaka wa Yuda; nagamba abantu bonna aba Yuda 
ng'ayogera ati Bw'ati bw'ayogera Mukama w'eggye nti Sayuuni 
lulikabalwa ng'ennimiro ne Yerusaalemi kirifuuka bifunvu, n'olusozi 
olw'ennyumba luliba ng'ebifo ebigulumivu eby'omu kibira. 19 Keezeekiya 
kataka wa Yuda ne Yuda yenna bsamala ne bamutta? teyatya Mukama, ne 
yeegayirira ekisa kya Mukama, Mukama ne yejjusa obubi bwe yali 
aboogeddeko? Bwe tutyo twandyonoonye nnyo emmeeme zaffe ffe. 20 
Era waaliwo omusajja eyalagulira mu linnya lya Mukama, Uliya mutabani 
wa Semaaya ow'e Kiriyasuyalimu; n'oyo yalagula ku kibuga kino ne ku nsi 
eno ng'ebigambo byonna ebya Yeremiya bwe bibadde: 21 awo 
Yekoyakimu kabaka n'abasajja be bonna ab'amaanyi n'abakungu bonna 
bwe baawulira ebigambo bye, kabaka n'ayagala okumutta; naye Uliya bwe 
yakiwulira, n'arya n'adduka n'agenda mu Misiri: 22 Yekoyakimu kabaka 
n'atuma abantu e Misiri, Erunasani mutabani wa Akubooli, n'abasajja 
abamu wamu naye e Misiri: 23 ne bakimayo Uliya mu Misiri, ne 
bamuleeta eri Yekoyakimu kabaka; n'amutta n'ekitala, n'asuula omulambo 
gwe mu malaalo g'abakopi. 24 Naye omukono gwa Akikamu mutabani wa 
Safani ne guba wamu ne Yeremiya baleme okumuwaayo mu mukono 
gw'abantu okumutta. 


27:1 Yekoyakimu mutabani wa Yosiya kabaka wa Yuda nga kyajje 
atanule okufuga, ekigambo kino ne kijja eri Yeremiya okuva eri Mukama 
nga kyogera nti 2 Bw'ati Mukama bw'arpJamba nti Weekolere ebisiba 
n'emiti egy'ekikoligo obiteeke mu bulago bwo; 3 obiweereze kabaka wa 
Edomu ne kabaka wa Mowaabu ne kabaka w'abaana ba Amoni ne kabaka 
We Ttuulo ne kabaka w'e Sidoni mu mukono gw'ababaka abajja e 
Yerusaalemi eri Zeddekiya kabaka wa Yuda; 4 obalagire ebigambo 
eby'okutwalira bakama baabwe nti Bw'ati bw'ayogera Mukama w'eggye 


Katonda wa Isireari nti Bwe muti bwe muligamba bakama bammwe nti 5 
Nze nakola ensi, omuntu n'ensolo ebiri ku nsi, n'obuyinza bwange obungi 
n'omukono gwange ogugoloddwa; era nze ngiwa gwe nsuma. 6 Era 
kaakano mpadde ensi zino zonna mu mukono gwa Nebukadduneeza 
kabaka w'e Babulooni omuddu wange; era mmuwadde n'ensolo ez'omu 
nsiko okumuweerezanga. 7 N'amawanga gonna galimuweereza ye ne 
mutabani we n'omwana wa mutabani we okutuusa ebiro eby'ensi ye Iwe 
birituuka: kale amawanga mangi ne bakabaka abakulu ne balyoka 
bamufuula omuddu. 8 Awo olulituuka eggwanga n'obwakabaka 
abatalikkiriza kuweerezanga Nebukadduneeza oyo kabaka w'e Babulooni, 
era abatalikkiriza kuteeka nsingo yaabwe wansi w'ekikoligo kya kabaka 
w'e Babulooni, eggwanga eryo ndiribonereza, bw'ayogera Mukama, 
n'ekitala n'enjala ne kawumpuli okutuusa lwe ndimala okubaziluriza 
n'omukono gwe. 9 Naye mmwe temuwuliranga bannabbi bammwe 
newakubadde abafumu bammwe newakubadde ebirooto byammwe 
newakubadde abalogo bammwe newakubadde abasamize bammwe 
ababagamba nti Temuliweereza kabaka w'e Babulooni: 10 kubanga 
babalagula kya bulimba okubatwala ewala n'ensi yammwe; era ndyoke 
mbagobemu ne muzikirira. 11 Naye eggwanga eririteeka ensingo yaabwe 
wansi w'ekikoligo kya kabaka We Babulooni ne limuweereza, eggwanga 
eryo ndirireka libeere mu nsi yaabwe bo, bw'ayogera Mukama; era 
baligirima ne batuula omwo. 12 Awo ne nyamba Zeddekiya kabaka wa 
Yuda ng'ebigambo ebyo byonna bwe byali nga njogera nti Muteeke 
ensingo zammwe wansi w'ekikoligo kya kabaka We Babulooni, 
mumuweereze ye n'abantu be mubeere abalamu. 13 Mwagalira ki okufa, 
ggwe n'abantu bo, n'ekitala n'enjala ne kawumpuli, nga Mukama 
bw'ayogedde: eby'eggwanga eritalikkiriza kuweereza kabaka w'e 
Babulooni? 14 So temuwuliranga bigambo bya bannabbi aboogera 
nammwe nti Temuliweereza kabaka w’e Babulooni: kubanga babalagula 
kya bulimba. 15 Kubanga sibatumanga, bw'ayogera Mukama, naye 
balagulira mu linn, lyange obulimba; ndyoke mbagob mu ne muzikirira, 
mmwe ne bann bbi ababalagula. 16 Era ne nyamba ne bakabona n'abantu 
bano bonna nti Bw'ati bw'ayogera Mukama nti Temuwuliranga bigambo 


bya bannabbi bammwe ababalagu nga boogera nti Laba, ebintu eby'e mu 
nnyumba ya Mukama binaatei okukomezebwawo nate okuva mu 
Babuloon: kubanga babalagula ky bulimba. 17 Temubawuliranga; 
muweereze kabaka we Babulooni mubeere abalamu: ekibuga kino kiki 
ekinaaba kikifuusa amatongo. 18 Naye oba nga bannabbi, n'e kigambo kya 
Mukama oba nga kii nabo, beegayirire nno Mukama w'eggye ebintu 
ebisigadde mu nnyu mba ya Mukama ne mu nnyumb ya kabaka wa Yuda 
ne mu Yerusaalemi bireme okugenda e Babulooni. 19 Kubanga bw'ati 
bw'ayogera Mu kama w'eggye eby'empagi n'eby'e nnyanja n'eby'entebe 
n'eby'ebintu bifisseewo ebisigadde mu kibug kino, 20 Nebukadduleeza 
kabaka w'e Babulooni by'ataatwala bw yatwala nga musibe Yekoniya 
mutabani wa Yekoyakimu kabaka wa Yuda n'amuggya e Yerusaalemi 
n'amutwala e Babulooni n'abakungu bonna aba Yuda ne Yerusaalemi 21 
weewaawo, bw'ati bw'ayogera Mukama w'eggye, Katonda wa Isiraeri, 
eby'ebintu ebisigadde mi nnyumba ya Mukama ne mu nnyumba ya kabaka 
wa Yuda ne mu Yerusaalemi: nti 22 Biritwalibwa Babulooni, era biribeera 
eyo oku tuusa ku lunaku lwe ndibajjira bw'ayogera Mukama; kale ne 
ndyok mbaggyayo ne mbikomyawo mi kifo kino. 


28:1 Awo olwatuuka mu mwaka ogwa Zeddekiya kabaka wa Yuda nga 
kyajje atanule okufuga mu mwaka ogw'okuna mu mwezi ogw'o kutaano 
Kananiya mutabani wa Azzuli nnabbi ow'e Gibeoni n'ayo gera nange mu 
nnyumba ya Mukama, bakabona n'abantu bonna nga weebali, nti 2 Bw'ati 
bw'ayogera Mukama w'eggye Katonda wa Isiraeri nti Mmenye ekikoligo 
kya kabaka w'e Babulooni. 3 Emyaka biri, emirambirira nga 
teginnaggwaako ndireeta nate mu kifo kino bintu byonna eby'omu 
nnyumba ya Mukama Nebukadduneeza kabaka w'e Babulooni bye yaggya 
mu kifo kino n'abitwala e Babulooni: 4 era ndikomyawo mu kifo kino 
Yekoniya mutabani wa Yekoyakimu kabaka wa Yuda wamu n'abasibe 
bonna aba Yuda abaagenda e Babulooni, bw'ayogera Mukama: kubanga 
ndimenya ekikoligo kya kabaka w’e Babulooni. 5 Awo nnabbi Yeremiya 
n'agamba nnabbi Kananiya, bakabona nga weebali n'abantu bonna 
abayimiridde mu nnyumba ya Mukama nga weebali, 6 nnabbi Yeremiya 


n'ayogera nti Amina: Mukama akole bw'atyo: Mukama atuukirize 
ebigambo byo ly'olagudde okukomyawo ebintu by'omu nnyumba ya 
Mukama labo boma ab'obusibe okubaggya Babulooni okubaleeta mu kifo 
kino 7 Era naye wulira nno ekigambo kino kye njogera mu matu go ne mu 
matu g'abantu bonna, nti 8 Bannabbi abansooka nze era baakusooka ggwe 
edda baalaguuiga eri ensi nnyingi, n'amatwale a bakabaka amakulu, nga 
balagula bulwa n'obubi ne kawumpuli. 9 Nnabbi alagula emirembe, 
ekigambo kya nnabbi bwe kirituukirira, kale nnabbi alimanyibwa nga 
Mukama yamutuma mazima. 10 Awo Kananiya nnabi naggya omuti ku 
nsingo ya nnabbi Yeremiya agumenya. 11 Awo Kananiya ayogera abantu 
bonna nga weebali nti Bw'ati bw'ayogera Mukama nti ra bwe ntyo bwe 
ndimenya n'ekoligo kya Nebukadduleeza kabaka w'e Babulooni nga 
nkiggya ku nsingo y'amawanga gonna, emyaka ebiri emirambirira nga 
teginnawaako. Awo nnabbi Yeremiya yeddirayo. 12 Awo ekigambo kya 
Mukama re kiryoka kijjira Yeremiya, Kananiya nnabbi ng'amaze 
okumenya omuti ku nsingo nnabbi Yeremiya, nga kyogera 13 nti Genda 
obuulire Kananiya nti Bw'ati bw'ayogera Mukama nti nenye ekikoligo 
eky'emiti, naye kola ekikoligo eky'ebyuma okuda kifo kyakyo. 14 
Kubanga bw'ati bw'ayogera Mukama w'eggye Katonda wa Isiraeri nti 
Ntadde ekikoligo eky'ebyuma ku nsingo y'amawanga gano gonna 
gaweereze Nebukadduneeza kabaka w'e Babulooni; era balimuweereza: 
era mmuwadde n'ensolo ez'omu nsiko. 15 Awo nnabbi Yeremiya n'alyoka 
agamba Kananiya nnabi nti Wulira nno, Kananiya; Mukama takutumanga; 
naye weesiza abantu bano eky'obulimba. 16 Mukama kyava ayogera nti 
Laba, ndikusindika okuva ku nsi: mu mwaka guno mw'olifiira kubanga 
oyogedde eby'obujeemu eri Mukama. 17 Awo Kananiya nnabbi n'afiira mu 
mwaka ogwo mu mwezi ogw'omusanvu. 


29:1 Era bino bye bigambo eby'omu bbaluwa Yeremiya nnabbi gye 
yaweereza ng'ayima e Yerusaalemi eri abakadde abafisseewo ab'omu 
busibe n'eri bakabona n'eri bannabbi n'eri abantu bonna Nebukadduneeza be 
yali atutte nga basibe okubaggya e Yerusaalemi okubatwala e Babulooni: 
2 (Yekoniya kabaka ne nnamasole n'abalaawe n'abakungu ba Yuda ne 


Yerusaalemi ne bafundi n'abaweesi nga bamaze okuva mu Yerusaalemi;) 3 
mu mukono gwa Erasa mutabani wa Safani ne Gemaliya mutabani wa 
Kirukiya, (Zeddekiya kabaka wa Yuda be yatuma e Babuloon eri 
Nebukadduneeza kabaka w'e Babulooni,) ng'ayogera nti 4 Bw'ati Mukama 
w'eggye Katonda wa Isiraeri bw'agamba ab'obusibe bonna be nnatwaza e 
Babulooni nga basibe okubaggya e Yerusaalemi, nti 5 Muzimbenga 
ennyumba mutuulenga omwo; musimbenga ensuku, mulyenga emmere 
yaamu; muwasenga abakazi, muzaalenga abaana ab'obulenzi n'ab'obuwala; 
6 era muwasizenga batabani bammwe abakazi, era mugabenga abawala 
bammwe okufumbirwa, bazaalenga abaana ab'obulenzi n'ab'obuwala; 
mwalirenga eyo so temukendeera. 7 Mwagalizenga ekibuga emirembe gye 
nnabatwaza okuba abasibe, era mukisabirenga eri Mukama: kubanga 
olw'emirembe gyakyo mmwe muliba n'emirembe. 8 Kubanga bw'ati 
bw'ayogera Mukama w'eggye Katonda wa Isiraeri nti Bannabbi bammwe 
abali wakati mu mmwe n'abafumu bammwe balemenga okubalimba, so 
temuwulirizanga birooto byammwe bye muloosa. 9 Kubanga babalagulira 
mu linnya lyange eby'obulimba: sibatumanga, bw'ayogera Mukama. 10 
Kubanga bw'ati bw'ayogera Mukama nti Emyaka nsanvu bwe 
girituukiririra Babulooni, ndibajjira ne ntuukiriza gye muli ekigambo 
kyange ekirungi nga mbakomyawo mu kifo kino. 11 Kubanga mmanyi 
ebirowoozo bye ndowooza gye muli, bw'ayogera Mukama, ebirowoozo 
eby'emirembe so si bya bubi, okubawa okusuubira enkomerero yammwe 
ey'oluvannyuma. 12 Era mulinkaabira, era muligenda ne munsaba, nange 
ndibawulira. 13 Era mulinnoonya ne mundaba, bwe mulinkenneenya 
n'omutima gwammwe gwonna. 14 Nange mulindaba, bw'ayogera 
Mukama, era ndikyusa nate obusibe bwammwe, ne mbakuņnņnaanya 
okubaggya mu mawanga gonna ne mu bifo byonna gye nnabagobera, 
bw'ayogera Mukama; era ndibakomyawo mu kifo gye nnabaggya 
okubatwaza okuba abasibe. 15 Kubanga mwogedde nti Mukama 
atuyimusirizza bannabbi mu Babulooni. 16 Kubanga bw'ati bw'ayogera 
Mukama ebya kabaka atuula ku ntebe ya Dawudi, n'eby'abantu bonna abali 
mu kibuga muno, baganda bammwe abatafulumanga okugenda mu busibe 
wamu nammwe; 17 bw'ati bw'ayogera Mukama w'eggye nti Laba, 


ndisindika ku bo ekitala n'enjala ne kawumpuli, era ndibafuula ng'ettiini 
ezitaliiko kye zigasa ezitaliika kubanga ziyinze obubi 18 Era 
ndibayigganya n'ekitala n'enjala ne kawumpuli, era ndibawaayo 
okuyuuguumizibwa mu nsi zonna eza bakabaka eziri ku nsi, okuba 
ekikolimo n'ekyewuunyo n'okusoozebwanga n'ekivume mu mawanga 
gonna gye nnabagobera: 19 kubanga tebawulirizza bigambo byange, 
bw'ayogera Mukama, bye nnatuma abaddu bange batmabbi, nga 
ngolokoka mu makya ne mbatuma; naye ne mutakkiriza kuwulira, 
bw'ayogera Mukama. 20 Kale muwulire ekigambo kya Mukama, mmwe 
mwenna ab'omu busibe, be nnasindika e Babulooni okuva e Yerusaalemi. 
21 Bw'ati bw'ayogera Mukama w'eggye Katonda wa Isiraeri ebya Akabu 
mutabani wa Kolaya n'ebya Zeddekiya mutabani wa Maaseya 
ababalagulira mu linnya lyange eky'obulimba, nti Laba, ndibagabula mu 
mukono gwa Nebukadduleeza kabaka w'e Babulooni; era alibatta mmwe 
nga mulaba; 22 era ku bo kwe baliggya ekikolimo abasibe bonna aba Yuda 
abali mu Babulooni nga boogera nti Mukama akufuule nga Zeddekiya era 
nga Akabu kabaka We Babulooni be yayokya omuliro: 23 kubanga bakoze 
eby'obusirusiru mu Isiraeri, era benze ku bakazi ba bannaabwe, era 
boogeredde mu linnya lyange ebigambo eby'obulimba bye sibalagiranga; 
era nze nzuuno amanyi, era nze ndi mujulirwa, bw'ayogera Mukama. 24 
N'ebya Semaaya Omunekeramu onooyogera nti 25 Bw'ati bw'agamba 
Mukama w'eggye Katonda wa Isiraeri nti Kubanga oweerezza ebbaluwa 
ng'oyima mu linnya lyo ggwe eri abantu boma abali mu Y erusaalemi n'eri 
Zeffaniya mutabani wa Maaseya kabona n'eri bakabona bonna ng'oyogera 
nti 26 Mukama akufudde kabona mu kifo kya Yekoyaada kabona mubeere 
abaami mu nnyumba ya Mukama, olwa buli muntu aliko eddalu ne 
yeefuula nnabbi, omuteeke mu nvuba ne mu masamba. 27 Kale nno 
ekikulobedde ki okunenya Yeremiya ow'e Yanasosi eyeefuula nnabbi gye 
muli, 28 kubanga yatutumira e Babulooni ng'ayogera nti Obusibe bwa 
kulwawo: muzibenga ennyumba, mutuulenga omwo; era musimbenga 
ensuku, mulyenga emmere yaamu? 29 Awo Zeffaniya kabona n'asomera 
ebbaluwa eno mu matu ga Yeremiya nnabbi. 30 Awo ekigambo kya 
Mukama ne kijja eri Yeremiya nga kyogera 31 nti Tumira abo bonna abali 


mu busibe ng'oyogera nti Bw'ati bw'ayogera Mukama ebya Semaaya 
Omunekeramu nti Kubanga Semaaya abalagudde, so nze simutumanga, 
era abeesigisizza eky'obulimba; 32 Mukama kyava ayogera bw'ati nti 
Laba, ndibonereza Semaaya Omunekeramu n'ezzadde lye; taliba na 
musajja wa kutuula mu bantu bano, so taliraba birungi bye ndikola abantu 
bange, bw'ayogera Mukama: kubanga ayogedde eby'obujeemu eri 
Mukama. 


30:1 Ekigambo ekyajja eri Yeremiya okuva eri Mukama nga kyogera nti 2 
Bw'ati bw'ayogera Mukama Katonda wa Isiraeri nti Weewandiikire mu 
kitabo ebigambo byonna bye nnaakakubuulira. 3 Kubanga ennaku zijja, 
bw'ayogera Mukama, lwe ndikyusa nate obusibe bw'abantu bange Isiraeri 
ne Yuda, bw'ayogera Mukama: era ndibakomyawo mu nsi gye nnawa 
bajjajjaabwe, era baligirya. 4 Era bino bye bigambo Mukama bye 
yayogera ebya Isiraeri n'ebya Yuda. 5 Kubanga bw'ati bw'ayogera 
Mukama nti Tuwulidde eddoboozi ery'okukankana, ery'okutya so si lya 
mirembe. 6 Mubuuze nno mulabe oba ng'omusajja alumwa okuzaala: kiki 
ekindabya buli musajja emikono gye nga gikutte mu mbinabina ng'omukazi 
alumwa okuzaala, n'amaaso gonna gafuuse ebbala lyago? 7 Woowe 
kubanga olunaku olwo lukulu so tewali lulwenkana: kye kiseera Yakobo 
mw'alabira ennaku; naye alirokoka mu zo. 8 Awo olulituuka ku lunaku 
olwo, bw'ayogera Mukama w'eggye, ndimenya ekikoligo kye ku nsingo 
yo, era ndikutula ebisiba byo; so bannaggwanga nga tebakyamufuula 
muddu nate: 9 naye baliba baddu ba Mukama Katonda waabwe ne Dawudi 
kabaka waabwe gwe ndibayimusiza. 10 Kale totya, ai Yakobo omuddu 
wange, bw'ayogera Mukama; so tokenygentererwa, ai Isiraeri: kubanga, 
laba, ndikulokola nga nnyima wala, n'ezzadde lyo nga nnyima mu nsi 
ey'obusibe bwabwe; awo Yakobo alikomawo, era alitereera, alyessa, so 
tewaliba alimutiisa. 11 Kubanga nze ndi wamu naawe, bw'ayogera 
Mukama, okukulokola: kubanga ndimalirawo ddala amawanga gonna gye 
nnakusaasaanyiza, naye ggwe sirikumalira ddala: naye ndikubuulirira 
mpola, so sirikuleka n'akatono nga tobonerezebbwa. 12 Kubanga bw'ati 
bw'ayogera Mukama nti Ebbwa lyo teriwonyezeka, n'ekiwundu kyo kya 


kitalo. 13 Tewali wa kukuwolereza, onyigibwe: tolina ddagala eriwonya. 
14 Baganzi bo bonna bakwerabidde;tebakunoonya: kubanga nkufumise 
ekiwundu eky'omulabe, okukangawula okw'omukambwe; kubanga obutali 
butuukirivu bwo bungi, kubanga ebibi byo byali byeyongedde 15 Okaabira 
ki olw'ekiwundu kyo? obulumi bwa tebuwonyezeka: kubanga obutali 
butuukirivu bwo bungi, kubanga ebibi byo byali byeyongedde, kyenvudde 
nkukola ebyo. 16 Abo bonna abakulya kyebaliva baliibwa; n'abalabe bo 
bonna buli omu ku bo baligenda mu kusibibwa; n'abo abakunyaga baliba 
munyago, n'abo bonna abakuyigga ndibagabula okuba omuyiggo. 17 
Kubanga ndikukomezaawo obulamu, era ndikuwonya ebiwundu byo, 
bw'ayogera Mukama; kubanga bakuyise eyagobebwa, nga boogera nti Ye 
Sayuun omuntu yenna gw'atanoonya. 18 Bw'ati bw'ayogera Mukama nti 
Laba, ndikyusa nate obusibe bw'eweema za Yakobo, era ndisaasira 
ennyumba ze; n'ekibuga kirizimbibwa ku kifunvu kyakyo, n'olubiri 
lulisigalawo ng'engeri yaalwo bw'eri. 19 Awo mu byo muliva okwebaza 
n'eddoboozi ly'abo abasanyuka: era ndibaaza, so tebaliba batono; era 
ndibawa ekitiibwa, so tebaliba bato. 20 Era n'abaana baabwe balibi nga 
bwe baali olubereberye, n'ekibiina kyabwe kirinywezebwa mu maaso 
gange, era ndibonereza bonna abalibajooga. 21 N'omulangira waabwe 
aliba munnaabwe bo, n'oyo alibafuga aliva mu bo wakati; era 
ndimusembeza, era alijja we ndi kubanga ani eyali ayanyanze okujja we 
ndi? bw'ayogera Mukama. 22 Laba, kibuyaga wa Mukama kye kiruyi kye, 
afulumye, kibuyag ayera: aligwa ku mutwe gw'ababi. 23 Obusungu bwa 
Mukama omu kambwe tebulidda okutuusa lw'ali mala okutuukiriza, 
okutuusa lw'a likomekkereza omutima gwe gye gumaliridde: mu nnaku 
ez'oluannyuma mwe mulikitegeerera. 


31:1 Mu biro ebyo, bw'ayogera Mukama, ndiba Katonda w'enda zonna eza 
Isiraeri, nabo baliba bantu bange. 2 Bw'ati bw'ayogera Mukama nti Abantu 
abafikkawo ku dtala baalaba ekisa mu ddungu; Isiraeri, bwe nnagenda 
okumuvummuza 3 Mukama yandabikira dda ng'ayogera nti Weewaawo, 
nkwagadde n'okwagala okutali; gwaawo: kyenvudde nkuwalula n'ekisa. 4 
Ndikuzimba nate, naawe olizimbibwa, ggwe omuwala wa Isiraeri: 


oliyonjebwa nate n'ebitaasa byo, era olifuluma mu kuzina ku abo 
abasanyuka. 5 Olisimba nate nsuku ez'emizabbibu ku nsozi ez'e Samaliya: 
abasimbi balisimba ne balya ebibala byamu. 6 Kubanga olunaku lulituuka 
abo abakuumira ku nsozi za Efulayimu lwe balikaaba nti Mugolokoke, 
twambuke e Sayuuni eri Mukama Katonda waffe. 7 Kubanga bw'ati 
bw'ayogera Mukama nti Muyimbe olwa Yakobo n'essanyu, mwogerere 
waggulu olw'omukulu w'amawanga: mulange, mutendereze, mwogere nti 
Ai Mukama, lokola abantu bo abafisseewo ku Isiraeri. 8 Laba, ndibaggya 
mu nsi ey'obukiika obwa kkono, ne mbakunyaanya okuva mu njuyi z'ensi 
ezikomererayo, era wamu nabo omuzibe w'amaaso n'awenyera, omukazi 
ali olubuto n'oyo alumwa okuzaala wamu: balikomawo wano ekibiina 
kinene. 9 Balijja nga bakaaba amaziga, era ndibaleeta nga beegayirira: 
ndibatambuza ku mabbali g'emigga egirimu amazzi, mu kkubo eggolokofu 
mwe batalyesittala: kubanga ndi kitaawe eri Isiraeri, ne Efulayimu ye 
mubereberye wange. 10 Muwulire ekigambo kya Mukama, mmwe 
amawanga, mukibuulirire ku bizinga ebiri ewala; mwogere nti Oyo 
eyasaasaanya Isiraeri ye alimukunyaanya, era anaamukuumanga 
ng'omusumba bw'akuuma ekisobo kye 11 Kubanga Mukama anunudde 
Yakobo, era amuguze okumuggya mu mukono gw'oyo eyamusinga 
amaanyi. 12 Kale balijja ne bayimbira ku ntikko ya Sayuuni, era 
balikulukutira wamu awali obulungi bwa Mukama, awali enyaano n'awali 
omwenge n'awali amafuta n'awali abaana b'embuzi n'ab'ente: n'emmeeme 
yaabwe eriba ng'olusuku olufukirirwa amazzi, so tebalibaako buyinike nate 
n'akatono. 13 Awo omuwala lw'alisanyukira amazina, n'abalenzi 
n'abakadde wamu: kubanga okukungubaga kwabwe ndikufuula essanyu, 
era ndibakubagiza ne mbasanyusa okuva mu buyinike bwabwe. 14 Era 
ndinyiya amasavu, emmeeme ya bakabona, n'abantu bange balinyiwa 
obulungi bwange, bw'ayogera Mukama. 15 Bw'ati bw'ayogera Mukama nti 
Eddoboozi liwuliddwa mu Laama, okukungubaga n'okukaaba amaziga 
mangi, Laakeeri ng'akaabira abaana be; agaana okukubagizibwa 
olw'abaana be, kubanga tewakyali. 16 Bw'ati bw'ayogera Mukama nti 
Zibiikiriza eddoboozi lyo lireme okukaaba, n’amaaso go galeme okuleeta 
amaziga: kubanga omulimu gwo guliweebwa empeera, bw'ayogera 


Mukama; era balidda nate okuva mu nsi y'omulabe. 17 Era waliwo essuubi 
ery'enkomerero yo, bw'ayogera Mukama; n'abaana bo balijja nate mu nsalo 
yaabwe bo. 18 Mazima mpulidde Efulayimu nga yeekaabirako bw'ati nti 
Onkaagavvudde ne nkagavvulwa ng'ennyana etemanyidde kikoligo; nkyusa 
ggwe nange naakyusibwa; kubanga ggwe Mukama Katonda wange. 19 
Mazima bwe nnamala okukyusibwa ne nneenenya; era bwe nnamala 
okuyigirizibwa ne nkuba ku kisambi kyange: nakwatibwa ensonyi, 
weewaawo, naswala kubanga nasitula ekivume eky'omu buto bwange. 20 
Efulayimu mwaaa wange omwagalwa? mwana ansanyusa? kubanga buli 
lwe mmwogerako obubi nkyamujjukira nnyo nnyini: omwoyo gwange 
kyeguvudde gunnuma ku lulwe; sirirema kumukwatirwa lusa, bw'ayogera 
Mukama. 21 Weesimbire obubonero ku kkubo, weekolere empagi 
ezitegeeza: teeka omutima gwo awali oluguudo, lye kkubo lye 
wafulumamu: komawo, ai omuwala wa Isiraeri, komawo mu bibuga byo 
bino. 22 Olituusa wa okutambula ng'odda eno n'eri, ai ggwe omuwala adda 
ennyuma? kubanga Mukama atonze ekigambo ekiggya mu nsi, omukazi 
alyetooloola omusajja. 23 Bw'ati bw'ayogera Mukama w'eggye Katonda 
wa Isiraeri nti Oliboolyawo ne boogera nate eki.gambo kino mu nsi ya 
Yuda ne mu bibuga byayo, bwe ndikomyawo obusibe bwabwe, nti 
Mukama akuwe omukisa, ggwe ekifo omubeera obutuukirivu, ggwe 
olusozi olw'obutukuvu. 24 Awo Yuda n'ebibuga byayo byonna balituula 
omwo wamu; abalimi n'abo abatambula nga balina ebisibo. 25 Kubanga 
nzikusizza emmeeme ekooye, na buli mmeeme eriko obuyinike 
ngijjuzizza. 26 Awo ne ndyoka nzuukuka ne ndaba; otulo twange ne 
tumpoomera. 27 Laba, ennaku zijja, bw'ayogera Mukama, lwe ndisiga 
ennyumba ya Isiraeri n'ennyumba ya Yuda n'ensigo ey'abantu n'ensigo 
ey'ensolo. 28 Awo olulituuka nga bwe nnabalabiriranga okusimbula 
n'okumenyaamenya n'okusuula n'okuzikiriza n'okubonyaabonya; bwe ntyo 
bwe ndibalabirira okuzimba n'okusimba, bw'ayogera Mukama. 29 Mu 
nnaku ezo nga tebakyayogera nate nti Bakitaabwe balidde ezabbibu 
ezinyuunyuntula, n'amannyo g'abaana ganyenyeera. 30 Naye buli muntu 
alifa olw'obutali butuukirivti bwe ye: buli muntu alya ezabbibu 
ezinyuunyuntula, atttannyo ge ge galinyenyeera. 31 Laba, ennaku zijja, 


bw'ayogera Mukama, lwe ndiragaana endagaano empya n'ennyumba ya 
Isiraeri n'ennyumba ya Yuda: 32 si ng'endagaano bwe yali gye nnalagaana 
ne bajjajjaabwe ku lunaku Iwe nnabakwata ku mukono okubaggya mu nsi 
y'e Misiri; endagaano yange eyo ne bagimenya newakubadde nga nnali 
mbawasizza, bw'ayogera Mukama. 33 Naye eno ye ndagaano gye 
ndiragaana n'ennyumba ya Isiraeri oluvannyuma lw'ennaku ezo, bw'ayogera 
Mukama; nditeeka amateeka gange mu bitundu byabwe eby'omunda, era 
mu mutima gwabwe mwe ndigawandiikira; nange naabanga Katonda 
waabwe, nabo banaabanga bantu bange: 34 nga olwo omuntu tokyayigiriza 
munne na buli muntu muganda we nga boogera nti Manya Mukama: 
kubanga bonna balimmanya, okuva ku muto ku bo okutuuka ku mukulu ku 
bo, bw'ayogera Mukama: kubanga ndisonyiwa obutali butuukiri; vu 
bwabwe, n'ekibi kyabwe sirikijjukira nate. 35 Bw'atyo bw'ayogera 
Mukama awa enjuba okwakanga emisana n'okulagira. okw'omwezi 
n'emmunyeenye okwakanga ekiro, afukula ennyanja amayengo gaayo ne 
gawuuma; Mukama w'eggye lye linnya lye, nti 36 Ebiragiro bino bwe 
biriva mu maaso gange, bw'ayogera Mukama, kale n'ezzadde lya Isiraeri 
lirireka okuba eggwanga mu maaso gange ennaku zonna. 37 Bw'ati 
bw'ayogera Mukama nti Eggulu eriri waggulu oba nga liyinzika 
okugerebwa, n'emisingi gy'ensi oba nga giyinzika okukeberwa wansi, kale 
nange ndisuula ezzadde lyonna erya Isiraeri olwa byonna bye bakola, 
bw'ayogera Mukama. 38 Laba, ennaku zijja, bw'ayogera Mukama, 
ekibuga lwe kirizimbirwa Mukama okuva ku kigo kya Kananeri okutuuka 
ku mulyango ogw'oku nsonda. 39 Oliboolyawo omugwa ogugera ne 
gufuluma nga guttulukuse okutuuka ku lusozi Galebu, era gulikyuka ne 
gutuuka ku Gowa. 40 N'ekiwonvu kyonna eky'emirambo n'eky'evvu 
n'ennimiro zonna okutuuka ku kagga Kidulooni, okutuuka ku nsonda 
ey'omulyango ogw'embalaasi okwolekera ebuvanjuba, kiriba kitukuvu eri 
Mukama: so tekirisimbulwa so tekirisuulibwa nate emirembe gyonna. 


32:1 Ekigambo ekyajjira Yeremiya okuva eri Mukama mu mwaka 
ogw'ekkumi ogwa Zeddekiya kabaka wa Yuda, gwe gwali omwaka 
ogw'ekkumi n'omunaana ogwa Nebukadduneeza. 2 Awo mu biro ebyo 


eggye lya kabaka w'e Babulooni lyali lizingizizza Y erusaalemi: ne 
Yeremiya nnabbi yali asibiddwa mu luggya olw'abambowa, olwali mu 
nnyumba ya kabaka wa Yuda. 3 Kubanga Zeddekiya kabaka wa Yuda yali 
amusibye ng'ayogera nti Kiki ekikulaguza n'oyogera nti Bw'ati bw'ayogera 
Mukama nti Laba, ndiwaayo ekibuga kino mu mukono gwa kabaka w'e 
Babulooni, naye alikimenya; 4 ne Zeddekiya kabaka wa Yuda taliwona mu 
mukono gw'Abakaludaaya, naye talirema kuweebwayo mu mukono gwa 
kabaka We Babulooni, era alyogera naye akamwa n'akamwa, n'amaaso ge 
galiraba amaaso g'oyo; 5 era alitwala Zeddekiya e Babulooni, era alibeera 
eyo okutuusa lwe ndimujjira, bw'ayogera Mukama: newakubadde nga 
mulwana n'Abakaludaaya, temuliraba kisa. 6 Awo Yeremiya n'ayogera nti 
Ekigambo kya Mukama kyajja gye ndi nga kyogera nti 7 Laba, Kanameri 
mutabani wa Sallumu kojja wo alijja gy'oli ng'ayogera nti Weegulire 
ennimiro yange eri mu Anasosi: kubanga okuginunula kukwo. 8 Awo 
Kanameri omwana wa kojja wange n'ajja gye ndi mu luggya 
olw'abambowa, ng'ekigambo bwe kyali ekya Mukama, n'annamba nti 
Nkwegayiridde, gula ennimiro yange eri mu Anasosi ekiri mu nsi ya 
Benyamini: kubanga obusika bubwo, n'okuginunula kukwo; weegulire 
wekka. Kale ne ndyoka ntegeera ng'ekyo kye kigambo kya Mukama. Ne 
ngola ennimiro eyali mu Anasosi eri Kanameri omwana wa kojja wange, 
ne mmupimira effeeza, sekeri eza ffeeza kkumi na musanvu. 9 Ne ngola 
ennimiro eyali mu Anasosi eri Kanameri omwana wa kojja wange, ne 
mmupimira effeeza, sekeri eza ffeeza kkumi na musanvu. 10 Ne 
mpandiika erinnya lyange ku kiwandiike ne nkissaako akabonero, ne mpita 
abajulirwa ne mmupimira effeeza mu minzaani. 11 Awo ne ntoola 
ekiwanduke eky'okugula, ekyo ekiteekeddwako akabonero ng'etteeka 
n'empisa bwe biri, era n'ekyo ekitaali kisibe: 12 ne mpaayo ekiwandiike 
eky'okugula eri Baluki mutabani wa Neriya mutabani wa Maseya, 
Kanameri omwana wa kojja wange nga waali n'abajulirwa nga weebali 
abaawandiika amannya gaabwe ku kiwandiike eky'okugula mu maaso 
g'Abayudaaya bonna abaatuulanga mu luggya olw'abambowa. 13 Ne 
nkuutira Baluki mu maaso gaabwe nga njogera nti 14 Bw'ati bw'ayogera 
Mukama w'eggye Katonda wa Isiraeri nti Ddira ebiwandiike bino, 


ekiwandiiko kino eky'okugula, ekyo ekiteeke ddwako akabonero era 
n'ekiwandii ke kino ekitali kisibe, obitereke mi kintu eky'ebbumba; bimale 
ennaki nnyingi 15 Kubanga bw’ati bw'ayogera Mukama w'eggye Katonda 
wa Isiraeri nti Oliboolyawo ennyumba n'ennimiro n'ensuku ez'emizabbibu 
ne bigulirwa nate mu nsi eno. 16 Awo nga mmaze okuwaayo ekiwandiike 
eky'okugula eri Baluki mutabani wa Neriya, ne nsaba Mu kamanga njogera 
nti 17 Ai Mukama Katonda! laba, wafonda egguli n'ensi n'obuyinza bwo 
obungi n'omukoao gwo ogwagololwa; tewal kigambo kikulema: 18 akola 
enkumi n'enkumi eby'ekisa, n'osasula obutali butuukirivu bwa bakitaabwe 
mu kifuba ky'abaana baabwe abaddawo Katonda omukulu ow'amaanyi, 
Mukama w'eggye lye linnya lye 19 omukalu mu kuteesa: era ow'amaanyi 
mu kukola emirimu: amaaso go gatunuulira amakubo gonna ag'abaana 
b'abantu; okuwa buli muntu ng'amakubo ge bwe gali era ng'ebibala 
by'ebikolwa bye bwe biri: 20 eyassaawo obubonero n'eby'amagero mu nsi 
y'e Misiri ne leero, mu Isiraeri era ne mu bantu abalala; ne weefunira 
erinnya nga leero: 21 n'oggya abantu bo Isiraeri mu nsi y'e Misiri 
n'obubonero n'eby'amagero n'engalo ez'a maanyi n'omukono ogwagololwa 
We ntiisa nnyingi; 22 n'obawa ensi eno gye walayirira bajjajjaabwe 
okubawa, ensi ekulukuta amata n'omubisi gw'enjuki; 23 ne bayingira ne 
bagirya; naye ne batagondera ddoboozi lyo, so tebaatambulira mu mateeka 
go; tebaakolanga kigambo kyonna ku ebyo byonna bye wabalagira 
okukola: kyewava obaleetako obubi buno bwonna 24 laba entuumo, 
zituuse mu kibuga okukimenya; ekibuga n'ekiweebwayo mu mukono 
gw'Abakalu daaya abalwana nakyo olw'ekitala menjala ne kawumpuli: era 
ebyo by wayogera bituukiridde; era, laba obitunuulidde. 25 Era onyambye 
si Mukama Katonda, nti Weegulire ennimiro n'ebintu oyite abajulirwa era 
naye ekibuga kiweereddwayo mu mukono gw'Abakaludaaya. 26 Awo 
ekigambo kya Mukama e kijjira Yeremiya nga kyogere nti 27 Laba, nze 
ndi Mukama Katonda w'abo bonna abalina omubiri: waliwo ekigambo 
kyonna ekimema? 28 Mukama kyava ayogera bw'ati nti Laba, ndiwaayo 
ekibuga kino mu mukono gw'Abakaludaaya mu mukono gwa 
Nebukadduneeza kabaka w’e Babulooni, era alikimenya: 29 
n'Abakaludaaya abawanyisa ekibuga kino balijja balikoleeza ekibuga kino 


ne bakyokya n’ennyumba ze baayotererezangako waggulu obubaane Baali, 
ne bafukira bakatonda abalala ebiweebwayo ebyokunywa okunsunguwaza. 
30 Kubanga abaana ba Isiraeri n'abaana ba Yuda baakakola ebyali ebibi 
mu maaso gange ebyereere okuva mu buto bwabwe kubanga abaana ba 
Isiraeri bansunguwaza busunguwaza n'omulimi ogw'engalo zaabwe, 
bw'ayogera Mukama. 31 Kubanga ekibuga kino kyaleetanga obusungu 
bwange n'ekiruyi kyange okuva ku lunaku lwe baakizimba ne leero; 
nkijjulule kukiggya mu maaso gange: 32 olw'obubi bwonna obw'abaana 
Isiraeri n'obw'abaana ba Yuda bwe baakola okunsunguwaza, bo ne 
kakabaka baabwe, abakungu baabwe, bakabona baabwe ne bannabbi 
baabwe, n'abasajja ba Yuda n'abali mu Yerusaalemi. 33 Era bankubye 
nkoona so si maaso: era newakubadde nga nabayigiriza, nga ngolooka mu 
makya ne mbayigiriza; aye tebaawulirizanga okukkiriza kuyiga. 34 Naye 
ne bateeka emizizo gyabwe mu nnyumba eyitibwa erinnya lyange 
okugyonoona. 35 Era baazimba ebifo ebigulumivu bya Baali ebiri mu 
kiwonvu kya mutabani wa Kinomu, okuyisa bataani baabwe n'abawala 
baabwe mu muliro eri Moleki; kye sibalagiranga so tekijjanga mu mwoyo 
gwange, bakole omuzizo ogwo; okwonooyesa Yuda. 36 Kale nno bw'ati 
bw'ayogera Mukama Katonda wa Isiraeri eby'ekibuga kino kye 
mwogerako nti Kiweereddwayo mu mukono gwa abaka w'e Babulooni, 
olw'ekitala n'enjala ne kawumpuli, nti 37 Laba, ndibakunijaanya 
okubaggya mu nsi zonna gye nnabagobera mu busungu bwange ne mu 
kiruyi kyange ne mu bukambwe obungi: era ndibakomyawo mu kifo kiao, 
era ndibatuuza mirembe: 38 era banaabanga bantu bange, nange naabanga 
Katonda waabwe: 39 era ndibawa omutima gumu n'ekkubo limu bantyenga 
ennaku zonna; balyoke babenga bulungi bo n'abaana baabwe abaliddawo: 
40 era ndiragaana nabo endagaano eteriggwaawo, obutakyuka okubaleka 
okubakola obulungi; era nditeeka entiisa yange mu mitima gyabwe baleme 
okunvaako. 41 Weewaawo, ndibasanyukira okubakolanga obulungi, era 
sirirema kubasimba mu nsi eno n'omutima gwange gwonna n'emmeeme 
yange yonna. 42 Kubanga bw'ati bw'ayogera Mukama nti Nga bwe ndeese 
obubi buno bwonna obunene ku bantu bano, bwe ntyo bwe ndibaleetako 
obulungi bwonna bwe nnabasuubizza. 43 Kale ennimiro zirigulirwa mu nsi 


eno gye mwogerako nti Ezise, temuli muntu newakubadde ensolo; 
eweereddwayo mu mukono gw'Abakaludaaya. 44 Abantu baligula 
ennimiro n'ebintu, ne bawandiika amannya gaabwe ku biwandiike ne 
babiteekako obubonero ne bayita abajulirwa mu nsi ya Benyamini ne mu 
bifo ebiriraanye Yerusaalemi ne mu bibuga bya Yuda ne mu bibuga 
eby'omu nsi ey'ensozi ne mu bibuga eby'omu nsenyi ne mu bibuga 
eby'obukiika obwa ddyo: kubanga ndikomyawo obusibe bwabwe, 
bw'ayogera Mukama. 


33:1 Era nate ekigambo kya Mukama ne kijjira Yeremiya omulundi 
ogw'okubiri, bwe yali ng'akyasibibwa mu luggya olw'abambowa, nga 
kyogera nti 2 Bw'ati bw'ayogera Mukama akikola, Mukama akibumba 
okukinyweza Mukama lye linnya lye; nti 3 Mpita, nange naakuyitaba ne 
nkwolesa ebikulu n'ebizibu by'otomanyi. 4 Kubanga bw'ati bw'ayogera 
Mukama Katonda wa Isiraeri eby'ennyumba ez'omu kibuga kino 
n'eby'ennyumba za bassekabaka ba Yuda ezaabizibwa okulwana ne 
nkomera n'ekitala, nti 5 Bajja okulwana n'Abakaludaaya, naye kuzijjuza 
bujjuza mirambo gya bantu be nzise n'obusungu bwange n'ekiruyi kyange, 
obubi bwabwe bwonna bwe bunkisizisizza amaaso gange ekibuga kino: 6 
Laba, ndikireetera obulamu a'okuwoayezebwa, nange ndibawonya; era 
ndibabikkulira emirembe n'amazima bingi nnyo nnyini. 7 Era ndikomyawo 
obusibe bwa Yuda n'obusibe bwa Isiraeri, era ndibazimba ng'olubereberye. 
8 Era ndibanaazaako obutali butuukirivu bwabwe bwotma bwe 
bannyonoona; era ndisonyiwa obutali butuukirivu bwabwe bwonna bwe 
bannyonooaa era bwe bansobya. 9 N'ekibuga kino kiriba gye ndi erinnya 
ery'essanyu, n'ettendo n'ekitiibwa, mu maaso g'amawanga gonna ag'oku nsi 
agaliwulira obulungi bwonna bwe mbakola, ne batya ne bakankana 
olw'obulungi bwonna n'olw'emirembe gyonna bye nkifunira. 10 Bw'ati 
bw'ayogera Mukama nti Oliboolyawo ne muwulirwa mu kifa kino kye 
mwogerako nti Kizise, temuli muntu newakubadde ensolo, mu bibuga bya 
Yuda ne mu nguudo ez'e Yerusaalemi ezizise nga temuli muntu 
newakubadde azibeeramu, era nga temuli nsolo, 11 eddoboozi 
ery'okusanyuka n'eddoboozi ery'okujaguza, eddoboozi ly'awasa omugole 


n'eddoboozi ly'omugole, eddoboozi ly'abo aboogera nti Mumwebaze 
Mukama w'eggye kubanga Mukama mulungi, kubanga okusaasira kwe 
kwa lubeerera: n'ery'abo abaleeta ssaddaaka ez'okwebaza mu nnyumba ya 
Mukama. Kubanga ndikomyawo obusibe obw'ensi ng'olubereberye, 
bw'ayogera Mukama w'eggye. 12 Bw'ati bw'ayogera Mukama w'eggye nti 
Oliboolyawo ne mubeera mu kifo kino ekizise, nga temuli muntu era nga 
temuli nsolo, ne mu bibuga byakyo byonna, olusiisira olw'abasumba 
abagalamiza ebisibo byabwe. 13 Ebisibo biriyita nate wansi w'emikono 
gy'oyo abibala mu bibuga eby'omu nsi ey'ensozi ne mu bibuga eby'omu nsi 
ey'ensenyi ne mu bibuga eby'obukiika obwa ddyo ne mu nsi ya Benyamini 
ne mu bifo ebiriraanye Y erusaalemi ne mu bibuga bya Yuda, bw'ayogera 
Mukama. 14 Laba, ennaku zijja, bw'ayogera Mukama, lwe ndituukiriza 
ekigambo ekyo ekirungi kye nnayogera ku nnyumba ya Isiraeri ne ku 
nnyumba ya Yuda. 15 Mu nnaku ezo ne mu biro ebyo ndimereza Dawudi 
Ettabi ery'oburuukirivu; era oyo alituukiriza eby'obutuukirivu n'eby'ensonga 
mu nsi. 16 Mu nnaku ezo Yuda alirokoka ne Yerusaalemi kirituula 
mirembe: na lino lye linnya lye kirituumibwa, nti Mukama bwe butuukirivu 
bwaffe. 17 Kubanga bw'ati bw'ayogera Mukama nti Dawudi taabulwenga 
musajja wa kutuula ku ntebe ey'ennyumba ya Isiraeri emirembe gyonna; 18 
so ne bakabona, Abaleevi, tebaabulwenga musajja mu maaso gange 
ow'okuwangayo ebiweebwayo ebyokebwa n'okwokya ebitone 
n'okusalanga ssaddaaka olutata. 19 Awo ekigambo kya Mukama ne kijjira 
Yeremiya nga kyogera nti 20 Bw'ati bw'ayogera Mukama nti Oba nga 
muyinza okumenya endagaano yange ey'emisana n'endagaano yange 
ey'ekiro, waleme okubaawo emisana n'ekiro mu ntuuko zaabyo; 21 kale 
n'endagaano eyinzika okumenyeka eri Dawudi omuddu wange, aleme 
okuba a'omwana okufugira ku ntebe ye; n'eri Abaleevi, bakabona, 
abaweereza bange. 22 Ng'eggye ery'omu ggulu bwe litayinzika kubalibwa, 
so n'omusenyu ogw'ennyanja okugerebwa; bwe ntyo bwe ndyaza ezzadde 
lya Dawudi omuddu wange n'Abaleevi abampeereza. 23 Awo ekigambo 
kya Mukama re kijjira Yeremiya nga kyogera nti 24 Tolowooza abantu 
bano bye boogedde! nti Enda zombi Mukama ze yalonda azisudde? bwe 
batyo bwe banyooma abantu bange baleme okuba nate eggwanga mu 


maaso gaabwe. 25 Bw'ati bw'ayogera Mukama nti Endagaano yange 
ey'emisana n'ekiro oba nga tenywera, oba nga sassaawo biragiro by'eggulu 
n'ensi; 26 kale ndisuula n'ezzadde lya Yakobo n'erya Dawudi omuddu 
wange, nneme okutwala ku zzadde lye okufugaaga ezzadde lya Ibulayimu 
ne Isaaka ne Yakobo: kubanga ndikomyawo obusibe bwabwe, era 
ndibasaasira. 


34:1 Ekigambo ekyajjira Yeremiya okuva eri Mukama, Nebukadduneeza 
kabaka w'e Babulooni n'eggye lye lyonna n'ensi zonna eza bakabaka 
ez'oku nsi zaatwala namawanga gonna bwe baalwana ne Yerusaalemi 
n'ebibuga byakyo byonna, nga kyogera nti 2 Bw'ati bw'ayogera Mukama 
Katonda wa Isiraeri nti Genda ogambe Zeddekiya kabaka wa Yuda 
omubuulire nti Bw'ati bw'ayogera Mukama nti Laba, ndigabula ekibuga 
kino mu mukono gwa kabaka We Babulooni, era alikyokya omuliro: 3 so 
naawe toliwona mu mukono gwe, naye tolirema kuwambibwa 
n'oweebwayo mu mukono gwe; n'amaaso go galiraba amaaso ga kabaka 
w'e Babulooni, era alyogera naawe akamwa n'akamwa, era oligenda e 
Babulooni. 4 Era naye wulira ekigambo kya Mukama, ai Zeddekiya 
kabaka wa Yuda; bw'ati bw'ayogera Mukama ku ggwe nti Tolifa na kitala; 
5 olifa mirembe; era ng'okwokya bwe kwabanga okwa bajjajjaabo 
bassekabaka ab'edda abaakusooka, bwe batyo bwe balikukolera okwokya; 
era balikukungubagira nga boogera nti Woowe, Mukama waffe! kubanga 
njogedde ekigambo ekyo, bw'ayogera Mukama. 6 Awo Yeremiya nnabbi 
nagamba Zeddekiya kabaka wa Yuda ebigambo ebyo byonna mu 
Yerusaalemi, 7 eggye lya kabaka w'e Babulooni bwe lyali nga lirwana ne 
Yerusaalemi n'ebibuga byonna ebya Yuda ebyali bisigaddewo, Lakisi ne 
Azeka; kubanga ebyo byokka bye byasigalawo ku bibuga bya Yuda nga 
biriko enkomera. 8 Ekigambo ekyajjira Yeremiya okuva eri Mukama, 
kabaka Zeddekiya bwe yali ng'amaze okulagaana endagaano n'abantu 
bonna abaali mu Y erusaalemi, okubalangira eddembe; 9 buli muntu ate 
omuddu we na buli muntu ate omuzaana we, oba nga Omwebbulaniya, 
musajja oba mukazi, okuba ow'eddembe; waleme okubaawo abafuula 
abaddu, Omuyudaaya muganda we: 10 awo abakungu bonna n'abantu 


bonna ne bagonda, abaali balagaanye endagaano buli muntu okuta omuddu 
we na buli muntu okuta omuzaana we okuba ow'eddembe, baleme 
kufuulibwa abaddu nate; ne bagonda ne babata: 11 naye oluvannyuma ne 
bakyuka, ne bakomyawo abaddu n'abazaana be baali batadde, ne babafuga 
okuba abaddu n'abazaana: 12 ekigambo kya Mukama kyekyava kijjira 
Yeremiya okuva eri Mukama nga kyogera nti 13 Bw'ati bw'ayogera 
Mukama Katonda wa Isiraeri nti Nalagaana endagaano ne bajjajjammwe 
ku lunaku kwe nnabaggira mu nsi y'e Misiri mu nnyumba ey'obuddu, nga 
njogera nti 14 Emyaka musanvu bwe giggwangako, mutanga buli muntu 
muganda we Omwebbulaniya gwe baakuguza era eyakuweerereza 
emyaka mukaaga, omutanga okuba ow'eddembe okuva w'oli: naye 
bajjajjammwe ne batampulira, so tebaatega kutu kwabwe. 15 Nammwe 
kaakano mwali mukyuse era nga mukoze ekiri mu maaso gange ekirungi, 
nga mulangirira eddembe buli muntu eri munne; era mwali mulagaanidde 
endagaano mu maaso gange mu nnyumba etuumiddwa erinnya lyange: 16 
Naye ne mukyuka ne muvumisa erinnya lyange, ne mukomyawo buli 
muntu omuddu we na buli muntu omuzaana we, be mwali mutadde okuba 
ab'eddembe nga bwe baagala; ne mubafuga okuba gye muli abaddu 
n'abazaana. 17 Mukama kyava ayogera bw'ati nti Temumpulidde 
okulangira eddembe buli muntu eri muganda we na buli muntu eri munne: 
laba, nze mbalangira mmwe eddembe, bw'ayogera Mukama, eri ekitala 
n'eri kawumpuli n'eri enjala; era ndibawaayo okuyuuguumizibwa eruuyi 
n'eruuyi mu nsi zonna eza bakabaka ez'oku ttaka. 18 Era ndiwaayo 
abasajja abaasobya endagaano yange abatakoze bigambo byandagaano gye 
baalagaanira mu maaso gange, bwe baasala mu nnyana ebitundu ebibiri ne 
bayita wakati w'ebitundu byayo; 19 okuvaayo ndibawaayo mu mukono 
rtv'abalabe baabwe ne mu mukono gw'abo abanoonya obulamu bwawe: 
n'emirambo gyabwe giriba nmere eri ennyonyi ez'omu ggulu meri ensolo 
ez'omu nsi. okuvaayo ndibawaayo mu mukono gw'abalabe baabwe ne mu 
mukono gw'abo abanoonya obulamu bwawe: n'emirambo gyabwe giriba 
nmere eri ennyonyi ez'omu ggulu meri ensolo ez'omu nsi. 20 okuvaayo 
ndibawaayo mu mukono gw'abalabe baabwe ne mu mukono gw'abo 
abanoonya obulamu bwawe: n'emirambo gyabwe giriba nmere eri ennyonyi 


ez'omu ggulu n'eri ensolo ez'omu nsi. 21 Era Zeddekiya kabaka wa Yuda 
n'abamngu be ndibawaayo mu mukono w'abalabe baabwe, ne mu mukono 
gw'abo abanoonya obulamu bwabwe, ne mu mukono gw'eggye lya kabaka 
w'e Babulooni ababavuddeko abambuse. 22 Laba, ndiragira, bw'ayogera 
Mukama, ne mbakomyawo ku kibuga kino; era balirwana nakyo ne 
bakimenya ne bakyokya omuliro: era ndifuula ebibuga bya Yuda amatongo 
nga temuli abibeeramu. 


35:1 Ekigambo ekyajjira Yeremiya ekyava eri Mukama mu mirembe gya 
Yekoyakimu mutabani wa Yosiya kabaka wa Yuda nga kyogera nti 2 
Genda eri ekika eky'Abalekabu oyogere nabo obayingize mu nnyumba. ya 
Mukama, mu kisenge ekimu, obawe omwenge okunywa. 3 Kale ne ntwala 
Yaazaniya mutabani wa Yeremiya mutabani wa Kabazziniya ne baganda 
be ne batabani be bonna n'ekika kyonna eky'Abalekabu; 4 ne mbayingiza 
mu nnyumba ya Mukama, mu kisenge kya batabani ba Kanani mutabani 
wa Igudaliya omusajja wa Katonda, ekyaliraana ekisenge eky'abakungu, 
ekyali waggulu w'ekisenge kya Maaseya mutabani wa Sallumu omuggazi: 
5 ne nteeka ebita ebijjudde omwenge n'ebikompe mu maaso g'abaana 
b'ekika eky'Abalekabu, ne mbagamba nti Munywe omwenge. 6 Naye bo ne 
boogera nti Tetuunywe ku mwenge: kubanga Yonadaabu mutabani wa 
Lekabu jjajjaffe yatulagira ng'ayogera nti Temunywanga ku mwenge, 
mmwe newakubadde batabani bammwe, emirembe gyonna: 7 so 
temuzimbanga nnyumba so temusnganga nsigo, so temusimbanga lusuku 
lwa mizabbibu so temubanga nazo: naye munaamalanga ennaku zammwe 
zonna mu weema; muwangaale ennaku nnyingi mu nzi gye mutuulamu. 8 
Era twagondera eddoboozi lya Yonadaabu mutabani wa Lekabu jjajjaffe 
mu byonna bye yatukuutira, obutanywanga ku menge ennaku zaffe zonna, 
ffe ne bakazi baffe ne batabani baffe ne bawala baffe; 9 newakubadde 
okwezimbira ennyumba okutuulamu: so tetulina lusuku lwa mizabbibu 
newakubadde ennimiro newakubadde ensigo. 10 naye twabanga mu 
weema ne tugonda ne tukola nga byonna bwe byali Yonadaabu jjajjaffe 
bye yatulagira. 11 Naye olwatuuka Nebukadduneeza kabaka w'e 
Babulooni bwe yatabaala ensi, ne twogera nti Mujje tugende e 


Yerusaalemi olw'okutya eggye ery'Abakaludaaya n'olw'okutya eggye 
ery'Abasuuli; kyetuva tubeera e Yerusaalemi. 12 Awo ekigambo kya 
Mukama re kiryoka kijjira Yeremiya nga kyogera nti 13 Bw'ati 
bw'ayogera Mukama w'eggye, Katonda wa Isiraeri, nti Genda obagambe 
abasajja ba Yuda n'abali mu Yerusaalemi nti Temukkirize kuyigirizibwa 
okuwuliriza ebigambo byange? bw'ayogera Mukama. 14 Ebigambo bya 
Yonadaabu mutabani wa Lekabu bye yalagira batabani be, obutanywanga 
ku mwenge, byatuukirizibwa, so tebanywako na guno gujwa, kubanga 
bagondera ekiragiro kya jjaąjjaabwe: naye nze nayogera nammwe, aga 
ngolokoka mu makya ne njogera; so temumpulirizanga. 15 N'okutuma 
mbatumidde abaddu bange bonna bannabbi, nga ngolokoka mu makya ne 
mbatuma, nga njogera nti Mudde nno buli muntu okuleka ekkubo lye ebbi, 
mulongoose ebikolwa byammwe, so temugobereranga bakatonda abalala 
okubaweerezanga, kale mulituula mu nsi gye nnawa mmwe ne 
bajjajjammwe; naye temuteganga kutu kwammwe so temumpulirizanga. 
16 Kubanga batabani ba Yonadaabu mutabani wa Lekabu batuukirizza 
ekiragiro kya jjajjaabwe kye yabalagira, naye abantu bano tebampulirizza; 
17 Mukama, Katonda ow'eggye, Katonda wa Isiraeri, kyava ayogera 
bw'ati nti Laba, ndireeta ku Yuda ne ku abo bonna abali mu Yerusaalenu 
obubi bwonna bwe nnaakaboogerako: kubanga nayogera nabo, naye ne 
batawulira; era mbayise, naye ne batayitaba. 18 Awo Yeremiya n'agamba 
ekika eky'Abalekabu nti Bw'ati bw'ayogera Mukama w'eggye, Katonda wa 
Isiraeri, nti Kubanga mugondedde ekiragiro kya Yonadaabu jjajjajjammwe 
ne mukwata byonna bye yakuutira ne mukola nga byonna bwe byali bye 
yabalagira; 19 Mukama w'eggye, Katonda wa Isiraeri, kyava ayogera 
bw'ati nti Yonadaabu mutabani wa Lekabu taabulwenga musajja wa 
kuyimirira mu maaso gange ennaku zonna. 


36:1 Awo olwatuuka mu mwaka ogw'okuna ogwa Yekoyakimu mutabani 
wa Yosiya kabaka wa Yuda ekigambo kino ne kijjira Yeremiya ekyava eri 
Mukama nga kyogera nti 2 Ddira omuzingo gw'ekitabo, owandiike omwo 
ebigambo byonna bye nnakubuuliranga eri Isiraeri n'eri Yuda n'eri 
amawanga gonna, okuva ku lunaku lwe nnayogera naawe, okuva ku 


mirembe gya Yosiya, ne leero. 3 Mpozzi ennyumba ya Yuda baliwulira 
obubi bwonna bwe nteesa okubakola; era badde buli muntu okuleka 
ekkubo lye ebbi; ndyoke nsonyiwe obutali butuukirivu bwabwe n'ekibi 
kyabwe. 4 Awo Yeremiya n'ayita Baluki mutabani wa Neriya; Baluki 
n'awandiika ku muzingo gw'ekitabo ng'aggya mu kamwa ka Yeremiya 
ebigambo byonna ebya Mukama bye yali amubuulidde. 5 Awo Yeremiya 
n'alagira Baluki ng'ayogera nti Nsibiddwa; siyinza kuyingira mu nnyumba. 
ya Mukama: 6 kale genda ggwe osome mu muzingo gw'owandiise 
ng'oggya mu kamwa kange ebigambo bya Mukama, mu matu g'abantu mu 
nnyumba. ya Mukama ku lunaku olw'okusiibirako: era obisomanga ne mu 
matu g'abaYuda bonna abava mu bibuga byabwe. 7 Mpozzi balireeta 
okwegayirira kwabwe mu maaso ga Mukama, ne badda buli muntu 
okuleka ekkubo lye ebbi: kubanga obusungu n'ekiruyi Mukama 
by'ayogedde eri abantu bano binene. 8 Awo Baluki mutabani wa Neriya 
n'akola nga byonna bwe byali Yeremiya nnabbi bye yamulagira, ng'asoma 
mu kitabo ebigambo bya Mukama mu nnyumba ya Mukama. 9 Awo 
olwatuuka mu mwaka ogw'okutaano ogwa Yekoyakimu mutabani wa 
Yosiya kabaka wa Yuda, mu mwezi ogw'omwenda, abantu bonna abaali 
mu Yerusaalemi n'abantu bonna abaava mu bibuga bya Yuda ne bajja e 
Yerusaalemi ne balangira okusiiba mu maaso ga Mukama. 10 Awo Baluki 
nasoma mu kitabo ebigambo bya Y eremiya mu nnyumba ya Mukama, mu 
kisenge kya Gemaliya mutabani wa Safani omuwandiisi, mu luggya 
olw'engulu awayingirirwa mu mulyango omuggya ogw'ennyumba ya 
Mukama, mu matu g'abantu bonna. 11 Awo Mikaaya mutabani wa 
Gemaliya mutabani wa Safani bwe yawulira mu kitabo ebigambo byonna 
ebya Mukama, 12 n'aserengeta mu nnyumba ya kabaka mu kisenge 
eky'omuwandiisi: kale, laba, abakungu bonna nga batudde omwo, 
Erisaama omuwandiisi ne Deraya mutabani wa Semaaya ne Erunasani 
mutabani wa Akubooli ne Gemaliya mutabani wa Safani ne Zeddekiya 
mutabani wa Kananiya n'abakungu bonna. 13 Awo Mikaaya n'alyoka 
ababuulira ebigambo byonna bye yali awulidde, Baluki bw'asomye ekitabo 
mu matu g'abantu. 14 Abakungu bonna kyebaava batuma Y ekudi. 
mutabani wa Nesaniya mutabani wa Seremiya mutabani wa Kuusi eri 


Baluki nga boogera nti Ddira omuzingo gw'ekitabo mw'osomye mu matu 
g'abantu mu mukono gwo, ojje. Awo Baluki mutabani wa Neriya n'addira 
omuzingo mu mukono gwe n'ajja gye baali. 15 Ne bamugamba nti Tuula 
nno obisome mu matu gaffe. Kale Baluki n'abisoma mu matu gaabwe. 16 
Awo olwatuuka bwe baamala okuwulira ebigambo byonna, ne 
batunulaganako nga batya, ne bagamba Baluki nti Tetuuleme kubuulira 
kabaka ebigambo ebyo byonna. 17 Ne babuuza Baluki nga boogera nti 
Tubuulire nno, wawandiika otya ebigambo ebyo byonna ng'oggya mu 
kamwa ke? 18 Awo Baluki n'abaddamu nti Ye yambuulira ebigambo ebyo 
byonna n'akamwa ke, nange ne mbiwandiika ne buyino. 19 Awo abakungu 
ne bagamba Baluki nti Genda weekweke, ggwe ne Yeremiya; so omuntu 
yenna aleme okumanya gye muli. 20 Awo ne bayingira eri kabaka mu 
luggya; naye nga bamaze okutereka omuzingo mu kisenge kya Erisaasna 
omuwandiisi; ne babvulira ebigambo byonna mu matu ga kabaka. 21 Awo 
kabaka n'atuma Yekudi okukima omuzingo: n'aguggya mu kisenge kya 
Erisaama omuwandiisi. Awo Yekudi nagusoma mu matu ga kabaka ne mu 
matu g'abakungu bonna abaayimirira okuliraana kabaka. 22 Awo kabaka 
yali atudde mu nnytuaba ey'ebiro by'obutiti mu mwezi ogw'omwenda: era 
omuliro nga guli mu lubumbiro nga gwaka mu maaso ge. 23 Awo 
olwatuuka Yekudi bwe yamala okusoma empapula ssatu oba nnya, kabaka 
n'agusala n'akambe ak'omuwandiisi n'agusuula mu muliro ogwali mu 
lubumbiro, omuzingo ne guggiira mu muliro ogwali mu lubumbiro. 24 So 
tebaatya so tebaayuza byambalo byabwe, kabaka newakubadde abaddu be 
n'omu abaawulira ebigambo ebyo byonna. 25 Era nate Erunasani ne 
Deraya ne Gemaliya baali bamwegayiridde kabaka obutayokya muzingo; 
naye n'atakkiriza kubawulira. 26 Awo kabaka n'alagira Yerameeri omwana 
wa kabaka ne Seraya mutabani wa Azuliyeeri ne Seremiya mutabani wa 
Abudeeri okukwata Baluki omuwandiisi ne Yeremiya nnabbi: naye 
Mukama n'abakweka. 27 Awo ekigambo kya Mukama ne kijjira 
Yeremiya, kabaka ng'amaze okwokya omuzingo n'ebigambo Baluki bye 
yawandiika ng'abiggya mu kamwa ka Yeremiya, nga kyogera nti 28 Ddira 
nate omuzingo omulala, owandiike omwo ebigambo byonna ebyasooka 
ebyali mu muzingo ogw'olubereberye Yekoyakimu kabaka wa Yuda 


gw'ayokezza. 29 Era ebya Yekoyakimu kabaka wa Yuda olyogera nti 
Bw'ati bw'ayogera Mukama nti Oyokezza omuzingo guno ng'oyogera nti 
Kiki ekikuwandiisizza omwo ng'oyogera nti Kabaka w'e Babulooni 
talirema kujja n'azikiriza easi eno, era alimalawo omwo omuntu n'ensolo? 
30 Mukama kyava ayogera bw'ati ebya Yekoyakimu kabaka wa Yuda nti 
Taliba na wa kutuula ku ntebe ya Dawudi n'omu: n'omulambo gwe 
gulisuulibwa eri olubugumu emisana n'eri empewo ekiro. 31 Era 
ndimubonereza n'ezzadde lye n'abaddu be olw'obutali butuukiriw bwabwe; 
era ndibaleetako ne ku abo abali mu Yerusaalemi ne ku basajja ba Yuda 
obubi bwonna bwe nnaakaboogerako, naye ne batawulira. 32 Awo 
Yeremiya n'addira omuzingo ogw'okubiri, n'agumuwa Baluki omuwandiisi 
mutabani wa Neriya; ye n'awandiika omwo ng'aggya mu kamwa ka 
Yeremiya ebigambo byonna eby'omu kitaba Yekoyakimu kabaka wa Yuda 
kye yayokya mu muliro: era ne byongerwako ebigambo bingi ebibifaanana. 


37:1 Awo Zeddekiya mutabaai wa Yosiya n'afuga nga ye kabaka mu kifo 
kya Koniya mutabani wa Yekoyakimu Nebukadduleeza kabaka We 
Babulooni gwe yafuula kabaka mu nsi ya Yuda. 2 Naye teyawuliranga 
bigambo bya Mukama bye yayogerera mu nnabbi Y eremiya, ye 
newakubadde abaddu be newakubadde abantu ab'omu nsi. 3 Awo 
Zeddekiya kabaka n'atuma Yekukaali mutabani wa Seremiya ne Zeffaniya 
mutabani wa Maaseya kabona eri nnabbi Yeremiya, ng'ayogera nti 
Tusabire nno eri Mukama Katonda waffe. 4 Era Yeremiya yayingiranga 
n'afulumanga mu bantu: kubanga baali tebaanamuteeka mu kkomera. 5 Era 
eggye lya Falaawo lyali livudde mu Misiri; awo Abakaludaaya abaali 
bazingizza Yerusaalemi bwe baawulira ebigambo byabwe, ne basaasaana 
okuva ku Yerusaalemi. 6 Awo ekigambo kya Mukama ne kijjira nnabbi 
Yeremiya nga kyogera nti 7 Bw'ati bw'ayogera Mukama, Katonda wa 
Isiraeri, nti Bwe muti bwe muba mugamba kabaka wa Yuda eyabatuma 
gye ndi okumbuuza; nti Laba, eggye lya Falaawo eritabadde okubayamba 
liridda mu Misiri mu nsi yaabalyo. 8 Era Abakaludaaya balikomawo ne 
balwanyisa ekibuga kino; era balikimenya ne bakyokya omuliro. 9 Bw'ati 
bw'ayogera Mukama nti Temwerimba nga mwogera nti Abakaludaaya 


tebalirema kutuvaako: kubanga tebalibavaako. 10 Kuba newakubadde nga 
mwandigobye eggye lyonna ery'Abakaludaaya abalwana nammwe ne 
musigala mu bo ab'ebiwundu bokka, era naye bandigolokose buli muntu 
mu weema ye ne bookya ekibuga kino omuliro: 11 Awo olwatuuka eggye 
ery'Abakaludaaya bwe lyamala okusaasaana okuva ku Yerusaalemi 
olw'okutya eggye lya Falaawo, 12 kale Yeremiya n'afuluma mu 
Yentsaalemi okugenda mu nsi ya Benyamini okuweebwa omugabo gwe 
eyo wakati mu bantu. 13 Awo bwe yali mu mulyango gwa Benyamini, 
omukulu w'abambowa yali ali eyo, erinnya lye Iriya mutabani wa Seremiya 
mutabani wa Kananiya; n'akwata Yeremiya nnabbi ng'ayogera nti Osenga 
Abakaludaaya. 14 Awo Yeremiya n'ayogera nti Olimba; sisenga 
Bakaludaaya; naye n'atamuwulira: kale Iriya n'akwata Yeremiya 
n'amuleeta eri abakungu. 15 Awo abakangu ne basunguwaiira Yeremiya ne 
bamukuba ne bamuteeka mu kkomera mu nnyumba ya Yonasaani 
omuwandiisi; kubanga gye baali bafudde ekkonera. 16 Awo Yeremiya 
bwe yatuuka mu nnyumba ey'obunnya ne mu buyu, era Yeremiya bwe yali 
ng'amaze ennaku nnyingi omwo; 17 awo Zeddekiya kabaka n'atuma 
n'amukima: kabaka n'amubuuza kyama mu nnyumba ye n'ayogera nti 
Waliwo ekigambo kyonna ekivudde eri Mukama? Awo Yeremiya 
n'ayogera nti Weekiri. Era n'ayogera nti Oliweebwayo mu mukono gwa 
kabaka w'e Babulooni. 18 Era nate Yeremiya n'agamba kabaka Zeddekiya 
nti Nali nkwoonye mu ki oba abaddu bo oba bantu bano, n'okuteeka ne 
muteeka mu kkomera? 19 Bannabbi bammwe nno bali ludda wa 
abaabalagulanga nga boogera nti Kabaka w'e Babulooni talibatabaala, 
newakubadde ensi eno? 20 Kale nno wulira, nkwegayiridde, ai mukama 
wange kabaka: okwegayirira kwange kkirizibwe mu maaso go, 
nkwegayiridde; oleme okunziza mu nnyumba ya Yonasaani omuwandiisi, 
nneme okufiira omwo. 21 Kale Zeddekiya kabaka n'alagira ne bateeka 
Yeremiya mu luggya olw'abambowa, ne bamuwa buli lunaku omugaati 
okuva ku luguudo abafumbi b'emigaati kwe baabeeranga, okutuusa 
emigaati gyonna egy'omu kibuga lwe gyaggwaawo. Awo Yeremiya 
n'abeera bw'atyo mu luggya olw'abambowa. 


38:1 Awo Sefatiya mutabani wa Mallani ne Gedaliya mutabani wa 
Pasukuli ne Yukali mutabani wa Seremiya ne Pasukuli mutabani wa 
Malukiya ne bawulira ebigambo Yeremiya bye yabuulira abantu bonna 
ng'ayogera nti 2 Bw'ati bw'ayogera Mukama nti Asigala mu kibuga muno 
alifa ekitala n'enjala ne kawumpuli naye oyo afiiluma n'agenda eri 
Abakaludaaya aliba mulamu, n'obulamu bwe buliba munyago gy'ali, era 
aliba mulamu. 3 Bw'ati bw'ayogera Mukama nti Ekibuga kino tekirirema 
kuweebwayo mu mukono gw'eggye lya kabaka We Babulooni, naye 
alikimenya. 4 Awo abakungu ne bagamba kabaka nti Tukwegayiridde, 
omusajja ono attibwe; kubanga anafuya emikono gy'abasajja abalwanyi, 
abasigadde mu kibuga muno, n'emikono gy'abantu boma, ng'abagamba 
ebigambo ebifaanana bwe bityo: kubanga omusajja ono tayagaliza 
mirembe bantu bano wabula obubi. 3 Awo Zeddekiya kabaka n'ayogera nti 
Laba, ali mu mukono gwammwe: kubanga kabaka si ye ayinza okukola 
ekigambo kyonna okubaziyiza. 6 Awo ne batwala Yeremiya ne bamusuula 
mu anyumba ey'obunnya eya Malukiya omwana wa kabaka eyali mu 
luggya olw'abambowa: ne bassa Yeremiya n'emigwa. So mu bunnya nga 
temuli mazzi wabula ebitosi: Yeremiya n'atubira mu bitosi. 7 Awo 
Ebedumereki Omuwesiyopya omulaawe eyali mu nnyumba ya kabaka bwe 
yawulira nga batadde Yeremiya mu bunnya; kabaka ng'atudde mu mu 
lyango gwa Benyamini; 8 awo Ebedumereki n'ava mu nnyumba ya kabaka 
n'agamba kabaka nti 9 Mukama wange kabaka, abasajja bano bakoze bubi 
mu byonna bye bakoze Yeremiya nnabbi gwe basudde mu bunnya; era 
ayagala kufiira mu kifo mw'ali olw'enjala: kubanga tewakyali mmere mu 
kibuga: 10 Awo kabaka n'alyoka alagira Ebedumereki Omuwesiyopya 
ng'ayogera nti Ggya wano abasajja amakumi asatu obatwale ogende nabo, 
olinnyise Yeremiya nnabbi ng'omuggya mu bunnya nga tannafa. 11 Awo 
Ebedumereki n'atwala abasajja abo n'agenda nabo, n'ayingira mu nnyumba 
ya kabaka wansi w'eggwanika, n’aggyayo ebiwero ebikadde ebyasuulibwa 
m enziina eavundu n'azissiza ku migwa mu bunnya eri Yeremiya. 12 Awo 
Ebedumereki Omuwesiyopya n'agamba Yeremiya nti Teeka nno ebiwero 
bino ebikadde ebyasuulibwa n'euziina envundu mu nkwawa zo wansi 
w'emigwa. Awo Yeremiya n'akola bw'atyo. 13 Awo ne baggya Y eremiya 


mu bunnya nga bamuwalula n'emigwa egyo: awo Yeremiya n'abeera mu 
luggya olw'abambowa. 14 Awo Zeddekiya kabaka n'atuma n'aleeta 
Yeremiya nnabbi gy'ali mu mulyango ogw'okusatu oguli mu nnyumba ya 
Mukama: awo kabaka n'agamba Yeremiya nti Naakubuuza ekigambo; 
tonkisa kigambo kyonna. 15 Awo Yeremiya n'agamba Zeddekiya nti Bwe 
nnaakubuulira, tonzite? era bwe nnaakuweerera amagezi, tompulirize. 16 
Awo Zeddekiya kabaka n'alayirira kyama Yeremiya ng'ayogera nti Nga 
Mukama bw'ali omulamu eyatukolera emmeeme eno, sirikutta, so 
sirikuwaayo mu mukono gw'abantu bano abanoonya obulamu bwo. 17 
Awo Yeremiya n'alyoka agamba Zeddekiya nti Bw'ati bw'ayogera 
Mukama, Katonda ow'eggye, Katonda wa Isiraeri, nti Bw'onoofuluma 
n'ogenda eri abakungu ba kabaka w'e Babulooni, kale emmeeme yo eriba 
nnamu n'ekibuga kino tekiryokebwa muliro; 18 naawe oliba mulamu 
n'ennyumba yo: naye bw'otokkirize kufuluma n'ogenda eri abakungu ba 
kabaka w'e Babulooni, kale ekibuga kino kiriweebwayo mu mukono 
gw'Abakaludaaya, era balikyokya omuliro, so naawe tolawona mu 
mukono gwabwe. 19 Awo Zeddekiya kabaka n'agamba Yeremiya nti 
ntidde Abayudaaya abasenze Abakaludaaya baleme okumpaayo mu 
mukono gwabwe, ne banduulira. 20 Naye Yeremiya n'ayogera nti 
Tebalikuwaayo, nkwegayiridde, gondera eddoboozi lya Mukama mu ekyo 
kye nkugamba: kale Iw'oliba obulungi, n'emmeeme yo eriba nnamu. 21 
Naye bw'onoogana okufuluma, kino kye kigambo Mukama ky'andaze: 22 
Laba, abakazi bonna abasigadde mu nnyumba ya kabaka wa Yuda 
balifulumizibwa eri abakungu ba kabaka w’e Babulooni, era abakazi abo 
balyogera nti Mikwano gyo ennyo be baakuwaana, n'okusobola 
bakusobodde: ebigere byo nga bimaze okutubira mu bitosi, bazze 
ennyuma. 23 Era balifulumya bakazi bo bonna n'abaana bo eri 
Abakaludaaya: so toliwona mu mukono gwabwe, naye oliwambibwa 
n'omukono gwa kabaka We Babulooni: era olyokesa omuliro ekibuga 
kino. 24 Awo Zeddekiya n'alyoka agamba Yeremiya nti Omuntu yenna 
aleme okumanya ebigambo ebyo, kale tolifa. 25 Naye abakungu bwe 
baliwulira nga njogedde naawe ne bajja ne bakugamba nti Tubuulire nno 
bye wagamba kabaka; tokitukisa, naffe tetuukutte; era n'ebyo kabaka bye 


yakubuulira; 26 kale n'olyoka obagamba nti Naleeta okwegayirira kwange 
mu maaso ga kabaka aleme okunzizaayo mu nnyumba ya Yonasaani 
okufiira omwo. 27 Awo abakungu bonna ne bajja eri Yeremiya ne 
bamubuuza: n'ababuulira ng'ebigambo ebyo byonna bwe byali kabaka bye 
yali alagidde. Awo ne balekayo okwogera naye; kubanga ekigambo ekyo 
tekyategeerebwa. 28 Awo Yeremiya n'abeera mu luggya olw'abambowa 
okutuusa ku lunaku Yerusaalemi Iwe kyamenyebwa. 


39:1 Awo olwatuuka Yerusaalemi bwe kyamenyebwa, (mu mwaka 
ogw'omwenda ogwa Zeddekiya kabaka wa Yuda mu mwezi ogw'ekkumi 
Nebukadduneeza kabaka We Babulooni mwe yajjira n'eggye lye lyonna 
okutabaala Yerusaalemi n'akizingiza; 2 mu mwaka ogw'ekkumi n'ogumu 
ogwa Zeddekiya mu mwezi ogw'okuna ku lunaku olw'omwezi 
olw'omwenda mwe baawagulira ekituli mu kibuga:) 3 abakungu bonna aba 
kabaka w'e Babulooni ne bayingira ne batuula mu mulyango ogwa wakati, 
Nerugalusalezeeri, Samugaluneebo, Salusekimu, Labusalisi, 
Nerugalusalezeeri, Labumagi, wamu n'abakungu bonna abalala aba kabaka 
w'e Babulooni. 4 Awo olwatuuka Zeddekiya kabaka wa Yuda n'abasajja 
bonna abalwanyi bwe baabalaba, kale ne badduka ne bava mu kibuga kiro 
mu kkubo ery'olusuku lwa kabaka, mu mulyango oguli wakati wa 
babbugwe ababiri: n'afuluma mu kkubo erya Alaba. 5 Naye eggye 
ery'Abakaludaaya ne libagoberera ne bayisiriza Zeddekiya mu nsenyi ez'e 
Yeriko: awo bwe baamala okumuwamba, ne bamuleeta eri 
Nebukadduneeza kabaka w'e Babulooni e Libula mu nsi ey'e Kamasi, 
n'amusalira omusango. 6 Awo kabaka w'e Babulooni n'attira batabani ba 
Zeddekiya e Libula ye ng'alaba: era kabaka w'e Babulooni n'atta 
n'abakungu bonna aba Yuda. 7 Era naggyamu Zeddekiya amaaso, 
n'amusiba namasamba okumutwala e Babulooni. 8 Abakaludaaya ne 
bookya ennyumba ya kabaka n'ennyumba ez'abantu omuliro, ne 
bamenyaamenya bbugwe wa Yerusaalemi. 9 Awo Nebuzaladaani omukulu 
w'abambowa n'atwala e Babulooni nga basibe abantu abafisseewo abaali 
basigadde mu kibuga, era n'abasenze abaamusenga, n'abantu abafisseewo 
abaali basigaddewo. 10 Naye Nebuzaladaani omukulu w'abambowa 


n'aleka ku baavu ab'omu bantu abaali batalina kintu mu nsi ya Yuda, 
n'abawa ensuku ez'emizabbibu n'ennimiro mu biro ebyo. 11 Awo 
Nebukadduneeza kabaka w'e Babulooni n'alagira Nebuzaladaani omukulu 
w'abambowa ebya Yeremiya ng'ayogera nti 12 Mutwale omukuume nnyo, 
so tomukola kabi; naye omukolanga era nga ye bw'anaakugambanga. 13 
Awo Nebuzaladaani omukulu w'abambowa n'atuma, ne Nebusazubaani, 
Labusalisi, ne Nerugalusalezeeri, Labumagi, n'abaami bonna abakulu aba 
kabaka w'e Babulooni; 14 ne batuma ne baggya Yeremiya mu luggya 
olw'abambowa ne bamukwasa Gedaliya mutabani wa Akikamu mutabani 
wa Safani amutwale eka: awo n'abeera mu bantu. 15 Awo ekigambo kya 
Mukama re kijjira Yeremiya bwe yali ng'asibiddwa mu luggya 
olw'abambowa; nga kyogera nti 16 Genda ogambe Ebedumereki 
Omuwesiyopya nti Bw'ati bw'ayogera Mukama w'eggye, Katonda wa 
Isirarei nti Laba; ndireeta ebigambo byange ku kibuga kino olw'obubi so si 
lwa bulungi; era birituukirizibwa mu maaso go ku lunaku luli. 17 Naye 
ndikuwonyeza ku lunaku luli, bw'ayogera Mukama: so toliweebwayo mt 
mukono gw'abasajja b'otya. 18 Kubanga Sirirema kukulokola so toligwa 
n'ekitala, naye obulami bwo buliba munyago gy'oli: kubanga weesize nze, 
bw'ayogera Mukama. 


40:1 Ekigambo ekyajjira Yeremiya ekyava eri Mukama, Nebuza ladaani 
omukulu w'abambowa bw yamala okumuteera mu Laama, bwe yamutwala 
ng'asibiddwa mu masamba mu basibe bonna ab'e Yerusaalemi ne Yuda 
abaatwalibwa Babulooni nga basibe. 2 Omukulu w'abambowa n'atwala 
Yeremiya namugamba nti Mukama Katonda wo yayogera obubi buno ku 
kifo kino 3 n'okuleeta Mukama abuleese, era akoze nga bwe yayogera; 
kubanga mwayonoona Mukama, so temugondedde ddoboozi lye, 
ekigambo kir kyekivudde kibatuukako. 4 Ka nno, laba, nkusumulula leero 
mu masamba agali ku mukono gwo. Oba ng'osiima okujja nange okugenda 
e Babulooni, jjangu, nange naakukuumanga bulungi; naye oba ng'okiyita 
kibi okujja nange okugenda e Babulooni, lekayo: laba, ensi yonna eri mu 
maaso go gy'osiima okugenda era gy'osinga okwagala, gy'oba ogenda. 5 
Awo bwe yali nga tannaddayo, n'ayogera nti Ddayo nno eri Gedaliya 


mutabani wa Akikamu mutabani Safani, kabaka w’e Babulooni 

gw awadde okufuga ebibuga bya Yuda, obeere ewuwe mu bantu: oba 
genda yonna gy'osiima okugenda. Awo omukulu w'abambowa n'amuwa 
byokulya n'ekirabo n'amuta. 6 Awo Yeremiya n'agenda eri Gelaliya 
mutabani wa Akikamu e Mizupa, n'abeera ewuwe mu bantu, baali 
basigadde mu nsi. 7 Awo abaami bonna ab'ebitongole abaali mu byalo, bo 
n'abaajja baabwe, bwe baawulira nga abaka w°’e Babulooni awadde 
Gelaliya mutabani wa Akikamu okuuga ensi, era ng'amukwasizza abaajja 
n'abakazi n'abaana abato ne mu abo abasinga obwavu mu nsi, ku bo 
abataatwalibwa e Babulooni nga basibe; 8 awo ne bajja eri Gedaliya 
Mizupa, Isiraeri mutabani wa lesaniya ne Yokanani ne Yonasaani batabani 
ba Kaleya ne Seraya mutaiani wa Tanukumesi ne batabani ba Efayi 
Omunetofa, ne Yezaniya omwana w'omu Maakasi, bo n'abasajja baabwe. 
9 Awo Gedaliya nutabani wa Akikamu mutabani wa Safani n'abalayirira bo 
n'abasajja baabwe ng'ayogera nti Temutya kuweereza Abakaludaaya: 
mubeere au nsi, muweerezenga kabaka w'e Sabulooni, era munaabanga 
bulungi. 10 Nze, laba, naabeeranga e Mizupa okuyimiriranga mu maaso 
Abakaludaaya abalijja gye tuli: naye mmwe mukuņnņnaanye omwenge 
n'ebibala eby'omu kyeya n'amafuta, mubiteeke mu bintu byammwe, 
mubeerenga mu bibuga byammwe ye mulidde. 11 Era bwe batyo 
Abayudaaya bonna abaali mu Mowaabu ne mu baana ba Amoni ne mu 
Edomu n'abo abaali mu nsi zonna bwe baawulira nga kabaka w'e 
Babulooni afissizzaawo ku Yuda ra ng'akuzizza ku bo Gedaliya mutabani 
wa Akikaamu mutabani wa Safani; 12 kale Abayudaaya bonna ne 
bakomawo nga bava mu bifo byonna gye baali babagobedde ne bajja mu 
nsi ya Yuda eri Gedaliya e Mizupa, ne bakuņnaanya mwenge n'ebibala 
eby'omu kyeya bingi nnyo nnyini. 13 Era nate Yokanani mutabani wa 
Kaleya n'abaami bonna ab'ebitongole abaali mu byalo ne bajja eri Gedaliya 
e Mizupa 14 ne bamugamba nti Omanyi nga Baalisi kabaka w'abaana ba 
Amoni atumye Isimaeri mutabani wa Nesaniya okukutta? Naye Gedaliya 
mutabani wa Akikamu n'atabakkiriza. 15 Awo Yokanani mutabani wa 
Kaleya n'ayogera ne Gedaliya e Mizupa kyama ng'agamba nti Ka nyende, 
nkwegayiridde, nzite Isimaeri mutabani wa Nesaniya, so tewaliba muntu 


alikimanya: yandikuttidde ki, Abayudaaya bonna abakunyaanye gy'oli 
n'okusaasaana ne basaasaana, n'ekitundu kya Yuda ekifisseewo ne 
kizikirira? 16 Naye Gedaliya mutabani wa Akikamu n'agamba Yokanani 
mutabani wa Kaleya nti Tokola kigambo ekyo: kubanga omuwaayiriza 
Isimaeri. 


41:1 Awo olwatuuka mu mwezi ogw'omusanvu Isimaeri mutabani wa 
Nesaniya, mutabani wa Erisama, ow'oku zzadde lya kabaka, era omu ku 
baami abakulu aba kabaka, n'abasajja kkumi wamu naye, ne bajja eri 
Gedaliya mutabani wa Akikamu e Mizupa: awo ne baliira eyo emmere 
wamu e Mizupa. 2 Awo Isimaeri mutabani wa Nesaniya n'ayimuka 
n'abasajja ekkumi abaali naye ne bafumita Gedaliya mutabani wa Akikamu 
mutabani wa Safani n'ekitala ne bamutta, kabaka w'e Babulooni gwe yali 
awadde okufuga ensi. 3 Era Isimaeri n'atta n'Abayudaaya bonna abaali 
naye, abaali ne Gedaliya e Mizupa, n'Abakaludaaya abaalabika eyo, 
abasajja abalwanyi. 4 Awo olwatuuka ku lunaku olw'okubiri ng'amaze 
okutta Gedaliya, so nga tewali muntu akimanyi, 5 abamu ne bajja abaava e 
Sekemu ne Siiro ne Samaliya, abasajja kinaana, nga bamwereddwa 
ebirevu byabwe n'ebyanbalo byabwe nga babiyuzizza, era nga beesaze, nga 
balina ebitone n'omugavu mu mukono gwabwe okubireeta mu nnyumba ya 
Mukama. 6 Awo Isimaeri mutabani wa Nesaniya n'ava mu Mizupa 
okubasisinkana, ng'agenda ng'akaaba amaziga: awo olwatuuka bwe 
yasisinkana nabo, n'abagamba nti Mujje eri Gedaliya mutabani wa 
Akikamu. 7 Awo olwatuuka bwe baamuka wakati mu kibuga, Isiraeri 
mutabani wa Nesatuya n'abatta n'abasuula wakati mu bunnya ye n'abasajja 
abaali naye. 8 Naye ne mulabika mu bo abasajja kkumi abaagamba 
Isimaeri nti Totutta: kubanga tulina ebintu ebyaterekebwa ebyakisibwa mu 
nnimiro, enyaano ne sayiri, n'amafuta, n'omubisi gw'enjuki. Awo 
n'atabattira wamu ne baganda baabwe. 9 Era obunnya Isimaeri mwe 
yasuula emirambo gyonna egy'abasajja be yatta, okuliraana Gedaliya, (bwe 
buli Asa kabaka bwe yasima olw'okutya Baasa kabaka wa Isiraeri,) 
Isimaeri mutabani wa Nesaniya n'abujjuza abo abattibwa. 10 Awo Isimaeri 
n'atwala nga basibe abo bonna abaafikkawo ku bantu abaali mu Mizupa, 


abawala ba kabaka n'abantu bonna abaali basigadde mu Mizupa, 
Nebuzaladaani omukulu w'abambowa be yali ateresezza Gedaliya 
mutabani wa Nesaniya n'abatwala nga basibe, n'agenda okusomoka 
okugenda eri abaana ba Amon. 11 Naye Yokanani mutabani wa Kaleya 
n'abaami bonna ab'ebitongole abaali naye bwe baawulira obubi bwonna 
Isimaeri mutabani wa Nesaniya bwe yali akoze, 12 kale ne batwala 
abasajja bonna ne bagenda okulwana ne Isimaeri mutabani wa Nesaniya ne 
bamusanga awali amazzi amangi agali mu Gibyoni. 13 Awo olwatuuka 
abantu bonna abaali ne Isimaeri bwe baalaba Yokanani mutabani wa 
Kaleya n'abaami bonna ab'ebitongole abaali naye, ne basanyuka. 14 Awo 
abantu bonna Isimaeri be yali atutte nga basibe okubaggya e Mizupa, ne 
bakyuka ne baddayo, ne bagenda eri Yokanani mutabani wa Kaleya. 15 
Naye Isimaeri mutabani wa Nesaniya n'awona Yokanani ng'alina abasajja 
munaana, n'agenda eri abaana ba Amoni. 16 Awo Yokanani mutabani wa 
Kaleya n'abaami bonna ab'ebitongole abaali naye ne batwala ekitundu 
kyonna ekifisseewo ku bantu be yali akomezzaawo okubaggya ku Isimaeri 
mutabani wa Nesaniya, e Mizupa, bwe yamala okutta Gedaliya mutabani 
wa Akikamu, abasajja abalwanyi n'abakazi n'abaana abato n'abalaawe be 
yakomyawo okuva e Gibyoni: 17 awo ne baddayo ne babeera mu 
Gerusukimamu ekiriraanye Besirekemu, okugenda okuyingira mu Misiri, 
18 olw'Abakaludaaya: kubanga baali babatidde, kubanga Isimaeri 
mutabani wa Nesaniya yatta Gedaliya mutabani wa Akikamu kabaka w'e 
Babulooni gwe yawa okufuga ensi. 


42:1 Awo abaami bonna ab'ebitongole ne Yokanani mutabani wa Kaleya 
ne Yezaniya mutabani wa Kosaaya n'abantu bonna okuva ku muto 
okutuuka ku mukulu, 2 ne basembera ne bagamba Yeremiya nnabbi nti 
Tukwegayiridde, okusaba kwaffe kukkirizibwe gy'oli, otusabire eri 
Mukama Katonda wo, ng'osabira ekitundu kino kyonna ekifisseewo; 
kubanga tusigaddewo batono fekka abaabanga abangi ng'amaaso go bwe 
gatulaba: 3 Mukama Katonda wo atulage ekkubo eritugwanira 
okutambuliramu n'ekigambo ekitugwanira okukola. 4 Awo Yeremiya 
nnabbi n'abagamba nti Mbawulidde; laba, naasaba Mukama Katonda 


wammwe ng'ebigambo byammwe bwe biri; kale olulituuka kyonna 
Mukama ky'alibaddamu ndikibabuulira; siribakisa kigambo kyonna. 5 Awo 
ne bagamba Yeremiya nti Mukama abe omujulirwa ow'amazima 
omwesigwa mu ffe, bwe tutalikola ng'ekigambo kyonna bwe kiriba 
Mukama Katonda wo ky'alikutuma gye tuli. 6 Oba nga kirungi oba nga 
kibi, tuligondera eddoboozi lya Mukama Katonda waffe gye tukutuma; 
tulyoke tubenga bulungi bwe tugondera eddoboozi lya Mukama Katonda 
waffe. 7 Awo olwatuuka ennaku kkumi bwe zaayitawo, ekigambo kya 
Mukama re kijjira Yeremiya. 8 Awo n'ayita Yokanani mutabani wa 
Kaleya n'abaami bonna ab'ebitongole abaali naye, n'abantu bonna okuva ku 
muto okutuuka ku mukulu, 9 n'abagamba nti Bw'ati bw'ayogera Mukama 
Katonda wa Isiraeri gwe mwantuma okwanjula okusaba kwammwe mu 
maaso ge, nti 10 Bwe mulikkiriza okubeera mu nsi eno, kale ndibazimba, 
so siribaabya, era ndibasimba, so siribasimbula: kubanga nejjusizza obubi 
bwe nnabakola. 11 Temutya kabaka w'e Babulooni gwe mutya; 
temumutya, bw'ayogera Mukama: kubanga nze ndi wamu nammwe 
okubalokola n'okubawonya mu mukono gwe. 12 Era ndibawa okusaasirwa 
abasaasire, era abazzeeyo mu nsi yammwe. 13 Naye bwe munaagamba nti 
Tetugenda kutuula mu nsi eno; ne mutagondera ddoboozi lya Mukama 
Katonda wammwe; 14 nga mwogera nti Nedda; naye tuligenda mu nsi y'e 
Misiri gye tutalirabira ntalo, so tetuliwulira ddoboozi lya kkondeere, so 
tetulirumwa njala olw'emmere; n'eyo gye tulituula: 15 kale nno muwulire 
ekigambo kya Mukama, mmwe abafisseewo ku Yuda: bw'ati bw'ayogera 
Mukama w'eggye, Katonda wa Isiraeri nti Bwe mulikakasa amaaso 
gammwe ddala okuyingira mu Misiri, ne mugenda okubeera omwo; 16 
kale olulituuka ekitala kye mutya kiribakwatira eyo mu nsi y'e Misiri, 
n'enjala gye mutidde eribacoccera eyo mu Misiri; era eyo gye mulifura. 17 
Bwe kityo bwe kiriba eri abasajja bonna abakakasa amaaso gaabwe 
okugenda e Misiri okubeera eyo; balifa n'ekitala n'enjala ne kawumpuli: so 
tewaliba ku bo abalifikkawo newakubadde okuwona obubi bwe 
ndibaleetako. 18 Kubanga bw'ati bw'ayogera Mukama w'eggye, Katonda 
wa Isiraeri, nti Obusungu bwange n'ekiruyi kyange nga bwe byafukibwa ku 
abo abaali mu Yerusaalemi, ekiruyi kyange bwe kirifukibwa ku mmwe 


bwe kityo bwe muliyingira mu Misiri: era muliba kikolimo n'ekyewuunyo 
n'okukolima n'ekivume; so temuliraba nate kifo kino. 19 Mukama 
ayogedde ku mmwe, ai ekitundu ekifisseewo ku Yuda, nti Temugenda mu 
Misiri: mutegeerere ddala nga leero nze mbadde mujulirwa gye muli. 20 
Kubanga mukoze emmeeme zammwe mwe eby'obukuusa; kubanga 
mwantuma eri Mukama Katonda wammwe nga mwogera nti Tusabire eri 
Mukama Katonda waffe; era nga byonna bwe biriba; Mukama Katonda 
waffe by'alyogera, tubuulire bw'otyo, naffe tulibikola: 21 era leero 
mbibabuu, lidde; naye temugondedde ddoboozi lya Mukama Katonda 
wammw mu kyonna ky'antumye gye muli 22 Kale nno mutegeerere ddala 
nga mulifa n'ekitala n'enjala ne ka wumpuli, mu kifo gye mwagala 
okugenda okubeera. 


43:1 Awo olwatuuka Yeremiya bwe yamalira ddala okwogera n'abantu 
bonna ebigambo byonn, ebya Mukama Katonda waabwe Mukama 
Katonda waabwe bye yali amutumye gye bali, bye bigambo ebyo byonna, 
2 awo Azaliya mutabani wa Kosaaya ne Yokanani mu tabani wa Kaleya 
n'abasajja bontu ab'amalala ne boogera nga bagambi Yeremiya nti Olimba: 
Mukama Katonda waffe takutumye okwogeri nti Temuyingiranga mu 
Misiri okubeera omwo: 3 naye Baluki mutabani wa Neriya ye 
akutuweeredde okutugabula mu mukono gw'Abakaludaaya balyoke 
batutte batutwale e Babulooni nga tuli basibe. 4 Awo Yokanani mutabani 
wa Kaleya n'abaami bonna ab'ebitongole n'abantu bonna ne batagondera 
ddoboozi lya Mukama okubeera mu nsi ya Yuda. 5 Naye Yokanani 
mutabani wa Kaleya n'abaami bonna ab'ebitongole ne batwala ekitundu 
kyonna ekya Yuda abaafikkawo abaali bakomyewookuva mu mawanga 
gonna gye baali babagobedde okubeera mu nsi ya Yuda; 6 abasajja 
n'abakazi n'abaana abato n'abawala ba kabaka na buli muntu Nebuzaladaani 
omukulu wa bambowa gwe yalekera Gedaliya mutabani wa Akikamu 
mutabani wa Safani, ne Yeremiya nnabbi ne Baluki mutabani wa Neriya; 7 
ne bayingira mu nsi y'e Misiri; kubanga tebaagondera ddoboozi lya 
Mukama: ne batuuka n'e Tapanesi. 8 Awo ekigambo kya Mukama ne 
kijjira Yeremiya e Tapanesi nga kyogera nti 9 Ddira amayinja amanene mu 


mukono gwo ogakweke mu ttaka ery'omu matoffaali agali awayingirirwa 
mu nnyumba ya Falaawo e Tapanesi, abasajja ba Yuda nga balaba 10 
obagambe nti Bw'ati bw'ayogera Mukama w'eggye, Katonda wa Isiraeri, 
nti Laba, ndituma ne nzirira Nebukadduneeza kabaka w'"e Babulooni 
omuddu wange, ne nteeka entebe ye ku mayinja gano ge nkwese; era 
alitimba eweema ye eya kabaka ku go. 11 Era alijja n'akuba ensi y'e Misiri; 
ab'okuttibwa baliweebwawo eri okuttibwa, n’ab'obusibe eri obusibe, 
n'ab'ekiala eri ekitala. 12 Era ndikuma omuliro mu nnyumba za bakatonda 
b'e Misiri; era alibookya n'abatwala nga basibe: era alyambala ensi y'e 
vlisiri ng'omusumba bw'ayambala kyambalo kye; era alivaayo mirenbe. 13 
Era alimenya empagi ez'e Besusemeesi ekiri mu nsi y'e Misiri; n'ennyumba 
za bakatonda b'e Misiri alizookya omuliro. 


44:1 Ekigambo ekyajjira Yeremiya ku Bayudaaya bonna abaabeea mu nsi 
y'e Misiri, abaabeera e Migudooli ne Tapanesi ne Noofu m mu nsi ey'e 
Pasuloosi, nga kyogera nti 2 Bwati bw'ayogera Mukama w'eggye, 
Katonda wa Isiraeri, nti Mulabye obubi bwonna bwe naleeta ku 
Yerusaalemi ne ku kibuga byonna ebya Yuda; era, laba, leero matongo, so 
tewali mutu abeera omwo; 3 olw'obubi wabwe bwe bakoze okunsunguwai, 
kubanga baagenda okwoteza bubaane n'okuweereza bakatonda abalala be 
batamanyanga bo newaabadde mmwe newakubadde ba ajjammwe. 4 Era 
naye nabatumira abaddu bange bonna bannabbi, nga ngolokoka mu makya 
ne batuma, nga njogera nti Abaffe mukola kigambo kino eky'omuzo kye 
nkyawa. 5 Naye ne batauliriza so tebaatega kutu okukyuka okuleka obubi 
bwabwe, obutayoterezanga bakatonda abalala obubaane. 6 Ekiruyi kyange 
n'obusungu bwange kyebwava bufukibwa bubuubuuka mu bibuga bya 
Yuda ne mu nguudo ez'e Yerusaalemi; era bizise birekeddwa awo, nga 
bwe kiri leero. 7 Kale nno ukama, Katonda ow'eggye, Kanda wa Isiraeri, 
kyava ayogera bw’ati nti Kiki ekibakoza ekibi yenkana awo okwonoona 
emmeeme zammwe mmwe, okwemalirawo omusajja n'omukazi, omwana 
n'ayonka, wakati mu Yuda, obutabalekera abasigalawo; 8 kubanga 
munsunguwaza n'emirimu egy'emikono gyammwe, nga mwotereza 
bakatonda abalala obubaane mu nsi y'e Misiri gye mwagenda okubeera; 


mulyoke mumalibwewo, era mubeere ekikolimo n'ekivume mu mawanga 
gonna ag'omu nsi? 9 Mwerabidde obubi bwa bajjajjammwe n'obubi bwa 
bassekabaka ba Yuda n'obubi bw'abakazi baabwe n'obubi bwammwe 
mmwe n'obubi bw'abakazi bammwe bwe baakolera mu nsi ya Yuda ne mu 
nguudo ez'e Yerusaalemi? 10 Tebannaba kumalwamu malala ne leero, so 
tebannatya, so tebatambulidde mu mateeka gange newakubadde mu 
biragiro byange bye nnateeka mu maaso gammwe ne mu maaso ga 
bajjajjammwe. 11 Mukama w'eggye, Katonda wa Isiraeri, kyava ayogera 
bw'ati nti Laba, ndikakasa amaaso gange okuboolekera olw'obubi, 
okuzikiriza Yuda yenna. 12 Era ndiddira ekitundu kya Yuda ekifisseewo 
abakakasizza amaaso gaabwe okuyingira mu nsi y'e Misiri okutuula 
omwo, era bonna balimalibwawo; mu nsi y'e Misiri mwe baligwira; 
balimalibwawo n'ekitala n'enjala; balifa, okuva ku muto okutuuka ku 
mukulu, n'ekitala n'enjala: era baliba kikolimo n'ekyewuunyo n'okukolima 
n'ekivume. 13 Kubanga ndibonereza abo abatuula mu nsi y'e Misiri nga 
bwe nnabonereza Yerusaalemi, n'ekitala n'enjala ne kawumpuli: 14 ne ku 
kitundu kya Yuda ekifisseewo abambuse okugenda mu nsi y'e Misiri 
okubeera omwo ne kutabaako aliwona newakubadde alisigalawo, balyoke 
bakomewo mu nsi ya Yuda gye baayagala okudda okubeera: kubanga 
tewaliba abalikomawo wabula abo abaliwonya obuwonyi. 15 Awo 
abasajja bonna abaamanya ng'abakazi baabwe bootereza bakatonda abalala 
obubaane n'abakazi bonna abaali bayimiridde awo, ekibiina ekinene, abantu 
bonna abaali batuula mu nsi y'e Misiri e Pasuloosi, ne baddamu Y eremiya 
nga boogera nti 16 Ekigambo ky'otubuuliridde mu linnya lya Mukama 
tetuukuwulire. 17 Naye tetulirema kutuukiriza buli kigambo ekyakava mu 
kamwa kaffe, okwotereza kabaka w'eggulu omukazi obubaane 
n'oktunufukira ebiweebwayo eby'okunywa nga bwe twakolanga, ffe ne 
bajjajjaffe, bassekabaka baffe n'abakungu baffe, mu bibuga bya Yuda ne 
mu nguudo ez'e Yerusaalemi: kubanga lwe twabanga n'eby'okulya ebingi, 
ne tuba bulungi ne tutalaba bubi. 18 Naye kasookedde tulekayo 
okwotereza kabaka w'eggulu omukazi obubaane n'okumufukira 
ebiweebwayo eby'okunywa, tubadde mu kwedaaga n'oku malibwawo 
ekitala n'enjala. 19 Era bwe twayoterezanga kakabaka w'eggulu omukazi 


obubaane ne tumufukira ebiweebwayo eby'okunywa, twamufumbira 
emigaati okumusinza ne ttunufukira ebiweebwayo eby'okunywa awatali 
babbaffe? 20 Awo Yeremiya n'agamba abantu bonna, abasajja n'abakazi, 
abantu bonna abaali bamuzzeemu bwe batyo, ng'ayogera nti 21 Obubaane 
bwe mwayotereza mu bibuga bya Yuda ne mu nguudo ez'e Yerusaalemi, 
mmwe ne bajjajjammwe, bassekabaka bammwe n'abakungu bammwe, 
n'abantu ab'omu nsi, Mukama teyabajjukira, so tekyajja mu mwoyo gwe? 
22 n'okuyinza Mukama n'atayinza kuzibiikiriza nate olw'obubi 
obw'ebikolwa byammwe n'olw'emizizo gye mwakola; ensi yammwe 
kyevudde efuuka amatongo n'ekyewuunyo n'ekikolimo, nga tewali 
agituulamu, nga bwe kiri leero. 23 Kubanga mwayoteza obubaane, era 
kubanga mwayonoona Mukama, so temugondedde ddoboozi lya Mukama 
so temutambulidde mu mateeka ge newakubadde mu biragiro bye 
newakubadde mu ebyo bye yategeeza; obubi buno kyebuvudde 
bubatuukako, nga bwe kiri leero. 24 Era nate Yeremiya n'agamba abantu 
bonna n'abakazi bonna nti Muwulire ekigambo kya Mukama, mmwe 
mwenna aba Yuda abali mu nsi y'e Misiri: 25 bw'ati bw'ayogera Mukama 
w'eggye, Katonda wa Isiraeri, nti Mmwe ne bakazi bammwe mwogedde 
n'obumwa era mukituukirizza n'emikono gyammwe, nga mwogera nti 
Tetulirema kutuukiriza bweyamo bwaffe bwe tweyama okwoterezanga 
kabaka w'eggulu omukazi obubaane n'okumufukiranga ebiweebwayo 
eby'okunywa: kale munyweze obweyamo bwammwe era mutuukirize 
obweyamo bwammwe. 26 Kale muwulire ekigambo kya Mukama, mmwe 
mwenna aba Yuda ababeera mu nsi y'e Misiri: laba, ndayidde erinnya 
lyange ekkulu, bw'ayogera Mukama, ng'erinnya lyange teririyitibwa nate 
mu kamwa k'omuntu yenna owa Yuda mu nsi yonna ey'e Misiri, 
ng'ayogera nti Nga Mukama Katonda bw'ali omulamu. 27 Laba, 
mbalabirira olw'obubi so si Iwa bulungi: n'abasajja bonna aba Yuda abali 
mu nsi y'e Misiri balimalibwayo ekitala n'enjala, okutuusa lwe 
baliggwaawo. 28 N'abo abaliwona ekitala balikomawo okuva mu nsi y'e 
Misiri ne bajja mu nsi ya Yuda, omuwendo gwabwe nga mutono; 
n'ekitundu kyonna ekya Yuda abagenze mu nsi y'e Misiri okubeera omwo 
balimanya oyo bw'ali ekigambo kye kye kiriyimirira, ekyange oba 


ekyabwe. 29 Era kano ke kanaaba akabonero gye muli, bw'ayogera 
Mukama, nga ndibabonereza mu kifo kino, mulyoke mumanye 
ng'ebigambo byange tebirirema kuyimirira gye muli olw'obubi: 30 bw'ati 
bw'ayogera Mukama nti Laba, ndiwaayo Falaawo Kofera kabaka w'e 
Misiri mu mukono gw'abalabe be ne mu mukono gw'abo abanoonya 
obulamu bwe; nga bwe nnawaayo Zeddekiya kabaka wa Yuda mu mukono 
gwa Nebukadduneeza kabaka w'e Babulooni omulabe we era eyanoonya 
obulamu bwe. 


45:1 Ekigambo Yeremiya nnabbi kye yagamba Baluki mutabani wa Neriya 
bwe yawandiika ebigambo bino mu kitabo ng'aggya mu kamwa ka 
Yeremiya mu mwaka ogw'okuna ogwa Yekoyakimu mutabani wa Yosiya 
kabaka wa Yuda ng'ayogera nti 2 Bw'ati bw'ayogera Mukama, Katonda 
wa Isiraeri, eri ggwe, ai Baluki, nti 3 Wayogera nti Zinsanze kaakano! 
kubanga Mukama ayongedde obuyinike ku kulumwa kwange; okusinda 
kwange kunkooyezza, so siraba kuwummula kwonna. 4 Bw'oti bw'oba 
omugamba nti Bw'ati bw'ayogera Mukama nti Laba, ekyo kye nnazimba 
ndikyabya, n'ekyo kge nnasimba ndikisimbula; era ndikola bwe ntyo mu nsi 
yona. 5 Era weenoonyeza ebikulu? tobinoonya: kubanga, laba, ndireeta 
obubi ku bona abalina omubiri, bw'ayogera Mukama: naye obulamu bwo 
ndibukuwa okuba omunyago mu bifo byonna gy'onoogendanga. 


46:1 Ekigambo kya Mukama ekyajjira Yeremiya nnabbi ku mawanga. 2 
Ku Misiri: eby'eggye lya Falaawomeko kabaka w'e Misiri eryali ku 
lubalama Iw'omugga Fulaati e Kalukemisi, Nebukadduneeza kabaka w'e 
Babulooni lye yakuba mu mwaka ogw'okuna ogwa Yekoyakimu mutabani 
wa Yosiya kabaka wa Yuda. 3 Muteeketeeke akagabo n'engabo, 
musembere okulwana. 4 Muteeke amatandiiko ku mbalaasi, mulinnye, 
mmwe abeebagala embalaasi, muyimirire mu maaso nga mulina enkuufiira 
zammwe ez'ebyuma; muzigule amafumu, mwambale ebizibawo 
eby'ebyuma. 5 Nkirabidde ki? bakeOnentereddwa, bazze nnyuma; 
n'abasajja baabwe ab'amaanyi basuuliddwa wansi, era badduse mbiro, so 
tebatunula nnyuma: entiisa eri ku njuyi zonna, bw'ayogera Mukama. 6 


Ab'embiro baleme okudduka so n'omusajja ow'amaanyi aleme okuwona; 
obukiika obwa kkono ku lubalama lw'omugga Fulaati beesitadde bagudde. 
7 Am ono agolokose nga Kiyira, amazzi ge geesuukunda ng'emigga? 8 
Misiri yagolokoka nga Kiyira, n'amazzi ge geesuukunda ng'emigga: 
naayogera nti Naagolokoka, naabikka ku nsi zonna; ndizikiriza ekibuga 
n'abo abakituulamu. 9 Mwambuke, mmwe embalaasi; mulaluke, mmwe 
amagaali; n'abasajja ab'amaanyi bafulume: Kuusi ne Puti abakwata engabo; 
n'Abaluudi abakwata abanaanuula omutego. 10 Kubanga olunaku olwo 
lunaku lwa Mukama, Mukama w'eggye, olunaku olw'okuwalanirako 
eggwanga awalane eggwanga ku balabe be: mekitala kirirya ne kikkuta, 
era kirinywa ku musaayi gwabwe ne kikkuta: kubanga Mukama, Mukama 
w'eggye, alina ssaddaaka gy'asalira mu nsi ey'obukiika obwa kkono ku 
lubalama lw'omugga Fulaati. 11 Yambuka e Gireyaadi, oddire eddagala, 
ggwe omuwala wa Misiri atamanyi musajja: onywera bwereere eddagala 
ery'engeri ennyingi; tewali kuwona eri ggwe. 12 Amawanga gawulidde 
okuwemuka kwo, n'ensi ejjudde okukaaba kwo: kubanga omusajja 
ow'amaanyi yeesittadde ku w'amaanyi, bagwiridde wamu bombi. 13 
Ekigambo Mukama kye yagamba Yeremiya nnabbi Nebukadduleeza 
kabaka we Babulooni bw'agenda okujja n'akuba ensi y'e Misiri. 14 
Mubuulire mu Misiri, mulangire mu Migudooli, era mulangire mu Noofu 
ne Tapanesi: mwogere nti Fuluma oyimirire, weeteeketeeke; kubanga 
ekitala kiridde okwetooloola enjuyi zonna. 15 Ababo ab'amaanyi kiki 
ekibatwaza olw'amaanyi? tebaayimirira, kubanga Mukama ye yabagoba. 
16 Yabeesittaza bangi, weewaawo, baagwanyanako: ne boogera nti 
Golokoka tuddeyo eri abantu ab'ewaffe ne mu nsi gye twazaalirwamu 
okuva eri ekitala ekijooga. 17 Baayogerera eyo nti Falaawo kabaka w'e 
Misiri luyoogaano buyoogaano; asobezza entuuko ezaalagirwa. 18 Nga 
bwe ndi omulamu, bw'ayogera Kabaka, erinnya lye Mukama w'eggye, 
mazima nga Taboli mu nsozi era nga Kalumeeri ku lubalama lw'ennyanja, 
bw'alijja bw'atyo. 19 Ai omuwala abeera mu Misiri, weesibirire okugenda 
mu busibe: kubanga Noofu kirifuuka matongo, era kiryokebwa 
obutabaamu abeeramu. 20 Misiri nte nduusi nnungi nnyo; naye okuzikirira 
okuvudde mu bukiika obwa kkono kutuuse, kutuuse. 21 N'abasajja be 


b'agulirira abali wakati we bali ng'ennyana ez'omu kisibo; kubanga nabo 
bazze ennyuma, baddukidde wamu, tebaayimirira: kubanga olunaku 
olw'okulabiramu obuyinike bwabwe lubatuuseeko, ebiro eby'okujjirwa 
kwabwe. 22 Eddoboozi lyakwo liritambula ng'omusota; kubanga 
balitambula nga balina eggye, ne bamutabaala nga balina embazzi, 
ng'abatema emiti. 23 Balitema ekibira kye, bw'ayogera Mukama, 
newakuidde nga tekinoonyezeka; kubanga basinga enzige obungi, so 
babalika. 24 Omuwala wa Misiri alikwatibwa ensonyi; aliweewayo mu 
mukono gw'atfantu ab'oukiika obwa kkono. 25 Mukama w'eggye, Katonda 
wa Isiraeri, ayogera nti Laba, ndibonereza Amoni w'e No, ne Falaawo, ne 
Misiri ne akatonda be ne bakabaka be; Faawo n'abo abamwesiga: 26 era 
dibagabula mu mukono gw'abo banoonya obulamu bwabwe, ne iu mukono 
gwa Nebukadduleeza abaka w'e Babulooni, ne mu muono gw'abaddu be: 
kale oluvannyuma erituulwamu nga mu naku ez'edda, bw'ayogera Muama. 
27 Naye totya ggwe, Yakobo omuddu wange, so tokennetererwa, ggwe 
Isirarei: kubanga, laba, ndikulokola nga nnyima wala, n'ezzadde lyo nga 
nnyima mu nsi y'obusibe bwabwe; kale Yakobo likomawo, era alitereera 
era alyessa, o tewaliba alimutusa. 28 Totya gwe, ai Yakobo omuddu 
wange, bw’ayogera Mukama; kubanga nze ndi wamu naawe: kubanga 
ndimalirawo ddala amawanga goana gye nnakugobera, naye ggwe 
sirikumalirawo ddala; naye ndikukangavvula mpola, so sirikuleka 
n'akatono nga tobonerezebbwa. 


47:1 Ekigambo kya Mukama ekyajjira Yeremiya nnabbi eky'Abafirisuuti, 
Falaawo nga tannakuba Gaza. 2 Bw'ati bw'ayogera Mukama nti Laba, 
amazzi gatumbiira agava bukiika obwa kkono, era galifuuka omugga 
ogwanjaala, era galyanjaala mu nsi ne byonna ebigirimu, ekibuga n'abo 
abakituulamu: n'abantu balikaaba, n'abo bonna ababeera mu nsi 
baliwowoggana. 3 Olw'emisinde gy'okusamba kw'ebinuulo by'ensolo ze 
ez'amaanyi, olw'okuwuluuka kw'amagaali ge, olw'okuvuuma okwa 
bannamuziga be, bakitaabwe kyebava balema okutunula ennyuma eri 
abaana baabwe, emikono gyabwe lw'okuba eminafu; 4 olw'olunaku lujja 
okunyaga Abafirisuuti, okumalawo ku Ttuulo ne Sidoni buli mubeezi 


asigaddewo: kubanga Mukama alinyaga Abafirisuuti, ekitundu 
ekifisseewo eky'ekizinga Kafutoli. 5 Gaza aliko ekiwalaata; Asukulooni 
amaliddwawo, ekitundu ekifisseewo ku kiwonvu kyabwe: olituusa wa 
okwesala? 6 Ai ggwe ekitala kya Mukama, olituusa wa obutatereera? 
weeteke mu kiraato kyo; wummula osirike. 7 Oyinza otya okutereera, 
kubanga Mukama aliko ky'akukuutidde? akiragidde okulwana ne 
Asukulooni n'ettale ly'ennyanja. 


48:1 Ebya Mowaabu. Bw'ati bw'ayogera Mukama w'eggye, Katonda wa 
Isiraeri, nti Zisanze Nebo! kubanga bakizisizza; Kiriyasayimu 
kikwasibbwa ensonyi, kimenyeddwa: Misugabu kikwasibbwa ensonyi, 
kisuuliddwa. 2 Ettendo lya Mowaabu terikyaliwo; bakiteeserezza obubi 
mu Kesubooni, nti Mujje tukimalewo obutaba ggwanga. Era naawe, si 
Madumeni, olisirisibwa; ekitala kirikucocca. 3 Eddoboozi ery'okuleekaana 
eriva e Kolonayimu, okunyaga n'okuzikiriza okunene! 4 Mowaabu 
azikiridde; abaana baamu abato bawulizizza okukaaba. 5 Kubanga 
balyambukira awalinnyirwa e Lulusi nga bakaaba amaziga agatata; 
awaserengetrwa e Kolonayimu bawudde obyinike obw okukaaba 
olw’okuzikirira. 6 Mudduke muwonye obulamu bwammwe, mufaanane 
omwoloola oguli mu ddungu. 7 Kubanga olw'okwesiga emirimu gyo 
n'eby'obugagga bwo, era naawe olikwatibwa: ne Kemosi alivaayo aligenda 
mu busibe, bakabona be n'abakungu be wamu. 8 N'omunyazi alituuka ku 
buli kibuga, so tewaliba kibuga ekiriwona; era n'ekiwonvu kiribula, 
n'olusenyi lulizikirizibwa; nga Mukama bwe yayogera. 9 Mumuwe 
Mowaabu ebiwaawaatiro alyoke abuuke yeegendere: n'ebibuga bye 
birifuuka amatongo nga tewali wa kutuulamu. 10 Akolimiddwa oyo akola 
omulimu gwa Mukama ng'atenguwa, era akolimiddwa oyo aziyiza ekitala 
kye mu musaayi. 11 Mowaabu yessizza okuva mu buto bwe, era 
teyeesengezze ebbonda lye, tattululirwanga mu bita so tagendanga mu 
busibe: ensa ye kyeva abeera mu ye, n'akawoowo ke tekajjulukukanga. 12 
Kale, laba, ennaku zijja, bw'ayogera Mukama, Iwe ndimutumira abo 
abattulula, kale balimuttulula; era balimalamu ebintu bye, ne 
bamenyaamenya ensuwa zaabwe. 13 Kale Mowaabu alikwatirwa Kemosi 


ensonyi, ng'ennyumba ya Isiraeri bwe baakwatirwa ensonyi Beseri, 
obwesige bwabwe. 14 Mwogera mutya nti Tuli basajja ba maanyi era 
basajja bazira okutwana? 15 Mowaabu bamuzisizza, era batabadde 
ebibuga byayo, n'abalenzi baayo abalonde baserengese okuttibwa, 
bw'ayogera Kabaka, erinnya lye Mukama w'e ggye. 15 Mowaabu 
bamuzisizza, era batabadde ebibuga byayo, n'abalenzi baayo abalonde 
baserengese okuttibwa, bw'ayogera Kabaka, erinnya lye Mukama w'e 
ggye. 16 Obuyinike bwa Mowaabu bunaatera okutuuka, n'ennaku ze 
zanguwa mangu. 17 Obuyinike bwa Mowaabu bunaatera okutuuka, 
n'ennaku ze zanguwa mangu. 18 Mmwe mwenna abamwetoolodde 
mumukungubagire, nammwe mwenna abamanyi erinnya lye; mwogere nti 
Omuggo ogw'amaanyi nga gumenyese, oluga olulungi! 19 Ai ggwe 
omuwala, atuula mu Diboni, serengeta ove ku kitiibwa kyo, otuule 
ng'o!umiddwa ennyonta; kubanga omunyazi wa Mowaabu akutabadde, 
azikirizza ebigo byo. 20 Mowaabu akwasibbwa ensonyi; kubanga 
kimenyesemenyese: wowoggana okaabe; mukibuulire mu Alunoni nga 
Mowaabu bakizisizza. 21 N'omusango gutuuse ku nsi ey'ensenyi; ku 
Koloni ne ku Yaza ne ku Mefaasi; 22 ne ku Diboni ne ku Nebo ne ku 
Besudibulasayimu; 23 ne ku Kiriyasayimu ne ku Besugamuli ne 
Besumyoni; 24 ne ku Keriyoosi ne ku Bozula ne ku bibuga byonna 
eby'omu nsi ya Mowaabu ebiri ewala n'ebiri okumpi. 25 Ejjembe lya 
Mowaabu lisaliddwako, n'omukono gwe gumenyese, bw'ayogera 
Mukama. 26 Mumutamiize; kubanga yeegulumizanga eri Mukama: ne 
Mowaabu alyekulukuunya bisesemye bye, era naye aliseererwa. 27 
Kubanga Isiraeri teyali wa kusekererwa gy'oli? yalabika mu babbi? 
kubanga buli |w'omwogerako onyeenya omutwe gwo. 28 Ai mmwe 
abatuule mu Mowaabu, muleke ebibuga mutuule mu mayinja; mufaanane 
kaamukuukulu akakola ekisu kye mu mbiruzi z'akamwa k'obunnya. 29 
Tuwulidde eby'amalala ga Mowaabu nga wa malala mangi nnyo; 
okwegulumiza kwe n'amalala ge n'ekitigi kye n'essukuti ery'omutima gwe. 
30 Mmanyi obusungu bwe, bw'ayogera Mukama, nga si kintu; 
akwenyumiriza kwe tekuliiko kye kukoze. 31 Kyennaava mpowogganira 
Mowaabu; weewaawo, naaleekaanira Mowaabu yenna: abasajja ab'e 


Kirukeresi be baiinnakuwalira. 32 Naakukaabira ggwe amaziga, ai 
omuzabbibu ogw'e Sibuma, nga nkira okukaaba kwa Yazeri: amatab: go 
gaayita ku nnyanja, gaatuuka ne ku nnyanja ya Yazeri: omunyazi agudde 
ku bibala byo eby'omu kyeya ne ku bikungulwa bye. 33 N'essanyu 
n'okujaguza biggiddwa ku nnimiro erinimu ne ku ns: ya Mowaabu; era 
mmazeemu omwenge mu masogolero: tewaliba alisamba ng'aleekaana; 
okuleekaana kuliba nga si kuleekaana. 34 Okuva ku kuleekaana kwa 
Kesuboni okutuuka ku Ereyale, n'okutuuka ku Yakazi, baleese eddoboozi 
lyabwe, okuva ku Zowaali okutuuka ku Kolonayimu, okutuuka ku 
Egulasuserisiya: kubanga amazzi ag'e Nimulimu nago galirekebwawo. 35 
Era nate ndikomya mu Mowaabu, bw'ayogera Mukama, oyo aweerayo ku 
kifo ekigulumivu n'oyo ayotereza bakatonda be obubaane. 36 Omutima 
gwange kyeguva guvugira Mowaabu ng'emirere abasajja ab'e Kirukeresi: 
ebintu ebingi bye yafuna kyebivudde bizikirira. 37 37 Kubanga buli mutwe 
guliko ekiwalaata, na buli kirevu kisaliddwa: ku mikono gyonna kuliko 
ebisale, ne mu biwato mulimu ebibukutu. 38 Ku nnyumba zonna eza 
Mowaabu waggulu ne mu nguudo zaayo wonna wonna waliwo 
okukungubaga: kubanga mmenye Mowaabu ng'ekibya ekitasanyusa, 
bw'ayogera Mukama. 39 Nga kisuuliddwa! nga bawowoggana! Mowaabu 
ng'akyusizza enkoona n'ensonyi! kale Mowaabu alifuuka wakusekererwa 
era wakukengenterera eri abo bonna abamwetoolodde. 40 Kubanga bw'ati 
bw'ayogera Mukama nti Laba, alibuuka ng'empungu, era alyanjuluza 
ebiwaawaatiro bye eri Mowaabu. 41 Keriyoosi kimenyeddwa, n'ebigo 
babisonookerezza, n'omutima gw'abasajja ab'amaanyi aba Mowaabu ku 
lunaku luli guliba ng'omutima gw'omukazi bw'alumwa okuzaala. 42 Era 
Mowaabu alizikirizibwa obutaba ggwanga, kubanga yeegulumizizza eri 
Mukama. 43 Entiisa n'obunnya n'ekyambika biri ku ggwe, ai ggwe atuula 
mu Mowaabu, bw'ayogera Mukama. 44 Adduka entiisa aligwa mu bunnya; 
n'oyo ava mu bunnya alikwatibwa mu kyambika: kubanga ndireeta ku ye, 
ku Mowaabu, omwaka ogw'okujjirwa kwabwe, bw'ayogera Mukama. 45 
Abadduka bayimirira nga tebalina maanyi wansi w'ekisiikirize kya 
Kesubooni: kubanga omuliro guvudde mu Kesubooni, n'ennimi z'omuliro 
zivudde wakati mu Sikoni, era gwokezza ensonda ya Mowaabu, 


n'obwezinge bw'abo abayoogaana. 46 Zikusanze ggwe, Mowaabu abantu 
ba Kemosi babuze: kubanga batabani bo batwalibbwa nga basibe ne 
bawala bo batwalibbwa mu busibe. 47 Naye ndikomyawo obusibe bwa 
Mowaabu mu maku ez'oluvannyu,ma, bw'ayogera Mukama. Omusalngo 
gwa Mowaabu we gukoma wano. 


49:1 Eby'abaana ba Amoni. Bw'ati bw'ayogera Mukama nti Isiraeri talina 
baana ba bulenzi? talina musika? kale Malukamu kiki kimulisizza Gaadi, 
n'abantu be atuula mu bibuga byayo? 2 Kale, aba, ennaku zijja, bw'ayogera 
Mua, lwe ndiwuliza enyoma nga bazirayiza Labba eky'abaana ba oni; era 
kirifuuka kifunvu ekyaleebwawo, ne bawala baamu balyokebwa omuliro: 
kale Isirareri |w'alirya abo abaamulyanga, bw'a yogera Mukama. 3 
Wowoggana, ggwe Kesubootu, kubanga Ayi kinyagiddwa; mukaabe, 
mmwe abawala ba Labba, mwesibe ebibukutu, mukungubage, mudduke 
nga mubuna emiwabo mu bisaakaate; kubanga Malukamu aligenda mu 
busibe, bakabona be n'abakungu be wamu. 4 Lwaki ggwe okwenyumiririza 
ebiwonvu, ekiwonvu kyo ekikulukuta, ai omuwala adda ennyuma? 
eyeesiganga eby'obugagga bwo ng'ayogera nti Ani alijja gye ndi? 5 Laba, 
ndikuleetako entiisa, bw'ayogera Mukama, Mukama w'eggye okuva eri 
abo bonna abakwetoolodde; era muligobebwamu buli muntu okuviiramu 
ddala, so tewa liba wa kuluņnamya oyo awaba. 6 Naye oluvannyuma 
ndikomyawi obusibe bw'abaana ba Amoni, bw'a yogera Mukama. 7 Ebya 
Edomu. Bw'ati bw'ayogera Mukama w'eggye nti Amagezi tegakyali mu 
Temani? okuteesa kubuze abakabakaba? amagezi gaabwe gagenze? 8 
Mudduke mukyuke okudda ennyuma, mwekise wansi, mmwe abatuula mu 
Dedani; kubanga ndimuleetako obuyinike bwa Esawu, ebiro Iwe 
ndimujjira. 9 Abanozi b'ezabbibu si nga bazze gy'oli, tebandirese zabbibi 
ezimu ez'okwerebwa? ababbi singa bazze kiro, tebandizikirizza oku tuusa 
lwe bandikkuse? 10 Naye nze mmwambudde Esawu, mbikku dde ku bifo 
bye eby'ekyama, si taliyinza kwekweka: ezzadde lyo linyagiddwa ne 
baganda be ne baliraanwa be, so ye taliiwo. 11 Leka abaana bo abatalina 
kitaabwe, nzi ndibakuuma okuba abalamu; ne bannamwandu bo banneesige 
nze. 12 Kubanga bw'ati bw'ayogera Mukama nti Laba, abo abaali 


batagwanidde kunywa ku kikompe tebalirema kunywa; naawe ggwe 
wuuyo aliwonera ddala okubonerezebwa toliwona obutabonerezebwa, nay 
tolirema kunywa. 13 Kubanga nneerayidde nzekka, bw'ayogera Mukama, 
nga Bozula kirifuuka kye wuunyo n'ekivume n'amatongo n'e kikolimo; 
n'ebibuga byayo byonna binaabanga matongo agataliggwaa wo. 14 
Mpulidde ebigambo ebi vudde eri Mukama, n'omubaka atumiddwa mu 
mawanga, ng'ayogera nti Mwekunyaanye mukitabaale mugolokoke 
mulwane. 15 Kuba nga, laba, nkufudde mutono mi mawanga, era 
anyoomebwa mu bantu. 16 Eby'okutiisa kwo, amalala ag'omu mutima gwo 
gakuli mbye, ai ggwe atuula mu njatika ez'omu lwazi, eyeekwata entikko 
y'olusozi: ne bw'onoozimba ekisu kyo awagulumivu, okwenkana 
n'empungu, era ndikukkakkanya nga nkuggyayo, bw'ayogera Mukama. 17 
Kale Edomu alifuuka kyewuunyo: buli anaayitangawo aneewuunyanga era 
anaasoozanga ebibonobono byonna ebyayo. 18 Nga Sodomu ne Ggomola 
bwe byasuulibwa n'ebibuga ebyaliraanawo, bw'ayogera Mukama, tewali 
muntu alibeera eyo, so tewaliba mwana wa muntu alituula omwo. 19 Laba, 
alyambuka ng'empologoma eva mu malala ga Yoludaani okulumba ekifo 
eky'okubeeramu eky'amaanyi; naye ndikimuddusa mangu ago; era buli 
alirondebwa oyo gwe ndikuza ku kyo: kubanga ani afaanana nze? era ani 
ananteekerawo ekiseera? era omusumba aluwa anaayimirira mu maaso 
gange? 20 Kale muwulire okuteesa kwa Mukama kw'ateesezza eri 
Edomu; n'ebyo by'amaliridde eri abo abatuula mu Temani: mazima 
balibakulula, era n'abaana abato ab'omu kisibo mazima alizisa ekifo kye 
babeeramu wamu nabo. 21 Ensi ekankana olw'eddoboozi ery'okugwa 
kwabwe; waliwo okuleekaana, eddoboozi lyakwo ne liwulirwa mu 
Nnyanja Emmyufu. 22 Laba, alirinnya n'abuuka ng'empungu n'ayanjuluza 
ebiwaawaatiro bye okulwanyisa Bozula: n'omutima gw'abasajja 
ab'amaanyi aba Edomu ku lunaku luli guliba ng'omutima omukazi alumwa 
okuzaala. 23 Eby'e Ddamasiko. Kamasi kwatiddwa ensonyi ne Alupadi; 
kubanga bawulidde ebigambo ebibi, basaanuuse: ku nnyanja kuliko 
obuyinike; teyinza kuteeka. 24 Ddamasiko ayongobedde, akyuka 
okudduka, nokukankana kumukutte: obubalagaze n'obuyinike 
bimunywezezza ng'omukazi alumwa okuzaala. 25 Ekibuga 


eky'okutendereza kiki ekirobedde okukirekayo, ekibuga eky'essanyu 
lyange? 26 Abalenzi baakyo kyebaliva bagwira mu nguudo zaakyo, 
n'abasajja bonna abalwanyi balisirisibwa ku lunaku olwo, bw'ayogera 
Mukama w'eggye. 27 Era ndikuma omuliro mu bbugwe w'e Ddamasiko, 
era gulyoka amayumba ga Benukadaadi. 28 Ebya Kedali 
n'eby'obwakabaka bwa Kazoli Nebukadduleeza kabaka w'e Babulooni bwe 
yakuba. Bw'ati bw'ayogera Mukama nti Mugolokoke mwambuke e 
Kedali, munyage abaana ab'ebuvanjuba. 29 Eweema zaabwe n'embuzi 
zaabwe balizitwala; balyetwalira bo bennyini amagigi gaabwe n'ebintu 
byabwe byonna n'enyamira zaabwe: era balibalangira nti Entiisa eri ku 
njuyi zonna. 30 Mudduke mutambuletambule wala mwekweke wansi, 
mmwe ababeera e Kazoli, bw'ayogera Mukama; kubanga Nebukadduleeza 
kabaka w'e Babulooni abateeserezza ebigambo, era abasalidde amagezi. 
31 Mugolokoke mwambuke eri eggwanga eryegolola, eribeerera awo nga 
lisiita, bw'ayogera Mukama; abatalina nzigi newakubadde ebisiba, abatuula 
bokka. 32 N'enyamira zaabwe ziriba munyago, n'olufulube Iw'ensolo 
zaabwe luliba Iwa kugereka: era ndisaasaanyiza awali empewo zonna abo 
abamwa oluge; era ndireeta obuyinike bwabwe okubafuluma enjuyi zonna, 
bw'ayogera Mukama. 33 Era Kazoli kinaabanga kifo kya bibe 
eky'okubeerangamu, matongo ag'olubeerera: tewaabenga muntu alibeera 
eyo, so tewaabenga mwana wa muntu alituula omwo. 34 Ekigambo kya 
Mukama ekyajjira Yeremiya nnabbi ekya Eramu, Zeddekiya kabaka wa 
Yuda nga kyajje alye obwakabaka, nga kyogera nti 35 Bw'ati bw'ayogera 
Mukama w'eggye nti Laba, ndimenya omutego gwa Eramu, bwe bwesige 
obw'amaanyi gaabwe. 36 Era ndireeta ku Eramu empewo ennya okuva mu 
njuyi zonna ez'eggulu, era ndibasaasaanyiza eri empewo ezo zonna; so 
tewaliba ggwanga abagobebwa aba Eramu gye bata lituuka. 37 Era 
nditiisa Eramu mu maaso g'abalabe baabwe ne mu maaso g'abo abanoonya 
obulamu bwabwe: era ndibaleetako obubi, ekiruyi kyange, bw'ayogera 
Mukama; era ndisindika ekitala okubagoberera okutuusa lwe 
ndibamalawo: 38 era nditeeka entebe yange mu Eramu, ne mmalamu 
omwo kabaka n'abakungu, bw'ayogera Mukama. 39 Naye olulituuka mu 
nnaku ez'oluvannyuma ndikomyawo nate obusibe bwa Edomu, bw'ayogera 


Mukama. 


50:1 Ekigambo Mukama kye yayogera ekifa ku Babulooni, eky'ensi 
ey'Abakaludaaya, mu Yeremiya nnabbi. 2 Mubuulire mu mawanga, 
mulangirire, musimbe ebendera; mulaalike, so temukisa: mwogere nti 
Babulooni kimenyeddwa, Beri akwatiddwa ensonyi, Merodaaki 
akennentereddwa; ebifaananyi byakyo bikwatiddwa ensonyi, esanamu 
zaakyo zikenyentereddwa. 3 Kubanga mu bukiika obwa kkono evaayo 
eggwanga okukitabaala, erizisa ensi yaakyo, so tewaliba alibeera omwo: 
badduse, bagenze, abantu era n'ensolo. 4 Mu nnaku ezo ne mu biro ebyo, 
bw'ayogera Mukama, abaana ba Isiraeri balijja, bo n'abaana ba Yuda 
wamu; balikwata ekkubo lyabwe nga bakaaba amaziga, era balinoonya 
Mukama Katonda waabwe. 5 Balibuuza ebya Sayuuni, amaaso gaabwe 
nga gatunulayo, nga boogera nti Mujje mwegatte ne Mukama nga 
mulagaanye endagaano eteriggwaawo eteryerabirwa. 6 Abantu bange 
baabanga ndiga ezaabula: abasumba baabwe baabawabya, baabakyamiza 
ku nsozi: baavanga ku lusozi ne bagendanga ku kasozi, beerabidde ekifo 
kyabwe eky'okuwummuliramu. 7 Bonna abaabalaba babalidde: n'abalabe 
baabwe ne boogera nti Tetwonoona kubanga bo basobezza Mukama, 
omubeera obutuukirivu, Mukama essuubi lya bajjajjaabwe. 8 Mudduke 
muve wakati mu Babulooni, muve mu nsi ey'Abakaludaaya, mubeere 
ng'embuzi emmandwa mu maaso g'ebisibo. 9 Kubanga, laba, ndigolokosa 
ekibiina ky'amawanga amakulu ne mbatabaaza Babulooni okuva mu nsi 
ey'obukiika obwa kkono: era balisimba ennyiriri okulwana nakyo; 
kiriggibwa eyo: obusaale bwabwe buliba ng'obw'omusajja ow'amaanyi 
omukabakaba; tewaliba alidda obusa. 10 Kale Obukaludaaya buliba 
munyago: bonna ababunyaga balikkuta, bw'ayogera Mukama. 11 Kubanga 
musanyuse, kubanga mujaguza, mmwe abanyaga obusika bwange, 
kubanga muligita ng'ente enduusi ewuula, ne mufugula ng'embalaasi 
ez'amaanyi; 12 nnyammwe alikwatibwa ensonyi nnyingi nnyo; eyabazaala 
aliswala: laba, aliba wa nkomerero mu mawanga, olukoola, ensi enkalu, 
n'eddungu. 13 Olw'obusungu bwa Mukama kyeriva erema okutuulwamu, 
naye erirekerwawo ddala: buli ayita ku Babulooni alisamaalirira n'asooza 


ebibonoobono byakyo byonna. 14 Musimbe ennyiriri okulwana ne 
Babulooni enjuyi zonna, mmwe mwenna abanaanuula omutego; mukirase, 
temusaasira busaale: kubanga kyayonoona Mukama. 15 Mukireekaanireko 
enjuyi zonna; kijeemulukuse; amakomera gaakyo gagudde, babbugwe 
baakyo basuuliddwa: kubanga lye ggwanga Mukama ly'awalana; 
mukiwalaneko eggwanga; nga bwe kyakolanga mukikole bwe mutyo. 16 
Mumaleewo asiga mu Babulooni, n'oyo akwata ekiwabyo mu biro 
eby'okukunguliramu: olw'okutya ekitala ekijooga balikyukira buli muntu 
eri abantu b'ewaabwe, era baliddukira buli muntu mu nsi y'ewaabwe. 17 
Isiraeri ndiga ewabye; empologoma zimugobye kabaka w”e Bwasuli ye 
yasooka okumulya; ne Nebukadduleeza ono kabaka w’e Babulooni ye 
w'enkomerero, amenye emagumba ge. 18 Mukama w'eggye, Katonda wa 
Isiraeri, kyava ayogera bw'ati nti Laba, ndibonereza kabaka w'e Babulooni 
n'ensi ye nga bwe nnabonereza kabaka w’e Bwasuli. 19 Era ndikomyawo 
Isiraeri nate mu ddundiro lye, era aliriira ltu Kalumeeri ne Basani, 
n'emmeeane ye erikkutira ku nsozi za Efulayimu, ne mu Gireyaadi. 20 Mu 
nnaku ezo ne mu biro ebyo, bw'ayogera Mukama, obutali butuukirivu bwa 
Isiraeri balibunoonya so nga tewali; n'ebibi bya Yuda, stebirirabika: 
kubanga ndisonyiwa abo be ndireka okuba ekitundu ekifisseewo. 21 
Tabaala ensi y'e Merasayimu. gy'oba otabaala, n'abo abali mu Pekodi: otte 
ozikiririze ddala ennyuma waabwe, bw'ayogera Mukama, okole nga 
byonna bwe biri bye nnakulagira. 22 Eddoboozi ery'entalo liri mu nsi 
n'ery'okuzikirira okunene. 23 Ennyondo ey'ensi zonna ng'etemeddwa 
ng'emenyese! Babulooni nga kifuuse amatongo mu mawanga! 24 
Nakutegera omutego, n'okukwatibwa okwatiddwa, ai Babulooni, so 
tewamanyirira: olabise n'okukwatibwa okwatiddwa, kubanga wawakana 
ne Mukama. 25 Mukama asumuludde etterekero ly'ebyokulwanyisa bye, 
era aggyeemu ebyokulwanyisa eby'okunyiiga kwe: kubanga Mukama, 
Mukama w'eggye, alina omulimu gw'agenda okukola mu nsi 
ey'Abakaludaaya. 26 Mukama asumuludde etterekero ly'ebyokulwanyisa 
bye, era aggyeemu ebyokulwanyisa eby'okunyiiga kwe: kubanga Mukama, 
Mukama w'eggye, alina omulimu gw'agenda okukola mu nsi 
ey'Abakaludaaya. 27 Mujje mukirumbe nga muva ku nsalo ekomererayo, 


musumulule amawanika gaakyo: mukituume nga bifunvu, mukizikiririze 
ddala: waleme okubaawo ekintu ekisigala ku kyo. 28 Eddoboozi ly'abo 
abadduka ne bawona mu nsi y'e Babuloomi, okubuulira mu Sayuuni 
eggwanga Mukama Katonda waffe ly'aliwalana, ly'aliwalana olwa 
yeekaalu ye. 29 Muyite abalasi bakuijnaane balumbe Babulooni, abo bonna 
abanaanuula omutego, musiisire okukyolekera enjuyi zonna; waleme 
okuba aliwona ku kyo: musasule ng'omulimu gwakyo bwe gwali; nga 
byonna bwe biri bye kyakolanga, bwe mutyo mukikolanga: kuba.nga 
yabanga wa malala eri Mukama, eri Omutukuvu owa Isiraeri. 30 Abalenzi 
baakyo kye aliva bagwira mu nguudo zaakyo, abasajja baakyo bonna 
abalwanyi alisirisibwa ku lunaku olwo, bw'aogera Mukama. 31 Laba, ndi 
mulabe wo, ai ggwe alina amalala, bw'aogera Mukama, Mukama w'eggye: 
banga olunaku lwo lutuuse, ekiseera mwe nnaakujjirira 32 Alina amalala 
alyesittala nagwa, so tewaliba alimuyimusa; era ndikuma omuliro mu 
bibuga bye, era gulyokya bonna abamwetoolodde. 33 Bw'ati bw'ayogera 
Mukama w'eggye nti Abaana ba Isiraeri n'abaana ba Yuda babajoogera 
wamu: n'abo bonna abaabatwala okuba abasibe babanywezezza; bagaanyi 
okubata. 34 Omununuzi waabwe wa maanyi; Mukama w'eggye lye linnya 
lye: aliwoleza ddala ensongi yaabwe, alyoke awummuze ensi, era 
yeeraliikirize abo abali mu Babulooni. 35 Ekitala kiri ku Bakalu daaya, 
bw'ayogera Mukama, m ku abo abali mu Babulooni ne ki bakungu baamu 
ne ku bagezigezi baamu. 36 Ekitala kiri ku abo abeenyumiriza, era 
balisiruwala: eki tala kiri ku basajja baamu ab'a maanyi, era 
balikenyentererwa. 37 Ekitala kiri ku mbalaasi zaabwe ne ku magaali 
gaabwe ne ku bantu bonna abaatabulwa abali wakati mi kyo, era balifuuka 
ng'abakazi; ekitala kiri ku bintu byamu eby'obugagga, era birinyagibwa. 38 
Ekyanda kiri ku mazzi gaamu, era galikalira: kubanga nsi ya bifaananyi 
byole, era balalukidde esanamu. 39 Ensolo ez'omu nsiko ez'omu ddungu 
kyezinaavanga zibeera eyo ne bamaaya banaabeeranga omwo so 
tekiibeerwengamu nate ennaki zonna; so tekiituulwengamu emi rembe 
n'emirembe. 40 Nga Katonda bwe yasuula Sodomu ne Ggomola n'ebibuga 
ebyaliraanawo bw'ayogera Mukama; bwe kityo tewaabenga muntu 
anaatuulanga eyo, so tewaabenga mwana wa muntu anaabeeranga omwo. 


41 Laba, eggwanga liva obukiik: obwa kkono; era ekika ekikulu, eri 
bakabaka bangi abaliyimusibwa okuva ku njuyi z'ensi ezikomererayo 42 
Bakwata omutego n'effumu; bakambwe so tebalina kusaasira; eddoboozi 
lyabwe liwuuma ng'ennyanja era beebagala embalaasi; buli muntu ng'atala 
ng'omuntu bw'atalira olu talo, okulwana naawe, ai omuwal wa Babulooni. 
43 Kabaka w'e Babulooni awulidde ettutumo lyabwe emikono gye ne 
giddirira: obubalagaze bumukutte n'obulumi ng'omukazi alumwa okuzaala. 
44 Laba, alirinnya ng'empologoma eva ku malala ga Yoludaani, okulumba 
ekifo eky'amaanyi eky'okubeeramu naye ndikibaddusa mangu ago; eri buli 
alirondebwa, oyo gwe ndikuza ku kyo: kubanga ani afaanana nze era ani 
alinteekerawo ekiseera? eri ani omusumba aliyimirira mu maasa gange? 45 
Kale muwulire okuteesa kwa Mukama kw'ateeseza ku Babulooni; n'ebyo 
by'amaliridde eri ensi ey'Abakaludaaya: Tebalirema kubawalula 
okubaggyayo, abaana bato ab'omu kisibo; talirema kulekesaayo ekifo 
kyabwe eky'okubeeramu wamu nabo. 46 Olw'eddoboozi y'okumenya 
Babulooni ettaka likankana, n'okukaaba kuwuliddwa mu mawanga. 


51:1 Bw'ati bw'ayogera Mukama nti Laba, ndireeta ku Babulooni ne ku 
abo abali mu Lebukamaayi embuyaga ezizikiriza. 2 Era nditumira 
Babulooni bannaggwanga balikiwujja; n'ensi yaakyo baligimalamu byonna: 
kubanga balikirumbira enjuyi zonna ku lunaku lw'okulabiramu ennaku. 3 
Omulasi aleme okunaanuula omutego we, so aleme okweyimusa 
ng'ayaabadde ekizibawo kye eky'ebyuma; so temusonyiwa balenzi baamu; 
muzikiririze ddala eggye lyamu lyonna. 4 Era baligwira mu nsi 
ey'Abakaludaaya nga battiddwa, era nga bafunitiddwa mu nguudo zaakyo. 
5 Kubanga Isiraeri talekeddwayo Katonda we, Mukama w'eggye, 
newakubadde Yuda; ensi yaabwe ng'ejjudde omusaango gwe bazza eri 
omutukuvu wa Isiraeri. 6 Mudduke muve mu Babulooni wakati, muwonye 
buli muntu obulamu bwe; temuzikirizibwa mu butali butuukirivu bwakyo: 
kubanga bye biro Mukama mw'awalanira eggwanga; likisasula empeera. 7 
Babulooni kyabanga kikompe kya zaabu mu nukono gwa Mukama, 
ekyatamiiza ensi zonna: amawanga ganywedde ku mwenge gwakyo; 
amawanga kyegavudde galaluka. 8 Babulooni kigudde mangu ago, era 


kizikiridde: mukiwowogganire; muddire eddagala olw'obulumi bwakyo, 
oba nga mpozzi kinaayinzika okuwonyezebwa. 9 Twandiwonyezza 
Babuooni, naye tekiwonye: mukireke, tudde buli muntu mu nsi y'ewaabwe 
ye; kubanga omusango gwakyo gutuuse mu ggulu, era gugulumizibwa 
okutuuka ne mu bbanga. 10 Mukama ayolesezza obutuukirivu bwaffe: 
mujje tubuulire mu Sayuuni omulimu gwa Mukama Katonda waffe. 11 
Muzigule obusaale, muiyweze engabo: Mukama akubirizza omwoyo gwa 
bakabaka b'Abameedi; kubanga okuteesa kwe kuli eri Babulooni 
okukizikiriza: kubanga lye ggwanga Mukama ly'awalana, ly'awalana olwa 
yeekaalu ye 12 Musimbe ebendera okwolekera bbugwe w'e Babulooni, 
munyweze abakuumi, muteekeewo abakuuma, mutegeke abateezi: 
kubanga Mukama ateesezza n'okukola akoze ebyo bye yayogera ku abo 
abali mu Babulooni. 13 Ai ggwe atuula ku mazzi amangi, alina 
eby'obugagga ebingi ennyo nnyini, enkomerero yo etuuse, ekigera 
ky'omululu gwo. 14 Mukama w'eggye yeerayidde yekka ng'ayogera nti 
Mazima ndikujjuza abasajja nga bulusejjera; era balikukuba olwogoolo. 15 
Yakola ensi n'obuyinza bwe, yanyweza ebintu byonna n'amagezi ge, era 
yabamba eggulu n'okutegeera kwe: 16 bw'aleeta eddoboozi lye, wabaawo 
oluyoogaano olw'amazzi mu ggulu, era alinnyisa emikka okuva ku 
nkomerero z'ensi; akolera enkuba enjota, era aggya embuyaga mu 
mawanika ge. 17 Buli muntu afuuse ng'ensolo, so talina kumanya; buli 
muweesi wa zaabu ekifaananyi kye ekyole kimukwasa ensonyi: kubanga 
ekifaananyi kye ekisaanuuse bulimba, so mu byo temuli mukka, 18 
Birerya, mulimu gwa bulimba: mu biro mwe birijirirwa birizikirira. 19 
Omugabo gwa Yakobo tegufaanana ebyo: kubanga oyo ye mubumbi wa 
byonna; era Isiraeri kye kika eky'obusika bwe: Mukama w'eggye lye linnya 
lye. 20 Ggwe mbazzi yange erwana, era eby'okulwanyisa byange: era 
ggwe ndimenyesamenyesa amawanga; era ggwe ndizikirizisa 
obwakabaka; 21 era ggwe ndimenyesamenyesa embalaasi n'oyo 
agyebagadde; 22 era ggwe ndimenyesamenyesa ekigaali n'oyo 
akitambuliramu; era ggwe ndimenyesamenyesa omusajja n'omukazi; era 
ggwe ndimenyesamenyesa omukadde n'omulenzi; era ggwe 
ndimenyesamenyesa omulenzi n'omuwala; 23 era ggwe 


ndimenyesamenyesa omusumba n'ekisibo kye; era ggwe 
ndimenyesamenyesa omulimi n'omugogo gwe ogw'ente; era ggwe 
ndimenyesamenyesa abafuga n'abasigire. 24 Era ndisasula Babulooni n'abo 
boma abali mu Bukaludaaya obubi bwabwe bwonna bwe baakakola mu 
Sayuuni mmwe nga mulaba, bw'ayogera Mukama: 25 Laba, ndi mulabe 
wo, ai olusozi oluzikiriza, bw'ayogera Mukama, oluzikiriza ensi zonna: era 
ndikugololerako omukono gwange, ne nkuyiringisa okuva ku mayinja, era 
ndikufuula olusozi olwaggya. 26 So tebalikuggyako jjinja okuba ensonda, 
newakubadde ejjinja ery'emisingi; naye onoobanga matongo emirembe 
gyonna, bw'ayogera Mukama. 27 Musimbe ebendera mu nsi, mufuuwe 
ekkondeere mu mawanga, mutegeke amawanga okulwana nakyo, muyite 
obwakabaka obwa Alalati ne Mini ne Asukenaazi, okukikuņņaanirako: 
mukigabire omugabe; mulinnyise embalaasi ng'obuwuka obuliko obwoya. 
28 Mutegeke amawanga okulwana nakyo, bakabaka b'Abameedi, 
abaamasaza baamu, n'abasigire bonna abaamu, n'ensi yonna gy'atwala. 29 
Era ensi ekankana, erumwa: kubanga ebyo Mukama bye yamalirira eri 
Babulooni binywera, okufuula ensi y'e Babulooni amatongo, nga tewali 
abeeramu. 30 Abasajja ab'amaanyi ab'e Babulooni baleseeyo okulwana, 
basigadde mu bifo byabwe eby'amaanyi; amaanyi gaabwe gaweddewo; 
bafuuse ng'abakazi: ennyumba zaakyo zookeddwa; ebisiba byakyo 
bimenyese. 31 Matalisi omu aliddukana okusisinkana ne munne, 
n'omubaka omu okusisinkana ne munne, okunnyonnyola kabaka w'e 
Babulooni ng'ekibuga kye kimenyeddwa enjuyi zonna: 32 era 
basoonookerezza amawungukiro n'endago bazookezza omuliro, n'abasajja 
abalwanyi batidde. 33 Kubanga bw'ati bw'ayogera Mukama w'eggye, 
Katonda wa Isiraeri, nti Omuwala wa Babulooni alinyanga egguuliro mu 
biro Iwe balisambiramu; ekyasigaddeyo ekiseera kitono ebiro 
eby'okukunguliramu birikituukira. 34 Nebukadduleeza kabaka w'e 
Babulooni andidde, ambetense, anfudde ekibya ekyereere, ammize 
ng'ogusota, ajjuzizza olubuto lwe eby'okuliira byange ebirungi; ansudde. 
35 Ekyejo ekyagirirwa nze n'omubiri gwange kibeere ku Babulooni, ali mu 
Sayuuni bw'alyogera; era Omusaayi gwange gubeere ku abo abali mu 
Bakaludaaya, Yerusaalemi bw'alyogera. 36 Mukama kyava ayogera bw'ati 


nti Laba, ndiwoza ensonga yo, ne nkuwalanira eggwanga: era ndikaliza 
ennyanja yaakyo, era ndimalawo ensulo yaakyo. 37 Kale Babulooni 
kirifuuka bifunvu, ekifo eky'ebibe eky'okubeeramu, ekyewuunyo, 
n'okusoozebwa, nga tewali akibeeramu. 38 Baliwulugumira wamu 
ng'empologoma ento; balivuumira wamu ng'abaana b'empolo goma. 39 
Bwe balibuguumirira, Iwe ndifumba embaga yaabwe, era ndibatamiiza, 
basanyuke, era beebake otulo otutaliggwaawo, so baleme okuzuukuka, 
bw'ayogera Mukama. 40 Ndibaserengesa ng'abaana b'endiga okuttibwa, 
ng'endiga ennume wamu n'embuzi emmandwa. 41 Sesaki nga 
kimenyeddwa! n'ettendo ery'ensi zonna nga balisonookerezza! Babulooni 
nga kifuuse amatongo mu mawanga! 42 Ennyanja erinnye ku Babulooni: 
olufulube Iw'amayengo gaayo lukibisseeko. 43 Ebibuga byakyo bifuuse 
matongo, ensi enkalu n'eddungu, ensi omutali muntu so tewali mwana wa 
muntu ayitawo. 44 Era ndireeta omusango ku Beri mu Babulooni, era 
ndiggya mu kamwa ke ekyo kye yamira; so n'amawanga nga 
tegakyakulukutira wamu gy'ali nate: weewaawo, bbugwe w'e Babulooni 
aligwa. 45 Mmwe abantu bange, muve wakati mu kyo, mwerokole buli 
muntu ekiruyi kya Mukama. 46 So n'omutima gwammwe guleme 
okuzirika, so temutyanga olw'ekigambo ekiriwulirwa mu nsi; kubanga 
ekigambo kirijja n'ekyejo mu nsi, owessaza ng'alwana n'owessaza. 47 
Kale, laba, ennaku zijja Iwe ndireeta omusango ku bifaananyi ebyole ebya 
Babulooni, n'ensi yaayo yonna erikwatibwa ensonyi; n'abaayo bonna 
abattiddwa baligwira wakati mu kyo. 48 Kale eggulu n'ensi ne byonna 
ebibirimu biriyimba n'essanyu olwa Babulooni; kubanga abanyazi balijja 
gye kiri okuva obukiika obwa kkono, bw'ayogera Mukama. 49 Nga 
Babulooni bwe kyagwisa aba Isiraeri abattibwa, bwe batyo e Babulooni 
ab'ensi yonna abattiddwa gye baligwira. 50 Mmwe abawonye ekitala, 
mugende, temuyimirira buyimirizi; mujjukire Mukama nga muyima wala, 
era Yerusaalemi kiyingire mu mwoyo gwammwe. 51 Tukwatiddwa 
ensonyi, kubanga tuwulidde ebivume; amaaso gaffe gaswadde: kubanga 
bannaggwanga bayingidde mu bifo ebitukuvu eby'omu nnyumba ya 
Mukama. 52 Kale, laba, etunaku zijja, bw'ayogera Mukama, lwe ndireeta 


omusango ku bifaananyi byakyo ebyole; ne mu nsi yaakyo yonna abaliko 
ebiwundu balisinda. 53 Babulooni newakubadde nga kirinnye okutuusa mu 
ggulu, era newakubadde nga kinywezezza entikko ey'amaanyi gaakyo, era 
naye abanyazi balijja gye kiri okuva we ndi, bw'ayogera Mukama. 54 
Eddoboozi ery'okukaaba erivudde mu Babulooni n'ery'okuzikirira okunene 
erivudde mu nsi ey'Abakaludaaya! 55 kubanga Mukama anyaga 
Babulooni, era azikirizza oluyoogaano olunene okuva mu kyo; n'amayengo 
gaabwe gawuuma ng'amazzi amangi, era baleeta okuyoogaana 
kw'eddoboozi lyabwe: 56 kubanga omunyazi akituuseeko, ku Babulooni, 
n'abasajja baamu ab'amaanyi bawambiddwa, emitego gyabwe 
gimenyesemenyese: kubanga Mukama ye Katonda asasula, talirema kuwa 
mpeera. 57 Era nditaamiiza abakungu baamu n'abagezigezi baamu, 
abaamasaza baamu n'abasigire baamu n'abasajja baamu ab'amaanyi; era 
balyebaka otulo otutaliggwaawo so tebalizuukuka, bw'ayogera Kabaka, 
erinnya lye Mukama w'eggye. 58 Bw'ati bw'ayogera Mukama w'eggye nti 
Babbugwe abagazi b'e Babulooni balisuulirwa ddala, n'emiryango gyakyo 
emiwanvu giryokebwa omuliro; n'amawanga galiteganira obutaliimu, 
n'ebika biriteganira omuliro; era balikoowa. 59 Ekigambo Yeremiya 
nnabbi kye yalagira Seraya mutabani wa Neriya mutabani wa Maseya, 
bwe yagenda e Babulooni wamu ne Zeddekiya kabaka wa Yuda nr mwaka 
ogw'okufuga kwe ogw'okuma. Era Seraya yali ssaabakaaki omukulu. 60 
Awo Yeremiya n'awandiika mu kitabo obubi bwonna obwali bugenda 
okujja ku Babulooni, by bigambo ebyo byonna ebiwandii kiddwa ku 
Babulooni. 61 Awo Yeremiya n'agamba Seraya nti Bw'olituuka mu 
Babulooni, kale tolemanga kusoma, ebigambo bino byonna, 62 oyogere nti 
Ai Mukama, wayogera eby'ekifo kino okukizikiriza omuntu yenna aleme 
okutuula omwo, omuntu newakubadde ensolo, naye kirekebwewo ennaki 
zonna. 63 Awo olulituuka bw'oli mala okusoma ekitabo kino, n'olyoka 
okisibako ejjinja n'okisuula mi Fulaati wakati: 64 era olyogera nti 
Babulooni bwe kirikka bwe kityo, so tekiribbulukuka nate, olw'obubi bwe 
ndikireetako: era balikoowa. Ebigambo bya Yeremiya we bikoma wano. 


52:1 Zeddekiya yali yaakamaze emyaka amakumi abiri mu gumu bwe 


yalya obwakabaka; n'afugira emyaka kkumi na gumu mu Yerusaalemi: ne 
nnyina erinnya lye yali Kamutali muwala wa Yeremiya ow'e Libuna. 2 
N'akolanga ebya ebyali mu maaso ga Mukama ebibi, nga byonna bwe byali 
Yekoyakimu bye yali akoze. 3 Kubanga kyatuukirira olw'obusungu bwa 
Mukama mu Yerusaalemi ne Yuda okutuusa lwe yamala okubasuula 
okuva mu maaso ge: era Zeddekiya n'ajeemera kabaka w'e Babulooni. 4 
Awo olwatuuka mu mwaka ogw'omwenda ogw'okufuga kwe mu mwezi 
ogw'ekkumi ku lunaku olw'omwezi olw'ekkumi Nebukadduleeza kabaka 
w'e Babulooni n'ajja, ye n'eggye lye lyonna, okutabaala Yerusaalemi 
n'asiisira okukyolekera; ne bakizimbako ebigo enjuyi zonna. 5 Awo 
ekibuga ne kizingizibwa okutuuka ku mwaka ogw'ekkumi n'ogumu ogwa 
kabaka Zeddekiya. 6 Mu mwezi ogw'okuna ku lunaku olw'omwenda 
olw'omwezi enjala n'eba nnyingi mu kibuga, ne watabaawo mmere eri 
abantu ab'omu nsi. 7 Awo ne bawagula ekituli mu kibuga, abasajja bonna 
abalwanyi ne badduka ne bafuluma mu kibuga ekiro mu kkubo 
ery'omuyango wakati mu babbugwe ababiri, ogwaliraana olusuku lwa 
kabaka; (era Abakaludaaya baali bazingizizza ekibuga) enjuyi zonna ne 
bayita mu kkubo erya Alaba. 8 Naye eggye ery'Abakaludaaya ne 
bagoberera kabaka, Zeddekiya ne bamuyisiriza mu nsenyi ez'e Yeriko; 
ggye lyonna ne lisaasaana okumuvaako. 9 Awo ne bawamba kabaka, ne 
bamwambusa eri kabaka w'e Babulooni e Libula mu nsi ey'e Kamasi; 
n'amusalira omusango. 10 Awo kabaka w'e Babulooni n'atta batabani ba 
Zeddekiya ye ng'alaba: era n'attira n'abakungu bonna aba Yuda e Libula. 
11 Zeddekiya namugyamu amaaso; kabaka w'e Baulooni namusiba mu 
masamba amutwala e Babulooni, n'amuteeka mu kkomera okutuusa ku 
lunaku kwe yafiira. 12 Awo mu mwezi ogw'okutaano ku lunaku 
olw”ekkumi olw'omwezi, we mwaka ogw'ekkumi n'omwenda gwa kabaka 
Nebukadduleeza kabaka w'e Babulooni, Nebuzaladaani mukulu 
w'abambowa, eyayimirianga mu maaso ga kabaka w'e Babulooni, n'ajja 
mu Yerusaalemi: 13 nayokya ennyumba ya Mukama ennyumba ya 
kabaka; n'enyumba zonna ez'omu Yeusaalemi, buli nnyumba ennene 
agyokya omuliro. 14 N'eggye lyonna ery'Abakaludaaya abaali wamu 
n'omukulu w'abambowa ne bamenya bbugwe yenna ow'e Yerusaalemi 


enjuyi zonna. 15 Awo Nebuzaladaani omukulu w'abambowa nga basibe ku 
abo abasinga obwavu ku bantu n'ekitundu ekifisseewo ku bantu ekyali 
kisigadde mu kibuga n'abo abaali basenguse, abaasenga abaka we 
Babulooni, n'ekitundu kyali kisigaddewo eky'abakopi. 16 Naye 
Nebuzaladaani omukulu T'abambowa n'aleka ku emizabbibu n'okulimanga. 
17 N'empagi ez'ebikomo ezaali mu nnyumba ya Mukama n'entebe 
ennyanja ey'ekikomo ebyali mu nnyumba ya Mukama Abakaludaaya ne 
babimenyaamenya, ne batwala e Babulooni ebikomo byabyo byonna. 18 
Era n'entamu n'ebisena n'ebisalako ebisiriiza n'ebibya n'ebijiiko n'ebintu 
byonna eby'ebikomo bye baaweerezanga nabyo ne babitwala. 19 
N'ebikompe n'emmumbiro n'ebibya n'entamu n'ebikondo n'ebijiiko 
n'obubya; ebyali ebya zaabu, mu zaabu, n'ebyo ebyali ebya ffeeza, mu 
ffeeza, omukulu w'abambowa bwe yabitwala bw'atyo. 20 Empagi zombi, 
ennyanja emu, n'ente ennume ez'ebikomo ekkumi n'ebbiri ezaali wansi 
w'entebe, kabaka Sulemaani bye yakolera ennyumba ya Mukama: ebikomo 
eby'ebintu ebyo byonna tebyapimika. 21 N'empagi, obuwanvu bw'empagi 
emu emikono kkumi na munaana; n'omugwa ogw'emikono kkumi n'ebiri 
gwagyetooloola; n'obugazi bwayo bwali engalo nnya: yalimu 
omuwulukwa. 22 Era yaliko omutwe ogw'ekikomo; n'omutwe gumu 
obuwanvu bwagwo emikono etaano, omutwe nga guliko ebitimba 
namakomamawanga enjuyi zonna, byonna bya bikomo: n'empagi 
ey'okubiri nayo yaliko ebifaanana ebyo namakomamawanga. 23 Era ku 
mbiriizi kwaliko amakomamawanga kyenda mu mukaaga; 
amakomamawanga gonna gaali kikumi ku bitimba enjuyi zonna. 24 Awo 
omukulu w'abambowa n'atwala Seraaya kabona asinga obukulu ne 
Sefaniya kabona ow'okubiri n'abaggazi abasatu: 25 naggya mu kibuga 
omwami eyatwalanga abasajja abalwanyi; n'abasajja musanvu ku abo 
abaalabanga amaaso ga kabaka, abaalabika mu kibuga; n'omuwandiisi 
ow'omukulu w'eggye eyayolesanga abantu ab'omu nsi; n'abasajja nkaaga 
ab'oku bantu ab'omu nsi abaalabika mu kibuga wakati. 26 Awo 
Nebuzaladaani omukulu w'abambowa n'abatwala n'abaleeta eri kabaka w'e 
Babulooni e Libula. 27 Kabaka w'e Babulooni n'abafumita n'abattira e 
Libula mu nsi ey'e Kamasi. Awo Yuda n'atwalibwa nga musibe okuva mu 


nsi ye. 28 Bano be bantu Nebukadduleeza be yatwala nga basibe: mu 
mwaka ogw'omusanvu Abayudaaya enkumi ssatu mu amakumi abiri mu 
basatu: 29 mu mwaka gwa Nebukadduleeza ogw'ekkumi n'omunaana 
n'atwala nga basibe okubaggya e Yerusaalemi abantu lunaana mu amakumi 
asatu mu babiri: 30 mu mwaka gwa Nebukadduleeza ogw'amakumi abiri 
mu esatu Nebuzaladaani omukulu w'abambowa n'atwala nga basibe ku 
Bayudaaya abantu lusanvu mu amakumi ana mu bataano: abantu bonna 
baali enkumi nnya mu lukaaga. 31 Awo olwatuuka mu mwaka 
ogw'amakumi asatu mu musanvu ogw'okusibibwa kwa Yekoyakini kabaka 
wa Yuda, mu mwezi ogw'ekkumi n'ebiri ku lunaku olw'amakumi abiri mu 
ttaano Evirumerodaaki kabaka w'e Babulooni mu mwaka 
ogw'olubereberye ogw'okufuga kwe n'ayimusa omutwe gwa Yekoyakini 
kabaka wa Yuda, n'amuggya mu kkomera; 32 n'ayogera naye eby'ekisa, 
n'agulumiza entebe ye okusinga entebe za bakabaka abaali awamu naye 
mu Babulooni. 33 N'awaanyisa ebyambalo bye eby'omu kkomera, 
n'aliiranga emmere bulijjo mu maaso ge ennaku zonna ez'obulamu bwe. 34 
Era okumuliisanga kabaka w'e Babulooni n'amusalira ebyenkalakkalira, 
omugabo ogw'oku buli lunaku okutuusa ku lunaku kwe yafiira, ennaku 
zonna ez'obulamu bwe. 


Okukungubaga 


1:1 Ekibuga nga kitudde kyokka ekyajjulanga abantu! Nga kifuuse okuba 
nga namwandu! Ekyabanga omukulu mu mawanga, omumbejja mu 
masaza, Nga kifuuse kya musolo! 2 Akaaba nnyo nnyini ekiro n'amaziga 
ge gali ku matama ge; Mu baganzi be bonna talina n'omu wa kumusanyusa: 
Mikwano gye gyonna bamukuusakuusizza, Bafuuse abalabe be. 3 Yuda 
agenze mu busibe olw'okubonyaabonyezebwa n'olw'obuddu obuzito; 
Abeera mu bannaggwanga, talaba kiwummulo: Bonna abamuyigganya 
bamukwatira wabi. 4 Amakubo ga Sayuuni gakaaba, kubanga tewali ajja 
eri okukunyaana okutukuvu; Emiryango gye gyonna girekeddwawo, 
bakabona be basinda: Bawala be baliko obuyinike, naye yennyini 
abalagalwa. 5 Abalabe be bafuuse omutwe, abamukyawa balabye 


omukisa; Kubanga Mukama amubonyaabonyezza olw'olufulube 
Iw'ebyonoono bye: Abaana be abato bagenze mu kusibibwa mu maaso 
g'omulabe. 6 Era omuwala wa Sayuuni afuriddwa obukulu bwe bwonna: 
Abakungu be bafuuse ng'ennangaazi ezitalaba muddo, Era bagenze nga 
tebalina maanyi mu maaso g'oyo ayigganya. 7 Yerusaalemi ajjukirira mu 
nnaku ez'okulabiramu ennaku n'obuyinike Ebintu bye byonna ebisanyusa, 
ebyabangawo okuva mu nnaku' ez'edda: Abantu be bwe baagwa mu 
mukono gw'omulabe, so nga tewali amuyamba, Abalabe baamulaba ne 
bakudaalira okuziika kwe. 8 Yerusaalemi yayonoona nnyo nnyini, 
kyavudde afuuka ng'ekintu ekitali kirongoofu: Bonna abaamussangamu 
ekitiibwa bamunyoomye, kubanga balabye ensonyize: Weewaawo, assa 
ekikkowe n'akyuka ennyuma. 9 Empitambi ye yali mu birenge bye; 
teyajjukira nkomerero ye ya luvannyuma; Kyavudde akkakkanyizibwa 
ddala; talina amusanyusa: Ai Mukama, tunuulira okubonyaabonyezebwa 
kwange; kubanga omulabe yeegulumizizza. 10 Omulabe agolodde 
omukono gwe ku bintu bye byonna ebisanyusa: Kubanga alabye nga 
bannaggwanga bayingidde mu kifo kye ekitukuvu. Be walagirako baleme 
okuyingiranga mu kibiina kyo. 11 Abantu be bonna bassa ebikkowe, 
banoonya emmere; Bawaddeyo ebintu byabwe ebisanyusa okugula 
emmere okuweezaweeza emmeeme yaabwe: Tunula, ai Mukama, olabe; 
kubanga nfuuse ataliiko ky'agasa. 12 Temufaayo, mmwe mwenna 
abayitawo? Mutunule mulabe oba nga waliwo obuyinike bwonna 
obwenkana obuyinike bwange obukoleddwa nze, Mukama 
bw'ambonyaabonyezezza ku lunaku olw'ekiruyi kye. 13 Yaweereza 
omuliro mu magumba gange ng'ayima waggulu, ne gugawangula: 
Ategedde ebigere byange ekitimba, anzizizza ennyuma, Andeeseeko 
okuwuubaala n'okuzirika n'okuyongobera okuzibya obudde. 14 Ekikoligo 
ky'ebyonoono byange omukono gwe gwe gukisibye; Byezinzezinze, 
birinnye ku nsingo yange; amazeewo amaanyi gange: Mukama angabudde 
mu mikono gy'abo be siyinza kuyimirira mu maaso gaabwe. 15 Mukama 
anyoomye abasajja bange bonna ab'amaanyi wakati mu nze; 
Ankuxlnaanyirizzaako okukunyaana okutukuvu okubetenta abalenzi 
bange: Mukama asambye omuwala wa Yuda atamanyi musajja nga mu 


ssogolero. 16 Olw'ebyo kyenvudde nkaaba amaziga; eriiso lyange, eriiso 
lyange likulukuta amazzi; Kubanga omukubagiza eyandisanyusizza 
emmeeme yange andi wala: Abaana bange balekeddwawo kubanga 
omulabe awangudde. 17 Sayuuni ayanjuluza emikono gye; tewali wa 
kumukubagiza; Mukama alagidde ebya Yakobo abo abamwetoolodde 
babeere abalabe be: Yerusaalemi ali mu bo ng'ekintu ekitali kirongoofu. 18 
Mukama mutuukirivu; kubanga njeemedde ekiragiro kye: Muwulire, 
mbeegayiridde, mmwe amawanga gonna, mulabe obuyinike bwange: 
Abawala bange n'abalenzi bange bagenze mu busibe. 19 Nayita baganzi 
bange, naye ne bannimba: Bakabona bange n'abakadde bange baaweerayo 
obulamu bwabwe mu kibuga, Nga bwe beenoonyeza emmere 
okuweezaweeza emmeeme zaabwe. 20 Tunula, ai Mukama; kubanga ndi 
munaku: emmeeme yange yeeraliikiridde; Omutima gwange gukyuse 
munda yange; kubanga njeemye nnyo nnyini: Ebweru ekitala kinnyaga, mu 
nju mulimu ng'okufa. 21 Bawulidde nga nzisa ebikkowe; tewali wa 
kunkubagiza; Abalabe bange bonna bawulidde ennaku ze ndabye; 
basanyuse kubanga okireese: Olireeta olunaku lwe walangirira, nabo 
balifaanana nze. 22 Obubi bwabwe bwonna butuuke mu maaso go; Era 
obakole bo nga bw'onkoze nze olw'okusobya kwange kwonna: Kubanga 
ebikkowe bye nzisa bingi, n'omutima gwange guyongobedde. 


2:1 Mukama ng'abisseeko ekire ku muwala wa Sayuuni ng'aliko obusungu! 
Asudde ku nsi okuva mu ggulu obulungi bwa Isiraeri, So tajjukidde ntebe 
ya bigere bye ku lunaku olw'obusungu bwe. 2 Mukama amize ennyumba 
zonna eza Yakobo, so takwatiddwa kisa; Asudde ebifo eby'amaanyi 
eby'omuwala wa Yuda olw'obusungu bwe; Abikkakkanyizza okutuuka ku 
ttaka: Ayonoonye obwakabaka n'abakungu baamu. 3 Amazeewo ejjembe 
lyonna erya Isiraeri ng'aliko ekiruyi; Azzizzaayo omukono gwe ogwa ddyo 
mu maaso g'omulabe: Era ayokezza Yakobo ng'omuliro ogwaka ennyo, 
ogwokya enjuyi zonna. 4 Anaanudde omutego gwe ng'omulabe, 
ayimiridde n'omukono gwe ogwa ddyo ng'omulabe, Era asse bonna 
abaasanyusanga amaaso: Mu weema ey'omuwala wa Sayuuni 
mw'afukidde obusungu bwe ng'omuliro. 5 Mukama afuuse ng'omulabe, 


amize Isiraeri: Amize amayumba gaamu gonna, azikirizza ebifo bye 
eby'amaanyi: Era ayongedde okuwuubaala n'okukungubaga mu muwala 
wa Yuda. 6 Era age yeewo eweema ye lwa maanyi, ng'ey'omu lusuku; 
Azikirizza ekifo kye eky'okukuņņaanirangamu: Mukama yeerabizza mu 
Sayuuni okukunyaana okutukuvu ne ssabbiiti, Era anyoomye kabaka ne 
kabona olw'okunyiiga kw'obusungu bwe. 7 Mukama asudde ekyoto kye, 
atamiddwa awatukuvu we, Awaddeyo mu mukono gw'omulabe ebisenge 
by'amayumba gaamu: Bayoogaanidde mu nnyumba ya Mukama, nga ku 
lunaku olw'okukunyaana okutukuvu. 8 Mukama ateesezza okuzikiriza 
bbugwe ow'omuwala wa Sayuuni; Aleeze omugwa, omukono gwe 
taguzizzaayo okuleka okuzikiriza: Naye akungubazizza olukomera ne 
bbugwe; biggweerawo wamu. 9 Emiryango gye gibulidde mu ttaka; 
azikirizza amenye ebisiba bye: Kabaka we n'abakungu be bah mu 
mawanga eteri mateeka; Weewaawo, banaabbi be tebalaba kwolesebwa 
okuvudde eri Mukama. 10 Abakadde ab'omuwala wa Sayuuni batudde ku 
ttaka, basirise; Batadde enfuufu ku mitwe gyabwe; beesibye ebibukutu: 
Abawala ba Yerusaalemi bakoteka emitwe. 11 Amaaso gange gaziba 
olw'amaziga, emmeeme yange yeeraliikiridde, Ekibumba kyange 
kifukiddwa ku ttaka olw'okuzikirira kw'omuwala w'abantu bange; 
Kubanga abaana abato n'abayonka bazirikira mu nguudo ez'omu kibuga. 12 
Bagamba bannyaabwe nti Etltlaano nomwenge biri ludda wa? Bwe 
bazirikira ag'abaliko ebiwundu mu nguudo ez'omu kibuga, Emmeeme 
yaabwe bw'efukibwa mu kifuba kya bannyaabwe. 13 Kiki kye 
nnaakutegeeza nga ndi mujulirwa gy'oli? kiki kye nnaafaananya naawe, ai 
omuwala wa Yerusaalemi? Kiki kye nnenkanya naawe, nkusanyuse, ai 
omuwala wa Sayuuni atamanyi musajja? Kubanga ekituli kyo kinene 
ng'ennyanja: ani ayinza okukuwonya? 14 Bannabbi bo bakulabidde 
okwolesebwa okutaliimu okw'obusirusiru; So tebakunnyonnyodde obutali 
butuukirivu bwo, okukomyawo obusibe bwo: Naye bakulabidde emigugu 
egitaliimu n'ensonga ez'okugobebwa. 15 Bonna abayitawo bakukubira mu 
ngalo; Basooza ne banyeenyereza omutwe gwabwe omuwala wa 
Yerusaalemi nga boogera nti Kino kye kibuga abantu kye baayitanga nti 
Obulungi obw'Abatuukirira, Essanyu ery'ensi zonna? 16 Abalabe bo bonna 


bakwasamidde nnyo akamwa kaabwe; Basooza ne baluma obujigi; 
boogera nti Tumumize; Mazima luno lwe lunaku Iwe twasuubira; 
tulusanze, tululabye. 17 Mukama akoze ekyo kye yateesa; Atuukirizza 
ekigambo kye kye yalagira mu nnaku ez'edda; Asudde so tasaasidde: Era 
awadde omulabe okukusanyukirako, Agulumizizza ejjembe ly'abo 
abakukyawa. 18 Omutima gwabwe gwakaabira Mukama: Ai bbugwe 
ow'omuwala wa Sayuuni, amaziga gakulukute ng'omugga emisana n'ekiro; 
Teweewummuza n'akatono; emmunye y'eruso lyo terekangayo. 19 
Golokoka, okaabe ekiro ebisisimuka we bisookera; Fuka omutima gwo 
ng'amazzi mu maaso ga Mukama: Yimusa emikono gyo gy'ali 
olw'obulamu bw'abaana bo abato, Abaagala okufa enjala buli luguudo we 
lusibuka. 20 Tunula, ai Mukama, olabe bw'ali gw'okoze bw'otyo Abakazi 
balirya ebibala byabwe, abaana ababuusibwabuusibwa mu mikono 
gyabwe? Kabona ne nnabbi balittirwa mu kifo ekitukuvu ekya Mukama 21 
Omulenzi n'omukadde bagalamidde ku ttaka mu nguudo; Abawala bange 
n'abalenzi bange ba gudde n'ekitala: Obattidde ku lunaku olw'obusungu 
bwo; osse so tosaasidde. 22 Oyise entiisa zange okukunyaana okuva 
enjuyi zonna nga ku lunaku olw'okukuntlaana okutukuvu, So tewali 
eyawona newakubadde eyasigalawo ku lunaku olw'obusungu bwa 
Mukama: Abo be nnabuusabuusa n'endera omulabe wange abamazeewo. 


3:1 Nze ndi muntu oyo eyalaba ennaku olw'omuggo ogw'obusungu bwe. 2 
Yantwala n'antambuliza mu kizikiza so si mu musana. 3 Mazima tata 
kundeetako mukono gwe okuzibya obudde. 4 Omubiri gwange n'eddiba 
lyange abikadiyizza; amenye amagumba gange. 5 Anzimbiddeko 
n'anneetoolooza omususa n'okulumwa. 6 Antuuzizza mu bifo eby'ekizikiza 
ng'abo abaafa edda. 7 Ankomedde n'okuyinza ne siyinza kufuluma; 
azitoyezza olujegere lwange. 8 Weewaawo, bwe nkaaba ne nkuba enduulu 
okubeerwa, aggalira okusaba kwange. 9 Akomedde amakubo gange 
n'amayinja amateme, akyamizza empitiro zange. 10 Ali gye ndi ng'eddubu 
eteega, ng'empologoma eri mu bifo eby'ekyama. 11 Akyamizza olugendo 
lwange, n'antaagulataagula; ansamaalirizza. 12 Anaanudde omutego gwe, 
n'anteekawo okuba sabbaawa w'akasaale. 13 Ayingizizza mu mmeeme 


yange ebiri mu mufuko gwe. 14 Nfuuse eky'okusekererwa eri abantu 
bange bonna; n'oluyimba Iwabwe okuzibya obudde. 15 Anzikusizza 
obubalagaze, annyiyizza abusinso, 16 Era amenye amannyo gange 
n'oluyinjayinja, ambisseeko evvu. 17 Era wayawula emmeeme yange 
okuba ewala n'emirembe; nneerabira omukisa bwe gufaanana. 18 Ne 
njogera nti Amaanyi gabuze, n'okusuubira kwange okuva eri Mukama. 19 
Jjukira ennaku zange n'obuyinike bwange, abusinso n'omususa. 20 
Emmeeme yange ekyabijjukira, era ekutamye mu nda yange. 21 Nkijjukira 
ekyo, kyenvudde mbeera n'okusuubira. 22 Kwe kusaasira kwa Mukama 
ffe obutamalwawo, kubanga ekisa kye tekiggwaawo. 23 Kiba kiggya buli 
nkya; obwesigwa bwo bungi. 24 Mukama gwe mugabo gwange, 
emmeeme yange bw'eyogera; kyennaava mmusuubira. 25 Mukama aba 
mulungi eri abo abamulindirira, eri emmeeme emunoonya. 26 Kirungi 
omuntu okusuubiranga n'okulindiriranga obulokozi bwa Mukama 
ng'ateredde. 27 Kirungi omuntu okusitula ekikoligo mu buto bwe. 28 
Atuule yekka asirike, kubanga akimutaddeko. 29 Ateeke akamwa ke mu 
nfuufu oba nga mpozzi wanaabaawo okusuubira. 30 Awe ettama lye eri 
oyo amukuba; akkute okuvumibwa. 31 Kubanga Mukama talisuula annaku 
zonna. 32 Kuba newakubadde ng'aleeta obuyinike, naye alikwatibwa ekisa 
ng'olufulube Iw'okusaasira kwe bwe luli. 33 Kubanga tagenderera 
kubonyaabonya newakubadde okuluma abaana b'abantu. 34 Okulinnyirira 
n'ekigere abasibe bonna ab'omu nsi, 35 Okukyamya ensonga y'amuntu mu 
maaso g'oyo ali waggulu ennyo, 36 N'okulya ensonga, ebyo Mukama 
tabisiima. 37 Ani oyo ayogera ne kituukirira, Mukama nga takiragidde? 38 
Mu kamwa k'oyo ali waggulu ennyo temuvaamu ebibi n'ebirungi? 39 
Omuntu omulamu yeemulugunyiza ki, omuntu olw'okubonerezebwa 
olw'ebibi bye? 40 Tukebere tukeme emitima gyaffe, tulryukire nate eri 
Mukama. 41 Tuyimuse emitima gyaffe wamu n'engalo zaffe eri Katonda 
mu gulu. 42 Tusobezza era tujeemye; tosonyiye. 43 Otubisseeko 
obusungu, n'otuyigganya; osse so tosaasidde. 44 Weebisseeko ekire, 
okusaba kwafe kuleme okugguka okutuukayo. 45 Otufudde ng'empitambi 
n'ebisasiro wakati mu mawanga. 46 Abalabe baffe bonna batwasamidde 
nnyo akamwa kaabwe. 47 Entiisa n'obunnya bitutuuseeko, okunyagibwa 


n'okuzikirira. 48 Eriiso lyange likulukuta emigga egy'amazzi 
olw'okuzikirira kw'omuwala w'abantu bange. 49 Eriiso lyange litonnya, 
terirekaayo, terita n'akatono, 50 Okutuusa Mukama lw'anaatunula wansi 
n'alaba ng'ayima mu ggulu. 51 Eriiso lyange linakuwaza emmeeme yange 
olw'abawala bonna ab'ekibuga kyange. 52 Bancoccedde ddala nnyo 
ng'ennyonyi, ababa abalabe bange awatali nsonga. 53 Bamazeewo 
obw”amu bwange mu nju ey'ebunnya, era bansuddeko ejjinja. 54 Amazzi 
gaakulukuta ku mutwe gwange; ne njogera nti Mmaliddwawo. 55 
Nakaabira erinnya lyo, ai Mukama, nga nnyima mu nju ey'obunnya eya 
wansi ennyo. 56 N'owulira eddoboozi lyange; tokisa kutu kwo kussa 
mukka kwange, okukaaba kwange. 57 Wasembera ku lunaku kwe 
nnakukaabirira: noyogera nti Totya. 58 Ai Mukama, wawoaa ensonga 
ez'emmeeme yange; wanunula obulamu bwange. 59 Ai Mukama, olabye 
okujoogebwa kwange; nsalira omusango. 60 Olabye eggwanga lyonna lye 
bawalana, n'enkwe zonna ze bansalira. 61 Owulidde okuvuma kwabwe, ai 
Mukama, n'enkwe zonna ze bansalira; 62 Emimwa gy'abo 
abangolokokerako n'ebyo bye bandowoolezaako okuzibya obudde. 63 
Tunuulira okutuula kwabwe n'okuyimuka kwabwe; nze ndi luyimba 
lwabwe, 64 Olibasasula empeera, ai Mukama, ng'omulimu bwe guli 
ogw'emikono gyabwe. 65 Olibawa omutima ogukakanyadde, ekikolimo 
kyo eri bo. 66 Olibayigganya n'obusungu, n'obazikiriza okuva wansi 
w'eggulu lya Mukama. 


4:1 Zaabu ng'eyonoonese! zaabu ennungi ennyo nnyini nga efuuse! 
Amayinja ag'omu kifo ekitukuvu gafukibwa buli luguudo we lusibuka. 2 
Batabani ba Sayuuni ab'omuwendo omungi, abenkana zaabu ennungi, Nga 
bayitiddwa nsuwa za bbumba, omulimu gw'emikono gy'omubumbi! 3 Era 
n'emisege giggyayo amabeere, giyonsa abaana baagyo: Omuwala w'abantu 
bange afuuse mukambwe nga bamaaya mu ddungu. 4 Olulimi Iw'omwana 
ayonka lwegasse n'ekibuno kye olw'ennyonta: Abaana abato basaba 
emmere, so tewali abagibegera. 5 Abaalyanga nga beenaanya 
bawuubaalira mu nguudo: Abaakulira mu ngoye entwakaavu 
bawambaatira mmungo, 6 Kubanga obutali butuukirivu bw'omuwala 


w'abantu bange businga obunene ekibi kya Sodomu, Ekyasuulibwa nga mu 
kaseera, so tewali eyakissaako omukono. 7 Abakungu baali balongoofu 
okusinga omuzira, baali beeru okusinga amata, Emibiri gyabwe gyasinga 
amayinja amatwakaavu okumyuka, baali banyirivu nga safiro: 8 Amaaso 
gaabwe gaasinga ekisiriiza okuddugala; tebaamanyibwa mu nguudo: 
Eddiba lyabwe lyegasse n'amagumba gaabwe; likaze, lifuuse ng'omuggo. 9 
Abattiddwa n'ekitala basinga abo abafudde enjala; Kubanga abo 
bayongobera nga bafumitiddwa olw'okubulwa ebibala eby'omu ntumiro. 10 
Abakazi ab'okusaasira okungi bafumbye abaana baabwe bo n'emikono 
gyabwe bo; Baabanga ba kulya gye bali mu kuzikirira kw'omuwala 
w'abantu bange. 11 Mukama atuukirizza ekiruyi kye, era afukidde ddala 
obusungu bwe obukambwe; Era akumye omuliro mu Sayuuni ogwokezza 
emisingi gyakyo. 12 Bakabaka b'ensi tebakkiriza, newakubadde bonna 
abatuula mu nsi zonna, Ng'omulabe n'oyo abakyawa agenda okuyingira mu 
miryango gy'e Yerusaalemi. 13 Lwa bibi bya bannabbi baamu n'obutali 
butuukirivu bwa bakabona baamu, Abaayiwa omusaayi gw'abatuukirivu 
wakati mu kyo. 14 Bawaba ng'abazibe b'amaaso mu nguudo, boonoonese 
n'omusaayi, N'okuyinza abantu ne batayinza kukoma ku byambalo byabwe. 
15 Muveewo, bwe baabalangira, nti Ekitali kirongoofu muveewo, 
muveewo, temukomako: Ewe badduka ne bawaba, abantu ne boogera mu 
mawanga nti Tebakyabeera wano nate. 16 Obusungu bwa Mukama 
bubasaasaanyizza; takyassaayo mwoyo eri bo: Tebatya maaso ga 
bakabona, tebaganza bakadde. 17 Amaaso gaffe gakyaziba nga tutunuulira 
okubeerwa kwaffe okutaliiko kye kugasa: Ewe twalindirira twalindirira 
eggwanga eritayinza kulokola. 18 Bacocca ebisinde byaffe, n'okuyinza ne 
tutayinza kutambulira mu nguudo zaffe: Enkomerero yaffe eneetera 
kutuuka, ennaku zaffe zituukiridde; kubanga enkomerero yaffe etuuse. 19 
Abatuyigganya basinga embiro empungu ez'omu bbanga: Batucoccera ku 
nsozi, baatuteegera mu ddungu. 20 Omukka ogw'omu nnyindo zaffe, oyo 
Mukama gwe yafukako amafuta, yakwatibwa mu bunaya bwabwe; Gwe 
twayogerako nti Tulituula mu mawanga wansi w'ekisiikirize ky'oyo. 21 
Sanyuka ojaguze, ai omuwala wa Edomu abeera mu nsi ya Uzi: Ekikompe 
kirigguka kirituuka ne ku ggwe; olitamiira ne weebikkula. 22 


Okubonereza obutali butuukirivu bwo kutuukiridde, ai omuwala wa 
Sayuuni; Takyakutwala nate mu busibe: Alibonereza obutali butuukiriw 
bwo, ai omuwala wa Edomu; Alikunnyonnyola ebibi byo. 


5:1 Jjukira, si Mukama, ebitujjidde: Tunula olabe okuvumibwa kwaffe. 2 
Obusika bwaffe bukyuse okuba obw'abanaggwanga, Ennyumba zaffe 
okuba ez'abatali ba muno. 3 Tuli bamulekwa, so tetulina bakitaffe, 
Bannyaffe bali nga bannamwandu. 4 Tunywedde amazzi gaffe Iwa bintu; 
Enku zaffe bazituguza. 5 Abatucocca batuuse ku nsingo zaffe: Tukooye so 
tetuliua kiwummulo. 6 Tubagololedde Abamisiri emikono, N'Abasuuli 
olw'okukkuta emmere. 7 Bakitaffe baayonoona so tebaliiwo; Naffe 
twetiase obutali butuukirivu bwabwe. 8 Abaddu batufuga: Tewali wa 
kutulokola mu mukono gwabwe. 9 Tufuna emmere yaffe Iwa kusingawo 
bulamu bwaffe Olw'ekitala eky'omu ddungu. 10 Eddiba lyaffe liddugadde 
ng'akabiga. Olw'olubugumu olw'enjala olwokya. 11 Baakwatira abakazi 
mu Sayuuni, Abawala abatamanyi musajja mu bibuga bya Yuda. 12 
Abakungu baawanikibwa n'omukono gwabwe: Abalenzi baasitula 
olubengo, N'abaana abato beesittala nga beetikka enku. Amaaso 
g'abakadde tebaagassaamu kitiibwa. 13 Abalenzi baasitula olubengo, 
N'abaana abato beesittala nga beetikka enku. 14 Abakadde baweddewo 
mu mulyango Abalenzi baleseeyo okuyimba kwabwe. 15 Essanyu ery'omu 
mutima gwaffe likomye: Okuzina kwaffe kufuuse okuwuubaala. 16 
Engule egudde evudde ku mutwe gwaffe: Zitusanze kubanga twonoonye. 
17 Omutima gwaffe kyeguvudde guyongobera; Olw'ebyo amaaso gaffe 
kyegavudde gayimbaala; 18 Olw'olusozi Iwa Sayuuni, olulekeddwawo; 
Ebibe bitambulira okwo. 19 Ggwe, ai Mukama, obeerera ennaku zonna; 
Entebe yo ebaawo okuva ku mirembe okutuuka ku mirembe gyonna. 20 
Lwaki okutwerabira ennaku zonna, N'otuleka ebiro ebyenkanidde wano? 
21 Tukyuse gy'oli, ai Mukama, naffe tunaakyusibwa; Ennaku zaffe ozizze 
buggya ng'edda. 22 Naye otusuulidde ddala, Otusunguwalidde nnyo. 


Ezekyeri 


1:1 Awo olwatuuka mu mwaka ogw'amakumi asatu mu mwezi ogw'okuna 
ku lunaku olw'omwezi olw'okutaano, bwe mali ndi mu basibe ku mabbali 
g'omugga Kebali, eggulu ne libikkulibwa, ne ndaba okwolesebwa kwa 
Katonda. 2 Ku lunaku olw'okutaano olw'omwezi, gwe gwali omwaka 
ogw'okutaano ogw'okusibibwa kwa kabaka Yekoyakini, 3 ekigambo kya 
ey'Abakaludaaya ku mabbali g'omugga Kebali; omukono gwa Mukama ne 
gubeera ku ye eyo. 4 Awo ne ntunula, era, laba, embuyaga ezikunta 
olw'amaanyi ne zifuluma obukiika obwa kkono, ekire ekinene n'omuliro 
ogw'ezingazinga n'okumasamasa okukyetoolodde, era mu gwo wakati ne 
muva ng'ebbala erya zaabu etabuddwamu effeeza, enva mu muliro wakati. 
5 Era mu gwo wakati ne muva ekifaananyi eky'ebiramu bina. N'embala 
yaabyo yali bw'eti; byalina ekifaananyi eky'omuntu. 6 Era buli kimu 
kyalina obwenyi buna, era buli kimu ku byo kyalina ebiwaawaatiro bina. 7 
N'ebigere byabyo byali bigere bigolokofu; ne munda w'ebigere byabyo nga 
mufaanana munda w'ekigere ky'ennyana: era nga bitangalijja ng'ebbala 
ery'ekikomo ekizigule. 8 Era byalina emikono gy'omuntu wansi 
w'ebiwaawaatiro byabyo ku mbiriizi zaabyo ennya: era ebyo ebina byalina 
obwenyi bwabyo n'ebiwaawaatiro byabyo bwe biti; 9 ebiwaawaatiro 
byabyo byagattibwa buli kiwaawaatiro ne kinnaakyo; tebyakyuka bwe 
byatambula; byagenda buli kimu nga byesimbye. 10 Ekifaananyi 
ky'obwenyi bwabyo, byalina obwenyi bw'omuntu; era ebyo ebina byalina 
obwenyi bw'empologoma ku lubiriizi olwa ddyo; era ebyo ebina byalina 
obwenyi bw'ente ku lubiriizi olwa kkono; ebyo byonna byalina n'obwenyi 
bw'empungu. 11 N'obwenyi bwabyo n'ebiwaawaatiro byabyo byali nga 
byawuse waggulu; ebiwaawaatiro bibiri ebya buli kimu byagattibwa 
wamu, n'ebibiri byasaanikira emibiri gyabyo. 12 Era buli kimu byagenda 
nga byesimbye: omwoyo gye gwabanga gugenda, gye byagenda; 
tebyakyuka bwe byagenda. 13 Ekifaananyi ky'ebiramu ebyo, embala 
yaabyo yali ng'ebisiriiza eby'omuliro ebyaka, ng'embala ey'emimuli; 
yayambukanga n'ekkira wakati mu biramu ebyo: era omuliro nga 
gumasamasa ne mu muliro ne muva enjota. 14 Ebiramu ne biddukana 
mbiro ne bikomawo ng'ekifaananyi eky'okumyansa kw'eggulu. 15 Awo 


bwe nnali nga ntunuulira ebiramu ebyo, laba, nnamuziga ku ttaka ku 
mabbali g'ebiramu, buli bwenyi ku bwenyi bwabyo obuna nnamuziga omu. 
16 Embala eya bannamuziga n'omulimu gwabwe baafaanana ebbala erya 
berulo: era abo abana baalina ekifaananyi kimu: n'embala yaabwe 
n'omulimu gwabwe byali nga nnamuziga ali wakati wa nnamuziga. 17 Bwe 
baatambulanga baatambuliranga ku mbiruzi zaabwe ennya: tebaakyuka 
bwe baatambula. 18 Obwekulungirivu bwabwe bwali buwanvu, bwa ntiisa; 
era abo abana baalina obwekulungirivu bwabwe nga bujjudde amaaso 
enjuyi zonna. 19 Era ebiramu bwe byatambulanga, bannamuziga 
baatambuliranga ku mabbali gaabyo: era ebiramu bwe byasitulibwanga 
okuva ku ttaka, bannamuziga baasitulibwanga. 20 Omwoyo buli gye 
gwabanga gugenda, gye baagendanga; eyo omwoyo gye gwabanga 
gugenda: ne bannamuziga baasitulibwanga ku mabbali gaabyo; kubanga 
omwoyo ogw'ekiramu gwali mu bannamuziga. 21 Ebyo bwe 
byatambulanga, ne bano baatambulanga; era ebyo bwe byayimiriranga, ne 
bano baayimiriranga; era ebyo bwe byasitulibwanga okuva ku ttaka, 
bannamuziga baasitulibwanga ku mabbali gaabyo: kubanga omwoyo 
ogw'ekiramu gwali mu bannamuziga. 22 Era waggulu w'omutwe 
ogw'ekiramu waaliwo ekifaananyi eky'ebbanga, ng'ebbala erya kulusitalo 
ow'entiisa, nga kitimbibwa ku mitwe gyabyo waggulu. 23 Era waasi 
w'ebbanga ebiwaawaatiro byabyo byali bigolokofu, ekimu kyalina bibiri 
ebyasaanikira eruuyi, na buli kimu kyalina bibiri ebyasaanikira eruuyi ku 
mibiri gyabyo. 24 Era bwe byatambulanga, ne mpulira okuwuuma 
kw'ebiwaawaatiro byabyo ng'okuwuuma kw'amazzi amangi, ng'eddoboozi 
ly'Omuyinza w'ebintu byonna, okuwuuma okw'oluyoogaano ng'okuwuuma 
kw'eggye: bwe byayimiriranga, ne bissa ebiwaawaatiro byabyo. 25 Era 
waaliwo eddoboozi waggulu w'ebbanga eryali waggulu w'emitwe gyabyo: 
bwe byayimiriranga, ne bissa ebiwaawaatiro byabyo. 26 Era waggulu 
w'ebbanga eryali waggulu w'emitwe gyabyo kwaliko ekifaananyi 
eky'entebe, ng'embala ey'ejjinja eya safiro: ne ku kifaananyi eky'entebe 
kwaliko ekifaananyi ng'embala ey'omuntu ku yo waggulu. 27 Ne ndaba 
ng'ebbala ery'ezaabu eta buddwamu effeeza, ng'embala ey'o muliro munda 
mu yo enjuyi zonna, Okuva ku mbala y'ekiwato kye n'okwambuka; era 


okuva ku mbala y'ekiwato kye n'okukka, nalaba ng'embala ey'omuliro, era 
waaliwo okumasamasa okumwetoolodde. 28 Ng'embala eya musoke aba 
ku kire ku lunaku olw'enkuba, bw'etyo bwe yali embala ey'okumasamasa 
enjuyi zonna. Eno ye yali embala ey'ekifaananyi eky'ekitubwa kya 
Mukama. Awo bwe nnakiraba, ne nvuunama amaaso gange, ne mpulira 
eddoboozi ly'oyo eyayogera. 


2:1 N'anyamba nti Omwana w'o muntu, yimirira ku bigere bye nange 
naayogera naawe. 2 Kale omwoyo ne guyingira mu nze bwe yayogera 
nange, ne gunnyimiriza ki bigere byange; ne mpulira oyo eya yogera 
nange. 3 N'anyamba nti Omwana w'omuntu, nkutuma eri abaana ba Isiraeri 
eri amawanga amajeemu, abanjeemedde: bo ne bajjajjaabwe bansobyanga 
oku tuukira ddala ku lunaku olwa leero. 4 N'abaana ba kyejo, era ba 
mitima mikakanyavu; nkutuma eri abo: era olibagamba nti Bw'ati 
bw'ayogera Mukama Katonda. 5 Nabo, oba nga banaawulira, oba nga 
banaale kayo, (kubanga nnyumba njeemu era naye balimanya nga mu bo 
mubaddemu nnabbi. 6 Naawe omwana w'omuntu, tobatyanga, so totyanga 
bigambo byabwe, newakubadde emyeramannyo n'amaggwa nga biri 
naawe, era ng'obeera mu njaba ez'obusagwa: totyanga bigambo byabwe, 
so tokengentererwanga olw'amaaso gaabwe, newakubadde nga nnyumba 
njeemu. 7 Era olibagamba ebigambo byange oba nga banaawulira) oba nga 
banaalekayo: kubanga bajeemu nnyo nnyini. 8 Naye ggwe, omwana 
w'omuntu, wulira kye nkugamba tobanga ggwe mujeemu ng'ennyumba eyo 
enjeemu: yasama akamwa ko olye ekyo kye nkuwa: 9 Awo bwe matunula, 
laba, omukono gugololwa eri nze; era, laba, omuzingo gw'ekitabo nga guli 
omwo; 10 n'egwanjululiza mu maaso gange; era gwawandiikibwa munda 
ne kungulu: era mwawandiikibwamu okuwuubaala n'okukungubaga 
n'obuyinike. 


3:1 Awo n'a ngamba nti Omwana w'omuntu, lya ekyo ky'osanga; ya 
omuzingo guno, ogende ogambe ennyumba ya Isiraeri. 2 Awo ne njasama 
akamwa kange n'andiisa omuzingo. 3 N'anyamba nti omwana w'omuntu, 
liisa olubuto wo, ojjuze ebyenda byo omuzingo guno gwe nkuwa. Kale ne 


ngulya, ne guba mu kamwa kange ng'omubisi gw'enjuki okuwoomerera. 4 
Awo n'annyamba nti Omwana w'omuntu, genda otuuke eri ennyunba ya 
Isiraeri, oyogere nabo ebigambo byange. 5 Kubanga totumiddwa eri 
eggwanga ery'enjogera gy'otomanyi era ab'olulimi oluzibu, wabula eri 
ennyumba ya Isiraeri; 6 si eri amawanga amangi ab'enjogera gy'otomanyi 
era ab'olulimi oluzibu, b'otoyinza kutegeera bigambo byabwe. Mazima 
singa nkubatumidde bo, bandikuwulidde. 7 Naye ennyumba ya Isiraeri 
tebalikuwulira; kubanga tebalimpulira nze: kubanga ennyumba yonna eya 
Isiraeri ba kyenyi kikalubo era ba mutima mukakanyavu. 8 Laba, 
nkalubizza amaaso go awali amaaso gaabwe, n'ekyenyi kyo nkikalubizza 
awali ekyenyi kyabwe. 9 Nfudde ekyenyi kyo ng'alimasi okukaluba 
okusinga ejjinja ery'embaalebaale: obatyanga, so tokenyentererwanga 
olw'amaaso gaabwe, newakubadde iga nnyumba njeemu. 10 Era nate 
n'anyamba nti Omwana w'omuntu, ebigambo byange byonna bye 
ndikubuulira, bikkirize mu mutima gwo, owulire n'amatu go. 11 Era genda 
otuuke eri abo ab'obusibe, eri abaana ab'abantu bo, oyogere nabo 
obabuulire nti Bw'ati bw'ayogera Mukama Katonda, oba nga banaawulira, 
oba nga banaalekayo. 12 Awo omwoyo ne gunsitula, ne mpulira ennyuma 
wange eddoboozi ery'okuwulukuka okunene nga lyogera nti Ekitiibwa kya 
Mukama kyebazibwe okuva mu kifo kye. 13 Awo ne mpulira okuwuuma 
kw'ebiwaawaatiro by'ebiramu nga bikomaganako, n'okuwuuma kwa 
bannamuziga ku mabbali gaabyo, okuwuuma okuwulukuka okunene. 14 
Awo omwoyo negunsitula ne guntwala: ne nyenda nga ndiko obuyinike 
n'omwoyo gwange nga gubugumye, omukono gw'a Mukama ne guba 
gw'amaanyi ku nze. 15 Awo ne ndyoka njija eri ab'obusibe e Terabibu, 
abaabeera ku mugga Kebali, ne mu kifo mwe baabeera; ne ntuula awo mu 
bo nga nsamaaliridde ne mmala ennaku musannvu. 16 Awo olwatuuka 
kyogera nti 17 Omwana w'omuntu nkufudde omukuumi eri ennyumba ya 
Isiraeri: kale wulira ekigambo eky’omu kamwa kange, obawe okulaba 
okuva gye ndi. 18 Bwe nyamba omubi nti Toliirema kufa; naawe 
n'otomulabula so toyogera okulabula omubi okuva mu kkubo lye ebbi 
okuwonya obulamu bwe: omubi oyo alifiira mu butali butuukirivu bwe; 


naye omusaayi gwe ndiguvunaana mu mukono gwo. 19 Era naye 
bw'olabula omubi, n’atakyuka okuleka obubi bwe newakubadde okuva mu 
kkubo lye ebbi, alifiira mu butali butuukirivu bwe; naye ggwe 
ng'owonyezza emmeeme yo. 20 Nate omuntu omutuukirivu bw'akyuka 
okuleka obutuukirivu bwe, n'akola obutali butuukirivu, nange ne nteeka 
enkonge mu maaso ge, alifa: kubanga tomulabudde, alifiira mu kibi kye, 
n'ebikolwa bye ebituukirivu bye yakola tebirijjukirwa; naye omusaayi gwe 
ndiguvunaana mu mukono gwo. 21 Era naye bw'olabula omuntu 
omutuukirivu, omutuukirivu aleme okukola ekibi n'atakola kibi, mazima 
aliba mulamu, kubanga alabuse; naawe ng'owonyezza emeeme yo. 22 
Awo omukono gw'a Mukama ne guba ku nze eyo; n'anyamba nti 
Golokoka ofulume ogende mu lusenyi, nange ndyogerera naawe eyo. 23 
Awo ne ngolokoka ne nfuluma ne pyenda mu lusenyi kale, laba, ekitiibwa 
kya Mukama nga kiyimiridde eyo, ng'ekitiibwa bwe kyali kye nnalaba ku 
lubalama |w'omugga Kebali ne nvuunama amaaso gange. 24 Awo 
omwoyo ne guyingira mu nze ne gunnimiriza ku bigere byange, n'ayogera 
nange n'anyamba nti Genda weggalire mu nnyumba yo. 25 Naye ggwe, 
omwana w'omuntu, laba, balikussaako enjegere, ne bazikusibisa, so 
tolifuluma mu bo: 26 era ndyegassa olulimi lwo n'ekibuno kyo, obeere 
kasiru era oleme okubeera gye bali anenya: kubanga nnyumba njeemu. 27 
Naye bwe njogera naawe, ndyasamya akamwa ko, naawe olibagamba nti 
Bw'ati bw'ayogera Mukama Katonda nti Awulira awulire; n'oyo alekayo 
alekeyo; kubanga nnyumba njeemu. 


4:1 Era, omwana w'omuntu, weddirire ettoffaali oliteeke mu maaso go, 
oliwandiikeko ekibuga, Yerusaalemi: 2 okizingize, okizimbireko ebigo, 
okituumireko ekifunvu; era teekawo ensiisira okukirumba, okisimbeko 
ebitomera enjuyi zonna. 3 Era weddirire ekikalango eky'ekyuma 
okiteekewo okuba bbugwe ow'ekyuma wakati wo n'ekibuga: okisseeko 
amaaso go, kale kirizingizibwa, naawe olikizingiza. Ako kaliba kabonero 
eri ennyumba ya Isiraeri. 4 Era nate galamiririra ku lubiriizi Iwo olwa 
kkono, oluteekeko obutali butuukirivu bw'ennyumba ya Isiraeri: 
ng'omuwendo gw'ennaku bwe guliba z'oligalamiririra ku lwo, bw'olyetikka 


obutali butuukirivu bwabwe. 5 Kubanga ntaddewo emyaka egy'obutali 
butuukirivu bwabwe okuba gy'oli omuwendo gw'ennaku, ennaku ebikumi 
bisatu mu kyenda: bw'otyo bw'olyetikka obutali butuukirivu obw'ennyumba 
ya Isiraeri. 6 Era nate bw'oliba ng'omaze ezo, oligalamiririra ku lubiriizi 
lwo olwa ddyo, olyetikka obutali butuukirivu obw'ennyumba ya Yuda: 
ennaku amakumi ana, buli lunaku mwaka, bwe nnabuteekerawo gy'oli. 7 
Era osse amaaso go eri okuzingizibwa kwa Y erusaalemi, omukono gwo 
nga gubikkuddwako; era olikiragulirako. 8 Era weetwalire ennaano ne 
sayiri n'ebijanjaalo ne kawo n'omuwemba n'obulo, obiteeke mu kintu 
ekimu, weegoyere omugaati nabyo; ng'omuwendo gw'ennaku 
z'oligalamiririra ku lubiriizi lwo, ennaku ebikumi bisatu mu kyenda, 
bw'onooliirangako bw'otyo. 9 Era weetwalire ennaano ne sayiri 
n'ebijanjaalo ne kawo n'omuwemba n'obulo, obiteeke mu kintu ekimu, 
weegoyere omugaati nabyo; ng'omuwendo gw'ennaku z'oligalamiririra ku 
lubiriizi lwo, ennaku ebikumi bisatu mu kyenda, bw'onooliirangako 
bw'otyo. 10 N'emmere yo gy'onoolyanga eneepimibwanga, sekeri 
amakumi abiri buli lunaku: onoogiriiranga mu ntuuko zaayo. 11 Era 
onoonywanga amazzi agagerebwa, ekitundu ekya yini eky'omukaaga: 
onoonyweranga mu ntuuko zaago. 12 Era onoogiryanga nga migaati gya 
sayiri, era onoogyokeranga mu mazzi agava mu bantu, bo nga balaba. 13 
Awo Mukama n'ayogera nti Era bwe batyo n'abaana ba Isiraeri 
banaalyanga emmere yaabwe nga si nnongoofu mu mawanga gye 
ndibagobera. 14 Awo ne njogera nti Woowe, Mukama Katonda! Laba, 
emmeeme yange teyonoonebwanga: kubanga okuva ku buto bwange na 
buli kati siryanga ku ekyo ekifa kyokka newakubadde ekitaaguddwa 
ensolo; so n'ennyama ey'omuzizo teyingiranga mu kamwa kange. 15 Awo 
n'alyoka angyamba nti Laba, nkuwadde obusa bw'ente mu kifo ky'amazzi 
ag'abantu, era onoolongooserezanga okwo omugaati gwo. 16 Era nate 
n'anyamba nti Omwana w'omuntu, laba, ndimenya omuggo ogw'omugaati 
mu Yerusaalemi: kale banaalyanga omugaati nga bagupima era nga 
beeraliikirira; era banaanywanga amazzi nga bagagera era nga 
basamaalirira: 17 babulwe omugaati n'amazzi, era basamaaliriragane, ne 
bayongoberera mu butali butuukirivu bwabwe. 


5:1 Naawe, omwana w'omuntu, ddira ekitala eky'obwogi, okyeddirire 
ng'akamwano ak'omumwi, okiyise ku mutwe gwo ne ku kirevu kyo: kale 
otwale eminzaani okupima, oyawule mu nviiri. 2 Ekitundu eky'okusatu 
okyokeranga mu muliro wakati mu kibuga, ennaku ez'okuzingiza nga 
zituukiridde; n'ekitundu eky'okusatu okiddiranga, n'otema n'ekitala 
okukyetooloola; n'ekitundu eky'okusatu okisaasaanyizanga eri empewo, 
nange ndisowola ekitala ekiribagoberera. 3 Era otwalangako omuwendo 
gwazo si nnyingi n'ozisiba mu kirenge kyo. 4 Era ne ku ezo otwalangako, 
ozisuule mu muliro wakati, ozookere mu muliro; mu zo omuliro mwe 
guliva ogulibuna ennyumba yonna eya Isiraeri. 5 Bw'ati bw'ayogera 
Mukama Katonda nti Kino ye Yerusaalemi: nkitadde wakati mu mawanga, 
n'ensi zikyetoolodde. 6 Era kyajeemera emisango gyange nga kikola obubi 
okusinga amawanga, era kijeemedde amateeka gange okusinga ensi 
ezikyetoolodde: kubanga bagaanyi emisango gyange, n'amateeka gange 
tebagatambuliddemu. 7 Mukama Katonda kyava ayogera bw'ati nti 
Kubanga muli ba mawaggali okukira amawanga agabeetoolodde, so 
temutambulidde mu mateeka gange, so temukutte misango gyange, so 
temukoze ng'ebiragiro bwe biri eby'amawanga agabeetoolodde; 8 Mukama 
Katonda kyava ayogera bw'ati nti Laba, nze, nze mwene, ndi mulabe wo; 
era ndituukiriza emisango wakati mu ggwe amawanga nga galaba. 9 Era 
ndikolera mu ggwe ekyo kye ssikolanga, era kye ssigenda kukola nate 
ekiri bwe kityo, olw'emizizo gyo gyonna. 10 Bakitaabwe kyebaliva baliira 
abaana wakati mu ggwe, n'abaana balirya bakitaabwe: era ndituukiririza 
emisango mu ggwe, n'ekitundu kyo kyonna ekifisseewo ndikisaasaanyiza 
eri empewo zonna. 11 Kale, nga bwe ndi omulamu, bw'ayogera Mukama 
Katonda, kubanga wayonoona awatukuvu wange n'ebibyo byonna 
eby'ebiwe n'ebibyo byonna eby'emizizo, nange kyendiva nkukendeeza; so 
n'amaaso gange tegalisonyiwa so nange sirikwatibwa kisa. 12 Ekitundu 
kyo eky'okusatu kirifa kawumpuli, era balimalibwawo n'enjala wakati mu 
ggwe; n'ekitundu eky'okusatu kirigwa n'ekitala okukwetooloola; n'ekitundu 
eky'okusatu ndikisaasaanyiza eri empewo zonna, n'ensowola ekitala 
ekiribagoberera. 13 Obusungu bwange bwe bulituukirira bwe butyo, era 
ndikkusa ekiruyi kyange ku bo, kale ndisanyusibwa: kale balimanya nga 


nze Mukama njogedde olw'obunyiikivu bwange, bwe ndimala 
okutuukiririza ku bo ekiruyi kyange. 14 Era nate ndikufuula amatongo 
n'ekivume mu mawanga gonna agakwetoolodde, abo bonna abayitawo nga 
balaba. 15 Awo kiriba kivume n'ekikiino ekiyigirwako era ekisamaalirirwa 
eri amawanga agakwetoolodde, bwe ndituukiririza emisango mu ggwe 
nga ndiko obusungu n'ekiruyi, era nga nnenya n'ekiruyi: nze Mukama 
nkyogedde 16 bwe ndibaweerezaako obusaale obubi obw'enjala 
obw'okuzikiriza bwe ndiweereza okubazikiriza: era ndyongera ku mmwe 
enjala, era ndimenya omuggo gwammwe ogw'omugaati; 17 era 
ndibaweerezaako enjala n'ensolo embi, era zirikufuriza; era kawumpuli 
n'omusaayi biriyita mu ggwe; era ndikuleetako ekitala: nze Mukama 
nkyogedde. 


w'omuntu, osse amaaso ge eri ensozi za Isiraeri, oziragule, oyogere nti 3 
Mmwe ensozi za Isiraeri muwulire ekigambo kya Mukama Katonda: 
bw'ati Mukama Katonda bw'agamba ensozi n'obusozi, emigga n'ebiwonvu, 
nti Laba, nze, nze mwene, ndibaleetako ekitala, eri ndizikiriza ebifo 
byammwe ebigulumivu. 4 N'ebyoto byammwe birirekebwawo, 
n'ebifaananyi byammwe eby'enjuba birimenyeka: eri ndisuula abasajja 
bammwe abattibwa mu maaso g'ebifaananyi byammwe. 5 Era ndigalamiza 
emirambo gy'abaana ba Isiraeri mu maaso g'ebifaananyi byabwe, era 
ndisaasaanya amagumba gammwe okwetooloola ebyoto byammwe. 6 Mu 
bifo byonna mwe mubeera ebibuga birizisibwa, n'ebifo ebigulumivu 
birirekebwawo: ebyoto byammwe bizisibwe era birekebwewo, 
n'ebifaananyi byammwe bimenyeke biggweewo, n'ebifaananyi byammwe 
eby'enjuba bitemerwe ddala, n’emirimu gyammwe giggibwewo. 7 Kale 
abattibwa baligwa wakati mu mmwe, era mulimanya nga nze ndi Mukama 
8 Era naye ndireka ekitundu ekifisseewo, kubanga muliba n'abamu 
abaliwona ekitala mu mawanga, bwe mulisaasaanyizibwa mu nsi nnyingi. 9 
Kale abo abaliwona ku mmwe balinjijukira nga bayima mu mawanga gye 
balitwalibwa mu basibe, bwe nnamenyeka olw”omutima gwabwe 
omwenzi, oguvudde ku nze, n'olw'amaaso gaabwe agagenda nga gayenda 


okuberera ebifaananyi byabwe: kale balyetamwa mu maaso gaabwe bo 
olw’obubi bwe bakola mu mizizo gyabwe gyonna. 10 Era balimanya nga 
nze Mukama: saayogerera bwereere nga ndibakola obubi buno. 11 Bw'ati 
bw'ayogera Mukama Katonda nti Kuba n'omukono gwo, era samba 
n'ekigere kyo, oyogere nti Woowe! olw'emizizo gyonna emibi 
egy'ennyumba ya Isiraeri: kubanga baligwa n'ekitala n'enjala ne kawumpuli. 
12 Ali ewala alifa kawumpuli; n'oyo ali okumpi aligwa n'ekitala; n'oyo 
asigalawo n'azingizibwa alifa enjala: bwe ntyo bwe ndituukiririza ekiruyi 
kyange ku bo. 13 Nammwe mulimanya nga nze ndi Mukama, abasajja 
baabwe abattiddwa bwe baliba mu bifaananyi byabwe okwetooloola 
ebyoto byabwe, ku buli lusozi oluwanvu, ku ntikko zonna ez'ensozi ne 
wansi wa buli muti ogwera ne wansi wa buli mwera omuziyivu, ekifo mwe 
baweerangayo evvumbe eddungi eri ebifaananyi byabwe byonna. 14 
Nange ndibagololerako omukono gwange ne ndekesawo ensi ne ngizisa, 
okuva ku ddungu e Dibula, okubuna ennyumba zaabwe zonna: kale 
balimanya nga nze ndi Mukama. 


omwana w'omuntu, bw'ati Mukama Katonda bw'agamba ensi a Isiraeri nti 
Enkomerero: enkonerero yennyini etuuse ku nsonda ennya ez'ensi. 3 
Kaakano enkonerero ekutuuseeko, nange ndikuweereza ku busungu 
bwange, era ndikusalira omusango ng'amakubo go bwe gali; era 
ndikuleetako emisizo gyo gyonna. 4 So n'eriiso lyange teririkusonyiwa so 
sirikwatibwa kisa: naye ndikuleetako amakubo go, n'emizizo gyo giriba 
mu ggwe wakati: kale mulimanya nga nze Mukama. 5 Bw'ati bw'ayogera 
Mukama Katonda nti Akabi, akabi kamu: laba, kajja. 6 Enkomerero 
etuuse, enkomerero yennyini etuuse, ezuukuka eri ggwe: laba, ejja. 7 
Omusango gwo gutuuse gy'oli, ai ggwe atuula mu nsi: ekiseera kituuse, 
olunaku luli kumpi; olunaku olw'okusasamaliramu so si Iwa kwogereramu 
waggulu n'essanyu, ku nsozi. 8 Kaakano naatera okufukira ddala ekiruyi 
kyange ku ggwe, ne ntuukiriza obusungu bwange eri ggwe, ne nkusalira 
omusango ng'amakubo go bwe gali; era ndikuleetako emizizo gyo gyonna. 
9 So n'eriiso lyange teririsonyiwa so sirikwatibwa kisa: ndikuleetako 


ng'amakubo go bwe gali, n'emizizo gyo giriba mu ggwe wakati; kale 
mulimanya nga nze Mukama nkuba. 10 Laba, olunaku, laba, lujja: 
omusango gwo gufulumye; omuggo gwanyizza, amalala gamulisizza. 11 
Ekyejo kigolokose okuba omuggo ogw'obubi; tewaliba ku bo 
abalisigalawo, newakubadde olufulube Iwabwe newakubadde obugagga 
bwabwe: so tewaliba bukulu mu bo. 12 Ekiseera kiruuse, olunaku 
lusembedde kumpi: agula aleme okusanyuka, so n'atunda aleme 
okunakuwala: kubanga obusungu buli ku lufulube Iwabwe lwonna. 13 
Kubanga atunda talidda eri ekyo ekitundibwa, newakubadde nga bakyali 
balamu: kubanga okwolesebwa kwa lufulube Iwabwe Iwonna, tewaliba 
alidda; so tewaliba alyenyweza mu butali butuukirivu obw'obulamu bwe. 
14 Bafuuye ekkondeere bategese byonna; nave tewali agenda mu lutalo: 
kubanga obusungu bwange buli ku lufulube Iwabwe Iwonna. 15 Ekitala kiri 
bweru, ne kawumpuli n'enjala biri munda: ali mu nnimiro alifa n'ekitala; 
n'oyo ali mu kibuga enjala ne kawumpuli birimulya. 16 Naye abo 
abaliwonawo ku bo baliwona, era baliba ku nsozi nga bukaamukuukulu 
obw'omu biwonvu, bonna nga bawuubaala, buli muntu mu butali 
butuukirivu bwe. 17 Emikono gyanna giriyongobera, n'amaviivi gonna 
galiba manafu ng'amazzi. 18 Era balyesiba ebibukutu, n'ensisi 
eribabikkako; n'ensonyi ziribeera ku maaso gonna, n'emitwe gyabwe 
gyonna giribaako ebiwalaata. 19 Balisuula effeeza yaabwe mu nguudo, ne 
zaabu yaabwe eriba ng'ekintu ekitali kirongoofu; effeeza yaabwe ne zaabu 
yaabwe tebiriyinza kubawonya ku lunaku olw'obusungu bwa Mukama; 
tebalyekkusa mmeeme zaabwe, so tebalyejjuza mbuto zaabwe: kubanga 
ebyo bye byabanga enkonge ey'obutali butuukirivu bwabwe. 20 Obulungi 
obw'obuyonjo bwe yabusimba mu bukulu: naye ne bakolera ebifaananyi 
eby'emizizo gyabwe n'ebintu byabwe eby'ebivve omwo: kyenvudde 
mbufuula gye bali ng'ekintu ekitali kirongoofu. 21 Era ndibuwaayo mu 
mikono gya bannaggwanga okuba omunyago, n'eri ababi ab'omu nsi okuba 
eky'okugereka; era balibwonoona. 22 Era ndikyusa n'amaaso gange 
okugabaggyako, era bo balyonoona ekifo kyange eky'ekyama: era 
abanyazi balikiyingiramu ne bakyonoona. 23 Kola olujegere: kubanga ensi 
ejjudde emisango egy'omusaayi, era ekibuga kijjudde ekyejo. 24 Kyendiva 


ndeeta bannaggwanga abasinga obubi, ne balya ennyumba zaabwe: era 
ndikomya amalala ag'ab'amaanyi; n'ebifo byabwe ebitukuvu 
biryonoonebwa. 25 Okuzikirira kujja; era balinoonya emirembe, kale nga 
tewali. 26 Walijja akabi ku kabi, era waliwulirwa ebigambo ku bigambo; 
era balinoonya okwolesebwa eri nnabbi; nave amateeka galibula awali 
kabona, n'okuteesa awali abakadde. 27 Kabaka aliwuubaala, n'omukungu 
alyambala obuyinike, n'emikono gy'abantu ab'omu nsi giryeraliikirira: 
ndibakola ng'ekkubo lyabwe bwe liri, era nga bwe basaanidde bwe 
ndibasalira omusango; kale balimanya nga nze Mukama. 


8:1 Awo olwatuuka mu mwaka ogw'omukaaga mu mwezi ogw'omukaaga 
ku lunaku olw'okutaano olw'omwezi, bwe nnali nga ntudde mu nnyumba 
yange n'abakadde ba Yuda nga batudde mu maaso gange, omukono gwa 
Mukama Katonda ne gugwira eyo ku nze. 2 Awo ne ntunula, era, laba, 
ekifaananyi ekyali ng'embala ey'omuliro; okuva ku mbala ey'ekiwato kye 
ne wansi, muliro: n'okuva ku kiwato kye n'okwambuka, ng'embala 
ey'okumasamasa, ng'ebbala lya zaabu etabuddwamu effeeza. 3 Awo 
n'agolola ekyali ng'omukono n'ankwata ku muvumbo gw'enviiri ez'oku 
mutwe g wange; omwoyo ne gunsitula wakati w'ensi n'eggulu ne guntwala 
e Yerusaalemi mu kwolesebwa kwa Katonda, eri oluggi olw'omulyango 
ogw'oluggya olw'omunda, ogutunuulira obukiika obwa kkono; awali 
entebe ey'ekifaananyi eky'obuggya ekireeta obuggya. 4 Awo, laba, 
ekitiibwa kya Katonda wa Isireaeri kyali eyo ng'embala bwe yali gye 
nnalabira mu lusenyi. 5 Awo n'anyamba nti Omwana w'omuntu, yimusa 
amaaso go kaakano eri ekkubo erigenda obukiika obwa kkono. Awo ne 
nnyimusa amaaso gange eri ekkubo erigenda obukiika obwa kkono, kale, 
laba, ekifaananyi kino eky'obuggya nga kiri mu mulyango ku luuyi 
olw'obukiika obwa kkono olw'omulyango ogw'ekyoto. 6 Awo n'aņnnamba 
nti Omwana w'omuntu, olaba kye bakola? olaba emizizo emikulu 
ennyumba ya Isiraeri gye bakolera wano, ndyoke nneesambe wala 
awatukuvu wange? naye onoolaba nate n'emizizo emirala emikulu. 7 Awo 
n'andeeta ku luggi olw'oluggya; awo bwe nnatunula, laba, ekituli nga kiri 
mu kisenge. 8 Awo n'anyamba nti Omwana w'omuntu, sima nno mu 


kisenge awo bwe nnamala okusima mu kisenge, laba, oluggi. 9 N'angyamba 
nti Yingira olabe emizizo egy'obubi gye bakolera wano. 10 Awo ne 
nnyingira ne ndaba; era, laba, buli ngeri ey'ebyewalula n'ensolo ez'emizizo 
n'ebifaananyi byonna eby'ennyumba ya Isiraeri nga bitoneddwa ku kisenge 
enjuyi zonna. 11 Era nga wayimiridde mu maaso gaabyo abasajja nsanvu 
ku bakadde ab'omu nnyumba ya Isiraeri, ne wakati mu bo nga muyimiridde 
Yaazaniya mutabani wa Safani, buli muntu ng'akutte ekyoterezo kye mu 
mukono gwe; akaloosa ak'ekire eky'obubaane ne kanyooka. 12 Awo 
n'anyamba nti Omwana w'omuntu, olabye abakadde ab'omu nnyumba ya 
Isiraeri kye bakolera mu kizikiza, buli muntu mu bisenge bye ebirimu 
ebifaananyi? kubanga boogera nti Mukama tatulaba; Mukama yaleka ensi. 
13 Era n'annyamba nti Era onoolaba nate n'emizizo emirala emikulu gye 
bakola. 14 Awo n'andeeta eri oluggi olw'omulyango ogw'ennyumba ya 
Mukama ogwayolekera obukiika obwa kkono; awo, laba, abakazi nga 
batudde eyo nga bakaabira Tammuzi. 15 Awo n'arlgamba nti Olabye, 
omwana w'omuntu? era onoolaba nate emizizo egisinga gino obukulu. 16 
Awo n'andeeta mu luggya olw'omunda olw'ennyumba ya Mukama, kale, 
laba, ku luggi olwa yeekaalu ya Mukama wakati w'ekisasi n'ekyoto nga 
waliwo abasajja ng'amakumi abiri mu bataano, abakubye enkoona 
yeekaalu ya Mukama n'amaaso gaabwe nga gatunuulira ebuvanjuba; era 
nga basinza enjuba nga batunuulira ebuvanjuba. 17 Awo n'aņyyamba nti 
Olabye, omwana w'omuntu? kigambo kyangu eri ennyumba ya Yuda nga 
bakola emizizo gye bakolera wano? kubanga bajjuzizza ensi ekyejo, era 
bakyuse nate okunsunguwaza: era, laba, basembeza ettabi ku nnyindo 
yaabwe. 18 Era nange kyendiva nkola n'ekiruyi: eriiso lyange teririsonyiwa 
so sirikwatibwa kisa: era newakubadde nga bakaaba n'eddoboozi ddene 
mu matu gange, siribawulira. 


9:1 Awo n'ayogerera waggulu n'eddoboozi ddene mu matu gange 
ng'ayogera nti Sembeza abo abakulira ekibuga, buli muntu ng'akutte 
ekyokulwanyisa kye ekizikiriza mu mukono gwe. 2 Kale, laba, abasajja 
mukaaga ne bajja nga bafuluma mu kkubo ery'omulyango ogw'engulu 
ogwolekera obukiika obwa kkono, buli muntu ng'akutte ekyokulwanyisa 


kye ekitta mu mukono gwe; n'omusajja omu wakati mu bo ayambadde 
bafuta ng'alina ekikompe kya bwino eky'omuwandiisi mu kiwato. Ne 
bayingira ne bayimirira ku mabbali g'ekyoto eky'ekikomo. 3 Awo 
ekitiibwa kya Katonda wa Isiraeri kyali kirinnye okuva ku kerubi kwe 
kyali okutuuka ku mulyango ogw'ennyumba: n'ayita omusajja ayambadde 
bafuta eyalina ekikompe kya bwino eky'omuwandiisi mu kiwato. 4 Awo 
Mukama n'amugamba nti Genda oyite wakati mu kibuga, wakati mu 
Yerusaalemi, oteeke akabonero ku byenyi by'a bantu abassa ebikkowe era 
abakaabira emizizo gyonna egikolerwa wakati mu kyo. 5 N'abalala 
n'abagamba nze nga mpulira nti Mmw muyite mu kibuga nga mumuvaako 
ennyuma mufumite: eriiso lyammwe lireme okusonyiwa so temubanga na 
kisa: 6 muttire ddala omukadde n'omulenzi n'omuwala n'abaana abato 
n'abakazi: naye temusembereranga muntu yenna aliko akabonero era 
musookere ku watukuvu wange. Awo ne basookera ku bakadde abaali mu 
maaso g'ennyumba 7 N'abagamba nti Ennyumba mugyonoone, mujjuze 
empya abattibwa: mufulume. Awo ne bafuluma ne bafumitira mu kibuga. 8 
Awo olwatuuka bwe baali nga bafumita nange nga nsigaddewo, ne 
nvuunama amaaso gange ne nkaaba ne njogera nti Woowe, Mukama 
Katonda! onoozikiriza Isiraeri yenna afisseewo, ng'ofukira ddala ekiruyi 
kye ku Yerusaalemi? 9 Awo n'annyamba nti Obutali butuukirivu 
bw'ennyumba ya Isiraeri ne Yuda bungi nnyo nnyini, n'ensi ejjudde 
omusaayi, n'ekibuga kijjudde okulya ensonga: kubanga boogera nti 
Mukama yaleka ensi, so Mukama talaba. 10 Era nange eriiso lyange 
teririsonyiwa so sirisaasira, naye ndireeta ekkubo lyabwe ku mutwe 
gwabwe. 11 Kale, laba, omusajja ayambadde bafuta eyalina ekikompe 
ekya bwino mu kiwato n'azza ebigambo ng'ayogera nti Nkoze nga 
bw'ondagidde. 


10:1 Awo ne ntunula, era, laba; mu bbanga eryali waggulu w'omutwe gwa 
bakerubi ne walabika waggulu waabwe ng'ejjinja erya safiro ng'embala 
ey'ekifaananyi eky'entebe. 2 N'agamba omusajja ayambadde bafuta 
n'ayogera nti Yingira wakati wa bannamuziga abeetooloola abawulukuka, 
wansi wa kerubi, ojjuze ebibatu byo byombi ebisiriiza eby'omuliro ebiva 


wakati wa bakerubi, obimansire ku kibuga. Awo n'ayingira nze nga ndaba. 
3 Era bakerubi baali bayimiridde ku luuyi olw'ennyumba olwa ddyo 
omusajja bwe yayingira; ekire ne kijjuza oluggya olw'omunda. 4 Ekitiibwa 
kya Mukama ne kirimya okuva ku kerubi, ne kiyimirira waggulu ku 
mulyango ogw'ennyumba; ennyumba n'ejjula ekire, oluggya ne lujjula 
okumasamasa okw'edtiibwa kya Mukama. 5 N'okuwuuma 
kw'ebiwaawaatiro bya kerubi ne kuwulirwa okutuuka ne mu luggya 
olw'ebweru, ng'eddoboozi lya Katonda Omuyinza w'ebintu byonna 
Wayogera. 6 Awo olwatuuka bwe yalagira omusajja ayambadde bafuta 
ng'ayogera nti Ggya omuliro wakati wa bannamuziga abeetooloola 
abavulukuka wakati wa bakerubi, n'ayingira n'ayimirira ku mabbali ga 
mamuziga. 7 Awo kerubi n'agoola omukono gwe ng'ayima wakati va 
bakerubi eri omuliro ogwali wakati wa bakerubi n'atwalako, n'agueeka mu 
mikono gy'oyo ayambadde bafuta, oyo n'agutoola n'afuluma. 8 Awo ne 
walabika mu bakerubi embala ey'omukono gw'omuntu wansi 
w'ebiwaawaatiro byabwe. 9 Awo ne ntunula, era, laba, bannamuziga bana 
nga bali ku mabbali ga bakerubi, nnamuziga omu ng'ali ku mabbali ga 
kerubi omu, ne nnamuziga omulala ng'ali ku mabbali ga kerubi omulala: 
n'embala eya bannamuziga rali ng'ebbala ery'ejjinja erya berulo. 10 
N'embala yaabwe, abo abana baalina ekifaananyi kimu, kwenkana 
mamuziga ng'ali munda wa nnamuziga. 11 Bwe baatambulanga, ne 
batambulira ku mbīiriizi zaabwe ennya: tebaakyuka bwe baatambula, naye 
mu kifo omutwe gye gwatunulanga, ne bagugobereranga tebaakyuka me 
baatambula. 12 N'omubiri gwabwe gwonna n'amabega gaabwe n'emikono 
gyabwe n'ebiwaawaatiro byabwe ne bannamuziga byali bijudde amaaso 
enjuyi zonna, bannanuziga abo abana be baalina. 13 Bannamuziga, 
baabayita nze nga mpulira bannamuziga abeetooloola abawulukuka. 14 
Era buli omu yalina obwenyi buna: obwenyi obw'olubereberye bwali 
bwenyi bwa kerubi, n'obwenyi obw'okubiri bwali bwenyi bwa muntu, 
n'obwenyi obw'okusatu bwenyi bwa mpologoma, n'obw'okuna bwenyi bwa 
mpungu. 15 Era bakerubi baalinnya waggulu: ekyo kye kiramu kye 
nnalabira ku mabbali g'omugga Kebali. 16 Era bakerubi bwe 
baatambulanga, bannamuziga ne batambulira ku mabbali gaabwe: era 


bakerubi bwe baayimusanga ebiwaawaatiro byabwe okulinnya okuva ku 
ttakka, so ne bannamuziga tebaakyukanga okuva ku mabbali gaabwe. 17 
Abo bwe baayimiriranga, ne bano ne bayimirira; era bo bwe balinnyanga 
waggulu, ne bano ne balinnyira wamu nabo: kubanga omwoyo gw'ekiramu 
gwali mu bo. 18 Awo ekitiibwa kya Mukama ne kifuluma okuva waggulu 
ku mulyango gw'ennyumba ne kiyimirira waggulu wa bakerubi. 19 Era 
bakerubi baayimusa ebiwaawaatiro byabwe ne balinnya okuva ku ttaka nze 
nga ndaba bwe baafuluma, ne bannamuziga ku mabbali gaabwe: era 
baayimirira ku luggi olw'omulyango ogw'ebuvanjuba ogw'ennyumba ya 
Mukama; era ekitiibwa kya Katonda wa Isiraeri kyali ku bo waggulu. 20 
Ekyo kye kiramu kye nnalaba wansi wa Katonda wa Isiraeri ku mabbali 
g'omugga Kebali; ne mmanya nga be bakerubi. 21 Buli omu yalina 
obwenyi buna kinnoomu, era buli omu ebiwaawaatiro bina; n'ekifaananyi 
eky'emikono gy'omuntu kyali wansi w'ebiwaawaatiro byabwe. 22 Era 
ekifaananyi eky'obwenyi bwabwe, bwe bwali obwenyi bwe nnalabira ku 
mabbali g'omugga Kebali, embala zaabwe nabo bennyini; bonna 
baatambulanga nga beesimba. 


11:1 Era nate omwoyo ne gunsitula ne guntwala eri omulyango 
ogw'ebuvanjuba ogw'ennyumba ya Mukama ogutunuulira ebuvanjuba: 
kale, laba, ku luggi olw'omulyango nga, kuliko abasajja amakumi abiri mu 
bataano; ne ndaba wakati mu bo Yaazaniya mutabani wa Azuli ne Peratiya 
mutabani wa Benaya, abakungu ab'omu bantu. 2 N'anyamba nti Omwana 
w'omuntu, bano be basajja abagunja obutali butuukirivu, era abawa 
okuteesa okubi mu kibuga kino: 3 aboogera nti Ekiseera tekiri kumpi 
okuzimba ennyumba: ekibuga kino ye ntamu, naffe nnyama. 4 Kale 
obalagulireko, lagula, ai omwana w'omuntu. 5 Awo omwoyo gwa 
Mukama ne gungwako, nangamba nti Yogera nti Bw'ati bw'ayogera 
Mukama nti Bwe mutyo bwe mwogedde, ai ennyumba ya Isiraeri; 
kubanga mmanyi ebigambo ebiyingira mu mwoyo gwammwe. 6 
Mwazizza abammwe abattibwa mu kibuga kino, era mujjuzizza enguudo 
zaakyo abo abattibwa. 7 Mukama Katonda kyava ayogera bw'ati nti 
Abammwe abattibwa be mutadde wakati mu kyo, abo ye nnyama, 


n'ekibuga ye ntamu: naye mmwe muliggibwa wakati mu kyo. 8 Mutidde 
ekitala; nange ndibaleetako ekitala, bw'ayogera Mukama Katonda. 9 Era 
ndibaggya wakati mu kyo, ne mbawaayo mu mikono gya bannaggwanga, 
era ndituukiriza mu mmwe emisango. 10 Muligwa n'ekitala; ndibasalira 
omusango mu nsalo ya Isiraeri; kale mulimanya nga nze Mukama. 11 
Muligwa n'ekitala; ndibasalira omusango mu nsalo ya Isiraeri; kale 
mulimanya nga nze Mukama. 12 kale mulimanya nga nze Mukama: 
kubanga temutambulidde mu mateeka gange, so temutuukirizza misango 
gyange, naye mukoze ng'ebiragiro bwe biri eby'amawanga agabeetoolodde 
13 Awo olwatuuka bwe nnalagula, Peratiya mutabani wa Benaya n'afa. 
Awo ne nvuunama amaaso gange, ne nkaaba n'eddoboozi ddene ne njogera 
nti Woowe, Mukama Katonda! onoomaliwaro ddala ekitundu kya Isiraeri 
15 Omwana w'omuntu, baganda bo, abasajja ab'ekika kyammwe, 
n'ennyumba yonna eya Isiraeri, bonna, be baabo abagambiddwa abo abali 
mu Yerusaalemi nti Mwesambe wala Mukama: ffe ensi eno etuweereddwa 
okuba obutaka: 16 kale yogera nti Bw'ati bw'ayogera Mukama Katonda nti 
Kubanga nabajjulula ne mbatwala wala mu mawanga, era kubanga 
mbasaasaanyizza mu nsi nnyingi era naye ndiba gye bali ekifo ekitukuvu 
ekiseera ekitono mu nsi gye batuuse. 17 Kale yogera nti Bw'ati bw'ayogera 
Mukama Katonda nti Ndibakunyaanya okubaggya mu mawanga, ne 
mbayoola okubaggya mu nsi mwe mwasaasaanyizibwa, era ndibawa ensi 
ya Isiraeri. 18 Kale balijjayo, ne baggyawo ebintu byayo byonna eby'ebiwe 
n'emizizo g yayo gyonna ne bagimalayo. 19 Era ndibawa omutima gumu, 
era nditeeka omwoyo omuggya mu mmwe; era ndiggya omutima 
ogw'ejjinja mu mutima gwabwe, ne mbawa omutima ogw'e nnyama: 20 
balyoke batambulirenga mu mateeka gange ne bakwata ebyo bye 
nnassaawo ne babikola: era banaabanga bantu bange, nange naabanga 
Katonda waabwe. 21 Naye abo, omutima gwabwe gutambula okugoberera 
omutima ogw'ebintu byabwe eby'ebiwe n'emizizo gyabwe, ndireeta ekkubo 
lyabwe ku mitwe gyabwe bo, bw'ayogera Mukama Katonda. 22 Awo 
bakerubi ne balyoka bayimusa ebiwaawaatiro byabwe, ne bannamuziga 
nga bali ku mabbali gaabwe; n'ekitiibwa kya Katonda wa Isiraeri kyali ku 


bo waggulu. 23 N'ekitiibwa kya Mukama ne kirinnya okuva wakati mu 
kibuga, ne kiyimirira ku lusozi oluli ku luuyi lw'ekibuga olw'ebuvanjuba. 
24 Omwoyo ne gunsitula ne guntwalira mu kwolesebwa olw'omwoyo gwa 
Katonda e Bukaludaaya eri ab'obusibe. Awo okwolesebwa kwe nnali 
ndabye ne kulinnya okunvaako. 25 Awo ne njogera n'ab'obusibe ebigambo 
byonna Mukama bye yali andaze. 


12:1 Era ekigambo kya Mukama kyanjijira nga kyogera 2 Omwana 
w'omuntu, obeera wakati mu nnyumba eyo enjeemu abalina amaaso 
ag'okulaba so tebalaba, abalina amatu ag'okuwulira so tebawulira; kubanga 
nnyumba njeemu. 3 Kale, ggwe omwana. w'omuntu, weetegekere ebintu 
eby'obuwanyganguse, ositule okusenguka misana bo nga balaba; era 
olisenguka mu kifo kyo n'odda mu kifo ekirala bo nga balaba: mpozzi 
balirowooza, newakubadde nga nnyumba njeemu. 4 Era oliggyamu ebintu 
misana bo nga balaba, ng'ebintu eby'obuwanganguse: era olivaamu wekka 
akawungeezi bo nga balaba, ng'abantu bwe bavaamu abagobebwa 
ewaabwe. 5 Sima ekisenge bo nga balaba, oyiseemu ebintu. 6 Bisitulire ku 
kibegabega kyo bo nga balaba, obifulumye ekizikiza nga kikutte; olibikka 
ku maaso go oleme okulaba ettaka: kubanga nkutaddewo okuba 
akabonero eri ennyumba ya Isiraeri. 7 Awo ne nkola bwe ntyo nga bwe 
nnalagirwa: naggyamu ebintu byange emisana ng'ebintu 
eby'obuwanynanguse, akawungeezi ne nsima ekisenge n'omukono gwange; 
ne mbiggyamu ekizikiza nga kikutte, ne mbisitulira ku kibegabega kyange 
kyogera nti 9 Omwana w'omuntu, ennyumba ya Isiraeri, ennyumba 
enjeemu, tebakugambye nti Okola ki? 10 Bagambe nti Bw'ati bw'ayogera 
Mukama Katonda nti Omugugu guno gwa mulangira wa mu Yerusaalemi 
n'ennyumba yonna eya Isiraeri be balimu. 11 Yogera nti Nze ndi kabonero 
kammwe: nga bwe nkoze, bwe batyo bwe balikolwa: baligobebwa 
ewaabwe okugenda mu busibe. 12 N'omulangira ali mu bo alisitulira ku 
kibegabega kye ekizikiza nga kikutte n'afuluma; balisima mu kisenge 
okuyisaamu ebintu okubifulumya: alibikka ku maaso ge, kubanga taliraba 
ttaka n'amaaso ge. 13 Era ndimusuulako ekitimba kyange, era aliteegebwa 


mu kyambika kyange: era ndimutwala e Babulooni mu nsi 
ey'Abakaludaaya: era naye talikiraba, newakubadde ng'alifura eyo. 14 Era 
ndisaasaanyiza eri empewo zonna abo bonna abamwetoolodde 
okumuyamba n'ebibiina bye byonna; era ndisowola ekitala ekiribagoberera. 
15 Kale balimanya nga nze Mukama, bwe ndibasaasaanyiza mu mawanga 
ne mbataataaganyiza mu nsi nnyingi. 16 Naye ndirekawo ku bo abasajja 
batono abaliwona ekitala n'enjala ne kawumpuli; balyoke babuulirenga 
emizizo gyabwe gyonna mu mawanga gye balituuka; kale balimanya nga 
nti 18 Omwana w'omuntu, lya emmere yo ng'okankana, onywe amazzi 
ng'ojugumira era nga weeraliikirira; ogambe abantu ab'omu nsi, nti 19 
Bw'ati bw'ayogera Mukama Katonda ku abo abali mu Y erusaalemi n'ensi 
ya Isiraeri nti Balirya emmere yaabwe nga beeraliikirira, era balinywa 
amazzi gaabwe nga basamaalirira, ensi yaakyo erekebwewo byonna 
ebirimu olw'ekyejo ky'abo bonna abatuulamu. 20 N'ebibuga ebibeerwamu 
birizisibwa, n'ensi eriba matongo; kale mulimanya nga nze Mukama. 21 
w'omuntu, lugero ki luno Iwe mulina mu nsi ya Isiraeri, nga mwogera nti 
Ennaku ziyitirira, era buli kwolesebwa kubula? 23 Kale bagambe nti 
Bw'ati bw'ayogera Mukama Katonda nti Ndikomya olugero olwo, so 
tebalirugera nate mu Isiraeri okuba olugero; naye bagambe nti Ennaku 
zinaatera okutuuka, n'okutuukiriza buli kwolesebwa. 24 Kubanga 
tewalibaawo nate kwolesebwa okw'obwereere newakubadde obulaguzi 
obunyumiriza mu nnyumba ya Isiraeri. 25 Kubanga nze Mukama; 
ndyogera n'ekigambo kye ndyogera kirituukirizi bwa; tekirirwisibwa nate; 
kubanga mu nnaku zammwe, ai ennyumba enjeemu, mwe ndyogerera 
ekigambo, era ndikituukiriza, bw'ayogera Mukama Katonda. 26 Nate 
laba, ab'omu nnyumba ya Isiraeri boogera nti Okwolesebwa kwalaba kwa 
mu nnaku nnyingi ezitannajja, era alagula eby'ebiro ebikyali ewala. 28 Kale 
bagambe nti Bw'ati bw'ayogera Mukama Katonda nti Tewaliba ku 
bigambo byange ebirirwisibwa nate, naye ekigambo kye ndyo. gera 
kirituukirizibwa, bw'ayogers Mukama Katonda. 


w'omuntu, lagulira ki bannabbi ba Isiraeri abalagula obagambe abo 
abalagula ebiva mu mutima gwabwe bo, nti Muwulirekigambo kya 
Mukama; 3 bw'ati bw'ayogera Mukama Katonda nti Zibasanze bannabbi 
abasirusiru aba goberera omwoyo gwabwe bo, so nga tebaliiko kye 
balabye! 4 Ai Isiaeri, bannabbi bo baabanga ng'ebe mu bifo 
ebyalekebwawo. 5 Temwambukanga mu bituli ebyavagulwa, so 
temuddaabiririzanga nnyumba ya Isiraeri olukomera, muyimirire mu lutalo 
ku lunaku Iwa Mukama. 6 Balabye ebitaliimu n’obulaguzi obw'obulimba 
abo aboogera nti Mukama ayogera; so nga Mukama tabatumye: era 
basuubizizza abantu ng'ekigambo kigenda kunywezebwa. 7 Temulabye 
wolesebwa okutaliimu, era temwogedde bulaguzi bwa bulimba, kubanga 
mwogera nti Mukama ayogera: era naye soogeranga? 8 Mukama Katonda 
kyava ayogera nti Kubanga mwogedde ebitaliimu, era mulabye 
eby'obulimba, kale, laba, ndi mulabe wammwe, bw'ayogera Mukama 
Katonda. 9 Era omukono gwange guliba nulabe wa bannabbi abalaba 
ebitaiimu ne balagula eby'obulimba: ebaliba mu abo abateesa ab'omu antu 
bange, so tebaliwandiikibwa nu kiwandiike eky'emtyumba ya Isiraeri, so 
tebaliyingira mu nsi ra Isiraeri; kale mulimanya nga nze Mukama Katonda. 
10 Kubanga, weewaawo, kubanga basenzesenze abantu bange, nga 
boogera nti Mirembe; so nga tewali mirembe; era omuntu bw'azimba 
ekisenge, aba, bakisiigako ebbumba eritasezuddwa bulungi: 11 bagambe 
abo abakisiigako ebbumba eritasekuddwa bulungi nga kirigwa: walibaawo 
enkuba ekulukuta ennyo; nammwe, amayinja ag'omuzira amanene, 
muligwa; ne kibuyaga omungi alikimenya. 12 Laba, ekisenge bwe kiriba 
nga kigudde, temuligambibwa nti Okusiigako kwe mwakisiigako kuli 
ludda wa? 13 Kale bw'ati bw'ayogera Mukama Katonda nti Ndikimenyera 
ddala ne kibuyaga mungi nga ndiko ekiruyi; era walibaawo enkuba 
ekulukuta ennyo nga ndiko obusungu, n'amayinja ag'omuzira amanene 
okukimalawo. 14 Bwe ntyo bwe ndyabiza ddala ekisenge kye mwasiigako 
ebbumba eritasekuddwa bulungi, ne nkissa wansi, omusingi gwakyo 
n'okweruka ne gweruka: era kirigwa, nammwe mulimalibwawo wakati mu 
kyo: kale mulimanya nga nze Mukama: 15 Bwe ntyo bwe ndituukiriza 


ekiruyi kyange ku kisenge ne ku abo abaakisiigako ebbumba 
eritasekuddwa bulungi; era ndibagamba nti Ekisenge tekikyaliwo 
newakubadde abo abaakisiigako; 16 be bannabbi ba Isiraeri abalagula ebya 
Yerusaalemi era abakirabira okwolesebwa okw'emirembe, so nga tewali 
mirembe, bw'ayogera Mukama Katonda. 17 Naawe, omwana w'omuntu, 
kakasa amaaso go okwolekera abawala b'abantu bo, abalagula ebiva mu 
mutima gwabwe bo; era balagulireko 18 oyogere nti Bw'ati bw'ayogera 
Mukama Katonda nti Zibasanze abakazi abatungira ebigugu ku nkokola 
zonna, era abakolera ebiwero emitwe gy'abantu aba buli kigera okuyigga 
obulamu Muliyigga obulamu bw'abantu bange, ne muwonya mwekka 
obulamu bwammwe okufa? 19 Era mwanvumisa mu bantu bange 
olw'embatu eza sayiri n'olw'ebitole eby'emigaati okutta obulamu 
obutagwana kufa, n'okuwonya obulamu okufa obutagwana kuba bulamu, 
nga mulimba abantu bange abawulira eby'obulimba. 20 Mukama Katonda 
kyava ayogera bw'ati nti Laba, ndi mulabe wa bigugu byammwe bye 
muyizza obulamu eyo okububuusa, era ndibisika okubiggya ku mikono 
gyammwe; era nditta obulamu, obulamu obwo bwe muyigga okubu buusa. 
21 Era n'ebiwero byammwe ndibiyuza, ne mponya abantu bange mu 
mukono gwammwe, so nga tebakyabeera mu mukono gwammwe 
okuyiggibwa; kale mulimanya nga nze Mukama. 22 Kubanga 
muwuubazizza n'eby'obulimba omutima gw'omutuukiriw nze gwe 
siwuubaazanga; ne munyweza emikono gy'omubi, aleme okudda okuva mu 
kkubo lye ebbi nawona nga mulamu: 23 kyemuliva mulema okulaba nate 
ebitaliimu newakubadde okulagula obulaguzi: nange ndiwonya abantu 
bange mu mukono gwammwe; kale mulimanya nga nze Mukama. 


14:1 Awo abamu ku bakadde ba Isiraeri ne bajja gye ndi ne batuula mu 
Omwana w'omuntu, abasajja bano batutte ebifaananyi byabwe mu mutima 
gwabwe, era batadde enkonge ey'obutali butuukirivu mu maaso gaabwe: 
nnyinza ntya abo okumbuuza n'akamu kokka? 4 Kale yogera nabo 
obagambe nti Bw'ati bw'ayogera Mukama Katonda nti Buli muntu ow'omu 
anyumba ya Isiraeri atwala ebifaananyi bye mu mutima gwe, n'ateeka 


enkonge ey'obutali butuukirivu bwe mu maaso ge, n'ajja eri nnabbi; nze 
Mukama ndimuddamu mu ebyo ng'olufulube Iw'ebifaananyi bye bwe luli; 5 
ndyoke nkwase ennyumba ya Isiraeri omutima gwabwe bo, kubanga bonna 
banneeyawulako olw'ebifaananyi byabwe. 6 Kale bagambe ennyumba ya 
Isiraeri nti Bw'ati bw'ayogera Mukama Katonda nti Mudde mukyuke 
okuleka ebifaananyi byammwe; era mukyuse amaaso gammwe okuleka 
emizizo gyammwe gyonna. 7 Kubanga buli muntu ow'omu nayumba ya 
Isiraeri oba ow'okubannaggwanga ababeera mu Isiraeri eyeeyawula nange 
n'atwala ebifaananyi bye mu mutima gwe n'ateeka enkonge ey'obutali 
butuukirivu bwe mu maaso ge n'ajja eri nnabbi okunneebuuzaako; nze 
Mukama ndimuddamu nze mwene: 8 era ndikakasa amaaso gange 
okwolekera omuntu oyo, era ndimufuula ekyewuunyo, okuba akabonero 
n'olugero, era ndimuzikiriza wakati mu bantu bange; kale mulimanya nga 
nze Mukama. 9 Era oba aga nnabbi alirimbibwa n'ayogera ekigambo, nze 
Mukama nga nnimbye nnabbi oyo, era ndimugololerako omukono gwange, 
ne mmuzikiriza wakati mu bantu bange Isiraeri. 10 Era balyetikka obutali 
butuukirivu bwabwe: obutali butuukiriw bwa nnabbi bulyenkanira ddala 
obutali butuukirivu bw'oyo amwebuuzaako; 11 ennyumba ya Isiraeri ereme 
okuwaba nate okunvaako newakubadde okweyonoona nate n'okusobya 
kwabwe kwonna; naye babeerenga abantu bange, nange mbeerenga 
Katonda waabwe, bw'ayogera Mukama Katonda. 12 Awo ekigambo kya 
nnyonoona ng'esobezza, nange ne ngigololerako omukono gwange ne 
mmenya omuggo ogw'emigaati gyamu, ne ngiweerezaako enjala, ne 
ngimalamu abantu era n'ensolo; 14 abo bonsatule, Nuuwa ne Danyeri ne 
Yobu, newakubadde nga baali omwo, bandiwonyezza emmeeme zaabwe 
bo zokka olw'obutuukirivu bwabwe, bw'ayogera Mukama Katonda. 15 
Bwe ndiyisa ensolo embi mu nsi n'okugyonoona ne zigyonoona n'okuzika 
n'ezika, omuntu yenna n'atayinza kuyitamu olw'ensolo ezo; 16 abasajja abo 
bonsatule newakubadde nga baali omwo, nga bwe ndi omulamu, 
bw'ayogera Mukama, tebandiwonyezza batabani baabwe newakubadde 
bawala baabwe; bo bokka bandiwonyezebbwa, naye ensi erizika. 17 Oba 
bwe ndireeta ekitala ku nsi ne njogera nti Ekitala, yita mu nsi; 


n'okumalamu ne ngimalamu abantu n'ensolo; 18 abo bonsatule 
newakubadde nga bali omwo, nga bwe ndi omulamu, bw'ayogera Mukama 
Katonda, tebaliwonya batabani baabwe newakubadde bawala baabwe, 
naye bo bennyini baliwonyezebwa bokka. 19 Oba bwe ndiweereza 
kawumpuli mu nsi eno, ne ngifukako ekiruyi kyange mu musaayi, 
okugimalamu abantu n'ensolo: 20 Nuuwa ne Danyeri ne Yobu 
newakubadde nga bali omwo, nga bwe ndi omulamu, bw'ayogera Mukama 
Katonda, tebaliwonya mutabani waabwe newakubadde muwala waabwe; 
baliwonya emmeeme zaabwe bo zokka olw'obutuukirivu bwabwe. 21 
Kubanga bw'ati bw'ayogera Mukama Katonda nti Kale tebirisinga nnyo 
okuba bwe bityo, bwe ndiweereza emisango gyange ena emizibu ku 
Yerusaalemi, ekitala n'enjala n'ensolo embi ne kawumpuli, okukimalamu 
abantu n'ensolo? 22 Era naye mulisigalamu ekitundu ekifisseewo 
ekiriggibwamu ne kitwalibwa, abaana ab'obulenzi n'ab'obuwala: laba, 
balifuluma balijja gye muli, nammwe muliraba ekkubo lyabwe n'ebikolwa 
byabwe: kale mulisanyusibwa mu bubi bwe ndeese ku Yerusaalemi, olwa 
byonna bye nkireseeeko. 23 Era balibasanyusa bwe muliraba ekkubo 
iyabwe n'ebikolwa byabwe: kale mulimanya nga saabalanga bwereere 
okukola byonna bye nnakolera mu kyo, bw'ayogera Mukama Katonda. 


w'omuntu, omuzabbibu gusinga gutya omuti gwonna, oba ettabi ery'ogumu 
ku miti egy'omu kibira? 3 Banaggyangako emiti okukola omulimu 
gwonna? oba abantu banaggyangako ekikondo okuwanikako ekintu 
kyonna? 4 Laba, bagusuula mu muliro okuba enku: omuliro gugwokezza 
eruuyi n'eruuyi ne wakati waagwo wayidde; guliko kye gugasa 
olw'omulimu gwonna? 5 Laba, bwe gwali nga gukyali mulamba, 
tegwasaanira mulimu. gwonna: kale omuliro nga gugwokezza era nga 
guyidde gukyasaanira gutya omulimu gwonna? 6 Kale Mukama Katonda 
kyava ayogera bw'ati nti Ng'omuzabbibu mu miti egy'omu kibira, gwe 
mpaddeyo eri omuliro okuba enku, bwe ntyo bwe ndiwaayo abo abali mu 
Yerusaalemi. 7 Era ndikakasa amaaso gange okuboolekera; balifuluma mu 
muliro, naye omuliro gulibookya; kale mulimanya nga nze Mukama, bwe 


ndikakasa amaaso gange okuboolekera. 8 Era ndizisa ensi kubanga 
basobezza, bw'ayogera Mukama Katonda. 


w'omuntu, manyisa Yeru saalemi emizizo gyakyo, 3 oyogere nti Bw'ati 
Mukama Katonda bw'agamba Y erusaalemi nti Okuzaalibwa kwo n'ekika 
kyo bya mu nsi ey'omu Kanani; Omwamoli ye yali Kitaawo, ne nnyoko 
yali Mukiīiti. 4 Era eby'okuzaalibwa kwo ku lunaku kwe wazaalirwa 
tewasalibwa kalira, so tewanaazibwa na mazzi okukutukuza; 
tewateekebwamu munnyo n'akatono, so tewabildubwako n'akatono. 5 
Tewali liso eryakusaasira okukukola ku ebyo byonna, okukukwatirwa 
ekisa; naye n'osuulibwa mu ttale ebweru, kubanga wakyayibwa ggwe ku 
lunaku kwe wazaalirwa. 6 Awo bwe nnakuyitako ne nkulabanga 
weekulukuunya mu musaayi gwo, ne nkugamba nti Newakubadde ng'oli 
mu musaayi gwo, ba mulamu: weewaawo, ne nkugamba nti Newakubadde 
ng'omu musaayi gwo, ba mulamu. 7 Ne nkwaza ng'ekimuli eky'omu 
nnimiro, ne weeyongera n'ofuuka mukulu, n'otuuka ku buyonjo obulungi 
ennyo; amabeere go ne gamera, enviiri zo ne zikula; era naye ng'oli 
bwereere nga tobikkiddwako. 8 Awo bwe nnakuyitako ne nkutunuulira, 
laba, ekiseera kyo nga kye kiseera eky'okwagalirwamu; ne nkwaliirako 
ekirenge kyange ne mbikka ku bwereere bwo: weewaawo, ne nkulayirira, 
ne ndagaan naawe endagaano, bw'ayogera Mukama Katonda, n'ofuuka 
wange. 9 Awo ne nkunaaza n'amazzi; weewaawo, ne nkunaalizaako ddala 
omusaayi gwo, ne nkusiigako amafuta. 10 N'okwambaza ne nkwa mbaza 
omulimu ogw'eddalizi, n nkunaanika engato ez'amaliba g'ennyonge ne 
nkusiba olwebagyo olwa bafuta ennungi, ne nkubikkaki aliiri. 11 Era ne 
nkunaanika eby'obuyonjo, ne nteeka ebikomo ku mikono gyo n'omukuufu 
mu bulago bwo. 12 Ne nteeka empeta k nnyindo yo, n'eby'omu matu mu 
matu go n'engule ennungi ki mutwe gwo. 13 Bwe wayonjebwa bw'otyo 
n'ezaabu n'effeeza; n'ebya mbalo byo byali bya bafuta nnung ne aliiri 
n'omulimu ogw'eddalizi walyanga obutta obulungi n'omubis gw'enjuki 
n'amafuta: n'oba mulung nnyo nnyini, n'olaba omukisa oku tuusa mu bukulu 
obw'obwakabaka. 14 Ettutumu lyo ne lyatiikirira mi mawanga 


olw'obulungi bwo; ku banga bwali butuukiridde olw'obu kulu bwange bwe 
nnali nkutaddeko bw'ayogera Mukama Katonda. 15 Naye ggwe ne 
weesiga obulungi bwo, ne weefuula omwene olw'ettutumu lyo, n'ofuka 
obukaba bwo ku buli muntu eyayitangawo bwabanga bubwe. 16 Era 
watoola ku byambalo byo, ne weekolera ebifo ebigulumivu ebyayonjebwa 
n'amabala agatali gamu, n'oyendera ku byo: ebifaanana bwe bityo tebirijja 
so tebiriba bwe bityo. 17 N'okuddira n'oddira eby'obuyonjo bwo ebirungi 
ebya zaabu yange n'ebya ffeeza yange bye nnali nkuwadde, ne weekolera 
ebifaananyi by'abantu, n'oyenda ku byo: 18 n'oddira ebyambalo byo 
eby'eddalizi, n'obibikkako n'oteeka amafuta gange n'obubaane bwange mu 
maaso gaabyo. 19 Era nemmere yange gye nnakuwa, obutta obulungi 
n'amafuta n'omubisi gw'enjuki, bye nnakuliisanga, n'okuteeka n'obiteeka 
mu maaso gaabyo okuba evvumbe eddungi, ne biba bwe bityo, bw'ayogera 
Mukama Katonda. 20 Era nate waddira abaana bo ab'obulenzi 
n'ab'obuwala, be wanzaalira, abo n'obawaayo okuba ssaddaaka eri byo 
okuliibwa. Obwenzi bwo kyali kigambo kitono, 21 n'okutta n'otta abaana 
bange, n'obawaayo ng'obayisa mu muliro eri byo? 22 Era mu mizizo gyo 
gyonna ne mu bwenzi bwo tojjukiranga nnaku za buto bwo, bwe wali 
obwereere nga tobikkiddwako, era nga weekulukuunya mu musaayi gwo. 
23 Awo olutuuse obubi bwo bwonna nga bumaze okubaawo, (zikusanze, 
zikusanze! bw'ayogera Mukama Katonda,) 24 weezimbidde ekifo 
ekikulumbala ne weekolera ekifo ekigulumivu mu buli luguudo. 25 
Ozimbye ekifo kyo ekigulumivu buli luguudo we lusibuka, era ofudde 
obulungi bwo okuba eky'omuzizo, era obikkulidde ku bigere buli muyise 
n'oyongera ku bwenzi bwo. 26 Era oyenze ku Bamisiri, baliraanwa bo, 
ab'omubiri omunene; n'oyongera ku bwe nzi bwo okunsunguwaza. 27 Kale, 
laba, nkugololeddeko omukono gwange, era nkendeezezza emmere yo eya 
bulijjo, ne nkuwaayo eri okwagala kw'abo abakukyawa, abawala 
b'Abafirisuuti abakwatiddwa ensonyi ekkubo lyo ery'obukaba. 28 Era 
n'oyenda ku Basuuli, kubanga tewayinza kukkuta; weewaawo, oyenze ku 
bo, era naye tewanyiwa. 29 Era nate wayongera ku bwenzi bwo mu nsi ya 
Kanani okutuusa e Bukaludaaya; era naye n'obwo tebwakunyiya. 30 
Omutima gwo nga munafu! bw'ayogera Mukama Katonda, kubanga okola 


bino byonna, omulimu ogw'omukazi ow'amawaggali omwenzi; 31 kubanga 
ozimba ebifo byo ebikulumbala buli luguudo we lusibuka, n'okola ekifo 
kyo ekigulumivu mu buli luguudo; so tobanga nga mukazi mwenzi 
kubanga onyooma empeera. 32 Omukazi alina bba ayenda so! akkiriza 
abagenyi mu kifo kya bbaawe so! 33 Abakazi bonna abenzi babawa 
ebirabo: naye ggwe owa ebirabo byo baganzi bo bonna, n'obagulirira bajje 
gy'oli okuva mu njuyi zonna olw'obwenzi bwo. 34 Era osobezza ensobya 
bbiri abakazi abalala mu bwenzi bwo, kubanga tewali akugoberera ggwe 
okwenda: era kubanga ogulirira so toweebwa mpeera kyova osobya 
ensobya ebbiri. 35 Kale, ai omwenzi, wulira ekigambo kya Mukama: 36 
bw'ati bw'ayogera Mukama Katonda nti Kubanga empitambi yo yafukirwa 
ddala, n'obwereere bwo ne bubikkulwako olw'obwenzi bwo bwe wayenda 
ku baganzi bo; era olw'ebifaananyi byonna eby'emizizo gyo n'olw'omusaayi 
gw'abaana bo gwe wabawa; 37 kale, laba, ndikungnaanya baganzi bo bonna 
be wasanyuka nabo, n'abo bonna be wayagala, wamu n'abo bonna be 
wakyawa; okukunyaanya ndibakunyaanya okulwana naawe enjuyi zonna, 
era ndibabikkulira obwereere bwo, bo ma balabe obwereere bwo. 38 Era 
ndikusalira omusango ng'abakazi abatta obufumbo ne bayiwa omusaayi 
bwe basalirwa omusango; era ndikuleetako omusaayi ogw'ekiruyi 
n'obuggya. 39 Era ndikuwaayo mu mukono gwabwe, kale balisuula ekifo 
kyo ekikulumbala ne bamenyaamenya ebifo byo ebigulumivu; era 
balikwambula ebyambalo byo, ne banyaga eby'obuyonjo bwo ebirungi: 
kale balikuleka ng'oli bwereere ng'obikkuddwako. 40 Era 
balikulinnyisaako ekibiina, ne bakukuba amayinja, ne bakufumitira ddala 
n'ebitala byabwe. 41 Era balyokya ennyumba zo omuliro ne batuukiriza 
emisango ku ggwe abakazi bangi nga balaba; era ndikulekesaayo obwenzi, 
so toliwaayo mpeera nate lwa kubiri. 42 Bwe ntyo bwe ndikkusa ekiruyi 
kyange ku ggwe, n'obuggya bwange bulikuvaako, ne ntereera ne ssibaako 
busungu nate. 43 Kubanga tojjukiranga maku za buto bwo, naye n'onnyiiza 
mu bino byonna; kale, laba, nange ndireeta ekkubo lyo ku mutwe gwo, 
bw'ayogera Mukama Katonda: so tolyongera bukaba obwo ku mizizo gyo 
gyonna. 44 Laba, buli muntu agera engero anaakugereranga olugero luno 
ng'ayogera nti Nga nnyina ne muwala we bw'atyo. 45 Oli muwala wa 


nnyoko atamwa bba n'abaana be; era oli wa luganda ne baganda bo 
abatamwa ba bbaabwe: nnyamniwe yali Mukiiti, ne kitammwe yali 
Mwamoli. 46 Ne mukulu wo ye Samaliya abeera ku mukono gwo ogwa 
kkono, ye ne bawala be: ne mwana wannyo atuula ku mukono gwo ogwa 
ddyo ye Sodomu ne bawala be. 47 Era naye totambuliranga mu makubo 
gaabwe, so tokolanga ng'emizizo gyabwe bwe giri; naye ekyo ng'okiyita 
kigambo kitono nnyo, n'osinga bo okuba omukyamu mu makubo go gonna. 
48 Nga bwe ndi omulamu, bw'ayogera Mukama Katonda, muganda wo 
Sodomu takolanga, ye newakubadde bawala be, nga ggwe bw'okoze, 
ggwe ne bawala bo. 49 Laba, buno bwe bwali obutali butuukirivu bwa 
muganda wo Sodomu; amalala n'okukkutanga emmere n'okwesiima nga 
yeegolola byali mu ye ne mu bawala be; so teyanyweza mukono gwa 
mwavu n'eyeetaaga. 50 Era baalina ekitigi, ne bakola eby'emizizo mu 
maaso gange: kyennava mbaggyawo nga bwe nnasuma. 51 So ne Samaliya 
takolanga kitundu kya ku bibi byo; naye ggwe wayongera ku mizizo gyo 
okukira bo, n'oweesa obutuukirivu baganda bo olw'emizizo gyo gyonna 
gye wakola. 52 Era naawe beerako ensonyi zo ggwe, kubanga osaze 
omusango baganda bo okusinga; olw'ebibi byo bye wakola eby'emizizo 
okukira bo kyebavudde bakusinga obutuukirivu: weewaawo, era swala 
obeereko ensonyi zo kubanga oweese.zza baganda bo obutuukirivu. 53 
Era ndikomyawo obusibe bwabwe, obusibe bwa Sodomu ne bawala be, 
n'obusibe bwa Samaliya ne bawala be, n'obusibe bwa Samaliya ne bawala 
be, n'obusibe bw'abasibe bo abali wakati mu bo: 54 olyoke obeereko 
ensonyi zo ggwe, era okwatibwe ensonyi olw'ebyo byonna bye wakola, 
kubanga obasanyusa. 55 Era baganda bo, Sodomu ne bawala be, balidda 
mu bukulu bwabwe obw'edda, ne Samaliya ne bawala be balidda mu 
bukulu bwabwe obw'edda, naawe ne bawala bo mulidda mu bukulu 
bwammwe obw'edda. 56 Kubanga muganda wo Sodomu akamwa ko 
tekamwatulanga ku lunaku olw'amalala go; 57 obubi bwo nga 
tebunnabikkulwa, nga mu biro abawala ab'e Busuuli Iwe baavuma n'abo 
bonna abamwetoolodde, abawala aba Bafirisuuti abakugirira ekyejo enjuyi 
zonna. 58 Wabaako obukaba bwo n'emizizo gyo, bw'ayogera Mukama. 59 
Kubanga bw'ati bw'ayogera Mukama Katonda nti Ndikukolera ddala nga 


bw'okoze, ggwe eyanyooma ekirayiro n'omenya endagaano. 60 Era naye 
nze ndijjukira endagaano gye nnalagaana naawe mu maku ez'obuto bwo, 
era ndinyweza eri ggwe endagaano eteriggwaawo. 61 Kale n'olyoka 
ojjukira amakubo go, n'okwatibwa ensonyi, bw'oliweebwa baganda bo, 
baganda bo abakulu ne baganda bo abato: era ndikubawa okuba abawala, 
naye si Iwa ndagaano yo. 62 Era ndinyweza endagaano yange naawe; kale 
olimanya nga nze Mukama: 63 olyoke ojjukire n'oswala n'olema 
okwasama nate akamwa ko olw'ensonyi zo; bwe ndimala okukusonyiwa 
byonna bye wakola, bw'ayogera Mukama Katonda. 


w'omuntu, leeta ekikokko ogerere ennyumba ya Isiraeri olugero; 3 
oyogere nti Bw'ati bw'ayogera Mukama Katonda nti Empungu ennene 
erina ebiwaawaatiro ebinene n'ebiwaawa ebiwanvu eriko ebyoya bingi, 
ey'amabala agatali gamu, yajja ku Lebanooni, n'etwala obusongezo 
bw'omuvule: 4 yanogako amasanso gaagwo amato agakomererayo, 
n'eguggyayo n'egutwala mu nsi ey'obusuubuzi; yagusimba mu kibuga 
eky'abasuubuzi. 5 Era yatwala ne ku nsigo ey'omu nsi, n'egisiga mu ttaka 
ggimu; yaguteeka awali amazzi amangi n'egusimba ng'omusafusafu. 6 Ne 
gumera ne guba muzabbibu ogulanda omumpimpi, amatabi gaagwo ne 
gagikyukira n'emmizi gyagwo gyali wansi waayo: kale ne guba muzabbibu 
ne gusuula amatabi, ne gumera amasanso. 7 Era waaliwo n'empungu 
ennene endala, eyalina ebiwaawaatiro ebinene n'ebyoya bingi: kale, laba, 
omuzabbibu ogwo ne gugiwetera emmizi gyagwo, ne gumera amatabi 
gaagwo okugenda gy'eri, okuva mu bibibi mwe gwasimbibwa, egufukirire 
amazzi. 8 Gwasimbibwa mu ttaka eddungi awali amazzi amangi, gusuule 
amatabi era gubale ebibala, gubeerenga omuzabbibu omulungi. 9 Yogera 
nti Bw'ati bw'ayogera Mukama Katonda nti Guliraba 
omukisa?talisimbulammizi gyagwo, n'asalako ebibala byagwo, guwotoke; 
amalagala gaagwo gonna amabisi agamera gawotoke; newakubadde nga 
tewali buyinza bungi newakubadde abantu bangi okugusimbula n'emmizi 
gyagwo? 10 Weewaawo, laba, bwe gusimbibwa guliraba omukisa? 
teguliwotokera ddala, embuyaga ez'ebuvanjuba bwe zigukomako? 


guliwotokera mu bibibi mwe gwakulira. 11 Era nate ekigambo kya 
Temumanyi bigambo bino amakulu gaabyo bwe gali? babuulire nti Laba, 
kabaka w'e Babulooni yajja e Yerusaalemi n'awamba kabaka waayo 
n'abakungu baayo n'abaleeta gy'ali e Babulooni; 13 era n'atwala ku zzadde 
lya kabaka, n'alagaana naye endagaano; era n'amulayiza ekirayiro, 
naggyaYo ab'amaanyi ab'omu nsi: 14 obwakabaka bukkakkane, buleme 
okwegulnmiza, naye bunywere olw'okukwata endagaano ye. 15 Naye 
n'amujeemera ng'atuma ababaka be mu Misiri, bamuwe embalaasi n'a 
bantu bangi. Aliraba omukisa? aliwona oyo akola ebifaanana bwe bityo? 
alimenya endagaano, era naye n'ewona? 16 Nga bwe ndi omulamu, 
bw'ayogera Mukama Katonda, mazima mu kifo kabaka mw'abeera 
eyamufuula kabaka, gwe yanyoomako ekirayiro kye nameny endagaano 
ye, oyo gy'ali waka mu Babulooni gy'alifiira. 17 So ne Falaawo n'eggye lye 
ery'amaanyi n'ekibiina ekinene talibaako ky'amugasa mu ntalo, bwe 
balituuma ebifunvu ne bazimba ebigo, okuzikiriza abantu bangi. 18 
Kubanga anyoomye ekirayiro ng'amenya endagaano; era, laba, yali awadde 
omu kono gwe, era naye akoze eby byonna; taliwona. 19 Mukama 
Katonda kyava ayogera bw'ati nti Nga bwe ndi omulamu, mazima 
ekirayiro kyange ky'anyoomye n'endagaano yange gy'amenye ndibituusa 
n'okubituusa ku mutwe gwe ye. 20 Era ndimusuulako ekitimb kyange, era 
ndimutwala e Babulooni, era ndiwoleza naye eyo olw'e kyonoono kye kye 
yannyonoona. 21 Era abadduse be bonna mu bibiina bye byonna baligwa 
n'ekitala, n'abo abalisigalawo balisaa saanyizibwa eri empewo zonna kale 
mulimanya nga nze Mukama njogedde. 22 Bw'ati bw'ayogera Mukama 
Katonda nti Era nditwala ku bu songezo obwa waggulu obw'omuvule ne 
mbusimba; ndinogako ku masanso gaagwo amato agakomererayo essanso 
erimu eggonvu, era ndirisimba ku lusozi oluwanvi olugulumivu: 23 ku 
lusozi olw'e ntikko ya Isiraeri kwe ndirisimba kale lirisuula amatabi ne 
libala ebibala, ne guba omuvule omulungi era wansi waagwo 
wanaabeerang; ennyonyi zonna ez'ebiwaawaatiro byonna; mu kisiikirize 
eky'amatabi gaagwo we zinaatuulanga. 24 Me miti gyonna egy'omu ttale 
girimanya nga nze Mukama nkakkanyizzi omuti omuwanvu, era nga 


ngulumizizza omuti omumpi, era nga nkazizza omuti ogwamera, era nga 
njezezza omuti omukalu: nze Mukama njogedde era nkikoze. 


18:1 Ekigambo kya Mukama kyanjijira nate nga kyogera nti 2 Mubadde 
mutya n'okugera ne mugerera olugero luno ensi ya Isiraeri nga mwogera 
nti Bakitaabwe balidde ezabbibu ezinyuunyuntula n'amannyo g'abaana 
ganyenyeera? 3 Nga bwe ndi omulamu, bw'ayogera Mukama Katonda, 
temuliba na nsonga nate okugera olugero olwo mu Isiraeri. 4 Laba, 
emmeeme zonna zange; ng'emmeeme ya kitaawe, n'emmeeme y'omwana 
bw'eryo yange: emmeeme ekola ekibi ye erifa. 5 Naye omuntu bw'aba 
omutuukirivu n'akola ebyalagirwa eby'ensonga, 6 so nga taliiridde ku 
nsozi, so nga tayimusizza maaso ge eri ebifaananyi eby'ennyumba ya 
Isiraeri, so nga tayonoonye mukazi wa munne, so nga tasemberedde 
mukazi mu biro eby'okweyawula kwe; 7 so nga talyazaamaanyizza muntu 
yenna, naye eyaddizanga omwewoze omusingo gwe, so nga tanyaze 
muntu yenna lwa maanyi, era eyawanga omuyala emmere ye n'abikkanga 
oyo ali obwereere n'ekyambalo; 8 so nga talyazaamaanyizza muntu yenna, 
naye eyaddizanga omwewoze omusingo gwe, so nga tanyaze muntu yenna 
lwa maanyi, era eyawanga omuyala emmere ye n'abikkanga oyo ali 
obwereere n'ekyambalo; 9 eyatambuliranga mu mateeka gange, era 
eyakwatanga emisango gyange, okukolanga eby'amazima: oyo ye 
mutuukirivu talirema kuba mulamu, bw'ayogera Mukama Katonda. 10 
Bw'alizaala omwana, omunyazi, ayiwa omusaayi, era akola ku ebyo 
byonna, 11 so atakola ku ebyo byonna ebimugwanidde, naye okulya 
eyaliira ku nsozi, nayonoona mukazi wa munne, 12 eyalyazaamaanya 
omwavu n'eyeetaaga, eyanyaga olw'amaanyi, so atazza musingo, era 
eyayimusa amaaso ge eri ebifaananyi, eyakola eby'emizizo, 13 
eyawolanga olw'amagoba, era eyakkiriza ebisukkirira: kale aliba mulamu 
ono? taliba mulamu: akoze eby'emizizo bino byonna: talirema kufa; 
omusaayi gwe guliba ku ye. 14 Laba, bw'alizaala omwana, alaba ebibi 
byonna ebya kitaawe bye yakola, n'atya n'atakola ebifaanana bwe bityo, 15 
ataliiranga ku nsozi, so atayimusanga maaso ge eri ebifaananyi 
eby'ennyumba ya Isiraeri, atayonoonanga mukazi wa munne, 16 so 


atalyazaamaanyanga muntu yena, atasingirwanga kintu, so atanyaganga 
lwa maanyi, naye eyawanga omuyala emmere ye, eyabikkanga oyo ali 
obwereere n'ekyambalo, 17 eyagg yako omukono gwe eri omwavu 
atakkirizanga magoba newakubadde ebisukkirira, eyatuukirizanga 
emisango gyange, eyatambuliranga mu mateeka gange; oyo talifa lwa 
butali butuukirivu bwa kitaawe, talirema kuba mulamu. 18 Kitaawe, 
kubanga yajooga n'obukambwe, n'anyaga muganda we olw'amaanyi, 
n'akola ebyo ebitali birungi mu bantu be, laba, alifiira mu butali butuukirivu 
bwe. 19 Era naye mwogera nti Omwana kiki ekimulobera okubaako 
obutali butuukiriw bwa kitaawe? Omwana bw'aba nga akoze ebyalagirwa 
eby'ensonga, era ng'akutte amateeka gange gonna, era ng'agakoze, 
talirema kuba mulamu. 20 Emmeeme eyonoona ye erifa: omwana 
talibaako butali butuukiriw bwa kitaawe, so ne kitaawe talibaako butali 
butuukirivu bwa mwana we; obutuukiriw obw'omutuukiriw buliba ku ye, 
n'obubi obw'omubi buliba ku ye. 21 Naye omubi bw'akyukanga okuleka 
ebibi bye byonna bye yakola n'akwata amateeka gange gonna, n'akola 
ebyalagirwa eby'ensonga, talirema kuba mulamu, talifa. 22 Tewaliba ku 
byonoono bye bye yayonoona ebirijjukirwa ku ye: alibeera omulamu mu 
butuukirivu bwe bwe yakola. 23 Nnina essanyu lye nsanyukira okufa 
kw'omubi? bw'ayogera Mukama Katonda: naye saagala bwagazi 
akomewo okuva mu kkubo lye abeere omulamu? 24 Naye omutuukirivu 
bw'akyukanga okuleka obutuukirivu bwe n'akola ebitali bya butuukirivu 
n'akola ng'emizizo gyonna bwe giri omuntu omubi gy'akola, aliba mulamu? 
Tewaliba ku bikolwa bye eby'obutuukirivu bye yakola ebirijjukirwa: mu 
kyonoono kye ky'ayonoonye ne mu kibi kye ky'akoze, mu ebyo mw'alifiira. 
25 Era naye mwogera nti Ekkubo lya Mukama teryenkanankana. 
Muwulire nno, ai ennyumba ya Isiraeri: ekkubo lyange si lye 
lyenkanattkana? amakubo gammwe si ge gatenkanankana? 26 Omuntu 
omutuukirivu bw'akyukanga okuleka obutuukirivu bwe n'akola ebitali bya 
butuukirivu n'afiira omwo; mu butali butuukirivu bwe bw'akoze 
mw'alifiira. 27 Nate omuntu omubi bw'akyukanga okuleka obubi bwe 
bw'akoze n'akola ebyo ebyalagirwa eby'ensonga, aliwonya eauneeme ye 
okufa. 28 Kubanga alowooza n'akyuka okuleka ebyonoono bye byonna 


by'akoze, talirema kuba mulamu, talifa. 29 Era naye ennyumba ya Isiraeri 
boogera nti Ekkubo lya Mukama teryenkanankana. Ai ennyumba ya 
Isiraeri, amakubo gange si ge genkanankana? amakubo gammwe si ge 
gatenkanankana? 30 Kyendiva mbasalira omusango, ai ennyumba ya 
Isiraeri, buli muntu ng'amakubo ge bwe gali, bw'ayogera Mukama 
Katonda. Mukomeewo, mukyuke okuleka ebyonoono byammwe byonna; 
kale obutali butuukirivu buleme okubazikiriza. 31 Musuule wala nammwe 
ebyonoono byammwe byonna bye mwonoonye; mwekolere omutima 
omuggya n'omwoyo omuggya: kubanga kiki ekibaagaza okufa, ai 
ennyumba ya Isiraeri? 32 Kubanga sirina ssanyu lyakusanyukira lwa kufa 
kw'oyo afa, bw'ayogera Mukama Katonda: kale mwekyuse muleme okufa 


19:1 Era nate tanula okukungubagira abakungu ba Isiraeri, 2 oyogere nti 
Nnyoko kyali kiki? Mpologoma nkazi: yagalamiranga mu mpologoma, 
wakati mu mpologoma ento mwe yayonseza abaana baayo. 3 N'akuza emu 
ku baana baayo; n'eba mpologoma ento: n'eyiga okukwata omuyiggo, 
n'erya abantu. 4 Era namawanga ne gagiwulira; yakwatibwa mu bunnya 
bwabwe; ne bagireeta namalobo mu nsi y'e Misiri. 5 Awo enkazi bwe 
yalaba ng'erindiridde n'essuubi lyayo nga libuze, n'eryoka eddira omwana 
gwayo omulala, n'egufuula empologoma ento. 6 N'etambulatambula mu 
mpologoma, yafuuka empologoma ento: era yayiga okukwata omuyiggo, 
yalya abantu. 7 Era yamanya amayumba gaabwe, n'ezisa ebibuga byabwe; 
ensi n'erekebwawo ne byonna ebyalimu olw'eddoboozi ery'okuwuluguma 
kwayo. 8 Awo amawanga ne bagirumba enjuyi zonna nga gayima mu 
masaza: ne bagisuulako ekitimba kyabwe; n'ekwatibwa mu bunnya 
bwabwe. 9 Ne bagisiba mu jjiririzo n'amalobo, ne bagitwala eri kabaka 
w'e Babulooni; baagitwala mu bigo, eddoboozi lyayo lireme okuwulirirwa 
nate ku nsozi za Isiraeri. 10 Nnyoko yali ng'omuzabbibu mu musaayi gwo, 
ogwasimbibwa awali amazzi: yali mugimu, yajjula amatabi olw'amazzi 
amangi. 11 Era yalina emiggo eminywevu okuba emiggo egy'obwakabaka 
egy'abo abaafuganga, n'obukulu bwabwe bwagulumizibwa wakati mu 
matabi amaziyivu ne balengerwa olw'obuwanvu bwabwe nga balina 
olufulube |w'amatabi gaabwe. 12 Naye yasimbulibwa olw'ekiruyi; 


yasuulibwa wansi, embuyaga ez'ebuvanjuba ne zikaza ebibala bye: emiggo 
gye eminywevu ne giwogokako ne giwotoka; omuliro ne gugookya. 13 
Awo kaakano asimbiddwa mu ddungu, mu nsi enkalu ey'emiyonta. 14 Era 
omuliro guvudde mu miggo egy'amatabi ge, gwokezza ebibala bye, ne 
kutaba ku ye omuggo munywevu okuba omuggo ogw'obwakabaka 
ogw'okufuga. Ebyo bya kukungubaga, era biriba bya kukungubaga. 


20:1 Awo olwatuuka mu mwaka ogw'omusanvu mu mwezi ogw'okutaano 
ku lunaku olw'omwezi olw'ekkumi, abamu ku bakadde ba Isiraeri ne bajja 
okubuuza Mukama ne batuula mu maaso gange. 2 Awo ekigambo kya 
n'abakadde ba Isiraeri obagambe nti Bw'ati bw'ayogera Mukama Katonda 
nti Muzze okumbuuza? Nga bwe ndi omulamu, bw'ayogera Mukama 
Katonda, siibuuzibwe mmwe. 4 Onoobasalira, omwana w'omuntu, 
onoobasalira omusango? Bamanyise emizizo gya bajjajjaa bwe; 5 
obagambe nti Bw'ati bw'ayogera Mukama Katonda nti Ku lunaku Iwe 
nneeroboza Isiraeri ne nnyimusa omukono gwange eri ezzadde 
ery'ennyumba ya Yakobo, ne nneemanyisa eri bo mu nsi y'e Misiri, bwe 
nnayimusa omukono gwange eri bo, nga njogera nti Nze Mukama Katonda 
wammwe; 6 ku lunaku olwo nayimusa omukono gwange eri bo okubaggya 
mu nsi y'e Misiri, okubayingiza mu nsi gye nnali mbakettedde, ekulukuta 
amata n'omubisi gw'enjuki, kye kitiibwa ky'ensi zonna: 7 ne mbagamba nti 
Musuule buli muntu emizizo egy'amaaso ge, so temweyonoonyesanga 
n'ebifaananyi eby'e Misiri; Me Mukama Katonda wammwe. 8 Naye ne 
banjeemera ne batayagala kumpulira; tebaasuula buli muntu emizizo 
egy'amaaso gaabwe, so tebaaleka bifaananyi bya Misiri: kale ne njogera 
okubafukako ekiruyi kyange, okutuukiriza obusungu bwange ku bo wakati 
mu nsi y'e Misiri. 9 Naye nakola olw'erinnya lyange lireme okuvumisibwa 
mu maaso g'amawanga, mwe baali, be nneetegereza mu maaso gaabwe 
gye bali, nga mbaggya mu nsi y'e Misiri. 10 Awo ne mbatambuza okuva 
mu nsi y'e Misiri, ne mbaleeta mu ddungu. 11 Awo ne mbawa amateeka 
gange ne mbalaga emisango gyange, omuntu bw'akola egyo aliba mulamu 
mu gyo. 12 Era nate ne mbawa ssabbiiti zange, okuba akabonero wakati 


wange nabo, balyoke bamanye nga aze Mukama abatukuza. 13 Naye 
ennyumba ya Isiraeri ne banjeemera mu ddungu: tebaatambuliranga mu 
mateeka gange, ne bagaana emisango gyange, omuntu bw'akola egyo aliba 
mulamu mu gyo; ne ssabbiiti zange ne bazoonoona nnyo; kale ne njogera 
okubafukirako ekiruyi kyange mu ddungu okubamalawo. 14 Naye ne 
nkola olw'erinnya lyange lireme okuvumisibwa mu maaso g'amawanga be 
nnabaggira mu maaso gaabwe. 15 Era nate ne mbayimusiza omukono 
gwange mu ddungu nga sigenda kubaleeta mu nsi gye nnali mbawadde, 
ekulukuta amata n'omubisi gw'enjuki, kye kitiibwa ky'ensi zonna; 16 
kubanga baagaana emisango gyange ne batatambuliranga mu mateeka 
gange ne boonoonanga ssabbiiti zange: kubanga omutima gwabwe 
gwagobereranga ebifaananyi byabwe. 17 Era naye eriiso lyange ne 
libasonyiwa okuzikirizibwa, so saabamalirawo ddala mu ddungu. 18 Awo 
ne nnambira abaana baabwe mu ddungu nti Temutambu liranga mu 
mateeka ga bajjajja mmwe so temwekuumanga mi sango gyabwe so 
temweyonoonyesa n'ebifaananyi byabwe: 19 nze Mukama Katonda 
wammwe; mutambu lirenga mu mateeka gange, mukwa tenga emisango 

g yange mugikolenga: 20 era mutukuzenga essabbiiti zange; era zinaabanga 
kabonero wakati wange nammwe, mumanys nga nze Mukama Katonda 
wammwe. 21 Naye abaana ne banjeemera; tebaatambuliranga mu mateeka 
gange so tebaakwatanga misango gyange okugikolanga, omuntu bw'akola 
egyo aliba mulamu mu gyo; baayonoonanga ssabbiiti zange; kale ne 
njogera okubafukirako ekituyi kyange okutuukiriza obusungu bwange eri 
bo mu ddungu. 22 Era naye ne nziza omukono gwange ne nkola 
olw'erinnya lyange lireme okuvumisibwa mu maaso g'amawanga be 
nnabaggira mu maaso gaabwe. 23 Era natene mbayimusizaomukono 
gwange mu ddungu aga ndibasaasaanyiza mu mawanga ne 
mbatataaganyiza mu nsi nnyingi; 24 kubanga baali tebatuukirizza misango 
g yange, naye nga bagaanyi amateeka gange, era nga boonoonye essabbiiti 
zange, n'amaaso gaabwe gaali nga, gagoberera ebifaananyi bya 
bajjajjaabwe. 25 Era nate ne mbawa amateeka agatali malungi, n'emisango 
gye batagenda kubeereramu balamu; 26 ne mbagwagwawaza olw'ebirabo 
byabwe bo, kubanga baayisanga mu muliro bonna abaggulaada, ndyoke 


mbamaleko byonna, era bamanye nga nze Mukama. 27 Kale, omwana 
w'omuntu, yogera n’ennyumba ya Isiraeri obagambe nti Bw'ati bw'ayogera 
Mukama Katonda nti Era ne mu kino bajjajjammwe mwe banvumidde, 
kubanga bansobyako ekyonoono. 28 Kubanga bwe nnali mbayingizizza mu 
nsi gye nnayimu.siza omukono gwange okubawa, kale ne balaba buli 
lusozi oluwanvu na buli muti omuziyivu, ne baweeranga eyo ssaddaaka 
zaabwe, era eyo gye baaleeteranga ekiweebwayo kyabwe ekinnyiiza, era 
eyo gye baanyookerezanga akaloosa kaabwe, ne bafukanga ebiweebwayo 
byabwe eby’okunywa. 29 Awo ne mbagamba nti Ekifo ekigulumivu gye 
mugenda amakulu gaakyo ki? Awo erinnya lyakyo ne kituumibwa Bama 
ne leero. 30 Kale gamba ennyumba ya Isiraeri nti Bw'ati bw'ayogera 
Mukama Katonda nti Mweyonoonyesa ng'engeri bwe yali eya 
bajjajjammwe? era mwenda okugoberera emizizo gyabwe? 31 era bwe 
muwaayo ebirabo byammwe, bwe muyisa batabani bammwe mu muliro, 
mweyonoonyesa n'ebifaananyi byammwe byonna ne leero? kale 
naabuuzibwa mmwe, ai ennyumba ya Isiraeri? Nga bwe ndi omulamu, 
bw'ayogera Mukama Katonda, siibuuzibwe mmwe: 32 n'ekyo ekiyingira 
mu mwoyo gwammwe tekiribaawo n'akatono; kubanga mwogera nti 
Tunaaba ng'amawanga, ng'ebika eby'omu nsi, okuweereza emiti 
n'amayinja. 33 Nga bwe ndi omulamu, bw'ayogera Mukama Katonda, 
mazima ndiba kabaka wammwe n'engalo ez'amaanyi n'omukono 
ogwagololwa n'ekiruyi ekifikkiddwa: 34 era ndibaggya mu mawanga ne 
mbakunyaanya okubaggya mu nsi mwe mwasaasaanyizibwa, n'engalo 
ez'amaanyi n'omukono ogugoloddwa n'ekiruyi ekifukiddwa: 35 era 
ndibaleeta mu ddungu ery'amawanga, era ndiwoleza eyo nammwe nga 
tutunulagana amaaso n'amaaso. 36 Nga bwe nnawoleza ne bajjajjammwe 
mu ddungu ery'ensi y'e Misiri, bwe ntyo bwe ndiwoza nammwe, 
bw'ayogera Mukama Katonda. 37 Era ndibayisa wansi w'omuggo, era 
ndibayingiza mu busibe bw'endagaano; 38 era ndibamaliramu ddala 
abajeemu, n'abo abansobya; ndibaggya mu nsi mwe batuula, naye 
tebaliyingira mu nsi ya Isiraeri: kale mulimanya nga nze Mukama. 39 
Nammwe, ai ennyumba ya Isiraeri, bw'ati bw'ayogera Mukama Katonda 
nti Mugende muweereze buli muntu ebifaananyi bye, era n'oluvannyuma, 


bwe mutalikkiriza kumpulira: naye erinnya lyange ettukuvu 
temuliryonoona nate n'ebirabo byammwe n'ebifaananyi byammwe. 40 
Kubanga ku lusozi lwange olutukuvu, ku lusozi olw'entikko ya Isiraeri, 
bw'ayogera Mukama Katonda, okwo ennyumba yonna eya Isiraeri, bo 
bonna, kwe balimpeerereza mu nsi; eyo gye ndibakkiririza, era eyo gye 
ndibasalirira ebiweebwayo byammwe n'ebibala ebibereberye eby'ebitone 
byammwe wamu n'ebintu byammwe byonna ebitukuvu. 41 Ndibakkiriza 
ng'akaloosa, bwe ndibaggya mu mawanga ne mbakunyaanya okubaggya 
mu nsi mwe mwasaasaanyizibwa; kale nditukuzibwa mu mmwe mu maaso 
g'amawanga. 42 Awo mulimanya nga nze Mukama, bwe ndibayingiza mu 
nsi ya Isiraeri, mu nsi gye nnayimusiza omukono gwange okugiwa 
bajjajjammwe. 43 Awo mulijjuukirira eyo amakubo gammwe n'ebikolwa 
byammwe byonna bye mwegwagwawaza nabyo; era mulyetamwa mu 
maaso gammwe mmwe olw'ebibi byammwe byonna bye mwakola. 44 
Kale mulimanya nga nze Mukama, bwe ndimala okukola gye muli 
olw'erinnya lyange, si ng'amakubo gammwe amabi bwe gali, so si 
ng'ebikolwa byammwe ebikyamu bwe biri, ai mmwe ennyumba ya Isiraeri, 
nga kyogera nti 46 Omwana w'omuntu, simba amaaso go obukiika obwa 
ddyo, otonnyese ekigambo kyo okwolekera obukiika obwa ddyo, olagulire 
ku kibira eky'ennimiro ey'obukiika obwa ddyo; 47 ogambe ekibira 
eky'obukiika obwa ddyo nti Wulira ekigambo kya Mukama; bw'ati 
bw'ayogera Mukama Katonda nti Laba, ndikuma omuliro mu ggwe ne 
gwokya buli muti ogwera oguli mu ggwe na buli muti mukalu: ennimi 
ez'omuliro ezaaka tezirizikizibwa, n'amaaso gonna okuva obukiika obwa 
ddyo okutuuka obukiika obwa kkono galiggya nagwo. 48 Kale bonna 
abalina omubiri baliraba nga nze Mukama ngukumye: tegulizikizibwa. 49 
Awo ne njogera nti Woowe, Mukama Katonda! banjogerako nti Si mugezi 
wa ngero? 


w'omuntu, simba amaaso go okwolekera e Yerusaalemi, otonnyese 
ekigambo kyo okwolekera ebifo ebitukuvu, olagulire ku nsi ya Isiraeri; 3 


ogambe ensi ya Isiraeri nti Bw'ati bw'ayogera Mukama nti Laba, ndi 
mulabe wo, era ndisowola ekitala kyange ne nkiggya mu kiraato kyakyo, 
ne nktunaliramu ddala omutuukirivu n'omubi. 4 Kale kubanga 
ndikumaliramu ddala omutuukirivu n'omubi, ekitala kyange kyeluriva 
kifuluma mu kiraato kyakyo okutabaala bonna abalina omubiri, okuva 
obukiika obwa ddyo okutuuka obukuka obwa kkono: 5 kale bonna abalina 
omubiri balimanya nga nze Mukama nsowodde ekitala kyange ne nkiggya 
mu kiraato kyakyo; tekiridda nate Iwa kubiri. 6 Kale ssa ebikkowe, ggwe 
omwana w'omuntu; amabega go nga gakusonjose era ng'oliko obuyinike 
bw'olissa ebikkowe bw'otyo bo nga balaba. 7 Kale olunaatuuka bwe 
banaakugamba nti Lwaki ggwe okussa ebikkowe? n'oyogera nti 
Olw'ebigambo ebiwuliddwa, kubanga bijja: na buli mutima gulisaanuuka, 
n'emikono gyotma giriyongobera, na buli mwoyo gulizirika, namaviivi 
gonna galiba manafu ng'amazzi: laba, bijja, era birikolebwa, bw'ayogera 
nti 9 Omwana w'omuntu, lagula oyogere nti Bw'ati bw'ayogera Mukama 
nti Yogera nti Ekitala, ekitala kiwagaddwa era kiziguddwa: 10 
kiwagaddwa kitte ekiwendo; kiziguddwa kibe ng'enjota: kale 
tunaasanyuka? omuggo ogw'omwana we gunyooma buli muti. 11 Era 
kiweereddwayo okuzigulwa, kiryoke kikwatibwe: ekitala kiwagaddwa, 
weewaawo, kiziguddwa, okukiwaayo mu mukono gw'omussi. 12 Kaaba 
era wowoggana, omwana w'omuntu: kubanga kiri ku bantu bange, kiri ku 
bakungu bonna aba Isiraeri: baweereddwayo eri ekitala wamu n'abantu 
bange: kale kuba ku kisambi kyo. 13 Kubanga waliwo okusala omusango; 
era kiriba kitya omuggo nagwo ogugaya bwe guliba nga tegukyaliwo? 
bw'ayogera Mukama Katonda. 14 Kale ggwe, omwana w'omuntu, lagula 
okube mu ngalo; ekitala kyongerwe omulundi ogw'okusatu, ekitala 
eky'abafumitiddwa okufa: kye kitala ky'omukulu, afumitiddwa okufa, 
ekiyingira mu bisenge byabwe. 15 Ntadde omumwa gw'ekitala ku 
miryango gyabwe gyonna, omutima gwabwe gusaanuuke n'okwesittala 
kwabwe kwongerwe nnyo: ee! kifuuse ng'enjota, kisongoddwa olw'okutta. 
16 Weekunyaanye, tambulira ku gwa ddyo; tala, tambulira ku gwa kkono; 
yonna yonna amaaso go gye goolekera. 17 Era ndikuba mu ngalo, ne 


nzikusa ekiruyi kyange: nze Mukama nkyogedde. 18 Ekigambo kya 
weeteekerewo amakubo abiri ekitala kya kabaka w'e Babulooni mwe 
kinaafuluma; ago gombi galiva mu nsi emu: olambe ekifo, okirambire 
ekkubo eridda mu kibuga we lisibuka. 20 Oteekewo ekkubo ekitala mwe 
kinaafuluma okutuuka e Labba eky'abaana ba Amoni n'okutuuka eri Yuda 
mu Yerusaalemi ekiriko enkomera. 21 Kubanga kabaka w'e Babulooni 
yayimirira mu masanjanzira, amakubo gombi we gasibuka; okulagulwa: 
yazunzazunza obusaale, ne yeebuuza ku baterafi, n'akebera ekibumba. 22 
Mu mukono gwe ogwa ddyo nga mulimu obulaguzi obw'e Yerusaalemi, 
okusimba ebitomera, okwasamira akamwa okutta, okuyimusa eddoboozi 
n'okwogerera waggulu, okusimba ebitomera ku miryango, okutuuma 
ebifunvu, okuzimba ebigo. 23 Era buliba gye bali ng'obulaguzi obutaliimu 
mu maaso gaabwe ababalayiridde ebirayiro: naye ajjukiza obutali 
butuukirivu, balyoke bakwatibwe. 24 Mukama Katonda kyava ayogera 
bw'ati nti Kubanga mujjukizizza obutali butuukirivu bwammwe, kubanga 
okusobya kwammwe kubikkuddwako, ebibi byammwe n'okulabika ne 
birabika mu bikolwa byammwe byonna; kubanga mujjukiddwa, 
mulikwatibwa n'omukono. 25 Naawe, ai ggwe omubi afumitiddwa okufa, 
omukulu wa Isiraeri, ajjiriddwa olunaku lwo, mu biro eby'obutali 
butuukirivu obw'enkomerero; 26 bw'ati bw'ayogera Mukama Katonda nti 
Ggyawo enkufiira otikkuleko engule: ekyo tekiriba nate bwe kityo: 
gulumiza ebikkakkanye, okkakkanye ebigulumizibwa. 27 Ndikivuunika, 
ndikivuunika, ndikivuunika: so n'ekyo tekiriba nate, okutuusa nnyini kyo 
lw'alijja, era ndikimuwa. 28 Naawe, omwana w'omuntu, lagula oyogere nti 
Bw'ati bw'ayogera Mukama Katonda eby'abaana ba Amoni n'eby'okuvuma 
kwabwe; oyogere nti Ekitala, ekitala kisowoddwa, kiziguliddwa 
ekiwendo, okukiriisa, kibeere ng'enjota: 29 nga bwe baakulabira 
ebyayanga, nga bwe baakulagula eby'obulimba, okukuteeka ku nsingo 
z'ababi abafumitiddwa okufa abajjiddwa olunaku Iwabwe, mu biro 
eby'obutali butuukirivu obw'enkomerero. 30 Kizze mu kiraato kyakyo. Mu 
kifo mwe watonderwa, mu nsi mwe wazaalirwa, mwe ndikusalirira 
omusango. 31 Era ndikufukirako ddala okunyiiga kwange; ndikufuuwako 


omuliro ogw'obusungu bwange: era ndikuwaayo mu mukono gw'abantu 
abali ng'ensolo ab'amagezi okuzikiriza. 32 Oliba nku za muliro; omusaayi 
gwo guliba wakati mu nsi; tolijjukirwa nate: kubanga nze Mukama 
nkyogedde. 


Naawe, omwana w'omuntu, onoosala omusango, onoosala omusango 
ogw'ekibuga eky'omusaayi? kale kimanyise emizizo gyakyo gyonna. 3 Era 
yogera nti Bw'ati bw'ayogera Mukama Katonda nti Ekibuga ekiyiwa 
omusaayi wakati mu kyo so, ekiseera kyakyo kituuke, ekikola ebifaananyi 
okweyonoona okwegwagwawaza! 4 Ozzizza omusango ogw'omusaayi 
gwo gw'oyiye, era ogwagwawazibwa n'ebifaananyi byo bye wakola; era 
osembezezza ennaku zo, era otuuse ne mu myaka gyo: kyenvudde 
nkufuula ekivume eri amawanga, n'eky'okukudaalira eri ensi zonna. 5 Abo 
abakuli okumpi, n'abo abakuli ewala balikukudaalira, ggwe alina erinnya 
ery'obugwagwa era ajjudde okusasamala. 6 Laba, abakungu ba Isiraeri, 
buli muntu ng'obuyinza bwe bwe buli, baabanga mu ggwe okuyiwa 
omusaayi. 7 Mu ggwe mwe baanyoomeranga kitaabwe ne nnyaabwe; 
wakati mu ggwe mw baakoleranga omugenyi eby'okujooga: mu ggwe 
mwe baalyazaamaanya nga atalina kitaawe ne nnamwandu. 8 
Wanyoomanga ebintu byange ebitukuvu, n'oyonoonanga ssabbiiti zange. 9 
Abasajja abawaayiriz baabanga mu ggwe okuyiwa omu saayi: ne mu ggwe 
mwe baaliirang ku nsozi: wakati mu ggwe mw baakoleranga eby'obukaba. 
10 Mu ggwe mwe babikkulidde ku bwereere bwa kitaabwe: mu ggwe 
mwe bakwatira n'amaanyi omukazi eyali nga si mulongoofu 
olw'okweyawul kwe. 11 Era waliwo akoze eky'o muzizo ne mukazi wa 
munne; era waliwo n'omulala ayonoonye n'obu kaba muka mwana we; era 
waliwo n'omulala mu ggwe eyakwata mwa nnyina muwala wa kitaawe. 12 
Mu ggwe mwe baliiridde enguzi okuyiwa omusaayi; wasolooza amagoba 
ne bisukkirira, era baliraanwa bo wabaviisaamu amagoba ng'okwatiddwa 
omululu ng'ojooga, era onneerabidde nze, bw'ayogera Mukama Katonda. 
13 Laba nno, amagoba go agata ga mazima ge wagoba kyennava 
ngakubira mu ngalo n'omusaayi gwo ogwabanga wakati mu ggwe. 14 


Omutima gwo guliyinza okugumiikiriza, oba emikono gyo giriyinza okuba 
n'amaanyi, mu nnaku mm nditeeseza ebibyo? nze Mukama nkyogedde 
n'okukola ndikikola. 15 Era ndikusaasaanyiza mu mawanga, ne 
nkutaataaganyiza mu nsi nnyingi; era ndikumalamu empitambi yo. 16 Awo 
oligwagwawazibwa ku bubwo wekka mu maaso g'amawanga; kale 

nga kyogera nti 18 Omwana w'omuntu, ennyumba Isiraeri efuuse 
amasengere gye ne bonna bikomo na masasi na byun na bbaati wakati mu 
kikoomi; masengere ga ffeeza. 19 Mukama Katonda kyava ayogera bw'ati 
nti Kubanga mwenna mufuuse mas ngere, laba, kyendiva mbakunnnaana 
mu Yerusaalemi wakati. 20 Nga bwe bakunyaanya effeeza n'ebikomo 
n'ebyuma n'amabaati n'amasasi mu kyoto wakati okubifukutako 
omulikubisaanuusa; bwe ntyo bwe ndibakunyaanya mmwe nga ndiko 
obusungu n'ekiruyi, era ndibateekawo ne mbasaanuusa. 21 Weewaawo, 
ndibakunyaanya ne mbafukutako omuliro ogw'obusungu bwange, 
nammwe mulisaanuuka wakati mu kyo. 22 Ng'effeeza bw'esaanuukira 
wakati mu kyoto, nammwe bwe mulisaanuukira bwe mutyo wakati nu 
kyo; kale mulimanya nga nze Mukama mbafuseeko ekiruyi kyange. 23 
w'omuntu, kigambe nti ggwe oli nsi eterongoosebwa, so tetonnyebwako 
nkuba ku lunaku olw'okunyiigirako. 25 Waliwo okwekobaana kwa 
bannabbi baakyo wakati mu kyo ng'empologoma ewuuguma 
etaagulataagula omuyiggo:) alidde emmeeme z'abantu; banyaga 
eby'obugagga n'eby'omuwendo omungi; bafudde bannamwandu baakyo 
okuba abangi wakati mu kyo. 26 Bakabona baakyo bagiridde ekyejo 
amateeka gange, era bagwagwawazizza ebintu byange ebinkuvu: 
tebaawuddeemu bitukuvu n'ebitali bitukuvu, so tebayigiriza bantu 
okwawulamu ebitali birongoou n'ebirongoofu, era bakwese amaaso 
gaabwe essabbiiti zange, nange tvumisibwa mu bo. 27 Abakungu baakyo 
wakati mu kyo bali ng'enisege egitaagulataagula omuyiggo; okuyiwa 
omusaayi n'okuzikiriza emmeeme balyoke bafune amagoba igatali ga 
mazima. 28 Era bannabbi baakyo babasiigiddeko ebbumba eritasekuddwa 
bulungi, nga balaba ebyayanga era nga babalagula eby'obulimba, nga 


boogera nti Bw'ati bw'ayogera Mukama Katonda, Mu zama nga so 
tayogedde. 29 Abantu ab'omu nsi bajooze, ne bagoberera okunyaga; 
weewaawo, beeraliikirizza omwavu n'eyeetaaga, era bajooze 
nunnaggwanga nga bamulanga bwereere. 30 Ne nnoonya omusajja mu bo 
eyandiddaabirizza olukomera z'ayimirira mu kituli ekiwaguddwa mu 
maaso gange ku lw'ensi, nneme okugizikiriza: naye ne ssiraba n'omu. 31 
Kyenvudde mbafukako okunyiiga kwange; mbamazeewo n'omuliro 
ogw'obusungu bwange: ndese ku mutwe gwabwe ekkubo lyabwe bo, 
bw'ayogera Mukama Katonda. 


w'omuntu, waaliwo abakazi babiri, nnyaabwe omu: 3 ne bayenda mu 
Misiri; baayenda mu buto bwabwe: eyo amabeere gaabwe gye 
gaanyigirizibwa, era eyo gye baabetentera ennywanto ez'obutannaba 
kumanya musajja. 4 N'amannya gaabwe Okola, omukulu, ne Okoliba, 
muganda we: ne baba bange ne bazaala abaana ab'obulenzi n'ab'obuwala. 
N'amannya gaabwe, Samaliya ye Okola, ne Yerusaalemi ye Okoliba. 5 
Okola n'ayenda bwe yali owange; n'asuusuuta baganzi be, Abaasuli 
baliraanwa be, 6 abaayambalanga kaniki, abakulu n'abaamasaza, bonna 
balenzi abeegombebwa, abasajja ab'embalaasi abeebagadde embalaasi. 7 
N'abagabira obwenzi bwe, bonna basajja ab'e Bwasuli abalonde: era buli 
gwe yasuusuuta, ne yeyonoonyesa n'ebifaananyi byabwe byonna. 8 So 
talekangayo bwenzi bwe okuva mu maku ez'e Misiri; kubanga mu buto 
bwe baasula naye, ne babetenta ennywanto ez'obutannaba kumanya 
musajja: ne bamufukako obwenzi bwabwe. 9 Kyennava mmuwaayo mu 
mukono gwa baganzi be, mu mukono gw'Abaasuli be yasuusuuta, 10 Abo 
baabikkula ku bwereere bwe: ne batwala abaana be ab'obulenzi 
n'ab'obuwala; naye ne bamutta n'ekitala: n'afuuka ekigambo eky'obuwemu 
mu bakazi; kubanga baamukomekkerezaako emisango. 11 Ne muganda 
we Okoliba n'alaba ekyo, naye n'amusinga okukyama mu kusuusuuta kwe 
ne mu bwenzi bwe obwabanga obungi okusinga obwenzi bwa muganda 
we. 12 Yasuusuuta Abaasuli, abaamasaza n'abakulu, baliraanwa be, 
abaayambalanga engoye ezinekaaneka ennyo, ab'embalaasi abeebagadde 


embalaasi, bonna balenzi abeegombebwa. 13 Ne ndaba 
ng'agwagwawazibwa; bombi baakwata ekkubo limu. 14 Ye n'ayongera ku 
bwenzi bwe; kubanga yalaba abasajja abatonebwa ku kisenge, ebifaananyi 
eby'Abakaludaaya ebyatonebwa n'eggerenge; 15 nga beesibye enkoba mu 
biwato, nga bagaziyizza ebiremba ng'ekifaananyi bwe kiri eky'Ababulooni 
mu Bukaludaaya, ensi mwe baazaalirwa. 16 Awo mangu ago nga kyajje 
abalabe n'abasuusuuta n'abatumira ababaka mu Bukaludaaya. 17 
Abababulooni ne bajja gy'ali mu kitanda eky'okwagala, ne bamwonoona 
n'obwenzi bwabwe, ye n'agwagwawazibwa nabo, omwoyo gwe ne 
gubatamwa. 18 Kale bw'atyo n'abikkula ku bwenzi bwe n'abikkula ku 
bwereere bwe: kale omwoyo gwange ne gumutamwa, ng'omwoyo gwange 
bwe gwatamwa muganda we. 19 Era naye n'ayongera ku bwenzi bwe, 
ng'ajjukira ennaku ez'obuto bwe, mwe yayendera mu nsi ey'e Misiri. 20 
Awo n'asuusuuta baganzi baabwe, omubiri gwabwe ng'ennyama 
y'endogoyi, n'ebibavaamu biri ng'ebiva mu mbalaasi. 21 Bw'otyo n'ojjukira 
obukaba obw'omu buto bwo, ennywanto zo bwe zaabetentebwa Abamisiri 
olw'amabeere ag'omu buwala bwe. 22 Kale, ggwe Okoliba, bw'ati 
bw'ayogera Mukama Katonda nti Laba, ndigolokosa ku ggwe baganzi bo 
omwoyo gwo be gutamiddwa, ne mbaleeta okukulumba enjuyi zonna: 23 
Abababulooni n'Abakaludaaya bonna, Pekodi ne Sowa ne Kowa, 
n'Abaasuli bonna wamu nabo: abalenzi abeegombebwa, bonna baamasaza 
n'abakulu, abalangira n'abasajja abaatiikirira, bonna nga beebagadde 
embalaasi. 24 24 Era balikutabaala nga; bakutte eby'okulwanyisa, 
amagaali ne bannamuziga, era nga balina ekibiina eky'amawanga; 
balyesimba okulwana naawe, nga balina obugabo n'engabo n'enkuffiira 
enjuyi zonna: era ndibatikkira okusala emisango, ne bakusalira omusango 
ng'emisango gya bwe bwe giri. 25 Era ndikusimbako obuggya bwange, 
nabo balikubonereza n'ekiruyi; balikuggyako ennyindo yo n'amatu go; 
n'ekitundu kyo ekirifikkawo kirigwa n'ekitala: balitwala abaana bo 
ab'obulenzi n'ab'obuwala; n'ekitundu kyo ekirifikkawo kiryokebwa 
omuliro. 26 Era balikwambuza ebyambalo byo; ne bakuggyako 
eby'obuyonjo byo ebirungi. 27 Bwe ntyo bwe ndimazaawo gy'oli obukaba 
bwo n'obwenzi bwo obwava mu nsi y'e Misiri: n'okuyimusa 


n'otobayimusiza nate amaaso go newakubadde okujjukira Misiri nate. 28 
Kubanga bw'ati bw'ayogera Mukama Katonda nti Laba, ndikuwaayo mu 
mukono gw'abo b'okyawa, mu mukono gw'abo omwoyo gwo be 
gutamiddwa: 29 nabo balikukola olw'obukyawe, balikugg yako omulimu 
gwo gwonna, ne bakuleka ng'oli bwereere nga tobikkiddwako: obwereere 
obw'obwenzi bwo ne bubikkulibwa, obukaba bwo era n'obwenzi bwo. 30 
Ebyo birikukolebwa, kubanga wayenda okugoberera ab'amawanga era 
kubanga ogwagwawazibbwa n'ebifaananyi byabwe. 31 Watambulira mu 
kkubo lya muganda wo; kyendiva mpa ekikompe kyo mu mukono gwo. 32 
Bw'ati bw'ayogera Mukama Katonda nti Olinywa ku kikompe kya 
muganda wo, ekiwanvu era ekinene: olisekererwa ddala n'oduulirwa: 
kirimu bingi. 33 Olijjula obutamiivu n'obuyinike, ekikompe 
eky'okusamaalirira n'okulekebwawo, ekikompe kya muganda wo 
Samaliya. 34 Olikinywa n'okutankira, n'omeketa engyo zaakyo, n'oyuza 
amabeere go: kubanga nze nkyogedde, bw'ayogera Mukama Katonda. 35 
Mukama Katonda kyava ayogera bw'ati nti Kubanga onneerabidde, 
n'onsuula ennyuma w'amabega go, kale naawe beerako obukaba bwo 
n'obwenzi bwo. 36 Era Mukama n'anyamba nti Omwana w'omuntu, 
onoosala omusango gwa Okola ne Okoliba? kale babuulire emizizo 
gyabwe. 37 Kubanga baayenda, n'omusaayi guli mu mikono gyabwe, era 
baayenda ku bifaananyi byabwe; era ne batabani baabwe be banzaalira 
baabayisiza mu muliro eri byo okuliibwa. 38 Era nate bankoze kino: 
boonoonye ekifo kyange ekitukuvu ku lunaku olumu, era boonoonye 
essabbiiti zange. 39 Kubanga bwe baamala okuttira abaana baabwe 
ebifaananyi byabwe, kale ne bajja ku lunaku olwo mu kifo kyange 
ekitukuvu okukyonoona; era, laba, bwe batyo bwe bakoze wakati mu 
nnyumba yange. 40 Era nate mwatumya abantu abava ewala: abaatumirwa 
omubaka, kale, laba, ne bajja; n'onaabira abo n'oziga amaaso go ne 
weeyonja n'eby'obuyonjo; 41 n'otuula ku kitanda eky'ekitiibwa, emmeeza 
ng'etegekeddwa mu maaso gaakyo, kwe wateeka obubaane bwange 
n'amafuta gange. 42 N'eddoboozi ery'ekibiina ekyegolola iyali naye: 
abatamiivu ne baleetebwa okuva mu ddungu wamu n'abasajja abakopi; ne 
bateeka ebikomo ku mikono gy'abo bombi, n'engule ennungi ku mitwe 


gyabwe. 43 Awo ne njogera ku oyo eyali akaddiye mu bwenzi nti Kaakano 
banaayenda ku ye, naye nabo. 44 Ne bayingira gy'ali, nga bwe bayingira 
eri omukazi omwenzi: bwe batyo bwe baayingira eri Okola n'eri Okoliba, 
abakazi abakaba. 45 N'abatuukirivu, abo be balibasalira omusango 
ng'abakazi abenzi bwe basalirwa omusango era ng'abakazi abayiwa 
omusaayi bwe basalirwa omusango; kubanga benzi, n'omusaayi guli mu 
mikono gyabwe. 46 Kubanga bw'ati bw'ayogera Mukama Katonda nti 
Ndibalinnyisiza ekibiina ne mbawaayo okuyuuguumizibwa eruuyi n'eruuyi 
n'okunyagibwa. 47 Kale ekibiina kiribakuba amayinja, ne babafumita 
n'ebitala byabwe; balitta abaana baabwe ab'obulenzi n'ab'obuwala ne 
bookya ennyumba zaabwe omuliro. 48 Bwe ntyo bwe ndikomya obukaba 
mu nsi, abakazi bonna bayigirizibwe obutakola ng'obukaba bwammwe 
bwe buli. 49 Era balibasasula obukaba bwammwe, nammwe mulibaako 
ebibi eby'ebifaananyi byaaunwe: kale mulimanya nga nze Mukama 
Katonda. 


24:1 Nate mu mwaka ogw'omwenda mu mwezi ogw'ekkumi ku lunaku 
nti 2 Omwana w'omuntu, weewandiikire erinnya ery'olunaku, ery'olunaku 
olwa leero: kabaka We Babulooni yasemberera Yerusaalemi ku lunaku 
luno. 3 Era ogerere ennyumba enjeemu olugero obagambe nti Bw'ati 
bw'ayogera Mukama Katonda nti Teekako sseffuliya, giteekeko, era 
ogifukemu amazzi: 4 okuņņaanye ebifi byamu obiteekemu, buli kifi 
ekirungi, ekisambi n'omukono; gijjuze ama gvmba agasinga obulungi. 5 
Ddira ku mbuzi esinga obulungi, otuume amagumba wansi waayo: 
gyeseze bulungi; weewaawo, amagumba gaayo gafumbibwe wakati mu 
yo. 6 Mukama Katonda kyava ayogera bw'ati nti Zisanze ekibuga 
eky'omusaayi, essufuliya omuli obutalagge bwayo, so n'obutalagge bwayo 
tebugivuddeemu! giggyeemu kitundu kitundu; tegwiriddwako kalulu. 7 
Kubanga omusaayi gwakyo guli wakati mu kyo; kyaguteeka ku lwazi 
olwereere; tekyagufuka ku ttaka okugubikkako enfuufu; 8 gulinnyise 
ekiruyi okuwalana eggwanga, kyenvudde nteeka omusaayi gwakyo ku 
lwazi olwereere, guleme okubikkibwako. 9 Mukama Katonda kyava 


ayogera bw'ati nti Zisanze ekibuga eky'omusaayi! era nange nditeekera 
enkoomi okuba ennene. 10 Tindikira enku nnyingi, oyase omuliro, 
ofumbire ddala ennyama, okwase amazzi g'ennyama, amagumba gasīriire. 
11 Olyoke ogiteeke ku manda gaayo nga teriimu kintu, ebugume, 
n'ekikomo kyayo kiggye, n'empitambi yaayo esaanuuke mu yo, obutalagge 
bwayo bumalibwewo. 12 Kyekooyezza n'okutegana: era naye obutalagge 
bwakyo obungi tebukivaamu; obutalagge bwakyo tebuvaamu na muliro. 
13 Mu mpitambi yo mulimu obukaba: kubanga nakulongoosa so 
tewalongoosebwa, kyoliva olema okulongoosebwa empitambi yo nate 
n'akatono okutuusa lwe ndikkusa ekiruyi kyange ku ggwe. 14 Nze 
Mukama nkyogedde: kirituuka nange ndikikola; siridda nnyuma so 
sirisonyiwa so sirejjusa; ng'amakubo go bwe gali era ng'ebikolwa byo bwe 
biri, bwe balikusalira omusango, bw'ayogera Mukama Katonda. 15 Era 
laba, oliba oli awo ne nkuggyako ekyo amaaso go kye geegomba: era naye 
towuubaa langa so tokaabanga maziga so n'a maziga go galemenga 
okukulukuta 17 Ssa ebikkowe naye kasirise towuubaalira afudde, weesibe 
ekiremba kyo, onaanike engatto zo mu bigere, so tobikka ku mimwa gyo, 
so tolyanga ku mmere ey'abantu. 18 Awo ne njogera n'abantu enkya; 
akawungeezi mukazi wange n'afa: ne nkola enkya nga bwe nnalagiddwa. 
19 Abantu ne banyamba nti Tootubuulire ebigambo bino bwe biri ku ffe, 
kyova okola bw'otyo? 20 Awo ne mbagamba nti Ekigambo kya Mukama 
kyanjijidde nga kyogera nti 21 Gamba ennyumba ya Isiraeri nti Bw'ati 
bw'ayogera Mukama Katonda nti Laba, ndyonoona ekifo kyange 
ekitukuvu, amalala ag'obuyinza bwammwe, amaaso gammwe kye 
geegomba, n'ekyo emmeeme yammwe ky'esaasira; kale abaana bammwe 
ab'obulenzi n'ab'obuwala be mwaleka ennyuma baligwa n'ekitala. 22 
Nammwe mulikola nga nze bwe nkoze: temulibikka ku mimwa gyammwe 
so temulirya mmere ya bantu. 23 N'ebiremba byammwe biriba ku mitwe 
gyammwe, n'engatto zammwe mu bigere byammwe: temuliwuubaala so 
temulikaaba; naye muliyongoberera mu butali butuukirivu bwammwe, ne 
musinda buli muntu ne munne. 24 Bwe kityo Ezeekyeri aliba gye muli 
akabonero; nga byonna bwe biri by'akoze bwe mutyo bwe mulikola: ekyo 


bwe kirijja, kale ne mulyoka mutegeera nga nze Mukama Katonda. 25 
Naawe, omwana w'omuntu, ku lunaku Iwe ndibaggyako amaanyi gaabwe, 
essanyu ery'ekitiibwa kyabwe, amaaso gaabwe kye geegomba, n'ekyo kye 
bateekako omutima bwabwe, abaana baabwe ab'obuenzi n'ab'obuwala, 26 
kale ku lunaku olwo tekiriba bwe kityo ig'oyo aliwona alijja gy'oli 
okukikuwuliza n'amatu go! 27 Ku lunaku lwo akamwa ko kalyasamira oyo 
aliba ng'awonye, n'oyogera so toliba kasiru nate: bwe kityo oliba kabonero 
gye bali; kale balimanya nga ze Mukama. 


w'omuntu, simba amaaso okwolekera abaana ba Amoni, lalagulireko: 3 
ogambe abaana ba Amoni nti Muwulire ekigambo kya Mukama Katonda: 
bw'ati bw'ayogera Mukama nti Kubanga wayogera nti Nyeenya, eri 
awatukuvu wange, bwe wayonooneka; n'eri ensi ya Isiraeri bwe yazisibwa; 
n'eri ennyumba ya Yuda bwe baagenda mu busibe: 4 laba, kyendiva 
nkuwaayo eri abaana ab'ebuvanjuba okuba obutaka, kale balisiisira 
ensiisira zaabwe mu ggwe, ne batuula mu ggwe; balirya ebibala byo, era 
balinywa amata go. 5 Era ndifuula Labba okuba ng'ekisibo eky'ennamira, 
n'abaana ba Amoni okuba ng'ekifo embuzi we zigalamira: kale mulimanya 
nga nze Mukama. 6 Kubanga bw'ati bw'ayogera Mukama Katonda nti 
Kubanga okubye mu ngalo, n'osamba n'ebigere, n'osanyukira ku nsi ya 
Isiraeri n'ekyejo kyonna eky'omu mmeeme yo; 7 laba, kyenvudde 
nkugololerako omukono gwange, era ndikuwaayo okuba omunyago eri 
amawanga; era ndikuzikiriza mu mawanga, ne nkumalamu mu nsi ezo: 
ndikufaafaaganya; kale olimanya nga nze Mukama. 8 Bw'ati bw'ayogera 
Mukama Katonda nti Kubanga Mowaabu ne Seyiri boogera nti Laba, 
ennyumba ya Yuda efaanana amawanga gonna; 9 laba, kyendiva 
mbaggulira abaana b'ebuvanjuba oluuyi lwa Mowaabu okuva mu bibuga, 
okuva mu bibuga bye ebiri ku nsalo ye, ekitiibwa eky'ensi, Besuyesimosi, 
Baalumyoni, ne Kiriyasayimu, 10 okutabaala abaana ba Amoni, era 
ndibawa okuba obutaka, abaana ba Amoni balemenga okujjukirwanga mu 
mawanga: 11 era ndituukiriza emisango ku Mowaabu; kale balimanya nga 
nze Mukama. 12 Bw'ati bw'ayogera Mukama Katonda nti Kubanga 


Edomu akoze bubi ennyumba ya Yuda ng'awalana eggwanga, era 
ayonoonye nnyo era yeewalanidde eggwanga ku bo; 13 Mukama Katonda 
kyava ayogera bw'ati nti Ndigololera ku Edomu omukono gwange, ne 
mmumalamu abantu n'ensolo: era ndigizisa okuva e Temani: okutuuka e 
Dedani baligwa n'ekitala. 14 Era nditeeka eggwanga lyange ku Edomu 
n'omukono gw'abantu bange Isiraeri; era balikolera mu Edomu 
ng'obusungu bwange bwe buli era ng'ekiruyi kyange bwe kiri: kale 
balimanya okuwalana kwange, bw'ayogera Mukama Katonda. 15 Bw'ati 
bw'ayogera Mukama Katonda nti Kubanga Abafirisuuti bakoze nga 
bawalana eggwanga, era bawalanye eggwanga emmeeme yaabwe ng'eriko 
ekyejo, okugizikiriza n'obulabe obutaggwaawo; 16 Mukama Katonda 
kyava ayogera bw'ati nti Laba, ndigololera ku Bafirisuuti omukono 
gwange, era ndimalawo Abakeresi, ne nzikiriza ekitundu ekifisseewo 
eky'oku ttale ly'ennyanja. 17 Era ndiwalana ku bo eggwanga ekkulu nga 
mbanenya n'ekiruyi: kale balimanya nga nze Mukama, bwe ndibateekako 
eggwanga lyange. 


26:1 Awo olwatuuka mu mwaka ogw'ekkumi n'esatu ku lunaku 
olw'olubereberye olw'omwezi ekigambo kya Mukama ne kinjira nga 
kyogera nti 2 Omwana w'omuntu, kubanga Ttuulo ayogedde ku 
Yerusaalemi nti Nyeenya! oyo amenyese eyabanga omulyango 
ogw'amawanga; akyukidde gye ndi: kaakano ye ng'amaze okuzisibwa nze 
ndigaggawala: 3 Mukama Katonda kyava ayogera bw'ati nti Laba, ndi 
mulabe wo, ggwe Ttuulo, era ndikutabaaza amawanga mangi, ng'ennyanja 
bw'etabaaza amayengo gaayo. 4 Kale balizikiriza babbugwe ba Ttuulo, ne 
bamenyera ddala ebigo bye: era ndimukolokotako eafuufu ye, ne 
mmufuula olwazi olwereere. 5 Anaabanga kifo kya kutegerangako 
migonjo wakati mu nnyanja: kubanga nze nkyogedde, bw'ayogera 
Mukama Katonda: era kinaabanga munyago gwa mawanga. 6 Ne bawala 
be abali mu ttale balittibwa n'ekitala: kale balimanya nga w”e Mukama. 7 
Kubanga Mukama Katonda bw'ayogera bw'ati nti Laba, ndireeta ku Ttuulo 
Nebukadduleeza kabaka w'e Babulooni; kabaka wa bakabaka, okuva 
obukiika obwa kkono, ng'alina embalaas; n'amagaali n'abeebagadde 


embalassi nekibiina n'abantu bangi. 8 Alitta n'ekitala bawala bo abali mu 
ttale era alikuzimbako ebigo, n'akutuumako elufunvu, n'akuyimusizaako 
engabo. 9 Era alisimba ebintu bye ebitomera ku babbugwe bo, era 
alimenyera ddala ebigo byo n'embazzi ze. 10 Embalaasi ze kubanga 
ziyinze obungi, enfuufu yaazo erikubikkako: babbugwe bo balikankana 
olw'oluyoogaano lw'abo abeebagala embalaasi ne bannamuziga n'amagaali, 
bw'aliyingira mu miryango gyo, ng'abantu bwe bayingira mu kibuga 
ekiwaguddwa mu ekituli. 11 Alirinnyirira enguudo zo zonna n'ebinuulo 
by'embalaasi ze: alitta abantu bo n'ekitala, n'empagi ez'amaanyi go zirikka 
wansi. 12 Era balinyaga obugagga bwo, n'eby'obuguzi bwo balibifuula 
omuyiggo: era balimenyera ddala babbugwe bo, ne bazikiriza ennyumba 
zo ez'okwesiima: era baligalamiza amayinja go n'emiti gyo n'enfuufu yo 
wakati mu mazzi. 13 Era ndikomya eddoboozi ery'ennyimba zo: n'okuvuga 
kw'ennanga zo tekuliwulirwa nate. 14 Era ndikufuula olwazi olwereere: 
era onoobanga kifo kya kutegerangako migonjo: tolizimbibwa nate: 
kubanga nze Mukama nkyogedde, bw'ayogera Mukama Katonda. 15 
Bw'ati Mukama Katonda bw'agamba Ttuulo nti Ebizinga tebirikankana 
olw'okubwatuka olw'okugwa kwo, abaliko ebiwundu bwe balisinda, 
ng'abattira ekiwendo wakati mu ggwe? 16 Awo abalangira bonna 
ab'ennyanja baliva ku ntebe zaabwe, ne bambula ebyambalo byabwe, ne 
beggyako engoye zaabwe: ez'eddalizi: balyambala okukankana; balituula 
ku ttaka nga bakankana buli kase;era ne bakusamaaliririra. 17 Era 
balitanula okukukungubagira ne bakugamba nti Ng'ozikiridde, ggwe 
eyatuulwangamu abalunnyanja, eldbuga ekyayatiikirira, ekyalina amaanyi 
ku nnyanja, kyo n'abo abakituulamu, abaagwisaako entiisa yaabwe ku abo 
bonna abaagitambulirangamu! 18 Kaakano ebizinga birikankana ku lunaku 
olw'okugwa kwo: weewaawo, ebizinga ebiri mu nnyanja 
birikenyentererwa olw'okugenda kwo. 19 Kubanga bw'ati bw'ayogera 
Mukama Katonda nti Bwe ndikufuula ekibuga ekyalekebwawo, ng'ebibuga 
ebitatuulwamu; bwe ndikulinnyisaako ennyanja, amazzi amangi ne 
gakubikkako; 20 kale ndikukkakkanya wamu n'abo abakka mu bunnya, eri 
abantu ab'omu biro eby'edda, era ndikutuuza mu njuyi z'ensi eza wansi, mu 
bifo ebyalekebwawo obw'edda, wamu n'abo abakka mu bunnya, olemenga 


okutuulwamu; era nditeeka ekitiibwa mu nsi ey'abalamu: 21 ndikufuula 
entiisa, so tolibaawo nate: newakubadde nga bakunoonya, naye 
tebaakulabenga nate ennaku zonna, bw'ayogera Mukama Katonda. 


omwana w'omuntu, tanula okukungubagira Ttuulo: 3 ogambe Ttuulo nti Ai 
ggwe atuula awayingirirwa mu nayanja, omusuubuzi ow'amawanga eri 
ebizinga bingi, bw'ati bw'ayogera Mukama Katonda nti Ggwe, ai Ttuulo 
oyogedde nti Nze natuukirira mu bulungi. 4 Ensalo zo ziri mu mutima 
gw'ennyanja, abazimbi bo batuukirizza obulungi bwo. 5 Embaawo zo 
zonna baaziggya mu miberozi egiva ku Seniri: baggye emivule ku 
Lebanooni okukukolera omulongooti. 6 Enkasi zo bazikoze mu myera 
egya Basani: emmanga zo bazikozezza masanga agawaayirwa mu nzo 
ezaava ku bizinga bya Kittimu. 7 Ettanga lyo lyali lya bafuta eriko 
omulimu ogw'eddalizi ogwava e Misiri, libeere gy'oli ebendera: engoye 
eza kaniki n'ez'effulungu ezaava ku bizinga bya Erisa ze zaali ettandaluwa 
yo. 8 Abatuula mu Sidoni ne Aluvadi be baali abavuzi bo: abagezigezi bo 
baali mu ggwe, ai Ttuulo, be bali abagoba bo. 9 Abakadde ba Gebali 
n'abagezigezi baayo baali mu ggwe, nga be bakonzi bo: ebyombo byonna 
eby'oku nnyanja n'abalunnyanja baabyo baabanga mu ggwe okuwamba 
eby'obuguzi bwo. 10 Obuperusi ne Ludi ne Puti baali mu ggye lyo, 
abasajja bo abalwanyi: baawanikanga mu ggwe engabo n'enkuffiira: 
baatenda obulungi bwo. 11 Abasajja ab'e Yaluvadi wamu n'eggye lyo 
baabanga ku babbugwe bo okwetooloola, n'Abagammada baabanga mu 
bigo byo: baawanikanga engabo zaabwe ku babbugwe bo okwetooloola: 
baatuukiriza obulungi bwo. 12 Talusiisi ye yabaaga omusuubuzi wo 
olw'obugagga obw'engeri zonna : baawangayo olw'obuguzi bwo effeeza 
n'ebyuma n'amabaati n'amasasi. 13 Yavani, Tubali, ne Meseki, be baali 
abasuubuzi bo: baawanga emibiri gy'abantu n'ebintu eby'ebikomo 
olw'obuguzi bwo. 14 Ab'omu nnyumba ya Togaluma baawangayo 
embalaasi n'embalaasi ez'entalo n'ennyumbu olw'ebintu byo. 15 Abasajja 
ab'e Dedani be baali abasuubuzi bo: ebizinga bingi ebyali akatale ak'omu 
mukono gwo: baakuleeteranga okuwaanyisa amasanga n'emitoogo. 16 


Obusuuli yabanga, musuubuzi wo olw'olufulube lw'emirimu gyo: 
baawangayo olw'ebintu byo amayinja aga nnawandagala n'olugoye 
olw'effulungu n'omulimu ogw'eddalizi ne bafuta ennungi ne kolali 
n'amayinja amatwakaavu, 17 Yuda n'ensi ya Isiraeri baabanp basuubuzi bo: 
baawangayo olw'obuguzi bwo enynaano ey'e Minnisi n'eby'akaloosa 
n'omubisi gw'enjuki n'amafuta n'envumbo. 18 Ddamasiko yabanga 
musuubuzi wo olw'olufulube olw'emirimu gyo, olw'olufulube Iw'obugagga 
obw'engeri zonna: n'omwenge ogw'e Keruboni n'ebyoya by'endiga ebyeru. 
19 Vedani ne Yavani baawangayo olw'ebintu byo obugoogwa: ekyuma 
ekimasamasa ne kasiya ne kalamo byabanga mu buguzi bwo. 20 Dedani 
yabanga musuubuzi wo olw'engoye ez'omuwendo omung: 
ez'okwebagalirako. 21 Obuwalabu n'abalangira bonna ab'e Kedali abo 
baabanga basuubuzi ba mu mukono gwo: baabanga basuubuzi bo 
olw'abaana b'endiga n'endiga ennume n'embuzi. 22 Abasuubuzi ab'e Seeba 
ne Laama baabanga basuubuzi bo: baawangayo olw'e. bintu byo 
eby'akaloosa ebisings byonna n'amayinja gonna ag'omu wendo omungi 
n'ezaabu. 23 Kalani, ne Kanne ne Edeni n'abasuu buzi ab'e Seeba ne Asuli, 
ne Kirunaadi baabanga basuubuzi bo. 24 Abo be baabanga abasuubuzi bo 
olw'ebintu ebironde, olw'emitumba gya kaniki n'emirimu egy'eddalizi, 
n'essanduuko ez'ebyambalo ezineeaneeka, ezisibibwa n'emigwa 
ezikolebwa emivule, mu by'obuguzi wo. 25 Ebyombo eby'e Talusiisi bye 
byakutambuliranga olw'obuguzi bwo: era wagaggawala n'oba wa kitiibwa 
kinene mu mutima gw'einyanja. 26 Abavuzi bo baakuuusiza awali amazzi 
amangi: omuaga ogw'ebuvanjuba gukumenye nu mutima gw'ennyanja. 27 
Obugagga bwo n'ebintu byo, obuguzi bwo, abalunnyanja bo, n'abagoba bo, 
abakonzi bo n'abawamba obuguzi bwo, n'abasajja bo bonna abawanyi 
abaali mu ggwe, wamu n'ekibiina kyo kyonna ekiri mu ggwe wakati, 
baligwa mu mutima gw'emyanja ku lunaku olw'okugwa kwo. 28 
Olw'eddoboozi ery'okuleekaana kw'abagoba bo, ebyalo ebiriraaryeewo 
birikankana. 29 N'abo bonna abakwata enkasi, abalunnyanja n'abagoba 
bonna ab'oku nnyanja baliva mu byombo byabwe, baliyinirira ku lukalu, 30 
era baliwuliza eddoboozi lyabwe, nga bakukaabira, era balirira nga baliko 
obuyinike, ne basuula enfuufu ku mitwe gyabwe, era balyekulukuunya mu 


vvu: 31 era balikumwera ne beesiba ebibukutu, era balikukaabira amaziga 
emmeeme zaabwe nga ziriko obuyinike, nga bawuubaala nnyo nnyini. 32 
Awo nga bakuba ebivoobe balitanula okukukungubagira ne 
bakukungubagira nga boogera nti Ani afaanana Ttuulo, afaanana oyo 
asirisibwa wakati mu nnyanja? 33 Ebintu byo bwe byavanga ku znyanja, 
wajjuzanga amawanga maigi: wagaggawaza bakabaka b'ensi n’olufulube 
lw'obugagga bwon'ow'obuguzi bwo. 34 Mu biro ennyaija bwe yakumenya 
mu buziba obw'amazzi, obuguzi bwo n'ekibiina kyo kyonna ne bigwa 
wakati mu ggwe. 35 Abo bonna abali ku bizinga bakusamaaliriridde, ne 
bakabaka baabwe batidde nnyo nnyini, amaaso gaabwe geeraliikiridde. 36 
Abasuubuzi ab'omu mawanga bakusooza; ofuuse entiisa, so toobeigawo 
nate ennaku zonna. 


w'omuntu, gamba omulangira we Ttuulo nti Bw'ati bw'ayogera Mukama 
Katonda nti Kubanga omutima gwo gugulumizibbwa n'oyogera nti Nze 
katonda, ntudde ku ntebe ya Katonda wakati mu nnyanja: era naye oli 
muntu buntu so si Katonda, newakubadde nga wasimba omutima gwo 
ng'omutima gwa Katonda: 3 laba, olina amagezi okusinga Danyeri; tewali 
kyama kye bayinza okukukweka: 4 weefunira obugagga olw'amagezi go 
n'okutegeera kwo, n'ofuna ezaabu ne ffeeza mu by'obugagga byo: 5 
oyongedde obugagga bwo olw'amagezi go amangi n'olw'okusuubula kwo, 
n'omutima gwo gugulumizibwa olw'obugagga bwo: 6 Mukama Katonda 
kyava ayogera bw'ati nti Kubanga osimbye omutima gwo ng'omutima gwa 
Katonda; 7 laba, kyendiva nkuleetako bannaggwanga, ab'entiisa ab'omu 
mawanga: kale balisowola ebitala byabwe okulwanyisa obulungi 
obw'amagezi go, era balyonoona okumasamasa kwo. 8 Balikussa mu 
bunnya; era olifa ng'abo bwe bafa abattirwa mu mutima gw'ennyanja. 9 
Olyeyongera nate okugambira mu maaso g'oyo akutta nti Nze Katonda? 
naye oli muntu buntu so si Katonda mu mukono gw'oyo akufumita. 10 
Olifa ng'abo bwe bafa abatali bakomole n'omukono gwa bannaggwanga: 
kubanga nze nkyogedde, bw'ayogera Mukama Katonda. 11 Era nate 


tanula okukungubagira kabaka w'e Ttuulo omugambe nti Bw'ati 
bw'ayogera Mukama Katonda nti Ossa akabonero ku muwendo, ng'ojjudde 
amagezi, ng'otuukiridde obulungi. 13 Wali mu Adeni olusuku lwa 
Katonda; buli jjinja ery'omuwendo omungi lyabanga lya kukubikkako, 
sadio, topazi, ne alimasi, berulo, sokamu, ne yasepi, safiro, ejjinja erya 
nnawandagala, ne kabunkulo, ne zaabu: emirimu egy'ebitaasa byo 
n'egy'endere zo gyali mu ggwe; gyategekebwa ku lunaku kwe 
watonderwa. 14 Wali kerubi eyafukibwako amafuta abikkako: era nze 
nakusimba n'okubeera n'obeera ku lusozi lwa Katonda olutukuvu; 
watambula eruuyi n'eruuyi wakati mu mayinja ag'omuliro. 15 Wali 
ng'otuukiridde mu makubo go okuva ku lunaku kwe watonderwa okutuusa 
obutali butuukirivu Iwe bwalabika mu ggwe. 16 Baakujuzza wakati ekyejo 
olw'olufulube olw'okusuubula kwo, n'oyonoona: kyenvudde nkusuula nga 
nkuggya ku lusozi lwa Katonda nga nkulanga obw'onoonefu; era 
nkuzikirizza, ai kerubi abikkako, okuva wakati mu mayinja ag'omuliro. 17 
Omutima gwo gwagulumizibwa olw'obulungi bwo, wakyamya amagezi go 
olw'okumasamasa kwo: nkusudde wansi, nkutadde mu maaso ga 
bakabaka, bakutunuulire. 18 Wayouoona ebifo byo ebitukuvu 
olw'olufulube olw'obutali butuukirivu bwo mu kusuubula kwo okutali kwa 
mazima; kyenvudde nziya omuliro wakati mu ggwe, gukwokezza, era 
nkufudde evvu ku ttaka mu maaso g'abo bonna abakutunuulira. 19 Abo 
bonna abakumanyi mu mawanga balikwewuunya: ofuuse entiisa so 
toobengawo nate ennaku zonna. 20 Awo ekigambo kya Mukama ne 
okwolekera Sidoni kiragule, 22 oyogere nti Bw'ati bw'ayogera Mukama 
Katonda nti Laba, nze ndi mulabe wo, ai Sidoni; era ndigulumizibwa 
wakati mu ggwe: kale balimanya nga nze Mukama, bwe ndimala 
okutuukiririza mu kyo emisango, ne ntukuzibwa mu kyo 23 Kubanga 
ndiweereza mu kyo kawumpuli n'omusaayi mu nguudo zaakyo; n'abaliko 
ebiwundu baligwa wakati mu kyo, ekitala nga kikirumba enjuyi zonna; 
kale balimanya nga nze Mukama. 24 Kale tewalibaawo nate 
omweramannyo ogufumita eri ennyumba ya Isiraeri newakubadde eriggwa 
erinakuwaza ku abo boma ababeetoolodde, abaabagiriranga ekyejo; kale 


balimanya nga nze Mukama Katonda. 25 Bw'ati bw'ayogera Mukama 
Katonda nti Bwe ndiba nga mmaze okukunyaanya ennyumba ya Isiraeri 
okubaggya mu mawanga, mwe baasaasaanyizibwa, ne ntukuzibwa mu bo 
mu maaso g'amawanga, kale balituula mu nsi yaabwe gye nnawa omuddu 
wange Yakobo. 26 Era balituula omwo mirembe; weewaawo, balizimba 
ennyumba ne basimba ensuku ez'emizabbibu, ne batuula mirembe nga 
tebaliiko kye batya; bwe ndiba nga mmaze okutuukiriza emisango ku abo 
bonna abaabagirira ekyejo ababeetoolodde; kale balimanya nga nze 
Mukama Katonda waabwe 


29:1 Mu mwaka ogw'ekkumi mu mwezi ogw'ekkumi ku lunaku 

kyogera 2 Omwana w'omuntu, simba amaaso go okwolekera Falaawo 
kabaka w'e Misiri omulagulireko ne ku Misiri yonna: 3 yogera ogambe nti 
Bw'ati bw'ayogera Mukama Katonda nti Laba, ndi mulabe wo, Falaawo 
kabaka w'e Misiri, ogusota ogunene ogugalamira wakati mu migga 
gyagwo, ogwogedde nti Omugga gwange, gwange, era ngwekoledde 
nzekka. 4 Era nditeeka amalobo mu mba zo, n'ebyennyanja eby'omu migga 
gyo ndibikwataganya n'amagamba go; era ndikulinnyisa okukuggya wakati 
mu migga gyo, wamu n'ebyennyanja byonna eby'omu migga gyo 
ebikwatagana n'amagamba go. 5 Era ndikuleka ng'osuuliddwa mu ddungu, 
ggwe n'ebyennyanja byonna eby'omu migga gyo: oligwa ku ttale ebweru; 
tolikuņņnaayizibwa so toliyoolebwa: nkuwaddeyo okuba emmere eri ensolo 
ez'oku nsi n'eri ennyonyi ez'omu bbanga. 6 Kale bonna abali mu Misiri 
balimanya nga nze Mukama, kubanga baabanga muggo gwa lumuli eri 
ennpumba ya Isiraeri. 7 Bwe bakukwata ku mukono, n'omenyeka n'oyasa 
ebibegabega byabwe byonna: era bwe beesigama ku ggwe, n'omenyeka, 
n'oyimiriza ebiwato byabwe byonna. 8 Mukama Katonda kyava ayogera 
bw'ati nti Laba, ndikuleetako ekitala, ne nkumalamu abantu n'ensolo. 9 
N'ensi y'e Misiri eriba matongo era nsiko; kale balimanya nga nze 
Mukama: kubanga ayogedde nti Omugga gwange, era nze nagukola. 10 
Kale, laba, nze ndi mulabe wo, era ndi mulabe w'emigga gyo, era ndifuula 
ensi y'e Misiri ensiko enjereere namatongo, okuva ku kigo eky'e Sevene 


okutuuka ne ku nsalo ey'e Buwesiyopya 11 Tewaliba kigere kya muntu 
ekiriyitamu so tewaliba kigere kya nsolo ekiriyitamu, so terituulwamu 
emyaka amakumi ana. 12 Era ndifuula ensi y'e Misiri amatongo wakati mu 
nsi ezaalekebwawo, n'ebibuga byayo mu bibuga ebizisibwa biriba matongo 
emyaka amakumi ana: era ndisaasaanyiza Abamisiri mu mawanga ne 
mbataataanyiza mu nsi nnyingi. 13 Kubanga bw'ati bw'ayogera Mukama 
Katonda nti Emyaka amakumi ana nga giyiseewo ndikuņņnaanya Abamisiri 
okubaggya mu mawanga mwe baasaasaanyizibwa: 14 era ndikomyawo 
obusibe obw'e Misiri, ne mbazza mu nsi ey'e Pasulo, mu nsi mwe 
baazaalirwa; era baliba eyo obwakabaka obwajeezebwa. 15 Bulisinga 
obwakabaka bwonna okujeezebwa; so tebulyeguiumiza nate ku mawanga: 
era ndibakendeeza, so tebalifuga nate mawanga. 16 So tebuliba nate 
bwesige bwa nnyumba ya Isiraeri, nga bujjukiza obutali butuukirivu, bwe 
bakebuka okubatunuulira; kale balimanya nga nze Mukama Katonda. 17 
Awo olwatuuka mu mwaka ogw'amakumi abiri mu musanvu mu mwezi 
ogw'olubereberye ku lunaku olw'omwezi olw'olubereberye ekigambo kya 
Nebukadduleeza kabaka we Babulooni yatabaaza eggye lye olutabaalo 
olunene okulwanyisa Ttuulo: buli mutwe ne gubaako ekiwalaata, na buli 
kibegabega ne kibambuka: era naye teyalina mpeera, newakubadde eggye 
lye okuva e Ttuulo, olw'olutabaalo lwe yakitabaala: 19 Mukama Katonda 
kyava ayogera bw'ati nti Laba, ndiwa Nebukadduleeza kabaka w'e 
Babulooni ensi y'e Misiri; era alitwalira ddala olufulube Iw'abantu baayo, 
n'anyaga omunyago gwamu, n'anyaga omuyiggo gwamu; era ye eriba 
empeera ey'eggye lye. 20 Mmuwadde ensi y'e Misiri okuba empeera ye 
gye yatabaalira, kubanga baakola omulimu gwange, bw'ayogera Mukama 
Katonda. 21 Ku lunaku olwo ndimereza ejjembe ennyumba ya Isiraeri, era 
ndikuwa okwasama akamwa wakati mu bo; kale balimanya nga nze 
Mukama. 


w'omuntu, lagula oyogere nti Bw'ati bw'ayogera Mukama Katonda nti 
Muwowoggane nti Zisanze olunaku! 3 Kubanga olunaku luli kumpi, 


olunaku Iwa Mukama lwe luli okumpi, olunaku olw'ebire; kiriba kiseera 
kya bannaggwanga. 4 Era ekitala kiririnnya ku Misiri, n'obubalagaze 
buliba Buwesiyopya, abo abattiddwa bwe baligwa mu Misiri; era 
baliggyawo olufulube lw'abantu baamu, n'emisingi gyayo girimenyekera 
ddala. 5 Obuwesiyopya, ne Puti, ne Ludi, n'abantu bonna abaatabulwa, ne 
Kubu, n'abaana bonna ab'ensi eragaanye, batiga'a wamu nabo n'ekitala. 6 
Bw'ati bw'ayogera Mukama nti Era n'abo abakwatirira Misiri baligwa, 
n'amalala ag'obuyinza bwayo galikankana: okuva ku kigo eky'e Sevene 
baligwa omwo n'ekitala, bw'ayogera Mukama. 7 Era baliba nga 
balekeddwawo wakati mu nsi ezaalekebwawo, n'ebibuga byayo biriba 
wakati mu bibuga ebyazisibwa. 8 Kale balimanya nga nze Mukama, bwe 
ndimala okukuma omuliro mu Misiri, n'ababeezi baayo bonna nga 
bazikiridde: 9 Ku lunaku olwo ababaka balitambula nga bava mu maaso 
gange nga bagenderera mu byombo okutiisa Abesiyopya abeegolola; kale 
obubalagaza buliba ku bo, nga ku lunaku lw; Misiri; kubanga, laba, lujja. 
10 Bw'ati bw'ayogera Mukam Katonda nti Era ndikomya olufu lube 
lw'abantu ba Misiri n'omukono gwa Nebukadduleeza kabaka w'Babulooni. 
11 Ye n'abantu be awamu naye, ab'entiisa ab'omu ma wanga, 
baliyingizibwa okuzikiriza ensi; era balisowola ebitala byabwe 
okulwanyisa Misiri, ne bajjuza em abo abattiddwa. 12 Era ndikaza 
emigga, ne ntunda ensi mu mukono gw'abantu ababi; era ndirekesaawo nsi 
ne byonna ebirimu n'omukono gwa banaaggwanga: nze Mukama 
nkyogedde. 13 Bw'ati bw'ayogera Mukama Katonda nti Era ndizikiriza 
n'ebifaananyi, era ndimalamu esanamu nu Noofu; so tewaliba nate 
muangira ava mu nsi y'e Misiri: era iditeeka entiisa mu nsi y'e Misiri. 14 
Era ndirekesaawo Pasulo, ne ikuma omuliro mu Zowani, ne ntuukiriza 
emisango mu No. 15 Era ndifuka ekiruyi kyange ku Sini, ekigo kya Misiri; 
era ndimalwo olufulube olw'abantu ba No. 16 ra ndikuma omuliro mu 
Misiri; Sini kiriba n'obubalagaze bungi, ne No kirimenyeka: ne Noofu 
kiriba n’abalabe emisana. 17 Abalenzi ba weni n'aba Pibesesi baligwa 
n'ekiala: n'ebibuga bino birigenda mu asibe. 18 Era e Tekafunekeesi 
n'omusaaa gulyeggyawo, bwe ndimenyera eyo ebikoligo bya Misiri, 
n'amalala ag'obuyinza bwayo galigwaawo omwo: nakyo ekire 


kirikibikkako, ne bawala baakyo baligenda mu busibe. 19 Bwe ntyo bwe 
ndituukiriza emisango mu Misiri: kale balimanya nga nze Mukama. 20 
Awo olwatuuka mu mwaka ogw'ekkumi n'ogumu mu mwezi 
gw'olubereberye ku lunaku olw'omwezi olw'omusanvu ekigambo kya 
nukono gwa Falaawo kabaka w'e Misiri; era, laba, tegusibiddwa okuigako 
eddagala, okussaako ekiwero zugusiba, gubeere n'amaanyi okukwata 
ekitala. 22 Mukama Katonda kyava ayogera bw'ati nti aba, ndi mulabe wa 
Falaawo kabaka w'e Misiri, era ndimenya emikono gye, ogw'amaanyi 
n'ogwo ogwamenyeka; era ndigwisa ekitala okuva mu mukono gwe. 23 
Era iisaasaanyiza Abamisiri mu maanga, era ndibataataaganyiza mu nsi 
nnyingi. 24 Era ndinyweza mikono gya kabaka w'e Babulooni, nteeka 
ekitala kyange mu mukono we: naye ndimenya emikono gya Falaawo, kale 
alisindira mu maaso: ng'omuntu afumitiddwa okufa bw'asinda. 25 Era 
ndisitula emikono gya kabaka We Babulooni, n'emikono gya Falaawo 
girikka; kale balimanya nga nze Mukama, bwe nditeeka ekitala kyange mu 
mukono gwa kabaka w'e Babulooni, naye alikigololera ku nsi y'e Misiri. 
26 Era ndisaasaanyiza Abamisiri mu mawanga ne mbataataaganyiza mu 
nsi nnyingi; kale balimanya nga nze Mukama. 


31:1 Awo olwatuuka mu mwaka ogw'ekkumi n'ogumu mu mwezi 
ogw'okusatu ku lunaku olw'omwezi olw'olubereberye ekigambo kya 
Falaawo kabaka w'e Misiri n'olufulube Iw'abantu be nti Ofaanana ani mu 
bukulu bwo? 3 Laba, Omwasuli yali muvule ku Lebanooni ogw'amatabi 
amalungi, era ogw'ekisaanikira eky'ekisiikirize, era muwanvu; 
n'obusongezo bwe bwali mu matabi amaziyivu. 4 Amazzi gaamuliisanga; 
ennyanja yamukuza: emigga gye gyakulukuta okwetooloola olusuku lwe; 
era yatuusa ensalosalo ze eri emiti gyonna egy'omu ttale. 5 Obuwanvu bwe 
kyebwava bugulumizibwa okusinga emiti gyonna egy'omu ttale; n'amatabi 
ge ne gaala, ensibuka ze n'ezaala, amatabi ge ne gawanvuwa olw'amazzi 
amangi, bwe yagasuula. 6 Ennyonyi zonna ez'omu bbanga ne zizimba ebisu 
byazo mu matabi ge, n'ensolo zonna ez'omu nsiko ne zizaalira abaana 


baazo wansi w'amatabi ge, n'amawanga gonna amakulu ne gabeera wansi 
w'ekisiikirize kye. 7 Bw'atyo n'aba mulungi mu bukulu bwe, 
olw'okuwanvuwa kw'amatabi ge: kubanga emmizi gye gyali awali amazzi 
amangi. 8 Emivule egy'omu lusuku lwa Katonda tegyayinza kumukweka: 
emiberoosi nga tegyenkana matabi ge, n'emyalamooni nga tegifaanana 
nsibuka ze: so nga tewali muti mu lusuku lwa Katonda ogumwenkana 
obulungi bwe. 9 N'amufuula mulungi olw'olufulube Iw'amatabi ge: emiti 
gyonna egy'omu Adeni egyali mu lusuku lwa Katonda n'okukwatibwa ne 
gimukwatirwa obuggya. 10 Mukama Katonda kyeyava ayogera bw'ati nti 
Kubanga ogulumizibwa obuwanvu, era atadde obusoagezo bwe mu matabi 
amaziyivu, n'omutima gwe gusituliddwa olw'obugulumivu bwe; 11 okuwa 
ndimuwaayo mu mukono gw'ow'amaanyi ku mawanga; talirema 
kumubonereza: mmugobye olw'obubi bwe. 12 Era bannaggwanga, 
ab'entiisa ab'omu mawanga, bamumazeewo, bamuleseewo: amatabi ge 
gagudde ku nsozi ne mu biwonvu byonna, n'ensibuka ze zimenyekedde ku 
nsalosalo zonna ez'omu nsi; n'amawanga ag'omu nsi gasse okuva mu 
kisiikirize kye, era bamuleseewo. 13 Ennyonyi zonna ez'omu bbanga 
zirituula ku bibye ebyagwa, n'ensolo zonna ez'omu nsiko ziribeera ku 
matabi ge: 14 waleme okubaawo ku miti gyonna egiri ku mabbali g'amazzi 
n'ogumu ogulyegulumiza olw'obuwanvu bwagyo, era gireme okuteeka 
obusongezo bwagyo mu matabi amaziyivu, n'egyagyo egy'amaanyi gireme 
okuyimirira mu.bugulumivu bwagyo, gyonna eginywa amazzi: kubanga 
gyonna giweereddwayo eri okufa, eri enjuyi ez'ensi eza wansi, wakati mu 
baana b'abantu, wamu n'abo abakka mu bunnya. 15 Bw'ati bw'ayogera 
Mukama Katonda nti Ku lunaku Iwe yakka mu magombe, naleeta 
ekiwuubaalo: namubikkira ku nnyanja, ne nziyiza emigga gyayo, n'amazzi 
amangi ne gayimirizibwa: ne mpuubaaza Lebanooni ku lulwe, emiti 
gyonna egy'omu ttale ne giyongobera ku lulwe. 16 Nakankanya amawanga 
olw'eddoboozi ery'okugwa kwe, bwe nnamusuula mu magombe wamu 
n'abo abakka mu bunnya: emiti gyonna egy'omu Adeni, emironde egya 
Lebanooni egisinga obulungi, gyonna eginywa amazzi, ne gisanyusibwa 
mu njuyi ez'ensi eza wansi. 17 Era nagyo ne gikka mu magombe wamu 
naye eri abo abattibwa n'ekitala; weewaawo, abo abaabanga omukono 


gwe, abaatuulanga wansi w'ekisiikirize kye wakati mu mawanga. 18 
Ofaanana ani bw'otyo ekitiibwa n'obukulu mu miti egy'omu Adeni? era 
naye olissibwa wamu n'emiti egy'omu Adeni mu njuyi ez'ensi eza wansi: 
oligalamira wakati mu batali bakomole, wamu n'abo abattibwa n'ekitala. 
Oyo ye Falaawo n'olufulube Iw'abantu be bonna, bw'ayogera Mukama 
Katonda. 


32:1 Awo olwatuuka mu mwaka ogw'ekkumi n'ebiri, mu mwezi 
ogw'ekkumi n'ebiri ku lunaku olw'omwezi olw'olubereberye ekigambo kya 
okukungubagira Falaawo kabaka w'e Misiri omugambe nti 
Wafaananyizibwa empologoma ento ey'omu mawanga: era naye oli 
ng'ogusota oguli mu nnyanja; n'owaguza wamu n'emigga gyo, n'otabangula 
amazzi n'ebigere byo, n'oyonoona emigga gyago: 3 Bw'ati bw'ayogera 
Mukama Katonda nti Ndikusuulako omugonjo gwange n'ekibiina 
eky'amawanga amangi; era balikuvuba n'omugonjo gwange. 4 Era 
ndikuleka ku lukalu ne nkusuula ku ttale ebweru, ne nkugwisaako ennyonyi 
zonna ez'omu bbanga, naawe ndikukkusa ensolo ez'omu nsi zonna bwe 
zenkana. 5 Era nditeeka omubiri gwo ku nsozi ne njijuza ebiwonvu 
obugulumivu bwo. 6 Era ndifukirira ensi gy'owugamu n'omusaayi gwo, 
okutuuka ne ku nsozi; n'ensalosalo zirikujjula: 7 Awo bwe ndikumalawo, 
ndibikka ku ggulu ne nfuula emmunyeenye zaamu okubaako ekizikiza; era 
ndibikka ekire ku njuba, so n'omwezi tegulireeta kwaka kwagwo. 8 
Ettabaaza zonna ez'omu ggulu ezaakaayakana ndizireetako ekizikiza 
waggulu wo, ne nteeka ekizikiza ku nsi yo, bw'ayogera Mukama Katonda. 
9 Era ndyeraliikiriza emitima gy'amawanga amangi, bwe ndituusa 
okuzikirira kwo mu mawanga, mu nsi z'otomanyanga. 10 Weewaawo, 
ndikusamaaliririza amawanga mangi, ne bakabaka baabwe balitya nnyo 
nnyini ku lulwo, bwe ndigalula ekitala kyange mu maaso gaabwe; era 
balikankana buli kaseera, buli muntu ng'akankanira obulamu bwe ye, ku 
lunaku olw'okugwa kwo. 11 Kubanga bw'ati bw'ayogera Mukama 
Katonda nti Ekitala kya kabaka We Babulooni kirituuka ku ggwe. 12 
Ndigwisa olufulube lwo n'ebitala eby'ab'amaanyi; boma ba ntiisa ba mu 


mawanga: era balinyaga amalala ga Misiri, n'olufulube wayo Iwonna 
lulizikirizibwa. 13 Ndizikiriza ensolo zaayo zonna okuva awali amazzi 
amangi; so n'ekigere ky'abantu tekirigatabangula nate, so n'ebinuulo 
eby'ensolo tebirigatabangula. 14 Kale ne ndyoka ntangaaliza amazzi 
gaabwe, ne nkulukusa emigga gyabwe ng'amafuta, bw'ayogera Mukama 
Katonda. 15 Bwe ndirekesaawo ensi y'e Misiri ne ngizisa, ensi eteriimu 
ebyo bye yajjulanga, bwe ndifumita abo bonna abalimu, kale ne balyoka 
bamanya nga nze Mukama. 16 Kuno kwe kukungubaga kwe 
balikungubaga; abawala ab'amawanga balikungubaga bwe batyo: 
balikungubagiza Misiri. n'olufulube Iwamu lwonna bwe batyo, bw'ayogera 
Mukama Katonda. 17 Era olwatuuka mu mwaka ogw'ekkumi n'ebiri ku 
lunaku olw'omwezi olw'ekkumi n'ettaano ekigambo kya Mukama ne 
lunjijira nga kyogera 18 Omwana w'omuntu, kubira ebiwoobe olufulube 
lwa Misiri, obasuule wansi, ye n'abawala ab'amawanga agaayatiikirira, mu 
njuyi ez'ensi eza wansi, wamu n'abo abakka mu bunnya. 19 Osinga ani 
obulungi? serengeta oteekebwe wamu n'abatali bakomole: 20 Baligwa 
wakati mu abo abattibwa n'ekitala: aweereddwayo eri ekitala: muggyeewo 
n'olufulube Iwe wona. 21 Ab'amaanyi ab'obuyinza balyogera naye nga 
bayima wakati, mu magombe wamu n'abo abamuyamba: baserengese, 
bagalamidde, basirise, abatali bakomole abattibwa n'ekitala. 22 Asuli ali 
eyo n'ekibiina kye kyonna; amalaalo ge gamwetoolodde: bonna battiddwa, 
bagudde n'ekitala: 23 amalaalo gaabwe gateekebwa mu njuyi ez'obunnya 
ezikomererayo, n'ekibiina kye kyetoolodde amalaalo ge: bonna batiddwa, 
bagudde n'ekitala, abaaleetanga entiisa mu nsi ey'abalamu. 24 Eriyo Eramu 
n'olufulube Iwe Iwonna nga beetoolodde amalaalo ge: bonna battiddwa, ba 
gudde n'ekitala, abasse nga si bakomole mu njuyi ez'ensi eza wansi, 
abaaleetanga entusa yaabwi mu nsi ey'abalamu, ne babaako ensonyi 
zaabwe wamu n'abo abakka mu bunnya. 25 Bamusimbidde ekitanda 
wakati mu abo abattiddws wamu n'olufulube Iwe Iworma amalaalo ge 
gamwetoolodde: bontu si bakomole, abattiddwa n'ekitala kubanga entiisa 
yaabwe yaleetebwa. nga mu nsi ey'abalamu, ne babaako ensonyi zaabwe 
wamu n'abo abakka mu bunnya: ateekeddwa wakati mu abo abattiddwa. 
26 Eriyo Meseki; Tubali, n'olufulube Iwe Iwonna amalaalo ge 


gamwetoolodde: bonna abatali bakomole, abattiddwa n'ekitala; kubanga 
baaleetanga entiisa yaabwe mu nsi ey'abalamu. 27 So tebaligalamira wamu 
n'ab'amaanyi abagudde ku batali bakomole, abasse mu magombe nga 
balina ebyokulwanyisa byabwe n'ebitala byabwe nga biteekeddwa ku 
mitwe gyabwe, n'obutali butuukirivu bwabwe buli ku magumba gaabwe; 
kubanga baabanga ntiisa eri ab'amaanyi mu nsi ey'abalamu. 28 Naye 
olimenyekera wakati mu batali bakomole, era oligalamira wamu n'abo aba 
ttiddwa n'ekitala. 29 Eriyo Edomu, bakabaka be n'abakungu be, 
abateekeddwa mu maanyi gaabwe awamu n'abo abattiddwa n'ekitala: 
baligalamira n'abatali bakomole n'abo abakka mu bunnya. 30 Eriyo 
abalangira ab'obukiika obwa kkono, bonna, n'Abasidoni bonna, abasse 
n'abo abattiddwa; newakubadde nga baaleeta entiisa olw'amaanyi gaabwe, 
bakwatiddwa ensonyi; era bagalamidde nga si bakomole wamu n'abo 
abattiddwa n'ekitala, ne babaako ensonyi zaabwe wamu n'abo abakka mu 
bunnya. 31 Falaawo alibalaba, n'asanyusibwa olw'olufulube Iwe Iwonna: 
Falaawo n'eggye lye lyonna abattiddwa n'ekitala, bw'ayogera Mukama 
Katonda. 32 Kubanga ntadde entiisa ye mu nsi ey'abalamu: era 
aliteekebwa wakati mu batali bakomole wamu n'abo abattiddwa n'ekitala, 
ye Falaawo n'olufulube Iwe |wonna, bw'ayogera Mukama Katonda. 


w'omuntu, yogera n'abaana b'abantu bo obagambe nti Bwe ndeetanga 
ekitala ku nsi, abantu ab'omu nsi bwe baggyanga omusaja wakati mu bo ne 
bamuteekawo okuba omukuumi waabwe: 3 bw'alaba ekitala nga kijja ku 
nsi, oba nga afuuwa ekkondeere n'alabula abantu; 4 kale buli awulira 
okuvuga kw'ekkondeere n'atalabuka, ekitala bwe kijja ne kimuggyawo, 
kale omusaayi gwe gunaabanga ku mutwe gwe ye. 5 Awulidde okuvuga 
kw'ekkondeere n'atalabuka; omusaayi gwe gunaabanga ku ye: naye singa 
alabuse yandiwonyezza emmeeme ye. 6 Naye omukuumi bw'alabanga 
ekitala nga kijja, n'atafuuwa kkondeere, abantu ne batalabulwa, ekitala ne 
kija, ne kiggya mu bo omuntu yenna; kale ng'aggiddwawo mu butali 
butuukirivu bwe, naye omusaayi gwe ndiguvunaana mu mukono 
gw'omukuumi. 7 Naawe bw'otyo, omwana w'omuntu, nkutaddewo okuba 


omukuumi eri ennyumba ya Isiraeri; kale, owuliranga ekigambo eri 
akamwa kange, obawenga okulabula okuva gye ndi: 8 Bwe nyambanga 
omubi nti Ai omubi, tolirema kufa, n'otoyogera kulabula omubi okuva mu 
kkubo lye; omuntu oyo omubi alifiira mu butali butuukirivu bwe, naye 
omusaayi gwe ndiguvunaana mu mukono gwo 9 Era naye bw'olabulanga 
omubi ekkubo lye okukyuka okulivaamu, n'ata.kyuka okuva mu kkubo lye; 
alifura mu butali butuukirivu bwe, naye ggwe ng'owonyezza emmeeme yo. 
10 Naawe, omwana w'omuntu, gamba ennyumba ya Isiraeri nti Mwogera 
bwe muti nti Okusobya kwaffe n'okwonooaa kwaffe kuli ku ffe, era 
tuyongoberera mu kwo; kale twandibadde tutya abalamu? 11 Bagambe nti 
Nga bwe ndi omulamu, bw'ayogera Mukama Katonda, sirina ssanyu lye 
nsanyukira okufa kw'omubi: wabula omubi akyuke ave mu kkubo lye 
abeere omulamu: mukyuke, mukyuke okuva mu makubo gammwe amabi; 
kubanga mwagalira ki okufa, ai ennyumba ya Isiraeri? 12 Naawe, omwana 
w'omuntu, gamba abaana b'abantu bo nti Obutuukirivu obw'omutuukirivu 
tebulimuwonyeza ku lunaku olw'okusobya kwe; n'obubi obw'omubi 
tebulimugwisa ku lunaku lw'akyuka okuleka obubi bwe: so n'oyo alina 
obutuukirivu taliyinza kuba mulamu olw'obwo ku lunaku lw'ayonoona. 13 
Bwe nyamba omutuukirivu nga talirema kuba mulamu; bw'aneesiganga 
obutuukirivu bwe, n'akola obutali butuukirivu, tewaliba ku bikolwa bye 
eby'obutuukirivu ebirijjukirwa; naye mu butali butuukirivu bwe bw'akoze 
omwo mw'alifura. 14 Nate bwe nyamba omubi nti Tolirema kufa; 
bw'anaakyukanga okuleka okwonoona kwe n'akola ebyo ebyalagirwa 
eby'ensonga; 15 omubi bw'azzangayo omusingo, n'akomyawo ekyo kye 
yanyaga, n'atambulira mu mateeka ag'obulamu, nga taliiko butali, 
butuukirivu bw'akola; talirema kuba mulamu, talifa. 16 Tewaliba ku bibi 
bye bye yakola ebīirijjukirwa eri ye: akoze ebyo ebyalagirwa eby'ensonga; 
talirema kuba mulamu. 17 Era naye abaana b'abantu bo boogera nti 
Ekkubo lya Mukama teryenkanankana: naye bo ekkubo lyabwe lye 
litenkanankana. 18 Omutuukirivu bw'akyukanga okuleka obutuukirivu bwe 
n'akola obutali butuukirivu, n'okufa alifiira omwo. 19 Era omubi 
bw'akyukanga okuleka obubi bwe n'akola ebyo ebyalagirwa eby'ensonga, 
aliba mulamu olw'ebyo. 20 Era naye mwogera nti Ekkubo lya Mukama 


teryenkanankana. Ai ennyumba ya Isiraeri, ndibasalira omusango buli 
muntu ng'amakubo ge bwe gali. 21 Awo olwatuuka mu mwaka 
ogw'ekkumi n'ebiri ogw'okusibibwa kwaffe, mu mwezi ogw'ekkumi ku 
lunaku olw'omwezi olw'okutaano omu eyali awonye mu Yerusaalemi n'ajja 
gye ndi ng'ayogera nti Ekibuga kikubiddwa. 22 Awo omukono gwa 
Mukama gwali nga gubadde ku nze akawungeezi, ye awonye nga tannajja; 
era yali ayasamizza akaj mwa kange okutuusa lwe yajja gye ndi enkya; 
akamwa kange ne kayasama, ne ssiba kasiru nate. 23 Awo ekigambo kya 
bifo ebyo ebyazika eby'omu nsi ya Isiraeri boogera nti Ibulayimu yali omu, 
naye n'asikira ensi: naye ffe tuli bangi; ensi etuweereddwa okuba obusika. 
25 Kale obagambe nti Bw'ati bw'ayogera Mukama Katonda nti Mulya 
ekirimu omusaayi, ne muyimusa amaaso gammwe eri ebifaananyi 
byammwe ne muyiwa omusaayi, era mulirya ensi? 26 Muyima ku kitala 
kyammwe, mukola eby'emizizo, ne mwonoona buli muntu mukazi wa 
munne: era mulirya ensi? 27 Bw'oti bw'oba obagamba nti Bw'ati 
bw'ayogera Mukama Katonda nti Nga bwe ndi omulamu, mazima abo 
abali mu bifo ebyazika baligwa n'ekitala, n'oyo ali mu ttale ebweru 
ndimuwaayo eri ensolo okuliibwa, n'abo abali mu bigo ne mu mpuku balifa 
kawumpuli. 28 Era ndifuula ensi okuba amatongo n'ekyewuunyo, n'amalala 
ag'obuyima bwayo galikoma; n'ensozi za Isiraeri zirirekebwawo, omuntu 
yenna aleme okuyitamu. 29 Kale ne balyoka bamanya nga nze Mukama, 
bwe ndiba nga nfudde ensi okuba amatongo n'ekyewuunyo olw'emizizo 
gyabwe gyoruia gye bakoze. 30 Naawe, omwana w'omuntu, abaana 
b'abantu bo bakwogerako awali ebisaakaate ne mu miryango 
egy'ennyumba, ne bagambagana, buli muntu ng'agamba muganda we nti 
Mujje, mbeegayiridde, muwulire ekigambo ekivudde eri Mukama. 31 Ne 
bajja gy'oli ng'abantu bwe bajja, ne batuula mu maaso go ng'abantu bange 
ne bawulira ebigambo byange naye ne batabikola: kubanga boolesa 
okwagala kungi n'akamwa kaabwe, naye omutima gwabwe gugoberera 
amagoba gaabwe. 32 Era, laba, oli gye bali ng'oluyimba olulungi ennyo 
olw'omuntu alina eddoboozi erisanyusa ennyo, era amanyi okukuba 
obulungi ennanga: kubanga bawulira ebigambo byo, naye ne batabikola. 33 


Awo ebyo bwe birituukirira (laba, bijja), kale ne balyoka bamanya nga 
nnabbi abadde mu bo. 


w'omuntu, balagulireko abasumba ba Isiraeri, olagule obagambe, ogambe 
abasumba nti Bw'ati bw'ayogera Mukama Katonda nti Zibasanze 
abasumba ba Isiraeri abeeriisa bokka! abasumba tebandiriisizza ndiga? 3 
Mulya masavu, ne mwambala ebyoya, ne mutta ebya ssava; naye ne 
mutaliisa ndiga. 4 Eteyinza temugissangamu maanyi; so temuwonyanga 
erwadde, so temusibanga emenyese, so temukomyangawo egobeddwa, so 
temunoonyanga ebuze; naye mwazifuganga n'amaanyi n'amawaggali. 5 Ne 
zisaasaana olw'obutabaawo musumba: ne ziba kya kulya era ensolo zonna 
ez'omu nsiko ne zisaasaana. 6 Endiga zange zaabulubuutira ku nsozi zonna 
ne ku buli kasozi akawanvu: weewaawo, endiga zange zaasaasaanira ku 
maaso g'ensi yonna; so tewali eyazinoonya newakubadde okuzibuuliriza. 7 
Kale, mmwe abasumba, muwulire ekigambo kya Mukama: 8 Nga bwe ndi 
omulamu, bw'ayogera Mukama Katonda, mazima kubanga endiga zange 
zaafuuka muyiggo, era endiga zange zaafuuka kya kulya eri ensolo zonna 
ez'omu nsiko olw'obutabaawo musumba, so n'abasumba bange tebanoonya 
ndiga zange, naye abasumba ne beeriisa bokka ne bataliisa ndiga zange; 9 
kale, mmwe abasumba, muwulire ekigambo kya Mukama; 10 bw'ati 
bw'ayogera Mukama Katonda nti Laba, ndi mulabe wa basumba; era 
ndivunaana endiga zange mu mukono gwabwe, ne mbalekesaayo okuliisa 
endiga; so n'abasumba tebalyeriisa bokka nate; era ndiwonya endiga zange 
mu kamwa kaabwe zireme okuba ekyokulya eri bo. 11 Kubanga Mukama 
Katonda bw'ayogera bw'ati nti Laba, nze mwene, nze ndinoonya endiga 
zange, ne nzibuu liriza. 12 Ng'omusumba bw'abuuliriza ekisibo kye ku 
lunaku lw'abeera mu ndiga ze ezisaasaanye, bwe ntyo bwe ndibuuliriza 
endiga zange; era ndiziwonya mu bifo byonna gye zaasaasaanira ku lunaku 
olw'ebire olw'ekizikiza. 13 Era ndiziggya mu mawanga, ne nzikuņņaanya 
okuziggya mu nsi nnyingi, ne nzireeta mu nsi yaazo zo; era ndiziriisiza ku 
nsozi za Isiraeri ku lubalama lw'ensalosalo z'amazzi ne mu bifo byonna 
ebibeerwamu eby'ensi. 14 Ndiziriisa omuddo omulungi, era ku nsozi 


ez'entikko ya Isiraeri kwe kuliba ekisibo kyabwe: eyo gye zirigalamira mu 
kisibo ekirungi, ne ziriira omuddo omugimu ku nsozi za Isiraeri. 15 Nze 
mwene ndiriisa endiga zange ne nzigalamiza, bw'ayogera Mukama 
Katonda. 16 Ndinoonya ekyo ekibuze ne nkomyawo ekyo ekigobeddwa ne 
nsiba ekimenyese ne nzisaamu amaanyi mu ekyo ekirwadde: n'ebya ssava 
n'eby'amaanyi ndibizikiriza; ndibiriisa n'omusango. 17 Nammwe, ekisibo 
kyange, bw'ati bw'ayogera Mukama Katonda nti Laba, nsala omusango 
ogw'ensolo n'ensolo, ogw'endiga ennume era n'embuzi ennume. 18 
Mukiyita kigambo kitono nga mwalya omuddo omulungi, naye ne 
kibagwanira okulinnyirira n'ebigere byammwe omuddo gwammwe 
ogwafikkawo? era nga mwanywa amazzi amateefu, naye ne kibagwanira 
okutabangula n'ebigere byammwe agafisseewo? 19 N'endiga zange zirya 
ebyo bye mulinnyiridde n'ebigere byammwe, ne zinywa ago ge 
mutabangudde n'ebigere byammwe. 20 Mukama Katonda kyava 
abagamba bw'ati nti Laba, nze, nze mwene, ndisala omusango ogw'ensolo 
eza ssava n'ogw'ensolo enkovvu. 21 Kubanga musindisa embiruzi 
n'ebibegabega, ne mutomeza ezirwadde zonna amayembe gammwe 
okutuusa lwe muzisaasaanyiza ddala; 22 kyendiva mponya ekisibo 
kyange, so teziriba nate muyiggo; nange ndisala omusango ogw'ensolo 
n'ensolo. 23 Era ndissaawo ku zo omusumba omu, naye alizirunda, 
omuddu wange Dawudi; ye alizirunda, era ye aliba omusumba waazo. 24 
Nange Mukama ndiba Katonda waabwe, n'omuddu wange Dawudi aliba 
mulangira mu bo; nze Mukama nkyogedde. 25 Era ndiragaana nabo 
endagaano ey'emirembe, era ndikomya mu nsi ensolo embi: kale balituula 
mu ddungu nga tebaliiko kye batya, ne beebakira mu bibira. 26 Era 
ndibafuula omukisa n'ebifo ebyetoolodde olusozi lwange; era nditonnyesa 
oluwandaggirize mu ntuuko zaalwo; walibaawo empandaggirize 
ez'omukisa. 27 N'omuti ogw'omu ttale gulibala ebibala byagwo, n'ettaka 
lirireeta ekyengera kyalyo, nabo baliba mu nsi yaabwe nga tabaliiko kye 
batya; kale balimanya nga nze Mukama, bwe ndiba nga mmaze okumenya 
ebisiba eby'ekikoligo kyabwe, era nga mbawonnyezza mu mukono gw'abo 
abaabafuula abaddu. 28 So tebaliba muyiggo nate eri ab'amawanga, so 
n'ensolo ey'omu nsi teribalya; naye balituula nga tebaliiko kye batya so 


tewaliba alibatiisa. 29 Era ndibayimusiza olusuku olw'okwatiikirira, so 
tebalimalibwawo nate n'enjala mu nsi, so tebalibaako nsonyi za 
b'amawanga nate. 30 Kale balimanya nga nze Mukama Katonda waabwe 
ndi wamu nabo, era nga bo, ennyumba ya Isiraeri, be bantu bange, 
bw'ayogera Mukama Katonda. 31 Nammwe, endiga zange, endiga ez'omu 
ddundiro lyange, muli bantu, nange ndi Katonda wammwe, bw'ayogera 
Mukama Katonda. 


Omwana w'omuntu; simba amaaso go okwolekera olusozi Seyiri; 
olulagulireko 3 olugambe nti Bw'ati bw'ayogera Mukama Katonda nti 
Laba, ndi mulabe wo, ai olusozi Seyiri; era ndikugololerako omukono 
gwange, era ndikufuula okuba amatongo n'ekyewuunyo. 4 Ndizisa ebibuga 
byo, naawe oliba matongo; kale olimanya nga nze Mukama. 5 Kubanga 
wabanga n'obulabe obutaggwaawo, n'owaayo abaana ba Isiraeri eri 
obuyinza obw'ekitala mu biro mwe baalabira ennaku, mu biro eby'obutali 
butuukirivu obw'enkomerero: 6 kale, nga bwe ndi omulamu, bw'ayogera 
Mukama Katonda, kyendiva nkuteekerateekera omusaayi, n'omusaayi 
gulikucocca: kubanga tewakyawa musaayi, amusaayi kyeguliva 
gukucocca. 7 Bwe ntyo ndifuula olusozi Seyiri okuba ekyewuunyo 
n'amatongo; era ndimalawo okw oyo ayitamu n'oyo akomawo. 8 Era 
ndijjuza ensozi zaayo abaay abattibwa: abattibwa n'ekitala ba ligwa ku 
nsozi zo ne mu biwonvu byo ne mu nsalosalo zo zonna ez'amazzi. 9 
Ndifukuula amatongo agataliggwaawo, so n'ebibuga byo tebirituulwamu: 
kale mulimanya nga nze Mukama. 10 Kubanga wayogera nti Amawanga 
gano gombi n'ensi zino zombi biriba byange, naffe tuligirya; naye Mukama 
yali eyo: 11 kale, nga bwe ndi omulamu, bw'ayogera Mukama Katonda, 
ndikola ng'obusungu bwo bwe buli era ng'obuggya bwo bwe buli bwe 
walaga okuva mu kukyawa kwe wabakyawa; era ndyemanyisa mu bo, 
bwe ndikusalira omusango. 12 Kale olimanya nga nze Mukama mpulidde 
okuwoola kwo kwonna kwe wawoola eri ensozi za Isiraeri, ng'oyogera nti 
Zirekeddwawo, ziweereddwa ffe okuzirya. 13 Era 
mwanneegulumirizaako n'akamwa ltammwe, era munnyongeddeko 


ebigambo byammwe: nze mpulidde. 14 Bw'ati bw'ayogera Mukama 
Katonda nti Ettaka lyonna bwe lirisanyuka, ndikufuula ggwe amatongo. 15 
Nga bwe wasanyukira obusika obw'ennyumba ya Isiraeri kubanga 
bwafuulwa amatongo, bwe ntyo bwe ndikukola ggwe: oliba nga 
ofuuliddwa amatongo, si olusozi Seyiri ne Edomu yonna, yonna bwe 
yenkana: kale balimanya nga nze Mukama. 


36:1 Naawe, omwana w'omuntu, lagula ensozi za Isiraeri oyogere nti 
Mmwe ensozi za Isiraeri, nuwulire ekigambo kya Mukama. 2 Bw'ati 
bw'ayogera Mukama Kaonda nti Kubanga omulabe aboogeddeko nti 
Nyeenya! era nti Ebifo ebigulumivu eby'edda byaffe, tubiidde: 3 kale 
lagula oyogere nti Bw'ati bw'ayogera Mukama Katonda nti Kubanga, 
kubanga babalekesezzaawo, era babalidde enjuyi zonna, amawanga 
agafisseewo gabaye, era musituliddwa mu mimwa gy'aboogezi ne mu 
bigambo ebibi by'abantu: 4 kale, mmwe ensozi za Isiraeri, muwulire 
ekigambo kya Mukama Katonda; bw'ati Mukama Katonda bw'agamba 
ensozi n'obuozi, ensalosalo n'ebiwonvu, amatongo agaazika n'ebibuga 
ebyalekewawo, ebifuuse omuyiggo n'eky'ousekererwa eri amawanga 
agafisseewo ageetoolodde: 5 Mukama Katonda kyava ayogera bw'ati nti 
Mazima njogeredde mu muliro ogw'obuggya bwange eri amawanga 
agafisseewo n'eri Edomu yonna abeeteekeddewo ensi yange okugirya, 
omutina gwabwe gwonna nga gusanyuse, emmeeme yaabwe ng'eriko 
ekyejo, okugisuula okuba omuyiggo: 6 kale lagula eby'ensi ya Isiraeri 
ogambe ensozi n'obusozi, ensalosalo n'ebiwonvu, nti Bw'ati bw'ayogera 
Mukama Katonda nti Laba, nogezezza obuggya bwange n'ekiruyi kyange, 
kubanga mwabangako ensonyi ez'ab'amawanga: 7 Mukama Katonda 
kyava ayogera bw'ati nti Nnyimusizza omukono gwange nga njogera nti 
Mazima ab'amawanga agabeetoolodde abo be balibaako ensonyi zaabwe. 
8 Naye mmwe, ai ensozi za Isiraeri, mulisuula amatabi gammwe, ne 
mubalira abantu bange Isiraeri ebibala byammwe; kubanga banaatera 
okujja. Kubanga, laba, nze ndi ku Iwammwe, era ndikyukira gye muli, 
nammwe mulirimibwa, mulisigibwa: 9 Kubanga, laba, nze ndi ku 
lwammwe, era ndikyukira gye muli, nmmwe mulirimibwa, mulisigibwa: 


10 era ndyaliza abantu ku mmwe, ennyumba yonna eya Isiraeri, yonna bwe 
yenkana n'ebibuga birituulwamu n'amatongo galizimbibwa: 11 era ndyaza 
ku mmwe abantu n'ensolo; era balyeyongera, balizaala: era ndibawa 
okutuulwako, nga mumaze okuba bwe mutyo, era ndibakola bulungi 
okusinga bwe nnakola mu kusooka kwammwe: kale mulimanya nga nze 
Mukama. 12 Weewaawo, nditambuliza ku mmwe abantu, abantu bange 
Isiraeri; era balikulya, naawe oliba busika bwabwe, so tolibafiirisa nate 
abaana okuva leero. 13 Bw'ati bw'ayogera Mukama Katonda nti Kubanga 
babagamba nti Ggwe ensi, oli muli wa bantu, era waliisizanga eggwanga 
lyo; 14 kyoliva olema okulya abantu nate, so tolifiisiza nate eggwanga lyo, 
bw'ayogera Mukama Katonda; 14 kyoliva olema okulya abantu nate, so 
tolifiisiza nate eggwanga lyo, bw'ayogera Mukama Katonda; 15 so 
sirikuganya nate okuwulira ensonyi z'ab'amawanga, so tolibaako nate 
kuvumibwa kwa bantu, so tolyesittaza nate ggwanga lyo, bw'ayogera 
kyogera nti 17 Omwana w'omuntu, ennyu mba ya Isiraeri bwe baatuulanga 
mu nsi yaabwe, baagyonoona olw'ekkubo lyabwe n'olw'ebikolwa byabwe: 
ekkubo lyabwe mu maaso gange lyabanga ng'obutali bulongoofu bwa 
mukazi mu kweyawula kwe 18 Kyennava mbafukako ekiruyi kyange, 
olw'omusaayi bo gwe baali bafuse ku nsi, era kubanga baali bagyonoonye 
n'ebifaananyi byabwe: 19 ne mbasaasaanyiza mu mawanga ne 
bataataaganira mu nsi nnyingi: n'abasalira omusango ng'ekkubo lyabwe 
bwe lyali era ng'ebikolwa byabwe bwe byali. 20 Awo bwe baatuuka mu 
mawanga gye baagenda, ne bavumisa erinnya Lyange ettukuvu; kubanga. 
abantu baaboogerangako nti Bano bantu ba Mukama, era bavudde mu nsi 
ye. 21 Naye ne nsaasira erinnya lyange ettukuvu ennyumba ya Isiraeri lye 
baali bavumisizza mu mawanga gye baagenda. 22 Kale gamba ennyumba 
ya Isiraeri nti Bw'ati bw'ayogera Mukama Katonda nti Sikola kino ku 
lwammwe, ai ennyumba ya Isiraeri, naye ku lw'erinnya lyange ettukuvu lye 
muvumisizza mu ma wanga gye mwagenda. 23 Era nditukuza erinnya 
lyange ekkulu eryavumisibwa mu mawanga, mmwe lye muvumisizza 
wakati mu go; kale amawanga galimanya nga nze Mukama, bw'ayogera 
Mukama Katonda, bwe nditukuzibwa mu mmwe mu maaso gaabwe. 24 


Kubanga ndibaggya mu mawanga, ne mbakunyaanya okubaggya mu nsi 
zonna, ne mbayingiza mu nsi yammwe mmwe. 25 Era ndibamansirako 
amazzi amalungi, era muliba balongoofu: ndibalongoosa mu mpitambi 
yammwe yonna ne mu bifaananyi byammwe byonna. 26 Era ndibawa 
n'omutima omuggya, ne nteeka omwoyo omuggya munda mu mmwe: era 
ndiggya omutima ogw'ejjinja mu mubiri gwammwe ne mbawa omutima 
ogw'ennyama. 27 Era nditeeka omwoyo gwange munda mu mmwe, ne 
mbatambuliza mu mateeka gange, era mulikwata emisango gyange ne 
mugikola. 28 Awo munaabeeranga mu nsi gye nnawa bajjajjammwe; 
nammwe munaabanga bantu bange, nange naabanga Katonda wammwe. 
29 Era ndibawonya mu butali bulongoofu bwammwe bwonna: era ndiyita 
engaamo, ne ngyaza, so siribaleetako njala. 30 Era ndyaza ebibala 
eby'emiti, n'ekyengera eky'omu animiro, mulemenga okuweebwa nate 
ekivume eky'enjala mu mawanga. 31 Kale ne mulyoka mujjukira amakubo 
gammwe amabi n'ebikolwa byammwe ebitali birungi; kale mulyetamwa 
mu maaso gammwe mmwe olw'obutali butuukirivu bwammwe 
n'olw'emizizo gyammwe. 32 Sikola kino ku Iwammwe, bw'ayogera 
Mukama Katonda, muldmanye: mukwatirwe ensonyi amakubo gammwe, 
muswale, ai ennyumba ya Isiraeri. 33 Bw'ati bw'ayogera Mukama Katonda 
nti Ku lunaku lwe ndibanaalizaako obutali butuukirivu bwammwe bwonna, 
ndituuza abantu mu bibuga, n’amatongo galizimbibwa 34 N'ensi 
eyalekebwangawo eririmibwa, naye yabanga nsiko mu maaso g'abo bonna 
abayitawo. 35 Kale baiyogera nti Ensi eno eyalekebwangawo efuuse 
ng'olusuku Adeni; n'ebibuga ebyazika ebyalekebwawo ebyagwa 
bikoleddwako enkomera, abantu me babituulamu. 36 Kale amawanga 
agasigadde okubeetooloola ne galyoka gamanya nga nze Mukama 
nzimbye ebifo ebyagwa ne nsimba ekyo ekyalekebwawo: nze Mukama 
nkyogedde, nange ndikikola. 37 Bw'ati bw'ayogera Mukama Katonda ati 
Era ajagala ennyumba ya Isiraeri okumbuuzanga ekyo okukibakolera; 
ndibongerako abantu ng'ekisibo. 38 Ng'ekisibo ekya ssaddaaka, ag'ekisibo 
ekya Yerusaalemi mu mbaga zaakyo ezaalagirwa; ebibuga ebyazika bwe 
birijjula bwe bityo ebisibo eby'abaatu: kale balimanya nga nze Mukama. 


37:1 Omukono gwa Mukama gwali ku nze, n'antwala n'anfulumiza mu 
mwoyo gwa Mukama, n'anzisa wakati mu kiwonvu; kale nga kijjudde 
amagumba; 2 n'agampisaako okugeetooloola: kale, laba, nga mangi nnyo 
mu kiwonvu mu bbanga; era, laba, makulu nnyo. 3 N'anyamba nti Omwana 
w'omuntu, amagumba gano gayinza okuba amalamu? Ne nziramu nti Ai 
Mukama Katonda, ggwe omanyi. 4 N'anyamba nate nti Lagulira ku 
magumba gano ogagambe nti Ai mmwe amagumba amakalu, muwulire 
ekigambo kya Mukama. 5 Bw'ati Mukama Katonda bw'agamba 
amagumba gano nti Laba, ndiyingiza omukka mu mmwe; kale muliba 
balamu: 6 Bw'ati Mukama Katonda bw'agamba amagumba gano nti Laba, 
ndiyingiza omukka mu mmwe; kale muliba balamu: 7 Awo ne ndagula nga 
bwe nnalagirwa: awo bwe mali nga ndagula, ne wabaawo eddoboozi, era, 
laba, ekikankano ky'ensi, amagumba ne geegatta buli ggumba n'eggumba 
linnaalyo. 8 Awo ne ntunula, era, laba, nga kuliko ebinywa, omubiri ne 
gujja, eddiba ne ligabikkako waggulu: naye nga temuli mukka mu go. 9 
Awo n'annamba nti Lagula empewo, lagula, omwana w'omuntu, ogambe 
empewo nti Bw'ati bw'ayogera Mukama Katonda nti jjangu okuva eri 
empewo ennya, ai omukka, ofuuwe ku bano abattibwa, babeere abalamu. 
10 Awo ne ndagula nga bwe yandagira, omukka ne gubayingira, ne 
babeera balamu, ne bayimirira ku bigere byabwe, eggye lingi nnyo. 11 
Awo n'anyamba nti Omwana w'omuntu, amagumba gano ye nnyumba 
yona eya Isiraeri: laba, boogera nti Amagumba gaffe gakaze, n'essuubi 
lyafe libuze; nunaliddwawo ddala. 12 Kale lagula obagambe nti Bw'ati 
bw'ayogera Mukama Katonda nti Laba, ndyasamya amalaalo gammwe, ne 
mbalinnyisa okuva mu malaalo gammwe, si abantu bange: era ndibayingiza 
mu nsi ya Isiraeri. 13 Kale mulimanya nga nze Mukama, bwe ndiba nga 
njasamizza amalaalo gammwe, ne mbalinnyisa okuva mu malaalo 
gammwe, ai abantu bange. 14 Era nditeeka omwoyo gwange mu mmwe, 
era muliba balamu, era ndibateeka mu nsi yammwe mmwe: kale 
mulimanya nga aze Mukama nkyogedde, era n'okutuukiriza ne 

nate nga kyogera 16 Naawe, omwana w'omuntu, ddira omuggo gumu, 
oguwandiikeko nti Gwa Yuda, era gwa baana ba Isiraeri banne: olyokke 


oddire omuggo omulala oguwandiikeko nti Gwa Yusufu, omuggo gwa 
Efulayimu, era gwa nnyumba yonna eya Isiraeri banne: 17 kale ogyegattire 
gyombi okuba omuggo ogumu, gibeere ogumu mu mukono gwo. 18 Awe 
abaana b'abantu bo bwe balyogera naawe nga bagamba nti 
Tootunnyonnyole makulu bwe gali g'oleeta na gino? 19 n'obagamba nti 
Bw'ati bw'ayogera Mukama Katonda nti Laba, ndiddira omuggo gwa 
Yusufu, oguli mu mukono gwa Efulayimu, n'ebika bya Isiraeri banne; era 
adibateeka wamu nagwo, wamu n'omuggo gwa Yuda, ne mbafuula 
omuggo gumu, kale ne baba gumu mu mukono gwange. 20 N'emiggo 
gy'owandiikako giriba mu mukono gwo mu maaso gaabwe. 21 
N'obagamba nti Bw'ati bw'ayogera Mukama Katonda nti Laba, ndiggya 
abaana ba Isiraeri wakati mu mawanga, gye baagenda, ne mbakunyaanyiza 
enjuyi zonna, ne mbaleeta mu nsi yaabwe bo: 22 kale ndibafuula eggwanga 
erimu mu nsi kul nsozi za Isiraeri; era kabaka omu ye aliba kabaka 
waabwe bonna: so tebalyawulibwa nate okuba obwakabaka bubiri 
n'akatono: 23 so tebalyeyonoona nate n'ebifaananyi byabwe newakubadde 
n'ebintu byabwe eby'emizizo newakubadde n'okusobya kwabwe kwonna: 
naye ndibalokola okuva mu nnyumba zaabwe zonna, mwe baakoleranga 
ebibi, ne mbalongoosa: kale bwe batyo banaabanga bantu bange, nange 
naabanga Katonda waabwe. 24 N'omuddu wange Dawudi ye aliba kabaka 
waabwe; era bonna baliba n'omusumba omu: era n'okutambuba 
balitambulira mu misango gyange ne bakwata amateeka gange ne 
bagakola. 25 Era balibeera mu nsi gye nnawa Yakobo omuddu wange 
bajjajjammwe mwe baabeera kale balibeera omwo, bo n'abaana baabwe 
n'abaana b'abaana baabwe emirembe gyonna: era Dawudi omuddu wange 
ye anaabanga omulangira waabwe emirembe gyonna. 26 Era n'ereema 
yange eneebanga nabo: nange naabanga Katonda waabwe, nabo 
banaabanga bantu bange. 27 Kale mawanga galimanya nga nze Mukama 
atukuza Isiraeri, awatukuvu wange bwe wanaabeeranga wakati mu bo 
emirembe gyonna. 


w'omuntu, simba amaaso go okwolekera Googi ow'omu nsi a Magoogi, 


omulangira wa Loosi, Meseki, ne Tubali, omulagulireko oyogere nti 
Bw'ati bw'ayogera Mukama Katonda nti Laba, ndi nulabe wo, ai Googi, 
omulangira wa Loosi, Meseki; ne Tubali: 3 era ndikuzzaayo, ne nteeka 
amalobo mu mba zo, era ndikufulumya n'eggye yo lyonna, embalaasi 
n'abasajja abeebagadde embalaasi, bonna nga bambadde ebyokulwanyisa 
ebyatuukirira, ekibiina ekinene, nga balina obugabo n'engabo, bonna nga 
bakutte ebitala: 5 Obuperusi, Kuusi, ne Puti nga bali nabo; bonna nga 
Paliaa engabo n'enkuffiira: 6 Goneri n'eggye lye lyonna; ennyumba ya 
Togaluma, mu njuyi ez'ensi ezikomererayo; n'eggye lye lyonna: amawanga 
mangi nga gali naawe. 7 Beera nga weeteeseteese, weewaawo, 
weetegeke, ggwo n'ebibiina byo byonna abakunyaanidde gy'oli, obeere 
omugabe gye bali. 8 Ennaku nnyingi nga ziyiseewo olijjirwa: mu nyaka 
egy'enkomerero olireetebwa nu nsi ekomezebwawo okugiggya nu kitala, 
ekunyaanyizibwa okuva mu mawanga amangi, ku nsozi za Isiraeri, 
ezaabanga ensiko etevaawo: naye eggibwa mu mawanga, era balituula nga 
tebaliiko kye batya, bonna. 9 Kale olyambuka olijja iga kibuyaga, oliba 
ng'ekire okuakka ku nsi, ggwe n'eggye lyo yonna n'amawanga mangi nga 
gali naawe. 10 Bw'ati bw'ayogera Mukama Katonda nti Olulituuka ku 
unaku olwo ebigambo birijja mu mwoyo gwo, era olisala olukwe olubi: 11 
kale olyogera nti Ndyambuka mu nsi ey'ebyalo ebitaliiko nkomera; 
ndigenda eri abo abeegolodde, abatuula nga tebaliiko kye batya, borma 
nga babeerera awo awatali babbugwe so nga tebalina bisiba newakubadde 
enzigi: 12 okunyaga omunyago n'okunyaga omuyiggo; okukyusiza 
omukono gwo ku bifo eby'ensiko ebituulwamu kaakano, n'abantu 
abakunyaanyizibwa okuva mu mawanga, abafunye ebisibo n'ebintu, 
ababeera wakati w'ensi zonna. 13 Seeba ne Dedan n'abasuubuzi ab'e 
Talusiisi, wamu n'empologoma ento zaayo zonna, balikugamba nti Ozze 
kunyaga munyago? okuņņaanyizza ekibiina kyo kunyaga muyiggo? 
okutwalira ddala effeeza n'ezaabu, okutwalira ddala ensolo n'ebintu, 
okunyaga omunyago mungi? 14 Kale, omwana w'omuntu, lagula ogambe 
Googi nti Bw'ati bw'ayogera Mukama Katonda nti Ku lunaku. olwo abantu 
bange Isiraeri lwe balituula nga tebaliiko kye batya, tolikimanya? 15 Kale 
olijja ng'ova mu kifo kyo mu njuyi ez'obukiika obwa kkono 


ezikomererayo, ggwe n'amawanga mangi wamu naawe, bonna nga 
beebagadde embalaasi, ekibiina kinene, era eggye ddene: 16 era olitabaala. 
abantu bange Isiraeri, ng'ekire okubikka ku nsi; olulituuka mu nnaku 
ez'oluvannyuma ndikutabaaza ensi yange, amawanga gakumanye, bwe 
nditukuzibwa mu ggwe, ai Googi, mu maaso gaabwe. 17 Bw'ati 
bw'ayogera Mukama Katonda nti Ggwe wuuyo gwe nnayogererako edda 
mu baddu bange bannabbi ba Isiraeri, abaalaguliranga emyaka emingi mu 
maku ezo nga ndikusindika okubatabaala bo? 18 Awo olulituuka ku 
lunaku olwo Googi bw'alitabaala ensi ya Isiraeri, bw'ayogera Mukama 
Katonda, ekiruyi kyange kiririnnya mu nnyindo zange. 19 Kubanga 
njogezezza obuggya bwange n'omuliro ogw'obusungu bwange nti Mazima 
ku lunaku olwo mu nsi ya Isiraeri mulibaamu okukankana okunene; 20 
ebyennyanja ebiri mu nnyanja, n'ennyonyi ez'omu bbanga, n'ensolo ez'omu 
nsiko, n'ebintu byonna, ebyewalula ebyewalula ku ttaka, n'abantu bonna 
abali ku maaso g'ensi n'okukankana bali kankanira okujja kwange, n'ensozi 
zirisuulibwa, n'amabanga galigwa, na buli bbugwe aligwa wansi. 21 Awo 
ensozi zange zonna ndiziyitira ekitala okumulwanyisa, bw'ayogera 
Mukama Katonda: ekitala kya buli muntu kirirwana ne muganda we. 22 
Era ndiwoza naye ne kawumpuli n'omusaayi; era ndimutonnyesaako ne ku 
ggye lye ne ku mawanga amangi agali naye oluwandaggirize olwanjaala 
n'amayinja amanene ag'omuzira n'omuliro n'ekibiriiti. 


39:1 Naawe, omwana w'omuntu, mulagulireko Googi oyogere nti Bw'ati 
bw'ayogera Mukama Katonda nti Laba, ndi mulabe wo, ai Googi, 
omulangira wa Loosi, Meseki, ne Tubali: 2 era ndikuzzaayo, ne nkutwala 
mu maaso ne nkulinnyisa okuva mu njuyi ez'obukiika obwa kkono 
ezikomererayo; ne nkutuusa ku nsozi za Isiraeri: 3 era ndikuba omutego 
gwo ne nguggya mu mukono gwo ogwa kkono, ne ngwisa obusaale bwo 
mu mukono gwo ogwa ddyo. 4 Oligwa ku nsozi za Isiraeri, ggwe n'eggye 
lyo lyonna n'amawanga agali naawe: ndikuwaayo eri ennyonyi ez'amaddu 
ez'engeri zonna n'eri ensolo ez'omu nsiko okuliibwa. 5 Oligwa ku ttale mu 
bbanga: kubanga nze nkyogedde, bw'ayogera Mukama Katonda. 6 Era 
ndiweereza omuliro ku Magogi, ne ku abo abatuula ku bizinga nga 


tebaliiko kye batya: kale balimanya nga nze Mukama. 7 Era ndimanyisa 
erinnya lyange ettukuvu wakati mu bantu bange Isiraeri; so siriganya 
erinnya lyange ettukuvu okulivuma nate: kale amawanga galimanya nga 
nze Mukama, Omutukuvu mu Isiraeri. 8 Laba, kijja, era kirikolebwa, 
bw'ayogera Mukama Katonda; luno lwe lunaku Iwe nnayogerako. 9 N'abo 
abatuula mu bibuga bya Isiraeri balifuluma, ne babissaako omuliro 
ebyokulwanyisa, engabo era n'obugabo, emitego n'obusaale, n'emiggo 
egy'omu mukono n'amafumu, balibissizaako omuliro emyaka musanvu: 10 
n'okutyaba ne batatyaba nku mu ttale so tebalitema nku zonna mu kibira; 
kubanga balibissaako omuliro ebyokulwanyisa: era balinyaga abo 
abaabanyaganga, era balibaggyako abo abaaggyangako, bw'ayogera 
Mukama Katonda. 11 Awo olulituuka ku lunaku olwo ndiwa Googi ekifo 
eky'okuziikamu mu Isiraeri, ekiwonvu ky'abo abayitamu ku luuyi 
olw'ennyanja olw'ebuvanjuba: era kiriziyiza abo abayitamu: era baliziika 
eyo Googi n'olufulube Iwe Iwonna: kale balikiyita nti Kiwonvu 
Kamonugoogi. 12 Era ennyumba ya Isiraeri balimala emyezi musanvu nga 
babaziika, balongoose ensi. 13 Weewaawo, abantu bonna ab'omu nsi 
balibaziika; era kiriba kya kaati gye bali ku lunaku Iwe ndigulumizibwa, 
bw'ayogera Mukama Katonda. 14 Era balyawulamu abasajja okuba 
n'omulimu ogw'olutata, abanaayitanga mu nsi okuziika abo abaliyitamu, 
abalisigala ku maaso g'ensi, okugirongoosa: emyezi musanvu nga 
giweddeko balinoonya. 15 N'abo abayita mu nsi baliyitamu; awo omuntu 
yenna bw'anaalabanga eggumba ly'omuntu, kale anaasimbangako 
akabonero, okutuusa abazusi Iwe baliriziika mu kiwonvu Kamonugoogi. 
16 Era walibaawo ekibuga ekiriyitibwa Kamona. Bwe batyo bwe 
balirongoosa ensi. 17 Naawe, omwana w'omuntu, bw'ati bw'ayogera 
Mukama Katonda nti Yogera n'ennyonyi ez'engeri zonna na buli nsolo 
ey'omu nsiko nti Mukunyaane mujje; mukunyaane enjuyi zonna eri 
ssaddaaka yange gye mbaweerayo, ssaddaaka ennene ku nsozi za Isiraeri, 
mulye ennyama, munywe omusaayi. 18 Mulirya ennyama ey'ab'amaanyi, 
ne munywa omusaayi gw'abalangira ab'ensi, ogw'endiga ennume 
n'ogw'abaana b'endiga n'ogw'embuzi, n'ogw'ente ennume, zonna za ssava 
eza Basani. 19 Era mulirya amasavu ne mukkuta, ne munywa omusaayi ne 


mutamiira, ku ssaddaaka yange gye mbaweereddeyo. 20 Era mulikkuura 
mu ddiiro lyange embalaasi namagaali, abasajja ab'amaanyi n'abasajja 
bonna abalwanyi, bw'ayogera Mukama Katonda. 21 Era nditeeka ekitiibwa 
kyange mu mawanga, namawanga gonna galiraba omusango gwange gwe 
ntuukirizza, n'omukono gwange gwe mbataddeko. 22 Kale ennyumba ya 
Isiraeri balimanya nga nze Mukama Katonda waabwe okuva ku lunaku 
olwo n'okweyongerayo. 23 N'amawanga galimanya ng'ennyumba ya 
Isiraeri baagenda mu busibe olw'obutali butuukirivu bwabwe; kubanga 
bansobya ne mbakisa amaaso gange: kale ne mbawaayo mu mukono 
gw'abalabe baabwe, ne bagwa bonna n'ekitala. 24 Ng'obutali bulongoofu 
bwabwe bwe bwali era ng'okusobya kwabwe' bwe kwali, bwe ntyo bwe 
nnabakola; ne mbakisa amaaso gange. 25 Mukama Katonda kyava 
ayogera bw'ati nti Kaakano nnaakomyawo obusibe bwa Yakobo, ne 
nsaasira enayumba yonna eya Isiraeri; era ndikwatirwa erinnya lyange 
ettukuvu obuggya. 26 Era balibaako ensonyi zaabwe n'okusobya kwabwe 
kwonna kwe bansobya, bwe balituula mu nsi yaabwe nga tebaliiko kye 
batya, so nga tewali alibatiisa; 27 bwe ndiba nga mbakomezzaawo 
okubaggya mu mawanga, era nga mbakunyaanyizza okuva mu nsi 
ez'abalabe baabwe, era nga ntukuzibwa mu bo mu maaso g'amawanga 
mangi. 28 Kale balimanya nga nze Mukama Katonda waabwe, kubanga 
nabasindika mu busibe mu mawanga, era nga mbakunyaanyizza mu nsi 
yaabwe bo; so sirireka nate n'omu ku bo okubeera eyo; 29 so siribakisa 
nate maaso gange: kubanga nfuse omwa yo gwange ku nnyumba ya 
Isiraeri; bw'ayogera Mukama Katonda. 


40:1 Mu mwaka ogw'amakumi abiri mu etaano ogw'okusibibwa kwaffe 
omwaka nga kye gujje gutanule ku lunaku olw'ekkumi olw'omwezi mu 
mwaka ogw'ekkumi n'ena ekibuga nga kimaze okumr nyebwa, ku lunaku 
olwo omukona gwa Mukama ne guba ku nze, n'antwalayo. 2 N'antwala mu 
nsi ya Isiraeri mu kwolesebwa kwa Katonda, n'anzisa ku lusozi oluwanvu 
ennyo, okwali ng'embala y'ekibuga ku bukiika obwa ddyo. 3 N'antwalayo, 
kale, laba, nga wali wo omusajja; enfaanana ye ng'e nfaanana ey'ekikomo, 
ng'alina omu gwa ogw'obugoogwa mu mukono gwe n'olumuli olugera; 


n'ayimirira mu mulyango. 4 Omusajja oyo n'anyamba nti Omwana 
w'omuntu tunula n'amaaso go, owulire n'amatu go, oteeke omutima gwo 
ku byonna bye nnaakulaga; kubanga kyovudde oleetebwa wano ndyoke 
nkubirage byonna by'onoolaba obibuuliranga ennyumba ya Isiraeri. 3 Awo, 
laba, ekisenge ebwen w'ennyumba okwetooloola, ne mt; mukono 
gw'omusajja nga mulimu olumuli olugera, obuwanvu bwalwo emikono 
mukaaga, buli mukono mukono ko oluta: awo n'agera obugazi 
bw'ennyumba, olumuli lumu; n'obugulumivu olumuli lumu: 6 Awo n'ajja eri 
omulyango ogutunuulira ebuvanjuba, n'alinnya ku madaala gaagwo; n'agera 
awayingirirwa ow'omulyango, obugazi bwawo olumuli lumu: 
nawayingirirwa awalala, obugazi bwawo olumuli lumu. 7 Na buli nju 
obuwanvu bwayo olumuli lumu n'obugazi bwayo olumuli lumu; ne wakati 
w'amayu emikono etaano; n'awayingirirwa ow'omulyango awali ekisasi 
eky'oku mulyango okwolekera, ennyumba, waaliwo olumuli lumu. 8 Era 
n'agera n'ekisasi eky'oku mulyango okwolekera ennyumba, olumuli lumu. 9 
Awo n'agera ekisasi eky'oku mulyango, emikono munaana; n'emifuubeeto 
gyamu, emikono ebiri; n'ekisasi eky'oku mulyango kyayolekera ennyumba. 
10 N'amayu ag'oku mulyango ebuvanjuba gaali asatu eruuyi n'asatu eruuyi; 
ago gonsatule ga kigera kimu n'emifuubeeto gyalina ekigera kimu eruuyi 
n'eruuyi 11 Era n'agera awayingirirwa mu mulyango obugazi bwawo, 
emikono kkumi; n'obuwanvu bw'omulyango emi kono kkumi n'esatu; 12 
n'ebbanga eryali mu maaso g'amayu, omukono gumu eruuyi, n'ebbanga 
omukono gumu eruuyi; n'amayu emikono mukaaga eruuyi n'emikono 
mukaaga eruuyi. 13 N'agera omulyango okuva ku nju waggulu okutuuka 
ku nju ginnaayo waggulu, obugazi emikono amakumi abirimu etaano; 
oluggi nga lwolekera oluggi. 14 Era n'akola n'emifuubeeto, emikono 
enkaaga; n'oluggya lwatuuka ku mufuubeeto, omulyango nga gwetooloola. 
15 N'okuva ku bwenyi bw'omulyango awayingirirwa okutuuka ku bwenyi 
obw'ekisasi eky'omunda eky'oku mulyango gyali emikono ataano. 16 Era 
amayu gaaliko ebituli ebyazibibwa, n'emifuubeeto gyago egyali munda 
w'omulyango enjuyi zonna, era n'ebizizi bwe bityo byaliko ebituli: era 
munda mwalimu ebituli okwetooloola: ne ku buli mufuubeeto kwaliko 
enkindu. 17 Awo n'antwala mu luggya olw'ebweru, era, laba, nga waaliwo 


ebisenge n'amayinja amaaliire, ebyakolerwa oluggya okwetooloola: 
ebisenge amakumi abiri byali ku mayinja ago amaaliire. 18 N'amayinja 
amaaliire gaali ku mabbali g'emiryango, okwenkanankana n'obuwanvu 
obw'emiryango, ge mayinja amaaliire aga wansi. 19 Awo n'agera obugazi 
okuva ku bwenyi obw'omulyango ogwa wansi okutuuka ku bwenyi 
obw'oluggya olw'omunda ebweru, emikono kikumi, ebuvanjuba n'obukiika 
obwa kkono: 20 N'omulyango ogw'oluggya olw'ebweru ogutunuulira 
obukiika obwa kkono n'agera obuwanw bwagwo n'obugazi bwagwo: 21 
N'amayu gaako gaali asatu eruuyi n'asatu eruuyi; n'emifuubeeto gyako 
n'ebizizi byako byali ng'ekigera eky'omutyango ogw'olubereberye: 
obuwanw bwagwo emikono amakumi ataano, n'obugazi emikono 
amakumi abiri mu etaano. 22 N'ebituli byagwo n'ebizizi byagwo n'enkindu 
zaagwo, byali ng'ekigera eky'omu:yango ogutunuulira ebuvanjuba; era 
baagulinnyirangamu ku madaala musanvu; n'ebizizi byagwo byali nu 
maaso gaago. 23 Era oluggya olw'omunda lwaliko omulyango ogwolekera 
omulyango omulala, obukiika obwa kkono era n'ebuvaijuba; n'agera okuva 
ku mulyango okutuuka ku mulyango emikono kikumi. 24 Awo n'antwala 
obuiika obwa ddyo, kale, laba, omuyango obukiika obwa ddyo: n'agera 
mifuubeeto gyagwo n'ebizizi byawo ng'ebigera ebyo bwe biri. 25 Era 
kwaliko amadirisa ku gwo ne, ku bizizi byagwo enjuyi zonna ebifaanana 
amadirisa ago: obuwanvu emikono amakumi ataano, n'obugazi emikono 
amakumi abiri mu etaano. 26 Era waaliwo amadaala musanw kwe 
baalinnyiranga, n'ebizizi byagwo byali mu maaso gaago: era gwaliko 
enkindu, olumu eruuyi n'olulu eruuyi ku mifuubeeto gyagwo. 27 Era 
oluggya olw'omunda lwalina omulyango ogwolekera obukiika obwa ddyo: 
n'agera okuva ku mulyango okutuuka ku mulyango okwolekera obukiika 
obwa ddyo emikono kikumi. 28 Awo n'antwala mu luggya olw'omunda 
oluliraanye omulyango ogw'obukiika obwa ddyo ng'ebigera ebyo bwe 
byali; 29 namayu gaako n'emifuubeeto gyagwo n'ebizizi byagwo 
ng'ebigera ebyo bwe byali: era gwaliko ebituli era n'ebizizi byagwo enjuyi 
zonna byaliko ebituli: obuwanw bwagwo emikono amakumi ataano 
n'obugazi bwagwo emikono amakumi abiri mu etaano. 30 Era waaliwo 
ebizizi enjuyi zonna obuwanvu bwabyo emikono amakumi abiri mu etaano 


n'obugazi bwabyo emikono etaano. 31 N'ebizizi byagwo byayolekera 
oluggya olw'ebweru; n'emifuubeeto gyagwo gyali enkindu; n'awalitmyirwa 
waaliwo amadaala munaana. 32 N'antwala mu luggya olw'omunda 
okwolekera obuvanjuba: n'agera omulyango ng'ebigera ebyo bwe byali; 33 
n'amayu gaako n'emifuubeeto gyagwo n'ebizizi byagwo ng'ebigera ebyo 
bwe byali: era gwaliko ebituli, n'ebizizi byagwo enjuyi zonna byaliko 
ebituli: obuwanw bwagwo emikono amakuini ataano n'obugazi bwagwo 
emikono amakumi abiri mu etaano. 34 N'ebizizi byagwo byayolekera 
oluggya olw'ebweru; n'emifuubeeto gyagwo gyaliko enkindu, eruuyi 
n'eruuyi: n'awalinnyirwa waaliwo amadaala munaana. 35 N'antwala ku 
mulyango ogw'obukiika obwa kkono: n'agugera ng'ebigera ebyo bwe byali; 
36 amayu gaako n'emifuubeeto gyagwo n'ebizizi byagwo; era gwaliko 
amadirisa enjuyi zonna: obuwanw bwagwo emikono amakumi ataano 
n'obugazi bwagwo emikono amakumi abiri mu etaano. 37 N'emifunbeeto 
gyaEtwo gyayolekera oluggya olw'ebweru; era emifubeeto gyagwo 

g yaliko enkindu eruuyi n'eruuyi: n'awaliinnyirwa waaliwo amadaala 
munaana. 38 Era n'enju n'oluggi lwayo yali eriraanye ku mifuubeeto ku 
miryango; eyo gye baanaalizanga ekiweebwayo ekyokebwa. 39 Ne mu 
kisasi eky'oku mulyango mwalimu emmeeza bbiri eruuyi n'emmeeza bbiri 
eruuyi okuttirangako ekiweebwayo ekyokebwa n'ekiweebwayo olw'ekibi 
n'ekiweebwayo olw'omusango. 40 Era ku luuyi ebweru ng'olinnya 
awayingirirwa mu mulyango okwolekera obukiika obwa kkono yaliyo 
emmeeza bbiri: ne ku luuyi olw'okubiri, Iwe Iw'ekisasi eky'oku mulyango, 
yaliyo emmeeza bbiri. 41 Waaliwo emmeeza nnya eruuyi n'emmeeza nnya 
eruuyi okuliraana omulyango; emmeeza munaana kwe battiranga 
ssaddaaka. 42 Era waaliwo emmeeza nnya ez'ekiweebwayo ekyokebwa, 
ez'amayinja amateme, obuwanvu bwazo omukono ko ekitundu, n'obugazi 
bwazo omukono ko ekitundu, n'obugulumivu bwazo omukono gumu: kwe 
baateekanga ebintu bye bassanga ekiweebwayo ebyokebwa ne ssaddaaka: 
43 N'ebikwaso, obuwanvu bwabyo luta, byasibibwa munda enjuyi zonna; 
ne ku mmeeza kwaliko ennyama ey'ekitone. 44 Era ebweru w'oluggya 
olw'omunda waaliwo enju ez'abayimbi mu luggya olw'omunda olwali ku 
mabbal g'omulyango ogw'obukiika obwa kkono: era zaatunuulira obukiika 


obwa ddyo: nga waaliwo emu ku mabbali g'omulyango ogw'obuvanjuba 
etunuulira obukiika obwa kkono. 45 Awo n'annyamba nti Enju eno 
etunuulira obukiika obwoddyo ya bakabona abakuumi b’ennyumba gye 
balagirwa. 46 N'enju etunuulira obukiika obwa kkono ya bakabona 
abakuumi b'ekyoto kye balagirwa: abo be batabani ba Zadoki, be b'oku 
batabani ba Leevi abasemberera Mukama okumuweereza. 47 N'agera 
oluggya, obuwanvu bwalwo emikono kikumi n'obugazi bwalwo emikono 
kikumi okwenkanankana; n'ekyoto kyali mu maaso g'ennyumba. 48 Awo 
n'antwala ku kisasi eky'ennyumba, n'agera buli mufuubeeto ogw'ekisasi 
emikono etaano eruuyi n'emikono etaano eruuyi: n'obugazi obw'omulyango 
bwali emikono esatu eruuyi n'emikono esatu eruuyi. 49 Obuwanvu 
bw'ekisasi bwali emikono amakumi abiri n'obugazi emikono kkumi na 
gumu: ng'ogera awali amadaala ge baalinnyirangako omwo: era waaliwo 
empagi eziriraanye emifubeeto, emu eruuyi n'emu eruuyi. 


41:1 N'antwala ku yeekaalu n'agera emifuubeeto, obugazi bwagyo 
emikono mukaaga eruuyi n'emikono mukaaga eruuyi, bwe bwali obugazi 
bw'eweema. 2 N'awayingirirwa obugazi bwawo emikono kkumi; 
n'awayingirirwa embiriizi zaawo zaali emikono etaano eruuyi n'emikono 
etaano eruuyi: n'agera obuwanvu bwawo emikono amakumi ana n'obugazi 
emikono amakumi abiri. 3 Awo n'agenda munda n'agera buli mufuubeeto 
oguli awayingirirwa, emikono ebiri: n'awayingirirwa emikono mukaaga: 
n'awayingirirwa obugazi bwawo emikono musanvu. 4 N'agera obuwanvu 
bwawo emikono amakumi abiri, n'obugazi bwawo emikono amakumi 
abiri, mu maaso ga yeekaalu: n'anyamba nti Kino kye kifo ekitukuvu 
ennyo. 5 Awo n'agera ekisenge eky'ennyumba emikono mukaaga; na buli 
nju ey'omu mbiriizi obugazi bwayo emikono ena, okwetooloola ennyumba 
enjuyi zonna. 6 N'amayu ag'omu mbiriizi gaali asatu, enju ng'eri waggulu 
ku nju ginnaayo, era amakumi asatu nnyiriri nnyiriri; era gaayingira mu 
kisenge eky'ennyumba eyali ey'amayu ag'omu mbiriizi enjuyi zonna, 
gakwate omwo, so galeme okukwata mu bisenge eby'ennyumba. 7 
N'amayu ag'omu mbiriizi gaagenda nga geeyongera okugaziwa nga 
gagenda nga geeyongera waggulu okwetooloola ennyumba; kubanga 


okwetooloola ennyumba kwagenda nga kweyongera waggulu 
okwebungulula ennyumba: obugazi bw'ennyumba kyebwava bweyongera 
waggulu; bwe batyo baalinnyanga okuva mu nju eya wansi okutuuka mu 
nju eya waggulu nga bayita mu nju eya wakati. 8 Era ne ndaba 
ng'ennyumba yali ku kigulumu enjuyi zonna: emisingi egy'amayu ag'omu 
mbiruzi gyali olumuli olulamba olw'emikono emiwanvu mukaaga. 9 
Obugazi bw'ekisenge ekyali eky'amayu ag'omu mbiriizi ebweru bwali 
emikono etaano: n'ebbanga etyafikkawo lyali kifo eky'amayu ag'omu 
mbiruzi ag'omu nnyumba. 10 Era wakati w'amayu waaliwo obugazi 
obw'emikono amakumi abiri okwetooloola ennyumba enjuyi zonna: 11 
N'enzigi ez'oku mayu ag'omu mbiruzi zaayolekera ekifo ekyafikkawo, 
oluggi olumu nga lwolekera obukiika obwa kkono n'oluggi olulala nga 
lwolekera obukiika obwa ddyo: n'ekifo ekyafikkawo obugazi bwakyo 
bwali emikono etaano enjuyi zonna. 12 N'ennyumba eyali mu maaso 
g'ekifo ekyayawulibwa ku luuyi olw'ebugwanjuba obugazi bwayo bwali 
emikono nsanvu; n'ekisenge ky'ennyumba obugazi bwakyo bwali emikono 
etaano enjuyi zonna, n'obuwanvu bwakyo emikono kyenda. 13 Awo 
bw'atyo n'agera ennyumba, obuwanvu bwayo emikono kikumi; n'ekifo 
ekyayawulibwa n'ennyumba n'ebisenge byayo, obuwanvu bwa kyo 
emikono kikumi. 14 Era obwenyi bw'ennyumba obugazi bwabwo 
n'obw'ekifo ekyayawulibwa okwolekera obuvanjuba, emikono kikumi. 15 
N'agera ennyumba obuwanvu bwayo okuva ku kifo ekyayawulibwa ekyali 
emmanju waayo n'ebbalaza zaayo eruuyi n'eruuyi, emikono kikumi; ne 
yeekaalu ey'omunda n'ebisasi eby'omu luggya; 16 emiryango n'amadirisa 
agaazibibwa n'ebbalaza enjuyi zonna, bbalaza ssatu buli bbalaza ng'eri ku 
bbalaza ginnaayo, okwolekera omulyango, ezaabikkibwako emiti enjuyi 
zonna w'okuva ku ttaka okutuuka ku madirisa; era amadirisa 
gaabikkibwako; 17 n'okutuuka ku bbanga eryali waggulu w'oluggi, 
okutuuka ku nnyumba ey'omunda n'ebweru ne ku kisenge kyonna enjuyi 
zonna munda n'ebweru, okugerebwa kwabyo. 18 Era yakolebwa ne 
bakerubi n'enkindu; n'olukindu lwateekebwa wakati wa bakerubi 
kinnababirye, na buli kerubi yalina obwenyi bubiri; 19 obwenyi bw'omuntu 
ne bwolekera olukindu eruuyi, n'obwenyi bw'empologoma ento ne bwo 


lekera olukindu eruuyi: bwe bityo bwe byakolebwa okubuna ennyumb 
yonna enjuyi zonna. 20 Bakerubi n'enkindu byakolebwa okuva ku ttaka 
okutuuka waggulu w'oluggi ekisenge kya yeekaalu bwe kyali bwe kityo. 
21 Yeekaalu emifuubeeto gyayo gyaliko empe nnya n'obwenyi 
bw'awatukuvu enfaanan yaabwo yali ng'enfaanana eya yeekaalu. 22 
Ekyoto kyali kya miti obugulumivu bwakyo emikono esatu n'obuwanvu 
bwakyo emikono ebiri n'ensonda zaakyo n'obuwanvu bwa kyo n'ebisenge 
byakyo byali by miti: naņnnamba nti Eno ye mmeeza eri mu maaso ga 
Mukama. 23 Eri yeekaalu n'awatukuvu byalina enzigi bbiri. 24 N'enzigi 
zaali za mbaawo bbiri, embaawo bbiri ezeefunya embaawo bbiri za luggi 
lumu, n'e mbaawo bbiri za Inggi olw'oku biri. 25 Era kwakolebwako, ku 
nzi gi za yeekaalu, bakerubi n'enkindu ng'ebyakolebwa ku bisenge; era ku 
bwenyi bw'ekisasi ebweru kwaliko embaawo ez'emiti ez'omubiri omunene. 
26 Erawaaliwoamadirisa agaazibibwa n'enkindu eruuyi n'eruuyi ku njuyi 
z'ekisasi: amayu ag'omu mbiriizi ag'omu nnyumba bwe gaali bwe gatyo 
n'embaawo ez'o mubiri omunene. 


42:1 Awo n'anfulumya mu luggya olw'ebweru, lye kkubo eridda obukuka 
obwa kkono: n'annyingiza mu nju eyayolekera ekifo ekyayawu libwa era 
eyayolekera ennyumba ku luuyi olw'obukiika obwa kkono. 2 Mu maaso 
g'obuwanvu buli obw'e mikono ekikumi we waali olugg olw'obukiika 
obwa kkono, n'obugazi bwali emikono amakumi ataano. 3 Okwolekera 
emikono abiri gir egy'oluggya olw'omunda n'okwole kera amayinja 
amaaliire gali ag'omi luggya olw'ebweru we waali ebbala za ng'eyolekera 
ebbalaza ginnaayi mu nju eya waggulu ey'okusatu. 4 Ne mu maaso 
g'amayu gali waaliwo ekkubo obugazi bwalyo emikoni kkumi munda, 
ekkubo lya mukono gumu; n'enzigi zaago zaayolekera obukiika obwa 
kkono. 5 Era amayuuga waggulu gaali mampi okusinga ago: kubanga 
ebbalaza zaasala ku ago okusinga bwe zaasala ku za ansi n'eza wakati mu 
nnyumba. 6 Kubanga gaali amayu aga waggulu asatu, so tegaalina mpagi 
ng'empagi ez'omu mpya: eya waggulu kyeyava efunzibwa okusinga eya 
wansi n'eya wakati okuva ku ttaka. 7 N'ekisenge ekyali ebweru 
ekyaliraana mayu okwolekera oluggya olw'eweru mu maaso g'amayu 


obuwavu bwakyo bwali emikono amakumi ataano. 8 Kubanga obuwanvu 
bw'amayu agaali mu luggya lw'ebweru bwali emikono amakumi ataano: 
era, laba, mu maaso ga yeekaalu waaliwo emikono kikumi. 9 Era wansi 
w'amayu ago we baavanga okuyingira ku luuyi olw'ebuvanjuba, ng'oyingira 
mu go ng'oa mu luggya olw'ebweru. 10 Ku mubiri gw'ekisenge 
eky'oluggya kwolekera obuvanjuba, mu maaso g’ekifo ekyayawulibwa ne 
mu maaso n'ennyumba, kwaliko amayu. 11 N'ekkubo eryali mu maaso 
gaago yali ng'enfaanana ey'ekkubo ery'anayu agayolekera obukiika obwa 
kono; ng'obuwanvu bwago, n'obugazi bwago bwe bwali bwe butyo: 
nawafulumirwa mu go wonna waali ng'engeri zaago bwe zaali era ng'ezigi 
zaago bwe zaali. 12 Era ng'enzigi ez'amayu agayolekera obuiika obwa 
ddyo bwe zaali, oluggi bwe lwali bwe lutyo ekkubo we lisibuka eriri ddala 
mu bwenyi bw'ekisenge ebuvanjuba bw'oyingira mu go. 13 Awo 
nangamba nti Amayu ag'obukiika obwa kkono n'amayu ag'obukiika obwa 
ddyo goolekedde ekifo ekyayawulibwa go ge mayu amatukuvu, bakabona 
bali okumpi ne Mukama mwe banaaliiranga ebintu ebitukuvu nnyo: eyo 
gye banaateekanga ebi.tu ebitukuvu ennyo n'ekiweebwao eky'obutta 
n'ekiweebwayo olw'eibi n'ekiweebwayo olw'omusango; kubanga ekifo 
ekyo kitukuvu. 14 Bakabona bwe banaayingirangaiu, kale tebavanga mu 
kifo ekitukuvu okuyingira mu luggya olw'eweru, naye banaateekanga eyo 
byambalo byabwe bye baweereezaamu; kubanga bitukuvu; kale 
anaayambalanga ebyambalo ebirala, ne balyoka basemberera ekyo 
eky'abantu. 15 Awo bwe yamala okugera ennyumba ey'omunda, 
n'anfulumya mu kkubo ery'omulyango ogutunuulira obuvanjuba, n'agigera 
enjuyi zonna. 16 N'agera ku luuyi olw'ebuvanjuba n'olumuli olwo olugera, 
emmuli ebikumi bitaano, n'olumuli: olugera enjuyi zonna. 17 N'agera ku 
luuyi olw'obukiika obwa kkono n'olumuli olugera, emmuli ebikumi bitaano 
enjuyi zonna. 18 N'agera ku luuyi olw'obukiika obwa ddyo, emmuli 
ebikumi bitaano, n'olumuli olugera. 19 N'akyukira eri oluuyi 
olw'ebugwanjuba n'agera emmuli ebikumi bitaano, n'olumuli olugera. 20 
Yagigera enjuyi ennya: yalina bbugwe enjuyi zonna, obuwanvu ebikumi 
bitaano n'obugazi ebikumi bitaano, okwawula ebitukuvu n'ebitali bitukuvu. 


43:1 Awo oluvannyuma n'antwala eri omulyango, omulyango ogwo 
ogutunuulira obuvanjuba: 2 kale, laba, ekitiibwa kya Katonda wa Isiraeri 
nga kijja nga kiva mu kkubo ery'ebuvanjuba: n'eddoboozi lye lyali 
ng'okuwuuma kw'amazzi amangi: ensi n'emasamasa olw'ekitiibwa kye. 3 
Era kyali ng'embala ey'okwolesebwa kwe nnalaba, ng'okwolesebwa kwe 
nnalaba bwe nnajja okuzikiriza ekibuga: era okwolesebwa kwali 
ng'okwolesebwa kwe nnalaba ku lubalama lw'omugga Kebali: awo ne 
nvu»nama amaaso gange. 4 Awo ekitiibwa kya Mukama ne kiyingira mu 
nnyumba nga kifuluma mu kkubo ery'omulyango ogutunuulira obuvanjuba. 
5 Omwoyo ne gunsitula ne gundeeta mu luggya olw'omunda; kale, laba, 
ekitiibwa kya Mukama ne kijjula ennyumba. 6 Awo ne mpulira ayogera 
nange ng'ayima mu nnyumba; omusajja n'ayimirira ku mabbali gange. 7 
Awo n'annamba nti Omwana w'omuntu, kino kye kifo eky'entebe yange, 
n'ekifo ebigere byange we birinnya, we nnaabeeranga wakati mu baana ba 
Isiraeri emirembe gyonna: so n'ennyumba ya Isiraeri terigwagwawaza nate 
erinnya lyange ettukuvu, bo newakubadde kabaka waabwe, olw'obwenzi 
bwabwe n'olw'emirambo gya bakabaka baabwe mu bifo byabwe 
ebigulumivu; 8 nga bateeka omulyango gwabwe ku mabbali g'omulyango 
g wange, n'omufuubeeto gwabwe ku mabbali g'omufuubeeto gwange, 
ekisenge ekyereere n'ekyawula nze nabo; era bagwagwawazizza erinnya 
lyange ettukuvu n'emizizo gyabwe gye bakola: kyennava mbamalawo 
n'obusungu bwange. 9 Kaakano baggyeewo obwenzi bwabwe n'emirambo 
gya bakabaka baabwe okuba wala nange, nange naabeeranga wakati mu 
bo emirembe gyonna. 10 Ggwe omwana w'omuntu, laga ennyumba ya 
Isiraeri ennyumba, bakwatirwe ensonyi obutali butuukirivu bwabwe: era 
bagere ekyokulabirako. 11 Awo bwe banaakwatirwa ensonyi ebyo byonna 
bye bakoze, bategeeze ennyumba bw'efaanana n'engeri yaayo 
n'awafulumirwa n'awayingirirwa n'embala zaayo zonna n'ebiragiro byayo 
byonna n'embala zaayo zonna n'amateeka gaayo gonna, ogiwandiike bo 
nga balaba: balyoke bagikwate yonna: nga bw'efaanana n'ebiragiro byayo 
byonna, babikolenga. 12 Lino lye tteeka ery'ennyumba: ku ntikko y'olusozi 
embibi yaayo yonna enjuyi zonna eriba ntukuvu nnyo. Laba, eryo lye tteeka 
ery'ennyumba. 13 Era kuno kwe kugerebwa kw'ekyoto ng'emikono bwe 


gyenkana: (omukono gwe mukono ko oluta:) entobo eriba ya mukono 
gumu, n'obugazi mukono gumu, n'omugo gwakyo ku kamwa kaakyo 
okwetooloola guliba gwa luta: era eyo ye eneeba entobo y'ekyoto. 14 
N'okuva ku ntobo wansi okutuuka ku mugo ogwa wansi waliba emikono 
ebiri n'obugazi omukono gumu; n'okuva ku mugo omutono okutuuka ku 
mugo omunene waliba emikono ena n'obugazi omukono gumu. 15 
N'ekyoto ekya waggulu kiriba kya mikono ena: n'okuva ku kyoto wansi 
n'okwambukayo waliba amayembe ana. 16 N'ekyoto wansi kiriba emikono 
kkumi n'ebiri obuwanvu n'ekkumi n'ebiri obugazi, enjuyi zaakyo ennya nga 
zenkanankana. 17 N'omugo guliba emikono kkumi n'ena obuwanvu 
n'ekkumi n'ena obugazi, mu njuyi zaagwo ennya; n'omugo ogugwetooloola 
guliba kitundu kya mukono; n'entobo yaagwo eriba omukono gumu enjuyi 
zonna; namadaala gaagwo galitunuulira obuvanjuba. 18 N'angyamba nti 
Omwana w'omuntu, bw'ati bw'ayogera Mukama Katonda nti Bino bye 
biragiro eby'ekyoto ku lunaku lwe balikikola, okuweerangayo, okwo 
ebiweebwayo ebyokebwa n'okumansirangako omusaayi. 19 Bakabona, 
Abaleevi ab'oku zzadde lya Zadoki abandi okumpi, olibawa ente enwbuka 
okuba ekiweebwayo olw'ekibi, okumpeereza, bw'ayogera Mukama 
Katonda. 20 Era olitoola ku musaayi gwayo n'oguteeka ku mayembe 
gaakyo ana ne ku nsonda ennya ez'omugo ne ku mugo ogwetooloola; 
bw'otyo bw'onookirongoosanga n'okitangirira. 21 Era otwalanga ente 
ey'ekiweebwayo olw'ekibi, n'agyokera mu kifo eky'ennyumba ekyalagirwa 
ebweru w'awatukuvu. 22 Awo ku lunaku olw'okubiri n'owangayo embuzi 
ennume eteriiko bulema okuba ekiweebwayo olw'ekibi; ne balongoosa 
ekyoto nga bwe bakirongoosa n'ente. 23 Bw'olimala okukirongoosa, 
owangayo ente envubuka eteriiko bulema n'endiga ennume eteriiko bulema 
eggiddwa mu kisibo. 24 N'obisembeza mu maaso ga Mukama, bakabona 
ne babisuulako omunnyo ne babiwaayo okuba ekiweebwayo ekyokebwa 
eri Mukama. 25 Mu nnaku omusanw onootegekerangamu buli lunaku 
embuzi okuba ekiweebwayo olw'ekibi era bategekenga ente envubuka 
n'endiga ennume eteriiko bulema eggiddwa mu kisibo. 26 Ennaku musanvu 
batangirirenga ekyoto bakirongoose; bwe batyo bwe baba bakyawula: 27 
Awo bwe balimala ennaku ezo, olulituuka ku lunaku olw'omunaana 


n'okweyongerayo, bakabona baweerengayo ku kyoto ebiweebwayo 
byammwe ebyokebwa n'ebiweebwayo byammwe olw'emirembe; nange 
ndibakkiriza, bw'ayogera Mukama Katonda. 


44:1 Awo n'anzizaayo mu kkubo ery'omulyango ogw'ebweru 
ogw'awatukuvu ogutunuulira obuvanjuba; awo nga luggale. 2 Awo 
Mukama n'anyamba nu Omulyango guno guliggalwawo, teguliggulwawo 
so tewaliba muntu aliyingirira mu gwo, kubanga Mukama Katonda wa 
Isiraeri ayingiridde omwo; kye gunaavanga guggalwawo. 3 Omulangira ye 
alituula omwo nga ye mulangira okuliiranga emmere mu maaso ga 
Mulzama; aliyingira ng’afuluma mu kkubo ery'ekisasi eky’omulyango, ne 
mu kkubo omwo ma.'anaayitanga ng'avaamu. 4 Awo n'antwala mu kkubo 
ery'omulyango ogw'obukiika obwa kkono mu maaso g'ennyumba; ne 
ntunula, kale, laba, ekitiibwa kya Mukama nga kijjudde ermyumba ya 
Mukama; ne nwunama amaaso gange; 5 Awo Mukama n'anyamba nti 
Omwana w'omuntu, weetegereze nnyo, otunule n'amaaso go era owulire 
n'amatu go ebyo byonna bye mugamba ku biragiro byonna eby'omu 
nnyumba ya Mukama n'amateeka gaayo gonna; era weetegereze nnyo 
awayingirirwa mu nnyumba na buli awafulumirwa mu watukuvu. 6 Era 
ogambanga abajeemu, ogambanga ennyumba ya Isiraeri nti Bw'ati 
bw'ayogera Mukama Katonda nti Ai mmwe ennyumba ya Isiraeri, emizizo 
gyammwe gyonna gibamale, 7 kubanga muyingizizza bannaggwanga 
abatali bakomole mu mutima era abatali bakomole mu mubiri, okubeera 
mu watukuvu wange, okwonoonawo, ennyumba yange, bwe muwaayo 
emmere yange, amasavu n'omusaayi, era bo bamenye endagaano yange, 
okwongera ku mizizo gyammwe gyonna. 8 So temukuumye bintu byange 
ebitukuvu bye mwalagirwa: naye mweteekeddewo mwekka abakuumi 
b'ebyo bye nnalagira mu watukuvu wange. 9 Bw'ati bw'ayogera Mukama 
Katonda nti Tewaliba munnaggwanga, atali mukomole mu mutima era 
atali mukomole mu mubiri, aliyingira mu watukuvu wange, 
munnaggwanga yenna anaabanga mu baana ba Isiraeri. 10 Naye Abaleevi 
abanneesambira ddala, Isiraeri bwe yawaba, abaawaba okunvaako 
okugoberera ebifaananyi byabwe; abo balibaako obutali butuukirivu 


bwabwe. 11 Era naye baliba baweereza mu watukuvu wange, nga balina 
okulabirira ku miryango gy'ennyumba, era nga baweerereza mu nnyumba; 
abo be banattiranga abantu ekiweebwayo ekyokebwa ne ssaddaaka, eta 
banaayimiriranga mu maaso gaabwe okubaweereza. 12 Kubanga 
baabaweererezanga mu maaso g'ebifaananyi byabwe ne bafuuka nkonge 
ey'obutali butuukirivu eri ennyumba ya Isiraeri; kyenvudde 
mbayimusizaako omukono gwange, bw'ayogera Mukama Katonda, era 
balibaako obutali butuukirivu bwabwe. 13 So tebalinsemberera okukola 
omulimu ogw'obwakabona gye ndi, newakubadde okusemberera ekintu 
kyonna ku bintu byange ebitukuvu, eri ebintu ebisinga obutukuvu: naye 
balibaako ensonyi zaabwe n'emizizo gyabwe gye baakolanga. 14 Era naye 
ndibafuula abakuumi b'ennyumba gye baliragirwa, olw'okuweereza kwamu 
kwonna n'olwa byonna ebirikolebwa omwo. 15 Naye bakabona, Abaleevi, 
batabani ba Zadoki, abaakuumanga awatukuvu wange nga bwe baala 
girwa, abaana ba Isiraeri bwe baawaba okunvaako, abo be balinsemberera 
okumpeereza; era banaayimiriranga mu maaso gange, okuwangayo gye 
ndi amasavu n'omusaayi, bw'ayogera Mukama Katonda: 16 abo 
banaayingiranga mu watukuvu wange, era banaasembereranga emmeeza 
yange okumpeereza, era banaakuumanga ebyo bye ndibalagira. 17 Awo 
olunaatuukanga bwe banaayingiranga mu miryango egy'oluggya 
olw'omunda, banaayambalanga ebyambalo ebya, bafuta; so tewaabenga 
byoya bye banaayambalanga bwe banaabanga nga baweerereza mu 
miryango egy'oluggya olw'omunda ne munda. 18 Banaabanga n'ebiremba 
ebya bafuta ku mitwe gyabwe, era banaayambalanga seruwale eza bafuta 
mu biwato byabwe; tebeesibenga kintu kyonna ekituuyanya. 19 Awo bwe 
banaafulumanga mu luggya olw'ebweru, mu luggya olw'ebweru eri abantu, 
banaayambulanga ebyambalo byabwe bye baweererezaamu, ne babitereka 
mu nju entukuvu, ne ambala ebyambalo ebirala, balemenga okutukuza 
abantu n'ebyanbalo byabwe. 20 So tebamwanga mitwe gyabwe, so 
tebakuzanga nivumbo gyabwe; banaasalanga buazi enviiri ez'oku mitwe 
gyabwe. 21 So ne kabona yenna tanywanga nwenge nga bayingira mu 
luggya lw'omunda. 22 So tebawasanga namwandu newakubadde 
eyagobebwa bba: naye bawasenga abawala abatamanyi musajja ab'oku 


zadde ery'ennyumba ya Isiraeri, ba nnamwandu eyali muka kabona. 23 Era 
banaayigirizanga abantu abantu bange enjawulo bw'eri ey'ekitukuvu ekitali 
kitukuvu, ne babaawuza kitali kirongoofu n'ekirongoofu. 24 N'awali 
empaka be banaayimirianga okusala omusango; ng'emisango gyange bwe 
giri bwe banaazisalanga: era bakwatenga amateeka ange n'ebiragiro 
byange mu mbaga ange zonna ezaalagirwa; era batu uzenga ssabbiiti 
zange. 25 So tebasembereranga mufu yenna okwegwagwawaza: naye 
olwa kitaabwe ba nnyaabwe oba mutabani waabwe ba muwala waabwe, 
olwa muganda ,aabwe oba mwannyinaabwe ataanga na bba, bayinza 
okweyonoona. 26 Awo bw'amalanga okulongoosewa, bamubalirenga 
ennaku musanvu. 27 Awo ku lunaku lw'aaayingiranga mu watukuvu, mu 
luggya olw'omunda, okuweerereza mu watukuvu, anaawangayo ekikye 
uweebwayo olw'ekibi, bw'ayogera Mukama Katonda. 28 Era baliba 
n'obusika; nze ndi busika bwabwe: so temubawanga butaka mu Isiraeri; 
nze butaka bwabwe. 29 Baaalyanga ekiweebwayo eky'obutta 
n'ekiweebwayo olw'ekibi n'ekiweewayo olw'omusango; era buli kintu 
ekiwongebwa mu Isiraeri kinaabanga kyabwe. 30 N'ebisooka ku bibala 
byonna ebibereberye ku byonna na buli kitone ekya buli kintu ku bitone 
nammwe byonna binaabanga bya bakabona: era munaawanga kabona 
obutta bwammwe obugoyebwa obusooka, okutuuza omukisa ku nnyuba 
yo. 31 Bakabona tebalyanga ku kintu kyonna ekifa kyokka newaibadde 
eyataagulwa oba nnyonyi oba nsolo. 


45:1 Era nate bwe muligabana n'obululu ensi okuba obusika, muwangayo 
ekitone eri Mukama, omugabo gw'ensi omutukuvu: obuwanvu bwagwo 
buliba buwanvu obw'emmuli obukumi bubiri mu enkumi ttano, n'obugazi 
kakumi: guliba mutukuvu mu nsalo yaagwo yonna okwetooloola. 2 Ku 
gwo kuliggibwako olw'ekifo ekitukuvu ebikumi bitaano obuwanvu 
n'ebikumi bitaano obugazi okwenkanankana enjuyi zonna: n'emikono 
amakumi ataano olw'embuga yaako enjuyi zonna. 3 Era oligeza ekigera 
kino, obuwanvu obw'obukumi bubiri mu enkumi ttaano n'obugazi 
obw'akakumi: n'omwo mwe muliba awatukuvu, awatukuvu ennyo. 4 
Ogwo gwe mugabo gw'ensi omutukuvu; guliba gwa bakabona, 


abaweereza ab'omu watukuvu, abasembera okuweereza Mukama; era 
kiriba kifo kya nnyumba zaabwe, era ekifo ekitukuvu eky'awatukuvu. 5 
Kale Abaleevi, abaweereza ab'omu nnyumba, baliba n'obukumi bubiri mu 
enkumi ttaano obuwanvu n'akakumi obugazi, okuba obutaka bwabwe, ku 
bwabwe, olw'amayu amakumi abiri. 6 Era muteekangawo obutaka 
obw'ekibuga, enkumi ttaano obugazi n'obukumi bubiri mu enkumi ttaano 
obuwanvu, okuliraana ekitone eky'omugabo omutukuvu: buliba bwa 
nnyumba yonna eya Isiraeri. 7 Era buli ekiriba eky'omulangira kiriba ku 
mabbali g'omugabo omutukuvu n'obutaka obw'ekibuga eruuyi n'eruuyi, mu 
maaso g'ekitone ekitukuvu ne mu maaso g'obutaka obw'ekibuga, ku luuyi 
olw'ebugwanjuba ebugwanjuba, ne ku luuyi olw'ebuvanjuba ebuvanjuba: 
n'obuwanvu nga kyenkana n'omugabo ogumu ku migabo okuva ku nsalo 
ey'ebugwanjuba okutuuka ku nsalo ey'ebuvanjuba. 8 Buliba butaka gy'ali 
mu nsi mu Isiraeri: so n'abalangira tebalijooga nate abantu bange; naye 
baliwa ennyumba ya Isiraeri ensi ng'ebika byabwe bwe biri. 9 Bw'ati 
bw'ayogera Mukama Katonda nti Kibamale, ai abalangira ba Isiraeri: 
muggyeewo ekyejo n'okunyaga, mutuukirize omusango n'eby'ensonga; 
abantu bange mu baggyeeko obukamuzi bwammwe, bw'ayogera Mukama 
Katonda. 10 Mubanga ne minzaani ey'amazima ne efa ey'amazima 
n'ensuwa ey'amazima. 11 Efa n'ensuwa bibenga bya kigera kimu, ensuwa 
egyemu ekitundu eky'ekkumi eky'ekomeri: ekigera kyayo kiba ng'ekomeri 
bw'eri. 12 Ne sekeri eribagera amakumi abiri: sekeri amakumi abiri ne 
sekeri abiri mu ttaano ne sekeri kkumi na ttaano, maane yammwe bw'eriba 
bw'etyo. 13 Kino kye kitone kye munaawangayo; ekitundu eky'omukaaga 
ekya efa ekiggibwa ku komero ey'ennaano, era munaawanga ekitundu 
eky'omukaaga ekya efa ku buli komeri eya sayiri: 14 n'omugabo 
ogw'amafuta ogulagirwa, ogw'oku nsuwa ey'amafuta, gunaabanga kitundu 
kya kkumi eky'ensuwa, ekiggibwa ku kooli; ze nsuwa kkumi, ye komeri; 
kubanga ensuwa kkumi ye komeri: 15 n'omwana gw'endiga ogumu 
ogw'omu kisibo, oguggibwa ku bikumi bibiri, ku malundiro amagimu aga 
Isiraeri; olw'ekiweebwayo eky'obutta n'ekiweebwayo ekyokebwa 
n'ebiweebwayo olw'emirembe, okubatangiriranga, bw'ayogera Mukama 
Katonda. 16 Abantu boma ab'omu nsi banaawanga olw'ekitone ekyo 


olw'omulangira mu Isiraeri. 17 Era omulangira ye anaawanga 
ebiweebwayo ebyokebwa n'ebiweebwayo eby'obutta n'ebiweebwayo 
ebyokunywa ku mbaga ne ku myezi egyakaboneka ne ku ssabbiiti, ku 
mbaga zonna ezaalagirwa ez'ennyumba ya Isiraeri: ye anaategekanga 
ekiweebwayo olw'ekibi n'ekiweebwayo eky'obutta n'ekiweebwayo 
ekyokebwa n'ebiweebwayo olw'emirembe, okutangiriranga ennyumba ya 
Isiraeri. 18 Bw'ati bw'ayogera Mukama Katonda nti Mu mwezi 
ogw'olubereberye ku lunaku olw'omwezi olw'olubereberye oddiranga ente 
envubuka eteriiko bulema; n'olongoosa awatukuvu. 19 Ne kabona 
atoolenga ku musaayi ogw'ekiweebwayo olw'ekibi n'aguteeka ku 
mifuubeeto gy'ennyumba ne ku nsonda ennya ez'omugo ogw'ekyoto ne ku 
mifuubeeto egy'oku mulyango ogw'oluggya olw'omunda. 20 Era okolanga 
bw'otyo ku lunaku olw'omwezi olw'omusanvu olwa buli muntu asobya 
n'oyo atalina magezi: bwe mutyo bwe munaatangiriranga ennyumba. 21 
Mu mwezi ogw'olubereberye ku lunaku olw'omwezi olw'ekkumi n'ennya 
mubenga n'Okuyitako, embaga ey'ennaku omusanvu; emigaati 
egitazimbulukuswa gye ginaaliibwanga. 22 Awo ku lunakn olwo 
omulangira yeetegekerenga yennyini n'abantu bonna ab'omu nsi ente okuba 
ekiweebwayo olw'ekibi. 23 Ne mu nnaku omusanvu ez'embaga 
ategekenga ekiweebwayo ekyokebwa eri Mukama, ente musanvu n'endiga 
ennume musanvu ezitaliiko bulema, buli lunaku okumalako ennaku 
omusanvu; n'embuzi ennume buli lunaku okuba ekiweebwayo olw'ekibi. 24 
Era ategekenga ekiweebwayo eky'obutta, efa ya nte, ne efa ya ndiga 
ennume, na buli efa yini ey'amafuta. 25 Mu mwezi ogw'omusanvu ku 
lunaku olw'omwezi olw'ekkumi n'ettaano mu mbaga akolenga bw'atyo 
okumala ennaku omusanvu; ng'ekiweebwayo olw'ekibi bwe kiri, 
n'ekiweebwayo ekyokebwa, n'ekiweebwayo eky'obutta, n'amafuta nga bwe 
gali. 


46:1 Bw'ati bw'ayogera Mukama Katonda nti Omulyango ogw'oluggya 
olw'omunda ogutunuulira obuvanjuba banaaguggalirangawo ennaku 
omukaaga ezikolerwamu omulimu; naye ku lunaku olwa ssabbiiti 
banaaguggulangawo, ne ku lunaku olw'omwezi ogwakaboneka 


banaaguggulangawo. 2 Era omulangira anaayingiranga ng'afuluma mu 
kkubo ery'ekisasi eky'omulyango ogw'ebweru, n'ayimirira awali 
omufuubeeto ogw'omulyango, ne bakabona bategekenga ekikye 
ekiweebwayo ekyokebwa n'ebibye ebiweebwayo olw'emirembe, n'asinziza 
awayingirirwa ow'omulyango; kale n'afuluma: naye omulyango 
tebaguggalangawo okutuusa akawungeezi. 3 N'abantu ab'omu nsi 
basinzizenga ku luggi olw'omulyango ogwo mu maaso ga Mukama ku 
ssabbiiti ne ku myezi egyakaboneka. 4 N'ekiweebwayo ekyokebwa 
omulangira ky'anaawangayo eri Mukama kinaabamga ku lunaku olwa 
ssabbiiti abaana b'endiga mukaaga abataliiko bulema n'endiga ennume 
eteriiko bulema; 5 n'ekiweebwayo eky'obutta kinaabanga efa ku ndiga 
ennume, n'ekiweebwayo eky'obutta ku baana b'endiga nga 
bw'anaayinzanga okuwa, na buli efa yini ya mafuta. 6 Ne ku lunaku 
olw'omwezi ogwakaboneka kinaabanga ente envubuka eteriiko bulema; 
n'abaana b'endiga mukaaga n'endiga ennume; zinaabanga ezitaliiko bulema: 
7 era ategekenga ekiweebwayo eky'obutta, efa ku nte, ne efa ku ndiga 
ennume, ne ku baana b'endiga nga bw'anaayinzanga, na buli efa yini ya 
mafuta. 8 Era omulangira bw'anaayingiranga, anaalingiranga ng'afuluma 
mu kkubo ery'ekisasi eky'omulyango, era anaavangamu ng'afuluma mu 
kkubo omwo. 9 Naye abantu ab'omu nsi bwe banajjanga mu maaso ga 
Mukama mu mbaga ezaalagirwa, oyo anaayingiranga ng'afuluma mu 
kkubo ery'omulyango ogw'obukiika obwa kkono okusinza anaavangamu 
ng'afuluma mu kkubo ery'omulyango ogw'obukiika obwa ddyo; n'oyo 
anaayingiranga ng'afuluma mu kkubo ery'omulyango ogw'obukiika obwa 
ddyo anaavangamu ng'afuluma mu kkubo ery'omulyango ogw'obu kiika 
obwa kkono: taddirangayo mu kkubo ery'omulyango mwe yayingirira, 
naye avengamu nga yeesimbye mu maaso ge. 10 N'omulangira, bwe 
banaayingirangamu, anaagenderanga wakati mu bo; era bwe 
banaavangamu, banaaviirangamu wamu. 11 Ne mu mbaga ne ku nnaku 
enkulu ekiweebwayo eky'obutta kinaabanga efa ku nte ne efa ku ndiga 
ennume ne ku b'endiga nga bw'anaayinzanga okuwa, na buli efa yini ya 
mafuta. 12 Era omulangira bw'anaategekanga ekyo ky'anaawangayo ku 
bubwe, ekiweebwayo ekyokebwa oba ebiweebwayo olw'emirembe okuba 


ekiweebwayo ku bubwe eri Mukama, banaamuggulirangawo omulyango 
ogutunuulira obuvanjuba, era anaategekanga ekikye ekiweebwayo 
ekyokebwa n'ebibye by'awaayo ku bubwe nga bw'akola ku lunaku olwa 
ssabbiiti: kale afulumenga; awo ng'amaze okufuluma, banaggalangawo 
omulyango. 13 Era otegekanga omwana gw'endiga ogwakamala omwaka 
gumu ogutaliiko bulema okuba ekiweebwayo ekyokebwa eri Mukama buli 
lunaku: buli nkya ogutegekanga. 14 Era otegekanga wamu nagwo 
ekiweebwayo eky’obutta buli enkya, ekitundu eky'ekkumi ekya efa 
n'ekitundu eky'okusatu ekya yini ey”amafuta, okunyiikiza obutta obulingi; 
ekiweebwayo eky'obutta eri Mukama eky'olutata olw'ekiragiro ekitali 
ggwaawo. 15 Bwe batyo bwe baba bategekanga omwana gw'endiga 
n'ekiweebwayo eky'obutta n'amafuta; buli nkya okuba ekiweebwayo 
ekyokebwa eky'olutata. 16 Bw'ati bw'ayogera Mukama Katonda nti 
Omulangira bw'anaawanga ekirabo mutabani we yenna, nga bwe busika 
bwe, buliba bwa batabani be; butaka bwabwe olw'obusika. 17 Naye 
bw'anaawanga ki busika bwe omuddu we yenna eki. rabo, kiriba kikye 
okutuuka ku mwaka ogw'eddembe; ne kiryoka kidda eri omulangira; naye 
obusiki bwe, obwo buliba bwa batabani be. 18 Era nate omulangira 
tatwalang ku busika obw'abantu okubagoba mu butaka bwabwe; 
anaawangs batabani be obusika ng'abuggyo ku butaka bwe ye: abantu 
bang, balemenga okusaasaana buli muntu okuva ku butaka bwe. 19 Awo 
n'ampisa awayingirirwa ku mabbali g'omulyango n'anyingiza mu nju 
entukuvu eza bakabon ezaatunuulira obukiika obwa kkono era, laba, 
waaliwo ekifo ku luu yi olw'ennyuma ebugwanjuba. 20 N'anyamba nti 
Kino kye kifo bakabona we banaafumbiranga ekiweebwayo olw'omusango 
n'ekiwee bwayo olw'ekibi, we banaayokeranga ekiweebwayo eky'obutta; 
baleme okubifulumya mu luggya olw'ebweru okutukuza abantu. 21 Awo 
n'anfulumya mu luggya olw'ebweru, n'ampisa ku nsonda ennya ez'oluggya 
era, laba, mu buli nsonda ey'oluggya nga mulimu oluggya. 22 Mu nsonda 
ennya ez'oluggya mwalim empya ezaakomerwa, obuwanv bwazo emikono 
amakumi ana n'obugazi amakumi asatu: ezo ennya ezaali mu nsonda zaali 
za kigera kimu. 23 Era waaliwo olubu oluambibwa olwetoolodde mu zo 
okuseetooloola ezo ennya, era Iwakolebwa nga lulimu ebifo 


eby'okuufumbiramu wansi w'embu enjuyi zonna. 24 Awo n'annyamba nti 
Zino ze nnyumba ez'okufumbirangamu, abaweereza ab'ennyumba we 
banaafumbiranga ssaddaaka ey'abantu. 


47:1 Awo n'anzizaayo ku luggi olw'ennyumba; kale, laba, amazzi 
gaasibuka nga gava wansi w'omulyango ogw'ennyumba ebuvanjuba, 
kubanga obwenyi bw'ennyumba bwayolekera obuvanjuba: amazzi ne 
gaserengeta nga gava wansi ku luuyi olw'ennyumba olwa ddyo ku luuyi 
olw'ekyoto olw'obukiika obwa ddyo. 2 Awo n'anfulumiza mu kkubo 
ery'omulyango obukiika obwa kkono, n'antwala n'anneetoolooza mu kkubo 
ery'ebweru okutuuka ku mulyango ogw'ebweru mu kkubo ery'omulyango 
ogutunuulira ebuvanjuba; era, laba, amazzi nga gakulukutira ku luuyi olwa 
ddyo. 3 Omusajja bwe yavaamu ng'agenda ebuvanjuba ng'akutte omugwa 
mu mukono gwe, n'agera emikono lukumi, n'ampisa mu mazzi, amazzi 
agakoma mu bukongovvule. 4 Nate n'agera lukumi, n'ampisa mu mazzi, 
amazzi agakoma mu maviivi. Nate n'agera lukumi, n'ampisa mu mazzi, 
amazzi agakoma mu kiwato. 5 Oluvannyuma n'agera lukumi; ne guba 
mugga gwe ssaayinza kusomoka: kubanga amazzi gaali gatumbidde, 
amazzi ag'okuwugirira, omugga ogutayinzika kusomokeka. 6 N'anyamba 
nti Omwana w'omumu, olabye? Awo n'antwala n'anzizaayo ku lubalama 
lw'omugga. 7 Awo bwe nnali nga nzizeeyo, laba, ku lubalama lw'omugga 
nga kuliko emiti mingi nnyo eruuyi n'eruuyi. 8 Awo n'anyamba nti Amazzi 
gano gasibuka okugenda mu njuyi ez'ebuvanjuba, era galiserengeta mu 
Alaba: era galigenda eri ennyanja; mu nnyanja amazzi gye galidda 
agaasibusibwa; era amazzi galiwonyezebwa: 9 Awo olulituuka buli kintu 
ekiramu kye gajjula mu buli kifo emigga gye girituuka kiriba kiramu; era 
walibaawo olufulube Iw'ebyennyanja lungi nnyo: kubanga amazzi gano 
gatuuse eyo, n'amazzi ag'omu nnyanja galiwonyezebwa, na buli kintu 
kiriba kiramu buli omugga gye gunaatuukanga. 10 Awo olulituuka abavubi 
baliyimirira ku mabbali gaagwo: okuva e Engedi okutuuka e Negulayimu 
waliba ekifo eky'okusuuliramu emigonjo; eby'ennyanja byabwe biriba 
ng'engeri zaabyo bwe biriba, okwenkana ebyennyanja ebiri mu nnyanja 
ennene, bingi nnyo nnyini. 11 Naye ebifo eby'ettosi n'emigga gyagwo 


tebiriwonyezebwa; biriweebwayo eri omunnyo. 12 Era ku mugga ku 
lubalama lwagwo eruuyi n'eruuyi kulimera buli muti ogubaako emmere 
ogutaliwotoka malagala gaagwo, so n'ebibala byagwo tebiriggwaawo: 
gulibala ebibala biggya buli mwezi kubanga amazzi gaagwo gava mu 
watukuvu: n'ebibala byagwo biriba mmere, n'amalagala gaagwo galiba ga 
ddagala kuwonya. 13 Bw'ati bw'ayogera Mukama Katonda nti Eno ye 
eriba ensalo gye muligabanirako ensi okuba obusika ng'ebika ekkumi 
n'ebibiri ebya Isiraeri bwe biri: Yusufu aliba n'emigabo. 14 Nanunwe 
muligisika buli muntu nga munne: gye nnayimusiza omukono gwange 
okugiwa bajjaąjjammwe: era ensi eno eribagwira okuba obusika. 15 Era 
eno ye eriba ensalo y'ensi: ku luuyi olw'obukiika obwa kkono okuva ku 
mabbali g'ekkubo ery'e Kesulooni okutuuka awayingirirwa e Zedadi; 16 
Kamasi, Berosa, Sibulayimu ekiri wakati w'ensalo y'e Ddamasiko n'ensalo 
y'e Kamasi; Kazerukattikoni ekiri ku nsalo y'e Kawulaani. 17 N'ensalo eva 
ku nnyanja eriba Kazalenooni awali ensalo y'e Ddamasiko, ne ku luuyi 
olw'obukiika obwa kkono obukiika obwa kkono ye eri ensalo y'e Kamasi. 
Olwo lwe luuyi olw'obukiika obwa kkono. 18 N'oluuyi olw'ebuvanjuba 
wakati w’e Kawulaani ne Ddamasiko ne Gireyaadi n'ensi ya Isiraeri luliba 
Yoludaani; muligera okuva ku nsalo ey'obukiika obwa kkono okutuuka ku 
nnyanja ey'ebuvanjuba. Olwo lwe luuyi olw'ebuvanjuba. 19 N'oluuyi 
olw'obukiika obwa ddyo eri obukiika obwa ddyo luliva ku Tamali 
okutuuka ku mazzi ag'e Meribosukadesi okutuuka ku kagga ak'e Misiri 
okutuuka ku nnyanja ennene. Olwo lwe luuyi olw'obukiika obwa ddyo mu 
busimba bwabwo. 20 N'oluuyi olw'ebugwanjuba luliba nnyanja nnene 
okuva ku nsalo ey'obukiika obwa ddyo okutuuka awayolekera 
awayingirirwa mu Kamasi. Olwo lwe luuyi olw'ebu gwanjuba. 21 Bwe 
mutyo bwe muligabana ensi eno mwekka na mwekka, ng'ebika bya Isiraeri 
bwe biri. 22 Awo olulituuka muligigabana n'obululu okuba obusika gye 
muli n'eri bannaggwanga abaabeera mu mmwe abalizaala abaana mu 
mmwe; kale baliba gye muli ng'enzaalwa mu baana ba Isiraeri; baliba 
n'obusika wamu nammwe mu bika bya Isiraeri. 23 Awo olulituuka mu buli 
kika munnaggwanga mw'anaabeeranga eyo gye mulimuwa obusika bwe, 
bw'ayogera Mukama Katonda. 


48:1 Era gano ge mannya g'ebika okuva ku nkomerero ey'obukiika obwa 
kkono, ku mabbali g'ekkubo Agekesulooni okutuuka awayingirirwa mu 
Kamasi, Kazalemaani awali ensalo y'e Ddamasiko, ku luuyi olw'obukiika 
obwa kkono ku mabbali ag'e Kamasi; era baliba n'embīiriizi zaabwe nga 
zitunuulira ebuvanjuba n'ebugwanjuba; Ddaani omugabo gumu. 2 N'awali 
ensalo ya Ddaani, okuva ku lubiriizi olw'ebuvanjuba okutuuka ku lubiriizi 
olw'ebugwanjuba; Aseri omugabo gumu. 3 N'awali ensalo ya Aseri, okuva 
ku lubiriizi olw'ebuvanjuba okutuuka ku lubiriizi olw'ebugwanjuba; 
Nafutaali omugabo gumu. 4 N'awali ensalo ya Nafutaali, okuva ku lubiriizi 
olw'ebuvanjuba okutuuka ku lubīiriizi olw'ebugwanjuba; Manase omugabo 
gumu. 5 N'awali ensalo ya Manase, okuva ku lubiriizi olw'ebuvanjuba 
okutuuka ku lubiriizi olw'ebugwanjuba; Efulayimu omugabo gumu. 6 
N'awali ensalo ya Efulayimu, okuva ku lubiriizi olw'ebuvanjuba okutuuka 
ku lubiriizi olw'ebugwanjuba; Lewubeeni omugabo gumu. 7 N'awali ensalo 
ya Lewubeeni, okuva ku lubiriizi olw'ebuvanjuba okutuuka ku lubiriizi 
olw'ebugwanjuba; Yuda omugabo gumu. 8 Era awali ensalo ya Yuda, 
okuva ku lubirizi olw'ebuvanjuba okutuuka ku lubirizi olw'ebugwanjuba, 
we waliba ekitone kye muliwaayo, obugazi bwakyo emmuli obukumi 
bubiri mu enkumi ttaano n'obuwanvu nga bwenkana ogumu ku migabo, 
okuva ku lubirizi olw'ebuvanjuba okutuuka ku lubīiriizi olw'ebuvanjuba 
okutuuka ku lubiriizi olw'ebugwanjuba: n'awatukuvu waliba mu kyo 
wakati. 9 Ekitone kye muliwaayo eri Mukama kiriba obuwanvu bwakyo 
emmuli obukumi bubiri mu enkumi ttaano, n'obugazi kakumi. 10 N'ekitone 
ekitukuvu kiriba ky'abo, kya bakabona; eri obukiika obwa kkono 
obuwanvu obukumi bubiri mu enkumi ttaano, n'eri obugwanjuba obugazi 
kakumi, n'eri obuvanjuba obugazi kakumi, n'eri obukiika obwa ddyo 
obuwanvu obukumi bubiri mu enkumi ttaano: n'awatukuvu wa Mukama 
waliba wakati mu kyo. 11 Kiriba kya bakabona abatukuzibwa ab'oku 
batabani ba Zadoki, abaakuumanga ebyo bye nnalagira; abatawabanga 
abaana ba Isiraeri bwe baawaba, nga Abaleevi bwe baawaba. 12 Era kiriba 
gye bali ekitone ekiggibwa ku kitone eky'ensi, ekintu ekitukuvu ennyo, 
awali ensalo ey'Abaleevi. 13 N'Abaleevi baliba n'ekitundu ekyenkana 
n'ensalo ya bakabona, obuwanvu obukumi bubiri mu enkumi ttaano 


n'obugazi kakumi: obuwanvu bwonna buliba obukumi bubiri mu enkumi 
ttaano n'obugazi kakumi: 14 So tebakitundanga so tebakiwaanyisanga, so 
n'ebibala ebibereberye eby'ensi tebifuukanga bya balala: kubanga kitukuvu 
eri Mukama. 15 N'enkumi ettaano ezifisseewo mu bugazi mu maaso 
g'obukumi bubiri mu enkumi ttaano ziriba za bantu bonna okulya, za 
kibuga, za kubeerwamu era za mbuga: era ekibuga kiriba wakati omwo. 
16 Era kuno kwe kuliba okugerebwa kwawo; olubiriizi olw'obukiika obwa 
kkono enkumi nnya mu ebikumi bitaano, n'olubiriizi olw'obukiika obwa 
ddyo enkumi nnya mu ebiktuni bitaano, ne ku lubiriizi olw'obuvanjuba, 
enkumi nnya mu ebikumi bitaano, n'olubiriizi olw'obugwanjuba enkumi 
nnya mu ebikumi bitaano. 17 Era ekibuga kiribaako embuga; eri obukiika 
obwa kkono ebikumi bibiri mu ataano, n'eri obukiika obwa ddyo ebikumi 
bibiri mu ataano, n'eri obuvanjuba ebikumi bibiri mu ataano, n'eri 
obugwanjuba ebikumi bibiri mu ataano. 18 N'obuwanvu obufisseewo 
obwenkana ekitone ekitukuvu buliba kakumi ebuvanjuba n'akakumi 
ebugwanjuba: era bulyenkana ekitone ekitukuvu; n'ebibala byamu biriba 
bya kulya eri abo abakola emirimu mu kibuga. 19 N'abo abakola emirimu 
mu kibuga ab'omu bika byonna ebya Isiraeri banaakirimanga. 20 Ekitone 
kyonna kiriba obugazi obukumi bubiri mu enkumi ttaano n'obuwanvu 
obukumi bubiri mu enkumi ttaano: muliwaayo ekitone ekitukuvu nga 
kyenkanankana enjuyi zonna, wamu n'obutaka obw'ekibuga. 21 N'ekitundu 
ekifisseewo kiriba kya mulangira, okuliraana ekitone ekitukuvu eruuyi 
n'eruuyi n'obutaka obw'ekibuga, mu maaso g'obukumi obubiri mu enkumi 
ttaano obw'ekitone, okwolekera ensalo ey'ebuvanjuba, n'ebugwanjuba mu 
maaso g'obukumi obubiri mu enkumi ettaano okwolekera ensalo 
ey'ebuvagwanjuba, okwenkana emigabo, kye kiriba eky'omulangira 
n'ekitone ekitukuvu n'awatukuvu aw'ennyumba biriba wakati omwo. 22 
Era nate okuva ku butaka obw'Abaleevi n'okuva ku bataka obw'ekibuga, 
obuli wakati w'ekitundu eky'omulangira, wakati w'ensalo ya Yuda n'ensalo 
ya Benyamini, waliba wa mulangira. 23 N'ebika ebirala; okuva ku lubīiriizi 
olw'ebuvanjuba okutuuka ku lubiriizi olw'ebugwanjuba; Benyamini 
omugabo gumu. 24 N'awali ensalo ya Benyamini okuva ku lubirizi 
olw'ebuvanjuba okutuuka ku lubīiriizi olw'ebugwaajuba; Simvoni omueabo 


gumu. 25 N'awali ensalo ya Simyoni okuva ku lubiriizi olw'ebuvanjuba 
okutuuka ku lubiriizi olw'ebugwanjuba; Isakaali omugabo gumu. 26 
N'awali ensalo ya Isakaali okuva ku Lubiruzi olw'ebuvanjuba okutuuka ku 
lubiriizi olw'ebugwanjuba; Zebbulooni omugabo gumu. 27 N'awali ensalo 
ya Zebbulooni okuva ku lubiriizi olw'ebuvanjuba okutuuka ku lubirizi 
olw'ebugwanjuba; Gaadi omugaba gumu. 28 N'awali ensalo ya Gaadi, ku 
lubiriizi olw'obukiika obwa ddyo mu busimba bwabwo, ensalo eriva ku 
Tamali n'eruuka ku mazzi ag'e Meribasukadeesi okutuuka ku kagga ak'e 
Misiri okutuuka ku nnyanja ennene. 29 Eyo ye nsi gye muligabanira 
n'obululu ebika bya Isiraeri okuba obusika, era egyo gye migabo gyabwe 
kinnakimu, bw'ayogera Mukama Katonda. 30 Era wano ekibuga we 
kikoma; ku lubiriizi olw'obukiika obwa kkono emmuli enkumi nnya mu 
ebikumi bitaano ezigerebwa: 31 n'emiryango egy'ekibuga giriba 
ng'amannya g'ebika bya Isiraeri; emiryango esatu egitunuulira obukiika 
obwa kkono: omulyango gwa Lewubeen gumu; omulyango gwa Yuda 
gumu; omunyango gwa Leevi gumu: 32 ne ku lubiriizi olw'ebuvanjuba 
emmuli enkumi nnya mu ebikumi bitaano; n'emiryango esatu: omulyango 
gwa Yusufu gumu; omulyango gwa Benyamini gumu; omulyango gwa 
Ddaani gumu: 33 ne ku lubiriizi olw'obukiika obwa ddyo emmuli enkumi 
nnya mu ebikumi bitaano ezigerebwa; n'emiryango esatu: omulyango gwa 
Simyoni gumu; omulyango gwa Isakaali gumu; omulyango gwa 
Zebbulooni gumu: 34 ku lubiriizi olw'obugwanjuba emmuli enkumi nnya 
mu ebikumi bitaano, n'emiryango gyabwe esatu: omulyango gwa Gaadi 
gumu; omulyango gwa Aseri gumu; omulyango gwa Nafutaali gumu. 35 
Kiriba kya mmuli kakumi mu kanaana okwetooloola: n'erinnya ery'ekibuga 
okuva ku lunaku olwo liriba nti Mukama ali omwo. 


Danyeri 


1:1 Mu mwaka ogw'okusatu mu mirembe gya Yekoyakimu kabaka wa 
Yuda; Nebukadduneeza kabaka w'e Babulooni n'ajja e Yerusaalemi, 
n'akizingiza. 2 Mukama n'awaayo Yekoyakimu kabaka wa Yuda mu 
mukono gwe, era n'ebintu eby'omu nnyumba ya Katonda ebimu: n'abitwala 


mu nsi Sinaali mu ssabo lya katonda we: n'aleeta ebintu mu ggwanika lya 
katonda we. 3 Kabaka n'agamba Asupenaazi omukulu w'abalaawe be, 
ayingize ku baana ba Isiraeri, ab'omu zzadde lya kabaka n'ery'abakungu: 4 
abavubuka abataaliko bulema, wabula ab'amaaso amalungi, era abategeevu 
mu magezi gonna, era abakabakaba mu kutegeera, era abaamanya 
ebiyigirizibwa, era abasaanira okuyimirira mu nnyumba ya kabaka: era 
abayigirizenga amzgezi ag'Abakaludaaya n'olulimi Iwabwe 5 Kabaka 
n'abalagira omugabo ogwa bulijjo ogw'oku mmere ya kabaka, n'ogw'oku 
mwenge gwe yanywanga, era babaliisize emyaka esatu: bwe giriggwaako 
balyoke bayimirire mu maaso ga kabaka. 6 Ne muba mu abo, ku baana ba 
Yuda, Danyeri, Kananiya, Misayeri, ne Azaliya. 7 N'omukulu w'abalaawe 
n'abatuuma amannya: Danyeri n'amutuuma Berutesazza: ne Kananiya 
n'amutuuma Saddulaaki: ne Misayeri namutuuma Mesaki: ne Azaliya 
n'amutuuma Abeduneego. 8 Naye Danyeri n'ateesa mu mutima gwe 
obuteeyonoonyesanga n'emmere ya kabaka, newakubadde n'omwenge gwe 
yanywanga: kyeyava asaba omukulu w'abalaawe aleme 
okweyonoonyesanga. 9 Ne Katonda n'alabisa Danyeri ekisa n'okusaasirwa 
mu maaso g'omukulu w'abalaawe. 10 Omukulu w'abalaawe n'agamba 
Danyeri nti Ntidde mukama wange kabaka, eyabalagira bye munaalyanga 
ne bye munaanywanga: kubanga kiki ekiriba kimulabya amaaso gammwe 
nga tegafaanana bulungi ng'abavubuka abenkana nammwe obukulu? Bwe 
gutyo omutwe gwange gwandirabye akabi eri kabaka. 11 Danyeri n'alyoka 
agamba omusigire, omukulu w'abalaawe gwe yafuza Danyeri; Kananiya, 
Misayeri, ne Azaliya: nti 12 Okemere abaddu bo ennaku kkumi, 
nkwegayiridde: batuwenga ebijanjaalo okulya, namazzi okunywa. 13 
Amaaso gaffe galyoke gakeberwe w'oli, n'amaaso g'abavubuka abaalyanga 
ku mmere ya kabaka: era nga bw'oliraba, okole bw'otyo eri abaddu bo. 14 
Awo n'abawulira mu bigambo ebyo, n'abakemera ennaku kkumi. 15 Awo 
ennaku ekkumi bwe zaggwa, amaaso gaabwe ne gafaanana bulungi, era 
baali nga bagezze omubiri, okusinga abavubuka bonna abaalyanga ku 
mmere ya kabaka. 16 Awo omusigire n'abagg yako emmere yaabwe, 
n'omwenge gwe bandinyweddenga, n'abawa ebijanjaalo. 17 Naye 
abavubuka abo abana, Katonda n'abawa okumanya n'okutegeera mu 


kuyiga kwonna n'amagezi: Danyeri n'aba omukabakaba mu kwolesebwa 
kwonna ne mu birooto. 18 Awo ennaku bwe zaggwa, kabaka ze yagamba 
okubayingiza, omukulu w'abalaawe n'abayingiza mu maaso ga 
Nebukadduneeza. 19 Kabaka n'anyumya nabo: ne mu abo boma ne 
mutalabika abaali nga Danyeri, Kananiya Misayeri, ne Azaliya: kyebaava 
bayimirira mu maaso ga kabaka. 20 Ne mu buli kigambo eky'amagezi 
n'eky'okutegeera, kabaka kye yababuuza, yabalaba nga basinga emirundi 
kkumi abasawo, n'abafumu bona abaali mu bwakabaka bwe bwonna. 21 
Danyeri n'abeerawo okutuusa ku mwaka ogw'olubereberye ogwa Kuulo 
kabaka. 


2:1 Ne mu mwaka ogw'okubiri mu mirembe gya Nebukadduneeza 
Nebukadduneeza n'aloota ebirooto: omwoyo gwe ne gweraliikirira, otulo 
twe ne tumubula. 2 Awo kabaka n'alagira bayite abasawo n'abafumu 
n'emmandwa n'Abakaludaaya, okubuulira kabaka ebirooto bye. Ne 
bayingira ne bayimirira mu maaso ga kabaka. 3 Kabaka n'abagamba nti 
Ndoose ekirooto, omwoyo gwange ne gweraliikirira okutegeera ekirooto. 
4 Abakaludaaya ne balyoka bagamba kabaka mu lulimi Olusuuli nti Ai 
kabaka, obenga omulamu emirembe gyonna: obuulire abaddu bo ekirooto, 
naffe tunaalaga amakulu gaakyo. 5 Kabaka n'addamu n'agamba 
Abakaludaaya nti Ekigambo kinvuddeko: bwe mutantegeeze ekirooto 
n'amakulu gaakyo, munaatemebwatemebwa, n'ennyumba zammwe 
zirifuuka mmungo. 6 Naye bwe munaalaga ekirooto n'amakulu gaakyo, 
munaaweebwa nze ebirabo n'empeera n'ekitiibwa kingi: kale mundage 
ekirooto n'amakulu gaakyo. 7 Ne baddamu omulundi ogw'okubiri ne 
boogera nti Kabaka abuulire abaddu be ekirooto, naffe tunaalaga amakulu. 
8 Kabaka n'addamu n'ayogera nti Ntegeeredde ddala nga mwagala 
okufuna ebbanga, kubanga mulabye ng'ekigambo kinvuddeko. 9 Naye bwe 
mutantegeeze ekirooto, waliwo etteeka limu gye muli: kubanga 
muteeseteese okulimba n'ebigambo ebivundu okwogera mu maaso gange 
okutuusa ebiro lwe biriwaanyisibwa: kale mumbuulire ekirooto, nange 
ndyoke ntegeere nga muyinza okundaga amakulu gaakyo. 10 
Abakaludaaya ne baddiramu mu maaso ga kabaka, ne boogera nti Tewali 


muntu mu nsi n'omu ayinza okulaga ekigambo kya kabaka: kubanga tewali 
kabaka newakubadde omukungu newakubadde owessaza eyali abuuzizza 
ekigambo ekifaanana bwe kityo omusawo yenna newakubadde omufumu 
yenna newakubadde Omukaludaaya yenna. 11 Era ekigambo kino 
tekirabwanga kabaka ky'awaliriza, so tewali ayinza okukiraga mu maaso 
ga kabaka, wabula bakatonda 'abatatuula na balina emibiri. 12 Kabaka 
kyeyava asunguwala ne yeejuumuula nnyo, n'alagira okutta abagezigezi 
bonna ab'e Babulooni. 13 Etteeka ne liteekebwa, abagezigezi ne bagenda 
okubatta: ne banoonya Danyeri ne banne okubatta. 14 Awo Danyeri 
n'addamu n'amagezi n'obukabakaba Aliyooki omwami wa baserikale ba 
kabaka, eyajja okutta abagezigezi ab'e Babulooni: 15 n'addamu n'agamba 
Aliyooki omwami wa kabaka nti Kiki ekyanguyiriza bwe kityo etteeka 
eriva eri kabaka? Aliyooki n'alyoka ategeeza Danyeri ekigambo ekyo. 16 
Danyeri n'ayingira ne yeegayirira kabaka okumuteekerawo olunaku, naye 
ng'aliraga kabaka amakulu. 17 Awo Danyeri n'agenda mu nnyumba ye, 
n'ategeeza ekigambo ekyo Kananiya, Misayeri ne Azaliya, banne: 18 
basabe Katonda ow'omu ggulu okubasaasira olw'ekyama ekyo: Danyeri ne 
banne baleme okuzikirira awamu n'abagezigezi abalala ab'e Babulooni. 19 
Ekyama ne kiryoka kibikkulirwa Danyeri mu kwolesebwa okw'ekiro. 
Danyeri n'alyoka yeebaza Katonda ow'omu ggulu. 20 Danyeri n'addamu 
n'agamba nti Lyebazibwenga erinnya lya Katonda emirembe n'emirembe: 
kubanga amagezi n'amaanyi gage: 21 era oyo ye awaanyisa ebiro 
n'ebiseera: aggyawo bakabaka, era assaawo bakabaka: awa amagezi 
abagezigezi, n'okumanya eri abo abamanyi okutegeera: 22 abikkula 
ebigambo eby'obuziba eby'ekyama: ebiri mu kizikiza abimanyi, era 
omusana gubeera naye. 23 Nkwebaza, nkutendereza, ai ggwe Katonda wa 
bajjajjange, ampadde amagezi namaanyi, era antegeezezza kaakano bye 
twakusabye: kubanga otutegeezezza ekigambo kya kabaka. 24 Danyeri 
kyeyava ayingira eri Aliyooki, kabaka gwe yali ateeseewo okuzikiriza 
abagezigezi ab'e Babulooni: n'agenda n'amugamba bw'ati nti Tozikiriza 
bagezigezi ab'e Babulooni: nnyingiza mu maaso ga kabaka, nange naalaga 
kabaka amakulu. 25 Awo Aliyooki n'ayanguwa n'ayingiza Danyeri mu 
maaso ga kabaka, namugamba bw'ati nti Ndabye omusajja ow'omu baana 


ab'omu bunyage bwa Yuda, anaategeeza kabaka amakulu. 26 Kabaka 
n'addamu n'agamba Danyeri, erinnya lye Berutesazza, nti Ggwe oyinza 
okuntegeeza ekirooto kye nnalaba, n'amakulu gaakyo? 27 Danyeri 
n'addiramu mu maaso ga kabaka, n'ayogera nti Ekyama kabaka 
ky'awalirizza, abagezigezi tebayinza kukiraga kabaka newakubadde 
abafumu newakubadde abasawo newakubadde abalaguzi: 28 naye waliwo 
Katonda mu ggulu abikkula ebyama, era ategeezezza kabaka 
Nebukadduneeza ebiribaawo mu maku ez'enkomerero. Ekirooto kyo, era 
omutwe gwo bye gwayolesebwa ku kitanda kyo, bye biibino 29 ggwe, ai 
kabaka, ebirowoozo byo ne bikujjira ku kitanda kyo, ebiribaawo 
oluvannyuma: naye abikkuta ebyama akutegeezezza ebiribaawo. 30 Naye 
nze ekyama kino tekimbikkuliddwa nze olw'amagezi gonna ge nnina 
okusinga omuntu yenna omulamu, naye kyekivudde kimbikkulirwa kabaka 
ategeezebwe amakulu, naawe otegeere ebirowoozo eby'omu mutima gwo. 
31 Ggwe, ai kabaka, watunula, era, laba, ekifaananyi ekinene. Ekifaananyi 
ekyo, eky'amaanyi, ekyamasamasa ennyo nnyini ne kiyimirira mu maaso 
go: n'engeri yaakyo ya ntiisa. 32 Ekifaananyi ekyo, omutwe gwakyo gwa 
zaabu nnungi, ekifuba kyakyo n'emikono gyakyo bya ffeeza, olubuto 
Iwakyo n'ebisambi byakyo bya kikomo, amagulu gaakyo ga kyuma, 33 
ebigere byakyo ekitundu kya kyuma, n'ekitundu kya bbumba. 34 Watunula 
okutuusa ejjinja lwe lyatemebwa awatali ngalo, ne likuba ekifaananyi 
ebigere eby'ekyuma n'ebbumba, ne libimenyaamenya. 35 Ekyuma, 
n'ebbumba n'ekikomo, ne ffeeza, ne zaabu ne biryoka 
bimenyekamenyekera wamu, ne bifuuka ng'ebisusunku eby'omu gguuliro 
ekyanda nga kituuse: empewo ne zibitwalira ddala bwe ziryo n'okulaba ne 
bitalaba bbanga: n'ejjinja eryakuba ekifaananyi ne lifuuka olusozi olunene, 
ne lijjula ensi zonna. 36 Ekirooto kye kukyo: era tunaayatula amakulu 
gaakye mu maaso ga kabaka. 37 Ggwe, ai kabaka, oli kabaka wa 
bakabaka, Katonda ow'eggulu gwe yawa obwakabaka, n'obuyinza, 
n'amaanyi, n'ekitiibwa: 38 era abaana b'abantu gye batuula yonna, yagaba 
ensolo ez'omu nsiko n'ennyonyi ez'omu ggulu mu mukono gwo, era 
yakubifuza ggwe byonna: ggwe oli mutwe gwa zaabu. 39 Era 
walikuddirira obwakabaka obulala, bw'osinga ggwe, bulibaawo: 


n'obwakabaka obulala obw'okusatu obw'ekikomo obulifuga ensi zonna. 40 
N'obwakabaka obw'okuna buliba bwa maanyi ng'ekyuma: kubanga ekyuma 
kimenyaamenya ebintu byonna, era kibijeemulula: era ng'ekyuma 
ekibetenta ebyo byonna, bwe bulimenyaamenya bwe bulibetenta bwe 
butyo. 41 Era kubanga walaba ebigere n'obugere, ekitundu kya bbumba 
ery'omubumbi, n'ekitundu kya kyuma, obwakabaka buliba bwawulemu: 
naye muliba mu bwo ku maanyi g'ekyuma, kubanga walaba ekyuma nga 
kitabuddwamu ebbumba ery'ettosi. 42 Era ng'obugere bwe bwali ekitundu 
kya kyuma, n'ekitundu kya bbumba, era n'obwakabaka bwe buliba bwe 
butyo, ekitundu kya maanyi, n'ekitundu kimenyefu. 43 Era kubanga walaba 
ekyuma nga kitabuddwamu ebbumba ery'ettosi, balyetabula n'ezzadde 
ly'abantu: naye tebaligattagana bokka na bokka, era ng'ekyuma bwe 
kiteetabula na bbumba. 44 Era mu mirembe gya bakabaka abo, Katonda 
ow'eggulu alissaawo obwakabaka, obutalizikirizibwa emirembe gyonna, 
so n'okufuga kwabwo tekulirekerwa ggwanga ddala: naye 
bulimenyaamenya era bulizikiriza obwakabaka obwo bwonna, era 
bunaabeereranga emirembe gyonna. 45 Kubanga walaba ejjinja nga 
lyatemebwa mu lusozi awatali ngalo, era nga lyamenyaamenya ekyuma, 
n'ekikomo, n'ebbumba, ne ffeeza, ne zaabu: Katonda omukulu ategeezezza 
kabaka ebiribaawo oluvannyuma: era ekirooto kya mazima ddala, 
n'amakulu gaakyo tegabuusibwabuusibwa. 46 Awo kabaka 
Nebukadduneeza n'alyoka avuunama amaaso ge n'asinza Danyeri, n'alagira 
okumuwa ssaddaaka n'omugavu. 47 Kabaka n'addamu Danyeri n'ayogera 
nti Mazima Katonda wammwe ye Katonda wa bakatonda, era ye Diukama 
wa bakabaka; era ye mubikkuzi w'ebyama, kubanga oyinzizza okubikkula 
ekyama ekyo. 48 Kabaka n'alyoka afuula Danyeri omukulu, n'amuwa 
ebirabo bingi ebinene, namuwa okufuga essaza lyonna ery'e Babulooni, era 
okuba omwami omukulu ow'abagezigezi bonna ab'e Babulooni. 49 
Danyeri n'asaba kabaka, n'akuza Saddulaaki, Mesaki, ne Abeduneego, mu 
bigambo eby'essaza ery'e Babulooni: naye Danyeri n'abeera mu wankaaki 
wa kabaka. 


3:1 Nebukadduneeza kabaka yakola ekifaananyi ekya zaabu, obuwanvu 


bwakyo emikono nkaaga, n'obugazi bwakyo emikono mukaaga: 
n'akiyimiriza mu lusenyi lwa Dduula, mu ssaza ery'e Babulooni. 2 Awo 
Nebukadduneeza kabaka n'atuma okukunyaanya abaamasaza, n'abamyuka, 
n'abafuga, n'abalamuzi, n'abawanika, n'abakungu, n'ab'amateeka, n'abakulu 
bona ab'omu masaza, bajje eri ekifaananyi Nebukadduneeza kabaka kye 
yayimiriza bwe kiriwongebwa. 3 Awo abaamasaza, n'abamyuka, 
n'abafuga, n'abalamuzi n'abawanika, n'abakungu, n'ab'amateeka, n'abakulu 
bonna ab'omu masaza, ne bakuignaana olw'okuwonga ekifaananyi 
Nebukadduneeza kabaka kye yayimiriza: ne bayimirira mu maaso 
g'ekifaananyi Nebukadduneeza kye yayimiriza. 4 Awo omulangirizi 
n'ayogerera waggulu nti Mmwe mulagirwa, mmwe abantu, amawanga, 
n'ennimi, 5 bwe munaawulira eddoboozi ly'akagombe, n'endere, n'ennanga, 
n'amadinda, n'ekidongo, n'ekkondeere, na buli ngeri yonna evuga, ne 
mulyoka muvuunama ne musinza ekifaananyi ekya zaabu Nebukadduneeza 
kabaka kye yayimiriza: 6 era buli anaalema okuvuunama n'okusinza mu 
kiseera ekyo alisuulibwa wakati mu kikoomi ekyaka n'omuliro. 7 Awo 
abantu bonna bwe baawulira eddoboozi ly'akagombe, n'endere, n'ennanga; 
n'amadinda, n'ekidongo, na bull ngeri yonna ewga, abantu bonna 
amawanga, n'ennimi, ne balyoka bavuunama ne basinza ekifaananyi ekya 
zaabu Nebukadduneeza kabaka kye yayimiriza. 8 Awo mu biro ebyo 
Abakaludaaya abamu ne bajja, ne baloopa Abayudaaya. 9 Ne baddamu ne 
bagamba Nebukadduneeza kabaka nti Ai kabaka, obeerenga omulamu 
emirembe gyonna. 10 Ggwe, ai kabaka, wateeka etteeka, nti buli 
anaawulira eddoboozi ly'akagombe, n'endere, n'ennanga, n'amadinda, 
n'ekidongo, n'ekkondeere, na buli ngeri yonna evuga, anaavuunama n'asinza 
ekifaananyi ekya zaabu: 11 era buli anaalema okuvuunama n'okusinza 
alisuulibwa wakati mu kikoomi ekyaka n'omuliro. 12 Waliwo Abayudaaya 
abamu be wakuza mu bigambo eby'essaza ery'e Babulooni, Saddulaaki, 
Mesaki, ne Abeduneego: abasajja abo, ai kabaka, tebakulowoozezza: 
tebaweereza bakatonda bo, so tebasinza kifaananyi kya zaabu kye 
wayimiriza. 13 Awo Nebukadduneeza n'alyoka asunguwala ne 
yeejuumuula n'alagira okuleeta Saddulaaki, Mesaki, ne Abeduneego. Awo 
ne baleeta abasajja abo mu maaso ga kabaka. 14 Nebukadduneeza 


n'addamu n'abagamba nti Mmwe Saddulaaki, Mesaki, ne Abeduneego, 
mukigenderedde bugenderezi obutaweereza katonda wange, n'obutasinza 
kifaananyi kya zaabu kye mayimiriza. 15 Kale nno, bwe munakkiriza nga 
muwulidde eddoboozi ly'akagombe, n'endere, n'ennanga, n'amadinda, 
n'ekidongo, n'ekkondeere, na buli ngeri yonna ewga, okuvuunama 
n'okusinza ekifaananyi kye nnakola, kale: naye bwe mutaasinze, mu 
kiseera ekyo munaasuulibwa wakati mu kikoomi ekyaka n'omuliro: era 
katonda aluwa oyo anaabawonya mu mikono gyange? 16 Saddulaaki, 
Mesaki, ne Abeduneego ne baddamu ne bagamba kabaka nti Ai 
Nebukadduneeza, tekitugwanira kukuddamu mu kigambo ekyo. 17 Bwe 
kinaaba bwe kityo; Katonda waffe gwe tuweereza ayinza okutuwonya mu 
kikoomi ekyaka n'omuliro: era anaatuwonya mu mukono gwo, ai kabaka. 
18 Naye bwe kitaabe bwe kityo, tegeera, ai kabaka, nga tetugenda 
kuweereza bakatonda bo, newakubadde okusinza ekifaananyi ekya zaabu 
kye wayimiriza. 19 Awo Nebukadduneeza n'alyoka yeejuumuulira ddala, 
n'engeri y'amaaso ge n'ewaanyisibwa eri Saddulaaki, Mesaki, ne 
Abeduneego: n'ayogera, n'alagira ekikoomi kyake emirundi musanvu 
okukira bwe kyali kyase. 20 N'alagira ab'amaanyi abamu ab'omu ggye lye 
okusiba Saddulaaki, Mesaki, ne Abeduneego, okubasuula mu kikoomi 
ekyaka n'omuliro. 21 Awo abasajja abo ne balyoka babasiba nga 
bambadde seruwale zaabwe, n'ebizibawo byabwe n'eminagiro gyabwe, 
n'engoye, zaabwe endala, ne babasuula wakati mu kikoomi ekyaka 
n'omuliro. 22 Awo kubanga kabaka yabakuutirira ddala, n'ekikoomi nga 
kyase nnyo, ennimi z'omuliro ne zitta abasajja abo abaakwata Saddulaaki, 
Mesaki, ne Abeduneego. 23 N'abasajja abo abasatu, Saddulaaki, Mesaki, 
ne Abeduneego ne bagwa wakati mu kikoomi ekyaka n'omuliro, nga 
basibiddwa. 24 Awo Nebukadduneeza kabaka n'alyoka yeewuunya, 
n'ayanguwa n'agolokoka: n'ayogera n'agamba abakungu be nti Tetusudde 
basajja basatu nga basibiddwa wakati mu muliro? Ne baddamu ne 
bagamba kabaka nti Mazima, ai kabaka. 25 N'addamu n'ayogera nti Laba, 
nze ndaba abasajja bana nga basumuluddwa, nga batambulira wakati mu 
muliro, so nga tebaliiko kabi: n'okufaanana kw'ow'okuna kulinnanga 
omwana wa bakatonda. 26 Nebukadduneeza n'alyoka asembera ku 


mulyango gw'ekikoomi ekyaka n'omuliro: n'ayogera nti Saddulaaki, 
Mesaki, ne Abeduneego, mmwe abaddu ba Katonda ali waggulu ennyo, 
mufulume mujje wano. Saddulaaki, Mesaki ne Abeduneego ne balyoka 
bafnluma wakati mu muliro. 27 N'abaamasaza, n'abamyuka, n'abafuga; 
n'abakungu ba kabaka ne bakunyaana ne balaba abasajja abo, ng'omuliro 
teguyinzizza mibiri gyabwe, so n'enviiri ez'oku mitwe gyabwe nga 
tezisiridde, so n'engoye zaabwe nga teziwaanyisibbwa, so n'olusu 
lw'omuliro nga terubabaddeeko. 28 Nubukadduneeza n'ayogera nti 
Katonda wa Saddulaaki, Mesaki, ne Abeduneego yeebazibwe, atumye 
malayika we, era awonyezza abaddu be abamwesize ne bawaanyisa 
ekigambo kya kabaka, ne bawaayo emibiri gyabwe, baleme okuweereza 
newakubadde okusinza katonda yenna, wabula Katonda waabwe bo. 29 
Kyenva nteeka etteeka, nga buli bantu, n'eggwanga, n'olulimi, 
abanaayogeranga obubi bwonna ku Katonda wa Saddulaaki, Mesaki, ne 
Abedunego, balitemebwatemebwa, n'ennyumba zaabwe zirifuulibwa 
olubungo: kubanga tewali katonda mulala ayinza okuwonya mu ngeri eyo. 
30 Kabaka n'alyoka akuza Saddulaaki, Mesaki, ne Abeduneego, mu ssaza 
ery'e Babulooni. 


4:1 Nebukadduleeza kabaka nze mbawandiikidde abantu bonna, 
amawanga, n'ennimi, abatuula mu nsi zonna: emirembe gyeyongere gye 
muli. 2 Ndabye nga kirungi okulaga obubonero n'eby'amagero Katonda Ali 
waggulu ennyo bye yakola gye ndi. 3 Obubonero bwe nga bukulu! 
n'eby'amagero bye nga bya maanyi! obwakabaka bwe bwe bwakabaka 
obutaliggwaawo, n'okufuga kwe kwa mirembe na mirembe. 4 Nze 
Nebukadduleeza nali mpummulidde mu nnyumba yange, era nga njeerera 
mu lubiri lwange. 5 Ne ndaba ekirooto ekyantiisa; n'ebyo bye 
nnalowoolezanga ku kitanda kyange, n'omutwe gwange bye 
gwayolesebwanga, ne binneeraliikiriza. 6 Kyennava nteeka etteeka 
okuyingiza gye ndi abagezigezi bonna ab'e Babulooni bantegeeze amakulu 
g'ekirooto. 7 Awo ne bayingira abasawo, n'abafumu, n'Abakaludaaya, 
n'abalaguzi: ne njatulira ekirooto mu maaso gaabwe: naye ne batantegeeza 
makulu gaakyo. 8 Naye oluvannyuma Danyeri n'ayingira gye ndi, erinnya 


lye Berutesazza, ng'erinnya lya katonda wange bwe liri, era omuli omwoyo 
gwa bakatonda abatukuvu; ne njatulira ekirooto mu maaso ge nti 9 Ggwe 
Berutesazza, omukulu w'abasawo, kubanga mmanyi ng'omwoyo gwa 
bakatonda abatukuvu guli mu ggwe, so nga tewali kyama 
ekikweraliikiriza, mbye nnayolesebwa mu kirooto kyange kye ndabye, 
n'amakulu gaakyo. 10 Omutwe gwange bye gwayolesebwa ku kitanda 
kyange byali bwe biti: natunula, era, laba, omuti wakati mu nsi, 
n'obuwanvu bwagwo bunene. 11 Omuti ne gutula, ne guba gwa maanyi, 
n'obuwanvu bwagwo ne butuuka mu ggulu, n'okulengerwa kwagwo ne 
kutuuka ku nkomerero y'ensi zonna. 12 Amalagala gaagwo malungi, 
n'ebibala byagwo bingi, era mu gwo nwalimu emmere emala bonna: ensolo 
ez'omu nsiko zeggamanga nu kisiikirize kyagwo, n'ennyonyi z'omu ggulu 
ne zituula ku matabi gaagwo, ne byonna ebirina emibiri ne bigulyangako. 
13 Nalaba mu ebyo omutwe gwange bye gwayolesebwa ku kitanda 
kyange, era laba, omutunuzi era omutukuvu n'akka ng'ava mu ggulu. 14 
N'ayogerera waggulu, n'agamba bw'ati nti Tenera ddala omuti, ogutemeko 
amaabi gaagwo, ogukunkumuleko amaagala gaagwo, osaasaanye ebibala 
byagwo: ensolo zive wansi waagwo, n’ennyonyi ku matabi gaagwo. 15 
Era naye ekikonge ky'ekikolo kyawo kireke mu ttaka, nga kiriko kyuma 
ekisiba n'ekikomo, mu muddo omugonvu ogw'omu nsiko: era kitobenga 
omusulo ogw'omu ggulu, n'omugabo gwe gubenga n'ensolo mu muddo 
ogw'ensi: 16 omutima gwe guwaanyisibwe obutaba gwa muntu, aweebwe 
omutima gw'ensolo: era ebisera omusanvu bimuyiteko. 17 Omusango 
ogwo guvudde mu tteeka ry'abatunuzi, n'okuteesa okwo kuudde mu 
kigambo eky'abatukuvu: balamu balyoke bategeere ng'Oyo Ali waggulu 
ennyo ye afugira mu wakabaka bw'abantu, era ng'abu,a buli gw'ayagala, 
era ng'akuza ku wo asinga abantu bonna obunaku. 18 Ekirooto ekyo nze 
kabaka Nebuadduneeza nakirabye: naawe, gwe Berutesazza, tegeeza 
amakulu, kubanga abagezigezi bonna ab'omu wakabaka bwange tebayinza 
kutegeeza makulu: naye ggwe oyinza, kubanga omwoyo gwa bakatonda 
abatukuvu guli mu ggwe. 19 Awo Danyeri, erinnya lye Berutesazza, 
n'alyoka yeewuunya akaseera, n'ebirowoozo bye ne bimweraliikiriza. 
Kabaka n'addamu n'ayogera nti Berutesazza, ekirooto kireme 


okukweraliikiriza newakubadde amakulu. Berutesazza n'addamu n'agamba 
nti Mukama wange, ekirooto kibe eri abo abakukyawa, n'amakulu gaakyo 
eri abalabe bo. 20 Omuti gwe walabye, ogwameze ne guba gwa maanyi, 
obuwanvu bwagwo ne butuuka mu ggulu, n'okulengerwa kwagwo mu nsi 
zonna: 21 amalagala gaagwo malungi, n'ebibala byagwo bingi, era mu gwo 
mulimu emmere emala bonna: n'ensolo ez'omu nsiko ne zibeera wansi 
waagwo, n'ennyonyi ez'omu ggulu ne zituula ku matabi gaagwo, 22 ye 
ggwe, al kabaka, akuze n'oba wa maanyi: kubanga obukulu bwo bukuze, 
ne butuuka mu ggulu, n'okufuga kwo ku nkomerero y'ensi zonna. 23 Era 
kubanga kabaka yalabye omutunuzi era omutukuvu ng'akka ng'ava mu 
ggulu, era ng'ayogera nti Temera ddala omuti, oguzikirize: era naye 
ekikonge ky'ekikolo kyagwo kirekere mu ttaka: nga kiriko ekyuma ekisiba 
n'ekikomo, mu muddo omugonvu ogw'omu nsiko: era kitobenga n'omusulo 
ogw'omu ggulu, n'omugabo gwe gubenga n'ensolo ez'omu nsiko: okutuusa 
ebiseera omusanvu lwe birimuyitako: 24 amakulu ge gano ai kabaka, era 
lye tteeka ly'Oyo Ali waggulu ennyo, erijjidde mukama wange kabaka: 25 
ng'oligobebwa okuva mu bantu, era olibeera wamu n'ensolo ez'omu nsiko, 
era oliriisibwa omuddo ng'ente, era olitoba omusulo ogw'omu ggulu, era 
ebiseera omusanvu birikuyitako: okutuusa lw'olitegeera ng'Oyo Ali 
waggulu ennyo ye afugira mu bwakabaka bw'abantu, era abuwa buli 
gw'ayagala. 26 Era kubanga balagidde okuleka ekikonge ky'ekikolo 
ky'omuti: obwakabaka bwo bulinywera gy'oli bw'olimala okutegeera 
ng'eggulu lye lifuga. 27 Kale, ai kabaka, okuteesa kwange kukkirizibwe 
mu maaso go, era omalire ddala ebibi byo ng'okola eby'obutuukirivu, 
n'ebikolwa byo ebitali bya butuukirivu ng'osaasira abaavu, mpozzi 
okuwummula kwo kwongerweko. 28 Ebyo byonna byatuuka ku kabaka 
Nebukadduneeza. 29 Emyezi kkumi n'ebiri bwe gyayitawo, yali atambula 
mu lubiri w'e Babulooni. 30 Kabaka n'ayogera nti Kino si Babulooni 
ekikulu, kye nnazimba okuba ennyumba ya bakabaka n'amaanyi 
ag'obuyinza bwange n'olw'ekitiibwa eky'obukulu bwange? 31 Ekigambo 
kyali nga kikyali mu kamwa ka kabaka, eddoboozi ne ligwa nga liva mu 
ggulu, nti Ggwe kabaka Nebukadduneeza, kyogerwa eri ggwe: 
obwakabaka bukuvuddeko. 32 Era onoogobebwa okuva mu bantu, era 


olibeera wamu n'ensolo ez'omu nsiko: era oliriisibwa omuddo ng'ente, era 
ebiseera omusanvu birikuyitako: okutuusa lw'olitegeera ng'Oyo Ali 
waggulu ennyo ye afugira mu bwakabaka bw'abantu, era abuwa buli 
gw'ayagala. 33 Mu ssaawa eyo ekigambo ne kituukiririra 
Nebukadduneeza: n'agobebwa okuva mu bantu, n'alya omuddo ng'ente, 
n'omubiri gwe ne gutoba omusulo ogw'omu ggulu, okutuusa enviiri ze Iwe 
zaakula nga ebyoya by'empungu, n'enjala ze nga enjala z'ennyonyi. 34 
Enmaku ezo bwe zaggwa nze Nebukadduneeza ne nnyimusa amaaso gange 
eri eggulu, amagezi gange ne ganziramu, ne nneebaza Oyo Ali waggulu 
ennyo, ne mmutendereza ne mmuwa ekitiibwa oyo abeera omulamu 
emirembe n'emirembe, kubanga okufuga kwe kwe kufuga 
okutaliggwaawo, n'obwakabaka bwe bwa mirembe na mirembe: 35 n'abo 
bonna abatuula mu nsi abalowooza nga si kintu: era akola nga bw'ayagala 
mu ggye ery'omu ggulu, era ne mu abo abatuula mu nsi: so siwali ayinza 
okuziyiza omukono gwe, newakubadde okumugamba nti Okola ki? 36 Mu 
kiseera ekyo amagezi gange ne ganziramu: n'olw'ekitiibwa 
eky'obwakabaka bwange, obukulu bwange n'okumasamasa kwange ne 
binziramu: n'abakungu bange n'abaami bange ne bannoonya; ne 
nnywezebwa mu bwakabaka bwange, n'obukulu obungi ennyo ne 
bunnyongerwako. 37 Kale nze Nebukadduneeza mmutendereza era 
mmugulumiza era mmuwa ekitiibwa Kabaka w'eggulu: kubanga emirimu 
gye gyonna mazima, n'amakubo ge ga nsonga: n'abo abatambulira mu 
malala ayinza okubajeeza. 


5:1 Berusazza kabaka yafumbira embaga ennene abaami be lukumi, 
n'anywera omwenge mu maaso g'abo olukumi. 2 Berusazza, bwe yali 
ng'alega ku mwenge, n'alagira okuleeta ebintu ebya zaabu n'ebya ffeeza 
Nebukadduneeza kitaawe bye yaggya mu yeekaaiu eyali mu Y erusaalemi: 
kabaka n'abaami be, abakyala be n'abazaana be, babinywese. 3 Awo ne 
baleeta ebintu ebya ffeeza ebyaggibwa mu yeekaalu ey'ennyumba ya 
Katonda eyali mu Yerusaalemi: ne kabaka n'abaami be, abakyala be 
n'abazaana be, ne babinywesa. 4 Ne banywa omwenge, ne batendereza 
bakatonda aba zaabu n'aba ffeeza, ab'ebikomo, ab'ebyuma, ab'emiti, 


n'ab'amayinja. 5 Mu ssaawa eyo ne walabika engalo z'omukono 
gw'omuntu, ne ziwandiika mu maaso g'ettabaaza ku ttaka ery'oku kisenge 
eky'olubiri: kabaka n'alaba ekitundu ky'omukono nga kiwandiika. 6 Awo 
amaaso ga kabaka ne gawaanyisibwa gy'ali, n'ebirowoozo bye ne 
bimweraliikiriza: n'ennyingo ez'omu kiwato kye ne ziddirira, namaviivi ge 
ne gakubagana. 7 Kabaka n'ayogerera waggulu okuyingiza abafumu, 
n'Abakaludaaya, n'abalaguzi. Kabaka n'ayogera n'agamba abagezigezi ab'e 
Babulooni nti Buli anaasoma okuwandiika kuno, era anandaga amakulu 
gaakwo, alyambazibwa olw'effulungu, era aliba n'omukuufu ogwa zaabu 
mu bulago bwe, era aliba mukulu ow'okusatu mu bwakabaka. 8 Awo ne 
muyingira abagezigezi bonna aba kabaka: naye ne batayinza kusoma 
kuwandiika okwo, newakubadde okutegeeza kabaka amakulu. 9 Kabaka 
Berusazza n'alyoka yeeraliikirira nnyo, amaaso ge ne gawaanyisibwa 
gy'ali: abaami be ne babulwa amagezi. 10 Awo kaddulubaale n'ayingira mu 
nju ey'embaga olw'ebigambo bya kabaka n'abaami be; kaddulubaale 
n'ayogera nti Ai kabaka, obenga omulamu emirembe gyonna: ebirowoozo 
byo bireme okukweraliikiriza, so n'amaaso go galeme okuwaanyisibwa: 11 
waliwo omusajja mu bwakabaka bwo, omuli omwoyo gwa bakatonda 
abatukuvu: ne mu mirembe gya kitaawo omusana n'okutegeera n'amagezi, 
ng'amagezi ga bakatonda, byalabikira mu oyo: ne kabaka Nebukadduneeza 
kitaawo, kabaka, kitaawo, n'amufuula omukulu w'abasawo, n'abafumu, 
n'Abakaludaaya, n'abalaguzi: 12 kubanga omwoyo omulungi ennyo, 
n'okumanya, n'okutegeera, n'okulootolola ebirooto, n'okulaga ebigambo 
eby'ekyama, n'okuzingulula ebyabuusibwabuusibwa, byalabikira mu 
Danyeri oyo, kabaka gwe yatuuma Berutesazza. Kale bayite Danyeri, naye 
anaalaga amakulu. 13 Awo Danyeri n'alyoka ayingizibwa mu maaso ga 
kabaka. Kabaka n'ayogera n'agamba Danyeri nti Ggwe Danyeri oyo, 
ow'omu baana ab'obunyage bwa Yuda, kabaka kitange be yaggya mu 
Yuda? 14 Nkuwuliddeko, ng'omwoyo gwa bakatonda guli mu ggwe, era 
ng'omusana n'okutegeera n'amagezi amalungi ennyo birabikira mu ggwe. 
15 Ne kaakano abagezigezi, abafumu, bayingizibbwa mu maaso gange, 
basome okuwandiika okwo, era bantegeeze amakulu gaakwo: naye ne 
batayinza kulaga makulu ga kigambo ekyo. 16 Naye ggwe nkuwuliddeko, 


ng'oyinza okulootolola n'okuzingulula ebibuusibwabuusibwa: kale 
bw'onooyinza okusoma ebiwandiikiddwa ebyo, n'okuntegeeza amakulu 
gaabyo, onooyambazibwa olw'effulungu, era oliba n'omukuufu ogwa 
zaabu mu bulago bwo, era oliba mukulu bw'okusatu mu bwakabaka. 17 
Awo Danyeri n'addamu n'ayogerera mu maaso ga kabaka nti Ebirabo byo 
beera, nabyo ggwe, n'empeera yo ogiwe omulala: era naye naasomera 
kabaka ebiwandiikiddwa, ne mmutegeeza amakulu. 18 Ai ggwe kabaka, 
Katonda Ali waggulu ennyo yawa Nebukadduneeza kitaawo obwakabaka, 
n'obuyinza, n'ekitiibwa, n'obukulu: 19 era olw'obuyinza bwe yamuwa, 
abantu bonna, amawanga, n'ennimi ne bakankana ne batya mu masao ge: 
yattanga gwe yayagalanga okutta; era yalamyanga gwe yayagalanga 
okulamya; era yagulumizanga gwe yayagalanga okugulumiza, era 
yatoowazanga gwe yayagalanga okutoowaza. 20 Naye omutima gwe bwe 
gwegulumiza, n'omwoyo gwe ne gukakanyala bw'atyo n'okukola n'akola 
eby'amalala, n'alyoka agobebwa ku ntebe ye ey'obwakabaka, ne 
bamuggyako ekitiibwa kye: 21 n'agobebwa okuva mu baana b'abantu: 
n'omutima gwe ne gufuusibwa ng'ogw'ensolo, n'abeera wamu n'entulege 
n'aliisibwa omuddo ng'ente, omubiri gwe ne gutoba omusolo ogw'omu 
ggulu: okutuusa lwe yategeera nga Katonda Ali waggulu ennyo ye afuga 
mu bwakabaka bw'abantu, era ng'akuza ku bwo buli gw'ayagala. 22 
Naawe omwana we, ai Berusazza, tonnatoowaza mutima gwo, 
newakubadde nga wamanya ebyo byonna: 23 naye weegulumiza eri 
Mukama w'eggulu: ne baleeta ebintu eby'omu nnyumba ye mu maaso go, 
naawe n'abaami bo, abakyala bo n'abazaana bo, ne mubinywesa omwenge: 
n'otendereza bakatonda aba ffeeza, n'aba zaabu, ab'ebikomo, ab'ebyuma, 
ab'emiti, n'ab'amayinja, abatalaba, so tebawulira, so tebategeera: ne 
Katonda oyo alina omukka gwo mu mukono gwe, era nannyini makubo go 
gonna, tomuwa kitiibwa: 24 ekitundu ky'omukono ne kiryoka kitumibwa 
okuva mu maaso ge, n'ebiwandiikiddwa ebyo ne biwandiikibwa. 25 Era 
ebiwandiikiddwa bye biibino, nti MENE, MENE, TEKEL, UFARSIN. 26 
Amakulu g'ekigambo ge gano: MENE; Katonda abaze obwakabaka bwo, 
era abukomezza. 27 TEKEL; ogereddwa mu kigera, era olabise nga 
obulako. 28 PERES; obwakabaka bwo bugabiddwa, buweereddwa eri 


Abameedi n'Abaperusi. 29 Berusazza n'alyoka alagira, ne bayambaza 
Danyeri olw'effulungu, n'amwambika omukuufu ogwa zaabu mu bulago 
bwe, n'alangirira ku ye nga ye anaabanga omukulu ow'okusatu mu 
bwakabaka. 30 Mu kiro ekyo Berusazza kabaka Omukaludaaya n'attibwa. 
31 Daliyo Omumeedi n'aweebwa obwakabaka, bwe yali nga yaakamaze 
emyaka nga nkaaga mu ebiri. 


6:1 Daliyo yalaba nga kirungi okukuza mu bwakabaka abaamasaza kikumi 
mu abiri, abalibuna obwakabaka bwonna: 2 nga waggulu waabwe eriyo 
abakulu basatu, omu ku abo nga ye Danyeri: abaamasaza abo babalenga 
omusolo mu maaso gaabwe, kabaka aleme okufurwa. 3 Awo Danyeri oyo 
n'agulumizibwa okusinga abakulu n'abaamasaza, kubanga omwoyo 
omulungi ennyo gwali mu ye: era kabaka yali alowooza okumuwa okufuga 
obwakabaka bwonna. 4 Abakulu n'abaamasaza ne balyoka banoonya 
ensonga eneesinga Danyeri mu bigambo eby'obwakabaka: naye ne 
batayinza kulabainsonga newakubadde akabi: kubanga yali mwesigwa, so 
ne watalabika mu ye kwonoona kwonna newakubadde akabi. 5 Awo 
abasajja abo ne boogera nti Tetugenda kulaba nsonga eneesinga Danyeri 
oyo, bwe tutaligiraba eri ye mu bigambo eby'amateeka ga Katonda we. 6 
Awo abakulu abo n'abaamasaza ne bakunyaana eri kabaka, ne bamugamba 
bwe bati nti Kabaka Daliyo, obenga omulamu emirembe gyonna. 7 
Abakulu bonsatule ab'obwakabaka, abamyuka n'abaamasaza, abakungu 
n'abafuga, bateesezza wamu okuteeka etteeka lya kabaka, n'okulagira 
ekiragiro ekinywevu, nga buli anaasabanga katonda yenna oba muntu 
yenna ennaku amakumi asatu, wabula ng'asabye ggwe, ai kabaka, 
alisuulibwa mu mpuku ey'empologoma. 8 Kale, ai kabaka, lagira ekiragiro 
ekyo, era osse akabonero ko ku biwandiikiddwa ebyo, bireme 
okuwaanyisibwa, ng'amateeka ag'Abameedi n'Abaperusi bwe gali, 
agatajjulukuka. 9 Kabaka Daliyo kyeyava assa akabonero ke ku 
biwandiikiddwa n'ekiragiro. 10 Awo Danyeri bwe yananya 
ng'ebiwandiikiddwa bissibbwako akabonero, n'ayingira mu myumba ye: 
(era amadirisa ge gaali gagguddwawo mu nju ye nga goolekedde 
Yerusaalemi;) n'afukaniranga ku maviivi ge emirundi satu buli lunaku, 


n'asaba, ne yeeaza mu maaso ga Katonda we, nga bwe yakolanga edda. 11 
Awo abasajja abo ne bakunyaana ne basanga Danyeri ng'asaba era nga 
yeegayirira mu maaso ga Katonda we. 12 Ne balyoka basembera, ne 
boogera mu maaso ga kabaka ku kiragiro kya kabaka: nti Tewassa 
kabonero ko ku kiragiro, nga buli anaasabanga katonda yenna oba muntu 
yenna ennaku amakumi asatu, wabula ng'asabye ggwe, ai kabaka, 
alisuulibwa mu mpuku ey'empologoma? Kabaka n'addamu n'ayogera nti 
Ekigambo ekyo kya mazima, ng'amateeka ag'Abameedi n'Abaperusi bwe 
gali agatajjulukuka. 13 Ne balyoka baddamu ne boogerera mu maaso ga 
kabaka nti Danyeri oyo, ow'omu baana ab'obunyage bwa Yuda, 
takulowooza, ai kabaka, newakubadde ekiragiro kye wassaako akabonero 
ko, naye asaba emirundi esatu buli lunaku. 14 Awo kabaka, bwe yawulira 
ebigambo ebyo, n'anyiiga nnyo, n'ateeka omutima gwe ku Danyeri 
okumuwonya: n'azibya obudde ng'ategana okumulokola. 15 Awo abasajja 
abo ne bakunyaana eri kabaka, ne bagamba kabaka nti Tegeera, ai kabaka, 
nga lino lye tteeka ery'Abameedi n'Abaperusi, nti tewabanga kiragiro 
newakubadde etteeka kabaka ly'anyweza eriwaanyisikika. 16 Kabaka 
n'alyoka alagira, ne baleeta Danyeri, ne bamusuula mu mpuku 
ey'empologoma. Kabaka n'ayogera n'agamba Danyeri nti Katonda wo 
gw'oweerezanga bulijjo, oyo anaakuwonya. 17 Ne baleeta ejjinja, ne 
baliteeka ku mulyango gw'empuku: kabaka n'alissaako akabonero ke ye, 
era n'akabonero ak'abaami be: ekigambo kyonna kireme okuwaanyisibwa 
eri Danyeri. 18 Kabaka n'alyoka agenda mu lubiri Iwe, ekiro ekyo n'atalya 
mmere: so tebaamuleetera bivuga mu maaso ge: otulo ne tumubula. 19 
Awo kabaka n'akeera nnyo mu makya n'agolokoka, n'ayanguwa n'agenda 
ku mpuku ey’empologoma. 20 Era bwe yasembera ku mpuku awali 
Danyeri, n'ayogererera waggulu n'eddoboozi ery'ennaku: kabaka n'ayogera 
n'agamba Danyeri nti Ggwe Danyeri, omuddu wa Katonda omulamu, 
Katonda wo, gw'oweerezanga bulijjo,uayinza okukuwonya eri 
empologoma? 21 Danyeri n'alyoka agamba kabaka nti Ai kabaka, obenga 
omulamu emirembe gyonna. 22 Katonda wange yatumye malayika we, 
n'aziba emimwa gy'empologoma, ne zitankola bubi: kubanga mu maaso ge 
nalabika nga siriiko kabi: era ne mu maaso go, ai kabaka, sikolanga kabi. 


23 Kabaka n'alyoka asanyuka nnyo nnyini, n'alagira okuggyamu Danyeri 
mu mpuku. Awo Danyeri n'aggibwa mu mpuku, so mpaawo kabi konna 
akaamulabwako, kubanga yali yeesize Katonda we. 24 Kabaka n'alagira, 
ne baleeta abasajja abo, abaaloopa Danyeri ne babasuula mu mpuku 
ey'empologoma, bo, n'abaana baabwe, ne bakazi baabwe: empologoma ne 
zibayinza, ne zimenyaamenya amagumba gaabwe gonna, nga tebannatuuka 
wansi ddala mu mpuku. 25 Awo kabaka Daliyo n'alyoka awandiikira 
abantu bonna, amawanga n'ennimi, abatuula mu nsi zonna: nti Emirembe 
gyeyongere gye muli. 26 Nteeka etteeka, mu matwale gonna 
ag'obwakabaka bwange abantu bakankanenga batyenga mu maaso ga 
Katonda wa Danyeri: kubanga oyo ye Katonda omulamu, era omunywevu 
emirembe gyonna, n'obwakabaka bwe bwe butalizikirizibwa n'okufuga 
kwe kulituukira ddala ku nkomerero: 27 awonya era alokola, era akola 
obubonero n'eby'amagero mu ggulu ne mu nsi: eyawonya Danyeri eri 
amaanyi g'empologoma. 28 Bw'atyo Danyeri oyo n'alaba omukisa mu 
mirembe gya Daliyo, ne mu mirembe gya Kuulo Omuperusi. 


7:1 Mu mwaka ogw'olubereberye ogwa Berusazza kabaka w'e Babulooni 
Danyeri n'aloota ekirooto n'omutwe gwe bye gwayolesebwa ku kitanda 
kye: n'alyoka awandiika ekirooto n'ayatula ebigambo nga bigattibwa 
wamu. 2 Danyeri n'ayogera nti Natunuulira mu ebyo bye nnayolesebwa 
ekiro, era laba, empewo ez'omu ggulu ennya ne ziwamatuka ku nnyanja 
ennene. 3 N'ensolo nnya ennene ne ziva mu nnyanja ne zirinnya, 
ezitafaanana zokka na zokka. 4 Ey'olubereberye yalinyanga mpologoma, 
era ng'erina ebiwaawaatiro by'empungu: ne ntunula okutuusa 
ebiwaawaatiro byayo lwe byamaanyibwa, n'eyimusibwa okuva ku nsi, 
n'eyimirizibwa n'ebigere bibiri ng'omuntu, n'eweebwa omutima gw'omuntu. 
5 Era, laba ensolo endala, ey'okubiri, yalinyanga ddubu, era yali 
egulumizibwa ku lubiriizi lumu, n'embiruzi ssatu zaali mu kamwa kaayo 
amannyo nga gazikutte: ne bagigamba bwe bati nti Golokoka, olye 
ennyama ennyingi. 6 Oluvannyuma lw'ebyo ne ntunula, era, laba, endala, 
ng'engo, eyalina ebiwaawaatiro ebina eby'ennyonyi ku mabega gaayo: era 
ensolo yalina n'emitwe ena: n'eweebwa okufuga. 7 Oluvannyuma lw'ebyo 


ne ntunula mu ebyo bye nnayolesebwa ekiro, era, laba, ensolo ey'okuna, 
ey'entiisa era ey'obuyinza, era ey'amaanyi amangi ennyo: era yalina 
amannyo amanene ag'ekyuma: yalya, n'emenyaamenya, n'esambirira 
ebyasigalawo n'ebigere byayo: era teyafaanana ng'ensolo zonna 
ezaagisooka: era yalina amayembe kkumi. 8 Nakebera amayembe, era, 
laba, ne wamera mu go ejjembe eddala, ettono, ne mu maaso gaalyo asatu 
ku mayembe ag'olubereberye ne gasimbulirwa ddala: era, laba, mu jjembe 
eryo mwalimu amaaso ng'amaaso g'omuntu, n'akamwa akoogera ebikulu. 
9 Ne ndaba okutuusa entebe lwe zaateekebwawo, n'omukadde eyaakamala 
ennaku ennyingi n'atuula: ebyambalo bye byali bitukula ng'omuzira; 
n'enviiri ez'oku mutwe gwe ng'ebyoya by'endiga ebirungi: entebe ye yali 
nnimi za muliro, ne bannamuziga baayo muliro ogwaka. 10 Omugga 
gw'omuliro ne gutiiriika ne gufuluma mu maaso ge: enkumi n'enkumi 
baamuweereza, n'obukumi emirundi akakumi baayimirira mu maaso ge: 
omusango ne gubaawo, ebitabo ne byanjuluzibwa. 11 Ne ntunula mu biro 
ebyo olw'eddoboozi ery'ebigambo ebikulu ejjembe bye lyayogera: ne 
ntunula okutuusa ensolo lwe yattibwa, n'omubiri gwayo ne guzikirizibwa, 
neweebwayo okwokebwa omuliro. 12 N'ensolo endala okufuga kwazo ne 
kuziggibwako: naye obulamu bwazo ne bwongerwako ebbanga n'ekiseera. 
13 Ne ndaba mu ebyo bye nnayolesebwa ekiro, era, laba, ne wajja omu 
eyafaanana ng'omwana w'omuntu n'ebire eby'omu ggulu, n'ajjira ddala eri 
omukadde eyaakamala ennaku ennyingi, ne bamusembeza mu maaso ge. 
14 N'aweebwa okufuga, n'ekitiibwa, n'obwakabaka, abantu bonna, 
amawenga n'ennimi, bamuweerezenga: okufuga kwe kwe kufuga 
okw'emirembe gyonna okutaliggwaawo, n'obwakabaka bwe bwe 
butalizikirizibwa. 15 Nange Danyeri, omwoyo gwange ne gunakuwala 
wakati mu mubiri gwange, n'ebyo omutwe gwange bye gwayolesebwa ne 
binneeraliikiriza: 16 Ne nsemberera omu ku abo abaali bayimiridde 
okumpi, ne mmubuuza amazima g'ebyo byonna. Awo n'ambuulira, 
n'antegeeza amakulu g'ebyo. 17 Ensolo ezo ennene, ezaali ennya, be 
bakabaka abana, abaliva mu nsi. 18 Naye abatukuvu b'Oyo Ali waggulu 
ennyo baliweebwa obwakabaka, era balirya obwakabaka emirembe 
n'emirembe; era n'okutuusa emirembe gyonna. 19 Ne ndyoka njagala 


okumanya amazima g'ensolo ey'okuna, etaafaanana ng'ezo zonna, ey'entiisa 
ennene, amannyo gaayo ga kyuma, n'enjala zaayo za kikomo: eyalya, 
n'emenyaamenya, n'esambirira ebyasigalawo n'ebigere byayo: 20 
nagayembe ekkumi agaali ku mutwe gwayo, n'eddala eryamera, asatu ne 
gagwa mu maaso gaalyo: lye jjembe eryo eryalina amaaso, nakamwa 
akayogera ebikulu, obukanu bwalyo bwasinga gannaago obugumu. 21 Ne 
ntunula, ejjembe eryo ne lirwana n'abatukuvu, ne libasinga: 22 okutuusa 
omukadde eyaakamala ennaku ennyingi lwe yajja, omusango ne 
gubasalirwa abatukuvu b'Oyo Ali waggulu ennyo; ebiro ne bituuka 
abatukuvu ne balya obwakabaka. 23 N'ayogera bw'ati nti Ensolo ey'okuna 
eriba bwakabaka obw'okuna mu nsi, obutalifaanana ng'obwakabaka 
bwonna, era obulirya ensi zonna, era obulizisambirira, era 
obulizimenyaamenya. 24 N'amayembe ago ekkumi, mu bwakabaka obwo 
muliva bakabaka kkumi abaligolokoka: n'omulala alibaddirira aligolokoka: 
naye talifaanana ng'ab'olubereberye, naye aliggyawo bakabaka basatu. 25 
Era alyogera ebigambo ebibi eri Oyo Ali waggulu ennyo, era aliteganya 
abatukuvu b'Oyo Ali waggulu ennyo: era alirowooza okuwaanyisa 
ebiseera n'amateeka: era biriweebwayo mu mukono gwe okutuusa 
ekiseera n'ebiseera n'ekitundu ky'ekiseera lwe biriggwaawo. 26 Naye 
omusango gulibaawo, era balimuggyako okufuga kwe, okukumalawo 
n'okukuzikiriza okutuusa enkomerero. 27 N'obwakabaka n'okufuga 
n'obukulu obw'obwakabaka obuli wansi w'eggulu lyonna, abantu 
ab'abatukuvu b'Oyo Ali waggulu ennyo balibiweebwa: obwakabaka bwe 
bwe bwakabaka obutaliggwaawo, n'amatwale gonna galimuweereza 
galimuwulira. 28 Ekigambo ekyo we kikoma wano. Nange Danyeri, 
ebirowoozo byange byanneeraliikiriza nnyo, n'amaaso gange ne 
gawaanyisibwa gye ndi: naye ne nzisa ekigambo ekyo mu mutima gwange. 


8:1 Mu mwaka ogw'okusatu mu mirembe gya Berusazza kabaka 
okwoleseb wa ne kunjijira, nze Danyeri, okuddirira okwo okwasooka 
okunjijira. 2 Ne ndaba mu ebyo ebyanjolesebwa: ne kiba bwe kiti; bwe 
nnalaba nali mu lubiri lw°’e Susani, oluli mu ssaza Eramu: ne ndaba mu 
ebyo ebyanjolesebwa, era anali ku mugga Ulaayi. 3 Ne ndyoka nnyimusa 


amaaso gange, ne ndaba, era, laba, endiga ensajja eyalina amayembe abiri 
n'eyimirira ku mabbali g'omugga: n'amayembe ago abiri gaali mawanvu: 
naye erimu lyasinga linnaalyo, era eryasinga lye lyaddirira okumera. 4 Ne 
ndaba endiga ensajja ng'esindika eri ebugwanjuba, n'eri obukiika obwa 
kkono, n'eri obukiika obwa ddyo: so mpaawo nsolo ezaayinza okuyimirira 
mu maaso gaayo, era mpaawo eyayinza okuwonya mu mukono gwayo: 
naye yakolanga nga bwe yayagalanga, ne yeegulumiza. 5 Bwe nnali 
nkebera, laba, embuzi ensajja n'eva ebugwanjuba n'ejja ng'eyita kungulu ku 
nsi yonna, n'etetuuka ku ttaka: era embuzi yalina ejjembe eryalabika ennyo 
wakati w'amaaso gaayo. 6 N'ejjira endiga ensajja eyalina amayembe abiri, 
gye malaba ng'eyimiridde ku mabbali g'omugga, n'egifubutukira amaanyi 
gaayo nga gagiralusizza. 7 Ne ngiaba ng'esemberedde endiga ensajja, 

m 'egisunguwalira, n'ekuba endiga ensajja, n'emenya amayembe gaayo abiri: 
so n'endiga ensajja teyaliimu naanyi okuyimirira mu maaso gaayo: naye 
n'egimegga wansi, n'egisambitira, era mpaawo eyayinza okuwonya endiga 
ensajja mu mukono gwayo. 8 Embuzi ensajja ne yeegulumiza nnyo: era mu 
maanyi gaayo ago, ejjembe lyayo ekkulu mwe lyameayekera: ne mu kifo 
kyalyo ne mumera ana agaalabika ennyo agaatunuulira empewo ennya 
ez'omu ggulu. 9 Ne mu limu mu ago ne auva ejjembe ettono, eryafuuka 
eddene ennyo, nga lyolekedde obukiika obwa ddyo, n'eri obuvanjuba, n'eri 
ensi ey'ekitiibwa. 10 Ne lifuuka eddene, n'okutuuka eri eggye ery'omu 
ggulu: n'eby'omu ggye ebimu n'emmunyeenye ezimu ne libisuula wansi, ne 
libisambirira. 11 Weewaawo, lyekuza lyokka, era n'okutuuka eri omukulu 
w'eggye: ne limuggyako ekiweebwayo ekyokebwa eky'ennaku zonna, 
n'ekifo eky'awatukuvu we ne kisuulibwa. 12 N'eggye ne liweebwayo eri 
eryo awamu n'ekiweebwayo ekyokebwa eky'ennaku zonna 
olw'okwonoona: ne lisuula amazima wansi: ne likola nga bwe lyagala ne 
liraba omukisa. 13 Ne ndyoka mpulira omutukuvu ng'ayogera: 
n'omutukuvu omulala nagamba oyo eyali ayogedde, nti Ebikwolesebwa 
eby'oku kiweebwayo ekyokebwa eky'ennaku zonna birituusa wa 
okubaawo, n'okwonoona okuzisa, okuwaayo awatukuvu era n'eggye 
okusambirirwa n'ebigere? 14 N'anyamba nti Birituusa amakya 
namawungeera enkumi bbiri mu bisatu: awatukuvu ne walyoka 


walongoosebwa. 15 Awo, nze, ye nze Danyeri, bwe nnamala okulaba 
ebyanjolesebwa ebyo, ne ndyoka nnoonya okubitegeera: era, laba, ne 
wayimirira mu maaso gange ekifaananyi ng'eky'omuntu. 16 Ne mpulira 
eddoboozi ly'omuntu wakati w'emitala w'omugga Ulaayi, eryakoowoola, 
ne ligamba nti Gabulyeri, tegeeza omusajja oyo ebimwolesebwa. 17 Awo 
n'asembera we nnali nnyimiridde: era bwe yajja, ne ntya, ne nvuunama 
amaaso gange: naye n'anyamba nti Tegeera, ggwe omwana w'omuntu: 
kubanga ebyolesebwa bya kiseera kya nkomerero. 18 Awo, bwe yali 
ayogera nange, ne nneebaka otulo tungi nga nvuunama amaaso gange: naye 
n'ankomako, n'annyimiriza. 19 N'ayogera nti Laba, naakutegeeza 
ebiribaawo mu kiseera eky'enkomerero eky'okuayiigiramu: kubanga bya 
kiseera kya nkomerero ekyateekebwawo. 20 Endiga ensajja gy'olabye 
ebadde n'amayembe abiri, be bakabaka ab'Obumeedi n'Obuperusi. 21 
N'embuzi ensajja ey'ekikuzzi ye kabaka We Buyonaani: n'ejjembe eddene 
eriri wakati w'amaaso gaayo ye kabaka ow'olubereberye. 22 N'eryo 
erimenyese ne mu kifo kyalyo ne muyimirira ana, obwakabaka buna buliva 
mu ggwanga, buliyimirira, naye nga tebulina buyinza bw'oyo. 23 Ne mu 
kiseera eky'enkomerero eky'obwakabaka bwabwe, aboonoonyi nga 
batuukiridde, kabaka ow'amaaso amakambwe, era ategeera ebigambo 
eby'ekyama, aliyimirira. 24 N'obuyinza bwe buliba bungi, naye si Iwa, 
buyinza bwe ye: era alizikiriza kitalo, era aliraba omukisa, era alikola 
by'alyagala: era alizikiriza ab'amaanyi n'abantu abatukuvu. 25 Era 
olw'amagezi ge alyeza enkwe mu mukono gwe: era alyegulumiza mu 
mutima gwe, era alizikiriza bangi nga balowooza nga mirembe: era 
aliyimirira okulwanyisa omulangira w'abalangira: naye alimenyeka awatali 
ngalo. 26 Era ebikwolesebwa eby'amakya n'amawungeera ebibuuliddwa 
bya mazima: naye ggwe bikka ku bikwolesebwa: kubanga bya nnaku eziri 
ewala. 27 Nange Danyeri ne nzirika, ne ndwala okumala ennaku si nnyingi; 
ne ndyoka ngolokoka, ne nkola emirimu gya kabaka: ne nneewuunya 
ebyanjolesebwa, naye mpaawo eyabitegeera. 


9:1 Mu mwaka ogw'olubereberye ogwa Daliyo omwana wa Akaswero, 
ow'ezzadde ery'Abameedi, eyalya obwakabaka obw'Abakaludaaya: 2 mu 


mwaka ogw'olubereberye mu mirembe gye nze Danyeri ebitabo ne 
bintegeeza omuwendo gw'emyaka, Yeremiya nnabbi gye yajjirwako 
ekigambo kya Mukama, okutuukiriza Yerusaalemi okuzika, gye myaka 
ensanvu. 3 Ne nteeka amaaso gange eri Mukama Katonda, okunoonya nga 
nsaba era nga nneegayirira, nga nsiiba enjala era nga nnyambala ebibukutu 
n'evvu. 4 Ne nsaba Mukama Katonda wange, ne njatula, ne njogera nti Ai 
Mukama Katonda omukulu era ow'entiisa, atuukiriza endagaano 
n'okusaasira eri abo abamwagala ne bakwata amateeka ge: 5 twayonoona, 
era twakola eby'obubambaavu, n'eby'obubi, era twajeema, nga tukyama 
okuleka ebiragiro byo n'emisango gyo: 6 so tetwawulira baddu bo 
bannabbi, abaagambiranga mu linnya lyo bakabaka baffe, abalangira baffe, 
ne bajjajjaffe, n'abantu bonna ab'omu nsi. 7 Ai Mukama, obutuukirivu bwe 
bubwo, naye ffe amaaso okukwatibwa ensonyi kwe kwaffe, nga leero: 
abantu ab'omu Yuda, n'abatuula mu Yerusaalemi, ne Isiraeri yenna, abali 
okumpi, n'abo abali ewala, mu nsi zonna gye wabagobera, olw'okwonoona 
kwe baayonoona ggwe. 8 Ai Mukama, amaaso okukwatibwa ensonyi kwe 
kwaffe, bassekabaka baffe, abalangira baffe, ne bajjajjaffe, kubanga 
twayonoona ggwe. 9 Mukama Katonda waffe ye alina okusaasira 
n'okusonyiwa: kubanga twamujeemera: 10 so tetwawulira ddoboozi lya 
Mukama Katonda waffe, okutambulira mu mateeka ge, ge yassa mu 
maaso gaffe abaddu be bannabbi. 11 Weewaawo, Isiraeri yenna asobezza 
amateeka go, nga beekooloobya, baleme okuwulira eddoboozi lyo: 
okukolimirwa kyekwava kutufukirwako, n'ekirayiro ekyawandiikibwa mu 
mateeka ga Musa omuddu wa Katonda: kubanga twamwonoona. 12 Naye 
yanyweza ebigambo bye, bye yayogera ku ffe, era ne ku balamuzi baffe 
abaatulamulanga, bwe yatuleetera obubi obunene: kubanga wansi w'eggulu 
lyonna tekikolebwanga nga bwe kyakolebwa ku Yerusaalemi. 13 Nga bwe 
kyawandiikibwa mu mateeka ga Musa, bwe buryo obubi obwo bwonna 
bwatujjako: era naye tetunnasaba kisa kya Mukama Katonda waffe, tuleke 
ebikolwa byaffe ebitali bya butuukirivu, era tubeere n'amagezi mu mazima 
g0. 14 Mukama kyeyava atunuulira obubi, n'abutuleetako: kubanga 
Mukama Katonda waffe mutuukirivu mu bikolwa bye byonna by'akola, 
naffe tetwawulira ddoboozi lye. 15 Ne kaakano, ai Mukama Katonda 


waffe, eyaggya abantu bo mu nsi y'e Misiri n'omukono agw'amaanyi, era 
eyeefunira ekitiibwa, nga leero: twayonoona, twakola bubi. 16 Ai 
Mukama, ng'obutuukirivu bwo bwonna bwe buli, obusungu bwo 
n'obukambwe bwekooloobye buve ku kibuga kyo Yerusaalemi, olusozi 
lwo olutakuvu: kubanga olw'okwonoona kwaffe n'olw'obutali butuukirivu 
bwa bajjajjaffe, Yerusaalemi n'abantu bo bafuuse ekivume eri abo bonna 
abatwetooloola. 17 Kale kaakano, ai Katonda waffe, wulira okusaba 
kw'omuddu wo, n'okwegayirira kwe, era, ku bwa Mukama, oyazike 
amaaso go awa tukuvu wo awazise. 18 Ai Katonda wange, tega okutu 
kwo, owulire: ozibule amaaso go, otunuulire ebyaffe ebyazika, n'ekibuga 
ekituumibwa erinnya lyo: kubanga tetuleeta kwegayirira kwaffe mu maaso 
go olw'obutuukirivu bwaffe, wabula olw'okusaasiza kwo okungi. 19 Ai 
Mukama, wulira: ai Mukama, sonyiwa: ai Mukama, wulira okole: 
tolwawo: ku bubwo wekka, ai Katonda wange, kubanga ekibuga kyo 
n'abantu bo batuumibwa erinnya lyo. 20 Awo bwe nnali njogera, era nga 
nsaba, era nga njatula okwonoona kwange n'okwonoona kw'abantu bange 
Isiraeri, era nga ndeeta okwegayirira kwange mu maaso ga Mukama 
Katonda wange olw'olusozi olutukuvu olwa Katonda wange: 21 
weewaawo, bwe nnali njogera mu kusaba, omusajja Gabulyeri, gwe 
nnalaba mu ebyo bye nnayolesebwa olubereberye, n'abuusibwa mangu, 
n'ankomako nga mu kiseera ekya ssaddaaka ey'akawungeezi. 22 
N'anjigiriza, n'ayogera nange, n'agamba nti Ggwe Danyeri, kaakano 
nfulumye okukugeziwaza mu kutegeera. 23 Bwe wasooka okwegayirira, 
ekiragiro ne kifuluma, nange nzize okukubuulira: kubanga oli mwagalwa 
nnyo: kale lowooza ekigambo ekyo, otegeere bye wayo lesebwa. 24 
Sabbiiti ensanvu ziragiddwa abantu bo n'ekibuga kyo ekitukuvu, 
okukomya okwonoona, n'okumalawo okusobya, n'okutabaganya 
olw'obutali butuukirivu, n'okuyingiza obutuukirivu obutaliggwaawo, 
n'okussa akabonero ku ebyo ebyayolesebwa ne ku ebyo ebyalangibwa, 
n'okufuka amafuta ku oyo asinga obutukuvu. 25 Kale manya otegeerere 
ddala nga kasooka ekiragiro kifuluma okuzzaawo n'okuzimba 
Yerusaalemi okutuusa ku oyo afukibwako amafuta, omulangira, 
walibaawo sabbiiti musanvu: era walibaawo sabbiiti nkaaga mu bbiri, 


n'ekizimbibwa nate, n'oluguudo a'olusalosalo, newakubadde mu biro 
eby'okutegana. 26 Era sabbiiti nkaaga mu bbiri bwe ziriggwa, oyo 
afukibbwako amafuta n'alyoka azikirizibwa, so taliba na kintu: n'abantu 
ab'omulangira alijja balizikiriza ekibuga n'awatukuvu: n'enkomerero ye 
eriba n'amataba, n'okutuusa enkomerero walibaawo entalo: okuzisa 
kwalagirwa. 27 Era aliragaana endagaano ennywevu n'abangi okumala 
ssabbiiti emu: ne mu kitundu ekya ssabbiiti alikomya ssaddaaka n'ekitone: 
ne ku kiwaawaatiro eky'eby'emizizo kulijjirako oyo alizisa: nokutuusa 
byonna okutuukirizibwa, okwo kwe kwalagirwa, obusungu bulifukibwa ku 
oyo azisa. 


10:1 Mu mwaka ogw'okusatu ogwa Kuulo kabaka w'e Buperusi ekigambo 
kyabikkulirwa Danyeri, eyatuumibwa erinnya Berutesazza; n'ekigambo 
kyali kya mazima, ze ntalo ennene: n'ategeera ekigambo, n'ategeera bye 
yayolesebwa. 2 Mu nnaku ezo nze Danyeri namala sabbiiti ssatu ennamba 
nga ndi mu lumbe. 3 Saalyanga ku mmere ennungi, so n'ennyama 
newakubadde omwenge tebyayingiranga mu kamwa kange, so 
saasaabanga mafuta, ne mmalira ddala ssabbiiti ssatu ennamba. 4 Ne ku 
lunaku olw'abiri mu nnya olw'omwe: ogw'olubereberye, bwe nnali ku 
mabbali g'omugga omunene, ye Kiddekeri, 5 ne nnyimusa amaas gange, ne 
ntunula, era laba, omusajja ayambadde bafuta, nga yeesibye ekiwato kye 
ne zaabu ennungi eya Ufazi: 6 era n'omubiri gwe gwali nga berulo, 
n'obwenyi bwe ng'okumyansa bwe kufaanana, n'amaaso ge ng'ettabaaza 
z'omuliro, n'emikono gye n'ebigere bye bya ng'ekikomo ekizigule ebbala, 
n'e ddoboozi ly'ebigambo bye ng'eddoboozi ery'ekibiina ekinene. 7 Nange 
Danyeri nalaba bye nnayolese bwa nze nzekka: kubanga abant abaali nange 
tebaalaba bye nnayo lesebwa: naye okukankana okunen ne kubagwako, ne 
badduka okwekweka. 8 Awo nze ne nsigala omu ne ndaba ebigambo ebyo 
ebikulu bye naayolesebwa, so ne mutasigala mi nze maanyi gonna: 
kubanga obulungi bwange ne bufuuka obuvundi mu nze, ne ssiba na 
maanyi nate. 9 Era naye ne mpulira eddoboozi ery'ebigambo bye: era bwe 
nnawu lira eddoboozi ery'ebigambo bye nali nneebase otulo tungi nga 
nvuunamye amaaso gange, amaaso ganp nga gatunuulira ettaka. 10 Era 


laba, omukono ne gankwatako, ne gunfukamiza ku maviivi gange n'ebibatu 
by'engalo zange. 11 N'annamba nti Ggwe Danyeri, ggwe omusajja 
omwagalwa ennyo, tegeera ebigambo bye nkugamba, weesimbe; kubanga 
eri ggwe gye ntumiddwa kaakano: era bwe yamala okuyyamba ekigambo 
ekyo, ne nnyimirira nga nkankana. 12 N'alyoka anyamba nti Totya, 
Danyeri: kubanga okuva ku lunaku lwe wasookerako okuteekateeka 
omutima gwo okutegeera, n'okwewombeeka mu maaso ga Katonda wo, 
ebigambo byo byawulirwa: nange nzize olw'ebigambo byo. 13 Naye 
omulangira ow'obwakabaka obw'e Buperusi n'anziyiza ennaku abiri mu 
lumu: naye, laba, Mikayiri, omu ku balangira abakulu, n'ajja okunnyamba: 
ne mbeera eyo wamu ne bakabaka We Buperusi. 14 Kaakano nzize 
okukutegeeza ebiriba ku bantu bo mu naaku ez'enkomerero: kubanga bye 
wayolesebwa bya nnaku ezikyali ewala nate. 15 Era bwe yamala 
okunyamba ebigambo ebyo, ne nkutama amaaso gange, ne nsirika. 16 Era, 
laba, eyafaanana ng'abaana b'abantu n'akoma hu mimwa gyange: ne ndyoka 
njasama akamwa kange, ne njogera, ne nyamba oyo annyimiridde mu 
maaso gange nti Ai mukama wange, olw'ebyo bye nnayolesebwa ennaku 
zange ne zinziramu, nneesiba n'amaanyi nate. 17 Kubanga omuddu wa 
mukama wange ono ayinza atya okwogera ne mukama wange ono? 
kubanga nze, amangu ago ne mutasigala mu nze maanyi gonna, so 
nomukka gwonna ne gutabeera nate mu nze. 18 Eyali ng'ekifaananyi 
ky'omuntu n'alyoka ankomako nate, oyo n'ampa amaanyi. 19 N'ayogera nti 
Ggwe omusajja omwagalwa ennyo, totya: emirembe gibeere gy'oli, beera 
n'amaanyi, weewaawo, beera n'amaanyi. Awo bwe yayogera nange, ne 
mpeebwa amaanyi, ne njogera nti Mukama wange ayogere: kubanga 
ompadde amaanyi. 20 N'alyoka ayogera nti Omanyi kyenvudde njija 
gy'oli? ne kaakano naddayo okulwana n'omulangira ow'e Buperusi : era 
bwe ndivaayo, laba, omulangira ow'e Buyonaani alijja. 21 Naye 
naakubuulira ebyawandiikibwa mu byawandiikibwa eby'amazima : so 
siwali ali ku luuyi lwange okulwanyisa abo, wabula Mikaeri, omulangira 
wammwe. 


11:1 Nange, mu mwaka ogw'olubereberye ogwa Daliyo Omumeedi, 


nayimirira okumunyweza n'okumuwa amaanyi. 2 Ne kaakano naakulaga 
amaaima. Laba, waliyimirira nate bakabaka abasatu mu Buperusi: 
n'ow'okuna ye alisingira ddala nnyo bonna obugagga: era bw'alifuuka 
ow'amaanyi olw'obugagga bwe, alikubiriza bonna okulwana n'obwakabaka 
obw'e Buyonaani. 3 Ne kabaka ow'amaanyi aliyimirira, alifuga n'obuyinza 
obungi, era alikola bw'alyagala. 4 Era bw'aliyimirira, obwakabaka bwe 
bulimenyeka, era bulyawulibwamu eri empewo ennya ez'omu ggulu: naye 
tebuligabirwa zzadde lye, so tebuliba ng'okufuga kwe kwe yafuga: 
kubanga obwakabaka bwe bulisimbulwa, bulisimbulirwa abalala awali 
abo. 5 Ne kabaka w'obukiika obwa ddyo aliba n'amaanyi, era omu ku 
bakulu be: n'oyo aliba n'amaanyi okumusinga, alifuga: okufuga kwe kuliba 
okufuga okunene. 6 Emyaka bwe girimala okuyitawo balyegatta wamu: 
n'omuwala wa kabaka w'obukiika obwa ddyo alijja eri kabaka w'obukuka 
obwa kkono okulagaana: naye omuwala taliba na maanyi ga mukono gwe: 
so n'oyo taliyimirira, newakubadde omukono gwe: naye omuwala 
aliweebwayo, n'abo abaamuleeta, n'oyo eyamuzaala, n'oyo eyamuwa 
amaanyi mu biro ebyo. 7 Naye mu mwana ow'omu bikolo bye muliva omu 
aliyimirira mu kifo kye, alijja eri eggye, era aliyingira mu kifo kya kabaka 
w'obukiika obwa kkono, alibalumba, era aliwangula; 8 era ne bakatonda 
baabwe, n'ebifaananyi byabwe ebisaanuuse, n'ebintu byabwe ebirungi ebya 
ffeeza n'ebya zaabu, alibinyaga alibitwala mu Misiri: era alimala emyaka 
egimu ng'aleka kabaka w'obukiika obwa kkono. 9 Era alijja mu matwale 
ga kabaka w'obukiika obwa ddyo, naye aliddayo mu nsi ye. 10 N'abaana 
be balirwana, era bali kunnaanya ekibiina ekinene, eggye eringi, 

okutuuka awali ekigo kye. 11 Ne kabaka w'obukiika obwa ddyo 
alisunguwala, alivaayo, alirwana naye, kabaka w'obukiika obwa kkono: 
era aligaba ekibiina ekinene, n'ekibiina kiriweebwayo mu mukono gwe. 12 
N'ekibiina kiryegulumiza, n'omutima gwe gulyeyimusa: era alimegga 
obukumi obungi, naye taliwangula. 13 Ne kabaka w'obukiika obwa kkono 
alikomawo, era aligaba ekibiina ekisinga eky'olubereberye: era alijja 
ebiseera bwe biriggwaako, gye myaka, ng'alina eggye eddene n'ebintu 
ebingi. 14 Ne mu biro ebyo walibaawo abangi abaliyimirira okulwana ne 


kabaka w'obukiika obwa ddyo: era n'abaana b'abo abalina ettima mu bantu 
bo balyegolokosa okunyweza ebikwolesebbwa: naye baligwa. 15 Awo 
kabaka w'obukiika obwa kkono alijja, alikuba olusozi, alirya ekibuga 
ekiriko ebigo ebingi: n'emikono egy'obukiika obwa ddyo tegiribasobola, 
newakubadde abantu be abalonde, so tewaliba maanyi gonna okubasobola. 
16 Naye oyo ajja okumulumba alikola nga bw'ayagala ye, so tewaliba 
ayimirira mu maaso ge: era aliyimirira mu nsi ey'ekitiibwa, ne mu mukono 
gwe mulibaamu okuzikiriza. 17 Awo alikyusa amaaso ge okujja n'amaanyi 
ag'obwakabaka bwe bwonna, n'ab'amazima nga bali wamu naye: era 
alikola by'alyagala: era alimuwa omuwala w'abakazi, okumwonoona: naye 
taliyimirira, so talimuyamba ye. 18 Oluvannyuma lw'ebyo alikyusa amaaso 
ge awali ebizinga, aliryako bingi: naye omukulu alikomya ekivume oyo 
kye yaleeta: era naye alimuddizaayo ekivume kye. 19 N'alyoka akyusa 
amaaso ge awali ebigo eby'omu nsi ye ye: naye alyesittala, aligwa, so 
talirabika. 20 Ne walyoka wayimirira mu kifo kye omu aliyisa 
omusolooza mu kitiibwa eky'obwakabaka: naye mu maku si nnyingi 
alizikirizibwa, si mu busungu, newakubadde mu ntalo. 21 Ne mu kifo kye 
muliyimirira omuntu anyoomebwa, gwe batawanga kitiibwa kya 
bwakabaka: naye alijja mu biro eby'emirembe, era aliweebwa obwakabaka 
olw'o kwegonza. 22 Era n'emikono gy'amataba baliggirwawo ddala mu 
maaso ge, era balimenyeka: weewaawo, era n'omukulu w'endagaano. 23 
Era nga bamaze okulagaana naye alikola eby'obukuusa: kubanga alirinnya, 
era alifuuka ow'amaanyi, ng'alina abantu si bangi. 24 Mu biro 
eby'emirembe alijjira n'ebifo ebisinga obugimu eby'omu ssaza: era alikola 
bajjajjaabe bye bataakolanga, newakubadde bajjajja ba bajjajjaabe: 
alibagabira omwandu n'omunyago n'obugagga: weewaawo, alisalira enkwe 
ze ebigo, okumala ekiseera. 25 Era alisasamaza obuyinza bwe n'obuzira 
bwe okulwanyisa kabaka w'obukuka obwa ddyo n'eggye eringi: ne kabaka 
w'obukiika obwa ddyo alirwana entalo n'eggye eringi ennyo, ery'amaanyi 
amangi: naye taliyimirira, kubanga balimusalira enkwe. 26 Weewaawo, 
abaalya ku mmere ye be balimuzikiriza, n'eggye lye liryanjaala: era bangi 
abaligwa nga battibwa. 27 Ne bakabaka abo bombi emitima gyabwe giriba 
gya kukola bubi, era balyogera eby'obulimba nga batudde ku mmeeza 


emu: naye tebiriraba mukisa: kubanga enkomerero erituuka mu biro 
ebyalagirwa era. 28 N'alyoka addayo mu nsi ye n'obugagga obungi: 
n'omutima gwe gulikyawa endagaano entukuvu: era alikola by'alyagala, 
n'alyoka addayo mu nsi ye. 29 Mu biro ebyalagirwa aliddayo, aligenda mu 
bukiika obwa ddyo: naye mu biro eby'oluvannyuma tekiriba nga bwe kyali 
mu biro eby'olubereberye: 30 Kubanga ebyombo eby'e Kittimu birijja 
okumulumba: kyaliva anakuwala, aliddayo, alisunguwalira endagaano 
entukuvu, alikola by'alyagala: aliddirayo ddala, alirowooza abo abaleka 
endagaano entukuvu. 31 Era emikono giriyimirira ku luuyi lwe, era 
baligwagwawaza awatukuvu, kye kigo, era baliggyawo ekiweebwayo 
ekyokebwa eky'ennaku zonna, baliyimiriza eky'omuzizo ekizikiriza. 32 
N'abo abalikola obubi nga baleka endagaano alibakyamyakyamya 
n'okwegonza: naye abantu abamanyi Katonda waabwe baliba n'amaanyi, 
balikola eby'obuzira. 33 N'abo abalina amagezi mu bantu baliyigiriza 
bangi: naye ekitala ri'omuliro, okusibibwa n'okunyagibwa, biribagwisa 
ennaku nnyingi. 34 Awo bwe baligwa, balibeerwa n'okubeerwa okutono: 
naye bangi abalyegatta nabo n'okwegonza. 35 N'abamu ku abo abalina 
amagezi baligwa okubawoomya, n'okubalongoosa, 
n'okubatukuza,okutuusa ku kiseera eky'enkomerero: kubange kya kiseera 
ekyalagirwa ekitannatuuka. 36 Ne kabaka alikola nga bw'alyagala: era 
alyegulumiza, alyekuza okusinga katonda yenna, era alyogera eby'ekitalo 
ku Katonda wa bakatonda: era aliraba omukisa okutuusa obusungu lwe 
bulituukirira: kubanga ebyateesebwa birikolebwa. 37 So talirowooza 
bakatonda ba bajjajjaabe, newakubadde abakazi kye baagala, so 
talirowooza katonda yenna: kubanga alyekuza okusinga bonna. 38 Naye 
mu kifo kye aliwa ekitiibwa katonda w'ebigo: era katonda bajjajjaabe gwe 
bataamanya alimuwa ekitiibwa ne zaabu, ne ffeeza, n'amayinja 
ag'omuwendo omungi, n'ebintu ebisanyusa. 39 Era aliyinza ebigo 
eby'amaanyi amangi katonda omugenyi ng'amuyamba: buli alimukkiriza 
alimwongerako ekitiibwa: era alibawa okufuga bangi, era aligaba ensi 
olw'omuwendo. 40 Ne mu kiseera eky'enkomerero kabaka w'obukiika 
obwa ddyo alimusindika: ne kabaka w'obukiika obwa kkono alijja 
okumulumba nga kibuyaga, ng'alina amagaali, n'abeebagala embalaasi, 


n'ebyombo ebingi: era aliyingira mu matwale alyanjaala, n'agayitamu. 41 
Era aliyingira ne mu nsi ey'ekitiibwa, n'amatwale mangi agalisuulibwa: 
naye bano baliwonyezebwa mu mukono gwe, Edomu, ne Mowaabu, 
n'abakulu ab'omu baana ba Amoni. 42 Era aligolola omukono gwe ne ku 
matwale: n'ensi y'e Misiri teriwona. 43 Naye aliyinza ebintu ebitereke ebya 
zaabu n'ebya ffeeza, n'ebintu byonna eby'omuwendo omungi eby'omu 
Misiri: n'Abalibya n'Abaesiyopya balimugoberera: 44 Naye ebigambo 
ebiriva mu buvanjuba ne mu bukiika obwa kkono birimweraliikiriza: era 
alivaayo nga yeejuumudde nnyo okuzikiriza n'okumalirawo ddala abangi. 
45 Era alisimba eweema z'olubiri Iwe wakati w'ennyanja n'olusozi 
olw'ekitiibwa olutukuvu: era naye alijja ku nkomerero ye, so tewaliba 
amuyamba. 


12:1 Era mu biro ebyo Mikayiri aliyimirira, omulangira omukulu 
ayimiririra abaana b'abantu bo: era waliba ekiseera eky'okunakuwaliramu, 
ekitabangawo kasooka wabaawo eggwanga okutuusa ku biro ebyo: era 
mu biro ebyo abantu bo baliwonyezebwa, buli alirabika nga 
yawandiikibwa mu kitabo. 2 Era bangi ku abo abeebaka mu nfuufu ey'oku 
nsi balizuukuka, abamu eri obulamu obutaggwaawo, n'abamu eri ensonyi 
n'okunyoomebwa okutaggwaawo. 3 N'abo abalina amagezi 
balyakaayakana ng'okumasamasa okw'omu bbanga: n'abo abakyusa abangi 
eri obutuukirivu ng'emmunyeenye emirembe n'emirembe. 4 Naye ggwe, 
Danyeri, bikka ku bigambo, osse akabonero ku kitabo, okutuusa ekiseera 
eky'enkomerero: bangi abaliddinnana embiro, nokumanya kulyeyongera. 5 
Nze Danyeri ne ndyoka ntunula, era, laba, abalala babiri nga bayimiridde, 
omu ku lubalama lw'omugga emitala w'eno, n'omulala ku lubalama 
lw'omugga emitala w'eri. 6 N'omu n'agamba omusajja ayambadde bafuta, 
eyali waggulu w'amazzi g'omugga, nti Eby'ekitalo ebyo birituusa wa 
okukoma? 7 Ne mpulira omusajja ayambadde bafuta, eyali waggulu 
w'amazzi g'omugga, ng'agolola omukono gwe ogwa ddyo n'omukono gwe 
ogwa kkono eri eggulu, n'alayira oyo abeera omulamu emirembe gyonna, 
nga birituusa ekiseera n'ebiseera n'ekitundu ky'ekiseera: era bwe balimalira 
ddala okumenyaamenya amaanyi ag'abantu abatukuvu, ebyo byonna ne 


biryoka biggwaawo: 8 Ne mpulira, naye ne sitegeera: ne ndyoka njogera 
nti Ai Mukama wange, ebiriva mu ebyo biriba bitya? 9 N'ayogera nti 
Kwata amakubo go Danyeri: kubanga ebigambo bibikkiddwako era 
bissibbwako akabonero okutuusa ekiseera eky'enkomerero. 10 Bangi 
abalyerongoosa, abalyetukuza, abaliwoomezebwa: naye ababi balikola 
ebibi: so ku babi tekuliba abalitegeera: naye abo abalina amagezi 
balitegeera. 11 Era kasooka ekiweebwayo ekyokebwa eky'ennaku zonna 
kiggibwawo, eky'omuzizo ekizikiriza ne kiyimirizibwa, walibaawo ennaku 
lukumi mu bibiri mu kyenda. 12 Alina omukisa alindirira n'atuuka ku nnaku 
olukumi mu ebisatu mu asatu mu ettaano. 13 Naye ggwe kwata ekkubo 
lyo okutuusa enkomerero lw'eribaawo: kubanga oliwummula, era 
oliyimirira mu mugabo gwo, ennaku bwe zirikoma. 


Koseya 


1:1 Ekigambo kya Mukama ekyajjira Koseya mutabani wa Beeri mu 
mirembe gya Uzziya, Yosamu, Akazi, ne Keezeekiya, bassekabaka ba 
Yuda, ne mu mirembe gya Yerobowaamu mutabani wa Yowaasi, kabaka 
wa Isiraeri. 2 Mukama bwe yasooka okwogerera mu Koseya, Mukama 
nagamba Koseya nti Genda owase omukazi ow'obwenzi n'abaana 
ab'obwenzi: kubanga ensi eyenda obwenzi obungi, ng'eva ku Mukama. 3 
Awo n'agenda nawasa Gomeri muwala wa Dibulayimu; n'aba olubuto 
n'amuzaalira omwana wa bulenzi. 4 Mukama n'amugamba nti Mutuume 
erinnya lye Yezuleeri; kubanga ekyasigaddeyo ekiseera kitono mpalane 
omusaayi gwa Yezuleeri ku nnyumba ya Yeeku, era ndikomya 
obwakabaka obw'ennyumba ya Isiraeri. 5 Awo olulituuka ku lunaku olwo 
ndimenyera omutego gwa Isiraeri mu kiwonvu kya Yezuleeri. 6 Awo n'aba 
olubuto nate n'azaala omwana wa buwala. Awo Mukama n'amugamba ati 
Mututtme erinnya lye Lolukama: kubanga sikyakwatirwa kisa ennyumba 
ya Isiraeri, mbasonyiwe n'akatono. 7 Naye ndikwatirwa ekisa ennyumba 
ya Yuda, era ndibalokola ne Mukama Katonda waabwe, so siribalokola na 
mutego newakubadde ekitala newakubadde olutalo newakubadde 
embalaasi newakubadde abazeebagadde. 8 Awo bwe yamala okuggya 


Lolukama ku mabeere, n'aba olubuto n'azaala omwana wa bulenzi. 9 
Mukama n'ayogera nti Mumutuume erinnya Lowami: kubanga mmwe 
temuli bantu bange, nange siriba Katonda wammwe. 10 Era naye 
omuwendo gw'abaana ba Isiraeri guliba ng'omusenyu ogw'ennyanja 
ogutayinzika kupimibwa newakubadde okubalibwa; kale olulituuka mu 
kifo mwe baagambirwa nti Mmwe temuli bantu bange, we baligambirwa 
nti Mmwe muli baana ba Katonda omulamu. 11 Awo abaana ba Yuda 
n'abaana ba Isiraeri balikutislaanyizibwa, era balyerondera omutwe gumu, 
ne bambuka okuva mu nsi: kubanga olunaku lwa Yezuleeri luliba lukulu. 


2:1 Mugambe baganda bammwe nti Ami; era mugambe bannyammwe nti 
Lukama. 2 Muwoze ne nnyammwe, muwoze: kubanga si mukazi wange, 
so nange siri bba: era aggyewo obwenzi bwe okuva mu maaso ge, 
n'obukaba bwe okuva wakati w'amabeere ge; 3 nneme okumwambulira 
ddala, ne mmuteekawo nga bwe yali ku lunaku kwe yazaalirwa, ne 
mmufuula ng'eddungu, ne mmuteekawo ng'ensi enkalu, ne mmussa 
ennyonta; 4 weewaawo, abaana be siribasaasira; kubanga baana ba bwenzi. 
5 Kubanga nnyaabwe yeefuula omwenzi: eyabazaala yawemuka: kubanga 
yayogera nti Ndigoberera baganzi bange abampa emmere yange n'amazzi 
gange, ebyoya byange n'obugoogwa bwange, amafuta gange n'ebyange 
ebyokunywa. 6 Kale, laba, ndiziba ekkubo lyo n'amaggwa, era 
ndimukomera olukomera aleme okulaba empitiro ze. 7 Era aligoberera 
baganzi be, naye talibatuukako; era alibanoonya, naye talibalaba; kale 
n'alyoka ayogera nti Naagenda ne nzirayo eri baze eyasooka; kubanga mu 
biro ebyo nabanga bulungi okusinga kaakano. 8 Kubanga teyamanya nga 
nze namuwanga enjaano n'omwenge n'amafuta, ne mmwongerako ffeeza 
ne zaabu bye baaweerezesa Baali. 9 Kyendiva nkomyawo entlaano yange 
mu ntuuko zaayo, n'omwenge gwange mu kiseera kyagwo, ne nziyawo 
ebyoya byange n'obugoogwa bwange, ebyandibisse ku nsonyi ze. 10 Awo 
kaakano naayolesa obukaba bwe baganzi be nga balaba, so tewaliba 
alimuwonya mu mukono gwange. 11 Era ndikomya ebinyumu bye byonna, 
embaga ze, emyezi gye eg yakaboneka, ne ssabbiiti ze, n'okukunyaana kwe 
kwonna okutukuvu. 12 Era ndizisa emizabbibu gye n'emitiini gye, gye 


yayogerako nti Gino ye mpeera yange baganzi bange gye bampadde: era 
ndigifuula ekibira, n'ensolo ez'omu nsiko zirigirya. 13 Era ndimubonereza 
olw'ennaku za Babaali be yayoterezanga obubaane; bwe yeeyonja n'empeta 
ze ez'omu matu n'eby'obuyonjo bwe n'agoberera baganzi be, ne yeerabira 
nze, bw'ayo gera Mukama. 14 Kale, laba, ndimusendasenda, ne mmuleeta 
mu ddungu, ne mmugamba ebigambo ebisanyusa. 15 Era ndimuwa ensuku 
ze ez'emizabbibu nga nnyima eyo, n'ekiwonvu kya Akoli okuba oluggi 
olw'okusuubira: era aliyima eyo okuddamu nga mu nnaku ez'obuto bwe, 
era nga mu nnaku lwe yalinnya okuva mu nsi y'e Misiri. 16 Awo olulituuka 
ku lunaku olwo, bw'ayogera Mukama, olimpita Isi; so tokyampita Baali. 
17 Kubanga ndiggya mu kamwa ke amannya ga Babaali, era nga 
tebakyayatulwa amannya gaabwe. 18 Awo ku lunaku olwo ndibalagaanira, 
endagaano n'ensolo ez'omu nsiko n'ennyonyi ez'omu bbanga n'ebintu 
eby'ettaka ebyewalula: era ndimenya omutego n'ekitala n'olutalo okuva mu 
nsi, era ndibagalamiza mirembe. 19 Era ndikwogerereza ennaku zonna; 
weewaawo, ndikwogereza mu butuukirivu ne mu musango ne mu kisa ne 
mu kusaasira. 20 Ndikwogereza mu bwesigwa: era olimanya Mukama. 21 
Awo olulituuka ku lunaku olwo ndiyitaba, bw'ayogera Mukama, ndiyitaba 
eggulu, nalyo liriyitaba ensi; 22 n'ensi eriyitaba entpano n'omwenge 
n'amafuta; nabyo biriyitaba Yezuleeri. 23 Era ndimusiga gye ndi mu nsi; 
era ndisaasira oyo ataasaasirwa; era ndigamba abo abataali bantu bange nti 
Mmwe muli bantu bange; nabo balyogera nti Ggwe oli Katonda wange. 


3:1 Awo Mukama n'annyamba nti Genda nate, oyagale omukazi ayagalibwa 
mukwano gwe, era omwenzi, era nga Mukama bw'ayagala abaana ba 
Isiraeri, newakubadde nga bakyukira bakatonda abalala ne baagala ebitole 
by'ezabbibu enkalu. 2 Awo ne mmwegulira ne mmuwasa n'ebitundu ebya 
ffeeza kkumi n'ebitaano ne komeri eya sayiri ko ekitundu eky'ekomeri eya 
sayiri: 3 ne mmugamba nti Olibeerera awo ku lwange ennaku nnyingi; 
tolyefuula mwenzi, so toliba muka musajja yenna: nange bwe ndiba bwe 
ntyo gy'oli. 4 Kubanga abaana ba Isiraeri balibeerera awo ennaku nnyingi 
nga tebalina kabaka so nga tebalina mulangira so nga tebalina ssaddaaka 
so nga tebalina mpagi so nga tebalina kizibawo kya kabona newakubadde 


baterafi: 5 oluvannyuma abaana ba Isiraeri balikomawo ne banoonya 
Mukama Katonda waabwe ne Dawudi kabaka waabwe; era balijja eri 
Mukama nga batya n'eri obulungi bwe mu nnaku ez'oluvannyuma. 


4:1 Muwulire ekigambo kya Mukama, mmwe abaana ba Isiraeri: kubanga 
Mukama alina empaka n'abo abali mu nsi, kubanga tewali mazima 
newakubadde okusaasira newakubadde okumanya Katonda mu nsi. 2 
Tewali kintu wabula okulayira n'okumenya endagaano n'okutta n'okubba 
n'okwenda; bawaguza, n'omusaayi gukoma ku musaayi. 3 Ensi kyeriva 
ewuubaala, na buli muntu agituulamu aliyongobera, wamu n'ensolo ez'omu 
nsiko n'ennyonyi ez'omu bbanga; weewaawo, n'ebyennyanja ebiri mu 
nnyanja biriggibwawo. 4 Era naye waleme okubaawo omuntu awakana so 
waleme okubaawo anenya: kubanga abantu bo bali ng'abo abawakanya 
kabona. 5 Era olyesittala emisana, era ne nnabb: alyesittalira wamu naawe 
ekiro; era ndizikiriza nnyoko. 6 Abantu bange bazikiridde olw'okubulwa 
okumanya: kubanga ogaanyi okumanya nange ndikugaana ggwe, olemenga 
okubeera kabona gye ndi: kubanga weerabidde amateeka ga Katonda wo, 
nange adyerabira abaana bo. 7 Nga bwe baayala, bwe batyo bwe 
bannyonoona: ndiwaanyisa ekitii bwa kyabwe okuba ensonyi. 8 Ekibi 
ky'abantu bange ye mmere yaabwe, ne beegomba obutali butuukirivu 
bwabwe. 9 Awo olulituuk; ng'abantu bwe bali ne kabona bw'atyo: era 
ndibabonereza olw'ama kubo gaabwe, era ndibasasula ebikolwa byabwe. 
10 Awo balirya ne batakkuta; balyenda so tebalyala: kubanga baleseeyo 
okussaayo omwoo eri Mukama. 11 Obwenzi n'onwenge n'omwenge 
omusu bimaawo okutegeera 12 Abantu bange beebuuza ku kikonge 
kyabwe, n’omuggo gwabwe gwe gubabuuira: kubanga omwoyo 
ogw'obwenzi gubakyamizza, era bagenze nga benda okuva wansi wa 
Katonda waabwe. 13 Basalira ssaddaaka ku ntikko z'ensozi, ne bootereza 
obubaane ku busozi, wansi w'emyalooni n'emiribine n'emyera, kubanga 
ekisiikirize kyagyo kirungi: bawala bammwe kyebava beefuula benzi, 
n'abagole bammwe benda. 14 Siribonereza bawala bammwe bwe beefuula 
abenzi, newakubadde bagole bammwe bwe bakabawala; kubanga bo 
bennyini beeyawula n'abakazi abatambuzi: n'abantu abaategeera 


balisuulibwa. 15 Ggwe, Isiraeri, newakubadde nga weefuula omwenzi, 
naye Yuda aleme okusoiya; so temujjanga e Girugaali, so emwambukanga 
e Besaveni, so emulayiranga nti Nga Mukama vw'ali omulamu. 16 
Kubanga Isiraeri akoze eby'obukakanyavu ng'ente enduusi enkakanyavu: 
kaakano Aukama alibaliisa ng'omwana gw'eAiga mu kifo ekigazi. 17 
Efulaimu yeegasse n'ebifaananyi; muleke. 18 Bye banywa bikaatuuse: 
benda olutata; abakulu be baagala inyo ensonyi. 19 Empewo emuaanikidde 
mu biwaawaatiro byayo; era balikwatibwa ensonyi olwa ssaldaaka 
zaabwe. 


5:1 Muwulire kino, mmwe bakabona, era muwulirize, mmwe myumba ya 
Isiraeri, era mutege matu, mmwe ennyumba ya kabaka, kubanga 
omusango guno gwammwe; kubanga mwabanga ekyambika e Mizupa, era 
ekitimba ekyasuulibwa ku Taboli. 2 Era abajeemu bagenze nnyo wansi nga 
batta; naye nze ndi munenya w'abo bonna. 3 Mmanyi Efulayimu, so ne 
Isiraeri tankisibwa: kubanga kaakano, ai Efulayimu, okoze eby'obwenzi, 
Isiaeri ayonoonese. 4 Ebikolwa byabwe tebibagaanye kukyukira Katonda 
waabwe: kubanga omwoyo ogw'obwenzi guli mu bo, so tebamanyi 
Mukama. 5 Era amalala ga Isiraeri gaba mujulirwa gy'ali mu maaso ge: 
Isiraeri ne Efulayimu kyebaliva beesittala mu butali butuukirivu bwabwe: 
era ne Yuda alyesittalira wamu nabo. 6 Baligenda n'embuzi zaabwe n'ente 
zaabwe okunoonya Mukama; naye tebalimulaba: abeeyawuddeko. 7 
Bakuusizza Mukama; kubanga bazadde abaana ab'amakiro: kaakano 
omwezi ogwakaboneka gulibalya wamu n'ennimiro zaabwe. 8 Mufuuwe 
enyombe mu Gibeya n'ekkondeere mu Laama: mulaye enyoma e 
Besaveni; nti Ennyuma wo, ai Benyamini. 9 Efulayimu alifuuka matongo 
ku lunaku olw'okunenyezebwako: mmanyisizza mu bika bya Isiraeri ebyo 
ebitalirema kubaawo. 10 Abakungu ba Yuda bali ng'abo abajjulula 
akabonero k'ensalo: ndifuka obusungu bwange ku bo ng'amazzi. 11 
Efulayimu ajoogeddwa, abetenteddwa mu kusalirwa omusango; kubanga 
yakkiriza okutambula okugoberera ekiragiro. 12 Kyenvudde mbeera eri 
Efulayimu ng'ennyenje, n'eri ennyumba ya Yuda ng'okuvunda. 13 
Efulayimu bwe yalaba endwadde ye, ne Yuda n'alaba ekiwundu kye, kale 


Efulayimu n'agenda eri Obwasuli n'atumira kabaka Yalebu: naye tayinza 
kubawonya, so talibavumula ekiwundu kyammwe. 14 Kubanga ndiba eri 
Efulayimu ng'empologoma, era ng'empologoma ento eri ennyumba ya 
Yuda: nze, nze mwene, nditaagula ne nvaawo; nditwalira ddala so tewaliba 
wa kuwonya. 15 Ndigenda ne nzirayo mu kifo kyange okutuusa Iwe 
balikkiriza okusobya kwabwe, ne banoonya amaaso gange: mu 
kubonyaabonyezebwa kwabwe mwe balinyiikiriza okunnoonya. 


6:1 Mujje tudde eri Mukama: kubanga ye yataagula, era ye alituwonya; ye 
yafumita; era ye alitunyiga. 2 Ennaku bbiri nga ziyiseewo alitulamya: 
alitugolokosa ku lunaku olw'okusatu, naffe tuliba balamu mu maaso ge. 3 
Era tumanye, tunyiikire okumanya Mukama; okufuluma kwe kwa 
nkalakkalira ng'enkya: era alijja gye tuli ng'enkuba, ng'enkuba eya ddumbi 
efukirira ettaka. 4 Ai Efulayimu, naakukola ntya? ai Yuda, naakukola 
ntya? kubanga obulungi bwammwe bulinyanga ekire eky'enkya era 
ng'omusulo oguggwaako nga bukyali. 5 Kyennavanga mbatemya bannabbi; 
nnabassanga ebigambo eby'omu kamwa kange: n'emisango gyo giriņnanga 
omusana ogufuluma. 6 Kubanga njagala ekisa so si ssaddaaka; 
n'okumanya Katonda okusinga ebiweebwayo ebyokebwa. 7 Naye bo nga 
Adamu basobezza endagaano: eyo bankuusizza. 8 Gireyaadi kibuga ky'abo 
abakola obutali butuukirivu, kisiigiddwako omusaayi. 9 Era ng'ebibiina 
eby'abatemu bwe balindirira omusajja, ekibiina ekya bakabona bwe battira 
bwe batyo mu kkubo erigenda e Sekemu; weewaawo, bakoze 
eby'obukaba. 10 Mu nnyumba ya Isiraeri mwe ndabidde ekigambo 
eky'ekiwe: obwenzi bulabikidde eyo mu Efulayimu, Isiraeri ayonoonese. 
11 Era naawe, ai Yuda, ebikungulwa byakuteekerwawo, bwe 
ndikomyawo obusibe obw'abantu bange. 


7:1 Bwe njagala okuwonya Isiraeri, obutali butuukirivu bwa Efulayimu ne 
bulyoka bulabika, n'obubi bwa Samaliya; kubanga bakola eby'obulimba: 
n'omubbi ayingira munda, n'ekibiina eky'abatemu banyagira ebweru. 2 So 
tebalowooza mu mitima gyabwe nga nze njijukira obubi bwabwe bwonna: 
kaakano ebikolwa byabwe bo bibazingizizza; biri mu maaso gange. 3 


Basanyusa kabaka n'obubi bwabwe, n'abakungu n'eby'obulimba byabwe. 4 
Bonna benzi; balinyanga akabiga akakumibwa omwoki w'emigaati; 
alekera awo okuseesa omuliro ng'amaze okugoya obutta okutuusa lwe 
bunaamala okuzimbulukuka. 5 Ku lunaku lwa kabaka waffe abakungu 
beerwaza n'eddalu ery'omwenge: yagolola omukono gwe wamu 
n'abanyoomi. 6 Kubanga bategese omutima gwabwe ng'akabiga, nga 
bateega: obusungu bwabwe bwebaka ne bukeesa obudde; enkya bwaka 
ng'omuliro ogwaka. 7 Bonna babugumye ng'akabiga, ne balya abalamuzi 
baabwe; bakabaka baabwe bonna bagudde: tewali ku bo ankaabira. 8 
Efulayimu yeetabula mu mawanga; Efulayimu mugaati ogutakyusibwa. 9 
Bannaggwanga balidde amaanyi ge, so tamanyi: weewaawo, atobese envi, 
so tamanyi. 10 mu maaso ge: era naye tebaddanga eri 1flukama Katonda 
waabwe so tebamunoonyanga, ebyo byonna newakubadde nga bimaze 
okubaawo. 11 Era Efulayimu alinnanga ejjiba essirusiru eritalina magezi: 
bakaabira Misiri, bagenda eri Obwasuli. 12 Bwe baligenda, ndibasuulira 
ekitimba kyange; ndibassa wansi ng'ennyonyi ez'omu bbanga: 
ndibakangavvula ng'ekkuņņaaniro lyabwe bwe baawuliranga. 13 Zibasanze 
kubanga bawabye okunvaako; okuzikirira kubatuukeko! kubanga 
bansobezza: newakubadde nga njagala okubanunula, era naye 
banjogeddeko eby'obulimba. 14 So tebankaabidde n'omutima gwabwe, 
naye bawowogganira ku bitanda byabwe: bakunyaanira enyaano 
n'omwenge, banjeemera. 15 Newakubadde nga nayigiriza ne nnyweza 
emikono gyabwe, era naye banteesezzaako obubi. 16 Bakomawo naye si 
eri oyo ali waggulu; bali ng'omutego ogulimba: abakungu baabwe baligwa 
n'ekitala olw'okulaluka kw'olulimi Iwabwe: kuno kwe kuliba okusekererwa 
kwabwe mu nsi y'e Misiri. 


8:1 Teeka ekkondeere ku mumwa gwo. Ng'empungu bw'atyo bw'ajja 
okulumba ennyumba ya Mukama: kubanga basobezza endagaano ne 
boonoona amateeka gange. 2 Balinkaabira nti Katonda wange, ffe Isiraeri 
tukumanyi. 3 Isiraeri asudde ekirungi: omulabe alibayigganya. 4 
Bataddewo bakabaka naye si ku bwange; balonze abakungu nange nga 
sikimanyi; beekoledde ebifaananyi ne ffeeza yaabwe ne zaabu yaabwe 


balyoke bamalibwewo. 5 Asudde ennyana yo, ai Samaliya; obusungu 
bwange bubaakiddeko: ebiro biryenkana wa okutuusa Iwe baliba 
n'obutayonoona? 6 Kubanga n'ekyo kivudde mu Isiraeri; omukozi ye 
yakikola, so si Katonda n'akztono: weewaawo, ennyana ya Samaliya 
erimenyekamenyeka. 7 Kubanga basiga embuyaga, era balikungula 
embuyaga ez'akazimu: talina nyaano emera; ekiti tekiribala mmere; 
n'okubala bwe kiriba kibaze, bannaggwanga baligiriira ddala. 8 Isiraeri 
aliiriddwa ddala: kaakano bali mu mawanga ng'ekibya ekitaliiko bwe 
kisanyusa. 9 Kubanga bambuse eri Obwasuli ng'entulege eri emu yokka: 
Efulayimu aguliridde abaganzi. 10 Weewaawo, newakubadde nga 
bagulirira mu mawanga, kaakano naabakunyaanya; era batanudde 
okukendeera olw'omugugu gwa kabaka w'abalangira. 11 Kubanga 
Efulayimu ayongedde ebyoto okuleeta okwonoona, ebyoto kyebivudde 
bibeera gy'ali eky'okuleeta okwonoona. 12 Newakubadde nga 
muwandiikira amateeka gange mu biragiro kakumi, biyitibwa kintu 
kinnaggwanga. 13 Ssaddaaka ez'ebyange ebiweebwayo, bawaayo 


ennyama okuba ssaddaaka ne bagirya; naye Mukama tabakkiriza: kaakano 


anajjukira obutali butuukirivu bwabwe n'abonereza olw'ebibi byabwe; 
balidda mu Misiri. 14 Kubanga Isiraeri yeerabidde Omukozi we, n'azimba 
amayumba; era Yuda ayongedde ebibuga ebiriko enkomera: naye 
ndiweereza omuliro ku bibuga bye, era gulyokya ebigo byabyo. 


9:1 Tosanyuka, ai Isiraeri, n'essanyu ng'amawanga; kubanga ogenze 
ng'oyenda okuva ku Katonda wo, weegomba empeera ku buli gguuliro. 2 
Egguuliro n'essogolero tebiribaliisa, n'omwenge omusu gulimuggwaako. 3 
Tebalibeera mu nsi ya Mukama; naye Efulayimu aliddayo mu Misiri, era 
baliriira mu Bwasuli emmere eteri nnongoofu. 4 Tebalifuka ebiweebwayo 
eby'omwenge eri Mukama, so talibasanyukira: ssaddaaka zaabwe ziriba 
gye bali ng'emmere y'abakungubazi; bonna abanaagiryangako baliba 
boonoonese: kubanga emmere yaabwe eriba ya kukkutibwa bukkutibwa; 
teriyingira mu nnyumba ya Mukama. 5 Mulikola ki ku lunaku 
olw'okukunyaana okutukuvu, ne ku lunaku olw'embaga ya Mukama? 6 
Kubanga, laba, bagenze okuva awali okuzikirira, era naye Misiri 


alibakuņņaanya, Menfisi alibaziika: ebintu byabwe ebya ffeeza ebisanyusa 
emyennyango giribyemala: amaggwa galiba mu weema zaabwe. 7 Ennaku 
ez'okubonererezaamu zituuse, ennaku ez'okusasuliramu zituuse; Isiraeri 
alikimanya: nnabbi musirusiru, omusajja alina omwoyo alaluse, 
olw'olufulube Iw'obutali butuukirivu bwo, era okubanga obulabe bungi. 8 
Efulayimu yabanga mukuumi eri Katonda wange: nnabbi, ekyambika 
eky'omutezi w'ennyonyi kiri mu makubo ge gonna, n'obulabe mu nnyumba 
ya Katonda we. 9 Beeyonoonye nnyo nnyini nga mu nnaku ez'e Gibeya: 
alijjukira obutali butuukirivu bwabwe, alibabonereza olw'ebibi byabwe. 10 
Nasanga Isiraeri ng'ezabbibu mu ddungu; nalaba bajjajjammwe ng'esooka 
okwengera ku mutiini mu mwaka gwagwo ogw'olubereberye: naye ne 
bajja e Baalipyoli, ne beeyawulira ekyo ekikwasa ensonyi, ne bafuuka 
ab'emizizo ng'ekyo kye bayagala. 11 Efulayimu ekitubwa kyabwe 
kiribuuka; kirigenda ng'ennyonyi: tewaliba kuzaala newakubadde ali 
olubuto newakubadde eggwako. 12 Newakubadde nga balera abaana 
baabwe; era naye ndibafiisiza, ne wataba muntu asigaddewo: weewaawo, 
era ziribasanga bwe ndibavaako. 13 Efulayimu asimbibwa mu kifo 
eky'okwesiima, nga bwe nnalaba Ttuulo: naye Efulayimu alifulumya 
abaana be eri omussi. 14 Bawe, ai Mukama: oliwa ki? bawe olubuto 
olutaasa n'amabeere amakalu. 15 Obubi bwabwe bwonna buli mi 
Girugaali; kubanga eyo gye nnaba. kyayira: olw'obubi obw'ebikolwa 
byabwe ndibagoba mu nnyumba yange: siribaagala nate; abakungu baabwe 
bonna bajeemu. 16 Efulayimu afumitiddwa, ekikolo kyabwe kikaze, 
tebalibala bibala: weewaawo newakubadde nga bazaala, era naye nditta 
ekibala eky'olubuto Iwabwe ekyagalwa. 17 Katonda wange ali basuula 
kubanga tebaamuwulira: en baliba mmomboze mu mawanga. 


10:1 Isiraeri muzabbibu ogwera, oguleeta ebibala byagwo: ng'ebibala bye 
bwe byali ebingi, bw'atyo bw'ayongedde ebyoto bye; ng'ensi ye bwe 
yeeyongera okuba ennungi, empagi ze baakola bwe zaabanga ennungi bwe 
zityo. 2 Omutima gwabwe gwawukanyeemu; kaakano banaalabika 
omusango nga gubasinze: alikuba ebyoto byabwe, alinyaga empagi 
zaabwe. 3 Mazima kaakano banaayogera nti Tetulina kabaka: kubanga 


tetutya Mukama; ne kabaka ayinza kutukolera ki? 4 Boogera ebigambo 
obugambo, nga balayira eby'obulimba mu kulagaana endagaano: omusango 
kyeguva gumerera mu mbibiro z'ennimiro ng'omususa. 5 Abali mu 
Samaliya entiisa eribakwata olw'ennyana ez'e Besaveni: kubanga abantu 
baakyo balikiwuubaalira, ne bakabona baakyo abaakisanyukira, 
baliwuubaalira ekitiibwa kyakyo, kubanga kikivuddeko. 6 Era nakyo 
kiritwalibwa e Bwasuli okuba ekirabo kya kabaka Yalebu: Efulayimu 
aliweebwa ensonyi, ne Isiraeri alikwatirwa ensonyi okuteesa kwe ye. 7 
Samaliya, kabaka waamu azikiridde ng'ejjovu ku mazzi. 8 Era n'ebifo 
ebigulumivu eby'omu Aveni, okwonoona kwa Isiraeri, birizikirizibwa: 
amaggwa n'amatovu galimerera ku byoto byabwe; era baligamba ensozi 
nti Mutubikkeko; n'obusozi nti Mutugweko. 9 Ai Isiraeri, wayonoonanga 
okuva ku maku ez'e Gibeya: baayimirira eyo; olutalo Iwe balwana 
n'abaana ab'obujeemu luleme okubatuukirako mu Gibeya. 10 Bwe ndiba 
nga njagadde, ndibakangavvula; namawanga galikuņņnaanyizibwa 
okulwana nabo, bwe balisibibwa n'okusobya kwabwe kwombi. 11 Era 
Efulayimu nte nduusi eyigirizibwa, eyagala okusamba eņņnaano; naye 
nninnye mu bulago bwe obulungi. Nditeeka ku Efulayimu alimwebagala; 
Yuda alirima; Yakobo alikuba amavuunike. 12 Mwesigire mu butuukirivu, 
mukungule ng'okusaasira bwe kuli; mukabale ettaka lyammwe eritali 
ddime: kubanga obudde butuuse okunoonya Mukama, okutuusa lw'alijja 
n'abatonnyesaako obutuukirivu. 13 Mulimye obubi, mukungudde obutali 
butuukirivu; mulidde ebibala eby'obulimba: kubanga weesiganga ekkubo 
lyo, olufulube lw'abasajja bo ab'amaanyi. 14 Okusasamala kyekuliva 
kubeera mu bantu bo, n'ebigo byo byonna birinyagibwa, nga Sulumaani 
bwe yanyaga Beswaluberi ku lunaku olw'olutalo: nnyaabwe yatandaggirwa 
wamu n'abaana be. 15 Era bw'atyo Beseri bw'alibakola olw'obubi 
bwammwe obwenkanidde awo: emmambya bw'eriba ng'esala, kabaka wa 
Isiraeri alizikirizibwa ddala. 


11:1 Isiraeri bwe yali omwana omuto, namwagala, ne mpita omwana 
wange okuva mu Misiri. 2 Nga bwe beeyongera okubayita, bwe batyo 
bwe beeyongera okubavaako: baawangayo ssaddaaka eri Babaali, ne 


bootereza obubaane ebifaananyi ebyole. 3 Era naye nayigiriza Efulayimu 
okutambula; nabawambaatira mu mikono gyange; naye tebaamanya nga 
nze nabawonya. 4 Nabawalula n'emigwa egy'omuntu, n'ebisiba 
eby'okwagala; era nabanga gye bali ng'abo ababaggyako ekikoligo ekiri ku 
mba zaabwe, ne nteeka emmere mu maaso gaabwe. 5 Talidda mu nsi y'e 
Misiri; naye Omwasuli ye aliba kabaka we, kubanga baagaana okudda. 6 
N'ekitala kirigwa ku bibuga bye, era kirirya ebisiba bye ne kimalawo 
olw'okuteesa kwabwe bo. 7 Era abantu bange bamaliridde okudda 
ennyuma okunvaako: newakubadde nga babayita okudda eri oyo ali 
waggulu, tewali n'omu akkiriza okumugulumiza. 8 Naakuwaayo ntya, 
Efulayimu? naakugabula ntya, Isiraeri? naakufuula ntya nga Aduma? 
naakussaawo ntya nga Zeboyimu? omutima gwange gukyuse munda 
yange, okusaasira kwange kwakidde wamu. 9 Sirituukiriza busungu 
bwange obukambwe, siridda kuzikiriza Efulayimu: kubanga nze Katonda 
so siri muntu; Omutukuvu ali wakati wo: so siri yingira mu kibuga. 10 
Balitambula okugoberera Mukama, naye aliwuluguma ng'empologoma: 
kubanga aliwuluguma, n'abaana abato balijja nga bakankana okuva 
ebugwanjuba 11 Balijja nga bakankana ng'ennyonyi eva mu Misiri, era 
ng'ejjiba eriva mu nsi y'e Bwasuli: era ndibatuuza mu nnyumba zaabwe, 
bw'ayogera Mukama. 12 Efulayimu anneetooloozezza obulimba, 
n'ennyumba ya Isiraeri enneetooloozezza obukuusa: naye Yuda akyafuga 
awali Katonda, era mwesigwa awali Omutukuvu. 


12:1 Efulayimu alya mpewo, era agoberera empewo ez'ebuvanjuba: tata 
kwongera bya bulimba na kuziika; era balagaana endagaano n'Obwasuli, 
n'amafuta gatwalibwa mu Misiri. 2 Era Mukama alina empaka ne Yuda, 
era alibonereza Yakobo ng'amakubo ge bwe gali; alimusasula ng'ebikolwa 
bye bwe biri. 3 Mu lubuto yamukwata muganda we ku kisinziiro; era bwe 
yakula n'aba n'obuyinza eri Katonda: 4 weewaawo, yabanga n'obuyinza ku 
malayika n'awangula: yakaaba amaziga namwegayirira: yamulaba e 
Beseri, era eyo gye yayogerera naffe; 5 Mukama Katonda ow'eggye; 
Mukama kye kijjukizo kye. 6 Kale kyukira Katonda wo: okwatanga 
okusaasira n'omusango, omulindiriranga Katonda wo ennaku zonna. 7 


Musuubuzi, minzaani ey'obulimba eri mu mukono gwe: ayagala okujooga. 
8 Musuubuzi, minzaani ey'obulimba eri mu mukono gwe: ayagala 
okujooga. 8 Efulayimu n'ayogera nti Mazima ngaggawadde, nneefudde 
ebintu: mu kutegana kwange kwotma tebalindabako butali butuukirivu 
bwonna obwandibadde ekibi 9 Naye nze ndi Mukama Katonda wo okuva 
mu nsi y'e Misiri; oliboolyawo ne nkutuuza mu weema nga ku nnaku 
ez'embaga ey'okwewombeekerako. 10 Era nayogeranga ne bannabbi, era 
rmyongedde okwolesebwa; era nagereranga engero mu mukono gwa 
bannabbi. 11 Gireyaadi butali butuukirivu? bo butaliimu bwereere; mu 
Girugaali gye basalira ente okuba ssaddaaka: weewaawo, ebyoto byabwe 
biri ng'ebifunvu mu mbibiro z'ennimiro: 12 Awo Yakobo n'addukira mu 
nnimiro ya Alamu, Isiraeri n'aweereza omukazi, era n'alundira omukazi. 13 
Era Mukama n'aggya Isiraeri mu Misiri ku bwa nnabbi, era nnabbi ye 
yamuwonya. 14 Efulayimu asunguwazizza nnyo nnyini: omusaayi gwe 
kyeguliva gusigala ku ye, n'ekiwme kye Mukama we alikimusasula. 


13:1 Efulayimu bwe yayogera, ne wabaawo okukankana; yeegulumiza mu 
Isiraeri: naye bwe yayonoona olwa Baali, nafa. 2 Awo kaakano 
beeyongerayongera okwonoona, era beekoledde ebifaananyi ebisaanuuse 
ne ffeeza yaabwe, esanamu ng'amagezi gaabwe bo bwe gali, zonna 
mulimu gwa mukozi: bazoogerako nti Abasajja abasalassaddaaka 
banywegere ennyana. 3 Kyebaliva babeera ng'ekire eky'enkya, era 
ng'omusulo oguggwaako nga bukyali, ng'ebisusunku embuyaga ez'skazimu 
bye zitwala okubiggya mu gguuliro, era ng'omukka oguva mu kituli 
ogufuluma. 4 Era naye nze ndi Mukama Katonda wo okuva mu nsi y'e 
Misiri; so naawe tolimanya Katonda mulala wabula nze, so tewali 
mulokozi wazira nze. 5 Nakumanyira mu ddungu, mu nsi ey'ennyonta 
ennyingi. 6 Ng'eddundiro lyabwe bwe lyabanga, bwe bakkutanga bwe 
batyo; bakkuta, omutina gwabwe ne gavegulumiza; kyebavudde 
banneerabira nze. 7 Kyenvudde mbeera gye bali ng'empologoma: ng'engo 
nditeegera mu kkubo: 8 ndisisinkana nabo ng'eddubu enyagiddwako 
abaana baayo, era ndiyuza olubiko olw'oku mutima gwabwe: era ndibaliira 
eyo ng'empologoma; ensolo ey'omu nsiko eribataagula. 9 Kwe kuzikirira 


kwo, ai Isiraeri, kubanga oli mulabe wange, omulabe w'omubeezi wo. 10 
Kabaka wo nno ali ludda wa, akulokole mu bibuga byo liyonna? 
n'abalamuzi bo be wayogerako nti Mpa kabaka n'abakungu? 11 Nkuwadde 
kabaka nga ndiko obusungu, era mmuggyeewo nga ndiko ekiruyi. 12 
Obutali butuukirivu bwa Efulayimu busibiddwa; ekibi kye kitere keddwa. 
13 Obubalagaze bw'omukazi alumwa okuzaala bulimutuukako: ye mwana 
atalina magezi; kubanga ekiseera kituuse aleme okulwa mu kifo omuyita 
abaana nga bazaalibwa. 14 Ndibanunula eri amaanyi ag'amagombe; 
ndibagula okuva eri okufa: ggwe okufa, ebibonoobono byo biri ludda wa? 
ggwe entaana, okuzikiriza kwo kuli ludda wa? okwenenya kulikwekebwa 
amaaso gange. 15 Newakubadde ng'alina ebibala bingi mu baganda be, 
embuyaga ez'ebuvanjuba zirijja, omukka gwa Mukama ogulinnya okuva 
mu ddungu, oluzzi lwe ne lukalira, ensulo ye n'eggwaawo: alinyaga ebibya 
byonna ebisanyusa ebyaterekebwa. 16 Samaliya alibaako omusango gwe; 
kubanga ajeemedde Katonda we: baligwa n'ekitala; abaana baabwe 
abawere balitandaggirwa, n'abakazi baabwe abali embuto balibaagibwa. 


14:1 Ai Isiraeri, komawo eri Mukama Katonda wo; kubanga ogudde 
olw'obutali butuukirivu bwo. 2 Mutwale ebigambo wamu nammwe, 
mukomewo eri Mukama: mumugambe nti Ggyawo obutali butuukirivu 
bwonna, okkirizeeko ebirungi: bwe tutyo tunaasasula ekiweebwayo 
eky'omu mimwa gyaffe, ng'ente ennume 3 Asuli talituwonya; tetulyebagala 
embalaasi: so tetuligamba nate mulimu gwa mikono gyaffe nti Mmwe muli 
bakatonda baffe: kubanga eri ggwe atalina kitaawe gy'alabira okusaasirwa. 
4 Ndiwonya okudda kwabwe ennyuma, ndibaagala ku bwange: kubanga 
obusungu bwange bukyuse okumuvaako. 5 Ndiba eri Isiraeri ng'omusulo: 
alimulisa ng'eddanga, era alisimba emizi gye nga Lebanooni. 6 Amatabi ge 
galiranda, n'obulungi bwe buliba ng'omuzeyituuni, n'akaloosa ke nga 
Lebanooni. 7 Ababeera wansi w'ekisiikirize kye balikomawo; balirama 
ng'enyaano, ne bamulisa ng'omuzabbibu: akawoowo ke kaliba ng'omwenge 
ogwa Lebanooni. 8 Efulayimu alyogera nti Nkyafaayo ki eri ebifaananyi? 
Nze njitabye, era ndissaayo omwoyo eri ye: nninga omuberosi omugimu; 
ebibala byo birabika okuva gye ndi. 9 Ani alina amagezi n'ategeera bino? 


ani alina obukabakaba n'abimanya? kubanga amakubo ga Mukama ga 
nsonga, n'abatuukirivu banaagatambulirangamu; naye abasobya 
banaagwanga omwo. 


Yoweeri 


1:1 Ekigambo kya Mukama ekyajjira Yoweeri mutabani wa Pesweri. 2 
Muwulire kino, mmwe abakadde, era mutege okutu, mmwe mwenna abali 
mu nsi. Kino kyali kibaddewo mu biro byammwe oba mu biro bya 
bajjajjammwe? 3 Mukibuulire abaana bammwe, n'abaana bammwe 
babuulire abaana baabwe, n'abaana baabwe ab'emirembe emirala. 4 Ebyo 
akawuka bye kafissizzaawo enzige ebiridde; n'ebyo enzige bye 
yafissizzawo kalusejjera kabiridde; n'ebyo kalusejjera bye kafissizzaawo 
akaacaaka kabiridde. 5 Muzuukuke, mmwe abatamiivu, mukaabe 
amaziga; muwowoggane, mmwe mwenna abanywa omwenge, 
olw'omwenge omuwoomerevu; kubanga gumaliddwawo okuva ku kamwa 
kammwe. 6 Kubanga eggwanga litabadde ensi yange, ery'amaanyi 
eritabalika: amannyo ge mannyo ga mpologoma, era alina amasongezo 
ag'empologoma enkulu. / Azisizza omuzabbibu gwange, era asasambudde 
omutiini gwange: agusasambulidde ddala, era agusudde wala; amatabi 
gaagwo gafuuse meeru. 8 Kungubaga ng'omuwala ey'esibye ebibukutu 
bw'akungubagira bba ow'omu buwala, bwe. 9 Ekiweebwayo eky'obutta 
n'ekiweebwayo eky'okunywa bimaliddiwawo okuva mu nnyumba ya 
Mukama; bakabona, abaweereza ba Mukama, bawuubaala. 10 Ennimiro 
ezise, ensi ewuubaala; kubanga engaano ezise, omwenge omusu gukaze, 
amafuta gaggweerera. 11 Mukwatibwe ensonyi, mmwe abalimi, 
muwowoggane, mmwe abawawaagula emizabbibu, olw'ennaano ne sayiri; 
kubanga ebikungulwa eby'omu nnimiro bifudde. 12 Omuzabbibu 
guwotose, n'omutiini guyongobera; omukomamawanga n'olukindu 
n'omucungwa, emiti gyonna egy'omu nnimiro, giwotose: kubanga essanyu 
liwotose okuva ku baana b'abantu. 13 Mwesibe ebibukutu mukungubage, 
mmwe bakabona; muwowoggane, mmwe abaweereza ab'ekyoto; mujje 
mugalamire nga mwambadde ebibukutu mukeese obudde, mmwe 


abaweereza ba Katonda wange: kubanga ekiweebwayo eky'obutta 
n'ekiweebwayo eky'okunywa baguguba nabyo eri ennyumba ya Katonda 
wammwe 14 Mutukuze okusiiba, muyite okukunyaana okutukuvu, 
mukunyaanyize abakadde ne bonna abali mu nsi eri ennyumba ya Mukama 
Katonda wammwe, mumukaabire Mukama. 15 Zitusanze olw'olunaku 
kubanga olunaku Iwa Mukama lunaatera okutuuka, era lulijja 
ng'okuzikiriza okuva eri Omuyinza w'ebintu byonna. 16 Emmere 
temaliddwawo ffe nga tulaba, weewaawo, essanyu n'okujaguza okuva mu 
nnyumba ya Katonda waffe? 17 Ensigo zivunda wansi w'amafunfugu 
gaazo; amawanika galekeddwawo, amaterekero gasuuliddwa; kubanga 
engaano ewotose. 18 Ensolo nga zisinda! amagana g'ente gabuliddwa 
amagezi, kubanga tezirina muddo; weewaawo, ebisibo by'endiga 
birekeddwawo. 19 Ai Mukama, ggwe nkaabira: kubanga omuliro 
gwokezza amalundiro ag'omu ddungu, n'ennimi zaagwo zookezza emiti 
gyonna egy'omu nnimiro. 20 Weewaawo, ensolo ez'omu nsiko 
zikuwankirawankira: kubanga emigga egy'amazzi gikalidde, n'omuliro 
gwokezza amalundiro ag'omu ddungu. 


2:1 Mufuuyire ekkondeere mu Sayuuni, era mulayize ku lusozi lwange 
olutukuvu; bonna abali mu nsi bakankane: kubanga olunaku lwa Mukama 
lujja, kubanga luli kumpi; 2 olunaku olw'ekizikiza n'ekikome, olunaku 
olw'ebire n'ekizikiza ekikutte, ng'emmambya bw'esalira ku nsozi; 
eggwanga eddene era ery'amaanyi, tewabangawo eribenkana, so 
tewalibaawo nate oluvannyuma lwabwe, okutuusa ku myaka 
egy'emirembe emingi. 3 Omuliro gwokya mu maaso gaabwe; era ennyuma 
waabwe ennimi z'omuliro zaaka: ensi eri ng'olusuku lwa Adeni mu mberi 
yaabwe, n'e nyuma yaabwe ddungu eryazika so naye tewali eyali 
abawonye 4 Enfaanana yaabwe eri ng'enfaanana y'embalaasi; era ng'abeeba 
gadde embalaasi bwe baddukana bwe batyo embiro: 5 Babuuka ng 
bawuuma ng'amagaali bwe gawuu mira ku ntikko z'ensozi, ng'omuliri bwe 
guwuuma ogwokya ensambu ng'eggwanga ery'amaanyi erisimbye ennyiriri 
olw'olutalo. 6 Olw'okujja kwabwe abantu babalagalwa amaaso gonna 
gafuuse ebbala. 7 Badduka mbiro ng'abasajja ab'amaanyi; balinnya bbugwe 


ng'abasajja abalwanyi; era basimba buli muntu mu kkubo lye, so tebasobya 
nnyiriri. 8 So tewali eyeesiga munne; basimba buli muntu mu mpittiro ye: 
era bawagulira awali ebyokulwa nyisa, so tebakoma mu lugendo Iwabwe. 
9 Babuuka bagwa ku ki buga; bafubutukira ku bbugwe bawalampa ne 
batuuka mu nnyu mba; bayingirira mu madirisa ng'o mubbi. 10 Ettaka 
likankana mi maaso gaabwe; eggulu lijugumira enjuba n'omwezi bibaako 
ekizikiza n'emmunyeeye zirekayo okwakkwazo: 11 era Mukama aleeta 
eddoboozi lye mu maaso g'eggye lye kubanga olusiisira Iwe lunene nnyo 
kubanga oyo atuukiriza ekigambo kye wa maanyi: kubanga olunaki lwa 
Mukama lukulu, Iwa ntiisa nnyo nnyini; era ani ayinza okulusobola? 12 Era 
naye ne kaakano munkyukire n'omutima gwammwa gwonna, n'okusiiba 
n'okukaaba amaziga n'okuwuubaala: 13 era muyuze omutima gwammwe 
so si byambalo byammwe, mukyukire Mukama Katonda wammwe: 
kubanga wakisa, era ajjudde okusaasira, alwawo okusunguwala, era 
akwatirwa nnyo ekisa, era yejjusa obutaleeta bubi. 14 Ani amanyi oba nga 
taakyuke ne yejjusa n'aleka omukisa ennyuma we, kye kiweebwayo 
eky'obutta n'ekiweebwayo eky'okunywa eri Mukama Katonda wammwe? 
15 Mufuuyire ekkondeere mu Sayuuni, mutukuze okusiiba, muyite 
okukunyaana okutukuvu: 16 mukunyaanye abantu, mutukuze ekibiina, 
mukunyaanye abakadde, muleete abaana abato n'abo abayonka mabeere: 
awasa omugole ave mu kisenge kye, n'omugole mu nju ye. 17 Bakabona, 
abaweereza ba Mukama, bakaabire amaziga wakati w'ekisasi n'ekyoto, era 
boogere nti Saasira abantu bo, ai Mukama, so towaayo busika bwo 
okuvumibwa, mawanga okubafuga: kiki ekinaaba kiboogezza mu 
mawanga nti Katonda waabwe ali ludda wa? 18 Awo Mukama 
n'akwatirwa obuggya ensi ye, n'asaasira abantu be. 19 Awo Mukama 
n'addamu n’agamba abantu be nti Laba, ndibareereza enyaano n'omwenge 
n'amafuta, era biribakkusa: 20 so siribauula nate ekivume mu mawanga: 
aye ndibaggyako eggye ery'obukiika bwa kkono ne nditwala wala, ne 
nbagobera mu nsi enkalu eyalekebwawo, abakulembeze be mu nnyaya 
.ey'ebuvanjuba, n'abasembi be au nnyanja ey'ebugwanjuba; n'ekivundu kye 
kiririnnya, n'okuwunya we kulirinnya, kubanga akoze bikulu. 21 Totya, 
ggwe ensi, sanyuka ojaguze; kubanga Mukama koze ebikulu. 22 Temutya, 


mmwe ensolo ez'omu nsiko; kulanga amalundiro ag'omu ddungu aloka, 
kubanga omuti gubala ebibala byagwo, omutiini n'omuzeyituuni gireeta 
amaanyi gaagyo. 23 Kale musanyuke, mmwe abaana a Sayuuni, era 
mujagulize Mukana Katonda wammwe: kubanga bawa enkuba eya ttoggo 
mu kigera yayo ekisaana, era abatonnyeseza nkuba, enkuba eya ttoggo 
n'enkuba ya ddumbi, mu mwezi ogw'olubeeberye. 24 N'amawuuliro 
galijjula ennaano, n'amasogolero galiyiika mwenge n'amafuta. 25 Era 
ndibaddiza emyaka enzige gye yalya, alusejjera n'akaacaaka n'akawuka, 
ggye lyange eringi lye nnagaba kubatabaala. 26 Kale munaalyanga bingi 
nnyo, ne mu kkuta, ne nutendereza erinnya lya Mukama Katonda 
wammwe eyabakola eby'ekitalo: n'abantu bange tebalikwati wa nsonyi 
ennaku zonna. 27 Era aulimanya nga ndi wakati mu Isiraeri, era nga ndi 
Mukama Katonda rammwe, so tewali mulala: n'abantu bange 
tebalikwatibwa nsonyi. 28 Awo olulituuka oluvannyuma ndifuka omwoyo 
gwange ku bonna abalina omubiri; kale batabani bammwe ne bawala 
bammwe baliragula, abakadde bammwe baliroota ebirooto, abalenzi 
bammwe baliraba okwolesebwa: 29 era ne ku baddu ne ku bazaana mu 
nnaku ezo kwe ndifuka omwoyo gwange. 30 Era ndyolesa eby'ekitalo mu 
ggulu ne mu nsi, omusaayi n'omuliro n'empagi ez'omukka. 31 Enjuba 
erifuuka kizikiza, n'omwezi okuba omussayi, olunaku lwa Mukama 
olukulu era olw'entiisa nga terunnaba kujja. 32 Awo olulituuka buli alisaba 
erinnya lya Mukama alirokoka: kubanga ku lusozi Sayuuni ne mu 
Yerusaalemi walibaawo abo abaliwona, nga Mukama bwe yayogera, ne 
mu kitundu ekirifikkawo mulibaamu abo Mukama b'aliyita. 


3:1 Kubanga, laba, mu maku ezo ne mu biro ebyo, bwe ndikomyawo 
obusibe bwa Yuda ne Yerusaalemi, 2 ndikuņyaanya amawanga gonna ne 
mbaserengesa mu kiwonvu kya Yekosaffaati; kale ndiyima eyo ne 
mpolereza abantu bange n'obusika bwange Isiraeri be basaasaanyirizza mu 
mawanga ne bagabana ensi yange. 3 Era bakubidde abantu bange obululu: 
era bawaddeyo omulenzi olw'omukazi omwenzi, ne batunda omuwala 
olw'omwenge, balyoke banywe. 4 Weewaawo, nammwe nfaayo ki eri 
mmwe, mmwe Ttuulo ne Sidoni n'enjuyi zonna ez'Obufirisuuti? 


Mulinsasula? n'okusasula bwe muliba nga munsasudde, ndyanguya mangu 
ndisambyako okuzza okusasula kwammwe ku mutwe gwammwe mmwe. 
5 Kubanga mututte effeeza yange ne zaabu yange, ne mutwala mu biggwa 
byammwe ebintu byange ebirungi ebisanyusa; 6 era abaana ba Yuda 
n'abaana ba Yerusaalemi mwabaguza abaana b'Abayonaani, mubajjulule 
okubatwala awala n'ensalo yaabwe: 7 laba, ndibagolokosa mu kifo gye 
mwabatunda, era ndizza okusasula kwammwe ku mutwe gwammwe 
mmwe: 8 era nditunda batabani bammwe ne bawala bammwe mu mukono 
gw'abaana ba Yuda, n'abo balibaguza abasajja w°e Seba, eggwanga eriri 
ewala: kubanga Mukama ye akyogedde. 9 Mulangirire kino mu mawanga; 
mutegeke obulwa: mugolokose abasajja ab'amaanyi: abasajja bonna 
abalwanyi basembere, bambuke. 10 Muweese enkumbi zammwe okuba 
ebitala, n'ebiwabyo byammwe okuba amafumu: omunafu ayogere nti Ndi 
wa maanyi. 11 Mwanguwe mujje, mmwe mwenna amawanga 
ageetoolodde mukunyaane: serengesa eyo ababo ab'amaanyi, ai Mukama: 
12 Amawanga gayimuke gambuke mu kiwonvu kya Yekosaffaati: 
kubanga eyo gge ndituula okusala omusango gw'amawanga gonna 
ageetoolodde. 13 Muteekeewo ekiwabyo, kubanga ebikungulwa 
byengedde: mujje musambe; kubanga essogolero lijjudde, amabanvu 
gayika; kubanga obubi bwabwe bungi. 14 Oluggube, oluggube, oluggube 
lw'abantu bali mu kiwonvu eky'okumaliririramu! kubanga olunaku lwa 
Mukama luli kumpi mu kiwonvu eky'okumaliririramu. 15 Enjuba n'omwezi 
biriko ekizikiza, n'emmunyeenye zirekayo okwaka kwazo. 16 Awo 
Mukama aliwuluguma ng'ayima e Sayuuni, alireeta eddoboozi lye 
ng'ayima e Yerusaalemi; n'eggulu n'ensi birikankana: naye Mukama aliba 
buddukiro eri abantu be era ekigo eri abaana ba Isiraeri. 17 Bwe mutyo 
mulimanya nga nze ndiMukama Katonda wammwe, abeera ku Sayuuni 
olusozi lwange olutukuvu: kale Yerusaalemi kiriba kitukuvu so tewaliba 
bannaggwanga abalikiyitamu nate. 18 Awo olulituuka ku lunaku luli ensozi 
ziritonnya omwenge omuwoomerevu n'obusozi bulikulukuta amata, 
n'obugga bwonna obwa Yuda bulikulukuta amazzi; era oluzzi luliva mu 
nnyumba ya Mukama, lulifukirira ekiwonvu Sittimu. 19 Misiri eriba 
matongo, ne Edomu eriba ddungu eryalekebwawo, olw'ekyejo ekyagirirwa 


abaana ba Yuda, kubanga bayiye omusaayi ogutaliiko musango mu nsi 
yaabwe. 20 Naye Yuda alibeerera ennaku zonna, ne Yerusaalemi okuva ku 
mirembe okutuuka ku mirembe gyonna. 21 Era ndirongoosa omusaayi 
gwabwe gwe ssaalongoosa: kubanga Mukama abeera ku Sayuuni. 


Amosi 


1:1 Ebigambo bya Amosi eyali ow'oku basumba b’e Tekowa, bye yalaba 
ebya Isiraeri mu mirembe gya Uzziya kabaka wa Yuda, ne mu mirembe 
gya Yerobowaamu mutabani wa Yowaasi kabaka wa Isiraeri 
ng'ekyasigaddeyo emyaka ebiri okutuuka ku kikankano ky'ensi. 2 
N'ayogera nti Mukama aliwuluguma ng'ayima e Sayuuni, era alireeta 
eddoboozi lye ng'ayima e Yerusaalemi; kale amalundiro ag'abasumba 
galiwnubaala, n'entikko ya Kalumeeri eriwotoka. 3 Bw'ati bw'ayogera 
Mukama nti Olw'ebyonoono bisatu ebya Ddamasiko, weewaawo, 
olw'ebina, sirikyusa kubonerezebwa kwakyo okukivaako; kubanga 
bawudde Gireyaadi n'ebintu ebiwuula eby'ebyuma: 4 naye ndiweereza 
omuliro mu nnyumba ya Kazayeeri, kale gulyokya amayumba ga 
Benukadadi. 5 Era ndimenya ekisiba kya Ddamasiko, ne mmalawo oyo 
abeera mu kiwonvu kya Aveni, n'oyo akwata omuggo ogw'obwakabaka 
ndimumalawo okuva ku nnyumba ya Adeni: n'abantu ab'e Busuuli 
baligenda mu busibe e Kiri, bw'ayogera Mukama. 6 Bw'ati bw'ayogera 
Mukama nti Olw'ebyonoono bya Gaza bisatu, weewaawo, olw'ebina, 
sirikyusa kubonerezebwa kwakyo okukivaako; kubanga batwala nga 
basibe eggwanga lyonna okubawaayo eri Edomu: 7 naye ndiweereza 
omuliro ku bbugwe w'e Gaza, era gulyokya amayumba gaakyo: 8 era 
ndimalawo abali mu Asudodi, n'oyo akwata omuggo ogw'obwakabaka 
ndimumalawo okuva ku Asukulooni: era ndikyusa omukono gwange 
okulwana ne Ekuloni, n'ekitundu ekifisseewo eky'Abafirisuuti balizikirira, 
bw'a yogera Mukama Katonda. 9 Bw'ati bw'ayogera Mukama nti 
Olw'ebyonoono bya Ttuulo bisatu, weewaawo, olw'ebina, sirikyusa 
kubonerezebwa kwakyo okukivaako; kubanga bagabula eggwanga lyonna 
eri Edomu ne batajjukira ndagaano ey'oluganda: 10 naye ndiweereza 


omuliro ku bbugwe w'e Ttuulo, era gulyokya amayumba gaakyo. 11 
Bw'ati bw'ayogera Mukama nti Olw'ebyonoono bya Edomu bisatu, 
weewaawo, olw'ebina, sirikyusa kubonerezebwa kwe okumuvaako; 
kubanga yayigganyanga muganda we n'ekitala, n'asuula okusaasira 
kwonna, obusungu bwe ne butaagulataagula ennaku zonna n'aguguba 
n'ekiruyi kye emirembe gyonna: 12 naye ndiweereza omuliro ku Temani, 
era gulyokya amayumba ag'e Bozula. 13 Bw'ati bw'ayogera Mukama nti 
Olw'ebyonoono eby'abaana ba Amoni bisatu, weewaawo, olw'ebina, 
sirikyusa kubonerezebwa kwabwe okubavaako; kubanga babaaze abakazi 
abali embuuto ab'e Giriyaadi, balyoke bagaziye ensalo yaabwe: 14 naye 
ndikuma omuliro mu bbugwe w'e Labba, era gulyokya amayumba gaakyo, 
nga baleekaana ku lunaku olw'olutalo, kibuyaga ng'akunta ku lunaku 
olw'embuyaga ez'akazimu: 15 era kabaka waabwe aligenda mu busibe, ye 
n'abakungu be wamu, nw'ayogera Mukama. 


2:1 Bw'ati bw'ayogera Mukama nti Olw'ebyonoono bya Mowaabu bisatu, 
weewaawo, olw'ebina, sirikyusa kubonerezebwa kwakyo; kubanga 
yayokya amagumba ga kabaka wa Edomu n'agafuula evvu: 2 naye 
ndiweereza omuliro ku Mowaabu, era gulyokya amayumba ag'e 
Keriyoosi; era Mowaabu alifa, nga basasamala nga baleekaana nga 
bafuuwa ekkondeere: 3 era ndimalawo omulamuzi okuva wakati mu kyo, 
era ndittira abakungu baamu bonna wamu naye, bw'ayogera Mukama. 4 
Bw'ati bw'ayogera Mukama nti Olw'ebyonoono bya Yuda bisatu, 
weewaawo, olw'ebina, sirikyusa kubonerezebwa kwe okumuvaako; 
kubanga bagaanyi amateeka ga Mukama, so tebakutte biragiro bye, 
n'eby'obulimba byabwe bibawabizza, bajjajjaabwe bye baagobereranga mu 
kutambuia kwabwe: 5 naye ndiweereza omuliro ku Yuda, era gulyokya 
amayumba ag'e Yerusaalemi. 6 Bw'ati bw'ayogera Mukama nti 
Olw'ebyonoono bya Isiraeri bisatu, weewaawo, olw'ebina, siikyusa 
kubonerezebwa kwe okumuvaako; kubanga batunze omutuukirivu 
olw'effeeza ne yeetaaga olw'omugogo gw'engatto: 7 abawankirawankira 
enfuufu ey'oku nsi ey'oku mutwe gw'abaaw, ne bakyamya olugendo 
olw'abawombeefu: n'omusajja ne kitaawe baliyingira eri omuwala omu, 


okwonoona erinnya lyange ettukuvu: 8 era bagalamira ku mabbali ga buli 
kyoto ku ngoye ze basingirwa, ne mu nnyumba ya Katonda waabwe mwe 
banywera omwenge gw'abo be batanze. 9 Era naye nazikiriza Omwamoli 
mu mberi yaabwe, obuwanvu bwe bwali ng'obuwanvu obw'emivule, era 
yali wa maanyi ng'emyera; era naye nazikiriza ebibala bye engulu n'emmizi 
gye wansi. 10 Era nabalinnyisa nga mbaggya mu nsi y'e Misiri ne 
mbalurJtlamiza emyaka amakumi ana mu ddungu, okulya ensi 
ey'Omwamoli. 11 Ne ngolokosa ku batabani bammwe okuba bannabbi, ne 
ku balenzi bammwe okuba Abawonge. Si bwe kiri bwe kityo, ai mmwe 
abaana ba Isiraeri? bw'ayogera Mukama. 12 Naye ne muwa Abawonge 
omwenge okunywa; ne mulagira bannabbi nga mwogera nti Temulagula. 
13 Laba, ndibanyigiriza mu kifo kyammwe, ng'eggaali erijjudde ebi nywa 
bwe linyigiriza. 14 Awo okudduka kulibula ow'embiro, so n'ow'amaanyi 
talyongera maanyi ge, so n'omuzira talyewonya: 15 so n'oyo akwata 
omutego taliyimirira; era n'omuddusi w'embiro talyewonya wadde n'oyo 
eyeebagala embalaasi talyewonya: 16 n'oyo alina obugumu mu b'amaanyi 
alidduka ng'ali bwereere ku lunaku olwo, bw'ayogera Mukama. 


3:1 Muwulire ekigambo kino Mukama ky'afoogeddeko, mmwe abaana ba 
Isiraeri, ku kika kyonna kye nnalinnyisa nga nkiggya mu nsi y'e Misiri, 
ng'ayogera nti 2 Mmwe mwekka be nnamanya ku bika byonna eby'ensi 
zonna: kyendiva mbabonereza olw'obutali butuukirivu bwammwe bwonna. 
3 Ababiri bayinza okutambulira awamu wabula nga batabaganye? 4 
Empologoma ewulugumira mu kibira nga terina muyiggo? empologoma 
ento eyima mu mpuku yaayo okulira nga teriiko ky'ekutte? 5 Ennyonyi 
eyinza okugwa mu mutego ku nsi nga tebagiteze kakunizo? omutego 
gumasuka okuva wansi nga teguliiko kye gukwasizza? 6 Bafuuyira 
ekkondeere mu kibuga, abantu ne batatya? obubi bugwa ku kibuga, 
Mukama nga tabuleese? 7 Mazima Mukama Katonda taliiko ky'alikola 
wabula ng'abikkulidde abaddu be bannabbi ekyama kye. 8 Empologoma 
ewulugumye, ani ataatye? Mukama Katonda ayogedde, ani ayinza 
obutalagula? 9 Mulangirire mu mayumba mu Asudodi ne mu mayumba mu 
nsi y'e Misiri, mwogere nti Mukunygaanrire ku nsozi ez'e Samaliya, mulabe 


enjoogaano eziri omwo bwe zenkana obungi, n'okujooga bwe kuli okuli 
omwo wakati. 10 Kubanga tebamanyi kukola bya nsonga, bw'ayogera 
Mukama, abo abatereka ekyejo n'obunyazi mu mayumba gaabwe. 11 
Mukama Katonda kyava ayogera bw'ati nti Walibaawo omulabe, 
okwetooloola ensi enjuyi zonna: naye alikkakkanya amaanyi go 
okukuvaako, n'amayumba go galinyagibwa. 12 Bw'ati bw'ayogera 
Mukama nti Ng'omusumba bw'awonyaako mu kamwa k'empologoma 
amagulu abiri oba ekitundu ky'okutu; bwe batyo abaana ba Isiraeri bwe 
baliwonyezebwa, abatuula mu Samaliya mu nsonda y'ekiriri ne ku bigugu 
ebya aliiri eby'oku kitanda: 13 Muwulire mube abajulirwa eri ennyumba ya 
Yakobo, bw'ayogera Mukama Katonda, Katonda ow'eggye. 14 Kubanga 
ku lunaku lwe ndibonereza Isiraeri olw'ebyonoono bye, era ndibonereza 
n'ebyoto bya Beseri, n'amayembe g'ekyoto galisalihwako ne gagwa wansi. 
15 Era ndikuba ennyumba eya ttoggo wamu n'ennyumba ey'ekyeya; 
n'ennyumba ez'amasanga ziribula, n'amayumba amanene galikoma, 
bw'ayogera Mukama. 


4:1 Muwulire ekigambo kino, mmwe ente ez'e Basani, abali ku lusozi Iwa 
Samaliya, abajooga abaavu, abakamula abeetaaga, abagamba bakama 
baabwe nti Muleete tunywe. 2 Mukama Katonda alayidde obutukuvu bwe 
nga, laba, ennaku ziribatuukako lwe balibaggyawo n'amalobo, n'ekitundu 
kyammwe ekirifikkawo balibaggyawo n'amalobo agavuba. 3 Era 
mulivaamu nga muyita mu bituli ebiwaguddwa, buli nte ng'esimbira ddala 
mu maaso gaayo; ne mwesuula mu Kalumooni, bw'ayogera Mukama. 4 
Mujje e Beseri mwonoone; mujje e Girugaali mwongere okwonoona 
kwammwe; era muleetenga ssaddaaka zammwe buli nkya n'ebitundu 
byammwe eby'ekkumi buli nnaku essatu; 5 muweeyo ssaddaaka 
ey'okwebaza ku ebyo ebizimbulukuswa, mulangirire ebiweebwayo ku 
bwammwe mubiraalike: kubanga ekyo kye musiima, ai mmwe abaana ba 
Isiraeri, bw'ayogera Mukama Katonda. 6 Era nange mbawadde 
obulongoofu bw'amannyo mu bibuga byammwe n'okubulwa emmere mu 
mayumba gammwe gonna: era naye temuddanga gye ndi, bw'ayogera 
Mukama. 7 Era nange mbaziyirizza enkuba, ng'ekyasigaddeyo emyezi 


esatu okutuusa amakungula: ne ntonnyesa enkuba ku kibuga ekimu, ne 
nziyiza enkuba okutonnya ku kibuga ekirala: ekitundu kimu 
kyatonnyebwako, n'ekitundu ky'etaatonnyako ne kiwotoka. 8 Awo ab'omu 
bibuga ebibiri oba bisatu ne batambulatambula ne batuuka mu kibuga 
ekimu okunywa amazzi, so tebakkutanga: era naye temuddanga gye ndi, 
bw'ayogera Mukama. 9 Mbakubye n'okugengewala n'obukuku: akawuka 
kalidde olufulube Iw'ensuku zammwe n'ensuku zammwe n'ensuku 
zammwe ez'emizabbibu n'emitiini gyammwe n'emizeyituuni gyammwe: era 
naye temuddanga gye ndi, bw'ayogera Mukama. 10 Mpeerezza mu mmwe 
kawumpuli ng'engeri ey'e Misiri bwe yali: abalenzi bammwe mbasse 
n'ekitala, ne nziyawo embalaasi zammwe; ne nninnyisiza ne mu nnyindo 
zammwe okuwunya kw'olusiisira lwammwe: era naye temuddanga gye 
ndi, bw'ayogera Mukama. 11 Nsudde abamu ku mmwe nga Katonda bwe 
yasuula Sodomu ne Ggomola, nammwe ne muba ng'omumuli ogusiikibwa 
mu muliro: era naye temuddanga gye ndi, bw'ayogera Mukama. 12 
Kyendiva nkukola bwe nti, ai Isiraeri: era kubanga ndikukola kino, 
weeteeketeeke okusisinkana ne Katonda wo, ai Isiraeri. 13 Kubanga, laba, 
oyo abumba ensozi, era atonda embuyaga, era abuulira omuntu 
by'alowooza, afuula enkya okuba ekizikiza, era alinnya ku bifo 
ebigulumivu eby'ensi; Mukama Katonda ow'eggye lye linnya lye. 


5:1 Muwulire ekigambo kino kye nkwata okubakungubagira, ai ennyumba 
ya Isiraeri. 2 Omuwala wa Isiraeri agudde; takyayimuka nate: asuuliddwa 
wansi ku nsi ye tewali wa kumuyimusa. 3 Kubanga bw'ati bw'ayogera 
Mukama Katonda nti Ekibuga ekyavangamu olukumi kirisigazaawo 
kikumi, n'ekyo ekyavangamu ekikumi kirisigazaawo kkumi, eri ennyumba 
ya Isiraeri. 4 Kubanga bw'ati Mukama bw'agamba ennyumba ya Isiraeri nti 
Munnoonye, kale munaabanga balamu: 5 naye temunoonyanga Beseri, so 
temuyingiranga mu Girugaali, so temuyitanga okugenda e Beeruseba: 
kubanga Girugaali tekirirema kugenda mu busibe, ne Beseri kiriggwaawo. 
6 Munoonye Mukama, kale munaabanga balamu; aleme okubuubuuka 
ng'omuliro mu nnyumba ya Yusufu, ne gwokya so nga tewali wa 
kuguzikiza mu Beseri: 7 mmwe abafuula omusango okuba obusinso, ne 


musuula wansi obutuukirivu; 8 munoonye oyo akola kakaaga 
n'entungalugoye, era afuula ekisiikirize eky'okufa okuba enkya, era 
asiikiriza omusana n'ekiro; ayita amazzi ag'omu nnyanja n'agafuka ku 
maaso g'olukalu; Mukama lye linnya lye; 9 aleeta okuzikirira ku 
w'amaanyi nga tamanyiridde, okuzikirira ne kutuuka ku kigo. 10 Bakyawa 
oyo anenya mu mulyango, era batamwa oyo ayogera ebigolokofu. 11 Kale 
kubanga muli. nnyirira omwavu, ne mumukamul entlaano: mwazimba 
ennyumba ez'a mayinja amateme, naye temulizi tuulamu; mwasimba 
ensuku z'emizabbibu ezisanyusa, naye temu linywa mwenge gwamu. 12 
Kubanga mmanyi ebyonoono bya mmwe bwe byenkana obungi n'ebibi 
byammwe bwe byenkana amaanyi mmwe ababonyaabonya omutuukirivu, 
abalya enguzi, era abagobera abo abeetaaga mu mulyango. 13 
Omukabakaba kyaliva asirika mi biro ebifaanana bwe bityo; kubang: bye 
biro ebibi. 14 Munoonye obulungi so si bubi, mulyoke mubeere nga 
abalamu: kale Mukama Katonda ow'eggye anaabanga nammwe nga bwe 
mwogera. 15 Mukyawenga obubi, mwagalenga obulungi munywezenga 
eby'ensonga mu mu. lyango: mpozzi Mukama Katond: ow'eggye 
alikwatirwa ekisa ekitundt kya Yusufu ekifisseewo. 16 Mukama Katonda 
ow'eggye, Mukama kyava ayogera bw'ati nti Ebiwoobo biriba mu nguudo 
zonna engazi era balyogerera mu makubo gonns nti Woowe, woowe! kale 
baliyiti omulimi okukuba ebiwoobe, n'abo abalina amagezi okukungubaga 
okukuba ebiwoobe. 17 Awo mu nsuku zonna ez'emizabbibu mulibaamt 
ebiwoobe: kubanga ndiyita mt ggwe wakati, bw'ayogera Mukama. 18 
Zibasanze mmwe abeegomba olunaku Iwa Mukama! mwagalira ki olunaku 
lwa Mukama? kizikiza so si musana. 19 Kwenkana omusajja ng'adduka 
empologoma, n'asisinkana eddubu n'esisinkana naye oba ng'ayingira mu 
nnyumba ne yeekwata ku kisenge omukono gwe omusota ne gumuluma. 
20 Olunaku lwa Mukama teruliba kizikiza so si musana? ekizikiza zigizigi 
so nga temuli katangaala? 21 Nkyawa, nnyooma embaga zammwe, so 
sirisanyukira kukuņņaana kwammwe okutukuvu. 22 Weewaawo, newa. 
kubadde nga muwaayo gye ad ebiweebwayo byammwe ebyokebwa 
n'ebiweebwayo byammwe eby'obutta, siribikkiriza: so sirissaayo mwoyo 
eri ebiweebwayo olw'emirembe eby'ensolo zammwe eza ssava. 23 


Nziyaako oluyoogaano olw'ennyimba zo; kubanga siiwulire nnanga zo bwe 
zikubibwa obulungi. 24 Naye omusango gukulukute ng'amazzi, 
n'obutuukirivu ng'omugga ogw'amaanyi. 23 Mwandeeteranga ssaddaaka 
n'ebiweebwayo mu Idungu emyaka amakumi ana, ai ennyumba ya Isiraeri? 
26 Weewaawo, mwasitulanga Sikusi kabaka wammwe ne Kiyuni, 
ebifaananyi byammwe, emmunyeenye ya katonda wammwe, bye 
mwekolera. 27 Kyendiva mbatwaza mu busibe okuyita e Ddamasiko, 
bw'ayogera Mukama, erinnya lye Katonda ow'eggye. 


6:1 Zibasanze abo abeegolodde mu Sayuuni n'abo abataliiko kye batya ku 
lusozi Iwe Samaliya, abasajja ab'amaanyi ab'omu ggwanga erisinga 
amawanga obukulu, abajjirwa ennyumba ya Isiraeri! 2 Muyite mugende e 
Kalune mulabe; nuveeyo mugende e Kamasi ekizulu: mulyoke 
muserengete e Gaasi eky'Abafirisuuti: bisinga obwakabaka buno bwombi 
obulungi? oba ensalo yaabwe ekira ensalo yammwe obugazi? 3 Mmwe 
abateeka ewala Aunaku olubi ne musembeza kumpi entebe ey'ekyejo; 4 
abagalamira ku bitanda eby'amasanga ne beegolorera ku biriri byabwe, ne 
balya abaana b'endiga ab'omu kisibo, s'ennyana nga baziggya mu kisibo; 5 
abayimbira ennyimba ezitaliimu ru ddoboozi ery'ennanga; abeegunjira 
ebintu ebivuga nga Dawudi; 6 abanywera omwenge mu bibya, ne basaaba 
amafuta agasinga obulungi; naye tebanakuwalidde kubonyaabonyezebwa 
kwa Yusufu. 7 Kale kyebaliva bagenda mu busibe wamu n'abo abaasooka 
okugenda mu busibe, n'ebinyumu by'abo abeegolola birivaawo. 8 Mukama 
Katonda yeerayidde yekka, bw'ayogera Mukama Katonda ow'eggye, nti 
Nkyawa obulungi bwa Yakobo, ne ntamvda amayumba ge: kyendiva 
mpaayo ekibuga ne byonna ebikirimu. 9 Awo olulituuka abantu kkumi bwe 
balisigala mu nnyumba emu balifa. 10 Era omuntu bw'anaasitulibwa 
kojjaawe, oyo amwokya, okuggya amagumba mu nnyumba, n'agamba oyo 
ali mu njuya. ez'ennyumba ez'omunda nti Wakyaliwo ali naawe? naye 
n'addamu nti Nedda; kale a'alyoka ayogera nti Sirika; kubanga tetuyinza 
kwatula linnya lya Mukama. 11 Kubanga, laba, Mukama alagidde, 
n'ennyumba ennene eriwagulwamu ebituli n'ennyumba entono eribaamu 
enjatika. 12 Embalaasi ziriddukira mbiro ku lwazi? omuntu alirimira okwo 


n'ente? mmwe okufuula ne mufuula omusango okuba omususa n'ebibala 
eby'obutuukirivu okuba abusinso: 13 mmwe abasanyukira ekintu ekitaliiko 
kye kigasa, aboogera nti Tetwefunidde mayembe olw'amaanyi gaffe ffe? 
14 Kubanga, laba, ndibayimusizaako eggwanga, ai ennyumba ya Isiraeri, 
bw'ayogera Mukama Katonda ow'eggye; era balibabonyaabonya okuva 
awayingirirwa e Kamasi okutuuka ku kagga aka Alaba. 


7:1 Bw'atyo Mukama Katonda bwe yandaga: era, laba, yabumba enzige 
ebimererezi nga bitanudde okumera; era, laba, byali bimererezi 
okukungula kwa kabaka nga kuwedde. 2 Awo olwatuuka bwe zaamala 
okulya omuddo ogw'omu nsi ne ndyoka njogera nti Ai Mukama Katonda, 
sonyiwa, nkwegayiridde: Yakobo anaayimirira atya? kubanga mutono. 3 
Mukama ne yejjusa olw'ekyo: Tekiribaawo, bw'ayogera Mukama. 4 
Bw'atyo Mukama Katonda bwe yandaga: kale, laba, Mukama Katonda 
n'ayita abantu okuwakana n'omuliro; ne gwokya obuziba obunene, era 
gwandimazeewo n'olukalu. 5 Awo ne ndyoka njogera nti Ai Mukama 
Katonda, lekayo, nkwegayiridde: Yakobo anaayinza atya okuyimirira? 
kubanga mutono. 6 Awo Mukama ne yejjusa ekyo: Era n'ekyo 
tekiribaawo, bw'ayogera Mukama Katonda. 7 Bw'atyo bwe yandaga: kale, 
laba, Mukama n'ayimirira ku mabbali g'ekisenge ekyazimbibwa n'omugwa 
ogugera, era ng'akutte omugwa ogugera mu mukono gwe. 8 Awo 
Mukama n'annamba nti Amosi, olaba ki? Ne nyamba nti Omugwa 
ogugera. Awo Mukama n'ayogera nti Laba, nditeeka omugwa ogugera 
wakati w'abantu bange Isiraeri; siribayitako nate lwa kubiri: 9 n'ebifo 
ebigulumivu ebya Isaaka birirekebwawo, n'ebifo ebitukuvu ebya Isiraeri 
birizisibwa; era ndigolokokera ku nnyumba ya Yerobowaamu n'ekitala. 10 
Awo Amaziya kabona ow'e Beseri n'atumira Yerobowaamu kabaka wa 
Isiraeri ng'ayogera nti Amosi akwekobedde wakati mu nnyumba ya 
Isiraeri: ensi teyinza kugumiikiriza bigambo bye byonna. 11 Kubanga 
Amosi bw'ayogera bw'ati nti Yerobowaamu alifa n'ekitala, era Isiraeri 
talirema kutwalibwa nga musibe okuva mu nsi ye. 12 Era Amaziya 
n'agamba Amosi nti Ggwe omulabi, genda we ddukire mu nsi ya Yuda, 
oliire eyo emmere, olagulire eyo: 13 naye tolagulanga nate Iwa kubiri e 


Beseri: kubanga kye kifo ekitukuvu ekya kabaka, era ye nnyumba ya 
kabaka. 14 Awo Amosi n'alyoka addamu n'agamba Amaziya nti Nnali siri 
nnabbi, so saali mwana wa nnabbi; naye nnali musumba era musalizi 
w'emisukomooli: 15 Mukama n'anziya ku mulimu ogw'okugoberera 
ekisibo, Mukama n'anyamba nti Genda olagule abantu bange Isiraeri. 16 
Kale nno wulira ekigambo kya Mukama: Oyogera nti Tolagulanga ku 
Isiraeri, so totonnyesanga ku nnyumba ya Isaaka; 17 Mukama kyava 
ayogera bw'ati nti Mukazi wo aliba mwenzi mu kibuga, ne batabani bo ne 
bawala bo baligwa n'ekitala, n'ensi yo erigabibwa n'omugwa; naawe 
kennyini olifiira mu nsi eteri nnongoofu, era Isiraeri talirema kutwalibwa 
nga musibe okuva mu nsi ye. 


8:1 Bw'atyo Mukama Katonda bwe yandaga: era, laba, ekibbo eky'ebibala 
eby'omu kyeya. 2 N'ayogera nti Amosi, olaba ki? Ne njogera nti Ndaba 
ekibbo eky'ebibala eby'omu kyeya. Awo Mukama n'alyoka annamba nti 
Enkomerero etuuse ku bantu bange Isiraeri; siribayitako nate Iwa kubiri. 3 
Awo ennyimba ez'omu yeekaalu ziriba kuwowoggana ku lunaku olwo, 
bw'ayogera Mukama Katonda: emirambo giriba mingi; baligisuula mu buli 
kifo nga basirise. 4 Muwulire kino, ai mmwe abaagala okuliira ddala 
eyeetaaga n'okumalawo abaavu ab'omu nsi, nga mwogera nti 5 Omwezi 
ogwakaboneka guliggwaako ddi, tulyoke tutunde engaano? ne ssabbiiti, 
tusumulule enyaano? nga mutoniwaza efa, era nga munenewaza sekeri, era 
nga mulyazaamaanya ne m;nzaan; ez'obulimba; 6 tugule abaavu n'effeeza, 
n'abeetaaga n'omugogo gw'engatto, era tutunde ebisasiro by'ennaano. 7 
Mukama alayidde obulungi bwa Yakobo nti Mazima seerabirenga bikolwa 
bya bwe na kimu ennaku zotma. 8 Ensi terikankanira ekyo, buli muntu 
n'awuubaala abeera omwo? weewaawo, eritumbiirira ddala wamu nga 
Omugga; era eritabanguka n'ekka nate nga Omugga ogw'e Misiri. 9 Awo 
olulituuka ku lunaku olwo, bw'ayogera Mukatna Katonda, ndigwisa enjuba 
mu ttuntu, era ndireeta ekizikiza ku nsi obudde nga butangaala. 10 Era 
ndifuula embaga zammwe okuba okuwuubaala, n'ennyimba zammwe 
zonna okuba okukungubaga; era ndireeta ebibukutu ku biwato byonna, 
n'ebiwalaata ku buli mutwe; era ndirufuula ng'okukungubagira omwana 


eyazaalibwa omu, n'enkomerero yaalwo ng'olunaku olubalagala. 11 Laba, 
ennaku zijja, bw'ayogera Mukama Katonda, Iwe ndiweereza enjala mu nsi, 
eteri njala ya mmere newakubadde ennyonta ey'amazzi, naye enjala 
ey'okuwulira ebigambo bya Mukama. 12 Awo balibulubuuta okuva ku 
nnyanja okutuuka ku nnyanja endala, n'okuva obukiika obwa kkono 
okutuuka ebuvanjuba; baliddukana mbiro eruuyi n'eruuyi okunoonya 
ekigambo kya Mukama, so tebalikiraba. 13 Ku lunaku olwo abawala 
abalungi n'abalenzi balizirika olw'ennyoata. 14 Abalayira ekibi kya 
Samaliya ne boogera nti Nga Katonda wo, ai Ddaani, bw'ali omulamu; era 
nti Ng'ekkubo lya Beeruseba bwe liri eddamu; abo baligwa so 
tebaliyimuka nate. 


9:1 Nalaba Mukama ng'ayimiridde ku mabbali g'ekyoto: n'ayogera nti 
Kuba emitwe, emiryango gikankane: era bamenyeemenye ku mitwe gy'abo 
bonna; era nditta n'ekitala ow'enkomerero ku bo: tewaliba ku bo alidduka, 
so tewaliba ku bo aliwona n'omu. 2 Newakubadde nga basima okutuuka 
mu magombe, omukono gwange gulibaggyayo; era newakubadde nga 
balinnya okutuuka mu ggulu, ndibassa okubaggyayo. 3 Era newakubadde 
nga beekwekera ku ntikko ya Kalumeeri, ndikenneenya ne mbaggyayo; era 
newakubadde nga bakwekeddwa amaaso gange mu buziba bw'ennyanja 
wansi, ndiragirira eyo omusota ne gubaluma. 4 Era newakubadde nga 
bagenda mu busibe mu maaso g'abalabe baabwe, ndiragirira eyo ekitala ne 
kibatta: era nditeeka amaaso gange ku bo olw'okuleeta obubi so si bulungi. 
5 Kubanga Mukama, Katonda ow'eggye, ye wuuyo akoma ku nsi 
n'esaanuuka, na bonna abagibeeramu baliwuubaala; era eritumbiirira ddala 
wamu nga Omugga; era erikka nate nga Omugga ogw'e Misiri; 6 ye 
wuuyo azimba amayu ge mu ggulu, era eyateekawo ebbanga lye ku ttaka; 
ayita amazzi ag'omu nnyanja n'agafuka ku maaso g'olunalu; Mukama lye 
linnya lye. 7 Mmwe temuli ng'abaana b'Abaesiyopya gye ndi, ai abaana ba 
Isiraeri? bw'ayogera Mukama. Saggya Isiraeri mu nsi y'e Misiri ne 
mbalinnyisa, ne nziya Abafirisuuti e Kafutoli, n'Abasuuli e Kiri? 8 Laba, 
amaaso ga Mukama Katonda gali ku bwakabaka obulina ebibi, era 
ndibuzikiriza okuva ku maaso g'ettaka; kyokka sirizikiririza ddala 


nnyumba ya Yakobo, bw'ayogera Mukama. 9 Kubanga, laba, ndiragira era 
ndiwewera ennyumba ya Isiraeri mu mawanga gonna, ng'ennaano 
bw'ewewerwa mu lugali, naye tewaliba na kaweke na kamu akaligwa ku 
ttaka. 10 Abalina ebibi bonna ab'omu bantu bange balifa n'ekitala aboogera 
nti Obubi tebulitutuukako so tebulitukulembera. 11 Ku lunaku olwo 
ndisimba eweema ya Dawudi eyagwa, ne nziba ebituli byayo; era ndisimba 
ebibye ebyagwa, era ndigizimba nga mu nnaku ez'edda; 12 balyoke balye 
ekitundu kya Edomu ekifisseewo, n'amawanga gonna agatuumibwa 
erinnya lyange, bw'ayogera Mukama akola kino. 13 Laba, ennaku zijja, 
bw'ayogera Mukama, akabala |w'alituuka ku oyo akungula, n'oyo asamba 
ezabbibu lw'alituuka ku oyo asiga ensigo; n'ensozi ziritonnya omwenge 
omuwoomerevu, n'obu sozi bwonna bulisaanuuka. 14 Era ndikomyawo 
obusibe bw'abantu bange Isiraeri, kale balizimba ebibuga ebyalekebwawo, 
ne babituulamu; era balisimba ensuku ez'emizabbibu, ne banywa omwenge 
gwamu; era balirima ennimiro, ne balya ebibala byamu. 15 Era ndibasimba 
ku nsi yaabwe, so tebalisimbulwa nate mu nsi gye mbawadde, bw'ayogera 
Mukama Katonda wo. 


Obadiya 


1:1 Okwolesebwa kwa Obadiya. Bw'ati bw'ayogera Mukama Katonda ku 
Edomu; nti Tuwulidde ebigambo ebiva eri Mukama n’omubaka 
atumiddwa eri amawanga nti Muyimuke, tuyimuke ku nsi ye tulwane naye. 
2 Laba, nkufudde omuto mu mawanga; onyoomebwa nnyo ggwe. 3 
Amalala ag'omu mutima gwo gakukyamizza, ggwe azimba mu biwuku 
eby'omu lwazi, ggwe atuula waggulu; ayogera mu mutima gwe nti Ani 
alinzisa wansi? 4 Newakubadde ng'olinnya mu ggulu ng'empungu era ekisu 
kyo nga kiteekebwa wakati mu munnyeenye, ndikussa wansi ove eyo; 
bw'ayogera Mukama. 5 Oba ababbi bajja gy'oli, oba abanyazi ekiro (so 
nga ozikirira!) tebandibbye bya kubamala? oba abanozi b'ezabbibu bajja 
gy'oli, tebandirese zabbibu ezeerebwawo? 6 Ebya Esawu nga 
binoonyezebwa, ebikwekebwa ye nga bivumbuka ! 7 Abantu bonna 
abaalagaana gy'oli bakuwerekedde okutuuka ku nsalo; abantu abaali balina 


emirembe naawe bakukyamizza era bakulemye; abaalya emmere yo 
batega omutego wansi wo; so temuli kutegeera mu ye. 8 Ku lunaku luli 
sigenda kuzikiriza abagezigezi bave mu Edomu n'okutegeera kuve mu 
lusozi lwa Esawu? bw'ayogera Mukama. 9 Era abazira bo; ggwe Temani, 
balyekanga buli muntu alyoke aggibwe mu lusozi Iwa Esawu era attibwe. 
10 Kubanga wagirira amaanyi muganda wo Yakobo, ensonyi zirikukwata 
era oliggibwawo emirembe gyonna. 11 Ku lunaku Iwe wayimirira ku 
mabbali, ku lunaku abayise lwe baanyagaebintu bye n'abagenyi lwe 
baayingira mu nzigi ze eza wankaaki ne bakuba akalulu ku Yerusaalemi, 
naawe n'ofaanana ng'omu ku abo. 12 Naye totunuulira lunaku lwa 
muganda wo ku lunaku olw'okugwirwako akabi, so tosanyuka olw'abaana 
ba Yuda ku lunaku olw'okuzikirira kwabwe; so teweekuza n'akamwa ko 
ku lunaku olw'akabi. 13 Toyingiranga mw luggi olwa wankaaki olw'abantu 
bange ku lunaku mwe balirabira ennaku; so naawe totunuuliranga kabi 
kaabwe ku lunaku mwe balirabira ennaku so temukomanga ku bintu 
byabwe ku lunaku mwe balirabira ennaku. 14 So toyimiriranga mu 
masanyanzira okuzikiriza abantu be abawona; so towangayo bantu be 
abasigalawo ku lunaku olw'akabi. 15 Kubanga olunaku lwa Mukama 
lusemberedde amawanga gonna: nga bwe wakola bwe kityo bwe 
kirikukolebwa ggwe; by'okola biridda ku mutwe gwo. 16 Kubanga bwe 
mwanyweranga ku lusozi Iwange olutukuvu, bwe kityo amawanga gonna 
bwe ganaanywanga ennaku zonna; weewaawo, ganaanywanga 
ganaamiranga galiba ng'agatabangawo. 17 Naye ku lusozi Sayuuni 
kulibaako abawona, era luliba lutukuvu; n'ennyumba ya Yakobo eriba 
n'ebintu byabwe. 18 Era ennyumba ya Yakobo eriba muliro n'ennyumba ya 
Yusufu eriba lulimi olw'omuliro n'enayumba ya Esawu nsambu, nabo 
balyaka gye bali, balibazikiriza; so tewaliba muntu wa mu nnyumba ya 
Esawo alisigalawo; kubanga Mukama ye akyogedde. 19 N'olusozi Iwa 
Esawu lulifuuka lw'abo ab'obukiika obwa ddyo; ensi y'Abafirisuuti eriba 
y'abo ab'ensenyi; era bo balirya ennimiro ya Efulayimu, n'ennimiro ey'e 
Samaliya: era Gireyaadi eriba ya Benyamini. 20 N'abo ab'eggye lino 
ery'abaana ba Isiraeri abafugibwa obuddu abali mu Bakanani, baliba n'ensi 
okutuuka ku Zalefaasi; n'abo ab'omu Yerusaalemi abafugibwa obuddu 


abali mu Sefalaadi baliba n'ebibuga eby'obukiika obwa ddyo. 21 Era 
abalokozi balirinnya ku lusozi Sayuuni basalire olusozi Iwa Esawu 
omusango; n'obwakabaka buliba bwa Mukama. 


Yona 


1:1 Awo ekigambo kya Mukama kyajja eri Yona, omwana wa Amittayi, 
nga kyogera nti 2 Golokoka, ogende e Nineeve ekibuga ekyo ekinene 
okirangirire; kubanga obubi bwabwe bulinnye butuuse mu maaso gange. 3 
Naye Yona n'agolokoka okuddukira e Talusiisi okuva mu maaso ga 
Mukama; n'aserengeta e Yopa n'alaba ekyombo nga kigenda e Talusiisi; 
awo n'abawa empooza yaakyo n'asaabala omwo agende nabo e Talusiisi 
ave mu maaso ga Mukama. 4 Naye Mukama n'asindika empewo ennyingi 
ku nnyanja, omuyaga omungi ne guba ku nnyanja ekyombo ne kyagala 
okumenyeka. 5 N'abo abaavuga ne batya ne bakaabirira buli muntu 
katonda we; ne basuula mu nnyanja ebintu ebyali mu kyombo bakiwewule. 
Naye Yona yali ng'asse mu kisenge eky'omu kyombo, ng'agalamidde, 
yeebase otulo. 6 Awo omugoba w'ekyombo n'ajja gy'ali n'amugamba nti 
Obadde otya, ggwe omwebasi? golokoka, osabe Katonda wo, era mpozzi 
Katonda anaatujjukira tuleme okuzikirira. 7 Ne boogera buli muntu ne 
muganda we nti Jjangu tukube akalulu tulyoke tutegeere gwe tulangibwa 
akabi kano okutubaako. Awo ne bakuba akalulu, akalulu ne kagwa ku 
Yona. 8 Awo ne bamugamba nti Kale tubuulire gwe tulangibwa akabi 
kano okutubaako; omulimu gwo mulimu ki? ova wa? ensi yammwe nsi ki? 
ekika kyammwe kika ki? 9 N'abagamba nti Ndi Mwebbulaniya; ntya 
Mukama, Katonda ow'omu ggulu eyakola ennyanja n'olukalu. 10 Awo 
abantu ne batya nnyo ne bamugamba nti Kino kiki ky'okoze ggwe? 
Kubanga abantu baamanya nti adduse mu maaso ga Mukama, kubanga yali 
ng'aba buulidde. 11 Awo ne bamugamba nti Tunaakukola rurya ennyanja 
etuteekere? kubanga ennyanja yali ng'egenda yeeyongera okufuukuuka 
ennyo. 12 N'abagamba nti Munsitule munsuule mu nnyanja; kale ennyanja 
eneebateekera; kubanga mmanyi nti omuyaga guno omungi gubakutte 
okubalanga nze. 13 Naye abantu ne bavuga nnyo okuddayo okugoba 


ettale; naye ne batayinza; kubanga ennyanja yagenda yeeyongera 
bweyongezi okufuukuuka okubaziyiza. 14 Kyebaava bakaabirira Mukama 
ne boogera nti Tukwegayiridde, ai Mukama, tukwegayiridde tuleme 
okuzikirira ku lw'obulamu obw'omuntu ono; so torussaako musaayi 
ogutaliiko musango; kubanga ggwe, ai Mukama, ggwe okoze ky'oyagala. 
15 Awo ne basitula Yona ne bamusuula mu nnyanja; awo omuyaga ogwali 
ku nnyanja ne gufa. 16 Awo abantu ne batya nnyo Mukama; ne bawaayo 
ssaddaaka eri Mukama ne beeyama obweyamo. 17 Mukama n'ateekateeka 
ekyennyanja ekinene kimire Yona; Yona n'amala mu lubuto 
olw'ekyennyanja ennakn ssatu emisana n'ekiro. 


2:1 Awo Yona n'asaba Mukama Katonda we mu lubuto olw'ekyennyanja. 
2 N'ayogera nti Nakaabirira Mukama kubanga nalaba ennaku, N'anziramu; 
Mu lubuto Iw'emagombe nakoowoola; N'owulira eddoboozi lyange. 3 
Kubanga wansuula mu buziba, mu mutima ogw'ennyanja, Amataba ne 
ganneetooloola; Amayengo go gonna n'amasingiisira go gaayita waggulu 
ku nze. 4 Ne njogera nti Ngobeddwa mu maaso go; Naye naatunuulira 
nate yeekaalu yo entukuvu. 5 Amazzi gansaanikira, era okutuuka ku 
bulamu; Obuziba bwanneetooloola; Endago zambikka ku mutwe gwange. 
6 Ne nzika ensozi we zisibuka; Ensi n'ebisiba byayo ne binzigalira 
emirembe gyonna; Naye oggyeemu obulamu bwange mu bunnya, ai 
Mukama, Katonda wange. 7 Emmeeme yange bwe yazirika mu nze, ne 
njijukira Mukama; N'okusaba kwange ne kutuuka gy'oli, mu yeekaalu yo 
entukuvu. 8 Abo abassaayo omwoyo ku by'obulimba ebitaliimu balekayo 
okusaasirwa kwabwe. 9 Naye nze naakuwa ssaddaaka yange n'eddoboozi 
ery'okwebaza; Naasasula obweyamo bwange. Obulokozi buva eri 
Mukama. 10 Awo Mukama n'alagira ekyennyanja ne kisesetna Yona ku 
lukalu. 


3:1 Awo ekigambo kya Mukama ne kijja eri Yona omulundi ogw'okubiri, 
nga kyogera nti 2 Golokoka, ogende e Nineeve, ekibuga ekyo ekinene, 
okibuulirire okubuulira kwe nkugamba. 3 Awo Yona n'agolokoka n'agenda 
e Nineeve nga Mukama bwe yamugamba. Era Nineeve kyali kibuga 


kinene nnyo nnyini olugendo lwa nnaku ssatu okukibunya. 4 Yona n'asooka 
okuyingira mu kibuga n'atambula olugendo lwa lunaku lumu n'ayogerera 
waggulu n'agamba nti Ennaku amakutni ana bwe ziriyitawo, Nineeve 
kirizikirira. 5 Abantu ab'omu Nineeve ne bakkiriza Katonda ne balangirira 
okusiiba ne bambala ebibukutu, bonna okuva ku mukulu okutuuka ku 
muto. 6 Ebigambo ne bituuka ku kabaka ow'e Nineeve, n'agolokoka ku 
ntebe nayambulamu ekyambalo kye ne yeebikkako ebibukutu n'atuula mu 
vvu. 7 N'alangirira n'abuulira okubunya Nineeve olw'etteeka lya kabaka 
n'abakungu be, n'agamba nti Omuntu n'ensolo, eggana n'ekisibo, bireme 
okulega ku kintu; bireme okulyako n'okunywa amazzi; 8 naye babikkibwe 
ebibukutu, omuntu era n'ensolo, bakaabirire nnyo nnyini Katonda; era 
bikyuke, buli kintu mu kkubo lyakyo ebbi ne mu kyejo ekiri mu mikono 
gyabyo. 9 Ani amanyi nga Katonda alikyuka alyejjusa, n'akyuka okuleka 
obusungu bwe obukambwe tuleme okuzikiri ra? 10 Katonda n'alaba 
emirimu gyabwe nga bakyuse mu kkubo lyabwe ebbi; Katonda ne yejjusa 
obubi bwe yali ayogedde okubakola; n'atabubakola. 


4:1 Naye Yona n'atasiima n'akatono n'anyiikaala. 2 N'asaba Mukama 
n'ayogera nti Nkusaba, ai Mukama, saayogera bwe ntyo nga nkyali mu nsi 
y'ewaffe. Kyennava nnyanguwa okuddukira e Talusiisi; kubanga nategeera 
nti oli Katonda mulungi ajjudde okusaasira alwawo okusunguwala, alina 
ekisa ekingi, era ataleeta bubi. 3 Kale nno, ai Mukama, nkwegayiridde, 
onziyeko obulamu bwange; kubanga waakiri nfe okusinga okuba 
omulamu. 4 Mukama n'ayogera nti Ggwe okoze bulungi okusunguwala? 5 
Awo Yona n'afuluma mu kibuga n'atuula ku luuyi olw'ekibuga 
olwolekedde ebuvanjuba n'asiisira eyo ekisiisira n'atuula omwo mu 
kisiikirize kyakyo okutuusa lw'aliraba ekibuga bwe kiriba. 6 Mukama 
Katonda n'ategeka ekiryo n'akimeza awali Yona kimusiikirize ku mutwe 
gwe, kimuwonye ennaku ze yali alabye. Awo Yona n'asanyuka nnyo 
lolw'ekiryo. 7 Naye Katonda n'ategeka ekiwuka obudde bwe bwakya 
enkya, ne kiruma ekiryo ne kiwotoka. 8 Awo olwatuuka enjuba bwe 
yavaayo, Katonda n'ategeka embuyaga ez'obuvanjuba ez'olubugumu, 
omusana ne gwokya Yona mu mutwe gwe, n'azirika n'asaba afe, n'ayogera 


nti Waakiri nfe okusinga okuba omulamu. 9 Katonda n'agamba Yona nti 
Ggwe okoze bulungi okusunguwala ku lw'ekiryo? N'ayogera nti Nkoze 
bulungi okusunguwala okutuusa lwe ndifa. 10 Mukama n'ayogera nti 
Osaasidde ekiryo kyotaakolera mulimu so ky'otaameza; ekyamerera ekiro 
ekimu, ne kibulira ekiro ekimu; 11 nange sandisaasidde Nineeve, ekibuga 
ekyo ekinene; omuli abantu akasiriivu mu obukumi obubiri 
n'okusukkirirawo abatayinza kwawula mukono gwabwe ogwa ddyo 
n'omukono gwabwe ogwa kkono; era n'ensolo ennyingi? 


Mikka 


1:1 Ekigambo kya Mukama ekyaja eri Mikka, Omumolasuuti, mu 
mirembe gya Yosamu, Akazi, ne Keezeekiya, bassekabaka ba Yuda, kye 
yalaba ku Samaliya ne ku Yerusaalemi. 2 Muwulire, mmwe ab'amawanga 
mwenna; tega amatu go, ggwe ensi, n'ebyo byonna ebirimu; Mukama 
Katonda abe mujulirwa eri mmwe, Mukama ng'ayima mu yeekaalu ye 
entukuvu. 3 Kubanga, laba, Mukama ava mu kifo kye, alikka alitambulira 
ku bifo ebigulumivu eby'ensi. 4 N'ensozi zirisaanuuka wansi we n'enkonko 
ziryatika ng'ebisenge by'enjuki mu maaso g'omuliro, ng'amazzi agayiikira 
awali ebbanga. 5 Olw'okwonoona kwa Yakobo ebyo byonna biribaawo 
n'olw'ebibi eby'ennyumba ya Isiraeri. Okwonoona okwa Yakobo kiki? si 
Samaliya? ebifo ebigulumivu ebya Yuda kiki? si Yerusaalemi? 6 Kale 
ndifuula Samaliya ng'ekifunvu mu ttale; ng'ebizabbibu ebisimbe; nange 
ndisuula amayinja gaakyo mu lukonko, era ndyerula emisingi gyakyo. 7 
Ebifaananyi byakyo byonna birisekulwasekulwa n'empeera zaakyo zonna 
ziryokebwa omuliro, nange ndizikiriza ebifaananyi byakyo byonna; 
kubanga yazikuņņaanya nga ziva mu mpeera ey'omukazi omwenzi, era 
ziridda eri empeera ey'omwenzi. 8 Kyendiva mpowoggana, ndikuba 
ebiwoobe, nditambula nga nnyambudde engoye zange era nga ndi 
bwereere; ndikaaba ng'ebibe, ndijoonajoona nga bamaaya. 9 Kubanga 
ebiwundu bye tebiwonyezeka; kubanga kituuse ne ku Yuda; kituuse ku 
luggi olwa wankaaki olw'abantu bange, era ku Yerusaalemi. 10 
Temukibuulira mu Gaasi, temukaaba ama ziga n'akatono: ku Besuleyafula 


nneekulukuunyizza mu nfuufu. 11 Muyite muveeyo, ggwe abeera mu 
Safiri, ng'oli bwereere, era ng'okwatibwa ensonyi; oyo abeera mu Zanani 
tavuddeemu; ebiwoobe bya Beswezeeri birikuggyako ekikondo kyakyo. 
12 Kubanga oyo abeera mu Malosi yeeraliikirira ng'alindirira ebirungi; 
kubanga akabi kasse, kavudde eri Mukama ku luggi olwa wankaaki olwa 
Yerusaalemi. 13 Siba eggaali ku mbalaasi esinga embiro, ggwe abeera mu 
Lakisi: oyo ebibi kwe byasookera eri omuwala wa Sayuuni; kubanga 
ebyonoono bya Isiraeri byalabika mu ggwe. 14 Kyoliva owa ekirabo 
Molesesu-gaasi, eky'okusiibula; ennyumba za Akuzibu ziriba eky'obulimba 
eri bassekabaka ba Isiraeri. 15 Nkyagenda okuleeta gy'oli, ggwe abeera 
mu Malesa, oyo aliba nnannyini ggwe; ekitiibwa kya Isiraeri kirituuka era 
ku Adulamu. 16 Weemwe osalire enviiri abaana abakusanyusa; gaziya 
ekiwalaata kyo ng'empungu; kubanga bakuggiddwako bagenze mu 
kusibibwa. 


2:1 Ziribasanga abo abateesa obutali butuukirivu, era abakolera obubi ku 
biriri byabwe! obudde bwe bukva, babukola, kubanga buli mu buyinza 
bw'emikono gyabwe. 2 N'abo abeegomba ebyalo ne babinyaga; era 
ennyumba, ne bazitwala; era bajooga omusajja n'ennyumba ye, era omuntu 
n'obusika bwe. 3 Mukama kyava ayogera bw'ati nti Laba, nteesa akabi ku 
kika kino, ke mutaliggyamu bulago bwammwe, so temulitambuza malala; 
kubanga bino bye biro ebibi. 4 Ku lunaku luli balibagerera olugero, era 
balikuba ebiwoobe ebirimu obuyinike obungi, era balyogera nti 
Tunyagiddwa ddala; awaanyisa omugabo ogw'abantu bange; 
ng'akinziyako! agabira abajeemu ebyalo byaffe. 5 Kyoliva olema okubeera 
n'omuntu alisuula omugwa, akalulu bwe kamugwako, mu kkuppaaniro lya 
Mukama. 6 Temulagulanga, bwe batyo bwe balagula. Tebaliragulira abo; 
ebivume tebiriggibwawo; 7 kiryogerwa, ggwe ennyumba ya Yakobo, nti 
Omwoyo gwa Mukama gufunze? bino bye bikolwa bye? Ebigambo 
byange tebiwoomera oyo atambula n'obugolokofu? 8 Naye mu nnaku zino 
abantu bange bayimuse ng'abalabe; muggyako essuuka ku ngoye z'abo 
abayita nga tebaliiko kye batya, ng'abantu abatayagala kulwana. 9 Abakazi 
ab'abantu bange mubagoba mu nnyumba zaabwe ezibasanyusa; ku baana 


baabwe abato mubaggyako ekitiibwa kyange emirembe gyonna. 10 
Muyimuke, mugende; kubanga wano si kiwummulo kyammwe; 
olw'empitambi ezikiriza, era n'okuzikiriza okute nkanika. 11 Omuntu 
atambula n'omwoyo ogw'okulimba, bw'alimba ng'ayogera nti 
Ndilntlagulira eby'omwenge n'ebitamiiza, ye aliba omulaguzi ow'abantu 
bano. 12 Sirirema kukunygaanya ab'ewammwe bonna, ggwe Yakobo; 
sirirema kuleeta aba Isiraeri abalisigalawo; ndibateeka awamu ng'endiga 
eza Bozula; ng'ekisibo ekiri wakati w'eddundiro lyazo, baliyoogaana nnyo 
kubanga abantu bangi. 13 Oyo awagula ayambuse mu maaso gaabwe; 
bawagudde bayise batuuse ku luggi olwa wankaaki, era bafulumidde 
omwo; era kabaka waabwe ayise mu maaso gaabwe, Mukama 
abakulembedde. 


3:1 Ne njogera nti Muwulire, mbeegayiridde, mmwe abakulu ba Yakobo, 
nammwe abafuga ennyumba ya Isiraeri; si kwammwe okumanya 
omusango? 2 abakyawa ebirungi, era abaagala ebibi; ababaggyako eddiba 
lyabwe n'omubiri gwabwe ku magumba gaabwe; 3 era abalya, omubiri 
gw'abantu bange; ne bababaagako eddiba lyabwe n'amagumba gaabwe 
bagamenya; weewaawo, babatiimatiima ng'ebigenda mu kibya, era ng'e 
nnyama ey'omu ntamu. 4 Mu biro ebyo banaakaabiriranga Mukama, so 
tebaddengamu; weewaawo, anaabakwekanga amaaso ge mu kiseera ekyo, 
nga bwe baakola obubi mu bikolwa byabwe. 5 Bw'ati bw'ayogera 
Mukama ku bannabbi abakyamya abantu bange; abaluma n'amannyo 
gaabwe, era bayogerera waggulu nti Mirembe; na buli agaana okuwa mu 
bumwa bwabwe, n'okukuma bamukumira olutalo; nti 6 Kyekiriva kibeera 
ekiro gye muli, muleme okwolesebwa; era ekizikiza kiriba gye muli, 
muleme okulagula; era enjuba erigwira bannabbi, era obudde buliddugala 
ku bo. 7 N'abalabi balikwatibwa ensonyi, n'abalaguzi baliswala; 
weewaawo, bonna balibikka ku mimwa gyabwe; kubanga tewali. kuddamu 
kwa Katonda. 8 Naye mazima nze njijudde amaanyi olw'omwoyo gwa 
Mukama, n'omusango n'obuzira, mbuulire Yakobo okwonoona kwe era 
mbuulire Isiraeri ebibi bye: 9 Muwulire kino, mbeegayirira, mmwe 
abakulu b'ennyumba ya Yakobo, nammwe abafuga ennyumba ya Isiraeri, 


abatamwa omusango, era abalya ensonga zonna. 10 Bazimba Sayuuni 
n'omusaayi, era Yerusaalemi bakizimba n'obukyamu. 11 Abakulu baakyo 
basala omusango, baweebwe empeera, ne bakabona baakyo bayigiriza 
bafune ebintu, ne bannabbi baakyo balagula baweebwe effeeza; naye bo 
balyesigama ku Mukama nga boogera nti Mukama tali wakati waffe? 
akabi tekalitutuukako. 12 Sayuuai kyeruliva lulimibwa ng'omutala ku 
bwammwe, ne Yerusaalemi kirifuuka ekifunvu, n'olusozi olw'ennyumba 
ng'ebifo ebigulumivu eby'omu kibira. 


4:1 Naye mu maku ez'oluvannyuma oluliruuka olusozi olw'ennyumba ya 
Mukama luliba lunywevu ku ntikko y'ensozi era luliyimusibwa okusinga 
obusozi; era amawanga galikulukutiramu. 2 Era amawanga mangi 
agaligenda, ne googera nti Mujje twambuke eri olusozi lwa Mukama, n'eri 
ennyumba ya Katonda wa Yakobo; naye alituyigiriza eby'enguudo ze, 
naffe tulitambulira mu makubo ge; kubanga mu Sayuuni mwe muliva 
amateeka n'ekigambo kya Mukama mu Yerusaalemi. 3 Naye alisalira 
omusango amawanga mangi, era alinenya amawanga ag'amaanyi agali 
ewala; era baliweesa ebitala byabwe okuba enkumbi n'amafumu gaabwe 
okuba ebiwabyo; eggwanga teririyimusa ekitala ku ggwanga, so 
tebaayigenga kulwana nate. 4 Naye balituula buli muntu mu muzabbibu 
gwe ne mu mutiini gwe; so tewalibaawo abakanga; kubanga akamwa ka 
Mukama w'eggye ke kakyogedde. 5 Kubanga amawanga gonna 
ganaatambuliranga buli muntu mu linnya lya katonda we, naffe 
tunaatambuliranga mu linnya lya Mukama Katonda waffe emirembe 
n'emirembe. 6 Ku lunaku luli, bw'ayogera Mukama, ndikujnaanya omukazi 
awenyera, era ndireeta oyo agobebwa n'oyo gwe nnalabisa ennaku; 7 era 
ndifuula oyo eyawenyera ekitundu ekyasigalawo n'oyo eyasuulibwa ewala 
ndimufuula eggwanga ery'amaanyi; era Mukama anaabafugiranga ku 
lusozi Sayuuni, okusooka kaakano era n'emirembe gyonna, 8 Era naawe, 
ggwe ekigo eky'ekisibo, akasozi ak'omuwala wa Sayuuni, kulituuka gy'oli; 
weewaawo; okufuga okw'edda kulidda, obwakabaka obw'omuwala wa 
Yerusaalemi. 9 Lwaki nno okukaaba ennyo? tewali kabaka gy'oli, 
omuteesa wo abula? obubalagaze ne bukukwata nga omukazi alumwa 


okuzaala. 10 Lumibwa, sindika, ggwe omuwala wa Sayuuni, nga omukazi 
alukiwa okuzaala; kubanga kaakano oliva mu kibuga, olisiisira ku ttale, 
era olituuka e Babulooni; eyo gy'orokokera; eyo Mukama gy'aliununulira 
mu mukono gw'abalabe bo. 11 Ne kaakano amawanga magi agakunyaana 
okulwana naawe, googera nti Ayonooneke, era amaaso affe gatunuulire 
ebyo bye gaagala ga bituuse ku Sayuuni. 12 Naye tebamanyi birowoozo 
bya Mukama; so tebategeera kuteesa kwe; kubanga bakunyaanyizza 
ng'ebinywa by'e ttaano ku gguuliro lye. 13 Yimuka, owuule, ggwe 
omuwala wa Sayuuni; kubanga ndifuula ejjembe yo ekyuma, era ndifuula 
ebinuulo byo ebikomo; naawe olimenyaameya amawanga mangi; era 
oliwonga magoba gaabwe eri Mukama, n'ebintu byabwe eri Mukama 
w'ensi zonna. 


5:1 Kaakano oneekunygaanya bibiina bibiina, ggwe omuwala w'ebiiiina; 
atuzingizizza ffe; balikuba iluyi omulamuzi wa Isiraeri n'onuggo. 2 Naye 
ggwe Besirekemu Efuasa, ggwe omuto ekuba mu nkumi za Yuda, mu 
ggwe mwe muliva gye idi aliba omufuzi mu Isiraeri; okuambulatambula 
kwe kwa dda na dda, emirembe nga teginnabaawo. 3 Kyaliva abawaayo 
okutuusa ku biro alumwa okuzaala lw'alizaala: kale baganda be 
abasigalawo balikomawo eri abaana ba Isiraeri. 4 Naye aliyimirira aliriisa 
ekisibo kye mu maanyi ga Mukama, mu bukulu obw'erinnya lya Mukama 
Katonda we; era balibeerera awo; kubanga mu nnaku ezo anaabanga 
nukulu okutuusa ku nkomerero z’ensi. 3 Era omuntu oyo aliba mirembe 
gyaffe; Omwasuli bw'aliringira mu nsi y'ewaffe, bw'alitanbula mu 
mayumba gaffe, kale tulinuyimusizaako abasumba musanvu, n’abantu 
munaana ab'ekitiibwa. 6 Nabo balyonoona ensi ya Asuli n'ekitala era ensi 
ya Nimuloodi baligyonoona bwe baliba nga bayiigiramu; naye alitulokola 
eri Omwasuli bw'alituuka mu nsi y'ewaffe era bw'alitambula mu nsalo 
z'ewaffe. 7 Era ekitundu kya Yakobo kirisigalawo kiriba wakati mu Bantu 
abangi ng'omusulo oguva eri Mukama, ng'empandaggirize ku muddo; 
ezitalindirira muntu so n'abaana b'abantu tebazirwisaawo. 8 Era aba 
Yakobo abalisigalawo baliba mu mawanga, wakati w'abantu abangi, 
ng'empologoma mu nsolo ez'omu kibira, ng'empologoma ento mu bisibo 


by'endiga; bw'eyitamu, erinnyirira era etaagulataagula so tewali mulokozi. 
9 Omukono gwo guyimuke ku balabe bo; n'abakukyawa bonna bazikirire. 
10 Era kiriba ku lunaku luli, bw'ayogera Mukama, ndikuggyamu wakati 
embalaasi zo; era ndizikiriza amagaali go; 11 era ndizikiriza ebibuga 
eby'omu nsi y'ewammwe, ndisuula wansi ebigo byo byonna; 12 era 
ndiggyamu obulogo mu mukono gwo; so toliba na baganga nate; 13 era 
ndikuggyamu wakati ebifaananyi byo ebyole n'empagi zo; so toLisinza 
nate emirimu egy'engalo zo. 14 Era ndisimbula Baasera bo wakati wo; era 
ndizikiriza ebibuga byo. 15 Era ndiwalana eggwanga n'obusungu n'ekiruyi 
ku mawanga agatawulira. 


6:1 Kale muwulire ebyo Mukama by'ayogera; nti Yimuka, yomba mu 
maaso g'ensozi; obusozi buwulire eddoboozi lyo. 2 Muwulire, mmwe 
ensozi, ennyombo za Mukama, era mmwe emisingi egy'ensi egy'oluberera: 
kubanga Mukama alina ennyombo n'abantu be, aliwoza ne Isiraeri. 3 
Mmwe abantu bange, mbakoze ki? nali mbakooyezza naki? munnumirize. 
4 Kubanga nakuggya mu nsi y'e Misiri ne nkununula mu nnyumba 
ey'obuddu; ne nkukulembeza Musa ne Alooni ne Miryamu. 5 Mmwe 
abantu bange, mujjukire nno Balaki kabaka wa Mowaabu bye yateesa, era 
Balamu omwana wa Byoli bye yamuddamu; mujjukire ebyabaawo okuva e 
Sittimu okutuuka e Girugaali, mulyoke mumanye ebikolwa 
eby'obutuukirivu ebya Mukama. 6 Najja naki eri Mukama ne nvuuvama 
mu maaso ga Katonda asinga byonna? mmusemberere n'ebiweebwayo 
ebyokebwa, n'ennyana ezaakamaze omwaka gumu? 7 Mukama alisiima 
endiga eza seddume enkumi oba emigga egy'amafuta obukumi? mpeeyo 
omwana wange omubereberye olw'okwonoona kwange, mpeeyo ekibala 
ky'omubiri gwange olw'ekibi eky'omu mmeeme yange 8 Akubuulidde, 
ggwe omuntu, ekirungi bwe kiri; era Mukama akusalira kiki, wabula 
okukola eby'ensonga, era okwagala ekisa, era okutambula n'obuwombeefu 
ne Katonda wo? 9 Eddoboozi lya Mukama lyogerera waggulu eri ekibuga, 
n'ow'amagezi aliraba erinnya lyo; muwulire omuggo, n'oyo bw'ali 
agulagidde. 10 Ebintu eby'omuwendo eby'obubi bikyali mu nnyumba 
y'omubi, n'ekigera ekitatuuka eky'omuzizo? 11 Ndiba mulongoofu bwe 


mba ne minzaani ey'obubi n'ensawo erimu ebipima eby'obulimba? 12 
Kubanga abagagga baakyo bajjudde ekyejo, n'abo ababeera mu kyo 
boogedde eby'obulimba, n'olulimi Iwabwe Iwa bulimba mu kamwa 
kaabwe: 13 Nange kyenvudde nkufumita ekiwundu ekinene; nkuzisizza 
olw'ebibi byo. 14 Olirya, so tolikkuta; era okutoowazibwa kwo kuliba 
wakati wo; era olijjulula, naye tolitwala mirembe; era ky'otwala 
ndikiwaayo eri ekitala. 15 Olisiga, naye tolikungula; olirinnyirira zeyituuni, 
naye tolisaaba mafuta; era olisogola, naye tolinywa ku mwenge. 16 
Kubanga ebyalagirwa Omuli bikuumibwa, era ebikolwa byonna eby'omu 
nnyumba ya Akabu; nammwe mutambulira mu kuteesa kwabwe; ndyoke 
nkufnule ekifulukwa, n'abo ababeera mu kyo eky'okuduulirwa; nammwe 
mulitwala ebivume by'abantu bange. 


7:1 Zinsanze! kubanga nfaanana nga lwe bamala okulonda emmere yonna 
ennungi, ng'ezabbibu ezeerebwa mu lusuku; tewakyali kirimba eky'okulya; 
emmeeme yange yeegomba ettiini esooka okwengera. 2 Omwegendereza 
abuze mu nsi, so tewali mugolokofu mu bantu: bonna bateega okuyiwa 
omusaayi, bayigga buli muntu muganda we n'ekitimba. 3 Engalo zaabwe 
zikwata ku by'obubi okunyiikira okubikola; omulangira asaba, omulamuzi 
ayagala okuweebwa empeera; n'omukulu ayogera ekibi ekibeera mu 
mmeeme ye: bwe batyo bwe babirukira awamu. 4 Oyo ku abo asinga 
obulungi afaanana ng'omweramannyo, omugolokofu ku abo asinga obubi 
olukomera lw'amaggwa: olunaku olw'abakuumi bo, Iwe Iw'okulabwako, 
lutuuse: kaakano we wanaaba okweraliikirira kwabwe. 5 Temwesiga wa 
mukwano, temulowoozanga mukulembeze nga mwesigwa; kuuma enzigi 
z'akamwa ko eri oyo agalamira mu kifuba kyo. 6 Kubanga omwana 
tassaamu kitiibwa kitaawe, omuwala akikinalira ku nnyina, muka mwana 
ku nnyazaala we; ab'omu nju be baba abalabe b'omuntu. 7 Naye ku bwange 
naatunuuliranga Mukama; naalindiriranga Katonda ow'obulokozi bwange; 
Katonda wange anampuliranga. 8 Tonsanyukirako, omulabe wange; bwe 
ngwa, naayimuka; bwe ntuula mu kizikiza, Mukama anaaba musana gye 
ndi. 9 Naagumiikirizanga obusungu bwa Mukama kubanga mmujeemedde; 
okutuusa lw'aliwoza ensonga yange, era lw'alinsalira omusango: alindeeta 


eri omusana, era ndiraba ku butuukirivu bwe. 10 Kale omulabe wange 
alikiraba, alikwatibwa ensonyi; eyantlamba nti Mukama Katonda wo ali 
ludda wa? Amaaso gange galimulabako; kaakano alirinnyirirwa ng'ebitosi 
eby'omu nguudo. 11 Olunaku olw'okuzimba ebisenge byo! ku lunaku luli 
ekiragiro kiritwalibwa ewala. 12 Ku lunaku luli baliva mu Bwasuli ne mu 
bibuga bya Misiri balituuka gy'oli, era baliva mu Misiri okutuuka ne ku 
Mugga, n'okuva ku nnyanja okutuuka ku nnyanja, n'okuva ku lusozi 
okutuuka ku lusozi. 13 Naye ensi eriba kifulukwa, ku |w'abo ababeera 
omwo, olw'ebibala eby'ebikolwa byabwe. 14 Liisa abantu bo n'omuggo 
gwo, ekisibo eky'obutaka bwo, ababeera bokka, mu kibira wakati wa 
Kalumeeri: baliire mu Basani ne mu Gireyaadi nga mu maku ez'edda. 15 
Nga bwe nnakola mu maku bwe wava mu nsi ya Misiri, ndimwolesa 
eby'ekitalo. 16 Amawanga galiraba, galikwatirwa ensonyi amaanyi 
gaabwe gonna; baliteeka engalo zaabwe ku kamwa kaabwe, amatu 
gaabwe galiziba. 17 Balikomba ku nfuufu ng'omusota; ng'ebyekulula 
eby'ensi baliva nga bakankana mu bwekwekero bwabwe: balijja eri 
Mukama Katonda waffe nga batekemuka era balitya ku lulwo. 18 Ani 
Katonda nga ggwe asonyiwa obubi, ayita ku kwonoona okw'abasigalawo 
ab'obutaka bwe? talemera mu busungu bwe emirembe gyonna kubanga 
asanyukira okusaasira. 19 Alikyuka alirusaasira; alisamba okwonoona 
kwaffe n'ekigere; era olisuula ebibi byabwe byonna mu buziba 
bw'ennyanja. 20 Olikolera Yakobo amazima, olikolera Ibulayimu ekisa, 
bye walayirira bajjajjaffe okuva mu nnaku ez'edda. 


Nakkumu 


1:1 Omugugu gwa Nineeve. Ekitabo eky'okwolesebwa kwa Nakkumu, 
Omwerukoosi. 2 Mukama ye Katonda w'obuggya, era awalana eggwanga; 
Mukama awalana eggwanga, era ow'obusungu obungi; Mukama awalana 
eggwanga abamukyawa, era aterekera abalabe be obusungu. 3 Mukama 
tatera kusunguwala, alina amaanyi mangi, so talitaatira n'akatono. Ekkubo 
lya Mukama liyita mu kikunygunta ne mu kibuyaga, era ebire ze nfuufu 
z'ebigere bye. 4 Akangavvula ennyanja n'agikaza; era akaza emigga 


gyonna; Basani ebabuse ne Kalumeeri, era ekimuli eky'oku Lebanooni 
kibabuse. 5 Ensozi zikankana gy'ali, obusozi ne busaanuuka; era ettaka ne 
limmuka mu maaso ge; weewaawo, ensi zonna ne bonna abazibeeramu. 6 
Mu maaso g'obusungu bwe ani ayinza okuyimirira? ani ayinza okubeerawo 
obusungu bwe nga bunyiikidde? obukambwe bwe bufukibwa ng'omuliro, 
n'enjazi zimenyebwamenyebwa ye. 7 Mukama mulungi, kigo ku lunaku 
olw'okulabiramu ennaku; era amanyi abo abamwesiga. 8 Naye ne mukoka 
akulukuta alimalirawo ddala ekifo kyakyo, era abalabe be alibagobera mu 
kizikiza. 9 Kye muteesa ku Mukama kiki? alimalirawo ddala; obunaku 
tebuliyimuka omulundi ogw'okubiri. 10 Kubanga newakubadde nga bali 
ng'amaggwa agakwataganye, era nga batobye kwenkana mu kunywa 
kwabwe, balyokerwa ddala ng'ensambu enkalu. 11 Mu ggwe muwdde 
omu alowooza akabi ku Mukama, ateesa ebibi. 12 Bw'ati bw'ayogera 
Mukama nti Newakubadde nga balina amaanyi amakakafu era bangi, era 
balizikirira, naye alivaawo. Newakubadde nga nakulabisa ennaku, 
sikyakulabisanga nnaku. 13 Era kaakano naamenya ekikoligo kye kive ku 
ggwe, era naakutulakutula ebikusiba. 14 Ne Mukama alagidde ku ggwe 
baleme okweyongera okusiga ku linnya lyo; ndizikiriza ekifaananyi ekyole 
n'ekifaananyi ekisaanuuse bive mu nnyumba ya bakatonda bo; ndisima 
entaana yo; kubanga oli mugwagwa. 15 Laba, ku nsozi ebigere by'oyo 
abuulirira ebigambo ebirungi, alangira emirembe! Weekuuma embaga zo, 
ggwe Yuda, tuukiriza obweyamo bwo; kubanga omubi takyayitanga 
wakati wo; azikirira ddala. 


2:1 Oyo atandaggira ayambuse mu maaso go; kuuma ekigo, tunuulira 
ekkubo, nyweza ekiwato kyo, beera n'amaanyi agatasingika. 2 Kubanga 
Mukama azzaawo ekitiibwa ekingi ekya Yakobo, ng'ekitiibwa ekingi ekya 
Isiraeri; kubanga abattuluzi babattuludde ne baaya amatabi g'emizabbibu 
gyabwe. 3 Engazo z'abazira be zisiigibwako gerenge; abantu ab'amaanyi 
bambadde engoye entwakaaw; ebyuma by'amagaali bimasamasa ku lunaku 
lw'ateekateeka, era amafumu gagalulwa n'entiisa. 4 Amagaali gatayira mu 
nguudo mbiro, ganyigana mu nguudo engazi; gafaanana ng'emimuli, 
gabuukabuuka ng'emyansa. 5 Ajjukira ab'ekitiibwa ababe; beesittala nga 


bagenda; banguwa okutuuka ku bbugwe ow'ekigo, ogugabo ne 
guteekebwateekebwa. 6 Enzigi ez'oku migga zigguddwawo, ennyumba ya 
kabaka ne bagisaanyaawo. 7 Kuzzabu n'avumbuka, n'atwalibwa, abazaana 
be ne bakaaba nga n'eddoboozi ly'amayiba nga bakuba mu bifuba byabwe. 
8 Naye Nineeve kibaddewo okuva mu maku ez'edda ng'ekidiba ky'amazzi; 
naye badduka; Muyimirire, muyimirire, bwe bakoowoola; naye tewali 
atunuulira ennyuma. 9 Munyage effeeza, munyage ezaabu; ebiterekebwa 
tebiriiko we bikoma, omuwendo ogw'ebintu byonna ebyegombebwa. 10 
Kiri busa, kiri bwereere, kizise: tewali aguma omwoyo, amaviivi 
gakubagana, okulumizibwa kuli mu biwato byonna, era abantu bonna 
batukulatukula mu maaso olw'entiisa. 11 Empuku y'empologoma eri ludda 
wa, n'eddiiro ly'empologoma ento, empologoma ensajja n'enduusi we 
zaatambuliranga, omwana gw'empologoma, so tewali azitiisa? 12 
Empologoma yataagulataagula eky'okumala abaana baayo, n'etugira 
empologoma zaayo enduusi, n'ejjuza empuku zaayo omuyiggo n'ebisulo 
byayo ebitaagulwa. 13 Laba, ndi mulabe wo, bw'ayogera Mukama 
w'eggye; nange ndyokya amagaali gaakyo mu mukka, n'ekitala kirizikiriza 
empologoma zaakyo ento; era ndiggya ku nsi ky'otaagula, n'eddoboozi 
ly'ababaka bo teriiwulirwenga nate. 


3:1 Zikisanze ekibuga eky'omusaayi! kyonna kijjudde eby'obulimba 
n'eby'amaanyi; ekitaagulwataagulwa tekivaamu. 2 Okuwuma kw'olukoba 
n'okuwuma kwa bannamuziga abayiringita; n'embalaasi nga zinyirira 
n'amagaali nga gabuukabuuka; 3 n'abo abeebagala nga balinnya 
n'okumasamasa kw'ekitala n'okumyansa kw'amafumu; era abafu bangi 
n'emirambo entuumo nnene; so n'emirambo tegiriiko we gikoma; beesittala 
ku mirambo gyabwe. 4 Kubanga okwenda kw'omwenzi omulungi kungi 
nnyo nnyini, omukulu w'obulogo, atunda amawanga n'eby'obwenzi bye, era 
enda n'obulogo bwe. 5 Laba, ndi mulabe wo bw'ayogera Mukama 
w'eggye; nang ndibikkula ebirenge byo ku maaso go; nange ndirabisa 
amawanga obwereere bwo, n'obwakabaka ndi bulabisa ensonyi zo. 6 Era 
ndikusuulira ebyenyinyalwa, era ndiku ggyako ekitiibwa, era ndikussaawo 
okuba ekyerolerwa. 7 Awo olulituuka bonna abalikutunuulira bali kudduka 


ne boogera nti Nineeve kyonoonese; ani anaakikubira ebiwoobe? 
ndinoonyeza wa abo abalikukubagiza? 8 Osinga Nowamoni obulungi, 
ekyakubibwa awali emigga, ekyalina amazzi amangi enjuyi zonna; era 
olukomera Iwakyo nnyanja: n'ennyanja yabeera bbugwe waakyo? 9 
Obuwesiyopya ne Misiri maanyi gaakyo so tegasingika; aba Puti n'Abalubi 
be baali ababeezi bo. 10 Naye kyatwali bwa, kyagenda mu buddu; 
n'abaana baakyo abato baatandaggirwa ki masanyanzira g'enguudo zonna 
n'ab'ekitiibwa baabakubirako akalulu, n'abakulu be bonna baasibibwa mu 
njegere. 11 Era naawe olitamiira, olikwekebwa; era naawe olinoonya 
ekigo ku lw'abalabe. 12 Ebigo byo byonna biriba nga mitiini egibaako 
ettiini ezisooka okwengera: bwe zikunkumuka, zigwa mu kamwa k'omuli. 
13 Laba, abantu bo wakati wo bakazi; enzigi eza wankaaki ez'ensi yo 
ziggulirwa ddala eri abalabe bo; omuliro ne gulya emikiikiro gyo. 14 
Weesenere amazzi olw'okuzingizibwa, nyweza ebigo byo, linnya ku ttaka, 
samba ebbumba, nyweza ekyokero ky'amatoffaali. 15 Omuliro 
gulikwokera eyo; ekitala kirikuzikiriza, kirikulya nga kalusejjera; weeyaze 
nga kalusejjera, weeyaze ng'enzige. 16 Wayaza abasuubuzi bo okusinga 
emmunyeenye ez'omu ggulu obungi; kalusejjera koonoona ne kabuu ka ne 
kagenda. 17 Ababo abatikkiddwa engule baali ng'enzige; abagabe bo 
ng'ebifuko by'amayanzi agabeera mu bisagazi ku lunaku Iw'empewo, naye 
enjuba bw'evaayo zidduka, n'ekifo we zibeera tekimanyibwa. 18 
Abasumba bo babongoota, ggwe kabaka w'e Bwasuli; abakulu bo 
ab'ekitiibwa bawummula; abantu bo basaasaanira ku nsozi, so tewali wa 
kubakuņņaanya. 19 Tewali kya kukkakkanya bulumi bwo; ekiwundu kyo 
kinene; bonna abawulira ebigambo byo bakukubira mu ngalo; kubanga 
muntu ki obubi bwo gwe butatuukako ennaku zonna? 


Kaabakuuku 


1:1 Omugngu Kaabakuuku nnabbi gwe yalaba. 2 Ai Mukama, ndituusa wa 
okukaaba, naawe nga tokkiriza kuwulira? Nkukaabirira olw'eby'ekyejo so 
tokkiriza kulokola. 3 Onjoleseza ki obutali butuukirivu n'otunuulira 
obukyamu? kubanga okunyaga n'ekyejo biri mu maaso gange: era waliwo 


empaka, n'okuyomba kubaawo. 4 Amateeka kye gawdde gaddirira, so 
n'omusango tegufulumanga n'akatono; kubanga omubi azingizza 
omutuukirivu omusango kyeguva gufuluma nga gunyooleddwa. 5 Mulabe 
mu mawanga, musseeyo omwoyo, mwewuunye nnyo nnyini: kubanga 
nkolera omulimu mu maku zammwe, gwe mutalikkiriza newakubadde nga 
mugubuuliddwa. 6 Kubanga, laba, ngolokosa Abakaludaaya, eggwanga 
eryo ekkakali eryanguyiriza; abasimba ennyiriri okutambula okubunya ensi 
bwe yenkana obugazi, okulya ennyumba ezitali zaabwe. 7 Bantiisa, ba 
kitiibwa: omusango gwabwe n'obukulu bwabwe biva eri bo bennyini. 8 Era 
embalaasi zaabwe zikira engo embiro, era nkambwe okusinga emisege 
egy'ekiro; n'abasajja baabwe abeebagala embalaasi bagoma: weewaawo, 
abasajja baabwe abeebagala embalaasi bava wala; babuuka ng'empungu 
eyanguwa okulya. 9 Bajja Iwa kyejo bonna; bavulumula amaaso gaabwe 
ng'embuyaga ez'ebuvanjuba; era bakunnaanya abasibe ng'omusenyu. 10 
Weewaawo, asekerera bakabaka, n'abakungu baba ba kuduulirwa gy'ali: 
aduulira buli kigo; kubanga atuuma enfuufu n'akimenya. 11 Awo aliyita 
ng'awulukuka ng'embuyaga, era alisukkirira n'azza omusango: ye amaanyi 
ge gabeera katonda we. 12 Ggwe toli wa mirembe n'emirembe, ai 
Mukama Katonda wange, Omutukuvu wange? tetulifa. Ai Mukama, 
wamuteekerawo musango; naawe, ai Olwazi, wamunywereza kubuulirira. 
13 Ggwe alina amaaso agayinze obulongoofu obutatunuulira bubi, so 
toyinza kulaba bukyamu, lwaki ggwe okutunuulira abo abakuusakuusa, 
n'osirika omubi bw'aliira ddala omuntu amusinga obutuukirivu; 14 n'ofuula 
abantu ng'ebyennyanja era ng'ebintu ebyewalula ebitaliiko abifuga? 15 
Abakwata bonna n'eddobo, abatega mu muya gwe, era abakuņnaanyiza mu 
kiragala kye: kyava asanyuka n'ajaguza. 16 Kyava awaayo ssaddaaka eri 
omuya gwe, n'ayotereza ekiragala kye obubaane; kubanga olw'ebyo 
omugabo gwe kyeguva guba ogwa ssava, emmere ye n'eba nnyingi. 17 
Kale kyaliva afuka omuya gwe, n'atalekaayo kutta amawanga olutata? 


2:1 Ndiyimirira we nkuumira ne nneeteeka ku kigo, ne nnengera okulaba 
by'anaayogera nange, era bye mba nziramu eby'okwemulugunya kwange. 2 
Awo Mukama n'anziramu n'ayogera nti Wandiika okwolesebwa okwo, 


okwole bulungi ku bipande, akusoma adduke mbiro. 3 Kubanga 
okwolesebwa okwo kukyali kwa ntuuko zaakwo ezaalagirwa, era 
kwanguwa okutuusa enkomerero, so tekulirimba: newakubadde nga 
kulwawo, kulindirirenga; kubanga tekulirema kujja, tekulirwawo. 4 Laba, 
emmeeme ye yeegulumizizza, si ngolokofu mu ye: naye omutuukirivu 
aliba mulamu lwa kukkiriza kwe. 5 Weewaawo, era omwenge 
mulyazaamaanyi, musajja wa malala, era atatuula waka; agaziya 
okwegomba kwe ng'amagombe, era ali ng'okufa, so tayinza kukkuta, naye 
n'akunyaanyiza gy'ali amawanga gonna, ne yeetuumira ebika byonna. 6 
Abo bonna tebalimugererako lugero ne bamukokkolerako ekikokko ne 
boogera nti Zimusanze oyo ayaza ebyo ebitali bibye! alituusa wa? era 
eyeebinika emisingo! 7 Tebaliyimuka nga tomanyiridde abo abalikuluma, 
tebalizuukuka abalikweralikiriza, naawe n'oba munyago gye bali? 8 
Kubanga waayaga amawanga mangi, ekitundu kyonna ekifisseewo ku 
mawanga balikunyaga; olw'omusaayi gw'abantu n'olw'ekyejo ekyagirirwa 
ensi n'ekibuga ne bonna abakibeeramu. 9 Zimusanze oyo afunira ennyumba 
ye amagoba amabi, azimbe ekisu kye waggulu, awonyezebwe mu mukona 
gw'obubi! 10 Oteeserezza ennyumba yo ensonyi, ng'omalawo amawanga 
mangi, era wasobya emmeeme yo ggwe. 11 Kubanga ejjinja liryogerera 
waggulu nga liyima mu kisenge, n'omuti guliriddamu nga guyima mu 
misekese. 12 Zimusanze oyo azimba ekibuga n'omusaayi, n'anyweza 
ekibuga n'obutali butuukirivu! 13 Laba, tekyava eri Mukama w'eggye 
abantu okutengejjera omuliro, n'amawanga okweyooyeseza obutaliimu? 14 
Kubanga ensi erijjula okumanya ekitiibwa kya Mukama, ng'amazzi bwe 
gasaanikira ku nnyanja. 15 Zimusanze oyo awa munne ebyokunywa, 
n'oyongerako n'obutwa bwo, n'okutamiiza n'omutamiiza olyoke otunuulire 
ensonyi zaabwe! 16 Ojjudde ensonyi awaabanga ekitiibwa: naawe nywa, 
obeere ng'atali mukomole: ekikompe eky'omu mukono gwa Mukama 
ogwa ddyo kirikyusibwa eri ggwe, n'ensonyi ez'obuwemu ziriba ku 
kitubwa kyo. 17 Kubanga ekyejo ekyagirirwa Lebanooni kirikubikkako, 
n'okuzikirira kw'ensolo ezaabatiisanga; olw'omusaayi gw'abantu 
n'olw'ekyejo ekyagirirwa ensi n'ekibuga ne bonna abakituulamu. 18 
Ekifaananyi ekyole kigasa ki, omukozi waakyo n'okwola n'akyola; 


ekifaananyi ekisaanuuse n'omuyigiriza w'eby'obulimba bigasa ki, omukozi 
w'omulimu gwe n'okwesiga n'akyesiga, okukola essanamu ensiru! 19 
Zimusanze oyo agamba omuti nti Zuukuka; agamba ejjinja essiru nti 
Golokoka! Kino kinaayigiriza? Laba, kibikkiddwako zaabu ne ffeeza, so 
tewali mukka n'akamu kokka wakati mu kyo. 20 Naye Mukama ali mu 
yeekaalu ye entukuvu: ensi zonna zibunire mu maaso ge. 


3:1 Okusaba kwa Kaabakuuku nnabbi, okw'Ekisigiyonosi. 2 Ai Mukama, 
mpulidde ebigambo byo, n'entya: Ai Mukama, zuukiza omulimu gwo 
wakati mu myaka, Gumanyise wakati mu myaka; Awali obusungu, jjukira 
okusaasira. 3 Katonda yajja ng'ava ku Temani, Era Omutukuvu yajja 
ng'ava ku lusozi Palani (Seera Ekitibwa kye kyabikka ku ggulu, Ensi 
n'ejjula ettendo lye. 4 N'okumasamasa kwe kwali ng'omusana; Yalina 
amayembe nga gava mu mukono gwe: Era omwo mwe mwali okukweka 
amaanyi ge. 5 Kawumpuli yatambula okumukulembera, Obusaale 
obw'omuliro ne bufuluma awali ebigere bye. 6 Yayimirira n'agera ensi; 
Yatunula n'agoba amawanga n'agasalamu: Ensozi ez'olubeerera ne 
zisaasaana, Obusozi obutaggwaawo ne bukutama; Okutambula kwe kwali 
nga bwe kwabanga obw'edda. 7 Nalaba eweema za Kusani nga zirabye 
ennaku: Amagigi ag'ensi ya Midiyaani ne gakankana. 8 Mukama yanyiigira 
emigga? Obusungu bwo bwali ku migga, Oba ekiruyi kyo ku nnyanja, 
N'okwebagala ne weebagala embalaasi zo, N'olinnya ku magaali go 
ag'obulokozi? 9 Omutego gwo gwasowolerwa ddala; Ebirayiro bye 
walayirira ebika byali kigambo kya nkalakkalira. (Seera Ensi wagyasaamu 
n'emigga: 10 Ensozi zaakulaba ne zitya; Amataba ag'amazzi ne gayitawo: 
Ennyanja yaleeta eddoboozi lyayo, N'eyimusa emikono gyayo waggulu. 11 
Enjuba n'omwezi ne biyimirira mu kifo kyabyo mwe bibeera; 
Olw'okutangaala kw'obusaale bwo nga butambula, Olw'okwakaayakana 
kw'effumu lyo erimasamasa. 12 Watambula okuyita mu nsi ng'oliko 
ekiruyi, N'owuula amawanga ng'oliko obusungu. 13 Wafuluma okuleetera 
abantu bo obulokozi, Okuleetera obulokozi oyo gwe wafukako amafuta; 
Wafumita omutwe ogw'omu nnyumba y'omubi, Ng'oyerula omusingi 
okutuuka ne ku nsingo. (Seera 14 Wafumita n'emiguma gye ye omutwe 


gw'abalwanyi be: Bajja ng'embuyaga ez'akazimu okunsaasaaaya: 
Okusanyuka kwabwe kulya mwavu kyama: 15 Walinnya ennyanja 
n'embalaasi zo, Entuumu ey'amazzi ag'amaanyi. 16 Nawulira, olubuto 
lwange ne lukankana, Emimwa gyange ne gijugumirira eddoboozi eryo; 
Okuvunda ne kuyingira mu magumba gange, ne nkankanira mu kifo 
kyange: Mpummulire ku lunaku olw'okulabiramu ennaku, Bwe zirisanga 
abantu abamutabaala ebibiina. 17 Kubanga omutiini newakubadde nga 
tegwanya, So n'emizabbibu nga tegiriiko bibala; Ne bwe bateganira 
omuzeyituuni obwereere, Ennimiro ne zitaleeta mmere yonna; Embuzi nga 
zimaliddwawo ku kisibo, So nga tewali nte mu biraalo: 18 Era naye 
ndisanyukira Mukama, Ndijaguliza Katonda ow'obulokozi bwange. 19 
Yakuwa, Mukama, ge maanyi gange, Naye afuula ebigere byange okuba 
ng'eby'empeewo, Era alintambuliza ku bifo byange ebigulumivu. Ya 
Mukulu w'Abayimbi, ku bivuga byange ebirina enkoba. 


Zeffaniya 


1:1 Ekigambo kya Mukama ekyajjira Zeffaniya mutabani wa Kuusi, 
mutabani wa Gedaliya, mutabani wa Amaliya, mutabani wa Kezeekiya, mu 
mirembe gya Yosiya mutabani wa Amoni, kabaka wa Yuda. 2 
Ndizikiririza ddala byonna okuva ku maaso g'ensi, bw'ayogera Mukama. 3 
Ndimalawo omuntu n'ensolo; ndizikiriza ennyonyi ez'omu bbanga 
n'ebyennyanja ebiri mu nnyanja, n'enkonge wamu n'ababi: era ndimalawo 
abantu okuva ku maaso g'ensi, bw'ayogera Mukama. 4 Era ndigololera ku 
Yuda omukono gwange ne ku abo bonna abali mu Yerusaalemi; era 
ndimalawo ekitundu kya Baali ekifisseewo okuva mu kifo kino, n'erinnya 
lya Bakemali wamu ne bakabona; 5 n'abo abasinziza eggye ery'omu ggulu 
ku tmyumba waggulu; n'abo abasinza, abalayirira Mukama nga balayira 
Malukamu; 6 n'abo abazze ennyuma obutagoberera Mukama; n'abo 
abatanoonyanga Mukama newakubadde okumubuuza. 7 Bunira awali 
Mukama Katonda: kubanga olunaku lwa Mukama luli kumpi: kubanga 
Mukama ategese ssaddaaka, atukuzizza abagenyi be. 8 Awo olulituuka ku 
lunaku Mukama kw'aliweerayo ssaddaaka ndibonereza abakungu n'abaana 


ba kabaka n'abo bonna abambadde ebyambalo ebinnaggwanga. 9 Awo ku 
lunaku olwo ndibonereza abo bonna ababuuka ku mulyango, abajjuza 
ennyumba ya mukama waabwe ekyejo n'obulimba. 10 Awo ku lunaku luli, 
bw'ayogera Mukama, walibaawo eddoboozi ery'okuleekaana eriva ku 
mulyango ogw'ebyennyanja, n'okuwowoggana okuva mu luuyi olw'okubiri, 
n'okubwatuuka okunene okuva ku nsozi. 11 Muwowoggane, mmwe abali 
mu Makutesi, kubanga abantu bona aba Kanani zibasanze: n'abo 
abeebinikanga ffeeza bazikiridde. 12 Awo olulituuka mu biro ebyo 
nditaganjula Yerusaalemi n'ettabaaza; era ndibonereza abasajja 
abatesengezze ebbonda lyabwe, aboogera mu mutima gwabwe nti 
Mukama talikola bulungi so talikola bubi. 13 N'obugagga bwabwe 
bulifuuka munyago, n'ennyumba zaabwe matongo; weewaawo, balizimba 
ennyumba naye tebalizituulamu; era balisimba ensuku ez'emizabbibu naye 
tebalinywa mwenge gwamu. 14 Olunaku olukulu olwa Mukama luli 
kumpi, luli kumpi era Iwanguwa mangu nnyo, eddoboozi ery'olunaku lwa 
Mukama; omusajja ow'amaanyi alikaabira eyo ng'aliko obuyinike bungi. 15 
Olunaku olwo lunaku lwa busungu, lunaku lwa buyinike n'okulaba ennaku, 
lunaku lwa kuziikirako n'okulekebwawo, lunaku lwa kizikiza n'ekikome, 
lunaku lwa bire n'ekizikiza ekikutte, 16 lunaku Iwa kkondeere n'okulawa, 
eri ebibuga ebiriko enkomera n'eri ebigo ebigulumivu. 16 lunaku lwa 
kkondeere n'okulawa, eri ebibuga ebiriko enkomera n'eri ebigo 
ebigulumivu. 17 Era ndireeta obuyinike ku bantu, batambule ng'abazibe 
b'amaaso, kubanga bayonoonye Mukama: n'omusaayi gwabwe gulifukibwa 
ng'enfuufu, n'omubiri gwabwe ng'obusa. 18 Effeeza yaabwe teriyinza 
kubawonyeza ku lunaku olw'obusungu bwa Mukama newakubadde ezaabu 
yaabwe; naye ensi yonna omuliro ogw'obuggya bwe guligyokya: kubanga 
alimalawo, weewaawo, alimalirawo ddala n'entiisa abo bonna abali mu nsi. 


2:1 Mukunygaane, weewaawo, mukunyaane, ai eggwanga eritalina 
kukwatibwa nsonyi; 2 etteeka nga terinnaba kuzaala, olunaku nga 
terunnayita ng'ebisusunku, ekiruyi kya Mukama nga tekinnabatuukako, 
olunaku olw'obusungu bwa Mukama, nga terunnabatuukako. 3 Munoonye 
Mukama, mmwe mwenna abawombeefu ab'omu nsi, abakola emisango 


gye; munoonye obutuukirivu, munoonye obuwombeefu: mpozzi 
mulikwekebwa ku lunaku olw'obusungu bwa Mukama 4 Kubanga Gaza 
kirirekebwawo, ne Asukulooni kiriba matongo: Asudodi balikigoba mu 
ttuntu, ne Ekuloni kirisimbulibwa. 5 Zibasanze abo abali ku lubalama 
lw'ennyanja, amawanga ag'Abakeresi! Ekigambo kya Mukama 
kiboolekedde, ai Kanani, ensi ey'Abafirisuuti; ndikuzikiriza so tewaliba 
atuula omwo. 6 N'olubalama lw'ennyanja luliba malundiro, nga mulimu 
ensiisira ez'abasumba n'ebisibo eby'embuzi. 7 Era olubalama lw'ennyanja 
luliba lwa kitundu ky'ennyumba ya Yuda ekifisseewo; banaalundiranga 
eyo: mu nnyumba za Asukulooni mwe banaagalamiranga akawungeezi; 
kubanga Mukama Katonda waabwe alibajjira nakomyawo obusibe 
bwabwe. 8 Mpulidde okuvuma kwa Mowaabu n'okuyomba kw'abaana ba 
Amoni kwe bavumye abantu bange ne beegulumiriza ku nsalo yaabwe. 9 
Kale, nga bwe ndi omulamu, bw'ayogera Mukama w'eggye, Katonda wa 
Isiraeri, mazima Mowaabu aliba nga Sodomu, n'abaana ba Amoni nga 
Ggomola, ekifo emyennyango kye gyemala, n'obunnya obw'omunnyo, 
n'amatongo agatalivaawo: abantu bange abaliba basigaddewo balibanyaga, 
n'ekitundu ky'eggwanga lyange ekifisseewo kiribasikira. 10 Olw'amalala 
gaabwe kyebaliva babeera n'ekyo, kubanga bavumye abantu ba Mukama 
w'eggye ne babeegulumirizaako. 11 Mukama aliba wa ntiisa gye bali: 
kubanga alikozza bakatonda bonna ab'easi zonna; kale abantu balimusinza, 
buli muntu ng'ayima mu kifo kye, ebizinga byonna eby'amawanga. 12 
Nammwe Abaesiyopya, mulittibwa n'ekitala kyange. 13 Era aligololera 
omukono gwe ku bukiika obwa kkono n'azikiriza Obwasuli; n'afuula 
Nineeve okuba amatongo era ekikalu ng'eddungu. 14 Era ente 
zinaagalamiranga wakati mu kyo, ensolo zonna ez'amawanga: kimbala era 
ne nnamunungu banaasulanga ku mitwe gy'empagi zaakyo: eddoboozi 
lyabwe linaayimbiranga mu madirisa; okuzikirira kunaabanga mu 
miryango: kubanga ayerudde enjola ez'emivule. 15 Kino kye kibuga 
eky'essanyu ekyegololanga, ekyayogeranga mu mutima gwakyo nti Nze 
wendi so tewali mulala wabula nze: nga kifuuse matongo, ekifo ensolo we 
zigalamira! buli muntu akiyitako anaasoozanga n'anyeenya omukono gwe. 


3:1 Zikisanze ekijeemu ekyo era ekyonoonefu, ekibuga ekijooga! 2 
Tekyagondera ddoboozi; tekyakkiriza kubuulirirwa; tekyesiga Mukama; 
tekyasemberera Katonda waakyo. 3 Abakungu baamu wakati mu kyo 
mpologoma eziwuluguma; abalamuzi baamu misege gya kiro; 
tebafissaawo kintu okutuusa enkya. 4 Bannabbi baamu biwowongole, era 
ba nkwe: bakabona baakyo bayonoona ekifo ekitukuvu, bagiridde 
amateeka ekyejo. 5 Mukama ali wakati mu kyo mutuukirivu; talikola 
ebitali bya butuukirivu; buli nkya ayolesa omusango gwe, talekaayo; naye 
atali mutuukirivu tamanyi kukwatibwa nsonyi. 6 Mmazeewo amawanga, 
amakomera gaabwe galekeddwawo; nzisizza enguudo zaabwe, ne wataba 
ayitawo: ebibuga byabwe bizikiridde, ne watabaawo muntu so tewali 
atuulamu. 7 Nayogera nti Mazima onontya, onokkiriza okubuulirirwa; kale 
ennyumba zaakyo tezandimaliddwawo, nga byonna bwe biri bye nnalagira 
ku Iwakyo: naye ne bagolokokanga mu makya ne boonoona ebikolwa 
byabwe byonna. 8 Kale munnindirire, bw'ayogera Mukama, okutuusa ku 
lunaku lwe ndigolokoka okukwata omuyiggo: kubanga mmaliridde 
okukunyaanya amawanga, ndeete obwa kabaka okubafukako okunyiiga 
kwange, ekiruyi kyange kyonna; ku banga ensi zonna omuliro ogw'obu 
ggya bwange gulizirya. 9 Kubanga mu biro ebyo ndikyusiza amawanga 
olulimi olulongoofu, bonna bakaabire erinnya lya Mukama, okumu 
weereza n'omwoyo gumu. 10 Abo abanneegayirira, ye muwala w'abange 
abasaasaana, balireeta ekitone kyange nga bava emitala w'emigga 
egy'Obuwesiyopya. 11 Ku lunaku olwo tolikwatibwa nsonyi olw'ebi kolwa 
byo byonna bye wansobya kubanga lwe ndiggya wakati mu ggwe ababo 
abeenyumiriza n'amalala, so naawe toliba na kitigi nate ku lusozi lwange 
olutukuvu. 12 Naye ndireka wakati mu ggwe abantu 
ababonyaabonyezebwa era abaavu, era balyesiga erinnya lya Mukama. 13 
Ekitundu kya Isiraeri ekirifikkawo tebalikola ebital bya butuukirivu so 
tebalyogera eby'obulimba so n'olulimi olukuuss terulirabika mu kamwa 
kaabwe kubanga balirya, baligalamira, so tewaliba alibatiisa. 14 Yimba, ai 
omuwala wa Sayuuni; yogerera waggulu, al Isiraeri; sanyuka ojaguze 
n'omutima gwonna, ai omuwala wa Yerusaalemi. 15 Mukama aggyeewo 
emisango gyo, agobye omulabe wo: kabaka wa Isiraeri, Mukama, ali 


wakati mu ggwe: tolitya bubi nate Iwa kubiri. 16 Ku lunaku olwo 
Yerusaalemi kirigambibwa nti Totya; ai Sayuuni, emikono gyo gireme 
okuddirira. 17 Mukama Katonda wo ali wakati wo, ow'amaanyi 
anaalokola: alikusanyukira n'essanyu, aliwummulira mu kwagala kwe, 
alikusanyukira ng'ayimba. 18 Ndikuņņaanya abo abanakuwalira 
okukunyaana okutukuvu, abaali ababo: omugugu ogwali ku kyo kyali 
kivume gye bali. 19 Laba, mu biro ebyo ndibonereza abo bonna 
abakubonyaabonya: era ndirokola omukazi awenyera, ne nkuņņnaanya oyo 
eyagobebwa; era ndibafuula ettendo n'erinnya abakwatirwa ensonyi mu nsi 
zonna. 20 Mu biro ebyo ndibayingiza, nemu biro ebyo ndibakunyaanya: 
kubanga ndibafuula erinnya n'ettendo mu mawanga gonna ag'omu nsi 
zonna, bwe ndikomyawo obusibe bwange mmwe nga mulaba, bw'ayogera 
Mukama: 


Kaggayi 


1:1 Mu mwaka ogw'okubiri ogwa Daliyo kabaka, mu mwezi 
ogw'omukaaga, ku lunaku olw'omwezi olw'olubereberye, ekigambo kya 
Mukama re kijjira mu Kaggayi nnabbi eri Zerubbaberi mutabani wa 
Seyaluryeri owessaza lya Yuda n'eri Yosuwa mutabani wa Yekozadaaki 
kabona asinga obukulu nga kyogera nti 2 Bw'ati bw'ayogera Mukama 
w'eggye nti Abantu bano boogera nti Kaakano si kye kiseera ffe okujja, 
ekiseera eky'okuzimbiramu ennyumba ya Mukama. 3 Awo ekigambo kya 
Mukama re kijjira mu Kaggayi nnabi nga kyogera nti 4 Kye kiseera 
mmwe bennyini okubeera mu nnyumba zammwe ezibikkiddwako, 
ennyumba eno ng'ebeerera awo ng'erekeddwawo? 5 Kale nno bw'ati 
bw'ayogera Mukama w'eggye nti Mulowooze amakubo gammwe. 6 
Mwasiga bingi, ne mukungula bitono; mulya naye temukkuta; munywa 
naye temukkuta bye munywa; mwambala naye tewali abuguma; n'oyo 
afuna empeera afuna okugiteeka mu nsawo eyawummukawummuka. 7 
Bw'ati bw'ayogera Mukama w'eggye nti Mulowooze amakubo gammwe. 8 
Mulinnye ku lusozi, muleete emiti, muzimbe ennyumba; nange 
ndigisanyukira, era ndigulumizibwa, bw'ayogera Mukama. 9 Mwasuubira 


bingi, kale, laba, ne biba bitono; era bwe mwabireeta eka, ne mbifuumuula. 
Lwaki? bw'ayogera Mukama w'eggye. Ogw'ennyumba yange ebeerera 
awo ng'erekeddwawo, nammwe muddukira buli muntu eri ennyumba ye. 
10 Kale ku Iwammwe eggulu kyerivudde liziyizibwa okuleeta omusulo, 
n'ettaka liziyizibwa okubala ebibala byalyo. 11 Ne mpita ekyanda okujja 
ku nsi ne ku nsozi nee ku nyaano ne ku mwenge ne ku mafuta ne ku ebyo 
ettaka bye libala ne ku bantu ne ku nsolo ne ku mirimu gyonna egy'engalo. 
12 Awo Zerubbaberi mutabani wa Seyalutyeri ne Yosuwa mutabani wa 
Yekozadaaki kabona asinga obukulu wamu n'abantu botma abafisseewo ne 
bagondera eddoboozi lya Mukama Katonda waabwe n'ebigambo bya 
Kaggayi nnabbi nga Mukama Katonda waabwe bwe yamutuma; abantu ne 
batya mu maaso ga Mukama. 13 Awo Kaggayi omubaka wa Mukama 
n'agamba abantu ng'ayima mu bubaka bwa Mukama nti Nze ndi wamu 
nammwe, bw'ayogera Mukama. 14 Awo Mukama n'akubiriza omwoyo 
gwa Zerubbaberi mutabani wa Seyalutyeri owessaza lya Yuda n'omwoyo 
gwa Yosuwa mutabani wa Yekozadaaki kabona asinga obukulu n'omwoyo 
gw'abantu bonna abaali bafisseewo, ne bajja ne bakola omulimu mu 
nnyumba ya Mukama w'eggye Katonda waabwe, 15 ku lunaku 
olw'omwezi olw'amakumi abiri mu nnya, mu mwezi ogw'omukaaga mu 
mwaka ogw'okubiri ogwa Daliyo kabaka. 


2:1 Mu mwezi ogw'omusanvu ku lunaku olw'omwezi olw'amakumi abiri 
mu lumu ekigambo kya Mukama ne kijjira mu Kaggayi nnabbi nga 
kyogera nti 2 Gamba nno Zerubbaberi mutabani wa Seyaluryeri owessaza 
lya Yuda ne Yosuwa mutabani wa Yekozadaaki kabona asinga obukulu 
n'abantu abafisseewo ng'oyogera nti 3 Ani asigadde mu mmwe eyalaba 
ennyumba enc mu kitiibwa kyayo ekyasooka? era mugiraba mutya 
kaakano? nemugiraba nga teriimu ka buntu mu maaso gammwe 4 Era naye 
kaakano beera n'amaanyi, ai Zerubbaberi, bw'ayogera Mukama; era beera 
n'amaanyi, ai Yosuwa mutabani wa Yekozadaaki kabona asinga obukulu; 
era mubeere n'amaanyi, mmwe mwenna abantu ab'omu nsi, bw'ayogera 
Mukama, mukole omulimu: kubanga nze ndi wamu nammwe, bw'ayogera 
Mukama w'eggye, 5 ng'ekigambo bwe kiri kye nnalagaana nammwe bwe 


mwava mu Misiri, omwoyo gwange ne gubeera mu mmwe: temutya. 6 
Kubanga bw'ati bw'ayogera Mukama w'eggye, nti Ekyasigaddeyo 
omulundi gumu, ekiseera kitono, nkankanye eggulu n'ensi n'ennyanja 
n'olukalu; 7 ndikankanya amawanga gonna, n'ebyo ebyegombebwa 
amawanga gonna birijja, era ndijjuza ennyumba eno ekitiibwa, bw'ayogera 
Mukama w'eggye: 8 Effeeza yange ne zaabu yange, bw'ayogera Mukama 
w'eggye. 9 Ekitiibwa eky'ennyumba eno eky'oluvannyuma kirisinga kiri 
ekyasooka, bw'ayogera Mukama w'eggye: era mu kifo kino mwe ndiwa 
emirembe, bw'ayogera Mukama w'eggye. 10 Ku lunaku olw'amakumi abiri 
mu nnya olw'omwezi olw'omwenda mu mwaka ogw'okubiri ogwa Daliyo 
ekigambo kya Mukama ne kijjira mu Kaggayi nnabbi nga kyogera nti 11 
Bw'ati bw'ayogera Mukama w'eggye nti Buuza nno bakabona 
eby'amateeka ng'oyogera nti 12 Omuntu bw'asitulira ennyama entukuvu mu 
kirenge eky'ekyambalo kye, n'akoma ku mmere n'ekirenge kye oba 
mugoyo oba mwenge oba mafuta oba mmere yonna, kiriba kitukuvu? 
Bakabona ne baddamu ne boogera nti Nedda. 13 Awo Kaggayi n'alyoka 
ayogera nti Omuntu atali mulongoofu olw'omulambo bw'aba ng'akomye ku 
kimu ku ebyo byonna, kiriba ekitali kirongoofu? Bakabona ne baddamu ne 
boogera nti Kiriba ekitali kirongoofu. 14 Awo Kaggayi n'alyoka addamu 
n'ayogera nti Abantu bano bwe bali bwe baryo, era eggwanga lino bwe liri 
bwe lityo mu maaso gange, bw'ayogera Mukama; era na buli mulimu 
ogw'emikono gyabwe bwe guli bwe guryo; n'ekyo kye baweerayo eyo si 
kirongoofu. 15 Kale nno, mbeegayiridde, mulowooze okuva leero 
n'okudda ennyuma, ejjinja nga terinnaba kuteekebwa ku jjinja mu yeekaalu 
ya Mukama: 16 mu biro ebyo byonna omuntu bwe yajjanga eri entuumu 
ey'ebigera amakumi abiri waabangawo kkumi jjereere: omuntu bwe 
yajjanga eri essogolero okusena ebita amakumi ataano, nga mulimu 
amakumi abiri meereere. 17 Nabakuba n'okugengewala n'obukuku 
n'omuzira mu mulimu gwonna ogw'emikono gyammwe; era naye 
temwankyukira, bw'ayogera Mukama. 18 Mulowooze, mbeegayiridde, 
okuva leero n'okudda ennyuma, okuva ku lunaku olw'amakumi abiri mu 
nnya olw'omwezi ogw'omwenda, okuva ku lunaku lwe baasimba omusingi 
gwa yeekaalu ya Mukama, mukirowooze. 19 Ensigo zikyali mu 


ggwanika? weewaawo, omuzabbibu n'omutiini n'omukomamawanga 
n'omuzeyituuni teginnabala; okuva ku lunaku lwa leero ndibawa omukisa. 
20 Awo ekigambo kya Mukama re kijjira Kaggayi omulundi ogw'okubiri 
ku lunaku olw'amakumi abiri mu nnya olw'omwezi nga kyogera nti 21 
Yogera ne Zerubbaberi owessaza lya Yuda ng'oyogera nti Ndikankanya 
eggulu n'ensi; 22 era ndisuula entebe ey'obwakabaka bungi, era ndizikiriza 
amaanyi ag'obwakabaka obw'amawanga; era ndisuula amagaali n'abo 
abagatambuliramu; n'embalaasi n'abo abazeebagala balikkakkanyizibwa 
buli muntu n'ekitala kya muganda we. 23 Ku lunaku olwo, bw'ayogera 
Mukama w'eggye, ndikutwala ggwe, ai Zerubbaberi omuddu wange, 
mutabani wa Seyalutyeri, bw'ayogera Mukama, ne nkufuula ng'akabonero; 
kubanga nkulonze, bw'ayogera Mukama w'eggye. 


Zekkaliya 


1:1 Mu mwezi ogw'omunaana, mu mwaka ogw'okubiri ogwa Daliyo, 
ekigambo kya Mukama kyajja gy'ali Zekkaliya, omwana wa Berekiya, 
omwana wa Iddo, nnabbi, nga kyogera nti 2 Mukama asunguwalidde nnyo 
bajjajjammwe. 3 Kyova obagamba nti Bw'ati bw'ayogera Mukama 
w'eggye nti Mudde gye ndi, bw'ayogera Mukama w'eggye, nange ndidda 
gye muli, bw'ayogera Mukama. 4 Muleme okuba nga bajjajjammwe 
bannabbi ab'edda be baagambiranga waggulu nti Bw'ati bw'ayogera 
Mukama w'eggye nti Kale muve mu makubo gammwe amabi ne mu 
bikolwa byammwe ebibi; so tebaawulira so tebampuliriza, bw'ayogera 
Mukama. 5 Bajjajjammwe bali ludda wa? ne bannabbi baba balamu 
emirembe gyonna? 6 Naye ebigambo byange n'amateeka gange, bye 
nnalagira abaddu bange, bannabbi, tebyabasanga bajjajjammwe? ne 
bakyuka ne boogera nti Nga Mukama w'eggye bwe yalowooza okutukola 
ffe, ng'amakubo gaffe bwe gali n'ebikolwa byaffe nga bwe biri, bw'aryo 
bwe yatukola. 7 Olunaku olw'amakumi abiri mu nnya, olw'omwezi 
ogw'ekkumi n'ogumu, gwe mwezi Sebati, mu mwaka ogw'okubiri ogwa 
Daliyo, ekigambo kya Mukama kyajja eri Zekkaliya, omwana wa 
Berekiya, omwana wa Iddo, nnabbi, nga kyogera nti 8 Natunula ekiro; era, 


laba, omuntu nga yeebagadde embalaasi ya lukunyu, era ng'ayimiridde 
wakati w'emiti emikadasi egyali mu kiwonvu; n'ennyuma we embalaasi, 
eza lukunyu n'eza kikuusikuusi n'enjeru. 9 Awo ne njogera nti Ai mukama 
wange, ebyo biki? Malayika eyali ayogera nange n'angnyamba nti 
Naakwolesa ebyo bwe biri. 10 Omuntu eyali ayimiridde wakati 
w'emikadasi n'addamu n'ayogera nti Ebyo Mukama by'atumye 
okutambulatambula ku nsi. 11 Ne biddamu malayika wa Mukama eyali 
ayimiridde wakati w'emikadasi ne byogera nti Tutambuddetambudde ku 
nsi, era laba, ensi yonna eteredde ewummudde. 12 Malayika wa Mukama 
n'addamu n'ayogera nti Ai Mukama w'eggye, olituusa wa obutasaasira 
Yerusaalemi n'ebibuga bya Yuda, bye waakanyiikaalirira emyaka ensanvu? 
13 Mukama n'addamu malayika eyali ayogera nange ebigambo ebirungi, 
ebigambo eby'essanyu. 14 Malayika eyali ayogera nange n'annamba nti 
Yogerera waggulu ng'ogamba nti Bw'ati bw'ayogera Mukama w'eggye; 
nkwatiddwa Yerusaalemi ne Sayuuni obuggya, obuggya obungi. 15 
N'obusungu obungi nsunguwalidde amawanga abawummula; kubanga nze 
nnanyiigako katono, bo ne bongera ku kubonaabona okwo. 16 Mukama 
kyava ayogera bw'ati nti Nkomyewo e Yerusaalemi n'ekisa; ennyumba 
yange erizimbibwa omwo, bw'ayogera Mukama w'eggye, n'omugwa 
gulireegebwa ku Yerusaalemi. 17 Yogerera waggulu nate ng'ogamba nti 
Bw'ati bw'ayogera Mukama w'eggye nti Oliboolyawo ebibuga byange ne 
byanjaala olw'okulaba ebirungi; oliboolyawo Mukama n'asanyusa Sayuuni, 
oliboolyawo ne yeeroboza Yerusaalemi. 18 Ne nnyimusa amaaso gange ne 
ntunula; era, laba, amayembe ana. 19 Ne nyamba malayika eyali ayogera 
nange nti Ago maki? N'anziramu nti Gano ge mayembe agaasaasaanya 
Yuda ne Isiraeri ne Yerusaalemi. 20 Mukama n'anjo lesa abaweesi bana. 
21 Ne njogera nti Abo bajja kukola ki? N'ayogera nti Gano ge mayembe 
agaasaasaanya Yuda omuntu n'okuyimusa n'atayimusa mutwe gwe; naye 
bano bazze okugasaggula, okusuula amayembe g'amawanga 
agaayimusizanga ejjembe lyabwe ku nsi ya Yuda okugisaasaanya. 


2:1 Ne nnyimusa amaaso gange ne ntunuulira; era, laba, omuntu ng'alina 
omugwa ogugera mu ngalo ze. 2 Ne njogera nti Ogenda wa ggwe? 


N'anyamba nti Okugera Y erusaalemi, ndabe obugazi bwakyo bwe buli 
n'obuwanvu bwakyo bwe buli. 3 Era, laba, malayika eyali ayogera nange 
n'avaayo ne malayika omulala n'avaayo okumusisinkana 4 n'amugamba nti 
Ddukanako; mugambe omuwbuka oyo nti Yerusaalemi kiribaamu abantu 
balifikka mu bbugwe kubanga abantu bangi n'eby'omu bisibo bingi wakati 
mu kyo. 5 Kubanga nze ndiba ku kyo bbugwe ow'omuliro enjuyi zonna era 
ndiba kitiibwa wakati mu kyo, bw'ayogera Mukama. 6 Mukale, mukale, 
mudduke muve mu nsi ey'obukiika obwa kkbno, bw'ayogera Mukama; 
kubanga ng'empewo ennya ez'eggulu bwe ziri, bwe mbasaasaanyizza, 
bw'ayogera Mukama. 7 Kale, Sayuuni, dduka owone, ggwe atuula 
n'omuwala wa Babulooni. 8 Kubanga bw'ati bw'ayogera Mukama w'eggye 
nti Oluvannyuma lw'ekitiibwa antumye eri amawanga agaabanyaga; 
kubanga abakomako mmwe akoma ku mmunyi y'eriiso lye. 9 Kubanga, 
laba, ndibakunkumulirako omukono gwange ne baba mwandu gw'abaddu 
baabwe; nammwe munaamanya nga Mukama w'eggye ye yantuma. 10 
Yimba, sanyuka, ggwe omuwala wa Sayuuni: kubanga, laba, njija nange 
naabeeranga wakati mu ggwe, bw'ayogera Mukama. 11 Ku lunaku olwo 
amawanga mangi agalyegatta ne Mukama ne gafuuka bantu bange: nange 
naabeeranga wakati mu ggwe, naawe onootegeeranga nga Mukama 
w'eggye yantuma gy'oli. 12 Era Mukama alisikira Yuda, okuba omugabo 
gwe mu nsi entukuvu, era alyeroboza nate Yerusaalemi. 13 Musirike, 
abalina omubiri mwenna mu maaso ga Mukama; kubanga azuukuse mu 
kifo kye ekitukuvu mw'abeera. 


3:1 N'anjolesa Yosuwa, kabona asinga obukulu, ng'ayimiridde mu maaso 
ga malayika wa Mukama, ne Setaani ng'ayimiridde ku mukono gwe ogwa 
ddyo abe omulabe we. 2 Mukama n'agamba Setaani nti Mukama 
akunenye, ggwe Setaani; weewaawo, Mukama eyeerobozezza 
Yerusaalemi akunenye: oyo si kisiriiza ekikwakkulibwa mu muliro? 3 Era 
Yosuwa yali ayambadde engoye ez'ekko n'ayimirira mu maaso 
gamalayika. 4 N'addamu n'agamb abo abaali bayimiridde mu maaso ge, 
n'ayogera nti Mumwambuleko engoye ez'ekko. N'agamba Yosuwa nti 
Laba, nkuyisizzaako obubi bwo; nange naakwambaza ebyambalo 


ebitenkanika. 5 Ne njogera nti Bamutikkire ku mutwe gwe ekiremba 
ekitukula. Awo ne bamu tikkira ku mutwe gwe ekiremba ekitukula ne 
bamwambaza engoye malayika wa Mukama n'ayimirira awo. 6 Malayika 
wa Mukama n'a labula nnyo Yosuwa, ng'ayogera nti 7 Bw'ati bw'ayogera 
Mukam w'eggye nti Bw'onootambuliranga mu makubo gange, era bye 
nkuutira bw'onoobinywezanga, kale naawe ennyumba yange 
onoogisaliranga omusango, n'empya zange onoozikuumanga, era ndikuwa 
ekifo eky'o kusembereramu mu banno abayimiridde. 8 Kale, wulira, 
Yosuwa kabona asinga obukulu, ggwe ne banno abatuula mu maaso go 
kubanga be bantu ab'akabonera bano; kubanga, laba, ndireeta omuddu 
wange Ettabi. 9 Kubanga laba, ejjinja lye nteese mu maaso ga Yosuwa; ku 
Jjinja limu kuliko amaa so musanvu; laba, ndyolako enjola zaalyo, 
bw'ayogera Mukama w'eggye; ndiggyamu obubi mu nsi eyo ku lunaku 
lumu. 10 Ku lunaku luli, bw'ayogera Mukama w'eggye munaayitanga buli 
muntu munne okujja wansi w'omuzabbibu ne wansi w'omutiini. 


4:1 Malayika eyali ayogera nange n'akomawo, n'anzuukusa ng'omuntu 
bw'azuukusibwa mu tulo twe. 2 N'anyamba nti Olabye ki Ne njogera nti 
Ntunudde, era, laba, ekikondo eky'ettabaaza ekya zaabu kyonna n'ekibya 
kyakyo nga kiri waggulu ku kyo n'ettabaaza zaakyo omusanvu; ettabaza 
eziri waggulu waakyo, buli ttabaaza ng'eriko em miro musanvu: 3 
n'emizeyituui ebiri ku mabbali eruuyi n'eruuy ogumu ku mukono ogwa ddy 
ogw'ekibya, ogumu ku mukon gwakyo ogwa kkono. 4 Ne nzira mu ne 
mamba malayika eyali ayogera nange ne njogera nti Ebyo biki mukama 
wange? 5 Malayika eya ayogera nange n'addamu n'annamba nti Tomanyi 
ebyo bwe biri? Ne njogera nti Nedda, mukama wange. 6 N'addamu 
n'agnamba nti Kino kye kigambo kya Mukama eri Zerubbaberi nga 
kyogera nti Si lwa maanyi so si Iwa buyinza naye Iwa mwoyo gwange, 
bw'ayogera Mukama w'eggye. 7 Olusozi olunene ggwe, weeyita ki? mu 
maaso ga Zerubbaberi olibeera lusenyi era alireeta ejjinja erya waggulu ne 
balirangirira nti Liweebwe ekisa, liweebwe ekisa. 8 Nate ekigambo kya 
Mukama ne kijja gye ndi nga kyogera nti 9 Emikono gya Zerubbaberi 
girasizza ennyumba eyo; era n'emikono gye girigimala; era olitegeera nti 


Mukama w'eggye ye Yantuma gye muli. 10 Kubanga ye ani anyoomye 
olunaku olw'ebitono? Kubanga balisanyuka era baliraba ejjinja erigera mu 
ngalo za Zerubbaberi, bano omusanvu, ge maaso ga Mukama; 
gaddukanaddukana mu nsi zonna. 11 Ne nziramu ne mmugamba nti 
Emizeyituuni gino ebiri kye ki ku mukono ogwa ddyo ogw'ekikondo 
eky'ettabaaza ne ku mukono gwakyo ogwa kkono? 12 Ne nziramu 
omulundi ogw'okubiri ne mmugamba nti Amatabi gano abiri maki 
ag'emizeyituuni agali ku mabbali g'emimwa ebiri egya zaabu ageemalamu 
gokka amafuta aga zaabu? 13 N'anziramu n'ayogera nti Tomanyi ago bwe 
gali? Ne njogera nti Nedda, mukama wange. 14 Awo n'ayogera nti Ago be 
baana babiri ab'amafuta abayimirira awali Mukama w'ensi zonna. 


5:1 Era nate ne nnyimusa amaaso gange ne ntunuulira; era, laba, omuzingo 
gw'ekitabo ogubuuka. 2 N'anyamba nti Olabye ki ggwe? Ne nziramu nti 
Ndabye omuzingo gw'ekitabo ogubuuka; obuwanvu bwagwo emikono 
abiri n'obugazi bwagwo emikono kkumi. 3 N'anyamba nti Ekyo kye 
kikolimo ekifuluma okubunya ensi yonna: kubanga ng'ekyo bwe kiri, buli 
abba aligobwamu ku luuyi Iwayo olumu; era ng'ekyo bwe kiri, buli alayira 
aligobwamu ku luuyi lwayo olulala. 4 Ndikifulumya, bw'ayogera Mukama 
w'eggye; era kiriyingira mu nnyumba y'omubbi ne mu nnyumba y'oyo 
alayira erinnya lyange obulimba; era kirisula mu nnyumba ye wakati, era 
kirigizikiriza n'emiti gyayo n'amayinja gaayo. 5 Malayika eyali ayogera 
nange n'ajja n'anyamba nti Kale yimusa amaaso go, olabe kino ekifuluma 
bwe kiri. 6 Ne njogera nti Ekyo kiki? N'ayogera nti Ekyo ye efa efuluma. 
Era n'ayogera nti Amaaso gaabwe bwe gali bwe garyo ku nsi yonna; 7 
(era, laba, ettalanta ey'essasi yasitulibwa;) n'oyo ye mukazi ng'atuula mu 
nda wa efa. 8 N'ayogera nti Ono bwe Bubi; n'amusuula wansi munda mu 
efa: nateeka omusinga gw'essasi ku kamwa kaayo. 9 Awo ne nnyimusa 
amaaso gange ne ntunula; era, laba, abakazi ababiri ne bafuluma, empewo 
nga ziri mu biwaawaatiro byabwe; era baalina ebiwaawaatiro 
ng'ebiwaawaatiroebya kasida; ne basitula efa mu bbanga ly'ensi n'eggulu. 
10 Ne yamba malayika eyali ayogera nange nti Abo efa bagitwala wa? 
11 N'anyamba nti Okumuzimbira ennyumba mu nsi ya Sinaali; nayo 


bw'eriggwa, aliteekebwa eyo mu kifo kye ye. 


6:1 Era ate ne nnyimusa amaaso gange ne ntunula; era, laba, amagaali ana 
nga gava wakati w'ensozi ebbiri; n'ensozi nsozi za bikomo. 2 Ku ggaali 
ery'olubereberye kwaliko embalaasi za lukunyu; ne ku ggaali ery'okubiri 
kwaliko embalaasi enzirugavu; 3 ne ku ggaali ery'okusatu kwaliko 
embalaasi enjeru; ne ku ggaali ery'okuna kwaliko embalaasi eza 
kikuusikuusi ezitobeseemu obwoya obweru. 4 Ne nziramu ne nyamba 
malayika eyali ayogera nange nti Ebyo biki, mukama wange? 5 Malayika 
n'addamu n'anyamba nti Ebyo ze mpewo ennya ez'omu ggulu eziva 
Okuyimirira mu maaso ga Mukama w'easi zonna. 6 Liri eririko embalaasi 
enzirugavu livuddeyo okugenda mu nsi ey'obukiika obwa kkono; n'enjeru 
zaavaayo ennyuma waazo; n'ezitobeseemu obwoya obweru zavaayo 
okugenda mu nsi ey'obukiika obwa ddyo. 7 N'eza kikuusikuusi zaavaayo 
nga zaagala okugenda zitambuletambule mu nsi; n'ayogera nti Muveeyo, 
mutambu letambule mu nsi. Awo ne zitambulayambula mu nsi. 8 Awo 
n'ankoowoola n'aririamba nti Laba, ezo ezigenda mu nsi ey'obukiika obwa 
kkono banzikakkanyirizza omwoyo mu nsi ey'obukiika obwa kkono. 9 
Ekigambo kya Mukama ne kijja gye ndi nga kyogera nti 10 Ggya ku abo 
abaatwalibwa okufugibwa obuddu, ku Kaludai, ne ku Tobiya ne ku 
Yedaya; naawe ojje ku lunaku luli oyingire mu nnyumba ya Yosiya, 
omwana wa Zeffaniya, mwe batuuse nga bavudde e Babulooni; 11 era 
obaggyeko effeeza n'ezaabu obakolere engule ozitikkire ku mutwe gwa 
Yosuwa, omwana wa Yekozadaaki, kabona asinga obukulu; 12 
omugambe nti Bw'ati bw'ayogera Mukama w'eggye nti Laba omuntu, 
erinnya lye Ettabi; naye aliroka mu kifo kye ye, era alizimba yeekaalu ya 
Mukama: 13 oyo ye alizimba yeekaalu ya Mukama; era oyo ye alitwala 
ekitiibwa, alituula ku ntebe ye alifuga; era aliba kabona ku ntebe ye; 
n'okuteesa okw'emirembe kulibeera wakati waabwe bombi. 14 N'engule 
ezo ziribeera za Keremu ne Tobiya ne Yedaya ne Keeni, omwana wa 
Zeffaniya, ez'okubajjukiza mu yeekaalu ya Mukama. 15 Era abaali ewala 
balijja balizimba mu yeekaalu ya Mukama, era mulitegeeza nti Mukama 
w'eggye ye yantuma gye muli. N'ebyo biriba, oba nga mulinyiikira 


okuwulira eddoboozi lya Mukama Katonda wammwe. 


7:1 Awo olwatuuka mu mwaka ogw'okuna ogwa kabaka Daliyo, 
ekigambo kya Mukama ne kijja eri Zekkaliya ku lunaku olw'okuna 
olw'omwezi ogw'omwenda, mu Kisuleevu. 2 Awo olwatuuka mu mwaka 
ogw'okuna ogwa kabaka Daliyo, ekigambo kya Mukama ne kijja eri 
Zekkaliya ku lunaku olw'okuna olw'omwezi ogw'omwenda, mu Kisuleevu. 
3 n'okwogera ne bakabona ab'omu nnyumba ya Mukama w'eggye ne 
bannabbi, nga boogera nti Nandikaabidde amaziga mu mwezi 
ogw'okutaano nga neeyawudde nga bwe nnakola mu myaka gino 
egyenkana wano? 4 Awo ekigambo kya Mukama w'eggye ne kijja gye ndi 
nga kyogera nti 5 Gamba abantu bonna ab'omu nsi ne bakabona ng'oyogera 
nti Bwe mwasiibanga ne mukubira ebiwoobe mu mwezi ogw'okutaano ne 
mu gw'omusanvu, mu myaka gino ensanvu, nze mwansiibira nze 
n'akatono? 6 Era bwe mulya ne bwe munywa, temweriira mwekka, 
temwenywera mwekka? 7 Tekibagwanidde kuwulira bigambo Mukama 
bye yalangiriranga mu bannabbi ab'edda, Yerusaalemi bwe kyalimu abantu 
era nga kiri mirembe, n'ebyalo byakyo ebyali bikiriraanye enjuyi zonna, 
n'ensi ey'obukiika obwa. ddyo n'ensenyi nga bikyalimu abantu? 8 Awo 
ekigambo kya Mukama ne kiija eri Zekkaliya, nga kyogera nti 9 Bw'ati 
bw'ayogedde Mukama w'eggye, nti Musalenga emisango egy'ensonga, era 
mukolenga buli muntu muganda we ekisa n'okusaasira; 10 era muleme 
okujooganga nnamwandu ne bamulekwa, omugenyi n'omwavu; era 
muleme okulowoozanga obubi omuntu yenna eri munne mu mutima 
gwammwe. 11 Naye ne bagaana okuwulira ne baggyawo ekibegabega ne 
basiba amatu gaabwe baleme okuwulira. 12 Weewaawo, ne bakakanyaza 
emitima gyabwe ng'ejjinja ery'embaalebaale baleme okuwulira amateeka 
n'ebigambo Mukama w'eggye bye yaweererezanga n'omwoyo gwe mu 
mukono gwa banaabbi ab'edda; obusungu bungi kyebwava buva eri 
Mukama w'eggye. 13 Awo olwatuuka bwe yayogerera waggulu, nabo ne 
bagaana okuwulira; bwe kityo balikaaba, nange ndigaana okuwulira, bwe 
yayogera Mukama w'eggye; 14 naye ndibasaasaanyiza n'embuyaga 
ez'akazimu wakati w'amawanga ge batamanyanga. Awo ensi n'eyonooneka 


er.nyuma waabwe, omuntu yenna alemenga okuyitamu wadde okuddamu; 
kubanga baagifuula amatongo ensi eyeegombebwa. 


8:1 Awo ekigambo kya Mukama w'eggye ne kijja gye ndi nga kyogera nti 
2 Bw'ati bw'ayogera Mukama w'eggye nti Nkwatirwa Sayuuni obuggya, 
obuggya obungi: nkikwatirwa ebuggya n'ekiruyi ekingi. 3 Bw'ati 
bw'ayogera Mukama nti Nkiddiddemu Sayuuni, naabeeranga wakati mu 
Yerusaalemi: era Yerusaalemi kinaayitibwanga nti Kibuga kya mazima; 
era nti Lusozi lwa Mukama w'eggye, Olusozi olutukuvu. 4 Bw'ati 
bw'ayogera Mukama w'eggye nti Abakadde, abasajja n'abakazi, balituula 
ate mu nguudo za Yerusaalemi, buli muntu ng'akutte omuggo mu mukono 
gwe kubanga akaddiye nnyo. 5 N'enguudo ez'ekibuga zirijjula abalenzi 
n'abawala nga bazannyira mu nguudo zaakyo. 6 Bw'ati bw'ayogera 
Mukama w'eggye nti Era bwe kiriba ekitalo mu maaso g'ekitundu 
ky'abantu abo ekirisigalawo mu nnaku ziri, kyandibadde kya kitalo ne mu 
maaso gange? bw'ayogera Mukama w'eggye. 7 Bw'ati bw'ayogera 
Mukama w'eggye nti Laba, ndirokola abantu bange okuva mu nsi 
ey'ebuvanjuba n'okuva mu nsi ey'ebugwanjuba: 8 ndibaggyayo, nabo 
banaabeeranga wakati mu Yerusaalemi; nabo banaabanga bantu bange, 
nange naabeeranga Katonda waabwe mu mazima ne mu butuukirivu. 9 
Bw'ati bw'ayogera Mukama w'eggye nti Emikono gyammwe gibe 
n'amaanyi, mmwe abawulira mu nnaku zino ebigambo bino ebiva mu 
kamwa ka bannabbi abaaliwo mu nnaku lwe baalasa ennyumba ya 
Mukama w'eggye, ye yeekaalu, ezimbibwe. 10 Kubanga emaku ziri nga 
tezinnatuuka, nga tewaliiwo mpeera ey'ensolo; so nga tewali mirembe eri 
oyo eyafuluma n'ayo eyaddayo olw'omulabe; kubanga nnakyayaganya 
abantu bonna buli muntu ne munne. 11 Naye kaakano nze sirikola bwe 
nnyo ekitundu ky'abantu abo ekyasigalawo, nga mu nnaku ez'edda, 
bw'ayogera Mukama w'eggye. 12 Kubanga wanaabanga ensigo 
ez'emirembe; omuzabbibu gunaawanga emmere yaagwo; ettaka 
linaawanga ekyengera kyalyo; n'eggulu linaawanga omusulo gwalyo; 
nange ndisisa ekitundu eky'abantu bano ekirisigalawo ebintu ebyo byonna. 
13 Awo olulituuka nga bwe mwali ekikolimo wakati w'amawanga, ggwe 


ennyumba ya Yuda naawe ennyumba ya Isiraeri, bwe kityo ndibalokola, 
nammwe mulibeera mukisa; temutya; naye emikono gyammwe gibe 
n'amaanyi. 14 Kubanga bw'ati bw'ayogera Mukama w'eggye, nti Nga bwe 
nnalowooza okubakola obubi, bajjajjammwe bwe baansunguwaza, 
bw'ayogera Mukama w'eggye, so sejjusa; 15 Bwe ntyo ate ndowoozezza 
mu nnaku zino okukola obulungi Yerusaalemi n'ennyumba ya Yuda; 
temutya. 16 Ebigambo bye munaakolanga bye bino; mubuuliraganenga 
eby'amazima buli muntu ne munne; musalenga emisango egy'ensonga 
n'emisango egy'emirembe mu miryango gyammwe: 17 so omuntu aleme 
okulowooza obubi ku munne mu mitima gyammwe; so temwagalanga 
kirayiro kyonna eky'obulimba; kubanga ebyo byonna bye nkyawa, 
bw'ayogera Mukama. 18 Awo ekigambo kya Mukama w'eggye ne kijja 
gye ndi nga kyogera nti 19 Bw'ati bw'ayogera Mukama w'eggye nti 
Okusiiba olw'omu mwezi ogw'okuna n'okusiiba okw'omu mwezi 
ogw'okutaano n'okusiiba okw'omu mwezi ogw'omusanvu n'okusiiba 
okw'omu mwezi ogw'ekkumi kunaabanga eri ennyumba ya Yuda 
okusanyuka n'okujaguza n'embaga ennungi; kale mwagalenga amazima 
n'emirembe. 20 Bw'ati bw'ayogera Mukama w'eggye mi Oliboolyawo 
amawanga ne gajja n'abo ababeera mu bibuga ebingi; 21 era ababeera mu 
kibuga ekimu baligenda mu kirala nga boogera nti Tugende mangu 
okwegayirira ekisa kya Mukama n'okunoonya Mukama w'eggye; era 
nange ndigenda. 22 Weewaawo, abantu bangi n'amawanga ag'amaanyi 
balijja okunoonya Mukama w'eggye mu Yerusaalemi n'okwegayirira ekisa 
kya Mukama. 23 Bw'ati bw'ayogera Mukama w'eggye nti Mu maku ziri 
abantu kkumi balikwata, okuva mu nnimi zonna ez'amawanga balikwata 
ku lukugiro olw'omunti Omuyudaaya nga boogera nti Tuli genda nammwe; 
kubanga tuwulidde nti Katonda ali nammwe. 


9:1 Omugugu gw'ekigambo kya Mukama ku nsi ya Kadulaki, ne 
Ddamasiko kiriba kiwummula kyagwo; kubanga eriiso ly'abantu 
n'ery'ebika byonna ebya Isiraeri: eri Mukama; 2 era ne Kamasi ekiriraanye 
nakyo: Ttuulo ne Sidoni, kubanga kya magezi mangi nnyo. Ne Ttuulo 
kyezimbira ekigo ne ituuma ffeeza ng'enfuufu n'ezaabu nnungi ng'ebitoomi 


eby'omu nguudo. 3 Ne Ttuulo kyezimbira ekigo ne kituuma ffeeza 
ng'enfuufu n'ezaabu nnungi ng'ebitoomi eby'omu nguudo. 4 Laba, Mukama 
alikigoba mu byakyo, alikuba amaanyi gaakyo ku nnyanja; era kiryokebwa 
omuliro. 5 Asukulooni kiriraba kirirya; era ne Gaza, nakyo kirirumwa 
nnyo; ne Ekuloni, kubanga okusuubira kwakyo kuliswala; ne kabaka 
alibula nu Gaza, era ne Asukulooni tekiribaamu bantu. 6 Omwana 
omwebolereze alibeera mu Asudodi, era Abafirisuuti ndibaloga amalala. 7 
Era ndiggyamu omusaayi mu zamwa ke n'emizizo gye wakati w'amannyo 
ge; naye anaabanga kitundu ekirisigalawo eri Katonda waffe; naye 
anaabeeranga ng'omukumgu mu Yuda, ne Ekuloni nga Omuyebusi. 8 
Nange naasiisiranga awali ennyumba yange mu maaso g'eggye, omuntu 
alemenga okuyitawo newakubadde okuddayo; so tewaabenga mujoozi 
nate aliyita wakati mu bo; kubanga kaakano ndabye n'amaaso gange. 9 
Sanyuka nnyo, ggwe omuwala wa Sayuuni: yogerera waggulu, ggwe 
omuwala wa Yerusaalemi; laba, kabaka wo ajja gy'oli; ye mutuukirivu era 
alina obulokozi; muwombeefu era nga yeebagadde endogoyi, n'akayana 
omwana gw'endogoyi. 10 Era Efulayimu ndimuggyako eggaali, ne 
Yerusaalemi ndikiggyako embalaasi n'omutego ogw'olutalo guliggibwako; 
era oyo aligabulira amawanga emirembe; n'okufuga kwe kuliva ku nnyanja 
okutuuka ku nnyanja, era kuliva ku Mugga okutuuka ku nkomerero z'ensi. 
11 Era naawe, olw'omusaayi ogw'endagaano yo, nziyeemu abasibe bo mu 
bunnya omutali mazzi. 12 Mukyukire ekigo, mmwe abasibe abalina 
essuubi; ku lunaku lwa leero mbuulira: nti ndikuddiza emirundi ebiri. 13 
Kubanga nneewetedde Yuda: omutego ngujjuzizza Efulayimu; nange 
ndiyina abaana bo, ggwe Sayuuni, n'abaana bo, ggwe Obuyonaani, era 
ndikufuula ng'ekitala eky'omuzira. 14 Era Mukama alirabika waggulu gye 
bali, nakasaale ke kalivaayo ng'enjota; era Mukama Katonda alifuuwa 
akagombe, era aligenda ne kikunyunta ow'obukiika obwa ddyo. 15 
Mukama w'eggye alibazibira; nabo balirya balirinnya ku mayinja 
ag'envuumuulo; balinywa balikaayana ng'ab'omwenge; era balijjula 
ng'ebibya, ng'ensonda ez'ekyoto. 16 Era Mukama Katonda waabwe 
alibalokola ku lunaku luli ng'ekisibo ky'abantu be; kuba baliba ng'amayinja 
ag'engule, agayimusibwa waggulu ku nsi ye. 17 Kubanga obulungi bwe so 


nga bungi, okuwooma kwe so nga kungi! Enynaano erinyiriza abavukuba, 
n'omwenge omusu gulinyiriza abawala. 


10:1 Musabe Mukama enkuba mu biro ebya ddumbi, Mukama akola 
ebimyansa; naye alibawa empa ndaggirize, buli muntu omuddo mu ttale. 2 
Kubanga amayembe googedde ebitaliimu n'abalaguzi balabye obulimba; ne 
boogera ebirooto eby'obulimba, ne basanyusiza bwereere; kyebava 
bazunyana ng'endiga; babonaabona kubanga tewali musumba. 3 Obusungu 
bwange buyimuse ku basumba, era ndibonereza embuzi ennume; kubanga 
Mukama w'eggye akyalidde ekisibo kye; ye nnyumba ya Yuda, era 
alibafuula ng'embalaasi ye ennungi ku lutalo. 4 Eri ye erivaayo ejjinja 
ery'oku nsonda, era eri ye enninga, era eri ye buli mukamuzi waamu. 5 
Nabo baliba ng'abazira abalinnyirira abalabe baabwe mu bitoomi eby'omu 
nguudo ku lutalo; nabo balirwana kubanga Mukama ali wamu nabo: n'abo 
abeebagala embalaasi baliswala. 6 Nange ndiwa amaanyi ennyumba ya 
Yusufu, nange ndibakomyawo kubanga mbasaasidde; nabo baliba nga bwe 
bandibadde singa saabagoba; kubanga nze Mukama Katonda waabwe, 
nange ndibawulira. 7 N'aba Efulayimu balibeera ng'omuzira, n'omutima 
gwabwe gulisanyuka ng'asanyukira omwenge weewaawo, abaana baabwe 
balikiraba balisanyuka; omutima gwabwe gulisanyukira Mukama. 8 
Ndibayitiriza ndibakunyaanya; kubanga mbanunudde; era balyala nga bwe 
baayala. 9 Nange ndibasiga mu mawanga, era balinjijukira nga bayima mu 
nsi ez'ewala; era baliba balamu n'abaana baabwe, era balikomawo. 10 
Nange ndibaggya mu nsi ya Misiri, ndibakunyaanya nga mbaggya mu 
Bwasuli; era ndibatuusa mu nsi ya Gireyaadi ne Lebanooni; so 
tewalibalabikira bbanga. 11 Naye aliyita mu nnyanja ey'okubonaabona, 
alikuba amayengo mu nnyanja, n'obuziba bwonna obwa Kiyira bulikalira; 
n'ekyejo eky'Obwasuli kirikkakkanyizibwa, n'omuggo gwa kabaka w'e 
Misiri gulimuggibwako. 12 Nange ndibassaamu amaanyi mu Mukama; 
nabo balitambulatambula mu linnya lye, bw'ayogera Mukama. 


11:1 Ggulawo enzigi zo, ggwe Lebanooni, omuliro gwokye emivule gyo. 
2 Kuba ebiwoobe, ggwe omuberoosi, kubanga omuvule gugudde, kubanga 


emiti emirungi ennyo gyonoonese: mukube ebiwoobe, mmwe emyera gya 
Basani, kubanga ekibira ekitatuukikako kigudde. 3 Eddoboozi 
ery'ebiwoobe eby'abasumba! kubanga obulungi bwabwe bwonoonese: 
eddoboozi ery'okuwuluguma kw'empologoma ento kubanga amalala ga 
Yoludaani goonoonese. 4 Bw'ati bwe yayogera Mukama Katonda wange 
nti Lusa ekisibo eky'okuttibwa; 5 bannyini zo be bazitta ne beeyita 
abatazzizza musango; n'abo abazitunda bagamba nti Atenderezebwe 
Mukama, kubanga ngaggawadde: so abasumba baazo zennyini 
tebazisaasira. 6 Kubanga sirisaasira nate abo ababeera mu nsi, bw'ayogera 
Mukama: naye, laba, ndiwaayo abantu buli muntu mu mukono gwa munne 
ne mu mukono gwa kabaka we: nabo balibonyaabonya ensi, so siribalokola 
mu mukono gwabwe. 7 Awo ne ndiisa ekisibo eky'okuttibwa, weewaawo, 
ennafu ez'omu kisibo. Ne nneetwalira emiggo ebiri; ogumu ne ngutuuma 
nti Ekisanyukirwa; omulala ne ngutuuma nti Ebisiba; ne ndiisa ekisibo. 8 
Ne nziyawo abasumba abasatu mu mwezi ogumu; kubanga emmeeme 
yange buali bagikooyezza, n'emmeeme yaabwe nayo n'entamwa nze. 9 
Awo ne njogera nti Siribaliisa; ekifa kife bufi; ekigenda okuggibwawo, 
kiggibwewo; ebisigalawo biryannane ekimu omubiri gwa kinnaakyo. 10 
Ne ntwala omuggo gwange Ekisanyukirwa ne ngusala wakati ndyoke 
ndibye endagaano yange gye nnalagaana n'amawanga gonna. 11 Ne 
gumenyeka ku lunaku olwo: bwe kityo abanaku ab'omu kisibo abaali 
bampulira ne bategeera nga kino kye kigambo kya Mukama. 12 Ne 
mbagamba nti Oba kirungi mu maaso gammwe, mumpe empeera yange; 
naye oba si kirungi, mulekeeyo. Awo ne bagera okuba empeera yange 
ebinmdu asatu eby'effeeza. 13 Mukama n'anyamba nti Bisuulire 
omubumbi, omuwendo ogutuukidde ddala gwe bannamula. Ne ntwala 
ebitundu asatu ebya ffeeza ne mbisuulira omubumbi mu nnyumba ya 
Mukama. 14 Awo ne nsala wakati omuggo gwange ogw'okubiri Ebisiba, 
ndibye oluganda eri Yuda ne Isiraeri. 15 Awo Mukama n'annamba nti 
Weetwalire nate ebintu eby'omusumba omusirusiru. 16 Kubanga, laba, nze 
ndiyimusa omusumba mu nsi, atalizifaako ziri ezibuze, so talinoonya ziri 
ezisaasaanye, so taliwonya ziri ezimenyese, so taliriisa ziri eziyimirira, 
naye ennyama y'ezo eza ssava aligirya, era alityemulatyemula ebinuulo 


byazo. 17 Zimusanze omusumba ataliiko ky'agasa aleka ekisibo ekitala 
kiriba ku mukono gwe ne ku liiso lye erya ddyo; omukono gwe gulikalira, 
n'eriiso lye erya ddyo lirizibira ddala. 


12:1 Omugugu ogw'ekigambo kya Mukama oguli ku Isiraeri. Ayogera 
Mukama abamba eggulu, era assaawo emisingi gy'ensi, era abumba 
omwoyo gw'omuntu munda ye, nti 2 Laba, nze ndifuula Yerusaalemi 
ekikompe eky'okuta gatta, eri amawanga gonna enjuyi zonna, era eriba 
n'eri Yuda bwe bazingiza Yerusaalemi. 3 Awo olulituuka ku lunaku luli 
ndifuula Yerusaalemi ejjinja erizitowa eri amawanga gonna; bonna 
abaliryebinika balifumitibwa tmyo ebiwundu; era amawanga gonna ag'ensi 
galikunyaana okukirwanyisa. 4 Ku lunaku luli, bw'ayogera Mukama, 
ndisamaaliriza buli mbalaasi, n'oyo agyebagadde ndimulalusa: ndizibula 
amaaso gange ku nnyumba ya Yuda, era ndiziba amaaso ga buli mbalaasi 
y'amawanga. 5 N'abaami ba Yuda balyogera mu mutima gwabwe nti Abali 
mu Yerusaalemi ge maanyi gange mu Mukama w'eggye Katonda waabwe. 
6 Ku lunaku luli ndifuula abaami ba Yuda ng'olubumbiro oluliko omuliro 
oluli mu nku, era ng'omumuli ogw'omuliro oguli mu binywa by'ennaano; 
nabo balimalawo amawanga gonna enjuyi zonna, ku mukono ogwa ddyo 
n'ogwa kkono: oliboolyawo Yerusaalemi kiribaawo nate mu kifo kyakyo, 
mu Yerusaalemi. 7 Era Mukama alisooka okulokola eweema za Yuda, 
ekitiibwa ky'ennyumba ya Dawudi n'ekitiibwa ky'abo abali mu 
Yerusaalemi kireme okugulumira okusinga Yuda. 8 Ku lunaku luli 
Mukama alizibira abali mu Yerusaalemi; aliba omunafu ku bo ku lunaku 
luli alibeera nga Dawudi; era etmyumba ya Dawudi eriba nga Katonda, 
nga malayika wa Mukama ali mu maaso gaabwe. 9 Awo olulituuka ku 
lunaku luli ndinoonya okuzikiriza amawanga gonna agatabaala 
Yerusaalemi. 10 Era ndifuka ku nnyumba ya Dawudi ne ku abo abali mu 
Yerusaalemi omwoyo ogw'ekisa n'ogw'okwegayirira; era balitunuulira nze 
gwe baafumita: era balimukubira ebiwoobe ng'omuntu bw'akubira 
ebiwoobe omwana we omu yekka, era balimulumirwa omwoyo ng'omuntu 
bw'alumirwa omwana we omubereberye. 11 Ku lunaku luli balikuba 
ebiwoobe bingi mu Yerusaalemi ng'ebiwoobe ebya Kadadulimmoni mu 


kiwonvu Megiddoni. 12 Era ensi erikuba ebiwoobe, buli kika kyokka; 
ekika eky'ennyumba ya Dawudi, kyokka; ne bakazi baabwe bokka; ekika 
eky'ennyumba ya Nasani kyokka, ne bakazi baabwe bokka; 13 ekika 
eky'ennyumba ya Leevi kyokka, ne bakazi baabwe bokka; ekika 
eky'Abasimeeyi kyokka, ne bakazi baabwe bokka; 14 ebika byonna 
ebisigalawo, buli kika kyokka, ne bakazi baabwe bokka. 


13:1 Ku lunaku luli oluzzi luliggulirwa ennyumba ya Dawudi n'abo abali 
mu Yerusaalemi olw'ebibi n'olw'empitambi. 2 Awo olulituuka ku lunaku 
luli, bw'"ayogera Mukama w'eggye, ndiggyamu amannya ag'ebifaananyi 
mu nsi, so tegalijjukirwa nate: era ate ndiviisa mu nsi bannabbi n'omwoyo 
ogutali mulongoofu. 3 Awo olulituula omuntu ng'akyagenda okulaguh kale 
kitaawe ne nnyina abaamuzaala balimugamba nti Tolibeera mula mu; 
kubanga oyogerera obulimba mu linnya lya Mukama: awo kitaawe ne 
nnyina abaamuzaala bali mufiunita bw'alagula. 4 Awo olulituuka ku lunaku 
luli bannabbi balikwatirwa ensonyi buli muntu okwolesebwa kwe 
ng'alagula; so tebalyambala kyambalo eky'ebyoya balyoke balimbe: 5 naye 
alyogera nti Siri nnabbi nze, ndi mulimi wa ttaka nze; kubanga bantunda 
okuva mu buto bwange. 6 N'omu ali mugamba nti Ebiwundu ebiri wa kati 
w'emikono gyo biki? Awo aliddamu nti Bye nnafumitirwa mu nnyumba ya 
mikwano gyange. 7 Golokoka, ggwe ekitala, okulwana n'omusumba 
wange, n'omuntu, ye munnange, bw'ayogera Mukama w'eggye: tema 
omusumba n'endiga zirisaasaana; nange ndissaako omukono gwange ku 
bato. 8 Awo olulituuka mu nsi yonna bw'ayogera Mukama, ebitundu bya 
yo bibiri birizikirira birifa; naye eky'okusatu kirirekebwa omwo. 9 
N'ekitundu eky'okusatu ndikiyisa mu muliro, era ndibalongoosa ng'effeeza 
bw'erongoosebwa, era ndi bakema. nga zaabu bw'ekemebwa balikaabirira 
erinnya lyange, nange ndibawulira: ndyogera nti Be bantu bange; nabo 
balyogera nti Mukama ye Katonda wange. 


14:1 Laba, olunaku lwa Mukama lujja, omwandu gwo bwe guli gerekerwa 
mu ggwe wakati. 2 Kubanga ndikunyaanyiza amawanga gonna ku 
Yerusaalemi okulwana era ekibuga kirimenyebwa, n'ennyumba 


zirinyagibwa, n'abakazi bali kwatibwa lwa maanyi: n'ekitundu ky'ekibuga 
kiritwalibwa okufugibwa obuddu; n'ekitundu eky'abantu ekirisigalawo 
tekirimalibwawo mu kibuga. 3 Awo Mukama alitabaala alirwana 
n'amawanga gali nga bwe yalwana ku lunaku olw'olutalo. 4 Era aliyimirira 
n'ebigere bye ku lunaku luli ku lusozi olwa Zeyituuni olwolekedde 
Yerusaalemi ebuvanjuba, n'olusozi olwa Zeyituuni lulyatika wakati 
waalwo ebuvanjuba n'ebugwanjuba, era walibaawo ekiwonvu ekinene 
ennyo; ekitundu ekimu eky'olusozi kirijjulukuka okugenda obukiika obwa 
kkono, n'ekitundu kyalwo ekimu okugenda obukiika obwa ddyo. 5 
Nammwe muliddukira mu kkubo ery'omu kiwonvu eky'ensozi zange; 
kubanga ekiwonvu eky'ensozi kirituuka ku Azeri: weewaawo, mulidduka 
nga bwe mwadduka okukankana kw'ensi okwali mu mirembe gya Uzziya, 
kabaka wa Yuda: era Mukama Katonda wange alijja n'abatukuvu bonna 
wamu naawe. 6 Awo olulituuka ku lunaku luli omusana teguliba na 
kumasamasa na kizikiza, 7 naye walibeera olunaku lumu olumanyibwa 
Mukama; si musana so si kiro: naye olulituuka akawungeezi walibeera 
omusana. 8 Awo olulituuka ku lunaku luli amazzi amalamu galiva e 
Yerusaalemi; ekitundu kyago kirigenda mu nnyanja ey'ebuvanjuba 
n'ekitundu kyago mu nnyanja ey'ebugwanjuba; kiriba bwe kityo mu kyeya 
ne mu ttoggo. 9 Era Mukama aliba kabaka w'ensi zonna: ku lunaku luli 
Mukama alibeera omu n'erinnya lye limu. 10 Ensi yonna erikyuka eriba 
nga Alaba, okuva mu Geba okutuuka ku Limmoni ku luuyi olw'obukiika 
obwa ddyo obwa Yerusaalemi; era kiriyimuka kiribeera mu kifo kyakyo, 
okuva ku mulyango gwa Benyamini okutuuka ku kifo eky'omulyango 
ogw'olubereberye, ku mulyango ogw'ensonda; n'okuva ku kigo kya 
Kananeri okutuuka ku masogolero ga kabaka. 11 Era abantu balibeera mu 
kyo, so nga tewakyali kikolimo; naye Yerusaalemi kiribeerawo mirembe. 
12 Na kino kye kibonoobono Mukama ky'alirwaza amawanga gonna 
agalwana ne Yerusaalemi: omubiri gwabwe gulivunda nga bakyayimiridde 
ku bigere byabwe, n'amaaso gaabwe galivundira mu bunnya bwago, 
n'ennimi zaabwe zirivundira mu kamwa kaabwe. 13 Awo olulituuka ku 
lunaku luli okuyoogaana okunene okuva eri Mukama kuliba mu bo; era 
balikwata buli muntu ku mukono gwa munne, n'omukono gwe guliyimuka 


okukuba omukono gwa munne. 14 Era ne Yuda alirwana ne Yerusaalemi; 
era obugagga obw'amawanga gonna agaliraanyeewo bulikunyaana, zaabu 
n'effeeza n'ebyambalo, bingi nnyo nnyini. 15 Era bwe kityo bwe kiriba 
ekibonoobono eky'embalaasi n'eky'ennyumbu n'eky'ennyamira 
n'eky'endogoyi n'ensolo zonna eziriba mu bisulo biri, ng'ekibonoobono 
ekyo bwe kiriba. 16 Awo olulituuka buli muntu asigalawo ku mawanga 
gonna agajja okulwana ne Yerusaalemi anaayambukanga buli mwaka 
okusinza Kabaka, Mukama w'eggye, n'okukwata embaga ey'ensiisira. 17 
Awo olulituuka buli muntu mu bika byonna eby'ensi ataayambukenga 
Yerusaalemi kusinza Kabaka, Mukama w'eggye, enkuba terimutonnyera. 
18 Era ekika kya Misiri bwe kitaayambukenga bwe kitajjenga, nabo 
teribatonnyera; walibaawo ekibonoobono Mukama ky'alirwaza amawanga 
agataayambukenga okukwata embaga ey'ensiisira. 19 Ekyo kiriba 
kibonerezo kya Misiri n'ekibonerezo eky'amawanga gonna 
agataayambukenga okukwata embaga ey'ebisiisira. 20 Ku lunaku luli ku 
ndege z'embalaasi kulibaako nti OBUTUKUVU ERI MUKAMA; era 
n'entamu mu nnyumba ya Mukama ziriba ng'ebibya mu maaso g'ekyoto. 21 
Weewaawo, buli namu mu Yerusaalemi ne mu Yuda eriba ntukuvu eri 
Mukama w'eggye; n'abo bonna abawaayo ssaddaaka balijja ne 
bazitoolangako ne bafumba omwo: era ku lunaku luli nga tewakyali 
Mukanani mu nnyumba ya Mukama w'eggye. 


Malaki 


1:1 Omugugu ogw'ekigambo kya Mukama eri Isiraeri ekyajjira mu 
Malaki. 2 Nnabaagala, bw'ayogera Mukama. Era naye mwogera nti 
Watwagala otya? Esawu teyali muganda wa Yakobo? bw'ayogera 
Mukama: era naye nnamwagala Yakobo; 3 naye Esawu nnamukyawa, ne 
nfuula ensozi ze okuba amatongo, ne mpa obusika bwe ebibe eby'omu 
ddungu. 4 Kubanga Edomu ayogera nti Tukubiddwa wansi, naye tulidda 
ne tuzimba ebifo ebyazika; bw'ati bw'ayogera Mukama w'eggye nti Bo 
balizimba, naye nze ndyabya: era abantu banaabayitanga nti Nsalo ya bubi, 
era nti Bantu Mukama b'anyiigira ennaku zonna. 5 Era amaaso gammwe 


galiraba, ne mwogera nti Mukama agulumizibwe okusukka ensalo ya 
Isiraeri. 6 Omwana assaamu ekitiibwa kitaawe, n'omuddu mukama we: 
kale oba nga ndi kitammwe, ekitiibwa kyange kiri ludda wa? era oba nga 
ndi mukama kitammwe okutiibwa kwange kuli ludda wa? Mukama 
w'eggye bw'agamba mmwe, Ai bakabona abanyooma erinnya lyange. Era 
mwogera nti Twali tunyoomye tutya erinnya lyo? 7 Muweerayo ku kyoto 
kyange omugaati ogwonoonese. Era mwogera nti Twakwonoona tutya? 
Kubanga mwogera nti Emmeeza ya Mukama teriimu ka buntu. 8 Era bwe 
muwaayo enzibe y'amaaso okuba ssaddaaka, nga si bubi! era bwe 
muwaayo ewenyera n'endwadde, nga si bubi! Kale nno gitonere oyo 
akutwala; anaalmsanyukira? oba anakkiriza amaaso go? bw'ayogera 
Mukama w'eggye. 9 Kale nno mbeegayiridde musabe ekisa kya Katonda, 
atukwatirwe ekisa: ebyo byabaawo ku bwammwe: waliwo ku mmwe 
gw'anakkirizaako amaaso ge? bw'ayogera Mukama w'eggye. 10 Mu 
mmwe singa mubaddemu n'omu eyandiggaddewo enzigi, tnuleme 
okukuma omulira ku kyoto kyange obwereere! Sibasanyukira n'akatono, 
bw'ayogera Mukama w'eggye, so sikkirize kiweebwayo eri omukono 
gwammwe. 11 Kubanga okuva enjuba gy'eva okutuusa gy'egwa erinnya 
lyange kkulu mu b'amawanga; era obubaane buweerwayo mu buli kifo eri 
erinnya lyange, n'ekiweebwayo ekirongoofu: kubanga erinnya lyange kkulu 
mu b'amawanga, bw'ayogera Mukama w'eggye. 12 Naye mmwe 
mulivumisa kubanga mwogera nti Emmeeza ya Mukama eyonoonese, 
n'ebibala byayo, ye mmere ye, teriimu ka buntu. 13 Era mwogera nti Laba, 
omulimu guno nga guyinze! era mugisoozezza, bw'ayogera Mukama 
w'eggye; era muleese ekyo ekyanyagibwa olw'amaanyi, n'ekiwenyera, 
n'ekirwadde; bwe mutyo bwe muleeta ekiweebwayo: nnandikkirizza ekyo 
mu mukono gwammwe? bw'ayogera Mukama. 14 Naye oyo alimba 
akolimirwe, alina ennume mu kisibo kye, ne yeeyama n'awaayo ssaddaaka 
eri Mukama ekintu ekiriko obulema: kubanga nze ndi kabaka mukulu, 
bw'ayogera Mukama w'eggye, n'erinnya lyange lya ntiisa mu b'amawanga. 


2:1 Kale nno, mmwe bakabona, ekiragiro kino kyammwe. 2 Bwe 
mutakkirize kuwulira era bwe mutakkirize kukissa ku mwoyo okuwa 


erinnya lyange ekitiibwa, bw'ayogera Mukama w'eggye, kale ndiweereza 
ku mmwe ekikolimo ekyo, era ndikolimira emikisa gyammwe: 
weewaawo, mmaze okugikolimira, kubanga temukissa ku mwoyo. 3 
Laba, ndinenya ensigo ku lwammwe, era ndisiiga obusa ku 
maasogammwe,obusa obwassaddaaka zammwe; nammwe muliggibwawo 
wamu nabwo. 4 Awo mulimaaya nga nze nnaweereza ekiragirokino gye 
muli, endagaano yange ebeere ne Leevi, bw'ayogera Mukama w'eggye. 5 
Endagaano yange yabanga naye ey'obulamu n'emirembe; era nnabimuwa 
ebyo alyoke atye, n'antya n'atekemukira erinnya lyange. 6 Etteeka 
ery'amazima lyabanga mu kamwa ke, so n'obutali butuukirivu tebwalabika 
mu mimwa gye: yatambulanga nange mu mirembe n'obugolokofu, 
n'akyusanga bangi okuleka obutali butuukirivu. 7 Kubanga emimwa gya 
kabona gyandinywezezza okumanya, era bandinoonyezza amateeka mu 
kamwa ke: kubanga ye mubaka wa Mukama w'eggye. 8 Naye mmwe 
mukyuse mukyamye mu kkubo; musittazizza bangi mu mateeka; 
mwonoonye endagaano ya Leevi, bw'ayogera Mukama w'eggye. 9 Nange 
kyenvudde mbafuula abanyoomebwa abataliimu ka buntu mu maaso 
g'abantu bonna, nga bwe mutakwata makubo gange naye ne mussaayo 
omwoyo eri amaaso g'abantu mu mateeka. 10 Fenna tetulina kitaffe omu? 
Si Katonda omu eyatutonda? tukuusizakuusiza ki buli muntu muganda we, 
nga twonoona endagaano ya bajjajjaffe? 11 Yuda akuusizzakuusizza, era 
bakola eky'omuzizo mu Isiraeri ne mu Yerusaalemi: kubanga Yuda 
ayonoonye obutukuvu bwa Mukama bw'ayagala, era awasizza omuwala 
wa katonda omu maggwanga. 12 Akola bw'atyo Mukama alimuzikiririza 
oyo azuukuka n'oyo ayitaba, okuva mu weema za Yakobo, n'oyo awaayo 
ekiweebwayo , eri Mukama w'eggye: 13 Era na kino nakyo mukikola: 
mubikka ekyoto kya Mukama amaziga n'okukaaba n'okussa ebikkowe, 
n'okussaayo n'atassaayo nate mwoyo eri ekiweebwayo so takikkiriza mu 
mukono gwammwe ng'asiimye. 14 Kubanga Mukama yabanga mujulirwa 
eri ggwe n'eri omukazi ow'omu buvubuka bwo, gwe wakuusakuusa, 
newakubadde nga ye mumo era omukazi gwe walagaana naye endagaano. 
15 Era teyakola omu? newakubadde ng'alina omwoyo ogwafikkawo? Era 
yakolera ki omu? Yali anoonya ezzadde eriritya Katonda. Kale 


mwekuumenga omwoyo gwammwe, so tewabangawo akuusakuusa 
omukazi ow'omu buvubuka bwe. 16 Kubanga nkyawa okugoba abakazi, 
bw'ayogera Mukama Katonda wa Isiraeri, n'oyo abikka ekyambalo kye 
n'ekyejo, bw'ayogera Mukama w'eggye: kale mwekuumenga omwoyo 
gwammwe muleme okukuusakuusanga. 17 Mwakooya Mukama 
n'ebigambo byammwe. Era naye mwogera nti Twamukooya tutya? 
Kubanga mwogera nti Buli muntu akola obubi aba mulungi mu maaso ga 
Mukama, era abasanyukira; obe Katonda nnannyini musango ali ludda wa? 


3:1 Laba, ntuma omubaka wange; naye alirongoosa ekkubo mu maaso 
gange: era Mukama gwe munoonya alijja mu yeekaalu ye nga 
tebamanyiridde; n'omubaka w'endagaano gwe musanyukira, laba, ajja; 
bw'ayogera Mukama w'eggye. 2 Naye ani ayinza okugumiikiriza olunaku 
olw'okujja kwe? era ani aliyimirira ye bw'alirabika? kubanga alinyanga 
omuliro gw'oyo alongoosa effeeza, era nga sabbuuni ow'aboozi: 3 era 
alituula ng'oyo alongoosa effeeza n'agimalamu amasengere, era 
alirongoosa batabani ba Leevi, era alibasengejja ng'ezaabu n'effeeza; awo 
baliwaayo eri Mukama ebiweebwayo mu butuukirivu. 4 Awo 
ekiweebwayo ekya Yuda ne Yerusaalemi ne kiryoka kisanyusa Mukama 
nga mu nnaku ez'edda era nga mu myaka egyayitawo. 5 Era 
ndibasemberera okusala omusango; era ndiba mujulirwa mwangu era 
abalogo n'eri abenzi n'eri abalayira eby'obulimba; n'eri abo 
abalyazaamaanya omupakasi empeera ye; nnamwandu n'atalina kitaawe, 
en abagoba munnaggwanga obutamuwa bibye, so tebantya, bw'ayogera 
Mukama w'eggye. 6 Kubanga nze Mukama sijjulukuka: mmwe, batabani 
ba Yakobo, kyemuva muleme okumalibwawo. 7 Okuva ku nnaku za 
bajjajja. mmwe nga mukyuka okukyama mu biragiro byange, so 
temubikwatanga: Mudde gye ndi, nange nadda gye muli, bw'ayogera 
Mukama w'eggye. Naye mwogera nt Tunadda tutya? 8 Omuntu alinyaga 
Katonda? naye mmwe mu nnyaga nze. Naye mwogera nti Twakunyaga 
tutya? Mwannyagako: ebitundu eby'ekkumi n'ebiweebwayo. 9 
Mukolimiddwa ekikolimo ekyo; kubanga munnyaga nze; eggwanga lino 
lyonna. 10 Muleete ekitundu eky'ekkumi ekiramba mu ggwanika, 


ennyumba yange ebeeremu emmere, era munkeme nakyo, bwayogera 
Mukama w'eggye, oba nga siribaggulirawo ebituli eby'omu ggulu, ne 
mbafukira omukisa, ne wataba na bbanga weguligya. 11 Era ndinenya 
omuli ku Iwanmwe, so talizikiriza bibala bya ttaka lyammwe; so 
n'omuzabbibu gwanmwe tegulikunkumula bibala byagwo mu nnimiro 
entuuko nga tezinnatuuka, bw'ayogera Mukama w'eggye. 12 Era 
amawanga gonna galibayita ba mukisa: kubanga muliba nsi esanyusa, 
bw'ayogera Mukama w'eggye. 13 Ebigambo byammwe byabanga 
biwaganyavu eri nze, bw'ayogera Mukama. Era naye mwogera nti 
Twakwogerako tutya? 14 Mwayogera nti Okuweereza Katonda kwa 
bwereere: era kugasa ki nga tukutte ebyo bye yakuutira, era nga 
tutambulidde mu maaso ga Mukama w'eggye nga tutokooteedde? 15 Era 
kaakano ab'amalala betuyita ab'omukisa: weewaawo, bo abakola obubi 
bazimbibwa; weewaawo, bakema Katonda ne bawonyezebwa. 16 Awo 
abo abaatya Mukama ne boogeragana bokka na bokka: Mukama 
n'awuliriza n'awulira, ekitabo eky'okujjukiza ne kibawandiikirwa mu 
maaso ge abo baatya Mukama ne balowooza erinya lye. 17 Era baliba 
bange, bw’ayogera Mukama w'eggye, ku lunaku lwe ndikolerako, baliba 
kintu kya nvuma; era ndibasonyiwa ng'omusajja bw'asonyiwa mutabani we 
ye amuweereza. 18 Awo lwe mulidda ne mwawula omutuukirivu n'omubi, 
oyo aweereza Katonda n'oyo atamuweereza. 


4:1 Kubanga, laba, olunaku lujja, Iwokya ng'ekikoomi; n'ab'amaala bonna 
n'abo bonna abakola obubi baliba bisasiro: awo olunaku lujja lulibookera 
ddala, bw'ayogera Mukama w'eggye, obutabalekerawo kikolo 
newakubadde ettabi. 2 Naye mmwe abatya erinnya lyange njuba 
ey'obutuukirivu eribaviirayo ng'erina okuwonya mu biwaawaatiro byayo, 
kale mulifuluma ne muligita ng'ennyana ez'omu kisibo. 3 Era mulirinnyirira 
ababi; kubanga baliba vvu wansi w'ebigere byammwe, ku lunaku Iwe 
ndikolerako, bw'ayogera Mukama w'eggye. 4 Mujjukire amateeka ga 
Musa omuddu wange, ge nnamulagiririra ku Kolebu olwa Isiraeri yenna, 
ebiragiro n'emisango. 5 Laba, ndi batumira Eriya nnabbi olunaku olukulu 
olw'entiisa olwa Mukama ngaterunnaba kutuuka. 6 Era alikyusa omutima 


gwa bakitaabwe eri abaana, n'omutima gw'abaana eri bakitaabwe; nneme 
okujja ne nkuba ensi n'ekikolimo. 


Matayo 
Obuzaaliranwa bwa Yesu 


1:1 Ekitabo eky'okuzaalibwa kwa Yesu Kristo, omwana wa Dawudi, 
omwana wa Ibulayimu. 2 Ibulayimu yazaala lsaaka; Isaaka n'azaala 
Yakobo; Yakobo n'azaala Yuda ne baganda be; 3 Yuda n'azaala Pereezi ne 
Zeera mu Tamali; Pereezi n'azaala Keezulooni; Keezulooni n'azaala 
Laamu; 4 Laamu n'azaala Amminadaabu; Amminadaabu n'azaala Nasoni; 
Nasoni n'azaala Salumooni; 5 Salumooni n'azaala Bowaazi mu Lakabu; 
Bowaazi n'azaala Obedi mu Luusi; Obedi n'azaala Yese; 6 Yese n'azaala 
Dawudi kabaka. Dawudi n'azaala Sulemaani mu muka Uliya; 7 Sulemaani 
n'azaala Lekobowaamu; Lekobowaamu n'azaala Abiya; Abiya n'azaala 
Asa; 8 Asa n'azaala Yekosafaati; Yekosafaati n'azaala Yolaamu; Yolaamu 
n'azaala Uzziya; 9 Uzziya n'azaala Yosamu; Yosamu n'azaala Akazi; Akasi 
n'azaala Kezeekiya; 10 Kezeekiya n'azaala Manaase; Manaase n'azaala 
Amoni; Amoni n'azaala Yosiya; 11 Yosiya n'azaala Yekoniya ne baganda 
be, mu biro eby'okutwalibwa e Babulooni. 12 Oluvannyuma 
olw'okutwalibwa e Babulooni, Yekonya n'azaala Seyalutyeri; Seyalutyeri 
n'azaala Zerubbaberi; 13 Zerubbaberi n'azaala Abiwuudi; Abiwuudi 
n'azaala Eriyakimu; Eriyakimu n'azaala Azoli; 14 Azoli n'azaala Sadoki; 
Sadoki n'azaala Akimu; Akimu n'azaala Eriwuudi; 15 Eriwuudi n'azaala 
Ereyazaali; Ereyazaali nazaala Mataani; Mataani n'azaala Yakobo; 16 
Yakobo n'azaala Yusufu, eyali bba Malyamu, eyazaala Yesu ayitibwa 
Kristo. 17 Bwe gityo emirembe gyonna, okuva ku Ibulayimu okutuuka ku 
Dawudi, emirembe kkumi n'ena; nate, okuva ku Dawudi okutuuka ku 
kutwalibwa e Babulooni, emirembe kkumi n'ena; nate, okuva ku 
kutwalibwa e Babulooni okutuuka ku Kristo, emirembe kkumi n'ena. 18 
N'okuzaalibwa kwa Yesu Kristo kwali bwe kuti. Malyamu nnyina bwe yali 
ng'akyayogerezebwa Yusufu, baali nga tebannaba kufumbiriganwa, 


n'alabika ng'ali lubuto olw'Omwoyo Omutukuvu. 19 Awo Yusufu bba, 
kubanga yali muntu mutuukirivu, n'atayagala kumukwasa nsonyi, yali 
alowooza okumulekayo kyama. 20 Laba bwe yali alowooza bw'atyo, 
malayika wa Mukama n'ajja gy'ali mu kirooto, namugamba nti Yusufu 
omwana wa Dawudi, totya kutwala Malyamu mukazi wo, kubanga 
olubuto Iwe Iwa Mwoyo Mutukuvu. 21 Naye alizaala omwana wa bulenzi; 
naawe olimutuuma erinnya lye YESU; kubanga ye ye alirokola abantu be 
mu bibi byabwe. 22 Ebyo byonna byakolebwa, bituukirire Mukama bye 
yayogerera mu nnabbi, ng'agamba nti, 23 Laba, omuwala atamanyi musajja 
aliba olubuto, era alizaala omwana wa bulenzi, Balimutuuma erinnya lye 
Emmanweri; eritegeezebwa nti Katonda ali naffe. 24 Yusufu bwe 
yazuukuka mu tulo, n'akola nga malayika wa Mukama bwe yamulagira, 
n'atwala mukazi we, 25 so teyamumanya okutuusa lwe yamala okuzaala 
omwana: n'amutuuma erinnya lye YESU. 


Abagezigezi abaava ebuvanjuba 


2:1 Awo Yesu bwe yazaalibwa mu Besirekemu eky'e Buyudaaya ku 
mirembe gya Kerode kabaka, laba, abagezigezi abaava ebuvanjuba ne 
bajja e Yerusaalemi, 2 nga bagamba nti Ali ludda wa oyo eyazaalibwa 
Kabaka w'Abayudaaya? Kubanga twalaba emmunyeenye ebuvanjuba, ne 
tujja okumusinza. 3 Kerode kabaka bwe yawulira ne yeeraliikirira, era 
n'ab'e Yerusaalemi bonna. 4 N'akunyanya bakabona abakulu bonna, 
n'abawandiisi ab'abantu, n'ababuuza nti Kristo alizaalibwa wa? 5 Nabo ne 
bamugamba nti Mu Besirekemu eky'e Buyudaaya: kubanga bwe 
kyawandiikibwa nnabbi bwe kityo nti 6 Naawe Besirekemu, ensi y Yuda, 
Toli mutono mu balangira ba Yuda: Kubanga afuga aliva mu ggwe, 
Alirunda abantu bange Isiraeri. 7 Awo Kerode n'ayita abagezigezi kyama, 
n'ababuuliriza nnyo ebiri emmunyeenye bye yaakamala okulabika. 8 
N'abasindika e Besirekemu, n'abagamba nti Mugende munoonye nayo, 
mulabe omwan bw'afaanana; naye bwe mumula banga, ne mujja 
mumbuulira nang ndyoke njije mmusinze. 9 Bwe baawulira kabaka, ne 
bagenda; laba emmunyeenye eyo, gye baalabira ebuvanjuba, 


n'ebakulembera, n'ejja n'eyimirira waggulu omwana w'ali. 10 Bwe baalaba 
emmunyeenye, ne basanyuka essaayu lingi nnyo. 11 Ne bayingira mu 
nnyumba, ne balaba omwana ne Malyamu nnyina; ne bavuunama, ne 
basinza omwana; ne basumulula ensawo zaabwe, ne bamutonera ebirabo 
bya zaabu, n'obubaane, n'omugavu. 12 Katonda bwe yabalabulira mi 
kirooto baleme okuddayo eri Kerode ne baddayo ewaabwe mu kkubo 
eddala. 13 Laba, bwe baamala okugenda malayika wa Mukama n'alabikira 
Yusufu mu kirooto, ng'amugamba nti Golokoka, otwale omwana ne 
nnyina, oddukire e Misiri obeere eyo okutuusa nze lwe ndikugamba; ku 
banga Kerode ajja okunoonya omwana okumutta. 14 Naye n'azuukuka 
n'atwala omwana ne nnyina ekiro n'agenda e Misiri; 15 n'abeera eyo 
okutuusa Kerode bwe yafa; ekigambo kituukirire Mukama kye yayogerera 
mu nnabbi, ng'agamba nti Nnayita omwana wange okuva mu Misiri. 16 
Awo Kerode, bwe yalaba ng'abalaguzi baamuduulira n'asunguwala nnyo, 
n'atuma okutta abaana ab'obulenzi bonna abaali e Besirekemu ne ku nsalo 
zaakyo zonna, abaakamala emyaka ebiri n'abatannaba kutuusa egyo, 
ng'ebiro bye yabuulirizaamu ennyo abalaguzi bwe byali. 17 Awo ekigambo 
nnabbi Yeremiya kye yayogera ne kiryoka kituukirira, bwe yagamba nti 18 
Eddoboozi lyawulirwa mu Laama, Okukaaba n'okukuba ebiwoobe ebingi, 
Laakeeri ng'akaabira abaana be; So teyayagala kukubagizibwa, kubanga 
tewakyali. 19 Naye Kerode bwe yamala okufa, laba, malayika wa 
Mukama n'alabikira Yusufu mu kirooto e Misiri, 20 ng'agamba nti 
Golokoka, otwale omwana ne nnyina, ogende mu nsi ya Isiraeri: kubanga 
abaali banoonya omwana okumutta bafudde. 21 N'agolokoka, n'atwala 
omwana ne nayina, n'ajja mu nsi ya Isiraeri. 22 Naye bwe yawulira nti 
Alukerawo ye kabaka w'e Buyudaaya ng'asikidde kitaawe Kerode, n'atya 
okuddayo. Naye Katonda bwe yamulabulira mu kirooto, ne yeekooloobya, 
n'ayita ku luuyi lwe Ggaliraaya, 23 n'ajja n'abeera mu kyalo, erinnya lyakyo 
Nazaaleesi: ekigambo bannabbi kye baayogera kituukirire, nti Aliyitibwa 
Munazaalaayo. 


Yokaana Omubatiza alongoosa Ekkubo 


3:1 Mu maku ezo, Yokaana Omubatiza n'ajja ng'abuulirira mu ddungu 
ery'e Buyudaaya, 2 ng'agamba nti Mwenenye; kubanga obwakabaka 
obw'omu ggulu bunaatera okutuuka. 3 Kubanga oyo nnabbi Isaaya gwe 
yayogerako, ng'agamba nti Eddoboozi ly'oyo ayogerera waggulu mu 
ddungu nti Mulongoose oluguudo lwa Mukama, Mulunyamye amakubo 
ge. 4 Naye Yokaana oyo yayambalanga engoye ez'ebyoya by'ennamira, 
nga yeesiba olukoba olw'eddiba mu kiwato; nemmere ye yali nzige na 
mubisi gw'enjuki ez'omu nsiko. 5 Awo ne bava e Yerusaalemi ne mu 
Buyudaaya wonna, n'ensi yonna eriraanye Yoludaani, ne bajja gy'ali; 6 
n'ababatiza mu mugga Yoludaani, nga baatula ebibi byabwe. 7 Naye Lwe 
yalaba Abafalisaayo abangi n'Abasaddukaayo abangi nga bajjirira 
okubatiza kwe n'abagamba nti Mmwe abaana b'emisota, ani eyabalabula 
okudduka obusungu obugenda okujja? 8 Mubale ebibala ebisaanidde 
okwenenya; 9 temulowooza kwogera mu mitima nti Tulina Ibulayimu ye 
jjajjaffe: kubanga mbagamba nti Katonda ayinza mu mayinja gano 
okugafuuliramu Ibulayimu abaana. 10 Naye kaakano embazzi eteekeddwa 
ku kikolo ky'emiti: buli muti ogutabala bibala birungi gunaatemebwa, 
gunaasuulibwa mu muliro. 11 Nze mbabatiza na mazzi olw'okwenenya: 
naye oyo ajja ennyuma wange ye ansinga amaanyi, sisaanira na kukwata 
ngatto ze: oyo alibabatiza n'Omwoyo Omutukuvu n'omuliro. 12 Olugali 
lwe luli mu mukono gwe, naye alirongoosa nnyo egguuliro lye; 
alikuņņaanyiza enyaano mu ggwanika, naye ebisusunku alibyokya 
n'omuliro ogutazikira. 13 Awo Yesu n'ava e Ggaliraaya, n'atuuka ku 
Yoludaani eri Yokaana, amubatize. 14 Naye Yokaana yali ayagala 
okumugaana, ng'agamba nti Nze nneetaaga ggwe okumbatiza, naawe ojja 
gye ndi? 15 Naye Yesu n'addamu n'amugamba nti Kkiriza kaakano: 
kubanga kitugwanira bwe tutyo okntuukiriza obutuukirivu bwonna. 
N'alyoka amukkiriza. 16 Awo Yesu, bwe yamala okubatizibwa, amangu 
ago n'ava mu mazzi: laba, eggulu ne limubikkukira, n'alaba Omwoyo gwa 
Katonda ng'akka ng'ejjiba, ng'ajja ku ye; 17 aba, eddoboozi ne liyima mu 
ggulu, nga ligamba nti Oyo ye Mwana wange, gwe njagala, gwe 
nsanyukira ennyo. 


Setaani akema Yesu 


4:1 Awo Yesu n'atwalibwa Omwoyo mu ddungu okukemebwa Setaani. 2 
Bwe yamala okusiiba ennaku amakumi ana, emisana n'ekiro, enjala 
n'eryoka.emuluma. 3 Omukemi n'ajja n'amugamba nti Oba oli Mwana wa 
Katonda, gamba amayinja gano gafuuke emmere. 4 Naye n'addamu 
nagamba nti Kyawandiikibwa nti Omuntu tabanga mulamu na mmere 
yokka, wabula na buli kigambo ekiva mu kamwa ka Katonda. 5 Awo 
Setaani n'amutwala ku kibuga ekitukuvu n'amuteeka ku kitikkiro kya 
yeekaalu, 6 n'amugamba nti Oba oli Mwana wa Katonda, buuka ogwe 
wansi: kubanga kyawandiikibwa nti Alikulagiririza bamalayika be: Mu 
mikono gyabwe balikuwanirira, Oleme okwesittala ekigere kyo ku jjinja. 7 
Yesu n'amugamba nti Kyawandiikibwa nate nti Tokemanga Mukama 
Katonda: wo. 8 Ate Setaani n'amutwala ku lusozi oluwanvu ennyo, 
n'amulaga ensi za bakabaka bonna abali mu nsi, n'ekitiibwa kyazo; 9 
namugamba nti Ebyo byonna naabikuwa bw'onoovuunama okunsinza. 10 
Awo Yesu n'amugamba nti Vaawo genda, Setaani: kubanga 
kyawandiikibwa nti Osinzanga Mukama Katonda wo; era omuweerezanga 
yekka. 11 Awo Setaani n'amuleka; laba, bamalayika ne bajja, ne 
bamuweereza. 12 Awo bwe yawulira nga Yokaana bamuwaddeyo, 
n'addayo e Ggaliraaya; 13 ng'avudde e Nazaaleesi, n'ajja, n'abeera e 
Kaperunawumu, ekiri ku nnyanja, mu nsi ya Zebbulooni ne Nafutaali: 14 
ekigambo kituukirire nnabbi Isaaya kye yayogera, ng'agamba nti 15 Ensi 
ya Zebbulooni n'ensi ya Nafutaali, Ekkubo ly'ennyanja, emitala wa 
Yoludaani, e Ggaliraaya ey'amawanga. 16 Abantu abaali batuula mu 
kizikiza, Baalaba omusana mungi, N'abo abaali batuula mu nsi y'okufa ne 
mu kisiikirize kyakwo, Omusana gwabaakira. 17 Yesu n'asookera awo 
okubuulira n'okugamba nti Mwenenye; kubanga okwakabaka obw'omu 
ggulu bunaatera okutuuka. 18 Bwe yali ng'atambula ku ttale ly'ennyanja y'e 
Ggaliraaya, n'alaba ab'oluganda babiri, Simooni gwe bayita Peetero, ne 
Andereya muganda we, nga basuula omugonjo mu nnyanja, kubanga baali 
bavubi. 19 N'abagamba nti Mujje, muyite nange, nange ndibafuula abavubi 
b'abantu. 20 Amangu ago ne baleka emigonjo, ne bayita naye: 21 


N'atambulako mu maaso n'alaba ab'oluganda babiri abalala, Yakobo 
omwana wa Zebedaayo, ne Yokaana muganda we, nga bali mu lyato 
wamu ne kitaabwe Zebeedaayo, nga bayunga emigonjo gyabwe; n'abayita. 
22 Amangu ago ne baleka awo eryato ne kitaabwe, ne bagenda naye. 23 
Yesu n'abuna Ggaliraaya yonna, ng'abayigiririza mu makuņņaaniro 
gaabwe, era ng'abuulira enjiri ey'obwakabaka, era ng'awonya endwadde 
zonna n'obunafu bwonna mu bantu. 24 Ebigambo bye ne bibuna Obusuuli 
bwonna: ne bamureetera bonna abaali balwadde, abaali bakwatiddwa 
endwadde ezitali zimu, n’ebonyoobonyo, n'ab'emizimu; ab'ensimbu, 
n'abaali bakoozibye; n'abawonya. 25 Ebibiina bingi, nga bava e Ggaliraaya 
n'e Dekapoli ne Yerusaalemi n’e Buyudaaya n'emitala wa Yoludaani ne 
bayita naye. 


Aliko ddayimooni awonyezebwa 


5:1 Bwe yalaba ebibiina, n'alinnya ku lusozi: n'atuula wansi, abayigirizwa 
be ne bajja gy'ali. 2 n'ayasamya akamwa ke, n'abayigiriza ng'agamba nti 3 
Balina omukisa abaavu mu mwoyo: kubanga abo obwakabaka abw'omu 
ggulu bwe bwabwe. 4 Balina omukisa abali mu nnaku: kubanga abo 
balisanyusibwa. 5 Balina omukisa abateefu: kubanga abo balisikira ensi. 6 
Balina omukisa abalumwa enjala n'ennyonta olw'obutuukirivu: kubanga 
abo balikkusibwa. 7 Balina omukisa ab'ekisa: kubanga abo balikwatirwa 
ekisa. 8 Balina omukisa abalina omutima omulongoofu: kubanga abo 
baliraba Katonda. 9 Balina omukisa abatabaganya: kubanga abo 
baliyitibwa baana ba Katonda. 10 Balina omukisa abayigganyizibwa 
olw'obutuukirivu: kubanga abo obwakabaka obw'omu ggulu bwe bwabwe. 
11 Mmwe mulina omukisa bwe banaabavumanga, bwe 
banaabayigganyanga, bwe banaabawaayiranga buli kigambo kibi, 
okubavunaanya nze. 12 Musanyuke, mujaguze nnyo: kubanga empeera 
yammwe nnyingi mu ggulu: kubanga bwe batyo bwe baayigganya 
bannabbi abaasooka mmwe. 13 Mmwe muli munnyo gwa nsi; naye 
omunnyo bwe guggwaamu ensa, balirungamu munnyo nnabaki? 
Tegukyasaana nate, wabula okusuulibwa ebweru, abantu okugulinnyirira. 


14 Mmwe muli musana gwa nsi. Ekibuga bwe kikubibwa ku lusozi, 
tekiyinzika kukisibwa. 15 So tebakoleeza ttabaaza okugivuunikira mu 
kibbo; wabula okugiteeka waggulu ku kikondo kyayo; nayo ebaakira 
bonna abali mu nju. 16 Kale omusana gwammwe gwakenga bwe gutyo mu 
maaso g'abantu balabenga ebigambo ebirungi bye mukola, balyoke 
bagulumizenga Kitammwe ali mu ggulu. 17 Temulowoozanga nti najja 
okudibya amateeka oba ebya bannabbi: sajja kudibya, wabula 
okutuukiriza. 18 Kubanga mbagamba mazima nti Eggulu n’ensi okutuusa 
lwe biriggwaawo, ennukuta emu newakudde akatonnyeze akamu ak’omu 
Mateeka tekaliggwaawo, Okutuusa byonna lwe birimala okutuukirira. 19 
Kale buli anaadibyanga erimu ku mateeka ago wadde erisinga obutono era 
anaayigirizanga abantu bw'atyo, aliyitibwa mutono mu bwakabaka 
obw'omu ggulu: naye buli anaagakwatanga era anaagayigirizanga, Oyo 
aliyitibwa mukulu mu bwakabaka obw'omu ggulu. 20 Kubanga mbagamba 
nti obutuukirivu bwammwe bwe butaasingenga butuukiruvu bwa 
bawandiisi n'Abafalisaayo, temuliyingira n'akatono mu bwakabaka 
obw'omu ggulu. 21 Mwawulira ab'edda bwe baagambibwa nti Tottanga 
naye omuntu bw'anattanga, anazzanga omusango: 22 naye nange 
mbagamba nti buli muntu asunguwalira muganda we, alizza omusango; 
naye anaagambanga muganda we nti Laka, asaanidde okutwalibwamu 
lukuko, naye anaagambanga nti Musirusiru, asaanidde okusuulibwa mu 
Ggeyeena ey'omuliro. 23 Kale, bw'obanga oleese ssaddaaka yo ku kyoto, 
bw'oyima eyo n'omala ojjukira nga muganda wo akuliko ekigambo, 24 
leka awo ssaddaaka yo mu maaso g'ekyoto, oddeyo, osooke omale 
okutagabana ne muganda wo, olyoke okomewo oweeyo ssaddaaka yo. 25 
Yagalananga mangu n'oyo akuwawaabira ng'okyali naye mu kkubo; 
akuwawaabira alemenga oku kutwala eri katikkiro, so ne katikkiri 
alemenga okukuwa omumbowa, era olemenga okuteekebwa mu kkomera. 
26 Mazima nkugamba nti Tolivaamu, okutuusa lw'olimala okukome 
kkereza n'eppeesa erimu. 27 Mwawulira bwe baagambibwa nti 
Toyendanga: 28 naye nange mbagamba nti buli muntu atunuulira omukazi 
okumwegomba, ng'amaze okumwendako mu mutima gwe. 29 Oba 
ng'eriiso lyo eryaddyo likwesittaza liggyeemu lisuule wala: kubanga kye 


kisinga obulungi ekitundu kyo ekimu kizikirire, omubiri gwo gwonna 
guleme okusuulibwa mu Ggeyeena. 30 Era oba ng’omukono gwo ogwa 
ddyo gu kwesittaza, gutemeko, gusuule wala kubanga kye kisinga 
obulungi ekitundu kyo ekimu kizikirire, omubiri gwo gwonna guleme 
okugenda mu Ggeyeena. 31 Baagambibwa nate nti Omuntu bw'agobanga 
mukazi we, amuwanga ebbaluwa ey'o kumugoba: 32 naye nange 
mbagamba nti buli muntu agobanga mukazi we, wabula ogw'obwenzi 
ng'amwenzezza: n'oyo awasanga gwe baagoba, ng'ayenze. 33 Mwawulira 
ate ab'edda bwe baagambibwa nti Tolayiranga bya bulimba, naye 
otuukiririzanga Mukama by'olayira: 34 naye nange mbagamba nti 
Tolayiranga n'akatono, newakubadde eggulu, kubang ye ntebe ya Katonda; 
35 newakubadde ensi, kubanga ye gy'ateekaki ebigere bye; newakubadde 
Yerusaalemi, kubanga kye kibuga kya Kabaka omukulu. 36 So tolayiranga 
mutwe gwo, kubanga toyinza kufuula luviiri lumu oba lweru oba 
oluddugavo. 37 Naye ebigambo bya mmwe bibeerenga nti Weewaawa 
weewaawo; si weewaawo, si weewaawo: naye ebisinga ebyo bivamu 
mubi. 38 Mwawulira bwe baagambibwa nti Eriiso ligattwenga eriiso, 
m'erinnyo ligattwenga erinnyo: 39 naye nange mbagamba nti Temuziyiza 
nga mubi: naye omuntu bw'akukubanga oluba olwa ddyo, omukyukiranga 
n'olwa kkono. 40 Omuntu bw'ayagalanga okuwoza naawe okutwala 
ekkanzu yo, omulekeranga n'ekizibawo kyo. 41 Omuntu 
bw’akuwalirizanga okutambula naye mairo emu, tambulanga naye 
n'ey'okubiri 42 Akusabanga omuwanga omuntu bw’ayagalanga 
okumuwola, tomukubanga mabega. 43 Mwawulira bwe baagambibwa nti 
Oyagalanga munno okyawanga omulabe wo: 44 naye nange mbayamba nti 
Mwagalenga abalabe bammwe, musabirenga ababayigganya; 45 mulyoke 
mubeerenga abaana Kitammwe ali mu ggulu: kubanga enjuba ye agyakiza 
ababi n'abalungi, abatonnyeseza enkuba abatuukirivu n'abatali batuukirivu. 
46 Kubanga bwe munaayagalanga ababaagala, mulina mpeera ki? 
n'abawooza tebakola bwe batyo? 47 Bwe naalamusanga baganda bammwe 
bokka, munaabasinzangawo ki? N’ab'amawanga tebakola bwe batyo? 48 
Kale mmwe mubeerenga abatuukirivu, nga Kitammwe ali mu ggulu bw'ali 
omutuukirivu. 


Kola ebirungi osanyuse Katonda 


6:1 Mwekuume obutakoleranga bigambo byammwe eby'obutuukirivu mu 
maaso g'abantu, era babalabe: kubanga bwe munaakolanga bwe mutyo 
temuuweebwenga mpeera eri Kitammwe ali mu ggulu. 2 Kale, 
bw'ogabiranga abaavu, teweefuuyiranga nyombe mu maaso go, nga 
bannanfuusi bwe bakola mu makunygaaniro ne mu nguudo, abantu babawe 
ekitiibwa. Mazima mbagamba nti Bamaze okuweebwa empeera yaabwe. 
3 Naye ggwe, bw'ogabiranga abaavu, omukono gwo ogwa kkono 
gulemenga okumanya ogwa ddyo bye gukola: 4 okugaba kwo kubeerenga 
kwa kyama: kale Kitaawo alaba mu kyama alikuwa empeera. Essaala ya 
Mukaka waffe 5 Era bwe musabanga, temubanga nga bannanfuusi: 
kubanga baagala okusaba nga bayimiridde mu makungaaniro ne ku 
mabbali g'enguudo, era abantu baba!abe. Mazima mbagamba nti Bamaze 
abo okuweebwa empeera yaabwe. 6 Naye ggwe bw'osabanga yingiranga 
mu kisenge munda, omalenga okuggalawo oluggi olyoke osabe Kitaawo 
ali mu kyama, kale Kitaawo alaba mu kyama, alikuwa empeera 7 
Nammwe bwe musabanga, temuddinyananga mu bigambo, 
ng'ab'amawanga bwe bakola: kubanga balowooza nga banaawulirwa 
olw'ebigambo byabwe ebingi. 8 Kale, temufaanana nga bo: kubanga 
Kitammwe amanyi bye mwetaaga nga temunnaba kumusaba. 9 Kale, 
musabenga bwe muti, nti, Kitaffe ali ggulu, Erinnya lyo litukuzibwe. 10 
Obwakabaka bwo bujje. By'oyagala bikolebwe mu nsi, nga bwe bikolebwa 
mu ggulu. 11 Otuwe leero emmere yaffe eya leero. 12 Otusonyiwe 
amabanja gaffe, nga naffe bwe tusonyiye abatwewolako. 13 Totutwala mu 
kukemebwa, naye otulokole eri omubi. Kubanga obwakabaka, n'obuyinza, 
n'ekitiibwa, bibyo, emirembe n'emirembe, Amiina. 14 Kubanga bwe 
munaasonyiwanga abantu ebyonoono byabwe, Kitammwe ali mu ggulu 
anaabasonyiwanga nammwe. 15 Naye bwe mutaasonyiwenga bantu 
ebyonoono byabwe, ne Kitammwe taasonyiwenga byonoono byammwe. 
16 Nate bwe musiibanga, temubeeranga nga bannanfuusi, abalina amaaso 
ag'ennaku: kubanga beeyonoona amaaso gaabwe, era abantu babalabe nga 
basiiba. Mazima mbagamba nti Bamaze okuweebwa empeera yaabwe. 17 


Naye ggwe bw'osiibanga, osaabanga amafuta ku mutwe, onaabanga ne mu 
maaso; 18 abantu balemenga okulaba ng'osiiba, wabula Kitaawo ali mu 
kyama: kale Kitaawo alaba mu kyama alikuwa empeera. 19 
Temweterekeranga bintu ku nsi kwe byonoonekera n’ennyenje 
n'obutalagge, n'ababbi kwe basimira ne babba: 20 naye mweterekeranga 
ebintu mu ggulu, gye bitayonoonekera n'ennyenje newakubadde 
obutalagge, so n'ababbi gye batasimira; so gye batabbira: 21 kubanga 
ebintu byo we bibeera, omutima gwo nagwo gye gubeera. 22 Ettabaaza 
y'omubiri lye liiso: eriiso lyo bwe liraba awamu, omubiri gwo gwonna 
gunaabanga n'okutangaala. 23 Naye eriiso lyo bwe liba ebbi, omubiri gwo 
gwonna gunaabanga n'ekizikiza. Kale okutangaala okuli munda mu ggwe 
bwe kubeera ekizikiza, ekizikiza ekyo kyenkana wa obunene! 24 Tewali 
muntu ayinza kuweereza baami babiri: kuba oba anaakyawanga omu, 
n'ayagalanga omulala; oba anaanywereranga ku omu, n'anyoomanga 
omulala. Temuyinza kuweereza Katonda ne mamona. 25 Kyenva 
mbagamba nti Temweraliikiriranga bulamu bwammwe, nti mulirya ki; 
mulinywa ki; newakubaade omubiri gwa mmwe, nti mulyambala ki. 
Obuulamu tebukira mmere; n’omubiri tegukira byakwambala? 26 Mulabe 
ennyonyi ez'omu bbanga, nga tezisiga, so tezikungula, tezikuņņaanyiza mu 
mawanika; era Kitammwe ali mu ggulu aziriisa ezo. Mmwe temusinga 
nnyo ezo? 27 Ani mu mmwe bwe yeeraliikirira, ayinza okweyongerako ku 
bukulu bwe n'akaseera akamu? 28 Naye ekibeeraliikiriza ki 
eby'okwambala? Mutunuulire amalanga ag'omu ttale, bwe gamera; 
tegakola mulimu, so tegalanga lugoye: 29 naye mbagamba nti ne 
Sulemaani mu kitiibwa kye kyonna, teyayambalanga ng'erimu ku go. 30 
Naye Katonda bw'ayambaza bw'atyo omuddo ogw'omu ttale, oguliwo 
leero, ne jjo bagusuula mu kyoto, talisinga nnyo okwambaza mmwe, 
abalina okukkiriza okutono? 31 Kale temweraliikiriranga nga mwogera nti 
Tulirya ki? oba tulinywa ki? oba tulyambala ki? 32 Kubanga ebyo byonna 
amawanga bye ganoonya; kubanga Kitammwe ali mu ggulu amanyi nga 
mwetaaga ebyo byonna. 33 Naye musooke munoonye obwakabaka bwe 
n'obutuukirivu bwe; era ebyo byonna mulibyongerwako. 34 Kale 
temweraliikiriranga bya jjo: kubanga olunaku olwa jjo lulyeraliikirira 


ebyalwo. Olunaku olumu ekibi kyalwo kirumala. 
Temusalanga misango 


7:1 Temusalanga musango, muleme okusalirwa. 2 Kubanga omusango 
gwe musala gulibasalirwa nammwe: era ekigera kye mugereramu, ekyo 
kye muligererwa nammwe. 3 Ekikutunuuliza ki akantu akali ku liiso lya 
muganda wo, naye notofaayo ku njaliiro eri ku liiso lyo ggwe? 4 Oba 
olimugamba otya muganda wo nti Leka nkuggyeko akantu akali ku liiso 
lyo; naye laba, enjaliiro ekyali ku liiso lyo ggwe? 5 Munnanfuusi ggwe, 
sooka oggyeko enjaliiro ku liiso lyo ggwe; olyoke olabe bulungi 
okuggyako akantu ku liiso lya muganda wo. 6 Temuwanga mbwa ekintu 
ekitukuvu, so temusuulanga luulu zammwe mu maaso ga mbizzi, zireme 
okuzirinnyirira n'ebigere byazo, ne zikyuka okubaluma. Musabe 
muliweebwa 7 Musabe muliweebwa; munoonye, muliraba; mweyanjule, 
muliggulirwawo; 8 kubanga buli muntu asaba aweebwa; anoona alaba; 
eyeeyanjula aliggulirwawo. 9 Oba muntu ki mu mmwe, omwana we 
bw'alimusaba emmere, alimuwa ejjinja; 10 oba bw'alisaba ekyennyanja, 
alimuwa omusota? 11 Kale mmwe, ababi, nga bwe mumanyi okuwa 
abaana bammwe ebintu ebirungi, Kitammwe ali mu ggulu talisinga nnyo 
okubawa ebirungi abamusaba? 12 Kale byonna bye mwagala abantu 
okubakolanga mmwe, nammwe mubakolenga bo bwe mutyo: kubanga 
ekyo ge mateeka ne bannabbi. 


Ekkubo effunda 


13 Muyingire mu mulyango omufunda: kubanga omulyango mugazi, 
n'ekkubo eridda mu kuzikirira ddene, n'abo abayitamu bangi. 14 Kubanga 
omulyango mufunda n'ekkubo eridda mu bulamu lya kanyigo, n'abo 
abaliraba batono. 15 Mwekuume bannabbi ab'obulimba, abajjira mu 
byambalo by'endiga gye muli, naye munda gy'emisege egisikula. 16 
Mulibategeerera ku bibala byabwe. Abantu banoga batya ezabbibu ku 
busaana, oba ettiini ku mwennyango? 17 Bwe kityo buli muti omulungi 
gubala ebibala birungi; naye omuti omubi gubala ebibala bibi. 18 Omuti 


omulungi teguyinza kubala bibala bibi, so n'omuti omubi teguyinza kubala 
bibala birungi. 19 Buli muti ogutabala kibala kirungi bagutema bagusuula 
mu muliro. 20 Kale mulibategeerera ku bibala byabwe. 21 Buli muntu 
anyamba nti Mukama wange, Mukama wange, si ye aliyingira mu 
bwakabaka obw'omu ggulu, wabula akola Kitange ali mu ggulu 
by'ayagala. 22 Bangi abalinymba ku lunaku luli nti Mukama waffe, 
Mukama waffe, tetwalagulanga mu linnya lyo, tetwagobanga dayimooni 
mu linnya lyo, tetwakolanga bya magero bingi mu linnya lyo? 23 Ne 
ndyoka mbaatulira nti Sibamanyangako mmwe: muve we ndi mwenna 
abakola eby'obujeemu. 24 Buli muntu awulira ebigambo byange ebyo, 
n'amala abikola, kyaliva afaananyizibwa n'omusajja ow'amagezi eyazimba 
enju ye ku lwazi: 25 enkuba n'etonnya, mukoka n'akulukuta, kibuyaga 
n'akunta; ne bikuba enju eyo; so n'etegwa; kubanga yazimbibwa ku lwazi. 
26 Na buli muntu awulira ebigambo byange ebyo n'atabikola, 
alifaananyizibwa n'omusajja atalina magezi, eyazimba enju ye ku musenyu: 
27 enkuba n'etonnya; mukoka n'akulukuta, kibuyaga n'akunta; ne bikuba 
enju eyo; n'egwa: n'okugwa kwayo kwali kunene. 28 Awo olwatuuka Yesu 
bwe yamala ebigambo ebyo, ebibiina ne byewuunya okuyigiriza kwe: 29 
kubanga yabayigiriza nga nannyini buyinza, so si ng'abawandiisi baabwe. 


Yesu awonya omugenge 


8:1 Bwe yava ku lusozi, ebibiina bingi ne bimugoberera. 2 Kale, laba, 
omugenge n'amusemberera n'amusinza, n'agamba nti Mukama wange, 
bw'oyagala, oyinza okunnongoosa. 3 N'agolola omukono, n'amukwatako, 
ng'agamba nti Njagala; longooka. Amangu ago ebigenge bye ne 
birongooka. 4 Yesu n'amugamba nti Laba tobuulirako muntu; naye ddayo 
weerage eri kabona, omutwalire ekitone Musa kye yalagira, kibeere 
omujulirwa gye bali. 5 Bwe yayingira mu Kaperunawumu, omwami 
w'ekitongole Omuruumi n'ajja gy'ali, n'amwegayigira, 6 ng'agamba nti 
Mukama wange, mulenzi wange agalamidde mu nnyumba akoozimbye, 
abonaabona kitalo. 7 N'amugamba nti Najja ne mmuwonya. 8 Omwami 
w'ekitongole Omuruumi n'addamu n'agamba nti Mukama wange, sisaanira 


ggwe okuyingira wansi w'akasolya kange: naye yogera kigambo bugambo, 
mulenzi wange anaawona. 9 Kubanga nange ndi muntu mutwalibwa, nga 
nnina baserikale be ntwala: bwe nyamba oyo nti Genda, agenda: n'omulala 
nti Jjangu, ajja; n'omuddu wange nti Kola oti, bw'akola. 10 Naye Yesu bwe 
yawulira, ne yeewuunya, n'agamba abaayita naye nti Ddala mbagamba nti 
Sinnalaba kukkiriza kunene nga kuno, newakubadde mu Isiraeri. 11 Nange 
mbagamba nti Bangi abaliva ebuvanjuba n'ebugwanjuba, abalituula awamu 
ne Ibulayimu, ne Isaaka ne Yakobo, mu bwakabaka obw'omu ggulu: 12 
naye abaana b'obwakabaka baligoberwa mu kizikiza eky'ebweru: ye eriba 
okukaaba n'okuluma obujiji. 13 Yesu n'agamba omwami w'ekitongole 
Omuruumi nti Kale genda; nga bw'okkirizza, kibeere gy'oli bwe kityo. 
Omulenzi n'awonera mu kiseera ekyo. 14 Yesu bwe yayingira mu 
nnyumba ya Peetero, n'alaba nnyina mukazi we ng'agalamidde alwadde 
omusujja. 15 N'amukwata ku mukono, omusujja ne gumuwonako; 
n'agolokoka, n'amuweereza. 16 Obudde bwali buwungedde; ne 
bamuleetera bangi abakwatiddwa dayimooni: n'agoba dayimooni 
n'ekigambo n'awonya bonna abaali balwadde: 17 ekigambo kituukirire 
ekyayogerwa nnabbi Isaaya, ng'agamba nti Ye yennyini yatwala obunafu 
bwaffe, ne yeetikka endwadde zaffe. 18 Awo Yesu bwe yalaba ebibiina 
bingi nga bimwetoolodde, n'alagira nti Tuwunguke tugende emitala w'eri. 
19 Omuwandiisi omu n'ajja; n'amugamba nti Omuyigiriza, nnaayitanga 
naawe buli gy'onoogendanga yonna. 20 Yesu n'amugamba nti Ebibe birina 
obunnya, n'ennyonyi ez'omu bbanga zirina ebisu; naya Omwana w'omuntu 
talina w'assa mutwe gwe. 21 Omuyigirizwa we omulala n'amugamba nti 
Mukama wange, sooka ondeke nyende nzuke kitange. 22 Naye Yesu 
n'amugamba nti Yita nange; leka abafu baziike abafu baabwe. 23 
N'asaabala, abayigirizwa ne bagenda naye. 24 Omuyaga mungi ne gujja 
mu nnyanja, amayengo ne gayiika mu lyato: naye yali yeebase. 25 Ne bajja 
gy'ali ne bamuzuukusa, nga bagamba nti, Mukama waffe, tulokole; tufa. 
26 N'abagamba nti Kiki ekibatiisa, abalina okukkiriza okutono? N'alyoka 
agolokoka, nakoma ku mpewo a'ennyanja; n'eteeka nnyo. 27 Abantu ne 
beewuunya, nga bagamba nti Muntu ki ono, empewo n'ennyanja 
okumuwulira? 28 Naye bwe yatuuka emitala w'eri mu nsi y'Abagadaleni, 


ne bamusisinkana abantu babiri abaaliko dayimooni, nga bava mu ntaana, 
bakambwe nnyo, nga tewali na muntu ayinza okuyita mu kkubo eryo. 29 
Laba, ne boogerera waggulu ne bagamba nti otuvunaana ki, Omwana wa 
Katonda? ozze wano kutubonyaabonya ng'entuuko zaffe tezinnaba 
kutuuka? 30 Waaliwo walako ne we baali ekisibo ky'embizzi nnyingi nga 
zirya. 31 Dayimooni ne gimwegayirira ne gigamba nti Bw'onootugoba, 
tusindike mu kisibo ky'embizzi. 32 N'agigamba nti Mugende. Ne 
gibavaako, ne gigenda mu mbizzi : kale, laba, ekisibo kyonna ne 
kifubutuka ne kiserengetera ku bbangabanga mu nnyanja, ne zifiira mu 
mazzi. Dayimooni ne gimwegayirira ne gigamba nti Bw'onootugoba, 
tusindike mu kisibo ky'embizzi. 33 N'abaali bazirunda ne badduka, ne 
bagenda mu kibuga, ne bababuulira byonna n'ebigambo by'ababaddeko 
dayimooni. 34 Laba, ekyalo kyonna ne kijja okusisinkana Yesu: bwe 
baamulaba, ne bamwegayirira okuva mu nsalo zaabwe. 


Yesu awonya eyaziņņama 


9:1 N'asaabala, n'awunguka, n'atuuka mu kibuga ky'ewaabwe. 2 Awo ne 
bamuleetera omulwadde akoozimbye, ng'agalamizibbwa ku kitanda: naye 
Yesu bwe yalaba okukkiriza kwabwe, n'agamba oyo akoozimbye nti 
Mwana wange, guma omwoyo, ebibi byo bikuggiddwako. 3 Kale, laba, 
abawandiisi abalala ne boogera mu myoyo nti Ono awoola Katonda. 4 
Naye Yesu bwe yamanya ebirowoozo byabwe, n'agamba nti Kiki 
ekibalowoozesa obubi mu mitima gyammwe? 5 Kubanga ekyangu kiruwa 
okugamba nti Ebibi byo bikuggiddwako, oba okugamba nti Golokoka 
otambule? 6 Naye mutegeere ng'Omwana w'omuntu alina obuyinza ku nsi 
okuggyako ebibi nagamba oyo akoozimbye nti Yimirira, ositule ekitanda 
kyo, oddeyo mu nnyumba yo. 7 N'agolokoka, n'agenda ewuwe. 8 Naye 
ebibiina bwe byalaba ne bitya, ne bigulumiza Katonda, eyawa abantu 
obuyinza obwenkanidde awo. 9 Yesu bwe yavaayo n'alaba omuntu, 
ayitibwa Matayo, ng'atudde mu ggwoolezo: n'amugamba nti Yita nange. 
N'agolokoka, n'ayita naye. 10 Awo olwatuuka bwe yali ng'atudde mu nju 
ng'alya, laba, ne wajja abawooza bangi, n'abantu ababi bangi, ne batuula 


wamu ne Yesu n'abayigirizwa be. 11 Abafalisaayo bwe baalaba, ne 
bagamba abayigirizwa be nti Omuyigiriza wammwe kiki ekimuliisa 
n'abawooza n'abantu ababi? 12 Naye bwe yawulira, n'agamba nti Abalamu 
tebeetaaga musawo, wabula abalwadde. 13 Naye mugende muyige 
amakulu g'ekigambo kino nti Njagala kisa, so si ssaddaaka kubanga sajja 
kuyita batuukirivu, wabula abantu abi. 14 Ne walyoka wajja w'ali 
abayigirizwa ba Yokaana ne bagamba nti Kiki ekitusiibya ffe 
n'Abafalisaayo emirundi emingi, naye abayigirizwa bo tebasuba? 15 Yesu 
n'abagamba nti Abaana ab'omu mbaga ey'obugole bayinza batya 
okunakuwala awasizza omugole ng'akyali nabo? naye ennaku zigenda 
okujja awasizza omugole lw'alibaggibwako, ne balyoka basuba. 16 Tewali 
mu atunga kiwero ekiggya mu kyambalo ekikadde; kubanga ekyo 
ekitungibwamu kiyuza ekyambalo, n'ekituli kyeyongera okugaziwa. 17 So 
tebafuka mwenge musu mu nsawo za maliba enkadde; kubanga bwe 
bakola bwe batyo, ensawo ez'amaliba ziyulika, n'omwenge guyiika, 
n'ensawo ez'amaliba zifaa faagana: naye, bafuka omwenge omusu mu 
nsawo ez'amaliba empya, byombi birama. 18 Bwe yali ng'aky’abagamba 
ebigambo ebyo, ne wajja omwami omu, n'amusinza n'agamba nti Muwala 
wange kaakano afudde: naye jjangu omuteekeko omukono, anaalamuka. 
19 Yesu n'agolokoka n'amugoberera, n'abayigirizwa be. 20 Awo omukazi 
eyali alwalidde ekikulukuto ky'omusaayi emyaka kkumi n'ebiri, n'ajja 
ennyuma we, n'akoma ku lukugiro Iw'ekyambalo kye: 21 kubanga 
yayogera mu mwoyo gwe nti Bwe nnaakoma obukomi ku kyambalo kye 
nnaawona. 22 Naye Yesu bwe yakyuka n'amulaba, n'agamba nti Mwana 
wange, guma omwoyo; okukkiriza kwo kukuwonyezza. Omukazi n'awona 
okuva mu kiseera ekyo. 23 Yesu bwe yatuuka mu nju y'omwami oyo, 
n'alaba abafuuwa endere, n'ekibiina nga bakuba ebiwoobe, 24 n'agamba nti 
Muveewo: kubanga omuwala tafudde, yeebase bwe basi. Ne 
bamusekerera nnyo. 25 Naye ekibiina bwe kyamala okugobebwawo, 
n'ayingira, n'amukwata ku mukono; omuwala n'agolokoka. 26 Ebigambo 
ebyo ne bibuna mu nsi eri yonna. 27 Naye Yesu bwe yavaayo, abazibe 
b'amaaso babiri ne bamugoberera, nga boogerera waggulu nga bagamba 
nti Tusaasire, ggwe omwana wa Dawudi. 28 Bwe yatuuka mu nju, abazibe 


b'amaaso ne bajja gy'ali: Yesu n'abagamba nti Mukkirizza nga nnyinza 
okukola kino? ne bamugamba nti Weewaawo, Mukama waffe. 29 
N'alyoka akoma ku maaso gaabwe ng'agamba nti Nga bwe mukkirizza 
kibeere gye muli bwe kityo. 30 Amaaso gaabwe ne gazibuka. Yesu 
n'abakuutira ng'agamba nti Mulabe tewaba muntu amanya. 31 Naye ne 
bafuluma, ne babunya ebigambo bye mu nsi eri yonna. 32 Awo bwe baali 
bafuluma ne bamuleetera kasiru, ng'aliko dayimooni. 33 N'agoba 
dayimooni, kasiru n'ayogera; ebibiina ne byewuunya, ne bigamba nti Edda 
n'edda tewalabikanga bwe kiti mu Isiraeri. 34 Naye Abafalisaayo ne 
bagamba nti Agoba dayimooni ku bwa mukulu wa dayimooni. 35 Yesu 
n'ayitayita mu bibuga byonna, n'embuga zonna, ng'ayigiriza mu 
makunyaaniro gaabwe, ng'abuulira enjiri ey'obwakabaka, ng'awonya 
endwadde zonna n'obunafu bwonna. 36 Naye bwe yalaba ebibiina, 
n'abisaasira, kubanga baali bakooye nnyo nga basaasaanye, ng'e ndiga 
ezitalina musumba. 37 N'alyoka agamba abayigirizwa be nti 
Eby'okukungula bye bingi, naye abakozi be batono. 38 Kale musabe 
Omwami w'eby'okukungula, asindike abakozi mu by'okukungula bye. 


Abayigirizwa ekkumi n'ababiri 


10:1 N'ayita abayigirizwa be ekkumi n'ababiri, n'abawa obuyinza ku 
dayimooni omubi, okumu gobanga, n'okuwonyanga endwadde zonna 
n'obunafu bwonna. 2 Abatume abo ekkumi n'ababiri, amannya gaabwe ge 
gano: eyasooka ye Simooni, ayitibwa Peetero, ne Andereya muganda we; 
Yakobo omwana wa Zebbedaayo, ne Yokaana muganda we; 3 Firipo, ne 
Battolomaayo; Tomasi, ne Matayo omuwooza; Yakobo omwana wa 
Alufaayo, ne Saddayo; 4 Simooni Omukananaayo, ne Yuda Isukalyoti, ye 
yamulyamu olukwe. 5 Yesu n'abatuma abo ekkumi n'ababiri n'ababuulirira, 
ng'agamba nti Temugendanga mu makubo g'ab'amawanga, so 
temuyingiranga mu bibuga by'Abasamaliya; 6 naye waakiri mugende eri 
endiga ezaabula ez'omu nnyumba ya Isiraeri. 7 Bwe mubanga mutambula 
mubuulirenga nga mugamba nti Obwakabaka obw'omu ggulu bunaatera 
okutuuka. 8 Muwonyenga abalwadde, muzuukizenga abafu, 


mulongoosenga abagenge, mugobenga dayimooni: mwaweebwa buwa, 
nammwe muwenga buwa. 9 Temubeeranga na zaabu, newakubadde 
effeeza, newakubadde ebikomo mu nkoba zammwe; 10 so n'ensawo 
etambula, newakubadde ekkanzu ebbiri, newakubadde engatto, 
newakubadde omuggo: kubanga akola emirimu asaanira okuweebwa 
emmere ye. 11 Naye buli kibuga kye munaayingirangamu, oba mbuga, 
munoonyeengamu omuntu bw'ali asaana; musulanga omwo okutuusa lwe 
mulivaayo. 12 Bwe munaayingiranga mu nju, mugiramusenga. 13 Enju 
bw'esaananga, emirembe gyammwe gijjenga ku yo: naye bw'etasaananga, 
emirembe gyammwe giddenga gye muli. 14 Era omuntu 
bw'atabaasembezanga newakubadde okuwulira ebigambo byammwe bwe 
muvanga mu nju eyo oba mu kibuga ekyo, mukunkumulanga enfuufu 
ey'omu bigere byammwe. 15 Ddala mbagamba nti ensi ya Sodoma ne 
Ggomola eriba n'okubonyaabonyezebwa okuligumiikirizika ku lunaku 
olw'omusango, okukira ekibuga ekyo. 16 Laba, nze mbatuma ng'endiga 
wakati mu misege: kale mubanga n'amagezi ng'emisota, era mubanga 
ng'amayiba obutaba na bukuusa. 17 Naye mwekuumanga abantu: kubanga 
balibawaayo mu nkuko, ne mu makurpgaaniro gaabwe balibakubiramu; 18 
era mulitwalibwa eri abaamasaza n'eri bakabaka okubalanga nze, okuba 
obujulirwa eri bo n'ab'amawanga. 19 Naye bwe banaabawangayo, 
temweraliikiranga nti Tunaagamba tutya? nti Tunaayogera ki? kubanga 
muliweebwa mu kiseera ekyo bye mulyogera. 20 Kubanga si mmwe 
mwogera, wabula Omwoyo gwa Kitammwe ye ayogerera mu mmwe. 21 
Ow'oluganda anaawangayo muganda we okufa, ne kitaawe omwana: 
n'abaana banaajeemeranga ababazaala, n’okubassa 22 Munaakyayibwanga 
abantu bonna okubalanga erinnya lyange: naye alinyiikira okutuuka ku 
nkomerero, ye alirokoka. 23 Bwe babagobanga mu kibuga ekyo, 
muddukira mu ky'okubiri: kubanga ddala mbagamba nti Temulibunya 
bibuga bya Isiraeri, okutuusa Omwana w'omuntu lw'alijja. 24 
Omuyigirizwa tasinga amuyigiriza, so n'omuddu tasinga mukama we. 25 
Kimumala omuyigirizwa okuba ng'amuyigiriza, n'omuddu okuba nga 
mukama we. Oba nga bayise nannyini nju Beeruzebuli, tebalisinzaawo abo 
abali mu nju ye? 26 Kale temubatyanga: kubanga tewali kigambo 


ekyabikibwa, ekitalibikkulwa, newakubadde ekakwekebwa, ekitali 
manyibwa. 27 Kye mbagambira mu kizikiza, mukyogereranga mu musana: 
kye muwulira mu kutu, mukibuuliriranga waggulu ku nnyumba. 28 So 
temubatyanga abatta omubiri, naye nga tebayinza kutta bulamu: naye 
mumutyenga ayinza okuzikiririza obulamu n'omubiri mu Ggeyeena. 29 
Enkazaluggya ebbiri tebazitundamu ppeesa limu? era tewaliba n'emu ku zo 
erigwa wansi Kitammwe nga tamanyi: 30 era n'enviiri zammwe ez'oku 
mutwe zaabalibwa zonna. 31 Kale temutyanga; mmwe musinga 
enkazaluggya ennyingi. 32 Kale buli muntu yenna alinjatulira mu maaso 
g'abantu, nange ndimwatulira mu maaso Kitange ali mu ggulu. 33 Naye 
yenna alinneegaanira mu maaso g'abantu, nange ndimwegaa nira mu maaso 
ga Kitange ali mu ggulu. 34 Temulowooza nti najja ku leeta mirembe ku 
nsi: sajja kuleeta mirembe, wabula ekitala. 35 Kubanga najja kwawukanva 
omwana ne kitaawe, omuwala ne nnyina, omugole ne nyazaala we; 36 
abalabe b'omuntu banaabanga ba mu nnyumba ye. 37 Ayagala kitaawe oba 
nnyina okubasinza nze, tansaanira; ayagala mutabani oba muwala we 
okubasinza nze, tansaanira. 38 N'oyo atakwata musalaba gwe n'agoberera 
ennyuma wange, tansaanira. 39 Alaba obulamu bwe alibubuza; abuza 
obulamu bwe ku lwange alibulaba. 40 Akkiriza mmwe ng'akkirizza nze, 
akkiriza nze ng'akkirizza eyantuma. 41 Akkiriza nnabbi mu linnya lya 
nnabbi aliweebwa empeera ya nnabbi; naye akkiriza omutuukirivu mu 
linnya ly'omutuukirivu aliweebwa empeera y'omutuukirivu. 42 Era buli 
amuwa okunywa omu ku abo abatono ekikompe ky'amazzi amannyogovu 
kyokka, mu linnya ly'omuyigirizwa, mazima mbagamba nti empeera ye 
terimubula n'akatono. 


Yokaana Omubatiza asindika ababaka eri Yesu 


11:1 Awo olwatuuka Yesu bwe yamala okulagira abayigirizwa be ekkumi 
n'ababiri, n'avaayo n'agenda okuyigiriza n'okubuulira mu bibuga byabwe. 2 
Naye Yokaana bwe yawulirira mu kkomera ebikolwa bya Kristo; n'atuma 
abayigirizwa be, 3 okumugamba nti Ggwe wuuyo ajja oba tulindirire 
mulala? 4 Yesu n'addamu n'abagamba nti Muddeeyo mutegeeze Yokaana 


bye muwulira ne bye mulaba: 5 abazibye amaaso balaba, n'abalema 
batambula, n'abagenge balongoosebwa, n'abaggavu b'amatu bawulira, 
n'abafu bazuukizibwa, n'abanaku babuulirwa enjiri. 6 Naye yenna alina 
omukisa talinneesittalako. 7 Nabo bwe baagenda, Yesu n'asooka 
okwogera n'ebibina ku Yokaana nti Kiki kye nwagenderera mu ddungu 
okutuiuulira? olumuli olunyeenyezebwa n'empewo? 8 Naye kiki kye 
mwagenderera okulaba? omuntu ayanbadde ezinekaaneka? Laba, abanbala 
ezinekaaneka baba mu nnyunba za bakabaka. 9 Naye kiki ye 
mwagenderera? okulaba nnabbi? Weewaawo, mbagamba, era asingira 
ddala nnabbi. 10 Oyo ye yawatdiikwako nti Laba, ntuma omubaka wange 
mu maaso go, Alikukulembera alirongoosa ekkubo lyo. 11 Ddala 
mbagamba nti Tevanga nu abo abazaalibwa abakazi omuntu singa 
Yokaana Omubatiza: naye omuto mu bwakabaka obw'omu ggulu 
amusinga ye. 12 Okuva ku biro bya Yokaana Omubatiza okuuusa leero 
obwakabaka obw'omu ggulu buwaguzibwa, n'abawaguza abunyaga lwa 
maanyi. 13 Kubanga bannabbi bonna n'amateeka baalagula okutuusa ku 
Yokaana. 14 Era oba mwagala okukkiriza, oyo ye Eriya agenda okujja. 15 
Alina amatu ag'okuwulira, awulire. 16 Naye nnaafaananya ki emirembe 
gino? Gifaanana n'abaana abato batuula mu butale abayita bannaawe, 17 
nga bagamba nti Twabafuuyira emirere, so nammwe temwazina; 
twabakubira ebiwoobe, so temwakaaba. 18 Kubanga Yo:aana yajja nga 
talya so nga tanywa, ne boogera nti Aliko dayimooni. 19 Omwana 
w'omuntu yajja ng'alya ng'anywa, ne boogera nti Laba, muluvu oyo, era 
omutamiivu, mukwano gw'abawooza era ogw'abalina bibi! Era amagezi 
gaweebwa obuuukirivu olw'ebikolwa byago. 20 N'asookera awo 
okubuulirira bibuga mwe yakolera eby'amaanyi bye ebingi, kubanga 
tebyenenya. 21 Zirikusanga ggwe Kolaziini! ziriusanga ggwe Besusayida! 
kubanga by'amaanyi ebyakolerwa mu mmwe, singa byakolerwa mu Ttuulo 
e Sidoni, singa byenenya dda, singa bali mu bibukutu ne mu vvu. 22 Naye 
mbagamba nti Ku lunaku olw'omusango Ttuulo ne Sidoni baliba 
n'okubonyaabonyezebwa okuligumiikirizika okusinga mmwe. 23 Naawe, 
Kaperunawumu, oligulumizibwa okutuuka ku ggulu? olikka e Magombe: 
kubanga eby'amaanyi ebyakolerwa mu ggwe singa byakolerwa mu 


Sodoma, singa weekiri ne kaakano. 24 Naye mbagamba nti Ku lunaku 
olw'omusango ensi y'e Sodomu eriba n'okubonyaabonyezebwa 
okuligumiikirizika okusinga ggwe. 25 Mu biro ebyo Yesu yaddamu 
n'agamba nti Nkwebaza, Kitange, Mukama w'eggulu n'ensi, kubanga 
wakisa ebigambo bino ab'amagezi n'abakabakaba n'obibikkulira abaana 
abato: 26 weewaawo, Kitange, kubanga bwe kityo bwe kyasiimibwa mu 
maaso go. 27 Ebintu byonna byankwasibwa Kitange: so tewali muntu 
amanyi Omwana wabula Kitaawe; so tewali muntu amanyi Kitaawe 
wabula Omwana, na buli muntu Omwana gw'ayagala okumu bikkulira. 28 
Mujje gye ndi, mmwe mwenna abakooye era abazitoowereddwa nange 
nnaabawummuza. 29 Mwetikke ekikoligo nange, muyigire ku nze; 
kubanga ndi muteefu era omuwombeefu mu mutima: nammwe muliraba 
ekiwummulo eky'omu myoyo gyammwe. 30 Kubanga ekikoligo kyange si 
kizibu, n'omugugu gwange mwangu. 


Yesu ye mukama wa ssabbiiti 


12:1 Awo mu biro ebyo Yesu n'ayita mu nnimiro y'ennaano ku ssabbiiti; 
abayigirizwa be ne balumwa enjala, ne batandika okunoga ebirimba 
by'ennaano, ne balya. 2 Naye Abafalisaayo bwe baalaba, ne bamugamba 
nti Laba, abayigirizwa bo bakola eky'omuzizo okukolera ku ssabbiti. 3 
Naye n'abagamba nti Temusoinanga Dawudi bwe yakola, bwe yalumwa 
enjala, ne be yali nabo; 4 bwe yayingira mu nnyumba ya Katonda, n'alya 
emigaati egy'okulaga egyali egy’omuzizo ye okugirya newakubadde be 
yali nabo, wabula bakabona bokka? 5 Nantiki musomanga mu mateeka, 
bakabona mu yeekaalu ku ssabbiiti bwe baasobya ssabbiiti, so tebazza 
musango? 6 Naye mbagamba nti ali wano asinga yeekaalu obukulu. 7 
Naye singa mumanyi amakulu ga kino nti Njagala ekisa, so sissaddaaka, 
temwandinenyezza abatazzizza musango. 8 Kubanga Omwana w'omuntu 
ye mukama wa ssabbiiti. 9 N'avaayo, n'ajja mu kkunygaaniro lyabwe: 10 
era, laba, mwalimu omu eyalina omukono ogukaze. Ne bamubuuza, nga 
bagamba nti Kirungi okuwonyeza omuntu ku ssabbiiti? era 
bamuwawaabire. 11 N'abagamba nti Ani mu mmwe, bw'aliba n'endiga ye 


emu n'emala egwa mu bunnya ku ssabbiiti, ataligikwata atagiggyamu? 12 
Omuntu tasmga nnyo ndiga? Kale kirungi okukola obulungi ku ssabbiiti. 

13 N'alyoka agamba omuntu oyo nti Golola omukono gwo. N'agugolola; 
ne guwona, ne guba ng'ogw'okubiri. 14 Naye Abafalisaayo ne bafuluma, 
ne bamwekobaana bwe banaamuzikiriza. 15 Yesu bwe yategeera n'avaayo: 
abantu bangi ne bagenda naye; n'awonya bonna, 16 n'abakomako baleme 
okumwatiikiriza: 17 kituukirire ekyayogererwa mu Isaaya nnabbi nti 18 
Laba mulenzi wange gwe nnalondamu; Gwe njagala, ansanyusa emmeeme 
yange: Ndimuteekako Omwoyo gwange, Alibuulira amawanga omusango. 
19 Taliyomba, so talireekaana; So tewaliba muntu aliwulira eddoboozi lye 
mu nguudo. 20 Olumuli olwatifu talirumenya, So n'enfuuzi ezinyooka 
talizizikiza, Okutuusa lw'alisindika omusango okuwangula. 21 N'erinnya 
lye amawanga galirisuubira. 22 Awo ne bamuleetera omuntu aliko 
dayimooni, ng'azibye amaaso n'omumwa: n'amuwonya, oyo eyali azibye 
omumwa n'ayogera n'alaba. 23 Ebibiina ne bisamaalirira byonna, ne 
byogera nti Ono ye mwana wa Dawudi? 24 Naye Abafalisaayo bwe 
baawulira, ne boogera nti Oyo tagoba dayimooni, wabula ku bwa 
Beeruzebuli omukulu wa dayimooni. 25 Bwe yamanya okulowooza 
kwabwe n'abagamba nti Buli bwakabaka bwe bwawukana bwokka na 
bwokka buzika; na buli kibuga oba nnyumba bw'eyawukana yokka na 
yokka terirwawo: 26 ne Setaani bw'agoba Setaani ayawukana yekka na 
yekka; n'obwakabaka bwe bulirwawo butya? 27 Oba nga nze ngoba 
dayimooni ku bwa Beeruzebuli, abaana bammwe bagigoba ku bw'ani? kale 
abo be balibasalira omusango. 28 Naye oba nga nze ngoba dayimooni ku 
bw'Omwoyo gwa Katonda, kale obwakabaka bwa Katonda bubajjidde. 29 
Oba omuntu ayinza atya okuyingira mu nju y'omuntu ow'amaanyi, n'anyaga 
ebintu bye, wabula ng'asoose kusiba ow'amaanyi oli? n'alyoka anyaga enju 
ye. 30 Omuntu atabeera nange mulabe wange; era omuntu atakunynaanyiza 
wamu nange asaasaanya. 31 Kyenva mbagamba nti Abantu balisonyiyibwa 
buli kibi n'eky'okuwoola, naye okuwoola Omwoyo tekulisonyiyika. 32 
Buli muntu aliwoola Omwana w'omuntu alisonyiyibwa; naye buli muntu 
aliwoola Omwoyo Omutukuvu talisonyiyibwa, newakubadde mu mirembe 
egya kaakano, newakubadde mu mirembe egigenda okujja. 33 Oba 


mufuule omuti omulungi, n'ebibala byagwo bibe birungi; oba mufuule 
omuti omubi, n'ebibala byagwo bibe bibi: kubanga omuti gutegeererwa ku 
bibala byagwo. 34 Mmwe abaana b'emisota, muyinza mutya okwogera 
ebigambo ebirungi nga muli babi? kubanga ku ebyo ebijjula mu mutima, 
aka mwa bye koogera. 35 Omuntu omulungi ebirungi abiggya mu 
tterekero lye eddungi: n'omuntu omubi ebibi abiggya mu tterekero lye ebbi. 
36 Era mbagamba nti Buli kigambo ekitaliimu abantu kye boogera, 
balikiwoleza ku lunaku olw'omusango. 37 Kubanga ebigambo byo bye 
birikuweesa obutuukirivu, bigambo byo bye birikusinza omusango. 38 
Awo abawandiisi abalala n'Abafalisaayo ne bamuddamu ne bagamba nti 
Omuyigiriza, twagala otulage akabonero tukalabe. 39 Naye n'addamu 
n'abagamba nti Ab'emirembe emibi era egy'obwenzi banoonya akabonero: 
so tebaliweebwa kabonero wabula akabonero ka nnabbi Yona: 40 kuba 
nga Yona bwe yamala ennaku essatu, emisana n'ekiro, mu lubuto lwa 
lukwata; bw'atyo n'Omwana w'omuntu bw'alimala ennaku essatu, emisana 
n'ekiro, mu mutima gw'ettaka. 41 Abantu ab'e Nnineeve baliyimirira mu 
musango wamu n'abantu ab'emirembe gino, era balibasinza omusango: 
kubanga Yona bwe yababuulira ne beenenya; era, laba, asinga Yona ali 
wano. 42 Kabaka omukazi ow'omu bukiika obwa ddyo aliyimirira mu 
musango wamu n'aba ab'emirembe gino, era alibasinza omusango; kubanga 
yava ku nkomerero y'ensi okuwulira amagezi ga Sulemaani; era, laba, 
asinga Sulemaani ali wano. 43 Naye dayimooni omubi bw'ava mu muntu, 
atambula mu nsenyi enkalu, nga anoonya aw'okuwummulira, naye 
n'abulwa. 44 Kale agamba nti Naddayo mu nnyumba yange mwe nnava; 
bw'atuukamu, agiraba nga njereere, enyiridde, ng'ero ngoosebbwa. 45 
Awo agenda, n'aleeterako dayimooni abalala musanvu abamusinga obubi, 
nabo bwe bayingira babeera omwo: n'eby'oluvannyuma eby'omuntu oyo 
birisinga obubi eby'olubereberye. Bwe kiriba bwe kityo eri ab'emirembe 
gino emibi. 46 Bwe yali ng'akyayogera n'ebibiina, laba, nnyina ne baganda 
be baali bayimiridde bweru, nga baagala kwogera naye. 47 Omuntu 
namugamba nti Laba, nnyoko ne baganda bo bayimiridde bweru, baagala 
kwogera naawe. 48 Naye n'addamu n'agamba oyo amubuulidde nti Ani 
mmange? be baani baganda bange? 49 N'agolola omukono eri 


abayigirizwa be, n'agamba nti Laba, mmange ne ba ganda bange! 50 
Kubanga buli akola Kitange ali mu ggulu by'ayagala, ye muganda wange, 
ye mwannyinaze, ye mmange. 


Olugero lw'omusizi 


13:1 Ku lunaku olwo Yesu n'afuluma mu nju, n'atuula ku mabbali 
g'ennyanja. 2 Ebibiina bingi ne bimukungaanrirako, n'okusaabala n'asaabala 
mu lyato, n'atuula; ekibiina kyonna ne kiyimirira ku ttale. 3 N'ayogera nabo 
bingi mu ngero, ng'agamba nti Laba, omusizi yafuluma okusiga; 4 bwe yali 
ng'asiga, ensigo endala ne zigwa ku mabbali g'ekkubo, ennyonyi ne zijja ne 
zizirya: 5 endala ne zigwa awali enjazi, awatali ttaka lingi amangu ago ne 
zimera, kubanga tezaalina ttaka ggwanvu: 6 enjuba bwe yavaayo, ne 
ziwotookerera kubanga tezaalina mmizi, ne zikala. 7 Endala ne zigwa 
kumaggwa; amaggwa ne gamera, ne gazizisa 8 endala ne zigwa ku ttaka 
eddungi ne zibala emmere endala kikumi endala nkaaga, endala makumi 
asatu 9 Alina amatu, awulire. 10 Abayigirizwa ne bajja ne bamugamba nti 
Kiki ekikwogeza nabo mu ngero? 11 N'addamu n'abagamba nti Mmwe 
muweereddwa okumanya ebigambo eby'ekyama eby'obwakabaka 
obw'omu ggulu naye bo tebaweereddwa. 12 Kubanga buli alina, 
aliweebwa, era alisukkirirawo: naye buli atalina aliggibwako ne ky'ali 
nakyo. 13 Kyenva njogera nabo mu ngero kubanga bwe balaba tebalaba, 
bwe bawulira, tebawulira, so tebategeera. 14 Naye Isaaya bye yalagula 
bibatuukiriridde, ebyayogera nti Muliwulira buwulizi, naye temu litegeera; 
Muliraba bulabi, naye temu lyetegereza: 15 Kuba omutima gw'abantu bano 
gusavuwadde, N'amatu gaabwe gawulira bubi, N'amaaso gaabwe 
bagazibye; Baleme okulaba n'amaaso, n'okuwulira n'amatu, N'okutegeera 
n'omutima, N'okukyuka, Ne mbawonya. 16 Naye amaaso gammwe galina 
omukisa, kubanga galaba; n'amatu gammwe, kubanga gawulira. 17 
Kubanga mazima mbagamba nti Bannabbi bangi n'aba abatuukirivu 
abeegombanga okulaba bye mutunuulira, so tebaabiraba; n'okuwulira bye 
muwulira, so tebaabiwulira. 18 Kale mmwe muwulire olugero |w'omusizi. 
19 Buli awulira ekigambo eky'obwakabaka, nga takitegedde, omubi oyo 


ajja, n'akwakula ekisigiddwa mu nutima gwe. Oyo ye yasigibwa ku 
mabbali g'ekkubo. 20 N’oyo eyasigibwa awali enjazi, ye oyo awulira 
kigambo, amangu ago n'akikkiriza n'essanyu; 21 naye talina mmizi munda 
mu ye, naye, alwawo katono; bwe wabaawo ennaku n'okuyigganyizibwa 
olw'ekigambo, amangu ago yeesittala. 22 N'oyo eyasigibwa mu maggwa, 
ye oyo awulira ekigambo; naye okweraliikirira kw'ensi, n'obulimba 
bw'obugagga bizisa ekigambo, era tabala. 23 N'oyo eyasigibwa ku ttaka 
eddungi, ye oyo awulira ekigambo, n'akitegeera; oyo ddala abala ddala 
ebibala, omulala aleeta kikumi, omulala nkaaga, omulala makumi asatu. 
24 Awo n'abaleetera ohugero olulala n'ayogera nti Obwakabaka obw'omu 
ggulu bufanaanyizibwa n'omuntu eyasiga ensigo ennungi mu nnimiro ye: 25 
naye aba bwe baali beebase omulabe we n'ajja n'asigamu enyaano ey'omu 
nsiko mu nyaano ennungi, n'agenda. 26 Naye bwe yameruka, bwe 
yayanya, n'erabika n'ennaano ey'omu nsiko. 27 Abaddu be ne bajja ne 
bagamba omwami nti Ssebo, tewasiga nsigo nnungi mu nnimiro yo? kale 
yali etya okubaamu nyaano ey'omu nsiko? 28 N'abagamba nti Omulabe ye 
yakola atyo. Abaddu ne bamugamba nti Kale oyagala tugende 
tugikoolemu? 29 Naye n'agamba nti Nedda; mpozzi bwe munaaba 
mukoolamu engaano ey'omu nsiko, munaggiramu n'ennaano yennyini. 30 
Muleke bikule byombi bituuse amakungula: mu biro eby'amakungula 
ndigamba abakunguzi nti Musooke mukuņņnaanye enyaano ey'omu nsiko, 
mugisibe emiganda eyokebwe: naye enyaano yennyini mugikunjaanyize 
mu ggwanika lyange. 31 N'abaleetera olugero olulala, ng'agamba nti 
Obwakabaka obw'omu ggulu bufaanana n'akaweke ka kaladaali, omuntu 
ke yaddira, n'akasiga mu nnimiro ye: 32 nako nga ke katono okusinga 
ensigo zonna; naye bwe kaakula, ne kaba kanene okusinga omuddo 
gwonna, ne kaba omuti, n'ennyonyi ez'omu bbanga nga zijja, nga zibeera 
ku matabi gaagwo. 33 N'abagerera olugero olulala nti Obwakabaka 
obw'omu ggulu bufaanana n'ekizimbulukusa, omukazi kye yaddira, 
n'akissa mu bubbo busatu obw'obutta, n'okuzimbulukuka ne 
buzimbulukuka bwonna. 34 Ebigambo ebyo byonna Yesu yabigamba 
ebibiina mu ngero; naye awatali lugero teyabagamba kigambo: 35 
kituukirire ekyayogererwa mu nnabbi, ng'agamba nti Ndyasamya akamwa 


kange mu ngero; Ndireeta ebigambo ebyakwekebwa okuva ku 
kutondebwa kw'ensi. 36 Awo n'asiibula ebibiina, n'ayingira mu nju: 
abayigirizwa be ne bajja w'ali, ne bagamba nti Tutegeeze olugero 
olw'ennaano ey'omu nsiko eyali mu nnimiro. 37 N'addamu n'agamba nti 
Asiga ensigo ennungi ye Mwana w'omuntu; 38 ennimiro ye nsi; ensigo 
ennungi, abo be baana b'obwakabaka; n'ennaano ey'omu nsiko be baana 
b'omubi; 39 omulabe eyagisiga ye Setaani: amakungula ye nkomerero 
y'ensi; n'abakunguzi be bamalayika. 40 Kale ng'ennyaano ey'omu nsiko 
bw'ekujgnaanyizibwa n'eyokebwa mu muliro; bwe kityo bwe kiriba ku 
nkomerero y'ensi. 41 Omwana w'omuntu alituma bamalayika be, nabo 
baliggyamu mu bwakabaka bwe ebintu byonna ebisittaza, n'abo abakola 
obubi, 42 balibasuula mu kikoomi eky'omuliro: mwe muliba okukaaba 
amaziga n'okuluma obujiji. 43 Kale abantu abatuukirivu balimasamasa 
ng'enjuba mu bwakabaka bwa Kitaabwe. Alina amatu, awulire. 44 
Obwakabaka obw'omu ggulu bufaanana n'eky'obugagga ekyakisibwa mu 
lusuku; omuntu n'akiraba, n'akikweka; n'olw'essanyu lye n'agenda n'atunda 
by'ali nabyo byonna, n'agula olusuku olwo. 45 Nate, obwakabaka obw'omu 
ggulu bufaanana omuntu omutunzi anoonya eruulu ennungi: 46 bwe yalaba 
eruulu emu ey'omuwendo omungi, n'agenda n'atunda by'ali nabyo byonna, 
n'agigula. 47 Nate, obwakabaka obw'omu ggulu bufaanana ekiragala, kye 
basuula mu nnyanja, ne kikunyaanya ebya buli ngeri: 48 bwe kyajjula, ne 
bakiwalulira ku ttale; ne batuula, ne bakunyaanyiza ebirungi mu nkanga, 
ebibi ne babisuula. 49 Bwe kityo bwe kiriba ku nkomerero y'ensi: 
bamalayika balijja, balyawulamu abantu ababi mu batuukirivu, 50 
balibasuula mu kikoomi eky'omuliro: mwe muliba okukaaba amaziga 
n'okuluma obujiji. 31 Mubitegedde ebigambo bino byonna? Ne 
bamugamba nti Weewaawo. 52 N'abagamba nti Buli muwandiisi 
eyayigirizibwa eby'obwakabaka obw'omu ggulu, kyava afaanana n'omuntu 
alina ennyumba ye, aggya mu tterekero lye ebintu ebiggya n'ebikadde. 53 
Awo olwatuuka Yesu bwe yamala engero zino, n'avaayo. 54 Bwe yatuuka 
mu nsi y'ewaabwe n'abayigiriza mu kkuņņpaaniro lyabwe, n'okuwuniikirira 
ne bawuniikirira, ne bagamba nti Ono yaggya wa amagezi gano, 
n'eby'amaanyi bino? 55 Ono si ye mwana w'omubazzi? nnyina si gwe 


bayita Malyamu? ne baganda be Yakobo, ne Yusufu, ne Simooni, ne 
Yuda? 56 Ne bannyina bonna tebali waffe? Kale ono yaggya wa ebigambo 
bino byonna? 57 Ne bamunyiigira. Naye Yesu n'abagamba nti Nnabbi 
tabulwa kitiibwa, wabula mu nsi y'ewaabwe, ne mu nnyumba y'ewaabwe. 
58 So teyakolayo bya magero bingi olw'obutakkiriza bwabwe. 


Yokaana Omubatiza atemebwako 


14:1 Mu biro biri Kerode owessaza n'awulira ettutumu lya Yesu, 2 
n'agamba abaddu be nti Oyo ye Yokaana Omubatiza; azuukidde mu bafu; 
era eby'amaanyi bino kyebiva bikolera mu ye. 3 Kubanga Kerode yali 
akutte Yokaana, n'amusiba, n'amuteeka mu kkomera olwa Kerodiya, 
mukazi wa Firipo muganda we. 4 Kubanga Yokaana yamugamba nti 
Kyamuzizo ggwe okubeera naye. 5 Bwe yali ayagala okumutta, n'atya 
abantu, kubanga baamulowooza nga ye nnabbi. 6 Bwe lwatuuka 
olw'okujjukira amazaalibwa ga Kerode, omuwala wa Kerodiya n'azina mu 
maaso gaabwe, n'asanyusa Kerode. 7 Awo n'alayira n'asuubiza okumuwa 
kyonna kyonna ky'anaasaba. 8 Naye, bwe yaweererwa nnyina, n'agamba 
nti Mpeera wano mu lutiba omutwe gwa Yokaana Omubatiza. 9 Kabaka 
n'alumwa; naye olw'ebirayiro bye, n'olw'abo abaali batudde nga balya naye, 
n'alagira okugumuwa; 10 n'atuma, n'atemako Yokaana omutwe mu 
kkomera. 11 Ne baleeta omutwe gwe mu lutiba, ne baguwa omuwala: 
n'agutwalira nnyina. 12 Abayigirizwa be ne bajja, ne basitula omulambo, ne 
bamuziika; ne bagenda ne babuulira Yesu. 13 Awo, Yesu bwe yawulira, 
n'aviirayo mu lyato, n'agenda awali eddungu kyama: ebibiina bwe 
byawulira, ne biva mu bibuga ne bimugoberera nga biyita ku lukalu. 14 
N'avaayo, n'alaba ekibiina kinene, n'abasaasira, n'awonya abalwadde 
baabwe. 15 Bwe bwawungeera, abayigirizwa ne bajja w'ali, ne bagamba 
nti Wano ddungu, obudde buyise nnyo; siibula aba, bagende mu bibuga, 
beegulire emmere. 16 Naye Yesu n'abagamba nti Tewali kibazzisaayo; 
mmwe mubawe ebyokulya. 17 Ne bamugamba nti Tetulina kintu wano 
wabula emigaati etaano, n'ebyennyanja bibiri. 18 N'agamba nti 
Mubindeetere wano. 19 N'alagira ebibiina okutuula ku muddo; n'atwala 


emigaati etaano n'ebyennyanja bibiri, n'atunula waggulu mu ggulu, ne 
yeebaza, namenyamu emigaati n'agiwa abayigirizwa, abayigirizwa ne 
bagabira ebibiina. 20 Ne balya bonna, ne bakkuta: ne bakunyaanya 
obukunkumuka obwasigalawo, ebibbo kkumi na bibiri ebyajjula. 21 N'abo 
abaalya baali abasajja ng'enkumi ttaano, abakazi n'abaana obutabassaako: 
22 Amangu ago n'awaliriza abayigirizwa okusaabala, bamukulembere 
okugenda emitala w'eri, amale okusubula ebibiina. 23 Bwe yamala 
okusiibula ebibiina, n'alinnya ku lusozi yekka okusaba: obudde bwe 
bwawungeera, yaliyo bw'omu. 24 Naye eryato lyali limaze okutuuka mu 
buziba, nga lyesunda n'amayengo, kubanga omuyaga gwa bafuluma mu 
maaso. 25 Awo ekiro mu kisisimuka eky'okuina n'ajja gye bali, 
ng'atambula ku nnyanja. 26 Abayigirizwa bwe baamulaba ng'atambula ku 
nnyanja, ne beeraliikirira, ne bagamba nti Dayimooni; ne beekanga nga 
batya. 27 Amangu ago Yesu n'ayogera nabo, n'agamba nti Muddeemu 
omwoyo: nze nzuuno; temutya. 28 Peetero n'amuddamu n'agamba nti 
Mukama wange, oba nga ggwe wuuyo, adagira njije gy'oli ku mazzi. 29 
N'agamba nti Jjangu. Peetero n'ava mu lyato, n'atambulira ku mazzi, 
okugenda eri Yesu. 30 Naye, bwe yalaba omuyaga, n'atya: n'atanula 
okusaanawo, n'akaaba, n'agamba nti Mukama wange, ndokola. 31 Amangu 
ago Yesu n'agolola omukono, n'amukwata, n'amugamba nti Ggwe alina 
okukkiriza okutono, kiki ekikubuusizzabuusizza? 32 Bwe baalinnya mu 
lyato, omuyaga ne guggwaawo. 33 N'abo abaali mu lyato ne bamusinza, 
nga bagamba nti Mazima oli Mwana wa Katonda. 34 Bwe baamala 
okuwunguka, ne batuuka ku lukalu olw'e Genesaleeti. 35 Abantu baayo 
bwe baamumanya, ne batuma mu nsi eyo yonna eriraanyeewo, ne 
bamuleetera bonna abalwadde; 36 ae: bamwegayirira bakomeko bukomi 
ku lukugiro Iw'ekyambalo kye; bonna abaakomako ne bawonyezebwa 
ddala. 


Okwonoona kuva munda 


15:1 Awo ne bajja eri Yesu Abafalisaayo n'abawandiisi abaava mu 
Yerusaalemi, nga bagamba nti 2 Abayigirizwa bo kiki ekiboonoonyesa 


obulombolombo bwe twaweebwa abakadde? kubanga tebanaaba mu ngalo 
nga balya emmere. 3 N'addamu n'abagamba nti Nammwe kiki 
ekiboonoonyesa etteeka lya Katonda olw'obulombolombo bwe 
mwaweebwa? 4 Kubanga Katonda yagamba nti Ossangamu ekitiibwa 
kitaawo ne nnyoko: nate nu Avumanga kitaawe oba nnyina, bamuttanga 
bussi. 5 Naye mmwe mugamba nti Buli aligamba kitaawe oba nnyina nti 
Kyonna kye nnandikuwadde okukugasa, nkiwadde Katonda, 6 alireka 
okussaamu ekitiibwa kitaawe. Mwadibya ekigambo kya Katonda 
olw'obulombolombo bwammwe bwe mwaweebwa. 7 Mmwe bannanfuusi, 
Isaaya yala gula bulungi ku mmwe, ng'agambo nti 8 Abantu bano 
banzisaamu ekitiibwa kya ku mimwa; Naye omutima gwabwe guno wala. 
9 Naye bansinziza bwereere, Nga bayigiriza amateeka g'abantu nga bye 
by'okukwata. 10 N'ayita ekibiina, n'abagamba nti Muwulire, mutegeere: 11 
ekiyingira mu kamwa si kye kyonoona omuntu; naye ekiva mu kamwa, 
ekyo kye kyonoona omuntu. 12 Awo abayigirizwa ne bajja, ne bamuga 
mba nti Omanyi Abafalisaayo ng baanyiiga, bwe baawulira ekigambo 
ekyo? 13 Naye n'addamu n'agamba nti Buli kisimbe Kitange ow'omu ggulu 
ky'ataasimba, kirisimbulibwa. 14 Mubaleke: be basaale abatalaba. Naye 
omuzibe w'amaaso bw'akulembera muzibe munne bombi baligwa mu 
bunnya 15 Peetero n'addamu n'amugamba nti Tunnyonnyole olugero olwo. 
16 Naye n'agamba nti Era nammwe temunnaba kuba na magezi. 17 
Temutegeera ati buli ekiyingira mu kamwa kigenda mu lubuto, ne 
kisuulibwa mu kiyigo? 18 Naye ebifuluma mu kamwa biva mu mutima; 
n'ebyo bye byonoona omuntu. 19 Kubanga mu mutima mu muva 
ebirowoozo ebibi, obussi obwenzi, obukaba, obubbi, okuwaayiriza, 
okuvuma: 20 ebyo bye byonoona omuntu: naye okulya nga tanaabye mu 
ngalo tekwonoon; muntu. 21 Yesu n'avaayo, n'agenda ku njuyi z'e Ttuulo 
n'e Sidoni. 22 Kale, laba, omukazi Omukanani n'ava ku mbibi eyo, 
n'ayogerera waggulu ng'agamba nti Onsaasire Mukama wange, omwana 
wa Dawudi; muwala wange alwadde nnyo dayimooni. 23 Naye 
n'atamuddamu kigambo. Abayigirizwa be ne bajja ne bamwegayirira, nga 
bagamba nti Musiibule; kubanga atuleekaanira emabega. 24 Naye 
naddamu n'agamba nti Saatumibwa wabula eri endiga ezaabula ez'omu 


nnyumba ya Isiraeri. 25 Naye n'ajja, n'amusinza, ng'agamba nti Nlukama 
wange, mbeera. 26 N'addamu n'agamba nti Si kirungi okuddira emmere 
y'abaana n'okugisuulira obubwa. 27 Naye n'agamba nti Weewaawo, 
Mukama wange: kubanga n'obubwa bulya obukunkumuka obugwa okuva 
ku mmeeza ya bakama baabwo. 28 Yesu n'alyoka addamu n'amugamba nti 
Ggwe omukazi, okukkiriza kwo kunene: kibeere gy'oli nga bw'oyagala. 
Muwala we n'awona okuva mu kiseera ekyo. 29 Yesu n'avaayo, n'ajja ku 
ttale ly'ennyanja y'e Ggaliraaya; n'alinnya ku lusozi, n'atuula okwo. 30 
Ebibiina bingi ne bijja gy'ali, nga birina abawenyera, n'abazibe b'amaaso, ne 
bakasiru, n'abalema, n'abalala bangi, ne babassa awali ebigere bye; 
n'abawonya: 31 ekibiina n'okwewuunya ne beewuunya, bwe baalaba 
bakasiru nga boogera, abalema nga balamu, abawenyera nga batambula, 
n'abazibe b'amaaso nga balaba: ne bagulumiza Katonda wa Isiraeri. 32 
Yesu n'ayita abayigirizwa be, n'agamba nti Nsaasira abantu kubanga leero 
baakamala nange ennaku ssatu nga tebalina kya kulya: n'okubasiibula nga 
balina enjala sikyagala, wozzi banaazirikira mu kkubo. 33 Abayigirizwa ne 
bamugamba nti Tunaggya wa emigaati emingi bwe giti mu ddungu, 
okukkusa ekibiina ekinene ekyenkana wano? 34 Yesu n'abagamba nti 
Mulina emigaati emeka? Ne bagamba nti Musanvu, n'ebyennyanja ebitono 
si bingi. 35 N'alagira ekibiina okutuula wansi; 36 n'atoola emigaati 
musanvu n'ebyennyanja; ne yeebaza n'amenyamu n'awa abayigirizwa, 
abayigirizwa ne bagabira ebibiina. 37 Ne balya bonna, ne bakkuta: ne 
bakunyaanya obukunkumuka obwasigalawo, ebisero musanvu ebyajjula. 
38 N'abo abaalya baali tbasajja enkumi nnya, abakazi n'abaana 
obutabassaako. 39 N'asiibua ebibiina, n'asaabala mu lyato, n'ajja mu mbibi 
y'e Magadani. 


Abafalisaayo n'Abasaddukaayo basaba okubalagibwa akabonero 


16:1 Abafalisaayo n'Abasaddukaayo ne bajja, ne bamukema ne bamusaba 
okubalaga akabonero akava mu ggulu. 2 Naye n'addamu n'abagamba nti 

[Bwe buba akawungeezi, mugamba nti Bunaaba bulungi: kubanga eggulu 
limyuse. 3 N'enkya nti Wanaaba omuyaga leero: kubanga eggulu limyuse 


libindabinda. Mumanyi okwawula eggulu bwe lifaanana; naye temuyinza 
kwawula bubonero bwa biro?] 4 Ab'emirembe emibi era egy'obwenzi 
banoonya akabonero; so tebaliweebwa kabonero, wabula akabonero ka 
Yona. N'abaleka, n'agenda. 5 Abayigirizwa ne bajja emitala w'eri, ne 
beerabira okutwala emigaati. 6 Yesu n'abagamba nti Mutunuulire 
mwekuume ekizimbulukusa eky'Abafalisaayo n'Abasaddukaayo. 7 Ne 
bawakana bokka na bokka, nga bagamba nti Kubanga tetuleese migaati. 8 
Yesu n'amanya n'agamba nti Mmwe abalina okukkiriza okutono, kiki 
ekibawakanya mwekka na mwekka kubanga temulina migaati? 9 
Temunnaba kutegeera, so temujjukira migaati etaano eri abo enkumi 
ettaano, n'ebibbo bwe byali bye mwakunyaanya 10 Era emigaati omusanvu 
eri abo enkumi ennya, n'ebisero bwe byali bye mwakunyaanya? 11 
Ekibalobedde ki okutegeera nti sibagambiridde lwa migaati? Naye 
mwekuume ekizimbulukusa eky'Abafalisaayo n'Abasaddukaayo. 12 Ne 
balyoka bategeera nti tagambye kwekuuma kizimbulukusa kya migaati, 
wabula okuyigiriza kw'Abafalisaayo n'Abasaddukaayo. 13 Awo, Yesu 
bwe yajja ku njuyi z'e Kayisaliya ekya Firipo, n'abuuza abayigirizwa be, 
ng'agamba nti Omwana w'omuntu aba bamuyita batya? 14 Ne bagamba nti 
Abalala bamuyita Yokaana Omubatiza; abalala nti Eriya: abalala nti 
Yeremiya, oba omu ku bannabbi. 15 N'abagamba nti Naye mmwe 
mumpita mutya? 16 Simooni Peetero n'addamu n'agamba nti Ggwe Kristo, 
Omwana wa Katonda omulamu. 17 Yesu n'addamu n'amugamba nti Olina 
omukisa, Simooni Ba-Yona: kubanga omubiri n'omusaayi tebyakubikkulira 
ekyo, wabula Kitange ali mu ggulu. 18 Nange nkugamba nti Ggwe 
Peetero, nange ndizimba ekkanisa yange ku lwazi luno: so n'emiryango 
egy'Emagombe tegirigiyinza. 19 Ndikuwa ebisumuluzo by'okwakabaka 
obw'omu ggulu: yonna kyonna ky'olisiba ku nsi kirisibibwa mu ggulu: 
kyonna kyonna ky'olisumulula ku nsi kirisu mululibwa mu ggulu. 20 Awo 
n'akuutira abayigirizwa baleme okubuulirako omuntu nti ye Kristo. 21 
Yesu n'asookera awo okubuulira abayigirizwa be nti kimugwanira 
okugenda e Yerusaalemi, okubonyaabonyezebwa ennyo abakadde ne 
bakabona abakulu n'abawandiisi, n'okuttibwa, ne ku lunaku olw'okusatu 
okuzuukizibwa. 22 Peetero n'amutwala, n'atanula okumunenya, ng'agatttba 


nti Nedda, Mukama wange: ekyo tekirikubaako n'akatono. 23 N'akyuka, 
n'agamba Peetero nti Dda ennyuma wange, Setaani oli nkonge gye ndi: 
kubanga tologtooza bya Katonda, wabula eby'abantu. 24 Awo Yesu 
n'agamba abayigirizwa be nti Omuntu bw'ayagala okujja ennyuma wange, 
yeefiirize yekka yeetikke omusalaba gwe, angoberere. 25 Kubanga buli 
ayagala okulokola obulamu bwe alibubuza: na buli alibuza obulamu bwe 
ku lwange alibulaba. 26 Kubanga omuntu kulimugasa kutya okulya ensi 
yonna, naye ng'afiiriddwa obulamu bwe? oba omuntu aliwaayo ki 
okununula obulamu bwe? 27 Kubanga Omwana w'omuntu agenda kujjira 
mu kitiibwa kya Kitaawe ne bamalayika be; nalyoka asasula buli muntu 
nga bwe yakola. 28 Ddala mbagamba nti Waliwo ku bano abayimiridde 
wano, abatalirega ku kufa n'akatono, okutuusa lwe baliraba Omwana 
w'omuntu ng'ajja mu bwakabaka bwe. 


Okufuusibwa kwa Yesu 


17:1 Ennaku omukaaga bwe zaayitawo Yesu n'atwala Peetero ne Yakobo 
ne Yokaana muganda we, n'abalinnyisa ku lusozi oluwanvu bokka: 2 
n'afuusibwa mu maaso gaabwe: amaaso ge ne gamasamasa ng'enjuba, 
ebyambalo bye ne bitukula ng'omusana. 3 Laba, Musa ne Eriya ne 
babalabikira nga boogera naye. 4 Peetero n'addamu n'agamba Yesu nti 
Mukama wange, kirungi ffe okubeera wano: bw'oyagala, nnaazimba wano 
ensiisira ssatu; emu yiyo, n'endala ya Musa, n'endala ya Eriya. 5 Bwe yali 
ng'akyayogera, laba, ekire ekimasamasa ne kibasiikiriza: laba, eddoboozi 
ne liva mu kire, nga ligamba nti Ono ye Mwana wange gwe njagala, gwe 
nsanyukira ennyo; mumuwulire. 6 Abayigirizwa bwe baaliwulira, ne 
bagwa nga beevuunise, ne batya nnyo. 7 Yesu n'ajja n'abakomako 
n'agamba nti Muyimuke, temutya. 8 Ne bayimusa amaaso gaabwe, ne 
batalaba muntu, wabula Yesu yekka. 9 Bwe baali nga bakka ku lusozi, 
Yesu n'abalagira ng'agamba nti Temubuulirako muntu bye mwolesebbwa, 
okutuusa Omwana w'omuntu lw'alimala okuzuukira mu bafu. 10 
Abayigirizwa be ne bamubuuza, ne bagamba nti Kale kiki ekigambya 
abawandiisi nti Eriya kimugwanidde okusooka okujja? 11 N'addamu 


n'agamba nti Eriya ajja ddala, alirongoosa byonna: 12 naye mbagamba nti 
Eriya amaze okujja, nabo tebaamumanya, naye baamukola bwe baayagala. 
Bw'atyo n'Omwana w'omuntu alibonyaabonyezebwa bo. 13 Awo 
abayigirizwa ne bategeera nti yayogera nabo ku Yokaana Omubatiza. 14 
Bwe baatuuka eri ekibiina, omuntu n'ajja gy'ali, n'amufukaamirira, 
ng'agamba nti 15 Mukama wange, musaasire omwana wange: kubanga 
agwa ensimbu, zimubonyaabonya nnyo: kubanga emirundi mingi ng'agwa 
mu muliro, era emirundi mingi mu mazzi. 16 Ne mmuleetera abayigirizwa 
bo, ne batayinza kumuwonya. 17 Yesu n'addamu n'agamba nti Mmwe 
ab'emirembe egitakkiriza emikyamu, ndituusa wa okubeera nammwe? 
ndituusa wa okubagumiikiriza? mumundeetere wano. 18 Yesu 
n'amuboggolera; dayimooni n'amuvaako: omulenzi n'awona okuva mu 
kiseera ekyo. 19 Awo abayigirizwa ne bajja eri Yesu kyama, ne bagamba 
nti Kiki ekitulobedde ffe okuyima okumugoba? 20 N'abagamba nti 
Olw'okukkiriza kwammwe okuba okutono: kubanga ddala mbagamba nti 
Singa mulina okukkiriza okwenkana ng'akaweke ka kaladaali, bwe 
muligamba olusozi luno nti Vaawo wano genda wali; kale luligenda; so 
singa tewali kigambo kye mutayinza. 21 Naye kyokka eky'engeri eno 
tekiyinza kuvaawo awatali kusaba na kusiiba. 22 Bwe baali nga 
bakyatudde e Ggaliraaya, Yesu n'abagamba nti Omwana w'omuntu agenda 
kuweebwayo mu mikono gy'abantu; 23 balimutta, ne ku lunaku 
olw'okusatu alizuukizibwa. Ne banakuwala nnyo. 24 Bwe baatuuka e 
Kaperunawumu, abantu abasolooza ediderakima ne bajja eri Peetero, ne 
bagamba nti Mukama wammwe tawa diderakima? 25 N'agamba nti Awa. 
Bwe yayingira mu nju, Yesu n'amwesooka ng'agamba nti Olowooza otya, 
Simooni? Bakabaka b'ensi bawooza oba basolooza bantu ki? baana 
baabwe nantiki bannaggwanga? 26 N'agamba nti Bannaggwanga. Yesu 
n'amugamba nti Kale abaana ba ddembe. 27 Naye, tuleme okubasittaza, 
genda ku nnyanja, osuule eddobo, onnyulule ekyennyanja ekinaasooka 
okubbulukuka; bw'onooyasamya akamwa kaakyo, onoolabamu esutateri: 
otwale eyo, ogibawe ku bwange ne ku bubwo. 


Ani mukulu 


18:1 Mu kiseera ekyo abayigirizwa ne bajja eri Yesu, ne bagamba nti Kale 
ani omukulu mu bwakabaka obw'omu ggulu? 2 N'ayita omwana omuto, 
n'amuyimiriza wakati waabwe, 3 n'agamba nti Mazima mbagamba nti Bwe 
mutakyuka okufuuka ng'abaana abato, temuliyingira n'akatono mu 
bwakabaka obw'omu ggulu. 4 Kale buli eyeewombeeka ng'omwana ono 
omuto, ye mukulu mu bwakabaka obw'omu ggulu. 5 Na buli alisembeza 
omwana omuto ng'ono mu linya lyange ng'asembezezza nze: 6 naye 
alyesitazza ku abo abato bano abanzikiiza waakiri asibibwe mu bulago 
olubengo olunene, balyoke bamusuule mu buziba bw'ennyanja. 7 Zirisanga 
ensi olw'ebigambo ebisittaza! Kubanga ebisittaza tebirirema kujja; naye 
zirisanga omuntu oyo aleeta ekisittaza! 8 Oba ng'omukono gwo oba 
kugulu kwo nga kukwesittaza, kutemeko okusuule wala: kye kirungi 
oyingire mu bulamu ng'obuzeeko omukono oba kugulu, okusinga 
okusuulibwa mu muliro ogw'emirembe n'emirembe, ng'olina emikono 
gyombi oba amagulu gombi. 9 Era oba ng'eriiso lyo nga likwesittaza, 
liggyeemu, olisuule wala: kye kirungi oyingire mu bulamu ng'oli wa ttulu 
okusinga okusuulibwa mu Ggeyeem ey'omuliro, ng'olina amaaso gombi. 
10 Mulabe nga temunyoomanga omu ku abo abato bano; kubangi 
mbagamba nti mu ggulu bamalayika baabwe batunuulira ennaku zonna 
amaaso ga Kitange ali mu ggulu. 11 [Kubanga Omwana w'omuntu yajja 
okulokola ekyabula.] 12 Mulowooza mutya? Omuntu bw'aba n'endiga ze 
ekikumi, emu ku zo bw'ebula, taleka ziri ekyenda mu omwenda, n’agenda 
ku nsozi, n'anoonya eyo ebuzeeko? 13 Era bw'aba ng'agirabye, mazima 
mbagamba nti agisanyukira eyo okusinga ziri ekyenda mu omwenda 
ezitabuze. 14 Bwe kityo tekyagalibwa mu maaso ga Kitammwe ali mu 
ggulu, omu ku abo abato bano okuzikirira. 15 Muganda wo bw'akukola 
obubi genda omubuulirire ggwe naye mwekka: bw'akuwulirara ng'ofunye 
muganda wo. 16 Naye bw'atawulira, twala omulala naawe oba babiri era 
mu kamwa k'abajulirwa ababiri oba basatu buli kigambo kikakate. 17 Era 
bw'agaana okuwulira abo buulira ekkanisa: era bw'agaan, okuwulira 
n'ekkanisa, abeere gy'oli nga munnaggwanga era omuwooza. 18 Mazima 
mbagamba nti Byonna bye mulisiba ku nsi birisibwa mi ggulu: era byonna 
bye mulisumu lula ku nsi birisumululibwa mi ggulu. 19 Nate mbagamba nti 


Oba bannammwe babiri bwe beetabang ku nsi buli kigambo kyonna kye 
balisaba, kiribakolerwa Kitange ali mu ggulu. 20 Kubanga we baba ababiri 
oba basatu nga bakunyaanye mu linnya lyange, nange ndi awo wakati 
waabwe. 21 Awo Peetero n'ajja, n'amu gamba nti Mukama wange, 
mugand wange bw'annyonoonanga, nnaa musonyiwanga emirundi emeka 
kutuusa emirundi musanvu? 22 Yesu n'amugamba nti Sikugamba nti 
Okutuusa emirundi mumvu; naye nti Okutuusa emirundi ensanvu emirundi 
omusanvu. 23 Obwakabaka obw'omu ggulu yebuva bufaananyizibwa 
n'omu.tu eyali kabaka, eyayagala okubala muwendo n'abaddu be. 24 Bwe 
asooka okubala, ne bamuleetera mu, gw'abanja ettalanta akakumi. 25 
Naye kubanga teyalina kya kusaula, mukama we n'alagira okumuunda, ne 
mukazi we, n'abaana be, n'ebintu byonna by'ali nabyo, ebbanja liggwe. 26 
Awo omuddu n'a;wa wansi n'amusinza, ng'agamba nti Mukama wange, 
mmanja npola, nange ndikusasula byonna. 27 Mukama w'omuddu oyo 
n'amuaasira, n'amuta, n'amusonyiwa ebbanja. 28 Naye omuddu oyo 
n'afuluma, n'asanga muddu munne, we yali abanja eddinaali ekikumi: 
n'amukwata, namugwa mu bulago, ng'agamba nti Sasula ebbanja lyange. 
29 Awo muddu munne n'agwa wansi namwegayirira, ng'a;amba, nti 
Mmanja mpola, nange idikusasula. 30 N'atakkiriza: naye n'agenda 
n'amuteeka mu kkomera, male okusasula ebbanja. 31 Awo baddu banne 
bwe baalaba bwe bibadde, ne banakuwala nnyo, ne bagenda ne babuulira 
mukama waabwe ebigambo byonna ebibaideyo. 32 Awo mukama we 
n'amuyita n'amugamba nti Ggwe omuddu omubi, nakusonyiwa ebbanja liri 
lyonna, kubanga wanneegayirira: 33 naawe tekikugwanidde kusaasira 
muddu munno, nga nze bwe nnakusaasira ggwe? 34 Mukama we 
n'asunguwala, n'amuwa mu bambowa, amale okusasula ebbanja lyonna. 35 
Bw'atyo Kitange ali mu ggulu bw'alibakola, bwe muta, onyiwa mu 
mitima.gyammwe buli nuntu muganda we. 


Obufumbo n'okwawukana 


19:1 Awo olwatuuka Yesu bwe yamala ebigambo ebyo, n'ava Ggaliraaya, 
n'ajja ku mbibi y'e Buyudaaya emitala wa Yoludaani; 2 ebibiina ebinene ne 


bimugoberera; n'abawonyeza eyo. 3 Abafalisaayo ne bajja gy'ali, ne 
bamukema, nga bagamba nti Omuntu ayinza okugoba mukazi we 
okumulanga buli kigambo? 4 N'addamu n'agamba nti Temusoma nti oyo 
eyabakola olubereberye nga yabakola omusajja n'omukazi, 5 n'agamba nti 
Omuntu kyanaavanga aleka kitaawe ne nnyina, yeetabe ne mukazi we; 
nabo bombi banaabanga omubiri gumu? 6 obutaba babiri nate, naye 
omubiri gumu. Kale Katonda kye yagatta awamu, omuntu 
takyawulangamu. 7 Ne bamugamba nti Kale, Musa ekyamulagiza ki 
okumuwa ebbaluwa ey'okwawukana, alyoke amugobe? 8 N'abagamba nti 
Olw'obukakanyavu bw'emitima gyammwe Musa kyeyava akkiriza 
mugobenga bakazi bammwe: naye okuva ku lubereberye tekyali bwe 
kityo. 9 Era mbagamba nti Buli anaagobanga mukazi we, wabula 
okumulanga ogw'obwenzi, n'awasa omulala, ng'ayenze: n'oyo awasa 
eyagobebwa ng'ayenze. 10 Abayigirizwa ne bamugamba nti Ebigambo 
eby'omusajja ne mukazi we bwe biba bwe bityo, si kirungi okuwasa. 11 
N'abagamba nti Abantu bonna tebayinza kukkiriza kigambo ekyo, wabula 
abakiweebwa. 12 Kubanga waliwo abalaawe abazaNaye Yesu n'agamba 
nti Mubaleke abaana abato, temubagaana kujja gye ndi: kubaaga abali 
ng’abo obwakabaka obw'omu ggulu bwe bwabwe. alibwa bwe batyo 
okuva mu mbuto za bannyaabwe; waliwo n'abalaawe abalaayibwa abantu: 
waliwo n'abalaawe, abeeraawa bokka olw'obwakabaka obw'omu ggulu: 
Ayinza okukikkiriza, akikkirize. 13 Awo ne bamuleetera abaana abato, 
abasseeko emikono gye, asabe: abayigirizwa ne babajunga. 14 Naye Yesu 
n'agamba nti Mubaleke abaana abato, temubagaana kujja gye ndi: kubaaga 
abali ng'abo obwakabaka obw'omu ggulu bwe bwabwe. 15 N'abassaako 
emikono n'avaayo. 16 Laba, omuntu n'ajja gy'ali n'agamba nti Mukama 
wange, ndikola kigambo ki ekirungi, mbeere n'obulamu obutaggwaawo? 
17 N'amugamba nti Lwaki ompita omulungi? Omulungi ali Omu: naye 
bw'oyagala okuyingira mu bulamu, wuliranga amateeka. 18 N'amugamba 
nti Galuwa? Yesu n'agamba nti Tottanga, Toyendanga, Tobbanga, 
Towaayirizanga, 19 Ossangamu ekitiibwa kitaawo ne nnyoko: era, 
Yagalanga muliraanwa wo nga bwe weeyagala wekka. 20 Omulenzi 
n'amugamba nti Ebyo byonna nabikwata: ekimpeebuuseeko ki ate? 21 


Yesu n'amugamba nti Bw'oyagala okuba eyatuukirira, genda otunde 
ebibyo, ogabire abaavu, oliba n'obugagga mu ggulu: olyoke ojje, 
ongoberere. 22 Omulenzi bwe yawulira ekigambo ekyo, n'agenda 
ng'anakuwadde: kubanga yali alina obugagga bungi. 23 Yesu n'agamba 
abayigirizwa be nti Mazima mbagamba nti Kizibu omuntu omugagga 
okuyingira mu bwakabaka obw'omu ggulu. 24 Era nate mbagamba nti 
Kyangu enyamira okuyita mu nnyindo y'empiso, okukira omugagga 
okuyingira mu bwakabaka bwa Katonda. 25 Abayigirizwa bwe haawulira 
ne beewuunya nnyo, nga bagamba nti Kale ani ayinza okulokolebwa? 26 
Yesu n'abatunuulira n'abagamba nti Mu bantu ekyo tekiyinzika; naye 
Katonda ayinza byonna. 27 Awo Peetero n'addamu n'amugamba nti Laba, 
ffe twaleka byonna, ne tukugoberera; kale tuliba na ki? 28 Yesu 
n'abagamba nti Mazima mbagamba nti Mmwe abangoberera, mu 
mazaalibwa ag'okubiri Omwana w'omuntu bw'alituula ku ntebe 
ey'ekitiibwa kye, nammwe mulituula ku ntebe ekkumi n'ebbiri, nga 
musalira omusango ebika ekkumi n'ebibiri ebya Isiraeri. 29 Na buli muntu 
yenna eyaleka ennyumba, oba ba luganda, oba bannyina, oba kitaawe, oba 
nnyina, oba baana, oba hyalo, olw'erinnya lyange, aliweebwa emirundi 
kikumi, era alisikira obulamu obutaggwaawo. 30 Naye bangi 
ab'olubereberye abaliba ab’oluvannyuma; n'ab'oluvannyuma abaliba 
ab'olubereberye. 


Olugero lwa balimi mu lusuku lw'emizzabbibu 


20:1 Kubanga obwakabaka obw'omu ggulu bufaanana omuntu alina 
ennyumba ye, eyakeera enkya okupakasa abalimi balime mu lusuku Iwe 
olw'emizabbibu. 2 Bwe yamala okulagaana n'abalimi eddinaali ey'olunaku 
olumu, n'abasindika mu lusuku lwe olw'emizabbibu. 3 N'afuluma essaawa 
nga ziri ssatu, n'alaba abalala nga bayimiridde mu katale nga tebaliiko kye 
bakola; 4 nabo n'abagamba nti Nammwe mugende mu lusuku 
olw'emizabbibu, nange nnaabaweera ekinaatuuka. Ne bagenda. 5 
N'afuluma nate essaawa nga ziri mukaaga, era n'omwenda, n'akola 
bw'atyo. 6 N'afuluma essaawa nga ziri kkumi n'emu, n'asanga abalala nga 


bayimiridde; n'abagamba nti Kiki ekibayimiriza wano obudde okuziba nga 
temuliiko kye mukola? 7 Ne bamugamba nti Kubanga tewali muntu 
eyatupakasizza. N'abagamba nti Nammwe mugende mu lusuku 
olw'emizabbibu. 8 Obudde bwe bwawungeera, omwami w'olusuku 
olw'emizabbibu n'agamba omukoza we nti Bayite abalimi, obawe empeera, 
osookere ku b'oluvannyuma, okutuusa ku b'olubereberye. 9 N'ab'omu 
ssaawa ekkumi n'emu bwe bajja, ne baweebwa buli muntu eddinaali emu. 
10 N'abo abaasooka bwe bajja, ne balowooza nti banaaweebwa 
okukirawo; naye nabo ne baweebwa buli muntu eddinaali emu. 11 Bwe 
baagiweebwa, ne beemulugunyiza omwami. 12 nga bagamba nti Bano 
ab'oluvannyuma bakoledde essaawa emu, n'obenkanya naffe, abaateganye 
enkya n'essana nga litwokya. 13 Naye n'addamu n'agamba omu ku abo nti 
Munnange, sikukoze bubi: tewalagaanye nange eddinaali emu? 14 Twala 
eyiyo, ogende; njagala okuwa ono ow'oluvannyuma nga ggwe. 15 Siyinza 
kukola byange nga bwe njagala? oba eriiso lyo bbi kubanga nze ndi 
mulungi? 16 Bwe batyo ab'oluvannyuma baliba ab'olubereberye, 
n'ab'olubereberye baliba ab'oluyannyuma. 


Yesu ayogera ku kufa kwe omulundi ogw'okusatu 


17 Yesu bwe yali ng'ayambuka okugenda e Yerusaalemi; n'atwala 
abayigirizwa ekkumi n'ababiri kyama, n'abagambira mu kkubo nti 18 Laba, 
twambuka tugenda e Yerusaalemi; n'Omwana w'omuntu aliweebwayo mu 
bakabona abakulu n'abawandiisi; nabo balimusalira omusango okumutta, 
19 era balimuwaayo mu b'amawanga okumuduulira, n'okumukuba, 
n'okumukomerera: n'alyoka azuukizibwa ku lunaku olw'okusatu. 20 Awo 
nnyina w'abaana ba Zebbedaayo n'ajja gy'ali, n'abaana be, n'amusinza, 
n'amusaba ekigambo. 21 N'amugamba nti Oyagala ki?N'amugamba nti 
Lagira abaana bange bano bombi batuul e, omu ku mukono gwo ogwa 
ddyo, n'omulala ku mukono gwo ogwa kkono, mu bwakabaka bwo. 22 
Naye Yesu n'addamu n'agamba nti Temumanyi kye musaba. Muyinza 
okunywa ku kikompe nze kye nyenda okunywako? Ne bamugamba nti 
Tuyinza. 23 N'abagamba nti Ku kikompe kyange mulinywerako ddala: 


naye okutuula ku mukono gwange ogwa ddyo, ne ku mukono ogwa 
kkono, si nze nkugaba, wabula eri abo Kitange be yakuterekera. 24 Na 
bali ekkumi bwe baawulira, ne banyiigira ab'oluganda ababiri. 25 Naye 
Yesu n'abayita gy'ali, nagamba nti Mumanyi ng'abaami b'amawanga 
babafuga, n'abakulu baabwe babatwala n'amaanyi. 26 Tekiibenga bwe 
kityo mu mmwe: naye buli ayagala okuba omukulu mu mmwe anaabanga 
muweereza wammwe: 27 na buli ayagala okuba ow'olubereberye mu 
mmwe anaabanga muddu wammwe: 28 nga Omwana w'omuntu bw'atajja 
kuweerezebwa, wabula okuweereza, n'okuwaayo obulamu bwe ekinunulo 
eky'abangi. 29 Bwe baali nga bafuluma mu Yeriko, ekibiina ekinene ne 
kimugoberera. 30 Laba, abazibe b'amaaso babiri abaali batudde ku 
mabbali g'ekkubo, bwe baawulira nti Yesu ayitawo, ne boogerera 
waggulu; nga bagamba nti-Mukama waffe, tusaasire, omwana wa 
Dawudi. 31 Ekibiina ne kibaboggolera, okusirika: naye bo ne beeyongera 
okwogerera waggulu, nga bagamba nti Mukama waffe, tusaasire, omwana 
wa Dawudi. 32 Yesu n'ayimirira, n'abayita, n'agamba nti Mwagala 
mbakole ki? 33 Ne bamugamba nti Mukama waffe, amaaso gaffe 
gazibuke. 34 Yesu n'akwatibwa ekisa, n'akoma ku maaso gaabwe: amangu 
ago ne balaba, ne bamugoberera. 


Yesu ayingira mu Yerusaalemi n'obuwanguzi 


21:1 Bwe baasembera okumpi ne Yerusaalemi, ne batuuka e Besufaage, 
ku lusozi olwa Zeyituuni awo Yesu n'atuma abayigirizwa babiri, 2 
n'abagamba nti Mugende mu mbuga ebali mu maaso, amangu ago 
munaalaba endogoy ng'esibiddwa, n'omwana gwayo nayo; muzisumulule, 
muzindeetere. 3 Naye omu bw'anaabagambi ekigambo, munaagamba nti 
Muka ma waffe ye azaagala; naye anaazi weereza mangu ago. 4 Kino kya 
baawo, ekigambo kituukirire nnabb kye yayogera, ng'agamba nti 5 
Mubuulire muwala wa Sayuuni nti Laba, Kabaka wo ajja gy'oli. Omuteefu, 
nga yeebagadde endogoyi, N'akayana omwana gw'endogoyi. 6 
Abayigirizwa ne bagenda, n bakola nga Yesu bwe yabalagira 7 ne baleeta 
endogoyi, n'omwana gwayo, ne bazissaako engoye zaabwe; n'azituulako. 8 


Abantu bangi ab'omu kibiina ne baaliira engoyi zaabwe mu kkubo; abalala 
ne batema amatabi ku miti, ne bagaaliira mu kkubo. 9 Ebibiina ebyamu 
kulembera, n'ebyo ebyava ennyuma ne byogerera waggulu, ne bigamba nti 
Ozaana eri omwana wa Dawudi Aweereddwa omukisa ajja mu linnya lya 
Mukama: Ozaana waggulu mu ggulu. 10 Awo bwe yayingira mu 
Yerusaalemi, ekibuga kyonna ne kikankanyizibwa nga kigamba nti Ani 
ono? 11 Ebibiina ne bigamba nti Ono nnabbi, Yesu ava mu Nazaaleesi 
eky'e Ggaliraaya. 12 Yesu n'ayingira mu yeekaalu ya Katonda, n'agobera 
ebwen bonna abaali batundira mu yeekaalu n'avuunika embaawo ez'abaali 
bawaanyisa effeeza, n'entebe ez'abaali batunda amayiba; 13 n'abagamba nti 
Kyawandiikibwa nti Ennyumba yange eneeyitibwanga nnyumba ya 
kusabirangamu: naye mmwe mugifuula mpuku ya banyazi. 14 Awo 
abazibe b'amaaso n'abalema nti bajja gy'ali mu yeekaalu: n'abawonya. 15 
Naye bakabona abakult n'abawandiisi bwe baalaba eby'amagero bye 
yakola, nabaana abaaya gerera waggulu mu yeekaalu nga bagamba nti 
Ozaana eri omwana wi Dawudi; ne banyiiga 16 ne bamugamba nti Owulira 
bano bwe bagamba? Yesu n'abagamba nti Mpulira: temusomangako nti 
Mu kamwa k'abaana abato n'abawere otuukirizza ettendo? 17 N'abaleka, 
n'afuluma mu kibuga, n'agenda e Bessaniya, n'asula eyo. 18 Awo enkya 
bwe yali ng'addayo ku kibuga, enjala n'emuluma. 19 N'alaba omutiini 
gumu ku mabbali g'ekkubo, n'agutuukako, n'asanga nga tekuli kintu, 
wabula amalagala ameereere; n'agugamba nti Tobalanga bibala emirembe 
n'emirembe. Amangu ago omutiini ne guwotoka. 20 Abayigirizwa bwe 
baalaba, ne beewuunya, ne bagamba nti Omutiini guwotose gutya amangu? 
21 Yesu n'addamu n'abagamba nti Mazima mbagamba nti Bwe 
munaabanga n'okukkiriza, nga temubuusabuusa, temuukolenga kino 
kyokka eky'omutiini, naye bwe muligamba olusozi luno ati Situlibwa 
osuulibwe mu nnyanja, kirikolebwa. 22 Ne byonna byonna bye 
munaayagalanga nga musaba, nga mukkirizza, munaabiweebwanga 23 
N'ayingira mu yeekaalu, bakabona abakulu n'abakadde b'abantu ne bajja 
gy'ali ng'ayigiriza, ne bagamba nti Buyinza ki obukukoza bino? ami 
eyakuwa obuyinza buno? 24 Yesu n'addamu n'abagamba nti Nange ka 
mbabuuze ekigambo kimu, bwe mnnaakinzivuunula, era nange n'ababuulira 


obuyinza bwe buli obunkoza bino. 25 Okubatiza kwa Yokaana kwava wa? 
mu ggulu nantiki mu bantu? Ne beebuuzaganya bokka na bokka, ne 
bagamba nti Bwe tunaagamba nti Mu ggulu: anaatugamba nti Kale kiki 
ekyabalobera okumukkiriza? 26 Naye bwe tunaagamba nti Mu bantu; 
tutya abantu; kubanga bonna bamulowooza Yokaana nga nnabbi. 27 Ne 
baddamu Yesu ne bagamba nti Tetumanyi. Naye n'abagamba nti Era nange 
siibabuulire obuyinza bwe buli obunkoza bino. 28 Naye mulowooza 
mutya? Waaliwo omuntu eyalina abaana be babiri; n’ajja eri 
ow'olubereberye, n'agamba nti Omwana, genda okole emirimu leero mu 
lusuku olw'emizabbibu. 29 N'addamu n'agamba nti nyaanyi: naye 
oluvannyuma ne yeenenya, n'agenda. 30 N'ajja eri ow'okubiri, n'amugamba 
bw'atyo. Naye n'addamu n'agamba nti Ka nyende, ssebo: n'atagenda. 31 Ku 
abo bombi ani eyakola kitaawe ky'ayagala? Ne bagamba nti 
Ow'olubereberye. Yesu n'abagamba nti Mazima mbagamba nti abawooza 
n'abenzi babasooka mmwe okuyingira mu bwakabaka bwa Katonda. 32 
Kubanga Yokaana yajja gye muli mu kkubo ery'obutuukirivu, nammwe 
temwamukkiriza: naye abawooza n'abenzi baamukkiriza: nammwe, bwe 
mwalaba bwe mutyo, n'oluvannyuma temwenenya okumukkiriza. 33 
Muwulire olugero olulala: Waaliwo omuntu eyalina ennyumba ye, n'asimba 
olusuku olw'emizabbibu, n'alukomerako olukomera, n'alusimamu 
essogolero, n'azimba ekigo, n'alusigira abalimi, n'atambula olugendo. 34 
Awo omwaka bwe gwali gunaatera okutuuka ebibala okwengera, n'atuma 
abaddu be eri abalimi, babawe ebibala bye. 35 Naye abalimi ne bakwata 
abaddu be, omu ne bamukuba, omulala ne bamutta, omulala ne 
bamukasuukirira amayinja. 36 N'atuma nate abaddu abalala bangi okusinga 
ab'olubereberye: ne babakola nabo bwe batyo. 37 Oluvannyuma 
n'abatumira omwana we, ng'agamba nti Banaawulira omwana wange. 38 
Naye abalimi bwe baalaba omwana ne bagamba bokka na bokka nti Ono 
ye musika; mujje, tumutte, tulye obusika bwe. 39 Ne bamukwata, ne 
bamusindiikiriza mu lusuku lw’emizabibbu, ne bamutta. 40 Kale, mukama 
w'olusuku olw'emizabbibu bw'alijja, alibakola atya abalimi abo? 41 Ne 
bamugamba nti Abo ababi alibazikiriiza bubi; naye olusuku 
olw'emizabbibu alirusigira abalimi abalala, abanaamuweerezanga ebibala 


byamu mu mwaka gwabyo. 42 Yesu n'abagamba nti Temusomangako mu 
byawandiikibwa nti Ejjinja abazimbi lye baagaana Lye lyafuuka omutwe 
gw'ensonda: Kino kyava eri Mukama, Era kya kitalo mu maaso gaffe? 43 
Kyenva mbagamba nti Obwakabaka bwa Katonda bulibaggibwako mmwe, 
buliweebwa eggwanga eribala ebibala byabwo. 44 [Era agwa ku jjinja lino 
alimenyekamenyeka: n'oyo gwe lirigwako, lirimubetenta.] 45 Awo 
bakabona abakulu n'Abafalisaayo bwe baawulira engero ze, ne bate geera 
nti ayogedde ku bo. 


Olugero |w'embaga y'obugole 


22:1 Yesu n'addamu n'ayogera nabo nate mu ngero, ng'agamba nti 2 
Obwakabaka obw'omu ggulu bufaananyizibwa omuntu eyali kabaka, 
eyamufumbira omwana we embaga ey'obugole, 3 n'atuma abaddu be 
okuyita abaayitirwa embaga ey'obugole: ne batayagala kujja. 4 N'atuma 
nate abaddu abalala, ng'agamba nti Mubuulire abantu abaayitibwa nti Laba, 
nfumbye embaga yange; ente zange n'eza ssava zittiddwa, ne byonna 
byeteeseteese: mujje ku mbaga ey'obugole. 5 Naye bo ne batassaayo 
mwoyo ne bagenda, omulala mu kyalo kye, omulala mu buguzi bwe: 6 
abaasigalawo ne bakwata abaddu be, ne babagirira ekyejo, ne babatta. 7 
Kabaka n'akwatibwa obusungu; n'agaba eggye lye, n'azikiriza abassi abo, 
n'ayokya ekibuga kyabwe. 8 Awo n'agamba abaddu be nti Obugole 
bweteeseteese, naye abo abaayitibwa tebasaanira. 9 Kale mugende mu 
masannanzira g'enguudo, bonna be munaalabayo mubayite ku mbaga 
ey'obugole: 10 Abaddu bali ne bagenda mu nguudo, ne bakunyaanya bonna 
be baalaba, ababi n'abalungi: obugole ne bujjula abagenyi. 11 Naye kabaka 
bwe yayingira okulaba abagenyi, n'alabamu omuntu atayambadde 
kyambalo kya bugole: 12 n'amugamba nti Munnange, oyingidde otya wano 
nga tolina kyambalo kya bugole? n'abunira. 13 Awo kabaka n'agamba 
abaweereza be nti Mumusibe emikono n'amagulu, mumusuule mu kizikiza 
eky'ebweru; mwe muliba okukaaba n'okuluma obujiji. 14 Kubanga bangi 
abayitibwa, naye abalondemu batono. 15 Awo Abafalisaayo ne bagenda, 
ne bateesa wamu bwe banaamutega mu bigambo. 16 Ne bamutumira 


abayigirizwa baabwe, wamu n'Abakerodiyaani, ne bagamba nti 
Omuyigiriza, tumanyi ng'oli wa mazima, era ng'oyigiriza mu mazima 
ekkubo lya Katonda, so ebigambo by'omuntu yenna tobissaako mwoyo: 
kubanga tososola mu bantu. 17 Kale tubuulire, olowooza otya? Kirungi 
okuwa Kayisaali omusolo, oba si weewaawo? 18 Naye Yesu n'ategeera 
obubi bwabwe, n'agamba nti Munkemera ki, mmwe bannanfuusi? 19 
Mundage effeeza ey'omusolo. Ne bamuleetera eddinaali. 20 N'abagamba 
nti Ekifaananyi kino n'obuwandiikeko by'ani? 21 Ne bamugamba nti Bya 
Kayisaali. Awo n'abagamba nti Kale musasule Kayisaali ebya Kayisaali; ne 
Katonda ebya Katonda. 22 Bwe baawulira, ne beewuunya, ne bamuleka, 
ne bagenda. 23 Ku lunaku olwo ne bajja gy'ali Abasaddukaayo, abagamba 
nti tewali kuzuukira: ne bamubuuza, 24 nga bagamba nti Omuyigiriza, 
Musa yagamba nti Omuntu bw'afanga, nga talina baana, muganda we 
addengawo awase mukazi we, azaalire muganda we ezzadde. 25 Awo 
ewaffe yaliyo ab'oluganda musanvu: ow'olubereberye n'awasa n'afa, naye 
nga bw'ataalina zzadde n'alekera muganda we mukazi we; 26 bw'atyo 
n'ow'okubiri, n'ow'okusatu, okutuusa bonna omusanvu. 27 Oluvannyuma, 
bonna nga baweddewo, omukazi n'afa. 28 Kale mu kuzuukira aliba muka 
ani ku abo omusanvu? kubanga bonna baabuna okumufumbirwa. 29 Naye 
Yesu n'addamu n'abagamba nti Mukyama olw'obutamanya 
ebyawandiikibwa, newakubadde amaanyi ga Katonda. 30 Kubanga mu 
kuzuukira tebawasa, so tebafumbirwa, naye bali nga bamalayika mu ggulu. 
31 Naye eby'okuzuukira kw'abafu, temwasoma Katonda kye yabagamba 
nti 32 Nze ndi Katonda wa Ibulaimu, era Katonda wa Isaaka, era Katonda 
wa Yakobo? Si Katonda wa bafu, naye wa balamu. 33 Ebibiina bwe 
byawulira ne byewuunya okuyigiriza kwe. 34 Naye Abafalisaayo bwe 
baawulira nti abunizza Abasaddukaayo, ne bakuņņaanira wamu. 35 Omu 
ku bo, ow'amateeka, n'amubuuza ng'amukema nti 36 Omuyigiriza 
ekiragiro ekikulu mu mateeka kiruwa? 37 Naye n'amugamba nti 
Yagalanga Mukama Katonda wo n'amutima gwo gwonna, n'obulamt bwo 
bwonna, namagezi go gonna. 38 Kino kye kiragiro ekikulu 
eky'olubereberye. 39 N'eky'okubiri ekikifaanana kye kino nti Yagalanga 
muliraanwa wo nga bwe weeyagala wekka. 40 Mu biragiro bino byombi 


amateeka gonna mwe gasinziira, era ne bannabbi. 41 Abafalisaayo bwe 
baakutlnaana, Yesu n'ababuuza, 42 ng'agamba nti Kristo mumulowooza 
mutya? ye mwana w'ani? Ne bamugamba nti Wa Dawudi. 43 N'abagamba 
nti Kale, Dawudi mu Mwoyo kiki ekimuyisa Mukama we, ng'agamba nti 
44 Mukama yagamba Mukama wange nti Tuula ku mukono gwange ogwa 
ddyo, Okutuusa lwe ndissa abalabe bo wansi w'ebigere byo? 45 Kale oba 
nga Dawudi amuyita Mukama we, ali atya omwana we? 46 Ne wataba 
muntu eyayinza okumuddamu ekigambo, era okuva ku lunaku olwo tewali 
muntu eyayannyanga okumubuuza ekigambo nate. 


Abawandiisi n'Abafalisaayo 


23:1 Awo Yesu n'ayogera n'ebibiina n'abayigirizwa be, 2 ng'agamba nti 
Abawandiisi n'Abafalisaayo batudde ku ntebe ya Musa: 3 kale ebigambo 
byonna bye babagamba, mubikole mubikwate: naye temukola nga bo bwe 
bakola; kubanga boogera naye tebakola. 4 Era basiba emigugu egizitowa 
egiteetikkika, bagitikka abantu ku kibegabega; naye bo bennyini tebaagala 
kuginyeenyaako n'engalo yaabwe. 5 Naye ebikolwa byabwe byonna 
babikola era abantu babirabe, kubanga bagaziya fulakuteri zaabwe, era 
bongerako amatanwuwa, 6 era baagala ebifo eby'oku manjo ku mbaga, 
n'entebe ez'ekitiibwa mu makungaaniro, 7 n'okulamusibwa mu butale, 
n'okuyitibwa aba nti Labbi. 8 Naye mmwe temuyitibwanga Labbi: 
kubanga, omuyigiriza wammwe ali omu, nammwe mwenna muli ba 
luganda. 9 Era temuyitanga muntu ku nsi kitammwe: kubanga Kitammwe 
ali omu, ali mu ggulu. 10 So temuyitibwanga balagirizi: kubanga 
omulagirizi wammwe ali omu, ye Kristo. 11 Naye mu mmwe abasinga 
obukulu atsaabanga muweereza wammwe. 12 Na buli aneegulumizanga 
anakkakkanyizibwanga; na buli aneekakkanyanga anaagulumi. zibwanga. 
13 Naye ziribasanga mmwe, abawandiisi n'Abafalisaayo, bannanfuusi 
kubanga muggalira obwakabaka obw'omu ggulu mu maaso g'abantu; 
kubanga mmwe temuyingira, n'abo ababa bayingira temubaganya 
kuyingira. 14 | Ziribasanga mmwe, abawandiisi n'Abafalisaayo, 
bannanfuusi Kubanga mulya ennyumba za bannamwandu, era ne mwefuula 


aba. saba ennyo: n'olwekyo mulibaako omusango ogusinga obunene.] 15 
Ziribasanga mmwe, abawandiisi n'Abafalisaayo, bannanfuusi kubanga 
mwetooloola mu nnyanj: ne ku lukalu okukyusa omuntu omu naye 
bw'alabika, mumufuula mwanu wa Ggeyeena emirundi ebiri okukira 
mmwe. 16 Ziribasanga mmwe, abasaale abazibe b'amaaso, abagamba nti 
Buli anaalayiranga yeekaalu, nga si kintu; naye buli anaalayiranga ezaabu 
ey'omu yeekaalu, ng'azzizza omusango. 17 Mmwe abasiru era abazibe 
b'amaaso; kubanga ekikira obukulu kiruwa, ezaabu, oba yeekaalu etukuza 
ezaabu? 18 Oba mugamba nti Omuntu bw'anaalayiranga ekyoto, nga si 
kintu; naye buli anaalayiranga ekitone ekiriko, ng'azzizza omusango. 19 
Mmwe abazibe b'amaaso: kubanga ekikira obukulu kiruwa, ekitone, oba 
ekyoto ekitukuza ekitone? 20 Naye alayira ekyoto, alayira kyo, ne byonna 
ebiriko. 21 Naye alayira yeekaalu alayira yo, n'oyo atuula omwo. 22 Naye 
alayira eggulu, alayira ntebe ya Katonda, n'oyo agituulako. 23 Ziribasanga 
mmwe, abawandiisi n'Abafalisaayo, bannanfuusi! kubanga muwa ekitundu 
eky'ekkumi ekya nnabbugira ne aneta ne kkumino, ne mulekayo ebigambo 
ebikulu eby'amateeka, obutalyanga nsonga, n'ekisa, n'okukkirizanga: naye 
bino kyabagwanira okubikola, era na biri obutabirekaayo. 24 Mmwe 
abasaale abazibe b'amaaso abasengejja ensiri, ne mumira ennamira. 25 
Ziribasanga mmwe, abawandiisi n'Abafalisaayo, bannanfuusi! kubanga 
munaaza kungulu ku kikompe n'ekibya, naye munda mujjudde obunyazi 
n'obuteegendereza. 26 Ggwe Omufalisaayo omuzibe w'amaaso, sooka 
onaaze munda mu kikompe n'ekibya, ne kungulu kwakyo kulyoke kube 
kulungi. 27 Ziribasanga mmwe, abawandiisi n'Abafalisaayo, bannanfuusi 
kubanga mufaanana amalaalo agasiigibwa okutukula, agasiigibwa 
okutukula, agalabika kungulu nga gawoomye, naye munda mujjudde 
amagumba g'abafu, n'empitambi yonna. 28 Bwe mutyo nammwe kungulu 
mulabika mu bantu nga muli batuukirivu, naye munda mujjudde 
obunnanfuusi n'obujeemu. 29 Ziribasanga mmwe, abawandiisi 
n'Abafalisaayo, bannanfuusi! kubanga milzimba amalaalo ga bannabbi, 
muwoomya ebiggya by'abatuukirvu, 30 ne mugamba nti Singa twaliwo mu 
biro bya bajjajjaffe, tetwandissizza kimu nabo mu musaayi gwa bannabbi. 
31 Bwe mutyo mwetegeeza mwekka nti muli baana baabwe abatta 


bannabbi. 32 Kale mujjuze ekigera kya bajjajjammwe. 33 Mmwe emisota, 
abaana b'embalasaasa, mulidduka mutya omusango ogwa Ggeyeena? 34 
Laba, kyenva mbatumira bannabbi, n'ab'amagezi, nabawandiisi: n'abamu 
ku bo mulibatta mulibakomerera; n'abalala mulibakuba emiggo mu 
makul3naaniro gammwe, mulibayigganya mu byalo byonna: 35 mulyoke 
mujjirwe omusaayi gwonna omutuukirivu ogwayiika ku nsi, okusookera 
ku musaayi gwa Abiri oyo omutuukirivu okutuusa ku musaayi gwa 
Zaakaliya omwana wa Balakiya, gwe mwattira wakati wa yeekaalu 
n'ekyoto. 36 Mazima mbagamba nti Ebigambo bino byonna birituukirira 
ab'emirembe gino. 37 Yerusaalemi, Yerusaalemi, atta bannabbi, 
akasuukirira amayinja abantu abatumibwa gy'ali! emirundi emeka gye 
nnayagalira ddala okukuņņaanya abaana bo, ng'enkoko bw'ekunnaanya 
obwana bwayo munda w'ebiwaawaatiro byayo, ne mutayagala! 38 Laba, 
ennyumba yammwe ebalekeddwa kifulukwa. 39 Kubanga mbagamba nti 
Temulindabako n'akatono okusookaleero, okutuusa Iwe mulyogera nti 
Aweebwa omukisa ajja mu linnya lya Mukama. 


Yesu ayogera ku kugwa kwe kkanisa 


24:1 Yesu n'afuluma mu yeekaalu; yali ng'atambula, abayigirizwa be ne 
bajja okumulaga amazimba ga yeekaalu: 2 Naye n'addamu n'abagamba nti 
Temulaba bino byonna? mazima mbagamba nti Tewalisigala wano jjinja 
eriri kungulu ku jjinja eritalisuulibwa wansi. 3 Bwe yali atudde ku lusozi 
olwa Zeyituuni, abayigirizwa ne bajja gy'ali kyama, ne bagamba nti 
Tubuulire bino we biribeererawo n'akabonero ak'okujja kwo bwe kaliba, 
n'ak'emirembe gino okuggwaawo? 4 Yesu n'addamu n'abagamba nti 
Mulabe omuntu yenna tabakyamyanga. 5 Kubanga bangi abalijja mu linnya 
lyange, nga bagamba nti Nze Kristo; balikyamya bangi. 6 Muliwulira 
entalo n'ettutumu ly'entalo: mulabe temweraliikiriranga: kubanga 
tebirirema kubaawo; naye enkomerero ng'ekyali. 7 Kubanga eggwanga 
liritabaala eggwanga ne kabaka alitabaala kabaka: walibaawo enjala 
n'ebikankano mu bifo ebitali bimu. 8 Naye ebyo byonna Iwe lubereberye 
lw'okulumwa. 9 Lwe balibawaayo mmwe mubonyebonyezebwe, balibatta: 


nammwe mulikyayibwa amawanga gonna okubalanga erinnya lyange. 10 
Mubiro ebyo bangi abalyesittala, baliwantjanayo, balikyawagana. 11 Ne 
bannabbi bangi ab'obulimba balijja, balikyamya bangi. 12 Naye 
agumiikiriza okutuuka ku nkomerero, alirokolebwa. 13 Naye agumiikiriza 
okutuuka ku nkomerero, alirokolebwa. 14 N'enjiri eno ey'obwakabaka 
eribuulirwa mu nsi zonna, okuba omujulirwa mu mawanga gonna; awo 
enkomerero n'eryoka ejja. 15 Kale bwe muliraba eky'omuzizo ekizikiriza, 
Danyeri nnabbi kye yayogerako, nga kiyimiridde mu kifo ekitukuvu, 
(asomamu ategeere), 16 kale abali mu Buyudaaya baddukiranga ku nsozi: 
17 ali waggulu, ku nju takkanga kuggyamu bintu ebiri mu nju ye: 18 ali mu 
lusuku taddanga nate: kutwala kyambalo kye. 19 Naye ziribasanga abali 
embuto n'abayonsa mu nnaku ezo! 20 Nammwe musabe ekidduko 
kyammwe kireme okuba mu biro eby'empewo, newakubadde ku ssabbiiti: 
21 kubanga mu biro ebyo waliba ekibonyoobonyo ekiaene, nga 
tekibangawo kasookedde ensi ebaawo okutuusa leero, era tekiribaawo 
nate. 22 Ennaku ezo singa tezaasalibwako, tewandirokose buli alina 
omubiri: naye olw'abalonde ennaku ezo zirisalibwako. 23 Mu biro ebyo 
omuntu bw'abagambanga nti Laba, Kristo ali wano, oba nti Wano; 
temukkirizanga. 24 Kubanga walijja bakristo ab'obulimba, ne bannabbi 
ab'obulimba, n'abo balikola obubonero obukulu n'eby'amagero; n'okukyam5 
a bakyamye n'abalonde, oba nga kiyinzika. 25 Laba, mbalabudde. 26 Kale 
bwe babagambanga nti Laba, ali mu ddungu; temufulumanga: laba, ali mu 
bisenge munda; temukkirizanga. 27 Kubanga ng'okumyansa bwe kuva 
ebuvanjuba, ne kulabikira ebugwanjuba; bwe kutyo bwe kuliba okujja 
kw'Omwana w'omuntu. 28 Awaba omulambo wonna, awo ensega we 
zikuņņaanira. 29 Naye amangu ago, oluvannyuma Iw'ekibonyoobonyo 
eky'omu maku ezo enjuba erifuuka ekizikiza, n'omwezi tegulyolesa 
musana gwagwo, n'emrsiunyeenye zirigwa okuva mu ggulu, n'amaanyi 
ag'omu ggulu my"eenyezebwa: 30 awo lwe kalirabika akabonero 
ak'Omwana w'omuntu mu ggulu: n'ebika byonna eby'ensi lwe birikuba 
ebiwoobe, biriraba Omwana w'omuntu ng'ajja ku bire eby'eggulu n'amaanyi 
n'ekitiibwa ekinene. 31 Era alituma bamalayika be n'eddoboozi ddene 
ery'ekkondeere, nabo balikunyaanya abalonde be mu mpewo ennya, okuva 


ku nkomerero y'eggulu n'okutuusa ku nkomerero yaalyo. 32 Era muyigire 
ku mutimi olugero Iwagwo: ettabi lyagwo bwe ligejja, amalagala ne 
gatojjera, mutegeera ng'omwaka guli kumpi; 33 bwe mutyo nammwe, bwe 
mulaba ebigambo ebyo byonna, mutegeere nti ali kumpi, ku luggi. 34 
Mazima mbagamba, nti Emirembe gino tegiriggwaawo, okutuusa ebyo 
hvnnna lwe birikolebwa. 35 Eggulu n'ensi biriggwaawo, naye ebigambo 
byange, tebiriggweerawo ddala. 36 Naye eby'olunaku luli n ekiseera tewali 
abimanyi, newakubadde bamalayika ab'omu ggulu, newakubadde 
Omwana, wabula Kitange yekka. 37 Naye ng'ennaku za Nuuwa bwe zaali, 
bwe kutyo bwe kuliba okujja kw'Omwana w'omuntu. 38 Kuba nga bwe 
baali ku nnaku ezo ezaasooka amataba nga balya nga banywa, nga bawasa 
nga bawayiza, okutuuka ku lunaku Nuuwa lwe yayingira mu lyato, 39 ne 
batamanya okutuusa amataba lwe gajja, ne gabatwala bonna; bwe kutyo 
bwe kuliba okujja kw'Omwana w'omuntu. 40 Mu biro ebyo abasajja babiri 
baliba mu kyalo; omu alitwalibwa, n'omulala alirekebwa: 41 abakazi babiri 
baliba nga basa ku lubengo; omu alitwalibwa, n'omulala alirekebwa. 42 
Kale mutunule; kubanga temumanyi lunaku bwe luli Mukama wammwe 
lw'ajjirako. 43 Naye kino mukitegeere nti Alina enju ye singa yamanya 
ekisisimuka bwe kiri omubbi ky'anajjiramu, yanditunudde, teyandirese 
nnyumba ye kusimibwa. 44 Mukale nammwe mweteeketeeke: kubanga 
mu kiseera kye mutalowoolezaamu Omwana w'omuntu ky'ajjiramu. 45 
Kale aluwa nate omuddu oyo omwesigwa ow'amagezi, mukama we gwe 
yasigira ab'omu nju ye, okubawanga emmere yaabwe mu kiseera kyayo? 
46 Omuddu oyo alina omukisa, mukama we gw'alisanga ng'azze ngakola 
bw'atyo. 47 Mazima mbagamba nti alimusigira ebintu bye byonna. 48 
Naye omuddu oyo omubi bw'aligamba mu mutima gwe nti Mukama 
wange aludde; 49 era bw'alisooka okukuba baddu banne, n'okulya 
n'okunywera awamu n'aba tamiivu; 50 mukama w'omuddu oyo alijjira ku 
lunaku lw'atalindiririramu, ne mu kiseera ky'atamanyi, 51 alimutemamu 
ebitundu bibiri, alimuwa omugabo gwe wamu ne bannanfuusi: mwe muliba 
okukaaba n'okuluma obujiji. 


Olugero lw'abawala ekkumi 


25:1 Mu biro ebyo obwakabaka obw'omu ggulu bulifaananyizibwa 
abawala ekkumi, abaatwala ettabaaza zaabwe, ne bagenda okusisinkana 
anaawasa omugole. 2 Naye bannaabwe abataano baali basirusiru, 
n'abataano be baalina amagezi. 3 Kubanga abasirusiru, bwe baatwala 
ettabaaza zaabwe, ne bateetwalira mafuta: 4 naye abalina amagezi ne 
batwala amafuta mu macupa gaabwe wamu n'ettabaaza zaabwe. 5 Naye 
anaawasa omugole bwe yalwayo, bonna ne babo ngoota ne beebaka. 6 
Naye ekiro mu ttumbi ne waba oluyoogaano nti Laba, anaawasa omugole 
ajja! Mufulume okumusisinkana. 7 Abawala bali boma ne balyoka 
bagolokoka, ne balongoosa ettabaaza zaabwe. 8 Abasirusiru ne bagamba 
abalina amagezi nti Mutuwe ku mafuta gammwe; kubanga ettabaaza zaffe 
ziggweerera. 9 Naye abaalina amagezi ne baddamu, ne bagamba nti Wozzi 
tegaatumale fenna nammwe: waakiri mugende eri abatunda, mwegulire. 
10 Bwe baali bagenda okugula, anaawasa omugole n'ajja: n'abo abaali 
beeteeseteese ne bayingira naye mu mbaga ey'obugole: oluggi ne 
luggalwawo. 11 Oluvannyuma abawala bali abalala nabo ne bajja, ne 
bagamba nti Mukama waffe, mukama waffe, tuggulirewo. 12 Naye 
n'addamu n'agamba Mazima mbagamba nti sibamanyi: 13 Kale mmunule, 
kubanga temumanyi lunaku newakubadde ekiseera. 14 Kubanga buli 
ng'omuntu eyali agenda okutambula mu nsi endala, n'ayita abaddu be, 
n'abalekera ebintu bye. 15 N'awa omu ettalanta ttaano, omulala bbin, 
omuiala emu; buli muntu ng'obuyinza bwe bw bwali; nagenda, 16 Amangu 
ago oli eyaweebwa ettalanta ettaano n'agenda n'azisuubuzisa n'aviisaamu 
ettalanta ttaano endala. 17 Bw'atyo n'oli eyaweebwa ettalanta ebbiri 
n'aviisaamu bbiri endala. 18 Naye oli eyaweebwa emu n'agenda n'asimu 
mu ttaka, n'akweka effeeza ya mukama we. 19 Awo ebiro bingi bwe 
byayita, mukama w'abaddu bali n'ajja, n'abala nabo omuwendo. 20 N'oli 
eyaweebwa ettalanta ettaano n'ajja n'aleeta ettalanta ettaano endala, 
n'agamba nti Mukama wange, wandekera ettalanta ttaano: laba, 
navisaamu ettalanta ttaano endala. 21 Mukama we n'amugamba nti 
Weebale, oli muddu mulungi mwesigwa: wali mwesigwa mu bitono, 
ndikusigira ebingi: yingira mu ssanyu lya mukama wo. 22 N'oli 
eyaweebwa ettalanta ebbiri n'ajja n'agamba nti Mukama wange, wandekera 


ettalanta bbiri: laba, naviisaamu ettalanta bbiri endala. 23 Mukama we 
n'amugamba nti Weebale, oli muddu mulungi mwesigwa; wali mwesigwa 
mu bitono, ndikusigira ebingi: yingira mu ssanyu lya mukama wo. 24 N'oli 
eyaweebwa ettalanta emu n'ajja n'agamba nti Mukama wange, akumanya 
ng'oli muntu mukakanavu ng'okungulira gy’otaasigira, ng'okuņņnaanyiza 
gy'otaasigira 25 ne ntya, ne nyenda, ne ngikweka mu ttaka ettalanta yo: 
laba, eyiyo oli nayo. 26 Naye mukama we n'addamu n'amugamba nti Oli 
muddu mubi mugayaavu, wamanya nti nkungulira gye ssaasigira, 
nkunyaanyiza gye ssaayiyira; 27 kale kyakugwanira okugiwa abasuubuzi 
effeeza yange, nange bwe nnandizze nandiweereddwa eyange n'amagoba 
gaamu. 28 Kale mumuggyeeko ettalanta, mugiwe oli alina ettalanta 
ekkumi. 29 Kubanga buli muntu alina aliweebwa, era aliba na bingi: naye 
atalina, aliggibwako, na kiri ky'ali nakyo. 30 N'omuddu oyo ataliiko 
ky'agasa mumusuule mu kizikiza eky'ebweru: mwe muliba okukaaba 
n'okuluma obujiji. 31 Naye Omwana w'omuntu bw'alijjira mu kitiibwa kye, 
ne bamalayika bonna nga bali naye, awo bw'alituula ku ntebe ey'ekitiibwa 
kye: 32 namawanga gonna galikuaanyizibwa mu maaso ge; naye 
alibayawulamu ng'omusumba bw'a yawulamu endiga n'embuzi: 33 endiga 
aliziteeka ku mukono gwe ogwa ddyo, naye embuzi. ku mukono ogwa 
kkono. 34 Awo Kabaka aligamba abali ku mukono gwe ogwa ddyo nti 
Mujje, mmwe Kitange be yawa omukisa, musikire obwakabaka 
obwabateekerwateekerwa okuva ku kutonda ensi: 35 kubanga nnalina 
enjala ne mumpa ekyokulya: nnalina ennyonta ne munnywesa: nnali 
mugenyi ne munsuza; 36 nnali bwereere ne munnyambaza: nnali mulwadde 
ne munnyambuza: nnali :mu nvuba, ne mujja mundaba. 37 Awo 
abatuukirivu balimuddamu nga bagamba nti Mukama waffe, twakulaba 
ddi ng'olina enjala ne tukuliisa? oba ng'olina ennyonta ne tukunywesa? 38 
Era twakulaba ddi ag'oli mugenyi ne tukusuza? oba ng'oli bwereere ne 
tukwambaza? 39 Era twakulaba ddi ng'oli mulwadde, oba mu nvuba, ne 
tujja :ukulaba? 40 Ne Kabaka aliddanu alibagamba nti Mazima mbagamba 
nti Nga bwe mwakola omu ku abo baganda bange abasinga obuto, 
mwakikola nze. 41 Awo libagamba n'abo abali ku mukono gwe ogwa 
kkono nti Muveewo we ndi, mmwe abaakolimirwa, mugende mu muliro 


ogutaggwaawo ogwateekerwateekerwa Setaani ne bamalayika be: 42 
kubanga nnalina enjala, temwampa kyakulya: nnalina ennyonta, 
temwannywesa: 43 nnali nugenyi, temwansuza: nnali bweeere, 
temwannyambaza: mulwadde, ne mu nvuba, temwannambula. 44 Awo 
nabo baliddamu, nga ba;amba nti Mukama waffe, twakuaba ddi ng'olina 
enjala, oba ng'olina nnyonta, oba mugenyi, oba bweeere, oba mulwadde, 
oba mu nvuba, ne tutakuweereza? 45 Awo alibaddamu, ng'agamba nti 
Mazima nbagamba nti Nga bwe mutaakola mu ku abo abasinga obuto, 
temwaikola nze. 46 bano baligenda mu kibonerezo ekitaggwaawo; naye 
batuukirivu baligenda mu bulamu butaggwaawo. 


Olukwe lw'okutta Yesu 


26:1 Awo olwatuuka Yesu bwe yamala ebigambo ebyo byonna, n'agamba 
abayigirizwa be nti 2 Mumanyi nti olw'ebbiri walibaawo Okuyitako, 
n'Omwana w'omuntu aliweebwayo okukomererwa. 3 Awo bakabona 
abakulu n'abakadde b'abantu ne bakunyaanira mu kigango kya kabona 
asinga obukulu, eyayitibwa Kayaafa; 4 ne bateeseza wamu Yesu 
okumukwasa amagezi, bamutte. 5 Naye ne bagamba nti Tuleme 
okumukwatira ku lunaku olukulu, abantu baleme okukaayana. 6 Naye 
Yesu bwe yali mu Bessaniya, mu nju ya Simooni omugenge, 7 omukazi 
n'ajja gy'ali, eyalina eccupa ey'amafuta ag'omugavu ag'omuwendo omungi 
ennyo, n'agamufuka ku mutwe, ng'atudde alya. 8 Naye abayigirizwa bwe 
baalaba, ne banyiiga ne bagamba nti Gafudde ki gano? 9 Kubanga gano 
singa gatundiddwa gandivuddemu ebintu bingi, okuwa abaavu. 10 Naye 
Yesu bwe yategeera n'abagamba nti Munakuwaliza ki omukazi? kubanga 
ankoze ekigambo ekirungi. 11 Kubanga abaavu be muli nabo bulijjo; naye 
temuli nange bulijjo. 12 Kubanga bw'afuse amafuta gano ku mubiri 
gwange, anziraze okunziika. 13 Mazima mbagamba nti Enjiri eno buli 
gy'eneebuulirwanga mu nsi zonna, n'ekyo omukazi ono ky'akoze 
kinaayogerwangako okumujjukira. 14 Awo omu ku abo ekkumi n'ababiri, 
eyayitibwa Yuda Isukalyoti, n'agenda eri bakabona abakulu, 15 n'agamba 
nti Mukkiriza kumpa ki, nange ndimuwaayo gye muli? Ne bamugerera 


ebitundu bya ffeeza amakumi asatu. 16 N'asookera awo okunoonya 
ebbanga bw'anaamuwaayo. 17 Naye ku lunaku olusookerwako 
olw'emigaati egitazimbulukuswa, abayigirizwa ne bajja eri Yesu, ne 
bagamba nti Oyagala tuteekereteekere wa Okuyitako gy'onookuliira? 18 
N'agamba nti Mugende mu kibuga ewa gundi, mumugambe nti 
Omuyigiriza agambye nti Ekiseera kyange kinaatera okutuuka; ewuwo 
gye nnaaliira Okuyitako n'abayigirizwa bange. 19 Abayigirizwa ne bakola 
nga Yesu bw'abalagidde; ne bateekateeka Okuyitako. 20 Awo obudde 
bwe bwawungeera, n'atuula okulya n'abayigirizwa ekkumi n'ababiri; 21 
era baali balya; n'agamba nti Mazima mbagamba nti omu ku mmwe 
anandyamu olukwe. 22 Ne banakuwala nnyo, ne batanula kinnoomu 
okumugamba nti Mukama waage, ye nze? 23 Naye n'addamu n'agamba nti 
Oyo akozezza awamu nange mu kibya, ye anandyamu olukwe. 24 
Omwana w'omuntu agenda, nga bwe yawa ndiikirwa: naye zisanze omuntu 
oyo anaalyamu olukwe Omwana w'omuntu! kyandibadde kirungi eri oyo 
singa teyazaalibwa omuntu oyo. 25 Yuda, eyamulyamu olukwe, n'addamu 
n'agamba nti Labbi, ye nze? N'amugamba nti Ggwe oyogedde. 26 Era 
baali bakyalya, Yesu n'atoola omugaati, ne yeebaza, n'agumenyamu; n'awa 
abayigirizwa, n'agamba nti Mutoole, mulye; guno gwe mubiri gwange. 27 
N'atoola ekikompe, ne yeebaza, n'abawa, ng'agamba nti Munywe ku kino 
mwenna; 28 kubanga kino gwe musaayi gwange ogw'endagaano, oguyiika 
ku lw'abangi olw'okuggyawo ebibi. 29 Naye mbagamba nti Sirinywa 
n'akatono okusooka leero ku guno ogubala ku muzabbibu, okutuusa ku 
lunaku luli Iwe ndigunywa omuggya awamu nammwe mu bwakabaka bwa 
Kitange. 30 Bwe baamala okuyimba ne bafuluma okugenda ku lusozi olwa 
Zeyituuni. 31 31 Awo Yesu n'abagamba nti Mmwe mwenna muneesittala 
ku lwange ekiro kino: kubanga kyawandiikibwa nti Ndikuba omusumba, 
n'endiga ez'omu kisibo zirisaasaanyizibwa. 32 Naye bwe ndimala 
okuzuukizibwa, ndibakulembera okugenda e Ggaliraaya. 33 Naye Peetero 
n'addamu n'amugamba nti Bonna bwe baneesittala ku lulwo, nze seesittale 
n'akatono. 34 Yesu n'amugamba nti Mazima nkugamba nti Mu kiro kino, 
enkoko eneeba tennakookolima, ononneegaana emirundi esatu. 35 Peetero 
n'amugamba nti Newakubadde nga kiiņnwanira okufiira awamu naawe, 


siikwegaane n'akatono. N'abayigirizwa bonna ne boogera bwe batyo. 36 
Awo Yesu n'atuuka nabo mu kifo ekiyitibwa Gesusemane, n'agamba 
abayigirizwa be nti Mutuule wano, nyende eri nsabe. 37 N'atwala Peetero 
n'abaana ba Zebbedaayo bombi, n'atanula okunakuwala n'okweraliikirira 
ennyo. 38 Awo n'abagamba nti Omwoyo gwange guliko ennaku nnyingi, 
zigenda kunzita : mubeere wano, mutunule nange. 39 N'atambulako 
katono, n'avuunama, n'asaba, n'agamba nti Ai Kitange, ekikompe kino 
kinveeko, oba kiyinzika: naye si nga nze bwe njagala wabula nga ggwe 
bw'oyagala. 40 Nadda eri abayigirizwa, n'abasanga nga beebase, n'agamba 
Peetero nti Kazzi temuyinzizza kutunula nange n'essaawa emu? 41 
Mutunule musabe, muleme okuyingira mu kukemebwa: omwoyo gwe 
gwagala naye omubiri gwe munafu. 42 Nate n'agenda omulundi 
ogw'okubiri, nasaba, ng'agamba nti Ai Kitange, oba nga kino tekiyinza 
kunvaako, wabula nze okukinywa, ky'ayagala kikolebwe. 43 N'ajja nate 
n'abasanga nga beebase, kubanga amaaso gaabwe gaali gakambagga. 44 
N'abaleka nate, n'agenda, n'asaba omulundl ogw'okusatu, n'ayogera nate 
ebigambo bimu na biri. 45 Awo n'ajja eri abayigirizwa, n'abagamba nti 
Mwebakire ddala kaakano, muwummule: laba, ekiseera kinaatera 
okutuuka, nOmwana w'omuntu aweereddwayo mu mikono gy'abalina 
ebibi. 46 Muyimuke tugende: laba, andyamu olukwe anaatera okutuuka. 
47 Yali akyayogera, laba, Yuda, omu ku kkumi n'ababiri, n'ajja, ng'alina 
ebibiina bingi ebirina ebitala n'emiggo, nga bava eri bakabona abakulu 
n'abakadde b'abantu. 48 Naye oyo amulyamu olukwe yabawa akabonero, 
ng'agamba nti Gwe nnaanywegera, nga ye wuuyo: mumukwate. 49 
Amangu ago n'ajja awali Yesu, n'agamba nti Mirembe, Labbi; 
n'amunywegera nnyo. 50 Yesu n'amugamba nti Munnange, kola 
ky'ojjiridde. Awo ne bajja, Yesu ne bamussaako emikono, ne bamukwata. 
51 Laba, omu ku abo abaali ne Yesu, n'agolola omukono, n'asowola 
ekitala kye, n'atema omuddu wa kabona asinga obukulu, n'amusalako 
okutu. 52 Awo Yesu n'amugamba nti Ekitala kyo kizze mu kifo kyakyo: 
kubanga abo bonna abakwata ekitala balifa kitala. 33 Oba olowooza nti 
ssiyinza kwegayirira Kitange, naye n'ampeereza kaakano bamalayika 
okusinga liigyoni ekkumi n'ebbiri? 54 Kale binaatuukirira bitya 


ebyawandiikibwa nti kigwanira okuba bwe bityo? 55 Mu luseera ekyo 
Yesu n'agamba ebibiina nti Muli ng'abajjiridde omunyazi n'ebitala n'emiggo 
okunkwata? Nnatuulanga buli lunaku mu yeekaalu nga njigiriza, ne 
mutankwata. 56 Naye kino kyonna kituuse, bannabbi bye baawandiika era 
bituu kirizibwe. Awo abayigirizwa bonna ne bamwabulira, ne badduka. 57 
Ne bali abaakwata Yesu, ne bamutwala ewa Kayaafa kabona asinga 
obukulu, abawandiisi n'abakadde gye baakuOnaanira. 58 Naye Peetero 
n'amuvaako ennyuma wala, okutuuka mu kigango kya kabona asinga 
obukulu, n'ayingira munda, n'atuula n'abaweereza, alabe we binakkira. 59 
Naye bakabona abakulu n'ab'omu lukiiko bonna ne banoonya obujulirwa 
obw'obulimba ku Yesu, balyoke bamutte; 60 ne batabulaba, newakubadde 
ng'abajulirwa ab'obulimba bangi abajja. Naye oluvannyuma ne bajja babiri, 
61 ne bagamba nti Ono yagamba nti Nnyinza okumenya yeekaalu ya 
Katonda, n'okugizimbira ennaku ssatu. 62 Kabona asinga obukulu 
n'ayimirira, namugamba nti Toyanukula n'akatono? kigambo ki bano kye 
bakulumiriza? 63 Naye Yesu n'asirika. Kabona asinga obukulu 
namugamba nti Nkulayiza Katonda omulamu, tubuulire oba nga ggwe 
Kristo, Omwana wa Katonda. 64 Yesu namugamba nti Oyogedde: naye 
mbagamba nti Okusooka leero muliraba Omwana w'omuntu ng'atudde ku 
mukrr.o ogwa ddyo ogw'amaanyi, ng'ajjira ku bire eby'eggulu. 65 Awo 
kabona asinga obukulu n'ayuza ebyambalo bye, nagamba nti Awodde 
Katonda: twagalira ki nate abajulirwa? laba, muwulidde kaakano 
obuwoozi bwe: 66 mulowooza mutya? Ne baddamu ne bagamba nti 
Agwanidde kufa. 67 Awo ne bamuwandira amalusu mu maaso ge, ne 
bamukuba ebikonde: abalala ne bamukuba empi 68 nga bagamba nti 
Tulagule Kristo: ani akukubye? 69 Naye Peetero yali atudde bweru mu 
kigango: omuwala n'ajja gy'ali, n'agamba nti Naawe wali wamu ne Yesu 
Omugaliraaya. 70 Naye ne yeegaanira mu maaso ga bonaa ng'agamba nti 
Ky'ogamba sikima nyi. 71 Naye bwe yafuluma okutuuka mu kisasi, 
omuwala omulal namulaba n'agamba aba abaal awo nti N'ono yali wamu 
ne Yesi Omunazaaleesi. 72 Ne yeegaana nate, n'alayira nti Omuntu oyo 
simumanyi. 73 Ne wayitawo ebba nga ttono, abaali bayimiridde awo ne 
bajja ne bagamba Peetero nti Mazima naawe oli munnaabwe; ku banga 


enjogera yo ekutegeezezza 74 Awo n'atanula okukolima n'okulayira nti 
Omuntu oyo simumanyi Amangu ago enkoko n'ekookolima. 75 Peetero 
n'ajjukira ekigambo Yesu kye yagamba nti Enkoko eneeba tennaba 
kukookolima ononneegaanira emirundi esatu. N'afuluma ebweru, n'akaaba 
nnyo amaziga. 


Yesu ewa Piraato 


27:1 Naye obudde bwe bwakya bakabona abakulu bonna n'a bakadde 
b'abantu ne bateesa wamu ebya Yesu okumutta: 2 ne bamusiba, ne 
bamutwala, ne bamuwaayo eri Piraato owessaza. 3 Awo Yuda, 
eyamulyamu olukwe, bwe yalaba ng'omusango gumusinze, ne yejjusa, 
n'addiza bakabona abakulu n'abakadde ebitundu ebyo amakumi asatu ebya 
ffeeza 4 ng'agamba nti Nnayonoona okulyamu olukwe omusaayi ogutalina 
kabi. Naye bo ne bamugamba nti Guno guli ku ffe? musango gwo 5 
Effeeza n'azisuula mu yeekaal n'afuluma, n'agenda yeetuga. 6 Naye 
bakabona abakulu ne batwala ebitundu biri ebya ffeeza, bagamba nti Kya 
muzizo okubiteeka mu ggwanika lya Katonda, kubanga muwendo gwa 
musaayi. 7 Ne bateesa, ne bazigulamu olusuku Iw’ omubumb;, 
okuziikangamu abagenyi. 8 Olusuku luli kyeruva luyitibwa olusuku 
lw'omusaayi, ne kaakano. 9 Awo lwe kyatuukirira ekyayogererwa mu 
nnabbi Yeremiya, ng'agamba nti Ne batwala ebitundu ebya ffeeza 
amakumi asatu, omuwendo gw'oyo gwe baalamula omuwendo, abantu ku 
baana ba Isiraeri gwe baalamula; 10 ne babiggyamu olusuku Iw'omubumbi, 
nga Mukama bwe yandagira. 11 Awo Yesu n'ayimirira mu maaso 
g'owessaza: owessaza n'amubuuza ng'agamba nti Ggwe Kabaka 
w'Abayudaaya? Yesu namugamba nti Oyogedde. 12 Bakabona abakulu 
n'abakadde bwe baamuloopa, n'ataddamu n'akatono. 13 Awo Piraato 
namugamba nti Towulira bigambo bino bye bakulumiriza bwe biri? 14 
Naye teyamuddamu na kigambo na kimu: owessaza n'okwewuunya ne 
yeewuunya nnyo. 15 Naye ku mbaga owessaza yalina empisa 
okusumululiranga ekibiina omusibe omu, gwe baayagalanga. 16 Era mu 
biro ebyo baalina omusibe omumanyi, ayitibwa Balaba. 17 17 Awo bwe 


baakunyaana, Piraato n'abagamba nti Aluwa gwe mwagala 
mmubasumululire? Balaba, oba Yesu ayitibwa Kristo? 18 Kubanga 
yamanya nga bamuweesezzaayo buggya. 19 Naye bwe yatuula ku ntebe 
ey'emisango, mukazi we n'amutumira, ng'agamba nti Omuntu oyo 
omutuukirivu tomukola kintu n'akatono: kubanga nnalumiddwa leero bingi 
mu kirooto ku lulwe. 20 Naye bakabona abakulu n'abakadde ne babuulirira 
ebibiina okusaba Balaba, bazikirize Yesu. 21 Naye owessaza n'addamu 
n'abagamba nti Ku abo bombi sluwa gwe mwagala mmubasumuluLire? Ne 
bagamba nti Balaba. 22 Piraato n'abagamba nti Kale anaakola ntya Yesu 
ayitibwa Kristo? Bonna ne bagamba nti Akomererwe. 23 Naye n'agamba 
nti Lwaki? ekibi ky'akoze kiruwa? Naye ne bakaayana nnyo, ne bagamba 
nti Akonererwe. 24 Naye Piraato bwe ralaba nga taasobole n'akatono, era 
iga bayinze okukaayana, n'addira imazzi,n'anaaba mu ngalo mu maaso 
n'ekibiina ng'agamba nti Nze siriiko :abi olw'omusaayi gw'omuntu ono 
imutuukirivu: musango gwammwe. 25 Abantu bonna ne baddamu ne 
Pagamba nti Omusaayi gwe gubeere ku ffe, ne ku baana baffe. 26 Awo 
n'abasumululira Balaba : naye Yesu n'amukuba enkoba n'alyoka amuwaayo 
okukomererwa. 27 Awo basserikale b'owessaza ne batwala Yesu mu 
kigango eky'emisango, ne bamukunyaanyizaako ekitongole kyonna. 28 Ne 
bamwambula, ne bamwambaza olugoye olumyufu. 29 Ne baluka engule 
ey'amaggwa, ne bagissa ku mutwe gwe, n'olumuli mu mukono gwe ogwa 
ddyo; ne bafukamira mu maaso ge, ne bamuduulira, nga bagamba nti 
Mirembe, Kabaka w'Abayudaaya! 30 Ne bamuwandira amalusu, ne 
batoola olumuli luli ne bamukuba mu mutwe. 31 Awo bwe baamala 
okumuduulira, ne bamwambulako olugoye, ae bamwambaza ebyambalo 
bye, ne bamutwala okumukomerera. 32 Naye bwe baali bafuluma, ne 
basisinkana omu Omukuleene, erinnya lye Simooni: ne bamuwaliriza oyo 
yeetikke omusalaba gwe. 33 Bwe baatuuka mu kifo ekiyitibwa 
Gologoosa, amakulu gaakyo kifo kya kiwanga, 34 ne bamuwa omwenge 
okunywa ogutabuddwamu omususa: naye bwe yalegako, n'atayagala 
kunywa. 35 Bwe baamala okumukomerera, ne bagabana ebyambalo bye, 
nga bakuba akalulu; 36 ne batuula awo ne bamutunuulira. 37 Ne bassa 
waggulu ku mutwe gwe omusango gwe oguwandiikiddwa nti ONO YE 


YESU KABAKA W'ABAYUDAAYA. 38 Awo abanyazi babiri ne 
bakomererwa naye, omu ku mukono ogwa ddyo, omulala ku gwa kkono. 
39 N'abaali bayita ne bamuvuma, nga banyeenya emitwe gyabwe, 40 nga 
bagamba nti Ggwe amenya yeekaalu, agizimbira ennaku essatu, 
weerokole: oba nga oli Mwana wa Katonda, va ku musalaba okke. 41 
Bakabona abakulu n'abawandiisi n'abakadde ne baduula bwe batyo, nga 
bagamba nti 42 Yalokola balala; tayinza kwerokola yekka. Ye Kabaka wa 
Isiraeri; ave kaakano ku musalaba, naffe tunaamukkiriza. 43 Yeesiga 
Katonda; amulokole kaakano, oba amwagala: kubanga yagamba nti Ndi 
Mwana wa Katonda. 44 Abanyazi abaakomere rwa naye era nabo ne 
bamuvuma bwe batyo. 45 Naye okuva ku ssaawa ey'omukaaga kyali 
kizikiza ku nsi yonna okutuuka ku ssaawa ey'omwenda. 46 Obudde bwe 
bwatuuka ng'essaawa ey'omwenda Yesu n'ayogerera waggulu n'eddoboozi 
ddene, ng'agamba nti Eri, Eri, lama sabakusaani? amakulu gaakyo nti 
Katonda wange, Katonda wange, kiki ekikundesezza? 47 Naye abalala 
abaali bayimiridewo, bwe baawulira, ne bagamba nti Ono ayita Eriya. 48 
Amangu ago munnaabwe omu n'addukana, n'atoola ekisuumwa, n'akijjuza 
omwenge omukaatuufu, n'akissa ku lumuli, namunywesa. 49 Naye abalala 
ne bagamba nti Leka tulabe nga Eriya anajja okumulokola. 50 Naye Yesu 
n'ayogerera nate waggulu n'eddoboozi ddene, n'ata omwoyo gwe. 51 Laba, 
eggigi lya yeekaalu ne liyulikamu wabiri okuva waggulu okutuuka wansi; 
ensi n'ekankana; enjazi ne zaatika: 52 entaana ne zibikkuka; emirambo 
mingi egy'abatukuvu abaali beebase ne gizuukizibwa; 53 ne bava mu 
ntaana bwe yamala okuzuukira, ne bayingira mu kibuga ekitukuvu, bangi 
ne babalaba. 54 Naye omwami w'ekitongole, na bali abaali naye nga 
batunuulira Yesu, bwe baalaba ekikankano, n'ebigambo ebibaddewo, ne 
batya nnyo, ne bagamba nti Mazima ono abadde Mwana wa Katonda. 55 
Waaliwo n'abakazi bangi abaayimirira ewala nga balengera, abaayitanga 
ne Yesu okuva e Ggaliraaya, abaamuweerezanga: 56 mu abo mwalimu 
Malyamu Magudaleene, ne Malyamu nnyina Yakobo ne Yose, ne nnyina 
w'abaana ba Zebbedaayo. 57 Naye obudde bwali buwungeera, n'ajja 
omuntu omugagga, eyava Alimasaya, erinnya lye Yusufu, era naye yali 
muyigirizwa wa Yesu: 58 oyo n'agenda eri Piraato, n'asaba omulambo gwa 


Yesu. Awo Piraato n'alagira okugumuwa. 59 Yusufu n'atwala omulambo, 
n'aguzinga mu bafuta enjeru, 60 n'aguteeka mu ntaana ye empya, gye 
yasima mu lwazi: n'ayiringisa ejjinja ddene n'alissa ku mulyango 
gw'entaana, n'agenda. 61 Waaliwo Malyamu Magudaleene, ne Malyamu 
ow'okubiri, nga batudde mu maaso g'entaana. 62 Naye enkya, Iwe lunaku 
olwaddirira olw'Okuteekateeka, bakabona abakulu n'Abafalisaayo ne 
bakunyaanira ewa Piraato, 63 ne bagamba nti Omwami, tujjukidde 
omulimba oyo eyagamba ng'akyali mulamu nti Ennaku bwe ziriyitawo 
essatu ndizuukira. 64 Kale lagira bakuumire ddala amalaalo okutuusa ku 
lunaku olw'okusatu, abayigirizwa be batera okujja okumubba, bagambe 
abantu nti Azuukidde mu bafu: era okukyama okw'oluvannyuma kulisinga 
kuli okwasooka. 65 Piraato n'abagamba nti Mulina abakuumi: mugende, 
mugakuumire ddala nga bwe muyinza. 66 Nabo ne bagenda, ne 
bagakuumira ddala amalaalo, ejjinja ne balissaako akabonero, n'abakuumi 
nga weebali. 


Azuukidde 


28:1 Naye olunaku olwa ssabbiiti bwe lwali lugenda okuggwaako, 
ng'olunaku olw'olubereberye mu nnaku omusanvu lunaatera okukya, 
Malyamu Magudaleene ne Malyamu ow'okubiri ne bajja okulaba 
amalaalo. 2 Laba, ne wabaawo ekikankano ekinene ku nsi; kubanga 
malayika wa Mukama yava mu ggulu, n'ajja n'ayiringisa ejjinja 
okuliggyawo, n'alituulako. 3 Naye ekifaananyi kye kyali nga kumyansa, 
n'engoye ze zaali zitukula ng'omuzira: 4 era entiisa ye n'ekankanya 
abakuumi, ne baba ng'abafudde. 5 Naye malayika n'addamu n'agamba 
abakazi nti Mmwe temutya: kubanga mmanyi nga munoonya Yesu 
eyakomererwa. 6 Tali wano; kubanga azuukidde, nga bwe yagamba. 
Mujje, mulabe ekifo Mukama we yagalamira. 7 Mugende mangu, 
mubuulire abayigirizwa be nti Azuukidde mu bafu; laba, abakulembera 
okugenda e Ggaliraaya; gye mulimulabira: laba, mbabuulidde. 8 Ne bava 
mangu ku ntaana, n'entiisa n'essanyu lingi, ne baddukana okubuulira 
abayigirizwa be. 9 Laba, Yesu n'abasisinkana, n'agamba nti Mirembe. Ne 


bajja ne bamukwata ebigere, ne bamusinza. 10 Awo Yesu n'abagamba nti 
Temutya: mugende mubuulire baganda bange bagende e Ggaliraaya, gye 
balindabira. 11 Naye bwe baali bagenda, laba abakuumi abamu ne bajja 
mu kibuga, ne babuulira bakabona abakulu byonna ebibaddeyo. 12 Ne 
bakunyaana wamu n'abakadde, ne bateesa wamu, ne babaweera 
basserikale effeeza nnyingi, 13 ne bagamba nti Mugambanga nti 
Abayigirizwa be bajja ekiro, ne bamubba ffe nga twebase. 14 Naye 
ekigambo kino bwe kiribuulirwa owessaza, ffe tulimuwooyawooya, 
nammwe tulibagg yako omusango. 15 Nabo ne batwala effeeza, ne bakola 
nga bwe baaweererwa: ekigambo kino ne kibuna mu Bayudaaya, okutuusa 
leero. 16 Naye abayigirizwa ekkumi n'omu ne bagenda e Ggaliraaya, ku 
lusozi Yesu gye yabalagira. 17 Bwe baamulaba ne bamusinza: naye 
abalala ne babuusabuusa. 18 Yesu n'ajja n'ayogera nabo, n'agamba nti 
Mpeereddwa obuyinza bwonna mu ggulu ne ku nsi. 19 Kale mugende, 
mufuule amawanga gonna abayigirizwa, nga mubabatiza okuyingira mu 
linnya lya Kitaffe n'Omwana n'Omwoyo Omutukuvu; 20 nga mubayigiriza 
okukwata byonna bye nnabalagira mmwe: era, laba, nze ndi wamu 
nammwe ennaku zonna, okutuusa emirembe ginolwe giriggwaawo. 


Makko 
Yokaana Omubatiza alongoosa oluguudo Iwa Mukama 


1:1 Okusooka kw'enjiri ya Yesu Kristo, Omwana wa Katonda. 2 Nga bwe 
kyawandiikibwa mu nnabbi Isaaya nti Laba, nze ntuma omubaka wange 
mu maaso go, Alirongoosa oluguudo lwo; 3 Eddoboozi lye ayogerera 
waggulu mu ddungu nti Mulongoose oluguudo lwa Mukama, 
Mulunyamye amakubo ge; 4 Yokaana yajja eyabatiza mu ddungu 
n'abuulira okubatizibwa okw'okwenenya olw'okuggibwako ebibi. 5 N'ensi 
yona ey'e Buyudaaya n'ab'e Yerusaalemi boma ne bavaayo ne bajja gy'ali 
ne babatizibwa ye mu mugga Yoludaani nga baatula ebibi byabwe. 6 Ne 
Yokaana yayambalanga byoya bya nyamira, n'olukoba Iw'eddiba mu 
kiwato kye, ng'alya enzige n'omubisi gw'enjuki ez'omu nsiko. 7 N'abuulira 


ng'agamba nti Ajja ennyuma wange ye ansinga amaanyi, so sisaanira 
kukutama kutuggulula lukoba lwa ngatto ze. 8 Nze nababatiza n'amazzi, 
naye oyo alibabatiza n'Omwoyo Omutukuvu. 9 Awo olwatuuka mu nnaku 
ezo Yesu n'ava e Nazaaleesi eky'e Ggaliraaya n'ajja okubatizibwa Yokaana 
mu Yoludaani. 10 Amangu ago bwe yava mu mazzi, n'alaba eggulu nga 
liyulise, n'Omwoyo ng'ali ng'ejjiba ng'akka ku ye: 11 n'eddoboozi ne 
lifuluma mu ggulu erigamba nti Ggwe Mwana wange gwe njagala, gwe 
nsanyukira ennyo. 12 Amangu ago Omwoyo n'amugobera mu ddungu. 13 
N'amalayo mu ddungu ennaku amakumi ana ng'akemebwa Setaani; n'aba 
wamu n'ensolo; bamalayika ne bamuweereza. 14 Awo oluvannyuma 
Yokaana ng'amaze okuweebwayo, Yesu n'ajja e Ggaliraaya, ng'abuulira 
enjiri ya Katonda, 15 ng'agamba nti Ekiseera kituuse, obwakabaka bwa 
Katonda busembedde, mwenenye, mukkirize enjiri. 16 Bwe yali ng'ayita 
ku lubalama lw'ennyanja ey'e Ggaliraaya n'alaba Simooni ne Andereya 
muganda wa Simooni nga basuula omugonjo mu nnyanja, kubanga baali 
bavubi. 17 Yesu n'abagamba nti Mujje muyite nange, ndibafuula abavubi 
b'abantu. 18 Amangu ago ne baleka awo emigonjo ne bagenda naye. 19 
Bwe yasemberayo mu maaso katono, n'alaba Yakobo omwana wa 
Zebbedaayo ne Yokaana muganda we, abo bombi baali mu lyato nga 
bayunga emigonjo. 20 Amangu ago n'abayita: ne baleka awo kitaabwe 
Zebbedaayo mu lyato ng'ali n'abo abakolera empeera, ne bamugoberera 21 
Ne bayingira e Kaperunawumu; amangu ago ku lunaku lwa ssabbiiti 
n'ayingira mu kkuņyņpaaniro n'ayigiriza. 22 Ne bawuniikirira olw'okuyigiriza 
kwe: kubanga yabayigiriza nga ye nnyini buyinza, so si ng'abawandiisi. 23 
Amangu ago mu kkuņņpaaniro lyabwe mwalimu omuntu aliko dayimooni 
omubi; n'akaaba 24 nga agamba nti Otuvunaana ki, Yesu ow'e Nazaaleesi? 
ozze kutuzikiriza? nkumanyi ggwe, ggwe oli Mutukuvu wa Katonda. 25 
Yesu n'amuboggolera ng'agamba nti Bunira, muveeko. 26 Dayimooni 
namutaagula nakaaba eddoboozi ddene n'amuvaako. 27 Ne beewuunya 
bonna, ne beebuuzaganya nga bagamba nti kiki kino? okuyigiriza kuggya! 
alagira n'obuyinza dayimooni ne bamuwulira. 28 Amangu ago ettutumu lye 
ne libuna ensi yonna eriraanye Ggaliraaya. 29 Amangu ago bwe baafuluma 
mu kkunyaaniro ne bagenda wamu ne Yakobo ne Yokaana mu nnyumba 


ya Simooni ne Andereya. 30 Awo nnyina mukazi wa Simooni yali 
ng'agalamidde ng'alwadde omusujja; amangu ago ne bamubuulira bw'ali: 
31 n'ajja n'amukwata ku mukono n'amugolokosa, omusujja ne 
gumuwonako, n'abaweereza. 32 Awo olweggulo, enjuba ng'egudde, ne 
bamuleetera abalwadde bona, n'abo abaliko dayimooni. 33 N'ekibuga 
kyonna ne kikunyaanira ku wankaaki. 34 N'awonya bangi abaali balwadde 
endwadde nnyingi, n'agoba dayimooni bangi n'atabaganya kwogera 
kubanga baamumanya. 35 Awo mu makya ennyo, nga bukyali kiro, 
n'agolokoka n'afuluma n'agenda mu ddungu, n'asabira eyo. 36 Simooni 
n'abo abaali naye ne bamugoberera; 37 ne bamulaba ne bamugamba nti 
Bonna bakunoonya. 38 N'abagamba nti Tugende awalala mu bibuga ebiri 
okumpi mbuulir n'eyo; kubanga ekyo kye nnajjirira. 39 N'ayingira mu 
makunyaaniro gaabwe mu Ggaliraaya yonna, ng'abuulira ng'agoba 
dayimooni. 40 Omugenge n'ajja gy'ali, ng'amwegayirira ng'amufukaamirira 
ng'amugamba nti Bw'oyagala, oyinza okunnongoosa. 41 N'amusaasira 
n'agolola omukono gwe n'amukwatako n'amugamba nti Njagala; longooka. 
42 Amangu ag ebigenge bye ne bimuwonako n'a longooka. 43 
N'amukuutira nnyo amangu ago n'amusindika 44 n'amugamba nti Laba 
tobuulirako muntu; naye genda weeyoleke eri kabona, oweeyo 
olw'okulongooka kwo Musa bye yalagira okuba omujulirwa gye bali. 45 
Naye n'afuluma, n'asooka okukibuulira ennyo n'okubunya ekigambo, 
n'okuyinza n'atayinza Yesu okuyingira nat mu kibuga mu lwatu, naye yali 
bweru mu malungu; ne bajja gy'ali nga bava wonna wonna. 


Yesu asonyiwa era awonya akozimbye 


2:1 Awo emaku bwe zaayitawo n'ayingira nate mu Kaperuna wumu, ne 
kiwulirwa ng'ali mu nju. 2 Ne bakunyaana bangi, nokugya wo ne 
batagyawo nate newakubadd mu mulyango: n'ababuulira ekigambo. 3 Ne 
bajja abaaleeta omu Iwadde akoozimbye nga bamwetisse bana. 4 Naye 
bwe baalemwa okumusemberera olw'ekibiina, ne babi kkula waggulu ku 
nnyumba we yali: ne bawummulawo ekituli ne bamussiza ku kitanda 
akoozimbye kwe yali agalamidde. 5 Yesu bwe yalaba okukkiriza kwabwe 


n'agamba akoozimbye nti Mwana wange, ebibi byo bikuggiddwako. 6 
Naye waaliwo abawandiisi abamu nga batudde nga balowooza mu mitima 
gyabwe nti 7 Ono kiki ekimwogeza bw'atyo? Awoola: ani ayinza 
okuggyako ebibi wabula omu, ye Katonda? 8 Amangu ago Yesu bwe 
yategeera mu mwoyo gwe nga balowooza bwe batyo munda yaabwe 
n'abagamba nti Kiki ekibalowoozesa ebyo mu mitima gyammwe? 9 
Ekyangu kiruwa, okugamba akoozimbye nti Ebibi byo bikuggiddwako; 
nantiki okugamba nti Golokoka, weetikke ekitanda kyo, ogende? 10 Naye 
mumanye nga Omwana w'omuntu alina obuyinza ku nsi okuggyako ebibi 
n'agamba akoozimbye nti 11 Nkugamba, Golokoka, weetikke ekitanda 
kyo, oddeyo mu nnyumba yo. 12 N'agolokoka, ne yeetikka amangu ago 
ekitanda, n'afuluma mu maaso gaabwe bonna; awo ne beewuunya boma ne 
bagulumiza Katonda nga bagamba nti Tetulabangako bwe tuti. 13 
N'avaawo nate n'agenda ku lubalama |w'ennyanja; ebibiina byonna ne bajja 
w'ali, n'abayigiriza. 14 Awo bwe yali ng'ayita, n'alaba Leevi omwana wa 
Alufaayo ng'atudde mu ggwoolezo, namugamba nti Yita nange. 
N'agolokoka n'ayita naye. 15 Awo bwe yali ng'atudde mu nnyumba y'oyo 
ng'alya, abawooza bangi n'abalina ebibi ne batuula wamu ne Yesu 
n'abayigirizwa be; kubanga baali bangi, abaagenda naye. 16 Abawandiisi 
ab'omu Bafalisaayo bwe baamulaba ng'alya wamu n'abalina ebibi 
n'abawooza, ne bagamba abayigirizwa be nti Alya era anywera wamu 
n'abawooaa n'abalina ebibi. 17 Awo Yesu bwe yawulira n'abagamba nti 
Abalamu tebeetaaga musawo, wabula ibalwadde: sajja kuyita batuukiriru 
wabula abalina ebibi. 18 Awo abayigirizwa ba Yokaana n’ab’Abafalisaayo 
baali nga basiiba; ne bajja ne bamugamba nti Kiki bayigirinzwa ba 
Yokaana n'abayiirizwa b'Abafalisaayo ekibasiibya, bayigirizwa bo nga 
tebasiiba? 19 Yesu n'abagamba nti Abaana b'obugole bayinza batya 
akusiiba vasizza omugole ng'ali nabo? mubiro byonna nga bali naye 
awasizza omugole, tebayinza kusiiba. 20 Naye emaku zirituuka, awasizza 
omugole lw'alibagaibwala: ne balyoka basiiba ku lunaku olwo. 21 Tewali 
muntu atunga ekiwero eky'olugoye oluggya ku kyambalo ekikadde; bwe 
kiba kityo kiri eky'oku kizibawo kikutula kiri, ekikadde ekiggya, ekituli ne 
kyeyongera. 22 Era tewali muntu afuka omwenge omusu mu nsawo 


ez'amaliba enkadde: bwe kiba kityo omwenge gwabya ensawo ez'amaliba, 
omwenge ne gufaafaagana n'ensawo ez'amaliba zoonooneka; naye 
omwenge omusu gufukibwa mu nsawo ez'amaliba empya. 23 Awo 
olwatuuka yall ng'atambula mu nnimiro ku lunaku lwa ssabbiiti; 
abayigirizwa be ne batanula okugenda nga banoga ebirimba. 24 
Abafalisaayo ne bamugamba nti Laba, kiki ekibakoza eky'omuzizo ku 
lunaku lwa ssabbiiti? 25 N'abagamba nti Temusomaagaka Dawudi kye 
yakola, bwe yali nga yeetaaga, nalumwa enjala ye n'abo be yali nabo? 26 
Bwe yayingira mu nnyumba ya Katonda, Abiyasaali bwe yali nga ye 
kabona asinga obukulu, n'alya emigaati egy'okulaga, egy'omuzizo 
okuliibwako wabula bakabona, n'agiwa ne be yali nabo? 27 N'abagamba 
nti Ssabbiiti yabaawo ku lwa muntu, so omuntu si ku lwa ssahbiiti: 28 bwe 
kityo Omwana w'omuntu ye mukama wa ssabbiiti nayo. 


Yesu awonya ku ssabbiiti 


3:1 N'ayingira nate mu kkungaaniro; mwalimu omuntu eyalina omukono 
ogukaze. 2 Ne bamulabirira oba anaamuwonyeza ku lunaku lwa ssabbiiti, 
era bamuloope. 3 N'agamba omuntu eyalina omukono ogukaze nti 
Yimirira wakati awo. 4 Awo n'abagamba nti Kye kirungi ku lunaku lwa 
ssabbiiti okukola obulungi nantiki okukola obubi? kuwonya bulamu naatiki 
kutta? Naye ne basirika. busirisi. 5 Bwe yabeetoolooza amaaso 
n'obusungu, ng'anakuwadde olw'okukakaayala kw'emitima gyabwe, 
n'agamba omuntu ati Golola omukono gwo. N'agugolola: omukono gwe ne 
guwona. 6 Amangu ago Abafalisaayo ne bavaamu ne bateesa n'Abakerodi 
yaaniku ye, nga bwe banaamuzikiriza. 7 Awo Yesu n'abayigirizwa be ne 
bagenda ku nnyanja, ebibiina bingi ne bimugoberera ebyava e Ggaliraaya 
n'e Buyudaaya 8 Yerusaalemi ne Idumaya n'emitala wa Yoludaani, 
n'abaliraanye e Ttuulo n'e Sidoni, ekibiina kinene, bwe baawulira bye 
yakola, ne bajja gy'ali. 9 N'agamba abayigirizwa be eryato ettono 
limubeerenga kumpi ebibiina bireme okumunyigiriza; 10 kubanga yawonya 
bangi, n'okugwa abalwadde ne bamugwako bamukwateko, bonna abaali 
balina ebibonoobono. 11 Dayimooni ababi nabo bwe baamulaba ne bagwa 


mu maaso ge ne bakaaba nga bagamba nti Ggwe Mwana wa Katonda. 12 
N'abakuutira nnyo baleme okumwatiikiriza. 13 Awo n'alinnya ku lusozi 
n'abayita gy'ali b'ayagala: ne bagenda gy'ali. 14 N'ayawulamu ekkumi 
n'ababiri okubeeranga awamu naye, era abatumenga okubuulira, 15 
n'okuba n'obuyinza okugobanga emizimu: 16 Simooni n'amutuuma erinnya 
Peetero; 17 ne Yakobo omwana wa Zebbedaayo, ne Yokaana, muganda 
wa Yakobo; nabo n'abatuuma amannya Bowanerege, amakulu gaalyo nti 
Baana ba kubwatuka: 18 ne Andereya ne Firipo, ne Battolomaayo, ne 
Matayo, ne Tomasi, ne Yakobo omwana wa Alufaayo, ne Saddayo, ne 
Simooni Omukananaayo, 19 ne Yuda Isukalyoti, ye yamulyamu olukwe. 
N'ajja mu nnyumba, 20 ekibiina ne kikunyaana nate, n'okuyinza ne 
batayinza na kulya mmere. 21 Awo ababe bwe baawulira ne bafuluma 
okumukwata, kubanga. baagamba nti Alaluse. 22 Awo abawandiisi 
abaaserengeta okuva e Yerusaalemi ne bagamba nti Alina Beeruzebuli, era 
nti Agoba dayimooni ku bwa mukulu wa badayimooni. 23 N'abayita gy'ali, 
n'abagambira mu ngero nti Setaani ayinza atya okugoba Setaani? 24 
Obwakabaka bwe bwawukanamu bwo bwokka, obwakabaka obwo 
tebuyinza kuyimirira. 25 N'ennyumba bw'eyawukanamu yo yokka, 
ennyumba eyo teriyinza kuyimirira. 26 Era oba Setaani yeegolokokeddeko 
ye yekka, nayawukanamu, tayinza kuyimirira, naye aggwaawo. 27 Naye 
tewali muntu ayinza okuyingira mu nnyumba y'omuntu ow'amaanyi 
okunyaga ebintu bye, nga tasoose kusiba oyo ow'amaanyi, n'alyoka anyaga 
ennyumba ye. 28 Mazima mbagamba nti Abaana b'abantu balisonyiyibwa 
ebibi byabwe byonna, n'obuwoozi bwabwe bwe baliwoola bwonna; 29 
naye oyo yenna anawoolanga Omwoyo Omutukuvu talina kusonyiyibwa 
emirembe n'emirembe, naye azzizza omusango ogw'ekibi eky'emirembe 
n'emirembe: 30 kubanga baayogera nti Alina dayimooni. 31 Awo nnyina ne 
baganda be ne bajja, ne bamutumira ne bamuyita nga bayimiridde 
wabweru. 32 N'ekibiina kyali kirudde nga bamwetoolodde; ne bamugamba 
nti Laba, nnyoko ne baganda bo bali wabweru bakunoonya. 33 
N'abaddamu ng'agamba nti Mmange ye ani ne baganda bange? 34 
n'abeetoolooza amaaso abaali batudde enjuyi zonna nga bamwetoolodde 
n'agamba nti Laba, mmange ne baganda bange! 35 Kubanga buli muntu 


yenna anaakolanga Katonda by'ayagala, oyo ye muganda wange, ye 
mwannyinaze, ye mmange. 


Olugero |w'omusizi 


4:1 Ate n'atanula okuyigiriza ku lubalama lw'ennyanja. Ekibiina kinene 
nnyo ne kikunyaanira w'ali, n'okusaabala n'asaabala mu lyato, n'atuula mu 
nnyanja; ekibiina kyonna ne kibeera ku nnyanja ku ttale. 2 N'abayigiriza 
bingi mu ngero, n'abagamba mu kuyigiriza kwe nti 3 Muwulire; laba, 
omusizi yafuluma okusiga: 4 awo olwatuuka bwe yali ng'asiga, ezimu ne 
zigwa ku mabbali g'ekkubo, ennyo nyi ne zijja ne zizirya. 5 N'endala ne 
zigwa awali enjazi awatali ttaka lingi; amangu ago ne zimera, kubanga 
ettaka teryali ggwanvu: 6 enjuba bwe yayaka, ne ziwotookerera; era 
kubanga tezaalina mmizi, ne zikala. 7 dala ne zigwa awali amaggwa, 
amaggwa ne galoka, ne gazizisa ne zitabala bibala. 8 Endala ne zigwa ku 
ttaka eddungi, ne zibala ebibala ne bikula ne byeyongera; ne zizaala 
okutuusa amakumi asatu, era okutuusa enkaaga, era okutuusa ekikumi. 9 
N'agamba nti Alina amatu ag'okuwulira, awulire: 10 Awo bwe yali yekka, 
abo abaali bamwetoolodde n'ekkumi n'ababiri ne bamubuuza ku ngero ezo. 
11 N'abagamba nti Mmwe mwaweebwa ekyama ky'obwakabaka bwa 
Katonda: naye bali ab'ebweru, byonna bibabeerera mu ngero: 12 bwe 
balaba balabe, ne bateetegereza; era bwe bawulira bawulire, ne 
batategeera; mpozzi baleme okukyuka nate, okusonyiyibwa. 13 
N'abagamba nti Temumanyi lugero luno? kale mulitegeera mutya engero 
zonna? 14 Omusizi asiga kigambo. 15 Bano be b'oku mabbali g'ekkubo, 
ekigambo we kisigibwa; awo bwe bawulira, amangu ago Setaani n'ajja 
n'aggyamu ekigambo ekyasigibwa mu bo. 16 Ne bano bwe batyo be bali 
abasigibwa awali enjazi, abo, bwe bawulira ekigambo, amangu ago 
bakikkiriza n'essanyu; 17 ne bataba na mmizi mu bo, naye bamala ekiseera 
kitono; awo bwe wabaawo okulaba ennaku oba kuyigganyizibwa 
olw'ekigambo, amangu ago beesittala. 18 N'abalala be bali abasigibwa 
awali amaggwa; abo, bwe bawulira ekigambo, 19 awo emitawaana gy'ensi 
n'obulimba bw'obugagga, n'okwegomba kw'ebirala byonna bwe biyingira 


bizisa ekigambo, ne kitabala 20 n'abo be bali abasigibwa awali ettaka 
eddungi; abawulira ekigambo, abakikkiriza, ababala ebibala amakumi 
asatu, n'enkaaga, n'ekikumi. 21 N'abagamba nti Ettabaaza ereetebwa 
okuteekebwa munda w'ekibbo, nantiki munda w'ekitanda, n'eteteekebwa 
waggulu ku kikondo? 22 Kubanga tewali kikwekebwa, naye 
kirimanyibwa; newakubadde ekyakisibwa, naye kirirabika lwatu. 23 Buli 
alina amatu ag'okuwulira, awulire. 24 N'abagamba nti Mwekuume kye 
muwulira: mu kigera mwe mugera nammwe mwe muligererwa: era 
mulyongerwako. 25 Kubanga, alina aliweebwa: n'atalina aliggibwako 
n'ekyo ky'ali nakyo. 26 N'agamba nti Obwakabaka bwa Katonda bwe buti, 
ng'omuntu bw'amansa ensigo ku ttaka; 27 n yeebaka n'agolokoka ekiro 
n'emisa na, n'ensigo n'emeruka n'ekula, ye nga tamanyi bw'emeruse. 28 
Ensi ebala yokka, okusooka kalagala, an kirimba, ate nyaano enkulu mi 
kirimba. 29 Naye emmere bw'e yengera, amangu ago assaako ekiwabyo, 
kubanga okukungula kutuuse. 30 N'agamba nti Tunaabufaananya tutya 
obwakabaka bwa Katonda? Nantiki tunaabunnyonnyolera ku kifaananyi ki? 
31 Bufaanana ng'akaweke aka kaladaali, ako, bwo kasigibwa mu ttaka, 
newakubadde nga ke katono okukira ensigo zonna eziri mu nsi, 32 naye 
bwe kasigibwa kakula, kaba kanene okukira enva zonna, kasuula amatabi 
amanene kale era ennyonyi ez'omu bbanga ne ziyinza okutuula wansi 
w'ekisiikirize kyagwo. 33 N'abagamba ekigambo mu ngeri nnyingi ng'ezo, 
nga bwe bayinza okukiwulira: 34 teyayogera nabo awatali lugero: naye 
n'ategeezanga abayigirizwa be ye byonna mu kyama. 35 Awo ku lunaku 
olwo bwe bwali buwungedde, n'abagamba nti Tuwunguke tutuuke emitala 
w'eri, 36 Bwe baaleka ekibiina, ne bamutwalira mu lyato, nga bwe yali, 
Era n'amaato amalala gaali naye. 37 Awo omuyaga mungi ne gujja, 
amayengo ne gayiika mu lyato, n'eryato lyali nga ligenda okujjula. 38 Ye 
yennyini yali yeebase mu kiwenda ku kigugu, ne bamuzuukusa, ne 
bamugamba nti Omuyigiriza, tofaayo nga tufa? 39 N'azuukuka, 
n'aboggolera omuyaga, nagamba ennyanja ntiSirika, teeka. Omuyaga ne 
gukkakkana, n'eba nteefu nnyo. 40 N'abagamba nti Kiki ekibatiisa? 
Temunnaba kuba na kukkiriza? 41 Ne batya entiisa nnene, ne 
bagambagana nti Kale ono ye ani, kubanga omuyaga n'ennyanja 


bimuwulira? 
Aliko dayimooni awonyezebwa 


5:1 Ne batuuka emitala w'ennyanja mu nsi y'Abagerasene. 2 Bwe yava mu 
lyato, amangu ago omuntu eyaliko dayimooni eyava mu ntaana 
n'amusisinkana, 3 eyasulanga mu ntaana; nga tewakyali muntu ayinza 
kumusiba, newakubadde mu lujegeregere, 4 kubanga emirundi mingi 
yateekebwako mu masamba, ne mu njegere, enjegere n'azikutula, 
n'amasamba n'agamenyaamenya: ne wataba muntu wa maanyi 
okumusobola. 5 Naye bulijjo, ekiro n'emisana, yakaabiranga mu ntaana ne 
ku nsozi, ne yeesala n'amayinja. 6 Bwe yalengera Yesu ng'akyali wala, 
n'addukana n'amusinza; n'akaaba n'eddoboozi ddene 7 ng'agamba nti 
Onvunaana ki, Yesu Omwana wa Katonda, Ali waggulu ennyo? Nkulayiza 
Katonda, tombonereza. 8 Kubanga yamugamba nti Va ku muntu ono, 
ggwe dayimooni. 9 N'amubuuza nti Erinnya lyo ggwe ani? N'amugamba 
nti Erinnya lyange Liigyoni; kubanga tuli bangi. 10 N'amwegayirira nnyo 
aleme okubagoba mu nsi eyo. 11 Awo ku lusozi waaliwo eggana 
ly'embizzi ddene nga zirya. 12 N'amwegayirira, ng'amugamba nti 
Tusindike mu mbizzi tuziyingiremu. 13 N'amukkiriza, Dayimooni 
n'avaamu, n'ayingira mu mbizzi: eggana ne lifubutuka ne liserengetera ku 
bbanga mu anyanja, zaali nga nkumi bbiri, ne zifiira mu nnyanja. 14 Awo 
abaali bazirunda ne badduka, ne babuulira ab'omu kibuga, n'ab'omu byalo, 
ne bajja okulaba ebibaddeyo bwe biri. 15 Ne batuuka awali Yesu, ne 
balaba eyaliko dayimooni ng'atudde, ng'ayambadde nga alina amagezi, oyo 
eyaliko liigyoni; ne batya. 16 Abaalaba ne babannyonnyola ebimubaddeko 
oyo eyaliko dayinooni, era n'eby'embizzi. 17 Ne batanula okumwegayirira 
okuva mu nsalo zaabwe. 18 Awo bwe yali ng'asaabala mu lyato, oyo 
eyaliko dayimooni namwegayirira abeere naye. 19 N'atamuganya, naye 
yamugamba nti Genda eka mu babo, obabuulire bwe biri ebikulu Katonda 
by'akukoledde, ne bw'akusaasidde. 20 N'agenda, n'atanula okubuulira mu 
Dekapoli bwe biri ebikulu Yesu bye yamukolera. Abantu bonna ne 
beewuunya. 21 Awo Yesu bwe yawunguka ate mu lyato n'atuuka emitala, 


bibiina bingi ne bikunnaanira w'ali; ye ng'ali kumpi n'ennyanja. 22 Omu 
ow'oku bakulu b'ekkungaaniro, erinnya lye Yayiro, n'ajja; bwe yamulaba, 
n'avuunama ku bigere bye, 23 namwegayirira nnyo ng'agamba nti 
Omuwala wange omuto ali kumpi n'okufa: nkwegayirira ojje, omusseeko 
emikono gyo, adde mu mbeera ye, alamuke. 24 N'agenda naye; ekibiina 
ekinene ne kimugoberera, ne bamunyigiriza. 25 Awo omukazi eyali 
alwalidde ekikulukuto ky'omusaayi emyaka kkumi n'ebiri, 26 eyatengejja 
ennyo eri abasawo abangi, n'awangayo bye yali nabyo byonna, so 
n'atabaako kimugasa, naye ne yeeyongeranga bweyongezi okulwala, 27 
bwe yawulira ebigambo bya Yesu, n'ajjira mu kibiina emabega we 
n'akoma ku kyambalo kye. 28 Kubanga yagamba nti Bwe nkomako 
obukomi ku byambalo bye, nnaawona. 29 Amangu ago ensulo ey'omusaayi 
n'ekalira, n'ategeera mu mubiri gwe ng'awonyezebbwa ekibonoobono kye. 
30 Amangu ago Yesu bwe yategeera munda mu ye amaanyi 
agamuvuddemu, n'akyuka mu kibiina nagamba nti Ani akomye ku 
byambalo byange? 31 Abayigirizwa be ne bamugamba nti Olaba ekibiina 
bwe bakunyigiriza, nogamba nti Ani ankomyeko? 32 Ne yeetoolooza 
amaaso okulaba oyo akoze ekigambo ekyo. 33 Naye omukazi ng'atya 
ng'akankana, ng'amanyi ky'abadde, n'ajja n'afukamira mu maaso ge, 
n'amubuulira eby'amazima byonna. 34 N'amugamba nti Omuwala, 
okukkiriza kwo kukuwonyezza; weegendere n'emirembe, owonere ddala 
ekibonoobono kyo. 35 Awo bwe yali akyayogera, abaava ew'omukulu 
w'ekkunygaaniro ne bajja, nga bagamba nti Omuwala wo afudde; 
oteganyiza ki nate Omuyigiriza? 36 Naye Yesu n'atassaako mwoyo ku 
kigambo ekyogeddwa, n'agamba omukulu w'ekkuņņaaniro nti Totya, 
kkiriza bukkiriza. 37 N'ataganya muntu kugenda naye wabula Peetero ne 
Yakobo, ne Yokaana, muganda wa Yakobo. 38 Ne batuuka ku nnyumba 
y'omukulu w'ekkuņņaaniro, n'alaba okwaziirana, n'abakaaba, n'abakuba 
ebiwoobe ebingi. 39 Awo bwe yayingira n'abagamba nti Kiki 
ekibaaziiranya n'ekibakaabya? omuwala tafudde, naye yeebase bwebasi. 
40 Ne bamusekerera nnyo. Naye bwe yabafulumya bonna, n'atwala 
kitaawe w'omuwala ne nnyina n'abo abaali naye, n'ayingira omuwala 
mw'ali. 41 Awo n'akwata omukono gw'omuwala, n'amugamba nti Talusa 


kumi okutegeezebwa kwakyo nti muwala, nkugamba nti Golokoka. 42 
Amangu ago omuwala n'agolokoka, n'atambula; kubanga yali yaakamala 
emyaka kkumi n'ebiri. Amangu ago ne bawuniikirira okuwuniikirira 
kunene. 43 N'abakuutira nnyo buli muntu yenna aleme okukimaaya ekyo: 
n'alagira okumuwa eky'okulya. 


Yesu bamwesittalako mu Nazaleesi 


6:1 N'avaayo; n'ajja mu nsi y'ewaabwe; abayigirizwa be ne bagenda naye. 
2 Awo ssabbiiti bwe yatuuka, n'atanula okuyigiriza mu kkunnaaniro: 
abaagi bwe baamuwulira ne bawuniikirira, nga bagamba nti Ono ebyo 
yabiggya wa? era nti Magezi ki gano ga yaweebwa ono, era eby'amagero 
ebyenkanidde wano ebikolebwa mu mikono gye? 3 Si ye wuuno omubazzi, 
omwana wa Malyamu, muganda wa Yakobo, ne Yose, ne Yuda ne 
Simooni? Ne bannyina tetuli nabo wano ewaffe? Ne bamwesittalako. 4 
Yesu n'abagamba nti Nnabbi tabulwa kitiibwa wabula mu nsi yaabo, ne mu 
kika kye, ne mu nnyumba ye. 5 So teyayinza kukolerayo kya magero 
kyonna, naye yassa emikono gye ku balwadde batono, n'abawonya. 6 Ne 
yeewuunya olw'obutakkiriza bwabwe. Ne yeetooloola mu mbuga enjuyi 
zonna ng'ayigiriza. 7 N'ayita gy'ali ekkumi n'ababiri, n'atanula okubatuma 
kinnababirye; nabawa obuyinza ku dayimooni; 8 n'abalagira obutatwala 
kintu kya mu kkubo wabula omuggo gwokka; si mmere, newakubadde 
ensawo, newakubadde ebikomo mu nkoba zaabwe, 9 naye nga banaanise 
engatto; era temwambalanga kkanzu bbiri. 10 N'abagamba nti Buli nju 
yonna mwe muyingiranga mubeeranga omwo okutuusa lwe mulivaayo. 11 
Na buli kifo kyonna ekitalibakkiriza, obutabawulira, bwe muvangayo, 
mukunkumulanga enfuufu eri mu bigere byammwe okuba omujulirwa gye 
bali. 12 Ne bagenda ne babuulira abantu okwenenya. 13 Ne bagoba 
dayimooni mungi; ne basiiga amafuta ku balwadde bangi ne babawonya. 
14 Awo Kerode kabaka n'awulira, kubanga erinnya lye lyatiikiridde; 
n'agamba nti Yokaana Omubatiza azuukidde mu bafu, amaanyi gano 
kyegava gakolera mu ye. 15 Naye abalala ne bagamba nti Ye Eriya. 
Abalala ne bagamba nti Nnabbi, ng'omu ku bannabbi. 16 Naye Kerode, 


bwe yawulira n'agamba nti Yokaana gwe nnatemako omutwe nze, ye 
azuukidde. 17 Kubanga Kerode yennyini yatuma, n'akwata Yokaana, 
n'amusiba n'amussa mu kkomera olwa Kerodiya, mukazi wa muganda we 
Firipo: kubanga yamuwasa. 18 Kubanga Yokaana yagamba Kerode nti 
Kya muzizo ggwe okubeera ne mukazi wa muganda wo. 19 Ne Kerodiya 
kyeyava amuwerera n'ayagala okumutta, n'atayinza; 20 kubanga Kerode 
yatya Yokaana, ng'amumanyi nga mutuukirivu mutukuvu, n'amwerinda. 
Yayagalanga nnyo okuwulira by'ayogera; naye ate byamule kanga nga 
tamanyi kya kukola. 21 Awo olunaku olulungi bwe lwatuuka, Kerode lwe 
yafumbira abakungu be embaga ku lunaku olw'okuzaalibwa kwe, 
n'abakulu ba sserikale, nabaami ab'e Ggaliraaya: 22 awo muwala wa 
Kerodiya yennyini bwe yajja n'azina, Kerode n'abo abaali batudde naye nga 
balya ne bamusiima; awo kabaka n'agamba omuwala nti Nsaba ky'oyagala 
kyonna, nnaakikuwa. 23 N'amulayirira nti Kyonna kyonna ky'ononsaba, 
nnaakikuwa, newakubadde ekitundu eky'obwakabaka bwange. 24 Awo 
n'afuluma, n'agamba nnyina nti Nnaasaba ki? N'agamba nti Omutwe gwa 
Yokaana Omubatiza. 25 Amangu ago n'ayanguwako n'ajja eri kabaka, 
n'asaba, ng'agamba nti Njagala ompeere kaakano mu lutiba omutwe gwa 
Yokaana Omubatiza. 26 Awo kabaka n'anakuwala nnyo; naye 
olw'ebirayiro bye, n'abo abaali batudde naye nga balya, n'atayagala 
kumumma. 27 Amangu ago kabaka n'atuma sserikale omumbowa, 
n'alagira okuleeta omutwe gwe; n'agenda n'amutemerako omutwe mu 
kkomera, 28 n'aleetera omutwe gwe mu lutiba, naguwa omuwala, 
n'omuwala n'aguwa nnyina. 29 Awo abayigirizwa be bwe baawulira, ne 
bajja ne batwala omulambo gwe, ne baguteeka mu ntaana. 30 Abatume ne 
bakunnaanira awali Yesu; ne bamubuulira ebigambo byonna, bye baakola, 
ne bye baayigiriza. 31 N'abagamba nti Mujje mmwe mwekka kyama mu 
kifo eteri bantu muwummuleko katono. Kubanga waaliwo bangi abajja 
n'abagenda, so ne bataba na bbanga newakubadde aw'okuliira. 32 Ne 
bagendera mu lyato kyama mu kifo eteri bantu. 33 33 Ne babalaba nga 
bagenda, bangi ne babategeera, n'abo abaava mu bibuga byonna ne 
baddukana ku lukalu, ne babasookayo. 34 Bwe yava mu lyato n'alaba 
ebibiina bingi, n'abasaasira, kubanga baali ng'endiga ezitalina musumba; 


n'atanula okubayigiriza ebigambo bingi. 35 35 Awo obudde bwe bwali 
buyise, abayigirizwa be ne bajja w'ali, ne bagamba nti Ekifo kino kya 
ddungu, ne kaakano obudde buyise: 36 basiibule, bagende mu byalo ne mu 
mbuga eby'oku njuyi zonna beegulire emmere. 37 Naye n'addamu, 
n'abagamba nti Mmwe mubawe emmere. Ne bamugamba nti Tugende 
tugule emigaati egy'eddinaali ebibiri tugibawe balye? 38 N'abagamba nti 
Mulina emigaati emeka? mugende mulabe. Bwe baategeera ne bagamba 
nti Etaano, n'ebyennyanja bibiri. 39 N'abalagira batuule bonna bibiina 
bibiina ku muddo. 40 Ne batuula anyiriri nnyiriri, ekikumi, n'amakumi 
ataano. 41 N'akwata emigaati etaano n'ebyennyanja ebibiri, n'atunula 
waggulu, ne, yeebaza, n'amenyamu emigaati, n'awa abayigirizwa be 
bagisse mu maaso ga bali; n'ebyennyanja bibiri n'abigabira bonna. 42 Ne 
balya boma ne bakkuta. 43 Ne bakunnaanya abukunkumuka, ne bujjuza 
ebibbo kkumi na bibiri, n'ebyennyanja. 44 Abo abaalya emigaati baali 
abasajja enkumi ttaano: 45 Amangu ago n'abawaliriza aba yigirizwa be 
okusaabala mu lyato basookeyo emitala w'eri e Besusa yida, ye amale 
okusiibula ebibiina. 46 Awo bwe yamala okubasiibula n'agenda ku lusozi 
okusaba 47 Awo bwe bwali buwungedde eryato lyali mu nnyanja mu 
buziba ye yali yekka ku lukalu. 48 Awo bwe yalaba nga bategana okuvuga 
kubanga omuyaga gwali gubafulu mye mu maaso, mu kisisimuka 
eky'okuna eky'ekiro n'ajja gye baali ng'atambulira ku nnyanja; yali 
ng'agenda kubayisa: 49 naye bo bwe baamulaba ng'atambulira ki nnyanja, 
ne balowooza nti kifaananyi, ne bakaaba; 50 kubanga bonna baamulaba, ne 
beeraliikirira Naye amangu ago n'ayogera nabo n'abagamba nti Mugume: 
nze nzuuno, temutya. 51 N'alinnya mu lyato mwe baali, omuyaga ne gufa 
ne bawuniikirira nnyo munda yaabwe; 52 kubanga eby'emigaati 
tebaabitegeera, naye emitima gyabwe gyali mikakanyavu. 53 Awo bwe 
baawunguka, ne bajja mu nsi ey' Genesaleeti, ne bagoba ettale 54 Awo 
bwe baava mu lyate amangu ago ne bamutegeera, 55 ne baddukana ne 
beetooloola mu eyo yonna, ne batanula okusitulira ku bitanda abalwadde 
okubaleeta we baawulira nga w'ali. 56 Ne buli gye yagendanga, mu 
mbuga, oba mu bibuga, oba mu byalo, bassanga abalwadde mu butale, ne 
bamwega yirira bakomeko bukomi ku lukugiro lw'olugoye lwe: n'abo 


abaamu komangako ne bawona. 
Okwonoona kuva munda 


7:1 Ne bakunyaanira w'ali Abafalisaayo n'abawandiisi abami abaava e 
Yerusaalemi, era abaalaba abayigirizwa be abamu ne balya emmere 
yaabwe n'engalo embi, ze zitanaabiddwa. 2 era abaalaba abayigirizwa be 
abamu ne balya emmere yaabwe n'engalo embi, ze zitanaabiddwa. 3 
Kubanga Abafalisaayo, n'Abayudaaya bonna bwe batanaaba nnyo mu nga: 
zaabwe, tebalya, kubanga bakwata obulombolombo obw'abakadde 4 era 
bwe bava mu katale, bwe batanaaba, tebalya: era waliwo n'ebirala bingi 
bye baaweebwa okukwata, okunaazanga ebikompe; n'ebibya, n'entamu 
ez'ebikomo. 5 Abafalisaayo n'abawandiisi ne bamubuuza nti Kiki 
abayigirizwa bo ekibalobera okutambulira mu bulombolombo 
obw'abakadde, naye bamala galya emmere n'engalo embi? 6 N'abagamba 
nti Isaaya yalagula bulungi ku mmwe bannanfuusi, nga bwe 
kyawandiikibwa nti Abantu bano banzisaamu ekitiibwa kya ku mimwa, 
Naye emitima gyabwe gindi wala. 7 Naye bansinziza bwereere, Nga 
bayigiriza amateeka g'abantu nga bye by'okukwata. 8 Muleka etteeka lya 
Katonda, ne mukwata obulombolombo bw'abantu. 9 N'abagamba nti 
Mugaanira ddala bulungi etteeka lya Katonda, era mukwate 
obulombolombo bwammwe. 10 Kubanga Musa yayogera nti Ossaanga mu 
ekitiibwa kitaawo ne nnyako; era nti Avumanga kitaawe Oba nnyina, 
bamuttangabussi: 11 naye mmwe mwogera nti Omuntu bw'agamba 
kitaawe oba nnyina nti Kyonna kye nnandikuwadde okukugasa ye 
Kolubaani, ekitegeezebwa nti Kitone kya Katonda; 12 temukyamuganya 
okukolera ekintu kitaawe oba nnyina; 13 mudibya ekigambo kya Katonda 
olw'obulombolombo bwammwe, bwe mwayigiriza: era mukola ebigambo 
ebirala bingi ng'ebyo. 14 Ate n'ayita ebibiina, nabagamba nti Mumpulire 
mwenna, mutegeere; 15 tewali kintu ekiri ebweru w'omuntu bwe kiyingira 
mu ye, ekiyinza okumwonoona, naye ebintu ebiwa mu muntu, ebyo bye 
byonoona omuntu. 16 [Buli alina amatu ag'okuwulira, awulire.| 17 Awo 
bwe yayingira mu nnyumba ng'avudde mu bibiina, abayigirizwa be ne 


bamubuuza olugero olwo. 18 N'abagamba nti Bwe mutyo nammwe 
temulina magezi? Temutegeera nga kyonna ekiri ebweru bwe kiyingira mu 
muntu, tekiyinza kumwonoona; 19 kubanga tekiyingira mu mutima gwe; 
naye mu lubuto lwe, ne kiyita ne kigenda mu kiyigo? Yayogera bw'atyo 
ng'alongoosa ebiriibwa byonna. 20 N'agamba nti Ekiva mu muntu; kye 
kyonoona omuntu. 21 Kubanga munda, mu mitima gy'abantu, muvaamu 
ebirowoozo ebibi, obukaba, 22 okubba, okutta obwenzi, kwegomba: obubi 
obukuusa, obuluvu, eriiso ebbi obuvvoozi, amalala, obusiru; 23 ebibi ebyo 
byonna biva munda ne byonoona omuntu: 24 N'agolokoka, n'avaayo 
n'agenda ku mbibi ez'e Ttuulo n'e Sidoni. N'ayingira mu nnyumba 
n'atayagala muntu kutegeera, so n'atayinza kwekisa. 25 Naye amangu ago 
omukazi eyalina muwala we eyaliko dayimooni, bwe yamuwulira n'ajja 
n'afukamira ku bigere bye. 26 Omukazi yali Muyonaani eggwanga lye mu 
Musulofoyiniiki N'amwegayirira okugoba dayimooni ku muwala we. 27 
N'amugamba nti Leka abaana bamale okukkuta kubanga sikirungi 
okuddira emmere y'abaana okugisuulira embwa. 28 Naye nti naddamu 
n'amugamba nti Weewaawo Mukama wange n'embwa ziriira wansi 
w'emmeza obukunkumuka bw'abaana. 29 N'amugamba nti Olw'ekigambo 
ekyo, weddireyo; dayimooni avudde ku muwala wo. 30 N'addayo mu 
nnyumba ye, n'asanga omuwala ng'agalamizibbwa ku kitanda, ne 
dayimooni ng'amuvuddeko. 31 Ate n'ava mu mbibi ez'e Ttuulo, n'ajja 
n'ayita mu Sidoni ne wakati mu mbibi ez'e Dekapoli n'atuuka ku nnyanja 
ey'e Ggaliraaya. 32 Ne bamuleetera omuggavu w'amatu, atayogera, 
bulungi ne bamwegayirira okumussaako omukono gwe. 33 N'amuggya mu 
kibiina kyama, n'amussa engalo mu matu ge, n'awanda amalusu 
n'amukoma ku lulimi; 34 n'atunula waggulu mu ggulu, n'asinda 
n'amugamba nti Efasa, kwe kugamba nti Zibuka. 35 Amatu ge ne gazibuka 
n'enkolo y'olulimi Iwe n'esumulukuka n'ayogera bulungi. 36 N'abakuutira 
baleme okubuularako muntu; naye nga bwe yeeyengera okubakuutira, bwe 
beeyongera ennyo nnyini okukibunya. 37 Ne bawuniikirira nnyo nnyini 
kitalo nga bagamba nti Byonna akoze bulungi: aggula abaggavu b'amatu, 
era ayogeza abasiru. 


Yesu aliisa enkumi etaano 


8:1 Awo mu nnaku ezo, ebibiina ba byayinga obungi nate, ne batal na 
mmere, n'ayita abayigirizwa be n'abagamba nti 2 Nsaasira ebibiina, 
kubanga leero ennaku ssatu nga bali nange, so tebalina mmere; 3 bwe 
mbasiibula okuddayo nga basiibye :njala, banaazirikira mu kkubo; n’abamu 
bava wala. 4 Abayigiriwa be ne bamuddamu nti Omuntu naayinza atya 
okukkusa, abantu bano emigaati wano mu ddungu? 5 N'ababuuza nti 
Mulina emigaati meka? Ne bamugamba nti Musanvu. 6 N'alagira ebibiina 
okutuula wansi: n'addira emigaati omuanvu, ne yeebaza, n'amenyamu, 
n'awa abayigirizwa be, okugissa mu maaso gaabwe; ne bagissa mu maaso 
g'ekibiina. 7 Era baali balina obw'ennyanja butono: n'abwebaza, n'alagira 
n'obwo okubussa mu maaso gaabwe. 8 Ne balya ne bakkuta, e 
bakunyaanya obukunkumuka bwasigalawo ebisero musanvu. 9 Baali 
ng'enkumi nnya: n'abasiibula. 10 Amangu ago n'asaabala mu lyato 
n'abayigirizwa be, n'ajja ku njuyi ez'e Dalumanusa. 11 Abafalisaayo ne 
bafuluma ne ajja, ne batanula okumusokaasoka, ga banoonya gy'ali 
akabonero akava mu ggulu, nga bamukema. 12 N'asinda nnyo mu mwoyo 
gwe, n'agamba nti Ab'Emirembe gino banooyeza ki akabonero? mazima 
mbagamba nti ab'Emirembe gino tebaweebwa kabonero. 13 N'abaleka, 
n'asaabala nate n'agenda emitala w'eri. 14 Awo ne beerabira okutwala 
emigaati, so tebaali nagyo mu lyato wabula omugaati gumu. 15 
N'aakuutira ng'agamba nti Munywere, mwekuume ekizimbulukusa 
eky'Aafalisaayo n’ekizimbulukusa kya Kerode. 16 Ne beebuuzaganya 
bokka na bokka, ne bagamba nti Tetulina migaati. 17 Yesu bwe ategeera 
n'abagamba nti Kiki ekieebuuzaganyisa olw'obutaba na migaati? 
temunnalaba, so temuteeera? emitima gyammwe mikakayavu? 18 Mulina 
amaaso, temulaba? mulina amatu, temuwulira? temujjukira? 19 Bwe 
nnameyera enkumi ettaano emigaati etaano, ebibbo bimeka ebyajjula 
obukukumuka bye mwakunyaanya? Ne amugamba nti Kkumi na bibiri. 20 
Era bwe nnamenyera omusanvu enkumi ennya, mwakunyaanya ebisero 
bimeka ebyajjula obukunkumuka? Ne bamugamba nti Musanvu. 21 
N'abagamba nti Temunnategeera? 22 Ne bajja ne batuuka mu Besusayida 


ne bamuleetera omuzibe w'amaaso, ne bamwegayirira okumukomako. 23 
N'akwata omuzibe w'amaaso ku mukono, n'amufulumya ebweru 
w'embuga; awo bwe yawanda amalusu ku maaso ge, n'amussaako engalo, 
n'amubuuza nti Oliko ky'olaba? 24 N'atunula waggulu, n'agamba nti Ndaba 
abantu, kubanga ndaba bafaanana ng'emiti, nga batambula. 25 Ate 
n'amussa engalo ku maaso ge n'akanula okulaba, n'awona, n'alaba byonna 
bulungi. 26 N'amusindika ewuwe, ng'amugamba nti Toyingiranga mu 
mbuga muno. 27 Yesu n'asitula n'agenda n'abayigirizwa be mu mbuga z'e 
Kayisaliya ekya Firipo. Bwe baatuuka mu kkubo n'abuuza abayigirizwa 
be, n'abagamba nti Abantu bampita ani? 28 Ne bamugamba nti Yokaana 
Omubatiza: n'abalala nti Eriya: naye abalala nti Omu ku bannabbi. 29 Ye 
n'ababuuza nti Naye mmwe mumpita ani? Peetero n'addamu n'amugamba 
nti Ggwe Kristo. 30 N'abakomako baleme okubuulirako omuntu ebigambo 
bye. 31 N'atanula okubayigiriza nti kimugwanira Omwana w'omuntu 
okubonyaabonyezebwa ebingi, n'okugaanibwa abakadde, ne bakabona 
abakulu, n'abawandiisi, n'okuttibwa, n'okuyitawo ennaku essatu 
okuzuukira. 32 N'ayogera ekigambo ekyo mu lwatu. Peetero n'amutwala, 
n'atanula okumunneya. 33 Naye n'akyuka, n'alaba abayigirizwa be, 
n'anenya Peetero, ng'agamba nti Dda ennyuma wange, Setaani: kubanga 
tolowooza bya Katonda, wabula eby'abantu. 34 N'ayita ebibiina 
n'abayigirizwa be, n'abagamba nti Omuntu bw'ayagala okungoberera, 
yeefiirize yekka, yeetikke omusalaba gwe, angoberere. 35 Kubanga buli 
ayagala okulokola obulamu bwe alibubuza; na buli alibuza obulamu bwe 
ku lwange n'olw'enjiri alibulokola. 36 Kubanga kimugasa ki omuntu okulya 
ensi zonna, n'okufiirwa obulamu bwe? 37 Kubanga omuntu yandiwaddeyo 
ki okununula obulamu bwe? 38 Kubanga buli ankwatirwa ensonyi nze 
n'ebigambo byange mu mirembe gino egy'obwenzi era emibi, n'Omwana 
w'omuntu alimukwatirwa ensonyi oyo lw'alijjira mu kitiibwa kya Kitaawe 
ne bamalayika abatukuvu. 


Yesu afuusibwa ku lusozi 


9:1 N'abagamba nti Mazima mbagamba nti Ku bano abayimiridde wano 


waliwo abamu abatalirega ku kufa n'akatono; okutuusa lwe baliraba 
obwakabaka bwa Katonda nga bujja n'amaanyi. 2 Awo ennaku omukaaga 
bwe zaayitawo Yesu n'atwala Peetero ne Yakobo ne Yokaana, n'agenda 
nabo ku lusozi oluwanvu bokka mu kyama: n'afuusibwa mu maaso 
gaabwe. 3 Engoye ze ne zaakaayakana ne zitukula nnyo; so nga tewali 
mwozi ku nsi ayinza okuzitukuza bw'atyo. 4 Awo Eriya ne Musa ne 
babalabikira; era baali boogera ne Yesu. 5 Peetero naddamu, n'agamba 
Yesu nti Labbi, kye kirungi ffe okubeera wano; kale tusiisire ensiisira 
ssatu; emu yiyo, n'emu ya Musa, n'emu ya Eriya. 6 Kubanga yali tamanyi 
ky'anaddamu; kubanga baali batidde nnyo. 7 Awo ekire ne kijja ne 
kibasiikiriza; eddoboozi ne lifuluma mu kire nti Ono ye Mwana wange 
omwagalwa: mumuwulire. 8 Bwe baakebuka amangu ago, ne batalaba 
muntu nate wabula Yesu yekka nabo. 9 Awo bwe baali bakka ku lusozi, 
n'abakuutira baleme okubuulirako kuliba kutya? 10 Ne bakyekuuma 
ekigambo ekyo nga beebuuzaganya bokka nti Okuzuukira mu bafu kuliba 
kutya? 11 Ne bamubuuza nga bagamba nti Abawandiisi boogera nti 
kigwana Eriya okusooka okujja. 12 N'abagamba nti Eriya y'asooka okujja, 
n'alongoosa byonna: era kyawandiikirwa kitya Omwana w'omuntu 
okubonyaabonyezebwa ebingi n'okunyoomebwa? 13 Naye mbagamba nti 
Eriya yamala okujja, era baamukola buli kye baayagala, nga bwe 
kyamuwandiikirwa. 14 Awo bwe baatuuka eri abayigirizwa be, ne balaba 
ekibiina kinene nga kibeetoolodde, n'abawandiisi nga babasokaasoka. 15 
Amangu ago ekibiina kyonna bwe kyamulaba, ne beewuunya nnyo, ne 
baddukana gy'ali ne bamulamusa. 16 N'ababuuza nti Mubasokaasoka 
lwaki? 17 Omu mu kibiina namuddamu nti Omuyigiriza, nkuleetedde 
omwana wange, aliko dayimooni atayogera; 18 buli gy'amutwala, 
amukuba ebigwo; abimba ejjovu, aluma amannyo, akonvuba: nnambye 
abayigirizwa bo bamugobe; ne batayinza. 19 N'abaddamu, n'agamba nti 
Mmwe ab'emirembe egitakkiriza, ndituusa wa okubeera nammwe? 
ndituusa wa okubagumiikiriza? mumundeetere. 20 Ne bamuleeta gy'ali: 
awo bwe yamulaba, amangu ago dayimooni n'amutaagulataagula nnyo; 
nagwa wansi, ne yeekulungula, ng'abimba ejjovu. 21 N'abuuza kitaawe nti 
Obulwadde buno kasookedde bumukwata bbanga ki? N'agamba nti Bwa 


mu buto 22 Emirundi mingi ng'amusuula mu muliro ne mu mazzi 
okumutta: naye oba ng'oyinza, tusaasire, otubeere. 23 Yesu n'amugamba 
nti Oba ng'oyinza! byonna biyinzika eri akkiriza. 24 Amangu ago kitaawe 
w'omwana n'ayogerera waggulu, n'agamba nti Nzikirizza: saasira 
obutakkiriza bwange. 25 Awo Yesu bwe yalaba ng'ekibiina kikuyyaana 
mbiro, n'aboggolera dayimooni, n'amugamba nti Ggwe dayimooni 
atayogera, era omuggavu w'amatu, nze nkulagira, muveeko, 
tomuddiz'anga nate n'akatono. 26 Awo n'akaaba, n'amutaagula nnyo, 
n'amuvaako; n'afaanana ng'afudde; n'okugamba abalala bangi ne bagamba 
nti Afudde. 27 Naye Yesu n'amukwata ku mukono, n'amuyimusa; 
n'ayimirira. 28 Awo bwe yayingira mu nnyumba, abayigirizwa be ne 
bamubuuza mu kyama nti Ffe tetwayinzizza kumugoba. 29 N'abagamba nti 
Engeri eno teyinzika kuvaako lwa kigambo wabula olw'okusaba. 30 Ne 
bavaayo, ne bayita mu Ggaliraaya, n'atayagala muntu yenna kutegeera. 31 
Kubanga yayigiriza abayigirizwa be n'abagamba nti Omwana w'omuntu 
aweebwayo mu mikono gy'abantu, balimutta; kale bw'alimala okuttibwa, 
era waliyita ennaku ssatu n'azuukira. 32 Naye tebaategeera kigamba ekyo, 
ne batya okumubuuza. 33 Ne batuuka e Kaperunawumu: awo bwe yali 
ng'ali mu nnyumba n'ababuuza nti Mubadde muwakana ki mu kkubo? 34 
Naye ne basirika: kubanga baali bawakana bokka na bokka mu kkubo nti 
ani omukulu. 35 N'atuula, n'ayita ekkumi n'ababiri, n'abagamba nti Omuntu 
bw'ayagala okuba ow'olubereberye, anaabanga ku nkomerero ya bonna, 
era muweereza wa bonna. 36 N'addira omwana omuto, n'amuyimiriza 
wakati mu bo: awo namuwambaatira n'abagamba nti 37 Buli 
anakkirizanga omu ku baana abato abalinyanga ono, mu linnya lyange, 
ng'akkirizza nze: na buli muntu yenna anzikiriza nze, takkiriza nze, wabula 
oli eyantuma. 38 Awo Yokaana n'amugamba nti Omuyigiriza, twalaba 
omuntu ng'agoba dayimooni mu linnya lyo; ne tumugaana, kubanga 
teyayita naffe. 39 Naye Yesu n'agamba nti Temumugaananga: kubanga 
tewali muntu anaakolanga eky'amagero mu linnya lyange ate amangu ago 
n'anvuma. 40 Kubanga atali mulabe waffe ng'ali ku Iwaffe. 41 Kubanga 
buli muntu anaabanywesanga mmwe ekikompe ky'amazzi kubanga muli ba 
Kristo, mazima mbagamba nti talibulwa mpeera ye n'akatono. 42 Na buli 


muntu aneesittazanga omu ku abo abato abanzikiriza, waakiri oyo 
okusibibwa olubengo olunene mu bulago bwe asuulibwe mu nnyanja. 43 
Omukono gwo bwe gukwesittazanga, ogutemangako; waakiri ggwe 
okuyingira mu bulamu, ng'obuliddwako ekitundu, okusinga okugenda mu 
Ggeyeena ng'olina mikono gyombi, mu muliro ogutasikira; 44 envunyu 
yaabwe gye tefura so n'omuliro teguzikira. 45 N'okugulu kwo bwe 
kukwesittamnga, okutemangako: waakiri ggwe okuyingira mu bulamu 
ng'obuliddwako okugulu, okusinga okusuulibwa mu Ggeyeena, ng'olina 
amagulu gombi; 46 envunyu yaabwe gye tefura so n'omuliro teguzikira. 47 
N'eriiso lyo bwe likwesittazanga, oliggyangamu; waakiri ggwe okuyingira 
mu bwakabaka bwa Katonda ng'oli wa ttulu, okusinga okusuulibwa mu 
Ggeyeena, ng'olina amaaso gombi; 48 envunyu yaabwe gye tefiira, so 
n'omuliro teguzikira. 49 Kubanga buli muntu alirungibwamu omuliro. 50 
Omunnyo mulungi: naye omunnyo bwe guggwaamu ensa mulizzaamu ki? 
Mmwe mubeere n'omunnyo munda wammwe, mutabagane mwekka na 
mwekka. 


Okufumbirganwa n'okwawukana 


10:1 Awo n'agolokoka n'avaayo, n'ajja mu mbibi ez'e Buyudaaya n'emitala 
wa Yoludaani: ebibiina bingi ne bikunnaanira w'ali nate; nga bwe 
yayisanga n'abayigiriza nate. 2 Awo Abafalisaayo ne bajja gy'ali, ne 
bamubuuza nti Kirungi omuntu okugobanga mukazi we? nga bamukema. 3 
Naye n'addamu n'abagamba nti Musa yabalagira atya? 4 Ne bagamba nti 
Musa yakkiriza okuwandiikanga ebbaluwa ey'okugoba; alyoke 
agobebwenga. 5 Naye Yesu n'abagamba nti Olw'obukakanyavu 
bw'emitima gyammwe kyeyava abawandiikira etteeka lino. 6 Naye okuva 
ku lubereberye |w'okutoada, yabatonda omusajja n'omukazi. 7 Omuntu 
kyanaavanga aleka kitame ne nnyina ne yeegatta ne mukazi we; 8 nabo 
bombi banaabanga omubiri gumu: kale nga tebakyali babiri nate, wabula 
omubiri gumu. 9 Kale Katonda kye yagatta awamu, omuntu 
takyawukanyanga. 10 Awo ate mu nnyumba abayigirizwa ne bamubuuza 
ekigambo ekyo. 11 N'abagamba nti Buli muatu yenna anaagobanga mukazi 


we, n'awasa omulala, ng'ayenze okumusobya; 12 naye yennyini 
bw'anaanobanga ewa bba, n'afumbirwa omulala, ng'ayenze. 13 Awo ne 
bamuleetera abaana abato, okubakomako: abayigirizwa be ne bajunga 
abaabaleeta. 14 Naye Yesu bwe yalaba n'asunguwala, n'abagamba nti 
Mukkirize abaana abato bajje gye ndi; so temubagaana; kubanga 
abafaanana nga bano obwakabaka bwa Katonda bwe bwabwe: 15 Mazima 
mbagamba nti Buli atakkirizenga bwakabaka bwa Katonda ng'omwana 
omuto, talibuyingiramu n'akatono. 16 N'abawambaatira, n'abawa omukisa, 
ng'abassaako emikono. 17 Bwe yali ng'agenda mu kkubo, omu n'ajja gy'ali 
ng'addukana, n'amufukaamirira, n'amubuuza nti Omuyigiriza omulungi, 
naakola ntya okusikira obulamu obutaggwaawo? Yesu n'amugamba nti 
Ompitira ki omulungi? tewali mulungi wabula omu, ye Katonda. 18 Yesu 
n'amugamba nti Ompitira ki omulungi? tewali mulungi wabula omu, ye 
Katonda. 19 Omanyi amateeka, Tottanga, Toyendanga, Tobbanga, 
Towaayirizanga, Tolyazaamaaayanga Ossangamu ekitiibwa kitaawo ne 
nnyoko. 20 N'amugamba nti Omuyigiriza, ebyo byonna nnabikwata okuva 
mu buto bwange. 21 Yesu bwe yamutunuulira n'amwagala, n'amugamba 
nti Oweebuuseeko ekigambo kimu: genda otunde byonna by'oli nabyo, 
ogabire abaavu, naawe oliba n'obugagga mu ggulu: olyoke ojje 
ongoberere. 22 Naye n'atokooterera olw'ekigambo ekyo, n'agenda 
ng'anakuwadde; kubanga yali alina ebintu bingi. 23 Awo Yesu ne 
yeetoolooza amaaso, n'agamba abayigirizwa be nti Nga kizibu abagagga 
okuyingira mu bwakabaka bwa Katonda 24 Abayigirizwa ne beewuunya 
ebigambo bye. Naye Yesu n'addamu nate, n'abagamba nti Abaana, nga 
kizibu abo abeesiga obugagga okuyingira mu bwakabaka bwa Katonda! 
25 Kye kyangu enyamira okuyita mu nnyindo y'empiso, okukira 
omugagga okuyingira mu bwakabaka bwa Katonda. 26 Ne bawuniikirira 
nnyo, ne bamugamba nti Kale ani ayinza okulokoka? 27 Awo Yesu 
n'abatunuulira n'agamba nti Mu bantu tekiyinzika, naye si bwe kityo eri 
Katonda; kubanga byonna biyinzika eri Katonda. 28 Awo Peetero n'atanula 
okumugamba nti Laba, ffe twaleka byonna, ne tukugoberera. 29 Yesu 
nagamba nti Mazima mbagamba nti Tewali eyaleka ennyumba, oba 
ab'oluganda, oba bannyina, oba miyina, oba kitaawe, oba abaana, oba 


ebyalo, ku lwange n'olw'enjiri, 30 ataliweebwa emirundi kikumi mu biro 
bino ebya kaakano, ennyumba, n'ab'oluganda, ne bannyina ne bannyaabwe, 
n'abaana, n'ebyalo, n'okuyigganyizibwa; ne mu mirembe egigenda okujja 
obulamu obutaggwaawo. 31 Naye bangi ab'olubereberye abaliba 
ab'oluvannyuma; n'ab'oluvannyuma abaliba ab'olubereberye. 32 Baali mu 
kkubo nga bambuka e Yerusaalemi; ne Yesu yali ng'abakulembedde, ne 
beewuunya, na bali abaagoberera ne batya: Awo nate n'atwala ekkumi 
n'ababiri, n'atanula okubabuulira ebigambo ebigenda okumubaako, nti 33 
Laba, twambuka e Yerusaalemi; Omwana w'omuntu aliweebwayo eri 
bakabona abakulu n'abawandiisi; balimusalira omusango okumutta, 
balimuwaayo eri ab'amawanga: 34 balimuduulira, balimuwandira amalusu, 
balimukuba, balimutta; bwe waliyitawo ennaku essatu alizuukira. 35 Awo 
Yakobo ne Yokaana, abaana ba Zebbedaayo, ne basembera w'ali, ne 
bamugamba nti Omuyigiriza, twagala otukolere kyonna kyonna kye 
tunaakusaba. 36 N'abagamba nti Mwagala mbakolere ki? 37 Ne 
bamugamba nti Tuwe tutuule, omu ku mukono gwo ogwa ddyo, n'omulala 
ku mukono gwo ogwa kkono, mu kitiibwa kyo. 38 Naye Yesu n'abagamba 
nti Temumanyi kye musaba. Muyinza okunywa ku kikompe kye nnywako 
nze? oba okubatizibwa n'okubatiza kwe mbatizibwa,mu nze? 39 Ne 
bamugamba nti Tuyinza. Yesu n'abagamba nti Ekikompe nze kye nnywako 
mulinywako; n'okubatiza kwe mbatizibwamu nze mulibatizibwa; 40 naye 
okutuula ku mukono gwange ogwa ddyo oba ku gwa kkono, si nze 
nkugaba, naye kw'abo be kwategekerwa. 41 Awo ekkumi bwe baawulira, 
ne batanula okusunguwalira Yakobo ne Yokaana. 42 Yesu n'abayita, 
n'abagamba nti Mumanyi ng'abo abaalowoozebwa okufuga ab'amawanga 
babafuza amaanyi; n'abakulu baabwe babatwala Iwa mpaka. 43 Naye mu 
mmwe tekiri bwe kityo: naye buli ayagala okubeera omukulu mu mmwe 
anaabanga muweereza wammwe; 44 na buli ayagala okuba 
ow'olubereberye mu mmwe anaabanga muddu wa bonna. 45 Kubanga 
mazima Omwana w'omuntu teyajja kuweerezebwa, wabula okuweereza, 
n'okuwaayo obulamu bwe okununula abangi. 46 Awo ne batuuka e Yeriko: 
bwe yava mu Yeriko n'abayigirizwa be, n'ekibiina kinene, omwana wa 
Timaayo, Batiimaayo, omusabi omuzibe w'amaaso, yali atudde ku mabbali 


g'ekkubo. 47 Awo bwe yawulira nga Yesu Omunazaaleesi ye wuuyo, 
n'atanula okwogerera waggulu n'okugamba nti Omwana wa Dawudi, 
Yesu, onsaasire. 48 Bangi ne bamuboggolera okusirika: naye ne 
yeeyongera nnyo okwogerera waggulu nti Omwana wa Dawudi, 
onsaasire: 49 Awo Yesu n'ayimirira n'agamba nti Mumuyite. Ne bayita 
omuaibe w'amaaso, ne bamugamba nti Guma omwoyo; golokoka, akuyita. 
50 Naye n'asuula olugoye lwe, n'asituka, n'ajja eri Yesu. 51 Yesu 
n'amuddamu, n'agamba nti Oyagala nkukole ntya? Omuzibe w'amaaso 
n'amugamba nti Labooni, njagala nzibule. 52 Awo Yesu n'amugamba nti 
Genda; okukkiriza kwo kukuwonyezza. Amangu ago n'azibula, 
n'amugoberera mu kkubo. 


Yesu ayingira mu Yerusaalemi n'obuwanguzi 


11:1 Awo bwe baali banaatera okutuuka e Yerusaalemi nga batuuse e 
Besufaage n'e Bessaniya, ku lusozi olwa Zeyituuni, n'atuma ku bayigirizwa 
be babiri, 2 nabagamba nti Mugende mu mbuga ebali mu maaso: amangu 
ago bwe munaayingira omwo, munaalaba omwana gw'endogoyi 
ogusibiddwa, oguteebagalwangako muntu n'akatono; muguyimbule, 
muguleete. 3 Omuntu bw'abagamba nti Mukola ki ekyo? mugamba nti 
Mukama waffe ye agwetaaga; amangu ago anaaguweereza eno. 4 Ne 
bagenda, ne basanga omwana gw'endogoyi nga gusibiddwa ku mulyango 
ebweru mu luguudo; ne baguyimbula. 5 Abamu ku ab abaali bayimirikide 
awo ne baba gamba nti Mukola ki okuyimbula omwana gw'endogoy1? 6 
Ne babagamba nga Yesu bwe yabagamba ne babaleka. 7 Ne baleeta 
omwana gw'endogoyi eri Yesu, ne bagusuulako engoye zaabwe; 
n'agwebagala 8 Bangi ne baaliira engoye zaabwe mu kkubo; abalala ne 
baaliira amalagala g'emiti, ge baatema mu nnimiro. 9 Abaali 
bakulembedde n'abaali bava ennyuma ne boogerera waggulu nti Ozaana; 
Aweereddwa omukisa ajja mu linnya lya Mukama: 10 Buweereddwa omu 
kisa obwakabaka obujja, obwajjajja ffe Dawudi: Ozaana waggul ennyo. 11 
N'atuuka ku Yerusaalemi n'ayingira mu yeekaalu; bwe yamala 
okwetoolooza amaaso okulaba byonna, obudde bwali nga buwungeera, 


n'afuluma n'agenda Bessaniya n'ekkumi n'ababiri. 12 Awo bwe bwakya 
enkya, bwe baali bavudde mu Bessaniya n'alumwa enjala. 13 Awo bwe 
yalengera omutiini oguliko amalagala n'agutuukako, era wozzi alabeko 
ekintu: awo bwe yagutuukako, n'ata labako kintu wabula amalagala 
kubanga si bye byali ebiro by'ettimi. 14 N'addamu n'agugamba nti 
Okusooka leero okutuusa emirembe n'emirembe omuntu talyanga ku 
bibala byo. Abayigirizwa be ne bawulira. 15 Awo ne batuuka e 
Yerusaalemi, n'ayingira mu yeekaalu n'asooka okugoba abaali batunda 
n'abagulira mu yeekaalu, n'avuunika emmeeza ez'abawaanyisa effeeza, 
n'entebe z'abo abaali batunda amayiba; 16 n'ataganya muntu oku yisa 
ekibya mu yeekaalu. 17 N'ayigiriza, nabagamba nti Tekyawandiikibwa nti 
Ennyumba yange eneeyitibwanga nnyumba ya kusabiranga mu amawanga 
gonna? naye mmwe mugifudde mpuku ya banyazi. 18 Bakabona abakulu 
n'abawandiisi bwe baakiwulira, ne basala amagezi bwe banaamutta: 
kubanga baamutya kubanga ebibiina byonna baawuniikirira olw'okuyigiriza 
kwe. 19 Awo buli kawungeezi yafulumanga mu kibuga. 20 Awo bwe 
bwakya enkya bwe baali nga bayita, ne balaba omutiini ga guvudde ku 
kikolo okukala. 21 Peetero bwe yajjukira namugaiba nti Labbi, laba, 
omutiini gwe wakolimira gukaze. 22 Yesu n'addamu n'abagamba nti Mube 
n'okukkiriza mu Katonda. 23 Mazima mbagamba nti Buli aligamba olusozi 
luno nti Sigulibwa; osuulibwe mu nnyanja; nga tabuusabuusa mu mutima 
gwe naye ng'akkiza nga kyayogera kikolebwa, alikiweebwa. 24 Kyenva 
mbagamba nti Ebigambo byonna byonna bye musaba n'okwegayirira, 
mukkirize ga mubiweereddwa, era mulibifuna. 25 Awo bwe 
munaayimiranga nga musaba, musonyiwenga, bwe mubanga n'ekigambo 
ku muntu; ne Kitammwe ali mu ggulu abasonyiwe ebyonoono byammwe. 
26 Naye bwe mutasonyiwa, era ne Kitammwe ali mu ggulu talisonyiwa 
byonoono byammwe. 27 Ate ne batuuka e Yerusaalemi; awo bwe yali 
ng'atambula mu yeekaalu, ne bajja w'ali bakabona abakulu n'abawandiisi 
n'abakadde; 28 ne bamugamba nti Buyinza ki obukukoza bino? Oba ani 
eyakuwa obuyinza buno okukola bino? 29 Awo Yesu n'abagamba nti Naye 
kambabuuze mmwe ekigambo kimu, munziremu, nange nnaabuulira 
mmwe obuyinza bwe obunkoza bino. 30 Okubatiza kwa Yokaana kwava 


mu ggulu, nantiki mu bantu? munziremu. 31 Ne beebuuzaganya bokka na 
bokka nga bagamba nti Bwe tunaamba nti Kwava mu ggulu; anagamba nti 
Kale kiki ekyabalobera mukkiriza? 32 Naye bwe tunagamba nti Kwava 
mu bantu baatya abantu; kubanga bonna baalowooza mazima Yokaana 
okuba nnabbi. 33 Ne baddamu Yesu, bamugamba nti Tetumanyi. Yesu 
n'abagamba nti Era nange siibabuulire obuyinza bwe buli obunkoza bino. 


Olugero lw'abalimi bo mu lusuku lw'ezabbibbu. 


12:1 N'atanula okwogerera nabo mu ngero. Omuntu yasimba olusuku 
lw'emizabbibu, n'alusitako olukomera, n'asimamu essogolero, n'azimbamu 
ekigo, n'alupangisaamu abalimi, n'atambula mu nsi endala. 2 Awo omwaka 
bwe gwatuuka n'atuma omuddu eri abalimi, abalimi bamuwe ebibala 
by'emizabbibu gye. 3 Ne bamukwata, ne bamukuba, n'addayo ngalonsa. 4 
Ate n'abatumira omuddu omulala, oyo ne bamwasa olubale, ne 
bamuswaza. 5 N'atuma omulala; oyo ne bamutta: n'abalala bangi; abamu 
nga babakuba, abalala nga babatta. 6 Yali ng'aliaa omu, omwana 
omwagalwa: oluvannyuma n'amutuma gye baali, ng'agamba nti 
Banassaamu ekitiibwa omwana wange. 7 Naye abalimi bali ne 
bagambagana bokka na bokka nti Ono ye musika, kale tumutte, n'obusika 
buliba bwaffe. 8 Ne bamukwata, ne bamutta, ne bamusuula ebweru 
w'olusuku lw'emizabbibu. 9 Kale alibakola atya nannyini lusuku 
lw'emizabbibu? Alijja alizikiriza abalimi, n'olusuku lw'emizabbibu aliruwa 
balala. 10 Temusomanga n'akatono ekyo ekyawandiikibwa nti Ejjinja 
abazimbi lye baagaana, Eryo lyafuulibwa omutwe ogw'oku nsonda: 11 
Ekyo kyava eri Mukama, Era kya kitalo mu maaso gaffe? 12 Ne basala 
amagezi okumukwata; ne batya ebibiina: kubanga baategeera ag'ageredde 
ku bo olugero olwo: ne bamuleka, ne bagenda, 13 Ne batuma gy'ali ab'omu 
Bafalisaayo n'Abakerodiyaani okumutega mu bigambo, 14 Awo bwe bajja, 
ne bamugamba nti Omuyigiriza, tumanyi ggwe ag'oli wa taazima, so 
ebigambo by'omuatu yenna tobissaako mwoyo: kubanga tososola mu 
bantu, naye oyigiriza ekkubo lya Katonda mu mazima: kale kirungi 
okuwanga Kayisaali omusolo, nautiki si weewaawo? 15 Tuwengayo, oba 


tetuwangayo? Naye bwe yategeera bunnanfuusi bwabwe, n'abagamba nti 
Munkemera ki? Mundeetere eddinaali, ngirabe. 16 Ne bagireeta. 
N'abagamba nti Ekifaananyi kino n'obuwandiikeko buno by'ani? Ne 
bamugamba nti Bya Kayisaali. 17 Yesu n'abagamba nti Ebya Kayisaali 
mumuwenga Kayisaali, n'ebya Katonda mumuwenga Katonda. Ne 
bamwewuunya nnyo. 18 Awo Abasaddukaayo, abagamba nti tewali 
kuzuulura, ne bajja w'ali; ne bamubuuza ne bagamba nti 19 Omuyigiriza, 
Musa yatuwandiikira nti Muganda w'omuntu bw'afanga, n'aleka mukazi 
we, nga talese mwana, muganda we atwalanga mukazi we, n'assizaawo 
muganda we ezzadde. 20 Kale waaliwo ab'oluganda musanvu: 
ow'olubereberye n'awasa omukazi, n'afa, n'atalekaawo zzadde; 21 
ow'okubiri namuwasa n'afa, era naye n'atalekaawo zzadde; n'ow'okusatu 
bw'atyo: 22 bonna omusanvu ne batalekaawo zzadde. Oluvannyuma bonna 
nga baweddewo n'omukazi n'afa. 23 Kale bwe balizuukira aliba muka ani 
ku bo? kubanga bonna omusanvu baamuwasa. 24 Yesu n'abagamba nti Si 
kyemuva mukyama nga temumanyi ebyawandiikibwa newakubadde 
amaanyi ga Katonda? 25 Kubanga bwe balizuukira mu bafu tebaliwasa, so 
tebaliwayira; naye baliba nga bamalayika ab'omu ggulu. 26 Naye eby'abafu 
oku zuukizibwa; temusomanga mu kitabo kya Musa ku Kisaka, Katonda 
bwe yamubuulira ng'agamba nti Nze ndi Katonda wa Ibulayimu, era 
Katonda wa Isaaka, era Katonda wa Yakobo? 27 Si Katonda wa bafu, 
naye wa balamu: mukyama nnyo. 28 Awo omu ku bawandiisi n'ajja 
n'awulira nga beebuuzaganya bokka na bokka, namanya ng'abazzeemu 
bulungi, n'amubuuza nti Tteeka ki ery'olubereberye ku gonna? 29 Yesu 
n'addamu nti Ery'olubereberye lye lino nti Wulira Isiraeri; Mukama 
Katonda waffe, Mukama ye omu; 30 era yagalanga Mukama Katonda wo 
n'omutima gwo gwonna, n'obulamu bwo bwonna, n'amagezi go gonna, 
n'amaanyi go gonna. 31 Ery'okubiri lye lino nti Yagalanga muliraanwa wo 
nga bwe weeyagala wekka. Tewali tteeka ddala erisinga ago obukulu. 32 
Omuwandiisi n'amugamba ati Mazima, Omuyigiriza, oyogedde bulungi 
nga Katonda ali omu so tewali mulala wabula ye: 33 n'okumwagala 
n'omutima gwonna, n'okutegeera kwonna, n'amaanyi gonna, n'okwagala 
muliraanwa wo nga bwe weeyagala wekka kusinga nnyo ebiweebwayo 


byonna ebiramba ebyokebwa ne ssaddaaka. 34 Awo Yesu bwe yalaba 
ng'amuzzeemu ng'omutegeevu, n'amugamba nti Toli wala obwakabaka 
bwa Katonda. Awo ne wataba muntu ayanyanga okumubuuza nate, 35 
Yesu n'addamu n'agamba ng'ayigiriza mu yeekaalu nti Abawandiisi 
ekibagambya ki nti Kristo mwana wa Dawudi? 36 Dawudi yennyini 
yagamba mu Mwoyo Omutukuvu nti Mukama yagamba Mukama wange 
nti Tuula ku mukono gwange ogwa ddyo, Okutuusa lwe ndifuula abalabe 
bo entebe y'ebigere byo. 37 Dawudi yennyini amuyita Mukama we, abeera 
atya omwana we? Ab'omu kibiina ne bamuwutira n'essanyu. 38 Awo mu 
kuyigiriza kwe n'abagamba nti Mwekuume abawandiisi abaagala 
okutambula nga bambadde engoye empanvu, n'okulamusibwa mu butale, 
39 n'entebe ez'oku manjo mu makungaaniro n'ebifo eby'ekitiibwa mu 
mbaga; 40 abalya ennyumba za bannamwandu, era abasaba ennyo mu 
bunnanfuusi; abo balizza omusango ogusinga obunene. 41 N'atuula 
okwolekera eggwanika, n'alaba ebibiina bwe bisuula effeeza mu 
ggwanika: bangi abaali abagagga abaasuulamu ebingi. 42 Awo 
nnamwandu omu omwavu n'ajja, n'asuulamu ebitundu bibiri, ye kodulante. 
43 N'ayita abayigirizwa be, n'abagamba nti Mazima mbagamba nti 
Nnamwandu ono omwavu asuddemu bingi okusinga bonna abasuula mu 
ggwanika: 44 kubanga bonna basuddemu ku bibafikkiridde; naye oyo mu 
kwetaaga kwe asuddemu byonna by'ali nabyo; bwe bulamu bwe bwonna. 


13:1 Awo bwe yafuluma mu yeekaalu, omu ku bayigirizwa be 
n'amugamba nti Omuyigiriza, laba, amayinja gano bwe gali, n'enzimba eno 
bw'eri. 2 Yesu n'amugamba nti Olaba enzimba eno ennene? teririrekebwa 
wano jjinja eriri ku jjinja eritalisuulibwa wansi. 3 Bwe yali atudde ku 
lusozi olwa Zeyituuni ng'ayolekedde yeekaalu, Peetero ne Yakobo ne 
Yokaana ne Andereya ne bamubuuza mu kyama nti 4 Tubuulire, ebyo 
biribaawo ddi? n'akabonero ki ak'ebyo nga bigenda okutuukirizibwa 
byonna? 5 Yesu n'asooka okubagamba nti Mwekuume, omuntu yenna 
tabakyamyanga. 6 Bangi abalijja mu linnya lyange nga boogera nti Nze 
nzuuyo; era balikyamya bangi. 7 Awo bwe muwuliranga entalo n'ettutumo 
ly'entalo; temweraliikiriranga: kibigwanira okubaawo; naye enkomerero 


ng'ekyali. 8 Kubanga eggwanga lirirumba ggwanga linnaalyo, 
n'obwakabaka obw'akabaka bunnaabwo: walibaawo ebikankano mu bifo 
bingi; walibaawo enjala: ebyo Iwe lubereberye Iw'okulumwa. 9 Naye 
mwekuume mwekka: kubanga balibawaayo mu nkuko: mulikubirwa ne mu 
makunnaaniro; era muliyimirira mu maaso g'abaamasaza ne bakabaka ku 
lwange, okubeera abajulirwa mu bo. 10 Enjiri kigigwanira okumala oku 
buulirwa amawanga gonna. 11 Era bwe babatwalanga okubawaayo, 
temusookanga kweraliikirira bwe munaayogera: naye kyonna kyonna kye 
muweebwanga mu kiseera ekyo, ekyo kye mwogeranga, kubanga si 
mmwe mwogera, wabula Omwoyo Omutukuvu. 12 Ow'oluganda 
anaawangayo muganda we okumutta, ne kitaawe w'omwana 
anaamuwangayo; abaana banaajeemeranga abaabazaala, banaabassanga. 
13 Munaakyayibwanga bonna olw'erinnya lyange: naye agumiikiriza 
okutuusa enkomerero oyo ye alirokoka. 14 Naye bwe muliraba 
eky'omuzizo ekizikiriza nnabbi Danyeri kye yayogerako nga kiyimiridde 
awatakisaanira (asomamu ategeere), kale abali mu Buyudaaya baddukire 
ku nsozi; 15 ali waggulu ku nju takkanga, so tayingiranga kuggyamu kintu 
mu nju ye: 16 n'ali mu lusuku taddanga kutwala lugoye lwe. 17 Naye 
ziribasanga abali embuto; n'abayonsa mu maku ezo. 18 Musabe bireme 
okutuukira mu biro eby'empewo. 19 Kubanga ennaku ezo ziriba za 
kulabiramu nnaku, nga tezibangawo bwe zityi kasookedde Katonda atonda 
ebya tondebwa okutuusa kaakano, so teziriba. 20 So singa Mukama 
teyasala ku nnaku ezo, tewandiro kose mubiri gwonna: naye olw'abalonde 
be yalonda yazisalako ennaku. 21 Mu biro ebyo omuntu bw'aba gambanga 
nti Laba, Kristo ali wano; oba ali eyo; temukkirizanga 22 kubanga bakristo 
ab'obulimba ne bannabbi ab'obulimba baliyimuka, balikola obubonero 
n'ebyewuunyo, okukyamya, oba nga kiyinzika abalonde. 23 Naye 
mwekuumi mmwe: laba, mbambuulidde byonna nga tebinnabaawo. 24 
Naye mu nnaku ezo, okulaba ennaku okwo nga kuwedde, enjuba 
erizikizibwa n'omwezi tegulyaka musana gwagwo, 25 n'emmunyeenye 
ziriba nga zigwa okuva mu ggulu, n'amaanyi ag'omu ggulu galikankana. 26 
Kale ne balyoka balaba Omwana w'omuntu ng'ajjira mu bire namaanyi 
amangi n'ekitiibwa. 27 Awo n'alyoka atum: bamalayika be, alikuņnaanya 


abalonde be okuva mu mpewo ennya okuva ku nkomerero y'ensi okutuusa 
ku nkomerero y'eggulu. 28 Era muyigire ku mutiini olugero Iwagwo: ettabi 
lyagwo bw'aligejja n'amalagala ne gatojjera mutegeera ng'omwaka guli 
kumpi 29 era nammwe bwe mutyo, bwe mulabanga ebyo nga bituuse; 
mutegeere ng'ali kumpi, ku luggi. 30 Mazima mbagamba nti Emirembe 
gino tegiriggwaawo n'akatono okutuusa ebyo byonna lwe birituukirira. 31 
Eggulu n'ensi biri ggwaawo, naye ebigambo byange tebiriggwaawo 
n'akatono. 32 Naye eby'olunaku olwo oba ekiseera ekyo tewali amanyi, 
newakubadde bama layika abali mu ggulu, newakubadde Omwana, 
wabula Kitange. 33 Mwekuumenga, mutunulenga musabenga: kubanga 
temumanyi biro we birituukira. 34 Ng'omu ntu eyaleka ennyumba ye 
n'atambula mu nsi endala ng'awadde abaddu be obuyinza, buli muntu 
omulimu gwe n'alagira omuggazi okutunula. 35 Kale mutunule: kubanga 
temumanyi mukama w'ennvumba w'alijjira, oba kawungeezi, oba ttumbi, 
oba ng'enkoko ekookolima, oba nkya; 36 atera okujja amangu ago 
n'abasanga nga mwebase. 37 Era kye mbagamba mmwe mbagamba bonna 
nti Mutunule. 


14:1 Awo bwe waali wakyabulayo ennaku bbiri, embaga y'Okuyitako 
n'emigaati egitazimbulukuswa etuuke: bakabona abakulu n'abawandiisi ne 
basala amagezi bwe banaamukwata mu lukwe n'okumutta: 2 kubanga 
baagamba nti Si ku lunaku lwa mbaga, mpozzi waleme okubaawo 
akeegugungo mu bantu. 3 Awo bwe yali mu Bessaniya mu nnyumba ya 
Simooni omugenge, ng'atudde ku mmere, omukazi eyalina eccupa 
ey'amafuta ag'omugavu ogw'omuwendo omungi ennyo n'ajja, n'ayasa 
eccupa, amafuta n'agafuka ku mutwe gwe. 4 Naye waaliwo mu bo abamu 
abaasunguwala nga bagamba nti Amafuta gafudde ki bwe gatyo? 5 
Kubanga amafuta gano bandiyinzizza okugatundamu eddinaali ebikumi 
bisatu n'okusingawo n'okugabira abaavu. Ne bamwemulugunyiza. 6 Naye 
Yesu n'agamba nti Mumuleke; mumunaknwaliza ki? ankoledde ekikolwa 
ekirungi. 7 Kubanga abaava be muli nabo bulijjo; na buli lwe mwagala 
muyinza okubatola obulungi: naye nze temuli nange bulijjo. 8 Akoze nga 
bw'arinzizza: asoose okufuka amafuta ku mubiri gwange nga bukyali 


okunziika. 9 Mazima mbagamba nti Enjiri buli gy'eneebuulirwanga mu nsi 
zonna, n'ekyo omukazi ono ky'akoze kinaayogerwangako okumujjukira. 
10 Awo Yuda Isukalyoti, eyali omu ku kkumi n'ababiri, n'agenda eri 
bakabona abakulu; okumuwaayo ye bali: 11 Awo bwe baawulira, 
tebasanyuka, ne basuubiza okumuva effeeza. N'asala amagezi bw'anaalaba 
ebbanga okumuwaayo. 12 Awo ku lunaku olwasooka olw'emigaati 
egitazimbulukuswa lwe batta Okuyitako, abayigirizwa be ne bamugamba 
nti Oyagala tugende wa tutegeke gy'onooliira Okuyitako? 13 N'atuma 
ab'oku bayigirizwa be babiri, n'abagamba nti Mugende mu kibuga, 
anaasisinkana nammwe omusajja nga yeetisse ensuwa y'amazzi: 
mumugoberere; 14 yonna yonna mw'anaayingira mugambe nnannyini 
nnyumba nti Omuyigiriza agambye nti Ennyumba eri ludda wa mwe 
nnaaliira Okuyitako n'abayigirizwa bange? 15 Anaabalaga ye yennyini 
ennyumba ennene eya waggulu eyaliiriddwa etegekeddwa: mututegekere 
omwo. 16 Awo abayigirizwa ne bagenda ne bajja ku kibuga, ne balaba nga 
bwe yabagambye: ne bategeka Okuyitako. 17 Awo bwe bwawungeera 
n'ajja n'ekkumi n'ababiri. 18 Awo bwe baali batudde ku mmere, Yesu 
n'agamba nti Mazima mbagamba nti Omu ku mmwe alya nange 
anandyamu olukwe; 19 ne batanula okunakuwala n'okumugamba 
kinnoomu nti Ye nze? 20 N'abagamba nti Omu ku kkumi n'ababiri akoza 
nange mu kibya ye wuuyo. 21 Kubanga Omwana w'omuntu agenda nga 
bwe kyamuwandiikwako: naye zirimusanga omuntu oyo alyamu olukwe 
Omwana w'omuntu! kyandibadde kirungi eri oyo singa teyazaalibwa 
omuntu oyo. 22 Awo bwe baali balya, n'atoola omugaati, awo bwe yamala 
okwebaza n'agumenyamu, n'abawa, n'agamba nti Mutoole; guno gwe 
mubiri g wange. 23 N'addira ekikompe, awo bwe yamala okweyanza, 
n'abawa; ne bakinywako bonna. 24 N'abagamba nti Guno gwe musaayi 
gwange ogw'endagaano, oguyiika olw'abangi. 25 Mazima mbagamba nti 
Sirinywa nate ku bibala ku muzabbibu, okutuusa ku lunaku luli lwe 
ndigunywa omuggya mu bwakabaka bwa Katonda. 26 Awo bwe baamala 
okuyimba oluyimba, ne bafuluma ne bagenda ku lusozi olwa Zeyituuni. 27 
Awo Yesu n'abagamba nti Muneesittala mwenna: kubanga 
kyawandiikibwa nti Ndikuba omusumba, n'endiga zirisaasaana. 28 Naye 


bwe ndimala okuzuukizibwa, ndibakulembera okugenda mu Ggaliraaya. 
29 Naye Peetero n'amugamba nti Newakubadde nga bonna baneesittala, 
naye si nze. 30 Yesu n'amugamba nti Mazima nkugamba nti ggwe leero, 
ekiro kino, enkoko eneeba tennakookolima emirundi ebiri, ononneegaana 
emirundi esatu. 31 Naye ne yeeyongera nnyo okwogera nti Newakubadde 
nga kinywanira okufiira awamu naawe, siikwegaane n'akatono. Era bonna 
ne bagamba bwe batyo. 32 Awo ne bajja mu kifo erinnya lyakyo 
Gesusemane: n'agamba abayigirizwa be nti Mutuule wano mmale okusaba. 
33 N'atwala Peetero ne Yakobo ne Yokaana wamu naye, n'atanula 
okuwuniikirira n'okweraliikirira ennyo. 34 N'abagamba nti Emmeeme 
yange eriko ennaku nnyingi, zigenda kunzita: mubeere wano, mutunule. 35 
N'atambulako katono, n'avuunama nasaba, oba nga kiyinzika, ekiseera 
kimuyiteko. 36 N'agamba nti Aba, Kitange, byonna biyinzika gy'oli; 
nziyaako ekikompe kino; naye si nga nze bwe njagala, wabula nga ggwe 
bw'oyagala. 37 Awo n'ajja, n'abasanga nga beebase, n'agamba Peetero nti 
Simooni, weebase? tobadde na maanyi ag'okutunula n'essaawa emu nti 38 
Mutunule, musabe, muleme okuyingira mu kukemebwa: omwoyo gwe 
gwagala, naye omubiri gwe munafu. 39 Nate n'addayo, n'asaba, n'ayogera 
ebitgambo bimu na biri. 40 N'akomawo nate, n'abasanga nga beebase, 
kubanga amaaso gaabwe gaali gakambagga nnyo; so tebaamanya bwe 
banaamuddamu. 41 N'ajja omulundi ogw'okusatu, n'abagamba nti 
Mwebakire ddala kaakano, muwummule: kinaamala; ekiseera kituuse; 
laba, Omwana w'omuntu aweebwayo mu mikono gy'abalina ebibi. 42 
Muyimuke, tugende; laba, andyamu olukwe anaatera okutuuka. 43 Awo 
amangu ago, bwe yali akyayogera, Yuda, omu ku kkumi n'ababiri, n'ajja 
n'ekibiina wamu naye abaalina ebitala n'emiggo, nga bava eri bakabona 
abakulu, n'abawandiisi n'abakadde. 44 Era oyo eyamulyamu olukwe yali 
abawadde akabonero ng'agamba nti Gwe nnaanywegera, nga ye wuuyo; 
mumukwate, mumutwale nga mumunywezezza. 45 Awo bwe yatuuka, 
amangu ago n'ajja gy'ali n'agamba nti Labbi; namunywegera nnyo. 46 Ne 
bamussaako emikono gyabwe, ne bamukwata. 47 Naye omu ku abo abaali 
bayimiridde awo n'asowola ekitala, n'atema omuddu wa kabona asinga 
obukulu n'amusalako okutu. 48 Awo Yesu n'addamu n'abagamba nti 


Buli lunaku nnabeeranga nammwe mu yeekaalu nga njigiriza, nga 
temwankwata: naye kino kikoleddwa, ebyawandiikibwa bituukirire. 50 
Awo bonna ne bamwabulira ne badduka. 51 Awo omulenzi omu 
n'amugoberera, eyali yeebikkiridde olugoye olw'ekitaani lwokka ku 
mubiri: ne bamukwata; 52 naye n'abalekera olugoye olw'ekitaani, n'adduka 
bwereere. 53 Awo ne batwala Yesu eri kabona asinga obukulu: ne 
bamukunyaanirdiko bakabona abakulu bonna n'abakadde n'abawandiisi. 54 
Awo Peetero n'amugoberera wala, okutuuka munda mu luggya lwa kabona 
asinga obukulu; yali atudde n'abaweereza ng'ayota omuliro. 55 Awo 
bakabona abakulu n'ab'omu lukiiko bonna ne banoonyeza Yesu abajulirwa 
ab'okumussa, so ne batabalaba: 56 Kubanga abaamuwaayiriza 
eby'obulimba bangi, so n'okuwaayiriza kwabwe tekwali kumu. 57 Awo 
abamu ne bayimuka ne bamuwaayiriza, nga bagamba nti 58 Ffe 
twamuwulira ng'agamba nti Ndimenya yeekaalu eno eyakolebwa 
n'emikono, ne mu maku ssatu ndizimba endala etalikolebwa na mikono. 59 
So n'okuwaayiriza. kwabwe okwo nakwo tekwali kumu. 60 Awo kabona 
asinga obukulu n'ayimirira wakati, n'abuuza Yesu, ng'agamba nti Ggwe 
toyanukula n'akatono? kiki kye bakulumiriza bano? 61 Naye n'asirika 
busirisi, n'atayanukula n'akatono. Nate kabona asinga obukulu n'amugamba 
nti Ggwe Kristo, Omwana w'oyo eyeebazibwa? 62 Yesu n'agamba nti Nze 
nzuuna; nammwe muliraba Omwana w'omuntu ng'atudde ku mukono ogwa 
ddyo ogw'amaanyi, ng'ajja n'ebire eby'eggulu. 63 Awo kabona asinga 
obukulu n'ayuza engoye ze, n'agamba nti Twetaagira ki nate abajulirwa? 
64 Muwulidde obuwoozi bwe: mulowooza mutya? Bonna ne bamusalira 
omusango ng'asaanira okufa. 65 Awo abamu ne batanula okumuwandira 
amalusu, n'okumubikka mu maaso, n'okumukuba ebikonde n'okumugamba 
nti Lagula: abaweereza ne bamutwala nga bamukuba empi. 66 Awo 
Peetero bwe yali wansi mu luggya, omu ku bazaana ba kabona asinga 
obukulu n'ajja; 67 awo bwe yalaba Peetero ng'ayota omuliro, 
n'amutunuulira, n'agamba nti Naawe wali n'Omunazaaleesi, Yesu. 68 Naye 
ye ne yeegaana ng'agamba nti Simanyi, so sitegeera ky'oyogera: n'agenda 
ebweru mu kisasi; enkoko n'ekookolima. 69 Awo omuzaana n'amulaba, 


n'atanula nate okubagamba abaali bayimiridde awo nti Ono w'ewaabwe. 70 
Naye ne yeegaana nate. Awo bwe waayitawo ekiseera kitono, abaali 
bayimiridde awo ne bagamba Peetero nate nti Mazima oli w'ewaabwe; 
kubanga oli Mugaliraaya. 71 Naye n'atanula okukolima n'okulayira nti 
Simanyi muntu ono, gwe mwogerako. 72 Amangu ago enkoko 
n'ekookolima omulundi ogw'okubiri. Awo Peetero n'ajjukira ekigambo 
Yesu bwe. yamugambye nti Enkoko eneeba tennakookolima mirundi ebiri, 
ononneegaana emirundi esatu. Kale bwe yalowooza, n'akaaba amaziga. 


Yesu ewa Piraato 


15:1 Awo amangu ago bwe bwakya enkya, bakabona abakulu n'abakadde 
n'abawandiisi n'ab'omu lukiiko bonna ne bateesa, ne basiba Yesu, ne 
bamutwala, ne bamuwaayo eri Piraato. 2 Awo Piraato namubuuza nti 
Ggwe Kabaka w'Abayudaaya? Bwe yaddamu n'amugamba nti Ggwe 
oyogedde. 3 Awo bakabona abakulu ne bamuloopa ebigambo bingi. 4 
Awo Piraato n'amubuuza nate, ng'agamba nti Toyanukula n'akatono? laba 
ebigambo bingi bye bakuloopa. 5 Naye Yesu n'ataddamu nate kigambo; 
Piraato n'okwewuunya ne yeewuunya. 6 Awo ku mbaga yabateeranga 
omusibe omu gwe baamusaba. 7 Awo waaliwo omu ayitibwai Balaba, 
eyasibibwa n'abo abaajeema abatta abantu mu kujeema okwo. 8 Awo 
ekibiina ne kirinnya ne kitanula okumusaba okubakola nga bwe 
yabakolanga. 9 Awo Piraato n'abaddamu, ng'agamba nti Mwagala 
mbateere Kabaka w'Abayudaaya? 10 Kubanga yategeera ngs bakabona 
abakulu baamuweesezzaayo buggya. 11 Naye bakabona abakulu ne 
baweerera ekibiina nt Balaba gw'aba abateera. 12 Awo Piraato n'addamu 
nate n'abagamba, nti Kale nnaamukola ntya gwa muyita Kabaka 
w'Abayudaaya? 13 Awo ne boogerera waggula nate nti Mukomerere. 14 
Awo Piraato n'abagamba nti Kazzi kibi ki ky'akoze? Naye ne beeyongera 
nnyo okwogerera waggulu nti Mukomerere. 15 Awo Piraato bwe yali 
ayagala okusanyusa ekibiina, n'abateera Balaba, nawaayo Yesu 
okukomererwa ng'amaze okumukuba. 16 Awo basserikale ne bamutwala 
munda mu luggya oluyitibwa Pulayitoliyo; ne bayita ekitongole kyonna 


okukunyaana. 17 Ne bamwambaza olugoye olw'effulungu. Ne baluka 
engule ey'amaggwa ne bagimutikkira; 18 ne batanula okumulamusa nti 
Mirembe, Kabaka w'Abayudaaya! 19 Ne bamukuba olumuli mu mutwe, ne 
bamuwandira amalusu, ne bafukamira, ne bamusinza. 20 Awo bwe 
baamala okumuduulira, ne bamwambulamu olugoye olw'effulungu, ne 
bamwambaza engoye ze, ne bamutwala ne bamufulumya okumukomerera. 
21 Ne bawaliriza omuntu eyali ayita, Simooni ow'e Kuleene, ng'ava mu 
kyalo, kitaawe wa Alegezanda ne Luufo, okugenda nabo okwetikka 
omusalaba gwe. 22 Ne bamuleeta mu kifo Gologoosa, okutegeezebwa 
kwakyo nti Kifo kya kiwanga, 23 Ne bamuwa omwenge ogutabuddwamu 
envumbo: naye ye n'atagukkiriza. 24 Awo ne bamukomerera, ne bagabana 
ebyambalo bye, nga babikubirako obululu; buli muntu ky'anaatwala. 25 
Awo essaawa zaali ziri ssatu, ne bamukomerera. 26 Awo ebbaluwa 
ey'omusango gwe n'ewandiikibwa waggulu nti KABAKA 
W'ABAYUDAAYA. 27 Era n'abanyazi babiri ne babakomerera wamu 
naye; omu ku mukono gwe ogwa ddyo, n'omulala ku gwa kkono. 28 Olwo 
ekyawandiikibwa ne kituukirira, ekigamba nti N'abalirwa awamu 
n'abasobya: 29 Awo abaali liayita ne bamuvuma nga banyeenya emitwe 
gyabwe, nga bagamba nti So, ggwe amenya yeekaalu n'ogizimbira ennaku 
essatu, 30 weerokole, ove ku musalaba. 31 Era bakabona abakulu ne 
baduula bwe batyo n'abawandiisi bokka na bokka ne bagamba nti Yalokola 
balala; tayinza kwerokola yekka. 32 Kristo Kabaka wa Isiraeri ave 
kaakano ku musalaba, tulyoke tulabe tukkirize. Ne bali abaakomererwa 
naye ne bamuvuma. 33 Awo essaawa bwe zaali ziri mukaaga ne waba 
ekizikiza ku nsi yonna okutuusa ku ssaawa ey'omwenda. 34 Awo mu 
ssaawa ey'omwenda Yesu n'akaaba n'eddoboozi ddene nti Eroi, Eroi, lama 
sabakusaani? okutegeezebwa kwakyo nti Katonda wange, Katonda wange, 
kiki ekikundesezza? 35 Awo abamu ku abo abaali bayimiridde awo bwe 
baawulira ne bagamba nti Laba, ayita Eriya. 36 Awo omu n'addukana, 
n'annyika ekisuumwa mu nvinnyo enkaatuufu, n'akissa ku lumuli, n'amuwa 
okunywa, ng'agamba nti Leka tulabe nga Eriya anajja okumuwanula. 37 
Awo Yesu n'akaaba n'eddoboozi ddene n'awaayo obulamu. 38 Awo 
n'eggigi ly'omu yeekaalu ne liyulikamu wabiri, okuva waggulu okutuuka 


wansi. 39 Awo omwami w'ekitongole eyali ayimiridde awo 
ng'amwolekedde bwe yalaba ng'awaddeyo obulamu bw'atyo, n'agamba nti 
Mazima omuntu ono abadde Mwana wa Katonda. 40 Era waaliwo walako 
abakazi nga balengera: mu abo waaliwo ne Malyamu Magudaleene, ne 
Malyamu nnyina Yakobo omuto ne Yose, ne Saalome; 41 abo bwe yali mu 
Ggaliraaya be baayitanga naye nga bamuweereza; n'abakazi abalala bangi 
abaalinnya naye e Yerusaalemi. 42 Awo bwe bwawungeera, kubanga lwali 
lunaku lwa Kuteekateeka, Iwe lunaku olusooka ssabbiiti, 43 Yusufu ow'e 
Alimasaya, omukulu ateesa ow'ekitiibwa, era eyasuubiranga yennyini 
obwakabaka bwa Katonda; naguma n'ayingira eri Piraato nga tatya, 
n'asaba omulambo gwa Yesu. 44 Awo Piraato ne yeewuunya bw'afudde 
amangu, n'ayita omwami w'ekitongole n'amubuuza oba ng'ekiseera 
kiyiseewo yaakafiira. 45 45 Awo bwe yakiwulira okuva eri omwami, 
nawa Yusufu omulambo. 46 Ye n'agula olugoye olw'ekitaani, 
n'amuwanula, n'amuzinga mu lugoye olw'eki.taani olwo, n'amussa mu 
ntaana eyasimwa mu lwazi, n'ayiringisiza ejjinja ku mulyango gw'entaana. 
47 Malyamu Magudaleene ne Malyamu nnyina Yose ne balaba we 
yateebwa. 


Azuukidde 


16:1 Awo ssabbiiti bwe yaggwaako, Malyamu Magudaleene ne Malyamu 
nnyina Yakobo, ne Saalome ne bagula eby'akaloosa, bajje bamusiige. 2 
Awo bwe bwakya enkya ku lunaku olusooka mu wiiki, enjuba bwe yali 
yaakavaayo ne bajja ku ntaana. 3 Awo baali beebuuzaganya bokka nti Ani 
anaatuyiringisiza ejjinja okuliggya ku mulyango gw'entaana? 4 Awo bwe 
baatunuulira, ne balaba ejjinja nga liyiringisibbwa ku bbali; kubanga lyali 
ddene nnyo. 5 Awo bwe baayingira mu ntaana, ne balaba omulenzi 
ng'atudde ku luuyi olwa ddyo, ng'ayambadde olugoye olutukuvu; ne 
bawuniikirira. 6 N'abagamba nti Temuwuniikirira: munoonya Yesu, 
Omunazaaleesi, eyakomererwa: azuukidde; tali wano: laba, ekifo we 
baamussa. 7 Naye mugende, mubuulire abayigirizwa be ne Peetero nti 
Abakulembedde okugenda e Ggaliraaya. Eyo gye mulimulabira nga bwe 


yabagamba. 8 Ne bava ku ntaana nga baddukana mangu; kubanga 
okukankana n'okusamaalirira byali bibakutte: so ne batabuulirako muntu 
kigambo, kubanga baatya. 9 Awo bwe yamala okuzuukira mu makya ku 
lunaku olw'olubereberye ku nnaku omusanvu n'asooka okulabikira 
Malyamu Magudaleene gwe yagobako dayimooni omusanvu. 10 Oyo 
n'agenda n'abuulira abaayitanga naye, nga banakuwala nga bakaaba. 11 
Awo bo, bwe baawulira nga mulamu, ng'alabiddwa ye, ne batakkiriza. 12 
Ebyo bwe byaggwa n'alabikira bannaabwe babiri mu kifaananyi kirala, nga 
batambula nga bagenda mu kyalo. 13 Awo abo ne bagenda ne babuulira 
bali abalala, so ne batabakkiriza. 14 Oluvarmyuma n'alabikira ekkumi 
n'omu nga batudde ku mmere; n'abanenya olw'obutakkiriza 
n'obukakaayavu bw'emitima gyabwe, kubanga tebakkiriza abaamu laba 
ng'amaze okuzuukira: 15 N'abagamba nti Mugende mu nsi zonna, 
mubuulire enjiri eri ebitonde byonna. 16 Akkiriza n'abatizibwa, alirokoka, 
naye atakkiriza omusango gulimusinga. 17 Era obubonero buno 
bunaagendanga n'abo abakkiriza: banaagobanga emizimu mu linnya lyange; 
banaayogeranga ennimi empya; 18 banaakwatanga ku misota, bwe 
banaanywanga ekintu ekitta, tekiibakolenga kabi n'akatono; banassangako 
emikono abalwadde, aabo banaawonanga. 19 Awo Mukama waffe Yesu 
bwe yamala okwogera nabo, n'atwalibwa mu ggulu, n'atuula ku mukono 
ogwa ddyo ogwa Katonda. 20 Bali ne bafuluma, ne babuulira wonna 
wonna, Mukama waffe ng'akoleranga wamu nabo era ng'anyweza 
ekigambo mu bubonero obwakiddiriranga. Amiina. 


Lukka 
Ebaaluwa eri Teefiro 


1:1 Bwe baali abangi abaatandika okuwandiika amakulu g'ebigambo 
ebyatuukirizibwa mu ffe, 2 nga bwe baabitubuulira, abo abaasooka okuva 
ku lubereberye okuba abajulirwa era abaweereza b'ekigambo, 3 awo bwe 
nnaliraanyiza ddala byonna okuva ku lubereberye, era nange nnalaba nga 
kirungi okukuwandiikira ggwe, Teefiro omulungi ennyo, nga bwe 


byaliraana; 4 olyoke omanye amazima g'ebigambo bye wayigirizibwa. 
Okuzaalibwa kwa Yokaana kutegeezebwa Zakkaliya 


5 Awo mu mirembe gya Kerode, kabaka We Buyudaaya, waaliwo 
kabona, erinnya lye Zaakaliya, wa mu lulyo lwa Abiya: era yalina omukazi 
ow'omu bawala ba Alooni, erinnya lye Erisabesi. 6 N'abo bombi baali 
batuukirivu mu maaso ga Katonda, nga batambulira mu biragiro byonna ne 
mu by'obutuukirivu ebya Mukama nga tebaliiko kabi. 7 So tebaalina 
mwana, kubanga Erisabesi yali mugumba, mabo bombi baali bakaddiye 
mu myaka gyabwe. 8 Awo olwatuuka, bwe yali ng'akola omulimu 
ogw'obwa kabona mu maaso ga Katonda ng'oluwalo lwe bwe lwaliraana, 
9 awo akalulu ne kamugwako ng'empisa ez'obwa kabona bwe zaali 
okuyingira mu yeekaalu ya Mukama okwoteza obubaane. 10 Awo ekibiina 
kyonna eky'abantu kyali nga kisabira bweru mu kiseera 
eky'okwoterezaamu. 11 Awo malayika wa Mukama n'amulabikira 
ng'ayimiridde ku luuyi olwa ddyo olw'ekyoto eky'okwoterezaako. 12 Awo 
Zaakaliya bwe yamulaba ne yeeraliikirira, n'atya. 13 Naye malayika 
n'amugamba nti Totya, Zaakaliya; kubanga okwegayirira kwo 
kuwuliddwa, mukazi wo Erisabesi alikuzaalira omwana ow'obulenzi, 
olimutuuma erinnya Yokaana. 14 Olisanyuka, era olijaguza, era bangi 
abalisanyukira, okuzaalibwa kwe. 15 Kubanga aliba mukulu mu maaso ga 
Mukama, so talinywa mwenge newakubadde ekitamiiza; era alijjuzibwa 
Omwoyo Omutukuvu, okuva mu lubuto lwa nnyina. 16 Era bangi mu 
baana ba Isiraeri alibakomyawo eri Mukama Katonda waabwe. 17 
Alikulembera mu maaso ge: mu mwoyo n'amaanyi ga Eriya okukomyawo 
emitima gya bajjajja eri abaana, n'abatawulira okutambuliranga mu magezi 
g'abatuukirivu; okutegekera Mukama abantu abateekebwateekebwa. 18 
Awo Zaakaliya n'agamba malayika nti Nnaakimanya ntya ekyo? kubanga 
nze ndi mukadde, ne mukazi wange akaddiye mu myaka gye. 19 Awo 
malayika naddamu n'amugamba nti Nze Gabulyeri, ayimirira mu maaso ga 
Katonda; era nnatumibwa okwogera naawe n'okukubuulira ebigambo ebyo 
ebirungi. 20 Kale, laba, olisirika era nga toyinza kwogera, okutuusa ku 


lunaku lwe biribaawo ebyo, kubanga tokkirizza bigambo byange, 
ebirituukirizibwa muntuuko zaabyo. 21 Awo abantu baali balindirira 
Zaakaliya, ne beewuunya bw'aludde mu yeekaalu. 22 Awo bwe yafuluma 
n'atayinza kwogera nabo: ne bategeera nti alabye okwolesebwa mu 
yeekaalu: n'alwawo ng'abawenya n'omukono ng'akyasiruwadde. 23 Awo 
olwatuuka, ennaku ez'okuweereza kwe bwe zaggwaayo, n'addayo eka 
ewuwe. 24 Awo emaku ezo bwe zaayitawo mukazi we Erisabesi n'aba 
olubuto: ne yeekwekera emyezi etaano, ng'agamba nti 25 Bw'atyo 
Mukama bw'ankoze mu nnaku ze yantunuuliriramu okunziyako ensonyi mu 
bantu. 26 Awo mu mwezi ogw'omukaaga malayika Gabulyeri n'atumibwa 
Katonda mu kibuga eky'e Ggaliraaya erinnya lyakyo Nazaaleesi, 27 eri 
omuwala atamanyi musajja eyali ayogerezebwa omusajja erinnya lye 
Yusufu ow'omu nnyumba ya Dawudi; n'erinnya ly'omuwala Malyamu. 28 
Awo n'ayingira omumwe, n'agamba nti Mirembe ggwe aweereddwa ennyo 
ekisa, Mukama ali naawe. 29 Naye ye ne yeeraliikirira ekigambo ekyo, 
n'alowooza okulamusa okwo bwe kuli. 30 Awo malayika namugamba nti 
Totya, Malyamu; kubanga olabye ekisa eri Katonda. 31 Era, laba, oliba 
olubuto, olizaala omwana ow'obulenzi, olimutuuma erinnya Yesu. 32 Oyo 
aliba mukulu, aliyitibwa Mwana w'Oyo Ali waggulu ennyo. Era Mukama 
Katonda alimuwa entebe ya Dawudi jjajjaawe: 33 era anaafuganga 
ennyumba ya Yakobo emirembe, n'emirembe, so obwakabaka bwe 
tebuliggwaawo. 34 Awo Malyamu n'agamba malayika. nti Kiriba kitya 
ekyo, kubanga simanyi musajja? 35 Ne malayika n'addamu n'amugamba 
nti Omwoyo Omutukuvu alikujjira, namaanyi g'Oyo Ali waggulu ennyo 
galikusiikiriza: era ekyo ekirizaalibwa kyekiriva kiyitibwa ekitukuvu, 
omwana wa Katonda. 36 Laba, Erisabesi muganda wo, era ye ali lubuto 
Iwa mwana wa bulenzi mu bukadde bwe; guno gwe mwezi gwe 
ogw'omukaaga eyayitibwanga omugumba. 37 Kubanga tewali kigambo 
ekiva eri Katonda kiribulwa maanyi. 38 Malyamu n'agamba nti Laba, nze 
ndi muzaana wa Mukama; kibe ku nze nga bw'ogambye. Awo malayika 
n'ava gy'ali. 39 Awo mu maku ezo Malyamu n'ayimuka n'agenda mangu 
mu nsi ey'ensozi, mu kibuga kya Yuda; 40 n'ayingira mu nnyumba ya 
Zaakaliya n'alamusa Erisabesi. 41 Awo olwatuuka Erisabesi bwe yawulira 


okulamusa kwa Malyamu, omwana n'abuukabuuka mu lubuto Iwe; 
Erisabesi n'ajjuzibwa Omwoyo Omutukuvu; 42 n'ayogerera waggulu 
n'eddoboozi ddene n'agamba nti Oweereddwa omukisa ggwe mu bakazi, 
n'ekibala eky'omu lubuto lwo kiweereddwa omukisa. 43 Nange nno, 
ekigambo kino kivudde wa, nnyina Mukama wange okujja gye ndi? 44 
Kubanga laba, eddoboozi ly'okulamusa kwo bwe liyingidde mu matu 
gange, omwana n'abuukabuuka mu lubuto lwange, olw'essanyu. 45 
Aweereddwa omukisa eyakkiriza; kubanga birituukirizibwa ebyo bye 
wagambibwa Mukama. 46 Malyamu n'agamba nti Emmeeme yange 
etendereza Mukama, 47 N'omwoyo gwange gusanyukidde Katonda 
Omulokozi wange. 48 Kubanga alabye obunaku bw’omuzaana we: 
Kubanga, laba, okusooka leero ab” emirembe gyonna banampitanga 
aweeredawa omukisa. 49 Kubanga Omuyinza ankoledde ebikulu; 
N'erinnya ly'ettukuvu. 50 N'ekisa kye kiri mu bamutya; Emirembe 
n'emirembe. 51 Alaze amaanyi n'omukono gwe; Asaasasaanyizza abalina 
amalala mu kuuerera kw'omu mitima ggabwe. 52 Agobye abafuzi 
abeekulumbaza ku ntebe zaabwe, Agulumizizza abeetoowaze. 53 Abalina 
enjala abakkusizza ebirungi; N'abagagga abagobye nga tebalina kintu. 54 
Abedde Isiraeri omuddu we Ajjukire ekisa kye. 55 (Nga bwe yagamba 
bajjajjaffe) Eri Ibulayimu n'ezzadde lye, emirembe gyonna. 56 Awo 
Malyamu n'amalayo emyezi ng'esatu, nakomawo ewuwe. 57 Awo ebiro 
bya Erisabesi ne bituuka okuzaala: n'azaala omwana wa bulenzi. 58 
Baliraanwa be n'ab'ekika kye ne bawulira nga Mukama amugulumiririzza 
ekisa kye, ne basanyukira wamu naye 59 Awo olwatuuka ku lunaku 
olw'omunaana, ne bajja okukomola omwana; baali baagala okumutuuma 
erinnya lya kitaawe Zaakaliya. 60 Nnyina n'addamu nagamba nti Nedda, 
naye anaatuumibwa Yokaana. 61 Ne bamugamba nti Tewali wa mu kika 
kyo ayitibwa linaya eryo. 62 Ne bawenya kitaawe, bw'ayagala 
okumutuuma. 63 N'ayagala ekipande eky'okuwandiikako, n'awandiika, 
n'agamba nti Erinnya lye Yokaana. Ne beewuunya bonna. 64 Amangu ago 
akamwa ke ne kazibu.ya, n'olulimi lwe ne lusumulukuka, n'ayogera nga 
yeebaza Katonda. 65 Bonna abaali baliraanyeewo ne batya. N'ebigambo 
ebyo byonna ne bibuna mu nsi yonna ey'ensozi ey'e Buyudaaya. 66 Ne 


bonna abaabiwulira ne babissa mu mitima gyabwe, ne bagamba nti Kale 
omwana oyo aliba ki? kubanga omukono gwa Mukama gwali wamu naye. 
67 Kitaawe Zaakaliya n'ajjuzibwa Omwoyo Omutukuvu, n'alagula, 
ng'agamba nti 68 Atenderezebwe Mukama, Katonda wa Isiraeri; Kubanga 
akyalidde abantu be, era abanunudde, 69 Era atuyimusirizza ejjembe 
ery'obulokozi Mu nnyumba y'omuddu we Dawudi. 70 (Nga bwe 
yayogerera mu kamwa ka bannabbi be abatukuvu, abaaliwo kasookedde 
ensi ebaawo), 71 Okulokolebwa mu balabe baffe; ne mu mikono gy'abo 
bonna abatukyawa; 72 Okutuukiriza ekisa kye yasuubiza bajjajjaffe, 
N'okujjukira endagaano ye entukuvu. 73 Okutuukiriza ekirayiro kye 
yalayirira jjajjaffe Ibulayimu, 74 Okukituwa ffe; ffe bwe tulokolebwa mu 
mikono gy'abalabe baffe, Tulyoke tumuweereze nga tetuliko kye tutya, 75 
Mu butukuvu ne mu butuukirivu mu maaso ge ennaku zaffe zonna. 76 
Naawe, omwana, oliyitibwa naabbi w'Oyo Ali waggulu ennyo: Kubanga 
olikulembera Mukama okulongoosa amakubo ge; 77 Okumanyisa abantu 
be obulokozi, Ebibi byabwe bibaggibweko, 78 Olw'ekisa kya Katonda 
waffe ekirungi, Emmambya kyevudde etusalira eva mu ggulu, 79 
Okwakira abatuula mu nzikiza, ne mu kisiikirize ky'olumbe, Okulunnamya 
ebigere byaffe mu kkubo ery'emirembe. 80 Omwana n'akula, 
n'ayongerwako amaanyi mu mwoyo; n'abeera mu malungu okutuusa ku 
lunaku lwe yayolesebwa eri Isiraeri. 


Yesu omwana wa Maliyamu 


2:1 Awo olwatuuka mu maku ezo etteeka ne liva eri Kayisaali Augusito 
ab'ensi zonna okuwandiikibwa. 2 Okwo kwe kuwandiikibwa okwasooka 
okubaawo Kuleniyo bwe yali nga y'afuga Obusuuli. 3 Bonna ne bagenda 
okwewandiika, buli muntu mu kibuga kyabo. 4 Ne Yusufu n'ava e 
Nazaaleesi mu kibuga eky'e Ggaliraaya, n'alinnya e Buyudaaya, okugenda 
mu kibuga kya Dawudi, ekiyitibwa Besirekemu, kubatrga yali wa mu 
nnyumba era wa mu kika kya Dawudi, 5 yeewandiike ne Malyamu, gwe 
yali ayogereza, ng'ali lubuto. 6 Awo olwatuuka baali bali eyo, ennaku ze 
ez'okuzaala ne zituuka. 7 N'azaala omwana we omubereberye; n'amubikka 


mu ngoye ez'obwana obuwere n'amuzazika mu kisibo, kubanga tebaalaba 
bbanga mu kisulo ky'abagenyi. 8 Waaliwo abasumba mu nsi eyo 
abaatuulanga ku ttale, nga bakuuma ekisibo kyabwe ekiro mu mpalo. 9 
Awo malayika wa Mukama n'ayimirira we baali, n'ekitiibwa kya Mukama 
ne kibeetooloola nga kimasamasa, ne batya nnyo. 10 Malayika n'abagamba 
nu Temutya; kubanga, laba, mbaleetera ebigambo ebirungi eby'essanyu 
eringi eririba eri abantu bonna: 11 kubaaga leero azaaliddwa gye muli 
Omulokozi mu kibuga kya Dawudi, ye Kristo Mukama waffe. 12 Kano ke 
kabonero gye muli; munaalaba omwana omuwere ng'abikkiddwa mu 
ngoye ez'obwana obuwere ng'azazikiddwa mu kisibo. 13 Awo amangu ago 
waaliwo ne malayika oyo bangi ab'omu ggye ery'omu ggulu nga 
batendereza Katonda, nga bagamba nti 14 Ekitiibwa kibe eri Katonda 
waggulu eimyo; Ne mu nsi emirembe gibe mu bantu abasiimibwa. 15 Awo 
olwatuuka, bamalayika bwe baava gye baali okugenda mu ggulu, 
abasumba ne bagambagana nti Kale tugende e Besirekemu tulabe 
ekigambo kino ekibaddeyo, Mukama ky'atutegeezezza. 16 Ne bajja 
mangu, ne balaba Malyamu ne Yusufu n'omwana omuwere ng'azazikiddwa 
mu kisibo. 17 Awo bwe baalaba, ne bategeeza ekigambo kye baabuulirwa 
ku mwana oyo. 18 18 Bonna abaawulira ne beewuunya ebyo abasumba 
bye baababuulira. 19 Naye Malyamu ne yeekuumanga ebigambo ebyo 
byonna, ng'abirowooza mu mutima gwe. 20 Awo abasumba ne baddayo, 
nga bagulumiza nga batendereza Katonda olw'ebigambo byonna bye 
baawulira, bye baalaba, nga bwe baabuulirwa. 21 Awo ennaku Omunaana 
bwe zaatuuka ez'okumukomoleramu, n'atuumibwa erinnya lye Yesu, liri 
eryayogerwa malayika nga tannaba kuba mu lubuto. 22 Awo ennaku bwe 
zaatuuka ez'okulongooka kwabwe ng'amateeka ga Musa bwe gali, ne 
bamutwala ne bamwambusa e Yerusaalemi: okumwanjulira Mukama 23 
(nga bwe kyawandiikibwa mu mateeka ga Mukama nti Buli kisajja 
ekigglanda kinaayitibwanga kitukuvu eri Mukama), 24 nokuwaayo 
asaddaaka nga bwe kyayogerwa mu mateeka ga Mukama, 
bukaamukuukulu bubiri, oba obuyiba obuto bubiri. 


Simyoni alaba obulokozi bwa Kataonda 


25 Era, laba, waaliwo omuntu mu Yerusaalemi erinnya lye Simyoni, 
omuntu oyo yali mutuukirivu, era atya Katonda, ng'alindirira 
okusanyusibwa kwa Isiraeri: era Omwoyo Omutukuvu yali ku ye. 26 Oyo 
yabikkulirwa Omwoyo Omutukuvu nti taliraba kufa nga tannalaba ku 
Kristo wa Mukama. 27 N'ajjira mu Mwoyo mu yeekaalu: abakadde be 
bwe baayingiza omwana Yesu okumukola nga bw'eri empisa y'amateeka, 
28 awo ye n'amukwata mu mikono gye, ne yeebaza Katonda n'agamba nti 
29 Mukama wange, kaakano osiibula omuddu wo Emirembe, ng'ekigambo 
kyo bwe kyali. 30 Kubanga amaaso, gange galabye obulokozi bwo. 31 
Bwe wateekateeka mu maaso g'abantu bonna: 32 Okuba omusana 
ogw'okumuusa amawanga, N'okuba ekitiibwa ky'abantu bo Isiraeri. 33 
Kitaawe ne nnyina ne beewuunyanga ebigambo ebyo ebyamwogerwako; 
34 awo Simyoni n'abasabira omukisa, n'agamba Malyamu nnyina nti Laba, 
ono ateekeddwawo bangi mu Isiraeri bagwenga bayimirirenga, n'okuba 
akabonero akavumibwa; 35 era ggwe ekitala kirikufumita mu mmeeme; 
ebirowoozo eby'emitima emingi bityoke bibikkulwe. 36 Awo waaliwo 
Ana, nnabbi omukazi, omuwala wa Fanweri, ow'omu kika kya Aseri (yali 
Yaakamala emyaka mingi, yabeera ne bba emyaka musanvu okuva mu 
buto bwe, 37 naye yali nnamwandu nga yaakamala emyaka kinaana mu 
ena), ataavanga mu Yeekaalu, ng'asinza n'okusiibanga n'okwegayiriranga 
ekiro n'emisana. 38 Oyo bwe yajja mu kiseera ekyo ne yeebaza Katonda, 
n'abuulira ebigambo bye eri bonna abaali balindirira okununulibwa kwa 
Yerusaalemi. 39 Awo bwe baamala okutuukiriza byonna ebiri mu mateeka 
ga Mukama, ne baddayo e Ggaliraaya mu kibuga ky'ewaabwe Nazaaleesi. 
40 Awo omwana n'akla, n'ayongerwako amaanyi, n'alluzibwa amagezi: 
ekisa kya Katonda ne kibanga ku ye. 41 Awo bakadde be baagendanga e 
Yerusaalemi buli mwaka ku mbaga ey'Okuyitako. 42 Awo bwe yali 
Yaakamala emyaka kkumi n'ebiri, ne bayambuka nga bw'eri empisa 
y'embaga: 43 awo bwe baatuusa ennaku zaabwe, baali nga baddayo, 
omwana oyo yesu n'asigala mu Yerusaalemi, ne bakadde be ne batamanya; 
44 naye bwe baalowooza ng'ali mu kisinde kyabwe, ne batambula 
olugendo lwa lunaku lumu, ne bamunoonya mu baganda baabwe ne mu 
mikwano gyabwe: 45 bwe bataamulaba ne baddayo e Yerusaalemi, nga 


bamunoonya. 46 Awo olwatuuka bwe waayitawo ennaku ssatu ne 
bamusanga mu yeekaalu, ng'atudde wakati mu bayigiriza, ng'abawuliriza, 
ng'ababuuza 47 bonna abaamuwulira ne bawunikirira olw'amagezi ge 
n'okuddamu kwe. 48 Awo bwe baamulaba ne basamaalirira: nnyina 
n'amugamba nti Mwana wange, kiki ekitukozezza ggwe bw'otyo? laba, 
kitaawo nange twakunoonya nga tunakuwadde. 49 N'abagamba nti 
Mwannoonyeza ki? Temwamanya nga kinywanidde okubeera mu bigambo 
bya Kitange? 50 Ne batategeera kigambo ekyo kye yabagamba. 52 
N'aserengeta nabo n'ajja e Nazaaleesi, n'abagonderanga: nnyina ne 
yeekuumanga ebigambo ebyo byonna mu mutima gwe. 52 Awo Yesu ne 
yeeyongerangako amagezi n'okukula, ne mu kisa eri Katonda n'eri abantu. 


Yakaana Omubatiza alongooosa oluguudo Iwa Mukama 


3:1 Awo mu mwaka ogw'ekkumi n'etaano ku mirembe gya Tiberiyo 
Kayisaali, Pontiyo Piraato bwe yali nga ye wessaza ly'e Buyudaaya, ne 
Kerode bwe yali nga y'afuga e Ggaliraaya, ne Firipo muganda we bwe yali 
nga y'afuga Ituliya n'ensi ey'e Tirakoniti, ne Lusaniya bwe yali nga y'afuga 
Abireene; 2 ne Ana ne Kayaafa bwe baali nga be bakabona abasinga 
obukulu, ekigambo kya Katonda ne kijjira Yokaana omwana wa 
Zaakaliya, mu ddungu. 3 N'ajja mu nsi yonna eriraanye Yoludaani, 
ng'abuulira okubatizibwa okw'okwenenya olw'okuggibwako ebibi; 4 nga 
bwe kyawandiikibwa mu kitabo eky'ebigambo bya nnabbi Isaaya nti 
Eddoboozi ly'oyo ayogerera waggulu mu ddungu nti Mulongoose 
oluguudo lwa Mukama, Mulunyamye amakubo ge. 5 Na buli lusozi 
n'akasozi biritereezebwa: N'ekikyamye kirigololwa, N'amakubo agatali 
masende galitereezebwa; 6 N'abalina omubiri bonna baliraba obulokozi 
bwa Katonda. 7 Awo n'agamba ebibiina ebyafulumanga okubatizibwa ye 
nti Mmwe abaana b'emisota, ani eyabalabula okudduka obusungu 
obugenda okujja? 8 Kale mubale ebibala ebisaanira okwenenya, so 
temusooka kwogera munda zammwe nti Tulina jjajjaffe ye Ibulayimu: 
kubanga mbagamba nti Katonda ayinza amayinja gano okugafuuliranga 
Ibulayimu abaana. 9 Ne kaakano embazzi eteekeddwa ku kikolo ky'emiti; 


kale buli muti ogutabala bibala birungi gutemebwa, gusuulibwa mu muliro. 
10 Ebibiina ne bamubuuza nga bagamba nti Kale tukole ki? 11 N'addamu 
n'abagamba nti Alina ekkanzu ebbiri, amuweeko emu atalina, n'alina 
emmere akole bw'atyo. 12 N'abawooza ne bajja okubatizibwa, ne 
bamugamba nti Omuyigiriza tukole ki? 13 N'abagamba nti 
Temusoloozanga kusukkiriza okusinga bwe mwalagirwa. 14 Era 
basserikale ne bamubuuza, nga bagamba nti Naffe tukole ki? nabagamba 
nti Temujooganga muntu so temukakanga; era empeera yammwe 
ebamalenga. 15 Awo abantu bwe baali nga basuubira, era bonna nga 
balowooza ebigambo bya Yokaana mu mitima gyabwe oba nga mpozzi ye 
Kristo; 16 Yokaana n'addamu n'agamba bonna nti Mazima nze mbabatiza 
n'amazzi; naye ajja y'ansinga amaanyi, so nange sisaanira kusumulula 
lukoba lwa ngatto ze: ye alibabatiza n'Omwoyo Omutukuvu n'omuliro: 17 
olugali lwe luli mu mukono gwe, okulongoosa ennyo egguuliro lye, 
n'okukunyaanyiza enyaano mu ggwanika lye; naye ebisusunku alibyokya 
n'omuliro ogutazikira. 18 Era n'ababuulirira ebirala bingi ng'abuulira abantu 
ebigambo ebirungi; 19 naye Kerode owessaza, bwe yamunenya olwa 
Kerodiya muka muganda we, n'olw'ebigambo ebibi byonna Kerode bye 
yakola, 20 ate ku ebyo byonna n'ayongerako kino, n'akwata Yokaana 
n'amussa mu kkomera. 21 Awo olwatuuka, abantu bonna bwe baali nga 
babatizibwa, ne Yesu bwe yamala okubatizibwa, bwe yasaba, eggulu ne 
libikkuka. 22 Omwoyo Omutukuvu n'akka ku ye mu kifaananyi 
eky'omubiri ng'ejjiba, n'eddoboozi ne lifuluma mu ggulu nti Ggwe mwana 
wange omwagalwa; nkusanyukira nnyo. 23 Era Yesu yennyini, bwe 
yasooka okuyigiriza, yali yaakamala emyaka ng'amakumi asatu nga ye 
mwana (nga bwe yalowoozebwa) owa Yusufu, abaali mu kkunygaaniro ne 
bamusimbako amaaso. 24 mwana wa Mattati, mwana wa Leevi, mwana 
wa Mereki, mwana wa Yanayi, mwana wa Yusufu, 25 mwana wa 
Mattasiya, mwana wa Amosi, mwatra wa Nakkumu, mwana wa Esuli, 
mwana wa Naggayi, 26 mwana wa Maasi, mwana wa Mattasiya mwana 
wa Semeyini, mwana wa Yoseki, mwana wa Yoda, 27 mwana wa 
Yokanaani, mwana wa Lesa, mwana wa Zerubbaberi, mwaaa wa 
Seyalutiyeeri, mwana wa Neeri, 28 mwana wa Mereki, mwana wa Addi, 


mwana wa Kosamu, mwana wa Erumadamu, mwana wa Eri, 29 mwana 
wa Yesu, mwana wa Eryeza, mwana wa Yolimu, mwana wa Mattati, 
mwana wa Leevi, 30 mwana wa Simyoni, mwana wa Yuda, mwana wa 
Yusufu, mwana wa Yoaamu, mwana wa Eriyakimu, 31 mwana wa 
Mereya, mwana wa Menna, mwana wa Mattasa, mwana wa Nasani, 
mwana wa Dawudi, 32 mwana wa Yese, mwana wa Obedi, mwana wa 
Bowaazi, mwana wa Salumooni,mwana wa Nakusoni, 33 mwana wa 
Amminadaabu, mwana wa Aluni, mwama wa Kezulooni, mwana wa 
Pereezi, mwana wa Yuda, 34 mwana wa Yakobo, mwana wa Isaaka, 
mwana wa Ibulayimu, mwana wa T'eera, mwana wa Nakoli, 35 mwana wa 
Serugi, mwaaa wa Lewu, mwana wa Peregi, mwana wa Eberi, mwana wa 
Sera, 36 mwana wa Kayinaani, mwana wa Alupakusaadi, mwana wa 
Seemu, mwana wa Nuuwa, mwana wa Lameki; 37 mwana wa Mesuseera, 
mwana wa Enoki, mwana wa Yaledi, mwana wa Makalaleeri, mwana wa 
Kayinaani, 38 mwana wa Enosi, mwana wa Seezi, mwana wa Adamu, 
mwana wa Katonda. 


Setaani akema Yesu 


4:1 Awo Yesu bwe yajjula Omwoyo Omutukuvu n'akomawo ag'ava ku 
Yoludaani, Omwoyo n'amutwala mu ddungu, 2 n'amalayo eanaku 
amakumi ana, ng'akemebwa Setaani. So teyalyanga kintu mu nnaku ezo; 
awo bwe zaggwa, enjala n'emuluma. 3 Setaani n'amugamba nti Oba oli 
Mwana wa Katonda, gamba ejjinja lino lifuuke emmere. 4 Yesu 
n'amuddamu nti Kyawandiikibwa nti Omuntu tabanga mulamu na mmere 
yokka. 5 N'amulinnyisa; n'amulaga obwakabaka bwonna obw'omu nsi mu 
kaseera katono. 6 Setaam n'amugamba nti Nnaakuwa ggwe obuyinza buno 
bwonna, n'ekitiibwa kyamu; kubanga nnaweebwa nze: era agabira buli gwe 
njagala. 7 Kale bw'onoosinza mu maaso gange, buno bwonna bunaaba 
bubwo. 8 Yesu n'addamu n'amugamba nti Kyawandiikibwa nti Osinzanga 
Mukama Katonda wo, gw'oweerezanga yekka. 9 N'amutwala e 
Yerusaalemi, n'amuteeka ku kitikkiro kya yeekaalu, n'amugamba nti Oba 
oli Mwana wa Katonda, yima wano, weesuule wansi; 10 kubanga 


kyawandiikibwa nti Alikulagiririza bamalayika be bakukuumire ddala; 11 
Era nti Balikuwanirira mu mikono gyabwe, Oleme okwesittala ekigere 
kyo ku jjinja. 12 Yesu n'addamu n'amugamba nti Kyayogerwa nti 
Tokemanga Mukama Katonda wo. 13 Setaani bwe yamala buli kikemo 
n'amulekako ekiseera. 14 Awo Yesu n'akomawo e Ggaliraaya mu maanyi 
ag'Omwoyo: ettutumu lye ne ligenda nga libuna mu nsi zonna 
eziriraanyeewo. 15 N'ayigirizanga mu makuņņaaniro gaabwe bonna nga 
bamutendereza. 16 N'ajja e Nazaaleesi gye yakulira; ku lunaku olwa 
ssabbiiti n'ayingira mu kkutnaaniro nga bwe yali empisa ye, n'ayimirira 
okusoma. 17 Ne bamuwa ekitabo kya nnabbi Isaaya, n'abikkula ekitabo, 
n'alaba ekitundu awaawandiikibwa nti 18 Omwoyo gwa Mukama guli ku 
nze, Kubanga yanfukako amafuta okubuulira abaavu ebigambo ebirungi: 
Antumye okutendera abanyage okuteebwa, N'okuzibula abazibe b'amaaso, 
Okubata ababetentebwa, 19 Okutendera omwaka gwa Mukama 
ogwakkirizibwa. 20 N'abikkako ekitabo, n'akiddiza omuweereza n'atuula; 
abantu bonna. 21 N'atanula okubagamba nti Leero ebyawandiikibwa bino 
bituukiridde mu matu gammwe: 22 Bonna ne bamutegereza, ne 
beewuunya olw'ebigambo eby'ekisa ebivudde mu kamwa ke: ne bagamba 
nti Ono si ye Mwana wa Yusufu? 23 N'abagamba nti Temulirema 
kugnamba lugero luno nti Omusawo, weewonye wekka: byonna bye 
twawulira nga bikolerwa e Kaperunawumu, bikolere na wano mu kyalo 
kyannyo. 24 N'agamba nti Mazima mbagamba nti Tewali nnabbi 
akkirizibwa mu kyalo kyabo. 25 Naye mazima mbagamba nti Waaliwo 
bannamwandu bangi mu Isiraeri mu biro bya Eriya, eggulu lwe 
lyaggalirwa emyaka esatu mu emyezi mukaaga, enjala nnyingi bwe yagwa 
ku nsi yonna; 26 Eriya teyatumibwa eri omu ku bo wabula e Zalefasi, mu 
nsi ya Sidoni, eri omukazi nnamwandu. 27 Era waaliwo abantu bangi 
abagenge mu Isiraeri mu biro bya Erisa nnabbi; tewali n'omu ku bo 
eyalongoosebwa, wabula Naamani yekka Omusuuli. 28 Ne bajjula 
obusungu bonna abaali mu kkungaaniro bwe baawulira ebigambo ebyo; 29 
ne bayimuka, ne bamusindikira ebweru w'ekibuga ne bamutwala ku bbanga 
ly'olusozi lwe baakubako ekibuga kyabwe, bamusuule wansi. 30 Naye 
n'abayitamu wakati nagenda. 31 N'aserengeta e Kaperunawumu, ekibuga 


eky'e Ggaliraaya: n'abayigirizanga ku lunaku olwa ssabbiiti: 32 ne 
bawuniikirira olw'okuyigiriza kwe, kubanga ekigambo kye kyalina 
obuyinza. 33 Awo mu kkungaaniro mwalimu omuntu eyaliko dayimooni; 
n'akaaba n'eddoboozi ddene 34 nti Woowe, Otuvunaana ki ggwe, Yesu 
Omunazaaleesi? Ozze kutuzikiriza? Nkumanyi ggwe bw'oli, Omutukuvu 
wa Katonda. 35 Yesu n'amuboggolera ng'agamba nti Sirika, muveeko. 
Dayimooni bwe yamusuula wakati n'amuvaako nga tamukoze kabi. 36 
Okuwuaiikirira ne kubakwata bonna ne beebuuzaganya bokka na bokka 
nga bagamba nti Kigambo ki kino? kubanga alagira n'obuyinza n'amaanyi 
badayimootu ne bavaako. 37 Ettututnu lye ne lyatiikirira mu buli kifo 
eky'ensi eriraanyeewo. 38 N'ayimuka n'ava mu kkungaaniro n'ayingira mu 
nnyumba ya Simooni. Awo nnyina mukazi wa Simooni yali ng'akwatiddwa 
omusujja mungi, ne bamwegayirira ku lulwe. 39 N'ayimirira w'ali, 
n'aboggolera omusujja; ne gumuwonako amangi ago n'agolokoka 
n'abaweereza. 40 Awo enjuba bwe yali ng'egwa, bonna abaalina 
abalwadde ab'endwadde ezitali zimu ne babamuleetera, buli omu ku abo 
n'amussaako emikono gye, n'abawonya. 41 Ne badayimooni ne babavaako 
bangi, ne bakaaba nga baga.nba nti Ggwe oli Mwana wa Katonda: 
N'ababoggolera, n'atabaganya kwogera, kubanga baamanya nga Ye Kristo: 
42 Awo obudde bwe bwakya, n'avaayo n'agenda mu kifo etali bantu: 
ebibiina ne bimunoonya ne bajja w'ali, ne baagala okumugaana aleme 
okubavaako. 43 Naye n'abagamba nti Kinywanidde okubuulira enjiri 
ey'obwakabaka; bwa Katonda ne mu bibuga ebirala; kubanga kye 
kyantumya. 44 Awo nabuuliranga mu makuņņaaniro g'e Ggaliraaya. 


Abayigirwa bayitibwa 


5:1 Awo olwatuuka ebibiina bwe byamunyigiriza ne bawulira ekigambo 
kya Katonda, ye yali ng'ayimiridde ku nnyanja y'e Genesaleeti; 2 n'alaba 
amaato abiri nga gali ku nnyanja: naye abavubi baali bagavuddemu nga 
bayoza emigonjo gyabwe. 3 N'asaabalako eryato erimu, eryali erya 
Simooni; n'amugamba okulisembezaayo katono okuva ku ttale. N'atuula 
n'ayigiririza ebibiina mu lyato. 4 Bwe yali ng'amaze okwogera, n'agamba 


Simooni nti Sembera ebuziba, musuule emigonjo gyammwe, muvube. 5 
Simooni n'addamu n'agamba nti Omwami, twategaaye okukeesa obudde 
ne tutakwasa kintu: naye olw'ekigambo kyo nnaasuula emigonjo. 6 Awo 
bwe baakola bwe batyo, ne bakwasa ebyennyanja bingi nnyo nnyini; 
emigonjo gya bwe ne gyagala okukutuka; 7 ne bawenya bannaabwe mu 
lyato edda;la, bajje babayambe. Ne bajja ne bajjuza amaato gombi, 
n'okukka ne gaagala okukka. 8 Naye Simooni Peetero, bwe yalaba, 
n'avuunama ku bigere bya Yesu, n'agamba nti Ndeka; kubanga ndi muntu 
alina ebibi, Mukama wange. 9 Kubanga yawuniikirira ne bonna abaali naye 
olw'ebyennyanja ebingi bye baakwasa; 10 ne Yakobo ne Yokaana nabo 
bwe batyo, abaana ba Zebbedaayo, abaali bassizza ekimu ne Simooni. 
Yesu n'agamba Simooni nti Totya: okusooka kaakano onoovubanga 
abantu. 11 Awo bwe baagobya amaato gaabwe ettale, ne baleka byonna, 
ne bagenda naye. 12 Awo olwatuuka bwe yali mu kibuga kimu mu ebyo, 
laba, waaliwo omuntu eyali ajjudde ebigenge; oyo bwe yalaba Yesu, 
n'avuunama amaaso ge n'amwegayirira, ng'agamba nti Mukama wange, 
bw'oyagala, oyinza okunnongoosa. 13 N'agolola omukono gwe 
n'amukomako ng'agamba nti Njagala, longooka. Amangu ago ebigenge 
bye ne bimuwonako. 14 Ye n'amukuutira obutabuulirako muntu; naye 
genda, weerage eri kabona, oweeyo eby'okulongooka kwo, nga Musa bwe 
yalagira, okuba omujulirwa gye bali. 15 Naye ebigambo bye ne 
byeyongera bweyongezi okubuna, ebibiina bingi ne bikuņņaana okuwulira 
n'okuwonyezebwa endwadde zaabwe. 16 Naye ye ne yeeyawula n'agenda 
mu malungu n'asaba. 17 Awo olwatuuka ku lunaku lumu mu ezo, yali 
ng'ayigiriza; n'Abafalisaayo n'abayigiriza b'amateeka baali batudde awo, 
abaali bavudde mu buli kibuga eky'e Ggaliraaya, n'e Buyudaaya n'e 
Yerusaalemi: namaanyi ga Mukama gaali naye okuwonya. 18 Laba, 
abantu ne baleetera omuntu ku kitanda eyali akoozimbye: ne basala 
amagezi okumuyingiza, n'okumuteeka mu maaso ge. 19 Bwe bataalaba wa 
kumuyingiriza olw'ekibiina, ne balinnya waggulu ku nju, ne bamuyisa mu 
matoffaali ne bamussiza ku kitanda kye wakati mu maaso ga Yesu. 20 
Awo bwe yalaba okukkiriza kwabwe, n'agamba nti Omuntu, ebibi byo 
bikuggiddwako. 21 Abawandiisi n'Abafalisaayo ne batanula okuwakana, 


nga bagamba nti Ani ono ayogera eby'okuwoola? Ani ayinza okuggyako 
ebibi, wabula Katonda yekka? 22 Naye Yesu bwe yategeera okuwakana 
kwabwe n'addamu n'abagamba nti Muwakana ki mu mitima gyammwe? 23 
Ekyangu kiruwa, okugamba nti Ebibi byo bikuggiddwako; oba okugamba 
nti Golokoka, otambule? 24 Naye mutegeere nga Omwana w'omuntu alina 
obuyinza ku nsi okuggyako ebibi (n'agamba oyo eyali akoozimbye), 
Nkugamba nti Yimuka, ositule ekitanda kyo, oddeyo mu nnyumba yo. 25 
Amangu ago n'ayimuka mu maaso gaabwe, n'asitnla ekyo kye yali 
agalamiddeko, n'agenda ewuwe, ng'agulumiza Katonda. 26 Okuwuniikirira 
ne kubakwata bonna, ne bagulumiza Katonda; ne batya nnyo, nga bagamba 
nti Tulabye eby'ekitalo leero. 27 Awo oluvannyuma Iw'ebyo n'avaayo 
n'alaba omuwooza erinnya lye Leevi, ng'atudde mu ggwoolezo, 
namugamba nti Yita nange. 28 N'aleka byonna, n'agolokoka, n'ayita naye. 
29 Leevi namufumbira embaga nnene mu nnyumba ye: era waaliwo 
ekibiina kinene eky'abawooza n'eky'abalala abaali batudde nabo ku mmere. 
30 Abafalisaayo nabawandiisi baabwe ne beemulugunyiza abayigirizwa 
be, nga bagamba nti Kiki ekibaliisa n'okunywera awamu n'abawooza 
n'abantu abalina ebibi? 31 Yesu n'addamu n'abagamba nti Abalamu 
tebeetaaga musawo; wabula abalwadde. 32 Nze sajja kuyita batuukirivu 
wabula abantu abalina ebibi okwenenya. 33 Nabo ne bamugamba nti 
Abayigirizwa ba Yokaana basiiba emirundi mingi, era basaba; era 
n'ab'Abafalisaayo bwe batyo; naye ababo balya, banywa. 34 Yesu 
n'abagamba nti Kale muyinza okusubya abaana b'obugole, awasizza 
omugole bw'aba ng'ali nabo? 35 Naye emaku zirijja; awo awasizza 
omugole, |w'alibaggibwako, ne balyoka basiiba mu nnaku ezo. 36 Era 
n'abagerera olugero nti Tewali muntu ayuza ku lugoye oluggya ekiwero 
n'akitunga mu lugoye olukadde; kuba bw'akola atyo, ekiggya kiyuza 
olukadde era n'ekiwero ky'ayuza ku luggya tekifaanana nalukadde. 37 So 
tewali muntu afuka omwenge omusu mu nsawo ez'amaliba enkadde; 
kubanga omwenge omusu gwabya ensawo ez'amaliba, ne guyiika, 
n'ensawo ez'amaliba zifaafaagana. 38 Naye kigwana omwenge omusu 
okugufuka mu nsawo ez'amaliba empya. 39 So tewali muntu anywedde ku 
mwenge omukulu ayagala omuto; kubanga agamba nti Omukulu gwe 


mulungi. 
Yesu ye mukama wa ssabbiiti 


6:1 Awo olwatuuka ku ssabbiiti bwe yali ayita mu nnimiro z'ennaano; 
abayigirizwa be ne banoga ebirimba by'ennaano, ne balya, nga bakunya mu 
ngalo zaabwe. 2 Naye Abafalisaayo abamu ne bagamba nti Kiki ekibakoza 
eky'omuzizo okukolera ku ssabbiiti? 3 Yesu n'abaddamu n'agamba nti Era 
kino temukisomangako, Dawudi kye yakola, bwe yalumwa enjala ye ne be 
yali nabo; 4 bwe yayingira mu nnyumba ya Katonda, natoola emigaati 
egy'okulaga n'alya, era n'agiwa be yali nabo; egy'omuzizo okulya wabula 
bakabona bokka? 5 N'abagamba nti Omwana w'omuntu ye mukama wa 
ssabbiiti. 


Yesu awona ku ssabbiiti 


6 Awo olwatuuka ku ssabbiiti endala, n'ayingira mu kkuņpaaniro 
n'ayigiriza; mwalimu omuntu omukono gwe ogwa ddyo gwali gukaze. 7 
Awo abawandiisi n'Abafalisaayo ne bamulabirira, oba ng'anaawonyeza ku 
ssabbiiti, balyoke balabe bwe banaamuloopa. 8 Naye n'amanya 
ebirowoozo byabwe, nagamba omuntu eyalina omukono ogukaze nti 
Golokoka, oyimirire wakati. N'agolokoka n'ayimirira. 9 Awo Yesu 
n'abagamba nti Mbabuuza mmwe, Kirungi ku ssabbiiti okukola obulungi, 
oba kukola bubi, kuwonya bulamu oba kubuzikiriza? 10 N'abeetoolooza 
amaaso bonna, namugamba nti Golola omukono gwo. N'akola bw'atyo; 
omukono gwe ne guwona. 11 Naye ne balaluka, ne boogera bokka na 
bokka bwe banaakola Yesu. 12 Awo olwatuuka mu nnaku ezo, n'avaayo 
n'agenda ku iusozi okusaba; n'akeesa obudde ng'asaba Katonda. 13 Awo 
obudde bwe bwakya, n'ayita abayigirizwa be; mu bo n'alondamu kkumi na 
babiri, n'okuyita n'abayita abatume; 14 Simoon era gwe yatuuma Peetero, 
ne Andereya muganda we, ne Yakobo ne Yokaana, ne Firipo ne 
Battolomaayo, 15 ne Matayo ne Tomasi, ne Yakobo, omwana wa 
Alufaayo, ne Simooni eyayitibwa Zerote, 16 ne Yuda muganda wa 
Yakobo, ne Yuda Isukalyoti eyamulyamu olukwe; 17 n'akka nabo, 


n'ayimirira awatereevu, n'ekibiina kinene eky'abayigirizwa be n'abantu 
bangi abaava e Buyudaaya yonna w'e Yerusaalemi, n'abaava ku ttale 
ly'ennyanja ey'e Ttuulo w'e Sidoni, abajja okumuwulira n'okuwonyezebwa 
endwadde zaabwe; 18 n'abaali babonyaabonyezebwa dayimooni ne 
bawonyezebwa. 19 N'ekibiina kyonna ne kisala amagezi okumukomako 
obukomi: kubanga amaanyi gaavanga mu ye ne gabawonya bonna. 20 
N'ayimusiza amaaso abayigirizwa be n'agamba nti Mulina omukisa 
abaavu; kubanga obwakabaka bwa Katonda bwe bwammwe. 21 >Mulina 
omukisa abalumwa enjala kaakano; kubanga mulikkusibwa. Mulina 
omukisa, abakaaba kaakano; kubanga muliseka. 22 Mulina omukisa, 
abantu bwe babakyawanga, bwe babeewalanga, bwe babavumanga, bwe 
bagadyanga erinnya lyammwe nga bbi, okubavunaanya Omwana 
w'omuntu. 23 >Musanyukanga kn lunaku olwo, mubuukanga olw'essanyu: 
kubanga, laba, empeera yammwe nnyingi mu ggulu: kubanga bajjajjaabwe 
bwe baakolanga bannabbi bwe batyo. 24 Naye zibasanze mmwe 
abagagga! kubanga mumaze okuba n'essanyu lyammwe. 25 Zibasanze 
mmwe abakkuse kaakano! kubanga mulirumwa enjala. Zibasanze mmwe 
abaseka kaakano! kubanga mulinakuwala, mulikaaba. 26 Zibasanze, 
abantu bonna bwe balibasiima! kubanga bwe batyo bajjajjaabwe bwe 
baakolanga bannabbi ab'obulimba. 27 Naye mbagamba mmwe abawulira 
nti Mwagalenga abalabe bammwe, mukolenga bulungi ababakyawa, 28 
musabirenga omukisa ababakolimira, musabirenga ababagirira ekyejo. 29 
Oyo akukubanga oluba omukyusizanga n'olw'okubiri; nakuggyangako 
omunagiro gwo, n'ekkanzu togimugaananga. 30 Buli akusabanga 
omuwanga; n'oyo akuggyangako ebintu byo tobimusabanga nate. 31 Era 
nga bwe mwagala abantu okubakolanga, nammwe mubakolenga bwe 
mutyo. 32 Kale bwe mwagala abo ababaagala mmwe, mwebazibwa ki? 
kubanga n'abantu abalina ebibi baagala abo ababaagala. 33 Era bwe 
mukola obulungi ababakola obulungi mmwe, mwebazibwa ki? kubanga 
n'abantu abalina ebibi bakola bwe batyo. 34 Era bwe mubaazika abo be 
musuubira okubawa, mwebazibwa ki? n'abantu abalina ebibi baazika 
abalina ebibi, era baweebwe bwe batyo. 35 Naye mwagalenga abalabe 
bammwe mubakolenga bulungi, mwazikenga so temulekangayo kusuubira; 


n'empeera yammwe eriba nnyingi, nammwe muliba baana b'Oyo Ali 
waggulu ennyo: kubanga ye mulungi eri abateebaza n'ababi. 36 Mube 
n'ekisa, nga Kitammwe bw'alina ekisa. 37 Era temusalanga musango, 
nammwe temulisalirwa: era temusinzanga musango, nammwe 
temulisinzibwa musango: musonyiwenga, nammwe mulisonyiyibwa: 38 
mugabenga, nammwe muligabirwa; ekigera ekirungi, ekikkatiddwa, 
ekisuukundiddwa, eky'omuyiika, kye balibaweera mu kifuba. Kubanga 
ekigera ekyo kye mugera, nammwe kye muligererwa. 39 Era n'abagamba 
n'olugero, nti Omuzibe w'amaaso ayinza okukulembera muzibe munne? 
tebagwa bombi mu bunnya? 40 Omuyigirizwa tasinga amuyigiriza: naye 
buli muntu bw'alituukirizibwa aliba ng'amuyigiriza: 41 Kiki ekikutunuuliza 
akantu akali ku liiso lya muganda wo, so tolowooza nialiiro eri ku liiso lyo 
ggwe? 42 Oba oyinza otya okugamba muganda wo nti Muganda wange, 
ndeka nkuggyeko akantu akali ku liiso lyo, so nga tolaba njaliiro eri ku 
liiso lyo ggwe? Munnanfuusi ggwe, sooka oggyeko enjaliiro ku liiso lyo 
ggwe; olyoke olabe bulungi okuggyako akantu akali ku liiso lya muganda 
wo. 43 Kubanga tewali muti mulungi ogubala ebibala ebibi, newakubadde 
omuti omubi ogubala ebibala ebirungi. 44 Kubanga buli muti gutegeererwa 
ku bibala byagwo. Kubanga tebanoga ttiini ku busaana, so tebanoga 
zabbibu ku mwera nannyo. 45 Omuntu omulungi ekirungi akiggya mu 
tterekero eddungi ery'omutima gwe; n'omubi ekibi akiggya mu tterekero 
ebbi: kubanga ku ebyo ebijjula mu mutima akamwa ke bye koogera. 46 
Era mumpitira ki Mukama wammwe, Mukama wammwe, so nga 
temukola bigambo bye njogera? 47 Buli muntu yenna ajja gye ndi n'awulira 
ebigambo byange n'abikola, nnaabalaga gw'afaanana: 48 afaanana 
ng'omuntu azimba ennyumba n'asima wansi nnyo, omusingi n'agussa mu 
lwazi; awo amazzi bwe gayanjaala, omugga ne gukulukutira ku nnyumba 
eyo lwa maanyi okugisuula, n'okuyinza ne gutayinza na kuginyeenya: 
kubanga yazimbibwa bulungi. 49 Naye oyo awulira n'atakola afaanana 
ng'omuntu eyazimba ennyumba ku ttaka n'atasima musingi; awo omugga 
ne gugikulukutirako lwa maanyi n'ewa amangu ago, n'okugwa 
kw'ennyumba eyo ne kuba kunene. 


Omwana w'omwami w'ekitontongele awonyezebwa 


7:1 Awo bwe yamala okwogerera ebigambo bye byonna mu bantu, 
n'ayingira e Kaperunawumu. 2 Awo waaliwo omwami w'ekitongole 
omuddu we gwe yali ayagala ennyo yali ng'alwadde ng'agenda kufa. 3 
N'oyo bwe yawulira ebigambo bya Yesu n'atuma bakadde b'Abayudaaya 
gy'ali ng'amusaba okujja okulokola omuddu we. 4 Nabo bwe bajja eri 
Yesu, ne bamwegayirira nnyo, ne bagamba nti Asaanidde ggwe 
okumukolera ekyo; 5 kubanga ayagala eggwanga lyaffe, n'ekkunnaaniro 
ye yalituzimbira. 6 Awo Yesu n'agenda nabo. Awo bwe yali nga tali wala 
z'ennyumba, omwami oyo n'atuma mikwano gye gy'ali, ng'amugamba nti 
Ssebo, teweeteganya kujja, kubanga nze sisaanira ggwe kuyingira wansi 
wa kasolya kange: 7 era kyenvudde nnema okwesaanyiza nzekka okujja 
gy'oli, naye yogera kigambo bugambo, n'omwana wange anaawona. 8 
Kubanga nange ndi muntu mutwalibwa, nga nnina basserikale be ntwala: 
bwe nyamba omu nti Genda, agenda, n'omulala nti Jjangu, ajja, n'omuddu 
wange nti Kola kino, akola. 9 Yesu bwe yawulira ebyo n'amwewuunya 
n'akyukira ebibiina ebyali bimugoberera n'agamba nti Mbagamba nti 
Sirabanga kukkiriza kunene nga kuno newakubadde mu Isiraeri. 10 Awo 
abantu abaatumibwa bwe baakomawo mu nnyumba, ne basanga omuddu 
ng'awonye. 11 Awo olwatuuka bwe waayitawo ebbanga ttono n'agenda mu 
kibuga ekiyitibwa Nayini; abayigirizwa be n'ekibiina kinene ne bagenda 
naye. 12 Awo bwe yasembera ku wankaaki w'ekibuga, laba, omulambo 
nga gufulumizibwa ebweru, gwa mwana nnyina gwe yazaala omu, ne 
nnyina oyo nga nnamwandu; n'abantu bangi ab'omu kibuga omwo nga bali 
naye. 13 Awo Mukama waffe bwe yamulaba n'amusaasira, n'amugamba 
nti Tokaaba. 14 N'asembera n'akoma ku lunnyo: bali abaali beetisse ne 
bayimirira. N'agamba nti Omulenzi, nkugamba nti Golokoka. 15 Oyo eyali 
afudde n'agolokoka, n'atuula n'atanula okwogera. N'amuwa nnyina. 16 
Obuti ne bubakwata boma, ne bagulumiza Katonda; nga bagamba nti 
Nnabbi omukulu ayimukidde mu ffe: era Katonda akyalidde abantu be. 17 
N'ekigambo kye ekyo ne kibuna mu Buyudaaya bwonna ne mu nsi yonna 
eriraanyeewo. 18 Awo abayigirizwa ba Yokaana ne bamubuulira 


ebigambo ebyo byonna. 19 Yokaana n'ayita abayigirizwa be babiri 
n'abatuma eri Mukama waffe; ng'agamba nti Ggwe wuuyo ajja, nantiki 
tulindirire mulala? 20 Awo abantu abo bwe baatuuka gy'ali, ne bagamba nti 
Yokaana Omubatiza atutumye gy'oli ng'agamba nti Ggwe wuuyo ajja, 
nantiki tulindirire mulala? 21 Awo mu kiseera ekyo n'awonya bangi 
endwadde n'okubonaabona ne dayimooni, n'abazibe b'amaaso bangi 
n'abawa okulaba. 22 Yesu n'addamu n'abagamba nti Mugende, mubuulire 
Yokaana ebyo bye mulabye, ne bye muwulidde; abazibe b'amaaso balaba, 
abalema batambula, abagenge balongoosebwa, abaggavu b'amatu 
bawulira, abafu bazuukira, abaavu babuulirwa enjiri. 23 Era alina omukisa 
oyo atalinneesittalako. 24 Awo ababaka ba Yokaana bwe baamala 
okugenda n'atanula okwogera n'ebibiina ebya Yokaana nti Kiki kye 
mwagenderera mu ddungu okulaba? olumuli olunyeenyezebwa n'empewo? 
25 Naye kiki kye mwagenderera okulaba? Omuntu ayambadde engoye 
ezinekaaneka? Laba, abambala engoye ez'obuyonjo, abalya emmere 
ennungi, baba mu mpya za bakabaka. 26 Naye kiki kye mwagenderera 
okulaba? Nnabbi? Weewaawo, mbagamba, era asingira ddala nnabbi. 27 
Oyo ye yawandiikibwako nti Laba, nze ntuma omubaka wange mu maaso 
go, Alirongoosa oluguudo lwo gy'ogenda. 28 Mbagamba nti Mu abo 
abazaalibwa abakazi, temuli asinga Yokaana obukulu: naye omuto mu 
bwakabaka bwa Katonda ye mukulu okusinga ye. 29 N'abantu bonna bwe 
baawulira nabawooza ne bakkiriza Katonda :okuba omutuukirivu 
abaabatizibwa mu kubatiza kwa Yokaana. 30 Naye Abafalisaayo 
n'abayigiriza b'amateeka ne beegaanira okuteesa kwa Katonda kubanga 
tebaabatizibwa ye. 31 Kale abantu b'emirembe gino naabafaananya ki? era 
balinga ki? 32 Balinga abaana abatuula mu katale, nga bayitaimana; 
abagamba nti Tubafuuyidde emirere ne mutazina; tukubye ebiwoobe, ne 
mutakaaba maziga. 33 Kubanga Yokaana Omubatiza yajja nga talya 
mmere so nga tanywa mwenge; ne mugamba nti Aliko dayimooni. 34 
Omwana w'omuntu yajja ng'alya ng'anywa, ne mugamba nti Laba, omuntu 
omuluvu, omutamiivu, mukwano gw'abawooza era ogw'abalina ebibi. 35 
Era amagezi gaweebwa obutuukirivu olw'abaana baago bonna. 36 Awo 
Omufalisaayo omu n'amuyita okulya naye. N'ayingira mu nnyumba 


ey'Omufalisaayo oyo n'atuula ku mmere. 37 Kale, laba, omukazi eyali mu 
kibuga omwo, eyalina ebibi, bwe yamanya ng'atudde ku mmere mu 
nnyumba ey'Omufalisaayo, n'aleeta. eccupa ey'amafuta ag'omugavu, 38 
n'ayimirira emirannamiro ku bigere bye ng'akaaba, n'atanula 
okumutonnyeza amaziga ku bigere bye n'abisangula n'enviiri ez'oku mutwe 
gwe, nanywegera ebigere bye n'abisiiga amafuta ago. 39 Awo 
Omufalisaayo eyamuyita bwe yalaba, n'ayogera munda mu ye nti Omuntu 
ono, singa abadde nnabbi, yanditegedde omukazi amukwatako bw'ali, era 
bw'afaanana, ng'alina ebibi. 40 Yesu n'addamu n'amugamba nti Simooni, 
ndiko kye njagala okukubuulira. N'agamba nti Omuyigiriza, yogera: 41 
Waliwo omuntu eyawolanga, naye yalina b'abanja babiri; omu 
ng'abanjibwa eddinaali bitaano, nomulala ataano. 42 Awo bwe baali nga 
tebalina kya kumusasula n'abasonyiwa bombi. Kale ku abo alisinga 
okumwagala aluwa? 43 Simooni n'addamu n'agamba nti Ndowooza oyo 
gwe yasinga okusonyiwa ennyingi: N'amugamba nti Osaze bulungi. 44 
N'akyukira omukazi oyo, n'agamba Simooni nti Olaba omukazi ono? 
Nnyingidde mu nnynmba yo, n'otompa mazzi ga bigere byange: naye ono 
atonnyezza amaziga ge ku bigere byange, n'abisiimuuza enviiri ze. 45 
Tonnywegedde ggwe: naye ono we nnaakayingirira tannalekayo 
kunywegera bigere byauge. 46 Tonsiize mafuta ku mutwe gwange: naye 
ono ansiize amafuta ag'omugavu ku bigere byange. 47 Kyenva akugamba 
nti Asonyiyiddwa ebibi bye ebingi kubanga okwagala kwe kungi; naye 
asonyiyibwa akatono, okwagala kwe kutono. 48 N'amugamba nti 
Osonyiyiddwa ebibi byo. 49 Awo abaali batudde ku mmere naye ne 
batanula okwogen bokka na bokka nti Ono y'ani asonyiwa n'ebibi? 50 
N'agamba omukazi nti Okukkiriza kwo kukulokodde; genda mirembe. 


8:1 Awo olwatuuka oluvannyumako katono n'atambula mu bibuga ne mu 
mbuga ng'abuulira enjiri ey'obwakabaka bwa Katonda, bali ekkumi 
n'ababiri nga bali naye, 2 n'abakazi abaawonyezebwako dayimooni 
n'endwadde, Malyamu eyayitibwa Magudaleene, eyavaako dayimooni 
omusanvu, 3 ne Yowaana, muka Kuza, omuwanika wa Kerode, ne 
Susaana, n'abalala bangi abaabaweerezanga n'ebintu bye baalina. 4 Awo 


ekibiina ekinene bwe kyakunyaana n'abaavanga mu buli kibuga bwe bajja 
w'ali, n'agera olugero nti 5 Omusizi yafuluma okusiga ensigo ze; bwe yali 
ng'asiga, endala ne zigwa ku mabbali g'ekkubo; ne zirinnyirirwa, ennyonyi 
ez'o mu bbanga ne zizirya. 6 Endala ne zigwa ku lwazi; bwe zaamala 
okumera ne ziwotookerera; olw'obutaba na mazzi. 7 Endala ne zigwa 
wakati mu maggwa; amaggwa ne gamerera wamu aazo ne gazizisa. 8 
Endala ne zigwa ku ttaka eddungi, ne zimera, ne zibalako emmere buli 
mpeke kikumi. Bwe yamala okwogera ebigambo ebyo, n'ayogerera 
waggulu nti Alina amatu ag'okuwulira awulrre. 9 Awo abayigirizwa be ne 
bamubuuza nti Olugero olwo kiki? 10 N'agamba nti Mmwe muweereddwa 
okumanya ebyama eby'obwakabaka bwa Katonda: naye abalala mu ngero; 
era bwe balaba baleme okulaba, era bwe bawulira baleme okutegeera. 11 
Era olugero lwe luno: Ensigo kye kigambo kya Katonda. 12 Bali ab'oku 
mabbali g'ekkubo be bawulira; awo Setaani n'ajja n'akwakkula ekigambo 
mu mitima gyabwe baleme okukkiriza n'okulokolebwa. 13 N'ab'oku lwazi 
be bawulira ekigambo ne bakikkiriza n'essanyu; kyokka tebalina mizzi, 
bakikkirizaako kaseera, era mu biro eby'okukemebwa baterebuka. 14 
N'ezo ezaagwa mu maggwa, abo be bawulira, awo bwe bagenda ne 
baziyizibwa n'okweraliikirira n'obugagga n'essanyu ery'omu bulamu buno 
ne batatuukiriza ku kuza mmere. 15 N'ezo ez'omu ttaka eddungi, abo be 
bawulira ekigambo mu mutima omugolokofu, omulungi, ne bakinyweza, 
ne babala emmere n'okugumiikiza, 16 Era tewali akoleeza ttabaaza 
n'agisaanikira mu kibbo, oba kugissa wansi w'ekiriri; naye agissa ku 
kikondo abayingiramu balabe bw'eyaka. 17 Kubanga tewali kigambo 
ekyakisibwa ekitalirabisibwa; newakubadde ekyakwekebwa 
ekitalimanyibwa ne kirabika mu lwatu. 18 Kale mwekuumenga bwe 
muwulira; kubanga buli alina, aliweebwa; era buli atalina n'ekyo 
ky'alowooza nti ali nakyo kirimuggibwako. 19 Awo nnyina ne baganda be 
ne bajja gy'ali, ne batayinza kumutuukako olw'ekibiina. 20 N'abuulirwa nti 
Nnyoko ne baganda bo bayimiridde ebweru baagala okukulaba. 21 Naye 
n'addamu n'abagamba nti Mmange ne baganda bange be bano abawulira 
ekigambo kya Katonda ne bakikola. 22 Awo olwatuuka ku lunaku lumu ku 
ezo n'asaabala mu lyato ye n'abayigirizwa be; n'abagamba nti Tuwunguke 


tugende emitala w'ennyanja; ne bagenda. 23 Awo bwe baali nga 
baseeyeeya ne yeebaka otulo. Omuyaga mungi ne gukunta ku nnyanja; 
amazzi ne gaba nga gaagala okujjula, ne baba mu kabi. 24 Ne bajja w'ali 
ne bamuzuukusa, nga bagamba nti Mukama waffe, Mukama waffe, tufa. 
N'azuukuka, n'aboggolera omuyaga n'okwefuukuula kw'amazzi; ne 
bikkakkana, n'eba nteefu. 25 N'abagamba nti Okukkiriza kwamme kuli 
luuyi wa? Ne batya ne beewuunya, ne boogeragana bokka na bokka nti 
Kale ani ono, kubanga n'empewo n'amazzi abiragira ne bimuwulira? 26 
Awo ne bagoba ku nsi y'Abagerasene eyolekera e Ggaliraaya. 27 Awo 
bwe yavaamu n'atuuka ku ttale, n'asanga omuntu ng'ava mu kibuga eyaliko 
dayimooni, nga yaakamala ennaku nnyingi nga tayambala lugoye ne mu 
nnyumba nga tatuulamu, naye ng'abeera mu ntaana. 28 Bwe yalaba Yesu 
n'ayogerera waggulu n'avuunama mu maaso ge, n'ayogera n'eddoboozi 
ddene nti Onvunaana ki, Yesu Omwana wa Katonda ali waggulu ennyo? 
Nkwegayiridde, tombonereza. 29 Kubanga yalagira dayimooni okuva ku 
muntu oyo. Kubanga Yali Yaakamala ebiro bingi nga amukutte: 
yasibibwanga mu njegere ne mu masamba ng'akuumibwa; n'akutulanga 
ebyamusiba, dayimooni n'amugoberanga mu ddungu. 30 Yesu n'amubuuza 
nti Erinnya lyo ggwe ani? N'agamba nti Liigyoni; kubanga dayimooni bangi 
abaamuyingiramu. 31 Ne bamwegayirira aleme okubalagira okuvaako 
okugenda mu bunnya. 32 Awo waaliwo eggana ly'embizzi nnyingi nga 
zirya ku lusozi, ne bamwegayirira abalagire baziyingiremu. N'abalagira. 33 
Awo badayimooni ne bava ku muntu ne bayingira mu mbizzi: eggana ne 
lifubutukira mu bbanga ne zigwa mu nnyanja ne zifa amazzi. 34 Awo 
abasumba bwe baalaba ebibaddewo ne badduka ne babyogera mu kibuga 
ne mu byalo. 35 Abantu ne bavaayo okulaba ebibaddewo; ne bajja eri Yesu 
ne balaba omuntu oyo eyavuddeko badayimooni ng'atudde awali ebigere 
bya Yesu, ng'ayambadde olugoye, ng'okutegeera kwe kumuzzeemu: ne 
batya: 36 N'abo abaalaba ne babuulira bwe yakoleddwa oyo eyali 
akwatiddwa badayimooni. 37 N'abantu bonna ab'ensi y'Abagerasene 
eriraanyeewo ne bamwegayirira ave gye bali, kubanga obuti bungi bwali 
bubakutte: awo n'asaabala mu lyato n'addayo. 38 Naye omuntu eyavaako 
badayimooni n'amwegayirira abeere naye; naye n'amusiibula ng'agamba nti 


39 Ddayo mu nnyumba yo, onnyonnyole ebigambo Katonda by'akukoledde 
bwe biri ebikulu. N'agenda ng'abuulira ek:buga kyonna bwe biri ebikulu 
Yesu bye yamukolera. 40 Awo Yesu bwe yakomawo, ekibiina ne 
kimwaniriza n'essanyu; kubanga bona baali nga bamulindiridde. 41 Kale, 
laba, omuntu erinnya lye Yayiro omukulu w'ekkunyaaniro n'ajja n'agwa 
awali ebigere bya Yesu namwegayirira okuyingira mu nnyumba ye: 42 
kubanga yalina muwala we eyazaalibwa omu nga yaakamala emyaka 
kkumi n'ebiri, era oyo yali: ng'agenda kufa. Naye bwe yali ng'agenda 
ebibiina ne bimunyigiriza. 43 N'omukazi eyali alwalidde ekikulukuto 
ky'omusaayi emyaka kkumi n'ebiri, eyawanga abasawo ebintu bye byonna 
n'atayinza kuwonyezebwa muntu yenna, 44 oyo n'amufuluma emabega 
n'akoma ku lukugiro Iw'olugoye Iwe: amangu age ekikulukuto kye ne 
kikalira. 45 Yesu n'agamba nti Ani ankomyeko? Awo bwe beegaana 
bonna, Peetero ne banne ne bagamba nti Mukama waffe, ebibiina 
bikwetoolodde bikunyigiriza. 46 Naye Yesu n'agamba nti Omuntu 
ankomyeko: kubanga mpulidde ng'amaanyi ganvuddemu. 47 Awo 
omukazi oyo bwe yalaba nga takwekeddwa, n'ajja ng'akankana 
n'amufukaamirira n'amubuulira mu maaso g'abantu bonna ensonga bw'eri 
emukomezzaako, ne bw'awonye amangu ago. 48 N'amugamba nti Mwana 
wange, okukkiriza kwo kukuwonyezza; genda mirembe. 49 Awo yali 
akyayogera, ne wajja omuntu eyava mu nnyumba y'omukulu 
w'ekkutjOaaniro ng'agamba nti Muwala wo afudde; toteganya Muyigiriza. 
50 Naye Yesu bwe yawulira n'amuddamu nti Totya: kkiriza bukkiriza, 
anaaba mulamu. 51 Awo bwe yatuuka ku nnyumba n'ataganya muntu 
mulala kuyingira naye wabula Peetero ne Yokaana ne Yakobo ne kitaawe 
w'omuwala ne nnyina. 52 Awo baali nga bakaaba bonna, nga bamulirira; ye 
n'agamba nti Temukaaba, kubanga tafudde, naye yeebase tulo. 53 Ne 
bamusekerera nnyo, kubanga baama nya ng'afudde. 54 Ye n'amukwata ku 
mukono n'ayogerera waggulu ng'agamba nti Omuwala, golokoka. 55 
Omwoyo gwe ne gukomawo n'ayimirira amangu ago. N'alagira okumuwa 
eky'okulya. 56 Abazadde be ne bawuniikira; naye ye n'abakuutira baleme 
kubuulirako muntu ebibaddewo. 


Abatume ekkumi n'ababiri 


9:1 N'abayitira wamu abayigirizwa be ekkumi n'ababiri n'abawa amaanyi 
n'obuyinza ku badayimooni botina n'okuwonya endwadde. 2 N'abatuma 
okubuulira obwakabaka bwa Katonda, n'okuwonya abalwadde. 3 
N'abagamba nti Temutwala kintu kya mu kkubo, newakubadde omuggo, 
newakubadde olukoba, newakubadde emmere, newakubadde effeeza; so 
temuba na kkanzu bbiri. 4 Na buli nnyumba mwe muyingiranga, 
mubeerenga omwo, era mwe muba muvanga. 5 Era bonna 
abataabakkirizenga, bwe mubanga muva mu kibuga ekyo, enfuufu ey'omu 
bigere byammwe mugikunkumulenga ebe omujulirwa eri bo. 6 Awo ne 
bagenda ne beetooloola mu bibuga byonna nga babuulira enjiri, nga 
bawonya abantu mu buli kifo. 7 Awo kabaka Kerode owessaza n'awulira 
byonna ebyakolebwa; n'abuusabuusa nnyo kubanga abantu baagamba nti 
Yokaana azuukidde mu bafu; 8 abalala nti Eriya alabise; n'abalala nti 
Bannabbi ab'edda omu ku bo azuukidde. 9 Kerode n'agamba nti Yokaana 
nze nnamutemako omutwe: naye oyo ani gwe mpulirako ebigambo 
ebyenkana awo? N'ayagala okumulaba. 10 Awo abatume bwe baamala 
okukomawo, ne bamunnyonnyola byonna bye baakola. N'abatwala ne 
yeeyawula n'agenda nabo kyama mu kibuga ekiyitibwa Besusayida. 11 
Naye ebibiina bwe baategeera ne bamugoberera; n'abaaniriza, n'ayogera 
nabo ebigambo by'obwakabaka bwa Katonda, n'abaali beetaaga 
okuwonyezebwa n'abawonya. 12 Awo enjuba yali egolooba; abo ekkumi 
n'ababiri ne baija w'ali ne bamugamba nti Siibula ekibiina bagende mu 
mbuga ne mu byalo eby'okumpi basule, banoonye eby'okulya; kubanga 
wano tuli mu ttale jjereere. 13 N'abagamba nti Mmwe mubawe eby'okulya. 
Ne bagamba nti Tetulina kintu wabula emigaati etaano n'ebyennyanja 
bibiri; kyokka tugende tubagulire eby'okulya abantu bano bonna. 14 
Kubanga baali abasajja ng'enkumi ttaano. N'agamba abayigirizwa be nti 
Mubatuuze nnyiriri ng'ataano ataano. 15 Ne bakola bwe batyo, ne 
babatuuza bonna. 16 N'addira emigaati etaano n'ebyennyanja ebibiri, 
n'ayimusa amaaso mu ggulu, n'abyebaza n'abimenyamu, n'awa 
abayigirizwa be okubissa mu maaso g'ekibiina. 17 Ne balya ne bakkuta 


bonna; ne bulondebwa obukunkumuka bwe baalemwa, ebibbo kkumi na 
bibiri. 18 Awo olwatuuka bwe yali ng'asaba yekka, abayigirizwa be baali 
naye wamu. N'ababuuza ng'agamba nti Ebibiina bimpita ani? 19 Ne 
baddamu ne bagamba nti Yokaana Omubatiza; naye abalala nti Eriya; 
n'abalala nti Ku bannabbi ab'edda omu ku abo azuukidde. 20 N'abagamba 
nti Naye mmwe mumpita ani? Peetero n'addamu n'agamba nti Ggwe Kristo 
wa Katonda. 21 Naye n'abakuutira n'abalagira baleme okubuulirako 
omuntu ekigambo ekyo; 22 ng'agamba nti Kigwanira Omwana w'omuntu 
okubonyaabonyezebwa ebingi, n'okugaanibwa abakadde ne bakabona 
abakulu n'abawandiisi, n'okuttibwa, era ku lunaku olw'okusatu 
okuzuukizibwa. 23 N'abagamba boma nti Omuntu bw'ayagala 
okungoberera, yeefiirize yekka, yeetikkenga omusalaba gwe buli lunaku, 
angoberere. 24 Kubanga buli ayagala okulokola obulamu bwe alibubuza; 
naye buli alibuza obulamu bwe ku lwange oyo alibulokola. 25 Kubanga 
kulimugasa ki omuntu okulya ensi yonna nga yeebuzizza oba nga 
yeetunze? 26 Kubanga buli ankwatirwa ensonyi nze n'ebigambo byange, 
oyo n'Omwana w'omuntu alimukwatirwa ensonyi, lw'alijjira mu kitubwa 
kye ne mu kya Kitaawe ne mu kya bamalayika abatukuvu. 27 Naye 
mbagamba mazima nti Waliwo abayimiridde wano abatalirega ku kufa 
okutuusa lwe baliraba obwakabaka bwa Katonda. 28 Awo olwatuuka 
oluvannyuma lw'ebigambo ebyo nga wayiseewo ennaku munaana, n'atwala 
Peetero ne Yokaana ne Yakobo, n'alinnya ku lusozi okusaba. 29 Awo bwe 
yali ng'asaba, ekifaananyi ky'amaaso ge ne kiba kirala, n'ekyambalo kye ne 
kiba kyeru nga kimasamasa. 30 Kale, laba, abantu babiri ne boogera naye, 
abo baali Musa ne Eriya; 31 abaalabika nga balina ekitiibwa, ne boogera 
ku kufa kwe kw'agenda okutuukiririza mu Yerusaalemi. 32 Awo Peetero 
ne be yali nabo baali bakwatiddwa otulo: naye bwe baatunula, ne balaba 
ekitiibwa kye n'abantu ababiri abayimiridde w'ali. 33 Awo olwatuuka bwe 
baali bagenda okwawukana naye, Peetero n'agamba Yesu nti Mukama 
wange, kirungi ffe okubeera wano; tukole ensiisira ssatu, emu yiyo, emu 
ya Musa, emu ya Eriya; nga tamanyi ky'ayogera. 34 Awo yali 
ng'akyayogera ebyo, ekire ne kijja ne kibasiikiriza: bwe baayingira mu kire 
ne batya. 35 Eddoboozi ne lifuluma mu kire ne ligamba nti Oyo ye Mwana 


wange gwe nneeroboza: mumuwulire ye. 36 N'eddoboozi eryo bwe lyajja. 
Yesu n'alabika yekka. Nabo ne basirika busirisi, ennaku ezo ne 
batabuulirako muntu kigambo na kimu ku ebyo bye baalaba. 37 Awo 
olwatuuka ku lunaku olw'okubiri bwe baava ku lusozi, ekibiina kinene ne 
kimusisinkana. 38 Era, laba, omuntu ow'omu kibiina n'ayogerera waggulu 
n'agamba nti Omuyigiriza, nkwegayirira okulaba ku mwana wange, 
kubanga nnamuzaala omu: 39 era, laba, dayimooni amukwata n'akaaba 
amangu ago; n'amutaagula n'okubimba n'abimba ejjovu, era amuvaako lwa 
mpaka, nga amumenyeemenye nnyo. 40 Nange nneegayiridde 
abayigirizwa bo okumugobako; ne batayinza. 41 Yesu n'addamu n'agamba 
nti Mmwe ab'emirembt, egitakkiriza era egyakyama, ndituusa wa 
okubeera nammwe n'okubagumiikiriza? leeta wano omwana wo. 42 Awo 
yali ng'akyajja, dayimooni n'amusuula namutaagula nnyo. Naye, Yesu 
n'aboggolera dayimoon: n'awonya omulenzi n'amuzza en kitaawe. 43 
Bonna ne bawuniikirira olw'obukulu bwa Katonda. Naye bonna bwe baali 
nga beewuunya byonna bye yakola, nagamba abayigirizwa be nti 44 
Ebigambo ebyo mubisse mu matu gammwe: kubanga Omwana w'omuntu 
agenda okuweebwayo mu mikono gy'abantu. 45 Naye bo ne batategeera 
kigambo ekyo, era kyau kibakwekeddwa baleme okukitegeera : ne batya 
okumubuuza ekigambo ekyo bwe kiri. 46 Awo ne wabaawo okuwakana 
mu bo aliba omukulu mu bo bw'ali. 47 Naye Yesu bwe yalaba okuwakana 
mu mitima gyabwe, n'atwala omwana omuto, n'amussa ku lusegere lwe, 
48 n'abagamba nti Buli anaasembezanga omwana omuto ono mu linnya 
lyange, ng'asembezza nze, na buli anaasembezanga nze, ng'asembezza 
eyantuma: kubanga asinga obuto mu mmwe mwenna oyo ye mukulu. 49 
Yokaana n'addamu n'agamba nti Mukama waffe, twalaba omuntu ng'agoba 
dayimooni mu linnya lyo: ne tumugaana, kubanga tayita naffe. 50 Naye 
Yesu n'amugamba nti Temumugaana; kubanga atali mulabe wammwe, ali 
ku lwammwe. 51 Awo olwatuuka ennaku ze ez'okutwalibwa waggulu bwe 
zaali zinaatera okutuuka, n'asimbira ddala amaaso ge okugenda e 
Yerusaalemi, 52 n'atuma ababaka mu maaso ge; ne bagenda ne bayingira 
mu mbuga y'Abasamaliya, okumutegekera. 53 Ne batamusembeza 
kubanga amaaso ge gaali galaze kugenda Yerusaalemi. 54 Abayigirwa be 


Yakobo ne Yokaana bwe baalaba ne bagamba nti Mukama waffe, oyagala 
ndagire omuliro guve mu ggulu okubazikiriza, nga Eriya bwe yakola? 55 
Naye n'akyuka n'abanenya n'ayogera nti Temumanyi omwoyo bwe guli 
gwe mulina. Kubanga Omwana w'omuntu teyajja kuzikiriza bulamu bwa 
bantu, wabula okubulokola. 56 Awo ne bagenda mu mbuga endala. 57 
Awo bwe baali nga bagenda mu kkubo, omuntu n'amugamba nti 
Nnaakugobereranga w'onoogendanga wonna. 58 Yesu n'amugamba nti 
Ebibe birina obunnya, n'ennyonyi ez'omu bbanga zirina ebisu, naye 
Omwana w'omuntu talina w'assa mutwe gwe. 59 N'agamba omulala nti 
Ngoberera. Naye ye n'agamba nti Mukama wange, ndeka mmale 
okugenda okuziika kitange. 60 Naye namugamba nti Leka abafu baziike 
abafu baabwe, naye ggwe genda obuulire obwakabaka bwa Katonda. 61 
N'omulala n'agamba nti Nnaakugobereranga, Mukama wange; naye sooka 
ondeke mmale okusiibula ab'omu nnyumba yange. 62 Naye Yesu 
n'amugamba nti Tewali muntu akwata ekyuma ekirima n'atunula ennyuma 
asaanira obwakabaka bwa Katonda. 


Ensanvu batumibwa 


10:1 Awo oluvannyuma lw'ebyo Mukama waffe n'alonda abalala nsanvu, 
n'abattuna kinnababirye mu maaso ge okugenda mu buli kibuga na buli kifo 
gy'agenda okujja ye. 2 N'abagamba nti Okukungula kwe kungi, naye 
abakunguzi be batono: kale musabe Mukama w'okukungula okutuma 
abakunguzi mu kukungula kwe. 3 Mugende: laba, mbatuma mmwe 
ng'abaana b'endiga wakati mu misege. 4 Temutwala nsawo, newakubadde 
olukoba, newakubadde engatto; so temulamusa muntu mu kkubo. 5 Na 
buli nyumba gye muyingirangamu, musookenga okugamba nti Emirembe 
gibe mu nnyumba muno. 6 Oba nga mulimu omwana w'emirembe, 
emirembe gyammwe ginaabeeranga ku ye; naye oba nga si bwe kityo, ate 
ginaddanga gye muli. 7 Mubeerenga mu nnyumba omwo nga mulya nga 
munywa eby'ewaabwe, kubanga omukozi w'omulimu asaanira empeera ye. 
Temuvanga mu nnyumba emu okuyingira mu ndala. 8 Na buli kibuga kye 
mutuukangamu, ne babasembeza, mulyanga buli bye bassanga mu maaso 


gammwe; 9 muwonyenga abalwadde abalimu, mubagambenga nti 
Obwakabaka bwa Katonda bubasemberedde kumpi. 10 Naye buli kibuga 
kye mutuukangamu ne batabasembeza, mufulumanga mu nguudo zaakyo, 
mugambanga nti 11 N'enfuufu ey'omu kibuga kyammwe, etusaabaanye mu 
bigere, tugibakunkumulira mmwe; naye mutegeere kino ng'obwakabaka 
bwa Katonda busembedde. 12 Mbagamba mmwe nti Sodomu eriba 
n'okubonyaabonyezebwa okuligumiikirizika ku lunaku luli okukira ekibuga 
ekyo. 13 Zikusanze, Kolazin! zikusanze, Besusayidal kubanga, 
eby'amaanyi ebyakolerwa ewammwe singa byakolerwa e Ttuulo n'e 
Sidoni, singa beenenya dda nga batudde mu bibukutu n'evvu. 14 Naye 
Ttuulo ne Sidoni biriba n'okubonyaabonyezebwa okuligumiikirizika ku 
lunaku olw'omusango, okukira mmwe. 15 Naawe Kaperunawumu, 
oligulumizibwa okutuuka mu ggulu? olissibwa okutuuka e Magombe. 16 
Abawulira mmwe, ng'awul.ira nze; era anyooma mmwe ng'anyooma nze; 
n'oyo anyooma nze ng'anyooma eyantuma. 17 Awo abo ensanvu ne 
bakomawo n'essanyu nga bagamba nti Mukama waffe, ne badayimooni 
batuwulira mu linnya lyo. 18 N'abagamba nti Nnalaba Setaani ng'avudde 
mu ggulu okugwa ng'oku myansa. 19 Laba, mbawadde obuyinza 
obw'okulinnyanga ku misota n'enjaba ez'obusagwa, n'amaanyi gonna 
ag'omulabe: so tewali kintu ekinaabakolanga obubi n'akatono 20 Naye 
ekyo temukisanyukira, kubanga badayimooni babawulira; naye musanyuke 
kubanga amannya gammwe gawandiikiddwa mu ggulu. 21 Awo mu 
ssaawa eyo n'asanyukira mu Mwoyo Omutukuvu n'agamba nti Nkwebaza, 
Kitange, Mukama w'eggulu n'ensi, kubanga bino wabikweka abagezi 
n'abakabakaba, n'obibikkulira abaana abato: weewaawo, Kitange; kubanga 
bwe kyasiimwa bwe kityo mu maaso go. 22 Byonna byampeebwa 
Kitange; tewali muntu amanyi Omwana bw'ali, wabula Kitaffe; 
newakubadde Kitaffe bw'ali, wabula Omwana, n'oyo Omwana gw'ayagala 
okumubikkulira. 23 N'akyukira abayigirizwa be n'abagamba kyama nti 
Galina omukisa amaaso agalaba bye mulaba: 24 kubanga mbagamba nti 
Bannabbi bangi ne bakabaka baayagalanga okulaba bye mulaba mmwe, ne 
batabiraba; n'okuwulira bye muwulira ne batabiwulira. 25 Kale, laba, 
omuyigiriza w'amateeka n'ayimirira ng'amukema ng'agamba nti 


Omuyigiriza, nkolenga ki okusikira obulamu obutaggwaawo? 26 
N'amugamba nti Kyawandiikibwa kitya mu mateeka? Osoma otya? 27 
N'addamu n'agamba nti Yagalanga Mukama Katonda wo n'omutima gwo 
gwonna, n'emmeeme yo yonna, n'amaanyi go gonna, n'amagezi go gonna; 
ne muliraanwa wo nga ggwe bwe weeyagala wekka. 28 N'amugamba nti 
Ozzeemu bulungi; kola bw'otyo, onoobanga n'obulamu. 29 Naye ye 
obutayagala kuwangulukuka, n'agamba Yesu nti Muliraanwa wange ye 
ani? 30 Yesu n'addamu n'agamba nti Waaliwo omuntu eyali ava e 
Yerusaalemi ng'aserengeta e Yeriko; nagwa mu batemu, ne bamwambula, 
ne bamukuba emiggo, ne bagenda ne bamuleka ng'abulako katono okufa. 
31 Awo kabona yali ng'aserengetera inu kkubo eryo nga tamanyiridde; 
kale bwe yamulaba, namwebalama n'ayitawo. 32 N'Omuleevi bw'atyo bwe 
yatuuka mu kifo ekyo, n'amulaba, namwebalama n'ayitawo. 33 Naye 
Omusamaliya bwe yali ng'atambula, n'ajja w'ali: awo bwe yamulaba 
n'amukwatirwa ekisa, 34 namusemberera, n'amusiba ebiwundu bye, 
ng'afukamu amafuta n'omwenge; n'amussa ku nsolo ye, n'amuleeta mu 
kisulo ky'abagenyi, n'amujjanjaba. 35 Awo bwe bwakya enkya n'atoola 
eddinaali bbiri, n'aziwa nnannyini nnyumba n'amugamba nti Mujjanjabe; 
n'ekintu kyonna ky'oliwaayo okusukkawo, bwe ndikomawo ndikusasula. 
36 Kale olowooza otya, aluwa ku abo abasatu, eyali muliraanwa w'oyo 
eyagwa mu batemu? 37 N'agamba nti oli eyamukolera eby'ekisa. Yesu 
namugamba nti Naawe genda okole bw'otyo. 38 Awo bwe baali bagenda, 
n'ayingira mu kyalo: omukazi erinnya lye Maliza n'amusembeza mu 
nnyumba ye. 39 Naye yalina muganda we ayitibwa Malyamu, eyatuulanga 
awali ebigere bya Mukama waffe n'awuliranga ekigambo kye. 40 Naye 
Maliza yabanga n'emitawaana egy'okuweereza okungi; n'ajja w'ali, 
n'amugamba nti Mukama wange, tofaayo nga muganda wange andese 
okuweereza nzekka? kale mugambe annyambe. 41 Naye Mukama waffe 
n'addamu n'amugamba nti Maliza, Maliza, weeraliikirira, olina emitawaana 
egy'ebigambo bingi; 42 naye ekyetaagibwa kiri kimu: kubanga Malyamu 
alonzeewo omugabo ogwo omulungi ogutalimuggibwako. 


11:1 Awo olwatuuka bwe yali ng'ali mu kifo ng'asaba, bwe yamala, ku 


bayigirizwa be omu n'amugamba nti Mukama waffe, tuyigirize okusaba, 
era nga Yokaana bwe yayigirizanga abayigirizwa be. 2 N'abagamba nti 
Bwe musabanga, mugambanga nti Kitaffe, Erinnya lyo litukuzibwe. 
Obwakabaka bwo bujje. 3 Otuwenga buli lunaku emmere yaffe 
ey'olunaku. 4 Era otusonyiwe ebyonoono byaffe; kubanga naffe 
tumusonyiwa buli gwe tubanja. So totutwala mu kukemebwa. 5 
N'abagamba nti Ani ku mmwe alina ow'omukwano aligenda ewuwe 
ettumbi, namugamba nti Mukwano gwange, mpola emigaati esatu; 6 
kubanga mukwano gwange azze, ava mu lugendo, nange sirina kya kussa 
mu maaso ge; 7 n'oli ali munda n'addamu n'agamba nti Tonteganya; 
kaakano oluggi luggale, abaana bange nange tumaze okwebaka, siyinza 
kugolokoka kukuwa? 8 Mbagamba nti Newakubadde nga tagolokoka 
n'amuwa kubanga mukwano gwe, naye olw'okutayirira kwe anaagolokoka 
namuwa byonna bye yeetaaga. 9 Nange mbagamba mmwe nti Musabe, 
muliweebwa; munoonye, muliraba; mweyanjule, muliggulirwawo. 10 
Kubanga buli muntu yena asaba aweebwa; n'anoonya alaba; n'eyeeyanjula 
aligguiirwa wo. 11 Era ani ku mmwe kitaawe w'omuntu omwana we 
bw'alimusaba omugaati, alimuwa ejjinja? oba ekyennyanja, n'amuwa 
omusota mu kifo ky'ekyennyanja? 12 Oba bw'alisaba eggi, namuwa 
enjaba? 13 Kale oba nga mmwe ababi mumanyi okuwa abaana bammwe 
ebirabo ebirungi, talisinga nnyo Kitammwe ali mu ggulu okuwa Omwoyo 
Omutukuvu abamusaba. 14 Yali ng'agoba dayimooni omusiru. Awo 
dayimooni bwe yamuvaako, kasiru n'ayogera, ebibiina ne byewuunya. 15 
Naye abamu ne bagamba nti Agoba dayimooni ku bwa Beeruzebuli 
omukulu wa dayimooni. 16 N'abalala, ne bamwagaza akabonero akava mu 
ggulu, nga bamukema. 17 Naye ye, bwe yamanya bye balowooza, 
n'abagamba nti Buli bwakabaka bwonna bwe bwawukanamu bwo bwokka 
buzikirira; n'ennyumba bw'eyawukanamu ennyumba eyo egwa. 18 Ne 
Setaani bw'ayawukanamu ye yekka, obwakabaka bwe buliyimirirawo 
butya? kubanga mugamba nti ngoba dayimooni ku bwa Beeruzebuli. 19 
Era oba nga nze ngoba dayimooni ku bwa Beeruzebuli, abaana bammwe 
bagigoba ku bw'ani? kyebaliva baba abalamuzi bammwe. 20 Naye bwe 
mba ngobesa dayimooni engalo ya Katonda, kale obwakabaka bwa 


Katonda bubajjidde. 21 Omuntu ow'amaanyi ng'alina ebyokulwanyisa 
bw'akuuma oluggya lwe, ebintu bye bibeera mirembe: 22 naye amusinga 
amaanyi bw'amujjira n'amuwangula, amunyagako ebyokulwanyisa bye 
byonna bye yeesiga, n'agaba ebintu bye. 23 Ataba nange ye mulabe wange; 
era atakunyaanyiza wamu nange asaasaanya. 24 Dayimooni bw'ava ku 
muntu, ayita mu bifo ebitaliimu mazzi ng'anoonya aw'okuwummulira; 
bw'abulwa agamba nti Ka nzireyo mu nnyumba yange mwe nnava. 25 
Bw'ajja, agiraba ng'eyereddwa etimbiddwa. 26 Kale agenda, n'aleeta 
badayimooni abalala musanvu, ababi okumusinga ye, ne bayingira ne 
babeera omwo: kale eby'oluvannyuma eby'omuntu oyo bibeera bibi 
okusinga eby'olubereberye. 27 Awo olwatuuka ng'ayogera ebyo, omukazi 
ow'omu kibiina n'ayimusa eddoboozi lye n'amugamba nti Lulina omukisa 
olubuto olwakuzaala n'amabeere ge wayonkako. 28 Naye ye n'agamba nti 
Ekisinga, balina omukisa abawulira ekigambo kya Katonda, ne 
bakyekuuma. 29 Awo ebibiina bwe byali nga bikunnaanira w'ali, n'atanula 
okugamba nti Emirembe gino mirembe mibi: ginoonya akabonero, so 
tegiriweebwa kabonero wabula akabonero ka Yona. 30 Kuba Yona nga 
bwe yali akabonero eri We Nineeve, bw'atyo n'Omwana w'omuntu 
bw'aliba eri emirembe gino. 31 Kabaka omukazi ow'obukiika obwa ddyo 
aliyimirira mu musango wamu n'abantu ab'emirembe gino, alibasinza 
omusango: kubanga yava ku nkomerero z'ensi okuwulira amagezi ga 
Sulemaani; era, laba, asinga Sulemaani ali wano. 32 Abantu ab'e Nineeve 
baliyimirira mu musango wamu n'emirembe gino, baligisinza omusango: 
kubanga beenenya olw'okubuulira kwa Yona; era, laba, asinga Yona ali 
wano. 33 Tewali akoleeza ttabaaza n'agissa mu bunnya, oba munda 
w'ekibbo, wabula ku kikondo, abayingira balabe bw'eyaka. 34 Ettabaaza 
y'omubiri gwo lye liiso lyo; eriiso lyo bwe liraba obulungi, nomubiri gwo 
gwonna guba gujjudde omusana; naye bwe liba ebbi, n'omubiri gwo nga 
gujjudde ekizikiza. 35 Ettabaaza y'omubiri gwo lye liiso lyo; eriiso lyo 
bwe liraba obulungi, n'omubiri gwo gwonna guba gujjudde omusana; naye 
bwe liba ebbi, n'omubiri gwo nga gujjudde ekizikiza. 36 Kale omubiri gwo 
gwonna bwe gujjula omusana, nga tegulina kitundu kimu kya kizikiza, 
gwonna gulijjula musana ng'ettabaaza bw'ekumulisiza n'okutangaala 


kwayo. 37 Awo bwe yali ng'ayogera, Omufalisaayo n'amuyita okulya 
emmere ewuwe: n'ayingira n'atuula ku mmere. 39 Mukama waffe 
n'amugamba nti Mmwe Abafalisaayo munaaza kungulu w'ekikompe 
n'ow'ekibya; naye munda yammwe mujjudde obunyazi n'obubi. 40 Mmwe 
abasiru, oyo eyakola kungulu si ye yakola ne munda? 41 Naye ebiri munda 
mubiwengayo okuba eby'okusaasira; era, laba, byonna birongoofu gye 
muli. 42 Naye zibasanze mmwe, Abafalisaayo kubanga muwa ekitundu 
eky'ekkumi ekya nnabbugira n'akakubansiri n'enva zonna, naye omusango 
n'okwagala Katonda mubiyita bbali: ebyo kibagwanidde okubikolanga, na 
biri obutabirekangayo. 43 Zibasanze mmwe, Abafalisaayo! kubanga 
mwagala entebe ez'oku manjo mu makungaaniro n'okulamusibwa mu 
butale. 44 Zibasanze! kubanga mufaanana amalaalo agatalabika, abantu ge 
batambulirako nga tebagamanyi. 45 Awo omu ku bayigiriza b'amateeka 
n'addamu n'amugamba nti Omuyigiriza, bw'ogamba bw'otyo ovuma naffe. 
46 N'agamba nti Nammwe, abayigiriza b'amateeka, zibasanze! kubanga 
mutikka abantu emigugu egiteetikkika, mmwe bennyini gye mutayagala 
kukomakona lunwe Iwammwe 47 Zibasanze! kubanga muzimba amalaalo 
ga bannabbi, naye bajjajjammwe be baabatta. 48 Bwe mutyo muli 
bajulirwa era musiima ebikolwa bya bajjajjaumiwe: kubanga bo baabatta, 
nammwe muzimba amalaalo gaabwe. 49 N'amagezi ga Katonda kyegaava 
gagamba nti Ndibatumira bannabbi n'abatume; abamu ku bo balibatta 
balibayigganya; 50 omusaayi gwa bannabbi bonna, ogwayiika okuva ku 
kutondebwa kw'ensi, gubuuzibwe eri emirembe gino; 51 okuva ku musaayi 
gwa Abbeeri okutuuka ku musaayi gwa Zaakaliya, eyattirwa wakati 
w'ekyoto ne yeekaalu: mazima mbagamba mmwe nti Gulibuuzibwa eri 
emirembe gino. 52 Zibasanze mmwe, abayigiriza b'amateeka! Kubanga 
mwatwala ekisumuluzo eky'okutegeera: mmwe bennyini temwayingira, 
n'abaali bayingira mwabaziyiza. 53 Awo bwe yavaayo, abawandiisi 
n'Abafalisaayo ne batanula okumuteganya ennyo, n'okumukemereza 
ebigambo bingi; 54 nga bamutega, okutega ekigambo ekinaava mu kamwa 
ke, balyoke bamuwawaabire. 


Okwewala bannanfuusi 


12:1 Mu biro ebyo abantu b'ekibiina obukumi n'obukumi bwe baali 
bakunyaanye n'okulinnyagana nga balinnyagana, n'asookera ku bayigirizwa 
be okubagamba nti Mwekuumenga ekizimbulukusa eky'Abafalisaayo, bwe 
bunnanfuusi. 2 Naye tewali ekyabikkibwa ekitalibikkulwa; newakubadde 
ekyakisibwa ekitalitegeerwa. 3 Kale byonna bye mwali mwogeredde mu 
kizikiza biriwulirirwa mu musana; n'ekyo kye mwali mwogeredde mu kutu 
mu bisenge kiribuulirirwa ku kasolya k'ennyumba. 4 Era mbagamba 
mmwe, mikwano gyange, nti Temutyanga abo abatta omubiri, 
oluyannyuma abatalina kigambo kya kukola ekisingawo. 5 Naye 
nnaabalabula gwe munaatyanga: Mutyenga oyo, bw'amala okutta alina 
obuyinza okusuula mu Ggeyeena, weewaawo, mbagamba nti Oyo gwe 
muba mutyanga. 6 Enkazaluggya ettaano tebazitundamu mapeesa abiri? 
naye tewali n'emu ku zo eyeerabirwa mu maaso ga Katonda. 7 Naye 
n'enviiri ez'oku mitwe gyammwe zibaliddwa zonna. Temutyanga: mmwe 
musinga enkazaluggya ennyingi. 8 Era mbagamba nti Buli alinjatulira mu 
maaso g'abantu, oyo Omwana w'omuntu naye alimwatulira mu maaso ga 
bamalayika ba Katonda; 9 naye anneegaanira mu maaso g'abantu 
alyegaanirwa mu maaso ga bamalayika ba Katonda. 10 Na buli muntu 
ayogera ekigambo ku Mwana w'omuntu kirimusonyiyibwa: naye oyo 
awoola Omwoyo Omutukuvu talisonyiyibwa. 11 Era bwe babaleetanga 
mu makuņņaaniro n'eri abaamasaza, n'abalina obuyinza, 
temweraliikiriranga bwe munaddamu oba kye munaddamu oba kye 
munaayogera; 12 kubanga Omwoyo Omutukuvu anaabayigirizanga mu 
kiseera ekyo ebibagwanidde okwogera. 13 Awo omuntu ow'omu kibiina 
n'amugamba nti Omuyigiriza, gamba muganda wange agabane nange 
eby'obusika bwaffe. 14 Naye ye n'amugamba nti Omuntu, ani eyanzisaawo 
okuba omulamuzi oba omugabi wammwe? 15 N'abagamba nti Mutunule, 
mwekuumenga okwegomba kwonna; kubanga obulamu bw'omuntu si 
by'ebintu ebingi by'aba nabyo. 16 N'abagerera olugero ng'agamba nti 
Waaliwo omuntu omugagga, ennimiro ye n'eyeza: 17 n'alowooza munda 
mu ye ng'agamba nti Nnaakola ntya, kubanga sirina we nnaakunyaanyiza 
bibala byange? 18 N'agamba nti Nnaakola bwe nti: nnaamenya amawanika 
gange ne nzimba amalala agasinga obunene; ne nkuijijaanyiza omwo 


emmere yange enkalu yonna n'ebintu byange. 19 Ndigamba emmeeme 
yange nti Emmeeme, olina ebintu bingi ebiterekeddwa eby'emyaka emingi; 
wummula, olye, onywe, osanyuke. 20 Naye Katonda n'amugamba ati 
Musiru ggwe, mu kiro kino emmeeme yo banaagikuggyako; kale ebintu 
by'otegese binaaba by'ani? 21 Bw'atyo bw'ali eyeeterekera obugagga, so 
nga si mugagga eri Katonda. 22 N'agamba abayigirizwa be nti Kyenva 
mbagamba nti Temweraliikiriranga bulamu bwammwe, kye munaalya; 
newakubadde emibiri gyammwe, kye munaayambala. 23 Kubanga 
obulamu businga emmere, n'omubiri gusinga ebyokwambala. 24 
Mulowooze bannamungoona, bwe batasiga so tebakungula; abatalina 
tterekero, newakubadde eggwanika; era Katonda abaliisa; mmwe 
temusinga nnyonyi mirundi mingi? 25 Ani ku mmwe bwe yeeraliikirira 
ayinza okwongera ku bukulu bwe omukono ogumu? 26 Kale bwe 
mutayinza ekisinga obutono, kiki ekibeeraliikiriza ebirala? 27 Mulabe 
amalanga bwe gamera: tegakola mulimu so tegalanga lugoye; naye 
mbagamba nti Ne Sulemaani mu kitiibwa kye kyonna teyayambalanga 
ng'erimu ku go. 28 Naye Katonda bw'ayambaza bw'atyo omuddo ogw'oku 
ttale, ogubaawo leero, enkya nga bagusuula ku kikoomi; talisinga nnyo 
okwambaza mmwe, abalina okukkiriza okutono? 29 Nammwe 
temunoonyanga kye munaalya oba kye munaanywa, so temubanga na 
myoyo egibuusabuusa. 30 Kubanga ebintu ebyo byonna binoonyezebwa 
amawanga ag'ensi: naye Kitammwe amanyi nga mwetaaga ebyo. 31 Naye 
munoonye obwakabaka bwe, n'ebintu ebyo mulibyongerwako. 32 
Totyanga, ggwe ekisibo ekitono; kubanga Kitammwe asiima okubawa 
mmwe obwakabaka. 33 Mutundenga bye muli nabyo, muwengayo 
eby'okusaasira; mwetungirenga ensawo ezitakaddiwa, obugagga 
obutaggwaawo mu ggulu; omubbi gy'atasembera, n'ennyenje gye 
zitayonoonera. 34 Kubanga obugagga bwammwe gye buli, n'emitima 
gyammwe gye giribeera. 35 Mwesibenga ebimyu mu biwato byammwe, 
n'ettabaaza zammwe nga zaaka; 36 nammwe bennyini mubeerenga 
ng'abantu abalindirira mukama waabwe, w'aliddira ng'ava ku mbaga 
ey'obugole; bw'alijja n'akoona ku luggi, bamuggulirewo amangu ago. 37 
Balina omukisa abaddu abo, mukama waabwe bw'alijja b'alisanga nga 


batunula; mazima mbagamba ng'alyesiba n'abatuuza ku mmere, n'ajja 
n'abaweereza. 38 Awo bw'alijja mu kisisimuka eky'okubiri, oba mu 
ky'okusatu, n'abasanga bw'atyo, balina omukisa abaddu abo. 39 Naye 
mutegeere kino, nga nnannyini nnyumba singa amanya ekiseera omubbi 
w'anajjira, yanditunudde, teyandirese nnyumba ye kusimibwa. 40 
Nammwe mweteeketeekenga: kubanga Omwana w'omuntu ajjira mu 
kiseera mwe mutalowooleza. 41 Peetero n'agamba nti Mukama waffe, 
olugero luno olugeredde ffe nantiki bonna? 42 Mukama waffe n'agamba 
nti Kale ani oyo omuwanika omwesigwa ow'amagezi, mukama we 
gw'alisigira ab'omu nnyumba ye, okubagabiranga omugabo gwabwe 
ogw'emmere mu kiseera kyayo? 43 Alina omukisa omuddu oyo mukama 
we bw'alijja gw'alisanga ng'akola bw'atyo. 44 Mazima mbagamba 
ng'alimusigira byonna by'ali nabyo. 45 Naye omuddu oyo bw'alyogera mu 
mutima gwe nti Mukama wange aludde okujja; n'atanula okukuba abaddu 
n'abazaana, n'okulya n'okunywa n'okutamiira; 46 kale mukama w'omuddu 
oyo alijja ku lunaku Iw'atamulowoolezaako, ne mu kiseera ky'atamanyi, 
alimutemaatema alimuwa omugabo gwe wamu n'abatakkiriza. 47 
N'omuddu oyo eyamanya mukama we kye yayagala, n'atategeka n'atatuusa 
kye yayagala, alikubwa mingi; 48 naye ataamanya n'akola ebisaanidde 
okumukubya, alikubwa mitono; na buli eyaweebwa ebingi, 
alinoonyezebwako bingi; n'oyo gwe baateresa ebingi, gwe balisinga 
okubuuza ebingi. 49 Najja kusuula muliro ku nsi; nagwo oba nga kaakano 
gwaka, njagala ki? 50 Naye nnina okubatizibwa kwe ndibatizibwa; nange 
nga mbonaabona okutuusa lwe kulituukirizibwa! 51 Mulowooza nti najja 
kuleeta mirembe ku nsi? Mbagamba nti Nedda; wabula okwawukana 
obwawukanyi; 52 kubanga okutanula kaakano walibaawo bataano mu 
nnyumba emu nga baawvkanye, abasatu n'ababiri, era ababiri n'abasatu. 53 
Balyawukana, kitaawe n'omwana we, era omwana ne kitaawe; nnyina ne 
muwala we, era omuwala ne nnyina; era nnyazaala ne muka mwana we, 
era muka mwana we ne nnyazaala we. 54 N'agamba ebibiina nabyo nti 
Bwe mulaba ekire nga kyekuluu mulula ebugwanjuba, amangu ago 
mugamba nti Enkuba eneetonnya; era bwe kiba bwe kityo. 55 Bwe mulaba 
empewo ng'efuluma bukiika obwa ddyo mugamba nti Linaaba bbugumu; 


era bwe kiba. 56 Bannanfuusi, mumanyi okukebera ekifaananyi ky'ensi 
n'eggulu; naye kiki ekibalobera okumanya okukebera obudde buno? 57 Era 
nammwe mwekka ekibalobera kiki okusala eby'ensonga? 58 Kubanga 
bw'oba ogenda n'akuloopa eri omulamuzi, onyiikiriranga mu kkubo 
okutabagana n'akuvunaana; aleme okukuwalulira ewa katikkiro, ne 
katikkiro n'akuwa omumbowa, n'omumbowa n'akusuula mu kkomera. 59 
Nkugamba nti Toliva omwo n'akatono, okutuusa lw'olisasulirira ddala buli 
ssente. 


Okwenenya oba okuzikirira 


13:1 Awo mu biro ebyo waaliwo abantu abaali bali awo abaamubuulira 
eby'Abagaliraaya bali, Piraato be yatabulira omusaayi gwabwe ne 
ssaddaaka zaabwe. 2 N'addamu n'abagamba nti Mulowooza nga 
Abagaliraaya abo baali boonoonyi okusinga Abagaliraaya bonna, kubanga 
baabonyaabonyeze bwa batyo? 3 Mbagamba nti Si bwe kityo: naye bwe 
muteenenya, mulizikirira mwenna bwe mutyo. 4 Oba bali ekkumi 
n'omunaana, ekigo eky'omu Sirowamu be kyagwako ne kibatta, 
mulowooza baali bakozi ba bubi okusinga abantu bonna abaali mu 
Yerusaalemi? 5 Mbagamba nti Si bwe kityo: naye bwe muteenenya, 
mulizikirira mwenna bwe nnyo. 6 N'ayogera olugero luno, nti Waaliwo 
omuntu eyalina omutiini ogwali gusimbiddwa mu lusuku Iwe 
olw'emizabbibu; n'ajja ng'agunoonyaako ebibala n'atabiraba. 7 N'agamba 
omulimi nti Laba, leero emyaka esatu nga njija okunoonya ebibala ku 
mutiini guno, ne ssibiraba; guteme; n'okwemala gwemalira ki ekifo 
obwereere? 8 Ye n'addamu n'amugamba nti Mukama wange, guleke mu 
mwaka guno era, ngutemeretemere, nguteekeko obusa; 9 bwe gulibala 
ebibala oluvannyuma, kirungi; naye oba nga si bwe kityo, oligutema. 10 
Awo ku lunaku lwa ssabbiiti yali ng'ayigiriza mu limu ku makungaaniro. 
11 Era, laba, omukazi eyali yaakalwalira dayimooni ow'obunafu emyaka 
ekkumi n'omunaana; ng'agongobadde nga tayinza kwegolola n'akatono. 12 
Awo Yesu bwe yamulaba, n'amuyita n'amugamba nti Omukazi, 
osumuluddwa obulwadde bwo. 13 N'amussaako emikono, amangu ago 


n'aba mugolokofu, n'atendereza Katonda. 14 Naye omukulu 
w'ekkunygaaniro bwe yanyiiga kubanga Yesu awonyezza omuntu ku 
ssabbiiti, n'addamu n'agamba ekibiina nti Waliwo ennaku omukaaga 
ezigwana okukolerangako emirimu: kale mujjirenga ku ezo 
okuwonyezebwa, naye si ku lunaku lwa ssabbiiti. 15 Naye Mukama waffe 
n'amuddamu n'agamba nti Bannanfuusi, buli omu ku mmwe ku lunaku Iwa 
ssabbiiti tayimbula nte ye oba ndogoyi ye mu kisibo, n'agitwala 
okuginywesa? 16 Era oyo omwana wa Ibulayimu eyasibirwa Setaani, laba, 
emyaka kkumi na munaana, tagwanidde kusumululwa mu busibe obwo ku 
lunaku lwa ssabbiiti? 17 Awo bwe yali ng'ayogera ebyo, abalabe be bonna 
ne baswala: n'ekibiina kyonna ne basanyukira byonna eby'ekitiibwa 
ebikoleddwa ye. 18 Kyeyava agamba nti Obwakabaka bwa Katonda 
bufaanana na ki? era nnaabufaananya na ki? 19 Bufaanana akaweke ka 
kalidaali, omuntu ke yaddira n'akasuula mu nnimiro ye; ne kakula, ne kaba 
muti; ennyonyi ez'omu bbanga ne zituula ku matabi gaagwo. 20 Ate 
nagamba nti Obwakabaka bwa Katonda nnaabufaananya na ki? 21 
Bufaanana ekizimbulukusa, omukazi kye yaddira n'akikisa mu bibbo bisatu 
eby'obutta, bwonna ne buzimbulukuka. 22 N'atambula mu bibuga ne mu 
mbuga ng'ayigiriza ng'agenda e Yerusaalemi. 23 Omuntu n'amugamba nti 
Mukama wange, be batono abalokolebwa? Ye n'abagamba nti 24 
Mufubenga okuyingira mu mulyango omufunda: kubanga mbagamba nti 
bangi abalinoonya okuyingira, so tebaliyinza. 25 Nannyini nnyumba 
bw'alimala okugolokoka, n'aggalawo oluggi, ne musooka okuyimirira 
ebweru, n'okukonkona ku luggi, nga mugamba nti Mukama waffe, 
tuggulirewo; kale alibaddamu n'abagamba nti Sibamanyi gye muva; 26 ne 
mulyoka mutanula okugamba nti Twaliiranga era twanyweranga mu maaso 
go, era wayigiririzanga mu nguudo zaffe; 27 kale aligamba nti Mbagamba 
nti simanyi gye muva: muve we ndi; mwenna abakola ebitali bya 
butuukirivu. 28 Eyo eribaayo okukaaba n'okuluma obujiji bwe muliraba 
Ibulayimu ne Isaaka ne Yakobo ne bannabbi bonna mu bwakabaka bwa 
Katonda, nammwe nga musuuliddwa ebweru. 29 Balijja nga bava 
ebuvanjuba n'ebugwanjuba, n'obukiika obwa kkono n'obwa ddyo, balituula 
mu bwakabaka bwa Katonda. 30 Era, laba, waliwo ab'oluvannyuma 


abaliba ab'olubereberye, era waliwo ab'olubereberye abaliba 
ab'oluvannyuma. 31 Mu kiseera ekyo Abafalisaayo ne bajja, ne 
bamugamba nti Va wano, weegendere: kubanga Kerode ayagala kukutta. 
32 N'abagamba nti Mugende mugambe enkerettanyi eyo nti Laba, ngoba 
dayimooni mponya abantu leero n'enkya, ne ku lunaku olw'okusatu 
ndituukirizibwa. 33 Naye kinywanidde okutambulako leero n'enkya 
n'olw'ebbiri; kubanga tekiyinzika nnabbi kuzikiririra bweru wa 
Yerusaalemi. 34 Ggwe Yerusaalemi, Yerusaalemi, atta bannabbi, akuba 
amayinja abatumibwa gy'ali! emirundi emeka nga njagala okukuņņaanya 
abaana bo, ng'enkoko bw'ekuņņnaanyiza obwana bw'ayo mu biwaawaatiro 
byayo, so temwakkiriza! 35 Laba, ennyumba yammwe ebalekeddwa 
kifulukwa; era mbagamba nti Temulindaba, okutuusa lwe muligamba nti 
Aweereddwa omukisa ajja mu linnya lya Mukama. 


Omulwadde w'entumbi awonyezebwa 


14:1 Awo olwatuuka bwe yayingira ku ssabbiiti mu nnyumba y'omukulu 
w'Abafalisaayo omu okulya emmere ne bamulabirira. 2 Era, laba, waaliwo 
omuntu mu maaso ge, eyali alwadde entumbi. 3 Yesu n'addamu n'ayogera 
n'abayigiriza b'amateeka n'Abafalisaayo ng'agamba nti Kirungi 
okuwonyeza ku ssabbiiti, nantiki si weewaawo? 4 Naye ne basirika. 
N'amukwatako n'amuwonya, n'amusiibula. 5 N'abagamba nti Ani ku 
mmwe alina endogoyi ye oba nte ye ng'egudde mu luzzi atagiggyaamu 
mangu ago ku ssabbiiti? 6 Ne batayinza ate kumuddamu ebyo. 7 N'agerera 
olugero abo abaayitibwa bwe yalaba engeri gye beeroboza ebifo 
eby'okumanjo; n'abagamba nti 8 Omuntu bw'akuyitanga ku mbaga 
ey'obugole, totuulanga mu kifo kya ku manjo, mpozzi waleme okubaawo 
akusinga ekitiibwa gw'ayise, 9 noli eyakuyise ggwe naye n'ajja, 
n'akugamba nti Segulira ono; n'olyoka otanula n'ensonyi okutwala ekifo 
eky'ennyuma. 10 Naye bw'oyitibwanga ogendanga n'otuula mu kifo 
eky'ennyuma, eyakuyise bw'anajjanga, akugambe nti Mukwano bwange, 
sembera eno ku mwanjo; n'olyoka obeera n'ekitiibwa mu maaso g'abo 
bonna b'otudde nabo ku mmere. 11 Kubanga buli muntu yenna 


eyeegulumiza alitoowazibwa; n'oyo eyeetoowaza aligulumizibwa. 12 Era 
n'agamba n'oyo eyamuyise nti Bw'ofumbanga emmere ey'ekyemisana oba 
ey'ekyeggulo, toyitanga mikwano gyo, newakubadde baganda bo, 
newakubadde ab'ekika kyo, newakubadde baliraanwa bo abagagga; 
mpozzi baleme okukuyita nate nabo, ne wabaawo okukusasula. 13 Naye 
bw'ofumbanga embaga, oyitanga abaavu n'abalema n'abawenyera n'abazibe 
b'amaaso: 14 era oliweebwa omukisa; kubanga tebalina kya kukusasula: 
kubanga olisasulirwa mu kuzuukira kw'ebatuukirivu. 15 Awo omu ku abo 
abaali batudde awamu naye ku mmere, bwe yawulira ebyo, n'amugamba 
nti Alina omukisa aliriira emmere mu bwakabaka bwa Katonda. 16 Naye 
n'amugamba nti Waaliwo omuntu eyafumba embaga ennene; n'ayita bangi: 
17 n'atuma omuddu we obudde obw'embaga nga butuuse okugamba bali 
abayitiddwa, nti Mujje; kubanga bimaze okutegekebwa. 18 Bonna 
n'emmeeme emu ne batanula okwegayirira okusonyiyibwa. 
Ow'olubereberye n'amugamba nti Nguze olusuku, kinywanidde okuyimuka 
okugenda okululaba; nkwegayiridde nsonyiwa. 19 N'omulala n'agamba nti 
Nguze emigogo gy'ente etaano, nyenda kuzikema; nkwegayiridde 
nsonyiwa. 20 N'omulala n'agamba nti Mpasizza omukazi, kyenaaava 
nnema okuyinza okujja. 21 Awo omuddu oyo n'ajja n'abuulira mukama we 
ebyo. Awo nnannyini nayumba n'alyoka asunguwala n'agamba omuddu we 
nti Fuluma mangu ogende mu nguudo ne mu makubo ag'ekibuga, oleete 
wano abaavu n'abalema n'abazibe b'amaaso n'abawenyera. 22 Omuddu 
n'agamba nti Mukama wange, ky'olagidde kikoleddwa, naye wakyaliwo 
ebbanga. 23 Mukama we n'agamba omuddu nti Fuluma ogende mu 
makubo ne mu bukubo, obawalirize okuyingira, ennyumba yange ejjule. 24 
Kubanga mbagamba nti Bali abaayitibwa, tewali n'omu alirega ku mbaga 
yange. 25 Awo ebibiina binene byali bigenda naye; n'akyuka n'abagamba 
nti 26 Omuntu bw'anajjanga gye adi, n'atakyawa kitaawe ne nnyina ne 
mukazi we, n'abaana be, ne baganda be, ne baanyiaa, era n'obulamu bwe 
ye, taayinzenga kuba muyigirizwa wange. 27 Buli ataasitulenga musalaba 
gwe ye, n'ajja ennyuma wange, taayinzenga kuba muyigirizwa wange. 28 
Kubanga ani ku mmwe bw'aba ng'ayagala okuzimba ennyumba, atasooka 
kutuula n'abalirira eby'emirimu gyayo, oba ng'alina eby'okugimala? 29 


Mpozzi bw'aba ng'amaze okuteekawo omusingi bw'atayinza kugimaliriza, 
bona abalaba batanula okumusekerera, 30 nga bagamba nti Omuntu ono 
yasooka okuzimba n'atayinza kumala. 31 Oba kabaka ki bw'aba ng'agenda 
ku lutalo okulwana ne kabaka omulala atasookakutuula n'ateesa ebigambo, 
oba ng'ayinza n'akakumi okusisinkana n'oli amujjira n'obukumi obubiri? 32 
Oba nga si bwe kityo, oli bw'aba akyaali wala nnyo, atuma ababaka 
n'asaba eby'okutabagana. 33 Kale bwe kityo buli muntu yenna ku mmwe 
ateefiirizenga byonna by'ali nabyo, taayinzenga kuba muyigirizwa wange. 
34 Kale omunnyo mulungi: naye n'omunnyo bwe guggwaamu ensa, 
mulizzaamu ki? 35 Tegusaanira nnimiro newakubadde olubungo, 
bagusuula bweru. Alina amatu ag'okuwulira, awulire. 


Olugero lw'endiga eyabula 


15:1 Awo abawooza bonna n'abalina ebibi baali nga bamusemberera 
okumuwulira. 2 Abafalisaayo era n'abawandusi ne beemulugunya, nga 
bagamba nti Ono asembeza abalina ebibi, era alya nabo. 3 N'abagerera 
olugero luno, ng'agamba nti 4 Muntu ki ku mmwe alina endiga ekikumi, 
bw'abulwako emu, ataleka ziri ekyenda mu omwenda ku ttale, n'agoberera 
eri eyabuze, okutuusa lw'aligiraba? 5 Kale bw'agiraba, agissa ku 
kibegabega kye ag'asanyuka. 6 Bw'atuuka eka, ayita mikwano gye ne 
baliraanwa be, n'abagamba nti Munsanyukireko, kubanga nzudde eadiga 
yange eyabadde ebuze. 7 Mbagamba nti Bwe kityo linaabanga ssanyu mu 
ggulu olw'oyo alina ebibi omu eyeenenya, okusinga abatuukirivu ekyenda 
mu omwenda, abateetaaga kwenenya. 8 Oba mukazi ki alina erupiya 
ekkumi, bw'abulwako erupiya emu, atakoleeza ttabaaza n'ayera ennyumba, 
n'anyiikira okunoonya okutuusa lw'agizuula? 9 Bw'agiraba, ayita mikwano 
gye ne baliraanwa be nagamba nti Munsanpukireko, kubanga nzudde 
erupiya eyabadde embuze. 10 Mbagamba nti Bwe kityo liba ssanyu mu 
maaso ga bamalayika ba Katonda olw'oyo alina ebibi omu eyeenenya. 11 
N'agamba nti Waaliwo omuntu eyalina batabani be babiri: 12 omuto 
n'agamba kitaawe nti Kitange, mpa omugabo gw'ebintu ogunywanidde. 
Kale n'abagabira eby'obulamu bwe. 13 Awo oluvannyuma lw'ennaku si 


nnyingi, oyo omwana omuto n'akunyaanya ebibye byonna, n'atambula 
n'agenda mu nsi ey'ewala; n'asaasaanyiza eyo ebintu bye mu mpisa embi. 
14 Awo bwe yamala okubirya byonna, enjala nnyingi n'egwa mu nsi 
omwo, n'atanula okudaagana. 15 N'agenda ne yeegatta n'omwami ow'omu 
nsi eyo; oyo n'amusindika mu kyalo kye okulundanga embizzi. 16 Ne 
yeegombanga okukkuta ebikuta embizzi bye zaalyanga: ne watabaawo 
muntu amuwa. 17 Naye bwe yeddamu, n'agamba nti Abaweereza bameka 
ab'empeera aba kitange abakkuta emmere ne balemwa, nange nfiira wano 
enjala! 18 Nnaagoloka ne nyenda eri kitange, ne mmugamba nti Kitange, 
nnyonoonye eri eggulu ne mu manso go; 19 sikyasaana kuyitibwa mwana 
wo; nfuula ag'omu ku baweereza bo ab'empeera. 20 N'agolokoka n'ajja eri 
kitaawe. Naye yali ng'akyali wala, kitaawe n'amulengera, n'amusaasira, 
n'adiiukana mbiro, n'amugwa mu kifuba, namuaywegera nnyo. 21 Oyo 
omwana n'amugamba nti Kitange, nnyonoonye eri eggulu ne mu maaso go; 
sikyasaana kuyitibwa mwana wo. 22 Naye kitaawe n'agamba abaddu be 
nti Mugende muleete mangu olugoye olusinga zonna, mulumwa mbaze: 
mumunaanike empeta ku ngalo, n'engatto mu bigere bye: 23 muleete 
n'ennyana eya ssava, mugitte, tulye, tusanyuke; 24 kubanga omwana 
wange ono yali afudde, azuukidde; yali azaaye, azaawuse. Ne batandika 
okusanyuka. 25 Naye omwana we omukulu yali mu kyalo; bwe yajja 
ng'anaatera okutuuka ku nnyumba, n'awulira enyoma n'amazina. 26 Ku 
baddu n'ayitako omu, n'amubuuza ebyo bwe bibadde. 27 N'amugamba nti 
Muganda wo azze: ne kitaawo amuttidde ennyana eya ssava kubanga 
amuzaawudde nga mulamu: 28 Naye n'asunguwala, n'atayagala kuyingira: 
kitaawe n'afuluma n'amwegayirira. 29 Naye ye n'addamu n'agamba 
kitaawe nti Laba, emyaka gino mingi nga nkuweereza, so sikusobyanga 
n'akatono ky'ondagidde; nange ennaku zonna tompanga na kabuzi ka 
kusanyuka ne mikwano gyange; 30 naye omwana wo oyo, eyalya 
eby'obulamu bwo wamu n'abenzi, bw'azze, ng'omuttira ennyana eya ssava. 
31 Ye n'amugamba nti Mwana wange, ggwe bulijjo ng'oli wamu nange, era 
byonna ebyange bye bibyo. 32 Naye okujaguza n'okusanyuka kwa nsonga: 
kubanga muganda wo oyo yali afudde, azuukidde; era yali azaaye, 
azaawuse. 


16:1 Awo n'agamba abayigirizwa be nabo nti Waaliwo omuntu omugagga 
eyalina omuwanika we; oyo ne bamuloopa gy'ali ng'asaasaanya ebintu bye. 
2 N'amuyita n'amugamba nti Kiki kino kye mpulira ku ggwe? bala 
omuwendo ogw'obuwanika bwo; kubanga toyinza nate kubeera muwanika. 
3 Oyo omuwanika n'ayogera munda mu ye nti Nnaakola ntya, kubanga 
mukama wange anziyako obuwanika bwange? sirina galima; n'okusabiriza 
nkwatibwa ensonyi. 4 Mmanyi kye nnaakola, bwe nnaagobebwa mu 
buwanika, bansembeze mu nnyumba zaabwe. 5 Nnaayita buli alina ebbanja 
lya mukama we, nnaagamba ow'olubereberye nti Mukama wange akubanja 
ki? 6 N'agamba nti Ebigera by'amafuta kikumi. Nnaamugamba nti Twala 
ebbaluwa yo, otuule mangu owandiike amakumi ataano. 7 Ate nnaagamba 
omulala nti Naawe obanjibwa ki? N'agamba nti Emitwalo gy'ennaano 
kikumi. Nnaamugamba nti Twala ebbaluwa yo, owandiike kinaana. 8 Awo 
mukama we n'atendereza oyo omuwanika omulyazaamaanyi kubanga 
akoze bya magezi: kubanga abaana ab'ebiro bino bagezigezi mu mirembe 
gyabwe okusinga abaana b'omusana. 9 Nange mbagamba nti 
Mwekwanirenga emikwano mu mamona atali mutuukirivu; 
bw'aliggwaawo, babasembeze mu weema ziri ezitaggwaawo. 10 Aba 
omwesigwa ku kintu ekitono ennyo, ne ku kinene aba mwesigwa: era aba 
omulyazaamaanyi ku kintu ekitono ennyo, ne ku kinene aba 
mulyazaamaanyi. 11 Kale bwe mutaabenga beesigwa ku niamoaa atali 
mutuukirivu, ani alibateresa obugagga obw'amazima? 12 Era bwe 
mutaabenga beesigwa ku ekyo ekya beene, ekyammwe ani alikibawa? 13 
Tewali muweereza ayinza okuweereza abaami ababiri; kubanga oba 
alikyawako omu n'ayagala omulala; oba alinywerera ku omu n'anyooma 
omutala. Temuyinza kuweerezanga Katonda ne mamona. 14 
N'Abafalisaayo, abaali abaagazi b'effeeza, ne bawulira ebyo byonna; ne 
bamusekerera. 15 N'abagamba nti Mmwe muumwo abeefuula 
abatuukirivu mu maaso g'abantu; naye Katonda amanyi emitima 
gyammwe; kubanga ekigulumizibwa mu bantu kya muzizo mu maaso ga 
Katonda. 16 Amateeka ne bannabbi byabaawo okutuuka ku Yokaana: 
okuva olwo enjiri y'obwakabaka bwa Katonda ebuulirwa, era buli muntu 
abuyingiramu lwa maanyi. 17 Naye kyangu eggulu n'ensi okuggwaawo, 


okusinga ennukuta emu ey'amateeka okuggwaawo. 18 Buli muntu yenna 
anaagobanga mukazi we n'awasa omulala, ng'ayenze; n'oyo anaawasanga 
eyagobebwa bba ng'ayenze. 19 Awo waaliwo omuntu omugagga 
eyayambalanga olugoye olw'effulungu ne bafuta ennungi, ng'asanyukanga 
bulijjo mu kwesiima: 20 era waaliwo n'omwavu erinnya lye Laazaalo 
eyagalamizibwanga ku mulyango gwe, eyali awummusewummuse 
amabwa, 21 nga yeegomba okukkuta ebyagwanga okuva ku mmeeza 
y'omugagga; era embwa nazo zajjanga ne zimukombereranga amabwa ge. 
22 Awo olwatuuka omwavu n'afa, n'asitulibwa bamalayika nassibwa mu 
kifuba kya Ibulayimu. N'omugagga n'afa, n'aziikibwa. 23 N'ayimusiza 
amaaso ge mu Magombe ng'ali mu kulumizibwa, n'alengera Ibulayimu 
wala, ne Laazaalo ng'ali mu kifuba kye. 24 N'ayogerera waggulu n'agamba 
nti Kitange Ibulayimu, nsaasira, otume Laazaalo, annyike ensonda 
y'olunwe lwe mu mazzi, ampozeewoze olulimi lwange; kubanga nnumwa 
mu muliro guno. 25 Naye Ibulayimu n'amugamba nti Mwana wange, 
jjukira nga waweebwanga ebirungi byo mu bulamu bwo, era ne Laazaalo 
bw'atyo ebibi; naye kaakano ye asanyusibwa, ggwe olumwa. 26 Era ku 
ebyo byonna, wakati waffe nammwe waliwo olukonko oluwanvu 
olwateekebwawo, abaagala okuva eno ohujja gye muli balemenga 
okuyinza, era balemenga okuva eyo okuyitawo okujja gye tuli. 27 
N'agamba nti Kale, nkwegayiridde, kitange, omutume mu nnyumba ya 
kitange; 28 kubanga nnina ab'oluganda bataano; abategeeze baleme okujja 
nabo mu kifo kino ekirimu okulumwa. 29 Naye Ibulayimu n'agamba nti 
Balina Musa ne bannabbi; babawulirenga abo. 30 N'agamba nti Nedda, 
kitange Ibulayimu; naye omu ku bafu bw'aligenda gye bali balyenenya. 31 
N'amugamba nti Nga bwe batawulira Musa ne bannabbi, era newakubadde 
omu ku bafu bw'alizuukira, talibakkirizisa. 


Yesu alabula ku byesittaza 
17:1 N'agamba abayigirizwa be nti Tekiyinzika ebisittaza obutajja; naye 


zimusanze oyo abireeta! 2 Waakiri oyo okusibwa olubengo mu bulago 
bwe, okusuulibwa mu nnyanja, okusinga okusittaza omu ku abo abato. 3 


Mwekuumenga: muganda wo bw'ayonoonanga, omubuuliriranga; bwe 
yeenenyanga, omusonyiwanga. 4 Era bw'akwonoonanga emirundi 
omusanvu ku lunaku olumu, era emirundi omusanvu n'akukyukira 
ng'agamba nti Nneenenyezza; omusonyiwanga. 5 Abatume ne bagamba 
Mukama waffe nti Otwongereko okukkiriza. 6 Mukama waffe n'agamba 
nti Singa mulina okukkiriza okutono ng'akaweke ka kaladaali, 
mwandigambye omusikamiini guno nti Siguka osimbibwe mu nnyanja; era 
gwandibawulidde. 7 Naye ani ku mmwe, alina omuddu ng'alima oba 
ng'alunda endiga, bw'ayingira ng'ava mu lusuku, alimugamba nti Jjangu 
mangu ago otuule olye; 8 naye atamugamba nti Jjula emmere ndye, 
weesibe, ompeereze, mmale okulya n'okunywa; naawe olyoke olye era 
onywe? 9 Amwebaza omuddu oyo olw'okukola by'alagiddwa? 10 Era 
nammwe bwe mutyo, bwe mumalanga okukola byonna bye mwalagirwa, 
mugambenga nti Ffe tuli baddu abatasaana; ebyatugwanira okukola bye 
tukoze. 11 Awo olwatuuka bwe baali mu kkubo nga bagenda e 
Yerusaalemi yali ng'ayita wakati wa Samaliya ne Ggaliraaya. 12 Awo bwe 
yayingira mu mbuga emu ne bamusisinkana abantu kkumi abagenge, 
abaayimirira ewala; 13 ne boogerera waggulu ne bagamba nti Yesu, 
Mukama waffe, otusaasire. 14 Bwe yabalaba n'abagamba nti Mugende 
mwerage eri bakabona. Awo olwatuuka bwe baali nga bagenda ne 
balongoosebwa. 15 Awo omu ku bo, bwe yalaba ng'awonye, n'akomawo 
n'atendereza Katonda n'eddoboozi ddene; 16 n'avuunama awali ebigere 
bye, ng'amwebaza: era oyo yali Musa maliya. 17 Yesu n'addamu nagamba 
nti Ekkumi bonna tebaloagoosebbwa? naye bali omwenda bali ludda wa? 
18 Tebalabise abakomawo okutendereza Katonda, wabula omugeayi ono? 
19 N'amugamba nti Yimuka, ogende: okukkiriza kwo kukuwonyezza. 20 
Bwe yabuuzibwa Abafalisaaya nti Obwakabaka bwa Katonda bujja ddi? 
n'abaddamu n'agamba nti Obwakabaka bwa Katonda tebujja nga bwe 
yolese: 21 so tebaligamba nti Laba, buli wano! Oba nti Buli wali! 
Kubanga, laba, obwakabaka bwa Katonda buli munda yammwe! 22 
N'agamba abayigirizwa be nti Ennaku zigenda okujja Iwe mulyegomba 
okulaba olumu ku nnaku z'Omwana w'omuntu, so temulirulaba. 23 Kale 
balibagamba nti Laba, wali! Laba, wano! temugendanga, so 


temugobereranga; 24 kubanga okumyansa bwe kumyansiza ku luuyi olumu 
olw'eggulu, nga bwe kumasamasiza ne ku luuyi olulala olw'eggulu, 
bw'atyo Omwana w'omuntu bw'aliba ku lunaku lwe. 25 Naye okusooka 
kimugwanira okubonyaabonyezebwa ebingi n'okugaanibwa ab'emirembe 
gino. 26 Era nga bwe byali mu nnaku za Nuuwa, bwe bityo bwe biriba ne 
mu nnaku z’Omwana, w'omuntu. 27 Baali nga balya, nga banywa, nga 
bawasa, nga bawayira, okutuuka ku lunaku Nuuwa we yayingira mu lyato, 
amafaba ne gajja, ne gabazikiriza bonna. 28 Era nga bwe byali mu nnaku 
za Lutti; baali nga balya, nga banywa, nga bagula nga batunda, nga basiga, 
nga bazimba; 29 naye ku lunaku luli Lutti lwe yava mu Sodomu, omuliro 
n'ekibiriiti ne bitonnya okuva mu ggulu ne bibazikiriza bonna: 30 bwe bityo 
bwe biriba ku lunaku Omwana w'omuntu lw'alibikkulibwa. 31 Ku lunaku 
olwo, alibeera waggulu ku nnyumba, n'ebintu bye nga biri mu nnyumba, 
takkanga kubiggyamu; nali mu lusuku bw'atyo taddanga nnyuma. 32 
Mujjukire mukazi wa Lutti. 33 Buli anoonya okulokola obulamu bwe 
alibubuza; naye buli abubuza alibuwonya. 34 Mbagamba nti Mu kiro ekyo 
babiri baliba ku kitanda kimu; omu alitwalibwa, n'omulala alirekebwa. 35 
Abakazi babiri baliba nga baseera wamu; omu alitwalibwa, n'omulala 
alirekebwa. 36 [Ababiri baliba mu lusuku; omu alitwalibwa, n'omulala 
alirekebwa.| 37 Ne baddamu ne bamugamba nti Wa, Mukama waffe? 
N'abagamba nti Awaba omulambo eyo n'ensega we zirikunnaanira. 


Omukazi eya eyasaba obutakoowa 


18:1 N'abagerera olugero bwe kibagwanira okusabanga bulijjo, 
obutakoowanga; 2 n'agamba nti Waaliwo omulamuzi mu kibuga kimu, 
ataatya Katonda, era nga tassaamu muntu kitiibwa; 3 era waaliwo 
nnamwandu mu kibuga ekyo; n'ajjanga w'ali ng'agamba nti Nnamula 
n'omulabe wange. 4 N'atasooka kukkiriza; naye oluvannyuma n'ayogera 
munda mu ye nti Newakubadde nga sitya Katonda, era nga sissaamu 
muntu kitiibwa; 5 naye olw'okunteganya nnamwandu ono kw'anteganya 
nnamulamula, aleme okuntengezza ng'ajja olutata. 6 Mukama waffe 
n'agamba nti Muwulire omulamuzi oyo atali mutuukirivu ky'agamba. 7 


Kale ne Katonda taliramula balondebe abamukaabirira emisana n'ekiro, 
ng'akyagumiikiriza? 8 Mbagamba nti Alibalamula mangu. Naye Omwana 
w'omuntu bw'alijja, aliraba okukkiriza ku nsi? 9 N'abalala abaali 
beerowooza ku bwabwe okuba abatuukirivu nga banyooma abalala bonna, 
n'abagamba olugero luno, nti 10 Abantu babiri baalinnya mu yeekaalu 
okusaba, omu Mufalisaayo, omulala muwooza. 11 Omufalisaayo 
n'ayimirira n'asaba yekka ebigambo bino nti Ai Katonda, nkwebaza 
kubanga siri nga bantu balala bonna, abanyazi, abalyazaamaanyi, abenzi, 
newakubadde ng'ono omuwooza. 12 Nsiiba emirundi ebiri mu ssabbiiti; 
mpaayo ekitundu eky'ekkumi ku byonna bye nfuna. 13 Naye omuwooza 
n'ayimirira wala, n'atayagala na kuyimusa maaso ge mu ggulu, naye ne 
yeekuba mu kifuba ng'agamba nti Ai Katonda, onsaasire nze alina ebibi. 14 
Mbagamba nti Oyo yakka okuddayo mu nnyumba ye ng'aweereddwa 
obutuukirivu okusinga oli; kubanga buli eyeeguhum»a alitoowazibwa; 
n'oyo eyeetoowaza aligulumizibwa. 15 Awo ne baleeta n'abaana abato 
w'ali, okubakomako: naye abayigirizwa bwe baabalaba, ne bababoggolera. 
16 Naye Yesu n'abayita ng'agamba nti Muleke abaana abato bajje gye ndi, 
temubagaana: kubanga abali. ng'abo obwakabaka bwa Katonda bwe 
bwabwe. 17 Mazima mbagamba nti Buli atakkirizenga bwakabaka bwa 
Katonda ng'omwana omuto, talibuyingiramu n'akatono. 18 N'omuntu 
omukulu omu n'amubuuza ng'agamba nti Omuyigiriza omulungi, nkole ki 
okusikira obulamu obutaggwaawo? 19 Yesu n'amugamba nti Ompitira ki 
omulungi? tewali mulungi wabula omu, ye Katonda. 20 Amateeka 
ogamanyi nti Toyendanga, Tottanga, Tobbanga, Towaayirizanga, 
Ossangamu ekitiibwa kitaawo ne nnyoko. 21 N'agamba nti Ebyo byonna 
nnabikwatanga okuva mu buto bwange. 22 Yesu bwe yawulira 
n'amugamba nti Okyaweebuuseeko kimu; tunda by'oli nabyo byonna, 
obigabire abaavu, kale oliba n'obugagga mu ggulu: olyoke ojje ongoberere. 
23 Naye bwe yawulira ebyo n'anakuwala nnyo; kubanga yali mugagga 
nnyo. 24 Awo Yesu bwe yamulaba n'agamba nti Nga kizibu abalina 
obugagga okuyingira mu bwakabaka bwa Katonda! 25 Kubanga kyangu 
enyamira okuyita mu nnyindo y'empiso, okusinga omugagga okuyingira 
mu bwakabaka bwa Katonda. 26 Abaawulira ne bagamba nti Kale ani 


ayinza okulokoka? 27 Naye n'agamba nti Ebitayinzika eri abantu biyinzika 
eri Katonda. 28 Peetero n'agamba nti Laba, ffe twaleka ebyaffe ne 
tukugoberera. 29 N'abagamba nti Mazima mbagamba nti Tewali muntu 
eyaleka ennyumba, oba mukazi, oba ba luganda, oba bazadde, oba baana, 
olw'obwakabaka bwa Katonda, 30 ataweebwa nate emirundi mingi mu 
biro bino, ne mu biro ebigenda okujja obulamu obutaggwaawo. 31 
N'atwala abo ekkumi nababiri n'abagamba nti Laba, tulinnya e 
Yerusaalemi, n'ebyo byonna ebyawandiikibwa bannabbi birituukirira ku 
Mwana w'omuntu. 32 Kubanga aliweebwayo mu b'amawanga, aliduulirwa, 
aligirirwa ekyejo, aliwandirwa amalusu: 33 balimukuba enkoba balimutta; 
era ku lunaku olw'okusatu alizuukira. 34 Nabo ne batategeerawo ku ebyo 
n'ekimu; n'ekigambo ekyo kyali kibskwekeddwa, ne batategeera 
ebyayogerwa, 35 Awo olwatuuka bwe yali ng'anaatera okutuuka e Yeriko, 
omuzibe w'amaaso yali ng'atudde ku kkubo ng'asabiriza; 36 awo bwe 
yawulira ekibiina nga kiyita, n'abuuza nti kiki ekyo: 37 Ne bamubuulira nti 
Yesu Omunazaaleesi ayita. 38 N'ayogerera waggulu ag'agamba nti Yesu, 
omwana wa Dawudi, onsassire. 39 N'abo abaali bakulembedde ne 
bamuboggolera okusirika; naye ye ne yeeyongera nayo okwogerera 
waggulu nti Ggwe omwana wa Dawudi, onsaasire. 40 Yesu n'ayimirira, 
n'alagira okumuleeta w'ali; awo bwe yasembera okumpi, n'amubuuza nti 
41 Oyagala nkukolere ki? N'agamba nti Mukama wange, njagala 
okuzibula. 42 Yesu n'amugamba nti Zibula: okukkiriza kwo kukulokodde. 
43 Amangu ago n'azibula, n'amugoberera ng'agulumiza Katonda: n'abaatu 
bonna bwe baalaba ne batendereza Katonda: 


Yesu mu nnyumba ya Zaakayo 


19:1 Nayingiza mu Yeriko naba ng'agiyitamu. 2 Kale, laba, waaliwo 
omuntu eyali ayitibwa erinnya lye Zaakayo, naye yali mukulu w'ebawooza, 
era nga mugagga. 3 N'asala amagezi oktilaba Yesu bw'ali; n'atayinza 
olw'ekibiina, kubanga ekigera kye yali mumpi. 4 N'adduka n'akulembera, 
n'alinnya ku muti omusukomooli amulabe: kubanga yali agenda kuyita mu 
kkubo eryo. 5 Awo Yesu bwe yatuuka mu kifo w'ali, n'atunula waggulu, 


n'amugamba nti Zaakayo, kka mangu; kubaaga leero kinnwaaidde 
okutuula mu nnyumba yo. 6 N'akka mangu, n'amwaniriza ng'asanyuka. 7 
Bwe baalaba, ne bamwemulugunyiza bonna, nga bagamba nti Ayiagidde 
okusula omw'omuntu alina ebibi. 8 Zaakayo n'ayimirira nagamba Mukama 
waffe nti Laba, Mukama wange, ekitundu ky'ebintu byange mbawa 
abaavu; oba nga nnalyazaamsanya omuatu yenna ekintu kye, mmuliyira 
ena. 9 Yesu n'amugamba nti Leero okulokolebwa kuzze mu nnyumba 
muno, kubaaga naye mwana wa Ibulayimu. 10 Kubanga Omwana 
w'omuntu yajja okunoonya n'okulokola ekyo ekyabula. 11 Awo bwe 
baawulira ebyo ne yeeyongera n'agera olugero, kubanga yali kumpi ne 
Yerusaalemi, era kubanga baali .balowooza ng'obwakabaka bwa Katonda 
bugenda kulabika mangu ago. 12 Kyeyava agamba nti Waaliwo omuntu 
omukulu eyagenda mu nsi y'ewala, okulya obwakabaka alyoke akomewo. 
13 N'ayita abaddu be kkumi, n'abawa ensimbi ebikumi bibiri, n'abagamba 
nti Musuubuzenga okutuusa we ndijjira. 14 Naye basajja be ne 
bamukyawa, ne batuma ababaka eanyuma we, nga bagamba nti Tetwagala 
oyo kutufuga. 15 Awo olwatuuka bwe yakomawo ng'amaze okulya 
obwakabaka, nalagira okuyita abaddu abo be yawa effeeza, alyoke 
amanye amagoba ge baasuubula. 16 Ow'olubereberye n'ajja nagamba ati 
Mukama wange, ensimbi zo amakumi abiri gaagobamu ensimbi bibiri. 17 
N'amugamba nti Weebale, omuddu omulungi: kubanga wali mwesigwa ku 
kintu ekitono ennyo, kale ba n'obuyinza ku bibuga kkumi. 18 N'ajja 
ow'okubiri ag'agamba nti Mukama wange, ensimbi zo abiri zaagobamu 
ensimbi kikumi. 19 N'oyo n'amugamba nti Naawe ba ku bibuga bitaaao. 20 
N'omulala n'ajja nagamba nti Mukama waage, laba, ensimbi zo zino abiri 
nnazitereka nga zisibiddwa mu kiwero: 21 ku banga nnakutya kubanga oli 
munti mukakanyaw: olonda ky'otaateeka wo, okungula ky'otaasiga. 22 
N'amugamba nti Akamwa ko kanaakunsaliza omusango, ggwe omuntu 
omubi. Wali omanyi nga nze ndi muntu mukakanyavu, nga nnonda kye 
ssaateekawo, nga nkungula kye ssaasiga; 23 kale kiki ekyakulobera 
okuwa ensimbi zange abasuubuzi nange bwe nnandizze nnandizitutte 
namagoba gaazo? 24 N'agamba abaali bayimiridde awo nti 
Mumuggyeeko ensimbi ze, muziwe oyo alina ensimbi ebikumi ebibiri 25 


Ne bamugamba nti Mukama waffe, alina ensimbi ebikumi bibiri 26 
Mbagamba nti Buli alina aliweebwa; naye oyo atalina, era ekyo ky'ali 
nakyo , kirimuggibwako. 27 Naye abo abalabe bange abata yagala nze 
kubafuga, mubaleett wano mubattire mu maaso gange. 28 Awo bwe 
yamala okwogera ebyo n'akulembera n'alinnya e Yerusaalemi. 29 Awo 
olwatuuka bwe yali ng'anaatera okutuuka e Besufaage n'e Bessaniya, ku 
lusozi oluyitibwa olwa Zeyituuni, natuma ku bayigirizwa be babiri, 30 
ng'agamba nti Mugende mu mbuga eri mu maaso gammwe; bwe 
munaayingira omwo munaalaba omwana gw'endogoyi nga gusibiddwa 
oguteebagalwangako muntu: mugusumulule muguleete 31 Era omuntu 
bw'ababuuza nt Mugusumululira ki? mugambe bwe mutyo nti Mukama 
waffe ye agwetaaga. 32 N'abo abaatumibwa ne bagenda, ne balaba nga 
bw'abagambye. 33 Awo bwe baali nga basumulula omwana gw'endogoyi 
bannannyini gwo ne babagamba nti Musumululira ki omwana gw'endogoyi 
ogwo? 34 Ne bagamba nti Mukama waffe ye agwetaaga, 35 Ne baguleeta 
eri Yesu: ne baaliira engoye zaabwe ku mwana gw'endogoyi, ne 
beebagazaako Yesu, 36 Awo yali ng'agenda ne baaliira engoye zaabwe mu 
luguudo, 37 Awo bwe yali ng'anaatera okutuuka mu kikko ky'olusozi olwa 
Zeyituuni, ekibiina kyonna eky'abayigirizwa ne batanula okusanyuka 
n'okutendereza Katonda n'eddoboozi ddene olw'eby'amagero byonna bye 
baalaba; 38 nga bagamba nti Aweereddwa omukisa Kabaka ajjira mu 
linnya lya Mukama: emirembe mu ggulu, n'ekitiibwa waggulu ennyo. 39 
Abafalisaayo abamu ab'omu kibiina ne bamugamba nti Omuyigiriza, koma 
ku bayigirizwa bo. 40 N'addamu n'abagamba nti Mbagamba nti Abo bwe 
banaasirika, amayinja ganaayogerera waggulu. 41 Awo bwe yasembera 
okumpi, n'alaba ekibuga n'akikaabira, 42 ng'agamba nti Singa omanyi ku 
lunaku luno, ggwe, ebigambo eby'emirembe! naye kaakano bikwekeddwa 
amaaso go. 43 Kubanga emaku zirikujjira, abalabe bo Iwe balikuzimbako 
ekigo, balikwetooloola, balikuzingiza enjuyi zonna, 44 balikusuula wansi, 
n'abaana bo abali mu nda yo; so tebalikulekamu jjinja eriri kungulu ku 
jjinja; kubanga tewamanya biro bya kukyalirwa kwo. 45 N'ayingira mu 
yeekaalu, n'asooka okugobamu abaali batunda 46 ng'abagamba nti 
Kyawandiikibwa nti Era ennyumba yange eneebanga nnyumba ya 


kusabirangamu: naye mmwe mugifudde mpuku ya banyazi. 47 Awo 
n'ayigirizanga mu yeekaalu buli lunaku. Naye bakabona abakulu 
n'abawandiisi n'abakulu b'abantu ne basala amagezi okumuzikiriza: 48 ne 
batalaba kye banaakola; kubanga abantu bonna baamussaako nnyo 
omwoyo nga bamuwulira. 


Yesu abuuzibwa obuyinza bwe gye buva 


20:1 Awo olwatuuka ku lunaku lumu ku ezo, yali ng'ayigiriza abantu mu 
yeekaalu, ng'abuulira enjiri, bakabona abakulu n'abawandiisi wamu 
n'abakadde ne bamujjira; 2 ne boogera nga bamugamba nti Tubuulire; 
buyinza ki obukukoza bino? Oba ani eyakuwa obuyinza obwo? 3 
N'addamu n'abagamba nti Nange ka mbabuuze ekigambo kimu; 
mumbulire: 4 okubatiza kwa Yokaana kwava mu ggulu nantiki mu bantu? 
5 Ne bateesa bokka na bokka, nga bagamba nti Bwe tunaagamba Kwava 
mu ggulu; anaagamba nti Kiki ekyabalobera okumukkiriza? 6 Naye bwe 
tunaagamba ati Kwava mu bantu; abantu bonna banaatukuba amayinja: 
kubanga bakkiririza ddala Yokaana okuba nnabbi. 7 Ne baddamu nti 
tebamanyi gye kwava. 8 Yesu n'abagamba nti Kale nange siibabuulire 
mmwe buyinza obunkoza bino gye bwava. 9 N'asooka okubuulira abantu 
olugero luno nti Omuntu omu yasimba olusuku lw'emizabbibu, n'alusigira 
abalimi, n'agenda mu nsi endala n'alwayo. 10 Awo mu biro by'omwaka 
abalimi n'abatumira omuddu, bamuwe ku bibala by'omu lusuku 
lw'emizabbibu: naye abalimi ne bamukuba, ne bamusindika nga talina 
kintu. 11 N'ayongera okutuma omuddu omulala; n'oyo ne bamukuba, ne 
bamuswaza ne bamusindika nga talina kintu. 12 N'ayongera okutuma 
ow'okusatu: n'oyo naye ne bamufumita ne bamugoba. 13 Oyo mukama 
w'olusuku lw'emizabbibu n'agamba nti Nnaakola ntya? Ka ntume omwana 
wange omwagalwa: mpozzi oyo balimussaamu ekitiibwa. 14 Naye abalimi 
bwe baamulaba, ne bateesa bokka na bokka, nga bagamba nti Ono ye 
musika: tumutte, obusika bube bwaffe. 15 Ne bamugoba mu lusuku 
lw'emizabbibu, ne bamutta. Kale alibakola atya mukama w'olusuku 
lw'emizabbibu? 16 Alijja n'azikiriza abalimi abo, n'olusuku lw'emizabbibu 


aliruwa abalala. Bwe baawulira ebyo, ne bagamba nti Bireme okubaawo. 
17 Naye ye n'abatunuulira n'agamba nti Kale kiki kino ekyawandiikibwa nti 
Ejjinja abazimbi lye baagaana, Eryo lye lyafuuka omutwe ogw'oku 
nsonda? 18 Buli agwa ku jjinja eryo alimenyekamenyeka; naye oyo gwe 
lirigwako, lirimufuumuula ng'enfuufu. 19 Awo abawandiisi ne bakabona 
abakulu ne basala amagezi okumussaako emikono mu kiseera ekyo; ne 
batya abantu; kubanga baategeera nti ku bo kw'ageredde olugero olwo. 20 
Ne bamulabirira, ne batuma abakessi nga beefuula abatuukirivu, 
balandukire ku bigambo bye, balyoke bamuweeyo eri okufuga 
okw'owessaza n'eri obuyinza bwe. 21 Ne bamubuuza, nga bagamba nti 
Omuyigiriza, tumanyi ng'oyogera era ng'oyigiriza eby'amazima, so 
tososola mu bantu, naye oyigiriza mazima ekkubo lya Katonda: 22 kirungi 
ffe okuwanga Kayisaali omusolo, nantiki si weewaawo? 23 Naye 
n'ategeera obukuusa bwabwe, n'abagamba nti Mundage eddinaali. 24 
Ekifaananyi ekiriko n'obuwandiikeko by'ani? Bo ne bagamba nti Bya 
Kayisaali. 25 N'abagamba nti Kale ebya kayisaali mumusasulenga 
Kayisaali, n'ebya Katonda mumusasulenga Katonda. 26 Ne batayinza 
kuggya nsonga mu kigambo ekyo mu maaso g'abantu, ne beewuunya 
ky'azzeemu, ne basirika. 27 Abasaddukaayo abamu ne bajja gy'ali, 
abagamba nti tewali kuzuukira; ne bamubuuza, 28 nga bagamba nti 
Omuyigiriza, Musa yatuwandiikira nti Muganda w'omuntu bw'afanga 
ng'alina omukazi, nga talina mwana, muganda we awase omukazi oyo 
addizeewo muganda we ezzadde. 29 Kale waaliwo ab'oluganda musanvu: 
ow'olubereberye nawasa omukazi, n'afa nga talina mwana; 30 
n'ow'okubiri; 31 n'ow'okusatu n'amuwasa; era bwe batyo bali omusanvu ne 
bafa, ne batalekaawo baana. 32 Oluvannyuma n'omukazi n'afa. 33 Kale mu 
kuzuukira aliba muka ani ku abo? kubanga bonna omusanvu baamuwasa. 
34 Yesu n'abagamba nti Abaana b'ensi eno bawasa, bafumbizibwa: 35 naye 
bali abasaanyizibwa okutuuka mu nsi eyo ne mu kuzuukira okw'omu bafu, 
tebawasa, so tebafumbizibwa: 36 kubanga n'okufa tebayinza kufa nate: 
kubanga bali nga bamalayika; era be baana ba Katonda, nga bwe bali 
abaana b'okuzuukira. 37 Okumanya ng'abafu bazuukira, ne Musa yakiraga 
ku Kisaka bwe yamuyita Mukama Katonda wa Ibulayimu, era Katonda.wa 


Isaaka, era Katonda wa Yakobo. 38 Naye ye si Katonda wa bafu, naye wa 
balamu: kubanga bonna baba balamu ku bubweKubanga tebaaaryyanga 
kumubuuza kigambo kyonna nate. 39 Abawandiisi abamu ne baddamu, 
nga bagamba nti Omuyigiriza, oyogedde bulungi. 40 Kubanga 
tebaanyanga kumubuuza kigambo kyonna nate. 41 N'abagamba nti 
Boogera batya nga Kristo ye mwana wa Dawudi? 42 Kubanga Dawudi 
yennyini ayogera mu kitabo kya Zabbuli nti Mukama yagamba Mukama 
wange nti Tuula ku mukono gwange ogwa ddyo, 43 Okutuusa lwe 
ndifuula abalabe bo entebbe y'ebigere byo. 44 Dawudi amuyita Mukama 
we, kale mwana we atya? 45 Awo abantu bonna bwe baali nga 
bamuwulira, nagamba abayigirizwa be nti 46 Mwekuumenga abawandiisi; 
abaagala okutambuliranga mu ngoye empanvu, abaagala 
okulamusibwanga mu butale, n'entebe ez'oku manjo mu makunygaaniro, 
n'ebifo eby'ekitiibwa ku mbaga; 47 abanyaga ennyumba sa bannamwandu, 
abasaba ennyo mu bunnanfuusi: abo balisalirwa omusango ogusinga 
obunene. 


Nnamwandu n'ebitundu by'eppeesa 


21:1 Awo n'ayimusa amaaso, n'alaba abagagga abaali basuula ebirabo 
byabwe mu ggwanika. 2 N'alaba nnamwandu omu omwavu ng'asuula 
omwo ebitundu by'eppeesa bibiri. 3 N'agamba nti Mazima mbagamba nti 
Nnamwandu ono omwavu asuddemu bingi okusinga bonna: 4 kubanga abo 
bonna basuddemu ku bibafikkiridde mu birabo: naye oyo mu kwetaaga 
kwe asuddemu byonna by'ali nabyo, bwe bulamu bwe bwonna. 5 Era 
abamu bwe baali boogera ku yeekaalu, bwe yayonjebwa n'amayinja 
amalungi n'ebiweebwayo, n'agamba nti 6 Bino bye mulaba, ennaku zigenda 
kujja, Iwe watalirekebwa jjinja eriri ku jjinja wano eritalisuulibwa. 7 Ne 
bamubuuza nga bagamba nti Omuyigiriza, kale ebyo biribaawo ddi? 
Kabonero ki akalibaawo ebyo bwe biriba nga bigenda okubaawo? 8 
N'agamba nti Mutunule muleme okukyamizibwa; kubanga bangi abalijja 
n'erinnya lyange, nga boogera nti Nze nzuuno; era nti Obudde bunaatera 
okutuuka: temubagobereranga. 9 Era bwe muwuliranga entalo 


n'ebikankano, temwekanga: kubanga ebyo kibigwanira okusooka okujja; 
naye enkomerero terituuka mangu ago. 10 N'alyoka abagamba nti 
Eggwanga lirirumba eggwanga, n'obwakabaka bulirumba obwakabaka; 11 
walibaawo n'ebikankano ebinene, ne mu bifo ebirala enjala ne kawumpuli; 
walibaawo n'ebitiisa n'obubonero obunene obuva mu ggulu. 12 Naye ebyo 
byonna nga tebinnabaawo, balibassaako emikono, balibayigganya, nga 
babawaayo mu makungaaniro ne mu makomera nga babatwala eri 
bakabaka n'abaamasaza olw'erinnya lyange. 13 Kiriba mujulirwa gye muli. 
14 Kale mukiteeke mu mitima gyammwe, obutasookanga kulowooza bye 
muliddamu: 15 kubanga nze ndibawa akamwa n'amagezi, abalabe 
bammwe bonna bye bataliyinza kuwakana nabyo newakubadde 
okubigaana. 16 Naye muliweebwayo abazadde bammwe, n'ab'oluganda, 
n'ab'ekika, n'ab'omukwano; n'abamu ku mmwe balibassa. 17 Nammwe 
mulikyayibwa bonna olw'erinnya lyange. 18 N'oluviiri olw'oku mitwe 
gyammwe terulibula n'akatono. 19 Mu kugumiikiriza kwammwe mulifuna 
obulamu bwammwe. 20 Naye bwe muliraba Y erusaalemi nga 
kyetooloddwa eggye, ne mulyoka mutegeera nti okuzikirira kwakyo 
kunaatera okutuuka. 21 Mu biro ebyo ababanga mu Buyudaaya 
baddukiranga ku nsozi; n'ababanga wakati mu kyo bakifulumangamu; 
n'ababanga mu byalo tebakiyingirangamu. 22 Kubanga ezo ze nnaku 
ez'okuwalana eggwanga, ebyawandiikibwa byonna biryoke bituukirire. 23 
Ziribasanga abaliba n'embuto n'abayonsa mu nnaku ezo! kubanga waliba 
okulaba ennaku ennyingi ku nsi n'obusungu eri abantu abo. 24 Balittibwa 
n'obwogi bw'ekitala, balinyagibwa okutwalibwa mu mawanga gonna; ne 
Yerusaalemi kiririnnyirirwa ab'amawanga okutuusa ebiro by'ab'amawanga 
lwe birituukirira. 25 Era walibaawo n'obubonero ku njuba ne ku mwezi ne 
ku mmunyeenye; ne ku nsi amawanga galinakuwala, nga basamaalirira 
olw'okuwuuma kw'ennyanja n'amayengo; 26 abantu nga bazirika 
olw'entiisa n'olw'okutunuulira ebyo ebijja ku nsi: kubanga amaanyi ag'omu 
ggulu galikankanyizibwa. 27 Ne balyoka balaba Omwana w'omuntu 
ng'ajjira mu kire n'amaanyi n'ekitiibwa kinene. 28 Naye ebigambo ebyo 
bwe bitanulanga okubaawo mutunulanga waggulu, muyimusanga emitwe 
gyammwe: kubanga oktmunulibwa kwammwe kunaatera oku tuuka. 29 


N'abagamba olugero; nti Mulabe omutiini n'emiti gyonna; 30 kale bwe 
gitojjera, mulaba ne mutegeera mwekka, nti kaakano okukungula kuli 
kumpi. 31 Era nammwe bwe mutyo, bwe mulabanga ebyo nga bibaawo 
mumanyanga, nti obwakabaka bwa Katonda buli kumpi: 32 Mazima 
mbagamba nti Emirembe gino tegiriggwaawo n'akatono okutuusa ebyo 
byonna lwe biribaawo. 33 Eggulu n'ensi biriggwaawo; naye ebigambo 
byange tebiriggwaawo n'akatono. 34 Naye mwekuumenga emitima 
gyammwe gireme okuzitoowererwanga olw'obuluvu n'okutamiiranga 
n'okweraliikiriranga eby'obulamu buno, era olunaku luli luleme 
okubatuukako ng'ekyambika; 35 kubanga bwe lutyo bwe lulituuka ku 
bonna abali ku nsi yonna. 36 Naye mutunulenga mu biro byonna 
musabenga musobole okudduka ebyo byonna ebigenda okubaawo 
n'okuyimirira mu maaso g'Omwana w'omuntu. 37 Awo buli lunaku 
yayigirizanga mu yeekaalu; bwe bwazibanga n'afuluma n'asula ku lusozi 
oluyitibwa alwa Zeyituuni. 38 Abantu bonna ne bakeeranga enkya 
okugenda gy'ali mu yeekaalu okumuwulira. 


Olukwe lw'okutta Yesu 


22:1 Awo embaga ey'emigaati egitazimbulukuswa eyitibwa Okuyitako yali 
enaatera okutuuka. 2 Bakabona abakulu n'abawandiisi ne basala amagezi 
bwe banaamutta; kubanga baali batya abantu. 3 Awo Setaani n'ayingira mu 
Yuda ayitibwa Isukalyoti eyali ku muwendo gw'abo ekkumi n'ababiri. 4 
N'agenda, n'ateesa ne bakabona abakulu n'abaami ba sserikale 
bw'anaamuwaayo gye bali. 5 Ne basanyuka ne balagaana okumuwa 
effeeza. 6 N'akkiriza n'anoonya ebbanga mw'anaamuweerayo gye bali 
awatali kibiina. 7 Awo olunaku olw'emigaati egitazimbulukuswa ne 
lutuuka, olugwanidde okusalirwako Okuyitako. 8 N'atuma Peetero ne 
Yokaana ng'agamba nti Mugende mututegekere Okuyitako tugirye. 9 Ne 
bamugamba nti Oyagala tugitegekere wa? 10 N'abagamba nti Laba, bwe 
munaaba muyingidde mu kibuga munaasisinkana omuntu anaasisinkana 
nammwe eyeetisse ensuwa y'amazzi; mumugoberere mu nnyumba 
mw'anaayingira. 11 Munaagamba nnyini nnyumba nti Omuyigiriza 


akugambye nti Ennyumba y'abagenyi eruwa, mwe nnaaliira Okuyitako 
awamu n'abayigirizwa bange? 12 Era oyo anaabalaga ennyumba ennene 
eya waggulu etimbiddwa: mutegekere omwo. 13 Ne bagenda, ne balaba 
nga bw'abagambye: ne bategeka Okuyitako. 14 Awo ekiseera bwe 
kyatuuka, n'atuula ku mmere, n'abatume awamu naye. 15 N'abagamba nti 
Nneegombye nnyo okuliira awamu we Okuyitako kuno nga 
sinnabonyaabonyezebwa: 16 kubanga mbagamba nti Sirikulya n'akatono, 
okutuusa lwe kulituukirira mu bwakabaka bwa Katonda. 17 N'addira 
ekikompe, ne yeebaza n'agamba nti Mutoole kino mugabane mwekka na 
mwekka: 18 kubanga mbaga ba nti Sirinywa okusooka kaakano bibala ku 
muzabbibu, okutuusa obwakabaka bwa Katonda lwe bulijja. 19 N'addira 
omugaati ne yeebaza, n'agumenyamu, n'abawa ng'agamba nti Guno gwe 
mubiri gwange oguweebwayo ku Iwammwe: mukolenga bwe mutyo 
okunjijukiranga nze. 20 Era n'ekikompe bw'atyo bwe baamala okulya; 
ng'agamba nti Ekikompe kino ye ndagaano empya mu musaayi gwange, 
oguyiika ku lwammwe. 21 Naye, laba, omukono gw'oyo andyamu olukwe 
guli wamu nange ku mmeeza. 22 Kubanga Omwana w'omuntu okugenda 
genda, nga bwe kyalagirwa: naye zimusanze omuntu oyo amulyamu 
olukwe! 23 Ne batanula okwebuuzaganya bokka na bokka nti anaaba ani 
ku bo agenda okukola ekyo. 24 Ne wabaawo n'empaka mu bo, nti ani ku 
bo alowoozebwa okuba omukulu. 25 N'abagamba nti Bakabaka 
b'ab'amawanga babafuga; n'abo abalina obuyinza ku bo bayitibwa abakola 
obultmgi. 26 Naye mmwe si bwe mutyo; naye omukulu mu mmwe abeere 
ng'omuto; n'oyo akulembera, abe ng'aweereza. 27 Kubanga omukulu ani, 
atuula ku mmere, oba aweereza? si oyo atuula ku mmere? Naye nze 
wakati mu mmwe nninga aweereza. 28 Naye mmwe muumuno 
abaagumiikirizanga awamu nange mu kukemebwa kwange; 29 nange 
mbaterekera obwakabaka, nga Kitange bwe yanterekera nze, 30 mulyoke 
mulye era munywere ku mmeeza yange mu bwakabaka bwange; era 
mulituula ku ntebe ez'ekitiibwa, nga musalira emisango ebika ekkumi 
n'ebibiri eby'Abaisiraeri. 31 Simooni, Simooni, laba, Setaani yeegayiridde 
okubawewa mmwe ng'engaano: 32 naye nze nkusabidde, okukkiriza kwo 
kuleme okuddirira: naawe bw'omalanga okukyuka, onywezanga baganda 


bo. 33 N'amugamba nti Mukama wange, nneeteeseteese okugenda naawe 
ne mu kkomera ne mu kufa. 34 N'agamba nti Nkubuulira ggwe, Peetero, 
enkoko leero tejja kukookolima, nga tonnanneegaana emirundi esatu nti 
tommanyi. 35 N'abagamba nti Bwe nnabatuma nga temulina nsawo, 
newakubadde olukoba, newakubadde engatto, mwaliko kye mwetaaga? 
Ne bagamba nti Nedda. 36 N'abagamba nti Naye kaakano, alina ensawo, 
agitwale, n'ow'olukoba bw'atyo: naye atalina kitala atunde olugoye Iwe 
akigule. 37 Kubanga mbagamba nti kino ekyawandiikibwa kigwanidde 
okutuukirizibwa ku nze nti Yabalirwa wamu n'abasobya: kubanga 
ekinnwanira kirina okutuukirira. 38 Ne bagamba nti Mukama waffe, laba, 
ebitala bibiri biibino. N'abagamba nti Binaamala. 39 N'afultuna n'agenda ku 
lusozi olwa Zeyituuni, ng'empisa ye bwe yali; n'abayigirizwa be nabo ne 
bamugoberera. 40 Awo bwe yatuuka mu kifo awo, n'abagamba nti 
Musabe muleme okuyingira mu kukemebwa. 41 Ye n'abaawukanako 
ebbanga ng'awakasukibwa ejjinja; n'afukamira n'asaba, 42 ng'agamba nti 
Kitange, bw'oyagala, nziyaako ekikompe kino: naye si nga nze bwe 
njagala, naye ky'oyagala ggwe kikolebwe. 43 Malayika n'amulabikira 
ng'ava mu ggulu ng'a mussaamu amaanyi. 44 N'afuba ng'alumwa ne 
yeeyongera okusaba ennyo: entuuyo ze ne ziba ng'amatondo g'omusaayi, 
nga gatonnya wansi. 45 Bwe yagolokoka mu kusaba, n'ajja eri 
abayigirizwa be, n'abasanga nga beebase olw'ennaku, 46 n'abagamba nti 
Ekibeebasizza ki? mugolokoke musabe, muleme okuyingira mu 
kukemebwa. 47 Yali akyayogera, laba, ekibiina n'oyo ayitibwa Yuda; omu 
ku abo ekkumi n'ababiri, ng'abakulembedde; n’asemberera Yesu 
okumunywegera. 48 Naye Yesu n'amugamba nti Yuda, Omwana 
w'omuntu omulyamu olukwe. ng'omunywegera? 49 N'abo be yali nabo 
bwe baalaba ekigenda okubaawo, ne bagamba nti Mukama waffe, tuteme 
n'ebitala? 50 N'omu ku abo n'atema omuddu wa kabona asinga obukulu 
n'amusalako okutu kwe okwa ddyo. 51 Naye Yesu n'addamu n'agamba nti 
Koma ku ekyo kyokka. N'akoma ku kutu kwe n'amuwonya. 52 Yesu 
n'agamba bakabona abakulu, n'abaami b'omu yeekaalu, n'abakadde, 


nnabanga nammwe bulijjo mu yeekaalu, temwangololerangako mikono 


gyammwe: naye kino kye kiseera kyammwe, n'obuyinza bw'ekizikiza. 54 
Ne bamukwata, ne bamutwala, ne bamuyingiza mu nnyumba ya kabona 
asinga obukulu. Naye Peetero n'agoberera ng'ava wala. 55 Awo bwe baali 
nga bamaze okukuma omuliro wakati mu luggya, nga batudde wamu, 
Peetero n'atuula wakati mu bo. 56 Awo omuwala omu bwe yamulaba 
ng'attudde awalaba, namwekaliriza, n'agamba nti N'ono yabadde naye. 57 
Ne yeegaana ng'agamba nti Omikazi, simumanyi. 58 Ekiseera bwe 
kyayitawo, omulala namulaba n'agamba nti Naawe oli ku bo. Naye 
Peetero n'agamba nti Omuntu, si nze. 59 Waali wayiseewo ekiseera 
ng'essaawa emu, omulala n'akaliriza ng'agamba nti Mazima n'ono yabadde 
wamu naye; kubanga Mugaliraaya: 60 Naye Peetero n'agamba nti Omuntu, 
simanyi ky'oyogera. Awo amangu ago, bwe yali ng'akyayogera, enkoko 
n'ekookolima. 61 Awo Mukama waffe n'akyuka, n'atunuulira Peetero. 
Peetero n'ajjukira ekigambo kya Mukama waffe, bwe yamugambye nti 
Leero enkoko eneeba tennakookolima, ono nneegaana emirundi esatu. 62 
N'afuluma ebweru, n'akaaba nnyo amaziga, 63 N'abantu abaali bakutte 
Yesu ne bamuduulira nga bamukuba. 64 Ne bamubikka mu maaso, ne 
bamubuuza, nga bagamba nti Lagula: ani akukubye? 65 N'ebirala bingi ne 
babimwogerako nga bamuvuma. 66 Awo obudde bwe bwakya, abakadde 
b'abantu ne bakunyaana, bakabona abakulu era n'abawandiisi; ne 
bamutwala mu lukiiko Iwabwe, nga bagamba nti 67 Oba nga ggwe Kristo, 
tubuulire. Naye n'abagamba nti Ne bwe nnaababuulira, temukkirize 
n'akatono; 68 ne bwe nnaababuuza, temuddemu n'akatono. 69 Naye 
okusooka kaakano Omwana w'omuntu agenda kutuula ku mukono ogwa 
ddyo ogw'amaanyi ga Katonda. 70 Bonna ne bagamba nti Kale ggwe oli 
Mwana wa Katonda? N'abagamba nti Nga bwe mwogedde nze nzuuno. 71 
Ne bagamba nti Twetaagira ki ate abajulirwa? Kubanga ffe twewuliridde 
okuva mu kamwa ke ye. 


Yesu aweebwaayo eri Pontio Kiraato 


23:1 Ekibiina kyonna ne kigolokoka, ne kiatutwala ewa Piraato. 2 Ne 
basooka okumuloopa nga bagamba nti Ono twamulaba ng'akyamya 


eggwanga lyaffe, ng'abagaana okuwa Kayisaali omusolo, ng'ayogera 
yennyini okuba Kristo, kabaka. 3 Piraato n'amubuuza, ng'agamba nti Ggwe 
Kabaka w'Abayudaaya? N'amuddamu n'agamba nti Oyogedde. 4 Piraato 
n'agamba bakabona abakulu n'ebibiina nti Siraba nsonga yonna ku muntu 
ono. 5 Naye bo ne beeyongera okutayirira nga bagamba nti Asasamaza 
abantu, ng'ayigiriza mu Buyudaaya bwonna, yasookera Ggaliraaya 
okutuuka ne wano. 6 Naye Piraato bwe yawulira, n'abuuza oba ng'omuntu 
oyo Mugaliraaya. 7 Bwe yategeera nga wa mu matwale ga Kerode, 
n'amuweereza ewa Kerode, kubanga naye yali mu Yerusaalemi mu nnaku 
ezo. 8 Awo Kerode bwe yalaba Yesu, n'asanyuka nnyo; kubanga okuva 
edda yayagalanga okumulaba kubanga yawulira ebigambo bye; n'asuubira 
okulaba ng'akola akabonero. 9 N'amubuuliriza ebigambo bingi, naye ye 
n'atamuddamu kigambo. 10 Bakabona abakulu n'abawandiisi ne bayimirira 
ne banyweza nnyo okumuloopa. 11 Awo Kerode ne basserikale ne 
bamunyootm, ne bamuduulira, ne bamwambaza ekyambalo ekinekaaneka 
ne bamuzzaayo ewa Piraato. 12 Kerode ne Piraato ne balyoka batabagana 
ku lunaku olwo; kubanga olubereberye baali bakyawaganye. 13 Piraato 
n'ayita bakabona abakulu n'abakungu n'abantu, 14 n'abagamba nti 
Mundeetedde omuntu ono, nti yakyamya abantu; era, laba, nze bwe 
mmukemererezza mu maaso gammwe, sirabye nsonga ku muntu ono mu 
ebyo bye mumuloopye; 15 era, newakubadde Kerode, kubanga amuzzizza 
gye tuli; era, laba, tewali kigambo ky'akoze ekisaanidde okumussisa: 16 
kale bwe nnaamala okumubonereza, n'amuta. 17 [Era kyamugwaniranga 
okubateeranga omusibe omu ku mbaga.] 18 Naye ne bakaayana bottna 
wamu, nga bagamba nti Twala ono, otuteere Balaba: 19 ye muntu gwe 
bassa mu kkomera olw'obujeemu obwali mu kibuga, n'olw'obussi. 20 
Piraato n'ayogera nabo nate, ng'ayagala okuta Yesu; 21 naye bo ne 
boogerera waggulu nga bagamba nti Mukomerere, mukomerere. 22 
N'abagamba omulundi ogw'okusatu nti Lwaki, ono akoze kibi ki? Sirabye 
ku ye nsonga emussa: kale bwe nnaamala okumubonereza, n'amuta. 23 
Naye bo ne bamuzitoowerera n'amaloboozi amanene, nga beegayirira 
okumukomerera. Amaloboozi gaabwe ne gasinga okukola. 24 Piraato 
n'asalawo ebigambo bye beegayiridde. 25 N'ata oyo eyasuulibwa mu 


kkomera olw'obujeemu n'obussi gwe bamwegayiridde; naye n'awaayo 
Yesu okumukola nga bwe baagadde. 26 Awo baali nga bamutwala, ne 
bakwata Omukuleene Simooni, eyali ava mu kyalo, ne bamutikka 
emusalaba, okugwetikka ng'ava ennyuma Yesu. 27 Ekibiina kinene ne 
kimugoberera eky'abantu n'eky'abakazi abaamukaabira, ne bamulirira. 28 
Nave Yesu n'abakyukira n'agamba nti Abawala ab'e Yerusaalemi, 
temukaabira nze, naye mwekaabire mwekka, n'abaana bammwe. 29 
Kubanga, laba, ennaku zijja, mwe baligambira nti Balina omukisa 
abagumba, n'embuto ezitazaala n'amabeere agatayonsa. 30 Ne balyoka 
batanula okugamba ensozi nti Mutugweko; n'obusozi nti Mutuvuunikire. 
31 Kubanga bwe bakola bino ku muti omubisi, ku mukalu kiriba kitya? 32 
Era yatwalibwa n'abalala babiri, abaakola obubi, okuttirwa awamu naye. 
33 Awo bwe baatuuka mu kifo ekiyitibwa kiwanga, ne bamukomererera 
awo, na bali abaakola obubi, omu ku mukono ogwa ddyo n'omulala ku 
gwa kkono. 34 Awo Yesu n'agamba nti Kitange, basonyiwe; kubanga 
tebamanyi kye bakola. Ne bagabana ebyambalo bye, nga bakuba akalulu. 
35 Abantu ne bayimirira nga batunuulira Abakungu nabo ne bamusekerera 
nga bagamba nti Yalokolanga balala yeerokole yekka, oba ng'oyo ye 
Kristo wa Katonda, omulonde we. 36 Basserikale nabo ne bamuduulit nga 
bajja w'ali, nga bamuwa omwe nge omukaatuufu, 37 nga bagamb nti Oba 
nga gg we Kabaka w'Abayudaaya, weerokole wekka. 38 Ne wabaawo 
n'ebbaluwa waggulu we nti ONO YE KABAKA W'ABAYUDAAYA. 39 
Omu ku abo abaakola obubi abaawanikibwa n'amuwa ng'agamba nti Si 
ggwe Kristo? Weerokole wekka naffe. 40 Naye ow'okubiri n'addamu 
n'amuneaya, n’agamba nti N'okutya totya Katonda, kubanga oli ku 
kibonerezo kye kimu naye? 41 Era ffe twalangibwa nsonga; kubanga 
ebisaanidde bye twakola bye rusasulibbwa: naye ono takolanga kigambo 
ekitasaana. 42 N'agamba nti Yesu, onjijukiranga bw'olijjira mu bwakabaka 
bwo. 43 Yesu n'amugamba nti Mazima nkugamba nti Leero onooba nange 
mu Lusuku lwa Katonda. 44 Awo obudde bwali butuuse essaawa nga 
mukaaga, ne waba ekizikiza ku nsi yonna okutuusa essaawa mwenda, 45 
enjuba obutayaka: n'eggigi ery'omu yeekaalu ne liyulikamu wakati. 46 
Awo Yesu n'ayogera n'eddoboozi ddene, n'agamba nti Kitange, nteeka 


omwoyo gwange mu mikono gyo: bwe yamala okwogera ekyo, n'awaayo 
obulamu. 47 Awo omwami w'ekitongole bwe yalaba ekilladdewo, 
n'atendereza Katonda, ng'agamba nti Mazima ono abadde muntu 
mutuukirivu. 48 N'ebibiina byonna ebyali bikunnaanye okwerolera, bwe 
baalaba ebibaddewo ne baddayo nga beekuba mu bifuba. 49 Ne mikwano 
gye gyonna, n'abakazi abaava naye e Ggaliraaya, ne bayimirira wala nga 
balaba ebyo. 50 Kale laba, omuntu erinnya lye Yusufu, eyali omukungu, 
omuntu omulungi era omutuukirivu 51 oyo teyassa kimu mu kuteesa 
kwabwe newakubadde mu kikolwa kyabwe, ow'e Alimasaya, ekibuga 
ky'Abayudaaya, eyali alindirira obwakabaka bwa Katonda: 52 oyo 
n'agenda ewa Piraato, n'asaba omulambo gwa Yesu. 53 N'aguwanula 
n'aguzinga mu lugoye olwa bafuta, n'amussa mu ntaana eyabajjibwa mu 
Jjinja, omutateekebwanga muntu. 54 Kale lwali lunaku lwa Kuteekateeka, 
essabbiiti ng'eneebaako enkya. 55 N'abakazi be yava nabo e Ggaliraaya, ne 
bagoberera, ne balaba entaana, n'omulambo gwe bwe gwateekebwa. 56 
Ne bakomawo, ne bategeka eby'akaloosa n'amafuta ag'omugavu. Ne ku 
lunaku olwa ssabbiiti ne bawummula ng'etteeka bwe liri. 


Azuukidde 


24:1 Awo ku lunaku olw'olubere`t berye ku nnaku omusanvu, mu 
matulutulu enkya, ne bajja ku ntaana ne baleeta eby'akaloosa bye 
baategeka. 2 Ne balaba ejjinja nga liyiringisibbwa okuva ku ntaana. 3 Ne 
bayingiramu, ne batasanga mulambo gwa Mukama waffe Yesu. 4 Awo 
olwatuuka bwe baali basamaaliridde olw'ekyo, laba, abantu babiri ne 
bayimirira we baali, nga tiambadde engoye ezimasamasa; 5 awo bwe baali 
batidde, nga bakutamye amaaso gaabwe, ne babagamba nti Kiki 
ekibanoonyesa omulamu mu bafu? 6 Taliiwo wano, naye azuukidde: 
mujjukire bwe yayogera nammwe ng'akyali mu Ggaliraaya, 7 ng'agamba 
nti Kigwanira Omwana w'omuntu okuweebwayo mu mikono gy'abantu 
abalina ebibi, n'okukomererwa, ne ku lunaku olw'okusatu okuzuukira. 8 
Awo ne bajjukira ebigambo bye, 9 ne bava ku ntaana ne baddayo, ebyo 
byonna ne babibuulira bali ekkumi n’omu, n'abalala bonna. 10 Baali 


Malyamu Magudaleene, ne Yowaana, ne Malyamu nnyina Yakobo: 
n'abakazi abalala wamu nabo ne babuulira abatume ebigambo ebyo. 11 
Ebigambo ebyo ne bifaanana mu maaso gaabwe nga bya busirusiru; ne 
batakkiriza. 12 Naye Peetero n'agolokoka n'addukana ku ntaana; 
n'akutama n'alingiza n'alabamu ebiwero ebya bafuta, nga biri byokka; 
n'akomawo ewuwe, nga yeewuunya ebibaddewo. 13 Awo laba, ku lunaku 
olwo, babiri ku bo baali nga bagenda mu mbuga erinnya lyayo Emawo, 
eyali ewalako ne Yerusaalemi, sutaddyo nkaaga. 14 Ne banyumya bokka 
na bokka ebyo byonna ebibaddewo. 15 Awo olwatuuka baali nga 
banyumya nga beebuuzaganya, Yesu yennyini n'abasembererera, n'agenda 
wamu nabo. 16 Naye amaaso gaabwe ne gazibwa baleme okumutegeera. 
17 N'abagamba nti Bigambo ki bye mubuuzaganya nga mutambula? Ne 
bayimirira nga bawootedde. 18 Omu ku bo erinnya lye Kulyoppa 
n'addamu n'amugamba nti Ggwe osula wekka mu Yerusaalemi atamanyi 
ebyabaamu mu maku zino? 19 N'abagamba nti Bigambo ki? Ne 
bamugamba nti Ebya Yesu Omunazaaleesi, eyali nnabbi ow'amaanyi mu 
bye yakoleranga ne bye yayogereranga mu maaso ga Katonda ne mu 
g'abantu bonna: 20 e bakabona abakulu n'abakungu baffe bwe 
baamuwaayo okumusalira omusango ogw'okumutta, ne bamukomerera. 21 
Naye ffe twali tusuubira nti ye alinunula Isiraeri. Ate ne ku bino byonna, 
leero zino ennaku ssatu ebigambo bino kasookedde bibaawo. 22 Era 
n'abakazi abamu ab'ewaffe batuwuniikirizza, abaakedde okugenda ku 
ntaana; 23 bwe bataasanze mulambo gwe, ne bajja ne bagamba nti balabye 
okwolesebwa kwa bamalayika abagambye nti mulamu. 24 N'abamu ku 
abo abaabadde naffe bagenze ku ntaana, ne basanga bwe batyo ng'abakazi 
bwe bagambye, naye ne batamulaba. 25 Kale ye n'abagamba nti Mmwe 
abasirusiru, abagayaavu mu mutima okukkiriza byonna bannabbi bye 
baayogeranga; 26 tekyagwanira Kristo okubonyaabonyezebwa ebyo, 
alyoke ayingire mu kitiibwa kye? 27 N'asookera ku Musa ne ku bannabbi 
bonna, n'abategeeza mu byawandiikibwa ebyo byonna ebyamuwandiikirwa 
ye. 28 Ne basembera kumpi n'embuga gye baali bagenda: ye n'aba 
ng'abayisa okugenda mu maaso. 29 Ne bamuwaliriza nga bagamba nti 
Tuula naffe: kubanga obudde bugenda kuwungeera, n'enjuba egoloobye 


kaakano. N'ayingira okutuula nabo. 30 Awo olwatuuka yali atudde nabo 
ku mmere, n'atoola omugaati n'agwebaza, n'agumenyamu n'abawa. 31 
Amaaso gaabwe ne gazibuka ne bamutegeera; n'abulirawo bo 
obutamulaba. 32 Ne beebuuzaganya nti Emitima gyaffe tegyabadde nga 
gitutyemuka munda yaffe, bwe yabadde ayogera naffe mu kkubo, 
ng'atubikkulira ebyawandiikibwa? 33 Ne bayimuka mu kiseera ekyo ne 
bakomawo e Yerusaalemi, ne basanga ekkumi n'omu, n'abo be nabo, nga 
bakunyaanye 34 nga mba nti Mazima Mukama waffe azuukidde era 
alabikidde Simooni. 35 Nabo ne babannyonnyola biri eby'omu kkubo, ne 
bwe yategeerekese gye bali olw'okumenyamu omugaati. 36 Awo baali nga 
bakyayogera ebyo, ye yennyini n'ayimirira wakati waabwe, n'abagamba nti 
Emirembe gibe mu mmwe. 37 Naye ne beekanga ne batya, ne balowooza 
nti balaba muzimu. 38 N'abagamba nti Ekibeeraliikiriza kiki? 
N'okubuusabuusa kujjira ki mu mitima gyammwe? 39 Mulabe engalo 
zange n'ebigere byange, nga nze nzuuno mwene: munkwateko mulabe; 
kubanga omuzimu tegulina nnyama na magumba, nga bwe mulaba nze bwe 
ndi nabyo. 40 Bwe yamala okwogera ekyo, n'abalaga engalo ze n'ebigere. 
41 Awo bwe baali tebannaba kukkiriza olw'essanyu, nga beewuunya, 
n'abagamba nti Mulina ekiriibwa wano? 42 Ne bamuwa ekitundu 
eky'ekyennyanja ekyokye. 43 N'akitoola n'akiriira mu maaso gaabwe. 44 
N'abagamba nti Bino bye bigambo byange bye nnababuulira, nga nkyali 
nammwe, bwe kigwanira byonna okutuukirizibwa, ebyawandiikirwa nze 
mu mateeka ga Musa, ne mu bannabbi, ne mu zabbuli 45 N'alyoka 
abikkula amagezi gaabwe, bategeere ebyawandiikibwa; 46 n'abagamba nti 
Bwe kityo bwe kyawandiikibwa Kristo okubonyaabonyezebwa 
n'okuzuukira mu bafu ku lunaku olw'okusatu; 47 era amawanga gonna 
okubuulirwanga okwenenya n'okuggibwako ebibi mu linnya lye, 
okusooketa ku Yerusaalemi. 48 Mmwe bajulirwa b'ebyo. Era laba, 
mbaweereza mmwe okusuubiza kwa Kitange: naye mubeere mu kibuga 
okutuusa lwe mulyambazibwa amaanyi agava waggulu. 49 Era laba, 
mbaweereza mmwe okusuubiza kwa Kitange: naye mubeere mu kibuga 
okutuusa lwe mulyambazibwa amaanyi agava waggulu. 50 N'abatwala 
ebweru n'abatuusa e Bessaniya: n'ayimusa emikono gye n'abawa omukisa. 


51 Awo olwatuuka ng'akyabawa omukisa, n'abaawukanako, n'atwalibwa 
mu ggulu. 52 Nabo ne bamusinza, ne bakomawo e Yerusaalemi n'essanyu 
lingi: 53 ne babeeranga mu yeekaalu bulijjo, nga beebaza Katonda. 


Yokaana 
Kigambo eyava mu ggulu 


1:1 Ku lubereberye waaliwo Kigambo, Kigambo n'aba awali Katonda, 
Kigambo n'aba Katonda. 2 Ku lubereberye waaliwo Kigambo, Kigambo 
n'aba awali Katonda, Kigambo n'aba Katonda. 3 Ebintu byonna 
byakolebwa ku bw'oyo; era awataali ye tewaakolebwa kintu na kimu 
ekyakolebwa. 4 Obulamu bwali mu ye; obulamu ne buba omusana 
gw'abantu. 5 Omusana ne gwaka mu kizikiza, so ekizikiza tekyagutegeera. 


Yokaana awa obujulizi ku musana 


6 Waalabika omuntu, Katonda, gwe yatuma, erinnya lye Yokaana. 7 Oyo 
yajja olw'okutegeeza ategeeze eby'omusana, bonna bakkirize ku bubwe. 8 
Oyo si ye musana, wabula okutegeeza eby'o musana. 9 Waliwo omusana 
ogw'amazima ogwakira buli muntu, nga gujja mu nsi. 10 Yali mu nsi, ensi 
yakolebwa ku bubwe, era ensi teyamutegeera. 11 Yajja mu matwale ge, 
naye abaali mu matwale ge tebaamusembeza. 12 Naye bonna 
abaamusembeza yabawa obuyinza okufuuka abaana ba Katonda, be 
bakkiriza erinnya lye: 13 abataazaalibwa musaayi, newakubadde okwagala 
kw'omubiri, newakubadde okwagala kw'omuntu, naye abaazaalibwa 
Katonda. 


Kigambo abeera wamu naffe 


14 Kigambo n'afuuka omubiri, n'abeerako gye tuli (ne tulaba ekitiibwa kye, 
ekitiibwa ng'ekyoyo eyazaalibwa omu yekka Kitaffe), ng'ajjudde ekisa 
namazima. 15 Yokaana n'amutegeeza n'ayogerera waggulu ng'ayogera nti 
Oyo gwe nnagamba nti Ajja ennyuma wange ansinga nze: kubanga ye yali 


ow'olubereberye ku nze. 16 Kubanga ku kujjula kwe ffe fenna kwe 
twaweebwa, n'ekisa mu kifo ky'ekisa. 17 Kubanga amateeka gaaweebwa 
ku bwa Musa; ekisa n'amazima byabaawo ku bwa Yesu Kristo. 18 Tewali 
eyali alabye ku Katonda wonna wonna; Omwana eyazaalibwa omu yekka, 
aba mu kifuba kya Kitaffe, oyo yamutegeeza. 19 Kuno kwe kutegeeza 
kwa Yokaana, Abayudaaya abaava e Yerusaalemi bwe baamutumira 
bakabona n'Abaleevi okumubuuza nti Ggwe ani? 20 N'ayatula, n'ateegaana; 
n'ayatula nti Si nze Kristo. 21 Ne bamubuuza nti Kale lw'oli ani? oli Eriya? 
N'agamba nti Si nze ye. Ggwe nnabbi oli? N'addamu nti Nedda. 22 Awo 
ne bamugamba nti Lw'oli ani? tubaddemu abatutumye. Weeyita ani? 23 
N'agamba nti Nze ndi ddoboozi ly'omuntu ayogerera waggulu mu ddungu 
nti Mulunyamye oluguudo lwa Mukama, nga nnabbi Isaaya bwe yayogera. 
24 Abaatumibwa baali ba mu Bafalisaayo. 25 Ne bamubuuza, ne 
bamugamba nti Oba ggwe toli Kristo, oba Eriya, oba nnabbi oli, kale kiki 
ekikubatizisa? 26 Yokaana n'abaddamu, ng'agamba nti Nze mbatiza 
n'amazzi: wakati mu mmwe ayimiridde omuntu gwe mutamanyi, 27 ajja 
ennyuma wange, so nange sisaanira kusumulula lukoba lwa ngatto ye. 28 
Ebyo byakolerwa Bessaniya, emitala wa Yoludaani, Yokaana gye 
yabatirizanga. 29 Olunaku olw'okubiri n'alaba Yesu ng'ajja gy'ali, n'agamba 
nti Laba, Omwana gw'endiga gwa Katonda, aggyawo ebibi by'ensi! 30 oyo 
gwe nnagamba nti Ennyuma wange ejjayo omuntu ansinga: kubanga ye yali 
ow'olubereberye ku nze. 31 Nange saamumanya: naye ayolesebwe Isiraeri, 
kyennava njija nga mbatiza n'amazzi. 32 Yokaana n'ategeeza ng'agamba nti 
Nnalaba Omwoyo ng'ava mu ggulu ng'ejjiba; n'abeera ku ye. 33 Nange 
saamumanya: naye eyantuma okubatiza n'amazzi, ye yaggamba nti Ggwe 
oliraba Omwoyo ng'akka ng'abeera ku ye, oyo ye abatiza n'Omwoyo 
Omutukuvu. 34 Nange ne ndaba, ne ntegeeza nti oyo ye Mwana wa 
Katonda. 35 Olunaku olwaddirira nate Yokaana yali ayimiridde 
n'ab'okubayigirizwa be babiri; 36 n'atunuulira Yesu ng'atambula, n'agamba 
nti Laba, Omwana gw'endiga gwa Katonda! 37 Abayigirizwa abo ababiri 
ne bawulira ng'ayogera, ne bagoberera Yesu. 38 Yesu n'akyuka n'abalaba 
nga bamugoberera, n'abagamba nti Munoonya ki? Ne bamugamba nti 
Labbi (amakulu gaakyo bwe kitegeezebwa nti Omuyigiriza), osula wa? 39 


N'abagamba nti Mujje, munaalabawo. Ne bajja ne balaba w'asula; ne 
basula ewuwe olunaku olwo: obudde bwali nga ssaawa ya kkumi. 40 
Andereya, muganda wa Sirnooni Peetero, ye omu ku bali ababiri 
abaawulira Yokaana ng'ayogera, ne bamugoberera. 41 Ye n'asooka 
okulaba muganda we ye Simooni, n'amugamba nti Tulabye Kristo, 
amakulu gaakyo bwe kitegeezebwa nti Eyafukibwako amafuta. 42 
N'amuleeta eri Yesu. Yesu n'amutunuulira, n'agamba nti Ggwe Simooni 
omwana wa Yokaana: onooyitibwanga Keefa, (amakulu gaalyo bwe 
litegeezebwa nti Peetero). 43 Olunaku olwaddako yayagala okuvaayo 
okugenda e Ggaliraaya, n'alaba Firipo: Yesu n'amugamba nti Ngoberera. 
44 Naye Firipo yali w'e Besusayida, mu kibuga kya Andereya ne Peetero. 
45 Firipo n'alaba Nassanayiri n'amugamba nti Tulabye oyo Musa gwe 
yawandikako mu mateeka ne bannabbi, Yesu, omwana wa Yusufu, ow'e 
Nazaaleesi. 46 Nassanayiri n'amugamba nti Mu Nazaaleesi muyinza 
okuvaamu ekintu ekirungi? Firipo n'amugamba nti Jjangu olabe. 47 Yesu 
n'alaba Nassanayiri ng'ajja gy'ali, n'amwogerako nti Laba Omuisiraeri 
wawu, ataliimu bukuusa! 48 Nassanayiri n'amugamba nti Wantegeerera 
wa? Yesu n'addamu n'amugamba nti Firipo bw'abadde tannakuyita, 
bw'obadde mu mutimi, ne nkulaba. 49 Nassanayiri n'amuddamu nti Labbi, 
ggwe Mwana wa Katonda: ggwe Kabaka wa Isiraeri. 50 Yesu n'addamu 
n'amugamba nti Kubanga nkugambye nti nkulabye mu mutiini okkirizza? 
oliraba ebikulu okukira ebyo. 51 N'amugamba nti Ddala ddala mbagamba 
nti Muliraba eggulu nga libikkuse, ne bamalayika ba Katonda nga balinnya 
era nga bakkira ku Mwana w'omuntu. 


Amazzi gafuuka omwenge 


2:1 Olunaku olw'okusatu, ne waba embaga ey'obugole mu Kaana eky'e 
Ggaliraaya; ne nnyina Yesu yaliwo; 2 Yesu ne bamuyita n'abayigirizwa be 
ku mbaga. 3 Naye omwenge bwe gwaggwaawo, nnyina Yesu n'amugamba 
nti Tebalina nvinnyo. 4 Yesu n'amugamba nti Omukyala, Onvunaana ki? 
ekiseera kyange tekinnaba kutuuka. 5 Nnyina n'agamba abaweereza nti 
Ky'anaabagamba kyonna, kye mukola. 6 Waaliwo amasuwa ag'amayinja 


mukaaga, agaateekebwawo olw'empisa ey'okutukiiza kw'Abayudaaya, buli 
limu nga livaamu ensuwa nga bbiri oba ssatu. 7 Yesu n'abagamba nti 
Amasuwa mugajjuze amazzi. Ne bagajjuza okutuusa ku migo. 8 
N'abagamba nti Musene kaakano, mutwalire omugabuzi w'embaga. Ne 
bamutwalira. 9 Awo omugabuzi w'embaga bwe yalega ku mazzi agafuuse 
envinnyo, n'atamanya gy'evudde (naye abaweereza abaasena amazzi 
baamanya), omugabuzi w'embaga n'ayita awasizza omugole, 10 
n'amugamba nti Buli muntu asooka kussaawo nvinnyo nnungi; naye abantu 
bwe bakkuta, n'alyoka assaawo embi: naye ggwe oterese ennungi okutuusa 
kaakano 11 Kano ke kabonero Yesu ke yasookerako okukola mu Kaana 
eky'e Ggaliraaya, n'alabisa ekitiibwa kye; abayigirizwa be ne bamukkiriza. 
12 Awo oluvannyuma lw'ekyo n'aserengeta e Kaperunawumu, ye ne nnyina 
ne baganda be n'abayigirizwa be: ne bamalayo ennaku si nnyingi. 13 
Okuyitako okw'Abayudaaya kwali kunaatera okutuuka, Yesu n'ayambuka 
e Yelusaalemi. 14 N'asanga mu yeekaalu abatunda ente n'endiga 
n'amayiba, n'abawaanyisa effeeza nga batudde: 15 n'afuula emigwa 
olukoba, n'abagoba bonna mu yeekaalu, n'endiga n'ente; n'ayiwa effeeza 
ez'abawaanyisa effeeza, n'avuunika embaawo zaabwe; 16 n'agamba abaali 
batunda amayiba nti Muggyeewo ebintu bino: muleme kufuula nnyumba ya 
Kitange nnyumba ya buguzi. 17 Abayigirizwa be ne bajjukira nga 
kyawandiikibwa nti Obuggya bw'ennyumba yo bulindya. 18 Awo 
Abayudaaya ne baddamu ne bamugamba nti Kabonero ki k'otwolesa 
akakukoza bino? 19 Yesu n'addamu n'abagamba nti Mumenye yeekaalu 
eno, nange ndigizimbira ennaku ssatu. 20 Awo Abayudaaya ne boogera nti 
Yeekaalu eno yazimbirwa emyaka amakumi ana mu mukaaga, naawe 
oligizimbira ennaku ssatu? 21 Naye yayogera ku yeekaalu ya mubiri gwe. 
22 Awo bwe yazuukizibwa mu bafu, abayigirizwa be ne bajjukira nti 
yayogera ekyo; ne bakkiriza ebyawandiikibwa, n'ekigambo Yesu kye 
yayogera. 23 Awo bwe yali mu Yerusaalemi ku Kuyitako, ku mbaga, 
bangi ne bakkiriza erinnya lye, bwe baalaba obubonero bwe bwe yakola. 
24 Naye Yesu n'atabeeyabizaamu kubanga yategeera bonna, 25 era 
teyeetaaga muntu yenna okutegeeza eby'abantu; kubanga ye yennyini 
yategeera ebyali mu bantu. 


3:1 Awo waaliwo omuntu ow'omu Bafalisaayo, erinnya lye Nikoodemo, 
mwami mu Bayudaaya: 2 oyo n'ajja gy'ali ekiro, n'amugamba nti Labbi, 
tumanyi nti oli muyigiriza eyava eri Katonda: kubanga tewali muntu ayinza 
okukola obubonero buno bw'okola ggwe, wabula Katonda ng'ali naye. 3 
Yesu n'addamu n'amugamba nti Ddala ddala nkugamba nti Omuntu 
bw'atazaalibwa mulundi gwa kubiri tayinza kulaba bwakabaka bwa 
Katonda. 4 Nikoodemo n'amugamba nti Omuntu ayinza atya okuzaalibwa 
bw'aba nga mukadde? ayinza okuyingira mu lubuto lwa nnyina omulundi 
ogw'okubiri, nazaalibwa? 5 Yesu n'addamu nti Ddala ddala nkugamba nti 
omuntu bw'atazaalibwa mazzi na Mwoyo, tayinza kuyingira mu 
bwakabaka bwa Katonda. 6 Ekizaalibwa omubiri kiba mubiri; 
n'ekizaalibwa Omwoyo kiba mwoyo. 7 Teweewuunya kubanga 
nkugambye nti Kibagwanira okuzaalibwa omulundi ogw'okubiri. 8 
Empewo ekuntira gy'eyagala, n'owulira okuwuuma kw'ayo, naye tomanyi 
gy'eva, newakubadde gy'egenda: bw'atyo bw'abeera buli muntu yenna 
azaalibwa Omwoyo. 9 Nikoodemo n'addamu n'amugamba nti Ebyo 
biyinza bitya okubaawo? 10 Yesu n'addamu n'amugamba nti Ggwe 
omuyigiriza wa Isiraeri, n'ototegeera ebyo? 11 Ddala ddala nkugamba nti 
Twogera kye tumanyi, tutegeeza kye twalaba; so temukkiriza kutegeeza 
kwaffe. 12 Bwe mbabuulidde eby'ensi, ne mutakkiriza, mulikkiriza mutya 
bwe nnaababuulira eby'omu ggulu? 13 Tewali muntu eyali alinnye mu 
ggulu, wabula eyava mu ggulu, ye Mwana w'omuntu ali mu ggulu. 14 Nga 
Musa bwe yawanika omusota mu ddungu, bwe kityo n'Omwana w'omuntu 
kimugwanira okuwanikibwa: 15 buli muntu yenna amukkiriza abeere 
n'obulamu obutaggwaawo mu ye. 16 Kubanga Katonda bwe yayagala, ensi 
bw'ati, n'okuwaayo nawaayo Omwana we eyazaalibwa omu yekka buli 
muntu yenna amukkiriza aleme.okubula, naye abeere n'obulamu 
obutaggwaawo. 17 Kubanga Katonda. teyatuma Mwana we mu nsi, 
okusalira ensi omusango; naye ensi erokokere ku ye. 18 Amukkiriza 
tegumusinga: atamukkiriza gumaze okumusinga, kubanga takkirizza linnya 
lya Mwana eyazaalibwa omu yekka owa Katonda. 19 Guno gwe musango 
kubanga omusana guzze mu nsi, abantu ne baagala enzikiza okukira 
omusana; kubanga ebikolwa byabwe byali bibi. 20 Kubanga buli muntu 


yenna akola ebitasaana akyawa omusana, so tajja eri omusana, ebikolwa 
bye bireme okunenyezebwa. 21 Naye akola amazima ajja eri omusana 
ebikolwa bye birabike nga byakolerwa mu Katonda. 22 Oluvannyuma 
lw'ebyo Yesu n'ajja n'abayigirizwa be mu nsi y'e Buyudaaya; n'alwayo 
nabo, n'abatiza. 23 Naye Yokaana yali ng'abatiriza mu Enoni kumpi n'e 
Salimu, kubanga ye eri amazzi amaangi: ne bajjanga, ne babatizibwanga. 
24 Kubanga Yokaana yali nga tannateekebwa mu kkomera. 25 
Abayigirizwa ba Yokaana n'Omuyudaaya ne baba n'empaka, mu bigambo 
eby'okutukuza. 26 Ne bajja eri Yokaana, ne bamugamba nti Labbi, oli 
eyali nawe emitala wa Yoludaani, gwe wategeeza, laba, oyo abatiza; 
n'abantu bonna bajja gy'ali. 27 Yokaana n'addamu n'agamba nti Omuntu 
tayinza kuganya kigambo kyonna wabula ng'akiweereddwa okuva mu 
ggulu. 28 Mmwe bennyini muli bajulirwa bange nga nnayogera nti Si nze 
Kristo, naye nga nnatumibwa kumukulembera. 29 Alina omugole ye 
awasa: naye mukwano gw'oyo awasa, ayimirira ng'amuwulira, asanyukira 
nnyo eddoboozi ly'oyo awasizza: kale essanyu lyange eryo lituukiridde. 30 
Ye kimugwanira okukula, naye nze okutoowala. 31 Ava mu ggulu ye 
afuga byonna; ow'omu nsi aba wa mu nsi, ayogera bya mu nsi: ava mu 
ggulu ye afuga byonna. 32 Kye yalaba era kye yawulira ky'ategeeza; so 
tewali muntu akkiriza kutegeeza kwe. 33 Akkiriza okutegeeza kwe, 
ng'ataddeko akabonero ke nti Katonda wa mazima. 34 Kubanga Katonda 
gwe yatuma ayogera bigambo bya Katonda: kubanga, bw'agaba Omwoyo, 
tamutegeera. 35 Kitaffe ayagala Omwana, era yamuwa byotma mu 
mukono gwe. 36 Akkiriza Omwana alina obulamu obutaggwaawo; naye 
atakkiriza Mwana, taliraba bulamu, naye obusungu bwa Katonda bubeera 
ku ye. 


Omukazi Omusamaliya asisinkana Omulokozi 


4:1 Awo Mukama waffe bwe yategeera nga Abafalisaayo bawulidde nti 
Yesu ayigiriza era nti abatiza bangi okukira Yokaana, 2 (naye Yesu 
yennyini teyabatiza, wabula. abayigirizwa be), 3 n'ava mu Buyudaaya, 
n'agenda e Ggaliraaya nate. 4 Era kyamugwanira okuyita mu Samaliya. 5 


Awo n'atuuka mu kibuga eky'e Samaliya, kye bayita Sukali, ekiriraanye 
olusuku Yakobo lwe yawa omwana we Yusufu: 6 era mwalimu oluzzi lwa 
Yakobo. Awo Yesu yali akooye olugendo, n'amala gatuulirawo ku luzzi, 
obudde nga ssaawa mukaaga. 7 Omukazi Omusamaliya n'ajja okusena 
amazzi: Yesu n'amugamba nti Mpa nnywe. 8 Kubanga abayigirizwa be 
baali bagenze mu kibuga okugula emmere. 9 Awo omukazi Omusamaliya 
n'amugamba nti Ggwe Omuyudaaya, kiki ekikusabya okunywa eri nze 
omukazi Omusamaliya? (Kubanga Abayudaaya nga tebatabagana na 
Basamaliya.) 10 Yesu n'addamu n'amugamba nti Singa obadde omanyi 
ekirabo kya Katonda n'oyo akugamba nti Mpa nnywe bw'ali, ggwe 
wandimusabye, naye yandikuwadde amazzi amalamu. 11 Omukazi 
n'amugamba nti Ssebo, tolina kya kusenya, n'oluzzi luwanvu: kale oggya 
wa amazzi ago amalamu? 12 Ggwe oli mukulu okukira jjajjaffe Yakobo, 
eyatuwa oluzzi luno, eyaaywangamu ye n'abaana be n'ensolo ze? 13 Yesu 
n'addamu n'amugamba nti Buli muntu yenna anywa amazzi gano ennyonta 
erimuluma nate: 14 naye anywa amazzi ago nze ge ndimuwa ennyonta 
terimulumira ddala emirembe gyonna; naye amazzi ge ndimuwa 
ganaafuukanga munda mu ye ensulo y'amazzi nga gakulukuta okutuuka ku 
bulamu obutaggwaawo. 15 Omukazi n'amugamba nti Ssebo, mpa amazzi 
ago, ennyonta ereme oktmnumanga, n'okukoma nkome okutambula 
olugendo luno Iwonna okusenanga. 16 Yesu n'amugamba nti Genda oyite 
balo, okomewo wano. 17 Omukazi n'addamu n'amugamba nti Sirina baze. 
Yesu n'amugamba nti Oyogedde bulungi nti Sirina baze; 18 kubanga 
walina babalo bataano, naye gw'olina kaakano si balo: ekyo ky'oyogedde 
mazima. 19 Omukazi namugamba nti Ssebo, ndaba nti oli nnabbi. 20 
Bajjajjaffe liaasinzizanga ku lusozi luno; nammwe mugamba nti 
Yerusaalemi kye kifo ekigwana okusinzizangamu. 21 Yesu n'amugamba 
nti Omukyala, nzikiriza, ekiseera kijja kye batalisinzizangamu Kitaffe ku 
lusozi luno newakubadde mu Yerusaalemi. 22 Mmwe musinza kye 
mutamanyi; ffe tusinza kye tumanyi; kubanga obttlokozi buva mu 
Buyudaaya. 23 Naye ekiseera kijja, era kituuse, abasinza amazima lwe 
banaasinzizanga Kitaffe mu mwoyo n'amazima: kubanga Kitaffe anoonya 
abali ng'abo okubeera ab'okumusinzanga. 24 Katonda gwe Mwoyo: n'abo 


abamusinza kibagwanira okusinzizanga mu mwoyo n'amazima. 25 
Omukazi n'amugamba nti Mmanyi nga Kristo ajja (gwe bayita 
Eyafukibwako amafuta): ye bw'alijja alitubuulira ebigambo byonna. 26 
Yesu n'amugamba nti Nze nzuuno ayogera naawe. 27 Amaugu ago 
abayigirizwa be ne bajja; ne beewuunya kubanga abadde ayogera 
n'omukazi : naye tewali muntu eyagamba nti Onoonya ki? oba nti Kiki 
ekikwogeza naye? 28 Awo omukazi n'aleka ensuwa ye, n'agenda mu 
kibuga, n'abuulira abautu nti 29 Mujje mulabe omuntu anyambye bye 
nnakolanga byonna: ayinza okuba nga ye Kristo? 30 Ne bava mu kibuga, 
ne bajja gy'ali. 31 Mu kiseera ekyo abayigirizwa baali nga bamwegayirira 
nga bagamba nti Labbi, lya. 32 Naye n'abagamba nti Nnina ekyokulya kye 
ndya kye mutamanyi. 33 Awo abayigirizwa ne boogera bokka na bokka nti 
Waliwo omuntu amuleetedde ekyokulya? 34 Yesu n'abagamba nti 
Ekyokulya kyange, kwe kukolanga eyantuma by'ayagala n'okutuukiriza 
omulimu gwe. 35 Mmwe temwogera nti Esigaddeyo emyezi ena 
okukungula kulyoke kutuuke? Laba, mbagamba nti Muyimuse amaaso 
mulabe ennimiro nga zimaze oku tukula okukungulibwa. 36 Akungula 
aweebwa empeera, n'akunnaanya ebibala olw'obulamu obutaggwaawo; 
asiga n'akungula basanyukire wamu. 37 Kubanga ekigambo kino bwe kiri 
bwe kityo eky'amazima nti Asiga mulala, n'akungula mulala. 38 Nze 
nnabatuma okukungula kye mutaatengejjera: abalala baakola emirimu, 
nammwe muyingidde emirimu gyabwe. 39 Ab'omu kibuga omwo 
Abssamaliya bangi ku bo abaamukkiriza olw'ekigambo ky'omukazi, 
eyategeeza nti Anyambye bye nnakolanga byonna. 40 Awo Abasamaliya 
bwe baatuuka w'ali ne bamwegayirira abeere nabo: n'asulayo ennaku bbiri. 
41 Bangi nnyo ne beeyongera okukkiriza olw'ekigambo kye, 42 ne 
bagamba omukazi nti Kaakano tukkiriza, si Iwa kwogera kwo kwokka: 
kubanga twewuliridde fekka, n'okutegeera tutegedde nga mazima ono ye 
Mulokozi w'ensi. 43 Ennaku ezo ebbiri bwe zaayitawo, n'avaayo n'agenda 
e Ggaliraaya. 44 Kubanga Yesu yennyini yategeeza nti Nnabbi mu nsi 
y'ewaabwe tebamussaamu kitiibwa. 45 Awo bwe yatuuka e Ggaliraaya, 
Abagaliraaya ne bamusembeza, bwe baalaba byonna bye yakolera e 
Yerusaalemi ku mbaga: kubanga nabo baagenda ku mbaga. 46 Awo n'ajja 


nate ku Kaana eky'e Ggaliraaya, mwe yafuulira amazzi envinnyo. Era 
yaliyo omukungu wa kabaka, eyalina omwana we omulenzi yali alwalidde 
mu Kaperunawumu. 47 Oyo bwe yawulira nti Yesu avudde e Buyudaaya 
ng'atuuse e Ggaliraaya, n'ajja gy'ali, n'amwegayirira aserengete awonye 
omwana we; kubanga yali ng'agenda kufa. 48 Awo Yesu n'amugamba nti 
Bwe mutaliraba bubonero n'eby'amagero temulikkiriza n'akatono. 49 
Omukungu n'amugamba nti Ssebo, serengeta akaana kange nga tekannaba 
kufa. 50 Yesu namugamba nti Genda; omwana wo mulamu. Omuntu oyo 
n'akkiriza ekigambo Yesu ky'amugambye, n'agenda. 51 Bwe yali 
ng'akyaserengeta, abaddu be ne bamusisinkana ne boogera nti omwana we 
mulamu. 52 Awo n'ababuuliriza essaawa mwe yassuukidde. Awo ne 
bamugamba nti Jjo obudde nga ssaawa ya musanvu omusujja ne 
gumuwonako. 53 Awo kitaawe n'ategeera nti mu ssaawa eyo Yesu mwe 
yamugambira nti Omwana wo mulamu: ye n'akkiriza n'ennyumba ye 
yonna. 54 Kano ke kabonero ak'okubiri nate Yesu ke yakola bwe yava e 
Buyudaaya okujja e Ggaliraaya. 


Akoozimbye awonyezebwa 


5:1 Oluvannyuma lw'ebyo ne waba embaga y'Abayudaaya; Yesu 
nayambuka ku Yerusaalemi. 2 Naye mu Yerusaalemi awali omulyango 
gw'endiga waaliwo ekidiba, kye baayita mu Lwebbulaniya Besesuda, nga 
kiriko ebigango bitaano. 3 Mu ebyo mwagalamirangamu ekibiina 
ky'abalwadde, abazibe b'amaaso, abalema, abakoozimbye, [nga balindirira 
amazzi okubimba: 4 kubanga malayika yakkanga mu kidiba mu biseera 
ebimu n'abimbisa amazzi: oyo eyasookanga okugendamu, ng'amazzi 
gamaze okubimba, yawonanga obulwadde bwe bwe yabanga nabwo.] 5 
Ne wabaawo omuntu eyali n'endwadde nga yaakamala emyaka amakumi 
asatu mu munaana. 6 Yesu bwe yalaba oyo ng'agalamidde, n'ategeera nga 
yaakamala ennaku nnyingi, n'amugamba nti Oyagala okuba omulamu? 7 
Omulwadde n'amuddamu nti Ssebo, sirina muutu ansuula mu kidiba 
amazzi we geeserera: nze we njijira, omulala ng'ansoose okukkamu. 8 
Yesu n'amugamba nti Golokoka, weetikke ekitanda kyo, otambule. 9 


Amangu ago omuntu n'aba mulamu ne yeetikka ekitanda kye, n'atambula. 
Naye olunaku olwo lwali Iwa ssabbiiti. 10 Awo Abayudaaya ne 
bamugamba oyo awonyezebbwa nti Leero ssabbiiti, muzizo ggwe 
okwetikka ekitanda kyo. 11 Naye n'abaddamu nti Oli amponyezza ye 
yanyambye nti Weetikke ekitanda kyo otambule. 12 Ne bamubuuza nti 
Omuntu oyo ye ani eyakugambye nti Weetikke otambule? 13 Naye 
eyawonye nga tamanyi bw'ali: kubanga Yesu yali amaze okugenda, abantu 
abaali mu kifo kiri nga bangi. 14 Oluvannyuma lw'ebyo Yesu n'amulaba 
mu yeekaalu, namugamba nti Laba, oli mulamu: toyonoonanga nate, 
ekigambo ekisinga obubi kireme okukubaako. 15 Omuntu oyo n'agenda 
n'abuulira Abayudaaya nti Yesu ye yamponya. 16 Awo Abayudaaya 
kyebaava bayigganya Yesu kubanga yakolera ebyo ku ssabbiiti. 17 Naye 
Yesu n'abaddamu nti Kitange akola okutuusa kaakano, nange nkola. 18 
Awo Abayudaaya kyebaava beeyongera okusala amagezi okumutta 
kubanga tasobezza ssabbiiti yokka, era naye yayita Katonda kitaawe ye, 
nga yeefuula eyenkanankana ne Katonda. 19 Awo Yesu n'addamu 
n'abagamba nti Ddala ddala mbagamba nti Omwana tayinza yekka kukola 
kintu, bw'atalabira ku Kitaawe ng'akola: kubanga ye by'akola byonna, 
n'Omwana by'akola bw'atyo. 20 Kubanga Kitange ayagala Omwana, 
amulaga byonna by'akola yennyini; era alimulaga emirimu eminene 
egisinga egyo mmwe mwe wuunye. 21 Kubanga Kitange bw'azuukiza 
abafu n'abawa obulamu, bw'atyo n'Omwana abawa obulamu bonna 
b'ayagala okuwa. 22 Kubanga Kitange n'okusala tasalira muntu musango, 
naye yawa Omwana okusala omusango gwonna; 23 bonna bassengamu 
Omwana ekitiibwa, nga bwe bassaamu Kitange ekitiibwa. Atassaamu 
Mwana kitiibwa, nga tassaamu kitiibwa Kitaawe eyamutuma. 24 Ddala 
ddala mbagamba nti Awulira ekigambo kyange, n'akkiriza oyo eyantuma, 
alina obulamu obutaggwaawo, so talijja mu musango, naye ng'avudde mu 
kufa okutuuka mu bulamu. 25 Ddala ddala mbagamba nti Ekiseera kijja 
era weekiri kaakano abafu lwe baliwulira eddoboozi ly'Omwana wa 
Katoada, n'abo abaliwulira baliba balamu. 26 Kubanga Kitange bw'alina 
obulamu mu ye, bw'atyo bwe yawa Omwana okuba n'obulamu mu ye; 27 
era yamuwa obuyinza okusala omusango, kubanga ye Mwana w'omuntu. 


28 Temwewuunya ekyo: kubanga ekiseera kijja bonna abali mu ntaana Iwe 
baliwulira eddoboozi lye, 29 ne bavaamu; abo abaakolanga ebirungi 
balizuukirira obulamu; n'abo abaakolanga ebitasaana balizuukirira 
omusango. 30 Nze siyinza kukola kintu ku bwange: nga bwe mpulira, bwe 
nsala: n'omusango gwe nsala gwa nsonga; kubanga sinoonya bye njagala 
nze, wabula eyantuma by'ayagala. 31 Bwe nneetegeeza ebyange nze, 
okutegeeza kwange si kwa mazima. 32 Waliwo omulala ategeeza 
ebyange; nange mmanyi nti ebyange by'ategeeza bya mazima. 33 Mmwe 
mwatumira Yokaana naye n'ategeeza amazima. 34 Naye okutegeeza 
kw'omuntu sikukkiriza nze: naye njogera ebyo mmwe mulokoke. 35 Oyo 
yali ttabaaza eyaka, emasamasa, nammwe mwayagala ekiseera kitono 
okusanyukira okutangaala kwe. 36 Naye okutegeeza kwe nnina kwe 
kukulu okusinga okwa Yokaana: kubanga emirimu Kitange gye yampa 
okutuukiriza, emirimu gyennyini gye nkola, gye gitegeeza ebyange nga 
Kitange ye yantuma. 37 Era Kitange eyantuma oyo ye yategeeza ebyange. 
Temwawulira ddoboozi lye n'akatono, newakubadde okulaba ekifaananyi 
kye. 38 So temulina kigambo kye nga kibeera mu mmwe: kubanga oyo 
gwe yatuma temumukkiriza. 39 Munoonya mu byawandiikibwa, kubanga 
mmwe mulowooza nti mu byo mulina obulamu obutaggwaawo; n'ebyo bye 
bitegeeza ebyange; 40 era temwagala kujja gye ndi okubeera n'obulamu. 
41 Siweebwa bantu kitiibwa. 42 Naye mbategedde mmwe ng'okwagala 
kwa Katonda tekubaliimu. 43 Nze najja mu linnya lya Kitange, naye 
temunsembezza; omulala bw'alijja mu linnya lye ku bubwe muli 
musembeza. 44 Mmwe muyinza mutya okukkiriza bwe mwagala 
okuweebwa '-ekitiibwa mwekka na mwekka ne mutanoonya kitiibwa ekiva 
eri Katonda ali omu yekka? 45 Temulowooza nti nze ndibaloopa eri 
Kitange: gyali abaloopa, ye Musa gwe musuubira. 46 Kuba sings 
mukkiriza Musa, nange mwandizikirizza; kubanga yampandiikako nze. 
47 Naye bwe mutakkiriza oyo bye yawandiika, mulikkiriza mutya 
ebigambo byange? 


Yesu aliisa enkumi ettaano 


6:1 Oluvannyuma lw'ebyo Yesu n'agenda emitala, w'ennyanja ey'e 
Ggaliraaya ey'e Tiberiya. 2 Ekibiina ekinene ne kimugoberera kubanga 
baalaba obubonero bwe yakola ku balwadde. 3 Yesu n'alinnya ku lusozi 
n'atuula eyo n'abayigirizwa be. 4 N'Okuyitako, embaga y'Abayudaaya, 
kwali kunaatera okutuuka. 5 Awo Yesu n'ayimusa amaaso, n'alaba ekibiina 
ekinene nga kijja gy'ali, n'agamba Firipo nti Tunaagula wa emmere, bano 
gye banaalya? 6 Yayogera atyo kumukema, ng'amanyi yekka ky'agenda 
okukola. 7 Firipo n'amuddamu nti Emmere egulibwa dinaali ebikumi 
ebibiri teebabune, buli muntu okulyako akatono. 8 Omu ku bayigirizwa be, 
ye Andereya muganda wa Simooni Peetero, n'amugamba nti 9 Waliwo 
omulenzi wano alina emigaati etaano egya sayiri n'ebyennyanja bibiri; naye 
bino binaabagasa ki abenkanidde awo obungi? 10 Yesu n'agamba nti 
Mutuuze abantu. Era waaliwo omuddo mungi mu kifo ekyo. Awo abasajja 
ne batuula, omuwendo ng'enkumi ttaano. 11 Awo Yesu n'atoola emigaati; 
ne yeebaza; n'agabira bali abatudde; n'ebyennyanja bw'atyo nga bwe 
baayagala. 12 Bwe bakkuta n'agamba abayigirizwa be nti Mukuņņaanye 
obukunkumuka obusigaddewo, waleme okubula ekintu. 13 Awo ne 
babukunyaanya ne bajjuza ebibbo kkumi na bibiri n'obukunkumuka 
obw'emigaati etaano egya sayiri, bali abaalya 'owe baalemwa. 14 Awo 
abantu bwe baalaba akabonero ke yakola, ne bagamba nti Mazima ono ye 
nnabbi oyo ajja mu nsi. 15 Awo Yesu bwe yategeera nga bagenda okujja 
okumukwata, bamufuule kabaka, n'addayo nate ku lusozi yekka. 16 Naye 
obudde bwe bwawungeera, abayigirizwa be ne baserengeta ku nnyanja; 17 
ne basaabala mu lyato, baali bawunguka ennyanja okugenda e 
Kaperunawumu. N'obudde bwali buzibye nga ne Yesu tannaba kutuuka 
gye bali. 18 Ennyanja n'esiikuuka, omuyaga mungi nga gukunta. 19 Awo 
bwe baamala okuvuga esutadyo ng'amakumi abiri mu ttaano, oba makumi 
asatu, ne balaba Yesu ng'atambulira ku nnyanja, ng'asemberera eryato; ne 
batya. 20 Naye n'abagamba nti Nze nzuu no, temutya. 21 Awo ne 
bakkiriza okumuyingiza mu lyato; amangu ago eryato ne ligoba ku ttale 
gye baali bagenda. 22 Olunaku olw'okubiri, ekibiina ekyali kiyimiridde 
emitala w'ennyanja bwe baalaba nga terityo lyato ddala, wabula erimu, era 
nga ne Yesu tasaabadde wamu mu lyato n'abayigirizwa be, naye 


abayigirizwa be nga bagenda bokka, 23 (naye amaato amalala gaava e 
Tiberiya nga gagoba kumpi ne gye baaliira emigaati Mukama waffe bwe 
yamala okwebaza): 24 awo ekibiina bwe baalaba nga Yesu taliiyo, 
newakubadde abayigirizwa be, bo bennyini ne basaabala mu maato gali ne 
bajja e Kaperunawumu, nga banoonya Yesu. 25 Bwe baamulabira emitala 
w'ennyanja ne bamugamba nti Labbi, ozze ddi wano? 26 Yesu n'abaddamu 
n'agamba nti Ddala ddala mbagamba nti Munnoonya si kubanga mwalaba 
obubonero naye kubanga mwalya ku migaati ne mukkuta. 27 
Temukolerera kyakulya ekiggwaawo, naye ekyokulya ekirwawo okutuuka 
ku bulamu obutaggwaawo, Omwana w'omuntu ky'alibawa: kubanga 
KitafFe ye Katonda amussizzaako oyo akabonero. 28 Awo ne bamugamba 
nti Tugire tutya okukola emirimu gya Katonda? 29 Yesu n'addamu 
n'abagamba nti Guno gwe mulimu gwa Katonda, okukkiriza oyo gwe 
yatuma. 30 Awo ne bamugamba nti Kale kabonero ki ggwe k'okola, 
tulabe, tukukkirize? okola mulimu ki? 31 Bajjajjaffe baaliiranga emmaanu 
mu ddungu; nga bwe kyawandiikibwa nti Yabawa emmere okulya eyava 
mu ggulu. 32 Awo Yesu n'abagamba nti Ddala ddala mbagamba nti Musa 
si ye yabawa emmere eyava mu ggulu; naye Kitange ye yabawa emmere 
ey'amazima eva mu ggulu. 33 Kubanga emmere ya Katonda ye eyo eva 
mu ggulu ereetera ensi obulamu. 34 Awo ne bamugamba nti Mukama 
waffe, tuwenga bulijjo emmere eyo. 35 Yesu n'abagamba nti Nze mmere 
ey'obulamu: ajja gye ndi enjala terimuluma, anzikiriza ennyonta 
terimuluma n'akatono. 36 Naye n'abagamba nti mundabye, era 
temukkirizza. 37 Bud Kitange gw'ampa, alijja gye ndi: ajja gye ndi 
sirimugobera bweru n'akatono. 38 Kubanga saava mu ggulu kukola kye 
njagala nze, wabula oli eyantuma ky'ayagala. 39 Eyantuma ky'ayagala kino 
mu bonna be yampa aleme okumbula n'omu naye mmuzuukirize ku lunaku 
olw'enkomerero. 40 Kubanga Kitange ky'ayagala kye kino buli muntu 
yenna alaba Omwana n'amukkiriza abe n'obulamu obutaggwaawo; nange 
ndimuzuukiza ku lunaku olw'enkomerero. 41 Awo Abayudaaya ne 
bamwemulugunyira kubanga yagamba nti Nze mmere eyava mu ggulu. 42 
Ne bagamba nti Ono si ye Yesu omwana wa Yusufu, gwe tumanyiiko 
kitaawe ne nnyina? kaakano agamba atya nti Nnava mu ggulu? 43 Yesu 


n'addamu n'abagamba nti Temwemulugunya mwekka na mwekka. 44 
Tewali ayinza kujja gye ndi Kitange eyantuma bw'atamuwalula; nange 
ndimuzuukiriza ku lunaku olw'enkomerero. 45 Kyawandiikibwa mu 
bannabbi nti Ne bonna baliyigirizibwa Katonda. Buli eyawulira Kitange 
n'ayiga, ajja gye ndi. 46 Si kubanga waliwo omuntu eyali alabye ku 
Kitange, wabula eyava eri Katonda, oyo ye yalaba Kitange. 47 Ddala 
ddala mbagamba nti Akkiriza alina obulamu obutaggwaawo. 48 Nze 
mmere ey'obulamu. 49 Bajjajja bammwe baaliiranga emmaanu mu 
ddungu, ne bafa. 50 Eno ye mmere eva mu ggulu, omuntu agiryeko, aleme 
okufa. 51 Nze mmere ennamu eyava mu ggulu: omuntu bw'alya ku mmere 
eno aliba mulamu emirembe n'emirembe: era emmere gye ndigaba gwe 
mubiri gwange, olw'obulamu bw'ensi. 52 Awo Abayudaaya ne bawakana 
bokka na bokka, nga bagamba nti Ono ayinza atya okutuwa omubiri gwe 
okugulya? 53 Awo Yesu n'abagamba nti Ddala ddala mbagamba nti Bwe 
mutalya mubiri gwa Mwana wa muntu ne muntunywa omusaayi gwe, 
temulina bulamu mu mmwe. 54 Alya omubiri gwange, era anywa 
omusaayi gwange, alina obulamu obutaggwaawo; nange ndimuzuukiriza 
ku lunaku olw'enkomerero. 55 Kubanga omubiri gwange kye kyokulya 
ddala, n'omusaayi gwange kye kyokunywa ddala. 56 Alya omubiri 
gwange, era anywa omusaayi gwange, abeera mu nze, nange mu ye. 57 
Nga Kitange omulamu bwe yantuma, nange bwe ndi omul,amu ku bwa 
Kitange; bw'atyo andya ye aliba omulamu ku bwange. 58 Eno ye mmere 
eyava mu ggulu: si nga bajjajja bwe baalya ne bafa: alya emmere eno 
alibamulamuemirembe n'emirembe. 59 Ebyo yabyogerera mu kkunygaaniro 
ng'ayigiriza mu Kaperunawumu. 60 Awo bangi ab'omu bayigirizwa be bwe 
baawulira ne bagamba nti Ekigambo ekyo kizibu; ani ayinza 
okukiwuliriza? 61 Naye Yesu bwe yamanya munda mu ye nti abayigirizwa 
be beemulugunyira kino, n'abagamba nti Kino kibeesittaza? 62 kale kiriba 
kitya bwe muliraba Omwana w'omuntu ng'alinnya gye yali olubereberye? 
63 Omwoyo gwe guleeta obulamu; omubiri teguliiko kye gugasa: 
ebigambo bye mbagambye gwe mwoyo, bwe bulamu. 64 Naye waliwo 
abalala mu mmwe abatakkiriza. Kubanga Yesu yamanya okuva ku 
lubereberye abatakkiriza bwe baali, era n'agenda okumulyamu olukwe 


bw'ali. 65 N'agamba nti Kyenvudde mbagamba nti Tewali ayinza kujja gye 
ndi bw'atakiweebwa Kitange. 66 Ab'oku bayigirizwa be bangi kyebaava 
baddirira, ne bataddayo kutambulira wamu naye nate. 67 Awo Yew 
n'agamba ekkumi n'ababiri nti Era nammwe mwagala okugenda? 68 
Simooni Peetero n'amuddamu nti Mukama waffe, tunaagenda eri ani? 
Olina ebigambo eby'obularnu obutaggwaawo. 69 Naffe tukkirizza ne 
tutegeera nga ggwe oli Mutukuvu wa Katonda. 70 Yesu n'abaddamu nti Si 
nze nnabalonda mmwe ekkumi n'ababiri, era omu ku mmwe ye setaani? 71 
Yayogera ku Yuda omwana wa Simooni Isukalyoti, kubanga ye yali 
agenda kumulyamu olukwe, ye omu ku kkumi n'ababiri. 


Obutakkiriza bw'abaganda ba Yesu 


7:1 Oluvannyuma lw'ebyo Yesu n'atambula mu Ggaliraaya: kubanga 
teyayagala kutambula mu Buyudaaya kubanga Abayudaaya baali basala 
amagezi okumutta. 2 Naye embaga y'Abayudaaya yali enaatera okutuuka, 
ye y'ensiisira. 3 Awo baganda be ne bamugamba nti Va wano, ogende e 
Buyudaaya, abayigirizwa bo nabo balabe emirirnu gyo gy'okola. 4 
Kubanga tewali akolera kigambo mu kyama wabula nga naye yennyini 
ayagala amanyike mu lwatu. Bw'okola ebyo, weeyoleke eri ensi. 5 
Kubanga ne baganda be tebaamukkiriza. 6 Awo Yesu n'abagamba nti 
Ekiseera kyange tekinnaba kutuuka; naye ekiseera kyammwe ennaku 
zonna kibeerawo nga kyeteeseteese. 7 Ensi teyinza kukyawa mmwe; naye 
ekyawa nze, kubanga nze ntegeeza ebyayo nti emirimu gyayo mibi. 8 
Mmwe mwambuke ku mbaga: nze sinnaba kwambuka ku mbaga eno; 
kubanga ekiseera kyange tekinnaba kutuukirizibwa. 9 Bwe yamala 
okubagamba ebyo n'asigala e Ggaliraaya. 10 Naye baganda be bwe 
baamala okwambuka ku mbaga, naye n'ayambuka, si Iwatu, naye nga mu 
kyama. 11 Awo Abayudaaya ne bamunoonya ku mbaga, ne bagamba nti 
Ali ludda wa? 12 Ne waba okumuunyamuunya kungi mu bibiina. Abalala 
ne bagamba ku ye nti Mulungi; abalala ne bagamba nti Nedda, naye 
akyamya ekibiina. 13 Naye tewaali yamwogerako watu kubanga baatya 
Abayudaaya. 14 Awo mu mbaga wakati Yesu n'ayambuka ku yeekaalu, 


n'ayigiriza. 15 Abayudaaya ne beewuunya ne bagamba nti Ono amanya 
atya okusoma nga tayigirizibwangako? 16 Awo Yesu n'abaddamu 
n'agamba nti Okuyigiriza kwange si kwange, naye kw'oli eyantuma. 17 
Omuntu bw'ayagala okukola oli by'ayagala, alitegeera okuyigiriza kuno 
oba nga kwava eri Katonda, oba nga nze njogera bya magezi gange. 18 
Ayogera eby'amagezi ge, anoonya ekitiibwa kye ye: naye anoonya 
ekitiibwa ky'oyo eyamutuma, oyo wa mazima, so obutali butuukirivu 
tebuli mu ye. 19 Musa teyabawa mateeka, so mu mmwe tewali akwata 
amateeka? Musalira ki amagezi okrmzita? 20 Ekibiina ne baddamu nti 
Oliko dayimooni: ani asala amagezi okukutta? 21 Yesu n'addamu 
n'agamba nti Nnakola omulimu gumu, nammwe mwenna mwewuunya. 22 
Musa kyeyava abawa okukomola (si kubanga kwa Musa naye kwa 
bajjajja); ne ku ssabbiiti mukomola omuntu. 23 Omuntu bw'akomolebwa 
ku ssabbiiti, amateeka ga Musa galeme okusoba; munsunguwalira kubanga 
nnafuula omuntu omulamu ddala ku ssabbiiti? 24 Temusalanga musango 
okusinziira ku ndabika, naye musalenga omusango ogw'ensonga. 25 Awo 
abamu ab'omu Yerusaalemi ne bagamba nti Gwe banoonya okutta si ye 
wuuno? 26 Naye, laba, ayogera Iwatu, so tebaliiko kye bamugamba. 
Abakulu bamanyidde ddala ng'ono ye Kristo? 27 Naye ono tumanyi gy'ava: 
naye Kristo bw'ajja, tewali ategeera gy'ava. 28 Awo Yesu n'ayogerera 
waggulu mu yeekaalu ng'ayigiriza n'agamba nti Nze mummanyi, era ne 
gye nva mumanyiiyo; nange sajja ku bwange nzekka, naye oli eyantuma ye 
wa mazima, gwe mutamanyi mmwe. 29 Nze mummanyi; kubanga nava 
gy'ali, era ye yantuma. 30 Awo bali ne basala amagezi okumukwata, naye 
tewaali eyamuteekako omukono, kubanga ekiseera kye kyali nga 
tekinnaba kutuuka: 31 Naye bangi ab'omu kibiina ne bamukkiriza; ne 
bagamba nti Kristo bw'alijja, alikola obubonero bungi okusinga ono bwe 
yakola? 32 Abafalisaayo ne bawulira ekibiina nga 
bamwemuunyamuunyaamu batyo; bakabona abakulu n'Abafalisaayo ne 
batuma abambowa okumukwata. 33 Awo Yesu n'agamba nti Esigaddeyo 
ebbanga ttono nga nkyali nammwe, ndyoke nyende gy'ali eyantuma. 34 
Mulinnoonya, so temulindaba; era gye ndi, mmwe temuyinza kujjayo. 35 
Awo Abayudaaya ne boogeragana bokka na bokka nti Ono ayagala 


kugenda wa, ffe gye tutalimulabira? Ayagala kugenda eri abo 
abaasaasaanira mu Bayonaani, ayigirize Abayonaani? 36 Kigambo ki ekyo 
ky'agamba nti Mulinnoonya, so temulindaba; era gye ndi, mmwe 
temuyinza kujjayo? 37 Naye ku lunaku olw'enkomerero, Iwe lukulu 
olw'embaga, Yesu yayimirira n'ayogerera waggulu, n'agamba nti Omuntu 
bw'alumwa ennyonta, ajje gye ndi anywe. 38 Akkiriza nze, 
ng'ekyawandiikibwa bwe kigamba nti emigga gy'amazzi amalamu 
girifuluma mu lubuto Iwe. 39 Ekyo yakyogera ku Mwoyo, gwe baali 
bagenda okuweebwa abamukkiriza; kubanga Omwoyo yali tannaba 
kugabibwa; kubanga Yesu yali tannaba kugulumizibwa. 40 Awo ab'omu 
kibiina bwe baawulira ebigambo ebyo ne bagamba nti Mazima, ono ye 
nnabbi oli. 41 Abalala ne bagamba nti Ono ye Kristo. Naye abalala ne 
bagamba nti Nedda, Kristo ava mu Ggaliraaya? 42 Ekyawandiikibwa 
tekigamba nti Kristo ava mu zzadde lya Dawudi, mu Besirekemu, embuga 
Dawudi mwe yali? 43 Bwe kityo ne wabaawo okwawukana mu kibiina ku 
lulwe. 44 Abalala ne baagala okumukwata, naye tewali eyamussaako 
emikono. 45 Awo abambowa ne baddayo eri bakabona abakulu 
n'Abafalisaayo; nabo ne babagamba nti Ekibalobedde ki okumuleeta? 46 
Abambowa ne baddamu nti Tewali muntu eyali ayogedde bw'atyo. 47 
Awo Abafalisaayo ne babaddamu nti Era nammwe abakyamizza? 48 
Aluwa mu bakulu eyamukkiriza, oba mu Bafalisaayo? 49 Naye ekibiina 
kino abatategeera mateeka bakolimiddwa. 50 Nikoodemo (ye Yajja gy'ali 
edda, ye munnaabwe; n'abagamba nti 51 Ye mpisa yaffe okusalira omuntu 
omusango nga tebannawulira bigambo bye n'okutegeera ky'akoze? 52 Ne 
baddamu ne bamugamba nti Naawe wava GSaluaaYa? Noonya, olabe, 
nnabbi tava mu Ggaliraaya, 53 (Buli muntu n'addayo eka: 


Omukazi omwenzi aleetebwa eri Yesu 


8:1 NayeY esun'agendakulusoziolwa Zeyituuni. 2 N'akeera mu makya 
n'ajja nate mu yeekaalu, abantu bonna ne bajja gy'ali; n'atuula, n'abayigiriza. 
3 Abawandiisi n'Abafalisaayo ne baleeta omukazf gwe bakutte ng'ayenda; 
ne bamussa wakati, 4 ne bamugamba nti Omuyigiriza, omukazi ono 


bamukutte ng'ayenda bamusisinkanirizza. 5 Naye mu mateeka Musa 
yatulagira okubakubanga amayinja abakola bwe baryo: kale ggwe oyogera 
otya ku ye? 6 Baayogera bati nga bamukema, babe n'ekigambo kye 
banaamuloopa. Naye Yesu n'akutama, n'awandiika n'engalo ku ttaka. 7 
Naye bwe baayongera okumubuuza, ne yeegolola n'abagamba nti Mu 
mmwe atayonoonangako, asooke okumukuba ejjinja. 8 N'akutama nate, 
n'awandiika n'engalo ku ttaka. 9 Nabo bwe baawulira ne bafuluma ebweru 
musoolesoole, abakadde be baasooka, okutuusa ku b'enkomerero: Yesu 
n'asigalawo yekka, n'omukazi we yali wakati. 10 Yesu ne yeegolola, 
namugamba nti Omukyala, bazze wa? tewali asaze kukusinga? 11 Naye 
n'agamba nti Mpaawo muntu, Mukama wange. Yesu n'agamba nti Nange 
sisala kukusinga: genda; okusooka leero toyonoonanga lwa kubiri.] 12 
Awo Yesu n'ayogera nabo nate, nagamba nti Nze mttsana gw'ensi: 
angoberera taatambulirenga mu kizikiza, naye anaabanga n'omusana 
ogw'obulamu. 13 Awo Abafalisaayo ne bamugamba nti Ggwe weetegeeza 
wekka; okutegeeza kwo si kwa mazima. 14 Yesu n'addamu n'abagamba 
nti Newakubadde nga nneetegeeza nzekka, okutegeeza kwange kwa 
mazima; kubanga mmanyi gye nnava, ne gye nenda; naye mmwe 
temumanyi gye nva, newakubadde gye nyenda. 15 Mmwe musala 
omusango ng'omubiri bwe guli; nze sisalira muntu musango. 16 Naye 
newakubadde nga nze nsala omusango, okusala kwange kwa mazima; 
kubanga nze siri omu, naye nze ne Kitange eyantuma. 17 Era naye ne mu 
mateeka gammwe kyawandiikibwa nti okutegeeza kw'abantu ababiri kwa 
mazima. 18 Nze nneetegeeza nzekka, ne Kitange eyantuma ategeeza 
ebyange. 19 Awo ne bamugamba nti Kitaawo ali ludda wa? Yesu 
n'addamu nti Nze temummanyi, newakubadde Kitange. Singa mummanyi 
nze, ne Kitange mwandimumanye. 20 Ebigambo ebyo yabyogerera mu 
ggwanika, bwe yali ng'ayigiriza mu yeekaalu: so tewaali eyamukwata, 
kubanga ekiseera kye kyali nga tekinnaba kutuuka. 21 Awo n'abagamba 
nate nti Nze nyenda, nammwe mulinnoonya, mulifiira mu kibi kyammwe: 
nze gye nnenda, mmwe temuyinza kujjayo. 22 Awo Abayudaaya ne 
bagamba nti Anetta, kubanga agamba nti Nze gye nyenda mmwe 
temuyinza kujjayo? 23 N'abagamba nti Mmwe muli ba wansi; nze ndi wa 


waggulu mmwe muli ba mu nsi muno; nze siri wa mu nsi muno. 24 
Kyennava mbagamba nti Mulifiira mu bibi byammwe. Kubanga bwe 
mutakkiriza nga nze wuuyo, mulifiira mu bibi byammwe. 25 Awo ne 
bamugamba nti Ggwe ani? Yesu n'abagamba nti Nga bwe nnabagambanga 
okuva ku lubereberye. 26 Nnina bingi eby'okuboogerako n'okubasalira 
omusango; naye oli eyantuma ye wa mazima; nange bye nnawulira gy'ali 
bye biibyo bye njogera eri ensi. 27 Tebaategeera ng'abagambye ku Kitaffe. 
28 Awo Yesu n'agamba nti Bwe mulimala okuwanika Omwana w'omuutu 
ne mulyoka mutegeera nga nze wuuyo, so nze siriiko kye nkola ku 
bwange, naye nga Kitange bwe yanjigiriza, bwe njogera bwe ntyo. 29 N'oli 
eyantuma ali nange; Kitange tandekanga nzekka; kubanga nkola bulijjo 
by'asiima. 30 Bwe yayogera ebigambo ebyo, abantu bangi ne bamukkiriza, 
31 Awo Yesu n'agamba Abayudaaya bali abaamukkiriza nti Bwe 
munywerera mu kigambo kyange, nga muli bayigirizwa bange ddala; 32 
era mulitegeera amazima, namazima galibafuula ba ddembe. 33 Ne 
bamuddamu nti Ffe tuli zzadde lya Ibulayimu, so tetufugibwanga muntu 
yenna: oyogera otya ggwe nti Mulifuuka ba ddembe? 34 Yesu n'abaddamu 
nti Ddala ddala mbagamba nti Buli muntu yenna akola ebibi, ye muddu 
w'ekibi. 35 Omuddu tabeerera mu nnyumba mirembe na mirembe: 
omwana abeerera emirembe n'emirembe. 36 Kale Omwana bw'alibafuula 
ab'eddembe, muliba ba ddembe ddala. 37 Mmanyi nti muli zzadde lya 
Ibulayimu: naye musala amagezi okunzita, kubanga ekigambo kyange 
tekyeyabya mu mmwe. 38 Nze njogera bye nnllaba eri Kitange: kale 
nammwe mukola bye mwawulira eri kitammwe. 39 Ne baddamu ne 
bamugamba nti Ibulayimu ye kitaffe. Yesu n'abagamba nti Singa mubadde 
baana ba Ibulayimu, mwandikoze ebikolwa bya Ibulayimu. 40 Naye 
kaakano musala amagezi okunzita omuntu ababuulidde eby'amazima, bye 
nnawulira eri Katonda: Ibulayimu teyakola bw'atyo. 41 Mmwe mukola 
emirimu gya kitammwe. Ne bamugamba nti Ffe tetuli baana beebolereze; 
tulina Kitaffe omu, ye Katonda. 42 Yesu n'abagamba nti Singa Katonda ye 
Kitammwe, mwandinjagadde nze: kubanga nnava eri Katonda, ne njija, so 
sajja ku lwange nzekka, naye oyo ye yantuma. 43 Kiki ekibalobedde 
okutegeera enjogera yange? Kubanga temuyinza kuwulira kigambo 


kyange. 44 Mmwe muli ba kitamrnwe Setaani, era mwagala okukola 
okwegomba kwa kitammwe. Oyo okuva ku lubereberye ye mussi, so 
teyanywerera mu mazima, kubanga amazima tegaali mu ye. Bw'ayogera 
obulimba, ayogera ekiva mu bibye; kubanga ye mulimba era kitaawe 
w'obulimba. 45 Naye kubanga njogera amazima, temunzikiriza. 46 Ani ku 
mmwe annumiriza ekibi? Bwe njogera amazima kiki ekibalobedde 
okunzikiriza? 47 Owa Katonda awuiira ebigambo bya Katonda; mmwe 
kyemuva mulema okuwulira, kubanga temuli ba Katonda. 48 Abayudaaya 
ne baddamu ne bamugamba nti Tetwogera bulungi ffe nti Ggwe oli 
Musamaliya, era oliko dayimooni? 49 Yesu n'addamu nti Siriiko 
dayimooni; naye nze nzisaamu ekitiibwa Kitange, nammwe temunzisaamu 
kitiibwa. 50 Naye nze sinoonya kitiibwa kyange; w'ali anoonya era asala 
omusango. 51 Ddala ddala mbagamba nti Omuntu bw'akwata ekigambo 
kyange taliraba kufa emirembe n'emirembe. 52 Abayudaaya ne 
bamugamba nti Kaakano tutegedde ng'oliko dayimooni. Ibulayimu yafa ne 
bannabbi; naawe ogamba nti Omuntu bw'akwata ekigambo kyange, 
talirega ku kufa emirembe n'emirembe. 53 Ggwe mukulu okukira jjajjaffe 
Ibulayimu eyafa? ne bannabbi baafa: weeyita ani? 54 Yesu n'addamu nti 
Bwe nneegulumiza nzekka, okugulumira kwange kuba kwa busa: 
angulumiza ye Kitange: mmwe gwe mwogerako nti ye Katonda wammwe: 
55 so temumutegeeranga: naye nze mmumanyi; bwe nnaagamba nti 
Simumanyi, nnaafaanana nga mmwe, mulimba: naye mmumanyi, era 
nkwata ekigambo kye. 56 Ibulayimu jjajjammwe yasanyuka okulaba 
olunaku lwange; n'alulaba n'asanyuka. 57 Awo Abayudaaya ne 
bamugamba nti Tonnaba kuweza myaka makumi ataano, naye Ibulayimu 
wamulaba? 58 Yesu n'abagamba nti Ddala ddala mbagamba nti Ibulayimu 
nga tannaba kuzaalibwa, Nze nga wendi. 59 Awo ne baddira amayinja 
okumukuba: naye Yesu ne yeekweka, n'afuluma mu yeekaalu. 


Eyazaalibwa nga mulema awonyezebwa 


9:1 Bwe yali ng'ayita, n'alaba omuntu eyazaalibwa nga muzibe wa maaso. 
2 Abayigirizwa be ne bamubuuza, nga bagamba nti Labbi, ani eyayonoona, 


ono oba abazadde be, kye kyamuzaaza nga muzibe wa maaso? 3 Yesu 
n'addamu nti Ono teyayonoona, newakubadde abazadde be, naye emirimu 
gya Katonda girabikire ku ye. 4 He kitugwanira okukola emirimu gy'oyo 
eyantuma, obudde nga misana. Ekiro kijja omuntu mw'atayinziza kukolera. 
5 Bwe mba mu nsi, ndi musana gwa nsi. 6 Bwe yamala okwogera bw'atyo, 
n'awanda amalusu ku ttaka, n'atabula ettaka n'amalusu, n'amusiiga ettaka 
ku maaso, 7 namugamba nti Genda, onaabe mu kidiba kya Sirowamu 
(okutegeezebwa kwakyo nti Eyatumibwa). Awo n'agenda, n'anaaba, 
nakomawo ng'alaba. 8 Awo baliraanwa be n'abaamulabanga edda 
ng'atudde ng'asabiriza, ne bagamba nti Si ye wuuno eyatuulanga 
ng'asabiriza? 9 Abalala ne bagamba nti Ye wuuyo: abalala ne bagamba nti 
Nedda, naye afaanana naye. Ye n'agamba nti Nze nzuuno. 10 Awo ne 
bamugamba nti Kale amaaso go gaazibuka gatya? 11 Ye n'addamu nti 
Omuntu ayitibwa Yesu yatabula ettaka, n'ansiiga ku maaso, n'aņnnamba nti 
Genda ku Sirowamu, onaabe: awo ne pyenda, ne nnaaba, ne nzibula. 12 Ne 
bamugamba nti Ali ludda wa oyo? N'agamba nti Simanyi. 13 Ne 
bamutwala eri Abafalisaayo oli eyali edda omuzibe w'amaaso. 14 Naye 
lwali Iwa ssabbiiti olunaku olwo Yesu lwe yatabulirako ettaka, 
n'amuzibula amaaso. 15 Awo Abafalisaayo ate ne bamubuuza bwe 
yazibula. N'abagamba nti Yansiiga ttaka ku maaso, ne nnaaba, ne nzibula. 
16 Awo Abafalisaayo abamu ne bagamba nti Omuntu oyo si wa Katonda, 
kubanga takwata ssabbiiti. Naye abalala ne bagamba nti Omuntu alina 
ebibi ayinza atya okukola obubonero obwenkanidde wano? Ne wabaawo 
okwawukana mu bo. 17 Awo ne bamugamba nate omuzibe w'amaaso nti 
Ggwe omuyita otya, kubanga yakuzibula amaaso? Naye n'agamba nti Ye 
nnabbi. 18 Kale Abayudaaya tebakkiriza bigambo bye, nga yali muzibe 
w'amaaso n'azibula, okutuusa lwe baamala okuyita abazadde b'eyazibula 
19 ne bababuuza nga bagamba nti Ono ye mwana wammwe mmwe gwe 
mugamba nti yazaalibwa nga muzibe w'amaaso? kale kaakano alaba atya? 
20 Abazadde be ne baddamu ne bagamba nti Tumanyi ng'ono ye mwana 
waffe, era nga yazaalibwa nga muzibe wa maaso: 21 naye bw'alaba 
kaakano tetumanyi: so n'eyamuzibula amaaso ffe tetumanyi bw'ali: 
mumubuuze; musajja mukulu; aneeyogerera yekka. 22 Abazadde 


ekyaboogeza bwe batyo kubanga baali batya Abayudaaya; kubanga 
Abayudaaya baali nga bamaze okulagaana buli muntu anaamwatulanga 
okuba Kristo, agobebwenga mu kkunygaaniro. 23 Abazadde be kyebaava 
boogera nti Musajja mukulu; mumubuuze ye. 24 Awo ne bayita omulundi 
ogw'okubiri oli omuntu eyali omuzibe w'amaaso, ne bamugamba nti 
Gulumiza Katonda: ffe tumanyi ng'omuntu oyo alina ebibi. 25 Ye 
n'addamu nti Oba ng'alina ebibi simanyi; ekigambo kimu kye mmanyi nti 
Nnali muzibe wa maaso, naye kaakano ndaba. 26 Awo ne bamugamba nti 
Yakukola atya? yakuzibula atya amaaso go? 27 N'abaddamu nti Mmaze 
okubabuulira naye temuwulidde: ekibaagaza okuwulira omulundi 
ogw'okubiri kiki? era nammwe mwagala okufuuka abayigirizwa be? 28 
Ne bamuvuma, ne bagamba nti Ggwe oli muyigirizwa we: naye ffe tuli 
bayigirizwa ba Musa. 29 Ff tumanyi nga Katonda yayogera ne Musa: naye 
omuntu oyo tetumumanyi gy'ava. 30 Omuntu n'addamu n'abagamba nti 
Kino kitalo! mmwe obutamanya gyava, omuntu eyasobola okunzibula 
amaaso! 31 Tumanyi nga Katonda tawulira balina bibi; naye buli muntu 
atya Katonda, ng'akola ky'ayagala, oyo amuwulira. 32 Okuva edda n'edda 
tewawulirwanga nga waaliwo omuntu eyazibula amaaso g'omuntu 
eyazaalibwa nga muzibe wa maaso. 33 Omuntu oyo singa teyava wa 
Katonda, teyandiyinzizza kukola kigambo. 34 Ne baddamu ne bamugamba 
nti Ggwe wazaalibwa mu bibi byereere, naawe otuyigiriza ffe? Ne 
bamusindikira ebweru. 35 Yesu n'awulira nga bamusindikidde ebweru; 
n'amulaba n'agamba nti Ggwe okkiriza Omwana wa Katonda? 36 Ye 
n'addamu, n'agamba nti Mukama wange, ye ani, mmukkirize? 37 Yesu 
n'amugamba nti Omulabye, era ayogera naawe ye wuuyo. 38 Ye n'agamba 
nti Mukama wange, nzikirizza. N'amusinza. 39 Yesu n'agamba nti 
Omusango gwe gwandeeta mu nsi muno, abatalaba balabe, n'abo abalaba 
babe bazibe ba maaso. 40 Abafalisaayo abalala abaali naye ne bawulira 
bwe batyo, ne bamugamba nti Naffe tuli bazibe ba maaso? 41 Yesu 
n'abagamba nti Singa mubadde bazibe ba maaso, temwandibadde na kibi; 
naye kaakano mugamba nti Tulaba: ekibi kyammwe kibeerera awo. 


Yesu omusumba omulungi 


10:1 Ddala ddala mbagamba nti Atayita mu mulyango ng'ayingira mu 
kisibo ky'endiga, naye n'alinnyira awalala, oyo ye mubbi era omunyazi. 2 
Naye ayita mu mulyango, ye musumba w'endiga. 3 Oyo omuggazi 
amuggulirawo; n'endiga zimuwulira eddoboozi: aziyita endiga ze amannya; 
azifulumya ebweru. 4 Bw'amala okufulumya ezize zonna, azikulembera, 
n'endiga zimugoberera: kubanga zimumanyi eddoboozi. 5 Omulala 
tezirimugoberera, naye zirimudduka buddusi: kubanga tezimanyi ddoboozi 
lya balala. 6 Yesu n'abagerera olugero luno, naye bo tebaategeera bigambo 
bwe biri bye yabagamba. 7 Awo Yesu n'abagamba nate nti Ddala ddala 
mbagamba nti Nze mulyango gw'endiga. 8 Bonna abansooka baali babbi 
era abanyazi: naye endiga tezaabawulira. 9 Nze mulyango: omuntu 
bw'ayingirira mu nze alirokoka, aliyingira, alifuluma, aliraba eddundiro. 10 
Omubbhbi tajja wabula okubba, n'okutta, n'okuzikiriza. Nze najja zibe 
n'obulamu, era zibe nabwo obungi. 11 Nze musumba omulungi: omusumba 
omulungi awaayo obulamu bwe olw'endiga. 12 Alundirira empeera, atali 
musumba, endiga nga si zize ye, bw'alaba omusege nga gujja, aleka endiga 
n'adduka, n'omusege guzisikula guzisaasaanya. 13 Adduka kubanga wa 
mpeera, so endiga tazissaako mwoyo. 14 Nze musumba omulungi: era 
ntegeera ezange, n'ezange zintegeera 15 nga Kitange bw'antegeera, nange 
mpaayo obulamu bwange olw'endiga. 16 Era nnina n'endiga endala ezitali 
za mu kisibo kino: nazo kinywanira okuzireeta, ziriwulira eddoboozi 
lyange; era ziriba ekisibo kimu, omusumba omu. 17 Kitange kyava 
anjagala, kubanga nze mpaayo obulamu bwange, ndyoke mbutwale ate. 18 
Tewali abunziyako, naye nze nzekka mbuwaayo. Nnina obuyinza 
obw'okubuwaayo, era nnina obuyinza obw'okubutwala nate. Ekiragiro 
ekyo nakiweebwa Kitange. 19 Ne wabaawo nate okwawukana mu 
Bayudaaya olw'ebigambo ebyo. 20 Abamu ku bo bangi ne bagamba nti 
Aliko dayimooni era alaluse; mumuwulirira ki? 21 Abalala ne bagamba nti 
Ebigambo bino si bya muntu aliko dayimooni. Dayimooni ayinza okuzibula 
amaaso ga bamuzibe? 22 Yali mbaga ey'okutukuza mu Yerusaalemi; byali 
biro bya mpewo; 23 Yesu n'atambulira mu yeekaalu mu kisasi kya 
Sulemaani. 24 Awo Abayudaaya ne bamwetooloola, ne bamugamba nti 
Olituusa wa okutubuusisabuusisa? Oba nga ggwe Kristo, tubuulitire ddala. 


25 Yesu n'abaddamu nti Nnabagamba, naye temukkiriza: emirimu gye 
nkola mu linnya lya Kitange, gye gintegeeza nze. 26 Naye mmwe 
temukkiriza kubanga temuli ba mu ndiga zange. 27 Endiga zange ziwulira 
eddoboozi lyange, nange nzitegeera, era zingoberera; 28 nange nziwa 
obulamu obutaggwaawo; so teziribula emirembe n'emirembe, so tewali 
alizisikula mu mukono gwange. 29 Kitange eyazimpa ye mukulu okusinga 
boma, so tewali ayinza okuzisikula mu mukono gwa Kitange. 30 Nze ne 
Kitange tuli omu. 31 Abayudaaya ne baddira nate amayinja okumukuba. 
32 Yesu n'abaddamu nti Emirimu mingi emirungi egyava eri Kitange 
nagibalaga mmwe; mulimu guluwa mu egyo ogubankubya amayinja? 33 
Abayudaaya ne bamuddamu nti Olw'omulimu omulungi tetukukuba 
mayinja, naye olw'okuwoola; era kubanga ggwe oli muntu ne weefuula 
Katonda. 34 Yesu n'abaddamu nti Tekyawandiikibwa mu mateeka 
gammwe nti Nze nnagamba nti Muli bakatonda? 35 Oba nga yabayita abo 
bakatonda, abajjirwa ekigambo kya Katonda, (so n'ebyawandiikibwa 
tebiyinza kudiba), 36 mwe mumugambira ki ye, Kitaawe gwe yatukuza, 
n'amutuma mu nsi, nti Owodde; kubanga ambye nti Ndi Mwana wa 
Katonda? 37 Bwe sikola mirimu gya Kitange, temunzikiriza. 38 Naye bwe 
ngikola, newakubadde nga temunzikiriza nze, naye mukkirize emirimu: 
mumanye mutegeere nga Kitange ali mu nze nange mu Kitange. 39 Ne 
basala amagezi nate okumukwata: n'ava mu mikono gyabwe. 40 N'agenda 
nate emitala wa Yoludaani mu kifo Yokaana gye yali olubereberye 
ng'abatiza; n'abeera eyo. 41 Abantu bangi ne bajja gy'ali; ne bagamba nti 
Yokaana teyakola kabonero: naye byonna Yokaana bye yayogera ku ono 
byali bya mazima. 42 Ne bamukkiririza eyo bangi. 


Okufa kwa Lazaaro 


11:1 Awo waaliwo omuntu eyali omulwadde, Lazaalo ow'e Bessaniya, mu 
mbuga Malyamu ne Maliza muganda we mwe baali; 2 Malyamu oyo 
eyasiiga Mukama waffe amafuta n'amuttaanya ebigere n'enviiri ze ye 
yalina mwannyina Lazaalo eyali alwadde. 3 Awo bannyina abo ne 
bamutumira, nga bagamba nti Mukama waffe, laba, gw'oyagala alwadde. 


4 Naye Yesu bwe yawulira, n'agamba nti Obulwadde buno si bwa kufa 
wabula olw'ekitiibwa kya Katonda, Omwana wa Katonda abe n'ekitiibwa 
olw'obwo. 5 Naye Yesu yayagala Maliza ne muganda we ne Lazaalo. 6 
Awo bwe yawulira ng'alwadde, n'ayosaawo ate ennaku bbiri mu kifo kye 
yalimu. 7 Ate n'alyoka agamba abayigirizwa nti Tuddeyo e Buyudaaya. 
Abayigirizwa ne bamugamba ati Labbi, kaakano Abayudaaya baali basala 
amagezi okukukuba amayinja, ate gy'oba odda? 8 Abayigirizwa ne 
bamugamba ati Labbi, kaakano Abayudaaya baali basala amagezi 
okukukuba amayinja, ate gy'oba odda? 9 Yesu n'addamu nti Essaawa 
ez'emisana si kkumi na bbiri? Omuutu bw'atambula emisana teyeesittala, 
kubanga alaba omusana ogw'ensi eno. 10 Naye omuntu bw'atambula ekiro, 
yeesittala, kubanga omusana teguli mu ye. 11 Yayogera bw'ati, n'alyoka 
abagamba ati Mukwano gwaffe Lazaalo yeebase; naye pyenda 
okumuzuukusa. 12 Awo abayigirizwa ne bamugamba nti Mukama waffe, 
oba yeebase, anaazuukuka. 13 Naye Yesu yayogera ku kufa kwe: naye bo 
ne balowooza nti ayogera ku kwebaka kwa tulo. 14 Awo Yesu n'alyoka 
ababuulira lwatu nti Lazaalo afudde. 15 Nange nneesiimye ku lwammwe 
kubanga saaliyo, mulyoke mukkirize; naye tugende gy'ali. 16 Awo Tomasi 
ayitibwa Didumo n'agamba lxayigirizwa banne nti Naffe tugende tufiire 
wamu naye. 17 Awo Yesu bwe yatuuka, n'asanga nga yaakamala ennaku 
nnya mu ntaana. 18 Naye Bessaniya yali kumpi ne Yerusaalemi nga 
sutadyo kkumi na ttaano; 19 Abayudaaya bangi baali bazze eri Maliza ne 
Malyamu okubakubagiza olwamwannyinaabwe. 20 Awo Maliza bwe 
yawulira nga Yesu ajja, n'agenda okumusisinkana: naye Malyamu n'asigala 
mu nju. 21 Awo Maliza n'agamba Yesu nti Mukama wange, singa wali 
wano, mwannyinaze teyandifudde. 22 Era kaakano mmanyi nga byonna 
by'onoosaba Katonda, Katonda anaabikuwa. 23 Yesu n'amugamba nti 
Mwannyoko ajja kuzuukira. 24 Maliza n'amugamba nti Mmanyi nti 
alizuukirira ku kuzuukira kw'olunaku olw'enkomerero. 25 Yesu 
n'amugamba nti Nze kuzuukira, n'obulamu: akkiriza nze, newakubadde 
ng'afudde, aliba mulamu: 26 Nze kuzuukira, n'obulamu: akkiriza nze, 
newakubadde ng'afudde, aliba mulamu: 27 N'amugamba nti Weewaawo, 
Mukama wange: nze nzikirizza nga ggwe Kristo, Omwana wa Katonda, 


ajja mu nsi. 28 Bwe yamala okwogera bw'ati, n'agenda, n'ayita muganda 
we Malyamu kyama, ng'agamba nti Omuyigiriza azze, akuyita. 29 Naye 
bwe yawulira, n'agolokoka mangu, n'ajja gy'ali. 30 Yesu yali tannatuuka 
mu mbuga, naye ng'akyali mu kifo Maliza kye yamusa ngamu. 31 Awo 
Abayudaaya abaali naye mu nnyumba, nga bamukubagiza, bwe baalaba 
Malyamu ng'ayimiridde mangu okufuluma, ne bamugoberera, nga 
balowooza nti agenda ku ntaana okukaabira eyo. 32 Awo Malyamu bwe 
yatuuka Yesu gy'ali n'amulaba, n'agwa ku bigere bye, n'amugamba nti 
Mukama wange, singa wali wano, mwannyinaze teyandifudde. 33 Awo 
Yesu bwe yamulaba ng'akaaba, n'Abayudaaya abazze naye nga bakaaba, 
n'asinda mu mwoyo, ne yeeralikirira, 34 n'agamba nti Mwamuteeka wa? 
Ne bamugamba nti Mukama waffe, jjangu olabe. 35 Yesu n'akaaba 
amaziga. 36 Awo Abayudaaya ne boogera nti Laba bw'abadde amwagala. 
37 Naye abamu ku bo ne boogera nti Omuntu ono, eyazibula amaaso ga 
muzibe w'amaaso teyayinza kulobera ono okufa? 38 Awo Yesu bwe 
yasinda ate mu nda ye, n'atuuka ku ntaana. Yali mpuku, ng'eteekeddwako 
ejjinja kungulu. 39 Yesu n'agamba nti Muggyeewo ejjinja. Maliza, 
mwannyina w'oli eyafa, n'amugamba nti Mukama wange, kaakano awunya: 
kubanga yaakamala ennaku nnya. 40 Yesu n'amugamba nti Sikugambye nti 
Bw'onokkiriza, onoolaba ekitiibwa kya Katonda? 41 Awo ne baggyawo 
ejjinja. Yesu n'ayimusa amaaso waggulu, n'ayogera nti Kitange, nkwebaza 
kubanga wampulira. 42 Nange nnamanya ng'ompulira bulijjo: naye 
njogedde ku lw'ekibiina ekinneetoolodde, bakkirize nga ggwe wantuma. 
43 Bwe yamala okwogera bw'ati, n'ayogerera waggulu n'eddoboozi ddene 
nti Lazaalo, fuluma ojje. 44 Eyali afudde n'afuluma, ng'azingiddwa mu 
mabugo amagulu n'emikono; n'ekiremba nga kisibiddwa mu maaso ge. 
Yesu n'abagamba nti Mumusumulule, mumuleke agende. 45 Awo bangi 
ab'omu Bayudaaya, abajja ewa Malyamu, bwe baalaba ky'akoze, ne 
bamukkiriza. 46 Naye abamu ku bo ne bagenda eri Abafalisaayo, ne 
bababuulira Yesu by'akoze. 47 Awo bakabona abakulu n'Abafalisaayo ne 
bakunyanya olukuko, ne bagamba nti Tukole tutya? kubanga omuntu oyo 
akola obubonero bungi. 48 Bwe tunaamuleka bwe tutyo, bonna 
banaamukkiriza: n'Abaruumi balijja, balitunyagako ensi yaffe n'eggwanga 


lyaffe. 49 Naye omu ku bo, Kayaafa, eyali kabona asinga obukulu mu 
mwaka ogwo, n'abagamba nti Mmwe temuliiko kye mumanyi, 50 so 
temulowooza nga kibagwanidde omuntu omu afiirire abantu, n'eggwanga 
lyonna lireme okubula. 51 Ekyo teyakyogera mu magezi ge yekka; naye 
kubanga yali kabona asinga obukulu mu mwaka ogwo, yalagula nti Yeus 
agenda okufiirira eggwanga eryo; 52 so si lwa ggwanga eryo lyokka, naye 
akunyaanyize wamu abaana ba Katonda abaasaasaana. 53 Awo okuva ku 
lunaku olwo ne bateesa okumutta. 54 Awo Yesu n'atatambula nate mu 
Buyudaaya mu lwatu, naye n'avaayo n'agenda mu kifo ekiri okumpi 
n'eddungu, mu kibuga ekiyitibwa Efulayimu; n'abeera eyo n'abayigirizwa. 
55 Naye Okuyitako okw'Abayudaaya kwali kunaatera okutuuka: bangi 
abaava mu byalo ne balinnya e Yerusaalemi Okuyitako nga kukyali, 
beerongoose. 56 Awo Yesu ne bamunoonya, ne boogera bokka na bokka, 
nga bayimiridde mu yeekaalu, nti Mulowooza mutya? Tajje ku mbaga? 57 
Naye bakabona abakulu n'Abafalisaayo baali balagidde nti Omuntu 
bw'ategeera w'ali, ababuulire balyoke bamukwate. 


Yesu Anaaza ebigere by'abayigirizwa be 


12:1 Awo bwe zaali nga zisigaddeyo ennaku omukaaga okutuuka ku 
Kuyitako, Yesu n'ajja e Bessaniya, eyali Lazaalo, Yesu gwe yazuukiza mu 
bafu. 2 Awo ne bamufumbirayo emmere ey'ekyeggulo: ne Maliza 
naweereza; naye Lazaalo n'aba omu ku bo abaali batudde naye ku mmere. 
3 Awo Malyamu n'addira laatiri ey'amafuta ag'omugavu, ag'omuwendo 
omungi ennyo, n'agisiiga ku bigere bya Yesu, n'attaanya ebigere bye 
n'enviiri ze: ennyumba n'ejjula akaloosa ak'amafuta. 4 Naye Yuda 
Isukalyoti, omu ku bayigirizwa be, agenda okumulyamu olukwe, n'agamba 
nti 5 Kiki ekirobedde okutunda amafuta gano okugaggyamu eddinaali 
ebikumi bisatu, okugabira abaavu? 6 Kale yayogera bw'atyo, si Ilwa 
kujjukira abaavu; naye kubanga yali mubbi, ye yayambaliranga ensawo, 
n'atwalanga bye baateekangamu. 7 Awo Yesu n'agamba nti Mumuleke 
agaterekere olunaku lw'okuziikibwa kwange. 8 Kubanga abaavu be muli 
nabo ennaku zonna; naye nze temuli nange ennaku zonna. 9 Awo abakopi 


ab'omu Bayudaaya ne bategeera nti gyali: ne bajja si ku lwa Yesu yekka, 
era naye balabe ne Lazaalo, gwe yazuukiza mu bafu. 10 Naye bakabona 
abakulu ne basala amagezi bamutte ne Lazaalo; 11 kubanga ku lulwe bangi 
ku Bayudaaya abaagenda, ne bakkiriza Yesu. 12 Olunaku olw'okubiri 
ekibiina kinene abaali bazze ku mbaga, bwe baawulira nga Yesu ajja e 
Yerusaalemi, 13 ne batwala ensansa ez'enkindu ne bagenda 
okumusisinkana, ne boogerera waggulu nti Ozaana: aweereddwa omukisa 
ajja mu linnya lya Mukama, ye Kabaka wa Isiraeri. 14 Naye Yesu bwe 
yalaba ennyana y'endogoyi, n'agyebereka; nga bwe kyawandiikibwa nti 15 
Totya, muwala wa Sayuuni: laba, Kabaka wo ajja, nga yeeberese omwana 
gw'endogoyi. 16 Ebyo abayigirizwa be tebaabitegeera olubereberye: naye 
Yesu bwe yamala okugulumizibwa, ne balyoka bajjukira ng'ebyo 
byamuwandiikwako, era nga baamukola bwe batyo. 17 Awo ekibiina 
ekyali naye bwe yayita Lazaalo okuva mu ntaana n'amuzuukiza mu bafu, 
ne kitegeeza. 18 Era ekibiina kyekyava kigenda okumusisinkana, kubanga 
baawulira nti yakola akabonero ako. 19 Awo Abafalisaayo ne 
boogeragana nti Mulabe bwe mutalina kye mugasizza; laba, ensi zonna 
zimusenze. 20 Naye waaliwo Abayonaani abalala mu abo abajja ku mbaga 
okusinza: 21 awo bali ne bajja eri Firipo, eyava e Besusayida eky'omu 
Ggaliraaya, ne bamubuuza, nga bamugamba nti Ssebo, twagala okulaba 
Yesu. 22 Firipo n'ajja n'abuulira Andereya; Andereya n'ajja, ne Firipo, ne 
babuulira Yesu. 23 Yesu n'abaddamu, n'agamba nti Obudde butuuse, 
Omwana w'omuntu agulumizibwe. 24 Ddala ddala mbagamba nti Empeke 
y'eņnpaano bw'etegwa mu ttaka n'efa, ebeerera awo yokka; naye bw'efa, 
ebala emmere nnyingi. 25 Ayagala obulamu bwe bumubula; naye akyawa 
obulamu bwe mu nsi eno alibusigaza okutuuka ku bulamu obutaggwaawo. 
26 Omuntu bw'ampeereza, angobererenga; nange gye ndi, eyo 
omuweereza wange naye gy'anaabanga: omuntu bw'ampeereza, Kitange 
alimussaamu ekitiibwa. 27 Kaakano omwoyo gwange gweraliikiridde; era 
njogere ntya? Kitange, ndokola okunziya mu kiseera kino. Naye kyennava 
ntuuka mu kiseera kino. 


Yesu ayogera ku kufa kwe ku musaalaba 


28 Kitange, gulumiza erinnya lyo. Awo eddoboozi ne liva mu ggulu, nti 
Nnaligulumiza, era ndirigulumiza nate: 29 Awo ekibiina ekyali 
kiyimiridewo, bwe kyaliwulira, ne kigamba nti Kubadde kubwatuka: 
abalala ne bagamba nti Malayika ayogedde. 30 Yesu n'addamu n'agamba 
nti Eddoboozi lino terizze ku bwange, naye ku bwammwe. 31 Kaakano 
ensi eno esalirwa omusango; kaakano omukulu w'ensi eno anaagoberwa 
ebweru. 32 Nange bwe ndiwanikibwa ku nsi ndiwalulira gye ndi bonna. 33 
Naye yayogera atyo, ng'alaga oktifa bwe kuli kw'agenda okufa. 34 Awo 
ekibiina ne kimuddamu nti Tetwawulira mu mateeka nti Kristo abeerera 
awo emirembe n'emirembe: naawe kiki ekikugambya nti Omwana 
w'omuntu kimugwanira okuwanikibwa? Ono Omwana w'omuntu ye ani? 
35 Awo Yesu n'abagamba nti Esigaddeyo ebiro bitono ng'omusana gukyali 
gye muli. Mutambule nga mukyalina omusana, ekizikiza kireme 
okubakwatira mu kkubo: atambulira mu kizikiza tamanya gy'agenda. 36 
Bwe mukyalina omusana mukkirize omusana, mufuuke abaana b'omusana. 
Yesu bwe yamala okwogera ebyo, n'agenda, n'abeekweka. 37 Naye 
newakubadde nga yakola obubonaro bungi obwenkanidde awo mu maaso 
gaabwe, tebaamukkiriza: 38 ekigambo kya nnabbi Isaaya kituukirire, kye 
yayogera nti Mukama, ani eyakkiriza ebigambo byaffe? Era omukono gwa 
Mukama gubikkuliddwa ani? 39 Kyebaava balema okuyinza okukkiriza, 
kubanga Isaaya yayogera nate nti 40 Yabaziba amaaso, n'abakakanyaza 
omutima; Baleme okulaba n'amaaso n'okutegeera n'omutima, Bakyuke, 
Ndyoke mbawonye. 41 Ebyo bye yayogera Isaaya, kubanga yalaba 
ekitiibwa kye: n'ayogera ku ye. 42 Naye mu bakulu bangi abaamukkiriza, 
naye olw'Abafalisaayo tebaayatula, baleme okugobebwa mu kkungaaniro: 
43 kubanga baayagala ekitiibwa ky'abantu okukira ekitiibwa kya Katonda. 
44 Yesu n'ayogerera waggulu n'agamba nti Anzikiriza, takkiriza nze, 
wabula oli eyantuma. 45 Era alaba nze ng'alabye oli eyantuma. 46 Nze 
nzize kuba musana mu nsi, buli muntu anzikiriza aleme okutuulanga mu 
kizikiza. 47 Naye awulira ebigambo byange, n'atabikwata, nze simusalira 
musango: kubanga sajja kusalira nsi musango, wabula okulokola ensi. 48 
Agaana nze, n'atakkiriza bigambo byange, alina amusaiira emusango: 
ekigambo kye nnayogera kye kirimusalira ornusango ku lunaku 


olw'enkomerero. 49 Kubanga saayogeranga nze ku bwarage; naye Kitange 
eyantuma, ye yandagira bwe nyamba, era bwe njogera. 50 Nange mmanyi 
n'ekiragiro kye bwe bulamu obutaggwaawo: kale nze bye njogera, nga 
Kitange bwe yanyamba, bwe ntyo bwe njogera: 


Yesu afuuka omuweereza 


13:1 Naye embaga ey'Okuyitako yali nga tennatuuka, Yesu bwe yamanya 
ng'ekiseera kye kituuse okuva mu nsi muno okugenda eri Kitaawe, bwe 
yayagala ababe abali mu nsi, yabaagala okutuusa enkomerero. 2 Bwe baali 
balya emmere ey'ekyeggulo Setaani nga yamaze dda okuweerera Yuda 
Isukalyoti omwana wa Simooni mu mutima gwe okumulyamu olukwe, 3 
Yesu bwe yamanya nga Kitaawe amuwadde byonna mu mukono gwe, era 
nga yava wa Katonda, ate ng'adda wa Katonda, 4 n'ava ku mmere, 
n'ayambulamu engoye ze; n'addira ekiremba, ne yeesiba ekimyu. 5 
N'alyoka afuka amazzi mu kibya, n'atanula okunaaza abayigirizwa ebigere 
n'okubisiimuuza ekiremba kye yali yeesibye. 6 Awo n'ajja eri Simooni 
Peetero. Naye n'amugamba nti Mukama wange, ggwe onnaaza ebigere? 7 
Yesu n'addamu n'amugamba ntiKye nkola nze tokimanyi ggwe kaakano, 
naye olikitegeera luvannyuma. 8 Peetero n'amugamba nti Tonnaazenga 
bigere byange emirembe gyonna. Yesu n'amuddamu nti Bwe ssiikunaaze 
tossa kimu nange. 9 Simooni Peetero namugamba nti Mukama wange, si 
bigere byange byokka, naye n'emikono n'omutwe. 10 Yesu n'amugamba nti 
Anaazibwa omubiri taliiko kye yeetaaga wabula okunaaba ebigere byokka, 
naye yenna nga mulongoofu: nammwe muli balongoofu naye si mwenna. 
11 Kubanga yamumanya anaamulyamu olukwe; kyeyava ayogera nti 
Mwenna temuli balongoofu. 12 Awo bwe yamala okubanaaza ebigere, 
n'ayambala engoye ze, n'atuula nate, n'abagamba nti Mutegedde kye 
mbakoze? 13 Mmwe mumpita Muyigiriza era Mukama wammwe: era 
mwogera bulungi; kubanga bwe ndi. 14 Kale oba nga nze Mukama 
wammwe era Omuyigiriza mbanaazizza ebigere, era nammwe 
kibagwanira okunaazagananga ebigere. 15 Kubanga mbawadde 
ekyokulabirako, era nga bwe mbakoze nze, nammwe mukolenga bwe 


mutyo. 16 Ddala ddala mbagamba nti Omuddu tasinga bukulu mukama 
we; so omutume tasmga bukulu oli eyamutuma. 17 Bwe mubimanya ebyo, 
mulina omukisa bwe mubikola. 18 Soogedde ku mmwe mwenna: nze 
mmanyi be nnalondamu: naye ekyawandiikibwa kituukirire nti Alya ku 
mmere yange ye annyimusiza ekisinziiro kye. 19 Okusooka leero 
mbabuulira nga tekinnaba kubaawo, era ne bwe kiriba, mulyoke mukkirize 
nga nze nzuuyo. 20 Ddala ddala mbagamba nti Asembeza buli gwe ntuma, 
ng'asembezza nze: era asembeza nze, ng'asembezezza oli eyantuma. 21 
Yesu bwe yamala okwogera bw'atyo, ne yeeraliikirira mu mwoyo, 
n'ategeeza, n'ayogera nti Ddala ddala mbagamba nti omu ku mmwe 
anandyamu olukwe. 22 Abayigirizwa ne batunulaganako, nga 
babuusabuusa gw'ayogeddeko bw'ali. 23 Waaliwo omu ku bayigirizwa be 
eyali agalamidde mu kifuba kya Yesu ku rnmere, Yesu gwe yayagalanga. 
24 Awo Simooni Peetero n'awenya oyo, n'amugamba riti Tubuulire 
gw'ayogeddeko bw'ali. 25 Ye bwe yagalamira mu kifuba kya Yesu, nga 
bwe yali, n'amugamba nti Mukama wange, ye ani? 26 Awo Yesu n'addamu 
nti Gwe nnaakoleza ekitole ne nkimuwa ye wuuyo. Awo bwe yakoza 
ekitole, n'akitwala, n'akiwa Yuda omwana wa Simooni Isukalyoti. 27 Bwe 
yamala okuweebwa ekitole, Setaani n'alyoka amuyingiramu. Awo Yesu 
namugamba nti Ky'okola, kola mangu. 28 Naye ekigambo ekyo tewali 
muntu ku bo abaali batudde ku mmere eyakitegeera ekikimwogezza. 29 
Kubanga abalala baateerera nti kubanga Yuda ye yali akwata ensawo, 
Yesu kyeyava amugamba nti Gula bye twetaaga eby'oku mbaga; oba awe 
abaavu ekintu. 30 Awo bwe yamala okuweebwa ekitole, amangu ago 
n'afuluma ebweru; bwali nga buzibye. 31 Awo bwe yamala okufuluma, 
Yesu n'agamba nti Kaakano Omwana w'omuntu agulumizibwa, ne Katonda 
agulumizibwa mu ye; 32 era Katonda alimugulumiza mu ye yennyini, era 
amangu ago anaamugulumiza. 33 Baana bange, ekiseera kitono nga nkyali 
nammwe. Mulinnoonya: era nga bwe nnagamba Abayudaaya nti Gye 
nyenda nze mmwe temuyinza kujja, era nammwe bwe mbagamba 
kaakano. 34 Etteeka eriggya mbawa nti Mwagalanenga; nga bwe 
nnabaagalanga mmwe, era nammwe mwagalanenga. 35 Bonna kwe 
banaategeereranga nga muli bayigirizwa bange, bwe munaabanga 


n'okwagalana mwekka na mwekka. 36 Simooni Peetero n'amugamba nti 
Mukama wange, ogenda wa? Yesu n'addamu nti Gye nyenda, toyinza 
kungoberera kaakano; naye olingoberera gye bujja. 37 Peetero 
n'amugamba nti Mukama wange, kiki ekindobera okukugoberera kaakano? 
N'awaayo obulamu bwange ku lulwo. 38 Yesu n'addamu nti Onoowaayo 
obulamu bwo ku lwange? Ddala ddala nkugamba nti Enkoko 
teekookolime okutuusa lw'ononneegaana emirundi esatu. 


Yesu ye kkubo, amazima n'obulamu 


14:1 Omutima gwammwe tegweraliikiriranga: mukkirize Katonda, era 
nange munzikirize. 2 Mu nnyumba ya Kitange mulimu ebifo bingi 
eby'okubeeramu. Singa tekiri bwe kityo, nandibagambye; kubanga nyenda 
okubateekerateekera ekifo. 3 Era oba nga nyenda okubateekerateekera 
ekifo, ndikomawo nate ne mbatwala gye ndi; nze gye ndi, nammwe 
mubeere eyo. 4 Era gye nyenda, ekkubo mulimanyi. 5 Tomasi 
n'amugamba nti Mukama waffe, tetumanyi gy'ogenda; ekkubo tutimanyi 
tutya? 6 Yesu n'amugamba nti Nze kkubo, n'amazima n'obulamu: tewali 
ajja eri Kitange, wabula ng'ayita mu nze. 7 Singa muntegedde, ne Kitange 
mwandimumanye: okusooka kaakano mumutegeera era mumulabye. 8 
Firipo n'amugamba nti Mukama waffe, tulage Kitaffe, kale kinaatumala. 9 
Yesu n'amugamba nti Kasookedde mbeera nammwe, ebiro ebingi bwe 
bityo, era tontegeeranga, Firipo? Alabye ku nze, ng'alabye ku Kitange; kiki 
ekikwogeza ggwe nti Tulage Kitaffe? 10 Tokkiriza nga nze ndi mu 
Kitange, ne Kitange ali mu nze? Ebigambo bye mbagamba nze, sibyogera 
ku bwange nzekka; naye Kitange bw'abeera mu nze akola emirimu gye. 11 
Munzikirize nga nze ndi mu Kitange, ne Kitange mu nze: oba munzikirize 
olw'emirimu gyokka. 12 Ddala ddala mbagamba nti Akkiriza nze emirimu 
gye nkola nze, naye aligikola; era alikola egisinga egyo obunene; kubanga 
nze nyenda eri Kitange. 13 Na buli kye munaasabanga mu linnya lyange, 
ekyo nnaakikolanga, Kitange agulumirizibwenga mu Mwana. 14 Bwe 
munansabanga ekigambo mu linnya lyange, ekyo nnaakikolanga. 15 Oba 
nga munjagala, munaakwatanga ebiragiro byange. 16 Nange ndisaba 


Kitange, naye alibawa Omubeezi omulala, abeerenga nammwe emirembe 
n'emirembe. 17 Omwoyo ow'amazima: ensi gw'eteyinza kukkiriza; 
kubanga temulaba, so temutegeera: mmwe mumutegeera; kubanga abeera 
gye muli, era anaabanga mu mmwe. 18 Siribaleka bamulekwa; nkoma wo 
gye muli. 19 Esigadde ekiseera kitono, ensi obutandaba nate; naye mmwe 
mundaba: kubanga nze ndi mulamu nammwe muliba balamu. 20 Ku lunaku 
olwo mulitegeera mmwe nga nze ndi mu Kitange, nammwe mu nze, nange 
mu mmwe. 21 Alina ebiragiro byange, n'abikwata, oyo nga ye anjagala: 
anjagala anaayagalibwanga Kitange, nange nnaamwagalanga, 
nnaamulabikiranga. 22 Yuda (atali Isukalyoti; n'amugamba nti Mukama 
waffe; kibadde kitya ggwe okugenda okutulabikita ffe, so si eri ensi? 23 
Yesu n'addamu n'amugamba nti Omuntu bw'anjagala, anaakwatanga 
ekigambo kyange: ne Kitange anaamwagalanga, era tunajjanga gy'ali, 
tmaatuulanga gy'ali. 24 Atanjagala takwata bigambo byange: n'ekigambo 
kye muwulira si kyange, naye kya Kitange eyantuma. 25 Ebigambo ebyo 
mbabuulidde nga nkyali nammwe. 26 Naye Omubeezi, Omwoyo 
Omutukuvu, Kitange gw'alituma mu linnya lyange, oyo alibayigiriza 
byonna, alibajjukiza byonna bye nnabagamba. 27 Emirembe mbalekera; 
emirembe gyange ngibawa: si ng'ensi bw'ewa, nze bwe mbawa. Omutima 
gwammwe tegweraliikiriranga so tegutyanga. 28 Muwulidde bwe 
mbagambye nti Denda, era nkomawo gye muli. Singa munjagala, 
mwandisanyuse kubanga pyenda eri Kitange: kubanga Kitange ansinga 
obukulu. 29 Kaakano mbagambye nga tekinnaba kubaawo, Iwe kiribaawo 
mulyoke mukkirize. 30 Sikyayogera nnyo nate nammwe; kubanga afuga 
ensi ajja: naye tandiiko kigambo; 31 naye ensi etegeere nga njagala 
Kitange, era Kitange bwe yandagira, bwe ntyo bwe nkola. Mugolokoke, 
tuve wano. 


Omuzabbibu ogwamazima 


15:1 Nze muzabbibu ogw'amazima, ne Kitange ye mulimi. 2 Buli ttabi eriri 
mu nze eritabala bibala, aliggyawo: na buli eribala ebibala alirongoosa, 
lyeyongerenga okubala. 3 Mmwe kaakano mumaze okuba abalongoofu 


olw'ekigambo kye mbagambye. 4 Mubeere mu nze, nange mu mmwe. 
Ng'ettabi bwe litayinza kubala bibala lyokka, bwe litabeera mu muzabbibu, 
bwe kityo nammwe temuyinza, bwe mutabeera mu nze. 5 Nze muzabbibu, 
mmwe matabi: abeera mu nze, nange mu ye, oyo abala ebibala bingi: 
kubanga awatali nze temuliiko kye muyinza kukola. 6 Omuntu bw'atabeera 
mu nze, asuulibwa ebweru ng'ettabi, akala; bagakunyaainya, bagasuula mu 
muliro, ne gaggya. 7 Bwe mubeera mu nze, n'ebigambo byange bwe 
bibeera mu mmwe, musabenga kye mwagala kyonna, munaakikolerwanga. 
8 Mu kino Kitange agulumizibwa, mubalenga ebibala bingi; era 
munaabanga abayigirizwa bange. 9 Nga Kitange bwe yanjagala, nange 
mbaagadde mAmwe: mubeerenga mu kwagala kwange. 10 Bwe mukwata 
ebiragiro byange, z:iunaabeeranga mu kwagala kwange; nga nze bwe 
nnakwata ebiragiro bya Kitange, ne mbeera mu kwagala kwe. 11 Ebyo 
mbibagambye, essanyu lyange libeerenga mumwe, era essanyu lyammwe 
lituukirire. 12 Kino kye kiragiro kyange, mwagalanenga, nga bwe 
nnabaagala mmwe. 13 Tewali alina kwagala kunene okusinga kuno 
omuntu okuwaayo obulamu bwe olwa mikwano gye. 14 Mmwe muli 
mikwano gyange, bwe mukola bye mbalagira. 15 Sikyabayita baddu; 
kubanga omuddu tamanyi mukama we by'akola; naye mbayise ba 
mukwano; kubanga byonna bye nnawulira eri Kitange mbibabuulidde 
mmwe. 16 Si mmwe mwannonda nze, naye nze nnabalonda mmwe, ne 
mbateekawo, mugende mubalenga ebibala, n'ebibala byammwe 
bibeerengawo: kyonna kye munaasabanga Kitange mu linnya lyange, 
akibawenga. 17 Mbalagidde bino, mwagalanenga. 18 Ensi 
bw'ebakyawanga mumanyi nga yasooka kukyawa nze nga tennaba 
kukyawa mmwe. 19 Singa mubadde ba nsi, ensi yandyagadde ekyayo; 
naye kubanga temuli ba nsi, naye nze nnabalonda mu nsi, ensi kyeva 
ebakyawa. 20 Muyjjukire ekigambo kye nnabagamba nti Omuddu tasinga 
mukama we. Oba nga banjigganya nze, nammwe banaabayigganyanga; 
oba nga baakwata ekigambo kyange, n'ekyammwe ba naakikwatanga. 21 
Naye ebyo byonna banaabibakolanga olw'erinnya lyange, kubanga 
tebamumanyi eyantuma. 22 Singa sajja ne njogera nabo, tebandibadde na 
kibi; naye kaakano tebalina kya kuwoza olw'ekibi kyabwe. 23 Ankyawa 


nze akyawa ne Kitange. 24 Singa saakolera mu bo mirimu 
egitakolebwanga mulala, tebandibadde na kibi; naye kaakano balabye ne 
bankyawa ne Kitange. 25 Naye ekigambo kituukirire ekyawandiikibwa mu 
mateeka gaabwe nti Bankyayira bwereere. 26 Naye Omubeezi bw'alijja, 
gwe ndibatumira ava eri Kitange, Omwoyo ow'amazima, ava eri Kitange, 
oyo alitegeeza ebyange: 27 era nammwe mutegeeza ebyange kubanga 
okuva ku lubereberye mwali nange. 


16:1 Ebyo, mbibabuulidde muleme okusittazibwanga. 2 Banaabagobanga 
mu makuņņaaniro; weewaawo, ekiseera kijja, buli anaabattanga 
anaalowoozanga ng'aweerezza Katonda. 3 N'ebyo banaabikolanga, 
kubanga Kitange tebamutegeera newakubadde nze. 4 Naye ebyo 
mbibabuulidde, era ekiseera kyabyo bwe kituukanga mujjukire nga nze 
nnababuulira. N'ebyo okuva ku lubereberye saabibabuulira, kubanga nnali 
wamu nammwe. 5 Naye kaakano pyenda eri oli eyantuma; era tewali ku 
mmwe ambuuza nti Ogenda wa? 6 Naye kubanga mbabuulidde ebyo, 
emitima gyammwe gijjudde ennaku. 7 Naye nze mbagamba amazima; 
kibasaanira mmwe nze okugenda; kubanga nze bwe sirigenda, Omubeezi 
talibajjira; naye bwe ndigenda ndimutuma gye muli. 8 Ye bw'alijja, 
alirumiriza ensi olw'ekibi, n'olw'obutuukirivu, n'olw'omusango; 9 olw'ekibi, 
kubanga tebanzikiriza nze; 10 olw'obutuukirivu, kubanga pyenda eri 
Kitange, so nammwe temukyandaba nate; 11 olw'omusango, kubanga 
omukulu w'ensi eno asaliddwa omusango. 12 Nkyalina bingi okubabuulira, 
naye temuyinza kubigumiikiriza kaakano. 13 Naye bw'alijja oyo Omwoyo 
ow'amazima, anaabaluņnamyanga mu mazima gonna: kubanga 
taayogerenga ku bubwe yekka; naye byonna by'anaawuliranga 
by'anaayogeranga: ye anaababuuliranga ebigenda okujja. 14 Oyo 
anangulumizanga nze: kubanga anaatoolanga ku byange n'ababuulira 
mmwe. 15 Byonna byonna Kitange by'ali nabyo bye byange: kyenvudde 
ngamba nti Anaatoolanga ku byange n'abuulira mmwe. 16 Esigadde 
ekiseera kitono, ne mutandaba nate; era nate walibaawo ekiseera kitono, 
ne mundaba. 17 Abayigirizwa be abamu kyebaava boogera bokka na 
bokka nti Kiki kino ky'atugamba nti Esigadde ekiseera kitono, ne 


mutandaba; nate walibaawo ekiseera kitono, ne mundaba; era nti Kubanga 
pyenda eri Kitange? 18 Kyebaava bagamba nti Kiki kino ky'agamba nti 
Ekiseera kitono? Tetumanyi ky'agamba. 19 Yesu n'ategeera nga baagala 
okumubuuza, n'abagamba nti Mwebuuzaganya mwekka olw'ekyo kye 
mbagambye nti Esigadde ekiseera kitono, ne mutandaba, era nate 
walibaawo ekiseera kitono ne mundaba? 20 Ddala ddala mbagamba nti 
mmwe mulikaaba mulikuba ebiwoobe, naye ensi erisanyuka: mmwe 
mulinakuwala, naye ennaku zammwe zirifuuka ssanyu. 21 Omukazi 
bw'azaala alaba ennaku, kubanga ekiseera kye kituuse: naye omwana 
bw'amala okuzaalibwa nga takyajjukira kulumwa, olw'essanyu 
ery'okuzaala omuntu mu nsi. 22 Kale nammwe kaakano munakuwala: naye 
ndibalaba nate, n'emitima gyammw ee girisanyuka, n'essanyu lyammwe 
tewali muntu alibaggyako. 23 Ne ku lunaku luli temulibaako kye munsaba. 
Ddala ddala mbagamba nti Buli kye mulisaba Kitange, alikibawa mu 
linnya lyange. 24 Okutuusa leero temusabanga kigambo mu linnya lyange: 
musabe, muliweebwa, essanyu lyammwe lituukirire. 25 Ebyo 
mbibabuuliridde mu ngero: naye obudde bugenda okujja, mwe siryogerera 
nammwe mu ngero, naye ndibibabuulira ebya Kitange mu lwatu. 26 Ku 
lunaku luli mulisaba mu linnya lyange: so sibagamba nti ndibasabira eri 
Kitange; 27 kubanga Kitange yennyini abaagala, kubanga munjagadde nze, 
rnukkirizza nga nnava eri Kitange. 28 Nnava eri Kitange, ne njija mu nsi: 
nate ensi ngireka, pyenda eri Kitange. 29 Abayigirizwa be ne bamugamba 
nti Laba, kaakano oyogera lwatu, toyogera lugero. 30 Kaakano tumanyi 
ng'omanyi byonna, so teweetaaga muntu yenna okukubuuza; kyetuva 
tukkiriza nga wava eri Katonda. 31 Yesu n'abaddamu nti Kaakano 
mukkirizza? 32 Laba, ekiseera kijja, era kituuse, mwe munaasaasaanira, 
buli muntu mu bibye, munandeka nze nzekka: so si nzekka, kubanga 
Kitange ali wamu nange. 33 Ebyo mbibabuulidde, mube n'emirembe mu 
nze. Mu nsi mulina ennaku: naye mugume; nze mpangudde ensi. 


Yesu yeesabira 


17:1 Yesu yayogera ebyo; n'ayimusa amaaso ge mu ggulu n'agamba nti 


Kitange, ekiseera kituuse; gulumiza Omwana wo, Omwana wo 
akugulumize: 2 nga bwe wamuwa obuyinza ku balina omubiri bonna, era 
bonna be wamuwa, abawe obulamu obutaggwaawo. 3 Buno bwe bulamu 
obutaggwaawo, okutegeera ggwe Katonda omu ow'amazima, n'oyo gwe 
watuma, Yesu Kristo. 4 Nze nkugulumizizza ku nsi kubanga omulimu gwe 
wampa okukola ngukome kkerezza. 5 Ai Kitange, ne kaakano ngulumiza 
ggwe wamu naawe mu kitiibwa kiri kye mali nakyo awamu naawe ng'ensi 
tennabaawo. 6 Njolesezza erinnya lyo abantu be wampa okubaggya mu 
nsi: baali babo, n'obampa nze; nabo bakutte ekigambo kyo. 7 Kaakano 
bategedde nga byonna bye wampa biva mu ggwe: 8 kubanga ebigambo 
bye wampa mbibawadde; ne babiganya, ne bategeera mazima nga miava 
gy'oli, ne bakkiriza nga ggwe wanttuna. 9 Nze mbasabira abo; sisabira nsi, 
wabula bo be wampa; kubanga babo: 10 era ebyange byonna bibyo, 
n'ebibyo byange: nange ngulumizibwa mu bo. 11 Siri mu nsi nate, naye 
bano bali mu nsi, nange njija gy'oli. Kitange Omutukuvu, obakuumenga mu 
linnya lyo be wampa, babeerenga bumu, nga ffe. 12 Bwe nnali nabo be 
wampa nnabakuumanga mu linnya lyo: era nembazibira, tekubulanga 
muuntu ku bo, wabula omwana w'okubula; ebyawandiikibwa bituukirire. 
13 Naye kaakano njija gy'oli; na bino mbyogera mu nsi babe n'essanyu 
lyange nga lituukiridde mu bo. 14 Mbawadde ekigambo kyo; era ensi 
yabakyawa, kubanga si ba nsi nga nze bwe siri wa nsi. 15 Sisaba ggwe 
kubaggya mu nsi, naye obakuumenga mu bubi. 16 Si ba nsi, nga nze bwe 
siri wa nsi. 17 Obatukuze mu mazima: ekigambo kyo ge mazima, 18 Nga 
bwe wantuma mu nsi, nange bwe nnabatuma mu nsi. 19 Era nze 
nneetukuza ku bwabwe, nabo bennyini batukuzibwe mu mazima. 20 So 
sibasabira bano bokka, naye n'abo abanzikiriza olw'ekigambo kyabwe; 21 
bonna babeerenga bumu; nga ggwe, Kitange, bw'oli mu nze, nange mu 
ggwe, era nabo babeerenga mu ffe: ensi ekkirize nga ggwe wantuma. 22 
Nange ekitiibwa kye wampa nkibawadde; babeerenga bumu, nga ffe bwe 
tuli obumu; 23 nze mu bo, naawe mu nze, batuukiririre okuba obumu; ensi 
etegeerenga nga ggwe wantuma, n'obaagala bo, nga bwe wanjagala nze. 
24 Kitange, be wampa, njagala, we ndi nze, nabo we baba babeeranga 
nange; balabe ekitiibwa kyange kye wampa: kubanga wanjagala nze 


ng'ensi tennatondebwa. 25 Kitange Omutuukirivu ensi teyakutegeera, naye 
nze nnakutegeera; na bano baategeera nga ggwe wantuma; 26 era 
nnabategeeza erinnya lyo era nditegeeza; okwagala kwe wanjagala 
kubeerenga mu bo, nange mu bo. 


Yesu mu Gesusemani 


18:1 Awo Yesu bwe yamala okwogera ebigambo ebyo n'afuluma 
n'abayigirizwa be ne basomoka akagga Kidulooni, eyali olusuku, n'agenda 
omwo ye n'abayigirizwa be. 2 Era ne Yuda amulyamu olukwe, yali amanyi 
ekifo ekyo: kubanga Yesu yagendangayo emirundi mingi n'abayigirizwa 
be. 3 Awo Yuda, bwe yamala okuweebwa ekitongole ky'abaserikale 
n'abaami okuva eri bakabona abakulu n'Abafalisaayo, n'ajjayo ng'alina 
ettabaaza, n'emimuli, n'amafumu. 4 Awo Yesu bwe yamanya ebigambo 
byonna ebinaamujjira, n'avaayo n'abagamba nti Munoonya ani? 5 Ne 
bamuddamu nti Yesu Omunazaaleesi. Yesu n'abagamba nti Nze nzuuno. 
Era ne Yuda, amulyamu olukwe, yali ayimiridde nabo. 6 Awo bwe 
yabagamba nti Nze nzuuno, ne badda ennyuma ne bagwa wansi. 7 Ate 
n'ababuuza omulundi ogw'okubiri nti Munoonya ani? Ne bagamba nti Yesu 
Omunazaaleesi. 8 Yesu n'addamu nti Mbabuulidde nti nze nzuuno: kale 
oba nga munoonya nze, muleke bano bagende: 9 ekigambo kye yayogera 
kituukirizibwe nti Ku abo be wampa saabuzaako n'omu. 10 Awo Simooni 
Peetero eyalina ekitala n'akisowola n'atema omuddu wa kabona asinga 
obukulu, n'amusalako okutu okwa ddyo. N'erinnya ly'omuddu Maluko. 11 
Awo Yesu n'agamba Peetero nti Zzaamu ekitala mu kiraato kyakyo: 
ekikompe Kitange ky'ampadde, siikinywe? 12 Awo ekitongole 
ky'abaserikale, n'omwami waabwe omukulu, n'abaweereza b'Abayudaaya 
ne bakwata Yesu ne bamusiba, 13 ne basooka okumutwala eri Ana; 
kubanga yali mukoddomi wa Kayaafa, eyali kabona asinga obukulu mu 
mwaka guli. 14 Era Kayaafa oyo ye yawa Abayudaaya amagezi nti 
kisaana omuntu omu okufiirira abantu. 15 Simooni Peetero n'omuyigirizwa 
omulala ne bagoberera Yesu. Awo omuyigirizwa oli yali amanyiddwa 
kabona asinga obukulu, n'ayingira ne Yesu ran luggya lwa kabona asinga 


obukulu; 16 naye Peetero yali ayimiridde ebweru ku luggi. Awo 
omuyigirizwa oyo omulala eyali amanyiddwa kabona asinga obukulu 
n'afuluma n'ayogera n'omuwala omuggazi w'oluggi, n'ayingiza Peetero. 17 
Awo omuwala oyo omuggazi w'oluggi n'agamba Peetero nti Naawe oli wa 
mu bayigirizwa ba muntu ono? N'agamba nti Siri waamu. 18 Abaddu 
n'abaweereza baali bayimiridde awo nga bakumye omuliro gw'amanda; 
kuhanga yali mpewo; ne boota omuliro: ne Peetero naye yali nabo 
ng'ayimiridde ng'ayota omuliro. 19 Awo kabona asinga obukulu n'abuuza 
Yesu ebigambo by'abayigirizwa be, n'eby'okuyigiriza kwe. 20 Yesu 
n'amuddamu nti nnabuuliranga lwatu ensi; bulijjo nnayigirizanga mu 
makunyaaniro ne mu yeekaalu, mwe bakunyaanira Abayudaaya bonna; 
soogeranga mu kyama kigambo na kimu. 21 Ombuuliza ki? buuza 
abampuliranga, bye nnabagamba: laba, abo bamanyi nze bye nnayogera. 22 
Bwe yayogera ebyo omu ku baweereza eyali amuyimiridde okumpi 
n'akuba Yesu oluyi n'agamba nti Oddamu oti kabona asinga obukulu? 23 
Yesu n'amuddamu nti Oba Oba njogedde bubi, kinnumirize ekibi: naye oba 
kirungi, onkubira ki? 24 Awo Ana n'amuweereza nga musibe eri Kayaafa 
kabona asinga obukulu. 25 Ne Simooni Peetero yali ayimiridde ng'ayota 
omuliro. Awo ne bamugamba nti Naawe oli wa mu bayigirizwa be? Ye ne 
yeegaana n'agamba nti Siri waamu. 26 Omu ku baddu ba kabona asinga 
obukulu ow'ekika ky'oyo Peetero gwe yasalako okutu, n'agamba nti Nze 
saakulabye naye mu lusuku muli? 27 Peetero ne yeegaana nate: amangu 
ago enkoko n'ekookolima. 28 Ne baggya Yesu eri Kayaafa, ne bamutwala 
mu kigango: era bwali bukya; bo bennyini ne batayingira mu kigango, 
baleme okweyonoona, naye bamale okulya Okuyitako. 29 Awo Piraato 
n'afuluma n'agenda gye baali, n'agamba nti Musango ki gwe mulanze 
omuntu ono? 30 Ne baddamu ne bamugamba nti Omuntu ono singa abadde 
takoze bubi, tetwandimuleese gy'oli. 31 Awo Piraato n'abagamba nti Kale 
mumutwale mmwe mumusalire omusango ng'amateeka gammwe bwe gali. 
Abayudaaya ne bamugamba nti Tekyatulagirwa kutta muntu yenna; 32 
ekigambo kya Yesu kituukirizibwe, kye yayogera, ng'alaga okufa 
kw'agenda okufa bwe kuli. 33 Awo Piraato n'ayingira nate mu kigango, 
n'ayita Yesu n'amugamba nti Ggwe Kabaka w'Abayudaaya? 34 Yesu 


n'addamu nti Kino okyogedde ku bubwo nantiki balala be bakubuulidde 
ebigambo byange? 35 Piraato n'addamu nti Nze ndi Muyudaaya? 
Ab'eggwanga lyammwe ne bakabona abakulu be bakundeetedde: okoze 
ki? 36 Yesu n'addamu nti Obwakabaka Obwakabaka bwange si bwa mu 
nsi muno: singa obwakabaka bwange bubadde bwa mu nsi muno, basajja 
bange bandirwanye, ne ssiweebwayo mu Bayudaaya: naye kaakano 
obwakabaka bwange si bwa wano. 37 Awo Piraato n'amugamba nti Kale 
ggwe kabaka? Yesu n'addamu nti Oyogedde, kubanga nze kabaka. Nze 
nnazaalirwa ekyo, n'ekyo kye kyandeeta mu nsi, ntegeeze amazima. Buli 
ow'amazima awulira eddoboozi lyange. 38 Piraato n'amugamba nti 
Amazima kye ki? Bwe yamala okwogera ekyo, n'afuluma nate n'agenda 
awali Abayudaaya, n'abagamba nti Siraba musango ku ye. 39 Naye mulina 
empisa, nze okubateeranga omu ku Kuyitako: kale mwagala mbateere 
Kabaka w'Abayudaaya? 40 Awo ne bakaayana, ne bagamba nti Si ono, 
wabula Balaba. N'oyo Balaba yali munyazi. 


19:1 Awo Piraato n'alyoka atwala Yesu n'amukuba emiggo. 2 Basserikale 
ne baluka engule y'amaggwa, ne bamutikkira ku mutwe, ne bamwambaza 
olugoye olw'effulungu; 3 ne bajja w'ali ne bagamba nti Mirembe, Kabaka 
w'Abayudaaya! ne bamukuba empi. 4 Piraato n'afuluma nate ebweru, 
n'abagamba nti Laba mmufulumya ebweru we muli, mutegeere nga siraba 
musango ku ye. 5 Awo Yesu n'afuluma, ng'ayambadde engute y'amaggwa 
n'olugoye olw'effulungu. Piraato n'abagamba nti Laba omuntu oyo! 6 Awo 
bakabona abakulu n'abaweereza bwe baamulaba, ne boogerera waggulu 
nga bagamba nti Komerera, komerera: Piraato n'abagamba nti Mumutwale 
mmwe mumukomerere: kubanga nze siraba musango ku ye. 7 Abayudaaya 
ne bamuddamu nti Ffe tulina etteeka n'olw'etteeka eryo agwanidde okufa, 
kubanga yeefuula Omwana wa Katonda. 8 Awo Piraato bwe yawulira 
ekigambo ekyo, ne yeeyongera okutya; 9 n'ayingira nate mu kigango, 
n'agamba Yesu nti Oli wa wa? Naye Yesu n'atamuddamu. 10 Awo Piraato 
n'amugamba nti Toyogera nange? tomanyi nga nnina obuyinza 
obw'okukuta, era nnina obuyinza obw'okukukomerera? 11 Yesu 
n'amuddamu nti Tewandibadde na buyinza bwonna ku nze, singa 


tebwakuweebwa okuva waggulu; ampaddeyo gy'oli kyavudde abeera 
n'ekibi ekisinga. 12 Okusookera awo Piraato n'asala amagezi okumuta: 
naye Abayudaaya ne boogerera waggulu nga bagamba nti Bw'onoomuta 
oyo nga toli mukwano gwa Kayisaali: buli muntu yenna eyeefuula kabaka 
awakanya Kayisaali. 13 Awo Piraato bwe yawulira ebigambo ebyo 
h'afulumya Yesu ebweru, n'atuula ku ntebe ey'emisango mu kifo 
ekiyitibwa Amayinja Amaaliire, naye mu Lwebbulaniya Gabbasa. 14 
Lwali lunaku lwa kuteekateeka Okuyitako: zaali nga ziri essaawa 
mukaaga. N'agamba Abayudaaya nti Laba Kabaka wammwe! 15 Awo bo 
ne boogerera waggulu nti Muggyeewo, muggyeewo mukomerere. Piraato 
n'abagamba nti Nnaakomerera Kabaka wammwe? Bakabona abakulu ne 
baddamu nti Tetulina kabaka wabula Kayisaali. 16 Awo n'alyoka amubawa 
okukomererwa. Awo ne batwala Yesu: 17 n'afuluma, nga yeetisse yekka 
omusalaba gwe, n'atuuka mu kifo ekiyitibwa Ekyekiwanga, ekiyitibwa mu 
Lwebbulaniya Gologoosa: 18 ne bamukomererera awo, era n'abalala babiri 
wamu naye, eruuyi n'eruuyi, ne Yesu wakati. 19 Ne Piraato n'awandiika 
ebbaluwa n'agissa ku musalaba, ng'ewandiikiddwa nti YESU 
OMUNAZAALEESI KABAKA W'ABAYUDAAYA. 20 Awo ebbaluwa 
eyo bangi ku Bayudaaya ne bagisoma: kubanga ekifo kye baakomereramu 
Yesu kyali kumpi n'ekibuga: era yawandiikibwa mu Lwebbulaniya, ne mu 
Luyonaani, ne mu Luruumi. 21 Awo bakabona abakulu b'Abayudaaya ne 
bamugamba Piraato nti Towandiika nti Kabaka w'Abayudaaya; naye nti 
oyo eyayogera nti Nze Kabaka w'Abayudaaya. 22 Piraato n'addamu nti 
Kye mpandiise kye mpandiise. 23 Awo basserikale bwe baamala 
okukomerera Yesu, ne batwala ebyambalo bye, ne bateeka emiteeko ena, 
buli sserikale muteeko; n'ekkanzu ye: n'ekkanzu ye teyatungwa, yalukibwa 
bulukibwa yonna okuva waggulu. 24 Ne bagamba bokka na bokka nti 
Tuleme okugiyuzaamu, naye tugikubire akalulu, tulabe anaaba nnyiniyo: 
ekyawandiikibwa kituukirire, ekyogera nti Baagabana ebyambalo byange, 
Era baakubira akalulu eky'okwambala kyange. Awo basserikale ne bakola 
ebyo. 25 Naye awo awali omusalaba gwa Yesu waali wayimiridde nnyina, 
ne muganda wa nnyina, Malyamu muka Kuloopa, ne Malyamu 
Magudaleene. 26 Awo Yesu bwe yalaba nnyina, n'omuyigirizwa gwe yali 


ayagala ng'ayimiridde kumpi, n'agamba nnyina nti Omukyala, laba, 
omwana wo! 27 Oluvannyuma n'agamba omuyigirizwa nti Laba nnyoko! 
Awo okuva mu ssaawa eyo omuyigirizwa oyo n'amutwala eka ewuwe. 28 
Oluvannyuma lw'ebyo, Yesu bwe yamanya nti kaakano ebigambo byonna 
bimaze okutuukirira, ekyawandiikibwa kituukirizibwe, n'agamba nti Nnina 
ennyonta. 29 Waali wateekeddwawo ekibya ekkijjudde omwenge 
omukaatuufu: awo ne bassa ku ezobu ekisuumwa ekijjudde omwenge 
omukaatuufu, ne bakitwala ku mumwa gwe. 30 Awo Yesu bwe yamala 
okuweebwa omwenge, n'agamba nti Kiwedde: n'akutamya omutwe gwe, 
n'awaayo omwoyo gwe. 31 Kiwedde: n'akutamya omutwe gwe, n'awaayo 
omwoyo gwe. 32 Awo basserikale ne bajja, ne basookera ku omu ne 
bamumenya amagulu, n'omulala eyakomererwa naye: 33 naye bwe bajja 
eri Yesu, ne balaba ng'amaze okufa, ne batamumenya magulu: 34 naye 
sserikale omu n'amufumita mu mbiriizi ze n'effumu, amangu ago ne 
muvaamu omusaayi n'amazzi. 35 Naye eyalaba n'ategeeza n'okutegeeza 
kwe kwa mazima: era oyo amanyi ng'ayogera amazima, nammwe 
mulyoke mukkirize. 36 Kubanga ebyo byabaawo, ekyawandiikibwa 
kituukirire nti Talimenyebwa ggumba. 37 Era nate ekyawandiikibwa 
ekirala kigamba nti Balimulaba gwe baafumita. 38 Awo oluvannyuma 
lw'ebyo Yusufu ow'e Alimasaya, eyali omuyigirizwa wa Yesu, naye mu 
kyama olw'okutya Abayudaaya, ne yeegayirira Piraato okugg yako 
omulambo gwa Yesu: awo Piraato n'akkiriza. N'ajja, n'aggyako omulambo 
gwe. 39 Ne Nikoodemo n'ajja (eyasooka okujja gy'ali ekiro), ng'aleese 
ebitabule eby'envumbo ne akaloosi, obuzito bw'abyo laateri nga kikumi. 40 
Awo ne batwala omulambo gwa Yesu, ne baguzinga mu ngoye z'ekitaani 
wamu n'eby'akaloosa ebyo, nga Abayudaaya bwe bayisa okuziika. 41 Awo 
mu kifo we yakomererwa waaliwo olusuku; ne mu lusuku mwalimu 
entaana empya etannaba kuteekebwamu muntu. 42 Awo kubanga lwali 
lunaku lwa Kuteekateeka okw'Abayudaaya (era kubanga entaana yali 
kumpi) ne bassa omwo Yesu. 


Entaana enjereere 


20:1 Awo ku lunaku olusooka mu nnaku omusanvu, Malyamu 
Magudaleene n'ajja mu matulutulu, nga tebunnalaba, eri entaana, n'alaba 
ng'ejjinja liggiddwa ku ntaana. 2 Awo n'addukana, n'ajja eri Simooni 
Peetero, n'eri omuyigirizwa oli omulala Yesu gwe yayagalanga, 
n'abagamba nti Baggyeemu Mukama waffe mu ntaana, so tetumanyi gye 
bamutadde. 3 Awo Peetero n'afuluma, n'omuyigirizwa oyo omulala, ne 
bagenda ku ntaana. 4 Ne baddukana bombi wamu; n'omuyigirizwa oyo 
omulala n'ayisa Peetero, n'asooka okutuuka ku ntaana: 5 n'akutama 
n'alingizaamu, n'alaba engoye z'ekitaani nga ziteekeddwa awo; nave 
n'atayingira. 6 Awo ne Simooni Peetero n'ajja ng'amugoberera, n'ayingira 
mu ntaana; n'alaba engoye z'ekitaani nga ziteekeddwa awo. 7 n'ekiremba 
ekyali ku mutwe gwe nga tekiteekeddwa wamu na ngoye z'ekitaani, nave 
nga kizingiddwa nga kiri kyokka ku bbali. 8 Awo n'omuyigirizwa oyo 
omulala eyasooka okujja ku ntaana, n'ayingira, n'alaba n'akkiriza. 9 
Kubanga baali tebannategeera ekyawandiikibwa nti kimugwanira 
okuznukira mu bafu. 10 Awo nate abayigirizwa ne baddayo ewaabwe eka. 
11 Naye Afalyamu yali ayftniridde ebweru awaali entaana ng'akaaba: awo 
bwe yali ng'akaaba, n'akutama n'alingiza mu ntaana; 12 n'alaba bamalayika 
babiri nga bambadde enjeru, nga batudde, omu emitwetwe omulala 
mirannamiro, omulambo gwa Yesu we gwali guteekeddwa. 13 Abo ne 
bamugamba nti Omukyala, okaabira ki? N'abagamba nti Kubanga 
baggyeemu Mukama wange, nange simanyi gye bamutadde. 14 Bwe 
yamala okwogera bw'atyo, n'akyuka ennyuma, n'alaba Yesu ng'ayimiridde, 
n'atamanya nga ye Yesu. 15 Yesu namugamba nti Omukyala, okaabira ki? 
onoonya ani? Ye ng'alowooza nti ye mukuumi w'olusuku, n'amugamba nti 
Ssebo, oba nga ggwe omututte awalala, mbuulira gy'omutadde, nange 
nnaamuggyayo. 16 Yesu n'amugamba nti Malyamu. N'akyuka n'amugamba 
mu Lwebbulaniya nti Labooni; amakulu gaakyo Muyigiriza. 17 Yesu 
namugamba nti Tonkwatako; kubanga sinnaba kulinnya mu ggulu eri 
Kitange: naye genda eri baganda bange, obabuulire nti Nninnya mu ggulu 
eri Kitange, era Kitammwe, eri Katonda wange, era Katonda wammwe. 
18 Malyamu Magudaleene n'ajja n'abuulira abayigirizwa nti Ndabye 
Mukama waffe; era bw'amugambye ebigambo bino. 19 Awo ku lunaku luli 


akawugeezi, ku lunaku olusooka mu nnaku omusanvu, enzigi bwe zaali 
nga ziggaddwawo abayigirizwa mwe baali, olw'okutya Abayudaaya, Yesu 
n'ajja, n'ayimirira wakati mu bo, n'abagamba nti Emirembe gibe mu mmwe. 
20 Awo bwe yamala okwogera bw'atyo, n'abalaga engalo ze n'embiriizi ze. 
Abayigirizwa ne basanyuka, bwe baalaba Mukama waabwe. 21 Awo Yesu 
n'abagamba nate nti Emirembe gibe mu mmwe: nga Kitange bwe yantuma 
nze, nange bwe ntyo mbasindika mmwe. 22 Bwe yamala okwogera ekyo, 
n'abassiza omukka, n'abagamba nti Mutoole Omwoyo Omutukuvu: 23 be 
munaggyangako ebibi bonna, baggibwako; be munaasibiranga ebibi bonna, 
basibirwa. 24 Naye Tomasi omu ku kkunu n'ababiri, eyayitibwanga 
Didumo, teyali nabo Yesu bwe yajja. 25 Awo abayigirizwa abalala ne 
bamubuulira nti Tulabye Mukama waffe. Nave n'abagamba nti Bwe 
ssiriraba mu bibatu bye enkovu z'enninga, ne nzisa olunwe lwange ku 
nkovu z'enninga, ne nsonseka omukono gwange mu mbiriizi ze, sirikkiriza 
n'akatono. 26 Oluvannyuma nga wayiseewo ennaku munaana, ate 
abayigirizwa be baali munda, ne Tomasi ng'ali nabo, Yesu n'ajja, enzigi nga 
ziggaddwawo, n'ayimirira wakati mu bo n'agamba nti Emirembe gibe mu 
mmwe. 27 Awo n'agamba Tomasi nti Leeta wano olunwe lwo olabe 
ebibatu byange; era oleete n'omukono gwo, ogusse mu mbiriizi zange; 
oleme okuba atakkiriza nave akkiriza. 28 Tomasi n'addamu n'amugamba 
nti Ggwe Mukama wange, era Katonda wange. 29 Yesu n'amugamba nti 
Kubanga ondabye, kyovudde okkiriza; balina omukisa abakkiriza nga 
tebaliiko kye balabye. 30 Waliwo obubonero obulala bungi Yesu bwe 
yakolera mu maaso g'abayigirizwa, obutawandiikiddwa mu kitabo kino; 

31 naye buno bwawandiikibwa, mulyoke mukkirize nti Yesu ye Kristo, 
Omwana wa Katonda; era bwe mukkiriza mube n'obulamu mu linnya lye. 


Ekyenkya ku nnyanja 


21:1 Oluvannyuma lw'ebyo Yesu ne yeeraga nate mu bayigirizwa be ku 
nnyanja eye Tiberiya; ne yeeraga bw'ati. 2 Baali bali wamu Simooni 

Peetero, ne Tomasi ayitibwa Didumo, ne Nassanayiri ow'e Kaana eky'e 
Ggaliraaya, n'abaana ba Zebbedaayo, n'abagigirizwa be abalala babiri. 3 


Simooni Peetero n'abagamba nti nyenda kuvuba. Ne bamugamba nti Naffe 
tugenda naawe. Ne bagenda, ne basaabala mu lyato; ekiro ekyo ne 
batakwasa kintu. 4 Naye bwali bukya Yesu n'ayimirira ku ttale: nave 
abayigirizwa ne batamanya nga ye Yesu. 5 Awo Yesu n'abagamba nti 
Abaana, mulina ekyokuliira? Ne bamuddamu nti Tetulina. 6 N'abagamba 
nti Musuule omugonjo ku luuyi olwa ddyo olw'eryato, munaakwasa. Awo 
ne basuula, kale nga tebakyayinza kuguwalula olw'ebyennyanja ebingi, 7 
Awo omuyigirizwa oyo Yesu gwe yayagalanga n'agamba Peetera nti Ye 
Mukama waffe. Awo Simooni Peetero bwe yawulira nga ye Mukama 
waffe ne yeesiba olugoye (kubanga yali bwereere) ne yeesuula mu 
nnyanja. 8 Naye abayigirizwa abalala ne bajjira mu lyato ettono (kubanga 
baali tebali wala n'ettale, naye emikono nga bikumi bibiri,) nga bawalula 
omugonjo ogulimu ebyennyanja. 9 Awo bwe baavaamu ne batuuka ku 
ttale, ne balaba omuliro ogw'amanda nga guli awo n'ebyennyanja nga 
biteekeddwako, n'omugaati. 10 Yesu n'abagamba nti Muleete ku 
byennyanja bye mukwasizza kaakano. 11 Awo Simooni Peetero 
n'asaabala, n'awalulira omugonjo ku ttale, nga gujjudde ebyennyanja 
ebinene, kikumi mu ataano mu bisatu: naye newakubadde nga byali bingi 
bwe bityo, omugonjo ne gutakutuka. 12 Yesu n'abagamba nti Mujje mulye. 
So mu bayigirizwa ne mutaba muntu eyayannanga okumubuuza nti Ggwe 
ani, nga bamanyi nga ye Mukama waffe. 13 Yesu n'ajja, n'addira omugaati, 
n'abawa, n'ebyennyanja bw'atyo. 14 Awo bwe baamala okulya, Yesu 
n'agamba Simooni Peetero nti 15 Awo bwe baamala okulya, Yesu 
n'agamba Simooni Peetero nti Simooni, omwana wa Yokaana, onjagala 
okukira bano? N'amugamba nti Weewaawo, Mukama wange; ggwe 
omanyi nga nkwagala. N'amugamba nti Lusanga abaana b'endiga bange. 
16 N'amugamba nate omulundi ogw'okubiri nti Simooni, omwana wa 
Yokaana, onjagala? N'amugamba nti Weewaawo, Mukama wange; ggwe 
omanyi nga nkwagala. N'amugamba nti Lundanga endiga zange. 17 
N'amugamba omulundi ogw'okusatu nti Simooni, omwana wa Yokaana, 
onjagala? Peetero n'anakuwala kubanga amugambye omulundi 
ogw'okusatu nti Onjagala? N'amugamba nti Mukama wange, ggwe omanyi 
byonna; ggwe otegeera nga nkwagala. Yesu n'amugamba nti Liisanga 


endiga zange. 18 Ddala ddala nkugamba nti Bwe wali omuvubuka, 
weesibanga n'ogenda gy'oyagala yonna: naye bw'olikaddiwa, oligolola 
emikono gyo, omulala alikusiba, alikutwala gy'otoyagala. 19 Yayogera 
bw'atyo, ng'alaga okufa kw'alifa okugulumiza Katonda. Bwe yamala 
okwogera bw'atyo, n'amugamba nti Ngoberera. 20 Peetero bwe yakyuka, 
n'alaba omuyigirizwa Yesu gwe yayagalanga ng'agoberera; era oyo ye 
yagalamira mu kifuba kye ku mmere ey'ekyeggulo, n'agamba nti Mukama 
wange, ani anaakulyamu olukwe? 21 Awo Peetero bwe yalaba oyo 
n'agamba Yesu nti Mukama wange, n'ono aliba ki? 22 Yesu n'amugamba 
nti Bwe njagala abeerewo okutuusa we ndijjira, ofaayo ki? ggwe goberera 
nze. 23 Awo ekigambo ekyo ne kibuna mu b'oluganda nti omuyigirizwa 
oyo talifa: so nga Yesu teyamugamba nga talifa; naye nti Bwe njagala 
abeerewo okutuusa we ndijjira, ofaayo ki? 24 Oyo ye muyigirizwa 
eyategeeza bino, n'awandiika bino; naffe tumanyi ng'okutegeeza kwe kwa 
mazima. 25 Nate waliwo ebirala bingi Yesu bye yakola, nabyo bwe 
biwandiikibwa kinnakimu ndowooza nti n'ensi zonna tezandigiddemu 
bitabo ebyandiwandiikiddwa. 


Ebikolwa 


1:1 Ekitabo eky'olubereberye nnakikola, munnange Teefiro, ekya byonna 
Yesu bye yasooka okukola n'okuyigiriza, 2 okutuusa ku lunaku luli bwe 
yamala okulagira ku bw'Omwoyo Omutukuvu abatume be yalonda 
n'atwalibwa mu ggulu. 3 Bwe yamala okubonyaabonyezebwa ne yeeraga 
mu bo nga mulamu, mu bubonero bungi, ng'abalabikira ebbanga ly'ennaku 
amakumi ana, ng'ayogera eby'obwakabaka bwa Katonda. 4 Awo bwe 
yakunyaana nabo n'abalagira baleme okuva mu Yerusaalemi, naye 
balindirire okusuubiza kwa Kitaawe kwe baawulira gy'ali: 5 kubanga 
Yokaana yabatiza n'amazzi; naye mmwe mulibatizibwa n'Omwoyo 
Omutukuvu mu maku si nnyingi. 6 Awo bwe baakunyaana ne bamubuuza 
nga bagamba nti Mukama waffe, mu biro bino mw'onookomezaawo 
obwakabaka eri Isiraeri? 7 N'abagamba nti Si kwammwe okumanya 
entuuko newakubadde ebiro, Kitaffe bye yateeka mu buyinza bwe ye. 8 


Naye muliweebwa amaanyi, Omwoyo Omutukuvu bw'alimala okujja ku 
mmwe, natnmwe munaabanga bajulirwa bange mu Yerusaalemi ne mu 
Buyudaaya bwonna ne mu Samaliya, n'okutuusa ku nkomerero y'ensi. 


Yesu agenda mu Ggulu 


9 Bwe yamala okwogera ebyo, nga batunuulira, n'asitulibwa, ekire ne 
kimutoola okumuggya mu maaso gaabwe. 10 Bwe baali beekaliriza 
amaaso mu ggulu bw'agenda, laba, abantu babiri ne bayimirira kumpi nabo 
nga bambadde engoye ezitukula; 11 abaayogera nti Abantu b’e Ggaliraaya 
kiki ekibayimiriza nga mutunuulira mu ggulu? Oyo Yesu abaggiddwako 
okutwalibwa mu ggulu alijja bw'atyo nga bwe mumulabye ng'agenda mu 
ggulu. 12 Ne bakomawo e Yerusaalemi okuva ku lusozi oluyitibwa olwa 
Zeyituuni, oluli okumpi ne Yerusaalemi ng'olugendo olw'oku ssabbiiti. 13 
Awo bwe baayingira ne balinnya mu kisenge ekya waggulu, we 
baatuulanga; Peetero ne Yokaana ne Yakobo ne Andereya, Firipo ne 
Tomasi, Battolomaayo ne Matayo, Yakobo omwana wa Alufaayo, ne 
Simooni Zerote, ne Yuda omwana wa Yakobo. 14 Abo bonna baali nga 
banyiikira n'omwoyo gumu mu kusaba, wamu n'abakazi ne Malyamu 
nnyina Yesu, ne baganda be. 15 Mu nnaku ezo Peetero n'ayimirira wakati 
mu b'oluganda n'ayogera (ekibiina ky'abantu abaakunyaana baali nga 
kikumi mu abiri nti 16 Abasajja ab'oluganda, kyagwana ekyawandiikibwa 
kituukiririzibwe, Omwoyo Omutukuvu kye yayogera edda mu kamwa ka 
Dawudi, ku Yuda, eyali omusaale waabwe abaakwata Yesu; 17 kubanga 
yabalirwa wamu naffe, naweebwa omugabo gw'okuweereza kuno. 18 
(Oyo n'agula ennimiro n'empeera ey'obubi bwe; nagwa nga yeevuunise, 
n'ayabikamu wakati, ebyenda byonna ne biyiika. 19 Ne kitegeerekeka eri 
abo bonna abaali mu Y erusaalemi: ennimiro eyo mu lulimi Iwabwe 
n'okuyitibwa n'eyitibwa Akerudama, ye nnimiro ey'omusaayi.) 20 Kubanga 
kyawandiikibwa mu kitabo kya Zabbuli nti Ekibanja kye kizike, So kireme 
okubeerangamu omuntu: era nti Obukulu bwe buweebwe omulala. 21 Kale 
kigwanye mu bantu abaayitanga naffe mu biro byonna bwe yayingiranga 
n'avanga gye tuli Mukama waffe Yesu 22 okuva ku kubatiza kwa 


Yokaana okutuusa ku lunaku lwe yatuggibwako, omu ku abo abeere 
omujulirwa w'okuzuukira kwe awamu naffe. 23 Ne baloada babiri, Yusufu 
ayitibwa Balusaba, n'atuumibwa nate erinnya Yusito, ne Matiya. 24 Ne 
basaba, ne bagamba nti Ggwe, Mukama waffe, amanyi emitima gy'abantu 
bonna, lagako omu gw'olonze ku bano bombi, 25 aweebwe ekifo 
ky'okuweereza okwo n'obutume, Yuda bwe yasubwa agende mu kifo kye 
ye. 26 Ne babakubira obululu; akalulu ne kagwa ku Matiya; n’abalirwa 
wamu n'abatume ekkumi n'omu. 


Okujja kw'Omwoyo Omutukuvu 


2:1 Awo olunaku lwa Pentekoote bwe lwatuuka, bonna baali wamu mu 
kifo kimu. 2 Amangu ago okuwuuma ne kuba mu ggulu ng'empewo 
ewuuma n'amaanyi, ne kujjuza ennyumba yonna mwe baali batudde. 3 Ne 
kulabika ku bo ennimi ng'ez'omuliro nga zeeyawuddemu: buli lulimi ne 
lutuula ku muntu. 4 Bonna ne bajjula Omwoyo Omutukuvu, ne batanula 
okwogera ennimi endala, nga Omwoya bwe yabawa okuzoogera. 5 
Waaliwo mu Yerusaalemi Abayudaaya nga batudde, abantu 
abeegendereza, abaava mu buli ggwanga ly'abantu wansi w'eggulu. 6 
Okuwuuma okwo bwe kwabaawo, ekibiina ne kikuņnaana ne 
kisamaalirira, kubanga baawulira buli muntu nga boogera mu lulimi 
lw'ewaabwe, 7 Ne bawuniikirira bonna, ne brewuunya, nga boogera nti 
Laba, bano bonna aboogera si Bagaliraayai. 8 Era kiki ffe buli muntu 
okuwulira olulimi lw'ewaffe gye twazaalibwa? 9 Abapaazi n'Abameedi, 
n'Abeeramiti, n'abali mu Mesopoumiya, mu Buyudaaya ne Kapadokiya, 
mu Ponto ne mu Asiya, 10 mu Fulugiya ne mu Panfuliya, mu Misiri ne mu 
nsi ez'e Libuwa eziriraanye Kuleene, n'Abaruumi abagenyi. Abayudaaya 
n'abakyufu, 11 Abakuleete n'Abawalabu, tuwulira bano nga boogera mu 
nnimi zaffe eby'ekitalo ebya Katonda. 12 Bonna ne beewuunya ne 
babuusabuusa no bagambagana nti Amakulu gaakyo kiki kino? 13 Naye 
abalala no babasekerera ne bagamba nti Beumidde omwenge omusu. 14 
Naye Peetero bwe yayimirin ne bali ekkumi n'omu, n'ayogeren waggulu 
n'abagamba nti Abasajja Abayudaaya n'abatuula mu Y erusaalemi mwenna, 


mutegeere kina, mutegere amatu ebigambo byange. 15 Kubanga bano 
tebatamidde, nga mmwe bwe mulowooza; kubanga ye ssaawa ey'okusatu 
ey'emisana. 16 Naye bino bye byayogerwa nnabbi Yoweeri nti 17 
Olulituuka mu maku ez'oluvannyuma, bw'ayogera Katonda, Ndifuka ku 
omwoyo gwange ku balina omubiri bonna: Batabani tammwe ne bewala 
bammwe baliragula, N'abalenzi bammwe balinha okwolesebwa, 
N'abakadde bammwe balirowa ebirooto: 18 Weewaawo, ne ku baddu 
bano n'abazaana bange mu nnaku ziri Ndibafukira ku Mwoyo gwange, 
baliragula. 19 Ndireeta eby'ekitalo mu ggulu waggulu N'obubonero mu nsi 
wansi, Omusaayi n'omuliro n'okunyooka kw'omukka. 20 Enjuba erifuuka 
ekizikiza, N'omwezi okuba omusaayi, Olunaku Iwa Mukama Olukulu 
olulitenderezebwa nga terunnaba kujja. 21 Olulituuka buli alisaba erinnya 
lya Mukama alirokoka. 22 Abasajja Abaisiraeri, muwulire bigambo bino. 
Yesu Omunazaaleesi, omuntu eyabalagibwa Katonda mu bigambo 
eby'amaanyi n'eby'anagero n'obubonero, Katonda bye yamukozanga wakati 
mu mmwe, nga mmwe bwe mumanyi; 23 oyo bwe yaweebwayo nga 
Katonda bwe yasooka okuteesa n'okumanya, mwanutwala ne 
mumukomerera n'emiuno gy'abantu ababi, ne mumutta. 24 Naye oyo 
Katonda yamuzuukiza, we yasumulula okulumwa kw'okufa: kubanga 
tekwayinza kumunyweza. 25 Kubanga Dawudi mwogerako nti Nnalaba 
Mukama ennaku zonna mu maaso gange, Kubanga ali ku mukono gwange 
ogwa ddyo, nneme okusagaasagana. 26 Omutima gwange kyegwava 
gwesiima, olulimi lwange ne lusanyuka; Era n'omubiri gwange 
gunaabeeranga mu ssuubi: 27 Kubanga tolindeka bulamu bwange mu, 
Magombe, So toliwaayo Mutukuvu wo kuvunda. 28 Wanjigiriza amakubo 
g'obulamu; Olinjijuza essanyu n'amaaso go. 29 Abasajja ab'oluganda, 
nnyinza kwogerera n'obuvumu mu maaso gammwe ebya jjajjaffe omukulu 
Dawudi nti yafa n'aziikibwa, n'amalaalo ge gali waffe ne kaakano. 30 
Kale, bwe yali nnabi, bwe yamanya nga Katonda yamulayirira ekirayiro, 
nti mu bazzukulu b'omu ntumbwe ze alituuzaako omuntu ku ntebe ye; 31 
bwe yalaba lubereberye, n'ayogera ku kuzuukira kwa Kristo nga 
teyalekebwa mu Magombe so nga n'omubiri gwe tegwavunda. 32 Yesu 
oyo Katonda yamuzuukiza, fenna ffe bajulirwa. 33 Awo bwe 


yalinnyisibwa ku mukono ogwa ddyo ogwa Katonda, n'aweebwa 
okusuubiza kw'Omwoyo Omutukuvu eri Kitaawe, afuse kino kye mulabye 
kaakano kye muwulidde. 34 Kubanga Dawudi teyalinnya mu ggulu, naye 
yayogera yennyini nti Mukama yagamba Mukama wange nti Tuula ku 
mukono gwange ogwa ddyo, 35 Okutuusa lwe nditeeka abalabe bo okuba 
entebe y'ebigere byo. 36 Kale mazima bamanye ennyumba yonna eya 
Isiraeri nti Katonda yamufuula Mukama era Kristo, Yesu oyo gwe 
mwakomerera. 37 Awo bwe baawulira ebyo emitima gyabwe ne 
gibaluma, ne bagamba Peetero n'abatume abalala nti Abasajja ab'oluganda, 
tunaakola tutya? 38 Peetero n'abagamba nti Mwenenye, mubatizibwe buli 
muntu mu mmwe okuyingira mu linnya lya Yesu Kristo okuggibwako 
ebibi byamalwe, munaaweebwa ekirabo gwe Mwoyo Omutukuvu. 39 
Kubanga okusuubizibwa kwammwe era kwa baana bammwe n'abo bonna 
labali ewala, bonna abaliyitibwa Mukama Katonda waffe. 40 Era 
n'abategeeza mu bigambo ebirala bingi n'ababuulirira ng'agamba nti 
Mulokolebwe mu mirembe gino egyakyama. 41 Awo abakkiriza 
ekigambo kye ne babatizibwa: ne bongerwako ku hlnaku luli abantu 
ng'enkumi ssatu. 42 Ne baba nga banyiikiriranga okuyigirizibwa 
kw'abatume, ne mu kusseekimu, ne mu kumenya emigaati ne mu kusaba. 
43 Buli muntu n'atya: eby'amagero bingi n'obubonero ne bikolebwanga 
abatume. 44 Bonna abakkiriza baali wamu, ne baba nga bassa kimu mu 
byonna, 45 eby'obugagga byabwe n'ebintu bye baali nabyo ne babitunda ne 
bagabiranga bonna nga buli muntu bwe yali yeetaaga. 46 Nabo nga 
banyiikiriranga bulijjo n'omwoyo gumu mu yeekaalu, nga bamenya 
emigaati mu nnyumba eka, ne balyanga emmere n'essanyu n'omutima 
ogutalina bukuusa, 47 nga batenderezanga Katonda, nga basiimibwanga 
abantu bonna. Mukama n'abongerangako bulijjo abaalokokanga. 


Omulema awonyezebwa 


3:1 Awo Peetero ne Yokaana ne balinnya mu yeekaalu mu ssaawa 
ey'okusabiramu, essaawa ey'omwenda. 2 Waaliwo omuntu omulema 
okuva mu lubuto lwa nnyina yali asituliddwa, gwe baateekanga bulijjo ku 


luggi Iwa yeekaalu olwayitibwanga Olulungi, okusabanga effeeza 
abaayingiranga mu yeekaalu. 3 Oyo bwe yalaba Peetero ne Yokaana nga 
bagenda okuyingira mu yeekaalu n'asaba okuweebwa effeeza. 4 Peetero 
awamu ne Yokaana ne bamwekaliriza amaaso, Peetero n'agamba nti 
Tutunuulire. 5 N'abawulira, ng'alowooza nti banaamuwa ekintu. 6 Naye 
Peetero n'agamba nti Effeeza ne zaabu sibirina; naye kye nnina kye nkuwa: 
mu linnya lya Yesu Kristo Omunazaaleesi, tambula. 7 N'amukwata ku 
mukono ogwa ddyo n'amuyimusa. Amangu ago ebigere bye 
n'obukongowule ne bifuna amaanyi: 8 n'agolokoka mangu n'ayimirira 
n'atambula, n'ayingira nabo mu yeekaalu ng'atambula ng'abuuka 
ng'atendereza Katonda. 9 Abantu bonna ne bamulaba ng'atambula 
ng'atendereza Katonda, 10 ne bamutegeera nga ye wuuyo eyatuulanga ku 
luggi Olulungi olwa yeekaalu okusabirizanga effeeza, ne bawuniikirira 
nnyo n'okwewuunya olw'ekyo ekimukoleddwa. 11 Bwe yali ng'akyekutte 
Peetero ne Yokaana, ekibiina kyonna ne baddukana gye baali ne 
bakunyaanira mu kisasi ekiyitibwa ekya Sulemaani nga beewuunya nnyo. 
12 Awo Peetero bwe yalaba n'addamu ekibiina nti Abasajja Abaisiraeri, 
kiki ekibeewuunyisa bino? Mutwekaliririza ki amaaso ng'amaanyi gaffe ffe 
oba kutya kwaffe Katonda bye bimutambuzizza oyo? 13 Katonda wa 
Ibulayimu era owa Isaaka era owa Yakobo, Katonda wa bajjajjaffe, 
yagulumiza Mulenzi we Yesu, gwe mwawaayo ne mumwegaanira mu 
maaso ga Piraato, bwe yamalirira okumuta. 14 Naye mmwe ne mwegaana 
Omutukuvu era Omutuukirivu, ne mwagala okuweebwa omussi, 15 ne 
mutta Omukulu w'obulamu; oyo Katonda yamuzuukiza mu bafu: ffe 
bajulirwa baakyo. 16 Era olw'okukkiriza erinnya lye oyo gwe mulaba gwr 
mumanyi erinnya lye limuwadde amaanyi, n'okukkiriza okuli mu oyu 
kumuwadde obulamu buno obutuukiridde mu maaso gammwe mwenna. 
17 Kale kaakano, ab'oluganda, mmanyi nga mwakola nga temumanyi, nga 
n'abakulu bammwe. 18 Naye Katonda bye yabuulira edda mu kamwa ka 
bannabbi bonna nga Kristo we alibonyaabonyezebwa, yabituukiriza 
bw'atyo. 19 Kale mwenenye, mukyuke, ebibi byammwe bisangulibwe, 
ebiro eby'okuwummuzibwa mu maaso ga Mukama bituuke; 20 naye atume 
Kristo eyabaawulirwa edda, ye Yesu, 21 eyagwanyizibwa okutwalibwa 


mu ggulu okutuusa mu biro eby'okulongoosezaamu byonna, Katonda bye 
yayogereranga mu kamwa ka bannabbi be abatukuvu abaaliwo okuva ku 
luhereberye. 22 Musa yagamba nti Mukama Katonda alibayimiririza 
nnabbi aliva mu baganda bammwe nga nze; oyo mumuwuliranga byonna 
by'alibagamba. 23 Olulituuka buli mwoyo ogutawulira nnabbi oli 
gulizikirizibwa mu ggwanga. 24 Weewaawo ne bannabbi bonna n'abo 
okuva ku Samwiri n'abo abaamuddirira, bonna abaayogeranga, 
baabuuliranga eby'ennaku zinno. 25 Mmwe muli baana ba bannabbi, era 
ab'endagaano Katonda gye yalagaana ne bajjajjammwe, ng'agamba 
Ibulayimu nti Ne mu zzadde lyo ebika byonna eby'ensi mwe biriweerwa 
omukisa. 26 Okusooka gye muli Katonda, bwe yamala okuzuukiza 
Mulenzi we n'amutuma gye muli abawe omukisa, ng'akyurr buli muntu mu 
bibi byammwe. 


Peetero ne Yokaana mu kkomera 


4:1 Bwe baali nga boogera n'ekibiina, ne bajja gye baali bakebona 
n'omukulu wa yeekaalu n'Abasaddukaayo, 2 nga banakuwadde nnyo 
kubanga baayigiriza ekibiina era baabuulira ku bwa Yesu okuzuukira mu 
bafu. 3 Ne babassaako emikono ne babassa mu kkomera okutuusa enkya: 
kubanga bwali buwungedde. 4 Naye abamu bangi abaawulira ekigambo ne 
bakkiriza, omuwendo gw'abasajja ne baba ng'enkumi ttaano. 5 Awo bwe 
bwakya enkya abakulu n'abakadde n'abawandiisi ne bakuņņnaanira mu 
Yerusaalemi: 6 ne Ana kabona asinga obukulu, ne Kayaafa ne Yokaana ne 
Alegeezanda, ne bonna ab'ekika kya kabona asinga obukulu: 7 ne 
babateeka wakati, ne babuuza nti Maanyi ki oba linnya ki eribakoza mmwe 
hyo? 8 Awo Peetero bwe yajjula Omwoyo Omutukuvu, n'abagamba nti 
Abakulu b'abantu n'abakadde, 9 bwe tubuulirizibwa leero olw'okukola 
obulungi omuntu omulwadde, ekimuwonyezza; 10 mutegeere mwenna 
n'ekibiina kyonna eky'Abaisiraeri nti mu linnya lya Yesu Kristo 
Omunazaaleesi, gwe mwakumerera mmwe, Katonda gwe azuukiza mu 
bafu, ku bw'oyo ono ayimiridde nga mulamu mu maaso gammwe. 11 Oyi 
lye jjinja eryanyoomebwa mmwe abazimbi, erifuuse ekkulu ery'oku 


nsonda. 12 So tewali mu mulala bulokozi, kubanga tewali na linnya ddala 
wansi w'eggulu eryaweebwa abantu eritugwanira okutulokola. 13 Awo 
bwe baalaba obugumu bwa Peetero ne Yokaana, ne babategeera okuba 
abantu abatamanyi kusoma era abataayigirizibwa nnyo, beewuunya, ne 
babeetegereza nga baali wamu ne Yesu. 14 Era bwe baalaba omuntu 
eyawoayezebwa ng'ayimiridde nabo, tebaalina kykuddamu. 15 Naye ne 
balagira bave mu lukiiko, ne basala amagezi bokka nga bagamba nti 16 
Tunaakola tutya abantu bano? Kubanga bakoze akabonero akayatikiridde, 
ekigambo ekyo kimanyiddwa abantu bonna abatuula mu Yerusaalemi, so 
tetuyinza kukyegaana. 17 Naye kireme okwengeranga okubuna mu bantu, 
tubakange balemenga okwogera mu linnya eryo n'omuntu yenna yenna. 18 
Ne babayita ne babalagira balemenga okwogera n'akatono newakubadde 
okuyigirizanga mu linnya lya Yesu. 19 Naye Peetero ne Yokaana ne 
baddamu ne babagamba nti Oba nga kirungi mu maaso ga Katonda 
okuwulira mmwe okusinga Katonda, mwogere; 20 kubanga ffe tetuyinza 
kulema kwogeranga bye twalaba bye twawulira. 21 Nabo, oluvannyuma 
lw'okwongera okubakanga, baabata, nga tebalaba kye banaabalanga 
okubabonereza, olw'ekibilina; kubanga bonna baali batendereza Katonda 
olw'ekyo ekikoleddwa. 22 Kubanga obukulu bwe yali ayise mu myaka 
amakumi ana omuntu eyakolerwa akabonero kano ak'okuwonyezebwa. 23 
Bwe baateebwa ne bagenda mu kibiina kyabwe, ne bategeeza byonna bye 
bagambiddwa bakabona abakulu n'abakadde. 24 Nabo bwe baawulira ne 
bayimusa eddoboozi lyabwe n'omwoyo gumu eri Katonda, ne bagamba nti 
Mukama, ggwe eyakola eggulu n'ensi n'ennyanja n'ebirimu byonna, 25 
ggwe eyayogerera ku bw'Omwoyo Omutukuvu mu kamwa ka jjajjaffe 
Rawudi mulenzi wo nti Ab'amawanga kiki ekibeesazizza akajegere, 
N'ebika birowoozezza ebitaliimu? 26 Bakabaka b'ensi baasimba ennyiriri, 
N'abakulu baakuņņaanira wamu Ku Mukama ne ku Kristo we: 27 
Kubanga mazima baakuņņaanira mu kibuga muno ku Mulenzi wo 
omutukuvu Yesu, gwe wafukako amafuta, Kerode ne Pontio Piraato 
wamu n'ab'amawanga n'ebika bya Isiraeri, 28 bakole byonna omukono gwo 
n'okuteesa kwo bye byalagira edda okubaawo. 29 Kale kaakano, Mukama, 
laba okukanga kwabwe, owe abaddu bo bagume nnyo okwogeranga 


ekigambo kyo, 30 bw'ogolola omukono grovo owonye, n'obubonero 
n'amagero bikolebwenga mu linnya lya Mulenzi wo omutukuvu Yesu. 31 
Bwe baamala okusaba, mu kifo we baakunyaanira ne wakankana; bonna 
ne bajjula Omwoyo Omutukuvu, ne boogera ekigambo kya Katonda 
n'obuvumu. 32 N'ekibiina kyabwe abakkiriza baalina omutima gumu 
n'emmeeme emu; so tewaali n'omu eyoyogeranga nti ekintu ky'alina kye 
kikye yekka, naye byonna baabanga nabyo mu bumu. 33 N'amaanyi mangi 
abatume ne boogeranga okutegeeza kwabwe okw'okuzuukira kwa 
Mukama waffe Yesu. N'ekisa kingi ne kibeeranga ku bo bonna. 34 
Kubanga tewaali mu bo eyeetaaganga; kubanga bona abaalina ensuku oba 
ennyumba baazitundanga ne baleeta omuwendo gwazo ezaatundibwanga, 
35 ne baguteeka ku bigere by'abatume: ne bagabiranga buli muntu nga bwe 
yeetaaganga. 36 Ne Yusufu abatume gwe baayita Bakunabba 
(okutegeezebwa kwalyo nti) Mwana wa ssannyu Omuleevi, eyazaalirwa e 
Kupulo, 37 yalina ennimiro, n'agitunda n'aleeta effeeza n'agiteeka ku 
bigere by'abatume. 


5:1 Naye omuntu erinnya lye Ananiya ne Safira mukazi we n'atlmda 
ebibye, 2 ne yeeterekerako ku muwendo, mukazi we naye ng'amanyi, 
n'aleetako kitundu butundu n'ateeka ku bigere by'abatume. 3 Naye Peetero 
n'agamba nti Ananiya, Setaani akujjtllizza ki omutima gwo okulimba 
Omwoyo Omutukuvu, ne weeterekerako ku muwendo gw'ennimiro? 4 
Bwe yali eyo, teyali yiyo? Era bwe yamala okutundibwa, teyali mu 
buyinza bwo? Kiki ekikuteesezza mu mutima okukola bw'oti? Tolimbye 
bantu, naye Katonda. 5 Ananiya bwe yawulira ebigambo ebyo, nagwa 
n'atondoka. Entiisa nnyingi n'ekwata bonna abaawulira ebyo. 6 Abalenzi ne 
bayimuka ne bamuzinga, ne bamutwala ne bamuziika. 7 Awo olwatuuka 
waali wayiseewo essaawa ssatu mukazi we naye n'ayingira nga tamanyi 
bwe bibadde. 8 Peetero n'amuddamu nti Mbuulira, mwatunda ennimiro 
omuwendo bwe gutyo? N'agamba nti Weewaawo, bwe guti. 9 Naye 
Peetero n'amugamba nti Kiki ekibatabaganyizza okukema Omwoyo gwa 
Mukama? Laba, ebigere byabwe abaziise balo biri ku luggi, banaakutwala 
naawe. 10 Amangu ago n'agwa ku bigere bye, n'atondoka: abalenzi bwe 


baayingira ne bamusanga ng'afudde, ne bamutwala ne bmuziika wamu ne 
bba. 11 Entiisa nnene n'ekwata ekkanisa yonna ne bonna abaawulira ebyo. 
12 Obubonero n'eby'amagero bingi ne bikolebwanga n'emikono gy'abatume 
mu bantu; bonna baali mu kisasi kya Sulemaani n'omwoyo gumu. 13 So 
n'abalala tewaali n'omu eyayanyanga okwegatta nabo; naye abantu ne 
babagulumizanga; 14 abakkiriza ne beeyongeranga okwegatta ne Mukama 
waffe, bangi abasajja n'abakazi; 15 n'okuleeta ne baleetanga mu makubo 
abalwadde ne babateekanga ku mikeeka ne ku bitanda, Peetero bw'anajja 
ekisiikirize kye kituuke ku bamu. 16 Era ebibiina ne bikuņņaananga nga 
biva mu bibuga ebiriraanye Y erusaalemi, nga baleeta abalwadde n'abaali 
babonyaabonyezebwa dayimooni; ne bawonyezebwanga bonna. 17 Naye 
n'ayimuka kabona asinga obukulu ne bonna abaali naye (kye kitundu 
eky'Abasaddukaayo), ne bajjula obuggya, 18 ne bakwata abatume ne 
babateeka mu kkomera ly'abantu bonna. 19 Naye malayika wa Mukama 
ekiro naggulawo enzigi ez'ekkomera, n'abafulumya, n'agamba nti 20 
Mugende, muyimirire, mubuulire mu yeekaalu abantu ebigambo byonna 
eby'obulamu buno. 21 Bwe baawulira ne bayingira mu yeekaalu mu 
matulutulu, ne bayigiriza. Naye kabona asinga obukulu n'ajja n'abaali naye, 
n'ayita olukiiko n'abakadde bonna ab'abaana ba Isiraeri, natuma mu 
kkomera okubaleeta. 22 Naye abaami abaagenda tebaabasanga mu 
kkomera, ne bakomawo, ne boogera 23 nga bagamba nti Ekkomera 
tusaanze nga lisibiddwa bulungi ddala n'abakuumi nga bayimiridde ku 
nzigi; naye bwe tugguddewo, tetusanzeemu muntu. 24 Bwe baawulira 
ebigambo ebyo omukulu wa yeekaalu ne bakabona abakulu, ne basoberwa 
mu bweraliikirivu bwabwe ekigambo kino nga bwe kijja okubuna. 25 
Omuntu n'ajja n'ababuulira nti Laba, abantu bali be mwateese mu kkomera 
bali mu yeekaalu bayimiridde nga bayigiriza abantu. 26 Awo omukulu 
n'abaami ne bagenda ne babaleeta, si Iwa maanyi, kubanga baali batya 
abantu baleme okubakuba amayinja, 27 Ne babaleeta ne babateeka mu 
maaso g'olukiiko. Kabona asinga obukulu n'ababuuza 28 ng'agamba nti 
Okulagira twabalagira obutayigirizanga mu linnya eryo: era, laba, 
mujjuzizza Yerusaalemi okuyigiriza kwammwe, ne mwagala okuleeta ku 
ffe omusaayi gw'omuntu oyo. 29 Naye Peetero n'abatume ne baddamu ne 


bagamba nti Kigwana okuwulira Katonda okusinga abantu. 30 Katonda wa 
bajjajjaffe yazuukiza Yesu gwe mwatta mmwe bwe mwamuwanika ku 
muti. 31 Oyo Katonda yamulinnyisa ku mukono gwe ogwa ddyo okubeera 
omukulu era omulokozi, okuwaayo eri Isiraeri okwenenya n'okuggibwako 
ebibi: 32 naffe ffe bajulirwa b'ebigambo ebyo, era n'Omwoyo Omutukuvu, 
Katonda gwe yawa abamugondera. 33 Naye bo bwe baawulira ne 
balumwa nnyo, ne baagala okubatta. 34 Naye omuntu n'ayimirira mu 
lukiiko, Omufalisaayo, erinnya lye Gamalyeri, omuyigiriza w'amateeka, 
alina ekitiibwa mu bantu bonna, n'alagira bazze abasajja ebweru akaseera: 
35 n'abagamba nti Abasajja Abaisiraeri, mwekuume eby'abantu bano, kye 
mugenda okubakotako. 36 Kubanga edda mu biro ebyayita Syuda 
yagolokoka ng'agamba nti ye muntu omukulu, abantu nga bikumi bina ne 
beegatta naye: n'attibwa, bonna abaamuwulira ne basaasaana, emirerembe 
ne gikoma. 37 Oluvannyuma lwe n'agolokoka Yuda Omugaliraaya mu 
nnaku ez'okuwandiikibwa, n'atwala ekibiina okumugoberera: n'oyo n'abula, 
bonna abaamuwulira ne basaasaana. 38 Ne kaakano mbagamba nti 
Mwebalame abantu bano, mubaleke: kubanga okuteesa kuno n'omulimu 
guno oba nga bivudde mu bantu, birizikirira; 39 naye oba nga bya Katonda, 
temuyinza kubizikiriza; muleme okulabika ng'abalwana ne Katonda. 40 Ne 
bamuwulira: ne bayita abatume, ne babakuba, ne balagira obutayogeranga 
mu linnya lya Yesu, ne babata. 41 Awo ne bava mu maaso g'olukiiko nga 
basanyuka kubanga basaanyizibbwa okukwatibwa ensonyi olw'Erinnya. 42 
Buli lunaku mu yeekaalu ne mu nnyumba eka tebaayosanga kuyigirizanga 
n'okubuuliranga Yesu nga ye Kristo. 


Abantu omusanvu balondebwa okuweereza 


6:1 Awo mu maku ezo, abayigirizwa bwe beeyongera obungi, ne 
wabaawo okwemulugunya mu Bakerenisiti ku Baebbulaniya, kubanga 
bannamwandu baabwe baabafissanga mu kuweereza okwa bulijjo. 2 
Ekkumi n'ababiri ne bayita ekibuna ky'abayigirizwa, ne bagamba nti 
Tekiwooma ffe okulekanga ekigambo kya Katonda okuweerezanga ku 
mmeeza. 3 Kale, ab'oluganda, mulonde abantu mu mmwe abasiimibwa 


musanvu, abajjudde Omwoyo Omutukuvu n'atnagezi, be tunaateeka ku 
mulimu guno; 4 naye ffe tunaanyukiranga mu kusaba n'okuweereza 
ekigambo. 5 Ekigambo ekyo ne kisiimibwa mu maaso g'ekibiina kyonna; 
ne balonda Suteefano, omuntu eyajjula okukkiriza n'Omwoyo Omutukuvu, 
ne Firipo, ne Pulokolo, ne Nikanoli, ne Timooni, ne Pammena, ne 
Nikolaawo, omukyufu ow'e Antiyokiya; 6 ne babateeka mu maaso 
g'abatume; ne basaba, ne babassaako emikono. 7 Ekigambo kya Katonda 
ne kibuna; omuwendo gw'abayigirizwa mu Y erusaalemi ne gweyongerako 
nnyo; ekibiina kinene ekya bakabona ne bagondera okukkiriza. 8 
Suteefano bwe yajjula ekisa n'amaanyi n'akolanga amagero n'obubonero 
obunene mu bantu. 9 Naye ne bayimuka abantu abamu ab'ekkunnaaniro 
eriyitibwa ery'Abalibettino, n'ery'Abakuleene n'ery'Abalegezanderiya 
n'ery'Abakirukiya n'ery'Abasiya, nga bawakana ne Suteefano: 10 so 
tebaayinza kusobola magezi n'Omwoyo bye yayogeza. 11 Awo ne 
baweerera abantu abaagamba nti Twawulira oyo ng'ayogera ebigambo 
eby'okuvuma Musa ne Katonda. 12 Ne bakubiriza abantu, n'abakadde 
n'abawandiisi, ne bajja gy'ali, ne bamukwata, ne bamutwala mu lukiiko, 13 
ne bayimiriza abajulirwa ab'obulimba abaagamba nti Omuntu oyo taleka 
kwogera bigambo ku kifo kino ekitukuvu n'amateeka: 14 kubanga 
twamuwulira ng'agamba nti Yesu Omunazaaleesi oyo alizikiriza ekifo 
kino, aliwaanyisa n'empisa ze twaweebwa Musa. 15 Bwe baamwekaliriza 
amaaso, bonna abaali batudde mu lukiiko ne bamulaba amaaso ge nga 
gafaanana ng'aga malayika 


Suteefano ayogera eri ekibiina 


7:1 Kabona asinga obukulu n'ayogera nti Ebyo bwe biri bwe bityo? 2 
Suteefano n'agamba nti Abasajja ab'oluganda era bassebo, muwulire. 
Katonda ow'ekitiibwa yalabikira jjajjaffe Ibulayimu ng'ali e 
Mesopotamiya, nga tannabeera Kalani, 3 n'amugamba nti Va mu nsi 
yannyo ne mu kika kyo, ogende mu nsi gye ndikulaga. 4 Awo n'ava mu nsi 
y'Abakaludaaya, n'abeera mu Kalani: oluvannyuma kitaawe bwe yamala 
okufa, n'amuggyayo n'amuleeta mu nsi eno mwe mutudde mmwe kaakano; 


5 so teyamuwa butaka muno newakubadde awalinnyibwa ekigere: 
n'asuubiza okugimuwa okugirya, ye n'ezzadde lye oluvannyuma lwe, nga 
tannaba na mwana. 6 Katonda n'ayogera bw'ati ng'ezzadde lye baliba 
bagenyi mu nsi y'abalala; balibafuula abaddu, balibakolera obubi emyaka 
bikumi bina. 7 N'eggwanga eriribafuula abaddu nze ndisala omusango 
gwalyo, bwe yayogera Katonda: n'oluvannyuma balivaayo balinsinziza mu 
kifo kino. 8 N'amuwa endagaano ey'okukomola: awo Ibulayimu n'azaala 
Isaaka, n'amukomolera ku lunaku olw'omunaana: ne Isaaka n'azaala 
Yakobo: ne Yakobo n'azaala bajjajja abakulu ekkumi n'ababiri. 9 Bajjajja 
abakulu bwe baakwatirwa Yusufu obuggya ne bamutunda mu Misiri. 
Katonda n'abeeranga naye, 10 n'amulokola mu maku ze zonna, n'amuwa 
okuganja n'amagezi mu maaso ga Falaawo kabaka w’e Misiri, n'amufuula 
omufuzi mu Misiri ne mu nnyumba ye yonna. 11 Enjala n'egwa ku nsi 
yotlna ey'e Misiri n'eya Kanani, n'ellnaku nnyingi, so ne batalaba mmere 
bajjajjaffe. 12 Naye Yakobo bwe yawulira ng'emmere enkalu eri Misiri, 
n'atuma bajjajjaffe omulundi ogw'olubereberye: 13 n'omulundi ogw'okubiri 
Yusufu baganda be ne bamutegeera: ekika kya Yusufu ne kimanyibwa 
Falaawo. 14 Yusufu n'atuma n'ayita Yakobo kitaawe ne baganda be bonna, 
abantu nsanvu mu bataano. 15 Yakobo n'akkirira e Misiri, n'afiirayo, ye ne 
bajjajjaffe; 16 ne batwalibwa e Sekemu; ne baziikibwa mu ntaana 
Ibulayimu gye yagula omuwendo gw'effeeza ku baana ba Kamoli mu 
Sekemu. 17 Naye ng'ebiro eby'okusuubiza bwe byali okumpi, Katonda 
kwe yayatulira Ibulayimu, abantu ne beeyongera ne baala mu Misiri, 18 
okutuusa kabaka omulala Iwe yabaawo ku Misiri ataamanya Yusufu. 19 
Oyo bwe yasalira amagezi eggwanga lyaffe, n'akola obubi bajjajjaffe, 
ng'abasuuzanga abaana baabwe abawere baleme okubeera abalamu. 20 
Mubiro ebyo Musa n'azaalibwa, n'abeera mulungi eri Katonda, ne 
bamuliisiza emyezi esatu mu nnyumba ya kitaawe. 21 Bwe yasuulibwa, 
muwala wa Falaawo n'amutwala n'amulera ng'omwana we. 22 Musa 
n'ayigirizibwa mu magezi gonna ag'e Misiri; n'abeera wa maanyi mu 
bigambo bye ne mu bikolwa bye. 23 Naye obukulu bwe yali alitera 
okutuusa emyaka amakumi ana, n'alowooza mu mutima gwe okulaba 
baganda be, abaana ba Isiraeri. 24 Bwe yalaba omuntu akolwa obubi, 


n'amutaasa, n'amuwoolera eggwanga omuntu eyali akolwa obubi, n'akuba 
Omumisiri. 25 N'alowooza nti baganda be banaategeera nga Katonda 
agenda okubawa obulokozi mu mikono gye: naye tebaategeera. 26 Nate 
ku lunaku olw'okubiri n'abasanga nga balwana, n'agezaako 
okubatabaganya, ng'agamba nti Abasajja, mmwe muli ba luganda: kiki 
ekibakoza obubi mwekka na mwekka? 27 Naye oli eyali akola munne 
obubi n'amusindika eri, ng'agamba nti Ani eyakufuula ggwe omukulu 
n'omulamuzi waffe? 28 Oyagala kunzita nze nga bwe watta Omumisiri jjo? 
29 Musa n'adduka olw'ekigambo ekyo, n'abeera mugenyi mu nsi ya 
Midiyaani, gye yazaalira abaana babiri ab'obulenzi. 30 Awo emyaka 
amakumi ana bwe gyatuuka, malayika wa Mukama n'amulabikira mu 
nnimi z'omuliro nga gwaka mu kisaka, bwe yali mu ddungu ku lusozi 
Sinaayi. 31 Musa bwe yalaba ne yeewuunya ky'alabye. Bwe yasembera 
okwetegereza, ne wabaawo eddoboozi lya Mukama nti 32 Nze Katonda 
wa bajjajja bo, Kazonda wa Ibulayimu, era owa Isaaka, era owa Yakobo. 
Musa n'akankana, so teyaguma kutunuulira. 33 Mukama n'amugamba nti 
Sumulula engatto eziri mu bigere byo: kubanga mu kifo wano 
w'oyimiridde watukuvu. 34 Okulaba ndabye okukolwa obubi abantu bange 
abali mu Misiri, ne mpulira okusinda kwabwe, ne nzika okubawonya. Kale 
kaakano jjangu, nnaakutuma mu Misiri. 35 Oyo Musa gwe baagaana nga 
bagamba nti Ani eyakufuula omukulu era omulamuzi? oyo Katonda gwe 
yatuma okuba omukulu era omununuzi mu mukono gwa malayika 
eyamulabikira mu kisaka. 36 Oyo n'abaggyayo bwe yamala okukola 
amagero n'obubonero mu Misiri, ne mu Nnyanja Emmyufu, ne mu ddungu 
emyaka amakumi ana. 37 Oyo ye Musa oli eyagamba abaana ba Isiraeri 
nti Katonda alibaleetera nnabbi aliva mu baganda bammwe nga nze. 38 
Oyo ye yali mu kkanisa mu ddungu, wamu ne malayika eyayogerera naye 
ku lusozi Sinaayi, era wamu ne bajjajjaffe; eyaweebwa ebigambo 
eby'obulamu okutuwa ffe: 39 bajjajjaffe gwe bataayagala kuwulira, naye 
baamusindika eri, ne baddayo e Misiri mu mitima gyabwe, 40 nga 
bagamba Alooni nti Tukolere bakatonda abalitukulembera: kubanga Musa 
oyo, eyatuggya mu nsi y'e Misiri, tetumanyi ky'abadde. 41 Ne bakola 
ennyana mu nnaku ziri, ekifaananyi ne bakireetera ssaddaaka, ne 


basanyukira emirimu gy'emikono gyabwe. 42 Naye Katonda n'akyuka, 
n'abawaayo okusinzanga eggye ery'omu ggulu; nga bwe kyawandiikibwa 
mu kitabo kya bannabbi nti Mwampeeranga nze ensolo ezattibwanga ne 
ssaddaaka Emyaka amakumi ana mu ddungu, ennyumba ya Isiraeri? 43 Ne 
musitula eweema ya Moloki, N'emmunyeenye ya katonda Lefani, 
Ebifaananyi bye mwakola okubisinzanga: Nange ndibatwala ennyuma w’e 
Babbulooni. 44 N'eweema ey'obujulirwa yali ne bajjajjaffe mu ddungu, nga 
bwe yalagira eyagamba Musa okugikola ing'engeri gye yalaba bwe yali: 
45 bajjajjaffe bwe baagiweebwa ne bagireeta wamu ne Yoswa bwe baalya 
amatwale g'ab'amawanga, Katonda be yagobanga mu maaso ga bajjajjaffe 
okutuusa mu nnaku za Dawudi; 46 eyasiimibwa mu maaso ga Katonda, 
n'asaba okumunoonyeza aw'okutuuza Katonda wa Yakobo. 47 Naye 
Sulemaani n'amuzimbira ennyumba. 48 Naye Ali waggulu ennyo tatuula 
mu nnyumba ezaakolebwa n'emikono; nga nnabbi bw'ayogera nti 49 
Eggulu ye ntebe yange, N'ensi ye ntebe y'ebigere byange: Nnyumba ki gye 
mulinzimbira? bw'ayogera Mukama: Oba kifo ki mwe ndiwummulira? 50 
Omukono gwange si gwe gwabikola ebyo byonna? 51 Mmwe abalina 
ensingo enkalkanyavu, abatakomolebwa mu mitima ne mu matu, mmwe 
muziyiza bulijjo Omwoyo Omutukuvu; nga bajjajja bammwe, nammwe 
bwe mutyo. 52 Nnabbi ki gwe bataayigganya bajjaąjjammwe? Battanga 
abaasooka okubuulira ebigambo eby'okujja kwe Omutuukirivu, gwe 
mumaze okuwaayo kaakano okumutta; 53 mmwe abaaweebwa amateeka 
nga bwe gaalagirwa bamalayika, so temwagakwata. 54 Awo bwe 
baawulira ebyo ne balumwa mu mitima gyabwe, ne bamulumira obujiji. 55 
Naye bwe yajjula Omwoyo Omutukuvu, n'akaliriza amaaso mu ggulu, 
n'eleba ekitiibwa kya Katonda, ne Yesu ng'ayimiridde ku mukono ogwa 
ddyo ogwa Katonda; 56 n'agamba nti Laba, ntunuulidde eggulu nga 
libikkuse n'Omwana w'Omuntu ng'ayimiridde ku mukono ogwa ddyo 
ogwa Katonda. 57 Ne baleekaana n'eddubuozi ddene, ne baziba amatu 
gaabwe, ne bamweyiwako n'omwoyo gumu, 58 ne bamusindiikiriza 
ebweru w'ekibuga, ne bamukuba amayinja. Abajulirwa ne bateeka engoye 
zaabwe ku bigere by'omulenzi, erinnya lye Sawulo. 59 Ne bakuba 
amayinja Suteefano bwe yasaba n'agamba nti Mukama wange Yesu, twola 


omwoyo gwaage. 60 N'afukamira n'akaaba n'eddoboozi ddene nti 
Mukama wange, tobabalira kibi kino. Bwe yamala okwogera ebyo ne 
yeebaka. 


Sawulo ayigganya ekkanisa 


8:1 Ne Sawulo yasiima okuttibwa kwe. Ne wabaawo ku lunaku olwo 
okuyigganyizibwa kunene ku kkanisa eyali mu Yerusaalemi. Bonna ne 
basaasaanira mu nsi z'e Buyudaaya n'e Samaliya, wabula abatume. 2 
Abantu abaatya Katonda ne baziika Suteefano, ne bamukaabira nnyo. 3 
Naye Sawulo n'agirira ekkanisa ekyejo kingi, ng'ayingira mu buli nju, 
ng'awalula abasajja n'abakazi n'abateeka mu kkomera. 4 Awo abo 
abaasaasaana ne bagenda nga babuulira ekigambo. 5 Firipo n'aserengeta 
mu kibuga eky'e Samaliya, n'ababuulira Kristo. 6 Ebibiina ne biwulira 
n'omwoyo gumu ebigambo Firipo by'ayogedde, bwe baawulira ne balaba 
eby'amagero ge yakolanga. 7 Kubanga bangi ku bo abaaliko dayimooni, ne 
babavangako nga bakaaba n'eddoboozi ddene: ne bawonanga bangi abaali 
balwadde okukoozimba n'a balema. 8 Essanyu lingi ne libeera mu kibuga 
omwo. 9 Naye waaliwo omuntu omu, erinnya lye Simooni, eyakolanga 
eddogo edda mu kibuga omwo n'awuniikirizanga eggwanga ly'e Samaliya, 
ng'agamba nti ye mukulu; 10 ne bamuwuliranga bonna okuva ku muto 
okutuuka ku mukulu, nga bagamba nti Omuntu ono ge maanyi ga Katonda 
agayitibwa Amangi. 11 Ne bamuwuliranga, kubanga ennaku nnyingi 
yabawuniikirizanga n'okuloga kwe. 12 Naye bwe bakkiriza Firipo 
ng'abuulira enjiri ey'obwakabaka bwa Katonda n'erinnya lya Yesu Kristo, 
ne babatizibwa abasajja n'abakazi. 13 Era ne Simooni yennyini n'akkiriza: 
bwe yamala okubatizibwa n'abeeranga wamu ne Firipo; bwe yalabanga 
eby'amagero n'obubonero obunene obwakolebwanga ne yeewuunya. 14 
Awo abatume abaali mu Yerusaalemi bwe baawulira nga e Samaliya 
bakkirizza ekigambe kya Katonda, ne babatumira Peetero ne Yokaana. 15 
Nabo bwe baatuuka ne babasabira okuweebwa Omwoyo Omutukuvu: 16 
kubanga yali tannaba kubakkako n'omu ku bo: naye baabatizibwa 
bubatizibwa okuyingira mu linnya lya Mukama waffe Yesu. 17 Awo ne 


babassaako emikono, ne baweebwa Omwoyo Omutukuvu. 18 Naye 
Simooni bwe yalaba ng'olw'okussibwako emikono gy'abatume baaweebwa 
Omwoyo Omutukuvu, n'abaleetera effeeza 19 ng'agamba nti Mumpe 
nange obuyinza buno buli gwe nnassangako emikono aweebwenga 
Omwoyo Omutukuvu. 20 Naye Peetero n'amugamba nti Effeeza, yo 
ezikirire naawe, kubanga olowoozezza okufuna ekirabo kya Katonda 
n'ebintu. 21 Tolina mugabo newakubadde okugabana mu kigambo kino: 
kubanga omutima gwo si mugolokofu mu maaso ga Katonda. 22 Kale 
weenenye obubi bwo obwo, osabe Mukama waffe, mpozzi olisonyiyibwa 
ekirowoozo eky'omu mutima gwo. 23 Kubanga nkulaba oh mu mususa 
ogukaawa ne mu nvuba y'obubi. 24 Simooni n'addamu n'agamba nti 
Munsabire mmwe eri Mukama ebigambo ebyo bye mwogedde bireme 
okumbaako n'ekimu. 25 Awo bwe baamala okutegeeza n'okubuulira 
ekigambo kya Mukama waffe, ne baddayo e Yerusaalemi, ne babuulira 
enjiri mu mbuga nnyingi ez'Abasamaliya. 26 Naye malayika wa Mukama 
n'agamba Firipo ng'ayogera nti Golokoka, ogende obukiika obwa ddyo 
okutuuka mu kkubo eriserengeta okuva mu Yerusaalemi okutuuka e 
Ggaaza: ekkubo eryo lya ddungu. 27 N'agolokoka n'agenda: kale, laba, 
omuntu Omuwesiyopya, omulaawe omukungu wa Kandake kabaka 
omukazi ow'Abaesiyopya, eyali omuwanika w'ebintu bye byonna, yali azze 
e Yerusaalemi okusinza, 28 yali addayo n'atuula mu ggaali lye, n'asoma 
nnabi Isaaya. 29 Omwoyo n'agamba Firipo nti Sembera, weegatte 
n'eggaali eryo. 30 N'addukana Firipo namuwulira ng'asoma nnabbi Isaaya, 
n'agamba nti Obitegmdde by'osoma? 31 N'agamba nti Nnyinza ntya, 
wabula nga waliwo anandagirira? Ne yeegayirira Firipo alinnye atuule 
naye. 32 Mu kifo awaawandiikibwa we yali asoma we wagamba nti 
Yatwalibwa okuttibwa ng'endiga, Era ng'omwana gw'endiga mu maaso 
g'omusazi w'ebyoya bwe gusirika, Bwekityoteyayasamya kamwa ke: 33 
Mu kwetoowaza kwe omusango gwe gwaggibwawo: Ekika kye ani 
alikinnyonnyola? Kubanga obulamu bwe buggibwa mu nsi. 34 Omulaawe 
n'addamu Firipo n'agamba nti Nkwegayiridde, nnabbi yayogera ku ani 
ebigambo bino? Bibye yekka oba bya muntu mulala? 35 Firipo n'ayasama 
akamwa ke n'asookera ku kyawandiikibwa kino n'amubuulira Yesu. 36 


Awo bwel baali batambula mu kkubo ne batuuka awali amazzi; omulaawe 
n'agamba nti Laba, amazzi; kiki ekindobera okubatizibwa? 37 [Firipo 
n'agamba nti Oba ng'okkirizza n'omutima gwo gwonna, kirungi. N'addamu 
n'agamba nti Nzikkirizza Yesu Kristo nga ye Mwana wa Katonda.] 38 
N'alagira eggaali okuyimirira: ne bakka bombi mu mazzi. Firipo 
n'omulaawe; n'amubatiza. 39 Bwe baava mu mazzi, Omwoyo gwa 
Mukama n'atwala Firipo, omulaawe n'atamulaba nate: kubanga yagenda 
ng'asanyuka. 40 Naye Firipo yalabikira mu Azoto: bwe yayita n'abuulira 
mu bibuga byonna okutuuka e Kayisaliya. 


Mu lugendo e Ddamasiko, Sawulo akyusibwa 


9:1 Naye Sawulo bwe yali akyayogera ebigambo eby'okukanga 
n'eby'okutta abayigirizwa ba Mukama waffe, n'agenda eri kabona asinga 
obukulu, 2 namusaba ebbaluwa ez'okugenda e Ddamasiko, eri 
amakuņņgaaniro, bw'alirabayo abantu ab'ekkubo, oba nga basajja oba 
bakazi, abasibe abaleete e Yerusaalemi. 3 Awo bwe yali ng'atambula, 
ng'anaatera okutuuka e Ddamasiko, amangu ago omusana oguva mu ggulu 
ne gumwakira okumwetooloola, 4 nagwa wansi, n'awulira eddoboozi nga 
limugamba nti Sawulo, Sawulo, onjigganyiza ki? 5 N'agamba nti Ani 
ggwe, Mukama wange? Ye n'agamba nti Nze Yesu, gw'oyigganya ggwe: 
6 naye golokoka oyingire mu kibuga; onoobuulirwa ebikugwanidde 
okukola. 7 Naye abaali batambula naye ne bayimirira nga basamaaliridde, 
kubanga bawulidde eddoboozi naye ne batalaba muntu. 8 Sawulo 
n'agolokoka wa nsi, amaaso ge bwe gaazibuka, n'atalaba kintu: ne 
bamukwata ku mukono ne bamuleeta e Ddamasiko. 9 N'amala ennaku 
ssatu nga talaba, era nga talya, wadde nga tanywa. 10 Yaliyo 
omuyigirizwa mu Ddamasiko, erinnya lye Ananiya; Mukama waffe 
n'amugamba mu kwolesebwa nti Ananiya. N'amugamba nti Laba, nze 
nzuuno, Mukama wange. 11 Mukama waffe n'amugamba nti Golokoka 
ogende mu kkubo eriyitibwa Eggolokofu, obuulirize mu nnyumba ya Yuda 
omuntu erinnya lye Sawulo ow'e Taluso; kubanga, laba, asaba; 12 era 
alabye omuntu, erinnya lye Ananiya, ng'ayingira, ng'amussaako emikono 


azibule. 13 Naye Ananiya n'addamu nti Mukama wange, omuntu oyo 
nnawulira ebigambo bye mu bangi, obubi bwe yakolanga abatukuvu be 
abali e Yerusaalemi bwe buli obungi: 14 ne wano alina obuyinza obuva eri 
bakabona abakulu okubasiba bonna abakusaba erinnya lyo. 15 Naye 
Mukama waffe namugamba nti Genda; kubanga oyo kye, kibya ekironde 
gye adi okutwalanga erinnya lyange mu maaso g'amawanga ne bakabaka 
n'abaana ba Isiraeri. 16 Kubanga ndimulaga ebigambo bwe biri ebingi 
ebimugwanidde okubonyaabonyezebwa olw'erinnya lyange. 17 Ananiya 
n'agenda n'ayingira mu nnyumba, bwe yamussaako emikwuo n'ayogera nti 
Ow'oluganda Sawulo, Mukama waffe antumye, Yesu eyakulabikira mu 
kkubo lye wafulumamu, ozibule, ojjuzibwe Omwoyo Omutukuvu. 18 
Amangu ago ku maaso ge ne kuba ng'okuvuddeko amagamba, n'azibula, 
n'ayimirira n'abatizibwa: 19 bwe yatoola emmere n'afuna amaanyi. 
N'abeera n'abayigirizwa abaali mu Ddamasiko ennaku nnyingiko. 20 
Amangu ago n'abuulira Yesu mu makungaaniro ng'oyo ye Mwana wa 
Katonda. 21 Bonna abaamuwulira ne beewuunya ne bagamba nti Si ye 
wuuno eyanyaganga mu Yerusaalemi abaasabanga erinnya eryo? kye 
kyamuleeta ne wano abasibe abatwale eri bakabona abakulu. 22 Naye 
Sawulo ne yeeyongeranga okuba n'amaanyi n'akwasanga ensonyi 
Abayudaaya abaali batuula e Ddamasiko, ng'ategeereza ddala nti oyo ye 
Kristo. 23 Awo bwe waayitawo ennaku nnyingi, Abayudaaya ne bateesa 
okumutta. 24 Naye amagezi gaabwe Sawulo n'agamanya. Ne bateeganga 
ne ku nzigi emisana n'ekiro okumutta. 25 Naye abayigirizwa be ne 
bamutwala hiro ku kisenge, ne bamussiririza mu kisero. 26 Bwe yatuuka e 
Yerusaalemi n'agezaako okwegatta n'abayigirizwa: ne bamutya bonna, nga 
tebannaba kukkiriza nga naye muyigirizwa. 27 Naye Balunabba 
n'amutwala n'amuleeta eri abatume, n'abannyonnyola bwe yalaba Mukama 
waffe mu kkubo, era nti yayogera naye, ne bwe yabuulira n'obugumu mu 
Ddamasiko mu linnya lya Yesu. 28 N'abeeranga wamu nabo 
ng'ayingiranga ng'afulumanga mu Y erusaalemi, 29 ng'abuuliranga 
n'obugumu mu linnya lya Mukama waffe: nayogera n'awakananga 
n'Abakerenisiti: naye ne bagezaako okumutta. 30 Ab'oluganda bwe 
baategeera ne bamutwala e Kayisaliya, ne bamusindika e Taluso. 31 Awo 


ekkanisa eyali mu Buyudaaya bwonna ne mu Ggaliraaya ne mu Samaliya 
n'eba n'emirembe, ng'ezimbibwanga; era ng'etambuliranga mu kutya 
Mukama waffe ne mu ssanyu ery'Omwoyo Omutukuvu ne yeeyongera. 32 
Awo olwatuuka Peetero bwe yali ng'ayita wonna wonna, n'aserengeta eri 
abatukuvu abaali batuula mu Luda: 33 n'asangayo omusajja erinnya lye 
Ayineya eyali yaakamaze ku kitanda emyaka munaana, olw'endwadde 
y'okukoozimba. 34 Peetero n'amugamba nti Ayineya, Yesu Kristo 
akuwonya: yimirira, weeyalire. Amangu ago n'ayimirira. 35 Bonna abaali 
batuula mu Luda ne mu Saloni ne bamulaba ne bakyukira Mukama waffe. 
36 Awo waaliwo mu Yopa omukazi omuyigirizwa, erinnya lye Tabbiisa 
(okutegeezebwa kwalyo ayitibwa Doluka): omukazi oyo yali ajjudde 
ebikolwa ebirungi n'abintu bye yagabanga. 37 Olwatuuka mu nnaku ezo 
n'alwala n'afa: bwe baamala okumunaaza ne bamuteeka mu kisenge ekya 
waggulu. 38 Era kubanga Luda kyali kumpi ne Yopa, abayigirizwa bwe 
baawulira nga Peetero gyali, ne bamutumira abantu babiri nga 
bamwegayirira nti Tolwa, tuukirira gye tuli. 39 Peetero n'agolokoka 
n'agenda nabo. Bwe yatuuka ne bamutwala mu kisenge ekya waggulu: ne 
bannamwandu bonna ne bayimirira kumpi naye, nga bakaaba nga boolesa 
ebizibawo n'ebyambalo Doluka bye yakolaaga ng'akyali nabo. 40 Naye 
Peetero n'abafulumya boma n'afukamira n'asaba; n'akyukira omulambo 
n'agamba nti Tabbiisa, yimirira. N'azibula amaaso ge; awo bwe yalaba 
Peetero, n'agolokoka n'atuula. 41 N'amuwa omukono n'amuyimusa; awo 
bwe yamala okuyita abatukuvu ne bannamwandu, n'amuleeta, nga mulamu. 
42 Ne kitegeerwa mu Yopa kyonna; bangi ne bakkiriza Mukama waffe. 
43 Awo olwatuuka n'alwayo ennaku nnyingi mu Yopa mu nnyumba ya 
Simooni omuwazi w'amaliba. 


Koluneeriyo atuma ababaka 


10:1 Waaliwo omuntu mu Kayisali ya, erinnya lye Koluneeriyo, omwami 
w'ekitongole ekyayitibwanga Ekitaliano, 2 omwegendereza, atya Katonda 
awamu n'ennyumba ye yonna, eyagabanga ebintu ebingi mu bantu, 
n'asabanga Katonda ennaku zonna. 3 Oyo n'alaba mu kwolesebwa mu 


lwatu, nga mu ssaawa ey'omwenda ey'emisana, malayika wa Katonda 
ng'amuyingirira, ng'amugamba nti Koluneeriyo. 4 N'amwekaliriza amaaso 
n'atya n'agamba nti Kiki, Mukama wange? N'amugamba nti Okusaba kwo 
n'okugaba kwo birinnye olw'okujjukiza mu maaso ga Katonda. 5 Era 
kaakano tuma abantu e Yopa, oyiteyo omuntu Simooni, erinnya lye 
ery'okubiri Peetero: 6 oyo yakyazibwa omuntu Simooni, omuwazi 
w'amaliba, neanyumba ye eriraanye ku nnyanja. 7 Malayika eyayogera 
naye bwe yagenda, yayita abaddu be babiri ab'omu nnyumba ne sserikale 
atya Katonda mu abo abaamuweerezanga buliijo: 8 bwe yamala 
okubategeeza ebigambo byonna n'abatuma e Yopa. 9 Awo ku lunaku 
olw'okubiri, bwe baali nga batambula abo, aga banaatera okutuuka ku 
kibuga, Peetero n'alinnya ku nju waggulu okusaba nga mu ssaawa 
ey'omukaaga. 10 N'alumwa enjala n'ayagala okulya. Naye bwe baali nga 
bajjula, omwoyo gwe ne guwaanyisibwa; 11 n'alaba eggulu nga libikkuse, 
ekintu ne kimukkira nga kifaanana essuuka eanene, ag'ekwatiddwa ku 
birenge bina okussibwa, n'essibwa wansi: 12 omwali ebisolo byonna 
ebirina amagulu ana, n’eby'ewalula eby’ensi, n’ennyonyi ez’omu bbanga. 
13 Eddoboozi ne lijja eri ye nti Golokoka, Peetero, osale olye 14 Naye 
Peetero n'agamba nti Nedda, Mukama wange; kubanga silyanga kya 
muzizo newakubadde ekibi. 15 Eddoboozi nate (ne lijja) gy'ali omulundi 
ogw'okubiri nti Katonda bye yalongoosa tobifuulanga ggwe bya muzizo. 
16 Ne kiba bwe kityo emirundi esatu: amangu ago ekintu ne kitwalibwa 
mu ggulu. 17 Awo Peetero bwe yabuusabuusa munda mu ye amakulu 
g'okwolesebwa kw'alabye bwe gali, laba, abantu abaatumibwa 
Koluneeriyo, bwe baamala okubuuza enayumba ya Simooni, ne bayimirira 
ku luggi, 18 ne bayita ne babuuza nga Simooni, erinnya lye ery'okubiri 
Peetero, yakyazibwa omwo. 19 Awo Peetero bwe yali alowooza ku 
kwolesebwa, Omwoyo n'amugamba nti Laba, abantu basatu bakunoonya. 
20 Naye golokoka, okke ogende nabo nga tobuusabuusa: kubanga nze 
mbatumye. 21 Peetero n'akka eri abantu n'agamba nti Laba, nze nzuuao 
gwe munoonya: kiki ekibaleese? 22 Ne bagamba nti Koluneeriyo omwami, 
omuntu omutuukirivu, atya Katonda, eyasiimibwa mu ggwanga lyonna 
ery'Abayudaaya, yalabulwa malayika omutukuvu okukutumira okujja mu 


nnyumba ye, awulire ebigambo ebiva mu ggwe. 23 Awo n'abayingiza 
n'abaaniriza. Awo ku lunaku olw'okubiri Peetero n'agolokoka n'asirula 
wamu nabo, n'ab'oluganda abamu ab'omu Yopa ne bagenda naye. 24 Awo 
ku lunaku olw'okubiri ne bayingira mu Kayisaliya. Koluneeriyo yali 
ng'abalindirira ng'akunnaanyizza ab'ekika kye n'abaali mikwano gye ennyo. 
25 Awo Peetero bwe yali anaatera okuyingira Koluneeriyo n'amusisinkana, 
n'amtifukaamirira ku bigere n'asinza. 26 Naye Peetero n'amuyimusa 
ng'agamba nti Yimirira; nange ndi muntu buntu. 27 Ng'ayogera naye 
n'ayingira n'asanga bangi nga bakunyaanye, 28 n'abagamba nti Mumanyi 
nga si kirungi omuntu Omuyudaaya okwegatta n'ow'eggwanga eddala oba 
okujja gy'ali; era Katonda yandaga nnemenga okuyita amuntu yenna 
ow'omuzizo oba omubi. . 29 Kyenvudde njija ne ssigaana bwe nnayitibwa. 
Kyeava mbuuza nti Kiki ekimpisizza? 30 Awo Koluneeriyo n’agamba ati 
Kaakano waakayitawo ennaku nnya naali nga nsaba, okutuusa mu ssaawa 
eno okusaba okw'omu ssaawa ey'omwenda mu nnyumba yange; laba, 
omuntu n’ayimirira mu maaso gauge eyalina engoye ezimamaasa, 31 
n'agamba nti Koluneeriyo, okusaba kwo kwawulirwa, okugaba kwo ne 
kujjukirwa mu maaso ga Katonda. 32 Kale tuma e Yopa, oyite Simooni, 
erinnya lye ery'okubiri Peetero: oyo yakyazibwa mu nnyumba ya Simooni 
omuwazi w'amaliba eri okumpi n'annyanja. 33 Awo ama ngu ago ne 
nkutumira: n'okola bulungi bw'ozze. Kale kaakano tuli wano fenna mu 
maaso ga Katonda tuwulire byonna by'olagiddwa Mukama. 34 Awo 
Peetero n'ayasamya akamwa ke n'agamba nti Mazima ntegedde nga 
Katonda tansosola mu bantu: 35 naye muggwanga lyonna lyonna amutya 
n'akola obutuukirivu amukkiriza. 36 Ekigambo kye yatumira abaana ba 
Isiraeri, ng'abuulirira emirembe mu Yesu Kristo (ye Mukama w'ebintu 
byonna) 37 mmwe mukimanyi, ekyayogerwa ekyali mu Buyudaaya 
bwonna, ekyasookera mu Ggaliraaya oluvannyuma lw'okubatiza kwe 
yabuulira Yokaana, 38 Yesu Omunazaaleesi Katonda bwe yamufukaako 
amafuta n'Omwoyo Umutukuvu n'amaanyi: eyatambulanga ng'akola 
bulungi, ng'awonya boma abaajoogebwanga Setaani; kubanga Katonda 
yali naye. 39 Naffe tuli bajulirwa b'ebigambo byonna bye yakola mu nsi 
y'Abayudaaya ne mu Yerusaalemi; oyo ne bamutta bwe baamuwanika ku 


muti. 40 Oyo Katonda n'amuzuukiriza ku lunaku olw'okusatu n'amulaga 
mu lwatu, 41 si mu bantu bonna naye mu bajulirwa Katonda be yalonda 
olubereberye, be ffe abaalya ne tunywa naye bwe yamala okuzuukira mu 
bafu. 42 N'atulagira okubuulira abantu n'okutegeeza ng'oyo Katonda gwe 
yalagira okubeera omusazi w'omusango w'abalamu n'abafu. 43 Oyo 
bannabbi bonna bamulangako nga buli amukkiriza aggibwako ebibi 
olw'erinnya lye. 44 Awo Peetero bwe yali akyayogera ebigambo ebyo, 
Omwoyo Omutukuvu n'abagwako bona abaawulira ekigambo. 45 Ne 
basamaalirira abakkiriza abakomole, bonna abajja ne Peetero, kubanga ne 
ku mawanga ekirabo eky'Omwoyo Omutukuvu kifukiddwa. 46 Kubanga 
baabawulira nga boogera ennimi ne bagulumiza Katonda. Awo Peetero 
n'addamu nti 47 Omuntu ayinza okugaana amazzi bano obutabatizibwa, 
bano abaweereddwa Omwoyo Omutukuvu nga ffe? 48 N'alagira 
babatizibwe okuyingira mu linnya lya Yesu Kristo. Oluvannyuma ne 
bamwegayirira okumalayo ennaku nnyingiko. 


11:1 Abatume n'ab'oluganda abaali mu Buyudaaya ne bawulira 
ng'amawanga nabo bakkirizza ekigambo kya Katonda. 2 Awo Peetero 
bwe yayambuka e Yerusaalemi, bali abakomole ne bawakana naye 3 nga 
bagamba nti Wagenda mu bantu abatali bakomole n'olya nabo. 4 Naye 
Peetero n'atanula n'abannyonnyola kinnakimu ng'agamba nti 5 Nze nnali mu 
kibuga Yopa nga ansaba; omwoyo gwange ne guwaanyisibwa, ne ndaba 
mu kwolesebwa ekintu nga kikka ng'essuuka ennene, nga kikwatiddwa ku 
nneekaliriza amaaso ne ndowooza ne ndaba ebisolo by'oku nsi ebirina 
amagulu ana n'ebisolo eby'omu nsiko, n'eby'ekulula n'ennyonyi ez'omu 
bbanga. 7 Era ne mpulira eddoboozi nga linyamba nti Peetero, yimirira 
osale olye. 8 Naye nenyamba nti Nedda, Mukama wange; kubanga ekintu 
eky'omuzizo newakubadde ekibi tekiyingiranga mu kamwa kange 
n'akatono. 9 Naye eddoboozi ne linziramu omulundi ogw'okubiri nga liva 
mu ggulu nti Katonda bye yalongoosa tobifuulanga ggwe bya muzizo. 10 
Ne kiba bwe kityo emirundi esatu; byonna ne birinnyisibwa nate mu ggulu. 
11 Kale, laba, amangu ago abantu basatu baali nga bayimiridde mu maaso 


g'ennyumba mwe twali, abaatumibwa gye ndi okuva e Kayisaliya. 12 
Omwoyo n'anyamba okugenda nabo, obutayawula. Bano ab'oluganda 
omukaaga ne bagenda nange, ne tuyingira mu nnyumba y'oli; 13 
n'atubuulira bwe yalaba malayika mu nnyumba ye ng'ayimiridde ng'agamba 
nti Tuma e Yopa oyite Simooni erinnya lye ery'okubiri Peetero; 14 
alikubuulira ebigambo ebirikulokola ggwe n'ennyumba yo yonna. 15 Bwe 
nnali kye njije ntanule okwogera, Omwoyo Omutukuvu n'abagwako era 
nga bwe yasookera ku ffe. 16 Ne njijukira ekigambo kya Mukama waffe 
bwe yayogera nti Yokaana yabatiza na mazzi, naye mmwe mulibatizibwa 
na Mwoyo Mutukuvu. 17 Kale Katonda oba nga abawadde ekirabo ekyo 
nga ffe okwenkanankana, bwe twakkiriza Mukama waffe Yesu Kristo, 
nze nnali ani eyandiyinzizza okuziyiza Katonda? 18 Bwe baawulira ebyo 
ne basirika, ne bagulumiza Katonda nga bagamba nti Kale Katonda; 
awadde n'ab'amawanga okwenenya okutuuka ku bulamu. 19 N'abo 
abaasaasaana mu kuyigganyizibwa okwaliwo ku Suteefano ne batambula 
okutuuka e Foyiniiki ne Kupulo ne Antiyokiya, ne batabuulira kigambo 
muntu mulala wabula Abayudaaya bokka. 20 Naye waaliwo abantu mu bo 
ab'e Kupulo n'ab'e Kuleene, abo bwe baatuuka mu Antiyokiya bo ne 
boogera n'Abayonaani, nga babuulira Mukama waffe Yesu. 21 N'omukono 
gwa Mukama waffe gwali nabo: ekibiina kinene eky'abakkiriza ne 
bakyukira Mukama waffe. 22 Ekigambo ekyo ne kiwulirwa okutuuka mu 
matu g'ekkanisa eyali mu Yerusaalemi; ne batuma Balunabba okutuuka mu 
Antiyokiya: 23 naye bwe yamala okutuuka n'alaba ekisa kya Katonda 
n'asanyuka, n'ababuulirira bonna nti Mumalirire mu mutima okwekwata ku 
Mukama waffe: 24 kubanga yali muntu mulungi, n'ajjula Omwoyo 
Omutukuvu n'okukkiriza. Ekibiina kinene ne kireetebwa eri Mukama 
waffe. 25 N'avaayo okugenda e Taluso okunoonya Sawulo: 26 bwe 
yamala okumulaba n'amuleeta mu Antiyokiya. Awo olwatuuka ne bamala 
mwaka mulamba nga bakunyaana n'ekkanisa ne bayigiriza ekibiina kinene: 
abayigirizwa ne basooka okuyitibwa Abakristaayo mu Antiyokiya. 27 Mu 
nnaku ezo barmabbi ne bava e Yerusaalemi okutuuka Antiyoklya. 28 
N'ayimirira omu ku bo, erinnya lye Agabo, n'abuulira ku bw'Omwoyo nti 
Waliba enjala nnyingi mu nsi zonna: nayo yabaawo ku mirembe gya 


Kulawudiyo. 29 Abayigirizwa, buli muntu nga bwe yalina ebmtu, ne 
bateesa okuweereza ab'oluganda abaali batuula e Buyudaaya: 30 n'okukola 
ne bakola bwe batyo ne baweereza abakadde mu mukono gwa Balunabba 
ne Sawulo. 


Obulabe bwa Kerode eri ekkanisa 


12:1 Mu biro ebyo kabaka Kerode n'agolola emikono okukola obubi 
abamu ab'omu kkanisa. 2 N'atta n'ekitala Yakobo muganda wa Yokaana. 3 
Awo bwe yalaba nga Abayudaaya bakisiimye, ne yeeyongera okukwata ne 
Peetero. Ze nnaku ez'emigaati egitazimbulukuswa. 4 Bwe yamala 
okumukwata, n'amussa mu kkomera, n'amuwaayo eri basserikale kkumi na 
mukaaga okumukuuma kinnabana, ng'ayagala okumutwala mu maaso 
g'abantu Okuyitako nga kuwedde. 5 Awo Peetero n'akuumirwa mu 
kkomera: naye ab'ekkanisa ne banyiikiranga okumusabira eri Katonda. 6 
Ku lunaku Kerode Iwe yali ayagala okumutwalayo, mu kiro ekyo Peetero 
yali nga yeebase wakati w'abaserikale babiri, ng'asibiddwa n'enjegere bbiri, 
abakuumi bash ku luggi nga bakuuma ekkomera. 7 Laba, malayika wa 
Mukama n'ayimirira w'ali, okutangaala ne kujjula ekisenge, n'akuba 
Peetero mu mbiruzi n'amuzuukusa ng'agamba nti Yimuka mangu. 
Enjeigere ne ziva ku mikono ne zigwa. 8 Malayika n'amugamba nti 
Weesibe, oyambale engatto zo. N'akola Ibw'atyo. N'amugamba nti 
Yambala ekyambalo kyo, ongoberere. 9 N'afuluma, n'amugoberera; so 
teyamanya nga bya mazima malayika by'akoze, naye yalowooza nti alabye 
kwolesebwa. 10 Bwe baayita ku bakuumi abaasookerwako n'ab'okubiri ne 
batuuka ku luggi olw'ekyuma oluyitibwako okutuuka mu kibuga: ne 
lubaggukirawo lwokka: ne bafuluma ne bayita mu kkubo limu; amangu 
ago malayika n'amuleka. Peetero bwe yeddamu n'agamba nti Kaakano 
ntegedde mazima nga Mukama waffe atumye malayika n'anziya mu 
mukono gwa Kerode ne mu kusuubira kwonna okw'eggwanga 
ly'Abayudaaya. 11 11 Peetero bwe yeddamu n'agamba nti Kaakano 
ntegedde mazima nga Mukama waffe atumye malayika n'anziya mu 
mukono gwa Kerode ne mu kusuubira kwonna okw'eggwanga 


ly'Abayudaaya. 12 Bwe yalowooza n'ajja mu nnyumba ya Malyamu eyali 
nnyina Yokaana erinnya lye ery'okubiri Makko, mwe baali bakunyaanidde 
abangi nga basaba. 13 Peetero bwe yakonkona ku luggi olw'omu 
mulyango omuzaana n'ajja okuyitaba, erinnya lye Looda. 14 Bwe 
yategeera eddoboozi lya Peetero n'ataggulawo luggi olw'essanyu, naye 
n'ayingira mbiro n'agamba nti Peetero ayimiridde ebweru ku luggi. 15 Ne 
bamugamha nti Olaluse. Naye n'akaliriza nti Weewaawo. Ne bagamba nti 
Ye malayika we. 16 Naye Peetero ne yeeyongera okukonkona: awo bwe 
baggulawo ne bamulaba ne basamaalirira. 17 Naye bwe yabawenya 
n'omukono okusirika, n'ababuulira Mukama waffe bw'amuggye mu 
kkomera. N'agamba nti Mubuulire ebyo Yakobo n'ab'oluganda. N'avaayo 
n'agenda mu kifo awalala. 18 Awo bwe bwakya enkya, basserikale ne 
beegugumula nnyo nti Peetero nno abadde ki? 19 Kerode bwe 
yamunoonya n'atamulaba n'abuuliriza abakuumi n'alagira okubatta. N'ava 
mu Buyudaaya okugenda e Kayisaliya n'atuula eyo. 20 N'asunguwalira 
nnyo ab'e Ttuulo n'ab'e Sidoni: ne bajja gy'ali n'omwoyo gumu; bwe 
baakwanagana ne Bulasito omukulu w'omu nnyumba ya kabaka, ne basaba 
okubawa emirembe, kubanga ensi yaabwe eriisibwa bya mu nsi ya kabaka. 
21 Awo ku lunaku olwalagaanyizibwa Kerode n'ayambala ebyambalo 
eby'obwakabaka, n'atuula ku ntebe, n'abagamba ebigambo. 22 Abantu 
bonna ne boogerera waggulu nti Eryo ddoboozi lya katonda, si lya muntu. 
23 Amangu ago malayika wa Mukama n'amukuba, kubanga tawadde 
Katonda kitiibwa: n'aliibwa envunyu, n'afa. 24 Naye ekigambo kya 
Katonda ne kikula ne kyeyongeranga. 25 Balunabba ne Sawulo ne 
bakomawo okuva e Yerusaalemi, bwe baamala okutuukiriza okuweereza 
kwabwe, ne baleeta Yokaana erinnya lye ery'okubiri Makko. 


13:1 Mu Antiyokiya mu kkanisa eyaliyo waaliwo bannabbi n'abayigiriza, 
Balunabba ne Simyoni eyali ayitibwa Niga, ne Lukiyo ow'e Kuleene ne 
Manaeni eyayonsebwa awamu ne Kerode owessaza, ne Sawulo. 2 Nga 
baweereza Mukama waffe n'okusiiba, Omwoyo Omutukuvu n'agamba nti 
Munnondere Balunabba ne Sawulo bakole omulimu gwe mbayitidde. 3 
Awo ne basiiba ne basaba ne babassaako emikono ne babatuma. 4 Awo 


abo bwe baatumibwa Omwoyo Omutukuvu ne baserengeta e Serukiya; ne 
bavaayo ne bawanika amatanga okutuuka e Kupulo. 5 Bwe baali mu 
Salamini ne babuulira ekigambo kya Katonda mu makunygaaniro 
g'Abayudaaya: ne babeera ne Yokaana okubaweereza. 6 Bwe baayita ku 
kizinga kyonna okutuuka e Pafo, ne balaba omuntu omulogo, nnabbi 
ow'obulimba, Omuyudaaya, erinnya lye Balisa; 7 eyali awamu n'owessaza 
Omuruumi Serugiyo Pawulo, omuntu ow'amagezi. Oyo n'ayita Balunabba 
ne Sawulo, n'ayagala okuwulira ekigambo kya Katonda. 8 Naye Eruma 
omulogo (kubanga erinnya lye bwe livvuunulwa) n'awakana nabo, 
ng'ayagala okukyamya owessaza mu kukkiriza. 9 Naye Sawulo, era ye 
Pawulo, bwe yajjula Omwoyo Omutukuvu, bwe yamwekaliriza amaaso, 
10 n'agamba nti Ggwe ajjudde obukuusa bwonna n'okukola obubi kwonna, 
omwana wa Setaani, omulabe w'obutuukirivu bwonna, tolireka kukyamya 
makubo ga Mukama waffe amagolokofu? 11 Kaakano, laba, omukono 
gwa Mukama waffe guli ku ggwe, onooba muzibe wa maaso nga tolaba 
njuba ebiro bingiko. Amangu ago ekifu ne kimugwako, n'enzikiza; 
nawammanta n'anoonya abantu ab'okumukwata ku mukono. 12 Awo 
owessaza bwe yalaba bwe kibadde n'akkiriza nga yeewuunya nnyo 
okuyigiriza kwa Mukama waffe. 13 Awo Pawulo ne banne ne bawanika 
amatanga okuva mu Pafo, ne batuuka e Peruga eky'e Panfuliya: Yokaana 
n'abalekayo n'addayo e Yerusaalemi. 14 Naye bo bwe baayita okuva mu 
Peruga, ne batuuka mu Antiyokiya eky'e Pisidiya, ne bayingira mu 
kkuggaaniro ku lunaku lwa ssabbiiti ne batuula. 15 Bwe baamala okusoma 
amateeka n'ebya bannabbi, abakulu b'ekkungaaniro ne babatumira nga 
bagamba nti Abasajja ab'oluganda, oba mulina ekigambo eky'okubuulirira 
abantu, mwogere. 16 Pawulo n'ayimirira n'abawenya n'omukono n'agamba 
nti Abasajja Abaisiraeri, nammwe abatya Katonda, muwulire. 17 Katonda 
w'abantu bano Abaisiraeri yalonda bajjajjaffe, n'agulumiza abantu bwe 
baali abagenyi mu nsi y'e Misiri, n'abaggyayo n'omukono 
ogwagulumizibwa. 18 N'abagumiikiriza mu ddungu emyaka ng'amakumi 
ana. 19 Bwe yazikiriza amawanga omusanvu mu nsi ya Kanani, n'abawa 
ensi yaabwe okuba obutaka okutuusa emyaka ebikumi bina mu ataano. 20 
Oluvannyuma lw'egyo n'abawa abalamuzi okutuuka ku nnabbi Samwiri. 21 


Oluvannyuma ne baagala kabaka; Katonda n'abawa Sawulo omwana wa 
Kiisi wa mu kika kya Benyamini, n'amala emyaka amakumi ana. 22 Bwe 
yamuggyaawo oyo, n'abayimiririza Dawudi okuba kabaka waabwe, gwe 
yayogerako ng'amutegeeza nti Ndabye Dawudi, omwana wa Yese, 
omuntu ali ng'omutima gwange bwe gwagala, anaakolanga bye njagala 
byonna. 23 Oyo mu zzadde lye nga Katonda bwe yasuubiza, aleetedde 
Isiraeri Omulokozi Yesu, 24 Yokaana bwe yasooka okubuulira nga 
tannaba kujja okubatizibwa okw'okwenenya eri abantu bonna Abaisiraeri. 
25 Naye Yokaana bwe yali anaatera okukomya olugendo lwe, n'agamba 
nti Mundowooza kuba ani? Nze siri ye. Naye laba, waliwo ajja ennyuma 
wange, gwe ssisaanira kusumulula ngatto ya mu kigere kye. 26 
Ab'oluganda, abaana b'ekika kya Ibulayimu, nammwe mwenna abatya 
Katonda, ekigambo eky'obulokozi buno kyaweerezebwa waffe. 27 
Kubanga abatuula mu Y erusaalemi n'abakulu baabwe bwe bataamumanya 
oyo newakubadde amaloboozi ga bannabbi agasomebwa buli ssabbiiti, 
kyebaava babituukiriza bwe baamusalira omusango. 28 Bwe bataalaba 
nsonga ya kumutta, ne basaba Piraato okumutta. 29 Awo bwe baamala 
okutuukiriza byonna ebyamuwandiikwako ne bamuwanula ku muti ne 
bamuteeka mu ntaana. 30 Naye Katonda n'amuzuukiza mu bafu: 31 
n'abalabikira ennaku nnyingi abaayambuka naye okuva e Ggaliraaya 
okutuuka e Yerusaalemi, be bajulirwa be kaakano eri abantu. 32 Ffe 
tubabuulira ebigambo ebirungi, eby'okusuubiza okwasuubizibwa bajjajja 
nti 33 Katonda akutuukirizza eri abaana baffe bwe yazuukiza Yesu; era 
nga bwe kyawandiikibwa mu Zabbuli ey'okubiri nti Ggwe mwana wange, 
nkuzadde leero. 34 Era kubanga yamuzuukiza mu bafu nga tagenda nate 
kuddayo mu kuvunda, yagamba bw'ati nti Ndibawa emikisa emitukuvu era 
egyenkalakkalira egya Dawudi. 35 Kubanga yayogera ne mu Zabbuli 
endala nti Toliwaayo Mutukuvu wo okuvunda. 36 Kubanga Dawudi bwe 
yamala okuweereza mu biro bye nga Katonda bwe yateesa, ne yeebaka 
n'ateekebwa eri bajjajjaabe, n'avunda: 37 naye oyo Katonda gwe yazuukiza 
teyavunda. 38 Kale, abasajja ab'oluganda, mutegeere nti ku bw'oyo 
okuggibwako ebibi kubuuliddwa; 39 byonna bye mutandiyinzizza 
kuggibwako mu mateeka ga Musa, ku bw'oyo buli akkiriza abiggibwako. 


40 Kale mwekuume kireme okujja ku mmwe ekyayogerwa bannabbi nti 
41 Laba, mmwe abanyooma, mwewuunye, mubule; Kubanga nze nkola 
omulimu mu nnaku zammwe Omulimu gwe mutalikkiriza newakubadde 
omuntu ng'agubabuulidde nnyo. 42 Bwe baafuluma ne babeegayirira 
okubabuulira ebigambo bino ku ssabbiiti ey'okubiri. 43 Ekibiina bwe 
kyasaasaana bangi ku Bayudaaya n'abakyufu abeegendereza ne bagoberera 
Pawulo ne Balunabba: nabo ne boogera nabo ne babasendanga 
okunyiikirira mu hisa kya Katonda. 44 Awo ku ssabbiiti ey'okubiri ne 
bakunyaana nga kibuga kyonna okuwulira ekigambo kya Katonda. 45 
Naye Abayudaaya bwe baalaba ekibiina, ne bajjula obuggya, ne 
bawakanya ebyayogerwa Pawulo, nga babivuma. 46 Pawulo ne Balunabba 
ne boogera n'obuvumu nti Kyagwana okusooka okubuulirwa ekigambo 
kya Katonda mu mmwe. Kubanga mukisindiikiriza so temweiraba 
kusaanira bulamu obutaggwaawo, laba, tukyukira eri ab'amawanga. 47 
Kubanga Mlukama yatulagira bw’ati nti Nkuteeseewo okubanga omusana 
gw'amawanga, Obeerenga obulokozi okutuusa ku nkomerero y'ensi. 48 
Ab'amawanga bwe baawulira ne basanyuka ne bagulumiza ekigambo kya 
Katonda: bonna ne bakkiriza abaali baterekeddwa obulamu 
obutaggwaawo. 49 Ekigambo kya Mukama waffe ne kibuna mu nsi eri 
yonna. 50 Naye Abayudaaya ne babaweerera abakyala abeegendereza 
ab'ekitiibwa, n'abakulu ab'omu kibuga, ne bayigganyisa Pawulo ne 
Balunabba, ne babagoba mu mbibi zaabwe. 51 Naye ne babakunkumulira 
enfuufu ey'omu bigere ne bajja okutuuka Ikoniyo. 52 Abayigirizwa ne 
bajjula essanyu n'Omwoyo Omutukuvu. 


Mu Ikonio 


14:1 Awo olwatuuka mu Ikonio ne bayingirira wamumukkunjgaaniro 
ly'Abayudaaya, ne boogera bwe batyo ekibiina kinene n'okukkiriza ne 
bakkiriza, Abayudaaya n'Abayonaani. 2 Naye Abayudaaya abataagonda ne 
baweerera ab'amawanga ne bafuula emmeeme zaabwe okuba embi eri 
ab'oluganda. 3 Awo ne bamala ebiro bingi nga babuulira n'obuvumu mu 
Mukama waffe, eyategeeza ekigambo eky'ekisa kye, ng'abawa obubonero 


n'eby'amagero okukolebwanga mu mikono gyabwe. 4 Naye ekibiina 
eky'omu kibuga ne kyawukanamu; abamu ne babeera ku ludda 
lw'Abayudaaya abamu ku ludda |w'abatume. 5 Ab'amawanga 
n'Abayudaaya awamu n'abakulu baabwe bwe baabalumba okubagirira 
ekyejo, okubakuba amayinja, 6 bwe baategeera ne baddukira mu bibuga 
eby'e Lukaoniya, Lusitula ne Derube n'ensi eriraanyeewo: 7 ne babeera eyo 
nga babuulira enjiri. 8 Mu Lusitula yaliyo omlmtu nga talina maanyi mu 
bigere n'abeeranga awo, mulema okuva mu lubuto lwa nnyina nga 
tatambulangako n'akatono. 9 Oyo n'awulira Pawulo ng'ayogera: naye 
n'amwekaliriza amaaso n'alaba ng'alina okukkiriza okulokoka, 10 
n'ayogera n'eddoboozi ddene nti Yimirira ku bigere byo, weegolole. 
N'abuuka n'atambula. 11 Ebibiina bwe baalaba Pawulo ky'akoze, ne 
bayimusa amaloboozi gaabwe, nga boogera mu lulimi Olulukaoniya nti 
Bakatonda basse gye tuli nga bafaanana abantu. 12 Balunabba ne bamuyita 
Zewu; ne Pawulo ne bamuyita Kerume, kubaaga ye yasinga okwogera. 13 
Kabona wa Zewu, eyali mu maaso g'ekibuga, n'aleeta ente n'engule 
ez'ebimuli okutuuka ku luggi ng'ayagala okuwaayo ssaddaaka n'ebibiina. 
14 Naye abatume Balunabba ne Pawulo bwe baawulira, ne bayuza engoye 
zaabwe ne bafubutuka ne bagenda mu kibiina, nga boogerera waggulu 15 
nga bagamba nti Abasajja, kiki ekibakoza ebyo? Naffe tuli bantu 
abakwatibwa byonna nga mmwe, era tubabuulira ebigambo ebirungi 
muleke ebyo ebitaliimu mukyukire Katonda omulamu, eyakola eggulu 
n'ensi n'ennyanja n'ebintu byonna ebirimu: 16 mu mirembe egyayita yaleka 
amawanga gonna okutambuliranga mu makubo gaago: 17 naye 
teyeemalaayo nga talina mujulirwa, kubanga yakolanga bulungi, 
ng'abatonnyesezanga enkuba okuva mu ggulu n'abiro eby'okubalirangamu 
emmere, ng'ajjuzanga emitima gyammwe emmere n'essanyu. 18 Bwe 
baayogera ebyo, ne baziyiza ebibiina lwa mpaka okubawa ssaddaaka. 19 
Naye Abayudaaya ne bava mu Antiyokiya ne Ikonio, ne baweerera ebibiina 
ne bakuba amayinja Pawulo, ne bamuwalulira ebweru w'ekibuga, nga 
balowooza nti afudde. 20 Naye abayigirizwa bwe baamwetoolola 
n'ayimirira n'ayingira mu kibuga: ku lutlaku olw'okubiri n'agenda ne 
Balunabba okutuuka e Derube. 21 Bwe baamala okubuulira enjiri mu 


kibuga ekyo n'okufuula abayigirizwa abangi, ne bakomawo mu Lusitula ne 
Ikonio ne Antiyokiya, 22 nga banyweza emmeeme z'abayigirizwa, nga 
bababuulirira okunyiikiriranga mu kukkiriza, era nti olw'okulaba ennaku 
ennyingi kitugwanidde okuyingira mu bwakabaka bwa Katonda. 23 Bwe 
baamala okulondera abakadde mu buli kkanisa n'okusaba n'okusuba, ne 
babasigira Mukama waffe gwe bakkiriza. 24 Ne bayita mu Pisidiya ne 
batuuka e Panfuliya. 25 Bwe baamala okubuulira ekigambo mu Peruga ne 
baserengeta mu Ataliya; 26 ne bavaayo ne bawanika amatanga okuruuka e 
Antiyokiya; abaayo be baabasigira ekisa kya Katonda olw'omulimu gwe 
baatuukiriza. 27 Bwe baatuuka ne bakunygaanya ekkanisa, ne bababuulira 
byonna Katonda bye yakoleranga awamu nabo, era nti yaggulirawo 
ab'amawanga oluggi olw'okukkiriza. 28 Ne bamalayo ebiro bingi wamu 
n'abayigirizwa. 


Enjawukana ku by'okukomolebwa 


15:1 Awo abantu ne bava e Buyudaaya ne bayigiriza ab'oluganda nti Bwe 
mutaakomolebwenga ng'empisa ya Musa bw'eri, temuyinza kulokoka. 2 
Bwe waali empaka enayingi n'okwawukana kw'endowooza wakati wa 
Pawulo ne Balunabba, ku luuyi olumu, n'abo abaava e Buyudaaya, ne 
balagira Pawulo ne Balunabba n'abalala ku bo okugenda e Yerusaalemi eri 
abatume n'abakadde olw'empaka ezo. 3 Awo abo bwe baamala 
okusibirirwa ab'ekkanisa ne bayita mu Foyiniiki ne Samaliya, nga 
bannyonnyolera ddala okukyuka kw'ab'amawanga: ne basanyusiza ddala 
ab'oluganda bonna. 4 Bwe baatuuka e Yerusaalemi, ab'ekkanisa n'abatume 
n'abakadde ne babasembeza, ne babuulira byonna Katonda bye 
yakoleranga awamu nabo. 3 Naye ne bagolokoka abamu ab'omu kitundu 
ky'Abafalisaayo abakkiriza, nga bagamba nti Kigwana okubakomolanga 
n'okubalagira okukwatanga amateeka ga Musa. 6 Abatume n'abakadde ne 
bakunyaana okwetegereza ekigambo ekyo. 7 Bwe waali okwawukaila 
kw'endowooza kungi, Peetero n'ayimirira n'abagamba nti Abasajja 
ab'oluganda, mmwe mumanyi nti okuva mu nnaku ez'edda Katonda 
yalonda mu mmwe ab'amawanga bawulire mu kamwa kange ekigambo 


eky'enjiri ne bakkiriza. 8 Ne Katonda amanyi emitima n'abategeeza bwe 
yabawa Omwoyo Omutukuvu era nga ffe; 9 n'atayawula ffe nabo, bwe 
yalongoosa emitima gyabwe olw'okukkiriza. 10 Kale kaakano mukemera 
ki Katonda, okuteeka ekikoligo mu bulago bw'abayigirizwa bajjajjaffe kye 
bataayinza kutwala newakubadde ffe? 11 Naye tukkiriza okulokolebwa 
lwa kisa kya Mukama waffe Yesu, era nabo bwe batyo. 12 Ekibiina 
kyonna ne kisirika; ne bawulira Balunabba ne Pawulo nga bannyonnyola 
obubonero n'eby'amagero byonna Katonda bye yabakozanga mu mawanga. 
13 Abo bwe baamala okusirika Yakobo n'addamu ng'agamba nti Abasajja 
ab'oluganda, mumpulire. 14 Simyoni annyonnyodde Katonda bwe yasooka 
okutunuulira amawanga okuggiramu erinnya lye abantu. 15 Ebigambo bya 
bannabbi bitabagana n'ebyo nga bwe kyawandiikibwa nti 16 Oluvannyuma 
lw'ebyo ndikyuka, Ndizimba nate eweema ya Dawudi eyagwa; 
Okumenyeka kwayo ndikuzimba nate, Era ndigigolokosa: 17 Abantu 
abasigalawo banoonye Mukama, N'amawanga gonna abayitibwa erinnya 
lyange ku bo, 18 Bw'ayogera Mukama, ategeeza ebyo byonna okuva ku 
lubereberye lw'ensi. 19 Kyenva nsalawo tuleme okuteganya abava mu 
mawanga okukyukira Katonda; 20 naye tubawandiikire beewalenga 
obugwagwa bw'ebifaananyi, n'obweazi, n'ebitugiddwa, n'omusaayi. 21 
Kubanga okuva edda Musa alina mu buli kibuga abamubuulira, 
ng'asomebwa mu makunnņaaniro buli ssabbiiti. 22 Awo ne bakisiima 
abatume n'abakadde wamu n'ekkanisa yonna okulonda abantu mu bo 
n'okubatuma e Antiyokiya ne Pawulo ne Balunabba; Yuda ayitibwa 
Balusaba ne Siira, abantu abakulu mu b'oluganda: 23 ne bawandiika ne 
bagikwasa mu mikono gyabwe nti Abatume n'ab'oluganda abakadde 
tulamusizza ab'oluganda abali mu Antiyokiya ne Busuuli ne Kirukiya abali 
mu mawanga: 24 kubanga tuwulidde nti abantu abaava ewaffe 
baabasasamaza n'ebigambo nga bakyusa emmeeme zammwe, be 
tutalagiranga; 25 tusiimye, bwe tutabaganye n'omwoyo gumu, okulonda 
abantu okubatuma gye muli wamu n'abaagalwa baffe Balunabba ne 
Pawulo, 26 abantu abaasingawo obulamu bwabwe olw'erinnya lya 
Mukama waffe Yesu Kristo. 27 Kyetuvudde tutuma Yuda ne Siira era 
abalibabuulira obumu bennyini nakamwa. 28 Kubanga Omwoyo 


Omutukuvu yasiima naffe tuleme okubatikka omugugu omunene gwonna 
wabula bino ebigwana, 29 okwewalanga ebiweebwa eri ebifaananyi, 
n'omusaayi, n'ebitugiddwa, n'obwenzi: bwe muneekuumanga ebyo, 
munaabanga bulungi. Mweraba. 30 Awo ho, bwe baasindikibwa ne bajja e 
Antiyokiya, ne bakunyaanya ekibiina ne babakwasa ebbaluwa. 31 Bwe 
baasoma ne basanyuka olw'okubuulirirwa okwo. 32 Yuda ne Siira, 
kubanga nabo baali bannabbi, ne babuulirira ab'oluganda mu bigambo 
bingi, ne babagumya. 33 Bwe baamalayo ebiro, ne basiibulwa ab'oluganda 
n'emirembe okuddayo eri abaabatuma. 34 Naye Siira yasiima okusigalayo. 
35 Naye Pawulo ne Balunabba ne balwayo mu Antiyokiya nga 
bayigirizanga era nga babuuliranga ekigambo kya Mukama waffe wamu 
n'abalala bangi era. 36 Ennaku bwe zaayitawo Pawulo n'agamba 
Balunabba nti Kale tuddeyo tulambule ab'oluganda mu buli kibuga gye 
twabuulira ekigambo kya Mukama waffe, tulabe nga bwe bali. 37 
Balunabba era n'ayagala okutwala Yokaana erinaya: lye ery'okubiri 
Makko: 38 naye Pawulo teyasiima kumutwala oyo eyabaleka mu 
Panfuliya n'atagenda nabo ku mulimu. 39 Ne wabaawo empaka nnyingi 
n'okwawukana ne baawukana, Balunabba n'atwala Makko n'awanika 
amatanga okugenda e Kupulo; 40 naye Pawulo n'alonda Siira, n'avaayo, 
ab'oluganda bwe baamusigira ekisa kya Mukama waffe. 41 N'ayita mu 
Busuuli ne Kirukiya ng'agumya ekkanisa. 


16:1 Era n'atuuka e Derube ne Lusitula: laba, yaliyo omuyigirizwa erinnya 
lye Timoseewo, omwana w'umukuzi Omuyudaaya eyakkiriza: naye 
kitaawe 2 eyasiimibwa ab'oluganda abaali mu Lusitula ne Ikonio. 3 Oyo 
Pawulo n'ayagala okugenda naye; n'amutwala n'amukomola 
olw'Abayudaaya abaali mu bifo ebyo: kubanga bonna baamumanya nga 
kitaawe yali Muyonaani 4 Bwe baali nga bayita mu bibuga ne babawa 
okukwatanga ebyalagirwa abatume n'abakadde abaali mu Yerusaalemi. 5 
Awo ekkanisa ne zinywerera mu kukkiriza, ne zeeyongeranga ku 
muwendo buli lunaku. 6 Ne bayita mu nsi y'e Fulugiya ne Ggalatiya, 
kubanga baagaanibwa Omwoyo Omutukuvu okwogera ekigambo mu 
Asiya; 7 bwe baatuuka okumpi ne Musiya, ne bagezaako okugenda mu 


Bisuniya, n'Omwoyo gwa Yesu n'atabaganya; 8 ne beekooloobya Musiya, 
ne batuuka e Tulowa. 9 Pawulo n'alaba okwolesebwa ekiro, omuntu 
Omumakedoni ng'ayimiridde era ng'amwegayirira ng'agamba nti Wunguka 
okutuuka e Makedoni otuyambe. 10 Bwe yamala okulaba okwolesebwa, 
amangu ago ne tusala amagezi okusitula okugenda e Makedoni, nga 
tutegeera nti Katonda atuyise okubabuulira enjiri. 11 Kyetwava tusaabala 
okuva e Tulowa ne tukwata ekkubo eggolokofu okuruuka e 
Samoserakiya, ku lunaku olw'okubiri ne tutuuka e Neyapoli; 12 ne tuvaayo 
okutuuka e Firipi, kye kibuga eky'e Makedoni elusookerwako mu njuyi 
ezo, ekyazimbibwa Abaruumi: ne tubeera mu kibuga omwo ne tulwamu 
ennaku. 13 Awo ku lunaku lwa ssabbiiti ne tufuluma mu mulyango 
gw'ekibuga okugenda ku mugga bwe twalowooza nga yaliyo ekifo 
eky'okusabirangamu: ne tutuula ne twogera n'abakazi abaakunyaana. 14 
Awo omukazi erinnya lye Ludiya, omutunzi w'engoye ez'effulungu, wa mu 
kibuga Suwatira, eyasinzaaga Katonda, n’atuwulira: Mukama waffe 
n'amubikkula omutima gwe okuwuliriza Pawulo bye yayogera. 15 
muyingire mu nnyumba yange mubeere omwo. N'atuwaliriza. 16 Awo 
olwatuuka bwe twali tugenda wali awaasabirwanga, omuwala eyaliko 
dayimooni alagula n'atusanga, eyafuniranga bakama be ebintu ebingi 
olw'okulagula. 17 Oyo bwe yagoberera Pawulo naffe n'ayogerera waggulu 
ng'agamba nti Abantu bano baddu ba Katonda Ali waggulu ennyo, 
abababuulira ekkubo ery'obulokozi. 18 N'akolanga bw'atyo ennaku 
nnyingi. Naye Pawulo, bwe yanakuwala ennyo, n'akyuka n'agamba 
dayimooni nti Nkulagira mu linnya lya Yesu Kristo omuveeko. 
N'amuvaako mu kiseera ekyo. 19 Naye bakama be bwe baalaba ng'essuubi 
ly'ebintu byabwe liweddewo, ne bakwata Pawulo ne Siira ne babawalula 
okubatwala mu katale eri abakulu, 20 ne babatwala eri abalamuzi ne 
bagamba nti Abantu bano basasamaza nnyo ekibuga kyaffe, kubanga 
Bayudaaya 21 era bayigiriza empisa ez'omuzizo ffe okuzikwatanga 
newakubadde okuzikolanga kubanga tuli Baruumi. 22 Ekibiina ne 
kibagolokokerako wamu: abalamuzi ne babayuliza engoye zaabwe, ne 
balagira okubakuba emiggo. 23 Bwe baabakuba emiggo emingi ne 
babasindikira mu kkomera, ne balagira omukuumi okubakuuma ennyo: 24 


oyo bwe yalagirwa bw'atyo n'abasindiikiriza mu kkomera ery'omunda, 
n'akomerera ebigere byabwe mu nvuba. 25 Naye ekiro mu ttumbi Pawulo 
ne Siira ne basaba ne bayimbira Katonda, abasibe ne babawulira; 26 
amangu ago ne wabaawo ekikankano kinene n'emisingi gy'ekkomera ne 
gikankana: amangu ago enzigi zonna ne zigguka; n'ebyali bibasibye bonna 
ne bisumulukuka. 27 Omukuumi w'ekkomera n'azuukuka, bwe yalaba 
enzigi z'ekkomera nga zigguse n'asowola ekitala kye n'agenda okwetta, 
kubanga ng'alowooza nti abasibe babombye. 28 Naye Pawulo n'ayogerera 
waggulu n'eddoboozi ddene ng'agamba nti Teweekola kabi: kubanga fenna 
tuli wano. 29 N'asaba ettabaaza n'addukana n'ayingira, n'avuunamira 
Pawulo ne Siira, ng'akankana, 30 N'asaba ettabaaza n'addukana n'ayingira, 
n'avuunamira Pawulo ne Siira, ng'akankana, 31 Ne bagamba nti Kkiriza 
Mukama waffe Yesu, onoolokoka ggwe n'ennyumba yo. 32 Ne 
bamubuulira ekigambo kya Mukama waffe ne bonna abaali mu nnyumba 
ye. 33 Nabatwala mu kiseera ekyo ekiro n'abanaaza emiggo; n'abatizibwa 
ye n'ennyumba ye yonna amangu ago. 34 N'abalintayisa mu nnyumba ye, 
n'abaleetera emmeeza, n'asanyuka nnyo n'ennyumba ye yonna ng'akkirizza 
Katonda. 35 Naye bwe bwakya enkya, abalamuzi ne batuma basserikale 
baabwe nga bagamba nti Musumulule abantu abo. 36 Omukuumi 
w'ekkomera n'abuulira Pawulo ebigambo ebyo nti Abalamuzi batumye 
okubasumulula: kale kaakano mufulume, mugende n'emirembe. 37 Naye 
Pawulo n'abagamba nti Batukubidde mu maaso ga bantu nga 
tetunnasalirwa musango, nga tuli Bantu Baruumi ne batusindiikiriza mu 
kkomera; ne kaakano batuggyamu kyama? Nedda; naye bajje bennyini 
batufulumye. 38 Basserikale ne babuulira abalamuzi ebigambo bino: ne 
batya bwe baawulira nga Baruumi: 39 ne bajja ne babeegayirira, ne 
babafulumya, ne baagala bave mu kibuga. 40 Ne bafuhuna mu kkomera, 
ne bayingira mu nnyumba ya Ludiya, ne balaba ab'oluganda ne 
babasanyusa ne bavaayo. 


Okubuulira Yesu mu Ssessaloniika 


17:1 Ne Bayita mu Anfipoli ne Apolooniya ne batuuka e Ssessaloniika 


eyali ekkunyaaniro ly'Abayudaaya: 2 awo Pawulo nga bwe yali empisa ye 
n'ayingira mubo, mu ssabbiiti ssatu n'awakana nabo mu byawandiilubwa, 3 
ng'abikkula ng'ategeeza nti Kristo kya mugwanira okubonyaabonyezehwa 
n'okuzuukira mu bafu; era nti Oyo Yesu nze gwe mbabuulira ye Kristo. 4 
Abamu ku bo ne bakkirira ne beegatta ne Pawulo ne Siira; n'Abayonaani 
abeegendereza ekibiina kinene n'abakyala abakulu si batono. 5 Naye 
Abayudaaya bwe baakwatibwa obuggya ne batwala abantu ababi ab'omu 
bakopi ne bakunyaanyisa ahantu ne basasamaza ekibuga. Ne bazingiza 
ennyumba ya Yasooni ne baagala okubaleeta mu maaso g'abantu. 6 Bwe 
bataabalaba, ne bawalula Yasooni n'ab'oluganda abamu okubatwala mu 
maaso g'abakulu ab'omu kibuga nga boogerera waggulu nti Bano 
abavuunika ensi bazze ne wano; 7 ne Yasooni yabasembezezza. Bano 
bonna bajeemera amateeka ga Kayisaali nga bagamba nti Waliwo kabaka 
omulala, Yesu. 8 Ne basasamaza ekibiina'n'abakulu ab'omu kibuga bwe 
baawulira ebyo. 9 Bwe baamala okweyimiriza Yasooni n'abalala, ne 
babata. 10 Amangu ago ab'oluganda ne basindika ekiro Pawulo ne Siira 
okugenda e Beroya: nabo bwe baatuuka eyo ne bayingira mu kkungaaniro 
ly'Abayudaaya. 11 Naye bano baali balungi okusinga ab'e Ssessaloniika, 
kubanga bakkiriza ekigambo n'omwoyo omwangu ennyo, buli lunaku nga 
banoonya mu byawandiikibwa oba nga ebyo bwe biri bwe bityo. 12 
Abamu bangi kyebaava bakkiriza, era n'abakazi abakyala Abayonaani 
n'abasajja si batono. 13 Naye Abayudaaya ab'e Ssessaloniika bwe 
baategeera ng'ekigambo kya Katonda kibuuliddwa Pawulo era mu Beroya, 
era ne bajjayo ne baweerera ebibiina ne babasasamaza. 14 Awo amangu 
ago ab'oluganda ne basindika Pawulo okugenda okutuuka ku nnyanja: Siira 
ne Timoseewo ne babeera eyo. 15 Naye abaawerekera Pawulo ne 
bamuleeta mu Asene, ne balagirwa okugamba Siira ne Timoseewo bajje 
gy'ali amangu nga bwe bayinza, ne bagenda. 16 Naye Pawulo bwe yali mu 
Asene ng'abalindirira, omwoyo gwe ne gumuluma bwe yalaba ekibuga nga 
kijjudde ebifaananyi. 17 Awo n'awakaniranga mu kkunygaaniro 
n'Abayudaaya n'abaali batya Katonda era ne mu katale buli lunaku n'abo 
abaamusisinkananga. 18 Awo abantu abamu abafirosoofo, aba Epikuliyo 
ne Abasutoyiiko, ne bamusisinkana. Abamu ne bagamba nti Ayagala 


kwogera ki abujjabujjana ono? Abamu ne bagamba nti Afaanana 
ng'abuulira balubaale abaggya: kubanga yali ng'abuulira Yesu 
n'okuzuukira. 19 Ne bamultwala ne bamuleeta ku Aleyopaago nga 
bagamba nti Tunaayinza okutegeera okuyigiriza kuno okuggya kw'oyogera 
nga bwe kuli? 20 Kubanga oleeta ebigambo ebiggya mu matu gaffe: 
kyetuva twagala okutelgeera amakulu g'ebigambo bino. 21 (Abaasene 
bonna n'abagenyi abaabangayo tebaakolanga kintu kirala wabula 
okwogeranga oba kuwuliranga ekigambo ekiggya.) 22 Pawulo n'ayimirira 
wakati wa Aleyopaago n'agamba nti Abasajja Abaasene, mbalabye mu 
byonna nga mutya nnyo balubaale. 23 Kubanga bwe mbadde mpita ne 
ntunuulira bye musinza, era ne nsanga ekyoto ekiwandiikiddwako nti KYA 
KATONDA ATATEGEERWA. Kale kye musinza nga temukitegeera nze 
kye mbabuulira. 24 Katonda eyakola ensi n'ebirimu byonna, oyo kubanga 
ye Mukama w'eggulu n'ensi tabeera mu masabo agakolebwa n'emikono, 25 
so taweerezebwa mikono gya bantu, ng'eyeetaaga ekintu, kubanga oyo ye 
abawa bonna obulamu n'okussa omukka ne byonna; 26 yakola okuva ku 
omu buli ggwanga ly'abantu okutuulanga ku nsi enjuyi zonna, bwe yalagira 
n'ayawulamu ebiro n'ensalo ez'okutuula kwabwe: 27 banoonyenga Katonda 
mpozzi bawammante okumulaba, newakubadde nga tali wala wa buli omu 
ku ffe: 28 kubanga mu oyo tuba balamu, tutambula, tubeerawo; era 
ng'abamu ab'ewammwe abayiiya bwe bagamba nti Kubanga era tuli 
zzadde lye. 29 Kale bwe tuli ezzadde lya Katonda, tekirugwanira 
kulowoozanga nti Katonda afaanana zaabu oba ffeeza oba jjinja, 
ebyolebwa n'obukabakaba n'amagezi g'abantu. 30 Kale Katonda ebiro ebyo 
eby'obutamanya teyabitunuuliranga; naye kaakano alagira abantu bonna 
abali wonna wonna okwenenya, 31 kubanga yateekawo olunaku lw'agenda 
okusaliramu omusango ogw'ensonga ensi zonna mu muntu gwe 
yayawulamu, bwe yamala okuwa bonna ekikkirizisa bwe yamuzuukiza mu 
bafu. 32 Naye bwe baawulira okuzuukira kw'abafu abamu ne basekerera; 
abalala ne bagamba nti Era tulikuwulira nate olw'ekigambo ekyo. 33 Bwe 
batyo Pawulo n'abavaamu wakati. 34 Naye abasajja abamu ne beegatta 
naye ne bakkiriza: muabo Diyonusiyo Omwaleyopaagoddewo, n'omukazi 
erinnya lye Damali, n'abalala wamu nabo. 


Enjiri mu Kkolinso 


18:1 Awo oluvannyuma lw'ebyo n'ava mu Asene n'atuuka e Kkolinso. 2 
N'alaba omuntu Omuyudaaya erinnya lye Akula, eyazaalirwa mu Ponto, 
yali kyajje ave mu Italiya, ne mukazi we Pulisikira, kubanga 
Kulwawudiyo: yali alagidde Abayudaaya bonna okuva mu Ruumi: n'ajja 
gye baali 3 era kubanga baalina omulimu gumu n'abeeranga nabo ne 
bakolanga omulimu; kubanga omulimu gwabwe baali bakozi ba weema. 4 
N'awakaniranga mu kkunygaaniro bulissabbiiti, n'asendasendanga 
Abayudaaya n'Abayonaani. 5 Naye Siira ne Timoseewo bwe baava e 
Makedoni, Pawulo n'awalirizibwa ekigambo, ng'ategeeza Abayudaaya nga 
Yesu ye Kristo. 6 Bwe baamutangira ne bamuvuma, n’akunkumula engoye 
ze n'abagamba nti Omusaayi gwammwe gubeere ku mitwe gyammwe: nze 
ndi mulongoofu: okutanula kaakano nnaagenda eri ab'amawanga. 7 
N'avaayo, n'ayingira mu nnyumba y'omuntu erinnya lye Tito Yusito, atya 
Katonda, ennyumba ye eriraanye ekkunyganiro. 8 Era Kulisupo, omukulu 
w'ekkunygaaniro, n'akkiriza Mukama waffe n'ennyumba ye yonna; 
n'Abakkolinso bangi bwe baawulira ne bakkiriza ne babatizibwa. 9 
Mukama waffe nagamba Pawulo ekiro mu kwolesebwa nti Totya naye 
yogeranga, tosirikanga, 10 kubanga nze ndi wamu naawe; so tewali muntu 
anaakulumbanga okukukola obubi: kubanga mina abantu bangi mu kibuga 
muno. 11 N'amalayo mwaka n'emyezi mukaaga ng'ayigirizanga ekigambo 
kya Katonda mu bo. 12 Naye Galiyo bwe yali nga ye wessaza ly'e Akaya, 
Abayudaaya ne balumba Pawulo n’omwoyo gumu ne bamuleeta 
awasalirwa emisango, 13 nga bagamba nti Ono asendasenda abantu 
okusinza Katonda ng'amateeka bwe gatalagira. 14 Naye Pawulo bwe yali 
agenda okwasama akamwa ke, Galiyo n'agamba Abayudaaya nti Singa 
wabaabo okusobya oba kwonoona, okubi, mmwe Abayudaaya, 
nandibagumiikirizza: 15 naye oba nga waliwo okubuuzagana 
okw'ebigambo: n'amannya n'amateeka agali mu mmwe, ekyo kyammwe: 
nze saagala kusala musango gw'ebyo. 16 N'abagoba awasalirwa emisango. 
17 Bonna ne bakwata Sossene omukulu w'ekkunnaaniro ne bamukubira 
awasalirwa emisango. Era Galiyo teyafaayo mu bigambo ebyo. 18 Pawulo 


n'amalayo ennaku nnyingi endala nate, n'asiibula ab'oluganda n'avaayo 
n'awanika amatanga okugenda e Busuuli, era wamu naye Pulisikira ne 
Akula; bwe yamala okumwera enviiri mu Kekereya; kubanga yeerayirira. 
19 Ne batuuka mu Efeso, bali n'abaleka eyo; naye ye yennyini n'ayingira 
mu kkungaaniro n'awakana n'Abayudaaya. 20 Bwe baamwagala 
okweyongera okutuula n'atakkiriza; 21 naye n'abasiibula n'agamba nti 
Ndikomawo nate gye muli Katonda ng'ayagadde, n'awanika amatanga 
n'avaayo mu Efeso. 22 N'agoba e Kayisaliya, n'alinnya n'alamusa 
ab'ekkanisa, n'aserengeta lokutuuka Antiyokiya. 23 Bwe yamalayo ebiro si 
bingi n'avaayo, m'ayitira mu nsi y'e Ggalatiya w’e Fulugiya, ng'ava kumu, 
ng'agumya abayigirizwa bonna. 24 Awo omuntu Omuyudaaya erinnya lye 
Apolo eyazaalirwa mu Alegezandereya, omuntu eyayigirizibwa, oyo 
n'atuuka mu Efeso, 25 Oyo yali ng'abuliddwa ekkubo ya Mukama waffe, 
ng'ayaka mu mwoyo n'ayogera n'ayigiriza nnyo ebigambo bya Yesu, 
ng'amanyi okubatiza kwa Yokaana kwokka: 26 oyo n'atanula okwogera 
n'obugumu mu kkunygaaniro. Naye Pulisikira ne Akula bwe baawulira ne 
bamutwala gye bali, ne bongera okumutegeereza ddala ekkubo lya 
Katonda. 27 Bwe yayagala okuwunguka okutuuka Akaya, ab'oluganda ne 
bamugumya ne bawandiikira abayigirizwa okumusembeza: bwe yatuuka 
n'abayambanga nnyo abakkiriza olw'ekisa: 28 kubanga yasinganga 
Abayudaaya amaanyi amangi mu maaso g'abantu, ng'ategeezanga mu 
byawandiikibwa nga Yesu ye Kristo. 


Pawulo mu Efeso 


19:1 Awo olwatuuka Apolo bwe yali e Kkolinso, Pawulo bwe yayitira mu 
njuyi eziri waggulu n'atuuka mu Efeso n'asanga abayigirizwa abamu: 2 
n'abagamba nti Mwaweebwa Omwoyo Omutukuvu bwe mwakkiriza? Ne 
bamugamba nti Nedda, n'okuwulira tetuwuliranga nti waliwo Omwoyo 
Omutukuvu. 3 N'agamba nti Kale mwabatizibwa kuyingira mu ki? Ne 
bagamba nti Mu kubatizibwa kwa Yokaana. 4 Pawulo n'ayogera nti 
Yokaana yabatiza okubatiza okw'okwenenya, ng'agamba abantu bakkirize 
agenda okujja ennyuma we, ye Yesu. 5 Bwe baawulira ne babatizibwa 


okuyingira mu linnya lya Mukama waffe Yesu. 6 Pawulo bwe yabassaako 
emikono, Omwoyo Omutukuvu n'ajja ku bo, ne boogera ennimi ne 
balagula. 7 Abantu bonna baali nga kkumi na babiri. 8 N'ayingira mu 
kkuņņaaniro n'ayogeranga n'obuvumu okumala emyezi esatu, 
ng'awakananga era ng'asendasendanga olw'ebigambo eby'obwakabaka bwa 
Katonda. 9 Naye abamu bwe baakakanyala ne batawulira, nga bavumanga 
Ekkubo mu maaso g'ekibiina, n'ava gye baali, n'ayawula abayigirizwa, 
ng'awakaniranga buli lunaku mu ssomero lya Tulaano. 10 Ebyo ne bimala 
emyaka ebiri, ne bonna abaali batuula mu Asiya ne bawulira ekigambo kya 
Mukama waffe, Abayudaaya n'Abayonaani. 11 Katonda n'akolanga 
eby'amagero ebitalabwa buli lunaku mu mikono gya Pawulo, 12 
n'abalwadde ne baleeterwanga ebiremba n'engoye ez'oku mubiri gwe, 
endwadde ne zibavangako, dayimooni n'abavangako. 13 Naye era abantu 
Abayudaaya abataliiko waabwe, abagoba dayimooni, ne beetulinkirira 
okwogera erinnya lya Mukama waffe Yesu ku abo abalina dayimooni, nga 
bagamba nti Mbalayiza Yesu Pawulo gw'abuulira. 14 Awo waaliwo 
abaana musanvu aba Sukewa Omuyudaaya kabona omukulu, abaakola 
bwe batyo. 15 Dayimooni n'addamu n'abagamba nti Yesu mmutegeera ne 
Pawulo mmumanyi; naye mmwe be ani? 16 Omuntu eyaliko dayimooni 
n'ababuukira n'abasinga onna n'abayinza, n'okudduka ne badduka okuva mu 
nnyumba eri nga bah bwereere nga balina ebiwundu. 17 Ekyo ne 
kitegeerwa bonna Abayudaaya n'Abayonaani abaatuulanga mu Efeso; 
entiisa n'ebakwata bonna, erinnya lya Mukama waffe Yesu ne 
ligulumizibwa. 18 Era bangi ku bo abakkiriza ne bajja, ne baatula ne 
bategeeza ebi kolwa byabwe. 19 Era bangi ku bo abaakolanga 
eby'obufumu ne bakunyaanya ebitabo byabwe, ne babyokera mu maaso 
gaabwe bonna: ne babala omuwendo gwabyo ne balaba ebitundu bya 
ffeeza obukumi butaano. 20 Bwe kityo ekigambo kya Mukama waffe ne 
kyeyongeranga mu maanyi ne kiwangula. 21 Ebyo bwe byaggwa, Pawulo 
n'alowooza mu mwoyo okuyitira mu Makedoni ne Akaya, n'okugenda e 
Yerusaalemi, ng'agamba nti Bwe ndimala okubeera eyo, era kinnwanidde 
okulaba ne Ruumi. 22 N'atuma e Makedoni babiri ku abo 
abaamuweerezanga, Timoseewo ne Erasuto, ye yennyini n'alwayo ebiro si 


bingi mu Asiya. 23 Mu kiseera ekyo ne wabaawo akacwano si katono 
olw'Ekkubo. 24 Kubanga omuntu erinnya lye Demeteriyo, omuweesi wa 
ffeeza eyakolanga obusabo obwa ffeeza obwa Atemi n'afuniranga 
abaweesi amagoba si matono; 25 n'akunnaanya abo n'abaakolanga emirimu 
egyo, n'agamba nti Abasajja, mumanyi nti omulimu ogwo obugagga 
bwaffe mwe buva; 26 mulaba era muwulira nga si mu Efeso mwokka naye 
nga mu Asiya yonna Pawulo oyo asenzesenze era akyusizza ekibiina 
kinene, ng'agamba nti Abakolebwa n'emikono si bakatonda. 27 Naye si ffe 
fekka tulabye akabi omulimu gwaffe okunyoomebwanga, era naye 
n'essabo lya Atemi katonda omukulu omukazi okulowoozebwanga nga si 
kintu, n'oyo n'okuggibwa n'aggibwa mu kitiibwa kye, asinzibwa Asiya 
yonna n'ensi zonna. 28 Bwe baawulira ne bajjula obusungu ne boogerera 
waggulu nga bagamba nti Atemi w'Abaefeso mukulu. 29 Ekibuga kyonna 
ne kijjula okwetabula kuno; ne bafubutuka n'omwoyo gumu okutuuka mu 
teyatero, bwe baamala okukwata Gayo ne Alisutaluuko, ab'e Makedoni, 
abaatambulanga ne Pawulo. 30 Pawulo bwe yayagala okuyingira mu 
bantu, abayigirizwa ne batamukkiriza. 31 Era abakulu abamu aba Asiya, 
abaali mikwano gye, ne bamutumira nga bamwegayirira aleme 
okwewaayo mu teyatero. 32 Abamu ne boogerera waggulu bulala, 
n'abalala bulala, kubanga ekibiina kypli kyetabudde, so n'abalala bangi ne 
batategeera nsonga ebakunyaanyizza. 33 Ne baggya Alegezanda mu 
kibiina, Abayudaaya nga bamusindiikiriza. Alegezanda n'abawenya 
n'omukono n'ayagala okwennyonnyola eri abantu. 34 Naye bwe 
baamutegeera nga Muyudaaya, bonna ne boogerera waggulu n'eddoboozi 
limu okumala ng'essaawa bbiri nti Atemi w'Abaefeso mukulu. 35 
Omuwandiisi bwe yasirisa ekibiina, n'agamba nti Abasajja Abaefeso, 
muntu ki atategeera ng'ekibuga ky'Abaefeso kye kikuuma essabo lya 
Atemi omukulu n'ekifaananyi ekyava eri Zewu. 36 Kale kubanga ebyo 
tebyegaanika, kibagwanidde mmwe okukkakkana n'obutakola kintu mu 
kwanguyiriza. 37 Kubanga muleese abantu bano abatanyaze bya mu ssabo 
so era tebawodde katonda waffe omukazi. 38 Kale oba nga Demeteriyo 
n'abaweesi abali naye balina ekigambo ku muntu, enkiiko weeziri 
n'abaamasaza weebali: baloopagane. 39 Naye oba nga munoonya birala, 


binaasalirwa mu kkunyaaniro eribaawo bulijjo. 40 Kubanga ddala tuyinza 
okutuukwako akabi olw'akeegugungo kano aka leero, kubanga tewali 
nsonga gye tuliyinza kuwoza olw'okukunyaana kuno. 41 Bwe yayogera 
bw'atyo n'ayabulula ekibiina. 


Olugendo lw'e Buyonaani 


20:1 Akacwano bwe kamala okukkakkana, Pawulo n'ayita abayigirizwa 
n'ababuulirira n'abasiibula, n'avaayo okugenda e Makedoni. 2 Bwe yayita 
mu njuyi ziri n'abategeeza ebigambo bingi, n'atuuka e Buyonaani. 3 Bwe 
yamalayo emyezi esatu, era Abayudaaya bwe baamusalira olukwe, bwe 
yali ng'agenda okuyita mu nnyanja okuddayo mu Makedoni. 4 Ne bagenda 
naye okutuuka mu Asiya Sopateri Omuberoya mutabani wa Puulo; 
n'Abasessaloniika Alisutaluuko ne Sekuado; ne Gayo Omuderube ne 
Timoseewo; n'AbasiyaTukiko ne Tulofiimo. 5 Bano ne bakulembera ne 
batulindirira mu Tulowa. 6 Ffe ne tuva mu Firipi ne tuwanika amatanga 
oluvannyuma lw'ennaku ez'emigaati egitazimbu lukuswa, ne tubatuukako 
mu Tulowa mu nnaku ttaano; gye twamala ennaku omusanvu. 7 Awo ku 
lunaku olw'olubereberye mu ssabbiiti, bwe twakunyaana lokumenya 
emigaati, Pawulo n'anyumya nabo, ng'ayagala okusitula enkya, n'alwawo 
mu kwogera okutuusa ettumbi. 8 Ne wabaawo ettabaaza nnyingi mu 
kisenge ekya waggulu, mwe twakutAaanira. 9 Omulenzi erinnya lye 
Yutuko n'atuula mu ddirisa, n'akwatibwa otulo tungi; awo Pawulo bwe 
yalwawo ng'akyanyumya, ng'akwatiddwa otulo tungi n'ava mu nju 
ey'okusatu, n'agwa, n'alondebwa ng'afudde. 10 Pawulo n'akka n'amugwako 
n'amuwambaatira n'agamba nti Temukuba biwoobe; obulamu bwe mwebuli 
munda. 11 N'alinnya n'amenya omugaati n'alyako n'alwawo ng'akyanyumya 
okutuusa enkya, n'alyoka avaayo. 12 Ne baleeta omulenzi nga mulamu, ne 
basanyuka si katono. 13 Naye ffe ne tukulembera okutuuka ku kyombo ne 
tugenda okutuuka e Aso, nga twagala eyo okusiika Pawulo: kubanga yali 
alagidde bw'atyo, ng'ayagala ye yennyini okuyita ku lukalu. 14 Bwe 
yatusanga mu Aso ne tumusiika, ne tuja e Mituleene. 15 Ne tuwanika 
amatanga okuvaayo ku lunaku olw'okubiri ne tutuuka mu maaso ga Kiyo; 


ku Iw'okusatu ne tugoba ku Samo; ku Iw'okuna ne tutuuka mu Mrreeto. 16 
Kubanga Pawulo yasiima okuyitira mu Efeso mu kyombo, aleme okulwa 
mu Asiya; kubanga yali ayanguwa, oba nga kiyinzika okubeera mu 
Yerusaalemi ku lunaku Iwa Pentekoote. 17 Bwe yali mu Mireeto n'atuma, 
mu Efeso n'ayita abakadde b'ekkanisa. 18 Bwe baatuuka gy'ali n'abagamba 
nti Mmwe mumanyi okuva ku lunaku olw'olubereberye bwe nnalinnya mu 
Asiya, bwe nnabanga nammwe mui biro byonna, 19 nga mpeereza 
Mukama waffe n'obuwombeefu bwonna n'amaziga n'okukemebwa kwe 
nnalaba mu nkwe z'Abayudaaya: 20 bwe sseekekanga kubabuulira 
kigambo kyonna ekisaana, n'okubayigiririzanga mu maaso g'abantu ne mu 
buli nju, 21 nga ntegeeza Abayudaaya era n'Abayonaani okwenenya eri 
Katoada n'okukkiriza Mukama waffe Yesu Kristo. 22 Kaakano, laba, bwe 
nsibiddwa mu mwoyo, pyenda e Yerusaalemi nga simanyi bye ndiraba 
eyo, 23 wabula nga Omwoyo Omutukuvu antegeeza mu buli kibuga; 
ng'agamba nti okusibibwa n'okubonyaabonyezebwa binnindiridde. 24 Naye 
obulamu bwange sibulowooza nga kintu, nga bwa muwendo gye ndi, 
ndyoke ntuukirize olugendo lwange n'okuweereza kwe nnaweebwa 
Mukama waffe Yesu, okutegeezanga enjiri ey'ekisa kya Katonda. 25 
Kaakano, laba, nze mmanyi nga temukyandaba maaso gange mmwe 
mwenna be nnayitangamu nga mbuulira obwakabaka. 26 Kyenva 
mbategeeza leero nti nze ndi mulongoofu olw'omusaayi gwa bonna, 27 
kubanga sseekekanga kubabuulira kuteesa kwa Katonda kwonna. 28 
Mwekuumenga mmwe mwekka n'ekisibo kyonna Omwoyo Omutukuvu 
mwe yabateeka mmwe okuba abalabirizi, okulundanga ekkanisa ya 
Katonda gye yeegulira n'omusaayi gwe yennyini. 29 Nze mmanyi nga bwe 
ndimala okuvaawo emisege emikambwe giriyingira mu mmwe, 
tegirisaasira kisibo; 30 era mu mmwe mwekka muliva abantu ngaboogera 
ebigambo ebikyamye, okuwalula abayigirizwa ennyuma waabwe. 31 Kale 
mutunule, mujjukire nga saalekanga kulabula n'amaziga buli muntu mu 
myaka esatu emisana n'ekiro. 32 Era ne kaakano mbasigira Katonda 
n'ekigambo eky'ekisa kye ekiyinza okuzimba n'okugaba obusika mu abo 
bonna abatukuzibwa. 33 Seegombanga ffeeza ya muntu yenna 
newakubadde zaabu newakubadde ekyambalo. 34 Mmwe mumanyi 


ng'emikono gino gye gyakolanga bye nneetaaga n'abo abali nange. 35 
Mbalaze mu byonna bwe kibagwanira okukolanga emirimu bwe mutyo 
okuyambanga abatalina maanyi, n'okujjukiranga ebigambo bya Mukama 
waffe Yesu bwe yagamba ye yennyini nti Okugaba kwa mukisa okusinga 
okutoola. Okugaba kwa mukisa okusinga okutoola. 36 Bwe yayogera 
bw'atyo n'afukamira n'asabira wamu nabo bonna. 37 Ne bakaaba nnyo 
bonna, ne bamugwa mu bulago Pawulo ne bamunywegera, 38 nga 
banakuwala okusinga byonna olw'ekigambo kye yayogera nti 
tebakyaddayo kumulaba. Ne bamuwerekerako okutuuka ku kyombo. 


Pawulo alabulwa ng'agenda e Yerusaalemi 


21:1 Awo olwatuuka bwe twamala okwawukana tlabo ne tuvaayo, ne 
tukwata ekkubo eggolokofu okutuuka e Koosi, ku lunaku olw'okubiri ne 
tutuuka e Rodo, ne tuvaayo ne tutuuka e Patala. 2 Bwe twasanga ekyombo 
nga kiwunguka okugenda e Foyiniiki, ne tusaabala ne tugenda. 3 Bwe 
twalengera Kupulo, ne tukireka ku mukono ogwa kkono ne tugenda e 
Busuuli, ne tugoba e Ttuulo: kubanga eyo ekyombo gye kyayagala 
okusiikululira ebintu. 4 Bwe twalabayo abayigirizwa ne tumalayo ennaku 
musanvu. Abo ne bagamba Pawulo mu Mwoyo aleme okulinnya mu 
Yerusaalemi. 5 Awo bwe twamalayo ennaku ezo ne tuvaayo ne tugenda; 
bonna ne batuwerekerako n'abakazi n'abaana abato okutuuka ebweru 
w'ekibuga: ne tufukamira ku lubalama lw'ennyanja, ne tusaba; 6 ne 
tusiibulagana, ne tusaabala mu kyombo, naye bo ne baddayo eka. 7 Naffe 
bwe twamala nlugun lwaffe okuva e Ttuulo ne tutuuk:a Potolemaayi; ne 
tulamusa ab'oluganda ne tumala nabo olunaku lumu. 8 Ku lunaku 
olw'okubiri ne tuvaayo ne tutuuka e Kayisaliya: ne tuyingira mu nnyumba 
ya Firipo, omubuulizi w'enjiri, omu ku bali omusanvu, ne tutuula naye. 9 
Naye oyo yalina abawala bana abatamanyi musajja abaalagulanga. 10 Bwe 
twalwayo ennaku nnyingi, e Buyudaaya n'evaayo omuntu nnabbi erinnya 
lye Agabo. 11 N'ajja gye tuli n'addira olukoba Iwa Pawulo ne yeesiba 
amagulu ge n'emikono gye n'agamba nti Bw'atyo bw'ayogera Omwoyo 
Omutukuvu nti Abayudaaya bwe balisiba bwe batyo mu Y erusaalemi 


omuntu nannyini luko-- ba luno, balimuwaayo mu mikono 
gy'ab'amawanga. 12 Bwe twawulira ebyo, ffe era n'abantu ab'omu kifo kiri 
ne tumwegayiriza aleme okulinnya mu Yerusaalemi. 13 Awo Pawulo 
n'alyoka addamu nti Mukola ki okukaaba n'okumenya omutima gwange? 
Kubanga nze seetegese kusibibwa busibibwa era naye n'akufiira mu 
Yerusaalemi olw'erinnya lya Mukama waffe Yesu. 14 Bwe yalema 
okuwulira ne tulekayo nga tugamba nti Mukama waffe ky'ayagala 
kikolebwa . 15 Awo oluvannyuma lw'ennaku ezo ne tusitula emigugu ne 
tulinnya e Yerusaalemi. 16 Era n'abayigirizwa abaava e Kayisaliya ne 
bagenda naffe, ne baleeta omuntu Munasoni ow'e Kupulo omuyigirizwa 
ow'edda, agenda okutusuza. 17 Bwe twatuuka mu Y erusaalemi 
ab'oluganda ne batusembeza n'essanyu. 18 Ku lunaku olw'akubiri Pawulo 
n'ayingira wamu naffe omwa Yakobo; era n'abakadde bonna baaliwo. 19 
Bwe yamala okubalamusa n'ababuulira kinnakimu Katonda bye yakolanga 
mu mawanga mu kuweereza kwe. 20 Nabo bwe baawulira ne bagulumiza 
Katonda; ne bamugamba nti Olaba, ow'oluganda, enkumi bwe ziri mu 
Bayudaaya abantu abakkiriza; nabo bonna balina obuggya obw'amateeka: 
21 abo babuulirwa ebigambo byo nti ggwe oyigiriza Abayudaaya bonna 
abali mu mawanga okuleka Musa, ng'ogamba baleme okukomolanga 
abaana abato newakubadde okutambuliranga mu mpisa. 22 Kale kiki kino? 
Tebaaleme kulwulira ng'ozze. 23 Kale kola nga bwe tukugamba: tulina 
abasajja bana abeerayirira ekirayiro; 24 oba twale abo otukuzibwe wamu 
nabo, obawe effeeza beemweemitwe: bonna banaategeera ng'ebigambo 
bye baabuulirwa ku ggwe tebiriimu; naye nga naawe wennyini 
weegendereza ng'okwata amateeka. 25 Naye ab'amawanga abakkiriza 
twawandiika ne rusala omusango nti beekuumenga mu bintu ebiweebwa 
eri ebifaananyi n'omusaayi n'ebitugiddwa n'obwenzi. 26 Awo Pawulo 
n'alyoka atwala abantu, ku lunaku olw'okubiri n'atukuzibwa wamu nabo 
n'ayingira mu yeekaalu okulaga ennaku ez'okutukuza bwe zituuse, 
okutuusa ekiweebwayo lwe kyaweebwayo olwa buli omu ku bo. 27 Awo 
ennaku omusanvu bwe zaali zinaatera okutuuka, Abayudaaya abaava mu 
Asiya ne bamulaba mu yeekaalu ne basasamaza ekibiina kyonna ne 
bamukwata, 28 nga boogerera waggulu nti Abasajja Abaisiraeri, 


mutuyambe: ono ye muntu oli ayigiriza bonna buli kifo obubi ku bantu ne 
ku mateeka ne ku kifo kino: era nate aleese Abayonaani mu yeekaalu, 
ayonoonye ekifo ekitukuvu. 29 Kubanga baali bamaze okulaba Tulofiimo 
Omuwefeso ng'ali naye mu kibuga: ne bateerera nti Pawulo amuleese mu 
yeekaalu. 30 Ekibuga kyonna ne kyegugumula, abantu ne bakuņnaana 
mbiro; ne bakwata Pawulo ne bamuwalula oktunufulumya ebweru wa 
yeekaalu: amangu ago enzigi ne ziggalwawo. 31 Bwe baali basala 
amagezi okumutta, ebigambo ne bituuka ku mwami omukulu w'ekitongole 
ekya basserikale nti Yerusaalemi kyonna kye fuukudde. 32 Amangu ago 
n'atwala basserikale n'abaami n'aserengeta gye baali mbiro: nabo bwe 
baalaba omwami omukulu n'abaserikale ne baleka okukuba Pawulo. 33 
Awo omwami omukulu n'alyoka asembera n'amukwata n'alagira 
okumusibya enjegere bbiri; n'abuuza nti ye ani, ne ky'akoze ki. 34 Abamu 
ab'omu kibiina ne boogerera waggulu bulala abalala bulala: bw'ataayinza 
kutegeera mazima olw'okuleekaana, n'alagira okumutwala mu kigo. 35 
Bwe yatuuka ku madaala, n'alyoka asitulibwa basserikale olw'amaanyi 
g'ekibiina: 36 kubanga ekibiina ky'abantu baali bagoberera nga boogerera 
waggulu nti Mutte. 37 Pawulo bwe yali anaatera okuyingizibwa mu kigo 
n'agamba omwami omukulu nti Kirungi mbeeko kye nkubuulira? 
N'agamba nti Omanyi Oluyonaani? 38 Kale si ggwe Mumisiri oli mu nnaku 
ezaayita eyajeemesa abantu enkumi ennya ku Batemu bali, n'abatwala mu 
ddungu? 39 Naye Pawulo n'agamba nti muntu Mugudaaya, ow'e Talusa 
eky'amu Kirukira, si wa mu kibuga ekitali kimanyifu: era nkwegayiridde, 
ndeka njogere n'abantu. 40 Bwe yamukkiriza, Pawulo n'ayimirira ku 
madaala n'awenya n'omukono abantu: bwe baamala okusiriikirira ddala, 
n'ayogera mu lulimi Olwebbulaniya ng'agamba nti 


22:1 Abasajja ab'oluganda ne bassebo, muwulire ensonga gye mbawoleza 
kaakano. 2 Bwe baawulira ng'abagambye mu lulimi Olwebbulaniya ne 
beeyongera okusirika: n'agamba nti 3 Nze adi muntu Muyudaaya, 
eyazaalirwa mu Taluso eky'omu Kirukiya, naye eyalererwa mu kibuga 
muno ku bigere bya Gamalyeri, eyayigirizibwa ennyo mu mpisa 
z'amateeka ga bajjajja, ne mbeeranga n'obuggya bwa Katonda nga mmwe 


mwenna bwe muli leero: 4 ne njigganyanga ab'Ekkubo lino n'okubatta, nga 
mbasibanga era nga mbateekanga mu makomera abasajja n'abakazi; 5 era 
ne kabona asinga obukulu ye mujulirwa wange ow'ebyo n'abakadde bonna: 
era nabo ne bampa ebbaluwa eri ab'oluganda, ne ntambula okugenda e 
Ddamasiko abo abaali eyo baleetebwe mu Yerusaalemi nga basibe 
babonerezebwe. 6 Awo olwatuuka bwe nnali nga ntambula nga nnaatera 
okutuuka e Ddamasiko, nga mu ttuntu, amangu ago omusana mungi 
ogwava mu ggulu ne gwaka ne gunneetooloola; 7 ne ngwa wansi, ne 
mpulira eddoboozi nga linyamba nti Sawulo, Sawulo, onjigganyiza ki? 8 
Nze ne nziramu nti Ggwe ani, Mukama wange? N'anyamba nti Nze Yesu 
Omunazaaleesi gw'oyigganya ggwe. 9 Abaali awamu nange ne balaba 
omusana, naye ne batawulira ddoboozi ly'oyo eyayogera nange. 10 Ne 
ngamba nti Nnaakola ntya, Mukama wange? Mukama waffe n'anyamba nti 
Golokoka, ogende e Ddamasiko, onoobuulirirwa eyo ebigambo ebyo 
byonna by'olagiddwa okukola. 11 Bwe ssaayinza kulaba olw'ekitiibwa 
ky'omusana guli, ne nkwatibwa ku mukono abo abaali nange ne ntuuka mu 
Ddamasiko. 12 Omuntu omu erinnya lye Ananiya atya Katonda mu 
mateeka, eyasiimibwa Abayudaaya bonna abatuula eyo, 13 n'ajja gye ndi 
n'ayimirira we ndi n'anyamba nti Ow'oluganda Sawulo, zibula. Mu kiseera 
ekyo ne nzibula okumutunuulira. 14 N'agamba nti Katonda wa bajjajjaffe 
yakulonda dda otegeere ebyo by'ayagala, era olabe Omutuukirivu oli, era 
owulire eddoboozi eriva mu kamwa ke. 15 Kubanga onoobeeranga 
mujulirwa we eri abantu bonna ow'ebigambo by'olabye ne by'owulidde. 16 
Kale kaakano ekikulwisa ki? Golokoka, obatizibwe onaaze ebibi byo, nga 
weegayirira erinnya lye. 17 Awo olwatuuka bwe nnakomawo e 
Yerusaalemi, bwe mali nga nsaba mu yeekaalu, omwoyo gwange ne 
guwaanyisibwa 18 ne mmulaba nyaamba nti Yanguwa ove mangu mu 
Yerusaalemi; kubanga tebalikkiriza kutegeeza kwo ku nze. 19 Nange ne 
ngamba nti Mukama wange, bo bennyini bamanyi nti nze nnabateekanga 
mu makomera era nga nnabakubiranga mu buli kkuņņpaaniro abakukkiriza: 
20 era n'omusaayi ogw'omujulirwa wo Suteefano bwe gwayiibwa, nange 
kennyini nnali nga nnyimiridde awo, nga nsiimye, nga nkuuma ebyambala 
byabweabaamutta. 21 N'anyamba nti Genda: kubanga nze nyende 


kukutuma wala mu b'amawanga. 22 Ne bamuwuliriza okutuusa ku 
kigambo kina, ne bayimusa amaloboozi gaabwe nga bagamba nti Aggibwe 
mu nsi afaanana bw'atyo: kubanga si kirungi abeere mulamu. 23 Bwe baali 
nga boogerera waggulu era nga bakasuka engoye zaabwe, era 
ngabafuumuulira waggulu enfuufu, 24 omwami omukulu n'alagira 
okumuleeta mu kigo, ng'agamba okumukemereza n'emiggo alyoke 
ategeere ensonga gye bamulanze okwogerera waggulu ku ye bwe batyo. 
25 Bwe baali nga bamaze okumusibya enkoba, Pawulo n'agamba omwami 
eyali amuyimiridde okumpi nti Si kya muzizo mmwe okukuba omuntu 
Ommammi nga tannaba kusalirwa musango? 26 Omwami bwe yawulira 
n'agenda eri omwami omukulu n'amubuulira ng'agamba nti Ogenda kukola 
ki? kubanga omuntu ono Muruumi. 27 Omwami omukulu n'agenda gy'ali, 
n'amugamba nti Mbuulira, ggwe oli Muruumi? N'agamba nti Yee. 28 
Omwami omukulu n'addamu nti Nze nnafuna Oburuumi buno n'ebintu 
bingi. Pawulo n'agamba nti Naye nze mmwe nnazaalirwa. 29 Awo amangu 
ago ne balyoka bamuleka abaali bagenda okumukemereza: era n'omwami 
omukulu n'atya bwe yamala oku tegeera nga Muruumi, era kubanga 
amusibye. 30 Naye ku lunaku olw'okubiri, bwe yayagala okumanya 
amazima ensonga Abayudaaya gye bamulanze okumuloopa, 
n'amusumulula n'alagira bakabona abakulu n'olukiiko Iwonna 
okukunyaana, n'aleeta Pawulo n'amuteeka mu maaso gaabwe. 


23:1 Pawulo ne yeekaliriza amaaso ab'olukiiko n'agamba nti Abasajja 
ab'oluganda, nze nneegendereza n'omwoyo gwonna omulungi mu maaso 
ga Katonda okutuusa ku lunaku luno. 2 Pawulo n'alyoka amugamba nti 
Katonda alikukuba, ggwe ekisenge ekyasiigibwa okutukula; era otudde 
okunsalira omusango ng'amateeka bwe gali, n'olagira okunkuba 
ng'amateeka bwe gatalagira? 3 Pawulo n'alyoka amugamba nti Katonda 
alikukuba, ggwe ekisenge ekyasiigibwa okutukula; era otudde okunsalira 
omusango ng'amateeka bwe gali, n'olagira okunkuba ng'amateeka bwe 
gatalagira? 4 Abaali bamuyimiridde okumpi ne bagamba nti Ovuma 
kabona asinga obukulu owa Katonda? 5 Pawulo n'agamba nti Mbadde 
simumanyi, ab'oluganda, nga ye kabona asinga obukulu: kubanga 


kyawandiikibwa nti Toyogeranga bubi ku mukulu w'abantu bo. 6 Naye 
Pawulo bwe yategeera ng'ekitundu ekimu kya Basaddukaayo n'eky'okubiri 
kya Bafalisaayo, n'ayogerera waggulu mu lukuko nti Abasajja ab'oluganda, 
nze ndi Mufalisaayo mwana w'Abafalisaayo: nsalirwa omusango 
olw'essuubi n'okuzuukira kw'abafu. 7 Bwe yayogera bw'atyo ne wabaawo 
okuyomba Abafalisaayo n'Abasaddukaayo, ekibiina ne kyawukanamu. 8 
Kubanga Abasaddukaayo bagamba nti tewali kuzuukira, newakubadde 
malayika, newakubadde omuzimu: naye Abafalisaayo baatula byombi. 9 
Ne wabaawo okukaayana kungi: abawandiisi abamu ab'omu kitundu 
eky'Abafalisaayo ne bayimirira ne bawakana nga bagamba nti Tetulaba 
kibi ku muntu ono: era kinaaba kitya oba ng'omuzimu gwe gwogedde naye 
oba malayika? 10 Bwe waabaawo okuyomba okungi, omwami omukulu 
ng'atya Pawulo nga bagenda okumukutulamu, n'alagira ekitongole okukka 
wansi okumuggya wakati mu bo olw'amaanyi, okumuleeta mu kigo. 11 
Awo mu kiro eky'okubiri, Mukama waffe n'ayimirira w'ali n'agamba nti 
Guma omwoyo: kuba nga bwe wategeeza ebigambo byange mu 
Yerusaalemi, era kikugwanidde okutegeeza bw'otyo ne mu Ruumi. 12 
Bwe bwakya enkya, Abayudaaya ne balagaana ne beeyama obweyamo 
nga bagamba nti tebajja kulya newakubadde okunywa wabula nga bamaze 
kutta Pawulo. 13 Abeekobaana bwe batyo ne basukka amakumi ana. 14 
Abo ne bajja eri bakabona abakulu n'abakadde ne bagamba nti 
Okwekolimira twekolimidde obutakomba ku kantu wabula nga tumaze 
kutta Pawulo. 15 Kale kaakano mmwe n'olukiiko mugambe omwami 
omukulu amuleete wansi gye muli ng'abaagala okwongera okumanya 
amazima g'ebigambo bye: naffe, anaaba nga tannaba kusembera, 
tweteeseteese okumutta. 16 Naye uumaana wa olwannywa wa Pawulo 
n'awuliral olukwe luno, n'ajja n'ayingira mu' kigo, n'abuulira Pawulo. 17 
Pawulo n'ayita omu ku baami n'amugamba nti Twala omulenzi ono eri 
omwami omukulu; kubanga alina, ekigambo okumubuulira. 18 Awo oli 
n'amutwala n'amuleeta eri omwami omukulu n'agamba nti Pawulo olnnsibe 
yampise n'anneegayirira okukuleetera omulenzi ono, ng'alitia ky'agenda 
okukubuulira. 19 Omwami omukulu n'amukwata ku mukono ne yeeyawula 
mu kyama n'amubuuza nti Bigambo ki by'olina okumbuulira? 20 N'agamba 


nti Abayudaaya bateesezza okukwegayirira okuleeta Pawulo, enkya wansi 
mu lukiiko ng'agenda okwongera okumubuuza amazima g'ebigambo bye. 
21 Kale ggwe tobakkiriza: kubanga abantu baabwe bamuteeze okusinga 
amakumi ana abeekolimidde obutalya newakubadde okunywa wabula nga 
bamaze okumutta; nabo kaakano beeteeseteese nga balindirira ggwe 
okubasuubiza. 22 Awo omwami omukulu n'asiibula omulenzi, bwe yamala 
okumukuutira nti Tobuulirako omuntu ng'ombuulidde ebigambo bino. 23 
N'ayita babiri ku baami n'agamba nti Mutegeke basserikale' ebikumi bibiri 
okugenda e Kayisaliya, n'ab'oku mbalaasi nsanvu, n'ab'amafumu ebikumi 
bibiri, mu ssaawa ey'okusatu ey'ekiro; 24 era babalabire ensolo balyoke 
beebagazeeko Pawulo era bamutwale mirembe eri Ferikisi owessaza. 25 
N'awandiika ebbaluwa engeri, eno nti 26 Kulawudiyo Lusiya alamusizza 
owessaza omulungi ennyo Ferikisi, 27 Omuntu oyo bwe yamala 
okukwatibwa Abavudaaya, bwe baali bagenda okumutta, ne njija 
n'ekitongole gye baali ne mbamuggyako, bwe nnategeera nga Muruumi. 28 
Era bwe nnayagala okutegeera ensonga gye bamulanze okumuloopa,, ne 
mmutwala mu lukiiko Iwabwe. 29 Ne ndaba ng'aloopeddwa bya 
kubuuzibwa eby'omu mateeka gaabwe, naye nga tewali nsonga ya 
kumussa newakubadde okusibibwa. 30 Bwe bambuulira nti banaamusalira 
olukwe, amangu ago ne mmuweereza gy'oli; era ne ndagira abamuloopa 
okumuloopera mmaaso go. 31 Awo basserikale nga bwe baalagirwa ne 
batwala Pawulo ne bamuleeta mu kiro okutuuka mu Antipatuli. 32 Naye 
ku lunaku olw'okubiri ne baleka ab'oku mbalaasi okugenda naye ne 
baddayo mu kigo: 33 abo bwe baatuuka e Kayisaliya ne bawa ebbaluwa 
owessaza era ne bamwanjulira Pawulo. 34 Bwe yamala okugisoma, 
n'abuuza essaza gye yava; bwe yabuulirwa nti yava mil Kirukiaya, 35 
n'agamba nti Ndikuwulira abakuloopa bwe balibaawo nabo: n'alagira 
okumukuumira mu nnyumba ya Kerode. 


24:1 Ennaku bwe zaayitawo ettaano, kabona asinga obukulu Ananiya 
n'aserengeta n'abakadde abamu n'omuntu omwogezi Terutuulo: abo ne 
babuulira owessaza ebigambo Pawulo bye yaloopebwa. 2 Bwe yayitibwa, 
Terutuulo n'atanula okumuloopa ng'agamba nti Kubanga twali tufunye 


emirembo mingi eri ggwe, n'ebigambo ebibi nga birongoosebbwa mu 
ggwanga lino olw'okulabirira kwo, 3 tubikkiriza ennaku zonna ne mu bifo 
byonna, Ferikisi omulungi ennyo, n'okwebaza kwonna. 4 Naye nneme 
okwongera okukukooya, nkwegayiridde otuwulire mu bigambo bitono 
olw'obulungi bwo. 5 Kubanga twalaba omuntu ono nga mubi nnyo, 
ajeemesa Abayudaaya bona abali mu nsi zonna, era ye mukulu w'ekitundu 
ky'Abanazaaleesi: 6 yagezaako okwonoona yeekaalu: ne tumukwata, [ne 
twagala okumusalira omusango ng'amateeka gaffe bwe gali: 7 naye 
omwami omukulu Lusiya n'ajja n'atumuggyako mu mikono gyaffe 
n'amaanyi mangi, 8 bwe yalagira abamuvunaana okujja gy'oli:] 
bw'onoomwebuuliza wekka onooyinza okutegeera bino byonna bye 
tumuvunaana. 9 Era n'Abayudaaya ne bamuloopa bumu nga bagamba nti 
bwe bityo bwe biri. 10 Awo owessaza bwe yamuwenya okwogera, 
Pawulo n'addamu nti Kubanga mmanyi ng'oli mulamuzi wa ggwanga lino 
okuva mu myaka mingi, nkuwoleza ebigambo byange n'omwoyo 
omugumu; 11 kubanga oyinza okutegeera ng'ennaku tezinnayita kkumi na 
bbiri! kasookedde nninnya e Yerusaalerm okusinza: 12 so tebansanganga 
mu yeekaalu nga mpakana n'omuntu oba nga njeemesa ekibiina 
newakubadde mu kkunyaaniro newakubadde mu kibuga. 13 So tebayinza 
kukakasa; w'oli ebigambo bye banvunaana; kaakano. 14 Naye kino 
nkyatula w'oli nti Ekkubo nga bwe liri lye bayita enzikiriza, bwe ntyo bwe 
mpeereza Katonda wa bajjajjaffe, nga nzikiriza byonna ebyawandiikibwa 
mu mateeka ne mu bya bannabbi; 15 nga nnina essuubi Katonda, era nabo 
bennyini lye basuubira, nti walibaawo okuzuukira kw'abatuukirivu era 
n'abatali batuukirivu. 16 Era nnyukira mu kigambo ekyo okubeeranga 
n'omwoyo ogutalina musango eri Katonda n'eri abantu ennaku zonna. 17 
Awo emyaka mingi bwe gyayitawo ne njija okuleeta eby'abaavu eri 
eggwanga lyaffe n'ebiweebwayo: 18 bwe mali mu ebyo Abayudaaya 
abamu abaava mu Asiya ne bansanga mu yeekaalu nga ntukuzibwa, nga 
sirina kibiina newakubadde oluyoogaano; 19 abagwanidde okubeera w'oli 
n'okunnumiriza oba nga balina ekigambo ku nze 20 Oba bano bayogere 
bennyini ekibi kye baalaba bwe mayimirira mu lukiilro 21 wabula 
olw'eddoboozi lino erimu lye nnayogerera waggulu, nga nnyimiridde mu 


bo, nti Olw'okuzuukira kw'abafu nsalirwa omusango gye muli ku lunaku 
luno. 22 Naye Ferikisi, kubanga ye yali abasinga okumanya ebigambo 
eby’ekkubo, n’abalwisaawo ng’agamba okumanya ebigambo eby'Ekkubo, 
n'abalwisaawa ng'agamba nti bw'aliserengeta Lusiya omwami omukulu, 
ndisala omusango gw'ebigambo byammwe. 23 N'alagira omwami 
okumukuuma (n'okumuwa ebbanga; n'obutaziyiza muntu yonna ku 
mikwano gye, okumuweereza. 24 Naye ennaku bwe zaayitawo Ferikisi 
n'ajja ne mukazi we Dulusira, Omuyudaaya, n'ayita Pawulo n'amuwuliriza 
ku bigambo eby'okukkiriza Kristo Yesu. 25 Bwe yali ng'ateeza 
eby”obubutuukinvu, n'eby'okwegendereza, n'eby'omusango ogugenda 
okujja, Ferikisi n'atya n'addamu nti Genda kaakano; bwe ndiba n'abbanga, 
ndikuyita. 26 Era n'asuubira Pawulo okumuwa ebintu: kyeyava 
yeeyongeranga okumutumiranga okunyumyanga naye. 27 Naye bwe 
waayitiwo emkyaka ebiri, obwa Ferikisi ne buweebwa Polukiyo Fesuto; 
Ferikisi bwe yayagala Abayudaaya okumusuma, n'aleka Pawulo nga 
musibe. 


Pauwulo ajulira Kayisaali 


25:1 Awo Fesuto bwe yatuuka mu ssaza, bwe waayitawo ennaku ssatu, 
n'ava mu Kayisaliya n'alinnya Yerusaalemi. 2 Bakabona kulu n'abakungu 
b'Abayudaaya ne bamubuulira Pawulo bye yaloopebwa; ne bamwegayirira, 
3 nga baagala abakole obulungi ku ye, amutumire okujja e Yerusaalemi; 
bamuteegere mu kkubo okumutta. 4 Naye Fesuto n'addamu nti Pawulo 
akuumirwa mu Kayisaliya, naye ye yennyini yali ng'anaatera okuvaayo 
okugenda. 5 N'agamba nti Kale abakulu mu mmwe bagende nange, 
bamuvunaane oyo oba ng'aliko ekibi kyonna kyonna, 6 Bwe yamalayo 
ewaabwe ennaku ezitaasingawo munaana oba kkumi, n'aserengeta e 
Kayisaliya; ku lunaku lw'okubiri n'atuula ku ntebe esalirwako emisango, 
n'alagira okuleeta Pawulo. 7 Bwe yatuuka Abayudaaya abaava e 
Yerusaalemi ne bayimirira okumwetooloola, nga bateeta ebimuvunaanwa 
bingi era ebizibu, bye bataayinza kulumiriza; 8 Pawulo n'awo eri Kayisaali. 
9 Naye Fesuto, bwe za nti Siyonoonanga mu mateeka g'Abayudaaya 


newalkubadde ku yeekaalu newakubadde yayagala Abayudaaya 
okumusiima, n'addamu eri Pawulo n'agamba nti Oyagala okugenda e 
Yerusaalemi osalinve eyo omusango gw'ebigambo bino mu maaso gange? 
10 Naye Pawulo n'agamba nti Nnyimiridde awali entebe esalirwako 
emisango eya Kayisaali, we nywanidde okusalirwa omusango: 
s'syonoonanga eri Abayudaaya, era nga naawe bw'otegeerera ddala 
obulungi. 11 Kale oba nga nnayonoona era nga nnakola ekigambo 
ekisaanidde okunzisa, sigaana kufa: naye oba nga bano ebigambo bye 
banvunaana nga tebiriiwo na kimu, tewali muntu, ayinza okumpaayo mu 
bo. Njulira Kayisaali. 12 Fesuto bwe yamala okuteesa nabo mu lukiiko 
n'alyoka addamu nti Ojulidde Kayisaali: oligenda eri Kayisaali. 13 Awo 
bwe waayitawo ennaku, Agulipa kabaka ne Berenike ne batuuka e 
Kayisaliya, ne balamusa Fesuto. 14 Bwe baamalayo ennaku nnyingi, 
Fesuto n'abuulira kabaka ebigambo bya Pawulo ng'agamba nti Waliwo 
omuntu Ferikisi gwe yaleka nga musibe: 15 bwe nnali mu Yerusaalemi 
bakabona abakulu n'abakadde b'Abayudaaya ne bambuulira ebigambo bye, 
nga baagala okumusalira omusango. 16 Ne mbaddamu nti Si mpisa ya 
Baruumi okuwaayo omuntu abamuvunaana nga tebannaba kubaawo mu 
maaso ge, era nga tannaweebwa bbanga lya kuwoza bye bamuvunaana. 17 
Awo bwe baakunygaanira wano, saalwa n'akatono, naye ku lunaku 
olw'okubiri ne ntuula ku ntebe esalirwako emisango ne ndagira okuleeta 
omusajja oyo. 18 Bwe baayimirira abamuvunaana ne bataleeta nsonga ya 
bigambo bibi nga bwe nnali ndowooza; 19 naye baalina ku ye ebibuuzibwa 
mu ddiini yaabwe n'eby'omuntu Yesu eyafa, Pawulo gwe yayogerako 
okuba omulamu. 20 Nange bwe nnabulwa bwe nnaakebera ebyo, ne 
mmubuuza ng'ayagala okugenda e Yerusaalemi okusalirwayo omusango 
ogwa bino. 21 Naye Pawulo bwe yajulira okukuumibwa okusalirwa 
omusango eri Augusito, ne ndagira okumukuumal okutuusa lwe 
ndimuweereza eri Kayisaali. 22 Agulipa n'agamba Fesuto nti 
Nandyagadde nange okuwulira omuntu oyo. N'agamba nti Enkya 
onoomuwulira. 23 Awo ku lunaku olw'okubiri Agulipa ne Berenike bwe 
bajja n'ekitiibwa ekinene era bwe baayingira mu kifo awawulirirwa 
emisango wamu n'abaami abakulu n'abakungu ab'omu kibuga, Fesuto 


n'alagira Pawulo n'aleetebwa. 24 Fesuto n'agamba nti Agulipa kabaka 
nammwe mwenna abali wano naffe, mumulaba ono, ekibiina kyonna 
eky'Abayudaaya gwe banneegayiririra mu Yerusaalemi ne wano nga 
boogerera waggulu nti tekimugwanidde kuba mulamu nate. 25 Naye nze 
ne ntegeera nga takoze kigambo ekisaanidde okumussa: naye ye bwe 
yajulira Augusito ne nsala okumuweerezaayo. 26 Sirina kigambo ku ye 
eky'amazima okuwandiikira mukama wange. Kyenvudde mmuleeta we 
muli, era okusinga w'oli, ggwe kabaka Agulipa, bwe tunaamala 
okumukemereza ndyoke mbeere n'ekigambo eky'okuwandiika. 27 
Kubanga ndaba nga kya busiru okuweereza omusibe n'obutabuulira asonga 
eziri ku ye. 


Obulamu bwa Pawulo obwasooka 


26:1 Agulipa n'agamba Pawulo nti Okkirizibwa okuwoza ensonga zo. 
Awo Pawulo n'alyoka agolola omukono n'awoza nti 2 Bye nnavunaanibwa 
Abayudaaya byonna, kabaka Agulipa, nneesiimye kubanga nyenda 
okubiwoza leero w'oli; 3 era okusinga kubanga omanyi empisa 
n'ebibuuzibwa byonna ebiri mu Bayudaaya: kyenva nkwegayirira 
ogumiikirize oktunpulira. 4 Kale empisa zange okuva mu buto ezaasooka 
okubeeranga mu ggwanga lyaffe ne mu Yerusaalemi, Abayudaaya bonna 
bazimanyi; 5 abantegeera okusooka edda, singa baagala okutegeeza, bwe 
nneegenderezanga mu kitundu ekisinga obuzibu eky'eddiini yaffe, ne 
mbeera Mufalisaayo. 6 lye basuubira okutuukako ebika byaffe ekkumi 
n'ebibiri, nga banyiikira okuweerezanga Katonda emisana n'ekiro: 
olw'essuubi eryo, kabaka, Abayudaaya kyebavudde bampawaabira. 7 Kiki 
ekibalowoozesa nti tekiyinzika Katonda okuzuukiza abafu? 8 Kiki 
ekibalowoozesa nti tekiyinzika Katonda okuzuukiza abafu? 9 Mazima nze 
nalowoozanga nzekka nga kiņņnwanidde okukolanga obubi ebigambo bingi 
ku linnya lya Yesu Omunazaaleesi. 10 N'okukola nu nkolanga bwe ntyo e 
Yerusaalem nze ne nsibanga mu makomera abatukuvu baamu bangi, bwe 
nnaweebwa obuyinza eri bakabona abakulu. era bwe battibwa, ne nzikiriza 
okubatta. 11 Era bwe nnababonerezanga emirundi mingi mu makuņņnaaniro 


gonna ne mbawalirizanga okuvvoola; ne mbasunguwaliranga nnyo ne 
mbayigganyanga okutuukai mu bibuga eby'ebweru. 12 Awo bwe nnali nga 
nyenda e Ddamasiko nga mina obuyinza n'okulagirwa okwava eri 
bakabona abakulu, 13 mu ttuntu, kabaka, ne ndaba mu kkubo omusana 
ogwava mu ggulu ogusinga okwaka kw'enjuba ne gumasamasa ne 
gunneetooloola n'abaali batambula nange. 14 Ne tugwa fenna wansi ne 
mpulira eddoboozi nga lyogera tlange mu lulimi Olwebbulaniya nti 
Sawulo, Sawulo, onjigganyiza ki? kye kizibu ggwe okusamba ku 
miwunda. 15 Nze ne nyamba nti Ggwe ani, Mukama wange? Mukama 
waffe n'agamba nti Nze Yesu, gw'oyigganya ggwe. 16 Naye golokoka, 
oyimirire ku bigere byo: kyenvudde nkulabikira, nkulonde obeerenga 
omuweereza era omujulirwa w'ebyo mw'ondabidde era ow'ebyo mwe 
anaatulabikiranga, 17 nga nkuwonya mu bantu ne mu b'amawaaga, nze gye 
nkutuma okuzibula amaaso gaabwe, 18 nga nkuwonya mu bantu ne mu 
b'amawaaga, nze gye nkutuma okuzibula amaaso gaabwe, 19 Kale, 
kabaka Agulipa, saalema kugondera okwolesebwa okw'omu ggulu: 20 
naye nnasooka okubuulira ab'omu Ddamasiko ne mu Yerusaalemi, era 
n'ensi yonna ey'e Buyudaaya n'eb'amawanga okwenenya n'okukyukira 
Katonda, nga bakolonga ebikolwa ebisaanidde okwenenya. 21 
Abayudaaya kyabaava bankwata mu yeekaalu ne bagezaako okunzita. 22 
Kale bwe mafuna okubeerwa okwava eri Katonda, okutuusa ku lunaku 
luno nnyinuridde nga ntegeeza abato n'abakulu, nga soogera kigambo 
wabula bannabbi ne Musa bye baayogere nga bigenda okujja; 23 ne 
kigwanira Kristo okubonyaabonyezebwa; era ye bw’alisooka mu 
kuzuukira kw'abafu okubuulira omusana abantu n’ab’amawanga. 24 Bwe 
yawoza bw'atyo Fesuto n'agamba n'eddoboozi ddene nti Olaluse, Pawulo: 
okusoma okwo okungi kukukyuea okuba omulalu. 25 Naye Pawulo 
n'agamba nti Siraluse, Fesuto omulungi ennyo, na,ye njogera ebigambo 
eby'amazima eby'obuntu bulamu. 26 Kubanga kabaka amanyi ebigambo 
bino, gwe njogerera mu maaso ge n'obugumu. Kubanga tnmanyi ebigambo 
bino tebyekwese eri kabaka n'ekimu; kubanga ekyo tekyakolebwa mu 
bubba. 27 Okkiriza bannabbi, kabaka Agulipa? Mmanyi ng'okkiriza. 28 
Agulipa n'agamba Pawulo nti Oyagala okunsendasenda onfuule 


Omukristaayo; 29 Pawulo n'agamba nti Nandisabye Katonda 
olw'okusendasenda okutono oba okunene si ggwe wekka era naye ne 
bonna abampulira leero okufuuka nga nze awatali kusibibwa kuno. 30 
Kabaka n'agalokoka n'owessaza ne Berenike n'abaali batudde awamu 
nabo; 31 bwe baddayo eka, ne boogera bokka na bokka aga bagamba nti 
Omuntu ono takoze ekisaanidde okumussa oba okumusibya. 32 Agulipa 
n'agamba Fesuto nti Omuntu ono yandiyinzizza okuteebwa, singa teyajulira 
Kayisaali. 


Olugendo lw'e Ruumi 


27:1 Awo bwe kyalagirwa ffe okuwanika amatanga okugenda Italiya, ne 
bawaayo Pawulo n'abasibe abalala abamu eri omwami, erinnya lye Yuliyo, 
ow'ekitongole kya Augusito. 2 Ne tusaabala mu kyombo eky'e 
Adulamutiyo ekyali kigenda ku njuyi z'e Asiya, ne tuvaayo, Alisutaluuko 
ow'e Makedoni ow'omu Ssessaloniika naye ng'ali naffe. 3 Ku lunaku 
olw'okubiri ne tugoba e Sidoni: Yuliyo n'akola bulungi Pawulo 
n'amukkiriza okugenda eri mikwano gye okumulabirira. 4 Ne tuvaayo ne 
tuyita ku mabbali ga Kupulo kubanga omuyaga gwali gutuva mu 
bwengula. 5 Bwe twayita mu nnyanja ey'e Kirukiya n'e Panfuliya; tutuuka 
e Mula eky’e Lukiya. 6 Omwami n'alabayo ekyombo eky'e 
Alegezanderiya nga kigenda Italiya; n'atusaabaza mu ekyo. 7 Bwe 
twagenda empola ennaku nnyingi ne tutuuka Iwa mpaka ku Kunido, 
omuyaga bwe gwatulobera, ne tuyita ku mabbali ga Kuleete mu maaso ga 
Salumone; 8 ne tukiyitako Iwa mpaka ne tutuuka mu kifo ekiyitibwa 
Emyalo Emirungi; awaliraanye ekibuga Lasaya. 9 Bwe waayitawo ebiro 
bingi, obubi bwali bumaze okubaawo okugenda mu nnyanja kubanga 
ennaku ez'Okusiiba zaali ziyise, Pawulo n'abalabula 10 ng'abagamba nti 
Abasajja, ndaba nti olugendo luno lulibaamu okwonoonekerwa n'okufiirwa 
kungi si kwa bintu byokka n'ekyombo, era naye n'obulamu bwaffe. 11 
Naye omwami n'akkiriza omugoba ne nnannyini kyombo okusinga Pawulo 
by'ayogedde. 12 Kubanga omwalo tegwali mulungi okwewogomamu 
omuyaga, abamu bangi ne bateesa okuvaayo, mpozzi balyoke batuuke e 


Foyiniiki okwewogoma omuyaga; gwe mwalo ogw'e Kuleete ogutunuulira 
wakati w'obukiika n'ebuvanjuba, ne wakati w'obukiika obulala 
n'ebuvanjuba. 13 Empewo ez'omuggundu bwe zaakunta empola, ne 
balowooza nti bafunye kye babadde baagala, ne basimbula essiika ne 
bayita kumpi nnyo ne Kuleete. 14 Naye oluvannyuma lw'ebiro si bingi 
omuyaga ogulimu kibuyaga ogwavaayo oguyitibwa Ewulakulo ne 
gukunta: 15 ekyombo bwe kyakwatibwa ne kitayinza kwolekera muyaga, 
ne tukireka ne tutwalibwa omuyaga. 16 Ne tweyuna mu mabbali 
g'akazinga akayitibwa Kawuda, ne tutegana okukwata eryato: 17 bwe 
baamala okulirinnyisa, ne baddira emigwa egy'okunyweza ekyombo ne 
bakisiba wansi. Bwe baatya okusuulibwa mu Suluti, ne bassa ebyali 
waggulu, ne batwalibwa omuyaga. 18 Bwe twategana ennyo n'omuyaga, 
ku lunaku olw'okubiri ne basiikulula ebintu, 19 era ku lw'okusatu ne 
basuula n'emikono gyabwe ebitwala ekyombo. 20 Era enjuba 
newakubadde emmunyeenye mu nnaku nnyingi nga tebyaka, era 
n'omuyaga si mutono ogwatukwata, oluvannyuma essuubi lyonna 
ery'okulokoka ne lituggwaamu. 21 Enjala bwe yali ennyingi, awo Pawulo 
n'alyoka ayimirira wakati waabwe n'agamba nti Kyabagwanira, abasajja, 
okumpulira obutava mu Kuleete, obu talaba kwonoonekerwa kuno 
n'okufiirwa. 22 Era kaakano mbabuulirira okuguma emyoyo; kubanga 
tewaabe mu mmwe anaafiirwa obulamu n'akatono wabula ekyombo. 23 
Kubanga we ndi waayimiridde ekiro kino malayika wa Katonda, nze 
owuwe, gwe mpeereza, 24 ng'agamba nti Totya, Pawulo; kikugwalnidde 
okuyimirira awali Kayisaali; era, laba, Katonda akuwadde bonna abagenda 
awamu naawe. 25 Kale mugume emyoyo, abasajja; kubanga nzikiriza 
Katonda nga kiriba nga bwe yanyambye. 26 Naye kitugwanidde 
okusuulibwa ku kizinga. 27 Naye ekim eky'ekkumi n'ebina bwe kyatuuka, 
nga tusuukundirwa eruuyi n'eruuyi mu Aduliya, mu ttumbi abalunnyanja ne 
baieebereza nti banaatera okusemberera olukalu; 28 ne bagera ne balaba 
ebifuba amakumi abiri: bwe twagendako katono, ne bagera nate, ne balaba 
ebifuba kkumi na bitaano. 29 Bwe baatya okuseerera awali amayinja, I ne 
basuula amasiika ana ku kiwenda ine balindirira bukye. 30 Abalui nnyanja 
bwe baali baagala okudduka mu kyombo ne bamala okussa eryato mu 


nnyanja ng'abagenda okusuula lamasiika ku nsanda, 31 Pawulo n'agamba 
omwami n'abaserikale nti Bwe bataabeere bano mu kyombo, mmwe 
temuuyinze kulokoka. 32 Basserikale ne balyoka basala emigwa 
egy'eryato ne balireka okugenda. 33 Awo bwe bwali bunaatera okukya, 
Pawulo n'abeegayirira bonna okulya ku mmere, ng'agamba nti Leero 
lunaku lwa kkumi na nnya ze mwakalindiririra nga musiiba mutalya kantu. 
34 Kyenva mbeegayirira okulya ku mmere: kubanga okwo kunaabalokola: 
kubanga tewaabule luviiri ku mitwe gyammwe n'omu. 35 Bwe yamala 
okwogera bwatyo n'addira omugaati, ne yeebaliza Katonda mu maaso ga 
bonna n'agumenyamu n'atanula okulyako. 36 Bonna ne baguma emyoyo, 
nabo ne balyako. 37 Ne tuba fenna abaali mu kyombo emyoyo bikumi 
bibiri mu nsanvu mu mukaaga. 38 Bwe baamala okukkuta emmere, 
ekyombo ne bakiwewula nga basuula enyaano mu nnyanja. 39 Bwe 
bwakya enkya, nga tebamanyi gye bali: naye ne balaba ekikono ekiriko 
omusenyu; ne bateesa, oba nga kiyinzika, okuseeza omwo ekyombo. 40 
Ne bakutula amasiika, ne bagaleka mu nnyanja, mu kiseera ekyo bwe 
baasumulula emigwa egy'enkasi egoba, ne bawanika ettanga eri mu maaso 
eri empewo ne boolekera ku ttale. 41 Naye bwe baatuuka mu kifo 
amayengo abiri we gaasisinkana, ne baseeza ekyombo; ensanda n'eseera 
n'enywera n'etanyeenya, naye ekiwenda ne kizibikuka n'amaanyi 
g'amayengo. 42 Basserikale ne bateesa abasibe battibwe baleme 
okuwugirira okudduka. 43 Naye omwami bwe yayagala okuwonya 
Pawulo, n'abaziyiza okukola kye bateesezza; n'alagira abaayinza okuwuga 
okwesuulamu basooke okutuuka ku ttale; 44 n'abalala abaasigalawo, 
abamu ku mpero, n'abamu ku bintu by'ekyombo. Awo bwe batyo bonna ne 
batuuka ku ttale emirembe. 


Enjiri eri abantu b'e Merita 


28:1 Bwe twamala okulokoka ne tulyoka tutegeera ng'ekizinga kiyitibwa 
Merita. 2 Bannaggwanga ne batukola obulungi obutali bwa bulijjo: 
kubanga baakuma omuliro, ne batusembeza fenna olw'enkuba eyatonnya 
n'olw'empewo. 3 Naye Pawulo bwe yakunyaanya omuganda gw'obuku, 


n'agussa mu muliro, embalasaasa n'evaamu olw'ebbugumu n'emwerippa ku 
mukono. 4 Bannaggwanga bwe baalaba ekyekulula nga kireebeetera ku 
mukono, ne bagamba bokka na bokka nti Mazima omuntu ono mussi; 
newakubadde ng'alokose mu nnyanja, omusango tegumuganya kubeera 
mulamu. 5 Naye n'akunkumulira mu muliro ekyekulula n'atabaako kabi. 6 
Naye bali ne balowooza nti anaazimba oba anaasinduka, okugwa eri nga 
mufu: naye bwe baalwawo ennyo nga bamutunuulira ne batalaba kibi 
ky'abaddeko, ne bakyuka ne bagamba nti katonda. 7 Waaliwo kumpi 
n'ekifo ekyo ensuku z'omuntu omukulu w'ekizinga, erinnya ne Pubuliyo: 
oyo n'atusembeza n'atujjanjabira n'ekisa ennaku ssatu. 8 Awo kitaawe wa 
Pubuliyo yali agalamidde, ng'alwadde omusujja n'ekiddukano ky'omusaayi: 
Pawulo n'ayingira mw'ali, n'asaba n'amussaako emikono n'amuwonya. 9 
Ekyo bwe kyakolebwa, abalala nabo abaali ku kizinga abaalina endwadde 
ne bajja ne bawonyezebwa: 10 era abo ne batuwa ekitiibwa kinene; bwe 
twali tuvaayo ne baleeta ku lyato ebintu bye twetaaga. 11 Emyezi esatu 
bwe gyayitawo, ne tuviirayo mu kyombo eky'e Alegezanderiya, ekyali ku 
kizinga mu biro eby'omuyaga, akabonero kaakyo Ab'oluganda abalongo. 
12 Ne tugoba mu Sulakusa ne tumalayo ennaku ssatu: 13 ne tuvaayo ne 
twetooloola ne tutuuka e Regio: bwe waayitawo olunaku lumu, empewo 
ez'omuggundu ne zikunta, ku lunaku olw'okubiri ne tutuuka e Putiyooli; 14 
gye twasanga ab'oluganda ne batuyita okumala wamu nabo ennaku 
musanvu: awo bwe tutyo ne tutuuka e Ruumi 15 Ab'oluganda bwe 
baawulira ebigambo byaffe ne bavaayo okutusisinkana mu Katale ka 
Apiyo ne mu Bisulo Ebisatu: Pawulo bwe yabalabako ne yeebaza Katonda 
n'aguma omwoyo. 16 Bwe twayingira mu Ruumi, Pawulo n'alagirwa 
okubeera yekka wamu ne sserikale eyali amukuuma. 17 Awo bwe 
waayitawo ennaku ssatu, n'ayita abakulu b'Abayu'daaya: bwe baamala 
okukunyaana n'abagamba nti Nze, abasajja ab'oluganda, newakubadde nga 
saakola kibi ku bantu newakubadde ku mpisa za bajjajjaffe, naye 
nnasibibwa ne mpeebwayo mu mikono gy'Abaruumi mu Y erusaalemi: 18 
abo bwe baamala okunkemereza ne baagala okunsumulula, kuhanga 
tewaali nsonga gye ndi yakunzisa. 19 Naye Abayudaaya bwe baagaana, ne 
mpalirizibwa okujulira Kayisaali, si ng'alina ekigambo okuloopa eggwanga 


lyaffe. 20 Kale olw'ensonga eyo mbayise okundaba n'okwogera nange: 
kubanga olw'essuubi lya Isiraeri nsibiddwa n'olujegere luno. 21 Bo ne 
bamugamba nti Ffe so tetuweebwunga bbaluwa za bigambo byo okuva mu 
Buyudaaya, so tewali ku b'oluganda eyali azze n'atubuulira oba n'ayogera 
ekigambo ekibi ku ggwe. 22 Naye twagala okuwulira okuva gy'oli 
by'olowooza: kubanga ebigambo by'enzikiriza eno, tumanyi nti kiwerebwa 
wouna wonna. 23 Ne bamulaga olunaku ne bajja bangi gy'ali mu kisulo; 
n'abannyonnyola ng'ategeeza obwakabaka bwa Katonda, era 
ng'abakkirizisa ebigambo bya Yesu mu mateeka ga Musa ne mu bya 
bannabbi okusooka enkya okutuusa akawungeezi. 24 Abamu ne bakkiriza 
bye yayogera, abamu ne batakkiriza. 25 Bwe bataatabagana bokka na 
bokka, ne bagenda, Pawulo bwe yamala okwogera ekigambo kimu, nti 
Omwoyo Omutukuvu yagamba bulungi bajjajjammwe mu nnabbi Isaaya 
26 ng'agamba nti Genda eri abantu bano, oyogere nti Okuwulira 
muliwulira, ne mutategeera; Okulaba muliraba, ne muteetegeereza: 27 
Kubanga omutima gw'abantu bano gusavuwadde, N'amatu gaabwe 
bawulira bubi, N'amaaso gaabwe bagazibye; Baleme okulaba n'amaaso, 
N'okuwulira n'amatu, N'okutegeera n'omutima gwabwe, N'okukyuka, Nze 
okubawonya. 28 Kale mutegeere nti obulokozi bwa Katonda buno 
buweerezebbwa ab'amawanga : nabo balibuwulira. 29 Bwe yayogera 
ebigambo ebyo, Abayudaaya ne bagenda nga bawakana nnyo bokka na 
bokka.| 30 N'amalayo emyaka ebiri miramba ewuwe yekka mu nju gye 
yapangisa, n'asembezanga bonna abajjanga gy'ali, 31 ng'abuuliranga 
obwakabaka bwa Katonda, era ng'ayigirizanga n'obugumu bwonna 
ebigambo bya Mukama Yesu Kristo, n'ataziyizibwanga. 


Abaruumi 
Okulamusa 


1:1 Pawulo, omuddu wa Yesu Kristo, eyayitibwa okuba omutume, 
eyayawulirwa enjiri ya Katonda, 2 gye yasuubiriza edda mu bannabbi be 
mu byawandii kibwa ebitukuvu, 3 ebigambo ebyogera ku Mwana we, 


eyazaalibwa mu zzadde lya Dawudi mu mubiri, 4 eyalagibwa okuba 
Omwana wa Katonda mu maanyi, mu mwoyo gw'obutukuvu, 
olw'okuzuukira kw'abafu, Yesu Kristo Mukama waffe, 5 eyatuweesa 
ekisa n'obutume olw'okuwulira okuva mu kukkiriza mu mawanga gonna, 
olw'erinnya lye; 6 era nammwe muli mu bo, abayitibwa okuba aba Yesu 
Kristo: 7 eri bonna abali mu Ruumi, abaagalwa Katonda, abayitibwa okuba 
abatukuvu: ekisa kibe nammwe n’emirembe ebiva eri Katonda Kitaffe ne 
Mukama waffe Yesu Kristo. 8 Okusooka, nneebaza Katonda wange ku 
bwa Yesu Kristo ku lwammwe mwenna, kubanga okukkiriza kwammwe 
kubuulirwa mu nsi zonna. 9 Kubanga Katonda ye mujulirwa wange, gwe 
mpeerereza mu mwoyo gwange mu njiri y'Omwana we, bwe ajogera ku 
mmwe obutamala, 10 nga nneegayirira bulijjo mu busaba bwange ndyoke 
ntambuzibwe buluagi ne baakano, Katonda bw’ayagala, okujja gye muli. 
11 Kubanga mbalumirwa okubalaba, ndyoke mbawe ku kirabo 
eky'omwoyo, mulyoke munywezebwe: 12 kwe kusanyukagana awamu 
nammwe olw'okukkiriza kwammwe n'okwange. 13 Era, ab'oluganda, 
saagala muleme kumanya ng'emirundi mingi nalowoozanga okujja gye 
muli (ne nziyizibwanga okutuusa kaakano), era ndyoke mbeereko n'ebibala 
mu mmwe, era nga mu mawanga amalala. 14 Abayonaani era ne 
bannaggwanga, ab'amagezi era n'abasirusiru, bammanja. 15 Era kyenva 
njagala okubabuulira enjiri nammwe abali mu Ruumi nga bwe nnyinza. 16 
Kubanga enjiri tenkwasa nsonyi: kubanga ge maanyi ga Katonda 
olw”okulokola eri buli akkiriza okusookera Muyudaaya era n'eri 
Omuyomaani. 17 Kubanga mu yo obutuukirivu bwa Katonda bubikkulibwa 
obuva mu kukkiriza okutuusa mu kukkiriza: nga bwe kyawandiikibwa nti 
Naye omutuukirivu anaabanga mulamu lwa kukkiriza. 18 Kubanga 
obusungu bwa Katonda bubikkulibwa okuva mu ggulu ku butatya Katonda 
bwonna n'obutaba na butuukirivu obw'abantu abaziyiza amazima mu 
butaba na butuukirivu; 19 kubanga ebya Katonda ebimanyika birabika eri 
bo: kubanga Katonda yabibalabisa. 20 Kubanga bibye ebitalabika okuva ku 
kutonda ensi birabikira ddala nga bitegeererwa ku bitonde, obuyinza bwe 
obutaggwaawo n'obwakatonda bwe; babeere nga tebalina kya kuwoza: 21 
kubanga, bwe baamanya Katonda, ne batamugulumizanga nga Katonda 


newakubadde okumwebazanga, naye ne bagobereranga ebitaliimu mu 
mpaka zaabwe, omutima gwabwe omusirusiru ne guzikirizibwa. 22 Bwe 
beeyita ab'amagezi, so nga baasiruwala, 23 ne bawaanyisa ekitiibwa kya 
Katonda ataggwaawo okufaanana ekifaananyi ky'omuntu aggwaawo, 
n'eky'ebibuuka n'eky'ebirina amagulu ana n'eky'ebyewalula. 24 Katonda 
kyeyava abawaayo eri obugwagwa mu kwegomba kw'emitima gyabwe, 
okwonoonanga ekitiibwa ky'emibiri gyabwe bokka na bokka: 25 kubanga 
amazima ga Katonda baagawaanyisaamu obulimba, ne basinzanga ne 
baweerezanga ekitonde okusinga Omutonzi, eyeebazibwa emirembe 
n'emirembe, Amiina. 26 Katonda kyeyava abawaaye eri okukwatibwa 
okw'ensonyi: kubanga abakazi baabwe baawaanyisa ekikolwa kyabwe 
eky'obuzaaliranwa ne balufuula ekitali kya buzaaliranwa: 27 era n'abasajja 
bwe batyo, bwe baaleka ekikolwa eky'omukazi eky'obuzaaliranwa, ne 
baakanga mu kwegomba kwabwe bokka na bokka, abasajja n'abasajja nga 
bakolagananga ebitasaana, era nga baweebwanga mu bo bokka empeera 
eyo eyasaanira okwonoona kwabwe. 28 Era nga bwe batakkiriza kubeera 
ne Katonda mu magezi gaabwe, Katonda yabawaayo eri omwoyo 
ogutakkirizibwa, okukolanga ebitasaana; 29 nga bajjudde obutaba na 
butuukirivu bwonna, obubi, okwegomba, ettima; nga bajjudde obuggya, 
obussi, okuyomba, obukuusa, enge; abageya, 30 abalyolyoma, abakyawa 
Katonda, ab'ekyejo, ab'annalala, abeenvumiriza, abayitya ebigambo ebibi, 
abatawulira bazadde baabwe, 31 abatalina magezi, abaleka endagaano, 
abataagalana, abatalina kusaasira: 32 abamanya omusango gwa Katonda, 
nti abakola ebyo basaanidde kufa, tebabikola bukozi, era naye basiima 
ababikola. 


2:1 Kyova olema okube a n'eky'okuwoza, ggwe buli muntu anenya: 
kubanga ky'anenya munno, weenenyeza ddala wekka; kubanga ggwe 
anenya okola ebyo. 2 Era tumanyi ng'okunenya kwa Katonda nga kwa 
mazima ku abo abakola bwe batyo. 3 Ggwe omuntu, anenya abakola bwe 
batyo naawe n'okola ebyo, olowooza ng'olirokoka: mu kunenya kwa 
Katonda? 4 Oba onyoomye obugagga bw'obulungi bwe n'obuwombeefu 
n'okugumiikiriza, nga tomanyi ng'obulungi bwa Katonda bukuleeta mu 


kwenenya? 5 Naye nga bw'olina obukakanyavu n'omutima oguteenenya, 
weeterekera obusungu obuliba ku lunaku olw'obusungu omusango 
ogw'ensonga gwa Katonda kwe gulibikkukira; 6 alisasula buli muntu 
ng'ebikolwa bye bwe byali: 7 abanoonya ekitiibwa n'ettendo 
n'obutaggwaawo mu kugumiikiriza nga bakola bulungi. Alibasasula 
obulamu obutaggwaawo: 8 naye ku abo abayomba n'abatawulira mazima, 
naye bawulira obutali butuukirivu kulibeera obusungu n'obukambwe, 9 
okubonyaabonyezebwa n'okulumizibwa ku buli bulamu bw'omuntu akola 
obubi, okusookera ku Muyudaaya era ne ku Muyonaani: 10 naye elutiibwa 
n'ettendo n'emirembe ki buli akola obulungi, okusookera ki Muyudaaya era 
ne ku Muyonaani 11 kubanga Katonda tasosola mi bantu. 12 Kubanga 
bonna abaayonoonanga awatali mateeka, era balibula awatali mateeka: era 
bonna abaayonoonanga nga balina amateeka, balisalirwa omusango 
n'amateeka; 13 kubanga abawulira obu wulizi amateeka si be batuukirivu 
eri Katonda, naye abakola eby'ama teeka be baliweebwa obutuukirivu 14 
kubanga ab'amawanga abatalin, mateeka bwe bakola mu buzaalira nwa 
eby'amateeka, abo, bwe bataba na mateeka, beebeerera amateeka bokka: 
15 kubanga balaga omulimi gw'amateeka nga gwawandiikibwa; mu 
mitima gyabwe, omwoyo gwa bwe nga gutegeeza wamu, n’ebiro woozo 
byabwe nga biroopagana oba nga biwozagana byokka na byokka 16 ku 
lunaku Katonda kw'alisalira omusango gw'ebyama by'abantu ng'enjiri 
yange bw'eri, ku bwa Yes, Kristo. 17 Naye ggwe bw'oyitibwa 
Omuyudaaya, ne weesigama ku mateeka ne weenyumiririza mu Katonda 
18 n'omanya by'ayagala, n'osiima ebisinga obulungi, ng'oyigirizibwa mu 
mateeka, 19 ne weetegeera ggwe okubeera omusaale w'abaziba b'amaaso, 
omusana gw'abali mu kizikiza, 20 omulagirizi w'abatalina magezi, 
omuyigiriza w'abaana abato ng'olina ekyokulabirako eky'amagezi 
n'eky'amazima mu mateeka 21 kale ggwe ayigiriza omulala teweeyigiriza 
wekka? abuulira obutabbanga, obba? 22 ayogera obutayendanga, oyenda? 
akyawa ebifaananyi, obba eby'omu biggwa 23 eyeenyumiririza mu 
mateeka olw'okusobya amateeka oswaza Katonda? 24 Kubanga erinnya 
lya Katonda liwoolebwa mu b'amawanga ku lwammwe, nga bwe 
kyawandiikibwa. 25 Kubanga okukomolebwa kugasa bw’okwata 


amateeka: naye bw”oba omusobya w'amateeka okukomolebwa kwo 
kufuuse butakomolebwa. 26 Kale atali mukomole bw'akwata ebiragiro 
ebiri mumateeka, obutakomolebwa bwe tebulibalibwa kuba 
kukomolebwa? 27 era atali mukomole mu buzaaliranwa, bw'atuukiriza 
amateeka, alikusalira musango ggwe, omusobya w'amateeka, ng'olina 
ennunta n'okukamolebwa? 28 Kubanga Omuyudaaya ow'okungulu si ye 
Muyudaaya; so n'okukomolebwa w'omubiri okw'okungulu si kwe 
kukomolebwa: 29 naye Omuyudaaya ow'omunda ye Muyudaaya; 
n'okukomolebwa kwe kw'omutima, mu mwoyo, si mu nnukuta; 
atatenderezebwa bantu, wabula Katonda. 


3:1 Kale Omuyudaaya asinga atya? oba n'okukomolebwa kugasa ki? 2 
Kubanga nnyo mu bigambo byonna: eky'olubereberye kubanga 
bateresebwa Katonda bye yayogera. 3 Kubanga kiba ki abamu bwe ataba 
na kukkiriza, obutakkiriza bwabwe buligge yawo obwesigwa bwa Katonda? 
4 Kitalo: nedda, Katonda abeerenga wa mazima, naye buli muntu 
abeerenga mulimba; nga bwe kyawandiikibwa nti Obeere n'obutuukirivu 
mu bigambo byo, Osinge bw'osalirwa omusango. 3 Naye obutali 
butuukirivu bwaffe we butenderezesa obutuukirivu bwa Katonda, 
tunaayogera tutya? Katonda talina butuukirivu aleeta busungu? (Njogera 
mu buntu.) 6 Kitalo: kubanga, (bwe kiba bwe kityo), Katonda alisalira atya 
ensi omusango? 7 Naye amazima ga Katonda bwe geeyongera okulabika 
olw'obulimba bwange ye n'aweebwa kitiibwa, nze kiki ekinsaliza omuaago 
nate ng'omwonoonyi 8 era kiki ekitulobera okwogera (nga bwe 
uwaayirizibwa, era ng'abamu bwe boogera nti tugamba) nti Tukolenga 
ebibi, ebirungi biryoke bijje? abo okusalirwa omusango kwa nsonga. 9 
Kale kiki? ffe zisanze okusinga bo? Nedda n'akatono: kubanga tusoose 
okuwawaabira Abayudaaya na n'Abayonaani nti bonna bafugibwa kibi; 10 
nga bwe kyawandiikibwa nti Tewali mutuukirivu n'omu; 11 Tewali 
ategeera, Tewali anoonya Katonda; 12 Bonna baakyama, baafuuka bata. 
saana wamu; Tewali akola obulungi, tewali n'omu; 13 Omumiro gwabwe 
ye ntaana eyasaamiridde; Balimba n'ennimi zaabwe; Obusagwa 
bw'embalasaasa buli wansi w'emimwa gyabwe: 14 Akamwa kaabwe 


kajjudde okukolima n'okukaawa: 15 Ebigere byabwe byanguwa okuyiwa 
omusaayi; 16 Okuzikirira n'obunaku biri mu makubo gaabwe; 17 So 
tebamanyanga kkubo lya mirembe: 18 Tewali kutya Katonda mu maaso 
gaabwe. 19 Naye tumanyi nga byonna amateeka bye googera, gagamba 
abo abalina amateeka; buli kamwa konna kazibibwe, n'ensi zonna 
zibeereko omusango eri Katonda: 20 kubanga olw'ebikolwa by'amateeka 
alina omubiri yenna taliweebwa butuukirivu mu maaso ge: kubanga 
amateeka ge gamanyisa ekibi. 21 Naye kaakano awatali mateeka 
obutuukirivu bwa Katonda, obutegeezebwa amateeka ne bannabbi, 
bulabisibwa; 22 bwe butuukirivu bwa Katonda olw'okukkiriza Yesu Kristo 
eri bonna abakkiriza; kubanga tewali njawulo; 23 kubanga bonna 
baayonoona, ne bataruuka ku kitiibwa kya Katonda; 24 naye baweebwa 
obutuukirivu bwa buwa lwa kisa kye olw'okuaunulibwa okuli mu Kristo 
Yesu: 25 Katonda gwe yassaawo okuba omutango, olw'okukkiriza 
omusaayi gwe, okulaga obutuukirivu bwe, olw'okuleka ebibi 
ebyakolebwanga edda, Katonda ng'agumiikiriza; 26 okulaga obutuukirivu 
bwe mu biro bino: alyoke abeere omutuukirivu era ng'awa obutuukirivu 
akkiriza Yesu. 27 Kale okwenyumiriza kuli luuyi wa? Kwaziyizibwa. 
Kwaziyizibwa n'amateeka gafaanana gatya? ga bikolwa? Nedda: naye 
n'amateeka ga kukkiriza. 28 Kyetuva tubala ng'omuntu aweebwa 
obutuukirivu lwa kukkiriza awatali bikolwa bya mu mateeka. 29 Oba 
Katonda, Katonda wa Bayudaaya? era si Katonda wa ba mawanga? 
Weewaawo, era wa ba mawanga: 30 oba nga Katonda ali omu, aliwa 
obutuukirivu abakomole olw'okukkiriza, n'abatali bakomole 
olw'okukkiriza. 31 Kale amateeka tuga ggyawo olw'okukkiriza? Kitalo: 
nedda, tuganyweza bunyweza. 


Okusala omusango ogw'amazima 


4:1 Kale kiki kye tunaayogera Ibulayimu jjajjaffe mu mubiri kye yalaba. 2 
Kubanga Ibulayimu singa yaweebwa obutuukirivu olw'ebikolwa, singa 
alina ekimwenyumirizisa; naye talina mu maaso ga Katonda. 3 Kubanga 
ebyawandiikibwa byogera bitya? Ibulayimu n'akkiriza Katonda, ne 


kumubalirwa okuba obutuukirivu. 4 Kale, omukozi empeera ye 
temubalirwa lwa kisa, naye ng'ebbanja. 5 Naye atakola, kyokka n'akkiriza 
oyo awa obutuukirivu abatatya Katonda, okukkiriza kwe kumubalirwa 
okuba obutuukirivu. 6 Era nga Dawudi bw'ayogera omukisa gw'omuntu, 
Katonda gw'abalira obutuukirivu awatali bikolwa, nti 7 Baweereddwa 
omukisa abaggibwako ebyonoono byabwe, Ebibi byabwe byabikkibwako. 
8 Aweereddwa omukisa omuntu Mukama gw'atalibalira kibi. 9 Kale 
omukisa ogwo guli ku bakomole bokka, oba nantiki ku abo abatali 
bakomole? Kubanga tugambye nti okukkiriza kwe kwabalirwa Ibulayimu 
okuba obutuukirivu. 10 Kale kwabalwa kutya? bwe yali ng'akomoleddwa, 
nantiki bwe yali nga tannakomolebwa? si bwe yali ng'akomoleddwa, naye 
nga tannakomolebwa: 11 naweebwa ekyokulabirako eky'okukomolebwa, 
akabonero k'obutuukirivu obw'okukkiriza kwe yalina nga 
tannakomolebwa: alyoke abeerenga jjajjaabwe bonna abakkiriza nga si 
bakomole, babalirwenga obutuukirivu; 12 era ne jjajja w'abakomole, so si 
w'abo abakomole obukomozi, naye, abatambulira mu bigere by'okukkiriza 
kwa jjajjaffe Ibulayimu kwe yalina nga tannakomolebwa. 13 Kubanga 
okusuubiza tekwaweerwa Ibulayimu newakubadde ezzadde lye mu 
mateeka, nti alibeera musika wa nsi zonna, wabula mu butuukirivu 
abw'okukkiriza. 14 Kubanga ab'omu mateeka singa be basika, okukkiriza 
singa kudibye, era n'okusuubiza singa kuggiddwawo: 15 kubanga 
amateeka galeeta obusungu; naye awatali mateeka, era tewabaawo 
kwonoona. 16 Kyekuva kuva mu kukkiriza, kulyoke kubeerenga kwa kisa, 
okusuubiza kulyoke kunywere eri ezzadde lyonna, si eri ab'omu mateeka 
bokka, naye era n'eri ab'omu kukkiriza kwa Ibulayimu, ye jjajjaffe fenna 
17 (nga bwe kyawandiikibwa nti Nkufudde jjajja w'amawanga amangi) mu 
maaso g'oyo gwe yakkiriza, ye Katonda, azuukiza abafu, era ayita 
ebitaliiwo ngrebiriwo. 18 Eyakkiriza mu ssuubi awatasuubirikika, alyoke 
abeerenga jjajja w'amawanga amangi, nga bwe kyayogerwa nti Ezzadde 
lyo liriba bwe lityo. 19 N'atanafuwa mu kukkiriza bwe yalowooza omubiri 
gwe ye nga gufudde (nga yaakamala emyaka nga kikumi), n'olubuto lwa 
Saala nga lufudde: 20 naye mu kusuubiza kwa Katonda teyabuusabuusa 
mu butakkiriza, naye n'afuna amaanyi olw'okukkiriza, ng'agulumiza 


Katonda, 21 era ng'ategeerera ddala nga bye yasuubiza era ayinza 
n'okubikola. 22 Era kyekwava kumubalirwa okuba obu tuukirivu. 23 Naye 
tekyawandiikibwa ku lulwe yekka nti kwamubalirwa; 24 naye era ne ku 
lwaffe, abagenda okubalirwa, abakkiriza oyo eyazuukiza Yesu Mukama 
waffe mu bafu, 25 eyaweebwayo olw'ebyonoono byaffe n'azuukira 
olw'okutuweesa obutuukirivu. 


5:1 Kale bwe twaweebwa obutuukirivu olw'okukkiriza, tubeerenga 
n'emirembe eri Katonda ku bwa Mukama waffe Yesu Kristo, 2 era 
eyatuweesa olw'okukkiriza okutuuka mu kisa kino kye tuyimiriddemu; era 
twenyumirizenga olw'okusuubira ekitiibwa kya Katonda. 3 So si ekyo 
kyokka, era naye twenyumirizenga mu kubonaabona kwaffe, nga tumanyi 
ng'okubonaabona kuleeta Okugumiikiriza; 4 nate okugumiikinza kuleeta 
okukemebwa nate okukemebwa kuleeta okusuubira: 5 nate okusuubira 
tekukwasa nsonyi, kubanga okwagala kwa Katonda kufukiddwa ddala mu 
mitima gyaffe, ku bw'Omwoyo Omutukuvu gwe twaweebwa. 6 Kubanga 
bwe twali nga tukyali banafu, mu ntuuko ze Kristo yafiirira abatatya 
Katonda. 7 Kubanga kizibu omuntu okufiirira omutuukirivu; kubanga 
omulungi mpozzi omuntu aguma n'okumufiirira. 8 Naye Katonda 
atenderezesa okwagala kwe ye gye tuli, kubanga bwe twali nga tukyalina 
ebibi Kristo n'atufurira. 9 Kale okusinga ennyo kaakano bwe twaweebwa 
obutuukirivu olw'omusaayi gwe, tugenda kulokoka mu busungu ku bubwe. 
10 Kuba obanga bwe twali tukyali balabe, twatabaganyizibwa ne Katonda 
olw'okufa kw'Omwana we, okusinga ennyo bwe twatabaganyizibwa 
tulirokoka olw'obulamu bwe; 11 so si ekyo kyokka, era naye nga 
twenyumiririza mu Katonda ku bwa Mukama waffe Yesu Kristo, 
atuweesezza kaakano okutabagana. 12 Olw'ebyo, nga ku bw'omuntu omu 
ekibi bwe kyayingira mu nsi, okufa ne kuyingira olw'ekibi, bwe kityo 
okufa ne kubuna ku bantu bonna kubanga bonna baayonoona: 13 kubanga 
okutuusa ku mateeka ekibi kyali mu nsi: naye ekibi tekibalibwa, awataba 
mateeka. 14 Naye okufa kwafuga okuva ku Adamu okutuusa ku Musa, 
era ne ku abo abataasobya ng'engeri ey'okwonoona kwa Adamu, ye kye 
kifaananyi ky'oyo agenda okujja. 15 Naye ng'okwonoona kuli bwe kwali, 


era n'ekirabo tekyali bwe kityo. Kuba obanga olw'okwonoona kw'omu 
abaafa bangi, okusinga ennyo ekisa kya Katonda n'ekirabo olw'ekisa 
ky'omuntu oli omu Yesu Kristo kyasukkirira okubuna abangi. 16 Era nga 
bwe kwajja ku bw'omu eyayonoona, ekirabo tekyali bwe kityo: kubanga 
omusango gwava ku omu okusinga, naye ekirabo ne kiva mu byonoono 
ebingi okuweesa obutuukirivu. 17 Kuba obanga olw'okwonoona kw'omu 
okufa kwafuga ku bw'omu, okusinga ennyo abo abaweebwa ekisa 
ekisukkirivu n'ekirabo eky'obutuukirivu balifigira mu bulamu ku bw'oyo 
omu Yesu Kristo. 18 Kale bwe kityo ng'olw'okwonoona kw'omu omisango 
bwe gwasinga abantu bonna bwe kityo n'olw'obutuukirivu bw'mu ekirabo 
kyali ku bantu bonna okuweesa obutuukirivu bw'obulamu 19 Kuba 
ng'olw'obutawulira bw'omuntu omu oli abangi bwe baafut ka ababi, bwe 
kityo n'olw'okuwulira kw'oyo omu abangi balifuuka abatuukirivu. 20 Era 
n'amateeka ne gayingira, okwonoona kusukkirire; naye ekibi bwe 
kyasukkirira ekisa ne kisinga okusukkirira 21 ng'ekibi bwe kyafugira mu 
kifa era n'ekisa bwe kityo kiryoke kifuga olw'obutuukirivu okuweesa 
obulamu obutaggwaawo, ku bwa Yesu Kristo Mukama waffe. 


Okufa ku kibi, obulamu mu Katonda 


6:1 Kale tunaayogeza tutya? Tunyiikirenga okukola ekibi ekisa 
kyeyongerenga? 2 Kitalo Abafa ku kibi, tunaabeeranga tutya abalamu mu 
kyo nate? 3 Oba temumanyi nga ffe fenna, abaabatizibwa okuyingira mu 
Kristo Yesu nga twabatizibwa kuyingira mu kufa kwe? 4 Kyetwava 
tuziikibwa awamu naye mu kubatizibwa okuyingira mu kufa: nga Kristo 
bwe yaztialazibwa mu bafu olw'ekitii bwa kya Kitaawe, bwe tutyo naffe 
tutambulirenga mu bulamu obuggya. 5 Kuba obanga twagattibwa wamu 
naye mu kifaananyi ky'okufa kwe, era tuligattibwa ne m kifaananyi 
ky'okuzuukira kwe 6 bwe tumanya kino ng'omuntu waffe ow'edda 
yakomererwa. wamu naye, omubiri gw'ekibi gulyoka guggibwewo, tuleme 
okubeeranga nate abaddu b'ekibi; 7 ubanga afa nga takyaliko musango eri 
ekibi. 8 Naye oba nga twafiira wamu ne Kristo, era tukkiriza nga tulibeera 
balamu wamu naye; 9 bwe tumanyi nga Kristo yamala okuzuukizibwa mu 


bafu takyafa nate; okui tekukyamufuga. 10 Kubanga okufa kwe yafa yafa 
ku kibi omulundi gumu: naye obulamu bw'alina, ali nabwo eri Katonda. 11 
Bwe mutyo nammwe mwerowoozenga okubeera abafa ku kibi, naye 
abalam eri Katonda mu Kristo Yesu. 12 Kale ekibi kiremenga okufuga nu 
mubiri gwammwe ogufa, okuvuliranga okwegomba kwagwo: 13 so 
temuwangayo bitundu byanmwe eri ekibi okubanga eby'okukoza obutali 
butuukirivu; aaye nwewengayo eri Katonda, ng'abaamu abaava mu bafu, 
n'ebitundu byammwe okubanga eby'okukoza butuukirivu eri Katonda. 14 
Kubanga ekibi tekiibenga mukama wammwe; kubanga amateeka si ge 
gabafuga, wabula ekisa. 15 Kale tukole tutya? tukolenga kibi, kubanga 
amateeka si ge atufuga, wabula ekisa? Kitalo. 16 Temumanyi nga gwe 
mwewa okuba abaddu b'okuwulira, muli baddu b'oyo gwe muwulira, oba 
ab'ekibi okuleeta okufa, oba ab'okuwulira okuleeta obutuukirivu? 17 Naye 
Katonda yeebale, kubanga mwavanga baddu ba kibi, naye mwawulira mu 
mutima engeri eyo y'okuyigirizibwa gye mwaweebwa; 18 kale bwe 
mwaweebwa eddembe kuva mu kibi, ne mufuuka abaddu bobutuukirivu. 
19 Njogera mu buntu olw'obunafu bw'omubiri wammwe: kuba nga bwe 
mwawagayo ebitundu byammwe okuba baddu eri obugwagwa n'eri 
obujeemu okujeemanga, bwe mutyo kaakano muwengayo ebitundu 
byanmwe okubanga abaddu eri obuuukirivu okutukuzibwa. 20 Kubanga 
bwe mwabanga abaddu b'ekibi, mwabanga ba ddembe eri butuukirivu. 21 
Kale bibala ki bye mwalina mu biro biri eby'ebigambo ebibakwasa ensonyi 
kaakano? kubanga enkomerero yaabyo kufa. 22 Naye kaakano bwe 
mwaveebwa eddembe okuva mu kibi, ne nufuuka abaddu ba Katonda, 
mulina ebibala byammwe olw'okutukuzibwa, n'enkomerero bulamu 
obuaggwaawo. 23 Kubanga empeera y'ekibi kwe kufa; naye ekirabo kya 
Katonda bwe bulamu obutaggwaavo mu Kristo Yesu Mukama waffe. 


Okununulwa okuva ku mateeka 


7:1 Oba temumanyi, ab'oluganda (kubanga nyamba abategeera amateeka), 
ng'amateeka gafuga omuntu ng'akyali mulamu? 2 Kubanga omukazi 
afugibwa bba ng'akyali mulamu; naye bba bw'afa, ng'asumuluddwa mu 


mateeka ga bba. 3 Kale bwe kityo bba: bw'aba ng'akyali mulamu 
bw'anaabanga n'omusajja omulala, anaayitibwanga mwenzi: naye bba 
bw'afa, nga wabusa eri amateeka, obutaba mwenzi bw'aba n'omusajja 
omulala. 4 Bwe kityo, baganda bange, era nammwe mwafa ku mateeka 
olw'omubiri gwa Kristo, mubeere n'omulala, ye oyo eyazuukizibwa mu 
bafu, tulyoke tubalirenga Katonda ebibala. 5 Kubanga bwe twabanga mu 
mubiri, okwegomba okubi, okuliwo olw'amateeka, kwakolanga mu 
bitundu byaffe okubaliranga okufa ebibala. 6 Naye kaakano twasumululwa 
mu mateeka, bwe twafa ku ekyo ekyabanga kitufuga, ffe tubeerenga 
abaddu mu buggya obw'omwoyo, so si mu nnukuta ez'edda. 7 Kale 
tunaayogera tutya? Amateeka kye kibi? Kitalo. Naye ssanditegedde kibi, 
wabula mu mateeka: kubanga ssaadimanye kwegomba, singa amateeka 
tegaayogera nti Teweegombanga: 8 naye ekibi bwe kyalaba we kiyima, ne 
kikolanga mu nze olw'amateeka okwegomba kwonna: kubanga awataba 
mateeka ekibi nga kifudde. 9 Nange edda nnabanga mulamu awatali 
mateeka: naye ekiragiro bwe kyajja, ekibi ne kizuukira, nange ne nfa; 10 
n'ekiragiro ekyali eky'okuleeta obulamu, ekyo ne kirabika gye ndi 
eky'okuleeta okufa: 11 kubanga ekibi, bwe kyalaba we kiyima 
olw'ekiragiro, ne kinnimba, ne kinzita olw'ekyo. 12 Bwe kityo amateeka 
matukuvu, n'ekiragiro kitukuvu, kituukirivu, kirungi. 13 Kale ekirungi 
kyafuuka kufa gye ndi? Kitalo. Naye ekibi kirabike okuba ekibi, kubanga 
kye kyandeetera okufa olw'ekirungi; ekibi kiryoke kyeyongerenga 
okubeera ekibi olw'eki ragiro. 14 Kubanga tumanyi ng'amateeka ge 
g'omwoyo: naye nze ndi wa mubiri, natundibwa okufugibwanga ekibi. 15 
Kubanga kye nkola, ssikimanyi; kubanga kye njagala si kye nkola; naye 
kye nkyawa kye nkola. 16 Naye oba nga kye ssaagala kye nkola, nzikiriza 
amateeka nga malungi. 17 Kale kaakano ai nze nkikola nate, wabula ekibi 
ekituula mu nze. 18 Kubanga mmanyi nga mu nze, gwe mubiri gwange, 
temutuula kirungi: kubanga okwagala kumbeera kumpi, naye okukola 
ekirungi tewali. 19 Kubanga kye njagala ekirungi ssikikola: naye kye 
ssaagala ekibi kye nkola. 20 Naye oba nga kye ssaagala kye nkola, si nze 
nkikola nate, wabula ekibi ekituula mu nze. 21 Bwe kityo ndaba etteeka nti 
nze bwe njagala okukola ekirungi, ekibi kimbeera kumpi. 22 Kubanga 


nsanyukira amateeka ga Katonda mu muntu ow'omunda: 23 naye ndaba 
etteeka eddala mu bitundu byange nga lirwana n'etteeka ly'amagezi gange, 
era nga lindeeta mu bufuge wansi w'etteeka ly'ekibi eriri mu bitundu 
byange: 24 Nze nga ndi muritu munaku! ani alindokola mu mubiri 
ogw'okufa kuno? 25 Nneebaza Katonda ku bwa Yesu Kristo Mukama 
waffe. Kale bwe kityo nze nzekka mu magezi ndi muddu wa mateeka ga 
Katonda, naye mu mubiri wa tteeka lya kibi. 


Abeddembe eri ekibi eky'obuzaaliranwa 


8:1 Kale kaakano tebaliiko musango abali mu Kristo Yesu 2 Kubanga 
etteeka ery'Omwoyo gw'obulamu mu Kristo Yesu lyanfuula ow'eddembe 
okunziya mu tteeka ly'ekibi n'ery'okufa. 3 Kubanga amateeka kye 
gatayinza, kubanga manafu olw'omubiri, Katonda, bwe yatuma Omwana 
we ye mu kifaananyi ky'omubiri ogw'ekibi era olw'ekibi, n'asalira 
omusango ekibi mu mubiri: 4 obutuukirivu bw'amateeka bulyoke 
butuukirizibwe mu ffe, abatatambula kugoberera mubiri, wabula omwoyo. 
5 Kubanga abagoberera omubiri, balowooza bya mubiri: naye abagoberera 
omwoyo, bya mwoyo. 6 Kubaaga okulowooza kw'omubiri kwe kufa; naye 
okulowooza kw'omwoyo bwe bulamu n'emirembe: 7 kubanga okulowooza 
kw'omubiri bwe bulabe eri Katonda; kubangatekufugibwa mateeka ga 
Katonda, kubanga n'okuyinza tegakuyinza: 8 n'abo abali mu mubiri 
tebayinza kusanyusa Katonda. 9 Naye mmwe temuli mu mubiri, wabula 
mu mwoyo, oba ng'Omwoyo gwa Katonda atuula mu mmwe. Naye 
omuntu bw'ataba na Mwoyogwa Kristo, oyo si, wuwe. 10 Era oba aga 
Kristo alimu mmwe, omubiri nga gufudde olw'ekibi; naye omwoyo bwe 
bulamu olw'obutuukirivu. 11 Naye oba nga Omwoyo gw'oyo eyazuukiza 
Yesu mu bafu atuula mu mmwe, oyo eyazuukiza Kristo Yesu mu bafu, era 
n'emibiri gyammwe egifa aligifuula emiramu ku bw'Omwoyo gwe atuula 
mu mmwe. 12 Kale nno, ab'oluganda, tulina ebbanja: omubiri si gwe 
gutubanja; okugobereranga omubiri: 13 kubanga bwe munaagobereranga 
omubiri, mugenda kufa; naye bwe munaafiisanga ebikolwa by'omubiri 
olw'Omwoyo, muliba balamu. 14 Kubanga bonna abakulemberwa 


Omwoyo gwa Katonda, abo be baana ba Katonda. 15 Kubanga 
temwaweebwa nate mwoyo gwa buddu okutya, naye mwaweebwa 
Omwoyo ow'okufuuka abaana, atukaabya nti Abba, Kitaffe. 16 Omwoyo 
yennyini wamu n'omwoyo gwaffe ategeeza nga tuli baana ba Katonda: 17 
naye bwe tuli abaana, era tuli basika: abasika ba Katonda, era abasikira 
awamu re Kristo; bwe tubonaabonera awamu, era tulyoke tuweerwe 
wamu ekitiibwa. 18 Kubanga ngera ng'okubonaabona okw'omu biro bya 
kaakati nga tekutuuka kwenkanyaankanya n'ekitiibwa ekigenda 
okutubikkulirwa ffe. 19 Kubanga okutunuulira ennyo okw'ebitonde 
kulindirira okubikkulirwa kw'abaana ba Katonda. 20 Kubanga ebitonde 
byateekebwa okufugibwa obutaliimu, si lwa kwagala kwabyo wabula ku 
bw'oyo eyabifugisa, mu kusuubira nti 21 era n'ebitonde byennyini nabyo 
biriweebwa eddembe okuva mu kufugibwa okuvunda okuyingira mu 
ddembe ery'ekitiibwa ky'abaana ba Katonda. 22 Kubanga tumanyi 
ng'ebitonde byonna bisinda era birumirwa wamu okutuusa kaakano. 23 Era 
si ekyo kyokka, naye era naffe, abalina ebibala ebibereberye eby'Omwoyo, 
era naffe tusiada munda yaffe, nga tuliadirira okufuuka abaana, kwe 
kunuaulibwa kw'omubiri gwaffe. 24 Kubanga twalokoka Iwa kusuubira: 
naye ekisuubirwa ekirabika si kusuubira: kubanga ani asuubira ky'alabako? 
25 Naye bwe tusuubira kye tutalabako, tukirindirira n'okugumiikiriza. 26 
Era bwe kityo Omwoyo atubeera obunafu bwaffe: kubaaga tetutnanyi 
kusaba nga bwe kitugwanira: naye Omwoyo yennyini atuwolereza 
n'okusinda okutayogerekeka; 27 naye akebera emitima amanyi 
okulowooza kw'Omwoyo bwe kuli, kubanga awolereza abatukuvu nga 
Katonda bw'ayagala. 28 Era tumanyi nti eri abo abaagala Katonda era 
abayitibwa ng'okuteesa kwe bwe kuli, ebintu byonna abibakolera wamu 
olw'obulungi. 29 Kubanga bwe yamanya edda, era yabaawula dda 
okufaananyizibwa n'engeri y'Omwana we, abeerenga omubereberye mu 
b'oluganda abangi: 30 era be yayawula edda, abo era yabayita: era be 
yayita, yabawa abo era obutuukirivu: era be yawa obutuukirivu, yabawa 
abo era ekitiibwa. 31 Kale tunaayogera tutya ku ebyo? Katonda bw'abeera 
ku |waffe, omulabe waffe ani? 32 Ataagaana Mwana we ye, naye 
n'amuwaayo ku lwaffe fenna, era talitugabira bintu byonna wamu naye? 33 


An aliroopa abalonde ba Katonda? Katonda abawa obutuukirivu: 34 ani 
alibasalira omusango? Kristo Yesu eyafa, oba okusinga eyazuukira, ali ku 
mukono ogwa ddyo ogwa Katonda, era atuwolereza. 35 Ani 
alitwawukanya n'okwagala kwa Kristo? kulaba nnaku, oba kulumwa, oba 
kuyigganyizibwa, oba njala, oba kuba bwereere, oba kabi, oba kitala? 36 
Nga bwe kyawandiikibwa nti Tuttibwa obudde okuziba, okutulanga ggwe: 
Twabalibwa ng'endiga ez'okusalibwa. 37 Naye mu ebyo byonna 
tuwangudde n'okukirawo ku bw'oyo eyatwagala. 38 Kubanga ntegeeredde 
ddala nga newakubadde okufa, newakubadde obulamu, newakubadde 
bamalayika, newakubadde abafuga, newakubadde ebiriwo, newakubadde 
ebigenda okubaawo, newakubadde amaanyi, 39 newakubadde 
obugulumivu, newakubadde okugenda wansi, newakubadde ekitonde 
kyonna ekirala, tebityinzenga kutwawukanya na kwagala kwa Katonda 
okuli mu Kristo Yesu Mukama waffe. 


Isiraeri yegaana Kristo 


9:1 Njogera amazima mu Kristo sirimba, omwoyo gwange nga 
guntegeereza mu Mwoyo Omutuukuvu, 2 nga nnina ennaku nnyingi 
n'okulumwa okutamala mu mutim gwange. 3 Kubanga nandyagadde nze 
mwene okukolimirwa Kristo olwa baganda bange, ab'ekika kyange mu 
mubiri: 4 be Baisiraeri abaweebwa okufuuka abaana, n'ekitiibwa, 
n'endagaano, n'okuteekerwa amateeka, n'okuweerezanga Katonda, 
n'ebyasuubizibwa; 5 abalina bajjajja abo, era omwava Kristo mu mubiri, 
afuga byonna, Katonda atenderezebwa emirembe gyonna Amiina. 6 Naye 
si kubanga ekigambo kya Katonda kyavaawo Kubanga abava mu Isiraeri, 
si ba Baisiraeri bonna: 7 so si kubanga lye zzadde lya Ibulayimu, kyebav 
babeera abaana bonna: naye, mu Isaaka ezzadde lyo mwe linaayitirwanga. 
8 Kwe kugamba nti abaana ab'omubiri, abo si be baana ba Katonda; naye 
abaana b'okusuubiza be babalibwa okuba ezzadde. 9 Kubanga ekigambo 
kino kye ky'okusuubiza, nti Ng'ebiro ebyo bwe biri ndijja, ne Saala aliba 
nomwana. 10 Naye si ekyo kyokka; era naye ne Lebbeeka bwe yalina 
olubuto olw'omu, Isaaka jjajjaffe 11 kubanga nga teba nnazaalibwa, so nga 


tebannakola kirungi oba kibi, okuteesa kwa Katonda mu kulonda kulyoke 
kunywere, si Iwa bikolwa, wabula ku bw'oyo ayita, 12 n'agambibwa nti 
Omukulu aliba muddu wa muto. 13 Nga bwe kyawandiikibwa ne Yakobo 
n'amwagala, naye Essawa n'amukyawa. 14 Kale tunaayogera tutya? Obi 
tali butuukirivu buli eri Katonda Kitalo. 15 Kubanga agamba Musa nti 
Ndisaasira gwe ndisaasira, gwe ndikwatirwa ekisa gwe ndikwatirwa 
ekisa. 16 Kale bwe kityo si ky'oyo ayagala newakubadde addukana, 
wabula kya Katonda asaasira. 17 Kubanga ebyawandiikibwa bigamba 
Falaawo nti Kyennava nkuyimiriza, ndyoke njoleseze amaanyi gange mu 
ggwe, era erinnya lyange liryoke libuulirwe mu nsi zonna. 18 Kale bwe 
kityo asaasira gw'ayagala okusaasira, era akakanyaza gw'ayagala 
okukakanyaza. 19 Kale onoņņamba nti Kiki ekinunenyesa nate? Kubanga 
ani aziyiza by'ayagala? 20 Naye ekisinga, ggwe omuntu, ggwe ani awatana 
ne Katonda? Ekibumbe kirigamba eyakibumba nti Kiki ekyakunkoza 
bw'oti? 21 Oba omubumbi talina buyinza ku bbumba, mu kitole kimu 
okukola ekibya kimu eky'ekitiibwa, n'ekirala eky'ensory1? 22 Kiki, oba nga 
Katonda me yayagala okulaga obusungu bwe, n'okumanyisa obuyinza bwe, 
yagumiikiriza n'okulindirira ennyo ebibya eby'obusungu 
ebyateekerwateekerwa okuzikirira: 23 alyoke manyise obugagga 
obw'ekitiibwa ye ku bibya eby'okusaasirwa, bye uteekerateekera edda 
ekitubwa, 24 ye ffe, n'okuyita be yayita, si mu Bayudaaya bokka, era naye 
ne mu y'amawanga? 25 Era nga bw'ayogera mu Koseya nti Ndibayita 
abantu bange, abatali bantu bange; Era ataayagalwa, ayagaliddwa. 26 Awo 
mu kifo kye baagambirwamu nti Mmwe temuli bantu bange, Mwe 
baliyitirwa abaana ba Katonda omulamu: 27 Era Isaaya ayogerera 
waggulu bya Isiraeri nti Omuwendo gw'abaana ba Isiraeri oba guliba 
ng'omusenyu gw'ennyanja, ekitundu ekirisigalawo kye kirirokoka: 28 
kubanga Mukama alikola ekigambo ye ku nsi, ng'akituukiriza era 
g'akisalako. 29 Era nga Isaaya we yasooka okwogera nti Singa Mukama 
Ow'eggye teyatulekerawo zzadde, Twandifuuse nga Sodomu, era 
twandifaanayizibbwa nga Ggomola. 30 Kale tunaayogera tutya? Nti 
b'amawanga, abataagobereranga butuukirivu, baatuuka ku butuukivu, bwe 
butuukirivu obuva mu ukkiriza; 31 naye Isiraeri, mu ugobereranga 


amateeka ag'obutuukirivu, teyatuuka ku mateeka gali. 32 Lwaki? Kubanga 
tebaabugobereranga nga bayima mu kukkiriza, wabula nga mu bikolwa. 
Beesittala ku jjinja eryo eryesittalwako: 33 nga bwe kyawandiikibwa nti 
Laba, nteeka mu Sayuuni ejjinja eryesittalwako n'olwazi olugwisa: Era 
akkiriza oyo talikwasibwa nsonyi. 


Isiraeri yetaaga enjiri 


10:1 Ab'oluganda, kye njagala mu mutima gwange era kye nsaba Katonda 
ku Iwabwe kye kino, balokoke. 2 Kubanga mbategeeza nga balina 
okunyiikiririra Katonda, naye si mu kutegeera. 3 Kubanga bwe batamanya 
butuukirivu bwa Katonda, era bwe bagezaako okutereeza obutuukirivu 
bwabwe bo bennyini, tebagondera butuukirivu bwa Katonda. 4 Kubanga 
Kristo ye nkomerero y'amateeka olw'okuweesa obutuukirivu buli akkiriza, 
5 Kubanga Musa awandiika obutuukirivu obuva mu mateeka nti abukola 
ye aliba omulamu mu bwo. 6 Naye obutuukirivu obuva mu kukkiriza 
bwogera bwe buti nti Toyogeranga mu mutima gwo nti Ani alirinnya mu 
ggulu? (kwe kuleeta Kristo wansi;) 7 newakubadde nti Ani alikka 
emagombe? (kwe kulinnyisa Kristo okuva mu bafu.) 8 Naye bwogera 
butya? Nti, Ekigambo kiri kumpi naawe, mu kamwako, ne mu mutima 
gwo: kye kigambo eky'okukkiriza kye tubuulira: 9 kubanga bw'oyatula 
Yesu nga ye Mukama n'akamwa ko, n'okkiriza mu mutima gwo nti 
Katonda yamuzuukiza mu bafu, olirokoka: 10 kubanga omuntu akkiriza na 
mutima okuweebwa obutuukirivu, era ayatula na kamwa okulokoka. 11 
Kubanga ebyawandiikibwa byogera nti Buli amukkiriza talikwasibwa 
nsonyi. 12 Kubanga tewali njawulo ya Muyudaaya na Muyonaani: kubanga 
omu ye Mukama waabwe bonna, ye mugagga eri abo bonna 
abamukaabirira: 13 kubanga, Buli alikaabirira erinnya lya Mukama 
alirokoka. 14 Kale balikaabirira batya gwe batannakkiriza? era balikkiriza 
batya gwe batannawulirako? era baliwulira batya awatali abuulira? 15 era 
balibuulira batya nga tebatumiddwa? nga bwe kyawandiikibwa nti Ebigere 
byabwe nga birungi nnyo ababuulira enjiri ey'ebirungi! 16 Naye 
tebaagondera njiri bonna. Kubanga Isaaya ayogera nti Mukama, ani 


eyakkiriza ekigambo kyaffe? 17 Kale okukkiriza kuva mu kuwulira, 
n'okuwulira mu kigambo kya Kristo. 18 Naye njogera nti Tebawuliranga? 
Weewaawo, ddala, Eddoboozi lyabyo lyabuna mu nsi zonna, N'ebigambo 
byabyo okutuuka ku nkomerero z'ensi. 19 Naye njogera nti Isiraeri 
tamanyanga? Musa ye yasooka okwogera nu Ndibakwasa obuggya eri 
abatali ba ggwanga, Eri eggwanga eritalina magezi ndibasunguwaza. 20 
Era Isaaya aguma nnyo n'ayogera nti Navumbulibwa abo 
abatannoonyanga, Nalagibwa eri abo abatambuulirizangako. 21 Naye eri 
Isiraeri ayogera nti Obudde okuziba nagololera emikono gyange abantu 
abatawulira era abagaana. 


Isiraeri teyeeganira ddala Kristo 


11:1 Naye eri Isiraeri ayogera ati Obudde okuziba nagololera emikono 

g yange abantu abatawulira era abagaana. 2 Katonda teyagoba bantu be, be 
yamanya edda. Oba temumanyi ebya Eriya ebyawandiikibwa bwe 
byogera? bwe yasaba Katonda ng'ayogera ku Baisiraeri nti 3 Mukama, 
batta bannabbi bo, ne basuula ebyoto byo: nange nfisseewo nzekka, era 
banoonya obulamu bwange. 4 Naye okuddamu kwa Katonda kumugamba 
kutya? Nti Nze nneefissirizzaawo abasajja kasanvu, abatafikaamiriranga 
Baali. 5 Kale bwe kityo era ne mu biro bino waliwo ekitundu ekyafikkawo 
mu kulonda okw'ekisa. 6 Naye oba nga lwa kisa, si Iwa bikolwa nate: oba 
nga si bwe kityo, ekisa si kisa nate. 7 Kale tukole tutya? Isiraeri kye 
yanoonya, teyakiraba; naye abaalondebwa baakiraba, abalala ne 
bakakanyazibwa: 8 nga bwe kyawandiikibwa nti Katonda yabawa 
omwoyo ogw'okubongoota, amaaso ag'obutalaba, n'amatu ag'obutawulira, 
okutuusa ku lunaku Iwa leero. 9 Era Dawudi ayogera nti Emmeeza 
yaabwe ebafuukire akakunizo n'ekigu, N'enkonge, n'empeera gye bali: 10 
Amaaso gaabwe gasiikirizibwe obutalaba, Era obakutamyenga omugongo 
gwabwe bulijjo. 11 Kale njogera nti Kyebaava beesittala balyoke bagwe? 
Kitalo: naye olw'okwonoona kwabwe obulokozi kyebwava bujja eri 
ab'amawanga, okubakwasa obuggya. 12 Naye oba ng'okwonoona kwabwe 
bwe bugagga bw'ensi, nokuweebuuka kwabwe bwe bugagga 


bw'ab'amawanga; okutuukirira kwabwe tekusinga nnyo? 13 Naye 
mbagamba mmwe ab'amawanga. Kale kubanga nze ndi mutume wa 
b'amawanga, ngulumiza okuweereza kwange: 14 bwe ndiraba ekigambo 
kyonna kye ndikwasisa obuggya ab'omubiri gwange, ne ndokola abamu 
mu bo. 15 Kuba oba ng'okugobebwa kwabwe kwe kutabaganya ensi, 
okusembezebwa kwabwe kiki, wabula obulamu mu bafu? 16 Era ebibala 
ebibereberye bwe biba ebitukuvu, era n'ekitole kitukuvu: era ekikolo bwe 
kiba ekitukuvu, era n'amatabi matukuvu. 17 Naye oba ng'amatabi agamu 
gaawogolebwa, naawe, eyali omuzeyituuni ogw'omu nsiko, wasimbibwa 
mu go, n'ogatta wamu nago ekikolo eky'obugevvu obw'omuzeyituuni; 18 
teweenyumiririzanga ku matabi: naye bwe weenyumirizanga, si ggwe 
weetisse ekikolo, naye ekikolo kye kyetisse ggwe. 19 Kale onooyogera nti 
Amatabi kyegaava gawogolwa Me nsimbibweko. 20 Weewaawo; 
gaawogolwa lwa butakkiriza, naawe onywedde lwa kukkiriza. 
Teweegulumizanga, naye tyanga: 21 kuba oba nga Katonda teyasaasira 
matabi ga buzaaliranwa, era naawe talikusaasira. 22 Kale laba obulungi 
n'obukambwe bwa Katonda: eri abaagwa, bukambwe; naye eri ggwe 
bulungi bwa Katonda, bw'onoobeereranga mu bulungi bwe: 
bw'otoobeererenga, naawe oliwogolwa. 23 Era nabo, bwe bataabeererenga 
mu butakkiriza bwabwe balisimbwawo: kubanga Katonda ayinza 
okubasimbawo nate. 24 Kuba oba nga ggwe wawogolwa ku muzeyituuni 
ogwali ogw'omu nsiko mu buzaaliranwa, n'osimbibwa mu muzeyituuni 
omulungi obutagoberera buzaaliranwa, abo, ab'obuzaaliranwa; tebalisinga 
nnyo kusimbibwa mu muzeyituuni gwabwe bo? 25 Kubanga ssaagala 
mmwe, ab'oluganda, obutamanya kyama kino, mulemenga okubeera 
ab'amagezi mu maaso gammwe mwekka, ng'obukakanyavu bwabeera ku 
Baisiraeri mu kitundu, okutuusa okutuukirira kw'ab'amawanga lwe 
kulituuka; 26 era bwe kityo Abaisiraeri bonna balirokoka: nga bwe 
kyawandiikibwa nti Muliva mu Sayuuni Awonya; Aliggyawo obutatya 
Katonda mu Yakobo: 27 Era eno ye ndagaano yange eri bo, bwe 
ndibaggyako ebibi byabwe. 28 Mu njiri, be balabe ku lwammwe: naye mu 
kulondebwa, baagalwa ku lwa bajjajja. 29 Kubanga ebirabo n'okuyita kwa 
Katonda tebyejjusibwa. 30 Kuba nga mmwe edda bwe mutaawulira 


Katonda, naye kaakati musaasiddwa olw'obutawulira bw'abo, 31 bwe 
kityo nabo kaakati tebawulidde, olw'okusaasirwa kwammwe kaakati nabo 
balyoke basaasirwe. 32 Kubanga Katonda yasiba bonna mu butawulira, 
alyoke asaasire bonna. 33 Obuziba bw'obugagga obw'amagezi 
a'obw'okumanya kwa Katonda tomanyi bwe buli! emisango gye nga 
tegikeberekeka, n'amakubo ge nga tegekkaanyizika! 34 Kubanga ani eyali 
amanye ebirowoozo bya Mukama? oba ani eyali amuwadde amagezi? 35 
oba ani eyali asoose okumuwa ekintu, era eliddizibwa nate? 36 Kubanga 
byonna biva gy'ali, era biyita gy'ali, era bituuka gy'ali. Ekitubwa 
kibeerenga gy'ali emirembe gyonna Amiina. 


Ekowebwayo eky'obulamu 


12:1 Kyenvudde mbeegayirira, ab'oluganda, olw'okusaayi: kwa Katonda, 
okuwangayo emibiri gyammwe, ssaddaaka ennamu, entukuvu, esanyusa 
Katonda, kwe kuweereza kwammwe okw'amagezi. 2 So 
temufaananyizibwanga ng'emirembe gino: naye mukyusibwe nga 
olw'okufuula amagezi gammwe amaggya, mulyoke mukemenga bwe biri 
Katonda by'ayagala, ebirungi ebisanyusa, ebituufu. 3 Kubanga njogera, 
olw'ekisa kye nnaweebwa, eri buli muntu ali mu mmwe, alemenga 
okwerowooza oku singa bwe kimugwanidde okulo wooza; naye 
okulowoozanga ng yeegendereza, nga Katonda bwe yagabira buli muntu 
ekigera ky'o kukkiriza. 4 Kubanga bwe tulina ebitundu ebingi mu mubiri 
ogumu naye ebitundu byonna tebirina mu limu gumu: 5 bwe kityo ffe 
abangi tuli omubiri gumu mu Kristo, na buli muntu tuli ebitundu bya baana 
ffe fekka na fekka. 6 Era nga bwe tulina ebitenkanankana ng'ekisa 
kyetwawebwa bwe kiri, oba bunabbi (tubuulirenga) mu kigera kyokukiriza 
kwaffe; 7 oba ku weereza, tunyiikirenga mu kuweereza kwaffe; 8 oba 
ayigiriza, anyiikirenga mu kuyigiriza kwe; oba abuulirira, mu kubuulirira 
kwe: agaba, agabenga awatali bukuusa; afuga afugenga n'okunyiikira; 
asaasira asaasirenga n'essanyu. 9 Okwagala kubeerenga kw’amazima. 
Mukyawenga obubi, mwegattenga n'obulungi. 10 Mu kwagala 
kw'ab'oluganda mwagalanenga mwekka ne mwekka; mu kitiibwa buli 


muntu agulumizenga munne; 11 mu kunyiikira si bagayaavu; abasanyufi 
mu mwoyo; nga mubeeranga baddu ba Mukama waffe; 12 musanyukenga 
mu kusuubira; mugumiikirizenga mu bunaku; munyiikirenga mu kusaba; 

13 mugabirenga abatukuvu bye beetaaga; mwanirizenga abageayi. 14 
Musabirenga ababayigganya; musabirenga, so temukolimanga. 15 
Musanyukirenga wamu n'abo abasanyuka; mukaabirenga wamu n'abo 
abakaaba. 16 Mulowoozenga bumu mwekka na mwekka. 
Temwegulumizanga, naye mugendenga n'abo abatalina bukulu. Temubanga 
ba magezi mu naaso gammwe mwekka. 17 Tenuwalananga muntu kibi 
olw'ekibi. Awetegekenga ebirungi mu maaso g’abantu bonna. 18 Oba nga 
kiyinzika, ku luuyi lwammwe, mutabaganenga n'abantu bonna. 19 
Temuwalananga mwekka ggwanga, baagalwa, naye waakiri musegulienga 
obusungu: kubanga kyawandiikibwa nti Okuwalana kwange; nze ndisasula, 
bw'ayogera Mukama. 20 Naye omulabe wo bw'alumwanga enjala, 
muliisenga; bw'alumwanga ennyonta, munywesenga kubanga bw'okola 
bw'otyo, olinukumira amanda g'omuliro ku mutwe gwe. 21 
Towangulwanga bubi, naye wangulanga obubi olw'obulungi. 


Okugondera abafuzi 


13:1 Buli muntu awulirenga abakulu abafuga: kubanga tewali bukulu 
butava eri Katonda; n'abakulu abaliwo baalagirwa Katonda. 2 Awakanya 
obukulu kyava awa:anya okulagira hwa Katonda: era bawakana 
balyezzaako omusango bo bokka. 3 Kubanga abafuga si ba kutiisa mu 
kikolwa ekirungi, wabula mu kibi: Era oyagala obutatya bukulu? kola 
bulungi, alikusiima: 4 kubanga ye muweereza wa Katonda eri ggwe 
olw'obulungi. Naye bw'okola obubi, tya; kubanga tawatira kitala bwereere: 
kubanga ye nuweereza wa Katonda, awalana obusungu ku oyo akola 
obubi. 5 Kyekivudde kibagwanira okuwulira, si lwa busungu bwokka, 
naye lwa ku Iw'omwoyo gwammwe. 6 Era kyemuva muwa omusolo; 
kubanga be baweereza ba Katonda, nga baayiikirira mu mulimu ogwo. 7 
Musasulenga bonna amabanja gaabwe: ab'omusolo musolo; ab'empooza 
mpooza; ab'okutiibwa kutya; ab'ekitiibwa kitiibwa. 8 Temubeeranga na 


bbanja lyonna eri omuntu yenna, wabula okwagalananga: kubanga ayagala 
muntu munne, ng'atuukirizza amateeka. 9 Kubanga kino ati Toyendanga, 
tottanga, tobbanga, teweegombanga, n'etteeka eddala lyonna, ligattiddwa 
mu kino, nti Yagalanga muntu munno nga bwe weeyagala wekka. 10 
Okwagala tekukola bubi muntu munne: okwagala kyekuva kutuukiriza 
amateeka. 11 Era mukolenga bwe mutyo, kubanga mumanyi ebiro, 
ng'obudde butuuse kaakano mmwe okuzuukuka mu tulo: kubanga kaakano 
obulokozi bwaffe nuli kumpi okusinga bwe twakkiriza. 12 Ekiro kiyise, 
obudde bunaatera okukya: kale twambule ebikolwa eby'ekizikiza, era 
twambale ebyokulwanyisa eby'omusana. 13 Tutambulenga nga tuwoomye 
nga mu musana, si mu binyumu ne mu mbaga ez'okutamiiranga, si mu 
bwenzi n'obukaba, si mu kuyombanga n'obuggya. 14 Naye mwambale 
Mukama waffe Yesu Kristo, so temutegekeranga mubiri, olw'okwegomba. 


14:1 Naye atali munywevu mu kukkiriza mumusembezenga, naye si lwa 
kusala musango gwa mpaka. 2 Omulala akkiriza n'okulya n'alya byonna: 
naye atali munywevu alya nva. 3 Alya tanyoomanga atalya; era atalya 
tasaliranga musango alya: kubanga Katonda yamusembeza. 4 Ggwe ani 
asalira omusango omuweereza wa beene? eri mukama we yekka ayimirira 
oba agwa. Naye aliyimirira; kubanga Mukama waffe ayinza 
okumuyimiriza. 5 Omuntu omulala alowooza olunaku olumu okusinga 
olulala, omulala alowooza ennaku zonna okwenkanankana. Buli muntu 
ategeererenga ddala mu magezi ge yekka. 6 Alowooza olunaku, 
alulowooza ku bwa Mukama waffe: n'oyo alya, alya ku bwa Mukama 
waffe, kubanga yeebaza Katonda; n'oyo atalya, talya ku bwa Mukama 
waffe, era yeebaza Katonda. 7 Kubanga tewali muntu mu ffe eyeebeerera 
omulamu ku bubwe yekka, era tewali eyeefiira ku bubwe yekka. 8 
Kubanga bwe tubeera abalamu, tuba balamu ku bwa Mukama waffe: oba 
bwe tufa, tufa ku bwa Mukama waffe: kale, bwe tuba abalamu, oba bwe 
tufa, tuba ba Mukama waffe. 9 Kubanga Kristo kyeyava afa n'abeera 
omulamu, alyoke abeerenga Mukama w'abafu era n'abalamu. 10 Naye 
ggwe kiki ekikusaliza omusango muganda wo? oba naawe kiki 
ekikunyoomesa muganda wo? kubanga fenna tuliyimirira mu maaso 


g'entebe ey'emisango eya Katonda. 11 Kubanga kyawandiikibwa nti Nga 
bwe ndi omulamu, bw'ayogera Mukama, buli vviivi lirinfukaamirira, Na 
buli lulimi lulyatula Katonda. 12 Kale bwe kityo buli muntu mu ffe 
alibalirira omuwendo gwe yekka eri Katonda. 13 Kale tulemenga 
okusalira bannaffe emisango nate fekka na fekka: naye waakiri musale 
omusango guno, obutaleeteranga wa luganda ekyesittaza oba nkonge. 14 
Mmanyi era ntegeeredde ddala mu Mukama waffe Yesu, nga tewali kiutu 
kya muzizo mu buwangwa bwakyo: wabuta eri oyo akirowooza nga kya 
muzizo, kiba kya muzizo. 15 Kuba oba nga mugaada wo anakuwala 
olw'emmere, nga tokyatambulira mu kwagala. Tomuzikirizanga lwa 
mmere yo oyo Kristo gwe yafiirira. 16 Kale ekirungi kyammwe 
kiremenga okuvumibwa: 17 kubanga obwakabaka bwa Katonda si kwe 
kulya n'okunywa, wabula butuukirivu na mirembe na ssanyu mu Mwoyo 
Omutukuvu: 18 Kubanga aweereza Kristo bw'ati asanyusa nnyo Katonda, 
n'abantu bamusiima. 19 Kale bwe kityo tugobererenga eby'emirembe, 
n'eby'okuzimbagananga fekka na fekka. 20 Toyonoonanga mulimu gwa 
Katonda Iwa mmere. Byonna birungi; naye kinaabanga kibi eri oyo alya 
nga yeesittala. 21 Kirungi obutalyanga nnyama newakubadde okunywanga 
omwenge, newakubadde okukolanga byonna ebyesitazza muganda wo oba 
ebimunyiiza oba ebimunafuya. 22 Okukkiriza kw'olina, beeranga nakwo 
wekka mu maaso ga Katonda. Oyo alina omukisa ateesalira musango mu 
kigambo ky'asiima. 23 Naye oyo abuusabuusa azza musango bw'alya, 
kubanga talya mu kukkiriza; na buli ekitava mu kukkiriza, kye kibi. 


15:1 Era ffe abalina amaanyi kitugwanidde okwetikkanga obunafu bw'abo 
abatalina maanyi, so si kwesanyusanga fekka. 2 Buli muntu mu ffe 
asanyusenga munne mu bulungi olw'okuzimba. 3 Kubanga era ne Kristo 
teyeesanyusanga yekka: naye, nga bwe kyawandiikibwa, nti Ebivume 
byabwe abaakuvuma byagwa ku nze. 4 Kubanga byonna ebyawandiikibwa 
edda, byawandiikibwa kutuyigiriza ffe, tulyoke tubeerenga n'okusuubira 
olw'okugumiikiriza n'olw'okusanyusa kw'ebyawandiikibwa. 5 Era Katonda 
w'okugumiikiriza n'okusanyusa abawe mmwe okulowoozanga obumu 
mwekka na mwekka mu ngeri ya Kristo Yesu: 6 mulyoke muwenga 


ekitiibwa Katonda, Kitaawe wa Mukama waffe Yesu Kristo, n'omwoyo 
ogumu n'akamwa akamu. 7 Kale musembezaganyenga mwekka na 
mwekka, nga Kristo bwe yabasembeza mmwe, olw'ekitiibwa kya 
Katonda. 8 Kubanga njogera nti Kristo yali muweereza w'abakomole 
olw'amazima ga Katonda, okunyweza ebyasuubizibwa eri bajjajja, 9 era 
ab'amawanga balyoke bawenga Katonda ekitubwa olw'okusaasira; nga 
bwe kyawandiikibwa nti Kye`nnaavanga nkwatula mu b'amawanga, Era 
nnaayimbiranga erinnya lyo. 10 Era nate syogera nti Musanyukenga, 
mmwe ab'amawanga, wamu n'abantu be. 11 Era nate nti Mutenderezenga 
Mukama, mmwe ab'amawanga mwenna; Era ebika byonna 
bimutenderezenga. 12 Era nate Isaaya ayogera nti Waliba ekikolo kya 
Yese, Era ayimirira okufuga ab'amawanga; Oyo ab'amawanga gwe 
balisuubira. 13 Era Kat:onda ow'okusuubirwa abajjuze mmwe essanyu 
lyonna n’emirembe olw'okukkiriza, mmwe musukkirirenga mu kusuubira, 
mu maanyi g'Omwoyo Omutukuvu. 14 Era nange nze ntegeeredde ddala 
ebyammwe, baganda bange, nga nammwe mujjudde obulungi, mujjudde 
okutegeera kwonna, nga muyinza n'okubuuliriragana mwekka na mwekka. 
15 Naye ne yongedde okuguma katono okul wandiikira, nga kubajjukiza 
na olw'ekisa kye nnaweebwa Katonda 16 nze okubeeranga omuweereza 
wa Kristo Yesu eri ab'amawanga nga nkolera enjiri ya Katonda omulii gwa 
kabona, ssaddaaka y'ab'aa wanga eryoke esiimibwe ng'ekuzibwa Omwoyo 
Omutukuvu. 17 Kale okwenyumiriza ndi nak mu Kristo Yesu mu bya 
Katonda. 18 Kubanga siryanijanga kwoga kigambo kyonna wabula Kristo 
bye yankoza, olw'okuwulira kw'ab'an wanga, mu kigambo ne mu kikolwa, 
19 mu maanyi g'obubonero n'eby'amagero, mu maanyi g'Omwo 
Omutukuvu; bwe kityo okuva mu Yerusaalemi n'okwetooloola okutuuka 
mu Iruliko, natuukiriza enjiri Kristo; 20 naye nga njagala ekitiibwa kino 
okubuuliranga enjiri, awayatulibwa erinnya lya Kristo nnemenga okuzimba 
ku musingi gwa beene; 21 naye nga bwe kya wandiikibwa nti Baliraba 
abatabuulirwanga bigambo bye, Era abataawulira balitegeera. 22 Era 
kyenaavanga nziyizibwa emirundi emingi okujja gye mu; 23 naye kaakati, 
kubanga sikyalina bbanga mu nsi zino, era kuban, okuva mu myaka mingi 
nnali njagala okujja gye muli, 24 we ndigendera mu Esupaniya (kubanga 


nsuubira okubalaba nga mpitay mmwe mumperekereko okuntuu eyo, bwe 
ndimala okubalabako n'okusanyukirako awamu nammwe); 25 naye kaakati 
nyenda e Yerusailemi, okuweereza abatukuvu. 26 Kubanga ab'e Makedoni 
n'ab Akaya baasiima okusolooleza ebint abaavu ab'omu batukuvu abali 
Yerusaalemi. 27 Kubanga basiima; era nga bababanja. Kuba oba 
ng'ab'amawanga basseekimu n'ebyabwe eby'omwoyo, babanja 
okubaweereza nate eby'omubiri. 28 Kale bwe ndimala ekyo, bwe 
ndibakwasiza ddala ebibala ebyo ndivaayo, okuyita ewammwe okugenda e 
Sipeyini. 29 Era mmanyi nga bwe ndijja gye muli adijja mu mukisa gwa 
Kristo nga gutuukiridde. 30 Era mbeegayiridde, ab'oluganda, ku bwa 
Mukama waffe Yesu Kristo, n'olw'okwagala kw'Omwoyo, okufubiranga 
awamu nange mu kunsabira Katonda; 31 ndyoke mpone mu abo 
abatawulira mu Buyudaaya, n'okuweereza kwange kwe ntwala e 
Yerusaalemi kusiimibwe abatukuvu; 32 ndyoke njije gye muli n'essanyu 
olw'okwagala kwa Katonda, mpummulire wamu nammwe. 33 Era 
Katonda ow'emirembe abeerenga nammwe mwenna. Amiina. 


16:1 Mbanjulira Foyibe mwannyinaffe, ye muweereza w'ekkanisa ey'omu 
Kenkereya: 2 mulyoke mumwanirize mu Mukama waffe, nga bwe 
kigwanidde abatukuw, era mumuyambe mu kigambo kyonna ky'alyetaaga 
gye muli: kubanga naye yennyini yayamba bangi, era nange nzennyini. 3 
Mumulamuse Pulisika ne Akula abaakolera awamu nange mu Kristo Yesu, 
4 abaawaayo obulago bwabwe olw'obulamu bwange; be sseebaza nze 
nzekka, era naye n'ekkanisa zonna ez'ab'amawanga: 5 era mulamuse 
ekkanisa ey'omu nnyumba yaabwe. Mulamuse Epayineeto, gwe njagala, 
kye kibala eky'olubereberye eky'omu Asiya eri Kristo. 6 Mulamuse 
Malyamu, eyabakolera mmwe emirimu emingi. 7 Mulamuse Anduloniiko 
ne Yuniya, ab'ekika kyange, era abaasibirwa awamu nange, ab'amaanyi mu 
batume, era abansooka okubeera mu Kristo. 8 Mulamuse Ampuliyaato, 
gwe njagala mu Mukama waffe. 9 Mulamuse Ulubano, akolera awamu 
naffe mu Kristo, ne Sutaku gwe njagala. 10 Mulamuse Apere akkirizibwa 
mu Kristo. Mubalamuse ab'omu nnyumba ya Alisutobulo. 11 Mulamuse 
Kerodiyoni, ow'ekika kyange. Mubalamuse ab'omu nnyumba ya Nalukiso, 


abali mu Mukama waffe. 12 Mulamuse Terufayina ne Terufoosa abaakola 
emirimu mu Mukama waffe. Mulamuse Perusi omwagalwa, eyakola 
emirimu emingi mu Mukama waffe. 13 Mulamuse Luufo, eyalondebwa 
mu Mukama waffe, ne nnyina, ye mmange. 14 Mulamuse Asunkulito, 
Fulegoni, Kerume, Patuloba, Keruma, n'ab'oluganda abali awamu nabo. 15 
Mulamuse Firologo ne Yuliya, Nerewu ne mwannyina, ne Olumpa, 
n'abatukuvu bonna abali awamu nabo. 16 Mulamusagane n'okunywegera 
okutukuvu. Ekkanisa zonna eza Kristo zibalamusizza. 17 Era 
mbeegayiridde, ab'oluganda, mutunuulirenga abo abaleeta 
eby'okwawukanya n'eby'okwesittaza, ebitali bya kuyigiriza kwe mwayiga: 
mubakubenga amabega abo. 18 Kubanga abalinyanga abo si baddu ba 
Mukama waffe Kristo, naye ba mbttto zaabwe bokka; era n'ebigambo 
ebirungi n'eby'okunyumya obulungi balimbalimba emitima gy'abo abatalina 
kabi. 19 Kubanga okuwulira kwammwe kwabuna mu bonna. Kyenvudde 
mbasanyukira mmwe: naye njagala mmwe okubeeranga abagezi mu 
bulungi, era abasirusiru mu bubi. 20 Era Katonda ow'emirembe alibetenta 
Setaani wansi w'ebigere byammwe mangu. Ekisa kya Mukama waffe 
Yesu Kristo kibeerenga nammwe. 21 Timoseewo, akolera awamu nange, 
abalamusizza; ne Lukiyo ne Yasooni ne Sosipateri, ab'ekika kyange. 22 
Nze Terutiyo, awandiise ebbaluwa eno, mbalamusizza mu Mukama waffe. 
23 Gayo, ansuza nze n'ekkanisa yonna, abalamusizza. Erasuto, omuwanika 
w'ekibuga, abalamusizza, ne Kwaluto, ow'oluganda. 24 [24 Ekisa kya 
Mukama waffe Kristo Yesu Kibeerenga nammwe mwenna. Amiina.] 25 
Era oyo ayinza okubanyweza ng'enjiri yange n'okubuulirwa kwa Yesu 
Kristo bwe biri, ng'ekyama bwe kibikkuddwa ekyasirikirwa okuva mu biro 
eby'emirembe n'emirembe, 26 naye kaakati kirabise ne lutegeezebwa 
amawanga gonna mu byawandiikibwa bya bannabbi, nga bwe yalagira 
Katonda ataggwaawo, olw'okuwulira okuva mu kukkiriza; 27 Katonda 
ow'amagezi omu yekka aweebwenga ekitiibwa ku bwa Yesu Kristo 
emirembe egitaggwaawo. 


1 Abakkolinso 


1:1 Paulo, eyayitibwa okuba omutume wa Yesu Kristo olw'okwagala kwa 
Katonda, ne Sossene ow'oluganda, 2 eri ekkanisa ya Katonda eri mu 
Kkolinso, abaatukuzibwa mu Kristo Yesu, abaayitibwa okuba abatukuvu, 
wamu ne bonna abakoowoola erinnya lya Mukama waffe Yesu Kristo mu 
buli kifo, ye Mukama waabwe era owaffe: 3 ekisa kibeerenga gye muli 
n'emirembe ebiva eri Katonda Kitaffe, ne Mukama waffe Yesu Kristo. 4 
Nneebaza Katonda wange bulijjo ku Iwammwe, olw'ekisa kya Katonda 
kye mwaweerwa mu Kristo Yesu; 5 kubanga mu buli kigambo 
mwagaggawalira mu ye, mu kwogera kwonna ne mu kutegeera kwonna; 6 
ng'okutegeeza kwa Kristo bwe kwanywezebwa mu mmwe: 7 mmwe 
obutaweebuuka mu kirabo kyonna; nga mulindirira okubikkulibwa kwa 
Mukama waffe Yesu Kristo; 8 era alibanyweza okutuusa ku nkomerero, 
obutabaako kya kunenyezebwa ku lunaku lwa Mukama waffe Yesu 
Kristo. 9 Katonda mwesigwa, eyabayisa okuyingira mu kusseekimu 
kw'Omwana we Yesu Kristo Mukama waffe: 10 Naye mbeegayirira, 
ab'oluganda, olw'erinnya lya Mukama waffe Yesu Kristo, mwenna 
okwogeranga obumu, so okwawakana kulemenga okuba mu mmwe, naye 
mugattirwenga ddala mu magezi gamu ne mu kulowooza kumu. 11 
Kubanga nnabuulirwa ebifa gye muli, baganda bange, abo ab'omu nnyumba 
ya Kuloowe, ng'eriyo ennyombo mu mmwe. 12 Kye njogedde kye kino nti 
buli muntu mu mmwe ayogera nti Nze ndi wa Pawulo; nange wa Apolo; 
aange wa Keefa; nange wa Kristo: 13 Kristo ayawuliddwamu? Pawulo 
yakomererwa ku Iwammwe? oba mwabatizibwa okuyingira mu lianya lya 
Pawulo? 14 Nneebaza Katonda kubanga sibatizanga muntu yenna mu 
mmwe, wabula Kulisupo ne Gaayo; 15 omuntu yenna alemenga okwogera 
nga mwabarizibwa okuyingira mu linnya lyange: 16 Era nnabatiza 
n'ennyumba ya Suteefana: nate simanyi nga nnabatiza omulala yenna. 17 
Kubanga Kristo teyantuma kubatiza, wabula okubuulira Enjiri: si mu 
magezi ga bigambo, omusalaaba gwa Kristo; gulemenga okuba 
ogw'obwereere: 18 Kubanga ekigambo eky'omusaalaba bwe busirusiru eri 
abo ababula; naye eri ffe abalokebwa ge maanyi ga Katonda. 19 Kubanga 
kyawandiikibwa nti. Ndizikiriza amagezi g'abagezigezi, N'obukabakaba 
bw'abakabakaba ndibuggyawo. 20 Omugezigezi aluwa? omuwaadiisi 


aluwa? omuwakanyi ow'omu nsi muno aluwa? Katonda teyasiruwaza 
magezi ga nsi? 21 Kubanga mu magezi ga Katonda ensi olw'amagezi 
gaayo bw'etaategeera Katonda, Katonda n'asiima olw'obusirusiru 
obw'okubuulira okwo okulokola abo abakkiriza. 22 Kubanga Abayudaaya 
basaba obubonero, n'Abayonaani banooaya amagezi: 23 naye ffe tubuulira 
Kristo eyakomererwa, eri Abayudaaya nkonge, n'eri ab'amawanga 
busirusiru; 24 naye eri abo abayite Abayudaaya era n'Abayonaani, Kristo 
maanyi ga Katonda, era magezi ga Katonda. 25 Kubanga obusirusiru bwa 
Katonda businga abantu amagezi; n'obunafu bwa Katonda businga abantu 
amaanyi. 26 Kubanga mutunuulire okuyitibwa kwammwe, ab'oluganda, 
ng'ab'amagezi ag'omubiri si bangi abayitibwa, ab'amaanyi si bangi, 
ab'ekitiibwa si bangi: 27 naye Katonda yalonda ebisirusiru eby'ensi, 
abagezigezi abakwase ensonyi; era Katonda yalonda ebinafu eby'ensi, 
akwase ensonyi eby'amaanyi; 28 n'ebikopi by'ensi n'ebinyoomebwa 
Katonda yabironda era n'ebitaliiwo, aggyewo ebiriwo: 29 omu biri gwonna 
gulemenga okwenyu miriza mu maaso ga Katonda. 30 Naye ku bw'oyo 
mmwe muli mi Kristo Yesu, eyafuuka amagezi gye tuli okuva eri 
Katonda, era n'obutuukirivu n'okutukuzibwa, n'okununulibwa: 31 nga bwe 
kyawandiikibwa nti Eyeenyumiriza, yeenyumiririzenga mu Mukama. 


Kristo eyakomererwa 


2:1 Nange, ab'oluganda, bwe nnajja gye mu, sajja na maanyi mangi 
ag'ebigambo oba amagezi nga mbabuulira ekyama kya Katonda, 2 
Kubanga nnamalirira obutamanya kigambo mu mmwe, wabula Yesu 
Kristo era oyo eyakomererwa. 3 Nange nnabeeranga nammwe mu bunafu 
ne mu kutya ne mu kukankana okungi. 4 N'ekigambo kyange n'okubuulira 
kwange tebyabanga mu bigambo eby'amagezi ebisendasenda, wabula mu 
kutegeeza kw'Omwoyo n'amaanyi: 5 okukkiriza kwammwe kulemenga 
okubeera mu magezi g'abantu, wabula mu maanyi ga Katonda. 6 Naye 
amagezi tugoogera mu abo abatuukirira: naye amagezi agatali ga mu 
mirembe gino, era agatali ga bakulu ab'omu mirembe gino, abaggwaawo: 
7 naye twogera amagezi ga Katonda mu kyama, gali agakisibwa, Katonda 


ge yalagira edda ensi nga tezinnabaawo olw'ekitiibwa kyaffe: 8 abakulu 
bona ab'omu mirembe gino ge batategeeranga n'omu: kuba singa 
baagategeera, tebandikomeredde Mukama wa kitiibwa: 9 naye nga bwe 
kyawandiikibwa nti Eriiso bye litalabangako, n'okutu bye kutawuliranga, 
N'ebitayingiranga mu mutima gwa muntu, Byonna Katonda bye yategekera 
abamwagala. 10 Naye ffe Katonda yatubibikkulira ku bw'Omwoyo: 
kubanga Omwoyo anoonya byonna era n'ebitategeerekeka ebya Katonda. 
11 Kubanga muntu ki ategeera eby'omuntu wabula omwoyo gw'omuntu 
oguli mu ye? era bwe kityo n'ebya Katonda siwali abitegeera wabula 
Omwoyo gwa Katonda. 12 Naye ffe tetwaweebwa mwoyo gwa nsi, 
wabula omwoyo oguva eri Katonda, tulyoke tutegeerenga Katonda 
by'atuwa obuwa. 13 N'okwogera twogera ebyo, si mu bigambo amagezi 
g'abantu bye gayigiriza, wabula Omwoyo by'ayigiriza; bwe tugeraageranya 
eby'omwoyo n'eby'omwoyo. 14 Naye omuntu ow'omukka obukka 
takkiriza bya Mwoyo gwa Katonda: kubanga bya busirusiru gy'ali; era 
tayinza kabitegeera, kubanga bikeberwa na mwoyo. 15 Naye omuntu 
ow'omwoyo akebera byonna, aaye ye yennyini takeberwa muntu yenna. 16 
Kubanga ani eyali ategedde okulowooza kwa Mukama waffe, alyoke 
amuyigirize? Naye ffe tulina okulowooza kwa Kristo. 


3:1 Nange, ab'oluganda, ssaayinza kwogera nammwe ng'ab'omwoyo, naye 
ng'ab'omubiri, ng'abaaua abawere mu Kristo. 2 Nnabanywesa mata, so si 
mmere; kubanga mwali temunnagiyinza: naye era ne kaakano 
temunnagiyinza; 3 kubainga mukyali ba mubiri: kubanga mu mmwe nga 
bwe mukyalimu obuggya n'okuyomba, temuli ba mubiri, era temutambula 
ng'abantu obuntu? 4 Kubanga omuntu bw'ayogera nti Nze ndi wa Pawulo; 
u'omulala nti Nze ndi wa Apolo; nga temuli bantu buntu? 5 Kale Apolo kye 
ki? ne Pawulo kye ki? Baweereza buweereza ababakkirizisa; era buli 
muntu nga Mukama waffe bwe yamuwa. 6 Nze nnasiga, Apolo n'afukirira; 
naye Katonda ye yakuza. 7 Kale bwe kityo asiga si kintu, newakubadde 
afukirira; wabula Kaonda akuza. 8 Naye asiga n'ajfukirira bali bumu: naye 
buli muntu aliweebwa empeera ye ye ng'omulimu gwe ye bwe guliba. 9 
Kubanga Katonda tuli bakozi banne: muli nnimiro ya Katonda, muli 


nnyumba ya Katonda. 10 Ng'ekisa kya Katonda bwe kiri kye nnaweebwa, 
ng'omukoza w'abazimbi ow'amagezi n'asima omusingi; n'omulala 
n'azimbako. Naye buli muntu yeekuumenga bw'azimbako. 11 Kubanga 
tewali muntu ayinza kusima musingi mulala wabula ogwo ogwasimibwa, 
ye Yesu Kristo. 12 Naye omuntu yenna bw'azimbanga ku musingi ogwo 
zaabu, ffeeza, amayinja ag'omuwendo omungi, emiti, essubi, ebisasiro; 13 
omulimu ogwa buli muntu gulirabisibwa: kubanga olunaku luli luligwolesa, 
kubanga gulibikkulirwa mu muliro; n'omuliro gwennyini gulikema 
omulimu ogwa buli muatu bwe gufaanana. 14 Omulimu ogwa buli muntu 
gwe yazimbako bwe gulibeerawo, aliweebwa empeera. 15 Omulimu ogwa 
buii muntu bwe gulyokebwa, alifiirwa; naye ye yennyini alirokoka; naye 
bw'ati, kuyita mu muliro. 16 Temumaayi nga muli yeekaalu ya Katonda, 
era nga Omwoyo gwa Katonda abeera mu mmwe? 17 Omuntu yenna 
bw'azikirizanga yeekaalu ya Katonda, Katonda alimuzikiriza oyo; kubanga 
yeekaalu ya Katonda ntukuvu: ye mmwe: 18 Omuntu yenna 
teyeerimbanga; Omuntu yenna bwe yeerowoozanga okuba omugezi mu 
mmwe mu mirembe giao, sfuukenga musirusiru, alyoke afuuke omugezi. 
19 Kubanga amagezi ag'omu nsi muno bwe busirusiru eri Katonda. 
Kubanga kyawandiikibwa ati Akwasa abagezi enkwe zaabwe: 20 era nate 
nti Mukama ategeera empaka ez'abagezi nga teziriimu. 21 Omuntu yenna 
kyavanga alema okwenyumiriza mu bantu. Kubanga byonna byammwe; 22 
oba Pawulo, oba Apolo, oba Keefa, oba ensi, oba obulamu, oba okufa, oba 
ebiriwo, oba ebigenda okubaawo; byonna byammwe; 23 nammwe muli ba 
Kristo; ne Kristo wa Katonda. 


4:1 Omuntu atulowoozenga bw'ati, nga tuli baweereza ba Kristo era 
abawanika b'ebyama bya Katonda: 2 Era wano kigwanira abawanika, 
omuntu okulabikanga nga mwesigwa. 3 Naye ku nze kigambo kitoao nnyo 
mmwe okunsalira omusango, oba omuntu yenna: era nange azekka 
sseesalira musango: 4 Kubanga sseemanyiiko kigambo; naye ekyo 
tekimpeesa butuukirivu: naye ansalira omusango ye Mukama waffe. 5 
Kale temusalanga musango gwa kigambo kyonna, ebiro nga tebinnatuuka, 
okutuusa Mukama waffe Iw'alijja, alimulisa ebikwekebwa eby'omu 


kizikiza, era alirabisa okuteesa okw'omu mitima; buli muntu n'alyoka 
aweebwa ettendo lye eri Katonda. 6 Naye ebyo, ab'oluganda, mbigeredde 
ku nze ne Apolo ku Iwammwe; mulyoke muyigire ku ffe obutasukkanga 
ku byawandiikibwa; omuntu yenna alemenga okwegulumiza olw'omu 
okusinga omulala. 7 Kubanga akwawula ye ani? era olina ki 
ky'otaaweebwa? naye okuweebwa oba nga waweebwa, kiki 
ekikwenyumirizisa ng'ataaweebwa? 8 Mumaze okukkuta, mumaze 
okugaggawala, mwafuga nga bakabaka awatali ffe: era mubeera kufuga 
nandyagadde, era naffe tulyoke tufugire wamu nammwe. 9 Kubanga 
ndowooza nga Katonda ffe abatume yatwolesa. enkomerero ng'abataaleme 
kufa: kubanga twafuuka ekyerolerwa ensi ne bamalayika n'abantu. 10 Ffe 
tuli basirusiru ku bwa Kristo, naye mmwe muli bagezigezi mu Kristo; ffe 
tuli banafu, naye mmwe muli ba maanyi; mmwe muli ba kitiibwa, ffe tuli 
ba kunyoomebwa: 11 Era n'okutuusa ekiseera kino, tulumwa enjala era 
n'ennyonta, era tuba bwereere, era tukubibwa ebikonde, era tetuliiko 
waffe; 12 era tukola emirimu nga tutegana n'emikono gyaffe: bwe 
tuvumibwa, tubasabira omukisa; bwe tuyigganyizibwa; tugumiikiriza; 13 
bwe tuwaayirizibwa, twegayirira: twafuuka ng'ebisasiro eby'ensi; 
empitambi eza byonna, okutuusa kaakano. 14 Ebyo ssibiwandiika 
kubakwasa nsonyi, wabula okubabuutirira ng'abaana bange abaagalwa. 15 
Kuba newakubadde nga mulina abayigiriza kakumi mu Kristo, naye 
temulina bakitammwe bangi; kubanga nze nabazaaza enjiri mu Kristo 
Yesu: 16 Kyenva mbeegayirira okungohereranga: 17 Kyenva ntuma 
Timoseewo gye muli ye mwana wange omwagalwa omwesi.gwa mu 
Mukama waffe, alibajjukiza amakubo gange agali mu Kristo, nga bwe 
njigiriza yonna yonna mu buli kkanisa: 18 Naye waliwo abalala 
abeegulumiza nga balowooza nga nze sigenda kujja gye muli. 19 Naye 
ndijja gye muli mangu, Mukama waffe bw'alyagala; era ndimanya amaanyi 
gaabwe abeegulumiza so si kigambo kyabwe. 20 Kubanga obwakabaka 
bwa Katonda tebuli mu kigambo, wabula mu maanyi: 21 Mwagalako ki? 
njije gye muli n'omuggo, oba mu kwagala ne mu mwoyo 
ogw'obuwombeefu? 


5:1 N'okugamba bagamba nga mu mmwe mulimu obwenzi, era obwenzi 
bwe butyo obutali ne mu b'amawaaga, omuntu okubeera ne mukazi wa 
kifaawe. 2 Nammwe mwegulumizizza; so femwanakuwala bunakuwazi, 
oyo eyakola ekikolwa ekyo alyoke aggibwe wakati mu mmwe. 3 Kubanga 
nze bwe ssibaayo mu mubiri naye nga ndiyo mu mwoyo; mmaze okusalira 
omusango oyo eyayonoona ekyo bw'atyo, 4 mu linnya lya Mukama waffe 
Yesu, mmwe nga mukuņynaanye n'omwoyo gwange awamu n'amaanyi ga 
Mukama waffe Yesu, 5 okuwaayo ali bw'atyo eri Setaani omubiri 
okuzikirizibwa, omwoyo gulyoke gutokoke ku lunaku lwa Mukama waffe 
Yesu. 6 Okwenyumiriza kwammwe si kulungi: Tetumanyi 
ng'ekizimbulukusa ekitono kizimbulukusa ekitole kyonna? 7 Muggyeemu 
ekizimbulukusa eky'edda, mulyoke mubeere ekitole ekiggya, nga 
temuliimu kizimbulukusa. Kubaaga era n'Okuyitako kwaffe kwattibwa, ye 
Kristo: 8 kale tufumbe embaga, si na kizimbulukusa eky'edda, 
newakubadde n'ekizimbulukusa eky'ettima n'obubi, wabula 
n'ebitazimbulukuswa eby'obutali bukuusa n'amazima. 9 Nnabawandiikira 
mu bbaluwa yange obuteegattanga na benzi; 10 so si kwewalira ddala 
abenzi ab'omu nsi muno, oba abeegombi n'abanyazi, oba abasinza 
ebifaananyi: kubanga bwe kiba kityo kyandibagwanidde okuva mu nsi: 11 
naye kaakano mbawandiikira obuteegattanga naye, omuntu yenaa ayitibwa 
ow'oluganda bw'aba nga azwenzi, oba mwegombi, oba: asinza ebifaananyi, 
oba muvumi, oba mutamiivu, oba munyazi; ali bw'atyo n'okulya 
temulyanga naye: 12 Kubanga nfaayo ki okusalira omusango abali 
ebweru? Mmwe temusalira musango ba munju? 13 Naye ab'ebweru 
Katonda ye abasalira omusango. Omubi oyo mumuggye mu mmwe. 


6:1 Omuntu yenna ku mmwe bw'aba n'ekigambo ku munne, ayanyanga 
okuwoleza ensonga abatali baruukirivu, so si eri abatukuvu? 2 Oba 
temumanyi ng'abatukuvu be balisalira ensi omusango? era oba ng'ensi 
mmwe muligisalira omusango, emusaanira kusala nsonga entono ennyo. 3 
Temumanyi nga tulisalira bamalayika omusango? tulirema. tutya okusala 
emisango egy'omu bulamu buno? 4 Kale bwe muba n'okusala emisango 
egy'omu bulamu buno, abanyoomebwa mu kkanisa abo be muteekawo? 5 


Njogedde kubakwasa nsonyi. Kiri bwe kityo nti mu mmwe temuyinza 
kuzuuka muntu mugezi, ayinza okusalira baganda be ensonga, 6 naye 
ow'oluganda awoze n'ow'oluganda, era ne mu maaso gaabo abatali 
bakkiriza? 7 Naye era bwe mutyo mumaze okubaako: akabi, kubanga 
mulina emisango mwekka na mwekka: Lwaki obutamala gakolwanga 
bubi? Iwaki obutamala galyazaamaanyizibwanga? 8 Naye mmwe 
mwennyini mukola bubi, mulyazaa maanya, era n'ab'oluganda. 9 Oba 
temumanyi ng'abatali batuukirivu tebalisikira bwakabaka bwa Katonda? 
Temulimbibwanga: newakubadde abakaba, newakubadde abasinza 
ebifaananyi, newakubadde abenzi, newakubadde abafuuka abakazi, 
newakubadde abalya ebisiyaga, 10 newakubadde ababbi, newakubadde 
abeegombi, newakubadde abatamiivu, newakubadde abavumi, 
newakubadde abanyazi, tebalisikira bwakabaka bwa; Katonda. 11 Era 
abamu ku nunwe mwali ng'abo: naye mwanaazibwa, naye mwatukuzibwa, 
naye mwaweebwa obutuukirivu olw'erinnya lya Mukama waffe Yesu 
Kristo, n'olw'Omwoyo gwa Katonda waffe. 12 Byonna birungi gye ndi; 
naye byonna tebinsaanira. Byonna birungi gye ndi; naye nze sigenda 
kufugibwanga kyonna kyonna. 13 Eby'okulya bya lubuto, n'olubuto lwa 
bya kulya: naye Katonda alibiggyawo byombiriri. Naye omubiri si gwa 
bwenzi, naye gwa Mukama waffe; ne Mukama waffe avunaana omubiti: 
14 era Katonda yazuukiza Mukama waffe, era naffe alituzuukiza 
olw'amaanyi ge. 15 Temumanyi ng'emibiri gyammwe bye bitundu bya 
Kristo? kale nzirirenga ebituadu bya Kristo mbifuule bitundu by'amwenzi? 
Kitalo. 16 Oba temumNaye eyeegatta ne Mukama waffe gwe mwoyo 
gumu: anyi ng'eyeegatta n'omwenzi gwe mubiri gumu? kubanga ayogera 
nti Bombiriri banaabeeraaga omubiri gumu. 17 Mwewalenga obwenzi. 
Buli kibi kyonna omuntu ky'akola kin kungulu ku mubiri; naye ayenda 
akola ekibi ku mubiri gwe ye: 18 Oba temumanyi ng'omubiri gwammwe 
ye yeekaalu y'Omwoyo Omutukuvu ali mu mmwe, gwe mulina eyava eri 
Katonda? nammwe temuli ku bwammwe; 19 kubanga mwagulibwa na 
muwendo: kale mugulumizenga Katonda mu mubiri gwammwe. 


7:1 Naye ku ebyo bye mwampandiikira; kirungi omusajja obutakwatanga 


ku mukazi. 2 Naye, olw'obwenzi, buli musajja abeerenga ne mukazi we ye, 
na buli mukazi abeerenga ne musajja we ye: 3 Omusajja asasulenga 
mukazi we ekyo ekimugwanira: era n'omukazi asasulenga bw'atyo 
omusajja. 4 Amukazi tafuga mubiri gwe ye, wabula musajja we: era 
n'omusajja bw'atyo tafuga mubiri gwe ye, wabula mukazi we. 5 
Temumangananga, wabula mpozzi nga mulagaanye ekiseera, mulyoke 
mubeerenga n'ebbaaga ery'okusabiramu, ate mulyoke mubeerenga wamu, 
Setaani alemenga okubakema olw'obuteeziyiza bwammwe. 6 Naye ebyo 
mbyogera nga nzikiriza bukkiriza, so siteeka tteeka 7 Naye nandyagadde 
abantu bonna okubeeranga nga nze: Naye buli muntu alina ekirabo kye. ye, 
ekiva eri Katonda, omulala bw'ati, n'omulala bw'ati: 8 Naye 
abatannafumbiriganwa ne bannamwandu mbagamba nti Kirungi bo 
okubeeranga nga nze: 9 Naye oba nga tebayinza kweziyiza, 
bafumbiriganwenga: kubanga kye kirungi okufumbiriganwanga okuinga 
okwakanga. 10 Naye abaaiala okufuumbirwaganwa mbalagira, so si nze 
wabula Mukama waffe, mukazi obutanobanga ku musajja we 11 (naye 
okunoba bw'anobanga, beerenga awo obutafumbirwanga, ba atabaganenga 
ne musajja we); era n'omusajja obutalekangayo mukazi we. 12 Naye 
abalala mba amba nze, si Mukama waffe: w'oluganda yenna bw'abanga 
n'onukazi atakkiriza, omukazi bw'aabagananga naye okubeera naye, 
Bamulekangayo. 13 N'omukazi bw'abeeranga n'omusajja atakkiriza; aye: 
bw'atabagananga naye okubeea naye, tanobanga ku musajja we. 14 
Kubanga omusajja atakkiriza atuuzibwa na mukazi, n'omukazi atakiriza 
atukuzibwa na wa luganda: inga tekiri bwe kityo, abaana basmwe 
tebandibadde balongoofu; naye kaakano batukuvu. 15 Naye atakkiriza 
bw'ayawukananga: ayawukane: ow'oluganda omusajja oba mkazi tali mu 
buddu mu bigambo biri bwe bityo: naye Katonda yaayitira mirembe. 16 
Kubanga, gwe omukazi; omanyi otya nga tolirokola musajja wo? oba, 
ggwe musajja, omanyi otya nga toliroola mukazi wo? 17 Kino kyokka, 
buli muntu nga Mukama waffe bwe amugabira, buli muntu nga Katonda 
bwe yamuyita, atambulenga w'atyo. Era bwe ndagira bwe ntyo mu kkanisa 
zonna. 18 Omuntu ennayayitibwa nga mukomole? teyeggyangako 
bukomole bwe. Imuntu yenna yayitibwa nga si mkomole? 


Takomolebwanga. 19 Okukomolwa si kintu n'obuikomolwa si kintu 
wabula okukwatanga ebiragiro bya Katonda. 20 Buli muntu abeerenga mu 
kuyibwa kwe yayitirwamu: 21 Wayibwa ng'oli muddu? tokyeraliikiiranga: 
naye okuyinza bw'oyinzaga okuweebwa eddembe, waakiri beerenga nalyo. 
22 Kubanga mu lukama waffe eyayitibwa nga mudu, aweebwa Mukama 
waffe eddeabe: bw'atyo eyayitibwa nga wa dembe ye muddu wa Kristo. 
23 Mwagulibwa na muwendo; temufuukanga baddu ba bantu: 24 
Ab'oluganda, okuyitibwa buli muntu kwe yayitirwamu, abeerenga mu 
okwo wamu ne Katanda. 25 Naye ku by'obatafumbiriganwa sirina kiragiro 
kya Mukama waffe: naye mbagamba nze ng'omuntu Mukama waffe gwe 
yasaasira okubeera omwesigwa. 26 27 Wasibibwa n'omukazi? 
tonoonyanga kusumululwa. Wasumululwa ku mukazi? tonoonyanga 
mukazi: 28 Naye okuwasa bw'owasanga, nga toyonoonye; n'omuwaia 
bw'afumbirwanga; nga tayonoonye. Naye abali bwe batyo banaabeeranga 
n'okubonaabona mu mubiri: nange mbasaasira. 29 Naye kino kye njogera, 
ab'oluganda, nti Ebiro biyimpawadde, okutanula kaakano abalina abakazi 
babe ng'abatalina: 30 era n'abo abakaaba babe ng'abatakaaba; n’abo 
abasanyuka babe ng'abatasanyuka; n'abo abagula babe ng'abatalina; 31 
n'abo abakoza eby'omu nsi babe ng'abatabikoza bubi: kubanga engeri 
ey'omu nsi muno eggwaawo. 32 Naye njagala mmwe obuteeraliikiriranga. 
Atali mufumbo yeeraliikirira bya Mukama waffe, bw'anaasanyusanga 
Mukama waffe: 33 naye omufumbo yeeraliikirira bya mu nsi, 
bw'anaasanyusanga mukazi we. 34 Era waliwo enjawulo ku mufumbo 
n'omuwala. Atafiumbirwa yeeraliikirira bya Mukama waffe, abeerenga 
mutukuvu omubiri n'omwoyo: naye afumbirwa yeeraliikirira bya mu nsi, 
bw'anaasanyusanga musajja we. 35 Njogedde ekyo olw'okubagasa nunwe 
bennyini; si lwakuba nga kyambika, wabula olw'obulungi era mulyoke 
muweerezenga Mukama waffe obutategananga: 36 Naye omuntu 
bw'alowoozanga nga takola bulungi muwala we, oba nga ayitiridde 
obukulu, era oba nga kigwana okubeera bwe kityo, akolenga nga 
bw'ayagala; tayonoona; liafumbiriganwe. 37 Naye oyo anywera mu 
mutima gwe, nga tawalirizibwa, naye ng'ayinza okutuukiriza bw'ayagala 
ye, era nga yamalirira kino mu mutima gwe okukuumanga muwala we, 


alikola bulungi. 38 Kale afumbiza muwala we akola bulungi; era n'oyo 
atalifumbiza ye alisinga okukola obulungi. 39 Omukazi asibibwa musajja: 
we ng'akyali mulamu; naye musajja we bw'aba nga yeebase, nga wa busa 
afumbirwenga gw'ayagala; kyokka mu Mukama waffe. 40 Naye aba 
musanyufu okusigala nga bw'ali nga nze bwe ndowooza: era ndowooza 
nga nange nnina Omwoyo gwa Katonda: 


8:1 Naye ku ebyo ebiweebwa eri ebifaananyi: tumanyi nga tulina fenna 
okutegeera. Okutegeera kwegulumizisa, naye okwagala kuzimba. 2 
Omuntu bw'alowoozanga ng'aliko ky'ategedde, nga tannategeera nga bwe 
kimugwanira okutegeera; 3 naye omuntu bw'ayagala Katonda, oyo 
ategeerwa ye. 4 Kale ku kulyanga ebiweebwa eri ebifaananyi, tumanyi 
ng'ekifaananyi si kintu mu nsi, era nga tewali Katonda omulala wabula 
omu. 5 Kuba newakubadde nga waliwo abayitibwa bakatonda, oba mu 
ggulu, oba mu nsi; nga bwe waliwo bakatonda abangi n'abaami abangi; 6 
naye gye tuli waliwo Katonda omu, Kitaffe, omuva byonna, naffe tuli ku 
bw'oyo; ne Mukama waffe omu, Yesu Kristo, abeesaawo byonna, era 
atubeesaawa ffe: 7 Naye okutegeera okwo tekuli mu bantu bonna: naye 
abalala; kubanga baamanyiira ebifaananyi okutuusa kaakano, balya 
ng'ekiweereddwa eri ekifaananyi; n'omwoyo gwabwe, kubanga munafu, 
gubeera n'empitambi: 8 Naye ekyokulya tekitusiimisa eri Katonda: era 
bwe tutalya tetuweebuuka: era bwe tulya tetweyongerako. 9 Naye 
mwekuumenga mpozzi obuyinza bwammwe obwo bulemenga okuba 
enkonge eri abanafu. 10 Kubanga omuntu bw'akulaba ggwe alina 
okutegeera ng'otudde ku mmere mu ssabo ly'ekifaananyi; omwoyo 
gw'oyo, bw'aba nga munafu, teguliguma kulya ebiweebwa eri ebifaananyi? 
11 Kubanga omunafu abula olw'okutegeera kwo, ow'oluganda Kristo gwe 
yafurira. 12 Era bwe kityo, bwe mwonoonanga ab'oluganda era ne 
mufumita omwoyo gwabwe, bwe guba nga munafu, nga mwonoona 
Kristo. 13 Kale, eba ng'ekyokulya kyesittaza muganda wange, siiryenga 
nnyama emirembe gyonna, nnemenga okwesittaza muganda wange. 


9:1 Ssiri wa ddembe? ssirimutume? ssaalaba Yesu Mukama waffe? mmwe 


temuli mulimu gwange mu Mukama waffe? 2 Oba nga ssiri mutume eri 
abalala, naye ndi mutume eri mmwe: kubanga mmwe kabonero k'obutume 
bwange mu Mukama waffe. 3 Bwe mpoza bwe ati eri abo abankemereza. 
4 Tetulina buyinza okulyanga n'okunywanga? 5 Tetiilina buyinza 
okutwalanga omukazi ow'oluganda awamu naffe, era ng'abatume abalala, 
ne baganda ba Mukama waffe, ne Keefa. 6 Oba nze nzekka ne Balunabba 
tetulina buyinza obutakolanga mirimu? 7 An.i agenda okutabaala yonna 
yona n'atabaaza ebintu bye ye? ani asimba olusuku n'atalya ku mmere 
yaamu? oba ani alunda ekisibo n'atanywa ku mata g'ekisibo ekyo? 8 Ebyo 
ajogera bya buntu? oba era n'amateeka tegoogera bwe gatyo? 9 Kubanga 
kyawandiikibwa mu mateeka ga Musa ati Togisibanga kamwa ente 
ng'ewuula. Katonda alowooza bya nte? 10 oba ayogera ku Iwaffe fekka? 
Kubanga kyawandiikibwa ku lwaffe: kubanga alima lumngwanira okulima 
ng'asuubira, era n'awuula kimugwanira okuwuula ng'asuubira 
okuweebwako. 11 Oba nga ffe twabasigamu eby'omwoyo, kya kitalo ffe 
bwe tulikungula ebyammwe eby'omubiri? 12 Oba nga abalala balina 
obuyinza obwo ku mmwe, ffe tetusinga bo? Naye tetwakoza buyinza 
obwo; naye tugumiikiriza bYonna, tulemenga okuleeta ekiziyiza enjiri ya 
Kristo. 13 Temumanyi ng'abo abaweereza ebitukuvu balya ku by'omu 
yeekaalu, n'abo abaweereza ku kyoto bagabana n'ekyoto? 14 Era ne 
Mukama waffe bw'atyo yalagira ababuuiira enjiri baliisibwenga olw'enjiri. 
15 Naye nze sibikozanga ebyo n'ekimu: so siwandiise ebya kiryoke 
kinkolerwenga nze bwe kityo kubanga waakiri nze okufa, okusinga 
omuatu yenna okufuula okwenyumiriza kwange okw'obwereere. 16 
Kubanga bwe mbuulira enjiri, siba na kya kwenyumiriza; kubanga nnina 
okuwalirizibwa; kubanga zinsanze, bwe ssibuulira njiri. 17 Kuba oba nga 
nkola bwe ntyo n'okwagala, mbeera n'empeera: naye oba nga ssikola na 
kwagala, nnateresebwa obuwanika. 18 Kale mpeera ki gye nnina? 
Mbuulira enjiri okugifuula ey'obwereere, nneme okukoleza ddala obuyinza 
bwange mu njiri. 19 Kuba newakubadde nga ndi wa ddembe eri bonna, 
nneefuula muddu eri bonna, ndyoke nfunenga abangi. 20 N'eri Abayudaaya 
nnafuuka nga Omuyudaaya; nfunenga Abayudaaya; eri abo abafugibwa 
amateeka nnafuuka ng'afugibwa amateeka, nze kennyini nga sifugibwa 


mateeka, nfunenga abafugibwa amateeka; 21 eri abatalina mateeka 
nnafuuka ng'atalina mateeka, si butaba na mateeka eri Katonda, naye nga 
mpuiira amateeka eri Kristo, nfunenga abatalina mateeka. 22 Eri abanafu 
nnafuuka munafu, nfunenga abanafu: eri bonna nfuuse byonna, mu byonna 
byonna adyoke ndokolenga abamu. 23 Era nkola byonna olw'enjiri, ndyoke 
nzisenga kimu mu yo. 24 Temumanyi ng'abadduka mu kuwakana 
baddukanira ddala bonna, naye aweebwako empeera omu? Muddukenga 
bwe mutyo mulyoke muweebwe. 25 Era buli muntu awakana 
yeegendereza mu byonna. Kale bo bakola bwe batyo balyoke baweebwe 
engule eryonooneka, naye ffe etayonooneka. 26 Nze kyenva nziruka bwe 
nti, si ng'atamanyi; nnwana bwe nti si ng'akuba ebbanga: 27 naye 
nneebonereza omubiri gwange era ngufuga: mpozzi, nga maze okubuulira 
abalala, nze nzekka nneme okubeera atasiimibwa. 


10:1 Kubanga ssaagala mmwe obutategeera, ab'oluganda, bajjajjaffe bonna 
bwe baali wansi w'ekire, era bonna bwe baayita mu nnyanja; 2 era bonna 
bwe baabatizibwa eri Musa mu kire ne mu nnyanja; 3 era bonna ne 
balyanga emmere emu ey'omwoyo; era bonna ne banywanga ekyokunywa 
ekimu eky'omwoyo: 4 kubanga baanywanga mu lwazi olw'omwoyo 
olwabagobereranga: n'olwazi olwo lwali Kristo. 5 Naye bangi ku bo 
Katonda teyabasiima: kubanga baazikiririzibwa mu ddungu. 6 Naye ebyo 
byali byakulabirako gye tuli, tulemenga okwegomba ebibi, era nga bo bwe 
beegomba. 7 So temubanga basinza ba bifaananyi, ng'abamu ku bo: nga 
bwe kyawandiikibwa nti Abantu ne batuula okulya n'okunywa, ne 
bagolokoka okuzannya. 8 Era tetwendanga, ng'abamu ku bo bwe 
baayenda, ne bagwa ku luaaku olumu obukumi bubiri mu enkumi ssatu. 9 
Era tetukemanga Mukama waffe, ng'abamu ku bo bwe baakema, emisota 
egyo ne gibatta. 10 Era temwemulugunyanga, ng'abamu ku bo bwe 
beemulugunya, ne bazikirizibwa omuzikiriza. 11 Naye ebyo byababaako 
abo okubeeranga ebyokulabirako; era byawandiikibwa olw'okutulabulanga 
ffe abatuukiddwako enkomerero z'emirembe. 12 Kale alowooza 
ng'ayimiridde yeekuumenga aleme okugwa. 13 Siwali kukema 
okubakwata okutali kwa bantu: naye Katonda mwesigwa, ataabaganyenga 


kukemebwa okusinga bwe muyinza; naye awamu n'okukemebwa era 
anassangawo n'obuddukira; mulyoke muyinzenga okugumiikiriza, 14 Kale, 
baganda bange, muddukenga okusinza ebifaananyi. 15 Mbagamba 
ng'abalina amagezi; mulowooze kye njogera. 16 Ekikompe eky'omukisa, 
kye tusabira omukisa, si kwe kusseekimu omusaayi gwa Kristo? Omugaati 
gwe tumenyaamenya si kwe kusseekimu omubiri gwa Kristo? 17 kubanga 
ffe abangi tuli mugaati gumu, omubiri gumu: kubanga fenna tugabana 
omugaati gumu. 18 Mulabe Isiraeri ow'omubiri: abalya ssaddaaka tebassa 
kimu na kyoto? 19 Kale njogera ki? ekiweebwa eri ekifaananyi nga kintu, 
oba ekifaananyi nga kintu? 20 Naye njogera ng'ab'amawanga bye bawaayo 
bawa eri balubaale, so si eri Katonda: nange ssaagala mmwe kubeeranga 
abassee kimu ne balubaale. 21 Temuyinza kunywa ku kikompe kya 
Mukama waffe ne ku kikompe kya balubaale: temuyinza kugabana ku 
mmeeza ya Mukama waffe ne ku mmeeza ya balubaale. 22 Oba Mukama 
waffe tumukwasa obuggya? ffe tumusinga amaanyi? 23 Byonna birungi; 
naye ebisaana si byonna. Byonna birungi, naye ebizimba si byonna. 24 
Omuntu yenna tanoonyanga bibye yekka, wabula ebya munne. 25 Buli kye 
batundanga mu katale, mukiryanga, nga temubuuzizza kigambo 
olw'omwoyo; 26 kubanga ensi ya Mukama waffe, n'okujjula kwayo. 27 
Omu ku abo abatakkiriza bw'abayitanga, nammwe bwe mwagalanga 
okugenda; ekiteekebwanga mu maaso gammwe mukiryanga, nga 
temubuuzizza kigambo olw'omwoyo; 28 Naye omuntu bw'abagambanga 
nti Kino kyaweebwa okubeera ssaddaaka, temukiryanga ku lw'oya 
abuulidde, n'olw'omwoyo: 29 bwe njogera omwoyo, si gugwo ggwe naye 
gwa mulala; kubanga eddembe lyange Iwaki okusalirwa omusango 
n'omwoyo gw'omulala? 30 Nze bwe ndya n'okwebaza, kiki ekinvumya 
olw'ekyo kye nneebaza? 31 Kale oba nga mulya, oba nga munywa, oba 
nga mukola ekigambo kyonna kyonna, mukolenga byonna olw'ekitiibwa 
kya Katonda. 32 Temuleetanga ekyesittaza eri Abayudaaya, newakubadde 
eri Abayonaani, newakubadde eri ekkanisa ya Katonda: 33 era nga nange 
bwe nsanya magoba gange nze, wabula ag'abangi; balyoke balokoke. 


11:1 Mbatendereza kubanga munjijukira mu byonna, era munyweza bye 


mwaweebwa nga bwe nnabibawa. 2 Naye njagala mmwe okumanya 
ng'omutwe gwa buli musajja ye Kristo; n'omutwe gw'omukazi ye musajja; 
n'omutwe gwa Kristo ye Katonda. 3 Naye njagala mmwe okumanya 
ng'omutwe gwa buli musajja ye Kristo; n'omutwe gw'omukazi ye musajja; 
n'omutwe gwa Kristo ye Katonda. 4 Buli musajja bw'asaba oba 
bw'abuulira, omutwe gwe nga gubikkiddwako, aswaza omutwe gwe. 5 
Naye buli mukazi bw'asaba oba bw'abuulira, omutwe gwe nga 
tegubikkiddwako, aswaza omutwe gwe: kubanga bwe bumu ddala 
ng'amwereddwa. 6 Kuba oba ng'omukazi tabikkibwako, era asalibwenga 
enviiri: naye oba nga kya nsonyi omukazi okusalibwanga enviiri oba 
okumwebwanga, abikkibwengako. 7 Kubanga omusajja tekimugwanira 
kubakkibwanga ku mutwe, kubanga oyo kye kifaananyi n'ekitiibwa kya 
Katonda: naye omukazi kye kitiibwa ky'omusajja. 8 Kubanga omusajja 
teyava mu mukazi; wabula omukazi ye yava mu musajja: 9 era kubanga 
omusajja teyatondebwa lwa mukazi; wabula omukazi olw'omusajja: 10 
kyekiva kigwanira omukazi okubangako akabonero ak'okufugibwa ku 
mutwe gwe olwa bamalayika. 11 Era naye omukazi tabeerawo awatali 
musajja, era omusajja tabeerawo awatali mukazi, mu Mukama waffe. 12 
Kuba omukazi nga bwe yava mu musajja, era n'omusajja bw'atyo 
azaalibwa omukazi; naye byonna biva eri Katonda: 13 Musale omusango 
nammwe mwekka: kisaana omukazi asabenga Katonda nga 
tabikkiddwako? 14 Obuzaaliranwa bwokka tebubayigiriza nga omusajja 
bw'akuza enviiri zimuswaza? 15 Naye omukazi bw'akuza enviiri; kye 
kitubwa gy'ali: kubanga yaweebwa enviiri ze mu kifo ky'ekyambalo. 16 
Naye omuntu yenna bw'aba ng'ayagala okuleeta empaka, ffe tetulina mpisa 
ng'eyo, newakubadde ekkanisa za Katonda. 17 Naye bwe mbalagira kino 
ssibatendereza, kabanga temukunyaana lwa bulungi wabula olw'obubi. 18 
Kabanga eky'olubereberye, bwe mukungaanira mu kkanisa, mpulira nga 
waliwo okwawukana mu mmwe; era nkikkirizaamu. 19 Kubanga era 
n'okwesalamu kikugwanira okubanga mu mmwe, abasiimibwa balyoke 
balabikenga mu mmwe. 20 Kale bwe mukunyaanira awamu, tekiyinzika 
kulya mmere ya Mukama waffe: 21 kubanga mu kulya kwammwe buli 
muntu asooka munne okutoola emmere ye yekka; n'omulala alumwa 


enjala, n'omulala atamiira. 22 Kiki ekyo? temulina nnyumba za 
kuliirangamu n'okunywerangamu? oba munyooma ekkanisa ya Katonda, ne 
muswaza abatalina nnyumba? Nnaabagamba ntya? nnaabatendereza 
olw'ekyo? Ssibatendereza. 23 Kubanga nze nnaweebwa eri Mukama waffe 
era ekyo kye nnabawa mmwe, nga Mukama waffe Yesu mu kiro kiri kye 
yaliirwamu olukwe yatoola omugaati; 24 ne yeebaza, n'agumenyamu, 
n'ayogera nti Guno gwe mubiri gwange oguli ku Iwammwe: mukolenga 
bwe mutyo olw'okunjijukiranga nze. 25 Era n'ekikompe bw'atyo bwe 
baamala okulya, ng'ayogera nti Ekikompe kino ye ndagaano empya mu 
musaayi gwange: mukolenga bwe mutyo buli Iwe munaanywangako, olw'o 
kunjijukiranga nze. 26 Kubanga buli Iwe munaalyanga ku mugaati guno ne 
lwe munaanywanga ku kikompe, munaayolesanga okufa kwa Mukama 
waffe okutuusa lw'alijja. 27 Kyanaavanga azza omusango ogw'omubiri 
n'omusaayi gwa Mukama waffe buli anaalyanga ku mugaati aba 
anaanywanga ku kikompe kya Mukama waffe nga tasaanidde. 28 Naye 
omuntu yeekeberenga yekka alyoke alyenga ku mugaati bw'atyo, era 
anywenga ne ku kikompe. 29 Kubanga alya era anywa, alya era anywa 
musango gwe ye, bw'atayawula mubiri. 30 Mu mmwe kyemuvudde 
mubeeramu abangi abanafu n'abalwadde, era bangiko abeebaka: 31 Naye 
singa twesalira omusango ffekka, tetwandisaliddwa musango. 32 Naye 
bwe tusalirwa omusango, tubuulirirwa Mukama waffe, mueme 
akusingibwa omusango awamu n'ensi: 33 Kale, baganda bange, bwe 
mukunngaananga okulya, mulindaganenga. 34 Omuntu bw'alumwanga 
enjala, alyenga eka; okukuņyaana kwammwe kulemenga okuba 
okw'ensobi. N'ebirala ndibirongoosa, we ndijjira wonna. 


Weekebere wekka 


12:1 Kale nno, ab'oluganda, eby'ebirabo eby'omwoyo ssaagala mmwe 
obutabitegeera: 2 Mumanyi bwe mwali ab'amawanga nga 
mwakyamizibwanga eri ebifaananyi ebitoogera, nga mukyamizibwa mu 
ngeri yonna. 3 Kyenva mbategeeza nga siwali muntu bw'ayogera mu 
Mwoyo gwa Katonda agamba nti Yesu akolimiddwa; so siwali muntu 


ayinza okwogera nti Yesu ye Mukama waffe, wabula mu Mwoyo 
Omutukuvu. 4 Naye waliwo enjawulo z'ebira bo, naye Omwoyo ali omu. 5 
Era waliwo enjawulo z'okuweereza, era Mukama waffe ali omu. 6 Era 
waliwo enjawulo z'okukola, naye Katonda ali omu, akola byonna mu bona. 
7 Naye buli muntu aweebwa okulagibwa kw'Omwoyo olw'okugasa. 8 
Kubanga omulala Omwoyo amuweesa ekigambo eky'amagezi; n'omulala 
aweebwa ekigambo eky'okutegeeranga, ku bw'Omwoyo oyo: 9 omulala 
okukkiriza, ku bw'Omwoyo oyo; n'omutala ebirabo eby'okuwonyanga, ku 
bw'Omwoyo omu; 10 n'omulala okukolanga eby'amagero; n'omulala 
okubuuliranga; n'omulala okwawulanga emyoyo: omulala engeri z'ennimi; 
n'omulala okuvvuunuzanga ennimi: 11 naye ebyo byonna Omwoyo oyo 
omu ye abikola, ng'agabira buli muntu kinnoomu nga ye bw'ayagala. 12 
Kuba omubiri nga bwe guli ogumu ne guba n'ebitundu ebingi n'ebitundu 
byonna eby'omubiri, newakubadde nga bingi, gwe mubiri gumu; era ne 
Kristo bw'atyo. 13 Kubanga mu Mwoyo omu fenna twabatizibwa 
okuyingira mu mubiri gumu, oba Bayudaaya oba Bayonaani, oba baddu 
oba ba ddembe; fenna ne tunywesebwa mu Mwoyo omu. 14 Kubanga 
n'omubiri si kitundu kimu, naye bingi. 15 Ekigere bwe kyogera nti 
Kubanga siri mukono, siri wa ku mubiri; olwekyo tekibeera ekitali kya ku 
mubiri. 16 Era okutu bwe kwogera nti Kubanga siri liiso, siri wa ku 
mubiri; olwekyo tekubeera okutali kwa ku mubiri. 17 Omubiri gwonna 
singa liiso, okuwulira kwandibadde wa? Gwonaa singa kuwulira, 
okuwunyiriza kwandibadde wa? 18 Naye kaakano Katonda yassaawo 
ebitundu buli kitmakimu mu mubiri, nga bwe yayagala. 19 Era byonna 
singa kyali kitundu kimu, omubiri gwandibadde wa? 20 Naye kaakano 
ebitundu biri bingi, naye omubiri gumu. 21 N'eriiso teriyinza kugamba 
mukono nti Ggwe sikwetaaga: oba nate omutwe okugamba ebigere nti 
Mmwe sibeetaaga. 22 Naye, ekisinga eanyo, ebitundu bino eby'omubiri 
ebirowoozebwa okubeera ebinafu byetaagibwa: 23 n'ebyo eby'oku mubiri 
bye tulowooza obutaba na kitiibwa nnyo, bye twambaza ekitaibwa 
ekisinga obungi: n'ebitundu byaffe ebitali birungi bye bisinga okubeera 
n'obulungi; 24 naye ebirungi byaffe tebyetaaga: naye Katonda yagattira 
ddala wamu omubiri, ekitundu ekyabulako ng'akiwa ekitiibwa ekisinga 


obungi; 25 walemenga okubeera okwawula mu mubiri; naye ebitundu 
biyambaganenga bumu byokka na byokka. 26 Era ekitundu ekimu bwe 
kibonaabona, ebitundu byonna bibonerabanera wamu nakyo; oba ekitundu 
ek~mu bwe kigulumizibwa, ebituadu byonna bisanyukira wamu nakyo: 27 
Naye mmwe muli mubiri gwa Kristo, n'ebitundu byagwo, buli muntu. 28 
Era Katonda yassaawo mu kkanisa abalala, okusooka batume, ab'okubiri 
bannabbi, ab'okusaru bayigiriza, nate eby'amagero, nate ebirabo 
eby'okuwonyanga, abayambi, abafuga, aboogezi b'ennimi. 29 Bonna 
batume? bonna bannabbi? bonna bayigiriza? bonna bakola eby'amagero? 30 
bonna balina ebirabo eby'okuwonyanga? bonna boogera ennimi? bonna 
baavvuunula? 31 Naye mwegombenga ebirabo ebisinga obukulu: Era 
mbalaga ekkubo erisinga ennyo obulungi. 


Ekirabo ekisinga byonna 


13:1 Bwe njogera n'enaimi z'abantu n'eza bamalayika, naye ne ssiba na 
kwagala, nga nfuuse ekikomo ekivuga n'ebitaasa ebisaala. 2 Era bwe mba 
ne bunnabbi ne ntegeera ebyama byonna n'okutegeera kwonna; era bwe 
mba n'okukkiriza kwonna, n'okugg yawo ne nzigyawo ensozi; naye ne ssiba 
na kwagala, nga ssiri kintu. 3 Era bwe ngabira abaavu bye nnina byonna 
okubaliisanga, era bwe mpaayo omubiri gwange okwokebwa, naye ne 
ssiba na kwagala, nga ssiriiko kye ngasizza. 4 Okwagala kugumiikiriza, 
kulina ekisa; okwagala tekuba na buggya; okwagala tekwekulumbaza, 
tekwegulumiza 5 tekukola bitasaana, tekunoonya byakwo, tekunyiiga, 
tekusiba bubi ku mwoyo; 6 tekusanyukira bitali bya butuukirivu, naye 
kusanyukira wamu n'amazima; 7 kugumiikiriza byonna, kukkiriza byonna, 
kusuubira byonna, kuzibiikiriziza byonna. 8 Okwagala tekuggwaawo 
emirembe gyonna: naye oba bunnabbi, bulivaawo; oba ennimi, zirikoma; 
oba okutegeera, kulivaawo. 9 Kubanga tutegeerako kitundu, era 
tulagulako kitundu: 10 naye ebituukirivu bwe birijja, eby'ekitundu 
birivaawo. 11 Bwe nnali omuto, nnayogeranga ng'omuto, nnategeeranga 
ng'omuto, nnalowoozanga ng'omuto: bwe nnakula, ne ndeka eby'obuto: 12 
Kubanga kaakano tulabira mu ndabirwamu ebitalabika bulungi; naye mu 


biro biri tulitunulagana n'amaaso: kaakano ntegeerako kitundu; naye mu 
biro biri nditegeerera ddala era nga bwe nnategeererwa ddala. 13 Naye 
kaakano waliwo okukkiriza, okusuubira, okwagala, ebyo byonsntule; naye 
ku ebyo ekisinga obukulu kwagala. 


Eby'obunnabbi n'okwogera mu nnimi 


14:1 Mugobererenga okwagala; naye mwegombenga ebirabo 
eby'omwoyo, naye ekisinga mubuulirenga. 2 Kubanga ayogera otulimi 
tayogera eri bantu, wabula Katonda; kubanga siwali awulira; naye mu 
mwoyo ayogera byama. 3 Naye abuulira ayogera eri abantu ebizimba, 
n'ebisanyusa, n'ebigumya. 4 Ayogera olulimi yeezimba yekka; naye 
abuulira azimba ekkanisa. 5 Kale mbaagala mwenna mwogerenga ennimi, 
naye waakiri mubuulirenga: era abuulira ye asinga obukulu ayogera 
ennimi, wabula ng'ategeeza, ekkanisa eryoke ezimbibwe. 6 Naye kaakano; 
ab'oluganda, oba nga ndijja gye muli nga njogera ennimi, ndibagasa ntya; 
bwe ssiryogera nammwe oba mu kubikkula, oba mu kutegeera, oba mu 
kubuulira, oba mu kuyigiriza? 7 Era n'ebitali biramu, ebireeta, eddoboozi; 
oba ndere, oba nnanga, bwe bitaleeta kwawula mu kuvuga, kitegeerwa 
kitya ekifuuyibwa oba ekikubibwa? 8 Kubanga n'akagombe bwe kavuga 
eddoboozi eritategeerekeka, ani alyeteekateeka okulwana? 9 Bwe mutyo 
nammwe bwe mutaaleetenga mu lulimi eddoboozi eriwulikika amangu, 
ekyogerwa kinaategeerwanga kitya? kuanga mulyogerera mu bbanga. 10 
Mpozzi waliwo mu nsi engeri 'ennimi bwe ziti, so siwali ngeri terina 
makulu. 11 Kale bwe ssiianya makulu ga ddoboozi, ndibeera g'ajoboja eri 
oyo ayogera, n'oyo yogera alibeera ng'ajoboja eri nze. 12 Bwe mutyo 
nammwe, kubanga awegomba eby'omwoyo, mwagalenga okweyongera 
olw'okuzimba kkanisa. 13 Kale ayogera olulimi sabenga ategeezenga: 14 
Kubanga bwe nsaba mu lulimi, omwoyo wange gusaba, naye amagezi 
gange egabala bibala. 15 Kale kiki? nnaaabyanga omwoyo, era 
nnaasabyaga n'amagezi, nnaayimbyanga mwoyo, era nnaayimbyanga 
n'amagezi. 16 Kubanga bw'osaba omukisa mu mwoyo, abeera mu kifo 
y'oyo atamanyi anaddangamu atya tti Amiina olw'okwebaza kwo, 


bw'atategeera ky'oyogedde? 17 Kubanga ggwe weebaza bulungi, naye 
mulala tazimbibwa. 18 Nneebaza Katonda; mbasinga mwenna okwoera 
ennimi; 19 naye mu kkanisa njagala okwogeranga ebigambo bitano 
n'amagezi gange, ndyoke njiirizenga n'abalala, okusinga ebiambo akakumi 
mu lulimi obulimi. 20 Ab'oluganda, temubanga baana bato mu magezi: 
naye mu ttima mbeerenga baana bawere, naye mu magezi mubeerenga 
bakulu. 21 Kyawandiikibwa mu mateeka nti Ndyogera n'abantu bano mu 
bantu ab'ennimi endala ne mu mimwa gya bannaggwanga; era ewakubadde 
bwe kityo tebalimpura, bw'ayogera Mukama: 22 Ennimi kyeziva zibeera 
akaonero, si eri abo abakkiriza, waula eri abatakkiriza: naye okubuulira 
tekubeera kabonero eri abatalariza wabula eri abakkiriza. 23 Kale 
ekkanisa yonna bw'eba g'ekunnyaanidde wamu, bonna ne oagera ennimi, ne 
wayingira abamumanyi oba abatakkiriza, tebaliamba nti mulaluse? 24 
Naye bona bwe babuulira, ne wayingira takkiriza oba atamanyi, 
anenyeebwa bonna, asalirwa bonna omuango; 25 ebyama eby'omu mutima 
gwe birabisibwa; era bw'atyo livuunama amaaso, n'asinza Katonda, 
ng'ayogera nga Katonda ali mu mmwe ddala. 26 Kale kiri kitya, 
ab'oluganda? Bwe mukungyaana, buli muntu alina oluyimba, alina 
okuyigiriza, alina ekimubikkuliddwa, alina olulimi, alina okutegeeza. 
Byonna bikolebwenga olw'okuzimba. 27 Omuntu bw'ayogeranga olulimi, 
boogerenga babiri oba nga bangi, basatu, era mu mpalo, era omu 
avvuunulenga: 28 naye oba nga tewali avvuunula, asirikenga mu kkanisa; 
ayogererenga mu mmeeme ye era ne Katonda. 29 Ne bannabbi 
boogerenga babiri oba basatu, n'abalala baawulenga. 30 Naye omulala 
atudde bw'abikkulirwanga, eyasoose asirikenga. 31 Kubanga mwenna 
muyinza okubuuliranga kinnoomu, bona bayigenga, era bonna 
basanyusibwenga; 32 n'emyoyo gya bannabbi gifugibwa bannabbi; 33 
kubanga Katonda si wa kuyoogaana, naye wa mirembe; nga mu kkanisa 
zonna ez'abatukuvu. 34 Abakazi basirikenga mu kkanisa: kubanga 
tebalagirwa kwogera; naye ba bafugubwenga, era nga n'amateeka bwe 
googera. 35 Era bwe baagalanga okuiyiga ekigambo, babuulizenga 
babbaabwe eka: kubanga kya nsonyi omukazi okwogeranga mu kkanisa. 
36 Oba gye muli ekigambo kya Katonda gye kyava? oba kyatuuka eri 


mmwe mwekka? 37 Omuntu yenna bwe yeerowoozanga okuba nnabbi oba 
wa mwoyo, ategeerenga bye mbawandiikira, nga kye kiragiro kya 
Mukama waffe: 38 Naye omuntu yenna bw'atategeera, aleme okutegeera. 
39 Kale baganda bange, mwegombenga okubuuliranga, so temuziyizanga 
kwogeranga nnimi: 40 Naye byonna bikolebwenga nga bwe kisaana era 
mu mpisa ennungi. 


Omulokozi eyazuukira 


15:1 Kale mbategeeza, ab'oluganda, enjiri g ye nnababuulira, era gye 
mwaweebwa, era gye, munywereramu, 2 era gye mulokokeramu; 
mbategeeza ebigambo bye nnagibuuliriramu, oba nga muginyweza, wabula 
nga mwakkiririza bwereere. 3 Kubanga nnasooka okubawa mmwe era kye 
nnaweebwa, nga Kristo yafa olw'ebibi byaffe ng'ebyawandiikibwa bwe 
byogera; 4 era nga yaziikibwa; era nga yazuukizibwa ku lunaku 
olw'okusatu ng'ebyawandiikibwa bwe byogera; 5 era nga palabikira Keefa; 
n'alyoka alabikira ekkumi n'ababiri; 6 n'alyoka alabikira ab'oluganda 
abasingawo ebitaano omulundi gumu, ku abo bangi abakyali abalamu 
okutuusa kaakano, naye abamu beebaka; 7 n'alyoka alabikira Yakobo; 
n'alyoka alabikira abatume bonna; 8 era oluvannyuma lwa boma n'alabikira 
nange ng'omwana omusowole. 9 Kubanga nze ndi muto mu batume, 
atasaanira kuyitibwa mutume, kubanga nnayigganyanga ekkanisa ya 
Katonda. 10 Naye olw'ekisa kya Katonda bwe ndi bwe ndi; n'ekisa kye 
ekyali gye ndi tekyali kya bwereere; naye nnakola emirimu mingi okusinga 
bonna: naye si aze, wabula ekisa kya Katonda ekyali nange. 11 Kale oba 
nze oba bo, bwe tutyo bwe tubuulira, era bwe mutyo bwe mwakkiriza. 12 
Naye Kristo bw'abuulirwa nga yazuukizibwa mu bafu, abamu mu mmwe 
boogera batya nga tewali kuzuukira kwa bafu? 13 Naye oba nga tewali 
kuzuukira kwa bafu, era ne Kristo teyazuukizibwa; 14 era oba nga Kristo 
teyazuukizibwa, kale okubuulira kwaffe tekuliimu, so n'okukkiriza 
kwammwe tekuliimu. 15 Era naye tulabika ag'abajulirwa ab'obulimba aba 
Katonda; kubanga twategeeza Katonda nga yazuukiza Kristo: 
gw'ataazuukiza, oba ng'a bafu tebazuukizibwa. 16 Kuba oba ng'abafu 


tebazuukizibwa, era ne Kristo teyazuukizibwa: 17 era oba nga Kristo 
teyazuukizibwa, okukkiriza kwammwe tekuliiko kye kugasa; mukyali mu 
bibi byammwe. 18 Kale era n'abo abeebaka mu Kristo baabula. 19 Oba 
nga mu bulamu buno bwokka mwe tubeeredde n’essuubi mu Kristo, tuli ba 
kusaasirwa okusinga abantu bonna: 20 Naye kaakano Kristo yazuukizibwa 
mu bafu, gwe mwaka omubereberye ogw'abo abeebaka. 21 Kubanga 
okufa bwe kwabaawo ku bw'omuntu, era n’okuzuukira kw'abafu 
kwabaawo ku bwa muntu. 22 Kuba bonna nga bwe baafiira mu Adamu, 
era bwe batyo mu Kristo bonna mwe balifuukira abalamu. 23 Naye buli 
muntu mu kifo kye ye: Kristo gwe mwaka omubereberye; oluvannyuma 
aba Y,risto mu kujja kwe. 24 Enkomerero n'eryoka etuuka bw'aliwaayo 
obwakabaka eri Katonda ye Kitaawe; bw'aliba ng'amaze okuggyawo 
okufuga kwonna n'amaanyi gonna n'obuyinza. 25 Kubanga kimugwanira 
okufuganga okutuusa lw'alissa abalabe be bonna wansi w'ebigere bye. 26 
Omulabe ow'enkomerero aliggibwawo, kwe kufa. 27 Kubanga 
kyawandiikibwa nti Yassa byonna wansi w'ebigere bye. Naye bw'ayogera 
nti Byonna byassibwa wansi, kitegeerekeka ng'oyo teyassibwa wansi 
eyassa byonna wansi we. 28 Naye byonna bwe birimala okussibwa wansi 
we, era n'Omwana yennyini n'alyoka assibwa wansi w'oyo eyassa byonna 
wansi we, Katonda alyoke abeerenga byonna mu byonna. 29 Kubanga 
balikola batya ababatizibwa ku Iw'abafu? oba ng'abafu tebazuukizibwa 
ddala, kiki ekibabatizisa ku lw'abo? 30 Naffe Iwaki okubeera mu kabi buli 
kaseera? 31 Nfa bulijjo, ndayidde okwenyumiriza okwo ku lwammwe, 
kwe ndi nakwo mu Kristo Yesu Mukama waffe. 32 Oba nga nnalwana 
n'ensolo mu Efeso ng'omuntu obuntu, ngasibwa ntya? Oba ng'abafu 
tebazuukizibwa, tulye tunywe, kubanga tufa enkya. 33 Temulimbwanga: 
Okukwana n'ababi kwonoona empisa ennungi. 34 Mutamiirukukenga mu 
butuukirivu, so temwonoonanga; kubanga abalala tebategeera Katonda: 
njogedde kubakwasa nsonyi. 35 Naye omuntu alyogera nti Abafu 
bazuukizibwa batya? era mubiri ki gwe bajja nagwo? 36 Mu sirusiru 
ggwe, gy'osiga teba nnamu wabula ng'efa: 37 ne gy'osiga, tosiga mubiri 
oguliba, wabula mpeke njereere, mpozzi ya nyaano, oba ya ngeri ndala; 38 
naye Katonda agiwa omubiri nga bw'ayagala, era buli nsigo agiwa omubiri 


gwayo yokka. 39 Ennyama yonna si nnyama emu: naye endala ya bantu, 
n'endala ya nsolo, n'endala ya nnyonyi, n'endala ya byannyanja. 40 Era 
waliwo emibiri egy'omu ggulu n'emibiri egy'omu nsi: naye ekitiibwa 
eky'egy'omu ggulu kirala, n'eky'egy'omu nsi kirala. 41 Ekitiibwa ky'enjuba 
kirala, n'ekitiibwa ky'omwezi kirala, n'eldtiibwa ly'emmunyeenye kirala: 
kubanga emmunyeenye teyenkana na ginnaayo kitiibwa. 42 Era 
n'okuzuukira kw'abafu bwe kutyo. Gusigibwa mu kuvunda; guzuukizibwa 
mu butavunda: 43 gusigibwa awatali kitiibwa; guzuukizibwa mu kitiibwa; 
gusigibwa mu bunafu; guzuukizibwa mu maanyi: 44 gusigibwa nga mubiri 
gwa mukka; guzuukizibwa mubiri gwa mwoyo. Oba nga waliwo omubiri 
gw'omukka, era waliwo n'ogw'omwoyo. 45 Era bwe kityo 
kyawandiikibwa nti Omuntu ow'olubereberye Adamu yafuuka mukka 
mulamu. Adamu ow'oluvannyuma yafuuka mwoyo oguleeta obulamu. 46 
Naye eky'omwoyo tekisooka, wabula eky'omukka; oluvannyuma kya 
mwoyo. 47 Omuntu ow'olubereberye yava mu nsi, wa ttaka: omuntu 
ow'okubiri yava mu ggulu. 48 Ng'oli ow'ettaka bwe yali, era n'ab'ettaka 
bwe bah bwe batyo: era ng'oli ow'omu ggulu bw'ali; era n'ab'omu ggulu 
bwe bali batyo. 49 ra nga bwe twatwala ekifaananyi ky'oli ow'ettaka, era 
tulitwala n'ekifaananyi ky'oli ow'omu ggulu. 50 Naye kino kye njogera, 
ab'oluganda, ng'omubiri n'omusaayi tebiyinza kusikira bwakabaka bwa 
Katonda so okuvunda. tekusikira butavunda: 51 Laba, mbabuulira ekyama: 
tetulyebaka fenna, naye fenna tulifuusibwa, 52 mangu ago, nga kutemya 
kikowe, akagombe ak'enkomerero bwe kalivuga: kubanga kalivuga, 
n'abafu balizuukizibwa obutavunda, naffe tulifuusibwa. 53 Kubanga 
oguvunda guno,kigugwanira okwambala obutavunda, n'ogufa guno 
okwambala obutafa. 54 Naye oguvunda guno bwe guliba nga gumaze 
okwambala obutavunda, n'ogufa guno okwambala obutafa, ekigambo 
ekyawandiikibwa ne kiryoka kituukirira nti Okufa kumiriddwa mu 
kuwangula. 55 Ggwe okufa, okuwangula kwo kuli luuyi wa? Ggwe okufa, 
okuluma kwo kuli luuyi wa? 56 Okuluma kw'okufa kye kibi; namaanyi 
g'ekibi ge mateeka: 57 naye Katonda yeebazibwe, atuwanguza ffe ku bwa 
Mukama waffe Yesu Kristo. 58 Kale, baganda bange abaagalwa, 
munywerenga obutasagaasagana, nga mweyongeranga bulijjo mu mulimu 


gwa Mukama waffe, kubanga mumanyi ng'okufuba kwammwe si kwa 
bwereere mu Mukama waffe. 


Ebirabo by'abatuukirivu 


16:1 Naye okukuņņaanyizanga ebintu abatukuvu, nga bwe nnalagira 
ekkanisa ez'e Ggalatiya, nammwe mukolenga bwe mutyo. 2 Ku lunaku 
olw'olubereberye mu ssabbiiti buli muntu mu mmwe aterekenga ewuwe 
nga bw'ayambiddwa, ebintu bireme okukuņnņnaanyizibwa lwe ndijja. 3 Era 
bwe ndituuka be mulisiima mu bbaluwa abo be ndituma okutwala ekisa 
kyammwe mu Yerusaalemi: 4 era oba nga kirinsaanira nange okugenda, 
baligenda nange. 5 Naye ndijja gye muli bwe ndiba nga mmaze okuyita mu 
Makedoni; kubanga ndiyita mu Makedoni: 6 naye mpozzi ndituula gye 
muli katono, oba n'okumala ndimalayo biro bya ttoggo byokka, mmwe 
mulyoke munsibirire gye ndigenda yonna. 7 Kubanga ssaagala kubalaba 
kaakano nga mpita buyisi: kubanga nsuubira okulwayo katono gye muli, 
Mukama waffe bw'alikkiriza. 8 Naye ndirwayo mu Efeso okutuusa ku 
Pentekoote; 9 kubanga oluggi olunene era olw'emirimu emingi 
lunziguliddwawo, era abalabe bangi. 10 Naye oba nga Timoseewo alijja, 
mulabe abeerenga gye muli awatali kutya; kubanga akola omulimu gwa 
Mukama waffe era nga nze: 11 kale omuntu yenna tamunyoomanga. Naye 
mumusibirire n'emirembe, ajje gye ndi: kubanga nsuubira okumulaba 
awamu n'ab'olu ganda. 12 Naye ebya Apolo ow'oluganda, nnamwegayirira 
nnyo okujja gye muli awamu n'ab'oluganda: n'atayagalira ddala kujja mu 
kiseera kino; naye alijja bw'alifuna ebbanga. 13 Mutunulenga, 
munywerenga mu kukkiriza, mubeerenga basajja, mubeerenga ba maanyi. 
14 Byonna bye mukola bikolebwenga mu kwagala. 15 Naye mbeegayirira, 
ab'oluganda (mumanyi ennyumba ya Suteefana, nga gwe mwaka 
omubereberye ogw'omu Akaya, era nga beeteeseteese okuweereza 
abatukuvu), 16 nammwe muwulirenga abali ng'abo, na buli muntu akolera 
awamu naffe afuba. 17 Era nsanyukira okujja kwa Suteefana ne 
Folutunaato ne Akayiko: kubanga ebyabula ku lwammwe baabituukiriza. 
18 Kubanga baawummuza omwoyo gwange n'ogwammwe: kale 


mukkirizenga abali ng'abo. 19 Ekkanisa ez'omu Asiya zibalamusizza. 
Akula ne Pulisika babalamusizza nnyo mu Mukama waffe; n'ekkanisa eri 
mu nnyumba yaabwe. 20 Ab'oluganda bonna babalamusizza. 
Mulamusagane n'okunywegera okutukuvu. 21 Kuno kwe kulamusa 
kwange Pawulo n'omukono gwange. 22 Omuntu yenna bw'atayagalanga 
Mukama waffe, akolimirwenga. Mukama waffe ajja. 23 Ekisa kya 
Mukama waffe Yesu Kristo kibeerenga nammwe. 24 Okwagala kwange 
kubeerenga nammwe mwenna mu Kristo Yesu. Amiina. 


2 Abakkolinso 


1:1 Paulo, omutume wa Kristo Yesu olw'okwagala kwa Katonda, ne 
Timoseewo ow'oluganda, eri ekkariisa ya Katonda eri mu Kkolinso, 
awamu n'abatukuvu bonna abali mu Akaya yonna: 2 ekisa kibeerenga gye 
muli n'emirembe ebiva eri Katonda Kitaffe ne Mukama waffe Yesu Kristo. 
3 Yeebazibwe Katonda era Kitaawe wa Mukama waffe Yesu Kristo, 
Kitaffe ow'okusaasira era Katonda ow'okusanyusa kwonna; 4 atusanyusa 
mu buli kibonoobono kyaffe, ffe tulyoke tuyinzenga okusanyusanga abali 
mu kubonaabona kwonna, n'okusanyusa ffe kwe tusanyusibwa Katonda. 5 
Kuba ebibonyoobonyo bya Kristo aga bwe byeyongera ennyo gye tuli, era 
bwe kutyo n'okusanyusibwa kwaffe kweyongera nnyo ku bwa Kristo. 6 
Naye bwe tubonaabona, tubonaabona olw'okusanyusibwa n'okulokoka 
kwammwe; era bwe tusanyusibwa, tusaayusibwa olw'okusanyusibwa 
kwammwe, okuleeta okugumiikiriza ebiboayoobonyo ebyo naffe bye 
tubonyaabonyezebwa: 7 era okusuubira kwaffe kunywera eri mmwe; nga 
tamanyi nti nga bwe mussa ekimu mu bibonyoobonyo, era bwe mutyo 
musse ekimu ne mu kusanyusibwa. 8 Kubanga tetwagala mmwe 
obutategeera, ab'oluganda eby'okubonaabona kwaffe okwatubaako mu 
Asiya, bwe twazitoowererwa ennyo nnyini Okusinga amaanyi gaffe, era 
n'okusuubira ne tutasuubira kuba balamu: 9 era ffe bennyini twalimu 
okuddamu okw'okufa munda mu ffe, tuleme obwesige okubuteeka mu ffe 
fekka, wabula Katonda azuukiza abafu: 10 eyatuwonya mu kufa okunene 
okwenkana awo, era anaatuwonyanga: era gwe tusuubira edda alituwonya; 


11 era mmwe bwe mubeera awamu ku lwaffe mu kusaba; bwe tulimala 
okuweebwa ekirabo olw'abantu abangi, abangi balyoke beebaze ku lwaffe. 
12 Kubanga okwenyumiriza kwaffe kwe kuno, okutegeeza okw'omwoyo 
gwaffe, nga mu butukuvu ne mu mazima ga Katonda, si mu magezi 
ag'omubiri wabula mu kisa kya Katonda, bwe twatambulanga mu nsi era 
okusinga ennyo eri mmwe. 13 Kubanga tetubawandiikira birala wabula 
ebyo bye musoma era n'okwatula bye mwatula, era nsuubira nga 
munaabyatulanga okutuusa enkomerero: 14 nga n'okwatula bwe 
mwatwatulako akatono, nti ffe tuli kwenyumiriza kwammwe, era nga 
nammwe bwe muli gye tuli, ku lunaku Iwa Mukama waffe Yesu. 15 Ne 
mu kusuubira kuno nnali njagala okujja gye muli edda, mulyoke 
muweebwe ekisa olw'okubiri; 16 n'okuyita gye muli okugenda e 
Makedoni, n'okuva nate e Makedoni okujja gye muli, n'okusibirirwa 
mmwe okugenda e Buyudaaya. 17 Kale bwe mali njagala bwe ntyo, 
nnalagaalaganya? oba bye ateesa, mbiteesa kugoberera mubiri, nze okuba 
n'ebyo nti weewaawo, weewaawo, ate nti si weewaawo, si weewaawo? 18 
Naye nga Katonda bw'ali omwesigwa, ekigambo kyaffe ekiri eri mmwe si 
bwe kiti nti weewaawo ate nti si weewaawo. 19 Kubanga Omwana wa 
Katonda, Yesu Kristo, ffe gwe twabuulira mu mmwe, nze ne Sirwano ne 
Timoseewo, teyali nti weewaawo ate nti si weewaawo, naye mu ye mwe 
muli weewaawo. 20 Kubanga mu byonna byonna Katonda bye yasuubiza, 
mu oyo mwe muli weewaawo: era oyo kyava aleeta Amiina, Katonda 
atenderezebwe ku bwaffe. 21 Naye. atunyweza ffe awamu nammwe mu 
Kristo, era eyatufukako amafuta, ye Katonda; 22 era eyatussaako 
akabonero, n'atuwa omusingo ogw'Omwoyo mu mitima gyaffe. 23 Naye 
nze mpita Katonda okuba omujulirwa w'emmeeme yange, nga kyennava 
nnema okujja mu Kkolinso, kubanga nnabasaasira. 24 Si kubanga tufuga 
okukkiriza kwammwe, naye tuli bakozi bannammwe ab'essanyu lyammwe: 
kubanga okukkiriza kwe kubayimiriza. 


2:1 Naye kino nnakimalirira mu mwoyo gwange, obutajja nate na nnaku 
gye muli. 2 Kubanga nze bwe mbanakuwaza, kale ansanyusa ye ani 
wabula oyo nze gwe nnakuwaza? 3 N'ekyo nnakiwandiika bwe ndijja abo 


baleme okunnakuwaza abagwanira okunsanyusa; kubanga nneesiga mmwe 
mwenna, ng'essaayu lyange lye lyammwe mwenna, 4 Kubanga mu 
kubonaabona okungi n'okulumwa omutima nnabawandiikira n'amaziga 
amangi, si Iwa ku banakuwaza, naye mutegeere okwagala kwe nnina eri 
mmwe bwe kuli okungi enyo: 5 Naye omuntu bw'aba annakuwazizza, 
abatanakuwazizza nze, wabula mmwe mwenna, so si mwenna, nneme 
okuzitowa ennyo: 6 Kunaamumala ali bw'atyo okubonerezebwa okwo 
okw'abangi; 7 kyekivudde kibagwanira mmwe okumusonyiwa obusonyiyi 
n'okumusanyusa, afaanana bw'atyo mpozzi aleme okumirwa enaaku ze nga 
ziyinze obungi. 8 Kyenva mbeegayirira okunyweza okwagala eri oyo. 9 
Kubanga era kyennava mpandiika; ndyoke ntegeere okukemebwa 
kwammwe, oba nga muwulira mu bigambo byonna. 10 Naye gwe 
musonyiwa ekigambo, nange mmusonyiwa: kubanga nange kye asonyiye, 
oba nga nsonyiye, nkisonyiye ku lwammwe mu maaso ga Kristo; 11 
Setaani alemenga kutwekulumbalizaako: kubanga tetuli ng'abatategeera 
nkwe ze. 12 Naye bwe nnajja mu Tulowa olw'enjiri ya Kristo, era oluggi 
bwe lwanzigulirwawo mu Mukama waffe, 13 ssaalaba kuwummula mu 
mwoyo gwange, olw'obutasanga Tito muganda wange: naye ne mbasiibula 
ne nyenda mu Makedoni: 14 Naye Katonda yeebazibwe, atutwala bulijjo 
ng'abawangulwa mu Kristo, n'atubikkuza evvumbe ery'okumutegeera ye 
mu buli kifo, 15 Kubanga tuli vvumbe ddungi erya Kristo eri Katonda mu 
abo abalokoka ne mu bo ababula; 16 eri abo ababula a tuli vvumbe eriva 
mu kufa erireeta okufa; naye eri bali tuli vvumbe eriva mu bulamu erireeta 
obulamu. Era ebyo ani abiyinza? 17 Kubanga tetuli nga bali abasinga 
obungi, abatabanguzi ofwamambo kya Katonda: mu maaso naye olwa 
Katonda, mu ga Katonda bwe tutyo bwe twogera mu Kristo. 


3:1 Tutanula nate okwetendereza fekka? oba twetaaga ebbaluwa, 
ng'abalala, ez'okutendereza eri jnmwe, oba eziva gye muli? 2 Mmwe muli 
bbaluwa yaffe, ewandiikiddwa mu mitima gyaffe abantu bonna gye 
bategeera, basoma; . 3 nga mulabisibwa okuba ebbaluwa ya Kristo, ffe 
gye twamuweererezaamu, etaawandiikibwa na bwino, wabula Omwoyo 
gwa Katonda omulamu; si ku bipande eby'amayinja, wabula ku bipande 


mitima egy'omubiri 4 Era bwe tutyo bwe twesiga Katonda ku bwa Kristo: 
5 si kubanga fekka tulina obuyinza, okulowoona ekigambo kulowooza 
ekigambo kyonna nga ekiva gye tuli; naye obuyinza bwaffe buva eri 
Katonda 6 era eyatuyinzisa ng'abaweereza b'endagaano empya; si 
baweereza ba nnukuta, wabula abTomwoyo: kubanga nnukuta etta; naye 
omwoyo guleeta obulamu. 7 Naye oba okuweereza okw’okufa okwali mu 
nnukuta, okwasalibwa ku mayinja, kwajjira mu kitiibwa, amayinja, 
kwajjira mu kitiibwa, abaana ba Isiraeri n'okuyinza ne batayinza 
kwekaliriza maaso ga Musa olw'ekitiibwa ky’amaaso ge; ekyali kigenda 
akuggwaawo: 8 okuweereza okw'omwoyo tekulisinga kuba na kitiibwa? 9 
Kuba oba kitiibwa eereza okw'omusango kye ng’okuweereza 
okw'obutuukirivu kweyongera nnyo okusukkiriza kitiibwa. 10 Kubanga 
ekyaweebwa ekitiibwa tekyakiwebwa mu kigambo kino, olw'ekitiibwa 
ekisinga ekyo. 11 Kuba oba ng'ekyaggwaawo kyalina ekitiibwa, 
eky'olubeerera kisinga ennyo okuba n'ekitiibwa. 12 Kale nga bwe tulina 
essuubi eryenkana awo, twogera n'obuvumu bungi 13 so si nga Musa 
eyeebi kkanga ku maaso ge, abaana ba Isiraeri balemenga okwekaliriza 
enkomerero y'ekyo ekyali kiggwaawo: 14 naye amagezi gaabwe 
gaakakanyazibwa: kubanga n'okutuusa leero eky'okubikkako kiri 
kikyaliwo mu kusomebwa kw'endagaano ey'edda nga tekinnaggibwawo; 
ekyo kivaawo mu Kristo. 15 Naye n'okutuusa leero, ebya Musa bwe 
bisomebwa, eky'okubikkako kiri ku mutima gwabwe. 16 Naye bwe 
gukyukira Mukama waffe, eky'okubikkako kiggibwawo. 17 Naye 
Mukama waffe gwe Mwoyo: era awaba Omwoyo gwa Mukama waffe we 
waba eddembe. 18 Naye ffe fenna, bwe tumasamasa ng'endabirwamu 
ekitiibwa kya Mukama waffe amaaso, gaffe nga gaggiddwako 
eky'okubikkako, tufaananyizibwa engeri eri' okuva mu kitiibwa okutuuka 
mu kitiibwa, nga ku bwa Mukama waffe Omwoyo. 


4:1 Kale, kubanga tulina okuweereza okwo, nga bwe twasaasirwa, 
tetuddirira: 2 naye twagaana eby'ensonyi ebikisibwa, aga tetutambulira mu 
bukuusa, so tetukyamya kigambo kya Katonda; naye olw'okulabisa 
amazima nga twetendereza eri omwoyo gwa buli muntu mu maaso ga 


Katonda. 3 Naye okubikkibwako oba ng'enjiri yaffe ebikkibwako, 
ebikkibwako mu abo ababula: 4 katonda ow'emirembe gino be yaziba 
amaaso g'amagezi gaabwe abatakkiriza, omusana gw'enjiri ey'ekitiibwa 
eya Kristo, oyo kye kifaananyi kya Katonda, gulemenga okubaakira: 5 
Kubanga tetwebuulira fekka, wabula Kristo Yesu nga ye Mukama waffe, 
naffe nga tuli baddu bammwe ku lwa Yesu. 6 Kubanga Katonda ye 
yayogera nti Omusana gulyaka mu kizikiza, eyayaka mu mitima gyaffe, 
okuleeta omusana ogw'okutegeera ekitiibwa kya Katonda mu maaso ga 
Yesu Kristo. 7 Naye obugagga obwo tuli nabwo mu bibya eby'ebbumba, 
amaanyi amangi ennyo galyoke gavenga eri Katonda, so si eri ffe; 8 
tutaayizibwa eruuyi n'eruuyi, naye tetunyigirizibwa; tweraliikirira, so si 
kweraliikiririra ddala: 9 tuyiggayizibwa, naye tetulekebwa; tumegebwa, 
naye tetuzikirira; 10 bulijjo nga tutambula nga tulina mu mubiri okuttibwa 
kwa Yesu, era obulamu bwa Yesu bulyoke bulabisibwenga mu mubiri 
gwaffe. 11 Kubanga ffe abalamu tuweebwayo emaku zonna eri okufa 
okutulanga Yesu, era n'obulamu bwa Yesu bulyoke bulabisibwenga mu 
mubiri gwaffe ogufa. 12 Bwe kiyo okufa kukolera mu ffe, naye bulamu 
mu mmwe. 13 Naye nga tulina omwoyo guli ogw'okukkiriza, nga bwe 
kyawandiikibwa nti Nakkiriza, kyennava njogera era naffe tukkiriza, era 
kyetuva twogera; 14 nga tumanyi ng'oyo eyazuukiza Mukama waffe Yesu, 
era naffe alituzuukiza wamu ne Yesu, era alitwanjulira wamu nammwe. 15 
Kubanga byonna biri ku bwammwe, ekisa ekyo bwe kyeyoagera 
olw'abangi kiryoke kyongezenga okwebaza Katonda aweebwe ekitiibwa. 
16 Kyetuva tulema okuddirira; naye newakubadde omuntu waffe 
w'okungulu ng'aggwaawo, naye omuntu waffe ow'omunda afuuka muggya 
bulijjo bulijjo. 17 Kubanga okubonaabona kwaffe okuazitowa, 
okw'ekiseera ekya kaakano, wongerayongera nnyo okutukolera kidibwa 
ekizitowa eky'emirembe n'emirembe; 18 ffe nga tetutuauuira ebirabika, 
wabula ebitalabika: nbanga ebirabika bya kiseera; naye ebitalabika bya 
mirembe na mirembe. 


5:1 Kubanga tumanyi nti, oba ng'ennyumba yaffe ey'ensiisira ey'onu nsi 
eryabizibwa, tulina eryazimbibwa tulina eyazimbibwa eva eri Katonda, 


ennyumba taazimbibwa na mikono, ey'emirenbe n'emirembe, ey'omu ggulu. 
2 Kubanga tusindira mu eno, nga wegomba okwambazibwa ennyunba 
yaffe eriva mu ggulu: 3 bwe tulyambazibwa, mpozzi tuleme okusangibwa 
nga tuli bwereere: 4 Kubanga ffe abali mu nsiisira eno tusinda, nga 
tuzitoowererwa; si kubanga twagala okwambuta, wabula okwambazibwa, 
ogwo ogufa gulyoke gumirwe obulamu. 5 Naye eyaukolera ekyo ye 
Katonda, eyatuwa omusingo ogw'Omwoyo. 6 Kyetuva tuguma omwoyo 
ennaku zonna, era tumanya nga bwe tuba mu mubiri tuba wala Mukama 
waffe 7 (kubanga tutambula olw'okukkiriza, si Iwa kulaba); 8 tuguma 
omwoyo, era kino kye tusinga okwagala, okuba ewala omubiri n'okubeera 
Mukama waffe gy'ali. 9 Era kyetuva tufuba, oba nga tukyali muno, oba 
nga tuli wala, okusiimibwa ye. 10 Kubanga ffe fenna kitugwanira 
okulabisibwa Kristo w'alisalira emisango; buli muntu aweebwe bye yakola 
mu mubiri, nga bwe yakola, oba birungi oba bibi. 11 Kale, bwe tumanya 
entiisa ya Mukama waffe, tusendasenda abantu, naye tulabisibwa eri 
Katonda: era nsuubira nga tulabisibwa ne mu myoyo gyammwe. 12 
Tetwetendereza nate eri mmwe, wabula okubawa mmwe kye 
munaasinziirangako okwenyumirizanga ku lwaffe, mulyoke mubenga 
n'eky'okubaddamu abeenyumiriza mu maaso, so si mu mutima. 13 Kuba 
oba nga tulaluse, tulaluse eri Katonda; oba nga twegendereza, 
twegendereza eri mmwe. 14 Kubanga okwagala kwa Kristo kutuwaliriza, 
nga tulowooza bwe tuti ng'omu yabafiirira bonna, bonna kyebaava bafa; 15 
naye yafiirira bonna, abalamu balemenga okubeera abalamu nate ku 
bwabwe bokka, wabula ku bw'oyo eyabafiirira n'azuukira. 16 Okusooka 
leero kyetuva tulema okumanya omuntu yenna mu mubiri: okumanya 
newakubadde nga twamanya Kristo mu mubiri, naye kaakano 
tetukyamumanya nate bwe tutyo. 17 Omuntu yenna bw'aba mu Kristo 
kyava abeera ekitonde ekiggya: eby'edda nga biweddewo; laba, nga 
bifuuse biggya. 18 Naye byonna biva eri Katonda, eyatutabaganya naye 
yekka ku bwa Kristo, natuwa ffe okuweereza okw'okutabaganya; nti 19 
Katonda yali mu Kristo ng'atabaganya ensi naye yennyini, nga tababalira 
byonoono byabwe, era nga yatuteresa ffe ekigambo eky'okutabaganya. 20 
Kyetuva tubeera ababaka mu kifo kya Kristo, Katonda ng'afaanana 


ng'abeegayirira mu ffe: tubeegayirira mu kifo kya Kristo mutabagane ne 
Katonda. 21 Ataamanya kibi, yamufuula ekibi ku Iwaffe; ffe tulyoke 
tufuuke obutuukirivu bwa Katonda mu ye. 


6:1 Era bwe tukolera emirimu awamu naye tubeegayirira obutaweerwa 
bwereere kisa kya Katonda 2 (kubanga ayogera nti Mu biro 
eby'okukkirizibwamu nnakuwulira, Ne ku lunaku olw'obulokozi 
nnakuyamba: laba, kaakano bye biro eby'okukkirizibwamu; laba, kaakano 
Iwe lunaku olw'obulokozi): 3 nga tetuleeta nkonge yonna mu kigambo 
kyonna, okuweereza kwaffe kulemenga okunenyezebwa; 4 naye mu 
byonna nga twetendereza ng'abaweereza ba Katonda, mu kugumiikiriza 
okungi, mu bibonoobono, mu kwetaaga, mu maku, 5 mu kukubibwa, mu 
kusibibwa, mu kukaayana, mu kufuba, mu kutunula, mu kusiiba; 6 mu 
bulongoofu, mu kutegeera, mu kugumiikiriza, mu kisa, mu Mwoyo 
Omutukuvu, mu kwagala okutaliimu bunnanfuusi; 7 mu kigambo 
eky'amazima, mu maanyi ga Katonda; lolw'ebyokulwanyisa 
eby'obutuukirivu mu mukono ogwa ddyo n'ogwa kkono, 8 olw'ekitiibwa 
n'olw'okunyoomebwa, elw'okuvumibwa n'olw'okusiimibwa; ng'abalimba, 
era naye ab'amazima; 9 ng'abatategeerebwa, era naye abategeerebwa 
ennyo; ng'abafa, era, laba, tuli balamu; ng'ababonerezebwa, era ne 
tutattibwa; 10 ng'abanakuwala, naye abasanyuka bulijjo; ng'abaavu, naye 
abagaggawaza abangi; ng'abatalina kintu, era naye abalina ddala byonna. 
11 Akamwa kaffe kaasamiddwa eri mmwe, Abakkolinso, omutima 
gwaffe gugaziye. 12 Temufunze mu ffe, naye mufunze mu myoyo 
gyammwe. 13 Naye mulyoke munsasule bwe mutyo (mbabuulira 
ng'abaana bange), nammwe mugaziwe. 14 Temwegattanga na batakkiriza 
kubanga temwenkanankana: kubanga obutuukirivu n'obujeemu bugabana 
butya? oba omusana gussa kimu gutya n'ekizikiza? 15 Era Kristo 
atabagana atya ne Beriyali? oba mugabo ki eri omukkirizal n'atali 
mukkiriza? 16 Era yeekaalu ya Katonda yeegatta etya n'ebifaananyi? 
kubanga ffe tuli yeekaalu ya Katonda omulamu; nga Katonda bWe 
yayogera nti Nnaabeeranga mu bo, ne ntambuliranga mu bo; nange 
nnaabeeranga Katonda waabwe, nabo banaabeeranga bantu bange. 17 Kale 


Muve wakati w'abo, mweyawule, bw'ayogera Mukama: So temukomanga 
ku kintu ekitali kirongoofu; Nange ndibasembeza. 18 Era nnaabeeranga 
Kitammwe gye muli, Nammwe munaabeeranga gye ndi abaana ab'obulenzi 
n'ab'obuwala, bw'ayogera Mukama Omuyinza w'ebintu byonna. 


7:1 Kale bwe tulina ebyasuubizibwa ebyo,abaagalwa, twenaazengako 
obugwagwa bwonna obw'omubiri n'obw'omwoyo, nga tutuukiriza 
obutukuvu mu kutya Katonda. 2 Mutukkirize: tetwonoonanga muntu 
yenna, tetuguliriranga muntu yenna, tetulyazaamaanyanga muatu yenna: 3 
Soogedde ku banenya: kubanga edda nnayogera nga muli mu mitima 
gyaffe okufiira awamu nammwe n'okubeera abalamu awamu nammwe. 4 
Njogera n'obuvumu bungi eri mmwe, nneenyumiriza nnyo ku lwammwe: 
njijudde nnyo essanyu, nsukkiridde okujaguza mu bibonoobono byaffe 
byonna. 5 Kubanga era bwe twajja mu Makedoni, omubiri gwaffe ne 
gutalaba kuwummula n'akatono, naye ne tubonaabona eruuyi n'eruuyi; 
ebweru yaliyo entalo, munda mwalimu okutya. 6 Kubanga era bwe twajja 
mu Makedoni, omubiri gwaffe ne gutalaba kuwummula n'akatono, naye ne 
tubonaabona eruuyi n'eruuyi; ebweru yaliyo entalo, munda mwalimu 
okutya. 7 so si Iwa kujja kwe kwokka, era naye olw'okusanyusibwa kwe 
yasanyusibwa mu mmwe, bwe yatubuulira okwegomba kwammwe, 
okunakuwala kwammwe, okunyiikira kwammwe ku lwange; nange 
kyennava nneeyongera okusanyuka. 8 Kuba newakubadde nga 
nnabanakuwaza n'ebbaluwa yange, sejjusa, newakubadde nga namala 
okwejjusa; kubangandabye ng'ebbaluwa eyo yabanakuwaza, newakubadde 
nga yabanakuwaza kaseera. 9 Kaakano nsanyuse, sisanyuse kubanga 
mwanakuwazibwa, naye kubanga mwanakuwala n'okwenenya ne 
mwenenya: kubanga mwanakuwala eri Katonda, muleme okufiirwa mu 
kigambo kyonna ku bwaffe. 10 Kubanga okunakuwala eri Katonda kuleeta 
okwenenya okw'obulokozi okutejjusibwa: naye okunakuwala okw'omu nsi 
kuleeta okufa. 11 Kubanga, laba; okunakuwala okwo eri Katonda nga 
kwabaleetera okufuba lokungi, era n'okuwoza ensonga yammwe, era 
n'okusunguwala, era n'okutya, era n'okwegomba, era n'okunyiikira, era 
a'okuwalana eggwanga! Mu byonna mwetegeeza nga muli balongoofu mu 


kigambo ekyo. 12 Kale newakubadde nga nnabawandiikira, ssaawandiika 
ku Iw'oyo eyakola obubi; newakubadde ku lw'oyo eyakolwa obubi, wabula 
okunyiikira kwammwe ku lwaffe kulyoke kulabisibwe eri mmwe mu 
maaso ga Katonda. 13 Kyetwava tusanyusibwa: ne mu kusanyusibwa 
kwaffe, ne tweyongera nnyo okusanyuka olw'essanyu lya Tito, kubanga 
omwoyo gwe gwawummuzibwa mmwe mwenna. 14 Kuba oba nga 
nneenyumiriza mu kigambo kyonna ku Iwammwe eri oyo, ssaakwatibwa 
nsonyi; naye nga bwe twababuulira byonna mu mazima, era bwe kutyo 
n'okwenyumiriza kwaffe eri Tito kwali kwa mazima: 15 N'okwagala kwe 
okw'omunda kweyongera nnyo nnyini okubeera gye muli; ng'ajjukira 
okugonda kwammwe mwenna, bwe mwamusembeza n'okutya 
n'okukankana. 16 Nsanyuse kubanga mu byonna nguma omwoyo mu 
mmwe. 


8:1 Era tubategeeza, ab'oluganda, ekisa kya Katonda ekyaweebwa mu 
kkanisa ez'e Makedoni; 2 mu kubonaabona okwabakema etmyo essanyu 
lyabwe eryasukkirira, n'obwavu bwabwe obwayinga obungi byasukkirira 
mu bugagga obw'obugabi bwabwe. 3 Kubanga, ntegeeza bo, baagaba 
bokka nga bwe baayinza era n'okusinga obuyinza bwabwa, 4 nga batusaba 
n'okwegayirira okungi olw'ekisa ekyo n'okussa ekimu okwo mu 
kuweereza abatukuvu; 5 so si nga bwe nnali ndowooza, naye baasooka 
okwewaayo bokka eri Mukama waffe, n'eri ffe mu kwagala kwa Katonda. 
6 Kyetwava tubuulirira Tito, nga bwe yatanula edda, era bw'atyo alyoke 
akituukirize era n'ekisa ekyo gye muli. 7 Naye nga bwe musukkirira mu 
byonna, mu kukkiriza, ne mu kwogera, ne mu kutegeera, ne mu kufuba 
kwonna, ne mu kwagala kwammwe eri ffe, era musukkirirenga ne mu kisa 
ekyo. 8 Soogera nga mbalagira bulagizi, wabula olw'okufuba kw'abalala 
nga nkema okwagala kwammwe nga kwa mazima. 9 Kubanga mutegeera 
ekisa kya Mukama waffe Yesu Kristo, nti bwe yali omugagga, naye 
n'afuuka omwavu ku Iwammwe, obwavu bwe bulyoke bubagaggawaze 
mmwe. 10 Era mbagambye kye ndowooza olw'ekyo: kubanga kibasaanira 
mmwe, abaasooka okutanula, si kukola kwokka, era naye n'okwagala, nga 
mwakamala omwaka gumu. 11 Naye kaakano mutuukirize n'okukola; nga 


bwe waaliwo okwagala amangu, era n'okutuukiriza bwe kutyo kulyoke 
kubeerewo, nga hwe muyinza; 12 Kuba oba nga waliwo okwagala 
amangu, kukkirizibwa ng'omuntu bw'alina, si nga bw'atalina. 13 Kubanga 
soogedde bwe ntyo, abalala bawummuzibwe, na mmwe muteganyizibwe: 
14 wabula olw'okwenkanankana, okusukkirira kwammwe kuweereze 
okwetaaga kwabwe kaakano mu biro bino, era n'okusukkirira kwabwe 
kulyoke kuweereze okwetaaga kwammwe; okwenkanankana kubeerewo: 
15 nga bwe kyawandiikibwa nti Eyakunnanyanga ennyingi, 
teyasigazangawo; naye eyakunnaanyanga akatono, teyeetaaganga. 16 
Naye Katonda yeebazibwe, eyassa mu mutima gwe Tito okufuba okwo ku 
lwammwe. 17 Kubanga okukktnza akkirizza okubuulirira kwaffe; kubanga 
naye yennyini alina okufuba okungi, asitula okugenda gye muli nga 
yeetuma. 18 Era tutuma wamu naye ow'oluganda, atenderezebwa mu njiri 
mu kkanisa zonna; 19 so si ekyo kyokka, era so naye oyo ye yalondebwa 
ekkanisa okutambula naffe olw'ekisa ekyo, kye tuweereza ffe Mukama 
waffe aweebwe ekitiibwa, era tulage okwa,gala kwaffe amangu: 20 nga 
twetwala ekyo, omuntu obutatunenya olw'ekirabo kino kye tuweereza: 21 
kubanga tuteekateeka ebirungi, si mu maaso ga Mukama waffe mwokka, 
era naye ne mu maaso g'abantu. 22 Era tutuma wamu nabo muganda 
waffe, gwe twakemanga emirundi emingi mu bigambo ebingi nga 
munyiikivu, naye kaakano muayiikivu nnyo. okusingawo, olw'okwesiga 
okungi kw'alina eri mmwe. 23 Omuntu bw'anaabuuzanga ebya Tito, ye 
assa ekimu nange era ye mukozi munnange eri mmwe; oba bya baganda 
baffe, be babaka ab'ekkanisa, abo kye kitiibwa kya Kristo: 24 Kale 
mubalage mu maaso g'ekkanisa ekiraga okwagala kwammwe 
n'okwenyumiriza kwaffe ku Iwammwe. 


9:1 Kubanga eby'okuweereza abatukuvu tekinneetaagisa kubibawandiikira: 
2 kubanga mmanyi okwagala kwammwe, kwe nneenyumiririzaamu eri 
ab'e Makedoni ku Iwammwe, nga Akaya yaakamala omwaka gumu 
okweteekateeka; n'okunyiikira kwammwe kwakubiriza bangi mu bo: 3 
Naye nttama ab'oluganda, okwenyumiriza kwaffe ku Iwammwe kuleme 
okuba okw'obwereere mu kigambo ekyo; nga bwe njogedde, mulyoke 


mweteeketeeke: 4 mpozzi ab'e Makedoni abalala bwe balijja nange, 
bwe.balibasanga nga temweteeseteese, ffe (obutoogera mmwe) tuleme 
okukwatibwa ensonyi mu kusuubira okwo. 5 Kyenvudde ndowooza nga 
kiņgwanidde okwegayirira ab'oluganda, bankulembere: okujja gye muli, 
basooke balongoose omukisa gwammwe gwe mwasuubiza edda, gulyoke 
gweteeketeeke, ng'omukisa, so si ng'ekisoloozebwa. 6 Naye kye njogedde 
kino nti Asiga entono, alikungula ntono; era asiga ennyingi, alikungula 
nnyingi. 7 Buli muntu akolenga nga bw'amaliridde mu mutima gwe; si lwa 
nnaku, newakubadde olw'okuwalirizibwa: kubanga Katonda ayagala oyo 
agaba n'essanyu. 8 Era Katonda ayinza okwaza ekisa kyonna gye muli 
mmwe nga mulina ebibamala byonna ennaku zonna mu bigambo byonna 
mulyoke musukkirirenga mu bikolwa byonna ebirungi: 9 aga bwe 
kyawandiikibwa nti Ye asasaanya, yagabira abaavu Obutuukirivu bwe bwa 
lubeerera emirembe gyonna, 10 Era oyo awa ensigo omusizi n'emmere 
ey'okulya, anaabawanga anaabongerangako ensigo zammwe; era 
anaayazanga ebibala eby'obutuukirivu bwammwe: 11 nga 
mugaggawazibwa mu byonna mukolenga obugabi bwonna, obwebazisa 
Katonda mu ffe. 12 Kubanga okugaba okw'okuweereza okwo ekujjula 
bujjuzi ekigera ky'ebyo abatukuvu bye beetaaga, era naye kusukkirira 
olw'okwebaza okungi eri Katonda; 13 kubanga olw'okukemebwa 
kwammwe mu kuweereza kuno batendereza Katonda olw'okugonda oka 
okwatula kwammwe eri enjiri ya Kristo, n'olw'obugabi bw'okugabana 
kwammwe eri bo n'eri bonna; 14 era bo bokka nga balumirwa mmwe 
emyoyo mu kubasabira olw'ekisa kya Katonda ekitasingika mu mmwe: 15 
Katonda yeebazibwe olw'ekirabo kye ekitayogerekeka. 


10:1 Naye aze kennyini Pawulo mbeegayirira olw'obukkakkamu 
n'obuwombeefu bwa Kristo, nze gwe mutoowaza bwe mba ssiriiwo 
mpitibwa muzlra; 2 kale mbeegayirira bwegayirizi, Iwe ndibaawo nneme 
okubalaga obuzira obwo bwe ndowooza okuba nabwo eri abalala 
abalowooza nga ffe tutambula okugobereranga omubiri. 3 Kuba 
newakubadde nga tutambulira mu mubiri, tetulwana kugobereranga mubiri 
4 (kubanga ebyokulwanyisa eby'entalo zaffe si bya mubiri, naye bya 


maanyi eri Katonda olw'okumenya ebigo); 5 nga tumenya empaka na buli 
kintu ekigulumivu ekikulumbazibwa okulwana n'okutegeera kwa Katonda, 
era nga tujeemula buli kirowoozo okuwulira Kristo; 6 era nga 
tweteeseteese okuwalana eggwanga ku butagonda bwonna, okugonda 
kwammwe bwe kulituukirira. 7 Mutunuulire ebintu nga bwe biri. Omuntu 
yenna bwe yeewulira muli nga wa Kristo yeerowonze kino nate yekka nti 
nga ye bw'ali owa Kristo, era na$e bwe tutyo, 8 Kubanga ne bwe 
ndisukkirira okwenyumiriza olw'obuyinza bwaffe (Mukama waffe bwe 
yatuwa olw'okubazimba, so si Iwa kubasuula), ssirikwatibwa nsonyi: 9 
nneme okufaanana ng'abatiisa n'ebbaluwa zange: 10 Kubanga boogera nti 
Ebbaluwa ze nzibu, za maanyi; aaye bw'abaawo omubiri gwe munafu, 
n'okwogera kwe si kintu: 11 Ali bw'atyo alowooze kino nti nga bwe tuli 
mu bigambo mu bbaluwa nga tetulityo, era bwe tutyo: bwe tuli mu bikolwa 
nga tuli eyo. 12 Kubanga tetwanijanga kwerowooza nga tuli ku muweado 
gw'abalala ku bo abeetendereza bokka newakubadde okwegeraageranya 
nabo: naye bo bokka nga beegeza bokka na bokka, era nga 
beegeraageranya bokka na bokka, tebalina magezi. 13 Naffe ffe 
tetulyenyumiriza okusinga ekigera kyaffe, wabula mu kigera eky'ensalo 
Katonda gye yatugabira okuba ekigera, era n'okutuuka ne gye muli: 14 
Kubanga tetukununkiriza kusinga kigera ng'abatatuuka gye muli: kubanga 
era twajja n'okutuuka gye muli mu njiri ya Kristo: 15 nga tetwenyumiriza 
kusinga kigera kyaffe mu mirimu egy'abalala: naye nga tusuubira, 
okukkiriza kwammvee bwa kukula okuguiumizibwa mu mmwe ng'ensalo 
yaffe bw'eri okusukkirira, 16 era n'okubuulira enjiri mu bifo ebiri ewala 
okusinga mmwe, era obuteenyumiiiza mu nsalo ey'abalala 
olw'ebyeteeseteese. 17 Naye eyeenyumiriza yeenyumirizenga mu Mukama 
waffe. 18 Kubanga eyeetendereza yekka si ye asiimibwa, wabula Mukama 
waffe gw'atendereza: 


11:1 Singa mungumiikirizza mu busirusiru obutono; era naye 
mungumiikirize. 2 Kubanga mbakwatirwa obuggya bwa Katonda: kubanga 
nnabafumbiza bbammwe omu; ndyoke mbaleeta eri Kristo nga omuwala 
omulongoofu. 3 Naye ntidde, ng'omusota bwe gwalimbalimba Kaawa mu 


bukuusa bwagwo, mpozzi ebirowoozo byammwe okwonoonebwanga mu 
kulaba wamu ne mu bulongoofu ebiri eri Kristo. 4 Kuba oyo ajja 
bw'abuulira Yesu omulala gwe tutaabuulira, oba bwe muweebwa omwoyo 
omulala gwe mutaaweebwa, oba njiri ndala; gye mutakkiriza, mukola 
bulungi okumugumiikiriza. 5 Kubanga ndowooza nga ssisingibwa 
n'akatono abatume abakulu ennyo. 6 Naye newakubadde nga ndi muligo 
mu bigambo, naye ssiri muligo mu kutegeera; naye mu byonna twakwolesa 
mu bantu bonna eri mmwe. 7 Oba nnayonoona bwe nueetoowaza nzekka 
mmwe mugulumizibwe kubanga nnababuulira enjiri ya Katonda 
ey'obwereere? 8 Nnanyaga ekkanisa endala, nga mpeebwa empeera 
olw'okubaweereza mmwe; 9 era bwe nnabanga nammwe nga nneetaaga, 
ssaazitoowereranga muntu yenna; kubanga ab'oluganda bwe baava mu 
Makedoni, baatuukiriza ebyali bimbuze; ne mu byonna nneekuuma 
obutabazitoowereranga, era nneekuumanga bwe ntyo. 10 Ng'amazima ga 
Kristo bwe gali mu nze, siwali: alinziyiza okwenyumiriza okwo mu asalo 
ez'e Yakaya. 11 Lwaki? kubanga sibaagala? Katonda amanyi. 12 Naye 
bwe nkola, era bwe nnaakolanga, mbaggirewo awasinziirwa abo abaagala 
awasinziirwa, balabike era nga ffe mu kigambo kye beenyumiririzaamu. 
13 Kubanga abali ng'abo be batume ab'obulimba, abakozi ab'obukuusa, 
abeefaananya ng'abatume ba Kristo. 14 So si kya magero; kubanga ne 
Setaani yeefaananya aga malayika ow'omusana. 15 Kale si kitalo era 
n'abaweeteza be bwe beefaananya ng'abaweereza: ab'obutuukirivu; 
enkomerero yaabwe eribeera ng'ebikolwa byabwe. 16 Njogera nate nti 
Omuntu yenna aleme okundowooza nga ndi musirusiru; naye okulowooza 
bwe mundowooza bwe mutyo, naye munsembeze ng'omusirusiru, nange 
nneenyumirizeeko akatono. 17 Kye njogera, sikyogera nga kigambo kya 
Mukama waffe, naye nga mu busirusiru, mu buvumu buno 
obw'okwenyumiriza. 18 Kubanga bangi abeenyumiriza mu mubiri, nange 
nneenyumiriza. 19 Kubanga mugumiikiriza n'essanyu abasirusiru, kubanga 
mtnwe muli bagezigezi. 20 Kubanga mugumiikiriza omuntu, bw'abafuula 
abaddu, bw'abamira, bw'abawamha, bwe yeegulumiza, bw'abakuba 
amaaso. 21 Njogedde olw'okweswaza, ng'abanafuwala. Naye omuntu 
yenna. ky'agumira (njogera mu busirusiru), nange nguma. 22 Bo 


Baebbulaniya? nange. Bo Baisiraeri? nange. Bo zzadde lya Ibulayimu? 
nange. 23 Bo baweereza ba Kristo? (njogera ng'omulalu) nze mbasinga; 
mu kufuba mbasukkirira, mu kusibibwa mbasukkirira, mu kukubibwa 
Okuyingirira ennyo, mu kufa emirundi emingi. 24 Eri Abayudaaya 
nnakubibwa emirundi etaano emiggo amakumi asatu mu mwenda. 25 
Emirundi esatu nnakubibwa enga, omulundi gumu nnakasuukirirwa 
amayinja, emirundi esatu eryato lyamenyeka, nnasula ne nsiiba mu buziba; 
26 mu kutambulanga emirundi emingi, mu bubi obw'emigga, mu bubi 
obw'abanyazi, mu bubi lobuva eri eggwanga lyange, mu bubi obuva eri 
ab'amawanga, mu bubi obw'omu kibuga, mu bubi obw'omu ddungu, mu 
bubi obw'omunnyanja, mu bubi obw'ab'oluganda ab'obulimba; 27 mu 
kufuba n'okukoowa, mu kutunulanga emirundi emingi, mu njala n'ennyonta, 
mu kusiibanga: emirundi emingi, mu mpewo n'okubeera obwereere. 28 
Obutassaako bya bweru, waliwo ekinzitoowerera bulijjo bulijjo, 
okwerariikiriranga olw'ekkanisa zonna. 29 Ani omunafu; nange bwe ssiba 
munafu? ani eyeesittazibwa, nange bwe ssaaka? 30 Oba nga kirpwanidde 
okwenyumiriza, nneenyumirizanga olw'eby'obunafu bwange. 31 Katonda 
Kitaawe wa Mukama waffe Yesu, eyeebazibwa emirembe gyonna, amanyi 
nga ssirimba. 32 Mu Ddamasiko ow'essaza owa Aleta kabaka yateega 
ekibuga eky'Abadamasiko, alyoke ankwate: 33 ne bampisa mu ddirisa nga 
ndi mu kisero ku bbugwe, ne ndokoka okuva mu mikono gye. 


12:1 Kiņyywanidde okwenyumiriza, newakubadde nga tekusaana; naye ka 
nyende mu kwolesebwa n'okubikkulirwa kwa Mukama waffe. 2 Mmanyi 
omuntu mu Kristo, eyaakamala emyaka ekkumi n'ena (oba mu mubiri, 
ssimanyi; oba awatali mubiri, ssimanyi; Katonda amaanyi), okutwalibwa 
omuntu ali bw'atyo mu ggutu ery'okusatu. 3 Era, mmanyi omuntu ali 
bw'atyo (oba mu mubiri, oba awatali mubiri, ssimanyi; Katonda amanyi), 4 
bwe yatwalibwa mu lusuku lwa Katonda, n'awulira ebigambo 
ebitayogerekeka, ebitasaanira muntu kubyatula. 5 Ku bw'omuntu ali 
bw'atyo nneenyumirizanga: naye ku bwange ssiryenyumisiza, wabula mu 
by'obunafu bwange. 6 Kuba singa nayagala okwenyumirizanga, 
ssandibadde musirusiru; kubanga nandyogedde amazima: naye ndeka, 


omuntu yenna alemenga okundowooza okusinga bw'andaba oba 
bw'ampulira. 7 N'olw'obukutu obusinga ennyo obw'ebyo ebyabikkulilswa, 
nnemenga okugulumizibwa ennyo, kyennava mpeebwa eriggwa mu 
mubiri, omubaka wa Setaani okunkubanga, nnemenga okugulumizibwa 
ennyo. 8 Olw'ekigambo ekyo nneegayirira Mukama waffe emirundi esatu, 
kinveeko. 9 N'anyamba nti Ekisa kyange kikumala: kubanga amaanyi 
gange gatuukiririra mu bunafu. Kyennaavanga nneenyumiriza n'essanyu 
eringi olw'eby'obunafu bwange, amaanyi ga Kristo galyoke gasiisire ku 
nze. 10 Kyenva nsanyukira eby'obunafu, okugirirwanga eky'ejo, 
okwetaaganga, okuyigganyizibwanga, okutegananga, okulangibwanga 
Kristo: kubanga bwe mba omunafu, Iwe mba ow'amaanyi. 11 Nfuuse 
musirusiru: mmwe mwampaliriza; kubanga nnagwanira okutenderezebwa 
mmwe; kubanga ssaasingibwa mu kigambo kyonna abatume abakulu 
ennyo, newakubadde nga nze siri kintu. 12 Mazima obubonero 
obw'omutume bwakolerwanga ewammwe mu kugumiikiriza kwonna, mu 
bubonero n'eby'amagero n'eby'amaanyi. 13 Kubanga kiki ekkanisa endala 
kye zaabasingiramu, wabula nze nzekka obutabazitoowereranga? 
munsonyiwe ekyonoono ekyo. 14 Laba, omulundi ogw'okusatu kaakano 
nneeteeseteese okujja gye muli; so siribazitoowerera: kubanga sinoonya 
byammwe, wabula mmwe: kubanga tekigwanira abaana okuterekeranga 
abakadde, wabula abakadde okuterekeranga abaana. 15 Era ndiwaayo era 
ndiweebwayo n'essanyu eringi olw'obulamu bwammwe. Bwe nsinga 
okubaagala ennyo, njagalibwa katono? 16 Naye si musango, nze 
ssaabazitoowerera, naye, bwe nnali omugerengetanya, nabateega mu 
lukwe. 17 Omuntu yenna gwe nnabatumira nnamufunya amagoba eri 
mmwe? 18 Nnabuulirira Tito, ne numa ow'oluganda awamu naye. Tito 
yafuna amagoba eri mmwe? tetwatambula n'Omwoyo omu? 
tetwatambulira mu kisinde kimu? 19 Obw'edda mulowoozezza nga ffe 
tubawoleza ensonga. Mu maaso ga Katonda twogerera mu Kristo. Naye 
byonna, abaagalwa, bya kubazimba mmwe. 20 Kubanga ntidde, bwe 
ndijja, mpozzi okubasanga nga mufaanana nga bwe ssaagala, nange mmwe 
muleme okunsanga nga nfaanana nga bwe mutayagala; mpozzi okubeera 
eyo okuyomba, obuggya, obusungu, empaka, okulyolyoma, okugeya, 


okwegulumiza, okujeema; 21 bwe ndijja nate, Katonda wange aleme 
okuntoowaza eri mmwe, nange okubanakuwalira abangi abaayonoona 
edda ne bateenenya obugwagwa n'obwenzi n'obukaba bwe baakola. 


13:1 Kaakano njija gye muli omulundi ogw'okusatu. Mu kamwa 
k'abajulirwa ababiri oba basatu buli kigambo kirinywera. 2 Nnalaalika era 
ndaalika, nga bwe nnakola bwe nnali eyo omulundi ogw'okubiri, era ne 
kaakano bwe ntyo nga ssirityo, mbagamba abo abaayonoona edda 
n'abalala bonna, nti bwe ndijja nate, ssirisaasira; 3 kubanga munoonya 
ekitegeeza nga Kristo ayogerera mu nze; atali munafu eri mmwe, naye 
alina amaanyi mu mmwe: 4 kubanga yakomererwa olw'obunafu, naye 
mulamu olw'amaanyi ga Katonda. Kubanga naffe tuli banafu mu ye, naye 
tuliba balamu awamu naye olw'amaanyi ga Katonda eri mmwe. 5 
Mwekebere mwekka oba nga muli mu kukkiriza; mwekeme mwekka. Oba 
temwetegeera mwekka nga Yesu Kristo ali mu mmwe? wabula nga muli 
abatasiimibwa. 6 Naye nsuubira nga mulitegeera nga ffe tetuli 
batasiimibwa: 7 Era tusaba Katonda mmwe mulemenga okukola obubi 
bwonna; si ffe okulabika ng'abasiimibwa, wabula mmwe okukolanga 
obulungi ffe ne bwe tulibeera ng'abatasiimibwa. 8 Kubanga tetuyinza 
kuziyiza mazima, wabula okugayamba. 9 Kubanga tusanyuka ffe: bwe 
tuba abanafn, nammwe bwe muba n'amaanyi: era na kino tukisaba, mmwe, 
okutuukirira. 10 Kyenvudde mpandiika ebyo nga ssiri eyo, bwe mbeera 
eyo nneme okuba omukambwe, ng'obuyinza bwe buli Mukama waffe bwe 
yampa olw'okuzimba, so si Iwa kumenya. 11 Eky'enkomerero, 
ab'oluganda, mweraba: Mutuukirire; musanyusibwe; mulowooze bumu; 
mubeere n'emirembe: ne Katonda ow'okwagala n'emirembe anaabanga 
nammwe. 12 Mulamusagane n'okunywegera okutukuvu. 13 Abatukuvu 
bonna babalamusizza. 14 Ekisa kya Mukama waffe Yesu Kristo, 
n'okwagala kwa Katonda, n'okusseekimu okw'Omwoyo Omutukuvu, 
bibeerenga nammwe mwenna. 


Abaggalatiya 


1:1 Pawulo omutume (ataava mu bantu newakubadde okuyiia eri omuntu, 
wabula eri Yesu Kristo ne Katonda Kitaffe, eyamuzuukiza mu bafu), 2 
n'ab'oluganda bonna abali nange tubawandiikidde ekkanisa ez'e Ggalatiya: 
3 ekisa kibenga gye muli n'emirembe ebiva eri Katonda Kitaffe, ne 
Mukama waffe Yesu Kristo, 4 eyeewaayo olw'ebibi byaffe, alyoke 
atuggye mu mirembe gino egiriwo emibi nga bwe yayagala Katonda era 
Kitaffe: 5 aweebwenga ekitiibwa emirembe n'emirembe. Amiina. 6 
Nneewuunya kubanga musenguka mangu bwe muti eyabayita mu kisa kya 
Kristo okugenda eri enjiri efaanana obulala; 7 si ndala, wabula abantu 
ababateganya, abaagala okukyusiza ddala enjiri ya Kristo. 8 Naye oba nga 
ffe oba malayika ava mu ggulu bw'abuuliranga enjiri wabula nga bwe 
twababuulira, akolimirwenga. 9 Nga bwe twasooka okwogeza, bwe nnyo 
bwe njogera kaakano nate nti Omuntu bw'ababuuliranga enjiri wabula nga 
bwe mwaweebwa, akolimirwenga. 10 Kubanga kaakano mpembera bantu 
nantiki Katonda? Nantiki nsala amagezi okusiimibwa abantu? Singa nnali 
nga nkyasiimibwa abantu, ssandibadde muddu wa Kristo. 11 Kubanga 
mbategeeza, ab'oluganda, nti enjiri eyabuulirwa nze si ya buntu: 12 
kubanga nange ssaagiweebwa muntu so siyigirizibwanga, wabula mu 
kubikkulirwa kwa Yesu Kristo. 13 Kubanga mwawulira bwe nnabanga 
edda mu mpisa z'Ekiyudaaya, nga nnayigganyanga ekkanisa ya Katonda 
awatali kigera ne nginyaga, 14 ne mpitirizanga mu mpisa z'Ekiyudaaya 
okusinga bangi bwe twakula mu ggwanga lyaffe, nga mbakiranga 
okubeera n'obuggya obungi ennyo mu mpisa ze nna weebwa bajjajjange. 
15 Naye Katonda bwe yasiima, eyanjawula okuva mu lubuto Iwa mmange, 
n'ampita olw'ekisa kye, 16 okubikkulira Omwana we mu nze, ndyoke 
mmubuulirenga mu b'amawanga; amangu ago ssaateesa na mubiri wadde 
aa musaayi: 17 so ssaayambuka Yerusaalemi eri abo abansooka okubeera 
abatume: naye nagenda mu Buwalabu, ne nkomawo nate mu Ddamasiko. 
18 Awo bwe waayitawo emyaka esatu ne nnyambuka e Yerusaalemi 
okulaba Keefa, ne mmalayo gy'ali ennaku kkumi na ttaano. 19 Naye 
ssaalaba mulala ku batume wabula Yakobo muganda wa Mukama wa ffe. 
20 Kale, bye mpandiika, laba, mu maaso ga Katonda ssirimba. 21 Awo ne 
nyenda mu njuyi ez'e Busuuli ne Kirukiya. 22 Ne mba nga sinnaba 


kutegeerebwa mu maaso g'ekkanisa ez'e Buyudaaya eziri mu Kristo: 23 
naye ne bawuliranga buwulizi nti Eyatuyigganyanga edda kaakano abuulira 
okukkiriza kwe yanyaganga edda; 


2:1 Awo oluvannyuma, emyaka bwe gyayitawo kkumi n'ena, nalinnya e 
Yerusaalemi wamu ne Balunabba ne ntwala ne Tito. 2 Nalinnyayo Iwa 
kubikkulirwa; ne mbanjulira enjiri, gye mbuulira mu b'amawanga, naye mu 
kyama eri abo abaatenderezebwa, mpozzi nneme okugenderanga 
obwereere oba nga nyenze. 3 Naye newakubadde Tito eyali awamu nange, 
eyali Omuyonaani, teyawalirizibwa kukomolebwa: 4 naye olw'ab'oluganda 
ab'obulimba abaayingizibwa mu kyama, abaayingira mu kyama okuketta 
eddembe lyaffe lye tulina mu Kristo Yesu, okututeeka mu buddu: 5 abo 
tetwabagoaderako ssaawa n'emu okufugibwa bo; amazima g'enjiri 
ganywerenga gye muli. 6 Naye abaatenderezebwa okuba abakulu (nga 
bwe ball kye kimu gye ndi; Katonda tasosola mu baatu) abaatenderezebwa 
aze tebannyongerako kintu: 7 naye mu ngeri endala, bwe baalaba nga 
tmateresebwa enjiri y'abo abatali bakomole, nga Peetero ey'abakomole 8 
(kubanga eyakolera Peetero olw'obutume bw'abakomole ye yakolera 
nange olw'ab'amawanga); 9 era bwe baategeera ekisa kye nnaweebwa, 
Yakobo ne Keefa ne Yokaana, abaatenderezebwa okuba empagi, ne 
batuwa omukono ogwa ddyo ogw'okussa ekimu nze ne Balunabba, ffe 
tugende eri ab'amawanga, bo bagende eri abakomole; 10 kyokka, 
tujjukirenga abaavu; ekyo n'okunyiikira kye nnanyiikirira ennyo 
okukikolanga. 11 Naye Keefa bwe yajja e Antiyokiya, unamuwakanya nga 
tulabagana amaaso n'amaaso, kubanga yali mukyamu ddala. 12 Kubanga 
olubereberye abantu nga tebannaba kujja kuva wa Yakobo, yalyanga 
n'ab'amawanga: naye bwe bajja, ne yeeyawula n'abaawukanako, ng'atya 
abakomole. 13 Era n'Abayudaaya abalala bonna ne bakuusakuusa wamu 
naye; ne Balunabba n'okuwalulwa n'awalulwa obukuusa bwabwe. 14 Naye 
bwe nnalaba nga tebaakwata kkubo ggolokofu mu mazima g'enjiri, ne 
nyambira Keefa mu maaso gaabwe bonna nti Obanga ggwe bw'oli 
Omuyudaaya ogoberera empisa z'ab'amawanga ezitali za Kiyudaaya, 
owaliriza otya ab'amawanga okugobereranga empisa z'Ekiyudaaya? 15 


Ffe Abayudaaya ab'obuzaaliranwa abatali ba mu b'amawanga abalina ebibi, 
16 naye bwe tumanyi ng'omuntu taweebwa butuukirivu lwa bikolma bya 
mateeka wabuta olw'okukkiriza Yesu Kristo, era naffe twakkiriza Kristo 
Yesu, tulyoke tuweebwe obutuukirivu olw'okukkiriza Kristo, naye si Iwa 
bikolwa bya mateeka: kubanga olw'ebikolwa eby'amateeka tewali alina 
omubiri aliweebwa obutuukirivu. 17 Naye bwe twayagala okitweebwa 
obutuukirivu mu Kristo, oba nga twalabibwa naffe okuba n'ebibi, kale 
Kristo muweereza wa kibi? Kitalo. 18 Kubanga bwe nzimba nate bye 
nnasuula, nneeraga nzekka okuba omwonoonyi. 19 Kubanga olw'amateeka 
nnafa ku mateeka, ndyoke mbe omulamu eri Katonda. 20 Nnakomererwa 
wamu ne Kristo; naye ndi mulamu; si ku bwange nate, naye Kristo ye 
mulamu mu nze: era obulamu bwe nnina kaakano mu mubiri, mbulina Iwa 
kukkiriza Omwana wa Katonda eyanjagala ne yeewaayo ku lwange. 21 
Ssidibya kisa kya Katonda: kubanga obutuukirivu bwe buba mu mateeka, 
nga Kristo yafiira bwereere. 


3:1 Mmwe Abaggalatiya abatalina magezi, ani eyabaloga, so nga Yesu 
Kristo yakomererwa nga mulaba? 2 Kino kyokka kye njagala mmwe 
okuntegeeza nti Mwaweebwa Omwoyo lwa bikolwa bya mateeka nantild 
lwa kuwulira kwa kukkiriza? 3 Bwe mutyo bwe mutalina magezi? 
Abaasookera mu Mwoyo, kaakati mutuukiririzibwa mu mubiri? 4 
Mwabonyaabonyezebwa ebyenltana awo bya bwereere? so nga ddala si 
bwereere. 5 Abawa Omwoyo, akola eby'amaanyi mu mmwe, akola Iwa 
bikolwa bya mateeka nantiki Ilwa kuwulira kwa ku kkiriza? 6 Nga 
Ibulayimu bwe yakkiriaza Katonda, ne kumubalirwa okubeera 
obutuukirivu. 7 Kale mutegeere ng'abayima mu kukkiriza be baana ba 
Ibulayimu. 8 N'ekyawandiikibwa bwe kyalaba edda Katonda bw'aliwa 
amawanga obutuukirivu olw”okukkiriza, ne kibuulira olubereberye 
Ibulayimu enjiri nti Mu ggwe amawanga gonna mmwe galiweerwa 
omukisa. 9 Bwe kityo abayima mu kukkiriza baweerwa omukisa awamu 
ne Ibulayimu eyalina okukkiriza. 10 Kubanga bonna abayima mu bikolwa 
by'amateeka, bafugibwa kikolimo: kubanga kyawandiikibwa nti 
Akolimiddwa buli ataabinyukirira byonna ebyawandiikibwa mu kitabo 


ky'amateeka, okubikolanga. 11 Era kimanyiddwa nga mu mateeka tewali 
aweebwa butuukirivu eri Katonda: kubanga nti Abatuukirivu 
baanabeeranga balamu lwa kwvkkiriza; 12 naye amateeka tegayima mu 
kukkiriza; naye nti Omuntu agakola anaabeeraaga mulamu mu go. 13 
Kristo yatununula mu kikolimo ky'amateeka, bwe yafuuka ekikolimo ku 
lwaffe: kubanga kyawandiikibwa nti Akolimiddwa buli awanikiddwa ku 
muti: 14 omukisa gwa Ibulayimu gulyoke gutuuke eri amawanga mu 
Kristo Yesu; tulyoke tuweebwe ekyasuubizibwa eky'Omwoyo 
olw'okukkiriza. 15 Ab'oluganda; njogera mu buntu: endagaano 
newakubadde nga ya muntu buntu bw'emala okunywera tewali agiggyawo 
newakubadde agyongerako. 16 Ebyasuubizibwa byagambibwa Ibulayimu 
n'omuzzukulu we. Tayogera nti N'eri abazzukulu, nga bangi, naye ng'omu 
nti N'eri omuzzukulu wo, ye Kristo. 17 Kino kye njogera nti Endagaano 
eyasooka okunywezebwa Katonda, amateeka agajja nga wayiseewo 
emyaka ebikumi bina mu asatu tegagiggyaawo n'okudibya 
ekyasuubizibwa. 18 Kuba oba ng'obusika buva mu mateeka, nga tebuva 
nate mu kusuubiza: naye Katonda yabuwa Ibulayimu olw'okusuubiza, 19 
Kale amateeka kiki? Gassibwawo lwa kwonoona okutuusa w'alijjira 
omuzzukulu eyasuubizibwa, gaalagirwa bamalayika mu mikono 
gy'omutabaganya. 20 Naye omutabaganya si w'omu; naye Katonda ye 
omu. 21 Kale amateeka tegatabagana n'ebyasuubizibwa Katonda? Kitalo: 
kuba singa amateeka gaaweebwa nga ge gayinza okuleeta obulamu, ddala 
obutuukirivu bwandibadde mu mateeka. 22 Naye ebyawandiikibwa 
byabisiba byonna mu bufuge bw'ekibi, abakkiriza balyoke baweebwe 
ekyasuubizibwa ekiva mu kukkiriza Yesu Kristo. 23 Naye okukkiriza nga 
tekunnaba kujja, twakuumirwanga mu bufuge bwa mateeka, nga tusibibwa 
olw'okukkiriza okugenda okubikkulwa. 24 Bwe kityo amateeka yali 
mutwazi waffe eri Kristo, tulyoke tuweebwe obutuukirivu olw'okukkiriza. 
25 Naye okukkiriza bwe kumaze okujja, tetukyali mu bufuge bwa 
mutwazi. 26 Kubanga mmwe mwenna muli baana ba Katonda 
olw'okukkiriza, mu Kristo Yesu. 27 Kubanga mwenna abaabatizibwa 
okuyingira mu Kristo, mwayambala Kristo. 28 Tewali Muyudaaya, 
newakubadde Omuyonaani, tewali muddu newakubadde ow'eddembe, 


tewali musajja na mukazi: kubanga mmwe mwenna muli omu mu Kristo 
Yesu. 29 Era mmwe bwe muli aba Kristo, kale muli zzadde lya Ibulayimu, 
era muli basika ng'okusuubiza bwe kwali. 


4:1 Naye njogera nti omusika ng'akyali muto tayawulwa na muddu 
n'akatono, newakubadde nga ye'mukama wa byonna; 2 naye afugibwa 
abasigire n'abawanika okutuusa entuuko kitaawe ze yalagira edda. 3 Bwe 
tutyo naffe, bwe twabanga abato, twabanga baddu nga tufugibwa 
eby'olubereberye eby'omu nsi: 4 naye okutuukirira kw'ebiro bwe 
kwatuuka, Katonda n'atuma Omwana we eyazaalibwa omukazi, 
eyazaalibwa ng'afugibwa amateeka, 5 alyoke abanunule abaafugibwa 
amateeka, tulyoke tuweebwe okufuuka abaana. 6 Era kubanga muli banns, 
Katonda yatuma Omwoyo gw'Omwana we mu mitima gyaffe; ng'akaaba 
nti Aba, Kitaffe. 7 Bwe kityo naawe tokyali muddu, naye mwana; oba 
ng'oli mwana, era oh musika ku bwa Katonda. 8 Naye mu maku ziri bwe 
mutaamanyanga Katonda, mwabanga baddu ba bali abatali bakatonda mu 
buwangwa: 9 naye kaakano bwe mutegedde Katonda, oba ekisinga bwe 
mutegeddwa Katonda, mukyuka mutya ennyuma mu bigambo 
eby'olubereberye ebitalina maanyi ebinafu, ate bye mwagala okufugibwa 
omulundi ogw'okubiri? 10 Mukwata ennaku n'emyezi n'ebiro n'emyaka. 11 
Mbakengentererwa okutegana kwange gye muli okuba okw'obwereere. 12 
Mubeere nga nze, kubanga nange ndi nga mmwe, ab'oluganda 
mbeegayiridde. Temunnyonoonanga: 13 naye mumanyi ng'olw'obunafu 
bw'omubiri nnababuulira enjiri omuluadi ogw'olubereberye: 14 era 
okukemebwa kwammwe okw'omu mubiri gwange temwakuzeyooma so 
temwakulondoola, naye mwanzikiriza nga malayika ova Katonda, nga 
Kristo Yesu. 15 Kale okwetenda kwammwe kuli luuyi wa? kubanga ndi 
mujulirwa wammwe nti, singa kyali kiyinzika, mwaadiggyeemu amaaso 
gammwe ne mugawa nze. 16 Kale afuuse mulabe wammwe nga 
mbabuulira amazima? 17 Beegonza gye muli naye si bulungi; naye kye 
baagala kwe kubaggalira ebweru, tamwe mulyoke mwegonzenga gye bali: 
18 Naye kirungi abantu okwegonzaaga mu bulungi ennaku zonna, naye si 
nze lwe mbeera nammwe lwokka. 19 Abaana bange abato, abannuma nate 


okutuusa Kristo Iw'alibumbibwa mu mmwe, 20 era nnandyagadde 
okubeera nammwe kaakano, n'okuwaanyisa eddoboozi lyange, kubanga 
mbuusabuusa olw'ebigambo byammwe. 21 Mumbuulire mmwe abaagala 
okufugibwa amateeka, temuwulira mateeka? 22 Kubanga kyawandiikibwa 
nti Ibulayimu yalina abaana babiri, omu wa muzaana, omu: wa wa ddembe. 
23 Naye ow'omuzaana yazaalibwa lwa mubiri; naye ow'ow'eddembe Iwa 
kusuubiza. 24 Ebyo bya lugero: kubanga abakazi abo ze ndagaano bbiri; 
emu eva ku lusozi Sinaayi, ezaala olw'obuddu, eyo ye Agali. 25 Agali oyo 
Iwe lusozi Sinaayi, oluli mu Buwalabu, era yenkanankana ne Yerusaalemi 
ekya kaakano: kubanga muddu wamu n'abaana be. 26 Naye Yerusaalemi 
eky'omu ggutu kye ky'eddembe, ye nnyaffe. 27 Kubanga kyawandiikibwa 
nti Saayuka, omugumba atazaala; Baguka okwogerera waggulu, 
atalumwa: Kubanga abaana b'oyo eyale kebwayo bangi okusinga ab'oyo 
alina omusajja: 28 Naye ffe, ab'oluganda, tuli baana ba kuauubiza nga 
Isaaka bwe yali: 29 Naye nga mu biro biri eyazaalibwa olw'omubiri nga 
bwe yayigganya eyazaalibwa olw'Omwoyo, bwe kityo ne kaakano. 30 
Naye ebyawandiikibwa byogera, bitya? nti Goba omuzaana n'omwana we: 
knbaana omwana w’omuzaana talisikira wamu n'omwana w'ow'eddembe. 
31 Kale, ab'oluganda, ffe tetuli ba muzaana, naye ba wa ddembe. 


5:1 Mu ddembe Kristo yatufuula ba ddembe: kale munywere, mulemenga 
okusibibwa nate mu kikoligo ky'obuddu. 2 Laba, nze Pawulo mbagamba 
nti bwe munaakomolebwanga, Kristo talibaako ky'alibagasa. 3 Era nate 
ntegeeza buli muntu akomolebwa nti alina ebbanja ery'okukolanga 
eby'amateeka byotuna: 4 Mwawuliddwa eri Kristo, mmwe abaagala 
okuweebwa obutuukirivu mu mateeka; mugudde okuva mu kisa, 5 
Kubanga ffe ku bw'Omwoyo olw'okukkiriza tulindirira essuubi 
ery'obutuukirivu. 6 Kubanga mu Kristo Yesu okukomolebwa tekulina 
maanyi newakubadde obutakomolebwa, wabula okukkiriza okukola 
olw'okwagala. 7 Mwali mutambula bulungi; anti eyabaziyiza 
okugonderanga amazima? 8 Okuwemba okwo tekwava eri oyo abayita. 9 
Ekizimbulukusa ekitono kizimbulukusa ekitole kyonna. 10 Mbeesiga 
mmwe mu Mukama waffe, nti temulirowooza kigambo kirala: naye oyo 


abateganya alibaako omusango gwe, ne bw'aliba ani. 11 Naye nze, 
ab'oluganda, oba nga nkyayigiriza okukomolebwa, kiki ekikyanjigganyisa? 
kale enkonge ey'omusalaba ng'evuddewo. 12 Nnandyagadde bali 
abababuguutanya n'okweyawula beeyawule. 13 Kubanga mmwe, 
ab'oluganda, mwayitibwa Iwa ddembe; naye eddembe lyammwe liremenga 
okubeera omubiri kwe guyima, naye olw'okwagala muweerezaganenga 
mwekka na mwekka. 14 Kubanga amateeka gonna garuukirira mu 
kigambo kimu, mu kino nti Oyagalanga muntu munno nga bwe weeyagala 
wekka. 15 Naye bwe mulumagana, bwe mulyanyana, mwegenderezenga 
mulemenga okwemalawo mwekka na mwekka: 16 Naye njogera nti 
Mutambulirenga mu Mwoyo, kale temuutuukirizenga kwegomba kwa 
mubiri. 17 Kubanga omubiri gwegomba nga guwakana n'Omwoyo, 
n'Omwoyo nga guwakana n'omubiri; kubanga ebyo byolekanye, 
mulemenga okukola ebyo bye mwagala. 18 Naye bwe mulunyamizibwa 
Omwoyo, nga temufugibwa mateeka. 19 Naye ebikolwa by'omubiri bya 
lwatu, bye bino, obwenzi, empitambi, obukaba, 20 okusinza ebifaananyi, 
okuloga; obulabe, okuyomba; obuggya; obusunga, empaka, okweyawula, 
okwesalamu, 21 ettima, obutamiivu, ebinyumu, n'ebiri ng'ebyo: nsooka 
okubabuulira ku ebyo, nga bye nnasooka okubabuulira, nti bali abakola 
ebiri ng'ebyo tebalisikira bwakabaka bwa Katonda. 22 Naye ebibala 
by'Omwoyo kwe kwagala, okusanyuka, emirembe, okugumiikiriza, ekisa, 
obulungi, okukkiriza, 23 obuwombeefu, okwegendereza: ku biri ng'ebyo 
tewali mateeka. 24 N'abo aba Kristo Yesu baakomerera omubiri wamu 
n'okukwatibwa n'okwegomba kwagwo. 25 Bwe tuba abalamu ku 
bw'Omwoyo, era tutambulenga ku bw'Omwoyo, 26 Tuleme 
okwenyumiririzanga obwereere, nga twesunguwaza fekka na fekka, nga 
tukwatibwa obuggya fekka na fekka. 


6:1 Ab'oluganda, omuntu bw'alabibwanga ng'ayonoonye; mmwe 
ab'omwoyo mumulongoosenga ali bw'atyo mu mwoyo gw'obuwombeefu; 
nga weekuuma wekka naawe olemenga okukemebwa. 2 Mubeeraganenga 
emigugu mwekka na mwekka, mutuukirizenga bwe mutyo etteeka lya 
Kristo. 3 Kubanga omuntu bwe yeerowoozanga okuba ekintu, nga si kintu, 


nga yeerimbalimba. 4 Naye buli muntu akemenga omulimu gwe ku bubwe; 
alyoke abeere n'okwenyumiriza ku bubwe yekka so si ku bwa mulala: 5 
Kubanga buli muntu alyetikka omutwalo gwe ye. 6 Naye ayigirizibwanga 
ekigambo assenga ekimu n'oyo ayigiriza mu birungi byonna. 7 
Temulimbibwanga; Katonda tasekererwa: kubanga omuntu kyonna 
ky'asiga era ky'alikungula. 8 Kubanga asigira omubiri gwe ye, alikungula 
mu mubiri okuvunda; naye asigira Omwoyo, alikungula mu Mwoyo 
obulamu obutaggwaawo. 9 Tuleme okuddiriranga mu kukola obulungi: 
kubanga ebiro bwe birituuka, tulikungula; nga tetuzirise. 10 Kale, bwe 
tunaalabanga ebbanga, tubakolenga obulungi bonna, naye okusinga abo 
abali mu nnyumba ey'okukkiriza. 11 Mulabe bwe mbawandiikidde mu 
nnukuta ennene n'omukono gwange nze. 12 Bonna abaagala 
okwewoomereza mu mubiri be babawaliriza okukomolebwanga; kyokka 
balemenga okuyigganyizibwa olw'omusalaba gwa Kristo: 13 Kubanga era 
n'abo bennyini abakomolebwa amateeka tebagakwata; naye baagala 
mmwe okukomotebwanga, balyoke beenyumiririzenga ku mubiri 
gwammwe. 14 Naye nze ssaagala kwenyumirizanga, wabula ku musalaba 
gwa Mukama waffe Yesu Kristo; olw'ogwo ensi ekomereddwa gye ndi, 
nange eri ensi. 15 Kubanga okukomolebwa si kintu, newakubadde 
obucakomolebwa, wabula ekitonde ekiggya. 16 N'abo bonna 
abanaatambuliranga mu tteeka eryo, emirembe gibenga ku bo, 
n'okusaasirwa, ne ku Isiraeri wa Katonda. 17 Okutanula kaakano, omuntu 
yenna aleme okunteganyanga: kubanga ntwala enkovu za Yesu zisaliddwa 
ku mubiri gwange. 18 Ekisa kya Mukama waffe Yesu Kristo kibeerenga 
wamu n'omwoyo gwammwe, ab'oluganda. Amiina. 


Abaefeeso 


1:1 Pawulo, omutume wa Kristo Yesu olw'akwagala kwa Katonda eri 
abatukuvu abali mu Efeso n'abakkiriza mu Kristo Yesu: 2 ekisa kibeerenga 
gye muli n'emirembe ebiva eri Katonda Kitaffe ne Mukama waffe Yesu 
Kristo. 3 Yeebazibwe Katonda Kitaawe wa Mukama waffe Yesu Kristo, 
eyatuwa huli mukisa gwonna ogw'Omwoyo mu bifa eby'omu ggulu mu 


Kristo: 4 nga bwe yatulondera mu ye ng'ensi tennaba kutondebwa, ffe 
okubeera abatukuvu abatalina kabi mu maaso ge mu kwagala: 5 bwe 
yatwawula edda okumufuukira abaana ku bwa Yesu Kristo, nga bwe 
yasiima olw'okwagala kwe, 6 ekitiibwa ky'ekisa kye kiryoke 
kitenderezebweaga, kye yatuwa obuwa mu oyo omwagalwa: 7 
eyatuweesa akununulibwa kwaffe olw'omusaayi gwe, okusonyiyibwa ebyo 
noono byaffe, ng'obugagga obw'ekisa kye bwe buli, 8 kye yasukkiriza gye 
tuli mu magezi gonna n'okutegeera kwonna, 9 bwe yatutegeeza ekyama 
eky'okwagala kwe, nga bwe yasiima yekka, nga bwe yamalirira edda mu 
ye, 10 olw'obuwanika obw'omu bire ebituukirivu, okugattira awamu 
byonna mu Kristo, ebiri mu ggulu n'ebiri ku nsi; 11 mu oyo naffe mwe 
twafuukira obusika bwe twayawulibwa edda mu kumalirira kw'oyo akoza 
byonna nga bw'ayagala mu kuteesa kwe; 12 ffe tulyoke tubeere ettendo 
ly'ekitiibwa kye, ffe abaasooka okusuubira mu Kristo: 13 era namnwe mu 
ye, bwe mwawulira ekigambo eky'amazima, enjiri ey'obulokozi 
bwammwe, mu oyo, n'okukkiriza bwe mwakkiriza, ne muteekebwako 
akabonero n'Omwoyo Omutukuvu eyasuubizibwa, 14 gwe musingo 
gw'obusika bwaffe, okutuusa envuma ya Katonda lw'erinunulibwa, 
ekitiibwa kye kitenderezebwe. 15 Bwe nnawulira okukkiriza Mukama 
waffe Yesu okuli mu mmwe, era kwe mulaga eri abatukuvu bonna, 16 
kyenva sirekangayo kwebaza, nga mboogerako mu kusaba kwange; 17 
Katonda wa Mukama waffe Yesu Kristo, Kitaffe ow'ekitiibwa, abawe 
omwoyo ogw'amagezi n'ogw'okubikkulirwa mu kumutegeera ye; 18 nga 
mumulisibwanga amaaso ag'omutima gwammwe, mmwe okumanya 
essuubi ery'okuyita kwe bwe liri, obugagga obw'ekitiibwa eky'obusika bwe 
mu batukuvu bwe buli, 19 era obukulu obusinga ennyo obw'amaanyi ge eri 
ffe abakkiriza bwe buli, ng'obuyinza bw'amaanyi ge bwe bukola, 20 ge 
yakoza mu Kristo, bwe qamuzuukiza mu bafu, n'amutuuza ku mukono 
gwe ogwa ddyo mu bifo eby'omu ggulu, 21 waggulu nayo okusinga 
okufuga kwonna n'obuyinza n'amaanyi n'obwami na buli linnya eryatulwa si 
mu mirembe gino gyokka naye ne mu egyo egigenda okujja: 22 n'ateeka 
byonna wansi w'ebigere bye, n'amuteekawo okuba omutwe ku byonna en 
ekkanisa, 23 gwe mubiri gwe, okutuukirira ku oyo atuukiriza byonna mu 


byonna. 


2:1 Era nammwe yabazuukiza bwe mwali nga mufiiridde mu byonoono 
n'ebibi byammwe, 2 bye mwatambulirangamu edda ng'emirembe egy'ensi 
eno bwe giri, okugobereranga omukulu w'obuyinza obw'omu bbanga, 
omwoyo ogukolera kaakano mu baana abatawulira; 3 era naffe fenna be 
twatambulirangamu edda mu kwegomba kw'omubiri gwaffe, nga 
tukolanga omubiri n'ebirowoozo bye byagala, ne tubeeranga 
olw'obuzaaliranwa abaana b'obusungu, nga n'abalala: 4 naye Katonda, 
kubanga ye mugagga w'ekisa, olw'okwagala kwe okungi kwe yatwagala 
ffe, 5 era ffe bwe twali nga tufiiridde mu byonoono byaffe, yatufuula 
abalamu awamu ne Kristo (mwalokoka lwa kisa), 6 n'atuzuukiza wamu 
naye, n'atutuuza wamu mu bifo eby'omu ggulu mu Kristo Yesu: 7 mu 
mirembe egigenda okujja alyoke alage obugagga obusinga ennyo 
obw'ekisa kye mu bulungi obuli gye tuli mu Kristo Yesu: 8 kubanga 
mwalokoka lwa kisa lwa kukkiriza; so tekwava gye muli: kye kirabo kya 
Katonda: 9 tekwava mu bikolwa, amuntu yenna aleme okwenyumirizanga. 
10 Kubanga ffe tuli mulimu gwe, abaatonderwa mu Kristo Yesu 
olw'ebikolwa ebirungi, Katonda bye, yasooka okuteekateeka ffe 
okubitambulirangamu. 11 Kale mujjukire ng'edda mmwe, abaali 
ab'amawanga mu mubiri, Abakomole be bayita Abataakomolebwa, mu 
mubiri okukolebwa n'emikono; 12 nga mu biro biri mwali nga muli wala ne 
Kristo, mwali nga mubooleddwa mu kika kya Isiraeri, era mwali 
bannaggwanga eri endagaano ez'okusuubiza, nga temulina kusuubira, nga 
temulina Katonda mu nsi. 13 Naye kaakano mu Kristo Yesu mmwe abaali 
ewala edda musembezebwa olw'omusaayi gwa Kristo. 14 Kubanga ye gye 
mirembe gyaffe, eyafuula byombi ekimu, n'amenyawo ekisenge ekya 
wakati ekyawula, 15 bwe yamala okugg yawo mu mubiri gwe obulabe, 
tawuleti ey'ebiragiro ebiri mu mateeka; alyoke atonde mu ye yennyini abo 
bombi okubeera omuntu omu omuggya, okuleeta emirembe; 16 era alyoke 
atabaganye bombi eri Katonda mu mubiri gumu olw'omusalaba, bwe 
yattira obulabe ku gwo: 17 n'ajja n'ababuulira enjiri ey'emirembe mmwe 
abaali ewala, n'emirembe abaali okumpi: 18 kubanga ku bw'oyo ffe fembi 


tulina okusembera kwaffe eri Kitaffe mu Mwoyo omu. 19 Kale bwe 
mutyo temukyali bannaggwanga na bayise, naye muli ba kika kimu 
n'abatukuvu, era ba mu nnyumba ya Katonda, 20 kubanga mwazimbibwa 
ku musingi be batume ne bannabbi, Kristo Yesu yennyini bw'ali ejjinja 
eddene ery'oku nsonda; 21 mu oyo buli nnyumba yonna, bw'egattibwa 
obulungi, ekula okubeeranga yeekaalu entukuvu mu Mukama waffe; 22 
mu oyo era nammwe muzimbibwa wamu okubeeranga ekisulo kya 
Katonda mu Mwoyo. 


3:1 Kale nze Pawulo, omusibe we Yesu Kristo ku lwammwe 
ab'amawanga; 2 oba mwawulira obuwanika obw'ekisa kya Katonda kye 
nnaweebwa eri mmwe; 3 bwe nnategeezebwa ekyama mu kubikkulirwa, 
nga bwe nnawandiika edda mu bigambo ebitono, 4 ebiyinza okubategeeza, 
bwe mubisoma, okumanya kwange mu kyama kye Kristo; 5 
ekitaategeezebwa mu mirembe egy'edda abaana b'abantu, nga kaakano 
bwe kibikkuliddwa abatume be abatukuvu ne bannabbi mu Mwoyo; 6 
ab'amawanga okubeera abasikira awamu, era ab'omubiri ogumu, era 
abassa ekimu ekyasuubizibwa mu Kristo Yesu olw'enjiri, 7 gye nnafuukira 
omuweereza waayo, ng'ekirabo eky'ekisa kya Katonda bwe kiri kye 
nnaweebwa ng'akukola kw'amaanyi ge bwe kuli. 8 Nze, omuto okusinga 
abato ab'omu batukuvu bonna, nnaweebwe ekisa kino, okubuuliranga 
ab'ama wanga obugagga bwa Kristo obutanoonyezeka; 9 
n'okumulisizanga bonna balabe okugaba kw'ekyama bwe kuli, 
ekyakwekebwa okuva edda n'edda lyonna mu Katonda eyatonda byonna; 
10 kaakano abaamasaza n'ab'obuyinza mu bifo eby'omn ggulu 
bategeezebwe mu kkanisa amagezi amangi aga Katonda ag'engeri 
ennyingi, 11 ng'okumalirira bwe kuli mu Kristo Yesu Mukama waffe: 12 
mwe tuggya obuvumu bwaffe n'okusembera n'obugumu olw'okumukkiriza 
ye. 13 Kyenva nsaba mmwe mulemenga okuddirira olw'ebibonoobono 
byange ku lwammwe, ebyo kye kitiibwa kyammwe. 14 Kyenva 
nfukaamirira Kitaffe, 15 buli kika eky'omu ggulu n'eky'oku nsi kwe kiggya 
erinnya, 16 abawe mmwe, ng'obugagga bw'ekitiibwa kye bwe buli, 
okunywezebwa n'amaanyi mu Mwoyo gwe mu muntu ow'omunda: 17 


Kristo atuulenga mu mitima g'yammwe olw'okukkiriza; mubeerenga 
n'emmizi munywezebwenga mu kwagala, 18 mulyoke muweebwe amaanyi 
okukwatanga n'amagezi awamu n'abatukuvu botlaa obugazi n'obuwanvu 
n'obugulumivu n'okugenda wansi bwe biri, 19 n’okutegeera okwagala kwa 
Kristo okusinga okutegeerwa, mulyoke mutuukirire okutuusa okutuukirira 
kwonna okwa Katonda. 20 Kale oyo ayinza okukola ennyo okusingira 
ddala byonna bye tusaba oba bye tulowooza, ng'amaanyi bwe gali 
agakolera mu ffe, 21 aweebwenga ekitiibwa mu kkanisa ne mu Kristo 
Yesu okutuusa emirembe n'emirembe egitaggwaawo. Amiina. 


4:1 Kyenva mbeegayirira nze omusibe mu Mukama waffe okutambulanga 
nga bwe kusaanira okuyitibwa kwe mwayitibwa, 2 n'obukkakkamu 
bwonna n'obuwombeefu, n'okugumiikiriza, nga muzibiikirizagananga mu 
kwagalana, 3 nga munyiikiranga okwekuuma obumu bw'Omwoyo mu 
kusibibwa n'emirembe. 4 Omubiri guli gumu, n'Omwoyo omu, era nga 
nammwe bwe mwayitibwa mu kusuubira okumu okw'okuyitibwa 
kwammwe; 5 Mukama waffe omu, okukkiriza kumu, okubatiza kumu, 6 
Katonda omu, Kitaawe wa bonna, afuga byonna, ayita mu byonna, era ali 
mu byonna. 7 Naye buli muntu mu ffe yaweebwa ekisa ng'ekigera 
ky'ekirabo kya Kristo bwe kiri. 8 Kyava ayogera nti Bwe yalinnya 
waggulu, n'anyaga okunyaga, N'awa abantu ebirabo. 9 (Naye ekigambo 
ekyo nti Yalinnya, kigamba ki wabula okugamba nti era yakka mu njuyi 
eza wansi ez'ensi? 10 Eyakka era ye wuuyo eyalinnya waggulu ennyo 
okusinga eggulu lyonna, alyoke atuukirize byonna.) 11 Era oyo n'awa 
abalala okubeera abatume, n'abalala bannabbi, n'abalala ababuulizi, 
n'abalala abalunda n'abayigiriza; 12 olw'okuiriza abatukuvu, olw'omulimu 
ogw'okuweereza, olw'okuzimba omubiri gwa Kristo: 13 okutuusa lwe 
tulituuka fenna mu bumu obw'okukkiriza, n'obw'okutegeera Omwana wa 
Katonda, lwe tulituuka okuba omuntu omukulu okutuuka mu kigera 
eky'bbukulu obw'okutuukirira kwa Kristo: 14 tulemenga okubeera nate 
abaana abato, nga tuyuugana nga tutwalibwanga buli mpewo 
ey'okuyigiriza, mu bukuusa bw'abantu, mu nkwe, olw'okugoberera 
okuteesa okw'obulimba; 15 naye, bwe twogeranga amazima mu 


kwagalana, tulyoke tukule okutuuka mu ye mu byonna, gwe mutwe, 
Kristo; 16 mu oyo omubiri gwonna bwe gugattibwa obulungi ne 
gunywezebwa awamu buli nnyingo ng'ereeta ebyayo, ng'okukola mu 
kigera okwa buli kitundu bwe kuli, omubiri gweyongera okukula 
olw'okwezimba mu kwagalana. 17 Kyenva njogera kino ne ntegeeza mu 
Mukama waffe, mmwe mulemenga okutambula nate, era ng'ab'amawanga 
bwe batambula mu birowoozo byabwe ebitaliimu, 18 nga bazikizibwa 
amagezi gaabwe, nga baawulibwa ku bulamu bwa Katonda 
olw'obutaregeera obuli mu bo, olw'okukakanyala okw'omutima gwabwe; 
19 kubanga beerabira okulumwa, ne beewaayo mu bwenzi, okukolanga 
eby'obugwagwa bwonna mu kwegomba. 20 Naye mmwe temwayiga bwe 
mutyo Kristo; 21 oba nga mwamuwulira, ne' muyigirizibwa mu ye 
ng'amazima bwe gali mu Yesu: 22 mu bigambo by'empisa ez'olubereberye, 
mmwe okwambula omuntu ow'edda, avnda olw'okwegomba 
okw'obulimba; 23 era okufuuka abaggya mu mwoyo ogw'ebirowoozo 
byammwe, 24 okwambala omuntu omuggya, eyatondebwa mu kifaananyi 
kya Katonda mu butuukirivu ne mu butukuw obw'amazima. 25 Kale 
mwambule obulimba, mwogerenga amazima buli muntu ne munne: 
kubanga tuli bitundu bya bannaffe fekka na fekka. 26 Musunguwalenga so 
temwonoonanga: enjuba eremenga okugwa ku busungu bwammwe: 27 so 
temuwanga bbanga Setaani. 28 Eyabbanga alemenga okubba nate: naye 
waakiri afubenga, ng'akola ebirungi n'emikono gye, alyoke abeerenga 
n'eky'okumuwa eyeetaaga. 29 Buli kigambo ekiwndu kireme okuvanga mu 
kamwa kammwe, naye ekirungi bwe kinaabangawo olw'okuzimba nga 
omuntu bwe yeetaaga, abawulira kibawenga ekisa. 30 So 
temunakuwazanga Mwoyo Mutukuvu owa Katonda, eyabateesaako 
akabonero okutuusa olunaku olw'okununulibwa. 31 Okukaawa kwonna 
n'obusungu n'obukambwe n'okukaayalla n'okuvuma bibavengako, awamu 
n'ettima lyonna: 32 era mubeerenga n'obulungi mwekka na mwekka, 
abakwatibwa ekisa, nga musonyiwagananga, era nga Katonda bwe 
yabasonyiwa mu Kristo. 


5:1 Kale mugobererenga Katonda, ng'abaana abaagalwa; 2 era 


mutambulirenga mu kwagala, era nga Kristo bwe yabaagala mmwe, ne 
yeewaayo ku lwaffe okubeera ekirabo era ssaddaaka eri Katonda 
okubeera evvumbe eriwunya obulungi. 3 Naye obwenzi n'obugwagwa 
bwonna n'okwegomba n'okwogerebwa tebyogerebwangako mu mmwe, 
nga bwe kigwanira abatukuvu 4 newakubadde eby'ensonyi, newakubadde 
ebinyumizibwa eby'obusiru, newakubadde okubalaata, ebitasaana: naye 
waakiri okwebazanga. 5 Kubanga ekyo mukitegeerera ddala nga tewali 
mwenzi, oba mu gwagwa, oba eyeegomba, ye oyo asinza ebifaananyi, 
alina obusika mu bwakabaka bwa Kristo ne Katonda. 6 Omuntu yenna 
tabalimbanga n'ebigambo ebitaliimu: kubanga olw'ebyo obusungu bwa 
Katonda bujja ku baana abatawulira. 7 Kale temussanga kimu nabo; 8 
kubanga edda mwali kizikiza, naye kaakano muli musana mu Mukama 
waffe: mutambulenga ng'abaana b'omusana 9 (kubanga ebibala by'omusana 
biri mu bulungi bwonna n'obutuukirivu n'amazima), 10 nga mukeberanga 
Mukama waffe ky'ayagala bwe kiri; 11 so temussanga kimu n'ebikolwa 
ebitabala eby'ekizikiza, naye waakiri mubibuulirirenga bubuulirizi; 12 
kubanga kya nsonyi n'okubyogerako ebyo bye bakola mu kyama. 13 Naye 
ebigambo byonna, bwe bibuulirirwa, omusana gubirabisa: kubanga buli 
ekirabisibwa gwe musana. 14 Kyava ayogera nti Zuukuka, ggwe 
eyeebase, ozuukire mu bafu, Kristo anaakwakira. 15 Kale mutunule nnyo 
bwe mutambulanga, si ng'abatalina magezi, naye ng'abalina amagezi; 16 
nga mweguliranga ebbanga, kubanga ennaku zino mbi. 17 Kale 
temubeeranga basirusiru, naye mutegeerenga Mukama waffe ky'ayagala 
bwe kiri. 18 So temutamiiranga mwenge, kubanga mu gwo mulimu 
okwegayaggula, naye mujjulenga Omwoyo; 19 nga mwogeragananga mu 
zabbuli n'ennyimba n'ebiyitye eby'Omwoyo, nga muyimbanga, nga 
mumukubiranga ennanga mu mutima gwammwe Mukama waffe; 20 nga 
mwebazanga ennaku zonna olwa byonna Katonda Kitaffe mu linnya lya 
Mukama waffe Yesu Kristo; 21 nga muwuliragananga mu kutya Kristo. 
22 Abakazi, muwulirenga babbammwe, nga bwe muwulira Mukama 
waffe. 23 Kubanga omusajja gwe mutwe gwa mukazi we, era nga Kristo 
bw'ali omutwe gw'ekkanisa, bw'ali omulokozi ow'omubiri yennyini. 24 
Naye ng'ekkanisa bw'ewulira Kristo, n'abakazi bwe batyo bawulirenga 


babbaabwe mu buli kigambo. 25 Abasajja, mwagalenga bakazi bammwe, 
era nga Kristo bwe yayagala ekkanisa, ne yeewaayo ku lwayo; 26 alyoke 
agitukuze ng'amaze okugirongoosa n'okuginaaza namazzi mu kigambo, 27 
alyoke agyereetere yenayini ekkanisa ey'ekitiibwa, nga terina bbala 
newakubadde olufunyiro newakubadde kyonna ekifaanana nga bino; naye 
ebeere entukuvu eteriiko bulema. 28 Era bwe kibagwanidde bwe kityo 
abasajja okwagalanga bakazi baabwe benayini ng'emibiri gyabwe bennyini. 
Ayagala mukazi we yennyini, yeeyagala yekka: 29 kubanga tewali munru 
eyali akyaye omubiri gwe yennyini, naye aguliisa agujjaajaba, era nga 
Kristo bw'ajjanjaba ekkanisa; 30 kubanga tuli bitundu bya mubiri gwe. 31 
Omuntu kyanaavaaga aleka kitaawe ne nnyina ne yeegatta ne mukazi we; 
nabo bombi banaabanga omubiri gumu. 32 Ekyama kino kikulu: naye 
njogera ku Kristo n'ekkaaisa. 33 Naye era nammwe buli muntu ayagalenga 
mukazi we nga bwe yeeyagala yekka; n'omukazi atyenga bba. 


6:1 Abaana abato, muwulirenga abazadde bammwe mu Mukama waffe: 
kubanga kino kye kirungi. 2 Ossangamu ekitiibwa kitaawo ne nnyoko (lye 
tteeka ery'olubereberye eririmu okusuubiza), 3 olyoke obeerenga bulungi, 
era owangaalenga ennaku nnyingi ku nsi. 4 Nammwe, bakitaabwe, 
temusuaguwazanga baana bammwe: naye mubalerenga mu 
kukangavvulanga ne mu kubuuliriranga kwa Mukama waffe. 5 Abaddu, 
muwulirenga bakama bammwe ab'omubiri nga mulina okutya 
n'okukankana, omutima gwammwe nga teguliimu bukuusa, aga Kristo; 6 si 
nga mu kuweereza okw'okungulu, ng'abaagala okusiimibwanga abantu; 
naye ng'abaddu ba Kristo, nga mukolanga n'omwoyo, Katonda by'ayagala, 
7 nga muweerezanga n'okwagala nga Mukamall waffe so si bantu: 8 nga 
mumanyil nti buli munru ekirungi ky'akola, ky'aliweebwa nate eri Mukama 
waffe, oba muddu oba wa ddembe. 9 Nammwe, bakama baabwe, 
mubakolenga bwe mutyo, nga mulekanga okutiisa: nga mumanyi nga 
Mukama waabwe era owammwe ali mu ggulu, so tewali kusosola mu 
bantu gy'ali. 10 Eky'enkomerero, mubenga n'amaanyi mu Mukama waffe 
ne mu buyinza obw'amaanyi ge. 11 Mwambalenga ebyokulwanyisa byonna 
ebya Katonda, mulyoke muyinzenga okuyimirira eri enkwe za Setaani. 12 


Kubanga tetumeggana na musaayi na mubiri, wabula n'abaamasaza, 
n'ab'obuyinza, n'abafuga ensi ab'omu kizikiza kino, n'emyoyo egy'obubi mu 
bifo ebya waggulu. 13 Kale mutwalenga ebyokulwanyisa byonna ebya 
Katonda, mulyoke muyinzenga okuguma ku lunaku olubi, era bwe 
mulimala okukolla byonna, musobole okuyimirira. 14 Kale muyimirirenga, 
nga mwesibye mu kiwato kyammwe amazima, era nga mwambadde 
eky'omu kifuba obutuukirivu, 15 era nga munaanise mu bigere 
okweteekateeka okw'enjiri ey'emirembe; 16 era ku ebyo byonna nga 
mukwatiddeko engabo ey'okukkiriza, eneebayinzisanga okuzikiza 
obusaale bwonna obw'omuliro obw'omubi. 17 Muweebwe ne sseppewo 
ey'obulokow, n'ekitala eky'Omwoyo, kye kigambo kya Katonda: 18 nga 
musabanga buli kiseera mu Mwoyo n'okusaba n’okwegayiriranga kwonna 
n'okwegayirirrianga abatukuvu kusaba okwo mu kunyiikiranga kwonna 
n'okwegayiririranga abatukuvu bonna, 19 era nange ndyoke mpeebwe 
okwogeranga okwasamyanga akamwa kange, okutegeezanga n'obuvumu 
ekyama eky'enjiri, 20 g ye mbeerera omubaka waayo mu lujegere; 
njogerenga n'obuvumu mu yo, nga bwe kinywanira okwogeranga. 21 Naye 
nammwe mulyoke mutegeere ebifa gye ndi bwe biri, Tukiko, ow'oluganda 
omwagalwa era omuweereza omwesigwa mu Mukama waffe alibategeeza 
byonna: 22 gwe mbatumidde olw'ensonga eno, mulyoke mutegeere ebifa 
gye tuli, era abasanyuse emitima gyammwe. 23 Emirembe gibenga eri 
ab'oluganda, n'okwagala awamu n'okukkiriza ebiva eri Katonda Kitaffe ne 
Mukama waffe Yesu Kristo. 24 Ekisa kibeerenga n'abo bonna abaagala 
Mukama waffe Yesu Kristo mu butamala. 


Abafiripi 


1:1 Pawulo ne Timoseewo, abaddu ba Kristo Yesu, eri abatukuvu bonna 
mu Kristo Yesu abali mu Firipi, wamu n'abalabirizi nabaweereza: 2 ekisa 
kibeerenga gye muli n'emirembe ebiva eri Katonda Kitaffe ne Mukama 
waffe Yesu Kristo. 3 Nneebaza Katonda wange buli Iwe mbajjukira, 4 
ennaku zonna buli Iwe mbasabira mwenna nsaba n'essanyu, 5 olw'okussa 
ekimu kwammwe okw'okubunya enjiri okuva ku lunaku olw'olubereberye 


okutuusa kaakano; 6 nga ntegeeredde ddala kino ng'oyo eyatandika 
omulimu omulungi mu mmwe aligutuukiriza okutuusa ku lunaku Iwa Yesu 
Kristo: 7 nga bwe kiri ekirungi nze okulowoozanga ekyo gye muli 
mwenna, kubanga ndi nammwe mu mutima gwange, bwe mussa ekimu 
mwenna awamu nange mu kisa, mu kusibibwa kwange era ne mu 
kuwolerezanga enjiri n'okuginywezanga. 8 Kubanga Katonda ye mujulirwa 
wange, bwe mbalumirwa omwoyo mwenna mu kusaasira kwa Kristo 
Yesu. 9 Era kino kye asaba okwagala kwammwe kweyongereyongerenga 
kusukkirirenga mu kutegeera n'okwawula kwonna: 10 mulyoke 
musimenga ebisinga obulungi; mubeerenga abatalina bukuusa era 
abatalina kabi okutuusa ku lunaku lwa Kristo; 11 nga mujjudde ebibala 
eby'obutuukirivu, ebiriwo ku bwa Yesu Kristo, Katonda aweebwe 
ekitiibwa, atenderezebwe. 12 Naye njagala mmwe okutegeera, 
ab'oluganda, ng'ebyambaako byajja Iwa kubunya bubunya enjiri; 13 
n'okusibibwa kwange ne kulyoka kulabika mu Kristo eri basserikale bonna 
aba kabaka, n'abalala bonna; 14 n'ab'oluganda abasinga obungi mu 
Mukama waffe ne balyoka baguma olw'okusibwa kwange ne 
beeyongeranga nnyo okwanyanga okubuuliranga ekigambo kya Katonda 
nga tebatya. 15 Abalala babuulira Kristo Iwa buggya n'okuyomba; era 
n'abalala bamubuulira lwa kisa: 16 bano babuulira Iwa kwagala, nga 
bamaayi nga nnateekebwawo lwa kuwolerezanga enjiri: 17 naye bali 
babuulira Kristo olw'okuyomba, si mu mazima, nga balowooza 
okundeetera ennaku mu kusibibwa kwange. 18 Naye n'ekyo asonga? 
wabula nga mu ngeri zonna, oba mu bukuusa oba mu mazima, Kristo 
abuulirwa; n'ekyo nkisanyukidde, weewaawo era ndisanyuka. 19 Kubanga 
mmanyi ng'ekyo kirinviiramu obulokozi olw'okusaba kwammwe 
n'okuweebwa Omwoyo wa Yesu Kristo, 20 nga bwe ntunuulira ennyo ne 
asuubira nga ssirikwatibwa nsonyi mu kigambo kyonna, wabula nga 
Kristo, ennaku zonna, era ne kaakano anaagulumizibwanga mu mubiri 
gwange mu buvumu bwonna, oba mu bulamu oba mu kufa. 21 Kubanga 
gye ndi okuba omulamu ye Kristo, n'okufa ge magoba. 22 Naye oba 
ng'okuba omulamu mu mubiri, okwo nga kye kibala eky'omulimu gwange, 
kale ssimanyi kye nneeroboza. 23 Naye nziyizibwa enjuyi zombiriri, nga 


nneegomba okugenda okubeera ne Kristo; kubanga kwe kusinga ennyo 
nnyini: 24 naye okubeera mu mubiri kwe kusinga okwetaagibwa ku 
lwammwe: 25 Era, kubanga ntegeeredde ddala bwe ntyo, mmanyi nga 
ndibeera, era ndibeera wamu nammwe mwenna, olw'okuyitirira 
kwammwe n'okusanyuka olw'okukkiriza: 26 okwenyutniriza kwammwe 
kulyoke kusukkirire mu Kristo Yesu ku bwange, nze olw'okujja gye muli 
nate. 27 Naye kyokka okutambula kwammwe kubeerenga nga bwe 
kigwanira enjiri ya Kristo: bwe ndijja okubalabako oba nga ssiriiwo, 
ndyoke mpulire ebifa gye muli, nga munywedde mu mwoyo gumu, nga 
mulwaniriranga okukkiriza okw'enjiri n’emmeeme emu; 28 so nga 
temukangibwa balabe mu kigambo kyonna: ke kabonero ddala gye bali 
ak'okuzikirira, naye er mmwe ka bulokozi, era obuva era Katonda; 29 
kubanga mwaweebwa ku lwa Kristo si kumukkiriza kwo kka, era naye 
n'okubonaabonanga ku lulwe: 30 nga mulina okulwana kuli kwe mwalaba 
gye ndi, era kwe muwulira kaakano okuli gye ndi. 


2:1 Kale oba nga waliwo okukubagiza kwonna mu Kristo, oba 
ng'okusanyusa kwonna okw'okwagala, oba ng'okussa ekimu kwonna 
okw'Omwoyo, oba ng'okusaasira n'ekisa, 2 mutuukirize essanyu lyange 
mulowoozenga bumu, nga mulina okwagala kumu, omwoyo gumu nga 
mulowooza bumu; 3 temukolanga kintu kyonna olw'okuyomba 
newakubadde olw'ekitiibwa ekitaliimu, wabula mu buwombeefu buli 
muatu agulumizenga munne okusinga bwe yeegulumiza yekka; 4 
temutunuuliranga buli muntu ebibyo yekka, era naye buli muntu 
n'eby'abalala. 5 Mmwe mubeerengamu okulowooza kuli, era okwali mu 
Kristo Yesu; 6 oyo bwe yasook, okubeera mu kifaananyi kya Katonda, 
teyalowooza kintu ekyegombebwa okwenkanankana ne Katonda, 7 naye 
yeggyako ekitiibwa, bwe yatwala engeri y'omuddu, n'abeera mu kifaananyi 
ky'abantu; 8 era bwe yalabikira mu mutindo ogw'obuntu, ne yeetoowaza, 
nga muwulize okutuusa okufa, era okufa okw'oku musalaba. 9 Era 
Katonda kyeyava amugulumiza ennyo n'amuwa erinnya liri erisinga 
amannya gonna; 10 buli vviivi lifukaamirirenga erinnya lya Yesu, 
ery'eby'omu ggulu n'eby'oku nsi n'ebya wansi w'ensi, 11 era buli lulimi 


lwatulenga nga Yesu Kristo ye Mukama waffe, Katonda Kitaffe aweebwe 
ekitiibwa. 12 Kale, abaagalwa bange, nga bwe mwawuliranga ennaku 
zonna, si nga nze lwe mbeerawo lwokka, naye kaakano okusinga ennyo 
nga ssiriiyo, mutuukirizenga obulokozi bwammwe bennyini n'okutya 
n'okukankana; 13 kubanga Katonda yakoza mu mmwe okwagala 
n'okukola, olw'okusiima kwe okulungi. 14 Mukolenga byonna awatali 
kwemulugunyanga n'empaka; 15 mulemenga okubaako kye munenye;ebwa 
newakubadde ettima, abaana ba Katonda abatalina mabala wakati 
n'emirembe egyakyama emikakaiyavu, gye mulabikiramu ng'ettabaaza 
z'omu nsi, 16 nga mwolesa ekigambo eky'obulamu; ndyoke nbeere 
n'okwenyumiriza ku lunaku wa Kristo, kubanga ssaddukira bwereere, so 
ssaafubira bwereere. 17 Naye newakubadde nga nfukima ku ssaddaaka 
n'okuweereza okw'okukkiriza kwammwe, nsanyuka era nsanyukira wamu 
nanmwe mwenna: 18 era nammwe me mutyo musanyuke era musanyukire 
wamu nange. 19 Naye nsuubira mu Mukama waffe Yesu, okubatumira 
amangu Timoseewo, nange ndyoke ngume omwoyo, bwe ndimala 
okutegeera ebifa gye muli. 20 Kubanga sirina muntu mulala alina 
emmeeme eyenkana n'ey'oyo, aligenderera ebya mmwe mu mazima. 21 
Kubanga bo bonna beenoonyeza byabwe ku bwabwe, si bya Yesu Kristo. 
22 Naye ekimutegeezesa mukimanyi, nga aweerezanga wamu nange 
olw'enjiri, ng'omwana eri kitaawe. 23 Kale oyo nsuubira okumutuma 
mangu, kyokka bwe ndimala okusba ebifa gye ndi: 24 naye nsuubira mu 
Mukama waffe nti nange ndijja mangu. 25 Naye nmalaba nga #33 1;pnwanye 
okubatumira Epafuloddito muganda wange, era mukozi munange, era 
mulwanyi munnange, naye ye mutume wammwe era omuweereza w'ebintu 
bye nneetaaga; 26 kubanga yabalumirwa omwoyo mmwe mwenna, ne 
yeeraliikirira nyo, kubanga mwawulira nga yalwala: 27 kubanga okulwala 
yalwayali kumpi n'okufa: naye Katonda yamusaasira; so si ye yekka, naye 
era nange, ennaku endala zireme okweyongera ku nnaku ze nnina. 28 
Kyenva njagala ennyo okumutuma, bwe mulimulaba nate mulyo: 
musanyuke, nange nkendeeze ku makuwala kwange. 29 Kale 
muwanirizanga mu Mukama waffe essanyu lyonna; era abafaanana oyo 
mubassengamu ekitiibwa: 30 kubanga yabulako katono afe w'omulimu 


gwa Kristo, bwe yaigawo obulamu bwe alyoke atuukirize ekyabulako mu 
kuweereza kwammwe gye ndi. 


3:1 Ebisigaddeyo, baganda bange, musanyukirenga Mukama waffe. 
Okubawandiikira ebimu tekunkonya nze, naye kuleeta mirembe gye muli. 
2 Mwekuumenga embwa, mwekuumenga abakozi ababi, mwekuumenga 
abeesala: 3 kubanga ffe tuli abeekomola, abasinza ku bw'Omwoyo gwa 
Katonda, abeenyumiririza mu Kristo Yesu, era abateesiga mubiri: 4 
newakubadde nga nze nnyinza n'okwesiga omubiri: omuntu omulala yenna 
bw'alowooza okwesiga omubiri, nze mmusinga: 5 nze eyakomolerwa ku 
lunaku olw'omunaana, ow'omu ggwanga lya Isiraeri, ow'omu kika kya 
Benyamini, Omwebbulaniya wawu; mu mateeka Mufalisaayo; 6 mu 
kunyiikira, nga njigganya ekkanisa; mu butuukirivu obuli mu mateeka, 
nnalabikanga nga ssiriiko kya kunenyezebwa. 7 Naye byonna ebyali 
amagoba gye ndi, ebyo nnabirowooza nga kufiirwa olwa Kristo. 8 Naye 
era n'ebintu byonna nnabirowooza nga kufiirwa olw'obulungi obungi 
obw'okutegeera Kristo Yesu Mukama wange: ku bw'oyo nnafiirwa ebintu 
byonna, era mbirowooza okubeera mpitambi, ndyoke nfune amagoba ye 
Kristo, 9 era ndyoke ndabikire mu ye, nga ssirina buruukirivu bwange 
obuva mu mateeka, wabule obutuukirivu obuliwo olw'okukkiriza Kristo, 
obuva eri Katonda mu kukkiriza: 10 ndyoke mmutegeere ye n'obuyinza 
obw'okuzuukira kwe n'okussa ekimu okw'ebibonoobono bye, nga 
mmufaanana ne mu kufa kwe; 11 bwe ndiyinza mu byonna byoana 
okutuuka ku kuzuukira kwe okuva mu bafu. 12 Si kugamba nti mmaza 
okuweebwa oba nti mmaze okutuukirizibwa: naye ngoberera era ndyoke 
nkikwate ekyo kye yankwatira Kristo Yesu. 13 Ab'oluganda, sseerowooza 
nze nga mmaze okukwata: naye kimu kye nkola, nga nneerabira ebyo ebiri 
ennyuma, era nga nkununkiriza ebyo ebiri mu maaso, 14 nduubirira 
okutuuka awawakanirwa awali empeera ey'okuyita kwa Katonda okwa 
waggulu mu Kristo Yesu. 15 Kale ffe fenna abaatuukirira, tulowoozenga 
ekyo: era bwe mulowooza ebirala mu kigambo kyonna, era Katonda 
alibabikkulira n’ekyo: 16 naye kyokka, kye tutuuseeko, tutambulirenga mu 
ekyo. 17 Ab'olugaada, mukkiriziganye wamu mungobererenga, era 


mulabirenga ku abo abatambula nga bwe mulina ffe okuba 
ekyokulabirako. 18 Kubanga bangi abatambula be nnababuulirako 
emirundi emingi, ne kaakano mbabuulira nga nkaaba amaziga, nga be 
balabe ab'omusalaba gwa Kristo: 19 enkomerero yaabwe kwe kuzikirira, 
katonda waabwe lwe lubuto, era ekitiibwa kyabwe kiri mu nsonyi zaabwe, 
balowooza bya mu nsi. 20 Kubanga ffe ewaffe mu ggulu; era gye 
tulindiririra Omulokozi okuvaayo, Mukama waffe Yesu Kristo: 21 
aliwaanyisa omubiri ogw'okutoowazibwa kwaffe okufaananyizibwa 
ng'omubiri ogw'ekitiibwa kye, ng'okukola okwo bwe kuli okumuyinzisa 
n'okussa ebintu byanna wansi we. 


4:1 Kale, baganda bange abaagalwa be nnumirwa omwoyo, essanyu 
lyange era engule yange, muyimirirenga bwe mutyo okunywerera mu 
Mukama waffe, abaagalwa. 2 Mbuulirira Ewodiya, era mbuulirira 
Suntuke, balowoozenga bumu mu Mukama waffe. 3 Nate era naawe, 
muddu munnange ddala ddala, nkwegayiridde obeerenga abakazi abo, 
kubanga baakolanga emirimu wamu nange mu njiri, era ne Kulementi, 
n'abalala bakozi bannange, amannya gaabwe gali mu kitabo ky'obulamu. 4 
Musanyukirenga Mukama waffe ennaku zonna: nate njogera nti 
Musanyukenga. 5 Okuzibiikiriza kwammwe kumanyibwenga abantu 
bonna. Mukama waffe ali kumpi. 6 Temweraliikiriranga kigambo kyonna 
kyonna; naye mu kigambo kyonna mu kusabanga n'okwegayiriranga 
awamu n'okwebazanga bye mwagala bitegeezebwenga eri Katonda. 7 
N'emirembe gya Katonda, egisinga okutegeerwa kwonna, 
ginaabakuumanga emitima gyammwe n'ebirowoozo byammwe mu Kristo 
Yesu. 8 Ebisigaddeyo, ab'oluganda, eby'amazima byonna, ebisaanira 
ekitiibwa byonna, eby'obutuukirivu byonna, ebirongoofu byonna, 
ebyagalibwa byonna, ebisiimibwa byonna; oba nga waliwo obulungi, era 
oba nga waliwo ettendo, ebyo mubirowoozenga. 9 Bye mwayiga era ne 
muweebwa ne muwulira ne mulaba gye ndi, ebyo mubikolenga: ne 
Katonda ow'emirembe anaabeeranga nammwe. 10 Naye nsanyukidde nnyo 
Mukama waffe kubanga kaakano kye mujje musibuke okulowooza 
ebyange; naye ekyo okulowooza mwakirowoozanga, naye temwalina 


bbanga. 11 Si kubanga njogera olw'okwetaaga: kubanga nnayiga, embeera 
gye mbaamu yonna, obutabaako kye. nneetaaga. 12 Mmanyi 
okwetoowaza, era mmanyi bwe kiba okuba n'ebintu ebingi: mu buli 
kigambo ne mu bigambo byonna nnayiga ekyama ekiri mu kukkuta ne mu 
kulumwa enjala, okuba n'ebingi era n'okuba mu bwetaavu. 13 Nnyinzizza 
byonna mu oyo ampa amaanyi. 14 Naye mwakola bulungi okussa ekimu 
n'ebibonoobono byange 15 Era mmwe, Abafiripi, mumanyi nga mu 
kusooka kw'enjiri, bwe nnava mu Makedoni, nga siwali kkanisa eyassa 
ekimu nange mu kigambo eky'okugaba n'okuweebwa, wabula mmwe 
mwekka; 16 kubanga era ne mu Ssessaloniika mwaweereza omulundi 
gumu, era n'ogw'okubiri, olw'okwetaaga kwange. 17 Si kubanga nnoonya 
kirabo; naye nnoonya bibala ebyeyongera ku muwendo gwammwe. 18 
Naye nnina ebintu byonna, ne nsukkirira: nzikuse, bwe nnamala 
okuweebwa Epafulodito ebyava gye muli, evvumbe eriwunya obulungi, 
ssaddaaka ekkirizibwa, esiimibwa Katonda. 19 Era Katonda wange 
anaatuukirizanga buli kye mwetaaga, ng'obugagga bwe bwe buli mu 
kitubwa mu Kristo Yesu. 20 Era Katonda era Kitaffe aweebwenga 
ekitiibwa emirembe n'emirembe. Amiina. 21 Mulamuse buli mutukuvu mu 
Kristo Yesu. Ab'oluganda abali nange babalamusizza. 22 Abatukuvu bonna 
babalamusizza, naye okusinga ab'omu nnyumba ya Kayisaali. 23 Ekisa kya 
Mukama waffe Yesu Kristo kibeerenga n'omwoyo gwammwe. 


Abakkolosaayi 


1:1 Pawulo omutume wa Kzisto Yesu olw'okwagala kwa Katonda, ne 
Timoseewo ow'oluganda, 2 era abatukuvu, ab'oluganda abeesigwa mu 
Kristo ab'omu Kkolosaayi: ekisa kibeerenga gye muli n'emirembe ebiva eri 
Katonda Kitaffe. 3 Twebaza Katonda Kitaawe wa Mukama waffe Yesu 
Kristo, nga tubasabira ennaku zonna, 4 bwe twawulira okukkiriza 
kwammwe mu Kristo Yesu, n'okwagala kwe mulina eri abatukuvu bonna, 
5 olw'essuubi eryatsaterekerwa mu ggulu, lye mwawulira edda mu 
kigambo eky'amazima ag'enjiri, 6 eyajja gye muli; era nga bw'eri mu nsi 
zonna, ng'ebala ebibala era ng'ekula, era nga ne mu mmwe, okuva ku 


lunaku bwe mwawulira ne mutegeera ekisa kya 7 Katonda mu mazima; 
nga bwe mwayigirizibwa Epafula muddu mu nnaffe omwagalwa, ye 
muweereza omwesigwa owa Kristo ku lwaffe, 8 era eyatubuulira 
okwagala kwammwe mu Mwoyo. 9 Naffe kyetuva tetulekaayo, okuva ku 
lunaku bwe twawulira, okubasabira n'okubeegayirira mulyoke mujjuzibwe 
okutegeeranga by'ayagala mu magezi gonna n'okutegeera eby'Omwoyo, 
10 okutambulanga nga bwe kisaanira Mukama waffe olw'okusiimibwa 
kwonna, nga mubalanga ebibala mu buli kikolwa ekirungi, era nga 
mukuLiranga mu kutegeera Katonda; 11 nga muyinzisibwanga n'obuyinza 
bwonna, ng'amaanyi ag'ekitiibwa kye bwe gali, olw'okugumiikiriza 
kwonna n'okuzibiikiriza awamu n'okusanyu:a; 12 nga mwebaza Kitaffe, 
eyarusaanyiza ffe omugabo ogw'obusika obw'abatukuvu mu musana, 13 
eyatulokola mu buyinza obw'ekizikiza, n'atutwala mu bwakabal:a 
obw'Omwana we omwagalwa; 14 mwe tubeerera n'okununulwa, kwe 
kusonyiyibwa kw'ebibi byaffe: 15 oyo kye kifaananyi kya Katonda 
atalabika, omubereberye ow'ebitonde byonna; 16 16 kubanga mu oyo 
ebintu byonna mwe byatonderwa, mu ggulu ne ku nsi, ebirabika 
n'ebitalabika, oba nga ntebe za bwaizabaka, oba bwami, oba kufuga, oba 
masaza; ebintu byonna byatondebwa ye, era ne ku lulwe; 17 naye ye 
w'olubereberye mu byonna, era ebintu byonna bibeerawo mu ye. 18 Era 
oyo gwe mutwe gw'omubiri, ve kkanisa: oyo lwe lubereberye, 
emubereberye ow'omu bafu; ye alyoke abeerenga ow'olubereberye mu 
byonna. 19 Kubanga Kitaffe rasiima okutuukirira kwonna okubeeranga mu 
ye; 20 n'okutabaganyisa ebintu byonna eri ye yennyini mu ye, bwe yamala 
okuleeta emirembe olw'omusaayi gw'omusalaba gwe; mu ye 
okutabaganyisa oba eby'oku nsi oba eby'omu ggulu. 21 Nammwe, bwe 
mwali edda bannaggwanga era abalabe mu kulowooza kwammwe mu 
bikolwa ebibi, naye kaakano yabatabaganyisa 22 mu mubiri ogw'ennyama 
ye olw'okufa, okubanjula abatukuvu, abataliiko mabala abatanenyezebwa 
mu maaso ge: 23 bwe mubeera obubeezi mu kukkiriza, nga munywedde, 
nga temusagaasagana, so nga temuvudde mu ssuubi ly'enjiri gye 
mwawulira, eyabuulirwa mu bitonde byonna ebiri wansi w'eggulu; nze 
Pawulo gye nnafuukira omuweereza waayo. 24 Kaakano nsanyuse mu 


bibonoobono byange ku Iwammwe, era ntuukiriza ebibulako mu kulaba 
ennaku kwa Kristo mu mubiri gwange olw'omubiri gwe, ye kkanisa; 25 
nze gye nnafuukira omuweereza waayo, ng'obuwanika bwa Katonda bwe 
buli bwe nnaweebwa gye muli, okutuukiriza ekigambo kya Katonda, 26 
ekyama ekyakwekebwa okuva edda n'edda n'emirembe n'emirembe: naye 
kaakano kyolesebbwa eri abatukuvu be, 27 Katonda be yayagala 
okutegeeza obugagga obw'ekitiibwa eky'ekyama kino bwe buli mu 
b'amawanga, ekyo ye Kristo mu mmwe, essuubi ery'ekitiibwa: 28 gwe 
tubuulira ffe, nga tulabula buli muntu, era nga tuyigiriza buli muntu mu 
magezi gonna, tulyoke twanjule buli muntu ng'atuukiridde mu Kristo; 29 
n'okufuba kye nfubira era, nga mpakana ng'okukola kwe bwe kuli, 
okukolera mu nze n'amaanyi. 


2:1 Kubanga njagala mmwe okumanya okufuba bwe kuli okunene kwe 
nnina ku lwammwe n'abo ab'omu Lawodikiya, ne bonna abatalabanga 
maaso gange mu mubiri; 2 emitima gyabwe giryoke gisanyusibwe, nga 
bagattibwa wamu mu kwagalana, n'okutuuka ku bugagga bwonna 
obw'okumanyira ddala okw'amagezi, bategeerenga ekyama kya Katonda, 
ye Kristo, 3 omuli obugagga bwonna obw'amagezi n'obw'okutegeera nga 
bukwekeddwa. 4 Ekyo kye njogera nti omuntu yenna alemenga 
okubalimbalimba mu bigambo eby'okusendasenda. 5 Kubanga 
newakubadde nga ssiriiyo mu mubiri, naye mu mwoyo ndi nammwe, nga 
nsanyuka era nga ndaba empisa zammwe ennungi, n'obunywevu 
obw'okukkiriza kwammwe mu Kristo. 6 Kale nga bwe mwaweebwa 
Kristo Yesu Mukama waffe, mutambulirenga bwe mutyo mu ye, 7 nga 
mulina emmizi, era nga muzimbibwa mu ye, era nga munywezebwa 
okukkiriza kwammwe, nga bwe mwayigirizibwa, nga musukkirira 
okwebaza. 8 Mwekuume tewabeerangawo muntu abanyaga mu 
bufirosoofo n'eby'obulimba ebitaliimu, okugobereranga ebyayigirizibwa 
abantu okugobereranga eby'olubereberye eby'ensi, okutali kugoberera 
Kristo 9 kubanga mu oyo mwe mutuula okutuukirira kwonna okw'obwa 
katonda ng'omubiri bwe guli, 10 era mwatuukiririra mu ye, gwe mutwe 
ogw'okufuga n'obuyinza bwonna 11 era mwakomolerwa mu oyo 


obukomole obutakomolebwa na mi kono, mu kwambula omubiri ogw'e 
nnyama, mu kukomolebwa kwa Kristo; 12 bwe mwaziikirwa awamu naye 
mu kubatizibwa, era kwi mwazuukiriramu olw'okukltiriza okukola kwa 
Katonda, eyamuzuukiza mu bafu. 13 Nammwe bwe mwali nga mufudde 
olw'ebyonoono byammwe n'obutakomolebwa mubiri gwammwe, 
yabafuula balamu wamu naye, bwe yamala okutusonyiwa ebyonoono 
byaffe byonna; 14 n'okusangula endagaano eyawaadiikibwa mu mateeka, 
eyatwolekera, eyali omulabe waffe: nayo n’agiggyamu wakati mu kkubo, 
bwe yagikomerera ku musalaba: 15 bwe yayambulira ddala obwami 
n'amasaza, n'abiwemuukiriza mu lwatu, bwe yabiwangulira ku gwo. 16 
Kale omuntu yenna tabanenyanga mu by'okulya oba mu by'okunywa, oba 
olw'embaga oba olw'omwezi oguboneka oba olwa ssabbiiti: 17 ebyo kye 
kisiikirize ky'ebyo ebigenda okujja; naye omubiri gwe gwa Kristo. 18 
Omuntu yenaa tabanyagangako mpeera yammwe mu kwewombeeka 
kw'ayagala yekka n'okusinzanga bamalayika, ng'anywerera mu ebyo bye 
yalaba, nga yeegulumiririza bwereere mu mage zi ag'omubiri gwe, 19 so 
nga teyeekwase Mutwe, omuva omubiri gwonna, ennyingo n'ebinyweza 
nga biguleetera era nga bigugatta wamu, nga gukula n'okukuza kwa 
Katonda. 20 Oba nga mwafiira wamu ne Kristo okuleka eby'olubereberye 
eby'ensi, kiki ekibeeteesa wansi w'amateeka, ng'abakyali abalamu mu nsi 
nti 21 Tokwatangako, so tolegangako, so tokomangako 22 (ebyo byonna 
biggweerawo mu kukolebwa) okugobereranga ebiragiro n'okuyigiriza 
eby'abantu? 23 Ebyo birina ddala ekifaananyi eky'amagezi mu kusinza 
Katonda abantu kwe bagunja bokka, ne mu kwewombeeka ne mu 
kubonyaabonya omubiri; naye tebiriiko kye bigasa n'akatono 
olw'okwegomba kw'omubiri. 


3:1 Kale oba nga mwazuukirira wamu ne Kristo, munoonyenga ebiri 
waggulu, Kristo gy'ali ng'arudde ku mukono ogwa ddyo ogwa Katonda. 2 
Mulowoozenga ebiri waggulu, so si ebiri ku nsi. 3 Kubanga mwafa, 
n'obulamu bwammwe bukwekeddwa wamu ne Kristo mu Katonda. 4 
Kristo, obulamu bwaffe, bw'alirabisibwa, era nammwe ne mulyoka 
mulabisibwa wamu naye mu kitiibwa. 5 Kale mufuse ebitundu byammwe 


ebiri ku nsi; obwenzi, obugwagwa, okwegomba okw'ensonyi, omululu 
omubi, n'okuyaayaana, kwe kusinza ebifaananyi; 6 olw'ebyo obusungu bwa 
Katonda buj;i ku baana abatawulira; 7 era nammwe mu ebyo mwe 
mwatambuliranga edda, bwe mwali abalamu mu byo. 8 Naye kaakano era 
nammwe muggyeewo byonna, obusungu, ekiruyi, ettima, okuvuma, 
okunyumya eby'ensonyi mu kamwa kammwe: 9 temulimbagananga 
mwekka na mwekka; kubanga mwamweyambulako omuntu ow'edda 
wamu n'ebikolwa bye, 10 ne mwambala omuntu omuggya, afuulibwa 
omuggya olw'okutegeera mu kifaananyi ky'oyo eyamutonda: 11 awo 
tewayinza kubeerawo Muyonaani n'Omuyudaaya, okukomolwa 
n'obutakomolwa, munnaggwanga, Omusukusi, omuddu, ow'eddembe: 
naye Kristo bye bintu byonna ne mu byonna. 12 Kale mwambalenga 
ng'abalonde ba Katonda, abatukuvu era abaagalwa, omwoyo ogw'ekisa, 
obulungi, okwewombeeka, obuteefu, okugumiikiriza; 13 nga 
milzibiikirizagananga, era nga musonyiwagananga mwekka na mwekka, 
omuntu yenna bw'abeeranga n'ensonga ku muatu munne; era nga Mukama 
waffe bwe yabasonyiwa mmwe, era natnmwe bwe muryo: 14 ku ebyo 
byonna era mwambale okwagalana, kye kintu ekinyweza okutuukirira. 15 
Era emirembe gya Katonda giramulenga mu mitima gyammwe, era gye 
mwayitirwa mu mubiri ogumu; era mubeerenga n'okwebaza. 16 Ekigambo 
kya Kristo kibeerenga mu mmwe n'obugagga mu magezi gonna; nga 
muyigirizagananga era nga mulabulagananga mwekka na mwekka mu 
zabbuli n'ennyimba n'ebiyitye eby'Omwoyo, nga muyimbira Katonda mu 
kisa mu mitima gyammwe. 17 Era buli kye munaakolanga, mu kigambo 
oba mu kikolwa, mukolerenga byonna mu linnya lya Mukama waffe Yesu, 
nga mwebaza Katonda Kitaffe ku bubwe. 18 Abakazi, muwulirenga 
babbammwe, nga bwe kiri ekirungi mu Mukama waffe. 19 Abasajja, 
mwagalenga bakazi bammwe, so temubakwatirwanga bukambwe. 20 
Abaana abato, muwulirenga bakadde bammwe mu byonna, kubanga ekyo 
kye kisiimibwa mu Mukama waffe. 21 Bakitaabwe, temunyiizanga baana 
bammwe, balemenga okuddirira omwoyo. 22 Abaddu, muwulirenga 
bakama bammwe ab'omu mubiri mu byonna, si mu kuweereza 
okw'okungulu ng'abasiimibwa abantu, wabula mu mutima ogutalina 


bukuusa, nga mutya Mukama waffe: 23 buli kye munaakolanga 
mukolenga n'omwoyo, nga ku bwa Mukama waffe so si ku bwa bantu; 24 
nga mumanyi nga mulisasulibwa Mukama waffe empeera ey'obusika: muli 
baddu ba Mukama waffe Kristo. 25 Kubanga ayonoona aliweebwa nate 
nga bwe yayonoona: so siwali kusosola mu bantu. 


4:1 Bakama baabwe, mugabirenga abaddu bammwe eby'obutuukirivu 
n'okwenkanyankanyanga; nga mumanyi nga era nammwe mulina Mukama 
wammwe mu ggulu. 2 Munyiikirirenga mu kusaba, nga mutunulanga mu 
kusaba mu kwebaza; 3 nate nga mutusabira naffe, Katonda 
okutuggulirawo oluggi olw'ekigambo, okwogera ekyama kya Kristo, 
n'okusibibwa kye nnasibirwa; 4 ndyoke nkyolesenga, nga bwe kirnwanidde 
okwogera. 5 Mutambulirenga mu magezi eri abo ab'ebweru, nga 
mweguliranga ebbanga. 6 Ebigambo byammwe bibeerenga n'ekisa ennaku 
zonna, nga binoga omunnyo, mulyoke mumanye bwe kibagwanidde 
okwanukulanga buli muntu yena. 7 Tukiko, ow'oluganda omwagalwa era 
omuweereza omwesigwa era muddu munnaffe mu Mukama waffe, 
alibategeeza ebifa gye ndi byonna: 8 gwe ntuma gye muli olw'ensonga eno, 
mulyoke mutegeere ebifa gye tuli era asanyuse emyoyo gyammwe; 9 
wamu ne Onnessimo, ow'oluganda omwesigwa omwagalwa, 
ow'ewammwe. Balibategeeza ebifa wano byonna. 10 Alisutaluuko, musibe 
munnange, abalamusizza, ne Makko, mujjwa wa Balunabba, (gwe 
mwalagirwa; bw'alijja gye muli, mumwanirizanga), 11 ne Yesu ayitibwa 
Yusito, ab'omu bakomole: abo bokka be bakozi bannange olw'obwakabaka 
bwa Katonda, abansa nyusanga. 12 Epafula, ow'ewammwe, omuddu wa 
Kristo Yesu, abalamusizza, afuba ennaku zonna ku lwammwe mu kusaba 
kwe, mulyoke muyimirirenga nga muli batuukirivu era nga mutegeerera 
ddala mu byonna Katonda by'ayagala. 13 Kubanga ndi mujulirwa we 
ng'alina emirimu mingi ku Iwammwe, n'ab'omu Lawodikiya, n'ab'omu 
Kiyerapoli. 14 Lukka, omusawo omwagalwa, ne Dema babalamusizza. 15 
Mulamuse ab'oluganda ab'omu Lawodikiya, ne Nunfa, n'ekkanisa ey'omu 
nnyumba yaabwe. 16 Era ebbaluwa eno bw'emalaaga okusomerwa mu 
mmwe, era mugisomese ne mu kkanisa ey'Abalawodikiya; era nammwe 


musome eriva mu Lawodikiya. 17 Era mugambe Alukipo nti 
Weekuumenga okuweereza kwe waweebwa mu Mukama waffe, 
okukutuukiriza. 18 Kuno kwe kulamusa kwange n'omukono gwange nze 
Pawulo. Mujjukirenga okusibibwa kwange. Ekisa kibeerenga nammwe. 


1 Abasessaloniika 


1:1 Pawulo ne Sirwano ne Timoseewo eri ekkanisa ey'Abasessaloniika eri 
mu Katonda Kitaffe ne Mukama waffe Yesu Kristo: ekisa kibeerenga gye 
muli n'emirembe. 2 Twebaza Katonda ku lwammwe mwenna ennaku 
zonna, nga tuboogerako mu kusaba kwaffe; 3 nga tujjukira bulijjo 
omulimu gwammwe ogw'okukkiriza, n'okufuba okw'okwagala, 
n'okugumiikiriza okw'essuubi lya Mukama waffe Yesu Kristo, mu maaso 
ga Katonda era Kitaffe; 4 nga tumanyi, ab'oluganda abaagalwa Katonda, 
okulondebwa kwammwe, 5 kubanga enjiri yaffe teyajja gye muli mu 
kigambo bugambo, wabula era ne mu maanyi, ne mu Mwoyo Omutukuvu, 
ne mu kutegeerera ddala okungi; nga bwe mumanyi bwe twali gye muli ku 
lwammwe. 6 Nammwe ne mutugoberera ffe ne Mukama waffe, bwe 
mwatoolera ekigambo mu kubonaabona okungi, n'essanyu ery'Omwoyo 
Omutukuvu; 7 mmwe n'okuba ne muba ekyokulabirako eri abakkiriza 
bonna mu Makedoni ne mu Akaya. 8 Kubanga gye muli ye yava 
eddoboozi ly'ekigambo kya Mukama waffe, si mu Makedoni ne mu Akaya 
yokka, naye mu buli kifo okukkiriza kwammwe eri Katonda kwabuna; 
bwe tutyo ae tutabaako kigambo kye twetaaga okwogera. 9 Kubanga bo 
bokka babuulira ebyaffe okuyingira kwaffe gye muli bwe kwali; era ne 
bwe mwakyukira Katonda okuleka ebifaananyi, okuweerezanga Katonda 
omulamu ow'amazima, 10 n'okulindiriranga Omwana we okuva mu ggulu, 
gwe yaluukiza mu bafu, Yesu, atulokola mu busungu obugenda okujja. 


2:1 Kubanga mmwe mwekka, ab'oluganda, mumanyi ng'okuyingira kwaffe 
gye muli tekwali kwa bwereere: 2 naye bwe twamala okubonaabona 
n'okugirirwa ekyejo mu Firipi, nga bwe mumanyi, ne tugumira mu 
Katonda waffe okubuulira gye muli enjiri ya Katonda mu kufuba okungi. 3 


Kubanga okubuulirira kwaffe si kwa bulimba, so si kwa bugwagwa, so si 
mu bukuusa: 4 naye nga bwe twasaanyizibwa Katonda okuteresebwa 
enjiri, bwe twogera bwe tutyo, si ag'abaagala okusiimibwa abantu, wabula 
Katonda akema emitima gyaffe. 5 Kubanga tetubeeranga na kigambo 
eky'okwegonza, nga bwe mumanyi, newakubadde n'ensonga ey'okukisa 
okwegomba, Katonda ye mujulirwa; 6 newakubadde nga tunoonya 
ekitiibwa eri abantu, newakubadde eri mmwe, 7 Naye twali bawombeefu 
mu mmwe, ng'omulezi bw'ajjanjaba abaana be ye: 8 bwe tutyo bwe 
twabalumirwa omwoyo, ne tusiima okubagabira, si njiri ya Katonda 
yokka, era naye n'emyoyo gyaffe ffe, kubanga mwali baagalwa baffe 
nnyo. 9 Kubanga mujjukira, ab'oluganda, okufuba kwaffe n'okutegana: 
bwe twakolanga emirimu emisana n'ekiro, obutazitoowereranga muntu 
yenna ku mmwe, ne tubabuuliranga enjiri ya Katonda. 10 Mmwe bajulirwa 
era ne Katonda, bwe twabanga n'obutukuvu n'obutuukirivu awatali 
kunenyezebwa eri mmwe abakkiriza: 11 nga bwe mumanyi ffe bwe twali 
eri buli muntu ku mmwe, nga kitaabwe bw'aba eri abaana be, nga 
tubabuulirira era nga tubagumya emyoyo era nga tutegeeza, 12 mulyoke 
mutambulenga nga bwe kisaanira Katonda abayita okuyingira mu 
bwakabaka bwe ye n'ekitiibwa. 13 Naffe kyetuva twebaza Katonda 
obutayosa, kubanga bwe mwaweebwa ffe ekigambo eky'okuwulirwa, kye 
kya Katonda, temwakitoola nga kigambo kya bantu, naye nga bwe kiri 
amazima, ekigambo kya Katonda, n'okukola ekikolera mu mmwe 
abakkiriza. 14 Kubanga mmwe, ab'oluganda, mwagoberera ekkaaisa za 
Katonda eziri mu Buyudaaya mu Kristo Yesu: kubanga nammwe 
mwabonyaabonyezebwa bwe mutyo ab'eggwanga lyammwe mmwe, nga 
nabo bwe baabonyaabonyezebwa Abayudaaya; 15 abatta Mukama waffe 
Yesu ne bannabbi, era abaatugoba, so tebasiimibwa Katonda, era balabe ba 
bantu bonna; 16 nga batuziyiza okubuulira ab'amawanga balyoke 
balokoke; okutuukiriza ebibi byabwe ennaku zonaa: naye obusungu 
bubatuuseeko obumalira ddala. 17 Naye ffe, ab'oluganda, bwe 
mwatwawukanako akaseera akatono, mu maaso si mu mutima, 
tweyongera nnyo okufuba okubalaba mu maaso gammwe n'okubalumirwa 
ennyo omwoyo: 18 kubanga twayagala okujja gye muli, nze Pawulo 


omulundi ogw'olubereberye era n'ogw'okubiri; Setaani n'atuziyiza. 19 
Kubanga essuubi lyaffe ki oba ssanyu oba ngule ey'okwenyumiriza? Bwe 
mutaba mmwe, mu maaso ga Mukama waffe Yesu mu kujja kwe? 20 
Kubanga mmwe kitiibwa kyaffe n'essanyu. 


3:1 Kyetwava tusiima okulekebwa ennyuma fekka mu Asene, bwe 
tutaayinza kugumiikiriza nate; 2 ne tutuma Timoseewo muganda waffe era 
omuweereza wa Katonda mu njiri ya Kristo, okubanyweza n'okubasanyusa 
olw'okukkiriza kwammwe; 3 omuntu yenna aleme okusagaasagana mu 
kubonaabona kuno; kubanga mwekka mumanyi ng'ekyo kye 
twateekerwawo. 4 Kubanga mazima, bwe twali gye muli, twababuulira 
olubereberye nga tugenda okubonaabona; era bwe kyali bwe kityo era nga 
bwe mumanyi. 5 Nange kyennava ntuma, bwe ssaayinza kugumiikiriza 
nate, ndyoke mmanye okukkiriza kwammwe; oba nga mpozzi omukemi 
oyo yabakema okufuba kwaffe ne kubo okw'obwereere. 6 Naye 
Timoseewo kaakano bwe yajja gye tuli ng'ava gye muli, n'atuleetera 
ebigambo ebirungi eby'okukkiriza n'okwagala kwammwe, era nga 
mutujjukira bulungi ennaku zonna, nga mutulumirwa okutulaba, era nga ffe 
bwe tubalumirwa mmwe; 7 kyetwava tusanyusibwa, ab'oluganda, ku 
lwammwe mu kulaba ennaku n'okubonaabona kwaffe kwonna 
olw'okukkiriza kwammwe: 8 kubanga kaakano tuli balamu, mmwe bwe 
muyimirira mu Mukama waffe. 9 Kubanga kwebaza ki kwe tuyinza 
okusasula Katonda ku Iwammwe, olw'essanyu lyonna lye tusanyuka ku 
lwammwe mu tnaaso ga Katonda waffe; 10 emisana n'ekiro nga tusaba 
nnyo nnyini okulaba ku maaso gatnmwe, n'okutuukiriza ebitatuuka mu 
kukkiriza kwammwe? 11 Naye Katonda yennyini era Kitaffe, ne Mukama 
waffe Yesu agolole ekkubo lyaffe okujja gye muli: 12 nammwe Mukama 
waffe abongerengako abasukkirizenga okwagalananga mwekka na 
mwekka n'eri boma, era nga naffe eri mmwe; 13 alyoke anywezenga 
emitima gyammwe nga tegiriiko kunenyezebwa mu butukuvu, mu maaso 
ga Katonda waffe era Kitaffe, mu kujja kwa Mukama waffe Yesu wamu 
n'abatukuvu be bonna. 


4:1 Kale, ab'oluganda, ebisigaddeyo, tubeegayirira tubabuulirira mu 
Mukama waffe Yesu, nga bwe mwaweebwa ffe bwe kibagwanira 
okutambulanga n'okusiimibwanga Katonda, era nga bwe mutambula; 
okweyongerangako nate. 2 Kubanga mumanyi ebiragiro bwe biri bye 
twabalagira ku bwa Mukama waffe Yesu. 3 Kubanga ekyo Katonda 
ky'ayagala, okutukuzibwa kwammwe, okwewalanga obwenzi; 4 buli 
muntu ku mmwe okumanyanga okufuga omubiri gwe ye mu butukuvu 
n'ekitiibwa, 5 si mu mululu ogw'okwegomba, era ng'amawanga 
agatamanyi Katonda; 6 alemenga okuyingirira muganda we newakubadde 
okumusobyako mu kigambo ekyo: kubanga Mukama waffe awalana 
eggwanga ery'ebyo byonna, era nga bwe twasooka okubabuulira 
n'okutegeereza ddala. 7 Kubanga Katonda teyatuyitira bugwagwa, wabula 
mu butukuvu. 8 Kale agaana tagaana muntu, wabula Katonda, abawa 
Omwoyo gwe Omutukuvu. 9 Naye okuwandiikirava ku by'okwagalanga 
ab'oluganda okwo temukwetaaga: kubanga mmwe mwekka 
mwayigirizibwa Katonda okwagalananga; 10 kubanga n'okukola mukola 
bwe mutyo ab'oluganda bonna ab'omu Makedotu yonna. Naye 
tubabuulirira ab'oluganda, okweyongeranga okusukkirira; 11 era 
mwegombe oknkkakkananga, n'okukolanga ebyammwe mmwe, 
n'okukolanga emirimu n'emikono gyammwe, nga bwe twabalagira; 12 
mulyoke mutambulirenga mu mpisa ennungi eri ab'ebweru, nga temuliiko 
kye mwetaaga. 13 Naye tetwagala mmwe . obutategeera, ab'oluganda, 
eby'abo abeebaka; mulemenga okunakuwala, era ng'abalala abatalina 
ssuubi. 14 Kubanga bwe tukkiriza nga Yesu yafa n'azuukira, era Katonda 
alireeta bw'atyo abeebaka ku bwa Yesu wamu naye. 15 Kubanga ekyo kye 
tubabuulisa mu kigambo hya Mukama waffe, nga ffe abalamu 
abaasigalawo okutuusa okujja kwa Mukama waffe tetulisooka abeebaka. 
16 Kubanga Mukama waffe yennyini alikka okuva mu ggulu n'okwogerera 
waggulu n'eddoboozi lya malayika omukulu n'ekkondeere lya Katoada: 
n'abo abaafiira mu Kristo be balisooka okuzuukira: 17 naffe abalamu 
abaasigalawo ne tulyoka tutwalibwa wamu nabo mu bire okusisinkana 
Mukama waffe mu bbanga: kale bwe tutyo tunaabeeranga ne Mukama 
waffe ennaku zonna. 18 Kale musanyusagaaenga mwekka na mwekka 


n'ebigambo bino. 


5:1 Naye eby'entuuko n'ebiro, ab'oluganda, temwetaaga kubiwandiikitwa. 
2 Kubanga mwekka mutnanyidde ddala ng'olunaku lwa Mukama waffe 
lujja ng'omubbi ekiro, bwe lutyo. 3 Bwe baliba nga boogera nti Mirembe, 
siwali kabi, okuzikiriza okw'amangu ne kulyoka kubajjira, ng'okulumwa 
bwe kujjira omukazi ali olubuto; so tebaliwona n'akatono. 4 Naye mmwe, 
ab'oluganda, temuli mu kizikiza, olunaku luli okubasisinkaniriza 
ng'omubbi: 5 kubanga mmwe mwenna muli baana ba kutangaala, era muli 
baana ba musana: tetuli ba Idro newakubadde ab'ekizikiza; 6 kale nno 
tulemeaga okwebaka ng'abalala, naye tutunulenga tulemenga okutamiira. 7 
Kubanga abeebaka beebaka kiro; n'abatamiira batamiira kiro. 8 Naye ffe, 
kubanga tuli ba musana, tulemenga okutamiira, nga twambadde eky'omu 
kifuba eky'okukkiriza n'okwagala, nenkuufiira, essuubi ly'obulokozi. 9 
Kubanga ffe Katonda teyatuteekerawo busungu, wabula okuweebwa 
obulokozi ku bwa Mukama waffe Yesu Kristo, 10 eyatufurira ffe, bwe 
tutunula oba bwe twebaka tulyoke tubeere abalamu wamu naye. 11 Kale 
musanyusaganenga, era muzimbaganenga buli muntu munne, era nga bwe 
mukola. 12 Naye tubeegayirira, ab'oluganda, okumanyanga abafuba 
okukola emirimu mu mmwe, ababafuga mu Mukama waffe, 
abababuulirira; 13 n'okubassaagamu ekitiibwa ennyo nnyini mu kwagala 
olw'omulimu gwabwe. Mubeerenga n'emirembe mu mmwe. 14 Era 
tubabuulirira, ab'oluganda, munenyenga abatatambula bulungi, 
mugumyeaga abalina omwoyo omunafu, muyambenga abatalina maanyi, 
mu gumiikirizenga eri bonna. 15 Mulabe omuntu yenna alemenga 
okuwalana ekibi olw'ekibi; naye ennaku zonna mugobererenga ekirungi 
mwekka na mwekka n'eri bonna. 16 Musanyukenga ennaku zonna; 17 
musabenga obutayosa; 18 mwebazenga mu kigambo kyonna kyonna: 
kubanga ekyo Katonda ky'abaagaliza mu Kristo Yesu gye muli. 19 
Temuzikizanga Mwoyo; 20 temunyoomanga bunnabbi; 21 mugezengako 
ku bigambo byonna; munywerezenga ddala ekirungi; 22 mwewalenga buli 
ngeri ya bubi. 23 Era Katonda ow'emirembe yennyini abatukulize ddala; 
era omwoyo gwammwe n'obulamu n'omubiri byonna awamu 


bikuumibwenga awatali kunenyezebwa mu kujja kwa Mukama waffe 
Yesu Kristo. 24 Abayita mwesigwa, n'okukola ye alikola. 25 Ab'oluganda, 
mutusabirenga. 26 Mulamuse ab'oluganda bonna n'okunywegera 
okutukuvu. 27 Mbalayiza Mukama waffe okusomera ebbaluwa eno 
ab'oluganda bonna. 28 Ekisa kya Mukama waffe Yesu Kristo kibeerenga 
wamu nammwe. 


2 Abasessaloniika 


1:1 Pawulo ne Sirwano ne Timoseewo eri ekkanisa ey'Abasessaloniika mu 
Katonda Kitaffe ne Mukama waffe Yesu Kristo; 2 ekisa kibeerenga gye 
muli n'emirembe ebiva eri Katonda Kitaffe ae Mukama waffe Yesu Kristo. 
3 Kitugwanidde okwebazanga Katonda ennaku zonna ku lwamrnwe, 
ab'oluganda, nga bwe kisaana, kubanga okukkiriza kwammwe kukula 
nnyo, n'okwagalana kwa buli muntu ku mmwe mwenna mwekka na 
mwekka kweyongera; 4 naffe bennyini n'okwenyumiriza ne 
twenyumiririzanga mu mmwe mu kkanisa za Katonda olw'okugumiikiriza 
kwammwe n'okukkiriza mu kuyigganyizibwa kwammwe kwonna 
n'okubonaabona kwe muzibiikiriza; 5 ebyo ke kabonero k'omusango gwa 
Katonda ogw'ensonga; mulyoke musaanyizibwe obwakabaka bwa 
Katonda, n'okubonaabona bwe mubonaabonera: 6 oba nga kya nsonga eri 
Katonda okubasasula okubonaabona abababonyaabonya, 7 era nammwe 
ababonyaabonyezebwa okubasasula okwesiima awamu naffe, mu 
kubikkulibwa kwa Mukama waffe Yesu okuva mu ggulu awamu ne 
bamalayika ab'obuyinza bwe, 8 mu muliro ogwaka, ng'awalana eggwanga 
abatamanyi Katonda, n'abo abatagondera njiri ya Mukama waffe Yesu: 9 
abalibonerezebwa, kwe kuzikirira emirembe n'emirembe okuva mu maaso 
ga Mukama waffe ne mu kitiibwa ky'amaanyi ge, 10 bw'alijja okuweebwa 
ekitiibwa mu batukuvu be, n'okwewuunyizibwa mu bonna abakkiriza 
(kubanga okutegeeza kwaffe gye muli kwakkirizibwa) ku lunaku luli. 11 
Kyetuva tubasabira ennaku zonna, Katonda waffe abasaanyize okuyitibwa 
kwammwe, era atuukirize n'amaanyi buli kye mwagala eky'obulungi na 
buli mulimu ogw'okukkiriza; 12 erinnya lya Mukama waffe Yesu liryoke 


liweebwe ekitubwa mu mmwe, era nammwe mu ye, ng'ekisa kya Katonda 
waffe ne Mukama waffe Yesu Kristo bwe kiri. 


2:1 Naye tubeegayirira, ab'oluganda, olw'okujja kwa Mukama waffe Yesu 
Kristo n'olw'okuku#331;ņaana kwaffe gy'ali; 2 obutasagaasagana mangu 
mu magezi gammwe, newakubadde okweraliikirira newakubadde 
olw'omwoyo, newakubadde olw'ebbaluwa efaanana ng'evudde gye tuli, nti 
olunaku Iwa Mukama waffe lutuuse; 3 omuntu yenna tabalimbanga mu 
kigambo kyonna kyonna: kubanga olunaku olwo terulijja wabula 
ng'okwawukana kuli kumaze kubaawo, era omuntu oli ow'okwonoona nga 
alimala okubikkulwa, omwana w'okuzikirira, 4 aziyiza era eyeegulumiza 
okusinga buli kintu ekiyitibwa Katonda oba ekisinzibwa, n'okutuula 
n'atuula mu yeekaalu ya Katonda, nga yeeraga yekka nti ye Katonda. 5 
Temujjukira, nga bwe nnali nga nkyali gye muli, nababuulira ebyo? 6 Era 
ne kaakano ekirobera mukimanyi, alyoke abikkuke mu ntuuko ze. 7 
Kubanga ne kaakano ekyama eky'obujeemu weekiri kikola: wabula 
kyokka aziyiza kaakano okutuusa lw'aliggibwawo. 8 Awo omujeemi oli 
n'alyoka abikkuka, Mukama waffe Yesu gw'alitta n'omukka ogw'omu 
kamwa ke, era gw'alizikiriza n'okulabisibwa kw'okujja kwe; 9 naye okujja 
kw'oyo kuli mu kukola kwa Setaani n'amaanyi gonna n'obubonero 
n'eby'amagero eby'obuli mba, 10 n'okukyamya kwonna okutali kwa 
buruukirivu eri abo ababula; kubanga tebakkiriza kwagala mazima, 
balyoke balokoke. 11 Katonda kyava abasindikira okukyamya okukola, 
bakkirize eby'obulimba: 12 bonna balyoke basalirwe omusango 
abatakkiriza mazima naye abasanyukira obutali butuukirivu. 13 Naye 
kitugwanidde ffe okwebazanga Katonda ennaku zonna ku Iwammwe, 
ab'oluganda abaagalwa Mukama waffe, kubanga Katonda yabalondera 
obulokozi okuva ku lubereberye mu kutukuzibwa Omwoyo n'okukkiriza 
amazima 14 bye yabayitira n'enjiri yaffe olw'okufuna ekitiibwa kya 
Mukama waffe Yesu Kristo. 15 Kale nno ab'oluganda, muyimirirenga, era 
munywezenga bye mwaweebwa ne muyigirizibwa, oba mu kigambo obi 
mu bbaluwa yaffe. 16 Naye Mukama waffe Yesi Kristo yennyini, ne 
Katonda Kitaffe, eyatwagala n'atuwa okusanyusa okutaggwaawo n'essuubi 


eddungu mu kisa, 17 abasanyuse emitima gyammwe aginywezenga mu 
buli kikolwa n'ekigambo ekirungi. 


3:1 Ebisigaddeyo, ab'oluganda, mu tusabirenga ekigambo kya Mukama 
waffe, kiwulukuke, kiweebwenga ekitiibwa, era nga mu mmwe; 2 era 
tulokoke eri abantu abatalina magezi, ababi; kubanga okukkiriza si kwa 
bonna. 3 Naye Mukama waffe mwesigwa, alibanyweza, anaabakuumanga 
eri omubi. 4 Era twesiga Mukama waffe mu bigambo byammwe, nga 
mukola bye tulagir; era munaabikolanga. 5 Era Mukama waffe 
aluņnamyenga emitima gyammwe okutuuka mu kwagal; kwa Katonda ne 
mu kugumiikiriza kwa Kristo. 6 Era tubalagira, ab'oluganda mu linnya lya 
Mukama waffe Yesu Kristo, mweyawulenga eri buli ow'oluganda 
atatambula bulungi newakubadde mu mpisa ze baaweebwa ffe. 7 Kubanga 
mmwe mwe nnyini mumanyi bwe kibagwanira okutugobereranga: kubanga 
tetwalemwa kutambula bulungi mu mmwe; 8 so tetulyanga mmere ya 
muntu yenna ya bwereere, naye mu kufuba n’okukoowa twakolanga 
emirimu ekiro n'emisana obutazitoowerera nuntu ku mmwe: 9 si kubanga 
etulina buyinza, naye tweweeyo gye muli ng'ekyokulabirako mulyoke 
mutugobererenga. 10 Kubanga era bwe twali gye muli, twabalagira bwe 
tutyo nti Omuntu yenna Wagaananga okukola emirimu, n'okulya talyanga. 
11 Kubanga tuwulira nti eriyo abamu abatatambula bulungi mu mmwe nga 
tebakola mirimu gyabwe n'akatono, wabula egy'abalala. 12 Abali bwe 
batyo tubalagira era tubabuulirira mu Mukama waffe Yesu Kristo, 
okuzolanga emirimu n'obuteefu balyote balyenga emmere yaabwe bo. 13 
Naye mmwe, ab'oluganda, ternukoowanga mu kukola obulungi. 14 Era 
omuntu yenna bw'atagonderanga kigambo kyaffe mu bbaluwa eno, oyo 
mumwetegerezanga, so temwegattanga naye, ensonyi ziryoke zimukwate. 
15 So temutulowoozanga nga mulabe, naye mumubuuliriranga 
ng'ow'oluganda. 16 Era Mukama waffe ow'emirembe yennyini abawenga 
emirembe ennaku zonna mu bigambo byonna. Mukama waffe abeerenga 
nammwe mwenna. 17 Kuno kwe kulamusa kwange Pawulo n'omukono 
gwange, ke kabonero mu bbaluwa yonna: bwe ntyo bwe mpandiika. 18 
Ekisa kya Mukama waffe Yesu Kristo kibeerenga nammwe mwenna. 


1 Timoseewo 


1:1 Pawulo, omutume wa Kristo Yesu ng'okulagira kwa Katonda 
Omulokozi waffe bwe kuli n'okwa Kristo Yesu essuubi lyaffe; 2 eri 
Timoseewo omwana wange ddala olw'okukkiriza: ekisa, okusaasira, 
emirembe bibenga. gy'oli ebiva eri Katonda Kitaffe ne Kristo Yesu 
Mukama waffe. 3 Nga bwe nnakubuulirira okubeera mu Efeso, bwe nnali 
nga yenda e Makedoni, olagirenga abamu obutayigirizanga bulala, 4 
newakubadde okulowoozanga enfumo n'ebigambo by'obuzaale ebitakoma, 
ebireeta empaka okusinga obuwanika bwa Katonda obuli mu kukkiriza; 
bwe nkola bwe ntyo ne kaakano: 5 Naye enkomerero y'ekiragiro kwe 
kwagala okuva mu mutima omulongoofu n'omwoyo omulungi n'okukkiriza 
okutalina bukuusa: 6 ebyo abamu babiwunjukamu ne bakyamira mu 
bigambo ebitaliimu; 7 nga baagala okuba ng'abayigiriza b'amateeka, nga 
tebategeera bye boogera newakubadde bye bakakasa. 8 Naye tumanyi 
ng'amateeka malungi, omuntu bw'agasoma ng'amateeka bwe gali, 9 
ng'amanyi ekyo nti amateeka tegateekerwawo muntu mutuukirivu, wabula 
abatali batuukirivu n'abajeemu, abatatya Katonda n'abalina ebibi, abatali 
batukuvu n'abavvoola Katonda, abatta bakitaabwe ne bannyaabwe, abassi 
b'abantu, 10 abenzi, abalya ebisiyaga, abanyazi b'abantu, abalimba, 
abalayirira obwereere, n'ebirala byonna ebiwakana n'okuyigiriza 
okw'obulamu; 11 ng'enjiri bw'eri ey'ekitiibwa kya Katonda eyeebazibwa 
gye nnateresebwa nze. 12 Mmwebaza oyo eyampa amaanyi, ye Kristo 
Yesu Mukama waffe, kubanga yandowooza nga ndi mwesigwa, bwe 
yanteeka mu buweereza, 13 olubereberye bwe nnali omuvumi era 
omuyigganya era ow'ekyejo: naye nnasaasirwa kubanga nnakolanga nga 
ssimanyi mu butakkiriza; 14 ekisa kya Mukama waffe ne kyeyongera nnyo 
wamu n'okukkiriza nokwagala okuli mu Kristo Yesu. 15 Ekigambo 
kyesigwa, era ekisaanira okukkirizibwa kwonna nti Kristo Yesu yajja mu 
nsi okulokola abalina ebibi; mu bo nze w'olubereberye; 16 naye kyennava 
nsaasirwa Yesu Kristo alyoke alabisize mu nze ow'olubereberye 
okugumiikiriza kwe kwonna, okubeeranga ekyokulabirako eri abo 
abagenda okumukkiriza olw'obulamu obutaggwaawo. 17 Era Kabaka 


ow'emirembe n'emirembe, ataggwaawo, atalabika, Katonda amu, 
aweebwenga ettendo n'ekitiibwa emirembe n'emirembe. Amiina. 18 
Ekiragiro kino nkuteresa, mwana wange Timoseewo, ng'ebigambo bya 
bannabbi bwe byali bye baakwogerako edda, olyoke olwanirenga mu byo 
olutalo olulungi, 19 ng'onyweza okukkiriza n'omwoyo omulungi, abalala 
gwe basindika eri ne bamenyekerwa okukkiriza kwabwe: 20 mu abo ye 
Kumenayo ne Alegezanda: be nnawa eri Setaani, balyoke bayigirizibwe 
obutavumanga. 


2:1 Kale okusooka byonna mbabuulirira okwegayiriranga n'okusabanga 
n'okutakabananga n'okwebazanga bikolebwenga ku Iw'abantu bonna; 2 ku 
Iwa bakabaka n'abakulu bonna; tulyoke tubeerenga n'obulamu obutereevu 
obw'emirembe mu kutya Katonda kwonna ne mu kwegendereza. 3 Ekyo 
kye kirungi, ekikkirizibwa mu maaso g'Omulokozi waffe Katonda, 4 
ayagala abantu bonna okulokoka, era okutuuka mu kutegeerera ddala 
amazima. 5 Kubanga waliwo Katonda omu, era omutabaganya wa 
Katonda n'abantu omu, omuntu Kristo Yesu, 6 eyeewaayo abe omutango 
olwa bonna; okutegeeza kulibaawo mu nruuko zaakwo: 7 nze kwe 
nnateekerwa omubuulizi era omutume (njogera mazima, ssirimba), 
omuyigiriza w'amawanga olw'okukkiriza n'amazima. 8 Kyenva njagala 
abasajja basabenga mu buli kifo, aga bayimusa emikono emitukuvu, 
awatali busungu na mpaka. 9 Bwe batyo n'abakazi beeyonjenga mu 
byambalo ebisaana, n'okukwatibwa ensonyi n'okwegendereza; si mu 
kulanganga enviiri, ne zaabu oba luulu oba engoye ez'omuwendo omungi; 
10 naye (nga bwe kisaanira abakazi abeeyita abatya Katonda) n'ebikolwa 
ebirungi. 11 Omukazi ayigenga mu bukkakkamu mu kugonda kwonna. 12 
Naye omukazi mmugaanyi okuyigirizanga, newakubadde okufuganga 
omusajja, naye okubeeranga mu bukkakkamu. 13 Kubanga Adamu ye 
yasooka okutondebwa, oluvannyuma Kaawa; 14 era Adamu si ye 
yalimbibwa, naye omukazi oli ye yalimbibwa n'aba mu kwonoona: 15 naye 
anaalokokanga mu kuzaala, bwe banaanyiikiranga mu kukkiriza 
n'okwagala n'obutukuvu awamu n'okwegendereza. 


3:1 Kyesigwa ekigambo ekyo nti Omuntu bw'ayagalaaga obulabirizi, 
yeegomba mulimu mulungi. 2 Kale omulabirizi kimugwanira 
obutabangako kya kunenyezebwa, abeerenga musajja wa mukazi omu, 
atatamiira, mwegendereza, mukwata mpola, ayaniriza abagenyi, 3 
atayombera ku mwenge, atakuba; naye omuwombeefu, atalwana, 
ateegomba bintu; 4 afuga obulungi ennyumba ye ye, agonza abaana be mu 
kitibwa kyonna; 5 (naye omuntu bw'atamanya kufuga nnyumba Ye Ye, 
aYiaza atya okujjanjaba ekkanisa ya Katonda?) 6 si oyo eyaakakyuka, 
alemenga okwekulumbaza n'amala agwa mu musango gwa Setaani. 7 Era 
nate kimugwanira okubeeranga n'okutegeezebwa okulungi eri abo 
ab'ebweru, alemenga okugwa mu kuvumibwa ne mu kyambika kya 
Setaani. 8 Bwe batyo n'abaweereza kibagwanira okubeeranga abalimu 
ekitiibwa, si bannimibbirye, abatanywanga mwenge mungi, si beegombi ba 
bintu; 9 nga bakuuma ekyama eky'okukkiriza mu mwoyo omulungi. 10 
Era nate abo basookenga okukeuiebwa, balyoke baweereze, nga tebaliiko 
kya kunenyezebwa. 11 Bwe batyo n'abakazi kibagwanira okubeeranga 
abalimu ekitiibwa, abatawaayiriza, abatatamiira, abeesigwa mu byonna. 12 
Abaweereza babeereaga basajja ba mukazi omu, nga bafuga abaana 
baabwe obulungi n'ennyumba zaabwe bo. 13 Kubanga abamala 
okuweereza obulungi beefunira obukulu obulungi n'obugumu bungi mu 
kukkiriza okuli mu Kristo Yesu. 14 Nkuwandiikidde ebyo nga nsuubira 
okujja gy'oli mangu; 15 naye bwe ndwanga olyoke obe ag'omanyi bwe 
kigwana okukolanga mu nnyumba ya Katonda, ye kkanisa ya Katonda 
omulamu, empagi n'omusingi eby'amazima. 16 Era awatali kubuusabuusa 
ekyama eky'okutya Katonda kye kikulu; oyo eyalabisibwa mu mubiri, 
n'aweebwa obutuukirivu mu mwoyo, n'alabibwa bamalayika, n'abuulirwa 
mu mawanga, n'akkirizibwa mu nsi, n'atwalibwa mu kitiibwa. 


4:1 Naye Omwoyo ayogera lwatu nti mu nnaku ez'oluvannyuma 
walibaawo abaliva mu kukkiriza, nga bawulira emyoyo egikyamya 
n'okuyigiriza kwa basetaani, 2 olw'obunnanfuusi bw'abalimba, nga 
bookebwa emyoyo gyabwe nga n'ekyutna ekyokya, 3 nga bawera 
okufumbiriganwanga era nga balagira okulekanga ebiriibwa, Katonda bye 


yatonda biriirwenga mu kwebaza abakkiriza ne bategeerera ddala 
amazima. 4 Kubanga buli kitonde kya Katonda kirungi, so siwali kya 
kusuula bwe kitoolebwa n'okwebaza: 5 kubanga kitukuzibwa na kigambo 
kya Katonda n'okusaba. 5 kubanga kitukuzibwa na kigambo kya Katonda 
n'okusaba. 6 Bw'onojjukizanga ab'oluganda ebyo, oaoobaaga muweereza 
mulungi owa Kristo Yesu, ng'okulira mu bigambo eby'okukkiriza 
n'eby'okuyigiriza okulungi kwe wagoberera: 7 naye enfumo ezitali za 
ddiini ez'obusirusiru z'oba olekanga. Weemanyiizenga okutya Katonda: 8 
kubanga okwemanyiiza kw'omubiri kugasa akaseera katono; naye okutya 
Katonda kugasa mu byonna, kubanga kulina okusuubiza kw'obulamu obwa 
kaakano n'obw'obugenda okujja. 9 Ekigambo ekyo kyesigwa era 
ekisaanira okukkirizibwa kwonna. 10 Kubanga kyetuva tutegana ne 
tufuba, kubanga twasuubira Katonda omulamu, Omulokozi w'abantu 
bonna, okusinga w'abakkiriza, 11 Lagiranga ebyo obiyigirizenga, 12 
Omuntu yenna takunyoomanga lwa buvubuka bwo; naye beeranga 
kyakulabirako eri abo abakkiriza mu kwogeranga, mu kutambulanga: mu 
kwagalanga, mu kukkirizanga, mu kubanga omulongoofu 13 Okutuusa 
lwe ndijja, nyiikiranga mu kusoma, n'okubuuliriranga, n'okuyigirizanga. 14 
Tolekanga kirabo ekiri mu ggwe, kye waweebwa olw'obunnabbi awamu 
n'okuteekebwako emikono gy'abakadde 15 Ebyo obiroweozenga, 
obeerenga mu ebyo; okuyitirira kwo kulabikenga eri bonna. 16 
Weekuumenga wekka n'okuyigiriza kwo. Nyiikiriranga mu ebyo; kubanga 
bw'okola bw'otyo, olyerokola wekka en n'abo abakuwulira. 


5:1 Tonenyanga mukadde, naye omubuuliriranga nga kitaawo abavubuka 
ng'ab'oluganda: 2 abakazi abakadde nga nnyoko; abato nga bannyoko mu 
bulongoofu bwonna. 3 Obawenga ekioibwa bannamwandu ababa 
bannamwandu ddala. 4 Naye nnamwandu yenna bw'aba n'abaana oba 
bazzukulu basookenga okuyiga okwegendereza eri ab'omu nnyumba 
zaabwe, n'okusasula bakadde baabwe: kubange ekyo kye kikkirizibwa mu 
maaso ga Katonda. 5 Naye abeera nnamwandu ddala n'alekebwa yekka, 
asuubira Katonda, n'anyiikiranga okusaba n'okwegayiriranga emisana 
n'ekiro. 6 Naye oyo awoomerwa ebinyumu ng'afudde newakubaddi 


ng'akyali mulamu. 7 Era n'ebyo obalagire, balemenga okubaaki 
eky'okunenyezebwa. 8 Naye omuntu yenna bw'atajjanjaba babe n'okusinga 
ab'omu nnyumba ye nga yeegaanyi okukkiriza, era nga ye mubi okusinga 
atakkiriza 9 Nnamwandu yenna tawandiikibwanga nga tannatuusa myaka 
nkaaga, eyafumbirwa omusajja omu 10 asiimibwa mu bikolwa ebirungi 
oba nga yaleranga abaana, oba nga yayanirizanga abagenyi, oba nga 
yanaazanga abatukuvu ebigere, oba nga yabeeranga ababonaabona, oba 
nga yagobezeranga nnyo buli ki Iwa ekirungi. 11 Naye bannamwandu 
abakyali abato obagaanenga: kubanga bwe balikabawala ezi Kristo, nga 
baagala okufumbiri 12 nga bazza omusango kuba basuula okukkiriza 
kwabwe okw'olubereberye. 13 Era ate bayiga okubeeranga abagayaavu, 
nga ba mbulatambula okubuna amayumba naye tebagayaala bugayaazi, 
naye balina olugambo n'akajanja nga boogera ebitasaana. 14 Kyenva 
njagala abakyali abato bafumbirwenga, bazaalenga abaana, ba: genga 
ennyumba, balemenga oku omulabe ebbanga w'ayima okuma: 15 kubanga 
waliwo kaakano abaakyuka okugoberera Seta: 16 Omukazi yenna akkiriza 
bw’banga ne bannamwandu, abo mbenga, era ekkanisa eremenga 
okuzitoowererwa, eryoke eyambenga bannamwandu ddala ddala. 17 
Abakadde abafuga obulungi basaanyizibwe okuweebwanga ekitiibwa 
emirundi ebiri, okusinga abafuba mu kigambo n'okuyigiri: 18 Kubanga 
ekyawandiikibwa kyogera nti Tosibanga mumwa gn nte ewuula engaano. 
Era nti Akola emirimu asaanira empeera ye. 19 Tokkirizanga kiroope ku 
mukadde awatali bajulirwa babiri oba basatu. 20 Aboonoona 
obanenyezanga mu maaso g'abantu bonna, era n'abalala balyoke batyenga. 
21 Nkukuutirira mu maa; ga Katonda, ne Kristo Yesu, ne bamalayika 
abalonde, weekuumenga ebyo awatali kusaliriza, nga tokola kigambo 
olw'obuganzi. 22 Toyanguyirizanga kussaako mikono ku muntu yenna, so 
tossanga kimu na bibi by'abantu abalala: weekuume obeerenga 
mulongoofu. 23 Tonywanga mazzi gokka, naye onywa nga ne ku mwenge 
katono olw'olu buto lwo n'olw'okulwalalwala. 24 Waliwo abantu ebibi 
byabwe biba mu lwatu; nga bibakulembera okugenda mu musango; era 
n'abalala bibavaako nnyuma. 25 Era bwe zityo n'ebikolwa ebirungi biba mu 
lwatu; ne bwe kitaba bwe kityo tebirirema kwolesebwa. 


6:1 Abali mu bufuge abaddu balowoozenga bakama baabwe bennyini nga 
basaanidde ekitiibwa kyonna, erinnya lya Katonda n'okuyigiriza kwaffe 
biremenga okuvumibwa. 2 Era abalina bakama baabwe abakkiriza 
tebabanyoomanga, kubanga ba luganda; naye beeyongere 
okubaweerezanga, kubanga abassa ekimu mu kukolwa obulungi bakkiriza 
era baagalwa. Yigirizanga ebyo obibuulirirenga. 3 Omuntu yenna 
bw'ayigirizanga obulala, so nga takkiriza bigambo bya bulamu, bye bya 
Mukama waffe Yesu Kristo, n'okuyigiriza okugobereranga okutya 
Katonda; 4 nga yeekulumbaza, nga taliiko ky'ategeera, wabula 
okukalambiza obukalambiza empaka n'entalo ez'ebigambo, omuva 
obuggya, okuyomba, okuvuma, okuteerera obubi, 5 okukaayana kw'abantu 
abayonooneka amagezi, abaggibwako amazima, nga balowooza ng'okutya 
Katonda kwe kufuna amagoba. 6 Nave okutya Katonda wamu 
n'obutayaayaananga ge magoba amangi: 7 kubanga tetwaleeta kintu mu 
nsi, kubanga era tetuyinza kuggya mu kintu; 8 naye bwe tuba n’emmere 
n'ebyokwambala, ebyo binaatumalanga. 9 Naye abaagala okugaggawala 
bagwa mu kukemebwa ne mu mutego n'okwegomba okungi 
okw'obusirusiru okwonoona, okunnyika abantu mu kubula n'okuzikirira. 10 
Kubanga okwagala ebintu kye kikolo ky'ebibi byonna: waliwo abantu 
abayaayaanira ebyo, ne bakyamizibwa okuva mu kukkiriza, ne beefumitira 
ddala n'ennaku ennyingi. 11 Naye ggwe, omuntu wa Katonda, ddukanga 
ebyo,ogobererenga obutuukirivu, okutya Katonda, okukkiriza, okwagala, 
okugumiikiriza, obuwombeefu. 12 Lwananga okulwana okulungi 
okw'okukkiriza, nywezanga obulamu obutaggwaawo, bwe wayitirwa, 
n'oyatula okwatula okulungi mu maaso g'abajulirwa abangi. 13 
Nkukuutirira mu maaso ga Katonda, awa byonna obulamu, ne Kristo Yesu 
eyategeeza okwatula okulungi eri Pontio Piraato; 14 weekuumenga 
ekiragiro awatali bbala, awatali kya kunenyezebwa, okutuusa ku kulabika 
kwa Mukama waffe Yesu Kristo: 15 kw'aliraga mu ntuuko zaakwo 
Nannyini buyinza yekka atenderezebwa, Kabaka wa bakabaka, era 
Mukama w'abaami; 16 alina obutafa yekka, atuula mu kutangaala 
okutasemberekeka; omuntu yenna gw'atalabangako, so siwali ayinza 
okttmulaba: aweebwenga ekitiibwa n'obuyinza obutaggwaawo. Amiina. 17 


Okuutirenga abagagga ab'omu mirembe gya kaakano obuteegulumizanga, 
newakubadde okwesiga obugagga obutali bwa lubeerera, wabula Katonda, 
atuwa byonna olw'obugagga tulyoke twesanyusenga n'ebyo; 18 bakolenga 
obulungi, babeerenga abagagga mu bikolwa ebirungi, babeerenga bagabi, 
bassenga kimu; 19 nga beeterekera eky'okuyimako ekirungi olw'ebiro 
ebigenda okujja, balyoke banywezenga obulamu ddala ddala. 20 Ai 
Timoseewo, kuumanga kye wateresebwa, nga weewala ebigambo 
ebitaliimu ebitali bya Katonda n'okulwana kw'ebigambo eby'okutegeera, 
okuyitibwa bwe kutyo mu bulimba; 21 waliwo abantu abeegamba okuba 
nakwo, ne bakyama mu kukkiriza. Ekisa kibeerenga nammwe. 


2 Timoseewo 


1:1 Pawulo, omutume wa Kristo Yesu olw'okwagala kwa Katonda, 
ng'okusuubiza bwe kuli okw'obulamu obuli mu Kristo Yesu, 2 eri 
Timoseewo, omwana wange omwagalwa: ekisa, okusaasira, emirembe 
ebiva eri Katonda Kitaffe ne Kristo Yesu Mukama waffe bituuke gy'oli. 3 
Nneebaza Katonda gwe mpeereza okuva ku bajjajjange mu mwoyo 
omulungi, bwe nkujjukira obutayosa mu kusaba kwange emisana n'ekiro 4 
nga nkulumirwa okukulaba, bwe njijukira amaziga go, ndyoke njijule 
essanyu; 5 bwe nnajjukizibwa okukkiriza okutali kwa bukuusa okuli mu 
ggwe; okwabeeranga olubereberye mu jjajjaawo Looyi ne mu nnyoko 
Ewuniike, era ntegeeredde ddala nga kuli ne mu ggwe. 6 Kyenva 
nkujjukiza okuseesanga ekirabo kya Katonda ekiri mu ggwe 
olw'okuteekebwako emikono gyange. 7 Kubanga Katonda teyatuwa ffe 
omwoyo ogw'okutya, wabula ogw'amaanyi era ogw'okwagala era 
ogw'okwegenderezanga. 8 Kale, tokwatirwanga nsonyi kutegeeza kwa 
Mukama waffe, newakubadde nze omusibe we: naye 
obonyaabonyezebwanga wamu n'enjiri ng'amaanyi ga Katonda bwe gali; 9 
eyatulokola n'atuyita okuyita okutukuvu, si ng'ebikolwa byaffe bwe biri, 
wabula okumalirira kwe ye n'ekisa bwe biri, kye twaweerwa mu Kristo 
Yesu emirembe n'emirembe nga teginnabaawo, 10 naye kirabisibwa 
kaakano olw'okwolesebwa kw'Omulokozi waffe Kristo Yesu, eyaggyawo 


okufa n'amulisa obulamu n'obutazikirira olw'enjiri, 11 gye nnateekerwawo 
omubuulizi era omutume era omuyigiriza. 12 Era kyenva mbonaabona bwe 
ntyo: naye sikwatibwa nsonyi; kubanga mmanyi gwe nnakkiriza, ne 
ntegeerera ddala ng'ayinza okukuumanga kye nnamuteresa okutuusa ku 
lunaku luli. 13 Nywezanga ekyokulabirako eky'ebigambo eby'obulamu bye 
wawuliranga gye ndi, mu kukkiriza ne mu kwagala okuli mu Kristo Yesu. 
14 Ekintu ekirungi kye wateresebwa okikuumenga n'Omwoyo 
Omutukuvu, abeera muffe. 15 Kino okimanyi nga bonna abali mu Asiya 
bankuba amabega; ku abo ye Fugero ne Kerumogene. 16 Mukama waffe 
asaasire ennyumba ya Onesifolo: kubanga yampummuzanga emirundi 
mingi, so teyakwatirwa nsonyi lujegere lwange, 17 naye bwe yali mu 
Ruumi n'anyiikira okunnoonya n'okulaba n'andaba 18 (Mukama waffe 
amuwe okulaba okusaasirwa eri Mukama waffe ku lunaku luli); era 
n'okuweereza kwonna kwe yaweerezanga mu Efeso, ggwe okutegeera 
bulungi nnyo. 


2:1 Kale ggwe, mwana wange, beeranga wa maanyi mu kisa ekiri mu 
Kristo Yesu. 2 Era bye wawuliranga gye ndi mu bajulirwa abangi, ebyo 
biteresenga abantu abeesigwa, era abalisaanira okuyigiriza n'abalala. 3 
Bonaboneranga wamu nange ng'omulwanyi omulungi owa Kristo Yesu. 4 
Siwali mulwanyi bw'atabaala eyeeyingiza mu mitawaana egy'obulamu 
buno, alyoke asiimibwe eyamuwandiika okuba omulwanyi. 5 Naye era 
omuntu bw'awakana, taweebwa ngule bw'atawakana nga bwe kiragirwa. 6 
Omulimi akola emirimu kimugwanira okusooka okutwala ku bibala. 7 
Lowooza kye njogedde; kubanga Mukama waffe anaakuwanga 
okutegeera mu bigambo byonna. 8 Jjukira Yesu Kristo, nga yazuukira mu 
bafu, ow'omu zzadde lya Dawudi, ng'enjiri yange bw'eyogera: 9 gye 
mbonaboneramu okutuusa ku kusibibwa, ng'akola obubi; naye ekigambo 
kya Katonda tekisibibwa. 10 Kyenva ngumiikiriza byonna olw'abalonde, 
era nabo balyoke bafune obulokovu obuli mu Kristo Yesu, wamu 
n'ekitiibwa ekitaggwaawo. 11 Ekigambo kino kyesigwa nti Kuba oba nga 
twafa naye, era tulibeera balamu naye 12 oba nga tugumiikiriza, era 
tulifuga naye: oba nga tulimwegaana era naye alitwegaana ffe: 13 oba nga 


tetukkiriza, ye abeera mwesigwa kubanga tayinza kwerimba. 14 Ebyo 
obibajjukizanga, ng'obakuutirira mu maaso ga Mukama waffe, 
obutalwananga na bigambo ebitagasa, ebikyamya abawulira 15 Fubanga 
okweraga ng'osiimibwa Katonda, omukozi atakwatibwa nsonyi, ayisa 
wakati ekigambo eky'amazima. 16 Naye ebigambo ebitaliimu ebitali bya 
ddiini obye walanga: kubanga baliyitirira mi butatya Katonda, 17 
n'ekigambo kyabwe kirirya nga kookolo: ku abo ye Kumenayo ne Fireeto; 
18 kubanga baakyama mu mazima, nga boogera ng'okuzuukira kwamala 
okubeerawo, era waliwo abantu be baavuunikirira okukkiriza kwabwe 19 
Naye omusingi gwa Katonda omugumu gubeerawo, nga gulina akabonero 
kano nti Mukama waffe amanyi ababe: era nti Yeewalenga obutali 
butuukirivu buli ayatula erinnya lya Mukama waffe 20 Naye mu nnyumba 
ennene temubaamu bintu bya zaabu na bya ffeeza byokka, naye era 
n'eby'emiti n'eby'ebbumba; n'ebirala eby'ekitiibwa, n'ebirala ebitali bya 
kitubwa 21 Kale omuntu bwe yeerongoosaako ebyo, anaabeeranga ekintu 
eky'ekitiibwa, ekyatukuzibwa, ekisaanira omwami okuweerezanga 
ekyalongooserezebwa buli mulimi omulungi. 22 Naye okwegomba 
okw'omu buvubuka okwewalanga naye ogobereranga obutuukirivu 
okukkiriza, okwagala, emirembe awamu n'abo abamusaba Mukama waffe 
mu mwoyo omulongoofi: 23 Naye omuddu wa Mukama waffe 
tekimugwanira kulwananga, wabula okubeeranga omukkakkamu eri 
bonna, omuyigiriza, omugumiikiriza, 24 abuulirira n'obuwombeefu 
abawakanyi, mpozzi oba nga Ka tonda alibawa okwenenya 
olw'okutegeerera ddala amazima, 25 era balitamiirukuka okuva mu 
mutego wa Setaani, oyo ng'amaze okuakwasa okukolanga okwagala 
kw'oli. 


3:1 Naye tegeera kino nga mu maku ez'oluvannyuma ebiro eby'okusba 
ennaku birijja. 2 Kubanga bantu baliba nga beeyagala bokka, baagala 
ebintu, abeenyumiriza, b'amalala, abavumi, abatagondera bazadde baabwe, 
abateebaza, abatali batukuvu, 3 abatayagala ba luganda, abatatabagana, 
abawaayiriza, bateegendereza, abakambwe, abaayagala bulungi, 4 
ab'enkwe, abaakanyavu, abeegulumiza, abaagala ssanyu okusinga 


Katonda; 5 nga balina ekifaananyi ky'okutya Katonda, naye nga beegaana 
amaanyi gaakwo: era nabo obakubanga amabega. 6 Kubanga ku abo be 
bantu basensera mu nnyumba ne banyaga bakazi abasirusiru 
abazitoowererwa bibi ebingi, abafugibwa okwegomba okutali kumu, 7 
abayiga bulijjo, ne batayinza ennaku zonna kutuuka ku kutegeerera ddala 
mazima. 8 Era nga Yane ne Yambere bwe baaziyiza Musa, ne bano bwe 
batyo baziyiza amazima; bayonooneka amagezi gaabwe, abatasiimibwa 
mu kukkiriza. 9 Naye tebalyeyongerako kuyitirira: kubanga obusirusiru 
bwabwe bulitegeeerwa ddala abantu bonna, era ng'owa bali bwe bwali. 10 
Naye gwe wagoberera nnyo okuyigiriza wange, empisa zange, okuteesa 
wange, okukkiriza kwange, okuumiikiriza kwange, okwagala kwage, 
okulindirira kwange, 11 okuyigganyizibwa kwange, okubonaabona 
kwange; ebyambeerako mu Antiyokiya, mu Ikoniyo, mu Lusitula; 
okuyigganyizibwa kwe nnayigganyizibwanga bwe kwali: era Mukama 
waffe yandokola mu byonna. 12 Naye era bonna abaagala mu Kristo Yesu 
okukwatanga empisa ez'okutya Katonda banaayigganyizibwanga. 13 Naye 
abantu ababi n'abeetulinkirira balyeyongera okuyitiriranga mu bubi, nga 
balinba era nga balimbibwa. 14 Naye ggwe beeranga mu ebyo bye wayiga 
n'otegeerera ddala, ng'omanyi bakuyigiriza bwe bali; 15 era ng'okuva mu 
buto wamanyanga ebyawandiikibwa ebitukuvu ebiyinza okukugeziwaza 
okuyingira mu bulokovu olw'okukkiriza okuli mu Kristo Yesu. 16 Buli 
ekyawandiikibwa kirina okuluņņnamya kwa Katonda, era kigasa 
olw'okuyigirizanga, olw'okunenyanga, olw'okutereezanga, olw'okubuulira 
okuli mu butuukirivu; 17 omuntu wa Katonda alemenga okubulwa kyonna 
kyonna, ng'alina ddala byonna olwa buli mulimu omulungi. 


4:1 Nkukuutirira mu maaso ga Katonda ne Kristo Yesu; alisalira 
omusango abalamu n'abafu, era n'olw'okulabika kwe n'obwakabaka bwe; 2 
buuliranga ekigambo; kubiririzanga mu bbanga erisaaniramu 
m'eritasaaniramu; weranga, nenyanga, buuliriranga n'okugumiikiriza 
kwonna n'okuyigiriza. 3 Kubanga ebiro birijja Iwe batalikkiriza kuwulira 
kuyigiriza kwa bulamu; naye, amatu aga gabasiiwa, balikugyaanya 
abayigiriza ng'okwegomba kwabwe bo bwe kuli; 4 baliziba amatu 


okulekanga amazima, balikyama okugobereranga enfumo obufumo. 5 
Naye ggwe tamiirukukanga mu byonna, bonaabonanga, kolanga omulimu 
ogw'omubuulizi w'enjiri, tuukirizanga okuweereza kwo. 6 Kubanga nze 
kaakano nfukibwa, n'ebiro eby'okuteebwa kwange bituuse. 7 Nnwanye 
okulwana okulungi, olugendo ndutuusizza, okukkiriza nkukuumye: 8 
ekisigaddeyo, enterekeddwa engule ey'obutuukirivu Mukama waffe 
gy'alimpeera ku lunaku luli, asala emisango egy'ensonga: so si nze nzekka. 
naye era ne bonna abaagala okulabika kwe. 9 Fuba okujja gye ndi mangu: 
10 kubanga Dema yandekawo, ng'ayagala emirembe egya kaakano, 
n'agenda e Ssessaloniika; Kulesuke e Ggalatiya, Tito e Dalumatiya. 11 
Lukka ye ali awamu nange yekka. Twala Makko, omuleete wamu 
naawe;.kubanga angasa olw'okuweereza. 12 Naye Tukiko nnamutuma mu 
Efeso. 13 Ekyambalo kye nnaleka mu Tulowa ewa Kappo, bw'oliba 
ng'ojja, kireete, n'ebitabo, naye, okusinga, biri eby'amaliba. 14 Alegezanda 
omuweesi w'ebikomo yankola obubi bungi: Mukama waffe alimusasula 
ng'ebikolwa bye bwe byali: 15 oyo naawe omwekuumanga; kubanga 
yaziyiza nnyo ebigambo byaffe. 16 Mu kuwoza kwange okw'olubereberye 
siwali eyannyamba, naye bonna banjabulira: nsaba baleme okukibalirwa. 
17 Naye Mukama waffe yayimirira kumpi nange, n’ampa amaanyi; nze 
ndyoke atuukirize kye mbuulira, era ab'amawanga bonna balyoke 
bawulire: ne ndokoka mu kamwa k'empologoma. 18 Mukama waffe 
anandokolanga mu buli kikolwa ekibi, era anankuumanga okutuusa ku 
bwakabaka bwe obw'omu ggulu: aweebwenga ekitiibwa emirembe 
n'emirembe. Amiina. 19 Lamusa Pulisika ne Akula, n'ennyumba ya 
Onesifolo. 20 Erasuto yabeera mu Kkolinso: naye Tulofiimo nnamuleka 
mu Mireeto ng'alwadde. 21 Fuba okujja ebiro by'empewo nga 
tebinnatuuka. Ewubulo akulamusizza, ne Pudente, ne Lino, ne Kulawudiya, 
n'ab'oluganda bonna. 22 Mukama waffe abeerenga n'omwoyo gwo: Ekisa 
kibeerenga nammwe. 


Tito 


1:1 Pawulo, omuddu wa Katonda, era omutume wa Yesu Kristo, 


ng'okukkiriza kw'abalonde ba Katonda bwe kuli n'okutegeera amazima 
agali mu kutya Katonda, 2 mu kusuubira obulamu obutaggwaawo, 
Katonda atayinza kulimba bwe yasuubiza ebiro eby'emirembe n'emirembe 
nga tebinnabaawo; 3 naye mu ntuuko ze yalabisa ekigambo kye mu 
kubuulira kwe nnateresebwa nze ng'ekiragiro kya Katonda Omulokozi 
waffe bwe kiri; 4 eri Tito, omwana wange ggeregere ng'okukkiriza kwaffe 
fenna bwe kuli: ekisa n'emirembe ebiva eri Katonda Kitaffe ne Kristo Yesu 
Omulokozi waffe bibeerenga gy'oli. 5 Kyennava nkuleka mu Kuleete, 
olyoke olongoosenga ebyasigalira, era oteekenga abakadde mu buli kibuga 
a nga nze bwe nnakulagira; 6 omuntu w'atabangako musango, ng'alina 
omukazi omu, ng'alina abaana abakkiriza, abataloopebwa nga balalulalu, 
so si abatagonda. 7 Kubanga omulabirizi kimugwanira obutabangako 
musango, ng'omuwanika wa Katonda; si mukakanyavu, si wa busungu, si 
ayombera ku mwenge, si akuba, si eyeegomba amagoba mu bukuusa; 8 
naye ayaniriza abagenyi, ayagala obulungi, eyeegendereza, mutuukirivu, 
mutukuvu, eyeekuuma; 9 anyweza ekigambo ekyesigwa ekiri 
ng'okuyigiriza kwaffe bwe kuli, alyoke ayinzenga okubuulirira mu 
kuyigiriza okw'obulamu, era n'okusinga abayomba naye. 10 Kubanga eriyo 
bangi abatagonda, aboogera ebitaliimu, abalimba, era okusinga ba mu 
bakomole, 11 abagwanira okuzibibwanga emimwa; kubanga abo be 
bavuunika ennyumba ennamba nga bayigiriza ebitabagwanidde, 
olw'amagoba ag'obukuusa: 12 Omu ku bo, nnabbi waabwe bo, yagamba 
nti Abakuleete balimba ennaku zonna, ensolo embi, embuto engayaavu. 13 
Okutegeeza okwo kwa mazima. Kyova oba boggoleranga n'obukambwe, 
balyoke babeere n'obulamu olw'okukkiriza 14 balemenga okuwulira 
enfumo ez'obulimba ez'Ekiyudaaya n'ebiragiro by'abantu abakyuka okuleka 
amazima. 15 Eri abalongoofu byonna birongoofu: naye abasiigibwa 
obugwagwa n'abatakkiriza eri abo tewali kirongoofu; naye amagezi 
gaabwe era n'omwoyo byasiigibwa obugwagwa. 16 Baatula nga bamanyi 
Katonda; naye mu bikolwa byabwe bamwegaana, kubanga bagwagwa era 
abatawulira era abatasiimibwa mu buli kikolwa kyonna ekirungi. 


2:1 Naye ggwe yogeranga ebisaanira okuyigiriza okw'obulamu: 2 abasajja 


abakadde balemenga kuba batamiivu, nga balimu ekitiibwa, nga 
beegendereza nga balina obulamu olw'okukkiriza, olw'okwagala, 
olw'okugumiikiriza: 3 n'abakazi abakadde bwe batyo mu kifaananyi 
kyabwe nga beewombeeka, si abawaayiriza, so si abafugibwa omwenge 
omungi, abayigiriza ebirungi; 4 balyoke beegenderezesenga abakazi abato 
okwagalanga babbaabwe, okwagalanga abaana baabwe, 5 
okwegenderezanga, okuba n'obulongoofu, okukolanga emirimu mu 
nnyumba zaabwe, okuba n'ekisa, okugonderanga babbaabwe, ekigambo 
kya Katonda kiremenga okuvumibwa: 6 n'abavubuka bwe batyo 
obabuuliriranga okwegendereza: 7 mu bigambo byonna nga weeraganga 
ng'ekyokulabirako eky'ebikolwa ebirungi; mu kuyigiriza kwo ng'olaganga 
obugolokofu, okubaamu ekitiibwa, 8 ebigambo eby'obulamu 
ebitanenyezeka; oyo atali ku lulwo alyoke akwatibwenga ensonyi, nga 
talina kibi kya kutwogerako. 9 Buuliriranga abaddu okugonderanga 
bakama baabwe, okusiimibwanga mu byonna, obutayombanga; 10 
obutabbanga, naye okulaganga obwesigwa obulungi bwonna; balyoke 
bayonjenga okuyigiriza kw'Omulokozi waffe Katonda mu byonna. 11 
Kubanga ekisa kya Katonda kirabise, nga kireetera abantu bonna 
obulokozi, 12 nga kitubuulirira okugaananga obutatya Katonda 
n'okwegomba okw'omu nsi, tulyoke tubeerenga abalamu mu mirembe egya 
kaakano mu kwegendereza n'obutuukirivu n'okutya Katonda, 13 nga 
tulindirira essuubi ery'omukisa n'okulabika kw'ekitibwa kya Katonda 
omukulu era Omulokozi waffe Yesu Kristo; 14 eyeewaayo ku lwaffe, 
alyoke atununule mu bujeemu bwonna, era yeerongooseze eggwanga 
ery'envuma, erinyiikirira ebikolwa ebirungi. 15 Yogeranga ebyo, 
obibuulirirenga, onenyenga n'obuyinza bwonna, Omuntu yenna 
takunyoomanga. 


3:1 Obajjukizenga okugonderanga abafuga n'abalina obuyinza, 
okuwuliranga, okweteekerateekeranga buli kikolwa kyonna ekirungi, 2 
obutavumanga muntu yenna, obutalwananga, okwewombeekanga, nga 
balaga obukkakkamu bwonna eri abantu bonna. 3 Kubanga era naffe edda 
twali basirusiru, abatawulira, abalimbibwa, nga tuweereza okwegomba 


n'ebinyumu ebitali bimu, nga tubeera mu ttima n'obuggya, abeekyayisa, era 
nga tukyawagana. 4 Naye obulungi bw'Omulokozi waffe Katonda 
n'okwagala kwe eri abantu bwe byalabika, 5 n'atulokola, si Iwa bikolwa 
eby'omu butuukirivu bye twakola ffe wabula olw'okusaasira kwe, 
olw'okunaazibwa okw'okuzaalibwa omulundi ogw'okubiri n'okufuulibwa 
abaggya Omwoyo Omutukuvu, 6 gwe yatufukako olw'obugagga, ku bwa 
Yesu Kristo Omulokozi waffe; 7 nga tumaze okuweebwa obutuukirivu 
olw'ekisa kye oyo, tulyoke tufuuke abasika mu kusuubira obulamu 
obutaggwaawo. 8 Ekigambo kino kyesigwa, ne ku bino njagala ggwe 
okukakasizanga ddala, abakkiriza Katonda bajjukirenga okussaako 
omwoyo ku bikolwa ebirungi. Ebyo birungi, era bigasa abantu: 9 naye 
empaka ez'obusiru n'ebitabo ebirimu endyo z'okuzaalibwa n'ennyombo 
n'okuwakanira amateeka obyewalenga; kubanga tebiriiko kye bigasa so 
tebiriimu. 10 Omuntu omukyamu, bw'omalanga okumubuulirira omulundi 
ogw'olubereberye n'ogw'okubiri, omugaananga, 11 ng'omanya ng'ali ng'oyo 
akyamizibwa, era ayonoona, nga yeesalira yekka omusango. 12 Bwe 
ntumanga Atema gy'oli oba Tukiko, fuba okujja gye ndi mu Nikopoli: 
kubanga nteesezza okumalira eyo ebiro eby'empewo. 13 Fuba 
okubasibirira Zeena ow'amateeka ne Apolo, baleme okubulwa ekintu. 14 
Era abaffe bayige okussangako omwoyo ku bikolwa ebirungi mu bigambo 
ebyetaagibwa, balemenga obutabala. 15 Abali nange bonna bakulamusizza. 
Olamuse abatwagala mu kukkiriza. Ekisa kibeerenga nammwe mwenna. 


Firemooni 


1:1 Pawulo, omusibe wa Kristo Yesu ne Timoseewo ow'oluganda, eri 
Firemooni omwagalwa era mukozi munnaffe, 2 ne Apofiya ow'oluganda 
ne Alukipo mulwanyi munnaffe, n'ekkanisa eri mu nnyumba yo: 3 ekisa 
n'emirembe ebiwa eri Katonda Kitaffe ne Mukama waffe Yesu Kristo 
bibeerenga gye muli. 4 Nneebaza Katonda wange ennaku zonna, nga 
nkwogerako mu kusaba kwange, 5 bwe nnawulira okwagala kwo 
n'okukkiriza kw'olina eri Mukama waffe Yesu n'eri abatukuvu bonna; 6 
okussa ekimu okw'okukkiriza kwo kulyoke kukolenga omulimu, mu 


kutegeerera ddala buli kigambo ekirungi ekiri mu mmwe, olwa Kristo. 7 
Kubanga nnajaguza nnyo ne nsanyuka olw'okwagala kwo, kubanga 
emyoyo gy'abatukuvu wabiwummuza, ow'oluganda. 8 Kale, newakubadde 
nga nnina obuvumu bwonna mu Kristo okukulagira ekisaana, 9 naye 
olw'okwagala nkwegayirira bwegayirizi, kuba nfaanana nga bwe ndi, 
Pawulo omukadde, era kaakano omusibe wa Kristo Yesu: 10 
nkwegayirira olw'omwana wange, gwe nnazaalira mu busibe bwange, 
Onnessimo, 11 ataakugasanga edda, naye kaakano atugasa ggwe nange: 
12 gwe nkomyawo gy'oli yennyini, ye gwe mwoyo gwange: 13 nze gwe 
mbadde njagala okubeera naye gye ndi, alyoke ampeerezenga mu kifo kyo 
mu busibe bw'enjiri: 14 naye ssaayagala kukola kigambo nga toteesezza, 
obulungi bwo buleme okubeera mu kuwalirizibwa, wabula mu kwagala. 

15 Kubanga mpozzi kyeyava ayawukana naawe ekiseera, olyoke 
Obeerenga naye emirembe n'emirembe; nga takyali muddu nate, naye 
okusinga omuddu, ow'oluganda omwagalwa, okusinga ennyo gye ndi, 
naye okusingira ddala eri ggwe mu mubiri era ne mu Mukama waffe. 16 
nga takyali muddu nate, naye okusinga omuddu, ow'oluganda omwagalwa, 
Okusinga ennyo gye ndi, naye okusingira ddala eri ggwe mu mubiri era ne 
mu Mukama waffe. 17 Kale oba ng'ondowooza nze okubeera munno, 
musembeze oyo nga nze. 18 Naye oba nga yakwonoona oba abanjibwa, 
mbalira nze ekyo; 19 nze Pawulo mpandiise n'omukono gwange, nze 
ndisasula: nneme okukugamba nga nkubanja era naawe wekka nate. 20 
Kale, ow'oluganda, onsanyuse mu Mukama waffe: owummuze omwoyo 
gwange mu Kristo. 21 Nkuwandiikidde nga nneesiga obugonvu bwo, nga 
mmanyi ng'olikola era okusinga bye njogera. 22 Naye era nate 
onnongoosereze aw'okusula: kubanga nsuubira olw'okusaba kwammwe 
muliweebwa okundaba. 23 Eyafula musibe munnange mu Kristo Yesu, 
akulamusizza; 24 ne Makko, Alisutaluuko, Dema, Lukka, bakozi 
bannange. 25 Ekisa kya Mukama waffe Yesu Kristo kibeerenga n'omwoyo 
gwammwe. Amiina. 


Abaebbulaniya 


1:1 Katonda edda bwe yayogereranga mu bitundu ebingi ne mu ngeri 
ennyingi eri bajjajjaffe mu bannabbi, 2 mu maku zino ez'oluvannyuma 
yayogerera naffe mu Mwana, gwe yassaawo okuba omusika wa byonna, 
era gwe yatonza ebintu byonna; 3 oyo bw'ali okumasamasa kw'ekitiibwa 
kye n'ekifaananyi kye ddala bw'ali, era bw'asitula ebintu byonna 
n'ekigambo eky'obuyinza bwe, bwe yamala okukola eky'okunaaza ebibi, 
n'atuula ku mukono ogwa ddyo ogw'Obukulu waggulu; 4 ng'asinga 
obulungi bamalayika bw'ati nga bwe yasikira erinnya eribakira bo. 5 
Kubanga ani ku bamalayika gwe yali abuuliddeko nti Ggwe oli Mwana 
wange, Leero nkuzadde ggwe? era nate nti Nze nnaabeeranga Kitaawe 
gy'ali, Naye anaabeeranga Mwana gye ndi? 6 Era nate bw'aleeta 
omubereberye mu nsi, ayogera nti Era bamalayika ba Katonda bonna 
bamusinzenga. 7 Era ayogera ku bamalayika nti Afuula bamalayika be 
empewo, N'abaweereza be ennimi z'omuliro: 8 naye ku Mwana ayogera nti 
Entebe yo, ai Katonda, ya lubeerera emirembe a'emirembe; N'omuggo 
ogw'obugolokofu gwe muggo ogw'obwakabaka bwo. 9 Wayagala 
obutuukirivu, n'okyawa obujeemu; Katonda, Katonda wo, kyavudde 
akufukako Amafuta ag'okusanyuka okusinga banno. 10 Era nti Ggwe, 
Mukama, ku lubereberye wassaawo emisingi gy'ensi, N'eggulu mulimu 
gwa mikono gyo: 11 Ebyo biriggwaawo; naye ggwe oli wa lubeerera: 
N'ebyo byonna birikaddiwa ng'ekyambalo; 12 Era olibizinga ng'essuuka, 
Ng'ekyambalo, ne biwaanyisibwa: Naye ggwe oba bumu, N'emyaka gyo 
tegiriggwaawo. 13 Naye ku malayika ki gwe yali ayogeddeko nti Tuula ku 
mukono gwange ogwa ddyo, Okutuusa lwe ndifuula abalabe bo entebe 
y'ebigere byo? 14 Bonna si gy'emyoyo egiweereza, nga gitumibwa 
okuweereza olw'abo abagenda okusikira obulokozi? 


2:1 Kyekivudde kitugwanira okusinga ennyo okulowooleza ddala 
ebyawulirwa, kabekasinge tuwaba ne tubivaako. 2 Kuba oba ng'ekigambo 
ekyayogerwa bamalayika kyanywera, na buli kyonoono n'obutawulira 
byaweebwanga empeera ey'ensonga; 3 ffe tuliwona tutya bwe tulireka 
obulokozi obukulu obwenkana awo? obwo obwasooka okwogerwa 
Mukama waffe, ne bulyoka bututegeerezebwa ddala abaabuwulira; 4 era 


Katonda ng'ategeereza wamu nabo mu bubonero ne mu by'amagero era ne 
mu by'amaanyi ebitali bimu era ne mu birabo eby'Omwoyo Omutukuvu, 
nga bwe yayagalanga Yekka. 5 Kubanga bamalayika si be yafuza ensi 
egenda okubaawo, gye twogerako. 6 Naye waliwo ekifo omu we 
yategeereza, ng'ayogera nti Omuntu kiki, ggwe okumujjukira? Oba 
omwana w'omuntu, ggwe okumujjira? 7 Wamukola okubulako akatono 
okuba nga bamalayika; Wamussaako engule ey'ekitiibwa n'ettendo, 
N'omufuza emirimu egy'emikono gyo: 8 Wateeka ebintu byonna wansi 
w'ebigere bye. Kubanga mu kuteeka ebintu byonna wansi we teyaggyako 
kintu obutakiteeka wansi we. Naye kaakano tetunnalaba bintu byonna nga 
biteekeddwa wansi we. 9 Naye tutunuulira oyo eyakolebwa okubulako 
akatono okuba nga bamalayika, ye Yesu, olw'okubonaabona okw'okufa 
ng'assibwako engule ey'ekitiibwa n'ettendo, olw'ekisa kya Katonda alyoke 
alege ku kufa ku lwa buli muntu. 10 Kubanga kyamusaanira oyo ebintu 
byonna bwe biri ku bubwe era eyabikozesa byonna, ng'aleeta abaana 
abangi mu kitiibwa, okutuukiriza omukulu w'obulokozi bwabwe 
olw'ebibonoobono. 11 Kubanga oyo atukuza en, n'abo abatukuzibwa b'omu 
bonna: kyava alema okukwatibwa ensonyi okubayitanga ab'oluganda, 12 
ng'ayogera nti Ndibuulira baganda bange erinnya lyo, Ndikuyimba wakati 
mu kkungaaniro. 13 Era nate nti Nze nnaamwesiganga oyo. Era nate nti 
Laba nze n'abaana Katonda be yampa. 14 Kale kubanga abaana bagatta 
omusaayi n'omubiri, era naye yennyini bw'atyo yagatta ebyo; olw'okufa 
alyoke azikirize oyo eyalina amaanyi ag'okufa, ye Setaani; 15 era alyoke 
abawe eddembe abo bonna abali mu buddu obulamu bwabwe bwonna 
olw'entiisa y'okufa. 16 Kubanga mazima bamalayika si b'ayamba, naye 
ayamba zzadde lya Ibulayimu. 17 Kyekyava kimugwanira mu byonna 
okufaananyizibwa baganda be, alyoke abeerenga kabona asinga obukulu 
ow'ekisa omwesigwa mu bigambo ebiri eri Katonda, olw'okutangirira ebibi 
by'abantu. 18 Kubanga olw'okubonyaabonyezebwa ye yennyini 
ng'akemebwa, kyava ayinza okubayamba abo abakemebwa. 


3:1 Kale, ab'oluganda abatukuvu, abalina omugabo mu kuyitibwa okw'omu 
ggulu, mulowooze Omutume era Kabona Asinga Obukulu ow'eddiini gwe 


twatula, Yesu; 2 eyali omwesigwa eri oyo eyamulonda, era nga Musa bwe 
yali omwesigwa mu nnyumba ye yonna. 3 Kubanga oyo asaanyizibwa 
ekitiibwa ekingi okusinga Musa, ng'azimba ennyumba bw'abeera n'ettendo 
eringi okusinga ennyumba. 4 Kubanga buli nnyumba wabaawo agizimba; 
naye eyazimba byonna ye Katonda. 5 Ne Musa yali mwesigwa ye mu 
nnyumba ye yonna ng'omuddu, olw'okutegeeza ebyali bigenda 
okwogerwa; 6 naye Kristo yali mwesigwa ye ng'omwana ku nnyumba ye; 
naffe tuli nnyumba y'oyo, oba nga tunaakwatiranga ddala obuvumu bwaffe 
n'okwenyumiriza okw'okusuubira kwaffe nga binywedde okutuusa 
enkomerero. 7 Kale, nga Omwoyo Omutukuvu bw'ayogera nti Leero bwe 
munaawulira eddoboozi lye, 8 Temukakanyaza mitima gyammwe, nga mu 
kusunguwazibwa, Nga ku lunaku olw'okukemerwa mu ddungu, 9 
Bajjajjammwe kwe bankema, nga bangeza, Ne balaba ebikolwa byange 
emyaka amakumi ana. 10 Kyennava nnyiigira emirembe egyo, Ne njogera 
nti Bakyama bulijjo mu mutima gwabwe: Naye abo tebaategeera makubo 
gange; 11 Nga bwe nnalayira mu busungu bwange, Nti Tebaliyingira mu 
kiwummulo kyange. 12 Mwekuume, ab'oluganda, omutima omubi 
ogw'obutakkiriza gulemenga okuba mu muntu yenna ku mmwe, olw'okuva 
ku Katonda omulamu: 13 naye mubuuliraganenga bulijjo bulijjo, okutuusa 
ekiseera nga kikyaliwo ekiyitibwa ekya leero; omuntu yenna ku mmwe 
alemenga okukakanyazibwa n'obulimba bw'ekibi: 14 kubanga twafuuka 
abassa ekimu mu Kristo, oba nga tunaakwatiranga ddala okusuubira 
kwaffe okusoose nga kunywedde okutuusa enkomerero: 15 nga bwe 
kikyayogerwa nti Leero bwe munaawulira eddoboozi lye, Temukakanyaza 
mitima gyammwe, nga mu kusunguwazibwa. 16 Kubanga baani bwe 
baawulira abaamusunguwaza? si abo bonna abaava mu Misiri ne Musa? 17 
Era baani be yanyiigiranga emyaka amakumi ana? si abo abaayonoona, 
n'emirambo gyabwe ne gigwa mu ddungu? 18 Era baani be yalayirira 
obutayingira mu kiwummulo kye, wabula obo abataagonda? 19 Era tulaba 
nga tebaayinza kuyingira olw'obutakkiriza: 


4:1 Kale tutyenga nti okusuubiza okw'okuyingira mu kiwummulo nga bwe 
kukyatulekeddwa, omuntu yenna ku mmwe aleme kulabika nga 


takutuuseeko. 2 Kubanga naffe twabuulirwa enjiri, era nga bo: naye 
ekigambo eky'okuwulira tekyabagasa bo, kubanga tebaagattibwa mu 
kukkiriza wamu n'abo abaawulira. 3 Kubanga ffe abaamala okukkiriza 
tuyingira mu kiwummulo ekyo; nga bwe yayogera nti Nga bwe nnalayirira 
mu busungu bwange, Nti Tebaliyingira mu kiwummulo kyange: 
newakubadde ng'emirimu gyaggwa okuva mu kutondebwa kw'ensi. 4 
Kubanga waliwo w'ayogerera ku lunaku olw'omusanvu bw'ati, nti Katonda 
n'awummulira ku lunaku olw'omusanvu mu mirimu gye gyonna; 5 era nate 
ne mu kino nti Tebaliyingira mu kiwummulo kyange. 6 Kale kubanga 
kisigaddeyo abalala okukiyingiramu, n'abo abaasooka okubuulirwa, enjiri 
ne batayingira olw'obutagonda, 7 nate ayawula olunaku gundi, 
ng'ayogerera mu Dawudi oluvannyuma lw'ebiro ebingi bwe biti, nti Leero, 
nga bwe kyogeddwa olubereberye, Leero bwe munaawulira eddoboozi 
lye, Temukakanyaza mitima gyammwe. 8 Kuba singa Yoswa 
yabawummuza, teyandyogedde ku lunaku lulala oluvannyuma lw'ebyo. 9 
Kale wasigaddeyo ekiwummulo kya ssabbiīti eri abantu ba Katonda. 10 
Kubanga ayingidde mu kiwummulo kye, era naye ng'awummudde mu 
mirimu gye, nga Katonda bwe yawummula mu gigye. 11 Kale tufubenga 
okuyingira mu kiwummulo ekyo, omuntu yenna aleme okugwa mu ngeri 
eyo ey'obutagonda. 12 Kubanga ekigambo kya Katonda kiramu, era 
kikozi, era kisala okusinga buli kitala kyonna eky'obwogi obubiri, era 
kiyitamu n'okwawula ne kyawula obulamu n'omwoyo, ennyingo 
n'obusomyo, era kyangu okwawula okulowooza n'okufumiitiriza okw'omu 
mutima. 13 So siwali kitonde ekitalabika mu maaso ge: naye ebintu 
byonna byeruliddwa era bibikkuliddwa mu maaso g'oyo gwe tuleetera 
ebigambo byaffe. 14 Kale bwe tulina kabona asinga obukulu omunene, 
eyayita mu ggulu, Yesu Omwana wa Katonda, tunywezenga okwatula 
kwaffe. 15 Kubanga tetulina kabona asinga obukulu atayinza kulumirwa 
wamu naffe mu bunafu bwaffe; naye eyakemebwa mu byonna bumu nga 
ffe, so nga ye talina kibi. 16 Kale tusemberenga n'obuvumu eri entebe 
ey'ekisa, tulyoke tuweebwe okusaasirwa, era tufune ekisa olw'okubeerwa 
bwe tukwetaaga. 


5:1 Kubanga buli kabona asinga obukulu, bw'aggibwa mu bantu, 
ateekebwawo ku bwa bantu mu bigambo ebiri eri Katonda alyoke 
awengayo ebirabo era ne ssaddaaka olw'ebibi: 2 ayinza okukwata empola 
abatamanyi n'abakyamye, kubanga era naye yennyini yeetooloddwa 
obunafu; 3 era olw'obwo kimugwanira nga ku lw'abantu, era bwe kityo ku 
lulwe yennyini, okuwangayo olw'ebibi. 4 So omuntu yenna teyeetwalira 
yekka kitiibwa ekyo, wabula ng'ayitiddwa Katonda, era nga Alooni. 5 Era 
bw'atyo Kristo teyeegulumiza yekka okufuuka kabona asinga obukulu, 
wabula oyo eyamugamba nti Ggwe oli Mwana wange, Leero nkuzadde 
ggwe: 6 era nga bw'ayogera awalala nti Ggwe oli kabona emirembe 
gyonna ng'engeri ya Merukizeddeeki bw'eri. 7 Oyo mu nnaku ze 
yabeereramu mu mubiri gwe, bwe yawaayo okwegayirira n'okusaba eri 
oyo eyayinza okumulokola mu kufa n'okukaaba ennyo n'amaziga, era bwe 
yawulirwa olw'okutya kwe Katonda, 8 newakubadde nga Mwana, naye 
yayiga okugonda olw'ebyo bye yabonaabona: 9 awo bwe yamala 
okutuukirizibwa, n'afuuka ensonga y'obulokozi obutaggwaawo eri abo 
bonna abamuwulira; 10 Katonda gwe yayita kabona asinga obukulu 
ng'engeri ya Merukizeddeeki bw'eri. 11 Gwe tulinako ebigambo ebingi 
okwogera era ebizibu okutegeeza, kubanga mufuuse baggavu b'amatu. 12 
Kubanga bwe kibagwanira okubeeranga abayigiriza olw'ebiro ebyayita, 
mwetaaga nate omuntu okubayigiriza ebisookerwako eby'olubereberye 
eby'ebigambo bya Katonda; era mufuuse abeetaaga amata, so si mmere 
nkalubo. 13 Kubanga buli anywa amata nga tannamanya kigambo kya 
butuukirivu; kubanga mwana muto. 14 Naye emmere enkalubo ya bakulu, 
abalina amagezi agayigirizibwa olw'okugakoza okwa wulanga obulungi 
n'obubi. 


6:1 Kale tuleke okwogera ku bigambo eby'olubereberye ebya Kristo, 
tuyitirire okutuuka mu bukulu; obutateekawo mulundi gwa kubiri musingi, 
kwe kwenenya ebikolwa ebifu, n'okukkiriza eri Katonda, 2 okuyigiriza 
okw'okubatiza, n'okuteekako emikono, n'okuzuukira kw'abafu, n'omusango 
ogutaggwaawo. 3 Era bwe tunaakola bwe tutyo Katonda bw'anaayagala. 4 
Kubanga abo abamala okwakirwa, ne balega ku kirabo eky'omu ggulu, ne 


bafuuka abassa ekimu mu Mwoyo Omutukuvu, 5 ne balega ku kigambo 
ekirungi ekya Katonda ne ku maanyi ag'emirembe egigenda okujja, 6 ne 
bagwa okubivaamu, tekiyinzika bo okubazza obuggya olw'okwenenya; 
nga beekomererera bokka omulundi ogw'okubiri Omwana wa Katonda, ne 
bamukwasa ensonyi mu lwatu. 7 Kubanga ensi enywa enkuba egitonnyako 
emir u, emingi, n'ebala enva ezibasaa nira abo b'erimirwa, efuna omugabo 
gw'omukisa eri Katonda: 8 naye bw'ebala amaggwa ne ssere, tesii mibwa 
era eri kumpi n'okukolimirwa; enkomerero yaayo kwokebwa. 9 Naye, 
abaagalwa, twetegerezza ku mmwe ebigambo ebisinga ebyo obulungi era 
ebiri okumpi n'obulokozi, newakubadde nga twogeddi bwe tutyo: 10 
kubanga Katonda mutuukirivu tayinza kwerabira mulimu gwammwe 
nokwagala kwe mwalaga eri erinnya lye, bwe mwaweereza abatukuvu, 
era mukyaweereza. 11 Era twagala nnyo bili muntu ku mmwe okulaganga 
obunyiikivu obwo olw'okwetegerereza ddala essuubi eryo okutuusa ku 
nkomerero: 12 mulemenga okubeera abagayaavu, naye abagoberera abo 
olw'okukkiriza n'okugumiikiriza abasikira ebyasuubizibwa. 13 Kubanga, 
Katonda bwe yasuubiza Ibulayimu, bwe watali gw'ayinza kulayira 
amusinga obukulu, ne yeerayira yekka 14 ng'ayogera nti Mazima okuwa 
omukisa nnaakuwanga omukisa, n'okwaza nnaakwazanga. 15 Bw'atyo 
bwe yamala okugumiikiriza naweebwa ekyasuubizibwa 16 Kubanga 
abantu balayira asinga obukulu: ne mu mpaka zaabwe zonna ekirayiro kye 
kisalawo okukakasa. 17 Katonda kyeyava ateeka wakati ekirayiro, 
ng'ayagala okubooleseza ddala ennyo abasika ab'ekyasuubizibwa okuteesa 
kwe bwe kutajjulukuka: 18 olw'ebigambo ebibiri ebitajjulukuka, Katonda 
by'atayinza kulimbiramu, tulyoke tubeerenga n'ekitugumya ekinywevu ffe 
abadduka okunoonya ekyekwekero okunyweza essuubi eryateekebwa mu 
maaso gaffe; 19 lye tulina ng'essika ery'obulamu, essuubi eri 
tabuusibwabuusibwa era erinywevu era eriyingira munda w'eggigi. 20 
Yesu mwe yayingira omukulembeze ku lwaffe, bwe yafuuka ka bona 
asinga obukulu emirembe gyonna ng'engeri ya Merukizeddeeki bw'eri. 


7:1 Kubanga Merukizeddeeki oyo kabaka w'e Ssaalemi, kabona wa 
Katonda Ali waggulu ennyo, eyasisinkana Ibulayimu ng'akomawo ng'ava 


okutta bakabaka, n'amusabira omukisa, 2 era Ibulayimu gwe yagabira 
ekitundu eky'ekkumi ekya byonna (eky'oluberereberye, mu kutegeezebwa, 
kabaka wa butuukirivu, era eky'okubiri, kabaka w'e Ssaalemi, ye kabaka 
ow'emirembe; 3 atalina kitaawe, atalina nnyina, atalina bajjajjaabe, atalina 
lunaku lwe yasookerako newakubadde enkomerero y'obulamu, naye 
eyafaananyizibwa Omwana wa Katonda), abeera kabona ow'olubeerera 
ennaku zonna, 4 Kale mulowooze omuntu oyo bwe yali omukulu, 
Ibulayimu jjajja omukulu gwe yawa ekitundu eky'ekkumi ku munyago 
ogw'okwebonaanya. 5 N'abo ab'omu baana ba Leevi abaaweebwa 
obwakabona amateeka gabalagira okusoloozanga ebitundu eby'ekkumi mu 
bantu, be baganda baabwe, newakubadde ng'abo bava mu ntumbwe za 
Ibulayimu: 6 naye oyo, atabalibwa mu kika kyabwe, yasolooza Ibulayimu 
n'asabira omukisa nnannyini byasuubizibwa. 7 Naye, tekyegaanika 
n'akatono, omuto yasabirwa omukulu omukisa. 8 Era mu ekyo abaweebwa 
ebitundu eby'ekkumi be bantu abafa; naye mu kiri abiweebwa ye oyo 
ategeezebwa nga mulamu. 9 Era, okwogera bwe kuti, ne Leevi, aweebwa 
omusolo, yaguweerayo mu Ibulayimu; 10 kubanga yali akyali mu ntumbwe 
za jjajjaawe, Merukizeideeki bwe yamusisinkana. 11 Kale okutuukirira 
singa kwaiwo lwa bwakabona obw'Ekileevi kubanga abantu baaweebwa 
amateeka mu biro byabwo), kiki ekyeaaza nate kabona ow'okubiri 
okulimuka mu ngeri ya Merukizeddeeki, n'atabalirwa mu ngeri ya Alooni? 
12 Kubanga obwakabona bwe buwaaayisibwa, era n'amateeka tegalema 
kuwaanyisibwa. 13 Kubanga oyo eyayogerwako ebigambo byo wa kika 
kirala omutavanga auntu yenna eyali aweerezza ku kyoto. 14 Kubanga 
kitegeerekese ga Mukama waffe yava mu Yuda; ekika Musa 
ky'atayogerako bigambo ya bakabona. 15 N'ebyo byeyogera nnyo 
okutegeerekeka, oba nga ayimuka kabona ow'okubiri ng'ekifaananyi kya 
Merukizeddeeki bwe kiri, 16 atalondebwa ng'amateeka bwe gali agalimu 
ekiragiro ky'omubiri, wabula ng'amaanyi bwe gali ag'obulamu 
obutakutuka: 17 kubanga ategeezebwa nti Oli kabona okutuusa emirembe 
gyonna Ng'engeri ya Merukizeddeeki bw'eri. 18 Kubanga ekiragiro 
ekyasooka kijulukuka olw'obunafu n'obutagasa bwakyo 19 (kubanga 
amateeka tagaliiko kye gaatuukiriza), essuubi erisinga obulungi ne 


liyingizibwa, eritusembezesa eri Katonda. 20 Era bwe wataabula kulayira 
kirayiro 21 (kubanga bo baafuulibwa bakabona awatali kirayiro; naye oyo 
awamu n'ekirayiro yafuulibwa oyo amwogerako nti Mukama yalayira, era 
talyejjusa, nti Oli kabona okutuusa emirembe gyonna); 22 era ne Yesu bwe 
yafuuka bw'atyo omuyima w'endagaano esinga obulungi. 23 Nabo bangi 
baafuulibwa bakabona, kubanga okufa kwabalobera okubeereranga: 24 
naye oyo, kubanga abeerera okutuusa emirembe gyonna, alina 
obwakabona obutavaawo. 25 Era kyava ayinza okulokolera ddala abajja 
eri Katonda ku bubwe, kubanga abeera mulamu ennaku zonna 
okubawolerezanga. 26 Kubanga kabona asinga obukulu afaanana bw'atyo 
ye yatusaani.ra, omutukuvu, ataliiko kabi, ataliiko bbala, eyayawulibwa eri 
abo abalina ebibi, era eyagulumizibwa okukira eggulu; 27 atawalirizibwa, 
nga bakabona abasinga obukulu bali, okuwangayo ssaddaaka buli lunaku, 
okusooka olw'ebibi bye yennyini, oluvannyuma olw'ebyo eby'abantu: 
kubanga okwo yakukolera ddala omulundi gumu, bwe yeewaayo yennyini. 
28 Kubanga amateeka galonda abantu okuba bakabona abasinga obukulu, 
abalina obunafu; naye ekigambo eky'ekirayiro, ekyaddirira amateeka, 
kyalonda Omwana, eyatuukirizibwa okutuusa emirembe gyonna. 


8:1 Kale mu bigambo bye twogedde kino kye kikolo: tulina kabona asinga 
obukulu, afaanana bw'atyo, eyatuula ku mukono ogwa ddyo ogw'entebe 
ey'Obukulu obw'omu ggulu, 2 omuweereza w'ebitukuvu, era ow'eweema 
ey'amazima, Mukama gye yasimba, si muntu. 3 Kubanga buli kabona 
asinga obukulu alondebwa olw'omulimu ogw'okuwangayo ebirabo era ne 
ssaddaaka: kyekiva kimugwanira n'oyo okubeera n'ekintu eky'okuwaayo. 4 
Kale singa yali ku nsi, teyandibadde kabona n'akatono, nga waliwo 
abawaayo ebirabo ng'amateeka bwe gali; 5 abaweereza eby'ekifaananyi 
n'ekisiikirize eky'ebyo eby'omu ggulu, nga Musa bwe yabuulirwa Katonda, 
bwe yali ng'agenda okukola eweema: kubanga ayogera nti Tolemanga 
kukola byonna ng'ekyokulabirako bwe kiri kye walagibwa ku lusozi. 6 
Naye kaakano aweereddwa okuweereza okusinga okuwooma, era nga 
bw'ali omubaka w'endagaano esinga obulungi, kubanga yalagaanyizibwa 
olw'ebyasuubizibwa ebisinga obulungi. 7 Kuba endagaano eri 


ey'olubereberye singa teyaliiko kya kunenyezebwa, tewandinoonyezebbwa 
bbanga ery'ey'okubiri. 8 Kubanga bw'abanenya ayogera nti Laba, ennaku 
zijja, bw'ayogera Mukama, Bwe ndiragaana endagaano empya n'ennyumba 
ya Isiraeri era n'ennyumba ya Yuda; 9 Si ng'endagaano gye nnalagaana ne 
bajjajja baabwe Ku lunaku iwe nnabakwata ku mukono okubaggya mu nsi 
y'Emisiri: Kubanga abo tebaanywerera mu ndagaano yange, Nange ne 
mbaleka okubalaba, bw'ayogera Mukama. 10 Kubanga eno ye ndagaano 
gye ndiragaana n'ennyumba ya Isiraeri Oluvannyuma lw'ennaku ziri, 
bw'ayogera Mukama; Nditeeka amateeka gange mu magezi gaabwe, Era 
ne ku mutima gwabwe ndigawandiika; Nange nnaabeeranga Katonda gye 
bali, Nabo banaabeeranga bantu gye ndi: 11 So buli muntu tebaliyigiriza 
munne, Na buli muntu muganda we, ng'ayogera nti Manya Mukama: 
Kubanga bonna balimmanya, Okuva ku muto okutuuka ku mukulu mu bo. 
12 Kubanga ndisaasira obutali butuukirivu bwabwe, N'ebibi byabwe 
siribijjukira nate. 13 Bw'ayogera nti Endagaano empya ey'olubereberye 
aba agikaddiyizza. Naye ekikulu era ekikaddiwa kiri kumpi 
n'okuggwaawo. 


9:1 Era n'endagaano ey'olubereberye yalina empisa ezaalagirwa 
ez'okusinzanga Katonda, n'ekifo ekitukuvu, eky'omu nsi. 2 Kubanga 
eweema yakolwa, ey'olubereberye eyalimu ekikondo ky'ettabaaza 
nemmeeza n'emigaati egy'okulaga; awaayitibwa Awatukuvu. 3 Era 
ennyuma w'eggigi ery'okubiri yaliyo eweema eyitibwa Entukuvu ennyo; 4 
eyalimu ekyoterezo ekya zaabu; n'essanduuko ey'endagaano 
eyabikkibwako zaabu enjuyi zonna, eyalimu ekibya ekya zaabu omwali 
emaanu, n'omuggo gwa Alooni ogwaloka, n'ebipande eby'endagaano; 5 ne 
kungulu ku yo bakerubi ab'ekitiibwa nga basiikiriza entebe ey'okusaasira; 
bye tutayinza kwogerako kaakano kinnakimu. 6 Naye ebyo bwe 
byakolebwa bwe bityo, bakabona bayingira mu weema ey'olubereberye 
obutayosa, nga batuukiriza emirimu egy'okuweereza; 7 naye mu eri 
ey'okubiri ayingiramu kabona asinga obukulu yekka, omulundi gumu buli 
mwaka, si awatali musaayi, gw'awaayo ku lulwe ye n'olw'obutamanya 
bw'a bantu: 8 Omwoyo Omutukuvu ng'ategeeza kino, ng'ekkubo eritwala 


mu kifo ekitukuvu terinnalabisibwa, ng'eweema ey'olubereberye 
ekyayimiriddewo; 9 eyo kye kifaananyi olw'ebiro ebiriwo; ekirimu ebirabo 
era ne ssaddaaka ebiweebwayo ebitayinza kumutuukiriza oyo aweereza 
mu bigambo by'omwoyo, 10 kubanga ze mpisa ezaalagirwa ez'omubiri 
obubiri (era awamu n'ez'okulya n'ez'okunywa n'ez'okunaaba okutali kumu) 
ezaateekebwawo okutuusa ku biro eby'okudda obuggya. 11 Naye Kristo 
bwe yajja kabona asinga obukulu ow'ebigambo ebirungi ebigenda okujja, 
n'ayita mu weema esinga obukulu n'okutuukirira, etaakolebwa na mikono, 
amakulu, etali ya mu nsi muno, 12 so si lwa musaayi gwa mbuzi n'ennyana, 
naye lwa musaayi gwe ye, n'ayingirira ddala omulundi gumu mu watukuw, 
bwe yamala okufuna okununula okutaggwaawo. 13 Kuba oba ng'omusaayi 
gw'embuzi n'ente ennume n'evvu ly'ente enduusi, ebimansirwa ku abo 
abalina empitambi, bitukuza okunaaza omubiri; 14 omusaayi gwa Kristo, 
eyeewaayo yekka olw'Omwoyo ataggwaawo eri Katonda nga taliiko 
bulema, tegulisinga nnyo okunaaza omwoyo gwammwe mu bikolwa ebifu 
okuweereza Katonda omulamu? 15 Era ye kyava abeera omubaka 
w'endagaano empya, okufa bwe kwabeerawo olw'okununula mu byonoono 
eby'omu ndagaano ey'olubereberye, abayitibwa balyoke baweebwe 
okusuubiza kw'obusika obutaggwaawo. 16 Kubanga awaba endagaano 
ey'obusika, kigwana okubaawo okufa kw'oyo eyagiragaana. 17 Kubanga 
endagaano ey'obusika enywerera awaba okufa: kubanga yali etuukirizza 
ekyagiragaanyisa eyagiragaana ng'akyali mulamu? 18 Era n'endagaano 
ey'olubereberye kyeyava erema okusookebwa awatali musaayi. 19 
Kubanga buli kiragiro bwe kyamalanga okwogerwa Musa eri abantu 
bonna ng'amateeka bwe gali, n'atwalanga omusaayi gw'ennyana n'embuzi, 
wamu n'amazzi n'ebyoya by'endiga ebimyufu n'ezoobu, n'amansiranga ku 
kitabo kyennyini, era ne ku bantu bonna, 20 ng'ayogera nti Guno gwe 
musaayi gw'endagaano Katonda gye ya balagira. 21 Era nate eweema 
n'ebintu byonna eby'okuweereza n'abimansirangako omusaayi bw'atyo. 22 
Era mu mateeka kubulako katono ebintu byonna okunaazibwa omusaayi, 
era awataba kuyiwa musaayi tewabaawo kusonyiyibwa. 23 Kale 
ebifaananyi by'ebye eby'omu ggulu kyabigwanira okunaazibwa n'ebyo, 
naye eby'omu ggulu byennyini okunaazibwa ne ssaddaaka ezisinga ezo. 24 


Kubanga Kristo teyayingira mu kifo eki. tukuvu ekyakolebwa n'emikono 
ekyafaanana ng'ekyo eky'amazima naye mu ggulu mwennyini, okulabika 
kaakano mu maaso ga Katonda, ku lwaffe: 25 so si kwewangayo mirundi 
mingi; nga kabona asingE obukulu bw'ayingira mu kifo ekitukuvu buli 
mwaka n'omusaayi ogutali gugwe; 26 kubanga kyandimugwanidde 
okubonaabonanga emirundi emingi okuva ku kutondebwa kw'ensi: naye 
kaakano omulundi gumu ku nkomerero y'emirembe alabise okuggyawo 
ekib: olw'okwewaayo yennyini. 27 Era ng'abantu bwe baterekerwa okufa 
omulundi ogumu, oluvannyuma Iw'okwo musango; 28 era ne Kristo 
bw'atyo, bwe yamala okuweebwayo omulundi ogumu okwetikka ebibi 
by'abangi, alirabika omulundi ogvv'okubiri awatali kibi eri abo 
abamulindirira, olw'obulokozi. 


10:1 Kubanga amateeka bwe galina ekisiikirize eky'ebirungi ebyali 
bigenda okujja, so si kifaananyi kyennyini eky'ebigambo, ne ssaddaaka 
ezitajjulukuka, ze bawaayo obutayosa buli mwaka buli mwaka; tebayinza 
ennaku zonna kutuukirize abo abazisemberera. 2 Kubanga 
tezandirekeddwayo kuweebwayoi kubanga abasinza bwe bamala 
okunaazibwa ddala omulundi ogumu tebandibadde na kwetegeerako bibi 
nate. 3 Naye mu ezo mulimu okujjukizanga ebibi buli mwaka bul mwaka. 
4 Kubanga tekiyinzika omusaayi gw'ente ennume n'embuzi okuggyako 
ebibi. 5 Ng'ajja mu nsi, kyava ayogera nti Ssaddaaka n'ebiweebwayo 
tewabyagala, Naye wanteekerateekera omu biri; 6 Tewasiima ebyokebwa 
ebiramba n'ebiweebwayo olw'ebibi; 7 Ne ndyoka njogera nti Laba nzize 
(Mu muzingo gw'ekitabo ekya mpandiikwako) Okukola by'oyagala, ai 
Katonda 8 Bw'ayogera waggulu nti Ssaddaaka n'ebiweebwayo 
n'ebyokebwa ebiramba n'ebiweebwayo olw'ebibi tewaoyagala so 
tewabisiima (ebyo bye biweebwayo ng'amateeka bwe gali), 9 n'alyoka 
ayogera nti Laba, nzize okukola by'oyagala. Aggyawo eky'oubereberye, 
alyoke anyweze eky'oubiri. 10 Mu ebyo by'ayagala watukuzibwa 
olw'okuwaayo omuliri gwa Yesu Kristo omulundi gumu. 11 Na buli 
kabona aymirira buli lunaku ng'aweereza ng'awaayo emirundi emingi 
ssaddaaa ezitajjulukuka, ezitayinza kugyako bibi emirembe gyonna: 12 


naye oyo bwe yamala okuwaayo saddaaka emu olw'ebibi okutuusa 
mirembe gyonna, n'alyoka atuula mu mukono ogwa ddyo ogwa Katonda; 
13 ng'alindirira oluvannyuna abalabe be okufuusibwa entebe y'ebigere bye. 
14 Kubanga olw'ouwaayo ssaddaaka emu yatuukiriza kutuusa emirembe 
gyonna abatu uzibwa. 15 Era n'Omwoyo Omuakuvu ye mujulirwa gye tuli: 
kubanga bw'amala okwogera nti 16 Eno ye ndagaano gye ndiragaana nabo 
Oluvannyuma lw'ennaku ziri, bw'ayogera Mukama; Nditeeka amateeka 
gange ku mutima gwabwe, Era ne ku magezi gaabwe ndigawandiika; 
n'alyoka ayogera nti 17 N'ebibi byabwe n'obujeemu bwabwe siribijjukira 
nate. 18 Naye awali okuggibwako ebyo, wakyali kuwangayo ssaddaaka 
w'ekibi. 19 Kale ab'oluganda, bwe tulina bugumu okuyingira mu kifo 
ekitukuvu olw'omusaayi gwa Yesu, 20 mu kkubo lye yatukubira, eriggya 
eddamu, eriyita mu ggigi, gwe mubiri gwe; 21 era bwe tulina kabona 
omunene afuga ennyumba ya Katonda; 22 tusemberenga n'omwoyo 
ogw'amazima olw'okukkiriza okutuukiridde, emitima gyaffe nga 
mansirwako okuggyamu omwoyo nubi, n'emibiri gyaffe nga ginaabwa 
n'amazzi amalungi: 23 tunyweze okwatulanga essuubi lyaffe 
butasagaasagana; kubanga eyasuubiza mwesigwa: 24 era tulowoozainenga 
fekka na fekka okukubiringa okwagala n'ebikolwa ebirungi; 25 
obutalekanga kukunyaana wamu, ng'abalala bwe bayisa, naye nga 
tubuulirira; era nga tweyongeranga okukola ebyo bwe tutyo, nga bwe 
mulaba olunaku luli nga lunaatera okutuuka. 26 Kuba bwe tugenderera 
okwonoona nga tumaze okuweebwa okutegeera amazima, 
tewasigaddeeyo aate ssaddaaka olw'ebibi, 27 wabula okulindirira n'obuti 
omusango, n'obukambwe obw'omuliro ogugenda okwokya abalabe. 28 
Anyooma amateeka ga Musa afa awatali kusaasirwa olw'abajulirwa 
ababiri oba basatu: 29 mulowooza mutya, okubonerezebwa oyo 
kw'alisaanyizibwa kulyeakana wa okusinga okuba okubi eyalinnyiririra 
ddala Omwana wa Katonda, n'alowooza omusaayi gw'endagaaao 
ogwamutukuza obutaba mutukuvu, n'agirira ekyejo Omwoyo ow'ekisa? 30 
Kubanga tumumaayi oyo eyayogera nti Eggwanga lyange, nze ndiwalana. 
Era nate nti Mukama alisalira omu sango abantu be. 31 Kigambo kya ntiisa 
okugwa mu mikono gya Katonda omulamu. 32 Naye mujjukire ennaku 


ez'edda, bwe mwamala okwakirwa, ze mwagumiikiririzaamu okufuba 
okunene okw'ebibonoobono; 33 olulala bwe mwafuuka ekyerolerwa 
olw'ebivume n'okulaba ennaku; olulala, bwe mwassa ekimu n'abo 
abaakolerwa ebyo. 34 Kubanga mwasaasira abasibe, era mwagumiikiriza 
n'essanyu okunyagibwako ebintu byammwe, nga mutegeera nga mulina 
mwekka ebintu ebisinga obulungi era eby'olubeerera. 35 Kale 
temusuulanga bugumu bwammwe, obuliko empeera ennene. 36 Kubanga 
mwetaaga okugumiiluriza, bwe mulimala okukola Katonda by'ayagala 
mulyoke muweebwe ekyasuubizibwa. 37 Kubanga wakyasigaddeyo 
akaseera katono nnyo, Ajja alituuka, so talirwa. 38 Naye omutuukirivu 
wange aliba mulamu lwa kukkiriza: Era bw'addayo ennyuma, emmeeme 
yange temusanyukira. 39 Naye ffe tetuli ba kudda nnyuma mu kuzikirira, 
naye tuli ba kukkiriza olw'okulokola obulamu. 


11:1 Okukkiriza kye kinyweza ebisuubirwa kye kitegeereza ddala 
ebigambo ebitalabika. 2 Kubanga abakadde baategeerezebwa mu okwo. 3 
Olw'okukkiriza tutegeera ng'ebintu byonna byakolebwa kigambo kya 
Katonda, era ekirabika kyekyava kirema okukolebwa okuva mu birabika. 
4 Olw'okukkiriza Abiri yawa Katonda ssaddaaka esinga obulungi okukira 
eya Kayini, eyamutegeezesa okuba n'obutuukirivu, Katonda bwe 
yategeereza ku birabo bye: era olw'okwo newakubadde nga yafa 
akyayogera. 5 Olw'okukkiriza, Enoka yatwalibwa obutalaba kufa; 
n'atalabika kubanga Katoada yamutwala: kubanga bwe yali nga 
tannatwalibwa yategeezebwa okusumibwa Katonda: 6 era awataba 
kukkiriza tekiyinzika kusiimibwa: kubanga ajja eri Katonda kimugwanira 
okukkiriza nga Katonda waali, era nga ye mugabi w'empeera eri abo 
abamunoonya. 7 Olw'okukkiriza Nuuwa, bwe yalabulwa Katoada ku 
bigambo ebyali bitannalabika, n'atya bulungi n'asiba eryato olw'okulokola 
ennyumba ye; kyeyava asalira ensi omusango, n'afuuka omusika 
w'obutuukirivu obuli mu kukkiriza. 8 Olw'okukkiriza Ibulayimu, bwe 
yayitibwa, n'awulira n'okugenda n'agenda mu kifo kye yali agenda 
okuweebwa okuba obusika; a'avaayo nga tamanyi gy'agenda. 9 
Olw'okukkiriza n'abeeranga omugenyi mu nsi eyasuubizibwa, ng'etali yiye, 


ng'asula mu weema wamu ne Isaaka ne Yakobo, basika banne 
ab'okusuubizibwa okwo: 10 kubanga yalindirira ekibuga kiri ekirina 
emisingi, Katonda kye yakuba kye yazimba. 11 Olw'okukkiriza era ne 
Saala yennyini n'aweebwa amaanyi okuba olubuto newakubadde nga yali 
ayitiridde mu myaka, kubanga oyo eyasuubiza yamulowooza nga 
mwesigwa: 12 era kyebaava bazaalibwa oyo omu era eyali ng'afudde, 
abali ng'emmunyeenye ez'omu ggulu obungi, era ng'omusenyu oguli ku 
ttale ly'ennyanja ogutabalika. 13 Abo bonna baafiiira mu kukkiriza, nga 
tebaweereddwa ebyasuubizibwa, naye nga babirengerera wala, era nga 
babiramusa, era nga baatula nga bagenyi era abatambuze ku nsi. 14 
Kubanga aboogera bwe batyo boolesa nga banoonya ensi ey'obutaka. 15 
Era singa bajjukira ensi eri gye baavaamu, bandibadde n'ebbanga 
okuddayo. 16 Naye kaakano beegomba ensi esinga obulungi, ye y'omu 
ggulu; Katonda kyava alema okukwatibwa ensonyi ku Iw'abo, 
okuyitibwanga Katonda waabwe: kubanga yabateekerateekera ekibuga. 17 
Olw'okukkiriza Ibulayimu; bwe yakemebwa, n'awaayo Isaaka; era 
eyaweebwa ebyasuubizibwa n'essanyu yali agenda okuwaayo omwana we 
eyazaalibwa omu yekka; 18 eyagambibwa nti Mu Isaaka ezzadde lyo mwe 
linaayitirwanga: 19 bwe yalowooza nga Katonda ayinza okuzuukiza mu 
bafu era; era mwe yamuweerwa mu kifaananyi. 20 Olw'okukkiriza Isaaka 
yasabira omukisa Yakobo ne Esawu, era mu bigambo ebyali bigenda 
okujja. 21 Olw'okukkiriza Yakobo, bwe yali agenda okufa, yasabira 
omukisa abaana ba Yusufu bombiriri; n'asinza ng'akutamye ku musa 
gw'omuggo gwe. 22 Olw'okukkiriza Yusufu, bwe yali ng'anaatera okufa, 
n'ayogera ku kuvaayo kw'abaana ba Isiraeri; n'alagira eby'amagumba ge. 
23 Olw'okukkiriza Musa, bwe yazaalibwa, abazadde be ne bamukwekera 
emyezi esatu, kubanga baamuleba nga mulungi; ne batarya kiragiro kya 
kabaka. 24 Olw'okukkiriza Musa, bwe yakula, n'agaana okuyitibwanga 
omwana wa muwala wa Falaawo; 25 ng'asinga okwagala okukolebwanga 
obubi awamu n'abantu ba Katonda okukira okubanga n'okwesiima 
okw'ekibi okuggwaawo amangu; 26 ng'alowooza ekivume kya Kristo 
okuba obugagga obusinga ebintu by'e Misiri: kubanga yeekaliriza empeera 
eyo. 27 Olw'okukkiriza n'aleka Misiri, nga tatya busungu bwa kabaka: 


kubanga yagumiikiriza ng'alaba oyo atalabika. 28 Olw'okukkiriza yakola 
Okuyitako n'okumansira omusaayi, eyazikiriza ababereberye aleme 
okubakomako. 29 Olw'okukkiriza ne bayita mu Nnyanja Emmyufu nga ku 
lukalu: Abamisiri bwe baagezaako okukola bwe batyo ne 
basaanyizibwawo. 30 Olw'okukkiriza bbugwe wa Yeriko n'agwa, nga 
kimaze okwebungululirwa ennaku musanvu. 31 Olw'okukkiriza Lakabu 
omwenzi oyo teyazikiririra wamu n'abo abataagonda, bwe yasembeza 
abakessi emirembe. 32 Njogere ki nate? Kubanga ebbanga linanzigwako 
bwe nnaayogera ku Gidiyooni, Balaki, Samusooni, Yefusa; ku Dawudi ne 
Samwiri ne bannabbi: 33 olw'okukkiriza abo be baawangula obwakabaka, 
be baakola eby'obutuukirivu, be baafuna ebyasuubizibwa, be baabuniza 
obumwa bw'empologoma, 34 be baazikiza amaanyi g'omuliro, be badduka 
obwogi bw'ekitala, be baaweebwa amaanyi okuva mu bunafu, be baafuuka 
abazira mu ntalo, be baagoba eggye ly'ab'amawanga. 35 Abakazi ne 
baweebwa abafu baabwe mu kuzuukira: n'abalala ne bayigganyizibwa, nga 
tebagaaya kununutibwa, balyoke baweebwe okuzuukira okusinga 
obulungi: 36 n'abalala ne bakemebwa nga baduulirwa era nga bakubibwa, 
era nate nga basibibwa ne bateekebwa mu kkomera: 37 baakubibwa 
amayinja, baasalibwamu n'emisumeeno, baakemebwa, battibwa n'ekitala: 
baatambulanga nga bambadde amaliba g'endiga n'ag'embuzi; nga tebalina 
kantu, nga babonyaabonyezebwa, nga bakolwa obubi 38 (ensi 
beetaasaanira), nga bakyamira mu malungu ne ku nsozi ne mu mpuku ne 
mu bunnya obw'ensi. 39 N'abo bonna bwe baamala okutegeezebwa 
olw'okukkiriza kwabwe, ne batafuna ekyasuubizibwa, 40 Katonda bwe 
yatulabira edda ffe ekisinga obulungi, bo baleme okutuukirizibwa ffe nga 
tetuliiwo. 


12:1 Kale naffe, bwe tulina olufu Iw'abajulirwa olwenkana awo 
olutwetoolodde, twambulenga buli ekizitowa n'ekibi ekyegatta naffe, 
tuddukenga n'okugumiikiriza okuwakana okuteekeddwa mu maaso gaffe, 
2 nga tutunuulira Yesu yekka omukulu w'okukkiriza kwaffe era 
omutuukiriza waakwo, olw'essanyu eryateekebwa mu maaso ge 
eyagutniikiriza omusalaba, ng'anyooma ensonyi, n'atuula ku mukono ogwa 


ddyo ogw'entebe ya Katonda. 3 Kubanga mumulowooze oyo 
eyagumiikiriza empaka embi ezenkana awo ez'abakola ebibi ku bo 
bennyini, mulemenga okukoowa, nga muddirira mu mmeeme zammwe. 4 
Temunnawakana okutuusa ku musaayi nga mulwana n'ekibi: 5 era 
mwerabidde ekigambo ekibuulirira, ekyogera nammwe ng'abaana nti 
Mwana wange, tonyoomanga kukangavvula kwa Mukama, So 
toddiriranga bw'akunenyanga; 6 Kubanga Mukama gw'ayagala 
amukangavvula, Era akuba buli mwana gw'akkiriza. 7 
Olw'okukangavvulwa kyemunaavanga mugumiikiriza; Katonda abakola 
ng'abaana; kuba mwana ki kitaawe gw'atakangavvula? 8 Naye bwe 
munaabeeranga awatali kukangawulwa, okugwana okututuukako fenna, 
muli beebolereze, so si baana. 9 Nate twalina bakitaffe ab'omubiri gwaffe 
abaatukangavvulanga, ne rubassangamu ekitiibwa: tetulisinga nnyo 
okugonderanga Kitaawe w'emyoyo, ne tuba abalamu? 10 Kubanga bo 
baatukangavvuliranga ennaku si nnyingi olw'okwegasa bo; naye oyo 
atukangavvula olw'okutugasa, tulyoke tufune omugabo ku butukuvu bwe. 
11 Okukakangavvulwa kwonna mu biro ebya kaakano tekufaanana nga 
kwa ssanyu wabula kwa nnaku: naye oluvannyuma kubala ebibala 
eby'emirembe eri abo abayigirizibwa mu kwo; bye by'obutuukirivu. 12 
Kale mu gololenga emikono egirengejja, namaviivi agakozimba; 13 era 
mu kubirenga ebigere byammwe ama kubo amagolokofu, awenyera 
alemenga okugavaamu, naye awoneng: buwonyi. 14 Mugobererenga 
emirembe eri abantu bonna, n'obutukuvu, awatali obwo siwali aliraba 
Mukama 15 nga mutunuulira nnyo walemenga okuba omuntu yenna awee 
buuka mu kisa kya Katonda; ekikolo kyonna eky'okukaawa kiremenga 
okuloka n'okubeeraliikiriza, era ne kigwagwawaza abangi; 16 walemenga 
okubeera omwenzi, oba atatya Katonda, nga Esawu, eyatunda obusika 
bwe olw'akawumbo k'emmere akamu. 17 Kubanga mumanyi nga era 
oluvannyuma bwe yayagala okusikira omukisa, n'agaanibwa (kubanga 
teyalaba bbanga lya kwenenyezaamu), newakubadde nga yagunoonya nnyo 
n'amaziga. 18 Kubanga temuzze ku lusozi olukwatibwako era olwaka 
n'omuliro, n'eri ekizikiza ekikutte zzigizigi, ne kibuyaga, 19 n'okuvuga 
kw'ekkondeere, n'eddoboozi ly'ebigambo; abaaliwulira ne beegayirira 


obutayongerwako kigambo lwa kubiri: 20 kubanga tebaakiyinza 
ekyalagirwa nti Newakubadde n'ekisolo bwe kikoma ku lusozi, 
kirikubibwa amayinja: 21 n'ebyalabika byali bya ntiisa bwe biti Musa 
n'okugamba n'agamba nti Ntidde nnyo era nkankanye: 22 naye muzze ku 
lusozi Sayuuni, ne ku kibuga kya Katonda omulamu, Yerusaalemi eky'omu 
ggulu, n'eri obukumi bwa bamalayika, 23 eri ekkuņnņaaniro eddene era 
ekkanisa ey'ababereberye abaawandiikibwa mu ggulu, n'eri Katonda 
Omulamuzi wa bonna, n'eri emyoyo gy'abatuukirivu abaatuukirizibwa, 24 
n'eri Yesu omubaka w'endagaano empya, n'eri omusaayi ogw'okumansira 
ogwogera ebirungi okusinga ogwa Abbeeri. 25 Mwekuume 
obutagaananga ayogera. Kubanga bali bwe bataalokoka, bwe baamugaana 
oyo eyabalabula ng'ayima mu nsi, ffe abakuba oyo atulabula ng'ayima mu 
ggulu tulisinga nnyo obutalokoka: 26 eyakankanya ensi n'eddoboozi lye 
mu biro biri: naye kaakano yasuubiza, ng'ayogera nti Ekyasigadde 
omulundi gumu ndinyeenya, si nsi yokka, naye era n'eggulu. 27 N'ekyo, nti 
Ekyasigadde omulundi gumu, kitegeeza okuggibwawo kw'ebyo 
ebikankanyizibwa, ng'ebyakolebwa, ebitakankanyizibwa biryoke 
bibeerewo. 28 Kale, bwe tuweebwa obwakabaka obutakankanyizibwa, 
tubenga n'ekisa, kituweerezese okuweereza okusiimibwa Katonda 
n'okwegendereza n'okutya: 29 kubanga Katonda waffe gwe muliro 
ogwokya. 


13:1 Okwagala ab'oluganda kubeerengawo. 2 Temwerabiranga kusembeza 
bagenyi: kubanga olw'okwo waaliwo abaasembeza bamalayika nga 
tebamanyi. 3 Mujjukirenga abasibe, ng'abasibirwa awamu nabo; era 
n'abalaba ennaku, kubanga nammwe muli mu mubiri. 4 Okufumbiriganwa 
kwa kitiibwa eri bonna, n'ekitanda kirongoofu; kubanga abakaba n'abenzi 
Katonda alibasalira omusango. 5 Mubeerenga n'empisa ey'obutaagalanga 
bintu; bye mulina bibamalenga: kubanga ye yennyini yagamba nti 
Sirikuleka n'akatono, so sirikwabulira n'akatono. 6 N'okwanyganga ne 
twanyanga okwogera nti Mukama ye mubeezi wange; ssiritya: Omuntu 
alinkola ki? 7 Mujjukirenga abo abaabafuga, abaababuulira ekigambo kya 
Katoada; era nga mutunuulira enkomerero y'empisa zaabwe, 


mugobererenga okukkiriza kwabwe. 8 Yesu Kristo jjo ne leero aba bumu 
n'okutuusa emirembe n'emirembe. 9 Temutwalibwatwalibwanga kuyigiriza 
okw'engeri ennyingi okuggya: kubanga kirungi omutima okunywezebwa 
n'ekisa; so si kunywezebwa na mpisa ez'okulyanga, ezitagasa abo 
abazitambuliramu. 10 Tulina ekyoto abaweereza eby'omu weema kye 
batalagirwa kuliirangako. 11 Kubanga ebisolo biri, ebitwalibwamu 
omusaayi gwabyo kabona asinga obukulu mu kifo ekitukuvu olw'ekibi, 
emibiri gyabyo gyokerwa bweru wa lusiisira. 12 Era ne Yesu kyeyava 
abonabonera ebweru wa wankaaki, alyoke atukuze abantu n'omusaayi gwe 
ye. 13 Kale tufulume okugenda gy'ali ebweru w'olusiisira nga twetisse 
ekivume kye. 14 Kubanga wano tetulina kibuga ekibeerera, naye tunoonya 
ekigenda okujja. 15 Kale mu oyo tuweereyo eri Katonda bulijjo ssaddaaka 
ey'ettendo, kye kibala eky'emimwa egya tula erinnya lye. 16 Naye okukola 
obulungi n'okukkaanya temwerabiranga: kubanga ssaddaaka eziri ng'ezo 
zisanyusa nnyo Katonda. 17 Muwulirenga abo ababafuga 
mubagonderenga: kubanga abo batunula olw'obulamu bwammwe, 
ng'abaliwoza bwe baakola; balyoke bakolenga bwe batyo n'essanyu so si 
na kusinda: kubanga ekyo tekyandibagasizza mmwe. 18 Mutusabirenga: 
kubanga tumanyidde ddala nga tulina omwoyo omulungi, nga twagala 
okubanga n'empisa ennungi mu byonna. 19 Era okusinga ennyo 
mbeegayirira okukolanga bwe mutyo, ndyoke nkomezebwewo mangu gye 
muli. 20 Naye Katonda ow'emirembe, eyakomyawo okuva mu bafu 
omusumba w'endiga omukulu olw'omusaayi ogw'endagaano ey'olubeerera, 
ye Mukama waffe Yesu, 21 abatuukirize mu buli kigambo kirungi 
okukolanga. by'ayagala, ng'akolera mu ffe ekisiimibwa mu maaso ge, ku 
bwa Yesu Kristo; aweebwenga ekitiibwa emirembe n'emirembe. Amiina. 
22 Naye mbabuulirira, ab'oluganda, mugumiikirizenga ekigambo 
eky'okubuulirira: kubanga mbawandiikidde mu bigambo bitono. 23 
Mumanye nga muganda waffe Timoseewo yateebwa; bw'alijja amangu, 
ndibalabira wamu naye. 24 Mulamuse bonna abafuga, n'abatukuvu bonna. 
Ab'omu Italiya babalamusizza. 25 Ekisa kibeerenga nammwe mwenna. 
Amiina. 


Yakobo 


1:1 Yakobo, omuddu wa Katonda ne Mukama waffe Yesu Kristo, eri 
ebika ekkumi n'ebibiri ebyasaasaana, mbalamusizza. 2 Mulowoozenga 
byonna okuba essanyu, baganda bange, bwe munaagwanga mu 
kukemebwa okutali kumu; 3 nga mutegeera ng'okugezebwa kw'okukkiriza 
kwammwe kuleeta okugumiikiriza. 4 Era omulimu gw'okugumiikiriza 
gutuukirirenga, mulyoke mubeere abaatuukirira, abalina byonna, 
abataweebuuka mu kigambo kyonna. 5 Naye oba ng'omuntu yenna ku 
mmwe aweebuuka mu magezi asabenga Katonda atamma awa bonna so 
takayuka; era galimuweebwa. 6 Naye asabenga mu kukkiriza, nga taliiko 
ky'abuusabuusa: kubanga abuusabuusa afaanana ng'ejjengo ery'ennyanja 
eritwalibwa empewo ne lisuukundibwa. 7 Kubanga omuntu oyo 
talowoozanga ng'aliweebwa ekintu kyonna eri Mukama waffe 8 omuntu 
ow'emyoyo ebiri, atanywera mu makubo ge gonna. 9 Naye ow'oluganda 
omukopi yeenyumirizenga olw'obukulu bwe: 10 era n'omugagga 
yeenyumirizenga olw'okukopawala kwe: kubanga aliggwaawo ng'ekimuli 
ky'omuddo. 11 Kubanga enjuba evaayo n'omusana omungi n'ewotosa 
omuddo; n'ekimuli kyagwo ne kigwa n'obulungi bw'ekifaananyi kyagwo ne 
bubula: era n'omugagga bw'atyo bw'aliwotoka mu kutambula kwe. 12 
Alina omukisa omuntu agumiikiriza okukemebwa: kubanga' bw'alimala 
okusiimibwa aliweebwa engule ey'obulamu, Mukama waffe gye yasuubiza 
abamwagala. 13 Omuntu yenna bw'akemebwanga, tayogeranga nti 
Katonda ye ankema kubanga Katonda takemeka na bubi, era ye yennyini 
takema muntu yenna: 14 naye buli muntu akemebwa, ng'awalulwa 
okwegomba kwe ye n'asendebwasendebwa. 15 Okwegomba okwo ne 
kulyoka kuba olubuto ne kuzaala okwonoona: n'okwonoona okwo, bwe 
kumala okukula; ne kuzaala okufa. 16 Temwerimbalimbanga, baganda 
bange abaagalwa. 17 Buli kirabo kirungi na buli kitone kituukirivu kiva 
waggulu, nga kikka okuva eri Kitaffe ow'ebyaka, atayiriza kuba na 
kufuukafuuka newankubadde ekisiikirize eky'okukyuka. 18 Olw'okuteesa 
kwe yatuzaala n'ekigambo eky'amazima, tulyoke tubeere ng'omwaka 
omubereberye ogw'ebitonde bye. 19 Ekyo mukimanyi, baganda bange 


abaagalwa. Naye buli muntu iabeerenga, mwangu wa kuwulira, 
alwengawo okwogera, alwengawo okusunguwala 20 kubanga obusungu 
bw'omuntu tebukola butuukirivu bwa Katonda. 21 Kale muteekenga wala 
obugwagwa bwonna n'obubi obusukkiridde, mutoolenga n'obuwombeefu 
ekigambo ekisigibwa ekiyinza okulokola obulamu bwammwe. 22 Naye 
mubeerenga bakozi, ba kigambo, so si bawulizi buwulizi, nga 
mwerimbalimba. 23 Kubanga omuntu yenna bw'aba omuwulizi 
w'ekigambo, so nga si mukozi, oyo afaanana ng'omuntu leyeeiaba amaaso 
ag'obuzaaliranwa bwe mu ndabirwamu: 24 kubanga yeeraba n'agenda, 
amangu ago ne yeerabira bw'afaananye. 25 Naye atunula mu mateeka 
amatuukirivu ag'eddembe n'anyiikiriramu, nga si muwulizi eyeerabira naye 
mukozi akola, oyo anaaweebwaaga omukisa mu kukola kwe. 26 Omuntu 
yenna bwe yeerowooza nga wa ddiini, bw'ataziiza. lulimi Iwe, naye nga 
yeerimba omutima gwe eddiini y’oyo teriiko kyegasa. 27 Eddiini 
ennongoofu eteriimu kko mu maaso ga Katonda Kitaffe ye eno, 
okulambulanga abafuuzi ne bannamwandu mu bunaku bwabwe, 
n'okwekuumanga obutaba na mabala ag'omu nsi. 


2:1 Baganda bange, temubanga na kukkiriza kwa Mukama waffe Yesu 
Kristo Ate ne muba n'okusosolanga mu bantu. 2 Kubanga bw'ayingira mu 
kkuņņaaniro lyammwe omuntu alina empeta eya zaabu ayambadde 
eby'obuyonjo, era n'omwavu ayambadde enziina n'ayingira, 3 nammwe ne 
mwaniriza ayambadde ebyambalo eby'obuyonjo, ne mwogera nti Ggwe 
tuula wano awalungi era ne mugamba omwavu nti Ggwe yimirira eri, oba 
tuula wansi awali akatebe k'ebigere byange; 4 nga temwawukanye mu 
mmwe mwekka, ne mufuuka abasazi b'ensonga ab'ebirowoozo ebibi? 5 
Muwulire, baganda bange abaagalwa; Katonda teyalonda abalina obwavu 
bw'omu nsi okubeeranga n'obugagga obw'okukkiriza, n'okusikira 
obwakabaka bwe yasuubiza abamwagala? 6 Naye mmwe mwanyooma 
omwavu. Abagagga si be babajooga ne babawalula bennyini awasalirwa 
emisango? 7 Singa bavuma erinnya eddungi lye muyitibwa? 8 Naye bwe 
muba mutuukiriza etteeka lino eriri nga kabaka w'amateeka, nga bwe 
kyawandiikibwa nti Oyagalariga muntu munno nga bwe weeyagala wekka, 


mukola bulungi. 9 Naye bwe munaasosolanga mu bantu, nga mukoze kibi, 
ne musingibwa amateeka ng’abonoonyi 10 Kubanga omuntu yenna bw'aba 
akwata amateeka gonna, naye n'asobya mu limu, ng'azzizza omusango 
gwa gonna. 11 Kubanga oyo eyayogera nti Toyendanga, ate yayogera nti 
Tottanga. Kale bw'otoyenda naye n'otta, ng'ofuuse mwonoonyi 
w'amateeka. 12 Mwogerenga era mukolenga bwe mutyo ng'abagenda 
okusalirwa omusango n'amateeka ag'eddembe. 13 Kubanga omusango 
tegubaako kusaasirwa eri atasaasira: okusaasira kujaguliza ku musango. 
14 Kigasa kitya, baganda bange, omuntu bw'ayogera ng'alina okukkiriza, 
naye n'ataba na bikolwa? Okukkiriza okwo kuyinza okumulokola? 15 Bwe 
wabaawo ow'oluganda omusajja oba mukazi nga bali bwereere, 
ng'emmere eya buli lunaku tebamala, 16 era omu ku mmwe bw'abagamba 
nti Mugende n'emirembe mubugume, mukkute, naye ne mutabawa omubiri 
bye gwetaaga; kigasa kitya? 17 Era n'okukkiriza bwe kutyo, bwe 
kutabaako bikolwa, wokka nga kufudde. 18 Naye muntu alyogera nti 
Ggwe olina kukkiriza, nange nnina ebikolwa: ndaga okukkiriza kwo 
awatali bikolwa byo, nange olwebikolwa byange ndikulaga okukkiriza 
kwange. 19 Okkiriza nga Katonda ali omu; kola bulungi: era ne bassetaani 
bakkiriza, ne bakankana. 20 Naye yagala okutegeera, ggwe omuntu 
taliimu, ng'okukkiriza awatali biolwa tekuliiko kye kugasa? 21 Ibulayimu 
jjajjaffe teyaweebwa butuukirivu lwa bikolwa, kubanga yawaayo Isaaka 
omwana we ku kyoto? 22 Olaba ng'okukkiriza wakolera wamu n'ebikolwa 
bye, era okukkiriza kwe kwatuukirizibwa olw'ebikolwa bye: 23 
ekyawandimbwa ne kituukirira ekyogera nti Ibulayimu n'akkiriza Katonda, 
ne kumubalirwa okuba obutuukirivu; ayitibwa mukwano gwa Katonda. 24 
Mulaba ng'omutitu aweebwa butuukirivu lwa bikolwa, so si Iwa kukkiriza 
kwokka. 25 Era ne Lakabu omwenzi bw'atyo teyaweebwa utuukirivu lwa 
bikolwa, kubanga asembeza ababaka, n'abayisa mu kubo eddala? 26 Kuba 
ng'omubiri watali mwoyo bwe guba nga gufude, era n'okukkiriza bwe 
kutyo watali bikolwa nga kufudde. 


3:1 Temubeeranga bayigiriza bangi, baganda bange, nga mumanyi ga 
tulisalirwa omusango ogusinga bunene. 2 Kubanga mu bingi tusobya fenna. 


Omuntu yenna bw'atasobya mu kigambo, oyo ye muntu yatuukirira, ayinza 
Okuziyiza era omubiri gwe gwonna. 3 Naye we tuteeka ebyuma 
eby'embalaasi mu mimwa gyazo ziryoke zitugonderenga, tuyinza okufuga 
emibiri g yazo gyonna. 4 Laba, era n’amaato, newakubadde nga manene 
we gatyo, era nga gatwalibwa empewo ez'amaanyi, enkasi entono ennyo 
ye egagoba yonna yonna omugoba y'asiima mu kwagala kwe. 5 Era 
n'olulimi bwe lutyo kye kitundu ekitono, ne Iwenyumiriza nnyo. Laba, 
emiti emingi egyenkanidde awo okwokebwa akaliro akatono bwe katyo. 6 
N'olulimi muliro: ensi ey'obubi mu bitundu byaffe Iwe lulimi, olwonoona 
omubiri gwonna, era olukoleeza nnamuziga w'ebitonde byonna, era 
olukoleezebwa Ggeyeena. 7 Kubanga buli ngeri ey'ensolo n'ennyonyi 
n'ebyewalula n'ebyennyanja bifugika era byafugibwa abantu: 8 naye olulimi 
siwali muntu ayinza kulufuga; bubi obutaziyizika, lujjudde obusagwa 
obutta. 9 Olwo lwe tutenderezesa Mukama waffe ye Kitaffe; era olwo Iwe 
tukolimiza abantu abaakolerwa mu kifaananyi kya Katonda: mu kamwa 
akamu mwe muva okutendereza n'okukolima. Baganda bange, ebyo 
tekibigwanira kubeera bwe bityo. 10 mu kamwa akamu mwe muva 
okutendereza n'okukolima. Baganda bange, ebyo tekibigwanira kubeera 
bwe bityo. 11 Ensulo ekulukuta amazzi amalungi n'agakaawa mu liiso 
erimu? 12 Omutiini guyinza, baganda bange, okubala ezeyituuni, oba 
omuzabbibu okubala ettiini? So amazzi ag'omunnyo tegayinza kuvaamu 
malungi. 13 Ani alina amagezi n'okutegeera mu mmwe? Alagenga mu 
mpisa ennungi ebikolwa bye mu magezi amawombeefu. 14 Naye bwe 
muba n'obuggya obukambwe n'okuyomba mu mutima gwammwe, 
temwenytunirizanga so temulimbanga okuziyiza amazima. 15 Amagezi 
gano si ge gakka okuva waggulu, naye ga mu nsi, ga buzaaliranwa, ga 
Setaani. 16 Kubanga awaba obuggya n'okuyomba, we waba okutabuka na 
buli kikolwa ekibi. 17 Naye amagezi agava waggulu okusooka 
malongoofu, nate ga mirembe, mawombeefu, mawulize, agajjudde 
okusaasira n'ebibala ebirungi, agatalina kwawula, agatalina bunnanfuusi. 
18 Era ekibala eky'obutuukirivu kisigibwa mu mirembe eri abo abaleeta 
emirembe. 


4:1 Entalo ziva wa n'okulwana kuva wa mu mmwe? Si muno, mu 
kwegomba kwammwe okulwana mu bitundu byammwe? 2 Mwegomba so 
temulina: mutta, era mwegomba, ao temuyinza kufuna: mulwana era 
mutabaala; temulina kubanga temusaba. 3 Musaba ne mutaweebwa, 
kubanga musaba bubi; mulyoke mubikoze okwegomba kwammwe. 4 
Mmwe abakazi abenzi temumanyi ng'omukwano gw'ensi bwe bulabe bwa 
Katonda? Kale, omuntu yenna bw'ayagala okubeera mukwano gw'ensi 
yeefuula mulabe wa Katonda. 5 Oba mulowooza ng'ekyawandiikibwa 
kyogerera bwereere? Omwoyo gwe yatuuza mu ffe gwegomba okuleeta 
obuggya? 6 Naye yeeyongera okugaba ekisa. Kyekiva kyogera nti 
Katonda alwana n'ab'amalala, naye abawombeefu abawa ekisa. 7 Kale 
mujeemulukukirenga katonda; naye mulwanenga ne Setaani, naye 
anaabaddukanga. 8 Musembererenga Katonda, naye anaabasembereranga 
mmwe. Munaabenga mu ngalo, abalina ebibi; era mutukuzenga emitima 
gyammwe, mmwe abalina emmeeme ebbiri. 9 Munakuwale, mukube 
ebiwoobe, mukaabe: okuseka kwammwe kufuuke ebiwoobe, n'essaayu 
lifuuke okunakuwala. 10 Mwetoowazenga mu maaso ga Mukama waffe, 
naye alibagulumiza. 11 Temwogeraganangako bubi, ab'oluganda. Ayogera 
obubi ku w'oluganda, oba asalira omusango ow'oluganda, ayogera obubi 
ku mateeka, era asalira musango mateeka: naye bw'asalira omusango 
amateeka, nga toli mukozi wa mateeka, wabula omusazi w'omusango. 12 
Eyateeka amateeka, era omusazi w'omusango, ali omu oyo ayinza 
okulokola n'okuzikiriza, naye ggwe asalira omusango munno ggwe ani? 13 
Kale nno mmwe aboogera nti Leero oba jjo tunaagenda mu kibuga gundi; 
tulimalayo omwaka gumu tulitunda tuliviisa amagoba: 14 naye nga 
temutegeera bya nkya Obulamu bwammwe buli nga kiki? Muli lufu, 
olulabika akaseera akatono, ne lulyoka luggwaawo: 15 we 
mwandyogeredde nti Mukama waffe bw'alyagala tuliba balamu, era 
tulikola bwe tuti oba bwe tuti. 16 Naye kaakano mwenyumiriza mu 
kwekulumbaza kwammwe: okwenyumiriza kwonna okuli bwe kutyo kubi. 
17 Kale amanya okukola obulungi n'atakola, kye kibi eri oyo. 


5:1 Kale nno mwe abagagga, mukaabe mulire olw'ennaku ezijja ku mmwe. 


2 Obugagga bwammwe buvunze, n'ebyambalo byammwe biriiriddwa 
ennyenje. 3 Ezaabu yammwe ne ffeeza zitalazze; n'obutalagge bwazo 
buliba mujulirwa gye muli, bulirya omubiri gwammwe ng'omuliro. 
Mwakuņņaanyiza ebintu mu maku ez'enkomerero. 4 Laba, empeera 
y'abakozi abaakungula ennimiro zammwe, gye mulyazaamaanya, ekaaba: 
n'ebiwoobe by'abo abakungula byayingira mu matu ga Mukama Ow'eggye. 
5 Mwesanyusa ku nsi, ne muwoomerwa ebinyumu; mwegezzezza mu 
mitima gyammwe nga ku lunaku olw'okubaaga ebya ssava. 6 Mwasala 
omusango okusinga omutuukirivu, ne mumutta; naye tabawakanya. 7 Kale, 
ab'oluganda, mugumiikirizenga okutuusa okujja kwa Mukama waffe. 
Laba, omulimi alindirira ebibala eby'ensi eby'omuwendo omungi, 
abigumiikiriza, okutuusa enkuba eya ddumbi n'eya ttoggo. 8 Era nammwe 
mugumiikirizenga; munywezenga emitima gyammwe: kubanga okujja kwa 
Mukama waffe kuli kumpi. 9 Temwemulugunyanga, ab'oluganda, mwekka 
na mwekka, muleme okusalirwa omusango: laba, omusazi w'emisango 
ayimiridde ku luggi. 10 Mutwale ekyokulabirako, ab'oluganda, 
eky'okubonyaabonyezebwa n'okugumiikiriza, bannabbi abaayogeranga mu 
linnya lya Mukama. 11 Laba, tubayita ba mukisa abaagumiikirizanga: 
mwawulira okugumiikiriza kwa Yobu, era mwalaba Mukama ku 
nkomerero bw'akola nga Mukama wa kisa kingi n'okusaasira. 12 Naye 
okusinga byonna, baganda bange temulayiranga newakubadde eggulu, 
newakubadde ensi, newakubadde ekirayiro ekirala kyonna naye ekigambo 
kyammwe weewaawo kibeerenga weewaawo, n'ekigambo kyammwe si 
weewaawo kibeerenga si weewaawo; muleme okugwa mu musaago. 13 
Waliwo mu mmwe omuntu ali obubi? asabeaga. Waliwo asanyuka? 
ayimbenga eby'okutendereza Katonda. 14 Waliwo mu mmwe omuntu 
alwadde? ayitenga abakadde b'ekkanisa; bamusabirenga, nga bamusiigako 
amafuta mu linnya lya Mukama waffe: 15 n'okusaba kw'okukkiriza 
kulirokola omulwadde, ne Mukama waffe alimuyimusa: era oba nga 
yakola ebibi birimuggibwako. 16 Kale mwatuliraganenga ebibi byammwe 
mwekka na mwekka, musabiraganenga, mulyoke muwone. Okusalia 
kw'omuntu omutuukirivu kuyinza nnyo mu kukola kwakwo. 17 Eriya yali 
muntu eyakwatibwa byonna nga ffe, nasaba nnyo enkuba ereme 


okutonnya; enkuba n'etatonnya ku nsi emyaka esatu n'emyezi mukaaga. 18 
N'asaba nate; eggulu ne litonnyesa enkuba, ensi n'emeza ebibala byayo. 19 
Baganda bange, omuntu yenna mu mmwe bw'akyamanga okuva mu 
mazima, omuntu n'amala amukyusa, 20 ategeerenga ng'akpusa alina ebibi 
mu bukyamu obw'ekkubo lye alirokola obulamu mu kufa, era alibikka ku 
bibi bingi. 


1 Peetero 


1:1 Peetero, omutume wa Yesu Kristo, eri abalonde abaasaasaana 
abatambuze ab'omu Ponto, Ggalatiya, Kapadokiya, Asiya ne Bisuniya, 2 
nga bwe yasooka okutegeera Katonda Kitaffe, mu kutukuza kw'Omwoyo, 
olw'okugonda n'okumansirwako omusaayi gwa Yesu Kristo: ekisa 
n'emirembe byeyongerenga gye muli. 3 Yeebazibwe Katonda era Kitaawe 
wa Mukama waffe Yesu Kristo, eyatuzaala omulundi ogw'okubiri, 
ng'okusaasira kwe okungi bwe kuli, tubeerenga n'essuubi eddamu, 
olw'okuzuukira kwa Yesu Kristo mu bafu, 4 tuyingire mu busika 
obutaggwaawo, obutalina kko, obutawotoka, obwabaterekerwa mmwe mu 
ggulu, 5 amaanyi ga Katonda be gakuuma olw'okukkiriza okufuna 
obulokozi obweteeseteese okubikkulibwa mu biro eby'enkomerero. 6 
Obwo bwe mujagulizaamu, newakubadde nga mwanakuwazibwa mu 
kukemebwa okutali kumu akaseera akatono kaakano, oba nga 
kibagwanira, 7 okugezebwa kw'okukkiriza kwammwe okusinga 
omuwendo ezaabu eggwaawo, newakubadde ng'egezebwa mu muliro, 
kulyoke kulabike okuleeta ettendo n'ekitiibwa n'okugulumizibwa Yesu 
Kristo bw'alibikkulibwa: 8 gwe mwagala nga temunnaba kumulaba: gwe 
mutalaba kaakano naye mumukkiriza, ne mujaguza essanyu 
eritayogerekeka, eritina ekitiibwa: 9 nga muweebwa ekyabakkirizisa, bwe 
bulokozi bw'obulamu 10 Eby'obulokozi obwo bannabbi abaalagulanga 
eby'ekisa ekyali kigenda okujja gye muli baanoonyanga nnyo ne 
bakenneenyanga: 11 nga banoonya ebiro bwe biri oba bwe bifaanana 
Omwoyo wa Kristo eyali mu bo bye yalaga, ng'asooka okutegeeza 
ebibonoobono bya Kristo, n'ekitiibwa ekibigoberera. 12 Nabo 


babikkulirwa nga si ku Iwabwe bokka wabula ku Iwammwe baaweereza 
ebyo bye mwakajja mubuulirwe kaakano abo abaababuulira enjiri mu 
Mwoyo Omutukuvu eyatumibwa okuva mu ggulu; bamalayika bye 
beegomba okulingiza. 13 Kale musibenga ebimyu by'amagezi gammwe, 
mutamiirukukenga, musuubirirenga ddala ekisa ekiribaleeterwa Yesu 
Kristo bw'alibikkulibwa; 14 ng'abaana abagonda, nga temwefaananya 
okwegomba okw'edda okw'omu butamanya bwammwe: 15 naye ng'oyo 
eyabayita bw'ali omutukuvu era nammwe mubeerenga batukuvu mu mpisa 
zonna; 16 kubanga kyawandiikibwa nti Munaabanga batukuvu; kubanga 
nze ndi mutukuvu. 17 Era bwe mumuyitanga Kitammwe, asala omusango 
awatali kusaliriza ng'omulimu gwa buli muntu bwe guli, mutambulenga 
n'entiisa mu biro byammwe eby'okuba abayise: 18 nga mumanyi nga 
temwanunulibwa na bintu ebiggwaawo, ffeeza oba zaabu, mu mpisa 
zammwe ezitaliimu ze mwawee bwa bajjajjammwe; 19 wabula n'omusaayi 
ogw'omuwendo omungi, ng'ogw'omwana gw'endiga ogutaliiko bulema 
newakubadde ebbala, ye Kristo: 20 eyategeerebwa edda ensi nga 
tezinnatondebwa, naye n'alabisibwa ku nkomerero y'ebiro ku lwammwe, 
21 abakkiriza ku bubwe Katonda eyamuzuukiza mu bafu n'amuwa 
ekitiibwa; okukkiriza kwammwe n'okusuubira biryoke bibeerenga mu 
Katonda. 22 Kubanga mumaze okwetukuza obulamu bwammwe mu 
kugondera amazima olw'okwagalanga ab'olugaada okutaliimu 
bunnanfuusi, mwagalanenga mu mutima n'okufuba okungi: 23 bwe 
mwazaalibwa omulundi ogw'okubiri, si na nsigo eggwaawo, wabula 
eteggwaawo, n'ekigambo kya Katonda ekiramu eky'olubeerera. 24 
Kubanga Omubiri gwonna guli ng'omuddo, N'ekitiibwa kyagwo kyonna 
kiri ng'ekimuli ky'omuddo. Omuddo guwotoka ekimuli ae kigwa: 25 Naye 
ekigambo kya Mukama kibeerera emirembe n'emirembe. Era ekyo kye 
kigambo eky'enjiri eky'abajulirwa. 


2:1 Kale muteekenga wala obubi bwonna n'obukuusa bwonaa 
n'obunnanfuusi n'obuggya n'okwogera obubi kwonna, 2 ng'abaana abawere 
abaakajja bazaalibwe, mwegombenga amata ag'omwoyo agataliimu 
bulimba; galyoke gabakuze okutuuka ku bulokovu 3 oba nga rnwalega ku 


Mukama waffe bw'ali omulungi: 4 nga mujja eri oyo, ejjinja eddamu, 
eryagaambwa abantu, naye eri Katonda ddonde, lya muwendo mungi, 5 
era nammwe ng'amayinja amalamu muzimbibwa ennyumba ey'omwoyo 
okubeeranga bakabona abatukuvu okuwangayo ssaddaaka ez'omwoyo, 
ezisiimibwa Katonda ku bwa Yesu Kristo. 6 Kubanga waliwo mu 
kyawandiikibwa ati Laba, nteeka mu Sayuuni ejjinja ekkulu ery'oku 
nsonda, eddonde, ery'omuwendo omungi: Era amukkiriza talikwasibwa 
nsonyi. 7 Kale eri mmwe abakkiriza omuwendo mungi: naye eri 
abatakkiriza, Ejjinja abazimbi lye baagaana, eryo lye lyafuuka omutwe 
ogw'oku nsonda; 8 era Ejjinja eryesittalwako, era olwazi olusuula; 
kubanga beesittala ku kigambo nga tebagonda; era kwe baateekerwawo. 9 
Naye mmwe muli ggwanga ddonde, bakabona ba kabaka, kika kitukuvu, 
bantu ba nvuma, mulyoke mubuulirenga ebirungi by'oyo eyabayita okuva 
mu kizikiza okuyingira mu kutangaala kwe okw'ekitalo: 10 edda abataali 
ggwanga, naye kaakano muli ggwanga lya Katonda: abaali batasaasirwa, 
naye kaakano musaasiddwa. 11 Abaagalwa, mbeegayirira ng'abayise 
n'abatambuze, okwewalanga okwegomba kw'omubiri okulwana 
n'obulamu; 12 nga mulina empisa zammwe mu b'amawanga ennungi; nga 
bwe baboogerako ng'abakola obubi, olw'ebikolwa byammwe ebirungi bye 
balaba balyoke bagulumize Katonda ku lunaku olw'okulabirwamu. 13 
Mugonderenga buli kiragiro ky'abantu ku bwa Mukama waffe: oba kabaka 
nga ye asinga bonna; 14 oba abaamasaza, nga ye b'atuma 
olw'okukangavvulanga abakola obubi, n'olw'okusiimanga abakola 
obulungi. 15 Kubanga Katonda bw'ayagala bw'atyo, mmwe okusirisanga 
obutamanya bw'abantu abasirusiru nga mukola obulungi: 16 
ng'ab'eddembe, so si ng'abalina eddembe lyammwe olw'okukisa obubi, 
naye ng'abaddu ba Katonda. 17 Mussengamu ekitiibwa abantu bonna. 
Mwagalenga ab'oluganda. Mutyenga Katonda. Mussengamu ekitiibwa 
kabaka. 18 Abaweereza, mugonderenga bakama bammwe mu kutya 
kwonna, si balungi bokka n'abawombeefu, naye era n'abakambwe. 19 
Kubanga kino kye kisiimibwa, omuntu bw'agumiikiriza okulumwa 
olw'okujjukira Katonda, ng'abonyaabonyezebwa awatali nsonga. 20 
Kubanga bwe mukola obubi ne mukubibwa empi, bwe muligumiikiriza, 


ttendo ki? naye bwe mukola obulungi ne mubonyaabonyezebwa, bwe 
muligumiikiriza, ekyo kye kisiimibwa eri Katonda. 21 Kubanga ekyo kye 
mwayitirwa, kubanga era Kristo yabonyaabonyezebwa ku Ilwammwe, 
ng'abalekera ekyokulabirako, mulyoke mutambulirenga mu bigere bye: 22 
ataakola kibi, newakubadde obukuusa tebwalabika mu kamwa ke: 23 bwe 
yavumibwa, ataavuma nate; bwe yabonyaabonyezebwa, ataakanga; naye 
yeewaayo eri oyo asala omusango ogw'ensonga: 24 eyeetikka ye yennyini 
ebibi byaffe mu mubiri gwe ku muti, ffe nga tumaze okufa ku bibi, tulyoke 
tubeerenga abalamu eri obutuukirivu; okukubibwa kw'oyo kwe 
kwabawonya. 25 Kubanga mwali mukyama ng'endiga; naye kaakano 
mukomyewo eri Omusumba era omulabirizi w'obulamu bwammwe. 


3:1 Bwe mutyo, abakazi, mugonderenga babbammwe bennyini; era bwe 
wabangawo abatakkiriza kigambo, balyoke bafunibwenga awatali 
kigambo olw'empisa z'abakazi baabwe; 2 bwe balaba empisa zammwe 
ennongoofu ez'okutya. 3 Obuyonjo bwammwe tebubanga bwa kungulu, 
obw'okuluka enviiri n'okunaanika ezaabu n'okwambala engoye; 4 naye 
omuntu ow'omwoyo atalabika, mu kyambalo ekitayonooneka, gwe mwoyo 
omuwombeefu omuteefu, gwe gw'omuwendo omu ngi mu maaso ga 
Katonda. 5 Kubanga bwe batyo edda era n'abakazi abatukuvu, 
abaasuubiranga Katonda, bwe beeyonjanga, nga bagondera babbaabwe 
bennyini: 6 nga Saala bwe yawulira Ibulayimu, ng'amuyita omwami: 
nammwe muli baana b'oyo, bwe mukola obulungi ne mutatiisibwa ntiisa 
yonna yonna. 7 Bwe mutyo, abasajja, mubeerenga n'abakazi bammwe 
n'amagezi, nga mussangamu ekitiibwa omukazi ng'ekibya ekisinga 
obunafu, kubanga nabo basika bannammwe ab'ekisa eky'obulamu; okusaba 
kwammwe kulemenga okuziyizibwa. 8 Eky'enkomerero, mwenna 
mubeerenga n'emmeeme emu, abasaasiragana, abaagalana ng'ab'oluganda, 
ab'ekisa, abawombeefu: 9 abatawalananga kibi olw'ekibi, oba ekivume 
olw'ekivume; naye obutafaanana ng'ebyo, abasabira omukisa; kubanga 
ekyo kye mwayitirwa, mulyoke musikire omukisa. 10 Kubanga Ayagala 
okwegomba obulamu, N'okulaba ennaku ennungi, Aziyizenga olulimi lwe 
mu bubi, N'emimwa gye giremenga okwogera obukuusa: 11 Era 


yeewalenga obubi, akolenga obulungi; Anoonyenga emirembe, 
agigobererenga. 12 Kubanga amaaso ga Mukama gali ku batuukirivu, 
N'amatu ge gali eri okusaba kwabwe: Naye obwenyi bwa Mukama buli ku 
abo abakola obubi. 13 Era ani anaabakolanga obubi, bwe 
munaanyiikiranga obulungi? 14 Naye newakubadde nga 
mubonyaabonyezebwa olw'obutuukirivu, mulina omukisa: era temutyanga 
kutiisa kwabwe, so temweraliikiriranga; 15 naye mutukuzenga Kristo mu 
mitima gyammwe okubeera Mukama wammwe; nga mweteekateeka 
bulijjo okuddamu buli muntu ababuuzanga ensonga ey'okusuubira okuli mu 
mmwe, naye n'obuwombeefu n'okutya: 16 nga mulina omwoyo omulungi; 
olw'ebyo bye baboogerako obubi, balyoke bakwatibweaga ensonyi 
abavuma empisa zammwe ennungi ez'omu Kristo. 17 Kubanga kye kisinga 
obulungi, Katonda bw'ayagala mu kwagala kwe, mmwe 
okubonyaabonyezebwa nga mukola obulungi okusinga nga mukola obubi. 
18 Kubanga era ne Kristo yabonyaabonyezebwa olw'ebibi omulundi gumu, 
omutuukirivu olw'abatali batuukirivu, atuleete eri Katonda; bwe yattibwa 
omubiri, naye n'azuukizibwa omwoyo; 19 era gwe yagenderamu n'abuulira 
emyoyo egiri mu kkomera, 20 edda abataagonda okugumiikiriza kwa 
Katonda bwe kwali nga kulindirira mu nnaku za Nuuwa, eryato bwe lyali 
nga likyasibibwa, emazzi mwe gaalokolera abantu si bangi, gye myoyo 
omunaana: 21 era kaakano ge gaabalokola mmwe mu kifaananyi 
eky'amazima, kwe kubatizibwa, si kuggyawo mpitambi za mubiri, wabula 
okuddamu okw'omwoyo omulungi eri Katonda, olw'okuzuukira kwa Yesu 
Kristo, 22 ali ku mukono ogwa ddyo ogwa Katonda, bwe yamala 
okugenda mu ggulu; bamalayika n'abalina obuyinza n'abaamasaza bwe 
baateekebwa wansi we. 


4:1 Kale kubanga Kristo yabonyaabonyezebwa mubiri, nammwe 
mwambalenga ebyokulwanyisa gwe mwoyo ogwo; kubanga 
abonyaabonyezebwa omubiri ng'amaze okuleka ebibi; 2 mulyoke mumale 
ebiro byammwe ebisigaddeyo nga mukyali mu mubiri, si Iwa kwegomba 
kwa bantu, naye olw'ebyo Katonda by'ayagala. 3 Kubanga ebiro ebyayita 
byayinza okutumala okukolanga ab'amawanga bye baagala, 


n'okutambuliranga mu bwenzi, okwegomba, okwekamirira omwenge, 
ebinyumu, obutamiivu, n'okusinza ebifaananyi okw'omuzizo: 4 ebyo bye 
bibeewuunyisa kubanga temuddukira wamu nabo mu bukaba 
obutalabwanga bwe butyo, aga babavuma: 5 abaliwoza ensonga eri oyo 
eyeeteeseteese okusala omusango gw'abalamu n'abafu. 6 Kubanga enjiri 
kyeyava ebuulirwa era n'abafu, balyoke basalirwe omusango ng'abantu 
bwe bali mu mubiri, naye babeere abalamu nga Katonda bw'ali mu mwoyo. 
7 Naye enkomerero ya byonna eri kumpi: kale mwegenderezenga 
mutamiirukukenga olw'okusaba: 8 okusinga byonna nga mulina 
okwagalananga okvngi ennyo mwekka na mwekka: kubanga okwagala 
kubikka ku bibi bingi: 9 nga musembezaganyanga awatali kwemulugunya: 
10 nga buli muntu bwe yaweebwa ekirabo, nga mukiweereza mwekka na 
mwekka bwe mutyo, ng'abawanika abalungi ab'ekisa kya Katonda ekitali 
kimu; 11 omuntu yenna bw'ayogeranga, ayogerenga ng'ebiragiro bya 
Katonda bwe biri; omuntu yenna bw'aweerezanga, aweerezenga 
ng'amaanyi Katonda g'amuwa bwe gali: mu byonna Katonda 
agulumizibwenga ku bwa Yesu Kristo, alina ekitiibwa n'obuyinza 
emirembe n'emirembe. Amiina. 12 Abaagalwa, temwewuunyaaga 
olw'okwokebwa okuli mu mmwe, okujja gye muli olw'okubakema, 
ng'abalabye eky'ekitalo: 13 naye, kubanga mussa kimu mu bibonoobono 
bya Kristo, musanyukenga; era ne mu kubikkulibwa kw'ekitiibwa kye 
mulyoke musanyuke n'okujaguza. 14 Bwe muvumibwanga olw'erinnya lya 
Kristo, mulina omukisa; kubanga Omwoyo ogw'ekitiibwa era ogwa 
Katonda atuula ku mmwe. 15 Kubanga omuntu yenna ku mmwe 
tabonyaabonyezebwanga nga mussi, oba mubbi, oba mukozi wa bubi, oba 
aketta ebya banne: 16 naye omuntu yenna bw'abonyaabonyezebwanga nga 
Omukristaayo, takwatibwanga nsonyi; naye atenderezanga Katonda mu 
linnya eryo. 17 Kubanga obudde butuuse omusango gutandikirwe mu 
nnyumba ya Katonda: kale, oba nga gusoose gye tuli, enkomerere guliba 
gutya eri abo abatagondera njiri ya Katonda? 18 Era oba nga kizibu 
omutuukirivu okulokoka, atatya Katonda omwonoonyi alirabika wa? 19 
Kale n'abo ababonyaabonyezebwa nga Katonda bw'ayagala bamuteresenga 
Omutonzi omwesigwa, obulamu bwabwe olw'okukola obulungi. 


5:1 Kale mbuulirira abakadde abali mu mmwe nze mukadde munnammwe 
era omutegeeza w'ebibonoobono bya Kristo, era agabanira awamu 
ekitiibwa ekigenda okubikkulibwa: 2 mulundenga ekisibo kya Katonda 
ekiri mu mmwe, ng: mukirabirira si Iwa maanyi naye lwa kwagala, nga 
Katonda bw'ayagala so si lwa kwegombanga amagoba mu bukuusa, naye 
lwa mwoyo; 3 so si g'abeefuula abaami b'ebyo bye nwateresebwa, naye 
nga mubeeanga byakulabirako eri ekisibo: 4 Era Omusumba omukulu 
bw'airabisibwa, muliweebwa engule y'ekitiibwa etewotoka. 5 Bwe mutyo, 
abavubuka, mugonderenga abakadde. Era mwenna mwesibenga 
obuwombeefu, okuweerezagananga mwekka na mwekka: kubanga 
Katonda aziyiza ab'amalala, naye abawombeefu abawa ekisa. 6 Kale 
mwewombeekenga wansi w'omukono ogw'amaanyi ogwa Katonda, ayoke 
abagulumize ng'obudde buuuse; 7 nga mumusindiikiririzaiga ye 
okweraliikirira kwammwe kwonna, kubanga ye ateeka ku nwoyo 
ebigambo byammwe. 8 Kale mbuulirira abakadde abal mu mmwe nze 
mukadde munnammwe era omutegeeza w'ebibonoobono bya Kristo, era 
agabanira awamu ekitiibwa ekigenda okubikkulibwa: 9 oyo 
mumuziyizenga nga muli banywevu mu kukkiriza kwammwe, nga 
mumanyi ng'ebibonoobono ebyo bituukirira eri baganda bammwe abali mu 
nsi. 10 Era Katonda ow'ekisa kyonna, eyabayitira ekitiibwa kye 
ekitaggwaawo mu Kristo, bwe mulimala okubonyaabonyezebwako 
akaseera akatono, ye yennyini alibatuukiriza, libanyweza, alibawa 
amaanyi. 11 Oyo aweebwenga obuyinza emiembe n'emirembe. Amiina. 12 
Mbaweerezza ebbaluwa mu mikono gya Sirwano ow'oluganda mwesigwa, 
nga bwe ndowooza, y'ebigambo ebitono, nga mbabuulrira, ne mbategeeza 
ng'ekyo kye kisa eky'amazima ekya Katonda; mukinywererengamu. 13 
Omukyala ali mu Babbulooni mulonde munammwe abalamusizza; ne 
Makko mwana wange. 14 Mulamusagane n'okunywegera okw'okwagala. 
Emirembe gibeerenga nammwe mwenna abali mu Kristo. 


2, Peetero 


1:1 Simooni Peetero, omuddu era omutume wa Yesu Kristo, eri abo 


abaafuna okukkiriza okw'omuwendo omungi nga ffe bwe twafuna mu 
butuukirivu bwa Katonda waffe era Omulokozi waffe Yesu Kristo; 2 ekisa 
n'emirembe byeyongerenga gye muli mu kutegeerera ddala Katonda ne 
Yesu Mukama waffe; 3 kubanga obuyinza bw'obwakatonda bwe bwatuwa 
byonna eby'obulamu n'eby'okutya Katonda, olw'okutegeerera ddala oyo 
eyatuyita olw'ekitiibwa n'obulungi bwe ye; 4 ebyatuweesa ebisuubizibwa 
eby'omuwendo omungi ebinene ennyo; olw'ebyo mulyoke mugabanire 
awamu obuzaaliranwa bwa Katonda, bwe mwawona okuva mu kuzikirira 
okuli mu nsi olw'okwegomba. 5 Naye era olw'ekyo kyennyini bwe muleeta 
ku Iwammwe okufuba kwonna, ku kukkiriza kwammwe mwongerengako 
obulungi, era ne ku bulungi bwammwe okutegeera; 6 era ne ku kufegeera 
kwammwe okwegendereza; era ne ku okwegendereza kwammwe 
okugumiikiriza; era ne ku kugumiikiriza kwammwe okutya Katonda; 7 era 
ne ku kutya Katonda kwammwe okwagala ab'oluganda; era ne ku kwagala 
ab'oluganda kwammwe okwagala. 8 Kubanga bwe muba n'ebyo ne biba 
ebingi, bibafuula abatali bagayaavu n'ababala ebibala olw'okutegeerera 
ddala Mukama waffe Yesu Kristo. 9 Kubanga ataba n'ebyo ye muzibe 
w'amaaso awunawuna, bwe yeerabira okunaazibwako ebibi bye eby'edda. 
10 Kale, ab'oluganda, kyemunaavanga mweyongera obweyongezi 
okufubanga okunyweza okuyitibwa kwammwe n'okulondebwa: kubanga 
ebyo bwe munaabikolanga, temulyesittala n'akatono: 11 kubanga bwe 
kityo tewalibulawo bugagga mu kuyingira kwammwe mu bwakabaka 
obutaggwaawo obwa Mukama waffe era Omulokozi waffe Yesu Kristo. 
12 Kyennaavanga njagala ennaku zonna okubajjukiza ebyo newakubadde 
nga mubimanyi ne munywerera mu mazima ge mulina. 13 Era ndowooza 
nga kya nsonga, nga nkyali mu nsiisira eno, okubakubiri zanga nga 
mbajjukiza; 14 nga mmanyi nga nditera , okwambula amangu ensiisira 
yange, era nga Mukama waffe Yesu Kristo bwe yantegeeza. 15 Naye era 
nnaafubanga okubayinzisa buli kaseera nga mmaze okufa okujjukirariga 
ebyo. 16 Kubanga tetwagoberera ngero ezaagunjibwa n'amagezi bwe 
twabategeeza obuyinza n'okujja kwa Mukama waffe Yesu Kristo, naye 
twalaba n'amaaso gaffe obukulu bwe. 17 Kubanga yaweebwa Katonda 
Kitaffe ettendo n'ekitiibwa, eddoboozi bwe lyava mu kitiibwa 


ekimasamasa ne lijja gy'ali bwe liti nti Ono ye Mwana wange omwagalwa, 
gwe nsanyukira ennyo: 18 n'eddoboozi eryo ffe ne tuliwulira nga liva mu 
ggulu, bwe twali awamu naye ku lusozi olutukuvu. 19 Era ekisinga 
obunywevu tulina ekigambo kya bannabbi; mukola bulungi okukiraba 
ekyo, ng'ettabaaza eyakira mu kifo eky'ekizikiza, okutuusa obudde bwe 
bulikya emmunyeenye ekeesa obudde n'eyaka mu mitima gyammwe: 20 
nga mumaze okutegeera kino, nti buli kigambo ekya bannabbi 
ekyawandiikibwa tekitegeeza kukoma kw'oyo yekka. 21 Kubanga siwali 
kigambo kya bannabbi ekyali kireeteddwa mu kwagala kw'abantu: naye 
abantu baayogeranga ebyava eri Katonda, nga bakwatiddwa Omwoyo 
Omutukuvu. 


2:1 Naye era ne wabaawo ne bannabbi b'obulimba mu ggwanga, era nga ne 
mu mmwe bwe waliba abayigiriza b'obulimba, abaliyingiza mu nkiso 
obukyamu obuzikiriza, era nga beegaana ne Mukama waabwe eyabagula, 
nga beereetera okuzikirira okwangu. 2 Era bangi abaligoberera obukaba 
bwabwe; abalivumisa ekkubo ery'amazima. 3 Era olw'okwegomba 
balibaviisaamu amagoba n'ebigambo ebyagunjibwa: omusango gw'abo 
okuva edda tegulwa, n'okuzikirira kwabwe tekubongoota. 4 Kuba oba nga 
Katonda teyasonyiwa bamalayika bwe baayonoona, naye n'abasuula mu 
lukonko n'abawaayo eri obunnya obw'ekizikiza, okubakuumira omusango; 
5 era n'atasonyiwa nsi ey'edda, naye nawonya Nuuwa, omubuulizi 
w'obutuukirivu, ne banne omusanvu bokka, bwe yaleeta amataba ku nsi 
ey'abatatya Katonda: 6 era bwe yasirissa ebibuga Sodoma ne Ggomola 
a'abisalira omusango ng'abizikiriza ng'abifuula ekyokulabirako eri abo 
abatalitya Katonda; 7 era n'alokola Lutti omutuukirivu, bwe yali nga 
yeeraliikirira nnyo olw'empisa ez'obukaba ez'ababi 8 (kubanga omuntu oyo 
omutuukirivu, bwe yatuulanga mu bo, olw'okulaba n'olw'okuwulira 
yanyolwanga mu mwoyo gwe omutuukirivu bulijjo bulijjo olw'ebikolwa 
byabwe eby'obujeemu): 9 Mukama waffe amanyi okulokola abatya 
Katonda mu kukemebwa, n'okukuuma abatali batuukirivu nga 
babonerezebwa okutuusa ku lunaku olw'omusango; 10 naye okusinga 
bonna abatambula okugoberera omubiri mu kwegomba okw'obugwagwa 


ne banyooma okufugibwa. Abatatya, abakakanyavu, tebakankana kuvuma 
ba kitiibwa: 11 naye bamalayika, newakubadde nga be basinga amaanyi 
n'obuyinza, tebabaleetako musango gwa buvumi eri Mukama waffe. 12 
Naye abo, ng'ensolo ezitaliaa magezi ezizaalibwa ensolo obusolo 
ez'okukwatibwanga n'okuzikirizibwanga, abavuma mu bigambo bye 
batategeera, mu kuzikirira kwabwe tebalirema kuzikirizibwa, 13 nga 
boonoonebwa, ye mpeera ey'okwonoona; abalowooza ebinyumu 
by'emisana nga ssanyu, mabala n'obwonoonefu, abatiguka mu mbaga 
zaabwe ez'okwagalana nga balya embaga awamu nammwe: 14 nga balina 
amaaso agajjudde obwenzi, agataleka kwonoona; nga basendasenda 
emyoyo egitali minywevu; nga balina omutima ogwamanyiira 
okwegomba; abaana ab'okukolimirwa; 15 abaleka ekkubo eggolokofu ne 
bakyama, nga bagoberera ekkubo lya Balamu omwana wa Beyoli, 
eyayagala empeera ey'obutali butuukirivu; 16 naye n'anenyezebwa 
olw'obujeemu bwe ye: endogoyi eteyogera bwe yayogera n'eddoboozi 
ly'omuntu yaziyiza eddalu lya naabbi. 17 Abo ze azizi ezitaliimu mazzi, era 
lwe lufu olutwalibwa n'embuyaga, abakuumirwa ekizikiza ekikutte 
zigizigi. 18 Kubanga, bwe boogera ebigambo ebikulu ennyo ebitaliimu, 
basendasenda mu kwegomba kw'omubiri, mu bukaba, abo abali okumpi 
n'okubadduka abatambulira mu bukyamu; 19 nga babasuubiza okuweebwa 
eddembe, nga bo bennyini baddu ba kuzikirira; kubanga omuntu 
bw'awangulibwa munne, era abeera muddu we. 20 Kuba oba nga bwe 
bamala okudduka okuva mu bugwagwa bw'ensi mu kutegeerera ddala 
Mukama waffe era Omulokozi Yesu Kristo, naye ne beegombeza mu 
obwo omulundi ogw'okubiri ne bawangulibwa eby'oluvaanyuma byabwe 
bisinga obubi eby'olubereberye. 21 Kubanga kyandibadde kirungi gye bali 
singa tebaategeera kkubo lya butuukirivu, okusinga, bwe bamala 
okulitegeera, okudda ennyuma okuleka ekiragiro ekitukuvu kye 
baaweebwa. 22 Kyabatuukirira ng'olugero olw'amazima bwe luli, nti 
Embwa eddidde ebisesemye byayo, n'embizzi enaazibbwa eddidde 
okwekulukuuaya mu bitosi. 


3:1 Abaagalwa, kaakano eno ye bbaluwa ey'okubiri gye mbawaadiikira; 


mu ezo zombi mbakubiriza amagezi gammwe agataliimu bukuusa nga 
mbajjukiza; 2 okujjukiraaga ebigambo ebyayogerwa edda bannabbi 
abatukuvu, n'ekiragiro ky'abatume bammwe ekya Mukama waffe era 
Omulokozi: 3 nga mumaze okusooka okutegeera kino, aga mu nnaku 
ez'oluvannyuma abasekerezi balijja n'okusekerera, nga batambula 
okugobereranga okwegomba kwabwe bo 4 ne boogera nti Okusuubiza 
kw'okujja kwe kuli luuyi wa? Kubanga, bajjajjaffe kasookedde beebaka, 
byonna bibeera bwe bityo nga bwe byabanga okuva ku kutondebwa. 5 
Kubanga beerabira kino nga balaba, ng'edda waaliwo eggulu, n'ensi eyava 
mu mazzi era yali wakati mu mazzi, olw'ekigambo kya Katonda, 6 ensi 
ey'edda amazzi kyegaava gagisaanyaawo n'ezikirira: 7 7 naye eggulu erya 
kaakano n'ensi olw'ekigambo ekyo biterekeddwa omuliro, nga 
bikuumibwa okutuusa ku lunaku olw'omusango n'okuzikirira kw'abantu 
abatatya Katonda. 8 Naye kino kimu temukyerabiranga, abaagalwa, nga 
eri Mukama waffe olunaku olumu luli ng'emyaka olukumi, n'emyaka 
olukumi giri ng'olunaku olumu. 9 Mukama waffe talwisa kye yasuubiza, 
ng'abalala bwe balowooza okulwa; naye agumiikiriza gye muli, nga 
tayagala muntu yenna kubula, naye bonna batuuke okwenenya. 10 Naye 
olunaku Iwa Mukama waffe lulijja nga mubbi; eggulu lwe lirivaawo 
n'okuwuuma okunene n'ebintu eby'obuwangwa birisaanuuka olw'okwo 
kebwa okungi, n'ensi n'ebikolwa ebigirimu birisirikka. 11 Ebyo byonna 
bwe bigenda okusaanuuka bwe bityo, mugwanidde kubeeranga mutya mu 
mpisa entukuvu n'okutyanga Katonda, 12 nga musuubira nga mwegomba 
nnyo oltmaku lwa Katonda okutuuka, olulisaanuusisa eggulu nga 
lyokebwa, n'ebintu eby'obuwangwa ne biseebengerera olw'ebbugumu 
eringi? 13 Naye nga bwe yasuubiza tusuubira eggulu eriggya n'ensi empya, 
obutuukirivu mwe butuula. 14 Kale, abaagalwa, kubanga musuubira ebyo, 
mufubenga okusangibwa mu mirembe nga temulina bbala newakubadde 
omusango mu maaso ge. 15 Era mulowoozenga ng'okugumiikiriza kwa 
Mukama waffe bwe bulokozi, era nga muganda waffe omwagalwa 
Pawulo mu magezi ge yaweebwa bwe yabawandiikira; 16 era nga mu 
bbaluwa ze zonna, ng'ayogera ku ebyo mu zo; omuli ebimu ebizibu 
okutegeera, abatamanyi n'abatali banywevu bye banyoola, era nga 


n'ebyawandiikibwa ebirala, olw'okuzikirira kwabwe bo. 17 Kale, 
abaagalwa, kubanga musoose oktitegeera, mwekuumanga muleme 
okugwa okuva mu bunywevu bwammwe mmwe nga mutwalibwa 
obukyamu bw'ababi. 18 Naye mukulire mu kisa ne mu kutegeera Mukama 
waffe era Omulokozi Yesu Kristo. Oyo aweebwenga ekitiibwa kaakano 
era n'okutuusa ku lunaku olw'emirembe n'emirembe. Amiina. 


1 Yokaana 
Ekyawulirwa, ne kirabibwa era ne kikwatibwako 


1:1 Ekyabaawo okuva ku lubereberye; kye twawulira, kye twalaba 
n'amaaso gaffe, kye twatunuulira, era engalo zaffe kye zaakwatako, ekya 
Kigambo eky'obulamu 2 (n'obulamu bwalabisibwa, ne tulaba, era 
tutegeeza, era tububuulira mmwe obulamu obwo obutaggwaawo, 
obwabaawo awali Kitaffe ne bulabisibwa gye tuli); 3 kye twalaba ne 
tuwulira, kye tubabuulira nammwe, nammwe mulyoke musse ekimu naffe; 
era naye okussa ekimu kwaffe kuli ne Kitaffe era n'Omwana we Yesu 
Kristo; 4 n'ebyo tubiwandiika ffe, essanyu lyaffe liryoke lituukirire. 5 Ne 
kino kye kigambo kye twawulira ekyava mu ye era kye tubuulira mmwe, 
nga Katonda gwe musana, so mu ye ekizikiza temuli n'akatono. 6 Bwe 
twogera nga tussa kimu naye ne rutambuliranga mu kizikiza, tulimba ne 
tutakola mazima; 7 naye bwe tutambulira mu musana, nga ye bw'ali mu 
musana; tussa kimu fekka na fekka, n'orttusaayi gwa Yesu Omwana we 
gutunaazaako ekibi kyonna. 8 Bwe twogera nga tetulina kibi, twekyamya 
fekka so nga namazima tegali mu ffe. 9 Bwe twatula ebibi byaffe, ye wa 
mazima era omutuukirivu okutusonyiwa ebibi byaffe, n'okutunaazaako 
byonna ebitali bya butuukirivu. 10 Bwe twogera nga tetwonoonanga, 
tumufuula mulimba, so aga n'ekigambo kye tekiri mu ffe. 


2:1 Baana bange abato, mbawandiikidde ebyo mulemenga okukola ekibi. 
Era omunru yenna bw'akola ekibi, tulina Omuwolereza eri Kitaffe, Yesu 
Kristo omutuukirivu: 2 n'oyo gwe mutango olw'ebibi byaffe; so si Iwa bibi 
byaffe fekka, era naye n'olw'ensi zonna. 3 Era ku kino kwe tutegeerera nga 


tumutegedde, bwe tukwata ebiragiro bye. 4 Ayogera nti Mmutegedde, 
n'atakwata biragiro bye, ye mulimba, n'amazima tegali mu oyo; 5 naye buli 
akwata ekigambo kye, mazima okwagala kwa Katonda nga kumaze 
okutuukirizibwa mu oyo. Ku kino kwe tutegeerera nga tuli mu ye: 6 
ayogera ng'abeera mu ye kimugwanira naye yennyini okutambulanga era 
nga ye bwe yatambula. 7 Abaagalwa, sibawandiikira kiragiro kiggya, 
wabula ekiragiro eky'edda, kye mwalina okuva ku lubereberye; ekiragiro 
ekyo eky'edda kye kigambo kye mwawulira. 8 Nate mbawandiikira 
ekiragiro ekiggya, elugambo elry'amazima mu ye ne mu mmwe; kubanga 
ekizikiza kiggwaawo, n'omusana ogw'amazima kaakano gwaka. 9 
Ayogera ng'ali mu musana n'akyawa muganda we, ng'akyali mu kizikiza ne 
kaakano. 10 Ayagala muganda we abeera mu musana, era tewali 
kimwesittaza. 11 Naye akyawa muganda we ali mu kizikiza, era 
atambulira mu kizikiza, so nga tamanyi gy'agenda, kubanga ekizikiza 
kyamuziba amaaso. 12 Mbawandiikira mmwe, abaana abato, kubanga 
ebibi byammwe bibasonyiyiddwa olw'erinnya lye. 13 Mbawandiikira 
mmwe, abakadde, kubanga mutegedde oyo eyabaawo okuva ku 
lubereberye. Mbawandiikira mmwe, abavubuka, kubanga muwangudde 
omubi. Mbawandiikidde mmwe, abaana abato, kubanga mutegedde 
Kitaffe. 14 Mbawandiikidde mmwe, abakadde, kubanga mutegedde oyo 
eyabaawo okuva ku lubereberye. Mbawandiikidde mmwe, abavubuka, 
kubanga mulina amaanyi, n'ekigambo kya Katonda kibeera mu mmwe, era 
muwangudde omubi. 15 Temwagalanga nsi newakubadde ebiri mu nsi. 
Omuntu yenna bw'ayagala ensi, okwagala kwa Kitaffe tekuba mu ye. 16 
Kubanga buli ekiri mu nsi, okwegomba kw'omubiri, n'okwegomba 
kw'amaaso, n'okwegulumiza kw'obutamu okutaliimu, tebiva eri Kitaffe, 
naye biva eri ensi. 17 Era ensi egg waawo, n'okwegomba kwayo; naye 
akola Katonda by'ayagala abeerera emirembe egitaggwaawo. 18 Abaana 
abato, kye kiseera eky'enkomerero, era nga bwe mwawulira ng'omulabe 
wa Kristo ajja, ne kaakano waliwo abalabe ba Kristo bangi; kyetuva 
tutegeera nga kye kiseera eky'enkomerero. 19 Baava mu ffe, naye tebaali 
b'ewaffe; kuba singa baali b'ewaffe, bandibadde wamu naffe; naye 
baatuvaamu era balabisibwe bonna nga si b'ewaffe. 20 Nammwe 


mufukibwako amafuta eri Omutuknvu, era mumanyi byonna. 21 
Sibawandiikidde kubanga temumanyi mazima, naye kubanga mugamanyi, 
era kubanga tewali btilimba obuva mu mazima. 22 Omulimba ye ani 
wabuta oyo agaananga Yesu si ye Kristo? Oyo ye mulabe wa Kristo, 
agaana Kitaffe n'Omwana. 23 Buli muntu yenna agaana Omwana, ne 
Kitaffe nga tali naye; ayatula Omwana, ne Kitaffe ali naye. 24 Mmwe kye 
mwawulira okuva ku lubereberye kibeerenga mu mmwe. Kye mwawulira 
okuva ku lubereberye bwe kinaabeeranga mu mmwe, nammwe 
munaabeeranga mu Mwana ne mu Kitaffe. 25 Na kuno kwe kusuubiza 
kwe yatusuubiza, obulamu obutaggwaawo. 26 Ebyo mbawandiikidde 
olw'ebigambo by'abo abakyamya. 27 Nammwe okufukibwako amafuta 
kwe mwaweebwa ye kubeera mu mmwe, so temwetaaga muntu yenna 
okubayigirizanga; naye ng'okufuka kwe okw'amafuta bwe kubayigiriza mu 
bigambo byonna, era kwa noazima so si bulimba, era nga bwe 
kwabayigiriza, mubeerenga mu ye. 28 Ne kaakano, abaana abato, 
mubeerenga mu ye; bw'alirabisibwa tulyoke tubeere n'obugumu, era 
ensonyi zireme okutukwatira mu maaso ge mu kujja kwe. 29 Oba nga 
mumaayi nga mutuukirivu, era mutegeera nga buli muntu yenna akola 
obutuukirivu yazaalibwa ye. 


3:1 Mulabe okwagala bwe kuli okunene Kitaffe kwe yatuwa, ffe 
okuyitibwanga abaana ba Katonda; era bwe tuli. Ensi kyeva erema 
okututegeera, kubanga teyamutegeera ye. 2 Abaagalwa, kaakano tuli 
baana ba Katonda, so tekinnalabisibwa kye tuliba. Tumanyi nti 
bw'alirabisibwa tulifaanana nga ye; kubanga tulimulaba nga bw'ali. 3 Era 
buli muntu yenna alina essuubi eryo mu ye yeetukuza ng'oyo bw'ali 
omutukuvu. 4 Buli muntu yenna akola ekibi, akola n'obujeemu; era ekibi 
bwe bujeemu. 5 Era mumanyi ng'oyo yalabisibwa era aggyewo ebibi; ne 
mu ye temuli kibi. 6 Buli muntu yenna abeera mu ye takola kibi: buli muntu 
yenna akola ekibi nga tamulabangako, so tamutegeera. 7 Abaana abato, 
omuntu yenna tabakyamyanga; akola obutuukirivu ye mutuukirivu, nga ye 
bw'ali omutuukirivu; 8 akola ekibi wa Setaani; kubanga okuva ku 
lubereberye Setaani akola ebibi. Omwana wa Katonda kyeyava alabisibwa 


amalewo ebikolwa bya Setaani. 9 Buli muntu yenna eyazaalibwa Katonda 
takola kibi, kubanga ensigo ye ebeermu ye; so tayinza kukola kibi, 
kubanga yazaalibwa Katonda. 10 Ku kino abaana ba Katonda n'abaana ba 
Setaani kwe balabikira: buli mu ntu yenna atakola butuukirivu si wa 
Katonda, newakubadde atayagala muganda we. 11 Kubanga kino kye 
kigambo kye mwawulira okuva ku lubereberye ffe okwagalananga 12 si 
nga Kayini bwe yali ow'omubi n'atta muganda we. Era yamuttira ki? 
kubanga ebikolwa bye byali bibi n'ebya muganda we bituukirivu. 13 
Temwewuunyanga, ab'oluganda, ensi bwe bakyawanga. 14 Ffe tumanyi 
nga twava mu kufa ne tuyingira mu bulamu, kubanga twagala ab'oluganda. 
Atayagala abeera mu kufa. 15 Buli muntu yenna akyawa muganda we ye 
mussi; era mumanyi nga tewali mussi alina obulamu obutaggwaawo nga 
bubeera mu ye. 16 Ku kino kwe tutegeerera okwagala, kubanga oyo 
yawaayo obulamu bwe ku lwaffe: naffe kitugwanira okuwangayo obulamu 
bwaffe ku Iw'ab'oluganda. 17 Naye buli alina ebintu eby'omu nsi, 
n'atunuulira muganda we nga yeetaaga, n'amuggalirawo emmeeme ye, 
okwagala kwa Katonda kubeera kutya mu ye? 18 Abaana abato, tuleme 
okwagalanga mu kigambo ne mu lulimi, wabula mu kikolwa ne mu 
mazima. 19 Ku kino kwe tunaategeereranga nga tuli ba mazima ne 
tukkakkanya omutima gwaffe mu maaso ge, 20 mu buli kigambo omutima 
gwaffe kye gutusalira okutusinga; kubanga Katonda asinga obukulu 
omutima gwaffe, era ategeera byonna. 21 Abaagalwa, omutima bwe 
gutatusalira kutusinga, tuba n'obugumu eri Katonda; 22 era buli kye tusaba 
akituwa, kubanga tukwata ebiragiro bye era tukola ebisiimibwa mu maaso 
ge. 23 Na kino kye kiragiro kye, tukkirize erinnya ly'Omwana we Yesu 
Kristo, era twagalanenga, nga bwe yatuwa ekiragiro. 24 Era akwata 
ebiragiro bye abeera mu ye, naye mu ye. Era ku kino kwe tutegeerera 
ng'abeera mu ffe, olw'Omwoyo gwe yatuwa. 


4:1 Abaagalwa, temukkirizanga buli mwoyo, naye mukemenga emyoyo, 
oba nga gyava eri Katonda: kubanga bannabbi ab'obulimba bangi 
abafuluma mu nsi. 2 Mutegeererenga ku kino Omwoyo gwa Katonda: buli 
mwoyo ogwatula nga Yesu Kristo yajja mu mubiri nga guvudde eri 


Katonda: 3 na buli mwoyo ogutayatula Yesu nga teguvudde eri Katonda: 
era ogwo gwe mwoyo gw'omulabe wa Kristo, gwe mwavuliranga gujja, 
era kaakano gumaze ikuba mu nsi. 4 Mmwe muli ba Katonda, abaana 
abato, era mwabawangula: kubanga ali mu mmwe singa obukulu ali mu 
nsi. 5 Abo ba nsi: kyebava boogera eby'ensi, ensi n'ebawulira. 6 Ffe tuli ba 
Katonda: ategeera Katonda atuwulira ffe; atali wa Katonda tatuwulira. Ku 
ekyo kwe tutegeerera omwoyo ogw amazima n'omwoyo ogw'Obukyamu. 
7 Abaagalwa, twagalanenga: kubanga okwagala kuva eri Katonda; na buli 
muntu yenna ayagala yazaalibwa Katonda era ategeera Katonda. 8 
Atayagala tategeera Katonda; kubanga Katonda kwagala. 9 Ku kino 
okwagala kwa Katonda kwe kwalabisibwa gye tuli, kubanga Katonda 
yatuma mu nsi Omwana we eyazaalibwa omu tulyoke tube abalamu ku 
bw'oyo. 10 Mu kino mwe muli okwagala, so si nga ffe twayagala 
Katonda, naye nga ye yatwagala ffe, n'atuma Omwana we okuba 
omutango olw'ebibi byaffe. 11 Abaagalwa, nga Katonda bwe yatwagala 
bw'atyo, naffe kitugwanira okwagalananga. 12 Tewali eyali alabye ku 
Katonda wonna wonna: bwe twagalana, Katonda abeera mu ffe, 
n'okwagala kwe nga kutuukiridde mu ffe: 13 ku kino kwe tutegeerera nga 
tubeera mu ye, naye mu ffe, kubanga yatuwa ku Mwoyo gwe. 14 Naffe 
twalaba era tutegeeza nga Kitaffe yatuma Omwana we okuba Omulokozi 
w'ensi. 15 Buli ayatula nga Yesu ye Mwana wa Katonda, Katonda abeera 
mu ye, naye mu Katonda. 16 Nate twategeera era twakkiriza okwagala 
Katonda kw'alina gye tuli. Katonda kwagala; n'oyo abeera mu kwagala 
abeera mu Katonda, ne Katonda abeera mu ye. 17 Mu ekyo okwagala 
mwe kutuukirizibwa gye tuli, tubeere n'obugumu ku lunaku olw'omusango; 
kuba ye nga bw'ali, naffe bwe tuli mu nsi muno. 18 Temuli kutya mu 
kwagala, naye okwagala okutuukirivu kugobera ebweru okutya, kubanga 
okutya kulimu okubonerezebwa; n'oyo atya tannatuukirizibwa mu 
kwagala. 19 Ffe twagala, kubanga ye yasooka okutwagala ffe. 20 Omuntu 
bw'ayogera nti Njagala Katonda, n'akyawa muganda we, mulimba; 
kubanga atayagala muganda we gwe yali alabyeko, Katonda 
gw'atalabangako tayinza kumwagala. 21 Era tulina ekiragiro kino ekyava 
gy'ali, ayagala Katonda ayagalenga ne muganda we. 


5:1 Buli muntu yenna akkiriza nga Yesu ye Kristo, ng'azaaliddwa Katonda: 
na buli ayagala eyazaala ayagala n'oyo gwe yazaala. 2 Ku ekyo kwe 
tutegeerera nga twagala abaana ba Katonda, bwe twagala Katonda ne 
tukola ebiragiro bye. 3 Kubanga kuno kwe kwagala kwa Katonda ffe 
okukwataaga ebiragiro bye: era ebiragiro bye tebizitowa. 4 Kubanga buli 
ekyazaalibwa Kstonda kiwangula ensi; era kuno kwe kuwangula 
okwawangula ensi, okukkiriza kwaffe. 5 Era awangula ensi ye ani, wabula 
akkiriza nga Yesu ye Mwana wa Katonda? 6 Oyo ye yajja n'amazzi 
n'omusaayi, Yesu Kristo; si na mazzi gali gokka, naye n'amazzi gali 
n'omusaayi guli. 7 Era Omwoyo yategeeza, kubanga Omwoyo ge mazima. 
8 Kubanga abategeeza basatu, Omwoyo n'amazzi n'omusaayi; era abasatu 
abo bagendera wamu. 9 Bwe tukkiriza okutegeeza kw'abantu, okutegeeza 
kwa Katonda kwe kusinga obukulu: kubanga okutegeeza kwa Katonda 
kwe kuno nti ategeezezza eby'Omwana we. 10 Akkiriza Omwana wa 
Katonda alina okutegeeza mu ye; atakkiriza Katonda ng'amufudde 
mulimba; kubanga takkiriza kutegeeza Katonda kw'ategeezezza 
eby'Omwana we. 11 Era okutegeeza kwe kuno nti Katonda yatuwa 
obulamu obutaggwaawo, era obulamu obwo buli mu Mwana we. 12 Alina 
Omwana alina obulamu; atalina Mwana wa Katonda talina bulamu. 13 
Ebyo mbiwandiikidde mmwe, mumanye aga mulina obulamu 
obutaggwaawo, mmwe abakkiriza erinnya ly'Omwana wa Katonda. 14 Era 
buno bwe bugumu bwe tulina eri ye, nti bwe tusaba ekintu nga bw'ayagala, 
atuwulira: 15 era bwe tumanya ng'atuwulira buli kye tusaba, tumanyi nga 
tulina ebyo bye tumusabye. 16 Omuntu yenna bw'alabanga muganda we 
ng'akola ekibi ekitali kya kufa, anaasabanga, ne Katonda anaamuweeranga 
obulamu abo abakola ekibi ekitali kya kufa. Waliwo ekibi eky'okufa: ekyo 
si kye njogerako okukyegayiririranga 17 Buli ekitali kya butuukirivu kibi: 
era waliwo ekibi ekitali kya kufa. 18 Tumanyi nga buli muntu yenna 
eyazaalibwa Katonda takola kibi; naye eyazaalibwa Katonda amukuuma, 
omubi n'atamukomako. 19 Tumanyi nga tuli ba Katonda, n'ensi yonna eri 
mu bubi. 20 Era tumanyi nga Omwana wa Katonda yajja n'atuwa amagezi 
n'okutegeera tutegeera ow'amazima, era tuli mu oyo ow'amazima, mu 
Mwana we Yesu Kristo. Oyo ye Katonda ow'amazima, n'obulamu 


obutaggwaawo. 21 Abaana abato, mwekuumenga ebifaananyi. 
2 Yokaana 


1:1 Nze omukadde mpandiikira omukyala omulonde n'abaana be nze be 
njagala mu mazima; so si nze nzekka, era naye ne bonna abategeera 
amazima; 2 olw'amazima agabeera mu ffe, era aganaabeeranga naffe 
emirembe n'emirembe: 3 ekisa, okusaasira, emirembe ebiva eri Katonda 
Kitaffe n'eri Yesu Kristo Omwana wa Kitaffe, binaabeeranga naffe mu 
mazima n'okwagala. 4 Nsanyuse nnyo kubanga nnasanga abamu ku baana 
bo nga batambulira mu mazima, nga bwe twaweebwa Kitaffe ekiragiro. 5 
Era kaakano nkwegayirira, omukyala, si ng'akuwandiikira ekiragiro 
ekiggya wabula kye twalina okuva ku lubereberye, twagalanenga fekka na 
fekka. 6 Na kuno kwe kwagala okutambuliranga mu biragiro bye. Ekyo 
kye kiragiro, nga bwe mwawulira okuva ku lubereberye mulyoke 
mukitambulirengamu. 7 Kubanga abalimbalimba bangi abafuluma mu nsi, 
abatayatula Yesu Kristo ng'ajja mu mubiri. Oyo ye mulimbalimba oli era 
omulabe oli owa Kristo. 8 Mwekuumenga muleme okubulwa emirimu gye 
twakola, naye muweebwe empeera ennamba. 9 Buli muntu ayitirira 
n'atabeera mu kuyigiriza kwa Kristo talina Katonda: abeera mu kuyigiriza 
okwo, oyo alina Kitaffe era n'Omwana. 10 Omuntu yenna bw'ajjanga gye 
muli n'ataleeta kuyigiriza okwo temumusembezanga mu nnyumba, so 
temumulamusanga: 11 kubanga amulamusa assa ekimu naye mu bikolwa 
bye ebibi. 12 Newakubadde nga nnina ebigambo bingi okubawandiikira, 
ssaagala kubiwandiika ku lupapula ne bwino: naye nsuubira okujja gye 
muli, n'okwogera akamwa n'akamwa, essanyu lyammwe liryoke 
lituukirire. 13 Abaana ba muganda wo omulonde bakulamusizza: 


3 Yokaana 
Ebbaluwa eri Omukyala Omulonde 


1:1 Eri omukyala omulonde n'abaana be benjagala mu mazima, ate nga si 
nze nzekka, naye n'eri bonna abalina amazima 2 Omwagalwa, nsaba 


obeerenga bulungi mu bigambo byonna era obeerenga n'obulamu, 
ng'omwoyo gwo bwe gubeera obulungi. 3 Kubanga nnasanyuka nnyo 
ab'oluganda bwe bajja ne bategeeza amazima go, nga ggwe bw'otambulira 
mu mazima. 4 Ssirina ssanyu lingi erisinga lino, okuwulira abaana bange 
nga batambulira mu mazima. 5 Omwagalwa, gya bwesigwa emirimu gyo 
gyonna gyonna gy'okolera ab'oluganda era abagenyi; 6 abaategeeza 
okwagala kwo mu maaso g'ekkanisa; abo bw'onoobatambuzanga nga 
Katonda bw'asaanira, onookolanga bulungi: 7 kubanga baavaayo 
olw'Erinnya nga tebaweereddwa kintu ba mawanga. 8 Kale kitugwanidde 
okusembezanga abali ng'abo tulyoke tukolenga omulimu gumu n'amazima. 
9 Nnawandiikira ekkanisa ekigambo: naye Diyotuleefe ayagala okubeera 
omukulu waabwe tatukkiriza. 10 Bwe ndijja kyendiva njijukiza abantu 
ebikolwa bye by'akola ng'ayogera ku f£e ebigambo ebibi ebitaliimu: so 
ebyo tebimumala, naye era ye yennyini tasembeza ba luganda, era 
n'abaagala okubasembeza abaziyiza n'abagoba mu kkanisa. 11 
Omwagalwa, togobereranga kibi, wabula ekirungi. Akola obulungi ye wa 
Katonda: akola obubi nga talabanga Katonda. 12 Demeteriyo asiimibwa 
boma, era namazima gennyini: era naffe tutegeeza; naawe omanyi 
ng'okutegeeza kwaffe kwa mazima. 13 Nnalina ebigambo bingi 
okukuwandiikira, naye saagala kukuwandiikira na bwino na kkalaamu: 14 
naye nsuubira okukulaba amangu, tulyogera akamwa n'akamwa. 
Emirembe gibenga gy'oli. Ab'omukwano bakulamusizza. Lamusa 
ab'omukwano ng'amamiya gaabwe bwe gali. 


Yuda 


1:1 Yuda, omuddu wa Yesu Kristo, era muganda wa Yakobo, eri abo 
abayitibwa, abaagalwa mu Katonda Kitaffe, era abakuumirwa Yesu 
Kristo: 2 okusaasira n'emirembe n'okwagala byongerwengako gye muli. 3 
Abaagalwa, bwe mali nga nfuba okubawandiikira eby'obulokozi bwaffe 
fenna) nnawalirizibwa okubawandiikira okubabuulirira okuwakaniranga 
ennyo okukkiriza abatukuvu kwe baaweebwa omulundi ogumu. 4 
Kubanga waliwo abantu abayingira nga basensera abaawandiikirwa edda 


omusango guno, abatatya Katonda, abakyusa ekisa kya Katonda waffe 
okuba obukaba, ne beegaana Yesu Kristo, ye Mwami ye Mukama waffe 
omu yekka. 5 Naye njagala okubajjukiza, newakubadde nga byonna 
mwabimanya omulundi gumu, nga Mukama, bwe yamala okulokola abantu 
mu nsi y'e Misiri, oluvannyuma n'azikiriza abatakkiriza. 6 Ne bamalayika 
abataakuuma bukulu bwabwe bo, naye ne baleka ekifo kyabwe bo 
bennyini, abakuumira mu njegere ez'ennaku zonna wansi w'ekizikiza 
olw'omusango ogw'oku lunaku olukulu. 7 Nga Sodomu ne Ggomola 
n'ebibuga ebyaliraanawo, bwe byayendera ddala okwenkana nabo ne 
bikyama okugobereranga omubiri omulala, byateekebwawo okuba 
ekyokulabirako, nga bibonerezebwa n'omusango ogw'omuliro 
ogutaggwaawo. 8 Naye era benkana nabo mu kulootaloota kwabwe nga 
basiiga omubiri empitambi era bagaana obukulu, era bavuma ab'ekitiibwa. 
9 Naye Mikaeri, malayika omukulu, bwe yayomba ne Setaani n'ayogera 
naye olw'omubiri gwa Musa, teyaya nyanga kumuleetako musango gwa 
kuvuma, naye yagamba nti Mukama akunenye. 10 Naye abo bye 
batamanya byonna babivuma: bye bamanya mu buzaaliranwa ng'ensolo 
ezitalina magezi mu ebyo bazikirira. 11 Zibasanze! kubanga batambulira 
mu kkubo lya Kayini, ne baddukanira mu kukyama kwa Balamu 
olw'empeera, ne babuulira mu kuwakana kwa Koola. 12 Bano ge mayinja 
agatalabika mu mbaga zammwe ez'okwagalana bwe balya nammwe, 
abasumba abeerunda bokka awatali kutya; ebire ebitaliimu mazzi nga 
bitwalibwa empewo; emiti egiwaatula, egitalina bibala, egyafa awabiri, 
egyakuulibwa n'emmizi; 13 amayengo ag'omu nnyanja ageefuukuula, 
agabimba ejjovu ze nsonyi zaabwe bo; emmunyeenye ezikyama 
eziterekeddwa ekizikiza ekikutte ennyo emirembe n'emirembe. 14 Era abo 
yabalagulako Enoki, ow'omusanvu okuva ku Adamu, ng'ayogera nti Laba, 
Mukama yajja n'abatukuvu be kakumi, 15 okuleeta omusango ku bonna, 
n'okusinza omusango bonna abatatya Katonda olw'ebikolwa byabwe 
byonna bye bakoledde mu butaiya Katonda, n'olw'ebigambo byabwe 
byonna ebikakanyavu aboonoonyiabatatya Katonda bye bamwogeddeko. 
16 Abo be beemulugunya, be banyiiga, abatambula ng'okwegomba 
kwabwe bwe kuli (n'akamwa kaabwe koogera ebigambo ebiyinga 


okukulumbala), nga bassaamu abanru ekitiibwa olw'amagoba. 17 Naye 
mmwe, abaagalwa, mujjukirenga ebigambo ebyayogerwa edda abatume 
ba Mukama waffe Yesu Kristo; 18 bwe baabagamba nti Mu biro 
eby'oluvannyuma walibaawo abasekerezi abatambula ng'okwegomba 
kwabwe bo bwe kuli okw'obutarya Katonda. 19 Abo be baleeta 
okwawula, ab'omubiri, abatalina Mwoyo. 20 Naye mmwe, abaagalwa, 
bwe mwezimba ku kukkiriza kwamniwe okutukuvu ennyo, nga musaba 
mu Mwoyo Omutukuvu, 21 mwekuumenga mu kwagala kwa Katonda, 
nga mulindirira okusaasira kwa Mukama waffe Yesu Kristo olw'obulamu 
obutaggwaawo. 22 Era abalala mubasaasirenga ababuusabuusa; 23 era 
abalala mubalokolenga, nga mubakwakkula okubaggya mu muliro; era 
abalala mubasaasirenga mu kutya; nga mukyawa ekyambalo omubiri kye 
gwasuga amabala. 24 Naye oyo ayinza okubakuuma obuteesittala, 
n'okubayimiriza mu maaso g'ekitiibwa kye nga temuliiko bulema mu 
kujaguza, 25 Katonda omu yekka Omulokozi waffe, ku bwa Yesu Kristo 
Mukama waffe, aweebwenga ekitiibwa, obukulu, amaanyi n'obuyinza, 
edda n'edda ng'emirembe n'emirembe teginnabaawo, kaakano era 
n'emirembe egitaliggwaawo. Amiina. 


Okubikkulirwa 


1:1 Okubikkulirwa kwa Yesu Kristo Katonda kwe yamuwa okulaga 
abaddu be ebigwanira okubaawo amangu: n'abuulirira mu malayika we 
ng'amutuma eri omuddu we Yokaana, 2 eyategeeza ekigambo kya 
Katonda n'okutegeeza kwa Yesu Kristo, byonna bye yalaba. 3 Alina 
omukisa oyo asoma, n'abo abawulira ebigambo by'obunnabbi buno, era 
n'abakwata ebiwandiikiddwa mu bwo: kubanga ekiseera kiri kumpi. 4 
Yokaana eri ekkanisa omusanvu ez'omu Asiya: ekisa kibeerenga nammwe 
n'emirembe ebiva eri oyo abaawo era eyabaawo era ajja okubaawo; era 
ebiva eri emyoyo omusanvu egiri mu maaso g'entebe ye; 5 era ebiva eri 
Yesu Kristo, omujulirwa omwesigwa, omubereberye w'abafu, era afuga 
bakabaka b'omu nsi. Atwagala, era eyatusumulula mu bibi byaffe 
olw'omusaayi gwe; 6 n'atufuula obwakabaka, bakabona eri Katonda 


Kitaawe; ekitiibwa n'obuyinza bibeerenga eri oyo emirembe n'emirembe. 
Amiina. 7 Laba, ajjan'ebire era buli liso lirimulaba, n'abo abaamufumita; 
n'ebika byonna eby'omu nsi birimukubira ebiwoobe. Weewaawo, Amiina: 8 
Nze ndi Alufa ne Omega, bw'ayogera Mukama Katonda, abaawo era 
eyabaawo era ajja okubaawo, Omuyinza w'ebintu byonna. 9 Nze Yokaana 
muganda wammwe era assa ekimu mu kubonaabona ne mu bwakabaka ne 
mu kugumiikiriza ebiri mu Yesu, nnali kizinga ekiyitibwa Patumo, 
olw'ekigambo kya Katonda era n'olw'okutegeeza kwa Yesu. 10 Nnali mu 
Mwoyo ku lunaku lwa Mukama ne mpulira ennyuma wange eddoboozi 
ddene, ng'ery'akagombe, 11 nga koogera nti Nze Alufa ne Omega, era 
Ky'olaba, wandiika mu kitabo, okiweereze ekkanisa omusanvu; eri Efeso, 
n'eri Sumuna, n'eri Perugamo, n'eri Suwatira, n'eri Saadi, n'eri Fira 
derufiya, n'eri Lawodikiya. 12 Ne nkyuka okulaba eddoboozi eryayogera 
nange. Bwe nnakyuka, ne ndaba ettabaaza musanvu eza zaabu; 13 ne 
wakati w'ettabaaza ne ndaba afaanana ng'omwana w'omuatu, 
ng'ayambadde okutuuka ku bigere, era ng'asibiddwa mu kifuba olukoba 
olwa zaabu. 14 N'omutwe gwe n'enviiri ze nga zitukula ng'ebyoya 
by'endiga ebitukula ng'omuzira; namaaso ge ng'ennimi z'omuliro; 15 
n'ebigere bye nga bifaanana ng'ekikomo ekizigule, ng'ekirongoosebbwa mu 
muliro; n'eddoboozi lye nga liri ng'eddoboozi ly'amazzi amangi. 16 Era 
ng'akutte mu mukono gwe ogwa ddyo emmunyeenye musanvu: ne mu 
kamwa ke ne muvaamu ekitala ekisala eky'obwogi obubiri: n'obwenyi bwe 
nga buli ng'enjuba bw'eyaka mu maanyi gaayo. 17 Bwe nnamulaba, ne 
ngwa ku bigere bye ng'afudde. N'anteekako omukono gwe ogwa ddyo, 
ng'ayogera nti Totya; nze w'olubereberye era ow'enkomerero, 18 era 
Omulamu; era nnali nfudde, era, laba, ndi mulamu emirembe n'emirembe, 
era nnina. ebisutmiluzo eby'okufa n'eby'Emagombe: 19 Kale wandiika 
by'olabye, n'ebiriwo, n'ebigenda okubaawo oluvannyuma Iw'ebyo; 20 
ekyama ky'emmunyeenye omusanvu z'olabye mu mukono gwange ogwa 
ddyo n'ettabaaza omusanvu eza zaabu. Emmunyeenye omusanvu be 
bamalayika b'ekkanisa omusanvu: n'ettabaaza omusanvu ze kkanisa 
omusanvu. 


2:1 Eri malayika ow'ekkanisa ey'omu Efeso wandiika nti Bw'ati 
bw'ayogera oyo akwata emmunyeeye omusanvu mu mukono gwe ogwa 
ddyo, atambulira wakati w'ettabaaza omusanvu eza zaabu, nti 2 Mmanyi 
ebikolwa byo, n'okufuba kwo n'okugumiikiriza kwo, era nga toyinza 
kugumiikiriza babi, era wabakema abeeyita abatume so nga si bo, era 
wabalaba nga balimba; 3 era olina okugumiikiriza, era waguma 
olw'erinnya lyange, so tewakoowa. 4 Naye nnina ensonga ku ggwe, 
kubanga waleka okwagala kwo okw'olubereberye. 5 Kale jjukira gye 
wagwa, weenenye, okolenga ebikolwa eby'olubereberye; bw'otalikola 
bw'otyo, njija gy'oli, era ndigg yawo ettabaaza yo mu kifo kyayo, 
bw'otalyenenya. 6 Naye kino ky'olina kubanga okyawa ebikolwa 
by'Abanikolayiti, nange bye nkyawa. 7 Alina okutu awulire Omwoyo 
ky'agamba ekkanisa. Awangula ndimuwa okulya ku muti ogw'obulamu, 
oguli wakati mu lusuku Iwa Katonda. 8 Era eri malayika ow'ekkanisa 
ey'omu Samuna wandiika nti Bw'ati bw'ayogera ow'olubereberye era 
ow'enkomerero, eyali afudde n'aba omulamu nti 9 Mmanyi okubonaabona 
kwo n'obwavu bwo (naye oli mugagga), n'okuwoola kw'abo abeeyita 
Abayudaaya so nga si bo, naye kkunnaaniro lya Setaani. 10 Totya 
by'ogenda okubonaabona: laba, omulyolyomi oyo agenda okusuula abamu 
mu mmwe mu kkomera, mukemebwe; era mulibonaabonera ennaku 
kkumi. Beeranga mwesigwa okutuusa okufa, nange ndikuwa engule 
ey'obulamu. 11 Alina okutu awutire Omwoyo ky'agamba ekkanisa. 
Awangula talirumwa n'akatono kufa kwa kubiri. 12 Era eri malayika 
ow'ekkanisa ey'omu Perugamo wandiika nti Bw'ati bw'ayogera oyo alina 
ekitala ekisala eky'obwogi obubiri, nti 13 Mmanyi gy'otuula awali entebe 
ey'obwakabaka eya Setaani: era okwata erinnya lyange, so teweegaana 
kukkiriza kwange era ne mu nnaku za Antipa, omujulirwa wange omusajja 
wange omwesigwa, eyattirwa ewammwe, Setaani w'atuula. 14 Naye nnina 
ensonga ku ggwe si nnyingi, kubanga olina eyo abakwata okuyigiriza kwa 
Balamu, eyayigiriza Balaki okuteeka enkonge mu maaso g'abaana ba 
Isiraeri, okulya ebyaweebwa eri ebifaananyi n'okwenda 15 Era naawe 
bw'otyo olina abakwata okuyigiriza kw'Abanikolayiti. 16 Kale weenenye; 
naye bw'otalyenenya, njija gy'oli mangu, era ndirwana nabo n'ekitala 


eky'omu kamwa kange. 17 Alina okutu awulire Omwoyo ky'agamba 
ekkanisa. Awangula ndimuwa ku maanu eyakwekebwa, era ndimuwa, 
ejjinja ejjeru era ku jjinja kuwandiikiddwako erinnya eriggya: omuntu 
yenna ly'atamanyi wabula aweebwa: 18 Era eri malayika ow'ekkanisa 
ey'omu Suwatira wandiika nti Bw'ati bw'ayogera Omwana wa Katonda, 
alina amaaso agali ng'ennimi z'omuliro, n'ebigere bye ebifaanana 
ng'ekikomo ekizigule, nti 19 Mmanyi ebikolwa byo n'okwagala 
n'okukkiriza n'okuweereza n'okugumiikiriza kwo, n'ebikolwa byo 
eby'oluvannyuma nga bingi okusinga eby'olubereberye. 20 Naye nnina 
ensonga ku ggwe, kubanga oleka omukazi oli Yezeberi, eyeeyita nnabbi; 
n'ayigiriza n'akyamya abaddu bange okwendanga, n'okulyanga 
ebyaweebwa eri ebifaananyi. 21 Era nnamuwa ebbanga okwenenya; 
n'atayagala kwenenya mu bwenzi bwe. 22 Laba mmusuula ku kiriri, n'abo 
abenda naye mu kubonaabona okungi, bwe bateenenya mu bikolwa bye. 23 
Era n'abaana be ndibatta n'olumbe; ekkanisa zonna ne zitegeera nga nze 
nzuuyo akebera emmeeme n'emitima : era ndiwa buli muntu mu mmwe 
ng'ebikolwa byammwe bwe biri. 24 Naye mmwe mbagamba, abasigalawo 
ab'omu Suwatira, bonna abatalina kuyigiriza kuno, abatamanyi bya buziba 
bya Setaani, nga bwe boogera; sibateekako mmwe mugugu mulala. 25 
Wabula kye mulina mukikwatenga, okutuusa lwe ndijja. 26 Era awangula 
n'akwatanga ebikolwa byange okutuusa ku nkomerero, oyo ndimuwa 
amaanyi ku mawanga: 27 era alibalunda n'omuggo gw'ekyuma, ng'ebibya 
ebibumbe bwe byatikayatika; era nange nga bwe nnaweebwa Kitange; 28 
era ndimuwa emmunyeenye ey'enkya. 29 Alina okutu awulire Omwoyo 
ky'agamba ekkanisa. 


3:1 Era eri malayika ow'ekkanisa y’omu Saadi wandiika nti Bw’ati 
bw'ayogera oyo alina emyoyo o'musanvu egya Katonda, n’emunyeenye 
omusanvu, nti Mannyi ebikolwa byo, ng'olina erinnya ery'okuba omulamu, 
era oli mufu. 2 Tunula, onyweze ebisigaddeyo ebyali bigenda okufa: 
kubanga ssaalaba ku bikolwa byo ekyatuukirira mu maaso ga Katonda 
wange. 3 Kale jjukira bwe waaweebwa ne bwe wawulira; okwate, 
weenenye. Kale bw'otalitunula, ndijja ng’omubbi, so tolimanya ssaawa gye 


ndijjiramu gy'oli. 4 Naye olina amannya matono mu Saadi agataayonoona 
ngoye zaabwe: era balitambula nange mu ngoye njeru; kubanga 
basaanidde. 5 Bw'atyo awangula alyambazibwa engoye enjeru; so 
sirisangula n'akatono linnya lye mu kitabo ky'obulamu, era adyatula erinnya 
lye mu maaso ga Kitange ne mu maaso ga bamalayika be. 6 Alina okutu 
awulire Omwoyo ky'agamba ekkanisa. 7 Era eri malayika ow'ekkanisa: 
Firaderufiya. wandiika nti bw'ati bw'ayogera oyo omutukuvu ow'amazima, 
alina ekisumuluzo kya Dawudi, aggulawo, so tewali muntu aliggalawo, 
aggalawo, so tewali muntu aggulawo, nti 8 Mmanyi ebikolwa byo (laba, 
nnateeka maaso go oluggi olugguddwawo, omuntu yenna lw'atayinza 
kuggalawo) ng'olina amaanyi matono n’okwata ekigambo kyange, so 
tewegaana linnya lyange. 9 Laba, ab'omu kkungaaniro lya Setaani abeeyita 
Abayudaaya, so si bo, naye balimba; laba, ndibaleeta okusinza mu maaso 
g'ebigere byo era ndibamanyisa nga nnakwagala 10 Kubanga weekuuma 
ekigabo eky'okugumiikiriza kwange, ge ndikuktuma obutayingira mu 
kiseera eky'okukemebwa, ekigenda okujja ku nsi zonna, okukema atuula 
ku nsi. 11 Njija mangu: nyweza ky'olina, omuntu aleme okutwala engule 
yo. 12 Awangula ndimufuula empagi mu yeekaalu ya Katonda wange, so 
talifuluma na nate bweru: nange ndiwandiika ku ye erinnya lya Katonda 
wange n'erinnya ly'ekibuga kya Katonda wange, Yerusaalemi ekiggya, 
ekikka okuva mu ggulu eri Katonda wange, n'erinnya lyange eriggya. 13 
Alina okutu awulire Omwoyo ky'agamba ekkanisa. 14 Era eri malayika 
ow'ekkanisa ey'omu Lawodikiya wandiika nti Bw'ati bw'ayogera oyo 
Amiina, omujulirwa omwesigwa era ow'amazima, olubereberye 
lw'okutonda kwa Katonda, nti 15 Mmanyi ebikolwa byo, nga tonnyogoga 
so tobuguma: waakiri obe ng'onnyogoga oba obuguma. 16 Bwe kityo 
kubanga olina ekibuguumirize, so tonnyogoga so tobuguma, ndikusesema 
mu kamwa kange. 17 Kubanga oyogera nti Ndi mugagga, era 
ngaggawadde, so ssiriiko kyenneetaaga, so tomanyi ng'oli munaku ggwe 
era asaasirwa era omwavu era omuzibe w'amaaso era ali obwereere: 18 
nkuweerera amagezi okugula gye ndi ezaabu eyalongoosebwa mu muliro, 
olyoke ogaggawale, n'engoye enjeru, olyoke oyambale, era ensonyi 
ez'obwereere bwo zireme okulabika; n'eddagala ery'okusiiga ku maaso go, 


olyoke olabe. 19 Nze bonna be njagala mbanenya, era mbabuulirira: kale 
nyiikira weenenye. 20 Laba, nnyimiridde ku luggi, nneeyanjula: omuntu 
yenna bw'awulira eddoboozi lyange, n'aggulawo oluggi, nnaayingira gy'ali, 
era nnaaliira wamu naye, naye nange. 21 Awangula ndimuwa okutuula 
awamu nange ku ntebe yange ey'obwakabaka, era nga nange bwe 
nnawangula, ne ntuula wamu ne Kitange ku ntebe ye ey'obwakabaka. 22 
Alina okutu awulire Omwoyo ky'agamba ekkanisa. 


4:1 Oluvannyuma lw'ebyo ne ndaba, era, laba, oluggi olugguddwawo mu 
ggulu, n'eddoboozi lye nnasooka okuwulira, ng'ery'akagombe, nga lyogera 
nange, ng'ayogera nti Linnya okutuuka wano, nange nnaakulaga 
ebigwanira okubeerawo oluvannyuma Iw'ebyo. 2 Amangu ago nnali mu 
Mwoyo: era, laba, entebe ey'obwakabaka yali ng'eteekeddwawo mu ggulu, 
era nga waliwo eyali atudde ku ntebe; 3 naye eyali atudde yali afaanana 
ng'ejjinja erya yasepi n'erya sadio okulabika: era nga waliwo ne musoke 
okwetooloola entebe eyali afaanana nga zumaliidi okulabika. 4 Entebe 
ey'obwakabaka yali yeetooloddwa entebe ez'obwakabaka amakumi abiri 
mu nnya: ne ku ntebe kwaliko abakadde amakumi abiri mu bana nga 
batudde, nga bambadde engoye enjeru; ne ku mitwe gyabwe engule eza 
zaabu. 5 Ne ku ntebe nga kuvaako okumyansa n'amaloboozi 
n'okubwatuuka. N'ettabaaza omusanvu ez'omuliro nga zaaka mu maaso 
g'entebe, gy'emyoyo omusanvu egya Katonda; 6 ne mu maaso g'entebe 
ng'ennyanja ey'endabirwamu, efaanana nga kulusitalo; ne wakati w'entebe 
n'okwetooloola entebe ebiramu bina ebijjudde amaaso mu bwenyi 
n'ennyuma. 7 N'ekiramu eky'olubereberye kyali kifaanana ng'empologoma, 
n'ekiramu eky'okubiri, ng'ennyana, n'ekiramu eky'okusatu kyalina amaaso 
ng'ag'omuntu, n'ekiramu eky'okuna kyali kifaanana ng'empungu ebuuka. 8 
N'ebiramu ebina, nga birina buli kimu ebiwaawaatiro mukaaga, bijjudde 
amaaso enjuyi zonna ne munda: so tebiriiko kuwummula emisana n'ekiro 
nga byogera nti Omutukuvu, Omutukuvu, Omutukuvu, Mukama Katonda 
Omuyinza w'ebintu byonna, eyabaawo era abaawo era ajja okubaawo. 9 
Era ebiramu bwe birimuwa ekitiibwa n'ettendo n'okwebaza oyo atudde ku 
ntebe, omulamu emirembe n'emirembe, 10 abakadde amakumi abiri mu 


bana balivuunama mu maaso g'oyo atudde ku ntebe, era balisinza oyo 
omulamu emirembe n'emirembe, era balisuula engule zaabwe mu maaso 
g'entebe, nga boogera nti 11 Osaanidde ggwe, Mukama waffe, Katonda 
waffe, okuweebwanga ekitiibwa n'ettendo n'obuyinza: kubanga ggwe 
wabitonda byonna, era byabaawo lwa kusiima kwo, era byatondebwa. 


5:1 Ne ndaba mu mukono ogwa ddyo ogw'oyo eyali atudde ku ntebe 
ekitabo ekiwandiikiddwa munda ne kungulu, ekisibiddwa ennyo 
obubonero omusanvu. 2 Ne ndaba malayika ow'amaanyi ng'abuulira 
n'eddoboozi ddene nti Ani asaanidde okwanjuluza ekitabo n'okubembula 
obubonero bwakyo omusanvu? 3 Ne watabaawo mu ggulu newakubadde 
ku nsi newakubadde warisi w'ensi, eyayinza okwanjuluza ekitabo, 
newakubadde okukitunuulira. 4 Nange ne nkaaba nnyo amaziga, kubanga 
tewaalabika eyasaanira okwanjuluza ekitabo, newakubadde 
okukitunuulira: 5 omu ku bakadde n'atnamba nti Tokaaba: laba, 
Empologoma ow'omu kika kya Yuda, ekikolo kya Dawudi, yawangula, 
okwanjuluza ekitabo n'obubonero bwakyo omusanvu. 6 Ne ndaba wakati 
w'entebe n'ebiramu ebina, ne wakati w'abakadde, Omwana gw'endiga 
ng'ayimiridde ng'afaanana ng'eyattibwa, ng'alina amayembe musanvu, 
n'amaaso musanvu, gye myoyo omusanvu egya Katonda, egitumibwa mu 
nsi zonna. 7 N'ajja n'akiggya mu mukono ogwa ddyo ogw'oyo atudde ku 
ntebe. 8 Bwe yatoola ekitabo, ebiramu ebina n'abakadde amakumi abiri mu 
bana ne bavuunama mu maaso g'Omwana gw'endiga, buli muntu ng'alina 
ennanga n'ebibya ebya zaabu ebijjudde obubaane, kwe kusaba 
kw'abatukuvu. 9 Ne bayimba oluyimba oluggya, nga boogera nti 
Osaanidde okutoola ekitabo n'okubembula obubonero bwakyo: kubanga 
wattibwa n'ogulira Katonda olw'omusaayi gwo mu buli kika n'olulimi 
n'abantu n'eggwanga, 10 n'obafuula eri Katonda waffe obwakabaka era 
bakabona; era bafuga ku nsi. 11 Ne ndaba ne mpulira eddoboozi lya 
bamalayika abangi abeetoolodde entebe n'ebiramu n'abakadde; 
n'omuwendo gwabwe gwali obukumi emirundi obukumi, mu enkumi 
emirundi enkumi; 12 nga boogera n'eddoboozi ddene nti Asaanidde 
Omwana gw'endiga eyattibwa okuweebwa obuyinza n'obugagga n'amagezi 


n'amaanyi n'ettendo n'ekitiibwa n'omukisa. 13 Na buli kitonde ekiri mu 
ggulu, ne ku nsi, ne wansi w'ensi, ne ku nnyanja, n'ebirimu byonna ne 
mbiwulira byonna nga byogera nti Eri oyo atudde ku ntebe, n'eri Omwana 
gw'endiga, omukisa gubenga n'ettendo n'ekitiibwa n'amaanyi emirembe 
n'emirembe. 14 N'ebiramu ebina ne byogera nti Amiina. N'abakadde ne 
bavuunama ne basinza. 


6:1 Ne ndaba Omwana gw'endiga bwe yabembula ku bubonero omusanvu 
ko akamu, ne mpulira ekimu ku biramu ebina nga kyogera ng'eddoboozi 
ery'okubwatuka nti Jjangu olabe. 2 Ne ndaba, era, laba, embalaasi enjeru, 
n'oyo atuddeko ng'alina omutego; n’aweebwa engule: n'agenda 
ng'awangula, era awangule. 3 Bwe yabembula akabonero ak'okubiri, ne 
mpulira ekiramu eky'okubiri nga kyogera nti Jjangu olabe. 4 N'evaayo 
embalaasi endala eya lukunyu: era oyo eyali atuddeko n'aweebwa 
okuggyawo emirembe ku nsi, era battinnane bokka na bokka: n'aweebwa 
ekitala ekinene. 5 Bwe yabembula akabonero ak'okusatu ne mpulira 
ekiramu eky'okusatu nga kyogera nti Jjangu olabe. Ne ndaba, era, laba, 
embalaasi enzirugavu; n'eyali atuddeko ng'alina ekigera mu mukono gwe. 
6 Ne mpulira ng'eddoboozi wakati w'ebiramu ebina nga lyogera nti Ekiyi 
ky'eņnņaano kya ddinaali, n'ebiyi bisatu ebya sayiri bya ddinaali; amafuta 
n'omwenge so tobyonoona. 7 Bwe yabembula akabonero ak'okuna, ne 
mpulira eddoboozi ly'ekiramu eky'okuna nga kyogera nti Jjangu olabe. 8 
Ne ndaba, era, laba, embalaasi eya kyenvu; n'eyali atuddeko, erinaya lye 
Kufa; ne Magombe n'agenda naye. Ne baweebwa obuyinza ku kitundu 
eky'okuna eky'ensi, okutta n'ekitala n'enjala n'olumbe n'ensolo z'ensi. 9 
Bwe yabembula akabonero ak'okutaano, ne ndaba wanai w'ekyoto emyoyo 
gyabwe abattibwa olw'ekigambo kya Katonda, n'olw'okutegeeza kwe 
baalina: 10 ne boogerera waggulu n'eddoboozi ddene, nga boogera nti 
Olituusa wa, Mukama, omutukuvu era ow'amazima, obutasala musango 
n'obutawalana ggwanga olw'omusaayi gwaffe ku bo abatuula ku nsi? 11 
Ne baweebwa buli muntu ekyambalo ekyeru; ne bagambibwa 
okuwummula nate akaseera katono, okutuusa baddu bannaabwe ne 
baganda baabwe lwe baliwera, abagenda okuttibwa, nga nabo bwe 


battibwa. 12 Bwe yabembula akabonero ek'omukaaga, ne ndaba, ne waba 
ekikankano kinene; enjuba n'eddugala ng'olugoye olw'ebyoya, n'omwezi 
gwonna ne guba ng'omusaayi; 13 n'emmunyeenye ez'omu ggulu ne zigwa 
ku nsi, ng'omutiini bwe gukunkumula amagu gaagwo, nga 
gunyeenyezebwa empewo ennyingi. 14 N'eggulu ne liggibwawo, 
ng'omuzingo gw'ekitabo bwe guzingibwa; na buli lusozi n'ekizinga ne 
biggibwawo mu bifo byabyo. 15 ne bakabaka b'ensi, n'abalangira, 
n'abagabe, n'abagagga, n'ab'amaanyi, na buli muddu n'ow'eddembe ne 
beekweka mu mpuku ne mu mayinja ag'oku nsozi; 16 ne bagamba ensozi 
n'amayinja nti Mutugweko, mutukise mu maaso g'oyo atudde ku ntebe, ne 
mu busungu bw'Omwana gw'endiga: 17 kubanga olunaku olukulu 
olw'obusungu bwabwe lutuuse; era ani ayinza okuyimirirawo? 


7:1 Oluvannyuma ne ndaba bamalayika bana nga bayimiridde ku asonda 
nnya ez'ensi, nga bakutte empewo nnya ez'ensi, empewo yo. nna ereme 
okukunta ku nsi, newakubadde ku anyanja, newakubadde ki muti gwonna. 
2 Ne ndaba malayika omulala ng'alinnya okuva ebuvanjuba, ng'alina 
akabonero ka Katonda omulamu: n'ayogerera wa ggulu n'eddoboozi ddene 
ng'agambo bamalayika abana, abaaweebwa okwonoona ensi n'ennyanja, 3 
ng'ayogera nti Temwonoona nsi, newakubadde ennyaaja, newakubadde 
emiti, okutuusa lwe tulimala okuteeka akabonero abaddu ba Katonda 
waffe ku byenyi byabwe. 4 Ne mpulira omuwendo gwabwe 
abaateekebwako akabonero, baali kasiriivu mu obukumi buna mu enkumi 
nnya, abaateekebwako akabonera mu buli kika ky'abaana ba Isiraeri 5 
Ab'omu kika kya Yuda abaateekebwako akabonero kakumu mu enkumi 
bbiri: Ab'omu kika kya Lewubeeni ka kumi mu enkumi bbiri: Ab'omu kika 
kya Gaadi kakumi mu enkumi bbiri: 6 Ab'omu kika kya Aseri kakumi mu 
enkumi bbiri: Ab'omu kika kya Nafutaali kakumi mu enkumi bbiri: Ab'omu 
kika kya Manaase kakumi mu enkumi bbiri: 7 Ab'omu kika kya Simyoni 
kakumi mu enkumi bbiri: Ab'omu kika kya Leevi kakumi mu enkumi bbiri: 
Ab'omu kika kya Isakaali kakumi mu enkumi bbiri: 8 Ab'omu kika kya 
Zebbulooni kakumi mu enkumi bbiri: Ab'omu kika kya Yusufu kakumi mu 
enkumi bbiri: Ab'omu kika kya Benyamini abaateekebwako akabonero 


kakumi mu enkumi bbiri. 9 Oluvannyuma lw'ebyo ne ndaba, era laba, 
ekibiina kinene omuntu yenna ky'atayinza kubala, mu buli gwanga n'ebika 
n'abantu n'ennimi, nga bayimiridde mu maaso g'entebe ye mu maaso 
g'Omwana gw'endiga, ga bambadde ebyambalo ebyeru, amatabi g'enkindu 
mu mikono yabwe; 10 ne boogerera waggulu n’eddoboozi ddene, nga 
boogera nti obulokozi buba bwa Katonda waffe atudde ku ntebe, n'eri 
Omwana gw'endiga. 11 Ne bamalayika onna baali bayimiridde nga 
beetooloodde entebe n'abakadde n'ebilamu ebina; ne bavuunama amaaso 
gaabwe mu maaso g'entebe, ne asinza Katonda, 12 nga boogera nti 
Amiina: omukisa n'ekitiibwa n'amagezi n'okwebaza n'ettendo n'ouyinza 
n'amaanyi bibenga eri Katonda waffe emirembe n'emirembe. Amiina. 13 
Omu ku bakadde nadamu, ng'anyamba nti Bano abambadde ebyambalo 
ebyo ebyeru, be baani, era bava wa? 14 Ne mmugamba nti Mukama 
wange, gw'omanyi. N'anyamba nti Bano be baava mu kubonaabona kuli 
okungi, e bayoza ebyambalo byabwe, ne abitukuza mu musaayi 
gw'Omwana w'endiga. 15 Kyebavudde babeera mu maaso g'entebe ya 
Katonda; ne bamuweerezanga emisana n'ekiro mu yeekaalu ye: n'oyo 
atudde ku ntebe alitimba eweema ye ku bo. 16 Tebalirumwa njala nate, so 
tebalirumwa nnyonta nate, so omusana tegulibookya, newakubadde 
okwokya kwonna: 17 kubanga Omwana gw'endiga ali wakati w'entebe 
y'anaabalundanga, era alibaleeta eri enzizi ez'amazzi ag'obulamu: era 
Katonda alisangula buli zziga mu maaso gaabwe. 


8:1 Bwe Yabembula akabonero ak'omusanvu, ne waba akasiriikiriro mu 
ggulu nga kitundu kya ssaawa. 2 Ne ndaba bamalayika musanvu 
abaayimirira mu maaso ga Katonda; ne baweebwa obugombe musanvu. 3 
Ne malayika omulala n'ajja n'ayimirira ku kyoto, ng'alina ekyotezo ekya 
zaabu; naweebwa obubaane bungi, alyoke abuteeke mu kusaba 
kw'abatukuvu bonna ku kyoto ekya zaabu ekyali mu maaso g'entebe. 4 
N'omukka gw'obubaane ne gulinnya wamu n'okusaba kw'abatukuvu nga 
guva mu mukono gwa malayika mu maaso ga Katonda. 5 Malayika 
n'atwala ekyotezo; n'akijjuza omuliro ogw'omu kyoto, n'akisuula ku nsi; ne 
waba okubwatuka n'amaloboozi n'okumyansa n'ekikankano. 6 Ne 


bamalayika omusanvu abalina obugombe omusanvu ne beeteekateeka 
okufuuwa. 7 Malayika ow'olubereberye n'afuuwa, ne waba omuzira 
n'omuliro ebitabuddwa n'omusaayi, ne bisuulibwa ku nsi: n'ekitundu 
eky'okusatu eky'ensi ne kiggya, n'ekitundu eky'okusatu eky'emiti ne 
kiggya, na buli muddo omubisi ne guggya. 8 Malayika ow'okubiri 
n'afuuwa; ng'olusozi olunene olwaka omuliro ne lusuulibwa mu nnyanja: 
n'ekitundu eky'okusatu eky'ennyanja ne kifuuka musaayi; 9 ne bifa ekitundu 
eky'okusatu eky'ebitonde eby'omu nnyanja, ebiramu, n'ekitundu 
eky'okusatu eky'ebyombo ne kizikirira. 10 Malayika ow'okusatu n'afuuwa, 
emmunyeenye ennene n'eva mu ggulu n'egwa ng'eyaka ng'omumuli, n'egwa 
ku kitundu eky'okusatu eky'emigga, ne ku nzizi z'amazzi. 11 N'erinnya 
ly'emmunyeenye liyitibwa Abusinso: n'ekitundu eky'okusatu eky'amazzi ne 
kifuuka abusinso: n'abantu bangi ne bafa olw'amazzi, kubanga 
gaakaayizibwa. 12 Malayika ow'okuna n'afuuwa, n'elutuadu eky'okusatu 
eky'enjuba ne kikubibwa, n'ekitundu eky'okusatu eky'omwezi, n'ekitundu 
eky'okusatu eky'emmunyeenye; ekitundu eky'okusatu ekyabyo kiryoke 
kizikizibwe, n'omusana guleme okwaka ekitundu kyagwo eky'okusatu, 
n'ekiro bwe kityo. 13 Ne ndaba, ne mpulira empungu emu ng'ebuuka 
wakati w'eggulu, ng'eyogera n'eddoboozi ddene nti Zibasanze, zibasanze 
zibasanze abatuula ku nsi, olw'amaloboozi agasigaddeyo ag'akagombe ka 
bamalayika abasatu abagenda okufuuwa. 


9:1 Malayika ow'okutaano n'afuuwa, ne ndaba emmunyeenye ng'eva mu 
ggulu ng'egwa ku nsi: n'aweebwa ekisumuluzo ky'obunnya obutakoma. 2 
N'asumulula obunnya obutakoma; n'omukka ne guva mu bunnya ne 
gulinnya ng'omukka gw'enkoomi ennene, n'enjuba n'ebbanga ne bizikizibwa 
olw'omukka ogw'omu bunnya. 3 Ne mu mukka ne muva enzige ku nsi, ne 
ziweebwa obuyinza, ng'enjaba ez'obusagwa ez'omu nsi bwe zirina 
obuyinza. 4 Ne zigambibwa obutayonoona muddo gwa nsi, newakubadde 
ekintu kyonna ekibisi newakubadde omuti gwonna, wabula abantu bokka 
abatalina kabonero ka Katonda ku byenyi byabwe. 5 Ne ziweebwa 
obutabatta, wabula okubalumira emyezi etaano: n'okutuma kwazo kwali 
ng'okuluma kw'enjaba ey'obusagwa bw'eruma omuntu. 6 Ne mu nnaku ezo 


abantu balinoonya okufa, so tebalikulaba n'akatono; era balyegomba okufa, 
era okufa nga kubadduka. 7 N'ebifaananyi by'enzige byafaanana 
ng'embalaasi ezitegekeddwa olutalo, ne ku mitwe gyazo ng'engule 
ezifaanana nga zaabu, n'amaaso gaazo ag'amaaso g'abantu. 8 Era zaalina 
enviiri ng'enviiri z'abakazi, n'amannyo gaazo gaali ng'ag'empologoma. 9 
Era zaalina ebizibawo ng'ebizibawo eby'ekyuma, n'edoboozi 
ly'ebiwaawaatiro byazo ng'eddoboozi ly'amagaali, ery'embalaasi ennyingi 
nga zifubutuka okuyingira mu lutalo. 10 Era zirina emikira egifaanana 
ng'enjaba ez'obusagwa, n'emimwa; ne mu mikira g yazo mulimu obuyinza 
bwazo okulumira abantu emyezi etaano. 11 Zirina kabaka waazo malayika 
ow'obunnya obutakoma: erinnya mu Lwebbulaniya Abadoni, ne mu 
Luyonaani alina erinnya Apoliyaani. 12 Obubi obumu buyise: laba, obubi 
bubiri nate bujja oluvannyuma. 13 Malayika ow'otaukaaga n'afuuwa, ne 
mpulira eddoboozi eryava mu nsonda ennya ez'ekyoto ekya zaabu ekiri mu 
maaso ga Katonda, 14 ng'agamba malayika ow'omukaaga eyalina 
akagombe nti Sumulula bamalayika abana abasibiddwa ku mugga 
omunene Fulaati. 15 Bamalayika abana ne basumululwa abaali 
bategekeddwa essaawa n'olunaku n'omwezi n'omwaka, okutta ekitundu 
eky'okusatu eky'abantu. 16 N'omuwendo gw'eggye ery'abeebagala 
embalaasi obukumi kakumi emirundi ebiri: ne mpulira omuwe ndo 
gwabwe. 17 Era bwe nnalaba bwe nti embalaasi mu kwolesebwa kuno, 
n'abo abaali bazituddeko, nga bambadde eby'omu kifuba ng'eby'omuliro 
n'ebya kazigizigi n'eby'ekibiruti: n'emitwe egy'embalaasi ng'emitwe 
gy'empologoma; ne mu bumwa bwazo ne muva omuliro n'omukka 
n'ekibiruti. 18 Mu bibonyoobonyo ebyo byonsatute, kwe kugamba nti 
omuliro n'omukka n'ekibiriiti ebyava mu bumwa bwazo, ne mufiira 
ekitundu eky'okusatu eky'abantu. 19 Kubanga obuyinza bw'embalaasi buli 
mu kamwa kaazo, ne mu mikira gyazo: kubanga emikira gyazo gifaanana 
ng'emisota, nga girina emitwe; era gye zirumisa. 20 N'abantu 
abaasigalawo, abatattibwa mu bibonyoobonyo ebyo, tebeenenya mu 
bikolwa by'emikono gyabwe, obutasinza balubaale, n'ebifaananyi ebya 
zaabu n'ebya ffeeza n'eby'ebikomo n'eby'amayinja n'eby'emiti, ebitayinza 
kulaba newakubadde okuwulira, newakubadde okutambula: 21 ne 


bateenenya mu bussi bwabwe, newakubadde mu bulogo bwabwe, 
newakubadde mu bwenzi bwabwe, newakubadde mu bubbi bwabwe. 


10:1 Ne ndaba malayika omulala ow'amaanyi ng'akka okuva mu ggulu, 
ng'ayambadde ekire; ne musoke ng'ali ku mutwe gwe n'amaaso ge 
ng'enjnba, n'ebigere bye ng'empagi ez'omuliro; 2 era yalina mu mukono 
gwe akatabo akabikkuse: n'ateeka ekigere kye ekya ddyo ku nnyanja 
n'ekya kkono ku nsi; 3 n'ayogerera waggulu n'eddoboozi ddene 
ng'empologoma bw'ewuluguma: bwe yayogerera waggulu ebibwatuka 
omusanvu ne byogera amaloboozi gaabyo. 4 Ebibwatuka omusanvu bwe 
byayogera amaloboozi gaabyo, nnali nga nyenda okuwandiika: ne mpulira 
eddoboozi eriva mu ggulu, nga lyogera nti Teeka akabonero ku ebyo 
ebibwatuka omusanvu bye byogedde, so tobiwandiika. 5 Malayika gwe 
nnalaba ng'ayimiridde ku nnyanja ne ku nsi n'ayimusa omukono gwe ogwa 
ddyo eri eggulu, 6 n'alayira oli aba omulamu emirembe n'emirembe, 
eyatonda eggulu n'ebirimu, n'ensi n'ebirimu, n'ennyanja n'ebirimu, nti 
tewalibeera kiseera nate: 7 naye mu nnaku z'eddoboozi lya malayika 
ow'omusanvu, bw'aliba ng'agenda okufuuwa, ekyama kya Katonda ne 
kiryoka kituukirira, ng'enjiri bw'eri gye yabuulira abaddu be bannabbi. 8 
N'eddoboozi lye nnawulira nga liva mu ggulu, ne ndiwulira nate nga 
lyogera nange ne ligamba nti Genda, otwale ekitabo ekibikkuse mu 
mukono gwa malayika ayimiridde ku nnyanja ne ku nsi. 9 Ne pyenda eri 
malayika, nga mmugamba okumpa akatabo. N'anyamba nti Twala, 
okamire; era kanaakaaya olubuto lwo, naye mu kamwa ko kanaaba 
kawoomerevu ng'omubisi gw'enjuki. 10 Ne ntwala akatabo ne nkaggya mu 
mukono gwa malayika, ne nkamira; ne kaba mu kamwa kange 
kawoomerevu ng'omubisi gw'enjuki: bwe nnakalya, olubuto lwange ne 
lukaayizibwa. 11 Ne banyamba nti Kikugwanidde okubuulira nate eri 
abantu n'amawanga n'ennimi ne bakabaka abangi. 


11:1 Ne mpeebwa olumuli olufaanana ng'omuggo, malayika ng'ayogera nti 
Golokoka, ogere yeekaalu ya Katonda, n'ekyoto, n'abasinzizaamu. 2 
N'oluggya oluli ebweru wa yeekaalu luleke ebweru, so tolugera; kubanga 


lwaweebwa ab'amawanga: n'ekibuga ekitukuvu balikirinnyiririta emyezi 
amakumi ana mu ebiri. 3 Nange ndibawa abajulirwa bange babiri, era 
baliragulira ennaku lukumi mu bibiri mu nkaaga, nga bambadde ebibukutu. 
4 Abo gye mizeyituuni ebiri n'ettabaaza ebbiri eziyimirira mu maaso ga 
Mukama w'ensi. 5 Era omuntu yenna bw'ayagala okubakola obubi, omuliro 
guva mu kamwa kaabwe, ne gwokya abalabe baabwe: era omuntu yenna 
bw'ayagala okubakola obubi, bwe kityo kigwana ye okuttibwa. 6 Abo 
balina obuyinza okusiba eggulu, enkuba eremenga okutonnya mu nnaku 
ez'okutegeeza kwabwe: era balina obuyinza ku mazzi okugafuula 
omusaayi, era n'okubonyaabonya ensi n'ebibonyoobonyo byonna, emirundi 
emingi nga bwe baagala. 7 Era bwe baliba nga bamaze okutegeeza 
kwabwe, ensolo eva mu bunnya obutakoma erirwana nabo, era 
eribawangula, era eribatta. 8 N'omulambo gwabwe guli mu luguudo 
lw'ekibuga ekinene, ekiyitibwa mu mwoyo Sodomu ne Misiri, era 
Mukama waabwe mwe yakomererwa. 9 Era ab'omu bantu n'ebika n'ennimi 
n'amawanga baalabira omulambo gwabwe ennaku ssatu n'ekitundu, ne 
bataganya mirambo gyabwe okuziikibwa mu ntaana. 10 N'abo abatuula ku 
nsi balisanyuka ku Iwabwe, ne bajaguza; era baliweerezagana ebirabo; 
kubanga bannabbi abo ababiri baabonyaabonya abatuula ku nsi. 11 
Oluvannyuma lw'ennaku ziri essatu n'ekitundu, omwoyo gw'obulamu 
oguva eri Katonda ne guyingira mu bo ne bayimirira ku bigere byabwe 
okutya kungi ne kugwa ku bo abaabalaba. 12 Ne bawulira eddoboozi 
ddene eriva mu ggulu, nga libagamba nti Mulinnye okutuuka wano. Nga 
balinnya mu ggulu mu kire; n'abalabe baabwe ne babalaba. 13 Ne mu 
ssaawa eri ne wabaawo ekikankano ekinene, n'ekitundu eky'ekkumi 
eky'ekibuga ne kigwa; ne battibwa abantu kasanvu mu kikankano: n'abo 
abaasigalawo ne bakwatibwa entiisa, ne bawa ekitiibwa Katonda ow'omu 
ggulu. 14 Obubi obw'okubiri buyise: laba, obubi obw'okusatu bujja mangu. 
15 Malayika ow'omusanvu n'amuwa; ne wabaawo amaloboozi amanene 
mu ggulu, nga boogera nti Obwakabaka bw'ensi bufuuse bwa Mukama 
waffe, era bwa Kristo we: era anaafuganga emirembe n'emirembe. 16 
N'abakadde amakumi abiri mu bana, abatuula mu maaso ga Katonda ku 
ntebe zaabwe ez'obwakabaka, ne bavuunama amaaso gaabwe, ne basinza 


Katonda, 17 nga boogera nti Tukwebaza, ggwe Mukama Katonda, 
Omuyinza w'ebintu byonna, abaawo era eyabaawo; kubanga otutte 
amaanyi go amangi, n'ofuga. 18 Amawanga ne gasunguwala, n'obusungu 
bwo ne bujja, n'entuuko ez'okusaliramu omusango gw'abafu, 
n'ez'okuweeramu empeera yaabwe abaddu bo bannabbi, n'abatukuvu, 
n'abatya erinnya lyo, abato n'abakulu; n'ez'okwonooneramu aboonoona 
ensi. 19 Ne yeekaalu ya Katonda ey'omu ggulu n'ebikkulwa; ne walabika 
mu yeekaalu ye essanduuko y'endagaano ye; ne wabaawo okumyansa 
n'amaloboozi n'okubwatuka n'ekikankano n'omuzira mungi. 


12:1 N'akabonero akanene ne kalabika mu ggulu, omukazi ng'ayambadde 
enjuba, n'omwezi nga guli wansi w'ebigere bye, ne ku mutwe gwe nga 
kuliko engule ey'emmunyeenye kkumi na bbiri; 2 era ng'ali lubuto: n'akaaba 
ng'alumwa era ng'abalagalwa okuzaala. 3 Ne walabika akabonero akalala 
mu ggulu; era, laba, ogusota ogumyufu ogunene, ogulina emitwe 
omusanvu n'amayembe kkumi, ne ku mitwe gyagwo engule musanvu. 4 
N'omukira gwagwo ne guwalula ekitundu eky'okusatu eky'emmunyeenye 
ez'omu ggulu, ne guzisuula ku nsi: ogusota ne guyimirira mu maaso 
g'omukazi, eyali agenda okuzaala, bw'alizaala, gulyoke guliire ddala 
omwana we. 5 N'azaala omwana ow'obulenzi, agenda okufuga amawanga 
gonna n'omuggo ogw'ekyuma: n'omwana we n'akwakulibwa n'atwalibwa 
eri Katonda, n'eri entebe ye ey'obwakabaka. 6 N'omukazi n'adduka 
n'atuuka mu ddungu, gye yalina ekifo ekyateekebwateekebwa Katonda, 
balyoke bamuliisisenga eyo ennaku lukumi mu ebikumi bibiri mu nkaaga. 7 
Ne waba olutalo mu ggulu: Mikaeri ne bamalayika be nga batabaala 
okulwana n'ogusota; ogusota ne gulwana ne bamalayika baagwo; 8 ne 
batayinza, so ne watalabika kifo kyabwe nate mu ggulu. 9 N'ogusota 
ogunene ne gusuulibwa, omusota ogw'edda, oguyitibwa Omulyolyomi era 
Setaani, omulimba w'ensi zonna; ne gusuulibwa ku nsi, ne bamalayika 
baagwo ne basuulibwa nagwo. 10 Ne mpulira eddoboozi ddene mu ggulu, 
nga lyogera nti Kaakano obulokozi buzze n'amaanyi n'obwakabaka bwa 
Katonda waffe, n'obuyinza bwa Kristo we: kubanga aloopa baganda baffe 
yasuulibwa, abaloopa mu maaso ga Katonda waffe emisana n'ekiro. 11 


Nabo baamuwangula olw'omusaayi gw'Omwana gw'endiga, 
n'olw'ekigambo eky'okutegeeza kwabwe; ne batayagala bulamu bwabwe 
okutuusa okufa. 12 Kale musanyuke, eggulu n'abaruulamu. Zisanze ensi 
n'ennyanja: kubanga Omulyolyomi asse gye muli ng'alina obusuagu bungi, 
ng'amanyi ng'alina akaseera katono. 13 Ogusota bwe gwalaba nga 
gusuuliddwa ku nsi, ne guyigganya omukazi eyazaala omwana 
ow'obulenzi. 14 Omukazi n'aweebwa ebiwaawaatiro bibiri eby'empungu 
ennene, alyoke abuuke okutuuka mu ddungu mu kifo kye, gy'aliisizibwa 
ekiseera n'ebiseera n'ekituadu ky'ekiseera, mu maaso g'omusota. 15 
N'omusota ne guwandula okuva mu kamwa kaagwo ennyuma w'omukazi 
amazzi ng'omugga, gulyoke gttmutwaze omugga. 16 Ensi n'eyamba 
omukazi, ensi n'eyasama akamwa kaayo, n’enywa omugga ogusota gwe 
gwawandula okuva mu kamwa kaagwo. 17 Ogusota ne gusunguwalira 
omukazi, ne gugenda okulwana n'ab'omu zzadde lye abaasigalawo 
abakwata ebiragiro bya Katonda, era abalina okutegeeza kwa Yesu: 


13:1 ne guyimirira ku musenyu gw'ennyanja. Ne ndaba ensolo ng'eva mu 
nnyanja, erina amayembe kkumi n'emitwe musanvu, ne ku mayembe gaayo 
nga kuliko engule kkumi, ne ku mitwe g yayo amannya ag'obuvvoozi. 2 
N'ensolo gye nnalaba yali efaanana ng'engo, n'ebigere byayo ng'ebya 
ddubu, nakamwa kaayo ng'akamwa k'empologoma: n'ogusota gwe 
gwagiwa amaanyi gaayo, n'entebe yaayo ey'obwakabaka, n'obuyinza 
obungi. 3 Ne ndaba omutwe gumu ku mitwe gyayo nga gufumitiddwa 
okufa; n'ekiwundu eky'okufa ne kiwona: n'ensi zonna ne ne zigoberera 
ensolo eyo nga zeewuunya; 4 ne basinza ogusota, kubanga gwawa ensolo 
obuyinza bwayo, ne basinza ensolo, nga boogera nti Ani afaanana 
ng'ensolo? era ani ayinza okulwana nayo? 5 n'eweebwa akamwa akoogera 
ebikulu n'obuvvoozi; n'eweebwa obuyinza okumala emyezi amakumi ana 
mu ebiri. 6 N'eyasamya akamwa kaayo okuvvoola Katonda, okuvvoola 
erinnya lye, n'eweema ye, n'abatuula mu ggulu: 7 N'eweebwa okulwana 
n'abatukuvu, n'okubawangula: n'eweebwa obuyinza ku buli kika n'abantu 
n'olulimi n'eggwanga. 8 Era bonna abatuula mu nsi baligisinza, buli 
atawandiikiddwa linnya lye mu kitabo ky'obulamu eky'Omwana gw'endiga 


eyattibwa okuva ku kutondebwa kw'ensi. 9 Omuntu yenna bw'aba n'okutu 
awulire. 10 Omuntu yenna bw'ayagala okunyaga, anyagibwa: omuntu 
yenna bw'atta n'ekitala, kimugwanira naye okuttibwa n'ekitala. Awo we 
wali okugumiikiriza n'okukkiriza kw'abatukuvu. 11 Ne ndaba ensolo 
endala ng'eva mu nsi; era yalina amayembe abiri agafaanana ng'ag'omwana 
gw'endiga, n'eyogera ng'ogusota. 12 N'ekoza obuyinza bwonna obw'ensolo 
ey'olubereberye mu maaso gaayo. N'esinzisa ensi n'abatuulamu ensolo 
ey'olubereberye, eyawona ekiwundu eky'okufa. 13 N'ekola obubonero 
bunene, era okussa omuliro okuva mu ggulu ku nsi mu maaso g'abantu. 14 
N'erimba abatuula ku nsi olw'obubonero bwe yaweebwa okukola mu 
maaso g'ensolo; ng'egamba abatuula ku nsi, okukolera ensolo ekifaananyi, 
erina ekiwundu eky'ekitala n'eba nnamu. 15 N'eweebwa okuwa ekifaananyi 
eky'ensolo okussa omukka, ekifaananyi eky'ensolo kiryoke kyogere, era 
kisse bonna abatasinza kifaananyi kya nsolo. 16 N'ewaliriza bonna, abato 
n'abakulu, n'abagagga n'abaavu, n'ab'eddembe n'abaddu okuweebwa 
enkovu ku mukono gwabwe ogwa ddyo oba ku byenyi byabwe; 17 era 
omuntu yenna aleme okuyinza okugula newakubadde okutunda, wabula 
oyo amaze okuteekebwako akabonero, erinnya ly'ensolo oba omuwendo 
gw'erinnya lyayo. 18 Awo we wali amagezi. Alina okutegeera abalirire 
omuwendo gw'ensolo; kubanga gwe muwendo gw'omuntu: n'omuwendo 
gwayo Lukaaga mu nkaaga mu mukaaga. 


14:1 Ne ndaba, era, laba, Omwana gw'endiga ng'ayimiridde ku lusozi 
Sayuuni, era wamu naye aka siriivu mu obukumi buna mu enkumi nnya, 
nga balina erinnya lye n'erinnya lya Kitaawe nga liwandiikiddwa ku byenyi 
byabwe. 2 Ne mpulira eddoboozi eriva mu ggulu, ng'eddoboozi ly'amazzi 
amangi, era ng'eddoboozi ly'okubwatuka okunene: n'eddoboozi lye 
nnawulira ng'ery'abakubi b'ennanga nga bakuba ennanga zaabwe: 3 ne 
bayimba ng'oluyimba oluggya mu maaso g'entebe ey'obwakabaka, ne mu 
maaso g'ebiramu ebina n'abakadde; so tewali muntu eyayinza okuyiga 
oluyimba olwo wabula akasiriivu mu obukumi buna mu enkumi nnya, 
abaagulibwa mu nsi. 4 Abo be bateeyonoona eri abakazi; kubanga 
tebamanyanga mukazi. Abo be bagoberera Omwana gw'endiga buli 


gy'agenda. Abo baagulibwa mu bantu okuba ebibala eby'olubereberye eri 
Katonda n'eri Omwana gw'endiga. 5 Era mu kamwa kaabwe temwalabika 
bulimba: tebaliiko bulema. 6 Ne ndaba malayika omulala ng'abuuka mu 
bbanga ery'omu ggulu ng'alina enjiri ey'emirembe n'emirembe, okubuulira 
abatuula ku nsi na buli ggwanga n'ekika n'olulimi n'abantu, 7 ng'ayogera 
n'eddoboozi ddene nti Mutye Katonda, mumuwe ekitiibwa; kubanga 
ekiseera eky'omusango gwe kituuse: mumusinze eyakola eggulu n'ensi 
n'ennyanja n'ensulo z'amazzi. 8 Ne malayika omulala ow'okubiri 
n'agoberera, ng'ayogera nti Kigudde kigudde Babulooni ekinene 
ekyanywesa amawanga gonna ku mwenge gw'obusungu bw'obwenzi 
bwakyo. 9 Ne malayika omulala ow'okusaru n'abagoberera, ng'ayogera 
n'eddoboozi ddene nti Omuntu yenna bw'asinza ensolo n'ekifaananyi 
kyayo, era bw'akkiriza enkovu ku kyenyi kye, oba ku mukono gwe, 10 
oyo naye alinywa ku mwenge ogw'obusungu bwa Katonda, ogufukibwa 
ogutatabulwamu mazzi mu kikompe eky'obusungu bwe; era 
alibonyaabonyezebwa mu muliro n'ekibiriiti mu maaso ga bamalayika 
abatukuvu ne mu maaso g'Omwana gw'endiga: 11 n'omukka 
ogw'okubonyaabonyezebwa kwabwe gunyooka emirembe n'emirembe; so 
tebalina kuwummula emisana n'ekiro abasinza ensolo n'ekifaananyi kyayo, 
na buli akkiriza enkovu y'erinnya lyayo. 12 Awo we wali okugumiikiriza 
kw'abatukuvu, abakwata ebiragiro bya Katonda n'okukkiriza kwa Yesu. 13 
Ne mpulira eddoboozi eriva mu ggulu nga lyogera nti Wandiika nti 
Baweereddwa omukisa abafu abafiira mu Mukama waffe okutanula leero; 
weewaawo, bw'ayogera Omwoyo, balyoke bawummule mu kutegana 
kwabwe; kubanga ebikolwa byabwe bigenda nabo. 14 Ne ndaba, era, laba, 
ekire ekyeru; ne ku kire ne ndaba atuddeko eyali afaanana ng'omwana 
w'omuntu, ng'alina ku mutwe gwe engule eya zaabu, ne mu mukono gwe 
ekiwabyo eky'obwogi. 15 Ne malayika omulala n'ava mu yeekaalu, 
ng'ayogerera waggulu n'eddoboozi ddene ng'agamba oyo atudde ku kire 
nti Teekako ekiwabyo kyo, okungule: kubanga ekiseera 
eky'okukunguliramu kituuse, kubanga ebikungulwa eby'ensi bikaze. 16 
N'oyo atudde ku kire n'asuula ekiwabyo kye ku nsi, n'ensi n'ekungulibwa. 
17 Ne malayika omulala nava mu yeekaalu ey'omu ggulu, naye ng'alina 


ekiwabyo eky'obwogi. 18 Ne malsyika omulala n'ava ku kyoto, ye yalina 
obuyinza ku muliro; n'ayogerera waggulu n'eddoboozi ddene ng'agamba 
oyo alina ekiwabyo eky'obwogi, ng'ayogera nti Teekako ekiwabyo kyo 
eky'obwogi, onoge ebirimba by'omuzabbibu gw'ensi; kubanga ezabbibu 
zaagwo zengeredde ddala. 19 Ne malayika n'asuula ekiwabyo kye ku nsi, 
n'anoga omuzabbibu gw'ensi, n'akisuula mu ssogolero eddene ery'obusungu 
bwa Katonda. 20 N'essogolero ne lirinnyirirwa ebweru w'ekibuga, 
n'omusaayi ne guva mu ssogolero, okutuuka ku nkoba z'embalaasi, 
n'okutuuka amabanga lukumi mu lukaaga. 


15:1 Ne ndaba akabonero akalala mu ggulu akanene ak'ekitalo, 
bamalayika musanvu nga balina ebibonyoobonyo musanvu 
eby'enkomerero, kubanga mu ebyo obusungu bwa Katonda mwe 
butuukiririra. 2 Ne ndaba ng'ennyanja y'endabirwamu etabuddwamu 
omuliro; abava eri ensolo n'ekifaananyi kyayo n'omuwendo gw'erinnya 
lyayo nga bawangudde, nga bayimiridde ku nnyanja y'endabirwamu, nga 
balina ennanga za Katonda. 3 Ne bayimba oluyimba Iwa Musa omuddu wa 
Katonda, n'oluyimba Iw'Omwana gw'endiga, nga boogera nti Bikulu era 
bya kitalo ebikolwa byo, Mukama Katonda, Omuyinza w'ebintu byonna; 
ga butuukirivu era ga mazima amakubo go, ggwe Kabaka ow'emirembe 
n'emirembe. 4 Ani atalitya, Mukama, n'ataliwa kitiibwa erinnya lyo? 
kubanga ggwe wekka ggwe mutukuvu; kubanga amawanga gonna galijja 
era galisinziza mu maaso go; kubanga ebikolwa bye eby'obutuukirivu 
birabise. 5 Oluvannyuma Iw'ebyo ne ndaba, yeekaalu eya weema 
ey'obujulirwa mu ggulu n'ebikkulwa: 6 ne muva mu yeekaalu bamalayika 
omusanvu abalina ebibonyoobonyo omusanvu nga bambadde amayinja, 
amalongoofu agamasamasa, era nga basibiddwa mu bifuba enkoba eza 
zaabu. 7 Ekimu eky'oku biramu ebina ne kiwa bamalayika omusanvu 
ebibya musanvu ebya zaabu nga bijjudde obusungu bwa Katonda, aba 
omulamu emirembe n'emirembe. 8 Ne yeekaalu n'ejjula omukka oguva mu 
kitubwa kya Katonda ne mu naanyi ge; so tewali muntu eyayiza okuyingira 
mu yeekaalu, okuuusa ebibonyoobonyo omusanvu bya bamalayika 
omusanvu lwe yatuukirira. 


16:1 Ne mpulira eddoboozi eddene eriva mu yeekaalu, nga ligaiba 
bamalayika omusanvu nti Muende, mufuke ebibya omusanvu by'obusungu 
bwa Katonda ku nsi. 2 Ow'olubereberye n'agenda, n'auka ekibya kye ku 
nsi; ne wabaawo bbwa ebbi ezzibu ku bantu abalina nkovu y'ensolo, era 
abasinza ekifaananyi kyayo. 3 Ow'okubiri n'afuka ekibya kye mu nnyanja; 
ne wabaawo omusaayi ng'ogw'omufu, na buli mwoyo omuunu ne gufa, 
n'ebyo ebyali mu nyanja. 4 Ow'okusatu n'afuka ekibya kye ku migga ne mu 
nsulo z'amazzi, e wabaawo omusaayi. 5 Ne mpulira malayika w'amazzi 
ng'ayogera nti Ggwe mutuukirivu, ggwe abaawo era eyabaawo, ggwe 
Mutukuvu, kubanga wasala omusango bw'otyo: 6 kubanga baafuka 
omusaayi gw'abatukuvu n'ogwa bannabbi, omusaayi ggwe gw'obawadde 
okunywa: asaanidde. 7 Ne mpulira ekyoto ga kyogera nti Weewaawo, 
Mukama Katonda, Omuyinza w'ebintu yonna, gya mazima era gya nsonga 
nisango gyo. 8 Ow'okuna n'afuka ekibya kye ku njuba; n'eweebwa 
okwokya abatu n'omuliro. 9 Abantu ne bookebwa okwokya okunene: ne 
bavuma erinnya lya Katonda alina amaayi ku bibonyoobonyo ebyo; ne 
ateenenya okumuwa ekitiibwa. 10 Ow'okutaano n'afuka ekibya kye ku 
ntebe y'obwakabaka ey'ensolo obwakabaka bwayo ne buzikiziava: ne 
beeruma ennimi zaabwe w'obulumi, 11 ne bavuma Katonda ow'omu ggulu 
olw'obulumi vabwe n'olw'amabwa gaabwe, so beenenya mu bikolwa 
byabwe. 12 Ow'omukaaga n'afuka ekibya kye ku mugga omunene Fulaati; 
amazzi gaagwo ne gakalira, ekkubo lya bakabaka abava ebuvanjuba 
liryoke liteekebweteekebwe. 13 Ne ndaba nga giva mu kamwa k'ogusota, 
ne mu kamwa k'ensolo, ne mu kamwa ka nnabbi w'obulimba, emyoyo 
emibi esatu, nga giri ng'ebikere: 14 kubanga gye mizimu gya balubaale, 
egikola obubonero; egigenda eri bakabaka b'ensi zonna, okubakunyaanya 
eri olutalo olw'oku lunaku olukulu olwa Katonda, Omuyinza w'ebintu 
byonna. 15 (Laba, njija ng'omubbi. Aweereddwa omukisa atunula, 
n'akuuma ebyambalo bye, aleme okugenda obwereere, era baleme okulaba 
ensonyi ze.) 16 Ne gibakunyaanyiza mu kifo ekiyitibwa mu Lwebbulaniya 
Amagedoni. 17 Ow'omusanvu n'afuka ekibya kye ku bbanga; eddoboozi 
eddene ne liva mu yeekaalu, mu ntebe y'obwakabaka, nga lyogera nti 
Kikoleddwa: 18 ne wabaawo okumyansa n'amaloboozi n'okubwatuka; ne 


wabaawo ekikankano ekinene, nga tekibangawo kasookedde abantu baba 
ku nsi, ekikankano ekinene, ekikulu bwe kityo. 19 N'ekibuga ekinene ne 
kyawukanamu ebituadu bisatu, n'ebibuga eby'amawanga ne bigwa: ne 
Babulooni ekinene ne kijjukirwa mu maaso ga Katonda, okukiwa okunywa 
ekikompe eky'obukambwe bw'obusungu bwe. 20 Na buli kizinga ne 
kidduka, so n'ensozi tezaalabika. 21 N'omuzira omunene, buli mpeke 
ng'obuzito obwa ttatanta, ne gukka okuva mu ggulu ku bantu: n'abantu ne 
bawoola Katonda olw'ekibonyoobonyo eky'omuzira; kubanga 
ekibomyoobonyo kyagwo kinene nnyo. 


17:1 Ne wajja omu ku bamalayika omusanvu abaalina ebibya omusanvu, 
n'ayogera nange, ng'agamba nti Jjangu wano, nange nnaakulaga omusango 
gw'omwenzi omukulu atuula ku mazzi amangi; 2 bakabaka b'ensi gwe 
baayenda naye, n'abo abatuula ku nsi ne batamiira omwenge gw'obwenzi 
bwe. 3 N'antwala mu ddungu mu Mwoyo: ne ndaba omukazi, ng'atudde ku 
nsolo emmyufu, ng'ejjudde amannya ag'obuwoozi, ng'erina emitwe 
musanvu n'amayembe kkumi. 4 Omukazi ng'ayambadde olugoye 
olw'effulungu n'olumyufu, era n'ayonjebwa ne zaabu n'amayinja 
ag'omuwendo omungi ne luulu, ng'alina mu mukono gwe ekikompe ekya 
zaabu ekijjudde emizizo, ye mpitambi ey'obwenzi bwe, 5 ne ku kyenyi kye 
erinnya eriwandiikiddwa nti EKYAMA, BABULOONI EKINENE, 
NNYINA W'ABENZI ERA OW'EMIZIZO GY'ENSI. 6 Ne ndaba 
omukazi oyo ng'atamidde omusaayi gw'abatukuvu, n'omusaayi 
gw'abajulirwa ba Yesu. Bwe nnamulaba, ne nneewuunya okwowuunya 
kunene. 7 Malapika n'amjamba nti Kiki ekikwewuunyisa? Nze 
nnaakubuulira ekyama ky'omukazi, n'eky'ensolo emusitudde, erina emitwe 
omusanvu n'amayembe ekkumi. 8 Ensolo gye walabye yaliwo era nga 
tekyaliwo era egenda okuva mu bunnya obutakoma n'okugenda mu kubula. 
N'abo abatuula ku nsi balyewuunya, abataawandiikibwa linnya lyabwe mu 
kitabo ky'obulamu kasookedde ensi eteekebwawo, bwe baliraba ensolo 
nga yaliwo era nga tekyaliwo ate eribaawo. 9 Awo we wali omwoyo 
ogulina amagezi. Emitwe omusanvu ze nsozi omusanvu, omukazi 
z'atuddeko; 10 era be bakabaka omusanvu; abataano baagwa, omu w'ali, 


omulala tannaba kujja; era bw'alijja, kimugwanira okumalawo ebiro bitono. 
11 N'ensolo eyaliwo era teriiwo, oyo naye ye w'osunaana, naye ye w'oku 
musanvu, era agenda mu kubula. 12 N'amayembe ekkumi ge walabye be 
bakabaka ekkumi, abatannaba kuweebwa bwakabaka; naye baaweebwa 
obuyinza nga bakabaka, awamu n'ensolo, okumala essaawa emu. 13 Abo 
balina okuteesa kumu, ne bawa ensolo amaanyi gaabwe n'obuyinza. 14 
Abo balirwana n'Omwana gw'endiga, n'Omwana Kw'endiga alibawangula, 
kubanga ye Mukama w'abaami, era ye Kabaka wa bakabaka; era n'abo 
abali awamu naye, abayitibwa, abalonde, abeesigwa. N'annamba nti 
Amazzi ge walabye, omwenzi w'atudde, be bantu n'ebibiina n'amawanga 
n'ennimi. 15 N'annamba nti Amazzi ge walabye, omwenzi w'atudde, be 
bantu n'ebibiina n'amawanga n'ennimi. 16 N'amayembe ekkimi ge walabye, 
n'ensolo, bano balikyawa omwenzi, batimulekesaawo, balimufuula 
omwereere, balirya ennyama ye, era balimwokera ddala omuliro. 17 
Kubanga Katonda yassa mu mitima gyabwe okukola kye yateesa, 
n'okuteesa awamu, n'okuwa ensolo obwakabaka bwabwe, okutuusa 
ebigambo bya Katonda lwe birituukirira. 18 N'omukazi gwe walabye kye 
kibuga ekinene, ekirina obwakabaka ku bakabaka b'ensi. 


18:1 Oluvannyuma lw'ebyo ne ndaba malayika omulala ng'akka okuva mu 
ggulu, ng'alina obuyinza bungi; n'ensi n'emulisibwa ekitiibwa kye. 2 
N'ayogerera waggulu n'eddoboozi ery'amaanyi, ng'ayogera nti Kigudde, 
kigudde Babulooni ekinene, ne kifuuka ekisulo kya balubaale, n'ekkomera 
erya buli dayimooni, n'ekkomera erya buli nnyonyi embi ekyayibwa. 3 
Kubanga olw'omwenge gw'obusungu bw'obwenzi bwe amawanga gonna 
gagudde; ne bakabaka b'ensi ne bayenda naye, n'abatunzi b'ensi ne 
bagaggawala olw'amaanyi g'obukaba bwe. 4 Ne mpulira eddoboozi eddala 
eriva mu ggulu, nga lyogera nti Mukifulumemu, abantu bange, muleme 
okussa ekimu n'ebibi bye era muleme okuweebwa ku bibonyoobonyo bye: 
5 kubanga ebibi bye bituuse mu ggulu, era Katonda ajjukidde ebyonoono 
bye. 6 Mumusasule oyo nga naye bwe yasasula, era mumwongereko 
emirundi ebiri ng'ebikolwa bye bwe byali: mu kikompe kye yatabula 
mumutabulire emirundi ebiri. 7 Nga bwe yeegulumiza n'akabawala, 


mumuwe bwe mutyo okubonaabona n'okunakuwala; kubanga ayogera mu 
mutima gwe nti Ntudde nga kabaka, so ssiri nnamwandu, so ssiriraba 
nnaku n'akatono. 8 Kyebiriva bijja mu lunaku olumu ebibonyoobonyo bye, 
okufa, n'ennaku, n'enjala; era alyokerwa ddala omuliro; kubanga Mukama 
Katonda wa maanyi eyamusalira omusango. 9 Era bakabaka b'ensi, 
abayenda ne bakabawala naye, balikaaba balikuba ebiwoobe ku lulwe, bwe 
baliraba omukka ogw'okwokebwa kwe, 10 nga bayimiridde wala 
olw'entiisa ey'okubonaabona kwe, nga boogera nti Zikisanze, zikisanze, 
ekibuga ekinene Babulooni, ekibuga eky'amaanyi, kubanga mu ssaawa 
emu omusango gwo gutuuse. 11 N'abatunzi ab'omu nsi bakaaba 
banakuwala ku lulwe kubanga tewali muntu akyagula obuguzi bwabwe; 12 
obuguzi obwa zaabu, ne ffeeza, n'amayinja ag'omuwendo, ne luulu, ne 
bafuta ennungi, n'olugoye olw'effulungu, ne aliiri, n'olugoye olumyufu; na 
buli muti ogw'omugavu, na buli kintu eky'essanga, na buli kintu eky'omuti 
ogw'omuwendo omungi ennyo, n'eky'ekikomo, n'eky'ekyuma, n'eky'ejjinja 
eddungi; 13 n'eky'akaloosa, n'ebinzaali, n'obubaane, n'omuzigo 
gw'omugavu, n'envumbo, n'omwenge, n'amafuta, n'obutta obulungi, 
n'enygaano, n'ente n'endiga; n'obuguzi bw'embalaasi n'amagaali n'abaddu; 
n'emyoyo gy'abantu. 14 N'ebibala omwoyo gwo bye gwegomba 
bikuvuddeko, n'ebintu byonna ebiwooma n'ebirungi bikuvuddeko, so 
tebakyabiraba nate. 15 Abatunzi b'ebyo, be yagaggawaza, baliyimirira 
wala olw'entiisa y'okubonaabona kwe, nga bakaaba nga banakuwala; 16 
nga boogera nti Zikisanze; zikisanze, ekibuga ekinene, ekyayambazibwa 
bafuta ennungi n'olugoye olw'effulungu n'olumyufu, era ne kiyonjebwa ne 
zaabu n'amayinja ag'omuwendo ne luulu! 17 kubanga mu ssaawa emu 
obugagga obungi nga buno buzikiridde. Na buli mugoba na buli 
atambulawonna wonna mu lyato n'abalunnyanja ne bonna abakola emirimu 
egy'omu nnyanja, ne bayimirira wala, 18 ne boogerera waggulu bwe 
baalaba omukka ogw'okwokebwa kwe, nga boogera nti Kiruwa 
ekifaanana ng'ekibuga ekinene? 19 Ne bafuka enfuufu ku mitwe gyabwe, 
ne boogerera waggulu nga bakaaba nga banakuwala, nga boogera nti 
Zikisanze, zikisanze, ekibuga ekinene, bonna kye bagaggawaliramu 
abaalina ebyombo mu nnyanja olw'omuwendo gwe omungi, kubanga mu 


ssaawa emu gwazikirira. 20 Mumusanyukire, eggulu nammwe abatukuvu 
nammwe abatume nammwe bannabbi; kubanga Katonda amusalidde 
omusango gwammwe. 21 Malayika ow'amaanyi n'asitula ejjinja ddene 
ng'olubengo olunene, n'alisuula mu nnyanja, ng'ayogera nti Babulooni, 
ekibuga eki. nene, bwe kirisuulibwa bwe kirye n'okutandaggirwa okunene, 
so tekirirabika nate. 22 Newakubadde eddoboozi ly'abakubi b'ennanga 
n'abalina ebivuga n'abafuuwa emirere n’abafuuwa amakondeere 
teririwulirwa nate mu ggwe; newakubadde omugezi w'emirimu gyonna 
gyonna talirabika nate mu ggwe; newakubadde eddoboozi ly'olubengo 
teririwulirwa nate mu ggwe 23 newakubadde okutangaala kw'ettabaaza 
tekulitangaala nate mu ggwe; newakubadde eddoboozi ly'awasa omugole 
n'ery'omugole teririwulirwa nate mu ggwe; kubanga abatunzi be baali 
balangira ba nsi; kubanga mu bulogo bwo amawanga gonna gaalimbibwa. 
24 Era n'omusaayi gwa bannabbi n'abarukuvu n'ogwa bonna abattibwa ku 
nsi gwalabika mu ye. 


19:1 Oluvannyuma lw'ebyo ne mpulira ng'eddoboozi eddene ery'ekibiina 
ekinene mu ggulu, nga boogera nti Aleruuya; Obulokovu; n'ekitiibwa, 
n'obuyinza bye bya Katonda waffe: 2 kubanga emisango gye gya mazima 
era gya nsonga; kubanga asa.lidde omusango omwenzi omukulu, 
eyayonoona ensi n'obwenzi bwe, era awooledde eggwanga ly'omusaayi 
gw'abaddu be mu mukono gw'oyo. 3 Omulundi ogw'okubiri ne boogera nti 
Aleruuya. N'omukka gwe gunyooka emirembe n'emirembe. 4 N'abakadde 
amakumi abiri mu bana n'ebiramu ebina ne bavuunama ne basinza Katonda 
atuula ku ntebe, nga boogera nti Amiina; Aleruuya. 5 N'eddoboozi ne liva 
mu ntebe, nga lyogera nti Mutendereze Katonda waffe, mmwe mwenna 
abaddu be, abamutya, abato n'abakulu. 6 Ne mpulira ng'eddoboozi 
ly'ekibiina ekinene, era ng'eddoboozi ly'amazzi amangi, era ng'eddoboozi 
ly'okubwatuka okw'amaanyi, nga byogera nti Aleruuya: kubanga Mukama 
Katonda waffe Omuyinza w'ebintu byonna afuga. 7 Tusanyuke, tujaguze, 
tumuwe ekitiibwa ye: kubanga obugole bw'Omwana gw'endiga butuuse, ne 
mukazi we yeeteeseteese. 8 N'aweebwa okwambala bafuta entukuvu 
ennungi: kubanga bafuta eno byeikolwa eby'obutuukirivu eby'abaukuvu. 9 


N'anyamba nti Wandiika nti Baweereddwa omukisa abakitibwa ku mbaga 
ey'obugole bw'Onwana gw'endiga. N'anyamba nti Ebyo bye bigambo 
eby'amazima bya Katonda. 10 Ne nvuunama mu maaso g'ebigere bye 
okumusinza. N”"anyamba nti Laba tokola bw'otyo: Ndi muddu munno era 
ow'omu baganda bo abalina okutegeeza kwa Yesu: sinza Katonda: 
kubanga okuegeeza kwa Yesu gwe mwoyo gw'obunnabbi. 11 Ne ndaba 
eggulu nga libikkuse; era, laba, embalaasi enjeru n'eyali agituddeko, 
ayitibwa mwesigwa era ow'amazima; ne mu butuukirivu asala emisango 
era alwana. 12 Era amaaso ge gwe muliro ogwaka, ne ku mutwe gwe 
engule nnyingi; era ng'alina erinnya eriwandiikidwa, omuntu yenna 
ly'atamanyi wabula ye yekka. 13 Era ng'ayaibadde ekyambalo 
ekyamansirwako musaayi: n'erinnya lye ne liyitibwa Kigambo kya 
Katonda. 14 N'eggye ery'omu ggulu ne limugoberera ku mbalaasi enjeru, 
nga bambadde bafuta enjeru ennungi. 15 Ne mu kamwa ke muvaamu 
ekitala eky'owogi ateme amawanga nakyo: era alibafuga n'omuggo 
ogw'ekyuma: era alinnya essogolero ly'omwenge gw'obusungu 
bw'obukambwe bwa Katonda Omuyinza w'ebintu byonna. 16 Era alina ku 
kyambalo kye ne ku kisambi kye erinnya eriandiikiddwa nti KABAKA 
WA BAKABAKA, ERA MUKAMA W’ABAAMI. 17 Ne ndaba 
malayika ng'ayimiide mu njuba; n'ayogerera waggun'eddoboozi ddene, 
ng'agamba ennyonyi zonna ezibuuka mu bbanga nti Mujje mukunyaane ku 
mbaga enkulu eya Katonda; 18 mulyoke mulye ennyama ya bakabaka, 
n'ennyama ey'abagabe, n'ennyama ey'ab’maanyi, n'ennyama ey'embalaasi 
n'ey'abo abazituulako, n'ennyama eya bonna ab'eddembe era n'abaddu, 
abato n'abakulu. 19 Ne ndaba ensolo, ne bakabaka b’ensi, n'eggye lyabwe 
nga bakuaanye okulwana n'oyo eyali atudde mbalaasi n'eggye lye. 20 
Ensolo n’ekwatibwa era wamu nayo nnabbi ow'obulimba eyakola 
obubonero mu maaso gaayo bwe yalimbisa abo abakkiriza enkovu 
y'ensolo, n'abo abasinza ekifaaranyi kyayo: bombi ne basuulibwa nga 
balamu mu nnyanja ey'omuliro eyaka n'ekibiruti: 21 n'abaasigalawo ne 
battibwa n'ekitala ky'oyo eyali atudde ku mbalaasi, ekiva mu kamwa ke: 
n'ennyonyi zonna ne zikkuta ku nnyama yaabwe. 


20:1 Ne ndaba malayika ng'akka okuva mu ggulu, ng'alina ekisumuluzo 
ky'obunnya obutakoma n'alujegere olunene mu mukono gwe. 2 N'akwata 
ogusota, omusota ogw'edda, ye Mulyolyomi era Setaani, n'agusibira 
emyaka lukumi, 3 n'agusuula mu bunnya obutakoma n'aggalawo 
n'ateekako akabonero, gulemenga okulimba amawanga nate, okurmsa 
emyaka lukumi lwe giriggwaako; oluvannyuma lwagyo kigugwanira 
okusumululwa ebiro bitono. 4 Ne ndaba entebe ez'obwakabaka, nga kuliko 
abatuddeko, ne baweebwa okusala omusango; n'emyoyo gyabwe 
abaatemwako emitwe olw'okutegeeza kwa Yesu n'olw'ekigambo kya 
Katonda, n'abo abatasinza nsolo newakubadde ekifaananyi kyayo, so 
tebakkiriza nkovu ku kyenyi kyabwe ne ku mukono gwabwe ne baba 
balamu, ne bafugiranga wamu ne Kristo emyaka lukuuni. 5 Abafu abalala 
tebaaba balamu okutuusa emyaka olukumi Iwe gyaggwa. Kuno kwe 
kuzuukira okw'olubereberye. 6 Aweereddwa omukisa, era ye mutukuvu 
alina omugabo mu kuzuukira okw'olubereberye: okufa okw'okubiri 
tekulina buyinza ku bo, naye banaabeeranga bakabona ba Katonda era ba 
Kristo, era banaafugiranga wamu naye emyaka lukumi. 7 Awo, emyaka 
egyo olukumi bwe giriggwa, Setaani n'alyoka asumululwa mu kkomera 
lye, 8 era aligenda okulimba amawanga ag'omu nsonda ennya ez'ensi, 
Googi ne Magoogi, okubakuņyņ aanya ku lutalo: omuwendo gwabwe 
ng'omusenyu gw'ennyanja. 9 Ne balinnya ku bugazi bw'ensi, ne bazingiza 
olusiisira olw'abatukuvu n'ekibuga ekyagalwa: omuliro ne gukka okuva mu 
ggulu, ne gubookya. 10 N'omulyolyomi eyabalimbanga n'asuulibwa mu 
nnyanja ey'omuliro n'ekibiriiti, era omuli ensolo ne nnabi ow'obulimba; era 
banaabonyaabonyezeb.vanga emisana n'ekiro emirembe n'emirembe. 11 Ne 
ndaba entebe ey'obwakabaka ennene enjeru, n'oyo eyali agituddeko, eggulu 
n'ensi ne bidduka mu maaso ge; n'ekifo kyabyo tekyalabika. 12 Ne ndaba 
abafu, abakulu n'abato, nga bayimiridde mu maaso g'entebe; ebitabo ne 
bibikkulwa: n'ekitabo ekirala ne kibikkulwa, kye ky'obulamu: abafu ne 
basalirwa omusango mu ebyo ebyawaadiikibwa mu bitabo, ng'ebikolwa 
byabwe bwe byali. 13 N'ennyanja n'ereeta abafu abalimu, n'okufa 
n'Amagombe ne bireeta abafu abalimu: ne basalirwa omusango buli muntu 
ng'ebikolwa byabwe bwe byali. 14 N'okufa n'Amagombe ne bisuulibwa mu 


nnyanja ey'omuliro. Eyo kwe kufa okw'okubiri, ennyanja ey'omuliro. 15 
Era omuntu yenna ataalabika ng'awandiikiddwa mu kitabo eky'obulamu, 
n'asuulibwa mu nnyanja ey'omuliro. 


21:1 Ne ndaba eggulu eriggya n'ensi empya: kubanga eggulu 
ery'olubereberye n'ensi ey'olubereberye nga bigenze: n'ennyanja nga 
tekyaliwo. 2 Ne ndaba ekibuga ekitukuvu, Yerusaalemi ekiggya, nga 
kikka okuva mu ggulu ewa Katonda, nga kitegekeddwa ng'omugole 
ayonjereddwa bba. 3 Ne mpulira eddoboozi eddene eriva mu ntebe nga 
lyogera nti Laba, eweema ya Katonda awamu n'abantu, era anaatuulanga 
wamu nabo, nabo banaabeeranga bantu be, naye Katonda yennyini 
anaabeeranga wamu nabo, Katonda waabwe: 4 naye alisangula buli, zziga 
mu maaso gaabwe; era okufa tekulibaawo nate; so tewaabengawo nate 
nnaku newakubadde okukaaba newakubadde okulumwa: eby'olubereberye 
biweddewo. 5 N'oyo atuula ku ntebe n'ayogera nti Laba, byonna mbizzizza 
buggya. N'ayogera nti Wandiika: kubanga ebigambo ebyo bya bwesige era 
bya mazima. 6 N'anyamba nti Bituukiridde. Nze ndi Alufa ne Omega, 
okusooka n'enkomerero. Ndimuwa buwa alina ennyonta okunywa mu luzzi 
olw'amazzi ag'obulamu buwa, 7 Awangula alisikira ebyo: nange 
nnaabeeranga Katonda we, naye anaabanga mwana wange. 8 Naye a bati, 
n'abatakkiriza, nabagwagwa, n'abassi, n'abenzi, n'abalogo, n'abasinza 
ebifaananyi, n’abalimba bonna, omugabo gwabwe gulibeera mu nnyanja 
eyaka n'omuliro n'ekibiriiti; kwe kufa okw'okubiri. 9 Ne wajja omu ow'oku 
bamalayika omusanvu abalina ebibya omusanvu, abajjula ebibonyoobonyo 
omusanvu eby'enkomerero; n'ayogera nange, ng'agamba nti Jjangu, 
nnaakulaga omugole, mukazi w'Omwaaa gw'endiga. 10 N'antwala mu 
Mwoyo ku lusozi olunene oluwanvu, n'andaga ekibuga ekitukuvu 
Yerusaalemi nga kikka okuva mu ggulu ewa Katonda, 11 nga kirina 
ekitiibwa kya Katonda: okumasamasa kwakyo ng'ejjinja ery'omuwendo 
omungi ennyo, ng'ejjinja yasepi, eritangalijja: 12 nga kirina bbugwe 
omunene omuwanvu: nga kirina emiryango kkumi n'ebiri, ne ku miryango 
bamalayika kkumi na babiri; n'amannya agawandiikiddwako, ge g'ebika 
ekkumi n'ebibiri eby'abaana ba Isiraeri: 13 ebuvanjuba emiryango esatu; 


era obukiika obwa kkono emiryango esatu; era obukiika obwa ddyo 
emiryango esatu; era ebugwanjuba emiryango esatu. 14 Ne bbugwe 
w'ekibuga yalina emisingi kkumi n'ebiri, ne kubaako amannya kkumi n'abiri 
ag'abatume ekkumi n'ababiri ab'Omwana gw'endiga. 15 Naye eyayogera 
nange yalina ekigera olumuli olwa zaabu okugera ekibuga, n'emiryango 
gyakyo, ne bbugwe waakyo. 16 N'ekibuga kyenkanyankanyizibwa enjuyi 
zonna, n'obuwanvu bwakyo buli ng'obugazi, n'agera ekibuga n'olumuli, 
amabanga kakumi mu enkumi bbiri: obuwanvu n'obugazi n'obugulumivu 
bwakyo bwenkanankana. 17 N'agera bbugwe waakyo, emikono kikumi mu 
ana mu ena, ekigera ky'omuntu, kye kya malayika. 18 N'okuzimbibwa kwa 
bbugwe waakyo kwa yasepi: n'ekibuga kya zaabu ennungi, 
ng'endabirwamu ennungi. 19 Emisingi gya bbugwe w'ekibuga 
gyayonjebwa na buli jjinja ery'omuwendo omungi. Omusingi 
ogw'olubereberye yasepi; ogw'okubiri safiro; ogw'okusatu kalukedoni; 
ogw'okuna lya nnawandagala; 20 ogw'okutaano sadonukisi; 
ogw'omukaaga sadiyo; ogw'omusanvu kerusoliso; ogw'omunaana berulo; 
ogw'omwenda topazi; ogw'ekkumi kerusoperaso; ogw'ekkumi n'ogumu 
kuwakinso; ogw'ekkumi n'ebiri amesusito. 21 N'emiryango ekkuni n'ebiri 
luulu kkumi na bbiri, buli gumu ku miryango gwali gwa luulu emu: 
n'oluguudo olw'ekibuga zaabu ennungi, ng'endabirwamu etangalijja, 22 So 
ssaalabamu yeekaalu mu kyo: kubanga Mukama Katonda Omuyinza 
w'ebintu byonna, n'Omwana gw'endiga, ye yeekaalu yaakyo. 23 So 
ekibuga tekyetaaga njuba newakubadde omwezi, okukyakira: kubanga 
ekitiibwa kya Katonda kyakimulisa, n'ettabaaza yaakyo ye Mwana 
gw'endiga. 24 N'amawanga ganaatambuliranga mu musana gwakyo: ne 
bakabaka b'ensi baleeta ekitiibwa kyabwe mu kyo. 25 N'emiryango 
gyakyo tegiggalwenga n'akatono emisana (kubanga eyo ekiro 
tekiibengayo); 26 era balireeta ekitiibwa n'ettendo ery'amawanga mu kyo: 
27 so temuliyingira mu kyo n'akatono ekintu kyonna ekitali kirongoofu 
newakubadde akola eky'omuzizo n'obulimba: wabula abo bokka 
abawandiikiddwa mu kitabo eky'obulamu eky'Omwana gw'endiga. 


22:1 Yandaga omugga ogw'amazzi ag'obulamu, ogumasamasa 


ng'endabirwamu, nga guva mu ntebe ya Katonda n'ey'Omwana gw'endiga, 
2 wakati w'oluguudo lwakyo. Era eruuyi n'eruuyi ew'omugga omuti 
ogw'obulamu, ogubala ebibala ekkumi n'ebibiri, oguleeta ekibala kyagwo 
buli mwezi: namalagala g'omuti ga kuwonya amawanga. 3 So teribaayo 
nate kikolimo: n'entebe ya Katonda n'ey'Omwana gw'endiga eneebeeranga 
omwo: n'abaddu be banaamuweerezanga, 4 era banaamulabanga amaaso 
ge; era erinnya lye linaabanga mu byenyi byabwe. 5 So teebenga kiro nate; 
so tebeetaaga kumulisa kwa ttabaaza n'omusana gw'enjuba; kubanga 
Mukama Katonda anaabawanga omusana: era banaafuganga emirem be 
n'emirembe. 6 N'aņyyamba nti Ebigambo bino bya bwesige era bya nazima: 
era Mukama Katonda ow'emyoyo gya bannabbi yatuma malayika we 
okulaga abaddu be ebigwanira okubaawo amangu. 7 Era, laba, njija 
mangu. Aweereddwa omukisa akwata ebigambo eby'obunnabbi 
obw'ekitabo kino. 8 Nange Yokaana nze anawulira ne ndaba bino. Bwe 
nnawulira ne ndaba, ne nvuunama okusinza mu maaso g'ebigere bya 
malayika andaga bino. 9 N'anyamba nti Laba tokola bw'etyo: ndi muddu 
munno era ow'omu baganda bo bannabbi, nabo abakwata ebigambo 
eby'ekitabo kino: sinza Katonda. 10 N'anyamba nti Toteeka kabonero ku 
bigambo eby'obunnabbi obw'ekitabo kino; kubanga obudde buli kumpi. 11 
Ayonoona abeere ng'akyayonoona: era omugwagwa abeere ng'akyali 
mugwagwa: era n'omutuukirivu, abeere ng'akyakola obutuukirivu: era 
n'omutukuvu, abeere ng'akyali mutukuvu. 12 Laba, njija mangu; n'empeera 
yange eri nange, okusasula buli muntu ng'omulimu gwe bwe guli. 13 Nze 
Alufa ne Omega, ow'olubereberye era omukoobezi, okusooka 
n'enkomerero. 14 Baweereddwa omukisa abayoza ebyambalo byabwe, 
balyoke babeere n'obuyinza ku muti ogw'obulamu, era balyoke bayingire 
mu lubuga nga bayita mu miryango. 15 Ebweru ye eri embwa, n'abalogo, 
n'abenzi, n'abassi, n'abasinza ebifaananyi, na buli ayagala n'akola obulimba. 
16 Nze Yesu ntumye malayika wange okubategeeza mmwe ebyo 
olw'ekkanisa. Nze ndi kikolo era omuzukkulu wa Dawudi, emmunyeenye 
eyaka ey'enkya. 17 Era Omwoyo n'omugole boogera nti Jjangu. Naye 
awulira ayogere nti Jjangu. Naye alina ennyonta ajje: ayagala atwale 
amazzi ag'obulamu buwa. 18 Ntegeeza buli muntu awulira ebigambo 


eby'obunnabi obw'ekitabo kino nti Omuntu yenna bw'ayongerangako ku 
byo, Katonda alyongerako ku ye ebibonyoobonyo ebiwandiikiddwa mu 
kitabo kino: 19 era omuntu yenna bw'aggyangamu mu bigambo 
eby'ekitabo eky'obunnabbi buno, Katonda aligg yako omugabo gwe ku muti 
ogw'obulamu, ne mu kibuga ekitukuvu, ebiwandiikiddwa mu kitabo kino. 
20 Ategeeza bino ayogera nti Weewaawo: njija mangu. Amiina: jjangu, 
Mukama waffe Yesu. 21 Ekisa kya Mukama waffe Yesu kibeerenga 
n'abatukuvu Amiina. 


